
1. Cum mi-am depășit emoțiile negative

de Daisy, Statele Unite

În octombrie 2022, eu și Shelley am fost alese conducătoare de biserică. Cum abia începuserăm să practicăm și nu eram obișnuite cu multe sarcini, discutam mereu aspectele împreună. După ceva timp, lucrarea noastră a început să dea unele rezultate. Shelley avea un calibru relativ bun. Când conducătoarea punea întrebări, ea putea să răspundă rapid. De cele mai multe ori, și conducătoarea îi recunoștea meritele. Astfel, conducătoarea căuta cu prioritate sugestiile lui Shelley în multe aspecte, în timp ce eu păream cineva de pe margine, ușor de înlocuit. M-am gândit: „Shelley are calibru bun și conducătoarea are o părere relativ bună despre ea, în timp ce eu nu spun nimic mult timp. Probabil conducătoarea mi-a intuit lipsa capacității și crede că pot face doar lucrări auxiliare.” M-am simțit puțin demoralizată, apoi m-am gândit că, fiind începătoare în practică și neavând calibrul așa bun, era normal să nu fiu folosită pentru lucrări importante. M-am consolat și sentimentul a trecut.

Mai târziu, a crescut volumul de lucru de care răspundeam. Când atribuia lucrări, conducătoarea ne chema pe amândouă. Dar la implementarea unor sarcini mai provocatoare, conducătoarea îi cerea special lui Shelley să le urmărească și rar îmi menționa numele. Cel mult, conducătoarea încheia: „Shelley, tu și ceilalți puteți urmări această sarcină.” La suprafață, m-am prefăcut că nu-mi pasă, dar mă frământam pe interior: „Mereu eu sunt cea ignorată, doar o părticică din «ceilalți». Pare că nu exist deloc în mintea conducătoarei. N-am ce să fac; până la urmă, nu am calibrul la fel de bun ca al lui Shelley. O să fac doar ce pot.” Am devenit apoi din ce în ce mai pasivă în urmărirea sarcinilor și nu am vrut să mă implic prea mult în lucrarea de care răspundea Shelley. Când venea să discute cu mine despre lucrare, răspundeam fără convingere. Uneori, toată lumea discuta activ o problemă, iar eu mă simțeam ca o intrusă, abia spuneam un cuvânt toată după-amiaza. Uneori aveam unele idei, dar nu eram sigură dacă sunt, de fapt, corecte. Dacă spuneam ceva greșit, oare nu mă făceam de râs? După ce m-am tot gândit, am hotărât să nu vorbesc. Astfel, am simțit din ce în ce mai mult că am un calibru slab și nu sunt de mare ajutor, așa că nu mai voiam să fiu responsabilă pentru atâta lucrare. Atunci m-am concentrat asupra lucrării de udare. La acel moment, biserica nu avea un lider al grupului de udare, iar eu m-am gândit la sora Rose, care avusese anterior unele rezultate în udarea noilor credincioși. Însă frații și surorile au raportat că nu purta o povară în datoria ei și nu era potrivită pentru a fi conducătoare de grup. Am vrut să discut asta cu Shelley, dar, văzând ce ocupată era, nu am deschis subiectul, de teamă că va spune că am calibrul prea slab, deoarece nu m-am putut ocupa nici de această sarcină minoră. Mi-am spus: „Rose are calibru bun și poate avea părtășie pentru a rezolva unele probleme. Chiar dacă acum nu poartă o povară fiindcă e constrânsă de soțul ei, cu mai multă urmărire și părtășie din partea mea, nu ar trebui să întârzie lucrarea.” Așa că am ales-o pe Rose drept conducătoarea grupului de udare. Dar, după câteva zile, am aflat că Rose a renunțat la îndatoririle ei și s-a întors acasă, constrânsă de soțul ei. Auzind asta, m-am simțit paralizată și m-am gândit: „Asta e. Eu am ales-o. Nu dezvăluie acest lucru că nu am discernământ? Am greșit chiar și când am lucrat independent la o sarcină minoră; chiar e groaznic. Dacă asta ar întârzia udarea noilor credincioși, aș perturba lucrarea bisericii.” Cu cât mă gândeam mai mult la asta, cu atât mai rău mă simțeam, crezând că nu pot face nimic bine. Cum nu aveam calibru și discernământ și nu puteam vedea clar lucrurile, trebuia să demisionez rapid, înainte de a le face mai mult rău fraților și surorilor și de a întârzia lucrarea bisericii. Așa că am scris o scrisoare de demisie și i-am trimis-o conducătoarei și lui Shelley. La scurt timp, Shelley mi-a trimis un fragment din cuvintele lui Dumnezeu: „Fiecare om are momente când greșește și fiecare întâlnește lucruri care îi depășesc calibrul și perspicacitatea, indiferent ce datorie face sau ce lucrare desfășoară. Acest lucru este foarte normal și trebuie să înveți să îl abordezi corect. În orice caz, indiferent ce greșeală faci, ar trebui să o înfrunți într-un mod proactiv, să găsești rădăcina problemei și să cauți adevărul pentru a o rezolva. Nu te simți negativ sau ținut în frâu și nu cădea pradă emoțiilor negative când te confrunți cu o mică dificultate. Asta înseamnă a face din țânțar armăsar și nu este nevoie de așa ceva. Ceea ce ar trebui să faci este să reflectezi imediat asupra ta și să vezi dacă greșeala a fost cauzată de o problemă de lipsă de competență în lucrarea ta, de amestecul intențiilor personale în acțiunile tale sau de faptul că faci lucrurile pe baza noțiunilor și închipuirilor tale. Ar trebui să examinezi toate aceste aspecte. Dacă este o problemă de lipsă de competență în lucrarea ta, poți învăța abilitățile profesionale sau te poți consulta și poți discuta cu oameni care înțeleg profesia. Dacă intențiile tale sunt greșite sau ai noțiuni și închipuiri, ar trebui să reflectezi asupra ta și să încerci să te cunoști în cuvintele lui Dumnezeu, iar apoi să corectezi și să te răzvrătești împotriva intențiilor sau noțiunilor tale greșite și să practici conform cuvintelor lui Dumnezeu. Desigur, dacă nu poți rezolva singur problema, poți, de asemenea, să găsești un conducător de biserică sau pe cineva care înțelege adevărul pentru a căuta și a avea părtășie. Nu se va rezolva astfel problema? În zilele care urmează, ar trebui să continui să-ți faci datoria. Atât timp cât ești în viață, ar trebui să îndeplinești datoria pe care se cuvine să o faci. Acesta este un țel care nu ar trebui să se schimbe niciodată în viața cuiva. Indiferent când, indiferent ce dificultăți întâmpini sau cu ce piedici și eșecuri te confrunți, nu ar trebui să te simți ținut în frâu. Dacă, ori de câte ori întâmpini o mică dificultate, te lași copleșit de emoția de a fi ținut în frâu și rămâi blocat, nu mai ai nicio motivație de a-ți face datoria și te prăbușești, nu înseamnă asta că ești prea nefolositor și laș? Ce fel de persoană se simte mereu ținută în frâu? Oamenii nefolositori și lași se simt adesea ținuți în frâu” [Cuvântul, Vol. 6: Despre urmărirea adevărului, „Cum să urmărești adevărul (6)”]. După ce am citit cuvintele lui Dumnezeu, am simțit o căldură interioară. Dumnezeu a spus că, atunci când oamenii își îndeplinesc îndatoririle, uneori se pot simți confuzi, pot face greșeli sau pot încălca principii din cauza lipsei de înțelegere a adevărului. Astfel, când apar probleme ce provoacă unele pierderi lucrării sau când oamenii sunt emondați, toate acestea sunt normale și ar trebui tratate corect. Esențial este să învățăm lecții din eșecuri, să reflectăm asupra noastră, să ne căim și să ne schimbăm. Dacă pierderile aduse lucrării sunt provocate de acțiuni bazate pe firi corupte, trebuie căutat adevărul pentru a înlătura firile corupte. Dacă lucrarea e ineficientă din cauza lipsei de competențe, acestea trebuie învățate rapid sau trebuie consultat cineva mai priceput. Dacă, doar din cauza apariției acestor abateri sau greșeli, cineva crede că este dezvăluit și astfel devine negativ și dă verdicte asupra lui însuși și chiar nu este dispus să-și îndeplinească îndatoririle, asta arată că este nesăbuit și slab. Am reflectat asupra problemelor legate de alegerea lui Rose și mi-am dat seama că am fost prea preocupată de reputația și statutul meu. În timpul cooperării cu Shelley, simțindu-mă eclipsată în toate privințele, am dorit să îndeplinesc singură o sarcină pentru a arăta că încă am unele capacități de lucru. Prin urmare, în cazul alegerii unui lider al grupului de udare, cu toate că îmi lipseau în mod evident principiile și nu puteam discerne oamenii, fiindcă mi-era teamă că, dacă întreb frații și surorile, ar fi putut crede că sunt chiar incompetentă, neputând să mă ocup nici măcar de o sarcină atât de minoră, am ales-o pe Rose după propria mea închipuire. Mi-a lipsit discernământul asupra oamenilor și nu am urmat principii în alegerea și folosirea lor. De fapt, casa lui Dumnezeu a avut demult părtășie ca, atunci când alegem și folosim oamenii, să îi consultăm și să-i întrebăm pe cei care le știu trecutul, pentru a fi siguri că cei aleși au simțul răspunderii și un anumit calibru înainte de a-i cultiva, și, imediat ce se descoperă o problemă cu o persoană, să investigăm prompt, pentru a înțelege situația. Dacă nu o putem vedea clar, ar trebui să ne consultăm cu cineva care înțelege adevărul. Doar astfel poate fi mai precisă alegerea și folosirea oamenilor de către noi. Însă, pentru a-mi proteja orgoliul și statutul, am promovat-o pe Rose după propria mea voință. Am acționat în mod arbitrar și am fost foarte iresponsabilă cu lucrarea. Acum că lucrarea fusese întârziată, ar trebui să mă gândesc rapid la cum să rezolv problema, în loc să mă cufund în demoralizare și să renunț la mine însămi. Făcând asta, fugeam de răspundere. Eram atât de egoistă!

La o adunare, am citit un fragment din cuvintele lui Dumnezeu, care m-a ajutat foarte mult. Dumnezeu Atotputernic spune: „Dacă ești o persoană hotărâtă, dacă poți să tratezi responsabilitățile și obligațiile pe care oamenii ar trebui să le poarte, lucrurile pe care oamenii cu umanitate normală ar trebui să le îndeplinească și acele lucruri pe care adulții trebuie să le realizeze ca fiind țelurile și scopurile căutării tale și dacă poți să iei asupra ta responsabilitățile proprii, atunci, indiferent ce preț plătești și ce durere înduri, nu te vei plânge și, atât timp cât le recunoști ca fiind cerințele și intențiile lui Dumnezeu, vei putea să înduri orice suferință și să-ți îndeplinești datoria. În acel moment, starea ta de spirit va fi diferită; în inima ta, vei simți pace și stabilitate și vei experimenta bucurie. Vezi tu, dacă oamenii pot să-și îndeplinească îndatoririle în mod normal, să-și asume însărcinarea dată de Dumnezeu și să pornească pe calea cea dreaptă în viață, în inimile lor, ei simt pace și bucurie și experimentează stabilitate și bucurie. Dacă, în plus, pot să urmărească adevărul și ajung în punctul în care acționează conform principiilor și își fac bine datoria, vor fi trecut prin niște schimbări. Acești oameni sunt cei care au conștiință și rațiune; sunt oameni integri care pot să depășească orice dificultate și să-și asume orice sarcină. Ei sunt bunii ostași ai lui Hristos, au fost instruiți și nu-i poate învinge nicio dificultate. Spuneți-Mi, este bine să te porți în acest fel? (Da, este.) Astfel de oameni au hotărâre; indiferent de dificultățile pe care le întâmpină, își pot îndeplini responsabilitățile. Atunci s-ar mai simți ei ținuți în frâu când întâmpină dificultăți? (Nu.) Atunci cum este înlăturată emoția lor de a fi ținuți în frâu, astfel încât să nu mai fie tulburați de ea? (Înțelegând adevărul și ajungând să-și cunoască propriile firi corupte, ei se eliberează de sub controlul sentimentului de a fi ținuți în frâu.) Corect, aceasta înseamnă a înțelege adevărul și a începe să te ocupi de lucrarea corespunzătoare. […] Dacă o persoană înțelege adevărul, se poate ocupa de lucrarea care i se cuvine și poate urma calea cea dreaptă și, astfel, această emoție de a fi ținută în frâu nu va apărea. Chiar dacă această emoție apare ocazional în ei din cauza unor circumstanțe speciale, va fi doar o stare de spirit trecătoare. Acest lucru se datorează faptului că se concentrează asupra căutării și practicării adevărului, astfel încât, chiar dacă acele emoții negative apar ocazional, ele vor dispărea. Drept urmare, o astfel de persoană nu va fi frecvent prinsă în emoția de a fi ținută în frâu. Cu alte cuvinte, nu vei fi deloc tulburat de emoția de a fi ținută în frâu. Poți experimenta stări proaste temporare, dar nu vei fi prins în ele și incapabil să ieși din ele. Aceasta este importanța urmăririi adevărului. Dacă tu cauți să te ocupi de lucrarea care ți se cuvine, dacă îți asumi responsabilitățile pe care ar trebui să și le asume adulții și dacă perspectiva din spatele a ceea ce urmărești tu este corectă și ai un mod de viață pozitiv, atunci nu vei ajunge să ai emoții negative și nu vei fi încurcat de emoția de a fi ținut în frâu” [Cuvântul, Vol. 6: Despre urmărirea adevărului, „Cum să urmărești adevărul (5)”]. După ce am citit cuvintele lui Dumnezeu, m-am simțit foarte rușinată. Din cuvintele Sale, am văzut că adulții și cei care își fac lucrarea cuvenită își țin mintea ocupată cu lucruri corecte. În fiecare zi se gândesc la lucruri legate de îndatoririle lor, de exemplu, cum să-și îndeplinească bine îndatoririle, ce probleme mai au cu ele, cum să-și facă lucrarea mai bine și așa mai departe. Chiar dacă pot apărea unele abateri sau greșeli în îndatoririle lor și pot să se confrunte cu piedici și să devină slabi ori demoralizați o vreme, nu rămân tot timpul cu emoții negative, ci vor căuta activ adevărul pentru a-și rezolva problemele. Însă, deocamdată, eram exact ca o persoană inutilă care nu-și putea asuma responsabilitățile. În fața unor piedici, am devenit negativă și am renunțat, fără niciun dram din forța pe care ar trebui s-o aibă un adult. În plus, asta a expus și cum n-am reușit să mă țin de ceea ce trebuia să fac în ultima vreme. De când am preluat lucrarea bisericii, văzând că sora cu care lucram era mai bună decât mine în diverse aspecte, am simțit că îmi lipsea calibrul și că nu eram apreciată. Deci, am sperat cu adevărat la o oportunitate de a-mi dovedi abilitățile. Când conducătoarea avea adunări cu noi, îi observam constant expresiile și încercam să îmi dau seama din tonul ei dacă punea preț pe mine. Dacă îmi cerea special mie să fac unele lucrări, eram fericită, crezând că mă prețuia, și aveam motivația de a-mi îndeplini îndatoririle. Dar dacă îi atribuia responsabilitățile principale surorii mele partenere, mă simțeam subestimată. Dorința mea de reputație și statut, dacă nu era îndeplinită, mă tulbura. În timp ce cooperam cu frații și surorile, gândurile nu îmi erau la îndatoririle mele, ci la cât de mult erau de acord cu ce spuneam. Uneori, când împărtășeam un punct de vedere și nimeni nu răspundea, mă simțeam incomod. Dacă ofereau sugestii contrare, deveneam și mai negativă și stabileam că aveam un calibru prea scăzut, pierzându-mi chiar și dorința de a participa la discuție. Mai ales în situația cu Rose, am acționat nechibzuit, conform propriei voințe, în ciuda lipsei de discernământ, și nu am reflectat asupra mea după ce am făcut o greșeală, ci am căzut în emoții negative și am vrut să demisionez. Toate acestea pentru că nu participam la lucrarea cuvenită când îmi îndeplineam îndatoririle, ci urmăream mereu reputația și statutul. Ochii și gândurile mi se concentrau doar asupra reputației și statutului meu. Când nu primeam admirația oamenilor, deveneam negativă și tulburată, lăsând deoparte chiar și lucrarea bisericii. În felul acesta nu-mi puteam îndeplini deloc bine datoria. Această atitudine era cu adevărat detestată de Dumnezeu. Mi-am amintit că Dumnezeu a spus: „Mai ales cei care își îndeplinesc acum îndatoririle în casa lui Dumnezeu sunt ocupați să predice Evanghelia și să aducă mărturie pentru Dumnezeu – ei se gândesc cum să-și îndeplinească bine îndatoririle, așadar, cum s-ar putea simți ținuți în frâu? Prin urmare, manifestările pe care le prezintă unii oameni de a se simți ținuți în frâu, de a intra într-o stare proastă și de a se cufunda în demoralizare ori de câte ori ceva nu merge câtuși de puțin pe placul lor, sunt toate cauzate de faptul că trăiesc în trândăvie cu stomacul plin toată ziua, nu se gândesc serios la nimic și nu caută deloc adevărul” [Cuvântul, Vol. 6: Despre urmărirea adevărului, „Cum să urmărești adevărul (5)”]. Văzând că frații și surorile din jurul meu erau toți ocupați să-și îndeplinească îndatoririle, pe când eu rămâneam acaparată de preocupări legate de reputația și statutul meu, fără să caut adevărul pentru a rezolva aceste probleme, devenind în schimb mai negativă și mai potrivnică, mi-am dat seama că nu eram o persoană care urmărește adevărul. În special când m-am gândit cum a menționat Shelley că nu au fost bune rezultatele lucrării de evanghelizare de care răspundea ea și că toată lumea trăia cu greutăți, iar ea chiar spera să putem fi în asentiment pentru a depăși aceste greutăți împreună, m-am simțit foarte vinovată și tulburată pe interior. Dumnezeu ne-a rânduit mediul pentru ca noi să cooperăm, răspunzând de lucrarea bisericii, dar în loc să mă concentrez la cum să-mi îndeplinesc bine îndatoririle, m-am pierdut în gânduri triviale, am devenit negativă și retrasă și am vrut să demisionez. Am fost cu adevărat lipsită de umanitate! M-am rugat lui Dumnezeu: „Dumnezeule, sunt prea egoistă. Sunt așa de multe greutăți în lucrarea bisericii acum, dar nu m-am ocupat de chestiunile corecte, ci am concurat cu sora în fiecare zi. Când nu am putut fi mai bună decât ea, am devenit negativă. Mă simt ca un gunoi pe dinăuntru, neurmărind nimic pozitiv. Nu numai că sufăr eu, dar întârzii și lucrarea bisericii. Acum mi-am dat seama de problemele mele. Deși calibrul meu nu este foarte bun, ar trebui să fac tot posibilul să cooperez și să lucrez în armonie cu sora sau măcar să nu provoc întârzieri ale lucrării din cauza atitudinii mele. Fie ca Tu să-mi scrutezi inima; sunt dispusă să mă căiesc!” Apoi, atitudinea mea față de îndeplinirea îndatoririlor a devenit mai activă. Am început în mod proactiv să discut și să rezolv probleme lucrând cu Shelley. Pentru unele sarcini dificile de care înainte îmi era teamă, m-am rugat lui Dumnezeu și am participat cât de mult am putut. Când am observat dificultăți în îndatoririle altora, dacă nu puteam oferi mult ajutor, găseam pe cineva care înțelegea adevărul să coopereze la rezolvarea lor. Uneori, deși conducătoarea o desemna în mod specific pe Shelley să urmărească o sarcină, fără să-mi menționeze numele, atâta timp cât Shelley discuta cu mine, participam și ofeream sugestii, fără să-mi pese dacă eram observată de conducătoare sau nu. Am practicat făcând lucruri înaintea lui Dumnezeu, concentrându-mă să fac fiecare sarcină în mod conștiincios și crezând că este esențial să practic adevărul și să-L mulțumesc pe Dumnezeu. Când m-am răzvrătit conștient împotriva propriilor intenții și m-am concentrat din inimă asupra îndatoririlor mele zilnice, m-am simțit statornică și am început să scap puțin de emoțiile mele negative.

După un timp, am primit o emondare și am căzut din nou pradă emoțiilor negative. La momentul acela, conducătoarea mi-a cerut să organizez câteva materiale. Lipsindu-mi experiența, am cooperat cu frații și surorile ca să o fac. După ce am finalizat schița, conducătoarea a considerat că era bună când a citit-o, dar a sugerat adăugarea unor detalii în unele locuri. Am fost mulțumită când am văzut că nu erau probleme mari, crezând că a fost o sarcină bine făcută, că detaliile suplimentare ar fi ușor de adăugat și ar fi acceptabil doar să adaug puțin mai mult conținut. Așa că nu am avut părtășie despre principii cu frații și surorile. În mod neașteptat, după adăugiri, conducătoarea a considerat noul conținut stufos și incoerent, ceea ce a înrăutățit conținutul. A întrebat dacă ne gândiserăm cu atenție și înțeleseserăm clar care era problema. Apoi le-a cerut altora să reorganizeze materialele. Auzind asta, am fost uluită: „Am vrut s-o fac bine, dar de ce s-a terminat așa?” Reflectând la asta, am simțit că era tot din cauza calibrului meu slab și înțelegerii superficiale a adevărului. Am crezut că mă pot ocupa de unele chestiuni generale, dar când a fost vorba de o sarcină care necesita înțelegerea adevărului, nu am făcut față. Nu e ca și cum am vrut intenționat să dau înapoi; chiar aveam voința, dar îmi lipsea competența. După aceea, am devenit ezitantă să cooperez la lucrare. Când observam unele probleme la lucrare, voiam să le semnalez, dar apoi mă îndoiam de mine și mă gândeam: „Cu calibrul meu slab, pot măcar să identific probleme? Sunt capabilă de această sarcină? Calibrul meu e slab și nu discern adecvat lucrurile, altfel, lucrarea nu ar fi fost făcută atât de prost; așa că mai bine nu le semnalez problemele altora.” În consecință, am căzut din nou pradă emoțiilor negative, devenind pasivă în îndatoririle mele, îngrijorându-mă constant pentru viitorul și perspectivele mele, și n-am reușit să-mi liniștesc inima.

Până când, la o adunare, am citit un fragment din cuvintele lui Dumnezeu, care a ajutat la îmbunătățirea stării mele. Dumnezeu Atotputernic spune: „Toate lucrurile care apar în fiecare zi, mari sau mici, care pot să-ți zdruncine hotărârea, să-ți ocupe inima sau să te constrângă să nu-ți faci datoria sau să nu mergi înainte trebuie luate în serios – ar trebui să te examinezi cu atenție și să cauți adevărul. Toate acestea sunt probleme care ar trebui rezolvate pe măsură ce experimentezi. Unii oameni devin negativi, se plâng și renunță la îndatoririle lor când se lovesc de dificultăți și nu se pot pune pe picioare după fiecare piedică. Toți acești oameni sunt proști încăpățânați care nu iubesc adevărul și nu l-ar dobândi nici după o viață de credință. Cum ar putea astfel de proști încăpățânați să urmeze până la capăt? Dacă același lucru ți se întâmplă de zece ori și de fiecare dată nu cauți adevărul și nu înveți nici cea mai mică lecție din el, atunci ești un om de nimic și cea mai inutilă persoană. Oamenii ageri și cei care au cu adevărat calibru și înțelegere spirituală sunt căutători ai adevărului; confruntați cu zece situații, atunci, poate în opt din acele cazuri, ei vor dobândi o oarecare luminare, vor învăța o oarecare lecție, vor înțelege un oarecare adevăr și vor face un oarecare progres. Când i se întâmplă ceva de zece ori unui prost – unuia care nu are înțelegere spirituală – nici măcar o dată, acel lucru nu-i va fi de folos în viață, nu-l va schimba și nu îl va face să-și cunoască urâțenia; astfel de oameni sunt complet terminați. De fiecare dată când i se întâmplă ceva, cade, și de fiecare dată când cade, are nevoie de altcineva care să îl sprijine și să îl înduplece; fără sprijin și înduplecare, nu se poate ridica și, de fiecare dată când se întâmplă ceva, este în pericol să cadă și să ajungă să se degradeze. Nu este acesta sfârșitul său? Pentru o persoană atât de inutilă, ce speranță de mântuire ar mai putea exista? Mântuirea omenirii de către Dumnezeu este o mântuire a celor care iubesc adevărul, o mântuire a părții din ei cu voință și hotărâre și a acelei părți din ei care tânjește după adevăr și dreptate în inimile lor. Hotărârea unei persoane este partea din inima ei care tânjește după dreptate, bunătate și adevăr și care are conștiință. Dumnezeu mântuiește această parte și, prin aceasta, El le schimbă firile corupte, astfel încât ei să poată să înțeleagă și să dobândească adevărul, astfel încât corupția lor să poată fi curățită, iar viața-fire pe care o au să poată fi transformată. Dacă nu ai aceste lucruri în tine, nu ai nicio șansă de mântuire. […] Unii oameni simt că au un calibru prea slab și că nu au capacitate de înțelegere, așa că dau verdicte asupra lor înșiși. Ei simt că, indiferent cât de mult ar urmări adevărul, nu vor putea îndeplini cerințele lui Dumnezeu și că, indiferent cât de mult ar încerca, pur și simplu așa sunt ei. Sunt mereu negativi. Drept urmare, chiar și după ani de credință în Dumnezeu, nu au dobândit niciun adevăr. Fără a depune efortul de a urmări adevărul, spui că ai un calibru prea slab, renunți la tine însuți și trăiești mereu într-o stare negativă. Drept urmare, nu înțelegi adevărul pe care ar trebui să-l înțelegi și nu practici adevărul pe care ești capabil să-l practici – nu ești tu cel care te trage înapoi? Spui mereu că ai un calibru slab și insuficient – nu înseamnă asta a te sustrage și a te eschiva de la responsabilitate? Dacă poți să suferi, să plătești un preț și să dobândești lucrarea Duhului Sfânt, atunci cu siguranță vei putea înțelege unele adevăruri și vei putea intra în unele realități. Dacă nu privești spre Dumnezeu sau nu te bazezi pe El și renunți la tine fără să depui niciun efort sau să plătești un preț și, pur și simplu, te dai bătut, atunci nu ești bun de nimic și nu ai nicio fărâmă de conștiință și rațiune. Indiferent de calibrul tău, atât timp cât ai un pic de conștiință și rațiune, ar trebui să-ți faci bine datoria, cu sârguință, și să-ți duci la bun sfârșit misiunea. A fi un dezertor este un act de răzvrătire atroce; când o persoană L-a trădat pe Dumnezeu, acest lucru este iremediabil. Urmărirea adevărului necesită o voință fermă, iar oamenii care sunt prea fragili și au prea multă negativitate în ei nu vor realiza nimic. Ei nu vor putea crede în Dumnezeu până la sfârșit și există și mai puțină speranță pentru ei să dobândească adevărul și să obțină transformarea firii. Doar cei care urmăresc adevărul și au hotărâre pot să-l dobândească și să fie desăvârșiți de Dumnezeu” (Cuvântul, Vol. 3: Discursurile lui Hristos al zilelor de pe urmă, Partea a III-a). După ce am citit cuvintele lui Dumnezeu, le-am raportat la mine însămi. Mi-am dat seama că, atunci când mă confruntam cu obstacole și eșecuri, eram mereu deosebit de fragilă și negativă, simțindu-mă ca o hârtie mototolită. Prima mea reacție a fost mereu să îmi spun: „Să se ocupe alții” sau „Calibrul meu e prea scăzut”, și apoi să dau altora lucrarea să o rezolve. Făcând asta, păream rațională și conștientă de sine, dar, de fapt, mă limitam și renunțam la mine. Asta arăta că nu acceptam sau nu iubeam adevărul. Când ne confruntăm cu obstacole și eșecuri, Dumnezeu vrea să căutăm adevărul ca să rezolvăm probleme și să progresăm. Dumnezeu ne desăvârșește prin voința și dorința noastră pentru dreptate. Oamenii care iubesc adevărul și au calibru bun sunt proactivi. Sunt buni la a-și sintetiza experiențele eșecurilor, examinând ce le lipsește, și pot înțelege unele adevăruri prin căutare, pot să se cunoască mai bine și să progreseze în viață. De data aceasta, când am primit emondarea, nu am analizat motivele eșecului meu, ci, în schimb, mi-am găsit scuze. Am simțit că nu era din cauză că nu voiam să fac bine, ci mai degrabă că numeroasele probleme în îndeplinirea îndatoririlor se datorau calibrului meu slab. Implicația era că făcusem totul în limita capacităților mele și nu aveam la ce să reflectez. Dar, la o analiză mai atentă, era adevărat că nu aveam deloc probleme? Când conducătoarea a semnalat că materialele erau lipsite de detalii, nu am chibzuit sau căutat, ci am adăugat mult conținut inutil pe baza propriei imaginații, făcând materialele revizuite prea lungi și banale. Nu am căutat principii și nu m-am gândit cum să obțin rezultate mai bune; doar am urmat regulile mecanic. Abordând astfel îndeplinirea îndatoririlor, făceam totul mecanic. Ar trebui să-mi sintetizez și corectez rapid abordarea. Deja îmi lipsea calibrul și, dacă nu aveam nici mentalitatea proactivă și doar mă retrăgeam pasivă când întâlneam dificultăți, atunci mi-ar fi fost greu să devin mai bună.

Mai târziu, m-am gândit la motivul pentru care voiam mereu să evadez când dădeam de obstacole și eșecuri. După multă reflecție, mi-am dat seama că era din cauza faptului că preocuparea mea pentru reputație și statut era prea mare, iar calea pe care mergeam în credința în Dumnezeu nu era corectă. Mi-am amintit de un fragment în care Dumnezeu disecă antihriștii. Cuvintele lui Dumnezeu spun: „Prețuirea antihriștilor față de reputația și statutul lor o depășește pe cea a oamenilor de rând și este ceva din firea-esență a lor; nu e un interes temporar sau efectul tranzitoriu al împrejurimilor lor – e ceva înăuntrul vieții lor, în oasele lor și, astfel, este esența lor. Altfel spus, în tot ceea ce fac antihriștii, prima lor considerație este propria reputație și propriul statut, nimic altceva. Pentru antihriști, reputația și statutul sunt viața lor și scopul pe care îl urmăresc de-a lungul vieții lor. În tot ceea ce fac, primul lor gând este: «Ce se va întâmpla cu statutul meu? Și cu reputația mea? Oare această acțiune îmi va da o reputație bună? Îmi va ridica statutul în mintea oamenilor?» Acesta e primul lucru la care se gândesc, ceea ce e o dovadă amplă că au firea și esența antihriștilor – și din acest motiv iau lucrurile în considerare în acest fel. Se poate spune că, pentru antihriști, reputația și statutul nu sunt vreo cerință suplimentară, cu atât mai puțin lucruri care le sunt externe de care s-ar putea lipsi. Ele fac parte din natura antihriștilor, sunt în oasele lor, în sângele lor, sunt înnăscute în ei. Antihriștilor nu le e indiferent dacă dețin reputație și statut; nu aceasta e atitudinea lor. Atunci, care e atitudinea lor? Reputația și statutul sunt strâns legate de viețile lor de zi cu zi, de starea lor de zi cu zi, de lucrurile pe care le urmăresc zilnic. Pentru antihriști, statutul și reputația sunt viața lor. Indiferent de modul în care trăiesc, indiferent de mediul în care trăiesc, indiferent de munca pe care o fac, indiferent de lucrurile pe care le urmăresc, care sunt obiectivele lor, care este direcția vieții lor, totul se învârte în jurul faptului de a avea o bună reputație și un statut înalt. Și acest scop nu se schimbă; ei nu pot lăsa niciodată deoparte asemenea lucruri. Aceasta e adevărata față a antihriștilor și esența lor” [Cuvântul, Vol. 4: Expunerea antihriștilor, „Punctul nouă (Partea a treia)”]. Dumnezeu spune că antihriștii își prețuiesc reputația și statutul mai mult decât oamenii normali și că reputația și statutul sunt ceea ce urmăresc în viață și punctul de plecare și scopul a tot ceea ce fac. Când oamenii îi privesc cu respect și îi laudă, sunt motivați să își îndeplinească îndatoririle și sunt dispuși să facă orice. Dar când pierd admirația oamenilor, devin negativi și delăsători, simțind chiar că nu are sens să creadă în Dumnezeu și să își îndeplinească îndatoririle. Perspectiva din spatele a ceea ce urmăream era aceeași cu a antihriștilor. Când opiniile mele puteau fi recunoscute și adoptate de toată lumea, puteam face unele lucrări proactiv. Dar când sora cu care lucram era prețuită și eu eram mereu ignorată, mă simțeam foarte pierdută și abătută, pierzându-mi motivația în îndatoririle mele. Când mă confruntam cu mai multe eșecuri și eram dezvăluită, mă judecam și mai mult, crezând că n-am calibru și nu sunt potrivită pentru lucrare, dorind să evadez. Credeam mereu că voiam să demisionez pentru că eram foarte incompetentă pentru această lucrare, iar asta îmi arăta că sunt conștientă de mine, dar, de fapt, era pentru că îmi prețuiam prea mult reputația și statutul. Știam că, îndeplinind această datorie, mi-ar fi fost greu să țin capul sus și, dacă aș fi continuat această datorie, era posibil să eșuez și să fiu dezvăluită de mult mai multe ori, iar alții m-ar fi văzut exact așa cum eram. Așa că voiam să trec la o datorie mai simplă, pentru a-mi păstra reputația și statutul. Tot timpul, fie când alegeam o datorie sau unde să studiez sau să lucrez, criteriul meu principal era dacă puteam să dau bine și să ies în evidență. Când m-am înscris la facultate, era o universitate cu o specializare bună și alta cu una relativ mai slabă. Însă profesorii de la cea din urmă m-au invitat de mai multe ori să mă înscriu și am simțit că voi fi apreciată acolo. Până la urmă, am ales universitatea cu specializarea mai slabă. În timpul universității, a fost la fel. Munceam la materiile la care profesorii mă apreciau și evitam materiile la care nu eram apreciată. Pe tot parcursul vieții, judecasem lucrurile în funcție de câtă reputație și cât statut îmi puteau aduce. Îmi plăceau locurile în care puteam fi apreciată și remarcată și evitam locurile în care eram neglijată sau umilită. Acum mi-am dat seama că preocuparea mea pentru reputație și statut avea rădăcini adânci și devenise parte din mine, făcându-mă să îmi doresc constant să o protejez. De exemplu, acum știam clar că a fi conducătoare însemna să fiu des dezvăluită și emondată, ceea ce era benefic pentru înțelegerea adevărurilor-principii și pentru pătrunderea mea în viață. Totuși, pentru a-mi păstra reputația și statutul, m-am gândit chiar să renunț la datoria mea. Am văzut că prețuiam reputația și statutul mai mult decât adevărul și am dezvăluit firea de a fi scârbită de adevăr. Dacă aș continua să urmăresc astfel, ce aș câștiga până la urmă? N-aș apuca să-mi practic competențele, nici nu aș face progrese în pătrunderea în viață și, până la urmă, aș fi doar o persoană inutilă pe care Dumnezeu o detestă și o elimină. La acel moment mi-am dat seama că urmărirea reputației și statutului va duce la un punct mort și că trebuie să caut adevărul și să renunț la urmărirea reputației și a statutului, eliberându-mă de această stare.

Mai târziu, am citit un fragment din cuvintele lui Dumnezeu și am găsit calea de a practica. Dumnezeu Atotputernic spune: „Care ar trebui să fie principala preocupare în credința în Dumnezeu? Nu contează dacă ai un calibru înalt sau scăzut, dacă ai înțelegere spirituală sau cu ce fel de emondare te confrunți – niciunul dintre aceste lucruri nu este cel mai important. Așadar, care este cel mai important lucru acum? Este modul în care intrați în adevărul-realitate. Pentru a face acest lucru, care este lucrul fundamental pe care ar trebui să-l aibă o persoană? Trebuie să aibă o inimă sinceră. Și care sunt manifestările faptului de a avea o inimă sinceră? Când ți se întâmplă lucruri, nu acționezi într-un mod alunecos, nu ții cont de propriile tale interese, nu uneltești împotriva altora și nu acționezi cu viclenie față de Dumnezeu. Dacă încerci să-L înșeli pe Dumnezeu și nu ești sincer față de El, atunci ești complet terminat și Dumnezeu nu te va mântui, așa că ce rost are să înțelegi adevărul? Poți să ai înțelegere spirituală, să fii de calibru bun, să fii elocvent, să pricepi lucrurile repede și să fii în stare să tragi concluzii și să înțelegi orice spun cuvintele lui Dumnezeu, dar acționezi cu viclenie față de Dumnezeu când ți se întâmplă lucruri. Aceasta este o fire satanică și este foarte periculoasă. Indiferent cât de bun este calibrul tău, este inutil. Dumnezeu nu te va dori; El va spune: «Ești destul de elocvent, de calibru bun, ager la minte și ai înțelegere spirituală, dar există o problemă – nu iubești adevărul.» Dacă o persoană nu iubește adevărul, asta prevestește necazuri – Dumnezeu nu o va dori. Dacă o persoană nu are o inimă bună, ea este distrusă. Este la fel ca o mașină care pare bine întreținută la exterior, dar are motorul stricat și va fi dusă la casat. Și oamenii sunt la fel: indiferent cât de bun pare calibrul tău la exterior, cât de perspicace, elocvent sau capabil ești, sau cât de bun ești la rezolvarea problemelor, nimic din toate acestea nu este de niciun folos. Nu asta este cheia. Așadar, care este lucrul-cheie de luat în considerare? Este dacă inima cuiva iubește adevărul. Nu este vorba de a asculta cum vorbește, ci de a vedea ce face. Dumnezeu nu Se uită la ce spui sau promiți înaintea Lui; El se uită dacă ceea ce faci are adevăr-realitate. Dumnezeu nu Se uită cât de elevate, profunde sau mărețe sunt cuvintele tale. Chiar dacă faci ceva mic, dacă Dumnezeu vede sinceritatea ta în fiecare mișcare a ta, El va spune: «Această persoană crede sincer în Mine. Nu a făcut niciodată afirmații mărețe. Își păstrează locul cuvenit. Deși nu a adus o mare contribuție casei lui Dumnezeu și este de calibru slab, în tot ceea ce face este foarte pragmatică și are sinceritate.» Ce conține această «sinceritate»? Conține teamă și supunere față de Dumnezeu, precum și credință și iubire adevărate – în ea se află tot ceea ce Dumnezeu vrea să vadă. Acest tip de persoană nu este neapărat cineva pe care alții îl admiră; ar putea fi o persoană care găzduiește sau care face o datorie obișnuită. Ar putea fi neremarcabilă pentru alții, să nu fi realizat fapte mărețe și să nu aibă nimic care să-i facă pe alții să o prețuiască, să o admire sau să o invidieze – ar putea fi doar o persoană obișnuită. Și totuși, are tot ceea ce cere Dumnezeu, poate trăi acest lucru și îl poate oferi lui Dumnezeu. Acest lucru Îl mulțumește pe Dumnezeu și El nu vrea nimic altceva” (Cuvântul, Vol. 3: Discursurile lui Hristos al zilelor de pe urmă, Partea a III-a). Înainte, puneam mare preț pe calibrul și darurile unei persoane, crezând că doar cei de calibru bun pot fi folosiți mult în casa lui Dumnezeu. Când s-a dezvăluit de mai multe ori că nu am calibru și nu pot vedea lucrurile clar, am devenit negativă și m-am limitat, neputând să îndeplinesc nici sarcina de care eram capabilă. După ce am citit cuvintele lui Dumnezeu, am înțeles că nu pe nivelul calibrului lor ar trebui să se axeze credincioșii, sau pe câtă elocvență au ori cât de pătrunzătoare le sunt mințile; Dumnezeu nu prețuiește aceste lucruri. Lui Dumnezeu Îi pasă de inima omului și dacă are o inimă sinceră față de El și lucrarea bisericii. Calibrul și elocvența pe care mi le-a dat Dumnezeu nu stabilesc dacă îmi pot îndeplini bine îndatoririle. Dacă sunt elocventă și capabilă de muncă, dar fug de răspunderi și acționez nesincer în practica reală, atunci, indiferent cât de bun îmi este calibrul, Dumnezeu mă detestă. Calibrul poate ajuta la buna îndeplinire a îndatoririlor, dar mai importantă este atitudinea omului față de adevăr și îndatoririle sale, dacă are o inimă proactivă și iubitoare de adevăr, dacă poate căuta adevărul când eșuează și când este dezvăluit, dacă poate învăța din experiențe și poate urmări creșterea în viață; acestea sunt lucrurile prețuite de Dumnezeu. În trecut, unii oameni cu daruri și calibru au slujit și ei drept conducători de biserică, dar mulți nu și-au îndeplinit bine îndatoririle. După un timp, s-au dedat la confort, nu au făcut lucrare reală sau au luptat pentru faimă și beneficii, perturbând lucrarea bisericii și fiind, până la urmă, eliminați. Însă unii oameni păreau neremarcabili, fără daruri, cu un calibru mediu, și totuși și-au îndeplinit îndatoririle în mod realist, căutând principii în toate, și au progresat în îndatoririle îndeplinite, fără să fie înlocuiți sau eliminați. Asta arată că Dumnezeu este drept și că nu dă verdictul asupra cuiva în funcție de calibrul său, ci prețuiește dacă acesta urmărește și practică adevărul și dacă își poate îndeplini fiecare lucrare în mod realist și responsabil. Înțelegând asta, mi-am spus în inima mea că, de acum încolo, trebuia să-mi concentrez gândurile asupra îndatoririlor și lucrării mele în mod conștiincios, iar atât timp cât lucrarea îmi era atribuită, trebuia să o fac serios și responsabil, investind cât de mult efort, și să fiu o persoană de încredere și ancorată în realitate, care se ocupă de lucrarea cuvenită ei.

Atunci am început să mă axez pe a învăța ceva din fiecare eșec, schimbându-mi mentalitatea de fiecare dată când eram dezvăluită. Înainte, oricând dădeam peste un eșec sau o emondare, mă gândeam: „Conducătoarea și-a dat seama cum sunt cu adevărat” sau „Probabil toți cred că nu am calibru.” Când mă cufundam în asta, deveneam foarte demoralizată. Mai târziu, am început să mă gândesc de ce eram dezvăluită, ce probleme puteam descoperi despre mine și ce neajunsuri puteam compensa. Cu această nouă mentalitate, m-am concentrat mai mult asupra lucrurilor corecte din inima mea. Apoi, o perioadă, m-am confruntat cu emondarea în mod succesiv, uneori pentru eficiența scăzută în realizarea lucrurilor, alteori pentru că nu pricepeam principiile în abordarea sarcinilor și alteori pentru că aveam o perspectivă unilaterală într-un anumit aspect și îmi lipsea înțelegerea corectă. Așa că am reflectat asupra problemelor mele și am căutat metode pentru a-mi îmbunătăți eficiența lucrării dacă aveau legătură cu abilitățile mele, iar dacă era o problemă de înțelegere, reflectam la propriile probleme, examinând felul în care înțelegerea mea s-a abătut, apoi căutam părerea fraților și surorilor care înțelegeau adevărul și aveau experiență. Reflectând astfel, atitudinea mea față de emondare s-a îmbunătățit. Chiar dacă acum încă mă simt ocazional demoralizată, nu mai rămân blocată acolo și, în fiecare zi, mintea nu îmi mai este atât de împovărată când îmi îndeplinesc îndatoririle și pot să experimentez în mod normal împrejurările cu care mă confrunt.

Reflectând asupra acelei perioade de timp, când eram blocată în negativitate și mă lăsam pradă amărăciunii și oboselii, dacă nu ar fi fost îndrumarea cuvintelor lui Dumnezeu, nu aș fi putut să las în urmă acele emoții negative și aș fi continuat să decad, îndepărtându-mă de Dumnezeu și chiar pierzându-mi îndatoririle actuale. Îi mulțumesc lui Dumnezeu din inimă pentru că, în momentele mele cele mai slabe, m-a atenționat prin oamenii din jurul meu și m-a îndrumat prin cuvintele Lui, ajutându-mă să las în urmă acea emoție. De acum încolo, vreau doar să mă liniștesc și să îmi îndeplinesc îndatoririle cât de bine pot.


2. Lupta de a recunoaște greșelile

de Kristina, Statele Unite

Sâmbătă, 3 decembrie 2022, ploaie ușoară

Astăzi, în timp ce organizam fișa de lucru, am găsit din greșeală un videoclip care fusese repartizat incorect, cu sarcina de producție repetată. Am fost foarte surprinsă. După o inspecție atentă, am realizat că a fost din cauză că am uitat să verific înregistrările înainte de producție. Mi-am amintit că am mai greșit de două ori, pentru că nu am verificat înregistrările. Atunci, conducătoarea m-a criticat pentru că nu am fost conștiincioasă și a rezumat cauzele greșelilor, spunându-mi să evit să fac aceeași greșeală în viitor. Nu mă așteptam să o fac din nou și de data aceasta. M-am simțit cu totul slăbită. „Am fost supraveghetoare doar câteva zile și am făcut din nou o greșeală de începător. Dacă află conducătoarea, cât de dezamăgită ar fi de mine! Dacă mă emondează și critică din nou, cum aș putea să îmi țin capul sus?” Mi-am amintit și că, în urmă cu câteva zile, sora Nadya din grupul nostru a fost demisă pentru că era mereu superficială în îndeplinirea îndatoririlor ei. Atunci, chiar am avut părtășie despre natura și consecințele faptului că era superficială în îndatoririle ei și le-am expus. Dar acum, și eu am făcut o greșeală de începător din cauza superficialității mele. Dacă frații și surorile ar ști, cu siguranță ar spune că predic bine cuvintele și doctrinele, dar îmi îndeplinesc îndatoririle superficial și nu am adevărul-realitate, ceea ce mă face nepotrivită pentru a fi supraveghetoare. Cu cât mă gândeam mai mult, cu atât eram mai stânjenită și regretam că nu am verificat cu atenție la momentul respectiv. Mi-a fost prea rușine să-mi recunosc greșeala în fața tuturor, așa că am șters înregistrarea de producție anterioară. În acel moment, o frază din cuvintele lui Dumnezeu mi-a străfulgerat în minte: „Cuvintele și faptele secrete ale omului rămân întotdeauna înaintea scaunului Meu de judecată” (Cuvântul, Vol. 1: Arătarea și lucrarea lui Dumnezeu, „Lucrarea de răspândire a Evangheliei este și lucrarea de mântuire a omului”). Am simțit un sentiment de frică și cutremur în inima mea: Dumnezeu scrutează ființa lăuntrică a omului. Deși pot ascunde acest lucru de oameni, nu-L pot înșela pe Dumnezeu. Dacă recurg la înșelăciune, Dumnezeu va vedea clar și mă va condamna. Mi-a fost foarte frică și am restaurat rapid înregistrarea ștearsă. Privind această înregistrare era ca și cum aș fi văzut o pată care nu putea fi ștearsă. Dar pur și simplu nu am avut curajul să-mi recunosc greșeala în fața conducătoarei. M-am gândit că, dacă nu spun nimic, nimeni nu va afla, așa că am închis rapid fișa de lucru.

Noaptea, m-am foit în pat, fără să pot dormi, simțindu-mă neliniștită. Am făcut clar o greșeală care a cauzat o pierdere muncii, dar am pretins că nu știu despre asta și nu aveam de gând să-i spun conducătoarei despre această problemă. Am fost înșelătoare cu nerușinare! Mai târziu, am citit următoarele în cuvintele lui Dumnezeu: „Dumnezeu nu îi desăvârșește pe cei care sunt înșelători. Dacă inima ta nu este cinstită – dacă nu încerci să fii o persoană cinstită – atunci tu nu vei fi câștigat de Dumnezeu. La fel, nu vei câștiga adevărul și nu-L vei câștiga nici pe Dumnezeu. Ce înseamnă dacă nu-L câștigi pe Dumnezeu? Dacă nu Îl câștigi pe Dumnezeu și nu înțelegi adevărul, atunci nu-L vei cunoaște pe Dumnezeu și, prin urmare, nu vei avea cum să fii compatibil cu Dumnezeu, caz în care ești dușmanul lui Dumnezeu. Dacă ești incompatibil cu Dumnezeu, Dumnezeu nu este Dumnezeul tău; iar dacă Dumnezeu nu este Dumnezeul tău, nu poți fi mântuit. Dacă nu cauți să atingi mântuirea, de ce crezi în Dumnezeu? Dacă nu poți obține mântuirea, vei fi pentru totdeauna un dușman înverșunat al lui Dumnezeu, iar finalul tău va fi stabilit. Așadar, dacă oamenii vor să fie mântuiți, atunci trebuie să înceapă prin a fi oameni cinstiți. Cei care vor fi câștigați de Dumnezeu în cele din urmă au un anumit semn. Știți care este? Este scris în Apocalipsă, în Biblie: «Și în gura lor nu s-a găsit minciună; ei sunt fără vină» (Apocalipsa 14:5). Cine sunt «ei»? Ei sunt cei mântuiți, desăvârșiți și câștigați de Dumnezeu. Cum îi descrie Dumnezeu pe acești oameni? Care sunt caracteristicile și manifestările conduitei lor personale? Ei sunt fără prihană. În gura lor nu se găsește nicio minciună. Probabil toți puteți să înțelegeți și să pricepeți ce înseamnă «nicio minciună»: înseamnă să fii cinstit” (Cuvântul, Vol. 3: Discursurile lui Hristos al zilelor de pe urmă, „Șase indicatori ai progresului în viață”). „Toată lumea are o fire înșelătoare; singura diferență constă în cât de gravă este. Chiar dacă poți să îți deschizi inima și să ai părtășie despre problemele tale la adunări, înseamnă asta că nu ai o fire înșelătoare? Nu înseamnă asta, tot o ai. De ce spun acest lucru? Iată un exemplu: s-ar putea să fii capabil să te destăinui în părtășie în legătură cu lucruri care nu-ți ating mândria sau vanitatea, lucruri care nu sunt rușinoase și pentru care nu vei ajunge să fii emondat dacă le spui altora – dar dacă ai făcut ceva care încalcă adevărurile-principii, ceva ce toată lumea ar disprețui și de care ar fi revoltată, ai fi capabil să ai părtășie despre asta la adunări, în mod deschis? Iar dacă ai făcut ceva de nedescris, ți-ar fi și mai greu să te destăinui și să te dezvălui. Dacă ar fi cineva care să verifice sau să încerce să găsească un vinovat pentru asta, ai folosi toate mijloacele care îți stau la dispoziție ca să ascunzi acel lucru și ai fi îngrozit că această problemă ar putea fi expusă. Ai încerca tot timpul să o ascunzi și să scapi basma curată. Nu este aceasta o fire înșelătoare? S-ar putea să crezi că, atât timp cât nu o spui cu voce tare, nu va ști nimeni și că nici măcar Dumnezeu nu ar avea cum să știe. Aceasta este o greșeală! Dumnezeu scrutează adâncul inimii oamenilor. Dacă nu poți să vezi asta clar, nu Îl cunoști deloc pe Dumnezeu. Oamenii înșelători nu doar că îi păcălesc pe ceilalți – ei îndrăznesc chiar și să încerce să-L păcălească pe Dumnezeu și folosesc mijloace înșelătoare ca să I se opună. Pot astfel de oameni să obțină mântuirea din partea lui Dumnezeu? Firea lui Dumnezeu este dreaptă și sfântă, iar oamenii înșelători sunt ceea ce El detestă cel mai mult. Așadar, aceștia sunt cei cărora le este cel mai greu să obțină mântuirea. Oamenii cu o natură înșelătoare sunt cei care mint cel mai mult. Îl vor minți până și pe Dumnezeu și vor încerca să-L păcălească și refuză cu încăpățânare să se pocăiască. Asta înseamnă că nu pot să obțină mântuirea din partea lui Dumnezeu” (Cuvântul, Vol. 3: Discursurile lui Hristos al zilelor de pe urmă, „Doar cunoașterea celor șase tipuri de firi corupte înseamnă cunoaștere de sine adevărată”). Comparând cuvintele lui Dumnezeu cu gândurile și acțiunile mele după ce am făcut greșeala, mi-am dat seama că dezvăluiam o fire vicleană. Era clar că îmi îndeplineam îndatoririle cu superficialitate, ceea ce a dus la muncă repetată și risipirea resurselor umane și materiale. Ar trebui să fiu o persoană cinstită, să-mi recunosc greșeala în fața conducătoarei și să-mi asum responsabilitatea. Dar mi-a fost teamă că frații, surorile și conducătoarea mă vor privi de sus, așa că am recurs la acoperirea greșelii mele prin ștergerea înregistrării anterioare de producție, gândindu-mă că asta ar împiedica pe oricine să descopere problema. Deși am restaurat înregistrarea mai târziu, tot nu am vrut să-mi recunosc greșeala, sperând să treacă neobservată; atât timp cât nimeni nu descoperea mai târziu, problema avea să treacă. Dacă cineva ar fi aflat mai târziu, aș fi putut spune că am observat-o la momentul respectiv, dar am uitat să o menționez, nu că am ascuns-o intenționat. În felul acesta, aș fi putut să-mi acopăr greșeala fără să par vicleană. Eram atât de înșelătoare! Esența lui Dumnezeu este sfântă. El iubește oamenii cinștiți și îi disprețuiește pe cei vicleni. Deși știam că Dumnezeu scrutează totul, totuși am recurs la viclenii și trucuri. Acțiunile mele L-au dezgustat pe Dumnezeu. Dacă nu mă pocăiesc și nu devin o persoană cinstită, oricât de mult aș sacrifica în exterior, nu voi fi mântuită în cele din urmă. Cu toate acestea, să-mi recunosc greșeala în fața conducătoarei era atât de umilitor. Mi-era teamă că va fi dezamăgită conducătoarea de mine și că mă va emonda și nu aveam curajul să vorbesc. Aveam un conflict interior și mă durea inima.

Luni, 5 decembrie 2022, cer înnorat

Au trecut două zile și încă nu am curajul să-i spun conducătoarei. În aceste două zile, am dorit disperată să-mi șterg acest incident din memorie; atunci nu ar mai trebui să-mi recunosc greșeala și să înfrunt rușinea. M-am dedicat complet muncii mele, ceea ce mă ajută temporar să uit de acest incident. Cu toate acestea, când am un moment de liniște, nu pot să nu mă gândesc din nou la asta. Această greșeală mă urmărește ca un coșmar. Indiferent dacă mănânc, fac curățenie sau mă plimb, când mă gândesc la asta, simt că mă strânge inima. Este ca și cum ar exista o voce în capul meu care mă acuză constant: „Nu ești o persoană cinstită; nu poți fi mântuită.” Noaptea, nici nu pot dormi bine, iar inima mea este în chinuri. Mă gândesc la cuvintele lui Dumnezeu: „Pe scurt, să fiți cinstiți înseamnă să fiți puri în acțiunile și cuvintele voastre și să nu înșelați nici pe Dumnezeu, nici pe om. Ceea ce spun este foarte simplu, dar pentru voi este de două ori mai dificil. Mulți ar prefera să fie aruncați în iad decât să vorbească și să acționeze cu onestitate. Nu e de mirare că am alt tratament pregătit pentru cei care sunt necinstiți” (Cuvântul, Vol. 1: Arătarea și lucrarea lui Dumnezeu, „Trei avertismente”). Când am citit aceste cuvinte ale lui Dumnezeu înainte, nu prea înțelegeam. M-am gândit: „Este chiar atât de greu să fii o persoană cinstită? Dumnezeu spune clar că, dacă nu devenim oameni cinstiți, nu putem fi mântuiți. Din moment ce cunosc consecințele, pentru a fi mântuită și a intra în Împărăția Cerurilor, ar trebui să vorbesc și să acționez cinstit conform cuvintelor lui Dumnezeu, indiferent de suferința pe care o îndur. Nu ar trebui să fie dificil! În plus, am o personalitate directă înnăscută; îmi spun repede părerea, așa că a fi cinstită și a spune adevărul nu ar trebui să fie greu pentru mine.” Dar, în dezvăluirea faptelor, mi-am dat seama că a fi o persoană cinstită nu este atât de simplu pe cât credeam. Nici măcar nu am curajul să-mi recunosc propria greșeală. Pentru a-mi salva mândria și statutul, am recurs chiar la trucuri pentru a acoperi acest fapt. Deși știu clar că nu pot fi mântuită fără a fi cinstită, tot nu vreau să-mi recunosc greșeala. Nu sunt eu persoana pe care Dumnezeu o descrie ca fiind cineva care ar prefera să fie condamnat în iad decât să vorbească cinstit? Mă gândesc la faptul că eu cred în Dumnezeu de peste zece ani, dar încă nu pot să fiu o persoană cinstită în această mică problemă și nici nu pot să-mi recunosc greșeala cu adevărat. Nu posed nici măcar cel mai mic adevăr-realitate! Mă simt foarte descurajată și dezamăgită de mine însămi. Întotdeauna proclam că vreau să practic adevărul, dar când mă confrunt cu ceva care îmi privește mândria și statutul, cu bună știință nu îl practic. Am o stare de spirit proastă și nu vreau să vorbesc cu frații și surorile; întotdeauna simt că nu practic adevărul și că nu sunt o persoană cinstită, așa că nu pot să dau ochii cu ei. Noaptea, înainte de a adormi, cu lacrimi în ochi, mă rog lui Dumnezeu, vărsând durerea din inima mea: „Dumnezeule, văd cât de jalnică sunt. Nu pot să practic adevărul nici măcar într-o problemă atât de mică; nu pot să spun nici măcar o afirmație sinceră sau să-mi recunosc greșeala. Am fost profund coruptă de Satana! Dumnezeule, sunt foarte descurajată. Nu vreau să trăiesc așa; Te rog, mântuiește-mă.”

Luni, 12 decembrie 2022, cer înnorat, urmat de cer senin

Inițial, am vrut să-mi recunosc greșeala în fața conducătoarei, dar, când a venit momentul să vorbesc, tot m-am simțit destul de neliniștită. Nu puteam să nu mă întreb: de ce îmi este atât de greu să-mi recunosc greșeala și să spun adevărul? Ce mă împiedică, de fapt, să fiu cinstită? Mi-am împărtășit starea cu sora Tracy, iar ea mi-a trimis un pasaj din cuvintele lui Dumnezeu, care în sfârșit m-a făcut să înțeleg oarecum problema. Dumnezeu Atotputernic spune: „Dacă tu doar încerci să îndeplinești câteva îndatoriri neînsemnate și să practici câteva adevăruri simple, și nu sunt implicate probleme critice de bine și rău, atunci acesta este un lucru care poate fi realizat dintr-un singur avânt dacă ai puțină hotărâre. Totuși, dacă întâmpini chestiuni care implică adevărurile-principii, cel mai probabil nici două avânturi nu ar fi de ajuns – ar trebui să înțelegi adevărurile-principii. O singură dată când spui adevărul și nu minți nu te face, în niciun caz, o persoană cinstită odată pentru totdeauna. A fi o persoană cinstită implică schimbarea firilor tale, iar acest lucru necesită 10 sau 20 de ani de experiență. Trebuie să te eliberezi de firea ta vicleană de a minți și de a înșela înainte de a putea atinge, în esență, standardul de a fi o persoană cinstită. Este acest lucru dificil pentru toată lumea? Este o provocare enormă. Dumnezeu vrea acum să desăvârșească și să câștige un grup de oameni, iar toți cei care urmăresc adevărul trebuie să accepte judecata și mustrarea, încercările și rafinarea. Scopul faptului că Dumnezeu lucrează în acest fel este de a le rezolva firile înșelătoare și de a-i face oameni cinstiți și oameni care se supun lui Dumnezeu. Acesta nu este ceva ce poate fi realizat dintr-un singur efort brusc; necesită credință adevărată și trebuie să treci prin multă suferință cauzată de încercări și rafinare înainte de a putea realiza acest lucru. Să presupunem că Dumnezeu îți cere acum să fii o persoană cinstită și să spui adevărul în legătură cu ceva, ceea ce implică faptele sau viitorul și soarta ta. Consecințele faptului că faci acest lucru s-ar putea să nu fie în avantajul tău: s-ar putea ca alții să nu te mai stimeze și să simți că reputația ta a fost distrusă. În astfel de circumstanțe, ai putea să fii sincer și să spui adevărul? Ai putea să fii cinstit? Acesta este cel mai greu lucru de făcut, mult mai greu decât să renunți la viața ta. Ai putea spune: «Aș putea muri pentru Dumnezeu, dar dacă Dumnezeu m-ar pune să spun adevărul, nu aș reuși. Nu vreau deloc să fiu o persoană cinstită. Aș prefera să mor decât să-i las pe toți să mă disprețuiască, decât să-i las pe toți să vadă că sunt doar o persoană obișnuită.» Din aceasta, se poate vedea că ceea ce oamenii prețuiesc cel mai mult sunt tot statutul și reputația – ei prețuiesc aceste lucruri chiar mai mult decât propriile vieți. Este evident că ei încă trăiesc în mijlocul firilor satanice și că inimile lor încă sunt controlate de Satana. Dacă întâmpină un mare pericol, s-ar putea să-și riște viața într-un singur efort brusc, dar nu le este ușor să renunțe la statut și reputație. Pentru oamenii care cred în Dumnezeu, a-și da viața nu este de cea mai mare importanță. Dumnezeu le cere oamenilor să accepte adevărul și să fie cu adevărat oameni cinstiți care spun orice au în inimă, destăinuindu-se și dezvăluindu-se tuturor. Este ușor de făcut acest lucru? (Nu, nu este.) De fapt, Dumnezeu nu îți cere să renunți la viața ta. Nu ți-a fost viața dată de Dumnezeu? La ce i-ar folosi viața ta lui Dumnezeu? Dumnezeu nu o vrea. El vrea să vorbești cu sinceritate, să spui ce fel de persoană ești și ce gândești în inima ta. Poți spune aceste lucruri? Aici, lucrurile devin dificile și ai putea spune: «Pune-mă să fac o muncă grea și aș avea puterea să o fac. Pune-mă să-mi sacrific toată proprietatea și aș putea să o fac. Aș putea să mă lepăd cu ușurință de părinții și copiii mei, de căsnicia și cariera mea. Dar să mă pui să spun un lucru din inimă sau să rostesc o propoziție cinstită – acesta este singurul lucru pe care nu îl pot face.» Care este motivul pentru care nu o poți face? Este că, odată ce o faci, oricine te cunoaște sau este familiarizat cu tine, te va vedea diferit. Nu te va mai admira. Îți vei fi pierdut imaginea și vei fi fost complet umilit, iar integritatea și demnitatea ta nu vor mai exista. Statutul și prestigiul tău înalt nu vor mai fi în inimile celorlalți. Acesta este motivul pentru care, în astfel de circumstanțe, orice ar fi, nu vei spune adevărul. Când oamenii se confruntă cu asta, se dă o luptă în inimile lor. Când acea bătălie se încheie, unii, în cele din urmă, depășesc dificultățile, în vreme ce alții nu au reușit până în prezent să se elibereze din robia și de constrângerile firilor lor satanice și rămân controlați de propriul statut, de mândrie, de vanitate și de așa-zisa demnitate. Aceasta este o dificultate, nu-i așa? Să vorbești sincer și să spui adevărul nu reprezintă vreo mare chestiune și, totuși, atât de mulți eroi curajoși, atât de mulți oameni care au jurat solemn înaintea lui Dumnezeu să se dedice, să se consume și să-și petreacă viețile pentru Dumnezeu și atât de mulți care I-au spus cuvinte mărețe lui Dumnezeu s-au împotmolit în asta” (Cuvântul, Vol. 3: Discursurile lui Hristos al zilelor de pe urmă, „Îndeplinirea adecvată a datoriei necesită o cooperare armonioasă”). După ce am citit cuvintele lui Dumnezeu, mi-am dat seama că nu îndrăznesc să-mi recunosc greșeala în fața conducătoarei pentru că îmi prețuiesc prea mult mândria și statutul și sunt prea preocupată de imaginea mea în ochii celorlalți. Gândindu-mă la trecut, încă de când eram mică, am considerat otrăvurile Satanei, precum: „Oamenii au nevoie de mândria lor așa cum un copac are nevoie de scoarța lui” și „Un om își lasă numele în urmă oriunde stă, așa cum gâsca scoate țipete oriunde zboară”, ca fiind zicale înțelepte. Am pus mereu mare preț pe mândria și statutul meu. Orice fac, vreau să las o impresie bună asupra celorlalți și să primesc laudele lor. Când mă descurc prost și sunt umilită, mă simt foarte tulburată. Îmi amintesc când eram la școală, profesorul cerea elevilor care greșeau să ridice mâna. Când greșeam frecvent, simțeam că profesorul și colegii mei vor crede că sunt proastă și vor râde de mine, așa că nu îndrăzneam să ridic mâna. Când profesorul trecea pe lângă mine, îmi acopeream greșelile pentru a-l împiedica să le vadă. Pentru a-mi păstra mândria, am învățat să recurg la trucuri și să fiu vicleană de la o vârstă fragedă. După ce am crezut în Dumnezeu, am lucrat la producția de videoclipuri în biserică. Știam că această muncă necesită mare atenție la detalii, deoarece orice mică greșeală ar putea duce la pierderi mari. Prin urmare, am încercat să fiu cât mai meticuloasă cu putință, dorind ca frații și surorile să creadă că sunt sârguincioasă și responsabilă și să aibă o impresie bună despre mine. De asemenea, speram să fiu prețuită de conducătoare, mai ales că tocmai devenisem responsabilă cu lucrarea video, m-am gândit că trebuie să fie pentru că toți mă aprobă și mă văd ca pe o persoană serioasă, responsabilă și de încredere. Așa că, atunci când am făcut greșeli, prima mea preocupare a fost mândria și statutul meu. Mă temeam că, dacă va afla conducătoarea că am făcut o greșeală atât de elementară, cu siguranță nu va mai avea încredere în mine sau nu mă va mai prețui, iar frații și surorile mă vor privi de sus, gândindu-se că sunt iresponsabilă și mârșavă, ceea ce ar distruge imaginea bună pe care o formasem de-a lungul anilor. Pentru a-mi proteja mândria și pentru a-mi menține imaginea bună în ochii tuturor, am recurs la înșelăciune și fraudă și am încercat să-mi acopăr greșeala. Chiar m-am gândit să trec peste problemă fără să o menționez nimănui, sperând să o minimizez și să scap nepedepsită. Eram atât de vicleană! Știam foarte bine că Dumnezeu scrutează totul, totuși am încercat să-mi acopăr greșeala, ceea ce arată că nu sunt doar vicleană, ci și foarte intransigentă. Am realizat că mândria și statutul meu sunt cele mai mari obstacole în a fi o persoană cinstită. Dacă nu mă pot elibera de robia și constrângerile mândriei și statutului meu, nu voi putea practica adevărul, iar, în cele din urmă, voi fi eliminată.

De asemenea, am citit cuvintele lui Dumnezeu, care spun: „Când oamenii experimentează cum să fie onești, apar multe probleme practice. Uneori, ei vorbesc fără să gândească; au o scăpare de moment în gândire și, pentru că sunt stăpâniți de un motiv sau de o țintă greșită, sau de vanitate și mândrie, spun o minciună. În consecință, trebuie să continue să spună tot mai multe minciuni ca să acopere asta. În final, nu se simt împăcați în inimile lor, dar nu pot să retragă acele minciuni, le lipsește curajul de a-și îndrepta greșelile, de a recunoaște că au spus minciuni și, în felul acesta, greșelile lor continuă la nesfârșit. După aceea, au mereu senzația că le apasă o piatră pe inimă; vor mereu să găsească o ocazie de a spune adevărul, de a-și recunoaște greșeala și de a se căi, dar nu sunt niciodată capabili să pună asta în practică; în cele din urmă, se gândesc mai bine și își spun: «Mă voi revanșa când îmi voi face datoria în viitor.» Întotdeauna spun că se vor revanșa, dar nu o fac niciodată. Nu este la fel de simplu ca a te scuza după ce spui o minciună. Poți să te revanșezi pentru răul și consecințele faptului că ai mințit și ai fost înșelător? Dacă, în timpul unei puternice uri de sine, ești capabil să practici pocăința și să nu mai minți sau înșeli niciodată, atunci este posibil să primești îngăduința și mila lui Dumnezeu. Dacă rostești cuvinte mieroase și spui că te vei revanșa pentru minciunile tale în viitor, dar nu te pocăiești cu adevărat și, ulterior, continui să minți și să înșeli, atunci refuzi cu încăpățânare să te pocăiești și sigur vei fi eliminat. […] A recurge la înșelăciune înseamnă a dezvălui o fire coruptă, a te răzvrăti împotriva lui Dumnezeu și a te împotrivi Lui, așa că asta îți va provoca o mare durere. Când minți și înșeli, s-ar putea să consideri că ai vorbit cu mare dibăcie și cu mult tact și că nu ai dat de gol niciun mic indiciu – dar, ulterior, reproșurile și acuzațiile pe care le simți în inima ta ar putea să te urmărească toată viața. Dacă minți și înșeli intenționat și deliberat și vine o zi când realizezi gravitatea acestui lucru, asta îți va străpunge inima ca un ghimpe. Vei dori mereu să găsești o ocazie să îndrepți lucrurile – asta fiind ceea ce se cuvine să faci – în afară de cazul în care nu ai conștiință, nu ai trăit niciodată conform conștiinței tale, nu ai deloc umanitate și nu îți pasă de integritate sau de demnitate. Dacă ai măcar puțină conștientizare a conștiinței și puțină integritate și demnitate, atunci când vei realiza că minți și recurgi la înșelăciune, vei simți că acest comportament al tău este rușinos, dizgrațios și josnic, te vei disprețui și te vei detesta, vei respinge calea minciunilor și a înșelăciunii și vei căuta să fii onest” (Cuvântul, Vol. 3: Discursurile lui Hristos al zilelor de pe urmă, „Doar fiind o persoană onestă poate cineva să trăiască adevărata asemănare umană”). După ce am citit cuvintele lui Dumnezeu, am fost profund mișcată. În ultimele zile, nu i-am spus nimănui despre greșeala mea în îndeplinirea îndatoririlor mele. Deși mândria mea nu a suferit nicio daună, simt o înțepătură constantă în inimă ori de câte ori stau degeaba. Acest lucru mă face neliniștită și agitată în fiecare zi; nu pot dormi bine noaptea, iar inima mea suferă de vinovăție. Îmi dau seama în adâncul meu că, fără a fi o persoană cinstită, nu există pace sau bucurie. Bazându-mă pe înșelăciune și prefăcătorie, mi-am salvat temporar mândria, dar mi-am pierdut demnitatea și integritatea, iar durerea cauzată de vinovăție este copleșitoare. Privind în urmă, îmi dau seama că am făcut aceleași greșeli de mai multe ori, pentru că nu am verificat înregistrările anterioare înainte de a face videoclipuri. Dacă aș fi urmat procedurile de lucru și aș fi verificat totul corect, aceste greșeli ar fi putut fi evitate complet. Deși conducătoarea a subliniat importanța completării și verificării fișelor după primele două greșeli, am considerat că procesul e prea complicat și am decis să risc, gândindu-mă că, probabil, nu va cauza nicio problemă dacă nu verific. Uneori, când eram ocupată, săream peste acest pas. Văd că, în îndeplinirea îndatoririlor mele, nu am fost doar superficială, ci și arogantă și neprihănită de sine, și mult prea mârșavă. Când au apărut greșelile, am încercat chiar să le acopăr; m-am prefăcut și m-am dat ce nu sunt, înșelându-i pe ceilalți cu o imagine falsă. Acest lucru este cu adevărat josnic și rușinos! Realizând gravitatea acestei probleme, m-am rugat lui Dumnezeu și m-am pocăit.

De asemenea, am citit un alt pasaj din cuvintele lui Dumnezeu și am găsit calea de a practica. Dumnezeu Atotputernic spune: „Numai oamenii cinstiți pot primi o parte din Împărăția Cerurilor. Dacă nu încerci să fii o persoană cinstită și dacă nu experimentezi și practici în direcția urmăririi adevărului, dacă nu îți expui hidoșenia și nu te destăinui, atunci nu vei fi niciodată capabil să primești lucrarea Duhului Sfânt și să obții aprobarea lui Dumnezeu. Indiferent ce faci sau ce datorie realizezi, trebuie să ai o atitudine cinstită. Fără o atitudine cinstită, nu-ți poți face bine datoria. Dacă îți realizezi mereu datoria într-un mod superficial și nu reușești să faci bine unele lucruri, iar asta are un impact asupra lucrării bisericii, atunci ar trebui să reflectezi asupra ta, să te cunoști și să te deschizi, să te destăinui și să te diseci. Apoi, ar trebui să cauți adevărurile-principii și să te străduiești să faci o treabă bună data viitoare, în loc să fii superficial” (Cuvântul, Vol. 3: Discursurile lui Hristos al zilelor de pe urmă, „Practica fundamentală pentru a fi o persoană cinstită”). După ce am citit cuvintele lui Dumnezeu, inima mea s-a limpezit brusc. Când apar greșeli în îndeplinirea îndatoririlor, ar trebui să reflectez asupra mea, să analizez abaterile și să mă deschid, să mă expun și să mă disec în fața tuturor, acceptând supravegherea lor. Acest lucru poate ajuta la prevenirea greșelilor viitoare și este, de asemenea, o practică de a fi o persoană cinstită. Rolul meu ca supraveghetoare este o oportunitate oferită de Dumnezeu pentru a pune asta în practică. Mai mult, casa lui Dumnezeu nu a cerut niciodată ca oamenii să nu facă greșeli deloc în îndeplinirea îndatoririlor lor, cu atât mai puțin îi va clasifica pe oameni pentru că fac greșeli. Cheia este dacă, după ce face o greșeală, o persoană poate să rezume rapid motivele, să reflecteze asupra ei, să caute adevărurile-principii și să evite repetarea acelorași greșeli. Atât timp cât îndeplinirea îndatoririlor de către oameni nu este constant superficială și iremediabilă, casa lui Dumnezeu îi va trata corect și le va oferi oportunități. Fiind condusă de firi corupte, superficialitatea mea în îndeplinirea îndatoririlor mele a dus la greșeli, cauzând pierderi intereselor bisericii. Acesta este un fapt. Ar trebui să fiu o persoană cinstită, să mă expun și să mă disec, să mă concentrez asupra căutării adevărului pentru a-mi rezolva firile corupte și să-mi îndeplinesc îndatoririle cu sârguință. Aceasta este atitudinea de a accepta adevărul. Dacă ascund faptele și înșel când fac greșeli și, pentru a-i înșela pe alții, îmi acopăr erorile cu o imagine falsă, deși sunt evident plină de superficialitate în îndeplinirea îndatoririlor mele, chiar dacă îmi păstrez temporar mândria și statutul, problema superficialității va rămâne nerezolvată și nu voi fi în stare să-mi fac îndatoririle într-un mod care este conform standardului. Aceasta, de fapt, îmi face rău mie însămi. Nu mai pot să mă protejez prefăcându-mă pentru a-mi păstra mândria; trebuie să practic adevărul și să fiu o persoană cinstită. M-am gândit la alți frați și surori care aveau, de asemenea, probleme cu producția repetitivă. Ca supraveghetoare, ar trebui să dau un exemplu, să-mi aduc propriile probleme la lumină, să le rezum împreună cu toți, să căutăm o cale și să-i împiedicăm pe toți să facă aceleași greșeli care ar putea dăuna lucrării. Gândindu-mă la acest lucru, am primit motivația de a practica adevărul și curajul de a-mi admite greșeala.

Miercuri, 14 decembrie 2022, cer senin

În timpul adunării, mi-am împărtășit deschis starea cu toți, expunându-mi corupția și greșeala, și le-am amintit tuturor să învețe din aceste lecții. După adunare, am simțit că o povară grea a fost, în sfârșit, ridicată de pe pieptul meu. Inima mea s-a simțit ușurată și eu am experimentat dulceața și ușurarea care vin din a fi deschis și a spune adevărul. Contrar așteptărilor mele, conducătoarea nu m-a privit de sus, ci a avut părtășie cu ale lui Dumnezeu cuvinte pentru a mă ajuta, ceea ce a fost foarte edificator. M-am hotărât să mă concentrez pe rezolvarea problemei superficialității în îndeplinirea îndatoririlor mele, astfel încât acestea să aibă rezultate bune.

Prin această experiență, mi-am dat seama că a fi o persoană cinstită nu este pe cât de simplu îmi imaginam. Nu este vorba despre a avea o personalitate directă și a vorbi fără ocolișuri. Aceasta a fost înțelegerea mea denaturată. Sunt profund coruptă de Satana, plină de firi corupte precum viclenia, aroganța și egoismul. Pentru a-mi proteja mândria și statutul, pot minți și înșela. Trebuie să accept judecata, mustrarea și emondarea cuvintelor lui Dumnezeu, pentru a trece printr-o transformare. Mi-am amintit un pasaj din cuvintele lui Dumnezeu pe care l-am citit înainte: „În ochii lui Dumnezeu, capacitatea de a fi o persoană onestă presupune mai mult decât o simplă schimbare de conduită și comportament; presupune și schimbări esențiale în mentalitatea și opiniile sale asupra chestiunilor. Persoana respectivă nu mai are intenția de a minți sau de a înșela și nu există absolut nicio minciună sau amăgire în ceea ce spune și face – cuvintele și faptele sale devin tot mai autentice. Adică, cuvintele sale oneste se înmulțesc. De exemplu, când ești întrebat dacă ai făcut ceva, chiar dacă ai fi emondat sau pedepsit în cazul în care recunoști, tot ești capabil să spui adevărul. Chiar dacă, recunoscând, îți asumi o mare răspundere, te confrunți cu moartea sau distrugerea, tot ești în stare să spui adevărul și ești dispus să practici adevărul pentru a-L mulțumi pe Dumnezeu. Aceasta arată că atitudinea ta față de cuvintele lui Dumnezeu a devenit destul de fermă. Indiferent când se întâmplă, când devii o persoană cinstită, vei fi în mod natural capabil să pui în practică standardele cerute de Dumnezeu, fără să ți se pară greu de făcut, și nu vei avea nevoie de constrângerile circumstanțelor exterioare, de îndrumarea conducătorilor și lucrătorilor sau de sentimentul că Dumnezeu te scrutează lângă tine. Vei fi capabil să faci aceste lucruri cu ușurință de unul singur. Nu din cauza constrângerilor circumstanțelor exterioare, a fricii de disciplinarea lui Dumnezeu, nici a fricii de mustrarea conștiinței tale, cu atât mai puțin a fricii că alții vor râde de tine sau te vor supraveghea – ci, mai degrabă, tu însuți vei fi capabil să-ți examinezi proactiv propriul comportament, să-i măsori corectitudinea și să evaluezi dacă este în conformitate cu adevărul și Îl mulțumește pe Dumnezeu. În acel moment, în ceea ce privește a fi o persoană cinstită, vei fi atins etalonul cerut de Dumnezeu și, în esență, vei corespunde standardului” [Cuvântul, Vol. 3: Discursurile lui Hristos al zilelor de pe urmă, „Doar prin înlăturarea noțiunilor poți porni pe calea cea dreaptă a credinței în Dumnezeu (3)”]. Comparându-mă cu standardul unei persoane cinstite cerut de Dumnezeu, știu că încă sunt departe de a-l atinge. Totuși, sunt dispusă să mă străduiesc să îndeplinesc cerințele lui Dumnezeu, să practic cuvintele lui Dumnezeu în fiecare situație care apare, să mă axez pe a spune adevărul și să practic adevărul pentru a fi o persoană cinstită.


3. Când am avut necazuri, am rămas fidelă datoriei mele

de Wang Ju, China

În 2016, făceam datoria de diacon de udare în biserică. La acea vreme, conducătoarea bisericii era reprimată și chinuită de un antihrist și trăia în negativitate. A pierdut lucrarea Duhului Sfânt și a fost demisă. Conducătoarea de rang superior mi-a oferit instrucțiuni, spunând că antihristul din biserică nu fusese pe deplin dezvăluit, iar fraților și surorilor încă le lipsea discernământul, așa că spera că aș putea să lucrez cu sora Yang Yue și să preluăm lucrarea bisericii. Ulterior, din moment ce nu stăteam grozav cu sănătatea și nu aveam puterea sau energia necesară, biserica avea să îmi reatribuie datoria. Însă înainte de reatribuire, s-a întâmplat ceva în biserică. Atunci, conducătoarea superioară mi-a programat o întâlnire cu alte câteva surori. Ca întotdeauna, am ajuns la casa de găzduire la timp dar, spre mirarea mea, am așteptat la nesfârșit și n-a venit nimeni. Așa că m-am dus acasă la Yang Yue ca să o caut. Am tot bătut la ușă, dar n-a răspuns nimeni. Mă simțeam puțin neliniștită, temându-mă că fusese arestată. Pe neașteptate, două zile mai târziu, Chen Hui mi-a spus că Yang Yue și doi conducători superiori fuseseră arestați în acea zi, iar polițiștii îi întorseseră toată casa cu susul în jos. Auzind aceste vești groaznice, știam că ne confruntam cu o încercare și o rafinare din partea lui Dumnezeu, dar tot m-am simțit foarte agitată. M-am gândit cum fusesem acasă la Yang Yue în acea zi și bătusem la ușa ei și, din fericire, totuși, am avut protecția lui Dumnezeu și nu am dat peste polițiști, altfel nu aș fi scăpat din ghearele lor. Am scăpat ca prin urechile acului!

Ulterior, am auzit oameni prin oraș vorbind despre acea arestare și astfel am aflat că era o operațiune la nivel național. În orașul nostru, au fost mobilizați numeroși polițiști înarmați și făceau descinderi în tot orașul, arestându-i frenetic pe aleșii lui Dumnezeu. Erau bannere pe toate străzile și aleile și toate felurile de propagandă negativă pe ziduri. Era un sentiment de panică în tot orașul. M-am gândit la faptul că mulți frați și surori cu îndatoriri fuseseră arestați și că toate casele implicate ar putea fi percheziționate, iar bunurile bisericii ar putea fi confiscate în orice clipă de marele balaur roșu, așa că lucrurile bisericii ar trebui transferate undeva în siguranță, dar polițiștii erau încă în căutări și supravegheau zona. Ce putea fi făcut? Simțeam că-mi ies din minți. Când am ajuns acasă, fiica mea mi-a arătat telefonul ei și a spus: „Mamă, ai grijă și nu ieși din casă câteva zile. Unul dintre clienții mei de la securitate publică mi-a trimis un videoclip, spunând că au arestat deja peste 70 de credincioși și continuă căutările.” Auzind asta, m-am speriat și mai tare și nervii mi s-au întins la maximum. M-am gândit la cum lucrasem mereu împreună cu Yang Yue. Am fost deseori și acasă la ea, iar acum, că era arestată, oare m-ar găsi polițiștii în urma monitorizării? Dacă aflaseră deja despre mine, nu cumva aș intra în bătaia puștii, în caz că aș ieși din nou pentru a-mi face datoria? Aveam deja o boală profesională din cauza serviciului meu și eram foarte fragilă. În caz că eram într-adevăr arestată, câte bătăi aș putea suporta? Dacă polițiștii încercau să mă tortureze până mărturiseam și mă omorau în bătaie, nu aveam să-mi pierd șansa la mântuire? Mintea mi se tot întorcea la scenele în care frați și surori erau torturați în videoclipurile pe care le vizionasem înainte și deveneam tot mai neliniștită pe măsură ce mă gândeam la asta. M-a trecut o transpirație rece, am paralizat și mă simțeam complet lipsită de putere, incapabilă să mă calmez. M-am gândit că ar trebui să fug de pericol imediat, să mă ascund și apoi să văd ce fac mai departe. Dar apoi m-am gândit la câtă lucrare de gestionare a urmărilor trebuia făcută în biserică în urma arestărilor și la faptul că, de vreme ce Yang Yue a fost arestată, trebuia să preiau lucrarea bisericii. Trebuia să le spun acelor frați și surori aflați în pericol să se ascundă și să mut de îndată cărțile cuvintelor lui Dumnezeu. Era o responsabilitate uriașă. Dacă nu făceam bine această lucrare, asta avea să dăuneze și mai mult lucrării casei lui Dumnezeu. M-aș descurca dacă s-ar pierde lucrurile mele, dar dacă ar fi luate cărțile cuvintelor lui Dumnezeu, acest lucru ar provoca pierderi în viețile aleșilor lui Dumnezeu într-un mod pe care banii nu îl pot măsura. Dacă mă ascundeam într-un moment atât de critic, m-aș mai putea numi credincioasă? Mi-ar lipsi realmente umanitatea. Unde mi-ar fi simțul responsabilității? Însă nu puteam face bine aceste sarcini de una singură. Era posibil ca polițiștii să mă fi pus deja sub supraveghere. Dacă eram într-adevăr arestată, n-ar fi fost și mai puțini oameni care să preia lucrarea bisericească? Apoi mi-a trecut brusc prin minte că două surori, Chen Hui și Zhang Min, erau sârguincioase în urmărirea adevărului și puteau să-și asume responsabilitatea și că ar trebui să le pun pe ele să gestioneze consecințele, iar eu aș putea lucra din culise. Ele știau că nu stăteam bine cu sănătatea, așa că probabil aveau să fie înțelegătoare. În acest fel, lucrarea bisericii nu ar fi ținută în loc, iar eu m-aș feri de pericol. Atunci, ceva ce mi-a spus conducătoarea superioară mi s-a tot ivit în minte. Îmi spusese să preiau lucrarea bisericii împreună cu Yang Yue. Știam că Yang Yue fusese arestată, așa că ar trebui să port acea responsabilitate, dar mă temeam de pericol. Voiam să fug și să mă ascund în acest moment de criză pentru a mă proteja. Ba chiar voiam să pasez acel pericol și acea greutate altor surori. Eram atât de egoistă. Îmi abandonam datoria, ceea ce înseamnă că făceam rău! M-am gândit brusc la un fragment din cuvintele lui Dumnezeu: „Felul în care ar trebui să tratezi însărcinările date de Dumnezeu este extrem de important. Este o chestiune foarte serioasă. Dacă nu poți duce la bun sfârșit ceea ce ți-a încredințat Dumnezeu, atunci nu ești vrednic de a trăi în prezența lui Dumnezeu și ar trebui să-ți accepți pedeapsa” (Cuvântul, Vol. 3: Discursurile lui Hristos al zilelor de pe urmă, „Cum să cunoști natura omului”). Cuvintele lui Dumnezeu au fost un semnal de alarmă imediat. M-am simțit vinovată și plină de regret pentru că gândeam așa. Cum puteam pasa altora însărcinarea mea față de biserică? Acceptasem atât de multă hrană spirituală din adevărurile lui Dumnezeu, așa că ar fi trebuit să reflectez la cum să-mi fac bine datoria pentru a-L răsplăti. În timp ce biserica era în pericol, trebuia să protejez frații și surorile și să apăr interesele casei lui Dumnezeu. Eram supraveghetoarea, dar în clipa aceea critică, voiam să mă fac mică, să mă ascund și să le impun altora riscul. Dacă lucrurile casei lui Dumnezeu și cărțile ce conțin cuvintele Sale ar fi căzut pradă marelui balaur roșu din cauza egoismului meu și a dorinței mele de a mă proteja, acest lucru avea să fie o fărădelege iremediabilă! Chiar dacă eram în siguranță o vreme, în ochii lui Dumnezeu, aveam să fiu o lașă care duce o existență rușinoasă, o trădătoare care fuge de luptă. Aș fi fost atunci vrednică să trăiesc înaintea lui Dumnezeu? Dacă-mi abandonam datoria, nu însemna asta că-L trădam pe Dumnezeu? Atunci ce sens ar avea să trăiesc? Gândindu-mă la asta, m-am simțit supărată și vinovată. Mă simțeam atât de îndatorată lui Dumnezeu și mă uram pentru că eram atât de detestabilă și nerușinată. Trăisem mereu pentru mine însămi, dar măcar o dată trebuia să practic adevărul și să trăiesc pentru Dumnezeu. Știam că indiferent cu ce mă confruntam, cea mai mare înțelepciune era să mă rog la Dumnezeu și să mă bazez pe El. Așa că m-am rugat lui Dumnezeu: „O, Dumnezeule! Nu știu dacă poliția a pus deja ochii pe mine. Mă simt slăbită și speriată, însă dacă voi fi sau nu arestată este în mâinile Tale. Nu vreau să trăiesc o existență abjectă sau să-mi trădez conștiința și să mă răzvrătesc împotriva Ta. Este multă lucrare de gestionare a urmărilor care trebuie făcută la timp pentru biserică. Trebuie să-mi duc la bun sfârșit responsabilitățile. Dumnezeule, Te rog, protejează-mi inima și dă-mi determinarea de a îndura greutăți. Dacă voi fi într-adevăr arestată și omorâtă în bătaie, va fi ceea ce ai permis Tu. Sunt dispusă să mă supun rânduielilor și orchestrărilor Tale și nu voi vinde niciodată interesele casei lui Dumnezeu!” După rugăciune, am citit câteva dintre cuvintele lui Dumnezeu. Dumnezeu spune: „Nu ar trebui să îți fie frică de una și de alta; indiferent cu cât de multe dificultăți și pericole ai putea să te confrunți, ar trebui să fii capabil să rămâi neclintit înaintea Mea, fără să te împiedice nimic, pentru ca voia Mea să poată fi nestingherit adusă la îndeplinire. Aceasta este datoria ta […]. Tu trebuie să suporți totul; pentru Mine, trebuie să fii pregătit să te lepezi de tot și să Mă urmezi cu toată puterea ta, și să fii gata să plătești orice preț. Acesta este momentul în care te testez: Îmi vei oferi loialitatea ta? Poți să Mă urmezi până la capătul drumului cu loialitate? Nu te teme; avându-Mă pe Mine ca sprijin al tău, cine ți-ar putea bloca vreodată drumul? Ține minte asta! Ține minte! Totul cuprinde intențiile Mele bune și este supus scrutării Mele. Oare fiecare cuvânt și fiecare faptă a ta urmează cuvântul Meu? Când testele focului vor veni asupra ta, vei îngenunchea și vei striga? Sau te vei ghemui de frică, incapabil să mergi mai departe?” (Cuvântul, Vol. 1: Arătarea și lucrarea lui Dumnezeu, „Cuvântări ale lui Hristos la început”, Capitolul 10). Când am văzut că Dumnezeu a spus „Ține minte asta! Ține minte!”, am fost foarte emoționată. Era exact ca atunci când părinții îi spun copilului: „Nu te teme, sunt aici.” Brusc, aveam credință și putere și simțeam că aveam sprijin. Puteam simți că Dumnezeu nu voia ca eu să trăiesc în anxietate și teamă continuă. N-ar trebui să mă tem că nu-mi fac bine datoria sau că voi fi arestată de marele balaur roșu și, mai ales, n-ar trebui să uit că Dumnezeu este mereu cu noi. Oricât de înșelător și rău ar fi marele balaur roșu, el nu poate opri ceea ce vrea să realizeze Dumnezeu. Chiar dacă poliția ar sta zilnic cu ochii pe credincioși, nu ar putea distruge lucrarea bisericii, deoarece totul este sub suveranitatea și orchestrarea lui Dumnezeu. Ar trebui să am credință, să mă dedic lui Dumnezeu și să termin bine lucrarea ulterioară cât mai curând posibil. Dumnezeu îmi testa credința și îmi verifica adevărata statură prin această situație oribilă, ca să vadă dacă puteam să-mi risc viața pentru a-mi îndeplini datoria cu loialitate, să protejez frații și surorile și să apăr lucrarea bisericii. Gândindu-mă la asta, mi-a venit un singur lucru în minte: orice ar fi, trebuia să mă gândesc la o cale să biruiesc dificultățile din fața mea, să minimizez pierderile și să-mi fac bine datoria, altminteri nu mi-aș găsi liniștea. Când eram gata să mă supun și să trec prin acea situație, spre surprinderea mea, Chen Hui și Zhang Min au apărut, împreună, pe neașteptate la locuința de găzduire pentru a discuta despre gestionarea consecințelor. Văzându-le, m-am simțit cu adevărat fericită și rușinată în același timp. Având în vedere felul în care voisem să le pun în cârcă pericolul, simțeam cât de detestabilă și egoistă fusesem. Gândirea mea a fost abjectă și rușinoasă. Deși nu le informasem, în momentul critic, ele au venit în grabă, fără ezitare, pentru a preveni orice daună la adresa intereselor casei lui Dumnezeu. Eram atât de emoționată și Îi mulțumeam încontinuu lui Dumnezeu. Am putut să văd că Dumnezeu conducea și orchestra totul și nu mă înhămase la o povară prea greu de dus. Apoi am avut o discuție rapidă, am împărțit responsabilitățile și am pornit imediat la drum. Mai întâi, am mers singură la o casă din apropiere unde Yang Yue participase la adunări, ca să o anunț pe gazdă că trebuia să fie atentă. M-am rugat tot drumul până acolo, acoperindu-mi fața cu umbrela. Am ajuns acolo destul de repede și am informat-o pe sora gazdă. La a doua casă, eu și Chen Hui am fost nevoite să mutăm câteva cărți ale cuvintelor lui Dumnezeu. Era departe și tot traseul era sub supraveghere. Puteam vedea mașini de poliție patrulând în depărtare. Mi s-a făcut din nou puțin teamă și m-am gândit: „Poliția întețește căutările. Dacă trec prin punctul de control și sunt recunoscută, voi da de necaz. Atunci, cărțile cuvintelor lui Dumnezeu vor fi luate, iar Chen Hui va fi implicată.” Stăteam în spate, pe scuterul electric al lui Chen Hui, strângându-i hainele, cu palmele transpirând. Înainte de a ajunge la casa de găzduire, inima îmi bătea cu putere și-mi făceam griji că erau polițiști la pândă în apropiere. Am continuat să strig la Dumnezeu în inima mea, iar apoi m-am gândit la ceva ce a spus El: „Credința este ca un pod dintr-un singur buștean: cei care se agață de viață și se tem de moarte vor avea dificultăți în a-l traversa, dar cei care sunt gata să-și dea viața pot să-l traverseze cu pas sigur și fără griji” (Cuvântul, Vol. 1: Arătarea și lucrarea lui Dumnezeu, „Cuvântări ale lui Hristos la început”, Capitolul 6). Cuvintele lui Dumnezeu mi-au dat curajul de a înfrunta acest mediu ostil. Mi-am spus în sinea mea: „Chiar dacă trebuie să-mi pun viața în joc, trebuie să protejez cărțile cuvintelor lui Dumnezeu. Trebuie să am credință și să cred că Dumnezeu domnește peste toate. Oricât de nebun este marele balaur roșu, fără permisiunea lui Dumnezeu, nu ne poate face nimic.” Gândind astfel, nu m-am mai simțit atât de timidă și speriată. În asentiment, Chen Hui și cu mine ne-am rugat lui Dumnezeu și, în final, am mutat fără probleme cărțile într-un loc sigur. Mi s-a ridicat, în sfârșit, o greutate uriașă de pe inimă.

Mai târziu, am primit o scrisoare de la o conducătoare superioară, în care scria că situația era periculoasă și că diverse aspecte ale lucrării bisericii fuseseră oprite. Voia ca eu, Chen Hui și Zhang Min să ne ocupăm de lucruri. Mi-a venit în minte că antihristul și oamenii răi nu fuseseră îndepărtați și încă perturbau lucrurile și că ar trebui să preiau acea responsabilitate și să-i înlătur pe acei oameni, astfel încât frații și surorile să poată continua o viață bisericească normală în curând. Însă situația nu s-a îmbunătățit deloc. La câteva zile erau știri teribile despre arestarea fraților și surorilor și percheziția caselor acestora. Mai târziu, am fost informată că marele balaur roșu folosea tot felul de tactici abjecte pentru a-i ispiti și induce în eroare pe arestați și a-i momi astfel încât să se vândă unii pe ceilalți, folosind tortura pentru a-i constrânge dacă nu făceau așa. Mai târziu, au fost vești că Zhu Feng, o conducătoare falsă care fusese demisă din biserică, nu a putut îndura inducerea în eroare și interogarea din partea marelui balaur roșu, care folosise deopotrivă tactici blânde și dure și, în câteva zile, a devenit o iudă și L-a trădat pe Dumnezeu. La auzul acestor vești am ajuns din nou în pragul disperării. M-am tot gândit la asta și nu am putut să dorm noaptea aceea. Mi se părea că-i văd pe frați și pe surori agonizând, pe banca de tortură. Mă gândeam totodată că Zhu Feng știa totul despre lucrarea bisericii și unde locuiam. Dacă putea să-L trădeze chiar pe Dumnezeu, cine știe când avea să mă vândă pe mine. Oare puteam să rezist torturii crude dacă eram arestată? Nu ar fi groaznic dacă aș muri în închisoare? În timp ce aveam aceste gânduri, m-am trezit cufundată în întuneric. Nu simțeam o povară pentru datoria pe care trebuia să o fac și eram complet sleită de puteri. În drum spre adunări, am fost foarte agitată când o mașină de poliție a trecut pe lângă mine. Când treceam prin zona în care au fost arestați câțiva frați și surori, eram agitată și speriată să nu fiu arestată. Mă gândeam că aș putea să mă ascund o scurtă perioadă de timp, să aștept până se îndreptau lucrurile și atunci să particip la adunări cu ceilalți. Însă gândul acela m-a neliniștit. M-am gândit la faptul că, dacă nu se ocupă cineva de antihrist și de oamenii răi din biserică, aceștia aveau să continue să perturbe lucrurile și, dacă trăiam în continuare într-o stare de lașitate și frică de moarte, fără să-mi fac bine datoria, nu aș fi avut fapte bune sau mărturie și, totodată, deveneam obiectul batjocurii Satanei. M-am gândit: „Toată lumea trece prin naștere, îmbătrânire, boală și moarte. De ce mă temeam atât de tare să mă confrunt cu moartea?” În principal, mă protejam prea mult. Îmi era teamă că nu voi avea un final bun, în ciuda credinței mele și, în schimb, aveam să fiu torturată și omorâtă în bătaie de marele balaur roșu, îndurând dureri îngrozitoare. Eram credincioasă doar de câțiva ani și nu înțelegeam încă adevărul. Dacă muream așa, îmi pierdeam șansa să mănânc și să beau cuvintele lui Dumnezeu, să-I experimentez lucrarea și să fiu mântuită. Atunci n-ar fi credința mea în zadar? Cu cât mă gândeam mai mult la asta, cu atât mai greu era de acceptat, așa că m-am rugat de îndată lui Dumnezeu, cerându-I să mă lumineze și să mă îndrume ca să înțeleg adevărul și să obțin o înțelegere corectă a acestor lucruri. Mai târziu, am dat peste acest pasaj din cuvintele lui Dumnezeu: „Dumnezeu are rânduieli pentru fiecare dintre cei care-L urmează. Fiecare dintre ei are un mediu, pregătit pentru el de Dumnezeu, în care să-și realizeze datoria, și are harul și favoarea lui Dumnezeu de care se poate bucura. De asemenea, are circumstanțe speciale, pe care Dumnezeu le pregătește pentru el, și trebuie să treacă prin multă suferință – nici vorbă de drumul lin pe care și-l închipuie oamenii. […] Cum au murit discipolii Domnului Isus? Printre discipoli, s-au numărat cei care au fost lapidați, târâți în urma unui cal, răstigniți cu capul în jos, dezmembrați de cinci cai – diverse forme de a muri s-au abătut asupra lor. Care a fost motivul pentru moartea lor? Acela că s-au implicat în vreo fărădelege și apoi au fost executați conform legii? Nu. Ei au propovăduit Evanghelia Domnului, dar oamenii lumii nu au acceptat-o, ci, în schimb, i-au condamnat, i-au bătut și i-au batjocorit și chiar i-au ucis – astfel au fost martirizați. Să nu vorbim de finalul acestor martiri sau de verdictul lui Dumnezeu asupra faptelor lor, ci să întrebăm asta: când acei martiri au ajuns la sfârșit, modurile în care s-au încheiat viețile lor au fost în acord cu noțiunile umane? (Nu, nu au fost.) Din perspectiva noțiunilor umane, acei martiri au plătit un preț atât de mare pentru a propovădui lucrarea lui Dumnezeu, dar în cele din urmă au fost vătămați cumplit de Satana, până la moarte. Acest lucru nu este în acord cu noțiunile umane. Totuși, exact aceste lucruri li s-au întâmplat – asta este ceea ce a permis Dumnezeu. Ce adevăr poate fi căutat în asta? Faptul că Dumnezeu le-a permis să moară în acest fel a fost blestemul și condamnarea Sa sau a fost rânduiala și binecuvântarea Sa? Nu a fost niciunul dintre aceste lucruri. Ce a fost? Îi îndurerează pe oameni să se gândească la moartea acelor martiri, totuși, acestea sunt într-adevăr faptele. Ce explicație ar trebui dată pentru moartea credincioșilor în Dumnezeu în acest fel? Când menționăm acest subiect, voi vă puneți în locul lor, așa că în inimile voastre simțiți supărare și un pic de durere ascunsă? Vă gândiți: «Acești oameni și-au făcut datoria de a propovădui Evanghelia lui Dumnezeu și ar trebui considerați oameni buni, deci cum au putut avea un astfel de sfârșit și un astfel de final?» De fapt, acesta este felul în care trupurile lor au murit și au mers pe lumea cealaltă; aceasta a fost maniera în care au părăsit lumea omenească, dar asta nu înseamnă că finalul lor a fost același. Indiferent de maniera în care au murit, în care au plecat sau în care s-a întâmplat asta, acesta nu a fost felul în care Dumnezeu a determinat finalurile acelor vieți, acelor ființe create. Acesta este un lucru pe care trebuie să-l vezi clar. Din contră, aceasta a fost întocmai maniera în care au condamnat această lume și au adus mărturie pentru faptele lui Dumnezeu. Aceste ființe create și-au folosit viețile lor foarte prețioase – au folosit ultima clipă a vieții lor – ca să aducă mărturie despre faptele și marea putere a lui Dumnezeu și să-i declare Satanei și lumii că faptele lui Dumnezeu sunt corecte, că Domnul Isus este Dumnezeu, că El este Domnul și Dumnezeu întrupat. Până și în ultima clipă a vieții lor, ei nu au negat niciodată numele Domnului Isus. Nu a fost aceasta un fel de judecată asupra acestei lumi? Și-au folosit viețile ca să proclame lumii, ca să le dovedească ființelor umane că Domnul Isus este Domnul, că Domnul Isus este Hristos, că El este Dumnezeu întrupat, că lucrarea de răscumpărare a întregii omeniri pe care a făcut-o îi permite acesteia să trăiască mai departe – acest fapt nu se va schimba niciodată. În ce măsură și-au realizat datoria cei care au fost martirizați pentru propovăduirea Evangheliei Domnului Isus? Până la extrem? Cum s-a manifestat extrema? (Și-au oferit viețile.) Așa este, ei au plătit cu viețile lor. Familia, averea și lucrurile materiale ale acestei vieți sunt toate lucruri exterioare; singurul lucru care are legătură cu sinele este viața. Pentru fiecare om viu, viața este lucrul cel mai demn de a fi prețuit, cel mai de preț lucru, iar acești oameni au putut, tocmai, să-și ofere bunul cel mai prețios ca dovadă și mărturie a iubirii lui Dumnezeu pentru omenire. Chiar până la moarte, ei nu au negat numele lui Dumnezeu și nici lucrarea lui Dumnezeu și și-au folosit ultimele clipe din viață pentru a aduce mărturie despre existența acestui fapt – nu este aceasta cea mai înaltă formă de mărturie? Acesta este cel mai bun mod de a-ți realiza datoria; asta înseamnă să-ți îndeplinești responsabilitatea. Când Satana i-a amenințat și i-a terorizat și, în cele din urmă, chiar și când i-a făcut să plătească cu prețul vieții, ei nu și-au abandonat responsabilitatea lor. Asta înseamnă să-ți îndeplinești datoria în cea mai mare măsură. Ce vreau să spun prin asta? Oare intenționez să vă fac să folosiți aceeași metodă ca să aduceți mărturie despre Dumnezeu și să propovăduiți Evanghelia Sa? Nu e necesar să faci asta, dar trebuie să înțelegi că asta este responsabilitatea ta, că dacă Dumnezeu are nevoie de tine, ar trebui să accepți acest lucru ca pe ceva ce este datoria ta să faci” (Cuvântul, Vol. 3: Discursurile lui Hristos al zilelor de pe urmă, „Predicarea Evangheliei este datoria pe care toți credincioșii sunt obligați să o îndeplinească”). Cuvintele lui Dumnezeu m-au ajutat să văd mai clar problema morții. Am aflat ce mentalitate să am în situații de viață și de moarte și că fusesem mereu constrânsă și limitată de frica mea de moarte, în principal, pentru că nu înțelegeam pe deplin adevărul că Dumnezeu deține suveranitatea peste soarta noastră. Deși citisem multe dintre cuvintele lui Dumnezeu în calitate de credincioasă și, teoretic, înțelegeam că Dumnezeu conduce și rânduiește viețile și morțile noastre, nu aveam nicio experiență personală sau înțelegere reală. Mi-am văzut, de asemenea, defectul fatal. Cel mai tare mă temeam de moarte pentru că îmi era frică să nu fiu torturată și să sufăr fizic înainte de a muri și mă temeam că nu voi avea un final și o destinație bune dacă muream. Simțeam că a-l lăsa pe marele balaur roșu să mă tortureze până la moarte ar fi o moarte tragică. Mai ales când m-am gândit la cât de mulți frați și surori erau arestați și torturați și am auzit despre cum Zhu Feng L-a trădat pe Dumnezeu, m-am temut să nu fiu vândută de ea. Eram îngrijorată că și eu aș putea suferi asemenea torturi devastatoare sau chiar să mor din această cauză, așa că m-am simțit foarte supărată. Însă, de fapt, suferința fizică nu este cea mai rea durere. Dacă nu putem suporta tortura și-L trădăm pe Dumnezeu, duhurile, sufletele și corpurile noastre vor fi pedepsite. Aceasta este cea mai mare suferință și cea mai insuportabilă durere. M-am gândit la cei care au fost iude și L-au trădat pe Dumnezeu și de care S-a lepădat atunci Duhul Sfânt. Au spus că e la fel de rău ca și cum le-ar fi smuls inimile și nu știau cum aveau să continue să trăiască, de parcă ar fi fost cadavre fără suflet, nimic mai mult decât zombi. A trăi astfel ar fi mult mai dureros decât a fi torturat până la moarte. Atunci m-am gândit la Petru. După ce a scăpat din închisoare, Domnul Isus i S-a arătat și a spus: „Ai vrea să fiu răstignit încă o dată pentru tine?” (Cuvântul, Vol. 3: Discursurile lui Hristos al zilelor de pe urmă, „Oamenii au prea multe cereri de la Dumnezeu”). Petru a înțeles ce a vrut să spună Dumnezeu și a știut că venise ziua pe care Dumnezeu o pregătise ca el să dea mărturie. El s-a supus, gata să se supună până la moarte și să dea totul și să fie răstignit pentru Dumnezeu. Petru știa că a fi răstignit însemna să suporte dureri sfâșietoare, dar tot a ales să se supună lui Dumnezeu, să fie mărturie frumoasă, răsunătoare pentru Dumnezeu și să-l batjocorească pe Satana. În lumina supunerii lui Petru față de Dumnezeu, mi-a fost foarte rușine. Gândul morții m-a umplut de frică și am avut cerințe de la Dumnezeu, sperând să nu mor în chinuri și să am o destinație frumoasă. În ce fel era acest lucru rațional sau o dovadă de supunere? Însă apoi mi-am dat seama că, atunci când suntem răniți de Satana și înfruntăm moartea, cea mai bună mărturie și cu adevărat semnificativă este capacitatea de a ne sacrifica viața. Dacă alegeam să mă protejez și să trăiesc fără demnitate, chiar dacă trupul meu ar trăi și n-ar suferi durere, pentru Dumnezeu, acest lucru însemna să-L trădez și să eșuez în a aduce mărturie. În ochii lui Dumnezeu, sufletul meu era deja mort și aveam să fiu pedepsită de El în final. Numai asta înseamnă cu adevărat să mori. Dacă aș putea să-mi sacrific viața, să protejez lucrarea bisericii, să-mi fac bine datoria, să rămân fermă în mărturia mea pentru Dumnezeu și să-l fac de rușine pe Satana, chiar dacă aș fi omorâtă în bătaie, sufletul meu tot ar fi în mâinile lui Dumnezeu și ar continua să trăiască. În acel moment, mi-am dat seama că eram prea răzvrătită și nu eram dispusă să mă supun suveranității și orchestrărilor lui Dumnezeu și nu eram dedicată sacrificării vieții mele ca să aduc mărturie pentru Dumnezeu. Dumnezeu mi-a permis să experimentez această persecuție și acest necaz, sperând să învăț adevărul și să mă înarmez cu acesta și să ajung să știu că ființele create ar trebui să se supună lui Dumnezeu și că, dacă într-o zi El avea nevoie ca eu să dau acest fel de mărturie, trebuia să mă supun necondiționat, să fiu ca Petru și hotărâtă să-L mulțumesc pe Dumnezeu. Deși tot nu aveam multă înțelegere cu privire la Dumnezeu, credeam că tot ceea ce face El este drept. Chiar dacă face ca cineva să trăiască sau să moară, acest lucru conține buna intenție, suveranitatea și rânduielile Lui. Odată ce am înțeles aceste lucruri, nu am mai fost atât de constrânsă de gândul morții. Indiferent cât de aprigă era persecuția din partea marelui balaur roșu și dacă eram sau nu arestată, eram gata să mă pun în mâinile lui Dumnezeu și să-mi îndeplinesc datoria.

Atunci am mers la locurile de întâlnire pentru a avea părtășie cu frații și surorile despre cuvintele lui Dumnezeu, astfel încât toți au înțeles că Dumnezeu folosea marele balaur roșu pentru scopurile Sale, pentru a ne desăvârși, utilizând arestările și persecuția din partea acestuia, ca să vedem clar esența lui rea, să avem discernământ în ceea ce-l privește și să-l respingem din inimile noastre, desăvârșindu-ne totodată credința și iubirea prin aceste încercări și necazuri. În timp ce marele balaur roșu se afla în frenezia arestării noastre, antihristul provoca haos și perturbare în biserică. Însă noi trebuie să ne bazăm cu toții pe Dumnezeu, să perseverăm în a mânca și a bea cuvintele Sale și să deslușim antihristul în acel mediu, să ne îndeplinim datoria și să rămân fermă în mărturia mea pentru Dumnezeu. Odată ce au înțeles intenția lui Dumnezeu, au fost cu toții gata să continue să aibă viața bisericească în acest mediu dur și să-și îndeplinească bine datoria pentru a-l face de rușine pe Satana.

După aceea, am reflectat și eu asupra mea. De ce îmi lipsise atât de mult credința în precedenta situație, gândindu-mă mereu la mine, în mod egoist? Care era motivul real? În căutarea mea, am citit asta în cuvintele lui Dumnezeu: „Antihriștii sunt extrem de egoiști și josnici. Nu au credință adevărată în Dumnezeu, cu atât mai puțin loialitate față de El; când întâmpină o problemă, se protejează și se apără doar pe ei înșiși. Pentru ei, nimic nu este mai important decât propria siguranță. Atât timp cât pot să trăiască și nu vor fi arestați, nu le pasă cât rău este făcut lucrării bisericii. Acești oameni sunt extrem de egoiști, nu se gândesc deloc la frați și la surori sau la lucrarea bisericii, se gândesc doar la propria siguranță. Sunt antihriști. Așadar, când astfel de lucruri li se întâmplă celor care sunt loiali lui Dumnezeu și au credință adevărată în El, cum le gestionează? Care este diferența între ceea ce fac ei și ceea ce fac antihriștii? (Când astfel de lucruri li se întâmplă celor care Îi sunt loiali lui Dumnezeu, ei se vor gândi la orice modalitate de a păzi interesele casei lui Dumnezeu, de a împiedica pierderile aduse jertfelor lui Dumnezeu și vor face rânduielile necesare pentru conducători și lucrători, precum și pentru frați și surori, pentru a reduce la minimum pierderile. Între timp, antihriștii se asigură că ei sunt mai întâi protejați. Nu sunt preocupați de lucrarea bisericii sau de siguranța aleșilor lui Dumnezeu, iar atunci când biserica se confruntă cu arestări, asta rezultă într-o pierdere pentru lucrarea bisericii.) Antihriștii abandonează lucrarea bisericii și jertfele lui Dumnezeu și nu rânduiesc ca oamenii să se ocupe de consecințe. E ca și cum i-ar permite marelui balaur roșu să confiște jertfele lui Dumnezeu și să-i captureze pe aleșii Lui. Nu este aceasta o trădare ascunsă a jertfelor lui Dumnezeu și a aleșilor Lui? Când aceia care sunt loiali lui Dumnezeu știu clar că un mediu este periculos, ei tot înfruntă riscul de a face lucrarea de gestionare a consecințelor și reduc la minimum pierderile casei lui Dumnezeu, înainte de a se retrage ei înșiși. Ei nu dau prioritate propriei siguranțe. Spune-Mi, în această țară ticăloasă a marelui balaur roșu, cine s-ar putea asigura că nu există niciun pericol în a crede în Dumnezeu și a face o datorie? Indiferent de datoria pe care și-o asumă o persoană, aceasta implică un oarecare risc – totuși, îndeplinirea datoriei reprezintă însărcinarea dată de Dumnezeu și, în timp ce Îl urmează pe Dumnezeu, o persoană trebuie să-și asume riscul de a-și face datoria. Ar trebui să dea dovadă de înțelepciune și este nevoie să ia măsuri pentru a-și asigura securitatea, dar nu ar trebui să pună siguranța personală pe primul loc. Ar trebui să țină cont de intențiile lui Dumnezeu, punând pe primul loc lucrarea casei Sale și răspândirea Evangheliei. Ceea ce contează cel mai mult este să îndeplinească însărcinarea dată de Dumnezeu, iar acesta este primul lucru pe care ar trebui să-l facă. Antihriștii pun pe primul loc propria lor siguranță; ei cred că nimic altceva nu are legătură cu ei. Nu le pasă când altcineva pățește ceva, indiferent cine ar putea fi. Atât timp cât nu li se întâmplă nimic rău antihriștilor înșiși, ei se simt împăcați. Sunt lipsiți de orice loialitate, fapt care e determinat de natura-esență a antihriștilor” [Cuvântul, Vol. 4: Expunerea antihriștilor, „Punctul nouă (Partea a doua)”]. Cuvintele lui Dumnezeu mi-au intrat ca un cuțit la inimă. Dumnezeu dezvăluie că antihriștii sunt incredibil de feroce, egoiști și detestabili prin natură și că nu Îi sunt loiali. În fața pericolului, ei aleg doar să se protejeze, indiferent de siguranța fraților și surorilor. Țin cont doar de interesele lor trupești și de propria siguranță, permițând ca aleșii lui Dumnezeu și jertfele Sale să fie capturate de marele balaur roșu. Făcând asta, îi vând în mod indirect pe frați și pe surori și interesele casei lui Dumnezeu. Așa acționează antihriștii. La început, am avut gânduri și idei egoiste și detestabile, care mi-au dezvăluit, de fapt, firea de antihrist. Atunci când Yang Yue a fost arestată, mulți alții trebuiau informați, iar eu a trebuit să preiau responsabilitatea de a muta rapid cărțile cuvintelor lui Dumnezeu, dar m-am temut să nu fiu arestată de marele balaur roșu, torturată și omorâtă în bătaie și apoi să-mi pierd șansa la mântuire, așa că am vrut să-mi abandonez datoria. În calitate de conducătoare, eram responsabilă de lucrarea bisericii. Era responsabilitatea mea să protejez siguranța fraților și surorilor și să mă asigur că interesele bisericii nu erau compromise. Însă, când a devenit periculos, nu m-am gândit deloc la ceilalți, ci doar la viața și moartea mea. Orice legat de frați și surori sau de interesele bisericii era doar un gând secundar în acel moment, de parcă nu aveam deloc empatie pentru ei dacă erau arestați, bătuți sau în suferință. Credeam că daunele aduse intereselor casei lui Dumnezeu nu aveau nicio legătură cu mine și că era suficient să mă țin pe mine în siguranță. Cum puteam fi atât de lipsită de umanitate, detestabilă și răuvoitoare? Cei loiali lui Dumnezeu pun interesele casei Sale pe primul loc în toate. Însă când s-a întâmplat ceva, eu am vrut doar să-mi abandonez datoria și să mă ascund în culise. Am sperat să nu trebuiască să fac nimic periculos sau să înfrunt ceva ce-mi amenința viața. În repetate rânduri, am vrut să pasez lucrarea periculoasă lui Chen Hui și Zhang Min. Deși nu am făcut efectiv acele lucruri, gândurile și ideile mele au ieșit puternic la suprafață. Această fire a mea era la fel de răuvoitoare și detestabilă ca a unui antihrist. De fapt, eram deja pe punctul de a comite rău. Din fericire, cuvintele lui Dumnezeu m-au judecat, m-au expus și m-au îndrumat la timp, așa că am evitat la limită să fac rău. Altminteri, Dumnezeu avea să mă urască, să mă disprețuiască și să mă respingă. Dându-mi seama de asta, am înțeles, în sfârșit, pe deplin, cât de important este să experimentez judecata și mustrarea cuvintelor lui Dumnezeu în credința în El.

În zilele care au urmat, marele balaur roșu a fost neobosit în arestările și persecuția membrilor bisericii. O soră care fusese transferată din altă parte a fost arestată în timp ce-și făcea datoria și o persoană care fusese deja îndepărtată a fost, de asemenea, arestată. Mediul era încă foarte tensionat. Ulterior, am citit asta în cuvintele lui Dumnezeu: „Urâți cu adevărat marele balaur roșu? Îl urâți cu adevărat, sincer? De ce v-am întrebat de atâtea ori? De ce vă pun această întrebare din nou și din nou? Ce imagine a marelui balaur roșu există în inimile voastre? A fost într-adevăr eliminată? Cu adevărat nu-l considerați a fi tatăl vostru? Toți oamenii ar trebui să perceapă intenția Mea din întrebările Mele. Nu este de a provoca mânia oamenilor, nici de a instiga răzvrătirea printre oameni și nici ca omul să-și găsească propria ieșire, ci de a permite tuturor oamenilor să se elibereze de robia marelui balaur roșu” (Cuvântul, Vol. 1: Arătarea și lucrarea lui Dumnezeu, „Cuvintelor lui Dumnezeu către întregul univers”, Capitolul 28). Cuvintele lui Dumnezeu sunt corecte. Țara marelui balaur roșu este asemeni iadului pe pământ. Înainte de a-i experimenta personal urmărirea și persecuția, când citeam cuvintele lui Dumnezeu „Urâți cu adevărat marele balaur roșu?”, deși confirmasem verbal, nu-l uram cu adevărat în inima mea. Abia când am văzut cu ochii mei cum PCC îi persecută pe credincioși, cum îi abuzează cu cruzime, îi arestează fără motiv, îi torturează și chiar îi omoară în bătaie pe unii dintre ei, am început, în sfârșit, să îl urăsc din adâncul inimii pe acest demon, marele balaur roșu. Prin asuprirea și cruzimea din partea marelui balaur roșu am văzut cu adevărat esența feroce și rea a Satanei. De asemenea, am experimentat suveranitatea și autoritatea lui Dumnezeu și am dobândit credință în El. Indiferent ce fel de situații am înfruntat ulterior, am fost dispusă să fac tot ce pot ca să-mi îndeplinesc datoria și să nu mai fiu o persoană egoistă, detestabilă și care se servește pe sine. În schimb, aveam să mă bazez pe Dumnezeu, să țin cont de intenția Sa, să pun interesele casei lui Dumnezeu pe primul loc și să-mi fac bine datoria.

După aceea, am avut părtășie cu surorile partenere cu privire la faptul că, oricât de groaznică ar fi situația, darea în vileag a antihristului și a oamenilor răi nu putea fi amânată. După părtășia noastră, am făcut totul conform principiilor. Datorită îndrumării cuvintelor lui Dumnezeu, nu mi-a mai fost atât de frică să fiu arestată și am putut să-mi fac datoria în mod normal. În final, am exclus antihristul din biserică fără probleme, iar frații și surorile au revenit la o viață bisericească normală. Cu toții au fost recunoscători lui Dumnezeu și L-au lăudat! De această dată, în fața arestării și persecuției din partea marelui balaur roșu, nu am cedat și nu mi-am abandonat datoria. Acesta a fost în întregime rezultatul îndrumării cuvintelor lui Dumnezeu. Slavă lui Dumnezeu!


4. Nu te îndoi de oamenii pe care îi angajezi: este acest lucru corect?

de Lin Ping, China

În iulie 2020, am fost aleasă conducătoare și am preluat responsabilitatea pentru lucrarea mai multor biserici. Sora Liu Jing tocmai fusese aleasă conducătoare într-una dintre acele biserici. Mai cooperasem cu ea și o cunoșteam destul de bine. Era matură, stabilă, privea lucrurile din toate unghiurile și își asuma o povară în datoria ei. Mă ajutase mereu cu părtășia despre cuvintele lui Dumnezeu atunci când întâmpinam probleme sau dificultăți. Mi se părea că era de încredere, așa că nu trebuia să-mi fac atât de multe griji pentru biserica ei și puteam investi mai multă energie în celelalte. Prin urmare, după ce am informat-o pe Liu Jing despre cum să se ocupe de diverse aspecte ale lucrării, nu m-am preocupat prea mult de lucrarea ei. În această perioadă, am văzut că avea o cale în lucrarea ei și obținea rezultate în diverse aspecte ale lucrării sale, iar asta m-a liniștit și mai mult. Mă gândeam că, deși nu verificam lucrurile, ea avea să fie capabilă să rezolve rapid orice dificultăți sau probleme pe care le întâlnea. Astfel, timp de trei luni consecutive, nu am verificat și nu am monitorizat în detaliu lucrarea cu care ea era responsabilă și chiar am recomandat-o drept candidată la alegeri pentru o funcție superioară de conducere.

Apoi, în decembrie, am primit o scrisoare de la conducătoarea mea în care spunea că unii frați și surori o evaluaseră pe Liu Jing ca nefăcând lucrare reală. Ea mi-a cerut să urmăresc lucrarea lui Liu Jing și să o examinez, și a spus că, pentru moment, nu era o candidată potrivită pentru alegeri. Eram cu adevărat surprinsă să văd asta: „Nu face lucrare reală? Cum era posibil așa ceva? Dacă așa stau lucrurile, cum a obținut biserica ei rezultate în lucrarea sa în ultimele luni? Sora Wu Xinming, partenera ei, s-a pregătit recent pentru funcția de conducătoare, așa că nu va fi prea familiarizată cu lucrarea. Oare Liu Jing nu a preluat întreaga lucrare a acelei biserici? Oare conducătorii spun că ea nu face lucrare reală, ghidându-se doar după ceea ce scria în acele evaluări fără a obține cu adevărat o imagine clară? Mai cooperasem cu Liu Jing și o cunoșteam bine. Recent, în biserica ei, au fost arestați câțiva frați și surori. Probabil că se ocupă cu urmările acestor arestări și nu are timp pentru alte lucruri. Chiar dacă pare că nu face o lucrare reală, acest lucru este de înțeles. Nu se poate să mă înșel în privința ei.” Am aruncat o privire peste evaluările din partea fraților și surorilor și am descoperit că scriseseră despre modurile în care Liu Jing nu făcuse lucrări reale în datoria ei, în trecut. Mă gândeam: „Ce este cu ei? Pur și simplu se agață de fărădelegile din trecut ale lui Liu Jing, în loc să vadă dacă ea s-a schimbat sau nu. Lucrarea din biserica de care se ocupă a fost eficientă în ultimele câteva luni. Poate să facă ceva lucrare reală.” I-am explicat rapid conducătoarei situația și i-am sugerat să o lase să candideze totuși la alegeri.

Câteva zile mai târziu, văzând că nu luam în serios faptul că Liu Jing nu făcea lucrare concretă și că încă o apăram, conducătoarea mi-a reamintit: „Trebuie să privim lucrurile conform cuvintelor lui Dumnezeu. Toată lumea are fire coruptă; nimeni nu este de încredere până când nu vom dobândi adevărul și nu vom fi desăvârșiți – cu toții vom face lucrurile în felul nostru și pe baza firii noastre corupte. Fără supraveghere, oricine poate să facă lucruri care se împotrivesc lui Dumnezeu și care dăunează lucrării bisericii. Așadar, când vine vorba de lucrarea bisericii, nu putem avea încredere deplină în nicio persoană. Numai dacă ne interesăm de lucrare și o supraveghem cu adevărat, putem descoperi și rezolva la timp problemele. Asta înseamnă asumarea responsabilității pentru lucrarea bisericii.” Am spus că o voi face, dar mă gândeam: „Supravegherea este justificată, dar nu ar trebui să fiu suspicioasă cu privire la toate lucrurile. Cine nu vrea să urmărească adevărul și să facă bine o datorie? Casa lui Dumnezeu nu este ca societatea non-credincioasă. Frații și surorile ar trebui să aibă încredere unii în ceilalți, nu să se urmărească unii pe alții precum șoimii. Ți-am spus că există un context în care Liu Jing nu își face o parte din lucrare, dar tu nu crezi asta. Voi verifica în mod corespunzător lucrurile ca să-ți arăt că nu este genul acela de persoană.” Prin urmare, m-am dus să-i verific lucrarea. În scurt timp am aflat că partenera ei anterioară, Xinming, preluase cea mai mare parte a lucrării lor. De când Xinming a fost recent transferată, rezultatele din diverse domenii ale lucrării lor începuseră să fie mai slabe. De asemenea, îi spusesem lui Liu Jing să demită un lider de echipă nepotrivit pe nume Chen, iar acest lucru nu fusese încă făcut. Totodată, ea nu putea să coopereze în armonie cu diaconul de udare și nu dădea nicio atenție lucrării de udare a nou-veniților. Văzând ce făcuse Liu Jing lucrării bisericii, m-am simțit destul de vinovată. Conducătoarea îmi amintise să-i monitorizez și să-i supraveghez lucrarea, dar nu făcusem asta, deoarece avusesem prea multă încredere în ea. Considerasem că, de vreme ce era în funcție, ar trebui să i se acorde dreptul de a lucra liber. Nu m-am gândit niciodată că lucrurile aveau să iasă așa. Mi-am amintit de interacțiunile noastre anterioare – nu părea să fie genul de persoană care doar vorbește, dar nu face lucrare reală. Oare existau circumstanțe speciale care o țineau în loc? Chiar în timp ce mă frământam cu privire la acest lucru, Liu Jing a spus: „Câțiva dintre frații și surorile din biserica noastră au fost arestați recent. A fost solicitant să mă ocup de urmările acestui lucru și nu am avut timp pentru toate.” Am răsuflat ușurată când am auzit asta. Era exact așa cum am spus – Liu Jing nu era genul de persoană care nu face lucrare reală. Gestionarea tuturor acelor treburi de după arestări îi consumase mult timp și energie. Unele părți din lucrare nu fuseseră bine făcute, dar era de înțeles. Nimeni nu-și face perfect datoria. Prin urmare, am avut părtășie cu ea despre pericolele și consecințele de a nu face lucrare reală și i-am spus să-l demită imediat pe Chen. Ea a fost de acord cu asta. Însă a trecut ceva timp și am auzit că Chen tot nu fusese demis. M-am dus repede să aflu situația datoriei lui Liu Jing. Partenera ei mi-a spus: „De fiecare dată când ne încredințezi de lucru, Liu Jing este pe deplin de acord cu asta, dar nu o văd să implementeze nimic. Eu tocmai am preluat o funcție de conducere, așa că nu sunt familiarizată cu detaliile lucrării, iar ea nu m-a ajutat. Când m-am confruntat cu probleme sau dificultăți, a trebuit să-mi găsesc drumul, sprijinindu-mă pe Dumnezeu.” Eram uimită să aud asta de la soră. Cum se putea ca Liu Jing să nu fi făcut nicio lucrare reală? Nu fusese așa înainte. Avusesem adunări cu ea în acest timp – de ce nu-i observasem problemele? Avusesem prea multă încredere în ea și nu-i supravegheasem, nici nu-i verificasem lucrarea. Acest lucru a făcut ca un lider de echipă nepotrivit din biserică să rămână prea mult timp în funcția sa și nimeni nu a supravegheat udarea nou-veniților. Acest lucru întârziase lucrarea bisericii și intrarea în viață a celorlalți. Chiar făcusem rău. Ulterior, când am văzut-o pe Liu Jing, ea a spus că unii frați și surori o emondaseră în ultimele două zile pe motiv că nu făcuse lucrare reală. Avea într-adevăr remușcări. A plâns, spunând că fusese iresponsabilă, că își făcuse datoria superficial și că era lipsită de umanitate. M-am gândit că realizase cât de grave erau problemele ei și, cu siguranță, avea să se schimbe după aceea, așa că ar trebui să-i mai ofer o șansă să se pocăiască, să nu o demit deocamdată și să-i ofer mai mult sprijin pe viitor. Curând după aceea, i-am semnalat problemele și i-am spus să-și corecteze imediat abaterile, precum și să-l demită pe liderul de echipă care trebuia să fie demis. Era plină de promisiuni, dar deși l-a demis pe Chen mai târziu, lucrarea, în ansamblu, tot nu dădea rezultate. Ulterior, alții mi-au menționat că descoperiseră unele probleme grave în ceea ce o privea pe Liu Jing. După ce unii frați și surori au fost arestați, ea nu protejase de îndată proprietatea bisericii și nu luase inițiativa de a coopera în diverse aspecte ale lucrării, ceea ce însemna că nu s-a realizat nimic în lucrare. Cel mai revoltător era faptul că ea nu se ocupase cu promptitudine de oamenii răi care perturbau biserica, ci se ocupase de treburile personale, aruncând lucrarea bisericii în haos. Am văzut că Liu Jing nu făcea niciun fel de lucrare reală și nu se pocăia cu adevărat deloc. Mă simțeam atât de vinovată. Nu-mi imaginasem niciodată că lucrurile vor decurge astfel. Jucasem un rol în fapta rea făcută de ea și comisesem fărădelegi înaintea lui Dumnezeu. De asemenea, mă uram pentru că am fost prea încrezătoare și pentru că nu i-am monitorizat lucrarea mai devreme. Acest lucru fusese foarte dăunător pentru lucrarea bisericii. M-am dus să vorbesc de îndată cu Liu Jing și i-am expus fiecare dintre comportamentele ei, iar în final am demis-o.

Atunci, conducătoarea mi-a reproșat: „De ce ai avut atât de multă încredere în ea? I-ai încredințat o lucrare atât de importantă fără să o supraveghezi sau să te interesezi de aceasta. Cum poți să fii atât de liniștită?” De asemenea, mi-a citit câteva dintre cuvintele lui Dumnezeu: „Conducătorii falși nu se interesează niciodată de supraveghetorii care nu fac lucrări concrete sau care nu se ocupă de lucrarea care le este atribuită. Ei cred că trebuie doar să aleagă un supraveghetor și cu asta chestiunea s-a încheiat și că, după aceea, supraveghetorul se poate ocupa singur de toate problemele legate de lucrare. Astfel, conducătorii falși doar organizează adunări din când în când, nu supraveghează lucrarea, nu întreabă cum merge treaba și se comportă ca niște șefi neimplicați direct. Dacă o persoană raportează o problemă legată de un supraveghetor, un conducător fals va spune: «Este doar o problemă minoră, este în regulă. Puteți să vă descurcați singuri. Nu-mi cereți mie să mă ocup.» Persoana care a raportat problema spune: «Supraveghetorul acela este un lacom leneș. Se concentrează doar pe mâncare și distracție și este extrem de comod. Nu vrea să sufere nici măcar o mică greutate în datoria sa și întotdeauna lenevește viclean și inventează scuze pentru a-și evita munca și a se sustrage responsabilităților care îi revin. Nu este potrivit să fie supraveghetor.» Conducătorul fals va răspunde: «Era grozav când a fost selectat ca supraveghetor. Ceea ce spui nu este adevărat sau, chiar dacă este, e doar o manifestare temporară.» Conducătorul fals nu va încerca să afle mai multe despre situația supraveghetorului, ci, în schimb, va judeca și va da un verdict în această privință pe baza impresiilor sale din trecut despre acel supraveghetor. Indiferent cine raportează probleme cu supraveghetorul, conducătorul fals le va ignora. Supraveghetorul nu face lucrări concrete, iar lucrarea bisericii aproape că s-a oprit, dar conducătorului fals nu-i pasă, de parcă nici nu ar fi implicat. […] Conducătorii falși au un defect fatal: au încredere în oameni prea repede, bazându-se pe propriile închipuiri. Iar acest lucru este provocat de faptul că nu înțeleg adevărul, nu-i așa? Cum expune cuvântul lui Dumnezeu esența omenirii corupte? De ce ar trebui să aibă ei încredere în oameni în care nici Dumnezeu nu are? Conducătorii falși sunt prea aroganți și neprihăniți de sine, nu-i așa? Ceea ce își spun este: «Nu se poate să fi judecat greșit această persoană, nu ar trebui să existe nicio problemă cu această persoană pe care am considerat-o potrivită; cu siguranță nu este o persoană care se dedă la mâncare, băutură și distracții sau căreia îi place confortul și urăște munca asiduă. Categoric este de nădejde și demnă de încredere. Nu se va schimba; dacă ar face-o, ar însemna că m-am înșelat în privința ei, nu-i așa?» Ce fel de logică este asta? Ești vreun soi de expert? Ai vedere cu raze X? Ai acea abilitate specială? Ai putea să trăiești cu o persoană un an sau doi, dar ai fi în stare să vezi cine este cu adevărat fără un mediu potrivit care să-i dezvăluie întru totul natura-esență? Dacă nu ar fi dezvăluită de Dumnezeu, ai putea trăi alături de ea trei sau chiar cinci ani și tot te-ai lupta să vezi exact ce fel de natură-esență are. Și cu cât devine acest lucru mai adevărat atunci când o vezi rar și ești rareori cu această persoană? Conducătorii falși se încred cu inima ușoară într-o persoană în funcție de o impresie trecătoare sau bazându-se pe aprecierea pozitivă făcută de altcineva și îndrăznesc să încredințeze lucrarea bisericii unei astfel de persoane. În acest caz, nu sunt extrem de orbi? Nu acționează imprudent? Și oare conducătorii falși nu sunt extrem de iresponsabili când lucrează astfel?” [Cuvântul, Vol. 5: Responsabilitățile conducătorilor și lucrătorilor, „Responsabilitățile conducătorilor și lucrătorilor (3)”]. După ce a citit cuvintele lui Dumnezeu, conducătoarea a spus: „Nu putem să vedem care este adevărata esență a unei persoane, așa că trebuie să-i inspectăm și să-i monitorizăm lucrarea în mod regulat. Atunci putem să găsim abateri și probleme în lucrarea sa, să le schimbăm și să le rezolvăm la timp. Liu Jing era pe cale să oprească lucrarea bisericii complet după doar câteva luni de lucru. Acestea sunt consecințele faptului că ai fost prea îngâmfată, că ai avut orbește prea multă încredere în ea și că nu i-ai monitorizat sau verificat lucrarea. Asta înseamnă a face rău!” Cu expunerea cuvintelor lui Dumnezeu și părtășia conducătoarei, simțeam teamă în urma faptelor, eram supărată și vinovată. Mă uram pentru că nu am privit lucrurile pe baza cuvintelor lui Dumnezeu, ci m-am încrezut orbește în Liu Jing, ceea ce a dăunat lucrării bisericii. Amintindu-mi de felul în care o tratasem pe Liu Jing, nu era vorba că nu-i puteam descoperi problemele, ci că de fiecare dată când o făceam, mă țineam tare pe poziții. M-am ghidat după ceea ce știam din trecut despre ea pentru a determina orbește că era o persoană responsabilă, demnă de încredere și cu o povară în datoria ei. Atât dezvăluirea faptelor, cât și expunerea cuvintelor lui Dumnezeu mi-au arătat, în cele din urmă, că dacă o persoană are un comportament bun și face ceva lucrare reală pentru o perioadă de timp, asta nu înseamnă că va fi întotdeauna așa. Niciunul dintre noi nu a dobândit încă adevărul, viețile-firi pe care le avem nu s-au schimbat, suntem controlați de natura noastră coruptă, s-ar putea ca încă să facem lucrurile superficial și să-L înșelăm pe Dumnezeu, iar uneori vom face cum ne taie capul, așa că nu suntem vrednici de încredere. Nu poți să înțelegi cu adevărat o persoană fără o perioadă lungă de interacțiune și observare și, chiar și atunci, tot s-ar putea să nu o cunoști pe deplin. De asemenea, trebuie să înțelegi adevărul pentru a vedea adevărata esență a unei persoane. Lucrasem alături de Liu Jing doar pentru o perioadă scurtă de timp, prin urmare credeam că o cunoșteam foarte bine și că nu o voi judeca greșit. Am avut atât de multă încredere în ea, încât nu i-am monitorizat și nu i-am verificat lucrarea. Conducătoarea îmi amintise în repetate rânduri, dar eu tot aveam încredere orbește în propria judecată – eram atât de arogantă, atât de îngâmfată și nu-mi asumasem cu adevărat nicio responsabilitate pentru lucrare. Când mi-am dat seama de acest lucru, am fost plină de regrete și nu am mai vrut să fiu astfel.

Mai târziu, am reflectat asupra mea – de ce avusesem atât de multă încredere în Liu Jing fără să-i monitorizez lucrarea? Care a fost rădăcina acestui lucru? Într-o zi, am citit asta în cuvintele lui Dumnezeu: „Se poate spune cu siguranță că majoritatea oamenilor consideră că expresia «Nu te îndoi de oamenii pe care îi angajezi și nu îi angaja pe cei de care te îndoiești» este adevărul și sunt induși în eroare și constrânși de ea. Sunt tulburați și influențați de aceasta atunci când selectează sau folosesc oameni și chiar îi permit să le dicteze acțiunile. Drept urmare, mulți conducători și lucrători au mereu dificultăți și rețineri ori de câte ori verifică lucrarea bisericii și promovează și folosesc oameni. În cele din urmă, nu pot decât să se consoleze cu vorbele «Nu te îndoi de oamenii pe care îi angajezi și nu îi angaja pe cei de care te îndoiești». Ori de câte ori inspectează lucrarea sau se interesează de ea, își spun: «„Nu te îndoi de oamenii pe care îi angajezi și nu îi angaja pe cei de care te îndoiești.” Ar trebui să am încredere în frații și surorile mele și, la urma urmei, Duhul Sfânt îi scrutează pe oameni, așa că n-ar trebui să mă îndoiesc mereu de alții și să-i supraveghez.» Au fost influențați de această expresie, nu-i așa? Care sunt consecințele provocate de influența acestei expresii? În primul rând, dacă cineva subscrie la această idee, «Nu te îndoi de oamenii pe care îi angajezi și nu îi angaja pe cei de care te îndoiești», va inspecta și va călăuzi lucrarea altora? Va supraveghea și va urmări lucrarea oamenilor? Dacă această persoană are încredere în toți cei pe care îi folosește, nu-i inspectează sau călăuzește niciodată în lucrarea lor și nu-i supraveghează niciodată, își face oare datoria cu loialitate? Poate să realizeze lucrarea bisericii într-un mod competent și să ducă la bun sfârșit însărcinarea dată de Dumnezeu? Este loial față de însărcinarea dată de Dumnezeu? În al doilea rând, acesta nu este doar un eșec în a respecta cuvântul lui Dumnezeu și îndatoririle tale, ci înseamnă a lua planurile și filosofia Satanei pentru interacțiuni lumești ca și cum ar fi adevărul și a le urma și a le practica. Asculți de Satana și trăiești după o filosofie satanică, nu-i așa? Nu ești o persoană care I se supune lui Dumnezeu, cu atât mai puțin o persoană care se supune cuvintelor lui Dumnezeu. Ești un ticălos în toată regula. A lăsa deoparte cuvintele lui Dumnezeu și, în schimb, a lua o frază satanică și a o practica drept adevăr, înseamnă a trăda adevărul și pe Dumnezeu! Lucrezi în casa lui Dumnezeu, dar principiile după care acționezi sunt logica și filosofia Satanei pentru interacțiuni lumești; ce fel de persoană ești? Aceasta este o persoană care Îl trădează pe Dumnezeu și cineva care Îl dezonorează grav pe Dumnezeu. Care este esența acestor fapte? Condamnarea deschisă a lui Dumnezeu și negarea fățișă a adevărului. Nu asta este esența? (Ba da.) Pe lângă faptul că nu urmezi voia lui Dumnezeu, tu îngădui uneia dintre zicalele diavolești și filosofiilor Satanei pentru interacțiuni lumești să devină de nestăpânit în biserică. Făcând asta, devii complicele Satanei, îl ajuți să-și desfășoare activitățile în biserică și tulburi și perturbi lucrarea bisericii. Esența acestei probleme este foarte gravă, nu-i așa?” (Cuvântul, Vol. 4: Expunerea antihriștilor, „Excursul unu: Ce este adevărul”). Cuvintele lui Dumnezeu mi-au expus starea. Trăiam după filosofia satanică: „Nu te îndoi de oamenii pe care îi angajezi și nu îi angaja pe cei de care te îndoiești”, gândindu-mă că, din moment ce simțeam că o persoană era în regulă, iar ea încă era în funcție, trebuia să am încredere în ea. De aceea am avut atât de multă încredere în Liu Jing și nu i-am monitorizat și nu am ajuns să-i cunosc lucrarea. Chiar și atunci când problemele ei au ieșit la iveală și conducătoarea mi-a amintit să-i verific lucrarea, tot nu am ținut cont de acest lucru. Mă gândeam că monitorizarea și supravegherea lucrării ei însemnau o lipsă de încredere și, deși aflasem că nu făcea lucrare reală, atunci când am auzit-o plângând, vorbind despre dificultățile ei reale și exprimând regret, hotărâsem să o cred în loc să o demit, permițându-i să facă atât de mult rău lucrării bisericii și provocând mari pierderi intrării în viață a fraților și surorilor. În calitate de conducătoare, nu numai că nu reușisem să protejez lucrarea bisericii, dar acționasem ca un scut pentru un conducător fals. Devenisem o piatră de poticnire și un obstacol în calea lucrării bisericii. Acestea erau consecințele faptului că-i tratam pe oameni pe baza sofismului satanic: „Nu te îndoi de oamenii pe care îi angajezi și nu îi angaja pe cei de care te îndoiești.” Deslușind-o acum pe baza cuvintelor lui Dumnezeu, am văzut cât de absurdă era cu adevărat această perspectivă. Era complet contradictorie cuvintelor lui Dumnezeu și cerințelor Sale. Faptul că Dumnezeu le cere conducătorilor să supravegheze și să monitorizeze lucrarea se bazează pe esența omenirii corupte. Întrucât omul are o fire coruptă, nu se poate pune bază în noi și nu suntem de încredere înainte de a dobândi adevărul sau de a ne schimba viețile-firi. Chiar și oamenii cu o umanitate bună pot să facă lucrurile de capul lor, să perturbe și să tulbure lucrarea bisericii, întrucât nu înțeleg adevărul, nu sunt principiali în acțiunile lor și au firi corupte. Nimeni nu poate nega acest fapt. Dumnezeu le cere conducătorilor și lucrătorilor să supravegheze lucrarea pentru că El înțelege esența oamenilor. Supravegherea și verificarea lucrării este de ajutor pentru îndatoririle noastre și este în beneficiul lucrării bisericii. Însă acea idee satanică, „Nu te îndoi de oamenii pe care îi angajezi”, ne face să avem încredere oarbă în ceilalți, gândindu-ne că încredințarea unei slujbe înseamnă că putem lăsa acea persoană să facă tot ce vrea și că verificarea și supravegherea lucrării sale reprezintă o lipsă de încredere. Dacă ne limităm la această perspectivă în timp ce ne facem datoria și nu monitorizăm sau nu supraveghem la timp lucrarea, acest lucru poate doar să întârzie lucrarea bisericii și să-i dăuneze. Mi-am făcut datoria fără a vedea lucrurile pe baza cuvintelor lui Dumnezeu sau fără a practica ceea ce El cere și, în schimb, am crezut și am susținut filosofiile satanice și m-am ghidat după sofismele Satanei ca și cum acestea ar fi fost adevărul. Asta însemna a nega adevărul și a-L trăda pe Dumnezeu. Însemna și a acționa drept complice al Satanei, a perturba și a tulbura lucrarea bisericii. Pe măsură ce mă gândeam la asta, mi se făcea tot mai frică. Am văzut că-mi lipsesc principiile în datoria mea și că nu respectam cuvintele sau cerințele lui Dumnezeu. Făceam rău fără să vreau. Consecințele faptului că nu-mi făceam datoria pe baza adevărurilor-principii erau realmente înfricoșătoare!

Într-o zi, am citit două fragmente din cuvintele lui Dumnezeu: „Credeți că părerea «Nu te îndoi de oamenii pe care îi angajezi și nu îi angaja pe cei de care te îndoiești» este corectă? Reprezintă această expresie adevărul? De ce ar folosi această expresie în lucrarea casei lui Dumnezeu și în a-și face datoria? Care este problema aici? «Nu te îndoi de oamenii pe care îi angajezi și nu îi angaja pe cei de care te îndoiești» sunt, în mod clar, cuvintele non-credincioșilor, cuvinte care vin de la Satana – prin urmare, de ce le tratează ca fiind adevărul? De ce nu poate spune dacă sunt corecte sau greșite? Acestea sunt, în mod evident, cuvintele omului, cuvintele omenirii corupte, pur și simplu, nu sunt adevărul, sunt în completă contradicție față de cuvintele lui Dumnezeu și nu ar trebui să servească drept criteriu pentru acțiunile oamenilor, conduita lor personală și închinarea față de Dumnezeu. Prin urmare, cum ar trebui abordată această expresie? Dacă ești într-adevăr capabil de discernământ, ce fel de adevăr-principiu ar trebui să utilizezi în locul acesteia pentru a servi drept principiu de practică? Ar trebui să fie «să-ți îndeplinești datoria bine, cu toată inima, cu tot sufletul și cu toată mintea». A acționa cu toată inima, cu tot sufletul și cu toată mintea înseamnă să nu fii constrâns de nimeni; înseamnă să existe o singură inimă și minte, și nu mai mult. Aceasta este responsabilitatea și datoria ta și ar trebui să o îndeplinești bine, pentru că a face asta este absolut firesc și justificat. Indiferent de problemele pe care le întâmpini, ar trebui să acționezi conform principiilor. Ocupă-te de ele așa cum se cuvine; dacă emondarea este necesară, așa să fie, iar dacă se impune demiterea, așa să fie. Pe scurt, acționează pe baza cuvintelor lui Dumnezeu și a adevărului. Nu acesta este principiul?” (Cuvântul, Vol. 4: Expunerea antihriștilor, „Excursul unu: Ce este adevărul”). „Indiferent ce lucrare importantă săvârșește un conducător sau un lucrător și care este natura acestei lucrări, prioritatea sa numărul unu este să înțeleagă și să priceapă modul în care se desfășoară lucrarea. El trebuie să fie personal acolo pentru a urmări lucrurile și pentru a pune întrebări, obținându-și informațiile direct de la sursă. Nu trebuie pur și simplu să se bazeze pe zvonuri sau să asculte rapoartele altor oameni. În schimb, trebuie să observe cu ochii lui situația personalului și cum progresează lucrarea și să înțeleagă ce dificultăți există, dacă vreun aspect este în contradicție cu cerințele Celui de mai sus, dacă există încălcări ale principiilor, dacă există tulburări sau perturbări, dacă există sau nu o lipsă a echipamentului necesar sau a materialelor de instruire conexe privind lucrarea profesională – trebuie să cunoască în detaliu toate aceste lucruri. Indiferent câte rapoarte ascultă sau cât de multe informații adună din zvonuri, niciunul dintre aceste lucruri nu e mai bun decât o vizită personală; este mai precis și mai de încredere să vadă lucrurile cu propriii ochi. Odată ce se familiarizează cu toate aspectele situației, își va face o idee clară despre ceea ce se întâmplă. Trebuie, mai ales, să priceapă clar și precis cine este de calibru bun și demn de a fi cultivat, deoarece numai acest lucru îi permite să-i cultive și să-i folosească pe oameni corect, ceea ce este crucial pentru a-și face bine lucrarea conducătorii și lucrătorii. Conducătorii și lucrătorii ar trebui să aibă o cale și principii prin care să-i cultive și să-i formeze pe oamenii de calibru bun. În plus, ei ar trebui să priceapă și să înțeleagă diferitele tipuri de probleme și dificultăți care există în lucrarea bisericească și să știe cum să le rezolve și, de asemenea, ar trebui să aibă propriile idei și sugestii cu privire la modul în care trebuie să progreseze lucrarea sau la perspectivele sale de viitor. Dacă ei sunt capabili să vorbească limpede despre astfel de lucruri, cu ușurință, fără nicio îndoială sau reținere, atunci lucrarea va fi mult mai ușor de realizat. Și lucrând în acest fel, un conducător își va îndeplini responsabilitățile, nu-i așa? Trebuie să fie foarte conștienți de cum să rezolve problemele din lucrare, menționate mai sus, și trebuie să mediteze adesea la aceste lucruri. Atunci când întâmpină dificultăți, trebuie să aibă părtășie și să discute despre aceste lucruri cu toată lumea, căutând adevărul pentru a rezolva problemele. Dacă fac lucrare adevărată cu picioarele bine înfipte în pământ, nu vor exista dificultăți care să nu poată fi rezolvate” [Cuvântul, Vol. 5: Responsabilitățile conducătorilor și lucrătorilor, „Responsabilitățile conducătorilor și lucrătorilor (4)”]. Cuvintele lui Dumnezeu mi-au oferit calea de practicare pentru a face lucrare reală. Trebuie să ne îndeplinim responsabilitățile cu toată inima, cu toată mintea. Indiferent cine este folosit, indiferent dacă îl cunoaștem sau nu, un conducător cu o adevărată povară și un adevărat simț al responsabilității îi va monitoriza constant și va ajunge să-i cunoască progresul lucrării, va rezolva problemele imediat ce sunt descoperite și va transfera la timp personalul nepotrivit. De asemenea, va coopera cu toată lumea și vor căuta adevărul împreună pentru a rezolva orice dificultăți sau probleme întâlnite. Acest lucru asigură progresul ordonat și adecvat al diverselor aspecte ale lucrării bisericii. Meditând la cuvintele lui Dumnezeu, am văzut de ce mă agățam în continuare de sofismul satanic „Nu te îndoi de oamenii pe care îi angajezi”, deși știam că trebuia să fiu responsabilă în datoria mea. Era din cauză că susțineam un punct de vedere absurd, gândindu-mă că a supraveghea lucrarea unei persoane era o lipsă de încredere, că o constrângeam și nu îi dădeam libertate, la fel ca un supraveghetor din lumea exterioară. Am văzut acum că, atunci când casa lui Dumnezeu le cere conducătorilor și lucrătorilor să supravegheze și să implementeze o lucrare, acest lucru nu are scopul de a constrânge pe nimeni, nici nu indică lipsa de încredere într-o persoană. Mai degrabă, acest lucru se face pentru a găsi probleme și a îndrepta rapid abaterile. Este și pentru a-i ajuta pe frați și surori să-și facă bine îndatoririle și pentru a proteja interesele bisericii. Una dintre responsabilitățile principale ale unui conducător este să supravegheze și să monitorizeze lucrarea, să înțeleagă și să priceapă abordarea fiecărei persoane în ceea ce privește lucrarea, să găsească abaterile și problemele, să le corecteze și să le rezolve în timp util. Acest lucru reduce pierderile datorate greșelilor care iau naștere din iresponsabilitatea din îndatoririle oamenilor. Acest lucru înseamnă asumarea responsabilității pentru intrarea în viață a fraților și surorilor și pentru lucrarea bisericii. După aceea, m-am dus să inspectez în detaliu lucrarea fiecărui conducător de biserică și, indiferent dacă îl cunoșteam sau nu, am verificat cu seriozitate progresul diverselor lucrări de care era responsabil. Prin acel control propriu-zis, am găsit un conducător pe nume Xia care nu făcea lucrare reală, nici nu rezolva probleme reale. Avea, de asemenea, o umanitate răutăcioasă, atacându-i și excluzându-i pe alții; acestea erau fapte de o natură cu adevărat deplorabilă, iar noi l-am demis imediat. Mai târziu, din expunerea și raportările fraților și surorilor am aflat despre o mulțime de alte fapte rele pe care le făcuse și în final, după multă părtășie care l-a expus, tot nu s-a pocăit. În cele din urmă, noi am stabilit că era un antihrist și l-am exclus din biserică. Văzând aceste rezultate, m-am uitat cu teamă în urmă. Fără să trec prin toate acele lucruri cu Liu Jing, fapt care mi-a schimbat punctul de vedere greșit „Nu te îndoi de oamenii pe care îi angajezi”, nu m-aș fi gândit să supraveghez sau să monitorizez lucrarea lui Xia. Atunci, acel antihrist ar fi continuat să-i rănească pe frații și surorile din biserică. Consecințele acestui lucru ar fi fost de neconceput. Punerea acestui lucru în practică mi-a arătat importanța supravegherii și verificării lucrării. Am simțit, în sfârșit, că făcusem ceva lucrare reală și m-am simțit liniștită în inima mea.

Această experiență mi-a arătat că a face o datorie fără a privi oamenii și lucrurile conform cuvintelor lui Dumnezeu sau fără a practica adevărul și susținând, în schimb, logica și ideile satanice, înseamnă a te împotrivi lui Dumnezeu și a perturba și a tulbura lucrarea bisericii. Trebuie să urmăm cerințele lui Dumnezeu cu privire la monitorizarea și supravegherea lucrării pentru a face bine o datorie și pentru a proteja lucrarea bisericii. Judecata și expunerea cuvintelor lui Dumnezeu mi-au schimbat părerea falsă. Slavă lui Dumnezeu!


5. Este nevoie de onestitate pentru a îndeplini bine o datorie

de Marion, Statele Unite

Eu sunt responsabilă cu udarea noilor credincioși în biserică. Niște credincioși noi s-au alăturat cu puțin timp în urmă și am văzut că unii dintre ei nu vorbeau prea mult la adunări și nu veneau regulat. Veneau doar când aveau chef. Când i-am contactat pentru părtășie individuală, au vorbit cu plăcere despre cum să facă bani și să clădească o avere de familie, dar de îndată ce a venit vorba de credință, au găsit scuze pentru a încheia conversația. Simțeam că nu erau interesați de adevăr și nu păreau credincioși adevărați. Dar nu eram pe deplin sigură, deoarece erau noi în credință, așa că am continuat să îi sprijin. După ceva timp, erau tot așa și, în timp, au încetat să mai participe la adunări. Abia atunci i-am spus conducătoarei despre situația lor. Ea m-a întrebat: „Cum i-ai udat? Au participat în mod normal atunci când au fost cu alți udători, așadar, cum se face că lucrurile sunt diferite acum că sunt cu tine? Ți-ai îndeplinit cu adevărat responsabilitățile și ai avut o părtășie clară? Dacă noii credincioși nu vin la adunări în mod regulat pentru că noi ne facem datoria cu superficialitate, atunci suntem singurii responsabili.” Știam că spunea asta din propriul ei sentiment de responsabilitate pentru lucrare, dar nu mă puteam opri din a găsi justificări. „Toată lumea se poate schimba”, mă gândeam eu. „Doar pentru că, înainte, noii credincioși participau regulat, nu însemna că o vor face mereu. De altfel, nu veneau regulat la adunări atunci când i-am întâlnit prima dată, așa că asta nu este o schimbare bruscă. Am vrut doar să îi ud o perioadă scurtă de timp și să văd cum merg lucrurile, de aceea nu ți-am spus imediat. Dacă îmi ceri socoteală pentru că nu participă, ar trebui să suport consecințele și s-ar putea să fiu emondată sau chiar demisă. Dacă aș fi știut asta de la bun început, aș fi vorbit cu tine mai devreme, ca să nu trebuiască să-mi asum toată responsabilitatea.” Conducătoarea nu m-a tras la răspundere pentru acest lucru, după ce a verificat, dar după aceea, nu am putut să nu fiu atentă la asta în interacțiunile mele cu noii credincioși. Dacă vedeam că unul dintre ei are o problemă sau nu vine la adunări, mă grăbeam să îi spun conducătoarei. Uneori, conducătoarea mă întreba ce voiam să spun și dacă intenționam să nu-i mai ud. Îi spuneam: „Nu, tu ești conducătoarea. Am vrut doar să știi ce se întâmplă cu noii credincioși.” Auzind asta, nu mai zicea nimic. Altădată, după ce i-am povestit despre asta, mi-a spus să continui să îi ud un pic și dacă într-adevăr nu vor să vină la adunări, atunci nu vor putea fi forțați și va trebui să renunțăm la ei. Eram întru totul de acord și mă gândeam: „Acum că și conducătoarea știe despre situația cu noii credincioși, tot ce trebuie să fac este să le ofer sprijin. Dacă sprijinul funcționează, atunci cu atât mai bine, iar dacă nu, și noii credincioși nu mai vor să participe, atunci nu ar trebui să fie nicio surpriză și conducătoarea nu ar spune că am fost iresponsabilă în datoria mea.” Având în vedere acest lucru, nu am mai fost foarte atentă în datoria mea. În fiecare zi, pur și simplu am udat ca de obicei. De fiecare dată când sunam un nou credincios, dacă răspundea, aveam părtășie puțin timp și, dacă nu, nu-mi făceam griji. Am crezut că nu pot face nimic dacă ei nu răspund și nu m-am gândit la ce aș putea face pentru a ajuta la rezolvarea problemelor lor. Într-o adunare ulterioară, conducătoarea a spus că, de atunci încolo, când va întreba despre lucrarea de udare, în timp ce va asculta ce spun udătorii despre situația noilor credincioși, ar dori să știe și despre care aspecte ale adevărului avuseseră udătorii părtășie cu ei și, în special, cum i-au sprijinit. Pe baza acestor lucruri, ea va evalua dacă udătorii fac o lucrare reală. Dacă un udător nu ar avea părtășie din inimă despre adevăr cu noii credincioși, și asta i-ar face pe cei din urmă să nu participe în mod regulat sau chiar să abandoneze, atunci responsabilitatea ar fi a udătorului. Când am auzit asta, m-am gândit cum, atunci când aveam părtășie cu noii credincioși, nu îmi notam ce cuvinte ale lui Dumnezeu am citit sau despre ce adevăruri am avut părtășie. Asta însemna că, dacă un nou credincios nu mai participa la adunări, eu nu aveam nicio dovadă a lucrării. Oare conducătoarea ar crede că nu făceam nicio lucrare reală și că eram iresponsabilă în udare, iar apoi m-ar emonda? Așadar, am început să fiu mai atentă să le trimit mesaje și cuvintele lui Dumnezeu noilor credincioși și să țin o evidență a ceea ce am discutat de fiecare dată când am avut părtășie cu un nou credincios. Uneori, când îi trimiteam un mesaj, un nou credincios nu răspundea, dar asta nu mă deranja prea mult. Mă gândeam că îi trimisesem toate cuvintele lui Dumnezeu pe care ar fi trebuit să le trimit și avusesem părtășie cu privire la ceea ce trebuia. Dacă nu mai mergea la adunări, conducătoarea mi-ar putea vedea consemnările și probabil că nu m-ar numi iresponsabilă.

După un timp, conducătoarea a observat că dintre noii credincioși, câțiva tot nu voiau să vină la adunări și m-a întrebat cum îi udasem. I-am arătat repede notițele mele, gândindu-mă: „Noroc că m-am pregătit și am ținut evidența. Altfel nu aș fi avut nimic concret de arătat și apoi cine știe ce mi-ar fi spus conducătoarea?” În timp ce mă felicitam, conducătoarea a zis: „Nu văd probleme din aceste notițe, dar, unul după altul, mai mulți noi credincioși nu au mai participat la adunări, așa că trebuie să fie o problemă cu lucrarea ta. Nu pot vedea clar care ar putea fi aceasta acum, dar, în discuțiile noastre recente, ai vorbit mult despre probleme cu noii credincioși, ceea ce este un pic neobișnuit. Trebuie să te întrebi unde e problema. Dacă noii credincioși se retrag din biserică și abandonează credința din cauza faptului că faci o treabă superficială și nu îi uzi bine, asta înseamnă că ești iresponsabilă și că nu-ți faci datoria cum trebuie.” Cuvintele ei au venit ca un trăsnet. Am înghețat. Îmi era teamă că, dacă problemele cu mine îi făceau pe noii credincioși să renunțe, asta însemna că fac rău. Așa că m-am rugat lui Dumnezeu: „Dumnezeule, cu permisiunea Ta, conducătoarea m-a surprins cu asta astăzi, așa că trebuie să fie o lecție pe care să o învăț. Nu vreau să li se întâmple ceva rău noilor credincioși din cauza problemelor mele, dar mă simt amorțită în legătură cu asta și nu știu unde este problema mea. Te rog să mă luminezi și să mă îndrumi să mă cunosc și să fac schimbări în timp util.”

În următoarele câteva zile, m-am rugat mult lui Dumnezeu pentru asta. Apoi, într-o zi, am citit un articol despre o mărturie bazată pe experiență, în care era un pasaj din cuvintele lui Dumnezeu care m-a emoționat. Dumnezeu spune: „Ar trebui să te examinezi cu atenție, pentru a vedea dacă ești o persoană corectă. Sunt țelurile și intențiile tale realizate cu Mine în minte? Sunt toate cuvintele și acțiunile tale făcute și spuse în prezența Mea? Îți examinez toate gândurile și ideile. Nu te simți vinovat? Afișezi o mască în fața celorlalți și adopți calm un aer de neprihănire de sine; faci asta pentru a te proteja. Faci acest lucru pentru a-ți ascunde răul și chiar te gândești la modalități de a împinge acel rău asupra altcuiva. Ce viclenie sălășluiește în inima ta!” (Cuvântul, Vol. 1: Arătarea și lucrarea lui Dumnezeu, „Cuvântări ale lui Hristos la început”, Capitolul 13). Cuvintele lui Dumnezeu expun faptul că oamenii vor minți și se vor preface pentru a arunca responsabilitatea asupra altora, pentru a-și proteja interesele și a-și acoperi faptele rele și, astfel, a se proteja pe ei înșiși. Este un comportament înșelător. Am simțit că propria mea stare a fost expusă de aceste cuvinte. Am început să reflectez asupra mea, întrebându-mă de ce îi spuneam mereu conducătoarei despre problemele cu noii credincioși. De fiecare dată când vedeam că cineva are probleme sau nu vine la adunări, mă grăbeam să îi spun conducătoarei. Părea că doar împărtășesc faptele, dar, de fapt, aveam scopuri și intenții personale. Mi-a fost teamă că voi fi considerată responsabilă sau chiar demisă de conducătoare, dacă cineva înceta să mai participe, așa că am preîntâmpinat rapid acest lucru, împărtășind problemele noului credincios, dându-i conducătoarei falsa impresie că noul credincios nu era bun și că eu nu eram responsabilă. Dacă nu puteam să-l susțin în mod adecvat și nu mai participa, asta era problema lui. Astfel, mâinile mele ar fi complet curate. Dacă, ulterior, dorea să participe din nou la adunări, puteam să-mi asum meritele. În acest moment al auto-reflecției mele, am fost uimită. Nu m-am gândit niciodată că ascund motive atât de abjecte și detestabile în cuvintele mele. Am fost atât de vicleană!

Mai târziu, m-am întrebat cum am putut ajunge să fac, în mod inconștient, ceva atât de necinstit și înșelător. Începusem să mă înțeleg puțin doar citind cuvintele lui Dumnezeu care expun firile corupte ale oamenilor, în timpul reflecțiilor mele. Dumnezeu spune: „Ticăloșia antihriștilor are o caracteristică evidentă, iar Eu vă voi împărtăși secretul discernerii acesteia: este faptul că, în vorbirea și acțiunile lor, nu le poți înțelege profunzimile și nici să vedeți ce este în inimile lor. Când îți vorbesc, ochii lor se rotesc mereu, iar tu nu-ți poți da seama ce fel de uneltire pun la cale. Uneori, te fac să simți că sunt loiali sau foarte sinceri, dar nu este cazul – nu îi poți vedea niciodată așa cum sunt cu adevărat. Ai un sentiment special în inima ta, o senzație că există o subtilitate profundă în gândurile lor, o profunzime de nepătruns, că sunt parșivi” [Cuvântul, Vol. 4: Expunerea antihriștilor, „Punctul șapte: Ei sunt ticăloși, perfizi și înșelători (Partea a doua)”]. „Antihriștii sunt parșivi în comportamentul lor. În ce fel sunt ei parșivi? Ei se comportă întotdeauna într-un mod care depinde de șiretlicuri, iar cuvintele lor nu divulgă nimic, așa că este greu pentru oameni să le înțeleagă intențiile și scopurile. Aceasta este parșivitatea. Ei nu ajung cu ușurință la concluzii în nimic din ceea ce spun sau fac; ei fac în așa fel încât subordonații lor și cei care îi ascultă să le poată simți intenția, iar acei oameni, după ce l-au înțeles pe antihrist, acționează conform agendei și motivațiilor lui și îi îndeplinesc ordinele. Dacă o sarcină este îndeplinită, antihristul este fericit. Dacă nu este, nimeni nu poate să găsească nimic împotriva lui sau să pătrundă cu mintea motivațiile, intențiile sau scopurile din spatele a ceea ce face. Parșivitatea faptelor antihriștilor stă în comploturi ascunse și obiective secrete, toate menite să-i înșele pe toți ceilalți, să se joace cu ei și să-i controleze. Aceasta este esența comportamentului parșiv. Parșivitatea nu constă doar în a minți sau a face ceva rău, ci implică intenții și scopuri mai mari, care sunt de nepătruns pentru oamenii obișnuiți. Dacă ai făcut ceva despre care nu vrei să știe nimeni și spui o minciună, asta se consideră a fi parșiv? (Nu.) Acest lucru este doar înșelătorie și nu se ridică la nivelul parșivității. Ce face ca parșivitatea să fie mai profundă decât înșelătoria? (Oamenii nu pot să o pătrundă.) Este dificil pentru oameni s-o pătrundă. Aceasta este o parte a ei. Ce altceva? (Oamenii nu o au cu nimic la mână pe o persoană parșivă.) Așa este. Ideea este că e greu pentru oameni să găsească ceva împotriva lor. Chiar dacă unii oameni știu că acea persoană a făcut lucruri rele, nu pot determina dacă este o persoană bună sau rea sau o persoană malefică sau un antihrist. Oamenii nu o pot vedea așa cum este de fapt, dar cred că este bună și pot fi induși în eroare de ea. Aceasta este parșivitatea. Oamenii sunt, în general, predispuși să spună minciuni și să pună la cale mici comploturi. Aceasta este doar înșelătorie. Însă antihriștii sunt mai perfizi decât oamenii înșelători obișnuiți. Ei sunt ca regii diavoli; nimeni nu poate înțelege ce fac ei. Pot face multe lucruri rele în numele dreptății, le fac rău oamenilor, dar aceștia tot le cântă laude. Aceasta se numește parșivitate” (Cuvântul, Vol. 4: Expunerea antihriștilor, „Punctul șase”). Datorită cuvintelor lui Dumnezeu, am văzut că antihriștii au o fire ticăloasă și fac lucruri în moduri necinstite. Este diferit de a dezvălui corupția vicleniei. A te angaja în viclenie înseamnă în mod clar a spune minciuni și a înșela și este un lucru ușor de văzut. A face lucrurile în mod necinstit înseamnă a-ți ascunde foarte profund intențiile personale, obiectivele și planurile, creând o impresie falsă, astfel încât ceilalți să nu poată să vadă nicio problemă în ceea ce spui și faci. Și chiar dacă ceilalți simt că există o problemă, nu pot găsi nimic de reproșat. Oamenilor le este foarte greu să-i înțeleagă. Acesta este modul în care o persoană necinstită îi induce în eroare pe oameni și își atinge obiectivele secrete. Examinându-mă în lumina cuvintelor lui Dumnezeu, am văzut că, deși i-am vorbit rapid și din timp conducătoarei despre noii credincioși, dând falsa impresie că aveam un sentiment de povară cu datoria mea și îi acceptam bucuroasă supravegherea, de fapt, i-am prezentat problemele cu noii credincioși pentru a o determina să aibă o impresie negativă despre aceia dintre ei care nu participau în mod regulat. Astfel, dacă într-o zi, un nou credincios înceta să mai participe la adunări, ea nu m-ar fi tras la răspundere pentru asta. De asemenea, când conducătoarea a vrut să afle detalii despre lucrarea mea, nu părea să existe nicio problemă în privința conținutului părtășiei mele. Stabilisem ore pentru părtășie cu noii credincioși și le trimisesem cuvintele lui Dumnezeu, astfel încât conducătoarea să mă considere sârguincioasă și iubitoare față de ei. Dar, în realitate, știam că nu eram deloc sinceră în părtășia mea cu noii credincioși. Făceam lucrurile mecanic și cu reticență, pentru că știam că fișele de lucru vor fi revizuite de conducătoare și că va trebui să-i dau socoteală. Gândindu-mă la asta, am folosit chiar diverse tactici, îndrumându-i greșit pe ceilalți când vorbeam și aveam grijă să nu-mi scape nimic, când făceam lucruri, astfel încât să nu fiu trasă la răspundere și să-mi protejez statutul și viitorul. În mod clar, nu-mi făceam datoria din inimă, iar acest lucru i-a determinat pe câțiva noi credincioși să nu mai participe în mod regulat. Și conducătoarea a simțit că erau probleme în datoria mea, dar nu știa care sunt acestea și nu a putut găsi dovezi pentru a mă trage la răspundere. Mă pricepeam foarte bine să îi induc în eroare pe oameni. Înainte, nu m-am gândit că felul în care m-am comportat și am acționat avea legătură cu necinstea. Întotdeauna am crezut că majoritatea oamenilor în vârstă, cu experiență îndelungată, sunt ageri, calculați și necinstiți, pe când eu eram tânără, fără prea multă experiență, fără o mentalitate complicată. Nu părea potrivit să spun că am un comportament necinstit. Totuși, faptele au dezvăluit clar că aveam firea ticăloasă a antihriștilor. Apoi, mi-a trecut prin minte altceva. Exista o nouă credincioasă care punea adesea întrebări și era foarte directă. Dacă nu înțelegea părtășia mea din timpul unei adunări, contrazicea direct ceea ce spuneam, iar asta era jenant. Pentru a salva aparențele, nu mai voiam să fiu în adunări cu ea, dar nu puteam spune asta deschis pentru că mă temeam că voi fi emondată de conducătoare. Am vrut să găsesc o modalitate de a o pasa unui alt udător. Odată, noua credincioasă a menționat nonșalant că erau mai puțini oameni în acest grup, comparativ cu cel anterior. Am profitat de ocazie pentru a-i spune conducătoarei că ea credea că adunarea noastră este prea mică și că îi plac grupurile mai mari și am rugat-o pe conducătoare să o mute în alt grup. Conducătoarea a aranjat asta imediat. Astfel, am reușit să o înlătur pe noua credincioasă din grupul meu. Conducătoarea chiar a crezut, în mod eronat, că am avut un sentiment de povară pentru datorie și că mă gândeam la noua credincioasă. Chiar eram înșelătoare și ticăloasă și aveam obiceiul să-i păcălesc pe alții.

Ulterior, am mâncat și am băut mai mult din cuvintele lui Dumnezeu despre starea mea. Am citit aceste cuvinte: „Vă spun Eu, ceea ce Dumnezeu detestă cel mai mult și la ce vrea să renunțe sunt aceste tipuri de oameni intransigenți. Ei sunt pe deplin conștienți că au greșit, dar nu reflectă asupra lor înșiși; nu numai că nu simt nici cea mai mică remușcare, dar și refuză cu încăpățânare să-și recunoască vina. Ba chiar găsesc scuze și motive pentru a se absolvi și se angajează în sofisme pentru a se apăra, dorind să folosească această metodă mai alunecoasă pentru a-i prosti pe ceilalți. Drept urmare, continuă să comită fapte rele fără cea mai mică intenție de a se căi sau de a-și recunoaște vina. Astfel de oameni au probleme și nu le va fi ușor să obțină mântuirea. Ei sunt exact oamenii la care Dumnezeu vrea să renunțe” (Cuvântul, Vol. 3: Discursurile lui Hristos al zilelor de pe urmă, „În credința în Dumnezeu, cel mai important este să practici și să experimentezi cuvintele Lui”). Gândindu-mă la asta, mi-am dat seama că indiferent ce se întâmplă, cel mai important lucru este să accepți adevărul. Felul de persoană care nu vrea să recunoască faptul că a făcut o greșeală în datoria sa și continuă să se justifice sau să se acopere chiar și atunci când este emondată nu acceptă nici pe departe adevărul. Pentru Dumnezeu, acea persoană este respingătoare și detestabilă. M-am gândit că biserica m-a făcut responsabilă cu udarea și că ar trebui să îi ajut și să îi sprijin pe noii credincioși cu dragoste și răbdare, având părtășie în mod clar despre adevărurile viziunilor și ajutându-i să se stabilească rapid pe adevărata cale. Am înțeles pe deplin că unii noi credincioși nu puteau să participe în mod regulat la adunări, iar această responsabilitate îmi revenea mie, dar când conducătoarea a întrebat despre asta și m-a emondat nu am acceptat acest lucru din partea lui Dumnezeu și nici nu am acceptat reproșul și atenționarea din partea conducătoarei. În loc să mă gândesc imediat cum să îi sprijin pe noii credincioși, am început să fiu calculată, șireată și necinstită pentru a acoperi faptul că nu mi-am făcut datoria cum trebuie. Ascundeam adevărul de conducătoare, ca să nu afle despre problemele și abaterile din îndatoririle mele. Am fost mândră că mi-a reușit și m-am bucurat de istețimea mea. Dar acum, din cuvintele lui Dumnezeu, am înțeles că, de fapt, Dumnezeu are o scrutare clară a mașinațiunilor mele ascunse și a trucurilor mele meschine. Nu le puteam ascunde. Problemele legate de modul în care îmi făceam datoria trebuiau să iasă la lumină. Dacă nu m-ar fi alertat conducătoarea, nu aș fi știut să reflectez asupra mea, cu atât mai puțin aș fi vrut să mă pocăiesc. Eram cu adevărat amorțită. Nu am acceptat adevărul, nici nu am analizat și rectificat abaterile și problemele din lucrarea mea. M-am gândit doar să ascund adevărul de conducătoare, pentru a salva aparențele și a-mi proteja statutul. Am fost șireată și necinstită, pentru a acoperi realitatea că nu-mi făceam bine datoria. Nu am pus suflet în a-i uda pe noii credincioși și a-i ajuta să facă față problemelor și dificultăților lor și, ca urmare, unii dintre ei nu și-au rezolvat problemele pentru o lungă perioadă de timp. Unii dintre ei încă nu participau regulat la adunări. Ceea ce m-a speriat în mod deosebit după aceea a fost că noua credincioasă pe care am forțat-o să plece într-un alt grup nu a mai vrut să participe la adunări pentru că nu era obișnuită cu schimbarea bruscă a udătorului. Alți frați și surori au trebuit să aibă părtășie cu ea, cu răbdare și pentru mult timp, înainte ca ea să accepte să se întoarcă la adunări. Era foarte supărător să mă gândesc la cum fusesem și ce făcusem. Nu este ușor ca fiecare nou credincios să accepte lucrarea din zilele de pe urmă a lui Dumnezeu și este nevoie de mult sânge al inimii pentru ei. Dar eu fusesem foarte relaxată în această privință. Făceam rău. Dacă nu aș fi fost atenționată și emondată de conducătoare, nu mi-aș fi dat seama de pericolul care mă păștea. Nu voiam să mai trăiesc conform firii ticăloase a unui antihrist. Am vrut să ies de pe acea cale rea și să mă pocăiesc în fața lui Dumnezeu.

Tocmai când am dobândit ceva cunoștințe, conducătoarea m-a întrebat despre starea mea din acel moment. I-am spus despre ceea ce ajunsesem să realizez prin autoreflecție. Ea mi-a trimis un pasaj din cuvintele lui Dumnezeu. Dumnezeu spune: „Practica de a fi o persoană onestă cuprinde multe aspecte. Cu alte cuvinte, nu atingi standardul pentru a fi o persoană onestă concentrându-te doar asupra unui singur aspect; trebuie să corespunzi standardului cu privire la multe aspecte înainte de a putea fi onest. Unii oameni cred mereu că nu trebuie decât să reușească să nu mintă pentru a fi onești. Este corect acest punct de vedere? A fi onest implică doar chestiunea de a nu minți? Nu – se referă și la alte câteva aspecte. În primul rând, indiferent cu ce te confrunți, fie că este ceva ce ai văzut cu ochii tăi sau ceva ce ți-a spus altcineva, fie că este vorba de a interacționa cu oamenii sau de a rezolva o problemă, fie că este datoria pe care se cuvine să o faci sau ceva ce Dumnezeu ți-a încredințat în mod direct, tu trebuie mereu să abordezi aceste lucruri cu o inimă onestă. Cum ar trebui să practici abordarea lucrurilor cu o inimă onestă? Spune ce crezi și vorbește onest; nu rosti vorbe goale, clișeistice sau care sună plăcut, nu spune lucruri false, flatante sau ipocrite, ci rostește cuvintele care sunt în inima ta. Asta înseamnă a fi o persoană onestă. A exprima gândurile și părerile adevărate care sunt în inima ta – asta este ceea ce oamenii onești trebuie să facă. Dacă nu spui niciodată ceea ce gândești, iar cuvintele rămân îngropate în inima ta și ceea ce spui este întotdeauna în contradicție cu ceea ce gândești, asta nu este ceea ce face o persoană onestă. De exemplu, să presupunem că nu îți faci bine datoria și, atunci când oamenii te întreabă ce se întâmplă, tu spui: «Vreau să-mi fac bine datoria, dar din diverse motive, nu am făcut-o.» De fapt, știi în inima ta că ai fost superficial și nu ai pus suflet în datoria ta, dar nu spui adevărul. În schimb, găsești tot felul de motive, justificări și scuze pentru a acoperi faptele și pentru a evita responsabilitatea. Este acesta comportamentul unei persoane oneste? (Nu.) Păcălești oamenii și scapi basma curată spunând aceste lucruri. Însă esența intențiilor din sinea ta și a ceea ce este în interiorul tău este o fire coruptă. Dacă nu poți să scoți la iveală aceste lucruri și intenții din tine și să le diseci, atunci ele nu pot fi purificate – și aceasta nu este o chestiune minoră! Trebuie să vorbești sincer: «Am tărăgănat puțin îndeplinirea datoriei mele. Am fost superficial și neatent. Când sunt într-o dispoziție bună, pot depune puțin efort. Când sunt într-o dispoziție proastă, lenevesc și nu vreau să depun efort și mă dedau la confortul trupului. Prin urmare, îndeplinirea datoriei mele nu a dat multe rezultate. În ultimele zile, am îndreptat lucrurile și încerc să dau totul, să-mi îmbunătățesc eficiența și să-mi fac bine datoria.» Asta înseamnă a vorbi din inimă. Celălalt mod de a vorbi nu era din inimă. Din cauza fricii tale de a fi emondat, de a-ți fi descoperite problemele și de a fi tras la răspundere, ai găsit tot felul de motive, justificări și scuze pentru a acoperi faptele, mai întâi făcându-i pe ceilalți să nu mai vorbească despre situație, apoi evitând responsabilitatea, pentru a nu fi emondat. Aceasta este sursa minciunilor tale. Indiferent cât de mult vorbesc mincinoșii, o parte din ceea ce spun ei este cu siguranță adevărată și obiectivă. Dar unele lucruri cheie pe care le spun vor conține un pic de falsitate și un pic din motivația lor. Prin urmare, este foarte important să discernem ceea ce este adevărat și ceea ce este fals. Totuși, acest lucru nu este ușor de făcut. O parte din ceea ce spun ei va fi pătată și impură, unele dintre lucrurile pe care le spun vor fi în concordanță cu faptele, iar altele vor contrazice faptele; cu realitatea și ficțiunea astfel încurcate, este greu să distingem ceea ce este adevărat de ceea ce este fals. Acesta este cel mai înșelător tip de persoană și cel mai greu de identificat. Dacă nu poate să accepte adevărul și să practice a fi o persoană onestă, cu siguranță va fi eliminată. Atunci, care este calea pe care ar trebui să o aleagă oamenii? Care este modul în care ar practica o persoană onestă? Voi ar trebui să învățați să spuneți adevărul și să fiți capabili să vă deschideți sufletul și să aveți părtășie despre stările și problemele voastre reale. Acesta este modul în care practică oamenii onești și o astfel de practicare este corectă” (Cuvântul, Vol. 3: Discursurile lui Hristos al zilelor de pe urmă, „Doar fiind o persoană onestă poate cineva să trăiască adevărata asemănare umană”). Când am citit acest pasaj din cuvintele lui Dumnezeu, am fost foarte emoționată. Dumnezeu ne cunoaște foarte bine. El știe că vom avea cu toții probleme și abateri în îndatoririle noastre. Este inevitabil. Dar cheia este ce fel de atitudine are o persoană atunci când apar probleme. Este sinceră, recunoscând și corectând cu onestitate o eroare, sau încearcă să se justifice și se dedă la înșelăciune pentru a acoperi problema? Înainte, trăiam după firea mea satanică. Eram înșelătoare și duplicitară și mergeam pe un drum greșit. Nu mai puteam continua așa. Voiam să fiu o persoană onestă și să accept scrutarea lui Dumnezeu. Indiferent ce abateri sau probleme apăreau în datoria mea și chiar dacă întreba conducătoarea despre lucrarea mea, trebuia să înfrunt situația cu sinceritate și să o tratez cu onestitate, fiind sinceră și spunând orice aveam pe suflet. Trebuia să spun lucrurilor pe nume și să fiu directă dacă era ceva ce neglijasem să fac, în loc să mint sau să încerc să găsesc argumente ca să scap. Pe lângă a vorbi sincer, am vrut să practic în mod regulat și reflecția asupra intențiilor care stau la baza cuvintelor și acțiunilor mele și să le schimb imediat dacă nu erau corecte. Trebuia să nu îi mai păcălesc pe oameni pentru a-mi proteja propriile interese.

Într-o zi, am observat că un nou credincios lipsise de la mai multe adunări consecutive. L-am sunat de câteva ori, dar nu a răspuns la telefon și nici la mesaje. Nu știam ce se întâmplă cu el. Nu puteam să nu-mi fac griji că nu va mai veni la adunări și mă întrebam dacă ar trebui să-i spun asta conducătoarei, pentru ca ea să nu mă tragă la răspundere dacă el nu va mai veni într-o zi. La acest gând, mi-am dat seama că vechea mea problemă de a fi amăgitoare se ivea din nou. Apoi mi-am amintit un pasaj din cuvintele lui Dumnezeu: „Nu trebuie să folosești nicio metodă pentru a-ți proteja reputația, imaginea și statutul și nici nu trebuie să-ți ascunzi sau să-ți acoperi greșelile. Nu trebuie să te angajezi în aceste eforturi inutile. Dacă poți renunța la aceste lucruri, viața ta va deveni foarte relaxată, liberă de constrângeri și durere, iar tu vei trăi complet în lumină” (Cuvântul, Vol. 3: Discursurile lui Hristos al zilelor de pe urmă, Partea a III-a). Este adevărat. Dumnezeu ne scrutează în profunzime inimile. Poate că îi pot păcăli pe oameni cu stratagemele mele viclene, dar Dumnezeu scrutează totul limpede ca lumina zilei și, în final, va dezvălui totul. Îmi făceam datoria ca să-L mulțumesc pe Dumnezeu, nu ca să lucrez pentru cineva anume. Nu aveam nevoie să mă joc și să mă ascund în fața oamenilor. Ca și în trecut, existaseră noi credincioși pe care făcusem tot posibilul să îi sprijin, dar care tot nu participau la adunări, nici nu arătau un interes pentru credință și adevăr. Când a înțeles situația reală, conducătoarea a conchis că ei nu erau credincioși adevărați și, prin urmare, nu m-a tras la răspundere. Am putut vedea că biserica are principii în modul în care îi tratează pe oameni. Nu era nevoie să mă absolv în mod abil de responsabilitate sau să inventez o cale de ieșire. Trăisem după firea mea satanică și nu-mi făcusem datoria cum trebuie. De data aceasta, nu puteam să fac lucrurile de mântuială, pur și simplu. Trebuia să-mi readuc inima pe drumul bun și să-mi îndeplinesc responsabilitățile. M-am rugat în liniște lui Dumnezeu, gata să mă schimb și să fac tot ce pot pentru a-i ajuta și sprijini pe noii credincioși. Dacă aș avea părtășie despre toate adevărurile pe care ar trebui să le împărtășesc și ei tot nu ar vrea să participe la adunări, atunci aș putea înfrunta asta direct și i-aș putea oferi conducătoarei o imagine sinceră a situației. După ce mi-am schimbat mentalitatea, l-am contactat din nou pe acel nou credincios și am fost surprinsă când a răspuns rapid, spunând că a fost ocupat cu munca și era foarte obosit, acesta fiind motivul pentru care nu participase la adunări. Am avut părtășie cu el folosind cuvintele lui Dumnezeu și, din acestea, el a înțeles intenția lui Dumnezeu, a găsit o cale de practică și a început să participe din nou în mod regulat. După aceea, ori de câte ori noii credincioși nu puteau participa la adunări în mod regulat, am făcut tot posibilul să îi sprijin și să îi ajut și am avut părtășie cu ei despre cuvintele lui Dumnezeu. Îi sprijineam cu o inimă sinceră. Ulterior, majoritatea noilor credincioși pe care i-am udat au putut participa în mod regulat la adunări. Practicând în acest fel, mă simt în largul meu și împăcată. Slavă Ție, Dumnezeule!


6. Zilele de agonie în care Îl înțelegeam greșit pe Dumnezeu

de Marissa, Olanda

În 2017, am fost aleasă conducătoare de biserică. La început, am obținut unele rezultate în datoria mea, dar după un timp, m-am complăcut în beneficiile statutului și am încetat să fac lucrare concretă. În plus, nu monitorizam lucrarea bisericii, invocând drept scuză faptul că aveam un calibru slab și nu puteam înțelege aptitudinile necesare. Când sora Julia, o conducătoare superioară, m-a întrebat despre lucrare, n-am putut să-i răspund nimic, nici nu înțelegeam dificultățile concrete cu care se confruntau frații și surorile în îndeplinirea îndatoririlor lor. Julia a evidențiat apoi problemele mele pentru a mă ajuta, însă eu nu m-am schimbat. Au fost câteva ocazii în care m-a expus în fața mai multor diaconi, spunând că nu făceam o lucrare concretă, că mă eschivam de la datoria mea, că eram prea vicleană și așa mai departe. M-am gândit că Julia încerca să-mi facă greutăți și să mă umilească în fața altora, așa că, în inima mea, am început să mă împotrivesc.

Odată, în timpul unei adunări, am descoperit unele greșeli în lucrarea Juliei și am judecat-o în fața fraților și surorilor. Asta i-a făcut să creadă în mod eronat că ea era o conducătoare falsă. Ceea ce am făcut a tulburat lucrarea bisericii. După ce chestiunea a fost expusă, m-am îngrijorat că poate conducătorul m-ar emonda și mi-ar reatribui datoria, așa că m-am grăbit să-i cer scuze Juliei și m-am disecat și am reflectat asupra mea în fața fraților și surorilor. M-am gândit că această chestiune avea să treacă, pur și simplu. Însă, spre surprinderea mea, câteva zile mai târziu, conducătorii superiori m-au abordat, spunând că eșecul meu de a face o lucrare concretă arăta deja o neglijență gravă și, de asemenea, că nu acceptam să fiu emondată și îi subminam în secret pe alții. Aceasta perturba lucrarea bisericii. Auzind asta, mi-a fost greu să accept, iar în inima mea continuam să argumentez: problema nu era că nu voiam să fac o lucrare concretă, ci că aveam un calibru prea slab pentru asta. Cât despre faptul că îi subminam în secret pe alții, îmi recunoscusem deja greșeala. I-am cerut scuze Juliei și mi-am disecat corupția în fața fraților și surorilor. Prin urmare, de ce ați insista în continuare cu această chestiune? La acea vreme, indiferent cum aveau părtășie cu mine, nu puteam s-o accept. Așa că, pornind de la starea mea, unul dintre conducători mi-a citit aceste cuvinte ale lui Dumnezeu: „Cei care răspândesc mereu negativitate printre frați și surori sunt slujitori ai Satanei și tulbură biserica. Astfel de oameni trebuie într-o zi să fie excluși și eliminați. Dacă oamenii, în credința lor în Dumnezeu, nu au inimi cu frică de Dumnezeu, dacă nu au inimi supuse lui Dumnezeu, nu numai că nu vor putea face vreo lucrare pentru El, ci, din contră, ei vor deveni cei care-I tulbură lucrarea și care I se împotrivesc. A crede în Dumnezeu, dar a nu I te supune sau a nu te teme de El, ci, în schimb, a te împotrivi Lui, este cea mai mare rușine pentru un credincios. În cazul în care credincioșii sunt la fel de neglijenți și de nestăpâniți în vorbire și în conduită ca non-credincioșii, atunci sunt chiar mai ticăloși decât non-credincioșii; sunt demoni răi arhetipali. Cei care, în biserică, dau frâu liber cuvintelor lor veninoase și răuvoitoare, care răspândesc zvonuri nefondate, instigă la lipsa de armonie și formează clici în rândul fraților și surorilor, ar fi trebuit să fie excluși din biserică. Dar, pentru că acum este o epocă diferită a lucrării lui Dumnezeu, acești oameni sunt îngrădiți, întrucât în mod cert urmează să fie eliminați” (Cuvântul, Vol. 1: Arătarea și lucrarea lui Dumnezeu, „Un avertisment pentru cei care nu practică adevărul”). Cu cât ascultam mai mult, cu atât simțeam mai multă teamă în inima mea, știind că faptul că o judecasem pe Julia provocase într-adevăr tulburări în lucrarea bisericii. Însă când am auzit cuvinte precum: „slujitorii Satanei”, „tulbură biserica”, „să fie excluși” și „să fie eliminați”, nu am îndrăznit să le recunosc drept adevărate, temându-mă că, dacă o fac, nu aveam oare să fiu condamnată drept urmare? Atunci cum aș fi putut câștiga vreodată mântuirea? Nu voiam să accept acest fapt, așa că mă plângeam de conducătoare, gândindu-mă că ea folosea intenționat cuvintele lui Dumnezeu pentru a mă ataca și condamna. M-am supărat foarte tare și am spus: „Nici vorbă să ai părtășie despre adevăr pentru a mă ajuta să rezolv problema! Nu faci decât să mă ataci!” Conducătorii și-au dat seama că nu aveam deloc cunoaștere despre mine și au continuat să aibă părtășie pentru a mă ajuta. Au avut părtășie și despre propriile lor experiențe pentru a mă călăuzi în a mă înțelege pe mine însămi. Totuși, indiferent ce spuneau, eu tot nu aveam nicio înțelegere. În cele din urmă, când au văzut că nu făceam nicio lucrare concretă, că, de asemenea, nu acceptam adevărul și că nici măcar nu aveam o atitudine de căință, conducătorii superiori m-au demis.

În acel moment, mi s-au muiat brusc picioarele. M-am gândit la faptul că eram credincioasă în Dumnezeu de peste zece ani, nu eram o credincioasă nouă, care credea de doar doi sau trei ani. Lucrarea lui Dumnezeu se apropie acum de finalul său. A sosit deja vremea de a-i dezvălui și sorta pe oameni după felul lor. La această răspântie critică, eram dezvăluită ca fiind cineva care nu acceptă adevărul. Nu înseamnă asta că am fost eliminată? M-am temut că, de acum încolo, ar fi inutil să mă străduiesc mai mult în credința mea și că nu aș avea niciun viitor. M-am simțit foarte negativă. Starea mea se înrăutățea cu fiecare zi. M-am simțit ca un om bun de nimic, care nu putea face bine nicio datorie. Mă simțeam permanent abandonată de Dumnezeu, iar inima-mi era plină de teamă și neliniște în fiecare zi. Chiar dacă frații și surorile aveau în continuare părtășie cu mine despre intenția lui Dumnezeu, îndemnându-mă insistent să reflectez asupra mea și să învăț din eșecul meu, eu credeam cu încăpățânare că fusesem deja dezvăluită drept cineva care nu urmărește adevărul, așa că mă gândeam că ar fi o pierdere de vreme să urmăresc mai departe. De atunci încolo, indiferent ce îndatoriri mi-a atribuit biserica, le-am abordat cu negativitate și pasivitate, fiind superficială și obținând puține, dacă nu chiar zero rezultate. În cele din urmă, în baza principiilor, conducătorii m-au oprit de la îndatoriri și m-au izolat pentru reflecție. În acel moment, mintea mea s-a golit; era ca o condamnare la moarte. Mi-am dat seama că eram complet terminată. Fără o datorie, cum puteam avea vreo speranță să obțin mântuirea? În acele zile, am trăit ca un cadavru umblător, simțind adesea că eram disprețuită și respinsă de Dumnezeu. Mă simțeam prea rușinată să mă rog și nevrednică să citesc cuvintele lui Dumnezeu. În acea vreme, erau frați și surori care mă susțineau și îmi citeau cuvintele lui Dumnezeu. Totuși, credeam că aceste cuvinte ale lui Dumnezeu erau destinate celor care urmăreau adevărul, nu mie, așa că nu puteam nicicum să le pătrund. Oare nu spusese Domnul Isus: „Să nu dați câinilor ce este sfânt; să nu aruncați mărgăritarele voastre înaintea porcilor”? Cum ar putea Dumnezeu să îi vorbească uneia ca mine? În acea perioadă, mă simțeam cuprinsă de teamă și neliniște în fiecare zi. Dacă Dumnezeu chiar mă abandonase, care era scopul existenței mele? Aș putea la fel de bine să mor într-o zi de pe urma vreunei pedepse. Inima-mi era plină de teamă și se zbătea în chinuri în fiecare zi. Ulterior, s-a întâmplat ceva care m-a mișcat profund.

Mi-am găsit o slujbă ca bonă, iar angajatorul meu dovedea o umanitate bună și se îngrijea bine de mine în viața de zi cu zi. Încurajată de asta, i-am predicat Evanghelia angajatorului meu, care a acceptat cu bucurie Evanghelia din zilele de pe urmă a lui Dumnezeu. Eram foarte entuziasmată. Prin această experiență, mi-am dat seama că Dumnezeu nu mă abandonase, ci continuase să-mi arate milă și să mă mântuiască. Copleșită de vinovăție, I-am strigat în lacrimi lui Dumnezeu: „Dumnezeule, nu vreau să rămân negativă cum sunt acum; Te rog, mântuiește-mă!” Am văzut un fragment din cuvintele lui Dumnezeu care spune: „Când unii oameni citesc cuvintele lui Dumnezeu și Îl văd pe Dumnezeu condamnându-i pe oameni în cuvintele Sale, încep să-și formeze noțiuni și să manifeste împotrivire. De exemplu, cuvintele lui Dumnezeu spun că tu nu accepți adevărul, așa că nu-I placi lui Dumnezeu, ești un răufăcător și un antihrist, Dumnezeu este scârbit chiar și să te privească și nu te vrea. Când oamenii citesc aceste cuvinte, ei se gândesc: «Aceste cuvinte îmi sunt adresate mie. Dumnezeu a determinat că nu mă vrea. Deoarece Dumnezeu a renunțat la mine, nu voi mai crede în Dumnezeu.» Sunt unii care, atunci când citesc cuvintele lui Dumnezeu, își formează adesea noțiuni și înțelegeri greșite, deoarece Dumnezeu expune stările corupte ale oamenilor și spune unele lucruri care îi condamnă. Ei devin negativi și slabi, crezând că le sunt adresate lor cuvintele lui Dumnezeu, că El a renunțat la ei și nu-i va mântui. Devin atât de negativi încât plâng și nu mai vor să-L urmeze pe Dumnezeu. Aceasta este, de fapt, o înțelegere greșită a lui Dumnezeu. Când nu înțelegi sensul cuvintelor lui Dumnezeu, nu ar trebui să dai verdicte asupra lui Dumnezeu. Nu știi la ce fel de persoană renunță Dumnezeu sau în ce circumstanțe renunță la ea sau în ce circumstanțe îi dă pe oameni laoparte – există principii și contexte în care Dumnezeu renunță la oameni și îi dă laoparte. Dacă nu poți desluși aceste chestiuni detaliate, vei deveni cu ușurință hipersensibil, dând un verdict asupra ta pe baza unui singur lucru spus de Dumnezeu. Nu este problematic acest lucru? Când Dumnezeu îi judecă pe oameni, ce anume condamnă El în primul rând la ei? Ceea ce Dumnezeu judecă și expune sunt firile corupte și esența coruptă a oamenilor; El condamnă firile lor satanice și natura lor satanică; El condamnă diversele manifestări și comportamente ale răzvrătirii și opoziției lor față de Dumnezeu; și îi condamnă pentru că nu se pot supune lui Dumnezeu, I se opun mereu lui Dumnezeu și au mereu propriile motive și scopuri – dar o astfel de condamnare nu înseamnă că Dumnezeu a renunțat la oamenii cu firi satanice. […] Auzi o singură propoziție de condamnare de la Dumnezeu și apoi presupui că faptul că Dumnezeu îi condamnă pe oameni înseamnă că a renunțat la ei și nu-i va mântui și, astfel, devii negativ, lăsându-te pradă disperării. Aceasta este o înțelegere greșită a lui Dumnezeu. De fapt, Dumnezeu nu a renunțat la oameni – oamenii sunt cei care L-au înțeles greșit pe Dumnezeu și au renunțat la ei înșiși. A renunța la sine este ceea ce este cu adevărat fatal; aceasta împlinește cuvintele Vechiului Testament: «Proștii mor din lipsă de judecată» (Proverbe 10:21). A te lăsa pradă disperării este cel mai prostesc lucru pe care l-ai putea face. Uneori citești cuvintele lui Dumnezeu care par să dea verdicte asupra oamenilor; de fapt, ele nu dau verdicte asupra unui anumit individ, ci sunt exprimarea intențiilor și perspectivelor lui Dumnezeu. Acestea sunt cuvinte de adevăr și principiu, nu dau verdicte asupra nimănui. Chiar și cuvintele pe care le rostește Dumnezeu în momente de furie și mânie reprezintă, de asemenea, firea Sa; aceste cuvinte sunt adevărul și, cu atât mai mult, sunt cuvinte de principiu. Oamenii trebuie să înțeleagă acest lucru. Scopul lui Dumnezeu în a spune acest lucru este ca oamenii să înțeleagă adevărul și să înțeleagă principiile; nu este absolut deloc pentru a da verdicte asupra nimănui. Acest lucru nu are nicio legătură cu destinația și răsplata finală a oamenilor, cu atât mai puțin se referă la pedeapsa lor finală. Acestea sunt doar cuvinte rostite pentru a-i judeca și a-i emonda pe oameni, sunt cuvinte care exprimă frustrarea față de eșecul oamenilor de a se ridica la înălțimea așteptărilor, sunt rostite pentru a-i trezi pe oameni, pentru a-i îndemna și sunt cuvinte din inima lui Dumnezeu. Și totuși, unii oameni se poticnesc și se leapădă de Dumnezeu din cauza unei singure propoziții de judecată din partea Lui. Oamenii ca aceștia nu știu ce este bine pentru ei și sunt imuni la rațiune; sunt oameni care nu acceptă deloc adevărul” [Cuvântul, Vol. 3: Discursurile lui Hristos al zilelor de pe urmă, „Doar prin înlăturarea noțiunilor poți porni pe calea cea dreaptă a credinței în Dumnezeu (1)”]. Am continuat să citesc iarăși și iarăși cuvintele lui Dumnezeu, neputându-mă opri din a vărsa lacrimi de vinovăție. Simțeam ca și cum Dumnezeu era în fața mea și mă alina, mai ales când Dumnezeu a spus: „Acestea sunt doar cuvinte rostite pentru a-i judeca și a-i emonda pe oameni, sunt cuvinte care exprimă frustrarea față de eșecul oamenilor de a se ridica la înălțimea așteptărilor, sunt rostite pentru a-i trezi pe oameni, pentru a-i îndemna și sunt cuvinte din inima lui Dumnezeu. Și totuși, unii oameni se poticnesc și se leapădă de Dumnezeu din cauza unei singure propoziții de judecată din partea Lui. Oamenii ca aceștia nu știu ce este bine pentru ei și sunt imuni la rațiune; sunt oameni care nu acceptă deloc adevărul.” Cuvintele lui Dumnezeu m-au dezmeticit. Reflectând la atitudinea mea față de cuvintele Sale, mi-am dat seama că, atunci când conducătorul mi-a citit cuvinte de expunere și condamnare din partea lui Dumnezeu, m-am simțit osândită. Inima mea era prea potrivnică pentru a accepta judecata și expunerea din cuvintele lui Dumnezeu. În acest moment, am înțeles în sfârșit că, deși cuvintele lui Dumnezeu sunt aspre, ele au menirea de a ne ajuta să ne cunoaștem pe noi înșine, să ne căim și să ne schimbăm. Conducătorul m-a expus pentru că gravitatea acțiunilor mele îndreptățea asta, însă firea mea intransigentă mă împiedica să admit acest fapt. Chiar și după ce am fost demisă, tot nu mi-a venit mintea la cap, crezând în mod greșit că Dumnezeu mă dezvăluia și mă elimina. Eram în continuare captivă într-o stare negativă, abandonându-mă și căzând pradă disperării. Cu cât reflectam mai mult asupra mea, cu atât îmi sporea remușcarea și mă uram pentru încăpățânarea și răzvrătirea mea. Mi-am dat seama cât de puțin înțelegeam de fapt lucrarea lui Dumnezeu. Mi-am amintit cuvintele lui Dumnezeu care spun: „Prin ce mijloace este împlinită desăvârșirea omului de către Dumnezeu? Este îndeplinită prin intermediul firii drepte a lui Dumnezeu. Firea Lui constă în primul rând în dreptate, mânie, măreție, judecată și blestem, iar El îl desăvârșește pe om în primul rând prin intermediul judecății Sale. Unii oameni nu înțeleg și întreabă de ce Dumnezeu este capabil să desăvârșească omul doar prin judecată și blestem. Ei spun: «Dacă Dumnezeu l-ar blestema pe om, oare omul nu ar muri? Dacă Dumnezeu l-ar judeca pe om, oare nu ar fi omul condamnat? Atunci cum mai poate el să fie desăvârșit?» Astfel sunt cuvintele oamenilor care nu cunosc lucrarea lui Dumnezeu. Ceea ce blestemă Dumnezeu este răzvrătirea omului, iar ceea ce El judecă sunt păcatele omului. Deși vorbește cu asprime și fără a cruța deloc sentimentele omului și expune tot ce este în om, expunând prin aceste cuvinte severe ceea ce e esențial în om, printr-o astfel de judecată, El dă omului o cunoaștere profundă a substanței trupului și, astfel, omul se supune înaintea lui Dumnezeu. Trupul omului este al păcatului și al Satanei, este răzvrătit și este obiectul mustrării lui Dumnezeu. Astfel, pentru a-i permite omului să se cunoască pe sine, cuvintele judecății lui Dumnezeu trebuie să ajungă la el și trebuie folosite tot felul de rafinări; doar atunci lucrarea lui Dumnezeu poate fi eficientă” (Cuvântul, Vol. 1: Arătarea și lucrarea lui Dumnezeu, „Doar prin experimentarea încercărilor dureroase poți cunoaște frumusețea lui Dumnezeu”). Citisem înainte de multe ori acest fragment din cuvintele lui Dumnezeu; totuși, de ce nu reușeam încă să înțeleg intenția lui Dumnezeu? În zilele de pe urmă, lucrarea lui Dumnezeu are drept țel să purifice și să mântuiască omenirea prin cuvinte de judecată și mustrare. Omenirea a fost coruptă atât de profund de Satana, încât, fără cuvintele de judecată și expunere ale lui Dumnezeu, n-am putea recunoaște niciodată cu adevărat esența și realitatea corupției noastre, și cu atât mai puțin să dobândim o căință și o transformare adevărate. Însă eu credeam în mod fals că, atunci când Dumnezeu ne judecă și ne expune, asta înseamnă condamnare și eliminare pe vecie, ceea ce ar presupune că n-am putea avea niciodată un final și o destinație bune. Înțelegerea mea era absurdă și nechibzuită. Știam foarte puțin despre lucrarea lui Dumnezeu și despre intențiile Sale minuțioase de a mântui omenirea. Mi-am amintit ce spusese Dumnezeu înainte: „În orice moment, intenția lui Dumnezeu de a-l mântui pe om rămâne neschimbată” (Cuvântul, Vol. 2: Despre a-L cunoaște pe Dumnezeu, „Dumnezeu Însuși, Unicul VI”). Abia astăzi mi-am dat seama cât de practice sunt aceste cuvinte. Dumnezeu mântuiește omenirea în cea mai mare măsură posibil, iar El nu va renunța cu ușurință la niciun om decât dacă acesta alege el însuși să renunțe la urmărirea adevărului. Nu m-am putut abține să mă întreb cu sinceritate: „Dacă Dumnezeu nu voia să mă mântuiască, având în vedere faptele mele, nu aș fi fost oare deja eliminată de către El? Dacă era așa, ar fi fost nevoie ca El să mă judece și să mă expună, să rânduiască situații care să-mi dezvăluie corupția și să mă îndrume și lumineze ca să reflectez și să mă înțeleg? Frații și surorile m-au emondat și m-au avertizat pentru a mă ajuta să schimb cursul și să reflectez asupra mea. Nu au fost oare aceste acțiuni tocmai mântuirea practică și autentică a lui Dumnezeu? Cu toate acestea, nu înțelegeam căile prin care Dumnezeu mântuiește omenirea, și nici nu recunoșteam iubirea Sa. În loc de asta, Îl înțelegeam greșit pe Dumnezeu și trăiam în negativitate, împotrivindu-mă Lui. Cât de irațională eram!” Pe când mă gândeam la asta, inima mea de mult amorțită a început în sfârșit să simtă ceva, iar eu mi-am regretat profund faptele. M-am rugat lui Dumnezeu: „Dumnezeule, pe viitor, orice opreliști sau eșecuri s-ar ivi în calea mea, nu vreau să Te mai înțeleg greșit. Sunt gata să reflectez cu seriozitate asupra mea, să-mi însușesc lecții, să urmăresc cu sârguință adevărul și să-mi îndeplinesc bine îndatoririle pentru tot restul vieții, astfel încât să pot dobândi o căință adevărată.”

Ulterior, am scris un articol despre experiențele mele din acea perioadă. O soră l-a citit, mi-a trimis câteva cuvinte ale lui Dumnezeu și mi-a reamintit, spunând: „Ar trebui să reflectezi asupra motivelor pentru care ai fost emondată. Reflectează asupra fiecărei probleme pe care au expus-o conducătorii și folosește adevărurile potrivite lor pentru a le rezolva. Numai atunci poți aborda cu-adevărat aceste chestiuni.” Așa încât m-am liniștit și am reflectat asupra mea: de ce au spus conducătorii că nu accept adevărul? Ce comportamente au arătat refuzul meu de a accepta adevărul? Reamintindu-mi de perioada în care eram conducătoare, mi-am dat seama că, ori de câte ori mă confruntam cu dificultăți, acordam prioritate propriului trup. Evitam să depun efort sau să plătesc un preț pentru a căuta adevărul și a găsi astfel soluții. Recurgeam chiar la tactici viclene, crezând că a căuta adevărul pentru a rezolva probleme ar fi prea epuizant și stresant. Dacă foloseam calibrul meu slab ca scuză pentru a pasa problema conducătorilor superiori, puteam evita bătaia de cap. Chiar dacă problemele nu puteau fi până la urmă rezolvate, eu n-aș fi fost deloc răspunzătoare. Mi-am amintit de o ocazie când am raportat conducătorilor probleme legate de lucrare, iar ei mi-au răspuns: „Când întâmpini probleme, tu nu faci niciun efort să le rezolvi. În schimb, tratezi dificultățile ca pe o povară și le pasezi altora. Dacă ai fi căutat adevărul cu privire la dificultățile tale, ți-ar fi venit idei proprii despre cum să le rezolvi.” Auzind asta, în loc să reflectez asupra mea, m-am înfuriat: ce e greșit în a raporta probleme? Cum poți să spui că eu nu caut adevărul când întâmpin dificultăți? Am ripostat în sinea mea. Gândindu-mă la asta, mi-am dat brusc seama că exact acestea erau dovada faptului că nu căutam și nici nu acceptam adevărul. Mi-am amintit și cum Julia evidențiase de multe ori problemele mele și le expusese în timpul părtășiei. În loc să reflectez asupra mea, eu am nutrit resentimente și am căutat să mă răzbun. Am insistat asupra greșelilor ei din lucrare, am judecat-o și am subminat-o pe la spate, tulburând viața bisericii. Când comportamentul meu nepotrivit a fost expus, pentru a scăpa de răspundere, i-am cerut Juliei scuze nesincere și mi-am dezgolit sufletul și m-am analizat în fața fraților și surorilor, încercând să minimalizez gravitatea chestiunii. Când conducătorii mi-au expus comportamentul conform cuvintelor lui Dumnezeu, le-am admis în inima mea, însă nu le-am recunoscut verbal. Totuși, în mod irațional, i-am acuzat pe conducători că foloseau cuvintele lui Dumnezeu pentru a mă ataca și a mă condamna. Nu erau oare toate aceste fapte manifestări ale refuzului meu de a accepta adevărul? Ulterior, citind mai mult din cuvintele lui Dumnezeu, am putut să capăt o înțelegere mai clară asupra stării mele interioare. Cuvintele lui Dumnezeu spun: „Dacă dorești să fii curățit de corupție și să treci printr-o schimbare în viața-fire pe care o ai, atunci trebuie să ai dragoste pentru adevăr și să fii capabil să accepți adevărul. Ce înseamnă să accepți adevărul? Acceptarea adevărului înseamnă că, indiferent ce firi corupte ai sau care dintre otrăvurile marelui balaur roșu – otrăvurile Satanei – sunt în natura ta, atunci când cuvintele lui Dumnezeu expun aceste lucruri, ar trebui să le recunoști și să te supui, nu poți face o alegere diferită și ar trebui să te cunoști conform cuvintelor lui Dumnezeu. Asta înseamnă să fii capabil să accepți cuvintele lui Dumnezeu și să accepți adevărul. Să presupunem că, indiferent ce spune Dumnezeu, indiferent cât de aspre sunt cuvintele Sale și indiferent ce cuvinte folosește El, poți să le accepți atât timp cât ceea ce spune El este adevărul și le poți recunoaște atât timp cât se conformează realității. Te poți supune cuvintelor lui Dumnezeu indiferent cât de profund le înțelegi și, chiar dacă sunt frați și surori care au părtășie despre lumina luminării Duhului Sfânt, ești totuși capabil să accepți și să te supui acestui lucru. Când a urmărit adevărul până la un anumit punct, o astfel de persoană poate să câștige adevărul și să obțină o transformare a firii sale. Chiar dacă oamenii care nu iubesc adevărul au puțină umanitate, pot face unele lucruri bune și se pot lepăda și consuma pentru Dumnezeu, ei sunt dezorientați și nu sunt meticuloși în ceea ce privește adevărul, așa că viața-fire pe care o au nu se schimbă niciodată” (Cuvântul, Vol. 3: Discursurile lui Hristos al zilelor de pe urmă, „Cum să cunoști natura omului”). Din cuvintele lui Dumnezeu, am ajuns să înțeleg că, în cazul cuiva care acceptă adevărul, atitudinea sa față de cuvintele lui Dumnezeu ar trebui să fie de consimțire, acceptare și supunere necondiționate. Indiferent dacă aceste cuvinte ale lui Dumnezeu sunt aspre sau blânde, dacă ele presupun judecată și expunere sau îndemnare și alinare, ar trebui întotdeauna să accepți și să te supui. Aceasta este rațiunea pe care ar trebui să o aibă o persoană. Uneori e posibil să avem dificultăți în a recunoaște starea expusă de cuvintele lui Dumnezeu, însă ar trebui să păstrăm o atitudine de acceptare și supunere. Ar trebui, cel puțin, să credem că aceste cuvinte ale lui Dumnezeu sunt adevărul, că expunerile Sale se bazează pe fapte, dezvăluind aspectele ascunse ale firii noastre corupte, și ar trebui să răspundem „Amin!” la cuvintele lui Dumnezeu. Totuși, deși știam clar că aceste cuvinte ale lui Dumnezeu expuneau starea mea exactă, nu am acceptat asta și chiar i-am acuzat în mod irațional pe conducători că folosesc cuvintele lui Dumnezeu pentru a mă condamna și a mă face negativă. Nu numai că nu am reușit să accept judecata și expunerea cuvintelor lui Dumnezeu, dar am mai și aruncat responsabilitatea asupra altora. Chiar nu acceptam deloc adevărul. Cât de irațională eram! Până și atunci când aveam parte de lucruri pozitive, precum sugestii, ajutor și emondare de la frați și surori, nu puteam să le accept din partea lui Dumnezeu și să mă supun lor. În loc de asta, i-am acuzat pe cei care mă emondau și mă expuneau. Cu cât reflectam mai mult asupra mea, cu atât îmi dădeam mai bine seama de lipsa mea de umanitate și mă simțeam profund rușinată. Am recunoscut din adâncul inimii mele că nu eram o persoană care accepta adevărul.

Ulterior, am revenit la cuvintele lui Dumnezeu pe care mi le împărtășiseră conducătorii mei, am meditat la ele și le-am citit rugându-mă. Cuvintele lui Dumnezeu spun: „Oamenii care umblă mereu cu tertipuri în cuvintele și acțiunile lor și care sunt mereu alunecoși și o lasă mai moale în îndeplinirea îndatoririlor lor sunt cei care nu acceptă deloc adevărul. Ei nu au parte de lucrarea Duhului Sfânt. Este ca și cum ar trăi într-o mlaștină, în întuneric – oricât ar bâjbâi, oricât de mult s-ar strădui, nu pot vedea lumina și nici nu găsesc o direcție. Își îndeplinesc îndatoririle fără inspirație și fără îndrumarea lui Dumnezeu, lovindu-se de un zid în multe chestiuni, iar în unele situații, fără să vrea, chiar sunt dezvăluiți” (Cuvântul, Vol. 3: Discursurile lui Hristos al zilelor de pe urmă, „Traiul are valoare numai prin îndeplinirea corespunzătoare a datoriei de ființă creată”). „Cei care răspândesc mereu negativitate printre frați și surori sunt slujitori ai Satanei și tulbură biserica. Astfel de oameni trebuie într-o zi să fie excluși și eliminați” (Cuvântul, Vol. 1: Arătarea și lucrarea lui Dumnezeu, „Un avertisment pentru cei care nu practică adevărul”). Datorită cuvintelor lui Dumnezeu, mi-am dat seama că eram într-adevăr o persoană înșelătoare în îndatoririle sale, alunecoasă și care se eschiva de la responsabilități. Îmi lipsea loialitatea față de Dumnezeu. Ori de câte ori mă confruntam cu probleme și dificultăți, acordam prioritate în mod constant propriului confort. Nu eram dispusă să depun efort și să plătesc un preț pentru a căuta adevărul și a rezolva problemele. În schimb, pasam deseori problemele conducătorilor superiori ca să scap eu din încurcătură, folosindu-mă de calibrul meu slab drept scuză pentru a mă absolvi de vina că nu făceam lucrare concretă. Ce egoistă și vicleană eram! Îmi îndeplineam de obicei îndatoririle în mod superficial și iresponsabil, astfel încât nu puteam primi îndrumare și luminare de la Duhul Sfânt, și nici nu puteam descoperi nicio problemă. Când conducătoarea m-a emondat, în loc să reflectez asupra mea, m-am simțit plină de resentimente pentru că eram rușinată. Ca să mă descarc de propria-mi ranchiună, am judecat-o și am condamnat-o pe la spate, ceea ce a tulburat viața bisericii. Având în vedere faptele mele rele, oare nu erau tocmai acestea acele comportamente pe care Dumnezeu le-a expus când a vorbit despre „slujitorii Satanei” și „tulbură biserica”? Dar de ce nu mă cunoșteam pe mine însămi pe atunci? Reflectând la atitudinea mea față de Dumnezeu și de cuvintele Sale, precum și la toate fărădelegile mele, am simțit o căință și o ură de sine copleșitoare. Am venit înaintea lui Dumnezeu și m-am rugat: „Dumnezeule, am fost atât de răzvrătită. Sunt gata să mă căiesc. Nu mai vreau să Te înțeleg greșit. Cred că tot ceea ce faci, faci pentru a mă curăți și a mă mântui!” După rugăciune, m-am simțit profund emoționată. În inima mea, I-am spus lui Dumnezeu: „Dumnezeule, de acum înainte, n-o să Te mai părăsesc niciodată. Zilele petrecute departe de Tine sunt prea dureroase.” Începând din acel moment, starea mea negativă s-a schimbat complet. Am participat activ la părtășii, m-am simțit motivată să-mi îndeplinesc îndatoririle și am început să scriu articole cu mărturii bazate pe experiențe. În fiecare zi, simțeam cu-adevărat cum starea mi se îmbunătățește. Eram ca un pacient cu o boală gravă care începe să se înzdrăvenească zi după zi. Timp de aproape un an, petrecut fără o datorie, trăisem într-o stare de neînțelegere și defensivă față de Dumnezeu, simțindu-mă temătoare și neliniștită în inima mea. După ce am experimentat pe deplin agonia pierderii lucrării Duhului Sfânt, astăzi am ieșit în sfârșit din starea mea negativă. Toate acestea le datorez milei imense și mântuirii lui Dumnezeu. La scurt timp după aceea, am primit un mesaj de la conducătoare, care îmi spunea să mă întorc la biserică pentru a-mi face îndatoririle. Citind mesajul, am fost atât de emoționată, încât nici nu-mi găseam cuvintele, însă am continuat să-I mulțumesc iar și iar lui Dumnezeu.

Cunoscându-mi tendința de a mă justifica atunci când mi se întâmplă diverse lucruri, am apelat la cuvintele lui Dumnezeu și am căutat adevărul care avea legătură cu starea mea. Într-o zi, inima mea a fost profund mișcată când am citit asta în cuvintele lui Dumnezeu. Cuvintele lui Dumnezeu spun: „Există un motiv pentru care Dumnezeu este plin de mânie profundă față de o persoană sau un tip de persoană. Acest motiv nu este determinat de preferința lui Dumnezeu, ci de atitudinea acelei persoane față de adevăr. Când un om este scârbit de adevăr, acest lucru este, fără îndoială, fatal pentru obținerea mântuirii. Nu este vorba dacă acest lucru poate fi sau nu iertat de Dumnezeu – a fi scârbit de adevăr nu este un fel de comportament sau o dezvăluire trecătoare, ci natura-esență a unei persoane. Dumnezeu este cel mai scârbit de astfel de oameni. Dacă, ocazional, dezvălui corupția faptului că ești scârbit de adevăr, trebuie să examinezi, pe baza cuvintelor lui Dumnezeu, dacă aceste dezvăluiri sunt cauzate de antipatia ta față de adevăr sau de o lipsă de înțelegere a adevărului. Acest lucru necesită căutare și necesită luminarea și ajutorul lui Dumnezeu. Dacă ai natura-esență de a fi scârbit de adevăr și nu-l accepți niciodată, fiind deosebit de dezgustat și ostil față de el, atunci ai necazuri. Ești cu siguranță o persoană rea, iar Dumnezeu nu te va mântui” (Cuvântul, Vol. 3: Discursurile lui Hristos al zilelor de pe urmă, „Pentru a-ți îndeplini datoria, înțelegerea adevărului este cea mai importantă”). Din cuvintele lui Dumnezeu, am ajuns să înțeleg de ce Dumnezeu Se arată atât de mânios față de unii oameni. Este din cauză că aceștia sunt scârbiți de adevăr și îl resping. Dumnezeu este Cel care exprimă adevărul. Atitudinea noastră față de adevăr reprezintă atitudinea noastră față de Dumnezeu. Să fii scârbit de adevăr și să-l urăști echivalează cu a sta în opoziție față de Dumnezeu și cu a deveni dușmanul Lui. O persoană cu o natură care este scârbită de adevăr și Îl urăște pe Dumnezeu cu siguranță nu va accepta adevărul. O asemenea persoană, indiferent cât de mult își dezvăluie firile corupte sau cât de mult este emondată, nu se căiește niciodată. Indiferent cât de mulți ani crede în Dumnezeu, firea sa coruptă nu se schimbă niciodată și, în cele din urmă, ea va fi cu siguranță disprețuită, respinsă și eliminată de Dumnezeu. Exact la fel ca Pavel, a cărui natură era scârbită de adevăr și îl ura; el nu reflecta niciodată asupra sa. Drept rezultat, după mulți ani de lucrare, el era încă arogant și egoist. Firea sa coruptă nu se schimbase niciun pic, așa încât el a fost condamnat și pedepsit de Dumnezeu în final. Am văzut în Pavel o reflectare a mea. Eu nu urmăream adevărul, nici nu acceptam să fiu emondată. Ceea ce am trăit și am dezvăluit era firea satanică a cuiva scârbit de adevăr. Drept urmare, am trăit vreme îndelungată în întuneric, teamă și durere și am fost dată deoparte de Dumnezeu. Toate aceste consecințe au fost cauzate de aversiunea mea față de adevăr. Firea lui Dumnezeu este într-adevăr dreaptă, sfântă și de neofensat. Dacă refuz mereu să accept adevărul sau să fiu emondată de Dumnezeu, cum aș putea dobândi vreodată curățirea și mântuirea Lui? Dacă-i așa, nu ar fi zadarnică în final credința mea în Dumnezeu? Mi-am dat seama că este prea periculos să-ți lași nerezolvată firea de a fi scârbit de adevăr! Ulterior, m-am axat în mod deliberat pe căutarea adevărului și răzvrătirea împotriva propriei mele firi corupte. Confruntată din nou cu emondări, motivația mea de a contrazice și a mă împotrivi a slăbit. Indiferent cât din ceea ce-mi spuneau frații și surorile era corect, atât timp cât era în concordanță cu faptele, acceptam. Uneori, când nu-mi puteam recunoaște problema și voiam să aduc contraargumente, mă rugam mai întâi lui Dumnezeu și mă supuneam. Ulterior, aveam să dobândesc o oarecare înțelegere și folos de pe urma reflecției asupra mea.

Amintindu-mi cât de încăpățânată și răzvrătită eram cândva, complet refractară la a accepta adevărul și văzând cum astăzi puteam dobândi o oarecare înțelegere și un folos ca acesta, mi-am dat seama că este într-adevăr vorba de mântuirea lui Dumnezeu. Prin această experiență, am ajuns în cele din urmă să mă cunosc întrucâtva și am dobândit și o oarecare înțelegere despre căile prin care Dumnezeu mântuiește omenirea, precum și despre intenția lui Dumnezeu. Mi-am dat seama pe deplin că certarea, disciplinarea și emondarea lui Dumnezeu sunt într-adevăr pentru curățirea și mântuirea oamenilor, nu pentru condamnarea și eliminarea lor.


7. Este esențial să-i privim pe ceilalți pe baza cuvintelor lui Dumnezeu

de Katrina, Statele Unite

O cunoșteam pe Sheila de mai bine de 3 ani și o știam bine. Oricând ne întâlneam, îmi vorbea despre starea ei de atunci. Spunea că îi bănuia mereu pe ceilalți și că-i păsa mult ce credeau alții despre ea. Spunea și că era foarte meschină și că mereu făcea presupuneri privind ceea ce voiau să zică oamenii. O putea supăra și cea mai vagă expresie de pe fața cuiva, tonul său, chiar și o remarcă spontană. Nu voia să fie așa, dar nu se putea abține. Spunea adesea că era profund coruptă, vicleană și lipsită de umanitate, că ura cât de mult prețuia reputația și statutul, plângând când spunea asta. Văzând ce plină de regrete și de ură față de ea însăși era, am crezut că își dorea cu adevărat să se schimbe. Poate că această fire coruptă era puțin mai gravă și reprezenta slăbiciunea ei vitală, așa că schimbarea nu avea să vină ușor și era de durată. Așa că m-am gândit că ar trebui să fiu înțelegătoare cu ea. Oricât de ocupată eram cu datoria mea, dacă ea voia să discute, îmi lăsam lucrarea la o parte și-i ascultam destăinuirile și adesea o încurajam, o consolam și aveam părtășie cu ea. Dar nu puteam să înțeleg de ce, cu toate că Sheila părea să vorbească în mod clar și logic atunci când avea părtășie și se cunoștea bine, când alții atrăgeau atenția asupra problemelor ei, ea credea că o disprețuiau și devenea negativă. Asta se tot întâmpla și nu s-a schimbat niciodată. Ba mai mult, vorbise cu mulți despre starea aceasta, se destăinuise deseori și mulți avuseseră părtășie cu ea. Dar, după câțiva ani, tot nu dăduse nici cel mai mic semn că se îndreptase.

Îmi aduc aminte că, o dată, un supraveghetor discuta o problemă pe care o avuseserăm la udarea nou-veniților, spunând că nu fuseserăm destul de iubitori și de răbdători cu nou-veniții, nu avuseserăm părtășie și nu-i sprijiniserăm imediat când nu veneau la adunări, ceea ce era iresponsabil. Supraveghetorul le spunea asta tuturor udătorilor și nu nominaliza pe cineva anume. Dar Sheila a spus că supraveghetorul o expunea și îi știrbea reputația, deci n-a vrut să vorbească în timpul adunării. Altă dată, un frate avea părtășie despre starea lui actuală și spunea că, uneori, când întâlnea frați și surori care aveau un calibru puțin mai slab, nu putea să-i trateze corect. Apoi și-a continuat părtășia despre cunoștințele lui bazate pe experiență, despre cum s-a schimbat și a câștigat intrarea. Dar când a auzit asta, Sheila a crezut că vorbea despre ea și că fratele îi minimaliza calibrul și că o privea de sus. După asta, a fost negativistă multe zile, a început să aibă o prejudecată față de frate, l-a evitat și l-a ignorat. Altădată, discutând despre lucrare, supraveghetorul a menționat o mică problemă legată de modul în care Sheila îi uda pe nou-veniți, iar ea a început brusc să plângă, a fugit și s-a întors abia mai târziu. A stat tăcută deoparte, cu fața plină de lacrimi, ca și când ar fi fost profund nedreptățită. Văzându-i expresia de pe față, n-am putut să-mi liniștesc inima, iar întrunirea a fost tulburată. Într-un final, supraveghetorul n-a avut de ales decât s-o aline și s-o încurajeze și, în sfârșit, ea s-a liniștit. Mai târziu, conducătorul a avut părtășie cu Sheila, subliniind că ea prețuia prea mult reputația și statutul și că trebuia să fie în centrul grijii și atenției tuturor, ca să-și facă datoria. Asta a acceptat chiar mai puțin: pe de o parte, a considerat critica supraveghetorului părtinitoare și nedreaptă, dar a spus totodată că ea avea o natură dificilă și că voia să se schimbe, dar nu era în stare. De asemenea, a spus: „Nu pot fi mântuită. Cum de am o asemenea natură? De ce sunt toți mai buni decât mine și binecuvântați cu gânduri mai puțin complicate? De ce nu mi-a dat Dumnezeu o natură bună?” Când am auzit-o spunând toate acestea, m-am gândit: „E în mod voit dificilă și irațională! Cum se poate plânge de Dumnezeu?” Dar, apoi, m-am gândit că poate avusese recent o stare proastă și spusese aceste lucruri doar fiindcă-i fuseseră amenințate reputația și statutul. Când i se îmbunătățea starea, poate nu se mai purta așa.

După aceea, mi-am dat seama că, indiferent cu cine era, lui Sheila îi păsa mult de expresiile acelei persoane – dacă i se părea că era cineva rece cu ea sau dacă nu-i plăcea tonul sau atitudinea sa, concluziona că acea persoană îi voia răul. În interacțiunile mele cu ea, eram extrem de atentă, temându-mă mereu că aveam s-o ofensez cumva cu vorbele mele, s-o fac să devină negativă și să-și amâne datoria. Era sufocant să încerc să interacționez cu Sheila și deseori voiam s-o evit. Dar, apoi, credeam că și eu eram coruptă și că n-ar trebui s-o privesc mereu critic. Trebuia să fiu iubitoare și atentă la greutățile ei și tolerantă și plină de compasiune față de ea. Așa că m-am forțat să interacționez normal cu ea și mi-am dat silința să nu-i rănesc mândria.

Mai târziu, fiindcă Sheila nu accepta deloc adevărul, era irațională și nu juca un rol pozitiv în biserică, conducătorul a demis-o și a rânduit ca ea să fie izolată, pentru a reflecta. Am fost destul de surprinsă când am auzit vestea, fiindcă deși Sheila era prea preocupată de reputație și statut și-i bănuia adesea pe alții, era totuși destul de dispusă să se destăinuie și să aibă părtășie și părea să urmărească adevărul. Atunci, de ce se rânduise să fie izolată și să reflecteze? Abia mai târziu, în timpul unei adunări, când conducătorii au citit cu voce tare evaluările fraților și ale surorilor despre Sheila și au folosit cuvintele lui Dumnezeu pentru a-i diseca purtarea, am dobândit ceva discernământ în privința ei. Dumnezeu Atotputernic spune: „Oamenii care sunt iraționali și problematici în mod intenționat se gândesc doar la propriile interese atunci când acționează, făcând orice își doresc. Cuvintele lor nu sunt altceva decât argumente și erezii absurde, iar ei sunt irezonabili, debordând de firi feroce. Nimeni nu îndrăznește să se asocieze cu ei și nimeni nu este dispus să aibă părtășie despre adevăr cu ei, de teamă să nu atragă dezastrul asupra sa. Ceilalți oameni stau ca pe ghimpi de fiecare dată când le spun ce gândesc, temându-se că, dacă spun un cuvânt care nu este pe placul lor sau care nu este în conformitate cu dorințele lor, vor profita de acest lucru și vor face acuzații scandaloase. Nu sunt răi oamenii ca aceștia? Oare nu sunt ei demoni vii? Toți cei cu firi feroce și rațiune nesănătoasă sunt demoni vii. Iar când o persoană interacționează cu un demon viu, poate atrage un dezastru asupra sa cu o singură clipă de neglijență. Nu ar însemna mari necazuri dacă astfel de demoni vii ar fi prezenți în biserică? (Ba da.) După ce acești demoni vii au făcut crize de furie și și-au vărsat mânia, s-ar putea să vorbească precum un om pentru un timp și să își ceară scuze, dar nu se vor schimba ulterior. Cine știe când li se va înrăutăți starea de spirit și vor mai avea un acces de furie, debitându-și argumentele absurde. Ținta acceselor de furie și a defulărilor lor este diferită de fiecare dată; la fel și sursa și contextul defulărilor lor. Cu alte cuvinte, orice îi poate declanșa, orice îi poate face să se simtă nemulțumiți și orice îi poate face să reacționeze într-un mod isteric și recalcitrant. Cât de îngrozitor, cât de supărător! Acești oameni răi și dereglați își pot pierde mințile în orice moment; nimeni nu știe ce sunt capabili să facă. Am cea mai mare ură pentru astfel de oameni. Fiecare dintre ei ar trebui să fie înlăturat – toți trebuie îndepărtați. Nu vreau să am nicio legătură cu ei. Au mintea tulbure și o fire brutală, sunt plini de argumente absurde și de cuvinte diavolești, iar atunci când li se întâmplă lucruri, răbufnesc cu privire la acestea într-un mod impetuos. […] În ciuda faptului că sunt în mod evident conștienți de numeroasele lor probleme, nu caută niciodată adevărul pentru a le rezolva și nici nu discută despre cunoașterea de sine în părtășia lor cu ceilalți. Când sunt menționate problemele lor, ei deviază de la subiect și lansează acuzații false, împingând toate problemele și responsabilitățile asupra altora și chiar se plâng că motivul pentru comportamentul lor este faptul că alții îi maltratează. Este ca și cum crizele lor de furie și provocările lipsite de sens ar fi cauzate de alții, ca și cum toți ceilalți ar fi de vină și, pur și simplu, ei nu au altă opțiune decât să acționeze în acest fel – cred că se apără în mod legitim. Ori de câte ori sunt nemulțumiți, încep să-și verse resentimentele și să debiteze prostii, insistând asupra argumentelor lor absurde, de parcă toți ceilalți ar greși, înfățișându-i pe alții ca pe niște ticăloși și pe ei înșiși ca pe singurele persoane bune. Indiferent cât de multe crize de furie fac sau câte argumente absurde debitează, cer să se vorbească bine despre ei. Chiar și atunci când greșesc, le interzic altora să-i expună sau să-i critice. Dacă atragi atenția chiar și asupra unei mici probleme a lor, te vor implica în dispute fără sfârșit, iar atunci poți să-ți iei gândul de la o viață pașnică. Ce fel de persoană este aceasta? Este cineva irațional și problematic în mod intenționat, iar cei care procedează așa sunt oameni răi” [Cuvântul, Vol. 5: Responsabilitățile conducătorilor și lucrătorilor, „Responsabilitățile conducătorilor și lucrătorilor (26)”]. Cuvintele lui Dumnezeu expun comportamentele oamenilor care sunt iraționali și supărători. Când cineva spune sau face un lucru care le amenință interesele, ei vorbesc irațional și fac o scenă. Ei dezvăluie firi feroce, astfel încât ceilalți să înceapă să se teamă să nu-i ofenseze și să nu-i confrunte. Ei îi tulbură grav pe frați și surori și viața bisericească. Sheila a fost mereu așa. Când ceilalți îi menționau problemele, nu se gândea dacă era adevărat ce spuneau și nu reflecta, concentrându-se în schimb la tonul și atitudinea lor. Dacă acestea nu-i plăceau, își pierdea cumpătul și fie se simțea potrivnică față de ei și-și făcea o impresie proastă despre ei, gândindu-se că aveau ceva cu ea și o priveau de sus, fie își exprima nemulțumirea plângând. Asta îi constrângea pe ceilalți, care mereu trebuiau fie s-o evite, fie să-i facă pe plac. Supraveghetorul nostru discuta problemele lucrării noastre de udare ca să ne ajute să corectăm abaterile și să ne îndeplinim mai bine îndatoririle, dar Sheila a crezut că supraveghetorul o viza pe ea și aducea în discuție vechile ei greșeli, așa că și-a format o prejudecată despre el. Când un frate a avut părtășie despre starea lui, spunând că nu reușea să-i trateze corect pe oameni și reflectând pentru a se cunoaște, ea a crezut că o disprețuia și o privea de sus, așa că l-a ignorat. Când supraveghetorul a subliniat problemele din datoria ei, ea a început să plângă, ca să-și manifeste nemulțumirile. Așa că oamenii nu îndrăzneau s-o confrunte sau s-o ofenseze și puteau vorbi doar delicat cu ea, calmând-o și fiind de acord cu ea. Abia atunci își făcea datoria. Sheila se purta așa de ani în șir. Își forma o părere proastă despre oricine îi afecta reputația sau îi amenința interesele. Ba chiar spunea că era negativistă din cauza atitudinii rele a celorlalți față de ea, ceea ce era o răsturnare complet irațională a adevărului. Nu era ea doar unul dintre oamenii iraționali expuși de Dumnezeu? Abia după ce mi-am dat seama de asta am văzut că a-i bănui pe alții și a fi prea preocupată de reputație nu erau singurele probleme ale lui Sheila; nu accepta deloc adevărul și era o persoană enervantă și supărătoare. Apoi am reflectat la faptul că, atunci când vedeam că Sheila discuta des despre starea ei, se destăinuia și avea părtășie despre corupția ei, se diseca la adunări și chiar izbucnea în plâns și avea remușcări când își discuta corupția, credeam că sigur se cunoaște cu adevărat și urmărește adevărul. Ce era greșit în înțelegerea mea?

Mai târziu, după ce am avut părtășie cu frații și surorile mele despre cuvintele lui Dumnezeu, în sfârșit am dobândit ceva discernământ asupra așa-zisei sale „autocunoașteri”. Dumnezeu spune: „Când au părtășie despre cunoașterea de sine, unii oameni spun fără menajamente: «Sunt un diavol, o satană vie, cineva care se împotrivește lui Dumnezeu. Mă răzvrătesc împotriva Lui și Îl trădez; sunt o viperă, o persoană rea. Merit să fiu blestemat.» Este aceasta adevărata cunoaștere de sine? Ei vorbesc doar în termeni generali. De ce nu oferă exemple? De ce nu dezvăluie lucrurile rușinoase pe care le-au făcut, nu le disecă și nu le scot la iveală? Unii oameni lipsiți de discernământ îi aud și se gândesc: «Asta da cunoaștere de sine! Se cunosc drept diavoli și se blestemă pe ei înșiși. Ce înălțimi au atins!» Mulți oameni, în special noii credincioși, sunt predispuși să fie induși în eroare de aceste cuvinte. Ei cred că vorbitorul este pur și are înțelegere spirituală, că acesta este cineva care iubește adevărul și poate să fie conducător. Cu toate acestea, odată ce interacționează cu el pentru o perioadă, constată că persoana nu este cea pe care și-au imaginat-o, ci este excepțional de falsă și înșelătoare, pricepută la deghizare și prefăcătorie, ceea ce vine ca o mare dezamăgire. Pe ce bază se poate considera că oamenii se cunosc cu adevărat? Nu poți ține cont doar de ceea ce spun ei – cheia este să te uiți dacă sunt capabili să accepte adevărul și dacă pot să-l pună în practică după ce îl înțeleg. În ceea ce-i privește pe cei care înțeleg realmente adevărul, nu numai că sunt capabili să aibă cunoaștere adevărată despre sine, ci, cel mai important, sunt capabili să practice adevărul. Ei nu doar vorbesc despre adevărata lor înțelegere, ci sunt, totodată, capabili să facă într-adevăr ceea ce spun. Mai exact, cuvintele și acțiunile lor sunt complet aliniate. Dacă ceea ce spun sună frumos și rațional, dar nu fac acel lucru, nu îl trăiesc, atunci, prin aceasta, au devenit farisei, sunt ipocriți și, în niciun caz, nu sunt oameni care se cunosc pe ei înșiși cu adevărat. Mulți oameni par foarte raționali atunci când au părtășie despre adevăr, dar nu își dau seama când dezvăluie firi corupte. Sunt aceștia oameni care se cunosc pe ei înșiși? Dacă oamenii nu se cunosc pe ei înșiși, sunt ei oameni care înțeleg adevărul? Toți cei care nu se cunosc pe ei înșiși sunt oameni care nu înțeleg adevărul și toți cei care rostesc cuvinte goale de autocunoaștere au spiritualitate falsă, sunt mincinoși. Unii oameni par deosebit de raționali atunci când rostesc cuvinte și doctrine, dar când vine vorba despre starea lor de spirit, sunt amorțiți și obtuzi, nu sunt perceptivi și nu răspund la nicio problemă. Se poate spune că sunt amorțiți, dar uneori dau impresia că spiritele lor sunt destul de ascuțite. De exemplu, imediat după ce se întâmplă ceva, ei sunt capabili să se cunoască pe sine imediat, spunând: «Abia acum s-a dezvăluit în mine o idee. M-am gândit la asta și mi-am dat seama că era înșelător, că Îl înșelam pe Dumnezeu.» Unii oameni lipsiți de discernământ sunt invidioși când aud asta, spunând: «Această persoană își dă imediat seama când are o dezvăluire de corupție și este capabilă să fie sinceră și să aibă părtășie despre asta. Reacționează atât de repede, spiritul ei este ascuțit, e o persoană mult mai bună decât noi. Este cu adevărat cineva care urmărește adevărul.» Este acesta un mod precis de a măsura oamenii? (Nu.) Așadar, care ar trebui să fie baza pentru a evalua dacă oamenii se cunosc cu adevărat pe ei înșiși? Nu trebuie să fie doar ceea ce le iese pe gură. De asemenea, trebuie să vă uitați la ceea ce se manifestă cu adevărat în ei. Cea mai simplă metodă pentru aceasta este să vă uitați dacă sunt capabili să practice adevărul – asta este cel mai important. Dacă pot practica adevărul, acest lucru dovedește că ei se cunosc cu adevărat pe ei înșiși, întrucât cei care se cunosc cu adevărat manifestă căință și numai atunci când oamenii manifestă căința se cunosc cu adevărat pe ei înșiși” (Cuvântul, Vol. 3: Discursurile lui Hristos al zilelor de pe urmă, „Cunoașterea de sine este esențială în urmărirea adevărului”). Citind cuvintele lui Dumnezeu, am aflat că aceia care chiar se cunosc pe sine pot să accepte adevărul, se rușinează după ce-și dezvăluie corupția și, după aceea, chiar se căiesc și se transformă. Alții, dimpotrivă, spun toate cuvintele potrivite, își spun demoni și satane, ca și când ar avea o autocunoaștere profundă, dar confruntați cu emondarea, n-o acceptă deloc, nu reflectează și chiar se apără în mod repetat și aduc argumente amăgitoare. Indiferent cât de plăcut ar suna cuvintele lor, din exterior, sau cât de multă autocunoaștere par a avea acești oameni, totul e un fals. M-am gândit cum discuta Sheila mereu despre starea ei, spunând că era prea preocupată de imagine și constrânsă de tonul și de atitudinile oamenilor. Spunea și că este înșelătoare și bănuitoare cu privire la ceilalți. Din afară, părea că era foarte directă și sinceră, că putea să-și vadă dezvăluirile de corupție și să reflecteze asupra propriei persoane, chiar plângând uneori, când vorbea. Părea că era într-adevăr plină de regrete și că se ura. Așa că am crezut că era o persoană care urmărea adevărul. Dar ea vorbea de ani în șir despre aceste comportamente și totuși, niciodată nu părea să se schimbe. Doar prin ce-au dezvăluit cuvintele lui Dumnezeu am văzut că așa-zisa autocunoaștere a Sheilei era doar o mască; de fapt, nu accepta adevărul și nu reflecta asupra propriei corupții. Adesea își aplica sieși diverse afirmații aparent profunde, dar fără substanță, spunând că avea o umanitate slabă, că era înșelătoare, răuvoitoare, un antihrist și că trebuia trimisă în iad. Părea să se cunoască în profunzime, dar când alții îi menționau problemele sau o emondau, nu accepta absolut deloc, ba chiar era potrivnică și plină de resentimente. Începea chiar și să plângă, să devină ofensatoare și irațională și se contrazicea în legătură cu ce-i corect și ce-i greșit, tulburându-i pe ceilalți până nu se mai puteau întruni și nu-și mai puteau face datoria în mod normal. Tulbura în mod grav viața și lucrarea bisericii. În trecut, nu înțelegeam adevărul și nu aveam discernământ, așa că am fost indusă în eroare de comportamentul ei exterior și chiar am crezut că era o persoană care urmărea adevărul. Cât de confuză și de nesăbuită am fost! Abia mai târziu mi-am dat seama că Sheila nu-și discuta starea cu ceilalți deoarece voia să caute adevărul ca să-și rezolve problemele și să-și corecteze starea, ci doar fiindcă voia să-și verse cuiva nemulțumirile, s-o consoleze și s-o ajute cineva să-și aline suferința. Când i se destăinuia cuiva despre starea ei, era doar o tulburare. Dacă nu ar fi fost demisă și nu i s-ar fi disecat starea, eu nu aș fi dobândit discernământ în ceea ce o privește. Aș fi tratat-o ca pe o soră, cu toleranță și răbdare, poate chiar m-ar fi indus în eroare și m-ar fi înșelat, fără să-mi dau seama. Atunci mi-am dat seama cât de important e să privești oamenii prin cuvintele lui Dumnezeu!

Mai târziu, am citit un fragment din cuvintele lui Dumnezeu, care mi-a oferit un oarecare discernământ privind motivele lui Sheila și tacticile pe care le folosea ca să-i inducă în eroare pe oameni. Dumnezeu Atotputernic spune: „Cum poate cineva discerne dacă o persoană iubește sau nu adevărul? Pe de o parte, trebuie să vadă dacă această persoană poate ajunge sau nu să se cunoască pe baza cuvântului lui Dumnezeu, dacă poate sau nu să reflecteze asupra ei și să aibă adevărate remușcări; pe de altă parte, trebuie să se uite dacă aceasta poate sau nu să accepte și să practice adevărul. Dacă poate să accepte și să practice adevărul este într-adevăr o persoană care iubește adevărul și care se poate supune lucrării lui Dumnezeu. Dacă doar recunoaște adevărul, dar nu îl acceptă sau nu îl practică niciodată, așa cum spun unii: «Înțeleg tot adevărul, dar nu pot să-l practic», acest lucru este o dovadă suficientă că nu este o persoană care iubește adevărul. Unii oameni recunosc cuvântul lui Dumnezeu ca fiind adevărul și că au firi corupte și, totodată, spun că sunt dispuși să se căiască și să devină oameni noi, dar, ulterior, nu există nicio schimbare. Cuvintele și acțiunile lor continuă să fie aceleași ca înainte. Când vorbesc despre a se cunoaște pe sine, este ca și cum ar spune o glumă sau ar striga un slogan și nu reflectează și nici nu ajung să se cunoască deloc în adâncul inimii lor. Aspectul esențial este că nu au nicio atitudine de remușcare. Și mai puțin se destăinuie și își expun corupția într-un mod simplu și curat, pentru a reflecta cu adevărat asupra lor. Mai degrabă, ei pretind că se cunosc parcurgând procesul și făcând lucrurile de formă. Nu sunt oameni care într-adevăr se cunosc sau acceptă adevărul. Când astfel de oameni vorbesc despre a se cunoaște pe sine, ei fac lucrurile de formă; se dedau deghizării, înșelătoriei și spiritualității false. Unii oameni sunt înșelători și, când îi văd pe alții având părtășie despre cunoașterea de sine, se gândesc: «Toți ceilalți se destăinuie și își disecă propria înșelătorie. Dacă nu spun nimic, vor crede că nu mă cunosc. Va trebui să fac lucrurile de formă, atunci!» După care, își descriu propria înșelătorie ca fiind extrem de gravă, exagerând-o, iar cunoașterea lor de sine pare deosebit de profundă. Toți cei care aud acest lucru simt că aceștia se cunosc cu adevărat și, apoi, îi privesc cu invidie, ceea ce, la rândul său, îi face să se simtă deosebit de glorioși, de parcă tocmai ar fi fost împodobiți cu o aură. Faptul că se cunosc pe sine în acest fel mecanic, împreună cu deghizarea și înșelătoria, îi induce în eroare pe ceilalți. Oare poate conștiința lor să fie liniștită când fac acest lucru? Nu este aceasta doar o înșelătorie flagrantă? Dacă oamenii doar spun vorbe goale despre cunoașterea de sine, însă, oricât de măreață sau de bună ar putea fi acea cunoaștere, ei tot continuă să acționeze conform firilor lor corupte, fără nicio schimbare, atunci, aceea nu este o cunoaștere de sine autentică. Dacă oamenii pot să se deghizeze și să înșele în mod deliberat în acest fel, aceasta dovedește că nu acceptă deloc adevărul și sunt la fel ca non-credincioșii. Vorbind astfel despre autocunoaștere, doar urmăresc tendințele și spun ceva care este pe placul oricui. Nu este înșelătoare cunoașterea și disecarea lor despre sine? Reprezintă aceasta cunoaștere de sine autentică? În niciun caz. Aceasta se datorează faptului că ei nu se deschid și nu se disecă din inimă – doar de dragul de a face lucrurile mecanic, vorbesc puțin despre cunoașterea de sine într-un mod deghizat, prefăcut. Și mai grav este că atunci când vorbesc despre cunoașterea de sine pe care o au, exagerează în mod deliberat, vorbind despre problemele lor de parcă ar fi foarte grave, astfel încât alții să-i admire și să-i invidieze. Aceasta indică faptul că intențiile și obiectivele lor personale sunt implicate aici. Când fac acest lucru, nu se simt îndatorați, iar conștiința lor nu le reproșează nimic după ce se deghizează și se dedau la înșelătorie. Nu simt nimic și nu se roagă lui Dumnezeu să-și admită greșeala după ce s-au răzvrătit împotriva Lui și L-au înșelat. Nu sunt astfel de oameni destul de intransigenți în inimile lor? Dacă nu se simt îndatorați, pot simți vreodată remușcări? Poate cineva lipsit de o inimă cu adevărat plină de remușcări să se răzvrătească împotriva trupului și să practice adevărul? Poate cineva lipsit de o inimă cu adevărat plină de remușcări să se căiască realmente? Cu siguranță, nu. Dacă nici măcar nu are o inimă plină de remușcări, nu este absurd să vorbească despre cunoaștere de sine? Oare nu reprezintă acest lucru doar deghizare și înșelătorie?” (Cuvântul, Vol. 3: Discursurile lui Hristos al zilelor de pe urmă, „Cunoașterea de sine este esențială în urmărirea adevărului”). Citind cuvintele lui Dumnezeu, m-am gândit la comportamentul lui Sheila. Îi plăcea să discute cu alții despre starea ei și folosea cuvintele lui Dumnezeu ca să reflecteze asupra ei la adunări și să se cunoască. Se descria în termeni cât se poate de serioși. La exterior, părea să aibă o autocunoaștere profundă și să fie extrem de plină de regrete și de ură față de ea însăși, dar, de fapt, doar juca teatru pentru ceilalți, ca să-i facă să creadă că accepta adevărul și că avea autocunoaștere. Această așa-zisă autocunoaștere era metoda ei de a-i induce în eroare și a-i păcăli pe ceilalți făcându-i să creadă că se expunea cu neînfricare, ca ei nu doar să n-o discearnă, ci să o și admire foarte mult. În plus, ori de câte ori dezvăluia corupție, Sheila invoca expunerea antihriștilor de către Dumnezeu pentru a se descrie, spunând că ea căuta reputația și statutul, urma calea unui antihrist, că dorința sa de statut preluase controlul asupra vieții ei și că, dacă nu se căia, această dorință avea s-o ucidă. Dar imediat ce o situație îi amenința reputația și statutul, revenea la vechile obiceiuri și, cu toate că avea de mulți ani părtășie despre starea ei, nu suferise nicio schimbare. Conducătorii îi menționaseră problemele și avuseseră adesea părtășie cu ea, dar ea nu le accepta. Ba chiar devenea potrivnică, dezbătea neîncetat și aducea argumente amăgitoare. Era clar că, indiferent cât de negativ părea să se vadă sau cât de plină de regrete și de tristă părea, totul era o prefăcătorie pentru a-i amăgi pe oameni și că singurul ei scop era să-și protejeze statutul și imaginea. De asemenea, când a văzut cum au putut ceilalți să renunțe la orgolii și să caute adevărul, ea nu a învățat din atuurile lor, crezând în schimb că doar se născuseră cu o natură bună și că ea nu putea să practice adevărul și că-i bănuia mereu pe oameni fiindcă Dumnezeu n-o înzestrase cu o natură bună. Nu-și ura firea satanică și, în schimb, se plângea de Dumnezeu, fiind plină de resentimente față de El și spunând că nu era drept. Asta a arătat că Sheila avea esența unui demon și că era incredibil de absurdă și de irațională. Fără cele dezvăluite de cuvintele lui Dumnezeu, aș fi tratat-o ca pe o persoană care urmărea adevărul.

În timpul unei adunări, am văzut acest fragment din cuvintele lui Dumnezeu: „Numai cei care iubesc adevărul sunt oameni ai casei lui Dumnezeu; ei sunt adevărați frați și surori. Crezi că toți cei care participă deseori la adunări în casa lui Dumnezeu sunt frați și surori? Nu neapărat. Care oameni nu sunt frați și surori? (Cei care sunt scârbiți de adevăr și cei care nu acceptă adevărul.) Cei care nu acceptă adevărul și cei care sunt scârbiți de el sunt cu toții oameni răi. Sunt toți oameni fără conștiință sau rațiune. Niciunul dintre ei nu face parte dintre cei pe care Dumnezeu îi mântuiește. Acești oameni sunt lipsiți de umanitate, nu își fac lucrarea cum se cuvine și se dezlănțuie făcând lucruri rele. Ei trăiesc în întregime după filosofiile Satanei. Tot ce fac este să folosească tactici necinstite și să-i exploateze, să-i lingușească și să-i înșele pe alții. Ei nu acceptă deloc adevărul și se infiltrează în casa lui Dumnezeu doar de dragul de a obține binecuvântări; sunt neîncrezători. De ce spun că sunt neîncrezători? Pentru că ei cred în Dumnezeu doar de dragul de a obține binecuvântări și, totuși, nu acceptă deloc adevărul și, indiferent ce li se întâmplă, nu caută niciodată adevărul și, ori de câte ori se are părtășie despre adevăr, nu sunt interesați, simt aversiune față de el și nu-l vor asimila și simt că este plictisitor și nu pot sta locului. Acești oameni sunt în mod clar neîncrezători și non-credincioși. Nu trebuie sub nicio formă să-i tratezi ca pe frați și surori. […] Ei nu sunt interesați de adevăr, așadar, cum l-ar putea pune în practică? Prin urmare, după ce trăiesc ei mereu? Cu siguranță, după filosofiile Satanei; recurg mereu la șiretlicuri mărunte și la uneltiri viclene, fără să trăiască așa cum ar face-o oamenii cu umanitate normală. Ei nu se roagă niciodată lui Dumnezeu și nu caută adevărul, ci gestionează totul folosind uneltiri umane, tactici umane și filosofii pentru interacțiuni lumești; astfel, viețile lor sunt epuizante și pline de suferință. […] Toți cei care nu iubesc adevărul nu cred cu adevărat în Dumnezeu. Toți cei care nu acceptă câtuși de puțin adevărul nu pot fi numiți frați și surori. Doar cei care iubesc adevărul și sunt capabili să-l accepte sunt frați și surori. Acum, cine sunt cei care nu iubesc adevărul? Sunt cu toții non-credincioși. Cei care nu acceptă câtuși de puțin adevărul sunt scârbiți de adevăr și îl resping. Mai exact, sunt cu toții non-credincioși care s-au infiltrat în biserică. Dacă mai și fac tot felul de rele și tulbură și perturbă lucrarea bisericii, sunt slujitori ai Satanei. Ar trebui îndepărtați și eliminați. Ei categoric nu pot fi tratați drept frați și surori. Toți cei care le arată iubire sunt stupizi până la extrem, nesăbuiți și ignoranți” (Cuvântul, Vol. 3: Discursurile lui Hristos al zilelor de pe urmă, Partea a III-a). Cu ajutorul cuvintelor lui Dumnezeu, mi-am dat seama că adevărații frați și surori sunt cei ce iubesc adevărul și-l pot accepta. Ei chiar se consumă pentru Dumnezeu și au mărturii ale practicării adevărului. Poate că nu pot vorbi de vreo autocunoaștere profundă, dar iubesc adevărul și pun în practică atât de multe din cuvintele lui Dumnezeu cât pot înțelege. Deși pot să comită fărădelegi, să dezvăluie corupție și să devină negativi uneori, deoarece urmăresc adevărul, când sunt emondați sau se confruntă cu eșecuri, ei pot accepta toate acestea de la Dumnezeu, pot căuta adevărul și reflecta asupra propriei persoane. Când își recunosc problemele, pot să le rectifice treptat și să se îndrepte. Doar astfel de oameni sunt frați și surori adevărate. Cât despre cei ce nu acceptă adevărul și sunt scârbiți de el, ei nu pot fi numiți frați și surori. Dacă au o umanitate slabă și fac tot soiul de rele care perturbă și tulbură lucrarea bisericii, sunt oameni răi și antihriști și sunt chiar mai puțin calificați să fie numiți frate sau soră. Chiar dacă rămân în biserică, sunt doar credincioși falși, infiltrați în casa lui Dumnezeu. Indiferent de câtă vreme cred, până la urmă, vor fi dezvăluiți și eliminați de Dumnezeu. Din afară, Sheila nu părea să fi comis rele mari, dar tot ce făcea tulbura gândurile oamenilor și-i împiedica să-și îndeplinească îndatoririle și făcuse asta încă de la început. Indiferent cum au avut alții părtășie cu ea și au susținut-o, ea nu a făcut niciodată nici cea mai mică schimbare și chiar a dezbătut, s-a certat și s-a purtat irațional. Asta a arătat că Sheila nu accepta deloc adevărul și că, prin natura ei, era scârbită de adevăr. E a Satanei și nu e una dintre surorile noastre. În trecut, nu am înțeles acest aspect al adevărului și nu am avut discernământ. Am crezut că, atât timp cât cineva credea în Dumnezeu și Îi recunoștea numele, era un frate sau o soră. Îl tratam ca pe un frate sau o soră, empatizam orbește cu el și-l toleram, arătându-i, în mod nesăbuit, bunătate și sprijin fără discernământ. Ca urmare, multe dintre eforturile mele au fost în van. Cât de nesăbuită și confuză am fost! Acum că Sheila fusese demisă și izolată, am văzut cât de drept e Dumnezeu. Cei ce nu caută adevărul și se poartă irațional nu pot câștiga o poziție în biserică și, în final, vor fi dezvăluiți de către Dumnezeu. Am ajuns să înțeleg și intențiile minuțioase ale lui Dumnezeu: Dumnezeu mi-a pregătit situații ca să-mi permită să învăț lecții. Trebuie să încep să profit de ele. În viitor, va trebui să investesc mai mult timp și efort în adevăr și să privesc oamenii și lucrurile și să mă comport și să acționez prin prisma cuvintelor lui Dumnezeu.


8. Reflecții despre urmărirea norocului

de Su Min, China

La sfârșitul lui 2022, mi-am început datoria de predicatoare și am devenit responsabilă de urmărirea lucrării mai multor biserici. Într-o zi, am primit o scrisoare de la conducătorul de nivel superior, spunând că starea celor două conducătoare ale unei biserici nu era bună și că aceasta afectase deja diversele aspecte ale lucrării bisericii. Ea m-a rugat să mă duc acolo repede pentru a înțelege situația și pentru a o soluționa prin părtășie. M-am gândit în sinea mea: „Recent, această biserică a trecut printr-o campanie de arestări efectuate de Partidul Comunist, mulți frați și surori se confruntă cu riscuri de securitate și nu își pot face îndatoririle în mod normal. Este de înțeles că cele două conducătoare sunt puțin negative din cauza acestei dificultăți. Dacă aș găsi câteva din cuvintele lui Dumnezeu și aș avea părtășie cu ele, ar trebui să pot rezolva această problemă.” Când le-am văzut pe cele două conducătoare, stările lor erau groaznice. Au spus că lipsa de rezultate în diverse elemente ale lucrării bisericii a fost cauzată de eșecul lor de a-și face concret lucrarea, și erau atât de negative încât voiau să demisioneze. Am avut imediat părtășie cu ele, spunându-le: „Acest mediu este permis de Dumnezeu. Nu putem rămâne blocați într-o stare de negativitate. Cel mai important lucru acum este cum putem lucra împreună pentru a ne asuma îndatoririle și a nu întârzia lucrarea bisericii.” Dar, indiferent cum am avut părtășie, cele două surori au rămas prinse în stările lor negative, spunând că aveau calibre slabe, că nu urmăreau adevărul și că nu puteau face lucrare de conducere. Confruntându-mă cu o astfel de situație, m-am gândit: „De ce sunt atât de ghinionistă? Abia am început să fiu predicatoare și am fost repartizată la această biserică, unde conducătoarele sunt prea negative pentru a-și asuma responsabilitatea. Nu înseamnă asta că toată lucrarea va cădea pe umerii mei?” În acel moment, făceam simultan părtășie cu conducătoarele bisericii, pentru a le soluționa stările și mergeam la diverse adunări pentru a pune în practică unele lucrări. Eram ocupată până la epuizare în fiecare zi. Mai târziu, una dintre conducătoare a sfârșit prin a demisiona. Cealaltă conducătoare a fost vândută de o iudă și a trebuit să se ascundă temporar pentru a evita să fie arestată, așa că nu a putut să iasă să își facă datoria. Auzind această veste, nu m-am putut abține să nu oftez adânc, gândindu-mă: „Sunt atât de multe probleme în această biserică; cele două conducătoare nici măcar nu-și pot face datoria. Toată lucrarea cade doar pe mine. Cât timp voi fi ocupată cu toate astea?” În acele zile, eram ca un titirez, incapabilă să stau locului. Uneori, mă întâlneam cu frați și surori în timpul zilei pentru a înțelege lucrarea, iar când mă întorceam noaptea, aveam o grămadă de scrisori la care trebuia să răspund. Rămâneam ocupată până târziu în fiecare noapte și tot nu reușeam să termin toate sarcinile. Confruntându-mă cu această serie de probleme și dificultăți, eram extenuată, simțindu-mă epuizată psihic și fizic. Mă simțeam de parcă aveam o piatră pe inimă, care îmi îngreuna respirația. M-am gândit: „De când am fost repartizată la această biserică, m-am confruntat cu o serie de evenimente nefavorabile. Apar probleme noi înainte să fie soluționate cele vechi. Acum, biserica nici măcar nu mai are conducător. Sunt ca un comandant singuratic, fără să am pe nimeni cu care să mă consult, trebuind să mă ocup singură de toată lucrarea. Între timp, celălalt predicator este responsabil de biserici cu trei conducători. Deși există multe sarcini, fiecare persoană face câte ceva, așa că el nu e la fel de epuizat ca mine. De ce el este atât de norocos? Și eu de ce am fost repartizată la o biserică precum asta? Sunt atât de ghinionistă!” Cu cât mă gândeam mai mult la asta, cu atât mă simțeam mai nedreptățită, considerând mereu că am avut ghinion când am fost repartizată la această biserică. Deși se părea că îmi fac datoria normal în fiecare zi, mă simțeam demoralizată și voiam chiar să evadez din acest mediu.

În timp ce trăiam în această stare incorectă de demoralizare și împotrivire, într-o zi am urmărit un video cu o mărturie bazată pe experiență, conținând un pasaj din cuvintele lui Dumnezeu, care m-a impresionat profund. Dumnezeu Atotputernic spune: „Există un tip de persoană care crede mereu că atunci când i se întâmplă ceva rău înseamnă că are ghinion – chiar și atunci când o ia pe calea greșită, crede că are ghinion. Indiferent cu ce lucruri rele sau dezastre se confruntă, ea crede că are ghinion. Este corectă evaluarea lucrurilor în acest fel? (Nu.) Când oamenii întâlnesc ceva rău, descriu acel lucru ca fiind ghinionist, iar când întâlnesc ceva bun, îl descriu ca fiind norocos, iar când obțin binecuvântări sau dobândesc avantaje pentru ei înșiși, folosesc cuvântul «noroc» pentru a descrie acest lucru. Este corectă această perspectivă? (Nu.) Acest tip de perspectivă pentru evaluarea lucrurilor este greșit. Este un mod extrem și denaturat de a evalua lucrurile. Acest mod de a evalua lucrurile îi face adesea pe oameni să cadă în eroare și îi face incapabili să deslușească esența problemelor de la rădăcina lor. Dacă întâmpină dificultăți, nu numai că sunt incapabili să le abordeze corect, dar se simt și neliniștiți în inimile lor și sunt predispuși să cadă în anxietate și agitație, neștiind ce să facă. Când aceste emoții negative rămân nerezolvate, oamenii sunt cuprinși constant de demoralizare și deznădejde și chiar simt că au pierdut prezența lui Dumnezeu și că Dumnezeu S-a distanțat de ei și a renunțat la ei. În acest punct, se vor plânge de Dumnezeu: «De ce Dumnezeu îi tratează mereu pe alții cu har, dar pe mine nu? De ce mi se întâmplă mereu lucruri rele? De ce nu mi se întâmplă niciodată lucruri bune? Cer doar să mi se întâmple un singur lucru bun – măcar o dată!» Când oamenii privesc lucrurile pe baza acestui tip de gând și perspectivă a norocului și ghinionului, sunt predispuși să cadă în plasa Satanei. Mai ales dacă dai verdictul că ești o persoană care are ghinion, vei fi cuprins constant de demoralizare, ceea ce dovedește că ai fost încătușat de această perspectivă a norocului și a ghinionului. Indiferent ce ți se întâmplă, folosești norocul sau ghinionul pentru a evalua și, prin urmare, ești atras la extreme. În consecință, ești incapabil să ieși din demoralizarea ta. Această demoralizare îți va afecta gândirea și judecata normală și chiar diversele tale emoții. Dacă trăiești în acest tip de emoție negativă, toată hotărârea și voința ta de a-L urma pe Dumnezeu și de a-ți face datoria vor fi tulburate și distruse, iar singurele adevăruri pe care ai ajuns să le înțelegi se vor risipi în aer și nu vor avea niciun efect” [Cuvântul, Vol. 6: Despre urmărirea adevărului, „Cum să urmărești adevărul (2)”]. Cuvintele lui Dumnezeu au expus exact starea mea. Din punctul meu de vedere, să-mi fac datoria fără probleme și fără dificultăți și totul să meargă bine însemna să am noroc. Când am întâmpinat unele dificultăți sau probleme în datoria mea, m-am simțit nefericită și ghinionistă și am căzut imediat într-o stare de demoralizare. De exemplu, când am venit la această biserică și am văzut că ambele conducătoare erau atât de negative încât voiau să demisioneze și că exista o serie de dificultăți și probleme în lucrarea bisericii, nu am acceptat asta din partea lui Dumnezeu și nu am căutat intenția Lui și nici nu m-am gândit cum să-mi canalizez toată energia spre asumarea lucrării. În schimb, am căzut în deznădejde, gândindu-mă că am avut ghinion să întâmpin aceste dificultăți. În special, când niciuna dintre conducătoare nu a putut să facă lucrarea mai târziu și când m-am gândit la regiunea pe care celălalt predicator o supraveghea, unde conducătorii și lucrătorii erau toți la locul lor și lucrarea avansa fără probleme, l-am invidiat în mod deosebit și m-am gândit că era norocos, în timp ce eu eram ghinionistă și mă confruntam cu toate lucrurile rele. Când priveam lucrurile din această perspectivă greșită, continuam să mă afund în demoralizare și împotrivire, neavând energie în datoria mea și dorind chiar să evadez din acest mediu. Dar, în realitate, toate mediile cu care mă confrunt sunt pregătite de Dumnezeu. Intenția lui Dumnezeu este ca eu să caut adevărul, să mă bazez pe Dumnezeu și să experimentez acest mediu într-un mod practic. Chiar și atunci când apar dificultăți, tot ar trebui să mă rog lui Dumnezeu și să caut adevărul pentru a le rezolva, asumându-mi îndatoririle de care mă pot ocupa. Dar nu mă gândisem cum să experimentez lucrarea lui Dumnezeu și să înțeleg suveranitatea și orchestrările Lui într-un astfel de mediu. Când m-am confruntat cu lucruri nesatisfăcătoare, am crezut că eram nefericită și că aveam ghinion, trăind într-o stare de demoralizare și împotrivindu-mă suveranității lui Dumnezeu. Cum aș putea învăța lecții în acest fel? Cum aș putea înțelege faptele lui Dumnezeu? Nu am putut să nu mă gândesc la cei care nu cred în Dumnezeu. Ei nu acceptă niciodată lucrurile din partea lui Dumnezeu, nu se supun suveranității și rânduielilor lui Dumnezeu, și dau vina pe oricine în afară de ei înșiși, când lucrurile nu sunt pe placul lor. Ei își trăiesc întreaga viață fără să-L cunoască pe Dumnezeu. Cât despre mine, chiar dacă am crezut în Dumnezeu și am spus că Dumnezeu deține suveranitatea asupra tuturor lucrurilor, tot am judecat totul conform punctelor de vedere ale non-credincioșilor. Nu este acesta comportamentul unui veritabil neîncrezător?

Am citit mai mult din cuvintele lui Dumnezeu care spun: „Unii oameni, indiferent dacă li se întâmplă lucruri bune sau rele, dau mereu verdictul că au noroc sau ghinion. Este corect acest tip de perspectivă asupra lucrurilor? Stă în picioare ideea de noroc și ghinion? (Nu, nu stă.) Pe ce vă bazați când spuneți că nu stă în picioare? (Dumnezeu rânduiește și exercită suveranitate peste oamenii pe care îi întâlnim și lucrurile care ni se întâmplă în fiecare zi, adică tot ce ni se întâmplă are loc din necesitate și ascunde un sens, așa că ideea de noroc și ghinion nu stă în picioare.) Este corect acest lucru? (Este.) Este corect, și aceasta este baza teoretică. Indiferent ce ți se întâmplă, fie că este bun sau rău, ar trebui să-i faci față corect. Este la fel ca vremea în cele patru anotimpuri ale anului – nu toate zilele pot fi însorite. Zilele însorite sunt rânduite de Dumnezeu, iar zilele înnorate, vântul, ploaia și zăpada sunt, de asemenea, rânduite de Dumnezeu. Toate acestea sunt supuse suveranității și rânduielilor lui Dumnezeu și au loc conform legilor și regulilor pe care Dumnezeu le-a stabilit. Prin urmare, indiferent ce vreme este, aceasta se datorează unei legi naturale și nu există o distincție între vreme bună sau rea – doar că vremea diferită le aduce oamenilor sentimente diferite. […] Dacă o persoană se simte bine sau rău în legătură cu ceva se bazează pe propriile motive egoiste, pe dorințele și pe interesul său personal, mai degrabă decât pe esența lucrului în sine. Așadar, baza după care oamenii evaluează dacă ceva este bun sau rău este incorectă. Deoarece baza este incorectă, concluziile finale pe care le trag sunt, de asemenea, incorecte. Acum știți cu toții că ideea de noroc și ghinion nu stă în picioare, că Dumnezeu rânduiește și exercită suveranitate peste oamenii, evenimentele și lucrurile pe care le întâlnești, fie bune sau rele, și că ar trebui să le accepți din partea lui Dumnezeu și să le înfrunți corect. Când ți se întâmplă lucruri bune, nu te gândi că ai noroc, iar când ți se întâmplă lucruri rele, nu te gândi că ești ghinionist. Există lecții pe care ar trebui să le înveți din toate aceste lucruri și nu ar trebui să le respingi sau să încerci să le eviți. Oamenii ar trebui să-I mulțumească lui Dumnezeu atât pentru lucrurile bune, cât și pentru cele rele, deoarece toate sunt rânduite de El. Există lecții pe care oamenii ar trebui să le învețe din oamenii, evenimentele, lucrurile și mediile bune și, cu atât mai mult, există lecții de învățat din cele rele. Toate acestea sunt experiențe și episoade care ar trebui să facă parte din viața unui om. Oamenii nu ar trebui să folosească ideea de noroc pentru a le evalua” [Cuvântul, Vol. 6: Despre urmărirea adevărului, „Cum să urmărești adevărul (2)”]. „Dacă renunți la ideea de noroc și ghinion și tratezi aceste lucruri cu calm și corect, vei descoperi că majoritatea lucrurilor nu sunt atât de nefavorabile sau greu de gestionat. Când renunți la ambițiile și dorințele tale și nu mai folosești ideea de noroc și ghinion pentru a evalua lucrurile care ți se întâmplă, perspectiva ta asupra multor lucruri va fi diferită față de înainte. Lucrurile pe care le considerai înainte nefericite și rele, acum le vei considera bune și vei înceta să le respingi și să încerci să le eviți. Perspectiva ta asupra lucrurilor se va fi transformat, iar mentalitatea ta se va fi schimbat, permițându-ți să ai o experiență diferită în călătoria vieții tale și, în același timp, să câștigi ceva diferit. Aceasta este o experiență extraordinară, una care îți va aduce câștiguri neimaginate. Este un lucru bun, nu un lucru rău” [Cuvântul, Vol. 6: Despre urmărirea adevărului, „Cum să urmărești adevărul (2)”]. Cuvintele lui Dumnezeu m-au luminat. De fapt, nu există noroc sau ghinion. Tot ceea ce mi se întâmplă, indiferent dacă este, la suprafață, în concordanță cu noțiunile mele sau nu, este condus de Dumnezeu și este menit să se întâmple și este și o experiență necesară în viața mea. Dumnezeu aranjează aceste lucruri pentru a-mi da lecții. Atât timp cât mă concentrez pe a căuta adevărul, voi avea de câștigat; ceea ce pare rău pentru oameni se poate transforma în ceva bun. De exemplu, când Iov a făcut față ispitelor Satanei, el și-a pierdut marea avere, copiii lui au fost zdrobiți până la moarte, iar el însuși a fost acoperit de bube. Din perspectivă umană, seria de evenimente cu care s-a confruntat Iov părea foarte nefericită și ghinionistă. Și, totuși, din perspectiva lui Dumnezeu, El a permis ca Iov să se confrunte cu aceste ispite pentru a-i da o șansă de a aduce mărturie pentru Dumnezeu, dovedindu-i Satanei că Iov era un om drept, care se temea de Dumnezeu și se ferea de rău, ceea ce l-a împiedicat pe Satana să continue să îl acuze sau să-l atace. Iov, cu credința și teama lui de Dumnezeu, a rămas ferm în mărturia sa în timpul acestor încercări și a obținut aprobarea lui Dumnezeu. Acesta a fost un lucru foarte semnificativ! Prin experiența lui Iov, putem vedea că nu există noroc sau ghinion și că tot ceea ce se întâmplă se datorează suveranității și orchestrărilor lui Dumnezeu, menite să ne învețe diverse lecții în medii diferite. Și totuși, nu înțelegeam suveranitatea lui Dumnezeu și măsuram întotdeauna tot ceea ce mi se întâmpla pe baza norocului. Acest lucru se întâmpla pentru că țineam cont prea mult de trupul meu, vrând tot timpul să-mi fac îndatoririle fără probleme, fără ca trupul meu să sufere. Atât timp cât a fost în beneficiul trupului meu și nu a trebuit să sufăr, am simțit că eram norocoasă. Dimpotrivă, dacă întâmpinam unele dificultăți și probleme și trebuia să sufăr și să plătesc un preț, simțeam că sunt ghinionistă și adesea mă plângeam în sinea mea. Părerea mea despre judecarea lucrurilor era prea denaturată! Seria de dificultăți și probleme cu care mă confruntam acum era aparent nefavorabilă la suprafață, dar Dumnezeu folosise aceste dificultăți pentru a mă învăța să mă bazez pe El, să caut adevărul, să mă răzvrătesc împotriva trupului meu și să învăț câteva lecții. În trecut, când îmi făceam datoria într-un mediu confortabil și doar urmam aceeași rutină în fiecare zi, părea ușor la prima vedere, dar am câștigat foarte puțin. Nu am înțeles multe adevăruri-principii, iar viața mea a progresat lent, în timp ce acum, mediul actual a fost benefic pentru viața mea. Înțelegând intenția lui Dumnezeu, m-am simțit mult mai ușurată, nu mai trăiam în demoralizare și împotrivire. Eram dispusă să mă supun mediului pe care Dumnezeu mi-l pregătise și să experimentez lucrarea lui Dumnezeu într-un mod practic. După aceea, am început să-mi fac datoria cu seriozitate, punând în aplicare lucrarea în conformitate cu cerințele casei lui Dumnezeu. După o perioadă de timp, unele dintre lucrările bisericii au început să se redreseze treptat. M-am familiarizat mai mult cu personalul și cu diferitele aspecte ale lucrării și am înțeles principiile lucrării mai bine decât înainte, dobândind o anumită credință. Abia atunci am trăit, pe propria piele, intențiile minuțioase ale lui Dumnezeu pentru pregătirea acestor medii. Am văzut că, dacă nu judecam oamenii, evenimentele și lucrurile din jur din perspectiva norocului sau a ghinionului și dacă acceptam totul din partea lui Dumnezeu și căutam adevărul, nu mă simțeam obosită în datoria mea. În schimb, m-am simțit împlinită și împăcată.

După o adunare, conducătorul a aranjat să mă ocup de ceva la o biserică. Inițial am plănuit să termin într-o singură zi și apoi să mă îndrept spre o altă biserică, pentru a pune în practică lucrarea, dar, surprinzător, imediat ce am ajuns la această biserică, supraveghetorul bisericii mi-a spus agitat: „S-a întâmplat ceva. Mulți frați și surori au fost arestați ieri.” După ce i-am ascultat relatarea, mi-am dat seama că cei arestați erau aproape toți conducători și lucrători, însemnând că acum ar fi fost aproape imposibil să se desfășoare normal orice lucrare bisericească. Conducătorii bisericii erau nevoiți să se și ascundă din cauza contactului lor cu acei oameni și nu puteau ieși să își facă îndatoririle. Imediat după aceea, am primit o scrisoare de la conducătorul de nivel superior, instruindu-mă să rămân provizoriu la această biserică, pentru a gestiona urmările arestărilor. La început, am putut să accept acest lucru din partea lui Dumnezeu și să mă supun. În acel moment, existau multe riscuri de securitate pentru diverse familii gazdă și frați și surori și trebuiau gestionate multe sarcini bisericești. Eram ocupată toată ziua, iar noaptea, când mă întorceam la locuința de găzduire, trebuia să răspund la scrisori de la alte biserici. Trebuia să stau trează până târziu aproape în fiecare noapte. De asemenea, mediul era dur și aproape în fiecare zi primeam scrisori în care mi se spunea că mai mulți frați și surori fuseseră arestați. De fiecare dată când ieșeam, aveam inima în gât, neștiind dacă mă voi întoarce în siguranță de data asta. După o perioadă de timp, m-am simțit epuizată fizic și psihic. Văzând că două conducătoare din preajmă doar răspundeau la scrisori și făceau puțină lucrare acasă, în timp ce eu alergam mereu, agitându-mă neîncetat ca un titirez, cu mai multe lucruri de făcut decât îmi permitea timpul, iar nervii mei erau întinși la maximum, m-am gândit în sinea mea: „Îndatoririle de care se ocupă ele sunt atât de ușoare. Nu trebuie să își facă griji sau să fie pe fugă. Spre deosebire de mine, care nici măcar nu am ocazia să mă odihnesc. De ce ajung eu mereu să gestionez arestările din biserică? Ce ghinionistă sunt! De ce mi se tot întâmplă lucrurile astea, unul după altul?” Deși nu îndrăzneam să mă plâng deschis, în adâncul sufletului mă împotriveam foarte mult și eram mereu resemnată și reticentă când îmi făceam datoria. În timp ce zăboveam în această stare greșită, nu făceam decât să mă gândesc la experiențele mele anterioare, și eram vag conștientă că acest mediu mi-a fost pregătit de Dumnezeu pentru ca eu să pot trage învățăminte. M-am rugat lui Dumnezeu: „O, Dumnezeule, când mi se întâmplă lucruri, încă le privesc involuntar din perspectiva norocului sau a ghinionului și încă simt că se întâmplă din cauza ghinionului și a neșansei mele. Nu pot înțelege cu adevărat intenția Ta. O, Dumnezeule, Te rog, luminează-mă și călăuzește-mă ca să pot învăța să trăiesc această experiență în acest mediu.”

După aceea, am căutat în mod conștient cuvintele lui Dumnezeu pentru a le citi, dorind să înțeleg ce anume era greșit în a urmări mereu norocul. Am citit acest pasaj din cuvintele lui Dumnezeu: „Care sunt gândurile și perspectivele oamenilor care folosesc norocul pentru a aprecia dacă lucrurile sunt bune sau rele? Care este esența unor astfel de oameni? De ce acordă ei atât de multă atenție norocului și ghinionului? Oamenii care se concentrează pe șansă speră să aibă noroc sau ghinion? (Speră să aibă noroc.) Așa este. De fapt, ceea ce urmăresc ei este să aibă noroc și să li se întâmple tot felul de lucruri bune. Atât timp cât obțin un avantaj, asta e tot ce contează; nu le pasă că alții trec prin suferință, necazuri și încercări. Ei speră doar ca toate lucrurile bune să li se întâmple lor și ca toate lucrurile rele să nu li se întâmple lor. De exemplu, nu vor să li se întâmple lucruri precum eșecurile, înfrângerile, a fi emondați, a pierde lucruri sau a fi înșelați și, de îndată ce astfel de lucruri se întâmplă, ei cred că sunt ghinioniști. Cât despre toate lucrurile pe care le consideră bune, cum ar fi să fie promovați, să fie în centrul atenției, să obțină avantaje pentru ei înșiși, să profite, să devină oficiali sau să se îmbogățească, ei speră ca toate aceste lucruri să li se întâmple și cred că acesta este noroc. Ei folosesc mereu norocul și ghinionul pentru a evalua oamenii, evenimentele și lucrurile pe care le întâlnesc și urmăresc mereu norocul. De îndată ce ceva nu merge câtuși de puțin pe placul lor, se înfurie și se enervează, și se simt nemulțumiți în inimile lor. Ca să o spunem pe șleau, astfel de oameni sunt egoiști și își urmăresc doar propriul interes. Ceea ce urmăresc ei este să obțină avantaje pentru ei înșiși, să profite, să iasă învingători și să fie în centrul atenției; dacă toate lucrurile bune li s-ar întâmpla numai lor, atunci ar fi mulțumiți. Această perspectivă eronată a devenit stăpânul inimilor lor. Aceasta reprezintă natura-esență pe care o au și este adevărata lor față” [Cuvântul, Vol. 6: Despre urmărirea adevărului, „Cum să urmărești adevărul (2)”]. Cuvintele lui Dumnezeu m-au făcut să mă simt foarte rușinată. S-a dovedit că urmărirea mea constantă a norocului și evitarea oricăror dificultăți sau condiții nefavorabile se datorau de fapt naturii mele egoiste. Am aderat la o filosofie pentru interacțiuni lumești, aceea de „nu accepta niciodată să fii tratat nedrept”, punându-mi întotdeauna propriile interese pe primul loc. Mereu mi-am dorit să mi se întâmple toate lucrurile bune, ca totul să meargă ca pe roate, fără să trec prin greutăți; asta m-ar face fericită. Imediat ce am întâmpinat obstacole sau dificultăți care afectau interesele mele trupești și mă obligau să sufăr, am început să mă plâng și să mă enervez, pierzându-mi complet echilibrul. Înainte să cred în Dumnezeu, când vedeam colegi care veneau din medii bune, cu membri ai familiei care aveau slujbe stabile și case frumoase, în timp ce eu trăiam în sărăcie, fără să am măcar o casă a mea și cu membri ai familiei acasă, șomeri și care aveau nevoie de mine pentru a-i întreține, m-am simțit foarte nedreptățită. Credeam că am avut ghinion să am o astfel de familie, și eram deosebit de invidioasă și geloasă pe colegii mei. Întotdeauna am crezut că lucrurile bune li se întâmplă doar altora, că eu sunt pur și simplu o persoană ghinionistă. Reflectând asupra acestei recente perioade de timp, când aceste două biserici de care am fost responsabilă s-au confruntat cu arestările PCC, mi s-a cerut să sufăr și să plătesc un preț și mi-au fost afectate interesele trupești, așa că am început să mă plâng de toate și să dau vina pe ghinionul și neșansa mea. Nu numai că nu m-am gândit să-mi fac bine datoria în mod proactiv, ci am devenit și demoralizată și m-am împotrivit, plângându-mă că Dumnezeu îmi tot pregătea astfel de medii. Pentru mine, urmărirea norocului era, în esență, ca să-mi satisfac interesele trupești; mi-am dorit ca toate lucrurile bune să vină la mine și am vrut întotdeauna să profit pe seama altora. Cât despre sarcinile care necesitau asumarea de riscuri și suferință, credeam că toate ar trebui să fie îndeplinite de alții. Atât timp cât mă simțeam confortabil și trupul meu putea obține beneficii, eram mulțumită. Chiar am fost atât de egoistă! La prima vedere părea că-mi fac datoria în casa lui Dumnezeu, dar inima mea se gândea la interesele mele trupești mai degrabă decât la lucrarea bisericii și intențiile fervente ale lui Dumnezeu. Acesta era un lucru urât și respingător pentru Dumnezeu și, făcându-mi datoria în acest fel, în cele din urmă nu aș fi obținut aprobarea Lui.

Mai târziu, am citit mai mult din cuvintele lui Dumnezeu care spun: „E ușor să ieși din această demoralizare? De fapt, este ușor. Pur și simplu renunță la perspectivele tale eronate, nu te aștepta ca totul să meargă bine, exact așa cum îți dorești sau fără probleme. Nu te teme, nu te împotrivi și nu respinge lucrurile care merg rău. În schimb, renunță la împotrivirea ta, calmează-te, vino înaintea lui Dumnezeu cu o atitudine de supunere și acceptă tot ceea ce El rânduiește. Nu urmări așa-numitul «noroc» și nu respinge așa-numitul «ghinion». Dă-ți inima și întreaga ființă lui Dumnezeu și supune-te orchestrărilor și rânduielilor Sale. Dumnezeu va pregăti circumstanțe, oameni, evenimente și lucruri în conformitate cu nevoile și deficiențele tale, astfel încât să poți învăța lecțiile pe care ar trebui să le înveți de la oamenii, evenimentele și lucrurile pe care le întâlnești. Desigur, condiția prealabilă pentru toate acestea este că trebuie să ai o mentalitate de supunere față de orchestrările și rânduielile lui Dumnezeu. Prin urmare, nu te strădui să ai totul exact așa cum îți dorești și nu te împotrivi, nu respinge și nu te teme de nimic din ce nu merge pe placul tău sau nu decurge fără probleme și, cu atât mai mult, nu trăi cuprins de demoralizare din această cauză și nu permite ca acest lucru să-ți afecteze urmărirea adevărului și îndeplinirea corespunzătoare a datoriei tale” [Cuvântul, Vol. 6: Despre urmărirea adevărului, „Cum să urmărești adevărul (2)”]. Din cuvintele lui Dumnezeu, am înțeles intenția Sa. Mediile pe care Dumnezeu mi le-a pregătit erau toate bune și menite să-mi dea lecții. Nu ar mai trebui să urmăresc acest așa-zis noroc și să vreau mereu să-mi fac datoria într-un mediu confortabil. Continuând astfel nu ar duce decât la o muncă inutilă. În schimb, ar trebui să învăț să mă supun mediilor pregătite de Dumnezeu, și indiferent dacă sunt favorabile sau nefavorabile, ar trebui să caut adevărul din ele, concentrându-mă pe reflectarea asupra firilor corupte pe care le-am dezvăluit și răzvrătindu-mă împotriva trupului și acționând conform cerințelor lui Dumnezeu. Asta se aliniază la intenția lui Dumnezeu. Acum, erau arestați frați și surori, existau riscuri de securitate pentru cele două conducătoare ale bisericii și unele lucrări nu puteau fi făcute. În calitate de conducătoare, trebuia să-mi îndeplinesc responsabilitatea în acest moment critic. Deși gestionarea lucrării bisericii avea să fie dificilă și să implice unele suferințe trupești, atât timp cât era în beneficiul lucrării bisericii, trebuia să fac tot posibilul să cooperez. Înțelegând acest lucru, nu am mai trăit în negativitate și am înțeles cu toată inima că aceasta era datoria mea, că era responsabilitatea pe care se cuvenea să o îndeplinesc. După aceea, în timp ce îmi făceam datoria, am avut activ părtășie pentru a rezolva orice problemă sau abatere în lucrarea bisericii. Dacă întâlneam probleme pe care nu le puteam înțelege, le discutam cu cele două conducătoare, pentru ca ele să le poată înțelege rapid, iar apoi căutam principiile pentru a le soluționa. Lucrând astfel, deși am fost ocupată în fiecare zi, atât timp cât am aranjat lucrurile în mod rezonabil, am putut să mă descurc și nu mi s-a părut insuportabil sau dificil.

Într-o zi, conducătorul de nivel superior ne-a trimis o scrisoare, cerându-ne să organizăm rapid un set de materiale pentru curățire și excludere, subliniind că era destul de urgent și că trebuiau colectate și organizate de persoane fără riscuri de securitate. Citind această scrisoare, am știut că cel mai potrivit era să o fac eu. Dar gândindu-mă că ar trebui să verific cu atât de mulți frați și surori și că în mod cert ar trebui să alerg în fiecare zi, nu m-am putut abține să nu încep să am aceleași gânduri vechi: „Uf, conducătorul a cerut clar pe cineva fără riscuri de securitate, așa că nu pot evita asta chiar dacă aș vrea. Trebuind să alerg încoace și-ncolo, cine știe cât va dura colectarea și verificarea acestor materiale.” Am simțit că sunt ghinionistă. Când am avut acest gând, mi-am amintit cuvintele lui Dumnezeu care spuneau: „Nu face mereu lucrurile de dragul tău și nu lua constant în considerare propriile interese; nu te gândi la mândria, reputația și statutul tău, și nu ține cont de interesele tale personale. Trebuie mai presus de toate să ții cont de interesele casei lui Dumnezeu și să faci din ele prioritatea ta. Ar trebui să fii atent la intențiile lui Dumnezeu și, mai presus de toate, să te gândești dacă au existat sau nu impurități în îndeplinirea datoriei tale, dacă ai fost devotat, ți-ai îndeplinit responsabilitățile și dacă ai dat totul pentru asta, precum și dacă te-ai gândit sau nu din toată inima la datoria ta și la lucrarea bisericii. Trebuie să te gândești la aceste lucruri” (Cuvântul, Vol. 3: Discursurile lui Hristos al zilelor de pe urmă, „Libertatea și eliberarea pot fi dobândite doar prin alungarea firilor corupte”). Cuvintele lui Dumnezeu mi-au luminat inima. Indiferent de datoria cu care mă confruntam, ea conținea intențiile lui Dumnezeu. Îndeosebi, dat fiind faptul că această lucrare era foarte importantă, nu era oportunitatea de a o face o înălțare de la Dumnezeu? Totuși, când m-am confruntat cu o datorie, primul lucru la care m-am gândit a fost că trupul meu va trebui să sufere din nou și am considerat că sunt ghinionistă. Chiar am fost prea egoistă! S-ar cuveni să dau prioritate lucrării bisericii, mai degrabă decât să mă gândesc mai întâi la dificultățile trupești și să fac tot posibilul să mă bazez pe Dumnezeu și să cooperez. După această conștientizare, nu m-am mai împotrivit atât de mult acestei datorii și am discutat cu conducătorii bisericii despre cum să găsesc oameni care să verifice materialele. În timpul procesului de verificare, am întâmpinat unele dificultăți, dar le-am acceptat din partea lui Dumnezeu și nu m-am mai plâns, revizuind în același timp abaterile și bazându-mă pe Dumnezeu pentru a continua să cooperez. În cele din urmă, materialele au fost colectate cu succes. I-am mulțumit sincer lui Dumnezeu pentru călăuzirea Sa!

Prin această experiență, am dobândit o anumită înțelegere a perspectivei eronate de a urmări norocul și am văzut că în spatele acestei urmăriri se află o fire coruptă care este egoistă și detestabilă. De fapt, toate mediile pe care Dumnezeu mi le pregătește, fie că le văd ca fiind bune sau rele, sunt pregătite în funcție de statura și nevoile mele. Ele sunt menite să mă ajute să caut adevărul, să-mi recunosc firea coruptă și să învăț lecții din aceste medii. Înțelepciunea lui Dumnezeu și intenția Sa minuțioasă se află în ele. În viitor, nu vreau să continui să judec toți oamenii, toate evenimentele și lucrurile pe care le întâlnesc, cu o perspectivă bazată pe noroc. Vreau să învăț să mă supun mediilor pregătite de Dumnezeu și să experimentez lucrarea lui Dumnezeu.


9. Preocupările mele legate de demiterea conducătorilor falși

de Jing Wei, China

În septembrie 2020, eram predicatoare în biserică, responsabilă pentru lucrarea a patru biserici. Conducătoarea uneia dintre aceste biserici, Li Ying, avea calibru bun și își făcea datoria cu entuziasm. Mi-a lăsat o impresie minunată. Dar, după o vreme, am aflat că în această biserică erau câțiva oameni evident neîncrezători și răi care încă nu fuseseră înlăturați și tulburau viața bisericii. Așa că am avut părtășie cu Li Ying, expunându-i starea, și i-am spus care sunt esența și consecințele lipsei lucrării de curățire. Li Ying a fost de acord să curățească biserica de acești oameni neîncrezători și răi cât de curând. Dar, peste două luni, când le-am examinat din nou lucrarea, am descoperit că Li Ying încă nu făcuse asta. Lua chiar partea oamenilor neîncrezători și răi și le susținea cauzele. Prin urmare, acești oameni care ar fi trebuit îndepărtați erau încă acolo și li se permitea să provoace perturbări și tulburări în cadrul bisericii. În plus, existau probleme cu îndatoririle fraților și ale surorilor, dar Li Ying nu a avut niciodată părtășie despre adevăr pentru a le rezolva și nici nu i-a emondat pe acei oameni. În schimb, se gândea la trupul lor, le făcea concesii și îi tolera, iar asta i-a făcut să fie iresponsabili în îndatoririle lor, influențând lucrarea bisericii. Judecând după comportamentul ei constant, Li Ying era o conducătoare falsă care nu făcea lucrare reală și care, conform principiilor, ar fi trebuit demisă imediat. Dar, mi-am spus: „Ea este singura conducătoare din această biserică. Dacă o demit acum, voi fi nevoită să am grijă de diferitele lucrări ale acestei biserici. De asemenea, va fi nevoie să implementez personal unele sarcini. De unde să iau timpul și energia pentru asta? În plus, trebuie să urmăresc lucrările de la alte câteva biserici. O să fiu așa de ocupată! Am deja peste 60 de ani și ceva probleme de sănătate. Dacă muncesc prea mult, e posibil ca trupul meu să nu reziste! Dacă o păstrez pe Li Ying, măcar va putea să se ocupe de treburi generale și eu o să pot să mă liniștesc puțin.” Gândind așa, n-am demis-o. Apoi, în decembrie, soțul non-credincios al lui Li Ying a început să o monitorizeze și să o urmărească. Ea știa cu siguranță că el are o umanitate precară, dar a continuat să vină în locurile de adunare fără a se gândi deloc la siguranța celorlalți. Prin urmare, a pus în pericol destule grupuri de adunare. Mi-am dat seama, până la urmă, cât de gravă era problema lui Li Ying și i-am oprit lucrarea imediat. Mi-a fost teamă după aceea. Mi-am dat seama că aceasta a fost o consecință a faptului că nu am demis-o suficient de repede pe Li Ying. Și eu eram responsabilă!

În timpul devoționalelor mele, am citit un fragment din cuvintele lui Dumnezeu. Dumnezeu spune: „Felul în care ar trebui să tratezi însărcinările date de Dumnezeu este extrem de important. Este o chestiune foarte serioasă. Dacă nu poți duce la bun sfârșit ceea ce ți-a încredințat Dumnezeu, atunci nu ești vrednic de a trăi în prezența lui Dumnezeu și ar trebui să-ți accepți pedeapsa. Este absolut firesc și justificat ca oamenii să ducă la bun sfârșit însărcinările pe care le încredințează Dumnezeu lor. Aceasta este responsabilitatea supremă a omului și este la fel de importantă ca propria lui viață. Dacă tratezi însărcinările de la Dumnezeu cu ușurință, aceasta este cea mai gravă trădare a lui Dumnezeu. Făcând astfel, ești mai deplorabil decât Iuda și ar trebui să fii blestemat. Oamenii trebuie să dobândească o înțelegere temeinică despre cum să trateze însărcinările date de Dumnezeu și, cel puțin, ei ar trebui să înțeleagă următoarele: faptul că Dumnezeu îi încredințează însărcinări omului este înălțarea omului de către Dumnezeu și un fel de har special pe care El îl arată omului, este cel mai glorios dintre lucruri și orice altceva poate fi abandonat – chiar propria viață – dar însărcinările date de Dumnezeu trebuie duse la bun sfârșit” (Cuvântul, Vol. 3: Discursurile lui Hristos al zilelor de pe urmă, „Cum să cunoști natura omului”). Din cuvintele lui Dumnezeu am înțeles că datoria cuiva este încredințată de Dumnezeu și că e mai importantă decât orice altceva. Să nu iau asta în serios și să fiu iresponsabilă înseamnă să-L trădez pe Dumnezeu. Asta este, în esență, ceea ce a făcut Iuda, și vinovatul va fi blestemat. Faptul că reușisem să fiu predicatoare în biserică a fost favoarea lui Dumnezeu. Când în biserică găseam conducători care nu făceau lucrări reale, trebuia să îi demit sau să îi realoc, după caz. Aceea era datoria, responsabilitatea mea. În calitate de conducătoare de biserică, Li Ying a găsit probleme, dar nu a avut părtășie despre adevăr pentru a le rezolva, împiedicând chiar lucrarea de curățire. A întârziat îndepărtarea neîncrezătorilor și a oamenilor răi care fuseseră dezvăluiți, ba chiar i-a susținut. Acest lucru a confirmat faptul că era o conducătoare falsă și că ar trebui demisă prompt. Cât despre mine, mă preocupa faptul că, odată demisă, pentru un timp n-aș reuși să găsesc un înlocuitor potrivit și că îngrijorarea mea pentru lucrarea bisericii se va accentua. Așa că nu am demis-o la timp, ceea ce a provocat riscuri de siguranță și obstacole în calea lucrării bisericii. Eram foarte conștientă că falșii conducători și antihriștii sunt obstacole și blocaje în calea intrării în viață a fraților și surorilor și că, dacă se găsește vreunul, trebuie demis și eliminat; nu pot fi tolerați deloc. Dar, ca să scap de alte griji și suferințe, nu am demis-o pe Li Ying, cu toate că știam că e o conducătoare falsă. Am văzut că eram cu adevărat egoistă și detestabilă. Această atitudine pe care o aveam față de datoria mea L-a dezgustat pe Dumnezeu cu adevărat. Dându-mi seama de toate acestea, m-am speriat, așa că m-am rugat și m-am căit înaintea lui Dumnezeu, apoi am demis-o rapid pe Li Ying. De asemenea, am expus și am avut părtășie despre esența și consecințele acțiunilor sale, iar ceilalți au dobândit un oarecare discernământ în ceea ce o privește. După aceea, biserica a ales un alt conducător și, treptat, lucrarea bisericii s-a reluat.

În februarie 2021, un predicator răspunzător pentru o biserică din Chengxi a fost demis pentru că nu putea face lucrare reală, iar conducătoarea mi-a încredințat mie responsabilitatea lucrării acelei biserici. După ce am preluat sarcina, sora Xue Ming mi-a spus despre problemele cu conducătoarea bisericii și cu diaconița de udare: „Diaconița de udare este mereu iresponsabilă și superficială în datoria ei. Nu i-a udat pe nou-veniții pentru care este responsabilă de mai bine de 20 de zile. Unii dintre ei au ascultat zvonurile nefondate și au părăsit credința. Conducătoarea bisericii este mereu ocupată cu serviciul ei din timpul zilei și rar se adună cu ceilalți ori urmărește lucrarea. Frații și surorile au avertizat-o și au avut părtășie cu ea, dar nu voia să asculte. De asemenea, este conștientă că diaconița de udare nu face lucrare reală și că ar trebui demisă, dar nu numai că nu o demite, ba chiar îi ia partea și o apără. Deci sunt dezvăluite drept conducătoare false și lucrătoare false care nu fac lucrare reală și deja au întârziat lucrarea bisericii.” După ce am ascultat relatarea lui Xue Ming, m-am gândit: „Având în vedere comportamentul lor, cele două ar trebui demise. Dar să alegi noi conducători și lucrători nu e o sarcină ușoară. Dacă le demit pe amândouă și nu putem alege înlocuitori adecvați o vreme, oare nu va trebui să mă ocup eu de lucrarea acestei biserici? Energia mea este limitată, deci, indiferent cât de urgent este, trebuie să o iau pas cu pas.” Văzând că nu răspund, Xue Ming a spus cu îngrijorare: „În cazul în care conducătorii și lucrătorii falși nu sunt demiși imediat, asta va compromite atât lucrarea bisericii, cât și intrarea în viață a fraților și surorilor. Nu simți nicio îngrijorare sau urgență? Nu contează pentru tine? Ar fi bine să nu fii ca predicatorul dinainte, care nu a făcut lucrare reală.” Am simțit că-mi arde fața după ce am auzit acest val de critici și m-am gândit: „Abia am ajuns aici. Sunt încă multe pe care nu le înțeleg. Nu mă pot întinde mai mult decât mi-e plapuma. Trebuie să fac lucrarea asta pas cu pas. Oricum, nu am spus că nu mă voi ocupa de ea.” Mai târziu, mi-am dat seama că starea mea era greșită, așa că m-am rugat repede lui Dumnezeu: „Dumnezeule, situația cu care mă confrunt astăzi a fost permisă de Tine, dar eu tot îmi caut scuze. Știu că asta nu e în conformitate cu intenția Ta. Te rog să mă îndrumi să mă supun, ca să pot reflecta și învăța din asta.” După rugăciune, mi-am amintit un fragment din cuvintele lui Dumnezeu. Dumnezeu spune: „În acest moment, sunt unii oameni care nu poartă nicio povară pentru Biserică. Acești oameni sunt delăsători și apatici și nu le pasă decât de propriul trup. Sunt extrem de egoiști și, în plus, orbi. Nu vei duce nicio povară dacă nu poți înțelege limpede acest lucru. Cu cât ești mai atent la intențiile lui Dumnezeu, cu atât este mai mare povara pe care El ți-o va da. Oamenii egoiști nu sunt dispuși să pătimească astfel de lucruri; ei nu doresc să plătească prețul și, drept urmare, vor rata șansa de a fi desăvârșiți de Dumnezeu. Nu își fac rău singuri? Dacă ești o persoană care este atentă la intențiile lui Dumnezeu, atunci vei dezvolta o povară autentică pentru biserică. De fapt, în loc să numești aceasta o povară pe care o porți pentru biserică, ar fi mai bine să o numești o povară pe care o porți pentru propria ta viață, fiindcă ajungi să ai o povară pentru biserică, astfel încât Dumnezeu să te poată desăvârși prin astfel de experiențe. Prin urmare, oricine poartă cea mai mare povară pentru biserică, oricine poartă o povară pentru a dobândi intrarea în viață – aceia sunt cei pe care Dumnezeu îi desăvârșește. Ai văzut clar acest lucru? Dacă biserica în care te afli este împrăștiată ca nisipul, dar tu nu ești îngrijorat și nu te agiți, ba chiar închizi ochii când frații și surorile tale nu pot să mănânce și să bea cuvintele lui Dumnezeu în mod normal, atunci aceasta este o manifestare a faptului că nu ai nicio povară. Asemenea oameni nu sunt cei pe care îi iubește Dumnezeu. Cei pe care îi iubește Dumnezeu sunt flămânzi și însetați după dreptate și sunt atenți la intențiile lui Dumnezeu” (Cuvântul, Vol. 1: Arătarea și lucrarea lui Dumnezeu, „Fiți atenți la intențiile lui Dumnezeu pentru a atinge desăvârșirea”). M-a cuprins rușinea gândindu-mă la cuvintele lui Dumnezeu. Nu fusesem nici îngrijorată, nici neliniștită în legătură cu lucrarea bisericii? Când am auzit relatarea lui Xue Ming despre problemele conducătoarei și ale diaconiței de udare, nu m-am gândit la lucrarea bisericii și nu le-am anchetat și demis repede pe falsa conducătoare și falsa lucrătoare. În schimb, m-am gândit mai întâi la interesele mele trupești, fiind îngrijorată că, după ce le demit pe ele, vor trebui aleși înlocuitori. Trebuia să mă preocup și să investesc energie în asta, iar volumul meu de muncă urma să crească. Ca să nu plătesc prețul și să mă scutesc de greutăți fizice, nu am simțit nicio presiune să le demit, cu toate că știam că sunt conducătoare și lucrătoare false. În esență, le-am protejat și le-am păsuit în secret, lăsându-le să o ia razna și să facă lucruri rele în biserică, perturbând și tulburând lucrarea bisericii. Faptul că Xue Ming m-a emondat pentru că nu mi-am făcut datoria cu promptitudine a fost un avertisment util pentru mine. Mi-a permis să reflectez rapid asupra firii mele corupte, să o cunosc și să mă pocăiesc în fața lui Dumnezeu. Dacă lucrătoarele și conducătoarele false sunt păstrate în biserică, nu putem ști cât de mari ar fi pierderile aduse lucrării bisericii. Mi-am mai dat seama și că mă gândisem la trupul meu și cu altă ocazie. Eșecul meu de a demite la timp un fals conducător a împiedicat lucrarea bisericii. Nu făceam aceeași greșeală? Dorindu-mi să mă scutesc de greutăți fizice, nu m-am gândit deloc la lucrarea bisericii sau la pierderile aduse intrării în viață a fraților și surorilor. Nici eu nu făceam lucrare reală, mă comportam ca o conducătoare falsă. Atitudinea mea față de îndatoriri Îl dezgusta cu adevărat pe Dumnezeu. Dacă nu aș fi fost emondată, nu aș fi știut să reflectez asupra mea. Dându-mi seama de toate acestea, m-am rugat în gând lui Dumnezeu, spunându-I că vreau să mă căiesc și să-mi fac bine datoria. A doua zi, am mers cu Xue Ming la biserică. După ce am anchetat, am confirmat că nici conducătoarea, nici diaconița de udare nu făceau lucrare reală. Aveau aceleași păreri ca non-credincioșii, analizând prea mult oamenii și lucrurile, și nu acceptau adevărul. Erau o falsă conducătoare și o falsă lucrătoare. Au fost demise la scurt timp și au fost aleși înlocuitori.

După toate acestea, m-am întrebat: „De ce în biserică, ori de câte ori găsesc conducători și lucrători falși, care nu fac lucrare reală, nu îi demit imediat? Care este cauza exactă?” Mai târziu, am citit un fragment din cuvintele lui Dumnezeu: „Înainte ca oamenii să experimenteze lucrarea lui Dumnezeu și să înțeleagă adevărul, natura Satanei este cea care preia controlul în ei și îi domină. Ce presupune acea natură, mai exact? De exemplu, de ce ești egoist? De ce îți protejezi propriul statut? De ce ești atât de influențat de sentimentele tale? De ce îți plac acele lucruri nedrepte și acele lucruri rele? Care este baza faptului că îți plac aceste lucruri? De unde vin aceste lucruri? De ce îți plac și le accepți? Până acum, ați ajuns cu toții să înțelegeți: motivul principal este că otrăvurile Satanei sunt înăuntrul omului. Așadar, ce sunt otrăvurile Satanei? Cum pot fi ele exprimate? De exemplu, dacă întrebi: «Cum ar trebui să trăiască oamenii? Pentru ce ar trebui să trăiască ei?», toți vor răspunde: «Fiecare pentru sine și diavolul să-l ia pe cel mai din spate.» Chiar această singură frază exprimă tocmai rădăcina problemei. Filosofia și logica Satanei au devenit viața oamenilor. Indiferent ce urmăresc oamenii, o fac, de fapt, pentru ei înșiși – și, astfel, trăiesc cu toții pentru ei înșiși. «Fiecare pentru sine și diavolul să-l ia pe cel mai din spate» – aceasta este filosofia de viață a omului și reprezintă, de asemenea, natura umană. Aceste cuvinte au devenit deja natura omenirii corupte și sunt adevărata zugrăvire a naturii satanice pe care o are omenirea coruptă. Această natură satanică a devenit întru totul temelia existenței omenirii corupte. Vreme de câteva mii de ani, omenirea coruptă a trăit după această otravă a Satanei, chiar până în zilele noastre” (Cuvântul, Vol. 3: Discursurile lui Hristos al zilelor de pe urmă, „Cum să mergi pe calea lui Petru”). Gândindu-mă cu atenție la cuvintele lui Dumnezeu, am înțeles că nu am demis conducătorii și lucrătorii falși, în primul rând, pentru că eram egoistă și leneșă. Orice făceam, voiam doar să o iau ușor și să nu sufăr sau să nu plătesc vreun preț. „Fiecare pentru sine și diavolul să-l ia pe cel mai din spate” și „Bea azi vinul de azi și fă-ți mâine griji pentru ziua de mâine” sunt filozofiile Satanei după care m-am condus. M-am gândit doar la avantajele personale și m-am dedat la confortul fizic. Nu luam deloc în seamă lucrarea bisericii. În aceste două ocazii recente, în care unii conducători și lucrători falși au fost demiși, eram foarte conștientă că nu fac lucrare reală și că trebuie demiși imediat, dar îmi tot făceam probleme că pentru o vreme nu vom găsi înlocuitori corespunzători. Atunci ar fi trebuit să mă preocup mai mult de lucrarea acestor biserici, ca să nu mai spun de efortul fizic. Aveam deja peste 60 de ani și sănătatea îmi era șubredă. Dacă mă forțam prea mult, urmau vremuri grele. Deci, ca să îmi scutesc trupul de o povară și de suferințe prea mari, i-am păstrat, chiar dacă nu îmi convenea, și nu m-am grăbit să-i înlocuiesc. Am simțit că, dacă ei sprijină lucrarea acestor biserici, eu aș fi putut să mă preocup și să sufăr mai puțin. Am observat că mă gândeam doar la interesele mele trupești în datoria mea și, ca să mă gândesc la trupul meu, am apărat și am protejat pe ascuns conducători și lucrători falși, păsuindu-i cât timp ei continuau să perturbe și să tulbure lucrarea bisericii. Nu îmi făceam datoria; făceam răul! Înainte, mă preocupam mereu de vârsta mea și că trupul meu nu va fi capabil să facă față unui volum mare de muncă. Dar, în realitate, îmi găseam doar scuze pentru a fi iresponsabilă și a nu lua în considerare intențiile lui Dumnezeu. Dumnezeu spune: „Dumnezeu nu le dă oamenilor să poarte o povară prea grea. Acesta este principiul acțiunilor lui Dumnezeu. De exemplu, dacă poți duce 50 de kilograme, Dumnezeu cu siguranță nu îți va da o sarcină mai grea de 50 de kilograme. El nu va pune nicio presiune suplimentară pe tine. Așa este Dumnezeu cu toată lumea. Oamenii ar trebui să înțeleagă intențiile lui Dumnezeu. Nu trebuie să fii constrâns de nicio persoană și nu ar trebui să fii constrâns de niciun gând și de nicio perspectivă. Ești liber” [Cuvântul, Vol. 6: Despre urmărirea adevărului, „Ce înseamnă să urmărești adevărul (15)”]. Chiar dacă aveam o sănătate precară și uneori oboseam puțin imediat ce aveam mai mult de muncă, puteam să fac față acestor lucruri. Responsabilitățile mele puteau foarte bine să fie îndeplinite cu capacitățile pe care le aveam. Câtă vreme îmi gestionam rațional timpul și cooperam mai mult cu ceilalți, puteam face față fizic volumului de muncă. Înainte, credeam așa mai ales pentru că eram leneșă și țineam cont de trup prea mult, ceea ce mă făcea să mă împotrivesc presiunii, greutăților și plătirii unui preț când îmi făceam datoria. M-am gândit la momentul în care Dumnezeu l-a pus pe Moise să-i conducă pe israeliți afară din Egipt. Moise avea deja 80 de ani, dar nu a spus că e prea bătrân și nu a refuzat însărcinarea dată de Dumnezeu pentru că se preocupa de efortul fizic. Dimpotrivă, a răspuns chemării lui Dumnezeu și a reușit să îndeplinească însărcinarea dată de Dumnezeu așa cum i-a cerut El, pe cât de bine s-a priceput. În final, i-a condus pe israeliți afară din Egipt. Dintre ceilalți frați și surori, unii erau apropiați de vârsta mea, iar alții erau chiar mai bătrâni, dar și-au asumat multă muncă. Încă dădeau totul în îndatoririle lor, așa cum făcuseră dintotdeauna, și nu am văzut niciodată pe nimeni epuizat din cauza îndatoririlor avute. Oare nu treceau ei prin greutăți și suferințe mai mari decât ale mele? Cât despre mine, eu îmi foloseam vârsta înaintată și sănătatea precară drept scuze ca să nu-i demit pe acești conducători și lucrători falși, preferând să îi țin în biserică, întârziind lucrarea și intrarea în viață a fraților și surorilor. Am fost cu adevărat egoistă și detestabilă. De fapt, Dumnezeu îmi știa vârsta și îndatoririle de care eram capabilă și epuizarea sau lipsa epuizării mele erau în mâinile Lui. Pentru că eram una dintre conducătoarele și lucrătoarele bisericii, trebuia tot timpul să-mi îndeplinesc datoria conform principiilor și să protejez lucrarea bisericii. Oricum aș sta cu sănătatea, ar trebui să mă supun mereu suveranității și rânduielilor lui Dumnezeu. Doar aceasta era rațiunea pe care ar trebui să o aibă o ființă creată. Înțelegând intenția și cerințele lui Dumnezeu, doream doar să practic adevărul, să mă răzvrătesc împotriva trupului meu și să-mi fac bine datoria.

După asta, am continuat să reflectez. Când am găsit conducători și lucrători falși, de ce am continuat să-i folosesc și nu m-am grăbit să-i demit? Întorcând asta pe toate părțile, am descoperit că aveam o perspectivă greșită. Mă gândisem că demiterea falșilor conducători și lucrători și alegerea altor oameni care să le preia lucrarea vor fi dificile. Dacă i-aș mai fi ținut o vreme, ar fi putut măcar să se ocupe de treburi generale, ceea ce era mai bine decât să nu am pe nimeni. O soră mi-a trimis un fragment din cuvântul lui Dumnezeu care are legătură cu această problemă și care mi-a clarificat mult mai bine lucrurile. Dumnezeu Atotputernic spune: „Tipul de om care este un conducător fals nu face lucrare reală și este incapabil să facă lucrare reală. Calibrul său este slab, mintea și ochii lui sunt orbi, este incapabil să descopere probleme și nu poate vedea diferitele tipuri de oameni așa cum sunt de fapt, așadar nu este capabil să își asume lucrarea importantă de promovare și cultivare a diferitelor tipuri de oameni talentați. Prin urmare, nu are cum să facă bine lucrarea bisericii și le va provoca multe dificultăți aleșilor lui Dumnezeu în intrarea lor în viață. Având în vedere acești factori, este clar că falșii conducători nu sunt potriviți pentru a fi conducători de biserică. Există alți conducători falși care nu fac nicio lucrare specifică a bisericii și nu iau legătura cu supraveghetorii lucrărilor specifice, așadar nu știu ce persoane talentate sunt capabile să facă o anumită lucrare și nici care dintre ele sunt potrivite pentru aceasta, nici dacă lucrarea lor este în acord cu principiile. Prin urmare, nu sunt în măsură să promoveze și să cultive oameni talentați. Atunci, cum ar putea astfel de oameni să facă bine lucrarea bisericii? Principalul motiv pentru care conducătorii falși nu pot face lucrare reală este faptul că au un calibru slab; nu au nicio pătrundere cu privire la nimic și nu știu ce este lucrarea reală. Acest lucru duce la stări frecvente de stagnare sau paralizie în lucrarea bisericii. Aceste lucruri sunt direct legate de eșecul falșilor conducători de a face lucrare reală. În ultimii câțiva ani, casa lui Dumnezeu a insistat în mod repetat asupra faptului că oamenii răi și neîncrezătorii trebuie să fie înlăturați, iar conducătorii și lucrătorii falși trebuie demiși. De ce trebuie să fie înlăturați diferiții oameni răi și neîncrezători? Fiindcă după ani de zile de credință în Dumnezeu, acești oameni tot nu acceptă câtuși de puțin adevărul și au ajuns în punctul în care nu mai au nicio speranță la mântuire. Și de ce trebuie demiși toți conducătorii și lucrătorii falși? Pentru că ei nu fac lucrare reală și nu îi promovează sau cultivă niciodată pe cei care urmăresc adevărul; în schimb, ei întreprind doar eforturi inutile. Acest lucru face ca lucrarea bisericii să fie aruncată în haos și paralizie, problemele existente persistând nerezolvate, și, de asemenea, încetinește dobândirea intrării în viață a aleșilor lui Dumnezeu. Dacă toți acești conducători și lucrători falși ar fi demiși, iar toți acești oameni răi și neîncrezători care tulbură biserica ar fi îndepărtați, lucrarea bisericii ar ajunge în mod firesc să decurgă fără probleme, viața bisericească ar crește în mod firesc mult mai bine, iar aleșii lui Dumnezeu ar fi capabili să mănânce și să bea în mod normal cuvintele lui Dumnezeu, să-și facă îndatoririle și să intre pe calea cea dreaptă a credinței în Dumnezeu. Asta este ceea ce I-ar plăcea lui Dumnezeu să vadă” [Cuvântul, Vol. 5: Responsabilitățile conducătorilor și lucrătorilor, „Responsabilitățile conducătorilor și lucrătorilor (5)”]. Din cuvintele lui Dumnezeu, am observat că lucrătorii și conducătorii falși nu fac lucrare reală și nici nu pot face. Chiar dacă sunt păstrați cu reticență, costurile depășesc câștigurile. Nu doar că nu sunt capabili să protejeze lucrarea bisericii, dar pot doar s-o perturbe și s-o tulbure. În cazul demiterii lui Li Ying, m-am îngrijorat că, dacă demit această conducătoare falsă, alegerea unui înlocuitor potrivit ar dura ceva, ceea ce ar întârzia lucrarea. M-am gândit că, dacă o păstrez deocamdată, măcar putea să sprijine lucrarea, ceea ce era mai bine decât să nu am pe nimeni acolo. Grație expunerii la cuvintele lui Dumnezeu și dezvăluirii faptelor, mi-am dat seama, în sfârșit, că perspectiva aceasta nu era doar greșită, ci și absurdă, falsă și deloc în conformitate cu adevărul. De cum sunt găsiți, conducătorii și lucrătorii falși trebuie demiși imediat și trebuie ales cât de repede un înlocuitor corespunzător care să preia lucrarea. Chiar dacă nu se poate alege un înlocuitor imediat, cultivarea cuiva este mult mai bună decât păstrarea unui conducător fals. Astfel se protejează lucrarea bisericii. Nu puteam vedea asta clar înainte. Crezusem că păstrarea acelor conducători falși mi-ar permite să mai deleg din munca mea și să mă relaxez puțin. Acum am înțeles că asta nu doar că nu mă scutise de probleme, ci mă făcuse mai obosită și mai ocupată decât înainte, pentru că în lucrarea lor erau mereu multe abateri și defecte. Până la urmă, tot trebuiau soluționate multe probleme. Abia după ce au fost demiși s-a îmbunătățit treptat lucrarea bisericilor. De asemenea, standardele cerute de mine de la conducători fuseseră prea înalte. Credeam că aceștia trebuie să poată lucra imediat ce sunt aleși, așa că nu am simțit niciodată că există candidați adecvați și am amânat demiterea acelor conducători falși. Dar, de fapt, atât timp cât cineva urmărește adevărul, are intenții corecte, este o persoană corectă și are suficient calibru, poate fi cultivat. Nu contează dacă n-a crezut de multă vreme în Dumnezeu sau n-a fost conducător sau lucrător înainte, pentru că acest gen de persoană poate dobândi cu ușurință lucrarea Duhului Sfânt deoarece urmărește adevărul și continuă să progreseze în îndatoririle sale. Dându-mi seama de aceste lucruri, perspectiva mea greșită cum că „un conducător fals este mai bun decât niciunul” a fost corectată în totalitate.

Mai târziu, frații și surorile de la o biserică au relatat că o conducătoare pe nume Liu Li nu făcea lucrare reală și că era o conducătoare falsă. Doreau să analizez problema și să o demit cât de curând. M-am gândit: „Biserica aceasta nici acum nu are suficienți diaconi și conducători și eu trebuie să demit pe altcineva? Nu va trebui apoi să mă preocup de alegerea mai multor persoane? În plus, o altă biserică încă are nevoie de un conducător, ceea ce, în sine, presupune multă muncă. Dacă o demit pe Liu Li, asta nu mi-ar da mai mult de muncă?” Din nou voiam să mă gândesc la trupul meu, dar apoi mi-am dat seama că starea mea era greșită. M-am rugat repede lui Dumnezeu: „O, Dumnezeule Atotputernic! Ori de câte ori trebuie să demit un conducător, mă gândesc la trupul meu. Nu pot să țin cont de intenția Ta sau să protejez lucrarea bisericii. Dumnezeule, dă-mi puterea să mă răzvrătesc împotriva trupului meu, să practic adevărul și să Te mulțumesc.” După ce m-am rugat, mi-am amintit ce spune cuvântul lui Dumnezeu: „Pentru toți cei care îndeplinesc o datorie, indiferent cât de profundă sau superficială este înțelegerea lor despre adevăr, cea mai simplă practică pentru a intra în adevărul-realitate este să se gândească, la fiecare pas, la interesele casei lui Dumnezeu, renunțând la propriile dorințe egoiste, la intențiile personale, la motive, mândrie și statut, și punând interesele casei lui Dumnezeu pe primul loc – e minimul pe care ar trebui să-l facă. Dacă o persoană care îndeplinește o datorie nu poate face nici măcar atât, atunci cum se poate spune că își face datoria? Asta nu înseamnă a-ți îndeplini datoria” (Cuvântul, Vol. 3: Discursurile lui Hristos al zilelor de pe urmă, „Libertatea și eliberarea pot fi dobândite doar prin alungarea firilor corupte”). Cuvintele lui Dumnezeu m-au făcut să înțeleg că, atunci când interesele mele intră în conflict cu lucrarea bisericii, ar trebui să las la o parte interesele personale și să pun pe primul loc lucrarea bisericii. Ar trebui să țin cont mai întâi de intenția lui Dumnezeu și să demit imediat conducătorii falși. Doar asta este în concordanță cu intenția lui Dumnezeu. Așa că am început prin a avea părtășie cu Liu Li, expunând și disecând natura și consecințele grave ale faptului că ea nu făcea lucrare reală. Dar, după o vreme, am observat că tot nu se schimbase deloc, așa că am demis-o conform principiilor. De asemenea, am avut părtășie cu ceilalți și am ales un nou conducător. Când am practicat conform cerințelor lui Dumnezeu, nu doar că nu m-am simțit epuizată, ci mai degrabă ușurată și împăcată. Faptul că am putut face aceste schimbări și dobândi intrare în acest mod se datorează în totalitate îndrumării din cuvintele lui Dumnezeu. Slavă lui Dumnezeu!


10. Pretinzând c-am înțeles, am avut de suferit

de Tammy, Coreea de Sud

Făceam lucrarea de design pentru biserică. În timp, pe măsură ce-am finalizat tot tipul de fișiere și imagini, mi-am îmbunătățit considerabil abilitățile și am fost aleasă lideră de echipă. Mi-am zis: „Faptul că am fost aleasă lideră de echipă înseamnă că am anumite abilități și capacitate de lucru, că sunt mai bună decât ceilalți frați și surori și pot prelua conducerea lucrării. Trebuie să prețuiesc această datorie, să fac tot posibilul, să caut adevărurile-principii, și să-mi îndeplinesc datoria. Nu pot face greșeli care să îngreuneze lucrarea bisericii. Trebuie să le arăt tuturor că sunt croită să fiu lideră de echipă.”

Într-o zi, conducătorul bisericii a venit și mi-a spus: „Biserica are nevoie de o imagine de fundal pentru un videoclip cu imnuri. Va fi mai greu de făcut decât fundalurile anterioare. Întrucât toți ceilalți sunt ocupați cu alte concepte în acest moment, am vrea să lucrezi tu la el. Crezi că poți să o faci?” Auzindu-l pe conducător, mi-am zis: „Nu am mai lucrat la un fundal atât de dificil, nu sunt sigură c-aș putea garanta rezultate bune.” Dar apoi mi-am zis: „Conducătorul, frații și surorile vor fi atenți la acest proiect: fac datoria asta de mai bine de doi ani, am gestionat destule probleme și sarcini dificile și mi-am însușit suficiente abilități. Poate că e prima dată când încerc să fac un fundal atât de greu și cu siguranță vor fi unele probleme neprevăzute, dar dacă nu reușesc să fac nici măcar o sarcină ca asta, ce vor crede toți ceilalți despre mine? Dacă nu mă descurc, vor crede că nu am capacitate de lucru și că n-am făcut progrese în datoria mea? Ceilalți frați și surori lucrează cu toții la propriile proiecte acum și dacă trebuie trimis altcineva să lucreze cu mine în acest moment, sigur toți vor crede că nu mă descurc cu responsabilități mari, că nu pot duce o povară grea în momente critice și că nu sunt făcută pentru a fi de mare folos. Nu pot lăsa să se întâmple asta! Trebuie să accept proiectul orice ar fi. Mă voi documenta despre ce nu știu, ca să pot face totul cum trebuie și să le arăt tuturor că pot face față unor sarcini dificile.” Hotărându-mă, am răspuns cu încredere: „Pot să o fac, nicio problemă. Este doar un fundal puțin mai dificil și mai solicitant decât celelalte. Cu un mic efort suplimentar, pot garanta o calitate bună.” Văzând că păream încrezătoare, conducătorul a dat din cap și a zis: „Avem un termen strict pentru acest fundal, iar conceptul trebuie să reflecte semnificația și emoția exprimate de imn. Dacă ai vreo problemă când îl realizezi, contactează-ne imediat!” Supraveghetorul meu a mai spus: „Dacă efectiv nu te descurci, anunță-ne și vom desemna pe cineva să vină să te ajute.” Am confirmat din cap, încântată și agitată în același timp; eram încântată că lucram la un concept atât de important, unul care avea să-mi câștige admirație dacă mă descurcam bine, dar îmi și făceam griji: oare mă voi descurca cu o sarcină atât de dificilă? Nu eram sigură că le puteam oferi calitatea pe care și-o doreau. Dar, oricum, nu-i puteam dezamăgi pe toți. Trebuia să încep să mă documentez imediat, să încerc lucruri pe parcurs, ca să profit la maximum de această ocazie rară. Urma să duc această sarcină până la capăt, oricât de grea ar fi fost.

Când lucram la concept, timpul parcă zbura și apăreau tot felul de probleme. Simțeam cum crește presiunea. Conducătorul și supraveghetorul mă întrebau deseori despre progresul lucrării mele și dacă aveam probleme. Fiind extrem de agitată, le spuneam doar că totul „merge bine” când, în realitate, tremuram: conceptul încă trebuia îmbunătățit în multe privințe. De asemenea, era nevoie să apelez la niște abilități tehnologice majore. Chiar n-aveam habar cum avea să fie rezultatul final. Dacă nu ieșea bine, toți ar fi văzut cât de nepricepută eram de fapt și ar fi zis că nu eram competentă și că pur și simplu încercam să mă dau mare. Întrucât promisesem c-aveam s-o fac, n-aș fi ajuns să mă umilesc dac-aș fi spus acum că nu eram în stare? Așa că a trebuit să-mi iau inima în dinți și să mă lămuresc pe parcurs. Încă nu dezvoltasem o idee, așa că am stat o vreme să mă gândesc. O dată, conducătorul a venit la studioul nostru și m-a privit lucrând pentru puțin timp, așa că am trecut intenționat la o parte mai ușoară, desenând-o rapid, ca să dau impresia că am totul sub control. De fapt, eram atât de agitată încât îmi transpirau palmele. Cum a plecat conducătorul, am trecut din nou la secțiunea mai grea, căutând o soluție. Mi-am petrecut mult timp gândindu-mă, dar tot n-am putut să găsesc o soluție. Nici măcar atunci n-am vrut să recunosc că există o problemă, temându-mă că se va îndoi de capacitatea mea de lucru. Mi-am zis că, dacă făcusem deja o promisiune atât de importantă, ar fi jenant să revin asupra ei. A trebuit să strâng din dinți și să găsesc soluții pe parcurs, dar eram foarte ineficientă și mă simțeam epuizată emoțional. Am stat până târziu în ultima noapte ca să termin conceptul. Conducătorul și supraveghetorul au aruncat o privire și au spus că părea bun și că avea nevoie de doar câteva modificări. Totuși, n-am putut să mă înveselesc; mă simțeam deprimată.

Mai târziu, în timpul devoționalelor mele, am citit un fragment din cuvintele lui Dumnezeu: „Dacă trăiești cu un sentiment frecvent de învinuire în inima ta, te simți neliniștit, nu ai pace sau bucurie și dacă ești adesea îngrijorat și tulburat de tot felul de lucruri, ce demonstrează asta? Doar că nu practici adevărul și că nu rămâi ferm în mărturia ta pentru Dumnezeu. Când trăiești în mijlocul firilor satanice, acționezi conform propriei voințe, nu-ți place să practici adevărul și chiar îl trădezi, recurgând la orice mijloace pentru a-ți atinge scopurile. Îți protejezi doar propria vanitate, mândrie, reputație, statut și interese. Nu înseamnă asta a fi egoist și detestabil? Când trăiești mereu pentru tine și pentru propriile interese, viața devine extrem de dureroasă. Ai atât de multe dorințe egoiste, încurcături, înrobiri, îndoieli și frământări; nu există nici cea mai mică pace sau bucurie în tine. A trăi pentru trupul corupt nu este altceva decât suferință extremă” (Cuvântul, Vol. 3: Discursurile lui Hristos al zilelor de pe urmă, „Pătrunderea în viață începe cu îndeplinirea datoriei”). Gândindu-mă la cuvintele lui Dumnezeu, mi-am dat seama că motivul pentru care nu puteam fi fericită, nici măcar după ce am terminat conceptul și, în schimb, mă simțeam epuizată și deznădăjduită, era că aveam o dorință prea mare de statut. Ca să evit să-mi expun neajunsurile, m-am deghizat, prefăcându-mă în fața celorlalți. Nu era epuizant? Apoi, am găsit alt fragment din cuvintele lui Dumnezeu care m-a ajutat să-mi înțeleg mai bine firea coruptă. Dumnezeu Atotputernic spune: „Oamenii sunt inerent ființe create. Pot ființele create să dobândească omnipotență? Pot ele să dobândească desăvârșirea și să fie fără cusur? Pot ele să dobândească excelența în toate, să ajungă să înțeleagă toate lucrurile, să vadă totul clar și să fie capabile de orice? Nu pot. Însă, în oameni, există o fire coruptă, o slăbiciune fatală: de îndată ce deprind o meserie sau o profesie, oamenii au sentimentul că sunt capabili, că au poziție și valoare personală, că sunt profesioniști. Indiferent care este adevărata lor măsură, toți vor să se prezinte ca niște indivizi faimoși sau excepționali, să devină o figură oarecum cunoscută și să-i facă pe alții să creadă că sunt perfecți și fără cusur, fără niciun defect; ei doresc să fie văzuți de alți oameni ca niște indivizi capabili, puternici, excepționali sau faimoși și măreți, cu o imagine grandioasă și impunătoare, cu abilitatea de a face orice și nimic din ce nu pot face. Ei simt că dacă ar cere ajutorul altora, ar părea incapabili și inferiori și că oamenii i-ar disprețui. Din acest motiv, ei doresc întotdeauna să păstreze aparențele. Unii oameni, când li se cere să facă ceva, spun că știu cum să facă acel lucru, când, de fapt, nu știu. După aceea, în secret, cercetează și încearcă să învețe cum să îl facă, dar se dovedește că după ce l-au studiat câteva zile, tot nu înțeleg cum să facă. Când sunt întrebați cum se descurcă cu asta, ei spun: «E aproape gata, aproape!» Însă, în inimile lor, se gândesc: «Nici pe departe nu e gata, habar n-am, nu știu ce să fac! Nu trebuie să mă dau în vileag, trebuie să continui să păstrez o aparență, nu pot lăsa oamenii să-mi vadă neajunsurile și ignoranța, nu îi pot lăsa să mă privească cu dispreț!» Ce problemă este aceasta? Este o suferință doar pentru a-și salva reputația cu orice preț. Ce fel de fire este aceasta? Aroganța unor astfel de oameni nu cunoaște limite, și-au pierdut complet rațiunea. Ei nu vor să fie oameni obișnuiți, nu vor să fie oameni de rând, oameni normali, ci supraoameni, indivizi excepționali sau oameni capabili. Aceasta este o problemă atât de mare! În ceea ce privește slăbiciunile, neajunsurile, ignoranța, prostia și lipsa de înțelegere din cadrul umanității normale, ei vor ascunde totul și nu-i vor lăsa pe alții să vadă – se deghizează mereu. […] Spuneți-Mi, oamenii de acest tip nu trăiesc mereu în ceață? Nu visează? Nu se cunosc pe ei înșiși, nu știu cine sunt și nu știu cum să trăiască umanitatea normală. Nu au făcut niciodată ceea ce ar trebui să facă oamenii într-o manieră realistă, nici nu au trăit vreodată ca o persoană normală. Dacă trăiești mereu în ceață și într-un mod confuz, nu faci lucrurile într-o manieră realistă și trăiești mereu după închipuirile tale, asta înseamnă necaz – nu știi cum să te porți, iar calea vieții pe care ai ales-o este greșită” (Cuvântul, Vol. 3: Discursurile lui Hristos al zilelor de pe urmă, „Cele cinci condiții care trebuie îndeplinite pentru a porni pe calea cea dreaptă a credinței în Dumnezeu”). Cuvintele lui Dumnezeu expuneau starea mea de atunci. Întrucât lucram în design de ceva vreme, îmi însușisem unele abilități și fusesem selectată lideră de echipă, credeam că aveam capacitate de lucru și că eram o persoană de un talent rar. După ce m-am gândit astfel la mine, am acordat o atenție deosebită părerii celorlalți despre mine, îngrijorată că aveau să-mi vadă lipsurile și să spună că nu-s potrivită pentru slujba asta. Mai ales legat de imaginea asta de fundal, nu mai îndeplinisem nicio sarcină atât de dificilă și nu eram sigură că voi reuși, dar ca să-mi păstrez reputația și statutul și să câștig încrederea supraveghetorului și a conducătorului, am pretins că aveam totul sub control. Când am întâmpinat probleme și nu făceam progrese, n-am cerut ajutor, ci m-am chinuit singură. Când conducătorul s-a interesat de progresele sau problemele mele, nu i-am spus despre problemele reale, deși eram complet pierdută. În schimb, am ales să-i înșel pe conducător și pe supraveghetor și chiar să pretind că sunt foarte pricepută, ca să-l determin pe conducător să creadă că puteam face treaba. M-am prefăcut în toate privințele, ca să-mi ascund lipsurile. Mereu am pretins că sunt o lucrătoare talentată, ca ceilalți să creadă că pot face orice și că știu totul. Mi-am dat seama că eram extrem de ipocrită și arogantă. Cuvintele lui Dumnezeu spun: „Oamenii sunt inerent ființe create. Pot ființele create să dobândească omnipotență? Pot ele să dobândească desăvârșirea și să fie fără cusur? Pot ele să dobândească excelența în toate, să ajungă să înțeleagă toate lucrurile, să vadă totul clar și să fie capabile de orice? Nu pot.” Așa e, cum ar putea un om corupt să fie perfect și priceput în toate? Este normal să nu înțelegi sau să nu poți să faci anumite lucruri ce țin de datoria ta, dar eu n-am avut atitudinea asta față de neajunsurile mele. În schimb, am insistat să mă înfățișez ca fiind o persoană talentată. Nu voiam să fiu văzută ca o ființă creată oarecare, cu defecte. Am căutat să fiu perfectă și fără cusur. Eram atât de arogantă, încât mi-am pierdut rațiunea. Pentru că mă prefăceam mereu în datoria mea, temându-mă că ceilalți vor vedea cum sunt de fapt și nu ceream ajutor când nu înțelegeam ceva, conceptul a progresat încet, când ar fi trebuit să fie finalizat rapid, eu ajungând la epuizare emoțională. Mi-am dat seama că a fost o nesăbuință din partea mea să urmăresc perfecțiunea. Îmi ascundeam mereu lipsurile, fără să am curajul să le recunosc și să le înfrunt. Prin urmare, nu doar că eram obosită și ipocrită în datoria mea, dar am și întârziat lucrarea bisericii. Dându-mi seama de asta, m-am rugat lui Dumnezeu: „Dumnezeule! Îți mulțumesc pentru luminarea și îndrumarea Ta care m-au ajutat să văd cât de jalnică a fost prefăcătoria mea. Pe viitor, sunt gata să-mi îndrept opiniile greșite din spatele lucrurilor pe care le urmăresc, să am atitudinea corectă față de neajunsurile mele, să întreb când nu înțeleg, să mă abțin de la prefăcătorie și înșelătorie și să-mi fac datoria într-un mod realist.”

Apoi, am citit mai mult din cuvintele lui Dumnezeu: „Indiferent de problemele pe care le întâmpini, trebuie să cauți adevărul pentru a le rezolva, nu trebuie sub nicio formă să te deghizezi sau să prezinți o imagine falsă altora. Fie că este vorba de deficiențele tale, de neajunsurile tale, de defectele tale sau de firile tale corupte, trebuie să vorbești deschis și să ai părtășie despre toate aceste lucruri. Nu le ține ascunse. A învăța cum să vorbești deschis este primul pas spre intrarea în viață și este primul obstacol, cel mai greu de depășit. Odată ce ai depășit acest obstacol, va fi ușor să intri în adevăr. Când vei face acest pas, ce va însemna? Va însemna că îți deschizi inima și dezvălui și vorbești deschis despre fiecare parte din tine – fie bună sau rea, pozitivă sau negativă – și o scoți la lumină pentru ca alți oameni să o vadă și pentru ca Dumnezeu să o vadă, neascunzând sau tăinuind nimic de Dumnezeu, nefolosind nicio deghizare, înșelăciune sau amăgire față de Dumnezeu și fiind, de asemenea, sincer cu alți oameni. În acest fel, vei trăi în lumină; nu numai că Dumnezeu te va scruta, dar și alți oameni vor vedea că există principii și transparență în acțiunile tale. Nu trebuie să folosești nicio metodă pentru a-ți proteja reputația, imaginea și statutul și nici nu trebuie să-ți ascunzi sau să-ți acoperi greșelile. Nu trebuie să te angajezi în aceste eforturi inutile. Dacă poți renunța la aceste lucruri, viața ta va deveni foarte relaxată, liberă de constrângeri și durere, iar tu vei trăi complet în lumină” (Cuvântul, Vol. 3: Discursurile lui Hristos al zilelor de pe urmă, Partea a III-a). Mi-am dat seama că, dacă voiam să-mi fac bine datoria, să fiu aprobată de Dumnezeu, cheia era să caut adevărul. Indiferent de ce firi corupte aș fi dezvăluit sau ce probleme aveam în datoria mea, trebuia să mă destăinui lui Dumnezeu în rugăciune pentru îndrumare, să mă lepăd de dorința mea de reputație și statut, să caut să am părtășie cu frații și surorile, să mă abțin de la prefăcătorie și deghizare, să mă deschid și să-i las pe toți să mă vadă cum sunt cu adevărat, să fac doar ce puteam face, să recunosc când nu puteam, și să caut adevărul împreună cu alții. Să-mi fac datoria astfel ar fi mai puțin epuizant, inhibant – ar fi o bucurie. Dându-mi seama de asta, m-am destăinuit fraților mei și surorilor în părtășie despre corupția pe care o dezvăluisem în întregul proces de concepere și am semnalat problemele întâlnite pentru a le discuta cu ei. Frații și surorile m-au învățat câteva tehnici noi de folosire a programelor de calculator și metode de a desena. După aceea, am continuat să completez imaginea de fundal și întregul proces a mers foarte bine. Ulterior, niște frați și surori mi-au spus: „Imaginea ta de fundal arată mult mai bine decât cele anterioare. Ai putea să ne împărtășești cândva experiența ta și ceea ce ai învățat?” Am fost foarte fericită să aud asta, simțind că fusesem, într-adevăr, oarecum utilă. Gândindu-mă la experiența mea de concepere a fundalului, mi-am dat seama că nu e nimic greșit să ai neajunsuri și nu este nimic rău ca alții să le cunoască. Să poți să te destăinui, să cauți adevărul, să lași deoparte intențiile și dorințele greșite este cel mai important. Te poți simți împăcat și liniștit făcându-ți datoria astfel.

Treptat, am reușit să livrez concepte de calitate pentru proiecte dificile și am realizat mai multe materiale finite decât ceilalți frați și surori. Ei îmi cereau mereu sfaturi legat de conceptele de design și de alte chestiuni tehnice. La început, le spuneam doar ceea ce știam, dar, întrebându-mă tot mai mulți, fără să-mi dau seama, am început să gândesc: „Cred că acum toți îmi recunosc talentele. Altfel, de ce mi-ar cere mie sfaturi?” Pe nesimțite, a început să-mi placă acest sentiment de satisfacție și eram foarte mulțumită de mine. Dar, apoi, s-a întâmplat ceva absolut neașteptat. Într-una dintre imaginile de fundal concepute de mine pentru un imn, conducătorul meu a observat o problemă care încălca principiile și m-a chemat să analizăm abaterile. A spus că imaginea trebuia editată în acea zi, ca să nu întârzie lucrarea, și m-a întrebat dacă puteam să o editez singură sau aveam nevoie de ajutor. Mi-am zis: „Eu am conceput imaginea, dacă o dau altcuiva, nu va părea că nu sunt destul de pricepută? Nu vor crede oamenii că mă dau mare, dar nu pot să mă descurc la nevoie? Nu se poate! Nu pot renunța acum. Dacă pot să rezolv singură problema, toți vor ști că-mi pot face treaba, că sunt de încredere și merit să fiu cultivată.” Dându-mi seama de asta, i-am spus conducătorului c-o voi rezolva singură, conform principiilor. În timp ce editam, pentru o parte a imaginii nu am reușit să găsesc un concept bun. Pentru că nu mai era timp și mă blocasem la acel concept, m-am stresat rău, vrând să termin cât mai repede posibil, dar oricât modificam conceptul, nu-mi ieșea. Am rămas blocată la acel concept până la 5 dimineața, dar tot nu m-am putut gândi la nimic. Gândurile-mi erau încețoșate. Abia atunci am început să examinez de ce aveam această problemă. Brusc mi-am dat seama: conceptul meu încălca principiile pentru că exista un aspect al principiilor pe care nu îl înțelegeam. Necesitatea editării întârziase deja lucrarea. Nici nu știam dacă editarea va rezolva lucrurile, iar imaginea era necesară urgent, deci am știut că trebuia să găsesc pe cineva cu care să cooperez. Dar ca să-mi păstrez statutul și reputația și să-mi ascund lipsurile, m-am străduit să mă descurc singură. Nu cumva întârziam lucrarea bisericii? Dându-mi seama de asta, m-am simțit vinovată și m-am rugat lui Dumnezeu, ca să mă căiesc: „Dumnezeule! Sunt înlănțuită de firea mea coruptă. Cum am o problemă, pretind că totul e în regulă, ca să mă admire ceilalți. Nu-mi pot înfrunta corect lipsurile. E foarte obositor să-mi îndeplinesc datoria astfel! Bunule Dumnezeu, îndrumă-mă, Te rog, să-mi recunosc corupția și să mă lepăd de vanitate, să pot practica potrivit cuvintelor Tale!” După rugăciune, m-am gândit la următoarele cuvinte ale lui Dumnezeu: „Tu urmărești întotdeauna măreția, noblețea și statutul; urmărești întotdeauna să fii deasupra celorlalți. Cum Se simte Dumnezeu când vede asta? El urăște acest lucru și Se va îndepărta de tine. Cu cât urmărești mai mult măreția și noblețea și cauți să fii deasupra celorlalți, să te ridici deasupra mulțimii, să fii excepțional și remarcabil, cu atât mai multă aversiune simte Dumnezeu față de tine. Dacă nu reflectezi asupra ta și nu te căiești, atunci Dumnezeu va fi scârbit de tine și te va respinge. Sub nicio formă nu trebuie să fii o persoană față de care Dumnezeu simte aversiune; trebuie să fii o persoană pe care Dumnezeu o iubește. Așadar, cum poți deveni o persoană pe care Dumnezeu o iubește? Acceptă ascultător adevărul, ocupă-ți locul cuvenit de ființă creată, acționează în mod realist pe baza cuvintelor lui Dumnezeu, îndeplinește-ți datoria cum se cuvine, fii o persoană onestă și trăiește asemănarea umană. Acest lucru este de ajuns și Îl va mulțumi pe Dumnezeu. Oamenii nu trebuie sub nicio formă să nutrească ambiții sau visuri deșarte, nu trebuie să urmărească faimă, câștig și statut sau să caute să se ridice deasupra mulțimii. Cu atât mai mult, nu trebuie să caute să fie supraoameni sau personalități mărețe, să fie deasupra celorlalți și să-i facă pe alții să-i idolatrizeze. La aceasta tânjesc oamenii corupți și aceasta este calea Satanei; Dumnezeu nu îi mântuiește pe astfel de oameni. Dacă oamenii urmăresc neîncetat faimă, câștig și statut și refuză cu încăpățânare să se căiască, atunci sunt imposibil de mântuit și există un singur final pentru ei: eliminarea” (Cuvântul, Vol. 3: Discursurile lui Hristos al zilelor de pe urmă, „Îndeplinirea adecvată a datoriei necesită o cooperare armonioasă”). Cuvintele lui Dumnezeu abordau întocmai starea mea: alergam mereu după reputație, statut și admirație. Când am reușit să fac mai multe concepte finite decât ceilalți și am finalizat proiecte solicitante cu o calitate garantată, am devenit în mod inconștient arogantă. Mai mult, când ceilalți tot veneau la mine cu întrebări, aveam un sentiment profund de satisfacție și îmi plăcea să fiu admirată. Când una dintre imaginile mele a avut o problemă și a fost trimisă înapoi, iar conducătorul a sugerat ca un alt frate sau o altă soră să mă ajute la editare, pentru a câștiga timp, n-am ținut cont de lucrarea bisericii, îngrijorându-mă doar că, lăsându-i pe alții să mă ajute, aveam să-mi dezvălui incompetența. Ca să-mi păstrez reputația și statutul și să evit să fiu desconsiderată, am făcut editarea singură. Când am întâmpinat probleme, în loc să cer ajutor, am strâns din dinți și mi-am stors creierii, ținând totul pe loc. Din afară, părea că fac ore suplimentare pentru datoria mea, dar, de fapt, corectând imaginea, încercam doar să-mi dovedesc talentul, dând oamenilor sentimentul că sunt demnă de încredere și că se pot bizui pe mine. Am văzut că-mi doream prea mult reputație și statut. Dumnezeu ne scrutează gândurile; chiar dacă-i puteam înșela pe frați și surori, nu-L puteam înșela pe Dumnezeu și, oricât de bine mi-aș fi ascuns lipsurile, dacă firea mea coruptă era neschimbată și nu obțineam adevărul, El tot m-ar fi disprețuit și m-ar fi eliminat. În goana mea după reputație și statut, întârziasem lucrarea bisericii și, dacă nu reflectam asupra mea și nu mă căiam în fața lui Dumnezeu, doar m-aș fi înșelat pe mine și pe alții, făcându-mi rău. Dându-mi seama de asta, am rugat imediat o soră care se pricepea la design să mă ajute. Am discutat cu ea cum să editez imaginea și, după aceea, am avut un concept mult mai clar. La scurt timp, am finalizat editarea.

Ulterior, am continuat să reflectez de ce am încercat mereu să-mi ascund lipsurile. Am văzut un fragment din cuvintele lui Dumnezeu care m-a impresionat profund. Dumnezeu Atotputernic spune: „Este o rușine să nu știi să faci unele lucruri? Există cineva care poate să facă orice? Nu este nicio rușine să nu știi să faci unele lucruri. Nu uita că ești doar o persoană obișnuită. Nimeni nu te pune pe un piedestal și nu te venerează. O persoană obișnuită este doar atât: o persoană obișnuită. Dacă nu știi să faci ceva, spune pur și simplu că nu știi să o faci. De ce ai încerca să te deghizezi? Oamenii vor fi dezgustați de tine dacă te deghizezi mereu. Mai devreme sau mai târziu, te vei da de gol și, în acel moment, îți vei pierde demnitatea și integritatea. Aceasta este firea antihriștilor – ei se consideră mereu buni la toate, oameni care pot să facă orice, care sunt capabili și competenți în toate privințele. Nu le va aduce acest lucru necazuri? Ce ar face dacă ar avea o atitudine sinceră? Ar spune: «Nu stăpânesc foarte bine aceste cunoștințe tehnice; am doar puțină experiență. Am aplicat tot ce știu, dar nu înțeleg aceste probleme noi cu care ne confruntăm. Prin urmare, trebuie să deprindem niște cunoștințe profesionale dacă vrem să ne facem datoria bine. Dacă stăpânim cunoștințele profesionale, vom putea să ne îndeplinim datoria în mod eficient. Dumnezeu ne-a încredințat această datorie, așa că avem responsabilitatea să o facem bine. Ar trebui să mergem și să deprindem aceste cunoștințe profesionale având o atitudine de asumare a responsabilității pentru datoria noastră.» Aceasta înseamnă să practici adevărul. O persoană cu firea unui antihrist nu ar face asta. Dacă are un strop de rațiune, va spune: «Știu doar atât. Nu e nevoie să mă stimezi, iar eu nu am de ce să-mi dau aere – nu va ușura asta lucrurile? E groaznic să ne deghizăm mereu. Dacă există ceva ce nu știm, putem să învățăm împreună și apoi să cooperăm în mod armonios ca să ne facem bine datoria. Trebuie să avem o atitudine responsabilă.» Văzând asta, oamenii și-ar spune: «Această persoană este mai bună decât noi; atunci când întâmpină o problemă, nu se forțează orbește dincolo de limitele ei, nici nu o transmite altora sau evită responsabilitatea. În schimb, și-o asumă și o abordează cu o atitudine serioasă și responsabilă. Aceasta este o persoană bună, serioasă și responsabilă față de lucrarea și datoria sa. Este demnă de încredere. Casa lui Dumnezeu a avut dreptate să-i încredințeze această sarcină importantă. Dumnezeu scrutează cu adevărat adâncurile inimii oamenilor!» Făcându-și datoria în acest fel, își va îmbunătăți aptitudinile și va câștiga aprobarea tuturor. Cum ia naștere această aprobare? În primul rând, își abordează datoria cu o atitudine serioasă și responsabilă; în al doilea rând, este în stare să fie o persoană onestă și are o atitudine practică și studioasă; în al treilea rând, nu poate fi exclus faptul că are îndrumarea și luminarea Duhului Sfânt. O asemenea persoană are binecuvântarea lui Dumnezeu; este ceea ce poate obține cineva care are conștiință și rațiune. Deși are firi corupte, defecte și neajunsuri și nu știe să facă multe lucruri, încă se află pe calea corectă de practicare. Nu se deghizează și nu amăgește; are o atitudine serioasă și responsabilă față de datoria sa, precum și o atitudine plină de dor și evlavie față de adevăr. Antihriștii nu vor putea niciodată să facă aceste lucruri, deoarece modul lor de gândire va fi mereu diferit de al celor care iubesc și urmăresc adevărul. De ce gândesc ei diferit? Pentru că natura Satanei se află în ei; trăiesc conform firii Satanei, urmăresc mereu reputația și statutul și își doresc constant să-și atingă scopul de a prelua puterea. Caută mereu să folosească diverse metode de a recurge la uneltiri și vicleșuguri, inducând oamenii în eroare prin orice mijloace, ca să li se închine și să-i urmeze. Prin urmare, ca să-i păcălească pe oameni, găsesc tot felul de metode de a se deghiza, de a înșela, minți și amăgi, pentru a-i face pe alții să creadă că au dreptate în toate privințele, că sunt capabili în toate și că pot face orice; că sunt mai deștepți decât alții, sunt mai înțelepți decât alții, înțeleg mai mult decât alții; că sunt mai buni decât alții la toate și sunt mai presus decât ceilalți în orice privință – chiar și că sunt cei mai buni din orice grup. Au o astfel de nevoie; aceasta este firea antihriștilor. Astfel, ei învață să se prefacă a fi ceva ce nu sunt, prilejuind fiecare dintre aceste diverse practici și manifestări” [Cuvântul, Vol. 4: Expunerea antihriștilor, „Punctul opt: Ar vrea ca alții să li se supună numai lor, nu adevărului sau lui Dumnezeu (Partea a treia)”]. Antihriștii sunt vicleni și ticăloși prin natura lor. Ca să-și păstreze statutul și reputația, ar face chiar orice; se prefac, spun minciuni și îi înșală pe ceilalți. M-am gândit la un antihrist care a fost exclus din biserica noastră: ca să se impună și să câștige admirație, nu căuta ajutor când se confrunta cu probleme și pretindea că știe mai mult decât știa, preferând să întârzie lucrarea bisericii ca să-și păstreze statutul și imaginea. El își menționa doar succesele, nu și eșecurile, provocând de mai multe ori pierderi pentru lucrarea bisericii, dar fără să se căiască vreodată. Pentru asta, a fost până la urmă exclus din biserică. Mi-am comparat comportamentul cu al lui: nu m-am axat pe căutarea adevărurilor-principii în datoria mea, n-am acceptat scrutarea lui Dumnezeu, nu mi-am făcut datoria într-un mod realist și mereu m-am prefăcut, căutând admirația celorlalți. Evident, era o problemă în conceptul meu, dar deși nu aveam o idee clară cum să-l editez, nu am căutat și nu am discutat nimic cu frații și surorile mele, fiind, în schimb, hotărâtă să o rezolv singură. N-am ținut cont de lucrarea bisericii și cât timp mai exista cea mai mică speranță, nu am vrut să-mi expun defectele, de parcă întârzierea lucrării bisericii nu conta, cel mai important fiind să-mi păstrez imaginea. Am făcut totul ca să ascund ce-mi amenința imaginea și statutul, chiar dacă a fost extrem de istovitor și de greu. Să-mi pierd așa-zisa „imagine bună” era ca și cum mi-aș fi pierdut viața. Acțiunile mele trădau o fire de antihrist. Dându-mi seama de asta, m-am speriat puțin. Poate că n-am făcut tot felul de rele ca un antihrist, dar am căutat mereu reputația, statutul și admirația celorlalți, chiar acționând cu viclenie și înșelându-i pe alții. Dacă nu îndreptam această fire, în final, Dumnezeu avea să mă dezvăluie și să mă elimine. Așa că m-am rugat Lui și m-am căit, dornică să renunț la vanitate și statut ca să practic după cuvintele Lui.

Ulterior, dacă în designurile mele erau probleme pe care nu le puteam rezolva singură, contactam imediat pe cineva și mă destăinuiam în părtășie, căutând și ascultând sugestiile sale. Uneori, îi ceream și să creeze împreună cu mine. O dată, am avut o altă problemă cu un concept și n-am făcut progrese, nici după ce m-am gândit la el o vreme. Conducătorul m-a întrebat de progresul meu, iar eu am vrut să afișez o fațadă, dar mi-am dat seama imediat că iar încercam să-mi păstrez statutul și reputația. Apoi, mi-am adus aminte de un fragment din cuvintele lui Dumnezeu: „În toate lucrurile, te destăinui și arunci o lumină asupra ta; nu ții lucrurile ascunse, nu disimulezi lucrurile, nici nu maschezi lucrurile. În schimb, ai părtășie cu frații și surorile, dezvăluindu-te și destăinuindu-te, permițându-le să-ți vadă ideile și gândurile interioare și atitudinea ta cinstită. În acest fel, adevărul va prinde treptat rădăcini, va înflori și va da roade în tine și, puțin câte puțin, vei vedea rezultate. Inima ta va deveni din ce în ce mai cinstită și va ajunge să fie din ce în ce mai mult de partea lui Dumnezeu și vei ști să protejezi interesele casei lui Dumnezeu atunci când îți faci datoria, iar când nu le protejezi, conștiința ta va fi neliniștită. Aceasta va fi dovada că adevărul a avut un efect asupra ta și a devenit viața ta” (Cuvântul, Vol. 3: Discursurile lui Hristos al zilelor de pe urmă, Partea a III-a). Cuvintele lui Dumnezeu erau foarte motivante. Știam că trebuia să nu mă mai prefac, să-mi înfrunt lipsurile cu onestitate și calm. Orice ar fi crezut alții despre mine, trebuia să spun adevărul și să caut o soluție cu ceilalți. Întâmplător, în acea zi s-a organizat o adunare, așa că am vorbit deschis, în părtășie, despre dificultățile și corupțiile pe care le dezvăluisem. După ce am vorbit, m-am liniștit. Când am discutat totul cu ceilalți, m-au ajutat să găsesc o cale de a corecta conceptul și, curând, am finalizat editarea. Eram atât de fericită! Am putut să simt cât de bine este să te destăinui și să fii sincer, fără să te prefaci! Doar prin mântuirea lui Dumnezeu am reușit să realizez acest lucru și să mă schimb. Slavă lui Dumnezeu!


11. Nu m-am străduit în datorie și asta mi-a făcut rău

de Owen, Spania

În 2018, lucram drept creator video la biserică. Inițial, fiindcă nu aveam competențele tehnice și nu cunoșteam diversele principii, am învățat mult ca să capăt priceperea necesară. După o vreme, competența mea tehnică s-a îmbunătățit mult și am fost selectat lider de echipă. Am fost încântat și eram dornic să muncesc din greu ca să-mi fac datoria. Ulterior, a apărut o problemă într-un proiect video complicat și conducătorul meu m-a trimis să o monitorizez și să o rezolv. Confruntat cu un flux al lucrărilor complicat și cu lipsa mea de competențe tehnice, inițial, am lucrat cu frații și surorile ca să găsim soluții. Dar, după o perioadă de muncă grea, în care lucrurile au început să meargă mai ușor, iar abilitățile tehnice mi s-au îmbunătățit, am început să mă las pe tânjeală. M-am gândit: „Poate că nu merge ideal proiectul ăsta, dar e mult mai bine decât înainte. Trebuie doar să continui să fac lucrurile așa. Nu e nevoie să verific atât de des. E foarte obositor să stai mereu ca pe ace.” Ulterior, rareori am explorat competențe noi și am neglijat să deprind mai multe competențe tehnice. De câteva ori, au fost probleme cu filmările create de mine, iar ceilalți m-au sfătuit să-mi îmbunătățesc competențele. Deși știam că au dreptate, m-am gândit: „Am și așa multe lucrări. Dacă mi-aș mai face timp și să studiez – lăsând la o parte cât de obositor ar fi – ce s-ar întâmpla dacă nu mi-aș îmbunătăți cine știe ce rezultatele după ce aș investi mai mult timp și energie? N-ar fi oare în van toată munca suplimentară?” Așa că n-am luat în seamă sfaturile celorlalți. Ulterior, conducătorul a observat că lucrarea noastră progresa lent și m-a rugat să identific problema. Partenerul meu de lucrare mi-a tot reamintit să rezolv problema. Atunci, m-am cam împotrivit. M-am gândit: „Om progresa noi cam lent, dar obținem rezultate mai bune decât înainte. N-ar trebui să ne grăbim.” Dar în sinea mea, știam că, dacă aș fi analizat și planificat mai atent lucrarea, chiar mai era loc pentru a-i îmbunătăți eficiența. Dar, când mă gândeam cât de stresat eram deja cu lucrarea și cât de obositor ar fi fost să investesc și mai mult timp în această lucrare, amânam în mod constant. Mai târziu, conducătorul meu a mai abordat problema de două ori cu mine și, îngrijorat de reputația mea, abia atunci am analizat situația mecanic, fără tragere de inimă. Dar, în cele din urmă, tot n-am putut găsi o soluție potrivită.

Ulterior, n-am fost dispus deloc să mă gândesc la lucrarea echipei sau să plătesc un preț pentru a o face mai bine. Când aveam timp liber, voiam doar să mă odihnesc și chiar m-am trezit târziu de câteva ori la rând, întârziindu-ne lucrarea. Când ieșeam cu treabă, uneori, zăboveam afară, evitându-mi o vreme datoria. Nici în pauzele din lucrare nu mă gândeam cum să-mi îmbunătățesc aptitudinile, ci mă odihneam, când aveam ocazia. Și uite-așa, am devenit din ce în ce mai delăsător, monitorizând și repartizând mecanic lucrări. Rareori îi ajutam pe alții să-și rezume abaterile din lucrări și, când apăreau probleme, nu voiam să mă gândesc cum să le rezolv. Ca urmare, am ajuns să amânăm filmări care clar ar fi putut fi terminate înainte de termen. În acea perioadă, au apărut constant probleme în filmările create de mine și niciunul dintre frații și surorile din echipa mea nu și-a îmbunătățit lucrarea. Dacă apărea chiar și cea mai mică dificultate în lucrare, toți se plângeau. Nu numai că n-am reușit să rezolv asta prin părtășie, dar eram de acord cu această plângere. Fiindcă nu am făcut o lucrare reală și n-am făcut îmbunătățiri după ce conducătorii și lucrătorii au avut părtășie cu mine de mai multe ori, curând, am fost demis. M-am simțit groaznic, așa că m-am rugat lui Dumnezeu și am reflectat asupra mea.

Într-o zi, în timpul devoțiunilor mele, am văzut cuvintele Lui, care spuneau: „În cursul îndeplinirii îndatoririlor lor, unii oameni nu sunt dispuși să îndure nicio suferință și, când întâmpină o problemă, se plâng că este prea grea și refuză să plătească un preț. Ce fel de atitudine este aceasta? Este una superficială. Dacă îți îndeplinești datoria în mod superficial, abordând-o cu lipsă de respect, care va fi rezultatul? Nu vei face treabă bună nici măcar într-o datorie pe care ești capabil să o faci bine – performanța ta nu va fi conform standardului, iar Dumnezeu va fi foarte nemulțumit de atitudinea pe care o ai cu privire la datoria ta. Dacă te poți ruga lui Dumnezeu, dacă tu cauți adevărul și îți dedici toată inima și mintea, dacă poți coopera astfel, atunci Dumnezeu va pregăti totul pentru tine în avans, astfel încât totul decurge armonios și aduce rezultate bune atunci când te ocupi de lucruri. Nu va fi nevoie să depui o cantitate imensă de energie; atunci când faci tot posibilul pentru a coopera, Dumnezeu rânduiește totul pentru tine. Dacă ești viclean și delăsător, dacă nu îți faci datoria așa cum trebuie și mergi mereu pe o cale greșită, atunci Dumnezeu nu va lucra în tine; vei pierde această oportunitate, iar Dumnezeu va spune: «Nu am cum să te folosesc. Dă-te la o parte! Îți place să fii viclean și delăsător, nu-i așa? Îți place să fii leneș și să te complaci în confort, nu? Ei bine, atunci, complace-te în confort pentru totdeauna!» Dumnezeu va oferi acest har și această oportunitate altcuiva. Ce spuneți: e acest lucru o pierdere sau un câștig? (O pierdere.) Este o pierdere enormă!” (Cuvântul, Vol. 3: Discursurile lui Hristos al zilelor de pe urmă, Partea a III-a). Citind cuvintele lui Dumnezeu, m-am gândit la timpul meu ca lider de echipă. Am văzut că fusesem exact cum dădeau în vileag cuvintele Lui. Eram indiferent, iresponsabil, superficial și șiret față de datoria mea. Când am început să lucrez ca lider de echipă, am investit timp și efort, dar îmbunătățindu-mi abilitățile și obținând rezultate, m-am complăcut, culcându-mă pe lauri și răsfățându-mi mereu trupul. Nu mă gândeam decât cum să mă relaxez și cum să-mi ușurez viața. Nu eram dispus să fac niciun efort pentru lucrare, ca s-o îmbunătățesc. Chiar și când vedeam clar că sunt probleme, nu le rezolvam imediat, iar când le indicau alții, eu le ignoram. Ca lider de echipă, când îi vedeam pe alții din echipă plângându-se de problemele lor, nu aveam părtășie despre adevăr, ca să le rezolv problemele, ba chiar le țineam isonul și eram de acord cu ei. Parcă oricât ar fi fost întârziată lucrarea video sau oricâte probleme ar fi avut frații și surorile, nu mă privea deloc. Voiam doar să mă bucur de plăceri fizice și să evit să mă obosesc. Ca urmare, au apărut constant probleme în filmările produse de noi, care au întârziat mult progresul lucrării video. Tratam cu superficialitate o datorie foarte importantă; de dragul confortului și al tihnei trupului meu, am îndrăznit să fiu superficial, să-L înșel pe Dumnezeu și să-i păcălesc pe alții cu bună știință. Unde era inima mea cu frică de Dumnezeu? Dumnezeu detesta și ura aceste atitudini față de datorie. Reamintindu-mi toate problemele din lucrarea mea, dacă aș fi investit timp și aș fi plătit prețul, lucrurile nu s-ar fi agravat așa de mult. Dar eram leneș și nu voiam să sufăr sau să simt oboseală. Ca urmare, am afectat lucrarea video. Eram așa de egoist, de josnic și lipsit de umanitate! Devenisem atât de degenerat și decadent și nici nu realizam asta! Dumnezeu îmi orchestrase atenționări și eu tot nu reflectam și nu mă căiam. Cum putusem să fiu așa de insensibil și de intransigent? Realizând asta, m-am simțit vinovat și supărat. Chiar nu meritam să fiu lider, având în vedere că eram atât de iresponsabil și nu aveam umanitate. Era doar greșeala mea că fusesem demis.

Mai târziu, am mai văzut un fragment din cuvintele lui Dumnezeu: „Ori de câte ori i se spune unei persoane ceva sau i se încredințează o sarcină, indiferent dacă este de la un conducător, un lucrător sau Cel de mai sus, oamenii cu simțul responsabilității se vor gândi întotdeauna: «Ei bine, din moment ce are o părere atât de bună despre mine, trebuie să mă ocup bine de această chestiune și să nu dezamăgesc.» Nu-i așa că ai îndrăzni să încredințezi o chestiune unei astfel de persoane care are conștiință și rațiune? Persoana căreia îi poți încredința o chestiune de care să se ocupe este cu siguranță o persoană pe care o privești în mod favorabil și în care ai încredere. În mod deosebit, dacă s-a ocupat de mai multe sarcini pentru tine și le-a dus la bun sfârșit cu multă conștiinciozitate și ți-a îndeplinit întru totul cerințele, vei crede că este o persoană demnă de încredere. În sinea ta, o vei admira cu adevărat și vei avea o părere bună despre ea. Oamenii sunt dispuși să se asocieze cu acest tip de persoană, ca să nu mai spunem de Dumnezeu. Credeți că Dumnezeu ar fi dispus să încredințeze lucrarea bisericii și o datorie pe care omul este obligat să o facă unei persoane care nu este de încredere? (Nu, El nu ar face acest lucru.) Ce așteptări are Dumnezeu de la o persoană căreia i-a atribuit o anumită sarcină în biserică? În primul rând, Dumnezeu speră că este sârguincioasă și responsabilă, că acordă o mare importanță sarcinii și o gestionează în consecință, îndeplinind-o bine. În al doilea rând, Dumnezeu speră că este o persoană demnă de încredere, că oricât de mult timp trece și indiferent de modul în care se schimbă mediul ei, simțul ei de răspundere nu se clatină, iar caracterul ei face față testului. Dacă este o persoană de încredere, Dumnezeu va fi liniștit. El nu va mai supraveghea sau monitoriza această chestiune pentru că, în sinea Lui, Dumnezeu are încredere în ea. Când Dumnezeu îi dă această sarcină, ea o va duce cu siguranță la bun sfârșit, fără nicio gafă” [Cuvântul, Vol. 5: Responsabilitățile conducătorilor și lucrătorilor, „Responsabilitățile conducătorilor și lucrătorilor (8)”]. Prin cuvintele lui Dumnezeu, am învățat că o persoană cu o umanitate adevărată e responsabilă în datorie, acceptă scrutarea lui Dumnezeu și e capabilă să se țină tare în datoria sa, îndeplinindu-și responsabilitatea și păstrându-și loialitatea exact conform principiilor, indiferent în ce situație se găsește. Asta e atitudinea pe care ar trebui s-o avem în îndatoriri. Fiindcă biserica îmi încredințase lucrarea video, ar fi trebuit măcar să fac ce puteam, cât puteam eu de bine și să identific și să rezolv în timp util problemele și dificultățile care apăreau în lucrare, ca să mă asigur că lucrarea evolua normal. Când am preluat această datorie, am promis fără ezitare, însă, mai târziu, nu mi-a păsat decât de confortul și tihna mea și n-am făcut deloc o lucrare reală, nici măcar când am fost îndemnat în mod repetat s-o fac. Am deținut titlul de „lider de echipă”, dar n-am reușit să fac nimic și n-am reușit să îndeplinesc nici măcar responsabilitățile minime pe care ar fi trebuit să le îndeplinesc. Ca urmare, am întârziat lucrarea video a bisericii. Chiar îmi lipsea umanitatea și nu se putea avea încredere în mine! La cum mă comportam, ar fi trebuit să fiu de mult eliminat. Doar prin mila și toleranța lui Dumnezeu mi s-a permis să continui să îmi îndeplinesc datoria în acea echipă. Pe atunci, m-am gândit: „Trebuie să apreciez ocazia asta și să-mi dau silința în datorie.” Apoi, n-am mai fost mulțumit de mersul lucrurilor în datoria mea și nu doar finalizam lucrarea la filmările încredințate mie în fiecare zi, ci căutam mereu moduri de a-mi crește eficiența, identificam problemele și abaterile noastre și le comunicam în timp util liderului echipei și discutam cu ceilalți cum să rezolvăm problemele. Deși era mai obositor să lucrez așa, mă simțeam mai liniștit și mai relaxat, știind că-mi îndeplinisem o parte din responsabilități.

Curând, conducătorul a văzut că mă schimbasem într-o oarecare măsură și mi-a încredințat supravegherea unui proiect video. Am apreciat ocazia de a îndeplini această datorie și am vrut să-mi dau toată silința. Am urmărit cu stăruință lucrarea zilnic și am rezumat toate abaterile pe care le aveam în lucrare. Când am observat probleme, am găsit un mod de a le rezolva imediat și dacă nu le-am putut rezolva, m-am consultat și le-am discutat cu liderul echipei. Dar puțin mai târziu, când am obținut unele rezultate în lucrarea noastră și abilitățile mi se îmbunătățiseră, m-a cuprins din nou lenea, pe nesimțite. M-am gândit: „Zilele astea, lucrarea merge conform planului și nu sunt probleme mari, ar trebui să mă odihnesc puțin. Dacă lucrez zilnic atât de mult și am atâtea griji, la un moment dat, nu voi mai putea face față.” Cum am gândit asta, am început să mă las pe tânjeală, doar făcând totul mecanic din nou, nu m-am mai gândit la îmbunătățirea abilităților sau rezolvarea problemelor și abaterilor și nici măcar nu m-am mai obosit să discut cu frații și surorile despre situația lucrării lor. Când aveam timp liber, voiam doar să mă relaxez și uneori, în timp ce lucram sau studiam competențe tehnice, urmăream clipuri amuzante sau teatru, ca să-mi omor timpul, întârziind astfel filmări care ar fi putut fi finalizate înainte de termen, iar rezultatele lucrării noastre începând să scadă. În acele zile, eram buimac și confuz, nu câștigam nicio lumină când citeam cuvintele lui Dumnezeu și simțeam cum mă cuprinde un întuneric. În plus, când mă rugam lui Dumnezeu, nu-I simțeam prezența. Deși știam că era periculos să continui așa, nu mă puteam controla și chiar mă simțeam îndurerat și chinuit. Atunci, am văzut un fragment din cuvintele lui Dumnezeu: „În cazul în care credincioșii sunt la fel de neglijenți și de nestăpâniți în vorbire și în conduită ca non-credincioșii, atunci sunt chiar mai ticăloși decât non-credincioșii; sunt demoni răi arhetipali” (Cuvântul, Vol. 1: Arătarea și lucrarea lui Dumnezeu, „Un avertisment pentru cei care nu practică adevărul”). Simțeam că ale lui Dumnezeu cuvinte mă expuneau direct. Credeam în Dumnezeu de mulți ani, dar tot n-am reușit să mă ocup de îndatoririle mele și am căutat tihnă când ar fi trebuit să lucrez, dând dovadă de o lipsă completă de sinceritate. În lumea laică, trebuie să respecți regulile stabilite de compania ta și, cât ești la muncă, trebuie să-ți faci slujba cu sârguință și să nu trândăvești. Dar, în timp ce-mi făceam datoria în biserică, n-aveam nici măcar un minim simț al responsabilității și-mi ignoram datoria ca să-mi satisfac poftele trupești. Acționând atât de destrăbălat și de necontrolat, cum meritam să fiu numit creștin? Nici măcar nu eram bun să muncesc în datoria mea, darămite să-mi fac datoria într-un mod care să fie la nivel standard. Mă uram fiindcă-mi răsfățam trupul; de ce n-aveam nici măcar un dram de hotărâre pentru a mă răzvrăti împotriva trupului? M-am gândit la frații și surorile mele din China continentală, care mai degrabă ar suporta riscul de a fi arestați și torturați de PCC decât să-și abandoneze îndatoririle, în timp ce eu îmi făceam datoria într-o țară liberă și democratică, scăpând din China, și nici măcar nu eram dispus să mă gândesc mai mult la lucrarea mea sau să plătesc un preț. Mă purtam ca un om de nimic, nu aveam pic de demnitate sau caracter. Gândindu-mă la asta, îmi era tot mai rușine să dau ochii cu frații și surorile, și cu atât mai mult să dau ochii cu Dumnezeu. Am început să reflectez: „Deja am eșuat o dată, răsfățându-mi trupul și sustrăgându-mă de la îndatoriri. De ce nu învățasem din vechile greșeli? De ce am fost capricios și schimbător în lucrare?” M-am tot rugat lui Dumnezeu, cerându-I să mă lumineze și să mă ilumineze, ca să pot găsi cauza primară a problemei mele.

Într-o zi, am descoperit aceste fragmente din cuvintele lui Dumnezeu: „De ce oamenii sunt mereu indisciplinați și leneși, de parcă ar fi morți vii? Acest lucru atinge problema naturii lor. Există un soi de lene în natura umană. Indiferent ce sarcină îndeplinesc oamenii, ei au întotdeauna nevoie de cineva care să-i supravegheze și să-i îndemne. Uneori, oamenii țin cont de trup, râvnesc la confortul fizic și mereu țin ceva pentru ei înșiși – aceștia sunt plini de intenții diavolești și planuri șirete; chiar nu sunt buni deloc. Întotdeauna fac mai puțin decât potențialul lor maxim, indiferent ce datorie importantă fac. Sunt iresponsabili și nu au loialitate. Am spus aceste lucruri astăzi pentru a vă aminti să nu fiți pasivi în privința lucrării. Trebuie să fiți capabili să urmați orice vă spun” [Cuvântul, Vol. 5: Responsabilitățile conducătorilor și lucrătorilor, „Responsabilitățile conducătorilor și lucrătorilor (26)”]. „Conducătorii falși nu fac lucrare reală, dar știu cum să se comporte ca niște oficialități. Care este primul lucru pe care îl fac odată ce devin conducători? Cumpără favorurile oamenilor. Adoptă abordarea: «Noii funcționari sunt dornici să impresioneze»; mai întâi, fac câteva lucruri pentru a intra în grațiile oamenilor și se ocupă de câteva lucruri care ameliorează bunăstarea de zi cu zi a tuturor. Întâi încearcă să le facă o impresie bună, să le arate tuturor că sunt pe aceeași lungime de undă cu masele, astfel încât toată lumea să-i laude și să spună: «Acest conducător acționează ca un părinte față de noi!» Apoi, preiau controlul în mod oficial. Ei simt că au sprijin popular și că funcția le-a fost asigurată; după aceea, încep să se bucure de beneficiile statutului, ca și cum le-ar fi cuvenite. Devizele lor sunt: «În viață nu contează decât mâncarea și îmbrăcămintea», «Viața este scurtă, așa că bucură-te de ea cât poți» și «Bea azi vinul de azi și fă-ți mâine griji pentru ziua de mâine.» Se bucură de fiecare zi așa cum vine, se distrează cât pot să o facă, nu se gândesc deloc la viitor și, cu atât mai puțin, la ce responsabilități ar trebui să îndeplinească și ce îndatoriri ar trebui să îndeplinească un conducător. Predică unele cuvinte și doctrine și fac câteva sarcini de dragul aparențelor ca rutină, dar nu fac nicio lucrare reală. Nu scot la iveală problemele reale din biserică și nu le rezolvă complet, așadar, ce sens are să facă astfel de sarcini superficiale? Nu este înșelător? Îi pot fi încredințate sarcini importante unui astfel de conducător fals? Este el conform principiilor și condițiilor casei lui Dumnezeu de selectare a conducătorilor și lucrătorilor? (Nu.) Acești oameni nu au conștiință sau rațiune, sunt lipsiți de orice simț al responsabilității și, totuși, încă doresc să dețină o funcție oficială, să fie conducători în cadrul bisericii – de ce sunt atât de nerușinați? Pentru unii oameni care au un simț al responsabilității, dacă au un calibru slab, ei nu pot fi conducători – să nu mai vorbim despre oamenii inutili care nu au deloc un simț al responsabilității; ei sunt chiar mai puțin calificați să fie conducători. Cât de leneși sunt astfel de falși conducători lacomi și indolenți? Chiar când descoperă o problemă și sunt conștienți că reprezintă o problemă, nu o tratează serios și nu-i dau atenție. Sunt atât de iresponsabili! Deși sunt elocvenți și par să aibă ceva calibru, nu pot să rezolve diversele probleme din lucrarea bisericii, făcând ca aceasta să încetinească până se oprește; problemele continuă să se adune, dar acești conducători nu își fac griji pentru ele și insistă să desfășoare câteva sarcini superficiale ca rutină. Și care este rezultatul final? Nu încurcă ei lucrarea bisericii, nu o dau peste cap? Nu provoacă haos și lipsă de unitate în biserică? Acesta este finalul inevitabil” [Cuvântul, Vol. 5: Responsabilitățile conducătorilor și lucrătorilor, „Responsabilitățile conducătorilor și lucrătorilor (8)”]. Reflectând la cuvintele lui Dumnezeu, am realizat că mă complăceam și nu luam inițiativa în datorie din cauză că eram din natură leneș și râvneam la confort. Mintea mea era plină de filosofii satanice pentru interacțiunile lumești precum: „În viață nu contează decât mâncarea și îmbrăcămintea”, „Bea azi vinul de azi și fă-ți mâine griji pentru ziua de mâine” și „Tratează-te cu bunătate, fiindcă viața e scurtă.” Trăiam conform acestor falsități satanice, gândind că în viața asta pe pământ, ar trebui să mă simt bine. Nu puteam justifica suferința și epuizarea constantă. Ca urmare, nu am reușit să perseverez în nimic din ce am făcut. Am luat drept capital cel mai mărunt rezultat în lucrare și am devenit decadent, complăcându-mă. Era exact ca în anii de școală: când luam note bune și mă lăudau profesorii și colegii, nu mai voiam să investesc atenție și energie în studii, ci doar să mă distrez. Nu mă mai interesa să ascult în clasă sau să-mi fac temele. Însă, imediat ce notele mele scădeau și părinții și profesorii deveneau mai severi cu mine, îmi intensificam studiile și făceam un efort până-mi creșteau din nou notele, iar atunci, iar mă relaxam și voiam să mă distrez. În acei ani, am fost mereu controlat de aceste idei decadente și am devenit și mai leneș, mai abătut și mai lipsit de inițiativă. Eram capricios și schimbător în tot ce făceam, nu eram dispus să sufăr sau să plătesc un preț și eram tot mai puțin dispus să fac eforturi pentru datoria mea. Atât în trecut, ca lider de echipă, cât și în prezent, ca membru al echipei, verificând progresul lucrării, am fost la fel de leneș și de lipsit de inițiativă. Încetam orice efort imediat ce obțineam rezultate și voiam să alternez lucrarea cu odihna, ca să nu sufăr pierderi și să nu mă epuizez. Chiar și când știam clar că existau probleme în lucrare, nu le rezolvam, preferând să-mi pierd timpul cu amuzamente neînsemnate, în loc să mă sacrific puțin mai mult și să plătesc un preț ceva mai mare pentru datoria mea. Făceam doar cât să păstrez aparențele și să-l înșel și să-l amăgesc cu scuze pe conducător. Mi-am dat seama că nu eram doar leneș, ci și perfid și alunecos, dorind doar să-mi trăiesc viața în relaxare și tihnă. Mă bucurasem mult, atât de udarea și aprovizionarea cuvintelor lui Dumnezeu, cât și de grija și protecția Lui, dar tot nu reușeam să fac nici responsabilitățile strict necesare. Nu eram eu doar un incompetent delăsător, un parazit în biserică? Unde îmi erau umanitatea și rațiunea? Mi-am amintit de un rând din Biblie, care spune: „Și mulțumirea de sine îi distruge pe cei proști” (Proverbe 1:32). Dacă nu mă căiam, chiar dacă biserica încă nu m-ar fi eliminat, Dumnezeu scrutează totul și Duhul Sfânt nu ar mai fi lucrat în mine. Mai devreme sau mai târziu, aș fi fost eliminat.

După asta, mâncând și bând cuvintele lui Dumnezeu, am început să-mi schimb atitudinea față de datorie. Cuvintele lui Dumnezeu spun: „Felul în care ar trebui să tratezi însărcinările date de Dumnezeu este extrem de important. Este o chestiune foarte serioasă. Dacă nu poți duce la bun sfârșit ceea ce ți-a încredințat Dumnezeu, atunci nu ești vrednic de a trăi în prezența lui Dumnezeu și ar trebui să-ți accepți pedeapsa. Este absolut firesc și justificat ca oamenii să ducă la bun sfârșit însărcinările pe care le încredințează Dumnezeu lor. Aceasta este responsabilitatea supremă a omului și este la fel de importantă ca propria lui viață. Dacă tratezi însărcinările de la Dumnezeu cu ușurință, aceasta este cea mai gravă trădare a lui Dumnezeu. Făcând astfel, ești mai deplorabil decât Iuda și ar trebui să fii blestemat. Oamenii trebuie să dobândească o înțelegere temeinică despre cum să trateze însărcinările date de Dumnezeu și, cel puțin, ei ar trebui să înțeleagă următoarele: faptul că Dumnezeu îi încredințează însărcinări omului este înălțarea omului de către Dumnezeu și un fel de har special pe care El îl arată omului, este cel mai glorios dintre lucruri și orice altceva poate fi abandonat – chiar propria viață – dar însărcinările date de Dumnezeu trebuie duse la bun sfârșit” (Cuvântul, Vol. 3: Discursurile lui Hristos al zilelor de pe urmă, „Cum să cunoști natura omului”). „Oamenii trebuie să caute cu toții să trăiască o viață plină de sens și nu ar trebui să se mulțumească cu circumstanțele lor actuale. Ei trebuie să ajungă să trăiască chipul lui Petru și trebuie să aibă cunoașterea și experiențele lui Petru. Trebuie să urmărească lucruri care sunt mai înalte și mai profunde. Trebuie să urmărească o iubire mai profundă și mai pură pentru Dumnezeu și o viață care are valoare și sens. Doar aceasta este viață; doar atunci vor fi la fel ca Petru. Trebuie să te concentrezi pe a intra proactiv în partea pozitivă și nu trebuie să fii pasiv și să îți permiți să regresezi fiindcă te mulțumești cu o tihnă temporară, ignorând, în același timp, adevăruri mai profunde, mai amănunțite și mai practice. Trebuie să ai iubire practică și trebuie să găsești orice mod posibil de a te elibera de această viață decadentă, fără griji, care nu este diferită de cea a unui animal. Trebuie să trăiești o viață plină de sens, o viață plină de valoare și nu trebuie să te păcălești sau să îți tratezi viața ca pe o jucărie cu care să te joci. Pentru toți cei care sunt hotărâți și-L iubesc pe Dumnezeu, nu există adevăruri de neatins și nu există dreptate pentru care să nu poată rămâne de neclintit. Cum ar trebui să-ți trăiești viața? Cum ar trebui să-L iubești pe Dumnezeu și să utilizezi această iubire pentru a-I satisface intențiile? Nu există vreo chestiune mai importantă în viața ta. Mai presus de toate, trebuie să ai acest tip de hotărâre și perseverență și nu ar trebui să fii un neputincios lipsit de coloană vertebrală. Trebuie să înveți cum să experimentezi o viață plină de sens și să experimentezi adevăruri pline de sens și nu ar trebui să te tratezi superficial în acel mod” (Cuvântul, Vol. 1: Arătarea și lucrarea lui Dumnezeu, „Experiențele lui Petru: cunoașterea sa despre mustrare și judecată”). Prin cuvintele Lui, mi-am dat seama că valoarea și sensul vieții stau în a-mi face bine datoria de ființă creată. Dacă mereu cauți confort și tihnă, nu ai inițiativă și ești superficial în îndatoriri, Îl trădezi pe Dumnezeu, iar El blestemă și detestă acest comportament. M-am gândit cum Petru L-a iubit și L-a mulțumit cu sârguință pe Dumnezeu toată viața, mereu respectându-I cu strictețe cuvintele și încercând să devină mai bun. Mereu s-a străduit să practice adevărul și să-L mulțumească pe Dumnezeu, fiind în final răstignit cu capul în jos pentru Dumnezeu și fiind o mărturie răsunătoare. Mai e și Noe. Acceptând însărcinarea dată de Dumnezeu, a construit arca timp de 120 de ani, fără să ezite, nici măcar în fața nenumăratelor dificultăți și suferințelor enorme, străduindu-se neîncetat, până când a finalizat arca. Comparându-mă cu felul în care Noe și Petru și-au tratat datoria și pe Dumnezeu, m-am simțit incredibil de rușinat. Am realizat că eram și egoist, și leneș și că nu aveam pic de umanitate. Nu aveam niciun simț al responsabilității față de datoria mea, eram superficial și tergiversam. Cum mi se cerea mai mult sau eram prea ocupat, începeam să mă plâng că sunt obosit, trândăveam și-mi răsfățam trupul, chiar și când eram îndemnat. Nu aveam deloc o inimă cu frică de Dumnezeu. La cum abordam lucrurile, în final, doar m-aș fi distrus. Dar mereu credeam că am dreptate și mă mulțumeam să fac cel mai mic efort. Eram atât de indiferent, nesăbuit și ignorant! Deși îmi făcusem datoria astfel, Dumnezeu tot îmi dăduse ocazii să mă căiesc. Nu puteam să-I mai rănesc sentimentele prin decadență. Așa că m-am rugat lui Dumnezeu: „Dumnezeule, recunosc că natura mea e indolentă și că n-am umanitate. Nu vreau să mai trăiesc așa. Vreau să urmăresc serios adevărul și să-mi fac bine datoria. Te rog, scrutează-mi inima.”

De atunci, am investit mai mult timp și energie în datorie și, deși aveam programul plin în fiecare zi, tot îmi făceam timp să studiez și să-mi îmbunătățesc aptitudinile tehnice. De asemenea, rezumam des problemele și abaterile din lucrare și mă străduiam constant să-mi îmbunătățesc aptitudinile. În curând, am început să obțin rezultate mai bune în filmările produse de mine. Am observat că atunci când împărtășeam cu ceilalți ce învățasem, părea să-i ajute și pe ei. Mă simțeam foarte liniștit și împăcat. Aveam mai multe lucruri de făcut pentru a-mi îndeplini datoria în acest fel și mă odihneam mai puțin, dar nu mă simțeam obosit, nu sufeream. De fapt, aveam mintea mai clară, cu totul altfel decât înainte, când în fiecare zi eram confuz și distrat. A devenit mai ușor și să văd problemele în lucrarea noastră și, prin părtășie cu ceilalți și prin luminarea și îndrumarea de către Dumnezeu, am rezolvat multe probleme în timp util. Dar, fiindcă fusesem corupt prea profund de Satana, ideile lui de indolență mă mai afectau, din când în când. Când am început să obțin rezultate bune, iar m-am complăcut puțin și am vrut să-mi răsfăț trupul. Odată, când verificam o filmare, am văzut că a apărut on-line un film de acțiune. M-am gândit: „E așa de stresant la muncă în ultima vreme, n-o fi foc dacă mă uit un pic și mă detensionez.” Urmărindu-l, am realizat brusc că revenisem la vechile subterfugii. Am văzut un pasaj din cuvintele lui Dumnezeu: „Atunci când simți că vrei să faci lucrurile într-un mod superficial, fiind alunecos și lenevind și încercând să eviți scrutarea lui Dumnezeu în timp ce îți faci datoria, ar trebui să te grăbești să vii înaintea lui Dumnezeu pentru a te ruga și a reflecta dacă este corect să faci așa. Apoi, gândește-te puțin: «Care este scopul meu în a crede în Dumnezeu? Superficialitatea mea i-ar putea păcăli pe oameni, dar Îl va păcăli pe Dumnezeu? Mai mult, credința mea în Dumnezeu și îndeplinirea datoriei mele nu sunt pentru a putea fi alunecos și a lenevi, ci pentru a putea dobândi mântuirea. A acționa în acest fel arată că nu am umanitate normală și nu este ceva ce Îi place lui Dumnezeu. Așa nu merge. Ar fi una dacă aș fi alunecos, aș lenevi și mi-aș urma propria voie în lume, dar acum sunt în casa lui Dumnezeu, sunt sub suveranitatea lui Dumnezeu, sub scrutarea ochilor lui Dumnezeu și sunt o ființă umană, așa că trebuie să acționez conform conștiinței mele și cuvintelor lui Dumnezeu, și nu pot să-mi urmez propria voie, să fiu superficial, nici să fiu alunecos și să lenevesc. Așadar, cum ar trebui să acționez pentru a nu fi alunecos și a nu lenevi, pentru a nu fi superficial? Trebuie să depun ceva efort. Adineauri am simțit că era prea multă bătaie de cap să acționez în acel fel, așa că am vrut să evit greutățile, dar acum înțeleg: poate că este mai multă bătaie de cap să o fac așa, dar dă rezultate și, prin urmare, așa ar trebui să o fac.» Când o faci și încă nu ești dispus să înduri greutăți, în astfel de momente trebuie să te rogi lui Dumnezeu: «Dumnezeule drag! Sunt o persoană leneșă și alunecoasă. Te rog, disciplinează-mă și mustră-mă, ca să pot dobândi trezirea conștiinței și să am un simț al rușinii. Nu vreau să fiu superficial. Te rog, îndrumă-mă și luminează-mă, ca să-mi pot vedea răzvrătirea și urâțenia.» Când te rogi astfel și reflectezi asupra ta și încerci să te cunoști astfel, acest lucru va da naștere unui sentiment de remușcare; vei putea să-ți urăști urâțenia, iar starea ta greșită va începe să se schimbe. Vei putea să contempli: «De ce sunt în stare să fiu superficial? De ce încerc mereu să fiu alunecos și să lenevesc? A acționa astfel este atât de lipsit de conștiință și rațiune – mai sunt eu cineva care crede în Dumnezeu? De ce nu pot face lucrurile în mod conștiincios? Nu trebuie doar să investesc puțin mai mult timp și efort? Ce este atât de greu în asta? Asta ar trebui să fac; dacă nu pot face nici măcar asta, oare sunt vrednic să fiu numit ființă umană?» Drept urmare, vei lua o hotărâre și vei jura înaintea lui Dumnezeu: «Dragă Dumnezeule! Te-am dezamăgit, sunt cu adevărat prea profund corupt, sunt fără conștiință și rațiune și nu am umanitate. Sunt dispus să mă pocăiesc. Te rog, iartă-mă. Categoric mă voi schimba. Dacă nu mă pocăiesc, fie ca Tu să mă pedepsești.» După aceea, mentalitatea ta se va îndrepta și vei începe să te schimbi. Data viitoare când îți vei face datoria, vei fi în stare să acționezi în mod conștiincios, cu mai puțină superficialitate, și vei fi în stare să suferi și să plătești un preț. Vei simți că a-ți face datoria astfel este minunat și vei avea pace și bucurie în inima ta. Când oamenii pot să accepte scrutarea din partea lui Dumnezeu, când pot să se roage Lui și să se bazeze pe El, stările lor se vor schimba în curând” (Cuvântul, Vol. 3: Discursurile lui Hristos al zilelor de pe urmă, „Prețuirea cuvintelor lui Dumnezeu este fundamentul credinței în Dumnezeu”). Reflectând la cuvintele Lui, am găsit un mod de a practica. Eram indolent din natură, preferam confortul și tihna și nu eram dispus să sufăr. Singur, n-aș putea rezolva problema asta; trebuie să mă rog lui Dumnezeu, să mă bazez pe El și să-I accept scrutarea. Când voi mai vrea să-mi răsfăț trupul și să fiu alunecos ori să mă las pe tânjeală, ar trebui să mă rog imediat lui Dumnezeu și să-I cer să mă disciplineze și să mă certe. Abia atunci voi putea să mă răzvrătesc împotriva trupului și să-mi fac bine datoria. M-am rugat lui Dumnezeu, vorbindu-I despre starea mea, cerându-I să mă disciplineze. După rugăciune, m-am calmat și am continuat să verific filmarea, ținând atent cont de principii și căutând informațiile relevante. Când reflectam la lucrarea mea, am simțit călăuzirea lui Dumnezeu și am putut să identific rapid probleme în filmare și să fac un plan ca să le rezolv.

Prin acea experiență, am căpătat mai multă încredere pentru a-mi trata lenevia. Am văzut că trebuia să mă bazez pe Dumnezeu și să-I accept scrutarea în lucrarea mea. Dacă începeam iar să-mi răsfăț trupul, mă puteam ruga lui Dumnezeu și mă puteam baza pe El, ca să mă înfrânez în mod conștient. Asta mi-ar da putere să-mi înving lenea și să-mi fac liniștit datoria. În prezent, deși încă mai dezvălui adesea gânduri și idei pentru confort și tihnă, știu că, dacă urmez cuvintele lui Dumnezeu, le practic neîncetat și pătrund în ele, aceste firi corupte vor fi cu siguranță curățite și schimbate.


12. Calea mea dificilă spre o cooperare armonioasă

de Xincheng, China

În iulie 2020, am fost aleasă conducătoare de biserică și însărcinată cu lucrarea bisericii alături de sora Chen Shi. Când am început să îndeplinesc această datorie, îmi lipsea o înțelegere clară a multor principii și discutam cu ea de fiecare dată când aveam o întrebare. Am acceptat cu ușurință orice sfat pe care mi l-a dat. După un timp, am început să obțin unele rezultate în datoria mea; am simțit că am capacitate de lucru și că pot să mă descurc fără ajutor. După aceea, când repartizam sarcinile, mă ocupam singură de acest lucru, fără să discut cu Chen Shi. Chiar și în unele cazuri în care ar fi trebuit să luăm o decizie împreună, eu luam decizia singură. Văzând că nu acționam conform principiilor, Chen Shi îmi amintea adesea să nu mai iau decizii arbitrare. Uneori chiar spunea asta în fața diaconilor. Mă simțeam ca și cum ar fi avut ceva cu mine; nu avea pic de considerație pentru demnitatea mea și mă făcea de râs. Așa că m-am simțit puțin potrivnică față de ea. Uneori, când discutam despre lucrare, ea îmi respingea ideile, iar eu deveneam sfidătoare, gândindu-mă: „Amândouă suntem responsabile cu lucrarea bisericii, așa că de ce ceea ce spui tu este corect, iar ceea ce spun eu este greșit? Întotdeauna îmi respingi ideile; nu face asta să pară că ești mai bună decât mine? Nu vor crede frații și surorile că sunt o conducătoare rea? Cum voi mai da ochii cu toți atunci?” Am dezvoltat o prejudecată împotriva ei. După aceea, când discutam despre lucrare, de îndată ce ideea mea era respinsă, tăceam. Chiar dacă, uneori, consideram că are dreptate, gândul de a ceda în fața ei mă făcea să mă simt inconfortabil. În timp, prejudecata mea față de ea doar s-a intensificat. Nu voiam să vorbesc cu ea, cu atât mai puțin să discut despre lucrare cu ea. Era foarte constrânsă de mine, iar eu m-am simțit, de asemenea, foarte inhibată și ținută în frâu.

În ianuarie 2021, din cauza unor probleme de sănătate, a lipsei noastre îndelungate de cooperare armonioasă și a faptului că se simțea constrânsă de mine, Chen Shi a cedat unui acces de negativism din care nu și-a revenit niciodată. În cele din urmă, a demisionat din funcție, învinuindu-se pe sine pentru asta. În octombrie, biserica a organizat alegeri pentru ocuparea unui post de conducere vacant. O conducătoare superioară a adus-o în discuție pe Chen Shi, întrebând despre situația ei. O colegă, sora Wang Zhixin, a spus: „Starea ei s-a îmbunătățit mult în ultima vreme și poartă o povară mai mare în datoria ei.” Acest lucru m-a îngrijorat puțin: „Cred că are o părere bună despre Chen Shi. După asemenea cuvinte, conducătoarea va crede cu siguranță că Chen Shi este potrivită pentru această funcție. Dacă ea chiar este aleasă, atunci nu va însemna că vom lucra din nou împreună?” Gândindu-mă la timpul petrecut împreună, m-am simțit îngrozită: „Înainte, când aveam opinii diferite despre cum să continuăm lucrarea, majoritatea colegilor erau de partea lui Chen Shi și nimeni nu mă asculta. Are și un simț al dreptății. Când observa că nu acționez conform principiilor, îmi semnala acest lucru, făcându-mă să mă simt stânjenită. A fost foarte neplăcut să lucrez cu ea. Dacă va trebui să lucrez din nou cu ea, nu va fi la fel? Dacă îmi semnalează mereu ce probleme am, nu va fi distrusă imaginea pe care mi-am creat-o printre frați și surori?” Conștientizând acest lucru, chiar nu am vrut să lucrez cu Chen Shi. M-am gândit: „N-o să meargă. Trebuie să le spun tuturor despre corupția pe care o dezvăluise înainte, altfel va fi un chin dacă va fi aleasă.” Astfel, am descris rapid toate comportamentele ei nepotrivite, inclusiv faptul că era preocupată de statut și că nu purta o povară în datoria ei și multe altele. Îngrijorându-mă că nu sunt suficient de precisă, am dat și câteva exemple reale ca să-mi dovedesc punctul de vedere. Conducătoarea a simțit că nu o pot trata corect pe Chen Shi și a avut părtășie cu mine despre principiul de a-i trata pe ceilalți corect, însă eu nu am asimilat nimic. Câteva zile mai târziu, alegerile începuseră oficial, iar sora Li Ming m-a întrebat despre situația lui Chen Shi. M-am gândit în sinea mea: „Nu este apropiată de Chen Shi și nu o cunoaște bine. Trebuie să îi spun că Chen Shi nu este potrivită pentru a fi conducătoare. În acest fel, nu va vota cu ea.” Așa că i-am povestit totul despre comportamentul neadecvat al lui Chen Shi de dinainte, inclusiv că nu a purtat o povară în datoria sa. Dar chiar atunci, o soră din apropiere a spus: „Chen Shi nu a purtat o povară atunci pentru că era într-o stare proastă. În ultima vreme, ea și-a schimbat starea și poartă o povară în datoria ei. În plus, are părtășie cu răbdare cu noi și ne ajută atunci când nu înțelegem ceva în îndatoririle noastre.” Când am auzit asta, m-am neliniștit: „De ce o tot complimentezi pe Chen Shi? Ai votat deja cu ea? Va vota și Li Ming cu ea după ce a auzit ce ai spus? Dacă ea chiar este aleasă, vom lucra din nou împreună. Atunci, nu numai că nu voi putea să ies în evidență, dar o să mă corecteze tot timpul. Ar fi mai bine dacă ar fi ales un partener nou. În acest fel, din moment ce sunt conducătoare de ceva timp și înțeleg mai multe principii, va fi de acord cu opiniile mele de cele mai multe ori. Chiar dacă fac ceva greșit, probabil că nu va vedea clar acest lucru și nu mă va critica direct, așa că statutul meu nu va fi contestat.” Cu cât mă gândeam mai mult la asta, cu atât mai mult simțeam că nu o puteam lăsa pe Chen Shi să fie aleasă. Așa că am spus imediat că Chen Shi nu are prea multă experiență de viață și că doar împărtășește cuvinte și doctrine. Văzând-o pe Li Ming dând din cap, m-am simțit un pic ușurată, gândindu-mă că ar putea însemna că nu va vota cu Chen Shi. Spre surprinderea mea, în final, Chen Shi și o altă soră au fost la egalitate cu cele mai multe voturi. Am devenit și mai îngrijorată că Chen Shi va fi aleasă și că va începe să lucreze din nou cu mine. După un timp, conducătoarea m-a întrebat: „Dacă Chen Shi chiar este aleasă, cum te vei simți?” Întrebarea m-a făcut să mă îngrijorez că ar putea s-o aleagă cu adevărat pe Chen Shi, așa că m-am grăbit să răspund: „Chen Shi nu are prea multă experiență de viață și are o fire foarte coruptă…” Conducătoarea și-a dat seama cât mă împotrivesc lui Chen Shi și m-a expus din nou: „Tu observi doar slăbiciunile oamenilor și nu le remarci niciodată punctele forte. Nu vei putea să cooperezi bine cu nimeni dacă ești așa. Ești arogantă și îngâmfată.” A fost o lovitură pentru mine să o aud pe conducătoare spunând că nu aș putea coopera bine cu nimeni. Am simțit că acea conducătoare îmi descoperise intențiile și cu siguranță nu avea o părere bună despre mine. Acum, atât frații și surorile, cât și conducătorii o plăceau pe Chen Shi, deci cum aș fi putut să-mi fac datoria în continuare? Mă simțeam îngrozitor și nici nu mai voiam să fiu conducătoare. M-am gândit: „Dacă voi toți credeți că este atât de bună, alegeți-o odată!” Așa că i-am spus conducătoarei: „Nu am o umanitate bună și nu pot coopera cu nimeni. Nu mai pot face această datorie. Cred că ar trebui să alegeți un alt conducător care să mă înlocuiască.” Conducătoarea a avut părtășie cu mine și mi-a zis: „Nu spun că ești arogantă și îngâmfată pentru a te limita, ci pentru a te îmboldi să cauți adevărul și să-ți rezolvi firea coruptă…” Auzind asta, mi-am dat seama că îmi vărsam furia pe datoria mea și m-am simțit un pic vinovată și neliniștită. Dar, când mă gândeam să lucrez cu Chen Shi, deveneam agitată. Nu voiam să am de-a face cu această situație, așa că am spus ca scuză că am altă treabă și am plecat. M-am simțit foarte mohorâtă în sinea mea. Mi-am dat seama că Îi stăteam împotrivă lui Dumnezeu și că El își ascunsese fața de mine. De asemenea, evitam situația pe care El o pregătise pentru mine. Dacă nu schimbam lucrurile, Dumnezeu mă va disprețui și voi pierde lucrarea Duhului Sfânt. În acest moment, m-am simțit puțin speriată, așa că am venit în fața lui Dumnezeu în rugăciune: „Dumnezeule, trebuie să învăț o lecție din situația pe care mi-ai pregătit-o astăzi. Este greșit din partea mea să o evit și să mă împotrivesc, dar nu știu cum să reflectez asupra mea și să mă cunosc. Te rog, îndrumă-mă să mă supun rânduielilor Tale și să învăț o lecție pe parcurs.” După rugăciune, m-am simțit un pic mai liniștită.

Rezultatul alegerilor a fost anunțat a doua zi: Chen Shi fusese aleasă conducătoare. Vestea nu m-a afectat prea mult. Am început să reflectez asupra mea: criticasem constant corupția și neajunsurile lui Chen Shi, dar nu menționasem niciodată punctele ei forte și meritele. Nu cumva o excludeam? Așa că am căutat pasaje din cuvintele lui Dumnezeu referitoare la modul în care antihriștii își exclud disidenții. Un pasaj din cuvintele lui Dumnezeu chiar m-a impresionat. Dumnezeu Atotputernic spune: „Cum îi atacă și îi exclud antihriștii pe cei care urmăresc adevărul? Ei utilizează deseori metode care altora li se par rezonabile și potrivite, folosind chiar dezbateri despre adevăr ca să obțină un avantaj, ca să-i atace, să-i condamne și să-i inducă în eroare pe alți oameni. De exemplu, un antihrist crede că, dacă partenerii săi sunt oameni care urmăresc adevărul, aceștia pot să-i amenințe statutul și, prin urmare, antihristul va rosti predici mărețe și va discuta despre teorii spirituale pentru a-i induce în eroare pe oameni și a-i face să-l admire. În acest fel, își poate deprecia și suprima partenerii și conlucrătorii și poate să-i facă pe oameni să simtă că, deși partenerii conducătorului lor sunt persoane care urmăresc adevărul, ei nu sunt egalii lui în ceea ce privește calibrul și capacitatea. Unii oameni chiar spun: «Predicile conducătorului nostru sunt mărețe și nimeni nu se poate compara cu el.» Pentru un antihrist, este extrem de satisfăcător să audă un astfel de comentariu. El se gândește în sinea lui: «Tu ești partenerul meu, nu ai unele adevăruri-realități? De ce nu poți să vorbești cu aceeași elocvență și elevație ca mine? Ești complet umilit acum. Îți lipsește capacitatea și totuși îndrăznești să concurezi cu mine!» La asta se gândește antihristul. Care este țelul acestuia? Încearcă toate mijloacele posibile pentru a-i suprima, a-i deprecia pe alți oameni și a se poziționa deasupra acestora. Așa îi tratează un antihrist pe toți cei care urmăresc adevărul sau cooperează cu el. […] Pe lângă aceste fapte rele, antihriștii fac ceva și mai josnic, și anume încearcă mereu să găsească o modalitate prin care să-i aibă la mână pe cei care urmăresc adevărul. De exemplu, dacă unii oameni au fost desfrânați sau au comis o altă fărădelege, antihriștii se folosesc de acest lucru ca pârghie pentru a-i ataca, caută oportunități pentru a-i insulta, a-i da în vileag și a-i defăima, îi etichetează pentru a le descuraja entuziasmul în privința îndeplinirii îndatoririlor, astfel încât să se simtă negativi. De asemenea, antihriștii îi fac pe aleșii lui Dumnezeu să-i discrimineze pe aceștia, să-i evite și să-i respingă, astfel încât cei care urmăresc adevărul să fie izolați. În cele din urmă, când toți cei care urmăresc adevărul se simt negativi și slabi, nu își mai îndeplinesc în mod activ îndatoririle și nu sunt dispuși să participe la adunări, scopul antihriștilor este atins. Întrucât aceia care urmăresc adevărul nu mai reprezintă o amenințare pentru statutul și puterea lor și nimeni nu mai îndrăznește să-i raporteze sau să-i dea în vileag, antihriștii se pot simți în largul lor. […] Pe scurt, pe baza acestor manifestări ale antihriștilor, putem determina că ei nu îndeplinesc datoria de conducere, întrucât nu-i conduc pe oameni în a mânca și bea cuvintele lui Dumnezeu, nici în a avea părtășie despre adevăr și nu îi udă sau nu-i susțin pe oameni ca să le permită să dobândească adevărul. În schimb, ei perturbă și tulbură viața bisericească, demontează și distrug lucrarea bisericii și le pun bețe-n roate oamenilor pe calea urmăririi adevărului și a dobândirii mântuirii. Ei vor să-i conducă pe aleșii lui Dumnezeu spre rătăcire și să-i facă să-și piardă șansa de a obține mântuirea. Acesta este scopul final pe care antihriștii doresc să-l atingă prin perturbarea și tulburarea lucrării bisericii” (Cuvântul, Vol. 4: Expunerea antihriștilor, „Punctul trei: Ei îi exclud și îi atacă pe cei care urmăresc adevărul”). Acest pasaj din cuvintele lui Dumnezeu m-a lovit chiar unde mă durea. Dumnezeu expune modul în care antihriștii îi îndepărtează și îi exclud pe disidenți, găsind greșeli și denigrându-i pe cei care urmăresc adevărul, pentru a-și consolida propriul statut. Oare nu exact așa o tratam eu pe Chen Shi? În timpul alegerilor, când am văzut cum toată lumea avea o părere bună despre ea, mi-am amintit de perioada în care am lucrat împreună, cum toți ceilalți îi acceptau ideile de cele mai multe ori și cum ea primea toată atenția în locul meu. Întotdeauna îmi scotea în evidență defectele, făcându-mă de râs. Îmi făceam griji că, dacă ar fi aleasă din nou, ar fi la fel ca înainte: frații și surorile ar asculta-o și ar admira-o doar pe ea și nimeni nu m-ar mai asculta pe mine. Așa că, atunci când o colegă a spus că Chen Shi ar putea purta o povară și când o altă soră s-a gândit să voteze cu ea, am simțit un sentiment de criză și am făcut tot ce mi-a stat în puteri pentru a-i nega punctele forte, exagerând dezvăluirile ei anterioare de corupție. Am spus că nu are prea multă experiență de viață și că nu urmărește adevărul, încercând să îi fac pe toți să dezvolte prejudecăți împotriva ei, astfel încât să nu o voteze. Când conducătoarea a observat problema mea și m-a emondat pentru că am tratat-o nedrept pe Chen Shi, am văzut că nu am obținut ceea ce doream, după care am devenit irezonabilă, dorind să-mi abandonez datoria. Tot ce am spus a fost plin de viclenie și de motive ascunse. Totul a fost pentru a-mi proteja mândria și statutul. Cu ce se deosebea asta de antihriștii care, pentru a-și consolida statutul, îi atacă pe cei care urmăresc adevărul? Acum, exista o nevoie urgentă ca oamenii să coopereze în lucrarea bisericii; chiar dacă Chen Shi dezvăluise corupție și avusese neajunsuri, ea avea un simț al dreptății și purta o povară în datoria ei. Ea a căutat adevărul atunci când s-a confruntat cu probleme și a urmărit adevărul, așa că îndeplinea cerințele aplicabile unui conducător. Dar eu mă temusem că îmi va amenința statutul în ochii celorlalți, așa că făcusem tot posibilul să o denigrez și să o exclud, fără nici cea mai mică considerație pentru lucrarea bisericii. Nu am fost deloc atentă la intențiile lui Dumnezeu; cum îmi făceam eu datoria? Tulburam și perturbam lucrarea bisericii; făceam rău! Conștientizând acest lucru, am simțit brusc cât de îngrozitoare fusesem. În trecut, am crezut întotdeauna că excluderea și chinuirea oamenilor sunt acte ale unui antihrist, dar acum mi-am dat seama că și eu aveam o fire de antihrist și că mergeam pe calea unui antihrist. Dacă nu mă pocăiesc, voi fi doar disprețuită și respinsă și eliminată de Dumnezeu. Ajungând la această constatare, m-am simțit îngrozită, dar am înțeles și că faptul de a fi emondată și dezvăluită era ocazia mea de a reflecta și de a mă pocăi. Trebuia să caut adevărul pentru a-mi rezolva firea coruptă și să cooperez cum trebuie cu Chen Shi pentru a face bine lucrarea bisericii și pentru a repara regretele din trecut.

După aceea, m-am deschis față de frații și de surorile mele cu privire la dezvăluirile mele de corupție, astfel încât să aibă discernământ față de afirmațiile mele anterioare despre Chen Shi și să o trateze corect. Am încetat să o mai exclud și să mă împotrivesc lui Chen Shi când o vedeam și am întrebat-o și m-am interesat în mod activ de starea ei, am discutat despre lucrare și am cooperat cu ea. Treptat, am început să ne înțelegem mult mai bine, iar eu m-am simțit mult mai în largul meu. În special, în timpul adunărilor, când Chen Shi vorbea foarte practic despre înțelegerea ei bazată pe experiență, m-am rușinat și mai tare; sora mea aproape că pierduse din cauza mea această oportunitate de a practica drept conducătoare. Aproape că făcusem rău.

Mai târziu, am continuat să caut adevărul și să reflectez asupra mea. Am dat peste acest pasaj din cuvintele lui Dumnezeu: „Prețuirea antihriștilor față de reputația și statutul lor o depășește pe cea a oamenilor de rând și este ceva din firea-esență a lor; nu e un interes temporar sau efectul tranzitoriu al împrejurimilor lor – e ceva înăuntrul vieții lor, în oasele lor și, astfel, este esența lor. Altfel spus, în tot ceea ce fac antihriștii, prima lor considerație este propria reputație și propriul statut, nimic altceva. Pentru antihriști, reputația și statutul sunt viața lor și scopul pe care îl urmăresc de-a lungul vieții lor. În tot ceea ce fac, primul lor gând este: «Ce se va întâmpla cu statutul meu? Și cu reputația mea? Oare această acțiune îmi va da o reputație bună? Îmi va ridica statutul în mintea oamenilor?» Acesta e primul lucru la care se gândesc, ceea ce e o dovadă amplă că au firea și esența antihriștilor – și din acest motiv iau lucrurile în considerare în acest fel. […] Cu toate că antihriștii cred în Dumnezeu, ei echivalează urmărirea reputației și a statutului cu credința în Dumnezeu și pun aceste două lucruri pe picior de egalitate. Cu alte cuvinte, în timp ce merg pe calea credinței în Dumnezeu, ei își și urmăresc propria reputație și propriul statut. Se poate spune că, în inimile antihriștilor, urmărirea adevărului în credința lor în Dumnezeu este urmărirea reputației și a statutului, iar urmărirea reputației și a statutului e și urmărirea adevărului – a câștiga reputație și statut înseamnă a câștiga adevărul și viața. Dacă simt că nu au obținut faimă, câștig sau statut, că nimeni nu-i admiră, nu-i privește cu respect sau nu-i urmează, devin abătuți, consideră că nu are rost să creadă în Dumnezeu, că acest lucru nu are nicio valoare și se întreabă, în sinea lor: «Am eșuat crezând în Dumnezeu în acest fel? Nu am nicio speranță?» Ei calculează adesea astfel de lucruri în inimile lor. Calculează cum își pot face un loc în casa lui Dumnezeu, cum pot avea o reputație înaltă în biserică, cum îi pot face pe oameni să-i asculte când vorbesc și să-i ridice în slăvi când acționează, cum îi pot face pe oameni să-i urmeze oriunde se află și cum pot să aibă o voce influentă în biserică și faimă, câștig și statut – chiar se concentrează la astfel de lucruri în inimile lor. Acestea sunt lucrurile pe care le urmăresc asemenea oameni” [Cuvântul, Vol. 4: Expunerea antihriștilor, „Punctul nouă (Partea a treia)”]. Dumnezeu expune modul în care antihriștii prețuiesc faima, câștigul și statutul și cum tot ceea ce fac servește căutării lor de putere. Ei vor ca toată lumea să li se supună și să aibă un loc pentru ei în inimile lor. În esență, ei fac toate acestea pentru a-și stabili propria împărăție independentă și pentru a concura cu Dumnezeu pentru oameni: pentru a-i face pe oameni să-i venereze. Am văzut cum manifestările mele erau exact ca acelea pe care Dumnezeu le-a expus. Încercam mereu să-mi protejez imaginea în ochii celorlalți, căutând statutul și să am ultimul cuvânt. Voiam să fiu în centrul atenției tuturor. Când apărea cineva mai talentat decât mine, îl vedeam ca pe o amenințare la adresa statutului meu și îl atacam și îl excludeam. Exact așa am tratat-o eu pe Chen Shi. Făcându-mi griji că nu voi fi în stare să ies în evidență dacă ea ar fi fost aleasă conducătoare, am exagerat corupțiile ei din trecut pentru a-i induce în eroare pe ceilalți să nu o voteze. Am sperat chiar că va fi ales un partener nou. În acest fel, având în vedere că eu eram conducătoare de mult mai mult timp, indiferent de ceea ce spuneam sau făceam, chiar dacă nu era în concordanță cu principiile, noul meu partener nu ar fi văzut lucrurile clar și nu m-ar fi expus sau criticat. Aș fi fost atunci șefa bisericii, orice aș fi spus ar fi fost valabil și aș fi putut face orice doream. Ambițiile și dorințele mele erau complet scăpate de sub control; eram în mare pericol! Pentru a-și menține regimul autocratic, PCC nu le permite oamenilor decât să îl urmeze și să i se supună. El le interzice categoric oamenilor să creadă în Dumnezeu și să-L urmeze, iar cei care cred vor fi arestați și persecutați cu cruzime. Și eu aș putea chiar să suprim și să exclud oameni pentru a-mi proteja propriul statut. Pur și simplu nu-mi venea să cred cât de îngrozitoare devenisem de dragul statutului! În calitate de conducătoare a bisericii, ar trebui să lucrez împreună cu cei care urmăresc adevărul, uniți în inimă și minte, pentru a face bine lucrarea bisericii, și să aduc frații și surorile înaintea lui Dumnezeu. Dar eu nu mă gândeam decât la reputație și la statut. Nu aveam loc în inima mea pentru lucrarea bisericii sau pentru pătrunderea în viață a fraților și surorilor mele și nu aveam deloc o inimă cu frică de Dumnezeu. Credeam în Dumnezeu de ani de zile, dar încă o suprimam pe sora mea de dragul statutului meu. Ceea ce am făcut L-a dezgustat cu adevărat pe Dumnezeu!

Mi-am dat seama că mai exista un motiv pentru care o suprimasem și o exclusesem pe Chen Shi: ea continuase să mă critice, să mă expună și să mă facă de râs. Am găsit următorul pasaj din cuvintele lui Dumnezeu despre această stare: „Ce ar trebui să faci pentru a evita calea unui antihrist? Ar trebui să iei inițiativa să te apropii de oameni care iubesc adevărul, oameni care sunt integri, să te apropii de oameni care pot indica problemele tale, care pot vorbi onest și îți pot aduce reproșuri când îți descoperă problemele și în special de oameni care te pot emonda atunci când îți descoperă problemele – aceștia sunt oamenii care sunt cel mai mare beneficiu pentru tine și ar trebui să îi prețuiești. Dacă excluzi și scapi de asemenea oameni buni, atunci vei pierde protecția lui Dumnezeu și dezastrul se va abate treptat asupra ta. Prin apropierea de oameni buni și oameni care înțeleg adevărul, vei avea pace și bucurie și vei putea să ții dezastrul la distanță; prin apropierea de oameni mârșavi, oameni lipsiți de rușine și oameni care te flatează, vei fi în pericol. Nu doar că vei fi ușor de amăgit și păcălit, dar dezastrul se poate abate oricând asupra ta. Trebuie să știi ce tip de persoană va fi cea mai benefică pentru tine – cei care te pot avertiza când faci ceva greșit sau când te preamărești și mărturisești pentru tine însuți și îi induci pe alții în eroare, îți vor fi cei mai benefici. Să te apropii de asemenea oameni reprezintă calea corectă de urmat. Sunteți capabili de asta? Dacă cineva spune ceva ce dăunează reputației tale și tu îți petreci restul vieții supărat pe acea persoană spunând: «De ce m-ai expus? Niciodată nu te-am tratat rău. De ce faci mereu lucrurile dificile pentru mine?» și porți râcă în inima ta, se deschide o falie, iar tu te gândești permanent: «Eu sunt conducător, am această identitate și acest statut și nu îți voi permite să vorbești așa», atunci ce tip de manifestare este aceasta? Este neacceptarea adevărului și situarea în opoziție față de alții; înseamnă cumva să fii surd în fața rațiunii. Nu este acesta gândul tău la statut care creează probleme? Asta arată faptul că firile tale corupte sunt prea grave. Cei ce nutresc permanent gânduri cu privire la statut sunt oameni cu o gravă fire de antihrist. Dacă fac și rău, atunci vor fi dezvăluiți foarte repede și vor fi eliminați. Este atât de periculos pentru oameni să respingă și să nu accepte adevărul! Să ai permanent dorința de a rivaliza pentru statut și să dorești să te complaci în beneficiile statutului sunt semne de pericol. Când inima cuiva este permanent constrânsă de statut, mai poate acea persoană să practice adevărul și să trateze lucrurile potrivit principiului? Dacă o persoană nu este capabilă să pună adevărul în practică și acționează mereu de dragul faimei, câștigului și statutului și mereu se folosește de puterea proprie pentru a face lucruri, atunci nu este în mod evident un antihrist arătându-și adevărata față?” (Cuvântul, Vol. 4: Expunerea antihriștilor, „Punctul patru: Ei se preamăresc și mărturisesc despre ei înșiși”). Citind cuvintele lui Dumnezeu, mi-am dat seama că frații și surorile nu mă expuneau și nu mă criticau ca să râdă de mine, să mă denigreze sau să mă facă de râs, ci pentru a mă ajuta să ajung să mă cunosc pe mine însămi. Acest lucru ar fi benefic pentru viața mea și ar asigura că nu merg pe o cale greșită. M-am gândit la perioada în care cooperasem cu Chen Shi, iar ea mă expusese direct după ce observase că eram arogantă, îngâmfată și acționam arbitrar. Acesta era ajutorul din iubire pe care mi-l oferise. Mi-a prins bine pentru creșterea în viață să am pe cineva ca ea lângă mine pentru a mă supraveghea. Dar, în acel moment, nu am acceptat asta de la Dumnezeu și am simțit constant că mă făcea de râs criticându-mă și expunându-mă în fața altora, așa că am dezvoltat o prejudecată față de ea și am exclus-o. Toate acestea erau manifestări ale firii mele antihriste. Cuvintele lui Dumnezeu îmi dăduseră o cale de practică: ar trebui să petrec mai mult timp cu oameni onești, sinceri, care urmăresc adevărul și, când făceam ceva greșit și mă împotriveam principiilor, ar trebui să-mi abandonez statutul și mândria și să le ascult gândurile. Astfel, puteam evita să fac rău. M-am gândit la faptul că, deși eram conducătoare, tot îmi lipsea discernământul în multe probleme și eram controlată de firea mea coruptă și, prin urmare, nu puteam evita să provoc unele perturbări și tulburări în datoria mea. Doar lucrând armonios cu ceilalți și implicându-mă în ajutor și sprijin reciproce aș putea să-mi fac datoria și să duc la bun sfârșit lucrarea bisericii. După ce am înțeles intenția lui Dumnezeu, m-am deschis față de Chen Shi și i-am cerut scuze, povestindu-i în totalitate cum o atacasem și o exclusesem. Auzind asta, ea a avut părtășie despre propria experiență pentru a mă ajuta. Deschizându-ne și având părtășie, am reușit să înlăturăm bariera dintre noi.

A existat o perioadă în care am neglijat lucrarea de chestiuni generale pentru că eram ocupată cu alte treburi. Sora Yang Yanyi, care era responsabilă de acea lucrare, nu s-a sfiit să mă critice: „N-ai mai avut o adunare cu noi de două luni, n-ai rezolvat dificultățile pe care le-am avut în îndatoririle noastre, iar viețile noastre au fost influențate negativ. Cuvintele lui Dumnezeu spun că falșii conducători și lucrători atribuie sarcini și apoi nu le urmăresc, deci nu ești tu o conducătoare falsă?” Auzind-o pe soră spunând acest lucru, am refuzat să accept și m-am justificat: „Am întrebat despre starea ta în aceste două luni, doar că nu atât de des. Iar asta pentru că am fost ocupată cu alte treburi. Nu mă poți numi conducătoare falsă doar din cauza asta. Dacă ești așa, cum să îndrăznesc să-ți urmăresc lucrarea în viitor? Dacă mă mai prinzi făcând ceva greșit și te duci la conducătorii superiori să raportezi și să mă denunți ca fiind o conducătoare falsă, nu-mi voi pierde statutul? Acest lucru nu se va întâmpla, nu te pot lăsa să supraveghezi lucrarea în viitor.” Dar apoi, m-am gândit la cum o atacasem și o exclusesem pe Chen Shi înainte și iată că iar nu voiam să o las pe Yanyi să supravegheze lucrarea după ce ea își exprimase părerea despre mine. Nu cumva îi atacam și îi excludeam pe cei cu opinii diferite? Mi-am amintit un pasaj din cuvintele lui Dumnezeu: „Trebuie să te apropii de oameni care îți pot vorbi sincer; să ai oameni de acest fel lângă tine constituie un mare avantaj. În special, să ai asemenea oameni buni în jurul tău precum cei care, atunci când îți descoperă o problemă, au curajul să îți aducă reproșuri și să te expună, te poate feri de rătăcire. Lor nu le pasă care este statutul tău și, în momentul în care descoperă că ai făcut ceva ce este împotriva adevărurilor-principii, îți vor aduce reproșuri și te vor expune dacă este necesar. Doar asemenea oameni sunt integri, cu simțul dreptății. Indiferent de modul în care te expun și îți aduc reproșuri, toate acestea îți sunt de folos și au rolul de a te supraveghea și a te împinge înainte. Trebuie să te apropii de asemenea oameni; cu asemenea oameni lângă tine, care să te ajute, ajungi să fii mult mai în siguranță – asta înseamnă să ai protecția lui Dumnezeu” (Cuvântul, Vol. 4: Expunerea antihriștilor, „Punctul patru: Ei se preamăresc și mărturisesc despre ei înșiși”). Gândindu-mă la cuvintele lui Dumnezeu, m-am calmat treptat. Am chibzuit cu atenție că, deși Yanyi mă emondase destul de aspru, ea spusese adevărul. În timpul celor două luni, nu înțelesesem și nu rezolvasem starea și problemele ei. Intrarea ei în viață fusese într-adevăr afectată. În calitate de conducătoare de biserică, era responsabilitatea mea să fiu la curent cu starea fraților și surorilor și să le rezolv dificultățile legate de intrarea în viață; nu puteam să mă eschivez de la responsabilitatea mea, indiferent cât de ocupată eram. Dar nu-mi făcusem griji deloc pentru Yanyi. Când mi-a dat câteva sugestii, am vrut să o atac răzbunător pentru că mă gândeam că îmi strică reputația și statutul și că, dacă mă denunță, îmi voi pierde statutul. Am fost cu adevărat răuvoitoare! Când Yanyi m-a emondat, îmi supraveghea lucrarea și practica adevărul. Dacă aș fi atacat-o și m-aș fi răzbunat pe ea, aș fi acționat împotriva adevărului și aș fi făcut rău. Conștientizând acest lucru, m-am rugat lui Dumnezeu: „Dragă Dumnezeule, mi-am dat seama că am o natură răuvoitoare. Pentru a-mi proteja reputația, am vrut să o atac pe Yanyi și să mă răzbun pe ea. Asta înseamnă să chinuiești oameni. O, Dumnezeule, nu mai doresc să acționez conform firii mele corupte. Sunt gata să practic adevărul și să accept sugestiile lui Yanyi.” După rugăciune, m-am simțit deosebit de vinovată și am vrut să îmi cer scuze, dar, spre surprinderea mea, ea mi-a cerut scuze prima, spunând că întrecuse puțin măsura și că vorbise cu o fire coruptă. Mi-am cerut și eu scuze față de ea: „Ai avut dreptate să mă emondezi. Chiar nu am desfășurat o lucrare reală și ar trebui să reflectez asupra acestui lucru.” Am simțit că frații și surorile m-au emondat și m-au ajutat pentru ca eu să conștientizez că nu făcusem lucrare reală. Acest lucru a venit de la Dumnezeu și a fost protecția Sa pentru mine. Slavă lui Dumnezeu!

Prin aceste experiențe, mi-am dat seama că fusesem profund coruptă de Satana și că râvneam prea mult la faimă, câștig și statut. Când venea vorba de mândria și de statutul meu, puteam chiar să suprim și să exclud oamenii. Mi-am mai dat seama și că, indiferent de situația cu care ne confruntăm, trebuie să ne concentrăm să reflectăm asupra noastră, să ne cunoaștem pe noi înșine și să căutăm adevărul pentru a ne rezolva firile corupte. Doar atunci putem evita să facem rău și să ne împotrivim lui Dumnezeu. Slavă lui Dumnezeu!


13. Cum m-a rănit faptul că am fost superficială

de Kristen, Italia

În octombrie 2021, am început să practic udarea nou-veniților. După o săptămână, am realizat că aveam prea multe de învățat. Trebuia să mă familiarizez cu adevăruri-principii de tot felul și să practic părtășia cu privire la adevăr, ca să le rezolv diversele probleme și dificultăți, dar aveam o înțelegere superficială despre adevăr și discuțiile nu erau atuul meu. Mi se părea o datorie foarte dificilă, în special când lidera de echipă a vrut să rezolv rapid problemele și dificultățile nou-veniților. Toți nou-veniții aveau multe probleme, deci, ca să le rezolv, trebuia să caut multe adevăruri relevante și să mă gândesc cum să am părtășie cu claritate. Ce preț trebuia să plătesc pentru asta? Toate acestea mi se păreau greu de realizat, așa că i-am spus liderei de echipă că nu aveam calibru bun și n-o puteam face bine. Lidera de echipă a avut părtășie cu mine, spunându-mi că trebuie să port o povară în datoria mea și că n-ar trebui să mă tem de suferință. Am acceptat cu reticență după ce i-am auzit părtășia, dar, în secret, nu voiam să plătesc un preț. La întruniri, am continuat să am părtășie cu nou-veniții, ca de obicei, dar, fiindcă nu le cunoșteam dificultățile, băteam câmpii în părtășia mea și nu obțineam rezultate, iar numărul nou-veniților care participau frecvent la întruniri a început să scadă. Când lidera de echipă a descoperit problema, mi-a cerut să-i ajut și să-i susțin imediat, dar eu m-am gândit: „Lucrătorii evanghelici deja au avut multă părtășie cu ei despre adevărul viziunilor referitoare la lucrarea lui Dumnezeu, însă ei tot nu vin la întruniri. Așadar, rezolv eu ceva având părtășie? În plus, acei nou-veniți nu s-au mai întrunit recent, deci părtășia cu ei categoric va dura mult, iar asta va fi epuizant.” La acest gând, le-am trimis doar mesaje, salutându-i rapid și i-am lăsat deoparte pe cei care nu au răspuns, fără să le acord atenție. Pe aceia care aveau mai multe probleme i-am pus ultimii pe lista mea de părtășie sau i-am pasat lucrătorilor evanghelici, ca să-i ajute ei. În scurt timp, câțiva nou-veniți nu s-au mai întrunit, fiindcă problemele lor rămăseseră nerezolvate de mult timp. Simțeam vinovăție și supărare când observam că nu se întruneau nou-veniții și că trebuia să plătesc un preț mai mare ca să le rezolv problemele. Dar când mă gândeam ce bătaie de cap ar fi, treceam cu vederea.

Îmi amintesc o nou-venită, fostă catolică, ce căpătase noțiuni despre arătarea întrupării lui Dumnezeu și despre lucrarea Lui din zilele de pe urmă și n-a mai venit la întruniri. Indiferent cât i-am scris sau am sunat-o, m-a ignorat. După două zile, mi-a lăsat acest mesaj: „M-am născut într-o familie catolică. Sunt catolică de mică și au trecut deja 64 de ani. Cred doar în Domnul Isus, nu voi crede în Dumnezeu Atotputernic.” I-am răspuns așa: „Dumnezeu Atotputernic e Domnul Isus revenit. Nu poți fi mântuită și intra în Împărăția Cerurilor decât acceptând apariția și lucrarea Domnului din zilele de pe urmă.” Apoi, ea n-a răspuns. Am mai căutat-o de câteva ori, dar m-a ignorat în continuare. Așa că i-am pasat problema liderei de echipă. Pe neașteptate, mi-a trimis câteva fragmente relevante din cuvintele lui Dumnezeu, cerându-mi să caut adevărul, ca să rezolv asta. Văzând că trebuie să mă înzestrez cu multe adevăruri și să mă gândesc cum să am părtășie ca să obțin rezultate, mi s-a părut foarte epuizant. Nou-venita nu-mi răspundea și chiar dacă petreceam timp înzestrându-mă, era posibil să nu-mi asculte părtășia, așa că am dat-o deoparte și am ignorat-o. Exista o nou-venită care era zilnic foarte ocupată și nu avea niciodată timp să vină la întrunirile la care o invitam. La început, îi trimiteam zilnic cuvintele lui Dumnezeu și imnuri, dar de fiecare dată răspundea doar „Amin”, după care nu venea la întruniri. La un moment dat, am încetat să-i trimit cuvintele lui Dumnezeu. Credeam că e prea ocupată la muncă și că asta era situația ei reală și că, oricât timp aș fi investit, nu puteam rezolva acea problemă. De fapt, știam că ar trebui să aranjez ore adecvate pentru întruniri ținând cont de dificultățile ei și să găsesc fragmente relevante din cuvintele lui Dumnezeu, ca să am părtășie cu ea despre noțiunile ei și că doar așa puteam obține rezultate. Dar asta mi se părea prea complicat și obositor, deci nu voiam să plătesc acest preț. Totuși, dacă nu aveam părtășie cu ea și afla conducătoarea, m-ar fi emondat fiindcă nu făceam lucrare reală. Așa că a trebuit să mă forțez să am părtășie cu nou-venita de două ori și, când am văzut că tot nu venea la întruniri, am simțit că nu era însetată de adevăr și problema nu era lipsa efortului din partea mea. Așa că am ajuns s-o ignor. Fusesem mereu superficială în datoria mea, evitând toate greutățile. Când cunoșteam nou-veniți cu noțiuni sau greutăți reale, nu voiam să fac efortul de a mă gândi cum să le rezolv problemele și pur și simplu pasam aceste probleme liderei de echipă. După câteva luni, foarte puțini nou-veniți se mai întruneau în mod regulat. Conducătoarea m-a emondat și m-a expus după ce a descoperit această problemă. A zis că-mi făceam prea superficial datoria și că trebuia să mă schimb imediat. Așadar, m-am hotărât că mă voi răzvrăti împotriva trupului și că voi uda bine nou-veniții. Însă, confruntată cu nou-veniți cu multe probleme, tot nu am fost dispusă să plătesc un preț pentru a le rezolva problemele. În schimb, găseam o scuză și spuneam doar că nu am calibru bun și că nu eram potrivită pentru acea datorie. Văzând că am rămas superficială, nu m-am schimbat și datoria mea nu ducea nicăieri, conducătoarea m-a emondat cu asprime, spunând: „Ești prea superficială în datoria ta! Nu întrebi niciodată despre problemele nou-veniților și, chiar când afli ceva despre ele, nu faci niciun efort ca să le rezolvi. Înseamnă asta că-ți faci datoria? Doar le faci rău nou-veniților! Dacă nu te schimbi, vei fi demisă.” Fiind emondată și atenționată astfel, m-am simțit și vinovată, și speriată. Am început să reflectez asupra mea: de ce nu puteam face bine această datorie și mi se părea mereu prea grea?

Într-o zi, în devoțiunile mele spirituale, am citit acest fragment din cuvintele lui Dumnezeu: „Unii oameni nu au niciun principiu atunci când își fac datoriile. Ei își urmează în mod constant propria voință și acționează nechibzuit. Nu înseamnă asta a fi superficial? Nu-L înșală ei pe Dumnezeu? V-ați gândit vreodată la consecințele unui astfel de comportament? În realizarea datoriei voastre, chiar nu arătați nicio considerație față de intențiile lui Dumnezeu și sunteți fără inimă. Sunteți ineficienți în tot ceea ce faceți, lipsiți de cea mai mică urmă de dăruire și cel mai mic efort din toată inima. Puteți obține aprobarea lui Dumnezeu în acest fel? Mulți oameni își îndeplinesc îndatoririle fără tragere de inimă și nu pot persevera. Ei nu pot îndura nici cea mai mică suferință și simt mereu că au suferit o mare pierdere, și nici nu caută adevărul pentru a rezolva dificultățile. Pot ei să-L urmeze pe Dumnezeu până la capăt îndeplinindu-și îndatoririle în acest fel? Este în regulă să fii superficial în orice faci? Poate fi acest lucru acceptabil pentru conștiință? Chiar și măsurat după un etalon uman, un astfel de comportament nu este conform standardului – deci s-ar putea considera că-ți realizezi datoria conform standardului? Dacă îți realizezi datoria în acest fel, nu vei dobândi niciodată adevărul. Nici măcar munca ta nu va fi conform standardului. Atunci, cum ai putea obține aprobarea lui Dumnezeu? În îndeplinirea îndatoririlor lor, mulți oameni se tem de greutăți, sunt prea leneși și râvnesc la confortul fizic. Ei nu plătesc niciodată un preț pentru a învăța abilități profesionale și nu pun suflet în a contempla adevărul din cuvintele lui Dumnezeu. Ei cred că a fi superficial în acest fel îi ferește de bătăi de cap – nu au nevoie să facă nicio cercetare sau să ceară sfatul altora, nu au nevoie să-și folosească mintea sau să depună vreun efort mental și se scutesc de foarte mult efort, nu îndură nicio suferință fizică și totuși reușesc să ducă la bun sfârșit sarcina. Dar, în cele din urmă, rezultatele nu sunt conform standardului. Dacă îi emondezi, nu sunt dispuși să cedeze și continuă să se certe, spunând: «Nu am fost leneș și nu am stat degeaba, sarcina a fost făcută – de ce mă critici? Nu cauți doar nod în papură? Mă descurc deja destul de bine realizându-mi datoria în acest fel. Cum de nu ești mulțumit?» Credeți că oamenii de acest fel mai pot face vreun progres? Ei își îndeplinesc în mod constant îndatoririle într-un mod superficial, fiind în același timp plini de scuze. Când apar probleme, refuză să lase pe oricine să-i critice. Ce fel de fire este aceasta? Nu este o fire satanică? Pot oamenii să-și îndeplinească îndatoririle conform standardului cu o astfel de fire? Îl pot mulțumi pe Dumnezeu?” (Cuvântul, Vol. 3: Discursurile lui Hristos al zilelor de pe urmă, „Numai cel care își îndeplinește bine datoria cu toată inima, mintea și sufletul este o persoană care Îl iubește pe Dumnezeu”). Dumnezeu expune mulți oameni fiindcă sunt prea leneși în datoria lor, sunt mereu absorbiți de confortul trupesc, nu sunt sârguincioși și se mulțumesc să pară că sunt ocupați. Nu-și pot face niciodată bine datoria în acest fel. Am realizat că nu obțineam rezultate în datoria mea nu fiindcă nu aveam calibru bun, ci, mai degrabă fiindcă eram leneșă și mă temeam să sufăr. Simțeam că udarea nou-veniților însemna că trebuia să știu multe adevăruri, să învăț să le rezolv diversele probleme și dificultăți, iar asta făcea datoria foarte dificilă, așa că o făceam superficial. Lidera de echipă a vrut să rezolv urgent problemele nou-veniților și aș fi putut, dacă m-aș fi străduit. Dar, când am văzut că asta presupunea mai mult timp și efort, am pasat problema liderei de echipă sau lucrătorilor evanghelici. Vedeam că nou-veniții nu veneau la întruniri, fiindcă aveau noțiuni sau se confruntau cu greutăți și probleme, dar rămâneam indiferentă. Nu eram receptivă când alții îmi vorbeau despre căi de rezolvare. Uneori le trimiteam nou-veniților cuvintele lui Dumnezeu sau imnuri, însă, după câteva zile, nu mai puteam ține pasul și ajungeam să-i ignor. Am văzut că eram cu adevărat leneșă, dornică de plăceri trupești și că nu eram deloc sinceră în datoria mea. Eram doar înșelătoare, fără niciun scop în biserică. Pentru Dumnezeu, eram atât de dezgustătoare și nesuferită!

Ulterior, am citit asta în cuvintele lui Dumnezeu: „În prezent, nu există multe oportunități de a îndeplini o datorie, așa că trebuie să te ții de ele atunci când poți. Exact atunci când te confrunți cu o datorie, tu trebuie să depui eforturi reale; atunci este momentul în care trebuie să te dăruiești și să te consumi pentru Dumnezeu, și când trebuie să plătești un preț. Nu ascunde nimic, nu unelti nimic, nu lăsa nicio marjă de libertate și nu-ți oferi o cale de scăpare. Dacă îți iei vreo marjă de libertate, faci șiretlicuri sau ești alunecos și lenevești, atunci sigur nu vei face o treabă de calitate. Să presupunem că spui: «Nimeni nu m-a văzut fiind alunecos sau lenevind. Ce grozav!» Ce fel de gândire este aceasta? Crezi că ai tras un văl de ceață peste ochii oamenilor și peste cei ai lui Dumnezeu? În realitate, totuși, știe Dumnezeu ce ai făcut? El știe. De fapt, oricine interacționează cu tine o vreme îți va afla corupția și hidoșenia; doar că s-ar putea să nu o spună direct: va avea în inimă evaluarea pe care a făcut-o despre tine. Au existat mulți oameni care au fost dezvăluiți și eliminați deoarece majoritatea oamenilor le-au putut desluși esența și, astfel, i-au expus pe acei oameni pentru ceea ce erau și i-au îndepărtat din biserică. Așadar, indiferent dacă urmăresc adevărul sau nu, oamenii ar trebui să-și facă bine datoria, la capacitatea lor maximă; ar trebui să fie conduși de conștiința lor și să facă unele lucruri reale. Poate că ai neajunsuri, dar dacă poți fi eficient în îndeplinirea datoriei tale, nu vei fi eliminat. Dacă tu crezi mereu că ești în regulă, că sigur nu vei fi eliminat, dacă nu reflectezi niciodată sau nu încerci să te cunoști pe tine însuți și încă îți ignori sarcinile cuvenite și ești mereu superficial, atunci, când aleșii lui Dumnezeu își vor pierde cu adevărat toleranța față de tine, te vor expune pentru ceea ce ești și vei fi eliminat. Atunci va fi prea târziu pentru regrete, deoarece toată lumea te va fi deslușit și îți vei fi pierdut toată demnitatea și integritatea. Dacă nimeni nu are încredere în tine, ar avea Dumnezeu încredere în tine? Dumnezeu scrutează cele mai adânci ascunzișuri ale inimii omului: El nu ar avea absolut deloc încredere într-o astfel de persoană. […] Oamenii de încredere sunt cei care au umanitate, iar oamenii care au umanitate au conștiință și rațiune, și ar trebui să le fie foarte ușor să-și realizeze bine datoria, deoarece își tratează datoria ca pe ceva ce le revine și o fac din toată inima. Oamenii fără conștiință sau rațiune sunt sortiți să-și realizeze prost datoria. Ei nu acționează responsabil, indiferent de datoria pe care o realizează. Alții trebuie mereu să-și facă griji pentru ei, să-i supravegheze și să se intereseze de lucrarea lor; dacă nu, ar putea cauza probleme în timp ce își realizează datoria și ar putea face ceva rău în timp ce lucrează la o sarcină, ceea ce ar însemna mai multă bătaie de cap decât merită. Pe scurt, oamenii ar trebui să se examineze mereu pe ei înșiși atunci când își realizează datoria: «Oare am realizat această datorie conform standardului? Am pus suflet în ea? Am fost într-o stare superficială?» Dacă ești mereu superficial, ești în pericol. Cel puțin, înseamnă că nu ai credibilitate și că oamenii nu pot avea încredere în tine. Mai grav, dacă ești mereu superficial când îți realizezi datoria și dacă Îl înșeli mereu pe Dumnezeu, atunci ești în mare pericol! Care sunt consecințele implicării fățișe în înșelătorie? Toată lumea poate vedea că faci rău cu bună știință. Trăiești în întregime conform propriilor firi corupte, iar în datoria ta nu ești decât superficial și nu practici deloc adevărul – aceasta înseamnă că ești lipsit de umanitate! Dacă acest lucru se manifestă în tine tot timpul – nu faci greșeli majore, dar le faci neîncetat pe cele minore și nu te pocăiești de la început până la sfârșit, atunci ești o persoană rea, un neîncrezător și ar trebui să fii îndepărtat – aceasta este o consecință gravă. Ești complet dezvăluit și eliminat ca neîncrezător și persoană rea” (Cuvântul, Vol. 3: Discursurile lui Hristos al zilelor de pe urmă, „Pătrunderea în viață începe cu îndeplinirea datoriei”). „Felul în care ar trebui să tratezi însărcinările date de Dumnezeu este extrem de important. Este o chestiune foarte serioasă. Dacă nu poți duce la bun sfârșit ceea ce ți-a încredințat Dumnezeu, atunci nu ești vrednic de a trăi în prezența lui Dumnezeu și ar trebui să-ți accepți pedeapsa. Este absolut firesc și justificat ca oamenii să ducă la bun sfârșit însărcinările pe care le încredințează Dumnezeu lor. Aceasta este responsabilitatea supremă a omului și este la fel de importantă ca propria lui viață. Dacă tratezi însărcinările de la Dumnezeu cu ușurință, aceasta este cea mai gravă trădare a lui Dumnezeu. Făcând astfel, ești mai deplorabil decât Iuda și ar trebui să fii blestemat” (Cuvântul, Vol. 3: Discursurile lui Hristos al zilelor de pe urmă, „Cum să cunoști natura omului”). Confruntată cu expunerea cuvintelor lui Dumnezeu, am putut simți dezgustul și mânia Lui față de cei care-și fac superficial datoria. Ei nu au conștiință, rațiune, integritate și demnitate și nu sunt deloc demni de încredere. Dacă rămân nepocăiți, sunt oameni răi, neîncrezători și ar trebui eliminați. Udarea nou-veniților e o slujbă importantă. Abia au acceptat noua lucrare a lui Dumnezeu și au nevoie de mai multă udare, pentru a prinde rădăcini pe adevărata cale, ca să nu-i captureze Satana. În plus, cei care acceptă lucrarea lui Dumnezeu nu fac asta foarte ușor sau fără probleme: toate se fac prin luminarea și îndrumarea lui Dumnezeu și mai mulți frați și surori trebuie să plătească un preț pentru a-i uda, a-i aproviziona, a-i susține și a-i ajuta. Doar atunci pot fi ei aduși înaintea lui Dumnezeu. Ca udătoare, udarea nou-veniților era responsabilitatea mea. Mai ales când vedeam nou-veniți cu dificultăți, ar fi trebuit să simt urgența situației și să găsesc moduri în care să rezolv aceste probleme. În schimb, m-am sustras de la slujbele grele și am fost șireată. Când am văzut că nou-veniții se confruntă cu dificultăți, am ales mereu problemele ușor de rezolvat și am lăsat deoparte aspectele dificile, ignorându-le. Ba mai rău, e clar că eram șireată și iresponsabilă în datoria mea, făcând câțiva nou-veniți să nu mai participe la întruniri și chiar să se retragă, dar mă sustrăgeam de la responsabilitate spunând că nu erau însetați de adevăr sau că eu nu aveam calibru bun și nu le puteam rezolva problemele, ca să-i înșel pe alții și să găsesc scuze pentru superficialitatea mea. Nu-mi făceam eu datoria exact cum lucrează un non-credincios pentru șeful său? Înșelam, făceam lucrurile de mântuială, fără nicio conștiință morală. După toți anii mei de credință, tot încercam să-L păcălesc și să-L înșel pe Dumnezeu, fără să clipesc. Eram atât de vicleană și de înșelătoare! Nu aveam deloc umanitate. În trecut, când am acceptat Evanghelia lui Dumnezeu din zilele de pe urmă, lucram din greu în fiecare zi, iar părinții mei îmi îngrădeau credința. Eram foarte stresată și chiar mă gândeam să renunț la întruniri. Dar frații și surorile au avut răbdători părtășie cu mine despre adevăr, în repetate rânduri, și au organizat adunări ținând cont de programul meu. Uneori, nu puteam participa, fiindcă aveam prea mult de lucru, așa că frații și surorile străbăteau distanțe mari cu bicicletele, ca să aibă părtășie cu mine despre cuvântul lui Dumnezeu, să mă ajute și să mă susțină. Și, încet, am aflat despre lucrarea lui Dumnezeu și am văzut că nu poți fi mântuit decât căutând adevărul. Apoi, am devenit dispusă să merg la întruniri și să fac o datorie. Biserica subliniază mereu că udarea nou-veniților presupune răbdare și multă considerație pentru dificultățile lor, că trebuie să-i ajutăm cu dragoste și să-i încurajăm să vină la întruniri, ca să poată prinde rădăcini cât mai repede pe adevărata cale. Am văzut că Dumnezeu e plin de iubire și de milă pentru noi și că El ne mântuiește în cea mai mare măsură posibilă. El e incredibil de conștiincios față de fiecare persoană care cercetează adevărata cale. Nu renunță, dacă există o speranță cât de mică. Însă eu eram atât de rece și nu aveam niciun simț al răspunderii față de nou-veniți. Nu-mi păsa deloc de intrarea lor în viață, deci problemele lor nu erau rezolvate prompt și unii dintre ei nu mai voiau să vină la întruniri. Pe baza purtării mele, oare îmi făceam eu vreun pic datoria? Făceam doar rău, încercam să-L păcălesc și să-L înșel pe Dumnezeu! M-am simțit foarte vinovată când am realizat asta și m-am urât, fiindcă nu aveam deloc umanitate.

Mai târziu, am citit acest fragment din cuvintele lui Dumnezeu: „Ești mulțumit să trăiești sub influența Satanei, cu pace și bucurie și puțin confort trupesc? Nu ești tu cel mai josnic dintre toți oamenii? Nu e nimeni mai nesăbuit decât aceia care au văzut mântuirea, dar nu urmăresc să o câștige; aceștia sunt oamenii care se dedau la plăceri trupești și se bucură de Satana. Speri că a ta credință în Dumnezeu nu va presupune nicio dificultate și niciun necaz și nici cea mai mică suferință. Întotdeauna urmărești acele lucruri care sunt lipsite de valoare și nu acorzi valoare vieții, în schimb, pui propriile tale gânduri extravagante înaintea adevărului. Ești așa de lipsit de valoare! Trăiești ca un porc – ce diferență este între tine și porci și câini? Nu sunt fiare toți aceia care nu urmăresc adevărul și care în schimb iubesc trupul? Cei morți, lipsiți de duh, nu sunt oare cu toții cadavre umblătoare? Câte cuvinte au fost rostite în mijlocul vostru? A fost făcută doar puțină lucrare în mijlocul vostru? Cât de mult am oferit în mijlocul vostru? Așadar, tu cum de nu ai dobândit? Ce motiv ai să te plângi? Nu este adevărat că nu ai câștigat nimic pentru că ești prea îndrăgostit de trup? Și nu este oare pentru că gândurile tale sunt prea extravagante? Nu este oare pentru că ești prea prost? Dacă nu reușești să câștigi aceste binecuvântări, poți să-L învinuiești pe Dumnezeu că nu te-a mântuit? […] Îți dăruiesc adevărata cale fără să-ți cer nimic în schimb, dar tu tot nu urmărești. Ești în continuare unul dintre aceia care cred în Dumnezeu? Îți dăruiesc viața umană reală, dar tu tot nu urmărești. Nu ești oare de același fel cu porcii și câinii? Porcii nu urmăresc viața omului, ei nu urmăresc să fie curățiți și nu înțeleg ce este viața. În fiecare zi, după ce mănâncă pe săturate, ei doar dorm. Eu ți-am dăruit adevărata cale și totuși, tu nu ai câștigat-o, rămâi cu mâna goală. Ești dispus să continui în această viață, viața unui porc? Care este însemnătatea existenței unor astfel de oameni? Viața ta este demnă de dispreț și josnică, trăiești în mijlocul murdăriei și al desfrâului și nu urmărești niciun scop, așadar, nu este viața ta cea mai josnică dintre toate? Îndrăznești să stai înaintea lui Dumnezeu? Dacă tu continui să experimentezi în acest mod, nu-i așa că nu vei obține nimic? Adevărata cale ți-a fost dăruită, dar dacă poți sau nu să o câștigi în cele din urmă depinde de ceea ce urmărești tu” (Cuvântul, Vol. 1: Arătarea și lucrarea lui Dumnezeu, „Experiențele lui Petru: cunoașterea sa despre mustrare și judecată”). Citind cuvintele dojenitoare ale lui Dumnezeu, m-am simțit foarte vinovată și mi-am făcut reproșuri. Ca să ne curețe și să ne transforme firile corupte, ca să ne dea o șansă la mântuire, Dumnezeu ne-a aprovizionat stăruitor cu multe adevăruri și a avut părtășie în detaliu despre toate aspectele adevărului, de teamă că nu-l vom înțelege. Dumnezeu a consumat atât de mult din sângele inimii Sale pentru noi. Oricine are umanitate ar trebui să se străduiască să caute adevărul și să fie loial datoriei sale. Dar eu nu aveam deloc conștiință. Nu căutam deloc adevărul, doar mă dedam la confortul trupesc și încă trăiam doar după filosofii satanice, precum: „Trăiește-ți viața pe pilot automat” și „Viața este scurtă, așa că bucură-te de ea cât poți.” Am luat aceste filosofii satanice drept cuvinte înțelepte conform cărora să trăiesc, considerând că trebuie să ne tratăm bine pe noi înșine, în cele câteva decenii ale noastre pe pământ și să nu ne suprasolicităm și că trebuia să ne facem viețile lipsite de griji și fericite. Eu îmi făceam datoria cu condiția să nu sufăr vreun disconfort trupesc sau epuizare. Făceam orice era mai simplu. Oricând trebuia să-mi storc creierii cu privire la ceva, începeam să mă împotrivesc și fugeam, fie pasându-i altcuiva problema, fie abandonând-o și ignorând-o. Nu-mi luam deloc în serios datoria, așa că problemele unor nou-veniți nu erau rezolvate, iar ei nu mai veneau la întruniri. Abia atunci am văzut că acele filosofii satanice mă făcuseră tot mai depravată. Mă dedam la confort întreaga zi și nu urmăream deloc adevărul, îmi băteam joc de datoria mea și nu eram câtuși de puțin preocupată de ea. Nu eram dispusă să învăț și eram incompetentă, nu câștigam adevărurile pe care trebuia să le câștig și nu-mi îndeplineam responsabilitățile. Nu eram eu un om de nimic? Chiar am simțit că a mă deda la confortul trupesc îmi făcea rău și-mi distrugea șansa la mântuire. Dificultățile dintr-o datorie sunt, de fapt, o ocazie bună de a te baza pe Dumnezeu și a căuta adevărul. Dificultățile care m-au forțat să caut adevărul și să învăț să urmez principiile în datoria mea au fost piste bune prin care să caut adevărul și intrarea în viață. Dar tratam aceste lucruri ca pe o bătaie de cap, o povară ce trebuia ignorată. Realizând asta, am regretat enorm felul cum îmi menajasem trupul și cum pierdusem așa de multe ocazii bune de a înțelege adevărul. Nu mai voiam să fac lucrurile de mântuială. Trebuia să mă răzvrătesc împotriva trupului și să pun suflet în datorie.

Într-o zi, am citit un fragment din cuvintele lui Dumnezeu care dă în vileag conducătorii falși, care m-a făcut să înțeleg mai bine consecințele superficialității mele în datorie. Cuvintele lui Dumnezeu spun: „Există o sarcină care poate fi finalizată de o persoană într-o lună. Dacă realizarea acestei sarcini durează șase luni, costurile pentru celelalte cinci luni nu reprezintă o pierdere? Să vă dau un exemplu despre predicarea Evangheliei. Să spunem că o persoană este dispusă să cerceteze adevărata cale și, probabil, ar putea fi convinsă în doar o lună, după care acea persoană s-ar alătura bisericii și ar continua să primească udare și hrană spirituală, iar după șase luni ar putea stabili o bază. Însă, dacă atitudinea persoanei care predică Evanghelia față de această chestiune este una de desconsiderare și de superficialitate, dacă, la rândul lor, conducătorii și lucrătorii își ignoră și ei responsabilitățile și durează o jumătate de an pentru a convinge persoana respectivă, nu va fi această jumătate de an o pierdere pentru viața acesteia? Dacă se confruntă cu marile dezastre și încă nu a stabilit o bază pe adevărata cale, va fi în pericol. Nu înseamnă asta că acei oameni au dezamăgit persoana respectivă? O astfel de pierdere nu poate fi măsurată cu bani sau cu lucruri materiale. Dacă înțelegerea adevărului de către acea persoană este ținută pe loc jumătate de an și, pentru ea, stabilirea unei fundații și începerea îndeplinirii datoriei sunt întârziate cu jumătate de an, cine își va asuma responsabilitatea pentru asta? Își pot permite conducătorii și lucrătorii să-și asume responsabilitatea pentru acest lucru? Nimeni nu-și poate permite să-și asume responsabilitatea de a ține pe loc viața cuiva” [Cuvântul, Vol. 5: Responsabilitățile conducătorilor și lucrătorilor, „Responsabilitățile conducătorilor și lucrătorilor (4)”]. Cuvintele lui Dumnezeu m-au făcut să mă simt rușinată și cuprinsă de remușcări. Eram exact ca un conducător fals care nu a făcut lucrare reală, eram neglijentă în datorie și iresponsabilă, determinând nou-veniții să nu se mai întrunească și pe unii, chiar să abandoneze credința, fiindcă nu li se rezolvau problemele. Oare udarea nou-veniților în acest fel nu doar le dăuna? Chiar dacă unii n-au abandonat credința, viețile lor au suferit pierderi, fiindcă și-au păstrat noțiunile și nu s-au întrunit multă vreme. Acelea sunt pierderi pe care nu le pot compensa. Dacă nu mi-ar fi păsat atât de mult de trupul meu, aș fi fost capabilă să plătesc un preț și aș fi luat în serios problemele fiecărui nou-venit, poate că unii dintre ei ar fi putut să înțeleagă adevărul și să prindă rădăcini în adevărata cale mai devreme, să trăiască o viață bisericească, să îndeplinească o datorie, să pregătească fapte bune mai devreme și lucrurile nu ar fi sfârșit așa. Dar atunci, deja era prea târziu pentru cuvinte. M-am simțit foarte supărată și vinovată și incredibil de îndatorată lui Dumnezeu. Asta era o fărădelege, o pată pe care o lăsasem pe datoria mea! M-au cuprins regretele, dar și teama. Simțeam că provocasem probleme uriașe. În lacrimi, m-am rugat: „Dumnezeule, mereu mă dedau la confort și sunt superficială în datoria mea, lucru care Te dezgustă. Vreau să mă căiesc față de Tine. Te rog, scrutează-mi inima. Dacă voi continua să fiu superficială, Te rog să mă cerți și să mă disciplinezi!”

Apoi, am făcut o listă cu nou-veniții care erau negativi, slabi și nu veneau la întruniri și am căutat cuvintele relevante ale lui Dumnezeu, ca să le rezolv problemele. Le-am întrebat despre principii și abordări și pe surorile care se pricepeau la udare. Mai târziu, am căutat-o pe nou-venita cu noțiuni religioase, care nu venea la întruniri. I-am trimis mai multe mesaje, dar n-a răspuns la niciunul. M-am simțit cam descurajată și m-am gândit că ar trebui să renunț la asta. Oricum, ea era cea care nu mai răspunsese, măcar asta era adevărat. Apoi, i-am trimis un mesaj și nou-venitei care lucra mult și când am văzut că mi-a respins invitația la întrunire, n-am mai vrut să plătesc niciun preț pentru a o susține. În acel moment, m-am gândit la rugăciunea mea către Dumnezeu, precum și la aceste cuvinte ale Lui: „Când îți realizezi datoria, tu faci, de fapt, ceea ce se cuvine să faci. Dacă o faci înaintea lui Dumnezeu, dacă-ți realizezi datoria și te supui lui Dumnezeu cu o atitudine de onestitate și cu inimă, nu va fi cu mult mai corectă această atitudine? Așadar, cum poți să aplici această atitudine vieții de zi cu zi? Trebuie să faci din a te «închina la Dumnezeu cu inima și cu onestitate» realitatea ta. Ori de câte ori vrei să fii superficial, ori de câte ori vrei să acționezi folosind tertipuri și să fii leneș și ori de câte ori ești neatent sau vrei să te distrezi, ar trebui să iei în considerare următoarele: «Comportându-mă astfel, sunt eu nedemn de încredere? Asta înseamnă să-mi pun inima în îndatorirea mea? Nu cumva nu sunt devotat procedând astfel? Nu cumva nu reușesc să mă ridic la nivelul însărcinării pe care Dumnezeu mi-a încredințat-o?» Iată cum ar trebui să reflectezi asupra ta. Dacă ajungi să știi că ești mereu superficial în datoria ta, că nu ești devotat și că L-ai rănit pe Dumnezeu, ce ar trebui să faci? Ar trebui să spui: «La momentul respectiv, am simțit că era ceva în neregulă aici, dar n-am tratat acest lucru ca pe o problemă; doar am trecut peste el cu nepăsare. Nu mi-am dat seama până acum că fusesem cu adevărat superficial, că nu-mi îndeplinisem responsabilitatea. Chiar sunt lipsit de conștiință și rațiune!» Ai găsit problema și ai ajuns să te cunoști puțin – așa că acum trebuie să te întorci! Atitudinea ta față de îndeplinirea datoriei era greșită. Ai tratat-o ca pe o slujbă în plus, ai făcut doar un efort formal și nu ai pus suflet în ea. Dacă mai ești superficial în acest fel, trebuie să te rogi lui Dumnezeu și să-L lași să te disciplineze și să te certe. Doar dacă ai o astfel de hotărâre în realizarea datoriei tale te poți pocăi cu adevărat. Te vei fi schimbat numai atunci când conștiința ta este curată și atitudinea ta față de realizarea datoriei tale este transformată” (Cuvântul, Vol. 3: Discursurile lui Hristos al zilelor de pe urmă, „Numai în citirea frecventă a cuvintelor lui Dumnezeu și în contemplarea adevărului poate exista o cale de urmat”). Cuvintele lui Dumnezeu m-au ajutat să văd că nu e greu să-ți faci bine datoria, că trebuie să fim onești, să acceptăm scrutarea lui Dumnezeu și să facem tot posibilul să îndeplinim ce știm, ce putem, nu să folosim artificii sau să fim superficiali și că avem nevoie de această atitudine pentru a ne face bine datoria. Așa că m-am hotărât ca de data asta, să nu-L mai dezamăgesc pe Dumnezeu. Chiar dacă acei nou-veniți n-ar mai fi venit la întruniri după ajutorul și susținerea mea, eu tot mi-aș fi îndeplinit responsabilitatea și nu aș fi avut regrete.

Am mers să discut cu altă soră pentru a căuta o cale de practicare și am căutat-o și pe nou-venita cu noțiuni religioase, pentru părtășie. I-am vorbit sincer despre propriile mele experiențe legate de credință. Spre mirarea mea, mi-a răspuns la mesaje. De fapt, chiar îi plăceau întrunirile, dar avea câteva noțiuni și nedumeriri nerezolvate. M-au impresionat cuvintele din inimă ale acestei nou-venite și am avut părtășie cu privire la noțiunile ei. La final, a acceptat să participe la întruniri și, în scurt timp, a preluat o datorie. Am avut un sentiment de nedescris când am văzut cum lucrurile s-au sfârșit așa. Am simțit și bucurie, și remușcare. Fără luminarea și iluminarea cuvintelor lui Dumnezeu, care mi-au permis să mă cunosc și mi-au schimbat atitudinea față de datoria mea, aș mai fi comis o fărădelege. După asta, am căutat-o din nou pe nou-venita care lucra mult. Înainte, insistasem mereu să participe la întruniri, fără să-i iau în calcul dificultățile. De data asta, am avut părtășie despre cuvintele lui Dumnezeu, ca s-o ajut pe baza situației ei reale, și am modificat orele întrunirilor în mod corespunzător. Când nu avea timp pentru o întrunire, citeam cu ea cuvintele lui Dumnezeu când avea timp și aveam, cu răbdare, părtășie cu ea. Atunci, a devenit dispusă să-și deschidă sufletul față de mine și să discute despre cuvintele lui Dumnezeu pe care le citise. De asemenea, mi-a zis fericită că, indiferent de situație, nu ar renunța pur și simplu la întruniri sau la a mânca și a bea cuvintele lui Dumnezeu. După asta, n-a mai ratat nicio întrunire și indiferent cât de ocupată era, își făcea timp să reflecteze la cuvintele lui Dumnezeu. Cu acest tip de susținere și ajutor pentru nou-veniți, unii dintre ei au devenit dornici să participe din nou la întruniri. După ce mi-am corectat atitudinea, m-am bazat pe Dumnezeu și am făcut un efort real, am obținut rezultate mai bune în datoria mea.

Înainte, eram mereu alunecoasă și superficială în datoria mea. Deși nu sufeream fizic, aveam mereu dificultăți în viață. Nu puteam primi îndrumarea lui Dumnezeu, realizam tot mai puțin în datoria mea și mă temeam mereu că Dumnezeu mă va abandona și mă va elimina. Eram foarte deprimată și sufeream. Când am pus suflet în datoria mea, am putut simți prezența și îndrumarea lui Dumnezeu. Am făcut și progrese în datoria mea și am început să simt liniște și stabilitate. Am experimentat cu adevărat cât de importantă e atitudinea față de datorie. Când te confrunți cu dificultăți, doar plătind un preț real și ținând cont de intenția lui Dumnezeu putem să obținem luminarea și îndrumarea Duhului Sfânt și să ne facem datoria în mod eficient.


14. O zi pe care nu o voi uita niciodată

de Li Qing, China

Într-o dimineață din decembrie 2012, nu mult după ora 9 dimineața, predicam Evanghelia cu niște frați și surori, când o mașină de poliție a oprit în fața noastră. Fără să se legitimeze, un polițist mi-a răsucit brațele și m-a vârât în mașina lui. Un frate și o soră au fost, de asemenea, băgați în mașină. Inima îmi bătea cu putere și nu știam ce plănuia poliția să îmi facă. Mi-am zis: „Dacă nu voi suporta tortura, voi deveni o iudă și-L voi trăda pe Dumnezeu?” M-am rugat repede lui Dumnezeu, cerându-I să-mi protejeze inima și jurând că mai degrabă voi muri decât să devin o iudă și să-mi vând frații și surorile. După rugăciune, n-am mai fost atât de neliniștită.

Când am ajuns la secția de poliție, am fost despărțiți și interogați separat. Unul dintre polițiști m-a întrebat aspru: „Cine e conducătorul tău? Unde locuiești?” Am spus: „Nu știu cine e conducătorul. N-am încălcat nicio lege. De ce am fost arestată?” Au râs tare și au spus: „Ce știi tu despre lege? Ai primit permisiunea guvernului central să predici Evanghelia? Ți-a dat acordul Biroul pentru Afaceri Religioase? Făceai muncă misionară ilegală și perturbai ordinea publică. Ar trebui să te trimitem la Biroul pentru Afaceri Religioase ca să se ocupe ei de tine!” Un alt polițist a spus: „Dacă vei coopera, te vom lăsa să pleci.” Pur și simplu i-am ignorat. Atunci, polițistul de la ușă a năvălit în cameră și m-a lovit cu putere în gamba dreaptă. M-a durut atât de tare, încât am crezut că îmi rupsese oasele gambei. M-a lovit atât de tare, încât a căzut la pământ, iar ceilalți polițiști au început să râdă. S-a ridicat și și-a vărsat mânia pe mine, plesnindu-mă peste față. M-a lovit atât de tare, încât am văzut stele, și am amețit atât de tare, încât era să cad. La scurt timp, a început să mi se umfle partea dreaptă a feței. După aceea, iar m-a lovit cu piciorul, cu putere, în gamba dreaptă, făcându-mă să mă prăvălesc într-un colț al încăperii. Apoi, s-a pregătit furios să mă lovească cu piciorul în partea de jos a spatelui. M-am speriat foarte tare. Dacă mă lovea și mă rănea în partea de jos a spatelui? Am început să plâng. Chiar atunci, câțiva dintre polițiști l-au oprit. Un alt polițist mi s-a adresat pe un ton mai blând: „Ascultă, drăguță, nu vrem să te tratăm așa. Trebuie doar să ne spui adresa ta și te vom lăsa să pleci.” M-am gândit: „Părinții mei cred în Dumnezeu și îndeplinesc îndatoriri. Dacă le spun adresa mea, părinții mei vor fi și ei târâți în asta. Dacă se întâmplă ca frații și surorile să se adune la mine acasă și să fie arestați toți, voi fi comis o fărădelege gravă.” Așadar, n-am spus nimic. Apoi, un polițist le-a spus celorlalți să plece pentru că vrea să-mi vorbească între patru ochi. M-a întrebat: „Vrei să pleci de aici? Dacă da, doar spune-ne adresa ta. Sau, poți să cooperezi cu noi și să devii informatoarea noastră. Te infiltrezi printre superiorii bisericii și vom lucra împreună. Dacă ești de acord, te vom lăsa să pleci.” Când a văzut că-l ignor, i-a venit o altă idee și a spus: „Acum, suntem doar noi doi aici. Știu că nu poți să-i indici pe ceilalți membri de față cu ei, așa că pot să-ți ascund identitatea. Mergem cu mașina mea pe străzi, tu rămâi înăuntru și tot ce trebuie să faci este să-mi arăți cu degetul un frate sau o soră de-ale tale. Dacă-mi indici un alt membru care să-ți ia locul, te vom lăsa să pleci. Ce spui?” Văzând fața urâtă a polițistului, am fost dezgustată. M-am gândit: „Chiar dacă suntem doar noi doi aici, Duhul lui Dumnezeu scrutează tot. Îi poți păcăli pe oameni, dar niciodată pe El. Dacă-ți imaginezi că voi deveni informatoare, îmi voi vinde frații și surorile și-L voi trăda pe Dumnezeu, te-nșeli!” Am răspuns ferm: „Nu cunosc pe nimeni!” Apoi, m-a amenințat: „Încerci să protejezi pe cineva? Și părinții tăi cred în Dumnezeu? Cei arestați împreună cu tine ne-au spus deja totul despre tine. Știm tot ce avem nevoie să știm despre tine. Acum, îți dau ocazia să spui adevărul. Dacă nu ne spui nimic, nu-ți va fi atât de ușor la închisoare. Te vor forța să bei apă cu ardei iute, îți vor strânge degetele cu bețe de bambus, îți vor băga ace pe sub unghii și frigărui din bambus în urechi și le vor cere celorlalți deținuți să te hărțuiască. Te asigur că va fi iadul pe pământ!” Descrierea lui m-a făcut să simt fiori pe șira spinării și m-am îngrozit. M-am gândit: „Oare chiar m-au vândut? Dacă polițiștii chiar îmi vor băga frigărui din bambus în urechi, nu cumva voi asurzi? Să-mi strângă degetele cu bețe de bambus, să-mi bage ace pe sub unghii… degetele sunt așa de sensibile, sigur e foarte dureros! Dacă mă vor trimite la închisoare și mă vor tortura, chiar ar putea o copilă slăbuță ca mine să le îndure pe toate? Sau oare voi muri acolo? Am doar 20 de ani, de-abia îmi încep viața. Încă nu vreau să mor! Poate aș putea să le spun ceva banal, ca să le satisfac cerințele.” În acel moment, m-am neliniștit și am știut clar în sufletul meu: „Să fiu arestată și persecutată este un test pentru mine. Chiar dacă le spun doar puțin, sigur îmi vor pune și alte întrebări. Dacă sunt atât de cruzi cu o copilă ca mine, cine știe cât de brutali vor fi cu frații și surorile mele? Nu pot să-mi trădez conștiința și să mă gândesc doar la mine. Nu pot să devin slujitor al Satanei și să-L trădez pe Dumnezeu. Indiferent dacă frații și surorile m-au vândut sau nu, trebuie să rămân fermă. Chiar dacă asta înseamnă că voi fi încarcerată și torturată, nu pot să-L trădez pe Dumnezeu.”

După aceea, indiferent cum m-au interogat, am spus mereu că nu știu. Un polițist s-a înfuriat atât de mult, încât a lovit masa cu palma, strigând: „Se pare că va trebui să luăm măsuri drastice!” Apoi, un alt polițist mi-a pus cătușe, m-a apucat de păr și m-a tras tare pe spate. Alți trei sau patru polițiști s-au înghesuit să-mi dea pumni și picioare. M-au lovit mai ales în gambe și mi-au dat pumni în cap, în stomac și în partea de jos a spatelui. Unul dintre ei m-a lovit atât de tare în stomac, încât m-am făcut ghem în colțul camerei și am început să plâng. Un polițist m-a întrebat: „Așadar, ai de gând să vorbești acum?” M-am uitat cu furie la el. Un alt polițist m-a apucat de guler, m-a izbit cu capul de perete și de un dulap din metal și m-a strâns de gât. A fost atât de dureros, că abia respiram. De-abia când a părut că sunt pe punctul să leșin, polițistul de lângă mine i-a spus să se oprească. M-am prăbușit pe podea, chinuindu-mă să respir. M-am gândit la faptul că polițiștii nu îndrăznesc să-i urmărească pe oamenii răi din societatea noastră, dar când e vorba de noi, credincioșii, ne torturează, ne bat și chiar ne pot omorî, fără scrupule. Am strigat în inima mea: „Există dreptate în lume? Cum se pot numi «poliția poporului»?” Chiar atunci, mi-am amintit un imn al cuvintelor lui Dumnezeu, intitulat „Cei aflați în întuneric ar trebui să se ridice”:

1  Acest pământ, care zace în mizerie de mii de ani, este insuportabil de murdar, suferința abundă, stafiile gonesc năvalnic pretutindeni, păcălind și înșelând, făcând acuzații nejustificate, folosind fără milă mijloace feroce, călcând în picioare acest oraș al fantomelor și lăsându-l plin de cadavre; duhoarea descompunerii acoperă pământul și umple aerul și acesta este păzit cu strășnicie. Cine poate vedea lumea de dincolo de ceruri? Cum ar putea oamenii dintr-un asemenea oraș al fantomelor să-L fi văzut vreodată pe Dumnezeu? Ar fi putut ei să se bucure vreodată de afecțiunea și frumusețea lui Dumnezeu? Ar fi putut înțelege ei vreodată chestiunile lumii omenești? Care dintre ei poate înțelege intențiile înflăcărate ale lui Dumnezeu?

2  De ce să împiedici complet lucrarea lui Dumnezeu? De ce să folosești multe trucuri diferite ca să păcălești poporul lui Dumnezeu? Unde sunt adevărata libertate și drepturile și interesele legitime? Unde este nepărtinirea? Unde este alinarea? Unde este căldura? De ce să folosești scheme amăgitoare ca să-i păcălești pe oamenii lui Dumnezeu? De ce să folosești forța ca să înăbuși venirea lui Dumnezeu? De ce să-L hăituiești pe Dumnezeu până când nu mai are unde să-Și odihnească al Său cap? De ce respingeți sosirea lui Dumnezeu? De ce sunteți atât de lipsiți de scrupule? Sunteți dispuși să îndurați nedreptăți într-o asemenea societate întunecată?

[…]

– Cuvântul, Vol. 1: Arătarea și lucrarea lui Dumnezeu, „Lucrarea și intrarea (8)”

În trecut, n-aveam discernământ în privința PCC. În manualele sale, PCC susținea că sprijină libertatea religioasă, așa că l-am crezut fără îndoială, ba chiar ridicându-l în slăvi. Doar după ce am fost persecutată de PCC, am văzut cine sunt cu adevărat. PCC susține că sprijină libertatea religioasă pentru a-i înșela pe oameni, dar, în realitate, I se împotrivește lui Dumnezeu cu sălbăticie și-i persecută pe creștini. Dumnezeu Atotputernic a venit să exprime adevărul, să mântuiască omenirea de corupția și chinul Satanei, de influența lui întunecată și să ne îndrume pe calea dreaptă în viață. E un lucru incredibil, dar PCC ne persecută și ordonă poliției să-i aresteze și să-i brutalizeze anume pe credincioșii în Dumnezeu. PCC e cu adevărat rău! E un demon care-L urăște pe Dumnezeu și-I este potrivnic!

Apoi, m-au încătușat pentru o jumătate de oră, răsucindu-mi brațul drept peste umăr și ridicându-l pe cel stâng din spate, și m-au obligat să stau pe vine și mi-au ordonat să îngenunchez în fața lor. Când nu am îngenuncheat, doi polițiști m-au apucat de brațe și un al treilea și-a folosit genunchiul ca să-mi îndoaie piciorul, forțându-mă să îngenunchez. Am fost torturată până la epuizare și îngenuncheată cu fața la perete. M-am gândit că nu mă vor lăsa să scap ușor dacă nu vor obține de la mine unele informații despre biserică. Fusesem acolo doar de două ore și deja mă torturaseră până la epuizare și durere în tot corpul. M-am întrebat câtă tortură mă mai așteaptă și dacă voi putea s-o îndur. M-am simțit ca o mică oaie care dăduse brusc peste o haită de lupi și care ar putea fi devorată oricând. Am fost foarte supărată și speriată. În inima mea, m-am rugat încontinuu lui Dumnezeu: „Dumnezeule, simt că sunt foarte slabă în inima mea. Nu știu cât mai pot să rezist. O, Dumnezeule, această situație a apărut cu permisiunea Ta, dar nu înțeleg care e intenția Ta. Te rog, îndrumă-mă!” Chiar atunci, mi-am amintit un rând din cuvintele Lui: „Doar când vei avea credință, vei putea să-L vezi pe Dumnezeu. Când vei avea credință, Dumnezeu te va desăvârși” (Cuvântul, Vol. 1: Arătarea și lucrarea lui Dumnezeu, „Cei care urmează să fie desăvârșiți trebuie să se supună rafinării”). Brusc, totul mi-a fost clar. Dumnezeu spera să-mi păstrez credința în El când experimentez persecuții și necazuri. Am cântat în gând imnul „Încercările necesită credință”:

1  În timp ce sunt supuși încercărilor, este normal ca oamenii să fie slabi, să fie negativi în interior, să nu înțeleagă intențiile lui Dumnezeu sau să fie lipsiți de claritate în ceea ce privește calea de practică. Dar, în orice caz, trebuie să ai credință în lucrarea lui Dumnezeu și, întocmai ca Iov, să nu-L tăgăduiești. Deși Iov a fost slab și a blestemat ziua în care s-a născut, nu a negat că toate lucrurile pe care le dețin oamenii după ce se nasc sunt dăruite de Iahve și că tot El este și Cel care le ia înapoi. Indiferent la ce încercări a fost supus, și-a păstrat această credință.

2  În cadrul experiențelor tale, indiferent de rafinarea prin care treci prin cuvintele lui Dumnezeu, ce dorește El, în esență, sunt credința și inima ta iubitoare de Dumnezeu. Credința, iubirea și hotărârea oamenilor sunt ceea ce desăvârșește El lucrând în acest fel. Dumnezeu face lucrarea de desăvârșire asupra oamenilor, iar ei nu pot să o vadă, nu pot să o atingă; în astfel de împrejurări, ți se cere să ai credință. Credința e necesară atunci când ceva nu poate fi văzut cu ochiul liber. Credința e necesară când nu poți renunța la propriile noțiuni. Când lucrarea lui Dumnezeu nu îți este clară, ceea ce ți se cere este să ai credință, să iei o poziție neclintită și să rămâi ferm în mărturia ta. Când Iov a ajuns în acest punct, Dumnezeu i S-a arătat și i-a vorbit. Adică, doar când vei avea credință, vei putea să-L vezi pe Dumnezeu. Când vei avea credință, Dumnezeu te va desăvârși.

– Cuvântul, Vol. 1: Arătarea și lucrarea lui Dumnezeu, „Cei care urmează să fie desăvârșiți trebuie să se supună rafinării”

După ce-am cântat imnul în tăcere, aveam fața plină de lacrimi. M-am gândit la faptul că, atunci când Iov a trecut prin încercarea lui, pierzându-și copiii și toate posesiunile și umplându-se de bube pe tot corpul, a experimentat o suferință fizică și emoțională extremă. În fața acestei încercări, la început, lui Iov nu i-au fost clare intențiile lui Dumnezeu și a fost extrem de îndurerat și supărat, dar a avut o inimă cu frică de Dumnezeu. Nu a fugit după hoți, nici nu s-a plâns. Mai întâi, a venit înaintea lui Dumnezeu, rugându-I-se și căutându-L. La final, a spus: „Iahve a dat și Iahve a luat; binecuvântat să fie numele lui Iahve” (Iov 1:21), aducând o mărturie răsunătoare. Prin asta, am înțeles intenția lui Dumnezeu. Dumnezeu folosește aceste situații pentru a-mi desăvârși credința. Ar trebui să-nvăț din povestea lui Iov și să cred în Dumnezeu, să mă rog Lui și să mă bazez pe El pentru a rămâne fermă în mărturia mea.

După ce m-au obligat să stau în genunchi mai mult de 10 minute, polițiștii mi-au ordonat să mă ridic. Un polițist înalt m-a luat de păr și m-a tras de cap în sus. Am atins solul doar cu vârfurile degetelor de la picioare. Mă durea de parcă m-ar fi scalpat. Apoi, mi-a zdrobit cu pantofii degetele de la piciorul stâng și m-a călcat pe partea dorsală a picioarelor cu toată greutatea. M-a durut atât de tare încât am crezut că mi-a rupt oasele, așa că l-am împins. A văzut cât de rău mă doare și m-a călcat din nou în același loc. Au început să-mi tremure picioarele și m-am ghemuit automat, dar m-a ridicat din nou, mi-a pus mâinile pe perete și a continuat să stea pe picioarele mele. A fost prima dată când m-am gândit că ar fi mai bine să mor decât să suport acea durere. S-a oprit doar când piciorul meu stâng a pocnit. M-am gândit că mi-a rupt oasele piciorului, dar totul era în regulă. Am știut că Dumnezeu avea grijă de mine și mă proteja. I-am mulțumit din adâncul inimii lui Dumnezeu. Apoi, a intrat un polițist care părea să aibă vreo 20 de ani și m-a întrebat lasciv: „Câți ani ai? Ai iubit? E în ordine dacă nu vrei să vorbești. Dar cu cât vorbești mai devreme, cu atât îți vom da drumul mai devreme. Iar la noapte, voi veni să te văd.” Apoi, s-a apropiat și a spus: „Ce crezi că ar face un băiat și o fată singuri, într-o cameră goală?” Mi-a spus și multe alte lucruri foarte murdare și indecente. Apoi, a intrat o polițistă și a spus cu un zâmbet rece: „Dacă nu vorbește, smulgeți-i toate hainele și puneți-o să stea goală într-o intersecție aglomerată, cu un semn la gât, ca toată lumea să o vadă. Apoi, postați-i pozele nud pe internet și să vedem dacă mai îndrăznește să iasă în public. Va fi umilită pe viață!” În timp ce vorbea, mi-a desfăcut cătușele și mi-a dat jos geaca. Eram foarte speriată. Credeam că, fiind femeie, poate îi va fi milă de mine, dar s-a dovedit a fi la fel de rea ca polițiștii. Un alt polițist a început să-mi mângâie talia cu mâna și a spus: „Ai un corp frumușel.” Ceilalți au izbucnit într-un râs obscen. Sunetul râsului lor parcă venea direct din iad. Mi-era atât de teamă, încât era să plâng, gândindu-mă: „Acești polițiști ar face orice. Dacă într-adevăr îmi vor da jos toate hainele, cum voi trăi cu această rușine? Ar fi mai bine să mor, decât să trăiesc cu o asemenea umilință.” Am văzut că geamul din fața mesei n-avea gratii și m-am gândit să sar pe acolo. Când au observat că mă gândeam să sar, au închis geamul, așa că m-am izbit cu capul de perete cât de tare am putut. Un polițist m-a împins la perete ca să nu mă mai pot mișca și a urlat furios: „Vrei să mori? Nu te putem lăsa să scapi atât de ușor. Îți voi face viața un iad!” Am vrut să mor, dar nu m-au lăsat. Sufeream cumplit. Chiar atunci, mi-am amintit un imn al cuvintelor lui Dumnezeu, intitulat „Urmărește iubirea față de Dumnezeu, indiferent cât de mare e suferința ta”: „În timpul acestor zile de pe urmă, voi trebuie să aduceți mărturie pentru Dumnezeu. Indiferent cât de mare este suferința voastră, ar trebui să mergeți chiar până la capăt și, chiar și la ultima suflare, tot trebuie să fiți loiali lui Dumnezeu și să vă lăsați la mila orchestrării lui Dumnezeu; numai asta înseamnă a-L iubi cu adevărat pe Dumnezeu și doar aceasta e mărturie puternică și răsunătoare” (Cuvântul, Vol. 1: Arătarea și lucrarea lui Dumnezeu, „Doar prin experimentarea încercărilor dureroase poți cunoaște frumusețea lui Dumnezeu”). Am înțeles intenția Lui. Voia să trăiesc, ca să aduc mărturie pentru El. Să vrei să mori după un pic de suferință nu e o dovadă de iubire față de Dumnezeu. E comportamentul unui laș inutil. Trebuia să trăiesc! Dacă într-adevăr aveau să mă dezbrace de toate hainele și să mă afișeze în public, asta era o dovadă a persecuției lor asupra creștinilor. După ce m-am gândit la asta, n-am mai vrut să mor. Apoi, un polițist pe nume Xie m-a privit languros și a spus: „Ai o înfățișare plăcută. Ai doar 20 de ani? Încă n-ai un iubit? Aș vrea să văd dacă mai ești virgină.” În timp ce vorbea, s-a apropiat și s-a lipit de mine, atingându-mi fața și bărbia. M-am speriat și l-am împins. S-a împiedicat și s-a lovit de marginea mesei, apoi s-a înfuriat și s-a repezit la mine, țintuindu-mi mâinile de perete. M-a sărutat pe toată fața și pe gât. Eram atât de supărată, încât am strigat cât am putut de tare. Câțiva dintre polițiștii care priveau au râs în hohote. Ca să mă apăr să nu fiu violată, l-am lovit cu picioarele și nu l-am lăsat să se apropie. Un alt polițist și-a folosit camera ca să-mi facă poze. A spus: „Cum îndrăznești să lovești un polițist?” M-a scos cu totul din minți. Tăbărau toți pe mine și totuși încercau să mă acuze că eu îi lovesc? Nu inversau adevărul? Dar mi-am și spus: „Dacă ripostez și ei îmi fac poză, pot să o posteze pe internet și să o folosească pentru a discredita și acuza biserica. Oare asta nu-L va face de ocară pe Dumnezeu?” Nu voiam să aibă cu nimic la mână biserica, așa că am fost nevoită să-mi înăbuș lacrimile și am suportat în tăcere tachinările lor. La final, nu au făcut poza dorită, așa că au plecat.

Polițistul Xie l-a pus pe altul să mă încătușeze și să-mi imobilizeze brațele la perete. M-a călcat pe picioare, mi-a desfăcut geaca și a început să mă atingă pe spate și pe talie. Mâinile și picioarele îmi erau imobilizate, deci nu aveam cum să ripostez. Am început să plâng de supărare. Polițistul Xie a încetat doar când a intrat iubita lui. Puțin mai târziu, acesta a revenit și a sărit pe mine de parcă era posedat. În acel moment, nu era nimeni altcineva în cameră. Mi-a strâns picioarele laolaltă și m-a cuprins cu brațele, atingându-mă peste tot. Ba chiar a vrut să-mi dea de tot jos pantalonii. Îmi era groaznic de frică și am apucat strâns betelia. M-a plesnit cu sălbăticie peste față și am țipat. Mi-a acoperit gura și nasul cu mâna sa. Nu mai puteam respira și, cu cât mă luptam mai mult, cu atât mai slăbită deveneam. Exact așa îi văzusem la televizor pe violatori că își tratează victimele. Eram incredibil de speriată și deznădăjduită. Mânios și exasperat, polițistul Xie a strigat: „Urlă! Urlă cât poți de tare! Să vedem dacă Dumnezeul tău vine să te salveze!” Nerușinarea și răutatea lui m-au înfuriat foarte tare. M-am rugat repede lui Dumnezeu: „Dumnezeule, nu vreau să fiu călcată în picioare de Satana. Te rog, salvează-mă, Te rog, salvează-mă!” Chiar în clipa în care mă rugam cu disperare lui Dumnezeu, polițistul Xie și-a luat mâna de pe gura și nasul meu, iar eu am respirat adânc. Am strigat imediat și mai mulți polițiști din camera alăturată m-au auzit și au venit. Doar atunci mi-a dat drumul. M-am prăbușit pe podea, gândindu-mă la cele întâmplate. Fără protecția lui Dumnezeu, aș fi fost violată. I-am mulțumit în inimă lui Dumnezeu.

În acea zi, la prânz, au venit șapte sau opt polițiști. Când nu am cooperat cu ei, șeful secției a venit la mine, m-a tras de ureche și m-a pișcat de ceafă. Mi s-a chircit gâtul de durere. A râs de mine, spunând: „Îți retragi capul ca o țestoasă?” Și ceilalți au început să râdă de mine. M-au înconjurat și m-au împins de la unul la altul, ca pe o minge. Doi dintre ei chiar au profitat de ocazie ca să mă piște de piept și de talie. Ce adunătură de sălbatici! Am scrâșnit furioasă din dinți și am vrut să ripostez! Dacă nu aș fi trecut personal prin asta, n-aș fi crezut niciodată că aceasta e „poliția poporului”, despre care cărțile și televiziunea pretind „că slujește poporul” și „luptă pentru dreptate”. N-am mai suportat și am strigat la ei: „Oare bărbații adevărați ar intimida o copilă?” S-au oprit de îndată ce am spus asta. Puțin mai târziu, un polițist mi-a pus un pistol la tâmplă și m-a amenințat, spunând: „Aș putea să te împușc chiar acum! Când vă prindem pe voi, credincioșii, vă putem ucide fără consecințe. Vă putem împușca imediat. Odată morți, pur și simplu vă ducem și vă îngropăm! Dacă vrei să-ți spui ultimele cuvinte, fă-o acum!” În timp ce vorbea, a încărcat arma cu un glonț. Când am văzut că nu glumea m-am speriat atât de mult, de mi s-au înmuiat picioarele. M-am gândit: „Chiar mi se termină viața la o vârstă atât de fragedă? Am fost foarte norocoasă să-L întâlnesc pe Dumnezeu, care a venit să mântuiască omenirea, dar acum voi muri fără să văd spectacolul răspândirii Evangheliei Împărăției în tot universul și fără să schimb ceva din firea coruptă? Acest lucru e greu de acceptat.” Atunci, m-am gândit la ce a spus Domnul Isus: „Nu vă temeți de cei ce omoară trupul, dar care nu pot omorî sufletul! Ci temeți-vă mai degrabă de Cel Ce poate să distrugă și sufletul, și trupul, în Gheenă” (Matei 10:28). Marele balaur roșu îmi poate devasta și tortura doar trupul, dar nu-mi poate distruge sufletul. E doar o paiață. La suprafață pare înfricoșător, dar indiferent cât de turbat devine, e mereu în mâinile lui Dumnezeu. N-ar îndrăzni să-mi facă nimic fără permisiunea lui Dumnezeu. M-am gândit cum Petru, urmărind să-L iubească pe Dumnezeu, a fost răstignit cu capul în jos pentru El. Când a fost răstignit, s-a rugat lui Dumnezeu, spunând: „O, Dumnezeule! Momentul Tău a sosit acum, momentul pe care l-ai pregătit pentru mine a sosit. Trebuie să fiu răstignit pentru Tine, trebuie să dau această mărturie pentru Tine și sper că iubirea mea poate satisface cerințele Tale și că poate deveni mai pură. Astăzi, faptul că pot să mor pentru Tine și să fiu răstignit pe cruce pentru Tine este mângâietor și liniștitor pentru mine, căci nimic nu este mai satisfăcător pentru mine decât să pot fi răstignit pentru Tine și să Îți satisfac dorințele și să mă pot da Ție, să îmi pot oferi viața Ție” (Cuvântul, Vol. 1: Arătarea și lucrarea lui Dumnezeu, „Experiențele lui Petru: cunoașterea sa despre mustrare și judecată”). Rugăciunea lui Petru a fost foarte iluminatoare pentru mine. M-am simțit mult mai aproape de Dumnezeu și nu m-am mai temut de moarte. M-am gândit cum m-a protejat Dumnezeu de când am fost arestată și că, atunci când Satana m-a ispitit, cuvintele lui Dumnezeu au fost cele care m-au îndrumat ca să-i văd complotul. Când eram slabă, El mi-a dat credință și putere, iar când eram în pericol, m-a protejat ca să nu fiu călcată-n picioare de Satana. Petru a putut să I se supună lui Dumnezeu și a fost răstignit cu capul în jos pentru El. Nu aveam statura lui Petru, dar eram dispusă să-l iau drept model. Aș fi onorată să mor azi pentru Dumnezeu. Am fost profund mișcată de iubirea lui Dumnezeu și m-am rugat în tăcere: „O, Dumnezeule, Îți datorez atât de mult! În viața mea, niciodată n-am căutat cu sinceritate adevărul sau să Te iubesc. Dacă voi mai avea o viață următoare, voi continua să cred în Tine, să Te urmez și să-Ți răsplătesc dragostea!” Câțiva polițiști au văzut că plâng și, crezând că mi-e frică, au spus: „E ultima ta șansă. Dacă mai ai ceva de zis, vorbește acum!” Am spus: „Toți murim până la urmă. Eu mor fiind persecutată pentru dreptate, așa că nu am niciun regret.” După ce-am spus asta, am închis ochii și-am așteptat să mă-mpuște. Polițistului a început să-i tremure mâna de furie și a spus: „Dorința ta mi-e poruncă!” Mi-a spus să-mi întorc capul într-o parte, apoi mi-a pus pistolul la tâmplă și a tras de câteva ori, dar, cumva, nu am murit. Atunci mi-am dat seama că scosese glonțul. Un alt polițist a lovit masa cu mâinile și a spus: „Te crezi vreo eroină? Orice îți facem, nimic nu pare să funcționeze!” Mi-a împins tâmpla și m-a lovit cu pistolul peste cap, spunând: „Hai, plângi! De ce nu plângi?” M-am gândit la un imn în care se spune: „Chiar dacă mi se va tăia capul și îmi va curge sânge, coloana vertebrală a oamenilor lui Dumnezeu nu va putea fi îndoită.” Înainte, în fața torturii și amenințărilor lor, plângeam încontinuu, ca să încerc să le câștig compasiunea. Nu aveam credință în Dumnezeu deloc. Mă târam în fața Satanei și îmi lipsea voința. Nu mai puteam să-L dezonorez pe Dumnezeu cu slăbiciunea mea. Așa că mi-am șters lacrimile, am strâns pumnii și m-am hotărât să lupt cu Satana până la capăt! Am cântat în gând imnul „Îmi doresc să văd ziua în care Dumnezeu dobândește slava”: „Cu îndemnarea lui Dumnezeu în inima mea, nu voi îngenunchea niciodată în fața Satanei. Chiar dacă mi se va tăia capul și îmi va curge sânge, coloana vertebrală a oamenilor lui Dumnezeu nu va putea fi îndoită. Voi aduce mărturie răsunătoare pentru Dumnezeu și îi voi umili pe diavoli și pe Satana. Durerea și greutățile sunt predestinate de Dumnezeu și voi fi loial și mă voi supune Lui până la moarte. Nu-L voi mai face niciodată pe Dumnezeu să plângă sau să Se îngrijoreze. Îmi voi oferi iubirea și loialitatea lui Dumnezeu și-mi voi duce la capăt misiunea de a-L slăvi” (Urmați Mielul și cântați cântări noi).

Câțiva polițiști m-au văzut strângând pumnii și au răbufnit furioși: „E mai încăpățânată decât un catâr!” Văzându-i pe polițiști frustrați și fără opțiuni, am știut că această hoardă de demoni și satane era umilită și înfrântă. Chiar am înțeles ce-a vrut să spună Dumnezeu prin: „Când oamenii sunt gata să-și sacrifice viețile, totul devine neînsemnat și nimeni nu-i poate învinge. Ce ar putea fi mai important decât viața? Astfel, Satana devine incapabil de a face mai mult în oameni, nu poate face nimic cu omul” (Cuvântul, Vol. 1: Arătarea și lucrarea lui Dumnezeu, „Dezvăluiri ale tainelor «Cuvintelor lui Dumnezeu către întregul univers»”, Capitolul 36). Slăbiciunea vitală a omului e frica lui de moarte. Diavolul Satana a știut de slăbiciunea mea vitală și a folosit-o ca să mă amenințe și să mă împiedice să cred în Dumnezeu și să-L urmez. Dar înțelepciunea lui Dumnezeu se exercită pe baza comploturilor Satanei. Când I-am oferit viața mea lui Dumnezeu, Satana a rămas fără putere, a eșuat și a fost umilit.

La prânz, câțiva polițiști au mers să mănânce, iar trei au rămas să mă supravegheze. Unul a venit la mine și, cu un zâmbet fals, m-a întrebat: „De ce nu plângi?” „Nu am de ce să plâng”, am zis eu. El a spus: „Dacă nu plângi, îți vom da motive.” În timp ce vorbea, a luat o sticlă neagră. Mi-a deschis ochii larg și mi-a pulverizat substanța chimică în ei și-n gură, în vreme ce alt polițist mi-a imobilizat mâinile și capul. Ochii au început imediat să-mi ardă și să-mi curgă, iar eu nu am putut să-i țin deschiși. Substanța îmi înțepa obrajii dureros, iar gâtul îmi ardea de la substanța chimică pe care o înghițisem. M-a durut atât de mult, încât nici măcar nu am putut să vorbesc, și am fost nevoită să tot scuip. M-a și amenințat, spunând că era un fel de otravă care mă va ucide în 30 de minute. Al treilea polițist m-a apucat de cătușe și m-a dus într-o altă cameră. Atunci, am reușit să deschid puțin ochii, așa că mi-a pulverizat și mai multă substanță în ochi. Apoi, m-a încătușat de ceilalți frați și surori cu care fusesem arestată, a pornit un ventilator la maximum și a deschis toate geamurile și ușa. Purta o geacă groasă și avea un radiator la picioare. A râs cu poftă și a spus: „E bine și cald, nu?” Era în toiul iernii și mâinile și picioarele mi-au înghețat repede. Chiar atunci, am auzit-o pe una dintre surori bătând din picioare și cântând încet. Am ascultat cu atenție și mi-am dat seama că intona un imn care-L slăvește pe Dumnezeu. Am început să bat și eu ritmul. Cântând, am simțit că-mi recapăt puterea și m-am gândit: „Indiferent cum mă vor tortura acești diavoli, voi merge înainte. Chiar dacă va fi să mor, voi rămâne fermă în mărturia mea pentru a-L mulțumi pe Dumnezeu!” Spre surprinderea mea, ne-au lăsat să plecăm pe la ora 15. Am aflat că între timp arestaseră atât de mulți frați și surori, că nu mai aveau loc la centrul de detenție și nici la închisoare. Când au văzut că nu obțin nicio informație relevantă de la noi, pur și simplu ne-au dat drumul. Totuși, am știut c-a fost mila lui Dumnezeu. Ne oferise o cale de ieșire. I-am mulțumit în inima mea.

În timpul arestării și persecuției mele de către PCC, trupul meu a suferit puțin și am fost umilită, dar am obținut un real discernământ privind esența rea a PCC. Am văzut clar că PCC e doar un demon care-L urăște pe Dumnezeu și-I este potrivnic. Cât marele balaur roșu e la putere, și Satana este, brutalizându-i și corupându-i pe toți oamenii. În inima mea, am renunțat la marele balaur roșu, m-am răzvrătit împotriva lui și am așteptat cu nerăbdare ziua în care Hristos și dreptatea vor veni la putere. Am sperat că Împărăția lui Hristos se va-mplini în curând și am avut și mai multă credință să-L urmez pe Dumnezeu până la capăt!


15. Afecțiunea trebuie să fie principială

de Natasha, Statele Unite

În copilărie, părinții și profesorii mei m-au învățat să fiu o persoană bună și să practic recunoștința, la fel ca după zicala „Bunătatea unei picături de apă ar trebui răsplătită cu un izvor care țâșnește.” Astfel, încă din copilărie, acesta a fost principiul după care m-am comportat și i-am tratat pe ceilalți în societate. Mai ales când alții erau buni cu mine, am făcut tot posibilul să le întorc bunătatea de două ori pe-atât. Cu timpul, am primit aprobarea și laudele majorității oamenilor din jurul meu, iar rudele și prietenii mei mă considerau bună și loială, așa că erau dispuși să interacționeze și să se înțeleagă bine cu mine. După ce am început să cred în Dumnezeu, la fel m-am înțeles cu frații și cu surorile mele. Credeam că acest tip de purtare mă face o persoană bună, care are conștiință. Cu toate acestea, din expunerea cuvintelor lui Dumnezeu, mi-am dat seama că ideile culturii tradiționale nu sunt adevărul și că nu sunt criteriile pentru cum ar trebui să acționăm și să ne purtăm.

În septembrie 2018, am fost demisă din funcția de conducătoare fiindcă nu puteam să fac lucrare reală. La momentul respectiv, am fost foarte negativă și slabă, dar sora Leslie, care era responsabilă cu activitățile generale, mi-a trimis multe pasaje din cuvântul lui Dumnezeu pentru a mă susține și a mă ajuta, ceea ce m-a emoționat mult. Am simțit că Leslie nu numai că nu mă desconsidera, dar mă și încuraja și mă ajuta. După aceea, Leslie a rânduit ca eu să mă ocup de activitățile generale. A avut foarte mare grijă de mine și, de obicei, lua inițiativa de a-mi cere părerea și opiniile cu privire la chestiuni legate de datoria noastră. Văzând că Leslie mă prețuia atât de mult, m-am simțit și mai recunoscătoare față de ea. Mai târziu, când un conducător de biserică mi-a investigat evaluările, unii frați și unele surori au spus lucruri care erau neînțelegeri, dar Leslie cunoștea contextul incidentului și a clarificat pe loc aceste fapte despre mine. Pentru acest lucru, i-am fost și mai recunoscătoare, pentru că am simțit că mi-a luat partea într-un moment critic și că mi-a protejat reputația. Deși nu i-am mulțumit verbal, am vrut întotdeauna să găsesc o șansă să-i mulțumesc.

Nu după mult timp, Leslie a fost demisă pentru că nu făcea lucrare reală, iar eu am fost aleasă lider de echipă. Verificându-i lucrarea, am descoperit că era adesea distrată și uitucă. Am întrebat-o pe un ton blând: „Leslie, de ce ești atât de neglijentă în datoria ta?” Când a auzit asta, în loc să reflecteze asupra ei înseși, a spus: „Sunt bătrână și am o memorie slabă.” Ulterior, sora care-mi era parteneră a văzut că Leslie era tot uitucă în datoria sa și i-a atras atenția de mai multe ori, dar ea tot nu s-a schimbat. Am vrut să găsesc un moment potrivit pentru a vorbi cu ea despre asta, dar apoi mi-am amintit că, atunci când am fost demisă, am fost într-o stare proastă, iar ea mă ajutase și mă susținuse cu atâta blândețe. Acum, ea tocmai fusese demisă, așa că, dacă i-aș fi expus problemele acum, nu m-ar considera prea crudă? În plus, tocmai fusese demisă și se afla într-o stare proastă, așa că avea o scuză pentru neatenția ei. Ar trebui să o ajut cu mai multă dragoste și să îi acord timp să se schimbe. După aceea, când Leslie nu făcea ceva în mod corespunzător în datoria ei, eu și partenera mea făceam acel lucru în locul ei. Mă temeam că avea să uite ceva, așa că îi aminteam des și aveam frecvent părtășie cu ea și o întrebam despre starea ei. Dar starea ei nu s-a îmbunătățit. În mai multe discuții despre lucrare, sugestiile ei nu erau în conformitate cu principiile, iar majoritatea fraților și surorilor nu erau de acord, dar ea insista că punctul ei de vedere era corect și îi forța pe ceilalți să îl accepte, ceea ce făcea ca discuțiile să fie aproape imposibil de continuat. Am vrut foarte mult să îi reamintesc, dar apoi m-am gândit că fusese demisă recent și că trebuie să fie foarte nefericită. Dacă i-aș expune problemele acum, nu ar fi ca și cum i-aș pune sare pe rană? Așa că am lăsat-o baltă, sperând că își va da seama singură în timp. Nu i-am dat nicio atenționare și am încercat doar să mă asigur că nu se implica prea mult în discuțiile despre lucrare. Dar, în loc să reflecteze asupra ei înseși, ea m-a învinovățit indirect, spunând că nu-i ascult părerile. Văzând că nu se cunoaște deloc, am prins taurul de coarne și i-am spus: „Leslie, ești prea arogantă și neprihănită de sine. Chiar ar trebui să reflectezi asupra ta.” În acel moment, i-am văzut fața împietrindu-se puțin, iar vocea i-a scăzut. M-am simțit prost dintr-odată. Oare am exagerat tratând-o așa? După tot ajutorul pe care mi-l dăduse înainte, oare am fost insensibilă? Am început să mă învinovățesc.

Câteva zile mai târziu, supraveghetoarea a văzut că eu și partenera mea făceam deseori lucrarea lui Leslie, așa că ne-a întrebat cum se descurca Leslie în datoria ei. Întrebarea m-a neliniștit. Dacă răspundeam sincer despre situația lui Leslie, putea fi demisă. Am putut să mă ocup de activitățile generale doar pentru că ea a rânduit acest lucru. De obicei se purta bine cu mine și mă ajuta în momentele critice. Dacă ea era demisă în timp ce eu eram liderul echipei, mi-ar purta pică și ar spune că sunt lipsită de conștiință și nemiloasă? Pentru a-i păstra funcția, am oferit o relatare obiectivă a comportamentelor ei și chiar m-am străduit să adaug: „Aceste comportamente se datorează stării ei proaste de după recenta demitere. Ea încearcă în mod conștient să se schimbe.” Mai târziu, ca să nu fie demisă, la mai multe adunări, am avut intenționat părtășie despre starea ei pentru a o ajuta, dar ea a continuat să facă lucrurile de mântuială, așa cum făcuse mereu, și existau probleme constante în datoria ei. S-a întâmplat o dată chiar să cumpere lucruri inutile fără să se consulte cu nimeni, iar prețul a fost mult mai mare decât de obicei. În acel moment, am fost foarte furioasă și am vrut să o emondez, dar, pentru a ne menține relația, mi-am păstrat cumpătul. Pur și simplu am sfătuit-o să nu mai facă asta și să fie mai atentă în datoria ei. Ea a fost de acord în mod serios, așa că nu am mai spus nimic despre asta. În acea perioadă, frații și surorile îmi spuneau constant despre problemele din lucrarea lui Leslie. Chiar am vrut să o mustru și să o emondez, dar, când dădeam ochii cu ea, cuvintele nu-mi ieșeau pe gură. Le-am avut de câteva ori pe vârful limbii, dar le-am înghițit. Mai târziu, supraveghetoarea a venit să afle cum se descurca Leslie în datoria ei. Ea și ceilalți frați și surori din grupul nostru au evaluat-o împreună pe Leslie pe baza principiilor și au stabilit că Leslie nu era potrivită pentru a continua să se ocupe de activitățile generale și m-au îndemnat să o demit curând. Dar gândindu-mă că Leslie tocmai fusese demisă din funcția de lider de echipă, iar acum datoria ei urma să fie reatribuită-ar fi o lovitură grea pentru ea! Oare putea să suporte? În acel moment, mi-au trecut prin minte amintirile tuturor momentelor în care mă ajutase. Timp de câteva zile, ori de câte ori mă gândeam să o demit, mă simțeam ținută în frâu și nefericită. Timp de câteva nopți, m-am zvârcolit pe toate părțile și n-am putut să dorm. Mă simțeam la fel de rău ca și cum aș fi fost eu demisă. Nu puteam să nu mă gândesc: „Ea m-a ajutat pe mine, dar acum eu trebuie să o demit personal și să-i expun comportamentul. Va crede că sunt o persoană nerecunoscătoare și îmi va purta pică pentru asta?” Pentru a evita sentimentul de vinovăție, am vrut ca supraveghetoarea să aibă părtășie cu Leslie, în timp ce eu stăteam în spate, fără să spun prea multe, sau chiar să găsesc o scuză să nu mă duc deloc. Dar știam că acest tip de intenție era foarte detestabil și rușinos, așa că m-am simțit prinsă în capcană de această dilemă. Nefericită fiind, m-am rugat lui Dumnezeu: „Dumnezeule, știu că este corect să o demit pe Leslie, dar de ce îmi este atât de dificil să o fac? Dumnezeule, care este problema mea? Te rog, călăuzește-mă în cunoașterea de sine!”

După ce m-am rugat, m-am gândit de ce nu mi s-a părut greu să demit alte persoane, dar eram atât de indecisă în privința demiterii lui Leslie. În timp ce căutam, am citit aceste cuvinte ale lui Dumnezeu: „Unii oameni sunt extrem de sentimentali. În fiecare zi, în tot ceea ce spun și în felul în care se poartă și gestionează lucrurile, trăiesc în funcție de sentimentele lor. Ei simt lucruri pentru cutare și cutare persoană și își petrec zilele ocupându-se de chestiuni referitoare la relații și sentimente. În tot ce întâlnesc, ei trăiesc pe tărâmul sentimentelor. […] Ai putea spune că sentimentele sunt defectul fatal al acestei persoane. Este constrânsă de sentimentele sale în toate lucrurile, este incapabilă să practice adevărul sau să acționeze conform principiului și se răzvrătește adeseori împotriva lui Dumnezeu. Sentimentele sunt cea mai mare slăbiciune a ei, defectul său fatal, iar sentimentele ei sunt întru totul capabile să o ducă la ruină și să o distrugă. Oamenii care sunt excesiv de sentimentali sunt incapabili să pună adevărul în practică sau să I se supună lui Dumnezeu. Cu sentimente atât de puternice, tot ce pot face este să satisfacă trupul; sunt oameni nesăbuiți și confuzi. Natura unor astfel de oameni este să fie foarte sentimentali. Trăiesc conform sentimentelor lor” (Cuvântul, Vol. 3: Discursurile lui Hristos al zilelor de pe urmă, „Cum să cunoști natura omului”). „Prin ce se caracterizează sentimentele? Cu siguranță, prin nimic pozitiv. Sunt caracterizate de un accent pe relațiile trupești și de satisfacerea preferințelor trupului. Favoritismul, apărarea fărădelegilor celorlalți, adorația, răsfățul și îngăduința, toate se încadrează în categoria sentimentelor. Unii oameni pun mare preț pe sentimente și, indiferent ce li se întâmplă, acționează pe baza sentimentelor lor; în inimile lor, ei știu foarte bine că acest lucru este greșit și totuși sunt încă incapabili să fie obiectivi, cu atât mai puțin să acționeze conform principiilor. Când oamenii sunt întotdeauna constrânși de sentimente, sunt ei capabili să practice adevărul? Acest lucru este extrem de dificil! Incapacitatea multor oameni de a practica adevărul se reduce la sentimente; ei le consideră ca fiind deosebit de importante și le pun pe primul loc. Sunt oameni care iubesc adevărul? Cu siguranță nu. Care este esența sentimentelor? Este de a pune sentimentele omenești pe primul loc și de a da laoparte adevărurile-principii. Manifestările sentimentelor pot fi descrise folosind mai multe cuvinte și fraze: favoritism, protejarea neprincipială a altora, menținerea relațiilor trupești și lipsa echității. Asta sunt sentimentele” (Cuvântul, Vol. 3: Discursurile lui Hristos al zilelor de pe urmă, „Care este adevărul-realitate?”). Numai după ce am citit cuvintele lui Dumnezeu mi-am dat seama că demiterea lui Leslie îmi provoca atât de multă durere și disconfort deoarece sentimentele mele pentru ea erau prea puternice și mă simțisem mereu constrânsă de ele. Am crezut că, deoarece Leslie mă ajutase și fusese bună cu mine, trebuia să îi fiu și eu recunoscătoare. Când am văzut că își făcea datoria de mântuială, întârzia lucrarea și refuza să se schimbe, chiar și după ce am avut părtășie cu ea de mai multe ori, am știut clar că ar fi trebuit să o emondez, dar mi-era teamă că îi voi răni mândria și că se va supăra pe mine, așa că doar i-am vorbit cu blândețe despre asta și am lăsat-o așa. Avea opinii incorecte, dar insista ca oamenii să o asculte și să i se supună, ceea ce a făcut ca discuțiile despre lucrare să se oprească de mai multe ori și a provocat o tulburare. În tot acest timp, nu mă puteam hotărî să o expun sau să o emondez. Când supraveghetoarea a venit să întrebe cum își făcea Leslie datoria, m-am temut că va fi demisă, așa că am mințit și am spus că încerca să se schimbe, sperând s-o derutez pe supraveghetoare și să nu poată să judece corect. Când am văzut că Leslie a fost neprincipială în datoria ei și că a risipit banii bisericii, nu am mustrat-o și, în schimb, am protejat-o orbește și am tolerat-o. Acum, trebuia să o demit și să-i expun comportamentul, dar am vrut să-i pasez supraveghetoarei sarcina asta. Sentimentele mele erau prea puternice și îmi lipsea orice mărturie de a practica adevărul. Ca să o protejez pe Leslie și să o împiedic să aibă resentimente față de mine și să mă numească ingrată, am continuat să o protejez și să îi fac pe plac, fără să mă gândesc la lucrarea bisericii. Am trăit în sentimentele mele, m-am preocupat de trupul ei și mi-am protejat relația personală cu ea. Am crezut chiar că o ajut cu iubire, acționând după sentimente și din loialitate, dar, de fapt, nu făceam decât să mă implic în filosofie pentru interacțiuni lumești. Am vrut ca ea să mă privească pozitiv, chiar dacă asta dăuna intereselor bisericii. Tot ceea ce am făcut a fost pentru mine. Am fost atât de rea și de detestabilă! Am simțit remușcări profunde. Acționam pe baza sentimentelor, ceea ce dăuna lucrării bisericii și Îl făcea pe Dumnezeu să fie dezgustat de mine. Dacă aș continua să acționez pe baza sentimentelor și să nu practic adevărul, într-o zi, aș fi eliminată.

După aceea, m-am întrebat: „De ce am făcut atât de multe lucruri din sentimente care contravin adevărurilor-principii?” În căutarea mea, am citit un pasaj din cuvintele lui Dumnezeu: „Intențiile sunt cele mai clare și mai comune lucruri din stările oamenilor; în majoritatea chestiunilor, oamenii au propriile lor gânduri și intenții. Când apar astfel de gânduri și intenții, oamenii le consideră legitime, dar nutresc aceste gânduri și intenții de dragul lor, de dragul propriei mândrii și al propriilor interese, sau de dragul de a ascunde ceva, sau de a se satisface într-un fel. În astfel de momente, trebuie să examinezi cum a apărut intenția ta, de ce a apărut. De exemplu, casa lui Dumnezeu îți cere să faci lucrarea de curățire a bisericii și există un individ care a fost întotdeauna superficial în datoria lui, lenevind și fiind mereu alunecos. Conform principiului, această persoană ar trebui înlăturată, dar tu ai o relație bună cu ea. Așadar, ce fel de gânduri și intenții se vor naște în tine? Cum vei practica? (De a acționa conform propriilor noastre preferințe.) Și ce dă naștere acestor preferințe? Pentru că această persoană a fost bună cu tine sau a făcut lucruri pentru tine, ai o impresie bună despre ea și, în acest moment, dorești să o protejezi și să o aperi. Nu este acesta efectul sentimentelor? Te simți emoționat față de ea și, așadar, adopți abordarea: «În timp ce autoritățile superioare au politici, localitățile au contramăsurile lor.» Ești duplicitar. Pe de o parte, le spui: «Trebuie să pui puțin suflet în a-ți face datoria. Nu mai fi superficial; trebuie să suferi puțin și să-ți faci bine datoria.» Pe de altă parte, îi răspunzi Celui de mai sus și spui: «S-a schimbat în bine, este mai eficient acum când își face datoria.» De fapt, tu știi în inima ta că nu s-a căit cu adevărat, dar te gândești mereu că a fost drăguț cu tine și că nu poate fi îndepărtat. Astfel de lucruri fac parte din intenția ta. Ce stare este aceasta? Asta înseamnă a proteja relațiile emoționale personale și, prin urmare, a dăuna lucrării bisericii. A acționa în acest fel este în acord cu adevărurile-principii? Există supunere în asta? (Nu.) Nu există supunere; există împotrivire în inima ta. În lucrurile care ți se întâmplă și în lucrarea pe care ar trebui să o faci, toate ideile tale izvorăsc din propriile judecăți subiective și aici se amestecă și factori emoționali. Tu faci lucrurile bazându-te pe sentimente și, totuși, mai crezi că acționezi imparțial, că le oferi oamenilor șansa de a se pocăi și că îi ajuți cu iubire; deci faci cum dorești, nu așa cum spune Dumnezeu. A lucra în acest fel înseamnă a compromite calitatea lucrării, îi afectează rezultatele și dăunează lucrării bisericii – care este rezultatul acționării pe baza sentimentelor. Dacă nu te examinezi, vei putea identifica problema aici? Nu o vei face niciodată. S-ar putea să știi că este greșit să acționezi în acest fel, că nu există nicio supunere în asta, dar te gândești bine și îți spui: «Trebuie să îl ajut cu iubire și după ce a fost ajutat și a devenit mai bun, nu va fi nevoie să îl îndepărtez. Nu le dă Dumnezeu oamenilor șansa de a se pocăi? Dumnezeu îi iubește pe oameni, așa că trebuie să-i ajut cu dragoste și trebuie să fac așa cum îmi cere Dumnezeu.» După ce te gândești la aceste lucruri, faci lucrurile în felul tău. După aceea, inima ta se simte liniștită; simți că practici adevărul. În timpul acestui proces, ai practicat conform adevărului sau ai acționat conform propriilor preferințe și intenții? Acțiunile tale au fost în întregime conform propriilor preferințe și intenții. Pe parcursul întregului proces, ți-ai folosit așa-numita bunătate și iubire, sentimentele și filosofiile pentru interacțiuni lumești pentru a aplana conflictele și ai ales calea de mijloc. Părea că ai ajutat această persoană cu dragoste, dar, în inima ta, erai de fapt constrâns de sentimente și, de teamă că Cel de mai sus va afla, ai încercat să-l câștigi printr-un compromis și, drept rezultat, nimeni nu a fost jignit și lucrarea a fost săvârșită. Aceasta este calea de mijloc pe care o aleg non-credincioșii” (Cuvântul, Vol. 3: Discursurile lui Hristos al zilelor de pe urmă, „Atitudinea pe care ar trebui să o aibă omul față de Dumnezeu”). Abia după ce am citit cuvintele lui Dumnezeu mi-am dat seama de ce, deși știam că Leslie are probleme, nu am expus-o și tot am protejat-o. Pentru că am vrut ca ea să mă privească pozitiv. De fapt, am fost controlată de ideea că „Bunătatea unei picături de apă ar trebui răsplătită cu un izvor care țâșnește”. Am folosit această idee ca principiu pentru a mă purta și a-i trata pe ceilalți în societate. Credeam că oamenii trebuie să fie buni și loiali unii față de alții, așa că, dacă ei erau buni cu mine, eu trebuia să le întorc bunătatea de două ori pe-atât. Altfel, aș fi nerecunoscătoare și aș fi condamnată și disprețuită și respinsă de ceilalți. Așa că, atunci când am văzut că Leslie mă ajuta, avea grijă de mine și îmi lua apărarea, am simțit că trebuie să o răsplătesc. Când am văzut că Leslie își făcea de mântuială datoria mai tot timpul, am preferat să încalc principiile și să dăunez intereselor bisericii decât să o expun și să o emondez. Mai grav, am continuat să-i ofer orbește dragoste și părtășie pentru a o ajuta și am mințit-o și am înșelat-o pe supraveghetoare pentru a acoperi faptul că ea își făcea de mântuială datoria și tulbura lucrarea bisericii. Am făcut acest lucru doar pentru a-i face pe oameni să creadă că sunt o persoană bună, recunoscătoare și amabilă cu ceilalți. Prin ceea ce au expus cuvintele lui Dumnezeu, am văzut, în cele din urmă, că toate aceste idei și puncte de vedere sunt menite să inducă în eroare și să corupă oamenii. Am trăit după aceste lucruri fără să deosebesc binele de rău și am acționat și m-am purtat fără principii. În aparență, îmi făceam datoria, dar, de fapt, făceam lucrurile după propria mea voință, fără nicio supunere față de Dumnezeu. Am obstrucționat chiar lucrarea bisericii și m-am împotrivit lui Dumnezeu fără să-mi dau seama. Dacă credem în Dumnezeu, dar nu practicăm adevărul și totuși trăim după aceste lucruri, nu contează cât de bun este comportamentul nostru exterior și cât de bine ne înțelegem cu oamenii, în ochii lui Dumnezeu, suntem oameni care se împotrivesc Lui. Abia atunci am dobândit un oarecare discernământ asupra acestor puncte de vedere satanice absurde și detestabile. Am văzut că toate aceste lucruri sunt de la Satana și contravin adevărului; toate sunt contaminate cu interese și dorințe umane și sunt rele și urâte. Ele nu ar trebui să fie criteriile după care acționez și mă port.

Câteva zile mai târziu, am văzut un alt pasaj din cuvântul lui Dumnezeu și am dobândit o anumită înțelegere a naturii acestei chestiuni. Cuvintele lui Dumnezeu spun: „Acesta nu este doar un eșec în a respecta cuvântul lui Dumnezeu și îndatoririle tale, ci înseamnă a lua planurile și filosofia Satanei pentru interacțiuni lumești ca și cum ar fi adevărul și a le urma și a le practica. Asculți de Satana și trăiești după o filosofie satanică, nu-i așa? Nu ești o persoană care I se supune lui Dumnezeu, cu atât mai puțin o persoană care se supune cuvintelor lui Dumnezeu. Ești un ticălos în toată regula. A lăsa deoparte cuvintele lui Dumnezeu și, în schimb, a lua o frază satanică și a o practica drept adevăr, înseamnă a trăda adevărul și pe Dumnezeu! Lucrezi în casa lui Dumnezeu, dar principiile după care acționezi sunt logica și filosofia Satanei pentru interacțiuni lumești; ce fel de persoană ești? Aceasta este o persoană care Îl trădează pe Dumnezeu și cineva care Îl dezonorează grav pe Dumnezeu. Care este esența acestor fapte? Condamnarea deschisă a lui Dumnezeu și negarea fățișă a adevărului. Nu asta este esența? (Ba da.) Pe lângă faptul că nu urmezi voia lui Dumnezeu, tu îngădui uneia dintre zicalele diavolești și filosofiilor Satanei pentru interacțiuni lumești să devină de nestăpânit în biserică. Făcând asta, devii complicele Satanei, îl ajuți să-și desfășoare activitățile în biserică și tulburi și perturbi lucrarea bisericii. Esența acestei probleme este foarte gravă, nu-i așa?” (Cuvântul, Vol. 4: Expunerea antihriștilor, „Excursul unu: Ce este adevărul”). Cuvintele lui Dumnezeu parcă îmi străpungeau inima. Cuvinte precum: „un ticălos în toată regula”, „a trăda adevărul”, „cineva care Îl dezonorează grav pe Dumnezeu” și „complicele Satanei” mi-au străpuns inima ca niște săbii ascuțite. Am trăit după aceste idei ale culturii tradiționale. În ochii lui Dumnezeu, aceasta nu a fost doar o situație de moment în care am acționat pe baza sentimentelor în loc să practic adevărul și să protejez interesele bisericii, a fost o lipsă de loialitate față de Dumnezeu și față de datoria mea și a fost negarea adevărului, dezonorarea și trădarea lui Dumnezeu. Natura acestui lucru era foarte gravă! Conștientizând asta, m-am simțit deosebit de tulburată și de speriată. Nu știam că a mă baza pe gânduri satanice atunci când credeam în Dumnezeu și îmi făceam datoria era o problemă atât de gravă. Mi-a luat mult timp să mă calmez.

Mai târziu, am citit încă două pasaje din cuvintele lui Dumnezeu. Dumnezeu Atotputernic spune: „În rândul întregii omeniri, nu există nici măcar o singură rasă în care adevărul să dețină puterea. Indiferent cât de înalte, străvechi sau misterioase sunt ideile sau cultura tradițională pe care le-a creat o rasă, sau educația pe care a primit-o sau cunoștințele pe care le deține, un lucru este cert: niciunul dintre aceste lucruri nu este adevărul și nu are nicio legătură cu adevărul. Unii oameni spun: «Unele dintre valorile morale sau noțiunile pentru a evalua ce este bine sau rău, ce este corect sau incorect, ce este alb sau negru, conținute în cultura tradițională, par destul de apropiate de adevăr.» Faptul că par apropiate de adevăr nu înseamnă că sunt apropiate de el ca înțeles. Zicalele omenirii corupte provin de la Satana, nu sunt niciodată adevărul. Doar cuvintele lui Dumnezeu sunt adevărul. Astfel, oricât de apropiate ar părea unele dintre cuvintele omenirii față de cuvintele lui Dumnezeu, ele nu sunt adevărul și nu pot deveni adevărul; acest lucru este dincolo de orice îndoială. Ele sunt apropiate doar în ceea ce privește formularea și exprimarea, dar, de fapt, aceste noțiuni tradiționale sunt incompatibile cu adevărurile cuvintelor lui Dumnezeu. Deși poate exista o oarecare apropiere în sensul literal al acestor cuvinte, ele nu au aceeași sursă. Cuvintele lui Dumnezeu vin de la Creator, în timp ce cuvintele, ideile și punctele de vedere ale culturii tradiționale provin de la Satana și de la demoni. Unii oameni spun: «Ideile, opiniile și vorbele celebre ale culturii tradiționale sunt universal recunoscute ca pozitive; chiar dacă sunt minciuni și sofisme, pot deveni adevărul dacă oamenii le susțin timp de câteva sute – câteva mii – de ani?» În niciun caz. Un astfel de punct de vedere este la fel de ridicol precum a spune că maimuțele au evoluat în oameni. Cultura tradițională nu va deveni niciodată adevăr. Cultura este cultură și, oricât de nobilă ar fi, tot este doar un lucru relativ pozitiv produs de omenirea coruptă. Dar a fi pozitiv nu echivalează cu a fi adevărul, a fi pozitiv nu îl face un criteriu; este pur și simplu relativ pozitiv și nimic mai mult. Deci, este acum clar pentru noi dacă, în spatele acestei «pozitivități», impactul culturii tradiționale asupra omenirii este bun sau rău? Fără îndoială, are un impact rău și negativ asupra omenirii” (Cuvântul, Vol. 4: Expunerea antihriștilor, „Excursul unu: Ce este adevărul”). „Omenirea a fost condiționată, amorțită și coruptă de aceste aspecte ale culturii tradiționale. Și care este rezultatul final? Faptul că omenirea este indusă în eroare, constrânsă și încătușată de cultura tradițională, iar un tip de mentalitate și teorie ia naștere în mod firesc, pe care omenirea îl promovează și răspândește, îl transmite pe scară largă și îi determină pe oameni să-l accepte. În cele din urmă, pune stăpânire pe inima tuturor, îi determină pe toți să susțină acest tip de mentalitate și idee și toată lumea este coruptă de această idee. Când sunt corupți într-o anumită măsură, oamenii nu mai au nicio noțiune despre ceea ce este corect sau greșit; nu mai vor să discearnă ce este dreptatea și ce este ticăloșia și nici nu mai sunt dispuși să discearnă care sunt lucrurile pozitive și care sunt cele negative. Ba chiar vine o zi în care nu le este clar dacă sunt cu adevărat ființe umane și sunt mulți oameni perverși care nu știu dacă sunt bărbați sau femei. Cât de departe de distrugere este o asemenea rasă umană? […] Filosofiile, legile, ideile și așa-zisele mentalități ale Satanei au indus în eroare și au corupt întreaga rasă umană. În ce măsură a fost indusă în eroare și coruptă? Oamenii au acceptat cu toții falsitățile și zicalele diavolești ale Satanei ca fiind adevărul; toți se închină Satanei și îl urmează. Nu înțeleg cuvintele lui Dumnezeu, Creatorul. Indiferent ce spune Creatorul, cât de multe spune și cât de clare și practice sunt cuvintele Sale, nimeni nu înțelege; nimeni nu pricepe. Toți sunt amorțiți și înceți la minte, iar gândirea și mințile lor sunt tulburi. Cum au devenit tulburi? Satana este cel care le-a tulburat. Satana a corupt pe deplin oamenii” (Cuvântul, Vol. 4: Expunerea antihriștilor, „Excursul unu: Ce este adevărul”). În trecut, știam doar că filosofiile satanice pentru interacțiuni lumești precum „Fiecare pentru sine și diavolul să-l ia pe cel mai din spate” și „Sunt propriul meu domn în cer și pe întregul pământ” erau contrare adevărului și nu lucruri pe care cei cu o umanitate normală ar trebui să le aibă. Dar când a fost vorba de zicale din cultura tradițională care păreau a fi în concordanță cu conștiința și cu moralitatea, precum „O bunătate primită ar trebui răsplătită cu recunoștință”, „Bunătatea unei picături de apă ar trebui răsplătită cu un izvor care țâșnește”, „Omul nu este neînsuflețit; cum poate el să fie lipsit de sentimente?” și alte morale tradiționale aparent civilizate și nobile, nu am putut să le discern. Credeam că aceste lucruri sunt transmise din generație în generație și că oamenii buni ar trebui să urmeze aceste concepte. Nu mi-am exercitat discernământul pentru aceste gânduri tradiționale și le priveam pe toate ca pe lucruri pozitive de urmărit și de practicat. Dacă acționam împotriva acestor lucruri, mă simțeam vinovată și mă temeam că oamenii mă vor condamna și mă vor disprețui și respinge. Acum, prin ceea ce au expus cuvintele lui Dumnezeu, am văzut în sfârșit că, sub controlul acestor idei și puncte de vedere, oamenii se gândesc doar la sentimente atunci când interacționează unii cu alții, nu la principii, și că nu pot discerne între bine și rău sau între corect și greșit. Atât timp cât ceilalți erau buni cu mine, chiar dacă erau oameni răi sau malefici, și chiar dacă a-i ajuta însemna să fac rău, eu trebuia să le răsplătesc bunătatea și să-i ajut. În aparență, părea că am conștiință, dar, de fapt, eram confuză și proastă și aveam propriile mele motive și intenții. Am făcut-o pentru a-mi proteja buna imagine și reputația; am făcut-o în întregime pentru propriile mele interese. Eram foarte egoistă, detestabilă și ipocrită. Nu eram deloc o persoană cu adevărat bună. Dacă mă agățam de aceste filosofii și doctrine satanice, nu aș fi făcut decât să devin din ce în ce mai vicleană, înșelătoare, egoistă și rea. Am văzut că aceste idei și zicale tradiționale aparent nobile și legitime sunt doar minciuni îndulcite. Ele par nobile și în conformitate cu moralitatea și cu etica umană, dar, de fapt, sunt ostile adevărului și reprezintă una dintre metodele Satanei de a corupe oamenii. Mi-am dat seama că am crezut în Dumnezeu timp de mulți ani, dar, pentru că nu am practicat adevărul și am trăit după aceste idei tradiționale, mi-am pus conștiința în centrul tuturor interacțiunilor mele, am vrut întotdeauna să răsplătesc bunătatea oamenilor, dar nu am putut discerne între bine și rău. Eram o idioată atât de confuză care nu putea deosebi binele de rău! Dumnezeu a exprimat atât de mult adevăr în zilele de pe urmă și a dezvăluit în detalii concrete toate aspectele adevărului pe care ar trebui să-l practicăm, în speranța că ne vom purta și vom acționa în conformitate cu adevărul și cu cuvântul lui Dumnezeu, și astfel să aducem mărturie lui Dumnezeu și să-L glorificăm. Dar eu mi-am făcut datoria doar pentru a-mi menține relațiile trupești și nu am căutat adevărul și nu am protejat interesele bisericii. Odată ce am recunoscut acest lucru, am simțit vinovăție și remușcări pentru tot ceea ce făcusem. Am venit înaintea lui Dumnezeu și m-am rugat: „Dumnezeule, trăiesc după otrăvuri satanice. Am făcut prea multe lucruri care merg împotriva adevărului și care Ți se împotrivesc. Dumnezeule, vreau să mă pocăiesc și să mă port conform adevărurilor-principii.”

După aceea, m-am întrebat: „Dacă să trăiesc după aceste opinii și idei tradiționale nu înseamnă că am o umanitate bună, ce înseamnă să am o umanitate bună?” Mai târziu, am văzut un pasaj din cuvintele lui Dumnezeu care mi-a dat un standard precis prin care să evaluez lucrurile. Cuvintele lui Dumnezeu spun: „Trebuie să existe un standard pentru a avea o umanitate bună. Acesta nu presupune a lua calea moderației, a nu respecta principiile, a te strădui să nu jignești pe nimeni, a fi lingușitor oriunde te duci, a fi mieros și șiret cu toți cei pe care îi întâlnești și a face pe toată lumea să te vorbească de bine. Nu acesta este standardul. Deci, care este standardul? Înseamnă a fi capabil să te supui lui Dumnezeu și adevărului; înseamnă a avea principii în modul în care cineva își abordează datoria și tot felul de oameni, evenimente și lucruri și – în îndeplinirea datoriei – a fi responsabil, a nu fi alunecos sau a nu lenevi, a fi capabil să protejezi interesele casei lui Dumnezeu și a nu unelti pentru propriul interes. Astfel de manifestări sunt evidente pentru toți; fiecare este lămurit în inima sa în privința lor. Mai mult, Dumnezeu scrutează inimile oamenilor și le cunoaște situațiile adevărate, pe fiecare în parte: indiferent cine sunt, nimeni nu Îl poate păcăli pe Dumnezeu. Unii oameni se laudă întotdeauna că au o bună umanitate – ei nu vorbesc niciodată de rău pe nimeni, nu prejudiciază niciodată interesele altcuiva și nu râvnesc niciodată la lucrurile altor oameni, preferând chiar să sufere ei pierderi, decât să profite de ceilalți atunci când există o dispută asupra intereselor. Și toți ceilalți cred că ei sunt oameni buni. Totuși, atunci când își îndeplinesc îndatoririle în casa lui Dumnezeu, ei sunt vicleni și alunecoși, uneltind mereu pentru ei înșiși. Nu există absolut nimic în care să țină cont de interesele casei lui Dumnezeu, nici în care să împărtășească urgența lui Dumnezeu sau să chibzuiască la ce Se gândește El, nici în care să-și poată pune deoparte interesele, pentru a-și putea îndeplini bine îndatoririle. Ei nu-și abandonează niciodată propriile interese pentru a le proteja pe cele ale casei lui Dumnezeu. Chiar și când îi văd pe oamenii răi săvârșind răul, nu îi dau în vileag; ei nu au niciun fel de principii. Ce fel de umanitate este aceasta? Nu este o umanitate bună. Nu contează ce spun astfel de oameni; trebuie să observi ceea ce trăiesc ei, ce dezvăluie și ce atitudine au atunci când își îndeplinesc îndatoririle, precum și care este starea lor interioară și ce iubesc. Dacă dragostea lor pentru faimă și câștig depășește loialitatea lor față de Dumnezeu și considerația lor pentru Dumnezeu sau dacă dragostea lor pentru faimă și câștig depășește preocuparea lor pentru interesele casei lui Dumnezeu, atunci au astfel de oameni umanitate? Ei nu sunt oameni cu umanitate” (Cuvântul, Vol. 3: Discursurile lui Hristos al zilelor de pe urmă, „Oferindu-ți inima lui Dumnezeu, poți dobândi adevărul”). După ce am citit cuvintele lui Dumnezeu, am înțeles că o persoană cu o umanitate bună nu face compromisuri doar pentru ca nimeni să nu fie ofensat și pentru ca toată lumea să o sprijine și să o aprobe. În schimb, ea poate să iubească adevărul, să iubească lucrurile pozitive, să fie responsabilă în îndatoririle sale, să susțină adevărurile-principii și să protejeze lucrarea bisericii. Doar oamenii de acest fel sunt cu adevărat oameni buni. Dacă ne protejăm relațiile cu oamenii, faima, câștigul și statutul nostru și ne înțelegem bine cu ceilalți, dar nu Îi suntem loiali lui Dumnezeu în datoria noastră și menținem relațiile cu oamenii cu prețul de a dăuna lucrării bisericii, atunci suntem extrem de egoiști și de detestabili. Nu contează cât de acceptabil din punct de vedere moral este comportamentul nostru exterior, acesta îi induce în eroare pe oameni și este ostil adevărului. M-am gândit cum am trăit după aceste idei și puncte de vedere tradiționale și m-am deghizat într-o persoană bună. De fapt, am devenit din ce în ce mai egoistă, înșelătoare și rea în interior. Tot ce am făcut a fost pentru a-mi proteja reputația și statutul și pentru a-mi satisface ambițiile și dorințele personale. Nu aveam niciun fel de asemănare umană; tot ceea ce trăiam era demonic. În trecut, când judecam dacă cineva avea umanitate, mă bazam pe propriile mele noțiuni și închipuiri. Nu era deloc în acord cu adevărul și nu era în conformitate cu standardele lui Dumnezeu pentru evaluarea oamenilor.

În următoarele câteva zile, m-am gândit cum să practic în conformitate cu adevărurile-principii și cu intențiile lui Dumnezeu. În cuvântul lui Dumnezeu, am citit: „Relațiile tale interpersonale nu se vor baza pe trup, ci pe temelia iubirii lui Dumnezeu. Aproape că nu vei avea interacțiuni trupești cu alți oameni, dar între voi va exista părtășie la nivel spiritual, precum și iubire reciprocă, alinare și aprovizionare. Toate acestea sunt făcute având la bază o dorință de a-L mulțumi pe Dumnezeu – aceste relații nu sunt menținute prin filosofii umane pentru interacțiuni lumești, ci se formează natural, când ai simțul poverii pentru Dumnezeu. Ele nu necesită niciun efort uman din partea ta și ai nevoie doar să practici în conformitate cu principiile cuvintelor lui Dumnezeu. […] Relațiile interpersonale normale se stabilesc pe baza întoarcerii inimii unei persoane către Dumnezeu, nu printr-un efort omenesc. Dacă Dumnezeu lipsește din inima unei persoane, atunci relațiile ei cu alți oameni sunt doar relații ale trupului. Ele nu sunt normale, sunt desfătări imorale și sunt urâte și detestate de Dumnezeu” (Cuvântul, Vol. 1: Arătarea și lucrarea lui Dumnezeu, „Este foarte important să stabilim o relație normală cu Dumnezeu”). Dumnezeu ne cere să tratăm oamenii în conformitate cu adevărurile-principii, să folosim dragostea Lui ca temelie pentru a interacționa cu frații și cu surorile noastre, să ne sprijinim și să ne ajutăm reciproc în adevăr și în viață și să nu ne angajăm în filosofii omenești pentru interacțiuni lumești. Leslie m-a ajutat în trecut, iar aceasta a fost suveranitatea și rânduiala lui Dumnezeu; ar fi trebuit să recunosc acest lucru și să-l accept din partea lui Dumnezeu. Dar, în schimb, am atribuit totul lui Leslie însăși și mi-am arătat recunoștința față de ea în toate. Am văzut că relația mea cu Leslie era bazată pe trup, că ceea ce făceam și modul în care mă purtam nu erau deloc în concordanță cu intențiile lui Dumnezeu și că nu aveam principii. De fapt, atunci când frații și surorile se confruntă cu eșecuri sau opreliști și devin negativi și slabi, să ai părtășie despre cuvintele lui Dumnezeu pentru a-i ajuta și a-i susține este în conformitate cu adevărurile-principii și ceva ce ar trebui să facem. Dar cei care, în mod constant, își îndeplinesc de mântuială îndatoririle și sunt iresponsabili și care chiar perturbă și tulbură lucrarea bisericii ar trebui să fie restricționați, expuși, emondați sau demiși. Aceștia nu ar trebui să fie niciodată acoperiți sau protejați din cauza sentimentelor. Chiar și atunci când suntem afectuoși, trebuie să acționăm conform principiilor. Leslie a continuat să fie iresponsabilă și neglijentă în îndatoririle sale și după ce a fost demisă și nu avea o înțelegere reală a propriilor ei probleme. Dacă aș fi folosit cuvintele lui Dumnezeu pentru a avea părtășie și pentru a diseca purtarea ei și natura problemelor ei, pentru ca ea să poată reflecta asupra ei, să se căiască și să se schimbe, aceasta ar fi, de fapt, dragoste pentru ea. Ar fi și în beneficiul lucrării bisericii. Odată ce am conștientizat acest lucru, am simțit brusc un sentiment de eliberare și nu am mai vrut să-mi protejez relațiile trupești.

După aceea, am folosit cuvintele lui Dumnezeu pentru a expune atitudinea lui Leslie față de datoria ei și diferitele ei comportamente și i-am reatribuit altă datorie. După părtășie, m-am simțit foarte în largul meu. Leslie nu a avut resentimente față de mine și a acceptat-o din partea lui Dumnezeu. A spus că, dacă nu ar fi fost demisă și expusă, nu și-ar fi dat seama niciodată că ceea ce a făcut a cauzat atâtea perturbări și tulburări și nu a avut nicio obiecție cu privire la modul în care a fost tratată. Când am auzit-o spunând asta, am simțit cu adevărat că, trăind în conformitate cu ale lui Dumnezeu cuvinte, chiar putem face bine și ajuta oamenii și, de asemenea, ne simțim foarte ușurați. Am experimentat personal că aceste lucruri aparent civilizate și nobile din cultura tradițională – indiferent de cât de mulți oameni le promovează și le admiră – nu sunt adevărul. Ele sunt toate denaturate și rele și nu pot face decât rău altora și nouă înșine. Adevărul este singurul standard pentru acțiunile și conduita noastră.


16. Timorarea nu mă mai face să dau înapoi

de Mu Yu, China

Pe 2 septembrie 2022, am mers cu o treabă la o conducătoare, dar nu era nimeni acasă. Sora Xiao Hong, care locuia vizavi de ea, m-a văzut din întâmplare. M-a chemat la ea acasă și mi-a spus agitată: „S-a întâmplat ceva! Zhou Ling a fost luată de polițiști. Au trecut deja două zile și nu mai știm nimic de atunci. Conducătoarea s-a dus să-i anunțe pe toți. Ar trebui să se întoarcă în curând.” Când am auzit vestea aceasta, m-am simțit neliniștită și mi s-a făcut frică. Înainte, Zhou Ling a fost conducătoare și nu știam în ce fel o vor tortura polițiștii. Oare va ceda sub tortură și va deveni o iudă? Tocmai fusesem la ea acasă. Dacă polițiștii stăteau la pândă, era posibil să mă fi văzut. M-am mutat aici în primul rând fiindcă eram pe fugă. Polițiștii mă urmăriseră continuu, de ani buni. Dacă mă prindeau, sigur aveau să mă tortureze și mai rău. Era posibil să mă omoare în bătaie. Chiar îmi era teamă și voiam să plec din zonă cât mai curând posibil, după ce duceam lucrurile la bun sfârșit. La scurt timp, conducătoarea a ajuns acasă la Xiao Hong și, după ce am terminat de discutat, s-a dus acasă. După numai două sau trei minute, Xiao Hong s-a întors în goană, panicată, și a spus: „Conducătoarea tocmai se întorsese acasă și șapte sau opt polițiști au venit s-o ia și duși au fost. Și Zhou Ling era în mașina lor. Probabil că le-a spus unde locuiește conducătoarea. Orice-ai face, nu ieși!” Am simțit un nod în gât. Xiao Hong locuia peste drum de conducătoare. Polițiștii puteau fi la câțiva pași. Dacă mă prindeau, eram sigură că n-aveam să scap nevătămată. M-am ascuns în casă și n-am îndrăznit să mă uit pe fereastră și, în inima mea, Îl chemam continuu pe Dumnezeu, sperând că polițiștii aveau să plece curând. Cam după o oră, mașina poliției a plecat, iar inima mea s-a liniștit în sfârșit. Însă Zhou Ling a fost la mine cu câteva zile în urmă. Oare m-ar fi trădat și pe mine? Casa mea nu mai era sigură. Unde să mă duc? Mi-am amintit că, acasă, aveam un carnețel cu numerele fraților și surorilor pe care trebuia să-l iau cât de curând posibil. Aproape de casa mea, mai erau trei case de găzduire. Dacă gazdele nu erau anunțate imediat, odată ce polițiștii găseau carnețelul, atunci mai mulți frați și surori ar fi fost implicați. Dar dacă m-aș fi întors atunci, aș fi făcut exact ce se așteptau să fac. Timp de ani buni fusesem plecată din oraș ca să-mi fac datoria și eram o țintă importantă ca să fiu arestată de polițiști. Dacă mă arestau, aveam să sufăr torturi și mai rele. M-am gândit: „În niciun caz! Mai bine fug și găsesc un loc sigur imediat!” Însă, cu aceste gânduri, nu am găsit liniște în inima mea, așa că L-am chemat pe Dumnezeu continuu. Apoi m-am gândit la un pasaj din cuvintele lui Dumnezeu: „Nu ar trebui să îți fie frică de una și de alta; indiferent cu cât de multe dificultăți și pericole ai putea să te confrunți, ar trebui să fii capabil să rămâi neclintit înaintea Mea, fără să te împiedice nimic, pentru ca voia Mea să poată fi nestingherit adusă la îndeplinire. Aceasta este datoria ta; altfel, Îmi voi aduce furia asupra ta, iar cu mâna Mea voi… Atunci, vei răbda suferințe interminabile în inima ta. Tu trebuie să suporți totul; pentru Mine, trebuie să fii pregătit să te lepezi de tot și să Mă urmezi cu toată puterea ta, și să fii gata să plătești orice preț. Acesta este momentul în care te testez: Îmi vei oferi loialitatea ta? Poți să Mă urmezi până la capătul drumului cu loialitate? Nu te teme; avându-Mă pe Mine ca sprijin al tău, cine ți-ar putea bloca vreodată drumul? Ține minte asta! Ține minte! Totul cuprinde intențiile Mele bune și este supus scrutării Mele. Oare fiecare cuvânt și fiecare faptă a ta urmează cuvântul Meu? Când testele focului vor veni asupra ta, vei îngenunchea și vei striga? Sau te vei ghemui de frică, incapabil să mergi mai departe?” (Cuvântul, Vol. 1: Arătarea și lucrarea lui Dumnezeu, „Cuvântări ale lui Hristos la început”, Capitolul 10). Datorită cuvintelor lui Dumnezeu, mi-am dat seama că statura mea era foarte mică și că-mi lipsea adevărata credință. Când i-am văzut pe cei din jurul meu arestați unul după altul, m-am temut și am vrut să găsesc un loc sigur să mă ascund. Nu țineam cont de interesele bisericii, ca să fiu eu în siguranță. Ce egoistă eram! Cum conducătoarea fusese arestată, mulți frați și surori au trebuit să fie înștiințați și multe exemplare ale cuvintelor lui Dumnezeu au trebuit să fie mutate. Dacă nu ne ocupam corespunzător de asta, cât mai curând posibil, acest lucru putea duce la arestarea mai multor frați și surori. Ca diacon de biserică, datoria și responsabilitatea mea erau să protejez frații și surorile și cărțile cuvintelor lui Dumnezeu. Dacă alegeam să fiu lașă și duceam o existență rușinoasă fiindcă îmi era frică și eram timorată, ar fi fost un lucru foarte iresponsabil. Dumnezeu mă scruta în acest moment crucial, ca să vadă dacă aveam să țin cont de intenția Lui și să apăr lucrarea bisericii. Ar trebui să mă bazez pe Dumnezeu și să mă ocup imediat de lucrarea de gestionare a consecințelor. De suveranitatea și rânduielile lui Dumnezeu depindea dacă aveam să fiu arestată sau nu. Eram gata să mă las în mâinile lui Dumnezeu. Când am realizat asta, n-am mai fost atât de neliniștită și temătoare. Când mă apropiam de casa mea, la intrare, am văzut o mașină a poliției. Inima a început să-mi bată puternic. M-am gândit: „Aparent, Iuda chiar m-a vândut. Nu știu dacă și cele trei case de găzduire din apropiere au fost percheziționate. Trebuie să raportez cât mai curând posibil situația bisericii către cei din conducerea superioară, ca ei să poată lua măsuri de precauție și să facă rânduieli la timp, pentru a preveni pierderi și mai mari în lucrarea bisericii.”

Știam că sora Su Hua îi putea contacta pe conducătorii superiori, așa că m-am dus s-o caut. Exact când am ajuns acolo, soțul ei non-credincios a spus neliniștit: „Tocmai au venit câțiva polițiști. Su Hua e plecată, de asta n-au prins-o. Tocmai s-au dus acasă la tine să facă mai multe arestări.” Am plecat grăbită, neîndrăznind să mai rămân acolo. Pe drum înapoi, mă gândeam la cât de malefic e marele balaur roșu. Face eforturi incredibile doar ca să aresteze oameni care cred în Dumnezeu. Frații și surorile erau arestați unul după altul, iar eu eram în pericol de a fi arestată oricând. Dacă nu puteam suporta tortura și deveneam o iudă, oare calea credinței mele avea să se sfârșească? Deveneam tot mai slabă și temătoare cu cât mă gândeam la asta și consideram că a fi un credincios în China era prea greu și periculos. Așadar, L-am tot chemat pe Dumnezeu în inima mea: „Dumnezeule! Ce ar trebui să fac?” Apoi m-am gândit la acest fragment din cuvintele lui Dumnezeu: „Credința este ca un pod dintr-un singur buștean: cei care se agață de viață și se tem de moarte vor avea dificultăți în a-l traversa, dar cei care sunt gata să-și dea viața pot să-l traverseze cu pas sigur și fără griji. Dacă oamenii au gânduri sfioase și pline de frică, acest lucru este din cauza faptului că Satana i-a păcălit; el se teme că vom traversa podul credinței pentru a pătrunde în Dumnezeu. Satana încearcă prin orice mod posibil să ne transmită gândurile sale. În orice moment, ar trebui să ne rugăm ca Dumnezeu să ne ilumineze și să ne lumineze și să ne bizuim pe El să curețe otrava Satanei din noi, să practicăm mereu apropierea de Dumnezeu în duhurile noastre și să-L lăsăm pe Dumnezeu să ne stăpânească și să ne ocupe întreaga ființă” (Cuvântul, Vol. 1: Arătarea și lucrarea lui Dumnezeu, „Cuvântări ale lui Hristos la început”, Capitolul 6). Cuvintele lui Dumnezeu mi-au dat credință și putere. Am realizat că trăiam în timorare și frică, temându-mă să nu fiu arestată și omorâtă în bătaie. Mă lăsam păcălită de Satana. El se folosea de slăbiciunile mele ca să mă constrângă, să mă facă să-mi pierd credința în Dumnezeu, ca să nu îndrăznesc să-mi fac datoria, îndepărtându-mă astfel treptat de Dumnezeu și trădându-L. Trebuia să-mi dau seama de trucurile Satanei. Cu cât mai mult înfruntam astfel de situații, cu atât mai mult trebuia să mă apropii de Dumnezeu, să mă bazez pe El și să trăiesc după cuvintele Lui. Chiar dacă eram arestată, aveam să mă supun și să nu mă plâng niciodată. Aveam să rămân fermă în mărturia mea și să-L satisfac pe Dumnezeu.

Nu am putut lua legătura cu conducătorii superiori și am decis să mă ocup mai întâi de lucrarea de gestionare a consecințelor. Primul lucru pe care a trebuit să îl fac a fost să mă gândesc la o modalitate de a recupera carnețelul cu numere de telefon pe care tot acasă îl lăsasem; altfel, dacă poliția îl găsea, mai mulți frați și surori ar fi fost arestați. Dar poate polițiștii îmi pândeau casa. Nu le-aș fi făcut jocul? Tocmai când se dădea o luptă în sinea mea, mi-am amintit cuvintele lui Dumnezeu: „Fiecare dintre voi crede că este atât de compatibil cu Mine, dar dacă așa ar sta lucrurile, atunci cui i s-ar aplica aceste dovezi de netăgăduit? Credeți despre voi că dețineți cea mai mare sinceritate și loialitate față de Mine. Credeți că sunteți atât de buni la inimă, atât de plini de compasiune și că Mi-ați dedicat atât de multe. Credeți că ați făcut mai mult decât destule pentru Mine. Dar ați comparat vreodată aceste convingeri cu propriile acțiuni? […] Mă excludeți de dragul copiilor voștri, ori al soțului, ori din propriul instinct de conservare. Vouă nu de Mine vă pasă – vă pasă de familia, de copiii, de statutul, de viitorul vostru și de propria plăcere. Când v-ați gândit voi vreodată la Mine atunci când vorbeați sau acționați? În zilele geroase, gândurile voastre se îndreaptă spre copiii voștri, spre soțul sau soția voastră, ori spre părinți. Nici în zilele caniculare nu am loc în gândurile voastre. Când îți faci datoria, te gândești la propriile interese, la siguranța personală, la membrii familiei tale. Ce ai făcut tu vreodată pentru Mine? Când te-ai gândit tu vreodată la Mine? Când ai făcut tu vreodată orice era necesar de dragul Meu și al lucrării Mele? Unde este dovada compatibilității tale cu Mine? Unde este realitatea loialității tale față de Mine? Unde este realitatea supunerii tale față de Mine? Când au avut intențiile tale față de Mine alt scop decât obținerea binecuvântării Mele? Încercați cu toții să Mă păcăliți. Mă înșelați cu toții, vă jucați cu adevărul, ascundeți existența adevărului și trădați esența adevărului. Având în vedere că vă opuneți Mie în acest fel, ce vă așteaptă în viitor?” (Cuvântul, Vol. 1: Arătarea și lucrarea lui Dumnezeu, „Trebuie să cauți calea compatibilității cu Hristos”). În inima mea, fiecare întrebare părea o acuzație de la Dumnezeu. În trecut, simțeam că îmi puteam lăsa casa și slujba pentru datoria mea, așa că Îi eram loială lui Dumnezeu. Dar când chiar am înfruntat arestările marelui balaur roșu, am văzut cât de mică era statura mea. Înainte, doar strigam sloganuri și doctrine seci. O criză adevărată mi-a dezvăluit adevărata statură. Nu mă gândeam decât cum să-mi apăr interesele. Nu apăram deloc lucrarea bisericii. Nu eram o persoană căreia să-i pese de intențiile lui Dumnezeu. Oamenii care țin cont cu adevărat de intențiile lui Dumnezeu pot renunța la orice pentru a-L satisface, chiar și la propria lor viață, atunci când ceva implică interesele bisericii. M-am gândit la modul în care frații și surorile și-au riscat viața pentru a livra cărțile cu cuvintele lui Dumnezeu și la faptul că mulți dintre ei au fost arestați de marele balaur roșu pe parcursul transportării cărților. Unii au fost chiar omorâți în bătaie. Ei au lăsat deoparte grija pentru viața și moartea lor doar pentru a-și îndeplini datoria și pentru a-L satisface pe Dumnezeu, astfel încât frații și surorile să poată citi cuvintele lui Dumnezeu. Dar eu n-am ținut cont deloc de interesele bisericii. În fața pericolului, de teamă să nu fiu arestată și torturată până la moarte, m-am gândit doar la propria siguranță. În mod normal, aș fi făcut orice pentru un lucru care mă avantaja, dar acum nu puteam face nici cel mai mic sacrificiu pentru interesele bisericii. În comparație cu acei frați și surori, eram incredibil de egoistă. Nu țineam cont deloc de intențiile lui Dumnezeu. Acum că o conducătoare de biserică fusese arestată, ca lucrător al bisericii, să mă ascund în loc să mă ridic ca să apăr lucrarea bisericii, eram în siguranță, dar mi-am pierdut datoria și mărturia. Atunci pentru ce trăiam? Oare nu eram doar un cadavru ambulant? La gândul acesta, m-am rugat lui Dumnezeu: „Dumnezeule, doar de Tine depinde dacă voi fi sau nu arestată azi. Te rog să-mi dai credință și înțelepciune ca să mă pot baza pe Tine și să-mi îndeplinesc datoria!”

Pe la 2 dimineață, am ajuns acasă la o soră care locuia în apropiere. Am aflat că poliția controlase mai multe case din apropiere de a mea. Câțiva frați și surori au fugit și au scăpat de arestare. Mi-au spus că erau siguri că polițiștii se vor întoarce și să plec imediat. N-am îndrăznit să rămân prea mult timp acolo. Am văzut că nu aștepta nimeni la intrarea casei, așa că m-am grăbit înapoi acasă și am luat carnetul cu numerele de telefon. Asta m-a făcut să răsuflu ușurată. Apoi am mers la fratele Yang Guang. Cum m-a văzut, a spus cu teamă: „Ieri am fost arestat împreună cu soția mea. Ne-au dat drumul aseară. Mulți alți frați și surori care locuiesc pe aici au fost arestați și ei.” Prin urmare, am plecat în grabă de acolo. Pe drum înapoi, mă gândeam că mediul se înrăutățea și că frați și surori erau arestați peste tot. Și eu fusesem vândută de Iuda. Polițiștii sigur aveau descrierea mea și, cu atâta supraveghere în jur, puteam fi arestată oricând. Dacă nu puteam suporta tortura lor? Acest gând mă înspăimânta. Mă gândeam că, dacă mă ascundeam, aș fi fost mai în siguranță, dar lucrarea de gestionare a consecințelor tot nu fusese făcută. Dacă mă ascundeam atunci, oare asta nu m-ar fi făcut o dezertoare? Credeam de mulți ani și mă bucurasem de multă udare din partea cuvintelor lui Dumnezeu. Dacă fugeam într-un moment critic, fără ca măcar să-mi îndeplinesc datoria sau responsabilitățile, n-aș fi avut deloc conștiință sau umanitate. Oare mai puteam fi considerată o credincioasă? N-aș fi fost cu nimic diferită de Iuda care L-a trădat pe Dumnezeu. La gândul ăsta, am decis în sinea mea că preferam să fiu arestată și să mor de mâna marelui balaur roșu decât să fug și să duc o existență rușinoasă. Trebuia să rămân fermă în mărturia mea, să-L satisfac pe Dumnezeu și să fac totul ca să-mi îndeplinesc datoria. În seara aceea, am citit asta în cuvintele lui Dumnezeu: „În planul Meu, Satana, de la bun început, a pândit la fiecare pas și, ca termen de contrast al înțelepciunii Mele, a încercat întotdeauna să găsească mijloace de a Îmi perturba planul inițial. Însă puteam Eu să cedez în fața uneltirilor sale înșelătoare? Există ceva în cer și pe pământ care nu acționează ca un obiect care prestează servicii pentru Mine? Oare uneltirile înșelătoare ale Satanei ar putea reprezenta o excepție? Tocmai aici se intersectează înțelepciunea Mea; este exact ceea ce e minunat în privința faptelor Mele și este principiul de funcționare al întregului Meu plan de gestionare. În era construirii Împărăției, tot nu evit uneltirile înșelătoare ale Satanei, ci continui să fac lucrarea pe care trebuie să o fac. Din univers și dintre toate lucrurile, am ales faptele Satanei drept contrast al Meu. Nu este aceasta o manifestare a înțelepciunii Mele? Nu tocmai asta e minunat în privința lucrării Mele?” (Cuvântul, Vol. 1: Arătarea și lucrarea lui Dumnezeu, „Cuvintelor lui Dumnezeu către întregul univers”, Capitolul 8). Puteam vedea atotputernicia și înțelepciunea lui Dumnezeu în cuvintele Sale. Marele balaur roșu este un dușman al lui Dumnezeu. Îi arestează și îi persecută nebunește pe creștini și tulbură lucrarea lui Dumnezeu, sperând în zadar să distrugă lucrarea pe care Dumnezeu o face pentru a mântui omenirea. Însă arestările și persecuția marelui balaur roșu ne permit să avem discernământ asupra esenței sale malefice, care îl rănește pe om și se opune lui Dumnezeu și apoi să-l urâm din suflet și să rupem legăturile cu el. În plus, arestările și persecuția lui îi dezvăluie pe adevărații credincioși de cei falși și disting oile de capre și grâul de neghină. În vremuri de necaz, există unii care nu-și fac datoria de frică și timorare sau părăsesc credința și unii care-L trădează pe Dumnezeu și devin iude când sunt arestați și nu pot suporta tortura. Ei sunt cei dezvăluiți ca neghine, care vor fi luați de vânt. Nu dezvăluie asta înțelepciunea și dreptatea lui Dumnezeu? Asta mi-a amintit de ceea ce a spus Domnul Isus: „Căci oricine vrea să-și salveze viața o va pierde, dar cel ce-și pierde viața pentru Mine o va găsi” (Matei 16:25). M-am gândit la sfinții care, de-a lungul veacurilor, au fost martirizați pentru propovăduirea Evangheliei lui Dumnezeu. Unii au fost răstigniți cu capul în jos; unii au fost trași de cai și dezmembrați. Deși au murit, moartea lor a avut însemnătate. Deși cei care L-au trădat pe Dumnezeu și au devenit iude par a fi vii, inimile lor agonizează. Sunt ca niște morți vii, într-o nefericire de nedescris. După ce mor, sufletele lor tot vor merge în iad și vor fi pedepsite. N-am înțeles pe deplin această chestiune și am vrut să-mi evit datoria și să mă ascund. Dacă aș fi provocat daune lucrării bisericii din cauza unei neglijențe în datorie, asta ar fi fost o fărădelege, o pată veșnică. Dacă îmi puteam sacrifica viața și puteam fi loială în datoria mea, chiar dacă eram arestată și omorâtă în bătaie, aș fi putut aduce mărturie pentru Dumnezeu și l-aș fi făcut de rușine pe Satana. Moartea mea ar fi avut valoare și însemnătate!

Apoi am mai citit din cuvintele lui Dumnezeu: „Chiar dacă Satana este «extrem de puternic», oricât de insolent și ambițios este, oricât de mare îi este abilitatea de a provoca pagube, oricât de cuprinzătoare sunt abilitățile lui de corupere și ademenire a omului, oricât de istețe sunt păcălelile și uneltirile cu care îl intimidează pe om și oricât de variate sunt formele sale de existență, nu a fost niciodată capabil să creeze o singură ființă vie, nu a fost niciodată capabil să stabilească legi sau reguli pentru existența tuturor lucrurilor sau să stăpânească vreun obiect și să dețină suveranitate asupra lui, fie el însuflețit sau neînsuflețit. În cosmos și pe bolta cerească, nu există o singură persoană sau lucru care să fie creat de el sau să existe datorită lui; nu există o singură persoană sau lucru care să fie sub suveranitatea lui ori guvernat de el. Dimpotrivă, nu doar că trebuie să existe sub stăpânirea lui Dumnezeu, dar trebuie și să asculte de toate poruncile și ordinele lui Dumnezeu. Fără permisiunea lui Dumnezeu, Satana nu poate să atingă cu ușurință nici măcar un strop de apă sau un grăunte de nisip de pe pământ; fără permisiunea lui Dumnezeu, Satana nu poate nici măcar să se pună cu furnicile de pe pământ, ca să nu mai vorbim de omenire, care a fost creată de Dumnezeu. În ochii lui Dumnezeu, Satana este inferior crinilor de pe munte, păsărilor ce zboară în aer, peștilor din mare și viermilor de pe pământ. Rolul acestuia între toate lucrurile este să slujească tuturor lucrurilor, să slujească omenirii și să slujească lucrării lui Dumnezeu și planului Său de gestionare. Indiferent de cât de răuvoitoare îi este natura sau cât de ticăloasă îi este esența, singurul lucru pe care îl poate face este să își îndeplinească ascultător funcția: să presteze un serviciu pentru Dumnezeu – slujind bine drept contrast. Aceasta este substanța și poziția inițială a Satanei. Esența sa nu are nicio legătură cu viața, cu puterea sau cu autoritatea; este doar o jucărie în mâinile lui Dumnezeu, doar un instrument pe care Dumnezeu îl folosește pentru servicii!” (Cuvântul, Vol. 2: Despre a-L cunoaște pe Dumnezeu, „Dumnezeu Însuși, Unicul I”). Puteam vedea puterea și autoritatea lui Dumnezeu prin cuvintele Lui. Absolut tot, viu sau mort, este în mâinile lui Dumnezeu. Satana prestează servicii pentru lucrarea lui Dumnezeu. Slujește drept contrast. Indiferent cât de uneltitor este marele balaur roșu și indiferent cât de mult folosește forțele multor oameni și lucruri, fără permisiunea lui Dumnezeu, nu se poate atinge nici de un fir de păr de pe capul nostru. M-am gândit la experiența lui Iov: Satana l-a atacat și l-a rănit, încercând să-l forțeze să-L nege și să-L respingă pe Dumnezeu. Dumnezeu i-a permis Satanei să-l trateze rău pe Iov, dar nu i-a permis să-i pună viața în pericol, iar Satana n-a îndrăznit să încalce porunca lui Dumnezeu. Când mă ocupam de lucrarea de gestionare a consecințelor, am reușit să scap nevătămată din repetate situații periculoase. Acestea erau doar grija și protecția lui Dumnezeu. Toate aceste experiențe mi-au arătat atotputernicia și suveranitatea lui Dumnezeu. Dacă Dumnezeu nu-i permitea marelui balaur roșu să mă prindă, acesta n-o putea face. Dacă permitea arestarea mea, n-aș fi putut scăpa de ea, chiar dacă aș fi vrut. Când am înțeles asta, am dobândit credință. Am fost pregătită să-mi las viața în mâinile lui Dumnezeu și să mă supun orchestrărilor și rânduielilor Lui.

Câteva zile mai târziu, a venit o scrisoare de la conducători, spunând că în arestările făcute de polițiști în regiunea noastră, se făcuseră razii în două case în care se păstrau cărțile. Mai rămăsese o singură casă, iar cărțile de acolo trebuiau să fie mutate imediat. De vreme ce toți cei care îi cunoșteau pe custozii cărților, în afară de mine, fuseseră arestați, iar eu cunoșteam destul de bine zona și pe membrii bisericii, voiau ca eu să ajut la mutarea cărților. Știam prea bine că, în acele circumstanțe, cel mai bine era să mă duc eu și că era o răspundere pe care n-o puteam evita. Însă mediul era foarte potrivnic atunci și marele balaur roșu încă urmărea oamenii. Dacă mă duceam într-un asemenea moment, oare nu mă puneam în pericol? M-am simțit cam timorată. Însă m-am gândit că situația era în mâinile lui Dumnezeu și că, dacă El nu permitea, marele balaur roșu nu-mi putea face nimic. Așa că am decis să risc și să mă duc să mut cărțile. Am spus o rugăciune: „O, Dumnezeule! Această datorie a venit la mine și sunt gata să-mi îndeplinesc răspunderea. Orice s-ar întâmpla pe viitor, sunt dispusă să mă supun orchestrărilor și rânduielilor Tale. Chiar dacă sunt arestată, chiar dacă sunt torturată, nu voi mai fi niciodată o dezertoare. Îți voi oferi loialitatea mea și voi rămâne fermă în mărturia mea ca să-l fac de rușine pe Satana!” Așa că am întrebat oamenii din jur și am găsit casa în care erau depozitate cărțile. Fratele de acolo a spus că deja veniseră vreo șapte sau opt polițiști și făcuseră o arestare. Fără o vorbă, i-au arestat soția și le-au dat o amendă de 2000 de yuani, dar nu au găsit cărțile păstrate acolo. Trebuiau să fie mutate cât de curând posibil. Ne-am grăbit să încărcăm cărțile în mașină. Cât am condus, inima mea n-a îndrăznit să se îndepărteze de Dumnezeu. În cele din urmă, am dus cu ușurință cărțile într-un loc sigur. I-am tot mulțumit lui Dumnezeu!

Amintindu-mi toată această experiență, am văzut atotputernicia și înțelepciunea lui Dumnezeu, precum și cât de superficială era credința mea. Fără arestările marelui balaur roșu, nu mi-aș vedea clar statura și mai ales nu mi-aș recunoaște egoismul, caracterul detestabil și frica mea de moarte și nici nu aș înțelege deloc atotputernicia și suveranitatea lui Dumnezeu. De asemenea, am avut ocazia să experimentez că Dumnezeu chiar ne e alături și că, atât timp cât ne bazăm pe El, ne va îndruma și ne va deschide o cale. N-aș fi putut dobândi această înțelegere într-un mediu pașnic.


17. Lecții învățate în urma raportării unui conducător fals

de Zhou Xuan, China

În septembrie 2019, am început să slujesc drept conducătoare și eram responsabilă cu lucrarea în cadrul câtorva biserici locale, împreună cu partenera mea, Wang Ran. Deoarece eram începătoare în această datorie, încă nu eram familiarizată cu anumite aspecte ale lucrării și o căutam adesea pe Wang Ran pentru a discuta cu ea. Ulterior, însă, am descoperit că Wang Ran nu purta o povară în datoria ei. Când i-am propus să merg cu ea la o biserică pentru a avea părtășie cu doi conducători de acolo care se întreceau pentru faimă și câștig și nu reușeau să coopereze în armonie, ea nu a luat problema în serios și a tot amânat-o. Drept urmare, pentru că ne-am mobilizat prea încet ca să rezolvăm problema, lucrarea bisericii a fost influențată negativ. Mai mult, partenera mea nu se grăbea nici când voiam să discutăm despre cum am putea contribui la rezolvarea unora dintre problemele și dificultățile cu care se confruntau surorile și frații noștri în timpul predicării Evangheliei. În consecință, aceste probleme nu au fost rezolvate în timp util, iar lucrarea de evanghelizare a fost afectată negativ. Am observat că Wang Ran nu avea simțul responsabilității în datoria ei și m-am gândit să-i semnalez acest lucru, dar eram nouă în datoria de conducătoare și încă nu eram familiarizată cu anumite aspecte ale lucrării, așa că mă temeam că, dacă o ofensam și relația noastră de lucru era afectată, ea nu m-ar mai fi ajutat atunci când aș fi întâmpinat probleme în datoria mea. Din acest motiv, până la urmă, nu i-am prezentat observațiile mele. La o vreme după aceea, am observat că Wang Ran dădea adesea verdicte asupra oamenilor atunci când realoca personalul, din cauza firii ei arogante. Obișnuia să spună: „persoana asta nu e potrivită”, „cealaltă nu este bună” și găsea tot felul de scuze pentru a nu le cultiva. Prin urmare, anumite proiecte ale bisericii au avansat lent din cauza neputinței de a desemna persoane potrivite pentru a le gestiona. Când a aflat, conducătorul nostru ne-a cerut să găsim candidați potriviți cât mai curând posibil, dar când Wang Ran a văzut candidații pe care i-am sugerat, imediat a dat verdictul, spunând că nu erau buni. Mi-am zis: „Este nevoie de mai mulți frați și surori care să participe la lucrarea bisericii, iar ea nu numai că nu a reușit să cultive oameni, ci chiar a obstrucționat mereu cultivarea. Ea perturbă și tulbură lucrarea bisericii.” Am vrut să discut cu ea despre gravitatea acestei probleme, dar mi-era teamă că, dacă vorbesc prea sincer, îmi va purta pică, așa că i-am spus nonșalant că „nu ar trebui să dea verdicte asupra oamenilor”. Cu toate acestea, Wang Ran nu mi-a acceptat sugestia. Altă dată, când am mers cu ea la o biserică pentru a găzdui alegerea unui conducător, un frate nu era lămurit cu privire la anumite principii referitoare la alegere și a pus câteva întrebări, dar Wang Ran nu numai că nu a avut părtășie despre adevăr și nu l-a ajutat să găsească răspuns, ci chiar s-a supărat din cauza deranjului provocat de el, așa cum îl percepea ea, și l-a criticat ca atare. Acest lucru a creat o atmosferă foarte stânjenitoare în timpul adunării și a influențat alegerile. Am văzut că, în calitate de conducătoare, Wang Ran nu i-a tratat pe frați și surori cu dragoste, i-a constrâns din poziția ei cu statut și a tulburat alegerile. Am vrut să îi spun ceva, dar chiar când aveam de gând să o fac, m-am gândit la reacția ei de dinainte, când am adus în discuție deficiențele pe care le avea: atunci nu numai că nu mi-a acceptat opinia, dar a fost chiar potrivnică și ranchiunoasă. Dacă nu mi-ar fi acceptat din nou sugestia și m-ar fi criticat în fața atâtor frați și surori, sigur m-aș fi simțit stânjenită. „Las-o baltă”, m-am gândit, „cu cât mai puține probleme, cu atât mai bine; nu ar trebui să-mi creez singură dificultăți”. Câteva zile mai târziu, diaconul de evanghelizare mi-a spus că Wang Ran nu rezolva problemele și dificultățile reale ale fraților și surorilor în timpul adunărilor, randamentul lor de lucru era slab și, când o căutau pentru a găsi soluții, ea pur și simplu îi ignora, nu le lua cererile în serios și chiar se enerva și le făcea morală. În ciuda faptului că i-a semnalat aceste probleme în mai multe rânduri, ea tot nu i-a acceptat sugestiile așa că diaconul mi-a propus să scriem împreună un raport cu privire la problemele lui Wang Ran. M-am gândit că tot ce a spus diaconul de evanghelizare era adevărat și că, în conformitate cu principiile, ar trebui într-adevăr să o raportăm, dar apoi mi-am spus: „Dacă scriem raportul și conducătorul nostru vine să investigheze, nu cumva Wang Ran nu va recunoaște că a greșit, crezând că fusesem influențată de o opinie părtinitoare și că încercam să o exclud? Dacă tensionez relația noastră, cum ne vom face datoria împreună în viitor? Ar fi mai bine să nu spun nimic.” După ce m-am hotărât, i-am spus diaconului că, înainte de a lua o decizie, voi aștepta până când totul va fi clarificat printr-o investigație. Ulterior, am început să observ că Wang Ran avea din ce în ce mai multe probleme. Odată, în timp ce mă uitam prin contul nostru, am observat că nu folosea banii bisericii conform principiului. A cumpărat lucruri pentru biserică fără să discute cu nimeni și fără să se gândească dacă erau achiziții practice. Lucrurile pe care le-a cumpărat s-au dovedit a fi nepotrivite pentru scopurile bisericii și nu au putut fi folosite, ceea ce însemna că a irosit banii bisericii. M-am simțit destul de vinovată după ce am văzut această situație și mi-am spus: „De data aceasta, trebuie să protejez interesele bisericii. Trebuie să îi semnalez problemele și să am o discuție lungă cu ea.” Dar, când i-am semnalat în cele din urmă problemele, ea nu numai că nu mi-a acceptat sugestiile, dar a încercat chiar să se certe cu mine și să se apere. Am vrut să-i expun natura și consecințele acțiunilor sale, dar apoi m-am gândit: „Dacă sunt prea dură în expunerea mea, nu numai că îmi va purta pică, dar se va purta urât cu mine în fiecare zi, ceea ce îmi va face viața mult mai grea.” Așa că i-am amintit cu tact că atunci când ne confruntăm cu probleme în poziția de conducători, trebuie să căutăm mai mult și să avem o inimă cu frică de Dumnezeu. După aceea, Wang Ran a început să aibă prejudecăți față de mine și mă ignora când discutam despre lucrare, spunându-mi să o fac singură. Am simțit că în repetate rânduri, nu a fost responsabilă în datoria ei, a acționat imprudent și arbitrar, nu a acceptat emondarea, nici adevărul și că nu era potrivită pentru a-și continua datoria. Am vrut să scriu o scrisoare conducătorului cu privire la situația ei, dar îmi făceam griji că, dacă ar fi fost demisă, ea ar putea crede că am vorbit-o pe la spate și mi-ar purta pică. Atunci, dacă ne-am vedea ulterior, ar fi stânjenitor. M-am gândit la asta o vreme, dar în cele din urmă am decis să renunț la ideea de a-i scrie conducătorului. Mă simțeam incredibil de vinovată pentru că, deși înțelegeam adevărul, eram încă incapabilă să-l practic din cauză că eram constrânsă de firea mea coruptă. În următoarele câteva zile, nu am mai avut chef de nimic și m-am lovit de un zid în tot ce încercam să fac. Simțeam un întuneric copleșitor în inima mea. M-am rugat des, povestindu-I lui Dumnezeu despre situația mea și rugându-L să mă îndrume ca să mă înțeleg.

Într-o zi, în timpul devoționalelor, am citit acest fragment din cuvintele lui Dumnezeu: „Când voi vedeți probleme în lucrarea supraveghetorilor, dar nu încercați să-i opriți, nu aveți părtășie și nu-i expuneți, și nu încercați să-i limitați, cu atât mai puțin să raportați problema celor de deasupra voastră, ci în schimb jucați rolul unei persoane care caută să facă pe plac altora, nu este aceasta o manifestare a faptului că sunteți neloiali lui Dumnezeu? Sunt loiale lui Dumnezeu persoanele care caută să facă pe plac altora? Nici pe departe. Nu sunteți doar neloiali lui Dumnezeu – acționați constant ca niște complici și adepți ai Satanei. Nu aveți nicio loialitate față de datoria și responsabilitățile voastre, dar sunteți destul de loiali Satanei. Aici se află esența problemei. Cât despre inadecvarea profesională, este posibil să învățați constant și să trageți lecții din experiența voastră în timp ce vă faceți datoria. Astfel de probleme pot fi rezolvate cu ușurință. Cel mai dificil lucru de rezolvat este firea coruptă a omului. Dacă nu urmăriți adevărul și nu încercați să vă rezolvați firile corupte, ci jucați mereu rolul persoanelor care caută să facă pe plac altora – fără să-i expuneți și să-i emondați pe cei pe care îi vedeți încălcând principiile, și fără să le oferiți îndrumare și să-i ajutați, ci dând mereu înapoi și neasumându-vă nicio responsabilitate – atunci o astfel de îndeplinire a datoriei ca a voastră nu va face decât să compromită și să întârzie lucrarea bisericii. A trata îndeplinirea datoriei voastre ca pe un joc și a nu vă asuma niciun dram de responsabilitate nu afectează doar eficiența lucrării, ci duce și la întârzieri repetate în progresul lucrării bisericii. Când îți realizezi datoria în acest fel, nu cumva ești doar superficial și înșelător față de Dumnezeu? Arată asta vreo loialitate față de Dumnezeu? Dacă ești superficial în mod constant în timp ce îți realizezi datoria și ești invariabil impenitent, atunci vei fi inevitabil eliminat” (Cuvântul, Vol. 3: Discursurile lui Hristos al zilelor de pe urmă, „Îndeplinirea adecvată a datoriei necesită o cooperare armonioasă”). Cuvintele lui Dumnezeu m-au ajutat să înțeleg că persoanele care caută să facă mereu pe plac altora se tem să-i ofenseze pe ceilalți, nu iau în considerare interesele casei lui Dumnezeu pentru că sunt mereu preocupate de menținerea relațiilor pe care le au și nu ezită să sacrifice interesele casei lui Dumnezeu pentru a-și proteja propriile interese. În esență, ei nu fac decât să acționeze ca slujitori ai Satanei, perturbând și tulburând lucrarea casei lui Dumnezeu. Nu au nici cea mai mică loialitate față de datoria lor și sunt deosebit de egoiști și detestabili. Reflectând asupra timpului petrecut în parteneriat cu Wang Ran, am discernut clar că ea fusese dezvăluită drept conducător fals și că ar trebui să fie dată în vileag și raportată conform adevărurilor-principii, dar îmi făceam griji că o să îmi poarte pică și că va fi dificil să interacționez cu ea după aceea. Prin urmare, pentru a păstra relația noastră, m-am comportat ca o persoană care caută să facă mereu pe plac altora, prefăcându-mă că nu observ cum ea provoca perturbări și tulburări în biserică și cum aducea daune lucrării bisericii. În ceea ce mă privește, am fost disprețuită și respinsă de Dumnezeu, am căzut în întuneric și am suferit mult. Cuvintele lui Dumnezeu mi-au descris bine comportamentul: „Acționați constant ca niște complici și adepți ai Satanei. Nu aveți nicio loialitate față de datoria și responsabilitățile voastre, dar sunteți destul de loiali Satanei.” Dumnezeu mi-a dăruit ocazia de a-mi face datoria de conducătoare, așteptându-Se să-I iau în considerare intențiile și să protejez lucrarea bisericii, dar în cel mai important moment, nu m-am ridicat la înălțimea acestei așteptări. Într-adevăr, chiar am ajutat inamicul în timp ce trăiam de pe urma bisericii, protejând un conducător fals și acționând ca un complice al Satanei. Cât de mult trebuie să fi urât și detestat Dumnezeu acțiunile mele! Mi-am spus în sinea mea: „Știam că ar trebui să raportez că un conducător fals a perturbat și a tulburat lucrarea bisericii și m-am simțit vinovată că nu am făcut-o. Am vrut să practic adevărul, așa că de ce nu am putut să o fac? Ce anume mă controla?”

Ulterior, am găsit acest fragment din cuvintele lui Dumnezeu: „Înainte ca oamenii să experimenteze lucrarea lui Dumnezeu și să înțeleagă adevărul, natura Satanei este cea care preia controlul în ei și îi domină. Ce presupune acea natură, mai exact? De exemplu, de ce ești egoist? De ce îți protejezi propriul statut? De ce ești atât de influențat de sentimentele tale? De ce îți plac acele lucruri nedrepte și acele lucruri rele? Care este baza faptului că îți plac aceste lucruri? De unde vin aceste lucruri? De ce îți plac și le accepți? Până acum, ați ajuns cu toții să înțelegeți: motivul principal este că otrăvurile Satanei sunt înăuntrul omului. Așadar, ce sunt otrăvurile Satanei? Cum pot fi ele exprimate? De exemplu, dacă întrebi: «Cum ar trebui să trăiască oamenii? Pentru ce ar trebui să trăiască ei?», toți vor răspunde: «Fiecare pentru sine și diavolul să-l ia pe cel mai din spate.» Chiar această singură frază exprimă tocmai rădăcina problemei. Filosofia și logica Satanei au devenit viața oamenilor. Indiferent ce urmăresc oamenii, o fac, de fapt, pentru ei înșiși – și, astfel, trăiesc cu toții pentru ei înșiși. «Fiecare pentru sine și diavolul să-l ia pe cel mai din spate» – aceasta este filosofia de viață a omului și reprezintă, de asemenea, natura umană. […] Natura satanică a omului conține multe filosofii și otrăvuri satanice. Uneori, tu însuți nu ești conștient de ele. Dacă nu înțelegi adevărul, ești incapabil să discerni firile satanice. Și totuși, trăiești după firile satanice în fiecare minut al fiecărei zile și crezi că acest lucru este destul de corect și rezonabil și deloc greșit. Acest lucru este suficient pentru a arăta că atunci când trăiești după filosofii satanice, trăiești după firi satanice și că filosofiile și firile satanice au devenit natura ta. Mult prea des, oamenii trăiesc după filosofii satanice, dar încă mai cred că acest lucru este destul de bun și nu au absolut niciun sentiment de pocăință. De ce se întâmplă acest lucru? Pentru că oamenii nu înțeleg adevărul. Prin urmare, ei își dezvăluie constant natura satanică la fiecare pas și trăiesc constant după filosofii satanice la fiecare pas. Natura Satanei este viața omului și este natura-esență a omului” (Cuvântul, Vol. 3: Discursurile lui Hristos al zilelor de pe urmă, „Cum să mergi pe calea lui Petru”). Datorită cuvintelor lui Dumnezeu, am aflat că rădăcina comportamentului meu de persoană care caută să facă pe plac altora era că trăiam conform otrăvurilor Satanei, cum ar fi: „Fiecare pentru sine și diavolul să-l ia pe cel mai din spate”, „Păstrarea tăcerii asupra greșelilor prietenilor buni face o prietenie lungă și bună”, „Dacă îi lovești pe alții, nu-i lovi în față; dacă îi expui pe alții, nu le expune neajunsurile” etc. Aceste otrăvuri prinseseră deja rădăcini în inima mea și trăiam ghidându-mă după ele, căutând mereu să-mi păstrez relațiile. Ca să nu mă fac de rușine, am devenit tot mai egoistă, înșelătoare și lipsită de o asemănare umană. Aceste otrăvuri deveniseră însăși natura mea și toate acțiunile mele erau controlate de ele. Știam clar adevărul, dar pur și simplu nu-l puteam pune în practică. Înainte să încep să cred în Dumnezeu, indiferent cu cine interacționam, aș fi preferat oricând să ies în pierdere prin cuvintele și acțiunile mele, atât timp cât puteam să-mi păstrez relația cu acea persoană și să-i las o impresie bună. După ce am început să cred în Dumnezeu, am continuat să mă ghidez după aceste otrăvuri satanice. Pentru a-mi păstra relația cu Wang Ran, nu i-am menționat problemele pe care le avea, atunci când le-am observat și nu am expus-o, nici măcar nu am raportat-o după ce am văzut clar că fusese dezvăluită drept conducător fals, ceea ce a dus la prejudicierea lucrării bisericii. Am realizat că am fost o persoană înșelătoare, servilă și lingușitoare. Pentru că m-am concentrat asupra eforturilor mele de a-mi păstra relațiile cu ceilalți, nu am acordat nici cea mai mică atenție lucrării casei lui Dumnezeu sau intrării în viață a fraților și surorilor mele. Nu-mi făceam deloc datoria; făceam rău! Am preferat să-L ofensez pe Dumnezeu decât pe semenii mei. În încercarea mea de a-mi proteja propriile interese, nu am reușit să practic adevărul, nu am acționat conform principiului și am servit ca slujitor al Satanei, permițând unui conducător fals să dăuneze lucrării bisericii după bunul său plac. Cât de detestabil! Abia atunci mi-am dat seama că aceia care caută să le facă pe plac oamenilor au o inimă rea și Dumnezeu îi detestă! Dacă nu mă pocăiesc, cu siguranță voi fi disprețuită, respinsă și eliminată de Dumnezeu.

Ulterior, am citit un alt fragment din cuvintele lui Dumnezeu care spunea: „Dacă ai intenția și perspectiva unei persoane care caută să facă pe plac altora, atunci, în toate situațiile, nu vei practica adevărul și nu vei susține principiile, și astfel vei eșua și te vei poticni mereu. Dacă nu te trezești și nu cauți niciodată adevărul, atunci ești un neîncrezător și nu vei dobândi niciodată adevărul și viața. Atunci, ce ar trebui să faci? Când te confrunți cu chestiuni care implică interesele casei lui Dumnezeu, trebuie să te rogi lui Dumnezeu și să-L strigi, cerându-I să-ți dea credință și putere, ca să poți respecta principiile, să faci ceea ce ar trebui să faci, să gestionezi lucrurile conform principiilor, să-ți menții ferm poziția pe care ar trebui să o menții, să ocrotești interesele casei lui Dumnezeu și să împiedici lucrarea casei lui Dumnezeu să sufere vreo pierdere. Dacă ești capabil să te răzvrătești împotriva intereselor tale, a mândriei tale și a perspectivei tale de persoană care caută să facă pe plac altora și dacă faci ceea ce ar trebui să faci cu o inimă onestă și neîmpărțită, atunci îl vei fi învins pe Satana și vei fi dobândit acest aspect al adevărului” (Cuvântul, Vol. 3: Discursurile lui Hristos al zilelor de pe urmă, Partea a III-a). „Toți spuneți că sunteți atenți la povara lui Dumnezeu și că veți susține mărturia bisericii, dar cine dintre voi a fost cu adevărat atent la povara lui Dumnezeu? Întreabă-te: ești cineva care arată considerație față de povara lui Dumnezeu? Poți să practici dreptatea pentru Dumnezeu? Poți să te ridici și să vorbești pentru Mine? Poți să pui statornic adevărul în practică? Ești suficient de îndrăzneț să lupți împotriva tuturor faptelor Satanei? Ai fi capabil să îți dai sentimentele la o parte și să-l expui pe Satana, de dragul adevărului Meu? Poți să permiți ca intențiile Mele să fie satisfăcute în tine? Ți-ai oferit inima în momente cruciale? Ești cineva care respectă voia Mea? Pune-ți adesea aceste întrebări și gândește-te adesea la ele” (Cuvântul, Vol. 1: Arătarea și lucrarea lui Dumnezeu, „Cuvântări ale lui Hristos la început”, Capitolul 13). Datorită cuvintelor lui Dumnezeu, mi-am dat seama că raportarea și expunerea conducătorilor falși este datoria și responsabilitatea fiecăruia dintre aleșii lui Dumnezeu și este un lucru pozitiv. Făcând astfel, protejează lucrarea bisericii de impedimente, permite fraților și surorilor să aibă o viață bisericească bună și ajută conducătorii falși să își înțeleagă cu adevărat acțiunile și să se pocăiască la timp în fața lui Dumnezeu. În ceea ce mă privește, am crezut în mod fals că raportarea unui conducător fals ar fi o ofensă la adresa acelei persoane și astfel, în ciuda faptului că am văzut clar că Wang Ran nu făcea o lucrare reală, nu am raportat-o și nu am expus-o, ducând la obstrucționarea fiecărui proiect al bisericii. Aceasta a fost o neglijență foarte gravă. Trebuia să nu mai trăiesc după filosofia satanică în menținerea relațiilor mele cu ceilalți. Trebuia să rămân de partea lui Dumnezeu, să gestionez lucrurile conform principiului, să protejez lucrarea bisericii și să acționez cu simțul dreptății. Numai astfel aș fi fost în concordanță cu intenția lui Dumnezeu. Apoi m-am rugat lui Dumnezeu, spunând: „O, Dumnezeule! Mi-ai dat nenumărate oportunități de a practica adevărul, dar am continuat să trăiesc după firea mea coruptă, protejându-mă și nereușind să Te mulțumesc. De data aceasta, nu mai sunt dispusă să trăiesc după filosofia pentru interacțiuni lumești a persoanelor care caută să facă pe plac altora și voi scrie o scrisoare pentru a o expune pe Wang Ran.” Tocmai când mă pregăteam să-mi scriu raportul, conducătorul meu m-a invitat la o adunare, iar eu i-am informat pe ceilalți cu privire la toate problemele pe care le avea Wang Ran. De asemenea, am vorbit despre faptul că, în acea perioadă, fusesem o persoană care caută să facă pe plac altora, nu practicasem adevărul și provocasem daune intereselor bisericii.

După ce situația a fost analizată și investigată, s-a constatat că Wang Ran era o conducătoare falsă care nu a reușit să facă lucrare reală și că trebuia demisă. În ziua demiterii lui Wang Ran, după ce conducătorul a terminat de expus comportamentul ei, ceilalți m-au rugat să-mi exprim părerea. M-am simțit puțin îngrijorată: „Dacă o expun, cu siguranță îmi va purta pică și va crede că a fost demisă doar pentru că raportasem problemele sale. Nu va fi dificil să interacționez cu ea în viitor?” Mi-am dat seama că încercam din nou să mențin o relație personală și acționam ca o persoană care caută să facă pe plac altora, așa că m-am rugat în tăcere lui Dumnezeu. Mi-am amintit apoi de un fragment din cuvintele lui Dumnezeu: „Dumnezeu le-a oferit foarte mult adevăr oamenilor, te-a condus foarte mult timp și te-a aprovizionat foarte mult, cu scopul ca tu să aduci mărturie și să aperi lucrarea bisericii. Se pare că, atunci când oamenii răi și antihriștii fac fapte rele și tulbură lucrarea bisericii, devii timid și te retragi, alergând cu brațele deasupra capului – nu ești bun de nimic. Nu poți birui satane, nu ai adus mărturie și Dumnezeu te detestă. În acest moment critic, trebuie să te opui și să porți un război împotriva satanelor, să expui faptele rele ale antihriștilor, să-i condamni și să-i blestemi, nelăsându-i să se ascundă și înlăturându-i din biserică. Doar aceasta poate fi considerată o victorie împotriva satanelor și sfârșitul destinului lor” [Cuvântul, Vol. 4: Expunerea antihriștilor, „Punctul nouă (Partea a opta)”]. Cuvintele lui Dumnezeu mi-au dat puterea de a practica adevărul. M-am gândit cum, în trecut, am pierdut atât de multe oportunități de a practica adevărul pentru că am vrut să mă protejez și cum încercam să citesc expresiile și înclinațiile oamenilor ca să acționez în consecință. De data aceasta, trebuia să mă bazez pe Dumnezeu pentru a practica adevărul, să expun toate problemele lui Wang Ran și să o ajut să reflecteze asupra ei înseși și să ajungă să se cunoască. Realizând acest lucru, am început să expun toate problemele lui Wang Ran, una câte una, și m-am simțit deosebit de liniștită în acest timp.

Datorită acestei experiențe, mi-am dat seama că a fi o persoană care caută să le facă pe plac oamenilor este dăunător pentru mine și pentru alții, iar Dumnezeu îi disprețuiește și respinge în special pe astfel de oameni. Dumnezeu nu desăvârșește persoanele care caută să facă pe plac altora; lui Dumnezeu Îi plac oamenii onești, care au convingeri clare despre ceea ce le place și ce nu le place și care au simțul dreptății și sunt capabili să protejeze interesele casei lui Dumnezeu. Doar astfel de oameni își fac datoria într-un mod care este în concordanță cu intențiile lui Dumnezeu și pot obține mântuirea.


18. Cum m-am eliberat de stima de sine scăzută

de Mi Jing, China

Când eram mică, pentru că nu-mi plăcea să vorbesc cu oamenii sau să-i întâmpin, părinții le spuneau adesea celor din familie și prietenilor: „Ceva e în neregulă cu copila asta. Probabil e grea de cap.” Adulții mai spuneau și lucruri precum: „Uite ce isteață și adorabilă e sora ta, dar tu, tu ești din cale-afară de insipidă.” Treptat, am început să mă simt lipsită de valoare, pe treapta cea mai de jos. Nu îndrăzneam să spun nimic nici la ore, fiindcă mi-era teamă că ceilalți vor râde de mine că zic prostii. Eram așa invidioasă pe oamenii elocvenți și ageri la minte și mă gândeam că tuturor le plac oamenii de felul acesta.

Când m-am alăturat credinței, eram inițial tare emoționată să am părtășie despre cuvintele lui Dumnezeu la adunări, fiindu-mi teamă că nu aș avea părtășie bine și că ceilalți ar râde de mine, așa că nu spuneam mare lucru la adunări. Dar frații și surorile mă încurajau adesea să am părtășie mai mult, iar când își deschideau sufletul și aveau părtășie despre înțelegerea lor bazată pe experiență, vedeam că nimeni nu râdea de nimeni. Asta m-a făcut să mă simt mai puțin constrânsă, așa că am început să vorbesc mai mult. Mai târziu, am fost aleasă predicatoare și urma să mă ocup de mai multe biserici. Asta a fost o adevărată surpriză pentru mine. Am simțit că, pentru cineva care se exprima așa rău ca mine, a fi predicatoare era harul lui Dumnezeu. Trebuia să-mi fac datoria cât mai bine și să mă ridic la înălțimea așteptărilor lui Dumnezeu pentru mine. Odată, o conducătoare a organizat o adunare cu mine și alți doi predicatori. Am văzut că ceilalți predicatori erau foarte luminați în părtășia lor despre cuvintele lui Dumnezeu și că se exprimau într-un mod foarte logic. Eram foarte invidioasă pe ei. Mă gândeam: „La ce calibru și elocvență au ei, eu nici nu mă pot compara. De ce sunt așa de grea de cap? Nici măcar nu pot vorbi cum trebuie.” Gândurile acestea m-au făcut să mă simt cam demoralizată. Deși dobândisem o oarecare luminare când cugetam la cuvintele lui Dumnezeu, când mă gândeam la nepriceperea mea de a-mi organiza discursul, mă temeam că ceilalți vor râde de mine, așa că nu îndrăzneam să am părtășie. Pe deasupra, mai târziu am avut niște dificultăți cu lucrarea, ajungând să trăiesc într-o stare negativă, catalogându-mă drept nepricepută și considerând că nu puteam face bine această datorie. Nici lucrarea nu dădea rezultate bune. După un timp, am fost realocată de la această datorie și pusă să mă ocup de o singură biserică.

Când am început să lucrez cu cele două surori de la această biserică, mi s-a părut că nu mă descurc prea rău. Eram destul de activă în datoria mea și capabilă să simt luminarea și îndrumarea Duhului Sfânt. Nu mult după aceea, una dintre surori a ales să renunțe fiindcă nu putea duce la capăt nicio lucrare reală, iar cealaltă soră a fost realocată la o altă datorie, deoarece îi lipsea calibrul necesar. După aceea, au fost aleși să-mi fie parteneri Fratele Zhang Tong și Sora An Qing. Am constatat că părtășia lui Zhang Tong despre cunoașterea sa bazată pe experiență era foarte practică și clară și că el avea calibru bun. An Qing era și ea capabilă să rezolve probleme reale prin părtășia ei la adunări. Văzându-le virtuțile, m-am simțit profund inferioară. Mai târziu, în timpul discuțiilor de lucru, am constatat că eram mereu excesiv de prudentă și că acceptam, pur și simplu, orice spuneau ei. Uneori simțeam că punctele lor de vedere erau nepotrivite și voiam să atrag atenția asupra lor, dar mă gândeam imediat la calibrul meu slab și la lipsa mea de agerime, așa încât nu țineam cont de propria opinie. De asemenea, în mai multe rânduri, ei nu au fost de acord cu punctele mele de vedere, iar asta mi-a accentuat sentimentele de inadecvare și m-a făcut să mă exprim încă și mai puțin. Eram pasivă chiar și în privința unor sarcini esențiale, temându-mă că lucrarea ar fi fost întârziată dacă aș fi făcut o treabă proastă. Odată, Zhang Tong a propus ca lucrarea de udare să fie încredințată Surorii Zhang Can. O cunoșteam destul de bine pe Zhang Can. Era constant superficială și lipsită de o povară în datoria ei și fusese demisă înainte pentru că nu făcea o lucrare reală. Ea nu se cunoștea încă deloc pe sine și nu era potrivită să se ocupe de o sarcină atât de importantă. Cu o voce scăzută, mi-am exprimat punctele de vedere. Zhang Tong s-a dus să se vadă cu Zhang Can după ce a auzit aceasta. Apoi, el mi-a spus că evaluase situația și constatase că Zhang Can ajunsese acum la un anumit nivel de introspecție și cunoaștere de sine și că noi trebuia să avem în vedere potențialul oamenilor, nu doar trecutul lor. An Qing a susținut acest punct de vedere al lui. Am simțit că Zhang Tong nu fusese mult timp conducător, încă nu înțelegea anumite principii și nu o cunoștea așa bine pe Zhang Can. El o judeca după o singură întâlnire și era posibil să nu fi făcut o evaluare corectă. Voiam să recomand ca el să analizeze felul în care ea își făcuse datoria până atunci sau să o reevalueze după ce stătea de vorbă cu alții care o cunoșteau bine. Însă apoi m-am gândit: „Zhang Tong are calibru bun și a fost în stare să rezolve anumite probleme. Poate că Zhang Can își conștientizase problemele după părtășia lui. Iar An Qing și-a dat și ea acordul. Eu am un calibru scăzut și nu văd lucrurile așa clar; cel mai bine e să nu spun nimic.” Așa că nu am mai insistat. Mai târziu, Zhang Can a fost demisă din nou pentru că nu făcea o lucrare reală. Văzând că lucrarea de udare era întârziată și afectată, am fost destul de mâhnită. Dacă aș fi fost mai insistentă la început și m-aș fi bazat pe principii pentru a avea părtășie cu Zhang Tong, nu am fi avut o astfel de problemă. Deși mă simțeam vinovată, nu am reflectat la problema mea. Abia după ce s-au întâmplat și alte câteva lucruri am reflectat în sfârșit asupra mea.

La o adunare, Zhang Tong l-a recomandat pe Fratele Zheng Yi să fie liderul grupului de udare. Eram de părere că, deși Zheng Yi era plin de entuziasm, el abia se alăturase credinței și încă nu-i era complet clar adevărul viziunilor. Eram de părere că el trebuia mai întâi cultivat, întrucât a fi conducător de grup putea fi prea multă responsabilitate dintr-odată. Așadar, mi-am exprimat opiniile asupra chestiunii, însă, spre surprinderea mea, Zhang Tong mi-a spus apoi: „De ce ești așa de dificilă și pui piedici? Nu putem oare să-l întâlnim mai întâi și să-i cercetăm situația?” Auzindu-l că spune asta, am simțit un val de rușine și am fost foarte supărată. M-am gândit: „Zhang Tong are calibru bun și știe cum să lucreze. Calibrul meu e slab și nu pot vedea oamenii sau problemele așa cum sunt de fapt. Dacă insist cu opinia mea și lucrarea e într-adevăr obstrucționată, ce se întâmplă atunci? Cel mai bine ar fi dacă n-aș mai insista.” După adunare, m-am gândit la ce spusese Zhang Tong și am fost foarte supărată. Am simțit că eram prea lipsită de calibru pentru această muncă, așa că trebuia poate să-mi recunosc limitările și să demisionez cât mai curând. Aflând despre asta, conducătoarea s-a folosit de experiența ei pentru a mă ajuta. Cu părtășia conducătoarei, am început să reflectez la motivul pentru care tot voiam să demisionez și pentru care trăiam mereu într-o asemenea stare de demoralizare. Mai târziu, am citit cuvintele lui Dumnezeu: „Toți oamenii au în sinea lor unele stări greșite, cum ar fi negativitatea, slăbiciunea, deprimarea și fragilitatea; sau au intenții josnice; sau sunt constant tulburați de propriul interes, de mândria și dorințele lor egoiste; sau cred că sunt de calibru slab și experimentează unele stări negative. Îți va fi foarte greu să primești lucrarea Duhului Sfânt dacă trăiești mereu în aceste stări. Dacă nu poți să primești lucrarea Duhului Sfânt, atunci elementele pozitive din sinea ta vor fi puține, iar elementele negative vor ieși la iveală și te vor tulbura. Oamenii se bazează întotdeauna pe propria voință pentru a-și suprima aceste stări negative, dar indiferent cum și le suprimă, nu se pot elibera de ele. Motivul principal este că oamenii nu pot discerne în profunzime aceste lucruri negative; ei nu le pot vedea clar esența și acest lucru face să le fie foarte greu să se răzvrătească împotriva trupului și a Satanei. De asemenea, oamenii rămân mereu blocați în aceste stări negative, de declin și degenerate, și nu se roagă lui Dumnezeu, nici nu privesc la Dumnezeu și pur și simplu se lasă purtați de val. Drept urmare, ei nu pot primi lucrarea Duhului Sfânt și, în consecință, le este imposibil să înțeleagă adevărul, nu pot vedea clar niciun lucru și le lipsește o cale în tot ceea ce fac” (Cuvântul, Vol. 3: Discursurile lui Hristos al zilelor de pe urmă, „Libertatea și eliberarea pot fi dobândite doar prin alungarea firilor corupte”). Citind cuvintele lui Dumnezeu, mi s-au clarificat lucrurile. Principalul motiv pentru care mă aflam mereu într-o stare negativă și întunecată era faptul că eram înrobită de lucruri precum vanitatea și dorințele egoiste. Adesea, când aveam părtășie despre cuvintele lui Dumnezeu la adunări, reușeam să dobândesc o oarecare luminare, însă mă simțeam mereu incoerentă și nepricepută când trebuia să mă exprim. Mi-era atât de teamă că nu voi avea bine părtășie și că ceilalți mă vor desconsidera, încât nu cutezam să spun nimic, pierzând astfel puțina luminare pe care o primisem. Când vedeam ce calibru bun aveau, cât erau de elocvenți alți predicatori și cât de prost mă exprimam eu însămi, mă gândeam că am un calibru prea slab și mă simțeam rușinată. Apoi am devenit negativă și delăsătoare în datoria mea, nu am obținut niciun rezultat și, în cele din urmă, am fost realocată. Și de data asta a fost la fel. Am văzut că partenerii mei erau de calibru bun și aveau părtășie mai bună decât mine. În timpul discuțiilor de lucru, mi-era atât de teamă că-mi va fi știrbită imaginea sau că voi fi desconsiderată pentru că nu mă exprim bine, încât nu cutezam să îmi spun părerea. Uneori, când ideile și părerile mele corecte nu erau adoptate, nu îndrăzneam să-mi susțin opiniile, gândindu-mă numai cum să-mi salvez imaginea. Eram controlată de aceste emoții negative și chiar voiam să mă sustrag de la datoria mea. Chiar acordam prea multă importanță vanității și mândriei! Dacă aș fi continuat așa, n-aș fi câștigat niciodată lucrarea Duhului Sfânt și n-aș fi avut nicio șansă să înțeleg sau să dobândesc adevărul! Așa că m-am rugat lui Dumnezeu să mă lumineze și să mă îndrume spre a mă cunoaște și a-mi schimba starea.

Mai apoi, am citit cuvintele lui Dumnezeu: „Prețuirea antihriștilor față de reputația și statutul lor o depășește pe cea a oamenilor de rând și este ceva din firea-esență a lor; nu e un interes temporar sau efectul tranzitoriu al împrejurimilor lor – e ceva înăuntrul vieții lor, în oasele lor și, astfel, este esența lor. Altfel spus, în tot ceea ce fac antihriștii, prima lor considerație este propria reputație și propriul statut, nimic altceva. Pentru antihriști, reputația și statutul sunt viața lor și scopul pe care îl urmăresc de-a lungul vieții lor. În tot ceea ce fac, primul lor gând este: «Ce se va întâmpla cu statutul meu? Și cu reputația mea? Oare această acțiune îmi va da o reputație bună? Îmi va ridica statutul în mintea oamenilor?» Acesta e primul lucru la care se gândesc, ceea ce e o dovadă amplă că au firea și esența antihriștilor – și din acest motiv iau lucrurile în considerare în acest fel. Se poate spune că, pentru antihriști, reputația și statutul nu sunt vreo cerință suplimentară, cu atât mai puțin lucruri care le sunt externe de care s-ar putea lipsi. Ele fac parte din natura antihriștilor, sunt în oasele lor, în sângele lor, sunt înnăscute în ei. Antihriștilor nu le e indiferent dacă dețin reputație și statut; nu aceasta e atitudinea lor. Atunci, care e atitudinea lor? Reputația și statutul sunt strâns legate de viețile lor de zi cu zi, de starea lor de zi cu zi, de lucrurile pe care le urmăresc zilnic” [Cuvântul, Vol. 4: Expunerea antihriștilor, „Punctul nouă (Partea a treia)”]. Din cuvintele lui Dumnezeu, am înțeles că antihriștii pun mare preț pe reputație și statut. Acestea două motivează toate acțiunile lor. Asta este o consecință a esenței lor de antihriști. Se potrivea și felului în care mă comportam eu. Încă din copilărie, aveam sentimentul că nu fac nimic cum trebuie. Mă simțeam constrânsă și eram excesiv de precaută în tot ce făceam. Principalul motiv era că voiam să-mi salvez reputația, să-mi păstrez statutul și să nu fiu desconsiderată de ceilalți. De ce puneam atâta preț pe statut și imagine? La rădăcina problemei se aflau otrăvuri satanice, precum: „Oamenii au nevoie de mândria lor așa cum un copac are nevoie de scoarța lui” și „Un om își lasă numele în urmă oriunde stă, așa cum gâsca scoate țipete oriunde zboară”, care mă făceau să pun un preț atât de mare pe vanitatea și pe mândria mea. Voiam doar să le fac celorlalți impresie bună, crezând că asta era singura cale prin care viața mea putea avea sens. Astfel, indiferent unde eram și cu cine, dacă exista vreun risc să-mi știrbesc imaginea, alegeam să fug, protejându-mi în felul acesta imaginea și statutul. Când lucram cu Zhang Tong, opinia mea a fost respinsă și am simțit că-mi știrbisem imaginea. Mă temeam că, rămânând conducătoare, nu urma decât să mă fac și mai mult de rușine, așa că am vrut ca liderul să mă realoce la altă datorie. În realitate, privind lucrurile mai îndeaproape, faptul că puteam să fiu conducătoare era harul lui Dumnezeu. Ar fi trebuit să țin cont de intenția Sa, să rezolv greutățile reale ale celorlalți și să protejez lucrarea bisericii. Însă eu nu mă gândeam cum să-mi fac bine datoria, și doar mi-am protejat imaginea și statutul. Când le-am pierdut, am devenit negativă și am încetat să-mi dau silința. Eram cu-adevărat lipsită de conștiință sau rațiune. Din exterior, nu mă luptam pentru statut și nici nu tulburam și perturbam lucrarea bisericii, ca un antihrist, dar când venea vorba de o chestiune importantă precum selectarea și folosirea oamenilor, nu cutezam să urmez principiile, ci încercam să-mi păstrez tot timpul imaginea și statutul. Ceea ce dezvăluisem era o fire de antihrist. Mi-am dat seama cât de gravă era problema mea, așa că m-am rugat lui Dumnezeu și m-am căit înaintea Lui.

După aceea, i-am destăinuit unei surori starea mea, iar ea mi-a dat să citesc din cuvintele lui Dumnezeu. Dumnezeu Atotputernic spune: „Cum ar trebui să fie evaluat calibrul unei persoane? Ar trebui să fie evaluat pe baza gradului în care ea înțelege cuvintele lui Dumnezeu și adevărul. Aceasta este abordarea cea mai precisă. Unii oameni sunt elocvenți, ageri la minte și deosebit de pricepuți în a interacționa cu oamenii. Dar când ascultă predici, nu pot înțelege niciodată, indiferent cât de mult încearcă, iar când citesc cuvintele lui Dumnezeu, nu le pot înțelege. Când își împărtășesc mărturia bazată pe experiență, sunt întotdeauna doar cuvinte și doctrine; par a fi simpli profani, iar ceilalți simt că aceștia nu au înțelegere spirituală. Aceștia sunt oameni cu un calibru slab” (Cuvântul, Vol. 3: Discursurile lui Hristos al zilelor de pe urmă, „Pentru a-ți îndeplini datoria, înțelegerea adevărului este cea mai importantă”). „Ați spune că Pavel avea calibru? Din ce clasă făcea parte calibrul lui Pavel? (Era foarte bun.) Ați auzit atât de multe predici, dar tot nu înțelegeți cum să evaluați calibrul cuiva. Ar putea fi considerat foarte bun calibrul lui Pavel? (Nu, era slab.) De ce spuneți asta? (Pentru că nu se cunoștea pe el însuși și nu putea înțelege cuvintele lui Dumnezeu.) Pentru că nu putea înțelege adevărul. Și el auzise predicile ținute de Domnul Isus și, în perioada în care a lucrat, și el a avut, desigur, lucrarea Duhului Sfânt. Deci cum se face că, atunci când a făcut toată acea lucrare, a scris toate acele epistole și a călătorit la toate acele biserici, tot nu a înțeles nimic din adevăr și nu a predicat decât doctrine? Ce fel de calibru era acela? Un calibru slab. În plus, Pavel L-a persecutat pe Domnul Isus și i-a arestat pe discipolii Lui, după care Domnul Isus l-a lovit cu o rază puternică de lumină din cer. Cum a abordat și cum a înțeles Pavel acest eveniment important care i s-a întâmplat? Modul său de a înțelege era diferit de al lui Petru. El s-a gândit: «Domnul Isus m-a lovit, am păcătuit, așa că trebuie să mă străduiesc să compensez pentru asta și odată ce meritele îmi contrabalansează fărădelegile, voi fi recompensat.» Se cunoștea el pe sine? Nu. El nu a spus: «M-am împotrivit Domnului Isus din cauza naturii mele răuvoitoare, a naturii mele de antihrist. M-am împotrivit Domnului Isus – nu există nimic bun la mine!» Avea el o asemenea cunoaștere de sine? (Nu.) […] Nu a avut nici cel mai mic regret, cu atât mai puțin cunoaștere de sine. Nu a avut niciunul din aceste lucruri. Asta arată că exista o problemă legată de calibrul lui Pavel și că el nu avea capacitatea de a înțelege adevărul” (Cuvântul, Vol. 3: Discursurile lui Hristos al zilelor de pe urmă, „Pentru a-ți îndeplini datoria, înțelegerea adevărului este cea mai importantă”). Cuvintele lui Dumnezeu mi-au permis să înțeleg că nu este deloc în concordanță cu adevărul să măsori calibrul unei persoane pe baza elocvenței, darurilor și inteligenței aparente ale acesteia. De pildă, Pavel; acesta era înzestrat, elocvent și a predicat Evanghelia pe aproape tot cuprinsul Europei, însă nu a putut înțelege adevărul, și cu atât mai puțin pe sine însuși. El a săvârșit rele foarte mari și nu a arătat niciodată cunoaștere de sine autentică sau căință. În schimb, voia doar să fie răsplătit de Dumnezeu și să intre în Împărăția Cerurilor prin îndeplinirea multor lucrări. Pavel era incapabil să înțeleagă adevărul și era o persoană de calibru slab. Considerasem mereu că, dacă o persoană vorbea bine și era inteligentă, însemna că avea calibru bun, așa că mă judecam întotdeauna pe baza acestui standard. Când nu am putut atinge acest standard, m-am gândit că aveam un calibru insuficient și nu puteam face lucrarea unei conducătoare. Apoi, când m-am confruntat cu dificultăți, nu am căutat adevărul pentru a le rezolva, ci am devenit negativă și delăsătoare, iar în cele din urmă, chiar și probleme pe care le-aș fi putut rezolva au rămas nerezolvate. Fusesem foarte necugetată în a nu înțelege adevărul. Deși calibrul meu nu era extraordinar, puteam înțelege cuvintele lui Dumnezeu, și aveam o oarecare cunoaștere privind firea coruptă pe care o dezvăluiam. Puteam și să apelez la cuvintele lui Dumnezeu ca să rezolv dificultăți pe care alții le aveau în a dobândi intrarea în viață, deci nu era ca și cum calibrul meu ar fi fost atât de slab, încât aș fi fost incapabilă să-mi fac datoria. Dându-mi seama de aceste lucruri, mentalitatea mi s-a schimbat întrucâtva și mi-am putut face datoria în mod normal.

Mai târziu, am citit câteva fragmente din cuvintele lui Dumnezeu care descriau foarte bine starea mea. Dumnezeu Atotputernic spune: „Există unii oameni care încă din copilărie au fost greoi la minte, s-au exprimat greu și au avut un aspect banal, așa că ceilalți din familiile lor și din societate fac unele comentarii negative despre ei. De exemplu, oamenii ar spune: «Copilul ăsta e un prostănac, reacționează lent la lucruri și se exprimă greoi. Uită-te la copilul acelei persoane, cu vorba ei dulce îi vrăjește pe oameni. Când copilul ăsta se întâlnește cu oamenii, nu știe ce să spună sau cum să le facă pe plac, iar când face ceva greșit, nu știe cum să explice sau să se justifice. Copilul ăsta e un idiot.» Părinții săi spun asta, la fel și rudele, prietenii și profesorii. Acest mediu exercită imperceptibil o anumită presiune asupra unor astfel de indivizi, determinându-i să-și dezvolte în mod inconștient un anumit tip de mentalitate. Ce fel de mentalitate? Simt că sunt neatrăgători și că nimănui nu-i place cum arată, că nu obțin note bune la învățătură și că reacționează lent; se simt mereu jenați să deschidă gura și să vorbească atunci când îi văd pe alții și le este prea rușine să spună «mulțumesc» atunci când oamenii le oferă lucruri. Se gândesc în sinea lor: «De ce mă exprim atât de greoi? De ce alți oameni sunt atât de elocvenți? Sunt pur și simplu prost!» […] Într-un astfel de mediu, ei trec de la a se împotrivi la început în inimile lor la a-și accepta și recunoaște treptat propriile neajunsuri și deficiențe, dar, în același timp, în adâncul inimilor lor apare o emoție negativă. Cum se numește această emoție? Inferioritate. Oamenii care se simt inferiori își văd doar propriile neajunsuri, nu și punctele lor forte; ei simt mereu că sunt neatrăgători și antipatici, că mintea lor nu este ageră și reacțiile lor sunt lente și că nu sunt capabili să-i citească pe oameni. Pe scurt, se simt complet neadecvați. Această mentalitate de inferioritate ajunge treptat să domine în inima ta și devine o emoție de neclintit care îți înlănțuie inima. După ce ai crescut și ai ieșit în lume sau te-ai căsătorit și ți-ai întemeiat o carieră, indiferent de identitatea și statutul tău social, această emoție de inferioritate care a fost sădită în educația ta încă din copilărie te afectează și te controlează în continuare, făcându-te să simți că ești mai prejos decât ceilalți oameni din toate punctele de vedere. Chiar și după ce începi să crezi în Dumnezeu și intri în biserică, tot crezi că te exprimi greoi, că ai un calibru slab și un aspect comun și că nu poți îndeplini nicio datorie importantă. Te gândești: «Voi face doar ce pot. Nu trebuie să urmăresc să fiu conducător, nu trebuie să urmăresc să înțeleg adevăruri profunde, sunt doar dispus să fiu cea mai neînsemnată persoană și ceilalți mă pot trata oricum doresc»” [Cuvântul, Vol. 6: Despre urmărirea adevărului, „Cum să urmărești adevărul (1)”]. „Când emoția de inferioritate devine profund înrădăcinată în adâncul inimii tale, nu numai că are un efect profund asupra ta, dar îți domină și perspectivele despre oameni și lucruri, conduita personală și acțiunile. Deci, cum privesc oamenii și lucrurile cei care sunt dominați de emoția de inferioritate? Ei îi văd pe toți ceilalți oameni ca fiind mai buni decât ei și îi consideră chiar și pe antihriști mai buni decât ei. Ei cred că, deși antihriștii au firi rele și o umanitate rea, ei tot sunt niște oameni de imitat și modele de urmat de la care să învețe. Ei chiar își spun: «Deși au o fire rea și o umanitate rea, aceștia sunt înzestrați și au o capacitate de lucru mai bună decât a mea. Ei pot vorbi în fața atâtor oameni fără să se înroșească sau să aibă palpitații, exprimându-se cu ușurință și siguranță. Chiar au tupeu. Eu nu am un asemenea curaj.» Ce a provocat asta? Trebuie spus că o parte din motiv este că emoția ta de inferioritate ți-a afectat judecata asupra esențelor oamenilor, precum și perspectiva și punctul de vedere când vine vorba de a-i privi pe alți oameni. Nu așa stau lucrurile? (Ba da.) Deci, cum afectează emoția de inferioritate felul în care te porți? Tu spui: «M-am născut un prost absolut, fără daruri sau puncte forte și sunt lent în a învăța totul. Uită-te la cutărică: deși uneori provoacă perturbări și tulburări și uneori acționează în mod arbitrar și imprudent, cel puțin e talentat și are puncte forte. Este elocvent și este bine primit oriunde merge, dar eu nu sunt bun, sunt stângaci la vorbă.» Indiferent ce se întâmplă, mai întâi îți dai singur verdictul că nu ești bun de nimic și te închizi în tine. Oricare ar fi problema, te retragi și eviți să iei inițiativa, de teamă că ți se va cere să-ți asumi o lucrare. «M-am născut prost. Oriunde merg, oamenii mă disprețuiesc. Nu trebuie să încerc să ies în evidență. Nu trebuie să mă dau mare cu puținele competențe profesionale pe care le am. Dacă cineva mă recomandă pentru această lucrare, asta dovedește că sunt bun de ceva. Dar dacă nu mă recomandă nimeni, nu trebuie să iau inițiativa să spun că pot să-mi asum această lucrare. Nu pot să spun cu nonșalanță lucruri de care nu sunt sigur – dacă nu fac treabă bună? Și dacă aș fi emondat, mi-ar fi atât de rușine! N-ar fi o umilință teribilă? Nu pot fi sub nicio formă acel gen de persoană.» Vezi, nu ți-a afectat asta felul în care te porți? Într-o anumită măsură, atitudinea ta este cauzată de influența și controlul emoției de inferioritate. Se poate spune că este o consecință provocată de emoția de inferioritate” [Cuvântul, Vol. 6: Despre urmărirea adevărului, „Cum să urmărești adevărul (1)”]. După ce am citit cuvintele lui Dumnezeu, am simțit că El ne înțelege cu-adevărat. Ce a expus El este tocmai modul în care gândesc eu. Se părea că importanța pe care o acordam imaginii nu era singurul motiv al demoralizării mele; mai exista un motiv pentru asta. Sub influența oamenilor și lucrurilor din jurul meu, începusem să am sentimente de inferioritate, devenisem incapabilă să mă privesc corect și simțeam mereu că nu fac nimic bine, așa că eram excesiv de precaută, ținută în frâu și reținută în tot ce făceam. Mi-am amintit cum nu-mi plăcea să vorbesc când eram mică și cum eram adesea desconsiderată și numită grea de cap sau proastă de către adulți. În realitate, însă, aveam opinii proprii, chiar dacă nu le dădeam glas pe atunci; doar că nu vorbeam de teamă să nu-mi stric imaginea. Nu îndrăzneam să spun nimic la ore, nu pentru că nu înțelegeam, ci fiindcă simțeam că nu mă exprim bine, și asta mă făcea să-mi fie prea frică să vorbesc. Când citeam din cuvintele lui Dumnezeu la adunări, puteam dobândi o oarecare luminare, dar când mă gândeam la lipsa mea de elocvență, nu cutezam să am părtășie. De asemenea, când am văzut că Zhang Tong nu respecta principiile la selectarea și folosirea oamenilor, am vrut să-i amintesc de asta, însă, gândindu-mă ce calibru bun avea el, pe când eu nu făceam nimic bine, m-am lăsat în voia lucrurilor și am respins ideile mele, fără să caut, să discut sau să aprofundez lucrurile. Drept urmare, lucrarea a suferit pierderi. Trăiam cu un complex de inferioritate și aveam o atitudine pasivă, negativă față de tot. Nu mă judecam pe mine sau pe alții conform cuvintelor lui Dumnezeu, ci doar conform felului meu de a privi lucrurile. Sentimentele mele de inferioritate dominau felul cum priveam lucrurile și oamenii și îmi influențau judecata și calea pe care o urmam. Aceste sentimente de inferioritate îmi făcuseră mult rău. Imediat după asta, am mai citit din cuvintele lui Dumnezeu: „Această emoție a ta nu numai că nu este pozitivă, ci, pentru a fi mai exacți, este de fapt în opoziție cu Dumnezeu și cu adevărul. Ai putea crede că aceasta este o emoție din cadrul umanității normale, dar, în ochii lui Dumnezeu, aceasta nu este o simplă chestiune de emoție, ci un mod de a se opune lui Dumnezeu. Oamenii folosesc aceste emoții negative ca o modalitate de a se împotrivi lui Dumnezeu, cuvintelor lui Dumnezeu și adevărului” [Cuvântul, Vol. 6: Despre urmărirea adevărului, „Cum să urmărești adevărul (1)”]. După citirea cuvintelor lui Dumnezeu, am înțeles cât sunt de grave sentimentele de inferioritate și răul pe care îl provoacă, și că ele nu sunt mai puțin dăunătoare unei persoane decât o fire coruptă. A trăi cu un astfel de complex de inferioritate este în opoziție directă cu Dumnezeu și cu adevărul, iar dacă nu este rezolvat, el distruge șansa de mântuire a unei persoane. Fusesem din copilărie prinsă în capcana acestor sentimente de inferioritate și simțisem mereu că nu fac nimic bine. Când eram în preajma unor persoane de calibru bun, mai ales, mă vedeam și mai lipsită de calități, mă simțeam ținută în frâu și îndurerată și mă plângeam că Dumnezeu nu mi-a dat calibru bun sau inteligență. Eram nemulțumită de suveranitatea și rânduielile lui Dumnezeu și refuzam să le accept, ceea ce însemna în esență că Îl sfidam pe Dumnezeu! Cum puteam evita să fiu eliminată, dacă mergeam în continuare pe drumul acesta? Numai când am înțeles aceste lucruri am simțit în sfârșit că era prea periculos să trăiesc cu un complex de inferioritate, că nu puteam continua așa și că trebuia să alung aceste sentimente.

Mai târziu, am citit mai mult din cuvintele lui Dumnezeu: „Deci, cum poți să te evaluezi și să te cunoști cu acuratețe și să te desprinzi de sentimentul de inferioritate? Ar trebui să iei cuvintele lui Dumnezeu ca bază pentru a te cunoaște pe tine însuți – încearcă să afli cum este umanitatea ta, cum sunt de fapt calibrul și talentele tale și ce puncte forte ai. De exemplu, să presupunem că îți plăcea să cânți și făceai asta bine, dar unii oameni te criticau și te înjoseau întruna, spunând că ești afon și cânți fals, așa că simți că nu poți cânta bine și nu mai îndrăznești să o faci în fața altora. Acei oameni laici, confuzi și mediocri te-au evaluat și judecat greșit, reducând drepturile pe care le merită umanitatea ta și înăbușindu-ți talentul. Ca urmare, nu îndrăznești nici măcar să cânți un cântec și ești destul de curajos să cânți cu voce tare și să te descătușezi doar când ești singur. Tocmai pentru că de obicei te simți atât de groaznic de oprimat, nu îndrăznești să cânți un cântec când nu ești singur; îndrăznești să cânți doar când ești singur, bucurându-te de momentul în care poți cânta cu voce tare și limpede – ce moment minunat, liber, eliberator este acesta! Nu-i așa? Din cauza răului pe care ți l-au făcut oamenii, nu știi sau nu poți vedea clar ce poți să faci de fapt, la ce ești bun și la ce nu ești bun. În acest tip de situație, trebuie să-ți faci o evaluare corectă și să te măsori în mod corect, conform cuvintelor lui Dumnezeu. Ar trebui să stabilești ce ai învățat și unde se află punctele tale forte, și să faci tot ce ești capabil să faci; cât despre acele lucruri pe care nu le poți face, defectele și neajunsurile tale, ar trebui să reflectezi asupra lor și să le cunoști și ar trebui, de asemenea, să ai o evaluare și o cunoaștere exactă a felului în care este calibrul tău, dacă este bun sau slab. Dacă nu poți să-ți înțelegi propriile probleme sau nu ai o cunoaștere clară în privința lor, atunci cere-le acelora din jurul tău care au înțelegere să-ți facă o evaluare. Indiferent dacă ceea ce spun ei este corect, cel puțin îți va oferi un punct de referință și îți va da posibilitatea să ai o judecată sau o caracterizare de bază în ceea ce te privește. După aceea, poți să rezolvi problema esențială a acestei emoții negative – sentimentul tău de inferioritate – și să ieși treptat din ea. Sentimentul de inferioritate este ușor de rezolvat dacă cineva poate să îl discearnă, să se trezească din el și să caute adevărul” [Cuvântul, Vol. 6: Despre urmărirea adevărului, „Cum să urmărești adevărul (1)”]. După citirea cuvintelor lui Dumnezeu, am găsit o cale de a mă elibera de aceste sentimente de inferioritate. Trebuia să folosesc cuvintele lui Dumnezeu pentru a mă înțelege și a mă evalua, și puteam, de asemenea, să-i rog pe cei care mă cunoșteau bine să o facă. Așa că m-am rugat lui Dumnezeu: „Dumnezeule! Acum știu cât este de primejdios să trăiești cu un complex de inferioritate. Vreau să alung aceste sentimente, așa că ajută-mă, Te rog.” Mai târziu, i-am rugat pe partenerii mei să mă evalueze. Ei au spus: „Dat fiind că poți să înțelegi cu puritate cuvintele lui Dumnezeu și că ești capabilă să ai părtășie despre cuvintele lui Dumnezeu în privința corupțiilor și a stării tale și să-i ajuți pe alții să-și rezolve problemele reale, nu ești atât de incompetentă cum spui. Deși calibrul tău nu este extraordinar, atâta vreme cât pui suflet în ceea ce întreprinzi, poți face o lucrare reală.” Auzindu-i pe frații și surorile mele spunând asta, m-am simțit puțin mai ușurată și m-am gândit: „Deși nu mă exprim cu la fel de multă pricepere ca unii dintre ceilalți, toți mă pot înțelege în părtășia mea. Nu ar trebui să mă simt constrânsă. Ar trebui doar să am părtășie atât de mult cât pot. Nu ar trebui să mă gândesc doar la cum să stârnesc admirația altora; trebuie să mă preocup de cum pot avea părtășie în mod practic pentru a rezolva probleme și a le fi de ajutor fraților și surorilor. De asemenea, deși calibrul meu este insuficient, prin mai multă practică îmi pot suplini lipsurile și îmbunătăți calibrul. Nu ar trebui să mă compar cu alții sau să devin negativă și să dau un verdict asupra mea. Trebuie să caut pătrunderea cu o atitudine pozitivă.” Dându-mi seama de acestea, am putut să mă tratez corect, iar starea de spirit mi s-a îmbunătățit mult în îndeplinirea datoriei mele.

Recent, am fost din nou aleasă să fiu predicatoare. A fost ceva neașteptat și m-am temut că nu voi fi în stare s-o fac. Apoi, mi-am amintit ce spun cuvintele lui Dumnezeu: „Ar trebui să iei cuvintele lui Dumnezeu ca bază pentru a te cunoaște pe tine însuți – încearcă să afli cum este umanitatea ta, cum sunt de fapt calibrul și talentele tale și ce puncte forte ai” [Cuvântul, Vol. 6: Despre urmărirea adevărului, „Cum să urmărești adevărul (1)”]. Trebuie să evaluez lucrurile potrivit cuvintelor lui Dumnezeu. Motivul pentru care înainte nu îndeplineam bine această datorie nu era doar calibrul insuficient. Era mai ales din cauză că trăiam cu un complex de inferioritate, că nu puneam suflet în a coopera și nu reușeam să dobândesc lucrarea Duhului Sfânt. Nu puteam continua să trăiesc cu aceste sentimente de inferioritate, cu gândul la imaginea și statutul meu. De vreme ce frații și surorile mele m-au ales, ar trebui să-mi dau toată silința să cooperez, iar dacă s-ar ivi lucruri pe care nu le înțeleg, ar trebui să mă bizui mai mult pe Dumnezeu și să caut ajutorul altora. În această stare de spirit, m-am simțit mult mai relaxată și eliberată. Puțin după aceea, o soră însărcinată cu lucrarea de evanghelizare a venit să urmărească lucrarea noastră. Am văzut că era foarte capabilă în munca sa și în părtășia despre adevăr, iar ea a semnalat o mulțime de abateri și de scăpări în lucrarea noastră. Mi-era teamă că va spune că nu aveam capacitate de lucru, dar mi-am dat repede seama că mă gândeam din nou la imaginea și la statutul meu, așa că m-am rugat lui Dumnezeu să mă răzvrătesc împotriva mea și am vrut să învăț mai mult de la această soră și să-mi suplinesc neajunsurile. După aceea, în timpul discuțiilor despre lucrare, nu m-am abținut să-mi exprim părerile și, comunicând cu ea, am dobândit o serie de căi de practică. Prin îndrumarea cuvintelor lui Dumnezeu, m-am eliberat din strânsoarea complexului meu de inferioritate.


19. Dacă ești înțelegător, înseamnă că ai o umanitate bună?

de Wang Yin, China

În 2016, eu și sora Ding Rui am devenit partenere pentru a supraveghea lucrarea mai multor biserici. La scurt timp după aceea, o conducătoare de nivel superior a trimis-o pe Ding Rui la o biserică, pentru a se ocupa de o scrisoare de raport acolo. Însă ea s-a întors foarte repede. Credeam că problema de acolo era complicată. S-a întors după foarte puțin timp; a rezolvat problema? Deloc surprinzător, în scurtă vreme a venit o scrisoare pentru Ding Rui de la conducătoarea de nivel superior, care spunea că nu rezolvase complet problema și altcineva trebuia să meargă din nou să cerceteze. Conducătoarea i-a spus lui Ding Rui să reflecteze serios asupra sa și să învețe o lecție din asta. Ding Rui s-a întristat după ce a citit acestea și a spus: „Nu pot rezolva probleme reale în datoria mea și am întârziat lucrarea bisericii.” Știam puțin despre ce era vorba în scrisoarea de raport și era o problemă destul de complexă. Erau implicate multe persoane și avea să necesite părtășie asupra multor lucruri. Trebuia discutat individual cu cei implicați, așa că nu se putea rezolva totul rapid. M-am întrebat dacă nu cumva Ding Rui era prea nerăbdătoare să termine. M-am gândit să îi semnalez acest lucru și să o ajut să reflecteze asupra sa și să se cunoască. Dar apoi m-am gândit că era deja tristă și dacă îi semnalam problemele ei, ar fi putut să se simtă stânjenită și să devină și mai negativă. Și dacă apoi ar fi spus că sunt lipsită de empatie și ar fi devenit distantă și părtinitoare față de mine? Eram partenere de puțin timp, ar fi fost greu să ne înțelegem dacă relația noastră devenea tensionată. Într-un astfel de moment, dacă îi spuneam lucruri mângâietoare, încurajatoare, ea ar fi simțit că sunt binevoitoare și înțelegătoare. Așa că am consolat-o spunând: „Este perfect normal să avem abateri și uneori să eșuăm în lucrarea noastră. Nu fi prea dură cu tine însăți. Când am început să mă ocup de scrisorile de raport, am avut eșecuri mai mari decât tine.” Apoi i-am povestit despre experiențele eșecurilor mele în lucrare. Privirea neliniștită i-a dispărut imediat de pe față și a spus, bucuroasă: „Eram îngrijorată de ceea ce vei crede despre mine. Nu-mi imaginasem că ești o persoană așa drăguță.” Am fost foarte mulțumită de mine când am auzit-o spunând acest lucru. Am simțit că aveam o umanitate bună și că eram înțelegătoare. Altă dată, Ding Rui mi-a povestit că ea și o soră nu putuseră lucra bine împreună. Vorbea mereu despre problemele celeilalte surori și părea foarte furioasă când discuta despre acest subiect. Am observat că analiza prea mult lucrurile și îi lipsea cunoașterea de sine. Mi-am adus aminte că o auzisem pe conducătoare vorbind despre faptul că cele două nu se înțelegeau. Cealaltă soră avea o fire arogantă, dar lui Ding Rui îi plăcea să analizeze prea mult oamenii și lucrurile și când se întâmpla ceva, nu accepta acel lucru din partea lui Dumnezeu. Se încrunta și ignora persoana care îi rănise orgoliul. Nu discuta cu acea persoană despre lucrare și își vărsa nervii prin aceasta, întârziind înaintarea lucrării. Conducătoarea a avut părtășie cu ea, dar ea nu a reflectat și nu a învățat nimic despre ea însăși. Avea și cealaltă soră niște probleme, dar problemele lui Ding Rui erau mai grave. Am vrut să îi atrag atenția asupra problemelor sale, dar apoi m-am întrebat: „Dacă spun ceva, fără să o menajez, oare ar spune că o tratez nedrept? Nu voi pierde apoi impresia bună pe care o avea despre mine?” Așa că am fost de acord cu ea și am spus: „Sora cu care ai fost parteneră avea și ea unele probleme în anumite aspecte.”

Mai târziu, datoria lui Ding Rui s-a schimbat și a primit o lucrare diferită. Eu am primit o altă parteneră. De îndată ce m-a văzut, aceasta a spus: „Când am auzit că voi lucra împreună cu tine, am simțit multă presiune. Am auzit că ai o umanitate bună și colaborezi bine cu toată lumea. Dacă parteneriatul nostru nu funcționează, voi fi complet dezvăluită. Problema va fi cu siguranță umanitatea mea.” Când a spus acest lucru, în loc să reflectez asupra mea, doar am fost mulțumită de mine. Am simțit că am într-adevăr o umanitate bună. Iar odată, o soră care fusese parteneră cu Ding Rui m-a văzut și a spus: „Eu și cu ea nu colaborăm bine, dar mereu spune ce bine ați colaborat voi două. Presupun că eu sunt într-adevăr coruptă.” Mă gândeam că mândria lui Ding Rui nu suporta faptul că acea soră vorbea fără menajamente, prea direct, despre problemele lui Ding Rui. Când interacționam cu Ding Rui, eram tolerantă și răbdătoare cu privire la problemele ei și nu mă certam cu ea. Eu discutam proactiv despre orice probleme ale lucrării și o întrebam adeseori ce sugestii are. Astfel, evitam orice conflict. La scurt timp, am auzit-o pe conducătoare spunând că Ding Rui era destul de arogantă și nu accepta adevăruri; nu colabora niciodată bine cu ceilalți. A fost demisă, deoarece nu s-a schimbat după părtășie și își făcea datoria ineficient. Mai târziu, conducătoarea a adus în discuție problemele mele, spunând: „În calitate de conducătoare, indiferent cât de gravă este problema unui frate sau a unei surori, dacă nu spui niciodată nimic sau nu o emondezi și expui, ci, în schimb, îți protejezi relațiile, atunci ești iresponsabilă în lucrarea ta! Așa ai făcut cu Ding Rui. Nu poate colabora bine cu nimeni altcineva, dar lucrează bucuroasă cu tine, spunând că ești atentă și înțelegătoare. Ar trebui să reflectezi la acest lucru!” Apoi, o altă conducătoare a spus: „În ultimul timp, evaluările tuturor în legătură cu tine au fost pozitive, spunând că ești înțelegătoare și plăcută. Toți te au la inimă și nu caută adevăruri în lucruri. Aceasta este problema ta. Dacă faci lucrarea în acest fel, nu Îl preamărești pe Dumnezeu și nu Îi aduci mărturie.” La început, mi-a fost greu să accept, mi-au dat lacrimile, m-am simțit nedreptățită și, în inima mea, am cârtit. Dacă ceilalți spuneau lucruri bune despre mine, însemna că aveam o umanitate bună și că eram binevoitoare. Cum puteau să spună că am o problemă? Apoi, și sora mea parteneră mi-a reamintit să reflectez asupra mea, astfel încât într-un final m-am rugat lui Dumnezeu în pace, rugându-L să mă lumineze ca să mă cunosc.

Ulterior, am citit două fragmente din cuvintele lui Dumnezeu, care spuneau: „Când interacționezi cu frații și surorile, trebuie să-ți deschizi inima față de ei și să aveți o înțelegere reciprocă, pentru ca asta să-ți fie de folos. Când îți îndeplinești datoria, este și mai important să-ți deschizi inima și să ai, cu frații și cu surorile, o înțelegere reciprocă; doar atunci vei coopera armonios cu ei. […] Când interacționezi cu alții, mai întâi, trebuie să-i faci să-ți perceapă adevărata inimă și sinceritate. Dacă, atunci când vorbește și lucrează împreună cu alții și intră în contact cu aceștia, cuvintele unei persoane sunt superficiale, clișeistice, care sună frumos, lingușitoare, iresponsabile și bazate pe închipuiri sau dacă vorbește doar pentru a căuta favorurile altora, atunci cuvintele sale nu conțin nimic real și ea nu este deloc sinceră. Acesta este modul în care interacționează cu alții, indiferent cine sunt acești alții. O astfel de persoană nu are o inimă onestă. Aceasta nu este o persoană onestă. Să spunem că o persoană se află într-o stare negativă și îți spune sincer: «Spune-mi mai exact de ce sunt atât de negativ. Pur și simplu nu-mi pot da seama!» Și să presupunem că, de fapt, îi înțelegi problema în inima ta, dar nu îi spui, zicându-i în schimb: «Nu-i nimic. Nu ești negativ; și eu devin negativ.» Aceste cuvinte sunt o mare consolare pentru acea persoană, dar atitudinea ta nu este sinceră. Ești superficial față de ea; pentru a o face să se simtă confortabil și consolată, te-ai abținut să-i vorbești onest. Nu o ajuți sincer și nu-i spui clar ce problemă are, astfel încât să-și poată depăși negativitatea. Nu ai făcut ce ar face o persoană onestă. Doar de dragul de a încerca s-o consolezi și pentru a te asigura că nu apare nicio înstrăinare sau niciun conflict între voi, ai fost superficial cu ea – și asta nu este ceea ce înseamnă să fii o persoană onestă. Așadar, când întâlnești acest tip de situație, cum ar trebui să practici pentru a fi o persoană onestă? Trebuie să-i spui problema pe care ai văzut-o și ai identificat-o clar: «Am avut experiențe similare. Vezi dacă ceea ce spun este corect sau greșit. Dacă este greșit, nu trebuie să accepți. Dacă este corect, sper că vei accepta. Dacă te rănesc cuvintele mele, sper că le poți accepta din partea lui Dumnezeu. Intenția și scopul meu sunt să te ajut. Văd clar problema: simți că ai fost umilit și nimeni nu-ți alimentează egoul, crezi că toți ceilalți te desconsideră și simți că ai suferit o lovitură și că nu ai fost niciodată atât de neîndreptățit, așa că nu poți accepta acest lucru și devii negativ. Tu ce crezi – chiar asta se întâmplă?» Și, auzind acestea, simte că așa stau lucrurile. Asta este ceea ce ai de fapt în inimă, dar, dacă alegi să nu fii o persoană onestă, nu o vei spune. Vei spune: «Și eu devin negativ deseori» și, când cealaltă persoană aude că toți devin negativi, consideră că este normal ca ea să se simtă așa, deci nu va căuta adevărul ca să rezolve această stare. În cele din urmă, nu-și depășește negativitatea. Dacă alegi să fii o persoană onestă și să o ajuți cu o atitudine și o inimă onestă, o poți ajuta să înțeleagă adevărul și să-și depășească negativitatea” (Cuvântul, Vol. 3: Discursurile lui Hristos al zilelor de pe urmă, „Doar fiind o persoană onestă poate cineva să trăiască adevărata asemănare umană”). „În lume sunt atât de mulți așa-ziși «oameni buni» care rostesc cuvinte înălțătoare. Deși, la suprafață, nu par să fi săvârșit niciun rău mare, de fapt, ei sunt deosebit de înșelători și alunecoși. Se pricep foarte bine să vireze în orice direcție bate vântul, vorbind plăcut și abil. Ei sunt oameni buni falși și ipocriți – sunt exact genul de oameni care se prefac că sunt buni. Cei care merg pe calea de mijloc sunt cei mai perfizi oameni dintre toți. Nu jignesc pe nimeni, sunt fini și alunecoși, se pricep să intre în joc în toate situațiile și nimeni nu poate sesiza niciun indiciu care să-i trădeze. Sunt satane vii!” (Cuvântul, Vol. 3: Discursurile lui Hristos al zilelor de pe urmă, „Doar prin practicarea adevărului se pot elibera de cătușele firilor corupte”). Din cuvintele lui Dumnezeu am aflat că, dacă în interacțiunile mele cu ceilalți spun doar lucruri încurajatoare, măgulitoare și nu semnalez problemele pe care le văd, atunci nu îi ajut cu adevărat și nu le aduc niciun beneficiu. Dumnezeu spune că asta înseamnă să nu iei poziție, să fii o persoană vicleană care caută să facă pe plac altora. Înseamnă să acționezi după cum vor ceilalți, mulțumindu-i pe toți și fără a ofensa pe nimeni. Înseamnă să fii Satana întrupat. Reflectând asupra comportamentului meu, mi-am dat seama că eram exact genul de persoană expusă de Dumnezeu. Când Ding Rui nu a rezolvat scrisoarea de raport și lucrarea a trebuit refăcută, am știut că era din cauză că urmărea un câștig rapid. Ar fi trebuit să îi atrag atenția asupra problemei și să o ajut să reflecteze asupra sa. Dar mi-a fost teamă că va spune că eram insensibilă și lipsită de umanitate. Așa că i-am spus câteva cuvinte încurajatoare și chiar i-am povestit despre eșecurile mele pentru a o consola. După tot ce i-am spus, supărarea i-a trecut și nu prea a mai reflectat asupra firii sale corupte. Este bine să integrăm experiențele personale în părtășie, pentru a-i ajuta pe ceilalți, dar eșecurile și cunoașterea de sine ar trebui folosite în primul rând pentru a-i călăuzi să reflecteze și să se cunoască pe ei înșiși. Dar eu nu încercam să fac acest lucru prin împărtășirea eșecurilor mele personale. Scopul meu era să o consolez pe Ding Rui, astfel încât ea să simtă că toți eram la fel de corupți și că greșelile erau perfect normale. Subtil, asta i-a permis să fie indulgentă cu ea însăși. Nu Îi aduceam mărturie lui Dumnezeu, ci o induceam în eroare. Chiar dacă vedeam că Ding Rui nu colabora bine cu alte persoane și mereu analiza prea mult oamenii și lucrurile, nu i-am atras atenția și chiar am fost de acord cu ea referitor la problemele unei alte surori, ca să îmi pot proteja imaginea bună. Iar când am văzut că era necuviincioasă, am lăsat-o să scape basma curată. Prin urmare, nu și-a văzut propriile probleme și s-a răsfățat trăind cu propria fire coruptă. Nu îi făcea rău acest lucru?

Ulterior, am citit încă un fragment din cuvintele lui Dumnezeu, care spunea: „Trebuie să existe un standard pentru a avea o umanitate bună. Acesta nu presupune a lua calea moderației, a nu respecta principiile, a te strădui să nu jignești pe nimeni, a fi lingușitor oriunde te duci, a fi mieros și șiret cu toți cei pe care îi întâlnești și a face pe toată lumea să te vorbească de bine. Nu acesta este standardul. Deci, care este standardul? Înseamnă a fi capabil să te supui lui Dumnezeu și adevărului; înseamnă a avea principii în modul în care cineva își abordează datoria și tot felul de oameni, evenimente și lucruri și – în îndeplinirea datoriei – a fi responsabil, a nu fi alunecos sau a nu lenevi, a fi capabil să protejezi interesele casei lui Dumnezeu și a nu unelti pentru propriul interes. Astfel de manifestări sunt evidente pentru toți; fiecare este lămurit în inima sa în privința lor. Mai mult, Dumnezeu scrutează inimile oamenilor și le cunoaște situațiile adevărate, pe fiecare în parte: indiferent cine sunt, nimeni nu Îl poate păcăli pe Dumnezeu. Unii oameni se laudă întotdeauna că au o bună umanitate – ei nu vorbesc niciodată de rău pe nimeni, nu prejudiciază niciodată interesele altcuiva și nu râvnesc niciodată la lucrurile altor oameni, preferând chiar să sufere ei pierderi, decât să profite de ceilalți atunci când există o dispută asupra intereselor. Și toți ceilalți cred că ei sunt oameni buni. Totuși, atunci când își îndeplinesc îndatoririle în casa lui Dumnezeu, ei sunt vicleni și alunecoși, uneltind mereu pentru ei înșiși. Nu există absolut nimic în care să țină cont de interesele casei lui Dumnezeu, nici în care să împărtășească urgența lui Dumnezeu sau să chibzuiască la ce Se gândește El, nici în care să-și poată pune deoparte interesele, pentru a-și putea îndeplini bine îndatoririle. Ei nu-și abandonează niciodată propriile interese pentru a le proteja pe cele ale casei lui Dumnezeu. Chiar și când îi văd pe oamenii răi săvârșind răul, nu îi dau în vileag; ei nu au niciun fel de principii. Ce fel de umanitate este aceasta? Nu este o umanitate bună” (Cuvântul, Vol. 3: Discursurile lui Hristos al zilelor de pe urmă, „Oferindu-ți inima lui Dumnezeu, poți dobândi adevărul”). O persoană cu adevărat bună poate să accepte adevărul și să se supună lui Dumnezeu, este responsabilă și poartă o povară în datoria ei, respectă principiile și protejează lucrarea bisericii. Este principială și când vine vorba de ceilalți. Când vede un frate sau o soră care are probleme sau greșește, poate să ofere părtășie și ajutor potrivit. Dacă cineva încalcă principiile și perturbă grav și tulbură lucrarea bisericii, poate să emondeze și să expună acea persoană așa cum ar trebui și nu acționează emoțional sau nu se teme că o va jigni, ci poate să respecte principiile și să protejeze lucrarea bisericii. Asta înseamnă să ai cu adevărat o umanitate bună. Credeam că, dacă nu emondam o persoană care a greșit, dacă nu-i expuneam neajunsurile sau nu o stânjeneam eram o persoană înțelegătoare, cu o umanitate bună. Ani de zile, indiferent cu cine interacționam, îmi alegeam doar cuvinte mângâietoare și frumoase. Mereu mă gândeam cum să îi fac pe ceilalți să simtă că sunt rezonabilă și înțelegătoare, le menajam starea și le spuneam cuvinte afectuoase. Nu semnalam direct problemele celorlalți când le vedeam în îndatoririle lor, și chiar spuneam cuvinte mângâietoare, încurajatoare pentru a-i păcăli sau îndulceam foarte mult lucrurile. Toată lumea mă lăuda pentru umanitatea mea bună și pentru că eram înțelegătoare. Mă consideram o persoană bună și eram mândră de asta. Prin darea în vileag realizată de cuvintele lui Dumnezeu, mi-am dat seama că, ani de zile, lucrurile pe care le făceam crezând că sunt o persoană bună erau, de fapt, filosofiile Satanei pentru interacțiuni lumești. Păream să am o umanitate bună; eram conciliantă și nu supăram pe nimeni. Mă înțelegeam bine cu toată lumea, dar, în inima mea, țineam cont doar de propriile interese. Eram complet iresponsabilă față de lucrarea mea și pătrunderea celorlalți în viață. Nu eram nici pe departe o persoană bună. Eram egoistă, abjectă și o persoană înșelătoare care căuta să facă pe plac altora, un fals om de treabă. Când mă gândesc cum mă lăudam că am o umanitate bună și cum mă consideram o persoană bună, chiar nu aveam nicio rușine. Când mi-am dat seama de asta, am spus o rugăciune: „Dumnezeule, cuvintele Tale mi-au arătat ce înseamnă cu adevărat o umanitate bună. Vreau să pun adevărul în practică și să fiu o persoană cu umanitate bună.”

Apoi, biserica m-a pus să ud noii credincioși împreună cu Chen Lin și Li Yue. Nu după mult timp am descoperit că Li Yue era superficială și iresponsabilă în datoria ei. Era adeseori ocupată cu treburi personale și întârzia lucrarea. Eu și Chen Lin am avut părtășie cu ea, i-am spus să prioritizeze lucrurile, astfel încât să nu fie întârziată lucrarea bisericii. Spre surprinderea mea, nu a acceptat, în schimb a cârtit și și-a pierdut cumpătul. Chen Lin a integrat cuvintele lui Dumnezeu în părtășie și în disecarea problemei, dar Li Yue nu avea cunoaștere de sine. Spunea că îi lipsește statura și nu poate pune adevărul în practică. Văzând că se comportă astfel, m-am gândit că dacă continui să îi disec problema va spune cu siguranță că sunt exigentă, că nu am o umanitate bună și că o constrâng. Am simțit că nu trebuie să o expun, ca să ne înțelegem bine în continuare. Așa că am liniștit-o politicos: „Statura ta este mică și putem înțelege. Doar să nu mai întârzii lucrarea pe viitor.” Când am spus asta, sprâncenele încruntate ale lui Li Yue s-au relaxat și nu a mai fost așa de supărată. Apoi s-a comportat foarte prietenos cu mine. Eram foarte bucuroasă și simțeam că am abordat bine părtășia. Chiar dacă îi semnalasem problema, ea încă avea o părere bună despre mine. Mai târziu, Li Yue tot nu își purta povara în datorie și chiar a devenit părtinitoare împotriva lui Chen Lin, spunând că era prea exigentă. Chen Lin mi-a atras atenția asupra problemei mele, spunând: „Știi care a fost natura părtășiei tale cu Li Yue de zilele trecute? Am avut părtășie cu ea ca să o ajutăm să se cunoască, să reflecteze asupra sa și să se căiască. Dar cuvintele tale de final nu numai că nu au ajutat-o să reflecteze, ci au și făcut-o să creadă că tu ești înțelegătoare, în timp ce eu sunt prea exigentă cu ea. Acțiunile tale au o natură perturbatoare, de subminare și nu au ajutat-o deloc.” Cuvintele lui Chen Lin m-au devastat. În durerea mea, m-am rugat lui Dumnezeu: „Dumnezeule! Pusă în situația de a fi emondată, nu mi-am dat seama de gravitatea acestei probleme. Dar știu că Tu permiți tot ce mi se întâmplă în fiecare zi. Te rog, luminează-mă și călăuzește-mă să mă cunosc.”

Apoi, am citit un fragment din cuvintele lui Dumnezeu. Dumnezeu Atotputernic spune: „Prima tehnică pe care o folosesc antihriștii pentru a-i controla pe oameni este câștigarea inimilor acestora. Câte modalități de a câștiga inimile oamenilor există? O modalitate este de a-i atrage de partea lor cu mici favoruri. Uneori, antihriștii le oferă oamenilor lucruri frumoase, uneori îi complimentează, uneori le fac mici promisiuni. Iar uneori, antihriștii văd că unele îndatoriri le pot permite oamenilor să ajungă în lumina reflectoarelor sau că alții cred că aceste îndatoriri pot aduce avantaje celui care le îndeplinește și îi fac pe toți să îl stimeze și atribuie aceste îndatoriri celor pe care vor să îi câștige. […] Unii oameni sunt excesiv de sentimentali și sunt mereu constrânși de sentimentele lor atunci când își fac datoria, iar conducătorul lor spune: «Acest lucru este din cauza staturii tale mici, este în regulă.» Unii oameni sunt leneși și neloiali în datoria lor, dar conducătorul lor nu îi dojenește, ci spune lucruri frumoase pe care acei oameni vor să le audă la fiecare pas, pentru a-i mulțumi și a fi numit bun de către ei și pentru a le arăta cât de înțelegător și iubitor este. Acei oameni se gândesc: «Conducătorul nostru este ca o mamă iubitoare. El chiar are iubire pentru noi – chiar Îl reprezintă pe Dumnezeu. El este într-adevăr de la Dumnezeu!» Implicația nespusă din acest lucru este că acel conducător poate acționa ca purtător de cuvânt al lui Dumnezeu, că Îl poate reprezenta pe Dumnezeu. Este acesta scopul acestui conducător? Poate că nu este atât de clar, dar unul dintre scopurile sale este evident: și-ar dori ca oamenii să spună că este un conducător minunat, atent cu ceilalți, empatic față de slăbiciunile oamenilor și foarte înțelegător cu privire la inimile lor. Atunci când unii conducători de biserică îi văd pe frați și pe surori făcându-și îndatoririle în mod superficial, nu-i dojenesc, deși ar trebui. Atunci când vede clar că interesele casei lui Dumnezeu au de suferit, nu se preocupă de acest lucru și nu face nicio anchetă și nu îi ofensează câtuși de puțin pe ceilalți. De fapt, el nu prea dă dovadă de considerație față de slăbiciunile oamenilor; în schimb, intenția și scopul lui este de a câștiga inimile oamenilor. El este perfect conștient de acest lucru: «Atât timp cât fac acest lucru și nu ofensez pe nimeni, vor crede că sunt un conducător bun. Vor avea o părere bună, admirativă despre mine. Vor fi de acord cu mine și mă vor plăcea.» Lui nu-i pasă cât de afectate sunt interesele casei lui Dumnezeu sau cât de mari sunt pierderile provocate intrării în viață a aleșilor lui Dumnezeu, sau cât de mult este tulburată viața bisericească a acestora, ci doar persistă în filosofia lui satanică și nu ofensează pe nimeni. Nu există niciodată niciun reproș față de sine însuși în inima sa. Când vede pe cineva provocând perturbări și tulburări, cel mult ar putea să discute puțin cu acea persoană despre acest lucru, minimizând problema, iar apoi gata. Nu va avea părtășie despre adevăr, nu-i va semnala acelei persoane esența problemei și cu atât mai puțin va diseca starea sa și nu va avea niciodată părtășie despre intențiile lui Dumnezeu. Falșii conducători nu expun sau nu disecă niciodată greșelile pe care le fac oamenii în mod frecvent sau firile corupte pe care le dezvăluie deseori oamenii. El nu rezolvă nicio problemă reală ci, în schimb, îngăduie mereu practicile eronate și dezvăluirile de corupție ale oamenilor și, indiferent cât de negativi sau slabi sunt oamenii, nu ia acest lucru în serios. El doar predică unele cuvinte și doctrine și rostește câteva îndemnuri pentru a aborda situația într-o manieră superficială, încercând să mențină armonia. Drept urmare, aleșii lui Dumnezeu nu știu cum să reflecteze asupra lor înșiși și să se cunoască, nu există nicio rezolvare pentru nicio fire coruptă pe care o dezvăluie și trăiesc înconjurați de cuvinte și doctrine, noțiuni și închipuiri, fără nicio intrare în viață. Ba chiar cred în inimile lor: «Conducătorul nostru are chiar mai multă înțelegere pentru slăbiciunile noastre decât are Dumnezeu. Statura noastră este prea mică pentru a ne ridica la nivelul cerințelor lui Dumnezeu. Trebuie doar să îndeplinim cerințele conducătorului nostru; supunându-ne conducătorului nostru, ne supunem lui Dumnezeu. Dacă va veni o zi în care Cel de mai sus îl va demite pe conducătorul nostru, ne vom face auziți; pentru a ne păstra conducătorul și pentru a opri demiterea lui, vom negocia cu Cel de mai sus și îl vom forța să fie de acord cu solicitările noastre. Astfel, nu ne vom dezamăgi conducătorul.» Când oamenii au astfel de gânduri în inimile lor, când au stabilit o astfel de relație cu conducătorul lor, iar acest tip de dependență, admirație și venerație față de el s-a ivit în inimile lor, ajung să aibă o încredere din ce în ce mai mare în acest conducător și vor mereu să asculte cuvintele acestuia, mai degrabă decât să caute adevărul în cuvintele lui Dumnezeu. Un astfel de conducător aproape că I-a luat locul lui Dumnezeu în inimile oamenilor. Dacă un conducător este dornic să mențină o astfel de relație cu aleșii lui Dumnezeu, dacă obține în inima sa un sentiment de satisfacție din aceasta și dacă el crede că aleșii lui Dumnezeu ar trebui să-l trateze astfel, atunci nu există nicio diferență între acest conducător și Pavel, deja a pășit pe calea unui antihrist, iar aleșii lui Dumnezeu au fost deja induși în eroare de acest antihrist și le lipsește complet discernământul” (Cuvântul, Vol. 4: Expunerea antihriștilor, „Punctul unu: Ei încearcă să câștige inimile oamenilor”). Dumnezeu îi expune pe antihriști ca fiind incredibil de detestabili și ticăloși. Pentru a-și întări locul în inimile celorlalți, nu ofensează niciodată pe nimeni. Dacă observă pe cineva care încalcă principiile, nu au părtășie despre adevăr pentru a rezolva problema sau a o expune și opri. În schimb, spun lucruri plăcute pentru a câștiga sprijinul celorlalți, astfel încât aceștia să îi placă, să creadă că sunt afectuoși, înțelegători și iertători, împotrivindu-se în același timp și detestând cuvintele și cerințele lui Dumnezeu, pe care nu le pun în practică și nu le pătrund. Antihriștii îi aduc pe ceilalți în fața lor. Am reflectat la faptul că natura acțiunilor mele era exact ca aceea a unui antihrist. Vedeam clar greșelile în îndatoririle fraților și surorilor, chiar și unele grave care afectaseră deja lucrarea și ar fi trebuit să le semnalez. Astfel, ei ar fi putut vedea esența problemei și consecințele grave și s-ar fi putut căi repede. Dar îmi era teamă că prin expunerea problemelor oamenilor, i-aș fi ofensat, așa că le răsfățam trupul, spunându-le lucruri frumoase ca să le câștig sprijinul. Când am avut părtășie și am expus problema lui Li Yue, nu am colaborat cu Chen Lin ca să o călăuzim pe Li Yue să se cunoască, ci mi-a fost teamă că va deveni părtinitoare față de mine dacă îi vorbeam cu asprime, așa că i-am acceptat sentimentele, am fost de treabă. Acest lucru m-a făcut să par mai afectuoasă decât Chen Lin, capabilă să îi iert și tolerez slăbiciunile, făcând-o pe Li Yue să nu-și mai poată recunoaște problemele și să i se împotrivească lui Chen Lin. Așa am făcut și cu Ding Rui. Am văzut problema ei, dar în loc să am părtășie cu ea și să o ajut, să o călăuzesc să reflecteze și să își cunoască problema, i-am făcut mereu pe plac. Nu Îl preamăream și nu Îi aduceam mărturie lui Dumnezeu prin datoria mea în acest mod și nici nu îmi îndeplineam responsabilitățile. Eram conducătoare, dar când vedeam frați și surori încălcând principiile și acționând în voia firilor lor corupte, nu aveam părtășie despre adevăr pentru a rezolva problema, ci le răsfățam trupul, spunându-le cuvinte încurajatoare pentru a-i prosti. Le-am permis să trăiască în firi corupte, să fie indulgenți și permisivi cu ei înșiși. Natura acțiunilor mele era să îi împiedic pe ceilalți să pătrundă în adevărul-realitate. Nu știau adevărul și nu Îl înțelegeau pe Dumnezeu, se împotriveau și detestau cerințele lui Dumnezeu. Dar cu toții credeau că sunt minunată, spuneau că sunt iertătoare și înțelegătoare și se apropiau de mine. Nu însemna asta că îi induceam în eroare? Mi-am dat seama că urmând filozofiile satanice și fiind de treabă, făceam doar rău. Părea că mă purtam bine cu ceilalți, dar de fapt le făceam rău fraților și surorilor și întârziam lucrarea bisericii. Eram prea ipocrită! Foloseam o tactică necinstită pentru a câștiga admirația și adorația celorlalți. Eram pe calea antihristului! În acei ani, renunțasem la familie și la slujbă pentru a face îndatoriri. Suferisem destul de mult și muncisem din greu. Nu mi-am imaginat niciodată că voi ajunge pe calea antihristului. Frica mi-a cuprins inima. M-am simțit și mai rău și eram dezgustată de mine. În lacrimi, m-am rugat: „O, Dumnezeule! Am alergat după statut și mi-am protejat relațiile ca să câștig sprijinul celorlalți. Această fire a mea este dezgustătoare pentru Tine și dacă voi fi pedepsită, aceasta va fi dreptatea Ta. Dumnezeule, sunt dispusă să mă căiesc!”

Puțin mai târziu, Li Yue își făcea în continuare datoria de mântuială, nu ducea nimic până la capăt și nici nu se schimbase după părtășie. I-am spus conducătoarei noastre despre problemele ei. Câteva zile mai târziu, conducătoarea a venit la adunarea noastră și a avut părtășie despre problemele lui Li Yue, pentru a o ajuta. Dar Li Yue încă nu se cunoștea deloc. Conducătoarea ne-a întrebat pe mine și pe Chen Lin ce părere avem: având în vedere situația, ar trebui Li Yue să fie demisă? Această întrebare m-a luat puțin prin surprindere. Mă gândeam că Li Yue stătea chiar acolo, cum să spun ceva? Dacă spuneam adevărul și era demisă, atunci s-ar putea să mă urască. Simțeam că nu ar trebui să spun nimic. În acel moment am simțit remușcări puternice. Mi-am dat seama că mă gândeam din nou cum să-mi protejez locul în inima celorlalți. M-am rugat în sinea mea lui Dumnezeu: „Dumnezeule, mă gândesc să urmez filozofiile satanice, să îmi protejez imaginea, să fac din nou pe placul tuturor. Te rog, călăuzește-mă să spun adevărul și să mă răzvrătesc împotriva motivelor mele greșite.” După ce m-am rugat, mi-am adus aminte de un fragment din cuvintele lui Dumnezeu. Dumnezeu spune: „Inima ta va deveni din ce în ce mai cinstită și va ajunge să fie din ce în ce mai mult de partea lui Dumnezeu și vei ști să protejezi interesele casei lui Dumnezeu atunci când îți faci datoria, iar când nu le protejezi, conștiința ta va fi neliniștită. Aceasta va fi dovada că adevărul a avut un efect asupra ta și a devenit viața ta. Odată ce adevărul a devenit viața ta, dacă vezi pe cineva hulindu-L pe Dumnezeu, netemându-se de Dumnezeu, fiind superficial în timp ce își face datoria sau perturbând și tulburând lucrarea bisericii, vei fi capabil să îl tratezi conform adevărurilor-principii, discernându-i pe cei care trebuie discernuți și expunându-i pe cei care trebuie expuși” (Cuvântul, Vol. 3: Discursurile lui Hristos al zilelor de pe urmă, Partea a III-a). Cuvintele lui Dumnezeu mi-au arătat că, atunci când apar dificultăți, trebuie să fim de partea lui Dumnezeu și să sprijinim lucrarea bisericii. Când îi vedem pe ceilalți că încalcă principiile și tulbură lucrarea bisericii, nu putem să îi protejăm, ci ar trebui să urmăm adevărurile-principii. Aceasta este asemănarea umană adevărată după care Dumnezeu ne cere să trăim. Având în vedere comportamentul lui Li Yue, nu era potrivită să continue acea lucrare în acel moment. Nu puteam să mă tem că o jignesc, ci trebuia să protejez lucrarea bisericii, să fiu o persoană onestă și să îmi clarific poziția. Așa că mi-am prezentat punctul de vedere. După ce a cântărit totul, conducătoarea a demis-o pe Li Yue.

După aceea, eu și sora Wang Jia am devenit partenere pentru o datorie. În interacțiunile noastre, am observat că uneori întârzia lucrarea bisericii din motive personale. Am avut părtășie cu ea despre faptul că lucrarea trebuia să aibă întâietate. Nu după mult timp, am auzit-o pe conducătoarea noastră spunând că o va promova pe Wang Jia să gestioneze o lucrare. M-am gândit că Wang Jia avea calibru și capacitate de lucru, așa că se va putea ocupa de lucrare. Dar când problemele personale intrau în conflict cu lucrarea, uneori nu punea datoria pe primul loc. Dacă nu devenea conștientă de această problemă, oare avea să întârzie lucrarea de care se ocupa? În calitate de parteneră a ei, aveam responsabilitatea de a avea părtășie și a-i atrage atenția. Dar am ezitat când eram pe punctul de a spune ceva. Avusesem deja părtășie cu ea referitor la acest gen de problemă. Dacă reluam subiectul, avea să spună, oare, că nu voiam să renunț, că îi expuneam încontinuu defectele? Mi-am dat seama că eram din nou în starea greșită, așa că m-am rugat în tăcere. M-am gândit la un fragment din cuvintele lui Dumnezeu pe care îl citisem, care spunea: „Dumnezeu le cere oamenilor să spună adevărul, să spună ceea ce gândesc și nu să-i păcălească, să-i inducă în eroare, să-i ia în râs, să-i batjocorească, să-i ridiculizeze, să râdă de alții sau să-i constrângă, sau să le dea în vileag slăbiciunile, sau să-i rănească. Nu sunt acestea principiile vorbirii? Ce înseamnă a spune că o persoană nu ar trebui să dea în vileag slăbiciunile oamenilor? Înseamnă să nu arunci cu noroi în alți oameni. Nu te lega de greșelile sau neajunsurile lor din trecut pentru a-i judeca sau condamna. Acesta este minimul care ar trebui făcut. Din punct de vedere pozitiv, cum se exprimă vorbirea edificatoare? Se exprimă în principal încurajând, consiliind, îndrumând, îndemnând, înțelegând și consolând. De asemenea, în unele cazuri speciale, este necesar să dăm în vileag direct greșelile altor oameni și să-i emondăm, astfel încât aceștia să dobândească înțelegerea adevărului și o inimă care se căiește. Abia atunci se pot obține rezultate. Această cale de practicare este foarte benefică pentru oameni. Nu-i așa că le este de un real ajutor și că e edificatoare pentru ei? […] Și, în fond, care este principiul din spatele vorbirii? Acesta este: spune ce ai în inima ta și vorbește despre experiențele tale reale și despre ceea ce gândești cu adevărat. Aceste cuvinte sunt cele mai benefice pentru oameni, îi aprovizionează, îi ajută, sunt cele mai pozitive. Refuză să spui acele cuvinte false, acele cuvinte care nu le sunt de folos oamenilor și nu îi edifică; acest lucru va evita rănirea sau poticnirea lor, aruncarea lor în negativitate și obținerea unui efect negativ. Trebuie să spui lucruri pozitive. Trebuie să te străduiești să ajuți oamenii cât de mult poți, să le fii de folos, să-i aprovizionezi, să produci în ei credință adevărată în Dumnezeu; și trebuie să le permiți oamenilor să fie ajutați și să câștige mult din experiențele tale cu privire la cuvintele lui Dumnezeu și la modul în care rezolvi problemele și să poată înțelege calea de a experimenta lucrarea lui Dumnezeu și de a pătrunde în adevărul-realitate, permițându-le să aibă intrare în viață și făcându-le viața să crească – toate acestea fiind efectul faptului că există principii în cuvintele tale și sunt edificatoare pentru oameni” [Cuvântul, Vol. 6: Despre urmărirea adevărului, „Ce înseamnă să urmărești adevărul (3)”]. Am găsit o cale de practică în cuvintele lui Dumnezeu. În interacțiunile mele, trebuie să spun adevărul în beneficiul și spre edificarea oamenilor. Nu pot să îi iau în derâdere, să fiu sarcastică sau să îmi bat joc de ei. În plus, am înțeles că atunci când Dumnezeu spune să nu expunem slăbiciunile oamenilor, înseamnă că nu trebuie să insistăm asupra greșelilor și neajunsurilor lor, să îi judecăm și să îi condamnăm. A le semnala și expune problemele ca să învețe o lecție nu înseamnă expunerea slăbiciunilor, ci ajutor oferit din iubire. Wang Jia nu se cunoștea pe sine, iar prin semnalarea problemei sale îi aduceam aminte de acest lucru și o ajutam. Chiar dacă nu accepta imediat și își făcea o părere proastă despre mine, trebuia să gestionez situația în mod corect. Atât timp cât urmărea adevărul, mai târziu, ea ar fi căutat adevărul, s-ar fi cunoscut pe sine și s-ar fi schimbat. Înțelegând acest lucru, am avut părtășie cu Wang Jia despre problema ei. Mai târziu, Wang Jia a spus într-un eseu pe care l-a scris: „Dacă sora mea parteneră nu ar fi expus și disecat problema mea, nu aș fi reflectat asupra mea și nu mi-aș fi dat seama de gravitatea problemei, cu atât mai puțin m-aș fi căit și schimbat.” Văzând că Wang Jia a înțeles, i-am mulțumit lui Dumnezeu în inima mea. Cuvintele lui Dumnezeu m-au ajutat să văd adevărata față a rolului meu de om de treabă și să-mi schimb perspectiva greșită din spatele lucrurilor pe care le urmăream. Slavă lui Dumnezeu pentru mântuirea Sa!


20. Am auzit glasul lui Dumnezeu

de Mathieu, Franța

Numele meu este Mathieu și m-am născut într-o familie catolică din Lyon, în Franța. Au trecut mai bine de doi ani de când am acceptat lucrarea din zilele de pe urmă a lui Dumnezeu Atotputernic. Sincer să fiu, am câștigat mai mult decât în cei aproximativ zece ani pe care i-am petrecut în calitate de credincios, în cadrul comunității religioase. În copilărie am avut parte de o educație catolică tradițională, fiind botezat, participând la Liturghie, primind binecuvântarea și mergând în pelerinaj. Când am crescut, mi-am dat seama că preoții catolici predicau mereu aceleași doctrine învechite, fără a spune nimic nou. Era o atmosferă rece, iar credința multor enoriași se diminuase. Am simțit că locul acela era lipsit de lucrarea Duhului Sfânt și că nu puteam dobândi viața acolo. Acest lucru mă descuraja. Tânjeam să găsesc o biserică în care să lucreze Duhul Sfânt, în care să pot simți prezența Domnului. Am decis să abandonez catolicismul pentru a găsi o astfel de biserică. Ulterior, am ajuns în Geneva, unde am mers la universitate și m-am alăturat unei biserici creștine evanghelice locale. Însă am descoperit că pastorul doar predica niște cuvinte și doctrine din Biblie, striga anumite sloganuri și vorbea despre daruri spirituale și teorii teologice care nu aveau legătură cu realitatea. Nu era nimic care să mă emoționeze sau să mă ajute să ajung să-L cunosc pe Domnul. Alt lucru pe care l-am observat și care m-a șocat și mai mult a fost închinarea la idoli. Portretul pastorului superior era afișat lângă amvon și, de fiecare dată când un nou-venit se alătura bisericii, pastorul local îl punea să salute portretul pastorului superior. În fiecare zi, pastorul le trimitea enoriașilor propriile interpretări ale Scripturii, iar frații și surorile le tratau ca pe pâinea lor cea de toate zilele, ca și cum citeau cuvintele lui Dumnezeu. Ba chiar le practicau de parcă ar fi fost propriile cuvinte ale lui Dumnezeu. Din cauza asta, nu mă simțeam deloc în largul meu. Nu mi se părea corect. Mi-am dat seama că Domnul nu Se afla în acea biserică, așa că am plecat și de acolo. M-am întrebat: „De fapt, unde este Domnul?” Mă simțeam cu adevărat pustiit spiritual și mă întrebam dacă Domnul mă dăduse la o parte. De atunci, am citit Biblia singur, acasă. Am citit des al treilea capitol din Apocalipsa, iar partea care vorbește despre biserica din Filadelfia mi-a făcut o impresie deosebit de puternică. „Pentru că ai respectat cuvântul răbdării Mele, te voi păzi și Eu de ceasul ispitei care urmează să se abată peste toată omenirea, pentru a-i încerca pe cei care locuiesc pe pământ. Eu vin curând; ține ceea ce ai, pentru ca nimeni să nu-ți ia cununa! Pe cel ce învinge îl voi face un stâlp în Templul Dumnezeului Meu și nu va mai pleca din el” (Apocalipsa 3:10-12). Aceste versete m-au făcut cu adevărat fericit, pentru că erau pline de taine și de promisiuni. Am văzut că Domnul spune clar că va exista o singură biserică pe care o aprobă Dumnezeu, iar aceea este biserica din Filadelfia. Am simțit că Domnul spunea: „Sunt în această biserică.” Acest lucru m-a făcut să mă întreb: unde este această biserică? Citind mai departe, am văzut următoarele: „Iată, Eu stau la ușă și bat! Dacă aude cineva glasul Meu și deschide ușa, voi intra la el și voi mânca cu el, și el cu Mine” (Apocalipsa 3:20). Am fost foarte încântat să citesc că Domnul a afirmat clar că va bate la ușă. M-am întrebat cum anume va bate și dacă asta însemna că Se va întoarce în curând. A fost un lucru incredibil de luminător pentru mine și mi-a stârnit dorința de a continua căutarea.

În seara zilei de 1 mai 2018, m-am rugat din nou lui Dumnezeu, din toată inima și din tot sufletul: „O, Dumnezeule, Te rog să mă luminezi! Știu că vei veni în curând. Te rog, lasă-mă să-Ți înțeleg intenția!” În ziua următoare, am mers la lucru ca de obicei. M-am dus să iau prânzul pe malurile Lacului Geneva și m-am așezat pe o bancă. Apoi am observat pe cineva în depărtare, așa că am mers direct la el, cu intenția de a-i predica Evanghelia. Spre surprinderea mea, mi-a spus: „Frate, ai aflat? Domnul S-a întors și a exprimat milioane de cuvinte.” Când am auzit asta, am fost șocat și m-am întrebat: „De ce-ar spune asta acest frate? Oare Domnul chiar S-a întors?” Pe măsură ce ne-am continuat părtășia, în mintea mea, întrebările apăreau una după alta: „S-a întors Domnul? Cum S-a întors Domnul?” Mi-a dat adresa site-ului Bisericii lui Dumnezeu Atotputernic și mi-a spus: „Poți să cercetezi mai departe aici.”

Am deschis site-ul Bisericii lui Dumnezeu Atotputernic de îndată ce m-am întors la birou. Primul lucru pe care l-am văzut a fost „Hristos al zilelor de pe urmă S-a arătat în China”. Această veste m-a șocat, dar chiar mai surprinzător era că existau tot felul de cărți pe site, inclusiv două care mi-au făcut o impresie profundă: „Cuvântul Se arată în trup” și „Cuvântări ale lui Hristos al zilelor de pe urmă”. Voiam cu adevărat să înțeleg ce era asta, așa că am dat click pe prima carte, „Cuvântul Se arată în trup”, și am citit un fragment: „Toți oamenii Mei care slujesc înaintea Mea ar trebui să se gândească la trecut: a fost iubirea voastră pentru Mine întinată de necurăție? A fost loialitatea voastră pentru Mine curată și din toată inima? A fost cunoașterea voastră despre Mine adevărată? Cât loc am ocupat în inimile voastre? V-am umplut inimile în întregime? Câte dintre cuvintele Mele s-au împlinit în voi? Nu încercați să Mă păcăliți! Aceste lucruri sunt perfect clare pentru Mine! Astăzi, când vocea mântuirii Mele se face auzită, a existat o sporire a iubirii voastre pentru Mine? A devenit curată o parte a loialității voastre față de Mine? A devenit mai profundă cunoașterea voastră referitoare la Mine? Slăvirea oferită în trecut a pus o temelie solidă pentru cunoașterea voastră de astăzi? Cât de mult din voi este ocupat de Duhul Meu? Cât loc ocupă chipul Meu în interiorul vostru? Și-au atins cuvântările Mele scopul în voi? Simțiți cu adevărat că nu aveți unde să vă ascundeți rușinea? Credeți cu adevărat că nu sunteți calificați pentru a fi poporul Meu? Dacă sunteți complet neatenți la întrebările de mai sus, atunci aceasta arată că pescuiești în ape tulburi, că ești prezent doar pentru a înmulți rândurile și că, la momentul predeterminat de Mine, vei fi cu siguranță eliminat și aruncat în Adânc pentru a doua oară. Acestea sunt cuvintele Mele de avertizare și oricine nu le ia în serios va fi lovit de judecata Mea și, la momentul stabilit, va întâlni dezastrul. Nu este așa?” (Cuvântul, Vol. 1: Arătarea și lucrarea lui Dumnezeu, „Cuvintelor lui Dumnezeu către întregul univers”, Capitolul 4). Aceste cuvinte mi s-au părut pline de autoritate, ca și cum Însuși Dumnezeu îmi vorbea față-n față, întrebându-mă: „Ai iubire adevărată pentru Mine? Este sinceră supunerea ta față de Mine?” M-am neliniștit puțin pentru că L-am slujit pe Dumnezeu doar ca să îndeplinesc o sarcină, nu din iubire. În rugăciunile mele, Îi ceream constant lucruri Domnului, spunând: „O, Dumnezeule, vreau marca asta de mașină, vreau tipul acesta de casă, vreau tipul acela de slujbă, vreau o astfel de soție…” Mi-am dat seama că toate acestea erau lucruri lipsite de rațiune. Ba mai rău, dacă Domnul nu-mi satisfăcea dorințele extravagante, mă plângeam de El. În fața acestei expuneri, mi-a fost atât de rușine, încât am vrut să caut un loc în care să mă ascund, ca un copil care se ascunde ca să nu fie certat de părinți fiindcă a fost obraznic. Însă eram și cu adevărat fericit, pentru că am simțit că Dumnezeu îmi vorbea față-n față. Am simțit că acesta era glasul lui Dumnezeu, pentru că numai El poate vedea în inimile oamenilor. Aceste vorbe mă expuneau așa cum eram cu adevărat, lăsându-mă fără cuvinte. Nu m-am putut abține să nu citesc mai departe. Am citit multe fragmente din cuvintele lui Dumnezeu. Îmi amintesc unul dintre ele, care m-a impresionat profund. Dumnezeu Atotputernic spune: „Privesc de sus la toate lucrurile și de sus Îmi exercit stăpânirea asupra tuturor lucrurilor. În același mod, Mi-am înfăptuit mântuirea pe pământ. Nu există moment când nu privesc, din locul Meu secret, fiecare mișcare a oamenilor și tot ce fac și ce spun ei. Oamenii sunt pentru Mine ca niște cărți deschise: îi văd și îi cunosc pe toți și pe fiecare. Locul secret este sălașul Meu și întreaga boltă cerească este locul unde Mă odihnesc. Forțele Satanei nu Mă pot atinge, căci debordez de măreție, dreptate și judecată” (Cuvântul, Vol. 1: Arătarea și lucrarea lui Dumnezeu, „Cuvintelor lui Dumnezeu către întregul univers”, Capitolul 5). Am simțit că aceste cuvinte erau pline de autoritatea lui Dumnezeu. Cine, în afară de El, poate vedea în inimile noastre? Cine, în afară de El, ne poate vorbi direct, cu asemenea putere și autoritate? Dumnezeu a creat omenirea și numai El poate vedea lucrurile pe care le îngropăm adânc în inimile noastre. Eram convins că acestea erau cuvinte de la Dumnezeu și am fost foarte entuziasmat. Era un sentiment pe care nu-l mai avusesem niciodată. Am citit mult în ziua aceea și m-am întors acasă cu trei ore mai târziu decât de obicei. Am simțit că aceste cuvinte erau cu adevărat speciale. Pe drum spre casă, spuneam întruna: „Dumnezeule, Îți mulțumesc cu adevărat! Ți-am recunoscut glasul și știu că Te-ai întors. Ți-am văzut autoritatea. Toată slava fie a Ta!” Eram foarte entuziasmat. Mi-am amintit rugăciunea mea către Dumnezeu din noaptea precedentă, în care I-am cerut să mă ajute să-I înțeleg intenția în privința întoarcerii Sale. Mi-am dat seama că îmi auzise rugăciunea și că îmi răspunsese. Era un lucru cu adevărat incredibil! Însă, în același timp, aveam și o mulțime de întrebări, precum: cum S-a întors Domnul? Ce lucrare face El? Pentru a găsi răspunsul la aceste întrebări, am luat legătura cu frații și surorile de la Biserica lui Dumnezeu Atotputernic.

Pe urmă, ei mi-au spus că Domnul S-a întrupat ca Fiul Omului și că a venit în taină. Mi-au spus că a exprimat multe adevăruri și că face lucrare nouă, mai precis judecata din zilele de pe urmă începând de la casa lui Dumnezeu, despre care se profețește în Biblie, pentru a curăți și mântui pe deplin omenirea. De asemenea, au avut o părtășie foarte luminătoare cu mine, despre câteva versete biblice, precum „Iată, Eu vin ca un hoț”, Apocalipsa 16:15. Mai era și Matei 24:44: „Fiți pregătiți și voi, pentru că Fiul Omului va veni în ceasul în care nu vă așteptați!” Este limpede că sintagma „Fiul Omului” nu se referă la Duhul lui Dumnezeu sau la trupul Său spiritual, ci la o ființă născută din om, care are umanitate normală și esența lui Dumnezeu. E exact la fel ca Domnul Isus, acum două mii de ani. Arăta ca o persoană obișnuită, dar, în esență, era Dumnezeu. După aceea, au avut părtășie și despre Apocalipsa 3:20, care menționează că Domnul bate la ușă. Am aflat că „bătutul” înseamnă că El exprimă noi cuvinte în zilele de pe urmă, pentru a bate la ușile inimilor oamenilor. Când aud cuvintele Domnului, credincioșii adevărați pot să le recunoască drept glasul lui Dumnezeu și sunt fecioarele înțelepte, care sunt răpite înaintea lui Dumnezeu și care-I întâmpină întoarcerea. Asta îndeplinește și profeția Domnului Isus: „Oile Mele ascultă glasul Meu; Eu le cunosc, iar ele Mă urmează” (Ioan 10:27).

Eram uluit. M-am gândit că asta este a doua oară când Dumnezeu S-a întrupat ca să lucreze pe pământ și că se întâmplă tocmai când trăiesc eu pe lume, respirând același aer, iar El arată ca orice persoană obișnuită. Eram uimit, era incredibil, pentru că eu crezusem mereu că Dumnezeu ar trebui să fie sus în cer și nu-mi închipuisem niciodată că, în zilele de pe urmă, Dumnezeu avea să Se întrupeze pe pământ, pentru a vorbi și a lucra. Apoi, frații și surorile mi-au citit câteva fragmente din cuvintele lui Dumnezeu despre întruparea Sa: „«Întruparea» este arătarea lui Dumnezeu în trup; Dumnezeu lucrează în rândul omenirii create în chipul trupului. Deci, fiindcă este Dumnezeu întrupat, trebuie să fie mai întâi trup, trup cu umanitate normală; aceasta este cea mai elementară condiție prealabilă. De fapt, implicația întrupării lui Dumnezeu este aceea că Dumnezeu trăiește și lucrează în trup, că Dumnezeu în esența Sa devine trup, devine o persoană” (Cuvântul, Vol. 1: Arătarea și lucrarea lui Dumnezeu, „Esența trupului locuit de Dumnezeu”). „Dumnezeul întrupat este numit Hristos, iar Hristos este trupul înveșmântat de Duhul lui Dumnezeu. Acest trup este diferit de orice om care este trupesc. Această diferență se datorează faptului că Hristos este întruparea Duhului, în loc să fie trupesc. El are atât o umanitate normală, cât și o divinitate completă. Divinitatea Lui nu este deținută de niciun om. Umanitatea Sa normală este de a susține toate activitățile Sale normale în trup, în timp ce divinitatea Sa săvârșește lucrarea lui Dumnezeu Însuși. Fie că este vorba de umanitatea sau de divinitatea Sa, ambele se supun voii Tatălui ceresc. Esența lui Hristos este Duhul, adică divinitatea. Prin urmare, esența Lui este cea a lui Dumnezeu Însuși; această esență nu-I va perturba propria lucrare și nu ar fi posibil ca El să facă ceva care să-I distrugă propria lucrare, nici n-ar rosti vreodată cuvinte care să fie împotriva voii Sale” (Cuvântul, Vol. 1: Arătarea și lucrarea lui Dumnezeu, „Esența lui Hristos este supunere față de voința Tatălui ceresc”). Datorită acestor fragmente din cuvintele lui Dumnezeu, am văzut că Dumnezeu întrupat este Duhul lui Dumnezeu care Se înveșmântează în trup și vine pe pământ pentru a vorbi și a lucra spre mântuirea omenirii. La prima vedere, Hristos arată ca o persoană obișnuită, mâncând, îmbrăcându-Se, trăind și dormind la fel ca oricine, dar El are esență divină. Îi poate vorbi întregii omeniri cu identitatea și cu statutul lui Dumnezeu și poate exprima adevăruri pe care niciun om nu le-ar putea exprima vreodată. Poate face lucrarea lui Însuși Dumnezeu și poate împlini voia lui Dumnezeu. După aparențe, nu ne putem da seama că El este Dumnezeu, dar, atunci când Îi auzim glasul, descoperim că spusele Lui nu sunt din lumea aceasta. El poate elucida adevăruri și taine pe care nu le-a văzut sau auzit nimeni niciodată. Poate dezvălui corupția cea mai lăuntrică a omenirii. Ceea ce exprimă El este ceea ce exprimă Însuși Dumnezeu. De aceea credem că El este Dumnezeu. Întocmai ca atunci când Domnul Isus a venit să lucreze, la prima vedere, arăta ca o persoană obișnuită, dar a putut să fie jertfa pentru păcat a întregii omeniri, pentru a ne răscumpăra păcatele. Ne-a putut oferi pace și bucurie și har din abundență. Nimeni în afară de El nu ar putea să facă o asemenea lucrare, pentru că oamenii sunt doar oameni și nu au esența lui Dumnezeu.

Frații și surorile au avut părtășie și despre faptul că Dumnezeu Atotputernic este exact la fel ca Domnul Isus. La prima vedere, arată ca o persoană obișnuită, dar esența Lui este a lui Dumnezeu. Face lucrarea de judecată începând de la casa lui Dumnezeu, exprimând toate adevărurile care curățesc și mântuiesc omenirea și dezlegând taine pe care niciun om nu le-ar putea dezlega vreodată. Mai ales lucruri precum tainele planului de gestionare de șase mii de ani al lui Dumnezeu, tainele celor trei etape ale lucrării lui Dumnezeu, felul în care Satana îi corupe pe oameni, felul în care Dumnezeu mântuiește pas cu pas omenirea, cine va fi mântuit și va intra în Împărăția Cerurilor, cine va fi eliminat și pedepsit și, de asemenea, expunerea pe care o face El naturii satanice a oamenilor – nimeni în afară de Dumnezeu nu ar putea exprima aceste adevăruri. Niciun om nu ar putea face asta. Acest lucru dovedește că Dumnezeu Atotputernic are esență divină și că El este Hristos al zilelor de pe urmă. Auzirea tuturor acestor lucruri m-a ajutat să înțeleg câteva adevăruri despre întrupare și am văzut că Hristos are atât umanitate normală, cât și esență divină. Câteva dintre închipuirile și noțiunile mele vagi despre Dumnezeu au fost înlăturate. Dumnezeu întrupat poate fi văzut și atins și le poate vorbi oamenilor față-n față. Să mă gândesc la întruparea lui Dumnezeu în zilele de pe urmă și la venirea Lui în persoană pe pământ, pentru a exprima cuvinte spre mântuirea întregii omeniri, a fost foarte încântător și emoționant pentru mine. Însă când am auzit că Dumnezeu S-a întrupat a doua oară pentru a face lucrarea de judecată, m-am îngrijorat și m-am speriat puțin. Întrucât încă trăiam în păcat, m-am întrebat dacă aveam să fiu condamnat și pedepsit, când Domnul avea să Se întoarcă pentru a judeca omenirea. Totuși, după ce am avut părtășie cu frații și surorile, am aflat că lucrarea de judecată a lui Dumnezeu nu are scopul de a ne condamna și pedepsi, ci de a ne curăți și mântui. De fapt, Domnul Isus a făcut doar o parte din lucrarea de mântuire. El doar ne-a absolvit de păcate. Însă naturile noastre păcătoase încă există. Deși este posibil să ne consumăm pentru Dumnezeu și, aparent, să facem câteva lucruri bune, natura noastră este plină de firi satanice precum aroganța, înșelăciunea și intransigența. Suntem adesea invidioși pe alții și tot ce facem este pentru noi înșine. Suntem incredibil de egoiști. Suntem în întregime controlați și constrânși de firile noastre satanice și habar nu avem cum să scăpăm de constrângerile păcatului. Acesta este un fapt pe care îl putem vedea în fiecare zi. Dumnezeu a spus: „Așadar, voi veți fi sfinți, pentru că Eu sunt sfânt” (Leviticul 11:45). Acest verset arată clar că nu suntem vrednici să intrăm în Împărăția Cerurilor. Acesta este motivul pentru care Dumnezeu face lucrarea de judecată spre curățirea și mântuirea noastră în zilele de pe urmă, ca să putem fi complet eliberați de constrângerile păcatului și să devenim oameni care se tem de Dumnezeu și I se supun, care nu mai păcătuiesc și nu I se mai împotrivesc lui Dumnezeu. Acesta este scopul lucrării de judecată a lui Dumnezeu, îndeplinind profețiile Domnului Isus: „Sfințește-i prin adevăr! Cuvântul Tău este adevărul” (Ioan 17:17). „Veți cunoaște adevărul, iar adevărul vă va elibera” (Ioan 8:32).

Apoi, am mai citit două fragmente. Cuvintele lui Dumnezeu spun: „Deși Isus a venit printre oameni și a lucrat mult, El a îndeplinit doar lucrarea de răscumpărare a întregii omeniri și a slujit drept jertfă pentru păcat a omului; El nu l-a scăpat pe om de toată firea lui coruptă. Deplina mântuire a omului de influența Satanei nu necesita doar ca Isus să devină jertfa pentru păcat și să poarte păcatele omului, ci necesita și ca Dumnezeu să facă o lucrare și mai mare pentru a-l scăpa pe om cu totul de firea lui coruptă de Satana. Și astfel, după ce omul a fost iertat de păcatele lui, Dumnezeu S-a întors în trup pentru a-l conduce pe om în noua epocă și a început lucrarea de mustrare și judecată. Lucrarea aceasta l-a adus pe om într-un tărâm mai înalt. Toți cei care se supun stăpânirii Lui se vor bucura de un adevăr mai înalt și vor primi binecuvântări mai mari. Ei vor trăi cu adevărat în lumină și vor dobândi adevărul, calea și viața” (Cuvântul, Vol. 1: Arătarea și lucrarea lui Dumnezeu, „Prefață”). „Hristos al zilelor de pe urmă folosește o multitudine de adevăruri pentru a-i învăța pe oameni, pentru a expune substanța omului și pentru a-i diseca faptele și cuvintele. Aceste cuvinte cuprind diferite adevăruri, precum datoria omului, cum ar trebui el să I se supună lui Dumnezeu, cum ar trebui să Îi fie loial lui Dumnezeu, cum ar trebui să trăiască umanitatea normală, precum și înțelepciunea și firea lui Dumnezeu. Aceste cuvinte sunt toate îndreptate către substanța omului și firile sale corupte. Mai ales, cele care expun cum Îl respinge omul pe Dumnezeu vizează și mai mult modul în care oamenii sunt o întruchipare a Satanei și o forță inamică față de Dumnezeu. În realizarea lucrării Sale de judecată, Dumnezeu nu explică pe deplin natura umană în doar câteva cuvinte; El o expune și o emondează pe termen lung. Toate aceste diferite metode de expunere și emondare nu pot fi înlocuite prin cuvinte obișnuite; mai degrabă, adevărul pe care oamenii nu îl dețin absolut deloc este folosit pentru a săvârși această lucrare de expunere și emondare. Doar metodele de acest fel pot fi considerate judecată; doar prin acest tip de judecată oamenii pot să fie subjugați și pe deplin convinși cu privire la Dumnezeu și, mai mult decât atât, să câștige adevărata cunoaștere a lui Dumnezeu. Ceea ce aduce cu sine lucrarea de judecată este faptul că omul înțelege adevăratul chip al lui Dumnezeu și adevărul despre răzvrătirea proprie. Lucrarea de judecată i-a permis omului să dobândească multă înțelegere despre intențiile lui Dumnezeu, despre scopul lucrării lui Dumnezeu și tainele de neînțeles pentru el. De asemenea, i-a permis omului să își înțeleagă și să își cunoască esența coruptă și rădăcina corupției sale, precum și să-și descopere fața urâtă. Aceste efecte sunt toate aduse de lucrarea de judecată, deoarece esența acestei lucrări este de fapt lucrarea de dezvăluire a adevărului, căii și vieții lui Dumnezeu în fața tuturor celor care au credință în El. Această lucrare este lucrarea de judecată realizată de Dumnezeu” (Cuvântul, Vol. 1: Arătarea și lucrarea lui Dumnezeu, „Hristos înfăptuiește lucrarea de judecată prin adevăr”). Apoi, un frate a avut părtășie: „În zilele de pe urmă, Dumnezeu Atotputernic exprimă adevăruri pentru a judeca și curăți omenirea. Cuvintele lui Dumnezeu ne expun și ne judecă natura satanică, precum și adevărul corupției noastre, iar El ne înlătură firile corupte și naturile păcătoase prin încercări și rafinare, ca să vedem clar cât de profund a corupt Satana omenirea și să vedem aroganța, necinstea și înșelăciunea din natura noastră. Cel mai trist este că, deși este posibil să credem în Dumnezeu, să ne consumăm pentru El și, aparent, să facem câteva lucruri bune, acestea nu sunt făcute din iubire sau supunere față de Dumnezeu, ci pentru a fi binecuvântați și răsplătiți și doar pentru a face tranzacții cu Dumnezeu. În clipa în care lucrarea lui Dumnezeu nu este în acord cu gândurile și cu noțiunile noastre, Îl negăm și Îl respingem pe Dumnezeu, exact cum au făcut fariseii. În fața încercărilor și a necazurilor, ne plângem de Dumnezeu. Toate acestea arată că încă trăim cu firi corupte, satanice, și că încă suntem ai Satanei. Cum ar putea să intre asemenea persoane în Împărăția lui Dumnezeu? Judecata și expunerea din cuvintele lui Dumnezeu sunt cele care ne fac să vedem adevărul corupției noastre, faptul că suntem incapabili să respectăm voia lui Dumnezeu și că niciuna dintre faptele sau acțiunile noastre nu-L mulțumește. Apoi, suntem plini de remușcări, ne căim lui Dumnezeu și devenim dispuși să ne purtăm și să facem lucrurile conform cuvintelor lui Dumnezeu. Trecând prin judecata și mustrarea de la Dumnezeu, vedem că firea Lui nu este alcătuită doar din iubire și milă, ci și din dreptate, măreție, mânie și osândire. Începem să avem oarecum o inimă cu frică de Dumnezeu și devenim capabili să ne răzvrătim conștient împotriva trupului și să punem cuvintele lui Dumnezeu în practică. Începem să avem puțină supunere față de Dumnezeu, iar viața-fire a noastră începe să se schimbe. Atunci experimentăm cu adevărat că judecata, mustrarea, încercările și rafinarea de la Dumnezeu sunt cea mai mare mântuire și cea mai mare iubire ale Lui pentru noi.”

Auzind asta de la frate, am putut simți cât de profund însemnată este lucrarea de judecată din zilele de pe urmă a lui Dumnezeu. Fără să experimentăm judecata din zilele de pe urmă a lui Dumnezeu, nu vom putea să înțelegem niciodată adevărul corupției noastre și nici să dobândim căință adevărată. La fel ca mine: mă rugam și mă mărturiseam Domnului în fiecare zi, apoi comiteam din nou aceleași păcate. Eram pe deplin controlat de natura mea coruptă și, într-o asemenea stare, cum aș fi putut vreodată să intru în Împărăția Cerurilor și să dobândesc aprobarea lui Dumnezeu? Înainte, am crezut mereu că, atât timp cât păream să mă comport frumos, Dumnezeu avea să mă aprobe. Însă, acum am conștientizat că Dumnezeu vrea ca lucrurile satanice din noi să se schimbe. Atunci mi-am dat seama cât de importantă este pentru noi lucrarea de judecată și că, fără această etapă a lucrării, nimeni nu ar putea fi mântuit. Dumnezeu exprimă adevărul și face lucrarea de judecată în zilele de pe urmă pentru a ne curăți firile corupte, astfel încât să putem fi compatibili cu Dumnezeu și să intrăm în Împărăția Lui. Iubirea lui Dumnezeu este atât de sinceră și de reală!

Citind cuvintele lui Dumnezeu Atotputernic, m-am convins pe deplin că El este Domnul Isus întors. El este Hristos al zilelor de pe urmă. Nu există nicio urmă de îndoială. De atunci, am participat la viața bisericească, am avut părtășie zilnic cu frații și surorile și am învățat cum să-L cunosc pe Dumnezeu. Nu mai credeam în Dumnezeul nedeslușit din închipuirile mele, așa cum făceam înainte, ci în Dumnezeu practic, întrupat, care umblă și lucrează printre oameni, care poate exprima adevărul oricând și oriunde. Am auzit glasul lui Dumnezeu, m-am bucurat de udarea și de hrana abundente ale cuvintelor Lui și am gustat lucrarea Duhului Sfânt. Am venit cu adevărat de partea Domnului. Slavă lui Dumnezeu Atotputernic pentru mântuirea Lui!


21. O raportare greșită

de Jeffrey, Australia

Timp de mai bine de un an, Dumnezeu a avut părtășie cu privire la adevărurile despre discernerea conducătorilor falși. La adunări, am avut părtășie de multe ori despre propria mea înțelegere și cunoaștere în acest sens, dar, în viața reală, nu puteam discerne conducătorii falși. Când vedeam cea mai mică manifestare a unui conducător care nu făcea lucrare reală, îl caracterizam orbește ca fiind un conducător fals. Drept urmare, nu numai că nu am reușit să protejez lucrarea bisericii, dar aproape că am provocat o perturbare a lucrării. Acest eșec m-a învățat o lecție care mi-a dat un anumit discernământ cu privire la conducătorii falși.

Mă ocupam de activitățile generale din biserică. Eram responsabil de gestionarea anumitor articole și instrumente din biserică. Pe parcursul datoriei mele, am descoperit că frații și surorile tratau obiectele în mod necorespunzător. Acest lucru a făcut dificilă gestionarea. Am mers la conducătoare, sora Megan, și i-am raportat aceste probleme. I-am reamintit și că poate să discute despre aceste probleme cu ceilalți și să aibă părtășie despre ele la adunări. Odată ce a înțeles, a fost de acord să facă acest lucru. După aceea, am așteptat-o pe Megan să vină la o adunare, dar, deși am așteptat-o mult, nu am văzut-o niciodată la nicio adunare și nici nu a verificat vreodată situația, așa că am devenit obsedat de conducătoare. M-am gândit: „A trecut mult timp. De ce nu a urmărit această sarcină? I-am spus despre această problemă de mai multe ori, dar nu a fost rezolvată. Dumnezeu a avut părtășie despre aspecte ale adevărului care țin de discernerea conducătorilor falși. Dacă nu urmărești și nu rezolvi problemele, ești un conducător fals. Trebuie să raportez această problemă superiorilor tăi. În acest fel, conducătorii superiori vor vedea că am simțul dreptății. S-ar putea chiar să-și facă o părere bună despre mine!” Dar, la momentul respectiv, doar m-am gândit la asta și nu am acționat. Mai târziu, contractul de închiriere pentru locul în care ne depozitam cărțile cu cuvintele lui Dumnezeu urma să expire peste doar o lună, așa că trebuia să mutăm cărțile într-un alt loc cât mai curând posibil. Deoarece erau foarte multe cărți și fiecare cutie era grea, mi-ar fi fost greu să le mut singur și mi-ar fi luat mult timp. Eram puțin neliniștit, așa că am întrebat-o pe conducătoare dacă poate găsi câteva persoane care să mă ajute. Conducătoarea spunea mereu că este în căutare de oameni, dar nu a venit nimeni o lungă perioadă de timp. În cele din urmă, doi frați au venit și m-au ajutat cu o tură, dar apoi au plecat în grabă. Această situație m-a făcut să mă simt foarte frustrat. M-am gândit: „De ce nu a găsit conducătoarea mai mulți oameni care să mă ajute? De ce nu monitorizează această lucrare? De ce nu vine aici să vadă câtă muncă am de făcut?” Cu cât mă gândeam mai mult, cu atât deveneam mai furios, și nu am mai vrut să-i raportez conducătoarei ce probleme erau, pentru că mi se părea inutil. În acea perioadă, nu voiam să o văd pe conducătoare și nici să vorbesc cu ea când o vedeam. M-am gândit: „Dacă nu vrei să cauți pe nimeni, bine. O să termin singur. În orice caz, îmi voi aminti acest comportament al tău și, când va veni vremea, îl voi raporta superiorilor tăi.” M-am gândit apoi la un pasaj din cuvintele lui Dumnezeu despre discernerea conducătorilor falși: „În ceea ce privește problemele și dificultățile care apar în lucrarea bisericii, este de asemenea adevărat că falșii conducători pur și simplu nu le acordă nicio atenție sau doar debitează doctrine și repetă papagalicește câteva sloganuri ca să scape de ele. În toate aspectele lucrării, nu îi vei vedea niciodată venind personal la locul unde se desfășoară lucrarea, pentru a încerca să o înțeleagă și să o urmărească. Nu îi vei vedea având părtășie despre adevăr pentru a rezolva problemele de acolo și cu atât mai puțin îi vei vedea îndrumând și supraveghind personal lucrarea, prevenind apariția defectelor și abaterilor în ea. Aceasta este cea mai evidentă manifestare a modului superficial în care lucrează conducătorii falși” [Cuvântul, Vol. 5: Responsabilitățile conducătorilor și lucrătorilor, „Responsabilitățile conducătorilor și lucrătorilor (4)”]. M-am gândit: „Comportamentul conducătoarei mele este același cu cel descris de cuvintele lui Dumnezeu. Dacă nu va investiga sau rezolva problemele din lucrarea mea, nu este ea o conducătoare falsă?” Dar m-am gândit și la faptul că nu i-am comunicat conducătoarei problemele pe care le vedeam și nici nu le-am cerut mai multor persoane care înțelegeau adevărul să verifice, așa că poate nu o puteam caracteriza drept conducătoare falsă atât de pripit. M-am gândit: „Ce-ar fi să caut mai întâi mai multe adevăruri-principii în acest domeniu, apoi să discut cu mai mulți frați și surori care înțeleg adevărul înainte de a lua o decizie?” Dar comportamentul ei era exact așa cum descriau cuvintele lui Dumnezeu, așa că ce mai era de căutat? Nu eram sigur dacă părerea mea era corectă și nu voiam să o acuz pe nedrept, așa că nu știam ce să fac. Mintea mea era plină de imagini despre cum conducătoarea nu-mi rezolvase problema. Așa că, pur și simplu, nu am mai căutat adevărul, nu am luat în considerare contextul părtășiei lui Dumnezeu și nu am înțeles corect cuvintele lui Dumnezeu. Am folosit o singură frază, un singur exemplu de comportament, ca dovadă pentru a o acuza pe Megan și a crede că era o conducătoare falsă. După aceea, am auzit alte surori care se ocupau de activități generale spunând că Megan nu le monitoriza foarte des lucrarea nici lor și că lucrarea lor era uneori întârziată. Când am auzit asta, m-am simțit și mai sigur: „Megan nu face lucrare reală și nu monitorizează lucrarea, deci asta nu o dezvăluie ca fiind o conducătoare falsă? Recent, la adunări, am avut părtășie despre aspecte ale adevărului referitoare la discernerea conducătorilor falși. Nu pot să cred că am întâlnit unul! Trebuie să am un simț al dreptății, să susțin lucrarea bisericii și să expun această conducătoare falsă.” Dar, când am vrut să raportez aceste probleme superiorilor lui Megan, m-am simțit neliniștit. Încă nu discutasem despre problemă cu ea și nici nu căutasem sau discutasem împreună cu cei care înțelegeau adevărul, așa că nu acționam prea orbește și arbitrar? Dar atunci am auzit că superiorii lui Megan veniseră să discute cu ea și că îi întrebaseră pe toți liderii de echipă despre modul în care își făcea datoria. Când am auzit asta, nu mi-am putut păstra calmul: „Cine știa că superiorii lui Megan aflaseră deja că are o problemă? Acum este aproape sigur că e o conducătoare falsă.” M-am gândit: „Trebuie să raportez imediat superiorilor ei problemele lui Megan. Nu trebuie să mai caut nimic. Altfel, după ce superiorii lui Megan își termină ancheta și o demit, când vor spune cine a avut discernământ față de ea, cine i-a descoperit problemele și cine a avut simțul dreptății și a raportat-o, numele meu nu va fi menționat. Atunci cum pot demonstra că am avut discernământ? Nu mai pot aștepta!” Am stabilit cu nerăbdare o întâlnire cu superiorul lui Megan, fratele Sean, și i-am raportat problemele ei. I-am spus: „Conducătoare fiind, Megan nu-mi monitorizează lucrarea și nici nu se interesează de problemele mele din lucrare. De fiecare dată când îi expun o problemă, ea nu o rezolvă.” De asemenea, i-am arătat un pasaj din cuvintele lui Dumnezeu despre discernerea conducătorilor falși. I-am spus că purtarea conducătorilor falși dezvăluită prin cuvintele lui Dumnezeu era aceeași cu a ei și că eu credeam că ea era o conducătoare falsă. Când am terminat, el a spus: „Am cercetat deja, iar Megan chiar are unele probleme. Sunt unele lucrări pe care nu le-a urmărit în mod corespunzător și își face superficial datoria. Trebuie să fie emondată și ajutată să reflecteze asupra ei înseși și să învețe din asta. Dar am aflat și că, în ultimele câteva luni, Megan a urmărit mai mult lucrarea de udare, deoarece sunt mulți nou-veniți care s-au alăturat recent bisericii. Unii pastori religioși au provocat tulburări grave, iar acești nou-veniți au nevoie urgentă de udare, astfel încât să prindă rădăcini în adevărata cale. Aceasta este cea mai importantă și critică lucrare în acest moment. Megan și-a investit toată energia în această lucrare. Activitățile generale nu sunt la fel de urgente. Atât timp cât nu împiedică lucrurile, nu este o mare problemă dacă ea este puțin mai lentă în monitorizarea lor pentru moment. Pentru că toate aceste lucrări au venit în același timp și nu avem personal suficient, ea trebuie să prioritizeze, așa că activitățile generale trebuie să fie puse pe planul doi pentru moment. Acesta este motivul pentru care Megan nu ți-a verificat lucrarea la timp, dar ea a decis să practice astfel doar după ce a discutat cu partenerii ei. În plus, Megan obișnuia să se ocupe doar de o singură sarcină înainte. Ea este o conducătoare nouă, așa că îi este greu să fie responsabilă pentru atât de multe sarcini. Sunt unele lucruri pe care nu le poate monitoriza, așa că are nevoie de ajutorul nostru și de comunicare.” Sean chiar a împărtășit principiile referitoare la acest lucru. Abia după ce am citit principiile mi-am dat seama că lucrarea mai importantă trebuie prioritizată. În acel moment, lucrarea de udare era prioritară. Ei puteau face alte lucrări doar atât timp cât lucrarea de udare nu era afectată. Dacă lucrarea de udare ar fi fost întârziată, nu ar fi însemnat că sacrificam ceva important pentru ceva neimportant? Deși Megan nu a monitorizat cum trebuie unele lucrări, cauza a fost că a prioritizat lucrarea mai importantă, nu că nu a făcut lucrare reală. Dar eu nu am încercat niciodată să înțeleg de ce nu a verificat lucrarea sau de ce nu a rezolvat problemele pe care le-am semnalat. În schimb, am dezvoltat o prejudecată împotriva ei, am devenit obsedat de ea, am crezut că nu face lucrare reală și am caracterizat-o imediat drept conducătoare falsă. Nu eram eu prea arbitrar? În acel moment, Sean m-a întrebat: „Dacă am demite-o pe Megan chiar acum, ar putea biserica să găsească pe cineva care să o înlocuiască imediat? Ar putea să continue lucrarea?” M-am gândit și am simțit că încă era potrivit ca Megan să fie conducătoare în continuare. După ce am vorbit cu Sean, m-am simțit foarte trist. Inițial, am crezut că am un puternic simț al dreptății, găsind chiar cuvinte ale lui Dumnezeu care se aplicau situației, și că am raportat-o pe Megan doar după ce am căutat adevărul. Dar s-a dovedit că nu am înțeles adevărul, iar discernământul meu a fost eronat. Unde greșisem?

Căutând, am citit un pasaj din cuvintele lui Dumnezeu: „Caracterizarea cuiva drept fals conducător sau fals lucrător trebuie să se bazeze pe suficiente fapte. Nu trebuie să se bazeze pe unul sau două incidente sau fărădelegi, cu atât mai puțin poate fi folosită dezvăluirea temporară a corupției drept fundament pentru aceasta. Singurele standarde exacte folosite la caracterizarea cuiva sunt abilitatea sa de a face lucrare reală și de a folosi adevărul pentru a rezolva probleme, precum și dacă este o persoană dreaptă, dacă este cineva care iubește adevărul și I se poate supune lui Dumnezeu și dacă are lucrarea și luminarea Duhului Sfânt. O persoană poate fi caracterizată corect drept fals conducător sau fals lucrător doar pe baza acestor factori. Aceștia reprezintă standardele și principiile pentru a evalua și a stabili dacă o persoană este un fals conducător sau fals lucrător” [Cuvântul, Vol. 5: Responsabilitățile conducătorilor și lucrătorilor, „Responsabilitățile conducătorilor și lucrătorilor (20)”]. Din cuvintele lui Dumnezeu am înțeles că, pentru a discerne un conducător fals, trebuie să ne uităm în principal dacă poate face lucrare reală și dacă acceptă adevărul. Nu era deloc așa cum îmi imaginasem, că li se cere conducătorilor să rezolve fiecare problemă din datoria mea și că, dacă o fac, sunt conducători adevărați, dar, dacă nu o fac, sunt conducători falși care nu fac lucrare reală. Acest punct de vedere este fals și nu este în conformitate cu adevărul. Pentru a stabili dacă un conducător este fals, ceea ce contează cel mai mult este dacă poate să verifice prompt, să înțeleagă, să priceapă progresul și stadiul fiecărei sarcini din sfera sa de responsabilitate; dacă poate descoperi și cerceta cu promptitudine problemele, dificultățile și abaterile pe care frații și surorile le întâmpină în îndatoririle lor; și dacă colaborează cu aceștia pentru a căuta adevărurile-principii ca să rezolve aceste probleme. Bazându-ne pe asta, putem judeca dacă un conducător face lucrare reală. De asemenea, depinde dacă ei pot accepta adevărul și dacă sunt persoane corecte. În cazul în care conducătorii au întrebări pe care nu le înțeleg, ei pot căuta mai sus. Atunci când alții oferă sugestii sau semnalează neajunsuri, conducătorii ar trebui să fie capabili să se supună, să caute adevărul și să reflecteze asupra lor înșiși. Atunci când experimentează emondare, impedimente și eșecuri, ar trebui să fie capabili să învețe din ele și să se schimbe după aceea. Asta înseamnă că sunt oameni care acceptă adevărul. De asemenea, atunci când un conducător este responsabil de mai multe sarcini, acesta nu trebuie să le îndeplinească pe toate singur. Rolul lui principal este să verifice fiecare sarcină, astfel încât lucrarea bisericii să decurgă normal. Cine face astfel este un conducător calificat. Conducătorii falși par întotdeauna ocupați, dar fac doar lucrări superficiale sau neimportante. Ei nu fac niciodată lucrarea cea mai importantă la timp; ei aleargă orbește și își umplu timpul, dar nu sunt eficienți. Pentru că nu înțeleg adevărurile-principii, nu pot să recunoască sau să vadă clar problemele din lucrarea lor și nu știu cum să planifice sau să rânduiască lucrurile. Ei sunt capabili doar să recite doctrine și cuvinte goale care nu oferă căi de practică sau nu rezolvă problemele reale pe care frații și surorile le întâmpină în îndatoririle lor. În plus, conducătorii falși nu caută adevărul atunci când se confruntă cu lucruri, nu acceptă îndrumarea și ajutorul altora și, în cele din urmă, împiedică multe sarcini să se desfășoare fără probleme și chiar le fac să stagneze. Aceasta este o gravă neglijare a datoriei; acesta este un conducător fals. Din cuvântul lui Dumnezeu am înțeles că, pentru a discerne dacă cineva este un conducător fals, trebuie să ne uităm la mai multe aspecte și să facem o investigație amănunțită. Dacă ne uităm doar la comportamentul și la dezvăluirea corupției temporare a unei persoane, nu luăm în considerare contextul și motivele, dacă s-a pocăit și s-a schimbat, și o caracterizăm arbitrar, este mult prea ușor să acuzăm oamenii pe nedrept. Toți au corupție și neajunsuri, dar, atât timp cât pot să se cunoască pe ei înșiși, să se pocăiască și să facă schimbări, biserica le va da ocazia să continue să practice. După ce am aplicat adevărurile-principii la comportamentul lui Megan, am văzut că ea monitoriza îndeplinirea celor mai importante sarcini, iar atunci când a avut o problemă, a discutat-o cu ceilalți și a găsit o soluție. În general, făcea lucrare reală și obținea rezultate în datoria ei. Doar că toată această lucrare venise în același timp, așa că încă nu găsise un echilibru și unele lucruri îi scăpaseră din vedere. Acesta era un neajuns în datoria ei și avea nevoie să i se reamintească și de ajutor. Odată ce mi-am dat seama de aceste lucruri, am văzut, în sfârșit, că nu înțelesesem adevărurile-principii și că nu tratam oamenii corect. Am văzut că conducătoarea mea avea probleme, dar nu am comunicat cu ea despre ele; nu am luat în considerare toate aspectele și am caracterizat-o orbește drept conducătoare falsă. Nu aveam deloc frică de Dumnezeu în inima mea.

După aceasta, am văzut un pasaj din cuvintele lui Dumnezeu: „Când cineva este ales de către frați și surori să fie conducător sau este promovat de casa lui Dumnezeu să facă o anumită parte a lucrării sau să îndeplinească o anumită datorie, acest lucru nu înseamnă că are un statut sau o poziție specială sau că adevărurile pe care le înțelege sunt mai profunde și mai numeroase decât cele înțelese de alți oameni – cu atât mai puțin că această persoană este capabilă să se supună lui Dumnezeu și nu-L va trăda. Cu siguranță, nici nu înseamnă că Îl cunoaște pe Dumnezeu și că este cineva care se teme de El. De fapt, nu a atins nimic din toate acestea. Promovarea și cultivarea nu sunt decât promovare și cultivare în sensul direct și nu echivalează cu faptul că persoana respectivă a fost predestinată și considerată vrednică de Dumnezeu. Promovarea și cultivarea sa înseamnă pur și simplu că a fost promovată și așteaptă cultivarea. Iar rezultatul final al acestei cultivări depinde de faptul dacă această persoană urmărește adevărul și dacă este capabilă să aleagă calea urmăririi adevărului. Așadar, atunci când cineva din biserică este promovat și cultivat pentru a fi conducător, acesta este doar promovat și cultivat în sensul direct; nu înseamnă că deja corespunde standardului și că este competent în calitate de conducător, că este deja capabil să îndeplinească lucrarea de conducere și poate să facă o lucrare reală – nu așa stau lucrurile. Majoritatea oamenilor nu pot discerne aceste lucruri și, bazându-se pe închipuirile proprii, îi stimează pe cei care au fost promovați. Aceasta este o greșeală. Indiferent de cât de mulți ani cred în Dumnezeu, oare cei care sunt promovați chiar dețin adevărul-realitate? Nu neapărat. Sunt ei capabili să implementeze rânduielile de lucru ale casei lui Dumnezeu? Nu neapărat. Au un simț al răspunderii? Sunt loiali? Pot să se supună? Când se confruntă cu o problemă, sunt capabili să caute adevărul? Toate acestea sunt necunoscute. Au acești oameni o inimă cu frică de Dumnezeu? Și cât de mari le sunt inimile cu frică de Dumnezeu? Sunt capabili să evite să-și urmeze propria voință atunci când acționează? Sunt capabili să-L caute pe Dumnezeu? În perioada în care îndeplinesc lucrarea de conducere, sunt capabili să vină frecvent înaintea lui Dumnezeu pentru a-I căuta intențiile? Sunt capabili să conducă oamenii spre adevărul-realitate? Cu siguranță nu sunt capabili de astfel de lucruri. Nu au primit instruire și nu au avut suficiente experiențe, așa că nu sunt capabili de aceste lucruri. De aceea, promovarea și cultivarea cuiva nu înseamnă că acesta înțelege deja adevărul, nici nu spune că este deja capabil să își facă datoria într-un mod care este conform standardului. Deci, care este scopul și semnificația promovării și cultivării cuiva? Este ca această persoană să fie promovată, ca individ, pentru ca ea să practice și să fie udată și instruită în mod special, făcând-o astfel capabilă să înțeleagă adevărurile-principii și principiile, mijloacele și metodele de a face diverse lucruri și de rezolvare a diferitelor probleme, precum și cum să gestioneze și să trateze diferitele tipuri de medii și de oameni pe care îi întâlnește, în conformitate cu intenția lui Dumnezeu și într-un mod care protejează interesele casei lui Dumnezeu. Judecând pe baza acestor aspecte, oare oamenii talentați care sunt promovați și cultivați de casa lui Dumnezeu sunt capabili, în mod adecvat, să își asume lucrarea și să își facă bine datoria în timpul perioadei de promovare și de cultivare sau înainte de promovare și de cultivare? Bineînțeles că nu. Astfel, e inevitabil ca, în timpul perioadei de cultivare, acești oameni să experimenteze emondarea, judecata și mustrarea, expunerea și chiar demiterea; acest lucru e normal, asta înseamnă instruire și cultivare” [Cuvântul, Vol. 5: Responsabilitățile conducătorilor și lucrătorilor, „Responsabilitățile conducătorilor și lucrătorilor (5)”]. Din cuvintele lui Dumnezeu am înțeles că, dacă cineva este ales conducător sau lucrător, nu înseamnă că înțelege adevărul și că va fi pe deplin competent să-și facă lucrarea. Nu înseamnă nici că ei înțeleg totul și că pot face fiecare sarcină perfect. Ei au doar un anumit calibru și o anumită capacitate de lucru și pot accepta și urmări adevărul, așa că biserica le oferă șansa de a fi cultivați și instruiți. Prin descoperirea și rezolvarea constante ale problemelor din lucrarea lor, ei vor înțelege, în cele din urmă, unele adevăruri și vor învăța să acționeze după principii. Dar, în această perioadă, conducătorii și lucrătorii sunt încă în stadiul de practică, așa că sunt inevitabile abaterile, deficiențele și neajunsurile în lucrarea lor, iar noi ar trebui să tratăm problema corect. Atunci când avem probleme sau dificultăți, ar trebui să căutăm, să avem părtășie și să rezolvăm lucrurile alături de conducătorii noștri. Numai în acest fel lucrarea poate fi eficientă. Dacă cerem prea mult de la conducători și de la lucrători, dacă aruncăm pe umerii lor toate problemele pe care le găsim pentru a le rezolva, apoi îi caracterizăm drept conducători falși atunci când sunt lenți în a găsi soluții, este un lucru neprincipial și nu e în conformitate cu intențiile lui Dumnezeu. Citind cuvintele lui Dumnezeu, am văzut că nu tratasem conducătorii și lucrătorii pe baza adevărurilor-principii, ci, mai degrabă, pe baza propriilor mele noțiuni și a imaginației. Cerințele mele pentru conducători erau prea mari și prea exigente. Când am văzut că conducătoarea mea nu mi-a monitorizat lucrarea în mod corespunzător și nu mi-a rezolvat rapid problemele și dificultățile, am etichetat-o drept conducătoare falsă. Nu am luat în considerare contextul problemei sau lucrarea ei în ansamblu, și nici dacă ar putea să accepte adevărul și să schimbe lucrurile. Am caracterizat-o orbește ca fiind o conducătoare falsă pe baza informațiilor incomplete pe care le-am văzut. Acesta nu a fost un simț al dreptății, a fost o tulburare și a încălcat adevărurile-principii. Nu am înțeles adevărul și am fost lipsit de principii în tratarea conducătorilor și a lucrătorilor. Mai grav, nu aveam frică de Dumnezeu în inima mea. Când am văzut cea mai mică problemă la conducătoarea mea, am exagerat-o, am condamnat-o nechibzuit și n-am vrut să trec peste asta. Nu am tratat-o bazându-mă pe natura-esență pe care o avea sau pe fondul real al situației, în schimb, o rănisem. La acest gând, am fost brusc cuprins de teamă. Mi-am dat seama că natura acestei probleme era gravă. Dacă Sean nu ar fi cunoscut situația și m-ar fi ascultat și ar fi demis-o pe Megan, lucrarea bisericii ar fi fost afectată, așa că nu aș fi făcut un rău? Ar fi fost o fărădelege majoră! Dacă mi s-ar mai întâmpla așa ceva, nu aș putea să mă bazez pe imaginația mea ca să-i evaluez pe ceilalți. Trebuia să caut adevărurile-principii mai mult, să tratez oamenii corect, conform cerințelor lui Dumnezeu, și să fac lucrurile bazându-mă pe principii.

După aceea, Megan a venit la mine și mi-a vorbit despre starea ei recentă și despre problemele din lucrare. A spus că vrea să se schimbe, că a aflat despre problemele și dificultățile din lucrarea mea și împreună am avut părtășie cu frații și cu surorile din fiecare echipă. Mi-am dat seama că nu era o persoană care nu accepta adevărul. Deși existau inadvertențe în lucrarea ei și domenii pe care nu le monitoriza, odată ce știa că există o problemă, putea să facă schimbări rapid. Am văzut că, de fapt, nu era o conducătoare falsă, care nu făcea lucrare reală.

La început, am crezut că aveam o oarecare înțelegere a acestei probleme; nu am înțeles adevărul și nu am putut discerne conducătorii falși, ceea ce m-a făcut să comit o greșeală. Dar odată, la o adunare, i-am auzit pe frații și pe surorile mele spunând că, uneori, greșelile nu se datorează doar lipsei de discernământ sau lipsei de înțelegere a adevărului. Trebuie să examinăm și dacă acțiunile noastre au fost denaturate de intenții sau de firi corupte. Am citit un pasaj din cuvintele lui Dumnezeu, care spune: „Nu-ți considera fărădelegile ca simplele greșeli ale unei persoane imature sau nechibzuite; nu folosi scuza că nu ai practicat adevărul deoarece slabul tău calibru a făcut imposibil acest lucru. Mai mult, nu privi pur și simplu fărădelegile pe care le-ai săvârșit ca pe faptele cuiva care n-a știut mai mult. Dacă te pricepi să te ierți pe tine și să te tratezi cu generozitate, atunci îți spun că ești un laș care nu va câștiga niciodată adevărul, iar fărădelegile tale te vor bântui fără încetare; te vor împiedica să îndeplinești cerințele adevărului și te vor face să rămâi de-a pururi un tovarăș credincios al Satanei” (Cuvântul, Vol. 1: Arătarea și lucrarea lui Dumnezeu, „Fărădelegile îl vor conduce pe om în iad”). După ce am citit cuvintele lui Dumnezeu, am înțeles că, atunci când apare o situație, nu o putem trata ca pe o chestiune simplă și gata. Trebuie să căutăm adevărul și să ajungem să ne cunoaștem propria fire coruptă. Doar atunci pot exista o schimbare autentică și un progres în viața noastră. Dacă ne tratăm mereu fărădelegile ca pe niște greșeli trecătoare, dacă simțim că nu contează, spunem că vom fi mai atenți data viitoare și ne iertăm mereu propriile fărădelegi, atunci nu ne vom înțelege niciodată propriile probleme, nu vom obține niciodată adevărul și, în cele din urmă, pe măsură ce fărădelegile noastre se înmulțesc și nu facem nicio schimbare, Dumnezeu ne va disprețui, ne va respinge și ne va elimina. Prin ceea ce au dezvăluit cuvintele lui Dumnezeu, am început să reflectez exact la ce gânduri aveam atunci când s-a produs această situație, ce intenții mă denaturau sau ce firi corupte afișam. Prin reflecție, am descoperit că, atunci când am văzut problemele conducătoarei, de fapt, nu eram sigur dacă am văzut lucrurile corect și am vrut să citesc mai mult din cuvintele lui Dumnezeu. Dar, când am auzit că Megan nu a monitorizat lucrarea altor persoane care se ocupau de activități generale și că superiorii ei îi verificau performanțele, am crezut că exista o mare posibilitate ca ea să fie o conducătoare falsă și am simțit că trebuia să raportez rapid superiorilor lui Megan, astfel încât frații și surorile mele să vadă că aveam simțul dreptății și discernământ. Deci, fără a înțelege adevărurile-principii sau fără a continua să caut și fără să cunosc contextul sau motivele, am caracterizat-o orbește pe Megan drept conducătoare falsă pe baza unei informații pe care o auzisem. Am crezut că am văzut lucrurile cu exactitate și că nu ar trebui să existe probleme. Dar acum mi-am dat seama că fusesem nechibzuit și că avusesem o intenție greșită. Am reflectat asupra mea: „De ce am raportat-o pe conducătoarea mea fără să înțeleg adevărurile-principii? Care este sursa acestei probleme?” Am citit aceasta în cuvintele lui Dumnezeu: „Există mulți oameni care nu caută adevărurile-principii, indiferent ce fac, și în schimb acționează mereu conform propriilor idei. Ei se gândesc la lucruri în termeni foarte simpli și nu iau niciodată în considerare cum să acționeze în concordanță cu cerințele lui Dumnezeu sau cum să acționeze pentru a-L putea mulțumi pe Dumnezeu. Ei știu doar să-și urmeze propria voință într-un mod încăpățânat atunci când fac lucruri. Astfel de oameni nu au niciun loc pentru Dumnezeu în inimile lor, nici cea mai mică fărâmă de inimă cu frică de Dumnezeu. Unii oameni spun: «Mă rog lui Dumnezeu doar când întâmpin dificultăți, dar nu simt că acest lucru face ceva. Așadar, atunci când întâmpin lucruri obișnuite, nu mă rog lui Dumnezeu pentru că este inutil.» Dumnezeu este complet absent în inimile unor astfel de oameni. Ei nu caută adevărul indiferent ce fac în viața de zi cu zi. Ei își urmează doar propriile idei. Deci, există principii în acțiunile lor? Categoric nu. Ei văd totul în termeni simpli. Chiar și atunci când oamenii au părtășie despre adevărurile-principii, ei nu le vor accepta. Deoarece nu au existat niciodată principii în acțiunile lor, iar în inimile lor nu există loc pentru Dumnezeu, ci doar pentru ei înșiși. Ei simt că ideile lor sunt bune, că nu sunt idei de a comite răul sau de a merge împotriva adevărului. Ei cred că a acționa conform propriilor idei înseamnă a practica adevărul și că a face acest lucru înseamnă a se supune lui Dumnezeu. În realitate, ei nu se roagă cu adevărat lui Dumnezeu și nu caută adevărul în chestiunile pe care le întâmpină, ci acționează conform voinței și ideilor proprii. Ei nu își fac datoria conform cerințelor lui Dumnezeu, nu au o inimă supusă lui Dumnezeu și cu atât mai puțin au dorința de a-L mulțumi pe Dumnezeu. Aceasta este cea mai mare greșeală pe care o fac oamenii în practica lor. Dacă tu crezi în Dumnezeu, dar El nu este în inima ta, nu Îl înșeli pe Dumnezeu? Și ce rezultate poate aduce o astfel de credință? Ce anume poți câștiga din ea? Care este sensul unei astfel de credințe?” (Cuvântul, Vol. 3: Discursurile lui Hristos al zilelor de pe urmă, Partea a III-a). Prin expunerea cuvintelor lui Dumnezeu am văzut că, atunci când se întâmplau lucruri, rareori căutam adevărul sau practicam în conformitate cu principiile. În schimb, îmi urmam propriile idei. În inima mea, nu era nici loc pentru Dumnezeu, nici teamă de El. Când se întâmplă ceva, cei care se tem de Dumnezeu caută mai întâi adevărurile-principii și ce spun cuvintele lui Dumnezeu despre acea problemă, apoi privesc oamenii și lucrurile pe baza cuvintelor lui Dumnezeu și a adevărului. Din moment ce nu am fost în stare să discern conducătorii falși, ar fi trebuit să caut adevărul, să înțeleg clar ce sunt conducătorii falși, manifestările lor și cum să stabilesc cine este conducător fals. Dar, în schimb, am emis doar judecăți arbitrare bazate pe propria mea imaginație. Am crezut că, dacă un conducător nu mi-a monitorizat lucrarea sau nu mi-a rezolvat problemele, înseamnă că e un conducător fals. Deși am citit și am meditat la cuvintele lui Dumnezeu în acea perioadă, nu le-am înțeles. Când am văzut un rând din cuvintele lui Dumnezeu despre conducătorii falși care se potrivea literalmente cu comportamentul lui Megan, am concluzionat că ea era o conducătoare falsă și am crezut că am văzut situația foarte clar. În realitate, scoteam lucrurile din context și aplicam orbește regulile. Și m-am simțit neliniștit pe parcursul întregului proces. Am vrut să caut mai mult și să comunic cu Megan înainte de a o raporta, dar am simțit că era deja atât de evident comportamentul ei, încât nu m-am deranjat să caut mai mult și pur și simplu am acționat după propriile mele idei. Am fost atât de arogant și de neprihănit de sine! Am văzut și că aveam o umanitate rea. Nu am fost cu adevărat atent la intențiile lui Dumnezeu și nici nu am protejat lucrarea bisericii. Când am văzut probleme în lucrarea conducătoarei mele, nu i le-am semnalat; în schimb, am căutat o ocazie să o raportez superiorilor ei, astfel încât să-mi pot arăta discernământul. Am putut vedea cât de detestabil am fost și a fost o conștientizare sfâșietoare. Nu mi-am imaginat niciodată că eram genul acesta de persoană. Era clar că nu înțelegeam adevărurile-principii și, totuși, eram foarte arogant și irezonabil. Am fost încântat de mine însumi după ce am raportat-o pe conducătoarea mea, pentru că am simțit că văzusem lucruri pe care nimeni altcineva nu le discernuse și că înțelesesem adevărurile-principii. Dar, de fapt, nu înțelesesem nimic; am înțeles doar cuvinte și doctrine și am aplicat orbește regulile. Am raportat pe cineva în mod arbitrar, fără principii. Nu tulburam astfel lucrarea bisericii? Nu pregăteam fapte bune, ci făceam rău!

Mai târziu, am citit cuvintele lui Dumnezeu și am învățat principiile după care trebuie să tratez conducătorii și lucrătorii. Dumnezeu Atotputernic spune: „Oamenii nu trebuie să aibă așteptări mari sau cerințe nerealiste de la cei care sunt promovați și cultivați; ar fi irezonabil și nedrept față de ei. Puteți să le supravegheați lucrarea. Dacă descoperiți probleme sau lucruri care încalcă principiile pe parcursul lucrării lor, puteți să ridicați problema și să căutați adevărul pentru a rezolva aceste chestiuni. Nu ar trebui să-i judecați, condamnați, atacați sau excludeți, pentru că sunt doar în perioada de cultivare și nu ar trebui priviți ca oameni care au fost desăvârșiți, cu atât mai puțin ca oameni care sunt fără cusur sau ca oameni care dețin adevărul-realitate. La fel ca voi, se află abia într-o perioadă de instruire. Diferența e că își asumă mai multă lucrare și mai multe responsabilități decât oamenii obișnuiți. Ei au o responsabilitate și o obligație de a face mai multă lucrare; trebuie să plătească un preț mai mare, să îndure mai multe greutăți, să depună mai mult efort psihic, să rezolve mai multe probleme, să tolereze mai multă critică din partea oamenilor și, bineînțeles, trebuie să facă un efort mai mare și, prin comparație cu oamenii de rând care-și îndeplinesc îndatoririle, trebuie să doarmă mai puțin, să se bucure de mai puține lucruri bune și să nu se implice în atât de multă bârfă. Iată ce e special la ei; în afară de asta, sunt la fel ca oricine altcineva. […] Așadar, care este cel mai rezonabil mod de a-i trata? Să îi priviți ca pe niște oameni obișnuiți și, atunci când trebuie să apelați la cineva în legătură cu o problemă, să aveți părtășie cu ei, să învățați din punctele forte ale fiecăruia și să vă completați reciproc. În plus, este responsabilitatea tuturor să-i supravegheze pe conducători și lucrători, ca să vadă dacă fac o lucrare reală, dacă pot să folosească adevărul să rezolve probleme; acestea sunt standardele și principiile prin care se stabilește dacă un conducător sau lucrător corespunde standardului. Dacă un conducător sau un lucrător e capabil să se ocupe de probleme generale și să le rezolve, atunci este competent. Dar, dacă nu poate nici măcar să se ocupe de probleme obișnuite și să le rezolve, nu e potrivit să fie conducător sau lucrător și trebuie înlăturat imediat din funcția sa. Trebuie ales altcineva, iar lucrarea casei lui Dumnezeu nu trebuie să fie întârziată. Întârzierea lucrării casei lui Dumnezeu înseamnă a-ți face rău ție și celorlalți, nu este bine pentru nimeni” [Cuvântul, Vol. 5: Responsabilitățile conducătorilor și lucrătorilor, „Responsabilitățile conducătorilor și lucrătorilor (5)”]. După ce am citit cuvintele lui Dumnezeu, am înțeles cum să tratez conducătorii și lucrătorii. Conducătorii pe care biserica îi alege nu înțeleg pe deplin adevărul, nu sunt perfect calificați și nu înțeleg fiecare aspect al lucrării sau nu știu cum să o facă bine. De asemenea, ei sunt într-o perioadă de practică și pot da dovadă de corupție, abateri sau pot face greșeli. Ar trebui să tratăm oamenii corect și să nu cerem prea mult de la ei; nu trebuie să fim irezonabili cerându-le să facă totul perfect, fără nicio abatere sau omisiune. În schimb, trebuie să fim înțelegători și toleranți și să cooperăm armonios cu ei pentru a face bine lucrarea bisericii. Aceasta este ceea ce înseamnă să fim atenți la intențiile lui Dumnezeu, iar tratarea conducătorilor și a lucrătorilor în acest mod este în conformitate cu principiile. De asemenea, avem responsabilitatea de a supraveghea lucrarea conducătorilor. Ar trebui să acceptăm și să ne supunem atunci când acțiunile conducătorilor noștri sunt în acord cu adevărul, dar atunci când acțiunile lor nu sunt conforme cu adevărurile-principii, ar trebui să punem în discuție aceste chestiuni, să avem părtășie pe această temă și să-i ajutăm în timp util, astfel încât ei să-și poată da seama de abaterile din îndatoririle lor și să le corecteze rapid. Acest lucru este benefic pentru intrarea lor în viață și pentru lucrarea bisericii. Dacă principiile confirmă că cineva este un conducător fals care nu face lucrare reală, atunci ar trebui să fie expus și raportat. Când am conștientizat acest lucru, inima mea s-a luminat și am știut cum să tratez conducătorii și lucrătorii pe viitor.

Cu toate că, de data aceasta, îmi discernusem și îmi denunțasem conducătoarea în mod eronat, am învățat câteva adevăruri-principii despre discernerea conducătorilor falși. Am învățat și cum ar trebui să tratez conducătorii și lucrătorii, am dobândit unele cunoștințe despre propria mea fire coruptă și mi-am însușit câteva lecții. Slavă lui Dumnezeu!


22. Cum i-am predicat unui pastor – experiența mea

de Li Zhi, China

Într-o seară de aprilie a anului 2021, un conducător mi-a spus, pe neașteptate, că un pastor în vârstă, care credea de mai mult de cincizeci de ani, voia să cerceteze lucrarea din zilele de pe urmă a lui Dumnezeu; acesta era pastorul Cao din satul Caojia. Mi s-a spus să merg la el și să îi predic Evanghelia. Conducătorul mi-a spus că pastorul Cao predicase în multe țări, că nu Îl trădase pe Domnul nici când a fost închis de PCC pentru credința lui și că el credea cu adevărat în Domnul. Când am auzit toate astea, mi-am amintit de mulți pastori și prezbiteri pe care-i întâlnisem când predicam Evanghelia. Majoritatea se agățau de cuvintele literale ale Bibliei și de noțiuni religioase. Nu puteau recunoaște glasul lui Dumnezeu și le era greu să accepte adevărul. Și își prețuiau statutul și venitul atât de mult încât, deși au auzit cuvintele lui Dumnezeu Atotputernic și au recunoscut că erau adevărul, totuși nu L-au acceptat pe Dumnezeu Atotputernic. Oare acest pastor bătrân chiar va putea accepta adevărul? Sau se va agăța cu încăpățânare de noțiunile lui religioase, la fel ca și ceilalți? Eram și foarte agitată; timp de câțiva ani, făcusem altă datorie și nu mai predicasem Evanghelia de ceva timp. Acum, dintr-o dată trebuia să înfrunt acest pastor bătrân, plin de cunoștințe biblice și de noțiuni religioase. Dacă nu aveam părtășie clară despre adevăr și nu-i puteam înlătura noțiunile religioase, oare însemna că eșuasem în datoria mea? Apoi m-am gândit la cuvintele lui Dumnezeu: „Credința e necesară atunci când ceva nu poate fi văzut cu ochiul liber. Credința e necesară când nu poți renunța la propriile noțiuni. Când lucrarea lui Dumnezeu nu îți este clară, ceea ce ți se cere este să ai credință, să iei o poziție neclintită și să rămâi ferm în mărturia ta” (Cuvântul, Vol. 1: Arătarea și lucrarea lui Dumnezeu, „Cei care urmează să fie desăvârșiți trebuie să se supună rafinării”). „Duhul Sfânt lucrează după acest principiu: prin cooperarea oamenilor, prin faptul că se roagă, caută și se apropie de Dumnezeu în mod activ, se pot obține rezultate, iar ei pot fi luminați și iluminați de Duhul Sfânt. Duhul Sfânt nu lucrează de unul singur, așa cum nici omul nu acționează singur. Ambii sunt indispensabili și, cu cât oamenii cooperează mai mult, cu cât mai mult caută să atingă standardele cerute de Dumnezeu, cu atât e mai mare lucrarea Duhului Sfânt” (Cuvântul, Vol. 1: Arătarea și lucrarea lui Dumnezeu, „Cum să cunoști realitatea”). E adevărat. Dumnezeu rânduise să mă întâlnesc cu acest potențial destinatar al Evangheliei. Era suveranitatea Lui. Deși înainte nu reușisem să le predic Evanghelia pastorilor și prezbiterilor, nu-i puteam eticheta pe toți drept incapabili să accepte lucrarea din zilele de pe urmă a lui Dumnezeu. Trebuia să am credință în Dumnezeu și să plătesc cu adevărat un preț cooperând. Oile lui Dumnezeu Îi aud glasul; atât timp cât tânjea după adevăr și era dispus să cerceteze adevărata cale, era datoria mea să aduc mărturie despre lucrarea din zilele de pe urmă a lui Dumnezeu. Dacă exista măcar un licăr de speranță, nu puteam să renunț. Trebuia să-mi îndeplinesc datoria și responsabilitatea bazându-mă pe Dumnezeu și având părtășie cu iubire și cu răbdare; atunci n-aș fi avut datorii sau regrete. Aceste gânduri mi-au oferit, în sfârșit, credință.

După ce l-am întâlnit pe pastorul Cao, l-am întrebat ce crede despre întoarcerea Domnului. Mi-a spus solemn: „Cu peste douăzeci de ani în urmă, câțiva oameni mi-au predicat Evanghelia de mai multe ori. Au adus mărturie că Dumnezeu Atotputernic este Domnul Isus întors, Care exprimă adevărul și face lucrarea de judecată în zilele de pe urmă. Au spus că Biblia a consemnat cuvintele și lucrarea anterioare ale lui Dumnezeu; acum Domnul Isus Se întorsese și exprimase cuvinte noi. Doar citind noile cuvinte ale lui Dumnezeu Atotputernic și acceptându-le cu adevărat, puteam să înțeleg adevărul și să fiu mântuit de Dumnezeu. Auzind acest lucru, nu l-am putut accepta; Pavel a spus foarte clar: «Toată Scriptura este inspirată de Dumnezeu» (2 Timotei 3:16). Asta însemna că Biblia este cuvântul lui Dumnezeu, canonul creștin, lucru de netăgăduit. Cerul și pământul vor dispărea; cuvintele lui Dumnezeu vor dăinui. Așadar, credincioșii trebuie să citească tot timpul Biblia și să o urmeze. Eram convins că greșeau și n-am vrut să le mai ascult părtășia.” I-am spus: „Pastore Cao, înțeleg de ce ai crezut asta. Cei mai mulți oameni din lumea religioasă au concluzionat că toate cuvintele din Biblie erau ale lui Dumnezeu, pe baza spuselor lui Pavel. Însă această afirmație chiar e conform faptelor?” Atunci pastorul Cao a răspuns: „Bineînțeles.” I-am zis: „La întrebarea dacă Biblia este sau nu în întregime cuvântul lui Dumnezeu, răspunsul precis a fost oferit demult de cuvintele lui Dumnezeu Atotputernic. Am putea să citim cuvintele Lui.” Părea oarecum solemn și a ezitat înainte să aprobe din cap și să spună: „De vreme ce ești aici, o să ascult.” Așadar, i-am împărtășit cuvintele lui Dumnezeu Atotputernic.

Dumnezeu Atotputernic spune: „Astăzi, oamenii cred întotdeauna că Biblia este Dumnezeu și că Dumnezeu este Biblia. Și mai cred că cuvintele din Biblie au fost singurele cuvinte rostite de Dumnezeu, că toate acestea au fost spuse de Dumnezeu. Toți credincioșii în Dumnezeu chiar sunt de părere că, deși toate cele șaizeci și șase de cărți ale Vechiului și Noului Testament au fost scrise de oameni, totuși, toate au fost dăruite prin inspirația lui Dumnezeu și sunt o consemnare a vorbirilor Duhului Sfânt. Aceasta este înțelegerea denaturată a oamenilor, care nu este în totalitate conformă cu faptele. În realitate, în afară de cărțile profetice, cea mai mare parte a Vechiului Testament este o consemnare istorică. Unele dintre epistolele Noului Testament provin din experiențele oamenilor, iar altele provin din luminarea Duhului Sfânt; epistolele lui Pavel, de pildă, s-au născut din lucrarea omului, toate au fost rezultatul luminării Duhului Sfânt, au fost scrise pentru biserici și au fost cuvinte de îndemn și încurajare pentru frații și surorile din biserici. Nu au fost cuvinte rostite de Duhul Sfânt – Pavel nu a putut vorbi în numele Duhului Sfânt și nici nu a fost profet, cu atât mai puțin a avut viziunile la care a fost martor Ioan. Epistolele lui au fost scrise pentru bisericile din Efes, Corint, Galatia și alte biserici ale acelei vremi. Și astfel, epistolele pauline din Noul Testament sunt epistole pe care Pavel le-a scris pentru biserici, nu inspirații de la Duhul Sfânt, nici vorbiri directe ale Duhului Sfânt. Ele sunt doar cuvinte de îndemn, mângâiere și încurajare, pe care le-a scris pentru biserici în cursul lucrării sale. De asemenea, sunt o consemnare a multor lucrări pe care Pavel le-a făcut în acele vremuri. Acestea au fost scrise pentru toți cei care sunt frați și surori întru Domnul și astfel încât frații și surorile din bisericile de la acea vreme să îi asculte sfatul și să urmeze calea pocăinței a Domnului Isus” [Cuvântul, Vol. 1: Arătarea și lucrarea lui Dumnezeu, „Despre Biblie (3)”]. „Nu tot ce conține Biblia reprezintă o consemnare a cuvintelor rostite personal de către Dumnezeu. Biblia documentează pur și simplu cele două etape anterioare ale lucrării lui Dumnezeu, dintre care o parte este o consemnare a prevestirii profeților, iar cealaltă cuprinde experiențele și cunoștințele notate de către oamenii folosiți de Dumnezeu de-a lungul veacurilor. Experiențele umane sunt întinate de opiniile și cunoștințele oamenilor, și acest lucru este ceva inevitabil. În multe dintre cărțile Bibliei există noțiuni omenești, prejudecăți omenești și înțelegeri denaturate ale oamenilor. Desigur, majoritatea cuvintelor sunt rezultatul luminării și iluminării Duhului Sfânt și sunt înțelegeri corecte – dar, totuși, nu se poate spune că ele exprimă adevărul cu acuratețe deplină. Opiniile lor asupra anumitor lucruri nu sunt decât cunoaștere derivată din experiența personală sau luminare de la Duhul Sfânt. Dumnezeu Însuși i-a instruit pe profeți în ceea ce privește profețiile: profețiile celor ca Isaia, Daniel, Ezra, Ieremia și Ezechiel au venit din instruirea directă de către Duhul Sfânt; acești oameni au fost proroci, ei primiseră Duhul profeției și toți au fost profeți ai Vechiului Testament. În timpul Epocii Legii, acești oameni, care au primit inspirația lui Iahve, au rostit multe profeții, direct instruiți de Iahve” [Cuvântul, Vol. 1: Arătarea și lucrarea lui Dumnezeu, „Despre Biblie (3)”].

În timp ce citeam cuvintele lui Dumnezeu, pastorul Cao asculta atent, dând din cap din când în când. După aceea, am avut părtășie: „Cuvintele lui Dumnezeu Atotputernic sunt foarte clare; Biblia doar consemnează cele două etape anterioare ale lucrării lui Dumnezeu. În afară de cuvintele lui Iahve Dumnezeu, de ale Domnului Isus și de prorocirile profeților, restul e consemnare istorică și experiență umană. Biblia nu conține doar cuvintele lui Dumnezeu, ci și pe cele ale oamenilor și pe ale Satanei. Trebuie să facem diferența între ele și să nu le amestecăm. Așa cum Vechiul Testament consemnează prorocirile profeților precum Isaia, Ilie sau Ezechiel. Înainte de cuvintele lor, mereu se spune ceva precum: «Așa vorbește Iahve» sau «Iahve i-a zis», demonstrând că ei transmiteau direct cuvintele lui Dumnezeu. Însă epistolele sunt experiență umană, o consemnare umană. Scrisorile către biserici, precum cea a lui Pavel, sunt propria lui înțelegere bazată pe experiență. Când frații și surorile de atunci au primit scrisorile lui Pavel, au spus: «A venit o scrisoare de la Pavel.» N-ar fi spus niciodată: «Au venit cuvintele lui Dumnezeu», nu-i așa? Așa că despre epistole nu se poate spune că sunt cuvintele lui Dumnezeu. Dacă pretindem că, în Biblie, cuvintele oamenilor și ale Satanei sunt ale lui Dumnezeu, nu-i asta o blasfemie? Adică, această convingere că «Biblia este în întregime inspirată de Dumnezeu și conține doar cuvintele Lui» este fundamental greșită.”

Când am terminat, era uluit. Mi-a spus, entuziasmat: „Îmi amintesc că profesorul meu de teologie mi-a spus că tot ce e în Biblie e în întregime inspirat de Dumnezeu și e cuvântul Său. Asta am spus noi în toți acești ani. Oare Pavel s-a înșelat în privința asta?” Am fost foarte surprinsă să-l aud întrebând asta. Îl văzusem dând din cap pe parcurs și crezusem că a înțeles, dar nu înțelesese deloc. Oare era exact la fel ca alți lideri religioși, incapabil să înțeleagă cuvintele lui Dumnezeu? Dar apoi m-am gândit: „Acest pastor bătrân s-a agățat de noțiuni religioase timp de decenii; oare le poate lăsa deoparte atât de ușor? Trebuie să am părtășie cu el, cu răbdare.” Pe urmă, am spus: „Deocamdată să nu ne gândim dacă Pavel a avut sau nu dreptate. Să ne uităm la fapte. Pastore Cao, trebuie să știi cum a fost alcătuită Biblia. La câți ani după Domnul a scris Pavel 2 Timotei?” Fără să ezite, a spus că după mai bine de șaizeci de ani. „Și la câți ani după Domnul a fost alcătuit Noul Testament?” A spus că după mai bine de trei sute de ani. Așa că am spus: „Acum să ne gândim: când Pavel a scris 2 Timotei, exista Noul Testament?” Uluit, a spus: „Nu.” Am continuat: „Dacă nu, atunci cuvintele lui Pavel, «Toată Scriptura este inspirată de Dumnezeu», includ Noul Testament?” Făcând ochii mari, a spus: „Înțeleg. Cuvintele lui Pavel nu aveau cum să includă Noul Testament. Slavă Domnului! Cum de nu m-am gândit la asta până acum? În toți acești ani de credință, am crezut mereu că «Toată Scriptura este inspirată de Dumnezeu și sunt cuvintele Sale» și am predicat peste tot despre asta. N-am pus niciodată la îndoială adevărul acestei afirmații. Prin această părtășie, înțeleg acum; Biblia nu conține doar cuvintele lui Dumnezeu, iar noțiunea mea, veche de decenii, trebuie corectată. Slavă lui Dumnezeu!” Văzând că noțiunea pastorului Cao a fost înlăturată, am avut mai multă încredere să-i predic Evanghelia.

Așa că am continuat să am părtășie cu el: „Dumnezeu S-a întrupat ca să-Și facă lucrarea de judecată în zilele de pe urmă, exprimând milioane de cuvinte de adevăr; dezvăluind nu doar tainele Bibliei, ci și toate tainele planului Său de gestionare de 6000 de ani, precum tainele celor trei etape ale lucrării Sale, tainele numelor Lui și ale întrupării Lui. Dumnezeu Atotputernic a dezvăluit și adevărul corupției omului de către Satana, natura satanică a omului, de a se împotrivi lui Dumnezeu, și diverse firi satanice și ne-a arătat calea de a ne lepăda de păcat și de a fi mântuiți de El. Aceste adevăruri exprimate de Dumnezeu Atotputernic au fost cuvintele Duhului Sfânt către biserici, calea vieții veșnice dată de Dumnezeu omenirii în zilele de pe urmă și singura cale de a fi mântuiți și de a intra în Împărăția Cerurilor.” A acceptat toate aceste lucruri, dar tot avea noțiuni despre întruparea lui Dumnezeu în femeie în zilele de pe urmă. Mi-a spus: „Acum pot să accept lucrarea lui Dumnezeu Atotputernic de judecată și de curățire, dar cum poți aduce mărturie că Domnul Isus S-a întrupat în femeie? Ultima dată când a venit, era bărbat; iar Biblia vorbește adesea despre El drept «Fiul»; deci, când Se întoarce, trebuie să fie bărbat. Cum poate fi femeie? E de neconceput pentru mine. Poți avea părtășie cu mine despre asta?” Am spus: „Timp de mii de ani, toți credincioșii au crezut că, de vreme ce Domnul Isus a venit întrupat într-un bărbat, cu siguranță avea să se întoarcă tot bărbat, sigur nu femeie. Totuși, Dumnezeu Atotputernic S-a întrupat în femeie în zilele de pe urmă; mulți se chinuie să accepte asta. Dar trebuie să înțelegem: cu cât oamenii au mai multe noțiuni despre un lucru, cu atât mai mult adevăr există de descoperit. În Biblie, când este profețită întoarcerea Domnului Isus, se menționează mereu «Fiul Omului», «se va arăta Fiul Omului», «venirea Fiului Omului», «Fiul Omului a venit» și «Fiul Omului (în ziua Sa)». Ce înseamnă acest «Fiul Omului»? Când e menționat, se referă la o persoană născută dintr-un om și care are umanitate normală, indiferent dacă e bărbat sau femeie. Deci de ce Domnul Isus a subliniat mereu această expresie, «Fiul Omului»? El ne spunea că, în zilele de pe urmă, Dumnezeu avea să Se întrupeze drept Fiul Omului, ca să Se arate și să lucreze. Dar Domnul nu a spus niciodată dacă Fiul Omului în zilele de pe urmă va fi bărbat sau femeie. Deci cum pot oamenii să Îl limiteze în mod arbitrar? Toți cunoaștem Geneza, capitolul 1, versetul 27: «Dumnezeu l-a creat pe om după chipul Său, după chipul lui Dumnezeu l-a creat; bărbat și femeie i-a creat.» Aici putem vedea că, la început, Dumnezeu a creat bărbatul și femeia, după chipul Său. Dacă stabilim că Dumnezeu e bărbat, atunci cum putem explica faptul că Dumnezeu a creat și femeia după chipul Lui? Așa că nu-L putem limita pe Dumnezeu pe baza noțiunilor și închipuirilor noastre.” Apoi, i-am citit pastorului Cao niște pasaje din cuvintele lui Dumnezeu Atotputernic.

Dumnezeu Atotputernic spune: „Fiecare etapă a lucrării realizate de Dumnezeu își are propria sa semnificație practică. În acele vremuri, când a venit Isus, El a venit în trup de bărbat, dar când Dumnezeu vine de data aceasta, trupul Său este de femeie. De aici, poți vedea cum crearea de către Dumnezeu atât a bărbaților, cât și a femeilor, poate sluji lucrării Sale, iar El nu face deosebire între genuri. Când Duhul Său vine, El poate lua orice trup dorește, iar acel trup Îl poate reprezenta; indiferent dacă este bărbat sau femeie, trupul Îl poate reprezenta pe Dumnezeu atâta vreme cât este trupul Său întrupat. Dacă Isus S-ar fi arătat ca femeie când a venit, cu alte cuvinte, dacă o fetiță și nu un băiat ar fi fost concepută de către Duhul Sfânt, acea etapă a lucrării ar fi fost realizată oricum. Dacă așa ar fi stat lucrurile, atunci etapa actuală a lucrării ar fi trebuit să fie făcută de un bărbat, dar lucrarea ar fi fost realizată oricum. Lucrarea realizată în fiecare etapă are propria însemnătate; nicio etapă a lucrării nu o repetă pe cealaltă, dar, de asemenea, ele nici nu intră în conflict una cu cealaltă” (Cuvântul, Vol. 1: Arătarea și lucrarea lui Dumnezeu, „Cele două întrupări întregesc semnificația întrupării”). „După gen, unul este de gen masculin și celălalt de gen feminin, întregind astfel semnificația întrupării lui Dumnezeu și risipind noțiunile omului despre Dumnezeu: Dumnezeu poate deveni atât de sex masculin cât și feminin, și, în esență, Dumnezeul întrupat este fără gen. El a făcut atât bărbatul cât și femeia, iar pentru El nu există divizare de gen” (Cuvântul, Vol. 1: Arătarea și lucrarea lui Dumnezeu, „Esența trupului locuit de Dumnezeu”). „Dacă Dumnezeu ar veni în trup doar ca bărbat, oamenii L-ar defini ca bărbat, ca Dumnezeul bărbaților și nu L-ar considera niciodată drept Dumnezeul femeilor. Bărbații ar considera atunci că Dumnezeu are același gen ca bărbații, că Dumnezeu este conducătorul bărbaților – dar ce s-ar întâmpla atunci cu femeile? Aceasta este o nedreptate; nu este tratament preferențial? Dacă așa ar sta lucrurile, atunci toți aceia pe care Dumnezeu i-a mântuit ar fi bărbați ca El, și nu ar fi mântuită nicio femeie. Când Dumnezeu a creat omenirea, El l-a creat pe Adam și a creat-o pe Eva. El nu l-a creat doar pe Adam, ci i-a făcut atât pe bărbat, cât și pe femeie, după chipul Său. Dumnezeu nu este doar Dumnezeul bărbaților – El este și Dumnezeul femeilor” [Cuvântul, Vol. 1: Arătarea și lucrarea lui Dumnezeu, „Viziunea lucrării lui Dumnezeu (3)”].

Am continuat părtășia: „Toți știm că, la început, Dumnezeu a creat bărbatul și femeia după chipul Lui. Deci, în mod firesc, Dumnezeu Se poate întrupa ca bărbat, dar și ca femeie. Dacă Dumnezeu Se întrupa de două ori ca bărbat, oamenii ar putea să-L limiteze și să creadă că nu se poate întrupa decât ca bărbat, nu și ca femeie, că este doar Dumnezeul bărbaților, nu și Cel al femeilor. Oare asta nu e o mare neînțelegere despre El? Asta ar însemna o discriminare eternă împotriva femeilor. Ar fi cu adevărat nedrept față de ele. Întâi, Dumnezeu S-a întrupat în bărbat și, în zilele de pe urmă, în femeie. E un lucru foarte însemnat! Dezvăluie perfect firea dreaptă a lui Dumnezeu și faptul că tratează la fel bărbații și femeile. Asta a desăvârșit sensul faptului că a creat bărbatul și femeia. De fapt, nu contează dacă Dumnezeu Se întrupează în bărbat sau femeie. Atât timp cât această persoană poate exprima adevărul și face lucrarea de mântuire a omenirii, Îl poate reprezenta pe Dumnezeu și este Însuși Dumnezeu întrupat. În zilele de pe urmă, Dumnezeu Atotputernic a venit. El exprimă toate adevărurile care purifică și mântuiesc omul, făcându-Și lucrarea de judecată în zilele de pe urmă, aducând Epoca Împărăției și încheind Epoca Harului. Asta dovedește în mod concludent că Dumnezeu Atotputernic este Dumnezeu întrupat și Domnul Isus întors.”

În acel moment, pastorul Cao mi-a spus foarte serios: „Soră, tot ce ai spus e rezonabil și nu te pot contrazice. Dar tot e ceva ce nu pot înțelege. În Geneza 3:16, Dumnezeu spune: «Dorința ta va fi pentru soțul tău, iar el va stăpâni peste tine.» Iar în Corintieni 11:3 se spune: «Bărbatul este capul femeii.» Din aceste texte, putem vedea că femeia este sursa corupției și că e sub stăpânirea bărbatului. Deci cum S-ar putea întoarce Domnul ca femeie?” Auzind cuvintele pastorului Cao, m-am gândit: „Ți-am citit atât de multe cuvinte ale lui Dumnezeu și am avut atât de multă părtășie cu tine, totuși, tot Îl limitezi pe Dumnezeu ca bărbat și nu poți accepta întruparea Lui ca femeie. Se pare că nu-ți poți lăsa deoparte noțiunile atât de ușor.” Dar apoi m-am gândit: „Noțiunile lui se datorează abaterilor din felul în care înțelege Scriptura. Dacă înțelege adevărul, aceste noțiuni vor fi eliminate.” I-am spus: „Pastore Cao, Dumnezeu Atotputernic a vorbit foarte clar despre chestiunea aceasta. Să vedem ce spune El.”

Dumnezeu Atotputernic spune: „În vremuri trecute, când se spunea că bărbatul este capul femeii, acest lucru se referea la Adam și Eva, care fuseseră ademeniți de șarpe – nu la bărbatul și femeia așa cum fuseseră creați de Iahve la început. Bineînțeles, femeia trebuie să se supună soțului ei și să-l iubească, iar un soț trebuie să învețe să-și hrănească și să-și susțină familia. Acestea sunt legile și statutele stabilite de Iahve, pe care omenirea trebuie să le respecte în viața de pe pământ. Iahve i-a spus femeii: «Dorința ta va fi pentru soțul tău, iar el va stăpâni peste tine.» A vorbit astfel doar pentru ca omenirea (adică, atât bărbatul, cât și femeia) să poată duce vieți normale sub stăpânirea lui Iahve și pentru ca viețile oamenilor să aibă o structură și să nu iasă din ordinea corectă. Așadar, Iahve a creat reguli adecvate pentru modul în care ar trebui să acționeze bărbatul și femeia, dar acestea se refereau doar la toate ființele create care trăiesc pe pământ și nu aveau nicio legătură cu trupul întrupat al lui Dumnezeu. Cum ar putea Dumnezeu să fie la fel ca ființele Sale create? Cuvintele Sale au fost direcționate doar către omenirea creației Sale; El a stabilit reguli pentru bărbat și femeie pentru ca omenirea să ducă vieți normale. La început, când Iahve a creat omenirea, El a făcut două tipuri de ființe umane, atât bărbați, cât și femei; astfel, întruparea Sa a fost, de asemenea, diferențiată, fie în bărbat, fie în femeie. El nu Și-a determinat lucrarea în funcție de cuvintele pe care le-a spus lui Adam și Evei. Cele două dăți în care S-a întrupat au fost determinate în întregime potrivit gândirii Sale din vremea când a creat omenirea pentru prima oară; adică, El a realizat lucrarea celor două întrupări ale Sale în funcție de bărbatul și femeia de dinainte de a fi corupți. […] Când Iahve S-a întrupat de două ori, genul trupului Său avea legătură cu bărbatul și femeia care nu au fost ademeniți de șarpe; în conformitate cu bărbatul și femeia care nu fuseseră ademeniți de șarpe, S-a întrupat El de două ori. Să nu crezi că bărbăția lui Isus a fost la fel ca aceea a lui Adam, care a fost ademenit de șarpe. Cei doi nu au absolut nicio legătură, sunt bărbați de două naturi diferite. Cu siguranță nu este posibil ca bărbăția lui Isus să dovedească că El este capul tuturor femeilor, și nu și al tuturor bărbaților? Nu este El Regele tuturor iudeilor (atât bărbați, cât și femei)? El este Dumnezeu Însuși, nu doar capul femeii, ci și capul bărbatului. El este Domnul tuturor ființelor create și capul tuturor ființelor create. Cum ai putea determina că bărbăția lui Isus este simbolul capului femeii? Nu ar fi asta o hulire? Isus este un bărbat care nu a fost corupt. El este Dumnezeu; El este Hristos; El este Domnul. Cum ar putea El să fie un bărbat precum Adam, care a fost corupt? Isus este trupul purtat de cel mai sfânt Duh al lui Dumnezeu. Cum ai putea spune că El este un Dumnezeu care posedă bărbăția lui Adam? În acel caz, nu ar fi fost toată lucrarea lui Dumnezeu greșită? Ar fi încorporat Iahve în Isus bărbăția lui Adam, care a fost ademenit de către șarpe? Întruparea din acest moment nu este un alt exemplu al lucrării lui Dumnezeu întrupat, care este diferită în gen de Isus, dar la fel ca El în natură? Încă mai îndrăznești să spui că Dumnezeu întrupat n-ar putea fi femeie deoarece femeia a fost prima care a fost ademenită de către șarpe? Încă îndrăznești să spui că, deoarece femeia este cea mai necurată și sursa corupției omenirii, Dumnezeu nu S-ar putea întrupa ca femeie? Îndrăznești să continui să spui că «femeia se va supune întotdeauna bărbatului și nu poate niciodată să-L manifeste sau să-L reprezinte direct pe Dumnezeu»?” (Cuvântul, Vol. 1: Arătarea și lucrarea lui Dumnezeu, „Cele două întrupări întregesc semnificația întrupării”).

După ce am citit cuvintele lui Dumnezeu, am continuat: „Din cuvintele lui Dumnezeu Atotputernic, putem vedea că, atunci când Dumnezeu i-a spus femeii: «Dorința ta va fi pentru soțul tău, iar el va stăpâni peste tine», acestea erau cerința și interdicția Lui pentru omenirea coruptă, astfel încât omenirea coruptă să poată trăi, într-o manieră ordonată, sub stăpânirea lui Iahve Dumnezeu. Această cerință nu are nimic de-a face cu Dumnezeu întrupat. Ca în Vechiul Testament, când Iahve Dumnezeu i-a poruncit omului să țină Sabatul. Asta a cerut Dumnezeu de la om. Omul nu putea cere asta de la Domnul Isus. Întocmai precum a spus Domnul Isus: «Sabatul a fost făcut pentru om, nu omul pentru Sabat! Așa că Fiul Omului este Domn chiar și al Sabatului» (Marcu 2:27-28). Deci, deși Biblia spune: «Dorința ta va fi pentru soțul tău, iar el va stăpâni peste tine» (Geneza 3:16), «Bărbatul este capul femeii» (1 Corintieni 11:3), aceste lucruri nu au nimic de-a face cu Dumnezeu întrupat. Indiferent că Dumnezeu Se întrupează ca bărbat sau ca femeie, e mereu trupul purtat de Duhul Lui și mereu e Însuși Dumnezeu. Dacă omul folosește aceste cuvinte ca să-L limiteze pe Dumnezeu ca bărbat, incapabil să devină femeie, și-L neagă pe Dumnezeu întrupat în zilele de pe urmă, oare asta nu înseamnă că Îl pune pe Dumnezeu întrupat în aceeași categorie cu omul corupt? Nu e o blasfemie împotriva lui Dumnezeu?” Ascultându-mă, pastorul a fost uluit. A spus cu seriozitate: „Soră, de vreme ce Domnul S-a întrupat, ar trebui să se nască din oameni și să aibă un gen. Dar eu nu pot accepta imediat că S-a întrupat ca femeie de data asta. Trebuie să mă rog și să-I cer Domnului să mă lumineze.”

Când a spus asta, am fost puțin neliniștită și derutată. Îi oferisem atât de multă părtășie, cum de încă nu-și putea lăsa la o parte noțiunile? Ce se întâmpla oare? Oare nu putea înțelege cuvântul lui Dumnezeu? Nu era una dintre oile lui Dumnezeu? Oare să continui să discut cu el? Ce lecție ar trebui să învăț din asta? În sufletul meu, m-am rugat lui Dumnezeu. După aceea, mi-am amintit cuvintele lui Dumnezeu: „Când predici Evanghelia, trebuie să-ți îndeplinești responsabilitatea și să tratezi cu seriozitate fiecare potențial destinatar al Evangheliei. Dumnezeu mântuiește omul în cea mai mare măsură posibilă, iar tu ar trebui să fii atent la intențiile Sale, nu ar trebui să ratezi cu nepăsare pe nimeni care caută și investighează adevărata cale. […] Unii oameni care investighează adevărata cale au capacitate de înțelegere și sunt de un calibru foarte bun, dar sunt foarte aroganți și neprihăniți de sine și se agață cu încăpățânare de noțiunile religioase. În aceste circumstanțe, ar trebui să ai părtășie cu ei despre adevăr cu dragoste și răbdare pentru a-i ajuta la soluționarea acestor noțiuni. Poți să renunți doar dacă ei nu acceptă adevărul, indiferent de felul în care ai părtășie cu ei despre el – atunci, tu îți vei fi îndeplinit obligația și vei fi arătat bunătate la cel mai înalt nivel” (Cuvântul, Vol. 3: Discursurile lui Hristos al zilelor de pe urmă, „Predicarea Evangheliei este datoria pe care toți credincioșii sunt obligați să o îndeplinească”). Cuvintele lui Dumnezeu mi-au liniștit inima neliniștită. Dumnezeu ne cere să fim iubitori și răbdători cu potențialii destinatari ai Evangheliei. Indiferent dacă, în final, acceptă sau nu Evanghelia, noi trebuie să facem tot posibilul. Mi-am dat seama că încă nu făcusem tot ce ar fi trebuit când i-am predicat Evanghelia pastorului Cao. Nu îndeplinisem cerințele lui Dumnezeu. Văzând că se agăța de Biblie, incapabil să se răzgândească, am crezut că nu avea să priceapă niciodată adevărul. Avusese noțiuni despre întruparea în femeie a lui Dumnezeu și nu înțelesese imediat părtășia mea, așa că-mi pierdusem din nou răbdarea. Aveam prejudecăți față de pastorul Cao, crezând că pastorii nu puteau recunoaște cu ușurință glasul lui Dumnezeu. Odată ce avusese o noțiune care nu putea fi depășită, dădusem un verdict asupra lui, voind chiar să renunț la el. M-am gândit cum Dumnezeu Și-a vărsat tot sângele inimii ca să mântuiască omenirea coruptă și cum a exprimat atât de multe cuvinte ca să ne aprovizioneze și ne hrănească. Ca să ne ajute să înțelegem adevărul, a avut părtășie cu noi, explicând pe îndelete fiecare adevăr. El vorbește în parabole și în metafore și din toate perspectivele, ca să ne ofere suficiente detalii și claritate. Am văzut că iubirea și prețul plătit de Dumnezeu pentru omenire sunt atât de mari, că nu pot fi exprimate în cuvinte. Dar, în datoria mea de predicare a Evangheliei, mă ferisem de greu și voisem să renunț la pastorul Cao. Unde-mi era inima iubitoare? Cum îmi puteam îndeplini astfel datoria? Deși pastorul Cao nu-și schimbase părerea imediat, nu puteam fi nerăbdătoare. Trebuia să-l tratez cu iubire și, dacă nu înțelegea, trebuia să am mai multă părtășie, să mă rog lui Dumnezeu, să mă bazez pe El și să-I cer să-l lumineze și să-l conducă pe pastor. Gândindu-mă la asta, am continuat să am părtășie cu pastorul Cao. „Când credem în Dumnezeu Atotputernic, credem în adevărul pe care l-a exprimat. Indiferent dacă întruparea lui Dumnezeu e bărbat sau femeie, atât timp cât exprimă adevărul și poate purifica și mântui omenirea, El e Însuși Dumnezeu, așa că trebuie să credem în El și să-L acceptăm. Dumnezeu Atotputernic lucrează de mai bine de treizeci de ani, exprimând milioane de cuvinte. A exprimat toate adevărurile care vor scăpa omenirea de păcat și ne vor aduce mântuirea lui Dumnezeu. Mulți care au tânjit după apariția lui Dumnezeu, din toate confesiunile, au recunoscut glasul lui Dumnezeu în cuvintele lui Dumnezeu Atotputernic și s-au întors către El. Toți acești oameni sunt fecioarele înțelepte. Ei au experimentat judecata și mustrarea cuvintelor lui Dumnezeu, au văzut adevărul despre propria corupție, au regretat și s-au urât. Dându-și seama că firea dreaptă a lui Dumnezeu nu tolerează ofensă, au ajuns să aibă o inimă cu frică de Dumnezeu, să se pocăiască realmente, iar firile lor corupte s-au schimbat treptat. Dumnezeu Atotputernic a făcut un grup de biruitori înaintea dezastrelor; ei sunt primele roade profețite în Apocalipsa. Cuvintele lui Dumnezeu Atotputernic și mărturiile bazate pe experiențe ale aleșilor lui Dumnezeu, biruindu-l pe Satana, au fost publicate pe internet demult, aducând mărturie întregii omeniri că Mântuitorul S-a întors. Din ce în ce mai mulți oameni, din toate națiunile, cercetează acum adevărata cale. Lucrarea din zilele de pe urmă a lui Dumnezeu Atotputernic încheie planul de gestionare de șase mii de ani al lui Dumnezeu pentru mântuirea omenirii, mântuindu-ne complet de sub puterea Satanei. Tot ce a realizat lucrarea lui Dumnezeu Atotputernic dovedește fără tăgadă că Dumnezeu Atotputernic este Dumnezeu întrupat, adică Domnul Isus întors. Asta înseamnă că nu se poate stabili pe baza genului dacă Dumnezeu Atotputernic este Domnul Isus întors. Cheia este să vedem dacă El poate exprima adevărul și face lucrarea de mântuire a omenirii.” Atunci pastorul Cao a spus solemn: „Soră, îți înțeleg părtășia. Dacă cineva poate exprima adevărul și face lucrarea de mântuire, atunci, indiferent dacă este bărbat sau femeie, el e Dumnezeu întrupat. Acum, inima mi s-a luminat.”

Ulterior, pastorul Cao a citit mult mai multe din cuvintele lui Dumnezeu Atotputernic, noțiunile lui au fost înlăturate, iar el a acceptat lucrarea lui Dumnezeu din zilele de pe urmă.

Prin această experiență de predicare a Evangheliei, am văzut că toată lucrarea lui Dumnezeu e făcută de El Însuși. Fie că e un pastor sau un prezbiter, orice cunoștințe biblice ar avea, orice învățături teologice sau noțiuni religioase, toți sunt neputincioși în fața adevărului. Atât timp cât pot înțelege cuvintele lui Dumnezeu, au capacitatea de a pricepe și sunt dispuși să caute adevărul, toți pot găsi răspunsurile în cuvintele lui Dumnezeu și, în cele din urmă, vor fi cuceriți de ele. Când i-am împărtășit Evanghelia pastorului Cao, m-am gândit că pastorilor și prezbiterilor le va fi greu să accepte adevărul, așa că am avut prejudecăți față de pastorul Cao. În timp ce-i împărtășeam Evanghelia, văzând că se agăța de noțiuni, am concluzionat că nu putea înțelege glasul lui Dumnezeu și aproape am renunțat la el. Din fericire, cuvintele lui Dumnezeu m-au luminat și m-au îndrumat, așa că am putut să mă înțeleg și să-mi îndeplinesc datoria.

Ulterior, am citit un pasaj din cuvintele lui Dumnezeu, care a clarificat cum să tratăm potențialii destinatari ai Evangheliei, care au noțiuni religioase puternice. Dumnezeu Atotputernic spune: „Dacă o persoană care investighează adevărata cale pune în mod repetat aceeași întrebare, cum ar trebui să răspunzi? Nu ar trebui să te deranjeze să-ți faci timp și să te străduiești să-i răspunzi și ar trebui să te gândești la orice mod posibil de a avea părtășie clară despre întrebare până când înțelege și nu mai pune acea întrebare. Atunci îți vei fi îndeplinit responsabilitatea, iar inima ta nu va mai avea remușcări. Cel mai important, nu vei mai avea remușcări față de Dumnezeu în această chestiune, fiindcă această datorie, această responsabilitate ți-a fost încredințată de Dumnezeu. Când tot ceea ce faci este făcut înaintea lui Dumnezeu, în fața lui Dumnezeu, când totul este comparat cu al lui Dumnezeu cuvânt și făcut conform adevărurilor-principii, atunci felul în care practici va fi în complet acord cu adevărul și cu cerințele lui Dumnezeu. În acest fel, tot ceea ce faci și spui va fi benefic oamenilor, iar ei vor aproba și vor accepta cu ușurință” (Cuvântul, Vol. 3: Discursurile lui Hristos al zilelor de pe urmă, „Predicarea Evangheliei este datoria pe care toți credincioșii sunt obligați să o îndeplinească”). Din cuvintele lui Dumnezeu, am înțeles că, indiferent câte întrebări au sau cât de puternice sunt noțiunile lor religioase, dacă cei care cercetează adevărata cale au o umanitate bună, tânjesc după adevăr și pot înțelege cuvintele lui Dumnezeu, atunci nu ar trebui să avem prejudecăți față de ei sau să-i limităm arbitrar, darămite să renunțăm la ei. În schimb, ar trebui să practicăm cuvintele lui Dumnezeu: „Nu ar trebui să te deranjeze să-ți faci timp și să te străduiești să-i răspunzi și ar trebui să te gândești la orice mod posibil de a avea părtășie clară despre întrebare.” Trebuie să avem părtășie cu ei, cât de bine putem, despre adevărul pe care îl înțelegem, până avem conștiința împăcată. Aceasta este și responsabilitatea noastră de ființă creată. Pe viitor, orice fel de potențiali destinatari ai Evangheliei voi întâlni, dacă au o umanitate bună și înțeleg cuvintele lui Dumnezeu, sunt dispusă să fac tot ce pot ca să am părtășie despre adevăr și să-I aduc mărturie lui Dumnezeu, astfel încât cei care tânjesc sincer după apariția lui Dumnezeu să se poată întoarce la El cât de curând și să întâmpine întoarcerea Domnului. Slavă lui Dumnezeu!


23. De ce n-am vrut să plătesc un preț în datoria mea

de Cynthia, Coreea de Sud

Făceam design grafic pentru biserică și, odată, lidera de echipă m-a desemnat să creez un nou tip de imagine. Pe atunci, dat fiind că nu prea aveam experiență și că nu cunoșteam principiile sau aspectele esențiale ale sarcinii, deși am depus foarte mult efort, rezultatul n-a fost prea grozav. Am mai editat imaginea de câteva ori, fără să văd prea multe îmbunătățiri. Apoi mi s-a părut foarte greu să fac design în acest stil nou. După aceea, când lidera de echipă mi-a spus să mai fac o imagine similară, am fost destul de potrivnică. M-am tot gândit la moduri de a pasa sarcina asta altcuiva și chiar am spus, voit, în fața liderei de echipă, că nu mă pricepeam la un astfel de design. Și-a dat seama ce gândeam și nu mi-a mai repartizat astfel de sarcini. Ulterior, conducătoarea de biserică mi-a cerut, în ultima clipă, să editez o imagine și a pus-o pe lidera de echipă să-mi dea instrucțiuni detaliate. Era o treabă cam urgentă și trebuia să-i modific structura pe baza compoziției originale cât mai repede cu putință și să finisez părțile mai detaliate. Mi s-a părut simplu. Întrucât avea deja forma de bază, câteva ajustări minore ar fi trebuit să fie suficiente. Însă lidera de echipă n-a fost mulțumită de modificările mele și mi-a oferit câteva sugestii despre cum să corectez imaginea editată. Mi s-a părut o bătaie de cap și n-am vrut s-o fac. Am considerat că imaginea era, în principiu, în regulă. Dacă putea fi folosită, era suficient. Chiar era necesar să o modific în detaliu? Avea să fie o risipă de timp și de energie. Așa că am decis să-i spun ce credeam. Dar, spre surprinderea mea, lidera de echipă mi-a trimis acest mesaj: „Nu-ți faci datoria din suflet și nu încerci să obții rezultate bune. Încerci mereu să scapi de bătăi de cap și ești superficială. Cu o astfel de atitudine, cum poți face bine o datorie?” La auzul acestui val de critici, m-am simțit tulburată și nedreptățită. Chiar eram atât de nepricepută? Câteva zile mai târziu, conducătoarea de biserică m-a emondat fiindcă mă dedam la confortul trupului și mă eschivam de la treburi dificile. A spus că voiam să evit bătăile de cap ale designurilor dificile și că nu trudeam la ele, că făceam mereu lucrurile de mântuială în datoria mea și că nu eram demnă de încredere. Auzind-o spunând asta, am fost foarte afectată. Chiar și o soră care mă cunoștea bine a spus direct: „Ca designer, dacă nu te străduiești să creezi un design bun, înseamnă asta că-ți faci datoria?” Cuvintele ei au fost ca un duș rece, care m-a înghețat până în măduva oaselor. Am considerat că, probabil, nu aveam să mai fac nicio datorie. Toți știau ce fel de om eram, așa că nimeni n-avea să mai aibă încredere în mine.

În seara aceea, m-am gândit la tot ce se întâmplase recent și la evaluările pe care mi le făcuseră ceilalți. Am fost foarte supărată și m-am urât fiindcă îi dezamăgisem pe toți. De ce mi-am făcut datoria în felul acela? Am plâns mult. În mâhnirea mea, am citit asta în cuvintele lui Dumnezeu: „Atunci când fac o datorie, oamenii aleg întotdeauna munca ușoară, care nu e obositoare, care nu implică înfruntarea intemperiilor. Acest lucru înseamnă să alegi sarcini ușoare și să te eschivezi de la cele grele și este o manifestare a râvnirii la confortul trupului. Ce altceva? (A se plânge mereu când datoria lor este puțin grea, puțin obositoare, când implică plata unui preț.) (A fi preocupat de mâncare și îmbrăcăminte și de plăcerile trupului.) Toate acestea sunt manifestări ale râvnirii la confortul trupului. Când o astfel de persoană vede că o sarcină este prea laborioasă sau riscantă, i-o vâră pe gât altcuiva; ea însăși face doar lucrare relaxantă și își găsește scuze, spunând că este de calibru slab, că îi lipsește capacitatea de lucru și că nu-și poate asuma această sarcină – când, de fapt, nu o face pentru că râvnește la confortul trupului. […] De asemenea, când face o datorie, se plânge mereu de greutăți și nu vrea să facă niciun efort pentru asta și, imediat ce are puțin timp liber, se odihnește, pălăvrăgește, se relaxează ori se distrează. Iar atunci când se intensifică munca și le întrerupe ritmul și rutina vieții, sunt nefericiți și nemulțumiți de asta. Ei mormăie și se plâng și devin superficiali în îndeplinirea îndatoririlor lor. Aceasta înseamnă râvnirea la confortul trupului, nu-i așa? […] Sunt oamenii care se complac în confortul trupului potriviți pentru a îndeplini o datorie? De îndată ce aduce cineva în discuție subiectul îndeplinirii datoriei sau vorbește despre plata unui preț și despre a suferi greutăți, ei vor clătina din cap continuu. Au prea multe dificultăți, se plâng mereu și sunt plini de negativitate. Astfel de oameni sunt inutili, nu sunt calificați să-și îndeplinească îndatoririle și ar trebui eliminați” [Cuvântul, Vol. 5: Responsabilitățile conducătorilor și lucrătorilor, „Responsabilitățile conducătorilor și lucrătorilor (2)”]. Din cuvintele lui Dumnezeu, am văzut că a alege doar sarcini simple și ușoare într-o datorie și a-i pune mereu pe alții să facă lucrurile mai complicate și dificile nu ține de intelect sau de calibru. Înseamnă a se deda la confort și a nu fi dispus să plătești un preț. În trecut, când lidera de echipă m-a pus să lucrez la un nou tip de design, mi s-a părut dificil fiindcă abia ce începusem să învăț. Trebuia să sufăr, să plătesc un preț, să chibzuiesc și să revizuiesc de mai multe ori ca să fac o treabă bună. Fără să vreau bătăi de cap, mă retrăsesem și găsisem o scuză ca să pasez sarcina. Voisem doar o lucrare simplă și ușoară. Când conducătoarea de biserică mi-a cerut să editez o imagine, lidera de echipă mi-a dat instrucțiuni detaliate, sperând că o să mă descurc mai bine. Deși am fost de acord, mi s-a părut o bătaie de cap, așa că nu m-am gândit bine la asta și n-am depus eforturi reale, încercând să-mi ușurez situația. Am văzut că, orice sarcină ar fi fost, eram reticentă să fac ceva care necesita efort mental sau fizic intens. Mă preocupa trupul. Am citit în cuvintele lui Dumnezeu: „Astfel de oameni sunt inutili, nu sunt calificați să-și îndeplinească îndatoririle și ar trebui eliminați.” Asta m-a speriat puțin. Când îmi făceam datoria, mă gândeam întotdeauna la trup și mă dedam la confort și nu eram deloc dispusă să sufăr și să plătesc un preț. Mă gândeam doar să fiu scutită de bătăi de cap și să nu-mi obosesc inima sau mintea. Nu exista nicio sinceritate sau loialitate în felul în care-mi făceam datoria. Credeam că dacă-mi puteam termina sarcinile, chiar și de mântuială, era suficient. Nu jucasem un rol pozitiv. În plus, afectasem progresul lucrării. Dacă o țineam așa, fără să mă schimb, mai devreme sau mai târziu, Dumnezeu avea să mă elimine.

Într-o zi, am citit mai multe din cuvintele lui Dumnezeu: „Unii oameni își fac datoria în mod consecvent și nu par să aibă probleme majore – nu comit fapte rele evidente, nu provoacă perturbări sau tulburări, nu merg pe calea antihriștilor și nu există greșeli majore sau probleme de principiu în îndeplinirea îndatoririlor lor. Și totuși, în doar câțiva ani ajung să fie dezvăluiți fără să-și dea seama: nu acceptă deloc adevărul și sunt neîncrezători. Ce se întâmplă aici? Oamenii nu pot vedea problema cu ei, dar Dumnezeu scrutează cele mai lăuntrice colțuri ale inimilor oamenilor și poate vedea problema. Acești indivizi sunt mereu superficiali și nepocăiți în îndeplinirea îndatoririlor lor. Pe măsură ce timpul trece, ei sunt sortiți să fie dezvăluiți. Ce înseamnă a fi mereu nepocăit? Înseamnă că, deși își îndeplinesc îndatoririle în mod consecvent, au mereu o atitudine eronată față de aceste îndatoriri, o atitudine superficială, și nu-și pun niciodată inima în îndatoririle lor, cu atât mai puțin întreaga inimă. Chiar dacă depun un mic efort, ei doar fac lucrurile de formă și sunt departe de a-și pune toată puterea în îndeplinirea îndatoririlor lor. Fărădelegile lor sunt fără sfârșit. În ochii lui Dumnezeu, acești oameni sunt în mod consecvent nepocăiți și sunt mereu superficiali și nu se schimbă niciodată – adică, nu se leapădă de răul din mâinile lor și nu se pocăiesc înaintea lui Dumnezeu, iar Dumnezeu nu vede o atitudine de pocăință în ei sau o schimbare în atitudinea lor. Ei abordează cu persistență îndatoririle și însărcinările date de Dumnezeu cu această atitudine și metodă. Această fire încăpățânată și intransigentă a lor nu se schimbă niciodată. Mai mult, nu s-au simțit niciodată îndatorați lui Dumnezeu și nu au simțit niciodată că superficialitatea lor este o fărădelege și o faptă rea. În inimile lor, nu există niciun simț al îndatorării, nicio vinovăție, nicio mustrare de conștiință și cu atât mai puțin există autocritică. Dacă lucrurile continuă așa, Dumnezeu îi va considera pe acești oameni irecuperabili. Indiferent ce spune Dumnezeu, indiferent câte predici aud acești oameni sau câte doctrine pot rosti, inimile lor nu pot accepta adevărul și nu se schimbă, nici nu se îndreaptă, așa că Dumnezeu spune: «Nu există nicio speranță pentru această persoană. Nimic din ce spun nu-i poate mișca inima și nimic din ce spun nu-l poate face să se întoarcă. Nicio metodă pe care o încerc nu poate produce o schimbare în el. Această persoană nu mai este vrednică să-și facă datoria și nu mai este vrednică să presteze servicii în casa Mea.» De ce spune Dumnezeu acest lucru? Pentru că este în mod consecvent superficială în îndeplinirea datoriei și în lucrarea sa și, indiferent cum este emondată și câtă toleranță și răbdare i se acordă, este zadarnic și nu o poate face să se pocăiască sau să se schimbe cu adevărat, cu atât mai puțin o poate determina să-și facă bine datoria și categoric nu poate porni pe calea urmăririi adevărului, așa că această persoană este irecuperabilă. Când Dumnezeu determină că o persoană este irecuperabilă, va mai continua El să o țină strâns? Nu va face asta. Dumnezeu o va lăsa să plece” (Cuvântul, Vol. 3: Discursurile lui Hristos al zilelor de pe urmă, Partea a III-a). „Care este standardul după care sunt judecate acțiunile și comportamentul unei persoane drept bune sau rele? Acesta e dacă acea persoană, în gândurile, dezvăluirile și acțiunile sale, deține sau nu mărturia punerii în practică a adevărului și a trăirii adevărului-realitate. Dacă nu ai această realitate sau nu o trăiești, atunci, fără nicio îndoială, ești un răufăcător. Cum îi privește Dumnezeu pe răufăcători? Pentru Dumnezeu, gândurile tale și acțiunile tale exterioare nu aduc mărturie pentru El, nici nu-l umilesc și nu îl înfrâng pe Satana; în schimb, Îl fac de rușine pe Dumnezeu și sunt pline de semnele dezonorării Sale. Nu aduci mărturie pentru Dumnezeu, nu te consumi pentru El și nici nu-ți îndeplinești responsabilitățile și obligațiile de dragul lui Dumnezeu; în schimb, acționezi în interes propriu. Ce înseamnă «în interes propriu»? Mai precis, înseamnă în interesul Satanei. Prin urmare, în final, Dumnezeu va spune: «Plecați de la Mine, voi, cei ce săvârșiți fărădelegea!» În ochii lui Dumnezeu, acțiunile tale nu vor fi văzute ca fapte bune, vor fi considerate fapte rele. Nu numai că nu vor obține aprobarea lui Dumnezeu – vor fi condamnate. Ce speră să câștige cineva dintr-o astfel de credință în Dumnezeu? Oare, până la urmă, nu-i așa că o astfel de credință nu va da niciun rezultat?” (Cuvântul, Vol. 3: Discursurile lui Hristos al zilelor de pe urmă, „Libertatea și eliberarea pot fi dobândite doar prin alungarea firilor corupte”). Înainte credeam că, deși pasasem proiectele mai grele și mai complicate, nu eram niciodată inactivă și uneori lucram până târziu la un design. Credeam că era suficient să-mi fac datoria astfel. Din cuvintele lui Dumnezeu, am văzut că El nu Se uită la cât de mult am lucrat sau la cât efort am depus, ci mai degrabă la atitudinea față de datoria noastră, dacă ținem cont de intenția lui Dumnezeu și dacă deținem mărturia practicării adevărului. Așa decide dacă datoria unui om va dobândi aprobarea Lui. Deși părea că-mi făcusem tot timpul datoria, aveam o atitudine relaxată și superficială față de ea, ținând cont doar de trup și răsfățându-mă. Făceam doar ce-mi era ușor și mă eschivam de la lucrurile grele, fără nicio loialitate sau supunere. A-mi face datoria în felul acesta nici măcar nu întrunea standardele pentru muncă, ci însemna a încerca să-L păcălești și să-L înșeli pe Dumnezeu. M-am gândit la perioada când abia începusem și lidera de echipă mi-a repartizat niște sarcini importante, dar întrucât îmi făceam în permanență datoria de mântuială, fiind atrasă de lucruri ușoare și neținând cont de lucrarea bisericii, ci doar de trupul meu, ea a încetat să-mi mai dea proiecte importante. Am devenit un om pe care nici Dumnezeu, nici alți oameni nu se puteau baza și care nu putea face decât o muncă cu sarcini ușoare. Cu o astfel de atitudine față de datorie, nu pregăteam fapte bune; mai degrabă, adunam fărădelegi. Dacă nu renunțam la acest rău și nu mă pocăiam față de Dumnezeu, El avea să mă disprețuiască și să mă respingă odată ce fărădelegile mele sporeau și atunci aveam să fiu pe deplin dezvăluită și eliminată de El. Atunci mi-am dat seama cât de periculoasă era atitudinea mea față de datorie și m-am speriat puțin. Am conștientizat și că emondarea aceasta era aducerea aminte și avertismentul lui Dumnezeu pentru mine. Eram prea nepăsătoare și înțelegeam greu lucrurile! Dacă ceilalți nu mi-ar fi atras atenția, n-aș fi văzut că atitudinea mea față de datorie Îl dezgusta pe Dumnezeu. Știam că trebuia să-mi schimb imediat această stare greșită, să mă pocăiesc față de Dumnezeu și să nu mai fiu intransigentă și răzvrătită.

Am citit mai multe din cuvintele lui Dumnezeu despre starea mea de a ține cont de trup și de a mă deda confortului. Cuvintele lui Dumnezeu spun: „Indiferent de lucrarea pe care o fac unii oameni sau de datoria pe care o îndeplinesc, nu sunt competenți pentru ea, nu își pot asuma responsabilitatea și nu sunt capabili să îndeplinească niciuna dintre obligațiile sau responsabilitățile pe care s-ar cuveni să le aibă o persoană. Nu sunt ei rebuturi? Mai sunt ei demni de a fi numiți oameni? Cu excepția oamenilor grei de cap, a celor cu handicap mintal și a celor care suferă de dizabilități fizice, există cineva în viață care nu s-ar cuveni să își facă îndatoririle și să își îndeplinească responsabilitățile? Dar o astfel de persoană este întotdeauna alunecoasă, leneșă și nu dorește să își îndeplinească responsabilitățile; implicația este că nu dorește să fie o ființă umană în adevăratul sens al cuvântului. Dumnezeu i-a dat șansa de a fi o ființă umană, i-a dat calibru și daruri, însă ea nu le poate folosi pentru a-și face datoria. Nu face nimic, ci dorește să se bucure de distracții la tot pasul. Este o astfel de persoană potrivită pentru a fi numită ființă umană? Indiferent ce lucrare îi este dată – fie că este importantă sau obișnuită, dificilă sau simplă – întotdeauna este superficială, alunecoasă și leneșă. Atunci când apar probleme, încearcă să arunce responsabilitatea pentru acestea asupra altora, neasumându-și nicio responsabilitate, și dorește să continue să-și trăiască viața parazitară. Nu este oare un rebut inutil?” [Cuvântul, Vol. 5: Responsabilitățile conducătorilor și lucrătorilor, „Responsabilitățile conducătorilor și lucrătorilor (8)”]. „Ce fel de oameni sunt inutili? Oamenii confuzi, oamenii care își pierd zilele aiurea. Oamenii de acest fel nu sunt responsabili în nimic din ceea ce fac și nici nu iau acel lucru în serios; transformă totul într-un dezastru. Nu iau în seamă cuvintele tale, indiferent de modul în care ai părtășie despre adevăr. Ei cred: «Voi face totul de mântuială dacă vreau. N-ai decât să spui ce vrei! În orice caz, în prezent, îmi fac datoria și am ce mânca, iar asta este de ajuns. Măcar nu trebuie să fiu un cerșetor. Dacă într-o zi nu voi avea ce să mănânc, mă voi gândi atunci la asta. Cerul va lăsa mereu omului o cale de ieșire. Spui că nu am conștiință sau rațiune și că sunt confuz – ei bine, și ce dacă? Nu am încălcat legea. Cel mult, îmi lipsește puțin caracterul, dar acest lucru nu reprezintă o pierdere pentru mine. Atât timp cât am de mâncare, e în regulă.» Ce părere ai despre această perspectivă? Îți spun, oamenii confuzi de acest fel, care își pierd zilele aiurea, sunt cu toții sortiți să fie eliminați și nu pot, sub nicio formă, să obțină mântuirea. Toți cei care cred în Dumnezeu de câțiva ani, dar niciodată nu au acceptat nicio parte din adevăr și nu au mărturii bazate pe experiență vor fi eliminați. Niciunul nu va supraviețui. Gunoaiele și cei buni de nimic sunt cu toții niște paraziți și sunt sortiți să fie eliminați. În cazul în care conducătorii și lucrătorii sunt doar niște paraziți, cu atât mai mult trebuie să fie demiși și eliminați. Oamenii confuzi ca aceștia vor încă să fie conducători și lucrători; nu sunt vrednici de acest lucru! Ei nu fac nicio lucrare reală și totuși vor să fie conducători. Într-adevăr, n-au pic de rușine!” [Cuvântul, Vol. 5: Responsabilitățile conducătorilor și lucrătorilor, „Responsabilitățile conducătorilor și lucrătorilor (8)”]. Expunerea aspră de la Dumnezeu m-a făcut să conștientizez că, dacă o persoană este mereu superficială într-o datorie, fără să-și asume vreo răspundere, înseamnă că este ca un gunoi. Dacă nu pune suflet în nimic, dacă mereu trage chiulul, plutind în derivă prin viață, fără să-și îndeplinească îndatoririle cum trebuie sau să deprindă abilități noi, atunci este inutilă. Am reflectat și am văzut că așa eram eu în datoria mea. Indiferent ce sarcină primeam, nu voiam să mă gândesc prea mult la ea, să sufăr sau să mă străduiesc să fiu eficientă în datoria mea. Eram mulțumită doar să par ocupată și să nu fiu inactivă. Oare nu iroseam timpul făcându-mi datoria în felul acela? Mi-am dat seama și că, de când eram mică, mereu invidiasem oamenii din familii înstărite, care nu aveau nicio grijă pe lume, puteau călători și avea o viață confortabilă și ușoară. Tânjeam să am și eu o astfel de viață! Consideram că, de vreme ce noi, oamenii, trăim doar câteva decenii, dacă nu ne simțim bine, oare nu-i o viață trăită în van? Când am crescut, am văzut că toți ceilalți trudeau pentru bani, așa că am pornit o afacere. Dar tot n-am vrut să consum prea multă energie și mereu eram captivată de emisiuni TV și de romane. Nu m-am preocupat prea mult de afacerea mea și nu mi-a păsat dacă făceam sau nu bani. Până la sfârșitul anului, nu numai că nu câștigasem nimic, dar pierdusem bani. Însă nici asta nu m-a mâhnit prea tare și m-am alinat, considerând că niște pierderi nu contau atât timp cât era mâncare pe masă. Perspectiva mea asupra vieții era: „Bea azi vinul de azi și fă-ți mâine griji pentru ziua de mâine” și „Viața este scurtă, așa că bucură-te de ea cât poți.” Dat fiind că fusesem influențată de aceste gânduri satanice, nu m-am ocupat cum trebuie de îndatoririle mele și nu m-am străduit să progresez. Nu aveam un țel în viață. Am trăit după aceste gânduri și după ce am devenit credincioasă. Consideram că a fi mereu relaxată în datoria mea, a nu mă obosi, a nu gândi prea mult sau a nu mă stresa erau moduri grozave de a trăi. Dar, de fapt, nu puteam face față niciunui fel de lucrare. Nu eram deloc utilă, eram ca un gunoi. Cu cât reflectam mai mult la purtarea mea, cu atât mai surprinsă eram. Oare nu eram exact tipul de parazit dat în vileag de Dumnezeu? Ca să mântuiască omenirea, Dumnezeu nu numai că Și-a exprimat cuvintele și ne-a furnizat adevărul și viața, dar ne-a oferit și toate lucrurile necesare ca să supraviețuim și ne-a permis să ne bucurăm de abundența lor. El are grijă de noi și ne ocrotește, împiedicându-ne să cădem în capcanele Satanei. Însă eu am fost nepăsătoare și iresponsabilă. Nu am știut să răsplătesc iubirea lui Dumnezeu în datoria mea și, în schimb, am devenit un parazit leneș. Otrăvită și influențată de această gândire satanică, am căutat doar plăcerile și răsfățurile trupului. Nu m-am gândit niciodată cu seriozitate la lucruri potrivite sau cum să-mi fac bine datoria ca să-L mulțumesc pe Dumnezeu. La gândul acela, am simțit greață și dezgust față de mine însămi, precum și dispreț. Am simțit că fusesem cu adevărat prea profund coruptă de Satana. Îmi pierdusem complet conștiința și rațiunea și devenisem foarte amorțită. Am văzut și cum Satana folosește aceste gânduri ca să paralizeze oamenii și să ne facă tot mai depravați. În final, devenim gunoaie, cadavre ambulante fără suflet. Am regretat profund că nu-mi făcusem corespunzător datoria, că nu făcusem nimic ca să-L alin pe Dumnezeu. M-am simțit foarte îndatorată față de El și m-am rugat: „Dumnezeule, am fost profund coruptă de Satana. Dacă nu m-ai fi dezvăluit, n-aș fi văzut niciodată cât de gravă e problema mea. Am fost iresponsabilă în datoria mea și mi-a lipsit umanitatea, bucurându-mă de atât de mult din harul Tău, dar neștiind niciodată să-Ți răsplătesc iubirea. Am fost un parazit. Mă voi răzvrăti împotriva trupului și mă voi pocăi față de Tine, voi căuta adevărul în mod conștient și-mi voi face datoria conform cerințelor Tale.”

Mai târziu, am citit un alt pasaj din cuvintele lui Dumnezeu. Dumnezeu Atotputernic spune: „Întrucât ești o persoană, ar trebui să te gândești bine care sunt responsabilitățile unei persoane. Nu este nevoie să fie menționate responsabilitățile pe care non-credincioșii le stimează cel mai mult, ca de exemplu să ai devotament filial, să ai grijă de părinții tăi și să-ți faci un nume pentru familia ta. Toate acestea sunt deșarte și lipsite de orice semnificație reală. Care este responsabilitatea minimă pe care ar trebui să o îndeplinească o persoană? Cel mai realist lucru este maniera în care îți faci bine datoria astăzi. Să fii mulțumit doar cu a face lucrurile mecanic nu înseamnă că-ți îndeplinești responsabilitățile și a rosti doar cuvinte și doctrine nu înseamnă că-ți îndeplinești responsabilitățile. Numai practicarea adevărului și îndeplinirea lucrurilor în conformitate cu principiile înseamnă să-ți îndeplinești responsabilitățile. Numai atunci când maniera în care practici adevărul a fost eficientă și de folos oamenilor, îți vei fi îndeplinit cu adevărat responsabilitatea. Indiferent de datoria pe care o faci, numai când perseverezi în a acționa conform adevărurilor-principii în toate lucrurile, îți vei fi îndeplinit cu adevărat responsabilitatea. A face ceva mecanic după maniera umană de a face lucrurile înseamnă să fii superficial; numai respectarea adevărurilor-principii înseamnă să-ți faci datoria și să-ți îndeplinești responsabilitatea cum se cuvine. Iar când îți îndeplinești responsabilitatea, nu este aceasta o manifestare a loialității? Este manifestarea loialității față de datoria ta. Numai când ai acest simț al responsabilității, această hotărâre și dorință și această manifestare a loialității față de propria datorie, Dumnezeu te va privi cu simpatie și te va aproba. Dacă tu n-ai nici măcar acest simț al responsabilității, Dumnezeu te va trata ca pe un leneș, un neghiob și te va disprețui. […] Ce așteptări are Dumnezeu de la o persoană căreia i-a atribuit o anumită sarcină în biserică? În primul rând, Dumnezeu speră că este sârguincioasă și responsabilă, că acordă o mare importanță sarcinii și o gestionează în consecință, îndeplinind-o bine. În al doilea rând, Dumnezeu speră că este o persoană demnă de încredere, că oricât de mult timp trece și indiferent de modul în care se schimbă mediul ei, simțul ei de răspundere nu se clatină, iar caracterul ei face față testului. Dacă este o persoană de încredere, Dumnezeu va fi liniștit. El nu va mai supraveghea sau monitoriza această chestiune pentru că, în sinea Lui, Dumnezeu are încredere în ea. Când Dumnezeu îi dă această sarcină, ea o va duce cu siguranță la bun sfârșit, fără nicio gafă. Când Dumnezeu le încredințează oamenilor o sarcină, nu reprezintă aceasta dorința Lui? (Ba da.) Apoi, odată ce înțelegi intenția lui Dumnezeu, ar trebui să știi în inima ta cum să îndeplinești cerințele lui Dumnezeu, să găsești simpatie în ochii lui Dumnezeu și să-L faci pe Dumnezeu să aibă încredere în tine. Dacă îți poți vedea clar performanța și comportamentul propriu, precum și atitudinea cu care îți abordezi datoria, dacă ai cunoaștere de sine și știi ce ești, nu este atunci irezonabil să ceri ca Dumnezeu să te privească în mod favorabil și să-ți arate har sau să-ți acorde un tratament special? (Ba da, este.) Chiar și tu te desconsideri, chiar și tu te disprețuiești, așa că nu are sens să ceri ca Dumnezeu să te privească cu simpatie. Ca atare, dacă vrei ca Dumnezeu să te privească în mod favorabil, ar trebui ca măcar ceilalți să poată avea încredere în tine. Dacă vrei ca ceilalți să aibă încredere în tine, să te privească în mod favorabil, să aibă o părere bună despre tine, atunci trebuie cel puțin să fii demn, responsabil, fidel cuvântului dat și demn de încredere. Și apoi, înaintea lui Dumnezeu, trebuie să fii harnic, responsabil și loial – atunci vei fi îndeplinit în mare parte cerințele lui Dumnezeu de la tine. Atunci va exista speranța să obții aprobarea lui Dumnezeu, nu-i așa? (Da, așa e.)” [Cuvântul, Vol. 5: Responsabilitățile conducătorilor și lucrătorilor, „Responsabilitățile conducătorilor și lucrătorilor (8)”]. Din cuvintele lui Dumnezeu, am aflat că fiecare om are propriile responsabilități și obligații și că, pentru a trăi cu demnitate și însemnătate, cheia e să ne putem îndeplini responsabilitățile din îndatoririle noastre și să tratăm fiecare sarcină încredințată de Dumnezeu cu seriozitate și atenție. N-ar trebui să avem nevoie de îndemnurile și de aducerile aminte constante ale celorlalți, ci să avem simțul răspunderii. Oricum ar ieși lucrurile, important este în ce mod pune un om suflet în ceea ce face. Doar cei cu o astfel de atitudine au integritate și demnitate și sunt oameni pe care se poate conta, iar Dumnezeu Își va aminti de faptele lor. Să înțeleg intenția lui Dumnezeu a fost edificator pentru mine și mi-a oferit o cale de practică. Ulterior, în datoria mea, mi-am amintit adesea să fiu mai atentă, să caut adevărurile-principii și să mă străduiesc să fac lucrurile cât de bine puteam.

Odată, când vorbeam cu o soră despre planul unei imagini, a menționat că trebuia să folosim stilurile occidentale ca referințe și să o facem impresionantă. Când a spus „impresionantă”, m-am gândit că avea să fie dificil și, deși știam că stilurile occidentale arătau bine, să facem tot felul de efecte decorative ar fi fost complicat. Alte surori făcuseră mereu acele tipuri de design în trecut, dar eu nu mă pricepeam prea bine la ele. Mi-ar fi fost foarte greu să le fac să iasă bine și ar fi necesitat mult timp și energie. Am ezitat și am vrut să refuz, să pun o altă soră să le facă, dar apoi m-am gândit la un pasaj din cuvintele lui Dumnezeu pe care îl mai citisem: „Să presupunem că biserica rânduiește o treabă pentru tine, iar tu spui: «[…] Orice slujbă îmi încredințează biserica, o voi prelua cu toată inima și puterea mea. Dacă există ceva ce nu înțeleg sau se ivește o problemă, mă voi ruga lui Dumnezeu, voi căuta adevărul, voi rezolva problemele potrivit adevărurilor-principii și voi face bine slujba. Oricare ar fi datoria mea, voi folosi tot ce am pentru a o face bine și pentru a-L mulțumi pe Dumnezeu. Pentru orice pot realiza, voi face tot posibilul să preiau responsabilitatea pe care ar trebui să o port și, cel puțin, nu mă voi împotrivi conștiinței și rațiunii mele, nu voi fi superficial, șiret și leneș și nici nu mă voi deda la roadele muncii altora. Nimic din ce voi face nu va fi sub standardul conștiinței.» Acesta este standardul minim pentru conduita personală, iar cel care își face datoria în acest fel se poate califica drept o persoană care are conștiință și rațiune. Trebuie cel puțin să ai conștiința curată în realizarea datoriei tale și trebuie să fii cel puțin vrednic de cele trei mese pe zi ale tale și să nu fii un parazit. Acest lucru se numește a avea un simț al responsabilității. Indiferent dacă ai un calibru bun sau slab și dacă înțelegi sau nu adevărul, în orice caz, trebuie să ai această atitudine: «Deoarece mi s-a dat să fac această lucrare, trebuie să o tratez cu seriozitate, trebuie să o transform în preocuparea mea și trebuie să-mi folosesc toată inima și toată puterea pentru a o face bine. În ceea ce privește posibilitatea de a o face perfect, nu pot să-mi permit să ofer o garanție, dar atitudinea mea este că mă voi strădui să o realizez bine și, cu siguranță, nu voi fi superficial în acest sens. Dacă apare o problemă cu lucrarea, ar trebui să-mi asum responsabilitatea și să mă asigur că învăț ceva din asta și-mi fac bine datoria.» Aceasta este atitudinea corectă” [Cuvântul, Vol. 5: Responsabilitățile conducătorilor și lucrătorilor, „Responsabilitățile conducătorilor și lucrătorilor (8)”]. M-am gândit cât de iresponsabilă fusesem în datoria mea. Mereu făceam lucrurile de mântuială și multe fapte care-L dezgustau pe Dumnezeu. De data asta nu puteam să țin cont de trup și să mă dedau la confort, ci trebuia să țin cont de intenția lui Dumnezeu și să-mi asum responsabilitatea pentru datoria mea. Am hotărât în sinea mea că, oricât de multe puteam realiza, mai întâi trebuia să mă supun și să trudesc. Cel mai important era să fac tot ce-mi stătea în putință. Cu aceste gânduri, am simțit că aveam o direcție. Am chibzuit la principiile lucrării noastre și am compilat niște materiale de referință, iar apoi am făcut mai multe versiuni și le-am trimis altor surori ca să-mi dea sugestii. După câteva revizuiri, imaginea a fost gata, în sfârșit. Când am practicat în felul acela, m-am simțit împăcată în inima mea și mai pragmatică decât înainte.

Ulterior, m-am axat pe autoreflecție și pe răzvrătirea împotriva trupului în datoria mea. M-am asigurat că mă gândesc mai mult la lucrurile mărunte din viața mea, la sarcinile pe care mi le repartiza biserica și la felul în care să-mi fac mai bine datoria. De fapt, asta nu m-a obosit, ci m-a făcut să mă simt împlinită. Chiar e minunat să te porți într-un asemenea mod! Deși, uneori, tot vreau să țin cont de trup și să mă răsfăț, îmi cunosc mai bine corupția decât înainte. Odată ce-mi dau seama că este dezvăluită, mă voi ruga imediat și-I voi cere lui Dumnezeu să mă ajute să mă răzvrătesc împotriva trupului și să mă disciplineze dacă sunt din nou superficială, înșelătoare și iresponsabilă. Cu timpul, am putut să port o povară în datoria mea și am fost dispusă să fac față responsabilităților mele și să-mi îndeplinesc datoria. Aceasta e singura cale de a trăi cu integritate, demnitate și pace lăuntrică.


24. Atârnând de un fir de ață

de Zhang Hui, China

Nu mult după ce am primit lucrarea lui Dumnezeu Atotputernic din zilele de pe urmă, i-am predicat Evanghelia unui frate de la vechea mea biserică. Apoi, într-o după-amiază, Pastorul Li și colegul Wang au venit la mine acasă. Inima îmi bătea puternic. M-am întrebat: „Pentru ce au venit? Oare știu că L-am acceptat pe Dumnezeu Atotputernic? Când alți membri ai bisericii L-au acceptat pe Dumnezeu Atotputernic, ei au lansat zvonuri, i-au intimidat și le-au făcut pe familiile lor să se opună credinței lor. Ce fel de tactici vor folosi împotriva mea?” Fiul și fiica mea au apărut destul de curând. Eram nedumerită. Copiii mei spuseseră că erau foarte ocupați, deci de ce ar fi venit amândoi astăzi? Aranjase pastorul Li acest lucru? Mi-am dat seama că ei se pregătiseră pentru asta dinainte. M-am rugat numaidecât lui Dumnezeu: „O, Dumnezeule, nu știu ce au de gând să încerce cu mine. Am statura prea mică pentru a ști cum să fac față la asta. Te rog, îndrumă-mă și ajută-mă să rămân ferm pe adevărata cale.” M-am simțit mai liniștit după rugăciune.

Chiar atunci, pastorul Li a zâmbit și a spus: „Frate Zhang, am auzit că ai acceptat Fulgerul de la Răsărit acum. E adevărat? Oricât de mult adevăr cuprinde Fulgerul de la Răsărit, noi nu îl putem accepta. Noi toți am crezut vreme de mulți ani în Domnul, am predicat și am lucrat pentru El. Știm cu toții că Domnul Isus a fost răstignit și a devenit o jertfă pentru păcat, ceea ce ne-a răscumpărat de păcatul nostru. Trebuie să susținem numele și calea Domnului în orice moment. Nu putem crede în alt Dumnezeu. Nu Îl trădezi pe Domnul, îndepărtându-te de Domnul Isus și crezând în Dumnezeu Atotputernic?” Eram netulburat și am rostit calm: „Pastore Li, trebuie să fim obiectivi și practici. Trebuie să ne ghidăm după dovezi și să nu condamnăm, pur și simplu, acest lucru în mod arbitrar. Tu nu ai cercetat calea Fulgerului de la Răsărit și nu ai citit cuvintele lui Dumnezeu Atotputernic, deci cum poți concluziona că eu Îl trădez pe Domnul prin acceptarea Fulgerului de la Răsărit? Știi de unde provine adevărul? Știi cine exprimă adevărul? Domnul Isus a spus: «Eu sunt calea, adevărul și viața» (Ioan 14:6). Dumnezeu este sursa adevărului. Cum poți spune că, indiferent cât adevăr există în Fulgerul de la Răsărit, nu îl putem accepta? Nu este aceasta împotrivire intenționată față de adevăr și de Dumnezeu? În acest caz, putem măcar să ne considerăm credincioși în Domnul? Am citit mult din cuvintele lui Dumnezeu Atotputernic în ultima vreme și am văzut că toate acestea sunt adevărul, că dezvăluie numeroase adevăruri și taine. Toate frământările mele de pe parcursul anilor mei de credință au fost rezolvate prin cuvintele lui Dumnezeu Atotputernic. Cred cu fermitate că Dumnezeu Atotputernic este întoarcerea Domnului Isus. A-L urma pe Dumnezeu Atotputernic înseamnă a întâmpina sosirea Domnului. Spui că a crede în Dumnezeu Atotputernic este o trădare la adresa Domnului Isus. Este asta conform adevărului? Când Domnul Isus a venit să lucreze, mulți oameni au părăsit templul pentru a-L urma. Asta înseamnă că ei L-au trădat pe Iahve Dumnezeu? Cu toate că lucrarea de răscumpărare a Domnului Isus a fost diferită de lucrarea de proclamare a legii pe care a înfăptuit-o Iahve Dumnezeu și numele lui Dumnezeu s-a schimbat, la rândul său, Domnul Isus și Iahve sunt același unul Dumnezeu. Crezând în Domnul Isus, ei nu Îl trădau pe Iahve Dumnezeu, ci mergeau pe urmele pașilor Mielului și dobândeau mântuirea lui Dumnezeu. De fapt, cei care au crezut în Iahve Dumnezeu, dar nu L-au acceptat pe Domnul Isus erau cei care se lepădau de Dumnezeu și Îl trădau. Lucrarea lui Dumnezeu Atotputernic este diferită de cea a Domnului Isus și numele lui Dumnezeu s-a schimbat, dar sunt unul și același Dumnezeu. Dumnezeu, pur și simplu, înfăptuiește lucrări diferite în epoci diferite. Domnul Isus a înfăptuit lucrarea de răscumpărare în Epoca Harului, care a fost doar iertarea păcatelor noastre. El nu a rezolvat natura păcătoasă a omenirii. De aceea, El a promis că are să vină din nou pentru a înfăptui lucrarea de judecată. Dumnezeu Atotputernic a venit în zilele de pe urmă, exprimând adevăruri pentru a ne judeca pe baza lucrării de răscumpărare a Domnului, pentru a ne rezolva firile satanice și natura păcătoasă și a ne mântui pe deplin de păcat, ca să putem fi câștigați de Dumnezeu. Lucrarea și cuvintele lui Dumnezeu Atotputernic îndeplinesc în totalitate profețiile Domnului Isus. Credința mea în Dumnezeu Atotputernic nu este o trădare a Domnului Isus. Înseamnă că merg pe urmele pașilor Mielului. Să credem în Domnul Isus fără să acceptăm lucrarea lui Dumnezeu Atotputernic din zilele de pe urmă nu ne-ar face asemeni fariseilor, care au crezut doar în Iahve Dumnezeu și L-au respins pe Domnul Isus? Acesta este genul de oameni care se împotrivesc Domnului și Îl trădează. Ar trebui să cercetați cum se cuvine lucrarea lui Dumnezeu Atotputernic din zilele de pe urmă și să vă convingeți singuri dacă cuvintele Sale sunt glasul lui Dumnezeu. N-o judecați și condamnați în mod arbitrar, sau puteți fi condamnați că vă împotriviți Domnului.”

Când am terminat de rostit acele cuvinte, Pastorul Li părea foarte stânjenit, astfel încât colegul Wang s-a grăbit să liniștească lucrurile, spunând: „Suntem contra Fulgerului de la Răsărit și vrem să-i ținem departe pe membrii noștri ca să protejăm biserica și turma. Cum ne-ar putea condamna Domnul pentru asta? Pastorul Li se simte răspunzător pentru viața ta. Nu își dorește să apuci calea greșită. Ai fost un coleg și ai făcut atât de multe pentru biserică. Toată lumea te respectă și are încredere în tine. Toți ar fi atât de dezamăgiți dacă ai pleca și ai crede în Dumnezeu Atotputernic!” Pastorul Li s-a grăbit să intervină în discuție: „Fratele Wang are dreptate. Ai trudit atât de mult în toți acești ani. Să renunți, pur și simplu, la reputația și statutul pe care ți le-ai făcut ar fi mare păcat! Vino înapoi! Toată lumea te așteaptă. Biserica noastră a pregătit o casă de bătrâni, am stabilit legături cu grupuri religioase din străinătate și acestea ne oferă suport financiar. Dacă te întorci, îți vom asigura numaidecât o mașină. Dacă ți-ar plăcea să administrezi casa de bătrâni sau biserica sau să continui să te ocupi de finanțele bisericii, asta este la alegerea ta.” Cu cât îi ascultam mai mult, cu atât simțeam că ceva nu era în regulă. Cum ar putea credincioșii să spună una ca asta? Mi-a venit în minte ispitirea Domnului Isus de către diavolul Satana din Biblie: „Diavolul L-a mai dus pe un munte foarte înalt și I-a arătat toate regatele lumii și splendoarea lor. Apoi I-a zis: «Toate acestea Ți le voi da Ție dacă Te vei prosterna și mi Te vei închina»” (Matei 4:8-9). Nu aveau toate acele lucruri pe care le spuneau exact același ton cu ceea ce a spus Satana? „Acesta este un șiretlic de-al Satanei!”, m-am gândit. „Mă ademenesc de la adevărata cale folosind statutul și banii, pentru a-L trăda pe Dumnezeu Atotputernic. Încearcă să mă prindă în cursă, să-mi vină de hac.” Eram credincios de mai bine de 10 ani și am avut norocul să-L întâmpin pe Domnul. Știam că n-aș putea să fiu păcălit de Satana și să Îl trădez pe Domnul. Așa că am spus: „I-am auzit glasul lui Dumnezeu și am găsit calea spre viața veșnică. Am ales să Îl urmez pe Dumnezeu. Puteți s-o lăsați baltă. Nu mă voi îndepărta de Dumnezeu Atotputernic.” Atunci fiica mea a început să plângă și a spus: „Tată, doar ascultă-mă pentru o clipă! Mama tocmai a murit. Am suferit destul. Cu tine crezând în Fulgerul de la Răsărit și fiind excomunicat din biserică, frații și surorile ne vor exclude!” Uram să o văd pe fiica mea plângând așa. O aprigă luptă internă a început în mine. „Dacă aș fi de acord să mă întorc în biserică, nu aș fi respins și mi-aș păstra poziția, dar asta ar însemna să-I închid ușa Domnului. Asta ar fi o trădare a Domnului.” Nu exista nicio opțiune ușoară. În mijlocul acestei dureri, I-am strigat în sinea mea lui Dumnezeu: „O, Dumnezeule Atotputernic, sunt prins între ciocan și nicovală. Dă-mi, Te rog, credință și putere să evit tulburările din partea lor, să pot adopta o poziție și să Te urmez în mod hotărât.” Atunci mi-am amintit cuvintele lui Dumnezeu Atotputernic pe care le citisem recent: „Voi trebuie să fiți treji și să așteptați în fiecare moment și trebuie să vă rugați mai mult înaintea Mea. Trebuie să deslușiți diferitele uneltiri și planuri viclene ale Satanei, să recunoașteți spiritele, să cunoașteți oamenii și să fiți capabili să deosebiți toate felurile de oameni, evenimente și lucruri” (Cuvântul, Vol. 1: Arătarea și lucrarea lui Dumnezeu, „Cuvântări ale lui Hristos la început”, Capitolul 17). Cuvintele lui Dumnezeu mi-au dat putere și m-au avertizat că trebuia să practic discernământul. Trucurile Satanei erau în spatele a ceea ce aveam de înfruntat în acea zi. Satana se folosea de statut și de preocuparea mea pentru familie pentru a încerca să mă ademenească și să mă atace, tulburându-mi mintea cu scopul de a mă face să-L trădez pe Dumnezeu. Nu puteam să cad în capcana Satanei! Le-am spus copiilor mei: „Am cercetat și totul este limpede. Dumnezeu Atotputernic este Domnul reîntors! Am tânjit după venirea Domnului, în toți acești ani. Acum că a venit și exprimă adevăruri pentru lucrarea Sa de judecată, dacă acceptăm judecata și curățirea de către Dumnezeu, vom fi mântuiți și vom intra în Împărăția Lui. Nu ar trebui să ne temem de respingerea celorlalți, ci de a fi abandonați și eliminați de Domnul, de ratarea șansei de a fi răpiți când Domnul Se întoarce. Atunci ne-am tângui și am scrâșni din dinți în timpul marilor catastrofe!” Auzindu-mi cuvintele, copiii mei au încetat să mai insiste asupra problemei și eu I-am mulțumit lui Dumnezeu în gând pentru îndrumarea Sa. Văzând cât de fermă îmi era atitudinea, Pastorul Li și colegul Wang doar au plecat enervați.

Pastorul Li s-a întors câteva zile mai târziu pentru a mă ispiti cu un posibil mariaj. Pastorul Li a spus: „Tocmai ți-ai pierdut soția, fiica ta e căsătorită și fiul tău nu prea e prin preajmă. Cred că îți este foarte greu să fii singur. Chiar ar trebui să ai pe cineva aici să gătească pentru tine. Sora Wang de la biserică este și ea singură. Este înstărită, foarte plăcută și entuziastă în credința ei. Nu ar fi minunat dacă voi doi v-ați putea uni, să fiți acolo unul pentru celălalt și să-L slujiți împreună pe Domnul?” Sora Wang m-a sunat în acea seară și m-a tot îndemnat să nu mai cred în Fulgerul de la Răsărit. Mi-a spus că, dacă îmi trebuie bani pentru nunta fiului meu, trebuia doar să-i spun. Să aud acest lucru m-a făcut să mă simt cu adevărat sfâșiat. Când soția mea era bolnavă și la pat, fiica noastră a avut un accident de mașină când a mers să-i ia medicamente și a ajuns în spital. Sora Wang a venit să aibă grijă atât de soția mea, cât și de fiica mea. Îi fusesem mereu foarte recunoscător. I-aș răni sentimentele surorii Wang dacă nu i-aș urma sfatul? Dar luându-mă după ea, L-aș trăda pe Domnul. Am fost foarte bulversat și m-am rugat lui Dumnezeu în mod repetat. Mi-a venit greu pe moment să iau o decizie, dar apoi am refuzat-o foarte delicat.

Într-o zi, pastorul Li a venit și m-a găsit în timp ce lucram pe câmp. A spus: „Frate Zhang, dacă nu pentru tine, gândește-te la copiii tăi. Fiul tău tocmai s-a logodit și întreaga familie a logodnicei sale crede în Domnul. Dacă află că tu crezi în Dumnezeu Atotputernic, o vor mai lăsa să se căsătorească cu cineva din familia ta? Nu ar fi acest lucru devastator pentru căsătoria fiului tău? Ar trebui să te gândești mai bine.” Auzind aceasta, m-am gândit: „Mă ameninți cu mariajul fiului meu pentru a mă ține departe de adevărata cale. Asta este josnic!” Am spus fără echivoc: „Credința mea în Dumnezeu Atotputernic este treaba mea. Nu are nicio legătură cu mariajul fiului meu. În plus, reușita căsătoriei lui este în mâinile lui Dumnezeu. Am ajuns la concluzia că Dumnezeu Atotputernic este Domnul Isus reîntors și Îl voi urma până la sfârșit. Dacă fiul meu nu înțelege acum, într-o bună zi o va face.” La început, am crezut că e numai gura de pastorul Li, dar, șocant, el chiar se folosea de ceva atât de important precum mariajul fiului meu pentru a mă face să-L trădez pe Dumnezeu Atotputernic.

Câteva zile mai târziu, am fost la atelierul de sudură al fiului meu. El s-a încruntat și a spus: „Tată, logodnica mea a spus că pastorul Li a fost la familia ei și le-a zis că tu crezi în Fulgerul de la Răsărit. Ea a spus că, dacă nu renunți la asta, nunta este anulată.” Am fost îngrozit și înfuriat. Pastorul Li chiar se folosea de căsătoria fiului meu pentru a mă amenința. Cum putea cineva care crede în Domnul să facă ceva atât de josnic? Văzându-l pe fiul meu atât de descurajat, m-am simțit groaznic. Era doar cu 18 zile înainte de data nunții lor. Chiar avea să se ducă totul la vale în acest fel? Ochii mi s-au umplut de lacrimi. El a continuat: „Tată, ea a spus, de asemenea, că are trei condiții pentru a ne căsători. Prima este să încheiem relația noastră tată-fiu. A doua este să nu te îngrijesc la bătrânețe. A treia este să rup toate legăturile de familie. Mama mea nu mai este cu noi. Te rog, renunță la credința în Fulgerul de la Răsărit de dragul familiei noastre.” Să-i aud vorbele fiului meu și să-i văd chipul îndurerat mi-a străpuns inima ca un cuțit. Doar pentru că eu credeam în Dumnezeu Atotputernic, acești pastori mă tratau ca pe un inamic, forțându-l pe fiul meu să rupă legăturile cu mine. Asta e atât de dezgustător! I-am spus fiului meu: „Copilul meu, ești adult acum și nu ai nevoie de mine să-ți port de grijă. Sunt bătrân. Vreau doar să îmi practic credința și să-L urmez pe Dumnezeu pentru tot restul zilelor mele. Sper că poți înțelege.” Apoi, m-am întors cu spatele și am părăsit atelierul. Ajuns acasă, m-am rugat lui Dumnezeu: „Dumnezeule Atotputernic! Pastorul folosește toate trucurile posibile pentru a mă tulbura și constrânge. Fiul meu va rupe toate legăturile cu mine. Mă simt atât de slab acum. Te rog, îndrumă-mă și dă-mi credință.”

În ziua următoare, un frate de la Biserica lui Dumnezeu Atotputernic a venit pe la mine și i-am spus ce se întâmplase. El mi-a citit un pasaj din cuvintele lui Dumnezeu Atotputernic: „Fiecare etapă a lucrării pe care o face Dumnezeu asupra oamenilor pare, la exterior, să fie o interacțiune între oameni, ca și cum s-ar fi născut din aranjamente sau tulburări provocate de oameni. Dar, în spatele fiecărei etape a lucrării și al tuturor lucrurilor care se întâmplă este un pariu făcut de Satana în fața lui Dumnezeu și acestea le cer oamenilor să rămână fermi în mărturia lor pentru Dumnezeu. Luați-l pe Iov ca exemplu: când a fost încercat, în spatele scenei, Satana făcea un pariu cu Dumnezeu și ceea ce i s-a întâmplat lui Iov au fost faptele și tulburarea provocată de oameni. În spatele fiecărei etape a lucrării pe care Dumnezeu o face asupra voastră este pariul Satanei cu Dumnezeu – în spatele său este o luptă. […] Tot ceea ce fac oamenii cere o anumită parte din sângele inimii lor. Fără suferință reală, nu Îl pot mulțumi pe Dumnezeu; nici măcar nu sunt aproape de a-L mulțumi pe Dumnezeu și spun doar sloganuri goale!” (Cuvântul, Vol. 1: Arătarea și lucrarea lui Dumnezeu, „Numai iubirea față de Dumnezeu este credința adevărată în Dumnezeu”). După ce a citit cuvintele lui Dumnezeu, a avut părtășie cu mine mult timp în contextul acestui pasaj. Am înțeles că, atunci când suntem încurcați, hărțuiți și constrânși de pastori, poate părea că este mâna oamenilor, dar, de fapt, este Satana încercând să folosească oamenii ca să ne tulbure. Oriunde lucrează Dumnezeu, Satana este acolo, amestecându-se. Satana urăște lucrarea lui Dumnezeu de mântuire a omenirii, așa că se folosește de tot felul de tactici și trucuri pentru a-i împiedica pe oameni să-L urmeze pe Dumnezeu, pentru a-i trage jos în iad cu el. Pastorul Li și ceilalți au încercat să mă țină departe de adevărata cale, hărțuindu-mă necontenit, spunând că aveau să-mi dea o mașină, să mă pună să administrez finanțele bisericii sau casa de bătrâni. De asemenea, s-au oferit să-mi găsească o soție. Când nimic din toate astea nu a funcționat, s-au folosit de căsătoria fiului meu pentru a mă forța să-L trădez pe Dumnezeu. A fost atât de sinistru și malițios. Fratele a avut mai multă părtășie: „Când Domnul Isus S-a arătat și a lucrat, conducătorii credinței evreiești L-au urât extrem de mult pe Dumnezeu. Știau prea bine despre predicile Domnului Isus că aveau autoritate. Nu numai că au refuzat să le cerceteze, dar s-au împotrivit Lui, L-au condamnat și L-au hulit nebunește. Au făcut tot ce le-a stat în putință pentru a-i opri pe oameni din a-L urma și, în cele din urmă, L-au răstignit. Au făcut asta, deoarece se temeau că aveau să-și piardă statutul și traiul dacă oamenii Îl urmau pe Domnul Isus. Exact cum este scris în Biblie: «Conducătorii preoților și fariseii au adunat Sinedriul și au zis: „Ce să facem? Omul Acesta face multe semne. Dacă-L lăsăm să continue așa, toți vor crede în El și vor veni romanii și ne vor nimici atât locul, cât și neamul!” […] Așadar, din ziua aceea au plănuit să-L omoare» (Ioan 11:47, 48, 53). Dumnezeu a venit în zilele de pe urmă să înfăptuiască lucrarea de judecată pentru a curăți și mântui omenirea. Pastorii și prezbiterii din lumea religioasă știu că cuvintele lui Dumnezeu Atotputernic sunt adevărul, dar nu le caută sau cercetează. Chiar I se împotrivesc, Îl condamnă cu frenezie și îi împiedică pe alții să Îl urmeze. Cum este esența lor diferită de cea a fariseilor care s-au împotrivit Domnului Isus? Cu mult timp în urmă, Domnul Isus i-a condamnat și blestemat pe acei ipocriți. Domnul Isus a spus: «Vai de voi, cărturari și farisei ipocriți! Căci voi închideți Împărăția Cerurilor în fața oamenilor; nici voi nu intrați, și nici pe cei ce vor să intre nu-i lăsați să intre!» (Matei 23:13). «Vai de voi, cărturari și farisei ipocriți! Căci voi înconjurați marea și uscatul pentru a face un prozelit, dar când devine astfel, faceți din el de două ori mai mult un fiu al Gheenei decât sunteți voi!» (Matei 23:15). Cuvintele lui Dumnezeu Atotputernic expun, totodată, esența și cauza originară a împotrivirii conducătorilor religioși față de Dumnezeu. Dumnezeu Atotputernic spune: «Există cei care citesc Biblia în bisericile grandioase și recită pasaje cât e ziua de lungă și, totuși, niciunul dintre ei nu înțelege scopul lucrării lui Dumnezeu și nici nu există printre ei vreunul care poate să-L cunoască pe Dumnezeu – cu atât mai puțin vreunul care poate să fie în acord cu intențiile lui Dumnezeu. Ei sunt cu toții oameni fără valoare, abjecți, care-I țin prelegeri de sus „lui Dumnezeu”. Sunt oameni care acționează în numele lui Dumnezeu, dar I se împotrivesc în mod deliberat, care poartă eticheta credinței în Dumnezeu în timp ce mănâncă trupul și beau sângele omului. Toți acești oameni sunt diavoli răi care devorează sufletele omenești, demoni conducători care îi tulbură în mod deliberat pe oameni să nu pornească pe calea cea dreaptă și pietre de poticnire care îi obstrucționează pe oameni în căutarea lui Dumnezeu. Ei pot părea „robuști fizic”, dar de unde să știe cei care îi urmează că sunt antihriști care îi conduc pe oameni să se împotrivească lui Dumnezeu? De unde să știe cei care îi urmează că sunt diavoli vii dedicați devorării sufletelor omenești?» (Cuvântul, Vol. 1: Arătarea și lucrarea lui Dumnezeu, „Toți oamenii care nu-L cunosc pe Dumnezeu sunt oameni care I se împotrivesc lui Dumnezeu”).” După ascultarea părtășiei fratelui și citirea cuvintelor lui Dumnezeu, am înțeles mai bine natura demonică a conducătorilor religioși de a urî adevărul și de a se împotrivi lui Dumnezeu. Ei I se împotrivesc și Îl condamnă cu mânie pe Dumnezeu Atotputernic și încearcă din greu să-i oprească pe credincioși să accepte lucrarea Sa din zilele de pe urmă, întrucât vor ca oile lui Dumnezeu să fie ale lor, să le țină ferm sub control. Nu intră ei înșiși în Împărăția Cerurilor și îi împiedică pe credincioși să intre. Ei I se opun lui Dumnezeu și sunt condamnați să meargă în iad, ba chiar îi și trag pe ceilalți după ei, în jos. Sunt, realmente, o ceată de demoni! Dacă n-ar fi fost apariția și lucrarea lui Dumnezeu întrupat din zilele de pe urmă care să dea în vileag aceste slugi malefice și antihriști ascunși în biserici și fără experiența mea personală cu privire la piedicile puse de pastorul religios, nu le-aș fi văzut niciodată esența demonică de a se împotrivi lui Dumnezeu. Aș fi fost indus în eroare și distrus de ei, fără să-mi dau seama. Le-am văzut clar chipurile ipocrite, hidoase, iar hotărârea mea de a-L urma pe Dumnezeu Atotputernic s-a făcut mai puternică.

Apoi, am continuat să le predic Evanghelia fraților și surorilor din vechea mea biserică. Într-o dimineață, când eram într-o adunare, pastorul Li și echipajul lui au venit din nou acasă la mine și el a spus: „Ți-am tot zis în nenumărate rânduri să renunți la Fulgerul de la Răsărit. Nu numai că refuzi să asculți, ba chiar îmi furi oile și le predici lor Fulgerul de la Răsărit. Chiar vrei să te pui cu mine?” Am spus: „Pastore Li, nu e corect să spui asta. Biserica este a lui Dumnezeu, iar turma este și ea tot a Lui. Tu ești doar un pastor. Cum poți să spui că oile sunt ale tale? Le predic Evanghelia fraților și surorilor pentru ca ei să audă glasul lui Dumnezeu, să se întoarcă înaintea tronului Său și să accepte mântuirea de către Dumnezeu. De ce ai sta în calea acestui lucru? Cu toții se simt slabi și negativi. Sunt secați sufletește și în întuneric. Nu primesc nicio susținere pentru viață. Dumnezeu Atotputernic a exprimat adevărul, oferindu-ne calea spre viață veșnică. De ce nu vreți ca oamenii să citească ale Sale cuvinte? De ce le-ai răpi oamenilor dreptul și libertatea de a cerceta adevărata cale? Oprindu-i de la asta, nu îi lași să moară de sete și rătăciți în religie? Asta înseamnă să fii un slujitor bun sau unul rău?” Fața pastorului Li s-a schimbat imediat și a țipat furios: „Văd că nu mai poți fi ajutat! Dacă nu vrei să ne urmezi în credința noastră, așteaptă doar, vei fi pedepsit în iad!” Am spus: „Nu ai niciun cuvânt de spus dacă merg sau nu în iad. Nu știi nici măcar cum să recunoști glasul Domnului sau să-L întâmpini. Cum i-ai putea conduce pe alții spre Împărăția Cerurilor? Numai Hristos din zilele de pe urmă este poarta noastră spre Împărăția Cerurilor. Am găsit calea spre viață veșnică prin a-L urma. Responsabilitatea pentru viața mea Îi revine lui Dumnezeu, nu vouă!” După ce am spus asta, au plecat descurajați. Nimeni nu a mai venit să mă deranjeze.

După ce am trecut prin obstrucția și tulburările pastorului, am dobândit ceva discernământ cu privire la trucurile Satanei. Am văzut și că pastorii și prezbiterii din lumea religioasă sunt doar farisei ipocriți, sunt antihriști care I se împotrivesc lui Dumnezeu. Am fost complet eliberat de legăturile și constrângerile lor. Cuvintele lui Dumnezeu Atotputernic m-au condus pas cu pas spre biruința în fața Satanei și să rămân ferm pe adevărata cale. Îl slăvesc cu adevărat pe Dumnezeu! Gândind retrospectiv la toate prin câte am trecut, totul a fost o mare ispită. Mă aflam pe muchiile vieții și morții. Fără îndrumarea cuvintelor lui Dumnezeu, nu aș fi văzut niciodată prin șiretlicurile Satanei. Dacă aș fi urmat trupul și m-aș fi plecat în fața Satanei, părăsind adevărata cale, mi-aș fi pierdut complet șansa la mântuire. Atârnam, realmente, doar de un fir de ață! Sunt atât de recunoscător pentru protecția și mântuirea lui Dumnezeu!


25. Reflecții asupra expresiei: „Nu impune altora ceea ce tu însuți nu-ți dorești”

de Noelle, Coreea de Sud

De ceva vreme, în datoria mea au apărut foarte multe probleme, atât mari, cât și neînsemnate. Unele au apărut din cauză că eram prea neglijentă, iar altele din necunoașterea principiilor. Eram oarecum îngrijorată; mă temeam că sora cu care lucram sau conducătoarea avea să mă emondeze, spunând că eram superficială în datoria mea, dar sora care-mi era parteneră abia menționa problemele mele, spunându-mi doar să fiu mai atentă în viitor. Asta mă făcea întotdeauna să mă simt ușurată. Ulterior, când am văzut niște probleme evidente pe care alții le aveau în îndatoririle lor, am considerat că erau prea superficiali în lucrarea lor și am vrut să am părtășie cu ei și să le disec problemele, ca să înțeleagă natura faptului de a fi superficiali și consecințele grave ale continuării în felul acela. Dar apoi m-am gândit că, dacă subliniam fără ocolișuri problemele oamenilor, asta avea să le rănească mândria. Era mai bine să spun doar suficient cât să-i fac să-și conștientizeze problemele și să las lucrurile așa. În plus, și eu avusesem aceleași probleme, deci ce drept aveam să spun ceva? Dacă îi emondam pe ceilalți pentru ceva și apoi făceam și eu același lucru? N-aș fi fost o ipocrită? M-am gândit că era mai bine să nu-i dau în vileag sau să-i emondez și că ar trebui să spun numai lucruri plăcute. Astfel, dacă în viitor aș fi greșit, ceilalți n-ar fi făcut mare caz. A-i ierta pe ceilalți înseamnă a te ierta pe tine însuți. Când m-am gândit în felul acela, puțina dreptate din inima mea a dispărut. I-am spus surorii care-mi era parteneră: „Nu-i nevoie să-i menționăm pe oamenii care au probleme. Putem să ne referim doar la probleme.” Ea nu mi-a dat niciun răspuns. După aceea, m-am simțit puțin neliniștită. Oare ceilalți și-ar fi dat seama că au o problemă, dacă n-ar fi fost identificați? Oare s-ar fi schimbat în viitor? Dacă nu, asta le-ar fi afectat lucrarea. Aveam o dilemă. Voiam să spun ceva, dar n-am îndrăznit și, tăcând, am simțit că nu-mi mai îndeplineam responsabilitatea. Ulterior, m-am întrebat de ce îmi era atât de greu. Ce mă împiedica să expun problemele celorlalți frați și surori? Am spus o rugăciune în tăcere, cerându-I lui Dumnezeu să mă îndrume ca să-mi înțeleg problema.

Ulterior, i-am vorbit altei surori despre starea mea, iar ea mi-a trimis un fragment din cuvintele lui Dumnezeu. Faptul că l-am citit mi-a deschis cu adevărat ochii, iar eu mi-am înțeles întrucâtva problema. Dumnezeu Atotputernic spune: „Sunteți susținători ai zicalei despre conduita morală: «Nu impune altora ceea ce tu însuți nu-ți dorești»? Dacă o persoană ar fi susținătoarea acestei expresii, ați crede despre aceasta că este grozavă și nobilă? Sunt unii care ar spune: «Uite, în vorbirea și în acțiunile sale, ea nu le impune nimic altora, nici nu îngreunează lucrurile pentru ceilalți și nu îi pune pe aceștia în poziții dificile. Nu-i așa că este minunată? Este întotdeauna strictă cu sine, dar tolerantă cu ceilalți; nu spune niciodată nimănui să facă ceva ce nu ar face ea însăși. Le oferă altora multă libertate și îi face să simtă o abundență de căldură și acceptare. Ce persoană grozavă!» Chiar așa stau lucrurile? Zicala: «Nu impune altora ceea ce tu însuți nu-ți dorești» presupune că ar trebui să oferi sau să furnizezi celorlalți doar lucrurile care îți plac și de care te bucuri. Dar care sunt lucrurile care le plac oamenilor corupți și de care se bucură? Sunt lucrurile corupte, absurde și dorințele extravagante. Dacă le oferi și le furnizezi oamenilor aceste lucruri negative, nu va deveni întreaga umanitate din ce în ce mai coruptă? Vor exista din ce în ce mai puține lucruri pozitive. Nu este aceasta realitatea? Faptul că omenirea este profund coruptă reprezintă o realitate. Oamenilor corupți le place să urmărească faima, câștigul, statutul și plăcerile trupești; caută să fie celebrități, figuri mărețe și supraoameni. Le place viața ușoară și sunt scârbiți de munca grea; le place să li se facă totul, fără ca ei să miște un deget. Foarte puțini dintre ei iubesc adevărul sau lucrurile pozitive. Ce se va întâmpla dacă oamenii le oferă și le furnizează celorlalți corupția și predilecțiile lor? Este exact așa cum ți-ai imagina: umanitatea doar va deveni din ce în ce mai coruptă. Cei care sunt susținători ai ideii: «Nu impune altora ceea ce tu însuți nu-ți dorești» cer ca oamenii să le ofere și să le furnizeze celorlalți corupția, predilecțiile și dorințele lor extravagante, făcându-i pe alți oameni să caute răul, plăcerea, banii și avansarea. Este aceasta calea cea dreaptă în viață? Este limpede de văzut că «Nu impune altora ceea ce tu însuți nu-ți dorești» e o zicală foarte problematică. Lipsurile și defectele pe care le implică sunt flagrant de evidente; nici măcar nu merită să fie disecată și deslușită. Cu doar puțină gândire, erorile și caracterul ei ridicol devin evidente. Cu toate acestea, mulți dintre voi sunt cu ușurință convinși și influențați de această zicală și o acceptă fără discernământ. Când interacționezi cu ceilalți, folosești adesea această zicală pentru a te admonesta și a-i îndemna pe ceilalți. Făcând acest lucru, crezi că ai o integritate deosebit de nobilă și o conduită personală foarte rațională. Dar, în realitate, aceste cuvinte au dezvăluit principiul după care te porți și poziția ta, fără ca tu să-ți dai seama. În același timp, aceste cuvinte i-au făcut pe alții să fie induși în eroare și îndrumați greșit de tine să abordeze oamenii și lucrurile folosind opinia și poziția ta. Ai jucat rolul unui conciliator ca la carte. Nu iei în serios nimic din ce faci și nu-ți complici situația nici ție, nici altora. Crezi că, dacă le complici situația altor oameni, ți-o complici pe a ta, că a fi bun cu alții înseamnă a fi bun cu tine însuți și că, dacă ești dur cu alți oameni, ești dur cu tine însuți. Ceea ce respecți tu este tocmai gândul și perspectiva: «Nu impune altora ceea ce tu însuți nu-ți dorești», fiind și cea mai mare recompensă pe care ți-ai putea-o oferi și cea mai mare îngăduință pe care ți-ai putea-o arăta. Aceasta este, evident, atitudinea de a nu fi meticulos în nimic; nu ai poziția, nici perspectiva corectă în nicio privință, privești totul într-un mod dezorientat și lipsit de meticulozitate și doar te faci că nu vezi. Dacă urmezi gândul și perspectiva: «Nu impune altora ceea ce tu însuți nu-ți dorești» pe parcursul întregii tale vieți de credință în Dumnezeu, care vor fi consecințele? Nu vei practica adevărul, nu vei susține adevărurile-principii și nu vei avea nicio fărâmă din adevărul-realitate. De ce? Pentru că ești influențat de zicala: «Nu impune altora ceea ce tu însuți nu-ți dorești» și aceasta ți-a adus deja mari neplăceri și necazuri, făcând astfel încât, în multe privințe, să nu poți avea o perspectivă sau o poziție clară și să-ți fie imposibil să știi sau să determini exact care sunt standardele cerute de Dumnezeu sau ce rezultate ar trebui să obții. Aceste consecințe sunt cauzate de faptul că tu nu cauți adevărul și, în schimb, respecți în toate lucrurile punctele de vedere ale filosofiilor satanice. Este: «Nu impune altora ceea ce tu însuți nu-ți dorești» atitudinea corectă pe care ar trebui să o aibă oamenii în vorbirea și acțiunile lor? Nu, nu este. Este doar o teorie care pare corectă, nobilă și bună din exterior, dar, de fapt, nu este deloc un lucru pozitiv. În mod clar, cu atât mai puțin este un adevăr-principiu la care oamenii ar trebui să adere” [Cuvântul, Vol. 6: Despre urmărirea adevărului, „Ce înseamnă să urmărești adevărul (10)”]. Cuvintele lui Dumnezeu mi-au dat în vileag atitudinea față de felul în care mă înțelegeam cu ceilalți. Când vedeam o problemă în modul în care cineva-și aborda datoria, nu voiam s-o subliniez clar. Părea că eram amabilă, scutindu-i pe ceilalți de umilință, fără să-i fac de rușine, dar aveam un motiv ascuns. Întrucât și eu eram adesea superficială în datoria mea și aveam probleme similare, mi-era teamă să indic problemele celorlalți, iar mai târziu să demonstrez că am aceleași probleme. Oare asta nu m-ar fi făcut o ipocrită? Credeam că a fi strictă cu ceilalți ar fi fost rău pentru mine, fiindcă nu-mi lăsam o cale de ieșire, așa că nu voiam să iau în serios problemele celorlalți, preferând să le trec cu vederea. Știam prea bine că, dacă erau mereu superficiali în îndatoririle lor, nu numai că nu aveau să obțină rezultate bune sau să aibă fapte bune, dar asta ar fi afectat și lucrarea bisericii, provocând chiar perturbări și tulburări grave. Ca supraveghetoare, ar fi trebuit să-mi asum răspunderea, având părtășie și subliniind problemele celorlalți și, atunci când era necesar, să-i expun, să-i disec și să-i emondez. Dar ca să-mi păstrez reputația și să-mi apăr statutul, mi-am pierdut orice dorință de a practica adevărul. Din afară, păream foarte grijulie, dar de fapt, voiam să mă protejez și să-i împiedic pe ceilalți să-mi menționeze problemele. Dacă n-ar fi fost expunerea cuvintelor lui Dumnezeu, nu mi-aș fi dat seama niciodată că a nu scoate în evidență problemele celorlalți își are rădăcina în faptul că eram afectată și controlată de filosofii satanice. N-aș fi văzut niciodată cât de înșelătoare eram.

Mai târziu, am citit ceva în cuvintele lui Dumnezeu: „Zicala «Nu impune altora ceea ce tu însuți nu-ți dorești» înseamnă că nu ar trebui să le ceri altora să le placă sau să facă ceva ce ție nu-ți place sau nu ești dispus să faci. Examinând cuvintele în sine, acest lucru pare destul de rezonabil și rațional și nimeni nu ar fi în dezacord cu o astfel de zicală. Dar chiar este această zicală în acord cu adevărul? Se ridică ea cu adevărat la nivelul unui adevăr-principiu? Acest lucru ar trebui discernut. Care ar fi consecințele acționării conform acestei filosofii satanice? Nu ar duce la comiterea de greșeli? Nu ar duce la rănirea oamenilor, la inducerea lor în eroare sau chiar la vătămarea lor? Mai întâi, să discutăm dacă în această zicală există vreun principiu. Nu există niciun principiu în ea; înseamnă a da un verdict bazat pe propriile preferințe, nu a privi lucrurile pe baza adevărului. De exemplu, unii părinți nu sunt pasionați de studiu, dar le place să-și pună copiii să studieze mult și încearcă mereu să le aducă argumente, îndemnându-i să studieze din greu. Această situație contravine zicalei: «Nu impune altora ceea ce tu însuți nu-ți dorești.» Conform acestei zicale, acești părinți nu ar trebui să-și îndemne copiii să studieze, deoarece lor înșiși nu le place să studieze. Sunt alți oameni care cred în Dumnezeu, dar nu urmăresc adevărul; totuși, în inimile lor, ei știu că a crede în Dumnezeu reprezintă calea cea dreaptă în viață. Dacă văd că odraslele lor nu cred în Dumnezeu și nu se află pe calea cea bună, le îndeamnă să creadă în Dumnezeu. Chiar dacă ei înșiși nu urmăresc adevărul, totuși vor ca ai lor copii să-l urmărească și să fie binecuvântați. În această situație, dacă ar respecta zicala: «Nu impune altora ceea ce tu însuți nu-ți dorești», atunci acești părinți nu ar trebui să-i facă pe copiii lor să creadă în Dumnezeu. Acest lucru ar fi în concordanță cu această filosofie satanică, dar le-ar distruge totodată propriilor copii șansa la mântuire. Cine este responsabil pentru acest final? Oare zicala tradițională despre conduita morală de a nu impune altora ceea ce tu însuți nu-ți dorești nu le dăunează oamenilor? […] Nu au respins aceste exemple pe deplin această zicală? Nu este nimic corect în legătură cu asta. De exemplu, unii oameni nu iubesc adevărul; ei râvnesc la confortul trupesc și găsesc modalități de a lenevi atunci când își îndeplinesc datoria. Nu sunt dispuși să sufere sau să plătească un preț. Ei cred că zicala: «Nu impune altora ceea ce tu însuți nu-ți dorești» este corectă și le spun oamenilor: «Ar trebui să învățați cum să vă bucurați de viață. Nu trebuie să vă îndepliniți corespunzător datoria sau să îndurați greutăți sau să plătiți un preț. Dacă puteți să leneviți, atunci leneviți; dacă puteți să faceți un lucru de mântuială, atunci faceți-l de mântuială. Nu vă complicați atât de mult situația. Uite, nu trăiesc eu destul de bine în acest fel? Viața mea este, pur și simplu, perfectă! Vă epuizați trăind astfel! Ar trebui să învățați de la mine!» Nu îndeplinește acest lucru cerința de a «nu impune altora ceea ce tu însuți nu-ți dorești»? Dacă acționezi în acest mod, ești o persoană cu rațiune și conștiință? (Nu.) Dacă o persoană își pierde conștiința și rațiunea, nu îi lipsește virtutea? Acest lucru se numește lipsă de virtute. De ce îi spunem așa? Întrucât acea persoană se complace în confort, își face de mântuială datoria și îi îndeamnă și îi influențează pe alții să i se alăture în a fi superficiali și în a se complace în confort. Ce este în neregulă cu acest lucru? A fi superficial și iresponsabil în datoria ta reprezintă un act de șiretenie și împotrivire față de Dumnezeu. În cazul în care continui să fii superficial și nu te pocăiești, vei fi dezvăluit și eliminat” [Cuvântul, Vol. 6: Despre urmărirea adevărului, „Ce înseamnă să urmărești adevărul (10)”]. „Dacă oamenii au o inimă care iubește adevărul, vor avea motivația de a urmări adevărul și vor fi capabili să lucreze din greu la practicarea adevărului. Vor fi capabili să se lepede de ceea ce ar trebui lepădat și să renunțe la ceea ce ar trebui renunțat. Mai ales când vine vorba de lucruri care țin de propria lor faimă, de propriul câștig și statut, ei sunt, de asemenea, capabili să renunțe la acele lucruri. Dacă nu poți renunța la interesul propriu, la faimă, la câștig și la statut înseamnă că nu iubești adevărul și nu ai motivația de a urmări adevărul. Când ți se întâmplă lucruri, trebuie să cauți adevărul și să-l practici. Dacă, în acele momente în care trebuie să practici adevărul, ai mereu motive egoiste și nu poți renunța la interesul tău propriu, nu vei putea pune adevărul în practică. Dacă, indiferent ce ți se întâmplă, nici nu cauți adevărul, nici nu-l pui în practică, atunci nu ești o persoană care iubește adevărul. Indiferent câți ani crezi în Dumnezeu, nu vei dobândi adevărul. Unii oameni urmăresc mereu faima, câștigul și interesul propriu. Indiferent ce lucrare le rânduiește biserica să facă, ei iau în considerare mereu: «A face acest lucru va fi avantajos sau benefic pentru mine? Dacă va fi, o voi face; dacă nu, atunci nu o voi face.» O persoană ca aceasta nu practică adevărul – așadar, poate să-și facă bine datoria? Cu siguranță nu poate. Chiar dacă nu pari în exterior să fi făcut rău, tot nu ești o persoană care practică adevărul. Nu urmărești adevărul, nu iubești lucrurile pozitive și, indiferent ce ți se întâmplă, îți pasă doar de propria reputație și de propriul statut, de interesul tău propriu și de ce beneficii poți obține – aceasta înseamnă că ești o persoană care caută profitul mai presus de orice și care este, de asemenea, egoistă și josnică. […] Dacă oamenii nu practică adevărul niciodată după ani de credință în Dumnezeu, sunt neîncrezători; sunt oameni răi. Dacă nu practici adevărul niciodată și dacă fărădelegile tale devin din ce în ce mai numeroase, atunci finalul tău este stabilit. Se vede clar că toate fărădelegile tale, calea greșită pe care mergi și refuzul tău încăpățânat de a te căi echivalează cu o multitudine de fapte rele; și că finalul tău este acela că meriți să mergi în iad și să fii pedepsit” (Cuvântul, Vol. 3: Discursurile lui Hristos al zilelor de pe urmă, Partea a III-a). Nu m-am putut abține să nu simt un șoc în inimă la ceea ce expuneau cuvintele lui Dumnezeu. Faptul că, în interacțiunile mele, m-am bazat pe filosofia pentru interacțiuni lumești: „Nu impune altora ceea ce tu însuți nu-ți dorești” m-a făcut să par înțelegătoare și atentă față de ceilalți, dar, în realitate, le făceam rău. Nu practicam și nu pătrundeam în cuvintele lui Dumnezeu sau cerințele Lui. Le făceam celorlalți pe plac referitor la problemele lor, fără să le cer să practice cuvântul lui Dumnezeu și să pătrundă în el, de parcă ar fi trebuit să fie exact ca mine, să nu caute progresul, să fie negativi și depravați. E lipsit de scrupule să faci lucrurile așa. Înseamnă că ești o persoană care caută să le facă pe plac altora. E lipsit de conștiință și de virtute să faci așa ceva. Așa mă purtam. Nu iubeam adevărul și, mai ales, mă dedam la confort. Nu voiam să-mi iau în serios datoria sau să fiu meticuloasă, ceea ce a condus la existența a tot felul de probleme și abateri în datoria mea. Îmi era teamă să-mi expun defectele și neajunsurile și speram ca partenera mea și conducătoarea să nu fie prea stricte cu mine. În plus, nu eram dispusă să-i dau în vileag pe acei oameni pe care-i vedeam că au aceeași problemă ca mine și mă temeam și că, dacă eram prea directă cu ceilalți, ar fi trebuit să dau un exemplu și să le accept supravegherea și aș fi avut mai puține șanse să am grijă de trupul meu. Așa că am vrut să-i protejez pe ceilalți și să le permit să fie ca mine, fără să menționeze problemele pe care le observam sau să se supravegheze unii pe ceilalți. Înainte să câștige adevărul, oamenii tind să-și urmeze firile corupte în viață, devenind leneși și fiind superficiali în îndatoririle lor. Atunci e cea mai mare nevoie de supraveghere și îndrumare reciprocă. Acesta e un lucru pozitiv și protejează lucrarea bisericii. Ca supraveghetoare, chiar ar fi trebuit să iau inițiativa în practicarea adevărului, dar pe lângă faptul că n-am fost un bun exemplu, le-am permis tuturor să fie superficiali și să nu năzuiască la progres, exact ca mine. În esență, îmi era scârbă de adevăr și nu voiam să-l accept. Eram prima care era superficială și Îl înșela pe Dumnezeu. Nu numai că nu-mi făceam bine datoria, dar le făceam rău și fraților și surorilor. Cu cât reflectam la asta, cu atât vedeam că era o problemă mai gravă decât crezusem. Ca să-mi apăr reputația și statutul, n-am ținut cont de lucrarea bisericii și de intrarea în viață a fraților și surorilor. Am fost egoistă și josnică! Am ajuns să înțeleg și de ce Dumnezeu spune că astfel de oameni sunt neîncrezători, că sunt oameni răi care se strecoară în casa lui Dumnezeu. Asta fiindcă singurul lucru din inima lor este propria persoană. Ei nu se gândesc la lucrarea bisericii. Dumnezeu speră ca noi toți să putem practica adevărul, să vorbim și să ne purtăm principial. Dar eu nu iubeam adevărul. Speram că toți se vor acoperi unii pe alții și că nimeni nu va practica adevărul. Făceam opusul a ceea ce voia Dumnezeu. Făceam rău! Înainte, credeam că doar perturbarea și tulburarea intenționată a lucrării bisericii însemna să faci rău care Îl va dezgusta pe Dumnezeu, dar apoi am văzut că a-mi apăra interesele la orice pas, a vorbi și a acționa bazându-mă pe firea mea coruptă și a nu practica adevărul însemna tot să faci rău. Dându-mi seama de asta, m-am rugat repede lui Dumnezeu, căindu-mă: „Dumnezeule, sunt supraveghetoare, dar nu practic adevărul. Ca să-mi apăr reputația și statutul, am vrut chiar ca toți să se acopere unii pe ceilalți și să fie superficiali. Nu am conștiință sau rațiune și nu merit această datorie. Dumnezeule, vreau să mă căiesc și să mă schimb!” După ce m-am rugat, am făcut o listă cu toate problemele pe care ceilalți le avuseseră în ultima vreme în îndatoririle lor. Am fost uluită să văd detaliile tuturor acestor probleme. Câțiva oameni fuseseră iresponsabili și superficiali în îndatoririle personale, ceea ce însemna că o parte a lucrării trebuia refăcută. Văzând cum problemele se succedau, m-am supărat foarte mult. Nu-mi închipuisem că erau atâtea probleme în îndatoririle fiecăruia. Însă chiar considerasem că puteam lăsa lucrurile să treacă, tolerându-i pe ceilalți și pe mine însămi. Nu țineam cont deloc de intenția lui Dumnezeu. Dacă lucrurile ar fi continuat așa, toate lucrările chiar aveau să fie tărăgănate din cauza mea.

Într-o seară, am citit un fragment din cuvintele lui Dumnezeu care m-a ajutat să-mi înțeleg purtarea. Cuvintele lui Dumnezeu spun: „Indiferent ce fac, antihriștii iau mai întâi în considerare propriile interese și acționează doar după ce s-au gândit la toate; nu se supun cu adevărat, sincer și absolut adevărului, fără compromisuri, ci o fac selectiv și condiționat. Ce condiție este aceasta? Este că statutul și reputația lor trebuie să fie protejate și nu trebuie să sufere nicio pierdere. Abia după ce această condiție este îndeplinită, vor hotărî și vor alege ce să facă. Adică, antihriștii se gândesc serios la modul în care să trateze adevărurile-principii, însărcinările date de Dumnezeu și lucrarea casei lui Dumnezeu sau la cum să gestioneze lucrurile cu care se confruntă. Nu se gândesc la cum să satisfacă intențiile lui Dumnezeu, cum să nu aducă prejudicii intereselor casei lui Dumnezeu, cum să-L mulțumească pe Dumnezeu sau cum să fie de folos fraților și surorilor; acestea nu sunt lucruri la care se gândesc. Ce iau în considerare antihriștii? Dacă statutul și reputația lor vor fi sau nu afectate și dacă prestigiul lor va fi știrbit. Dacă a face un lucru conform adevărurilor-principii aduce beneficii lucrării bisericii și fraților și surorilor, dar ar face ca reputația lor să aibă de suferit și i-ar determina pe mulți oameni să-și dea seama de adevărata lor statură și să știe ce fel de natură-esență au, atunci cu siguranță nu vor acționa conform adevărurilor-principii. Dacă a îndeplini un pic de lucrare reală îi va face pe mai mulți oameni să aibă o părere bună despre ei, să-i respecte și să-i admire, le va îngădui să dobândească un prestigiu și mai mare sau va permite cuvintelor acestora să aibă autoritate și să determine mai mulți oameni să li se supună, atunci vor alege să o facă în acel mod; altfel, nu vor alege niciodată să-și ignore interesele din considerație pentru interesele casei lui Dumnezeu sau pentru frați și surori. Aceasta este natura-esență a antihriștilor. Nu reprezintă un lucru egoist și josnic? În orice situație, antihriștii văd statutul și reputația lor ca având cea mai mare importanță. Nimeni nu poate concura cu ei. Indiferent de metoda cerută, atât timp cât câștigă oameni de partea lor și îi fac pe alții să li se închine, antihriștii o vor face. […] Pe scurt, țelul și motivul pentru care fac toate acestea se învârt doar în jurul statutului și al reputației. Indiferent dacă este limbajul lor exterior, metodele, comportamentul sau un fel de gând, părere sau metodă de urmărire, toate aceste lucruri se învârt în jurul reputației și al statutului. Acesta este modul în care lucrează antihriștii” [Cuvântul, Vol. 4: Expunerea antihriștilor, „Punctul nouă (Partea a treia)”]. Cuvintele lui Dumnezeu sunt limpezi. Tot ceea ce fac antihriștii e pentru a-și proteja reputația și statutul. Nu se gândesc niciodată cum să protejeze lucrarea bisericii sau ce ar fi benefic pentru frații și surorile lor. Preferă să vadă că lucrarea bisericii e afectată decât să-și pună în pericol interesele. Le pasă prea mult de reputație și statut. Reflectând, am văzut că m-am comportat exact ca un antihrist. Când înfruntam ceva, mereu îmi puneam pe primul loc interesele, imaginea și statutul. Când am văzut că niște oameni erau superficialiîn îndatoririle lor, am știut că ar trebui să subliniez asta, să-i emondez și să am părtășie cu ei, astfel încât ei să-și poată vedea problemele și recunoaște firea coruptă. Dar n-am vrut să ofensez pe nimeni și am vrut să mă protejez, așa că nu am practicat adevărul. Nici măcar nu am putut spune niciun cuvânt conform adevărului. În schimb, mi-am frământat creierii ca să-mi asigur o cale de scăpare. Am fost foarte alunecoasă și înșelătoare, o persoană care caută să le facă pe plac altora și să apuce pe calea de mijloc. Am tot urmărit faima și statutul, protejându-mi interesele, permițându-le celorlalți să-și facă îndatoririle bazându-se pe firile lor corupte și fără să mă gândesc la lucrarea bisericii. Eram pe calea unui antihrist. Dacă aș fi continuat așa, sigur aș fi fost dezvăluită și eliminată de Dumnezeu. Faptul că mi-am dat seama de asta mi-a arătat cât de gravă era această problemă. M-am rugat lui Dumnezeu, cerându-I să mă îndrume ca să pot să renunț la faimă și statut, să sprijin lucrarea bisericii și să-mi îndeplinesc responsabilitățile.

După aceea, am citit un alt fragment din cuvintele lui Dumnezeu: „Dumnezeu nu le cere oamenilor să nu impună celorlalți ceea ce ei înșiși nu-și doresc, ci le cere să fie clari cu privire la principiile pe care ar trebui să le respecte atunci când abordează diferite situații. Dacă este un lucru corect și în concordanță cu adevărul din cuvintele lui Dumnezeu, atunci trebuie să te ții de el. Și nu numai că trebuie să te ții de el, ci și să-i admonestezi, să-i îndemni și să ai părtășie cu ceilalți, astfel încât ei să înțeleagă exact care sunt intențiile lui Dumnezeu și care sunt adevărurile-principii. Aceasta este responsabilitatea și obligația ta. Dumnezeu nu-ți cere să respecți filosofiile satanice și să alegi calea de mijloc și, cu atât mai puțin, să arăți cât de mărinimos ești. Ar trebui să aderi la standardele cerute și la adevărurile-principii cu care cuvintele lui Dumnezeu îi atenționează pe oameni. Nu numai că trebuie să le respecți cu strictețe pentru totdeauna și să conduci prin exemplu în practicarea acestor adevăruri-principii, dar trebuie, de asemenea, să-i îndemni, să-i supraveghezi, să-i ajuți și să-i îndrumi pe alții să adere la ele, să le urmeze și să le practice așa cum faci tu. Acesta este un lucru pe care Dumnezeu ți-l cere și aceasta este însărcinarea Lui pentru tine. Dumnezeu îți cere să rămâi ferm pe poziția corectă și să respecți cu strictețe criteriile cuvintelor lui Dumnezeu și adevărurile-principii. Chiar dacă nu poți realiza acest lucru acum, chiar dacă nu ești dispus, nu-ți place, ai noțiuni sau simți împotrivire față de el, trebuie să-l tratezi ca pe responsabilitatea ta, ca pe obligația ta. Trebuie să ai părtășie cu oamenii despre adevărurile-principii și despre lucrurile pozitive care vin de la Dumnezeu, pentru a-i ajuta și a-i îndruma, astfel încât ei să poată beneficia din aceste lucruri și să fie edificați de ele și să pornească pe calea corectă în viață. Aceasta este responsabilitatea ta. Nu trebuie să te agăți cu încăpățânare de zicala: «Nu impune altora ceea ce tu însuți nu-ți dorești», pe care Satana ți-a insuflat-o. În ochii lui Dumnezeu, acea zicală este doar o filosofie pentru interacțiuni lumești, este un gând și o perspectivă care poartă cu sine viclenia Satanei și nu este deloc calea corectă, nici un lucru pozitiv. Dumnezeu îți cere să te porți într-un mod integru, demn, așa că ar trebui să fii lămurit cu privire la ce ar trebui și ce nu ar trebui să faci. El nu-ți cere să fii o persoană care caută să facă pe plac altora sau un conciliator; El nu-ți cere să alegi calea de mijloc. Trebuie să respecți cu strictețe adevărurile-principii și să rămâi ferm pe poziția corectă. Trebuie neapărat să spui ceea ce se cuvine să spui și să înțelegi ceea ce se cuvine să înțelegi. De asemenea, trebuie să-i ajuți pe cei care nu înțeleg; ar trebui să le oferi multă îndrumare și mult ajutor. Trebuie neapărat să-ți îndeplinești responsabilitatea și obligația. Nu trebuie să stai, pur și simplu, pe margine și să privești și, cu atât mai puțin să te agăți de filosofiile pe care Satana le-a sădit în mintea ta, cum ar fi: «Nu impune altora ceea ce tu însuți nu-ți dorești.» […] Zicala despre conduita morală: «Nu impune altora ceea ce tu însuți nu-ți dorești» este, într-adevăr și cu adevărat, planul viclean al Satanei de a controla gândurile oamenilor. Dacă respecți mereu acest lucru, atunci ești o persoană care trăiește conform filosofiilor Satanei; o persoană care trăiește pe deplin după firi satanice. Dacă nu urmezi calea lui Dumnezeu, atunci nu iubești și nu cauți adevărul. Orice s-ar întâmpla, principiul pe care trebuie să-l urmezi și cel mai important lucru pe care trebuie să-l faci este să ajuți oamenii cât de mult posibil. Nu ar trebui să practici ceea ce spune Satana, și anume să «nu impui altora ceea ce tu însuți nu-ți dorești» și să fii o persoană «deșteaptă», care caută să facă pe plac altora. Ce înseamnă să ajuți oamenii cât poți de mult? Înseamnă să-ți îndeplinești responsabilitățile și obligațiile. Dacă vezi că un lucru face parte din responsabilitățile și obligațiile pe care se cuvine să le îndeplinești, ar trebui să ai părtășie despre cuvintele lui Dumnezeu și despre adevăr, astfel încât oamenii să poată înțelege intențiile și cerințele lui Dumnezeu. Asta înseamnă să-ți îndeplinești responsabilitățile și obligațiile” [Cuvântul, Vol. 6: Despre urmărirea adevărului, „Ce înseamnă să urmărești adevărul (10)”]. Din cuvintele lui Dumnezeu, am văzut că zicala: „Nu impune altora ceea ce tu însuți nu-ți dorești” e o tactică, un truc pe care Satana îl folosește ca să-i corupă pe oameni și să le controleze gândurile. Atunci când ei trăiesc după filosofii satanice, în interacțiunile lor nu mai există o atmosferă a practicării adevărului, iar ei devin toleranți unii cu alții și se acoperă reciproc. Dacă fiecare trăiește după firea lui coruptă, Satana câștigă controlul și răul ajunge la putere. În final, Duhul Sfânt îi abandonează. Deși încă nu puteam să mă ridic la nivelul cuvintelor și cerințelor lui Dumnezeu sau să le practic, trebuia să-mi îndeplinesc responsabilitățile și să am părtășie cu ceilalți despre luminarea mea și înțelegerea cuvintelor lui Dumnezeu. Dacă vedeam oameni încălcând adevărurile-principii în îndatoririle lor, în loc să încerc să-i menajez pe alții și să fiu indulgentă cu mine însămi, trebuia să fiu principială și să-i ajut având părtășie cu ei și scoțându-le în evidență problemele. Doar atunci aș sprijini lucrarea bisericii și mi-aș îndeplini responsabilitatea. În plus, trebuia să fiu un exemplu în punerea adevărului în practică. Era o realitate că existau probleme în datoria mea, dar nu puteam să fiu tolerantă cu mine însămi, să mă prefac sau să scap de realitate. Dacă făceam asta, n-aș fi progresat niciodată. Ar trebui să-mi recunosc proactiv problemele, să accept supravegherea celorlalți și să-mi iau în serios datoria. În plus, mi-am dat seama și că ideea că trebuie să fii lipsit de greșeli și probleme ca să-i critici pe ceilalți nu este deloc conform adevărului. Și eu sunt un om corupt cu o fire satanică gravă. Adesea încalc adevărurile-principii în datoria mea și trebuie să trec prin judecata, mustrarea și emondarea lui Dumnezeu. Am nevoie și de supravegherea fraților și surorilor. Ar trebui să mă privesc în mod corect astfel încât, dacă mai apar probleme, să le înfrunt, nu să tot fug de ele sau să mă ascund. A fost luminator să înțeleg asta și am găsit o cale de practică.

La o adunare, mai întâi am vorbit despre problemele pe care le avusesem recent în datoria mea, expunând și disecând natura superficialității mele, și le-am cerut tuturor să mă supravegheze. Le-am spus și asta și ca să le servească drept lecție. În cele din urmă, am vorbit în special despre un frate și o soră care fuseseră deosebit de superficiali și am avut părtășie despre consecințele nereușitei de a ne schimba. După asta, m-am simțit foarte liniștită. Am fost foarte emoționată când un frate pe care îl emondasem și-a recunoscut problema fiindcă a fost expus în felul acela și mi-a trimis un mesaj, spunând: „Dacă n-aș fi fost expus și emondat în felul acela, n-aș fi aflat despre problema mea. Îți mulțumesc că m-ai ajutat în felul acesta! Acum chiar vreau să reflectez și să pătrund în adevăr.” Acest mesaj m-a emoționat foarte mult. Înainte, uram să fiu emondată și expusă, așa că nu voiam să fac asta altora, dar, de fapt, nu le făceam nicio favoare. Am regretat profund că, pentru a-mi proteja reputația și statutul, mereu trecusem cu vederea și tolerasem problemele tuturor din îndatoririle lor și nu-mi îndeplinisem datoria sau responsabilitățile. Chiar eram datoare față de Dumnezeu și de frați și surori. Mi-am dat seama că doar cuvintele lui Dumnezeu sunt principiul după care ar trebui să acționăm și să ne purtăm. Să putem evidenția problemele celorlalți fără a le menaja sentimentele este benefic pentru ei, dar și pentru noi. Dar zicala: „Nu impune altora ceea ce tu însuți nu-ți dorești” este, de fapt, un sofism satanic, dăunător oamenilor și nouă. Am văzut și că faptul că mă temeam mereu să nu fiu emondată când apăreau probleme în datoria mea și reticența de a-i expune și emonda pe alții pentru problemele lor însemnau că nu înțelegeam semnificația emondării. Cuvintele lui Dumnezeu spun: „A-i supraveghea pe oameni, a-i observa, a încerca să-i înțelegi – toate acestea sunt pentru a-i ajuta să pășească pe calea corectă a credinței în Dumnezeu, pentru a le permite să-și facă datoria așa cum o cere Dumnezeu și conform principiilor, pentru a-i împiedica să provoace vreo tulburare sau întrerupere și pentru a-i împiedica să facă lucrări inutile. Scopul pentru a face acest lucru se referă în întregime la a da dovadă de responsabilitate față de ei și față de lucrarea casei lui Dumnezeu; nu există rea-voință în acest lucru” [Cuvântul, Vol. 5: Responsabilitățile conducătorilor și lucrătorilor, „Responsabilitățile conducătorilor și lucrătorilor (7)”]. E adevărat. Toți avem firi corupte și suntem predispuși să fim superficiali și vicleni în datoria noastră. Dacă nimeni nu ne supraveghează și nu controlează lucrarea sau nu ne oferă părtășie și sfaturi și nu ne emondează pentru problemele noastre, nu avem cum să facem o treabă bună. Doar vom ține cont de trupul nostru și ne vom deda la confort sau chiar vom perturba în mod voit lucrarea bisericii. Așadar, când conducătorii supraveghează lucrarea sau ne emondează, ei sunt responsabili în datoria lor și fac asta ca să sprijine lucrarea bisericii. Este benefic și pentru intrarea noastră în viață și nu are scopul de a ne îngreuna situația. Însă eu am fost o supraveghetoare care a urmat filosofia satanică: „Nu impune altora ceea ce tu însuți nu-ți dorești.” Am văzut probleme în îndatoririle celorlalți, dar tot am fost amabilă cu toți. Nu am avut părtășie cu nimeni, nu am ajutat sau emondat pe nimeni, ci am trecut cu vederea și i-am protejat. A fost un lucru iresponsabil, ca să nu mai spun dăunător pentru ceilalți și biserică. Această experiență mi-a schimbat ideea falsă și m-a făcut să văd semnificația supravegherii, a criticilor, a emondării și a expunerii.

Această experiență chiar m-a emoționat. Am văzut că, atunci când trăim după filosofii satanice, toate ideile noastre sunt denaturate. Nu putem face diferența dintre lucrurile pozitive și cele negative și nu știm ce e conform adevărurilor-principii și cerințelor lui Dumnezeu. E ușor să urmăm filosofii satanice și să facem lucruri care perturbă și tulbură lucrarea bisericii. Doar a privi oamenii și lucrurile și a se purta și a acționa conform cuvintelor lui Dumnezeu e în conformitate cu intenția Lui. În plus, am gustat dulceața practicării adevărului și am dobândit încredere ca, în viitor, să mă axez pe ceea ce cere Dumnezeu. Slavă lui Dumnezeu!


26. Reflecții după ce m-am îmbolnăvit de Covid

de Monique, Statele Unite

La scurt timp după ce am acceptat Evanghelia lui Dumnezeu Atotputernic din zilele de pe urmă, am învățat din cuvintele lui Dumnezeu că, atunci când Dumnezeu Își va termina lucrarea din zilele de pe urmă, marile catastrofe se vor abate asupra omenirii pentru a-i răsplăti pe cei buni și a-i pedepsi pe cei răi. Cei ce au făcut rău și s-au împotrivit lui Dumnezeu vor fi nimiciți în catastrofe, în vreme ce aceia care au acceptat judecata cuvintelor lui Dumnezeu și au fost curățiți vor fi protejați de Dumnezeu și vor supraviețui. Ei vor fi aduși de El în Împărăția Sa pentru a se bucura de binecuvântări veșnice. M-am gândit în acel moment că intrarea în Împărăție și dobândirea vieții veșnice ar fi o mare binecuvântare. Știam că trebuie să prețuiesc această oportunitate unică în viață, să-mi fac bine datoria și să muncesc din greu pentru Dumnezeu astfel încât, atunci când lucrarea lui Dumnezeu se va termina, să fiu calificată să rămân. Așa că mi-am dat demisia și mi-am început datoria de a predica Evanghelia. În acest moment important, cu dezastre din ce în ce mai mari, trebuia să pregătesc mai multe fapte bune și să predic Evanghelia lui Dumnezeu din zilele de pe urmă unui număr și mai mare de oameni. În acest fel, puteam contribui la răspândirea Evangheliei Împărăției. Așa că mi-am pus toată energia în predicarea Evangheliei și eram ocupată de dimineața până seara în fiecare zi. Din ce în ce mai mulți oameni acceptau lucrarea lui Dumnezeu din zilele de pe urmă în regiunea mea și bisericile au fost înființate una după alta. Văzând aceste rezultate, m-am simțit foarte mulțumită de mine. Am simțit că nu pot trece neobservate contribuțiile mele la lucrarea de evanghelizare. Când a izbucnit pandemia și numărul de infecții a crescut în întreaga lume, m-am simțit complet calmă. M-am gândit că, din moment ce m-am consumat pentru Dumnezeu în datoria mea, pandemia nu mă va afecta, indiferent cât de mult s-ar fi răspândit. Cu toate acestea, infectarea bruscă cu virusul m-a obligat să reflectez asupra motivelor și impurităților care au stat la baza îndeplinirii datoriei mele de-a lungul anilor.

Într-o zi din mai 2021 am început brusc să tușesc, apoi am făcut febră și mi-am simțit tot corpul slăbit. La început am crezut că am răcit și nu prea mi-a păsat, dar simptomele au persistat timp de o săptămână fără să dispară. O soră a observat că simptomele mele erau foarte asemănătoare cu cele ale Covid și era îngrijorată că l-am contractat, așa că mi-a sugerat să merg la spital pentru un control. Nu i-am acordat prea multă atenție, și m-am gândit: „Am muncit zile îndelungate, suferind și sacrificându-mă pentru datoria mea și m-am descurcat destul de bine. În plus, nu am făcut rău și nu am perturbat lucrarea bisericii. Așadar, cum aș putea fi infectată?” Dar testul a ieșit pozitiv, lucru la care nu mă așteptam deloc. Am mers pe drumul spre casă uluită, incapabilă să înțeleg. „Îmi fac datoria de ani de zile”, m-am gândit, „deci cum aș putea să iau Covid? Ce vor crede frații și surorile despre mine dacă vor afla? Vor presupune că sunt pedepsită pentru că am făcut ceva care L-a ofensat pe Dumnezeu? Și totuși nu am făcut rău și nu am perturbat lucrarea bisericii.” Milioane de oameni din întreaga lume muriseră încă din anul precedent, când a izbucnit pandemia, deci urma să mor și eu, acum că eram infectată? Oare sacrificiul și consumul meu din ultimii ani nu ar fi fost în zadar dacă aș fi murit când lucrarea lui Dumnezeu e pe cale să se încheie? Nu aș mai fi avut nicio parte din binecuvântările viitoarei Împărății. Cu cât mă gândeam mai mult la asta, cu atât mă simțeam mai rău. Cum aveam să trec vreodată peste această situație? M-am rugat, strigându-L pe Dumnezeu: „Doamne, Tu, prin buna Ta intenție, ai permis să mă îmbolnăvesc de această boală. Tu nu greșești niciodată, așa că se poate ca eu să mă fi răzvrătit și să mă fi opus Ție în vreun fel? Nu e o întâmplare că am fost infectată și totul se află sub suveranitatea și rânduielile Tale, așa că doresc să-Ți caut intenția și să reflectez asupra mea. Dar ceea ce nu știu este cum Ți-am ofensat firea. Te rog să mă luminezi și să mă călăuzești pentru a ști unde am greșit. Sunt gata să mă căiesc.” După aceea, m-am gândit la un fragment din cuvintele lui Dumnezeu: „Cum ar trebui să experimentezi boala atunci când vine? Ar trebui să vii înaintea lui Dumnezeu și să te rogi, să cauți și să pricepi intenția lui Dumnezeu; ar trebui să te examinezi pentru a găsi ce anume ai făcut care a fost împotriva adevărului și ce firi corupte din tine nu au fost rezolvate. Firile tale corupte nu pot fi rezolvate fără a trece prin suferință. Doar fiind căliți prin suferință, oamenii nu pot fi destrăbălați și pot trăi înaintea lui Dumnezeu în orice moment. Când cineva suferă, este mereu în rugăciune. Nu îi stă mintea la mâncare, îmbrăcăminte și alte plăceri; se roagă constant în inima sa, examinându-se pentru a vedea dacă a făcut recent ceva greșit sau a mers împotriva adevărului în vreun fel. În mod normal, când te confrunți cu o boală gravă sau o boală ciudată care îți provoacă o suferință teribilă, acest lucru nu se întâmplă din întâmplare. Intenția lui Dumnezeu este atât în boala ta, cât și în sănătatea ta” (Cuvântul, Vol. 3: Discursurile lui Hristos al zilelor de pe urmă, „În credința în Dumnezeu, dobândirea adevărului este cel mai important lucru”). Luminarea oportună a cuvintelor lui Dumnezeu mi-a arătat că infectarea mea nu a fost întâmplătoare și că s-a datorat în întregime suveranității și rânduielilor lui Dumnezeu. Trebuia să caut intenția lui Dumnezeu și să reflectez cum trebuie asupra mea. Nu mă puteam plânge de Dumnezeu indiferent de situație. Cât am stat acasă, în carantină, în următoarele câteva zile, m-am deschis față de frați și surori cu privire la orice corupție de care dădusem dovadă. Mi-am disecat corupțiile și m-am cunoscut pe mine însămi și am căutat o cale pentru practică și intrare în cuvintele lui Dumnezeu. În plus, indiferent de cum mă simțeam fizic, am continuat să-mi fac datoria predicând Evanghelia online. După câteva zile, m-am simțit mult mai bine. Nu mai tușeam aproape deloc, temperatura mea era normală și îmi reveniseră energia și forța. Eram foarte fericită pentru asta, și am simțit că Dumnezeu a avut grijă de mine și m-a protejat văzându-mi ascultarea și căința. Anxietatea mi-a scăzut la acest gând.

Dar a doua zi am simțit brusc o apăsare și un disconfort în piept și nu m-am putut opri din tușit. Apoi am făcut febră și mi-am simțit tot corpul slăbit. Am simțit un val de panică. De când fusesem diagnosticată, nu mă plânsesem de Dumnezeu și continuasem să-mi fac datoria. Cum aș fi putut să mă îmbolnăvesc și mai rău? Nu exista niciun medicament pentru a vindeca Covid, așa că, dacă Dumnezeu nu mă salva, eram sigură că voi muri. Gândul la moarte era foarte înfricoșător – nu mă puteam resemna. M-am gândit la cum L-am urmat pe Dumnezeu timp de mai bine de 10 ani, lăsându-mi casa și slujba în urmă și lucrând zile întregi pentru datoria mea. Am suferit mult și am plătit un preț destul de mare. Oare Dumnezeu nu-Și va aminti nimic din toate acestea? Dacă muream, nu aveam să văd niciodată frumusețea Împărăției și să mă bucur de binecuvântările Împărăției Cerurilor. Cu cât mă gândeam mai mult la asta, cu atât deveneam mai negativă. Încă îmi făceam datoria, dar nu mai aveam niciun avânt interior. Ori de câte ori era mult de lucru în datoria mea, mă enervam foarte tare și mă grăbeam să termin ca să mă pot odihni. Înainte, îmi făceam datoria de dimineața până seara și credeam că Dumnezeu mă va proteja, dar acum că Dumnezeu nu făcea asta, trebuia să mă gândesc la propria mea bunăstare și să am grijă de sănătatea mea. Dacă eram prea stresată și obosită nu m-ar fi ajutat să-mi revin. La adunări, ceilalți frați și surori aveau foarte multă vigoare când vorbeau. Însă eu începeam să tușesc de câte ori vorbeam și nu puteam să-mi trag sufletul după ce citeam câteva rânduri din cuvintele lui Dumnezeu. M-am simțit foarte supărată și nu m-am putut abține să nu încerc să înțeleg lucrurile: „De obicei, sunt foarte sârguincioasă când îmi îndeplinesc datoria, sunt serioasă și responsabilă. Unii dintre ceilalți nu mă egalează în îndatoririle lor. Toți ceilalți sunt sănătoși și își fac datoria, așadar, de ce sunt eu cea care are virusul? Dacă asta e o încercare de la Dumnezeu, atunci cum se face că nu s-a întâmplat la fel și altora din biserică care urmăresc adevărul chiar mai mult decât mine? Și dacă asta e o pedeapsă de la Dumnezeu, atunci de ce este așa, când eu nu am făcut rău sau nu am perturbat lucrarea bisericii, sau nu I-am ofensat firea? Dumnezeule, eu încă vreau să-mi fac datoria. Îmi place și nu m-am săturat de ea. Vreau să trăiesc în continuare și să fac o treabă bună în datoria mea. Dumnezeule, fac o datorie importantă acum și încă mai pot munci pentru Tine. Te rog, protejează-mă ca să pot continua să trăiesc și să muncesc pentru Tine […].” Când m-am gândit la asta în acest fel, mi-a venit în minte foarte clar un fragment din cuvintele lui Dumnezeu: „Pe ce bază, tu – o ființă creată – ai pretenții de la Dumnezeu? Oamenii nu sunt calificați să aibă pretenții de la Dumnezeu. Nu există nimic mai irațional decât a avea pretenții de la Dumnezeu. El va face ceea ce se cuvine să facă, iar firea Sa este dreaptă. Dreptatea nu înseamnă nicidecum echitate sau justețe; nu înseamnă egalitarism și nici a-ți da ceea ce meriți pentru lucrarea ta, a-ți plăti pentru vreo lucrare pe care ai făcut-o sau a-ți da ce ți se cuvine în funcție de eforturile depuse. Aceasta nu este dreptate, înseamnă doar a fi corect și rațional. Foarte puțini oameni sunt capabili să cunoască firea dreaptă a lui Dumnezeu. Să presupunem că Dumnezeu l-ar fi distrus pe Iov după ce Iov a adus mărturie pentru El: ar fi asta drept? De fapt, ar fi. De ce se numește aceasta dreptate? Cum văd oamenii dreptatea? Dacă un lucru este în conformitate cu noțiunile oamenilor, atunci lor le este foarte ușor să spună că Dumnezeu este drept; totuși, dacă nu văd ceva ca fiind în concordanță cu noțiunile lor – dacă este ceva ce nu sunt capabili să înțeleagă – atunci le-ar fi greu să spună că Dumnezeu este drept. Dacă Dumnezeu l-ar fi distrus pe Iov pe atunci, oamenii nu ar spune că El este drept. De fapt, indiferent dacă oamenii au fost sau nu corupți și dacă au fost profund corupți sau nu, trebuie Dumnezeu să Se justifice atunci când îi distruge? Este nevoit să le explice oamenilor pe ce bază face acest lucru? Trebuie oare Dumnezeu să le spună oamenilor legile pe care El le-a poruncit? Nu este nevoie. În ochii lui Dumnezeu, cineva care este corupt și care este predispus să I se împotrivească lui Dumnezeu nu are nicio valoare; orice mod în care Se va ocupa Dumnezeu de el va fi potrivit și totul este conform rânduielilor lui Dumnezeu. Dacă ai fi neplăcut în ochii lui Dumnezeu și dacă El ar spune că nu Îi mai ești de niciun folos după mărturia ta și, prin urmare, te-ar distruge, ar fi aceasta dreptatea Lui? Și aceasta ar fi. […] Tot ceea ce face Dumnezeu este drept. Deși s-ar putea ca oamenii să nu poată să perceapă acest lucru, ei nu ar trebui să emită judecăți după bunul plac. În cazul în care ceva din ce face El li se pare nerezonabil oamenilor sau dacă aceștia au vreo noțiune privind acest lucru, iar apoi spun că El nu este drept, atunci sunt extrem de iraționali” (Cuvântul, Vol. 3: Discursurile lui Hristos al zilelor de pe urmă, Partea a III-a). Cugetând la cuvintele lui Dumnezeu, am simțit că El mă chema să dau socoteală față în față. Nu tocmai mă plânsesem că Dumnezeu era incorect și nedrept? Și nu a fost aceasta o negociere cu Dumnezeu, încercând să mă justific și să negociez condițiile? Am simțit că am realizat unele lucruri în timpul anilor în care am suferit și m-am sacrificat pentru datoria mea, așa că Dumnezeu ar trebui să mă protejeze de dezastru. Asta ar fi dreptatea Lui. Dar, de fapt, acestea erau doar noțiunile și închipuirile mele și nu erau deloc în concordanță cu adevărul. Dumnezeu este Creatorul, iar eu sunt o ființă creată. Toate de care mă bucur vin de la Dumnezeu, iar viața mi-a fost dată tot de Dumnezeu. Cum îmi rânduiește Dumnezeu soarta și cât de mult mă lasă să trăiesc depinde numai de El. Ca ființă creată, ar trebui să mă supun și să accept asta. Cine eram eu să mă cert cu Dumnezeu și să încerc să stabilesc condiții? Am avut credință în toți acești ani și m-am bucurat de atât de mult de udarea și de hrana oferite de adevărul de la Dumnezeu, dar tot nu eram recunoscătoare. Acum că am luat virusul și m-am confruntat cu amenințarea morții, mă certam cu Dumnezeu, împotrivindu-mă Lui și plângându-mă că era nedrept. Unde erau conștiința și rațiunea mea? Pe măsură ce mă gândeam la asta, m-am simțit tot mai vinovată și rușinată și am îngenuncheat în fața lui Dumnezeu în rugăciune. „Dumnezeule, sunt atât de nerațională! Am fost creată de Tine; sunt o ființă creată. Ar trebui să mă supun tuturor orchestrărilor și rânduielilor Tale. Așa este absolut firesc și justificat. Tu ai permis ca eu să iau acest virus potențial letal. Nu am vrut să mă supun și m-am certat cu Tine, plângându-mă că nu ai făcut ceea ce trebuie și cerându-Ți să mă lași să trăiesc în continuare. Am fost complet lipsită de rațiune. Am fost foarte răzvrătită! Dumnezeule, vreau să reflectez corect asupra mea și să mă căiesc în fața Ta!”

În următoarele câteva zile, mi-am făcut foarte multe reproșuri ori de câte ori mă gândeam la plângerile mele și la neînțelegerea mea despre Dumnezeu. Mai ales gândindu-mă cum, atunci când starea mi s-a agravat, m-am certat cu Dumnezeu, am devenit negativă, am lenevit, am devenit superficială în îndeplinirea datoriei mele și am tras de mine și m-am simțit și mai vinovată și mai neliniștită. Când nu eram bolnavă și nu exista nicio criză, proclamam dreptatea lui Dumnezeu și spuneam că ființele create trebuiau să se supună orchestrărilor și rânduielilor Creatorului. De ce am dezvăluit atât de multă răzvrătire și împotrivire când m-am îmbolnăvit? Am citit următoarele în cuvintele lui Dumnezeu în timpul devoționalelor mele: „Relația omului cu Dumnezeu este doar una de pur interes personal. Este relația dintre cel care primește binecuvântarea și cel care o oferă. Pentru a spune lucrurilor pe nume, este relația dintre un angajat și un angajator. Angajatul lucrează din greu numai pentru a primi recompensele acordate de angajator. Nu există nicio afecțiune de înrudire în acest fel de relație bazată pe interese proprii, ci doar o tranzacție. Nu există a iubi sau a fi iubit, numai caritate și milă. Nu există înțelegere, doar o neputincioasă indignare reprimată și înșelătorie. Nu există intimitate, numai o prăpastie de netrecut” (Cuvântul, Vol. 1: Arătarea și lucrarea lui Dumnezeu, „Anexă 3: Omul poate fi mântuit numai în mijlocul gestionării lui Dumnezeu”). „În mintea antihriștilor, atât timp cât cineva este capabil să facă o datorie, să plătească un preț și să sufere unele greutăți, acesta ar trebui să fie binecuvântat de Dumnezeu. Și, prin urmare, după ce fac lucrare bisericească o perioadă, încep să facă bilanțul sarcinilor pe care le-au făcut pentru biserică, al contribuțiilor pe care le-au adus în casa lui Dumnezeu și ce au făcut pentru frați și surori. Păstrează toate acestea ferm în mintea lor, așteptând să vadă ce haruri și binecuvântări le vor procura acestea de la Dumnezeu, astfel încât să poată determina dacă merită să facă ceea ce fac. De ce se preocupă tot timpul de astfel de lucruri? Ce anume urmăresc ei în adâncul inimii lor? Care este scopul credinței lor în Dumnezeu? De la început, credința lor în Dumnezeu s-a rezumat la obținerea binecuvântărilor. Și oricât de mulți ani ascultă predici, oricâte cuvinte ale lui Dumnezeu mănâncă și beau, oricâte doctrine înțeleg, nu vor renunța niciodată la dorința și intenția lor de a fi binecuvântați. Dacă le ceri să fie ființe create conștiincioase și să accepte suveranitatea și rânduielile lui Dumnezeu, ei vor spune: «Acel lucru nu are nimic de-a face cu mine. Nu este ceea ce ar trebui să urmăresc. Ceea ce ar trebui să urmăresc este: când am luptat, când am depus efortul necesar și am suferit greutățile necesare – odată ce am făcut asta în conformitate cu ceea ce dumnezeu cere – el ar trebui să mă răsplătească și să-mi permită să rămân și să fiu încoronat în Împărăție și să dețin o funcție mai înaltă decât oamenii lui dumnezeu. Ar trebui să fiu la conducerea a cel puțin două sau trei orașe.» De asta le pasă cel mai mult antihriștilor. Indiferent de modul în care casa lui Dumnezeu are părtășie despre adevăr, intenția și dorința lor de a obține binecuvântări nu pot fi risipite; sunt același tip de persoană ca Pavel. O tranzacție atât de lipsită de menajamente nu adăpostește oare un fel de fire ticăloasă și feroce? Unii oameni religioși spun: «Generația noastră îl urmează pe dumnezeu pe calea crucii. Dumnezeu ne-a ales, prin urmare avem dreptul să fim binecuvântați. Am suferit și am plătit un preț și am băut din cupa amară. Unii dintre noi am fost chiar arestați și condamnați la închisoare. După ce am suferit toate aceste greutăți, am auzit atâtea predici și am învățat atât de multe despre Biblie, dacă într-o zi nu vom fi binecuvântați, vom merge în al treilea cer și ne vom certa cu dumnezeu.» Ați auzit vreodată ceva asemănător? Ei spun că vor merge în al treilea Cer pentru a se certa cu Dumnezeu – cât de îndrăzneț este acest lucru? Nu vă sperie doar auzul acestor lucruri? Cine îndrăznește să încerce să se certe cu Dumnezeu? […] Nu sunt astfel de oameni arhangheli? Nu sunt satane? Te poți certa cu oricine, dar nu cu Dumnezeu. N-ar trebui să faci așa ceva și nici măcar să te gândești la asta. Binecuvântările vin de la Dumnezeu: le dăruiește oricui vrea El. Chiar dacă îndeplinești condițiile pentru a primi binecuvântări și Dumnezeu nu ți le acordă, tot n-ar trebui să te cerți cu El. Întregul univers și toată omenirea sunt sub stăpânirea lui Dumnezeu; El ia deciziile. Cum poți tu, o ființă umană măruntă, să îndrăznești să te cerți cu Dumnezeu? Cum poți să-ți supraestimezi atât de mult capacitățile? De ce nu te uiți în oglindă ca să vezi cine ești? Îndrăznind să vociferezi împotriva Creatorului și să-L înfrunți astfel, nu te joci cu moartea? «Dacă într-o zi nu vom fi binecuvântați, vom merge în al treilea Cer și ne vom certa cu dumnezeu» este o afirmație care vociferează deschis împotriva lui Dumnezeu. Ce fel de loc este al treilea Cer? Acolo stă Dumnezeu. A îndrăzni să mergi în al treilea Cer ca să te cerți cu Dumnezeu echivalează cu a încerca să-L «răstorni» pe Dumnezeu! Nu este așa? Unii ar putea întreba: «Ce legătură are cu antihriștii?» Are mare legătură cu ei, deoarece toți cei care vor să meargă în al treilea Cer să se certe cu Dumnezeu sunt antihriști. Doar antihriștii pot spune așa ceva. Astfel de cuvinte sunt vocea pe care antihriștii o adăpostesc în adâncul inimii lor. Aceasta este ticăloșia lor” [Cuvântul, Vol. 4: Expunerea antihriștilor, „Punctul șapte: Ei sunt ticăloși, perfizi și înșelători (Partea a doua)”]. M-am rușinat în fața a ceea ce dezvăluiau cuvintele lui Dumnezeu și am văzut că anii mei de suferință și sacrificiu în îndeplinirea datoriei mele nu au fost despre a fi atentă la intențiile lui Dumnezeu și despre a îndeplini datoria unei ființe create pentru a răsplăti dragostea lui Dumnezeu. Era vorba doar de a intra în Împărăție și de a mă bucura de binecuvântările veșnice. Am tratat îndeplinirea datoriei ca pe o modalitate de a scăpa de dezastru, ca pe o monedă de schimb și o resursă investită într-o înțelegere cu Dumnezeu. De aceea calculam mereu câtă muncă am făcut, câți oameni am convertit și cât de mult am suferit și m-am sacrificat. Simțeam că dacă adunam cât mai multe astfel de situații, aveam cu atât mai multe merite și cu atât mai mult mă calificam pentru a fi protejată de Dumnezeu și pentru a supraviețui dezastrului. Însă când m-am îmbolnăvit pe neașteptate de Covid, m-am plâns de Dumnezeu și L-am înțeles greșit, fără să caut cum să mă supun Lui. În schimb, m-am gândit cum să mă comport bine pentru a câștiga bunăvoința lui Dumnezeu, astfel încât El să mă protejeze și să-mi revin rapid. Când am văzut că starea mea se deteriorează, m-am deznădăjduit în fața lui Dumnezeu. M-am plâns că este nedrept și că nu mă protejează. Faptele au dezvăluit că datoria și credința mea aveau singurul scop ca eu să fiu binecuvântată. Îl foloseam pe Dumnezeu doar pentru a-mi atinge scopul de a obține binecuvântări, ca și cum aș fi făcut o înțelegere cu Dumnezeu și aș fi încercat să-L înșel. Cât de egoistă și înșelătoare am fost! M-am gândit la Pavel, în Epoca Harului, străbătând Europa pentru a predica Evanghelia. El a suferit și s-a sacrificat mult, dar toate pentru care s-a consumat au fost ca să ajungă în Împărăția Cerurilor și să fie răsplătit. În cele din urmă, el a spus: „M-am luptat lupta cea bună, mi-am sfârșit alergarea, am păzit credința. De acum mă așteaptă cununa dreptății” (2 Timotei 4:7-8). Ceea ce însemna de fapt era că, dacă Dumnezeu nu îi dădea o cunună, atunci Dumnezeu nu era drept. Oamenii din lumea religioasă sunt profund influențați de aceste cuvinte ale lui Pavel. Toți cei care lucrează și suferă în numele Domnului o fac pentru a ajunge în cer și a fi binecuvântați. Dacă nu sunt binecuvântați, se ceartă cu Dumnezeu. Și eu eram exact ca ei, nu-i așa? Apoi mi-a fost frică. Nu mi-am imaginat niciodată că eu, ca un antihrist, m-aș certa cu Dumnezeu și L-aș sfida dacă nu aș fi binecuvântată. Dacă nu ar fi fost dezvăluirea faptelor, nu mi-aș fi dat seama că am o fire de antihrist atât de gravă. M-am gândit la câteva din cuvintele lui Dumnezeu: „În tot acest timp i-am impus omului un standard strict. Dacă loialitatea ta vine cu intenții și cu condiții, atunci mai degrabă Mă lipsesc de așa-zisa ta loialitate, căci îi urăsc pe oamenii care Mă înșală cu intențiile lor și Mă șantajează cu condiții. Tot ce Îmi doresc este ca omul să Îmi fie absolut loial și să facă toate lucrurile de dragul unui singur cuvânt și pentru a dovedi acest cuvânt: credință. Disprețuiesc faptul că voi folosiți cuvinte dulci pentru a încerca să Mă faceți să Mă bucur, căci Eu v-am tratat întotdeauna cu sinceritate, și deci Îmi doresc ca și voi să vă purtați față de Mine cu credință adevărată” (Cuvântul, Vol. 1: Arătarea și lucrarea lui Dumnezeu, „Ești tu cu adevărat credincios în Dumnezeu?”). Din cuvintele lui Dumnezeu, am putut simți că firea Sa este dreaptă, sfântă și nu tolerează nicio ofensă. Dumnezeu lucrează pentru a mântui omenirea, iar sinceritatea și loialitatea omului sunt ceea ce-Și dorește El. Dacă dăruirea oamenilor și faptul că se consumă conțin motive ascunse și impurități și includ negocierea și înșelăciunea, atunci nu vor avea aprobarea lui Dumnezeu și, de fapt, Îl vor îngrețoșa și dezgusta pe Dumnezeu și vor fi condamnați de El. La fel ca Pavel, departe de a fi binecuvântat de Dumnezeu, el a fost în cele din urmă pedepsit cu severitate în iad. Oare nu trebuie ca și Dumnezeu să fi fost îngrețoșat și să fi detestat modul mercantil și întinat în care mi-am făcut datoria? Astăzi, îmbolnăvirea a dezvăluit intențiile detestabile care stau la baza credinței mele și m-a făcut să văd dreptatea și sfințenia lui Dumnezeu. În acel moment, am acceptat pe deplin și m-am supus din inimă faptului că am contractat boala.

Mai târziu, am citit un alt fragment din cuvintele lui Dumnezeu: „Ca ființă creată, când cineva vine înaintea Creatorului, se cuvine să își îndeplinească datoria. Acesta este un lucru foarte potrivit de făcut și acea persoană ar trebui să îndeplinească această responsabilitate. Pe baza realizării îndatoririlor de către ființele create, Creatorul a făcut o lucrare și mai mare în rândul omenirii, a săvârșit o etapă suplimentară a lucrării asupra oamenilor. Și ce lucrare este aceasta? El oferă omenirii adevărul, permițându-le oamenilor să câștige adevărul de la Dumnezeu în timp ce își îndeplinesc îndatoririle și, astfel, să se elibereze de firile lor corupte și să fie purificați, să ajungă să satisfacă intențiile lui Dumnezeu și să pășească pe calea cea dreaptă a vieții și, în cele din urmă, să fie capabili să se teamă de Dumnezeu și să se ferească de rău, să obțină mântuirea deplină și să nu mai fie supuși chinurilor Satanei. Acesta este efectul final pe care Dumnezeu intenționează să-l obțină punând omenirea să-și îndeplinească îndatoririle. Prin urmare, în timpul procesului de îndeplinire a datoriei tale, Dumnezeu nu te face doar să vezi un lucru clar și să înțelegi puțin adevăr, nici nu te lasă doar să te bucuri de harul și binecuvântările pe care le primești îndeplinindu-ți datoria ca ființă creată. Mai degrabă, El îți permite să fii purificat și mântuit și, în cele din urmă, să ajungi să trăiești în lumina chipului Creatorului” [Cuvântul, Vol. 4: Expunerea antihriștilor, „Punctul nouă (Partea a șaptea)”]. Cuvintele lui Dumnezeu m-au mișcat cu adevărat. Pentru o ființă creată, îndeplinirea unei datorii reprezintă o responsabilitate și o obligație care nu pot fi evitate. Mai mult, reprezintă o cale de a dobândi adevărul și de a obține o schimbare a firii. În cursul îndatoririlor noastre, Dumnezeu pregătește tot felul de situații pentru a dezvălui firile corupte ale oamenilor. Apoi, prin judecata și expunerea cuvintelor Sale și prin emondarea și disciplinarea Sa, El ne permite să ne înțelegem firea coruptă și să facem o schimbare, pentru a nu mai fi supuși corupției și chinurilor din partea Satanei. Aceasta este intenția minuțioasă a lui Dumnezeu. De-a lungul anilor în care mi-am făcut datoria, am dezvăluit multă corupție în circumstanțele pregătite de Dumnezeu. Am dobândit o anumită înțelegere a firilor mele corupte. Apoi am început să mă urăsc și m-am căit și m-am schimbat, trăind o oarecare asemănare umană. Câștigasem atât de multe prin datoria mea, dar tot nu eram recunoscătoare. În schimb, m-am folosit de îndeplinirea datoriei mele ca de o monedă de schimb și capital pentru a scăpa de dezastru și L-am tratat pe Dumnezeu ca și cum aș fi putut să-L înșel și să-L exploatez. Ce detestabil! Dumnezeu a exprimat atât de multe adevăruri, dar în loc să le prețuiesc, m-am gândit doar la cum să fiu binecuvântată, să scap de dezastru, să intru în Împărăția Cerurilor și să fiu răsplătită. Am fost atât de abjectă! M-am rugat și I-am jurat lui Dumnezeu că nu-mi voi face datoria doar de dragul de a fi binecuvântată și că voi urmări cu sârguință adevărul în datoria mea, pentru a răsplăti iubirea lui Dumnezeu. Am citit un alt fragment din cuvintele lui Dumnezeu care mi-a dat o cale de practică. Cuvintele lui Dumnezeu spun: „Dacă, în credința ta în Dumnezeu și în urmărirea adevărului, ești în stare să spui: «Indiferent dacă Dumnezeu permite ca boala sau orice eveniment neplăcut să vină peste mine – indiferent ce face Dumnezeu – trebuie să mă supun și să rămân în locul meu ca o ființă creată. Înainte de orice altceva, trebuie să pun în practică acest aspect al adevărului – supunerea – trebuie să îl implementez și să trăiesc realitatea supunerii față de Dumnezeu. Mai mult decât atât, nu trebuie să arunc deoparte ceea ce mi-a încredințat Dumnezeu și datoria pe care ar trebui să o fac. Chiar și la ultima mea răsuflare, trebuie să rămân statornic în datoria mea», nu înseamnă acest lucru a aduce mărturie? Când vei avea acest gen de hotărâre și acest tip de stare, te vei mai plânge de Dumnezeu? Nu, nu o vei mai face. Într-un astfel de moment, te vei gândi: «Dumnezeu îmi dă această suflare, El m-a aprovizionat și protejat în toți acești ani, El m-a scutit de multă durere, mi-a dat mult har și multe adevăruri. Am înțeles adevăruri și taine pe care oamenii nu le-au înțeles de generații. Am câștigat atât de mult de la Dumnezeu, așa că trebuie să-L răsplătesc! Înainte, statura mea era mică, eram neștiutoare și făceam mereu lucruri care Îl răneau pe Dumnezeu. S-ar putea să nu mai am șanse să-L răsplătesc pe Dumnezeu în viitor. Indiferent cât timp mi-a mai rămas de trăit, trebuie să ofer puțina putere pe care o am și să-I ofer lui Dumnezeu tot ce sunt în stare să fac, astfel încât Dumnezeu să poată vedea că toți acești ani în care mi-a oferit adevărul nu au fost în zadar, ci au dat roade, și astfel încât să-I pot aduce mângâiere lui Dumnezeu și să nu-L mai rănesc sau să-L mai dezamăgesc.» Cum sună asta? Nu te gândi cum să te salvezi sau să scapi, gândindu-te: «Când se va vindeca această boală? Când se va întâmpla, voi încerca din răsputeri să-mi fac datoria și să fiu devotat. Cum pot fi devotat când sunt bolnav? Cum pot să fac datoria unei ființe create?» Cât timp ai o singură suflare, nu ești în stare să-ți faci datoria? Cât timp ai o singură suflare, ești în stare să nu-L faci de rușine pe Dumnezeu? Atât timp cât ai o singură suflare, atât timp cât mintea ta este lucidă, ești capabil să nu te plângi de Dumnezeu? (Da.) Este ușor să spui «da» acum, dar când te vei îmbolnăvi cu adevărat, vei spune: «Nu este ușor.» Și astfel, voi trebuie să urmăriți adevărul, să munciți adesea din greu asupra adevărului și să chibzuiți mai mult la cum puteți satisface intențiile lui Dumnezeu, cum puteți răsplăti dragostea lui Dumnezeu și cum puteți îndeplini datoria unei ființe create. Ce este o ființă creată? Este responsabilitatea unei ființe create doar de a asculta cuvintele lui Dumnezeu? Nu – este și de a trăi cuvintele lui Dumnezeu. Dumnezeu ți-a dat atât de mult adevăr, atât de mult din cale și atât de multă viață, pentru ca tu să poți să trăiești aceste lucruri și să aduci mărturie pentru El. Aceasta este ceea ce s-ar cuveni să facă o ființă creată și este responsabilitatea și obligația ta” (Cuvântul, Vol. 3: Discursurile lui Hristos al zilelor de pe urmă, „Numai în citirea frecventă a cuvintelor lui Dumnezeu și în contemplarea adevărului poate exista o cale de urmat”). Cuvintele lui Dumnezeu sunt atât de emoționante pentru mine. Dumnezeu este Creatorul, iar eu sunt o ființă creată, deci soarta mea este în mâinile Lui. El a permis ca boala să vină peste mine, așa că, indiferent dacă aveam să trăiesc sau să mor, ar trebui să mă supun suveranității și rânduielilor lui Dumnezeu. Acesta este nivelul minim de conștiință pe care ar trebui să îl aibă o ființă creată. Iar o datorie este ceva ce o ființă creată ar trebui să respecte. În orice moment, indiferent de ce se întâmplă, atât timp cât există suflare în corpul meu, ar trebui să-mi respect datoria. M-am bucurat atât de mult de dragostea lui Dumnezeu de-a lungul anilor, dar mă răzvrăteam mereu împotriva Lui și Îl răneam pentru că nu urmăream adevărul. Îi eram profund îndatorată lui Dumnezeu. Atât timp cât eram în viață, trebuia să-mi fac bine datoria pentru a răsplăti dragostea lui Dumnezeu. În zilele care au urmat, am cugetat zilnic la cum să îmi fac bine datoria pentru a-L satisface pe Dumnezeu. Sora cu care cooperam era începătoare în predicarea Evangheliei și nu cunoștea multe dintre principii, așa că tot apăreau probleme. Eu o ajutam și o îndrumam online. De asemenea, mă linișteam adesea în fața lui Dumnezeu, citind cuvintele Sale și cântând imnuri pentru a-L lăuda. Încă mai tușeam și aveam febră, dar nu mai eram constrânsă de boală și încetasem să mă mai gândesc dacă voi muri sau nu. Știam că viața mea era în mâinile lui Dumnezeu și că suveranitatea și predeterminarea Lui vor stabili cât voi trăi. Fiecare zi pe care Dumnezeu mi-o dă este o zi în care mă străduiesc să-mi fac bine datoria și să răsplătesc iubirea lui Dumnezeu. Când va veni ziua în care Dumnezeu va permite ca moartea să mă ia, mă voi supune și nu mă voi plânge.

Într-o seară, nu mă puteam opri din tușit și aveam gâtul plin de flegmă. Aveam febră mare și mă durea tot corpul. Mă zvârcoleam în pat, mă simțeam groaznic și nu puteam să dorm. Mă întrebam: „Oare voi muri? Mă voi mai trezi vreodată după ce voi adormi?” Ideea morții era foarte supărătoare și nu mă puteam opri din plâns la gândul că nu voi mai avea niciodată șansa de a citi cuvintele lui Dumnezeu. M-am ridicat, mi-am pornit calculatorul și am citit acest fragment din cuvintele lui Dumnezeu: „Durata de viață a fiecăruia a fost predeterminată de Dumnezeu. O boală poate fi terminală din punct de vedere medical, dar, din punctul de vedere al lui Dumnezeu, dacă durata ta de viață nu s-a terminat încă și timpul tău nu a sosit, atunci nu ai putea muri chiar dacă ai vrea. Dacă ai o însărcinare de la Dumnezeu și misiunea ta nu a fost îndeplinită, atunci nu vei muri, nici măcar dacă iei o boală care se presupune că este mortală – Dumnezeu nu te va lua încă. Chiar dacă nu te rogi și nu cauți adevărul și nu te ocupi de tratarea bolii tale sau chiar dacă tratamentul tău este amânat, nu vei muri. Acest lucru este valabil mai ales pentru cei care au o însărcinare importantă de la Dumnezeu. Când misiunea lor nu a fost încă îndeplinită, indiferent de boala care s-ar abate asupra lor, nu vor muri imediat; vor trăi până în momentul final al îndeplinirii misiunii. Ai această credință? […] Adevărul e că, indiferent dacă te tocmești ca să-ți vindeci boala și să nu mori sau ai vreo altă intenție sau scop prin asta, din punctul de vedere al lui Dumnezeu, atât timp cât îți poți face datoria, atât timp cât încă ești folositor și atât timp cât Dumnezeu a hotărât că va continua să te folosească, atunci asta înseamnă că nu ar trebui să mori. Nu ai putea muri nici dacă ai vrea asta. Pericolul real este că, dacă faci probleme în mod nesăbuit, comiți tot felul de fapte rele și provoci firea lui Dumnezeu, vei muri mai curând – viața ta va fi curmată. Durata de viață a fiecărei persoane a fost predeterminată de Dumnezeu înainte de facerea lumii. Dacă se poate supune rânduielilor și orchestrărilor lui Dumnezeu, atunci indiferent dacă suferă de o boală sau nu și dacă este sănătoasă sau nu, va trăi numărul de ani predeterminat de Dumnezeu. Ai această credință?” (Cuvântul, Vol. 3: Discursurile lui Hristos al zilelor de pe urmă, Partea a III-a). Citind cuvintele lui Dumnezeu, am putut simți dragostea și mila Lui. Acest lucru mi-a încălzit inima. Am înțeles puțin mai bine intenția lui Dumnezeu. Totul a fost determinat de Dumnezeu: faptul că am putut să mă nasc în zilele de pe urmă, să cred în Dumnezeu și să fac o datorie. Bolnavă sau nu, ar trebui să mor dacă Dumnezeu ar rândui ca zilele mele să se termine. Și dacă Dumnezeu ar rândui altfel, atunci nu aș muri nici măcar de o boală fatală. Nu știam ce mă așteaptă, dar trebuia să-mi pun viața în mâinile lui Dumnezeu și să-I respect orchestrările și rânduielile. Gândindu-mă că aș putea muri în orice moment, am vrut cu adevărat să vorbesc din inimă cu Dumnezeu din nou. Am îngenuncheat și m-am rugat la Dumnezeu: „O, Dumnezeule! Îți mulțumesc pentru că m-ai lăsat să-Ți aud glasul și să obțin udare și hrană din atât de multe lucruri pe care Tu le-ai spus și pentru că mi-ai permis să înțeleg adevărul și să învăț să mă port corespunzător. Simt că viața mea nu a fost în zadar. Toate astea sunt prin mila și mântuirea Ta! Iar eu sunt atât de profund coruptă și mă răzvrătesc mereu împotriva Ta și Te rănesc. Nu am urmărit bine adevărul și nu mi-am făcut cu adevărat datoria pentru a-Ți răsplăti dragostea. Și nici nu Ți-am oferit niciodată un strop de alinare. Îți sunt profund îndatorată. Nu știu dacă voi mai avea o altă șansă să-Ți răsplătesc dragostea. Dacă scap cu viață, vreau să urmăresc realmente adevărul și să-mi fac bine datoria pentru a Te mulțumi…” În acea noapte, am adormit foarte repede. De îndată ce m-am trezit a doua zi, m-am simțit complet relaxată, ca și cum nici măcar nu m-aș fi îmbolnăvit. Nu mă mai durea gâtul și toată flegma dispăruse. M-am grăbit să-mi iau temperatura și am constatat că revenise la normal. Am fost foarte mișcată de acest lucru și am știut că s-a întâmplat din mila și protecția lui Dumnezeu. Deși am dat dovadă de multă răzvrătire și împotrivire când am contractat Covid, Dumnezeu a vegheat asupra mea și m-a protejat. Nu mi-am putut stăpâni lacrimile și I-am adus mulțumiri și laude lui Dumnezeu.

Au trecut două luni, iar temperatura mea a rămas normală în tot acest timp. Boala nu a reapărut și, până să-mi dau seama, îmi revenisem complet. Când m-am contaminat cu Covid, mi-au fost dezvăluite intențiile ascunse și impuritățile din credința și datoria mea, iar asta mi-a permis să-mi văd motivele abjecte pentru care am încercat să fac o înțelegere cu Dumnezeu, în schimbul binecuvântărilor. Astfel, am dobândit o oarecare cunoaștere în ceea ce mă privește și m-am urât. Am dobândit și o experiență concretă și o înțelegere a firii sfinte și drepte a lui Dumnezeu și un sentiment de supunere față de suveranitatea și rânduielile lui Dumnezeu. Deși am trecut prin rafinare și durere când m-am îmbolnăvit, am câștigat și atât de multe, lucruri pe care nu le-aș fi putut câștiga dintr-o situație mai puțin solicitantă. De fiecare dată când mă gândesc la ce am cules din această experiență, sunt plină de recunoștință și laudă față de Dumnezeu. Îi mulțumesc lui Dumnezeu pentru mântuirea Sa!


27. Motivul pentru care nu am acceptat supravegherea

de Parfait, Benin

Îi udam pe nou-veniții din biserică de mai bine de un an. Făcându-mi datoria, am început să stăpânesc treptat câteva principii, iar udarea pe care le-o ofeream nou-veniților s-a îmbunătățit și ea. Consideram că aveam o oarecare experiență în această datorie și că puteam să-i ud bine pe nou-veniți, chiar și fără ajutor. Când nou-veniții aveau probleme și dificultăți, îi puteam ajuta să le rezolve căutând adevărul, așadar credeam că știam deja cum să-mi fac datoria bine. Consideram că n-aveam nevoie de nimeni să mă îndrume sau ca alții să-mi supravegheze și să-mi monitorizeze lucrarea. Așadar, nu am acceptat supravegherea și sfatul fraților și surorilor mele și nu am oferit prea multe informații despre situațiile specifice ale nou-veniților pe care îi udam. Doar îmi făceam lucrarea după regulile mele.

Într-o zi, supraveghetoarea, Pheolie, m-a întrebat despre câțiva nou-veniți și despre alte lucruri. De exemplu, cum îi înștiințam despre adunări? De ce cutare soră sau cutare frate nu a participat la adunări? Vorbeam adesea cu nou-veniții ca să le înțeleg stările sau dificultățile? Am fost foarte potrivnic față de aceste întrebări. M-am gândit: „Oare ea crede că-mi fac datoria iresponsabil? Oare nu are încredere în mine?” Am fost foarte sfidător, nu mă puteam abține să nu-mi arăt firea coruptă și voiam s-o ignor pe supraveghetoare. M-a întrebat dacă nou-veniții erau interesați să vină la adunări. Am răspuns superficial, „da”, și nu am explicat niciun detaliu. M-a întrebat cum îi înștiințam pe nou-veniți despre adunări, iar eu i-am spus că le trimiteam mesaje, dar nu am explicat detaliile modului în care îi înștiințam, cu ce dificultăți se confruntau și așa mai departe. Apoi m-a întrebat despre care aspecte ale adevărului aveam părtășie cu nou-veniții, iar eu am spus nerăbdător că știam cum să vorbesc cu ei, dar nu am oferit detalii despre ce spuneam, cum răspundeau ei sau ce întrebări aveau. N-a fost mulțumită de răspunsul meu și a vrut să afle dacă într-adevăr îi sprijineam și îi ajutam pe nou-veniți. Credeam că mă subestima, ca și cum nu știam cum să-mi fac datoria, iar asta m-a făcut să mă simt nelalocul meu. Odată, și-a dat seama că nu țineam cont de sentimentele nou-veniților când vorbeam, așa că a spus: „Trebuie să gândești din perspectiva nou-veniților. Dacă ai fi un nou-venit, ai fi mulțumit de aceste cuvinte? Ai vrea să răspunzi la ele?” Cuvintele ei m-au supărat. Am spus că am înțeles, dar, de fapt, nu am acceptat asta. Nu credeam că era o problemă cu felul în care le vorbeam nou-veniților. În inima mea, mi-am spus: „Știu cum să am părtășie cu acești nou-veniți, așa că voi face lucrurile cum vreau eu.” Altă dată, m-a întrebat cum aveam părtășie de obicei cu nou-veniții, iar eu am spus că prin mesajele pe care le trimiteam. Mi-a cerut să-i sun pe nou-veniți, spunând că apelurile erau mai directe și că facilitau înțelegerea problemelor pe care le aveau și ajutorul oferit. Dar pe atunci eu n-am acceptat asta și am considerat că metoda mea era mai bună. Mă mulțumeam să le trimit mesaje nou-veniților și nu voiam s-o ascult. În discuțiile noastre, nu mai voiam să vorbesc, așa că rămâneam tăcut sau răspundeam succint. Am observat că, dacă cineva voia să discute cu mine despre cum îi udam pe nou-veniți, deveneam foarte negativ și tulburat. Simțeam că râdea de mine, că mă deprecia și că mă credea o persoană care nu știa să-și facă datoria sau nu era demnă de încredere. Credeam că-mi făceam bine datoria, că știam cum să-i ud pe nou-veniți, că aveam propriile metode de verificare a situației lor și că eram mai înzestrat decât supraveghetoarea, așa că nu i-am putut urma sfatul. Deși, verbal, am fost de acord, rareori am practicat conform sfatului ei și am continuat să mă axez pe udarea și părtășia cu nou-veniții așa cum voiam eu.

În timpul unei adunări, am citit cuvintele lui Dumnezeu și, în sfârșit, am început să mă înțeleg. Dumnezeu spune: „Există unii oameni care încalcă adesea principiile atunci când acționează și nu acceptă emondarea. Ei știu clar în inimile lor că lucrurile pe care le spun alții sunt în conformitate cu adevărul, dar nu le acceptă. Astfel de oameni sunt atât de aroganți și neprihăniți de sine! De ce spun că sunt aroganți? În refuzul lor de a accepta emondarea, ei sunt sfidători, și nu este sfidarea aroganță? Ei cred că se descurcă bine și nu cred că fac vreo greșeală, ceea ce înseamnă că nu se cunosc pe ei înșiși și sunt aroganți” (Cuvântul, Vol. 3: Discursurile lui Hristos al zilelor de pe urmă, „Natura arogantă a omului stă la originea împotrivirii sale față de Dumnezeu”). „Oamenii nu ar trebui să considere că sunt perfecți, foarte distinși, foarte nobili, ori foarte diferiți de alții; toate acestea sunt provocate de firea arogantă a omului și de ignoranță. Să te crezi întotdeauna deosebit – acest lucru este cauzat de o fire arogantă; să nu-ți poți accepta niciodată neajunsurile și să nu-ți poți confrunta niciodată greșelile și eșecurile – acest lucru este cauzat de o fire arogantă; să nu le permiți niciodată altora să îți fie superiori sau să fie mai buni decât tine – acest lucru este cauzat de o fire arogantă; să nu permiți niciodată punctelor forte ale altora să le depășească pe ale tale – acest lucru este cauzat de o fire arogantă; să nu le permiți niciodată altora să aibă idei, sugestii și puncte de vedere mai bune decât ale tale, iar când descoperi că alții sunt mai buni decât tine, să devii negativ, să nu vrei să vorbești, să te simți tulburat și abătut și să te superi – toate acestea sunt cauzate de o fire arogantă. O fire arogantă te poate face incapabil să accepți să fii corectat de alții din cauza dorinței de a-ți proteja mândria, incapabil să-ți confrunți neajunsurile și incapabil să-ți accepți eșecurile și greșelile. Mai mult decât atât, când cineva este mai bun decât tine, asta poate face ca ura și invidia să se ivească în inima ta și poți să te simți constrâns și chiar să nu dorești să-ți faci datoria și să devii superficial când o faci. O fire arogantă poate face aceste comportamente și practici să se ivească în tine. Dacă puteți, puțin câte puțin, să intrați mai adânc în toate aceste detalii, să progresați în privința lor și să obțineți o înțelegere a lor; și dacă puteți apoi, treptat, să vă răzvrătiți împotriva acestor gânduri, să vă răzvrătiți împotriva acestor noțiuni, puncte de vedere și chiar comportamente eronate și să încetați să mai fiți constrânși de ele; și dacă, pe parcursul îndeplinirii datoriei voastre, puteți să vă găsiți locul potrivit, să acționați conform principiilor și să faceți datoria pe care puteți și ar trebui s-o faceți, atunci, cu cât vă faceți mai mult datoria, cu atât mai buni veți deveni în aceasta. În acest fel, veți fi intrat în adevărul-realitate. Dacă poți intra în adevărul-realitate, va părea că ai o asemănare umană și oamenii vor spune: «Această persoană se poartă conform poziției sale și își face datoria în mod practic. Ea nu se bazează pe naturalețe, pe impulsivitate sau pe firea sa coruptă satanică pentru a-și face datoria. Ea acționează cu reținere și are o inimă cu frică de Dumnezeu. Există în ea elemente de iubire față de adevăr, iar ea arată manifestări și dezvăluiri de răzvrătire împotriva propriului trup și a propriilor preferințe.» Cât de minunat este să te porți în acest fel! În situațiile în care ceilalți îți menționează neajunsurile, nu doar că poți să le accepți, ci ești optimist, înfruntându-ți neajunsurile și problemele cu stăpânire de sine. Starea ta de spirit este destul de normală, fără extreme, fără impulsivitate. Nu asta înseamnă să ai o asemănare umană? Doar astfel de oameni au rațiune” (Cuvântul, Vol. 3: Discursurile lui Hristos al zilelor de pe urmă, „Principiile care ar trebui să ghideze conduita unei persoane”). Înainte, credeam că nu eram arogant, dar, prin expunerea cuvântului lui Dumnezeu, am văzut că eram foarte arogant. Când supraveghetoarea mi-a indicat niște modalități bune de a-i uda pe nou-veniți, eu n-am acceptat deloc asta. Când m-a întrebat despre felul în care îi udam pe nou-veniți, n-am spus nimic sau am răspuns succint, fiindcă n-am vrut să fiu făcut de rușine sau ca alții să-mi vadă deficiențele din udarea nou-veniților. Voiam ca ei să vadă că totul era în regulă cu mine, că nu era nimic în neregulă în datoria mea și că-mi puteam realiza datoria fără supravegherea sau ajutorul celorlalți. Chiar eram prea arogant! În plus, consideram că eram mai înzestrat decât sora care-mi supraveghea lucrarea, că știam cum să îi ud pe nou-veniți, că aveam propriile metode și că funcționau foarte bine, așa că nu eram dispus să-i accept sugestiile. În adâncul inimii, credeam că, dacă-i urmam sfatul, însemna că eram mai puțin priceput decât ea. Asta ar fi stânjenitor. Ce ar crede ceilalți despre mine? Așa că păream să fiu de acord cu sugestiile ei, dar rareori le puneam în practică. Firea mea arogantă mă ținea departe de adevăr, mă împiedica să accept sfaturile altora și mă făcea să mă agăț de propriile păreri. Asta era răzvrătire față de Dumnezeu. După aceea, m-am calmat și m-am gândit la sugestia surorii mele. Am considerat că avea dreptate și că merita să încerc. Așadar, le-am telefonat nou-veniților. Mi s-a părut că la telefon e mai ușor să comunic cu ei, să le înțeleg problemele și să-i ajut prompt. Când i-am pus sfatul în practică și am văzut că lucrarea mea de udare a nou-veniților a devenit mai eficientă, m-am simțit foarte rușinat. În chestiunea asta, am văzut că, deși îmi făceam datoria de mult timp, tot aveam multe neajunsuri. Fără ajutorul și îndrumarea surorii mele, rezultatele lucrării mele nu s-ar fi îmbunătățit. Mi-am dat seama și că nu eram mai bun decât alții și că nu-mi puteam face datoria bine de unul singur.

Într-o zi, supraveghetoarea m-a întrebat despre situația unui nou-venit și de ce nu venise la adunări de mai multe zile. După ce am explicat, mi-a mai pus niște întrebări, vrând să știe mai multe detalii despre felul în care îmi făceam datoria. M-am simțit stingherit și foarte potrivnic. Nu voiam să răspund la niciuna dintre întrebările ei, fiindcă nu voiam să-i accept supravegherea și întrebările despre lucrare. Mi-am dat seama că îmi dezvăluiam din nou firea coruptă, așa că m-am rugat lui Dumnezeu în inima mea să mă lumineze și să mă îndrume ca să învăț să mă supun unor astfel de medii, să-mi recunosc corupția și să accept supravegherea și îndrumarea altora. După aceea, am citit câteva dintre cuvintele lui Dumnezeu: „Antihriștii interzic intervenția, cercetările sau supravegherea celorlalți în orice lucrare fac și această interdicție se manifestă în mai multe moduri. Unul este pur și simplu refuzul. «Nu te mai amesteca, nu mai face cercetări și nu mă mai supraveghea când lucrez. Orice lucrare fac este responsabilitatea mea, știu cum să o fac și nu am nevoie de nimeni să mă gestioneze!» Acesta este un refuz categoric. O altă manifestare este aparența de a fi receptiv, spunând: «Bine, hai să avem părtășie și să vedem cum ar trebui făcută lucrarea», dar, când ceilalți chiar încep să facă cercetări și încearcă să afle mai mult despre lucrarea lor sau când semnalează câteva probleme și fac câteva sugestii, care este atitudinea lor? (Nu sunt receptivi.) Așa e, pur și simplu refuză să accepte, găsesc pretexte și scuze să respingă sugestiile altora, transformă ceea ce este greșit în ceea ce este corect și invers, însă, de fapt, în inimile lor, știu că forțează logica, că rostesc cuvinte bombastice, că lucrurile pe care le spun sunt doar teoretice, că spusele lor nu sunt la fel de practice precum cele ale altor oameni. Și totuși, pentru a-și proteja statutul și pe deplin conștienți că se înșală și ceilalți au dreptate, tot transformă ce e corect din partea celorlalți oameni în ceva greșit și ce e greșit din partea lor în ceva corect. Continuă să facă acest lucru, nepermițând introducerea sau implementarea lucrurilor care sunt corecte și în conformitate cu adevărul în locul în care se află ei. […] Care este obiectivul lor? Să nu accepte intervenția, cercetările sau supravegherea altora și să-i facă pe frați și pe surori să creadă că felul în care acționează este justificat, corect, conform aranjamentelor de lucru ale casei lui Dumnezeu și conform principiilor de acțiune și că, în calitate de conducători, respectă principiile. În realitate, doar câțiva oameni din biserică înțeleg adevărul; majoritatea sunt fără îndoială incapabili să discearnă, nu pot vedea adevărata față a acestui antihrist și, în mod firesc, sunt induși în eroare de acesta” [Cuvântul, Vol. 4: Expunerea antihriștilor, „Punctul opt: Ar vrea ca alții să li se supună numai lor, nu adevărului sau lui Dumnezeu (Partea a doua)”]. „Când Satana acționează, nu permite intervenția nimănui altcuiva, vrea să aibă ultimul cuvânt în tot ce face și să controleze totul, și nimeni nu poate supraveghea sau pune vreo întrebare. Dacă cineva se amestecă sau intervine, acest lucru este chiar mai puțin admisibil. Așa acționează un antihrist; indiferent ce face, nimeni nu are voie să pună vreo întrebare și, indiferent cum operează în culise, nimeni nu are voie să intervină. Acesta este comportamentul unui antihrist. Acționează astfel pentru că, pe de o parte, are o fire extrem de arogantă și, pe de altă parte, îi lipsește rațiunea extrem de mult. Îi lipsește complet supunerea și nu permite nimănui să-i supravegheze ori să-i inspecteze lucrarea. Acestea sunt cu adevărat acțiunile unui demon, care sunt complet diferite de cele ale unei persoane normale. Oricine face o lucrare are nevoie de cooperarea celorlalți, are nevoie de sprijinul, sugestiile și cooperarea altor oameni și, chiar dacă este cineva care supraveghează sau urmărește, acesta nu este un lucru rău, este necesar. Dacă într-o parte a lucrării survin greșeli și sunt identificate de oamenii care urmăresc și corectate prompt, evitând pierderi în lucrare, nu este acesta un mare ajutor? Și astfel, când oamenii deștepți fac ceva, le place ca alți oameni să-i supravegheze, să-i observe și să pună întrebări despre lucrare. Dacă, din întâmplare, chiar survine o greșeală și acești oameni o pot semnala, iar greșeala poate fi rectificată prompt, nu este acesta un rezultat mult dorit? Nimănui din această lume nu-i este inutil ajutorul altora. Doar oamenilor cu autism sau depresie le place să fie pe cont propriu și să nu intre în contact, nici să comunice cu alți oameni. Când oamenii suferă de autism sau depresie, nu mai sunt normali. Nu se mai pot controla pe ei înșiși. Dacă mintea și rațiunea oamenilor sunt normale, dar ei pur și simplu nu vor să comunice cu alții și nu vor ca alți oameni să știe ce fac, vor să facă lucrurile în secret, în privat, să acționeze în culise și nu ascultă de nimic din ce spun toți ceilalți, atunci astfel de oameni sunt antihriști, nu? Ei sunt antihriști” [Cuvântul, Vol. 4: Expunerea antihriștilor, „Punctul opt: Ar vrea ca alții să li se supună numai lor, nu adevărului sau lui Dumnezeu (Partea a doua)”]. Am simțit că aceste cuvinte erau judecata lui Dumnezeu pentru mine. Mi-am dat seama că mă purtam cum expusese Dumnezeu. Mi-era foarte greu să accept sfatul și supravegherea altora în datoria mea. Chiar și când aveam dificultăți, nu le-am expus niciodată și nu i-am anunțat pe ceilalți, fiindcă am considerat că, de vreme ce mi se dăduse această datorie, eram responsabil, aveam ultimul cuvânt și o puteam face în felul meu. Consideram că știam cum să-mi fac datoria și că nu aveam nevoie de un supraveghetor și nici de cineva care să mă monitorizeze sau să-mi dea sfaturi. Am considerat sfatul altora drept o expunere a deficiențelor mele sau punerea la îndoială a abilităților mele, așa că n-am vrut să-l ascult. Acum am văzut că asta a fost aroganță și nesăbuință. Aceasta nu este rațiunea pe care cineva cu umanitate normală ar trebui s-o aibă. Natura mea arogantă m-a făcut să nu ascult de nimeni și să nu accept niciodată supravegherea și sfatul altora. Voiam să am mereu ultimul cuvânt și să-i ud pe nou-veniți cum voiam eu. Înainte, doar verificam în felul meu situația cu nou-veniții, adică trimiteam pur și simplu mesaje și îi sunam rareori. Când unii nou-veniți nu-mi răspundeau timp de câteva zile, deveneam indiferent față de ei și continuam să mă întâlnesc cu nou-veniții care voiau să comunice cu mine. Drept urmare, câțiva nou-veniți n-au putut fi udați la timp, iar unii chiar au abandonat grupul de adunare. Acțiunile mele nu erau cele ale unui antihrist? Antihriștilor nu le place să fie supravegheați și nu urmează niciodată sfatul altora. Ei vor să controleze totul singuri, să facă lucrurile în felul lor sau conform părerilor lor, nu ascultă de nimeni și nu colaborează cu alții ca să-și facă bine lucrarea. Am văzut că mergeam pe calea unui antihrist și m-am speriat. Din cuvântul lui Dumnezeu, am aflat și că fiecare are propriile neajunsuri și deficiențe, așa că avem nevoie de sfatul și de ajutorul celorlalți. Trebuie să colaborăm cu oamenii ca să ne îndeplinim bine îndatoririle. Supraveghetoarea mă ajuta monitorizându-mi lucrarea și dându-mi sugestii. Am văzut și că era folositor să le pun în practică, dar nu am vrut să le accept și, astfel, am prejudiciat lucrarea bisericii. Asta era o chestiune foarte gravă.

După aceea, am citit câteva dintre cuvintele lui Dumnezeu: „Când cineva te supraveghează sau te observă puțin, ori încearcă să te înțeleagă la un nivel profund, încercând să aibă o discuție sinceră cu tine și să afle care a fost starea ta în acest răstimp și chiar, uneori, când atitudinea sa este puțin mai dură, te emondează și te disciplinează puțin și îți aduce câteva reproșuri, toate acestea sunt pentru că are o atitudine conștiincioasă și responsabilă față de lucrarea casei lui Dumnezeu. Nu ar trebui să ai niciun gând negativ și nu ar trebui să reacționezi cu emoții negative. Ce înseamnă dacă poți accepta când alții te supraveghează, te observă și încearcă să te înțeleagă? Înseamnă că, în inima ta, accepți scrutarea de către Dumnezeu. Dacă nu accepți supravegherea, observarea și încercările oamenilor de a te înțelege și chiar le respingi, ești capabil să accepți scrutarea din partea lui Dumnezeu? Scrutarea din partea lui Dumnezeu este mai detaliată, aprofundată și mai corectă decât atunci când oamenii încearcă să te înțeleagă; cerințele lui Dumnezeu sunt mult mai specifice, exigente și profunde. Dacă nici măcar nu poți accepta să fii supravegheat de aleșii lui Dumnezeu, oare nu sunt afirmațiile tale că poți accepta scrutarea de către Dumnezeu niște cuvinte goale? Pentru ca tu să poți accepta scrutarea și examinarea de către Dumnezeu, trebuie să accepți mai întâi să fii supravegheat de casa lui Dumnezeu, de conducători și de lucrători sau de frați și surori” [Cuvântul, Vol. 5: Responsabilitățile conducătorilor și lucrătorilor, „Responsabilitățile conducătorilor și lucrătorilor (7)”]. „Dacă ai o inimă cu frică de Dumnezeu, atunci vei fi capabil, în mod natural, să accepți scrutarea lui Dumnezeu. Dar trebuie să înveți să accepți supravegherea aleșilor Lui, ceea ce presupune să fii deschis la minte și mărinimos. Dacă vezi pe cineva supraveghindu-te, inspectându-ți lucrarea sau verificându-te fără știința ta și dacă devii impulsiv, tratezi această persoană ca pe un dușman și o disprețuiești, ba chiar o ataci și o tratezi ca pe un șarpe în iarbă, ca pe un trădător, tânjind ca ea să dispară, atunci asta este o problemă. Nu este extrem de abject? Prin urmare, care este diferența dintre tine și un rege-diavol? Înseamnă asta a-i trata pe oameni corect? Dacă tu acționezi într-un mod deschis și integru, este oare de temut faptul că oamenii te verifică? Dacă ți-e teamă, înseamnă că ascunzi ceva. Dacă știi în inima ta că ai o problemă, atunci ar trebui să accepți judecata și mustrarea lui Dumnezeu. Acest lucru arată că ai rațiune. Dacă știi că ai o problemă, dar nu permiți nimănui să te supravegheze, să-ți inspecteze lucrarea sau să-ți investigheze problema, atunci ești foarte lipsit de rațiune, ești o persoană care se răzvrătește împotriva lui Dumnezeu și I se împotrivește și, în acest caz, problema ta este chiar mai gravă. Dacă aleșii lui Dumnezeu discern că ești o persoană rea sau un neîncrezător, atunci consecințele vor fi chiar și mai supărătoare – vei fi înlăturat și eliminat. Astfel, cei care sunt capabili să accepte ca alții să-i supravegheze, să-i inspecteze și să-i verifice sunt cei mai înzestrați cu rațiune; ei au lărgime de spirit și umanitate normală. Când descoperi că abordarea ta este greșită sau că dezvălui o fire coruptă, dacă ești capabil să te deschizi și să comunici cu oamenii, acest lucru îi va ajuta pe cei din jurul tău să te supravegheze. Este cu siguranță necesar să accepți supravegherea, dar lucrul principal este să te rogi lui Dumnezeu, să te bizui pe El și să te examinezi constant. Mai ales când ai luat-o pe o cale greșită sau ai făcut ceva greșit, sau când ești pe punctul de a acționa într-o manieră arbitrară și dictatorială, iar cineva din jurul tău îți atrage atenția și te alertează, trebuie să accepți asta și să te grăbești să reflectezi asupra ta, să-ți recunoști greșeala și să o corectezi. Acest lucru te poate împiedica să pășești pe calea antihriștilor. Dacă există cineva care te ajută și te avertizează astfel, nu ești protejat fără să știi? Pentru tine, aceasta este o formă de protecție” (Cuvântul, Vol. 3: Discursurile lui Hristos al zilelor de pe urmă, „Îndeplinirea adecvată a datoriei necesită o cooperare armonioasă”). Cuvântul lui Dumnezeu clarifică importanța și beneficiile de a accepta supravegherea din partea altora. Înainte, chiar nu înțelegeam beneficiile de a fi supravegheat, lucru care m-a făcut să mă împotrivesc celor care mă supravegheau. Credeam că încercau să-mi controleze lucrarea sau că mă disprețuiau. În mintea mea, dacă cineva venea la mine să mă întrebe despre lucrare, era ca și cum credea că eram iresponsabil, lipsit de inițiativă și de capacitate de lucru, că nu-mi puteam face bine datoria sau la fel de bine ca alții. Așa că mă împotriveam foarte mult supravegherii din partea altora. Însă, din cuvântul lui Dumnezeu, am văzut că părerea mea era greșită și că nu era conform adevărului. Aveam niște neajunsuri în lucrarea mea și aveam nevoie de ajutorul fraților și surorilor mele ca să devin mai bun, dar am refuzat să accept supravegherea. Astfel, oare mi-aș putea îndrepta vreodată greșelile din lucrare și mi-aș putea face lucrarea mai bine? Era foarte important ca frații și surorile mele să întrebe despre lucrarea mea, fiindcă ei duceau o povară pentru lucrare și-și făceau datoria. N-ar trebui să am o atitudine de tăcere și de respingere. Ar trebui să mă destăinui și să le spun despre dificultățile mele și despre situația reală din lucrarea mea. Asta ar fi mai bine pentru lucrarea bisericii. Acceptând supravegherea, îmi pot vedea deficiențele și pot reflecta să văd dacă-mi fac datoria conform principiilor. Acum am înțeles intenția lui Dumnezeu. Faptul că alții îmi supraveghează și-mi verifică adesea lucrarea mă poate împiedica să acționez după bunul meu plac și, astfel, să tulbur și să perturb lucrarea bisericii. Asta chiar este protecția lui Dumnezeu pentru mine.

Am citit un alt pasaj din cuvântul lui Dumnezeu: „Spuneți-Mi, există cineva care să fie desăvârșit? Chiar dacă cineva este foarte puternic și este capabil și talentat, tot nu este desăvârșit. Acesta este un fapt. Oamenii trebuie să aibă această înțelegere și este atitudinea corectă pe care oamenii ar trebui să o aibă față de propriile puncte forte și merite și față de propriile slăbiciuni; este raționalitatea pe care oamenii ar trebui să o aibă. Dacă ai această raționalitate, îți poți trata corect propriile puncte forte și slăbiciuni, precum și pe cele ale celorlalți, și în acest fel vei putea coopera armonios cu alții. Dacă înțelegi acest aspect al adevărului și poți intra în acest aspect al adevărului-realitate, atunci poți să te înțelegi amiabil cu frații și surorile și să te folosești de punctele lor forte pentru a-ți compensa slăbiciunile. În acest fel, indiferent ce datorie îndeplinești sau ce faci, vei deveni din ce în ce mai bun în ceea ce faci și vei avea binecuvântarea lui Dumnezeu” (Cuvântul, Vol. 3: Discursurile lui Hristos al zilelor de pe urmă, Partea a III-a). Prin cuvântul lui Dumnezeu, am înțeles că fiecare are calitățile și defectele sale și că nu există oameni perfecți pe lume. Indiferent cât de puternici sunt oamenii, ei tot au neajunsuri și au nevoie de ajutorul celorlalți. Orice datorie facem în biserică e inseparabilă de ajutorul și de colaborarea celorlalți. Am fost atât de profund corupți de Satana încât mereu acționăm după firile noastre corupte, așa că avem nevoie ca frații și surorile noastre să ne avertizeze și să ne supravegheze, ca să evităm să deviem de la principii și să ne reducem greșelile. Când ceilalți au venit la mine să înțeleagă problemele din lucrarea mea, ar fi trebuit să folosesc ocazia ca să devin mai bun și să învăț din punctele lor forte ca să-mi compensez slăbiciunile. Asta m-ar fi ajutat și pe mine, și lucrarea bisericii. Am văzut clar că nu eram mai bun decât nimeni, inclusiv decât sora care-mi supraveghea lucrarea. Ar trebui să accept îndrumarea și sfatul celorlalți, să-mi îndrept abaterile și greșelile și să îndrăznesc să-mi dezvălui slăbiciunile și să caut ajutorul celorlalți. Asta înseamnă să fii o persoană cu rațiune și umanitate normale. După aceea, am început să accept sfatul surorii mele și, atunci când îmi punea întrebări sau voia să afle despre orice aspect al situațiilor nou-veniților, discutam deschis și îi povesteam în detaliu. Practicând astfel, am devenit mai eficient în datoria mea.

Într-o zi, sora mea m-a întrebat despre situația nou-veniților. I-am răspuns la întrebări fără rezerve și i-am dat detalii despre motivele participării neregulate la adunări a unora dintre nou-veniți. Ea mi-a amintit despre niște idei cheie, iar eu le-am notat și le-am pus în practică. Am văzut că era foarte bine să urmez sfatul altora. Deși, uneori, când îmi semnala neajunsurile, eu nu puteam accepta imediat asta, am înțeles că o făcea ca să mă ajute, așa că n-ar trebui să fiu negativ și potrivnic. Trebuia să vin înaintea lui Dumnezeu să mă rog și să caut, lucru benefic atât pentru mine, cât și pentru lucrarea bisericii. Responsabilitatea mea e să-i ud bine pe nou-veniți și să-i ajut să pună bazele pe adevărata cale și sunt dispus să accept supravegherea din partea altora și să-mi fac bine datoria.


28. Bătrânii pot aduce încă mărturie pentru Dumnezeu

de Liu En, China

Am început să cred în Domnul Isus la vârsta de 62 de ani. Știind că Domnul le promite celor care Îl urmează intrare în Împărăția Cerurilor și viață veșnică, am simțit că încă exista speranță pentru mine în această viață, iar gândul de a primi o asemenea binecuvântare minunată mi-a încântat inima. Am început să lucrez din greu și să mă consum pentru Domnul în fiecare zi, plin de o energie fără limite. Trei ani mai târziu, am avut șansa de a accepta lucrarea din zilele de pe urmă a lui Dumnezeu Atotputernic. Eram încântat că întâmpinasem întoarcerea Domnului, precum și că aveam speranța de a fi complet mântuit și de a intra în Împărăția Cerurilor. Astfel, am început să lucrez și mai mult în căutarea mea, sacrificându-mă și consumându-mă și mai mult, predicând activ Evanghelia și făcându-mi datoria și chiar ieșind seara pentru a predica Evanghelia. Mai târziu, frații și surorile m-au ales conducător de biserică și apoi predicator. Șansa de a avea îndatoriri atât de importante la bătrânețe m-a făcut foarte fericit. M-am simțit onorat îndeosebi să văd că, deși eram cel mai bătrân de la adunările noastre, încă puteam să găzduiesc adunări și să îi ajut pe ceilalți să-și rezolve problemele. M-am gândit că, atâta vreme cât lucram din greu în căutarea mea, puteam fi cu siguranță mântuit, la fel ca aceia mai tineri, așa că m-am dedicat complet datoriei mele.

Șapte sau opt ani au trecut într-o clipită, iar sănătatea și energia mea nu mai erau ce fuseseră odată. Apoi, am făcut un atac cerebral la 73 de ani, dar după ce am stat pe perfuzii timp de două zile, simptomele efectiv au dispărut, fără alte urmări. Am simțit că Dumnezeu trebuie să fi văzut că eram dispus să mă consum pentru El din toată inima, așa că El mă binecuvântase și mă protejase. Am fost foarte recunoscător și mi-am continuat datoria. Cu toate acestea, având în vedere sănătatea mea, conducătoarea mi-a schimbat datoria în găzduirea celorlalți frați și surori în casa mea. Știind că erau mai multe îndatoriri pe care nu aveam să le mai fac și că urma doar să găzduiesc frați și surori acasă, m-am simțit nefericit. Îi invidiam pe toți frații și surorile mai tineri, atât de plini de energie și ocupați cu tot felul de îndatoriri. M-am gândit: „Sunt bătrân și cu sănătatea șubredă. Acum nu pot alerga de colo-colo, oricât de mult mi-ar plăcea, și sunt multe feluri de îndatoriri pe care nu le mai pot face. Oare nu înseamnă asta că sunt lipsit de valoare? Mi-aș dori să mă întorc cu 10 sau 20 de ani în urmă și să fac tot felul de îndatoriri, la fel ca ei. Atunci, șansele mele de a fi binecuvântat și a obține mântuirea ar fi mult mai mari! Însă acum, fiind bătrân, nu mă pot compara deloc cu cei tineri!” Acel gând m-a făcut să mă simt lipsit de motivație și, înainte să-mi dau seama, eram demoralizat. În plus, mi-am reamintit de atacul cerebral și de faptul că această boală are tendința de a recidiva, așa că, dacă aș avea încă unul într-o zi, ar putea fi sfârșitul pentru mine și nu aș apuca să văd ziua slavei lui Dumnezeu. În acest caz, cum aș mai fi mântuit? Așadar, care mai era rostul credinței în Dumnezeu? Pentru mine, acestea erau gânduri sumbre și care mă făceau să mă simt demoralizat. Un timp, nici măcar nu am putut citi cuvintele lui Dumnezeu sau asculta imnuri. În nefericirea mea, m-am rugat lui Dumnezeu: „Dumnezeule! Simt că nu mai am nicio speranță de mântuire. Sunt atât de negativ și mă simt lipsit de vlagă. Dumnezeule, nu vreau să mă îndepărtez de Tine. Știu că starea mea nu este bună, dar nu știu cum să rezolv asta. Te rog, ajută-mă și călăuzește-mă să ies din această stare incorectă.”

Pentru a nu mă lăsa copleșit de aceste gânduri negative, am început să citesc conștiincios mai mult din cuvintele lui Dumnezeu. Într-o zi, am citit următoarele în cuvintele lui Dumnezeu: „Dorința lui Dumnezeu este ca fiecare persoană să fie desăvârșită, să fie în final câștigată de El, să fie complet curățită de El și să devină un om pe care El îl iubește. Nu contează dacă vă spun că sunteți înapoiați sau de calibru slab – acestea sunt toate adevărate. Totuși, faptul că Eu spun aceasta nu dovedește că intenționez să vă abandonez, că mi-am pierdut speranța în voi, cu atât mai puțin că nu sunt dispus să vă mântuiesc. Astăzi, am venit să fac lucrarea mântuirii voastre, ceea ce înseamnă că lucrarea pe care o fac Eu este o continuare a lucrării de mântuire. Fiecare persoană are șansa de a fi desăvârșită: dacă ești dispus, dacă urmărești, în final vei putea să obții acest rezultat, și niciunul dintre voi nu va fi abandonat. Dacă ești de calibru slab, cerințele Mele pentru tine vor fi conform calibrului tău slab; dacă ești de calibru înalt, cerințele Mele pentru tine vor fi în conformitate cu calibrul tău înalt; dacă ești ignorant și analfabet, cerințele Mele vor fi în conformitate cu acest lucru; dacă ești un om cu știință de carte, cerințele Mele pentru tine vor fi în conformitate cu acest lucru; dacă ești în vârstă, cerințele Mele pentru tine vor fi în conformitate cu vârsta ta; dacă ești capabil să faci datoria de găzduire, cerințele Mele față de tine vor fi în conformitate cu aceasta; dacă spui că nu poți face datoria de găzduire și poți îndeplini doar o anumită funcție, fie că este vorba de a predica Evanghelia, de a îngriji biserica sau de a te ocupa de alte treburi generale, desăvârșirea Mea asupra ta va fi în conformitate cu funcția pe care o îndeplinești. A fi loial, a te supune până la capăt și a căuta să ai o iubire supremă pentru Dumnezeu – asta este ceea ce trebuie să realizezi, doar aceste trei lucruri, și acestea sunt cele mai bune practici” (Cuvântul, Vol. 1: Arătarea și lucrarea lui Dumnezeu, „Restaurarea vieții normale a omului și conducerea lui către o destinație minunată”). Cuvintele lui Dumnezeu mi-au clarificat imediat lucrurile. Dumnezeu nu determină finalurile oamenilor în funcție de cât de mult au suferit pentru El, de nivelul calificărilor sau de sfera îndatoririlor lor. Atâta vreme cât se consumă cu adevărat pentru El, urmăresc adevărul, Îi demonstrează supunere autentică, își fac datoria conform standardului și Îi aduc mărturie adevărată, atunci El îi va aproba. Dar eu nu I-am înțeles intenția și nu știam ce fel de oameni mântuiește El. Am crezut întotdeauna că, dacă mă consum pentru Dumnezeu, pot suferi și plăti un preț și lucrez mult, aveam să fiu aprobat de Dumnezeu. Dar pentru că îmbătrâneam și nu mai puteam lucra la fel de mult ca tinerii, scosesem deja din discuție propria mea mântuire. Mă împotmolisem în negativitate și neînțelegeri; eram atât de răzvrătit împotriva lui Dumnezeu! La drept vorbind, chiar dacă eram bătrân și nu mai puteam face la fel de multe îndatoriri ca tinerii, Dumnezeu nu îmi cerea aceleași lucruri. El nici nu mă lipsea de oportunitățile de a urmări adevărul și de a-mi face datoria. Mintea și rațiunea îmi erau încă intacte; puteam în continuare să citesc cuvintele lui Dumnezeu și să fac tot ce-mi stătea în puteri în datoria mea. Dar, fără a căuta intenția lui Dumnezeu, mă etichetasem ca bătrân și inutil, căzut în dizgrația lui Dumnezeu. Nu însemna asta că făceam presupuneri despre Dumnezeu? Dumnezeu nu a spus niciodată că o persoană care face multe îndatoriri va fi mântuită sau că, atunci când cineva îmbătrânește, El va elimina acea persoană și nu o va mai mântui. De fapt, a spus foarte clar cum trebuie bătrânii să urmărească adevărul și să-și abordeze datoria. Atât timp cât eram loial și supus până la capăt și mă puteam strădui să Îl iubesc pe Dumnezeu, aveam speranță de mântuire. A fost foarte nesăbuit din partea mea să nu privesc lucrurile bazându-mă pe cuvintele lui Dumnezeu. Am tratat propriile noțiuni și închipuiri ca adevăr, înțelegând greșit tot timpul intenția lui Dumnezeu. Înțelegând aceasta, m-am simțit cu conștiința încărcată și am venit dinaintea lui Dumnezeu în rugăciune: „O, Dumnezeule! Nu voi mai fi negativ și potrivnic din cauza părerilor mele greșite. Atât timp cât am capacitatea de a-mi face datoria încă o zi, mă voi strădui spre mai sus și voi face tot posibilul pentru a urmări adevărul.” Rugăciunea și îndrumarea cuvintelor lui Dumnezeu m-au alinat puțin; nu mai eram atât de supărat. M-am gândit: „Atâta vreme cât rațiunea mea este intactă și încă mă pot mișca, mă voi baza pe Dumnezeu pentru a fi o gazdă bună pentru frații și surorile mele, voi face tot posibilul în datoria mea și îmi voi oferi serviciul lui Dumnezeu, din toată inima.”

Dar încă mai era ceva ce nu înțelegeam. De ce am devenit atât de negativ când am văzut că nu eram la fel de capabil ca aceia tineri, ajungând chiar până la a mă gândi să Îl trădez pe Dumnezeu? Care era cauza principală a acestui lucru? În căutarea mea, am citit acestea în cuvintele lui Dumnezeu: „Toți oamenii cred în Dumnezeu pentru a primi binecuvântări, recompense și coroane. Nu are fiecare persoană această intenție în inimă? În realitate, fiecare persoană o are. Acesta este un fapt. Deși oamenii nu vorbesc adesea despre asta și chiar își ascund intenția și dorința de a obține binecuvântări, această dorință, această intenție și acest motiv care se află adânc în inimile oamenilor nu s-au clintit niciodată. Indiferent câtă teorie spirituală înțeleg oamenii, ce înțelegere bazată pe experiență au, ce datorie pot face, câtă suferință îndură sau ce preț plătesc, ei nu renunță niciodată la intenția de a obține binecuvântări care este ascunsă adânc în inimile lor și întotdeauna trudesc și aleargă de colo-colo în tăcere în slujba ei. Nu este acesta lucrul îngropat cel mai adânc în inimile oamenilor? Fără această intenție de a obține binecuvântări, cum v-ați simți? Cu ce atitudine v-ați face datoria și L-ați urma pe Dumnezeu? Ce s-ar întâmpla cu oamenii dacă această intenție de a obține binecuvântări care este ascunsă în inimile lor ar fi complet eliminată? Mulți oameni ar putea să devină negativi și unii ar putea să devină demotivați în îndatoririle lor și să-și piardă interesul pentru credința lor în Dumnezeu. Ar părea că și-au pierdut sufletele și ar părea ca și cum le-ar fi fost luate inimile. De aceea spun că intenția de a obține binecuvântări este ceva ascuns adânc în inimile oamenilor” (Cuvântul, Vol. 3: Discursurile lui Hristos al zilelor de pe urmă, „Șase indicatori ai progresului în viață”). „Antihriștii cred în Dumnezeu doar în scopul de a obține profit și binecuvântări. Chiar dacă îndură suferință sau plătesc unele prețuri, totul este pentru a se târgui cu Dumnezeu. Intenția și dorința lor de a obține binecuvântări și recompense sunt imense, iar ei se agață cu putere de acestea. Nu acceptă niciunul dintre numeroasele adevăruri pe care le-a exprimat Dumnezeu, consideră mereu în inima lor că a crede în Dumnezeu se rezumă la obținerea de binecuvântări și asigurarea unei destinații bune, că acesta este cel mai înalt principiu și că nimic nu-l poate depăși. Cred că oamenii n-ar trebui să creadă în Dumnezeu decât de dragul de a obține binecuvântări și că, dacă n-ar fi de dragul binecuvântărilor, credința în Dumnezeu n-ar avea sens sau valoare, și-ar pierde sensul și valoarea. Au fost aceste idei insuflate antihriștilor de altcineva? Decurg ele din educație sau din influența altcuiva? Nu, sunt determinate de natura-esență inerentă a antihriștilor, pe care nimeni nu o poate schimba. În ciuda faptului că Dumnezeu întrupat rostește atât de multe cuvinte astăzi, antihriștii nu acceptă niciunul dintre ele, împotrivindu-se în schimb și condamnându-le. Natura aversiunii lor față de adevăr și de a urî adevărul nu se poate schimba niciodată. Dacă nu se pot schimba, ce indică acest lucru? Indică faptul că natura lor este ticăloasă. Această problemă nu se rezumă la a urmări sau nu adevărul; este o fire ticăloasă, o vociferare neobrăzată față de Dumnezeu și o antagonizare a Sa. Aceasta e natura-esență a antihriștilor; e adevărata lor față” [Cuvântul, Vol. 4: Expunerea antihriștilor, „Punctul șapte: Ei sunt ticăloși, perfizi și înșelători (Partea a doua)”]. „Antihriștii cred că datoria lor este o tranzacție. Își fac datoria cu intenția de a face o tranzacție și de a dobândi binecuvântări. Consideră că ar trebui să creadă în Dumnezeu de dragul de a obține binecuvântări și că este un lucru potrivit să dobândească binecuvântări, făcându-și datoria. Denaturează lucrul pozitiv care este îndeplinirea datoriei și denigrează valoarea și semnificația îndeplinirii datoriei în calitate de ființă creată, denigrând în același timp și legitimitatea acestui lucru; transformă într-o tranzacție datoria pe care ființele create ar trebui să o îndeplinească în mod firesc” [Cuvântul, Vol. 4: Expunerea antihriștilor, „Punctul nouă (Partea a șaptea)”]. Am văzut din cuvintele lui Dumnezeu că antihriștii cred în Dumnezeu doar ca să poată primi binecuvântări; mentalitatea lor tranzacțională nu se schimbă niciodată și nu renunță, indiferent cât de dificile sau de jalnice devin lucrurile. Dacă pierd orice speranță de a fi binecuvântați, este ca și cum și-ar fi pierdut întreaga viață. Simt că este lipsit de sens să continue să creadă în Dumnezeu și luptă împotriva Lui și I se împotrivesc. Comparându-mă cu aceste cuvinte ale lui Dumnezeu, mi-am dat seama că mă comportam exact ca un antihrist. Când credeam în Domnul, eram nespus de fericit să aud că, având credință în Domnul, aș putea să intru în Împărăția Cerurilor. Am simțit că, pentru a dobândi har în această viață, apoi viață veșnică în lumea care va veni, ar merita orice suferință pentru Domnul. Obținerea binecuvântării și intrarea în Împărăția Cerurilor au devenit scopul credinței mele și am crezut că, dacă mă sacrific și mă consum mai mult, binecuvântările mele în viitor vor fi mai mari. După ce am acceptat lucrarea din zilele de pe urmă a lui Dumnezeu Atotputernic, am simțit și mai mult că visul meu de a fi binecuvântat se va adeveri și am fost și mai motivat în datoria mea. Chiar dacă aveam 66 de ani la acea vreme, nu mă consideram deloc bătrân. Pur și simplu lucram din greu în datoria mea. Mergeam cu bicicleta peste tot pentru a participa la adunări și, chiar dacă mai târziu am avut un accident cerebral, nu mi-a păsat. Voiam doar să încerc din răsputeri să-mi fac datoria, folosind osteneala și suferința mea drept capital de schimb pentru binecuvântări. Dar când am văzut că îmbătrânisem și nu mai puteam face la fel de multe îndatoriri, că nu mă mai puteam deplasa ca înainte și că, treptat, deveneam incapabil să fac mare lucru, am simțit că speranțele mele de a fi binecuvântat erau tot mai slabe. Nu voiam să accept acest lucru. Deși nu am spus nimic, în inima mea mă plângeam de Dumnezeu; nu am vrut să accept suveranitatea lui Dumnezeu, așa că am devenit negativ, potrivnic și irațional. Motivul credinței mele era acela de a fi binecuvântat, adică voiam să fac un târg cu Dumnezeu. Nu era asta perspectiva falsă a unui antihrist asupra credinței în Dumnezeu? Răstălmăcisem ceva pozitiv și minunat precum îndeplinirea datoriei. Știam să îmi folosesc îndeplinirea datoriei și deplasările doar ca un mod de a face târguri cu Dumnezeu, în schimbul binecuvântărilor Împărăției Cerurilor, tratându-mi datoria ca pe o unealtă și o monedă de schimb pentru a-mi satisface ambițiile și dorințele. Eram cu adevărat amețit de dorința de a fi binecuvântat și nu mă puteam gândi decât la intrarea în Împărăția Cerurilor. Îmi păsa doar dacă voi fi binecuvântat și care vor fi finalul și destinația mea. Nu mă gândeam la răsplătirea iubirii lui Dumnezeu sau la înțelegerea intențiilor Sale minuțioase. Aveam eu vreo fărâmă de conștiință? Dumnezeu mi-a dat suflarea vieții și șansa de a face o datorie. Acest lucru este deja harul Său minunat pentru mine. Dar eu tot mă plângeam de Dumnezeu, mereu mă certam cu El, fiind negativ și potrivnic. Eram foarte răzvrătit și, chiar dacă Dumnezeu îmi lua viața, ar fi fost dreptatea Sa. Înțelegând toate acestea, m-am rugat în sinea mea lui Dumnezeu, rugându-L să mă călăuzească să renunț la motivele mele pentru binecuvântări și să mă supun suveranității și rânduielilor Sale. M-am gândit la cuvintele lui Dumnezeu: „Eu determin destinația fiecărei persoane nu pe baza vârstei, a vechimii sau a amplorii suferinței îndurate și cu atât mai puțin în funcție de cât de jalnică este, ci în funcție de faptul că are sau nu adevărul. Nu există nicio altă alegere în afara acesteia” (Cuvântul, Vol. 1: Arătarea și lucrarea lui Dumnezeu, „Pregătește suficiente fapte bune pentru destinația ta”). Cuvintele lui Dumnezeu m-au ajutat să-mi vină mintea la cap. Mi-am dat seama că, atunci când Dumnezeu stabilește finalul și destinația noastră, asta nu are nimic de-a face cu cât de mult ne-am sacrificat sau consumat pentru El, cu cât de mult am lucrat sau am suferit. Aceasta se bazează pe faptul dacă am obținut sau nu adevărul și dacă firile noastre s-au schimbat. Dacă facem multe îndatoriri nu înseamnă că deținem adevărul sau că ne-am schimbat firea. Indiferent câte îndatoriri fac, cheia este dacă mă aflu pe calea urmăririi adevărului. Înainte, făceam multe îndatoriri și călătoream peste tot, dar nu căutam niciodată adevărul. Voiam să-mi folosesc eforturile superficiale în schimbul unei destinații bune. Nu vedeam mentalitatea tranzacțională, antagonistă față de Dumnezeu, adânc înrădăcinată în mine. În cele din urmă, când dorința mea de a fi binecuvântat s-a spulberat, m-am certat cu Dumnezeu și m-am pus împotriva Lui. La drept vorbind, dacă tot ce făceam era să merg de colo-colo și să mă consum fără a urmări adevărul, atunci doar aș deveni mai egoist și mai arogant și nu aș dobândi niciodată transformarea firii. Aș sfârși prin a argumenta și a mă certa cu Dumnezeu referitor la lucrarea făcută, devenind din ce în ce mai rău. Este exact ce s-a întâmplat cu Pavel; el a lucrat mult și a îndeplinit o lucrare minunată, dar a făcut acea lucrare numai în schimbul unei cununi a dreptății. A fost mereu o tranzacție cu Dumnezeu. Nu s-a căit nici măcar în pragul morții și în final a fost pedepsit de Dumnezeu. Petru, pe de altă parte, nu a lucrat mult, dar, în credința sa, el a urmărit adevărul din toată inima și în toate lucrurile a căutat intenția lui Dumnezeu și a căutat să I se supună. Nu a pus condiții și nu s-a gândit dacă va fi binecuvântat. În final, a ajuns să nutrească față de Dumnezeu iubire supremă și supunere până la moarte, a dobândit aprobarea lui Dumnezeu și a fost desăvârșit de Dumnezeu. Atât Pavel cât și Petru erau credincioși, dar motivele și perspectivele lor în ceea ce urmăreau erau diferite, și la fel au fost și finalurile lor. Astfel, ne dăm seama că Dumnezeu este drept, și doar dacă urmărim adevărul și schimbarea firii ne putem alinia la intenția lui Dumnezeu. Perspectiva din spatele lucrurilor pe care le urmăream și calea pe care mă aflam erau la fel de absurde și de greșite ca acelea ale lui Pavel și cu siguranță că finalul meu ar fi fost la fel ca al lui. Din fericire, cuvintele lui Dumnezeu m-au luminat și m-au călăuzit să-I înțeleg intenția și perspectiva pe care ar trebui să o am față de credința mea. În plus, am învățat să mă supun suveranității și rânduielilor lui Dumnezeu și să fiu o ființă creată rațională. Aceasta este iubirea lui Dumnezeu. Starea mea s-a îmbunătățit mult după ce am înțeles intenția lui Dumnezeu și I-am fost foarte recunoscător. Apoi, când frații și surorile au venit la adunare, am oferit ospitalitate. Când nu au venit, am citit cu calm cuvintele lui Dumnezeu și am căutat adevărul conform stării mele.

Într-o zi, am citit un fragment din cuvintele lui Dumnezeu: „Dumnezeu nu plătește un preț pentru fiecare persoană doar în deceniile care se scurg de la nașterea acesteia până în prezent. Din punctul Lui de vedere, ai venit de nenumărate ori pe această lume și te-ai reîncarnat de nenumărate ori. Cine deține controlul asupra acestui lucru? Dumnezeu deține controlul asupra acestui lucru. Nu ai de unde să știi aceste lucruri. De fiecare dată când vii pe această lume, Dumnezeu face personal aranjamente pentru tine: El rânduiește câți ani vei trăi, tipul de familie în care te vei naște, când îți vei întemeia o casă și o carieră, precum și ceea ce vei face în această lume și cum îți vei câștiga traiul. Dumnezeu îți rânduiește o cale de a-ți câștiga traiul, astfel încât să-ți poți îndeplini fără piedici misiunea în această viață. Iar, în ceea ce privește ce ar trebui să faci la următoarea reîncarnare, Dumnezeu îți rânduiește acea viață și o face în conformitate cu ceea ce s-ar cuveni să ai și ce s-ar cuveni să ți se dea… Dumnezeu a făcut aceste rânduieli pentru tine de multe ori și, în cele din urmă, te-ai născut în epoca zilelor de pe urmă, în familia ta actuală. Dumnezeu a rânduit un mediu în care să crezi în El, ți-a permis să-I auzi glasul și să te întorci înaintea Lui, astfel încât să fii capabil să-L urmezi și să îndeplinești o datorie în casa Lui. Numai cu o astfel de îndrumare de la Dumnezeu ai trăit până astăzi. Nu știi de câte ori ai venit în această lume, nici de câte ori s-a schimbat înfățișarea ta, nici prin câte familii ai trecut, nici prin câte epoci și dinastii ai trecut – însă mâna lui Dumnezeu te-a sprijinit tot timpul și El a vegheat mereu asupra ta. Cât de mult efort consumă Dumnezeu pentru o singură persoană! Unii oameni spun: «Am șaizeci de ani. Vreme de șaizeci de ani, Dumnezeu a vegheat asupra mea, m-a protejat și m-a îndrumat. Dacă, atunci când voi fi bătrân, nu voi putea să îndeplinesc o datorie și nu voi putea să fac nimic – oare se va mai preocupa Dumnezeu de mine?» Nu este cam nechibzuit să spui asta? Dumnezeu nu doar veghează și protejează pe cineva și are suveranitate peste soarta sa pe durata unei singure vieți. Dacă ar fi doar durata unei singure vieți, doar o singură viață, acest lucru nu ar putea demonstra faptul că Dumnezeu este atotputernic și că are suveranitate peste toate lucrurile. Atunci când depune efort și plătește un preț pentru cineva, Dumnezeu nu rânduiește doar ce va face acea persoană în această viață – El rânduiește nenumărate vieți pentru ea. Dumnezeu își asumă întreaga responsabilitate pentru fiecare suflet care este reîncarnat. El lucrează cu inima Sa, plătind prețul vieții Sale, îndrumând fiecare persoană și rânduindu-i viața fiecăreia. Având în vedere că Dumnezeu depune un astfel de efort și plătește un astfel de preț de dragul omului și îi dăruiește omului toate aceste adevăruri și această viață, dacă în aceste zile de pe urmă oamenii nu își fac datoria de ființe create și nu se întorc înaintea Creatorului – dacă, indiferent prin câte vieți și prin câte generații au trecut, în cele din urmă nu reușesc să-și facă îndatoririle și să îndeplinească cerințele lui Dumnezeu – nu ar fi atunci datoria lor față de Dumnezeu prea mare? Nu ar fi ei nedemni de toate prețurile pe care le-a plătit Dumnezeu? Ar fi atât de lipsiți de conștiință, încât nu ar merita să fie numiți oameni, deoarece datoria lor față de Dumnezeu ar fi prea mare. […] Harul, iubirea și mila pe care Dumnezeu i le arată omului nu reprezintă doar un fel de atitudine – ele reprezintă, totodată, un fapt. Despre ce fapt este vorba? Faptul că Dumnezeu Își pune cuvintele înlăuntrul tău, luminându-te, permițându-ți să vezi ce este încântător în legătură cu El și ce anume înseamnă lumea aceasta, dându-ți o mare claritate mentală și permițându-ți să înțelegi cuvintele Lui și adevărul. În acest fel, fără să știi, dobândești adevărul. Dumnezeu lucrează atât de mult asupra ta, într-un mod foarte real, permițându-ți să dobândești adevărul. Când dobândești adevărul, când dobândești cel mai prețios lucru, care este viața veșnică, intențiile lui Dumnezeu sunt satisfăcute. Când Dumnezeu vede că oamenii urmăresc adevărul și sunt dornici să coopereze cu El, este fericit și mulțumit. Atunci, El are o anumită atitudine și, în timp ce are acea atitudine, ia măsuri și îl aprobă și îl binecuvântează pe om. El spune: «Te voi răsplăti. Acestea sunt binecuvântările pe care le meriți.» Iar atunci vei câștiga adevărul și viața. Când ai cunoaștere despre Creator și ai obținut aprecierea Lui, vei mai simți un gol în inima ta? Nu vei mai simți. Te vei simți împlinit și vei avea un sentiment de bucurie. Nu înseamnă asta să trăiești o viață care are valoare? Aceasta este viața cea mai valoroasă și cea mai plină de sens” (Cuvântul, Vol. 3: Discursurile lui Hristos al zilelor de pe urmă, „Plătirea prețului pentru a dobândi adevărul este de mare însemnătate”). Cuvintele lui Dumnezeu au fost incredibil de mângâietoare și înduioșătoare pentru mine. Nu conta cât eram de bătrân sau cum stăteam cu sănătatea; atât timp cât iubeam și urmăream adevărul, Dumnezeu nu avea să mă disprețuiască. Din păcate, înțelesesem greșit intenția lui Dumnezeu. Am crezut că, din moment ce eram bătrân și inutil, nu mai puteam face la fel de multe îndatoriri. Am crezut că într-o zi m-aș putea îmbolnăvi grav și pieri subit, fără nicio speranță de mântuire. Am simțit că nu avea sens să cred în Dumnezeu și nu am vrut să mă străduiesc spre mai sus. Influențat de perspectivele mele incorecte, înțelesesem greșit intenția lui Dumnezeu. Mă cufundasem într-o stare slabă și negativă și Satana mă juca pe degete. Înainte, nu știam că, în calitate de ființă creată, ar trebui să mă supun lui Dumnezeu și să Îl satisfac. Fără acea înțelegere, mi-am menținut credința doar în schimbul harului și al binecuvântărilor; făceam un târg cu Dumnezeu. Acum puteam vedea că, acel lucru pe care-l urmăream, chiar dacă trăiam încă o sută de ani, nu ar avea niciun sens sau valoare. De exemplu, când Iov s-a confruntat cu toate acele nenorociri, nu s-a gândit niciodată la ce a câștigat sau a pierdut. Când s-a umplut de bube și viața era insuportabilă, nu s-a plâns niciodată de Dumnezeu. A avut credință adevărată în Dumnezeu, s-a supus suveranității și rânduielilor Sale și I-a lăudat numele. El a adus o mărturie puternică pentru Dumnezeu în fața Satanei și în final a fost binecuvântat de Dumnezeu. A mai fost și Petru, care mereu, toată viața sa, a urmărit să Îl iubească și să Îl mulțumească pe Dumnezeu și s-a concentrat pe a practica în viața sa reală cuvintele lui Dumnezeu. În cele din urmă, a fost răstignit cu capul în jos pentru Dumnezeu, dovedindu-I iubire supremă și supunere absolută, trăind o viață cu sens și dobândind aprobarea lui Dumnezeu. Acum, am înțeles că, în calitate de credincios, să urmărești să I te supui lui Dumnezeu și să-L mulțumești în toate, să îndeplinești corect datoria unei ființe create, să înțelegi și să dobândești adevărul în timpul îndeplinirii datoriei și să atingi supunerea și iubirea față de Dumnezeu reprezintă modul prin care poți evita să trăiești o viață goală și poți trăi o viață cu sens. Acesta este singurul mod de a obține aprobarea lui Dumnezeu. Încercările constante de a face târguri cu Dumnezeu și de a da la schimb truda și consumul pentru binecuvântările Împărăției Cerurilor reprezintă un comportament abject și au drept rezultat o viață fără sens sau valoare. Nu puteam continua să mă gândesc dacă voi fi sau nu binecuvântat în viitor. Ar trebui pur și simplu să urmăresc adevărul în fiecare zi rămasă, să fac tot posibilul pentru a-mi îndeplini datoria bazându-mă pe Dumnezeu și să urmăresc schimbarea firii. Chiar dacă într-o zi ar fi să mă îmbolnăvesc grav și să mă confrunt cu moartea, fără capacitatea de a-mi face în continuare datoria, tot m-aș supune rânduielilor lui Dumnezeu. Acum, ar trebui să mă concentrez asupra strădaniei de a-mi face datoria și de a-mi îndeplini responsabilitatea în timpul acestei vieți. Indiferent care este finalul meu, fie viață, fie moarte, acesta depinde de suveranitatea și rânduiala lui Dumnezeu. Nu este ceva la care eu, ca ființă creată, ar trebui să reflectez. M-am simțit mult mai relaxat când am privit lucrurile în felul acesta.

După aceea, am citit în mod regulat cuvintele lui Dumnezeu și am ascultat imnuri în fiecare zi. Când mi-am dat seama că am dezvăluit corupție, m-am rugat, am căutat adevărul, mi-am recunoscut firile satanice și m-am deschis căutării și părtășiei cu frații și surorile mele. Treptat, am câștigat ceva din toate acestea. De obicei, când exista o datorie pentru mine, eram implicat activ și predicam cât mai mult posibil Evanghelia celor din jurul meu. Când am văzut că erau frați și surori care scriau articole despre mărturii bazate pe experiențe, am practicat și eu scrierea experiențelor mele în articole care să aducă mărturie lui Dumnezeu. Toate aceste lucruri mă făceau să mă simt împlinit și împăcat.

Într-o zi, am auzit acest imn alcătuit din cuvintele lui Dumnezeu: „O ființă creată ar trebui să fie la mila orchestrării lui Dumnezeu.” Am fost foarte mișcat. Al doilea fragment, care menționa experiența lui Petru, m-a emoționat în mod special. Cuvintele lui Dumnezeu spun: „În trecut, Petru a fost răstignit cu capul în jos pentru Dumnezeu; dar ar trebui să-L mulțumești pe Dumnezeu în aceste zile de pe urmă și să îți epuizezi toată energia pentru El. Ce poate o ființă creată să facă pentru Dumnezeu? Ar trebui să te oferi lui Dumnezeu dinainte, ca El să te orchestreze cum dorește. Atât timp cât asta Îl face pe Dumnezeu fericit și mulțumit, atunci lasă-L să facă ce voiește cu tine. Ce drept are omul să rostească vorbe de nemulțumire?” (Cuvântul, Vol. 1: Arătarea și lucrarea lui Dumnezeu, „Dezvăluiri ale tainelor «Cuvintelor lui Dumnezeu către întregul univers»”, Capitolul 41). L-am ascultat iar și iar, și tot nu mă puteam sătura de el. Fiecare vers mă inspira și mă emoționa și nu puteam să-mi stăpânesc lacrimile care-mi curgeau pe față. Eram o ființă creată care fusese coruptă de Satana și trăisem până la o vârstă atât de înaintată, dar aveam în continuare șansa de a-L urma pe Dumnezeu și de a experimenta lucrarea Sa, de a-mi face datoria și de a aduce mărturie lui Dumnezeu. Ce binecuvântare minunată! Acum, mâncând și bând cuvintele lui Dumnezeu, am reușit să-mi înțeleg corupțiile și să-mi transform motivele egoiste și abjecte pentru binecuvântări. Acesta este harul lui Dumnezeu! Îl voi lăuda pe Dumnezeu până la final, chiar dacă El nu îmi dă nimic. Viața mea tot va fi meritat! Voi încerca să fiu o ființă creată rațională și supusă lui Dumnezeu. Indiferent de starea mea de sănătate sau care este finalul meu, sunt dispus să-L las pe Dumnezeu să-mi orchestreze viața după voia Sa.


29. Meandrele drumului meu către Dumnezeu

de Sun Yu, China

Am devenit creștină în anul 2000. Niște pastori sud-coreeni ne împărtășeau predici destul de des. La o slujbă, un pastor a citit un pasaj din Scriptură și apoi ne-a spus să fim îngăduitori și răbdători în toate; că nu ascultând predici aducem slavă lui Dumnezeu, ci punându-le în practică. Doar atunci vom putea intra în Împărăția Cerurilor. Din clipa aceea, am început să-mi tratez familia și prietenii cu iubire și bunătate. Dacă cineva mă jignea, mă rugam Domnului să mă ajute să-l iert. O dată sau de două ori, n-a fost o problemă. Cu timpul, însă, n-am putut continua. Uneori, mă pierdeam cu firea și îi făceam morală pentru vreun fleac. Apoi mă simțeam vinovată. M-am întrebat: „Tot păcătuiesc și mă mărturisesc și nu mă pot elibera din lanțurile păcatului. Atunci, voi fi răpită în Împărăție când va veni Domnul?” Am apelat la pastorul meu să-l întreb cum să rezolv problema păcatului. Mi-a zis să mă mărturisesc și să mă căiesc, să mă rog și să citesc Biblia mai mult, să am îngăduință și răbdare. De fiecare dată când spunea asta, fără să mă îndrume spre o cale precisă, eram dezamăgită. Mă gândeam la cuvintele lui Dumnezeu: „Așadar, voi veți fi sfinți, pentru că Eu sunt sfânt” (Leviticul 11:45). Iar în Evrei se spune: „Fără sfințire, nimeni nu-L va vedea pe Domnul” (Evrei 12:14). Simțeam că un om ca mine, care păcătuia și se mărturisea mereu, incapabil să practice cuvintele Domnului, nu putea intra în Împărăția Cerurilor. Eram nefericită și încruntată în fiecare zi. Ulterior, am observat că biserica era plină de invidie și lupte interne. Luptându-se pentru podium, la o slujbă, un predicator a aruncat pe jos Biblia altuia mai în vârstă și l-a forțat să plece. Unii chiar făceau afaceri în biserică. M-am gândit la cuvintele Domnului Isus: „Este scris: «Casa Mea va fi numită o casă de rugăciune», dar voi ați făcut din ea o peșteră de tâlhari!” (Matei 21:13). Cum putea avea o asemenea biserică lucrarea Duhului Sfânt? Nu era asta o peșteră de tâlhari? Simțeam că era imposibil să primesc hrană din slujbele acelea și că problema mea cu păcatul nu se va rezolva niciodată. Doream să găsesc o biserică ce are lucrarea Duhului Sfânt. Sora mea mai mare m-a dus la alte biserici, dar toate erau în aceeași stare. Când îi întrebam pe cei de acolo cum să mă eliberez de păcat, niciunul dintre ei nu mi-a putut arăta o cale. Ziceau că Domnul Isus ne-a iertat deja, noi doar trebuie să ne rugăm și să ne mărturisim. După ce am ascultat, am simțit un gol în suflet și nu am vrut nici măcar să mai merg la slujbe. Într-o zi, mi-a venit brusc o idee: poate Dumnezeu nu lucra în bisericile de aici? Când ne vizitaseră, pastorii coreeni păruseră cucernici și veniseră tocmai până în China să păstorească biserici. Aveau atât de multă credință! Lucra oare Dumnezeu în bisericile coreene? Trebuia să merg în Coreea și să caut acolo o biserică ce avea lucrarea Duhului Sfânt.

În 2007, eu și sora mea mai mare ne-am mutat cu familiile în Coreea. Ea m-a prezentat unei biserici la ale cărei slujbe participau mulți chinezi. Membrii bisericii îi ajutau pe chinezi să-și găsească slujbe, ceea ce le asigura nevoile de bază. Membrii acelei biserici erau plini de iubire, așa că am participat la slujbe acolo. Poate ei aveau lucrarea Duhului Sfânt. La o slujbă, pastorul a zis: „În ultima mea călătorie în China, am auzit că Dumnezeu S-a întors deja, că S-a arătat și lucrează în China și Se numește Dumnezeu Atotputernic. Dar China e o țară înapoiată. Oamenii de acolo au un calibru slab. Dumnezeu e foarte nobil! Cum să Se arate și să lucreze El acolo? Mulți predică învățătura Fulgerului de la Răsărit. Nu-i ascultați! Cu statura voastră mică, odată implicați, nu veți mai scăpa niciodată.” Când l-am auzit, am fost total de acord, gândindu-mă: „Atât de multe biserici din China sunt lipsite de lucrarea Duhului Sfânt. Guvernul de acolo îi oprimă pe credincioși, iar chinezii venerează idoli. Ar putea Dumnezeu să Se arate și să lucreze în China? Asta ar fi imposibil.” Curând, însă, am descoperit că, deși pastorul predica elocvent, ce făcea după aceea era altă chestiune; nu calea Domnului o practica. Am fost foarte descurajată! Când l-am întrebat pe pastor cum să rezolv păcătoșenia, a spus iritat: „Toți sunt corupți. A păcătui e normal. Mărturisește-te Domnului și vei fi iertată. Fiindcă ești dornică să te căiești, Domnul ți-a iertat deja păcatele.” M-a dezgustat ce a spus pastorul. M-am gândit: „De ce spunea exact același lucru ca pastorii chinezi? Nu ne putem elibera de păcat într-o clipă, ci trebuie să ne străduim să ne schimbăm într-o oarecare măsură. De ce ne-am deranja să ne mărturisim, dacă nu schimbăm absolut nimic după ce o facem? Nu ne face asta asemenea non-credincioșilor? Ce sens are să credem în Domnul în felul acesta?” Am fost dezamăgită din nou, dar n-am vrut să renunț. Am avut credința că Domnul nu mă va abandona, că într-o bună zi, voi găsi o biserică în care lucrează Duhul Sfânt. După aceea, am reflectat mult la chestiunea asta. Mergând pe străzi, mă uitam după cruci, după biserici creștine și, dacă auzeam lucruri pozitive despre predicile vreunui pastor, ca să ascult, umblam pe vânt, ploaie, zăpadă sau zloată, agățându-mă de-un fir de speranță, tânjind să-mi fie îndepărtată confuzia. Am vizitat peste 40 de biserici din Coreea, fără să găsesc una singură care să aibă lucrarea Duhului Sfânt. Niciunul dintre pastori nu mi-a putut rezolva problema. Dezorientată, mă zvârcoleam nopțile, fără să pot dormi. Am strigat din inimă: „O, Doamne, unde ești? M-ai abandonat?” Simțeam o greutate mare pe suflet în anii aceia. Eram ținută în frâu și îndurerată.

În mijlocul acestei dureri și disperări, în iunie 2015, sora mea mai mare a venit la mine și mi-a spus fericită: „Am vești grozave! Domnul S-a întors de mult. El S-a arătat și lucrează în China, exprimând multe adevăruri. Evanghelia a ajuns acum și în Coreea.” M-am gândit: „Dumnezeu lucrează în China? Cum e posibil?” Am zis, încăpățânată: „În 2009, un pastor ne-a spus că-i imposibil ca Dumnezeu să lucreze în China, deoarece China e înapoiată și oamenii au un calibru slab. Dumnezeu e vrednic de cinste și măreț; de ce ar lucra El în China?” Apoi pur și simplu am plecat să spăl vasele. Ea a scos o carte și a spus, răbdătoare: „Această carte conține cuvinte exprimate de Dumnezeu în zilele de pe urmă și este cartea deschisă de Miel. O să-ți citesc din ea.” Spunând asta, a început să citească din cuvintele lui Dumnezeu: „Când Isus a venit în lumea omului, El a inaugurat Epoca Harului și a încheiat Epoca Legii. În zilele de pe urmă, Dumnezeu S-a întrupat încă o dată și, cu această întrupare, a încheiat Epoca Harului și a inaugurat Epoca Împărăției. Toți cei care sunt în stare să accepte cea de-a doua întrupare a lui Dumnezeu vor fi conduși în Epoca Împărăției și, mai mult, vor putea să accepte personal îndrumarea lui Dumnezeu. Deși Isus a venit printre oameni și a lucrat mult, El a îndeplinit doar lucrarea de răscumpărare a întregii omeniri și a slujit drept jertfă pentru păcat a omului; El nu l-a scăpat pe om de toată firea lui coruptă. Deplina mântuire a omului de influența Satanei nu necesita doar ca Isus să devină jertfa pentru păcat și să poarte păcatele omului, ci necesita și ca Dumnezeu să facă o lucrare și mai mare pentru a-l scăpa pe om cu totul de firea lui coruptă de Satana. Și astfel, după ce omul a fost iertat de păcatele lui, Dumnezeu S-a întors în trup pentru a-l conduce pe om în noua epocă și a început lucrarea de mustrare și judecată. Lucrarea aceasta l-a adus pe om într-un tărâm mai înalt. Toți cei care se supun stăpânirii Lui se vor bucura de un adevăr mai înalt și vor primi binecuvântări mai mari. Ei vor trăi cu adevărat în lumină și vor dobândi adevărul, calea și viața” (Cuvântul, Vol. 1: Arătarea și lucrarea lui Dumnezeu, „Prefață”). „Dacă oamenii rămân blocați în Epoca Harului, atunci nu vor fi niciodată eliberați de firea lor coruptă și cu atât mai puțin vor cunoaște firea inerentă a lui Dumnezeu. Dacă oamenii trăiesc mereu în mijlocul unei abundențe de har, dar nu au calea vieții care le permite să Îl cunoască pe Dumnezeu sau să-L mulțumească, atunci ei nu Îl vor câștiga niciodată cu adevărat în credința lor în El. Acest tip de credință e de-a dreptul deplorabil. După ce vei fi terminat de citit această carte, după ce vei fi trăit fiecare etapă a lucrării lui Dumnezeu întrupat în Epoca Împărăției, vei simți că dorințele pe care le-ai avut ani la rând s-au realizat în sfârșit. Vei simți că doar acum L-ai văzut pe Dumnezeu față în față; doar acum I-ai zărit înfățișarea, I-ai auzit cuvântările personale, ai apreciat înțelepciunea lucrării Lui și ai simțit cu adevărat cât de practic și atotputernic este El. Vei simți că ai câștigat multe lucruri pe care oamenii din vremurile trecute nici nu le-au văzut, nici nu le-au avut vreodată. În clipa aceea, vei ști clar ce înseamnă să crezi în Dumnezeu și ce înseamnă să te aliniezi intențiilor lui Dumnezeu. Bineînțeles, dacă te agăți de părerile din trecut și respingi și nu accepți faptul celei de-a doua întrupări a lui Dumnezeu, atunci vei rămâne cu mâna goală, fără a obține nimic și, în cele din urmă, vei fi declarat vinovat de a I te împotrivi lui Dumnezeu. Cei care sunt capabili să se supună adevărului și lucrării lui Dumnezeu vor fi revendicați sub numele celui de-al doilea Dumnezeu întrupat – Atotputernicul. Ei vor putea accepta îndrumarea personală a lui Dumnezeu, dobândind adevăruri tot mai multe și mai înalte, precum și viață adevărată. Vor vedea viziunea ce nu a fost văzută vreodată de oamenii din trecut: «M-am întors să văd ce glas vorbea cu mine; și când m-am întors, am văzut șapte sfeșnice de aur, iar printre sfeșnice, pe „Cineva Care era ca un fiu al omului”. Era îmbrăcat într-o mantie care-I ajungea până la picioare și era încins la piept cu un brâu de aur. Capul și părul Îi erau albe ca lâna albă sau ca zăpada, ochii Îi erau ca flacăra focului, picioarele Îi erau ca bronzul încins, ars în cuptor, iar glasul Îi era asemenea vuietului unor ape mari. În mâna dreaptă avea șapte stele, și din gură Îi ieșea o sabie ascuțită, cu două tăișuri. Fața Lui era ca soarele atunci când strălucește în toată puterea lui» (Apocalipsa 1:12-16). Viziunea aceasta este expresia întregii firi a lui Dumnezeu, iar expresia întregii Sale firi este și expresia lucrării lui Dumnezeu în întruparea Sa prezentă” (Cuvântul, Vol. 1: Arătarea și lucrarea lui Dumnezeu, „Prefață”). Ascultând asta, am rămas înmărmurită. Se dezvăluiau tainele din Apocalipsa. Erau cuvinte pline de autoritate – niciun om nu le-ar fi putut rosti. Mi-am amintit autoritatea cu care a vorbit Domnul Isus când a venit să lucreze și m-am întrebat: chiar erau acestea cuvântările lui Dumnezeu? Imediat, am devenit energică și am început să ascult cu atenție. Mai ales când sora mea a citit unele profeții din Apocalipsa, mă gândeam că nu erau ceva ce putea dezvălui vreun om. Apocalipsa ne spune: „Iată că Leul din seminția lui Iuda, Rădăcina lui David, a învins și este vrednic să desfacă sulul și cele șapte sigilii ale lui!” (Apocalipsa 5:5). Numai Mielul, numai Dumnezeu putea dezvălui aceste taine. Era acesta cuvântul lui Dumnezeu? Era cu putință ca El să fi apărut și să lucreze în China? Oare aș putea găsi în cartea aceea răspunsul la ceea ce mă nedumerise în toți acești ani? Am devenit foarte curioasă în legătură cu această carte. Chiar atunci, sora mea a citit asta: „Prima parte a cărții este și împlinirea acestor cuvinte din Apocalipsa: «Cel ce are urechi, să audă ce zice bisericilor Duhul!» Aceste cuvinte reprezintă etapa inițială a lucrării pe care Dumnezeu a început-o în Epoca Împărăției” (Cuvântul, Vol. 1: Arătarea și lucrarea lui Dumnezeu, „Prefață”). M-a interesat și mai mult – nu era asta profeția din cartea Apocalipsei? Se împliniseră profețiile din Apocalipsa? Erau acestea cuvintele lui Dumnezeu? Dorind să citesc temeinic, am rugat-o pe sora mea să-mi lase cartea.

N-am mai putut de bucurie când mi-a dat-o. De-abia așteptam s-o deschid! Dar mă și preocupau unele lucruri. Cartea aceasta chiar era în concordanță cu Scriptura? Am pus pe pat o Biblie și cartea asta, una lângă alta, comparându-le. În carte, am citit pasajul următor: „Numai când voi trece în noul cer și pământ, voi lua cealaltă parte a slavei Mele și o voi dezvălui mai întâi în Țara Canaanului, făcând să strălucească o licărire de lumină de-a lungul și de-a latul pământului întunecat ca smoala. Asta se întâmplă pentru ca întreg pământul să poată veni la lumină. Scopul este ca oamenii de pe tot pământul să poată veni să se folosească de puterea luminii, permițându-i slavei Mele să crească mai departe și să se arate din nou fiecărei națiuni; și ca toată omenirea să-și poată da seama că am venit cu mult timp în urmă în lumea oamenilor și că Mi-am adus de multă vreme slava dinspre Israel către Răsărit; pentru că slava Mea strălucește dinspre Răsărit și a fost adusă din Epoca Harului până în ziua de azi. Dar am plecat din Israel și de acolo am ajuns în Răsărit. Numai când lumina din Răsărit se va transforma treptat în alb, întunericul de pe pământ va începe să se transforme în lumină și numai atunci omul va descoperi că am plecat demult din Israel și că Mă ridic înnoit în Răsărit. Nu se putea ca Eu, Care M-am pogorât cândva în Israel și mai târziu am plecat de acolo, să Mă nasc din nou în Israel, pentru că lucrarea Mea conduce tot universul și, mai mult, fulgerul vine de la Răsărit și luminează tocmai până la Apus. Din acest motiv am coborât în Răsărit și am adus Canaanul poporului Meu ales din Răsărit. Îmi voi aduce poporul ales din toate părțile pământului în Țara Canaan, și astfel continui să cuvântez în Țara Canaanului pentru a controla întregul univers. În acest moment nu există lumină pe întreg pământul. În afară de cei din Canaan, toți oamenii sunt amenințați de foame și de frig. Mi-am dat slava lui Israel și apoi Mi-am luat-o înapoi, aducându-i astfel pe israeliți la Răsărit și aducând, de asemenea, toate popoarele la Răsărit, aducându-i pe toți la lumină, ca să poată fi reuniți cu ea și să se afle în comuniune cu ea și să nu mai caute. Voi face astfel încât toți cei care caută să poată vedea din nou lumina, slava pe care o aveam în Israel, faptul că am venit de mult pe un nor alb în mijlocul omenirii și mulțimea de nori albi și fructele în grămezile lor abundente. Chiar mai mult, voi face astfel încât să-L poată vedea pe Iahve Dumnezeul lui Israel, pe «Învățătorul» iudeilor, pe Mesia cel așteptat și arătarea Mea deplină, Cel care a fost persecutat de împărați de-a lungul veacurilor. Voi lucra asupra întregului univers și voi face lucrare mare, dezvăluind toată slava Mea și toate faptele Mele omului în zilele de pe urmă și dezvăluindu-Mi întregul chip slăvit celor care M-au așteptat mulți ani, celor care au tânjit să vin pe un nor alb, lui Israel, care a tânjit să Mă arăt din nou, și întregii omeniri care Mă prigonește, pentru ca toți să știe că Mi-am luat de mult slava și am adus-o în Răsărit și că nu mai este în Iudeea, pentru că zilele de pe urmă au venit deja!” (Cuvântul, Vol. 1: Arătarea și lucrarea lui Dumnezeu, „Cele șapte tunete răsună – Prorocind că Evanghelia Împărăției se va răspândi în tot universul”). Apoi l-am comparat cu o profeție din Biblie: „Așa cum iese fulgerul de la răsărit și se vede până la apus, tot așa va fi și venirea Fiului Omului” (Matei 24:27). Se potrivea cu cuvintele Domnului Isus – era total în acord cu Biblia. Cine, în afară de Dumnezeu, putea dezlega aceste taine? Aceste cuvinte mă atrăgeau: cu cât citeam, cu atât voiam să citesc mai mult. Simțeam că, în cartea aceasta, voi găsi răspunsul la confuzia din sufletul meu.

Apoi, am citit încă un pasaj: „Întrucât căutăm urmele pașilor lui Dumnezeu, se cuvine să căutăm intențiile lui Dumnezeu, cuvintele și cuvântările Lui. Asta pentru că, oriunde există noi cuvinte rostite de Dumnezeu, acolo este și glasul Lui și, oriunde se află urmele pașilor lui Dumnezeu, acolo sunt și faptele Lui; oriunde este exprimarea lui Dumnezeu, acolo Se arată El și, oriunde Se arată Dumnezeu, acolo există adevărul, calea și viața. În căutarea urmelor pașilor lui Dumnezeu, ați trecut cu vederea cuvintele «Dumnezeu este adevărul, calea și viața». Prin urmare, mulți oameni, chiar și atunci când primesc adevărul, nu cred că au găsit urmele pașilor lui Dumnezeu și cu atât mai puțin recunosc arătarea lui Dumnezeu. Ce greșeală gravă! Arătarea lui Dumnezeu nu poate fi conform noțiunilor omului și cu atât mai puțin poate Dumnezeu să Se arate în maniera în care Îi cere omul. Dumnezeu Își face propriile alegeri și propriile planuri atunci când Își înfăptuiește lucrarea; mai mult, El are propriile Sale obiective și propriile Sale metode. Indiferent ce lucrare face, El nu are nevoie să discute despre aceasta cu oamenii sau să le ceară sfatul, cu atât mai puțin să anunțe fiecare persoană în parte despre lucrarea Lui. Aceasta este firea lui Dumnezeu și cu atât mai mult ar trebui să fie recunoscută de toată lumea. Dacă doriți să fiți martori ai arătării lui Dumnezeu, să urmați pașii Lui, atunci trebuie mai întâi să vă îndepărtați de propriile noțiuni. Nu trebuie să-I ceri insistent lui Dumnezeu să facă un lucru sau altul, cu atât mai puțin ar trebui să-L constrângi și să-L limitezi la propriile tale noțiuni. În schimb, ar trebui să vă întrebați cum se cuvine să căutați urmele pașilor lui Dumnezeu, cum se cuvine să acceptați arătarea Lui și cum se cuvine să vă supuneți noii lucrări a lui Dumnezeu: asta ar trebui să facă omul. Întrucât omul nu este adevărul și nu deține adevărul, el ar trebui să caute, să accepte și să se supună” (Cuvântul, Vol. 1: Arătarea și lucrarea lui Dumnezeu, „Anexă 1: Arătarea lui Dumnezeu a adus o nouă epocă”). Am citit acest pasaj de două ori la rând. Mă gândeam că, oriunde se poate găsi glasul lui Dumnezeu, se pot găsi și urmele pașilor Lui. Acolo Se arată Dumnezeu. Erau acestea într-adevăr cuvintele lui Dumnezeu? Nimeni în afară de Dumnezeu n-ar putea spune așa ceva. Asta citeau în Biserica lui Dumnezeu Atotputernic, deci poate că Dumnezeu S-a arătat în acea biserică. Eram entuziasmată și am continuat să citesc.

Ulterior, am găsit acest fragment: „Astăzi, Dumnezeu S-a întors printre oameni pentru a-Și săvârși lucrarea și prima Lui oprire în lucrarea Sa este întruchiparea dictaturilor: China, bastionul ferm al ateismului. Dumnezeu a câștigat un grup de oameni prin înțelepciunea și puterea Lui. În această perioadă, El a fost vânat de partidul de guvernământ al Chinei prin toate mijloacele și supus fiecărui tip de suferință, fără să aibă un loc unde să Își poată odihni capul și niciun loc în care să Se adăpostească. În ciuda acestui lucru, Dumnezeu Își continuă lucrarea pe care intenționează să o săvârșească: El rostește și vorbește cuvinte și răspândește Evanghelia. Nicio persoană nu poate pătrunde atotputernicia lui Dumnezeu. În China, o țară care Îl privește pe Dumnezeu ca pe un dușman, Dumnezeu nu Și-a încetat niciodată lucrarea. În schimb, tot mai mulți oameni au acceptat lucrarea și cuvântul Lui, deoarece Dumnezeu mântuiește fiecare membru al omenirii în parte, în cea mai mare măsură posibilă” (Cuvântul, Vol. 1: Arătarea și lucrarea lui Dumnezeu, „Anexă 2: Dumnezeu deține suveranitate peste destinul întregii omeniri”). Când însă am citit partea asta „Astăzi, Dumnezeu S-a întors printre oameni pentru a-Și săvârși lucrarea și prima Lui oprire în lucrarea Sa este întruchiparea dictaturilor: China”, m-am oprit imediat, simțindu-mă dezamăgită. Cu ochii ațintiți pe această frază, mă tot gândeam: „Dumnezeu, în China? Cum să fie cu putință? Poate n-ar trebui să citesc. Dacă mă rătăcesc?” Dar apoi mi-am spus că aceste cuvinte păreau glasul lui Dumnezeu. Dacă eu nu le cercetam și Domnul Se întorsese cu adevărat, nu mi-aș pierde șansa, oare? Mă simțeam incredibil de confuză și mă tot întrebam: de ce S-ar arăta și ar lucra Dumnezeu în China? Am comparat asta cu Biblia și am citit ce a spus Domnul Isus: „Așa cum iese fulgerul de la răsărit și se vede până la apus, tot așa va fi și venirea Fiului Omului” (Matei 24:27). Era „răsăritul” o referire la China? Dar China era atât de înapoiată și ateismul avea putere deplină în țară! Ar putea Dumnezeu să Se arate și să lucreze în China? Această carte afirma foarte clar că așa era. Ezitam, totuși – să continui sau să renunț? Apoi, m-am gândit cât mă chinuisem în căutarea mea toți anii aceia. Prin urmare, câtă vreme exista o rază de speranță, nu puteam renunța. Am hotărât, așadar, să merg la Biserica lui Dumnezeu Atotputernic să investighez.

A doua zi, m-am dus la Biserica lui Dumnezeu Atotputernic. Un frate era în mijlocul unei predici, vorbind chiar despre ce mă întrebasem eu: cum să fii eliberat din păcat. Citea cuvintele lui Dumnezeu Atotputernic: „În Epoca Harului, demonii au fost alungați din om prin punerea mâinilor și prin rugăciune, însă firea coruptă din om a rămas încă. Omul a fost vindecat de boala lui și i-au fost iertate păcatele, dar, în ceea ce privește modul în care omul putea să se elibereze de firile corupte satanice din interiorul lui, această lucrare trebuia încă să fie făcută asupra lui. Omul a fost doar mântuit și i-au fost iertate păcatele pentru credința sa, dar natura păcătoasă a omului nu a fost înlăturată și încă a rămas în el. Păcatele omului au fost iertate prin întruparea lui Dumnezeu, dar acest lucru nu a însemnat că omul nu a mai avut păcat în el. Păcatele omului au putut fi iertate prin jertfa pentru păcat, dar modul exact în care omul poate fi făcut să nu mai păcătuiască, modul în care firile sale corupte și natura sa păcătoasă pot fi complet alungate și modul în care viața-fire pe care o are poate fi schimbată într-o oarecare măsură, el nu are nicio cale să rezolve această problemă. Păcatele omului au fost iertate și acest lucru se datorează lucrării de răstignire a lui Dumnezeu, dar omul continuă să trăiască înlăuntrul vechilor sale firi corupte satanice. Acestea fiind spuse, omul trebuie să fie complet mântuit de firile sale corupte satanice, natura lui păcătoasă trebuie să fie complet alungată, să nu se mai dezvolte niciodată, iar firea sa trebuie să sufere o transformare. Acest lucru necesită ca omul să înțeleagă drumul creșterii în viață, să înțeleagă calea vieții și să înțeleagă modul de a-și schimba firea. În plus, necesită ca omul să practice în concordanță cu această cale, astfel încât firea lui să poată fi schimbată treptat, iar el să poată trăi sub strălucirea luminii, ca tot ceea ce face el să poată fi în concordanță cu intențiile lui Dumnezeu, ca el să se poată elibera de firile sale corupte satanice și astfel încât să se poată elibera de influența întunericului Satanei, prin aceasta ieșind pe deplin din păcat. Doar atunci va fi primit omul mântuirea completă” [Cuvântul, Vol. 1: Arătarea și lucrarea lui Dumnezeu, „Taina întrupării (4)”]. El a avut părtășie astfel: „Înțelegem din cuvintele lui Dumnezeu Atotputernic că, în Epoca Harului, Dumnezeu a făcut numai lucrarea de răscumpărare. Domnul Isus a predicat Evanghelia Împărăției Cerurilor, spunându-le oamenilor să se mărturisească și să se căiască. El a vindecat bolnavii, a alungat demoni și a iertat păcatele oamenilor. În plus, a dăruit omenirii har din belșug. La sfârșit, El a fost răstignit ca jertfă pentru păcat pentru toți oamenii. De atunci, ca să fim iertați de păcate și să ne bucurăm de harul și binecuvântările lui Dumnezeu, nu trebuie decât să ne rugăm și să ne mărturisim. Aceasta a fost lucrarea Domnului Isus în Epoca Harului. Așadar, încheierea lucrării Domnului Isus de răscumpărare însemna că lucrarea de mântuire a lui Dumnezeu a fost încheiată? Bineînțeles că nu. Lucrarea de răscumpărare doar ne-a iertat de păcate, dar sursa păcătoșeniei și natura noastră păcătoasă nu au fost înlăturate. Tot nu ne putem abține și păcătuim mereu. Suntem aroganți, ne dăm aere, mințim și înșelăm. Uneori, simțim lucruri precum invidia și ura. Trăim într-o stare din care nu putem scăpa, păcătuind ziua și mărturisindu-ne seara. În Evrei 12:14 se spune: «Fără sfințire, nimeni nu-L va vedea pe Domnul.» Dumnezeu e sfânt și drept. Cum să fim noi vrednici de a intra în Împărăția Cerurilor, dacă suntem atât de murdari și corupți? Dumnezeu Atotputernic a venit în zilele de pe urmă, exprimând adevăruri și făcând lucrarea judecății, pentru a ne înlătura natura păcătoasă, a ne permite să ne eliberăm complet de lanțurile și constrângerile păcatului, pentru a fi curățiți și a ne duce în Împărăția lui Dumnezeu. Asta împlinește profețiile Domnului Isus: «Mai am să vă spun multe lucruri, dar acum nu le puteți purta. Însă când va veni El, Duhul adevărului, vă va călăuzi în tot adevărul» (Ioan 16:12-13). «Eu n-am venit să judec lumea, ci să mântuiesc lumea. Pe cel ce Mă respinge și nu acceptă cuvintele Mele are cine să-l judece: cuvântul pe care l-am spus Eu, acela îl va judeca în ziua de pe urmă» (Ioan 12:47-48). În zilele de pe urmă, Dumnezeu Atotputernic a rostit milioane de cuvinte, exprimând toate adevărurile necesare pentru a purifica și a mântui pe deplin omenirea. El judecă și expune toate firile noastre corupte și natura satanică, în opoziție cu Dumnezeu, expunând complet sursa păcătoșeniei noastre și a împotrivirii față de Dumnezeu. Totodată, El ne arată calea eliberării de păcat și a dobândirii mântuirii de la Dumnezeu. Singurul mod de a vedea adevărul corupției noastre e să acceptăm judecata și mustrarea cuvintelor lui Dumnezeu; apoi, putem să simțim remușcare, să ne urâm pe noi înșine și să ne căim în fața lui Dumnezeu, să ne eliberăm de corupție și să fim curățiți. Lucrarea de judecată din zilele de pe urmă a lui Dumnezeu e unica noastră cale de a fi purificați, mântuiți și de a intra în Împărăția Cerurilor.” Auzind părtășia acestui frate m-am luminat atât de mult, de parcă mi se luase o greutate mare de pe umeri. Rezultă că Domnul Isus a făcut lucrarea de răscumpărare și oamenii doar au fost iertați de păcatele lor, datorită Lui, ca jertfă pentru păcat, dar natura păcătoasă din ei a rămas, totuși. Acceptarea lucrării de judecată din zilele de pe urmă a lui Dumnezeu e singurul mod de a rezolva problema păcatului, de a scăpa din lanțurile și constrângerile păcatului, de a fi curățiți și vrednici să intrăm în Împărăția Cerurilor. Doar Dumnezeu Însuși putea dezvălui tainele lucrării Sale de gestionare și doar Dumnezeu poate curăți și mântui pe deplin omenirea. Eram sigură că aceasta era lucrarea lui Dumnezeu și eram entuziasmată.

A doua zi, o soră din Biserica lui Dumnezeu Atotputernic mi-a citit un fragment din cuvintele lui Dumnezeu: „Hristos al zilelor de pe urmă folosește o multitudine de adevăruri pentru a-i învăța pe oameni, pentru a expune substanța omului și pentru a-i diseca faptele și cuvintele. Aceste cuvinte cuprind diferite adevăruri, precum datoria omului, cum ar trebui el să I se supună lui Dumnezeu, cum ar trebui să Îi fie loial lui Dumnezeu, cum ar trebui să trăiască umanitatea normală, precum și înțelepciunea și firea lui Dumnezeu. Aceste cuvinte sunt toate îndreptate către substanța omului și firile sale corupte. Mai ales, cele care expun cum Îl respinge omul pe Dumnezeu vizează și mai mult modul în care oamenii sunt o întruchipare a Satanei și o forță inamică față de Dumnezeu. În realizarea lucrării Sale de judecată, Dumnezeu nu explică pe deplin natura umană în doar câteva cuvinte; El o expune și o emondează pe termen lung. Toate aceste diferite metode de expunere și emondare nu pot fi înlocuite prin cuvinte obișnuite; mai degrabă, adevărul pe care oamenii nu îl dețin absolut deloc este folosit pentru a săvârși această lucrare de expunere și emondare. Doar metodele de acest fel pot fi considerate judecată; doar prin acest tip de judecată oamenii pot să fie subjugați și pe deplin convinși cu privire la Dumnezeu și, mai mult decât atât, să câștige adevărata cunoaștere a lui Dumnezeu. Ceea ce aduce cu sine lucrarea de judecată este faptul că omul înțelege adevăratul chip al lui Dumnezeu și adevărul despre răzvrătirea proprie. Lucrarea de judecată i-a permis omului să dobândească multă înțelegere despre intențiile lui Dumnezeu, despre scopul lucrării lui Dumnezeu și tainele de neînțeles pentru el. De asemenea, i-a permis omului să își înțeleagă și să își cunoască esența coruptă și rădăcina corupției sale, precum și să-și descopere fața urâtă. Aceste efecte sunt toate aduse de lucrarea de judecată, deoarece esența acestei lucrări este de fapt lucrarea de dezvăluire a adevărului, căii și vieții lui Dumnezeu în fața tuturor celor care au credință în El” (Cuvântul, Vol. 1: Arătarea și lucrarea lui Dumnezeu, „Hristos înfăptuiește lucrarea de judecată prin adevăr”). După ce a citit acest pasaj, ea a avut părtășie și mi-a împărtășit mărturie, oferindu-mi și mai multă claritate. În zilele de pe urmă, Dumnezeu exprimă adevăruri și face lucrarea judecății ca să înlăture natura păcătoasă a omului. Dacă nu acceptăm judecata lui Dumnezeu, ci ne petrecem toată viața în religie, nu ne vom elibera de păcat și nu vom fi curățiți. Mulțumită milei și harului lui Dumnezeu, am găsit, în sfârșit, calea spre a fi curățită de păcat. Eram atât de emoționată încât nu-mi puteam stăpâni lacrimile. Mi-am amintit de ultimii opt ani, cum mersesem la nenumărate biserici, mari și mici, căutând calea de a scăpa de păcat și de a intra în Împărăția Cerurilor. De fiecare dată, însă, mă duceam plină de speranță și mă întorceam dezamăgită. Harul lui Dumnezeu a fost cel care mi-a îngăduit să-I aud glasul și să-I văd arătarea. Eram incredibil de binecuvântată! Mă simțeam ca un copil pierdut, care s-a întors, în sfârșit, la mama sa, după ani de pribegie. Am avut o senzație de pace și bucurie indescriptibilă!

Dar mai aveam încă o oarecare confuzie care nu fusese înlăturată. Am întrebat-o pe sora aceasta: „Chinezii au un calibru slab și sunt împotriva lui Dumnezeu. De ce ar apărea și ar lucra Dumnezeu acolo în zilele de pe urmă?” Ea mi-a citit un pasaj din cuvintele lui Dumnezeu Atotputernic: „Lucrarea lui Iahve a fost facerea lumii, a fost începutul; această etapă a lucrării este finalul lucrării și încheierea. La început, lucrarea lui Dumnezeu a fost desfășurată printre cei aleși ai Israelului și a reprezentat începutul unei noi epoci în cel mai sfânt dintre toate locurile. Ultima etapă a lucrării este desfășurată în cea mai necurată dintre țări, pentru a judeca lumea și pentru a încheia epoca. În prima etapă, lucrarea lui Dumnezeu a fost făcută în cel mai strălucitor dintre locuri, iar ultima etapă este îndeplinită în cel mai întunecat dintre toate locurile, iar acest întuneric va fi izgonit, lumina va fi adusă, iar toți oamenii vor fi cuceriți. După ce vor fi cuceriți oamenii din cel mai necurat și întunecat loc dintre toate și după ce întreaga populație va recunoaște că există un Dumnezeu, care este adevăratul Dumnezeu, iar fiecare persoană a fost convinsă pe deplin, atunci acest fapt va fi folosit pentru a îndeplini lucrarea de cucerire a întregului univers. Această etapă a lucrării este simbolică: odată ce lucrarea acestei epoci se va încheia, lucrarea de gestionare de șase mii de ani va ajunge pe deplin la final. Odată ce aceia din cel mai întunecat dintre toate locurile vor fi cuceriți, se înțelege de la sine că va fi la fel peste tot. Astfel, doar lucrarea de cucerire din China are un simbolism semnificativ. China întrupează toate forțele întunericului, iar oamenii din China îi reprezintă pe toți cei care aparțin trupului, Satanei, cărnii și oaselor. Poporul chinez este cel care a fost cel mai mult corupt de marele balaur roșu, care se opune cel mai puternic lui Dumnezeu, a cărui umanitate este cea mai josnică și necurată și, astfel, reprezintă arhetipul întregii omeniri corupte. Aceasta nu înseamnă că alte țări nu au probleme deloc; noțiunile omului sunt toate la fel și, deși poate că oamenii acestor țări au un calibru bun, dacă nu Îl cunosc pe Dumnezeu, atunci înseamnă că I se opun. […] În poporul chinez, corupția, impuritatea, nedreptatea, opoziția și răzvrătirea se manifestă cel mai pe deplin și sunt dezvăluite în toate diferitele lor forme. Pe de o parte, ei sunt de un calibru slab și, pe de altă parte, viețile și mentalitatea lor sunt înapoiate, iar obiceiurile lor, mediul social, originea familiei – toate sunt cele mai înapoiate și slabe. Statutul lor, de asemenea, este umil. Lucrarea din acest loc este simbolică și, după ce această lucrare de testare va fi îndeplinită în întregime, lucrarea ulterioară a lui Dumnezeu va fi mult mai ușoară. Odată ce această etapă de lucru a fost îndeplinită, atunci lucrarea ulterioară e de la sine înțeleasă. Odată ce această etapă a lucrării va fi îndeplinită, marele succes va fi fost complet realizat, iar lucrarea de cucerire în întregul univers va fi ajuns la o încheiere totală. De fapt, odată ce lucrarea printre voi va avea succes, aceasta va fi echivalentul succesului pretutindeni în întreg universul. Aceasta este semnificația motivului pentru care vă fac să fiți un model și specimen” [Cuvântul, Vol. 1: Arătarea și lucrarea lui Dumnezeu, „Viziunea lucrării lui Dumnezeu (2)”]. Apoi, ea a avut părtășie: „Cuvintele lui Dumnezeu sunt foarte clare. E foarte semnificativ ca Dumnezeu să apară și să lucreze în China în zilele de pe urmă. Acum, lucrarea lui Dumnezeu este de judecată și de purificare. El exprimă adevăruri pentru a expune natura umană anti-Dumnezeu, satanică, și diversele noastre firi corupte. El ne dezvăluie firea Lui dreaptă, măreață și mânioasă, care nu tolerează ofensă. De aceea a trebuit să-i aleagă pe cei mai profund corupți și potrivnici Lui, ca să-i dea ca exemple tipice. Să lucreze printre acești oameni e unicul mod de a expune toate tipurile de corupție din cadrul omenirii și de a-Și dezvălui mai bine sfințenia și dreptatea. Așa poate obține cele mai bune rezultate în lucrarea Sa de judecată. În plus, China e bârlogul marelui balaur roșu, iar chinezii au fost cel mai profund corupți de Satana. Ei Îl neagă pe Dumnezeu și I se împotrivesc cel mai mult și au cea mai rea umanitate. Chinezii sunt întruchiparea umanității corupte. Astfel, faptul că Dumnezeu Se arată, lucrează și exprimă adevăruri în China, expunând și ultima picătură din corupția și răzvrătirea chinezilor, poate cuceri mai bine omenirea. Asta poate arăta mai eficient esența și adevărul felului profund în care Satana l-a corupt pe om. Totodată, lucrând în cea mai murdară, coruptă și anti-Dumnezeu țară, cucerindu-i, purificându-i și transformându-i pe oamenii corupți din China, care au cel mai slab calibru, oamenii din alte țări vor fi mai ușor de mântuit. Lucrând astfel, Dumnezeu permite întregii omeniri să vadă marea Lui putere și să fie pe deplin convinsă. Asta dezvăluie autoritatea, puterea lui Dumnezeu, precum și înțelepciunea și atotputernicia Sa.”

După aceea, ea mi-a mai citit din cuvintele lui Dumnezeu: „Chinezii nu au crezut niciodată în Dumnezeu; nu L-au slujit niciodată pe Iahve și nu L-au slujit niciodată pe Isus. Ei doar se ploconesc, ard tămâie, ard talismane de hârtie și îl venerează pe Buddha. Pur și simplu venerează idoli – toți sunt extrem de răzvrătiți. Așadar, cu cât mai joasă este poziția oamenilor, cu atât mai mult arată că ceea ce câștigă Dumnezeu de la voi este și mai multă glorie. […] Potrivit noțiunilor umane, ca să arăt că am un statut înalt, că sunt de mare valoare și să Îmi arăt onoarea, sfințenia și măreția, ar fi trebuit să Mă nasc într-o țară bună. Dacă M-aș fi născut într-un loc care Mă recunoaște, într-o familie de elită, și dacă aș fi avut o situație bună și un statut înalt, atunci aș fi fost tratat foarte bine. Asta nu ar fi de folos lucrării Mele și, atunci, ar mai putea fi dezvăluită o mântuire atât de măreață? Toți cei care Mă văd Mi se vor supune și nu vor fi poluați cu murdărie. Ar fi trebuit să Mă nasc într-un asemenea loc. Asta credeți voi. Dar gândiți-vă la asta: oare Dumnezeu a venit pe pământ pentru a Se bucura sau pentru a lucra? Dacă aș lucra într-un loc atât de plăcut și comod ca acela, Mi-aș putea câștiga gloria deplină? Aș putea să cuceresc toate ființele create? Când Dumnezeu a venit pe pământ, nu era din lumea aceasta, și nu S-a întrupat ca să Se bucure de lume. S-ar naște oriunde lucrarea I-ar dezvălui firea și ar fi cea mai semnificativă, indiferent dacă era un tărâm sfânt sau murdar. Indiferent unde lucrează, El este sfânt. Toate lucrurile din lume au fost create de El, doar că au fost corupte de Satana. Totuși, toate lucrurile încă-I aparțin Lui; toate sunt în mâinile Lui. El vine într-un ținut murdar și lucrează acolo ca să Își dezvăluie sfințenia; face asta doar de dragul lucrării Sale, ceea ce înseamnă că El îndură mari umilințe ca să facă o asemenea lucrare doar pentru a-i mântui pe oamenii din acest ținut murdar. Face lucrul acesta de dragul mărturiei, de dragul întregii omeniri. O astfel de lucrare le arată oamenilor dreptatea lui Dumnezeu și reușește să demonstreze mai bine că Dumnezeu este suprem. Măreția și integritatea Lui se manifestă tocmai în mântuirea unui grup de oameni inferiori, pe care alții îi disprețuiesc. Faptul că S-a născut într-un ținut murdar nu dovedește că El este inferior; pur și simplu permite tuturor ființelor create să vadă măreția Lui și adevărata Lui dragoste pentru omenire. Cu cât mai mult face El asta, cu atât mai mult dezvăluie dragostea Lui pură, dragostea Lui fără cusur pentru oameni. Dumnezeu este sfânt și drept, chiar dacă S-a născut într-un ținut murdar și chiar dacă trăiește cu acei oameni care sunt plini de murdărie, la fel cum Isus a trăit cu păcătoșii în Epoca Harului. Oare nu toată lucrarea Lui este săvârșită pentru supraviețuirea întregii omeniri? Nu e totul ca omenirea să poată câștiga marea mântuire? În urmă cu două mii de ani, El a locuit cu păcătoșii câțiva ani. Asta a fost de dragul răscumpărării. Astăzi, El trăiește cu un grup de oameni murdari și de condiție umilă, de dragul mântuirii. Nu toată lucrarea Lui este de dragul vostru, al oamenilor? Dacă nu pentru a mântui omenirea, de ce să fi trăit și să fi suferit cu păcătoșii atât de mulți ani după ce S-a născut într-o iesle? Și dacă nu ca să mântuiască omenirea, de ce să Se întoarcă întrupat a doua oară, născut în acest ținut unde se adună demonii, și să trăiască alături de acești oameni care au fost profund corupți de Satana? Nu este Dumnezeu credincios? Care parte din lucrarea Lui nu a fost pentru omenire? Care parte nu a fost pentru destinul vostru? Dumnezeu este sfânt – lucrul acesta e de neschimbat! Nu este poluat de mizerie, deși El a venit într-un ținut murdar; toate acestea pot să însemne doar că dragostea lui Dumnezeu pentru omenire este foarte altruistă și că suferința și umilirea pe care le îndură El sunt extrem de mari!” (Cuvântul, Vol. 1: Arătarea și lucrarea lui Dumnezeu, „Semnificația mântuirii descendenților lui Moab”). Apoi, ea a avut părtășie: „Cuvintele lui Dumnezeu ne spun că faptul că El a devenit trup în zilele de pe urmă, că S-a arătat și lucrează în China are o semnificație extraordinară. Chinezii sunt oamenii care I se împotrivesc lui Dumnezeu și Îl urăsc cel mai mult. Sunt cei mai lipsiți de calibru și umanitate, dar Dumnezeu S-a întrupat acolo, lucrând în China, exprimând adevărul cu o îngăduință și răbdare incredibile. Dumnezeu a îndurat o umilire uriașă pentru a-i mântui pe ei, poporul cel mai murdar și mai corupt, cu calibrul cel mai slab. Asta dezvăluie și mai mult cât de smerit și ascuns e Dumnezeu și ne arată sfințenia și dreptatea Lui, iubirea Lui autentică, altruistă pentru omenire. În plus, înțelegem că Dumnezeu este Creatorul. El are dreptul de a-Și face lucrarea în orice țară, printre oricare oameni, dar, indiferent în ce țară Se arată și lucrează El, lucrarea Lui e pentru toată omenirea – e pentru a mântui întreaga rasă umană. În zilele de pe urmă, Dumnezeu Atotputernic S-a arătat și lucrează în China, exprimând adevăruri. El a făcut deja un grup de biruitori, iar acum Evanghelia Lui este răspândită întregului univers. Lucrarea și cuvintele lui Dumnezeu Atotputernic sunt ca o lumină mare strălucind de la Răsărit până la Apus. Tot mai mulți oameni aud glasul lui Dumnezeu, întorcându-se spre Dumnezeu Atotputernic, acceptând curățirea și mântuirea lui Dumnezeu. Dacă ne luăm după noțiunile și închipuirile noastre, crezând că, întrucât cele două etape anterioare ale lucrării lui Dumnezeu au fost în Israel, El e Dumnezeul israeliților și nu S-ar arăta și nu ar lucra în China, atunci nu înseamnă asta să Îl limităm? Dumnezeu a spus: «Numele meu va fi minunat printre neamuri» (Maleahi 1:11). Cum s-ar împlini asta, atunci? În zilele de pe urmă, faptul că Dumnezeu devine trup și lucrează în China, unde domnesc ateii, spulberă complet concepțiile omenești. Ne arată că Dumnezeu nu e doar Dumnezeul israeliților, ci e și Dumnezeul neamurilor. El e Dumnezeul întregii omeniri, nu doar al unei singure țări sau al unui singur popor. Faptul că Dumnezeu Se întrupează în China, se arată și lucrează acolo e incredibil de semnificativ!”

M-am simțit foarte stânjenită și rușinată după ce am auzit părtășia ei. Nu am înțeles lucrarea lui Dumnezeu, ci am împărtășit opiniile pastorilor, limitându-L pe Dumnezeu, crezând că ar fi imposibil să lucreze în China. Ce aroganță și ignoranță din partea mea! Numai când mă gândesc la asta mi se face frică. Mulțumită harului lui Dumnezeu, eu am avut norocul să-I aud glasul și să-I accept lucrarea din zilele de pe urmă. Altfel, încă L-aș limita pe Dumnezeu pe baza noțiunilor mele, condamnându-I arătarea și lucrarea și n-aș avea nicio speranță de a-I dobândi mântuirea. Sunt recunoscătoare, din adâncul inimii, pentru mântuirea de la Dumnezeu! Totodată, am experimentat personal ce spunea Domnul Isus: „Cel ce caută găsește, iar celui ce bate i se va deschide” (Matei 7:8). Aceste cuvinte sunt foarte reale, iar Dumnezeu e credincios. Câtă vreme căutăm, Dumnezeu ne va îndruma și ne va lumina. Slavă Ție, Dumnezeule Atotputernic!


30. Așa-zisa cunoaștere de sine

de Joseph, Coreea de Sud

După ce am acceptat lucrarea din zilele de pe urmă a lui Dumnezeu, am participat mereu la adunări cu frați și surori care crezuseră de multă vreme în Dumnezeu. Când am văzut că toți puteau vorbi despre corupția pe care o dezvăluiau când aveau părtășie despre cuvintele lui Dumnezeu, că puteau să se examineze și să reflecteze asupra lor și puteau să-și disece corupția conform cuvintelor lui Dumnezeu, am devenit cu-adevărat invidios și am început să-i imit. Treptat, am ajuns să fiu și eu capabil să mă examinez pe baza cuvintelor lui Dumnezeu și să-mi recunosc corupția în cadrul adunărilor. Credeam că asta înseamnă cunoaștere de sine. Unii frați și unele surori au văzut că, deși credeam în Dumnezeu de numai doi sau trei ani, când vorbeam despre cunoașterea de sine, o făceam într-un mod destul de coerent și de profund, astfel încât mă priveau cu admirație. Mă simțeam foarte mândru, crezând că am calibru bun, că știu cum să mă cunosc pe mine însumi și că, dacă urmăream în continuare această cale, nu eram departe de o schimbare a firii și de mântuire. După aceea, m-am axat pe a-mi îndrepta strădaniile asupra părtășiei despre cunoașterea mea de sine, citând adesea cuvintele aspre ale lui Dumnezeu care îi expuneau pe oameni pentru a mă examina, ca să-i fac pe ceilalți să vadă că înțelegerea mea era profundă și pătrunzătoare și că intrarea mea în viață era mai bună decât a altora. Nu-mi puneam niciodată întrebarea dacă acest mod de înțelegere era cel corect, și abia mai târziu, după ce fusesem emondat de mai multe ori, mi-am dat seama că întreaga mea cunoaștere de sine era falsă.

În noiembrie 2020, revizuiam împreună cu alte două surori videoclipuri realizate de unii frați și unele surori. În acea perioadă, primeam multe videoclipuri, iar frații și surorile aduceau în discuție multe chestiuni, printre care unele pe care nu știam cum să le rezolv. Cu acel prilej, a ieșit la iveală atitudinea mea superficială. M-am gândit: „Răspund de mai multe grupuri, așa că sunt destul de ocupat; și mai trebuie revizuite și câteva videoclipuri care s-au adunat. Dacă stau să analizez și să evaluez cu grijă fiecare videoclip pe baza principiilor și încerc să rezolv cu seriozitate fiecare aspect adus în discuție de frați și surori, o să fie ceva de muncă. Cât timp liber o să-mi mai rămână după asta? Deocamdată, o să las deoparte unele din chestiunile asupra cărora nu sunt lămurit. În plus, cele două surori cu care cooperez revizuiesc videoclipurile destul de încet, așa că, dacă eu le verific rapid, nu-mi fac singur un deserviciu? O să merg, pur și simplu, în pas cu toți ceilalți. În afară de asta, nimeni nu-și poate face perfect datoria. Există multe adevăruri pe care nu le înțeleg nici eu pe deplin. E imposibil să rezolvi complet fiecare chestiune, așa încât destul de bine e îndeajuns de bine.” Gândind așa, nu am depus prea mult efort să rezolv unele dintre chestiunile legate de videoclipuri sau nelămuririle fraților și surorilor. Mai târziu, am terminat de revizuit toate videoclipurile care îmi fuseseră încredințate, și întrucât revizuisem mai multe decât surorile cu care cooperam, m-am simțit oarecum mulțumit de mine și m-am gândit că eram destul de sârguincios și de responsabil în datoria mea. După un timp, însă, supraveghetorul a revizuit videoclipurile pe care le predaserăm, a găsit multe probleme bazate pe principii și ne-a scris o scrisoare aspră pentru a ne emonda: „Faceți această datorie de atâta vreme, și totuși aceste chestiuni de bază legate de principii continuă să se repete. Asta chiar n-ar trebui să se întâmple! Nu e vorba că nu pricepeți principiile, ci este mai degrabă un caz grav de comportament superficial. Trebuie să reflectați așa cum se cuvine asupra atitudinii pe care o aveți față de datoria voastră!” Auzind emondarea aspră a supraveghetorului, m-am simțit nedreptățit și potrivnic. M-am gândit: „Am investit destul de mult efort în datoria mea în ultima vreme. De ce nu spui nimic pozitiv despre noi și te axezi numai pe a ne expune problemele? În plus, nimeni nu-și poate face datoria perfect, iar neajunsuri există întotdeauna. Avem o înțelegere superficială a adevărului și nu putem desluși anumite chestiuni, așa că e normal ca unele dintre videoclipurile pe care le-am predat să conțină probleme; de ce nu poți înțelege asta?” În inima mea, tot ripostam. În timpul unei conversații cu surorile cu care cooperam, am sfârșit prin a-mi exprima, intenționat sau nu, părerea și am spus: „Supraveghetorul e prea exigent. Nu există perfecțiune. Indiferent de câte ori verifici un videoclip, tot vor mai rămâne probleme…” Ulterior, când le-am văzut pe cele două surori scriind despre reflecțiile și cunoașterea lor, mi-am dat seama că avusesem o atitudine complet potrivnică și că îmi dorisem să ripostez când am fost emondat; asta nu era nicidecum cunoaștere de sine! Această emondare venise de la Dumnezeu, iar eu trebuia s-o accept, să reflectez și să mă cunosc. Așadar, am găsit cuvinte ale lui Dumnezeu potrivite pentru a aborda starea superficială cu care îmi îndeplineam datoria și am cugetat la cum puteam scrie despre introspecția mea într-un mod mai profund. Am citat cuvintele mai aspre ale lui Dumnezeu care expun superficialitatea oamenilor, spunând lucruri precum că a-mi trata datoria cu nepăsare era o trădare gravă a lui Dumnezeu, că faptul de a fi superficial în datoria mea arăta o umanitate slabă și că răspândirea de idei false pentru a-i induce pe oameni în eroare făcea din mine un măr putred. După ce am scris, mi-am comparat reflecțiile cu acelea ale celor două surori și mi s-a părut că reflecțiile mele erau mai profunde. M-am simțit destul de mulțumit de mine, gândindu-mă că puteam să reflectez asupra mea și să mă cunosc atunci când eram emondat și că puteam să mă disec temeinic în lumina cuvintelor lui Dumnezeu; eram convins că îmi însușisem o lecție. M-am simțit, de asemenea, un pic mândru, gândindu-mă că, după ce-mi va fi citit reflecțiile, supraveghetorul va crede cu siguranță că eu, în calitate de lider de echipă, aveam o înțelegere mai profundă decât surorile cu care cooperam și că intrarea mea în viață era mai bună decât a lor. În plus, scrisesem despre mine într-un mod atât de negativ, încât supraveghetorul n-ar fi avut prea multe de spus de data asta. Spre surprinderea mea însă, câteva zile mai târziu, am primit o altă scrisoare de la supraveghetor. Aceasta era încă și mai aspră decât precedenta, declarând fără înconjur că introspecția și cunoașterea mea erau superficiale, că nu mă cunoșteam cu-adevărat și că părerile mele false le induseseră în eroare pe surori și îi făcuseră pe toți să neglijeze cunoașterea de sine. Spunea, de asemenea, că acest lucru avea consecințe grave și că trebuia să reflectez mai mult. Mi-a fost greu să accept aceste cuvinte de expunere aspre și m-am gândit: „Cum se face că n-am reușit să mă cunosc cu-adevărat? M-am inspirat din cuvintele lui Dumnezeu pentru a reflecta asupra corupției mele și a o diseca, iar înțelegerea mea este mai profundă decât a surorilor cu care lucrez. Nu este asta cunoaștere de sine autentică? Dacă surorile nu se cunosc pe ele însele, cum a fost posibil să le induc eu în eroare? Eu pur și simplu vorbeam liber, cum anume le induceam în eroare?” Timp de mai multe zile, m-am simțit cuprins de împotrivire și profund nedreptățit, crezând că supraveghetorul mă luase la ochi și încerca să-mi facă viața grea. Mi-am îndreptat toată atenția asupra lui și n-am reflectat cum se cuvine asupra mea, nici nu m-am cunoscut. În sinea mea, am devenit din ce în ce mai sumbru și mai descurajat, nu-mi puteam liniști inima făcându-mi datoria, iar rugăciunile mele nu-L puteau găsi pe Dumnezeu. Mi-am dat seama că era ceva în neregulă cu starea mea. Atunci mi-am amintit de scrisoarea pe care i-o trimisesem supraveghetorului. Scrisesem bine acea scrisoare; recunoșteam că vărsasem negativitate și că le făcusem pe surorile cu care lucram să-mi țină partea și să devină nemulțumite de supraveghetor, și recunoșteam și faptul că răspândirea de idei false și inducerea oamenilor în eroare făceau din mine un măr putred; dar care era motivul pentru care, atunci când supraveghetorul mă expusese și mă emondase în felul acela, n-am fost în stare să accept și am simțit atâta împotrivire? Oare nu însemna asta că felul în care mă înțelegeam înainte fusese fals? Nu fusese o cunoaștere de sine autentică! De asemenea, mi-am dat seama că mă silisem să scriu câteva cuvinte prin care mă examinam și mă cunoșteam numai pentru a-i face supraveghetorului o impresie bună. Oare nu era fals și înșelător acest tip de cunoaștere de sine? Atunci mi-am dat treptat seama că nu acceptasem cu adevărat emondarea și că, de fapt, nu aveam nicio cunoaștere de sine autentică și că dispoziția sumbră și descurajarea pe care le simțeam în inima mea erau din cauză că Dumnezeu era dezgustat de ce făcusem și Își ascundea fața de mine. Am venit înaintea lui Dumnezeu și m-am rugat, cerându-I să mă lumineze ca să văd limpede problemele dinlăuntrul meu.

Ulterior, am citit două fragmente din cuvintele lui Dumnezeu: „Când au părtășie despre cunoașterea de sine, unii oameni spun fără menajamente: «Sunt un diavol, o satană vie, cineva care se împotrivește lui Dumnezeu. Mă răzvrătesc împotriva Lui și Îl trădez; sunt o viperă, o persoană rea. Merit să fiu blestemat.» Este aceasta adevărata cunoaștere de sine? Ei vorbesc doar în termeni generali. De ce nu oferă exemple? De ce nu dezvăluie lucrurile rușinoase pe care le-au făcut, nu le disecă și nu le scot la iveală? Unii oameni lipsiți de discernământ îi aud și se gândesc: «Asta da cunoaștere de sine! Se cunosc drept diavoli și se blestemă pe ei înșiși. Ce înălțimi au atins!» Mulți oameni, în special noii credincioși, sunt predispuși să fie induși în eroare de aceste cuvinte. Ei cred că vorbitorul este pur și are înțelegere spirituală, că acesta este cineva care iubește adevărul și poate să fie conducător. Cu toate acestea, odată ce interacționează cu el pentru o perioadă, constată că persoana nu este cea pe care și-au imaginat-o, ci este excepțional de falsă și înșelătoare, pricepută la deghizare și prefăcătorie, ceea ce vine ca o mare dezamăgire. […] De exemplu, o persoană poate să știe că este înșelătoare, plină de uneltiri și comploturi meschine și poate, de asemenea, să își dea seama când alții dezvăluie înșelătorie. Așadar, ar trebui să te uiți dacă se căiește cu adevărat și dacă se eliberează de firea sa înșelătoare, după ce recunoaște că este înșelătoare. Și dacă dezvăluie din nou înșelătorie, vedeți dacă își face reproșuri și dacă are un sentiment de rușine pentru că a făcut acest lucru, dacă regretă sincer. Dacă nu are niciun simț al rușinii, cu atât mai puțin al căinței, atunci cunoașterea pe care o are despre propria sa înșelătorie este un lucru superficial, neglijent, doar de formă; nu este cunoaștere adevărată. Nu simte că înșelătoria e un lucru atât de rău sau că e demonică, cu atât mai puțin să simtă ce comportament nerușinat și abject e să te dedai la înșelătorie. Se gândește: «Toți oamenii sunt înșelători. Singurii care nu sunt în acest fel sunt netoții. Puțină înșelătorie nu te face o persoană rea. Nu am făcut rău; nu sunt cea mai înșelătoare persoană.» Chiar poate o asemenea persoană să se cunoască pe sine însăși? Cu siguranță nu poate. Aceasta se întâmplă pentru că nu își cunoaște deloc firea înșelătoare, nu detestă înșelătoria și tot ceea ce spune despre cunoașterea de sine este un fel de deghizare, sunt vorbe goale. A nu-ți cunoaște propriile firi corupte nu înseamnă adevărată cunoaștere de sine. Motivul pentru care oamenii înșelători nu se pot cunoaște cu adevărat pe ei înșiși e că nu le este ușor să accepte adevărul. Așadar, oricât de multe cuvinte și doctrine pot debita, ei nu se vor schimba cu adevărat” (Cuvântul, Vol. 3: Discursurile lui Hristos al zilelor de pe urmă, „Cunoașterea de sine este esențială în urmărirea adevărului”). „Cum poate cineva discerne dacă o persoană iubește sau nu adevărul? Pe de o parte, trebuie să vadă dacă această persoană poate ajunge sau nu să se cunoască pe baza cuvântului lui Dumnezeu, dacă poate sau nu să reflecteze asupra ei și să aibă adevărate remușcări; pe de altă parte, trebuie să se uite dacă aceasta poate sau nu să accepte și să practice adevărul. Dacă poate să accepte și să practice adevărul este într-adevăr o persoană care iubește adevărul și care se poate supune lucrării lui Dumnezeu. Dacă doar recunoaște adevărul, dar nu îl acceptă sau nu îl practică niciodată, așa cum spun unii: «Înțeleg tot adevărul, dar nu pot să-l practic», acest lucru este o dovadă suficientă că nu este o persoană care iubește adevărul. Unii oameni recunosc cuvântul lui Dumnezeu ca fiind adevărul și că au firi corupte și, totodată, spun că sunt dispuși să se căiască și să devină oameni noi, dar, ulterior, nu există nicio schimbare. Cuvintele și acțiunile lor continuă să fie aceleași ca înainte. Când vorbesc despre a se cunoaște pe sine, este ca și cum ar spune o glumă sau ar striga un slogan și nu reflectează și nici nu ajung să se cunoască deloc în adâncul inimii lor. Aspectul esențial este că nu au nicio atitudine de remușcare. Și mai puțin se destăinuie și își expun corupția într-un mod simplu și curat, pentru a reflecta cu adevărat asupra lor. Mai degrabă, ei pretind că se cunosc parcurgând procesul și făcând lucrurile de formă. Nu sunt oameni care într-adevăr se cunosc sau acceptă adevărul. Când astfel de oameni vorbesc despre a se cunoaște pe sine, ei fac lucrurile de formă; se dedau deghizării, înșelătoriei și spiritualității false. Unii oameni sunt înșelători și, când îi văd pe alții având părtășie despre cunoașterea de sine, se gândesc: «Toți ceilalți se destăinuie și își disecă propria înșelătorie. Dacă nu spun nimic, vor crede că nu mă cunosc. Va trebui să fac lucrurile de formă, atunci!» După care, își descriu propria înșelătorie ca fiind extrem de gravă, exagerând-o, iar cunoașterea lor de sine pare deosebit de profundă. Toți cei care aud acest lucru simt că aceștia se cunosc cu adevărat și, apoi, îi privesc cu invidie, ceea ce, la rândul său, îi face să se simtă deosebit de glorioși, de parcă tocmai ar fi fost împodobiți cu o aură. Faptul că se cunosc pe sine în acest fel mecanic, împreună cu deghizarea și înșelătoria, îi induce în eroare pe ceilalți” (Cuvântul, Vol. 3: Discursurile lui Hristos al zilelor de pe urmă, „Cunoașterea de sine este esențială în urmărirea adevărului”). În urma expunerii din cuvintele lui Dumnezeu și examinându-mă pe baza acesteia, mi-am dat seama că această cunoaștere de sine a mea nu era decât ipocrizie și viclenie. Cunoașterea mea de sine nu fusese decât de fațadă, pentru a-i face pe plac supraveghetorului meu. M-am gândit că el semnalase problemele noastre, spunând că ne făceam îndatoririle în mod iresponsabil și superficial, și, dat fiind că surorile cu care lucram reflectau toate asupra lor, dacă nu mă cunoșteam, aș fi lăsat impresia că nu accept să fiu emondat. Eu fiind lider de echipă, dacă reflecția mea era mai superficială decât a altora, oare nu lăsa asta impresia că intrarea mea în viață era nesatisfăcătoare? Având această intenție, am scris cu reticență câteva cuvinte de reflecție și cunoaștere de sine, însă nu era vorba de o cunoaștere autentică, izvorâtă din inimă, nici de o înțelegere reală, provenită din acceptarea judecății și a mustrării din cuvintele lui Dumnezeu. Nu am simțit nici urmă de durere sau de îndatorare. Era pur și simplu ceva făcut de ochii lumii, ca și cum recitam niște sloganuri ori lozinci bombastice. Îmi recunoșteam verbal atitudinea superficială, dar, în sinea mea, nu credeam de fapt asta. Chiar mă gândeam: „Nu-i mare lucru dacă sunt ceva probleme sau abateri în datoria mea. Cine își poate face datoria fără cusur? Supraveghetorul se folosește de fapt de o mică problemă legată de datoria mea ca să mă emondeze și să mă ia la rost. E prea exigent!” De asemenea, răspândeam nemulțumire față de supraveghetor pe la spatele lui. Ce fel de cunoaștere de sine reală era asta? Cel mai grav era faptul că, deși în sinea mea nu acceptam defel emondarea supraveghetorului, mă comportam de parcă aș fi acceptat-o, aplicându-mi mie însumi cuvintele lui Dumnezeu care expun superficialitatea oamenilor. Am văzut că starea mea interioară era în contradicție cu cea exterioară, ceea ce îi înșela pe alții și le crea o impresie falsă. Eram într-adevăr înșelător! Abia când faptele au fost dezvăluite m-am convins pe deplin. Chiar nu aveam o înțelegere de sine reală. Cunoașterea mea de sine era pur formală, vorbe goale, nimic altceva decât prefăcătorie și înșelăciune. Oricât de profundă sau de temeinică părea reflecția mea, era pur și simplu cu totul fățarnică și falsă. Dându-mi seama de asta, mi-a venit în sfârșit mintea la cap. În toți acești ani de când credeam în Dumnezeu, vorbisem întruna despre cunoașterea de sine și mă disecasem în timpul adunărilor, dar chiar și cu toată această cunoaștere, tot nu se produsese o schimbare semnificativă. Cunoașterea mea de sine nu avusese alt scop decât acela de a câștiga admirația și aprecierea altora, de a mă făli cu intrarea mea așa-zis bună în viață și chiar de a compara în secret, în cadrul adunărilor, părtășia și cunoașterea mea cu cele ale surorilor mele, pentru a vedea cine deține o înțelegere mai profundă și mai temeinică. Cunoașterea mea de sine era doar teoretică și, deși eram doldora de sloganuri mărețe și mă expuneam cu asprime, uneori chiar spunând despre mine că sunt un diavol, o satană și un antihrist, asta nu însemna cu-adevărat o acceptare a judecății din cuvintele lui Dumnezeu și nu izvora din inimă. În schimb, nu făceam decât să preiau citate din cuvintele lui Dumnezeu pentru a da glas unor doctrine mărețe care păreau profunde, dar care erau, de fapt, goale, fără prea multă înțelegere reală a stării mele corupte. Acest fel de cunoaștere de sine îi înșela pe alții, iar pe mine mă orbea. Mereu am crezut că, recunoscându-mi corupția și examinându-mă pe baza a ceea ce expun cuvintele lui Dumnezeu despre esența coruptă a oamenilor, mă cunoșteam cu adevărat pe mine însumi, și chiar mă admiram pentru asta. În realitate însă, nu eram în stare nici măcar să accept o opinie corectă, iar când eram emondat, ripostam și încercam să mă justific. Continuând pe calea aceasta, chiar dacă aș fi crezut în Dumnezeu toată viața și aș fi vorbit despre cunoașterea de sine în fiecare zi, tot nu aveam să dobândesc o căință sau o schimbare autentică, iar în final firea mea satanică ar fi rămas neschimbată, și eu aș fi fost cu siguranță abandonat și eliminat de Dumnezeu. Dându-mi seama de asta, am înțeles cât de nesăbuit eram și în ce mare primejdie mă găseam!

Ulterior, am citit un alt fragment din cuvintele lui Dumnezeu: „Unii antihriști sunt experți în mod special în a simula, a-i înșela pe oameni și în a crea o fațadă. Când întâlnesc oameni care înțeleg adevărul, încep să vorbească de autocunoaștere și spun, de asemenea, că sunt un diavol și o satană, că umanitatea lor este rea și că merită să fie blestemați. Să spunem că întrebi: «Dacă spui că ești un diavol și o satană, ce fapte rele ai comis?» Îți va răspunde: «Nu am făcut nimic, dar sunt un diavol. Și nu sunt doar un diavol; sunt și o satană!» Tu îl întrebi apoi: «Din moment ce zici că ești un diavol și o satană, ce fapte rele ale unui diavol și ale unei satane ai comis și cum I te-ai împotrivit lui Dumnezeu? Poți spune adevărul cu privire la lucrurile rele pe care le-ai făcut?» Îți va răspunde: «Nu am făcut nimic rău!» Apoi insiști și întrebi: «Dacă nu ai făcut nimic rău, atunci de ce spui că ești un diavol și o satană? Ce încerci să realizezi spunând asta?» Când îl iei așa serios, va zice că nu are nimic de spus. De fapt, a făcut multe lucruri rele, dar sub nicio formă nu-ți va împărtăși informații despre asta. Va spune doar vorbe mari și va recita ceva doctrine pentru a vorbi despre cunoașterea de sine într-un mod găunos. Când vine vorba despre modul specific în care i-a atras pe oameni, i-a înșelat, i-a folosit bazându-se pe propriile lor sentimente, despre cum nu a reușit să ia în serios interesele casei lui Dumnezeu, despre cum a procedat contra aranjamentelor lucrării, cum L-a înșelat pe Cel de mai sus, a ascuns lucrurile de frați și surori și cât de mult a dăunat intereselor casei lui Dumnezeu, nu va rosti un cuvințel despre aceste fapte. Reprezintă asta o adevărată cunoaștere de sine? (Nu.) Spunând că este un diavol și o satană, nu mimează cunoașterea de sine pentru a se preamări și a mărturisi despre sine? Nu este asta metoda folosită? (Ba da.) O persoană obișnuită nu poate desluși această metodă. […] Satana îi induce uneori pe oameni în eroare preamărindu-se și mărturisind despre sine, și uneori își poate admite greșelile într-un mod întortocheat când nu are altă opțiune, dar totul nu este decât o fațadă, și țelul este să câștige mila și înțelegerea oamenilor. Ba chiar va spune: «Nimeni nu este perfect. Toată lumea are firi corupte și toată lumea poate face greșeli. Atât timp cât îți poți corecta greșelile, ești o persoană bună.» Când oamenii aud asta, ei simt că este corect și continuă să îl venereze și să îl urmeze pe Satana. Metoda Satanei este să își recunoască greșelile în mod proactiv și să se înalțe pe sine pe ascuns și să ocupe o poziție mai înaltă în inimile oamenilor, astfel încât oamenii să accepte totul la el – chiar și erorile – și să ierte aceste erori, să le uite treptat și, în cele din urmă, să îl accepte pe Satana în întregime, devenindu-i loiali până la moarte, fără să-l lase sau să-l abandoneze niciodată și urmându-l până la capăt. Nu este aceasta metoda Satanei de a face lucrurile? Astfel acționează Satana, iar antihriștii folosesc și ei acest tip de metodă atunci când acționează pentru a-și îndeplini ambițiile și țelurile lor de a-i face pe oameni să îi venereze și să îi urmeze. Consecințele la care duce asta sunt aceleași și nu sunt deloc diferite de consecințele inducerii în eroare și coruperii oamenilor de către Satana” (Cuvântul, Vol. 4: Expunerea antihriștilor, „Punctul patru: Ei se preamăresc și mărturisesc despre ei înșiși”). Reflectând asupra mea, eram exact așa cum expusese Dumnezeu. Când eram emondat, în sinea mea ripostam categoric și refuzam să mă supun, dar, pentru a-i determina pe alții să spună că sunt în stare să accept adevărul și pentru a schimba impresia negativă pe care și-o făcuse supraveghetorul despre mine în una favorabilă, m-am disecat și mi-am cunoscut problemele fără șovăire și am folosit cuvinte aspre pentru a mă examina, spunând despre mine că sunt „lipsit de umanitate”, că „îi induc în eroare pe alții” și că „tulbur și perturb lucrarea bisericii”, pentru a-i face pe alții să creadă că mă înțeleg în mod profund și temeinic. În realitate, făceam un pas înapoi pentru a putea face doi pași înainte, folosindu-mă de faptul că îmi recunoscusem imediat vina pentru a-i reduce la tăcere pe ceilalți și pentru a-i face pe toți să mă susțină, să mă admire și să spună că sunt în stare să accept adevărul, că am intrare în viață și că îmi îndrept greșelile de îndată ce devin conștient de ele. M-am folosit de aparențe false și de o doctrină goală pentru a mă înfățișa într-o lumină favorabilă, când tot ce voiam de fapt era să mă dau mare, să mă ridic în slăvi și să-i înșel pe alții. Am înțeles că această cunoaștere a mea ascundea multe motive și stratageme reprobabile menite să-mi ascundă adevărata față, să-i inducă în eroare pe alții și să-i facă să mă admire. Eram într-adevăr dezgustător! Mai mult decât atât, nu credeam efectiv că problemele mele erau așa de grave, însă m-am descris ca fiind monstruos și detestabil. În esență, ce făceam eu era aducere de mărturie falsă pentru a-i induce în eroare pe alții. Numai datorită acestei revelații am înțeles cât de înșelătoare era, de fapt, natura mea, de puteam să simulez și să falsific până și propria-mi cunoaștere de sine. Faptul că supraveghetorul mă expusese și mă emondase era pe deplin îndreptățit!

Ulterior, am citit un fragment din cuvintele lui Dumnezeu și am dobândit o oarecare înțelegere cu privire la calea greșită pe care apucasem. Dumnezeu Atotputernic spune: „Dintre cei care urmăresc viața, Pavel era cineva care nu își cunoștea propria substanță. El nu era în niciun caz umil sau supus și nu avea absolut deloc cunoaștere despre esența lui, care I se opunea lui Dumnezeu. Și, prin urmare, era cineva care nu trecuse prin experiențe detaliate și cineva care nu pusese adevărul în practică. Petru era diferit. El are cunoaștere despre deficiențele, slăbiciunile și firea lui coruptă ca ființă creată, așa că avea o cale de practică prin care să-și schimbe firea; nu a fost unul din aceia care aveau doar doctrină, dar nu aveau realitate. Aceia care se schimbă sunt oameni noi care au fost mântuiți, ei sunt aceia care corespund standardului și care urmăresc adevărul. Oamenii care nu se schimbă sunt cei care rămân în starea lor naturală și continuă să fie aceiași oameni de altădată; ei sunt aceia care nu au fost mântuiți, adică aceia care sunt disprețuiți și respinși de Dumnezeu. Dumnezeu nu-Și va aminti de ei, indiferent cât de măreață este lucrarea lor. Când compari toate acestea cu ceea ce urmărești tu însuți, ar trebui să fie de la sine evident dacă ești în final același tip de persoană ca și Petru sau Pavel. Dacă încă nu este niciun adevăr în urmărirea ta și dacă până și azi ești la fel de arogant și impertinent ca Pavel și ești la fel de pompos ca el, atunci ești fără îndoială un degenerat care eșuează. Dacă urmărești în același fel în care a făcut-o Petru, urmărind practici și schimbări adevărate, nefiind arogant sau încăpățânat și, în schimb, căutând să îți îndeplinești datoria, atunci vei fi o ființă creată care poate obține victoria. Pavel nu și-a cunoscut propria esență sau corupție, cu atât mai puțin și-a cunoscut propria răzvrătire. El nu a menționat niciodată opoziția lui detestabilă față de Hristos, nici nu a avut mari remușcări. El a oferit doar o explicație sumară și, adânc în inima lui, nu a cedat pe deplin în fața lui Dumnezeu. Chiar dacă a căzut la pământ pe drumul Damascului, el nu s-a examinat pe sine din adâncul inimii. El era mulțumit pur și simplu să continue să lucreze și nu a considerat cunoașterea de sine și schimbarea firii sale vechi drept cele mai importante lucruri. El era mulțumit pur și simplu să rostească adevărul, să-i aprovizioneze pe alții ca un remediu pentru propria conștiință și folosea faptul că nu mai persecuta ucenicii lui Isus pentru a se consola și a se ierta de păcatele lui trecute. Țelul pe care l-a urmărit nu a fost nimic mai mult decât o cunună viitoare și o lucrare tranzitorie; țelul pe care l-a urmărit a fost harul din abundență. El nu a urmărit suficient adevăr, nici nu a urmărit să înainteze mai adânc în adevărul pe care mai înainte nu-l înțelesese. Așadar, se poate spune că a avut o cunoaștere de sine falsă și nu a acceptat mustrarea sau judecata. Faptul că a fost capabil să lucreze nu înseamnă că a avut o cunoaștere a propriei naturi sau esențe; concentrarea lui era doar pe practici exterioare. Mai mult, el nu a năzuit spre schimbare, ci spre cunoaștere. Lucrarea lui a fost rezultatul exclusiv al arătării lui Isus pe drumul către Damasc. Nu a fost ceva ce hotărâse să facă inițial, nici nu desfășura o lucrare după ce acceptase emondarea firii sale vechi. Indiferent de cum a lucrat, firea lui veche nu s-a schimbat și, prin urmare, lucrarea lui nu a ispășit păcatele lui din trecut, ci a jucat pur și simplu un rol anume printre bisericile din acea vreme. Pentru un astfel de om, a cărui fire veche nu s-a schimbat – cu alte cuvinte, care nu a obținut mântuirea și care era chiar mai lipsit de adevăr – el a fost absolut incapabil să devină unul dintre aceia acceptați de Domnul Isus” (Cuvântul, Vol. 1: Arătarea și lucrarea lui Dumnezeu, „Succesul sau eșecul depinde de calea pe care umblă o persoană”). Cuvintele lui Dumnezeu expun căile pe care le-au urmat Petru și Pavel. Succesul credinței în Dumnezeu al lui Petru a avut la bază faptul că acesta urmărea cu seriozitate adevărul și se axa pe cunoașterea de sine. El se examina cu rigurozitate conform cuvintelor Domnului Isus care expuneau umanitatea și reflecta asupra lui însuși în lumina cuvintelor lui Dumnezeu, dobândind în cele din urmă o cunoaștere de sine autentică. Eșecul lui Pavel a fost cauzat de lipsa sa de cunoaștere a propriei esențe corupte. El s-a mulțumit cu o recunoaștere pur verbală, numindu-se pe sine un păcătos și o căpetenie a păcătoșilor. Însă el nu și-a disecat și nu și-a dezvăluit niciodată răzvrătirea și împotrivirea față de Domnul Isus și nici răul pe care îl săvârșise. Cunoașterea sa de sine era goală și falsă. Aceasta nu numai că nu i-a prilejuit o schimbare în viața-fire, dar l-a făcut încă și mai arogant, iar în final, el a adus cu nerușinare mărturie despre el însuși, spunând că trăiește asemenea lui Hristos. Datorită expunerii din cuvintele lui Dumnezeu, mi-am dat seama că eu urmam aceeași cale ca Pavel. În toți acești ani de credință în Dumnezeu, vorbisem despre cunoașterea de sine la adunări și în fața fraților și surorilor, spunând despre mine că sunt arogant, egoist, abject și lipsit de umanitate, declarând chiar că sunt un diavol și o satană; cuvintele despre cunoașterea de sine izvorau cu ușurință de pe buzele mele și, indiferent ce aspect al firii mele corupte recunoșteam, puteam vorbi despre asta între zece și douăzeci de minute. În inima mea, însă, nu simțeam nicio durere sau suferință. Nu m-am putut abține să nu mă întreb: „Cu toată această cunoaștere de sine, în toți acești ani, am reușit oare să accept cu adevărat judecata din vreunul dintre cuvintele lui Dumnezeu? Am ajuns oare cu adevărat să mă urăsc pe mine însumi? Ce aspect al firii mele corupte s-a schimbat efectiv?” La adunări sau când ceilalți mă expuneau, dezbăteam de fiecare dată ceva legat de cunoașterea doctrinară doar așa, de formă, însă în inima mea nu încercam niciun sentiment de vinovăție sau de îndatorare, iar după aceea nu mă gândeam niciodată cum să urmăresc schimbarea. Cu cât m-am recunoscut mai mult în felul acesta, cu atât am devenit mai neglijent și mi-am pierdut motivația de a progresa în îndatoririle mele. Cunoașterea mea de sine nu mi-a prilejuit absolut nicio schimbare. În schimb, m-a făcut să fiu mulțumit de mine și să mă admir. Am crezut că îmi admisesem superficialitatea, egoismul și josnicia și că îmi recunoscusem lipsa de umanitate. M-am gândit chiar că înțelegerea mea era mai profundă și mai temeinică decât a altora și că asta însemna că pătrunsesem adevărul. O cunoaștere de sine atât de ipocrită nu numai că îi înșela pe alții, dar mă inducea și pe mine în eroare, iar în final, eu am fost acela care a suferit o pierdere. De fapt, unii frați și unele surori au discernut această așa-zisă cunoaștere de sine a mea. Un frate chiar mi-a spus: „Cunoașterea de sine de care vorbești pare ceva măreț și care nu se găsește la îndemâna celor mai mulți oameni; la început, am admirat-o, însă, cu trecerea timpului, n-am văzut la tine cine știe ce schimbare ori intrare!” Dacă stai să te gândești, e într-adevăr deplorabil! De-a lungul anilor, în timp ce-mi făceam îndatoririle, Dumnezeu mi-a rânduit multe circumstanțe și m-am confruntat, de asemenea, cu multă emondare, însă am lăsat să-mi scape toate aceste ocazii și nu am reflectat cum trebuie asupra mea, nici nu m-am cunoscut pornind de la aceste chestiuni. Dumnezeu a rostit atât de multe cuvinte, care expun toate aspectele privind firile umane corupte, având speranța că oamenii pot accepta cu-adevărat judecata din cuvintele Sale, se pot elibera de firile lor corupte și pot dobândi mântuirea. Însă eu am folosit cuvintele propriu-zise ale lui Dumnezeu doar ca pe o unealtă pentru a mă da mare, m-am înarmat cu o grămadă de doctrine, însă nu mi-am schimbat defel firea coruptă. Eram exact la fel ca fariseii cei ipocriți. Gândindu-mă la asta, m-a cuprins o senzație de panică și mi-am dat seama că nu puteam continua în felul acesta; așa că m-am rugat lui Dumnezeu, cerându-I să mă călăuzească spre a-mi îndrepta năzuințele greșite și a mă cunoaște cu adevărat pe mine însumi.

Prin rugăciune și căutare, am găsit în cuvintele lui Dumnezeu o cale de practică și de pătrundere. Cuvintele lui Dumnezeu spun: „Dacă autocunoașterea voastră implică doar recunoașterea sumară a unor lucruri superficiale – dacă spuneți doar că sunteți aroganți și neprihăniți de sine, că vă răzvrătiți și vă împotriviți lui Dumnezeu – atunci aceasta nu este o cunoaștere adevărată, ci o doctrină. Trebuie să integrezi faptele în acest lucru: trebuie să scoți la lumină toate chestiunile asupra cărora ai intenții și păreri greșite sau opinii denaturate, pentru părtășie și disecare. Doar asta e adevărata cunoaștere de sine. Nu ar trebui să încerci să te cunoști doar pe baza acțiunilor tale; trebuie să înțelegi care este cheia și să înlături rădăcina problemei. După ce a trecut o perioadă de timp, trebuie să reflectezi asupra ta și să analizezi care sunt problemele pe care le-ai rezolvat și care mai rămân, și să cauți adevărul pentru a rezolva problemele existente. Trebuie să nu fii pasiv, să nu ai mereu nevoie de alții care să te convingă sau să te împingă să faci ceva sau chiar să te ducă de nas; trebuie să ajungi de unul singur să ai o cale de intrare în viață. Trebuie să te examinezi frecvent pentru a vedea ce lucruri ai spus și ai făcut care sunt în contradicție cu adevărul și aveau intenții greșite, și ce firi corupte ai dezvăluit. Dacă practici și pătrunzi mereu în acest mod – dacă îți impui cerințe stricte față de tine însuți – atunci vei putea înțelege treptat adevărul și vei avea intrare în viață. Când vei înțelege realmente adevărul, vei vedea că într-adevăr nu ești atât de grozav. Pe de o parte, ai firi profund corupte; pe de altă parte, ai prea multe lipsuri și nu înțelegi niciun adevăr. Dacă va veni o zi în care vei avea cu adevărat o astfel de cunoaștere, nu vei mai fi capabil de aroganță, iar în multe chestiuni vei avea rațiune și vei fi capabil de supunere. Care este problema-cheie în acest moment? Prin părtășia și disecarea esenței noțiunilor, oamenii au ajuns să înțeleagă motivul pentru care își formează noțiuni și pot înlătura o parte dintre ele, dar asta nu înseamnă că pot vedea clar esența fiecăreia dintre ele; doar că au o anumită cunoaștere de sine, dar cunoașterea lor nu este încă suficient de profundă sau de clară. Cu alte cuvinte, ei încă nu pot vedea clar propria natură-esență și nici nu pot vedea ce firi corupte au prins rădăcini în inimile lor. Așadar, există o limită în ceea ce privește cât de multă cunoaștere de sine poate dobândi cineva. Unii oameni spun: «Sunt conștient că am o fire extrem de arogantă – nu înseamnă asta că mă cunosc pe mine însumi?» O astfel de cunoaștere este prea superficială; ea nu poate rezolva problema. Dacă te cunoști cu adevărat, atunci de ce mai cauți să ajungi în frunte, de ce mai vrei să ai statut și să te ridici deasupra celorlalți? Asta înseamnă că natura ta arogantă nu a fost eradicată. Prin urmare, schimbarea trebuie să pornească de la gândurile și părerile tale și de la intențiile din spatele cuvintelor și acțiunilor tale” (Cuvântul, Vol. 3: Discursurile lui Hristos al zilelor de pe urmă, „Cum intră omul în noua epocă?”). După ce am citit cuvintele lui Dumnezeu, calea spre cunoașterea de sine mi-a devenit ceva mai limpede. Am reflectat asupra mea și m-am recunoscut în privința acestei chestiuni; m-am întrebat: „De ce am fost atât de superficial în îndeplinirea datoriei mele? De ce nu am fost dispus să accept atunci când supraveghetorul m-a expus și m-a emondat pentru iresponsabilitatea mea? Ce intenții și păreri mă făceau să mă port astfel?” Reflectând, mi-am dat seama de următorul lucru: pe de o parte, țineam prea mult cont de trup și voiam, pur și simplu, să mă fofilez de fiecare dată când aveam de îndurat o suferință a trupului. Mai mult, aveam ideea detestabilă că, de vreme ce datoria era împărțită între trei persoane, dacă aș fi revizuit mai mult, aș fi depus mai mult efort sau aș fi suferit mai mult decât surorile mele, aș fi fost un fraier și mi-aș fi făcut singur un deserviciu. Îmi tratam datoria de parcă aș fi lucrat pentru un angajator, cântărind mereu câștigurile și pierderile și simțindu-mă păgubit dacă lucram ceva mai mult sau sufeream ceva mai mult decât alții. Părea că îmi fac datoria, însă, în realitate, aveam capul plin de stratageme ticăloase și mă gândeam numai la propriul beneficiu. Eram atât de egoist și de detestabil! Mai mult chiar, am descoperit că aveam un alt punct de vedere greșit, și anume credeam că nimeni nu e perfect, că nimeni nu-și poate face datoria fără cusur și că e firesc să ai unele probleme sau abateri; prin urmare, când am fost emondat, nu am reflectat asupra mea și nu m-am cunoscut, ci m-am gândit în schimb că, de fapt, supraveghetorul era prea exigent. Când am reflectat cu adevărat asupra mea și m-am disecat, mi-am dat seama că acest punct de vedere nu era conform cu adevărul. Deși Dumnezeu nu ne cere să ne facem perfect îndatoririle, El speră totuși ca noi să ne dăm toată silința în îndeplinirea lor. Acesta este principiul pe care ar trebui să-l adoptăm când ne facem îndatoririle. Însă eu mă agățam de părerile mele eronate și nu eram dispus să depun efort nici măcar atunci când ceva mai multă atenție ar fi putut preveni unele probleme. Nu îmi dădeam toată silința, darămite să-mi fac treaba din toată inima. Astfel, au apărut din ce în ce mai multe probleme, care au prejudiciat în mod direct datoria mea și i-au provocat pierderi. Dându-mi seama de asta, am reușit să înțeleg câte ceva despre starea mea interioară.

Tocmai când eram pe cale să dobândesc o oarecare înțelegere, a venit supraveghetorul să țină o adunare cu noi, întrebându-ne cum înțeleseserăm emondarea și dezvăluirea de care avuseserăm parte recent. Am început să-mi organizez în minte ceea ce urma să spun, întrebându-mă: „Cum să vorbesc în așa fel încât să-l fac pe supraveghetor să creadă că am cunoaștere de sine? Cum pot face să pară că dețin o înțelegere profundă? Dacă înțelegerea mea pare prea superficială, oare supraveghetorul și surorile partenere mă vor desconsidera pentru faptul că am o intrare în viață nesatisfăcătoare?” Când m-am gândit în felul acesta, mi-am dat seama imediat: „Oare nu încerc în continuare să mă prefac, folosindu-mă de doctrine profunde pentru a câștiga admirația celorlalți?” Am știut că asta era o ocazie pe care Dumnezeu o rânduise ca eu să practic adevărul și să fiu o persoană onestă, așa că m-am rugat lui Dumnezeu în sinea mea, hotărând că, indiferent cum mă percepeau frații și surorile, trebuia să rostesc adevărul din inimă și să împărtășesc ceea ce înțelegeam. După aceea, am avut părtășie despre obiceiul meu de a mă prezenta într-o lumină favorabilă și de a-i induce în eroare pe alții, precum și despre intențiile din spatele acestuia. De asemenea, am mărturisit că, în momentul acela, recunoșteam doar că înțelegerea mea de până atunci fusese fățarnică și falsă și că eram conștient de intenția mea de a fi superficial, dar că nu înțelesesem încă pe deplin natura și consecințele superficialității mele. După ce mi-am exprimat adevăratele gânduri și înțelegerea, am simțit că inima mi s-a ușurat, deoarece îi lăsasem în sfârșit pe ceilalți să-mi vadă adevăratul sine și nu mai trebuia să-mi bat capul să mă prezint într-o lumină favorabilă. Ulterior, mâncam și beam adeseori cuvintele lui Dumnezeu de judecată și de expunere cu privire la starea mea superficială în îndeplinirea datoriei și reflectam asupra stării și comportamentului meu și le recunoșteam. Dacă nu puteam înțelege ceva, mă adresam fraților și surorilor. Datorită îndrumării și ajutorului din partea tuturor, am dobândit o oarecare înțelegere reală a mea, iar superficialitatea mea s-a diminuat atunci când mi-am făcut datoria din nou. Când mă confruntam în datoria mea cu probleme și cu dificultăți și nu știam cum să le rezolv, mă rugam lui Dumnezeu în legătură cu aceste chestiuni și mă bizuiam pe El, căutând adevăruri-principii potrivite, sau aveam părtășie cu surorile cu care lucram ori căutam ajutorul supraveghetorului, străduindu-mă să înțeleg și să clarific pe deplin aceste chestiuni. Deși faptul de a practica în felul acesta cerea mai mult timp și efort și mă făcea să sufăr ceva mai mult ca de obicei, prin căutare și părtășie, am ajuns să înțeleg mai limpede unele adevăruri, problemele au fost rezolvate rapid, iar eficiența lucrării s-a îmbunătățit treptat.

În urma acestei experiențe, am descoperit niște căi de practică asociate cunoașterii de sine. De asemenea, mi-am dat seama că doar pricepându-mi gândurile, intențiile și faptele care îmi dezvăluiau corupția, reflectând asupra lor și înțelegându-le în lumina cuvintelor lui Dumnezeu puteam dobândi luminarea Duhului Sfânt, vedea natura problemelor, recunoaște firile și esența mea corupte, ajunge să mă urăsc cu-adevărat și deveni dispus să mă pocăiesc și să mă schimb. A-ți aplica singur etichete, a adera la reglementări și a te recunoaște în mod ipocrit pe tine însuți sunt lucruri pe care le faci pentru a-i impresiona pe alții și care nu conduc la remușcări ori căință autentice. Cel mult, acestea au ca rezultat respectarea reglementărilor și stăpânirea de sine, însă, după o vreme, vechile probleme vor reapărea. Cum se întâmplă cu oamenii religioși care păcătuiesc și apoi se spovedesc. Indiferent de câți ani cred în Dumnezeu, ei nu pot dobândi o schimbare a firii. Am înțeles cât este de important să te cunoști pe tine însuți cu adevărat, întrucât acest lucru este direct legat de faptul dacă poți sau nu să te căiești, să te schimbi și să fii mântuit. Privind în urmă la anii mei de credință în Dumnezeu, păream că mănânc și beau cuvintele lui Dumnezeu și că îmi fac îndatoririle în fiecare zi, însă nu acceptam cu adevărat judecata sau mustrarea din cuvintele lui Dumnezeu. Dacă nu aș fi trecut prin această experiență de emondare, aș trăi în continuare în mijlocul noțiunilor și închipuirilor mele, fără să mă cunosc. Îi mulțumesc lui Dumnezeu că a rânduit această situație pentru a îndrepta abaterile din căutarea mea.


31. Să nu mai fii „expertul” este atât de eliberator

de Zhang Wei, China

Eram director adjunct al secției de ortopedie dintr-un spital. Timp de patru decenii am fost complet dedicată muncii mele și aveam o experiență clinică vastă. Expertiza mea medicală era recunoscută de toți pacienții și colegii și oriunde mergeam eram admirată și respectată. Simțeam că mă distingeam din mulțime și că eram mai presus de ceilalți oameni. După ce am acceptat lucrarea lui Dumnezeu Atotputernic din zilele de pe urmă, am văzut că unii frați și surori slujeau în calitate de conducători de biserică și diaconi și adeseori aveau părtășie cu ceilalți despre adevăr, pentru a ajuta la rezolvarea problemelor. Unii frați și surori făceau lucrare bazată pe text sau produceau videoclipuri. Îi invidiam foarte mult și simțeam că oamenii trebuie să aibă o părere foarte bună despre ei pentru că făceau aceste îndatoriri. Eu desconsideram găzduirea sau gestionarea treburilor generale, deoarece simțeam că acele îndatoriri erau banale și anonime. Mă gândeam: „Nu aș putea niciodată să fac acest gen de datorie. Am statut social și o educație bună. Datoria mea trebuie să fie pe măsura identității și statutului meu.”

După Anul Nou Chinezesc în 2020, o conducătoare de biserică mi-a spus: „Sunt câteva surori care fac lucrare bazată pe text care nu au un loc sigur unde să stea. Credința ta în Dumnezeu nu este foarte cunoscută, deci casa ta ar trebui să fie destul de sigură. Ai putea găzdui aceste surori?” M-am gândit: „Sunt dispusă să îmi fac datoria, dar cum poate un director adjunct respectabil ca mine, expertă în domeniul meu, să fie redusă la a găzdui frați și surori, ocupându-se de oale și tigăi și spetindu-se în fiecare zi deasupra aragazului? Nu e ca și cum aș fi bonă?” Nu eram dispusă și m-am gândit: „Orice datorie este mai respectabilă decât găzduirea. Orice ai face, trebuie să-mi aranjezi o datorie care are statut sau necesită niște aptitudini. Așa, nu îmi voi pierde demnitatea! Găzduirea surorilor nu este o risipire a talentului meu? Dacă prietenii și familia mea ar ști că am renunțat la statutul de expert doar ca să stau acasă și să gătesc pentru alți oameni, nu vor râde în hohote?” Cu cât mă gândeam mai mult la asta, cu atât mai ofensată mă simțeam. Dar, în acel moment, biserica avea nevoie urgentă de o casă gazdă. Astfel, chiar dacă acea datorie nu era pe placul meu, nu puteam refuza într-un moment atât de critic; aș fi dat dovadă de lipsă de umanitate. Mai târziu, mi-a trecut prin minte că statura mea era mică și aveam puțină înțelegere despre adevăr. Dar, dacă interacționam încontinuu cu aceste surori care fac lucrare bazată pe texte, puteam învăța de la ele. Apoi, poate că biserica ar aranja să fac și eu datoria bazată pe texte. Găzduirea surorilor ar fi temporară. În plus, în acel moment, beneficiile economice ale slujbei de la spital nu erau foarte bune și nu voiam să merg la lucru. Așa că am demisionat din funcția mea și mi-am asumat prompt datoria de găzduire.

Înainte, fusesem întotdeauna ocupată cu slujba și găteam rar. Dar, ca să mă asigur că surorile se bucurau de mese gustoase, am început cu mult entuziasm să învăț cum să gătesc. Dar, după ce găteam mâncarea, nu voiam să o duc la masă, deoarece simțeam mereu că aceasta era sarcina de a-i servi pe alții. Când lucram la spital, alte persoane îmi pregăteau mesele, colegii din toate secțiile se ridicau în picioare ca să vorbească cu mine atunci când apăream și eram apreciată oriunde mergeam. Dar acum, în fiecare zi purtam un șorț și haine pătate de ulei și curățam oale și tigăi unsuroase, în timp ce surorile purtau haine curate și stăteau în fața calculatoarelor. Simțeam durere în inimă și mă simțeam ofensată, gândindu-mă: „«Cei ce trudesc cu mintea îi guvernează pe alții, iar cei ce trudesc cu mâinile sunt guvernați de ceilalți» și «Cine se aseamănă se adună.» Gătitul și găzduirea reprezintă muncă fizică și nu sunt la același nivel cu ceea ce făceau surorile.” Cu cât mă gândeam mai mult la asta, cu atât mai rău mă simțeam. Era ca și cum aș fi purtat o povară grea pe care nu o puteam lăsa jos și nu voiam să fac acea datorie pe termen lung. M-am gândit: „Sunt autoare de lucrări medicale și am fost lăudată în domeniul meu, așa că abilitățile mele de scriere nu pot fi prea rele. Dacă pot scrie niște articole bune cu mărturii bazate pe experiențe, poate conducătoarea va vedea că am talent și va aranja să fac lucrare bazată pe text.” Așa că am început să mă trezesc devreme și să stau trează până târziu ca să scriu articole bazate pe experiență. Surorile le-au citit și au spus că textele mele erau destul de bune. Am fost încântată și am trimis articolele la conducătoare. Am așteptat și așteptat, dar conducătoarea tot nu a aranjat ca eu să fac lucrare bazată pe text. Am fost atât de dezamăgită și, treptat, mi-am pierdut entuziasmul pentru scrierea articolelor.

Câteva zile mai târziu, am auzit că biserica avea nevoie de personal pentru a produce videoclipuri și m-am gândit: „Producția de videoclipuri este un rol care necesită o oarecare pricepere. Aceasta este o oportunitate și dacă pot învăța cum să produc videoclipuri, voi avea o abilitate specializată.” Așa că am început din nou să mă trezesc devreme și să stau trează până târziu și am lucrat ca să-mi însușesc abilitățile de producție video. Dar, pentru că sunt bătrână, nu am putut lucra destul de repede ca să țin pasul cu tinerii. Așa că și această speranță a fost spulberată. Eram descurajată. Se părea că nu îmi era scris să primesc o datorie de „nivel mai înalt” și eram nevoită să fac muncă fizică. Mă simțeam ignorată și timp de câteva zile nu am mâncat sau dormit bine. În plus, uitam încontinuu ceea ce făceam în mijlocul gătitului și nu mă puteam concentra la nimic. Uneori mă tăiam în timp ce feliam legume sau mă ardeam la mână. Scăpam mereu pe podea castroane și linguri și capace, făcând un zgomot teribil care mă speria. Când surorile auzeau agitația, lăsau baltă orice lucrau și se grăbeau să mă ajute să curăț. Când am văzut ce impact aveam asupra surorilor în timp ce ele își făceau datoria, m-am simțit foarte vinovată. În toiul nefericirii mele, m-am rugat lui Dumnezeu: „O, Dumnezeule! Faptul că trebuie să le găzduiesc pe aceste surori mă face să mă simt mereu inferioară celorlalți. Mă simt nedreptățită și nu mă pot supune. Nu știu cum să o scot la capăt. Te rog, călăuzește-mă!”

Mai târziu, am citit un fragment din cuvintele lui Dumnezeu: „Oricare ar fi datoria ta, nu face discriminare între cele înalte și cele joase. Să presupunem că spui: «Deși această sarcină este o însărcinare din partea lui Dumnezeu și lucrarea casei lui Dumnezeu, dacă o fac, s-ar putea ca oamenii să mă disprețuiască. Alții ajung să facă o lucrare ce le permite să iasă în evidență. Mi s-a dat această sarcină, care nu îmi permite să ies în evidență, ci mă face să mă străduiesc din răsputeri în culise, e nedrept! Nu voi face această datorie. Datoria mea trebuie să fie una care să mă facă să ies în evidență în fața celorlalți și care îmi permite să îmi fac un nume – și, chiar dacă nu îmi fac un nume sau nu ies în evidență, trebuie să beneficiez de pe urma acesteia și să mă simt, fizic, în largul meu.» Este aceasta o atitudine acceptabilă? A fi mofturos înseamnă să nu accepți lucrurile din partea lui Dumnezeu; înseamnă să faci alegeri în funcție de propriile preferințe. Asta înseamnă că nu îți accepți datoria; este un refuz al datoriei tale, o manifestare a răzvrătirii tale împotriva lui Dumnezeu. Un astfel de moft se amestecă cu preferințele și dorințele tale individuale. Când te gândești la orgoliul și la statutul tău, la propriile interese și la alte lucruri asemenea, atitudinea față de datoria ta nu este una de supunere” (Cuvântul, Vol. 3: Discursurile lui Hristos al zilelor de pe urmă, „Ce înseamnă îndeplinirea datoriei conform standardului?”). Ceea ce au expus cuvintele lui Dumnezeu era o reflectare perfectă a stării mele. Mă consideram o expertă cu statut înalt, apreciată și admirată oriunde mergeam. De aceea, simțeam că mă disting din mulțime. Când am primit sarcina de a găzdui surorile, am simțit că mi-am pierdut statutul de „expert” și că asta era o nedreptate. Prin judecata și expunerea cuvintelor lui Dumnezeu, mi-am dat seama că motivul pentru care desconsideram atât de mult lucrarea de găzduire era acela că văzusem întotdeauna îndatoririle din punctul de vedere al unui non-credincios. Vedeam îndatoririle ca superioare sau inferioare, clasificându-le într-o ierarhie. Eram bucuroasă să fac orice datorie care îmi putea aduce recunoaștere și faimă, dar desconsideram îndatoririle modeste. Deoarece eram îngrădită de acele perspective, îmi făceam datoria fără tragere de inimă și chiar mă gândeam să renunț complet. Mi-am dat seama că, atunci când îmi făceam datoria, nu luam deloc în considerare intențiile lui Dumnezeu. Era clar vorba doar despre a mă distinge din mulțime și a urmări reputația și statutul. Harul lui Dumnezeu îmi oferise oportunitatea de a-mi face datoria, dar eu făceam mofturi în funcție de preferințele mele personale. Îmi lipsea cu adevărat orice simț al rațiunii. Când mi-am dat seama de acest lucru, m-am simțit foarte îndatorată față de Dumnezeu și am luat calm hotărârea să mă liniștesc și să încerc să fac tot posibilul pentru a-mi face datoria.

După aceea, am mâncat și băut în mod conștient cuvintele lui Dumnezeu și m-am rugat Lui despre starea mea și am putut să mă calmez și să găzduiesc surorile. Dar ceea ce s-a întâmplat apoi m-a zdruncinat din nou. Una dintre surorile pe care o găzduiam a fost aleasă conducătoare de biserică. O invidiam foarte tare și m-am gândit: „Îmi dau seama că oamenii care fac lucrare bazată pe text sunt apreciați. Sunt bine văzuți și ies în evidență și pot fi chiar conducători de biserică. Dar iată, eu găzduiesc surori, ce șansă am eu de a mă face remarcată? În fiecare zi purtam un șorț și miroseam mereu a ulei și fum de la gătit.” De fiecare dată când ieșeam să fac provizii de alimente, mă temeam să nu fiu recunoscută de cineva cunoscut și întrebată de ce un medic bun ca mine, cu abilități medicale excelente, nu lucrează. Așa că, de fiecare dată când ieșeam, țineam capul plecat, stăteam aproape de zid și încercam să mă strecor neobservată. Când am ajuns acasă, am putut într-un final să respir ușurată. În trecut, ieșeam în față ori de câte ori aveam ocazia și adeseori țineam discursuri pe scenă. Și oriunde mergeam, toți aveau inițiativa de a-mi strânge mâna. Dar acum nu voiam să mă vadă nimeni și, când am cumpărat legume, am simțit că mă furișam. Cu cât mă gândeam mai mult la acest lucru, cu atât mai mult sufeream în sinea mea. Nu mă puteam abține să nu mă gândesc la fosta mea glorie în societatea profană și îmi lipseau în special titlurile precum „expert”, „director” și „profesor”. Nu mă puteam abține să nu-mi aduc aminte despre conducătorii care aveau o stimă deosebită pentru mine, colegii care mă lăudau și pacienții care mă înconjurau cu vorbe de mulțumire, făcându-mă să simt că trăiam o viață decentă și demnă. Simțeam că am ajuns din vârful lumii pe cea mai joasă treaptă și mă întrebam când se va încheia datoria mea actuală. Nu puteam să-mi stăpânesc tristețea. Vedeam că surorile mâncau cu plăcere, dar eu nu aveam poftă de mâncare și în curând am slăbit destul de mult. Apoi, am primit un telefon neașteptat de la directorul spitalului, care mă invita să revin la lucru. Asta m-a dezechilibrat din nou și m-am gândit: „Ar fi mai bine să mă întorc la serviciu, să trăiesc genul de viață în care oamenii mă admiră și să-mi recâștig prestigiul ca expert. Dar găzduirea este destul de importantă. Trebuie să fiu acasă și să protejez siguranța surorilor și dacă m-aș întoarce la lucru, nu aș putea face această datorie.” M-am grăbit să mă rog lui Dumnezeu: „O, Dumnezeule! Nu pot renunța la statutul și gloria trecutului meu. Te rog, călăuzește-mă să mă cunosc și să mă supun!”

În timp ce căutam, am citit un fragment din cuvintele lui Dumnezeu: „Gândiți-vă la următoarele – cum ar trebui să abordați valoarea, statutul social și mediul familial al omului? Care este atitudinea corectă pe care ar trebui să o aveți? Mai întâi, ar trebui să vedeți din cuvintele lui Dumnezeu cum abordează El această chestiune; numai așa veți ajunge să înțelegeți adevărul și să nu faceți nimic contrar adevărului. Așadar, cum privește Dumnezeu mediul familial, statutul social, educația primită și averea pe care o deține cineva în societate? Dacă nu vezi lucrurile pe baza cuvintelor lui Dumnezeu și nu poți să stai de partea Lui și să accepți lucrurile din partea lui Dumnezeu, atunci modul în care vezi lucrurile va fi, cu siguranță, oarecum diferit de ceea ce intenționează El. Dacă nu este foarte diferit, ci e doar o mică discrepanță, nu este o problemă; dacă modul în care vezi lucrurile contrazice în totalitate intențiile lui Dumnezeu, atunci e în dezacord cu adevărul. În ceea ce Îl privește pe Dumnezeu, ceea ce le dă oamenilor și cât de mult le dăruiește depinde de El, iar statutul pe care îl au oamenii în societate este, de asemenea, predeterminat de Dumnezeu, nefiind în niciun caz planificat de oameni. Dacă Dumnezeu face așa încât cineva să sufere durere și sărăcie, înseamnă că nu are nicio speranță să fie mântuit? Dacă are puțină valoare și o poziție socială modestă, nu-l va mântui Dumnezeu? Dacă are un statut modest în societate, oare are un statut modest în ochii lui Dumnezeu? Nu neapărat. De ce depinde acest lucru? Depinde de calea pe care merge această persoană, de ceea ce urmărește și de atitudinea sa față de adevăr și de Dumnezeu. Dacă statutul social al cuiva este foarte modest, dacă familia sa este foarte săracă și nu are multă educație, dar el crede în Dumnezeu într-un mod practic și iubește adevărul și lucrurile pozitive, atunci, în ochii lui Dumnezeu, valoarea lui este mare sau mică, este nobilă sau josnică? Este valoros. Privind din această perspectivă, de ce depinde valoarea cuiva, fie că este mare sau mică, nobilă sau josnică? Depinde de modul în care te vede Dumnezeu. Dacă Dumnezeu te vede ca pe cineva care urmărește adevărul, atunci ai valoare și ești valoros – ești un vas valoros. Dacă Dumnezeu vede că nu urmărești adevărul și nu te consumi sincer pentru El, atunci nu ai nicio valoare și nu ești prețuit – ești un vas josnic. Indiferent câte studii ai sau cât de înalt e statutul tău în societate, dacă nu urmărești sau nu înțelegi adevărul, valoarea ta nu poate fi niciodată mare; chiar dacă mulți oameni te susțin, te laudă și te adoră, ești tot un gunoi. Așadar, de ce îi vede Dumnezeu pe oameni în acest mod? De ce o persoană atât de «nobilă», cu un statut atât de înalt în societate, preamărită și admirată de atât de mulți oameni, având chiar și un prestigiu atât de mare, este văzută de Dumnezeu drept josnică? De ce modul în care îi vede Dumnezeu pe oameni este total opus opiniilor pe care le au ei despre ceilalți? Se opune Dumnezeu oamenilor în mod intenționat? Categoric nu. Cauza este că Dumnezeu e adevărul, Dumnezeu e dreptatea, în timp ce omul este corupt și nu are adevăr sau dreptate, iar Dumnezeu evaluează omul după propriul standard, iar standardul Său de evaluare este adevărul” [Cuvântul, Vol. 4: Expunerea antihriștilor, „Punctul șapte: Ei sunt ticăloși, perfizi și înșelători (Partea întâi)”]. Cuvintele lui Dumnezeu mi-au luminat inima. Cauza principală a suferinței mele era faptul că nu vedeam lucrurile conform cuvintelor lui Dumnezeu și adevărului. În schimb, foloseam punctul de vedere al Satanei pentru a clasifica îndatoririle ca superioare sau inferioare și o ierarhie de ranguri, și foloseam statutul social, reputația, educația și realizările profesionale ca standarde ale succesului. Dominată de aceste perspective, mă vedeam mai presus de ceilalți și nobilă. Simțeam că sunt un expert cu statut și o poziție bună, că mă distingeam din mulțime și eram mai bună decât ceilalți. Chiar și după ce am ajuns să cred în Dumnezeu, am păstrat acest punct de vedere. Astfel, consideram îndatoririle de conducător și lucrător, precum și pe cele care necesitau competențe înalte, ca fiind importante. Dar, pentru mine, găzduirea sau gestionarea treburilor generale erau neimportante și simțeam că sunt poziții cu statut inferior, care nu se potriveau cu poziția mea socială. Când conducătoarea a vrut ca eu să găzduiesc surorile, nu m-am putut supune. În timp ce îmi făceam datoria, duceam dorul prestigiului de altădată, așa că nu puteam mânca sau dormi bine. Eram tulburată și am slăbit mult. Era insuportabil de dureros. Dar prin expunerea și judecata cuvintelor lui Dumnezeu, am văzut dreptatea Lui. Lui nu Îi pasă dacă statutul cuiva este superior sau inferior sau de calificările ori realizările educaționale. Lui Dumnezeu Îi pasă dacă oamenii urmăresc adevărul și pe ce cale se află aceștia. Indiferent cât de înalt este statutul lor sau cât de mărețe le sunt realizările academice și reputația, dacă nu iubesc adevărul și sunt scârbiți de adevăr, ei sunt inferiori în ochii lui Dumnezeu. Dumnezeu îi apreciază pe cei care urmăresc și dobândesc adevărul, chiar dacă nu au niciun statut. Am aflat că, indiferent câți oameni mă susțin și mă laudă și indiferent cât de înalt este statutul meu, dacă nu mă pot supune lui Dumnezeu și nu pot face datoria unei ființe create, sunt lipsită de orice valoare.

Mai târziu, m-am întrebat de ce, deși știam clar că aveam perspectiva greșită, tot nu mă puteam abține să urmăresc îndatoriri care erau mai prestigioase și m-ar fi scos în evidență. În timp ce căutam, am văzut un fragment din cuvintele lui Dumnezeu care spunea: „Satana folosește faima și câștigul pentru a controla gândurile oamenilor, făcându-i să se gândească doar la aceste două lucruri și determinându-i să se lupte pentru faimă și câștig, să sufere greutăți, să îndure umilirea și să poarte poveri grele pentru faimă și câștig, să sacrifice tot ceea ce au pentru faimă și câștig și să emită fiecare judecată sau decizie de dragul faimei și al câștigului. În acest fel, Satana le pune oamenilor lanțuri invizibile și, cu aceste lanțuri în jurul lor, ei nu au nici capacitatea și nici curajul să se elibereze. Fără să știe, ei poartă aceste lanțuri în timp ce se târăsc pas cu pas înainte, cu mare dificultate. De dragul acestei faime și a câștigului, omenirea se îndepărtează de Dumnezeu și Îl trădează și devine din ce în ce mai ticăloasă. În acest fel, o generație după alta este distrusă în mijlocul faimei și câștigului Satanei” (Cuvântul, Vol. 2: Despre a-L cunoaște pe Dumnezeu, „Dumnezeu Însuși, Unicul VI”). Prin expunerea cuvintelor lui Dumnezeu, am văzut că Satana mă victimiza și mă constrângea prin faimă și câștig, controlându-mă îndeaproape. De când eram tânără am acceptat lucrurile insuflate de părinții mei, învățate în școală și transmise de societatea profană, precum: „Omul se luptă în sus; apa curge în jos”, „Un om își lasă numele în urmă oriunde stă, așa cum gâsca scoate țipete oriunde zboară” și „Cei ce trudesc cu mintea îi guvernează pe alții, iar cei ce trudesc cu mâinile sunt guvernați de ceilalți.” Aceste filosofii și sofisme satanice au prins foarte devreme rădăcini în inima mea. Acest lucru m-a determinat să consider că faima, câștigul și statutul erau obiectivele corecte în viață și să simt că dacă le obțineam, ceilalți oameni vor avea o părere bună despre mine și mă vor sprijini. Așadar, indiferent dacă era la școală, în societate sau în biserică, puneam preț pe rang și statut. Am lucrat din greu pentru a-mi dezvolta competențe specializate, în speranța de a obține un statut mai înalt și prestigiu în cadrul grupului. Simțeam că este singurul tip de viață care ar reflecta valoarea existenței mele. Când nu am putut obține faimă, câștiguri și statut, am simțit că viitorul părea sumbru, jalnic, și îmi făceam datoria cu indiferență. Statutul, faima, câștigul și statutul erau ca niște lanțuri care mă controlau constant, așa că nu mă puteam abține de la a mă feri și a-L trăda pe Dumnezeu. În plus, mi-am dat seama că deși găzduirea surorilor părea destul de banală, acel mediu m-a ajutat să-mi dau seama că perspectiva din spatele lucrurilor pe care le urmăream era falsă și să pot urmări adevărul în îndeplinirea datoriei mele și să mă eliberez de lanțurile faimei și câștigului. Odată ce am înțeles intențiile minuțioase ale lui Dumnezeu, I-am mulțumit din adâncul inimii și m-am umplut de remușcări. M-am rugat Lui: „O, Dumnezeule, Îți mulțumesc pentru că ai pregătit acest mediu pentru a dezvălui perspectiva greșită din spatele lucrurilor pe care le urmăresc. Vreau să mă căiesc și să încetez să mai urmăresc statutul și reputația. Vreau să mă supun și să îmi fac bine datoria.” Apoi am refuzat politicos oferta spitalului și am continuat să stau acasă și să îmi fac datoria.

Ulterior, am citit încă două fragmente din cuvintele lui Dumnezeu: „Ce fel de persoană Își dorește Dumnezeu? Își dorește El o persoană de seamă, o celebritate, o persoană elevată sau o persoană care să schimbe lumea? (Nu.) Atunci, ce fel de persoană Își dorește Dumnezeu? (O persoană cu picioarele bine înfipte în pământ, care îndeplinește rolul unei ființe create care corespunde standardului.) Da, și ce altceva? (Dumnezeu Își dorește o persoană onestă, care se teme de El, se ferește de rău și I se supune Lui.) (O persoană care stă alături de Dumnezeu în toate chestiunile și care urmărește iubirea de Dumnezeu.) Aceste răspunsuri sunt, de asemenea, corecte. Este vorba despre aceia care sunt în asentiment cu Dumnezeu” (Cuvântul, Vol. 3: Discursurile lui Hristos al zilelor de pe urmă, „Firile corupte pot fi înlăturate doar prin acceptarea adevărului”). „Dacă o persoană poate dobândi în cele din urmă mântuirea nu depinde de ce datorie face, ci de faptul dacă poate înțelege și dobândi adevărul și, în cele din urmă, dacă poate să ajungă la o supunere absolută față de Dumnezeu și să se lase la mila orchestrării Sale, dacă poate să nu mai ia în considerare viitorul și destinul său și dacă poate să devină o ființă creată care corespunde standardului. Dumnezeu este drept și sfânt, El folosește acest standard pentru a măsura întreaga omenire, iar acest standard nu se va schimba niciodată – trebuie să-ți amintești acest lucru. Păstrează acest standard ferm în mintea ta și nu te gândi niciodată să părăsești calea urmăririi adevărului pentru a urmări acele lucruri ireale. Standardul cerut de Dumnezeu pentru toți cei care urmează să fie mântuiți este veșnic neschimbat. Rămâne același indiferent cine ești” (Cuvântul, Vol. 3: Discursurile lui Hristos al zilelor de pe urmă, Partea a III-a). Mi-am dat seama că Dumnezeu nu vrea persoane care sunt nobile. Vrea persoane care pot îndeplini datoria unei ființe create cu picioarele bine înfipte pe pământ. Cu toate că aveam o anumită identitate și un statut în lumea profană, înțelegeam adevărul prea superficial. Pentru a fi conducător sau lucrător, ori pentru a face lucrare bazată pe text, trebuie să înțelegi adevărul și nu se poate face doar prin deținerea de statut, cunoștințe și educație. Ar trebui să fiu rezonabilă și să fac orice datorie de care eram capabilă. Având în vedere că locuința mea era adecvată pentru găzduire, ar trebui să găzduiesc surorile într-un mod practic și să fac tot posibilul pentru a urmări adevărul. Aceasta era rațiunea pe care ar trebui să o am. Indiferent ce datorie facem, cu toate că titlurile și sarcinile sunt diferite, identitatea și esența unei ființe create rămân neschimbate. Aveam o părere exagerat de bună despre mine și credeam că sunt atât de nobilă. Mereu mă consideram expertă și un medic recunoscut, ca și cum aș fi fost mai bună decât toți ceilalți. Simțeam că găzduirea fraților și surorilor are un statut inferior și tânjeam la o datorie mai prestigioasă și mai importantă. Simțeam că ceilalți o duceau întotdeauna mai bine și nu puteam să rămân cu picioarele pe pământ și să îmi fac bine datoria. În inima mea, chiar mă opuneam lui Dumnezeu. Eram atât de arogantă, încât aproape deveneam complet irațională. M-am gândit la Iov, cel mai măreț dintre toți oamenii din Orient. Avea un statut înalt și era foarte renumit, dar nu se definea în funcție de statutul său și nu îi păsa de prestigiul astfel obținut. Indiferent dacă avea sau nu statut, Iov putea să se teamă și să Îl onoreze pe Dumnezeu ca fiind măreț. Iov era rațional. Cu toate că nu mă pot compara cu Iov, vreau să îi urmez exemplul și să urmăresc să fiu o ființă creată care corespunde standardului. După ce am încetat să urmăresc faima, câștigul și statutul, și atitudinea mea s-a schimbat. Am văzut că fiecare datorie este importantă și chiar indispensabilă. Dacă nimeni nu este gazdă, frații și surorile nu vor putea avea un mediu potrivit în care să se simtă în largul lor și să-și facă datoria. Ulterior, am făcut un efort conștient de a mă răzvrăti împotriva mea și mi-am dedicat eforturile pregătirii unor mese bune și protejării siguranței surorilor, astfel încât ele să-și poată face datoria liniștite. Treptat, nu am mai simțit nicio diferență de statut între noi și îmi cântam încetișor imnuri în timp ce găteam. După ce îmi terminam lucrarea, citeam rugându-mă cuvintele lui Dumnezeu, cu liniște în inimă, și cugetam la ce câștigasem prin experiența mea, iar apoi îmi scriam articolele bazate pe experiență. În fiecare zi duc o viață care îmi oferă destul de multă împlinire. Simt că acesta este un mod pașnic de a trăi, iar inima mea a fost eliberată.


32. Învățând din eșecurile celorlalți

de Daisy, Statele Unite

În octombrie 2022, două supraveghetoare ale lucrării video au fost demise. Asta deoarece liderul subliniase în mod repetat importanța acestei lucrări, dar ele au fost foarte relaxate. Doar participau la chestiuni generale, nu rezolvau nicio problemă și nu participau concret la producția video, ceea ce a întârziat lucrarea. Conducătorul s-a înfuriat și a spus că oamenii ca ele sunt șireți și iresponsabili, detașați de lucrarea lor și nepotriviți să fie supraveghetori, așa că le-a demis imediat. Când am auzit asta, am fost șocată. Credeam că își făceau datoria normal. Chiar dacă erau puțin ineficiente, pasive și nu duceau o povară, nu era o problemă atât de gravă. Toți eram așa, într-o anumită măsură. Oare chiar au meritat să fie demise pentru asta? Ulterior, conducătorul ne-a întrebat cum ne făceam datoria de obicei. Ne străduiam din răsputeri, făceam tot ce puteam și chiar trudeam? Încercam să fim cât se poate de eficienți și productivi? Aceste întrebări m-au neliniștit într-atât încât n-am îndrăznit să ridic capul. Știam că nu mă apropiam de aceste standarde, iar când l-am auzit pe conducător expunându-le și disecându-le pe acele supraveghetoare detașate, iresponsabile în îndatoririle lor și relaxate, am devenit și mai neliniștită. Am realizat că și eu îmi făcusem datoria la fel. Cu puțin timp înainte, conducătorul rânduise ca eu să urmăresc lucrarea video și, la început, am căutat principiile, am studiat aptitudinile relevante și m-am gândit cum să termin repede lucrarea. Însă, după câteva zile, am început să am gânduri active: „Producția video e complexă. Abia am început și sunt multe lucruri necunoscute; problemele sunt inevitabile. Voi face doar ce pot. Oricum, conducătorul va verifica la final. Chiar dacă sunt probleme, el va înțelege.” Așa că, zilnic, făceam lucrurile din rutină. Spuneam că lucrarea era urgentă dar, când nu eram presați de conducător, fără să ne dăm seama, eficiența lucrării noastre a scăzut. Treburi care puteau fi făcute într-o săptămână durau de două ori mai mult, iar eu n-am mai urmărit nici lucrarea de udare de care răspundeam. Uneori mă simțeam vinovată, dar simțeam că lucrarea nu era întârziată prea mult, așa că nu-mi făceam griji. Ulterior, conducătorul mi-a atribuit altă lucrare, iar eu am păstrat aceeași atitudine. Deși păream a fi ocupată, eram foarte relaxată și nu rezolvam multe probleme reale. Uneori mă întrebam: „Sunt responsabilă de mai multe lucrări, așa că ar trebui să fiu mai ocupată, să-mi fac griji pentru mai multe lucruri și să fiu mai stresată. De ce nu mă simt așa? La sfârșitul zilei, mă simt destul de relaxată.” M-am gândit să-mi planific timpul mai înțelept și să-mi încarc programul, astfel încât să fiu mai eficientă și să fac mai multe. Dar apoi m-am gândit: „Deja sunt destul de ocupată. De ce să cer atât de mult de la mine?” Așa că am renunțat la idee. N-am simțit nicio urgență în datoria mea până n-au fost demise cele două supraveghetoare. Conducătorul fixase două standarde pentru îndatoririle noastre: să ne dăm toată silința și să facem tot ce putem și să fim cât se poate de eficienți și productivi. Eu nu realizam nimic din toate astea. În datoria mea, eram în general șireată și superficială. Nu aveam o inimă cu frică de Dumnezeu, cu atât mai puțin loialitate. Mă simțeam stăpânită de o frică de nedescris. Dacă afla conducătorul despre atitudinea mea, oare eu urma să fiu demisă? Dacă nu-mi schimbam purtarea, era posibil să fiu dezvăluită oricând. M-am rugat lui Dumnezeu: „Dumnezeule, în ultimul timp, am fost foarte șireată în datoria mea. Mi-e teamă că, într-o zi, voi fi dezvăluită și eliminată. Însă ce simt mai mult în inimă este teamă și anxietate și nu-mi cunosc și nu-mi urăsc cu adevărat firea coruptă. Te rog să mă îndrumi, ca să mă cunosc și să-mi îndrept starea greșită.”

Ulterior, m-am întrebat: „De ce demiterile acelor supraveghetoare m-au făcut atât de temătoare și precaută față de Dumnezeu?” Am realizat că, parțial, era din cauză că nu putusem vedea adevărata esență a problemelor lor. Credeam că acestea nu erau atât de grave, așa că n-am putut să accept cu adevărat ce li s-a întâmplat. Am găsit cuvintele relevante ale lui Dumnezeu pentru această problemă. Cuvintele lui Dumnezeu spun: „Toți aleșii lui Dumnezeu practică acum îndeplinirea îndatoririlor, iar prin îndeplinirea îndatoririlor de către oameni, Dumnezeu desăvârșește un grup de oameni și elimină altul. Prin urmare, îndeplinirea datoriei este cea care dezvăluie fiecare tip de persoană și fiecare tip de persoană înșelătoare, neîncrezătoare și rea este dezvăluită și eliminată în îndeplinirea datoriei sale. Cei care își îndeplinesc îndatoririle cu devotament sunt oameni onești; cei care sunt în mod constant superficiali sunt oameni înșelători, alunecoși și sunt neîncrezători; iar cei care provoacă perturbări și tulburări în îndeplinirea îndatoririlor lor și care refuză să se pocăiască măcar puțin sunt oameni răi și antihriști. În momentul acesta, există încă o gamă largă de probleme cu mulți dintre cei care îndeplinesc îndatoriri. Unii sunt mereu foarte pasivi în îndatoririle lor, stând, așteptând și bazându-se mereu pe alții. Ce fel de atitudine este aceasta? Este iresponsabilitate. Casa lui Dumnezeu ți-a rânduit să îndeplinești o datorie, și totuși, au trecut câteva zile, iar tu încă nu ai făcut nicio lucrare concretă. Nu ești de găsit nicăieri la locul de muncă, iar mulți oameni nu te pot găsi când au probleme care trebuie rezolvate. Nu ți-ai asumat lucrarea aceasta. Dacă un conducător se va interesa de lucrare, ce îi vei spune? Ești perfect conștient că aceasta este o lucrare pe care s-ar cuveni să o faci, dar nu o faci. Ce crezi tu, de fapt? Nu faci nicio lucrare pentru că ești incapabil? Sau ești doar lacom de confort? Care anume este atitudinea pe care o ai față de datoria ta? Tu vorbești numai despre cuvinte și doctrine și spui numai lucruri care sună plăcut, dar nu faci nicio lucrare concretă. Dacă nu dorești să-ți îndeplinești datoria, ar trebui să demisionezi. Nu rămâne în poziția ta fără să faci nicio lucrare reală. Nu înseamnă asta să le faci rău aleșilor lui Dumnezeu și să întârzii lucrarea bisericii? În felul în care vorbești, se pare că înțelegi tot felul de doctrine, dar când ești rugat să îndeplinești o datorie, ești superficial și deloc conștiincios. Înseamnă acest lucru că te consumi sincer pentru Dumnezeu? Nu ești sincer când vine vorba de Dumnezeu, dar simulezi sinceritatea. Ești capabil să-L înșeli? În felul în care vorbești de obicei pare să existe o credință foarte mare și chiar aspiri să fii un stâlp al bisericii și piatra ei de temelie. Însă când îndeplinești o datorie, ești mai puțin util decât un băț de chibrit. Nu înseamnă asta să încerci să-L înșeli pe Dumnezeu în mod deliberat? Știi ce va rezulta din încercarea ta de a-L înșela pe Dumnezeu? Te va disprețui, te va respinge și te va elimina! Toți oamenii sunt dezvăluiți în îndeplinirea îndatoririlor lor – atât timp cât cineva și-a asumat o datorie, nu va trece mult până când se va dezvălui dacă este o persoană onestă sau una înșelătoare și dacă este sau nu iubitoare de adevăr” (Cuvântul, Vol. 3: Discursurile lui Hristos al zilelor de pe urmă, „Doar fiind o persoană onestă poate cineva să trăiască adevărata asemănare umană”). Cuvintele Lui au clarificat lucrurile. Cei care sunt mereu superficiali și șireți în îndatoririle lor și mulțumiți doar să profite de biserică prin puținul pe care-l fac au o umanitate slabă, sunt șireți și vicleni prin natură și nu se consumă pentru Dumnezeu cu adevărat. În cele din urmă, toți sunt eliminați de Dumnezeu. Mi-am amintit de supraveghetoarele demise. Se ocupau de o lucrare atât de importantă, dar au preluat doar postul de „supraveghetor”. Nu aveau nicio povară în inimă și și-au făcut zilnic îndatoririle din rutină, fără să analizeze de ce lucrarea lor era atât de ineficientă, ce probleme aveau ceilalți în îndatoririle lor sau cum ar trebui să-și îndrume sau să-și urmărească lucrarea. Ceilalți le-au amintit încontinuu să fie mai întreprinzătoare, să-și planifice înțelept lucrarea și să-i sporească eficiența. Au promis să facă asta, dar apoi n-au făcut nicio schimbare. Erau pasive și trebuiau să fie împinse să lucreze. Mai ales una dintre ele era o bună oratoare, talentată și avea calibru, dar, după mai bine de o lună ca supraveghetoare, tot nu știa elementele de bază ale lucrării sau cum erau rânduiți membrii echipei. Era foarte superficială și iresponsabilă. M-am gândit cât de clar are părtășie cuvântul lui Dumnezeu despre responsabilitățile conducătorilor și la felul în care conducătorul nostru vorbise adesea despre înțelesul și importanța faptului de a ne îndeplini îndatoririle. Știau toate astea, dar tot erau superficiale. Nu erau oameni care iubeau sau urmăreau adevărul și n-aveau deloc inimi cu frică de Dumnezeu. Mi-am amintit că Dumnezeu a spus: „Dacă tratezi însărcinările de la Dumnezeu cu ușurință, aceasta este cea mai gravă trădare a lui Dumnezeu. Făcând astfel, ești mai deplorabil decât Iuda și ar trebui să fii blestemat” (Cuvântul, Vol. 3: Discursurile lui Hristos al zilelor de pe urmă, „Cum să cunoști natura omului”). Înainte, credeam că doar cei care refuzau să-și facă datoria sau renunțau la ea Îl trădau pe Dumnezeu, dar, din cuvintele Lui, am văzut că, atunci când biserica îi dă unei persoane o sarcină importantă, dacă este leneșă, nepăsătoare, are mereu o atitudine superficială și provoacă pierderi lucrării, atunci asta e neglijență și trădare. Conducătorul n-a fost aspru când a demis acele supraveghetoare. A fost conform cuvântului lui Dumnezeu și principiilor. Nu putusem să accept asta fiindcă nu vedeam oamenii și lucrurile conform cuvântului lui Dumnezeu, iar asta m-a făcut să mă apăr de El. Eram foarte ignorantă! Am realizat că purtarea mea se asemăna cu a lor, așa că trebuia să reflectez repede asupra problemelor din datoria mea.

Ulterior, am găsit cuvintele lui Dumnezeu referitoare la starea și atitudinea mea față de datorie ca să le practic și să pătrund în ele. Cuvântul lui Dumnezeu spune: „Dacă oamenii nu pun suflet în citirea cuvintelor lui Dumnezeu și nu înțeleg adevărul, nu vor reflecta asupra lor înșiși și nu se vor cunoaște. În îndeplinirea datoriei lor, se vor mulțumi doar să depună un efort, să nu facă rău și să nu comită fărădelegi, luând acestea drept capitalul lor. Vor lucra în fiecare zi într-un mod confuz, amețit, mecanic; nu vor pune niciodată suflet în a se examina pe ei înșiși, nu vor depune efort pentru a se cunoaște și nici nu vor pune suflet în a căuta adevărurile-principii. Vor fi mereu superficiali. Dacă își fac datoria în acest fel, performanța lor nu va fi niciodată conform standardului. Pentru a-și face datoria într-un mod care să fie conform standardului, trebuie mai întâi să înțeleagă adevărul și să priceapă principiile, iar apoi o pot face din toată inima și cu toată puterea. Doar atunci când oamenii înțeleg adevărul au un impuls în inimile lor și doar atunci pot face lucrurile din toată inima și cu toată puterea. Astăzi, există cei care au început să pună suflet în îndeplinirea datoriei și au început să reflecteze asupra felului în care să îndeplinească în mod corespunzător datoria unei ființe create pentru a mulțumi inima lui Dumnezeu. Ei nu sunt negativi și delăsători, nu așteaptă pasiv să emită ordine Cel de mai sus, ci au o oarecare inițiativă. Judecând după modul în care vă îndepliniți datoria, sunteți puțin mai eficienți decât înainte și, deși încă se află sub nivelul standardului, a existat o oarecare îmbunătățire – ceea ce este bine. Însă nu trebuie să vă mulțumiți cu starea de fapt, trebuie să explorați în continuare, să creșteți în continuare – doar atunci vă veți face datoria mai bine și într-un mod care este conform standardului. Totuși, când unii oameni își realizează datoria, nu fac niciodată tot posibilul și nu dau totul, ci depun doar 50 sau 60 la sută din efortul lor și se mulțumesc cu atât, considerând că au terminat. Nu pot menține niciodată o stare normală: când nu există nimeni care să-i supravegheze sau să le ofere sprijin, ei o lasă mai moale și își pierd elanul; când există cineva care să aibă părtășie despre adevăr cu ei, devin motivați, dar dacă nimeni nu are părtășie despre adevăr cu ei o vreme, devin apatici. Ei mereu oscilează în acest fel – care este problema aici? Așa sunt oamenii când nu au dobândit adevărul și toți trăiesc din entuziasm, care este incredibil de greu de menținut. Trebuie să aibă pe cineva care să le predice și să aibă părtășie cu ei în fiecare zi; de îndată ce nu mai există nimeni care să-i ude și să-i aprovizioneze și nimeni care să-i sprijine, inimile lor se răcesc din nou și iar o lasă mai moale. Când inima cuiva își pierde elanul, acesta devine mai puțin eficient în datoria sa; dacă se dedică mai mult, eficiența sa crește, datoria sa dă mai multe rezultate și el câștigă mai mult” (Cuvântul, Vol. 3: Discursurile lui Hristos al zilelor de pe urmă, „În credința în Dumnezeu, cel mai important este să practici și să experimentezi cuvintele Lui”). Din cuvântul Lui, am aflat că trebuie să luăm inițiativa pentru a ne face îndatoririle conform standardului. Trebuie să fim dispuși să muncim din greu, să suferim și să plătim un preț. În plus, trebuie să facem tot ce putem în toate, să punem suflet, să ne îndeplinim responsabilitățile, să obținem rezultate și nu doar să-i păcălim pe alții și să facem lucrurile mecanic. Asta înseamnă să ne facem datoria într-un mod care este conform standardului. Când conducătorul m-a numit responsabilă cu lucrarea video, la început, am vrut să devin mai bună la urmărirea lucrării și chiar am studiat aptitudinile și principiile, dar după ce am făcut asta o vreme, lucrarea video mi s-a părut foarte dificilă. Abia începusem, erau multe lucruri necunoscute și trebuia să sufăr și să plătesc un preț, așa că am început să trag chiulul și programul îmi era lejer. Deși zilnic păream foarte ocupată, nu lucram eficient și nu făceam prea multă lucrare reală. Ba chiar aveam timp să mă gândesc la ce să mănânc sau să beau și, când puteam, mă odihneam, mă plimbam sau mă distram. Aveam titlul de supraveghetoare, dar eram mai indolentă în datorie decât ceilalți. Când am întâmpinat dificultăți în lucrare, nu m-am gândit să caut principiile sau pe cineva care înțelegea ca să mă ajute, ci ținteam spre „suficient” și „aproximativ” și apoi lăsam liderul să verifice restul. Întrucât eram superficială și nu căutam rezultate reale în datoria mea, conducătorul găsea mereu probleme în lucrarea mea și trebuia să fie trimisă la revizuit, întârziind progresul lucrării video. Nu făceam eforturi și nu puneam suflet în datoria mea. O făceam într-un mod superficial, fals și nu plăteam cu adevărat un preț. Chiar dacă făceam eforturi, tot nu obțineam rezultate reale. Însemna asta că-mi făceam datoria? În mod clar, Îl păcăleam și-L amăgeam pe Dumnezeu! Când am realizat asta, m-am simțit foarte vinovată. Biserica mă cultiva să devin supraveghetoare, sperând să fiu responsabilă și să fac cum trebuie lucrarea bisericii, dar eu doar trăgeam chiulul. Chiar eram lipsită de scrupule! Îmi tratam datoria ca un non-credincios care lucra pentru un șef și performanța mea nu era conform standardului muncii. Mi-am amintit un pasaj din cuvântul lui Dumnezeu: „Etalonul pe care Dumnezeu îl cere pentru îndeplinirea datoriei tale este ca aceasta să fie conform standardului. Ce înseamnă să fie «conform standardului»? Înseamnă să îndeplinească cerințele lui Dumnezeu și să-L mulțumească. Îndeplinirea datoriei tale trebuie să fie declarată conform standardului de către Dumnezeu și trebuie să primească aprobarea Sa; doar atunci va fi conform standardului. Dacă Dumnezeu spune că nu e conform standardului, indiferent cât timp ți-ai îndeplinit datoria sau cât preț ai plătit, ea nu e conform standardului. Atunci, care va fi rezultatul? Totul va fi clasificat drept muncă. Doar o mică parte dintre muncitorii cu devotament vor supraviețui. Dacă o persoană nu este devotată în munca sa, atunci nu are nicio speranță de a supraviețui. Vorbind pe șleau, ea va fi distrusă în dezastru” (Cuvântul, Vol. 3: Discursurile lui Hristos al zilelor de pe urmă, „Ce înseamnă îndeplinirea datoriei conform standardului?”). Cuvântul lui Dumnezeu m-a făcut să realizez că, în datoria mea, nu atingeam nici standardul fundamental al conștiinței. Era o atitudine urâtă de Dumnezeu și mă făcea nevrednică de mântuire. Demiterea celor două supraveghetoare era un avertisment pentru mine. Am văzut că aceia care sunt superficiali și nepăsători în îndatoririle lor nu pot rămâne fermi în biserică. În final, ei sunt revelați și eliminați. Deși făceam o datorie în biserică, asta nu însemna că o făceam într-un mod care era conform standardului. Dacă nu-mi îndreptam starea cât de curând posibil, chiar dacă biserica nu mă elimina, Dumnezeu avea s-o facă. Acest lucru e hotărât de firea Lui dreaptă. Realizând asta, m-am rugat lui Dumnezeu: „Dumnezeule, în datoria mea, nu plătesc cu adevărat un preț. Sunt foarte superficială și am foarte multe regrete. Acum realizez cât de periculoasă e starea mea și că nu pot continua să am atitudinea asta față de datorie. Vreau să mă căiesc cum trebuie și să-mi fac datoria cât de bine pot.”

După asta, m-am întrebat: „Știu cât de importante sunt responsabilitățile mele, dar adesea nu mă pot abține să trag chiulul și să nu vreau să plătesc un preț în datoria mea. Care-i motivul pentru asta?” Am citit cuvântul lui Dumnezeu: „De ce fel de manifestări și caracteristici dau dovadă cei care sunt excesiv de leneși? În primul rând, indiferent ce fac, se comportă superficial, pierd vremea, nu se grăbesc și se odihnesc și tărăgănează ori de câte ori este posibil. În al doilea rând, nu acordă nicio atenție lucrării bisericii. Pentru ei, oricui îi place să își facă griji pentru astfel de lucruri e liber să o facă. Ei nu vor face acest lucru. Când chiar își fac griji pentru ceva, este de dragul faimei, câștigului și statutului propriu – tot ceea ce contează pentru ei este să se poată bucura de beneficiile statutului. În al treilea rând, se feresc de greutățile din lucrarea lor; nu pot accepta ca lucrarea lor să fie chiar și puțin obositoare, devenind plini de resentimente când se întâmplă acest lucru, și nu sunt capabili să îndure greutăți sau să plătească un preț. În al patrulea rând, indiferent de lucrarea pe care o fac, nu sunt capabili să persevereze, renunțând mereu la jumătatea drumului și fiind incapabili să ducă lucrurile la bun sfârșit. Dacă, temporar, sunt binedispuși, s-ar putea să lucreze ceva ca să se distreze. Însă, dacă un lucru necesită un angajament pe termen lung și îi ține ocupați, necesită multă atenție și le obosește trupul, cu timpul vor începe să bombănească. De exemplu, unii conducători se ocupă de lucrarea bisericii și, la început, li se pare ceva nou și inedit. Sunt foarte motivați în părtășia despre adevăr și, atunci când văd că frații și surorile au probleme, pot să îi ajute și să le rezolve. Însă, după ce persistă o vreme, lucrarea de conducere începe să li se pară prea istovitoare și devin negativi – își doresc să treacă la o sarcină mai ușoară și nu sunt dispuși să îndure greutăți. Acestor oameni le lipsește perseverența. În al cincilea rând, o altă caracteristică distinctivă a oamenilor leneși este lipsa dorinței de a face lucrare reală. De îndată ce trupul lor suferă, găsesc scuze pentru a se sustrage și a se eschiva de la lucrarea lor sau o pasează altcuiva. Iar când persoana respectivă termină lucrarea, ei culeg fără rușine recompensele. Acestea sunt cele cinci caracteristici principale ale oamenilor leneși. Trebuie să verificați dacă există astfel de oameni leneși printre conducătorii și lucrătorii din biserici. Dacă găsiți vreunul, acea persoană trebuie demisă imediat. Pot oamenii leneși să facă lucrare bună în calitate de conducători? Indiferent de tipul de calibru pe care îl au sau de calitatea umanității lor, dacă sunt leneși, nu își vor putea face lucrarea bine și vor întârzia lucrarea și chestiunile importante. Lucrarea bisericii prezintă multe aspecte; fiecare aspect implică numeroase sarcini detaliate și, pentru ca acestea să fie bine făcute, trebuie să se aibă părtășie asupra adevărului, ca problemele să fie rezolvate. Prin urmare, conducătorii și lucrătorii trebuie să fie sârguincioși – trebuie să vorbească mult și să lucreze mult în fiecare zi, ca să se asigure de eficiența lucrării. Dacă vorbesc puțin sau fac prea puțin, nu vor fi rezultate. Prin urmare, dacă un conducător sau un lucrător este o persoană leneșă, atunci acesta este cu siguranță un conducător fals și este incapabil să facă lucrare reală. Leneșii nu fac lucrare reală, cu atât mai puțin merg personal acolo unde se lucrează, și nu sunt dispuși să rezolve probleme sau să se implice într-o lucrare specifică. Ei nu înțeleg și nu pricep deloc problemele niciunei lucrări. Au în cap doar o idee superficială, vagă, formată ascultând spusele altora, și își fac datoria de mântuială, doar predicând puțină doctrină. Puteți discerne acest tip de conducători? Puteți să vă dați seama că sunt conducători falși? (Într-o anumită măsură.) Leneșii sunt superficiali, indiferent de datoria pe care o fac. Oricare ar fi datoria, le lipsește perseverența, lucrează când și când și se plâng ori de câte ori îndură câteva greutăți, lamentându-se neîncetat. Aruncă vorbe de ocară asupra oricui îi critică sau îi emondează, ca o scorpie care insultă oamenii pe străzi, dorind mereu să își verse nervii pe ceilalți și nedorind să își facă datoria. Ce arată faptul că nu vor să își facă datoria? Arată că nu poartă o povară, că nu sunt dispuși să își asume responsabilitatea și că sunt leneși. Nu vor să îndure greutăți sau să plătească prețul. Acest lucru se aplică în special conducătorilor și lucrătorilor: dacă nu poartă o povară, pot să-și îndeplinească responsabilitățile de conducători și lucrători? Categoric nu” [Cuvântul, Vol. 5: Responsabilitățile conducătorilor și lucrătorilor, „Responsabilitățile conducătorilor și lucrătorilor (4)”]. Meditând la cuvântul lui Dumnezeu, am realizat de ce îmi lipsea perseverența în datorie și de ce, după o izbucnire scurtă de zel, nu mai voiam să plătesc un preț. Era mai ales fiindcă eram leneșă și tânjeam prea mult după confortul trupului. Nu căutam eficiența în lucrarea mea. Dacă nu mă îndemna sau emonda niciun conducător, nu mă grăbeam. În special când întâmpinam probleme în lucrare, nu voiam deloc să cheltui energie mentală pe acestea, consolându-mă mereu cu scuza că abia începusem și pasându-i conducătorului problemele. Mă gândeam: „Ar trebui să ne bucurăm cât încă suntem în viață. Oricât de urgentă e lucrarea, n-ar trebui să ne tratăm rău sau să muncim prea mult. Așadar, cât timp nu sunt eliminată, e în ordine dacă depun doar un mic efort și muncesc puțin.” N-am căutat niciodată să progresez, așa că îmbunătățirile au avut loc foarte încet. M-am gândit la frații și surorile mele. Unii cheltuiau foarte mult timp și energie ca să termine sarcini, mereu axați pe datorie. Chiar și când își terminau lucrarea, continuau să se gândească dacă erau abateri sau probleme în ea și cum puteau să se descurce mai bine. Se gândeau doar cum să-și facă bine datoria. Lucrau cum trebuie, aveau umanitate și erau loiali îndatoririlor lor. Au câștigat ușor îndrumarea Duhului Sfânt în lucrarea lor și, cu timpul, au avut loc îmbunătățiri și au avut de câștigat. Totuși, biserica mă numise responsabilă cu lucrarea video, dar eu n-aveam conștiință, perspectivele din spatele a ceea ce urmăream erau ca ale unui animal. Când aveam timp, mă gândeam la dorințele mele trupești și deloc la datoria mea. Aveam o slujbă, dar nu munceam cu adevărat, lucru care nu numai că ne-a împiedicat să obținem rezultate, dar a întârziat și lucrarea. Eram atât de egoistă și josnică! Dacă aș fi continuat așa, n-aș fi fost capabilă să preiau nicio lucrare, n-aș fi realizat nimic și sigur aș fi fost eliminată de Dumnezeu. M-am rugat înaintea lui Dumnezeu: „Dumnezeule, natura mea mârșavă e prea gravă. Sunt iresponsabilă și șireată într-o lucrare atât de importantă și nu am nicio urmă de inimă cu frică de Dumnezeu. Înainte, știam că mârșăvia mea era gravă, dar n-o uram cu adevărat. Acum știu asta. Dumnezeule, vreau să mă schimb, să-mi îndrept atitudinea și perspectiva față de datorie și s-o fac corespunzător. Te rog să mă îndrumi ca să-mi înlătur firea coruptă și să trăiesc o oarecare asemănare umană.”

Ulterior, mi-am amintit alt pasaj pe care-l citisem din cuvântul lui Dumnezeu: „Trebuie cel puțin să ai conștiința curată în realizarea datoriei tale și trebuie să fii cel puțin vrednic de cele trei mese pe zi ale tale și să nu fii un parazit. Acest lucru se numește a avea un simț al responsabilității. Indiferent dacă ai un calibru bun sau slab și dacă înțelegi sau nu adevărul, în orice caz, trebuie să ai această atitudine: «Deoarece mi s-a dat să fac această lucrare, trebuie să o tratez cu seriozitate, trebuie să o transform în preocuparea mea și trebuie să-mi folosesc toată inima și toată puterea pentru a o face bine. În ceea ce privește posibilitatea de a o face perfect, nu pot să-mi permit să ofer o garanție, dar atitudinea mea este că mă voi strădui să o realizez bine și, cu siguranță, nu voi fi superficial în acest sens. Dacă apare o problemă cu lucrarea, ar trebui să-mi asum responsabilitatea și să mă asigur că învăț ceva din asta și-mi fac bine datoria.» Aceasta este atitudinea corectă. Aveți o astfel de atitudine? Unii oameni spun: «Nu trebuie neapărat să fac o treabă bună în lucrarea care îmi este atribuită. O să fac ce pot, pur și simplu, iar rezultatul final va fi cum va fi. Nu trebuie să mă obosesc atât de mult ori să devin distrus de neliniște dacă fac ceva greșit și nu trebuie să iau asupra mea atât de mult stres. Ce rost are să mă obosesc așa de mult? La urma urmei, tot timpul muncesc, nu sunt un parazit.» Genul acesta de atitudine față de datoria ta este iresponsabil. «Dacă am chef de lucru, voi lucra ceva. O să fac doar ce pot, iar rezultatul final va fi cum va fi. Nu e nevoie să o iau atât de în serios.» Astfel de oameni nu au o atitudine responsabilă față de datoria lor și le lipsește simțul responsabilității. Voi ce tip de persoane sunteți? Dacă sunteți primul tip, atunci sunteți persoane cu rațiune și umanitate. Dacă sunteți al doilea tip, atunci nu vă deosebiți cu nimic de tipul de conducători falși pe care tocmai i-am disecat. Doar vă pierdeți zilele: «O să evit oboseala, greutățile și, pur și simplu, o să mă distrez mai mult. Chiar dacă într-o zi voi fi demis, nu voi fi pierdut nimic. Cel puțin, mă voi fi bucurat câteva zile de beneficiile statutului și nu va fi o pierdere pentru mine. Dacă voi fi ales conducător, așa mă voi purta.» Ce părere aveți despre mentalitatea acestui tip de persoană? Astfel de oameni sunt neîncrezători care nu urmăresc adevărul câtuși de puțin. Dacă ai cu adevărat simțul responsabilității, atunci asta arată că ai conștiință și rațiune. Indiferent cât de mare sau mică e sarcina, indiferent cine îți atribuie acea sarcină – dacă ți-o încredințează casa lui Dumnezeu ori ți-o repartizează un conducător de biserică sau un lucrător – atitudinea ta ar trebui să fie următoarea: «Deoarece datoria aceasta mi-a fost atribuită, reprezintă înălțarea și harul de la Dumnezeu. Ar trebui să o fac bine, în conformitate cu adevărurile-principii. În ciuda faptului că am un calibru mediu, sunt dispus să-mi asum această responsabilitate și să dau tot ce am ca s-o fac bine. Dacă fac o treabă de proastă calitate, ar trebui să îmi asum răspunderea pentru ea, iar dacă fac o treabă bună, asta nu este un merit pentru mine. Asta e ceea ce s-ar cuveni să fac.» De ce spun că modul în care își tratează cineva datoria este o chestiune de principiu? Dacă ai într-adevăr simțul responsabilității și ești o persoană responsabilă, atunci vei fi capabil să preiei lucrarea bisericii și să îndeplinești datoria pe care trebuie s-o îndeplinești. Dacă nu îți iei datoria în serios, atunci viziunea ta asupra credinței în Dumnezeu este incorectă și atitudinea ta față de Dumnezeu și față de datoria ta este problematică” [Cuvântul, Vol. 5: Responsabilitățile conducătorilor și lucrătorilor, „Responsabilitățile conducătorilor și lucrătorilor (8)”]. Din cuvântul lui Dumnezeu, am înțeles că oamenii responsabili fac lucrurile cu sârguință. Indiferent dacă le place lucrarea sau se pricep la ea și indiferent de calibrul lor, o abordează cu onestitate și fac sincer tot ce pot ca s-o îndeplinească bine. Acești oameni se țin de cuvânt, sunt de încredere și pot câștiga aprobarea lui Dumnezeu. În schimb, dacă cineva e de acord să preia o datorie, dar nu face decât să salveze aparențele, nu face nimic real și nu caută rezultate sau eficiență, atunci e exact ca trântorii și chiulangiii din lume. Nu e demn de încredere și nu te poți baza pe el. Așa îmi făcusem eu datoria. Mereu țineam cont de trup și rareori practicam adevărul. Trăiam cu tot mai puțină asemănare umană. Trebuia să-mi îndrept atitudinea față de datoria mea. Indiferent de capacitatea mea de lucru, biserica îmi încredințase această sarcină, așa că trebuia să încerc din răsputeri s-o fac bine și să-i dedic toată energia. Acum e un moment crucial să ne facem datoria. Dacă aș fi continuat să nu fac tot ce puteam și aș fi așteptat încheierea lucrării lui Dumnezeu ca să fac mai multe eforturi, ar fi fost prea târziu să mă căiesc. După acest gând, mi-am refăcut programul ca să lucrez cât de mult puteam. Când simțeam că voiam să lenevesc, mă rugam lui Dumnezeu și mă gândeam la cuvintele Lui, ceea ce mă făcea vigilentă și capabilă să mă răzvrătesc împotriva trupului. Mă rugam Lui înainte de orice sarcină, cerându-I să-mi scruteze inima, încercând să fac treabă bună și să nu fac lucrurile mecanic. Practicând astfel, m-am simțit în largul meu.

Deși am vrut să-mi fac datoria adecvat, uneori am lăsat de dorit. De pildă, într-o zi, verificam lucrarea de udare: un nou-venit încă avea multe noțiuni religioase, iar udătorul m-a rugat să-l ajut să le îndepărteze. La început, am vrut să fac tot ce puteam ca să ajut, oricât aș fi putut realiza. Însă, când am vorbit cu nou-venitul, am avut o cunoaștere găunoasă a câtorva probleme și n-am putut să am părtășie clară. Nu m-am putut abține să nu mă gândesc: „Am o înțelegere superficială a adevărului; asta-i tot ce pot realiza. Oricum conducătorul va urmări aceste probleme, îl voi lăsa pe el să le rezolve.” Dar el era ocupat și nu a putut veni, așa că ținea de noi să le rezolvăm. Știam că, în spatele acestei situații, era intenția lui Dumnezeu. Înainte, alegeam sarcini ușoare și simple în datoria mea, nu-mi dădeam toată silința și nu făceam tot ce puteam. De data asta, nu puteam să țin cont de trup sau să mă dedau la confort. Trebuia să fac tot ce-mi stătea în putință, oricât puteam să realizez. Apoi, sora care îmi era parteneră și cu mine am avut părtășie cu udătorul și am găsit cuvinte ale lui Dumnezeu și filme evanghelice legate de noțiunile religioase ale nou-venitului. După ce am discutat o vreme, tuturor ni s-a clarificat acest aspect al adevărului și, în final, problemele nou-venitului au fost rezolvate. Trecând prin această experiență, văd că unele lucruri pot părea dificile, dar, dacă mă bazez pe Dumnezeu și chiar plătesc un preț, pot obține rezultate. Dacă muncesc din greu și tot nu e suficient, atunci voi avea conștiința curată.

Uitându-mă la eșecurile unor frați și surori din jurul meu, am învățat câteva lecții, am reflectat asupra atitudinii avute față de datoria mea și am văzut cât de departe eram de a o face într-un mod care este conform standardului. De asemenea, am văzut cât de adânc înrădăcinată era natura mea mârșavă. Deși mă căiesc acum, tot nu îndeplinesc cerințele lui Dumnezeu. De acum înainte, trebuie să-I accept scrutarea și să încerc să-mi fac datoria într-un mod care este conform standardului!


33. Realocarea în datorie m-a dezvăluit

de Briana, Statele Unite

Făceam filmări în cadrul bisericii, dar, neavând multă treabă de ceva timp, conducătorul m-a realocat să ud nou-veniții. Mai târziu, din cauza necesităților lucrării video, am fost trimisă din nou să realizez videoclipuri, iar apoi, când nu era prea mult de lucru, am fost trimisă înapoi să ud nou-veniții. Am fost realocată de două ori în acest fel. Apoi, o soră mi-a spus: „Mergi acolo unde au nevoie de tine!” Atunci nu m-am gândit prea mult la asta. Dar, după mai puțin de o lună, lucrarea video iar s-a diminuat și m-am temut că în curând nu vom mai avea nevoie de atâția oameni și voi fi trimisă înapoi să ud nou-veniții. La gândul ăsta, mi s-a pus un nod în gât. De ce eram atât de inutilă? Cum a fost mai puțin de lucru și a fost nevoie de mai puțini oameni, eu am fost cea realocată. Eram dispensabilă pentru echipă. Dacă eram iar realocată, ce ar fi crezut ceilalți despre mine? S-ar fi întrebat de ce eu eram mereu realocată, iar alții nu? Ar fi crezut că s-a întâmplat pentru că nu eram bună și nu aveam un rol important în echipă. Gândurile astea chiar m-au tulburat și n-am vrut să înfrunt situația.

Odată, discutam despre problemele dintr-un film și toți își spuneau opiniile; a fost o discuție aprinsă. Dar, nici după ce m-am gândit mult timp, n-am avut nicio idee bună sau ceva de spus. Confuză, am rămas tăcută. Toți se implicau în discuție, dar eu nu contribuiam deloc. Mă simțeam de parcă nici nu existam. Mi-am spus: „Asta nu se poate. Trebuie să spun ceva. Trebuie să împărtășesc ceva perspicace, pentru ca ei să nu mă ignore.” Chiar mi-am frământat mintea și, în final, am reușit să exprim o idee, dar nimeni n-a acceptat-o. Eram foarte rușinată. Mi-am spus: „A fost atât de jenant – ce vor crede despre mine?” Trecuseră opt luni de când nu mai făcusem o lucrare video, abilitățile mele profesionale și înțelegerea principiilor erau mai slabe decât fuseseră când am părăsit echipa. Rămăsesem mult în urma celorlalți. Abilitățile de creare a filmelor se pot îmbunătăți doar prin studiu constant. Ceilalți au făcut tot timpul lucrări video și stăpânirea abilităților și a principiilor li s-a îmbunătățit, pe când eu am petrecut puțin timp pe ici, pe colo. Nu practicasem foarte mult timp într-un singur loc și nu eram foarte pricepută în niciun domeniu. Cum era mai puțin de lucru, eram prima care urma să fie realocată. Se descurcau bine și fără mine. După volumul de muncă, m-am gândit că supraveghetorul m-ar putea retrimite oricând să ud nou-veniții. Ideea asta chiar m-a tulburat și nu m-am putut abține să nu plâng. M-am întrebat: „De ce mi se întâmplă mereu asta?” Unii oameni din echipă aveau abilități profesionale, unii aveau capacitate de lucru, alții aveau experiență și făcuseră datoria asta o perioadă, unii erau foarte eficienți… Toți s-au remarcat într-un fel sau altul, dar, în ceea ce mă privește, calibrul meu nu era la fel de bun, nu eram pricepută ca ei, fiind mereu cu un pas în urma lor. Când volumul de lucru s-a redus și a fost nevoie de mai puțini oameni, eu am fost prima care a fost realocată, firește. Dacă aveam și eu un calibru deosebit și abilități similare, nu eram realocată tot timpul, dar, din păcate, n-aveam. De ce nu eram la fel de pricepută ca ceilalți? Gândindu-mă la asta, eram tot mai tristă și am început să-L înțeleg greșit pe Dumnezeu.

După aceea, chiar dacă îmi făceam datoria, nu mă simțeam motivată. Doar am urmat rutina impusă și eram mulțumită cu ce reușeam să fac. Nu m-am gândit cum să lucrez mai eficient ca să realizez mai multe. Nu m-am străduit să rezolv problemele întâlnite. Nu știam cât timp voi rămâne în echipă, așa că lăsam lucrurile cum erau. Eram neliniștită când liderul de echipă venea să-mi vorbească, gândindu-mă că poate îmi va spune că-mi realocă datoria. Inima îmi bătea repede până aflam că era doar o conversație de lucru normală. Asta se tot întâmpla mereu, fiecare zi devenind epuizantă. Dormeam suficient, dar tot ațipeam în timpul devoționalelor și nu câștigam luminare din cuvintele lui Dumnezeu. Știam că starea mea era greșită, așa că m-am rugat repede lui Dumnezeu, să caut și să reflectez la problema mea. Apoi, am citit cuvintele Lui, care m-au ajutat să mă înțeleg. Dumnezeu Atotputernic spune: „Care sunt principiile după care vă purtați? Ar trebui să vă purtați conform poziției voastre, să vă găsiți locul adecvat și să faceți bine datoria pe care se cuvine să o faceți; doar astfel sunteți persoane cu rațiune. De exemplu, dacă excelezi la anumite competențe profesionale și ai o bună înțelegere a principiilor, ar trebui să îți asumi responsabilitatea și să desfășori verificări adecvate în acest domeniu; dacă poți veni cu idei și perspective, inspirându-i pe ceilalți astfel încât să își îndeplinească mai bine îndatoririle, ar trebui să vii cu idei. Dacă poți să găsești locul potrivit pentru tine și să cooperezi armonios cu frații și surorile tale, îți vei îndeplini datoria – asta înseamnă să te porți conform poziției tale. Inițial, poate că doar ești capabil să oferi câteva idei, dar totuși vrei să oferi altceva și te trezești incapabil să o faci, în ciuda eforturilor mari. Când alții oferă acele lucruri, s-ar putea să te simți supărat și să nu vrei să auzi, să fii tulburat și să te simți constrâns în interior, și să te plângi de Dumnezeu și să spui că Dumnezeu este nedrept. Aceasta este ambiție. Ce fire este aceea care dă naștere ambiției într-o persoană? O fire arogantă dă naștere ambiției. Aceste stări pot apărea cu siguranță în voi în orice moment, iar dacă nu căutați adevărul pentru a le înlătura și nu aveți intrare în viață și nu vă puteți schimba în acest sens, atunci standardul la care puteți ajunge în datoria voastră și puritatea cu care o faceți vor fi scăzute, iar rezultatele nu vor fi nici ele foarte bune. Acest lucru nu înseamnă a vă face datoria conform standardului și înseamnă că Dumnezeu nu a câștigat slavă de la voi. Dumnezeu a oferit fiecărei persoane puncte forte și daruri diferite. Unii oameni au puncte forte în două sau trei domenii, alții au puncte forte într-un domeniu, iar alții nu au deloc puncte forte – dacă puteți aborda corect aceste chestiuni, atunci aveți rațiune. O persoană care are rațiune va putea să-și găsească locul, să se poarte conform poziției sale și să își facă bine îndatoririle. O persoană care nu își poate găsi niciodată locul este o persoană care are mereu ambiții. În inima ei, aceasta urmărește întotdeauna statutul și beneficiile. Nu este niciodată mulțumită de ceea ce are. Pentru a obține mai multe beneficii, se extinde cu lăcomie; vrea mereu să-și satisfacă dorințele extravagante. Crede că, dacă oamenii au daruri și un calibru bun, ar trebui să se bucure mai mult de harul lui Dumnezeu și că a avea unele dorințe extravagante nu reprezintă o greșeală. Are acest tip de persoană rațiune? Oare nu este lipsit de rușine să ai mereu dorințe extravagante? Oamenii care au conștiință și rațiune pot simți că este un lucru lipsit de rușine și pot căuta adevărul pentru a renunța la dorințele lor extravagante. Dacă cineva înțelege adevărul, nu va face aceste lucruri nesăbuite. Dacă speri să-ți îndeplinești datoria cu devotament, astfel încât să răsplătești iubirea lui Dumnezeu, aceasta nu reprezintă o dorință extravagantă. Acest lucru este conform conștiinței și rațiunii umanității normale. Este pe placul lui Dumnezeu. Dacă într-adevăr îți dorești să-ți faci bine datoria, trebuie mai întâi să stai în locul potrivit pentru tine și apoi să faci ceea ce poți cu toată inima, cu toată mintea, cu toată puterea și să faci lucrurile cât de bine posibil – acest lucru este conform standardului și există devotament în a îndeplini o datorie în acest mod. Asta este ceea ce ar trebui să facă o adevărată ființă creată” (Cuvântul, Vol. 3: Discursurile lui Hristos al zilelor de pe urmă, „Principiile care ar trebui să ghideze conduita unei persoane”). Cuvintele Lui mi-au arătat că eram descurajată fiindcă ambițiile și dorințele mele nu fuseseră îndeplinite. Ceilalți nu mă admirau sau prețuiau, iar eu nu reușeam să-mi schimb situația. L-am înțeles greșit pe Dumnezeu și m-am plâns de El, simțind că nu era suficient de bun ceea ce mi-a dat El. Lucrarea încetinind, datoria îmi fusese realocată de două ori și probabil urma o a treia realocare la nici o lună de la întoarcere. În situația asta, am simțit că eram cea mai slabă din echipă, cea dispensabilă, și că existența mea nu avea nicio valoare. Chiar nu puteam accepta realitatea asta și eram nefericită. În discuțiile despre lucrare, n-am vrut să par mediocră, așa că mi-am frământat mintea, încercând să exprim niște opinii utile și perspicace, dar sugestiile mi-au fost respinse și m-am simțit foarte umilită. Și să văd cât de în urmă erau aptitudinile mele față de ale celorlalți m-a indispus și m-a nemulțumit. Datoria mea tot realocându-se, credeam că nu eram deloc pricepută, că, oriunde mergeam, eram mereu mai prejos și că puteam fi realocată oricând. În secret, mă comparam cu ceilalți. Simțeam că toți aveau puncte forte, excelând într-un anumit domeniu, iar eu eram mediocră în toate privințele și aveam și un defect fatal; eram lentă în toate. Nedorind să înfrunt realitatea, m-am plâns că Dumnezeu nu mi-a dat un calibru bun. M-am simțit descurajată și nedreptățită și nu eram motivată în datorie. Dar, de fapt, Dumnezeu dă fiecăruia daruri, puncte forte și calibre diferite. Suntem predeterminați să facem diferite îndatoriri – e supus suveranității și rânduielilor Lui. O persoană rațională are o inimă supusă. Își ocupă postul și se face utilă. Dar eu nu m-am supus deloc; nu voiam să fiu cea din urmă dintre toți. Am urmărit un loc în inimile celorlalți, respectul și admirația lor, și am devenit negativă și m-am delăsat când nu le-am obținut. Chiar eram lipsită de rațiune! Dumnezeu nu mi-a dat un calibru mare, dar nici n-a cerut prea mult de la mine. El a vrut doar să găsesc postul potrivit și să mă dedic datoriei. Era suficient să fac doar ce puteam. Dar eram foarte arogantă și lipsită de rațiune. Nu eram pricepută la nimic și nu voiam să înfrunt realitatea. Aveam ambiții nebunești să devin un succes peste noapte, să câștig stima celorlalți. Am consumat multă energie și n-am reușit, simțindu-mă negativă. Mă chinuiam singură.

Apoi, m-am întrebat: „De ce invidiez darurile și punctele forte ale altora? De ce încerc mereu să câștig un loc în inimile oamenilor, vrând să nu rămân în urmă? Care este principala cauză?” Căutând, am găsit asta în cuvintele lui Dumnezeu: „Pentru antihriști, reputația și statutul sunt viața lor și scopul pe care îl urmăresc de-a lungul vieții lor. În tot ceea ce fac, primul lor gând este: «Ce se va întâmpla cu statutul meu? Și cu reputația mea? Oare această acțiune îmi va da o reputație bună? Îmi va ridica statutul în mintea oamenilor?» Acesta e primul lucru la care se gândesc, ceea ce e o dovadă amplă că au firea și esența antihriștilor – și din acest motiv iau lucrurile în considerare în acest fel. Se poate spune că, pentru antihriști, reputația și statutul nu sunt vreo cerință suplimentară, cu atât mai puțin lucruri care le sunt externe de care s-ar putea lipsi. Ele fac parte din natura antihriștilor, sunt în oasele lor, în sângele lor, sunt înnăscute în ei. Antihriștilor nu le e indiferent dacă dețin reputație și statut; nu aceasta e atitudinea lor. Atunci, care e atitudinea lor? Reputația și statutul sunt strâns legate de viețile lor de zi cu zi, de starea lor de zi cu zi, de lucrurile pe care le urmăresc zilnic. Pentru antihriști, statutul și reputația sunt viața lor. Indiferent de modul în care trăiesc, indiferent de mediul în care trăiesc, indiferent de munca pe care o fac, indiferent de lucrurile pe care le urmăresc, care sunt obiectivele lor, care este direcția vieții lor, totul se învârte în jurul faptului de a avea o bună reputație și un statut înalt. Și acest scop nu se schimbă; ei nu pot lăsa niciodată deoparte asemenea lucruri. Aceasta e adevărata față a antihriștilor și esența lor. […] Dacă simt că nu au obținut faimă, câștig sau statut, că nimeni nu-i admiră, nu-i privește cu respect sau nu-i urmează, devin abătuți, consideră că nu are rost să creadă în Dumnezeu, că acest lucru nu are nicio valoare și se întreabă, în sinea lor: «Am eșuat crezând în Dumnezeu în acest fel? Nu am nicio speranță?» Ei calculează adesea astfel de lucruri în inimile lor. Calculează cum își pot face un loc în casa lui Dumnezeu, cum pot avea o reputație înaltă în biserică, cum îi pot face pe oameni să-i asculte când vorbesc și să-i ridice în slăvi când acționează, cum îi pot face pe oameni să-i urmeze oriunde se află și cum pot să aibă o voce influentă în biserică și faimă, câștig și statut – chiar se concentrează la astfel de lucruri în inimile lor. Acestea sunt lucrurile pe care le urmăresc asemenea oameni” [Cuvântul, Vol. 4: Expunerea antihriștilor, „Punctul nouă (Partea a treia)”]. Dumnezeu ne revelează că antihriștii țin la prestigiu și la statut. În tot ce fac, se gândesc la locul lor în rândul celorlalți. Prestigiul și statutul devin viața lor și scopul pe care îl urmăresc. Dacă nu au prestigiu sau admirația oamenilor, se simt atât de descurajați, încât își pierd interesul față de orice. Nu mă comportam și eu la fel? Când datoria mi-a fost realocată de colo-colo, am simțit c-am devenit dispensabilă, de prisos, fără un statut, aparent lipsită de importanță, așa că eram foarte supărată. Când discutam probleme, n-am avut nicio idee utilă cu care să contribui și nimeni nu mi-a acceptat opiniile. Simțeam că-s cea mai slabă din echipă, că nimeni nu mă prețuiește sau admiră, și mi se părea că prezența mea n-are valoare. Am devenit slabă și negativă, înțelegându-L greșit pe Dumnezeu și plângându-mă de El. Prestigiul și statutul au devenit viața mea, simțindu-mă negativă, delăsându-mă și lipsindu-mi motivația când nu le-am obținut. Am ținut prea mult la lucrurile acestea. Le-am urmărit mereu pentru că am căzut pradă influenței otrăvurilor satanice, precum: „Țintește să te faci remarcat și să excelezi”, „Un om își lasă numele în urmă oriunde stă, așa cum gâsca scoate țipete oriunde zboară” și „Trăiește ca un erou printre oameni și treci în lumea umbrelor ca un spirit neînfricat.” Am crezut că astea sunt cele mai justificate scopuri în viață și că urmărirea lor înseamnă să ai aspirații. Am muncit foarte mult la școală. Deseori, am fost prima din clasă la teste din gimnaziu și liceu. Eram foarte apreciată și adesea lăudată de colegii și profesorii mei. M-am simțit foarte mulțumită. Alăturându-mă bisericii și preluând o datorie, am trăit tot după acele otrăvuri satanice și chiar am ținut la locul meu în inimile oamenilor, încercând mereu să-i fac să mă admire. Chiar dacă nu eram lideră de echipă sau supraveghetoare, trebuia să fiu importantă, să fiu aprobată de ceilalți. Când n-am obținut faimă, câștig și statut, ambițiile mele rămânând neîmplinite, m-am plâns și am fost nemulțumită de suveranitatea și rânduielile lui Dumnezeu. N-am spus-o, dar în inima mea m-am împotrivit lui Dumnezeu, am devenit negativă și m-am delăsat în datorie. Trăind după aceste otrăvuri satanice, mi-am provocat doar suferință și supliciu, și eram în conflict cu Dumnezeu, încercând să mă cert și să negociez cu El, punându-I la îndoială dreptatea și opunându-mă Lui fără să-mi dau seama. Dacă aș fi continuat așa, I-aș fi ofensat firea, iar El m-ar fi eliminat. M-am gândit la cuvintele lui Dumnezeu: „Oamenii nu trebuie sub nicio formă să nutrească ambiții sau visuri deșarte, nu trebuie să urmărească faimă, câștig și statut sau să caute să se ridice deasupra mulțimii. Cu atât mai mult, nu trebuie să caute să fie supraoameni sau personalități mărețe, să fie deasupra celorlalți și să-i facă pe alții să-i idolatrizeze. La aceasta tânjesc oamenii corupți și aceasta este calea Satanei; Dumnezeu nu îi mântuiește pe astfel de oameni. Dacă oamenii urmăresc neîncetat faimă, câștig și statut și refuză cu încăpățânare să se căiască, atunci sunt imposibil de mântuit și există un singur final pentru ei: eliminarea” (Cuvântul, Vol. 3: Discursurile lui Hristos al zilelor de pe urmă, „Îndeplinirea adecvată a datoriei necesită o cooperare armonioasă”). Înainte, nu realizam cât de grave sunt consecințele urmăririi reputației și statutului. Nu credeam că făceam un mare rău, ca un antihrist, că perturbam lucrarea bisericii, ci că doar eram negativă, slabă și supărată când nu puteam obține admirația celorlalți. Dar, apoi, am văzut că nu era deloc așa. Nu părea că făcusem vreun mare rău, dar eram nemulțumită de situația pregătită de Dumnezeu și mă plângeam mereu. În inima mea, mă întorceam împotriva Lui. Mă împotriveam lui Dumnezeu! M-am gândit la o soră cu care lucrasem înainte. La început, era entuziastă în datoria ei și a fost aleasă conducătoare, dar ulterior a fost demisă și realocată, pierzându-și statutul. Era mereu negativă, pentru că nu obținea admirația celorlalți. În final, L-a trădat pe Dumnezeu și a plecat. Evident, este atât de periculos ca oamenii să alerge mereu după prestigiu și statut și, dacă nu le sunt îndeplinite ambițiile, devin negativi, Îl înțeleg greșit pe Dumnezeu și se plâng de El. I se opun lui Dumnezeu și chiar Îl trădează. Atunci, mi-am dat seama că mă aflam într-o stare periculoasă. Voiam să nu mă mai răzvrătesc împotriva lui Dumnezeu și să mă împotrivesc Lui, să scap de constrângerile prestigiului și statutului.

Într-o zi, în devoționale, am citit câteva pasaje din cuvintele lui Dumnezeu: „Când Dumnezeu le cere oamenilor să-și facă bine datoria, El nu le cere să săvârșească un anumit număr de sarcini sau să ducă la capăt vreo realizare măreață și nici să îndeplinească vreo faptă inovatoare. Ceea ce vrea Dumnezeu este ca oamenii să fie în stare să facă tot ce pot într-un mod practic și să trăiască după cuvintele Sale. Dumnezeu nu are nevoie ca tu să fii măreț sau nobil ori să săvârșești vreo minune, și nici nu vrea să vadă surprize plăcute în tine. El nu are nevoie de astfel de lucruri. Tot ce are nevoie Dumnezeu este ca tu să practici conform cuvintelor Sale într-o manieră realistă. După ce ai înțeles cuvintele lui Dumnezeu, acționează după ele și pune-le în aplicare sau, după ce ai auzit cuvintele lui Dumnezeu, amintește-ți-le bine și, când vine timpul să practici, fă acest lucru conform cuvintelor lui Dumnezeu. Lasă-le să devină viața ta, realitățile tale și ceea ce trăiești. Astfel, Dumnezeu va fi mulțumit” (Cuvântul, Vol. 3: Discursurile lui Hristos al zilelor de pe urmă, „Îndeplinirea adecvată a datoriei necesită o cooperare armonioasă”). „Dacă Dumnezeu te-a făcut prost, atunci există un sens în prostia ta; dacă El te-a făcut inteligent, atunci există un sens în inteligența ta. Indiferent ce puncte forte ți-a dat Dumnezeu, la orice te pricepi, oricât de mare ar fi IQ-ul tău, Dumnezeu a avut scopul Său făcând așa. Toate aceste lucruri au fost predeterminate de Dumnezeu. Rolul pe care îl joci în viața ta și datoria pe care o poți face au fost, de asemenea, predeterminate de Dumnezeu cu mult timp în urmă. Unii oameni văd că alții au puncte forte pe care ei nu le au și se simt indignați. Ei vor să schimbe lucrurile învățând mai mult, văzând mai mult și fiind mai sârguincioși. Dar există o limită la ceea ce pot realiza, indiferent cât de sârguincioși sunt, și nu-i pot depăși pe cei cu daruri și puncte forte. Indiferent cât de mult efort depui este inutil. Orice a predeterminat Dumnezeu să fii, asta ești. El dă fiecăruia daruri și puncte forte diferite și nimeni nu poate face nimic pentru a schimba acest lucru. La orice te pricepi, acolo ar trebui să depui mai mult efort. Orice datorie ți se potrivește este datoria pe care ar trebui să o faci. Nu încerca să te forțezi să faci lucruri la care nu te pricepi și nu-i invidia pe alții. Fiecare are funcția sa. Nu crede că poți face totul bine sau că ești desăvârșit și mai bun decât alții. Nu dori mereu să-i înlocuiești pe alții și să te pui în evidență. Aceasta este o fire coruptă. Sunt unii care cred că nu pot face nimic bine și că nu au deloc puncte forte. Dacă așa stau lucrurile, ar trebui să fii doar o persoană care ascultă și se supune într-o manieră practică. Execută bine lucrurile pe care ești capabil să le faci și dă tot ce ai mai bun. Este suficient. Dumnezeu va fi mulțumit” (Cuvântul, Vol. 3: Discursurile lui Hristos al zilelor de pe urmă, „Principiile care ar trebui să ghideze conduita unei persoane”). Am văzut din cuvintele Lui că intenția Sa nu e ca noi să devenim oameni importanți, ci să ne purtăm și să ne facem îndatoririle conform posturilor noastre și într-un mod pragmatic, să ne concentrăm să-I practicăm cuvintele și să fim ființe create ascultătoare. Calibrele și capacitățile noastre de lucru se află sub suveranitatea și rânduielile lui Dumnezeu. Trebuia să învăț să accept și să mă supun, să valorific tot ce îmi dăduse Dumnezeu, folosindu-mi punctele forte, dându-mi silința. Nu eram la fel de pricepută ca toți ceilalți, dar nu eram incapabilă să fac lucrarea. Întrucât biserica a rânduit ca eu să fac datoria asta, trebuia să mă străduiesc cu statornicie și să fac tot ce-mi stătea în putință. În discuțiile despre lucrare, trebuia să vorbesc doar despre ce înțelegeam. Dacă nu înțelegeam sau nu cunoșteam principiile, trebuia să caut și să am părtășie cu ceilalți, să le ascult ideile și să învăț din punctele lor forte, ca să-mi compensez slăbiciunile. La acest gând, mi s-a luminat inima având o cale și o direcție pentru practică. Înainte credeam că a fi realocată era ceva jenant. Când se întâmpla, simțeam că asta dovedea că eram cea mai slabă, neputând aborda situația cum trebuie. Dacă mă gândesc, era o problemă legată de perspectiva mea. Dumnezeu oferă fiecăruia diferite daruri, puncte forte și calibre și are cerințe diferite față de fiecare. E adevărat că nu eram prea pricepută, așadar, când echipa nu avea mult de lucru, biserica mi-a realocat datoria pe baza punctelor mele forte, conform principiilor și în beneficiul lucrării bisericii. Ar trebui să abordez acest lucru corect. În plus, când ne evaluează, Dumnezeu nu analizează doar dacă putem face bine o sarcină, ci dacă urmărim adevărul, dacă ne supunem cu adevărat Lui, și suntem loiali în datorie. La acest gând, mi s-a luminat inima și nu m-am mai simțit constrânsă. Și am știut exact ce ar trebui să urmăresc. M-am rugat lui Dumnezeu: „Dumnezeule, Îți mulțumesc că m-ai luminat și m-ai ajutat să-Ți înțeleg intenția. Nu știu când voi fi realocată, dar sunt gata să mă supun suveranității și rânduielilor Tale. Oriunde îmi fac datoria, vreau doar să mă străduiesc să Te mulțumesc!”

Schimbându-mi mentalitatea, mi s-a schimbat și starea când îmi făceam datoria. Mereu credeam că nu sunt ca toți ceilalți, că eram doar un membru temporar al echipei care putea pleca oricând. Mă credeam mai prejos și n-aveam simțul apartenenței. M-am simțit înstrăinată de Dumnezeu, L-am înțeles greșit și nu m-am dedicat datoriei. Dar, de astăzi, nu mai simt asta. Indiferent unde sau cât timp fac o datorie, e din intenția bună a lui Dumnezeu, deci trebuie să învăț să mă supun. Chiar dacă va trebui să plec mai târziu, chiar acum fac filme și trebuie să mă străduiesc în fiecare zi, să pun suflet în datoria mea și în fiecare situație experimentată. Când mi-am făcut datoria din nou, mă rugam adesea lui Dumnezeu, cerându-I să mă îndrume să devin mai eficientă. Mă gândeam și la ce probleme existau în lucrare, ca să pot sintetiza și rectifica abaterile rapid. Când nu înțelegeam principii, căutam de la ceilalți și aveam părtășie cu ei. Când îmi făceam datoria astfel, mă simțeam liniștită și mai aproape de Dumnezeu.

Mai târziu, la o adunare, am citit un pasaj din cuvintele lui Dumnezeu, care m-a mișcat mult. Dumnezeu Atotputernic spune: „Ce ar trebui să facă oamenii când este vorba despre suveranitatea lui Dumnezeu peste sorțile lor și despre rânduielile Lui cu privire la acestea? (Să se supună orchestrărilor și rânduielilor lui Dumnezeu.) În primul rând, ar trebui să cauți motivul pentru care Creatorul a rânduit acest tip de soartă și mediu de viață pentru tine, de ce te face să întâlnești și să experimentezi anumite lucruri și de ce soarta îți este așa cum este. De aici ar trebui să înțelegi după ce tânjește inima ta și de ce are nevoie și să ajungi să cunoști suveranitatea și rânduielile lui Dumnezeu. După ce înțelegi și cunoști aceste lucruri, ceea ce ar trebui să faci este să nu faci propriile alegeri, să nu fii sfidător, să nu refuzi, să nu te împotrivești sau să nu încerci să scapi – și, bineînțeles, nici să nu încerci să te târguiești cu Dumnezeu. În schimb, ar trebui să te supui. De ce ar trebui să te supui? Fiindcă ești o ființă creată, nu îți poți orchestra soarta și nu poți deține suveranitate asupra acesteia. Dumnezeu are decizia finală cu privire la soarta ta. Confruntat cu soarta ta, ești pasiv și nu poți face alegeri. Singurul lucru pe care ar trebui să-l faci este să te supui. Nu ar trebui să faci propriile alegeri cu privire la soarta ta sau să o eviți, nu ar trebui să te târguiești cu Dumnezeu și să te simți potrivnic sau să te plângi. Desigur, în special, nu ar trebui să spui lucruri precum: «Soarta pe care Dumnezeu mi-a rânduit-o este rea. Este nefericită și este mai rea decât soarta celorlalți» sau «Soarta mea este rea și nu pot să mă bucur deloc de fericire sau prosperitate. Dumnezeu a rânduit lucrurile prost pentru mine.» Aceste cuvinte reprezintă judecăți și, rostindu-le, îți depășești poziția. Nu sunt cuvinte care ar trebui rostite de o ființă creată și nu reprezintă perspective sau atitudini pe care o ființă creată ar trebui să le aibă. În schimb, ar trebui să renunți la aceste diferite înțelegeri, definiții, puncte de vedere și priceperi false cu privire la soartă. În același timp, ar trebui să fii capabil să adopți o atitudine și o poziție corectă, astfel încât să te supui tuturor lucrurilor care se vor întâmpla ca parte a sorții pe care Dumnezeu a rânduit-o pentru tine. Nu ar trebui să te opui și, cu siguranță, nu ar trebui să fii demoralizat și să te plângi că Cerul nu este corect, că Dumnezeu a rânduit lucrurile prost pentru tine și nu te-a aprovizionat cu tot ce este mai bun. Când este vorba despre soartă, ființele create nu au niciun drept să aleagă; Dumnezeu nu ți-a dat acest tip de obligație și nu ți-a oferit acest tip de drept. Prin urmare, n-ar trebui să încerci să faci alegeri, să te cerți cu Dumnezeu sau să ai solicitări suplimentare de la El. Indiferent care sunt rânduielile lui Dumnezeu, ar trebui să te adaptezi la ele și să te confrunți cu ele în consecință. Ar trebui să înfrunți, să încerci să experimentezi și să apreciezi orice a rânduit Dumnezeu. Ar trebui să te supui pe deplin tuturor lucrurilor pe care ar trebui să le experimentezi și pe care ți le-a rânduit Dumnezeu. Ar trebui să urmezi soarta pe care Dumnezeu ți-a rânduit-o. Chiar dacă nu-ți place un lucru sau dacă suferi din această cauză ori dacă îți pune la încercare și îți strivește demnitatea și mândria, atât timp cât este ceva ce ar trebui să experimentezi, ceva ce Dumnezeu a orchestrat și a rânduit pentru tine, ar trebui să te supui acestui lucru și nu poți face nicio alegere. Deoarece soarta oamenilor a fost rânduită de Dumnezeu și El are suveranitate peste ea, nu poate fi negociată cu El. Prin urmare, dacă oamenii sunt rezonabili și au rațiunea umanității normale, nu ar trebui să se plângă mereu că soarta lor este rea; cu atât mai mult, nu ar trebui să-și abordeze datoria, viața, calea pe care merg în credința lor în Dumnezeu, toate situațiile pe care Dumnezeu le-a rânduit sau cerințele Lui față de om cu o atitudine demoralizată pentru că simt că soarta lor este rea” [Cuvântul, Vol. 6: Despre urmărirea adevărului, „Cum să urmărești adevărul (2)”]. Contemplarea cuvintelor Lui mi-a arătat mai clar cum să abordez suveranitatea și rânduielile lui Dumnezeu. Destinele noastre sunt în mâinile Lui. În ce fel de familie ne naștem, ce fel de educație primim, darurile și punctele noastre forte, când venim la biserică și preluăm o datorie, ce datorie facem, toate sunt conduse și rânduite de Dumnezeu și sunt din buna Lui intenție. Înainte, nu înțelegeam de ce eram transferată mereu, dar, gândindu-mă bine, am văzut că era ceea ce aveam nevoie. Fără aceste experiențe, n-aș fi văzut cât de mare era dorința mea de prestigiu și statut. Aș crede în continuare că m-am schimbat puțin, fără să știu cât de puternic sunt ancorată în filosofiile Satanei, că ele m-au făcut să pierd rațiunea umanității normale, să mă cert cu Dumnezeu și să mă opun Lui, și n-aș vedea că aș fi eliminată dacă aș continua să le urmăresc. Trecând prin asta, mi-am clarificat opiniile false despre urmărirea prestigiului și statutului și am realizat că nu e calea cea dreaptă, ci una prin care Satana poate corupe și răni oamenii. Am învățat și că ar trebui să-mi abordez corect calibrul, să accept și să mă supun suveranității și rânduielilor lui Dumnezeu, să pot sta la postul meu și să fiu o ființă creată rațională. Indiferent dacă voi fi realocată sau ce datorie voi face, trebuie să mă supun suveranității și rânduielilor lui Dumnezeu, să caut intenția Lui, să mă adaptez, să experimentez și să mă concentrez la fiecare situație rânduită de El și să mă străduiesc să câștig ceva, să mă cunosc prin intermediul lor.


34. În spatele destrămării unei familii

de Xiaoqiu, China

Soțul meu și cu mine am acceptat lucrarea lui Dumnezeu Atotputernic din zilele de pe urmă în mai 2012. Citeam cuvintele lui Dumnezeu, cântam împreună imnuri de laudă pentru Dumnezeu mereu și mă simțeam atât de fericită și împlinită. În scurt timp, mi-am asumat o datorie în biserică și ieșeam frecvent pentru a participa la adunări și a predica Evanghelia. Soțul meu mă susținea cu adevărat. Dar, mai târziu, familia mea a început să încerce să mă împiedice să-mi practic credința din cauza asupririi Partidului Comunist și, din acel moment, viața noastră care fusese cândva armonioasă și pașnică a fost complet spulberată.

Într-o zi, fratele meu mai mare ne-a sunat și mi-a spus că a văzut la știri că guvernul lua măsuri severe împotriva credincioșilor în Dumnezeu Atotputernic, arestându-i și condamnându-i apoi la închisoare. El a spus: „Dacă o persoană este credincioasă, generațiile sale viitoare sunt și ele afectate. Copiii acesteia nu pot intra la universitate și atunci perspectivele lor de lucru sau un viitor bun sunt distruse. Nu poți continua să practici această religie.” Soțul meu lucra la o școală și, când a auzit ce spusese fratele meu, mi-a spus cu îngrijorare: „Credința este un lucru bun, dar Partidul Comunist arestează credincioșii ca un nebun. Până și viitorul copiilor noștri va fi afectat. Nu vreau să mai practic această religie și ar trebui să încetezi să mai participi la adunări. Dacă vrei să-L urmezi pe Dumnezeu, fă-o, pur și simplu, în secret acasă.” Am răspuns: „Oare mai pot fi numită credincioasă dacă nu merg la adunări? Pot afla adevărul în acest fel? Credința în Dumnezeu și urmărirea adevărului – aceasta este calea cea dreaptă în viață. Trebuie să particip la adunări.” Văzând că nu mă clintesc, a luat un taburet și o lanternă și le-a rupt de furie. În ziua următoare, după ce a venit acasă de la școală, mi-a spus: „Am avut o ședință la școală astăzi. Comitetul Central a emis un document oficial în care scrie că persoanele care cred în Dumnezeu Atotputernic sunt considerate criminali politici și sunt ținta unei represiuni naționale majore. Profesorii și familiile lor nu au voie să aibă o religie și oricine e descoperit ca fiind religios va fi expulzat și trecut pe lista neagră în ceea ce privește angajarea. Copiii lor nu vor avea voie să intre la facultate – nicio școală nu îi va accepta. Nu poți continua să-ți practici religia. Dacă cineva află și te raportează, îmi voi pierde slujba și viitorul copiilor noștri va avea de suferit. Asta ne va distruge familia.” Auzindu-l spunând asta, mă gândeam că avem nevoie de salariul soțului meu pentru a ne acoperi cheltuielile familiei. Dacă ar fi fost realmente concediat din cauza credinței mele, cum ne-am descurca? Și nu m-ar urî oare copiii noștri dacă nu ar putea intra la universitate sau nu ar putea găsi un loc de muncă? Aceste gânduri erau cu adevărat supărătoare pentru mine, așa că L-am strigat pe Dumnezeu în inima mea, cerându-I să mă îndrume să-I înțeleg intenția. După rugăciunea mea, m-am gândit la ceva din cuvintele lui Dumnezeu: „Soarta omului este controlată de mâinile lui Dumnezeu. Ești incapabil de a te controla pe tine însuți: chiar dacă omul întotdeauna se agită și își ocupă timpul cu lucruri în beneficiul propriu, el rămâne incapabil de a se controla. Dacă ai putea să-ți cunoști propriile perspective, dacă ai putea să-ți controlezi propria soartă, te-ai mai numi ființă creată?” (Cuvântul, Vol. 1: Arătarea și lucrarea lui Dumnezeu, „Restaurarea vieții normale a omului și conducerea lui către o destinație minunată”). Gândindu-mă la asta, am putut vedea că destinele oamenilor sunt în întregime în mâinile lui Dumnezeu. Orice slujbă ar fi să aibă soțul meu sau ce fel de viitor au copiii noștri depinde de suveranitatea și rânduielile lui Dumnezeu – aceste lucruri nu sunt la latitudinea niciunei persoane. Nu puteam renunța la credința mea ca să le protejez slujbele sau viitorul. M-am simțit pregătită să las viitorul nostru în mâinile lui Dumnezeu și să mă supun orchestrărilor Sale. Nu m-am simțit la fel de îngrijorată când m-am gândit la asta în această manieră și am continuat să particip la adunări și să-mi fac datoria ca de obicei.

Apoi, într-o zi din iulie 2013, am fost arestată împreună cu alte câteva surori în timp ce eram într-o adunare. În acea seară, căpitanul Zhao de la secția de poliție m-a interogat, cerând să afle: „Cine v-a convertit? Cine este conducătorul bisericii tale?” Nu am răspuns. Atunci a continuat: „Soțul tău mi-a fost profesor. Spune-mi totul despre biserică și te pot lăsa să te întorci acasă, având în vedere că el mi-a fost profesor.” Mi-am dat seama că acesta era unul dintre trucurile Satanei de a încerca să mă facă să vând frații și surorile și să-L trădez pe Dumnezeu – nu puteam să mă las păcălită. M-am rugat în tăcere lui Dumnezeu iar și iar, cerându-I să vegheze asupra mea și să mă ajute să rămân fermă în mărturia mea. După aceea, l-am ignorat pe căpitanul Zhao, indiferent ce m-a întrebat. A sfârșit prin a mă duce înapoi într-o cameră de detenție. În dimineața următoare, un ofițer de la Biroul Municipal de Securitate Publică a venit să mă interogheze. Am fost surprinsă să văd că era vărul meu. Văzând că sunt eu, i-au ieșit ochii din orbite de furie și a spus, arătând spre mine: „Ce șoc! Ești religioasă? Când ai început să crezi? Cine te-a convertit?” L-am ignorat. A mai spus și alte lucruri hulindu-L pe Dumnezeu, apoi a continuat: „Guvernul național a emis documente oficiale cu mult timp în urmă spunând că, dacă găsește pe cineva care crede în Dumnezeu Atotputernic, trei generații din urmașii săi sunt implicate. Fiul tău mai mare tocmai a absolvit facultatea și își caută de lucru, iar mezinul este pe cale să meargă la facultate. Trebuie să te gândești la viitorul copiilor tăi. Partidul Comunist este atât de puternic – a insista să crezi având în vedere asta este ca și cum un ou ar încerca să spargă o piatră. Trebuie să renunți la asta!” Auzind toate acestea, mă gândeam că practicarea în continuare a credinței mele va afecta cu siguranță viitorul copiilor mei. Plătisem un preț destul de mare pentru educația lor – nu ar fi oare în zadar toți acești ani de sânge al inimii mele, dacă într-adevăr nu și-ar putea găsi un loc de muncă în cele din urmă? Acesta era un gând cu adevărat dureros pentru mine. M-am rugat lui Dumnezeu, cerându-I să vegheze asupra inimii mele și să mă îndrume să-I înțeleg intenția, să știu ce ar trebui să fac. Atunci mi-a venit în minte acest pasaj din cuvintele lui Dumnezeu: „Din momentul în care vii plângând pe această lume, începi să îți îndeplinești responsabilitățile. De dragul planului lui Dumnezeu și al predestinării Lui, îți joci rolul și îți începi călătoria vieții. Oricare ar putea fi trecutul tău și oricare ar putea fi drumul care te așteaptă, în orice caz, nimeni nu poate scăpa de orchestrările și rânduielile Cerului și nimeni nu-și poate controla propria soartă, deoarece doar Cel care e suveran peste toate lucrurile este capabil de o asemenea lucrare. […] Inima și duhul omului sunt la îndemâna lui Dumnezeu și tot ce ține de viața lui este văzut de ochii lui Dumnezeu. Indiferent dacă crezi sau nu toate acestea, oricare și toate lucrurile, fie vii sau moarte, se vor muta, schimba, reînnoi și dispărea în concordanță cu gândurile lui Dumnezeu. Acesta este modul în care Dumnezeu deține suveranitate asupra tuturor lucrurilor” (Cuvântul, Vol. 1: Arătarea și lucrarea lui Dumnezeu, „Dumnezeu este sursa vieții omului”). Din cuvintele lui Dumnezeu, am putut vedea că absolut toate lucrurile sunt în mâinile Sale, așa că nu includeau acestea totodată viitorul și soarta fiilor mei? Dumnezeu hotărăște dinainte cât de mult suferă și ce fel de lucrare face cineva în viață. Nu mă puteam frământa din cauza acestor lucruri. Și oricât de grozave sunt educația și slujba cuiva în lume, nu înseamnă că va avea un viitor și o soartă bună. Fără a crede în Dumnezeu, fără a accepta mântuirea lui Dumnezeu, o persoană va muri, pur și simplu, în marile catastrofe când acestea vor veni și nu va avea niciun viitor despre care să vorbească. A veni înaintea lui Dumnezeu, a accepta adevărul și a fi mântuit de Dumnezeu este singura modalitate de a avea cu adevărat un viitor. Așa că i-am spus vărului meu: „Oricare ar fi viitorul fiilor mei, aceasta este soarta lor – nu depinde de nimeni. Credința mea în Dumnezeu și urmărirea adevărului reprezintă calea cea dreaptă și sunt complet hotărâtă să o urmez. Nu te obosi să-mi dai sfaturi!” El nu a răspuns când a văzut cât de hotărâtă eram să-mi păstrez credința. M-au ținut acolo o zi și o noapte, apoi m-au trimis înapoi acasă.

Imediat ce m-am întors acasă, soțul meu a luat un taburet și era pe cale să mă lovească cu el, dar fiul nostru mai mare l-a oprit. Înjurându-mă, soțul meu a spus: „Din cauza credinței tale, am fost complet dezonorat, iar viitorul fiilor noștri va fi distrus de tine mai devreme sau mai târziu. Dacă păstrezi această credință, te voi omorî în bătaie!” Văzându-l în starea aceea, m-am gândit, în sinea mea, că aparent legătura noastră de cuplu era prea slabă pentru a face față oricărei greutăți reale. Când am fost arestată pentru credința mea și asta i-a afectat propriile interese și reputația, el m-a amenințat că mă bate. În ce fel era aceasta dragostea dintre un soț și o soție? Sora mea mai mică era la noi acasă în acel moment și a spus: „Nu poți să renunți, pur și simplu, la credința ta? Dacă vei continua cu asta, vei distruge viitorul fiilor tăi!” Le-am spus: „Tot ce fac este să merg la adunări și să citesc cuvintele lui Dumnezeu. Aceasta este calea cea dreaptă de urmat în viață – nu am făcut nimic rău. Cum ar putea asta să compromită viitorul copiilor mei? Partidul Comunist este cel care asuprește credincioșii și nici măcar nu le cruță familiile. În cazul în care copiii noștri nu își pot găsi locuri de muncă în viitor, asta este din cauza Partidului Comunist. De ce nu puteți deosebi binele de rău?” Apoi fratele meu mai mic l-a sunat pe soțul meu și i-a spus: „Dacă sora mea continuă să urmeze acea religie, rupe-i picioarele. Apoi vezi cum reușește să meargă la acele adunări.” Iar soția lui a spus cu răutate: „Omoar-o în bătaie dacă ea continuă cu asta. Partea noastră de familie nu va încerca să regleze conturile cu tine.” Mi s-a răcit inima. Am crezut că familia mea avea să fie înțelegătoare cu mine. Nu mi-am imaginat niciodată că ar asculta de Partidul Comunist, că aveau să devină atât de lipsiți de inimă doar pentru a-și proteja propriile interese și că nici măcar nu le-ar păsa dacă trăiam sau muream, pentru a mă împiedica să-mi practic credința. Unde le era umanitatea? A doua zi, fratele meu mai mare l-a sunat pe soțul meu și i-a spus: „Dacă sora mea își păstrează religia, vom rupe legăturile cu ea. Te voi susține dacă vrei să divorțezi. Nu-i lăsa nimic și dă-o afară. Vezi cum se descurcă după aceea.” Pe la amiază, vărul meu a venit cu o mașină de poliție și i-a spus soțului meu să mă supravegheze și să mă împiedice să-mi practic credința, altfel toată familia ar fi implicată. Soțul meu mi-a spus: „De dragul copiilor noștri și al acestei familii, astăzi trebuie să-l privești în ochi pe vărul tău și să declari că renunți la credința ta.” I-am spus: „A-L urma pe Dumnezeu este un lucru absolut firesc și justificat. Nu voi renunța la credința mea.” Văzând că nu mă poate face să mă clintesc, a spus furios: „Dacă insiști să crezi în Dumnezeu și nu ții cont de viitorul copiilor noștri, va trebui să divorțez de tine.” A obținut un acord de divorț și mi-a spus să-l semnez. În acord scria că voi pleca fără să iau nimic cu mine. Am muncit amândoi atât de mult pentru a ne întemeia căminul – cum aș trăi dacă aș pleca cu mâinile goale? Dar apoi m-am gândit din nou la modul în care Dumnezeu a hotărât deja cât de mult va suferi o persoană în viața ei și, orice ar fi, nu mă puteam opri să cred în Dumnezeu, trebuia să-mi păstrez credința și să continui să urmăresc adevărul. Eram pe punctul de a semna, iar apoi soțul meu a observat că nu aveam nicio intenție să cedez, așa că a spus: „Hai să nu divorțăm, atunci. Dacă vrei să fii credincioasă, nu te pot opri. Pur și simplu, continuă s-o faci.” Așa a spus, dar, în realitate, a început să mă controleze din ce în ce mai mult. Acasă nu mă lăsa să spun cuvântul „Dumnezeu” și mă lovea de câte ori spuneam ceva ce nu-i plăcea. A încetat să mai meargă în vacanțe și doar a rămas acasă să mă supravegheze. Când m-a văzut citind cuvintele lui Dumnezeu, mi-a înșfăcat cartea cuvintelor lui Dumnezeu și a spus: „Dacă mai văd asta încă o dată, ard această carte!” Pentru o vreme, nu am putut să ies la adunări, să am vreo legătură cu frații și surorile sau să citesc cuvintele lui Dumnezeu acasă. Nu aveam absolut nicio libertate.

Într-o seară, m-am furișat în dormitorul nostru pentru a citi cuvintele lui Dumnezeu, când soțul meu a dat buzna și a spus foarte agresiv: „Încă îndrăznești să citești asta! Dacă ești arestată din nou, slujba mea și viitorul copiilor noștri sunt distruse! Partidul Comunist este capabil de absolut orice.” I-am spus: „Doar citesc cuvintele lui Dumnezeu. Cum ar putea asta să afecteze viitorul tău și al fiilor noștri?” În mod șocant, a alergat și m-a prins de gât cu ambele mâini, strângând și spunându-mi: „O să te sugrum, pur și simplu, și termin cu asta!” Nu eram suficient de puternică pentru a mă elibera și nu am reușit să scot niciun cuvânt. Nu mi-a dat drumul până când nu am încetat să mai respir și nici nu mă mai mișcam. Gâfâiam și aveam atât de multă durere în suflet. Am simțit că a fi credincios în China și a merge pe calea cea dreaptă era mult prea dificil. Am fost arestată de Partidul Comunist, familia mea îmi stătea în cale, nu-mi mai puteam îndeplini datoria, iar acum fusesem privată chiar și de dreptul meu de a citi cuvintele lui Dumnezeu. Ce sens mai avea viața mea? Am simțit că ar fi mai bine să mor. Am luat briciul soțului meu, plănuind să-mi tai venele, să mă sinucid. Apoi, dintr-o dată, acest pasaj din cuvintele lui Dumnezeu mi-a venit în minte: „Astăzi, majoritatea oamenilor nu au această cunoaștere. Ei cred că suferința este fără valoare și că lumea îi respinge, viața lor de familie este tulburată, Dumnezeu nu îi consideră mulțumitori, iar perspectivele lor sunt sumbre. Unii oameni chiar își doresc să moară când suferă într-o anumită măsură. Aceasta nu este dragoste adevărată pentru Dumnezeu; astfel de oameni sunt lași, nu au perseverență, nu au coloană vertebrală și sunt incompetenți! Dumnezeu este nerăbdător ca omul să-L iubească, dar cu cât omul Îl iubește mai mult, cu atât este mai mare suferința omului și, cu cât omul Îl iubește mai mult, cu atât sunt mai mari încercările omului. […] Astfel, în timpul acestor zile de pe urmă, voi trebuie să aduceți mărturie pentru Dumnezeu. Indiferent cât de mare este suferința voastră, ar trebui să mergeți chiar până la capăt și, chiar și la ultima suflare, tot trebuie să fiți loiali lui Dumnezeu și să vă lăsați la mila orchestrării lui Dumnezeu; numai asta înseamnă a-L iubi cu adevărat pe Dumnezeu și doar aceasta e mărturie puternică și răsunătoare” (Cuvântul, Vol. 1: Arătarea și lucrarea lui Dumnezeu, „Doar prin experimentarea încercărilor dureroase poți cunoaște frumusețea lui Dumnezeu”). Datorită cuvintelor lui Dumnezeu care m-au trezit exact la momentul potrivit, nu am făcut lucrul acela prostesc. Am vrut să mă sinucid pentru că eram nefericită și chinuită, incapabilă să îndur abuzul. Câtă lașitate din partea mea! Eram atât de lipsită de credință și nu aveam deloc mărturie. Dumnezeu speră ca oamenii să nu-și piardă credința în El atunci când trec prin durere și necazuri, ca ei să poată aduce mărturie pentru El. Cum aș putea aduce mărturie dacă aș muri? Nu aș ajunge de râsul Satanei? Dându-mi seama de asta, am hotărât că oricât m-ar persecuta soțul și rudele mele și ar încerca să-mi împiedice credința în viitor, oricât aș avea de suferit, atâta timp cât îmi mai rămâne o singură suflare, îmi voi trăi bine viața și Îl voi urma pe Dumnezeu până la capăt. Dar pentru că, după arestarea mea, am fost supravegheată de poliție și constrânsă de familia mea, nu am fost capabilă să trăiesc o viață bisericească adecvată timp de trei ani. A trebuit să mă furișez în casa tatălui meu pentru a citi în secret cuvintele lui Dumnezeu acolo. Apoi, în vara lui 2016, am luat, în sfârșit, legătura cu frații și surorile. Am putut să reiau o viață bisericească și să-mi asum din nou o datorie.

Mai târziu, soțul meu tot continua să mă persecute. Îmi amintesc că odată, după ce m-am întors de la o adunare, m-a dus la casa fratelui meu mai mare, unde am văzut că era cu ceilalți doi frați ai mei și soțiile lor – toți se încruntau la mine. Știam că vor încerca din nou să mă forțeze să renunț la credința mea, așa că am spus o rugăciune în gând, rugându-L pe Dumnezeu să mă îndrume astfel încât, orice mi-ar fi făcut, să nu fiu constrânsă de ei. Fratele meu mai mare s-a uitat urât la mine și a spus: „Partidul Comunist este ateu. A suprimat credințele religioase în toți acești ani și nimeni nu îl poate schimba. Crezând în Dumnezeu sub conducerea Partidului vei ajunge cu siguranță să fii arestată, iar restul familiei va fi, de asemenea, implicat. Nu o cauți, pur și simplu, cu lumânarea?” Cumnatul meu a continuat: „Fiul meu a susținut examenul de admitere la facultate și a trebuit să completeze chestionarul de antecedente politice, iar în el au întrebat despre eventualii membri religioși ai familiei. Poliția a găsit înregistrarea despre credința ta în Dumnezeu Atotputernic și nu l-a lăsat să treacă. A trebuit să-mi folosesc conexiunile și să trimit cadouri – a fost nevoie de o grămadă de eforturi, iar apoi abia a reușit să intre. În China, dacă cineva crede în Dumnezeu, întreaga familie este târâtă în asta. Trebuie să renunți la credința ta!” Apoi fratele meu mai mic m-a întrebat: „Nu poți să te gândești puțin la familia noastră, la viitorul fiilor tăi? Nu mai crede în Dumnezeu! Ce se va întâmpla dacă renunți la credința ta? Te va ucide?” Așa că le-am spus: „Știți ce este un viitor bun? Credeți că a avea un loc de muncă bun, a avea mâncare și îmbrăcăminte bună înseamnă a avea un viitor bun? Dezastrele cresc tot timpul și oricine nu este credincios va cădea în ele. Doar cei care cred în Dumnezeu și sunt mântuiți de El vor supraviețui și numai ei vor avea un viitor și o soartă bună.” Soțul meu a răspuns: „Nu știu ce se va întâmpla mai târziu – pot doar să văd ce este chiar în fața mea. Aceasta este politica actuală a Partidului Comunist – dacă ești credincios, te vor aresta, îți vor lua locul de muncă și familia aceasta va fi și ea implicată. În toți acești ani, nimeni nu a reușit să schimbe această politică a lor și ei sunt mult mai puternici decât noi! Renunță, pur și simplu, la credința ta! Aici, în fața tuturor, spune că o vei face.” Imediat ce a terminat, toți ceilalți au început să spună vrute și nevrute, îndemnându-mă să nu mai cred în Dumnezeu. Pe vremuri, eram o familie mare și fericită, dar asuprirea Partidului Comunist transformase lucrurile într-o mizerie. Soțul meu mă lovea și țipa la mine în mod constant și nu aveam nici măcar o zi de liniște. Când avea să se termine? Deveneam din ce în ce mai mâhnită, așa că am spus o rugăciune lui Dumnezeu și apoi m-am gândit la acest pasaj din cuvintele Sale: „Trebuie să suferi greutăți pentru adevăr, trebuie să te sacrifici pentru adevăr, trebuie să înduri umilințe pentru adevăr, și trebuie să înduri mai multă suferință în scopul de a câștiga mai mult din adevăr. Aceasta este ceea ce ar trebui să faci. Trebuie să nu renunți la adevăr de dragul de a te bucura de armonie în familie și nu trebuie să pierzi demnitatea și integritatea de o viață de dragul desfătărilor de moment. Ar trebui să urmărești tot ceea ce este bun și frumos și ar trebui să urmărești o cale în viață care este mai plină de sens. Dacă duci o asemenea viață lumească și pământească și nu ai niciun obiectiv de urmărit, nu înseamnă oare că îți irosești viața? Ce poți câștiga dintr-o asemenea viață? Ar trebui să te lepezi de toate desfătările trupului pentru un singur adevăr și nu ar trebui să renunți la toate adevărurile pentru un pic de desfătare. Oamenii de genul acesta nu au integritate sau demnitate; nu există nicio semnificație în existența lor!” (Cuvântul, Vol. 1: Arătarea și lucrarea lui Dumnezeu, „Experiențele lui Petru: cunoașterea sa despre mustrare și judecată”). Cuvintele lui Dumnezeu m-au ajutat să-I înțeleg intenția. Îl urmăream cu fermitate pe Dumnezeu și îmi făceam datoria – eram pe calea urmăririi adevărului. Membrii familiei mele urmăreau banii, faima și câștigul. Eram pe căi diferite și era inevitabil ca familia noastră să se destrame. A trebuit să accept acea suferință pentru a dobândi adevărul. Avea însemnătate. Nu puteam renunța la adevăr de dragul familiei mele. Așa că le-am spus: „Sunt sigură că Dumnezeu Atotputernic este adevăratul Dumnezeu, Mântuitorul venit să mântuiască omenirea. Nu există absolut nicio posibilitate să renunț la credința mea!” Au plecat toți când au văzut că nu aveau nicio cale de a mă face să mă răzgândesc.

Când m-am întors acasă de la o adunare într-o seară, soțul meu stătea întins pe o masă, beat și plângând. El a spus: „Ieși în fiecare zi la adunări. Dacă ești arestată din nou, nu se știe când va fi căminul nostru distrus din cauza ta.” Apoi a răsturnat cu furie masa, m-a prins de haine cu o mână, apoi m-a pocnit cu cealaltă mână. Înainte să apuc să-mi trag sufletul, m-a trântit cu violență pe podeaua băii, m-a lovit puternic în cap și a spus cu înverșunare: „Renunță la credința ta! Sunt gata să risc totul în seara asta – te voi omorî în bătaie. Oricum, propriei tale familii nu-i pasă dacă trăiești sau mori!” Eram amețită și vederea îmi era încețoșată din cauza loviturilor. M-a târât până în capul scărilor și m-a îmbrâncit în jos, spunând: „Dacă mori de la căzătură, îți voi duce trupul pentru a fi ars și îți voi arunca cenușa în râu!” M-am speriat foarte tare când l-am auzit spunând asta – mă rugam întruna lui Dumnezeu. Datorită protecției lui Dumnezeu, în ultima secundă, am reușit să prind o panglică de la balustradă, care m-a salvat de la căzătura pe scări. Atunci mezinul nostru a venit și i-a spus soțului meu: „Ți-ai pierdut mințile din cauza băuturii? Mama nu a făcut nimic rău în credința ei. De ce o lovești?” Răspunsul lui a fost: „Nu vreau să o lovesc, dar dacă este arestată din nou, tu și fratele tău sunteți terminați. Nu am de ales.” Cu fiul meu lângă mine, nu a îndrăznit să mă lovească în continuare, ci a luat o masă de sticlă și a spart-o de perete, umplând toată camera cu cioburi.

Mai târziu, am citit asta în cuvintele lui Dumnezeu: „În mod inerent, credincioșii și non-credincioșii nu sunt compatibili; mai degrabă, sunt opuși unii altora” (Cuvântul, Vol. 1: Arătarea și lucrarea lui Dumnezeu, „Dumnezeu și omul vor intra în odihnă împreună”). M-am gândit la asta și am știut în inima mea că, deși soțul meu a crezut la început în Dumnezeu, asta a fost doar pentru că dorea să primească binecuvântări. Nu era un credincios adevărat. Când a auzit că a avea credință ar putea afecta perspectivele viitoare ale lui și ale fiilor noștri, s-a sucit la 180 de grade. Nu numai că a renunțat la credința sa, dar a încercat să mă împiedice să cred în Dumnezeu. Când nu a putut să mă oprească, a devenit violent cu mine și a început să mă trateze ca pe un dușman, deoarece credința mea afecta interesele lui personale. Am văzut că, în esență, soțul meu ura adevărul și Îl ura pe Dumnezeu. El urma Partidul Comunist pentru a-și proteja propriile mijloace de trai; urmărea un viitor, faimă și câștig lumești. Eu credeam în Dumnezeu și căutam adevărul, alegând calea cea dreaptă în viață – eram pe două căi diferite. Soțul meu și restul familiei, care m-au persecutat în acest fel din cauza credinței mele, mi-au arătat clar că aveau o natură-esență malefică și că erau împotriva lui Dumnezeu. Soțul meu fusese la adunări și știa că Dumnezeu Atotputernic este adevăratul Dumnezeu. Predicasem Evanghelia rudelor mele și le citisem destul de multe cuvinte ale lui Dumnezeu. Niciunul dintre ei nu a devenit credincios și, în momentul în care credința mea le-a compromis interesele, au urmat Partidul Comunist, persecutându-mă și vorbind despre ruperea legăturilor cu mine. Ce fel de persoane dragi erau ei? Erau în întregime complicii Satanei, luând partea Partidului Comunist și opunându-se lui Dumnezeu. Dumnezeu S-a întrupat acum și exprimă adevăruri, dezvăluind natura-esență a fiecărui tip de persoană și mi-a arătat, de asemenea, că mergeam pe o cale diferită față de familia mea – credincioșii și non-credincioșii sunt tipuri diferite de oameni. Nu m-am simțit atât de constrânsă de ei când mi-am dat seama de toate acestea și am avut un sentiment de eliberare.

Mai târziu, am citit acest pasaj din cuvintele lui Dumnezeu: „Acest pământ, care zace în mizerie de mii de ani, este insuportabil de murdar, suferința abundă, stafiile gonesc năvalnic pretutindeni, păcălind și înșelând, făcând acuzații nejustificate, folosind fără milă mijloace feroce, călcând în picioare acest oraș al fantomelor și lăsându-l plin de cadavre; duhoarea descompunerii acoperă pământul și umple aerul și acesta este păzit cu strășnicie. Cine poate vedea lumea de dincolo de ceruri? Diavolul leagă strâns tot trupul omului, îi acoperă amândoi ochii și îi pecetluiește strâns buzele. Regele diavolilor a fost turbat vreme de câteva mii de ani, chiar până astăzi, când încă mai veghează atent asupra orașului fantomelor, ca și cum ar fi un palat inexpugnabil al demonilor; această haită de câini de pază, între timp, se holbează cu ochi dușmănoși, temându-se profund că Dumnezeu îi va lua prin surprindere și îi va șterge de pe fața pământului, lăsându-i fără un loc al păcii și fericirii. Cum ar putea oamenii dintr-un asemenea oraș al fantomelor să-L fi văzut vreodată pe Dumnezeu? Ar fi putut ei să se bucure vreodată de afecțiunea și frumusețea lui Dumnezeu? Ar fi putut înțelege ei vreodată chestiunile lumii omenești? Care dintre ei poate înțelege intențiile înflăcărate ale lui Dumnezeu? Nu-i de mirare, atunci, că Dumnezeu întrupat rămâne complet ascuns: într-o asemenea societate întunecată, unde demonii sunt nemiloși și inumani, cum ar putea regele diavolilor, care ucide oameni fără să clipească, să tolereze existența unui Dumnezeu care este încântător, bun și, de asemenea, sfânt? Cum ar putea el să aplaude și să aclame venirea lui Dumnezeu? Lacheii aceștia! Ei răsplătesc bunătatea cu ură, au început de multă vreme să-L trateze pe Dumnezeu ca pe un dușman, Îl abuzează pe Dumnezeu, sunt extrem de sălbatici, nu au nici cea mai mică considerație față de Dumnezeu, atacă și jefuiesc, și-au pierdut în întregime conștiința, se împotrivesc întru totul conștiinței și ispitesc omenirea nevinovată într-o stare de amorțire. Ce urmași ai înțelepților din vechime? Ce lideri iubiți? Sunt cu toții niște nemernici care I se opun lui Dumnezeu! Amestecul lor a lăsat totul sub ceruri într-o stare de întuneric și haos! Ce libertate religioasă? Ce drepturile și interesele legitime ale cetățenilor? Toate sunt trucuri pentru acoperirea răului!” [Cuvântul, Vol. 1: Arătarea și lucrarea lui Dumnezeu, „Lucrarea și intrarea (8)”]. Cuvintele lui Dumnezeu sunt atât de practice. Partidul Comunist de la putere este Satana, diavolul fiind la putere. Îl detestă pe Dumnezeu și nu poate tolera ca oamenii să aibă credință și să-L urmeze pe Dumnezeu. Vrea ca el să fie singurul lucru pe care îl urmează și îl venerează oamenii. Partidul Comunist pretinde că flutură steagul libertății religioase, dar, în secret, asuprește și arestează cu sălbăticie credincioșii și le implică familiile. Ba mai mult, el fabrică zvonuri și minciuni pentru a induce în eroare oamenii care nu cunosc adevărul, pentru a-i determina pe chinezi să se ridice și să se opună oamenilor credincioși. Foarte mulți oameni au fost manipulați și exploatați de Partidul Comunist și sunt alături de partid, negându-L pe Dumnezeu, împotrivindu-se Lui și asuprindu-i pe credincioși. Toți își vor întâlni moartea împreună cu Partidul Comunist – vor fi pedepsiți și nimiciți de Dumnezeu. Am avut o familie fericită, dar din cauza asupririi și arestărilor Partidului Comunist, le-a fost frică să nu aibă probleme și au început și ei să mă asuprească, devenind instrumentele Satanei. Am văzut clar esența rea a Partidului Comunist de a urî adevărul și pe Dumnezeu și, de asemenea, am văzut că numai Dumnezeu are iubire adevărată pentru ființele umane. Cuvintele lui Dumnezeu au fost cele care m-au îndrumat în repetate rânduri, dându-mi credință și permițându-mi să înțeleg adevărul, să văd dincolo de trucurile Satanei. Soțul meu încă încearcă să stea în calea credinței mele, dar nu mai sunt constrânsă de el. Continui să merg la adunări, să-mi fac datoria și sunt și mai fermă în hotărârea mea de a-L urma pe Dumnezeu. Îl slăvesc din inimă pe Dumnezeu!


35. Ce se ascunde în spatele îngăduinței față de ceilalți

de Toby, Coreea de Sud

Cu câteva luni în urmă, un conducător a rânduit ca eu și fratele Connor să preluăm lucrarea de udare. După puțin timp am observat că el nu purta o povară prea mare în lucrarea lui. Nu avea părtășie, nu-i ajuta prompt pe frați și surori cu problemele lor și nu prea participa la discuțiile despre lucrare. Aflând despre situație, conducătorul mi-a spus că acesta era superficial și iresponsabil și că trebuia să am părtășie cu el. M-am gândit că poate era doar ocupat și a întârziat o parte a lucrării. Am lăsat-o baltă, nu era vorba că nu făcea absolut nimic. N-ar trebui să-i cer prea multe, mă voi ocupa eu de problemele pe care nu le rezolvase încă prin părtășie. Așadar, nu am analizat situația lucrării lui. După o vreme, înainte de o adunare pentru niște frați și surori, i-am amintit lui Connor să afle dinainte despre problemele și dificultățile lor, ca să putem găsi cuvintele potrivite ale lui Dumnezeu pentru a avea părtășie despre rezolvarea lor și să facem adunarea mai eficientă. Ulterior i-am întrebat pe câțiva frați și surori dacă fuseseră chestionați de Connor în legătură cu stările și dificultățile lor și toți au spus că nu. M-am gândit că era foarte iresponsabil. Ceilalți aveau multe dificultăți și carențe în îndatoririle lor. Aveau nevoie de mai multe adunări pentru ajutor și părtășie, dar el nu lua asta în serios. Era foarte superficial! M-am gândit că, de data asta, ar trebui să-i menționez problema. Dar apoi m-am gândit că, dacă nu era de acord, dacă spunea că eram prea dur cu el și începea să-mi poarte pică, oare asta nu m-ar fi făcut să par prea strict, prea insensibil față de ceilalți? În plus, Connor era tânăr, așa că era inevitabil să pună confortul trupului pe primul loc. Uneori, și eu deveneam superficial și puneam confortul trupului pe primul loc, așa că n-ar fi trebuit să fiu prea exigent. Mă puteam ocupa singur de asta. Nu e o vorbă care spune „Fii strict cu tine însuți și tolerant cu ceilalți”? Era bine să muncesc mai mult; tot ce trebuia să fac era să mă odihnesc o idee mai puțin. Așadar, nu am mers să am părtășie cu Connor și nu i-am arătat această problemă. La fel am procedat și în legătură cu alte lucrări. Când vedeam că cineva nu-și făcea lucrarea bine, nu căutam cauza și nici nu mă gândeam cum să abordez problema, ci eram mereu tolerant și răbdător. Uneori comportamentul cuiva mă dezgusta sau mă mânia, dar țineam totul în mine. Mă gândeam: „Lasă! Să facă ei cât pot, iar eu mă voi ocupa de restul.” De-a lungul timpului, frații și surorile au vrut să mă caute ca să-i ajut cu problemele lor. Nu m-am mai simțit nedreptățit sau supărat când am văzut că toți aveau o părere foarte bună despre mine. Așadar, am considerat mereu că, dacă eram strict cu mine și tolerant cu ceilalți în colaborările și interacțiunile noastre, eram un om cu umanitate bună, nu ca unii oameni care mereu caută nod în papură și nu pot lucra cu nimeni.

Apoi, într-o zi, am citit ceva în cuvintele lui Dumnezeu despre a fi „strict cu tine însuți și tolerant cu ceilalți” și m-am văzut altfel. Dumnezeu Atotputernic spune: „Haideți să avem acum părtășie despre următoarea zicală privind conduita morală – «Fii strict cu tine însuți și tolerant cu ceilalți» – ce înseamnă această zicală? Înseamnă că ar trebui să ai cerințe stricte de la tine și să fii îngăduitor cu ceilalți oameni, astfel încât aceștia să vadă cât de generos și mărinimos ești. Atunci, de ce ar trebui oamenii să facă acest lucru? Ce este menit să realizeze? Este realizabil? (Nu.) Este, într-adevăr, o expresie firească a umanității normale? (Nu.) Trebuie să faci foarte multe compromisuri pentru a accepta asta! Trebuie să fii lipsit de dorințe și pretenții, cerându-ți să simți mai puțină bucurie, să suferi un pic mai mult, să plătești un preț mai mare și să muncești mai mult, astfel încât ceilalți să nu fie nevoiți să se epuizeze. Și dacă alții se vaită, se plâng sau nu dau randament, nu trebuie să le ceri prea mult – cât de cât este suficient de bun. Oamenii cred că acesta este un semn de morală nobilă – dar de ce Mie Îmi sună fals? Nu este fals? (Este.) În împrejurări normale, expresia naturală a umanității unei persoane obișnuite este să fie tolerantă cu sine și strictă cu ceilalți. Acesta este un lucru cert. Oamenii pot percepe problemele tuturor celorlalți – «Această persoană este arogantă! Acea persoană este rea! Acesta este egoist! Acela este superficial în a-și face datoria! Persoana aceasta e atât de leneșă!» – în timp ce gândesc în sinea lor: «Chiar dacă sunt puțin leneș, e în regulă, pentru că am un calibru bun și fac o treabă mai bună decât alții!» Le găsesc cusur celorlalți și le place să caute nod în papură, dar cu ei înșiși sunt extrem de toleranți și indulgenți ori de câte ori este posibil. Nu este aceasta o expresie naturală a umanității lor? (Este.) Dacă se așteaptă ca oamenii să fie la înălțimea ideii de a fi «stricți cu ei înșiși și toleranți cu ceilalți», la ce agonie trebuie să se supună? Chiar ar putea să o îndure? Câți oameni ar reuși să facă asta? (Niciunul.) De ce? (Oamenii sunt egoiști din fire. Ei acționează conform principiului: «Fiecare pentru sine și diavolul să-l ia pe cel mai din spate.») Într-adevăr, omul se naște egoist, omul este o creatură egoistă și e extrem de dedicat acestei filosofii satanice: «Fiecare pentru sine și diavolul să-l ia pe cel mai din spate.» Oamenii cred că ar fi catastrofal și nefiresc să nu fie egoiști și să nu aibă grijă de ei înșiși atunci când li se întâmplă lucruri. Asta cred oamenii și așa acționează. Dacă se așteaptă ca oamenii să nu fie egoiști, să aibă cerințe stricte de la ei înșiși și să piardă de bunăvoie, în loc să profite de alții, și dacă se așteaptă ca oamenii să spună cu bucurie, atunci când cineva profită de ei: «Tu profiți, dar eu nu fac tam-tam din asta. Sunt o persoană tolerantă, nu am să te vorbesc de rău și nu am să încerc să mă răzbun pe tine, iar dacă încă nu ai profitat suficient de mult, nu ezita să continui» – este o așteptare realistă? Câți oameni ar putea reuși să facă asta? Așa se comportă omenirea coruptă în mod normal? Evident, este anormal ca acest lucru să se întâmple. De ce? Deoarece oamenii cu firi corupte, în special cei egoiști și abjecți, se luptă pentru propriile interese și cu siguranță nu se vor simți mulțumiți pentru că se gândesc la alții. Deci, acest fenomen, atunci când se petrece, este o anomalie. «Fii strict cu tine însuți și tolerant cu ceilalți» – această zicală despre conduita morală este în mod clar o cerință care nu se potrivește cu faptele sau cu umanitatea, care a fost propusă pe baza noțiunilor și închipuirilor umane de către moraliștii sociali, fără a avea o înțelegere a umanității. Este la fel cu a-i cere unui șoarece să nu facă găuri sau unei pisici să nu prindă șoareci. Este corect să ceri așa ceva? (Nu. Sfidează legile umanității.) Această cerință clar nu se potrivește cu realitatea și este foarte deșartă” [Cuvântul, Vol. 6: Despre urmărirea adevărului, „Ce înseamnă să urmărești adevărul (6)”]. Când le-am citit pentru prima dată, nu am înțeles pe deplin aceste cuvinte de la Dumnezeu, fiindcă mereu crezusem că îndemnul „Fii strict cu tine însuți și tolerant cu ceilalți” era un lucru pozitiv. Mereu am admirat astfel de oameni și am năzuit să fiu ca ei. Însă, gândindu-mă atent la cuvintele lui Dumnezeu, am simțit că erau complet adevărate. M-am convins pe deplin. Și am fost profund surprins când am citit asta: „Oamenii cu firi corupte, în special cei egoiști și abjecți, se luptă pentru propriile interese și cu siguranță nu se vor simți mulțumiți pentru că se gândesc la alții. Deci, acest fenomen, atunci când se petrece, este o anomalie. «Fii strict cu tine însuți și tolerant cu ceilalți» – această zicală despre conduita morală este în mod clar o cerință care nu se potrivește cu faptele sau cu umanitatea, care a fost propusă pe baza noțiunilor și închipuirilor umane de către moraliștii sociali, fără a avea o înțelegere a umanității. Este la fel cu a-i cere unui șoarece să nu facă găuri sau unei pisici să nu prindă șoareci.” S-a dovedit că ideea „Fii strict cu tine însuți și tolerant cu ceilalți”, pe care o susținusem, nu era practică, era contrară umanității și era un lucru pe care oamenii pur și simplu nu-l pot realiza. Nu poate fi un criteriu după care oamenii să se poarte și să acționeze. Analizându-mi comportamentul, acesta chiar era așa cum îl expusese Dumnezeu. Când eram strict cu mine și tolerant cu ceilalți, mă simțeam nedreptățit și supărat. Chiar și atunci când procedam astfel, nu o făceam din convingere și eram reticent. Ca în cazul lui Connor: știam prea bine că-și făcea de mântuială datoria, fiind leneș, alunecos și iresponsabil. M-am înfuriat și am vrut să-i expun problemele, ca să poată să schimbe rapid lucrurile. Dar mă gândeam că n-ar trebui să fiu prea dur, că ar trebui să fiu strict cu mine și tolerant cu ceilalți, așa că renunțam la ideea de a-i vorbi despre problemele sale. Consideram că puteam să sufăr puțin mai mult, să plătesc un preț mai mare și să nu-i cer prea multe, ca să nu par prea insensibil și prea critic. Eram responsabil de lucrarea câtorva grupuri, așa că aveam deja mult de muncă. În plus, faptul că trebuia să-l ajut să se ocupe de problemele din lucrarea lui m-a făcut să mă simt nedreptățit și să mă plâng, dar, din dorința de a fi strict cu mine și tolerant cu ceilalți și pentru ca aceștia să aibă o părere bună despre mine, n-am spus nimic și am tolerat situația. Aceasta era starea mea reală și ceea ce gândeam cu adevărat. Întocmai precum spune Dumnezeu: „Omul se naște egoist, omul este o creatură egoistă și e extrem de dedicat acestei filosofii satanice: «Fiecare pentru sine și diavolul să-l ia pe cel mai din spate.» Oamenii cred că ar fi catastrofal și nefiresc să nu fie egoiști și să nu aibă grijă de ei înșiși atunci când li se întâmplă lucruri. Asta cred oamenii și așa acționează.” Oamenii sunt egoiști prin natura lor, iar eu nu sunt o excepție. Când fac mai multe, detest munca grea și truda și mă simt nedreptățit, supărat și nefericit. Dar de ce nu mi-am urmat nici acum inima și am fost strict cu mine și îngăduitor cu ceilalți? Ce fire coruptă se ascunde de fapt în spatele acestei idei de a fi „strict cu tine însuți și tolerant cu ceilalți”? Când ești astfel, care sunt consecințele? Am venit cu aceste întrebări înaintea lui Dumnezeu, în rugăciune și căutare.

Într-o zi am citit un fragment din cuvintele lui Dumnezeu: „«Fii strict cu tine însuți și tolerant cu ceilalți», la fel ca și în cazul zicalelor precum: «Nu-ți însuși banii găsiți pe jos» și «Găsește plăcere în a-i ajuta pe ceilalți», este una dintre acele cerințe pe care cultura tradițională le are cu privire la conduita morală a oamenilor. În același mod, indiferent dacă o persoană poate atinge sau practica această conduită morală, acesta nu este standardul sau criteriul pentru a evalua dacă are sau nu umanitate. Se poate ca tu chiar să fii capabil să fii strict cu tine însuți și tolerant cu ceilalți și să te supui unor standarde cu o rigurozitate deosebită și, mai ales, să rămâi neîntinat din punct de vedere moral. Poate că te gândești mereu la alții și arăți considerație față de ei, indiferent ce faci, nu cauți beneficii pentru tine însuți și pari deosebit de imparțial și altruist. Se poate ca tu să ai, de asemenea, un simț al responsabilității sociale și al moralei sociale și să-ți arăți integritatea și caracterul nobil celor din jurul tău și chiar familiei tale. Cuvintele și acțiunile tale s-ar putea să nu atragă niciodată vreo critică sau vreun reproș și s-ar putea, de asemenea, să stârnească laude abundente și chiar admirație. Oamenii te pot privi ca pe cineva care este cu adevărat strict cu el însuși și tolerant cu ceilalți. Totuși, acestea sunt doar niște aparențe exterioare și, chiar dacă sunt aparențe exterioare, nicio persoană nu le poate atinge cu adevărat. Mai mult, sunt gândurile din adâncul minții oamenilor în concordanță cu aceste aparențe exterioare, cu aceste acțiuni care sunt trăite la exterior? Categoric nu pot fi. Acei cărturari, experți sau conducători care promovează aceste doctrine au cu toții un motiv. Așadar, care este acel motiv, mai exact? Este acela de a-i înșela și a-i induce în eroare pe oameni să li se închine, să-i venereze ca pe niște sfinți. Pot fi scoase la iveală o astfel de intenție și un astfel de motiv? Cu siguranță nu. Asta dovedește că acest motiv este ceva de nedescris, ceva întunecat și ticălos. […] Se poate spune cu siguranță că majorității oamenilor care-și impun să împlinească morala de a fi «stricți cu ei înșiși și toleranți cu ceilalți» le pasă mult de statut. Mânați de firile lor corupte, nu se pot abține să urmărească prestigiul în rândul oamenilor, importanța socială și statutul în ochii celorlalți. Toate aceste lucruri sunt legate de dorința lor de statut și sunt urmărite sub acoperirea bunei lor conduite morale. Și cum apar aceste lucruri pe care le urmăresc? Provin în întregime din firile lor corupte și sunt conduse de acestea. Așadar, oricum ar fi, dacă un om împlinește sau nu morala de a fi «strict cu el însuși și tolerant cu ceilalți» și dacă o face sau nu la perfecțiune, acest lucru nu poate schimba deloc umanitatea-esență pe care o are. Prin deducție, asta înseamnă că nu-i poate schimba în niciun fel viziunea asupra vieții sau sistemul de valori și nu-i poate ghida atitudinile și perspectivele asupra tuturor felurilor de oameni, evenimente și lucruri. Nu așa stau lucrurile? (Ba da.) Cu cât un om este mai capabil de a fi strict cu sine și tolerant cu ceilalți, cu atât e mai bun la a se preface și a se deghiza. Cu cât un om este mai bun la a-i induce în eroare pe alții cu un comportament bun și cuvinte plăcute, cu atât mai înșelător și mai ticălos este din fire. Cu cât este mai mult acest tip de persoană, cu atât sunt mai puternice dragostea sa pentru statut și putere și urmărirea acestora. Oricât de măreață, glorioasă și corectă pare conduita lui morală exterioară și oricât de plăcut ar fi pentru oameni să o vadă, urmărirea de nedescris din adâncul inimii lui, precum și natura-esență pe care o are și chiar ambițiile personale pot fi expuse de el în orice moment. Prin urmare, oricât de bună este conduita lui morală, nu poate ascunde umanitatea-esență intrinsecă sau ambițiile și dorințele personale. Nu poate ascunde hidoasa lui natură-esență, care nu iubește lucrurile pozitive, care este scârbită de adevăr și-l urăște. Așa cum arată aceste fapte, zicala: «Fii strict cu tine însuți și tolerant cu ceilalți» este mai mult decât absurdă – îi dă în vileag pe acei oameni ambițioși care încearcă să folosească astfel de zicale și comportamente pentru a-și ascunde ambițiile și dorințele de nedescris” [Cuvântul, Vol. 6: Despre urmărirea adevărului, „Ce înseamnă să urmărești adevărul (6)”]. Din ceea ce expun cuvintele lui Dumnezeu am văzut că, dacă ești „strict cu tine însuți și tolerant cu ceilalți”, pari a fi înțelegător și tolerant cu ceilalți, a avea o minte deschisă și noblețe, dar, în adâncul sufletului, se ascunde un motiv de negrăit, întunecat și rău. Înseamnă să te dai mare printr-o purtare bună, dar superficială, doar ca să fii admirat și venerat de ceilalți și să ai un statut și o reputație mai înalte printre ceilalți. Un astfel de om pare lăudabil din afară, dar, de fapt, este un ipocrit care se preface că e om bun. M-am gândit la felul în care mă purtasem și la ce dezvăluisem în cooperarea mea cu Connor. Oricât de superficial și iresponsabil a fost în lucrarea lui, eu nu numai că nu i-am spus asta, nu am avut părtășie și nu l-am emondat, dar am continuat să fiu înțelegător, permisiv și indulgent. Oricât de ocupat eram, oricât de puțin timp aveam, mergeam să fac orice nu făcuse Connor. Chiar dacă era dificil sau obositor, eu perseveram. De fapt, făcând asta, nu eram mărinimos. Aveam motive ascunse. Îmi era teamă să nu-i rănesc mândria și să nu-l ofensez dacă îi spuneam direct, gândindu-mă la ce ar fi crezut despre mine. Chiar dacă nu voiam să-l ajut să facă ceea ce nu făcuse, mă forțam de fiecare dată, ca să fac impresie bună și să le arăt tuturor cât de generos eram, ca să le câștig admirația. Drept urmare, am devenit tot mai alunecos și înșelător. În spatele faptului că păream un om înțelegător se ascundeau motivele mele greșite. Felul în care am acționat le-a lăsat oamenilor o impresie falsă, înșelându-i și păcălindu-i. În acel moment am dobândit puțin discernământ despre esența faptului de a fi „strict cu tine însuți și tolerant cu ceilalți”. Simțeam că motivele josnice ascunse în inima mea îmi făceau greață. De asemenea, Îi eram foarte recunoscător lui Dumnezeu. Dacă El n-ar fi expus esența acelei părți a culturii tradiționale, aș fi rămas amăgit, crezând că a fi „strict cu tine însuți și tolerant cu ceilalți” însemna să ai o umanitate bună. În sfârșit, am înțeles că aceasta este o aberație pe care Satana o folosește ca să-i inducă în eroare pe oameni și să-i corupă. Nu e deloc adevărul, nici nu e un standard sau un criteriu folosit în evaluarea umanității unei persoane.

Ulterior am citit două fragmente din cuvintele lui Dumnezeu: „Indiferent cât de standardizate sunt așa-zisele cerințe și zicale ale omenirii despre caracterul moral al oamenilor sau cât de mult se potrivesc gusturilor, perspectivelor, dorințelor și chiar intereselor maselor, acestea nu sunt adevărul. Acesta este un lucru pe care trebuie să-l înțelegi. Și întrucât nu reprezintă adevărul, ar trebui să te grăbești să le tăgăduiești și să le abandonezi. De asemenea, trebuie să le diseci esența, precum și consecințele care apar din faptul că oamenii trăiesc după ele. Te pot ajuta cu adevărat să te cunoști? Chiar pot acestea să-ți aducă o adevărată pocăință? Chiar te pot determina să trăiești asemănarea unei ființe umane adevărate? Nu pot face niciunul dintre aceste lucruri. Te vor face doar să fii ipocrit și neprihănit de sine. Te vor face mai viclean și mai ticălos. Sunt unii care spun: «În trecut, când respectam aceste aspecte ale culturii tradiționale, ne simțeam oameni buni. Când alții au văzut cum ne comportam, au crezut că și noi eram oameni buni. Dar, de fapt, în inima noastră știm de ce fel de rău suntem capabili. Câteva fapte bune nu fac decât să mascheze acest lucru. Dar dacă am renunța la comportamentele bune pe care ni le cere cultura tradițională, ce ar trebui să facem în schimb? Ce comportamente și manifestări vor aduce glorie lui Dumnezeu?» Ce părere ai despre această întrebare? Încă nu știu ei ce adevăruri ar trebui să practice aceia care cred în Dumnezeu? Dumnezeu a exprimat foarte multe adevăruri și sunt atât de multe adevăruri pe care oamenii ar trebui să le practice. Așadar, de ce refuzați să practicați adevărul și insistați să fiți falși oameni buni și ipocriți? De ce vă prefaceți?” [Cuvântul, Vol. 6: Despre urmărirea adevărului, „Ce înseamnă să urmărești adevărul (5)”]. „Pe scurt, deși am enumerat aceste zicale din cultura tradițională despre conduita morală, scopul acestui fapt nu este doar să vă informeze că sunt noțiunile și închipuirile oamenilor și că vin de la Satana, și nimic mai mult. Este de a vă face să înțelegeți limpede că esența acestor lucruri e falsă, mascată și înșelătoare. Chiar dacă oamenii au aceste comportamente, asta nu înseamnă, în niciun caz, că trăiesc umanitatea normală. Mai degrabă, ei se folosesc de aceste comportamente false pentru a-și ascunde intențiile și scopurile și pentru a-și tăinui firile corupte și natura-esență. Drept urmare, oamenii devin din ce în ce mai buni la a se preface și a-i păcăli pe alții, fapt care, la rândul său, îi face să devină și mai corupți și răi. Standardele morale ale culturii tradiționale de care se agață omenirea coruptă sunt incompatibile cu adevărurile pe care le exprimă Dumnezeu și nici nu sunt în concordanță cu vreunul dintre cuvintele prin care Dumnezeu îi învață pe oameni; între cele două lucruri nu există nicio legătură. Dacă încă te agăți de aspectele culturii tradiționale, atunci ai fost pe deplin indus în eroare și otrăvit. Dacă există vreo chestiune în care te agăți de cultura tradițională și îi respecți principiile și punctele de vedere, atunci te răzvrătești împotriva lui Dumnezeu, încalci adevărul și I te opui în acea privință. Dacă te agăți de oricare dintre aceste afirmații despre conduita morală și te dedici lor și le tratezi drept criteriu sau bază pentru modul în care percepi oamenii sau lucrurile, atunci aici ai săvârșit o eroare și, dacă judeci sau rănești oamenii într-o anumită măsură, ai săvârșit un păcat. Dacă insiști mereu să evaluezi pe toată lumea după standardele morale ale culturii tradiționale, atunci numărul de oameni pe care i-ai condamnat și nedreptățit va crește în continuare, iar tu cu siguranță Îl vei condamna pe Dumnezeu și I te vei împotrivi și atunci vei fi un arhipăcătos” [Cuvântul, Vol. 6: Despre urmărirea adevărului, „Ce înseamnă să urmărești adevărul (5)”]. Cugetând la cuvintele lui Dumnezeu, am început să înțeleg. Când observăm că cineva e superficial, viclean sau iresponsabil în lucrare, ar trebui să îi spunem asta sau să-l emondăm, ca să poată vedea natura și consecințele superficialității și să se schimbe la timp. Asta ar trebui să facă cineva cu o umanitate bună. Însă, ca să-mi mențin imaginea și statutul, am fost indulgent și rezervat, și nu am spus nimic despre problemele pe care le-am văzut. Drept urmare, Connor n-a fost conștient de firea lui coruptă și a continuat să fie superficial și iresponsabil în datoria lui. Asta a afectat intrarea în viață a fraților și a surorilor și e o fărădelege. Nu țineam deloc cont de el și nu-l înțelegeam, ci îi făceam rău. Am văzut că nu eram deloc un om bun. Nu numai că le făceam rău fraților și surorilor, dar întârziam și afectam lucrarea bisericii. În acel moment am realizat cu adevărat că „Fii strict cu tine însuți și tolerant cu ceilalți” nu e adevărul, nu e criteriul după care ar trebui să se poarte oamenii, ci o erezie și o aberație pe care Satana o folosește ca să înșele, să inducă în eroare și să corupă oamenii. Nu-l mai puteam lăsa pe Satana să mă prostească. Trebuia să fac ceea ce cere Dumnezeu, folosind cuvintele lui Dumnezeu drept fundament și adevărul drept criteriu pentru modul în care priveam oamenii și lucrurile, precum și pentru conduita personală și acțiunile mele. După aceea, când observam probleme la Connor, nu-l mai toleram și nu-l mai păsuiam. I le arătam, ca să poată să le înțeleagă și să se schimbe.

Curând mi s-a dat răspunderea pentru o altă parte a lucrării, să mă ocup de sarcini administrative. În vreme ce făceam verificări, am observat că un frate nu era serios în datoria lui și că era neglijent în tot ce făcea. Am vrut pur și simplu să-i rezolv eu greșelile și să termin odată, să evit să i le arăt și să-l fac de rușine. Atunci mi-am dat seama că dezvăluiam aceste gânduri ca să-mi protejez interesele și să-mi consolidez o imagine bună în fața celorlalți. Nu voiam să-i arăt problema de teamă să nu-l ofensez. Acesta e un motiv josnic! Mi-am amintit un lucru spus de Dumnezeu: „În același timp în care îți faci corespunzător datoria, trebuie să te asiguri că nu faci nimic care să nu fie în avantajul intrării în viață a aleșilor lui Dumnezeu și să nu spui nimic care nu este edificator pentru frați și surori. Cel puțin, nu trebuie să faci nimic care să fie împotriva conștiinței tale și să nu faci absolut nimic rușinos. În special, nu trebuie sub nicio formă să faci ceea ce se răzvrătește împotriva lui Dumnezeu sau I se împotrivește, nici ceva care tulbură lucrarea sau viața bisericii. Fii integru și onorabil în tot ceea ce faci și asigură-te că fiecare acțiune a ta este prezentabilă înaintea lui Dumnezeu” (Cuvântul, Vol. 1: Arătarea și lucrarea lui Dumnezeu, „Cum este relația ta cu Dumnezeu?”). Cuvintele lui Dumnezeu mi-au arătat clar principiul după care să acționez. Orice aș face, trebuie să fie edificator și în beneficiul intrării în viață a fraților și surorilor. În plus, trebuie să accept scrutarea lui Dumnezeu. Când vedeam că acel frate era superficial în datoria lui, trebuia să-i spun, ca să poată să-și vadă problema și să se schimbe rapid. Asta ar fi fost în beneficiul intrării lui în viață și al lucrării bisericii. Dacă nu spuneam nimic, ci doar îl ajutam la treabă în tăcere, nu și-ar fi văzut problemele și n-ar fi progresat în datoria lui. La gândul acesta, i-am spus despre problemele pe care le-am văzut în lucrarea lui. După ce m-a ascultat, a vrut să se schimbe. M-am simțit foarte liniștit și împăcat după ce am pus asta în practică. Slavă lui Dumnezeu Atotputernic!


36. Reflecții asupra împotrivirii față de supraveghere

de Mi Hui, China

În 2021, răspundeam de lucrarea de udare de la biserică. În acea vreme, conducătorii ne supravegheau și monitorizau lucrarea, interesându-se frecvent de progresele pe care le făceam și dacă aveam probleme sau dificultăți în îndeplinirea datoriei. La început, răspundeam în mod activ, însă, treptat, am devenit nerăbdătoare și m-am gândit: „Faptul că ne monitorizează mereu ne dă prea mare bătaie de cap. Cine știe cât de mult timp ne irosim? Nu-mi va afecta asta rezultatele lucrării? Dacă rezultatele mele sunt slabe, oare conducătorii nu mă vor demite?” Având aceste gânduri, am devenit foarte potrivnică față de acea supraveghere din partea conducătorilor.

Conducătorii au trimis odată o scrisoare pentru a înțelege stadiul lucrării noastre, punând diverse întrebări, precum câți oameni acceptaseră Evanghelia luna aceea, câți nou-veniți nu participaseră regulat la adunări și de ce, care erau noțiunile lor religioase și cum aveam părtășie pentru a le rezolva. Văzând toate acele întrebări, m-am simțit tulburată și m-am gândit: „Atâtea chestiuni de acoperit, iar eu trebuie să le trec în revistă și să le discut pe toate cu udătorii. Va fi așa o risipă de timp!” Așa că, în inima mea, m-am împotrivit: „Faptul că puneți atâtea întrebări detaliate despre lucrare ne irosește prea mult timp! Pe urmă, dacă rezultatele lucrării noastre de udare sunt slabe, veți spune oare că n-am făcut o lucrare reală și că nu am capacitate de lucru?” Când am văzut că și surorile care mi-erau partenere de lucrare se simțeau tulburate, m-am gândit: „Dacă și ele cred că asta este o risipă de timp, atunci putem, ca echipă, să le facem conducătorilor o sugestie. Astfel, când vor monitoriza lucrarea în viitor, poate conducătorii nu vor mai pune întrebări atât de precise și vor fi expuse mai puține neajunsuri în lucrarea mea.” Așa că, pe jumătate în glumă, am spus: „Conducătorilor cred că le pasă cu-adevărat de noi, de pun întrebări așa detaliate despre lucrarea noastră.” De cum am spus asta, o soră a intervenit în discuție și a zis: „Până la cel mai mic detaliu!” Când am auzit că sora gândea la fel ca mine, am râs și am spus: „Și-așa suntem toate destul de ocupate. Faptul că trebuie să înțelegem și să răspundem la aceste întrebări ne dă prea mare bătaie de cap. N-o să afecteze asta eficiența lucrării noastre de udare?” Văzând că celelalte surori dădeau din cap aprobator, m-am simțit în taină fericită: „Se pare că sunt toate împotrivă. Mai târziu, putem să ne reunim și să le facem sugestii conducătorilor. Astfel, ei nu ne vor mai controla mereu lucrarea.” Instigate de mine, ori de câte ori încercau conducătorii să afle despre lucrarea noastră, partenerele mele de lucrare păreau tulburate și, chiar dacă răspundeau, o făceau cu reticență, în câteva propoziții. Nu prezentau în detaliu problemele și abaterile legate de lucrare, așa încât conducătorii nu puteau înțelege ori soluționa problemele legate de lucrarea noastră. Ca atare, lucrarea noastră de udare nu s-a îmbunătățit.

Cu altă ocazie, conducătorii au descoperit că noi nu acordam suficientă atenție cultivării udătorilor și au trimis o scrisoare pentru a avea părtășie despre importanța acelei lucrări și a ne comunica o serie de metode de practică bune. De asemenea, scrisoarea sublinia că noi nu purtam o povară pentru acea lucrare de cultivare, că întârziam cu implementarea și că eficiența noastră era prea scăzută, ceea ce nu numai că îi priva pe frați și surori de instruire, ci și afecta direct lucrarea de udare. Conducătorii voiau să tratăm această chestiune ca pe una importantă și ne cereau să cultivăm rapid câțiva nou-veniți pentru a practica udarea. După ce am văzut scrisoarea, m-am simțit potrivnică: „Cereți mult prea mult. Acești nou-veniți abia au început să se instruiască în datoria lor. Vă închipuiți că sunt așa ușor de cultivat? Voi aveți experiență în cultivarea oamenilor, dar nu ne puteți cere să atingem standardul vostru!” Însă apoi m-am gândit: „Dacă mă plâng direct lor, oare conducătorii vor crede că nu am capacitate de lucru? Nu pot lăsa să se întâmple asta! Trebuie să-i fac să priceapă că această cerință este imposibil de îndeplinit pentru întreaga noastră echipă. În felul acesta, conducătorii nu ne pot face nimic, și chiar dacă insistă cu această chestiune, nu sunt singura implicată.” Încruntându-mă, am spus, cu oarecare dificultate: „Cerința conducătorilor e cam mare, iar experiența noastră nu se poate compara cu a lor.” De cum am spus asta, una câte una, surorile au dat din cap aprobator. Una dintre ele a spus: „Conducătorii sunt oameni cu calibru înalt și lucrează foarte eficient. Cum ne-am putea compara cu ei?” Alta a spus: „Conducătorii cer prea mult de la noi. Cum putem face această lucrare de acum înainte?” Văzând că toată lumea simțea la fel, am fost foarte fericită, gândindu-mă: „Ar trebui ca acum conducătorii să nu ne poată face nimic. La urma urmei, nu pot demite întreaga echipă!” A doua zi, le-am trimis conducătorilor o scrisoare de răspuns care prezenta toate dificultățile pe care le aveam în îndeplinirea datoriei, așa încât să ne poată înțelege situația. La finalul scrisorii, am adăugat intenționat un rând care suna așa: „Acestea sunt rezultatele lucrării noastre în prezent și nu este ușor să le îmbunătățim.” În scrisoare, am accentuat cuvântul „noastră”, astfel încât conducătorii să știe că era opinia noastră colectivă. În felul acesta, ei nu aveau să ne mai impună cerințe atât de mari. Spre surprinderea mea, însă, la următoarea adunare conducătorii m-au emondat și m-au expus, spunând că nu purtam o povară în îndeplinirea datoriei și nu mă străduiam să mă perfecționez. Au spus că vărsam negativitate, formam o clică și le instigam pe surori să mi se alăture în atitudinea de împotrivire, că întârziam cultivarea nou-veniților, tulburam lucrarea bisericii și nu jucam deloc un rol pozitiv în cadrul grupului. În cele din urmă, m-au demis.

După ce am fost demisă, m-am simțit plină de remușcări și foarte mâhnită. Știam că provocasem necazuri, săvârșisem rele și Îl ofensasem pe Dumnezeu. Când mă confruntam cu probleme, nu căutam adevărul, ci răspândeam noțiuni care îi făceau pe toți să trăiască într-o stare de negativitate și pasivitate. Obstrucționam cu-adevărat lucrarea bisericii. Ulterior, când am reflectat la situația mea, am găsit acest fragment din cuvintele lui Dumnezeu: „Întrucât în inimile lor antihriștii se îndoiesc mereu de esența divină a lui Hristos și au întotdeauna o fire neascultătoare, atunci când Hristos le cere să facă lucruri, ei mereu le cercetează cu atenție, le dezbat și le cer oamenilor să stabilească dacă sunt sau nu corecte. Este aceasta o problemă gravă? (Da.) Ei nu abordează aceste lucruri din perspectiva supunerii față de adevăr; în schimb, le abordează în opoziție față de Dumnezeu. Aceasta este firea antihriștilor. Când aud poruncile și rânduielile de lucru ale lui Hristos, nu le acceptă și nu se supun acestora, ci încep să discute. Și despre ce discută? Discută despre cum să practice supunerea? (Nu.) Discută dacă poruncile și cuvintele lui Hristos sunt corecte sau greșite și cercetează dacă ar trebui sau nu îndeplinite. Este atitudinea lor una a oamenilor care vor cu adevărat să ducă la îndeplinire aceste lucruri? Nu, vor să încurajeze mai mulți oameni să fie ca ei, să nu facă aceste lucruri. Și, nefăcându-le, înseamnă oare că practică adevărul supunerii? Evident că nu. Așadar, ce fac ei? (Se opun.) Nu doar că ei înșiși se opun lui Dumnezeu, ci caută și opoziția colectivă. Aceasta este natura acțiunilor lor, nu-i așa? Opoziție colectivă: să-i facă pe toți la fel ca ei, să-i determine pe toți să gândească la fel ca ei, să spună la fel ca ei, să decidă la fel ca ei, opunându-se colectiv hotărârii și poruncilor lui Hristos. Acesta este modul de a opera al antihriștilor. Convingerea antihriștilor este: «Legea nu poate fi aplicată când toți sunt infractori», așa că îi îndeamnă pe alții să se opună lui Dumnezeu împreună cu ei, crezând că, în acest caz, casa lui Dumnezeu nu le va putea face nimic. Nu este o prostie? Abilitatea antihriștilor de a se opune lui Dumnezeu este extrem de limitată, sunt singuri. Așadar, încearcă să recruteze oameni ca să se opună lui Dumnezeu în mod colectiv, gândind în inimile lor: «Voi induce în eroare un grup de oameni și îi voi face să gândească și să acționeze în același mod ca mine. Împreună, vom respinge cuvintele lui hristos, vom zădărnici cuvintele lui dumnezeu și le vom opri să dea roade. Și când va veni cineva să-mi verifice lucrarea, voi spune că toată lumea a hotărât să o facă așa și apoi vom vedea noi cum te descurci cu asta. Nu o voi face pentru tine, nu intenționez să duc asta la bun sfârșit, și să vedem ce îmi faci!» […] nu sunt odioase aceste lucruri care se manifestă în antihriști? (Sunt extrem de odioase.) Și ce le face să fie odioase? Acești antihriști își doresc să pună mâna pe putere în casa lui Dumnezeu; cuvintele lui Hristos nu pot fi implementate de aceștia, iar ei nu le vor duce la îndeplinire. Desigur, un alt tip de situație ar putea fi implicat și atunci când oamenii sunt incapabili să se supună cuvintelor lui Hristos: unii au un calibru slab, nu pot înțelege cuvintele lui Dumnezeu când le aud și nu știu cum să le ducă la îndeplinire; chiar dacă îi înveți cum să o facă, ei tot nu sunt în stare. Aceasta este o chestiune diferită. Subiectul despre care avem părtășie chiar acum este esența antihriștilor, care nu are legătură cu abilitatea sau inabilitatea oamenilor de a face lucruri sau cu ce fel de calibru au; se referă la firea și esența antihriștilor. Ei se opun întru totul lui Hristos, rânduielilor de lucru ale casei lui Dumnezeu și adevărurilor-principii. Nu dau dovadă de supunere, ci doar de împotrivire. Acesta este un antihrist” [Cuvântul, Vol. 4: Expunerea antihriștilor, „Punctul zece (Partea a patra)”]. După ce am citit cuvintele lui Dumnezeu, mi-am dat seama de natura gravă a acțiunilor mele, mai ales după ce am văzut cuvintele lui Dumnezeu expunând faptul că antihriștilor le lipsește o atitudine supusă față de cerințele lui Dumnezeu și rânduielile lucrării casei lui Dumnezeu, pe care nu le acceptă niciodată. Inimile lor sunt pline de împotrivire și confruntare, iar ei îi induc în eroare pe alții și îi raliază pentru a se opune. Amintindu-mi cum mă purtam pe atunci, am văzut că și comportamentul meu era de aceeași natură cu al lor. Când conducătorii ne monitorizau lucrarea în detaliu, nu voiam să-mi bat capul și mă îngrijoram că irosesc un timp pe care-l puteam petrece îndeplinindu-mi datoria, afectând rezultatele lucrării. Nu puteam accepta asta, așa că răspândeam idei preconcepute împotriva conducătorilor și le instigam pe surorile din echipă să mi se alăture într-un front comun și să li se opună. Când conducătorii au evidențiat că progresul nostru era lent și că ne lipseau rezultatele, arătându-ne cum să îmbunătățim eficiența lucrării, m-am împotrivit, am protestat și am refuzat să mă supun. Simțeam că cerințele conducătorilor erau exagerate și că ei nu înțelegeau dificultățile noastre reale. Când aceștia aveau părtășie despre moduri de a îmbunătăți eficiența lucrării noastre, nu voiam să ascult. Pentru a-i face pe conducători să fie mai îngăduitori, să-și reducă cerințele și să înțeleagă că nu doar eu eram răspunzătoare de rezultatele slabe ale lucrării, am răspândit printre frați și surori ideea conform căreia cerințele conducătorilor erau prea mari, astfel încât să simtă și ei că aceștia ne îngreunau munca, și i-am instigat să fie potrivnici, alături de mine. Eram foarte vicleană și spuneam lucruri pline de motive ascunse și tertipuri satanice, folosindu-mă de alți oameni pentru a-mi atinge scopul. Conducătorii voiau o înțelegere amănunțită a lucrării noastre ca să descopere și să corecteze rapid problemele și abaterile, să ne ajute să lucrăm mai eficient și să-i cultivăm cât mai repede pe nou-veniți, ca aceștia să-și poată face datoria. Conducătorii făceau o anumită lucrare, în conformitate cu cerințele lui Dumnezeu și cu rânduielile bisericii. Însă eu nu m-am supus, dimpotrivă, m-am împotrivit. Asta nu însemna că le îngreunam conducătorilor situația; de fapt, mă împotriveam lucrării bisericii și cerințelor lui Dumnezeu și mă plasam pe o poziție cu totul opusă față de El. I-am indus în eroare și instigat pe toți să-mi țină partea, așa încât să gândească la fel ca mine și să spună aceleași lucruri ca mine, opunându-se împreună rânduielilor bisericii. Ceea ce dezvăluisem era firea unui antihrist, iar eu jucam rolul de slujitor al Satanei! Vorbeam negativ pentru a-i induce în eroare pe frați și surori, ca să nu se mai gândească niciunul să progreseze și să fie toți mulțumiți de cum stăteau lucrurile, făcându-și zilnic datoria într-un mod superficial, iar lucrarea de udare producea mereu rezultate slabe. Săvârșeam răul împiedicând și tulburând lucrarea bisericii. Când mi-am dat seama de asta, a început să-mi fie teamă. Dacă aș fi continuat așa, aș fi făcut și mai mult rău, devenind în cele din urmă un antihrist, și aș fi fost dezvăluită și eliminată. Am venit în fața lui Dumnezeu și m-am rugat: „O, Dumnezeule, faptul că am fost demisă a fost o dezvăluire a dreptății Tale. Fiind expusă și judecată de cuvintele Tale, am dobândit o mai bună înțelegere a firii mele de antihrist. Prin demiterea mea, m-ai ocrotit, ba chiar mai mult, m-ai mântuit. Îți sunt recunoscătoare!”

După aceea, am găsit alte două fragmente din cuvintele lui Dumnezeu care expuneau această fațetă a firii corupte a omenirii. Dumnezeu Atotputernic spune: „Antihriștii emit deseori un set de teorii pentru a-i induce în eroare pe oameni și, indiferent de sarcina de lucru pe care o pun în aplicare, ei au ultimul cuvânt, încălcând în totalitate adevărurile-principii. Privind din perspectiva manifestărilor antihriștilor, care este, mai exact, firea lor? Sunt ei oameni care iubesc lucrurile pozitive și adevărul? Au ei o supunere adevărată față de Dumnezeu? (Nu.) Esența lor este de a fi scârbiți de adevăr și de a-l urî. Mai mult, sunt atât de aroganți, încât își pierd orice raționalitate, lipsindu-le chiar conștiința și rațiunea de bază pe care oamenii ar trebui să le aibă. Asemenea persoane nu sunt vrednice de a fi numite oameni. Nu se poate spune despre ei decât că sunt cei din soiul Satanei; sunt diavoli. Oricine nu acceptă câtuși de puțin adevărul este un diavol; acest lucru este dincolo de orice îndoială” [Cuvântul, Vol. 4: Expunerea antihriștilor, „Punctul zece (Partea a patra)”]. „În inimile antihriștilor, care este atitudinea lor față de practicarea adevărului și supunerea față de Hristos? Un singur cuvânt: împotrivire. Ei continuă să se împotrivească. Și care este firea cuprinsă în această împotrivire? Ce îi dă naștere? Neascultarea este cea care îi dă naștere. În ceea ce privește firea, aceasta este aversiune față de adevăr, prezența neascultării în inimile lor, faptul că ei nu vor să se supună. Și, așadar, ce gândesc antihriștii în inimile lor când casa lui Dumnezeu cere conducătorilor și lucrătorilor să învețe să coopereze în armonie, în loc ca o singură persoană să ia toate deciziile, să învețe cum să discute cu ceilalți? «Este mult prea problematic să discutăm totul cu oamenii! Pot să iau eu decizii cu privire la aceste lucruri. Să lucrezi cu alții, să vorbești cu ei, să faci lucrurile conform principiului, cât de slab, cât de jenant!» Antihriștii cred că înțeleg adevărul, că totul este clar pentru ei, că au propriile perspective și moduri de a face lucrurile și, așadar, sunt incapabili să coopereze cu alții, nu discută nimic cu oamenii, fac totul cum vor și nu cedează în fața nimănui altcuiva! Deși antihriștii declară verbal că sunt dispuși să se supună și să coopereze cu ceilalți, indiferent cât de bune par răspunsurile lor din exterior, cât de frumos sună cuvintele lor, ei sunt incapabili să-și schimbe starea de răzvrătire, incapabili să-și schimbe firile satanice. Totuși, lăuntric, sunt de o opoziție feroce; în ce măsură? Dacă s-ar explica în limbajul cunoașterii, acesta este un fenomen care se petrece atunci când două lucruri de naturi diferite sunt puse laolaltă: repulsia, pe care o putem interpreta ca «opoziție». Tocmai aceasta este firea antihriștilor: împotrivirea față de Cel de mai sus. Le place să se împotrivească Celui de mai sus și nu ascultă de nimeni” [Cuvântul, Vol. 4: Expunerea antihriștilor, „Punctul zece (Partea a patra)”]. Dumnezeu spune că ura față de adevăr și împotrivirea față de Dumnezeu reprezintă natura-esență a unui antihrist, iar eu mi-am dat seama că dezvăluiam firea unui antihrist. Supravegherea conducătorilor mă irita și mă făcea să fiu potrivnică. Simțeam că aceasta ne irosea timpul și că ei, conducătorii, ne cereau prea mult obligându-ne să îmbunătățim rezultatele lucrării. Nu voiam să mă supun, ci continuam să mă împotrivesc. De fapt, conducătorii evidențiau problemele și abaterile din lucrarea noastră, iar eu ar fi trebuit să accept asta și să reflectez serios la motivele din spatele rezultatelor atât de slabe ale lucrării: dacă era vorba de o atitudine neglijentă față de îndeplinirea datoriei mele sau de faptul că nu vedeam deslușit lucrurile și nu puteam folosi adevărul pentru a rezolva dificultățile și problemele fraților și surorilor. Aflând aceste motive, era de așteptat să pot să remediez rapid lucrurile și să mă schimb. Însă eu nu acceptam adevărul și nu reflectam deloc și nu mă învinuiam sau mă simțeam culpabilă că nu-mi făceam bine datoria. Pentru a evita să fiu demisă, am făcut tot posibilul să-i instig pe toți să mi se alăture în opoziția față de conducători. Dumnezeu cere ca liderii să monitorizeze și să supravegheze lucrarea, ceea ce este un lucru pozitiv. Însă eu opuneam rezistență și mă împotriveam. Din afară, părea că opun rezistență conducătorilor, însă, în esență, eram scârbită de adevăr și uram lucrurile pozitive, obstrucționând și perturbând lucrarea bisericii. Înțelegând că eram scârbită de adevăr și că mă opuneam chiar lui Dumnezeu, mi-am dat seama cât era de cumplită firea mea satanică! M-am gândit la anumiți antihriști care fuseseră excluși din biserică. Când erau ajutați, corectați și emondați, ei nu acceptau niciodată adevărul și nu reflectau asupra lor. Dacă cineva le supraveghea lucrarea sau le dădea sugestii, erau cuprinși de furie din cauză că se simțeau umiliți, iar apoi priveau persoana respectivă ca pe un dușman. Vociferau și aberau cu încăpățânare, se opuneau până-n pânzele albe și chiar săvârșeau rele care prejudiciau serios lucrarea bisericii, totuși nu simțeau nicio remușcare. Până la urmă, au fost excluși de către biserică. Toate acestea erau din cauza naturii lor de antihriști, care era scârbită de adevăr și îl ura. Oare nu dezvăluiam și eu aceeași fire ca acei antihriști? Dacă nu mă căiam, mai devreme sau mai târziu aveam să fiu și eu dezvăluită și eliminată de Dumnezeu.

Ulterior, m-am mai gândit la ceva: de ce le instigasem pe surori să se opună supravegherii conducătorilor? Care era motivul de bază pentru asta? În căutarea mea, am găsit acest fragment din cuvintele lui Dumnezeu: „Înainte ca oamenii să experimenteze lucrarea lui Dumnezeu și să înțeleagă adevărul, natura Satanei este cea care preia controlul în ei și îi domină. Ce presupune acea natură, mai exact? De exemplu, de ce ești egoist? De ce îți protejezi propriul statut? De ce ești atât de influențat de sentimentele tale? De ce îți plac acele lucruri nedrepte și acele lucruri rele? Care este baza faptului că îți plac aceste lucruri? De unde vin aceste lucruri? De ce îți plac și le accepți? Până acum, ați ajuns cu toții să înțelegeți: motivul principal este că otrăvurile Satanei sunt înăuntrul omului. Așadar, ce sunt otrăvurile Satanei? Cum pot fi ele exprimate? De exemplu, dacă întrebi: «Cum ar trebui să trăiască oamenii? Pentru ce ar trebui să trăiască ei?», toți vor răspunde: «Fiecare pentru sine și diavolul să-l ia pe cel mai din spate.» Chiar această singură frază exprimă tocmai rădăcina problemei. Filosofia și logica Satanei au devenit viața oamenilor. Indiferent ce urmăresc oamenii, o fac, de fapt, pentru ei înșiși – și, astfel, trăiesc cu toții pentru ei înșiși. «Fiecare pentru sine și diavolul să-l ia pe cel mai din spate» – aceasta este filosofia de viață a omului și reprezintă, de asemenea, natura umană. Aceste cuvinte au devenit deja natura omenirii corupte și sunt adevărata zugrăvire a naturii satanice pe care o are omenirea coruptă. Această natură satanică a devenit întru totul temelia existenței omenirii corupte. Vreme de câteva mii de ani, omenirea coruptă a trăit după această otravă a Satanei, chiar până în zilele noastre. Tot ceea ce face Satana este de dragul propriilor dorințe, de dragul propriilor ambiții și scopuri. Vrea să-L depășească pe Dumnezeu, să se elibereze de Dumnezeu și să preia controlul asupra tuturor lucrurilor create de Dumnezeu. Astăzi, oamenii au fost corupți de Satana în această măsură. Toți au o natură satanică, toți au tendința să-L tăgăduiască pe Dumnezeu și să I se împotrivească și vor să-și ia soarta în propriile mâini și încearcă să se opună orchestrărilor și aranjamentelor lui Dumnezeu. Ambițiile și dorințele lor sunt deja exact aceleași ca ale Satanei. Prin urmare, natura omului este natura Satanei” (Cuvântul, Vol. 3: Discursurile lui Hristos al zilelor de pe urmă, „Cum să mergi pe calea lui Petru”). După ce am terminat de citit cuvintele lui Dumnezeu, mi-am dat seama că principalul motiv pentru care mă comportam în felul acela era natura mea satanică, firea satanică dinlăuntrul meu. Trăiam în conformitate cu filosofia satanică, potrivit căreia: „Fiecare pentru sine și diavolul să-l ia pe cel mai din spate”, și devenisem incredibil de egoistă și de vicleană. În tot ce făceam și spuneam, scopul era să mă protejez și să-mi apăr interesele. Mă temeam că, atunci când conducătorii ne supravegheau lucrarea și descopereau probleme în modul în care-mi făceam datoria, aveam să fiu demisă. Așa că unelteam și conspiram, semănând nemulțumire împotriva conducătorilor, atrăgându-i și instigându-i pe frați și surori să mi se alăture într-un front unit împotriva supravegherii din partea conducătorilor. Asta i-ar fi înștiințat pe conducători că nu doar eu aveam o eficiență scăzută în înfăptuirea lucrării, ci era o problemă colectivă. Pentru a-mi apăra statutul, m-am gândit cum să procedez cu conducătorii și să mă protejez, ceea ce a dăunat lucrării bisericii. Cu cât reflectam mai mult, cu atât simțeam mai acut lipsa mea de umanitate. În inima mea, am simțit o remușcare adâncă și m-am rugat lui Dumnezeu: „O, Dumnezeule! Am săvârșit răul și am tulburat lucrarea bisericii. Sunt gata să mă căiesc pe deplin, să accept supravegherea și îndrumarea conducătorilor și să-mi îndeplinesc conștiincios datoria ca ființă creată.”

Citind cuvintele lui Dumnezeu, am ajuns ulterior să înțeleg cum să tratez corect supravegherea și îndrumarea conducătorilor. Dumnezeu Atotputernic spune: „Cu toate că, astăzi, mulți oameni fac o datorie, sunt doar câțiva care urmăresc adevărul. Foarte puțini oameni urmăresc adevărul și intră în realitate pe măsură ce își fac datoria; pentru majoritatea, încă nu există principii în modul în care fac lucrurile, încă nu sunt oameni care I se supun cu adevărat lui Dumnezeu; doar pretind că iubesc adevărul și că sunt dispuși să-l urmărească și să lupte pentru el, totuși, încă nu se știe cât de mult le va dura hotărârea. Oamenii care nu urmăresc adevărul sunt predispuși să-și dezvăluie firile corupte oricând și oriunde. Sunt lipsiți de orice simț al responsabilității față de datoria lor, sunt adesea superficiali, acționează așa cum doresc și sunt chiar incapabili să accepte emondarea. De îndată ce devin pesimiști și slabi, sunt predispuși să-și abandoneze lucrarea – acest lucru se întâmplă des, nimic nu este mai obișnuit; așa se comportă toți cei care nu urmăresc adevărul. Prin urmare, atunci când încă nu au obținut adevărul, oamenii nu sunt statornici și nu sunt de încredere. Ce înseamnă că nu sunt de încredere? Înseamnă că, atunci când întâmpină dificultăți sau eșecuri, sunt predispuși să se prăbușească și să devină pesimiști și slabi. Cineva care este adesea pesimist și slab este o persoană de încredere? Cu siguranță nu. Dar oamenii care înțeleg adevărul sunt diferiți. Oamenii care chiar înțeleg adevărul au cu siguranță o inimă cu frică de Dumnezeu și o inimă supusă lui Dumnezeu și numai oamenii cu o inimă temătoare de Dumnezeu sunt oameni de încredere; oamenii fără o inimă cu frică de Dumnezeu nu sunt de încredere. Cum ar trebui abordați oamenii fără o inimă cu frică de Dumnezeu? Desigur, ar trebui să li se acorde asistență și sprijin iubitor. Ar trebui să fie monitorizați mai mult pe măsură ce își fac datoria și să li se acorde mai mult ajutor și instrucțiuni; numai atunci se poate garanta că își vor face datoria în mod eficient. Și care este scopul de a face asta? Scopul principal este de a susține lucrarea casei lui Dumnezeu. În al doilea rând, este pentru identificarea cu promptitudine a problemelor, pentru a-i susține prompt, pentru a-i sprijini sau emonda, corectându-le abaterile și compensându-le neajunsurile și deficiențele. Acest lucru este benefic pentru oameni; nu este nimic răuvoitor în asta. A-i supraveghea pe oameni, a-i observa, a încerca să-i înțelegi – toate acestea sunt pentru a-i ajuta să pășească pe calea corectă a credinței în Dumnezeu, pentru a le permite să-și facă datoria așa cum o cere Dumnezeu și conform principiilor, pentru a-i împiedica să provoace vreo tulburare sau întrerupere și pentru a-i împiedica să facă lucrări inutile. Scopul pentru a face acest lucru se referă în întregime la a da dovadă de responsabilitate față de ei și față de lucrarea casei lui Dumnezeu; nu există rea-voință în acest lucru” [Cuvântul, Vol. 5: Responsabilitățile conducătorilor și lucrătorilor, „Responsabilitățile conducătorilor și lucrătorilor (7)”]. „Casa lui Dumnezeu îi supraveghează, îi observă și încearcă să-i înțeleagă pe aceia care fac o datorie. Sunteți în stare să acceptați acest principiu al casei lui Dumnezeu? (Da.) Este un lucru minunat dacă poți accepta supravegherea, observarea și încercarea de a înțelege din partea casei lui Dumnezeu. Te ajută să-ți faci bine datoria, să fii capabil să ți-o faci într-un mod care este conform standardului și să satisfaci intențiile lui Dumnezeu. Îți aduce beneficii și te ajută, fără să existe niciun dezavantaj. Odată ce ai înțeles acest principiu, nu ar trebui atunci să nu mai ai vreun sentiment de împotrivire sau precauție față de supravegherea din partea conducătorilor, a lucrătorilor și a aleșilor lui Dumnezeu? Cu toate că, uneori, cineva încearcă să te înțeleagă, te observă și îți supraveghează lucrarea, acesta nu este un lucru pe care să-l iei personal. De ce spun asta? Deoarece sarcinile care sunt acum ale tale, datoria pe care o îndeplinești și orice activitate pe care o faci nu reprezintă treburile particulare sau lucrarea personală a unei singure persoane; ele implică lucrarea casei lui Dumnezeu și au legătură cu o parte a lucrării lui Dumnezeu. Prin urmare, când cineva te supraveghează sau te observă puțin, ori încearcă să te înțeleagă la un nivel profund, încercând să aibă o discuție sinceră cu tine și să afle care a fost starea ta în acest răstimp și chiar, uneori, când atitudinea sa este puțin mai dură, te emondează și te disciplinează puțin și îți aduce câteva reproșuri, toate acestea sunt pentru că are o atitudine conștiincioasă și responsabilă față de lucrarea casei lui Dumnezeu. Nu ar trebui să ai niciun gând negativ și nu ar trebui să reacționezi cu emoții negative. Ce înseamnă dacă poți accepta când alții te supraveghează, te observă și încearcă să te înțeleagă? Înseamnă că, în inima ta, accepți scrutarea de către Dumnezeu. Dacă nu accepți supravegherea, observarea și încercările oamenilor de a te înțelege și chiar le respingi, ești capabil să accepți scrutarea din partea lui Dumnezeu? Scrutarea din partea lui Dumnezeu este mai detaliată, aprofundată și mai corectă decât atunci când oamenii încearcă să te înțeleagă; cerințele lui Dumnezeu sunt mult mai specifice, exigente și profunde. Dacă nici măcar nu poți accepta să fii supravegheat de aleșii lui Dumnezeu, oare nu sunt afirmațiile tale că poți accepta scrutarea de către Dumnezeu niște cuvinte goale? Pentru ca tu să poți accepta scrutarea și examinarea de către Dumnezeu, trebuie să accepți mai întâi să fii supravegheat de casa lui Dumnezeu, de conducători și de lucrători sau de frați și surori” [Cuvântul, Vol. 5: Responsabilitățile conducătorilor și lucrătorilor, „Responsabilitățile conducătorilor și lucrătorilor (7)”]. Prin cuvintele lui Dumnezeu, mi-am dat seama că, din cauza firii satanice corupte dinlăuntrul nostru, adesea ne facem datoria după cum poftim. Și având în vedere adânca noastră mârșăvie și trândăvie, suntem adesea superficiali în îndeplinirea datoriei noastre, nu ne străduim să obținem rezultate și încălcăm principiile în multe domenii. De aceea, ne trebuie mai multă supraveghere și monitorizare din partea conducătorilor și lucrătorilor în lucrarea noastră, astfel încât toate elementele lucrării bisericii să progreseze fără probleme. Asta le cere Dumnezeu conducătorilor și lucrătorilor – asta este treaba lor. Ar fi trebuit să mă supun și să accept supravegherea și îndrumarea din partea conducătorilor și lucrătorilor. De asemenea, aveam un punct de vedere greșit atunci când simțeam că supravegherea constantă și întrebările detaliate ale conducătorilor ne-ar fi irosit timp pe care îl puteam folosi pentru a ne face datoria, ceea ce putea influența rezultatele lucrării noastre. În realitate, însă, conducătorii voiau o înțelegere amănunțită a lucrării noastre ca să găsească probleme, să ne ajute să le rezolvăm și să rectifice abaterile, ceea ce ar fi făcut lucrarea noastră mai eficientă. Nu era o pierdere de vreme. De pildă, odată, când conducătorii ne monitorizau lucrarea, ei au descoperit că ne lipsea un simț al grijii și răbdării în udarea nou-veniților și că ceream prea mult de la aceștia. Aceasta i-a făcut negativi pe unii nou-veniți, ei neîndeplinindu-și datoria. Ne-am dat seama de propriile abateri în îndeplinirea datoriei prin intermediul părtășiei și îndrumării conducătorilor. Ulterior, am găsit cuvintele lui Dumnezeu privind dificultățile nou-veniților și am avut părtășie cu ei, ca ei să înțeleagă ce înseamnă să-ți faci datoria, și am făcut rânduieli rezonabile pentru îndatoririle lor pe baza staturii lor concrete. Ulterior, starea nou-veniților s-a îmbunătățit, ei fiind capabili să-și facă datoria în mod normal. Am văzut că supravegherea și îndrumarea conducătorilor nu numai că nu influențau negativ rezultatele lucrării noastre, ci ne ajutau, de asemenea, să pricepem principii în îndeplinirea datoriei noastre. Toate erau beneficii aduse de acceptarea supravegherii și îndrumării conducătorilor și lucrătorilor privind lucrarea noastră. Am înțeles că acceptarea supravegherii de către conducători și lucrători este o atitudine responsabilă față de lucrarea bisericii și un principiu de practică esențial în îndeplinirea datoriei.

După un timp, conducătorii au rânduit ca eu să continui udarea nou-veniților, iar inima mea era plină de recunoștință față de Dumnezeu. După aceea, ori de câte ori conducătorii monitorizau lucrarea și ofereau îndrumare cu privire la aceasta, nu mai eram atât de potrivnică. Reuneam problemele descoperite de conducători și le discutam proactiv cu frații și surorile care mi-erau parteneri, iar împreună rezumam abaterile constatate în datoria noastră. Întrucât vedeam mai limpede problemele existente, lucrarea noastră a devenit treptat mai eficientă. Am simțit cu-adevărat că, pentru a obține rezultate bune în îndeplinirea datoriei noastre, trebuie să acceptăm supravegherea și îndrumarea conducătorilor și lucrătorilor, să adoptăm o atitudine de acceptare față de adevăr și să acționăm conform adevărurilor-principii. Slavă lui Dumnezeu!


37. Ce m-a oprit să practic adevărul

de Pamela, Italia

Sunt parteneră cu alte câteva persoane din biserică în lucrarea de design grafic. Într-o zi, conducătoarea mi-a spus că două surori menționaseră probleme cu fratele Oliver, zicând că-i plăcea să debiteze idei pompoase și că încetinea ritmul lucrării. Conducătoarea m-a întrebat dacă descoperisem aceste probleme lucrând cu el. Mi-am amintit cum, atunci când lucram cu Oliver, puteam să văd că, într-adevăr, ținea cu dinții de opiniile lui. Când toți discutaserăm și hotărâserăm asupra unor designuri conform principiilor, el mereu avea altă opinie, dar nu și o perspectivă clară. Trebuia ca toți să se gândească împreună cu el și se pierdea mult timp. Existau și unele probleme relativ minore cu imaginile, care puteau fi corectate mai târziu, și nu era nevoie să luăm din timpul tuturor ca să le discutăm, dar el insista să le rezolvăm înainte de a trece mai departe. Întârzia lucrurile până când ajungeam cu toții la un consens, făcând ca progresul să fie destul de lent. I-am spus, deci, conducătoarei despre problemele observate. Conducătoarea m-a certat când a văzut că știusem tot timpul despre aceste probleme, spunând: „Ai știut că Oliver proceda în felul lui și că încetinea lucrarea. Atunci, de ce nu l-ai restricționat, în loc să-i cânți în strună și să fii de acord cu el? Nu întârzie asta lucrarea?” Cuvintele conducătoarei chiar m-au durut.

M-am gândit la momentele în care discutam cu Oliver despre designuri. Am văzut că se agăța de opiniile lui și m-am îngrijorat. Am vrut să semnalez problema lui, dar apoi mi-am amintit că eu, în primul rând, eram o persoană arogantă. Conducătoarea mă emondase și înainte, zicându-mi să mă lepăd de mine și să cooperez cu alții, căci eram mereu arogantă și neprihănită de sine, mă agățam de propriile opinii și mă certam cu surorile care îmi erau partenere, întârziind lucrarea. Dacă semnalam problemele lui Oliver în fața tuturor sau îi respingeam opiniile, oamenii puteau crede că eram în continuare arogantă și lipsită de rațiune și incapabilă să accept cu calm sugestiile altora sau să cooperez cu alții. Așa că, oricât de mult se întârzia, eu ascultam cu răbdare ce spunea Oliver. Uneori, când analizam sugestiile lui Oliver conform principiilor, simțeam că erau impracticabile. Semnalam unde era problema, dar lui nu-i pica bine și insista în părerile lui. Dacă nu făceam cum sugera, se supăra și nu vorbea, făcând situația foarte stânjenitoare și oprind lucrarea. Inițial, am vrut să-i spun conducătoarei. Dar m-am gândit că, întrucât ea tocmai mă emondase pentru aroganța și incapacitatea mea de a coopera cu ceilalți, dacă raportam problemele altcuiva, conducătoarea putea crede că mă concentram pe problemele altora, că le căutam nod în papură, că nu se schimbase nimic după ce mă emondase. Și atunci, cât timp îmi mai puteam face datoria? La gândul ăsta, nu am raportat sau semnalat problema lui Oliver. Ca urmare, cum nu puteam fi de acord și mereu deliberam, discutam și rediscutam, am ajuns să petrecem o zi pentru un lucru care putea fi clar terminat într-o jumătate de zi, încetinind ritmul lucrării. Gândul la aceste lucruri m-a făcut să mă simt culpabilă și m-am învinovățit. Nu că nu observasem problema lui Oliver, dar am fost reținută și nu i-am semnalat-o niciodată. M-am gândit la un pasaj din cuvântul lui Dumnezeu: „Odată ce adevărul a devenit viața ta, dacă vezi pe cineva hulindu-L pe Dumnezeu, netemându-se de Dumnezeu, fiind superficial în timp ce își face datoria sau perturbând și tulburând lucrarea bisericii, vei fi capabil să îl tratezi conform adevărurilor-principii, discernându-i pe cei care trebuie discernuți și expunându-i pe cei care trebuie expuși. Dacă adevărul nu a devenit viața ta și încă trăiești în firile tale satanice, atunci când vei vedea oameni răi și diavoli provocând perturbări și tulburări în lucrarea bisericii, te vei face că nu vezi și că nu auzi și vei ignora acest lucru, fără să simți vreun reproș din partea conștiinței tale. Vei crede chiar că, indiferent cine provoacă tulburări în lucrarea bisericii, nu are nicio legătură cu tine. Indiferent cât de mult sunt vătămate lucrarea bisericii și interesele casei lui Dumnezeu, nu-ți va păsa, nu te vei interesa de asta și nu vei simți niciun reproș din partea conștiinței tale. În acest caz, ești o persoană care nu are conștiință sau rațiune, un neîncrezător, un muncitor. Mănânci ce este al lui Dumnezeu, bei ce este al lui Dumnezeu și te bucuri de tot ce vine de la Dumnezeu, dar simți că orice vătămare adusă intereselor casei lui Dumnezeu nu are nicio legătură cu tine – asta te face un trădător care se aliază cu cei din afară în detrimentul alor săi, genul de om care mușcă mâna care îl hrănește. Dacă nu aperi interesele casei lui Dumnezeu, mai ești om? Ești un demon care s-a infiltrat în biserică. Mimezi credința în Dumnezeu, te prefaci că ești unul dintre aleșii lui Dumnezeu și vrei să mănânci gratis în casa lui Dumnezeu – nu semeni cu o ființă umană și ești în mod clar un neîncrezător. Cei care cred cu adevărat în Dumnezeu, chiar dacă nu au dobândit încă adevărul și viața, cel puțin vor fi de partea lui Dumnezeu în vorbirea și acțiunile lor; cel puțin, nu vor sta deoparte când vor vedea că interesele casei lui Dumnezeu sunt vătămate. Dacă încearcă să ignore, vor avea mustrări de conștiință și aceasta va fi neîmpăcată, iar ei își vor spune: «Nu pot să stau și să nu fac nimic. Trebuie să mă ridic și să spun ceva, trebuie să-mi îndeplinesc responsabilitatea. Trebuie să ies în față pentru a expune și a opri această faptă rea, pentru a apăra interesele casei lui Dumnezeu de rău și pentru a mă asigura că viața bisericii nu este tulburată.» Dacă adevărul a devenit viața ta în inima ta, atunci nu numai că vei avea acest curaj și această hotărâre, dar vei fi și capabil să deslușești această problemă. Mai mult, vei fi capabil să-ți îndeplinești partea ta de responsabilitate pentru lucrarea lui Dumnezeu și pentru interesele casei Sale și, în acest fel, datoria ta va fi îndeplinită” (Cuvântul, Vol. 3: Discursurile lui Hristos al zilelor de pe urmă, Partea a III-a). Din cuvintele lui Dumnezeu am văzut că aceia care au conștiință, care cred cu adevărat în Dumnezeu, sunt una cu El în inimă și de partea Lui atunci când întâlnesc diverse situații. Dacă văd pe cineva perturbând și tulburând lucrarea bisericii, pot lua atitudine, îl pot expune și opri. Ei protejează lucrarea bisericii. Dar eu? Am văzut limpede că Oliver se agăța de opiniile lui și că nu le accepta pe ale altora. A încetinit ritmul lucrării în mod repetat și totuși, ca să nu spună oamenii că sunt arogantă și caut ceartă, nu doar că n-am oprit sau rezolvat asta și n-am oferit sfaturi și ajutor, ci am asistat nepăsătoare, făcându-mă că nu văd. M-am gândit numai la protejarea intereselor mele, nu la eficiența lucrării noastre. Drept urmare, lucrarea a fost întârziată. În aparență, eram ocupată să-mi fac datoria zilnic. În realitate, însă, nu purtam o povară în datoria mea și nu-I eram deloc loială lui Dumnezeu. Dezastrele sunt tot mai mari și mulți oameni încep să caute și să cerceteze adevărata cale. Dacă putem să ne accelerăm ritmul și să realizăm mai multe designuri pentru lucrarea de evanghelizare, atunci putem aduce mica noastră contribuție la aceasta. Dar eu nu luam în considerare intenția lui Dumnezeu. Am privit atât de mult timp cum ritmul lucrării era întârziat și n-am oprit sau rezolvat asta la timp. Eram atât de lipsită de conștiință și de umanitate, exact ca „un trădător care se aliază cu cei din afară în detrimentul alor săi, genul de om care mușcă mâna care îl hrănește”, expus în cuvântul lui Dumnezeu. M-am folosit de biserică pentru a-mi asigura mijloacele de trai și am fost inutilă în momente critice. Când am conștientizat asta, m-am umplut de regret și m-am rugat lui Dumnezeu: „Dumnezeule, am neglijat lucrarea bisericii ca să mă protejez. Sunt dispusă să mă pocăiesc înaintea Ta. Călăuzește-mă, Te rog, să mă cunosc cu adevărat.”

Mai târziu, am început să reflectez de ce îmi era atât de greu să practic adevărul și ce anume mă oprea. Am mâncat și am băut două pasaje din cuvintele lui Dumnezeu valabile pentru starea mea: „Unii oameni își urmează propria voință atunci când fac lucruri și ajung să încalce principiile. După ce sunt emondați, recunosc doar verbal că sunt aroganți și că au făcut o greșeală numai pentru că nu au adevărul. Însă, în inimile lor, ei se plâng: «Nimeni nu mai riscă, numai eu – și, în cele din urmă, când ceva merge prost, mie îmi pasează toată responsabilitatea. Nu este o prostie din partea mea? Nu mai pot face același lucru data viitoare, riscând astfel. Pasărea care își scoate capul din cuib e cea care e împușcată!» Ce credeți despre această atitudine? Este o atitudine de căință? (Nu.) Ce atitudine este? Nu au devenit ei alunecoși și înșelători? În inimile lor, gândesc: «Sunt norocos că acest lucru nu s-a transformat într-un dezastru. Omul din greșeli învață, ca să spunem așa. Trebuie să fiu atent în viitor.» Ei nu caută adevărul, folosindu-se de tertipuri meschine și de uneltirile lor viclene pentru a se ocupa de chestiune și a o rezolva. Pot câștiga adevărul în felul acesta? Nu pot, căci nu s-au căit” (Cuvântul, Vol. 3: Discursurile lui Hristos al zilelor de pe urmă, „Un om poate să-și rezolve noțiunile și înțelegerile greșite despre Dumnezeu numai urmărind adevărul”). „Când oamenii nu își asumă nicio responsabilitate față de îndatoririle lor, le fac într-o manieră superficială, sunt persoane care caută să facă pe plac altora și nu ocrotesc interesele casei lui Dumnezeu, ce fire este aceasta? Aceasta este viclenie, este firea Satanei. Cel mai proeminent aspect din filosofiile omului pentru interacțiunile lumești este viclenia. Oamenii cred că, dacă nu sunt vicleni, vor fi predispuși să îi ofenseze pe ceilalți și incapabili să se apere; ei cred că trebuie să fie suficient de vicleni – fără a răni sau a jigni pe nimeni – pentru a putea să-și păstreze siguranța, să-și protejeze mijloacele de trai și să câștige un punct ferm de sprijin printre ceilalți. Toți non-credincioșii trăiesc după filosofiile Satanei. Toți sunt persoane care caută să facă pe plac altora și nu ofensează pe nimeni. Ai venit în casa lui Dumnezeu, ai citit cuvântul lui Dumnezeu și ai ascultat predicile din casa lui Dumnezeu, așadar, de ce ești incapabil să practici adevărul, vorbind din inimă și fiind o persoană cinstită? De ce ești mereu o persoană care caută să facă pe plac altora? Persoanele care caută să facă pe plac altora își protejează doar propriile interese și nu interesele bisericii. Când văd pe cineva făcând rău și dăunând intereselor bisericii, ignoră acest lucru. Le place să fie persoane care caută să facă pe plac altora și să nu ofenseze pe nimeni. Acest lucru este iresponsabil, iar astfel de oameni sunt prea vicleni și de neîncredere” (Cuvântul, Vol. 3: Discursurile lui Hristos al zilelor de pe urmă, Partea a III-a). Cuvintele lui Dumnezeu mi-au mișcat sufletul și am văzut, în sfârșit, că sursa incapacității mele de a practica adevărul sau de a susține adevărurile-principii era faptul că natura mea era prea înșelătoare. Încă de când conducătoarea mă emondase pentru aroganța mea, eu nu reflectasem niciodată cu adevărat asupra mea și nu căutasem calea de a-mi îndrepta firea arogantă. În schimb, am uneltit și am folosit toleranța și docilitatea superficiale pentru a mă proteja, făcându-i pe alții să creadă, în mod greșit, că eram modestă și că firea mea arogantă se schimbase. Astfel, conducătoarea nu avea să mă emondeze iar sau să mă demită. Am văzut că a trăi după idei și perspective satanice precum „Pasărea care își scoate capul din cuib e cea care e împușcată”, „Tăcerea e de aur, vorba de argint și cel care vorbește mult va greși mult” și „Să nu căutați meritul, ci să evitați vina” mă făcuse extrem de egoistă, detestabilă, vicleană și înșelătoare. Am văzut clar că problema lui Oliver ne afectase deja lucrarea. Ar fi trebuit să iau atitudine, s-o expun și s-o opresc. Eu, însă, ca să sting conflictele, m-am purtat ca o persoană care caută să facă pe plac altora. Când mă confruntam cu probleme sau cu discordie, vorbeam cât mai puțin posibil. Niciodată nu mă certam cu oamenii și nu susțineam principiile deloc. Protejam bine interesele mele, dar lucrarea bisericii o lăsam să fie păgubită. Am fost atât de perfidă și de înșelătoare! Într-adevăr mi-am atras dezgustul și ura lui Dumnezeu. Mai ales când am citit că Dumnezeu spune: „Ei nu caută adevărul, folosindu-se de tertipuri meschine și de uneltirile lor viclene pentru a se ocupa de chestiune și a o rezolva. Pot câștiga adevărul în felul acesta? Nu pot, căci nu s-au căit” (Cuvântul, Vol. 3: Discursurile lui Hristos al zilelor de pe urmă, „Un om poate să-și rezolve noțiunile și înțelegerile greșite despre Dumnezeu numai urmărind adevărul”). Am avut și mai multe remușcări. Înainte, îmi făceam datoria cu o fire arogantă. Mereu îmi susțineam punctele de vedere proprii și nu ascultam sugestiile altora. Asta nu doar că i-a constrâns pe alții, a și afectat lucrarea bisericii. Conducătoarea m-a emondat ca să pot reflecta asupra mea și să mă cunosc, astfel încât să-mi schimb la timp obiceiurile și să-mi fac bine datoria. Dar eu nu m-am căit. Dimpotrivă, m-am ascuns de Dumnezeu și de ceilalți. Nu doar că nu mi-am făcut bine datoria, dar nici nu mi-a păsat când lucrarea bisericii a fost tulburată. Am înțeles că nu eram nicidecum cineva care accepta adevărul. Dacă situația ar continua, firea mea coruptă doar s-ar agrava și, până la urmă, aș fi dezvăluită și eliminată! La gândul ăsta, m-am speriat și m-am rugat repede lui Dumnezeu: „Dumnezeule, nu mai sunt dispusă să-mi apăr propriile interese prin filosofiile acestea pentru interacțiuni lumești. Sunt dispusă să caut adevărul și să-mi îndrept firea coruptă. Te rog, ajută-mă să găsesc calea de practică.”

Apoi, am citit un pasaj din cuvintele lui Dumnezeu: „Este compromisul cu adevărat singura modalitate de a evita certurile? În ce situații poți face compromisuri? Dacă implică chestiuni mărunte legate de propriile interese sau de mândria ta, atunci nu este nevoie să te cerți pe această temă – poți alege să fii tolerant și să faci compromisuri. Dar în chestiunile care pot să afecteze lucrarea bisericii și să dăuneze intereselor casei lui Dumnezeu, trebuie să aderi la principii. Dacă nu respecți acest punct, atunci nu ești loial față de Dumnezeu. Dacă alegi să faci compromisuri și să abandonezi adevărurile-principii pentru a-ți proteja mândria sau a-ți menține relațiile interpersonale, nu este acest lucru egoist și detestabil? Nu este o manifestare a faptului că ești iresponsabil în datoria ta și neloial față de Dumnezeu? (Ba da.) Așadar, dacă vine un moment în cursul datoriei tale în care părerile tuturor sunt împărțite, cum ar trebui să practici? A te certa neîncetat pe această temă va rezolva problema? (Nu.) Atunci cum ar trebui să rezolvi problema? În această situație, o persoană care înțelege adevărul ar trebui să iasă în față pentru a rezolva problema, mai întâi expunând-o clar și lăsând ambele părți să-și spună punctul de vedere. Apoi, toată lumea trebuie să caute adevărul împreună și, după ce se roagă lui Dumnezeu, să aibă părtășie despre adevărurile relevante din cuvintele lui Dumnezeu. După ce au avut părtășie despre adevărurile-principii și au dobândit claritate, ambele părți vor putea să se supună. Toată lumea trebuie să învețe să se supună adevărului. […] Dacă o persoană intră în conflicte și dezbateri cu alții pentru a proteja interesele casei lui Dumnezeu și pentru a asigura rezultatele lucrării bisericii, iar atitudinea sa este puțin neînduplecată, ați spune că este o problemă? (Nu.) Acest lucru se datorează faptului că intenția sa este corectă – este de a proteja interesele casei lui Dumnezeu. De asemenea, ea stă de partea lui Dumnezeu. Este cineva care aderă la adevărurile-principii și cineva de care Dumnezeu Se bucură foarte tare. A avea o atitudine neînduplecată și hotărâtă atunci când protejezi interesele casei lui Dumnezeu este o manifestare a faptului că ai o poziție fermă și te ții de principii, iar Dumnezeu aprobă acest lucru. Chiar dacă alții simt că există o problemă cu modul de a vorbi sau cu atitudinea unei astfel de persoane, în realitate, aceasta nu este o problemă; este o manifestare a deținerii adevărului-realitate. Unii oameni care nu au înțelegere spirituală și au motive ascunse vor încerca să profite de acest lucru pentru a obține un avantaj, dar acest lucru nu implică deloc dezvăluirea unei firi corupte. Amintiți-vă, a adera la adevărurile-principii este cel mai important lucru. Dacă cineva nu aderă la adevărurile-principii, atunci, indiferent cât de plăcute sunt cuvintele pe care le spune, este un ipocrit” (Cuvântul, Vol. 3: Discursurile lui Hristos al zilelor de pe urmă, „Practicarea adevărului este singura cale de a dobândi intrarea în viață”). După ce am citit cuvintele lui Dumnezeu, am înțeles că, în orice moment, capacitatea de a renunța la câștigul personal, de a susține adevărurile-principii și de a proteja lucrarea bisericii este lucrul cel mai important. Chiar dacă, uneori, intri în conflicte cu oamenii din cauza asta sau vorbești puțin mai aspru, acestea nu sunt probleme majore. Lucrul la care Se uită Dumnezeu e atitudinea noastră față de adevăr. El Se uită dacă putem susține adevărurile-principii și dacă practicăm adevărul. Înainte, credeam mereu că dacă susținerea principiilor provoacă un conflict, probabil că manifest o fire arogantă și nu cooperez armonios cu alții. De aceea, ca să nu spună alții că sunt arogantă, făceam compromisuri în toate și nimic pentru a susține principiile. Acum am înțeles, în sfârșit, că cea mai bună cale de practică pentru a evita certurile și conflictele e să practici conform principiilor, să lași pe fiecare să-și spună părerea și apoi să căutați adevărul împreună. Dacă, după căutare, sunteți siguri că acțiunile vă sunt în conformitate cu adevărurile-principii, atunci ar trebui să le susțineți. Așa e corect. Dacă părerea ta este evident greșită, dar insiști să o susții și faci oamenii să te asculte și s-o accepte, asta e o manifestare de aroganță și de neprihănire de sine. Acum ar trebui să înveți să te lepezi de tine. Ulterior, când am cooperat cu Oliver, am încercat să practic cuvintele lui Dumnezeu.

Într-o zi, alegeam imagini și discutam despre unele aspecte împreună cu Elliana și cu Oliver. Oliver a venit cu o sugestie. Ni s-a părut că mesajul transmis de designul lui de ansamblu nu se prea potrivea cu tema, dar nu eram foarte sigure. Inițial, am vrut să accept și să fac un compromis. M-am gândit: „Atunci, să-ncercăm întâi sugestia ta și să vedem ce se întâmplă, să nu spună toți că sunt arogantă, neprihănită de sine și că mă agăț de opiniile mele.” Dar apoi mi-am amintit de unele principii și cerințe pentru design și am simțit că, într-adevăr, conceptul lui Oliver avea probleme. Dacă ar fi să realizăm designul după conceptul lui și apoi ar trebui să-l refacem, nu ar fi o pierdere de timp și nu ne-ar întârzia lucrarea? Atunci am conștientizat că trebuia să susțin principiile, așa că i-am explicat lui Oliver care erau problemele cu conceptul lui și i-am amintit să urmeze conceptul inițial, în loc să se agațe de părerile lui. Elliana a fost de acord, iar Oliver n-a mai spus nimic. Dar situații de felul ăsta au apărut de mai multe ori pe parcursul zilei. Ori de câte ori opiniile noastre se deosebeau, Oliver le susținea pe-ale lui, tărăgănându-ne lucrarea. În plus, fiindcă nu modificam lucrurile conform sugestiilor lui, s-a supărat iar și aproape că n-a mai vorbit. Mi-am dat seama că, dacă situația continua, ne va întârzia cu siguranță lucrarea, așa că i-am zis conducătoarei ce se întâmpla. Conducătoarea a aranjat să vină să-l găsească pe Oliver împreună cu noi, ca să expună problema lui, să aibă părtășie despre adevăr și să-l ajute. Am știut că asta era șansa mea de a practica adevărul, așa că, înainte de a merge să discut cu Oliver, am citit două pasaje din cuvintele lui Dumnezeu: „Toată lucrarea bisericii este direct legată de lucrarea de răspândire a Evangheliei Împărăției lui Dumnezeu. Mai ales lucrarea de predicare a Evangheliei și toate sarcinile legate de profesii au o legătură importantă și inseparabilă cu lucrarea de răspândire a Evangheliei. Prin urmare, orice implică lucrarea de răspândire a Evangheliei implică interesele lui Dumnezeu și interesele casei lui Dumnezeu. Dacă oamenii pot înțelege corect lucrarea de răspândire a Evangheliei, ar trebui să abordeze corect îndatoririle pe care le fac și îndatoririle făcute de ceilalți. Care este modul corect în care să le abordezi? Dă-ți toată silința și fă-le conform cerințelor lui Dumnezeu. Cel puțin, nu te angaja în comportamente și practici prin care să provoci voit prejudicii sau tulburare și nu face intenționat lucruri care știi că sunt greșite. Dacă o persoană insistă să facă ceva, deși știe că perturbă și tulbură lucrarea bisericii, și nimeni nu o poate descuraja din a o face, atunci face rău, caută moartea și își arată adevărata față de diavol. Grăbește-te și fă-i pe frați și pe surori să o vadă așa cum este, apoi îndepărtează acea persoană rea din biserică. Dacă răufăcătorul este într-un moment de nesăbuință și nu face rău voit, cum ar trebui să fie tratată o asemenea chestiune? Oare persoana respectivă ar trebui să fie educată și ajutată? Dacă este educată și tot nu ascultă? Frații și surorile se întrunesc ca să o critice” [Cuvântul, Vol. 4: Expunerea antihriștilor, „Punctul nouă (Partea întâi)”]. „Trebuie să vă concentrați asupra adevărului – doar atunci puteți avea pătrundere în viață și numai atunci când aveți pătrundere în viață puteți să-i aprovizionați pe ceilalți și să-i conduceți. Dacă descoperim că acțiunile altora sunt în contradicție cu adevărul, trebuie, cu dragoste, să-i ajutăm să lupte pentru adevăr. Dacă alții sunt capabili să practice adevărul și să facă lucrurile în mod principial, ar trebui să încercăm să învățăm de la ei și să-i imităm. Aceasta este iubirea reciprocă” (Cuvântul, Vol. 3: Discursurile lui Hristos al zilelor de pe urmă, „Numai cel care își îndeplinește bine datoria cu toată inima, mintea și sufletul este o persoană care Îl iubește pe Dumnezeu”). Cuvintele lui Dumnezeu sunt limpezi. Când observăm problemele altora, trebuie să avem rapid părtășie, să-i expunem și să-i mustrăm dacă e nevoie. Toate acestea sunt pentru a proteja lucrarea bisericii, dar și pentru a ajuta oamenii să-și vadă problemele, să le rezolve repede și să-și facă datoria bine. Oliver chiar avea un anume talent la desen, însă firea lui coruptă îl provoca să facă fără să vrea lucruri care ne perturbau și ne tulburau lucrarea. Dacă reușea să se cunoască, să urmărească adevărul, să-și schimbe firea coruptă, să coopereze armonios cu toată lumea și să-și folosească punctele forte, atunci asta avea să fie benefic pentru lucrarea bisericii și pentru intrarea lui în viață. Prin urmare, am găsit câteva pasaje din cuvintele lui Dumnezeu care abordau problemele lui Oliver, le-am legat de experiențele mele și am avut părtășie despre asta cu Oliver. După ce a ascultat, Oliver și-a înțeles întrucâtva firea coruptă, spunând chiar că, uneori, era conștient că nu avea dreptate, dar că nu se putea răzvrăti împotriva lui. Acum, că semnalasem problema, i-a părut rău, în sfârșit, și a fost dispus să caute adevărul și să se bazeze pe Dumnezeu ca să-și schimbe firea coruptă. Auzind asta, m-am bucurat pentru el. Dar am și regretat că trăisem după filosofii pentru interacțiuni lumești și că nu-i spusesem mai devreme. Chiar îi făcusem rău și făcusem rău și lucrării bisericii.

După incidentul acela, pe parcursul datoriei mele, dacă vedeam pe cineva făcând ceva ce nu se alinia la adevărurile-principii și întârzia lucrarea, practicam adevărul în mod conștient și îi semnalam problemele observate ca să-mi îndeplinesc responsabilitatea. Practicarea în felul acesta m-a făcut să mă simt împăcată și ușurată. Slavă lui Dumnezeu!


38. Raportarea oamenilor răi

de Ma Jie, China

În februarie 2021 am fost ales lider de echipă, iar la scurt timp după aceea, sora Xin Yi mi-a vorbit despre purtarea lui Liu Hua, conducătoarea echipei ei. Xin Yi observase că Liu Hua nu făcea o lucrare reală și că obișnuia să îi oprime și să îi excludă pe cei care gândeau diferit față de ea. Când un frate a expus unele dintre problemele lui Liu Hua, ea s-a legat de cea mai mică imperfecțiune din datoria lui și a făcut mare caz pe seama asta, vizându-l și excluzându-l cu fiecare ocazie, ceea ce l-a făcut pe acesta să se cufunde în negativitate. Odată, o soră nu a fost de acord cu Liu Hua și a refuzat să o asculte în timpul unei discuții despre lucrare. Liu Hua i-a purtat de atunci dușmănie și o ataca frecvent. Ori de câte ori acea soră nu era de acord cu Liu Hua și refuza să îi accepte ideile, Liu Hua o certa și o ocăra. S-a întâmplat chiar să arăte odată spre ea și să spună cu ferocitate: „Ai un calibru slab și cu toate astea ești foarte băgăcioasă!” O ocăra necontenit pe acea soră, până când aceasta s-a simțit constrânsă și s-a temut să își mai facă datoria alături de Liu Hua. Liu Hua i-a atacat și a încercat să se răzbune și pe alți frați și surori care au încercat să îi facă sugestii sau care au refuzat să îi urmeze ordinele. Pe unii dintre ei i-a acuzat că urmau calea unui antihrist, iar pe alții i-a chinuit, privându-i intenționat de îndatoriri. Drept rezultat, acești frați și surori au suferit cu adevărat și s-au simțit oprimați. Oprimarea și chinul nesăbuit la care ea i-a supus pe acei frați și acele surori au avut efecte grave asupra eficienței lucrării bisericii. M-am înfuriat când am auzit despre cum se purta Liu Hua. După aceea, am vorbit cu cei care erau implicați sau cunoșteau situația și s-a dovedit că toate acele lucruri erau adevărate. Liu Hua avea o natură sinistră, răuvoitoare și o dorință acerbă să aibă statut. Purta ranchiună și căuta să se răzbune pe oricine îi amenința statutul și reputația prin faptul că nu se supunea voii ei sau nu era de acord cu ea și îl ataca, excludea și chinuia. Am citit unele dintre cuvintele lui Dumnezeu care spun: „Doar oamenii răi și antihriștii au o fire atât de feroce. Atunci când o persoană feroce se confruntă cu orice fel de îndemnare, acuzație, învățătură sau ajutor, toate bine intenționate, atitudinea sa nu este aceea de a fi recunoscătoare sau de a accepta cu umilință, ci de a se înfuria de rușine și de a simți ostilitate și ură extreme și chiar de a se răzbuna. […] Desigur, când se răzbună pe alții din cauza urii lor, nu o fac pentru că urăsc acea persoană sau îi poartă pică, ci pentru că le-a expus greșelile. Asta arată că simplul fapt de a expune un antihrist, indiferent cine o face și indiferent de relația pe care o are cu antihristul, poate să-i stârnească ura și să-l împingă la răzbunare. Indiferent cine este, dacă înțelege adevărul sau dacă este un conducător sau un lucrător, ori un membru obișnuit dintre aleșii lui Dumnezeu, atât timp cât cineva îl expune și îl emondează, antihristul va trata acea persoană ca pe un dușman. Ba chiar va spune deschis: «Voi fi aspru cu oricine mă emondează. Nu voi da pace nimănui care mă emondează, îmi scoate la iveală secretele, îmi cauzează excluderea de către casa lui dumnezeu sau mă privează de partea mea de binecuvântări»” [Cuvântul, Vol. 4: Expunerea antihriștilor, „Punctul nouă (Partea a opta)”]. „Indiferent ce greșeli au comis ori ce lucruri rele au făcut, acei oameni cu firi malițioase nu vor permite nimănui să-i expună ori să-i emondeze. Dacă cineva îi expune și îi ofensează, se vor înfuria, se vor răzbuna și nu vor abandona niciodată această problemă. Nu au deloc răbdare și toleranță față de alți oameni și nu exercită îngăduință față de ei. Pe ce principiu se bazează conduita lor? «Mai degrabă aș trăda, decât să fiu trădat.» Cu alte cuvinte, ei nu tolerează să fie ofensați de nimeni. Nu este aceasta logica oamenilor răi? Aceasta este exact logica oamenilor răi. Nimănui nu îi este permis să-i ofenseze. Pentru ei, este inacceptabil să fie provocați cât de puțin și urăsc pe oricine face acest lucru. Vor continua să hărțuiască acea persoană și nu vor abandona niciodată chestiunea – așa sunt oamenii răi” [Cuvântul, Vol. 5: Responsabilitățile conducătorilor și lucrătorilor, „Responsabilitățile conducătorilor și lucrătorilor (14)”]. Citind cuvintele lui Dumnezeu, am înțeles că oamenii răi au naturi deosebit de răuvoitoare și că urăsc adevărul, precum și pe cei care îl urmăresc. Ei țin ranchiună împotriva celor care îi ofensează și găsesc ocazii să îi atace și să se răzbune pe ei, excluzându-i și chinuind-i până când devin negativi și înfrânți. Ținând cont de cum se purta în permanență Liu Hua, era clar că ataca și excludea pe oricine nu era de acord cu ea sau îi amenința interesele. Mai mult, denatura faptele pentru a-i judeca și condamna fără încetare pe ceilalți, până când aceia deveneau negativi. Am observat că Liu Hua avea o umanitate răuvoitoare și că, în esență, era o persoană rea care ura adevărul și nu îl accepta. Trebuia să fie exclusă din biserică. Știam că nu puteam să rămân nepăsător, văzând cum o persoană rea precum Liu Hua producea haos în biserică și că trebuia să raportez rapid situația, așa că, mai târziu, am raportat problemele lui Liu Hua supraveghetoarei noastre.

Însă, spre marea mea surprindere, la doar câteva zile, am primit o scrisoare de la supraveghetoarea noastră, Meng Ran, în care spunea: „Liu Hua are capacitate de lucru și este în stare să rezolve probleme reale. Deși, uneori, acțiunile ei provin din firea ei coruptă, ceea ce îi face pe oameni să se simtă constrânși, atât timp cât este dispusă să se schimbe, ar trebui să i se ofere șansa să se căiască.” Mi-era imposibil să înțeleg. Era evident că Liu Hua făcuse fapte rele. Aici nu era vorba despre o singură fărădelege, ea se purta mereu așa. Indiferent cum aveau frații și surorile părtășie cu ea și ce sfaturi îi dădeau, ea nu se căia deloc, ba chiar îi oprima și îi chinuia. Potrivit cuvintelor lui Dumnezeu, Liu Hua era în esență o persoană rea, atunci de ce nu făcea Meng Ran nimic în privința ei? Părea că Meng Ran apăra fățiș o persoană rea. În acea perioadă, unii frați și surori au raportat unele dintre faptele rele ale lui Meng Ran. În urmă cu câțiva ani, Meng Ran provocase disensiuni în biserică, formase o facțiune, găsise lucruri pe care să le folosească împotriva conducătorilor și a lucrătorilor și îi atacase ca să obțină o funcție de conducere pentru ea însăși. Acțiunile ei perturbaseră viața bisericii și i se solicitase să reflecteze asupra acestui lucru în izolare. Când s-au întâmplat toate acestea, Xin Yi aflase despre purtarea lui Meng Ran și apoi avusese părtășie cu frații și cu surorile și discernuse situația cu ei. Din cauza asta, Meng Ran i-a purtat ranchiună. Ulterior, Meng Ran s-a prefăcut că se căiește doar pentru a recâștiga încrederea fraților și surorilor și a devenit supraveghetoare. După aceea, a început să se răzbune pe Xin Yi. Odată, când Xin Yi a semnalat anumite abateri și probleme în lucrarea lui Liu Hua, aceasta din urmă nu a vrut să cedeze și a început să se certe cu ea. Meng Ran știa că Liu Hua are probleme în datoria ei, dar a ales să îi ia partea și să o izoleze și să o oprime pe Xin Yi. Prin urmare, Xin Yi s-a simțit foarte reprimată și nefericită și s-a îmbolnăvit grav. După aceea, Meng Ran nu numai că nu a reflectat asupra ei înseși, ci a și profitat de ocazie ca să o batjocorească pe Xin Yi și a numit-o pe nedrept un antihrist, folosindu-se greșit de cuvintele lui Dumnezeu. A mustrat-o aspru pe Xin Yi că mergea pe calea unui antihrist și i-a indus în eroare pe ceilalți frați și surori ca să o critice și ei pe Xin Yi. Având în vedere aceste acțiuni, era clar că Meng Ran avea o fire feroce.

Câteva zile mai târziu, Meng Ran ni s-a alăturat la o adunare și a apărat-o pe Liu Hua, spunând: „Nu puteți spune că este doar problema lui Liu Hua, și alți oameni au greșit. Ar trebui să îi dăm șansa să se căiască! Pare să se poarte chiar bine zilele astea și a fost foarte activă în îndeplinirea datoriei ei…” Când am încercat să am părtășie cu Meng Ran despre principiile de discernere a oamenilor răi, nu a părut să asculte vreun cuvânt din ce spuneam. Iar asta ne-a făcut să fim și mai convinși că Meng Ran o proteja conștient pe Liu Hua. Meng Ran era supraveghetoare și putea vedea clar că Liu Hua era o persoană rea, totuși, nu făcea nimic în privința asta. În schimb, acționa de parcă era scutul ei. Mai mult, Meng Ran însăși avea o natură deosebit de răuvoitoare; nu accepta adevărul, perturba și tulbura continuu lucrarea bisericii, îi oprima și îi chinuia pe frați și surori. Conform principiilor, cel mai probabil și ea era o persoană rea. Având în vedere situația respectivă, știam că trebuia să raportez aceste lucruri conducătoarei mele și să expun acțiunile lui Meng Ran și ale lui Liu Hua pentru a proteja interesele bisericii. Dar apoi mi-am amintit că Meng Ran era supraveghetoare; ar fi putut să mă oprime și pe mine ca și pe alții dacă o ofensam raportând ce probleme avea. Aș fi putut fi demis chiar înainte ca aceste probleme să fie soluționate. Dacă Meng Ran găsea o scuză ca să mă oprească din a-mi face datoria, cum puteam continua să urmăresc adevărul și să obțin mântuirea? Dându-mi seama de toate acestea, am oftat și m-am gândit: „Păi, după cum spune zicala: «Pasărea care își scoate capul din cuib e cea care e împușcată.» Ar trebui să o las baltă. Cu cât mai puține probleme, cu atât mai bine. Contează să mă protejez pe mine.” Am început să simt că bat în retragere și că fac compromisuri și n-am avut curajul să practic adevărul. Dar când m-am gândit la frații și surorile care erau oprimați de Liu Hua și de Meng Ran și la cum trăiau într-o suferință continuă, am început să mă simt vinovat. Am tot oscilat, fără să pot lua o decizie; dacă nu raportam această chestiune, nu protejam interesele bisericii, dar dacă o raportam, puteam fi înlăturat de la datoria mea și atunci nu mai aveam o perspectivă sau o destinație bună. La momentul respectiv, mi-am dat seama că era ceva în neregulă cu starea mea; oare nu acționam ca un laș? Îmi lipsea simțul dreptății și nu țineam cont de intențiile lui Dumnezeu. Nu puteam fi atât de laș și lipsit de conștiință, trebuia să iau atitudine ca să protejez interesele bisericii. Dar când s-a ivit momentul să le raportez pe Liu Hua și pe Meng Ran, m-am simțit timid și temător, așa că am venit înaintea lui Dumnezeu și m-am rugat, cerându-I să mă îndrume și să îmi dea credință și curaj. După aceea, mi-am amintit un fragment din cuvintele lui Dumnezeu: „Toți spuneți că sunteți atenți la povara lui Dumnezeu și că veți susține mărturia bisericii, dar cine dintre voi a fost cu adevărat atent la povara lui Dumnezeu? Întreabă-te: ești cineva care arată considerație față de povara lui Dumnezeu? Poți să practici dreptatea pentru Dumnezeu? Poți să te ridici și să vorbești pentru Mine? Poți să pui statornic adevărul în practică? Ești suficient de îndrăzneț să lupți împotriva tuturor faptelor Satanei? Ai fi capabil să îți dai sentimentele la o parte și să-l expui pe Satana, de dragul adevărului Meu? Poți să permiți ca intențiile Mele să fie satisfăcute în tine? Ți-ai oferit inima în momente cruciale? Ești cineva care respectă voia Mea? Pune-ți adesea aceste întrebări și gândește-te adesea la ele” (Cuvântul, Vol. 1: Arătarea și lucrarea lui Dumnezeu, „Cuvântări ale lui Hristos la început”, Capitolul 13). Când m-am gândit la întrebările lui Dumnezeu, m-am simțit plin de remușcări. Le spuneam adeseori celorlalți că trebuie să ținem cont de povara lui Dumnezeu și să avem un simț al dreptății, să practicăm adevărul, să îi expunem și să îi raportăm pe antihriști și pe oamenii răi pentru a proteja interesele bisericii. Dar când s-a întâmplat ceva care mi-a amenințat interesele, m-am speriat și am dat înapoi. Deslușisem că Liu Hua era o persoană rea, dar, când am văzut că Meng Ran o proteja, m-am simțit intimidat de statutul și de autoritatea lui Meng Ran și n-am îndrăznit să rămân fidel principiilor. Eram îngrijorat că voi fi oprimat, îndepărtat de la datoria mea și că voi pierde ocazia de a obține mântuirea, așa că am cedat în fața statutului și autorității ei. Oare nu făceam un compromis cu Satana și mă plecam în fața lui? Nu protejam interesele bisericii în datoria mea, mă gândeam doar la perspectivele mele și la soarta mea. În acel moment esențial, nu prioritizasem interesele bisericii și asistasem indiferent la cum tulburau oamenii răi lucrarea bisericii și cum îi oprimau pe frați și pe surori. Oare nu mușcam mâna care mă hrănește? Am fost atât de egoist și de detestabil! Unde erau conștiința și rațiunea mea? Pe măsură ce mă gândeam la toate astea, mă măcinau remușcările și mi-am dat seama că trebuia să iau atitudine și să protejez interesele bisericii. Trebuia să raportez faptele rele ale lui Liu Hua și Meng Ran; nu le puteam lăsa să continue să comită rău în biserică. După aceea, le-am raportat pe Liu Hua și pe Meng Ran conducătoarei noastre.

Când conducătoarea a primit scrisoarea noastră, a spus că va veni cât de curând ca să rezolve problema, dar, până la urmă, a fost reținută de alte probleme. Zilele treceau și eu deveneam nerăbdător. Am început să mă simt neliniștit și m-am întrebat: „De ce îi ia atât de mult conducătoarei să vină și să rezolve aceste probleme? Dacă începe să îi întrebe mai întâi pe alții despre această situație și află Meng Ran că am raportat-o, oare o să ne chinuiască Meng Ran?” Tocmai când mă simțeam foarte tulburat, mi-am amintit deodată un fragment din cuvintele lui Dumnezeu: „Atunci când te confrunți cu probleme în viața reală, cum ar trebui să înțelegi și să percepi autoritatea lui Dumnezeu și suveranitatea Lui? Când te confrunți cu aceste probleme și nu știi cum să le înțelegi, să le faci față și să le experimentezi, ce atitudine ar trebui să adopți ca să dovedești că ai intenția și dorința de a te supune suveranității și rânduielilor lui Dumnezeu și realitatea acestei supuneri? Mai întâi, trebuie să înveți să aștepți; apoi trebuie să înveți să cauți; apoi trebuie să înveți să te supui” (Cuvântul, Vol. 2: Despre a-L cunoaște pe Dumnezeu, „Dumnezeu Însuși, Unicul III”). Cugetând la cuvintele lui Dumnezeu, m-am simțit rușinat. Când am raportat problema, am crezut că va fi rezolvată foarte repede, așa că am început să îmi fac griji când sosirea conducătoarei se tot amâna. Trăiam într-o stare de anxietate și mă gândeam doar la cum să mă protejez, fără să am vreun pic de credință adevărată în Dumnezeu. Citind cuvintele lui Dumnezeu, am înțeles că toate se întâmplă potrivit suveranității și rânduielilor Lui. Atunci când trăim unele experiențe, trebuie să avem credință în suveranitatea lui Dumnezeu și să învățăm să așteptăm și să ne supunem. După ce am conștientizat acest lucru, m-am rugat lui Dumnezeu, încredințându-I Lui această situație și căutând îndrumarea Lui. Spre surprinderea mea, la scurt timp, Liu Hua a fost obligată să demisioneze din mai multe motive, inclusiv din cauza incapacității ei de a face o lucrare reală. După aceea, frații și surorile nu au mai fost oprimați de ea și și-au putut îndeplini îndatoririle normal. Am văzut că totul se afla în mâinile lui Dumnezeu, că totul era rezultatul suveranității și rânduielilor Lui, iar credința mea a devenit mai puternică. Dar, deși Liu Hua demisionase, faptele ei rele încă nu fuseseră caracterizate și tratate, iar problemele lui Meng Ran rămăseseră nerezolvate. Știam că trebuia să continuăm să raportăm situația până la rezolvarea finală a acestor probleme.

După câteva zile, Xia Yu, conducătoarea noastră, a venit să analizeze situația și am informat-o detaliat despre faptele rele ale lui Liu Hua și Meng Ran. Și totuși, când am discutat despre purtarea lui Meng Ran, am fost șocați să aflăm că Xia Yu nu era de acord cu demiterea ei. A pretins că Meng Ran avea o anumită capacitate de lucru, ba chiar a spus: „Credeți că e ușor să cultivi o supraveghetoare? Am petrecut aproape doi ani cultivând-o pe Meng Ran. Dacă o demitem doar pentru că așa ne cereți voi, unde o să mai găsim un înlocuitor? Credeți că e ușor să ne facem lucrarea?” Auzind asta, m-am gândit: „Luați în considerare doar capacitatea de lucru superficială a lui Meng Ran, fără să țineți cont și de umanitatea ei și de natura-esență a ei. Dacă nu discerneți și nu tratați oamenii conform esenței lor, unde mai sunt principiile?” După aceea, Xia Yu a spus că trebuia să analizeze mai profund situația și a încheiat rapid adunarea. Ulterior, am avut de încă două ori părtășie cu Meng Ran, dar ea nu doar că nu a acceptat, ba chiar ne-a emondat. Am observat că Meng Ran nu accepta niciodată să fie emondată și că era scârbită de adevăr și că îl ura; se dovedea a fi o persoană rea. Cu toate acestea, când i-am raportat situația conducătoarei noastre, am fost din nou complet șocați de răspunsul ei. Xia Yu ne-a scris că Liu Hua săvârșise într-adevăr niște fapte rele, dar că își arătase disponibilitatea de a se căi. Xia Yu a spus că nu credea că Liu Hua era o persoană rea în esență, doar că, pur și simplu, avea o fire foarte coruptă. Ne-a spus că ar trebui ca lui Liu Hua să îi fie dată încă o șansă de a se căi. În scrisoarea ei spunea și că, deși Meng Ran dovedea unele comportamente ale unei persoane rele, acestea erau doar dezvăluiri ale firii ei corupte. La sfârșitul scrisorii, Xia Yu ne îndemna să reflectăm asupra noastră și să ne cunoaștem pe noi înșine, să tratăm oamenii corect și să facem mai multe pentru a-i ajuta pe alții. După ce am citit scrisoarea, am rămas înmărmurit și m-am simțit reprimat și demoralizat. Dacă Xia Yu nu era de acord să facă ceva în privința lui Liu Hua și Meng Ran, atunci ele erau în continuare libere să tiranizeze biserica, să îi chinuiască și să îi oprime pe frați și pe surori, perturbând lucrarea bisericii. Nu însemna oare că Xia Yu trecea cu vederea faptele rele ale unor persoane rele? Mă gândeam că, de vreme ce Xia Yu era conducătoare, avea să ne ajute să ne ocupăm de acești oameni răi și să protejăm frații și surorile. Nu mi-am imaginat niciodată că ea va aborda astfel problema. Era foarte supărător să văd că nu se face nimic în legătură cu Liu Hua și cu Meng Ran și nu știam ce să fac în continuare. Mă aflam într-o situație dificilă; nu voiam să mai fiu implicat în chestiunea asta, dar eram neliniștit și simțeam că trebuie să persist în raportarea către nivelurile superioare. Dar lucrurile deveneau tot mai complicate; nu îmi permiteam să ofensez o supraveghetoare, cu atât mai puțin o conducătoare. Dacă eu continuam să raportez aceste probleme, aș fi avut de suferit consecințele? Faptul că ele mi-ar fi făcut viața grea era cel mai mic motiv de îngrijorare; ar fi putut chiar să mă îndepărteze de la datoria mea, să mă oprime și să mă excludă. Cum aș mai obține atunci mântuirea? Cu cât mă gândeam mai mult la asta, cu atât mă simțeam mai îngrijorat, înspăimântat, reprimat și sufeream mai tare. Mi-am dat seama că starea mea era greșită și m-am rugat repede lui Dumnezeu, cerându-I să mă îndrume ca să practic adevărul.

Într-o zi, am găsit un fragment din cuvintele lui Dumnezeu, care spunea: „Care este atitudinea pe care oamenii ar trebui să o aibă în ceea ce privește modul de tratare a unui conducător sau lucrător? Dacă ceea ce face un conducător sau un lucrător este bine și în acord cu adevărul, atunci poți să i te supui; dacă ceea ce face este greșit și în dezacord cu adevărul, atunci nu ar trebui să i te supui și poți să îl dai în vileag, să i te opui și să ai o opinie diferită. Dacă nu este capabil să facă lucrare concretă sau face fapte rele care provoacă o tulburare a lucrării bisericii și este dezvăluit ca fiind un conducător fals, un lucrător fals sau un antihrist, atunci tu poți să îl discerni, să îl dai în vileag și să îl raportezi. Însă, unii dintre aleșii lui Dumnezeu nu înțeleg adevărul și sunt deosebit de lași; se tem să nu fie suprimați și chinuiți de conducători falși și antihriști, așa că nu îndrăznesc să respecte principiile. Ei spun: «În cazul în care conducătorul mă dă afară, sunt terminat; dacă îi pune pe toți să mă dea în vileag sau să se lepede de mine, atunci nu voi mai putea să cred în Dumnezeu. Dacă sunt exclus din biserică, atunci Dumnezeu nu mă va mai vrea și nu mă va mântui. Iar credința mea nu va fi fost în van?» Nu este ridicolă o astfel de gândire? Au astfel de oameni o credință autentică în Dumnezeu? Un conducător fals sau un antihrist L-ar reprezenta pe Dumnezeu atunci când te exclude? Când un conducător fals sau un antihrist te chinuie și te exclude, aceasta este lucrarea Satanei și nu are nimic de-a face cu Dumnezeu; când oamenii sunt îndepărtați sau excluși din biserică, acest lucru este în conformitate cu intențiile lui Dumnezeu doar când există o decizie comună luată de biserică și de toți aleșii lui Dumnezeu și când îndepărtarea sau excluderea este pe deplin în conformitate cu rânduielile de lucru ale casei lui Dumnezeu și cu adevărurile-principii ale cuvintelor lui Dumnezeu. Cum ar putea faptul de a fi exclus de un conducător fals sau de un antihrist să însemne că nu poți fi mântuit? Aceasta reprezintă persecuția Satanei și a antihristului și nu înseamnă că nu vei fi mântuit de Dumnezeu. Depinde de Dumnezeu dacă poți fi mântuit sau nu. Nicio ființă umană nu este calificată să decidă dacă poți fi mântuit de Dumnezeu. Trebuie să îți fie clar acest lucru. Iar a-ți trata excluderea de către un conducător fals sau un antihrist drept a fi exclus de Dumnezeu – nu înseamnă asta să Îl înțelegi greșit pe Dumnezeu? Ba da. Și nu înseamnă doar să Îl înțelegi greșit pe Dumnezeu, ci și să te răzvrătești împotriva Lui. Este și un fel de blasfemie față de Dumnezeu. Iar a-L înțelege greșit pe Dumnezeu în acest fel nu este un lucru ignorant și nesăbuit? Când un conducător fals sau un antihrist te exclude, de ce nu cauți adevărul? De ce nu cauți pe cineva care înțelege adevărul, ca să dobândești un oarecare discernământ? Și de ce nu raportezi acest lucru superiorilor ierarhici? Asta dovedește că tu nu crezi că adevărul domnește suprem în casa lui Dumnezeu, arată că nu ai o credință autentică în Dumnezeu, că nu ești o persoană care crede în Dumnezeu cu adevărat. Dacă ai încredere în atotputernicia lui Dumnezeu, de ce te temi de represaliile unui conducător fals sau ale unui antihrist? Pot ei să-ți decidă soarta? Dacă ești capabil de discernământ și detectezi că acțiunile lor sunt contrare adevărului, de ce nu ai părtășie cu aleșii lui Dumnezeu, care înțeleg adevărul? Ai gură, de ce nu îndrăznești să vorbești? De ce te temi atât de mult de un conducător fals sau de un antihrist? Asta dovedește că ești un laș, un neisprăvit și un lacheu al Satanei. […] În cazul în care crezi în Dumnezeu, dar, în loc să te supui Lui, cedezi în fața dușmanilor Săi și găsești adăpost în ei – antihriștii – iar rezultatul este că ești manipulat și abuzat de acești antihriști, atunci ți-ai făcut-o cu mâna ta. N-o meriți? Dacă-l tratezi pe antihrist drept stăpânul tău, conducătorul tău, un umăr pe care să te bazezi, atunci te refugiezi în Satana, îl urmezi pe Satana, ceea ce înseamnă că te-ai rătăcit și ai apucat-o pe calea greșită și ai pășit pe drumul fără de întoarcere. Ce atitudine ar trebui să ai față de antihriști? Ar trebui să-i dai în vileag și să te lupți cu ei. Dacă sunt doar unul sau doi ca tine și ești prea slab pentru a-i înfrunta singur pe antihriști, ar trebui să-ți unești puterile cu mai mulți oameni care înțeleg adevărul ca să-i raportezi și să-i dai în vileag pe acești antihriști și ar trebui să continui până când sunt îndepărtați” (Cuvântul, Vol. 4: Expunerea antihriștilor, „Punctul trei: Ei îi exclud și îi atacă pe cei care urmăresc adevărul”). Cuvintele lui Dumnezeu mi-au expus punctele de vedere greșite. Când a fost vorba despre raportarea acestor oameni răi, eșuasem iar și iar în susținerea principiilor, practicarea adevărului și protejarea intereselor bisericii, pentru că mă temusem că lucrătorii și conducătorii mă vor oprima și îmi vor face viața grea sau chiar că mă vor condamna și exclude, privându-mă astfel de șansa de a obține mântuirea. Prin urmare, m-am prefăcut că nu văd acțiunile lor și n-am îndrăznit să susțin principiile și să continui să îi raportez și să îi expun. Am vorbit adeseori despre cum adevărul și Hristos domnesc în casa lui Dumnezeu, dar, când m-am confruntat cu o situație reală, nu am avut cunoaștere adevărată și credință în Dumnezeu și nu am crezut că Dumnezeu stăpânește peste toate lucrurile și că ne guvernează soarta. Am considerat foarte importante statutul și puterea oamenilor răi și m-am temut de ei. De fapt, indiferent cât de puternice ar fi statutul și autoritatea conducătorilor falși, antihriștilor și oamenilor răi, ei nu vor putea să ne controleze destinele sau să decidă dacă noi putem obține mântuirea. Indiferent cât de cruzi devin, nu pot întrece autoritatea lui Dumnezeu. Chiar dacă aș fi oprimat de oamenii răi și n-aș putea să-mi fac datoria temporar, asta nu înseamnă că mi-aș pierde șansa de a fi mântuit. Dumnezeu scrutează totul; deci atât timp cât urmăresc și practic adevărul, pot, în cele din urmă, să obțin mântuirea de la Dumnezeu. În plus, acești oameni răi nu pot dobândi o poziție stabilă în biserică și, în cele din urmă, vor fi dezvăluiți și eliminați. Dar eu crezusem greșit că o conducătoare îmi controla perspectivele și destinul și că, dacă o ofensam, mi-aș fi pierdut datoria și orice șansă de a obține mântuirea. Cât de nesăbuit și de confuz am fost! În ce fel aveam eu credință adevărată în Dumnezeu? În acel moment, am reflectat asupra motivului pentru care nu fusesem capabil să practic adevărul în această privință și asupra sursei problemei mele.

Ulterior, am găsit acest fragment din cuvintele lui Dumnezeu: „Satana îi corupe pe oameni prin educație și condiționarea guvernelor naționale, a celor celebri și a celor măreți. Cuvintele lor diavolești au devenit viața și natura omului. «Fiecare pentru sine și diavolul să-l ia pe cel mai din spate» este o bine-cunoscută zicală satanică care a pătruns în toți și a devenit viața lor. Există alte câteva cuvinte ale filosofiilor pentru interacțiuni lumești care sunt ca acestea. Satana folosește cultura tradițională a fiecărei națiuni pentru a educa, a induce în eroare și a corupe oamenii, determinând omenirea să cadă într-un abis nemărginit al distrugerii și, în final, să fie distrusă de Dumnezeu pentru că îl slujește pe Satana și I se împotrivește lui Dumnezeu. […] Există multe alte otrăvuri ale Satanei în viețile oamenilor, în acțiunile și conduita lor personală. De exemplu: toate filosofiile lor pentru interacțiuni lumești, tacticile lor de a face lucrurile și maximele lor sunt pline de otrăvurile marelui balaur roșu și toate acestea vin de la Satana. Așadar, toate lucrurile care pătrund în oasele și sângele oamenilor sunt ale Satanei. Toți acei oficiali, cei ce dețin puterea și cei ce sunt realizați au propriile lor căi și secrete pentru succes. Nu sunt oare asemenea secrete perfect reprezentative pentru natura lor? Sunt capabili să ducă la îndeplinire proiecte mari în lume și nimeni nu poate înțelege uneltirile și intrigile care stau în spatele lor. Asta arată efectiv cât de perfidă și de răuvoitoare este natura lor. Omul a fost corupt prea profund de Satana. Veninul Satanei curge prin sângele fiecărei persoane și se poate spune că natura omului este coruptă, ticăloasă, antagonistă și în opoziție cu Dumnezeu, plină de filosofiile și otrăvurile Satanei și cufundată în ele. A devenit în totalitate natura-esență a Satanei. Iată de ce oamenii I se împotrivesc lui Dumnezeu și sunt ostili față de El. Oamenii pot cu ușurință să ajungă să se cunoască dacă natura lor poate fi disecată astfel” (Cuvântul, Vol. 3: Discursurile lui Hristos al zilelor de pe urmă, „Cum să cunoști natura omului”). Prin expunerea din cuvintele lui Dumnezeu, am descoperit rădăcina incapacității mele de a practica adevărul: fusesem mult prea corupt de Satana. De la o vârstă fragedă, fusesem educat în școală și condiționat de societate, ceea ce îmi insuflase multe dintre otrăvurile Satanei, precum: „Fiecare pentru sine și diavolul să-l ia pe cel mai din spate”, „Cu cât mai puține probleme, cu atât mai bine”, „Lasă lucrurile să treacă dacă nu te afectează direct” și „Oamenii înțelepți se pricep să se protejeze, căutând doar să nu facă greșeli.” Din cauză că trăiam ghidându-mă după aceste otrăvuri satanice, îmi protejam mereu propriile interese și mă gândeam mai întâi la perspectivele și la destinul meu, atunci când mi se întâmpla ceva, în loc să mă gândesc la interesele bisericii. Recunoscusem că Liu Hua și Meng Ran erau oameni răi, că împiedicaseră și dăunaseră lucrării bisericii și că frații și surorile suferiseră cumplit din cauza oprimării din partea lor, dar am ales să evit și să ignor situația ca să îmi protejez propriile interese. Nu protejam lucrarea bisericii. Este intenția lui Dumnezeu ca toți antihriștii, oamenii răi și neîncrezătorii să fie îndepărtați din biserică, astfel ca frații și surorile să ducă o viață bisericească normală, să urmărească adevărul și să își îndeplinească îndatoririle. Cu toate acestea, am fost timid și mult prea precaut și nu am îndrăznit să iau atitudine și să îi expun pe acei oameni răi, nici chiar după ce am văzut că îi oprimau pe alții și că tulburau lucrarea bisericii, doar ca să îmi pot proteja interesele. Oare nu eram de partea Satanei și îi toleram pe acești oameni răi când tiranizau biserica? Nu acționam eu ca un complice al lor? Credeam și Îl urmam pe Dumnezeu doar cu vorba, dar, în realitate, îl protejam pe Satana și eram de partea oamenilor răi. Într-un moment crucial, i-am întors spatele bisericii și m-am protejat doar pe mine, fără să țin cont de interesele acesteia. Mi-am dat seama că fusesem înșelător și egoist. Împărăția lui Dumnezeu îi vrea pe cei care sunt onești și care au simțul dreptății. Oamenii înșelători, egoiști, care protejează doar interesele proprii sunt ai Satanei și Dumnezeu nu îi mântuiește.

Ulterior, am găsit acest fragment din cuvintele lui Dumnezeu: „Antihriștii au firi extrem de feroce. Dacă încerci să-i emondezi sau să-i expui, te vor urî și-și vor înfige colții în tine ca niște șerpi veninoși. Oricât de mult ai încerca, nu vei reuși să scapi de ei sau să-i îndepărtezi. Când întâlniți asemenea antihriști, vă este teamă? Unii oameni chiar se sperie și spun: «Nu îndrăznesc să-i emondez. Precum șerpii veninoși, sunt foarte feroce și, dacă se încolăcesc în jurul meu, sunt terminat.» Ce fel de oameni sunt aceștia? Au o statură mică, nu sunt buni de nimic, nu sunt soldați buni ai lui Hristos și nu pot aduce mărturie pentru Dumnezeu. Așadar, ce ar trebui să faceți dacă întâlniți asemenea antihriști? Dacă te-ar amenința sau ar încerca să-ți ia viața, ți-ar fi teamă? În astfel de situații, trebuie să te unești rapid cu frații și surorile tale și să luați atitudine, să cercetați, să adunați dovezi și să expuneți acel antihrist până este îndepărtat din biserică. Asta înseamnă să rezolvi complet problema. […] Aleșii lui Dumnezeu ar trebui să poarte mereu în gând însărcinarea dată de Dumnezeu. Înlăturarea oamenilor răi și a antihriștilor este lupta crucială în bătălia împotriva Satanei. Dacă această luptă este câștigată, va deveni mărturia biruitorului. Lupta împotriva satanelor și a diavolilor răi este o mărturie bazată pe experiență pe care ar trebui să o aibă aleșii lui Dumnezeu. Este un adevăr-realitate pe care biruitorii trebuie să-l aibă. Dumnezeu le-a oferit foarte mult adevăr oamenilor, te-a condus foarte mult timp și te-a aprovizionat foarte mult, cu scopul ca tu să aduci mărturie și să aperi lucrarea bisericii. Se pare că, atunci când oamenii răi și antihriștii fac fapte rele și tulbură lucrarea bisericii, devii timid și te retragi, alergând cu brațele deasupra capului – nu ești bun de nimic. Nu poți birui satane, nu ai adus mărturie și Dumnezeu te detestă. În acest moment critic, trebuie să te opui și să porți un război împotriva satanelor, să expui faptele rele ale antihriștilor, să-i condamni și să-i blestemi, nelăsându-i să se ascundă și înlăturându-i din biserică. Doar aceasta poate fi considerată o victorie împotriva satanelor și sfârșitul destinului lor. Ești unul dintre aleșii lui Dumnezeu, un adept al lui Dumnezeu. Nu te poți teme de provocări; trebuie să acționezi în conformitate cu adevărurile-principii. Asta înseamnă să fii un biruitor. Dacă te temi de provocări și faci compromisuri pentru că te temi de răzbunarea oamenilor răi sau a antihriștilor, atunci nu ești un discipol al lui Dumnezeu și nu ești unul dintre aleșii Lui. Nu ești bun de nimic, le ești inferior chiar și prestatorilor de servicii” [Cuvântul, Vol. 4: Expunerea antihriștilor, „Punctul nouă (Partea a opta)”]. Cuvintele lui Dumnezeu mi-au insuflat credință și putere. Trebuia să încetez să îmi mai fie frică de forțele întunericului, ale Satanei, să încetez să mă mai protejez și să fiu inutil. Trebuia să iau atitudine ca să expun oamenii răi din biserică și să protejez interesele bisericii; aceasta era datoria mea, responsabilitatea mea. Cuvintele lui Dumnezeu mi-au arătat, de asemenea, o cale de practică: puterile unei singure persoane sunt limitate, dar puteam să îmi unesc eforturile cu cele ale altor frați și surori care aveau simțul dreptății, ca să raportăm și să îi expunem pe acei oameni răi, protejând astfel viața bisericii noastre, împiedicând perturbarea fraților și surorilor de către forțele Satanei și asigurându-ne că oamenii răi erau tratați corespunzător. Chiar dacă eram oprimat și chinuit, nu aveam să cedez în fața forțelor Satanei. După aceea, am încetat să mai fiu constrâns de influența întunecată a Satanei și nu am mai ținut cont de perspectivele și de destinul meu. M-am asociat cu alți frați și surori și am raportat altui conducător problemele lui Meng Ran. După ce a analizat situația, conducătorul a demis-o pe Meng Ran. Am fost în culmea fericirii când am văzut că Meng Ran fusese, în sfârșit, demisă și am simțit o adâncă recunoștință față de Dumnezeu. Mai apoi, l-am ajutat pe conducător să facă bilanțul tuturor faptelor rele ale lui Liu Hua și Meng Ran. Amândouă au fost caracterizate ulterior drept persoane rele și excluse, iar Xia Yu a fost demisă pentru că fusese o conducătoare falsă, întrucât eșuase să facă o lucrare reală și tolerase ca oamenii răi să producă haos și să facă lucruri rele în biserică. Eliberată de perturbarea cauzată de acei oameni răi, viața bisericii noastre a revenit la liniște și pace, iar frații și surorile au putut să își îndeplinească îndatoririle în mod normal. Curând după aceea, fiecare proiect al bisericii a început să dea rezultate.

Prin această experiență, am înțeles că toate lucrurile sunt supuse suveranității și rânduielilor lui Dumnezeu și am fost și martor la dreptatea Lui. Forțele rele ale Satanei nu pot prinde rădăcini în casa lui Dumnezeu; cei care trebuie dezvăluiți sunt, în cele din urmă, dezvăluiți și eliminați. Amintindu-mi cum Meng Ran ne pusese piedici când am raportat-o și am expus-o pe Liu Hua și cum Xia Yu încercase să ne oprească din a o raporta pe Meng Ran, la acea vreme, nu înțelesesem de ce Dumnezeu permitea să se întâmple așa ceva, dar acum înțeleg că, prin Liu Hua, Dumnezeu a dezvăluit, una după alta, o persoană rea și o conducătoare falsă care erau foarte bine mascate. Prin asta am dobândit discernământ și am învățat lecții valoroase. Dumnezeu este cu adevărat înțelept! Deși raportarea lor a fost plină de răsturnări de situații, cuvintele lui Dumnezeu m-au îndrumat la fiecare pas și mi-au insuflat cunoașterea înțelepciunii și atotputerniciei lui Dumnezeu. Am văzut că adevărul și dreptatea domnesc cu adevărat în casa lui Dumnezeu. Asta mi-a dat o credință și mai puternică în Dumnezeu și m-a ajutat să dobândesc înțelegerea naturii mele egoiste și înșelătoare. N-aș fi putut învăța niciodată toate acestea într-un mediu confortabil. Slavă Ție, Dumnezeule!


39. 75 de zile de detenție

de Zhao Liang, China

Într-o zi din septembrie 2009, am mers împreună cu două surori să predicăm Evanghelia unui conducător religios. Conducătorul însă a respins-o și a chemat mai mult de zece membri ai bisericii sale, care ne-au bătut și ne-au dus la postul local de poliție. Eram destul de speriat în momentul acela și mi-era teamă că polițiștii aveau să ne chinuiască. Știam că PCC Îl ura și se împotrivea lui Dumnezeu mai presus de orice și că putea să-i ucidă nepedepsit pe credincioșii pe care-i captura. Mulți frați și surori fuseseră torturați după arestare, iar unii fuseseră chiar uciși în bătaie sau schilodiți. Eram îngrijorat că, având o statură mică, nu voi fi capabil să rezist la tortura polițiștilor, așa că m-am prefăcut că sunt mut. Când m-au întrebat de unde eram, cine era conducătorul bisericii și cine mă trimisese acolo să predic Evanghelia, n-am spus un cuvânt. Apoi m-au obligat să stau ghemuit, dar după ce am stat așa o vreme, picioarele mele n-au mai rezistat, iar eu m-am prăbușit la pământ. Doi polițiști m-au lovit și călcat în picioare la întâmplare și mi-au ordonat să mă ridic și să reiau poziția ghemuită. După ce am mai stat ghemuit o vreme, picioarele au început să mă doară, iar tot corpul mi s-a acoperit de sudoare. Un polițist a spus batjocoritor: „Ei, cum e? Destul de bine, așa-i? Dacă nu-ți dai drumul la gură, o să te obligăm să stai așa ghemuit în continuare.” Celălalt polițist a exclamat cu grosolănie: „Ești unul din ăla căpos, nu-i așa? Presupun că va fi nevoie de metode mai dure. Las că-ți descleștez eu fălcile alea!” După ce a spus asta, mi-a îndesat două sticle de bere în spatele genunchilor și a zis: „Dacă sticlele astea cad, te alegi cu o bătaie.” După o vreme, pur și simplu n-am mai putut sta ghemuit, iar sticlele de bere au căzut zăngănind pe jos. M-au trântit pe podea și au început să mă lovească și să mă calce în picioare cu sălbăticie. Picioarele, spatele, umerii și mijlocul mă dureau insuportabil și m-am făcut ghem, cu inima zdrobită de agonie. Dat fiind că în Constituția Chinei se garantează explicit libertatea religioasă, suntem complet îndreptățiți din punct de vedere legal să credem în Dumnezeu și să predicăm Evanghelia, însă PCC încă ne persecută și ne chinuie fără contenire. Este cu adevărat ticălos! Chiar atunci, mi-am amintit cum fuseseră persecutați discipolii Domnului Isus: Ștefan a fost omorât cu pietre pentru că susținuse calea Domnului, iar Petru a fost întemnițat pentru că predicase Evanghelia și adusese mărturie pentru Dumnezeu, fiind în cele din urmă răstignit cu capul în jos. M-am gândit cum a spus Dumnezeu: „Ferice de cei persecutați din pricina dreptății, căci a lor este Împărăția Cerurilor!” (Matei 5:10). Aceste povestiri m-au îmbărbătat foarte mult; sfinți din toate timpurile suferiseră persecuții enorme pentru că au propovăduit Evanghelia Domnului și chiar fuseseră martirizați pentru Dumnezeu. Ei aduseseră o mărturie măreață și răsunătoare, însă eu devenisem slab și eram în agonie după ce suferisem doar puțină persecuție și chin. Cele prin care trecusem eu nici măcar nu se apropiau de ce trăiseră sfinții din epocile trecute. Avea valoare și sens faptul că eram persecutat și chinuit pentru propovăduirea Evangheliei Împărăției lui Dumnezeu. După ce mi-am dat seama de asta, nu m-am mai simțit îndurerat și am dobândit o credință reînnoită. M-am rugat în tăcere lui Dumnezeu, cerându-I să-mi dea voința de a îndura suferința, să mă ajute să nu cedez în fața Satanei și să rămân ferm în mărturia mea pentru a-L preaslăvi pe Dumnezeu.

Când cei de la poliție au văzut că tot nu voiam să vorbesc, mi-au interzis să dorm. Cei doi polițiști mă supravegheau cu rândul și, cum vedeau că închid ochii, mă loveau cu picioarele. Pe la vreo unu dimineața, alți doi polițiști care tocmai intraseră în schimb m-au dus în sala principală a postului de poliție și m-au obligat să mă așez pe jos. Unul dintre ofițeri a strigat cu brutalitate: „Aud că ești tare încăpățânat și nu vrei să ne spui nimic despre credința ta în Dumnezeu. Îmi închipui că va trebui să-ți dau o mică lecție ca să te fac să vorbești!” Spunând asta, m-a trântit cu sălbăticie pe jos și m-a apăsat tare pe cap cu piciorul. A fost foarte dureros când și-a împins piciorul în capul meu și simțeam ca și cum urma să-mi sfărâme capul în bucăți. Celălalt ofițer m-a apăsat pe piept cu piciorul și imediat am simțit că mi se taie respirația, iar durerea era insuportabilă. După asta, m-a călcat tare cu piciorul pe coapse și pe gambe. Sufletul meu era în pură agonie și m-am gândit: „Deși nu sunt o persoană de mare importanță sau cu statut înalt în lumea asta, n-am simțit niciodată până acum umilința de a fi călcat în picioare.” Mă rugam neîncetat lui Dumnezeu, cerându-I să-mi dea tăria de a răbda această suferință și de a rămâne ferm în mărturia mea. După ce m-am rugat, mi-am amintit cum fusese răstignit Domnul Isus: a purtat o coroană de spini, soldații romani L-au batjocorit și au încercat să-L umilească, a fost biciuit până când tot trupul I-a devenit o rană și a fost în cele din urmă pironit cu sălbăticie pe cruce. M-am gândit la cuvintele lui Dumnezeu, care spun: „Pe drumul spre Ierusalim, Isus a fost în chinuri, de parcă I s-ar fi răsucit un cuțit în inimă, totuși, nu a avut nici cea mai mică intenție de a da înapoi; a existat întotdeauna o forță puternică ce L-a mânat înainte spre locul unde avea să fie crucificat. În cele din urmă, a fost răstignit și a devenit asemănarea trupului păcătos, ducând la bun sfârșit lucrarea de răscumpărare a omenirii. A depășit toate constrângerile morții și ale Infernului. Înaintea Lui, moartea, iadul și Infernul și-au pierdut puterea și au fost înfrânte de El. A trăit vreme de treizeci și trei de ani, timp în care a făcut mereu tot posibilul pentru a satisface intențiile lui Dumnezeu în conformitate cu lucrarea lui Dumnezeu din acele vremuri, fără a Se gândi vreodată la câștigul sau pierderea personală, și făcând întotdeauna planuri de dragul intențiilor lui Dumnezeu Tatăl” (Cuvântul, Vol. 1: Arătarea și lucrarea lui Dumnezeu, „Cum să slujim în concordanță cu intențiile lui Dumnezeu”). M-am gândit cum Domnul Isus este Creatorul și Împăratul universului și cum, în ciuda unui statut atât de măreț și onorabil, El a fost totuși gata să îndure atâta suferință și umilință pentru a răscumpăra omenirea. Prin urmare, ce însemna puțină suferință și umilință pentru un om mizerabil și corupt ca mine, care n-avea mai multă valoare decât o biată furnică? Era o binecuvântare că aveam ocazia să îndur această suferință și să aduc mărturie pentru Dumnezeu, așa că trebuia să mă bucur. Dându-mi seama de asta, am simțit o motivație reînnoită și am avut voința să îndur suferința. După asta, au trecut la o altă formă de tortură. Un polițist a aprins o țigară și mi-a băgat-o în nas, iar apoi mi-a potrivit un pahar pe cap, spunând: „Dacă țigara sau paharul cade pe jos, ai să vezi cum te pun eu la punct!” Când țigara arsese până aproape de nasul meu, am expirat pe nări ca să arunc țigara afară. Imediat ce a văzut țigara căzând pe jos, ofițerul m-a lovit și m-a călcat în picioare, apoi a înșfăcat patru sau cinci pumni de orez în coajă și mi i-a pus pe gât, ridicându-mi gulerul ca orezul decorticat să cadă înăuntru. Am simțit imediat în tot corpul senzația greu de suportat a unor înțepături care îmi provocau mâncărimi. Pe la cinci dimineața, au sosit doi funcționari. Când li s-a spus că nu divulgasem nicio informație, unul dintre ei a scos din geantă o curea și a început să mă lovească sălbatic peste dosul mâinilor, tibii și genunchi cu partea de la cataramă a curelei. Biciuirea mi-a provocat o durere cruntă. După, tot nu voiam să vorbesc; după ce m-au biciuit de mai bine de douăzeci de ori, au renunțat și au plecat.

În după-amiaza celei de-a doua zile, am fost trimis la casa regională de detenție. Un ofițer de la casa de detenție le-a spus pușcăriașilor: „Ăsta-i un credincios care a predicat Evanghelia și nu vrea să ne spună nimic. Oferiți-i «o primire călduroasă» adevărată!” Pușcăriașii m-au înconjurat, privindu-mă amenințător. Erau toți goi până la brâu, iar unii aveau chiar tatuaje, ceea ce m-a făcut să mă simt puțin intimidat. Fusesem deja torturat de ofițerii de la postul de poliție, iar corpul îmi era acoperit de răni. Acum trebuia să rezist unei găști întregi de pușcăriași cu înfățișare de oameni răi și brutali: dacă aceștia ar continua să mă tortureze, ar fi oare capabil trupul meu să facă față maltratării? Dacă n-aș putea îndura chinul și L-aș trăda pe Dumnezeu ca Iuda, blestemat și pedepsit apoi, n-ar fi credința mea în Dumnezeu un eșec total? Mai bine-ar fi să-mi sfărâm capul de zid și să mor, decât să-L trădez pe Dumnezeu. Chiar atunci, mi-am amintit un fragment din cuvintele lui Dumnezeu: „Unii oameni chiar își doresc să moară când suferă într-o anumită măsură. Aceasta nu este dragoste adevărată pentru Dumnezeu; astfel de oameni sunt lași, nu au perseverență, nu au coloană vertebrală și sunt incompetenți! Dumnezeu este nerăbdător ca omul să-L iubească, dar cu cât omul Îl iubește mai mult, cu atât este mai mare suferința omului și, cu cât omul Îl iubește mai mult, cu atât sunt mai mari încercările omului. […] Astfel, în timpul acestor zile de pe urmă, voi trebuie să aduceți mărturie pentru Dumnezeu. Indiferent cât de mare este suferința voastră, ar trebui să mergeți chiar până la capăt și, chiar și la ultima suflare, tot trebuie să fiți loiali lui Dumnezeu și să vă lăsați la mila orchestrării lui Dumnezeu; numai asta înseamnă a-L iubi cu adevărat pe Dumnezeu și doar aceasta e mărturie puternică și răsunătoare” (Cuvântul, Vol. 1: Arătarea și lucrarea lui Dumnezeu, „Doar prin experimentarea încercărilor dureroase poți cunoaște frumusețea lui Dumnezeu”). Cuvintele lui Dumnezeu m-au ajutat să-mi dau seama că aceia care își doresc să moară când sunt puși în fața unor mari suferințe și necazuri sunt lași, bătaia de joc a Satanei, ei neputând satisface intenția lui Dumnezeu. Înainte de a fi arestat, vorbeam mai tare decât toți despre dragostea față de Dumnezeu, satisfacerea lui Dumnezeu și aducerea de mărturie pentru El. Însă când am fost torturat și am început să sufăr, am devenit negativ și slab și am vrut să mă folosesc de moarte ca să scap de tot: unde era statura mea? Dându-mi seama de asta, m-am simțit nespus de rușinat și de vinovat. M-am rugat în tăcere lui Dumnezeu: „O, Dumnezeule, indiferent cum mă chinuiesc, mă voi bizui pe Tine mereu și voi rămâne ferm în mărturia mea.”

La ordinele venite din partea poliției, pușcăriașul care era șef a cerut să știe care erau numele și adresa mea. El a mârâit cu răutate: „Ești un credincios și un prizonier politic, așa că fărădelegile tale sunt chiar mai grave decât ale unui ucigaș. Dacă nu vorbești, așteaptă numai să vezi ce o să-ți fac!” Însă eu tot n-am rostit nicio vorbă. Văzând că n-aveam nicio intenție să vorbesc, s-a ridicat în picioare și mi-a răsucit brațele, în timp ce alți doi pușcăriași mă apăsau pe glezne. Apoi, alți patru sau cinci pușcăriași au început să mă lovească pe rând cu pumnul în gambe și coapse. Fiecare pumn era însoțit de o durere insuportabilă și am simțit că n-aș fi în stare să mai îndur mult. M-am gândit în sinea mea: „Oare voi fi torturat până mor de pușcăriașii ăștia?” Îl rugam necontenit pe Dumnezeu să mă apere și să-mi dea putere să ravagiul acestor demoni. După ce m-am rugat, m-am gândit cum a spus Domnul Isus: „Nu vă temeți de cei ce omoară trupul, dar care nu pot omorî sufletul! Ci temeți-vă mai degrabă de Cel Ce poate să distrugă și sufletul, și trupul, în Gheenă” (Matei 10:28). Într-adevăr, acești demoni chiar erau feroce, însă ei nu puteau să-mi distrugă și să-mi chinuiască decât trupul, nu îmi puteau ucide sufletul. În plus, moartea trupului nu este o moarte adevărată. Să fiu persecutat și ucis de PCC pentru că aduceam mărturie pentru Dumnezeu însemna să fiu persecutat pentru dreptate, iar Dumnezeu aprobă asemenea fapte. Mi-am amintit un imn: „Cu îndemnarea lui Dumnezeu în inima mea, nu voi îngenunchea niciodată în fața Satanei. Chiar dacă mi se va tăia capul și îmi va curge sânge, coloana vertebrală a oamenilor lui Dumnezeu nu va putea fi îndoită. Voi aduce mărturie răsunătoare pentru Dumnezeu și îi voi umili pe diavoli și pe Satana. Durerea și greutățile sunt predestinate de Dumnezeu și voi fi loial și mă voi supune Lui până la moarte. Nu-L voi mai face niciodată pe Dumnezeu să plângă sau să Se îngrijoreze. Îmi voi oferi iubirea și loialitatea lui Dumnezeu și-mi voi duce la capăt misiunea de a-L slăvi” (Urmați Mielul și cântați cântări noi, Îmi doresc să văd ziua în care Dumnezeu dobândește slava). Cum cugetam la versurile imnului, voința de a îndura orice suferință și de a rămâne ferm în mărturia mea pentru Dumnezeu a crescut în mine. După bătaia primită, picioarele mi-erau acoperite de vânătăi negre și verzi și erau umflate tare. Cea mai mică atingere îmi sporea durerea. Din cauza rănirilor grave pe care le suferiseră mușchii picioarelor, nu puteam sta pe vine, așa că trebuia să mă așez pe marginea WC-ului turcesc atunci când mergeam la toaletă. Bătăile brutale din partea pușcăriașilor au devenit ceva obișnuit. Unul dintre deținuți, care făcuse box profesionist, mă folosea ca sac de box pentru a-și exersa loviturile cu pumnul și cu palma și îmi aplica adesea lovituri cu latul palmei peste gât. De fiecare dată când își lua avânt și mă lovea cu latul palmei peste gât, mă apuca amețeala. Era de asemenea un pușcăriaș cu o înfățișare extrem de fioroasă care m-a țintuit de pat, m-a apucat violent de gât cu amândouă mâinile și m-a sugrumat până aproape să mă omoare când a văzut că nu vreau să divulg nicio informație despre credința mea în Dumnezeu, indiferent cum eram torturat. Uneori, pușcăriașul-șef și lacheii lui înfășurau fosfor de la chibrituri în ghemotoace de vată și apoi îmi înghesuiau ghemotoacele între degetele de la mâini și de la picioare și le dădeau foc. Asta îmi ardea degetele de la mâini și picioare și îmi provoca o durere cruntă. Pușcăriașul-șef mă călca apoi intenționat pe degetele arse de la picioare până când din răni începea să se prelingă sânge. De fiecare dată când pușcăriașii mă chinuiau și mă răneau, Îl chemam pe Dumnezeu și mă rugam Lui, cerându-I să-mi dea putere. Numai prin îndrumarea lui Dumnezeu am putut îndura chinul repetat al demonilor.

Într-o zi de la sfârșitul lui noiembrie, am fost interogat a patra oară de către biroul procuraturii, însă tot am refuzat să vorbesc. Un ofițer i-a spus pușcăriașului-șef: „Nu vrea să ne spună nimic, iar procuratura a început să se cam sature. Trebuie să scoți cu orice preț ceva de la el.” După asta, pușcăriașul-șef a ordonat altor patru sau cinci deținuți să mă dezbrace complet, apoi a dat foc unui vas din plastic și mi-a picurat pe piele plastic topit fierbinte. Fiecare picătură mă făcea să mă zvârcolesc de durere; durerea era atât de cumplită, încât n-am putut s-o îndur. M-am zbătut din răsputeri să mă eliberez, însă mă țineau țintuit la pământ, ca să nu pot să mă mișc. În inima mea, Îl strigam întruna pe Dumnezeu, spunând: „O, Dumnezeule, nu mai pot îndura! Te rog, ocrotește-mă! Dă-mi putere și voința de a răbda această suferință, ca să nu cedez în fața Satanei și ca să rămân ferm în mărturia mea pentru Tine până la moarte!” Din nou, m-am gândit cum fusese Domnul Isus pironit de viu pe cruce de către soldații romani și cum sângele s-a scurs încet din trupu-I până la ultima picătură. În ciuda măreției și onorabilității Lui, Dumnezeu care Se află în înalt S-a întrupat și a îndurat pe pământ suferințe cumplite pentru a mântui omenirea. Dumnezeu era nevinovat și nu merita o astfel de suferință, însă El a îndurat totul în tăcere pentru a-l mântui pe om. Dat fiind că eu nu eram decât un om corupt, să îndur această puțină suferință chiar nu era mare lucru. În China, unde Dumnezeu este văzut drept dușman, e greu să eviți suferința de pe urma persecuției, dacă vrei să Îl urmezi pe Dumnezeu și să obții adevărul și viața. Însă este valoros și plin de sens să suferi, întrucât asta se face pentru a dobândi adevărul și a fi mântuit. Acest chin feroce mi-a permis să văd limpede esența urâtoare de adevăr, disprețuitoare de Dumnezeu și ticăloasă a PCC. Cei din PCC se împotrivesc lui Dumnezeu, îi rănesc pe oameni cu cruzime și nu sunt nimic mai mult decât duhuri rele și demoni. Dându-mi seama de toate acestea, am ajuns să urăsc și mai mult marele balaur roșu; cu cât mă persecuta mai mult, cu atât mă bizuiam mai mult pe Dumnezeu pentru a rămâne ferm în mărturia mea și pentru a-l umili! M-am luptat cu durerea și cumva am reușit să îndur până la capăt acest supliciu. În noaptea aceea, în timp ce pușcăriașii dormeau, mi-am cercetat rănile: coapsele și gambele mi-erau pline de vânătăi. Pieptul mi-era ars, iar pielea era sângerândă și sfâșiată. Întregul trup mi-era acoperit de arsuri. M-am gândit în sinea mea: „M-au adus deja în halul ăsta. Voi putea rezista oare, dacă mă torturează la fel și mâine?” M-am cutremurat gândindu-mă la ce durere cumplită mă aștepta și am simțit cum capul stă să-mi explodeze. Simțeam că situația depășise deja limita pe care trupul meu putea s-o îndure și că eram în pragul prăbușirii. M-am rugat grabnic lui Dumnezeu: „O, Dumnezeule, inima mi-e plină de teamă și nu cred că mai pot îndura mult asta! Dă-mi, Te rog, puterea de a rămâne ferm!” După ce m-am rugat, mi-am amintit cuvintele lui Dumnezeu, care spun: „Credința este ca un pod dintr-un singur buștean: cei care se agață de viață și se tem de moarte vor avea dificultăți în a-l traversa, dar cei care sunt gata să-și dea viața pot să-l traverseze cu pas sigur și fără griji. Dacă oamenii au gânduri sfioase și pline de frică, acest lucru este din cauza faptului că Satana i-a păcălit; el se teme că vom traversa podul credinței pentru a pătrunde în Dumnezeu” (Cuvântul, Vol. 1: Arătarea și lucrarea lui Dumnezeu, „Cuvântări ale lui Hristos la început”, Capitolul 6). Cuvintele lui Dumnezeu mi-au arătat o cale de urmat; numai bizuindu-mă pe credință și punându-mi viața în joc puteam să trec prin asta cu pas sigur și fără îngrijorare. Să trăiesc cu lașitate și frică nu însemna oare să cad pradă, pur și simplu, urzelii Satanei? M-am rugat lui Dumnezeu, nemaivrând să trăiesc în frică și să fiu bătaia de joc a Satanei. Eram gata să mă abandonez în mâinile Sale și aveam să rămân ferm în mărturia mea și să-l umilesc pe Satana, chiar dacă asta însemna să fiu omorât în bătaie. Am simțit ușurare și aveam credința să înfrunt orice avea să-mi aducă viitorul. Chiar atunci, mi-am amintit de un imn intitulat „Ridicarea în mijlocul întunericului și opresiunii”: „Persecuția crudă a marelui balaur roșu m-a făcut să văd adevărata față a Satanei. Prin numeroase încercări și necazuri, am ajuns să văd înțelepciunea și atotputernicia lui Dumnezeu. Înțelegând adevărul și dobândind credință, cum m-aș putea mulțumi să nu-L urmez pe Dumnezeu? Îl urăsc profund pe Satana și-l urăsc și mai mult pe marele balaur roșu. Acest ținut unde domnesc regii-demoni este un iad pe pământ. Satana mă pândește la fiecare pas; nu există niciun loc sigur în care să mă adăpostesc. A crede în Dumnezeu și a te închina Lui este absolut firesc și justificat. Alegând să-L iubesc pe Dumnezeu, voi fi loial până la capăt. Satana și regii-demoni sunt extrem de cruzi, cu adevărat nerușinați și detestabili. Văd clar chipul demonic al Satanei, iar inima mea Îl iubește pe Hristos și mai mult. Nu voi duce niciodată o existență josnică, îngenunchind în fața Satanei și trădându-L pe Dumnezeu. Voi îndura toate greutățile și durerea și voi rezista în nopțile întunecate. Pentru a aduce mângâiere inimii lui Dumnezeu, voi aduce o mărturie victorioasă” (Urmați Mielul și cântați cântări noi). Imnul acesta vorbea inimii mele, iar cu cât îl cântam mai mult, cu atât mă simțeam mai îmbărbătat. Abia după ce am fost persecutat cu sălbăticie de către PCC am văzut limpede esența sa potrivnică lui Dumnezeu, crudă și demonică. În calitate de credincioși ai lui Dumnezeu, noi urmăm calea dreaptă a vieții, predicând Evanghelia, aducând mărturie pentru Dumnezeu și permițându-le altora să primească mântuirea Lui. Acesta este un act just, totuși PCC îi arestează și îi persecută cu frenezie pe credincioși, torturându-i pe cei pe care-i capturează până îi aduc în pragul morții, pentru a-i face să-L trădeze pe Dumnezeu și pentru a îndeplini scopul PCC de a exercita puterea și a-și menține pentru totdeauna controlul asupra oamenilor. PCC nu este nimic mai mult decât o adunătură de demoni care-L urăsc pe Dumnezeu și adevărul! După ce am înțeles cât de dezgustător și de diabolic este de fapt PCC, l-am urât din toată inima, l-am abandonat și m-am hotărât să nu-i mai cedez niciodată!

Chiar a doua zi, când a văzut cât mi-era de sfârtecată carnea de pe piept de la atâtea arsuri, pușcăriașul-șef s-a îngrijorat puțin și le-a spus celorlalți pușcăriași: „Nu-l mai putem tortura. Dacă îl omorâm, vom fi învinuiți și ni se vor prelungi sentințele.” Când am auzit asta, am simțit că Dumnezeu îmi oferise o cale de scăpare și I-am mulțumit în tăcere. Până la urmă, poliția n-a reușit să găsească nicio dovadă care să mă incrimineze, însă a insistat să mă pună sub acuzare pentru „tulburarea ordinii sociale”, pentru care am fost condamnat la 75 de zile de închisoare.

Am îndurat suferințe și persecuții crude din cauza PCC, însă cuvintele lui Dumnezeu m-au luminat și îndrumat la fiecare pas, umplându-mă de credință și putere și ajutându-mă să rămân ferm de-a lungul acestor necazuri. Fără ocrotirea lui Dumnezeu și îndrumarea cuvintelor Lui, aceia ar fi putut oricând să mă tortureze până m-ar fi ucis. În același timp, am ajuns să văd cum Dumnezeu conduce și domnește suveran peste toate lucrurile. Indiferent cât de răuvoitor și dezlănțuit este Satana, el nu este decât adversarul învins al lui Dumnezeu. Exact cum spun cuvintele lui Dumnezeu Atotputernic: „Chiar dacă Satana este «extrem de puternic», oricât de insolent și ambițios este, oricât de mare îi este abilitatea de a provoca pagube, oricât de cuprinzătoare sunt abilitățile lui de corupere și ademenire a omului, oricât de istețe sunt păcălelile și uneltirile cu care îl intimidează pe om și oricât de variate sunt formele sale de existență, nu a fost niciodată capabil să creeze o singură ființă vie, nu a fost niciodată capabil să stabilească legi sau reguli pentru existența tuturor lucrurilor sau să stăpânească vreun obiect și să dețină suveranitate asupra lui, fie el însuflețit sau neînsuflețit. În cosmos și pe bolta cerească, nu există o singură persoană sau lucru care să fie creat de el sau să existe datorită lui; nu există o singură persoană sau lucru care să fie sub suveranitatea lui ori guvernat de el. Dimpotrivă, nu doar că trebuie să existe sub stăpânirea lui Dumnezeu, dar trebuie și să asculte de toate poruncile și ordinele lui Dumnezeu. Fără permisiunea lui Dumnezeu, Satana nu poate să atingă cu ușurință nici măcar un strop de apă sau un grăunte de nisip de pe pământ; fără permisiunea lui Dumnezeu, Satana nu poate nici măcar să se pună cu furnicile de pe pământ, ca să nu mai vorbim de omenire, care a fost creată de Dumnezeu. În ochii lui Dumnezeu, Satana este inferior crinilor de pe munte, păsărilor ce zboară în aer, peștilor din mare și viermilor de pe pământ. Rolul acestuia între toate lucrurile este să slujească tuturor lucrurilor, să slujească omenirii și să slujească lucrării lui Dumnezeu și planului Său de gestionare. Indiferent de cât de răuvoitoare îi este natura sau cât de ticăloasă îi este esența, singurul lucru pe care îl poate face este să își îndeplinească ascultător funcția: să presteze un serviciu pentru Dumnezeu – slujind bine drept contrast. Aceasta este substanța și poziția inițială a Satanei. Esența sa nu are nicio legătură cu viața, cu puterea sau cu autoritatea; este doar o jucărie în mâinile lui Dumnezeu, doar un instrument pe care Dumnezeu îl folosește pentru servicii!” (Cuvântul, Vol. 2: Despre a-L cunoaște pe Dumnezeu, „Dumnezeu Însuși, Unicul I”).


40. De ce mă încred orbește în alți oameni

de Chen Si, China

În 2021, am fost responsabilă pentru lucrarea de udare a trei biserici. Cu mine lucrau două lidere ale grupurilor de udare dintr-o biserică, Li Can și Zhang Xuan. La acea vreme, am simțit că Li Can era capabilă de lucru și purta o povară în datoria ei. Ea îmi arăta și mă ajuta să corectez în timp util orice abatere din datoria mea. Sub supravegherea și cu atenționările ei, o parte din lucrare nu a fost întârziată. Zhang Xuan purta și ea o povară și, când eram într-o stare proastă, mă ajuta cu o inimă plină de iubire. Eram destul de fericită să lucrez cu ele, gândindu-mă că aveau capacitate de lucru, calibre și atitudine față de îndatoririle lor destul de bune. Avându-le pe cele două aici, la conducere, nu trebuia să mă îngrijorez prea mult pentru lucrarea de udare a acestei biserici și m-am putut concentra pe lucrarea celorlalte două biserici. Mai târziu, din scrisorile lor, am văzut că rezultatele lucrării lor erau mai bune decât cele ale altor biserici. Am confirmat și mai mult capacitatea lor de lucru, așa că m-am implicat rar în lucrarea lor.

Odată, conducătoarea mea mi-a trimis o scrisoare, cerându-mi să particip în mod practic la lucrarea de udare și să realoc imediat personalul nepotrivit pe care îl descopeream, pentru a evita întârzierea lucrării. După ce am primit scrisoarea, m-am dus repede la celelalte două biserici pentru a vedea cum merge lucrarea. Am găsit un lider al unui grup de udare care nu putea face lucrarea reală și am făcut imediat realocări. Când eram pe punctul de a vizita biserica pe care o conducea Li Can, m-am gândit: „Fie că e vorba de capacitatea lor de lucru, de simțul poverii sau de calibru, ea și Zhang Xuan sunt bune în toate privințele. Cu ele două acolo, cu siguranță nu va fi nicio problemă cu lucrarea.” Prin urmare, nu le-am verificat lucrarea. Altă dată, am adunat liderii grupurilor de udare din mai multe biserici pentru că am vrut să aflu în detaliu despre abaterile din lucrarea lor de udare, astfel încât să descopăr problemele și să le rezolv în timp util. Însă, pe atunci, m-am interesat în principal de activitatea celorlalți lideri de grup, întrebându-i cum organizau de obicei adunările pentru noii credincioși și ce cuvinte ale lui Dumnezeu foloseau pentru a avea părtășie și a rezolva întrebările noilor credincioși și așa mai departe. Punând întrebări detaliate, am descoperit unele probleme și am avut părtășie despre ele, iar ei le-au îndreptat pe loc. Când a venit vorba de Li Can și Zhang Xuan, am crezut că simțul poverii și capacitatea de lucru în îndeplinirea îndatoririlor pe care le aveau erau în regulă, așa că nu am întrebat în detaliu despre lucrarea lor. Ulterior, conducătoarea mea mi-a cerut să îi dau un udător relativ bun, așa că i-am recomandat-o pe Li Can. Dar, după analizarea situației, conducătoarea a constatat că rezultatele udării lui Li Can nu erau bune și m-a întrebat cum am putut propune o persoană ca ea. M-am gândit: „Este posibil ca aceste cerințe ale conducătoarei să fie prea mari? Potrivit celor înțelese de mine despre Li Can, chiar dacă nu poate fi promovată, tot este mai mult decât capabilă să ude noii credincioși din biserică.” Mai târziu, conducătoarea mi-a spus: „Li Can și Zhang Xuan sunt leneșe, alunecoase și se dedau la confort când își îndeplinesc îndatoririle. Am avut deja părtășie despre asta cu ele; să vedem ce vor face în viitor.” Auzind asta, nu doar că nu am luat-o în serios, dar m-am și gândit: „Cine nu are momente în care ține cont de propriul trup? Cât timp își fac bine lucrarea actuală, nu este suficient?” Ulterior, tot nu le-am urmărit sau supravegheat lucrarea.

După o vreme, conducătoarea a trimis o scrisoare în care zicea că erau multe probleme cu lucrarea de udare în biserica de care răspundea Li Can și mi-a cerut să le rezolv cât mai repede posibil. Când am văzut scrisoarea, mi-am zis: „Li Can crede în Dumnezeu de mulți ani și a slujit drept conducătoare. Îi cunosc capacitatea de lucru și calibrul. Poate fi situația chiar atât de gravă? A făcut conducătoarea o greșeală? Însă, întrucât conducătoarea a spus asta, trebuie să fi existat un motiv. Trebuie să verific situația în mod practic.” Abia după ce am cunoscut situația, am aflat că nici Li Can, nici Zhang Xuan nu făceau lucrare reală. Nu cultivaseră oameni talentați din biserică, așa cum ar fi trebuit cultivați, și ce au mâncat și au băut noii credincioși la adunări nu au fost cele mai de bază adevăruri referitoare la cunoașterea lucrării lui Dumnezeu. Au existat și câțiva credincioși noi care au devenit negativi după ce au ascultat zvonurile nefondate ale PCC, iar Li Can și Zhang Xuan rânduiseră în mod surprinzător ca o persoană iresponsabilă să îi sprijine. Problemele noilor credincioși nu fuseseră rezolvate, iar Li Can și Zhang Xuan nu găsiseră modalități de a avea părtășie și de a-i ajuta în continuare pe noii credincioși. Unii credincioși noi aproape că s-au retras. În final, noii credincioși își îndreptaseră stările doar citind singuri cuvintele lui Dumnezeu. Deși au existat multe abateri și lacune în lucrarea de udare, Li Can și Zhang Xuan nu au reflectat asupra lor înseși și au încercat chiar să dea vina pe alții. Aflând despre aceste lucruri, am fost șocată: „Cum au ajuns lucrurile în halul acesta? Potrivit înțelegerii pe care o aveam despre ele, înainte purtau o povară în îndeplinirea îndatoririlor lor. Cum au ajuns lucrurile în halul acesta acum?” Însă faptele erau expuse chiar sub ochii mei; trebuia să accept asta. În același timp, m-am simțit foarte vinovată. Dacă le-aș fi supravegheat și le-aș fi verificat lucrarea mai devreme, nu ar fi apărut atât de multe probleme în lucrarea de udare. Am avut o responsabilitate pe care nu o puteam evita în această privință.

Ulterior, am văzut un pasaj din cuvintele lui Dumnezeu. Dumnezeu Atotputernic spune: „Conducătorii falși nu se interesează niciodată de supraveghetorii care nu fac lucrări concrete sau care nu se ocupă de lucrarea care le este atribuită. Ei cred că trebuie doar să aleagă un supraveghetor și cu asta chestiunea s-a încheiat și că, după aceea, supraveghetorul se poate ocupa singur de toate problemele legate de lucrare. Astfel, conducătorii falși doar organizează adunări din când în când, nu supraveghează lucrarea, nu întreabă cum merge treaba și se comportă ca niște șefi neimplicați direct. Dacă o persoană raportează o problemă legată de un supraveghetor, un conducător fals va spune: «Este doar o problemă minoră, este în regulă. Puteți să vă descurcați singuri. Nu-mi cereți mie să mă ocup.» Persoana care a raportat problema spune: «Supraveghetorul acela este un lacom leneș. Se concentrează doar pe mâncare și distracție și este extrem de comod. Nu vrea să sufere nici măcar o mică greutate în datoria sa și întotdeauna lenevește viclean și inventează scuze pentru a-și evita munca și a se sustrage responsabilităților care îi revin. Nu este potrivit să fie supraveghetor.» Conducătorul fals va răspunde: «Era grozav când a fost selectat ca supraveghetor. Ceea ce spui nu este adevărat sau, chiar dacă este, e doar o manifestare temporară.» Conducătorul fals nu va încerca să afle mai multe despre situația supraveghetorului, ci, în schimb, va judeca și va da un verdict în această privință pe baza impresiilor sale din trecut despre acel supraveghetor. Indiferent cine raportează probleme cu supraveghetorul, conducătorul fals le va ignora. Supraveghetorul nu face lucrări concrete, iar lucrarea bisericii aproape că s-a oprit, dar conducătorului fals nu-i pasă, de parcă nici nu ar fi implicat. Este suficient de dezgustător că, atunci când o persoană raportează problemele pe care le are supraveghetorul, conducătorul fals se preface că nu vede. Dar ce este cel mai detestabil lucru dintre toate? Când oamenii îi raportează probleme cu adevărat grave pe care le are supraveghetorul, el nu va încerca să le rezolve și chiar va veni cu tot felul de scuze: «Îl cunosc pe acest supraveghetor, crede cu adevărat în Dumnezeu, nu ar avea niciodată probleme. Chiar dacă ar avea o mică problemă, Dumnezeu l-ar proteja și l-ar disciplina. Dacă face vreo greșeală, asta este între el și Dumnezeu – nu trebuie să ne intereseze asta.» Conducătorii falși lucrează în acest fel conform propriilor noțiuni și închipuiri. Ei pretind că înțeleg adevărul și că au credință, dar nu fac decât să distrugă lucrarea bisericii – lucrarea bisericii poate chiar să se oprească, iar ei tot se vor preface că nu cunosc acest lucru. Nu se comportă conducătorii falși prea mult ca niște funcționari? Nu sunt capabili să facă ei înșiși lucrare reală și nu sunt nici meticuloși în ceea ce privește lucrarea liderilor de echipă și a supraveghetorilor – nu o urmăresc și nu se interesează de ea. Părerea lor despre oameni se bazează doar pe propriile impresii și închipuiri. Când văd că o persoană are performanțe bune o vreme, ei consideră că va fi bună pentru totdeauna, că nu se va schimba; nu cred pe nimeni care spune că există o problemă cu această persoană și când cineva îi avertizează cu privire la acea persoană, îi ignoră avertismentul. Credeți că sunt proști conducătorii falși? Sunt proști și nesăbuiți. […] Conducătorii falși au un defect fatal: au încredere în oameni prea repede, bazându-se pe propriile închipuiri. Iar acest lucru este provocat de faptul că nu înțeleg adevărul, nu-i așa? Cum expune cuvântul lui Dumnezeu esența omenirii corupte? De ce ar trebui să aibă ei încredere în oameni în care nici Dumnezeu nu are? Conducătorii falși sunt prea aroganți și neprihăniți de sine, nu-i așa? Ceea ce își spun este: «Nu se poate să fi judecat greșit această persoană, nu ar trebui să existe nicio problemă cu această persoană pe care am considerat-o potrivită; cu siguranță nu este o persoană care se dedă la mâncare, băutură și distracții sau căreia îi place confortul și urăște munca asiduă. Categoric este de nădejde și demnă de încredere. Nu se va schimba; dacă ar face-o, ar însemna că m-am înșelat în privința ei, nu-i așa?» Ce fel de logică este asta? Ești vreun soi de expert? Ai vedere cu raze X? Ai acea abilitate specială? Ai putea să trăiești cu o persoană un an sau doi, dar ai fi în stare să vezi cine este cu adevărat fără un mediu potrivit care să-i dezvăluie întru totul natura-esență? Dacă nu ar fi dezvăluită de Dumnezeu, ai putea trăi alături de ea trei sau chiar cinci ani și tot te-ai lupta să vezi exact ce fel de natură-esență are. Și cu cât devine acest lucru mai adevărat atunci când o vezi rar și ești rareori cu această persoană? Conducătorii falși se încred cu inima ușoară într-o persoană în funcție de o impresie trecătoare sau bazându-se pe aprecierea pozitivă făcută de altcineva și îndrăznesc să încredințeze lucrarea bisericii unei astfel de persoane. În acest caz, nu sunt extrem de orbi? Nu acționează imprudent? Și oare conducătorii falși nu sunt extrem de iresponsabili când lucrează astfel?” [Cuvântul, Vol. 5: Responsabilitățile conducătorilor și lucrătorilor, „Responsabilitățile conducătorilor și lucrătorilor (3)”]. Dumnezeu îmi expunea exact starea; eram foarte iresponsabilă față de datoria mea. Lucrasem cu Li Can și Zhang Xuan înainte și, pentru că aveau o oarecare capacitate de lucru și au obținut unele rezultate în îndeplinirea îndatoririlor, îmi pusesem ușor încrederea în ele. După ce le-am predat complet lucrarea, nici măcar nu le supravegheasem și nici nu le întrebasem despre ea. Când conducătoarea mi-a cerut să verific dacă liderii grupurilor de udare făceau lucrare reală, nu le verificasem lucrarea pentru că aveam încredere în ele. Deși am fost cu ele la adunare, nu m-am interesat în detaliu de lucrarea lor. Ulterior, când conducătoarea a spus că se dedau la confort în sarcinile lor și nu fac lucrare reală, m-am simțit puțin potrivnică în inima mea, gândindu-mă că ele nu erau așa și că nu le cunoștea bine conducătoarea. În inima mea, chiar am pledat pentru ele. Reflectând asupra situației, fusesem în contact cu ele doar câteva luni. La prima vedere, păreau să aibă o oarecare capacitate de lucru și un oarecare simț al poverii în îndeplinirea îndatoririlor lor, dar nu le-am înțeles deloc umanitatea și natura-esență. Îmi pusesem încrederea în ele, bazându-mă pe impresii trecătoare și sentimente bune, și apoi m-am simțit în largul meu predându-le lucrarea fără a le supraveghea. Dumnezeu a expus faptul că oamenii au fost profund corupți de Satana, așa că toate firile lor corupte nu au fost înlăturare, toți pot fi superficiali, iresponsabili și își pot urma propria cale înainte de a fi desăvârșiți. Nu privisem lucrurile bazându-mă pe cuvintele lui Dumnezeu, ci mă bazasem pe noțiunile și închipuirile mele și le-am consolidat partea lor bună în mintea mea, pe baza realizărilor lor bune temporare. Inclusiv când conducătoarea le-a semnalat problemele, nu fusesem convinsă, considerând cerințele ei ca fiind prea mari pentru ele. Trăind după firea Satanei, am avut încredere mai ales în mine și mi-am păstrat propriul mod de a vedea lucrurile, crezând că este de netăgăduit ceea ce vedeam eu ca fiind bun, neacceptând ceea ce îmi explicau alții, ceea ce, în final, a întârziat lucrarea. Chiar am fost prea arogantă și îngâmfată!

Ulterior, am văzut un alt fragment din cuvintele lui Dumnezeu: „Cu toate că, astăzi, mulți oameni fac o datorie, sunt doar câțiva care urmăresc adevărul. Foarte puțini oameni urmăresc adevărul și intră în realitate pe măsură ce își fac datoria; pentru majoritatea, încă nu există principii în modul în care fac lucrurile, încă nu sunt oameni care I se supun cu adevărat lui Dumnezeu; doar pretind că iubesc adevărul și că sunt dispuși să-l urmărească și să lupte pentru el, totuși, încă nu se știe cât de mult le va dura hotărârea. Oamenii care nu urmăresc adevărul sunt predispuși să-și dezvăluie firile corupte oricând și oriunde. Sunt lipsiți de orice simț al responsabilității față de datoria lor, sunt adesea superficiali, acționează așa cum doresc și sunt chiar incapabili să accepte emondarea. De îndată ce devin pesimiști și slabi, sunt predispuși să-și abandoneze lucrarea – acest lucru se întâmplă des, nimic nu este mai obișnuit; așa se comportă toți cei care nu urmăresc adevărul. Prin urmare, atunci când încă nu au obținut adevărul, oamenii nu sunt statornici și nu sunt de încredere. Ce înseamnă că nu sunt de încredere? Înseamnă că, atunci când întâmpină dificultăți sau eșecuri, sunt predispuși să se prăbușească și să devină pesimiști și slabi. Cineva care este adesea pesimist și slab este o persoană de încredere? Cu siguranță nu. Dar oamenii care înțeleg adevărul sunt diferiți. Oamenii care chiar înțeleg adevărul au cu siguranță o inimă cu frică de Dumnezeu și o inimă supusă lui Dumnezeu și numai oamenii cu o inimă temătoare de Dumnezeu sunt oameni de încredere; oamenii fără o inimă cu frică de Dumnezeu nu sunt de încredere. Cum ar trebui abordați oamenii fără o inimă cu frică de Dumnezeu? Desigur, ar trebui să li se acorde asistență și sprijin iubitor. Ar trebui să fie monitorizați mai mult pe măsură ce își fac datoria și să li se acorde mai mult ajutor și instrucțiuni; numai atunci se poate garanta că își vor face datoria în mod eficient. Și care este scopul de a face asta? Scopul principal este de a susține lucrarea casei lui Dumnezeu. În al doilea rând, este pentru identificarea cu promptitudine a problemelor, pentru a-i susține prompt, pentru a-i sprijini sau emonda, corectându-le abaterile și compensându-le neajunsurile și deficiențele. Acest lucru este benefic pentru oameni; nu este nimic răuvoitor în asta. A-i supraveghea pe oameni, a-i observa, a încerca să-i înțelegi – toate acestea sunt pentru a-i ajuta să pășească pe calea corectă a credinței în Dumnezeu, pentru a le permite să-și facă datoria așa cum o cere Dumnezeu și conform principiilor, pentru a-i împiedica să provoace vreo tulburare sau întrerupere și pentru a-i împiedica să facă lucrări inutile. Scopul pentru a face acest lucru se referă în întregime la a da dovadă de responsabilitate față de ei și față de lucrarea casei lui Dumnezeu; nu există rea-voință în acest lucru” [Cuvântul, Vol. 5: Responsabilitățile conducătorilor și lucrătorilor, „Responsabilitățile conducătorilor și lucrătorilor (7)”]. Din cuvintele lui Dumnezeu, am înțeles că, deși ne făceam îndatoririle în biserică și eram dispuși să le facem bine, aceasta a fost doar o bună intenție. Pentru că toți am avut firi corupte, nu am putut să ne supunem în totalitate lui Dumnezeu și ne-au lipsit principiile în acțiunile noastre. Acest lucru a dus la abateri în lucrarea noastră, iar noi am fost deseori superficiali și iresponsabili. Așadar, a fost necesar ca lucrătorii și conducătorii să supravegheze lucrarea, pentru a descoperi prompt problemele și a îndrepta abaterile. Li Can și Zhang Xuan erau și ele oameni corupți. Deși în trecut purtau o povară în îndeplinirea îndatoririlor proprii, asta nu însemna că vor fi mereu așa. În plus, calibrele lor bune și capacitatea lor de lucru nu însemnau că dobândiseră adevărul, că aveau principii în gestionarea problemelor și că erau complet de încredere. Acest lucru a necesitat supravegherea și verificarea lucrării lor. Nu am putut desluși esența coruptă a oamenilor și am privit oamenii și lucrurile pe baza propriilor noțiuni și închipuiri, crezând cu ușurință în ei și încredințându-le lucrarea fără supraveghere. Chiar am fost nesăbuită. Dacă nu aș fi crezut orbește în ele și le-aș fi supravegheat și verificat regulat lucrarea, conform cerințelor casei lui Dumnezeu, îndeplinindu-mi propriile responsabilități, lucrarea de udare nu ar fi fost atât de ineficientă timp de câteva luni. Cu cât mă gândeam mai mult la asta, cu atât mai mult mă învinovățeam.

Am chibzuit mai mult la asta: de ce am avut atât de multă încredere în Li Can și Zhang Xuan, fără să le supraveghez sau să le verific îndatoririle? Chiar și atunci când conducătoarea mi-a reamintit, nu am luat-o în serios. Ce fire coruptă mă controla din umbră? Reflectând, am văzut un fragment din cuvintele lui Dumnezeu: „Dacă în inima ta chiar înțelegi adevărul, atunci vei ști cum să practici adevărul și să I te supui lui Dumnezeu și vei porni în mod firesc pe calea urmăririi adevărului. Dacă este corectă calea pe care mergi și în conformitate cu intențiile lui Dumnezeu, atunci lucrarea Duhului Sfânt nu te va părăsi – caz în care vor fi din ce în ce mai puține șanse să-L trădezi pe Dumnezeu. Fără adevăr, e ușor să faci rău și o vei face în ciuda ta. De exemplu, dacă ai avea o fire arogantă și îngâmfată, atunci faptul că ți s-ar spune să nu te opui lui Dumnezeu nu ar schimba nimic, deoarece nu ai fi în stare să te controlezi – ar fi ceva involuntar pentru tine. Nu ai face-o intenționat; ai face-o sub stăpânirea naturii tale arogante și îngâmfate. Aroganța și îngâmfarea ta te-ar face să-L disprețuiești pe Dumnezeu și să-L neglijezi; te-ar face să ai tendința de a te înălța pe tine însuți și te-ar determina să te pui în evidență la fiecare pas; te-ar face să-i privești de sus pe ceilalți și să nu lași pe nimeni în inima ta în afară de tine însuți; ți-ar fura locul lui Dumnezeu din inima ta și, în cele din urmă, te-ar determina să stai în locul lui Dumnezeu și să ceri ca oamenii să ți se supună, făcându-te să-ți venerezi propriile idei, gânduri și noțiuni ca fiind adevărul. Atât de mult rău este făcut de oameni sub dominația naturii lor arogante și îngâmfate!” (Cuvântul, Vol. 3: Discursurile lui Hristos al zilelor de pe urmă, „Doar urmărind adevărul poate cineva să obțină o schimbare a firii”). Meditând la cuvintele lui Dumnezeu, am găsit cauza eșecului meu: în principal, s-a datorat firii mele arogante și încrederii excesive în mine însămi. Am crezut că sunt serioase și responsabile în îndeplinirea îndatoririlor, având simțul poverii, și că nu vor fi superficiale. Astfel, am avut încredere totală în mine, gândind mereu: „după părerea mea”, „eu cred”, „eu consider” și am crezut că evaluarea mea privind oamenii era corectă și nu putea fi greșită. După ce le-am încredințat lucrarea, nici măcar nu m-am deranjat să le supraveghez sau să mă interesez de ele. Chiar și atunci când conducătoarea a semnalat în mod explicit problemele lor, nu am luat-o în serios, gândindu-mă că ele doar dezvăluiau puțină corupție, că nu era mare lucru. Eșecul meu s-a datorat încrederii excesive în mine. Mi-am folosit propriile păreri ca standarde de evaluare a oamenilor. Indiferent de ce spuneau alții, eu nu acceptam. Credeam că evaluarea pe care le-o făceam oamenilor era corectă, că îi cunoșteam bine și eram calificată să îi evaluez. Nu am fost de acord și am respins toate părerile altora care erau diferite de ale mele. Nu m-am gândit niciodată că gândurile și opiniile mele ar putea fi greșite, deviante sau că ar putea dăuna lucrării. Chiar am fost arogantă și irațională! Bazându-mă pe firea mea arogantă pentru a-mi îndeplini îndatoririle, nu am luat în serios sugestiile altora, cu atât mai puțin nu am căutat adevărurile-principii. Eram foarte arogantă și disprețuitoare față de ceilalți, fără să am loc pentru Dumnezeu în inima mea. Am crezut că oamenii în care am avut încredere și lucrurile pe care le-am decis sigur erau corecte, conform propriilor noțiuni și închipuiri, agățându-mă cu încăpățânare de propriile păreri și neglijându-mi îndatoririle, ducând la pierderi semnificative pentru lucrare. Oare îmi realizam eu datoria în acest fel? Mă opuneam lui Dumnezeu, făcând rău. Realizând gravitatea naturii și a consecințelor, am venit repede înaintea lui Dumnezeu pentru a mă ruga și a mă căi.

Ulterior, am văzut un fragment din cuvintele lui Dumnezeu, care mi-a arătat o cale de a practica. Dumnezeu Atotputernic spune: „Indiferent ce faci, trebuie să înveți să cauți adevărul și să i te supui; indiferent cine îți oferă sfaturi, atât timp cât sunt în conformitate cu adevărurile-principii, atunci, chiar dacă vin de la un copil, trebuie să le accepți și să le asculți. Indiferent ce probleme are acea persoană, atât timp cât sfaturile și cuvintele sale sunt în acord deplin cu adevărurile-principii, ar trebui să le accepți și să le asculți. Rezultatele faptului că procedezi în acest fel vor fi bune și în conformitate cu intențiile lui Dumnezeu. Cheia este să te uiți la motivele tale și la principiile și metodele conform cărora gestionezi lucrurile. Dacă principiile și metodele tale de a gestiona lucrurile provin din voința umană, din gânduri și noțiuni umane sau din filosofiile Satanei, atunci acele principii și metode nu sunt practice și, inevitabil, rezultatele vor fi slabe. Asta pentru că sursa principiilor și metodelor tale este incorectă și nu este în acord cu adevărurile-principii. Dacă părerile tale se bazează pe adevărurile-principii, iar tu gestionezi lucrurile conform adevărurilor-principii, atunci, fără îndoială, ceea ce faci va fi corect. Chiar dacă unii oameni nu pot să accepte acest lucru pe moment sau au noțiuni despre el sau îi sunt potrivnici, după o vreme, se va dovedi adevărat. Lucrurile care sunt în concordanță cu adevărurile-principii dau rezultate tot mai bune, în vreme ce lucrurile care nu sunt în acord cu adevărurile-principii duc la consecințe tot mai rele, chiar dacă, atunci, se potrivesc noțiunilor oamenilor. Asta se va adeveri pentru toți oamenii” (Cuvântul, Vol. 3: Discursurile lui Hristos al zilelor de pe urmă, „Calea de a înlătura firile corupte”). Cuvintele lui Dumnezeu m-au făcut să înțeleg că, atunci când ne confruntăm cu anumite situații, trebuie să ne lepădăm mai întâi de noi înșine, să căutăm adevărul și să privim lucrurile pe baza cuvintelor lui Dumnezeu. Ar trebui să examinăm dacă părerile și perspectivele noastre sunt conform intențiilor lui Dumnezeu și dacă au la bază cuvintele lui Dumnezeu și adevărurile-principii. Trebuie să avem o inimă care caută atunci când primim atenționări și sugestii de la frați și surori, să nu ne agățăm de propriile păreri. Ar trebui să le abordăm conform principiilor. O asemenea atitudine înseamnă căutare, supunere și raționalitate înaintea lui Dumnezeu. Reflectând asupra abordării mele anterioare, nu am văzut lucrurile pe baza adevărurilor-principii, ci mi-am păstrat propriile păreri, crezând că știu mai bine decât alții. Când frații și surorile au oferit sugestii, nu am avut o inimă care să caute și am avut o încredere excesivă în mine. Acesta a fost motivul principal pentru eșecul meu. Pe viitor, mai întâi trebuia să învăț să mă lepăd de mine și să ascult mai mult sugestiile fraților și surorilor.

Ulterior, am văzut un alt fragment din cuvintele lui Dumnezeu, care spunea: „Judecând după sensul literal, supravegherea înseamnă inspecție: să verifici care biserici au implementat rânduielile de lucru și care nu, progresele înregistrate de implementare, care conducători și lucrători fac o lucrare reală și care nu, și dacă unii conducători sau lucrători doar distribuie rânduielile de lucru fără a participa la sarcinile specifice. Supravegherea este o sarcină specifică. Pe lângă supravegherea implementării rânduielilor de lucru – dacă acestea au fost implementate, viteza de implementare, calitatea implementării și rezultatele obținute – conducătorii și lucrătorii de nivel superior trebuie să verifice dacă lucrătorii și conducătorii respectă cu strictețe rânduielile de lucru. Unii conducători și lucrători spun spre exterior că sunt dispuși să respecte rânduielile de lucru, dar, după ce se confruntă cu un anumit mediu, se tem să nu fie arestați și se concentrează doar pe a se ascunde, după ce și-au scos de mult din minte rânduielile de lucru; problemele fraților și surorilor rămân nerezolvate, iar ei nu știu ce specifică rânduielile de lucru sau care sunt principiile de practică. Aceasta arată că rânduielile de lucru nu au fost implementate deloc. Alți conducători și lucrători au opinii, noțiuni și împotrivire față de unele dintre cerințele din rânduielile de lucru. Atunci când este timpul implementării acestora, se abat de la adevărata semnificație a rânduielilor de lucru, acționând conform propriilor idei, acționând mecanic și bagatelizând lucrurile doar pentru a termina cu ele sau urmând propria cale, acționând așa cum au ei chef. Toate situațiile de acest fel necesită supraveghere din partea conducătorilor și lucrătorilor de nivel superior. Scopul supravegherii este de a implementa mai bine sarcinile specifice cerute de rânduielile de lucru, fără abateri și conform principiilor. În timpul desfășurării supravegherii, conducătorii și lucrătorii de nivel superior trebuie să pună mare accent pe identificarea oricărei persoane care nu face o lucrare reală sau care este iresponsabilă și lentă în implementarea rânduielilor de lucru; dacă o persoană manifestă o stare de împotrivire în ceea ce privește rânduielile de lucru și nu este dispusă să le implementeze, le implementează selectiv sau pur și simplu nu respectă deloc rânduielile de lucru și, în schimb, își desfășoară propriul demers; dacă o persoană ascunde rânduielile de lucru și le comunică doar conform propriilor idei, nepermițându-le aleșilor lui Dumnezeu să cunoască adevărata semnificație și cerințele specifice ale rânduielilor de lucru – doar prin supravegherea și inspectarea acestor aspecte, conducătorii de nivel superior pot ști ce se întâmplă cu adevărat. În cazul în care conducătorii de nivel superior nu desfășoară supravegherea și inspecția, aceste probleme pot fi identificate? (Nu.) Nu pot fi identificate. Prin urmare, conducătorii și lucrătorii nu trebuie doar să comunice rânduielile de lucru și să ofere îndrumare nivel cu nivel, ci și să supravegheze lucrarea nivel cu nivel atunci când implementează rânduielile de lucru. Conducătorii regionali trebuie să supravegheze lucrarea conducătorilor de district, conducătorii de district trebuie să supravegheze activitatea conducătorilor de biserică, iar conducătorii de biserică trebuie să supravegheze lucrarea fiecărui grup. Supravegherea trebuie efectuată nivel cu nivel. Care este scopul supravegherii? Este de a facilita implementarea exactă a conținutului rânduielilor de lucru conform cerințelor lor specifice. Prin urmare, sarcina de supraveghere este foarte importantă” [Cuvântul, Vol. 5: Responsabilitățile conducătorilor și lucrătorilor, „Responsabilitățile conducătorilor și lucrătorilor (10)”]. Din cuvintele lui Dumnezeu, am văzut că, pentru a-și face datoria într-un mod care este conform standardului, conducătorii și lucrătorii trebuie să supravegheze și să urmărească practic fiecare aspect al lucrării, să aprofundeze detaliile și să cunoască și să priceapă progresul lucrării. Ei ar trebui să facă lucrarea în conformitate cu cerințele și rânduielile de lucru ale lui Dumnezeu. Orice încălcare a principiilor găsită în lucrare trebuie abordată cu promptitudine prin părtășie. Oamenii talentați, cu potențial, ar trebui cultivați din timp, de îndată ce sunt descoperiți. Acest lucru necesită inspecție practică, cercetare, supraveghere și verificare, ceea ce demonstrează o atitudine responsabilă față de îndatoriri. În trecut, mă bazam pe propriile închipuiri, încredințând cu ușurință lucrarea celor pe care îi preferam, fără a-i supraveghea sau urmări și fără a înțelege situația concretă a lucrării lor. Această abordare a fost cu adevărat iresponsabilă, iar eu nu mi-am îndeplinit îndatoririle. În viitor, trebuie să practic conform cuvintelor lui Dumnezeu și să supraveghez și să urmăresc practic lucrarea de care sunt responsabilă.

După ce Li Can a fost demisă, am vizitat biserica de care era responsabilă și am întâlnit câțiva noi credincioși care puteau fi cultivați. Am ținut adunări cu ei pentru a le înțelege cu adevărat stările și dificultățile și am avut părtășie pentru a rezolva aceste probleme. De asemenea, am avut părtășie cu udătorii pentru a aborda dificultățile din lucrările lor, corectând abaterile din abordările lor. I-am făcut să se concentreze să aibă părtășie despre adevărul cu privire la înțelegerea lucrării lui Dumnezeu, astfel încât noii credincioși să poată construi o temelie solidă pe adevărata cale, cât mai curând posibil. Ulterior, am realizat că problemele apărute în udarea noilor membri în această biserică ar putea exista și în alte biserici. Așadar, am scris rapid scrisori către liderii grupurilor de udare din alte biserici. După ce am scris scrisorile, încă mă simțeam neliniștită, deoarece comunicarea scrisă nu este la fel de eficientă ca a avea părtășie față în față. Prin urmare, le-am scris conducătorilor, în speranța că vor putea supraveghea și urmări personal această lucrare. În cele din urmă, conducătorii au răspuns că existau și aceste probleme la diferite niveluri în bisericile lor și că ei vor supraveghea și verifica în mod corespunzător. Atunci am realizat cu adevărat necesitatea cerințelor lui Dumnezeu ca lucrătorii și conducătorii să supravegheze și să verifice practic lucrarea.

Prin această experiență, mi-am înțeles mai bine propria fire arogantă și totodată am înțeles cât de important este „să privești oamenii și lucrurile și să te porți și să acționezi în totalitate conform cuvintelor lui Dumnezeu, cu adevărul drept criteriu” cum spune Dumnezeu. De acum înainte, nu trebuie să acționez pe baza propriilor închipuiri. Când mă confrunt cu diverse situații, trebuie întâi să caut adevărul și să tratez oamenii, evenimentele și lucrurile din jurul meu conform cuvintelor lui Dumnezeu.


41. Realocarea mea m-a dezvăluit

de Owen, Spania

În 2018 realizam videoclipuri în biserică. Fiindcă mi-am îmbunătățit repede abilitățile profesionale și-mi ajutam frații și surorile să rezolve unele probleme și dificultăți, toată lumea avea o părere bună despre mine, iar conducătorii îmi încredințau unele sarcini importante. Să primesc aprecierea conducătorilor și stima deosebită a fraților și surorilor mi-a dat un puternic sentiment de împlinire și mi-a sporit entuziasmul. Deși nu eu eram liderul de echipă, identificam și analizam prompt problemele din lucrarea noastră. Mereu îmi dădeam silința să îndeplinesc sarcinile atribuite de conducători și de liderii de echipă, așa că simțeam că am o povară destul de mare pentru datoria mea și eram relativ ascultător. Mai ales când am văzut că unii frați și unele surori din jurul meu au devenit negativi și delăsători în îndatoririle lor și nu-și făceau bine îndatoririle fiindcă erau nemulțumiți de sarcinile atribuite de biserică, m-am gândit că, dacă aș întâlni o astfel de situație, nu m-aș comporta ca ei; aș fi tot ascultător.

Într-o zi din 2022, liderul de grup mi-a zis că nu aveau destui oameni pentru lucrarea bazată pe texte. Fiindcă în grupul nostru nu era mult de muncă și eram destul de priceput la scris și puteam de obicei să am părtășie despre adevăr ca să rezolv unele probleme, după o evaluare cuprinzătoare, conducătorii au decis ca eu să fac lucrare bazată pe text. Când am auzit această veste, pur și simplu nu mi-a venit să cred. M-am gândit: „Îmi vor reatribui datoria? Mi-e bine în grupul ăsta. Frații și surorile mă acceptă și oameni din alte grupuri vin să-mi ceară sfaturi. Asta mă face să dau bine! Dacă plec să fac lucrare bazată pe text, nu înțeleg principiile și nu știu cât îmi va lua să ajung la nivelul celorlalți, având în vedere că încep de la zero, nu cumva o să fiu cel mai slab din grup? Pur și simplu nu înțeleg. De ce au trebuit să mă aleagă pe mine?” M-am gândit la unele surori pe care le cunoșteam și se pricepeau la scris. La scurt timp după ce au început să facă lucrare bazată pe text, au fost realocate fiindcă nu erau potrivite pentru post. Am simțit că nu eram la fel de bun ca ele și, dacă nu puteam să fac lucrarea bine, avea să fie umilitor. Indiferent cum comparam cele două îndatoriri, simțeam că actuala era mai stabilă și mai prestigioasă. Cu cât mă gândeam mai mult așa, cu atât simțeam că erau prea pripiți conducătorii în decizia lor, că nu-mi înțeleseseră clar punctele forte înainte să mă transfere. M-am plâns la lidera de echipă: „Conducătorii n-au evaluat situația aceasta cu atenție? Mă pricep mai bine să fac videoclipuri. Lucrarea bazată pe text nu e punctul meu forte; dacă ar fi să mă duc, nu m-aș descurca bine. N-ar trebui să se mai gândească, luând în calcul punctele mele forte?” Am crezut că lidera de echipă va empatiza cu mine din perspectiva mea și că poate le va vorbi conducătorilor, ca să se mai gândească la realocarea mea. Dar ea a avut părtășie că ar trebui să iau în calcul mai întâi nevoile lucrării bisericii. Mi-am dat seama că n-ar trebui să mă opun, ci în primul rând să mă supun.

Ulterior, am căutat principiile despre ajustarea atribuirii datoriei. Cuvintele lui Dumnezeu spun: „Casa lui Dumnezeu rânduiește ca oamenii să realizeze anumite îndatoriri nu pe baza preferințelor lor, ci pe baza nevoilor lucrării și ținând cont de faptul că o persoană poate să obțină sau nu rezultate realizând acea datorie. Ați spune că ar trebui casa lui Dumnezeu să rânduiască îndatoriri pe baza preferințelor individuale? Ar trebui să folosească oamenii cu condiția de a le satisface preferințele personale? (Nu.) Care dintre aceste aspecte se aliniază la principiile casei lui Dumnezeu privind folosirea oamenilor? Care se aliniază la adevărurile-principii? Este vorba de alegerea oamenilor conform nevoilor lucrării din casa lui Dumnezeu și rezultatelor obținute de oameni în îndeplinirea îndatoririlor lor” (Cuvântul, Vol. 4: Expunerea antihriștilor, „Punctul doisprezece: Vor să se retragă atunci când nu au statut sau nu au speranța de a câștiga binecuvântări”). După ce am citit cuvintele lui Dumnezeu, am înțeles următorul lucru: în biserică, să atribui îndatoriri în funcție de priceperea individului este doar un aspect. Cel mai important lucru e să faci asta în funcție de nevoile din lucrarea bisericii. Acum nu sunt destui oameni pentru lucrarea bazată pe text, iar în grupul meu nu e multă treabă de făcut. Chiar și fără mine, progresul nu va fi întârziat. Ar trebui să iau în calcul mai întâi lucrarea bisericii și să las deoparte alegerile și cerințele personale. Dacă îmi satisfac doar propriile preferințe, sunt prea egoist. Recunoscând acest lucru, nu m-am mai simțit atât de potrivnic în inima mea.

Mai târziu am citit aceste cuvinte ale lui Dumnezeu: „Dacă o persoană crede în Dumnezeu, dar nu ține seama de cuvintele Sale, nu acceptă adevărul sau dacă nu se supune orchestrărilor și rânduielilor Sale; dacă doar manifestă anumite comportamente bune, dar nu e capabilă să se răzvrătească împotriva trupului și să renunțe la nimic din interesele sale sau mândria sa; dacă, deși după aparențe își face datoria, trăiește încă în conformitate cu firile sale satanice și nu a renunțat în niciun fel la filosofiile și felurile de existență ale Satanei și nu și le-a schimbat, cum înseamnă asta să crezi în Dumnezeu? […] Indiferent de câți ani cred, ei nu au stabilit o relație normală cu Dumnezeu; indiferent ce fac sau ce li se întâmplă, primul lucru la care se gândesc este: «Vreau să acționez în cutare și cutare fel. Care abordare ar fi în interesul meu și care abordare nu ar fi? Ce s-ar putea întâmpla dacă aș face un lucru sau altul?» Acestea sunt lucrurile la care se gândesc mai întâi. Ei nu se gândesc deloc la ce fel de practică L-ar slăvi pe Dumnezeu și ar aduce mărturie pentru El sau I-ar satisface intențiile și nici nu se roagă și nu caută care sunt cerințele lui Dumnezeu și ce spun cuvintele Sale. Ei nu acordă niciodată atenție intențiilor sau cerințelor lui Dumnezeu și modului în care oamenii ar trebui să practice pentru a-L mulțumi. Deși uneori se roagă înaintea lui Dumnezeu și au părtășie cu El, ei doar vorbesc cu ei înșiși, nu caută sincer adevărul. Atunci când se roagă lui Dumnezeu și Îi citesc cuvintele, nu raportează aceste lucruri la problemele pe care le întâlnesc în viața reală. Așadar, cum tratează ei suveranitatea, rânduielile și orchestrările lui Dumnezeu, în mediul pregătit de El? Când se confruntă cu lucruri care nu sunt în acord cu voința lor, li se împotrivesc în inimile lor și încearcă să le evite. Când se confruntă cu lucruri care le implică interesele, își frământă mintea și se gândesc la toate modurile posibile de a-și proteja interesele – chiar dacă nu pot obține un avantaj, nu pot permite ca interesele lor să fie lezate. Ei nu caută să satisfacă intențiile lui Dumnezeu, ci doar propriile dorințe. Înseamnă asta să crezi în Dumnezeu? Au astfel de oameni o relație cu Dumnezeu? Nu, nu au. Ei trăiesc într-o manieră josnică, dezgustătoare, intransigentă și urâtă. Nu numai că nu au nicio relație cu Dumnezeu, dar se și opun suveranității și rânduielilor lui Dumnezeu la fiecare pas. Ei spun în mod repetat: «Fie ca Dumnezeu să dețină suveranitatea peste toate și să domnească în viața mea. Sunt dispus să-L las pe Dumnezeu să ia tronul, să domnească și să guverneze în inima mea. Sunt dispus să mă supun orchestrărilor și rânduielilor lui Dumnezeu.» Cu toate acestea, când se confruntă cu lucruri care le lezează interesele, nu se pot supune. În loc să caute adevărul într-o situație pregătită de Dumnezeu, vor să schimbe situația sau să scape de ea. Nu vor să se supună orchestrărilor și rânduielilor lui Dumnezeu; vor să facă lucrurile conform propriei voințe, iar interesele lor nu trebuie să sufere nici cea mai mică pierdere. Ignoră complet intențiile lui Dumnezeu, preocupându-se doar de propriile interese, de propriile circumstanțe și de propriile stări de spirit și sentimente. Asta înseamnă să crezi în Dumnezeu? (Nu.)” (Cuvântul, Vol. 3: Discursurile lui Hristos al zilelor de pe urmă, „O persoană nu poate fi mântuită prin credință în religie sau prin implicarea în ritualuri religioase”). Din cuvintele lui Dumnezeu, am văzut că, atunci când credincioșii sinceri în Dumnezeu întâlnesc lucruri care nu sunt în acord cu noțiunile lor sau când interesele lor au de suferit, ei vor căuta activ adevărul ca să-și înlăture corupția, vor găsi răspunsuri în cuvintele lui Dumnezeu și vor aștepta luminarea și îndrumarea Lui. Cei care nu caută adevărul și sunt iraționali se vor concentra doar asupra oamenilor sau asupra situațiilor când întâlnesc lucruri care nu sunt în acord cu noțiunile lor și poate chiar se vor plânge de Dumnezeu și vor refuza să se supună orchestrărilor și rânduielilor Lui. Raportând acest lucru la mine, de câte ori mă gândeam că nu pot fi apreciat de ceilalți când fac lucrare bazată pe text și că sunt dezvăluit ca inutil, am încercat să mă justific și să caut scuze, ascunzându-mă în spatele lipsei de aptitudini, subliniindu-mi intenționat slăbiciunile, sperând că lidera de echipă îmi va arăta compasiune și înțelegere, astfel încât să pot să rămân în acel grup și să-mi păstrez statutul. Când încă nu-mi ieșise în cale asta și mă bucuram de prestigiul meu, am pretins că mă supun lui Dumnezeu și că accept lucruri de la El. Însă, când m-am confruntat cu lucruri care nu erau în acord cu noțiunile mele sau care îmi prejudiciau interesele personale, am protestat și m-am împotrivit, m-am simțit sfidător și nemulțumit față de orchestrările lui Dumnezeu. În plus, am dat vina pe alții, pretinzând că rânduielile conducătorilor nu sunt rezonabile. Gândindu-mă atent, în mod clar, conducătorii făceau o realocare chibzuită bazată pe nevoile lucrării, iar eu mă pricepeam puțin la scris; nu era ca și cum eram total nepriceput. Dar, fiindcă am simțit că această realocare urma să-mi afecteze reputația și statutul, m-am plâns și m-am împotrivit. Am fost cu adevărat absurd! Așa că m-am rugat lui Dumnezeu, dispus să accept asta de la El și să mă supun și să-mi dau silința să fac lucrarea bazată pe text.

După reatribuirea datoriei mele, am văzut că majoritatea fraților și surorilor de acolo aveau abilități de scriere mai bune decât mine. Unii fuseseră conducători, iar alții făcuseră lucrarea bazată pe text timp de mulți ani, înțelegeau bine principiile, discutau probleme și-și exprimau părerile clar și cu perspicacitate. Eram destul de invidios. Fără să știu, am devenit puțin frustrat, gândindu-mă că doar ce începusem și că eram deja cu mult în urma lor și m-am întrebat: „Când o să pot să ajung la nivelul lor?” Dar nu m-am descurajat prea tare. Știind că nu prea cunoșteam principiile, profesia și alte aspecte, am stat să mă familiarizez cu principiile, am căutat îndrumare și am învățat de la frați și surori când n-am înțeles ceva. Dar, fiind nou în această datorie, nu aveam nicio idee bună când discutam despre probleme cu frații și surorile. Ocazional, când mi-am exprimat niște păreri, au fost nepotrivite și m-am simțit destul de rușinat. În ritmul acesta, cu cât lucram mai mult, cu atât mai rău păream – să nu mai zic că nu-i făceam pe oameni să mă respecte. Mi-am făcut griji că frații și surorile vor crede că am un calibru prea slab și că nu merit să fiu cultivat. Văzând cât de importantă și de solicitantă era această lucrare, m-am îngrijorat și mai tare că n-o să mă descurc și că o să fiu realocat. Ar fi fost foarte umilitor. De atunci, mi-am făcut mereu datoria fără tragere de inimă. Mă holbam la ecranul calculatorului, cu mintea goală. Îmi lipseau interesul și motivația să învăț profesia. În inima mea era un sentiment constant și inexplicabil de demoralizare. Uneori, chiar mi-am imaginat că se pot răzgândi conducătorii și mă pot trimite înapoi, gândindu-mă că ar fi mai bine decât să fiu dezvăluit ca inutil și să trec neobservat aici. Ulterior, sora care mă instruia în profesie a identificat unele probleme de principiu în îndatoririle mele. Când le-a analizat, chiar a subliniat aceste probleme și abateri în cadrul echipei. M-am simțit foarte jenat. Fără să vreau, mi-au venit în minte amintiri de când făceam videoclipuri. Pe atunci, eram renumit. Oamenii veneau la mine cu întrebări și, de cele mai multe ori, eu eram cel care le arăta greșelile celorlalți. Acum, însă, devenisem un exemplu negativ și mi se evidențiau constant greșelile. Erau pur și simplu două extreme! Acest contrast m-a făcut să fiu și mai negativ. M-am gândit chiar să le zic conducătorilor că nu sunt capabil de această lucrare și că vreau să mă întorc la făcut videoclipuri. Dar m-am temut că alții vor zice că nu sunt ascultător, așa că mi-am îndeplinit îndatoririle fără tragere de inimă.

Într-o zi, mi-am amintit brusc cuvintele lui Dumnezeu care ziceau: „Dacă vezi că apar probleme și nu cauți cu promptitudine adevărul pentru a le rezolva și aștepți până când acestea s-au acumulat și au împiedicat lucrarea, iar bruma de hotărâre pe care o ai deja nu poate rezista sub presiunea îndeplinirii datoriei tale, atunci vei deveni negativ până în punctul în care te vei prăbuși și, cu siguranță, nu vei putea rămâne ferm” [Cuvântul, Vol. 6: Despre urmărirea adevărului, „Ce înseamnă să urmărești adevărul (11)”]. Mi-am dat seama că e foarte periculos să nu abordezi această stare negativă. Deși, în aparență, îmi făceam datoria, nu o făceam din inimă. Îmi aminteam adesea vremurile când eram stimat și lăudat de alții și n-am făcut niciodată tot ce-mi stătea în putință. Mi-am dat seama că această problemă trebuia rezolvată și că nu puteam continua să fiu superficial și să mă amăgesc așa. Mai târziu, când reflectam, am citit cuvintele lui Dumnezeu: „Oamenii nu ar trebui să considere că sunt perfecți, foarte distinși, foarte nobili, ori foarte diferiți de alții; toate acestea sunt provocate de firea arogantă a omului și de ignoranță. Să te crezi întotdeauna deosebit – acest lucru este cauzat de o fire arogantă; să nu-ți poți accepta niciodată neajunsurile și să nu-ți poți confrunta niciodată greșelile și eșecurile – acest lucru este cauzat de o fire arogantă; să nu le permiți niciodată altora să îți fie superiori sau să fie mai buni decât tine – acest lucru este cauzat de o fire arogantă; să nu permiți niciodată punctelor forte ale altora să le depășească pe ale tale – acest lucru este cauzat de o fire arogantă; să nu le permiți niciodată altora să aibă idei, sugestii și puncte de vedere mai bune decât ale tale, iar când descoperi că alții sunt mai buni decât tine, să devii negativ, să nu vrei să vorbești, să te simți tulburat și abătut și să te superi – toate acestea sunt cauzate de o fire arogantă. O fire arogantă te poate face incapabil să accepți să fii corectat de alții din cauza dorinței de a-ți proteja mândria, incapabil să-ți confrunți neajunsurile și incapabil să-ți accepți eșecurile și greșelile. Mai mult decât atât, când cineva este mai bun decât tine, asta poate face ca ura și invidia să se ivească în inima ta și poți să te simți constrâns și chiar să nu dorești să-ți faci datoria și să devii superficial când o faci. O fire arogantă poate face aceste comportamente și practici să se ivească în tine” (Cuvântul, Vol. 3: Discursurile lui Hristos al zilelor de pe urmă, „Principiile care ar trebui să ghideze conduita unei persoane”). Cuvintele lui Dumnezeu m-au ajutat să găsesc motivul negativității mele. Mereu am crezut că sunt capabil și am avut o părere bună despre mine, vrând să fiu într-o postură preeminentă, cu oameni care să mă înconjoare și să mă laude oriunde mă duc. Când n-am putut să câștig stima celorlalți sau să fiu în centrul atenției, am devenit negativ și am vrut să scap din situația asta. Totul s-a întâmplat din cauza naturii mele prea arogante. Doar ce începusem să practic lucrarea bazată pe text și erau multe lucruri pe care nu le înțelegeam și pe care nu știam cum să le fac. Niciun principiu nu poate fi învățat doar ascultându-l sau citindu-l de câteva ori; e nevoie de o perioadă de învățare practică. În acest timp, greșelile și eșecurile sunt inevitabile. Oamenii care chiar au rațiune pot aborda corect aceste lucruri. Dar eu n-aveam deloc conștiință de sine. Oriunde mă duceam, voiam să arăt că sunt special. Era clar că eram la început, dar eram nerăbdător să realizez ceva ca să-mi etalez abilitățile, astfel încât frații și surorile să vadă că am calibru bun. Când nu m-am putut descurca bine, n-am fost la înălțime sau n-am fost în centrul atenției, am devenit negativ și delăsător, pierzându-mi motivația de a învăța profesia. M-am gândit chiar să renunț la datoria mea și să plec. Mi-am dat seama că eram cu adevărat arogant și mă consideram mare și tare. Eram singurul responsabil de suferința pe care o înduram.

Am început să gândesc: „De ce eram așa motivat când făceam videoclipuri în trecut, iar acum, că fac lucrare bazată pe text, nu reușesc să mă entuziasmez deloc?” Ulterior, am citit un pasaj din cuvintele lui Dumnezeu și mi-am înțeles întrucâtva starea. Cuvintele lui Dumnezeu spun: „Dacă oamenii au o inimă care iubește adevărul, vor avea motivația de a urmări adevărul și vor fi capabili să lucreze din greu la practicarea adevărului. Vor fi capabili să se lepede de ceea ce ar trebui lepădat și să renunțe la ceea ce ar trebui renunțat. Mai ales când vine vorba de lucruri care țin de propria lor faimă, de propriul câștig și statut, ei sunt, de asemenea, capabili să renunțe la acele lucruri. Dacă nu poți renunța la interesul propriu, la faimă, la câștig și la statut înseamnă că nu iubești adevărul și nu ai motivația de a urmări adevărul. Când ți se întâmplă lucruri, trebuie să cauți adevărul și să-l practici. Dacă, în acele momente în care trebuie să practici adevărul, ai mereu motive egoiste și nu poți renunța la interesul tău propriu, nu vei putea pune adevărul în practică. Dacă, indiferent ce ți se întâmplă, nici nu cauți adevărul, nici nu-l pui în practică, atunci nu ești o persoană care iubește adevărul. Indiferent câți ani crezi în Dumnezeu, nu vei dobândi adevărul. Unii oameni urmăresc mereu faima, câștigul și interesul propriu. Indiferent ce lucrare le rânduiește biserica să facă, ei iau în considerare mereu: «A face acest lucru va fi avantajos sau benefic pentru mine? Dacă va fi, o voi face; dacă nu, atunci nu o voi face.» O persoană ca aceasta nu practică adevărul – așadar, poate să-și facă bine datoria? Cu siguranță nu poate. Chiar dacă nu pari în exterior să fi făcut rău, tot nu ești o persoană care practică adevărul. Nu urmărești adevărul, nu iubești lucrurile pozitive și, indiferent ce ți se întâmplă, îți pasă doar de propria reputație și de propriul statut, de interesul tău propriu și de ce beneficii poți obține – aceasta înseamnă că ești o persoană care caută profitul mai presus de orice și care este, de asemenea, egoistă și josnică” (Cuvântul, Vol. 3: Discursurile lui Hristos al zilelor de pe urmă, Partea a III-a). Cuvintele lui Dumnezeu spun că, dacă oamenii au o inimă care iubește adevărul, când vin peste ei lucruri care le afectează vanitatea, statutul și interesele, ei pot să renunțe la ele și să se răzvrătească împotriva trupului lor ca să practice adevărul. Am reflectat la felul în care, atunci când făceam videoclipuri, am crezut că sunt împovărat și ascultător și m-am considerat o persoană care urmărea adevărul. Abia când m-am confruntat cu realitatea am realizat că, înainte, nu încercam să-L mulțumesc pe Dumnezeu, ci doar făceam o lucrare când aceasta nu implica interesele proprii. Acum, îmi tot doream să mă întorc la realizat videoclipuri nu pentru că iubeam acea datorie, ci pentru că nu puteam renunța la susținerea și stima fraților și surorilor. Deși, în aparență, nu aveam titlu de lider de echipă, frații și surorile aveau o impresie bună despre mine în inimile lor. De câte ori rezolvam o problemă sau făceam ceva bine, primeam stima și lauda lor, de care mă bucuram enorm. Așadar, indiferent ce preț am plătit sau cât de mult am suferit, nu m-am plâns deloc. Pe de altă parte, lucrarea bazată pe text m-a făcut să mă simt umilit. Aici, a trebuit să învăț totul de la zero și nimeni nu-mi acorda atenție. Mi-a fost imposibil să fiu învățător pentru alții, ca înainte. Nu doar că a trebuit să mă las deoparte pe mine și să le pun întrebări de bază altora, aveam atâtea neajunsuri în profesia aceasta, încât a trebuit și să accept constant îndrumare. Nu voiam să-mi înfrunt neajunsurile; voiam doar să mă delectez cu buchete și aplauze și să mă bucur de stima și lauda celorlalți. Mi-am imaginat chiar că, într-o zi, conducătorii mă vor lăsa să încep să fac iar videoclipuri, ca să continui să fiu înconjurat și lăudat de oameni. Dar acest rezultat n-a venit niciodată. În schimb, a venit dezvăluirea continuă a corupției și neajunsurilor mele. Așadar, am ajuns să fiu negativ și supărat și mi-am pierdut motivația în îndeplinirea datoriei. Atunci am realizat că, în trecut, îmi făcusem datoria doar de dragul reputației și al statutului și că nu-mi privisem deloc datoria ca pe o responsabilitate.

În acea perioadă am căutat frecvent și am reflectat asupra stării mele. Am citit cuvintele lui Dumnezeu, care spuneau: „Pentru antihriști, statutul și reputația sunt viața lor. Indiferent de modul în care trăiesc, indiferent de mediul în care trăiesc, indiferent de munca pe care o fac, indiferent de lucrurile pe care le urmăresc, care sunt obiectivele lor, care este direcția vieții lor, totul se învârte în jurul faptului de a avea o bună reputație și un statut înalt. Și acest scop nu se schimbă; ei nu pot lăsa niciodată deoparte asemenea lucruri. Aceasta e adevărata față a antihriștilor și esența lor. I-ai putea pune într-o pădure străveche, adânc în munți, și tot n-ar renunța la urmărirea reputației și a statutului. I-ai putea pune în orice grup de oameni și tot nu se pot gândi decât la reputație și statut. Cu toate că antihriștii cred în Dumnezeu, ei echivalează urmărirea reputației și a statutului cu credința în Dumnezeu și pun aceste două lucruri pe picior de egalitate. Cu alte cuvinte, în timp ce merg pe calea credinței în Dumnezeu, ei își și urmăresc propria reputație și propriul statut. Se poate spune că, în inimile antihriștilor, urmărirea adevărului în credința lor în Dumnezeu este urmărirea reputației și a statutului, iar urmărirea reputației și a statutului e și urmărirea adevărului – a câștiga reputație și statut înseamnă a câștiga adevărul și viața. Dacă simt că nu au obținut faimă, câștig sau statut, că nimeni nu-i admiră, nu-i privește cu respect sau nu-i urmează, devin abătuți, consideră că nu are rost să creadă în Dumnezeu, că acest lucru nu are nicio valoare și se întreabă, în sinea lor: «Am eșuat crezând în Dumnezeu în acest fel? Nu am nicio speranță?» Ei calculează adesea astfel de lucruri în inimile lor. Calculează cum își pot face un loc în casa lui Dumnezeu, cum pot avea o reputație înaltă în biserică, cum îi pot face pe oameni să-i asculte când vorbesc și să-i ridice în slăvi când acționează, cum îi pot face pe oameni să-i urmeze oriunde se află și cum pot să aibă o voce influentă în biserică și faimă, câștig și statut – chiar se concentrează la astfel de lucruri în inimile lor. Acestea sunt lucrurile pe care le urmăresc asemenea oameni. De ce acordă ei mereu importanță unor astfel de lucruri? După ce citesc cuvintele lui Dumnezeu, după ce aud predici, chiar nu înțeleg, chiar nu sunt în stare să discearnă toate acestea? Oare cuvintele lui Dumnezeu și adevărul chiar nu sunt capabile să le schimbe noțiunile, ideile și opiniile? Situația nu e deloc așa. Problema este în ei, este în întregime cauzată de faptul că ei nu iubesc adevărul pentru că, în inima lor, le este scârbă de adevăr și, drept urmare, sunt total nereceptivi la adevăr – ceea ce este determinat de natura-esența lor” [Cuvântul, Vol. 4: Expunerea antihriștilor, „Punctul nouă (Partea a treia)”]. Cuvintele lui Dumnezeu expun că antihriștii iubesc îndeosebi reputația și statutul. Ei cred în Dumnezeu, se leapădă de lucruri și se consumă doar de dragul reputației și al statutului. Odată ce-și pierd statutul, e ca și cum le-ar fi luată viața; își pierd interesul și motivația în toate. Reflectând asupra propriului comportament, am realizat că eram exact ca un antihrist, tânjind după admirație și venerație din partea altora și chiar considerând că urmărirea reputației și a statutului este un lucru pozitiv. Timp de mulți ani am alergat după asta. Acasă, tata îmi spunea adesea „să te distingi” și „să aduci onoare familiei” și că poți avea un viitor doar dacă ești un om de succes. La școală, profesorii mi-au insuflat ideea că „omul se luptă în sus; apa curge în jos.” Aceste lucruri mi-au fost continuu insuflate în gânduri, făcându-mă să iubesc tot mai mult reputația și statutul și să fiu dispus să îndur orice greutate pentru acestea. În timpul anilor de școală, pentru a lua note mari și pentru a câștiga lauda și admirația profesorilor și colegilor, beam cafea ca să stau să fac teme până târziu și chiar mergeam la ore când eram bolnav. În ultimii câțiva ani la biserică, în timp ce făceam videoclipuri, în aparență, am îndurat greutăți și am plătit prețul, dobândind abilități și muncind mai mult, totul cu scopul de a câștiga admirația celorlalți. Când datoria mi s-a schimbat și n-am mai primit admirație de la ceilalți, iar greșelile mele chiar mi-au dezvăluit propriile neajunsuri și deficiențe, m-am descurajat, neînțelegând și fiind nemulțumit de circumstanțele rânduite de Dumnezeu, și mi-am pierdut motivația de a-mi face datoria. Am văzut că trăiam pentru reputație și statut, gândindu-mă constant cum să câștig admirația celorlalți. Ceea ce am urmărit era complet contrar cerințelor lui Dumnezeu. M-am gândit la cuvintele lui Dumnezeu care zic: „Nimic nu detestă mai mult Dumnezeu decât atunci când oamenii urmăresc statutul și, cu toate astea, tu tot concurezi cu încăpățânare pentru statut, îl prețuiești și-l protejezi în mod constant, încercând mereu să ți-l însușești. Nu există un oarecare caracter de împotrivire față de Dumnezeu în toate acestea?” [Cuvântul, Vol. 4: Expunerea antihriștilor, „Punctul nouă (Partea a treia)”]. Deși n-am recurs încă la a-i cuceri pe oameni, la a mă impune sau la a crea o împărăție independentă de dragul statutului, ca un antihrist, și încă n-am comis fapte rele evidente, intențiile și perspectivele din spatele lucrurilor pe care le urmăream erau greșite. Mereu am căutat să am un loc în inimile oamenilor. Să continui pe această cale e periculos și e un lucru detestat de Dumnezeu. Realizând asta, am fost foarte recunoscător pentru protecția lui Dumnezeu.

Prin această reatribuire a datoriei mele, am fost îndemnat să reflectez asupra căii greșite pe care mergeam și să mă întorc în timp. Aceasta e mântuirea lui Dumnezeu pentru mine. Deși nu mai aveam oportunitatea să ies în evidență și să fiu în centrul atenției, am fost capabil să mă supun cu sinceritate. Am simțit și regret pentru că am irosit atât de mult timp în ultimii câțiva ani. Dacă aș fi depus același efort în urmărirea adevărului și în a mă cunoaște în loc să caut statut, aș fi mai rezonabil, mai ascultător față de Dumnezeu și mai puțin răzvrătit și corupt decât sunt acum. Ca să abordez aceste probleme, am mai citit două pasaje din cuvintele lui Dumnezeu. Dumnezeu Atotputernic spune: „Dacă vrei să fii devotat în toate lucrurile și să satisfaci intențiile lui Dumnezeu, nu poți face asta doar făcând o singură datorie; trebuie să accepți orice însărcinare pe care ți-o dă Dumnezeu. Fie că este pe gustul tău și se potrivește cu interesele tale, fie că este ceva ce nu îți place sau nu ai mai făcut niciodată și ți se pare dificil, ar trebui să o accepți și să te supui. Nu numai că trebuie să o accepți, ci trebuie, de asemenea, să cooperezi în mod proactiv, să înveți abilitățile profesionale și să dobândești experiență și pătrundere. Chiar dacă înduri greutăți sau oboseală, umilire sau ostracizare, trebuie totuși să o faci cu devotament. Doar practicând în acest fel vei putea fi devotat în toate lucrurile și să satisfaci intențiile lui Dumnezeu. Trebuie să o faci ca pe datoria ta, nu ca pe propria ta afacere. Cum ar trebui să înțelegi datoria? Datoria este ceva ce Creatorul – Dumnezeu – îi dă cuiva să facă; așa iau naștere îndatoririle oamenilor. Însărcinarea pe care ți-o dă Dumnezeu este datoria ta și este perfect natural și justificat ca tu să-ți îndeplinești datoria așa cum cere Dumnezeu. Dacă îți este clar că această datorie este însărcinarea dată de Dumnezeu și că reprezintă iubirea lui Dumnezeu și binecuvântarea lui Dumnezeu care vin asupra ta, atunci vei putea să-ți accepți datoria cu o inimă iubitoare de Dumnezeu și vei putea să ții cont de intențiile lui Dumnezeu în timp ce-ți îndeplinești datoria și vei putea depăși toate dificultățile pentru a-L mulțumi pe Dumnezeu. Cei care se consumă într-adevăr pentru Dumnezeu nu trebuie să refuze niciodată însărcinarea dată de Dumnezeu; nu trebuie să refuze nicio datorie. Indiferent de datoria pe care ți-o încredințează Dumnezeu, indiferent ce dificultăți sunt implicate, nu ar trebui să o refuzi, ci să o accepți. Aceasta este calea de practică, care înseamnă să practici adevărul și să fii devotat în toate lucrurile pentru a-L mulțumi pe Dumnezeu. Care este esența aici? Este în cuvintele «în toate lucrurile». «Toate lucrurile» nu se aliniază neapărat la dorințele tale și nu sunt neapărat întotdeauna lucruri pe care îți place să le faci sau pe care îți face plăcere să le accepți. Există unele sarcini la care nu ești priceput și trebuie să înveți să le faci; există unele care sunt dificile; altele care necesită să suferi. Dar indiferent despre ce este vorba, atât timp cât este ceva ce Dumnezeu ți-a încredințat, ar trebui să accepți din partea lui Dumnezeu; ar trebui să-ți asumi această datorie și să pui suflet în îndeplinirea ei, astfel încât să-ți poți oferi devotamentul și să satisfaci intențiile lui Dumnezeu. Aceasta este calea de practică” (Cuvântul, Vol. 3: Discursurile lui Hristos al zilelor de pe urmă, Partea a III-a). „Deși te-ai făcut de râs, poți învăța din asta care sunt problemele și deficiențele tale, poți învăța că nutrești o dragoste pentru vanitate și poți ajunge să înțelegi că nu ești o persoană desăvârșită. Acest lucru este benefic pentru cunoașterea de sine, așa că a te face de râs nu este un lucru rău. Nu există oameni desăvârșiți; toți oamenii au firi corupte, precum și deficiențe și neajunsuri, și toți oamenii dezvăluie corupție, spun și fac lucruri greșite și întâmpină eșecuri și înfrângeri. Așa că toți experimentează momente în care se fac de râs și sunt stânjeniți. Acest lucru este foarte normal. Oamenilor le este teamă să nu se facă de râs în principal pentru că sunt prea vanitoși. Când poți renunța la vanitatea ta și poți aborda corect această chestiune, data viitoare când te vei face de râs, nu te vei mai simți rușinat, nu-ți va mai păsa că îți afectează reputația și nu vei mai deveni demoralizat din această cauză. În acest punct, umanitatea ta se va fi maturizat. Nu este acesta un lucru bun? (Ba da.) Așadar, când te faci de râs, nu te gândi că ai ghinion și nu căuta scuze pentru a-ți proteja vanitatea și mândria. Când alții se fac de râs, nu râde nici tu de ei. Aceste lucruri sunt foarte normale și toată lumea le va experimenta. Când experimentezi multe eșecuri și obstacole, umanitatea ta devine treptat matură și călită, iar apoi, când vei întâlni din nou aceste lucruri, nu vei mai fi constrâns și vei putea să-ți faci datoria în mod normal. În acest punct, umanitatea ta va fi normală, iar rațiunea ta va fi și ea normală” [Cuvântul, Vol. 6: Despre urmărirea adevărului, „Cum să urmărești adevărul (2)”]. După ce am citit cuvintele lui Dumnezeu, am găsit o cale de a practica în situația asta. Indiferent dacă voi fi sau nu admirat de alții sau dacă voi avea șanse de a mă face remarcat, trebuie să mă supun mediului rânduit de Dumnezeu și să-mi tratez datoria cu sinceritate și să o fac din toată inima și cu toată puterea mea. Era responsabilitatea mea și ceea ce ar trebui să fac. Ulterior, deși uneori lucrarea pe care o terminasem tot avea greșeli și, când alții subliniau mai multe probleme, mă simțeam prost, n-am mai reacționat negativ. Cu cât înfruntam mai multe greșeli și eșecuri, cu atât mă determinau să mă întorc către Dumnezeu în timp util ca să-mi cunosc corupția, analizând și reflectând asupra abaterilor și neajunsurilor mele. De asemenea, în felul acesta, anumite principii mi s-au întipărit în memorie, ceea ce mi-a adus beneficii atât în îndeplinirea datoriei, cât și în pătrunderea mea în viață. Înțelegând asta, mentalitatea mi s-a îmbunătățit și nu mi-a mai păsat atât de mult de părerea celorlalți. În ceea ce privește profesia, mi-am analizat abaterile și problemele, am cerut ajutor fraților și surorilor când n-am înțeles ceva și am căutat și am pătruns în principii relevante. Am învățat și din bunele practici ale celorlalți. În ceea ce privește starea mea, mi-am folosit timpul liber pentru a reflecta și a chibzui, cunoscându-mă pe baza cuvintelor lui Dumnezeu despre corupțiile pe care le-am dezvăluit. Comparativ cu înainte, după ce am practicat asta o vreme, a început să-mi placă datoria mea actuală, iar rezultatele acesteia s-au îmbunătățit. Privind în urmă la acest proces, mi-am dat seama de intențiile minuțioase ale lui Dumnezeu. Am avut multe de câștigat făcându-mi datoria în acest mediu. Datorită acestor eșecuri și dezvăluiri, am putut să-mi văd clar lipsurile și adevărata statură, să învăț să mă supun suveranității și rânduielilor lui Dumnezeu și să caut mai mult principiile în îndatoririle mele. În plus, să fiu constant temperat în acest mediu m-a maturizat în ce privește umanitatea mea, făcându-mă mai puțin impulsiv și fragil, mai capabil să-mi tratez corect lipsurile și să încep să învăț cum să caut intențiile lui Dumnezeu și adevărurile-principii. Toate acestea reprezintă instruire și desăvârșire pentru mine.

Trecând prin această reatribuire a datoriei mele, am ajuns să înțeleg că, orice datorie am face, fie că reputația ne e recunoscută, fie că suntem admirați de ceilalți, aceste lucruri nu sunt importante. Ceea ce contează e dacă noi putem să ne supunem lui Dumnezeu și să avem mărturii de practicare a adevărului. În trecut, când îi vedeam pe alții că devin negativi și neascultători după ce li se reatribuiau îndatoririle, îi disprețuiam și mă consideram mai bun. Recunoscând acum realitatea, am văzut că natura mea era prea arogantă și că nu Îi eram mai supus lui Dumnezeu decât alții. Fiind dezvăluit în situațiile pregătite de Dumnezeu, am ajuns să mă cunosc și am trecut prin niște schimbări. Sunt cu adevărat recunoscător, din adâncul inimii, pentru mântuirea de la Dumnezeu!


42. Discernământul prin cuvintele lui Dumnezeu nu dă greș niciodată

de Christina, Statele Unite

În aprilie 2021, trăiam într-o casă cu Harlow și alte câteva surori. La început, vedeam adesea că ea vorbea cu alții despre starea ei și că uneori o discuta în timpul meselor. Mă gândeam la felul cum era capabilă să se folosească până și de timpul meselor; chiar se axa pe intrarea în viață și era un om care căuta adevărul. Apoi, odată, când discutam, Harlow mi-a spus că îi păsa cu adevărat de expresiile faciale și de opiniile celorlalți și că, dacă cineva avea un ton aspru cu ea, de obicei presupunea că o desconsidera. Mi-a zis și că era înșelătoare. A mai spus și că mereu concura cu alții pentru faimă și câștig și că era prea preocupată de reputația și statutul ei. Mă gândeam că nu ne știam de mult timp, așa că dacă putea să-mi spună despre defectele ei fatale și despre slăbiciunile ei însemna că era simplă și deschisă. În interacțiunile noastre ulterioare, am observat că ea chiar avea o mentalitate complexă. Îi păsa cu adevărat de expresiile și opiniile oamenilor și era suspicioasă față de ceilalți. Uneori, când frații și surorile îi semnalau problemele, ea se întreba dacă ei o desconsiderau și apoi se destăinuia, spunând că era mereu suspicioasă față de alții, că era foarte înșelătoare și așa mai departe. La început, am crezut că era doar puțin sensibilă și fragilă. Consideram că toată lumea are defecte și probleme și că, în calitate de frați și surori, ar trebui să fim mai toleranți și iertători unii cu ceilalți. În plus, putea să se destăinuie și să se înțeleagă după ce dezvăluia corupție, așa că trebui să fie o persoană care să poată accepta adevărul. Prin urmare, nu m-am gândit prea mult la asta. În general, când îmi spunea despre starea ei, o ascultam răbdătoare cum se destăinuia. În conversații, eram atentă, din precauție, și la dispoziția ei, de teamă că aveam să fiu nepăsătoare și să spun ceva ce o putea răni. Din acel motiv, îi plăcea să-mi vorbească. Vorbele ei directe și ceea ce insinuau arătau că ea considera că aveam un temperament și o personalitate bune, că eram generoasă și că ei îi plăceau oamenii ca mine. Totuși, de fiecare dată când vorbeam, era despre starea ei de a fi suspicioasă sau de a-i păsa de imagine. Uneori, o scurtă discuție se prelungea timp de o oră, iar asta chiar îmi ținea pe loc îndatoririle. Văzând însă cât de multă încredere avea în mine, mi-a fost teamă că avea să se simtă rănită dacă n-o ascultam, așa că îmi era rușine s-o întrerup. Ulterior, s-au întâmplat anumite lucruri care, treptat, mi-au schimbat părerea despre ea.

Odată, sora Kay nu prea a luat-o în serios pe Harlow când aceasta a criticat-o pentru că nu împăturise bine o plapumă. Harlow s-a înfuriat, n-a vrut s-o lase baltă și a insistat ca sora Kay să facă ce voia ea. Kay a văzut că, în general, Harlow îi făcea pe oameni s-o îmbuneze și să fie de acord cu ea ca să-i facă pe plac. Kay i-a spus că era prea axată pe statut și voia mereu oameni în preajma ei, lucru care, în esență, însemna că voia să-i controleze. După aceea, Harlow a mers să i se destăinuie lui Kay, plângând și explicând că nu era așa cum spusese Kay și că aceasta o înțelesese greșit. Kay și-a cerut scuze, dar Harlow tot n-a putut s-o lase baltă și n-a mai vorbit cu ea. După aceea, deseori s-a izolat și nu a vorbit mult cu noi. Odată, când îmi vorbea despre starea ei, a spus că a văzut că celelalte surori vorbeau mult cu Kay, așa că presupunea că toată lumea o plăcea pe Kay și că pe ea o desconsidera și o excludea. Apoi evita în mod voit pe toată lumea și o credea pe Kay nesinceră când vorbea cu ea. După aceea, a spus că avea o umanitate slabă și că era o mare viclenie să se îndoiască de Kay în felul acela. Dar nu s-a schimbat după aceea. Din cauza asta, a fost ursuză cu noi timp de două săptămâni și toată lumea se simțea constrânsă. Am fost foarte șocată și nedumerită. De ce nu a căutat adevărul și nu a învățat o lecție când a înfruntat probleme? După aceea, mă gândeam că doar tindea să intre într-o dispoziție ursuză și că noi eram cu toții frați și surori și trebuia pur și simplu s-o ajutăm mai mult, cu afecțiune. Odată, au început brusc să apară probleme cu un film pe care îl producea. În timpul unei adunări, liderul de echipă a spus că producătorii trebuiau să-și asume cea mai mare răspundere pentru problemele din filme. Harlow a presupus că a vizat-o pe ea – că liderul de echipă credea că are calibru slab și o desconsidera. A fost posomorâtă și abătută zile la rând. După aceea, un conducător a avut părtășie cu ea și a spus că ea nu accepta adevărul, că era prea sensibilă și că ar fi periculos să rămână așa. La auzul acestor lucruri, Harlow a început să plângă. A spus că era prea coruptă și că nu avea să fie mântuită de Dumnezeu. Văzând-o atât de supărată, liderul de echipă a avut părtășie cu ea despre intenția lui Dumnezeu, ca ea să nu-L înțeleagă greșit pe Dumnezeu, să poată reflecta mai mult asupra problemei ei și să aibă pătrundere. Atunci, ea n-a spus nimic și conducătorul a crezut că putea să se schimbe. Totuși, surprinzător, într-o adunare, ea a spus că nu putea accepta ce a spus conducătorul despre ea și că fusese negativă zile în șir. Ulterior, le-a spus plângând unor frați și surori că liderul de echipă nu o plăcuse pentru că avea calibru slab, lucru care a făcut-o să se simtă constrânsă. Nu știa cum să treacă peste acest lucru și plângea în timp ce vorbea. Frații și surorile au compătimit-o. Astfel de lucruri se întâmplau mereu. După ce avea cineva părtășie cu ea, ea întotdeauna „se cunoștea” și-și recunoștea problema. Însă după câteva zile, iar se îmbufna când se întâmpla alt lucru neplăcut.

Purtarea ei mă nedumerea foarte mult. De vreme ce, de obicei, părea că se cunoștea, de ce nu se schimba deloc? Dacă ceilalți spuneau ceva care îi afecta mândria, ea presupunea că o desconsiderau și apoi înțelegea totul greșit. Oare exista o problemă cu umanitatea și înțelegerea ei? Nu puteam înțelege asta pe deplin, așa că m-am rugat lui Dumnezeu căutând și am căutat și am avut părtășie cu ceilalți care înțelegeau adevărul. O soră mi-a spus că Harlow înțelegea totul după ani de credință, dar că nu practica adevărul și era adesea negativă. Asta însemna că nu se cunoștea cu adevărat. De asemenea, acea soră mi-a trimis un pasaj din cuvintele lui Dumnezeu: „Când au părtășie despre cunoașterea de sine, unii oameni spun fără menajamente: «Sunt un diavol, o satană vie, cineva care se împotrivește lui Dumnezeu. Mă răzvrătesc împotriva Lui și Îl trădez; sunt o viperă, o persoană rea. Merit să fiu blestemat.» Este aceasta adevărata cunoaștere de sine? Ei vorbesc doar în termeni generali. De ce nu oferă exemple? De ce nu dezvăluie lucrurile rușinoase pe care le-au făcut, nu le disecă și nu le scot la iveală? Unii oameni lipsiți de discernământ îi aud și se gândesc: «Asta da cunoaștere de sine! Se cunosc drept diavoli și se blestemă pe ei înșiși. Ce înălțimi au atins!» Mulți oameni, în special noii credincioși, sunt predispuși să fie induși în eroare de aceste cuvinte. Ei cred că vorbitorul este pur și are înțelegere spirituală, că acesta este cineva care iubește adevărul și poate să fie conducător. Cu toate acestea, odată ce interacționează cu el pentru o perioadă, constată că persoana nu este cea pe care și-au imaginat-o, ci este excepțional de falsă și înșelătoare, pricepută la deghizare și prefăcătorie, ceea ce vine ca o mare dezamăgire. Pe ce bază se poate considera că oamenii se cunosc cu adevărat? Nu poți ține cont doar de ceea ce spun ei – cheia este să te uiți dacă sunt capabili să accepte adevărul și dacă pot să-l pună în practică după ce îl înțeleg. În ceea ce-i privește pe cei care înțeleg realmente adevărul, nu numai că sunt capabili să aibă cunoaștere adevărată despre sine, ci, cel mai important, sunt capabili să practice adevărul. Ei nu doar vorbesc despre adevărata lor înțelegere, ci sunt, totodată, capabili să facă într-adevăr ceea ce spun. Mai exact, cuvintele și acțiunile lor sunt complet aliniate. Dacă ceea ce spun sună frumos și rațional, dar nu fac acel lucru, nu îl trăiesc, atunci, prin aceasta, au devenit farisei, sunt ipocriți și, în niciun caz, nu sunt oameni care se cunosc pe ei înșiși cu adevărat. Mulți oameni par foarte raționali atunci când au părtășie despre adevăr, dar nu își dau seama când dezvăluie firi corupte. Sunt aceștia oameni care se cunosc pe ei înșiși? Dacă oamenii nu se cunosc pe ei înșiși, sunt ei oameni care înțeleg adevărul? Toți cei care nu se cunosc pe ei înșiși sunt oameni care nu înțeleg adevărul și toți cei care rostesc cuvinte goale de autocunoaștere au spiritualitate falsă, sunt mincinoși. Unii oameni par deosebit de raționali atunci când rostesc cuvinte și doctrine, dar când vine vorba despre starea lor de spirit, sunt amorțiți și obtuzi, nu sunt perceptivi și nu răspund la nicio problemă. Se poate spune că sunt amorțiți, dar uneori dau impresia că spiritele lor sunt destul de ascuțite. De exemplu, imediat după ce se întâmplă ceva, ei sunt capabili să se cunoască pe sine imediat, spunând: «Abia acum s-a dezvăluit în mine o idee. M-am gândit la asta și mi-am dat seama că era înșelător, că Îl înșelam pe Dumnezeu.» Unii oameni lipsiți de discernământ sunt invidioși când aud asta, spunând: «Această persoană își dă imediat seama când are o dezvăluire de corupție și este capabilă să fie sinceră și să aibă părtășie despre asta. Reacționează atât de repede, spiritul ei este ascuțit, e o persoană mult mai bună decât noi. Este cu adevărat cineva care urmărește adevărul.» Este acesta un mod precis de a măsura oamenii? (Nu.) Așadar, care ar trebui să fie baza pentru a evalua dacă oamenii se cunosc cu adevărat pe ei înșiși? Nu trebuie să fie doar ceea ce le iese pe gură. De asemenea, trebuie să vă uitați la ceea ce se manifestă cu adevărat în ei. Cea mai simplă metodă pentru aceasta este să vă uitați dacă sunt capabili să practice adevărul – asta este cel mai important. Dacă pot practica adevărul, acest lucru dovedește că ei se cunosc cu adevărat pe ei înșiși, întrucât cei care se cunosc cu adevărat manifestă căință și numai atunci când oamenii manifestă căința se cunosc cu adevărat pe ei înșiși” (Cuvântul, Vol. 3: Discursurile lui Hristos al zilelor de pe urmă, „Cunoașterea de sine este esențială în urmărirea adevărului”). Din cuvintele lui Dumnezeu, am aflat că atunci când analizăm dacă cineva iubește și acceptă adevărul, dacă se cunoaște cu adevărat pe sine, nu este vorba de cât de bine se poate cunoaște verbal sau cât de bine perorează cuvinte și doctrine. Mai degrabă, este vorba de ce anume trăiește în fața evenimentelor, dacă poate să practice adevărul, dacă se căiește și se schimbă cu adevărat și dacă înțelegerea de care vorbește și pătrunderea lui reală se potrivesc. Unii perorează toate cuvintele și doctrinele corecte, dar nu practică deloc adevărul când înfruntă lucruri și acționează, în schimb, pe baza firii lor satanice. Aceștia sunt oameni care nu acceptă adevărul. Unii se pot destăinui indiferent de gândurile pe care le dezvăluie și-și cunosc corupția, făcându-i pe oameni să-i creadă simpli. Totuși, nu spun nimic despre adevăratele motive din spatele acestor lucruri și nu disecă deloc esența firii lor corupte. Ei par simpli și deschiși, dar de fapt îi induc în eroare și îi păcălesc pe oameni și sunt foarte înșelători. Cunoașterea de sine a unora este doar o iluzie – își vor recunoaște verbal greșelile, vor spune că sunt diavoli și satane, se vor blestema și se vor condamna și știu că sunt un dezastru total; cât despre lucrurile rele specifice pe care le-au făcut, totuși, motivele și țelurile lor ascunse în spatele lor sau consecințele la care au dus, ei nu spun o vorbă. Uitându-mă la Harlow, ei îi plăcea să le vorbească oamenilor despre starea ei și chiar părea să urmărească și să caute adevărul. Spunea mereu lucruri precum: „Am o umanitate slabă, sunt înșelătoare, sunt răuvoitoare.” La prima vedere, părea că se poate cunoaște cu adevărat, dar nu practica adevărul, nici nu avea pătrundere deloc atunci când se confrunta cu evenimente. Nu-și înlătura deloc firea coruptă. Cu doi ani în urmă, ceilalți o evaluaseră ca fiind suspicioasă față de oameni și concentrată asupra reputației și statutului, dar tot nu se schimbase deloc. În mod clar, de obicei vorbea doar despre doctrine. Asta le dădea oamenilor o impresie falsă, iar ea îi înșela. Cunoașterea despre care vorbea și ceea ce trăia de fapt nu se potriveau deloc.

Ulterior, am citit părtășie de la Dumnezeu despre care oameni sunt frați și surori adevărați și care nu sunt și, astfel, am câștigat ceva discernământ despre Harlow. Cuvintele lui Dumnezeu spun: „Numai cei care iubesc adevărul sunt oameni ai casei lui Dumnezeu; ei sunt adevărați frați și surori. Crezi că toți cei care participă deseori la adunări în casa lui Dumnezeu sunt frați și surori? Nu neapărat. Care oameni nu sunt frați și surori? (Cei care sunt scârbiți de adevăr și cei care nu acceptă adevărul.) Cei care nu acceptă adevărul și cei care sunt scârbiți de el sunt cu toții oameni răi. Sunt toți oameni fără conștiință sau rațiune. Niciunul dintre ei nu face parte dintre cei pe care Dumnezeu îi mântuiește. Acești oameni sunt lipsiți de umanitate, nu își fac lucrarea cum se cuvine și se dezlănțuie făcând lucruri rele. Ei trăiesc în întregime după filosofiile Satanei. Tot ce fac este să folosească tactici necinstite și să-i exploateze, să-i lingușească și să-i înșele pe alții. Ei nu acceptă deloc adevărul și se infiltrează în casa lui Dumnezeu doar de dragul de a obține binecuvântări; sunt neîncrezători. De ce spun că sunt neîncrezători? Pentru că ei cred în Dumnezeu doar de dragul de a obține binecuvântări și, totuși, nu acceptă deloc adevărul și, indiferent ce li se întâmplă, nu caută niciodată adevărul și, ori de câte ori se are părtășie despre adevăr, nu sunt interesați, simt aversiune față de el și nu-l vor asimila și simt că este plictisitor și nu pot sta locului. Acești oameni sunt în mod clar neîncrezători și non-credincioși. Nu trebuie sub nicio formă să-i tratezi ca pe frați și surori. […] Prin urmare, după ce trăiesc ei mereu? Cu siguranță, după filosofiile Satanei; recurg mereu la șiretlicuri mărunte și la uneltiri viclene, fără să trăiască așa cum ar face-o oamenii cu umanitate normală. Ei nu se roagă niciodată lui Dumnezeu și nu caută adevărul, ci gestionează totul folosind uneltiri umane, tactici umane și filosofii pentru interacțiuni lumești; astfel, viețile lor sunt epuizante și pline de suferință. Ei interacționează cu frații și surorile în același mod în care interacționează cu non-credincioșii. Se bazează mereu pe filosofiile Satanei pentru a minți și a înșela, și le place să semene discordie prin bârfe și caută nod în papură. Indiferent în ce grup de oameni trăiesc, ei urmăresc mereu cine se aliază cu cine, cine face echipă cu cine. Când vorbesc, ei evaluează mereu atmosfera și pășesc cu grijă, încercând să nu ofenseze pe nimeni. Urmează mereu aceste filosofii pentru interacțiuni lumești pentru a se ocupa de tot ce îi înconjoară și de relațiile lor. Drept urmare, viețile lor sunt atât de epuizante! Deși pot părea plini de viață printre alți oameni, în realitate, dificultățile lor sunt cunoscute doar de ei înșiși. Doar o privire atentă la viețile lor te-ar lăsa epuizat: pentru o chestiune care implică faimă și câștig sau mândria lor, ei insistă să dezbată cine este corect, cine are dreptate sau greșește sau cine este superior, și trebuie neapărat să câștige disputa. Alții nu vor să audă, spunând: «Nu poți să simplifici lucrurile? Poți să treci direct la subiect? De ce trebuie să intri în atâtea detalii neînsemnate și să faci totul atât de complicat?» Gândirea lor este atât de complicată și de întortocheată, și trăiesc o viață atât de epuizantă și, totuși, nu își dau seama că există o problemă cu acest mod de a trăi. De ce nu pot să caute adevărul și să fie oameni cinstiți? Pentru că sunt scârbiți de adevăr și nu vor să fie oameni cinstiți. Așadar, după ce trăiesc ei? (După filosofii pentru interacțiuni lumești și metode umane.) A te baza pe metode umane pentru a face lucrurile este cel mai ușor mod de a te face de râs și de a părea ridicol. Așadar, dacă te uiți cu atenție la lucrurile pe care le fac și la activitățile în care se implică în mod constant, vei vedea că toate au legătură cu propria lor mândrie, faimă și câștig și vanitate. Parcă trăiesc într-o pânză de păianjen, apărându-se constant pentru o chestiune sau justificându-se pentru alta, vorbind doar pentru binele lor. Gândurile lor sunt complicate și încâlcite, și vorbesc prea multe prostii. Se implică mereu în dispute despre ce e corect și ce e greșit, fără să renunțe niciodată; dacă nu luptă pentru a-și proteja imaginea, luptă pentru reputație sau statut – trăiesc mereu pentru aceste lucruri. Și care este consecința finală? S-ar putea să pară că și-au protejat imaginea, dar toată lumea se satură de ei și îi deslușește, putând discerne clar că nu au deloc adevărul-realitate și că nu sunt oameni care cred sincer în Dumnezeu. Când conducătorii și lucrătorii sau alți frați și surori le adresează câteva cuvinte de emondare, ei nu le pot accepta sub nicio formă; continuă să încerce să se apere și să se justifice și să încerce să paseze responsabilitatea. Ba chiar se ceartă, încearcă să se apere și seamănă discordie prin bârfe în timpul adunărilor, provocând o mare agitație printre aleșii lui Dumnezeu, în timp ce se gândesc în sinea lor: «Chiar nu există niciun loc unde să-mi pot susține cauza?» Ce fel de persoană este aceasta? Este cineva care iubește adevărul? Este cineva care crede în Dumnezeu? Când aud pe cineva spunând ceva ce nu se aliniază la propria lor gândire, ei cer mereu o explicație și se încurcă în dispute despre ce e corect și ce e greșit; pur și simplu nu caută adevărul și nu-l tratează conform adevărurilor-principii. Oricât de simplă ar fi o chestiune, trebuie să o complice foarte mult – doar o caută cu lumânarea, merită să fie atât de epuizați!” (Cuvântul, Vol. 3: Discursurile lui Hristos al zilelor de pe urmă, Partea a III-a). Cuvintele lui Dumnezeu expun că unora le place să se ciondănească despre ce-i corect și ce-i greșit. Ei nu acceptă adevărul; mai degrabă sunt scârbiți de el. Ei nu caută adevărul când înfruntă lucruri, nu reflectează asupra lor și nu se cunosc. Mereu se apără și se justifică de dragul imaginii și al statutului lor. Astfel de oameni au o mentalitate complicată și o natură înșelătoare. Nu e obositor doar pentru ei, ci ei le provoacă și celorlalți durere și antipatie. Un astfel de om nu este un frate sau o soră adevărată. M-am gândit din nou la Harlow. Când remarca neintenționată a cuiva îi afecta mândria și o rănea, ea presupunea că persoana aceea n-o plăcea și începea să aibă prejudecăți față de ea. Apoi se destăinuia în mod fals ca să se justifice și să se apere sau vorbea despre cunoașterea de sine ca un mijloc de a semnala problemele acelei persoane. Mereu se ciondănea despre ce-i corect și ce-i greșit. De exemplu, când liderul de echipă i-a oferit câteva sugestii despre lucrare, ea a bănuit că el nu o plăcea și și-a pierdut cumpătul. După aceea, în timpul unei adunări, „destăinuindu-se” a răspândit zvonul că liderul de echipă avea o părere proastă despre ea, ca toată lumea să empatizeze cu ea și să-și formeze o părere critică despre acesta. De obicei, oamenii trebuiau să meargă pe vârfuri în interacțiunile cu ea, urmărindu-i expresia, ținând cont de mândria ei, temându-se că un cuvânt nelalocul lui i-ar fi afectat starea. Interacțiunea cu ea era foarte apăsătoare și nu eliberatoare. În plus, faptul că mereu devenea cu ușurință negativă și că se gândea prea mult la lucruri a afectat grav progresul lucrării. Înainte credeam că pur și simplu era sensibilă și fragilă, că doar tindea să se îmbufneze și să se posomorască atunci când lucrurile nu mergeau cum voia. Credeam că acesta era un defect în umanitatea normală și că nu constituia o tulburare sau perturbare reală pentru frați și surori sau pentru lucrarea bisericii. Dar confruntând asta cu faptele, am văzut că de fapt tulburase stările fraților și surorilor, precum și viața bisericii. În plus, afectase și progresul normal al lucrării bisericii. Având în vedere comportamentul ei constant, ea nu accepta deloc adevărul și era foarte înșelătoare. Fusese o tulburare pentru frați și surori și nu jucase deloc un rol pozitiv – era o neîncrezătoare. În cele din urmă, conducătorul a aflat de comportamentul ei general, i-a luat datoria și a pus-o să se izoleze ca să reflecteze.

După aceea, am citit un fragment din cuvintele lui Dumnezeu care expunea firile corupte ale oamenilor. Prin aceasta, am dobândit mai mult discernământ cu privire la firea ascunsă în spatele cuvintelor lui Harlow. Cuvintele lui Dumnezeu spun: „Viclenia poate fi văzută, de obicei, în exterior: cineva ocolește subiectul sau folosește un limbaj pompos și nimeni nu poate descifra ce gândește. Aceasta este viclenie. Care este caracteristica principală a ticăloșiei? Este faptul că vorbele lor sună deosebit de plăcut și totul pare în regulă la suprafață. Nu pare să existe nicio problemă, iar lucrurile arată destul de bine din toate punctele de vedere. Atunci când fac ceva, nu-i vezi că folosesc mijloace deosebite, iar în exterior nu există niciun semn de puncte slabe sau defecte, și totuși își ating scopul. Ei fac lucrurile într-un mod extrem de secretos. Acesta este modul în care antihriștii îi induc în eroare pe oameni. Oamenii și chestiunile de acest gen sunt cel mai greu de discernut. Unii oameni spun adesea lucrurile corecte, folosesc scuze care sună bine și apelează la anumite doctrine, zicale sau acțiuni care se conformează afecțiunii umane pentru a-și păcăli semenii. Ei pretind că fac un lucru în timp ce fac un altul pentru a-și atinge scopul ascuns. Aceasta este ticăloșie, dar majoritatea oamenilor consideră aceste comportamente ca fiind viclene. Oamenii au o înțelegere și o disecare relativ limitată a ticăloșiei. De fapt, ticăloșia este mai greu de discernut decât viclenia, deoarece este mai secretă, iar metodele și acțiunile sale sunt mai sofisticate” (Cuvântul, Vol. 4: Expunerea antihriștilor, „Punctul cinci: Ei îi induc în eroare, îi atrag de partea lor, îi amenință și îi controlează pe oameni”). Cuvintele lui Dumnezeu expun faptul că aceia care au firi rele spun niște lucruri care sună frumos și corect, care sună agreabil, dar ascunse în spatele lor stau motive tainice care nu pot fi discernute cu ușurință. Nu m-am putut abține să nu mă gândesc la purtarea lui Harlow. De obicei, îi plăcea să le vorbească oamenilor despre starea ei, ca ei să vadă că era foarte axată pe intrarea în viață și că urmărea și căuta adevărul. Dar de fapt, crea intenționat această aparență pseudo-spirituală ca să-i păcălească pe ceilalți, astfel încât ei s-o simpatizeze și s-o aprecieze. Se prefăcea că vorbea despre starea ei, dar de fapt se plângea, căutând să fie alinată, vărsându-și nemulțumirile și căutând să atragă simpatia celorlalți. Ba chiar a irosit timpul celor care-și făceau datoria. Dar pe atunci eu nu am putut să-i văd motivele sau să discern ce fel de om era cu adevărat. Doar am avut mereu părtășie cu ea, cu amabilitate, ajutând-o și sprijinind-o. Am ajutat-o cu entuziasm oricând am văzut-o că se chinuie în viață și am ținut cont în primul rând de ea pentru orice era benefic. Acum am văzut în sfârșit, din expunerea cuvintelor lui Dumnezeu, că avea o natură rea, că inducea în eroare atât cu vorba, cât și cu fapta, că păcălea și înșela pe oricine.

După aceea, am reflectat asupra mea. De ce nu avusesem deloc discernământ în privința lui Harlow? Reflectând, am văzut o perspectivă greșită pe care o avusesem. Considerasem că faptul că putea vorbi despre starea ei însemna că e simplă și deschisă, că practica adevărul și nu fusesem atentă să-i discern cuvintele. Numai prin cuvintele lui Dumnezeu am văzut ce înseamnă cu adevărat să fii simplu și deschis. Cuvintele lui Dumnezeu spun: „Onestitatea înseamnă să vă dăruiți inima lui Dumnezeu, să nu fiți falși față de El în niciun lucru, să fiți deschiși cu El în toate lucrurile, să nu ascundeți niciodată faptele, să nu încercați să-i înșelați pe cei care vă sunt superiori și să nu încercați să ascundeți lucruri de cei care vă sunt inferiori și să nu faceți lucruri care sunt doar încercări de a intra în grațiile lui Dumnezeu. Pe scurt, să fiți cinstiți înseamnă să fiți puri în acțiunile și cuvintele voastre și să nu înșelați nici pe Dumnezeu, nici pe om. […] Dacă vorbele ți-s pline de justificări fără valoare și scuze, atunci spun că tu ești un om care nu e dispus să pună adevărul în practică. Dacă ai multe chestiuni private despre care e greu să vorbești și dacă ești total împotriva faptului de a-ți dezvălui secretele – dificultățile tale – înaintea altora, astfel încât să cauți calea luminii, atunci Eu spun că ești un om căruia îi va fi foarte dificil să dobândească mântuirea și căruia îi va fi greu să iasă din întuneric” (Cuvântul, Vol. 1: Arătarea și lucrarea lui Dumnezeu, „Trei avertismente”). Din cuvintele lui Dumnezeu, am văzut că a fi simplu și deschis înseamnă în principal să te destăinui în părtășie când întâmpini probleme sau dificultăți sau când dezvălui corupții, să nu te acoperi cu prefăcătorie sau să ascunzi faptele. Să te destăinui înseamnă în principal să cauți adevărul ca să rezolvi rapid probleme și dificultăți. Destăinuindu-se și permițându-le celorlalți să vadă esența corupției lor, și frații și surorile își pot deschide inimile unii față de ceilalți. O astfel de destăinuire este edificatoare și benefică. A fi simplu și deschis depinde în principal de intențiile și motivele unei persoane și de rezultatele obținute. Dacă vorbește despre prejudecăți, despre chestiuni minore din gospodărie și bârfește fără să reflecteze deloc asupra sa sau fără să se înțeleagă, atunci nu este simplă și deschisă sincer. Asta înseamnă că doar se plânge despre ceea ce nu-i place, criticându-i voalat pe ceilalți pentru problemele lor. Într-o asemenea destăinuire, nu există edificare sau ajutor pentru oameni. Unii chiar pretind că sunt deschiși ca să pară oameni onești, care acceptă adevărul, pentru a fi admirați de ceilalți. O asemenea deschidere înseamnă că se preamăresc pe ei și se dau mari într-un fel voalat. Îi induc în eroare pe oameni. Referitor la destăinuirea lui Harlow cu privire la cunoașterea ei de sine, aceasta a fost mai ales despre suspiciunea ei nefondată față de ceilalți, precum și despre gândurile și ideile pe care le-a dezvăluit. Nu a vorbit niciodată despre firile ei corupte, despre intențiile ei ascunse sau despre motivele ei. Nu se destăinuia ca să caute adevărul sau să-și înlăture corupția, ci ca să-și verse nemulțumirile, astfel încât oamenilor să le pară rău de ea, s-o aline și să empatizeze cu ea. Folosea acest lucru și ca să se justifice și să se apere, pentru a nu fi înțeleasă greșit. Astfel, își putea proteja imaginea în ochii celorlalți. Deschiderea ei nu i-a înlăturat firea coruptă și nu le-a adus beneficii sau edificare fraților și surorilor. Așadar, nu era simplă și deschisă, ci se juca cu oamenii și era înșelătoare. Odată ce am realizat asta, am dobândit o anumită claritate interioară. Am văzut clar că Harlow nu era un om care urmărea adevărul și că nu era simplă și deschisă. De fapt, era foarte înșelătoare și rea.

După aceea, am reflectat asupra mea. Interacționasem cu Harlow timp de aproape un an și, de obicei, aveam o anumită cunoaștere a problemelor ei generale. Așadar, de ce nu dobândisem deloc discernământ în privința ei până acum? Reflectând asupra acestui lucru, am realizat că nu privisem oamenii și evenimentele prin prisma cuvintelor lui Dumnezeu. Mai degrabă, privisem aparențele oamenilor prin prisma noțiunilor și închipuirilor mele. Considerasem faptul că se destăinuia superficial și voia să-și împărtășească starea cu ceilalți drept iubire și căutare a adevărului din partea ei. Nu mă uitasem la motivele ei din lucruri sau la ceea ce s-a obținut, de fapt. Nu mă uitasem nici la metodele și abordările constante pe care le avea în vorbă și în faptă și nu am discernut lucrurile prin prisma cuvintelor lui Dumnezeu. De aceea nu i-am văzut adevărata esență și nu am dobândit discernământ în privința ei, ba chiar am tratat-o ca pe o soră, făcându-i mereu concesii, ajutând-o și sprijinind-o mereu cu iubire. Am fost atât de nesăbuită! Prin această experiență, am înțeles că a discerne dacă un om iubește și urmărește adevărul nu ține de cât de mult îi place să-i caute pe oameni în părtășie sau de cât de bine vorbește despre cunoașterea de sine. Mai degrabă, ține de faptul că poate sau nu să caute adevărul și să practice cuvintele lui Dumnezeu când înfruntă lucruri și dacă, ulterior, are sau nu pătrundere și schimbare reale. Am realizat și cât de important e să discernem esența unui om pe baza cuvintelor lui Dumnezeu. Vei fi indus în eroare dacă nu poți discerne tot felul de oameni. Îi vei iubi orbește, și-i vei ajuta și sprijini ca pe niște frați și surori pe cei care nu sunt persoane corecte. În cele din urmă, asta va perturba și va tulbura lucrarea bisericii. Putem vedea oamenii și lucrurile cu acuratețe numai prin cuvintele lui Dumnezeu, iar asta e singura cale de a discerne tot felul de oameni și singura cale de a ști cum să-i tratăm corespunzător pe oameni și să interacționăm cu ceilalți. Slavă lui Dumnezeu!


43. Răscruci

de Kara, Coreea de Sud

Aveam o familie fericită, iar soțul meu era foarte bun cu mine. Am deschis un restaurant de familie care mergea destul de bine. Ne invidiau toți prietenii și toate rudele. Dar, fără să înțeleg de ce, mă simțeam mereu atât de goală pe dinăuntru. Fiecare zi părea exact la fel ca anterioara, ca și cum n-ar fi existat niciun sens în viață, dar nu aveam idee care era modul corect de a trăi. Apoi, la sfârșitul anului 2010, am trecut printr-un travaliu dificil și am ajuns să am hemoragie. La momentul respectiv, spitalul a emis o notificare de stare critică. Mama, foarte neliniștită, mi-a șoptit la ureche: „Draga mea, roagă-te lui Dumnezeu Atotputernic!” L-am chemat pe Dumnezeu Atotputernic în inima mea să mă mântuiască, de parcă m-aș fi agățat de un colac de salvare. În scurt timp, sângerarea s-a oprit, iar eu I-am mulțumit lui Dumnezeu din toată inima. De atunci, am început să citesc în fiecare zi cuvintele lui Dumnezeu Atotputernic și am participat mereu la adunări și am avut părtășie cu frații și cu surorile. De-a lungul timpului, am învățat că Dumnezeu l-a creat pe om și că tot ce are omul vine de la Dumnezeu. Trebuie să credem în Dumnezeu, să ne închinăm lui Dumnezeu și să ne facem datoria ca ființe create; numai atunci are sens viața. Așa că mi-am asumat datoria de a predica Evanghelia și mă simțeam cu adevărat împlinită în fiecare zi. Familia mea nu acceptase Evanghelia, dar nici nu se opunea credinței mele.

La sfârșitul anului 2012, Partidul Comunist Chinez a inițiat un alt val frenetic de suprimare împotriva Bisericii lui Dumnezeu Atotputernic și a inventat tot felul de zvonuri false pentru a incrimina și a defăima biserica. O mulțime de posturi de radio și de televiziune răspândeau aceste minciuni. Din acel moment, soțul meu făcea o față lungă și se îmbufna de fiecare dată când mă întorceam de la o adunare. Într-o zi, pe la prânz, m-am întors la restaurant de la o adunare, iar el m-a apucat și m-a târât până în fața televizorului, spunându-mi: „Uită-te la acest Dumnezeu în care crezi!” Am văzut că transmiteau tot felul de cuvinte blasfematoare, zvonuri și calomnii ale Partidului Comunist Chinez împotriva Bisericii lui Dumnezeu Atotputernic, care erau absolut nefondate și întorceau adevărul pe dos. M-am enervat foarte tare, m-am întors și i-am spus: „Știrile sunt pline de minciuni. Acestea sunt doar zvonuri inventate de Partidul Comunist. Ei Îl urăsc pe Dumnezeu și I se împotrivesc mai mult decât orice, și persecută cu brutalitate credințele religioase încă de când au venit la putere. Cum ai putea crede orice spun ei care condamnă biserica? Am văzut multe în toți anii aceștia de când avem afacerea, deci nu e ca și cum nu știi cum e acest guvern, acest Partid. Au inventat tot felul de cauze juridice nedrepte, false, injuste și au falsificat rapoarte. Ca să nu mai vorbim despre Revoluția Culturală, doar în ultimii ani au avut loc Incidentul din Piața Tiananmen, reprimarea brutală a protestelor tibetane și așa mai departe. Întotdeauna încep prin a inventa minciuni, răstălmăcind adevărul pentru a face un grup să arate rău și să stârnească indignare, după care urmează o reprimare violentă. La fel se întâmplă și cu modul în care tratează Biserica lui Dumnezeu Atotputernic. Asta e tactica obișnuită a Partidului pentru eradicarea disidenței. În plus, erai și tu acolo când frații și surorile au organizat adunări în casa noastră. Știi bine că noi doar ne adunăm și citim cuvintele lui Dumnezeu, avem părtășie despre adevăr și cântăm imnuri. Seamănă asta cu ceea ce spune Partidul?” Dar soțul meu fusese prea puternic indus în eroare de zvonurile Partidului Comunist, așa că era surd la cuvintele mele. El a continuat să mă mustre cu asprime, spunând că ar trebui să trăiesc o viață frumoasă în loc să insist să cred în Dumnezeu și că, dacă guvernul spune că nu poți avea credință, atunci trebuie să renunți. Soțul meu a spus că, dacă voi continua să merg la adunări, îmi va distruge motoreta electrică, să nu mai am cu ce să ajung acolo. A spus chiar că mă va ține închisă acasă. Asta nu m-a deranjat prea tare la început. Am crezut că familia mea era doar temporar indusă în eroare de zvonurile Partidului și că furia lor era din îngrijorare pentru mine, că totul se va termina în câteva zile. Dar lucrurile n-au fost chiar atât de simple. Apăreau din ce în ce mai multe zvonuri difuzate la televizor și pe internet care atacau și defăimau Biserica lui Dumnezeu Atotputernic, și erau o mulțime de reportaje despre credincioși arestați. Familia mea a devenit și mai dură cu mine când a văzut asta. Încercând să mă facă să renunț la credința mea, soțul meu mi-a rupt cartea cu ale lui Dumnezeu cuvinte și mi-a stricat mp3 player-ul pe care-l foloseam ca să ascult imnuri. În plus, repeta toate zvonurile Partidului Comunist față de vecinii noștri, așa că nu le puteam predica Evanghelia. Și ei au fost induși în eroare de zvonuri și mă evitau de parcă aveam lepră. Comportamentul soțului meu m-a șocat cu adevărat. Fusese mereu atât de modest și de candid; cum putea să se schimbe atât de mult, atât de drastic? După ani de căsnicie, cum putea să fie atât de lipsit de înțelegere și de respect? Timpul a trecut, iar el mă tot apostrofa, chiar dând vina pe mine și pe credința mea pentru tot ce mergea prost acasă. Când afacerea a început să nu mai meargă chiar atât de bine, el a dat vina pe credința mea și nu mă lăsa să intru în restaurant, spunând că voi aduce ghinion. Părinții lui mă priveau mereu cu o față lungă și mă mustrau cu asprime, de multe ori lovind cu furie obiectele din jur. Nu mă lăsau să ies, iar în momentul în care făceam un pas afară mă sunau, vrând să știe unde și cu cine eram. Pe atunci, eram sub supravegherea lor. Nu puteam să citesc cuvintele lui Dumnezeu și nici să iau legătura cu frații și cu surorile. Nu aveam niciun fel de libertate personală. Era cu adevărat o încercare grea pentru mine și mă întrebam de ce credința era ceva atât de greu, de ce era o astfel de luptă și când nu va mai trebui să trăiesc așa. Uneori, mă gândeam că aș putea, pur și simplu, să nu mai merg la adunări și să nu-mi mai fac datoria pentru o vreme, dar simțeam că nu ar fi în conformitate cu intenția lui Dumnezeu. Îndurerată, m-am rugat cu disperare lui Dumnezeu și I-am cerut să mă îndrume. Mi-am amintit un pasaj din cuvintele lui Dumnezeu: „Astăzi, majoritatea oamenilor nu au această cunoaștere. Ei cred că suferința este fără valoare și că lumea îi respinge, viața lor de familie este tulburată, Dumnezeu nu îi consideră mulțumitori, iar perspectivele lor sunt sumbre. Unii oameni chiar își doresc să moară când suferă într-o anumită măsură. Aceasta nu este dragoste adevărată pentru Dumnezeu; astfel de oameni sunt lași, nu au perseverență, nu au coloană vertebrală și sunt incompetenți! […] Astfel, în timpul acestor zile de pe urmă, voi trebuie să aduceți mărturie pentru Dumnezeu. Indiferent cât de mare este suferința voastră, ar trebui să mergeți chiar până la capăt și, chiar și la ultima suflare, tot trebuie să fiți loiali lui Dumnezeu și să vă lăsați la mila orchestrării lui Dumnezeu; numai asta înseamnă a-L iubi cu adevărat pe Dumnezeu și doar aceasta e mărturie puternică și răsunătoare” (Cuvântul, Vol. 1: Arătarea și lucrarea lui Dumnezeu, „Doar prin experimentarea încercărilor dureroase poți cunoaște frumusețea lui Dumnezeu”). Meditând la cuvintele lui Dumnezeu, am fost cu adevărat mișcată. Mi-am dat seama că intenția lui Dumnezeu nu era să ne facă să suferim, ci să ne desăvârșească credința prin persecuție și necazuri ca să avem ocazia de a aduce mărturie pentru El. Nu puteam să cedez în fața Satanei de frica suferinței; trebuia să am credință în Dumnezeu și să rămân pe această cale până la sfârșit, indiferent cât de greu era.

Mai târziu, pentru că am continuat să predic Evanghelia, soțul meu m-a persecutat și mai aspru. Într-o zi, când am ajuns acasă de la o adunare, chiar s-a dezlănțuit, țipând: „Ce faci, le predici clienților de la restaurant? Toată lumea vorbește că ești credincioasă. Cum ai putut să mă umilești în halul ăsta? Ai văzut ce se spune la televizor. Ține-o tot așa și-o să vezi că te vor aresta!” Am văzut că devenea din ce în ce mai agitat, așa că nu am răspuns nimic, ci doar am mers la mine în cameră. Am rămas stupefiată când am văzut ce era acolo. Îmi rupsese cărțile cu ale lui Dumnezeu cuvinte, iar podeaua era acoperită de hârtie. Chiar atunci a venit socrul meu și, când a intrat, a spus: „Am vrut ca fiul nostru să se căsătorească pentru a avea o viață frumoasă. Această familie va fi distrusă dacă ești arestată pentru credința ta. Fie renunți la credința ta, fie divorțezi imediat.” Apoi a început să spună blasfemii. Nu mi-am putut stăpâni furia și l-am întrerupt: „De când am intrat în familia ta, te-am tratat mereu cu respect. Nu m-am supărat niciodată pe tine, nu te-am contrazis niciodată. Dacă nu mi-am îndeplinit datoria față de această familie, ai dreptul să mă mustri, dar credința mea nu e deloc ceva greșit și nu ar trebui să-mi stai în cale, cu atât mai puțin să Îl hulești pe Dumnezeu!” Nici n-am terminat de vorbit, că expresia i s-a schimbat și a strigat: „Ce e rău în a avea părerea mea despre Dumnezeul tău? Nu cred că nu am ac de cojocul tău!” A început să mă tragă de haine, încercând să mă târască până la secția de poliție, dar m-am smuls din strânsoarea lui. Văzând cât sunt de hotărâtă și că nu am de gând să mă clintesc, a plecat furios. Imediat după aceea am auzit o bufnitură și, întorcându-mă, l-am văzut pe soțul meu năpustindu-se spre mine. M-a lovit direct în față, aruncându-mă la pământ. Vedeam stele, îmi țiuiau urechile, iar fața îmi ardea de durere. Mintea mea era complet goală. M-a șocat cu adevărat gestul lui. Eram împreună de aproape zece ani și nu mă lovise niciodată, dar în acea zi a făcut-o din cauza credinței mele. L-am privit ca pe un străin. De parcă și-ar fi pierdut mințile, m-a ridicat cu forța de pe podea, m-a împins la perete și a spus cu înverșunare: „Îți spun eu, azi rezolvăm cu asta. Fie renunți la credința ta, fie divorțăm imediat. Spune-mi, ai de gând să mai crezi sau nu? Vrei credința ta sau vrei această familie?” În timp ce vorbea, mă izbea cu furie de perete. Văzând cum chipul pe care îl cunoșteam atât de bine devenise atât de demonic, am răspuns cu calm: „Îmi aleg credința.” Înfuriat, m-a împins pe pat, m-a prins de gât cu ambele mâini și a început să mă sugrume. Nu puteam respira și voiam să scap, dar era prea puternic. Nu aveam cum să mă lupt cu el. În timp ce mă chinuiam să iau o gură de aer, mi s-a făcut foarte frică și m-am gândit: „Probabil că așa voi muri astăzi.” Chiar atunci, fiul meu de trei ani s-a trezit brusc. S-a ridicat și a început să strige: „Mami! Mami!” Văzând cum soțul meu mă sufocă, a început să-l lovească și să-l împingă, iar apoi a încercat cu disperare să se ascundă în brațele mele. Văzând acest lucru, soțul meu mi-a dat drumul și mi-a spus cu ferocitate: „Dacă nu era fiul nostru, azi ai fi murit de mâna mea.” A plecat și m-am gândit la ceea ce tocmai se întâmplase. Inima îmi era complet rece. Pentru că persecuția credinței mele îi încurca interesele personale, în mod șocant, era gata să mă omoare sufocându-mă. Nu așa se dezvăluie un diavol? Cu cât mă lovea mai mult, cu atât vedeam mai bine ce fel de persoană este și cu atât mai mult doream să-L urmez pe Dumnezeu până la capăt.

A doua zi, a venit soacra mea să mă vadă și a spus chiar de la intrare: „Ai putea să încetezi să mai crezi în Dumnezeu? Știu că credința e un lucru bun, dar Partidul te va aresta și îți va face lucruri îngrozitoare. Ce spui?” I-am spus: „Știi cât de dificilă a fost nașterea pentru mine; spitalul a emis o notificare de stare critică. Dumnezeu Atotputernic a fost Cel Care ne-a salvat atât pe mine, cât și pe fiul meu. Trebuie să răsplătesc dragostea lui Dumnezeu; nu pot acționa fără conștiință. Dumnezeu Atotputernic este singurul Dumnezeu adevărat care a creat cerul, pământul și toate lucrurile, El este Mântuitorul care S-a întors să mântuiască omenirea. Dezastrele devin tot mai mari și numai Dumnezeu poate mântui oamenii. Chiar dacă suntem arestați și suferim pentru că Îl urmăm pe Dumnezeu, asta va fi doar ceva temporar. Ar fi mai bine decât să mergem în iad cu Satana.” Ea a răspuns: „Înțeleg ce spui, dar, ca femeie, trebuie să te gândești la copilul și la soțul tău. Fiul tău este atât de mic. Chiar ai putea suporta să-l dai la o parte, pur și simplu?” Auzind-o spunând asta, chiar mi-a venit să plâng, dar nu-mi curgeau lacrimi. M-am gândit: „Dar eu îl dau la o parte? Partidul Comunist este cel care arestează și persecută credincioșii. Iar fiul tău este cel care crede zvonurile Partidului și insistă să divorțeze și să destrame această familie. Cum poți da vina pe credința mea?” Dar privind-o, văzându-i părul cărunt și durerea întipărită pe chip și gândindu-mă la faptul că fiul meu ar fi luat de lângă mama sa la o vârstă atât de fragedă, mă simțeam din ce în ce mai nenorocită. Am început să fiu ceva mai slabă. L-am chemat în tăcere pe Dumnezeu, rugându-L să mă îndrume. Mi-a venit în minte un pasaj din cuvintele Lui: „Fiecare etapă a lucrării pe care o face Dumnezeu asupra oamenilor pare, la exterior, să fie o interacțiune între oameni, ca și cum s-ar fi născut din aranjamente sau tulburări provocate de oameni. Dar, în spatele fiecărei etape a lucrării și al tuturor lucrurilor care se întâmplă este un pariu făcut de Satana în fața lui Dumnezeu și acestea le cer oamenilor să rămână fermi în mărturia lor pentru Dumnezeu. Luați-l pe Iov ca exemplu: când a fost încercat, în spatele scenei, Satana făcea un pariu cu Dumnezeu și ceea ce i s-a întâmplat lui Iov au fost faptele și tulburarea provocată de oameni. În spatele fiecărei etape a lucrării pe care Dumnezeu o face asupra voastră este pariul Satanei cu Dumnezeu – în spatele său este o luptă. […] Când Dumnezeu și Satana se luptă în tărâmul spiritual, cum ar trebui să-L mulțumești pe Dumnezeu și cum ar trebui să rămâi ferm în mărturia ta pentru El? Ar trebui să știi că tot ceea ce ți se întâmplă este o mare încercare și timpul când Dumnezeu are nevoie de tine pentru a aduce mărturie” (Cuvântul, Vol. 1: Arătarea și lucrarea lui Dumnezeu, „Numai iubirea față de Dumnezeu este credința adevărată în Dumnezeu”). M-am gândit la cuvintele lui Dumnezeu și am văzut că, la suprafață, părea că tot ce mi se întâmplă e din cauză că oamenii îmi stau în cale și mă persecută, dar, în spatele tuturor lucrurilor erau, de fapt, vicleșugurile Satanei. Satana se folosea de familia mea pentru a mă împiedica, a mă tulbura, folosindu-se de sentimentele mele pentru fiul meu și membrii familiei pentru a mă amenința, încercând să mă facă să-L trădez pe Dumnezeu și să-mi pierd șansa la mântuire. Știam că nu pot cădea în capcanele Satanei; trebuia să am credință în Dumnezeu, să rămân fermă în mărturia mea și să-l umilesc pe Satana. Așa că i-am spus soacrei mele: „Omul a fost creat de Dumnezeu, așa că ar trebui să avem credință și să ne închinăm Lui. În plus, Dumnezeu mi-a dat viața, deci, orice se întâmplă, Îl voi urma până la sfârșit. Nu-ți irosi energia încercând să mă convingi să fac altfel.” Ea a clătinat din cap, apoi s-a întors și a plecat.

În acea noapte, soțul meu a aflat că încă citeam cuvintele lui Dumnezeu și s-a înfuriat foarte tare. A spus: „Mai ai tupeul să faci asta? Nu știi că vei ajunge la închisoare din cauza asta? Nu-ți pasă dacă trăiești sau mori? Dacă nu-ți pasă, e în regulă, dar nu ne trage pe mine și pe copilul nostru în asta. Dacă aș fi știut că vei deveni o credincioasă, nu m-aș fi căsătorit cu tine de la bun început!” Apoi m-a dat afară din casă, împingându-mă pe ușa de la intrare, și a spus cu ură: „Dacă continui să îți păstrezi credința, atunci pleacă din casa asta!” Apoi a trântit ușa și a încuiat-o. Văzându-l pe soțul meu atât de lipsit de inimă și auzindu-l pe fiul meu strigând din toate puterile „mamă”, mi se rupea sufletul. Era târziu, ora 2 și ceva dimineața, și nu aveam niciun ban la mine. Mă întrebam atunci dacă într-adevăr plec de acasă și îmi părăsesc fiul pentru totdeauna. Nu știam ce să fac și mă simțeam cu totul oropsită gândindu-mă la asta. Mi-am dat seama că aveam telefonul la mine, așa că am sunat-o pe mama. În momentul în care am auzit sunetul vocii ei, lacrimile au început să-mi curgă necontrolat, iar toată durerea și toate nedreptățile pe care le ținusem atât de mult timp în mine au răbufnit. Înăbușindu-și ea însăși plânsul, a spus: „Scumpo, liniștește-te. El nu te-ar aduce atât de departe ca să te abandoneze apoi. Crede în El și bizuie-te pe El.” La cuvintele mângâietoare și încurajatoare ale mamei, care îmi spunea să cred în Dumnezeu și să am încredere în El, durerea din inima mea s-a mai diminuat.

În ziua următoare, înfrigurată și înfometată, rătăceam fără țintă pe străzi când s-a întâmplat să dau peste o soră. M-a dus acasă la ea și mi-a citit câteva pasaje din cuvintele lui Dumnezeu, ceea ce m-a ajutat să înțeleg prin ce treceam. Dumnezeu Atotputernic spune: „Într-o asemenea societate întunecată, unde demonii sunt nemiloși și inumani, cum ar putea regele diavolilor, care ucide oameni fără să clipească, să tolereze existența unui Dumnezeu care este încântător, bun și, de asemenea, sfânt? Cum ar putea el să aplaude și să aclame venirea lui Dumnezeu? Lacheii aceștia! Ei răsplătesc bunătatea cu ură, au început de multă vreme să-L trateze pe Dumnezeu ca pe un dușman, Îl abuzează pe Dumnezeu, sunt extrem de sălbatici, nu au nici cea mai mică considerație față de Dumnezeu, atacă și jefuiesc, și-au pierdut în întregime conștiința, se împotrivesc întru totul conștiinței și ispitesc omenirea nevinovată într-o stare de amorțire. Ce urmași ai înțelepților din vechime? Ce lideri iubiți? Sunt cu toții niște nemernici care I se opun lui Dumnezeu! Amestecul lor a lăsat totul sub ceruri într-o stare de întuneric și haos! Ce libertate religioasă? Ce drepturile și interesele legitime ale cetățenilor? Toate sunt trucuri pentru acoperirea răului! […] De ce să împiedici complet lucrarea lui Dumnezeu? De ce să folosești multe trucuri diferite ca să păcălești poporul lui Dumnezeu? Unde sunt adevărata libertate și drepturile și interesele legitime? Unde este nepărtinirea? Unde este alinarea? Unde este căldura? De ce să folosești scheme amăgitoare ca să-i păcălești pe oamenii lui Dumnezeu? De ce să folosești forța ca să înăbuși venirea lui Dumnezeu? De ce să nu-I permiți lui Dumnezeu să colinde în voie pe pământul pe care El l-a creat? De ce să-L hăituiești pe Dumnezeu până când nu mai are unde să-Și odihnească al Său cap?” [Cuvântul, Vol. 1: Arătarea și lucrarea lui Dumnezeu, „Lucrarea și intrarea (8)”]. „Dumnezeu urmează să-i trezească pe acești oameni extrem de împovărați de suferințe, să-i deștepte până sunt treji de-a binelea și să-i facă să iasă din ceață și să-l respingă pe marele balaur roșu. Ei se vor trezi din visul lor, vor recunoaște substanța marelui balaur roșu, vor deveni capabili să-I ofere lui Dumnezeu întreaga lor inimă, să se ridice de sub opresiunea forțelor întunecate, să stea la Răsăritul lumii și să devină dovada biruinței lui Dumnezeu. Doar în acest fel Dumnezeu va câștiga slavă” [Cuvântul, Vol. 1: Arătarea și lucrarea lui Dumnezeu, „Lucrarea și intrarea (6)”]. Cuvintele lui Dumnezeu m-au ajutat să înțeleg că El a devenit trup și a venit pe pământ în zilele de pe urmă, lucrând și exprimând adevărul pentru a-l curăți și a-l mântui pe om. Partidul Comunist se teme că toată lumea va accepta adevărul, că Îl va urma pe Dumnezeu și va fi mântuită de El, iar atunci Partidul nu-i va mai putea controla pe oameni și nu le va mai putea face rău. De aceea suprimă și arestează frenetic credincioșii și inventează tot felul de zvonuri pentru a condamna și a calomnia Biserica lui Dumnezeu Atotputernic, inducând în eroare și instigând oamenii să se lepede de Dumnezeu și să I se împotrivească împreună cu Partidul. Partidul Comunist este cu adevărat detestabil! Cei din familia mea mă tratau astfel doar pentru că fuseseră induși în eroare de Partidul Comunist. Partidul folosește toate aceste zvonuri și falsități pentru a amăgi oamenii, astfel încât toată lumea să I se împotrivească lui Dumnezeu împreună cu Partidul și apoi să sfârșească prin a fi pedepsită în iad. Acesta era vicleșugul Satanei. În acel moment mi-a devenit foarte clar că Partidul Comunist este doar o adunătură de demoni care I se împotrivesc lui Dumnezeu și fac rău oamenilor. Știam că nu pot cădea în capcanele sale și că, oricum m-ar fi persecutat familia mea, nu L-aș putea trăda niciodată pe Dumnezeu. Trebuia să continui să-L urmez și să-mi fac datoria.

Mai târziu, pentru a mă face să renunț la credința mea, soțul meu a sunat câteva rude și prieteni din orașul meu natal pentru a le cere să mă convingă. M-au sunat și au vorbit pe rând cu mine, bombardându-mă cu întrebări, unul după altul. Fratele meu mai mare a spus: „Poți face orice la o vârstă atât de fragedă. De ce trebuie să alegi credința în Dumnezeu? Ești casnică, așa că responsabilitatea ta este să ai copii și să ai grijă de familie. De ce să te deranjezi să crezi în Dumnezeu? Dacă faci asta, Partidul Comunist te va aresta și te va arunca în închisoare. Suntem doar niște oameni obișnuiți; cum putem să ne împotrivim?” Mătușa a luat telefonul și a țipat la mine: „Ți-ai pierdut mințile? Un cămin așa perfect nu ar trebui să fie distrus de credința ta! Nu-ți pasă de familia ta? Ești incredibil de încăpățânată!” O altă mătușă a țipat și ea la mine: „Nu ești căsătorită de nu știu cât timp, iar fiul tău e încă atât de mic. Dacă ajungi în închisoare, ce se va întâmpla cu el? Ține cont de sfatul nostru, e spre binele tău!” Apoi, fratele meu mai mare a luat telefonul și a adăugat: „Dacă insiști să faci asta, soțul tău va divorța de tine, iar apoi nici să nu te gândești să te întorci la noi. Vom tăia legăturile cu tine!” Chiar și bunica mea de 80 de ani a spus, plângând în telefon: „Nu se poate să crezi. Ce se întâmplă dacă te arestează? Ascultă-mă. Îți vrem binele.” După ce am închis, m-am simțit foarte mâhnită. Voiam să le spun atât de multe lucruri, cum ar fi: „Spuneți că e spre binele meu, dar chiar așa este? Aș fi murit cu mult timp în urmă dacă Dumnezeu Atotputernic nu m-ar fi salvat, deci azi nici n-aș mai fi fost aici! Cine distruge cu adevărat acest cămin perfect? Cine sfâșie cu adevărat această familie? Partidul Comunist, nu eu. Partidul Comunist arestează și persecută credincioșii, dar, în loc să urâți Partidul, voi sunteți de partea lor, persecutându-mă și încercând să mă faceți să-L trădez pe Dumnezeu, chiar amenințând că veți tăia toate legăturile și că mă veți renega. Cum puteți să nu deosebiți binele de rău? Chiar vreți ce e mai bun pentru mine? Ce fel de familie sunteți? De la Dumnezeu am primit viața, deci ce este greșit în a-mi face datoria de a răsplăti dragostea lui Dumnezeu? Ce este greșit în a avea credință și a păși pe calea cea dreaptă în viață?” Câteva zile, familia mea m-a sunat și m-a hărțuit nonstop. Eram cu adevărat în agonie, așa că m-am rugat cu sinceritate lui Dumnezeu și I-am cerut să vegheze asupra inimii mele. În cele din urmă, am continuat să merg la adunări și să-mi fac datoria.

Soțul meu mi-a dat un act de divorț pe care îl întocmise chiar el și a spus: „Dacă îți păstrezi credința, hai să divorțăm. Nu vei avea voie să îl vezi pe fiul nostru după ce ne despărțim. Dacă însă ești dispusă să încetezi să crezi în Dumnezeu Atotputernic, mă voi purta ca și cum nu s-ar fi întâmplat nimic.” Am luat hârtia și am aruncat o privire: soțul și soția nu aveau nici bunuri comune, nici o afacere împreună și nici vreo proprietate comună; soțul primea custodia fiului, iar soția pleca fără nimic. Dar, dacă nu eram de acord cu divorțul, el avea să ne denunțe la poliție pe mama și pe mine, pentru credința noastră în Dumnezeu Atotputernic. Am văzut că plănuise toate acestea cu mult timp înainte, transferând în secret tot ce dețineam, ca să nu mai avem bunuri comune în momentul divorțului. Privind actul de divorț din mâinile mele, m-am simțit din nou chinuită. Dacă semnam acea hârtie, însemna să părăsesc această casă și să nu-mi mai pot vedea fiul niciodată. Era atât de mic, nu puteam suporta să mă despart de el. Eram în agonie absolută. Am strigat către Dumnezeu, rugându-L să mă îndrume, ca să pot rămâne fermă. Apoi m-am gândit la aceste pasaje din cuvintele lui Dumnezeu: „În timp ce sunt supuși încercărilor, este normal ca oamenii să fie slabi, să fie negativi în interior, să nu înțeleagă intențiile lui Dumnezeu sau să fie lipsiți de claritate în ceea ce privește calea de practică. Dar, în orice caz, trebuie să ai credință în lucrarea lui Dumnezeu și, întocmai ca Iov, să nu-L tăgăduiești. […] În cadrul experiențelor tale, indiferent de rafinarea prin care treci prin cuvintele lui Dumnezeu, ce dorește El, în esență, sunt credința și inima ta iubitoare de Dumnezeu. Credința, iubirea și hotărârea oamenilor sunt ceea ce desăvârșește El lucrând în acest fel” (Cuvântul, Vol. 1: Arătarea și lucrarea lui Dumnezeu, „Cei care urmează să fie desăvârșiți trebuie să se supună rafinării”). „Trebuie să suferi greutăți pentru adevăr, trebuie să te sacrifici pentru adevăr, trebuie să înduri umilințe pentru adevăr, și trebuie să înduri mai multă suferință în scopul de a câștiga mai mult din adevăr. Aceasta este ceea ce ar trebui să faci. Trebuie să nu renunți la adevăr de dragul de a te bucura de armonie în familie și nu trebuie să pierzi demnitatea și integritatea de o viață de dragul desfătărilor de moment. Ar trebui să urmărești tot ceea ce este bun și frumos și ar trebui să urmărești o cale în viață care este mai plină de sens” (Cuvântul, Vol. 1: Arătarea și lucrarea lui Dumnezeu, „Experiențele lui Petru: cunoașterea sa despre mustrare și judecată”). Cuvintele lui Dumnezeu m-au mângâiat și m-au încurajat și m-au îndreptat spre o cale de practică. Mi-am dat seama că amenințarea soțului meu cu divorțul era ceva ce Dumnezeu permitea să se întâmple. M-am gândit la momentul încercării lui Iov. Tot ce avea i-a fost luat de bandiți și toți copiii lui au murit peste noapte. Stătea într-o grămadă de cenușă, plin de bube. Chiar și soția lui l-a respins, iar prietenii lui l-au batjocorit și l-au judecat. Dar, în fața tuturor acestor suferințe, el încă Îl lăuda pe Dumnezeu, spunând: „Iahve a dat și Iahve a luat; binecuvântat să fie numele lui Iahve” (Iov 1:21). Doar aceasta este adevărata credință. Făcusem un jurământ solemn și Îi spusesem cu hotărâre lui Dumnezeu că Îl voi urma până la capăt, indiferent de situație. Dar, în fața amenințărilor soțului meu, am rămas blocată în negativitate și slăbiciune. Nu aceasta era credința autentică în Dumnezeu. De când auzise zvonurile Partidului, nu numai că îmi rupsese cărțile cu ale lui Dumnezeu cuvinte, dar fusese violent cu mine, aproape omorându-mă prin sufocare. Temându-se că va fi implicat din cauza credinței mele, nu numai că a vrut să divorțeze, dar m-ar fi lăsat fără niciun ban și m-ar fi ținut departe de fiul meu. Intenționa să mă denunțe dacă nu eram de acord. Ce fel de soț era acesta? Nu era el mai degrabă ca un demon? Mi-am amintit cuvintele spuse de Dumnezeu: „În mod inerent, credincioșii și non-credincioșii nu sunt compatibili; mai degrabă, sunt opuși unii altora” (Cuvântul, Vol. 1: Arătarea și lucrarea lui Dumnezeu, „Dumnezeu și omul vor intra în odihnă împreună”). Am văzut că soțul meu mă amenința cu divorțul pentru că ascultase de Partidul Comunist și Îl ura pe Dumnezeu. Așadar, deși eram soț și soție, el urma Partidul și se afla pe o cale care merge împotriva lui Dumnezeu și duce direct în iad, în timp ce eu eram pe calea de a-L urma pe Dumnezeu pentru a dobândi adevărul și viața veșnică. Credincioșii și non-credincioșii merg pe căi diferite. Știam că nu-l mai puteam lăsa să mă constrângă. Cu cât mă persecuta mai mult, cu atât eram mai hotărâtă să-L urmez pe Dumnezeu până la sfârșit, rămânând fermă în mărturia mea și făcându-l de ocară pe Satana. Așa că i-am spus că sunt de acord cu divorțul.

În ziua în care ne-am dus la Biroul de Stare Civilă pentru a finaliza divorțul, n-am putut să nu simt o oarecare anxietate fiindcă rămăsesem fără nimic. Cum aveam să mă descurc? Gândindu-mă la cât de mult muncisem de dragul căminului și al afacerii noastre de-a lungul anilor, ca să nu rămân, în cele din urmă, cu nimic, mi-a fost foarte greu să mă împac cu situația. Apoi m-am gândit la cuvintele lui Dumnezeu: „De dragul Meu, ești în stare să te lipsești de gânduri, planuri sau pregătiri pentru calea ta viitoare de supraviețuire?” [Cuvântul, Vol. 1: Arătarea și lucrarea lui Dumnezeu, „O problemă foarte serioasă: trădarea (2)”]. Această întrebare din partea lui Dumnezeu chiar m-a făcut să mă rușinez. Toată lumea spune că necazurile testează sinceritatea, dar eu, când m-am confruntat cu persecuție și necazuri, m-am gândit doar la interesele mele personale. Era aceasta credință adevărată în Dumnezeu? Eu eram cu totul în mâinile lui Dumnezeu, așa că eram hotărâtă să mă supun orchestrărilor și rânduielilor Lui și să nu-mi mai fac griji pentru cum mă voi descurca. După ce am semnat toate actele, l-am întrebat: „De ce ai fost atât de hotărât să divorțezi?” El a răspuns: „Vărul meu mi-a spus că guvernul a emis documente confidențiale în care se spunea că credincioșii în Dumnezeu Atotputernic sunt infractori de înaltă prioritate și că orice membru al Partidului despre care se constată că are un credincios în familia sa va fi dat afară din Partid imediat, orice funcționar public va fi concediat, copiii lor nu vor intra la universitate, pensiile părinților vor fi anulate, iar bunurile familiei vor fi confiscate. Mai demult, întregul clan al unui infractor era implicat; acum, dacă o persoană crede în Dumnezeu Atotputernic, toate rudele sale vor fi implicate. A trebuit să renunț la tine pentru a-i proteja pe toți ceilalți. Altfel, fratele meu mai mare ar fi fost dat afară din Partid.” Am fost atât de furioasă la auzul cuvintelor sale. Dumnezeu a venit să mântuiască omenirea, ceea ce este un lucru atât de minunat și o binecuvântare pentru întreaga omenire. Dar Partidul Comunist I se împotrivește cu înverșunare lui Dumnezeu și Îl urăște. Folosește toate mijloacele josnice pentru a perturba și a distruge lucrarea lui Dumnezeu și nu se va da în lături de la nimic. E o haită de demoni criminali, cu sânge rece! Chiar am văzut adevărata față a marelui balaur roșu și nu am mai fost înșelată și păcălită de el. Am hotărât să îmi fac bine datoria pentru a răsplăti dragostea lui Dumnezeu și a-l face de ocară pe Satana. După aceea, mi-am părăsit casa și am continuat să-mi fac datoria și să predic Evanghelia. Slavă lui Dumnezeu!


44. Consecințele îndeplinirii datoriei după bunul plac

de Xinxin, China

În iunie 2020, am fost aleasă conducătoare de biserică. La început, când aveam probleme la lucrare, căutam în mod conștient principii și chiar și atunci când știam cum să fac ceva, tot ceream sfatul conlucrătorilor și acționam doar după ce ajungeam la un consens. Totuși, după un timp, am descoperit că sugestiile mele erau mai potrivite de cele mai multe ori. În plus, din moment ce fusesem conducătoare și lucrătoare în trecut, simțeam că am înțeles unele principii și puteam să privesc atât oamenii, cât și lucrurile, precum și să fac rânduieli în lucrare cu mai multă acuratețe. Odată, când lucrarea de evanghelizare nu avea rezultate bune, iar sora mea parteneră nu știa cum să rezolve problema, am propus ca toți frații și surorile implicate în lucrarea de evanghelizare să se întâlnească, să avem părtășie despre dificultățile din această lucrare și să căutăm adevărul pentru a găsi soluții. După ce a trecut ceva timp, fiecare frate și soră și-a putut folosi eficient punctele forte în îndeplinirea datoriei, iar eficiența lucrării de evanghelizare s-a îmbunătățit semnificativ. Fără să-mi dau seama, am alunecat într-o stare de mândrie și mulțumire de sine, simțind că am capacitate de lucru și că pot gestiona în mod corespunzător atât personalul, cât și lucrarea bisericii.

Câteva luni mai târziu, biserica trebuia să aleagă un diacon de evanghelizare. Înainte de alegeri, am trecut în revistă toate persoanele din biserică și m-am gândit că sora Li Yang era cea mai potrivită. Ea credea de mulți ani, putea să se lepede și să se consume și avea o minte ageră. De asemenea, fusese în multe locuri ca să predice Evanghelia și a avut ceva rezultate. Acum, abia se întorsese în oraș și deja convertise mai mulți oameni, așa că m-am gândit că era potrivită pentru a fi diacon de evanghelizare. Dar, după ce am văzut mai multe evaluări care spuneau că avea o fire foarte arogantă, îi constrângea adesea pe alții și descuraja entuziasmul oamenilor în a-și face datoria, am ezitat. Dar apoi m-am gândit: „Are o bună capacitate de lucru, poate predica Evanghelia în mod eficient și, chiar dacă are aceste probleme, atât timp cât o ajutăm cu toții, nu ar trebui să fie o mare problemă.” După ce m-am gândit la asta o vreme, în cele din urmă tot am simțit că Li Yang era potrivită pentru a fi diacon de evanghelizare. A doua zi, i-am împărtășit opiniile mele partenerei. Ea mi-a răspuns: „Li Yang îi constrânge grav pe ceilalți. Este în regulă să predice Evanghelia pe cont propriu, dar mi-e teamă că va tulbura lucrarea de evanghelizare dacă va deveni diacon de evanghelizare, așa că trebuie să fim precauți.” Nu m-am bucurat prea tare să o aud pe sora mea spunând asta. M-am gândit: „Crezi în Dumnezeu doar de puțin timp, așa că viziunea ta este părtinitoare. Eu văd oamenii și lucrurile cu mai multă acuratețe, așa că nu vei greși dacă mă asculți.” Am spus, cu o expresie disprețuitoare: „Când alegi diaconi de evanghelizare, cel mai important lucru este ca persoana să aibă capacitatea de lucru și punctele forte necesare pentru a predica Evanghelia. Poate că Li Yang este arogantă și are tendința de a-i constrânge pe alții, dar are capacitate de lucru și poate obține rezultate în predicarea Evangheliei. Trebuie să învățăm cum să folosim oamenii în funcție de punctele lor forte și de abilitățile lor și să nu rămânem blocați pe micile lor probleme.” Partenera mea s-a resemnat după ce a auzit acest lucru, așa că nu a mai spus nimic.

Apoi, în timpul părtășiei cu frații și surorile mele despre alegeri, nu am avut părtășie cu privire la principiile alegerilor, ci, în schimb, am subliniat în mod deliberat că oricine are capacitate de lucru și își face datoria eficient ar trebui să fie ales. Influențați de părtășia mea, majoritatea fraților și surorilor au votat cu Li Yang pentru funcția de diacon de evanghelizare. La momentul respectiv, am fost chiar fericită. Dar apoi, după ce conducătoarea mea superioară a citit evaluarea lui Li Yang, a spus că aceasta îi constrângea mereu pe ceilalți, le descuraja entuziasmul, era deosebit de arogantă și nu accepta sfaturile fraților și surorilor ei, așa că alegerea ei ca diacon de evanghelizare ar putea tulbura cu ușurință lucrarea. M-am gândit: „Tu nu cunoști situația personalului din biserică. Dacă ești mereu atât de strictă, nu vom găsi niciodată pe cineva potrivit pentru acest post. În plus, Li Yang nu se împotrivește complet sugestiilor altora. Ultima dată când am emondat-o, a acceptat. Se potrivește relativ bine rolului.” Gândindu-mă la asta, am spus repede: „Li Yang poate accepta să fie criticată și emondată și predică eficient Evanghelia. O putem ajuta mai mult cu firea ei arogantă în viitor; tot se poate descurca în această funcție. În plus, acum nu există nimeni mai potrivit decât ea în biserică.” După ce a ascultat, conducătoarea a spus resemnată: „Atunci las-o să practice o vreme și vom vedea. Dacă descoperi că atacă oamenii și tulbură lucrarea, demite-o imediat!” Și astfel, Li Yang a devenit diacon de evanghelizare.

Nu după mult timp, partenera mea a spus: „În ultima vreme, am ținut legătura cu Li Yang și am constatat că tot constrânge rău oamenii. Când lucrătorii evanghelici au neajunsuri, ea nu îi ajută prin părtășie, ci îi atacă, spunând că sunt inutili și că progresează prea încet. Ea spune că face toată munca singură și că e prea obositor să coopereze cu ceilalți frați și surori, ceea ce îi aduce pe toți într-o stare negativă.” Nu i-am luat cuvintele în serios, gândindu-mă: „Toată lumea are corupție. Atât timp cât Li Yang își poate îndeplini îndatoririle în mod eficient, este în regulă. Experiența și cunoștințele tale sunt încă prea superficiale. Am văzut mulți ca ea. Atât timp cât avem părtășie cu ea des și o emondăm, încă mai poate face lucrare.” Așa că i-am spus partenerei mele: „Hai să ne uităm mai mult la punctele ei forte. Este arogantă, dar poate predica Evanghelia. Trebuie să fim toleranți cu aceste mici defecte. Voi avea mai multă părtășie cu ea în viitor.” Partenera mea, acum că am contrazis-o, nu a mai avut nimic de spus. Ulterior, când am văzut-o pe Li Yang, am vrut să îi expun și să îi disec problemele, dar, de cum ne-am întâlnit, a spus că lucrarea de evanghelizare avea rezultate bune. Am văzut că era foarte proactivă în datoria ei, așa că am menționat doar în treacăt problema firii ei arogante și a constrângerii celorlalți și am avut părtășie cu ea cu privire la modul corect în care trebuia să își trateze frații și surorile. După ce a ascultat, a spus că este dispusă să se schimbe, așa că nu i-am mai spus nimic. Mai târziu, mai multe surori au raportat succesiv că Li Yang nu numai că nu făcea lucrare reală, dar nici nu avea părtășie despre adevăr pentru a rezolva problemele atunci când frații și surorile aveau dificultăți și chiar se înfuria, îi certa și îi ataca, aducându-i într-o stare negativă. Ca urmare, eficacitatea lucrării de evanghelizare a scăzut brusc. M-am gândit: „Chiar am greșit să insist să fie aleasă diacon? Din moment ce frații și surorile au menționat-o de mai multe ori, nu mai pot ține cu dinții de părerile mele.” După aceea, am adunat evaluările tuturor despre Li Yang și am văzut că se baza adesea pe experiența ei de câțiva ani în predicarea Evangheliei pentru a-i certa și a-i ataca pe alții de sus, făcându-i să se simtă constrânși și într-o stare negativă, incapabili să își îndeplinească îndatoririle normal. Când alții îi subliniau problemele, ea îi contrazicea și se apăra. Mai multe persoane i-au oferit părtășie, dar ea nu a acceptat-o. Citind aceste evaluări, am rămas năucită. Nu mă așteptam ca problemele lui Li Yang să fie atât de grave. După atâția ani de lucrare, am ales pe cineva care nu este o persoană corectă pentru a fi diacon, am făcut un dezastru din lucrare și i-am făcut pe ceilalți frați și surori să se plângă. Când mi-am dat seama de toate aceste lucruri, mi-a fost foarte greu. Ulterior, pe baza comportamentului constant al lui Li Yang, s-a stabilit că nu era potrivită ca diacon de evanghelizare și a fost demisă.

După ce am demis-o pe Li Yang, am simțit ceva de neexplicat, ca și cum aș fi primit o palmă puternică peste față. M-am gândit la toate momentele în care partenera mea a vorbit despre problemele lui Li Yang, dar eu nu am luat-o în serios, provocând astfel pierderi serioase în lucrarea bisericii. M-am simțit plină de remușcări și vinovată și m-am întrebat: „Cum am putut să fac o greșeală atât de mare alegând-o pe Li Yang? Cum ar trebui să reflectez asupra acestor eșecuri și în ce aspect al adevărului ar trebui să intru?” M-am rugat lui Dumnezeu, cerându-I să mă lumineze pentru a mă putea cunoaște. Am citit acest pasaj din cuvintele lui Dumnezeu: „Unii oameni nu caută niciodată adevărul în îndatoririle lor. Ei acționează pur și simplu conform propriilor idei și închipuiri și sunt constant arbitrari și nechibzuiți. Ei nu merg deloc pe calea practicării adevărului. Ce înseamnă să fii «arbitrar și nechibzuit»? Înseamnă să acționezi așa cum consideri de cuviință când întâmpini o problemă, fără niciun proces de gândire sau de căutare a adevărului. Chiar dacă altcineva spune ceva corect, nu te poate mișca sau nu-ți poate schimba părerea. Chiar și atunci când cineva are părtășie despre adevăr cu tine, refuzi să-l accepți. Te ții doar de propriile opinii, crezând că ai dreptate și agățându-te de propriile tale idei. Chiar dacă gândurile tale sunt corecte, ar trebui să iei în considerare și opiniile altor oameni. Nu este extrem de neprihănit de sine să nu iei deloc în considerare aceste opinii? Oamenilor care sunt extrem de neprihăniți de sine și încăpățânați nu le este ușor să accepte adevărul. Să presupunem că faci ceva greșit și alții te critică pentru că nu acționezi conform adevărului, iar tu răspunzi: «Chiar dacă nu acționez conform adevărului, tot voi proceda în acest fel», și chiar te duci și găsești un motiv pentru a-i face să creadă că ceea ce faci este potrivit. Ei îți reproșează, spunând că acțiunile tale sunt perturbatoare și vor fi dăunătoare lucrării bisericii, și nu numai că nu asculți, dar continui să argumentezi: «Cred că acesta este modul corect, prin urmare, așa voi face lucrurile.» Ce fire este aceasta? (Aroganță.) Este aroganță. O natură arogantă te face încăpățânat. Ai o natură arogantă, așa că te comporți arbitrar și nechibzuit, fără să ții seama de ce spune cineva” (Cuvântul, Vol. 3: Discursurile lui Hristos al zilelor de pe urmă, Partea a III-a). Cuvintele lui Dumnezeu au expus exact starea mea. Am crezut că, din moment ce fusesem conducătoare mulți ani, stăpânisem unele principii și obținusem unele rezultate în lucrarea mea, am simțit că înțelegeam adevărul și că puteam vedea oamenii și lucrurile cu claritate. Ca urmare, am avut încredere în mine. Când se întâmplau lucruri, făceam ce voiam și nu aveam nicio dorință de a căuta. Partenera mea a subliniat că trebuia să aflăm dacă Li Yang se pocăise și se schimbase, ceea ce era în deplină concordanță cu principiile, dar eu nu am acceptat și am insistat să o fac să mă asculte. În timpul alegerilor, mi-am accentuat în mod deliberat propriile opinii pentru a-i induce în eroare pe ceilalți. După alegeri, conducătoarea mea superioară mi-a reamintit că Li Yang nu era potrivită, dar eu m-am agățat cu aroganță de propriile mele opinii și am găsit motive pentru a o contrazice. După ce a devenit diacon de evanghelizare, Li Yang i-a constrâns pe ceilalți în toate lucrurile. Când partenera mea a subliniat din nou această problemă, eu tot nu am reflectat la comportamentul meu. Am simțit că avea prea puțină experiență și înțelegere și nu i-am luat în serios cuvintele. Am spus chiar că este normal ca cei cu inteligență și calibru să fie puțin aroganți. Am folosit asta ca scuză pentru a o proteja pe Li Yang și a-i tolera acțiunile. M-am agățat cu încăpățânare de propriile mele opinii. Nu m-am uitat dacă ea a făcut lucrare reală sau a provocat tulburări și perturbări, ceea ce i-a făcut pe toți să se simtă constrânși de ea în îndatoririle lor, împiedicând serios lucrarea de evanghelizare. Am fost foarte arogantă, neprihănită de sine și nechibzuită. În ce fel îmi făceam eu datoria? Tulburam și perturbam lucrarea bisericii, făceam rău și mă împotriveam lui Dumnezeu, lucru care Îl dezgustă pe Dumnezeu și pe care El îl detestă. Odată ce am recunoscut acest lucru, m-am înfiorat, așa că m-am rugat repede lui Dumnezeu să mă pocăiesc, spunând că vreau să-mi schimb starea și opiniile incorecte și să caut principiile de a selecta oamenii.

În căutarea mea, am citit Principiul 63, „Principiile alegerii conducătorilor și lucrătorilor” în „170 de principii ale practicării adevărului”. Acesta menționează: „Nu toți cei cu firi arogante ar trebui puși în aceeași oală. Dacă o persoană este în stare să accepte adevărul și să facă lucrare reală, poate fi aleasă.” Am văzut că și oamenii cu firi arogante pot fi aleși, dar există o condiție prealabilă: trebuie să fie capabili să accepte adevărul și să facă lucrare reală. Deși Li Yang avea ceva inteligență și calibru și era bună la predicarea Evangheliei, avea o fire deosebit de arogantă și îi desconsidera pe ceilalți doar pentru că ea avea mai multă experiență în predicarea Evangheliei decât ei. Când alții îi subliniau problemele, ea nu accepta și nu reflecta asupra ei însăși și, în schimb, încerca să se apere și să se justifice. Chiar dacă uneori părea că accepta, nu se schimba deloc după aceea. Nu era o persoană care să accepte adevărul. De asemenea, avea tendința de a-și folosi statutul pentru a-i constrânge și a-i ataca pe frați și pe surori, făcându-i să trăiască într-o stare negativă, ceea ce a afectat grav lucrarea de evanghelizare. Oameni ca ea, cei care nu pot face lucrare reală și chiar tulbură și perturbă lucrarea, sunt nepotriviți pentru a fi folosiți și nu pot fi aleși diaconi de evanghelizare, chiar dacă sunt talentați. În plus, când am ales-o pe Li Yang, am avut un punct de vedere greșit. Am crezut că, atât timp cât cineva are experiență și e eficient în predicarea Evangheliei, poate fi ales diacon de evanghelizare, dar aceasta a fost în întregime noțiunea și închipuirea mea. Faptul că Li Yang putea aduce noi credincioși prin predicarea Evangheliei însemna doar că se pricepea la asta, nu că era potrivită să supravegheze lucrarea de evanghelizare. Nu contează câtă experiență avea în predicarea ei, dacă avea o umanitate rea, îi constrângea și îi ataca pe alții din firile ei satanice și nu accepta emondarea, atunci era problematic. Folosirea unei astfel de persoane nu putea decât să perturbe și să tulbure lucrarea bisericii. Când mi s-a întâmplat ceva, nu am căutat adevărul. Am privit oamenii și lucrurile pe baza propriilor mele noțiuni și închipuiri. Cum să fie asta credință în Dumnezeu? Reflectând asupra acestui lucru, am simțit o tristețe adâncă în inima mea. M-am rugat lui Dumnezeu, spunând că doresc să caut adevărurile-principii și să nu mai acționez arbitrar după propria mea voință.

Deși îmi doream să mă schimb, propria mea voință era încă prea puternică, așa că am făcut din nou aceleași greșeli după puțin timp. Într-o zi, în timp ce conducătoarea mea superioară se interesa de lucrarea noastră, a văzut că sora Xu Jie, care se ocupa de lucrarea bazată pe texte, avea un calibru slab. Ea fusese cultivată pentru o lungă perioadă de timp, dar nu a arătat nicio creștere evidentă și nu a făcut lucrare eficientă. Conducătoarea mea mi-a sugerat să găsesc rapid pe cineva cu un calibru și o înțelegere mai bune pentru cultivare și a spus că nu contează dacă practică de puțin timp. M-am gândit: „Deși Xu Jie nu are un calibru bun, ea a făcut această datorie pentru o lungă perioadă de timp și are simțul responsabilității, așa că e mai bună decât oricine e nou în datoria asta. Cei noi nu înțeleg principiile și nu au experiență în lucrare, așa că ar fi nevoie de timp pentru a-i cultiva. Prin comparație, Xu Jie este totuși mai potrivită pentru acest rol. S-ar putea să nu fie eficientă în ultima vreme doar pentru că este într-o stare proastă. Odată ce își va ajusta starea, rezultatele ei ar trebui să se îmbunătățească în mod firesc.” Așadar, nu am realocat-o pe Xu Jie de la datoria ei. După un timp, conducătoarea mi-a trimis o altă scrisoare în care îmi cerea să o realoc pe Xu Jie și o recomanda pe sora Xin Yu, spunând că are un calibru bun și abilități bune de scriere, că a mai făcut lucrare bazată pe texte în trecut și că merita să fie cultivată. Am văzut că Xin Yu credea în Dumnezeu doar de scurt timp și avea puțină experiență, așa că m-am îndoit că ar putea face față cu adevărat acestei lucrări. Având în vedere acest lucru, am insistat să o păstrăm pe Xu Jie și nu am cultivat-o pe Xin Yu. Abia la sfârșitul lunii am aflat că lucrarea bazată pe texte aproape stagna. Conducătoarea mea m-a emondat, spunându-mi că am insistat prea mult cu opiniile mele, că mi-a sugerat de două ori s-o realoc pe Xu Jie și s-o cultiv pe Xin Yu, dar eu nu o făcusem, împiedicând serios lucrarea bazată pe texte. Auzind asta, m-am simțit groaznic. Conducătoarea mea îmi amintise de două ori că Xu Jie avea un calibru slab și nu era potrivită pentru cultivare. De ce nu am putut să accept? De ce am insistat mereu să folosesc personalul după bunul meu plac? Confruntându-mă cu pierderea uriașă cauzată lucrării, m-am simțit plină de remușcări, așa că m-am rugat lui Dumnezeu, rugându-L să mă lumineze și să mă îndrume pentru a putea reflecta asupra problemelor mele.

Mai târziu, am citit câteva dintre cuvintele lui Dumnezeu: „Tu Îl slujești pe Dumnezeu potrivit caracterului tău firesc și preferințelor tale personale. Mai mult, gândești mereu că lucrurile pe care ești dispus să le faci sunt plăcute pentru Dumnezeu și că lucrurile pe care nu îți dorești să le faci sunt cele pe care Dumnezeu le detestă; lucrezi în conformitate deplină cu propriile preferințe. Se poate numi aceasta slujire a lui Dumnezeu? În ultimă instanță, în viața-fire pe care o ai nu va avea loc nici cea mai mică schimbare; în schimb, slujirea ta te va face și mai încăpățânat, astfel înrădăcinându-ți profund firea coruptă și, drept urmare, în tine se vor forma reguli despre slujirea lui Dumnezeu care, în principal, se bazează pe caracterul tău, și experiență rezultată din slujirea potrivit firii tale. Acestea sunt experiența și lecțiile omului. Este filosofia omului pentru interacțiunile lumești. Oamenii de acest fel sunt farisei și oficiali religioși. Dacă nu se trezesc și nu se pocăiesc acum, atunci cu siguranță vor deveni hristoșii falși și antihriștii care îi induc pe oameni în eroare în zilele de pe urmă. Hristoșii falși și antihriștii despre care s-a vorbit se vor ridica din rândul unor astfel de oameni. Dacă aceia care Îl slujesc pe Dumnezeu sunt călăuziți de propriul lor caracter și acționează potrivit voinței lor proprii, riscă să fie eliminați în orice clipă. Cei care recurg la mulțimea anilor lor de experiență în slujba lui Dumnezeu ca să câștige inimile altora de partea lor, să le facă morală și să îi constrângă și să se înalțe – și care nu se pocăiesc niciodată, care nu-și mărturisesc păcatele niciodată și care nu renunță niciodată la beneficiile statutului – acești oameni vor cădea înaintea lui Dumnezeu. Ei sunt de același fel ca Pavel, prevalându-se de vechimea lor și dominându-i pe alții cu acreditările lor. Dumnezeu nu desăvârșește astfel de oameni. O astfel de slujire constituie o perturbare a lucrării lui Dumnezeu. Oamenii se agață mereu de ce e vechi. Se agață de noțiunile trecutului, de tot ce provine din vremuri apuse. Acesta este un mare obstacol în calea slujirii lor. Dacă nu scapi de ele, aceste lucruri îți vor ruina întreaga viață. Chiar dacă îți rupi picioarele alergând de colo-colo, îți rupi spatele muncind sau ești chiar martirizat de dragul de a-L «sluji» pe Dumnezeu, El nu te va aproba câtuși de puțin. Dimpotrivă: va spune că ești un răufăcător” (Cuvântul, Vol. 1: Arătarea și lucrarea lui Dumnezeu, „Slujirea religioasă trebuie eliminată”). „Dacă cineva nu iubește adevărul și acționează frecvent conform propriilor idei, atunci Îl va ofensa frecvent pe Dumnezeu. El îl va disprețui și respinge, lăsându-l deoparte. Acțiunile unor astfel de oameni adesea nu sunt recunoscute de Dumnezeu, iar dacă nu știu să se pocăiască, se vor confrunta în curând cu pedeapsa” (Cuvântul, Vol. 3: Discursurile lui Hristos al zilelor de pe urmă, Partea a III-a). Gândindu-mă la cuvintele lui Dumnezeu, m-am simțit puțin speriată. Am crezut că, din moment ce îmi făcusem datoria mult timp și aveam ceva experiență, însemna că am înțeles adevărul, așa că mi-am susținut și am practicat propriile noțiuni ca și cum ar fi fost adevărul și mi-am tratat experiența în lucrare ca pe un capital. Ca urmare, am devenit din ce în ce mai arogantă. Când mi se întâmplau lucruri, nu aveam loc pentru Dumnezeu în inima mea; nu căutam adevărurile-principii, nu acceptam sugestii de la alții și m-am încăpățânat să fac ce am vrut. Toate acestea au cauzat pierderi în lucrarea bisericii. În cele din urmă, am înțeles că dacă am experiență de lucru nu înseamnă că înțeleg adevărul și că am realitate. Neurmărind adevărul și acționând din proprie experiență și voință, nu pot decât să tulbur și să perturb lucrarea bisericii. Adevărul guvernează în casa lui Dumnezeu, iar adevărul este criteriul pentru acțiunile oamenilor, dar eu tot am confundat propria mea experiență de lucru și voință cu adevărul. Cum să fie aceasta credință în Dumnezeu? Aceasta e credință în mine însămi! M-am gândit cum antihriștii excluși din biserică erau toți aroganți, îngâmfați și arbitrari. În îndatoririle lor, ei ignorau principiile casei lui Dumnezeu și acționau nechibzuit și, oricât le aminteau alții sau îi emondau, ei nu se căiau niciodată. În cele din urmă, au tulburat grav lucrarea bisericii și au fost excluși și eliminați. Nu am avut și eu aceeași fire ca acești antihriști? Ba da! Și eu mergeam pe calea unui antihrist! Am avut mari regrete, m-am simțit vinovată și m-am urât pentru că am fost atât de arogantă și neprihănită de sine.

Mai târziu, am văzut un alt pasaj din cuvintele lui Dumnezeu și am învățat cum să practic. Cuvintele lui Dumnezeu spun: „Când alții prezintă opinii diferite, cum ar trebui să practici, astfel încât să nu acționezi încăpățânat sau nechibzuit? Trebuie mai întâi să fii smerit, să lași deoparte ceea ce crezi că este corect și să lași pe toată lumea să aibă părtășie. Chiar dacă tu crezi că ai dreptate, nu ar trebui să insiști asupra propriilor perspective. Acesta este un progres. Arată o atitudine de căutare a adevărului și o atitudine de a te nega pe tine însuți și de a satisface intențiile lui Dumnezeu. Odată ce ai această atitudine și, în același timp, nu aderi la propriile opinii, ar trebui să te rogi, să cauți adevărul de la Dumnezeu, să cauți o bază în cuvintele lui Dumnezeu și să determini cum să acționezi pe baza cuvintelor lui Dumnezeu. Acesta este cel mai potrivit și mai precis mod de a practica. Dacă oamenii sunt capabili să caute adevărul și să aducă în discuție o problemă pentru ca toată lumea să aibă părtășie despre ea și să caute împreună, în acest moment Duhul Sfânt oferă luminare. Dumnezeu îi luminează pe oameni conform principiilor – El se uită la atitudinea ta. Dacă te agăți cu încăpățânare de părerile tale, indiferent dacă perspectivele tale sunt corecte sau greșite, Dumnezeu Își va ascunde fața de tine și te va ignora. El te va face să te lovești de un zid pentru a te dezvălui, expunându-ți urâțenia. Dacă, pe de altă parte, ai o atitudine corectă – nici insistând asupra propriilor opinii, nici fiind neprihănit de sine, arbitrar sau nechibzuit – ai o atitudine de căutare și de acceptare a adevărului, și ai părtășie cu toată lumea, atunci Duhul Sfânt va lucra printre voi și s-ar putea să te lase să vezi lumina prin cuvintele cuiva. Uneori, când Duhul Sfânt te luminează, El te lasă să înțelegi esența unei chestiuni cu doar câteva cuvinte sau fraze sau dându-ți o idee. În acea clipă, te trezești la realitate și îți dai seama că lucrul de care te agățai este incorect și, în același timp, înțelegi cel mai potrivit mod de a acționa. Ajuns la un astfel de nivel, nu ai evitat să faci o faptă rea și, totodată, să suporți consecințele unei greșeli? Nu este asta protecția din partea lui Dumnezeu? (Ba da.) Cum se realizează acest lucru? Acest lucru se realizează doar atunci când ai o inimă cu frică de Dumnezeu și când cauți adevărul cu o inimă supusă. Odată ce ai primit luminarea Duhului Sfânt și ai stabilit principiile practicii, practica ta va fi în conformitate cu adevărul, iar tu vei satisface intențiile lui Dumnezeu” (Cuvântul, Vol. 3: Discursurile lui Hristos al zilelor de pe urmă, Partea a III-a). Din cuvintele lui Dumnezeu, am văzut că, indiferent de ceea ce ni se întâmplă, trebuie să păstrăm o inimă cu frică de Dumnezeu, să căutăm intenția lui Dumnezeu și adevărurile-principii. Mai ales atunci când frații și surorile noastre ne oferă sugestii care diferă de ale noastre, ar trebui mai întâi să ne negăm pe noi înșine și să le acceptăm. Chiar dacă credem că avem dreptate, ar trebui să renunțăm la noi înșine și să căutăm și să avem părtășie cu frații și cu surorile noastre. Numai în acest fel putem obține îndrumarea și luminarea lui Dumnezeu. Credeam în Dumnezeu de ani de zile, dar nici acum nu puteam accepta sugestii care erau în concordanță cu adevărul. Încă trăiam în întregime conform firii mele arogante. În ciuda faptului că eram atât de sărăcită, jalnică, murdară și coruptă, încă mai credeam cu mândrie că sunt bună și încă mai credeam cu tărie în mine atunci când acționam. Gândindu-mă la asta, mi-am dat seama că eram nerușinată. M-am hotărât să nu mai am niciodată încredere în mine și, în toate, să caut adevărurile-principii și să am mai multă părtășie cu ceilalți, pentru a-mi putea face bine datoria.

După aceea, am început să caut cum să rânduiesc în mod rezonabil îndatoririle pe baza calibrului și a punctelor forte ale fiecăruia. Am găsit aceste cuvinte ale lui Dumnezeu: „Fiecare ar trebui să-și îndeplinească rolul individual și să contribuie în funcție de abilitățile sale. Îndatoriri potrivite ar trebui rânduite pentru oameni pe baza darurilor, talentelor, calibrului, vârstei lor și a perioadei de timp de când cred în Dumnezeu. Aceste rânduieli trebuie să fie adaptate pentru a se potrivi tuturor tipurilor de oameni și ajustate pentru a se adapta diferențelor lor, permițându-le să-și îndeplinească îndatoririle în casa lui Dumnezeu și să-și pună în valoare cele mai mari funcții” (Cuvântul, Vol. 3: Discursurile lui Hristos al zilelor de pe urmă, „Ce înseamnă îndeplinirea datoriei conform standardului?”). „Unii oameni cred că sunt pricepuți la scrierea cuvintelor, prin urmare, cer cu stăruință să facă o datorie care are legătură cu acest lucru. Bineînțeles, casa lui Dumnezeu nu îi va dezamăgi, casa lui Dumnezeu prețuiește indivizii talentați și, indiferent de darurile sau atuurile pe care le au oamenii, casa lui Dumnezeu le va da ocazia să se folosească de ele și, astfel, biserica rânduiește pentru ei să facă lucrări bazate pe texte. Însă după ce trece un timp, se descoperă că, de fapt, nu au această abilitate și sunt incapabili să facă această datorie cum se cuvine; sunt total ineficienți. Talentul și calibrul lor îi fac să fie complet incompetenți în privința acestei slujbe. Prin urmare, ce este de făcut în astfel de circumstanțe? Este posibil să-i tolerăm, pur și simplu, și să spunem: «Ai pasiune și, deși nu ești prea talentat și calibrul tău e mediu, atât timp cât ești dispus să lucrezi din greu și nu împotriva acestui lucru, casa lui Dumnezeu te va tolera și îți va permite să continui să faci această datorie. Nu contează dacă nu o faci bine. Casa lui Dumnezeu va închide ochii și nu este nevoie să fii înlocuit»? Este acesta principiul conform căruia se ocupă de lucruri casa lui Dumnezeu? În mod evident, nu. În astfel de circumstanțe, îndatoririle potrivite sunt, în mod normal, rânduite pentru ei pe baza calibrului și a punctelor forte pe care le au; acesta este un aspect. Dar nu este suficient să ne bazăm doar pe asta, pentru că, în multe cazuri, oamenii înșiși nu știu ce datorie li se potrivește să facă și, chiar dacă ei cred că sunt buni la aceasta, s-ar putea să nu fie neapărat corect și, prin urmare, trebuie s-o încerce și să se pregătească pentru o perioadă de timp; a decide în funcție de faptul dacă dau rezultate sau nu este lucrul corect de făcut. Dacă se pregătesc o perioadă de timp și nu obțin niciun rezultat, nu fac niciun progres și se confirmă faptul că nu merită să fie cultivați, atribuirea datoriei lor ar trebui ajustată și ar trebui să li se rânduiască o nouă datorie potrivită. Noua rânduire și ajustarea atribuirilor datoriei oamenilor în acest fel reprezintă ceea ce trebuie făcut și sunt, de asemenea, în conformitate cu principiul” (Cuvântul, Vol. 4: Expunerea antihriștilor, „Punctul doisprezece: Vor să se retragă atunci când nu au statut sau nu au speranța de a câștiga binecuvântări”). În cuvintele lui Dumnezeu, am văzut că biserica rânduiește îndatoririle pe baza umanității, a calibrului și a punctelor forte ale fiecărei persoane, astfel încât fiecare să poată să joace cel mai bine un rol la locul potrivit. Unii oameni fac lucrare bazată pe texte, dar, după ce au fost cultivați o vreme, tot nu progresează deloc. Le lipsește calibrul și nu sunt la înălțimea lucrării, așa că nu pot continua în acel rol. În schimb, ar trebui să li se rânduiască o datorie adecvată, bazată pe calibrul lor, ceea ce este benefic atât pentru ei, cât și pentru lucrarea bisericii. Conform principiilor, deși Xu Jie avea o bună umanitate și purta o povară în datoria ei, avea un calibru slab, așa că, deși a făcut lucrare bază pe texte timp de ani de zile, progresul a fost prea lent, ceea ce înseamnă că nu era potrivită pentru a supraveghea lucrarea bazată pe texte. Deși Xin Yu credea de mai puțin timp decât Xu Jie, ea înțelegea adevărul în mod pur, era perceptivă, avea un calibru bun și îi plăcea să scrie. Deși nu era calificată încă pentru acest post, dacă era cultivată o vreme, putea să facă progrese și să devină competentă. Odată ce am înțeles principiile de folosire și cultivare a oamenilor, am pus-o pe Xin Yu să se ocupe de lucrarea bazată pe texte și i-am reatribuit lui Xu Jie o altă datorie, iar după o perioadă de timp, lucrarea bazată pe texte s-a îmbunătățit treptat.

Mai târziu, am văzut că sora Wang Chen din alt grup scria bine și am simțit că ar putea fi cultivată pentru lucrarea bazată pe texte, așa că am recomandat-o. Însă partenera mea a spus că e arogantă și neprihănită de sine, că avea tendința de a constrânge oamenii și întotdeauna îi obliga pe ceilalți să o asculte, așa că nu era potrivită pentru a fi cultivată. Auzind-o spunând asta m-am simțit puțin nemulțumită și m-am gândit: „Deși este adevărat că Wang Chen este puțin arogantă și tinde să constrângă oamenii, acest comportament e de domeniul trecutului. Acum, ea poate accepta emondarea și a dat dovadă de unele schimbări. Cred că este foarte potrivită pentru lucrarea bazată pe texte.” Așa că am vrut să mă agăț de opinia mea, dar apoi m-am gândit: „Întotdeauna am ales oameni după bunul plac, ceea ce a cauzat pierderi în lucrarea bisericii. Acum, o desemnez din nou pe Wang Chen fără să caut principii. Am luat această decizie unilateral. Încă acționez arbitrar! Nu mă mai pot agăța de propriile mele opinii. Trebuie să caut adevărul în asta. Singurul mod corect de a determina acest lucru este în conformitate cu principiile.” Mai târziu, am citit în cuvintele lui Dumnezeu: „Un alt tip de oameni care pot fi promovați și cultivați îl reprezintă cei care au talente sau daruri speciale sau au stăpânit unele abilități profesionale. Care e standardul casei lui Dumnezeu pentru a cultiva astfel de oameni să devină lideri de echipă? În primul rând, să ne uităm la umanitatea lor – atât timp cât iubesc, într-o oarecare măsură, lucrurile pozitive și nu sunt oameni răi, acest lucru este suficient. Unii oameni ar putea întreba: «De ce nu li se cere să fie persoane care urmăresc adevărul?» Pentru că liderii de echipă nu sunt conducători de biserică sau lucrători și nici nu sunt udători, și a le cere să îndeplinească standardul de a urmări adevărul ar însemna să li se ceară prea mult și să nu fie la îndemână pentru majoritatea dintre ei. Acest lucru nu este cerut persoanelor care desfășoară lucrări ce țin de treburi generale sau de activități profesionale specifice; dacă ar fi, doar câțiva s-ar califica, așa că standardele trebuie coborâte. Atât timp cât oamenii își înțeleg profesia, sunt capabili să își asume lucrarea, nu comit rău și nu provoacă nicio tulburare, acest lucru este suficient. Atunci când au de gând să desfășoare lucrări care necesită o oarecare familiaritate cu iscusința și care se referă la profesiile lor în casa lui Dumnezeu, acești oameni, care sunt specializați în anumite abilități sau profesii și au câteva puncte tari, atât timp cât sunt relativ candizi și integri în ceea ce privește caracterul lor, nu răi, nu cu o înțelegere denaturată, capabili să îndure greutăți și dispuși să plătească un preț, acest lucru este suficient” [Cuvântul, Vol. 5: Responsabilitățile conducătorilor și lucrătorilor, „Responsabilitățile conducătorilor și lucrătorilor (5)”]. Casa lui Dumnezeu cultivă oameni cu abilități speciale pe baza următorului principiu: ei trebuie să aibă o umanitate acceptabilă, înțelegere fără denaturări, să-și trateze îndatoririle cu seriozitate și să iubească lucrurile pozitive. Wang Chen avea o fire oarecum arogantă, dar, dacă ceea ce sugerau alții era corect și în concordanță cu adevărul, ea putea totuși să accepte. Era talentată la lucrarea bazată pe texte, putea să sufere și să plătească un preț în datoria sa și putea să susțină lucrarea bisericii, deci era în conformitate cu acest principiu. Mai târziu, am folosit acest principiu pentru a avea părtășie cu conducătoarea mea superioară și cu mai mulți parteneri despre opiniile mele și toată lumea a fost de acord că Wang Chen poate fi cultivată, așa că am rânduit ca ea să facă lucrare bazată pe texte. Ea a prețuit oportunitatea și a obținut rezultate bune în noua sa datorie. Am văzut că, atunci când căutăm intenția lui Dumnezeu în toate lucrurile și ne facem îndatoririle conform adevărurilor-principii, vom primi călăuzirea Duhului Sfânt, iar inimile noastre vor fi liniștite și împăcate.


45. Este responsabilitatea mea să-i expun pe antihriști

de Li Qian, China

La sfârșitul lunii august, în anul 2020, am fost aleasă conducătoare de biserică și Xin Ran mi-a devenit parteneră. La începutul lunii septembrie, superioara noastră a chemat-o pe Xin Ran la o adunare în afara orașului, iar eu am rămas la biserică, împreună cu mai mulți diaconi, pentru a ne ocupa de diversele proiecte ale bisericii. Am observat atunci că lucrarea de udare era ineficientă, în special fiindcă supraveghetorul ei era superficial și nu reușea să monitorizeze lucrurile la timp. Ne-am pregătit să avem părtășie cu el, pentru a rezolva problema, dar când i-am trimis lui Xin Ran o scrisoare în legătură cu acest lucru, ne-a respins categoric sugestia și ne-a spus să așteptăm până se întorcea ea, ca să discutăm despre asta. M-am gândit în sinea mea: „Doar avem părtășie cu un supraveghetor. De ce trebuie să așteptăm să se întoarcă ea, ca să facem asta? Dar poate că Xin Ran știe și alte probleme pe care le are supraveghetorul și vrea să le rezolvăm împreună pe toate.” După ce mi-am dat seama de acest lucru, nu am mai spus nimic. Dar câteva zile mai târziu, Xin Ran s-a întors de la adunare și nu a dat absolut nicio explicație. Asta m-a făcut să cred că avea ceva probleme: oare chiar credea că nu ar trebui să facem nicio lucrare fără ea? Mai târziu, când am discutat despre lucrarea bisericii, am observat că Xin Ran ne vorbea tot timpul de sus și doar ne dădea ordine, ca și cum nu ar fi considerat necesar să discute lucrurile cu noi. Eu am avut câteva sugestii, pe care le-a respins fără să stea pe gânduri. Câteva dintre sugestiile mele erau întemeiate, dar ea le-a găsit în mod intenționat nod în papură și ne-a făcut s-o ascultăm pe ea, în schimb. De exemplu, eu descoperisem niște probleme după ce investigasem lucrările câtorva echipe și am sugerat că aș putea avea părtășie cu supraveghetorii pentru a le rezolva, dar Xin Ran a insistat cu tărie că nu era nevoie să fac asta. A spus că va ține ea o adunare cu ei, când își va termina celelalte lucrări. M-am gândit că asta va întârzia lucrurile și că eu eram mai familiarizată decât ea cu starea lucrărilor din acele echipe, așa că i-am repetat ideile mele, dar ea a insistat totuși să fac cum mi-a spus. Asta m-a făcut să mă simt foarte stânjenită și m-am gândit: „Suntem partenere, dar ea vrea mereu să aibă ultimul cuvânt și nu lasă loc pentru discuții. Îmi respinge toate sugestiile și mereu ajung să fiu nevoită să-i ascult ideile. Oare nu e niciuna dintre sugestiile mele potrivită? Sau e ea pur și simplu prea arogantă?” Dar am văzut cât de agresivă era și m-am gândit că fusese mai multă vreme conducătoare, ceea ce însemna că probabil înțelegea problemele și dificultățile fraților și surorilor mai bine decât mine. Așa că am decis să fac cum spusese ea și nu am mai zis nimic altceva.

Mai târziu, noi două ne-am despărțit, pentru a ne întâlni cu fiecare dintre echipe. Când m-am întâlnit cu udătorii, supraveghetoarea a spus că tot mai mulți nou-veniți acceptaseră Evanghelia în ultima vreme și că nu puteau ține pasul cu volumul de muncă. A întrebat dacă lucrătorii și conducătorii bisericii puteau face part-time lucrări de udare, ca să se asigure că toți nou-veniții erau udați cu promptitudine. Mi s-a părut o sugestie bună, prin urmare am adoptat-o. Spre surprinderea mea, când a aflat Xin Ran, a scris o scrisoare foarte dură și a trimis-o tuturor udătorilor chiar în aceeași zi. În scrisoare, mă acuza că aș fi avut o înțelegere defectuoasă a chestiunii și spunea că rânduirea lucrării în acest fel ar încurca lucrurile. Printre rânduri, a certat-o și pe supraveghetoare, spunând: „Aceasta a fost o rânduire făcută din încăpățânare și nechibzuință. Acționezi fără să ții cont de nimic altceva decât de propriile idei. Asta perturbă și tulbură lucrarea bisericii. Prin natura ei, aceasta este o chestiune foarte gravă.” Citind această scrisoare, parcă am primit o palmă peste față. Inima îmi bătea să-mi iasă din piept. M-am gândit: „Eu eram încăpățânată? Am perturbat eu lucrarea bisericii?” Am fost șocată pe moment și m-am temut că poate chiar o luasem pe un drum greșit și provocasem tulburare și perturbare. Când mi-am dat seama că toți frații și surorile puteau citi această scrisoare, m-a neliniștit ce aveau să creadă despre mine. Cum să mai dau eu ochii cu ei? Eram tristă și mă simțeam de parcă fusesem condamnată. M-am gândit: „Chiar dacă am făcut într-adevăr o greșeală, putea pur și simplu să aibă părtășie cu noi despre principii și să ne spună unde am greșit, ca să putem îndrepta abaterea. De ce a scris direct o scrisoare tuturor, fără să aibă părtășie despre nimic?” Nu mi-am putut opri lacrimile și, vreme de câteva zile, m-am simțit foarte negativă în legătură cu asta. Doar mâncând și bând cuvintele lui Dumnezeu mi s-a îmbunătățit starea. La momentul respectiv, am avut un vag sentiment că Xin Ran era destul de feroce și că va trebui să fiu atentă în viitoarele interacțiuni cu ea și să încerc să n-o înfurii; altfel, cine știe când ar putea să mă chinuiască și să mă umilească din nou? De atunci, am fost urmărită de umbra acelui incident. Întotdeauna am crezut că, dacă n-o ascultam pe Xin Ran sau o contraziceam, avea să facă ceva ca să mă rănească și nutream în taină o vagă teamă de ea.

Mai târziu, am aflat că Xin Ran insistase să aibă adunări ea însăși cu supraveghetorii echipelor, dar fiindcă nu coordonase bine programul, acest lucru a fost întârziat cu câteva zile și mare parte din lucrare nu a fost rânduită și implementată la timp. Am crezut că va împărtăși lecțiile pe care le învățase din această problemă sau că va vorbi despre abaterile și erorile pe care le comisese în rânduirea lucrării, dar, surprinzător, nu le-a menționat. După doar câteva zile, superioara noastră a trimis o scrisoare prin care avea părtășie despre principiile relevante. Spunea că era potrivit ca eu să rânduiesc udarea part-time a nou-veniților de către conducători și lucrători. Lămurea că, în acest fel, frații și surorile puteau pregăti mai multe fapte bune, iar nou-veniții puteau fi udați la timp, lucru benefic lucrării bisericii. Am crezut că Xin Ran va reflecta asupra ei și își va vedea greșeala când va auzi acest lucru, dar se părea că a lăsat-o complet indiferentă. Pur și simplu m-a privit cu dispreț și mi-a întors spatele. M-am gândit: „A comis greșeală după greșeală în datoria ei și totuși, nu se cunoaște pe sine deloc. E periculos să continue astfel.” Am vrut să-i reamintesc să reflecteze asupra ei, însă atunci am văzut cât de mare și tare se dădea și m-am gândit cum respinsese cu tărie toate sugestiile pe care i le oferisem. Cine știe cum avea să reacționeze, dacă-i semnalam problemele? Iar ultima oară mă certase atât de dur, încât încă mă simțeam puțin speriată și constrânsă, așa că n-am îndrăznit să-i reamintesc.

În acea perioadă, toată lucrarea noastră a fost condusă și rânduită exclusiv de către Xin Ran. Deși noi două eram partenere, niciodată nu comunica și nici nu discuta lucrurile cu mine. Ea era responsabilă cu toate și doar ea avea ultimul cuvânt. Când discutam despre lucrare, eu și diaconii ne exprimam părerile, după care ea le căuta nod în papură, exprima într-un mod diferit sugestiile noastre și, într-un final, propunea propriile „idei mai bune”. Odată cu trecerea timpului, am început să simțim cu toții că nu ne pricepeam deloc la îndatoririle noastre și că Xin Ran era mai perspicace, avea capacitate de lucru și vedea lucrurile mai clar decât noi. Prin urmare, în majoritatea timpului, acceptam punctul ei de vedere și făceam ce spunea ea. Xin Ran era foarte agresivă când îmi găsea nod în papură la sugestii sau mi le respingea categoric, ceea ce m-a făcut să îmi fie mereu puțin frică de ea. Mă gândeam că îmi va face ceva rău dacă nu o ascultam, așa că mereu mă trezeam că încerc să-i fac pe plac și nu îndrăzneam să o contrazic. Fiindcă îmi respingea mereu sugestiile, treptat, nu am mai vrut să-mi împărtășesc ideile în cadrul discuțiilor privind lucrarea, nici măcar atunci când simțeam că erau destul de bune. Mă gândeam că nu avea sens să mi le exprim, fiindcă Xin Ran avea să mi le respingă oricum. După aceea, am devenit tot mai pasivă în datoria mea și nu am mai căutat moduri de a deveni mai eficientă. Eram exact ca o marionetă. Nu aveam gânduri sau păreri proprii cu privire la diversele probleme din lucrarea noastră. Așteptam ordinele lui Xin Ran înainte să acționez și pur și simplu făceam orice spunea ea. Și diaconii erau în aceeași stare. În acea perioadă, am devenit tot mai negativă și mai pasivă, dar nu știam cum să-mi schimb starea și mă simțeam foarte chinuită.

Mai târziu, am primit o scrisoare de la superioara noastră, care spunea că fuseseră arestați recent câțiva frați și surori. Pentru siguranța noastră, ni s-a cerut să ne împărțim în două grupuri ca să ne îndeplinim îndatoririle și să nu ne reunim. Astfel, dacă s-ar întâmpla ceva rău, nu am fi toți arestați odată, lucru care ar întârzia diverse aspecte ale lucrării bisericii. Xin Ran era plecată la momentul respectiv, așa că am discutat chestiunea cu diaconii. Mi s-a părut un plan bun, dar ei au considerat că separarea în două grupuri ar îngreuna discutarea lucrării. În final, nu am putut lua o decizie, iar ei au vrut să aștepte până se întorcea Xin Ran, pentru a decide. Eu mă gândeam că doar ne vom împărți în grupuri și asta nu presupunea aspecte principiale majore. Având în vedere atât riscurile asupra siguranței, cât și avantajele și dezavantajele acestui plan, a ne despărți părea soluția potrivită. Dar nu a îndrăznit nimeni să ia acea decizie. Au insistat să așteptăm să-și dea mai întâi Xin Ran acordul. Am văzut cât de mult se bazau toți pe ea și o idolatrizau, cum o așteptau toți să rânduiască și să decidă lucrurile și cum îi ascultau ordinele și mi-am dat seama că era foarte gravă problema cu Xin Ran. După aceea, i-am spus unuia dintre diaconi, sora Li Ruizhi, despre starea mea și despre problemele pe care le descoperisem la Xin Ran. Am fost surprinsă să aflu că și ea se simțea foarte constrânsă de Xin Ran. Mi-a spus că mereu se temuse de Xin Ran și nu îndrăznise să i se împotrivească. A spus, de asemenea, că Xin Ran îi exagera în mod intenționat neajunsurile și o certa în fața altora ca să o facă de râs. Apoi, Ruizhi a adăugat: „Dacă observăm problemele lui Xin Ran, dar nu le discernem și nu le expunem și doar ne purtăm ca niște persoane care vor să le facă pe plac altora, fără să rămânem deloc fideli adevărurilor-principii, vom ajunge să fim detestați de către Dumnezeu și Duhul Sfânt se va lepăda de noi.” Așa simțeam și eu. M-am gândit la un fragment din cuvântul lui Dumnezeu, care spunea: „Aceia care practică adevărul în cadrul bisericii sunt respinși, incapabili să facă tot ce le stă în putință, în timp ce aceia care tulbură biserica și răspândesc moartea își fac de cap în sânul bisericii – și, mai mult decât atât, majoritatea oamenilor îi urmează. Aceste biserici sunt pur și simplu sub controlul Satanei; diavolul este regele lor. Dacă oamenii din asemenea biserici nu se ridică și nu îi alungă pe acei demoni șefi, atunci și ei se vor ruina mai devreme sau mai târziu. De acum înainte, trebuie luate măsuri împotriva unor astfel de biserici. Dacă cei care sunt capabili să practice un pic din adevăr nu caută să facă asta, atunci acea biserică va fi eradicată. Dacă în biserică nu este niciun om dispus să practice adevărul și nimeni care să poată rămâne ferm în mărturia sa pentru Dumnezeu, atunci acea biserică ar trebui să fie complet izolată, iar legătura sa cu alte biserici ar trebui tăiată. Lucrul acesta se numește «îngroparea morții»; înseamnă respingerea Satanei” (Cuvântul, Vol. 1: Arătarea și lucrarea lui Dumnezeu, „Un avertisment pentru cei care nu practică adevărul”). Meditând la acest fragment din cuvintele lui Dumnezeu, mi-a fost foarte teamă. Cuvintele lui Dumnezeu dezvăluiseră exact starea în care eram noi. Xin Ran avea ultimul cuvânt și deținea puterea în biserică, dar nimeni nu îndrăznea s-o expună. În schimb, toți o ascultam, o urmam și-i permiteam să ia toate deciziile. Unde era locul lui Dumnezeu în inima mea? Cum putea acest comportament să nu-L facă pe Dumnezeu să mă urască și să mă deteste? Dacă o țineam tot așa, aveam să ajung cu adevărat disprețuită și respinsă de Dumnezeu și să pierd în întregime lucrarea Duhului Sfânt. Văzusem că Xin Ran încălca principiile și acționa arbitrar. Ea avea ultimul cuvânt cu privire la toate, se comporta tiranic și nu asculta deloc sfatul partenerilor și conlucrătorilor ei. Când îi semnalau alții problemele, ea nu le accepta și nu reflecta asupra ei. Totuși, îmi era atât de teamă să n-o ofensez și să nu fiu oprimată, încât nu îndrăzneam să aduc în discuție problemele ei. Pur și simplu o ascultam, ceea ce provoca întârzieri și tulbura lucrarea bisericii. Această revelație m-a umplut de regrete și remușcări. M-am gândit: „Trebuie să practic adevărul și s-o expun. Nu mai pot să mă resemnez în fața ei.”

Dar apoi, s-a mai întâmplat ceva neașteptat. Într-o zi, după ce s-a întors de la o adunare, Xin Ran mi-a zis furioasă, cu o figură ursuză: „Sunt doi supraveghetori de echipă care nu pot lucra bine împreună și mereu se critică reciproc. Am de gând să-i demit pe amândoi.” Am fost șocată să aud asta. Știam câte ceva despre acei supraveghetori. Deși uneori manifestau o fire arogantă, amândoi puteau să accepte adevărul și să facă lucrare reală. Ei doar dezvăluiseră o fire coruptă și nu reușiseră să coopereze armonios; a avea părtășie cu ei cu privire la adevăr ar fi suficient pentru a rezolva acele probleme. Cum puteau fi demiși, pur și simplu? Nu ar întârzia lucrarea bisericii să demiți arbitrar oameni care puteau face lucrare reală? De data aceasta, știam că nu mai puteam continua să o urmez orbește pe Xin Ran, așa că am spus: „Fiind vorba de un aspect atât de important, trebuie să căutăm cum să practicăm corespunzător. Nu putem pur și simplu să demitem arbitrar oamenii.” După aceea, am mers să cercetez situația celor doi supraveghetori. Am fost surprinsă să aflu că deja fuseseră demiși. Investigând mai în profunzime chestiunea, am descoperit că nu trebuiau demiși deloc. Am fost șocată și furioasă și m-am gândit: „Xin Ran a luat o decizie atât de importantă fără să discute cu nimeni. E absolut revoltător!” Prin urmare, i-am scris o scrisoare lui Xin Ran, semnalându-i problemele, dar ea nu se cunoștea absolut deloc. Mai târziu, am aflat că un diacon, sora Liang Xinjing, care inițial lua inițiativa și era responsabilă în datoria ei, fusese recent într-o stare foarte negativă și se simțea nepotrivită să fie diacon, fiindcă Xin Ran o ataca și o discredita adesea. M-a mâhnit foarte tare să aud asta. Am văzut că aroganța, comportamentul tiranic al lui Xin Ran și felul în care îi ataca și îi constrângea constant pe alții doar îi făceau pe oameni să se simtă negativi și nefericiți. Nu era ea o persoană rea? Știam că trebuia s-o expun și s-o opresc – nu puteam s-o las să facă în continuare orice voia ea. Totuși, când a venit momentul să mă confrunt efectiv cu ea, încă mă simțeam un pic timidă.

Mai târziu, am citit un fragment din cuvintele lui Dumnezeu: „Dacă adevărul nu a devenit viața ta și încă trăiești în firile tale satanice, atunci când vei vedea oameni răi și diavoli provocând perturbări și tulburări în lucrarea bisericii, te vei face că nu vezi și că nu auzi și vei ignora acest lucru, fără să simți vreun reproș din partea conștiinței tale. Vei crede chiar că, indiferent cine provoacă tulburări în lucrarea bisericii, nu are nicio legătură cu tine. Indiferent cât de mult sunt vătămate lucrarea bisericii și interesele casei lui Dumnezeu, nu-ți va păsa, nu te vei interesa de asta și nu vei simți niciun reproș din partea conștiinței tale. În acest caz, ești o persoană care nu are conștiință sau rațiune, un neîncrezător, un muncitor. Mănânci ce este al lui Dumnezeu, bei ce este al lui Dumnezeu și te bucuri de tot ce vine de la Dumnezeu, dar simți că orice vătămare adusă intereselor casei lui Dumnezeu nu are nicio legătură cu tine – asta te face un trădător care se aliază cu cei din afară în detrimentul alor săi, genul de om care mușcă mâna care îl hrănește. Dacă nu aperi interesele casei lui Dumnezeu, mai ești om? Ești un demon care s-a infiltrat în biserică. Mimezi credința în Dumnezeu, te prefaci că ești unul dintre aleșii lui Dumnezeu și vrei să mănânci gratis în casa lui Dumnezeu – nu semeni cu o ființă umană și ești în mod clar un neîncrezător. Cei care cred cu adevărat în Dumnezeu, chiar dacă nu au dobândit încă adevărul și viața, cel puțin vor fi de partea lui Dumnezeu în vorbirea și acțiunile lor; cel puțin, nu vor sta deoparte când vor vedea că interesele casei lui Dumnezeu sunt vătămate. Dacă încearcă să ignore, vor avea mustrări de conștiință și aceasta va fi neîmpăcată, iar ei își vor spune: «Nu pot să stau și să nu fac nimic. Trebuie să mă ridic și să spun ceva, trebuie să-mi îndeplinesc responsabilitatea. Trebuie să ies în față pentru a expune și a opri această faptă rea, pentru a apăra interesele casei lui Dumnezeu de rău și pentru a mă asigura că viața bisericii nu este tulburată.» Dacă adevărul a devenit viața ta în inima ta, atunci nu numai că vei avea acest curaj și această hotărâre, dar vei fi și capabil să deslușești această problemă. Mai mult, vei fi capabil să-ți îndeplinești partea ta de responsabilitate pentru lucrarea lui Dumnezeu și pentru interesele casei Sale și, în acest fel, datoria ta va fi îndeplinită” (Cuvântul, Vol. 3: Discursurile lui Hristos al zilelor de pe urmă, Partea a III-a). Cuvintele lui Dumnezeu spun că dacă oamenii sunt indiferenți și nu au mustrări de conștiință când văd că lucrarea bisericii suferă pierderi, atunci ei nu trăiesc viața unei ființe umane. M-a rănit profund să citesc asta, fiindcă exact așa mă comportam eu. Am putut vedea clar că Xin Ran avea probleme, dar niciodată nu am fost suficient de curajoasă încât să iau poziție s-o expun și s-o opresc. Fiindcă mereu îmi găsea nod în papură, îmi respingea ideile, îmi ținea prelegeri și mă ataca de pe o poziție de superioritate, mă temeam de ea și nu îndrăzneam s-o ofensez. Ca să mă protejez, m-am resemnat în fața ei și am trăit o existență dezonorabilă. Ba chiar m-am gândit că, atât timp cât rămâneam supusa ei devotată, nu mă va oprima sau chinui. Câtă vreme mă puteam proteja, eram dispusă să o las să fie la conducere, să mă comande și să mă manipuleze. Trăiam în această stare, fără să țin cont deloc de lucrarea bisericii. Știam că Xin Ran deja afectase lucrarea bisericii opunându-se principiilor și acționând ca un tiran, dar tot nu eram suficient de curajoasă să iau poziție și s-o expun. Nici măcar când i-a atacat și i-a constrâns pe oameni, a deținut toată puterea și a luat toate deciziile, nu am îndrăznit să ies în față ca să mă împotrivesc ei și s-o împiedic să mai facă rău. Chiar eram atât de servilă! Nu eram decât o lașă bună de nimic, care ducea o existență dezonorabilă! Unde erau integritatea și demnitatea într-un astfel de trai? M-am bucurat de udarea și de aprovizionarea cuvintelor lui Dumnezeu și de tot ce venea de la El, dar am încercat mereu să mă protejez și nu am practicat adevărul, pentru a proteja lucrarea bisericii. Când m-am gândit la asta, m-am simțit foarte mâhnită și vinovată. M-am urât fiindcă eram atât de egoistă și înșelătoare. M-am gândit: „Nu mai pot continua așa. De data asta, chiar dacă mă chinuiește și se răzbună pe mine, trebuie să iau poziție, să-i expun faptele rele și să protejez lucrarea bisericii. Asta este responsabilitatea mea.”

După aceea, am mers la Xin Ran, ca să expun cum încălcase principiile și se purtase ca un tiran, demițându-i arbitrar pe cei doi supraveghetori. Dar abia începusem să vorbesc, când m-a întrerupt și a întors discuția împotriva mea, spunând că nu cooperasem armonios cu ea. La momentul respectiv, și diaconii au expus-o, fiindcă îi oprima și îi constrângea pe oameni. Confruntată cu faptele, Xin Ran a fost incapabilă să ne contrazică și pur și simplu a spus că nu era conștientă de aceste probleme și că se va gândi puțin. Într-un final, chiar cu un zâmbet pe față, a spus: „Cu calibrul meu înalt, am tendința să fiu arogantă. Nu am ce să fac.” Am amuțit când am auzit asta. Chiar era lipsită de rațiune! După aceea, doi dintre diaconi au avut de încă două ori părtășie cu Xin Ran și au ajutat-o, în speranța că aceasta se putea căi, dar ea nu a acceptat deloc, ba chiar i-a atacat, spunând că aveau ceva cu ea. Când am văzut că Xin Ran nu accepta deloc adevărul și că nu avea nicio înțelegere a propriilor fapte rele, am realizat că problemele ei erau foarte grave.

Ulterior, m-am gândit cum Xin Ran ne oprimase pe mine și pe diaconi până în punctul în care deveniserăm slabi și negativi. Câțiva dintre noi chiar nu mai voiau să-și facă îndatoririle. Cum s-a întâmplat asta? Mai târziu, am dobândit un oarecare discernământ privind metodele și natura din spatele acțiunilor lui Xin Ran, citind cuvintele lui Dumnezeu. Cuvintele lui Dumnezeu spun: „În spatele tuturor mijloacelor pe care le folosesc împotriva celor care urmăresc adevărul, antihriștii au motive și scopuri. Mai degrabă decât să caute să protejeze lucrarea casei lui Dumnezeu, țelul lor este de a-și proteja puterea și statutul, precum și poziția și imaginea lor în inimile aleșilor lui Dumnezeu. Metodele și comportamentele lor sunt perturbări și tulburări ale lucrării casei lui Dumnezeu, iar acestea au totodată efect distructiv asupra vieții bisericești. Nu este aceasta cea mai comună manifestare a faptelor rele ale unui antihrist? Pe lângă aceste fapte rele, antihriștii fac ceva și mai josnic, și anume încearcă mereu să găsească o modalitate prin care să-i aibă la mână pe cei care urmăresc adevărul. De exemplu, dacă unii oameni au fost desfrânați sau au comis o altă fărădelege, antihriștii se folosesc de acest lucru ca pârghie pentru a-i ataca, caută oportunități pentru a-i insulta, a-i da în vileag și a-i defăima, îi etichetează pentru a le descuraja entuziasmul în privința îndeplinirii îndatoririlor, astfel încât să se simtă negativi. De asemenea, antihriștii îi fac pe aleșii lui Dumnezeu să-i discrimineze pe aceștia, să-i evite și să-i respingă, astfel încât cei care urmăresc adevărul să fie izolați. În cele din urmă, când toți cei care urmăresc adevărul se simt negativi și slabi, nu își mai îndeplinesc în mod activ îndatoririle și nu sunt dispuși să participe la adunări, scopul antihriștilor este atins. Întrucât aceia care urmăresc adevărul nu mai reprezintă o amenințare pentru statutul și puterea lor și nimeni nu mai îndrăznește să-i raporteze sau să-i dea în vileag, antihriștii se pot simți în largul lor. […] Ce gândesc antihriștii de îi face capabili de un asemenea rău? «Dacă aceia care urmăresc adevărul ascultă deseori predici, s-ar putea ca, într-o zi, să vadă acțiunile mele așa cum sunt de fapt, iar atunci cu siguranță mă vor da în vileag și mă vor înlocui. În timp ce își îndeplinesc îndatoririle, statutul, prestigiul și reputația mea sunt sub amenințare. E mai bine să atac primul, să găsesc oportunități ca să obțin lucruri cu care să-i am la mână pentru a-i tulbura și condamna și a-i face negativi, astfel încât să-și piardă orice dorință de a-și îndeplini îndatoririle. Voi provoca, totodată, conflicte între conducători și lucrători și cei care urmăresc adevărul, astfel încât conducătorii și lucrătorii să-i deteste, să se distanțeze de ei și să nu-i mai aprecieze sau să-i promoveze. În acest fel, nu vor mai avea nicio dorință de a urmări adevărul sau de a-și îndeplini îndatoririle. Cel mai bine este dacă aceia care urmăresc adevărul rămân negativi.» Acesta este scopul pe care doresc să-l atingă antihriștii” (Cuvântul, Vol. 4: Expunerea antihriștilor, „Punctul trei: Ei îi exclud și îi atacă pe cei care urmăresc adevărul”). Citind cuvintele lui Dumnezeu, am aflat că antihriștii au o dorință puternică de statut și că, pentru ei, puterea este însăși viața. Ei se tem că aceia care urmăresc adevărul îi vor discerne după ce vor înțelege adevărul, iar apoi vor câștiga sprijinul și aprobarea fraților și surorilor. Astfel, pentru a-și consolida poziția și puterea, antihriștii caută intenționat slăbiciuni pe care să le exploateze pentru a-i ataca și a-i discredita pe cei care caută adevărul. Încearcă să-i facă să devină negativi și să-și piardă credința și-i împiedică să-și facă îndatoririle în mod normal. Astfel, antihriștii pot rămâne la putere și au mereu ultimul cuvânt. Mi-am dat seama că exact asta făcuse Xin Ran. Mereu ne găsea nod în papură, ne exploata problemele și ne ataca prin batjocura și sarcasmul ei. De asemenea, ne făcea de râs și ne înjosea în mod intenționat în fața fraților și surorilor noastre, lucru care ne făcea să simțim că nu puteam face lucrare reală și în urma căruia rămâneam atât de slabi și de negativi încât nu mai aveam nicio dorință de a ne face îndatoririle. Scrisoarea publică pe care a scris-o, în care mă discredita și mă condamna pentru înțelegerea mea denaturată și acțiunile mele din încăpățânare – care erau foarte grave prin natura lor – m-a afectat extrem de mult. De atunci mă temusem de ea. Eram îngrozită că mă va discredita și mă va dojeni din nou în mod public dacă nu eram de acord cu ea, așa că mi-am dat toată silința să fiu de acord cu ea. Nu am îndrăznit s-o mai ofensez sau să-i mai sfidez voia și categoric nu am fost suficient de curajoasă s-o discern și s-o expun. Ea a folosit aceleași metode cu diaconii, atacându-i pe toți, până când aceștia au simțit că nu se pricepeau deloc la îndatoririle lor. Făcând asta, Xin Ran s-a asigurat că nu va fi nimeni capabil s-o discearnă. Asta însemna, de asemenea, că toți se simțeau constrânși și o ascultau pe ea și că nimeni nu îndrăznea să ridice obiecții la deciziile ei. Astfel și-a atins ea obiectivul de a deține întreaga putere în biserica noastră. Cuvintele și acțiunile lui Xin Ran erau foarte sinistre, viclene și răuvoitoare. Vorbea și se comporta exact ca un antihrist.

Am meditat, de asemenea, la motivul pentru care o admiraserăm și o ascultaserăm cu toții pe Xin Ran, când era clar că ea ne oprima. Nici măcar nu îndrăzneam să luăm decizii, dacă ea nu era acolo. Cum ne-a indus în eroare și ne-a controlat ea într-o asemenea măsură? Mai târziu, am mai citit un fragment din cuvintele lui Dumnezeu: „Cel mai comun fenomen al controlului antihristului este acela că, în sfera lui de autoritate, doar el are ultimul cuvânt. Dacă el nu este prezent, nimeni nu îndrăznește să ia decizii sau să rezolve o problemă. Fără el, ceilalți devin ca niște copii rătăciți, care nu știu cum să se roage, să caute sau să discute între ei, comportându-se ca niște marionete sau oameni morți. Cât despre ceea ce antihriștii spun adesea pentru a-i induce în eroare și a-i controla pe oameni, nu vom intra în detalii aici. Cu siguranță, există multe declarații și tactici pe care le folosesc, iar consecințele pot fi văzute manifestându-se asupra celor care sunt induși în eroare. […] De exemplu, dacă oferi o sugestie rezonabilă, toată lumea ar trebui să se ralieze la această propunere corectă și să continue să aibă părtășie despre ea, iar aceasta este calea corectă și demonstrează loialitate și responsabilitate față de datoria lor, însă, în inima sa, un antihrist își spune: «Cum de nu m-am gândit eu primul la această propunere?» El recunoaște în sinea sa că propunerea este corectă, dar o poate accepta? Din cauza naturii sale, cu siguranță că nu va accepta sugestia ta corectă. Va face tot posibilul pentru a-ți respinge propunerea, iar apoi va veni cu un plan alternativ pentru a te face să simți că propunerea ta nu poate fi aplicată deloc și că planul său este mai bun. Vrea să te facă să simți că nu te poți descurca fără el și că, numai dacă el lucrează, toată lumea poate fi eficientă. Fără el, nicio lucrare nu poate fi făcută bine, toată lumea devine inutilă și nu poate face nimic. Strategia antihristului este să pară mereu nou și unic și să facă afirmații grandioase. Nu contează cât de corecte sunt afirmațiile altcuiva, le va respinge. Chiar dacă sugestiile altor persoane sunt în concordanță cu propriile sale idei, dacă nu au fost propuse de el mai întâi, nu le va recunoaște sau adopta niciodată. În schimb, va face tot posibilul să le desconsidere, apoi să le nege și să le condamne, criticându-le insistent până când persoana care oferă sugestiile va crede că ideile sale au fost greșite și își va recunoaște propria greșeală. Abia atunci antihristul va renunța în cele din urmă. Antihriștilor le place să se afirme în timp ce îi desconsideră pe ceilalți, urmărind să îi facă pe ceilalți să îi venereze și să îi pună în centrul atenției. Își permit doar lor înșiși să strălucească, în timp ce alții pot sta doar în fundal. Orice spun sau fac ei este corect, iar orice spun sau fac alții este greșit. Adesea, prezintă puncte de vedere noi pentru a nega punctele de vedere și acțiunile altora, găsind nod în papură sugestiilor altora, perturbându-le și respingându-le propunerile. În acest fel, ceilalți trebuie să îi asculte și să acționeze conform planurilor lor. Ei folosesc aceste metode și strategii pentru a te nega insistent, pentru a te ataca și a te face să te simți incompetent, făcându-te, astfel, din ce în ce mai supus față de ei, admirându-i mai mult și având o stimă mai mare pentru ei. În acest fel, devii complet controlat de ei. Acesta este procesul prin care antihriștii îi subjugă și-i controlează pe oameni” (Cuvântul, Vol. 4: Expunerea antihriștilor, „Punctul cinci: Ei îi induc în eroare, îi atrag de partea lor, îi amenință și îi controlează pe oameni”). După ce am citit cuvintele lui Dumnezeu, mi s-a înseninat inima. În trecut, când Xin Ran ne respingea constant ideile, doar am considerat-o arogantă, dar nu i-am discernut intențiile și scopurile și nici natura acțiunilor ei. Abia după ce am citit cuvintele lui Dumnezeu, am înțeles că oricând ne respingea punctele de vedere, ea nu făcea decât să le găsească defecte ca să le poată contrazice și să ne facă pe noi să simțim că sugestiile noastre ar putea fi nepotrivite. Apoi, rezuma o idee sau vreun discurs pompos pe această bază. După o vreme, am început să simțim că-i eram inferiori și că ea vedea lucrurile mai profund și mai pătrunzător. Nu numai că nu am reușit s-o discernem, dar am apreciat-o și am admirat-o tot mai mult și, în final, n-am putut decât să ne renegăm pe noi înșine. Simțeam că ideile și sugestiile noastre erau în esență inutile, că nu avea sens să le menționăm și că ar trebui pur și simplu să o ascultăm pe ea. Făcând asta, ea își atinsese scopul de a controla gândurile altor oameni. După ce am fost manipulați de către ea mult timp în acest fel, am încetat să căutăm și să chibzuim atunci când ni se întâmplau lucruri și, în cele din urmă, nu am mai avut gânduri proprii. Eram ca niște marionete și eram complet inutili în îndatoririle noastre. Am înțeles, în sfârșit, că aceasta era o metodă pe care antihriștii o folosesc pentru a domina și a controla oamenii. Xin Ran o folosise ca mijloc de a ne controla, de a ne face să o ascultăm și să ne supunem ei. Era atât de perfidă, de vicleană și de rea!

Mai târziu, am mai citit un fragment din cuvintele lui Dumnezeu: „Dacă cineva uneltește, dacă vorbele și acțiunile sale sunt întotdeauna pline de șiretlicuri, dacă are un caracter redutabil și, atunci când sunteți împreună, vrea întotdeauna să te controleze și să pună stăpânire pe tine, simți că acea persoană e bună la suflet sau feroce? (Feroce.) Te temi de ea și te gândești: «Această persoană vrea întotdeauna să mă controleze. Trebuie să scap de ea cât pot de repede. Dacă nu voi face ceea ce spune, va găsi o cale să se răzbune pe mine și cine știe ce metode va folosi ca să mă chinuiască.» Poți simți că firea ei e feroce, nu-i așa? (Ba da.) Cum simți asta? (Îi determină întotdeauna pe oameni să facă lucrurile conform cerințelor și ideilor sale.) E greșit din partea ei să ceară ca tu să faci lucrurile într-un anume fel? E neapărat greșit dacă alți oameni îți cer lucruri? E corectă această logică? E în acord cu adevărul? (Nu este.) Acțiunile ei sau firea ei te fac să te simți inconfortabil? (Firea ei.) Așa este, firea ei te face să te simți inconfortabil. Te face să simți că această fire vine de la Satana, că nu este în acord cu adevărul și că te tulbură, te controlează și te înrobește. Nu numai că te face să te simți inconfortabil, dar te și sperie și te face să te gândești că, dacă nu faci ce îți spune, există o posibilitate să te chinuiască. Firea acestui tip de persoană e atât de feroce. Ea nu doar că spune ceva pur și simplu – ea vrea să te controleze. Îți cere foarte ferm să faci lucruri, cerând să le faci într-un anume fel, iar acest lucru este plin de un anumit tip de fire. Nu-ți cere doar să faci ceva, ci vrea să te controleze. Dacă te controlează, vei deveni marioneta ei, o păpușă în mâinile sale. Dacă o asculți pe deplin în orice spui, în orice faci și în felul în care o faci, atunci va fi mulțumită. Când sesizezi această fire, ce simți în inima ta? (Mă simt speriat.) Și când te simți speriat, cum definești această fire pe care o are? E responsabilă și bună la suflet sau este feroce? Simți că este feroce. Când percepi că firea cuiva este feroce, simți plăcere sau simți detestare, aversiune și frică? (Detestare, aversiune și frică.) În tine, se trezesc aceste sentimente neplăcute. Când simți detestare, aversiune și frică, te simți eliberat și liber sau te simți constrâns? (Înrobit.) De unde vin aceste tipuri de sentimente și emoții? Vin de la Satana” (Cuvântul, Vol. 3: Discursurile lui Hristos al zilelor de pe urmă, „Cunoașterea firii este temelia schimbării acesteia”). După ce am citit cuvintele lui Dumnezeu, am înțeles de ce îmi era atât de teamă de Xin Ran și nu îndrăzneam să o sfidez. Era în special fiindcă mă mustra și-mi respingea ideile cu atâta ferocitate, ceea ce mă făcea să mă simt constrânsă și reprimată. Credeam că, dacă nu o ascultam, mă va oprima și mă va chinui. Xin Ran ne ataca și minimaliza plină de ferocitate și găsea hibe în ideile noastre ca să le poată respinge – scopul ei, când făcea asta, era să ne forțeze să facem compromisuri și, în cele din urmă, să ne transforme în marionetele ei. Voia să facă pe toată lumea s-o asculte, să elimine orice urmă de nesupunere și astfel să-și atingă obiectivul de a deține puterea absolută. Dorința ei de control era atât de puternică!

Mai târziu, eu și diaconii am avut împreună părtășie despre aceste cuvinte ale lui Dumnezeu. Cu cât am discutat mai mult despre ele, cu atât ne-am simțit mai lămuriți. Am dobândit un oarecare discernământ asupra metodelor de a ne induce în eroare, controla și oprima ale lui Xin Ran și am văzut că avea o natură arogantă și feroce. Ca să-și consolideze statutul și puterea, folosea aceste metode pentru a-i oprima și controla pe alții. Ea deținea toată puterea și avea ultimul cuvânt în rândul fraților și surorilor. Deja tulburase lucrarea bisericii și îi provocase pierderi, încălcând frecvent principiile și acționând arbitrar. Și deși ceilalți o expuseseră și avuseseră în repetate rânduri părtășie cu ea, nu voia să accepte deloc acest lucru și îi lipseau autocunoașterea și o atitudine de căință. Pe baza cuvintelor lui Dumnezeu, am fost capabili să discernem cu certitudine că Xin Ran era același tip de persoană ca un antihrist, ceea ce însemna că trebuia să fie demisă și izolată pentru monitorizare. Prin urmare, în aceeași zi, i-am prezentat superioarei noastre comportamentul lui Xin Ran și concluziile noastre. După ce a investigat și cercetat situația, superioara noastră a descoperit că Xin Ran comisese prea multe fapte rele și a confirmat faptul că aceasta era un antihrist. S-a consultat cu frații și surorile și, după ce mai mult de 80% dintre ei și-au dat aprobarea, Xin Ran a fost exclusă din biserică. După ce a fost exclusă, frații și surorile au fost foarte bucuroși și am văzut cu toții că Dumnezeu este foarte drept și că în casa lui Dumnezeu domnește adevărul. Am aflat că, deși și-ar putea face de cap temporar în biserică, în cele din urmă, antihriștii și oamenii răi vor fi mereu dezvăluiți și înlăturați. După toate acestea, am simțit și regrete și remușcări profunde. Mi-am dat seama că fusesem prea preocupată să mă protejez pe mine, în timp ce un antihrist făcea rău. Preferam să mă oprime decât să caut adevărul, să o discern și să o expun. Îi tolerasem tacit relele și perturbările pe care le provocase în lucrarea bisericii, ceea ce însemna că aveam și eu partea mea de vină în faptele ei rele. Acum, înțeleg că, în calitate de conducători și lucrători, trebuie să susținem adevărurile-principii și să îndrăznim să expunem antihriștii și oamenii răi. Acesta este singurul mod în care putem să protejăm lucrarea bisericii și să ne facem bine datoria.


46. Cum L-au întâmpinat fecioarele înțelepte pe Domnul

de Anick, Franța

Dumnezeu Atotputernic spune: „Oriunde Se arată Dumnezeu, acolo va fi exprimat adevărul și acolo va fi glasul Lui. Doar cei care pot accepta adevărul sunt capabili să audă glasul lui Dumnezeu și doar astfel de oameni sunt vrednici să contemple arătarea Lui. Renunță la noțiunile tale! Liniștește-te și citește cu atenție aceste cuvinte. Atât timp cât ai o inimă care tânjește după adevăr, Dumnezeu te va lumina astfel încât să Îi înțelegi intențiile și cuvintele. Renunțați la argumentele voastre despre «imposibilitate»! Cu cât oamenii cred mai mult că un lucru este imposibil, cu atât este mai probabil să se întâmple, deoarece înțelepciunea lui Dumnezeu este mai sus de ceruri, gândurile Lui sunt mai înalte decât gândurile omului și El Își săvârșește lucrarea dincolo de limitele gândirii și noțiunilor omului. Cu cât acel ceva pare imposibil, cu atât există în el mai mult adevăr ce poate fi căutat; cu cât ceva nu poate fi imaginat de noțiunile omului, cu atât mai mult conține intențiile lui Dumnezeu” (Cuvântul, Vol. 1: Arătarea și lucrarea lui Dumnezeu, „Anexă 1: Arătarea lui Dumnezeu a adus o nouă epocă”). De fiecare dată când Se arată ca să lucreze în mijlocul oamenilor, Dumnezeu Își exprimă cuvintele și doar cei care renunță la noțiunile lor și sunt în stare să accepte adevărul vor fi capabili să vadă arătarea lui Dumnezeu. Prin urmare, cheia întâmpinării Domnului este să avem grijă să ascultăm glasul lui Dumnezeu și apoi să-L recunoaștem și să-L întâmpinăm pe Domnul pe baza acestui lucru. Cei ce au recunoscut glasul lui Dumnezeu în cuvintele lui Dumnezeu Atotputernic sunt răpiți înaintea tronului lui Dumnezeu și participă la ospățul Domnului împreună cu El. Ei sunt fecioarele înțelepte, cei mai binecuvântați dintre oameni. Înainte, în credința mea în Domnul, pur și simplu mă agățam de cuvintele Bibliei și, pe baza noțiunilor și a închipuirilor mele, tânjeam după venirea Domnului pe un nor, ca să mă ia în Împărăția Cerurilor. Când am auzit că Domnul Se întorsese, nu am căutat, nu am cercetat acest lucru și nici nu am ascultat glasul lui Dumnezeu. Aproape că am devenit o fecioară nesăbuită, ratându-mi șansa de a întâmpina întoarcerea Domnului. Mulțumită îndrumării lui Dumnezeu, I-am auzit glasul și am luat parte la ospățul nunții Mielului.

Într-o zi, în aprilie 2018, o soră întru Domnul i-a trimis bunei mele prietene Mireille un film numit „Unde e casa mea”, spunând că este minunat și realist. Mireille a venit să îl vedem împreună. Am văzut că, atunci când protagonista suferea și era disperată, deschidea o carte groasă și regăsea speranța de a trăi în paginile ei. Dar ceea ce citea ea nu era Biblia, iar conținutul cărții era cu totul nou pentru noi. Surprinse, am continuat să ne uităm. Ulterior, când protagonista a avut necazuri, frații și surorile din biserică i-au sărit în ajutor. Citeau cartea împreună, se încurajau și se ajutau. Urmărind cum se desfășoară intriga, am fost emoționată până la lacrimi. Oamenii din film erau diferiți de toți oamenii egoiști din societatea noastră întunecată, iar eu am simțit că lucrurile pe care le citeau păreau speciale. Chiar voiam să știm ce era în acea carte, așa că am citit informațiile de sub videoclip. Însă, când am văzut că spuneau că Domnul Isus Se arătase deja, pur și simplu nu mi-a venit să cred și m-am gândit: „Imposibil! Scrie în Faptele Apostolilor 1:11: «Bărbați galileeni, de ce stați și vă uitați spre cer?! Acest Isus, Care a fost luat în cer de la voi, va veni în același fel în care L-ați văzut mergând spre cer.» Domnul Isus a plecat pe un nor și, când Se va întoarce în zilele de pe urmă, ar trebui să vină din nou pe un nor, cu mare slavă. Ei bine, asta nu s-a întâmplat, dar aici spune că Domnul Isus S-a arătat. Acest lucru contrazice Biblia.” I-am zis lui Mireille ce gândeam, iar ea a fost de acord cu mine. Nu am mai cercetat apoi Biserica lui Dumnezeu Atotputernic, ci doar am mai văzut filmul de câteva ori.

O vreme, vestea întoarcerii Domnului mi-a stăruit în minte, iar apoi, două luni mai târziu, subiectul a reapărut într-o discuție cu Mireille. Am vorbit despre felul în care aceste cuvinte pe care le citiseră în film le dădeau multă credință și speranță și cum nu sunau ca niște lucruri pe care le putea spune oricine. Din toată lumea religioasă, numai Biserica lui Dumnezeu Atotputernic mărturisea întoarcerea Domnului, deci poate lucrurile nu erau chiar așa simple. Însă apoi mi-am amintit că Biblia spune clar că Domnul Se va întoarce pe un nor, iar pastorii și prezbiterii spuneau și ei asta. Așadar, de ce această biserică spunea că Domnul Se întorsese deja? Despre ce era vorba? Oare ar trebui să căutăm și să cercetăm asta sau nu? Eram într-o dilemă, așa că m-am rugat împreună cu Mireille, cerându-I Domnului să ne îndrume să alegem corect. Apoi, m-am gândit: „Dumnezeu este Suveranul tuturor lucrurilor și are puterea de a face ce dorește. Cum I-am putea limita lucrarea la gândurile și noțiunile noastre? Dacă Dumnezeu Atotputernic este cu adevărat Domnul Isus întors, iar eu nu caut și nu cercetez, ratându-mi șansa de a-L întâmpina pe Domnul, oare nu aș regreta asta tot restul vieții?” Așadar, am decis să cercetăm lucrarea din zilele de pe urmă a lui Dumnezeu Atotputernic. Prin intermediul site-ului Bisericii lui Dumnezeu Atotputernic, am contactat-o pe sora Anna. Ea ne-a făcut cunoștință cu fratele Pierre și, împreună, am organizat o adunare ca să discutăm despre subiectul întoarcerii Domnului.

În acea adunare, le-am zis despre confuzia mea: „Faptele Apostolilor 1:11 spun că Domnul va veni așa cum a plecat. De vreme ce a plecat pe un nor alb, cu siguranță va veni pe un nor alb când Se întoarce în zilele de pe urmă. Așa spun mereu pastorul și prezbiterii din biserică și asta credem și noi. Nu L-am văzut încă pe Domnul venind pe un nor alb, deci cum puteți spune că S-a întors deja?” Fratele Pierre a zis: „Profeția venirii Domnului pe un nor se va împlini cu siguranță, dar noi nu putem delimita modul în care Se va întoarce Domnul doar pe baza unei singure profeții. În Biblie nu sunt numai profeții despre întoarcerea Domnului pe un nor, ci și câteva despre faptul că El vine în secret. De exemplu, Apocalipsa 3:3: «Dacă, prin urmare, nu vei veghea, voi veni ca un hoț peste tine și nu vei ști la ce oră voi veni peste tine.» Apocalipsa 16:15: «Iată, Eu vin ca un hoț.» Matei 25:6: «La miezul nopții a răsunat un strigăt: „Iată mirele! Ieșiți-i în întâmpinare!”» Apoi, Marcu 13:32 spune: «Dar despre ziua sau ora aceea nu știe nimeni, nici îngerii din ceruri, nici Fiul, ci numai Tatăl.» Aceste profeții menționează că Domnul Se va întoarce «ca un hoț» și «despre ziua sau ora aceea nu știe nimeni», ceea ce înseamnă că Domnul Se va întoarce, în tăcere, în taină, fără să știe nimeni și că nimeni nu-L va recunoaște când Îl va vedea. Aceste profeții înseamnă că Domnul va veni în secret. Sunt multe profeții în Biblie care menționează venirea Domnului ca Fiul Omului, precum Luca 12:40: «Deci, fiți pregătiți și voi, pentru că Fiul Omului va veni în ceasul în care nu vă așteptați!» și 17:24-25: «Căci așa cum iese fulgerul și luminează de la o margine a cerului la cealaltă, tot așa va fi și cu Fiul Omului (în ziua Sa)! Dar mai întâi trebuie să sufere multe și să fie respins de această generație.» Aici, «Fiul Omului» înseamnă născut din om, cu umanitate normală. Duhul sau trupul spiritual al lui Dumnezeu nu ar putea fi numit «Fiul Omului». Iahve Dumnezeu este Duh, așa că nu poate fi numit «Fiul Omului». Domnul Isus e numit «Fiul Omului» și «Hristos» pentru că era Duhul lui Dumnezeu întrupat. Așadar, venirea Fiului Omului menționată de Domnul înseamnă că Dumnezeu Se va întrupa ca Fiul Omului când Se va întoarce în zilele de pe urmă. În special, un verset spune: «Dar mai întâi trebuie să sufere multe și să fie respins de această generație.» Asta este altă dovadă că Domnul va veni în trup când Se va întoarce. Dacă Domnul nu S-ar întrupa, ci ar apărea în forma Lui spirituală, tuturor le-ar fi atât de teamă încât nimeni nu ar îndrăzni să I se împotrivească sau să-L condamne. Nu ar fi nevoie să mai sufere sau să fie respins de această generație. Așadar, Dumnezeu întrupându-Se drept Fiul Omului și venind în taină este un alt fel în care Domnul vine în zilele de pe urmă.” Atunci, m-am gândit: „E incredibil! Cu adevărat dincolo de ce îmi închipuisem! Însă fratele Pierre își susținuse părtășia cu dovezi și tot ce a zis se potrivea cu Biblia și cu profețiile Domnului Isus, lucru care a fost extrem de convingător.” Citisem aceste versete de atâtea ori, dar nu realizasem că erau despre întruparea Domnului în secret. Vechile idei mi-au fost complet combătute. Mireille a aprobat și ea din cap îngândurată și a zis: „Da, ce spui tu este conform cuvintelor Domnului.” Însă tot nu înțelegeam un lucru, așa că l-am întrebat: „Dacă Domnul Se întrupează ca Fiul Omului și vine în secret, cum se împlinește profeția despre venirea Lui pe un nor? Este o contradicție, nu?” Fratele Pierre a răspuns: „Nu este nicio contradicție între aceste două feluri de profeții, întrucât cuvintele Domnului nu dau greș niciodată. Profețiile Lui se vor împlini mereu. Doar că ele se împlinesc treptat, în conformitate cu etapele lucrării lui Dumnezeu. În ce privește arătarea și lucrarea Domnului întors, El mai întâi Se întrupează drept Fiul Omului, apărând ca să lucreze în taină printre oameni, iar apoi vine pe un nor, apărând public.” Confuză, am întrebat: „Întâi vine în secret și apoi apare public? Frate, poți să explici mai bine asta, te rog?”

Fratele Pierre a continuat: „Dumnezeu întâi Se întrupează și vine în secret în zilele de pe urmă să exprime adevărul și să facă lucrarea de judecată începând din casa lui Dumnezeu și să formeze un grup de biruitori înaintea catastrofelor. Apoi, Dumnezeu va dezlănțui marile catastrofe și îi va răsplăti pe cei buni și îi va pedepsi pe cei răi. După catastrofe, Dumnezeu va veni pe un nor și va apărea public tuturor națiunilor și popoarelor. În timp ce Dumnezeu lucrează în trup în secret, toți credincioșii adevărați care tânjesc după apariția Lui Îi aud glasul și se întorc spre Dumnezeu Atotputernic. Aceștia sunt toți fecioarele înțelepte; dacă sunt judecați și curățiți de cuvintele lui Dumnezeu și transformați în biruitori, vor supraviețui marilor catastrofe. Cât despre cei care nu acceptă lucrarea din zilele de pe urmă a lui Dumnezeu Atotputernic și chiar i se împotrivesc și o condamnă, atunci când Dumnezeu va veni pe un nor și va apărea public, ei vor vedea că Dumnezeu Atotputernic, căruia I s-au împotrivit și pe care L-au condamnat, este Domnul Isus reîntors, își vor lovi pieptul, vor plânge și vor scrâșni din dinți. Asta va împlini profețiile despre venirea Domnului pe un nor care spun: «Atunci se va arăta în cer semnul Fiului Omului și atunci toate semințiile pământului se vor jeli și-L vor vedea pe Fiul Omului venind pe norii cerului cu putere și mare slavă» (Matei 24:30). «Iată, El va veni pe nori și orice ochi Îl va vedea, chiar și cei care L-au străpuns. Toate neamurile pământului se vor jeli din pricina Lui» (Apocalipsa 1:7).” Fratele Pierre a citit apoi un pasaj din cuvintele lui Dumnezeu Atotputernic: „Multor oameni poate să nu le pese de ceea ce spun, dar Eu tot vreau să-i spun fiecărui așa-zis sfânt care Îl urmează pe Isus că, atunci când Îl veți vedea cu ochii voștri pe Isus coborând din cer pe un nor alb, acesta va fi momentul arătării publice a Soarelui dreptății. Poate că acela va fi un moment de mare entuziasm pentru tine. Totuși, ar trebui să știi că timpul când vei asista la coborârea lui Isus din cer va fi și timpul când tu vei coborî în iad pentru a fi pedepsit, momentul când sfârșitul planului de gestionare al lui Dumnezeu a fost proclamat și când Dumnezeu îi va răsplăti pe cei buni și îi va pedepsi pe cei răi. Căci judecata lui Dumnezeu va fi încheiată înainte ca omul să vadă semne, atunci când nu există decât exprimarea adevărului. Cei care acceptă adevărul și nu caută semne, și astfel au fost purificați, vor fi fost aduși înaintea tronului lui Dumnezeu și vor fi intrat în îmbrățișarea Creatorului. Numai cei care persistă în credința că «Isus care nu vine pe un nor alb este un hristos fals» vor fi supuși pedepsei eterne, pentru că ei cred doar în Isus care săvârșește semne, dar nu Îl recunosc pe Isus Cel care exprimă judecata aspră și care face cunoscută viața și adevărata cale. Și astfel, Isus va trebui să Se ocupe de ei atunci când Se reîntoarce, în mod deschis, pe un nor alb. […] Întoarcerea lui Isus este o mare mântuire pentru cei care sunt capabili să accepte adevărul, dar pentru cei care nu pot să accepte adevărul, este un semn al condamnării. Ar trebui să vă alegeți calea proprie și să nu blasfemiați împotriva Duhului Sfânt și să nu respingeți adevărul. Nu ar trebui să fiți persoane ignorante sau arogante, ci cineva care se supune călăuzirii Duhului Sfânt, care e însetat de adevăr și îl caută; numai în acest fel veți beneficia” (Cuvântul, Vol. 1: Arătarea și lucrarea lui Dumnezeu, „Când vei vedea trupul spiritual al lui Isus, Dumnezeu va fi înnoit cerul și pământul”). Atunci am înțeles. S-a dovedit că atunci când Domnul Se va întoarce, va veni mai întâi în secret și va forma un grup de biruitori, apoi va dezlănțui marile catastrofe, răsplătindu-i pe cei buni și pedepsindu-i pe cei răi. Apoi va veni pe un nor, cu mare slavă, și Se va arăta tuturor națiunilor și popoarelor. Nu este nicio contradicție între aceste două feluri de profeții. Am fost atât de oarbă! Venirea Domnului este extrem de importantă, iar eu m-am luat după noțiunile și închipuirile mele, agățându-mă de versetele despre venirea Lui pe un nor și neascultând glasul lui Dumnezeu. Era să devin o fecioară nesăbuită și să ratez șansa de a întâmpina întoarcerea Domnului. Era cât pe ce!

Așadar, l-am întrebat pe fratele Pierre: „Mărturisești că Domnul S-a întors în trup, dar ce este această «întrupare»?” El a citit atunci câteva pasaje din cuvintele lui Dumnezeu Atotputernic: „«Întruparea» este arătarea lui Dumnezeu în trup; Dumnezeu lucrează în rândul omenirii create în chipul trupului. Deci, fiindcă este Dumnezeu întrupat, trebuie să fie mai întâi trup, trup cu umanitate normală; aceasta este cea mai elementară condiție prealabilă. De fapt, implicația întrupării lui Dumnezeu este aceea că Dumnezeu trăiește și lucrează în trup, că Dumnezeu în esența Sa devine trup, devine o persoană” (Cuvântul, Vol. 1: Arătarea și lucrarea lui Dumnezeu, „Esența trupului locuit de Dumnezeu”). „Hristos cu umanitate normală este un trup în care Duhul este realizat și care are umanitate normală, rațiune normală și gândire umană. «A fi realizat» înseamnă că Dumnezeu devine om, că Duhul devine trup; în termeni mai simpli, este atunci când Dumnezeu Însuși locuiește într-un trup cu umanitate normală și prin acesta Își exprimă lucrarea divină – aceasta este ceea ce înseamnă a fi realizat sau întrupat” (Cuvântul, Vol. 1: Arătarea și lucrarea lui Dumnezeu, „Esența trupului locuit de Dumnezeu”). A continuat: „Dumnezeu întrupat e Duhul lui Dumnezeu învelit în trup, care e Dumnezeu din Ceruri devenind Fiul Omului, ca să lucreze și să vorbească printre oameni pentru a ne mântui. Dumnezeu întrupat pare cu totul obișnuit, nu măreț sau extraordinar. Are umanitate normală, chiar intră în contact cu oamenii și trăiește printre noi. Nimeni nu-și poate da seama că e Dumnezeu întrupat. Însă Hristos este întruchiparea Duhului lui Dumnezeu și posedă divinitate deplină. El poate să exprime adevărul, să facă lucrarea proprie lui Dumnezeu, să exprime firea lui Dumnezeu și ce are și este El. Îi dă omului adevărul, calea și viața și poate curăți și mântui omenirea coruptă o dată pentru totdeauna. Nicio ființă umană nu are aceste calități și nu poate realiza aceste lucruri. La fel cum Domnul Isus întrupat părea o persoană obișnuită, dar în esență, era Duhul lui Dumnezeu materializat în trup. Putea să exprime oricând adevărul, pentru a-i uda și hrăni pe oameni. Le-a oferit acestora calea pocăinței. Putea să facă lucrarea proprie lui Dumnezeu și să răscumpere umanitatea de păcat. Prin urmare, Dumnezeu întrupat este diferit de orice persoană creată și esența Lui este cea a lui Dumnezeu Însuși.” Atunci am înțeles, în sfârșit, că întruparea înseamnă că Dumnezeu devine Fiul Omului, care vine în lume pentru a vorbi și lucra. Acest trup are umanitate normală și divinitate deplină. Deși arată obișnuit, El poate exprima adevărul și face lucrarea lui Dumnezeu de mântuire a omenirii. Acesta este Hristos! Spusesem mereu numele „Isus Hristos”, dar nu înțelesesem niciodată cu adevărat ce înseamnă Hristos. Am fost atât de ignorantă!

Fratele Pierre ne-a citit apoi alt pasaj din cuvintele lui Dumnezeu Atotputernic: „Mântuirea omului de către Dumnezeu nu se face direct, prin intermediul Duhului și cu identitatea Duhului, deoarece Duhul Său nu poate fi nici atins, nici văzut de către om, și omul nici nu se poate apropia de El. Dacă El ar încerca să-l mântuiască pe om în mod direct ca Duh, omul ar fi incapabil să primească mântuirea Lui. Dacă Dumnezeu nu ar îmbrăca forma exterioară a unei ființe umane create, nu ar exista nicio cale ca omul să primească această mântuire. Căci omul nu are absolut nicio cale să se apropie de El, la fel cum nimeni nu a putut să se apropie de norul lui Iahve. Numai devenind o ființă umană creată, adică, doar prin punerea Cuvântului Său în trupul ce urmează El să devină, poate El să lucreze personal Cuvântul în toți cei care Îl urmează. Doar atunci poate omul, personal, să-I audă și să-I vadă Cuvântul și, de asemenea, să câștige Cuvântul Său și, astfel, să ajungă să fie pe deplin mântuit. Dacă Dumnezeu nu S-ar fi întrupat, niciun om din carne și oase nu ar fi fost capabil să primească o mântuire atât de mare și nici măcar o singură persoană nu ar fi fost mântuită. Dacă Duhul lui Dumnezeu ar lucra direct în mijlocul omenirii, întreaga umanitate ar fi lovită sau, fără nicio cale de a intra în contact cu Dumnezeu, ar fi complet înrobită de Satana. Prima întrupare a fost pentru a răscumpăra omul din păcat, de a-l răscumpăra prin trupul de carne al lui Isus, adică, El l-a mântuit pe om prin cruce, dar firile satanice corupte tot au rămas în om. A doua întrupare nu mai este pentru a sluji ca o jertfă pentru păcat, ci, mai degrabă, pentru a mântui pe deplin pe cei care au fost răscumpărați din păcat. Acest lucru este făcut astfel încât cei ale căror păcate au fost iertate să se poată elibera de păcat și să fie purificați pe deplin și să dobândească schimbarea firii și astfel, să se elibereze de influența întunecată a Satanei și să se întoarcă înaintea tronului lui Dumnezeu. Doar în acest fel omul poate fi pe deplin sfințit” [Cuvântul, Vol. 1: Arătarea și lucrarea lui Dumnezeu, „Taina întrupării (4)”]. Apoi a avut părtășia asta: „Chiar dacă lucrarea de răscumpărare a Domnului Isus a însemnat că păcatele ne-au fost iertate, natura noastră satanică a rămas intactă. Încă trăim după firile noastre satanice corupte, precum aroganța și viclenia. Mințim și înșelăm pentru interesele proprii, ne întrecem cu alții pentru reputație și profit și uneltim unul împotriva celuilalt. Nu ne putem abține să nu păcătuim și să nu ne împotrivim lui Dumnezeu. Deși poate părea că facem sacrificii, ne consumăm și suferim, de fapt, ne târguim cu Dumnezeu, sperând să primim în schimb binecuvântările Împărăției Cerurilor. Nu respectăm deloc voia lui Dumnezeu. Dumnezeu e sfânt, iar oamenii atât de murdari și de corupți ca noi pur și simplu nu sunt potriviți să intre în Împărăția lui Dumnezeu. Dumnezeu S-a întrupat din nou în zilele de pe urmă, pentru a mântui pe deplin omenirea, a ne elibera de păcat și a ne curăți. El exprimă adevărul pentru a ne hrăni și păstori și ne expune și judecă firile corupte și natura satanică. De asemenea, ne arată calea de a ne schimba firile și ne spune cum să trăim umanitatea normală și să fim oameni onești, care Îl încântă. Experimentând judecata și mustrarea cuvintelor lui Dumnezeu, ajungem să cunoaștem și să ne urâm cu adevărat corupția și natura satanică, vrem să ne căim, să acționăm și să ne purtăm conform cuvântului Său. Ne eliberăm treptat de câteva firi corupte și începem să trăim o oarecare asemănare umană. Numai Dumnezeu întrupat poate realiza asta în lucrarea Sa. Dacă, în zilele de pe urmă, Dumnezeu ar veni să vorbească și să lucreze sub formă de Duh, ca Iahve Dumnezeu, nu ar putea curăți și mântui omul, pentru că oamenii nu pot vedea sau atinge Duhul lui Dumnezeu și nu L-ar înțelege dacă El le-ar vorbi direct. Mai mult, omenirea coruptă nu se poate apropia de Duhul lui Dumnezeu, ci ar fi nimicită pentru murdăria și corupția ei. În Vechiul Testament se spune că Iahve Dumnezeu a apărut pe Muntele Sinai cu tunete puternice. Israeliții au văzut fumul și fulgerul deasupra muntelui și au auzit tunetul și sunetul de trâmbiță. Au stat departe și i-au zis lui Moise: «Vorbește-ne tu însuți și vom asculta; dar să nu ne mai vorbească Dumnezeu căci vom muri!» (Exodul 20:19). Omenirea din zilele de pe urmă a fost profund coruptă de Satana. Dacă Dumnezeu ar veni să lucreze în Duh, nimeni nu ar supraviețui. Am fi toți loviți de Dumnezeu pentru murdăria și corupția noastră. Așadar, Dumnezeu a ales calea cea mai benefică de a ne mântui: Se întrupează, exprimă adevărul și judecă și curăță omenirea coruptă. Aceasta este cea mai mare iubire și mântuire a lui Dumnezeu pentru om!” În acel moment, am fost foarte emoționată și am spus, încântată: „Chiar avem nevoie ca Dumnezeu să Se întrupeze drept Fiul Omului ca să lucreze în zilele de pe urmă. Este cea mai mare mântuire pentru umanitatea coruptă! Înainte, nu cunoșteam modurile în care lucra Dumnezeu. Nu I-am ascultat glasul și nu L-am putut recunoaște sau întâmpina conform glasului Său. Pur și simplu am așteptat prostește ca Domnul să vină pe un nor și să ne ia în Împărăția Cerurilor. Ce nesăbuită eram!”

Ulterior, am citit mult din cuvintele lui Dumnezeu Atotputernic și am descoperit ce sunt fecioarele înțelepte, ce sunt fecioarele nesăbuite, cum apare Dumnezeu și tainele numelor lui Dumnezeu, ale întrupărilor Sale și ale lucrării Lui de judecată din zilele de pe urmă. Am ajuns să înțelegem că Dumnezeu face trei etape ale lucrării de mântuire a omenirii, în Epoca Legii, Epoca Harului și Epoca Împărăției. Doar aceste trei etape ale lucrării îl pot mântui complet pe om de puterea Satanei. Iahve Dumnezeu, Domnul Isus și Dumnezeu Atotputernic sunt același Dumnezeu. L-am recunoscut pe Dumnezeu Atotputernic drept Domnul Isus reîntors și L-am acceptat. În sfârșit, L-am întâmpinat pe Domnul! Slavă lui Dumnezeu Atotputernic!


47. Reflecții asupra competiției pentru faimă

de Derek, Coreea de Sud

În 2019 am fost ales conducător de biserică. Pe atunci mai mult supravegheam lucrarea video. Învățând de la mai mulți lideri de echipă, am început treptat să stăpânesc unele principii ale producției și mi-am dezvoltat o perspectivă proprie. În timpul discuțiilor, ideile pe care le menționam câștigau aprobarea tuturor. Pe măsură ce videoclipurile pe care le produceam deveneau tot mai bune, frații și surorile din alte biserici veneau să învețe de la noi. Mă simțeam foarte împlinit, gândindu-mă: „Nu numai că mă pot ocupa de lucrarea bisericii, ci înțeleg și lucrarea profesională și pot identifica probleme în producția video. Dacă toți sunt în încurcătură, vin adesea să-mi ceară sfatul. Per total, cred că sunt un conducător calificat.” Ulterior, fratele care îmi era partener n-a putut face față lucrării și a fost demis, iar sora Lisa mi-a devenit noua parteneră pentru a face lucrarea bisericii. Am început să fac calcule: Lisa avea o părtășie despre adevăr mai pătrunzătoare decât a mea, dar eu supravegheam lucrarea video de mai multă vreme și aveam mai multă experiență. Aptitudinile ei erau inferioare alor mele, iar ea era cam relaxată în vorbe și acțiuni. Per total, tot eu eram în avantaj și cel care îndruma lucrarea noastră. Însă, treptat, Lisa s-a familiarizat mai mult cu lucrarea bisericii, a devenit mai eficientă în părtășia ei și în rezolvarea problemelor. Frații și surorile au început să meargă la ea cu toate întrebările lor. Când am văzut că Lisa era harnică și responsabilă în lucrarea ei și oferea părtășie mai concretă despre cuvintele lui Dumnezeu decât mine, în mod inconștient, am început să mă simt amenințat. Mai ales când am observat că ideile ei erau aprobate adesea de liderii de echipă, am devenit și mai invidios. Dacă lucrurile continuau așa, mai devreme sau mai târziu avea să-mi fure lumina reflectoarelor și aveam să devin tot mai nesemnificativ. Mi-am spus că nu merge așa. Trebuia să o întrec cumva. După aceea, când discutam lucrarea cu liderii de echipă, aveam grijă să-mi spun mereu primul ideile.

O dată, discutând despre problema unui videoclip, le-am oferit sfatul meu, dar ceilalți n-au considerat-o o chestiune de principiu, așa că mi-au respins ideea și au schimbat subiectul. M-am simțit puțin cam umilit. Inițial am vrut să arăt că am avut o idee bună și am fost pătrunzător, deci de ce nu m-am putut face înțeles? M-am blocat într-un moment crucial. Am arătat că nu eram la nivelul Lisei, tăindu-mi singur craca. Când Lisa a avut părtășie, m-am simțit complet umilit și am devenit și mai invidios. O dată, după o discuție, un lider de echipă a venit la mine și mi-a spus în particular: „În ultimul timp pari cam tulburat. Te grăbești să vorbești primul, înainte să înțelegi despre ce e vorba, iar asta ne perturbă procesul de gândire. Apoi trebuie să-ți explicăm totul din nou, iar asta întârzie progresul lucrării noastre. Trebuie să reflectezi asupra acestui lucru.” Am fost foarte descurajat auzind asta. În trecut, majoritatea ideilor mele erau acceptate în discuțiile cu liderii de echipă. Însă, de când a venit Lisa, statutul meu printre ceilalți se diminuase treptat, nimănui nu-i păsa de părerea mea și chiar perturbasem lucrarea bisericii. Dacă toate acestea continuau, cum mai puteam da ochii cu ei? Nu numai că n-am reflectat, ci am dat toată vina pe Lisa. Timp de mai multe zile, am stat îmbufnat, m-am simțit tot mai descurajat și am fost tot mai ineficient în lucrarea mea. O dată, un conducător superior m-a chemat să-mi spună că o parte din lucrarea pe care o supravegheam îi va fi reatribuită Lisei. N-am fost încântat, dar n-am spus nimic. M-am gândit: „După această repartizare, e clar că Lisa va supraveghea cea mai mare parte a lucrării bisericii, iar eu voi fi un asistent. Oare ceilalți vor crede că lucrarea a fost reatribuită fiindcă eu nu mă descurc? Înainte conduceam și făceam parte din toate lucrările bisericii, dar acum Lisa mi-a furat lumina reflectoarelor. Cât timp e aici, voi continua să fiu pus pe tușă.” Mă simțeam tot mai rău gândindu-mă la asta. M-am întors în camera mea cu inima grea și m-am întins pe pat, simțindu-mă slab, incapabil să accept această nouă realitate. Calibrul și capacitatea de lucru ale Lisei nu erau mai bune decât ale mele. În plus, supravegheasem de mult lucrarea video și aveam experiență, așadar, de ce mă întrecuse ea? Nu puteam să fiu reprimat așa. Trebuia să-mi recapăt cu orice preț reputația și statutul! De atunci am tot așteptat ca Lisa să comită abateri în lucrarea ei, pentru a-mi putea recupera poziția. O dată, Lisa nu m-a contactat când a mers să discute lucrarea cu liderii de echipă, iar lucrarea a fost începută fără știrea mea. Am profitat de ocazie ca să-i atac în mod pasiv-agresiv acțiunile despotice, revărsându-mi toată frustrarea reprimată. Am spus că eram conducător doar cu numele și că nu mai aveam niciun cuvânt de spus în lucrarea liderilor de echipă. În timp ce vorbeam, Lisa s-a înroșit vizibil. Deși m-am folosit de ocazie ca să-mi revărs frustrările, sufletul tot îmi era foarte întunecat. Cam pe atunci, conducătoarea noastră a rânduit un proiect, dar, din diverse motive, acesta n-a progresat mult. De fapt, aveam destul timp să ajut la acel proiect, dar m-am gândit: „Lisa este supraveghetoarea principală a proiectului, deci, chiar dacă totul e făcut bine, meritele mele nu vor fi recunoscute. Mai bine o las pe Lisa să-l facă. Va fi cu atât mai bine dacă eșuează. Astfel, oamenii n-o vor mai respecta.” În perioada aceea, concuram mereu pentru faimă. Nu duceam nicio povară în lucrarea bisericii și făceam lucrurile mecanic. Nici nu puteam să rezolv probleme din lucrare, iar în lucrarea mea apăreau tot mai multe probleme. În fața acestui fapt, nu am reflectat asupra mea și am devenit tot mai exasperat. Adesea scoteam în evidență defectele celorlalți și le exageram, tulburând lucrarea. Când a aflat conducătoarea superioară, a avut părtășie cu mine și mi-a expus problema. Însă, în sinea mea, am contrazis-o: „Nu numai eu sunt responsabil că lucrarea nu obține rezultate. De ce sunt eu cel vizat?” Nu doar că nu mă cunoșteam deloc, ci dădeam toată vina pe Lisa. În plus, mă plângeam de liderii de echipă, că nu acționau principial. După ce nu am acceptat părtășia repetată a conducătoarei și nu am făcut lucrare reală, ea m-a demis. După ce am fost demis, m-am simțit gol pe dinăuntru, îndurerat și negativ. Așa că m-am rugat lui Dumnezeu, cerându-I să mă îndrume ca să învăț din situația asta.

Ulterior am citit două fragmente din cuvintele lui Dumnezeu care mi-au oferit o oarecare cunoaștere de sine. Dumnezeu Atotputernic spune: „Indiferent în ce grup se află, care sunt mottourile antihriștilor? Spuneți ce gândiți. (Lupta cu alți oameni și cu Cerul este o sursă de distracție nesfârșită.) Nu este o nebunie? Este o nebunie. Mai sunt altele? (Dumnezeule, nu se gândesc ei: «Sunt propriul meu domn în cer și pe întregul pământ»? Adică vor să fie cel mai sus și, indiferent cu cine sunt, vor mereu să-i întreacă.) Aceasta este una dintre ideile lor. Altele? (Dumnezeule, m-am gândit la trei cuvinte: «Învingătorul e rege.» Cred că vor mereu să le fie superiori celorlalți și să se facă remarcați, indiferent unde sunt și se străduiesc să fie cel mai sus.) Majoritatea lucrurilor despre care ați vorbit sunt feluri de idei; încercați să folosiți un tip de comportament pentru a le descrie. Antihriștii nu vor neapărat să ocupe cea mai înaltă poziție, indiferent unde sunt. Oricând se duc undeva, au o fire și o mentalitate care îi obligă să acționeze. Care este această mentalitate? Este aceasta: «Trebuie să concurez! Să concurez! Să concurez!» De ce trei de «concurează», de ce nu un singur «concurează»? (Competiția a devenit viața lor, pe baza acesteia trăiesc.) Aceasta este firea lor. S-au născut cu o fire extrem de arogantă și greu de stăpânit, adică se consideră fără egal și sunt extrem de încrezuți. Nimeni nu poate diminua această fire incredibil de arogantă a lor; nici ei înșiși nu o pot controla. Prin urmare, viața lor se axează numai pe luptă și competiție. Pentru ce luptă și concurează? Firește, concurează pentru faimă, câștig, statut, imagine și propriile interese. Indiferent de metodele pe care trebuie să le folosească, atât timp cât toți se supun lor și atât timp cât obțin beneficii și statut, și-au atins scopul. Voința lor de a concura nu este o distracție temporară; este un fel de fire care vine dintr-o natură satanică. Este asemănătoare firii marelui balaur roșu care luptă cu Cerul, luptă cu pământul și luptă cu oamenii. Acum, ce vor antihriștii când se luptă și concurează cu alții în biserică? Fără îndoială, ei concurează pentru reputație și statut. Dar dacă obțin statut, la ce le folosește? La ce le folosește dacă alții îi ascultă, îi admiră și îi idolatrizează? Antihriștii înșiși nu pot explica acest lucru. În realitate, le place să se bucure de reputație și statut, să le zâmbească toată lumea și să fie întâmpinați cu flatări și lingușiri. Prin urmare, de fiecare dată când un antihrist merge la o biserică, acesta face un lucru: se luptă și concurează cu ceilalți. Chiar dacă obțin putere și statut, nu au terminat. Pentru a-și proteja statutul și a-și asigura puterea, ei continuă să lupte și să concureze cu ceilalți. Vor face asta până vor muri. Așadar, filosofia antihriștilor este: «Cât timp ești în viață, nu înceta să lupți.» Dacă o persoană rea ca aceasta există în biserică, îi va tulbura pe frați și pe surori? De exemplu, să spunem că toți mănâncă și beau în liniște cuvintele lui Dumnezeu și au părtășie despre adevăr, iar atmosfera este pașnică și starea de spirit plăcută. În acest moment, un antihrist va clocoti de nemulțumire. Va deveni invidios pe cei care au părtășie despre adevăr și îi va urî. Va începe să-i atace și să-i judece. Oare nu va tulbura acest lucru atmosfera pașnică? Este o persoană rea care a venit să-i tulbure și să-i dezguste pe ceilalți. Așa sunt antihriștii. Uneori, antihriștii nu caută să-i distrugă sau să-i învingă pe cei împotriva cărora concurează și pe care îi suprimă; atât timp cât dobândesc reputație, statut, vanitate și mândrie și îi fac pe oameni să-i admire, ei și-au atins scopul” [Cuvântul, Vol. 4: Expunerea antihriștilor, „Punctul nouă (Partea a treia)”]. „Cu cât rivalizezi mai mult pentru faimă, câștig și statut, cu atât mai întunecată îți va fi inima. Cu cât rivalizezi mai mult pentru ele, cu atât mai mari îți vor deveni invidia și ura față de alții. Vei dori să lupți pentru ele cu atât mai mult, iar când nu vei reuși să le obții, cu atât mai multă ură vei simți. Cu cât simți mai multă ură, cu atât mai întunecat vei fi pe interior, cu atât mai prost îți vei îndeplini datoria și, cu cât mai prost îți îndeplinești datoria, cu atât mai puțin vei putea fi folosit de casa lui Dumnezeu. Acesta este un cerc vicios interconectat. Dacă nu îți faci niciodată bine datoria, vei fi eliminat treptat” (Cuvântul, Vol. 3: Discursurile lui Hristos al zilelor de pe urmă, „Libertatea și eliberarea pot fi dobândite doar prin alungarea firilor corupte”). Gândindu-mă la cuvintele lui Dumnezeu, mi-am adus aminte de toate comportamentele mele de a concura pentru faimă. Ceea ce am dezvăluit era aceeași fire a unui antihrist, expusă de Dumnezeu. De când am văzut că Lisa obținea rezultate mai bune decât mine și câștigase respectul fraților și al surorilor, în mine a început să clocotească o dorință mută de a dovedi că nu era mai bună decât mine, așa că nu puteam pierde în fața ei. Nu mă gândeam decât cum să schimb situația în avantajul meu. Când discutam despre lucrare, întrerupeam ca să-mi spun părerea, vrând doar să mă fac remarcat și s-o eclipsez pe Lisa, fără să mă gândesc deloc dacă asta avea să ne afecteze lucrarea. Iar când conducătoarea superioară i-a atribuit Lisei o parte din lucrarea mea, am devenit și mai invidios, crezând că-mi furase lumina reflectoarelor. Apoi intenția mea răuvoitoare a ieșit la iveală. Am început să caut ocazii să profit de abaterile și omisiunile Lisei și să-mi revărs frustrările, doar ca să-mi realizez obiectivele, oricât rău i-aș fi făcut. Când un anumit proiect nu progresa, deși vedeam clar unde erau problemele și aveam timp să ajut, n-aveam chef să mă deranjez, știind că Lisa supraveghea. Ba chiar speram că avea să eșueze și să piardă respectul celorlalți. Am văzut că-mi doream prea mult reputație și statut, că eram aspru și nu apăram deloc lucrarea bisericii. Concuram pentru faimă, încercând mereu să-i întrec pe ceilalți, și nu mă gândeam deloc la datoria mea. Lucrarea pe care o supravegheam aproape că stătuse pe loc, iar eu mă scufundasem în întuneric. Această „competiție” mă prinsese într-un cerc vicios. Întocmai cum spune Dumnezeu: „Dacă nu îți faci niciodată bine datoria, vei fi eliminat treptat.” Am cufundat lucrarea bisericii în haos și nici nu m-am gândit să reflectez asupra mea. Dacă aș continua așa, cine știe de ce comportament perturbator aș fi în stare? În cel mai rău caz, aș fi putut fi eliminat. Din fericire, faptul că am fost demis a oprit la timp faptele mele rele. Acesta era Dumnezeu care-mi dădea o șansă să reflectez asupra mea, să mă cunosc, și mă emonda pentru dorința și ambiția de a urmări faima, câștigul și statutul. Mi-am dat seama că acestea erau mântuirea lui Dumnezeu și felul Lui de a mă proteja. I-am mulțumit, iar starea mea s-a îmbunătățit considerabil. Am decis să-mi îndeplinesc datoria în mod pragmatic și să nu mai concurez pentru faimă.

După aceea am fost mult mai modest în datoria mea. Chiar și când mi s-au atribuit lucrări privind chestiuni generale și trebuia să fac treburi mărunte, neremarcabile, eram dispus să mă supun, știind că, de vreme ce Dumnezeu îmi dăduse această șansă să mă căiesc, ar trebui să-mi fac datoria în mod pragmatic. Curând după aceea, a fost lansat un nou proiect video și, spre surprinderea mea, toți m-au ales pe mine să-l produc. Am prețuit oportunitatea, am cercetat cu sârg și am căutat principii relevante. După o vreme, structura de bază a filmului era aproape gata și, văzând cum a ieșit, m-am simțit destul de mulțumit de mine. Iarăși izbucnea dorința mea de reputație și de statut. M-am gândit: „Poate că am fost demis drept conducător, dar un om talentat are mereu șansa să se remarce. Trebuie să profit de această ocazie să-mi folosesc calitățile și să-mi dovedesc talentul. Poate că Lisa e mai bună decât mine în a avea părtășie despre adevăr și a rezolva probleme, dar eu sunt în avantaj când e vorba de aptitudini profesionale. Câtă vreme investesc timp și produc bine acest videoclip, toți îmi vor vedea progresul și poate că voi fi iar ales conducător și o voi întrece pe Lisa.” Într-o zi am auzit că lucrarea per total progresa cu greu și că Lisa fusese emondată de conducătoare fiindcă videoclipurile încălcau principiile. Când am auzit, m-am bucurat de răul ei, spunându-mi: „Vezi tu, lucrarea video nu s-a îmbunătățit de când am fost demis. E mai rău decât înainte. Înainte puteam să văd problemele și să ofer idei, așa că e mai bine dacă ei nu progresează. Pot vedea că nu numai eu nu-mi făceam bine treaba, ci și Lisa.” Ulterior am auzit că, în ultimul timp, Lisa fusese într-o stare proastă: părtășiei ei de la adunări îi lipsea lumina, iar ceilalți erau dărâmați de probleme și deveniseră negativi. Mi-am spus: „Dacă lucrurile continuă așa, poate că în lucrarea video va apărea o problemă gravă și Lisa va fi demisă. Poate atunci voi fi ales conducător și voi putea continua supravegherea acestei lucrări.” Așa că am continuat să lucrez la videoclip, în vreme ce stăteam cu ochii pe situația Lisei. Când am auzit că ea învățase din emondare, că starea ei se îmbunătățise și că frații și surorile înțeleseseră anumite principii prin eșecuri și piedici și obțineau rezultate mai bune, m-am simțit profund dezamăgit și deprimat. Mai ales când, într-o adunare, Lisa a avut părtășie despre ceea ce câștigase și experimentase prin toate acestea și primise aprobarea tuturor, am devenit și mai nemulțumit. În mine au izbucnit gânduri pline de invidie și ură. Simțeam că nu mai exista speranță pentru revenirea mea. După aceea nu mi-am mai găsit motivația și am devenit neatent în timp ce produceam videoclipul. Câteva zile mai târziu, videoclipul a fost gata. Dar, spre surprinderea mea, conducătoarea a observat o problemă mare când a revizuit videoclipul. Apoi l-a repartizat altcuiva să-l editeze și nu m-a lăsat să continui să produc videoclipul, nici nu mi-a mai dat alte îndatoriri. Am fost complet luat prin surprindere. Pierzând această șansă de a produce videoclipul, singurul lucru cu care mă puteam lăuda îmi fusese luat. În vreme ce ceilalți frați și surori erau ocupați cu îndatoririle lor, eu n-aveam nimic de făcut și săream în ochi tuturor. Mă simțeam îngrozitor. Eram singur, demoralizat, agonizam și eram dărâmat de suferință. În lacrimi, m-am rugat lui Dumnezeu: „Dragă Dumnezeule, știu că sunt în această situație prin dreptatea Ta. După demitere n-am reflectat asupra mea și nu m-am cunoscut cu adevărat, ci doar am căutat moduri de a reveni în forță și a mă face remarcat. Am fost răuvoitor și arogant și Te-am dezgustat. Acum nu pot face nicio datorie și am devenit un parazit în biserică. O, Dumnezeule, nu mai vreau să concurez pentru faimă. Te rog să mă luminezi și să-mi permiți să mă cunosc cu adevărat, ca să mă pot urî și răzvrăti împotriva mea și să nu mă mai întorc la vechile obiceiuri.”

După aceea am găsit alt fragment din cuvintele lui Dumnezeu: „Antihriștii își consideră statutul și reputația ca fiind mai importante decât orice altceva. Acești oameni nu sunt doar înșelători, vicleni și ticăloși, ci și extrem de feroce. Ce fac ei atunci când descoperă că statutul lor este în pericol sau când își pierd locul în inimile oamenilor, când pierd sprijinul și afecțiunea acestor oameni, când oamenii nu-i mai venerează, nu-i mai respectă și au căzut în dizgrație? Devin brusc ostili. De îndată ce își pierd statutul, devin reticenți la a îndeplini orice datorie, tot ceea ce fac este superficial și nu au niciun interes de a face vreun lucru. Dar aceasta nu este cea mai gravă manifestare. Care este cea mai gravă manifestare? De îndată ce acești oameni își pierd statutul și nimeni nu îi respectă și nimeni nu este indus în eroare de ei, ies la suprafață ura, gelozia și răzbunarea. Nu numai că nu au inimi cu frică de Dumnezeu, dar sunt lipsiți și de orice fărâmă de supunere. În plus, în inima lor, urăsc casa lui Dumnezeu, biserica, conducătorii și lucrătorii; ei năzuiesc ca lucrarea bisericii să întâmpine probleme sau să se oprească; vor să râdă de biserică și de frați și de surori. De asemenea, ei urăsc pe oricine urmărește adevărul și se teme de Dumnezeu. Ei atacă și batjocoresc pe oricine este loial în datoria sa și este dispus să plătească un preț. Aceasta este firea antihriștilor – și nu este feroce? Aceștia sunt, în mod clar, oameni răi; antihriștii sunt, în esența lor, oameni răi. Chiar și atunci când întrunirile sunt ținute online, dacă văd că semnalul este bun, înjură în gând și își spun în sinea lor: «Sper să pice semnalul! Sper să pice semnalul! Este mai bine dacă nimeni nu poate să asculte predicile!» Ce sunt acești oameni? (Diavoli.) Sunt diavoli! În niciun caz nu sunt oameni ai casei lui Dumnezeu” [Cuvântul, Vol. 4: Expunerea antihriștilor, „Punctul nouă (Partea a doua)”]. Dumnezeu expune natura feroce a antihriștilor. Imediat ce-și pierd statutul și sprijinul celorlalți, nu numai că încep să facă lucrurile mecanic în îndatoririle lor, dar devin și plini de ură, invidioși și răzbunători, își doresc să apară probleme în lucrarea bisericii, ca ei să poată râde cu răutate de casa lui Dumnezeu și de ceilalți. Am văzut că m-am purtat exact cum a expus Dumnezeu. Când am auzit că au apărut probleme în lucrarea supravegheată de Lisa și că ea a fost emondată, m-am bucurat în sinea mea și abia am așteptat să apară o problemă gravă în lucrarea video, ca Lisa să fie demisă, iar eu s-o pot înlocui. Când am auzit că starea ei se îmbunătățise, ceilalți învățaseră ceva, iar lucrarea bisericii luase o întorsătură favorabilă, am devenit nefericit. Pur și simplu dezvăluiam firea unui antihrist! Numai antihriștii, diavolii și Satana Îl urăsc pe Dumnezeu și adevărul, sperând că lucrarea bisericii va sta pe loc, că toți vor deveni negativi, își vor abandona îndatoririle și vor pierde mântuirea lui Dumnezeu și că, în final, vor coborî în iad cu ei. Deși eram un membru al bisericii care primise atâta udare și întreținere din cuvintele lui Dumnezeu, am căutat reputația și statutul în locul adevărului, am perturbat lucrarea bisericii și nu m-am căit. Deoarece setea de statut nu-mi fusese satisfăcută, am sperat să apară probleme în lucrarea bisericii, pentru ca Lisa să nu pară mai bună decât mine. Acestea erau gânduri răuvoitoare și detestabile. Oamenii din casa lui Dumnezeu ar trebui să fie în asentiment cu El. Când văd că mai mulți oameni urmăresc adevărul, își fac îndatoririle bine și țin cont de intenția lui Dumnezeu, ei sunt fericiți. Când lucrarea bisericii e împiedicată, ei iau atitudine ca să continue lucrarea. Însă, când am văzut că au apărut probleme în lucrarea video și ceilalți au devenit negativi, nu i-am ajutat să-și rezolve problemele, ba chiar am râs de ei cu răutate. Când stările lor s-au îmbunătățit, iar lucrarea video a luat avânt, chiar am fost nefericit. Gândurile mele erau într-adevăr răuvoitoare. Nu apăram deloc lucrarea bisericii și nu eram vrednic să fac parte din casa lui Dumnezeu. Cât de nerușinat am fost să mă gândesc că trebuia să fiu făcut conducător!

Ulterior am citit alt fragment din cuvintele lui Dumnezeu, care m-a ajutat să-mi înțeleg firea satanică. Dumnezeu Atotputernic spune: „Oamenii nu ar trebui să considere că sunt perfecți, foarte distinși, foarte nobili, ori foarte diferiți de alții; toate acestea sunt provocate de firea arogantă a omului și de ignoranță. Să te crezi întotdeauna deosebit – acest lucru este cauzat de o fire arogantă; să nu-ți poți accepta niciodată neajunsurile și să nu-ți poți confrunta niciodată greșelile și eșecurile – acest lucru este cauzat de o fire arogantă; să nu le permiți niciodată altora să îți fie superiori sau să fie mai buni decât tine – acest lucru este cauzat de o fire arogantă; să nu permiți niciodată punctelor forte ale altora să le depășească pe ale tale – acest lucru este cauzat de o fire arogantă; să nu le permiți niciodată altora să aibă idei, sugestii și puncte de vedere mai bune decât ale tale, iar când descoperi că alții sunt mai buni decât tine, să devii negativ, să nu vrei să vorbești, să te simți tulburat și abătut și să te superi – toate acestea sunt cauzate de o fire arogantă. O fire arogantă te poate face incapabil să accepți să fii corectat de alții din cauza dorinței de a-ți proteja mândria, incapabil să-ți confrunți neajunsurile și incapabil să-ți accepți eșecurile și greșelile. Mai mult decât atât, când cineva este mai bun decât tine, asta poate face ca ura și invidia să se ivească în inima ta și poți să te simți constrâns și chiar să nu dorești să-ți faci datoria și să devii superficial când o faci. O fire arogantă poate face aceste comportamente și practici să se ivească în tine” (Cuvântul, Vol. 3: Discursurile lui Hristos al zilelor de pe urmă, „Principiile care ar trebui să ghideze conduita unei persoane”). Am reflectat asupra mea în lumina cuvintelor lui Dumnezeu: motivul pentru care mă simțeam mereu capabil și încercam să concurez cu Lisa era că eram foarte arogant, îmi lipsea rațiunea și nu știam cine sunt de fapt. Tot timpul am crezut că aveam cunoștințe profesionale și o experiență vastă. Eram mândru de asta și mă simțeam mai puternic decât Lisa în aceste domenii. Am crezut că această pricepere ar fi suficientă ca să fac bine lucrarea, așa că, atunci când Lisa a obținut rezultate mai bune decât mine în datoria ei, iar conducătoarea superioară i-a repartizat ei câteva dintre îndatoririle mele, am devenit sceptic, considerând că nu era mai bună decât mine. Ba chiar am vrut să revin în forță după demitere. Privind retrospectiv, am văzut că eram doar puțin mai priceput și experimentat în lucrare și puteam oferi sfaturi despre producția video, dar asta nu însemna că eram potrivit pentru lucrarea unui conducător. Rolul principal al unui conducător e să-i îndrume pe alții să mănânce și să bea cuvintele lui Dumnezeu și să pătrundă în adevărul-realitate, să rezolve toate problemele care apar în biserică, pentru a asigura mersul normal al lucrării bisericii. Dar eu nu puteam face deloc lucrarea reală pe care ar trebui s-o facă un conducător. Când liderii de echipă erau în dezacord, se certau des și nimeni nu ceda, nu știam cum să am părtășie despre adevăr ca să rezolv problema și să îi ajut să coopereze armonios. În plus, când unii frați și surori au devenit negativi și pasivi în îndatoririle lor și au avut nevoie de sprijin prin părtășie despre cuvintele lui Dumnezeu, mi-a lipsit experiența, părtășia mea n-a fost profundă și nu le-am rezolvat problemele. Nu mă ridicam la înălțimea așteptărilor în toate aspectele lucrării bisericii. Lisa poate că avea niște deficiențe în aptitudinile profesionale, dar putea să rezolve unele dificultăți care apăreau în lucrarea bisericii. Conducătoarea superioară i-a reatribuit ei o parte din lucrare pentru binele bisericii, dar eu am fost prea arogant și nu mi-am apreciat bine capacitățile. Era clar că nu eram pe măsura Lisei, dar tot credeam că eram și nu renunțam, concurând mereu. Eram absurd de arogant! După aceea am citit acest fragment din cuvintele lui Dumnezeu: „Nimic nu detestă Dumnezeu mai mult decât atunci când oamenii urmăresc statutul, întrucât urmărirea statutului este o fire satanică; este o cale greșită, se naște din corupția Satanei, e ceva condamnat de Dumnezeu și este chiar lucrul pe care Dumnezeu îl va judeca și-l va înlătura. Nimic nu detestă mai mult Dumnezeu decât atunci când oamenii urmăresc statutul și, cu toate astea, tu tot concurezi cu încăpățânare pentru statut, îl prețuiești și-l protejezi în mod constant, încercând mereu să ți-l însușești. Nu există un oarecare caracter de împotrivire față de Dumnezeu în toate acestea? Statutul nu este poruncit de Dumnezeu pentru oameni; Dumnezeu le oferă oamenilor adevărul, calea și viața astfel încât, în cele din urmă, îi face să devină ființe create care corespund standardului, niște ființe create mărunte și insignifiante – nu cineva care are statut și prestigiu și este venerat de mii de oameni. Așadar, indiferent din ce perspectivă este privită, căutarea statutului este o cale care duce la pieire. Indiferent cât de rezonabilă este scuza ta pentru a urmări statutul, această cale este totuși cea greșită și nu este aprobată de Dumnezeu. Indiferent cât de mult încerci sau cât de mare este prețul pe care îl plătești, dacă îți dorești statut, Dumnezeu nu ți-l va da; dacă Dumnezeu nu ți-l dă, vei eșua în lupta de a-l obține, iar dacă lupți în continuare, va exista un singur final: vei fi dezvăluit și eliminat – vei fi pe o cale care duce la pieire” [Cuvântul, Vol. 4: Expunerea antihriștilor, „Punctul nouă (Partea a treia)”]. După ce am citit asta, am fost îngrozit de acțiunile mele, mai ales după ce am citit partea care spunea: „Dacă îți dorești statut, Dumnezeu nu ți-l va da; dacă Dumnezeu nu ți-l dă, vei eșua în lupta de a-l obține, iar dacă lupți în continuare, va exista un singur final: vei fi dezvăluit și eliminat – vei fi pe o cale care duce la pieire.” Prin cuvintele lui Dumnezeu, am văzut cum firea Lui dreaptă e de neofensat. Biserica îmi dăduse ocazia să fac această datorie ca să urmăresc adevărul în datoria mea și să devin, în cele din urmă, o ființă creată care corespunde standardului. În schimb, eu am concurat continuu pentru statut. Nu încălcam voit cerințele lui Dumnezeu? Asta e ceea ce urăște El cel mai mult. În ciuda faptului că am fost responsabil pentru lucrarea video o perioadă îndelungată, am avut doar o bază teoretică în aspectele tehnice ale lucrării și nu am fost foarte competent în ele, așa că, atunci când chiar mi s-a cerut să fac un videoclip, n-am putut s-o fac bine. Când eram conducător și aveam rezultate bune în lucrarea noastră video, asta se datora în întregime îndrumării Duhului Sfânt și eforturilor echipei noastre, nu contribuțiilor mele. Însă am purtat aceste realizări ca pe o coroană pe cap și n-am vrut să-i las pe ceilalți să-mi fure laurii, concurând neobosit pentru faimă și aruncând lucrarea bisericii în haos. Tot ce am făcut a fost rău și împotriva lui Dumnezeu, dezgustător pentru El. Chiar atunci mi-am amintit de o soră care-mi fusese parteneră cu un an în urmă. Avea o dorință puternică de statut și reputație și ținea cu dinții de puterea ei. Suprima și chinuia pe oricine îi amenința statutul și chiar a sabotat lucrarea bisericii fără să clipească, pentru a-și proteja statutul. Pentru faptele ei rele, a fost dezvăluită ca antihrist și exclusă. Cât despre mine, în mod clar nu făceam o lucrare reală, dar tot voiam să concurez, lucru care a perturbat și tulburat lucrarea bisericii. Dacă nu mă căiam, ci continuam așa, probabil că aveam să fiu eliminat de Dumnezeu. Realizând asta, m-am rugat lui Dumnezeu: „O, Dumnezeule, biserica mi-a dat șansa să fiu instruit drept conducător, dar nu am ținut cont de îndatoririle mele, n-am mers pe calea cea dreaptă, ci, în schimb am concurat pentru faimă. Toate gândurile și acțiunile mele au fost rele și, dacă voi fi pedepsit, o voi merita pe deplin. Dragă Dumnezeule, nu vreau să mai trăiesc atât de detestabil. Sunt gata să mă căiesc și s-o iau de la capăt.”

Câteva zile mai târziu, conducătoarea mi-a trimis un mesaj, spunând că mi se repartizase un rol într-un videoclip cu un imn și îmi cerea ca, mai întâi, să-l învăț. Am fost foarte încântat când am văzut mesajul. I-am mulțumit din suflet lui Dumnezeu că mi-a oferit o nouă șansă. Imnul pe care trebuia să-l învăț se numea „Prețuirea lui Dumnezeu pentru omenire”. Am citit în imn aceste cuvinte ale lui Dumnezeu: „Cu toate că oamenii care populau orașul Ninive erau la fel de corupți, de ticăloși și de violenți precum cei din Sodoma, căința lor L-a făcut pe Dumnezeu să Se răzgândească și să decidă să nu-i distrugă. Deoarece felul în care au tratat cuvintele și instrucțiunile lui Dumnezeu a demonstrat o atitudine aflată în contrast evident cu cea a locuitorilor din Sodoma și datorită supunerii autentice în fața lui Dumnezeu și a căinței autentice, precum și datorită comportamentului lor adevărat și sincer în toate privințele, prețuirea lui Dumnezeu față de ei a ieșit din nou din inima Lui, iar El a revărsat-o asupra lor. Nimeni nu poate să dăruiască lucruri omenirii și să o prețuiască la fel ca Dumnezeu, și nimeni nu are mila, toleranța, nici afecțiunea adevărată ale lui Dumnezeu față de omenire” (Cuvântul, Vol. 2: Despre a-L cunoaște pe Dumnezeu, „Dumnezeu Însuși, Unicul II”). Prin cuvintele lui Dumnezeu, I-am văzut intenția de a mântui omenirea. Dumnezeu S-a înfuriat și avea să distrugă oamenii din Ninive din cauza corupției și răutății lor, dar, când ei s-au căit sincer în fața lui Dumnezeu, El Și-a domolit mânia și nu i-a distrus. Prin asta, am realizat că Dumnezeu prețuiește căința sinceră a oamenilor. În ciuda felului în care am perturbat și tulburat lucrarea bisericii și am comis fărădelegi, Dumnezeu nu m-a eliminat. S-a folosit de demiterea și emondarea mea ca să mă facă să reflectez. Asta era în întregime mântuirea lui Dumnezeu! Nu mai puteam trăi în regret și negativitate. Trebuia să mă căiesc în fața lui Dumnezeu, să caut adevărul și să-mi înlătur firea coruptă, ca să nu mai fac rău și să mă împotrivesc lui Dumnezeu.

O dată, în timpul devoționalului meu, am citit un fragment din cuvintele lui Dumnezeu, care mi-a oferit o cale de practică. Dumnezeu Atotputernic spune: „A renunța la reputație și statut nu este ușor – oamenii pot obține acest lucru doar urmărind adevărul. Numai înțelegând adevărul, pot ajunge să se cunoască, să vadă clar deșertăciunea din spatele urmăririi faimei, a câștigului și a statutului și să vadă clar adevărul corupției omenirii. Numai atunci când oamenii ajung cu adevărat să se cunoască, pot să renunțe la statut și reputație. Nu este ușor să te eliberezi de firea ta coruptă. Dacă ai recunoscut că nu deții adevărul, că ai prea multe lipsuri și că dezvălui prea multă corupție și totuși nu depui niciun efort în urmărirea adevărului și te deghizezi și te complaci în ipocrizie, făcându-i pe oameni să creadă în mod greșit că tu poți face orice, atunci acest lucru te va pune în pericol – mai devreme sau mai târziu, va veni o vreme când te vei lovi de un zid și vei cădea. Trebuie să recunoști că nu deții adevărul și să fii suficient de curajos pentru a înfrunta realitatea. Ai slăbiciuni, dezvălui corupție și ai tot felul de lipsuri. Acest lucru este normal, pentru că ești o persoană obișnuită, nu ești supraomenesc sau omnipotent și trebuie să recunoști acest lucru. […] Atunci când ai gândul și dorința constantă de a concura pentru statut, trebuie să îți dai seama la ce consecințe adverse va duce acest tip de stare dacă este lăsată nerezolvată. Așa că nu pierde timpul în căutarea adevărului, depășește-ți dorința de a concura pentru statut cât este în stare incipientă și înlocuiește-o cu practicarea adevărului. Când practici adevărul, dorința și ambiția ta de a concura pentru statut vor fi diminuate și tu nu vei tulbura lucrarea bisericii. În acest fel, Dumnezeu Își va aminti de acțiunile tale și le va aproba” [Cuvântul, Vol. 4: Expunerea antihriștilor, „Punctul nouă (Partea a treia)”]. Prin cuvintele lui Dumnezeu am văzut că, pentru a-mi lăsa cu adevărat deoparte dorința de reputație și statut, trebuie să am mai întâi cunoaștere de sine, să pot să-mi deschid sufletul și să-mi recunosc activ defectele și să-i las pe ceilalți să-mi vadă adevărata situație. Când dorința de a concura revine, trebuie să mă rog conștient lui Dumnezeu, să mă răzvrătesc împotriva mea și să cooperez cu ceilalți. Doar atunci pot să-mi fac bine datoria. Mi-am dat seama că nu m-am axat pe reflecție și cunoaștere de sine. Am devenit foarte invidios, n-am vrut să-mi arăt activ starea și nu am căutat adevărul pentru o soluție. Drept urmare, am trăit într-o stare de competiție pentru faimă, provocând tulburări în viața bisericească. Pe viitor trebuia să acționez conform cuvintelor lui Dumnezeu. După aceea mi-am destăinuit conștient starea pe care o aveam în datoria mea și am căutat activ să învăț de la partenerii mei. După o perioadă de timp am observat că frații și surorile aveau anumite calități care mie îmi lipseau. Mi-a fost și mai rușine de aroganța și ignoranța mea. Mi-am amintit cum concuram pentru faimă, provocând pierderi în lucrarea bisericii, și am regretat și mai mult. M-am rugat lui Dumnezeu în sinea mea: „O, Dumnezeule, prin dezvăluire și demitere am avut unele conștientizări. În trecut am concurat pentru faimă, fără a proteja interesele bisericii. Nu doar că am tulburat lucrarea bisericii, ci le-am și făcut rău fraților și surorilor. Chiar nu merit să fiu numit om! Pe viitor sunt dispus să practic conform cuvintelor Tale, să învăț din calitățile celorlalți și să cooperez armonios cu alții în datoria mea.”

Ulterior au apărut niște probleme într-un nou proiect video, iar conducătoarea superioară m-a repartizat să le rezolv împreună cu Lisa. De data asta nu am concurat cu Lisa în parteneriatul nostru. În schimb, am discutat cu ea și i-am căutat activ sfatul când au apărut probleme, mergând înainte doar când cădeam de acord. Uneori, când părtășia Lisei era mai clară și mai pătrunzătoare decât a mea, încercam în mod inconștient să arăt ce pot. Dar realizam imediat că iar concuram și mă rugam lui Dumnezeu, mă răzvrăteam împotriva mea, acceptam sugestiile Lisei, meditam și căutam cu sârguință pe baza lor. Am văzut că ideile Lisei erau într-adevăr mai bune decât ale mele și am fost capabil să le accept sincer. Practicând în acest fel, m-am simțit împăcat și în largul meu. Cuvintele lui Dumnezeu m-au învățat să cooperez și să trăiesc o asemănare umană.


48. Reflecții despre răsplătirea actelor de bunătate

de Nathan, Coreea de Sud

În 2022, am primit o scrisoare de la biserica din orașul meu natal, prin care mi se cerea o evaluare a uneia dintre surori, Zhang Hua. Scrisoarea spunea că perturba viața bisericească, asmuțindu-i pe unii împotriva altora și adunându-și propriii susținători. Conducătorii au încercat de câteva ori să aibă părtășie, fără succes, iar ea a ripostat atrăgând atenția asupra defectelor conducătorilor. Biserica pregătea informațiile necesare pentru excluderea lui Zhang Hua și m-a rugat să scriu o evaluare a acesteia. Când am văzut scrisoarea, mi-am dat seama că acum, Zhang Hua probabil urma să fie exclusă, fiindcă se comportase așa de la început și încă nu se schimbase. Era o situație foarte gravă. Ideea excluderii lui Zhang Hua îmi dădea un sentiment destul de neplăcut. În trecut, mă promovase și încercase mereu să aibă grijă de mine. Dacă ar ști că eu îi expusesem faptele rele, oare ce-ar crede despre mine? Oare ar spune că eram nerecunoscător și insensibil? Gândindu-mă la asta, am vrut doar să evit chestiunea. S-a întâmplat să am și alte lucrări de făcut și am amânat-o câteva zile.

Chestiunea mă tot apăsa. Mi-am amintit ceva ce s-a întâmplat cu zece ani în urmă. Atunci, Zhang Hua era conducătoarea bisericii și mă promovase la lucrarea bazată pe texte, ca să exersez mai mult. Ulterior, am fost promovat în mod repetat și am plecat să-mi fac datoria în alt oraș. Crezusem că faptul că am fost capabil să continui lucrarea bazată pe texte se datora promovării de către ea, cu mulți ani în urmă. M-am gândit la părtășiile, ajutorul și susținerea oferite de ea în anii în care a fost conducătoare. Ne înțelegeam foarte bine și avea grijă de noi, în viața de zi cu zi. Nu numai că aranjase să fim primiți în case mai bune, dar dacă rămâneam fără haine sau necesități zilnice, aranja și să ne fie aduse imediat. Îmi amintesc că o dată a ținut o adunare pentru noi. Când a auzit că am o boală de ficat, a luat legătura cu un frate care practica medicina, procurându-mi o duzină de cutii de medicamente pentru ficat, gratis. Am fost foarte impresionat. Cu excepția familiei mele, nimeni nu se mai arătase atât de preocupat de boala mea. Am simțit mereu că mă apreciase și mă prețuise și i-am fost mereu recunoscător pentru asta. Așa că a fost aproape insuportabil de jenant să mi se ceară apoi să scriu o evaluare a lui Zhang Hua, fiindcă știam că făcuse mai multe fapte rele. Expunerea lor ar fi dus la excluderea ei. De exemplu, în datoria ei de conducătoare, era neglijentă și nechibzuită, afectând grav lucrarea bisericii. După ce a fost demisă din funcția de conducătoare, s-a dus să predice Evanghelia, dar a început să urmeze antihriști, judecându-i și atacându-i pe conducători ca fiind falși, în lupta ei pentru conducere. Prin urmare, conducătorii și lucrătorii nu și-au putut face datoria, iar lucrarea bisericii a fost grav tulburată. Sora ei era o persoană rea, iar când a fost exclusă, Zhang Hua a fost nemulțumită și i-a venit în apărare, răspândind noțiuni. Și așa mai departe. N-am putut să nu mă întreb de ce Zhang Hua îi susținea mereu pe oamenii nepotriviți. Apoi, m-am gândit la cuvântul lui Dumnezeu: „Mulți oameni din biserică nu au discernământ. Când apar incidente de inducere în eroare a oamenilor, ei stau, în mod contrar, de partea Satanei; ba chiar se simt extrem de nedreptățiți când sunt numiți slujitorii Satanei. Deși oamenii ar putea spune că ei nu au discernământ, că stau mereu de partea non-adevărului, aceștia nu stau niciodată de partea adevărului în momente critice și nu se ridică și nu susțin adevărul. Chiar sunt lipsiți de discernământ? De ce sunt, în mod contrar, de partea Satanei? De ce nu spun niciodată vreun cuvânt drept și rezonabil care să sprijine adevărul? Oare această situație s-a creat, într-adevăr, din cauza confuziei lor momentane? Cu cât o persoană are mai puțin discernământ, cu atât este mai puțin capabilă să stea de partea adevărului. Ce arată asta? Nu arată oare că oamenii fără discernământ iubesc păcatul? Nu arată că ei sunt odraslele loiale ale Satanei? Cum se face că întotdeauna pot să stea de partea Satanei și să vorbească aceeași limbă ca și acesta? Toate cuvintele, faptele și expresiile de pe chipurile lor sunt suficiente pentru a demonstra că ei nu iubesc adevărul; mai degrabă, sunt oameni care detestă adevărul. Faptul că pot sta de partea Satanei e de ajuns pentru a dovedi că Satana îi iubește cu adevărat pe acești diavoli josnici care-și petrec toată viața luptând de dragul Satanei. Oare nu sunt aceste fapte foarte clare?” (Cuvântul, Vol. 1: Arătarea și lucrarea lui Dumnezeu, „Un avertisment pentru cei care nu practică adevărul”). Prin revelația cuvântului lui Dumnezeu și comparându-l cu vechile fapte rele ale lui Zhang Hua și cu comportamentul ei actual, am văzut că lua mereu partea Satanei, tulburând lucrarea bisericii. Am înțeles că era de fapt slujitoarea Satanei, o persoană rea care perturba și tulbura lucrarea bisericii. Dacă aș expune toate faptele rele și comportamentul lui Zhang Hua, atunci, conform principiilor bisericii, cu siguranță ar fi îndepărtată. Apoi, n-ar mai avea niciun rol de jucat în casa lui Dumnezeu și nicio șansă la mântuire. Era deja de vârstă mijlocie și nu-și întemeiase o familie. Dacă ar fi exclusă, ar avea unde merge? Când m-am gândit la grija și la promovările pe care mi le oferise, am fost în dilemă. Dacă o expuneam, probabil ar fi fost exclusă, pentru comportamentul ei nepotrivit. Dacă n-o făceam, n-aș fi protejat lucrarea bisericii și nu I-aș fi fost loial lui Dumnezeu. Meditând la asta, am ajuns la un compromis. Trecuseră mulți ani, iar memoria mea nu era grozavă. Deja uitasem multe detalii, deci n-avea sens să depun mult efort să mi le reamintesc. Aveam să scriu doar câteva mai evidente și era de ajuns. Când m-am gândit la asta, am simțit un oarecare reproș în inima mea. Oare nu era asta doar înșelăciune și uneltire? Aceasta este etapa finală a revelației din lucrarea lui Dumnezeu, când oamenii sunt sortați după felul lor. Doar după ce sunt îndepărtați oamenii răi, antihriștii, neîncrezătorii și spiritele rele, biserica va fi curățită și-și va putea desfășura ușor lucrarea. Știam foarte bine că Zhang Hua era rea, dar nu voiam s-o expun; voiam s-o protejez, să-i ascund greșelile. Asta ar fi însemnat să stau de partea Satanei și să mă împotrivesc lui Dumnezeu. Dându-mi seama de asta, m-am îngrozit. M-am străduit să-mi amintesc toate faptele ei și le-am scris pentru conducător.

După ce am trimis scrisoarea, m-am simțit mai destins, dar tot am rămas cu un sentiment de tristețe. Dacă într-o zi m-aș întoarce în orașul natal și Zhang Hua ar ști că eu eram cel care i-a expus faptele rele, oare ar zice că sunt lipsit de afecțiune și nerecunoscător? Zile întregi, când m-am gândit la asta, m-am simțit ca și cum făcusem ceva rău. Am tot reflectat: știam că a-i expune și a-i reclama pe oamenii răi e în conformitate cu intenția lui Dumnezeu și e datoria tuturor aleșilor lui Dumnezeu, așadar, de ce eram atât de trist și de reticent s-o expun? De ce simțeam că-i datorez ceva? Reflectând, mi-am amintit că, atunci când Dumnezeu a disecat diverse zicale despre conduita morală, a atins subiectul răsplătirii bunătății, așa că am început să citesc cuvântul lui Dumnezeu. Cuvintele lui Dumnezeu spun: „În cultura tradițională chineză, ideea că o bunătate primită ar trebui răsplătită cu recunoștință reprezintă unul dintre criteriile clasice pentru a judeca dacă este bună sau rea conduita morală a unei persoane. Când evaluăm dacă umanitatea unui om este bună sau rea și cum este conduita lui morală, unul dintre repere este dacă întoarce sau nu favorurile sau ajutorul pe care îl primește – dacă este sau nu o persoană care răsplătește cu recunoștință bunătatea pe care a primit-o. În cadrul culturii tradiționale chineze și chiar în cadrul culturii tradiționale a omenirii, oamenii tratează acest lucru ca pe un standard important pentru evaluarea conduitei morale a unei persoane. Dacă cineva nu știe să răsplătească cu recunoștință bunătatea pe care o primește, va fi văzut ca o persoană ingrată, ca cineva lipsit de conștiință și nevrednic de a se însoți cu el, care ar trebui să fie disprețuit și respins de toți. În schimb, dacă cineva știe să răsplătească cu recunoștință bunătatea pe care o primește – adică, după ce primește favoruri sau ajutor de la o altă persoană, nu este ingrat și face tot ce poate pentru a răsplăti acea persoană – este atunci văzut ca o persoană care are conștiință și umanitate. Dacă cineva primește favoruri sau ajutor de la o altă persoană, dar nu știe să-i răsplătească bunătatea sau doar își exprimă recunoștința cu un simplu «mulțumesc» și nimic mai mult, oare persoana care i-a arătat bunătate nu va simți un disconfort în sufletul său? Nu se va gândi: «Tipul ăla nu merită să fie ajutat, e abject. L-am ajutat atât de mult, dar el nici măcar nu știe să mă răsplătească. Chiar nu are conștiință sau umanitate și nu merită să te însoțești cu el»? Dacă ar întâlni din nou acest tip de persoană, ar mai ajuta-o? Probabil că nu ar mai vrea. Din experiența lor anterioară, ar fi învățat o lecție: «Nu pot ajuta pe oricine – trebuie să știe să răsplătească cu recunoștință bunătatea pe care o primește. Dacă sunt genul ingrat care nu-mi va răsplăti ajutorul oferit, atunci mai bine nu-i ajut.» Dacă întâlniți acest tip de situație, nu va fi aceasta opinia voastră? (Ba da.)” [Cuvântul, Vol. 6: Despre urmărirea adevărului, „Ce înseamnă să urmărești adevărul (7)”]. Citind cuvântul lui Dumnezeu, am aflat de ce eram atât de trist și simțeam că-i datoram ceva. Fusesem indus în eroare și otrăvit de zicala care spune să răsplătim bunătatea. Din copilărie până la maturitate, când vorbeau părinții mei, bătrânii sau sătenii, expresia „răsplătirea bunătății” apărea frecvent în conversațiile lor. Când auzeau că cineva care primise ajutor întorsese ulterior favoarea, îl lăudau pe acel om și spuneau că era bun, avea conștiință și că merita să-i fii prieten. Admirau și respectau astfel de oameni și-i salutau veseli, când îi vedeau. Dar când un om nu întorsese o favoare, nu voiau să se asocieze cu el. În sinea lor, etichetau acești oameni drept nerecunoscători, fără conștiință și umanitate și nu-i salutau deloc. Influențat de mediul copilăriei mele, am încercat mereu să mă port conform ideii de a răsplăti bunătatea. Trebuia să mi-i amintesc pe toți cei care mă ajutaseră pe mine sau pe familia mea și să-i răsplătesc cât de repede posibil. Dacă n-a fost posibil pe loc, a trebuit să aștept și să-i răsplătesc mai târziu, când am putut. Părea că felul acesta de a mă purta era nobil, ghidat de conștiință, integru și asta mi-a adus aprobarea celor din jur. Însă pe Zhang Hua simțeam că n-o răsplătisem pentru toate promovările, grija și ajutorul ei, ba chiar atrăsesem atenția asupra faptelor ei rele. Aveam conștiința încărcată și mă simțeam nerecunoscător. Aceste idei încă mă controlau atât de mult, încât, deși știam că oamenii răi și neîncrezătorii pot doar să perturbe lucrarea bisericii și îndatoririle fraților și surorilor, tot nu eram dispus să-i expun faptele rele. Am fost indus în eroare și constrâns foarte mult de conceptul de a răsplăti bunătatea.

Chiar atunci, am citit mai mult din cuvântul lui Dumnezeu, care spunea: „Zicalele despre conduita morală precum: «O bunătate primită ar trebui răsplătită cu recunoștință» nu le spun oamenilor exact ce responsabilități ar trebui să îndeplinească în cadrul societății umane. În schimb, le cer oamenilor să acționeze și să practice conform acestor zicale, indiferent de circumstanțe. Astfel de povești au fost transmise din China antică. De exemplu, un băiat cerșetor înfometat a fost luat acasă de o familie care l-a hrănit, l-a îmbrăcat, l-a antrenat în arte marțiale și i-a transmis tot felul de cunoștințe. Au așteptat până când a crescut, iar apoi au început să-l folosească drept sursă de venit, trimițându-l să facă rău, să omoare oameni, să facă lucruri pe care el nu voia să le facă. Dacă privești acest lucru prin prisma tuturor favorurilor pe care le-a primit, ceea ce i s-a întâmplat a fost un lucru bun. Însă dacă te gândești la ce a fost forțat să facă mai târziu, a fost într-adevăr un lucru bun sau rău? (A fost rău.) Însă sub condiționarea culturii tradiționale de tipul «O bunătate primită ar trebui răsplătită cu recunoștință», oamenii nu pot să facă această distincție. La suprafață, pare că băiatul nu a avut de ales decât să facă lucruri rele și să rănească oamenii, să devină un ucigaș – lucruri pe care majoritatea oamenilor nu și-ar dori să le facă. Însă oare faptul că a făcut aceste lucruri rele și a ucis la porunca stăpânului său nu a venit, în adâncul sufletului, din dorința de a-l răsplăti pentru bunătatea lui? În special din cauza condiționării culturii tradiționale chineze precum: «O bunătate primită ar trebui răsplătită cu recunoștință», oamenii nu pot să nu fie influențați și controlați de aceste idei. Modul în care acționează, precum și intențiile și motivațiile din spatele acțiunilor lor sunt, cu siguranță, constrânse de ele. Când această familie l-a instigat să facă rău, care a fost primul său gând? «Această familie m-a salvat și mi-a arătat bunătate. Trebuie să le răsplătesc bunătatea. Deoarece le datorez viața, trebuie să le-o dedic. Ar trebui să fac orice îmi cer; chiar dacă îmi cer să fac rău și să ucid oameni, nu pot să mă gândesc dacă este corect sau greșit, trebuie doar să mă concentrez asupra răsplătirii bunătății lor. Aș mai fi vrednic să fiu numit om dacă nu aș răsplăti o bunătate atât de mare?» Așadar, pentru a le răsplăti bunătatea, a făcut tot ce i-au cerut fără să stea pe gânduri, chiar dacă i s-a cerut să ucidă oameni și să facă lucruri rele. Doar pentru a le răsplăti bunătatea, a acționat hotărât, fără nicio ezitare, fără să aibă nicio îndoială. Așadar, ce punct de vedere a guvernat comportamentul și manifestările în care s-a angajat pentru a le răsplăti bunătatea? Nu îndeplinea el acel criteriu al conduitei morale? (Ba da.) Ce înțelegi din acest exemplu? Este zicala: «O bunătate primită ar trebui răsplătită cu recunoștință» un lucru bun sau nu? (Nu este, este lipsit de principii.) De fapt, băiatul avea un principiu, iar acesta era: «O bunătate primită ar trebui răsplătită cu recunoștință. Dacă cineva îți face un bine, trebuie să-i faci și tu unul în schimb. Dacă nu reușești să faci acest lucru, atunci nu ești om și nu poți spune nimic dacă ești condamnat pentru asta. Zicala spune: „Bunătatea unei picături de apă ar trebui răsplătită cu un izvor care țâșnește”, ceea ce nu se compară cu situația mea – ceea ce am primit nu a fost o mică bunătate, ci una care mi-a salvat viața. Cu atât mai mult ar trebui să o răsplătesc cu viața mea.» El nu știa care sunt limitele sau principiile pentru răsplătirea bunătății. El credea că viața îi fusese dăruită de acea familie, așa că trebuia să le-o dedice la schimb și să facă tot ce-i cereau ei, inclusiv crime sau alte fapte rele. Acest mod de a răsplăti bunătatea nu are principii sau limite. A servit ca acolit al răufăcătorilor și s-a ruinat făcând asta. A fost corect ca el să răsplătească bunătatea în acest fel? Desigur că nu. A fost un mod nesăbuit de a acționa” [Cuvântul, Vol. 6: Despre urmărirea adevărului, „Ce înseamnă să urmărești adevărul (7)”]. Prin exemplul lui Dumnezeu cu cerșetorul care a răsplătit un act de bunătate, am văzut cum cultura tradițională de a răsplăti bunătatea este un sofism satanic menit să ne otrăvească. Ideea de a răsplăti bunătatea nu numai că ne constrânge sufletul, dar ne și denaturează gândurile, transformând ajutorul obișnuit dintre oameni într-o datorie de recunoștință, un lucru de ținut minte și care trebuie răsplătit, ca să nu fim etichetați drept oameni fără conștiință și umanitate. Câți oameni nu mai cunosc conduita personală adecvată din cauza acestei culturi tradiționale otrăvitoare, care induce în eroare? Indiferent cine face favoarea, chiar dacă e o persoană rea sau cineva cu motive ascunse, cine primește beneficiul trebuie să facă tot posibilul să-l răsplătească, chiar și comițând crime și alte fapte rele. Astfel, mi-am dat seama că sofismul de a răsplăti bunătatea chiar îi otrăvește pe oameni. Când m-am gândit că Zhang Hua îi ataca pe conducători și pe lucrători și perturba lucrarea bisericii, am știut că obiectivul conducătorului, când a cerut o evaluare, era să înțeleagă clar cum se comporta Zhang Hua de obicei, ca să decidă dacă s-o excludă sau nu. Dar sub inducerea în eroare și influența „răsplătirii bunătății”, simplul gând la promovările și grija lui Zhang Hua față de mine – la toate favorurile ei – m-a făcut să vreau să-i ascund faptele rele. Eram prea derutat să văd diferența dintre bine și rău, negru și alb! În acel moment, am reușit să discern niște lucruri despre ideea răsplătirii bunătății. Mi-am dat seama că nu era un lucru pozitiv, ci un sofism folosit de Satana pentru a-i induce în eroare și a-i corupe pe oameni. Știam că nu ar trebui să trăiesc după el, nu ar trebui să-l consider un principiu de conduită personală.

Ulterior, am citit mai mult din cuvântul lui Dumnezeu, care spunea: „Conceptul cultural tradițional potrivit căruia: «O bunătate primită ar trebui răsplătită cu recunoștință» trebuie să fie discernut. Cea mai importantă parte este cuvântul «bunătate» – cum ar trebui să priviți această bunătate? La ce aspect și natură a bunătății se referă? Care este semnificația răsplătirii acestei bunătăți cu recunoștință? Oamenii trebuie să găsească răspunsurile la aceste întrebări și în niciun caz să nu fie constrânși de această idee de răsplătire a bunătății – pentru cine urmărește adevărul, acest lucru este absolut esențial. Ce este «bunătatea», conform noțiunilor umane? La un nivel mai mic, bunătatea înseamnă o persoană care te ajută atunci când ai necazuri. De exemplu, cineva care îți dă un castron cu orez când ești lihnit de foame sau o sticlă de apă când mori de sete sau te ajută să te ridici când cazi și nu te poți ridica. Toate acestea sunt acte de bunătate. O mare bunătate se referă la o bunătate care salvează viața sau la bunătatea de a salva pe cineva. De exemplu, când întâlnești o calamitate și cineva te salvează, ajutându-te să treci prin ea, sau când ești în pericol de moarte și cineva te ajută, prevenind astfel moartea ta – acestea sunt unele dintre lucrurile pe care oamenii le percep ca fiind mari acte de bunătate. În ochii oamenilor, acest fel de bunătate depășește orice mică favoare materială – este o mare bunătate care nu poate fi măsurată în bani sau lucruri materiale. Cei care o primesc simt un fel de recunoștință imposibil de exprimat în doar câteva cuvinte de mulțumire. Este corect, totuși, ca oamenii să măsoare bunătatea în acest fel? (Nu este.) De ce spui că nu este corect? (Întrucât această măsurătoare se bazează pe standardele culturii tradiționale.) Acesta este un răspuns bazat pe teorie și doctrină și, deși poate părea corect, nu ajunge la esența chestiunii. Prin urmare, cum se poate explica acest lucru în termeni practici? Gândește-te cu atenție. Cu ceva timp în urmă, a existat un videoclip online în care un bărbat își scapă portofelul fără să-și dea seama. Un câine mic din apropiere vede acest lucru, ia portofelul și aleargă după el. Bărbatul crede în mod greșit că acel câine i-a furat portofelul și îl bate. Absurd, nu-i așa? Bărbatul are mai puțină moralitate decât câinele! Acțiunile câinelui erau în deplină conformitate cu standardele morale umane. Un om ar fi strigat: «Ți-ai scăpat portofelul!» Dar întrucât câinele nu putea vorbi, pur și simplu, a apucat în tăcere portofelul și a alergat după bărbat. Așadar, dacă un câine poate îndeplini o parte din comportamentele bune încurajate de cultura tradițională, ce spune acest lucru despre oameni? Oamenii se nasc cu rațiune și conștiință, așa că sunt cu atât mai capabili să facă aceste lucruri. Atât timp cât o persoană are simțul conștiinței, poate îndeplini aceste tipuri de responsabilități și obligații. Nu este necesar să depuneți o muncă grea sau să plătiți un preț, necesită puțin efort și este, pur și simplu, o chestiune de a face ceva util, ceva de folos altora. Însă natura acestei acțiuni se califică, într-adevăr, drept «bunătate»? Se ridică la nivelul unui act de bunătate? (Nu o face.) Din moment ce nu o face, este nevoie ca oamenii să vorbească despre răsplătirea acesteia? Acest lucru nu ar fi necesar” [Cuvântul, Vol. 6: Despre urmărirea adevărului, „Ce înseamnă să urmărești adevărul (7)”]. Meditând la cuvântul Lui, inima mi-a fost luminată. Dumnezeu spune: „Cea mai importantă parte este cuvântul «bunătate» – cum ar trebui să priviți această bunătate?” Imediat ce reușeam să aflu cum să privesc „bunătatea”, aveam să văd adevărul și să nu mai fiu indus în eroare sau constrâns de ea. Așa că m-am gândit mult. Consideram că Zhang Hua îmi arătase bunătate în două feluri principale. În primul rând, mă promovase. În al doilea rând, cât fusese conducătoare, rugase un frate să-mi dea medicamente. Acum, chiar fuseseră acestea acte de bunătate? De fapt, când cineva e bolnav sau se confruntă cu o dificultate, a-i da o mână de ajutor, pentru a-l alina puțin e un comportament normal, e o responsabilitate și bun simț. Oricine are conștiință și rațiune poate face acest lucru, care nu reprezintă deloc o bunătate specială care trebuie să fie răsplătită. Dar eu am pus la suflet ajutorul ei și l-am etichetat drept un act special de bunătate ce trebuie răsplătit, încercând chiar s-o păstrez în biserică, ascunzându-i faptele rele. Răsplătindu-i astfel bunătatea, oare nu sacrificam eu interesele bisericii în favoarea alor mele? Eram foarte derutat! M-am întrebat și dacă promovarea din partea lui Zhang Hua se considera bunătate. M-am gândit la acest lucru, în lumina cuvintelor lui Dumnezeu: „Trebuie să vă fie clar faptul că, oricând sau în orice etapă Își îndeplinește Dumnezeu lucrarea, El are întotdeauna nevoie ca o parte dintre oameni să coopereze cu El. Faptul că acești oameni cooperează cu lucrarea lui Dumnezeu sau își fac treaba în răspândirea Evangheliei este predeterminat de El. […] Acum, niciunul dintre voi nu își realizează datoria din întâmplare în casa lui Dumnezeu – indiferent de mediul din care a venit oricare dintre voi pentru a-și face datoria, nu a fost din întâmplare. Niciunul dintre oamenii care își fac datoria în casa lui Dumnezeu nu a fost ales la întâmplare de vreo persoană; indiferent ce datorie realizează o persoană, a fost predeterminată de Dumnezeu înainte de veacuri. Ce înseamnă să spui că acest lucru a fost predeterminat? Ce înseamnă exact? Înseamnă că, în întregul Său plan de gestionare, Dumnezeu a plănuit acum mult timp de câte ori vei veni pe lume, din ce neam și din ce familie te vei naște în zilele de pe urmă, care va fi situația acestei familii, dacă vei fi femeie sau bărbat, care vor fi punctele tale forte, câtă școală vei avea, cât de bine te vei putea exprima, ce calibru vei avea, cum vei arăta și la ce vârstă vei veni în casa lui Dumnezeu și vei începe să îți realizezi datoria și ce datorie vei realiza și când. Dumnezeu a predeterminat fiecare pas al tău de la început. Încă înainte de a te fi născut și de a fi venit pe lume în ultimele tale vieți anterioare, Dumnezeu rânduise deja ce datorie vei avea de realizat în această etapă finală a lucrării” (Cuvântul, Vol. 3: Discursurile lui Hristos al zilelor de pe urmă, Partea a III-a). Cu cât am meditat mai mult la cuvintele lui Dumnezeu, cu atât mi s-au clarificat lucrurile. Poate că lucrarea mea bazată pe texte părea a se datora promovării din partea lui Zhang Hua, dar, de fapt, Dumnezeu e Cel care deține suveranitatea asupra tuturor lucrurilor și Cel care rânduiește totul. El m-a condus, treptat, spre acest rol. Dacă n-ar fi avut casa lui Dumnezeu această slujbă, n-aș fi putut îndeplini datoria aceasta. Așadar, nu se întâmplaseră toate acestea ca urmare a lucrării lui Dumnezeu? Lui Dumnezeu ar fi trebuit să-I fiu recunoscător, dar eu o considerasem pe Zhang Hua sursa acestui favor și voisem s-o răsplătesc pentru el. Nu puteam vedea harul lui Dumnezeu, doar bunătatea omului. Am fost cu adevărat orb, ignorant, irațional și nesăbuit. În calitate de conducătoare de biserică, datoria lui Zhang Hua era să-i cultive și să-i promoveze pe oameni conform nevoilor lucrării casei lui Dumnezeu. Ar fi trebuit să-I mulțumesc lui Dumnezeu, nu să-i atribui această bunătate altei persoane. Când am înțeles asta, m-am simțit ușurat. Gratitudinea pe care o simțisem față de ea de mai mult de zece ani, recunoștința pe care o simțisem fiindcă mă aprecia și dorința mea de a o răsplăti dispăruseră toate. Nu mă mai simțeam îndatorat față de ea și nu-mi mai părea rău că-i expusesem faptele rele. Dispăruse și vinovăția provocată de nerecunoștință și nu se mai punea problema vreunui act de bunătate între noi. Exact cum spune Dumnezeu: „Pentru Mine, această zicală despre răsplătirea bunătății pur și simplu nu stă în picioare. Nu se poate spune că răsplătirea bunătății este în totalitate greșită; trebuie doar să o privești ca pe o obligație și o responsabilitate. Acesta este, de asemenea, un instinct al conștiinței umanității cuiva. Dacă cineva îți arată cu adevărat bunătate și este o persoană bună, atunci, când are dificultăți, ar trebui să-ți îndeplinești responsabilitatea și obligația și să-l ajuți cât de bine poți. Este suficient” [Cuvântul, Vol. 6: Despre urmărirea adevărului, „Ce înseamnă să urmărești adevărul (7)”]. Cuvântul lui Dumnezeu m-a eliberat din constrângerile ideii de a răsplăti bunătatea și mi-a corectat perspectiva asupra acestor chestiuni. Îi sunt foarte recunoscător.

În orice caz, consideram chestiunea încheiată. Nu după mult timp, însă, mi s-a scris din nou de la biserica din orașul meu natal, cerându-mi-se să scriu clar comportamentul lui Zhang Hua, precum și momentele și locurile în care se manifesta, când luase apărarea antihriștilor și a oamenilor răi și-i urmase pe antihriști pentru a face rele. Fără astfel de dovezi, era imposibil s-o caracterizeze și s-o excludă. După ce am primit scrisoarea, încă m-am simțit puțin tulburat. Dacă scriam asta, Zhang Hua sigur avea să fie exclusă. Fusese foarte bună cu mine și, dacă făceam asta, nu aș fi… Dar mi-am dat seama rapid că aici funcționa principiul satanic de răsplătire a bunătății. Trebuia să ignor această idee și să practic potrivit cuvântului lui Dumnezeu. Mi-am amintit cuvântul lui Dumnezeu, care spune: „Care sunt principiile după care oamenilor li se cere să se trateze unii pe alții în cuvintele lui Dumnezeu? Să iubească ce iubește Dumnezeu și să urască ce urăște El: acesta este principiul la care ar trebui să adere oamenii. Dumnezeu îi iubește pe cei care urmăresc adevărul și care-I pot respecta voia; aceștia sunt oamenii pe care ar trebui să-i iubim și noi. Cei care nu pot respecta voia lui Dumnezeu, cei care-L urăsc pe Dumnezeu și se răzvrătesc împotriva Lui – acești oameni sunt detestați de Dumnezeu și ar trebui să-i detestăm și noi. Asta le cere Dumnezeu oamenilor. […] În timpul Epocii Harului, Domnul Isus a spus: «Cine este mama Mea și cine sunt frații Mei?» «Căci oricine respectă voia Tatălui Meu, Care este în ceruri, acela Îmi e frate, soră și mamă.» Aceste cuvinte existau deja în Epoca Harului, iar acum cuvintele lui Dumnezeu sunt și mai clare: «Să iubească ce iubește Dumnezeu și să urască ce urăște El.» Aceste cuvinte pun punctul pe i, însă oamenii sunt adeseori incapabili să le priceapă adevăratul sens” (Cuvântul, Vol. 3: Discursurile lui Hristos al zilelor de pe urmă, „Doar prin recunoașterea propriilor păreri greșite se poate obține cu adevărat o transformare”). Cuvântul lui Dumnezeu spune foarte clar: ar trebui să-i tratăm pe oameni principial, să iubim ce iubește Dumnezeu și să urâm ce urăște El. Cei ce urmăresc și practică adevărul sunt frații și surorile noastre și ar trebui tratați cu iubire. Cei care nu urmăresc adevărul, nu-l practică deloc sau care chiar comit rele care perturbă lucrarea bisericii nu sunt frați și surori, ci slujitorii Satanei, oameni răi. Trebuie expuși, deslușiți și curățiți din biserică. Numai asta este în acord cu intenția lui Dumnezeu. Nu am ezitat, după ce am înțeles asta. Cu documentele trimise de mine mai devreme și cu o rememorare atentă, am relatat faptele ei rele. După ce am trimis răspunsul, m-am simțit împăcat și în largul meu. În sfârșit, scăpasem de constrângerile conceptului de a răsplăti bunătatea, iar inima îmi era ușurată.


49. De ce e atât de greu să ne recunoaștem greșelile?

de Martha, Italia

Sunt responsabilă de lucrarea video în biserica mea. Într-o zi, una dintre surorile mele m-a sunat de urgență. Nu verificase cum trebuie un material video și acesta trebuia refăcut, ceea ce a provocat întârzieri și ne-a costat resurse umane și materiale. Când am auzit care era titlul materialului video, mi-am dat seama că și eu ajutasem la verificarea acestuia, dar că nici eu nu văzusem nicio problemă. După discuția telefonică, m-am grăbit să aflu despre ce era vorba și am văzut că titlul materialului video fusese scris greșit. Desigur, greșelile din lucrare ar trebui să fie raportate conducătorului, iar orice abatere ar trebui să fie analizată de toată lumea ca, pe viitor, să se evite problemele similare. Însă apoi am ezitat, gândind: „Am făcut o greșeală atât de elementară. Oare cum mă va privi conducătorul după aceea? Oare va crede că nu sunt serioasă sau de încredere în datoria mea? Dacă da, îmi voi pierde funcția de responsabil.” M-am gândit apoi cum am subliniat mereu importanța atenției în crearea materialelor video în fața fraților și a surorilor mele. Dacă aflau toți că făcusem această greșeală, oare aveau să creadă că nu eram potrivită să fiu responsabilă? Cum mi-ar fi afectat asta reputația? Așa că nu am vrut să le spun celorlalți despre greșeala mea. Mi-am găsit scuze: „Nu am fost superficiali în mod voit. Am verificat ce trebuia să verificăm. Nu aș fi putut anticipa aceste circumstanțe speciale. Răul e deja făcut și nu poate fi reparat, dar, atât timp cât voi fi mai atentă în viitor, va fi în regulă. În plus, nu sunt singura care a verificat acest material video. Chiar dacă află toată lumea ce s-a întâmplat, nu sunt singura vinovată. Chestiunea asta se poate încheia aici. Toți cei care trebuie să știe știu deja, iar asta e suficient.” Prin urmare, nu i-am spus conducătorului sau celorlalți frați și surori din grup. Deși mă simțeam neliniștită și știam că evitam răspunderea, când m-am gândit cum recunoașterea acestei greșeli mi-ar fi putut afecta reputația și chiar și funcția, am mers înainte cu încăpățânare, ca și cum nu s-ar fi întâmplat nimic.

Într-o zi, am citit acest lucru în cuvintele lui Dumnezeu: „Ființele umane corupte se pricep la deghizare. Indiferent ce fac sau ce corupție dezvăluie, încearcă mereu să se deghizeze. Dacă ceva nu merge bine sau fac ceva greșit, vor să dea vina pe alții. Vor să primească meritul pentru lucrurile bune, iar vina pentru lucrurile rele să o poarte alții. Nu există o mulțime de astfel de deghizări în viața reală? Sunt prea multe. A face greșeli sau a te deghiza: care dintre acestea are legătură cu firile corupte? Deghizarea este o chestiune care ține de firile corupte, implică o fire arogantă, ticăloșie și înșelătorie; este deosebit de detestată de Dumnezeu. De fapt, atunci când te deghizezi, toată lumea înțelege ce se întâmplă, dar tu crezi că ceilalți nu văd asta și faci tot posibilul să argumentezi și să te justifici într-un efort de a-ți salva imaginea și de a-i face pe toți să creadă că nu ai făcut nimic rău. Nu este asta o prostie? Cum evaluează alții acest lucru? Ce simt ei? Dezgust și scârbă. Dacă, după ce ai făcut o greșeală, o poți trata corect și poți permite tuturor celorlalți să vorbească despre ea, să o comenteze și să o discearnă, și dacă o poți diseca și dezvălui pentru ca alții să o vadă, care va fi părerea tuturor despre tine? Cu siguranță vor spune că ești o persoană cinstită, deoarece inima ta este deschisă lui Dumnezeu, și ei pot vedea inima ta prin acțiunile și comportamentul tău. Dar dacă încerci să te deghizezi și să-i înșeli pe toți, ei vor avea o părere proastă despre tine și vor spune că ești o persoană proastă și neînțeleaptă. Dacă nu încerci să te prefaci sau să te justifici, dacă îți poți admite greșeala, toată lumea va spune că ești cinstit și înțelept. Și ce te face înțelept? Toată lumea face greșeli. Toată lumea are neajunsuri și defecte. Și toată lumea are aceleași firi corupte. Nu te crede mai nobil, mai desăvârșit și mai bun decât alții; a gândi astfel este atât de lipsit de rațiune! Odată ce poți vedea clar firile corupte ale oamenilor și adevărata față a esenței lor corupte, și nu încerci să-ți acoperi propriile greșeli și nu folosești greșelile altora împotriva lor, și ești capabil să le abordezi pe ambele corect, abia atunci vei vedea lucrurile în profunzime și nu vei face lucruri prostești, și vei fi o persoană înțeleaptă. Toți cei care sunt lipsiți de rațiune nu sunt oameni înțelepți, sunt proști. Ori de câte ori fac o greșeală sau fac ceva absurd și sunt emondați, meditează la asta și încearcă mereu să se justifice și să se apere, în timp ce se furișează pe la spate. Este dezgustător să fii martor la asta. De fapt, ceea ce fac ei este imediat evident pentru alți oameni, și totuși ei încă fac un spectacol flagrant. Pentru alții, pare un spectacol de clovni. Nu este aceasta prostie? Chiar este” (Cuvântul, Vol. 3: Discursurile lui Hristos al zilelor de pe urmă, „Principiile care ar trebui să ghideze conduita unei persoane”). Din cuvintele lui Dumnezeu, am înțeles că a ne preface, a ne acoperi greșelile și a nu le recunoaște sunt lucruri mult mai grave decât a face o simplă greșeală. Sunt lucruri înșelătoare și perfide! În schimb, când cineva se destăinuie și-și asumă răspunderea pentru o greșeală, nu numai că acea persoană nu va fi desconsiderată, dar va fi respectată fiindcă a spus adevărul în mod simplu și deschis. Toți greșim câteodată. Dumnezeu nu condamnă cu lejeritate oamenii pentru greșelile lor. El vede dacă, după aceea, ei se pot pocăi cu adevărat. Însă eu nu înțelesesem asta. M-am gândit că era rușinos să faci greșeli, mai ales în calitate de supraveghetoare. Credeam că, dacă fac greșeli elementare, oamenii aveau să mă desconsidere. Aveau să creadă că nu eram cu nimic mai bună decât frații și surorile mele și era posibil să fiu înlocuită. Așa că, atunci când a fost descoperită o eroare în materialul video pe care-l verificasem, n-am îndrăznit să-mi recunosc greșeala și am continuat s-o acopăr. M-am purtat de parcă nu se întâmplase nimic, ca să nu-mi asum răspunderea, și am ascuns mizeria sub preș. M-am simțit vinovată făcând acest lucru, dar tot n-am fost dispusă să spun nimănui adevărul. Am fost atât de înșelătoare! Cauzasem în mod evident pierderi lucrării bisericii, dar n-am spus o vorbă și am încercat să-mi acopăr greșeala. I-am lăsat pe conducător și pe frații și surorile mele să-mi vadă doar partea bună, nu și greșeala. Astfel, toți aveau să creadă că eram serioasă și pragmatică în lucrarea mea. Îmi puteam păstra imaginea și funcția de supraveghetoare. M-am purtat într-un mod atât de detestabil! M-am temut ca oamenii să nu afle despre greșeala mea, așa că am făcut tot ce mi-a stat în puteri ca să mă prefac. Mi-am ascuns partea urâtă, am înșelat oamenii și am ascuns adevărul de ei. Trăiam fără caracter sau demnitate. Nu puteam continua să-mi acopăr greșeala și să-i înșel pe ceilalți. Prin urmare, i-am scris conducătorului meu, explicându-i situația, și m-am destăinuit tuturor cu privire la corupția mea. Le-am spus adevărul, ca ei să poată învăța din exemplul meu. După ce am făcut asta, m-am simțit mai în largul meu.

Mai târziu, când am accesat lista cu lucrările noastre, am văzut că era posibil ca un alt material video să fi fost realizat de două ori. Nu mi-a venit să cred că era adevărat! Țineam evidența persoanelor cărora le repartizam fiecare sarcină, deci cum putea să fi apărut o altă greșeală? Însă, când am verificat, materialul video fusese, într-adevăr, realizat de două ori. În clipa aceea, m-am blocat. Era grav. Tocmai îmi recunoscusem greșeala în fața conducătorului și, înainte ca el să poată măcar înțelege situația în detaliu, o dădusem iar în bară. Ce avea să creadă despre mine? Oare avea să creadă că greșeam mereu și că nu eram potrivită să fiu responsabilă? Și dacă aflau ceilalți frați și surori, oare aveau să creadă că nu eram demnă de încredere și că tot făceam asemenea greșeli elementare? Atunci, următoarea dată când aveam părtășie despre a fi serioși și responsabili în îndatoririle noastre, oare m-ar mai fi luat în serios? Nu, trebuia să aflu care era motivul exact pentru această greșeală și speram să nu fiu eu principala responsabilă. Chiar dacă aveam o parte din vină, trebuia să fie una mai mică. Astfel, nu m-aș fi făcut de râs, iar statutul mi-ar fi fost în siguranță. În final, după ce am verificat atent, am descoperit că, după ce repartizasem sarcina, consemnasem acest lucru doar într-o listă mai veche, ceea ce îl făcuse pe liderul de echipă să nu știe despre asta și să repartizeze din nou sarcina altcuiva. Nu era nicio îndoială; eram principala responsabilă. Când mi-am dat seama de acest lucru, am rămas împietrită. Cum puteam să am atât de mult ghinion? Am întâmpinat toate aceste probleme care n-ar fi trebuit să apară. Ce ghinion! Eram complet derutată! Oare să-i spun conducătorului despre această greșeală sau nu? Dacă toată lumea ar fi știut că făcusem două greșeli elementare la rând, oare ce ar fi crezut despre mine atunci? Chiar nu voiam să-i spun conducătorului adevărul. Însă m-am gândit la cuvintele lui Dumnezeu care spuneau că prefăcătoria și înșelătoria sunt mult mai grave decât greșelile, iar Dumnezeu le detestă și mai mult. În inima mea, îmi era frică. Trebuia să strâng din dinți și să-i spun conducătorului despre această greșeală, dar nu puteam scăpa de temerile mele. Eram plină de neliniște. Inima îmi era grea, de parcă o piatră apăsa pe ea. Când îmi făceam datoria, eram distrasă și noaptea nu puteam să dorm. Știam că nu eram într-o stare corectă, așa că m-am rugat lui Dumnezeu, cerându-I să mă lumineze și să mă îndrume ca să mă cunosc.

Ulterior, am citit un pasaj din cuvintele lui Dumnezeu și am început să-mi înțeleg starea. Dumnezeu Atotputernic spune: „Oricâte lucruri greșite face un antihrist, indiferent ce fel de lucruri rele face, fie că este vorba de însușire pe nedrept, risipă sau folosirea greșită a ofrandelor lui Dumnezeu, sau dacă perturbă și tulbură lucrarea bisericii, făcând un dezastru uriaș din aceasta și provocând mânia lui Dumnezeu, el rămâne mereu calm, cu sânge rece și total nepreocupat. Indiferent ce fel de rău face un antihrist sau ce consecințe cauzează acesta, el nu vine niciodată cu promptitudine înaintea lui Dumnezeu să-și recunoască păcatele și să se căiască sau nu vine niciodată înaintea fraților și surorilor cu atitudinea celui care se dezvăluie și se destăinuie pentru a-și admite greșelile, a-și cunoaște fărădelegile și corupția și a-și regreta faptele rele. În schimb, își frământă creierii pentru a găsi diferite scuze astfel încât să scape de responsabilitate și să dea vina pe ceilalți, pentru a-și restabili imaginea și statutul. Lucrul de care îi pasă nu îl reprezintă lucrarea bisericii, ci dacă îi sunt afectate sau lezate reputația și statutul în vreun fel. Nu ia în considerare deloc și nu se gândește la metode de a se revanșa pentru pierderile provocate casei lui Dumnezeu din cauza fărădelegilor sale și nici nu încearcă să-și compenseze datoria față de Dumnezeu. Asta înseamnă că nu admite niciodată că este capabil să facă ceva greșit sau că a făcut o greșeală. În inimile antihriștilor, a admite proactiv greșelile și a oferi o relatare sinceră a faptelor reprezintă o lipsă de competență și o nesăbuință. Dacă faptele lor rele sunt descoperite și expuse, antihriștii vor recunoaște doar o greșeală de neatenție de moment, niciodată neglijarea datoriei și iresponsabilitatea proprie și vor încerca să paseze altcuiva responsabilitatea pentru a-și salva reputația. În momente ca acestea, antihriștii nu sunt preocupați de modul în care să compenseze pierderile cauzate casei lui Dumnezeu, în care să se destăinuie, să-și recunoască greșelile sau să dea socoteală aleșilor Lui despre ceea ce s-a întâmplat. Ei sunt preocupați să găsească modalități de a face problemele majore să pară mici și problemele mici să pară neproblematice. Ei oferă motive obiective pentru a-i face pe ceilalți să-i înțeleagă și să-i compătimească. Fac tot posibilul să-și restabilească reputația în mintea altor oameni, să minimizeze influența extrem de negativă a fărădelegilor acestora asupra lor, să nu-L lase pe Cel de mai sus să aibă o impresie proastă despre ei și să se asigure că Cel de mai sus nu-i trage niciodată la răspundere, nu-i demite, nu investighează situația sau nu-i disciplinează. Pentru a-și restabili reputația și statutul, astfel încât interesele să nu le fie lezate, antihriștii sunt dispuși să îndure suferințe de nedescris și se vor gândi la orice metodă posibilă pentru a rezolva orice dificultate. De la începutul fărădelegii sau greșelii lor, antihriștii nu au nicio intenție de a-și asuma vreo responsabilitate pentru lucrurile greșite pe care le fac, nu au niciodată vreo intenție de a admite motivele, intențiile și firile corupte din spatele lucrurilor greșite pe care le fac, de a avea părtășie despre acestea, de a le expune sau de a le diseca și, cu siguranță, nu au niciodată vreo intenție să compenseze daunele pe care le provoacă lucrării bisericii și pierderea pe care o cauzează intrării în viață a aleșilor lui Dumnezeu. Prin urmare, indiferent din ce perspectivă privești problema, antihriștii sunt oameni care refuză cu încăpățânare să își recunoască greșelile și ar prefera să moară decât să se căiască. Antihriștii sunt nerușinați și insensibili dincolo de orice speranță de răscumpărare și nu sunt nimic altceva decât satane vii” (Cuvântul, Vol. 4: Expunerea antihriștilor, „Punctul unsprezece”). Din cuvintele lui Dumnezeu, am văzut că antihriștii prețuiesc mai ales propriul statut și reputația. Oricât de multe abateri sau omisiuni apar în datoria lor sau cât de multe pierderi cauzează ei lucrării bisericii, nu-și recunosc niciodată vina. Le e teamă că alții le vor vedea neajunsurile și că îi vor desconsidera. Prin urmare, odată ce conștientizează că au făcut o greșeală care i-ar face de rușine, vor fi neliniștiți, incapabili să mănânce sau să doarmă bine. Își vor frământa creierii, încercând să găsească moduri de a-și acoperi urmele și de a-și restabili reputația. La fel era și comportamentul meu. Îmi consideram statutul și reputația atât de importante încât, când am descoperit o problemă în lucrare, n-am avut remușcări pentru neglijența mea. Nu am reflectat asupra a ceea ce s-a întâmplat ca să nu mai greșesc în viitor. Nu m-am putut gândi decât la felul în care m-ar fi privit toată lumea când ar fi aflat că făcusem niște greșeli atât de elementare și dacă m-ar fi desconsiderat sau ar fi crezut că nu eram capabilă să-mi fac treaba. Ca să-mi mențin statutul și reputația, mi-am petrecut întreaga zi simțindu-mă neliniștită, într-atât încât n-am putut dormi. Nu mă gândeam decât la felul în care să-mi acopăr greșeala și să evit să fiu descoperită. Voiam să mă feresc de răspundere, să-mi ascund greșelile și să nu-i las pe ceilalți să afle. N-am vrut să iau atitudine și să-mi recunosc vina. Am fost cu adevărat înșelătoare, lipsită de caracter sau demnitate! De fapt, în calitate de responsabilă, cunoșteam bine procesele. Fără îndoială că eram principala responsabilă. Totuși, am sperat că voi putea scăpa basma curată și împărți vina cu alții. În final, când am înțeles că nu puteam evita răspunderea, am continuat să o fac pe victima, punând totul pe seama ghinionului. Nu am reflectat asupra mea. Doar m-am plâns de ghinionul meu. Mi-am acoperit greșelile și am recurs la înșelătorie ca să-mi protejez statutul. Era purtarea unui antihrist. Când am conștientizat acest lucru, m-am speriat. Știam cât de periculos era să continui așa, fără să mă pocăiesc, întocmai ca un antihrist!

Mi-am dat seama și că, într-o oarecare măsură, eram atât de încăpățânată și nu voiam să-mi recunosc vina fiindcă fusesem obligată și constrânsă de funcția mea de responsabil, ceea ce m-a făcut să-mi tratez eronat greșelile. Am găsit câteva cuvinte ale lui Dumnezeu despre asta. Dumnezeu Atotputernic spune: „Cum ar trebui să practicați pentru a fi persoane obișnuite și normale? Cum se poate realiza acest lucru? […] În primul rând, nu-ți da un titlu și apoi să te lași încorsetat de el, spunând: «Eu sunt conducătorul, eu sunt liderul de echipă, eu sunt supraveghetorul sau eu sunt cea mai cunoscătoare și cea mai competentă persoană în domeniu din punct de vedere tehnic.» Nu te lăsa inhibat de titlul pe care ți l-ai autoatribuit. De îndată ce se întâmplă acest lucru, te va lega strâns; cuvintele și acțiunile tale vor fi afectate de el, la fel ca și gândirea și judecata ta normală. Trebuie să te eliberezi de constrângerile acestui statut. În primul rând, coboară de pe poziția pe care ți-o dă acest titlu oficial și asumă-ți poziția unei persoane obișnuite. Mentalitatea ta va deveni atunci oarecum normală. Trebuie, de asemenea, să admiți: «Nu știu cum să fac asta și nu înțeleg acel lucru – trebuie să fac cercetări și să studiez» sau «Nu am experimentat niciodată asta, așa că nu știu ce să fac.» Când poți să spui ceea ce gândești cu adevărat și să vorbești sincer în acest fel, vei avea o rațiune normală. Dacă le permiți altora să cunoască adevărata ta persoană, ei vor avea o viziune normală asupra ta, iar tu nu va trebui să te prefaci. Nu te vei mai simți puternic presat și vei putea comunica normal cu ceilalți. A trăi astfel este liber și ușor. Oricine simte că viața este prea epuizantă nu are pe cine da vina decât pe el însuși” (Cuvântul, Vol. 3: Discursurile lui Hristos al zilelor de pe urmă, „Prețuirea cuvintelor lui Dumnezeu este fundamentul credinței în Dumnezeu”). „Atunci când cineva din biserică este promovat și cultivat pentru a fi conducător, acesta este doar promovat și cultivat în sensul direct; nu înseamnă că deja corespunde standardului și că este competent în calitate de conducător, că este deja capabil să îndeplinească lucrarea de conducere și poate să facă o lucrare reală – nu așa stau lucrurile. Majoritatea oamenilor nu pot discerne aceste lucruri și, bazându-se pe închipuirile proprii, îi stimează pe cei care au fost promovați. Aceasta este o greșeală. Indiferent de cât de mulți ani cred în Dumnezeu, oare cei care sunt promovați chiar dețin adevărul-realitate? Nu neapărat. Sunt ei capabili să implementeze rânduielile de lucru ale casei lui Dumnezeu? Nu neapărat. Au un simț al răspunderii? Sunt loiali? Pot să se supună? Când se confruntă cu o problemă, sunt capabili să caute adevărul? Toate acestea sunt necunoscute. Au acești oameni o inimă cu frică de Dumnezeu? Și cât de mari le sunt inimile cu frică de Dumnezeu? Sunt capabili să evite să-și urmeze propria voință atunci când acționează? Sunt capabili să-L caute pe Dumnezeu? În perioada în care îndeplinesc lucrarea de conducere, sunt capabili să vină frecvent înaintea lui Dumnezeu pentru a-I căuta intențiile? Sunt capabili să conducă oamenii spre adevărul-realitate? Cu siguranță nu sunt capabili de astfel de lucruri. Nu au primit instruire și nu au avut suficiente experiențe, așa că nu sunt capabili de aceste lucruri. De aceea, promovarea și cultivarea cuiva nu înseamnă că acesta înțelege deja adevărul, nici nu spune că este deja capabil să își facă datoria într-un mod care este conform standardului” [Cuvântul, Vol. 5: Responsabilitățile conducătorilor și lucrătorilor, „Responsabilitățile conducătorilor și lucrătorilor (5)”]. Din cuvintele lui Dumnezeu, am înțeles că a fi conducător sau responsabil nu înseamnă, automat, a fi calificat, superior sau mai bun decât alți oameni. Este o șansă de a fi cultivat și de a te instrui pentru a face o anumită lucrare. Pe parcursul instruirii, e posibil să-ți dezvălui firile corupte și să întâmpini piedici și eșecuri. E perfect normal. Însă, când m-am pus în postura de responsabil, am crezut că trebuia să fiu mai bună decât alții, să nu fac aceleași greșeli ca ei sau să dezvălui aceeași corupție. Așadar, când am greșit, n-am vrut să recunosc. M-am tot prefăcut și am ascuns greșeala. Mi-am petrecut tot timpul profund îngrijorată, ducând o viață grea și obositoare, totul fiindcă îmi prețuiam statutul și reputația. În plus, am înțeles că a greși și a te face de rușine nu erau neapărat lucruri rele. Întocmai cum spun cuvintele lui Dumnezeu: „Deși te-ai făcut de râs, poți învăța din asta care sunt problemele și deficiențele tale, poți învăța că nutrești o dragoste pentru vanitate și poți ajunge să înțelegi că nu ești o persoană desăvârșită. Acest lucru este benefic pentru cunoașterea de sine, așa că a te face de râs nu este un lucru rău. Nu există oameni desăvârșiți; toți oamenii au firi corupte, precum și deficiențe și neajunsuri, și toți oamenii dezvăluie corupție, spun și fac lucruri greșite și întâmpină eșecuri și înfrângeri. Așa că toți experimentează momente în care se fac de râs și sunt stânjeniți. Acest lucru este foarte normal. Oamenilor le este teamă să nu se facă de râs în principal pentru că sunt prea vanitoși. Când poți renunța la vanitatea ta și poți aborda corect această chestiune, data viitoare când te vei face de râs, nu te vei mai simți rușinat, nu-ți va mai păsa că îți afectează reputația și nu vei mai deveni demoralizat din această cauză. În acest punct, umanitatea ta se va fi maturizat. Nu este acesta un lucru bun? (Ba da.) Așadar, când te faci de râs, nu te gândi că ai ghinion și nu căuta scuze pentru a-ți proteja vanitatea și mândria. Când alții se fac de râs, nu râde nici tu de ei. Aceste lucruri sunt foarte normale și toată lumea le va experimenta. Când experimentezi multe eșecuri și obstacole, umanitatea ta devine treptat matură și călită, iar apoi, când vei întâlni din nou aceste lucruri, nu vei mai fi constrâns și vei putea să-ți faci datoria în mod normal. În acest punct, umanitatea ta va fi normală, iar rațiunea ta va fi și ea normală” [Cuvântul, Vol. 6: Despre urmărirea adevărului, „Cum să urmărești adevărul (2)”]. După această serie de greșeli și după eforturile mele rușinoase de a le ascunde, în sfârșit am dobândit o oarecare cunoaștere de sine. Am văzut că nu eram cu nimic mai bună decât frații și surorile mele. Îmi făcusem datoria în mod neglijent, ținând prea mult cont de reputația și de statutul meu. Nici măcar n-am avut curajul să-mi recunosc greșeala. Am vrut să o ascund și să înșel pe toată lumea. Am fost o ipocrită înșelătoare. De fapt, nu e înfricoșător să înfruntăm probleme când ne facem datoria. Atât timp cât suntem deschiși, onești și ne înfruntăm greșelile cu calm, reflectând asupra lor, ca să evităm probleme similare în viitor, tot putem dobândi ceva. Acestea sunt atitudinea și rațiunea pe care trebuie să le aibă oamenii. După ce am înțeles intenția lui Dumnezeu, nu mi-a mai păsat de părerea celorlalți despre mine. Deja afectasem lucrarea. Trebuia să ajung la sursa acestor greșeli, ca să nu le repet în viitor.

Ulterior, am citit un pasaj din cuvintele lui Dumnezeu: „Dacă cineva poate să fie conștiincios, să-și asume responsabilitatea și să-și dăruiască toată inima și puterea, lucrarea va fi bine făcută. Uneori ai o mentalitate greșită și ești mereu neprihănit de sine și, chiar dacă există o greșeală evidentă, tot nu o poți descoperi sau găsi. Dacă ai mentalitatea corectă și cauți adevărul, atunci, prin luminarea și îndrumarea Duhului Sfânt, vei descoperi problema. Dacă Duhul Sfânt te îndrumă și îți dă o conștientizare, astfel încât inima ta devine luminată și știi unde se află eroarea, vei fi în stare să corectezi abaterea și să năzuiești spre adevărurile-principii. Dacă nu ai mentalitatea corectă și ești distrat și nepăsător, vei putea descoperi eroarea? Nu vei putea. Ce se poate vedea din asta? Pentru a-și îndeplini bine îndatoririle, este foarte important ca oamenii să-și facă partea; mentalitățile lor sunt cruciale; și unde își concentrează gândurile și ideile este foarte important. Dumnezeu scrutează și poate vedea ce mentalități au oamenii și cât suflet pun în timp ce își îndeplinesc îndatoririle. A-ți dedica toată inima și puterea este esențial, iar a-ți face partea este crucial. Oamenii ar trebui să se străduiască să nu aibă regrete cu privire la îndatoririle pe care le-au îndeplinit și la lucrurile pe care le-au făcut, și să nu fie îndatorați lui Dumnezeu. Aceasta este cu adevărat ceea ce înseamnă a-ți dărui toată inima și puterea” (Cuvântul, Vol. 3: Discursurile lui Hristos al zilelor de pe urmă, Partea a III-a). Cuvintele lui Dumnezeu afirmă că, atunci când mentalitatea cuiva e greșită și respectiva persoană este distrasă și neglijentă în datoria ei, nu poate vedea greșelile care sunt chiar în fața sa. Situația mea era ca aceea descrisă de Dumnezeu. Aceste două greșeli erau chiar în fața mea; dacă aș fi fost puțin mai atentă, le-aș fi descoperit cu ușurință. Dar eu nu le-am observat. Un material video trebuia refăcut, iar un altul a fost realizat de două ori, costându-ne resurse umane și materiale. Și, de fapt, asta avea o strânsă legătură cu mentalitatea mea de atunci. Credeam că aveam vechime în sarcina aceasta, că știam fluxul de lucru ca în palmă, așa că n-am mai fost la fel de precaută ca la început. Am fost arogantă și neglijentă. Mai ales cu privire la verificările inițiale, am crezut că sunt ușoare, că puteam face lucrurile automat pe baza experienței mele anterioare. Nu am fost atentă, nu am verificat cu grijă lucrarea și, în final, am făcut astfel de greșeli elementare. Și toate astea fiindcă trăisem cu o fire arogantă și-mi făcusem de mântuială datoria. Ulterior, le-am vorbit deschis fraților și surorilor mele despre greșelile pe care le făcusem în datoria mea. Am rezumat problemele din lucrarea noastră și am propus niște norme care să ajute la evitarea problemelor similare în viitor. Prin asta, mi-am găsit o oarecare liniște sufletească.

La scurt timp, m-am ocupat de un nou proiect. Însă întrucât nu mai realizasem astfel de materiale video până atunci, nu cunoșteam bine detaliile, așa că, în timpul producției, au apărut niște probleme. Deși, uneori, îmi făceam griji cu privire la părerea celorlalți, am tratat problemele dintr-o perspectivă corectă, fără să fiu constrânsă de mândrie și de statut. Cu fiecare greșeală, am consemnat și am rezumat problemele și abaterile, ca să găsesc o modalitate ca acestea să nu se repete. După ce am făcut asta, am putut vedea îndrumarea lui Dumnezeu, descoperind și corectând multe probleme înainte ca ele să provoace pierderi bisericii. Prin această experiență, am învățat că, dacă ai mentalitatea corectă și îți faci datoria cu sârguință, vei primi îndrumarea și protecția lui Dumnezeu. În același timp, am învățat că a te face de râs prin greșeli sau eșecuri nu-i un lucru rău. Asta m-a ajutat să-mi văd neajunsurile și corupția, să-mi las deoparte vanitatea și să mă tratez corect. Slavă Ție, Dumnezeule!


50. Cuvântul lui Dumnezeu este puterea vieții mele

de Li Zhi, China

În anul 2000, am fost destul de norocoasă încât să aud Evanghelia Împărăției lui Dumnezeu Atotputernic. Citind cuvintele lui Dumnezeu, am ajuns să înțeleg taina numelor lui Dumnezeu, taina întrupărilor lui Dumnezeu și adevărurile referitoare la modul în care cele trei etape ale lucrării lui Dumnezeu mântuiesc omenirea și cum îl schimbă, îl purifică și îl desăvârșesc pe om cu totul. Am devenit sigură că Dumnezeu Atotputernic este Domnul Isus reîntors și am acceptat cu bucurie Evanghelia Împărăției lui Dumnezeu. După aceea, m-am alăturat activ vieții bisericești, predicând Evanghelia și aducând mărturie pentru Dumnezeu. În 2002, am devenit cunoscută la nivel local pentru predicarea Evangheliei și eram în pericol constant de a fi arestată de poliție. Nu am avut de ales decât să fug de acasă pentru a putea continua să-mi îndeplinesc datoria.

Guvernul PCC a folosit întotdeauna telefoanele ca mijloc de monitorizare și arestare a creștinilor, așa că nu am îndrăznit să-mi sun familia după ce am plecat de acasă. Până la începutul anului 2003, fusesem despărțită de familia mea aproape un an, așa că m-am dus la casa soacrei mele să-mi văd soțul, deoarece îmi era foarte dor de ei. Când fratele mai mic al soțului meu a văzut că mă întorsesem, a sunat-o pe mama și i-a spus că sunt acasă la soacra mea. Spre surprinderea mea, trei ore mai târziu, patru polițiști de la Biroul Municipal de Securitate Publică au venit la casa soacrei mele într-o mașină de poliție. În momentul în care au intrat în casă, mi-au spus cu înverșunare: „Suntem de la Biroul Municipal de Securitate Publică. Ești Li Zhi, nu? Ești pe lista noastră de urmăriți de aproape un an și acum te-am prins, în sfârșit! Vii cu noi!” Îmi era incredibil de frică și mă rugam neîncetat lui Dumnezeu în inima mea: „O, Dumnezeule Atotputernic! Sunt arestată astăzi cu îngăduința Ta. Dar sunt de o statură atât de mică și mă simt șovăielnică și înfricoșată. Te rog să mă călăuzești și să mă protejezi și să-mi acorzi credință și putere. Indiferent cum mă vor trata, doresc să mă bazez pe Tine și să rămân fermă în mărturia mea. Aș prefera să-mi petrec restul vieții în închisoare decât să fiu o iudă și să Te trădez!” După ce m-am rugat, m-am gândit la aceste cuvinte de la Dumnezeu: „Firea Lui este simbolul autorității, simbolul a tot ceea ce este just, simbolul a tot ceea ce este frumos și bun. Mai mult decât atât, firea Lui este un simbol al invulnerabilității față de înfrângerea sau invadarea Lui de către întuneric sau orice forță inamică” (Cuvântul, Vol. 1: Arătarea și lucrarea lui Dumnezeu, „Este extrem de important să înțelegeți firea lui Dumnezeu”). „Așa este”, m-am gândit în sinea mea. „Dumnezeu deține suveranitatea și cârmuiește peste toate lucrurile. În ultimii ani, guvernul PCC a făcut tot posibilul pentru a perturba și a împiedica răspândirea Evangheliei Împărăției lui Dumnezeu și, totuși, aceia din toate confesiunile care sunt însetați după adevăr și au auzit glasul lui Dumnezeu s-au întors înaintea tronului Său și I-au acceptat mântuirea zilelor de pe urmă. Aceasta arată atotputernicia și suveranitatea lui Dumnezeu și faptul că nicio forță nu poate sta în calea a ceea ce Dumnezeu intenționează să îndeplinească. Deși acum am căzut pe mâna polițiștilor, până și ei sunt în mâinile lui Dumnezeu. Cu Dumnezeu de partea mea, de ce să mă tem?” Cuvintele lui Dumnezeu mi-au dat credință și putere și am început treptat să mă liniștesc.

După ce am ajuns la Biroul Municipal de Securitate Publică, am fost escortată într-o cameră de interogatoriu. Polițiștii mi-au luat cureaua, mi-au scos hainele, pantofii și șosetele și apoi m-au percheziționat. După aceea, unul dintre polițiști a strigat: „Tu doar grăbește-te și spune-ne tot ce știi! Câți ani ai fost credincioasă? Cine ți-a predicat Evanghelia? Cine sunt conducătorii bisericii tale? Câtor oameni le-ai predicat? Ce faci în biserică?” Nu i-am răspuns la întrebări și a blestemat furios de rușine: „La naiba cu tine! Dacă nu începi să vorbești, atunci avem noi o mulțime de feluri de a te face să vorbești!” În timp ce spunea asta, m-a tras cu agresivitate de pe scaun, jos pe podea. Doi ofițeri mă călcau pe picioare, în timp ce alți doi mă călcau apăsat pe spate. Capul mi-a fost aproape trânit de podea, iar mie îmi era greu să respir. Unul dintre polițiști a luat apoi un creion și mi l-a plimbat ușor înainte și înapoi de-a lungul tălpilor, provocându-mi dureri și gâdilându-mă în același timp. Era insuportabil; îmi era atât de greu să respir, încât eram pe punctul de a mă sufoca și m-a cuprins frica de moarte. Unul dintre ei a trecut la amenințări: „Ai de gând să vorbești sau nu? Dacă nu, te vom tortura până la moarte!” M-am simțit cu adevărat înfricoșată în fața chinurilor și intimidării acestei haite de polițiști; îmi făceam griji că aveau să mă tortureze până mor. Așa că am continuat să mă rog lui Dumnezeu, să-L rog să-mi dea credință și putere și să mă protejeze, ca să pot rămâne fermă în mărturia mea, să nu devin o iudă și să-L trădez. După rugăciune, mi-au venit în minte aceste cuvinte ale lui Dumnezeu: „Credința este ca un pod dintr-un singur buștean: cei care se agață de viață și se tem de moarte vor avea dificultăți în a-l traversa, dar cei care sunt gata să-și dea viața pot să-l traverseze cu pas sigur și fără griji. Dacă oamenii au gânduri sfioase și pline de frică, acest lucru este din cauza faptului că Satana i-a păcălit; el se teme că vom traversa podul credinței pentru a pătrunde în Dumnezeu” (Cuvântul, Vol. 1: Arătarea și lucrarea lui Dumnezeu, „Cuvântări ale lui Hristos la început”, Capitolul 6). Inspirată de cuvintele lui Dumnezeu, am simțit imediat forța ridicându-se în mine și mi-am dat seama că șovăiala și frica mea de moarte erau rezultatul faptului că Satana se jucase cu mine. PCC spera să folosească tortura crudă ca să mă forțeze să cedez în fața puterii sale despotice, să mă facă să vând biserica și să devin o iudă care Îl trădează pe Dumnezeu din frică de moarte. Nu aveam cum să permit complotului viclean al Satanei să aibă succes și am decis că voi rămâne fermă în mărturia mea pentru Dumnezeu, chiar cu prețul vieții mele. Atunci, poliția a continuat să mă tortureze în același fel, dar nu mă mai simțeam atât de speriată. Am știut că era Dumnezeu care îmi arăta mila și protecția Sa și m-am simțit incredibil de recunoscătoare față de El.

Doi polițiști m-au încătușat apoi pe scaun și mi-au pus din nou, cu asprime, aceleași întrebări. Văzând că încă nu dădeam niciun răspuns, au intensificat tortura. Mi-au tras brațele înainte drept și apoi le-au tras cu forță înapoi și sus la spate. Instantaneu, mi s-a părut că aveau să trosnească, iar durerea sfâșietoare m-a făcut să transpir din cap până-n picioare; nu m-am putut abține să nu scot un țipăt. M-au tras apoi în sus de picioare, până tălpile îmi erau deasupra capului, iar după aceea mi-au tras picioarele în direcții opuse. Agonia sfâșietoare aproape că m-a făcut să leșin. În inima mea, continuam doar să mă rog lui Dumnezeu: „O, Dumnezeule Atotputernic! Te rog să-mi dai credință și putere și hotărârea de a îndura această suferință. Fie ca Tu să fii sprijinul meu statornic, dând putere duhului meu. Indiferent ce metode de tortură pline de cruzime folosește această bandă de demoni cu mine, mă voi baza pe Tine și voi rămâne fermă în mărturia mea.” După ce m-am rugat, un imn al cuvintelor lui Dumnezeu mi-a venit în minte:

Încercările necesită credință

1  În timp ce sunt supuși încercărilor, este normal ca oamenii să fie slabi, să fie negativi în interior, să nu înțeleagă intențiile lui Dumnezeu sau să fie lipsiți de claritate în ceea ce privește calea de practică. Dar, în orice caz, trebuie să ai credință în lucrarea lui Dumnezeu și, întocmai ca Iov, să nu-L tăgăduiești. Deși Iov a fost slab și a blestemat ziua în care s-a născut, nu a negat că toate lucrurile pe care le dețin oamenii după ce se nasc sunt dăruite de Iahve și că tot El este și Cel care le ia înapoi. Indiferent la ce încercări a fost supus, și-a păstrat această credință.

2  […] Credința, iubirea și hotărârea oamenilor sunt ceea ce desăvârșește El lucrând în acest fel. Dumnezeu face lucrarea de desăvârșire asupra oamenilor, iar ei nu pot să o vadă, nu pot să o atingă; în astfel de împrejurări, ți se cere să ai credință. Credința e necesară atunci când ceva nu poate fi văzut cu ochiul liber. Credința e necesară când nu poți renunța la propriile noțiuni. Când lucrarea lui Dumnezeu nu îți este clară, ceea ce ți se cere este să ai credință, să iei o poziție neclintită și să rămâi ferm în mărturia ta. Când Iov a ajuns în acest punct, Dumnezeu i S-a arătat și i-a vorbit. Adică, doar când vei avea credință, vei putea să-L vezi pe Dumnezeu. Când vei avea credință, Dumnezeu te va desăvârși.

– Cuvântul, Vol. 1: Arătarea și lucrarea lui Dumnezeu, „Cei care urmează să fie desăvârșiți trebuie să se supună rafinării”

Cuvintele lui Dumnezeu mi-au dat multă credință și putere. M-am gândit la imensele încercări prin care a trecut Iov când întregul corp îi era acoperit de bube dureroase și suferea dureri groaznice. Și totuși, în ciuda durerilor sale, el a fost în continuare capabil să caute intenția lui Dumnezeu; nu a păcătuit cu vorba și nu L-a negat pe Dumnezeu, ci, în schimb, I s-a supus Lui și a preamărit numele sfânt al lui Dumnezeu. Iov a avut credință și teamă adevărată de Dumnezeu și, de aceea, a fost capabil să rămână ferm în mărturia lui pentru Dumnezeu și să-l rușineze și să-l înfrângă total pe Satana – în cele din urmă, Dumnezeu S-a arătat și i-a vorbit. Necazurile și încercările care veniseră acum peste mine fuseseră, de asemenea, îngăduite de Dumnezeu. Deși nu înțelegeam pe deplin intenția lui Dumnezeu, iar trupul meu suferea o durere extremă, Dumnezeu era Cel care avea ultimul cuvânt privind viața sau moartea mea și, fără permisiunea Lui, polițiștii nu-mi puteau lua viața oricât de mult mă torturau. Acești polițiști păreau cumpliți pe dinafară, dar, înaintea lui Dumnezeu erau doar tigri de hârtie, doar unelte în mâinile lui Dumnezeu. Dumnezeu folosea brutalitatea și persecuția lor pentru a-mi desăvârși credința. Voiam să mă pun complet în mâinile Lui și să mă bazez pe El pentru a-l birui pe Satana și nu îmi mai era frică de polițiști. Polițiștii m-au torturat în repetate rânduri. Văzând că încă nu vorbeam, unul dintre polițiști a luat o riglă albă de oțel de vreo 50 de centimetri și a început să mă lovească feroce cu ea peste față. N-am avut idee de câte ori am fost lovită; fața mi s-a umflat și mă ardea de durere. Tot ce puteam să văd erau stelele care îmi pluteau înaintea ochilor, iar capul îmi vâjâia. Doi dintre polițiști și-au folosit apoi tocurile de la pantofii de piele ca să mă calce apăsat pe coapse. Fiecare lovitură mă lăsa devastată de o durere atroce. În suferința mea, L-am chemat sincer pe Dumnezeu în inima mea, cerându-I să mă ocrotească pentru a putea depăși tortura crudă la care mă supunea poliția PCC.

La 8 dimineața a doua zi, șeful Brigăzii de Poliție Criminală a intrat în camera de interogatoriu. După ce a aflat că polițiștii nu reușiseră să scoată nicio informație de la mine, a spus cu înverșunare: „Refuzi să vorbești, nu-i așa? Hm! Mai vedem noi!” Și apoi a plecat. În după-amiaza aceea, un ofițer gras cu o carte de identitate în mână a venit la mine și m-a întrebat: „Cunoști această persoană?” Am văzut imediat că era o soră de la biserică, din același sat cu mine. M-am gândit în sinea mea: „Orice-ar fi, nu trebuie să-mi vând sora.” Și așa, i-am răspuns: „Nu, n-o cunosc.” A mijit ochii și a ridicat un baston cu electroșoc care zăcea pe masă. Fluturându-l în fața mea, a spus amenințător: „Ești încăpățânată. Știm că ești un conducător în biserică, deci spune tot! Câți membri sunt în biserica ta? Unde sunt banii bisericii? Dacă nu-mi spui, o să te pun să-ncerci bastonul ăsta cu electroșoc.” Privind fața malițioasă a polițistului, m-am simțit extrem de înfricoșată și I-am spus grabnic o rugăciune tăcută lui Dumnezeu. Chiar atunci, cuvintele lui Dumnezeu mi-au venit în minte: „Nu te teme de una și de alta, Dumnezeul Atotputernic al oștirilor va fi cu siguranță lângă tine; El este forța ta de rezervă și îți este scut” (Cuvântul, Vol. 1: Arătarea și lucrarea lui Dumnezeu, „Cuvântări ale lui Hristos la început”, Capitolul 26). Pline de autoritate, cuvintele lui Dumnezeu mi-au dat credință și forță și am simțit instantaneu că am pe cineva de care să mă sprijin. M-am gândit în sinea mea: „Dumnezeu este atotputernic și, oricât de cruzi sunt Satana și demonii, nu sunt și ei în mâinile lui Dumnezeu? Cu Dumnezeu Atotputernic drept sprijin statornic, nu am de ce să mă tem!” Prin urmare, i-am răspuns calm: „Nu știu nimic.” Polițistul cel gras a spus cu rea-voință: „Iată ce primești pentru că nu știi nimic.” Spunând asta, mi-a atins cătușele cu bastonul cu electroșoc și un val puternic de curent electric mi-a țâșnit prin tot corpul, într-o revărsare insuportabil de dureroasă – agonia era de nedescris. Polițistul a continuat să mă electrocuteze cu bastonul, iar tocmai când aproape că nu mai puteam suporta, s-a întâmplat un miracol: a rămas fără baterie! Fusesem martoră la atotputernicia și suveranitatea lui Dumnezeu și, în plus, experimentasem faptul că Dumnezeu îmi este întotdeauna alături, veghind asupra mea, ocrotindu-mă și luându-mi în considerare slăbiciunea. Credința mea a crescut, iar hotărârea mea de a rămâne fermă în mărturia mea pentru Dumnezeu a fost întărită.

Mai târziu, polițiștii au văzut că tot nu aveam de gând să vorbesc și așa, au făcut cu rândul câte doi să mă supravegheze. Nu mă lăsau să mănânc, să beau și nici să dorm. În momentul în care începeam să ațipesc, mă băteau și-mi dădeau șuturi, în speranța că asta îmi va frânge voința. Totuși, Dumnezeu m-a îndrumat să văd dincolo de uneltirea lor vicleană și m-am rugat în tăcere lui Dumnezeu, am cântat imnuri în gând și am contemplat cuvintele lui Dumnezeu și, înainte să-mi dau seama, duhul mi s-a întremat. Acești polițiști, pe de altă parte, beau în permanență cafea și, cu toate acestea, tot erau atât de obosiți încât continuau să caște. Unul dintre ei a spus cu uimire: „Trebuie să aibă vreun fel de putere magică dacă rezistă, altfel cum de găsește toată această energie?” Auzindu-l pe polițist că spune asta, am lăudat necontenit marea putere a lui Dumnezeu, fiindcă știam bine în inima mea că toate acestea se datorau îndrumării cuvintelor lui Dumnezeu și că era forța de viață a lui Dumnezeu aceea care mă susținea și îmi oferea credință și putere. Deși nu știam ce alte tipuri de tortură crudă îmi rezervase poliția, am avut credința să mă bazez pe Dumnezeu pentru a face față interogatoriilor viitoare și am luat hotărârea că nu voi ceda niciodată puterii despotice a PCC, ci voi rămâne fermă în mărturia mea pentru Dumnezeu!

În seara celei de-a treia zile, șeful Brigăzii de Poliție Penală mi-a turnat o ceașcă de apă fierbinte și, prefăcându-se îngrijorat, a spus: „Nu fi proastă acum. Altcineva te-a vândut deja, deci ce rost are să înduri toate acestea pentru alți oameni? Doar spune-mi tot ce știi și-ți promit că te las să pleci. Fiul tău este încă mic și are nevoie de iubirea mamei sale. Ai putea avea o viață bună și, totuși, o pierzi crezând în cine știe ce Dumnezeu! Dumnezeu nu te poate salva, dar noi putem. Te putem ajuta cu orice greutate pe care ai putea-o avea și te putem ajuta să găsești un loc de muncă bun când ieși de aici…” În timp ce îl ascultam vorbind, nu am putut să nu mă gândesc la fiul meu cel mic, întrebându-mă cum îi fusese de la arestarea mea. Oare prietenii și rudele mele non-credincioase o să râdă de el? Colegii de clasă de la școală o să-l hărțuiască? Tocmai când începeam să devin mai slabă, Dumnezeu m-a luminat cu un pasaj din cuvintele Sale: „Voi trebuie să fiți treji și să așteptați în fiecare moment și trebuie să vă rugați mai mult înaintea Mea. Trebuie să deslușiți diferitele uneltiri și planuri viclene ale Satanei, să recunoașteți spiritele, să cunoașteți oamenii și să fiți capabili să deosebiți toate felurile de oameni, evenimente și lucruri” (Cuvântul, Vol. 1: Arătarea și lucrarea lui Dumnezeu, „Cuvântări ale lui Hristos la început”, Capitolul 17). Inspirată de cuvintele lui Dumnezeu, am ajuns să îmi dau seama clar că Satana se folosea de afecțiunea mea pentru familie ca să mă ispitească să-L trădez pe Dumnezeu. Satana știa că îmi iubesc fiul mai mult decât orice și se folosea de poliție ca de un purtător de cuvânt pentru a mă ataca și a mă ispiti, sperând să mă facă să-mi vând frații și surorile din dragoste pentru fiul meu. Aș deveni atunci o iudă care Îl trădează pe Dumnezeu, care în cele din urmă va sfârși prin a fi blestemată și pedepsită de Dumnezeu – Satana este atât de insidios și de răuvoitor! M-am gândit la cum nu puteam să stau cu fiul meu pentru a avea grijă de el, dar oare nu era totul pentru că PCC îi aresta și îi prigonea frenetic pe creștini? Și totuși, polițiștii spuneau că e din cauză că eu credeam în Dumnezeu. Spunând acest lucru, nu dădeau ei adevărul peste cap și nu denaturau faptele? PCC este atât de nerușinat și de ticălos! Și astfel, orice spunea polițistul, nu-i acordam nicio atenție. Văzând că nu puteam fi clintită nici cu bunele, nici cu relele, a ieșit pufnind țanțoș. Sub călăuzirea și protecția lui Dumnezeu, depășisem încă o dată ispita Satanei.

Era trecut de ora 20:00 în seara aceea când polițistul cel gras a revenit cu un baston mare cu electroșocuri în mână și cu trei subalterni în urma lui. M-au dus la o sală de gimnastică și mi-au dat hainele jos (lăsându-mă doar în lenjeria intimă), apoi m-au legat de o bandă de alergat cu o funie. Privindu-le fețele, una mai malefică decât alta, mă simțeam incredibil de înfricoșată și neajutorată și nu aveam habar ce torturi nemiloase aveau să-mi provoace în continuare sau cât timp va mai dura. M-am simțit foarte slabă în acel moment și am început să am gânduri de moarte. Dar, imediat, am știut că aceste gânduri sunt greșite, așa că m-am rugat grabnic și am strigat către Dumnezeu: „Dumnezeule Atotputernic! Îmi cunoști inima, și nu vreau să fiu o iudă care Te trădează și să rămân în istorie drept o trădătoare. Dar statura mea este atât de mică și mă simt atât de îndurerată și slabă în fața acestei torturi – mă tem că nu voi putea să suport și Te voi trăda. O, Dumnezeule! Te rog să mă ocrotești și să-mi dai credință și putere. Te rog să fii cu mine, să mă călăuzești și să mă conduci și să-mi îngădui să rămân fermă în mărturia mea, trecând prin această cruntă tortură.” După ce m-am rugat, m-am gândit la cuvintele lui Dumnezeu care spun: „În timpul acestor zile de pe urmă, voi trebuie să aduceți mărturie pentru Dumnezeu. Indiferent cât de mare este suferința voastră, ar trebui să mergeți chiar până la capăt și, chiar și la ultima suflare, tot trebuie să fiți loiali lui Dumnezeu și să vă lăsați la mila orchestrării lui Dumnezeu; numai asta înseamnă a-L iubi cu adevărat pe Dumnezeu și doar aceasta e mărturie puternică și răsunătoare” (Cuvântul, Vol. 1: Arătarea și lucrarea lui Dumnezeu, „Doar prin experimentarea încercărilor dureroase poți cunoaște frumusețea lui Dumnezeu”). Cuvintele lui Dumnezeu mi-au adus mângâiere și încurajare. Mi-au permis să înțeleg că Dumnezeu îngăduia să mi se aplice această tortură cruntă pentru ca adevărata credință și iubire să poată fi forjate în mine, astfel încât să pot continua să-I rămân loială lui Dumnezeu prin suferința mea, să mă supun orchestrărilor și rânduielilor lui Dumnezeu și să rămân fermă în mărturia mea bazându-mă pe cuvintele lui Dumnezeu, oricât de mare ar fi încercarea și oricât de groaznică durerea. După ce am înțeles intenția lui Dumnezeu, curajul și hotărârea de a lupta împotriva Satanei până la amarnicul sfârșit s-au ridicat în mine și am luat această hotărâre: „Indiferent prin ce chinuri mai trebuie să trec, voi continua să trăiesc și, oricât de mare devine suferința mea, Îl voi urma pe Dumnezeu până la ultima mea suflare!” Chiar atunci, polițistul cel gras, cu o țigară care-i atârna din gură, a venit și a întrebat: „O să vorbești sau nu?” Hotărâtă, i-am răspuns: „Mă poți bate până mor, dar tot nu știu nimic.” Înfuriat, și-a aruncat țigara pe podea și, clocotind de furie, mi-a înfipt bastonul cu electroșocuri în spate și în coapse de nenumărate ori. Durerea năprasnică m-a făcut să transpir rece din cap până-n picioare și am continuat să mă tânguiesc jalnic. În timp ce mă electrocuta cu bastonul, a răcnit: „Asta capeți pentru că nu vorbești! O să te fac eu să urli! O să vedem cât reziști!” Ceilalți ofițeri din cameră care stăteau pe margine au râs zgomotos și au spus: „Cum de nu vine Dumnezeul tău să te salveze?” De asemenea, au spus multe alte lucruri ce Îl huleau pe Dumnezeu. Văzându-le fețele demonice, am strigat din tot sufletul la Dumnezeu să-mi dea credință și putere, astfel încât să pot îndura suferința și să șterg zâmbetul de pe fața Satanei. După rugăciune, mi-am încleștat gura și am refuzat să scot orice alt sunet, indiferent cât mă chinuiau. Mă electrocutau fără încetare. Când un baston cu electroșoc rămânea fără baterii, îl schimbau cu altul, și m-au torturat până când mintea mi s-a încețoșat cu totul și moartea părea preferabilă vieții. Nu puteam mișca un mușchi și au crezut că am leșinat. Au aruncat cu apă rece pe mine ca să mă trezească și apoi au continuat să mă electrocuteze. În suferința mea, m-am gândit la cuvintele lui Dumnezeu care spun: „Această bandă de complici întru crimă! Ei coboară în tărâmul muritorilor ca să se răsfețe în plăceri și să facă zarvă, ațâțând lucrurile atât de mult încât lumea devine un loc nestatornic și schimbător, iar inima omului se umple de panică și neliniște […]. Ei chiar doresc să-și însușească puterea suverană pe pământ. Ei împiedică lucrarea lui Dumnezeu atât de mult încât ea de-abia poate să se clintească și îl închid pe om ca în spatele unor ziduri de cupru și oțel. Săvârșind atâtea păcate cumplite și provocând atât de multe dezastre, se mai așteaptă oare la altceva decât la mustrare? Demonii și duhurile rele au alergat dezlănțuiți pe pământ pentru o vreme și au sigilat atât intențiile cât și sângele inimii lui Dumnezeu așa de strâns, că sunt de nepătruns. Cu adevărat, e un păcat mortal! Cum poate Dumnezeu să nu Se simtă neliniștit? Cum poate Dumnezeu să nu Se simtă mânios? Ei au îngreunat grav lucrarea lui Dumnezeu și I s-au împotrivit: cât de răzvrătiți! Chiar și acei demoni, mari și mici, se poartă ca niște șacali la călcâiele leului și urmează curentul cel rău, uneltind tulburări pe parcurs. Știind adevărul, i se împotrivesc intenționat, acești fii ai răzvrătirii!” [Cuvântul, Vol. 1: Arătarea și lucrarea lui Dumnezeu, „Lucrarea și intrarea (7)”]. Luminarea cuvintelor lui Dumnezeu mi-a permis să văd clar adevărata față a guvernului PCC. Acesta urăște profund adevărul și pe Dumnezeu și este îngrozit deoarece cuvintele lui Dumnezeu Atotputernic sunt propovăduite. Face tot ce poate pentru a împiedica răspândirea Evangheliei Împărăției lui Dumnezeu și nu se oprește de la nimic pentru a-i aresta, tortura și brutaliza pe aleșii lui Dumnezeu, dorind să distrugă lucrarea lui Dumnezeu a zilelor de pe urmă, pentru a-i împiedica pe oameni să creadă în Dumnezeu și să-L urmeze și pentru a transforma China într-o zonă ateistă, realizându-și astfel obiectivul nebun de a controla poporul chinez pentru totdeauna. În ciuda faptului că PCC proclamă lumii exterioare că există „libertate de credință” și „cetățenii Chinei se bucură de drepturi legale”, de fapt, toate acestea sunt cuvinte diavolești destinate să înșele, să amăgească și să prindă în mreje oamenii și sunt urzeli pentru a-și ascunde căile rele. PCC se comportă pervers și acționează potrivnic Cerului, iar esența sa este cea a diavolului Satana, a unui dușman al lui Dumnezeu! Chiar în acea clipă, am luat, în tăcere, o hotărâre: nu trebuie să permit ca sângele inimii pe care l-a cheltuit Dumnezeu pentru mine să fi fost în zadar; trebuie să am hotărâre și conștiință și, indiferent de tortura crudă pe care încă o am de suportat, întotdeauna voi rămâne fermă în mărturia mea pentru Dumnezeu. Tocmai atunci, un simț al dreptății s-a înălțat înlăuntrul meu și L-am simțit pe Dumnezeu alături de mine, dându-mi putere. După aceea, indiferent cât m-au electrocutat polițiștii, nu am simțit nicio durere. Fusesem din nou martoră la faptele minunate ale lui Dumnezeu; am devenit profund conștientă de prezența lui Dumnezeu, de faptul că Dumnezeu era Cel ce mă ocrotea și veghea asupra mea. Polițiștii m-au torturat timp de patru ore, dar tot n-au obținut nicio informație de la mine. Nemaiavând de ales, nu au putut să facă altceva decât să mă dezlege de banda de alergare. Trupul îmi era pe deplin vlăguit și m-am prăvălit la podea. Doi polițiști m-au târât înapoi în camera de interogatoriu și m-au pus pe un scaun, apoi m-au încătușat de o conductă de încălzire centrală. Văzându-i că arată atât de dezumflați, nu m-am putut opri să exprim mulțumiri și laude lui Dumnezeu: „O, Dumnezeule Atotputernic! Am experimentat atotputernicia și suveranitatea Ta și văd că al Tău cuvânt poate învinge toate celelalte forțe. Slavă lui Dumnezeu!”

În a patra zi, cinci polițiști au intrat în camera de interogatoriu. Unul dintre ei ținea un baston cu electroșocuri și l-a făcut să zbârnâie cu electricitate. Zilele de tortură brutală mă umpluseră de teroare la vederea unui baston care emitea acea lumină albastră teribilă. Un ofițer care nu mă mai chestionase înainte a venit în fața mea, m-a împuns cu bastonul cu electroșocuri și mi-a spus: „Am auzit că ești nemaipomenit de rezistentă. Astăzi, voi vedea exact cât de rezistentă ești. Nu cred eu că nu te putem da pe brazdă. Ai de gând să vorbești sau nu? Dacă nu, atunci îți vei găsi sfârșitul chiar astăzi!” I-am răspuns: „Nu știu nimic.” Rușinea l-a înnebunit de furie și m-a târât violent de pe scaun pe podea și m-a ținut acolo. Un alt polițist mi-a vârât bastonul cu electroșocuri sub cămașă, strigând în timp ce mă curenta pe spinare: „Ai de gând să vorbești sau nu? Dacă nu, o să te omorâm!” În fața brutalității și a fețelor lor hidoase, nu am putut să nu alunec într-o stare de teroare și am strigat grabnic către Dumnezeu: „O, Dumnezeule Atotputernic! Te rog să-mi dai credință și putere…” Polițiștii au continuat să mă electrocuteze în timp ce mă tânguiam fără încetare. Mi se părea că tot sângele din corp îmi urca la cap și mă durea atât de mult, încât eram acoperită de sudoare și aproape că am leșinat. Văzând că încă nu aveam de gând să vorbesc, polițiștii, în furia lor, au început să mă înjure. Puțin mai târziu, când eram pe punctul de a leșina, m-au târât înapoi și m-au încătușat din nou de scaun, după care doi dintre ei au făcut cu rândul pentru a mă supraveghea ca să se asigure că nu adorm. Până atunci, nu mâncasem niciun fel de mâncare, nu băusem deloc apă și nici nu dormisem patru zile și patru nopți. Adăugând la asta tortura cruntă pe care mi-o provocau, trupul îmi slăbise ca niciodată. Îmi era și frig și foame, iar durerea de a fi și înfometată și înghețată de frig s-a unit cu durerea violentă a corpului meu rănit – simțeam că viața mi se apropia de sfârșit. În starea mea extrem de slăbită, mi-a apărut în minte un rând din cuvintele lui Dumnezeu: „Omul nu trăiește numai cu pâine, ci cu orice cuvânt care iese din gura lui Dumnezeu” (Matei 4:4). Chibzuind la acest lucru, am înțeles că numai cuvintele lui Dumnezeu pot fi sprijinul meu pentru a continua să trăiesc într-o asemenea situație, înțelegând în același timp că, tocmai cu ajutorul acestei situații, Dumnezeu m-a îndrumat să pătrund în acest aspect al adevărului. În timp ce contemplam acest lucru iar și iar, am uitat pe neștiute de toate suferințele, de foame și de frig.

În a cincea zi, polițiștii au văzut că rămân în tăcere, cu statornicie, și au început să mă amenințe cu rea-voință, spunând: „Așteaptă numai până când vei fi condamnată. O să primești cel puțin șapte ani, dar încă mai există o șansă de a evita asta dacă începi să vorbești acum!” Am spus apoi în tăcere o rugăciune către Dumnezeu: „O, Dumnezeule Atotputernic! Polițiștii PCC spun că mă vor condamna la șapte ani de închisoare, dar știu că nu au ei ultimul cuvânt, întrucât soarta mea este în mâinile Tale. O, Dumnezeule! Aș prefera să fiu încarcerată pentru tot restul vieții și să rămân pe adevărata cale decât să Te trădez vreodată!” După aceea, polițiștii au încercat să mă ademenească să-L trădez pe Dumnezeu, aducându-mi-l pe soțul meu, care era non-credincios. Când m-a văzut purtând cătușe, cu tăieturi și vânătăi pe tot corpul, mi-a spus cu mâhnire: „Am văzut cătușe doar la televizor. Nu m-am gândit niciodată să te văd pe tine cu ele.” Auzindu-l spunând asta și văzându-i expresia întristată, m-am rugat grabnic lui Dumnezeu, rugându-L să mă protejeze ca să nu fiu prinsă în capcana Satanei din cauza afecțiunii mele pentru familia mea. După ce m-am rugat, i-am spus calm soțului meu: „Cred în Dumnezeu, nu fur lucruri și nu jefuiesc oameni. Mă duc doar la adunări și citesc cuvintele lui Dumnezeu. Nu am comis nicio infracțiune, dar vor să mă condamne la închisoare.” Soțul meu a răspuns: „O să-ți găsesc un avocat.” Văzând că soțul meu nu încerca să mă facă să dau informații despre biserică și despre frații și surorile mele, ci se oferea, în schimb, să-mi angajeze un avocat, polițiștii l-au târât afară din cameră. Știam că era Dumnezeu mă proteja; pentru că afecțiunea mea pentru familia mea era foarte adâncă și, dacă soțul meu ar fi spus ceva care arăta îngrijorare pentru starea mea fizică, nu știam dacă aș fi fost în stare să rămân puternică. Îndrumarea și protecția lui Dumnezeu au fost cele care mi-au permis să birui ispita Satanei. Polițiștii au văzut că nu fusesem păcălită de trucurile lor și, răbufnind de furie, au spus: „Într-un minut, o să-ți facem o injecție care o să te înnebunească. Apoi, te vom lăsa să pleci. Nu vei putea să mori nici dacă vei vrea și nici nu-ți vei putea trăi viața așa cum trebuie!” Asta m-a aruncat imediat într-o stare de anxietate, iar teroarea m-a cuprins din nou. M-am gândit la cât de crud și de rău este guvernul PCC: dacă arestează pe cineva responsabil de biserică și tot nu poate scoate de la acea persoană nimic despre biserică după bătăi și torturi crunte, îi vor injecta cu forța substanțe care o vor înnebuni și o vor face să devină schizofrenică – PCC i-a vătămat cu cruzime în acest fel pe unii frați și pe unele surori. Inima a început să-mi bată în piept la gândul acesta și m-am întrebat: „Voi fi într-adevăr chinuită de acești lachei ai PCC până când îmi pierd mințile și voi sfârși umblând în neștire ca o lunatică?” Cu cât mă gândeam mai mult la asta, cu atât mă înspăimântam mai tare și nu puteam împiedica transpirația rece să mă ude fleașcă. Degrabă, m-am rugat și L-am strigat pe Dumnezeu: „Dumnezeule Atotputernic! Lacheii PCC vor să-mi injecteze droguri pentru a mă face să înnebunesc și mă tem că voi deveni o lunatică. O, Dumnezeule! Mă simt atât de temătoare acum. O, Dumnezeule! Te rog să-mi ocrotești inima și să-mi dai credință, ca să mă pot supune orchestrărilor și rânduielilor Tale.” Tocmai atunci, cuvintele Domnului Isus mi-au venit în minte: „Nu vă temeți de cei ce omoară trupul, dar care nu pot omorî sufletul! Ci temeți-vă mai degrabă de Cel Ce poate să distrugă și sufletul, și trupul, în Gheenă” (Matei 10:28). Cuvintele lui Dumnezeu mi-au dat credință și putere. „Da”, m-am gândit. „Acești diavoli pot fi în stare să-mi omoare și să-mi desfigureze trupul, dar nu pot să-mi omoare sau să-mi desfigureze sufletul. Fără permisiunea lui Dumnezeu, nu voi înnebuni chiar dacă îmi injectează acele substanțe.” M-am gândit atunci la cuvintele lui Dumnezeu care spun: „Când oamenii sunt gata să-și sacrifice viețile, totul devine neînsemnat și nimeni nu-i poate învinge. Ce ar putea fi mai important decât viața? Astfel, Satana devine incapabil de a face mai mult în oameni, nu poate face nimic cu omul” (Cuvântul, Vol. 1: Arătarea și lucrarea lui Dumnezeu, „Dezvăluiri ale tainelor «Cuvintelor lui Dumnezeu către întregul univers»”, Capitolul 36). În timp ce chibzuiam la cuvintele lui Dumnezeu, frica pe care o simțeam adânc în mine s-a stins încet și nu am mai simțit groaza aceea. În schimb, am devenit dornică să mă pun în mâinile lui Dumnezeu și să mă supun suveranității lui Dumnezeu, indiferent dacă trăiam sau muream ori dacă deveneam lunatică sau nătângă. Chiar atunci, un polițist a adus acul și substanța și m-a amenințat, spunând: „O să vorbești sau nu? Dacă nu vorbești, o să-ți injectez asta!” Fără nicio teamă, am spus: „Fă ce vrei. Orice se întâmplă, e responsabilitatea ta.” Văzând că nu-mi era frică, a spus cu cruzime: „Du-te s-o aduci pe cea cu virusul HIV! O vom injecta cu aceea.” Întrucât tot nu arătam că mă tem, și-a încleștat dinții de mânie și mi-a spus: „Cățeao! Chiar ești dificilă!” A aruncat apoi acul pe masă. Auzind ce a spus, m-am simțit în culmea fericirii. După ce am fost martoră la felul în care cuvintele lui Dumnezeu mă îndrumaseră să-l umilesc din nou pe Satana, nu am putut să nu-I ofer o rugăciune de recunoștință lui Dumnezeu. În cele din urmă, polițiștii și-au dat seama că nu aveau să obțină informațiile pe care le doreau de la mine, așa că s-au îndepărtat descumpăniți.

După ce și-au jucat toate cărțile fără succes, polițiștii nu au putut face altceva decât să mă trimită la o casă de detenție. Imediat ce am ajuns acolo, paznicii închisorii le-au incitat pe celelalte prizoniere, spunând: „Este o credincioasă în Fulgerul de la Răsărit. Oferiți-i «o primire călduroasă»!” Înainte de a avea măcar o șansă să reacționez, câteva dintre prizoniere au năvălit spre mine și m-au târât la toaletă și apoi, după ce m-au dezbrăcat de haine, s-au apucat să mă spele cu apă rece ca gheața. Au turnat pe mine vase cu apă rece și mi s-a făcut atât de frig, încât tremuram toată. M-am ghemuit pe podea, cu capul în mâini, chemându-L întruna pe Dumnezeu în inima mea. După o vreme, una dintre prizoniere a spus: „Gata, gata, ajunge. Nu o lăsați să se îmbolnăvească.” Prizonierele care mă torturau nu s-au oprit decât atunci când au auzit-o pe acea deținută spunând asta. Când a aflat că nu mâncasem nimic de cinci zile, la ora mesei mi-a dat jumătate de bucată de turtă de mălai la abur. Eram pe deplin conștientă că aceasta era considerația lui Dumnezeu pentru slăbiciunea mea, mișcând-o pe această prizonieră să mă ajute. Am văzut că Dumnezeu era alături de mine mereu și I-am mulțumit din adâncul inimii mele.

La casa de detenție, locuiam împreună cu tot felul de alte prizoniere. Fiecare din cele trei mese ale noastre consta într-o bucată de turtă de mălai la abur și două felii de nap sărat sau, dacă nu, era un castron cu ciorbă de varză, cu gândaci care pluteau în ea și aproape fără niciun pic de varză. O dată pe săptămână, ni se oferea o masă cu ceva din grâu, care era tot doar o chiflă aburită de dimensiunea unui pumn – nu mă săturam deloc. Pe lângă memorarea și citirea regulilor închisorii, în locul acela ni se dădeau în fiecare zi cote de muncă imposibil de îndeplinit pentru confecționarea unor mici produse de artizanat. Deoarece mâinile îmi fuseseră vătămate de cătușele strânse și fuseseră electrocutate într-atât încât îmi pierdusem orice senzație în ele și, pe deasupra, produsele artizanale pe care trebuia să le facem erau foarte mici, nu puteam să le țin și nu eram în stare să-mi duc la bun sfârșit sarcinile excesive de muncă. O dată, pentru că nu-mi terminasem munca, paznicii închisorii le-au făcut pe celelalte prizoniere să mă supravegheze toată noaptea ca să mă împiedice să adorm. De asemenea, eram pedepsită de multe ori să fac de gardă și mi se permitea să dorm doar patru ore pe noapte. În această perioadă, poliția m-a interogat frecvent. Chiar îl puseseră pe fiul meu să-mi scrie o scrisoare, încercând să mă păcălească pentru a-L trăda pe Dumnezeu. Dar, sub protecția și călăuzirea lui Dumnezeu, am putut să văd dincolo de uneltirile viclene ale Satanei în repetate rânduri. În ciuda faptului că nu reușiseră să obțină nimic incriminatoriu, tot m-au acuzat de „perturbarea ordinii publice” și m-au condamnat la trei ani de reeducare prin muncă.

Pe 25 decembrie 2005, mi-am executat integral sentința și am fost eliberată. După ce am trăit această arestare și persecuție, deși suferisem fizic și mental, am văzut clar esența demonică și potrivnică lui Dumnezeu a PCC. De asemenea, am ajuns să am o anumită înțelegere reală a atotputerniciei, suveranității, minunăției și înțelepciunii lui Dumnezeu și am experimentat cu adevărat dragostea lui Dumnezeu și mântuirea Lui. În timp ce acești diavoli mă chinuiau și mă persecutau, luminarea și îndrumarea cuvintelor lui Dumnezeu au fost cele care au constituit sprijinul meu statornic și care mi-au dat hotărârea și curajul de a mă lupta cu Satana până la amarnicul sfârșit. Când Satana încerca tot felul de uneltiri viclene ca să mă ispitească și să mă ademenească să-L trădez pe Dumnezeu, Dumnezeu Și-a folosit cuvintele la momentul potrivit pentru a-mi reaminti și a mă îndruma și pentru a șterge praful de pe ochii mei spirituali, astfel că am putut să văd dincolo de uneltirile Satanei; când acei demoni îmi aplicau torturi groaznice până în punctul în care moartea părea preferabilă vieții și viața îmi atârna de un fir de păr, cuvintele lui Dumnezeu au devenit fundamentul supraviețuirii mele. Au revărsat asupra mea o credință și o putere imensă și mi-au permis să mă eliberez de cătușele morții. Toate aceste lucruri mi-au permis să văd cu adevărat esența frumoasă și bună a lui Dumnezeu – numai Dumnezeu iubește cel mai mult omenirea. PCC, pe de altă parte, acest diavol Satana, nu poate decât să-i corupă pe oameni, să le facă rău și să-i devoreze! Astăzi, în fața atacurilor din ce în ce mai sălbatice ale PCC asupra Bisericii lui Dumnezeu Atotputernic, sunt foarte hotărâtă să mă răzvrătesc cu totul împotriva acestui diavol vechi, PCC, să-mi dau inima lui Dumnezeu și să fac tot posibilul să urmăresc adevărul. Voi propovădui Evanghelia Împărăției lui Dumnezeu și îi voi readuce înaintea lui Dumnezeu pe toți cei care cred cu sinceritate în Dumnezeu și tânjesc după adevăr, realizându-mi astfel datoria.


51. Ce era în spatele atacurilor rudelor mele

de Lingmin, China

Tata a fost director de școală. La școală și acasă, vorbea adesea despre materialism. Ne-a învățat că fericirea se bazează pe truda noastră, că trebuie să ne străduim să ne distingem și să aducem onoare străbunilor noștri. Călăuziți de cuvintele și exemplul părinților, frații mei și cu mine urmăream cu toții faima, câștigul și statutul. Am intrat în afaceri sau am devenit funcționari publici.

În primăvara lui 2007, din întâmplare, am acceptat lucrarea din zilele de pe urmă a lui Dumnezeu Atotputernic. Citeam zilnic cuvintele lui Dumnezeu, aveam părtășie regulat cu frații și surorile și am dobândit o oarecare înțelegere despre suveranitatea lui Dumnezeu. M-au impresionat mai ales cuvintele: „Dumnezeu a creat această lume, El a creat această omenire și, mai mult decât atât, El a fost arhitectul culturii Greciei antice și al civilizației umane. Doar Dumnezeu alină această omenire și doar Dumnezeu veghează asupra ei noapte și zi. Dezvoltarea și progresul umanității sunt inseparabile de suveranitatea lui Dumnezeu, iar istoria și viitorul umanității nu pot scăpa de aranjamentele făcute de mâinile lui Dumnezeu. Dacă ești un creștin adevărat, atunci vei crede cu siguranță că ascensiunea sau prăbușirea oricărei țări sau națiuni are loc conform aranjamentelor lui Dumnezeu. Doar Dumnezeu cunoaște destinul oricărei țări sau națiuni și doar Dumnezeu controlează cursul acestei omeniri. Dacă omenirea își dorește să aibă un destin bun, dacă o țară își dorește să aibă un destin bun, atunci toți trebuie să se plece în fața lui Dumnezeu și să I se închine, să vină înaintea lui Dumnezeu pentru a se căi și a I se mărturisi, altfel, destinul și destinația omului vor fi o catastrofă inevitabilă” (Cuvântul, Vol. 1: Arătarea și lucrarea lui Dumnezeu, „Anexă 2: Dumnezeu deține suveranitate peste destinul întregii omeniri”). Cuvintele lui Dumnezeu mi-au înseninat inima. Dumnezeu este Creatorul și El este Cel care a îndrumat și sprijinit omenirea până în ziua de azi. Mai mult decât atât, El deține suveranitatea asupra sorții noastre. Doar închinându-ne lui Dumnezeu, căindu-ne înaintea Lui și acceptând mântuirea Lui putem avea un destin bun. Am mai aflat că Mântuitorul, Dumnezeu Atotputernic, a venit în zilele de pe urmă să exprime adevărul, să facă lucrarea judecății, să curețe și să mântuiască deplin omenirea, să ne scoată de sub influența Satanei și să ne conducă în frumoasa destinație pe care Dumnezeu ne-a pregătit-o, ca să putem avea o soartă și un final bune. M-am simțit foarte binecuvântată că L-am putut accepta pe Dumnezeu Atotputernic și mi-am jurat să-mi practic bine credința, să urmăresc adevărul și să-mi fac datoria de ființă creată pentru a răsplăti iubirea Sa.

Pe neașteptate însă, pe când mă implicam cu avânt în datoria mea, am fost arestată de Partidul Comunist. Într-o zi din martie 2009, la prânz, la adunarea noastră a venit poliția, ne-a luat pe mine și pe trei dintre surorile mele și ne-a reținut ilegal la un post de poliție. Șeful Biroului de Securitate Publică a urlat la mine fioros: „Spune-ne ce știi! Cine ți-a predicat Evanghelia? Cine-i conducătorul bisericii tale? Dacă vorbești, te las să pleci acasă chiar acum. Dar dacă nu cooperezi, la câte cărți religioase am găsit la tine acasă, te-am putea închide cinci-șase ani!” Văzându-i privirea feroce, inima a început să-mi bată tare. Nu știam cum se vor purta cu mine. M-am rugat repede lui Dumnezeu să mă ocrotească, să-mi dea credință și putere și să mă ajute să rămân neclintită. După rugăciune, m-am gândit la cuvintele Lui: „Cei aflați la putere pot părea feroce din afară, dar nu vă temeți, pentru că aceasta se datorează faptului că aveți puțină credință. Atât timp cât credința voastră sporește, totul va fi ușor” (Cuvântul, Vol. 1: Arătarea și lucrarea lui Dumnezeu, „Cuvântări ale lui Hristos la început”, Capitolul 75). Cuvintele lui Dumnezeu mi-au dat credință și putere. Absolut toate sunt în mâinile Sale. Șeful Biroului de Securitate Publică părea înspăimântător, dar și el era în mâinile lui Dumnezeu. N-avea niciun cuvânt de spus în privința condamnării mele – numai Dumnezeu avea. Nu puteam ceda în fața intimidării lui. Ulterior, când au văzut că nu vreau să vorbesc, ne-au închis pe toate patru într-un centru de detenție, sub acuzația de perturbare a ordinii sociale.

Într-o dimineață, din senin, am auzit pe cineva strigându-mi numele. Mi-a sărit inima în gât. Aveau de gând să mă interogheze iar? Mă interogaseră și înainte și nu spusesem nimic. Mă întrebam dacă vor folosi tactici și mai crude împotriva mea. Cuprinsă de teamă, m-am rugat în gând lui Dumnezeu și am reușit să mă liniștesc treptat. Poliția m-a adus într-o sală mare. De cum am intrat, l-am văzut pe tata. Mi-a stat inima-n loc. De ce l-au adus pe tata? Mereu se opusese credinței mele, deci cum mă va trata acum, că fusesem arestată? Înainte să pot spune ceva, tata a ridicat mâna și m-a lovit de trei ori peste cap. Am amețit, vedeam stele verzi. El a zis, aspru: „Ți-am interzis să ai credință, dar ai insistat. Acum, că ai fost arestată, numele meu a fost târât în noroi! Spune-le tot despre credința ta! Polițiștii au zis că te vor lăsa să pleci de îndată ce mărturisești, dar, dacă nu, vei primi o condamnare grea!” Văzând chipul îmbătrânit al tatălui meu, m-a durut inima. Avea aproape 80 de ani, iar reputația contase mereu cel mai mult pentru el. Cum ar putea suporta dacă eram condamnată? Apoi, deodată, a îngenuncheat. Cu lacrimi în ochi, a spus: „Mama ta s-a îmbolnăvit când a aflat. E acasă, la pat, sub perfuzii. Spune-le ce știi și hai acasă cu mine!” Confruntată cu toate acestea, nu mi-am putut opri lacrimile. De când lumea, doar copiii îngenunchează în fața părinților, nu invers. Părinții mei înduraseră greutăți ca să mă crească și mă ajutaseră cu copiii mei. Până și acum, la o vârstă atât de înaintată, trebuiau încă să-și facă griji pentru mine. Nu ar fi avut parte de asemenea durere și chin, dacă eu n-aș fi fost credincioasă. Am simțit că le eram datoare – m-am simțit groaznic. Atunci am realizat că nu eram în starea potrivită. M-am rugat repede: „Dumnezeule! Mă doare situația asta. Mă simt slabă. Mă simt datoare părinților mei. Nu știu ce să fac. Te rog, luminează-mă și îndrumă-mă să-Ți pot înțelege intenția și să rămân neclintită.” După ce m-am rugat, m-am gândit imediat la ceea ce hotărâsem să fac înaintea lui Dumnezeu: să fiu tare în credință, să-L urmez pe Dumnezeu și să urmăresc mereu să-L iubesc cu o inimă nestrămutată. În clipa aceea, mi-am venit în fire. M-am gândit și la cuvintele lui Dumnezeu: „Sunt oamenii incapabili să lase la o parte trupul lor pentru această scurtă perioadă? Ce lucruri pot să scindeze iubirea dintre om și Dumnezeu? Cine este capabil să rupă iubirea dintre om și Dumnezeu? Să fie părinții, soții, surorile, soțiile sau rafinarea dureroasă? Pot mustrările de conștiință să șteargă imaginea lui Dumnezeu din om? Sunt datoria și acțiunile oamenilor față de ceilalți isprava lor? Pot fi acestea remediate de către om? Cine este în stare să se protejeze singur? Sunt oamenii capabili să se întrețină singuri? Cine sunt cei puternici în viață? Cine este în stare să Mă părăsească și să trăiască pe cont propriu?” (Cuvântul, Vol. 1: Arătarea și lucrarea lui Dumnezeu, „Dezvăluiri ale tainelor «Cuvintelor lui Dumnezeu către întregul univers»”, Capitolul 24 și capitolul 25). Cuvintele lui Dumnezeu m-au umplut de remușcări. Până și suflul acesta mi-a fost dat de Dumnezeu, și El îmi asigură tot ce-mi trebuie pentru a supraviețui. Faptul că trăisem până în ziua aceea se datora doar grijii și ocrotirii tăcute ale lui Dumnezeu. El a orchestrat oameni, evenimente și lucruri pentru a mă îndruma să vin înaintea Lui și să-I accept mântuirea. Iubirea lui Dumnezeu e foarte mare! Nu puteam să-L trădez de frică să nu-mi rănesc părinții. Sănătatea lor era și ea în mâinile lui Dumnezeu și era inutil să-mi fac griji. Ei erau triști și îndurerați din cauza oprimării săvârșite de Partidul Comunist. Dacă ar fi putut vedea răutatea partidului, nu s-ar fi simțit rușinați și Satana nu i-ar fi putut păcăli. Gândind așa, n-am mai fost atât de supărată. Am jurat să rămân fermă în mărturia mea pentru Dumnezeu chiar dacă aș fi fost băgată la închisoare. Mi-am șters lacrimile și l-am ajutat pe tata să se ridice. Apoi, cinci-șase polițiști m-au înconjurat. Le-am zis: „Nu știu nimic.” Unul m-a privit fix și a spus: „Mai ai cinci minute.” Tata era furios la culme. M-a mai lovit de câteva ori, a îngenuncheat și-a zis: „Dacă nu vorbești, o să stau aici în genunchi în fața ta până mor! Partidul nu le permite oamenilor să creadă în Dumnezeu. Cum îndrăznești să te opui? Mărturisește repede! Apoi putem pleca acasă.” Atunci, mi-am dat seama că era un truc al poliției. Făceau presiuni asupra tatei să mă forțeze să fiu o iudă și să-i vând pe ceilalți. M-am simțit cuprinsă de furie și resentimente. Polițiștii ăia-s foarte vicleni! L-am ajutat pe tata să se ridice și iar m-au înconjurat cinci sau șase polițiști, să mă facă să vorbesc. I-am privit și le-am spus calm: „Nu știu nimic.” Chiar atunci a sunat telefonul tatălui meu și el mi-a zis să răspund. Am auzit-o pe mama, ocărând și spunând: „O să mă bagi în mormânt! Guvernul nu permite credința, dar tu insiști. Nu te poți lupta cu ei! Zi-le ce știi și întoarce-te! Ce-o să ne facem dacă ești condamnată? Cum își va mai găsi nevastă fiul tău? Și noi vom fi umiliți, toți. Trebuie să te gândești la noi!” Am închis telefonul plângând și l-am privit pe tata cum iese, târându-și picioarele.

Întoarsă în celulă, m-am gândit iar la mama mea bolnavă, zăcând în pat. Dacă i s‑ar fi întâmplat ceva cumplit, ar fi însemnat că am dezamăgit‑o. Cu cât mă gândeam mai mult, cu atât mă simțeam mai rău. Nu mi-am putut stăpâni lacrimile. Atunci am înțeles: afecțiunea mea era călcâiul lui Ahile pentru mine. M-am rugat din suflet lui Dumnezeu. I-am cerut îndrumare să iau atitudine, să nu trăiesc pe baza sentimentelor de afecțiune. Mi-am amintit ceva ce a spus Dumnezeu: „De ce le este oamenilor atât de greu să se elibereze de sentimentele lor? Procedând astfel, depășesc ei standardele conștiinței? Poate conștiința să împlinească voia lui Dumnezeu? Pot sentimentele să-i ajute pe oameni să treacă peste nenorociri? În ochii lui Dumnezeu, sentimentele sunt dușmanul Său – nu s-a menționat clar acest lucru în cuvintele lui Dumnezeu?” (Cuvântul, Vol. 1: Arătarea și lucrarea lui Dumnezeu, „Dezvăluiri ale tainelor «Cuvintelor lui Dumnezeu către întregul univers»”, Capitolul 28). Cuvintele lui Dumnezeu mi-au deschis ochii. Sentimentele de afecțiune sunt dușmanul lui Dumnezeu și bariera cea mai mare în practicarea adevărului. Când trăim călăuzindu-ne după afecțiune, ne îndepărtăm de Dumnezeu și-L trădăm! Eram prinsă în capcana sentimentelor mele de afecțiune față de părinți. Credeam că a nu le da ascultare era o jignire teribilă și mă făcea o fiică rea. Văzând ce triști și supărați erau din cauza arestării mele, m-am simțit îndatorată lor. Consideram că trudiseră din greu să mă crească, dar nu-i răsplătisem și chiar îi făcusem să sufere. Nu era o atitudine demnă de o fiică. Prețuiam mult bunătatea părinților mei, însă uitam că Dumnezeu e Cel care ne dă viață. Dumnezeu e izvorul vieții omului și suflarea Lui de viață e ceea ce m-a susținut până azi. Datorită îndrumării și purtării de grijă ale lui Dumnezeu am ceea ce am acum. Dumnezeu ne-a dat atât de mult, fără să ceară vreodată ceva în schimb. În zilele de pe urmă, Dumnezeu S-a întrupat din nou pentru a mântui omenirea, îndurând mari umilințe, precum și urmărirea și oprimarea din partea Partidului Comunist. Dumnezeu a dat totul pentru omenire; iubirea Lui e atât de mare! Cel pe Care ar trebui să-L venerăm și Căruia ar trebui să ne supunem este Dumnezeu. Poate că grija părinților mi-a îmbunătățit viața materială, dar ei nu-mi puteau oferi adevărul. Nu puteau să mă mântuiască de corupția Satanei ori să-mi dea o destinație și un final bune. Dacă-i vindeam pe ceilalți și-L trădam pe Dumnezeu doar pentru a mă conforma dorinței părinților, aș fi evitat să le rămân datoare lor, dar aș fi fost disprețuită și respinsă de Dumnezeu și aș fi pierdut definitiv mântuirea Lui. Atunci am înțeles că Satana se folosea de afecțiunea pe care le-o purtam părinților mei pentru a mă ispiti, făcându-mă, în cele din urmă, să mă îndepărtez de Dumnezeu, să-L trădez și să-mi pierd șansa de mântuire, să merg în iad și să fiu distrusă odată cu el. Nu puteam să cad pradă trucurilor Satanei. Asta mi-a amintit de Petru, care a avut principii și a luat atitudine împotriva părinților săi. El a fost puternic în credința sa și L-a urmat pe Domnul Isus indiferent cum au încercat ei să-l oprească. În final, iubirea lui față de Dumnezeu a învins tot și el a dobândit aprobarea Sa! Gândul la aceste lucruri m-a motivat cu-adevărat.

În a cincea zi, polițiștii mi-au adus să citesc trei scrisori, de la mama, de la fiica mea și de la fiul meu. Fiul mi-a scris: „Mamă, în acești ultimi ani de armată, abia așteptam reunirea întregii familii. Nu mi-a fost ușor să obțin transferul și să mă întorc, iar acum tu ești arestată. Mi se pare că s-a prăbușit cerul fără tine acasă. Mamă, spune-le celor de la poliție despre chestiile tale religioase! Dacă mergi la închisoare, asta-mi va afecta perspectivele de muncă și de căsătorie. Chiar dacă nu te gândești la tine, ar trebui să te gândești la mine…” Aici am început să plâng, nu m-am putut abține. Dacă viitorul lui bun avea să fie într‑adevăr distrus fiindcă eu făceam închisoare, oare cum aș fi putut să dau ochii cu el? Sigur avea să mă urască! Mi se părea că drumul credinței era plin de pietre de poticnire și că absolut fiecare pas impunea o alegere. M-am rugat lui Dumnezeu în inima mea: „O, Dumnezeule, chiar sunt îndurerată și mă simt slabă. Te rog, veghează asupra inimii mele și întărește-mi credința.” Când m-am întors în celulă, o soră a aflat prin ce treceam și mi-a amintit să nu cad pradă trucului Satanei. Pentru mine, a fost un semnal de alarmă. M-am gândit cum, în fiecare clipă, Satana folosește tot soiul de mijloace pentru a ne ademeni și a ne induce în eroare ca să-L trădăm pe Dumnezeu. Când lăsăm garda jos, putem cădea în plasa Satanei. Trebuie să continuăm să ne liniștim inimile înaintea lui Dumnezeu, să ne rugăm și să ne bizuim pe El pentru a desluși trucurile Satanei, a dobândi protecția lui Dumnezeu și a rămâne tari. În noaptea aceea, am stat întinsă în pat, neputând să dorm, și m-am rugat în gând lui Dumnezeu. Mi-am amintit asta din cuvintele Lui: „Din momentul în care vii plângând pe această lume, începi să îți îndeplinești responsabilitățile. De dragul planului lui Dumnezeu și al predestinării Lui, îți joci rolul și îți începi călătoria vieții. Oricare ar putea fi trecutul tău și oricare ar putea fi drumul care te așteaptă, în orice caz, nimeni nu poate scăpa de orchestrările și rânduielile Cerului și nimeni nu-și poate controla propria soartă, deoarece doar Cel care e suveran peste toate lucrurile este capabil de o asemenea lucrare” (Cuvântul, Vol. 1: Arătarea și lucrarea lui Dumnezeu, „Dumnezeu este sursa vieții omului”). Așa-i. Toată viața noastră, destinele ne sunt guvernate și rânduite de Dumnezeu, și nimeni nu le poate schimba. Eu nu puteam controla ce fel de serviciu sau de căsătorie urma să aibă fiul meu în viitor. Indiferent cât de mult mă gândeam la copiii mei sau câte griji îmi făceam pentru ei, nu le puteam schimba soarta, iar dacă aveam să merg la închisoare sau nu, tot Dumnezeu hotăra asta. Nu puteam să scap doar fiindcă așa voiam. Ce trebuia să fac era să-I încredințez totul lui Dumnezeu și să mă supun suveranității și rânduielilor Lui. Apoi m-am gândit la un alt fragment din cuvintele lui Dumnezeu: „Trebuie să suferi greutăți pentru adevăr, trebuie să te sacrifici pentru adevăr, trebuie să înduri umilințe pentru adevăr, și trebuie să înduri mai multă suferință în scopul de a câștiga mai mult din adevăr. Aceasta este ceea ce ar trebui să faci. Trebuie să nu renunți la adevăr de dragul de a te bucura de armonie în familie și nu trebuie să pierzi demnitatea și integritatea de o viață de dragul desfătărilor de moment. Ar trebui să urmărești tot ceea ce este bun și frumos și ar trebui să urmărești o cale în viață care este mai plină de sens. Dacă duci o asemenea viață lumească și pământească și nu ai niciun obiectiv de urmărit, nu înseamnă oare că îți irosești viața? Ce poți câștiga dintr-o asemenea viață? Ar trebui să te lepezi de toate desfătările trupului pentru un singur adevăr și nu ar trebui să renunți la toate adevărurile pentru un pic de desfătare. Oamenii de genul acesta nu au integritate sau demnitate; nu există nicio semnificație în existența lor!” (Cuvântul, Vol. 1: Arătarea și lucrarea lui Dumnezeu, „Experiențele lui Petru: cunoașterea sa despre mustrare și judecată”). Cuvintele lui Dumnezeu mi-au dat credință și putere. Pentru un credincios, singurul mod de-a dobândi aprobarea lui Dumnezeu e să urmărească adevărul și să-și facă datoria de ființă creată. Doar asta poate fi considerată o viață valoroasă, și merită să suferi oricât pentru a dobândi adevărul. Dacă mi-aș vinde frații, surorile și biserica doar pentru a-mi mulțumi familia, aș fi o Iudă trădătoare de Dumnezeu. Ar fi cea mai mare înjosire și aș fi blestemată de Dumnezeu pentru asta. Chiar și cu o familie fericită și trăind confortabil, viața ar fi goală și fără sens, iar eu n-aș fi decât un cadavru ambulant. La gândul ăsta, am fost și mai hotărâtă să-L urmez pe Dumnezeu. Indiferent de tacticile polițiștilor, voiam să rămân fermă în mărturia mea și să-l fac de ocară pe Satana!

În a șasea zi, polițiștii m-au chemat în holul principal, unde mi-am văzut unchiul, soțul, fiul și fiica. Copiii m-au îmbrățișat și-au plâns, zicând: „Hai acasă, mamă!” Soțul meu stătea deoparte, plângând și el. Apoi unchiul mi-a spus, în lacrimi: „Lingmin, poliția a zis că poți veni acasă de îndată ce le spui ceva, dar dacă nu mărturisești, te vor condamna. Viitorul fiului tău va fi năruit dacă te duci la închisoare. Asta va distruge familia! Ascultă-mă și vorbește cu ei!” În clipa aceea, inima mea era limpede. Am știut că în spatele îndemnurilor familiei mele era manevra Satanei și că, dacă le spuneam polițiștilor chiar și cel mai neînsemnat lucru, ei aveau să scoată de la mine cu forța mult mai mult și aveau să fie arestați mulți alții. Gândind astfel, am spus: „Credincioasă fiind, merg pe calea corectă în viață. N-am făcut nimic ilegal, deci n-am nimic de mărturisit. Duceți-vă acasă!” În drum spre celulă, m-am gândit cum poliția îi tot folosea pe cei dragi ca să mă ispitească, să mă oblige să-mi vând frații și surorile și să-L trădez pe Dumnezeu. Partidul Comunist e atât de abject! Sunt demoni anti-Dumnezeu! Apoi, un polițist m-a chemat în birou și mi-a spus, fudul: „Cum a fost întâlnirea cu familia ta?” Văzându-l încântat de situația asta groaznică, m-am înfuriat așa de tare, că am scos din buzunar cele trei scrisori, le-am rupt și le-am aruncat pe masă, spunând: „Sunt credincioasă și un om cinstit. N-am făcut nimic rău. De ce i-ați pus să mă preseze? Ce lege am încălcat?” Și am ieșit afară imediat. Numai grație puterii de la Dumnezeu am putut face față cu calm interogatoriilor poliției.

În dimineața celei de-a paisprezecea zile, șeful Biroului de Securitate Publică m-a chemat în birou. Nu mai era fioros ca înainte, ci se prefăcea îngrijorat și m-a întrebat despre familie. Folosindu-se de vorbe meșteșugite, încerca să mă ispitească să-mi vând frații și surorile. M-am rugat neîncetat în sinea mea lui Dumnezeu să mă ferească să cad pradă trucului Satanei. Șeful Biroului a vorbit mult. În cele din urmă, văzând că nu spun nimic, s-a înfuriat și a urlat feroce: „O să fiu direct cu tine. Am găsit foarte multe cărți religioase la voi acasă, este cel mai mare caz din oraș. Sigur faci închisoare dacă nu vorbești!” Însă orice zicea, eu mă rugam în gând lui Dumnezeu și juram că nu-mi voi vinde niciodată frații și surorile și nu-L voi trăda niciodată pe Dumnezeu, chiar dacă riscam să fiu condamnată. După cincisprezece zile, au văzut că nu scoteau nimic de la mine și n-au avut de ales, așa că m-au trimis acasă.

După ce m-am întors acasă, familia mea s-a opus și a pus în continuare piedici credinței mele. Știam că era din cauza inducerii în eroare și persecuției săvârșite de Partidul Comunist. M-am rugat și am jurat că-L voi urma pe Dumnezeu până la sfârșit, oricât de greu ar fi fost. Apoi mi-am amintit de un imn intitulat „Nu voi dezamăgi niciodată iubirea lui Dumnezeu”: „Niciodată nu mă voi gândi cât de greu este să Îl urmez pe Hristos. Singura mea datorie sfântă este să respect voia lui Dumnezeu. Nu mă voi gândi la faptul că voi primi binecuvântări sau nenorociri în viitor Am ales să Îl iubesc pe Dumnezeu, așa că nu mă voi întoarce niciodată din drum. Indiferent cât de grea sau periculoasă este calea ce urmează, indiferent câtă suferință mă așteaptă, ca să întâmpin ziua când Dumnezeu va dobândi slava, voi urma îndeaproape urmele pașilor lui Dumnezeu și voi rămâne loial până la capăt” (Urmați Mielul și cântați cântări noi). Am tot cântat imnul acela și m-am simțit foarte încurajată. Știam că această cale a credinței va fi mereu însoțită de persecuția partidului și că, probabil, voi fi arestată iar sau chiar condamnată în viitor. Însă eram sigură că aceasta era adevărata cale și eram gata să-L urmez pe Dumnezeu până la capăt. Un timp, n-am putut lua legătura cu niciun alt membru al bisericii și n-am putut participa la viața bisericii. Așadar, am mâncat și băut cuvintele lui Dumnezeu și m-am înzestrat cu adevărul acasă, împărtășind Evanghelia cu familia mea. Soțul și fiica mea au devenit credincioși ulterior. Ne-am adunat, am mâncat și băut cuvintele lui Dumnezeu în familie. După un an, mi-am regăsit frații și surorile și am început să-mi fac datoria. I-am fost foarte recunoscătoare lui Dumnezeu.

Gândindu-mă la ce se întâmplase în tot acest timp, cu opresiunea din partea partidului, arestarea și ispitirile și atacurile venite de la familia mea, luminarea și îndrumarea cuvintelor lui Dumnezeu au fost cele care m-au ajutat să răzbesc, pas cu pas. Oricât de grea ar fi calea ce-mi stă înainte, Îl voi urma pe Dumnezeu până la capăt.


52. Principiile se aplică și celor din familie

de Mike, Coreea de Sud

În octombrie 2004, soția mea și cu mine am acceptat lucrarea din zilele de pe urmă a lui Dumnezeu Atotputernic, iar cei doi copii ai noștri ne-au călcat pe urme, crezând și ei în Dumnezeu. Eram nespus de fericit și mă gândeam: „Toată familia noastră crede în Dumnezeu. Ce minunat ar fi dacă am putea să fim cu toții mântuiți și să intrăm în Împărăție!” După aceea, soția mea și cu mine ne-am făcut îndatoririle. Soția mea era mai entuziastă decât mine și simțeam mereu că urmărea adevărul mai mult decât o făceam eu.

În 2013, pe când soția mea activa ca lider de grup, conducătoarea bisericii, Wang Jing, i-a evidențiat în timpul unei adunări abaterile și problemele în îndeplinirea îndatoririlor. Ulterior, soția mea nu și-a mai putut scoate din minte dezvăluirile de corupție ale lui Wang Jing, a emis judecăți arbitrare și le-a răspândit, ceea ce a făcut ca frații și surorile să înceapă să aibă prejudecăți față de Wang Jing, urmarea fiind că multe sarcini au rămas neimplementate, iar viața bisericii a fost grav tulburată. Conducătoarea și diaconul au avut părtășie cu ea de mai multe ori, însă ea era sfidătoare și nemulțumită, ba chiar riposta și apela la sofisme, neavând nici măcar o fărâmă de cunoaștere despre ea însăși. Drept consecință, biserica a demis-o din funcția pe care o deținea. După ce a fost demisă, n-a arătat nici urmă de căință și a continuat să-i găsească lui Wang Jing cusururi, răspândind judecăți și bârfind peste tot. Din cauza perturbării și tulburării constante pe care le provoca în viața bisericii, unii frați și unele surori au expus-o și au raportat-o. Ulterior, în urma unui vot favorabil exprimat de 80% dintre membrii bisericii, soția mea a fost caracterizată drept o persoană rea și exclusă. La momentul când s-a întâmplat asta, a fost foarte dureros. Mă gândeam cum, de când începuse să creadă în Dumnezeu, soția mea își lăsase în urmă casa și cariera pentru a-și face datoria, înfruntând tot felul de greutăți timp de atâția ani; faptul că acum fusese exclusă nu însemna oare că pentru ea totul se sfârșise? Nu mai exista acum nici cea mai mică speranță de mântuire. Cu toate acestea, soției mele nu-i păsa deloc și a spus: „Eu cred în Dumnezeu. Degeaba m-au exclus. Eu cred în continuare în Dumnezeu, chiar și după ce am fost exclusă.” Văzând că, și după ce făcuse atât de mult rău, ea tot nu se cunoștea pe sine și că era sceptică și avea resentimente în privința hotărârii bisericii, am simțit că excluderea ei de către biserică nu fusese deloc o măsură excesivă. După excluderea ei, mulți dintre frații și surorile care veneau la noi acasă aveau părtășie cu ea și o îndemnau insistent să reflecteze asupra ei și să devină conștientă de corupția ei, însă ea nu voia nicidecum să accepte și riposta într-un mod irațional, susținând că lucrătorii și conducătorii aveau ceva cu ea și că de aceea o excluseseră. Mai mult decât atât, ea continua să nutrească resentimente față de Wang Jing.

Ulterior, casa lui Dumnezeu a cerut tuturor bisericilor să reevalueze membrii care fuseseră îndepărtați sau excluși anterior, pentru a vedea dacă exista cineva care se căia cu-adevărat și care ar fi putut fi reprimit. M-am gândit: „Oare soția mea se califică pentru a fi reprimită? De când a fost exclusă, nu a reflectat și nu a dobândit cunoaștere asupra acțiunilor ei, și are în continuare idei preconcepute în privința lui Wang Jing, judecând-o pe la spate. Nu arată nicio urmă de căință, ca atare, conform principiilor, n-ar trebui să fie reprimită.” Însă apoi m-am gândit: „De când a fost exclusă, citește în continuare din când în când cuvintele lui Dumnezeu și ne susține în îndeplinirea îndatoririlor noastre; de asemenea, se ocupă de gospodăria asta și are grijă de mama mea paralizată, țintuită la pat. Oare nu i s-ar mai putea da o șansă?” La vremea aceea, îi ajutam pe conducători cu organizarea materialelor privind membrii excluși și îndepărtați. Fiica mea m-a întrebat dacă mama ei ar putea fi reprimită în biserică, iar soția mea întreba și ea mereu dacă era posibil să fie reprimită. Fiindcă nu-i spusesem nici măcar o dată că acest lucru era posibil, soția m-a acuzat că sunt lipsit de inimă. Auzind asta, m-am simțit prost. M-am gândit: „«Odată ce un bărbat și o femeie sunt căsătoriți, legătura lor afectivă este profundă.» Dacă nu-mi ajut soția să fie reprimită, conștiința mea nu va mai avea liniște, iar atât soția, cât și fiica mea se vor plânge în legătură cu mine.” Cu gândul acesta, am stat de vorbă cu conducătorii, spunându-le: „De când a fost exclusă, soția mea a continuat cu îndârjire să creadă în Dumnezeu. Ar fi posibil să fie reprimită în biserică?” Conducătorii au avut părtășie cu mine și mi-au spus: „Biserica are principii pentru reprimirea oamenilor. Numai cei care au continuat să predice Evanghelia și au dovedit căință autentică după ce au fost excluși sau îndepărtați pot fi reprimiți. Cei reprimiți nu au voie sub nicio formă să provoace din nou tulburare în biserică. Judecând lucrurile pe baza acestor principii, deși soția ta nu s-a opus credinței tale și a avut o purtare destul de bună de la excluderea sa, ea n-a reflectat niciodată asupra faptelor rele pe care le-a săvârșit și care au tulburat viața bisericii și a și refuzat cu încăpățânare să le accepte, rămânând nemulțumită în privința excluderii ei. Nu este o persoană care ar trebui reprimită.” Auzind părtășia conducătorilor, m-am simțit rușinat. Știam prea bine că, de la excluderea ei, soția mea nu-și recunoscuse deloc faptele rele din trecut, continuând chiar să aibă resentimente față de conducătoarea care o exclusese, și nu reflectase niciodată asupra ei pentru a schimba cursul lucrurilor, în ciuda părtășiei pe care o avuseseră alții cu ea. Ea argumenta mereu pe baza propriei logici strâmbe. Având în vedere că trăiam alături de ea de atâția amar de ani, înțelegeam bine ce fel de persoană era. Era deosebit de arogantă, îngâmfată și stăruitoare în iraționalitatea ei. De când ne-am căsătorit, indiferent despre ce era vorba, nu a recunoscut nici măcar o dată că a greșit. Nu se calma decât atunci când îi vorbeam cu blândețe. Mi-am liniștit mintea și am reflectat asupra mea, gândindu-mă: „Știu limpede că soția mea nu întrunește condițiile necesare pentru a fi reprimită, dar de ce continui să-i iau apărarea și să vorbesc în favoarea ei?”

Mai târziu, în timpul devoționalelor mele, am citit două fragmente din cuvintele lui Dumnezeu. Dumnezeu Atotputernic spune: „Unii oameni pun mare preț pe sentimente și, indiferent ce li se întâmplă, acționează pe baza sentimentelor lor; în inimile lor, ei știu foarte bine că acest lucru este greșit și totuși sunt încă incapabili să fie obiectivi, cu atât mai puțin să acționeze conform principiilor. Când oamenii sunt întotdeauna constrânși de sentimente, sunt ei capabili să practice adevărul? Acest lucru este extrem de dificil! Incapacitatea multor oameni de a practica adevărul se reduce la sentimente; ei le consideră ca fiind deosebit de importante și le pun pe primul loc. Sunt oameni care iubesc adevărul? Cu siguranță nu. Care este esența sentimentelor? Este de a pune sentimentele omenești pe primul loc și de a da laoparte adevărurile-principii. Manifestările sentimentelor pot fi descrise folosind mai multe cuvinte și fraze: favoritism, protejarea neprincipială a altora, menținerea relațiilor trupești și lipsa echității. Asta sunt sentimentele” (Cuvântul, Vol. 3: Discursurile lui Hristos al zilelor de pe urmă, „Care este adevărul-realitate?”). „Ce probleme au legătură cu sentimentele? Mai întâi, felul în care îți evaluezi membrii familiei și felul în care abordezi lucrurile pe care le fac ei. Aici, «lucrurile pe care le fac» includ, în mod firesc, momentele în care perturbă și tulbură lucrarea bisericii, acelea în care îi judecă pe oameni pe la spate, acelea în care se dedau unora dintre practicile neîncrezătorilor și așa mai departe. Poți aborda aceste lucruri cu imparțialitate? Când e necesar să scrii o evaluare a membrilor familiei tale, o poți face obiectiv și imparțial, lăsându-ți la o parte sentimentele? Asta are legătură cu felul în care îți abordezi membrii familiei. În plus, ai sentimente față de cei cu care te înțelegi bine sau care te-au ajutat în trecut? Ești capabil să le privești acțiunile și conduita într-un mod obiectiv, imparțial și corect? Dacă perturbă și tulbură lucrarea bisericii, vei fi capabil să îi denunți sau să îi expui cu promptitudine, după ce afli despre asta? De asemenea, ai sentimente față de cei care îți sunt relativ apropiați sau care au interese similare cu ale tale? Le poți evalua, defini și trata acțiunile și comportamentul în mod imparțial și obiectiv? Să presupunem că acești oameni, cu care ai o legătură sentimentală, sunt tratați de biserică în conformitate cu principiile, iar rezultatul nu este conform noțiunilor tale – cum ai aborda acest lucru? Ai fi capabil să asculți?” [Cuvântul, Vol. 5: Responsabilitățile conducătorilor și lucrătorilor, „Responsabilitățile conducătorilor și lucrătorilor (2)”]. Cuvintele lui Dumnezeu au expus cu precizie cauza problemei. Eram constrâns de sentimentele mele. Știam clar că soția mea perturbase și tulburase viața bisericii și că o judecase pe conducătoare, precum și că nu se căise niciodată cu-adevărat nici măcar după ce fusese exclusă, fiind astfel nepotrivită pentru a fi reprimită de către biserică; însă, deoarece mă temeam că soția și fiica mea m-ar putea acuza că sunt lipsit de inimă și fiind îngrijorat că mariajul nostru s-ar putea destrăma, am nesocotit principiile pentru a-i lua apărarea. Am profitat de datoria mea pentru a vorbi în favoarea ei, sperând că voi face să fie acceptată din nou în biserică. Sentimentele mele erau prea puternice! Casa lui Dumnezeu ne cerea să-i reprimim pe cei care se căiseră cu-adevărat după ce fuseseră îndepărtați sau excluși. Acestea erau îngăduința și mila lui Dumnezeu, care le dă oamenilor cea mai mare șansă posibilă să se căiască. Dacă acești oameni puteau să-și deteste și să-și regrete propriile acțiuni, compensându-și fărădelegile prin acțiuni reale, asta dovedea că ei nu-și pierduseră complet umanitatea și rațiunea și că, cel puțin, credința lor în Dumnezeu era autentică. Totuși, cei care nu acceptau nicicum adevărul și săvârșeau multe fapte rele erau oameni a căror natură-esență era scârbită de adevăr și ura adevărul, iar aceștia nu aveau să se căiască nicicând. Oamenii de acest fel aveau să fie eliminați. Eu nesocotisem principiile, bizuindu-mă pe sentimentele mele, și dorisem reprimirea în biserică a unei persoane rele, îngăduindu-i acesteia să tulbure în continuare viața bisericii. Dacă făceam asta, nu însemna oare că tulbur lucrarea bisericii? Dându-mi seama de acest lucru, m-am simțit profund cuprins de remușcări și n-am mai vrut să mă las în voia sentimentelor.

Ulterior, am citit cuvintele lui Dumnezeu: „Care sunt principiile după care oamenilor li se cere să se trateze unii pe alții în cuvintele lui Dumnezeu? Să iubească ce iubește Dumnezeu și să urască ce urăște El: acesta este principiul la care ar trebui să adere oamenii. Dumnezeu îi iubește pe cei care urmăresc adevărul și care-I pot respecta voia; aceștia sunt oamenii pe care ar trebui să-i iubim și noi. Cei care nu pot respecta voia lui Dumnezeu, cei care-L urăsc pe Dumnezeu și se răzvrătesc împotriva Lui – acești oameni sunt detestați de Dumnezeu și ar trebui să-i detestăm și noi. Asta le cere Dumnezeu oamenilor. […] În timpul Epocii Harului, Domnul Isus a spus: «Cine este mama Mea și cine sunt frații Mei?» «Căci oricine respectă voia Tatălui Meu, Care este în ceruri, acela Îmi e frate, soră și mamă.» Aceste cuvinte existau deja în Epoca Harului, iar acum cuvintele lui Dumnezeu sunt și mai clare: «Să iubească ce iubește Dumnezeu și să urască ce urăște El.» Aceste cuvinte pun punctul pe i, însă oamenii sunt adeseori incapabili să le priceapă adevăratul sens. Dacă o persoană este cineva care Îl tăgăduiește pe Dumnezeu și I se împotrivește, care este blestemat de Dumnezeu, dar este un părinte sau o rudă de-a ta și, din câte știi tu, nu pare să fie o persoană rea și te tratează bine, atunci s-ar putea să te trezești incapabil să urăști acea persoană și chiar să păstrezi strâns legătura, relația voastră rămânând neschimbată. Când auzi că Dumnezeu urăște astfel de oameni, te vei simți supărat, vei fi incapabil să stai de partea lui Dumnezeu și vei fi incapabil să-ți împietrești inima pentru a-i respinge. Vei fi mereu constrâns de sentimente și nu vei putea rupe efectiv legătura cu ei. Care este motivul pentru aceasta? Acest lucru se întâmplă deoarece sentimentele tale sunt prea puternice și te împiedică să practici adevărul. Acea persoană este bună cu tine, așa că nu te poți îndura să o urăști. Ai putea să o urăști doar dacă ți-ar face rău. Ar fi acea ură în conformitate cu adevărurile-principii? De asemenea, încă ești constrâns de noțiuni tradiționale, gândindu-te că este părintele sau ruda ta și că, dacă ai urî acea persoană, ai fi disprețuit de societate și denunțat de opinia publică, condamnat ca fiind lipsit de pietate filială, ca neavând conștiință și ca nefiind om. Crezi că ai suferi condamnarea divină și ai fi pedepsit. Chiar dacă vrei să o urăști, conștiința ta nu te lasă. De unde vine acest efect al conștiinței tale? Vine dintr-o idee care a fost sădită în tine de când erai copil, prin moștenirea familiei tale, educația primită de la părinți și condiționarea culturii tradiționale. Această idee este foarte adânc înrădăcinată în inima ta și te face să crezi, în mod greșit, că pietatea filială este absolut firească și justificată și că orice este moștenit de la strămoșii tăi este întotdeauna bun. Ai învățat mai întâi acest mod de gândire și el rămâne dominant, creând un mare obstacol și o mare tulburare în credința ta și în acceptarea adevărului, făcându-te incapabil să pui cuvintele lui Dumnezeu în practică și incapabil să practici a iubi ce iubește Dumnezeu și a urî ce urăște Dumnezeu” (Cuvântul, Vol. 3: Discursurile lui Hristos al zilelor de pe urmă, „Doar prin recunoașterea propriilor păreri greșite se poate obține cu adevărat o transformare”). Din cuvintele lui Dumnezeu, am înțeles că El ne cere să-i tratăm pe oameni pornind de la principiul de a iubi ceea ce iubește Dumnezeu și de a urî ceea ce urăște El. Ar trebui să-i tratăm cu dragoste pe cei care iubesc adevărul și susțin lucrarea bisericii și ar trebui să-i urâm și să-i respingem pe acei oameni răi care urăsc adevărul, se împotrivesc lui Dumnezeu și tulbură lucrarea Lui. Numai o practică de acest fel se aliniază la intenția lui Dumnezeu. Totuși, eu fusesem constrâns de sentimentele mele și nu mă dovedisem în stare să iubesc ceea ce iubește Dumnezeu și să urăsc ceea ce urăște El. Știind că soția mea săvârșise rele ca să tulbure viața bisericii, că respingea categoric adevărul și că esența sa era aceea a unei persoane rele care ura adevărul, precum și că ea trebuia să fie exclusă și eliminată, eu nesocotisem principiile, încercând să determin reprimirea ei în biserică. Sentimentele mele erau prea puternice! Credeam în zicale precum: „Odată ce un bărbat și o femeie sunt căsătoriți, legătura lor afectivă este profundă”, „Afinitatea aduce parțialitate” și „Omul nu este neînsuflețit; cum poate el să fie lipsit de sentimente?” Trăind pe baza acestor otrăvuri satanice, nu fusesem în stare să disting binele de rău, ce era corect de ce era greșit. În toate cele, trăisem lăsându-mă în voia sentimentelor, fără niciun principiu. Văzând că, după ce fusese exclusă, soția mea continua să ne susțină pe mine și pe copiii noștri în îndeplinirea îndatoririlor noastre, ocupându-se de treburile casnice și îngrijind-o pe mama mea paralizată, simțisem că îi eram dator. Mă temeam că, dacă n-aș fi luptat pentru ea, copiii mei s-ar fi mâniat pe mine și mi-ar fi purtat pică. Pentru a-mi păstra legăturile emoționale omenești și imaginea de soț și tată bun, îi luasem partea și vorbisem în favoarea ei, încercând să fac în așa fel încât să fie reprimită, îngăduindu-i să tulbure în continuare viața bisericii și intrarea în viață a fraților și surorilor. Aceasta era o faptă rea și cu-adevărat lipsită de conștiință și de umanitate. Dumnezeu nu ne cere niciodată să arătăm conștiință față de oamenii răi, nici nu ne spune că a-ți respinge rudele care aparțin Satanei este o faptă lipsită de inimă sau inumană. În schimb, ne cere să iubim ceea ce iubește El și să urâm ceea ce urăște El. Dându-mi seama de asta, mi-am simțit mintea mult mai limpede și am fost dispus să acționez în conformitate cu principiile, renunțând la a-mi apăra soția și la a acționa pe baza sentimentelor.

După ce am experimentat aceste lucruri, m-am gândit că dobândisem o oarecare pătrundere în ceea ce privește esența sentimentelor. Cu toate acestea, m-am confruntat ulterior cu excluderea fiicei mele mai mari. În decembrie 2020, îmi făceam îndatoririle departe de casă. Într-o zi, am primit pe neașteptate o scrisoare de acasă, în care se spunea că fiica mea cea mare, care fusese dezvăluită ca fiind o persoană rea, a fost exclusă din biserică pentru că perturbase și tulburase lucrarea bisericii și comisese numeroase fapte rele fără să se căiască. În momentul acela, am fost uluit și profund îndurerat și nu m-am putut abține să nu mă lamentez: „De ce a fost exclusă și fiica mea cea mare? La vremea respectivă, ea a renunțat la studii ca să-și facă îndatoririle. Fie ploaie, fie vânt, nu și-a amânat nici măcar o dată îndatoririle. Acum a fost exclusă; oare nu înseamnă asta că nu există nicio speranță de mântuire?” Ori de câte ori închideam ochii, mi se perindau prin minte imagini din trecut. Înainte, familia noastră de patru persoane credea în Dumnezeu. Împreună, citeam adeseori cuvintele lui Dumnezeu, cântam imnuri și aveam părtășie despre adevăr. Acum, rămăsesem doar eu și fiica mea cea mică. Gândindu-mă la asta, eram profund îndurerat. M-am rugat lui Dumnezeu: „O, Dumnezeule! Fiica mea cea mare a fost exclusă. Știu că asta este dreptatea Ta. Dar pur și simplu nu pot pricepe; nu pot să mă eliberez de sentimentele mele. Luminează-mă și călăuzește-mă ca să pot înțelege intenția Ta.” La vremea aceea, filmam piesa de teatru „Lupta pentru excluderea unei persoane rele”. Protagonista, care era îndurerată și negativă din cauza excluderii tatălui ei, se afla într-o stare asemănătoare cu a mea. Văzând că protagonista se bizuia pe cuvintele lui Dumnezeu pentru a se elibera de constrângerea sentimentelor ei, am fost profund mișcat. M-am gândit: „Și eu trebuie să mă bizui pe Dumnezeu, să practic adevărul și să rămân ferm în mărturia mea. Astăzi, știind că fiica mea a fost exclusă, m-am simțit mâhnit, dar cred că Dumnezeu este drept. Îndepărtarea sau excluderea de către biserică a unei persoane, oricine ar fi ea, se bazează pe esența ei, și nimeni nu este nedreptățit. Ar trebui să mă supun și să încetez să mă plâng de Dumnezeu și să mă împotrivesc Lui.”

Ulterior, m-am liniștit ca să reflectez asupra comportamentului constant al fiicei mele mai mari și am recitit înștiințarea despre excluderea ei, confirmând că era într-adevăr o persoană rea care săvârșise multe fapte rele. La prima vedere, părea rațională și nu vorbea mult, dar, când erau în joc interesele ei, își arăta adevărata față. Mai demult, când soția mea a fost demisă și izolată pentru introspecție, Wang Jing, conducătoarea, a avut părtășie cu ea despre faptele rele ale soției mele. Nu numai că nu a ascultat, dar i-a mai și luat apărarea soției mele, spunând: „Eu nu am văzut aceste comportamente. Nu cred că mama a tulburat viața bisericii.” Indiferent cum a avut părtășie conducătoarea, ea nu voia să accepte, ci susținea că mama ei a fost suprimată și nedreptățită de conducătoare; astfel, tulbura permanent viața bisericii. Din cauza comportamentului ei, biserica o demisese. De atunci, avea resentimente față de Wang Jing. Mai târziu, din exterior, părea că s-a îndreptat și că a dat uitării toate acestea. După o vreme, a fost aleasă conducătoare de biserică. La momentul respectiv, Wang Jing a fost realocată la lucrarea bazată pe texte pentru că nu reușise să facă o lucrare reală, așa încât fiica mea s-a răzbunat pe Wang Jing. Nu numai că a demis-o de la lucrarea ei bazată pe texte, dar a și pregătit materiale pentru a determina excluderea ei din biserică. La vremea respectivă, i-am spus: „Curățirea bisericii trebuie să se facă pe baza principiilor. Excluderea cuiva pe nedrept este o faptă rea; este o fărădelege gravă. Wang Jing este doar o conducătoare falsă incapabilă să facă vreo lucrare reală, dar nu este o persoană rea și nu întrunește criteriile de excludere.” Am avut părtășie cu ea de multe ori, însă nu voia să asculte, insistând că Wang Jing era o persoană rea și un antihrist care merita să fie exclus. Ulterior, dovezile ei împotriva lui Wang Jing s-au dovedit a fi insuficiente, iar conducătorii, lucrătorii și frații și surorile nu le-au aprobat. Ea n-a vrut să renunțe și a continuat să adune informații pe ascuns, hotărâtă s-o excludă pe Wang Jing din biserică. Nu numai că voia s-o excludă pe Wang Jing, dar i-a chinuit și i-a suprimat, de asemenea, pe soțul și pe copilul acesteia, inducându-i în eroare și instigându-i pe frați și pe surori să-l respingă și să-l ostracizeze pe soțul lui Wang Jing, amenințând chiar să-l demită, ceea ce a provocat mare durere și negativitate în familia lui Wang Jing. Pe durata demiterii fiicei mele celei mari, eu, în calitate de diacon al bisericii, eram prezent și, dat fiind că nu i-am luat apărarea, ea a început să aibă resentimente față de mine. Mai târziu, când a scris evaluări, m-a descris ca fiind inuman, extrem de egoist, nesimțitor, asemenea unui animal cu sânge rece, și mi-a făcut evaluări foarte proaste.

Pe când reflectam asupra comportamentului fiicei mele, am citit un fragment din cuvintele lui Dumnezeu: „Când sunt emondați, atitudinea antihriștilor nu este una de acceptare și ascultare. În schimb, sunt potrivnici și scârbiți de emondare, lucru care generează ură. Îi urăsc din adâncul inimii pe toți cei care îi emondează, pe toți cei care le dezvăluie secretele rușinoase și le expun situația reală. În ce măsură te urăsc? Scrâșnesc din dinți cu ură, își doresc să dispari din fața lor și simt că nu puteți coexista. Dacă antihriștii sunt așa cu oamenii, pot ei să accepte cuvintele lui Dumnezeu, care îi expun și îi condamnă? Nu, nu pot. Vor urî pe oricine îi expune doar pentru că le-a făcut asta și li s-a arătat potrivnic și se vor răzbuna. Își doresc să poată face persoana care i-a emondat să dispară din fața lor. Nu suportă să vadă că acestei persoane îi merge bine. Dacă persoana ar muri sau ar avea parte de dezastre, s-ar bucura; atât timp cât persoana trăiește, continuă să-și facă datoria în casa lui Dumnezeu și totul decurge ca de obicei, ei suferă, sunt neliniștiți și enervați în inimile lor. Când nu au cum să se răzbune pe cineva, îl blestemă în secret sau chiar se roagă ca Dumnezeu să aducă pedeapsa și răsplata asupra acelei persoane și să corecteze nedreptățile pe care le-au suferit. Odată ce antihriștii dau naștere acestei uri, asta duce la o serie de acțiuni. Aceste acțiuni includ răzbunare și blesteme și, bineînțeles, alte câteva acțiuni, precum înscenarea, calomnierea și condamnarea celorlalți, lucruri care decurg din ură. Dacă îi emondează cineva, vor submina acea persoană, fără știrea ei. Când acea persoană va spune ceva corect, ei vor spune că e greșit. Vor denatura toate lucrurile pozitive pe care le face acea persoană și le vor face negative, răspândind aceste minciuni și provocând tulburări pe la spatele ei. Îi vor incita și îi vor atrage pe alții care sunt ignoranți și nu pot vedea lucrurile așa cum sunt sau nu pot discerne singuri, astfel încât acești oameni să treacă de partea lor și să-i sprijine. În mod clar, persoana care i-a emondat nu a făcut nimic rău, dar tot vor să pună niște fapte rele pe seama acesteia, astfel încât toți ceilalți să creadă în mod greșit că face asemenea lucruri și apoi să-i convingă să se unească pentru a respinge această persoană. Antihriștii tulbură astfel viața bisericii și tulbură oamenii când aceștia își îndeplinesc datoria. Care este țelul lor? Acela de a-i face zile fripte persoanei care i-a emondat și de a-i convinge pe toți să o abandoneze. Există, de asemenea, câțiva antihriști care spun: «M-ai emondat și mi-ai făcut zile fripte, așa că îți voi da bătăi de cap! O să-ți arăt eu cum e să fii emondat și abandonat! Te voi trata la fel cum mă tratezi și tu! Dacă îmi faci zile negre, să nu crezi că eu nu am să fac la fel!»” [Cuvântul, Vol. 4: Expunerea antihriștilor, „Punctul nouă (Partea a opta)”]. Din cuvintele lui Dumnezeu, am înțeles că antihriștii sunt din cale-afară de feroce și de răuvoitori, urându-i mai ales pe cei care îi expun sau îi ofensează, și că ei nu se lasă până când nu-i doboară și nu-i distrug pe aceștia. Făcând o comparație cu purtarea fiicei mele mai mari, am dobândit un oarecare discernământ în privința ei. Pentru că tulbura viața bisericii luând apărarea mamei ei, a fost demisă; ea îi purta ranchiună conducătoarei, Wang Jing, așteptând o ocazie să se răzbune. După ce a dobândit o funcție, a făcut tot posibilul să-și folosească puterea pentru a unelti împotriva lui Wang Jing și a membrilor familiei ei, chinuindu-i. Indiferent cât de mult au avut toți ceilalți părtășie cu ea ca să o convingă că Wang Jing nu întrunea criteriile necesare pentru îndepărtare sau excludere, ea nu voia să asculte cu niciun chip, insistând ca Wang Jing să fie exclusă din biserică. Am văzut că firea fiicei mele era extrem de perfidă și de răuvoitoare și că ea întotdeauna proteja persoana rea și se răzbuna pe cel care i se opunea, refuzând să se oprească până nu-i distrugea pe alții. Mi-am dat seama că era un diavol și că trebuia, într-adevăr, exclusă. Dacă ar fi rămas în biserică, n-ar fi făcut decât să tulbure și să perturbe în continuare, transformându-se într-o năpastă pentru biserică.

Mai târziu, am citit aceste cuvinte ale lui Dumnezeu: „Tu tot te amesteci cu acei demoni astăzi și îi tratezi cu conștiință și iubire, dar nu cumva echivalează asta cu a arăta bunătate față de Satana? Nu ești în cârdășie cu demonii? Dacă oamenii au ajuns până în acest punct și sunt încă incapabili să distingă între bine și rău și continuă orbește să fie iubitori și miloși fără nicio dorință de a căuta inima lui Dumnezeu și fără a fi capabili în vreun fel de a considera inima lui Dumnezeu ca pe a lor, atunci finalurile lor vor fi cu atât mai jalnice. Cine nu crede în Dumnezeul întrupat este un dușman al lui Dumnezeu. Dacă poți să tratezi dușmanii lui Dumnezeu cu conștiință și iubire, nu cumva îți lipsește simțul dreptății? Dacă tu ești compatibil cu aceia pe care Eu îi detest și cărora Mă opun, și continui să îi tratezi cu iubire sau să le arăți sentimente personale, atunci nu ești răzvrătit? Nu te împotrivești intenționat lui Dumnezeu? Chiar deține o astfel de persoană adevărul? Dacă oamenii îi tratează pe dușmanii lui Dumnezeu cu conștiință, pe demoni cu iubire și pe Satana cu milă, atunci nu perturbă ei în mod intenționat lucrarea lui Dumnezeu? Acei oameni care cred doar în Isus și nu cred în Dumnezeul întrupat în timpul zilelor de pe urmă, cât și aceia care pretind verbal că ei cred în Dumnezeul întrupat, dar fac rău, sunt cu toții antihriști, fără a-i mai menționa pe aceia care nici măcar nu cred în Dumnezeu. Toți acești oameni vor fi țintele distrugerii” (Cuvântul, Vol. 1: Arătarea și lucrarea lui Dumnezeu, „Dumnezeu și omul vor intra în odihnă împreună”). În familia lui Dumnezeu, Hristos deține puterea, iar adevărul domnește. Biserica a exclus-o pe fiica mea pe baza esenței sale, urmând principiile pentru excludere. Însă când mi s-a întâmplat mie asta, nu am căutat intenția lui Dumnezeu. Nu am fost în stare să deslușesc esența diavolească a fiicei mele, așa că mi-a părut rău pentru ea și am compătimit-o. Mă gândeam că ea crezuse în Dumnezeu din copilărie; și-a abandonat studiile, a îndurat suferință și a plătit un preț până acum; cum era posibil să fie exclusă? Așadar, m-am plâns în legătură cu Dumnezeu în inima mea, certându-mă cu El. Nu era asta tocmai ceea ce a expus Dumnezeu drept „a arăta bunătate față de Satana” și „în cârdășie cu demonii”? Nu mă opuneam oare lui Dumnezeu și mă împotriveam Lui? Credeam în Dumnezeu de mulți ani, mâncasem și băusem atât de multe din cuvintele Sale și le spuneam adeseori altora: „Îndepărtarea și excluderea cuiva ar trebui să se facă pe baza principiilor, nu a sentimentelor, chiar dacă e vorba de propriii părinți”; totuși, când au fost excluse soția și fiica mea, am încălcat cu bună știință regulile, dorind să le păstrez în biserică în temeiul sentimentelor; oare nu arătam îngăduință unor oameni răi care tulburau lucrarea bisericii? Asta însemna să fii de partea oamenilor răi, să I te împotrivești lui Dumnezeu! Dându-mi seama de asta, am simțit încolțindu-mi în inimă un sâmbure de teamă, așa că m-am rugat lui Dumnezeu, dispus să mă pocăiesc înaintea Lui și să mă eliberez de constrângerea sentimentelor.

După aceea am citit aceste cuvinte ale lui Dumnezeu: „Finalul tuturor este determinat conform esenței faptelor lor și este întotdeauna stabilit corespunzător. Nimeni nu poate duce păcatele altcuiva; mai mult, nimeni nu poate primi pedeapsa în locul altcuiva. Acest lucru este incontestabil. […] Făcătorii de dreptate sunt, în cele din urmă, făcători de dreptate, iar răufăcătorii sunt în cele din urmă răufăcători. Făcătorii de dreptate vor putea, în cele din urmă, să supraviețuiască, în timp ce răufăcătorii vor fi distruși. Cei sfinți sunt sfinți; ei nu sunt întinați. Cei întinați sunt întinați și nicio parte din ei nu este sfântă. Toți oamenii care vor fi distruși sunt cei răi și toți oamenii care vor supraviețui sunt drepți – chiar dacă odraslele celor răi sunt făcători de fapte drepte și chiar dacă părinții celor drepți sunt făcători de fapte rele. Nu există nicio legătură intrinsecă între un soț care crede și o soție non-credincioasă și nu există nicio legătură între copiii care cred și părinții non-credincioși; aceste două tipuri de oameni sunt incompatibile. Înainte de a intra în odihnă, oamenii au afecțiune trupească, familială, dar odată ce au intrat în odihnă, nu va mai exista nici urmă de afecțiune trupească, familială. Aceia care își fac datoria sunt, prin natura lor, dușmanii celor care nu și-o fac; aceia care Îl iubesc pe Dumnezeu și aceia care Îl urăsc sunt, în mod intrinsec, în opoziție unii față de alții. Aceia care vor intra în odihnă și aceia care vor fi fost distruși sunt două tipuri de ființe create incompatibile. Ființele create care își realizează îndatoririle vor putea supraviețui, în vreme ce acelea care nu și le realizează vor fi ținte ale distrugerii; și mai mult, aceasta va dura în eternitate. […] Între oamenii de astăzi există relații trupești, precum și legături de sânge, dar, în viitor, toate acestea vor fi rupte. În mod inerent, credincioșii și non-credincioșii nu sunt compatibili; mai degrabă, sunt opuși unii altora. Aceia din odihnă vor fi cu toții oameni care cred că există un Dumnezeu și se vor supune lui Dumnezeu, iar aceia care sunt răzvrătiți împotriva lui Dumnezeu vor fi fost distruși cu toții. Familiile nu vor mai exista pe pământ; cum ar mai putea fi părinți, copii sau relații între soți și soții? Chiar incompatibilitatea dintre credință și necredință va fi cea care va rupe complet astfel de relații trupești!” (Cuvântul, Vol. 1: Arătarea și lucrarea lui Dumnezeu, „Dumnezeu și omul vor intra în odihnă împreună”). Din cuvintele lui Dumnezeu, am înțeles că El este drept și sfânt. Dumnezeu hotărăște finalurile oamenilor fără niciun sentiment omenesc, tratându-i pe toți cu nepărtinire și justețe. Dumnezeu nu judecă în funcție de numărul mare de lucruri de care pare să se fi lepădat cineva sau în funcție de cât de mult pare să se fi consumat, ci îi hotărăște finalul mai degrabă pe baza esenței și a acțiunilor sale, iar oamenii răi sunt sortiți să fie eliminați. Eu nu înțelegeam dreptatea lui Dumnezeu, iar când am auzit că fiica mea a fost exclusă, nu am căutat adevărul și nu am luat în considerare natura ei esență pentru a vedea ce fel de persoană era de fapt, ci, în schimb, m-am lăsat în voia sentimentelor mele, părându-mi rău pentru ea și compătimind-o. Acum văd limpede că, deși fiica mea a fost în stare să renunțe la studii, să-și facă îndatoririle, să îndure suferință și să plătească un preț, toate strădaniile ei aveau drept scop dobândirea de statut și de reputație. După ce și-a pierdut funcția și și-a văzut afectate interesele, natura ei feroce a fost dată în vileag pe de-a-ntregul. Cândva mă gândeam că întreaga noastră familie crede în Dumnezeu și că am putea să fim cu toții mântuiți și să intrăm în Împărăția Cerurilor, însă acum îmi dădeam seama că nu era vorba decât despre noțiunea și imaginația mea. Dacă un om nu iubește adevărul sau chiar urăște adevărul, iar firea lui satanică nu se schimbă cu nimic în ciuda anilor de credință în Dumnezeu, cum poate fi el mântuit? În urma experienței prilejuite de excluderea fiicei și a soției mele, am înțeles că, deși inițial toți membrii familiei noastre credeau în Dumnezeu, își primeau aprovizionarea din cuvintele Lui și își făceau îndatoririle, după câțiva ani, s-au dezvăluit treptat esența și calea fiecăruia. Soția și fiica mea cea mare au săvârșit multe fapte rele și au fost dezvăluite ca fiind oameni răi; reprezentăm două tipuri de oameni incompatibile, și niciunul nu îl poate ajuta sau mântui pe celălalt. M-am gândit la aceste cuvinte ale lui Dumnezeu: „În viitor, când omenirea va intra în frumosul tărâm, nu va exista niciuna dintre relațiile dintre soț și soție, dintre tată și fiică sau dintre mamă și fiu pe care oamenii își imaginează că le vor găsi. În acel moment, fiecare om va fi sortat după felul său, iar familiile vor fi fost deja destrămate. Deoarece a eșuat pe deplin, Satana nu va mai tulbura niciodată omenirea, așadar, oamenii nu vor mai avea firi corupte satanice. Acei oameni răzvrătiți vor fi fost deja distruși și doar oamenii care se supun vor rămâne. Astfel, foarte puține familii vor supraviețui intacte așadar, cum vor mai putea să existe relații trupești?” (Cuvântul, Vol. 1: Arătarea și lucrarea lui Dumnezeu, „Dumnezeu și omul vor intra în odihnă împreună”). Nu înțelegeam lucrarea lui Dumnezeu și, în temeiul sentimentelor mele, le-am protejat pe soția și pe fiica mea, dorind să păstrez relațiile omenești din familia noastră, săvârșind aproape fapte de împotrivire față de Dumnezeu. Am fost atât de nesăbuit și de orb! M-am gândit: „Nu pot să mă mai las constrâns de sentimentele mele. Trebuie să mă eliberez din chingile sentimentelor și să mă supun acestei situații.” Treptat, starea mi s-a îmbunătățit și nu mai eram la fel de îndurerat.

După ce am trecut prin toate acestea, am început să am mai mult discernământ cu privire la familia mea. Am renunțat din toată inima la sentimentele pe care le aveam față de ei. În același timp, am văzut limpede că a trăi lăsându-te în voia sentimentelor te face incapabil să distingi binele de rău, ce e corect de ce e greșit; poți ajunge chiar să faci lucruri care contravin adevărurilor-principii, împotrivindu-I-te lui Dumnezeu și răzvrătindu-te împotriva Lui. Sentimentele sunt, într-adevăr, dușmanul lui Dumnezeu. O viață trăită în voia sentimentelor face imposibilă practicarea adevărului. Am înțeles, de asemenea, că statura mea era prea redusă, că sentimentele mele erau prea puternice, că îmi lipsea supunerea adevărată față de Dumnezeu și că trebuia să experimentez judecata și mustrarea din partea lui Dumnezeu pentru a-mi schimba firea coruptă.


53. Datoria mea mi-a dezvăluit egoismul

de Roxana, Taiwan

Am fost supraveghetoare pentru lucrarea video mai mult de doi ani. Cu puțin timp în urmă, din cauza cerințelor lucrării, grupul nostru a fost împărțit în două grupuri mai mici. Sora Layla se ocupa de un grup, eu, de celălalt. Deși sora Layla abia începuse să supravegheze această lucrare, mereu oferea sugestii-cheie pentru producția video și deseori îi conducea pe frați și surori la revizuirea în comun a lucrării și la însușirea abilităților tehnice. Asta nu m-a încântat prea mult, gândindu-mă: „În ritmul acesta, ei sigur vor progresa repede și, în scurt timp, voi rămâne în urma lor.” Am fost cuprinsă de un sentiment de criză și mi-am spus că trebuia să fac treabă bună la fiecare videoclip, ca să nu rămân în urma lui Layla și a grupului ei. Pe atunci, cream un videoclip care era dificil din punct de vedere tehnic și studiam îndeaproape abilitățile relevante împreună cu ceilalți frați și surori. Când întâlneam dificultăți, mă rugam la Dumnezeu și căutam soluții cu toată lumea. Acel videoclip a fost finalizat după multă muncă grea, iar frații și surorile care l-au văzut au zis c-a fost bine făcut. Acest lucru a fost îmbucurător, fiindcă sugera că aveam o oarecare abilitate și că eram mai capabilă decât Layla și grupul ei. Am trimis videoclipul fraților și surorilor din alte grupuri și, după câteva zile, mi-au răspuns zicând că videoclipul părea foarte realist și întrebându-mă cum mi-am îmbunătățit abilitățile tehnice. Am fost foarte fericită să aud asta și mi-am spus: „Acum că frații și surorile au văzut cu toții ce pot să fac, sigur mă vor respecta și mă vor admira.” Mi-am promis că mă voi ocupa de toate videoclipurile următoare cu cea mai mare sârguință.

După aceea, Layla și grupul ei aveau niște dificultăți cu un videoclip și voiau să-i ajut să le rezolve. Mi-am spus: „Acest videoclip e responsabilitatea voastră. Dacă petrec timp rezolvând aceste probleme, nu mi se va recunoaște meritul și, în plus, îmi va încetini lucrarea. Ar fi mai bine să depun mai mult efort pentru videoclipul de care sunt eu responsabilă, decât să vă ajut pe voi să vă rezolvați problemele.” Așa că am hotărât să nu-i ajut. Mai târziu, când Layla tot nu a putut găsi o soluție, s-a întors iarăși la mine. A zis că au încercat mai multe abordări, fără succes, și m-a întrebat cum m-am ocupat de astfel de dificultăți în trecut. M-am gândit: „Dacă-mi folosesc timpul cu problemele grupului tău și până la urmă faci o treabă mai bună decât mine, nu vor crede toți că ești o lideră de echipă mai bună decât mine, deși tu abia ai început? Aș părea incompetentă!” Cu aceste gânduri, i-am spus, cu nepăsare, că nu puteam face nimic ca s-o ajut. Layla nu a avut de ales decât să se întoarcă și să tot încerce să rezolve singură dificultățile. Apoi a trimis o parte din videoclip pe chatul grupului, ca noi să verificăm dacă sunt probleme. Nu plănuiam să răspund, gândindu-mă că ar fi fost o pierdere de timp să urmăresc videoclipul. Dar, în același timp, m-am îngrijorat că, dacă nu-l vizionam, frații și surorile ar fi putut spune că eram neglijentă în supravegherea lucrării și iresponsabilă ca lider de grup. Așa că am deschis cu reticență fișierul și am urmărit videoclipul. Am găsit probleme în mai multe locuri, dar nu m-am gândit cu atenție la ele. Apoi Layla a trimis videoclipul conducătoarei, care a scos în evidență destul de multe probleme, așa că videoclipul lor trebuia relucrat și rezolvat. Drept urmare, progresul lucrării a fost întârziat. Mai târziu, când conducătoarea a venit ca să vedem lucrarea împreună, mi-a arătat problemele și a zis: „Când ne facem datoria în biserică, împărțim sarcinile, dar asta nu înseamnă că lucrăm fiecare independent. Ești lideră de grup, deci trebuie să porți o povară mai mare. Layla abia a început să fie lideră de grup, așa că trebuie să verifici mai îndeaproape videoclipurile pe care le fac ea și grupul ei, ca unele probleme să fie rezolvate în avans.” Atunci mi-am dat seama că nu puteam să mă dezic de responsabilitatea pentru această întârziere, fiindcă totul era din cauza faptului că fusesem prea egoistă, îngrijindu-mă doar de lucrarea mea și refuzând să cooperez cu Layla. Însă nu am reflectat prea mult la problemă. Ulterior, ori de câte ori făceam videoclipuri, gândirea mea era încețoșată și mă simțeam amețită și dezorientată. Nu puteam să găsesc problemele în îndatoririle fraților și ale surorilor și nici măcar nu știam ce să spun când mă rugam. Mi-am dat seama că nu eram în starea potrivită și că Dumnezeu Își ascundea chipul de mine. Așa că am venit căutând și rugându-mă în fața lui Dumnezeu, cerându-I să mă îndrume pentru a mă înțelege pe mine însămi.

Într-o seară, înainte să merg la culcare, am reflectat asupra prestației mele recente. M-am gândit cum Dumnezeu îi expune pe antihriștii cărora le pasă doar de propria lucrare în îndeplinirea îndatoririlor personale. Am găsit acest fragment din cuvintele lui Dumnezeu: „Antihriștii nu au conștiință, rațiune, nici umanitate. Nu numai că sunt nepăsători la rușine, dar au o altă trăsătură distinctivă: sunt neobișnuit de egoiști și abjecți. Înțelesul literal al expresiei «egoist și abject» nu este greu de priceput. Înseamnă că o persoană nu caută altceva decât profit. Dacă ceva îi implică propriile interese, se va dedica trup și suflet, va suferi și va plăti un preț pentru acel lucru, și va investi gândire și energie în el. Dacă ceva nu are legătură cu propriile interese, va închide ochii și nu va lua în seamă; îi va lăsa pe alții să facă ce vor – chiar dacă cineva provoacă perturbări sau tulburări, va ignora acest lucru și se va gândi că nu are nicio legătură cu ea. Un mod frumos de a spune acest lucru este că își vede de treaba ei, dar este mai exact să spunem că acest tip de persoană este abjectă, josnică și sordidă – o caracterizăm ca fiind «egoistă și abjectă». Cum se manifestă egoismul și abjecția antihriștilor? În tot ceea ce este în beneficiul statutului și reputației lor, depun eforturi ca să facă sau să spună orice este necesar și îndură de bunăvoie orice suferință. Dar când este vorba de lucrarea rânduită de casa lui Dumnezeu sau de lucrarea care este prielnică pentru progresul în viață al aleșilor lui Dumnezeu, o ignoră cu desăvârșire. Chiar și atunci când oamenii răi provoacă perturbări și tulburări și comit tot felul de rele, afectând grav prin asta lucrarea bisericii, ei nu se preocupă de asta, nici nu pun întrebări în legătură cu asta, ca și cum acest lucru nu ar avea nimic de-a face cu ei. Și dacă cineva descoperă și raportează faptele rele ale unei persoane rele, ei spun că nu au văzut nimic și simulează ignoranța. […] Indiferent de ce lucrare răspund, antihriștii nu se gândesc niciodată la interesele casei lui Dumnezeu. Se gândesc doar dacă propriile interese le sunt afectate și se gândesc doar la puțina lucrare prezentă care e în beneficiul lor. Pentru ei, lucrarea principală a bisericii este doar un lucru făcut în timpul liber. Nu o iau deloc în serios. Se mișcă doar când sunt îndemnați să acționeze, fac numai ceea ce le place și doar lucrarea menită pentru a le păstra puterea și statutul. În ochii lor orice lucrare rânduită de casa lui Dumnezeu, lucrarea de răspândire a Evangheliei și intrarea în viață a aleșilor lui Dumnezeu nu sunt importante. Indiferent ce dificultăți întâmpină alți oameni în munca lor, ce probleme au identificat și le-au raportat, cât de sincere le sunt cuvintele, antihriștii nu acordă atenție, nu se implică, e ca și cum asta nu are nicio legătură cu ei. Indiferent cât de grave sunt problemele care apar în lucrarea bisericii, ei sunt extrem de indiferenți. Chiar și atunci când o problemă le este pusă direct în față, ei o abordează doar superficial. Doar atunci când Cel de mai sus îi emondează direct și le ordonă să rezolve o problemă, ei vor face cu reticență un pic de lucrare reală și se vor preface pentru Cel de mai sus. După aceea, vor continua să se ocupe de propriile afaceri. Când vine vorba de lucrarea bisericii, de chestiuni importante care se leagă de imaginea de ansamblu, ei nu se preocupă de niciunul dintre aceste lucruri și le ignoră, ba chiar nu se ocupă de probleme atunci când le descoperă. Indiferent ce probleme aduc alții în discuție, ei răspund superficial și se bâlbâie, abordând problemele doar cu mare reticență. Nu este aceasta o manifestare a egoismului și a abjecției? Mai mult, indiferent ce datorie fac antihriștii, ei se gândesc mereu dacă pot ieși în evidență; atât timp cât o datorie le poate spori reputația, își vor frământa creierii și vor încerca să găsească toate modalitățile posibile de a învăța cum să o facă și să o ducă la bun sfârșit. Atât timp cât se pot ridica deasupra celorlalți, sunt mulțumiți. Indiferent ce fac sau la ce se gândesc, sunt cu gândul doar la propria faimă, câștig și statut la fiecare pas. Indiferent ce datorie fac, ei concurează doar pentru a vedea cine este superior, cine câștigă și cine are un prestigiu mai mare. Le pasă doar de câți oameni îi idolatrizează și îi admiră, câți oameni îi ascultă și îi urmează. Ei nu au niciodată părtășie despre adevăr și nu rezolvă probleme reale. Nu se gândesc niciodată cum să-și facă datoria în așa fel încât să ajungă să gestioneze lucrurile conform principiilor, nici nu reflectează dacă au devotament, dacă și-au îndeplinit responsabilitățile, dacă există abateri, omisiuni sau probleme în lucrarea lor, cu atât mai puțin să ia în considerare care sunt cerințele lui Dumnezeu și care sunt intențiile lui Dumnezeu. Ei nu acordă nici cea mai mică atenție tuturor acestor lucruri. Ei se îngroapă în lucrarea lor doar de dragul faimei, câștigului și statutului și pentru a-și satisface propriile ambiții și dorințe. Nu este aceasta o manifestare a egoismului și a abjecției? Acest lucru expune complet faptul că inimile lor sunt pline de ambiții, dorințe și cerințe nerezonabile și că fiecare acțiune a lor este guvernată de ambițiile și dorințele lor. Indiferent ce fac, motivația și sursa acțiunilor lor provin din propriile ambiții, dorințe și cerințe nerezonabile. Aceasta este o manifestare arhetipală a egoismului și a abjecției” [Cuvântul, Vol. 4: Expunerea antihriștilor, „Excursul patru: Rezumând caracterul antihriștilor și firea-esență pe care o au (Partea întâi)”]. Dumnezeu îi expune pe antihriști, care sunt extrem de egoiști. În probleme care au legătură cu interesele lor sau în cele care le permit să iasă în evidență, lucrează cu sârguință și cu bucurie, indiferent de prețul pe care trebuie să-l plătească sau cât de mult trebuie să sufere. Dar, dacă un lucru nu are legătură cu propriile interese, pur și simplu îl ignoră. În astfel de cazuri, nu vor dori să-i ofere atenția lor, oricât de multe dificultăți ar întâmpina ceilalți sau cât de mare ar fi pierderea pentru lucrarea bisericii. Orice fac ei e pentru binele reputației și statutului lor și nu iau deloc în considerare interesele bisericii. Atunci mi-am dat seama că așa mă comportasem eu. După ce grupul nostru a fost împărțit în două, am văzut că Layla progresa rapid și purta o povară în datoria ei. M-am îngrijorat că mă va depăși, așa că nu am vrut s-o ajut când a întâmpinat dificultăți și mi-a cerut ajutorul. Am simțit că nu era printre responsabilitățile mele principale și că ajutând-o mi-aș consuma timpul și energia. Nu doar atât, dar și dacă videoclipul ar fi ieșit bine, munca mea grea ar fi trecut neobservată; în schimb, ceilalți aveau să presupună că Layla era la același nivel ca mine, deși abia începuse să fie lideră de grup. În cazul acesta, nu m-aș fi putut etala. De asta, atunci când Layla mi-a cerut să le verific videoclipul și să le ofer sugestii, nu am vrut s-o fac. N-am vrut să dedic timp și efort urmărindu-l. Până la urmă, l-am urmărit – dar cu reticență, de formă, fiindcă mă îngrijoram că ceilalți m-ar fi putut eticheta ca iresponsabilă. Din această cauză, videoclipul – care conținea multe probleme – a trebuit refăcut. Dacă aș fi depus mai mult efort, aș fi putut descoperi și rezolva acele probleme mai devreme. Dar, fiindcă eram prea egoistă și mă gândeam doar la propriile interese, lucrarea bisericii a fost întârziată. M-am simțit tare vinovată când m-am gândit la asta. Biserica aranjase să fiu lideră de grup, așa că ar fi trebuit să-mi îndeplinesc responsabilitățile și să fiu atentă la rezolvarea diferitelor dificultăți și probleme pe care frații și surorile le întâlneau în îndatoririle lor. Dar nu mi-a păsat de intențiile lui Dumnezeu deloc. Mi-a păsat doar ca videoclipurile pentru care eram eu responsabilă să fie bine făcute și dacă puteam să adun mai mulți oameni care să mă admire. Când Layla a întâmpinat dificultăți, evident, am avut niște idei despre cum să le rezolv, dar n-am ajutat deloc. Ba chiar m-am gândit cu rea-voință: „E bine c-au dat de niște dificultăți. Dacă au rezultate proaste, eu voi da mai bine. Frații și surorile vor crede că eu sunt baza grupului și că nu se descurcă fără mine.” Felul în care am gândit și m-am comportat a fost cu adevărat josnic! Ulterior, când am revizuit lucrarea, am auzit câteva surori zicând: „Videoclipul n-a fost realizat foarte bine și mă face să mă simt negativă. Nu cred că am un calibru destul de bun pentru această datorie.” A fost supărător să aud asta și mi-a întărit părerea despre cât de egoistă fusesem. Îmi păsase doar de reputația și de statutul meu. Știam prea bine că abia începuseră să practice și că aveau nevoie de ajutor și cooperare. Dar am rămas impasibilă, fără nicio picătură de iubire. Cu cât m-am gândit mai mult la asta, cu atât mai mult am simțit că-mi lipsea umanitatea. Cum am putut să fac ceva așa de josnic și de mizerabil?

În timpul unei adunări, l-am auzit pe un frate având părtășie despre o experiență a sa și mi-am dat seama că mi-a fost cu adevărat de folos. În părtășia sa, am auzit un fragment din cuvintele lui Dumnezeu care chiar m-au impresionat profund. Cuvintele lui Dumnezeu spun: „Care este standardul după care sunt judecate acțiunile și comportamentul unei persoane drept bune sau rele? Acesta e dacă acea persoană, în gândurile, dezvăluirile și acțiunile sale, deține sau nu mărturia punerii în practică a adevărului și a trăirii adevărului-realitate. Dacă nu ai această realitate sau nu o trăiești, atunci, fără nicio îndoială, ești un răufăcător. Cum îi privește Dumnezeu pe răufăcători? Pentru Dumnezeu, gândurile tale și acțiunile tale exterioare nu aduc mărturie pentru El, nici nu-l umilesc și nu îl înfrâng pe Satana; în schimb, Îl fac de rușine pe Dumnezeu și sunt pline de semnele dezonorării Sale. Nu aduci mărturie pentru Dumnezeu, nu te consumi pentru El și nici nu-ți îndeplinești responsabilitățile și obligațiile de dragul lui Dumnezeu; în schimb, acționezi în interes propriu. Ce înseamnă «în interes propriu»? Mai precis, înseamnă în interesul Satanei. Prin urmare, în final, Dumnezeu va spune: «Plecați de la Mine, voi, cei ce săvârșiți fărădelegea!» În ochii lui Dumnezeu, acțiunile tale nu vor fi văzute ca fapte bune, vor fi considerate fapte rele. Nu numai că nu vor obține aprobarea lui Dumnezeu – vor fi condamnate. Ce speră să câștige cineva dintr-o astfel de credință în Dumnezeu? Oare, până la urmă, nu-i așa că o astfel de credință nu va da niciun rezultat?” (Cuvântul, Vol. 3: Discursurile lui Hristos al zilelor de pe urmă, „Libertatea și eliberarea pot fi dobândite doar prin alungarea firilor corupte”). Din cuvintele lui Dumnezeu, am ajuns să înțeleg că Dumnezeu nu Se uită la cât de multe îndatoriri face o persoană sau cât de lăudată este de alții. Mai degrabă, Se uită dacă o persoană, prin gândurile, expresiile și acțiunile sale, are mărturia practicării adevărului în timp ce-și face datoria. Așa judecă Dumnezeu dacă lucrurile pe care le face cineva sunt bune sau rele. Dumnezeu scrutează inimile oamenilor și, dacă o persoană își face datoria fără intenția de a aduce mărturie pentru Dumnezeu și pentru a-L mulțumi pe Dumnezeu, iar în loc de asta dăunează lucrării bisericii în interesul apărării propriilor interese, atunci, indiferent de ce preț plătește o persoană, în ochii lui Dumnezeu ea tot face rău. Mereu am simțit că am fost conștiincioasă și responsabilă în datoria mea și că mă descurcam binișor. Reflectând asupra propriului comportament în lumina cuvintelor lui Dumnezeu, totuși, am înțeles că deși am făcut tot ce am putut și am fost meticuloasă cu lucrarea de care eram responsabilă, în spatele acestui lucru se ascundea intenția de a ocupa un loc în inimile fraților și surorilor mele; intenția de a-i face pe oameni să creadă că eu eram baza grupului și că nu se pot descurca fără mine. Chiar și când Layla întâmpina dificultăți și nu putea progresa în lucrarea ei, eu n-am fost deloc deranjată. Din contră, m-am bucurat că avea dificultăți fiindcă am simțit că mă va ajuta să ies în evidență. Îndeplinindu-mi datoria cu astfel de intenții josnice, făceam rău și eram condamnată de Dumnezeu. Dacă nu mă căiam, Dumnezeu avea să mă elimine până la urmă, chiar dacă munceam mult și plăteam un preț mare. Gândul acesta m-a speriat și am simțit că eram în mare pericol. M-am rugat la Dumnezeu, hotărând să nu mai trăiesc conform firii mele corupte, și că, dacă în viitor avea să mi se întâmple ceva asemănător, trebuia să iau în considerare lucrarea bisericii ca un întreg și să protejez interesele bisericii.

Apoi, am găsit o cale de a practica asta în cuvintele lui Dumnezeu. Dumnezeu spune: „Pentru toți cei care îndeplinesc o datorie, indiferent cât de profundă sau superficială este înțelegerea lor despre adevăr, cea mai simplă practică pentru a intra în adevărul-realitate este să se gândească, la fiecare pas, la interesele casei lui Dumnezeu, renunțând la propriile dorințe egoiste, la intențiile personale, la motive, mândrie și statut, și punând interesele casei lui Dumnezeu pe primul loc – e minimul pe care ar trebui să-l facă. Dacă o persoană care îndeplinește o datorie nu poate face nici măcar atât, atunci cum se poate spune că își face datoria? Asta nu înseamnă a-ți îndeplini datoria. Ar trebui să te gândești mai întâi la interesele casei lui Dumnezeu, să fii atent la intențiile Sale și să iei în considerare lucrarea bisericii. Pune aceste lucruri înainte de toate; abia după aceea poți să te gândești la stabilitatea statutului tău sau la cum te privesc alții. Împărțiți-o în doi pași, făcând un mic compromis – nu simțiți că asta face lucrurile puțin mai ușoare? Dacă practici astfel pentru o vreme, vei ajunge să simți că a-L mulțumi pe Dumnezeu nu este un lucru dificil. Mai mult, dacă poți să-ți îndeplinești responsabilitățile; să-ți îndeplinești bine obligațiile și datoria; să-ți lași deoparte dorințele egoiste, intențiile și motivele; să arăți considerație față de intențiile lui Dumnezeu; și să pui pe primul loc interesele casei lui Dumnezeu, lucrarea bisericii și datoria pe care ar trebui să o faci, atunci, după ce experimentezi astfel pentru o vreme, vei simți că a te purta în acest fel este bine, că oamenii ar trebui să trăiască într-un mod cinstit și deschis și că nu ar trebui să ducă o existență lipsită de coloană vertebrală, sordidă, josnică, ci mai degrabă ar trebui să fie integri și drepți. Vei simți că aceasta este imaginea pe care ar trebui să o trăiască o persoană. Treptat, dorința ta de a-ți satisface propriile interese se va diminua” (Cuvântul, Vol. 3: Discursurile lui Hristos al zilelor de pe urmă, „Libertatea și eliberarea pot fi dobândite doar prin alungarea firilor corupte”). Din cuvintele lui Dumnezeu, am înțeles că, pentru a-ți face datoria bine, trebuie să lași deoparte intențiile personale, motivele, mândria și statutul și trebuie să pui interesele bisericii pe primul loc mereu. După aceea, mi-am făcut datoria conștient în concordanță cu cerințele lui Dumnezeu și m-am oprit din a fi egoistă și josnică și din a lua în considerare doar reputația și statutul meu. O dată, Layla a întâmpinat o dificultate când făcea un videoclip și a vrut să mă uit ca să-mi dau seama cum să rezolv problema. Am fost oarecum reticentă și m-am gândit: „Încă n-am terminat videoclipul la care lucrez. Va fi afectat progresul lucrării mele dacă o ajut să-și rezolve problema? Dacă nu voi reuși să termin la timp, oare ceilalți vor zice că nu sunt eficientă, deși sunt lideră de grup?” Mi-am dat seama că iarăși trăiam după firea mea coruptă. Mi-am amintit hotărârea pe care o luasem față de Dumnezeu: că voi considera lucrarea bisericii ca un întreg și nu mă voi ocupa doar de lucrarea mea – și m-am rugat la Dumnezeu, dispusă să mă răzvrătesc împotriva trupului, lăsându-mi laoparte interesele și ajutând-o cu sârguință pe Layla. Am urmărit videoclipul cu atenție, notând problemele, apoi m-am dus s-o văd pe Layla și pe grupul ei, pentru a oferi îndrumare la fața locului. Layla a spus că părtășia mea a deschis o nouă cale pentru ea, și am simțit o pace incomensurabilă în inima mea. Inițial, crezusem că dacă îi ajutam, aveam să întârzii cu lucrarea mea, dar, până la urmă, n-a fost nicio întârziere. Lucrarea a continuat mai eficient ca niciodată, pentru ambele grupuri, și a fost încheiată cu succes într-o lună. Apoi, când frații și surorile îmi cereau ajutor cu dificultățile lor, nu mai refuzam, ci îi ajutam cum puteam mai bine. Deși dedicam mai mult timp și efort verificând lucrurile și oferind sugestii, mă simțeam împăcată practicând în felul acesta.

Mai târziu, am reflectat asupra mea și m-am întrebat de ce eram așa de sârguincioasă cu privire la problemele care țineau de propriile interese, dar lipsită de cooperare când interesele mele nu erau în joc. Care era mai exact esența acestei probleme? Am văzut unele dintre cuvintele lui Dumnezeu: „Pentru a-și proteja propria vanitate și mândrie și pentru a-și proteja reputația și statutul, unii oameni sunt bucuroși să-i ajute pe alții și sunt dispuși să încaseze un glonț pentru prietenii lor, plătind orice preț pentru ei. Dar când trebuie să protejeze interesele casei lui Dumnezeu, să susțină adevărul și să susțină dreptatea, bunăvoința lor se evaporă și dispare complet. Când ar trebui să practice adevărul, nu îl practică deloc. Ce se întâmplă? Pentru a-și proteja propria demnitate și mândrie, ei vor plăti orice preț și vor îndura orice suferință. Dar când trebuie să facă o lucrare reală și să se ocupe de treburi concrete, să ocrotească lucrarea bisericii și lucrurile pozitive, și să-i protejeze pe aleșii lui Dumnezeu și să le poarte de grijă, de ce dispare acea putere de a plăti orice preț și de a îndura orice suferință? Este de neconceput. De fapt, ei au o fire care este scârbită de adevăr. De ce spun că sunt scârbiți de adevăr? Pentru că, ori de câte ori ceva implică practicarea adevărului, aducerea mărturiei pentru Dumnezeu, lupta împotriva uneltirilor Satanei sau ocrotirea lucrării bisericii și protejarea aleșilor lui Dumnezeu, ei fug și se feresc de asta, și nu se ocupă de nicio treabă corespunzătoare. Unde sunt eroismul și spiritul lor de a îndura suferința? Unde aplică aceste lucruri? Acesta este un lucru evident. Chiar dacă cineva le reproșează, spunându-le că nu ar trebui să fie egoiști și josnici și să încerce să se protejeze pe ei înșiși, și că s-ar cuveni să protejeze lucrarea bisericii, lor nu le pasă cu adevărat. Ei își spun: «Eu nu fac acele lucruri și nu au nimic de-a face cu mine. Ce folos ar avea asta pentru faptul că urmăresc faima, câștigul și statutul?» Nu sunt oameni care urmăresc adevărul. Le place doar să urmărească faima, câștigul și statutul și nu fac deloc lucrarea pe care Dumnezeu le-a încredințat-o. Așadar, atunci când este nevoie de ei în lucrarea bisericii, aleg pur și simplu să fugă. Asta înseamnă că, în inimile lor, nu iubesc lucrurile pozitive și nu sunt interesați de adevăr. Aceasta este o manifestare clară a faptului că sunt scârbiți de adevăr. Doar cei care iubesc adevărul și au adevărul-realitate pot, atunci când lucrarea casei lui Dumnezeu o cere și când aleșii lui Dumnezeu au nevoie, să pășească înainte, ridicându-se cu curaj și având datoria să aducă mărturie pentru Dumnezeu și să aibă părtășie despre adevăr, îndrumându-i pe aleșii Săi pe calea cea dreaptă, ceea ce le dă posibilitatea de a dobândi supunere față de lucrarea lui Dumnezeu. Numai aceasta reprezintă o atitudine de responsabilitate și o manifestare de a arăta considerație față de intențiile lui Dumnezeu. Dacă nu aveți această atitudine și doar faceți lucrurile de formă și gândiți: «Voi face lucrurile din sfera datoriei mele, dar nu îmi pasă de nimic altceva. Dacă mă întrebi ceva, îți voi răspunde – dacă am o dispoziție bună. Altfel, nu o voi face. Aceasta este atitudinea mea», atunci aceasta este o fire coruptă, nu-i așa? A-și proteja doar propriul statut, reputația și mândria și a proteja doar lucrurile care au legătură cu propriile interese – înseamnă asta a proteja o cauză justă? Înseamnă asta a proteja interesele casei lui Dumnezeu? În spatele acestor motive meschine, egoiste, se află firea de a fi scârbit de adevăr” (Cuvântul, Vol. 3: Discursurile lui Hristos al zilelor de pe urmă, Partea a III-a). „Lui Dumnezeu nu-I este scârbă de oameni și nu-i ține departe de El pentru că au un calibru slab, câteva defecte minore, firi corupte sau o esență care I se împotrivește. Aceasta nu este intenția lui Dumnezeu și nici atitudinea Lui față de om. Dumnezeu nu detestă calibrul slab al oamenilor, El nu detestă nesăbuința lor și nu detestă faptul că au firi corupte. Ce anume detestă Dumnezeu cel mai mult la oameni? Faptul că aceștia sunt scârbiți de adevăr. Dacă ești scârbit de adevăr, atunci numai din cauza asta, Dumnezeu nu va găsi niciodată încântare în tine. Asta este scris în piatră. Dacă ești scârbit de adevăr, dacă nu iubești adevărul, dacă atitudinea ta față de adevăr este nepăsătoare, disprețuitoare, arogantă și îndărătnică sau chiar scârbită, potrivnică și de respingere – dacă acestea sunt manifestările pe care le ai – atunci Dumnezeu este complet scârbit de tine și ești terminat, de nemântuit” (Cuvântul, Vol. 3: Discursurile lui Hristos al zilelor de pe urmă, „Pentru a-ți îndeplini datoria, înțelegerea adevărului este cea mai importantă”). Din cuvintele lui Dumnezeu, am înțeles că oamenii care nu iubesc adevărul sau nu apără interesele bisericii, protejându-și mereu reputația și statutul și făcând de bunăvoie orice le servește intereselor lor și îi face să iasă în evidență, în timp ce ignoră și nu bagă în seamă ceea ce nu le aduce niciun beneficiu, sunt oameni cu o fire satanică, scârbită de adevăr. Oricât de sârguincioasă ar fi acest fel de persoană în privința problemelor care-i afectează interesele personale, orice preț ar plăti sau oricât de impresionante ar fi rezultatele lucrării sale, intenția sa e mereu de a-și satisface nevoia de reputație și statut. Când e vorba de interesele bisericii, ea știe bine adevărul, dar nu îl pune în practică și nu protejează lucrarea bisericii deloc. Reflectând asupra acestui lucru, mi-am dat seama că-mi făcusem datoria în felul acesta. Eram dispusă să depun efort și să plătesc prețul atât timp cât puteam să ies în evidență și să dau bine. Chiar și în fața dificultăților rămâneam neclintită și mă străduiam la maximum ca să obțin rezultate. Dar, imediat ce am înțeles că faptul că fac lucrarea bine nu înseamnă că ies în evidență sau nu îmi aduce beneficii personale, nu m-am mai implicat. Nu eram îngrijorată nici măcar când vedeam că lucrarea bisericii suferă pierderi. Îmi dezvăluiam firea satanică, aceea de a fi scârbită de adevăr! Din toți anii mei de credință și din toate cuvintele lui Dumnezeu pe care le-am citit, știam, ca doctrină, că, în calitate de ființă creată, trebuia să-mi îndeplinesc datoria cu toată inima, mintea și puterea și că trebuia să pun interesele bisericii pe primul loc mereu. Deseori mă rugam la Dumnezeu, zicând că-mi voi face datoria cu toate abilitățile mele pentru a-I răsplăti iubirea. Dar când mă confruntam cu o situație reală, alegeam să-mi satisfac dorințele egoiste în loc să protejez interesele bisericii. Mereu îmi puneam reputația și statutul deasupra intereselor bisericii. Ce răutate din partea mea! Dacă nu mă ocupam de firea mea satanică de a fi scârbită de adevăr, atunci n-aveam să obțin niciodată schimbarea în viața-fire personală, ca să nu mai spun de obținerea mântuirii, indiferent câți alți ani continuam să cred în Dumnezeu. La gândul acesta, mi-am dat seama ce fatală era această fire a mea. M-am rugat la Dumnezeu, rugându-L să mă ghideze în eliberarea din lanțurile acestei firi corupte.

Puțin mai târziu, am citit alt fragment din cuvintele lui Dumnezeu: „În casa lui Dumnezeu, toți cei care urmăresc adevărul sunt uniți înaintea lui Dumnezeu, nu separați. Ei lucrează cu toții către un scop comun: să-și îndeplinească bine datoria, să facă bine lucrarea care le revine, să acționeze conform adevărurilor-principii, să facă precum cere Dumnezeu și să-I satisfacă intențiile. Dacă scopul tău nu este de dragul acestui lucru, ci de dragul tău, de dragul satisfacerii propriilor dorințe egoiste, atunci asta reprezintă dezvăluirea unei firi corupte satanice. În casa lui Dumnezeu, datoriile sunt făcute în conformitate cu adevărurile-principii, pe când acțiunile non-credincioșilor sunt guvernate de firile lor satanice. Acestea sunt două căi foarte diferite. Non-credincioșii nutresc propriile planuri, fiecare dintre ei are propriile scopuri și planuri și fiecare trăiește pentru propriile interese. Din acest motiv, toți se luptă pentru fiecare fărâmă de profit și nu vor să cedeze nici măcar un centimetru. Sunt divizați, nu uniți, pentru că nu acționează pentru un scop comun. Intenția și natura din spatele a ceea ce fac sunt aceleași. Toți acționează pentru ei înșiși. Adevărul nu domnește în asta; ceea ce domnește și este la conducere în toate acestea sunt firile lor corupte satanice. Ei sunt controlați de firile lor corupte satanice și nu se pot abține, și astfel cad din ce în ce mai adânc în păcat. În casa lui Dumnezeu, dacă impulsul, motivația, principiile și metodele acțiunilor voastre nu sunt diferite de cele ale non-credincioșilor, dacă sunteți și voi manipulați, controlați și dominați de firile voastre corupte satanice și dacă impulsul acțiunilor voastre sunt propriile interese, reputație, mândrie și statut, atunci modul în care vă realizați datoria nu va fi diferit de modul în care non-credincioșii fac lucrurile. Dacă urmăriți adevărul, ar trebui să schimbați modul în care faceți lucrurile. Ar trebui să renunțați la propriile interese și la intențiile și dorințele voastre personale. Ar trebui mai întâi să aveți părtășie împreună despre adevăr când faceți lucruri și să înțelegeți intențiile și cerințele lui Dumnezeu înainte de a împărți lucrarea între voi, ținând cont de cine se pricepe și cine nu la fiecare lucru. Ar trebui să vă asumați ceea ce sunteți capabili să faceți și să vă țineți ferm de datoria voastră. Nu concurați și nu vă luptați pentru lucruri. Trebuie să învățați să dați dovadă de îngăduință și toleranță. Dacă cineva este nou în această datorie sau abia începe să învețe abilitățile relevante și încă nu este capabil să se ocupe de anumite sarcini, nu trebuie să-l forțezi să le preia. Trebuie să-i atribui sarcini care sunt puțin mai simple. Acest lucru îi ușurează obținerea rezultatelor în îndeplinirea datoriei sale. Asta înseamnă să fii tolerant, răbdător și principial. Este o parte din ceea ce se cuvine să aibă umanitatea normală; este ceea ce Dumnezeu le cere oamenilor și ceea ce oamenii ar trebui să practice” (Cuvântul, Vol. 3: Discursurile lui Hristos al zilelor de pe urmă, Partea a III-a). Cuvintele lui Dumnezeu m-au făcut să înțeleg cât de diferit e să-ți faci datoria în biserică, în comparație cu felul în care non-credincioșii fac lucruri. În lumea non-credincioasă, oamenii interacționează conform filosofiilor satanice pentru interacțiuni lumești, precum: „Lasă lucrurile să treacă dacă nu te afectează direct” și „Fiecare cu treaba lui.” Ei iau în considerare doar propriile interese și dacă e în joc o promovare sau bogăție. Nimeni nu se interesează sau nu se preocupă de dificultățile celorlalți. Luând în considerare modul în care mă comportasem cu datoria mea, mi-am dat seama că procedam exact ca o non-credincioasă. Știam prea bine faptul că Layla abia începuse să practice și că avea dificultăți în datoria ei, dar îmi era frică să nu am întârzieri și să fiu depășită de ea, așa că nu am vrut să ajut. Drept urmare, nu doar că faptul c-am lucrat iar la videoclip a întârziat progresul, dar, de asemenea, trăiam cu o fire coruptă, eram detestată de Dumnezeu, și lipsită de călăuzirea Lui în datoria mea. Asta mi-a permis să văd că firea lui Dumnezeu e dreaptă, că Dumnezeu scrutează adâncul inimilor noastre, că Dumnezeu ne vede cu absolută claritate intențiile egoiste când ne facem îndatoririle și că nu putem obține lucrarea Duhului Sfânt dacă avem intenții greșite în îndatoririle noastre. Din cuvintele lui Dumnezeu, am înțeles că în biserică noi ne facem datoria, nu ne ocupăm de propriile probleme și nu putem să ne desfășurăm propriile afaceri în baza unei firi corupte. Orice ar fi, trebuie să practicăm adevărul și să luăm atitudine pentru interesele bisericii, să ne ajutăm reciproc și să-i sprijinim pe frații și pe surorile noastre, ca lucrarea bisericii să progreseze cu ușurință. M-am bucurat de udarea și de hrănirea cu atâtea cuvinte de-ale lui Dumnezeu, iar biserica m-a cultivat pe o perioadă foarte lungă de timp. Dacă aș mai fi uneltit pentru mine, satisfăcându-mi dorințele egoiste, în timp ce eram incapabilă să-mi fac datoria bine pentru a răsplăti iubirea lui Dumnezeu, aș fi fost cu adevărat lipsită de conștiință și nu aș fi meritat tot ce mi-a oferit Dumnezeu, cu atât mai puțin să trăiesc în fața lui Dumnezeu. Această realizare m-a umplut de remușcare. Nu ar fi trebuit să-mi tratez datoria astfel și era necesar să mă schimb cât mai repede posibil. Ocupându-mă de probleme pe viitor, atât timp cât era lucrarea bisericii, trebuia să-mi respect și să-mi îndeplinesc responsabilitățile, indiferent dacă lucrarea se încadra în sfera responsabilităților mele sau mă făcea să dau bine. După asta, n-am mai refuzat niciodată când frații și surorile întâmpinau dificultăți și aveau nevoie de ajutorul meu și puteam să le spun câteva căi bune pe care le sintetizasem. Făcându-mi datoria astfel, m-am simțit ușurată și împăcată.


54. Să fii cu picioarele pe pământ îți va aduce pacea

de Hailey, Japonia

Când am început să lucrez la udarea noilor-veniți în biserică, în 2017, m-am grăbit să studiez și să acumulez cunoștințe despre toate adevărurile-principii relevante ca să pot fi competentă în lucrarea mea cât mai curând cu putință. Am lucrat mult și am plătit foarte mult pentru a-mi îndeplini datoria. Astfel am obținut rezultate din ce în ce mai bune. După aproape un an de zile, am fost selectată să slujesc drept conducătoare de grup. Frații și surorile au spus toți că progresul rapid s-a realizat după ce am devenit conducătoare de grup, iar ei veneau cu toții la mine pentru părtășie atunci când aveau probleme. Mi-am spus în sinea mea: „Se pare că toată lumea mă consideră lăudabilă. Atât timp cât continui să urmăresc adevărul, cu siguranță voi avea ocazia să fiu promovată într-o funcție mai înaltă mai târziu. Atunci, toată lumea mă va aprecia cu adevărat.”

La scurt timp după asta, supraveghetorul grupului nostru a fost demis pentru că nu făcea lucrare reală. Mi-am spus în sinea mea: „Mereu am acționat proactiv în datoria mea, am putut să soluționez unele dintre problemele și dificultățile fraților și surorilor și am fost eficientă în lucrarea mea. Acum că sunt conducătoare de grup și în curând vom alege un nou supraveghetor, cu siguranță voi fi prima alegere. Este o șansă mare să ies în evidență!” Peste numai câteva zile, însă, conducătorul nostru a transferat o soră de la altă biserică ca să ne fie supraveghetoare, spunând că era de calibru bun, urmărea adevărul și merita să fie cultivată. Am fost foarte dezamăgită când am auzit această veste. M-am gândit: „Această soră este un candidat bun pentru cultivare, iar eu nu?” Mi-a trecut apoi, totuși, prin gând că, dacă sora chiar putea face o lucrare reală rezultatul era unul bun. După ce am realizat asta, am fost mai capabilă să mă supun. Ulterior, când surorii i s-a reatribuit o datorie, din cauza anumitor nevoi ale lucrării bisericii, m-am entuziasmat foarte tare și m-am gândit: „De data asta, cu siguranță se vor gândi la mine pentru funcția de supraveghetoare.” Câteva zile mai târziu, însă, conducătorul nostru a promovat-o pe sora Adele în funcția de supraveghetoare. De data asta nu am primit vestea cu așa mult calm. M-am gândit: „Chiar lucrez din greu în datoria mea și sunt capabilă să rezolv unele probleme concrete. De ce nu m-a promovat conducătorul pe mine? Nu mă consideră potrivită pentru a fi cultivată? Oare mă desconsideră? Ce vor crede frații și surorile despre mine, acum că am fost trecută cu vederea de două ori la promovare? Adele doar ce a fost transferată aici și vine des la mine pentru sugestii, pentru că încă nu s-a obișnuit cu lucrarea, și totuși conducătorul nostru o apreciază foarte mult și o cultivă.” M-am simțit foarte frustrată și nedreptățită când toate acestea mi-au trecut prin minte. Ulterior, când Adele m-a căutat pentru a se pune la curent cu lucrarea și a pus prea multe întrebări, mi-am pierdut răbdarea. M-am gândit: „Nu tu ești supraveghetoarea? Calibrul tău nu poate fi atât de bun dacă pui mereu întrebări la care am răspuns deja!” Uneori, când frații și surorile veneau la Adele cu întrebări și dificultăți în privința udării nou-veniților, cu care nu a avut de-a face anterior, ea nu știa cum să aibă părtășie și să le rezolve și îmi cerea ajutorul. Răspundeam intenționat: „Asta e o problemă simplă. Trebuie doar să identifici miezul problemei și să ai părtășie despre adevăr cu claritatea în ceea ce-l privește.” Ofeream, apoi, exemple de cum am rezolvat probleme similare. M-am gândit: „Trebuie să arăt tuturor că sunt talentată. Nu e vorba că îmi lipsesc abilitățile, dar nu mi s-a oferit ocazia să fiu supraveghetoare.” Mai târziu, Adele a sugerat să ne mutăm împreună ca să mă poată consulta oricând apăreau probleme. M-am gândit: „Să mă consulți oricând apar probleme? Păi, atunci tu vei primi toate laudele când problema este rezolvată, nu eu. De ce să fiu ajutorul tău din culise?” După ce mi-a trecut asta prin minte, am refuzat-o pe motivul că „nu aveam timp liber, din cauza programului meu încărcat cu udarea nou-veniților”. Adele m-a întrebat, din nou, în mai multe ocazii, dar nu am fost de acord niciodată. Cu timpul, am observat că Adele părea puțin constrânsă de mine și devenise puțin pasivă în discuțiile despre lucrare. Cu toate astea, nu am reflectat asupra mea și nu am ajuns să mă cunosc, ci doar m-am gândit că Adele avea dificultăți în a sluji ca supraveghetoare. Mai mult, m-am gândit că, dacă mi-ar fi fost parteneră în mod activ, iar starea ei s-ar fi îmbunătățit și ea ar fi revenit la normal cu lucrarea ei, nu aș fi avut nicio șansă să fiu promovată. Dimpotrivă, când s-ar cufunda în negativitate, mi-ar evidenția și mai mult propriul entuziasm și inițiativa. Astfel, când discutam despre lucrare, eram foarte proactivă și entuziasmată, luând o atitudine de conducătoare ca să ies în evidență.

Ulterior, cum tot mai mulți oameni acceptau lucrarea lui Dumnezeu în zilele de pe urmă și mai mulți udători erau repartizați la grupul nostru, Adele m-a făcut să petrec mai mult timp ajutând frații și surorile nou-veniți. Profitam de aceste ocazii ca să le spun oamenilor cum căutam eu adevărul ca să clarific noțiunile și confuziile nou-veniților, subliniind sistematic experiența mea personală și căile de practică pentru ei. După asta, oricând frații și surorile aveau probleme, mă căutau ca să discutăm. În unele cazuri, oamenii veneau la mine și cu probleme pe care Adele însăși nu le putea rezolva. Eram foarte mulțumită de mine și mă gândeam: „Se pare că toată lucrarea mea zilele astea dă roade și toată lumea mă aprobă. N-oi fi supraveghetoare, dar pot face mare parte din lucrarea unui supraveghetor. Data viitoare cînd vor fi alegeri pentru lucrători și conducători, frații și surorile sigur vor vota pentru mine.”

La scurt timp după asta, a venit timpul pentru alegerile anuale și eram foarte entuziasmată. M-am gândit: „Dacă sunt aleasă conducătoare, voi avea puterea să iau decizii în privința proiectelor bisericii. Dacă lucrarea progresează sub supravegherea mea, frații și surorile vor considera, cu siguranță, că îmi merit funcția și mă vor respecta și mai mult.” Spre marea mea surprindere, însă, când au fost anunțate rezultatele, numele meu nu a fost strigat. M-am înroșit la față și m-am simțit incredibil de jenată. Ca să adauge sare pe rană, frații și surorile au spus că aveam o fire arogantă, constrângeam des oamenii, nu prioritizam intrarea în viață, rareori reflectam asupra mea, câștigam cunoștințe sau învățam lecții din lucruri, pe scurt, nu urmăream adevărul. Când am auzit toate astea, m-am simțit pur și simplu groaznic, toți frații și toate surorile știau acum că nu urmăream adevărul. Nu numai că eșuasem în a mă evidenția, dar mă și făcusem de râs complet. În timpul acelor zile, mi-era teamă ca frații și surorile să nu mă întrebe cum am experimentat acea situație, dar îmi făceam griji și că nimeni nu va vorbi cu mine, că vor dobândi discernământ în privința mea și mă vor evita. Aveam sentimente contradictorii și nu mă puteam gândi decât la ce s-a întâmplat. Nu mă puteam concentra asupra datoriei mele, agonizam și eram teribil de chinuită. M-am tot întrebat de ce mă confruntam cu un asemenea calvar. Mai apoi, unii frați și surori au avut părtășie cu mine și m-au presat să petrec mai mult timp reflectând asupra modului în care mă comportam când îmi făceam datoria. De asemenea, au arătat că, deși aveam unele abilități în lucrarea mea, nu am prioritizat urmărirea adevărului, ci doar am căutat reputație și statut, urmând calea greșită. Știam că sfatul și ajutorul fraților și surorilor provin de la Dumnezeu, așa că am venit înaintea Lui în rugăciune: „O, Dumnezeule, să fiu dezvăluită așa a fost foarte greu pentru mine. Dragă Dumnezeule, Te rog să mă luminezi și să-mi permiți să ajung să mă cunosc și să Îți înțeleg intenția.”

Într-o zi, în timp ce citeam cuvintele lui Dumnezeu, am dat peste câteva pasaje în care Dumnezeu expune cum antihriștii caută reputație și statut. Cuvintele lui Dumnezeu spun: „Indiferent ce datorie fac, antihriștii vor încerca să se plaseze într-o poziție înaltă, într-o poziție de întâietate. Nu ar putea fi niciodată mulțumiți cu locul lor de oameni de rând care Îl urmează pe Dumnezeu. Și ce îi pasionează cel mai mult? Să stea în fața oamenilor, dând ordine și dojenindu-i, determinându-i să facă așa cum spun ei. Nu se gândesc niciodată cum să-și facă bine datoria – cu atât mai puțin, în timp ce și-o fac, caută adevărurile-principii pentru a practica adevărul și a-L mulțumi pe Dumnezeu. În schimb, își sfărâmă creierii să caute căi de a se distinge, de a-i face pe conducători să aibă o părere bună despre ei și să-i promoveze, astfel încât ei înșiși să poată deveni conducători sau lucrători și să poată conduce alți oameni. Își petrec toată ziua gândindu-se și sperând la asta. Antihriștii nu sunt dispuși să fie conduși de ceilalți, nici să fie oameni de rând care Îl urmează pe Dumnezeu, cu atât mai puțin să-și facă datoria în obscuritate, fără zgomot. Indiferent care este datoria lor, dacă nu pot fi în centrul atenției, dacă nu pot fi mai presus decât ceilalți și nu îi pot conduce pe alți oameni, consideră că este plictisitor să-și facă datoria și devin negativi și delăsători. Fără laudele sau venerația celorlalți, este și mai puțin interesant pentru ei și își doresc și mai puțin să-și facă datoria. Dar dacă pot fi în centrul atenției în timp ce-și fac datoria și ajung să aibă ultimul cuvânt, se simt întăriți și vor îndura orice greutate. Ei au întotdeauna intenții personale în îndeplinirea datoriei lor și vor mereu să se distingă, ca mijloc de a-și satisface nevoia de a-i învinge pe ceilalți și a-și satisface dorințele și ambițiile” [Cuvântul, Vol. 4: Expunerea antihriștilor, „Punctul nouă (Partea a șaptea)”]. „Pentru antihriști, reputația și statutul nu sunt vreo cerință suplimentară, cu atât mai puțin lucruri care le sunt externe de care s-ar putea lipsi. Ele fac parte din natura antihriștilor, sunt în oasele lor, în sângele lor, sunt înnăscute în ei. Antihriștilor nu le e indiferent dacă dețin reputație și statut; nu aceasta e atitudinea lor. Atunci, care e atitudinea lor? Reputația și statutul sunt strâns legate de viețile lor de zi cu zi, de starea lor de zi cu zi, de lucrurile pe care le urmăresc zilnic. Pentru antihriști, statutul și reputația sunt viața lor. Indiferent de modul în care trăiesc, indiferent de mediul în care trăiesc, indiferent de munca pe care o fac, indiferent de lucrurile pe care le urmăresc, care sunt obiectivele lor, care este direcția vieții lor, totul se învârte în jurul faptului de a avea o bună reputație și un statut înalt. Și acest scop nu se schimbă; ei nu pot lăsa niciodată deoparte asemenea lucruri. Aceasta e adevărata față a antihriștilor și esența lor. I-ai putea pune într-o pădure străveche, adânc în munți, și tot n-ar renunța la urmărirea reputației și a statutului. I-ai putea pune în orice grup de oameni și tot nu se pot gândi decât la reputație și statut. Cu toate că antihriștii cred în Dumnezeu, ei echivalează urmărirea reputației și a statutului cu credința în Dumnezeu și pun aceste două lucruri pe picior de egalitate. Cu alte cuvinte, în timp ce merg pe calea credinței în Dumnezeu, ei își și urmăresc propria reputație și propriul statut. Se poate spune că, în inimile antihriștilor, urmărirea adevărului în credința lor în Dumnezeu este urmărirea reputației și a statutului, iar urmărirea reputației și a statutului e și urmărirea adevărului – a câștiga reputație și statut înseamnă a câștiga adevărul și viața. Dacă simt că nu au obținut faimă, câștig sau statut, că nimeni nu-i admiră, nu-i privește cu respect sau nu-i urmează, devin abătuți, consideră că nu are rost să creadă în Dumnezeu, că acest lucru nu are nicio valoare și se întreabă, în sinea lor: «Am eșuat crezând în Dumnezeu în acest fel? Nu am nicio speranță?» Ei calculează adesea astfel de lucruri în inimile lor. Calculează cum își pot face un loc în casa lui Dumnezeu, cum pot avea o reputație înaltă în biserică, cum îi pot face pe oameni să-i asculte când vorbesc și să-i ridice în slăvi când acționează, cum îi pot face pe oameni să-i urmeze oriunde se află și cum pot să aibă o voce influentă în biserică și faimă, câștig și statut – chiar se concentrează la astfel de lucruri în inimile lor. Acestea sunt lucrurile pe care le urmăresc asemenea oameni” [Cuvântul, Vol. 4: Expunerea antihriștilor, „Punctul nouă (Partea a treia)”]. Cuvintele lui Dumnezeu expun cum antihriștii dau o importanță supremă reputației și statutului. Oriunde și oricând, scopul lor final este să obțină o reputație bună și statut înalt. Ei cred în Dumnezeu și își îndeplinesc îndatoririle numai ca să iasă ei înșiși în evidență și să câștige respectul celorlalți. Se străduiesc mereu să obțină funcții cu statut, să dobândească ultimul cuvânt, putere de decizie și autoritate asupra altora. Dacă nu pot câștiga statut și reputație, încep să gândească că nu are sens să creadă în Dumnezeu și că nu există niciun motiv să-și facă datoria. Luând în considerare cuvintele lui Dumnezeu, am realizat că firea pe care am dezvăluit-o și perspectiva din spatele a ceea ce urmăream nu erau cu nimic diferite față de cele ale unui antihrist. Întotdeauna m-am străduit să devin o supraveghetoare sau conducătoare, fiindcă am crezut că lucrătorii și conducătorii aveau ultimul cuvânt, puteau lua decizii importante și erau foarte respectați, susținuți și stimați. Drept conducătoare de grup, sfera autorității mele era limitată și rar aveam ocazia să ies în evidență, așa că, oricând aveam rezultate în lucrarea mea, simțeam impulsul brusc de a dobândi și mai multă putere și autoritate, ca și mai mulți oameni să mă respecte și să se adune în jurul meu. Când am auzit că biserica va alege un nou supraveghetor, am așteptat cu nerăbdare alegerile, pentru că m-am gândit că în sfârșit a sosit șansa mea să ies în evidență. Apoi, însă, când conducătorul a transferat pur și simplu o supraveghetoare de la o altă biserică, am fost foarte dezamăgită și am refuzat să accept acest rezultat, crezând că nu voia să-mi ofere o șansă să mă instruiesc și avea ceva împotriva mea. Ca să dovedesc că eram mai bună decât actuala supraveghetoare, am îngreunat intenționat situația și am exclus-o, ceea ce a făcut-o să se simtă constrânsă. Ca să mă asigur că eram aleasă ca supraveghetoare, am folosit orice oportunitate să ajut frații și surorile, ca să mă laud și să mă afirm, pentru ca mai mulți oameni să mă aprobe și să mă voteze la următoarele alegeri. Nu urmăream decât statutul și faima și tot ce făceam era doar ca să obțin statut. Mergeam pe calea unui antihrist. Realizând asta, am regretat profund, așa că m-am rugat lui Dumnezeu: „O, Dumnezeule, nu am urmărit adevărul în datoria mea, concurez pentru statut și reputație, m-am răzvrătit împotriva Ta și m-am împotrivit Ție. Dragă Dumnezeule, nu mai vreau să continui în acest fel și sunt pregătită să mă căiesc. Te rog să mă luminezi ca să pot ajunge să mă cunosc pe mine însămi.”

Odată, în timpul devoționalelor, am găsit acest pasaj din cuvintele lui Dumnezeu: „Când firile satanice au prins rădăcini în oameni și au devenit natura lor, acest lucru este suficient pentru a face ca inimile lor să devină întunecate și rele, și pentru a face ca tot ceea ce urmăresc și fiecare cale pe care o aleg să fie greșite. Sub impulsul unor firi corupte satanice, care sunt aspirațiile, speranțele, ambițiile, țelurile și direcțiile în viață ale oamenilor? Nu cumva aleargă în direcția opusă lucrurilor pozitive? De exemplu, oamenii își doresc întotdeauna să fie celebrități sau staruri; își doresc să câștige o mare faimă și o mare expunere și să aducă onoare strămoșilor lor. Sunt pozitive aceste lucruri? Acestea nu sunt deloc în conformitate cu lucrurile pozitive; în plus, contravin legii prin care soarta omenirii se află sub suveranitatea lui Dumnezeu. […] Vă doriți mereu să fiți superiori celorlalți, să vă întindeți aripile și să vă luați zborul, și să fiți mai degrabă un vultur decât o pasăre mică? Ce fire este aceasta? E acesta principiul conduitei personale? Ar trebui să vă bazați conduita personală pe cuvintele lui Dumnezeu; doar cuvintele lui Dumnezeu sunt adevărul. Ați fost prea profund corupți de Satana și întotdeauna considerați cultura tradițională – cuvintele Satanei – drept adevărul, drept obiectul urmăririi voastre, ceea ce face să vă fie ușor să mergeți pe calea greșită, să umblați pe calea opoziției față de Dumnezeu. Gândurile și perspectivele omenirii corupte și lucrurile pe care le urmărește sunt toate contrare dorințelor lui Dumnezeu, adevărului și legii lui Dumnezeu de a fi suveran peste toate, orchestrând totul și controlând soarta omenirii. Așadar, indiferent cât de corectă și rezonabilă este urmărirea ta conform gândurilor și noțiunilor umane, din perspectiva lui Dumnezeu, nu este un lucru pozitiv și nu este în conformitate cu intențiile Sale. Deoarece tu te opui faptului că Dumnezeu are suveranitate peste soarta omenirii și dorești să-ți faci propria cale, luându-ți soarta în propriile mâini, te lovești mereu de ziduri, lăsându-te zdrobit și plin de vânătăi, și nimic nu-ți reușește niciodată. De ce nu-ți reușește nimic? Deoarece această lege pe care a stabilit-o Dumnezeu nu poate fi schimbată de nicio ființă creată, iar autoritatea și puterea lui Dumnezeu sunt mai presus de orice și nu pot fi încălcate de nicio ființă creată. Oamenii își supraestimează mult prea mult abilitățile. Ce anume îi face pe oameni să dorească mereu să scape de suveranitatea lui Dumnezeu și să dorească mereu să-și ia soarta în propriile mâini și să-și planifice propriul viitor și să dorească să-și controleze perspectivele, direcția și scopurile vieții? De unde vine această motivație? (Din firi satanice corupte.) Atunci ce le aduc oamenilor firile satanice corupte? (Lupta împotriva lui Dumnezeu.) Ce rezultă din lupta oamenilor împotriva lui Dumnezeu? (Durere.) Durerea nu este decât o mică parte – e vorba de distrugere! Ceea ce vezi chiar înaintea ochilor tăi este durere, negativitate și slăbiciune și este împotrivire și plângere – ce final va aduce lupta cu Dumnezeu? Anihilare! Aceasta nu este o chestiune măruntă și nu este un joc” (Cuvântul, Vol. 3: Discursurile lui Hristos al zilelor de pe urmă, „Firile corupte pot fi înlăturate doar prin acceptarea adevărului”). Prin expunerea cuvintelor lui Dumnezeu, am realizat că, după ce omul este corupt de Satana, viața sa este guvernată de o fire coruptă, satanică, caracterizată de aroganță și îngâmfare, de ticăloșie și înșelătorie. El nu se mai poate supune suveranității și rânduielilor lui Dumnezeu și este în permanență plin de ambiție și dorință, luptând să devină o persoană grozavă, faimoasă și căutând să atingă un statut înalt, ca să devină cel mai grozav dintre oameni. Filosofiile satanice, precum: „Omul se luptă în sus; apa curge în jos” și „Un soldat care nu vrea să fie general nu este un soldat bun” au prins rădăcini în inima mea demult și m-au făcut să văd urmărirea faimei și a statutului ca pe un țel legitim. La școală, m-am străduit să fiu cea mai bună elevă și, dacă nu mă descurcam bine la teste, eram deprimată mai multe zile la rând. Când am intrat în câmpul muncii după absolvire, am muncit cu sârguință ca să devin unul dintre cei mai buni angajați; mă ofeream voluntar să muncesc peste program și să aleg cele mai grele sarcini ca să-mi impresionez șeful și să câștig o șansă la promovare. Odată ce am intrat în credință, am crezut că aș putea câștiga respectul și susținerea celorlalți dacă aș deveni supraveghetoare sau conducătoare în cadrul bisericii și astfel m-am străduit să ating un statut înalt. Mai ales când am devenit conducătoare de grup și am câștigat aprobarea fraților și surorilor mele, ambiția și dorința mea au atins noi cote. Am devenit din ce în ce mai arogantă, crezând că am capitalul și calificările necesare pentru a fi promovată ca supraveghetoare sau chiar conducătoare. Când conducătorul meu a promovat-o pe Adele în locul meu, m-am împotrivit plină de resentimente și nu am vrut să o susțin și să cooperez cu ea în lucrarea noastră. De asemenea, am încercat mereu să concurez cu ea. Profitam des de ocazii în care să le arăt tuturor cum pot rezolva probleme; pe de o parte, am vrut ca Adele să creadă că nu era la nivelul meu, pe de altă parte, încercam să arăt fraților și surorilor că eram mai talentată decât ea. În acest fel, am sperat că toată lumea va veni la mine când va avea probleme și se va gândi mai întâi la mine dacă se mai țineau alegeri. Am considerat statutul ca fiind mai important decât orice altceva și nu am reflectat niciodată la mine însămi, nici când m-am lovit de eșecuri repetate. Mai mult, am fost plină de resentimente și indignată, crezând că am capital doar pentru că puteam să fac bine unele lucrări și că ar trebui să devin conducătoarea celorlalți. Eram incredibil de arogantă și nerușinată! Reflectând asupra acestui lucru, am realizat că eu credeam în Dumnezeu doar ca să caut statut. Nu am prioritizat urmărirea adevărului și am avut foarte puțin din adevărul-realitate; ca atare, nu aș fi putut să fac nicio lucrare substanțială pe care trebuie să o îndeplinească lucrătorii și conducătorii. De asemenea, am avut o umanitate slabă, ceea ce m-a făcut și mai puțin calificată să fiu conducătoare. Dacă aș fi fost aleasă conducătoare ar fi dăunat atât fraților și surorilor, cât și bisericii!

Mai apoi, am citit alte două pasaje din cuvintele lui Dumnezeu, ceea ce m-a ajutat să înțeleg mai bine natura și consecințele urmăririi faimei și a statutului. Cuvintele lui Dumnezeu spun: „Dacă cineva spune că iubește adevărul și că îl urmărește, dar în esență țelul urmărit este să iasă în evidență, să se dea mare, să-i facă pe oameni să aibă o părere bună despre el, să-și atingă propriile interese, iar îndeplinirea datoriei sale nu este pentru a se supune lui Dumnezeu sau pentru a-L mulțumi, ci, în schimb, vrea să dobândească faimă, câștig și statut, atunci căutarea lui este nedreaptă. În aceste condiții, când vine vorba de lucrarea bisericii, sunt faptele lui un obstacol sau ajută la progresul acestor lucruri? În mod clar, sunt un obstacol; nu o ajută să progreseze. Unii oameni se laudă că fac lucrarea bisericii, dar totuși urmăresc faima, câștigul și statutul propriu, se implică în propria afacere, își creează micul lor grup, micul lor regat – își face datoria acest fel de om? Toată lucrarea pe care o face perturbă, tulbură și subminează în esență lucrarea bisericii. Care este consecința faptului că urmărește faima, câștigul și statutul? Mai întâi, asta afectează modul în care aleșii lui Dumnezeu mănâncă și beau cuvântul lui Dumnezeu în mod normal și cum înțeleg adevărul, le îngreunează intrarea în viață, îi împiedică să intre pe calea cea dreaptă a credinței în Dumnezeu și îi conduce pe drumul greșit – ceea ce le face rău aleșilor lui Dumnezeu și îi duce la ruină. Și, în cele din urmă, ce efecte are asupra lucrării bisericii? Tulbură, păgubește și scindează. Aceasta este consecința faptului că oamenii caută faima, câștigul și statutul. Când își fac datoria în acest mod, nu putem spune că merg pe calea unui antihrist? Când Dumnezeu cere ca oamenii să renunțe la faimă, câștig și statut nu înseamnă că le ia dreptul de a alege în mod liber; mai degrabă o face pentru că, în timp ce urmăresc faima, câștigul și statutul, oamenii perturbă și tulbură lucrarea bisericii și intrarea în viață a aleșilor lui Dumnezeu, ba chiar pot afecta mai mulți oameni în a mânca și a bea cuvintele lui Dumnezeu, a înțelege adevărul și a dobândi mântuirea lui Dumnezeu. Acesta este un fapt de netăgăduit. Când oamenii își urmăresc propria faimă, propriul câștig și statut, în mod sigur nu vor urmări adevărul și nu își vor îndeplini cu devotament datoria. Vor vorbi și vor acționa doar de dragul faimei, câștigului și al statutului și toată lucrarea pe care o fac, fără cea mai mică excepție, va fi de dragul acestor lucruri. A te purta și a acționa în acest fel înseamnă, fără îndoială, a merge pe calea antihriștilor; este o perturbare și o tulburare a lucrării lui Dumnezeu și toate consecințele lor diverse împiedică răspândirea Evangheliei Împărăției și aducerea la îndeplinire a voii lui Dumnezeu în cadrul bisericii. Așadar, se poate spune cu certitudine că cei care urmăresc faima, câștigul și statutul merg pe calea împotrivirii față de Dumnezeu; ei I se împotrivesc intenționat și Îl contrazic, și cooperează cu Satana în a se împotrivi lui Dumnezeu și a fi în opoziție cu El. Aceasta este natura căutării faimei, a câștigului și a statutului de către oameni” [Cuvântul, Vol. 4: Expunerea antihriștilor, „Punctul nouă (Partea întâi)”]. „Nimic nu detestă Dumnezeu mai mult decât atunci când oamenii urmăresc statutul, întrucât urmărirea statutului este o fire satanică; este o cale greșită, se naște din corupția Satanei, e ceva condamnat de Dumnezeu și este chiar lucrul pe care Dumnezeu îl va judeca și-l va înlătura. Nimic nu detestă mai mult Dumnezeu decât atunci când oamenii urmăresc statutul și, cu toate astea, tu tot concurezi cu încăpățânare pentru statut, îl prețuiești și-l protejezi în mod constant, încercând mereu să ți-l însușești. Nu există un oarecare caracter de împotrivire față de Dumnezeu în toate acestea? Statutul nu este poruncit de Dumnezeu pentru oameni; Dumnezeu le oferă oamenilor adevărul, calea și viața astfel încât, în cele din urmă, îi face să devină ființe create care corespund standardului, niște ființe create mărunte și insignifiante – nu cineva care are statut și prestigiu și este venerat de mii de oameni. Așadar, indiferent din ce perspectivă este privită, căutarea statutului este o cale care duce la pieire. Indiferent cât de rezonabilă este scuza ta pentru a urmări statutul, această cale este totuși cea greșită și nu este aprobată de Dumnezeu. Indiferent cât de mult încerci sau cât de mare este prețul pe care îl plătești, dacă îți dorești statut, Dumnezeu nu ți-l va da; dacă Dumnezeu nu ți-l dă, vei eșua în lupta de a-l obține, iar dacă lupți în continuare, va exista un singur final: vei fi dezvăluit și eliminat – vei fi pe o cale care duce la pieire. Înțelegi asta, nu-i așa?” [Cuvântul, Vol. 4: Expunerea antihriștilor, „Punctul nouă (Partea a treia)”]. Să citesc cuvintele lui Dumnezeu și să-I văd disecarea și caracterizarea celor ce urmăresc statutul și faima, mi-a străpuns cu adevărat inima. Chiar nu realizasem cât de serioase erau natura și consecințele urmăririi statutului și a faimei. Când caută aceste lucruri, oamenii desființează și distrug lucrarea bisericii și slujesc drept slujitorii Satanei. Dumnezeu condamnă astfel de acțiuni. Căutarea statutului este împotriva cerințelor lui Dumnezeu și în opoziție directă cu El; un asemenea comportament duce la pierzanie! Supraveghetorul nostru anterior a fost demis pentru că nu făcea lucrare reală, așa că venirea Adelei a fost foarte benefică pentru lucrarea bisericii, pentru că urmărea adevărul și chiar prioritiza căutarea adevărurilor-principii atunci când venea ceva peste ea și putea să facă unele lucrări reale. Ar fi trebuit să o susțin și să cooperez cu ea, dar din cauză că devenisem atât de obsedată de faimă, nu am putut accepta că Adele fusese numită supraveghetoare. Am refuzat să cooperez cu ea de fiecare dată când propunea să discutăm despre lucrare. Acest lucru a făcut-o pe Adele să se simtă constrânsă și negativă, iar lucrarea bisericii a fost prejudiciată. Nu numai că am eșuat în a reflecta asupra mea, dar nu mi-am asumat răspunderea pentru ce îi făcusem ei, crezând că devenise negativă deoarece nu era potrivită pentru rolul de supraveghetor. Chiar am așteptat cu nerăbdare să realizeze, în sfârșit, că era prea mult pentru ea și să renunțe, pentru că atunci aș fi putut să mă strecor în funcția ei. Nu obstrucționam și nu tulburam eu lucrarea bisericii? Mai mult, am exploatat oportunitățile de a discuta despre lucrare și de a ajuta frații și surorile ca să ies în evidență, ca ei să vină la mine când aveau probleme, făcând-o pe Adele doar o figură simbolică. Mă purtam ca un slujitor al Satanei; tulburam și desființam lucrarea bisericii. Făceam rău și mă împotriveam lui Dumnezeu! Cuvintele lui Dumnezeu spun: „Indiferent cât de mult încerci sau cât de mare este prețul pe care îl plătești, dacă îți dorești statut, Dumnezeu nu ți-l va da; dacă Dumnezeu nu ți-l dă, vei eșua în lupta de a-l obține, iar dacă lupți în continuare, va exista un singur final: vei fi dezvăluit și eliminat – vei fi pe o cale care duce la pieire.” Am realizat că, în căutarea statutului, mergeam pe calea împotrivirii față de Dumnezeu și că unicul final ar fi fost moartea. Acest lucru m-a înfricoșat. Faptul că eu căutam statutul și faima devenise o problemă gravă și, dacă aș fi continuat așa, ambiția și dorința mea ar fi continuat să crească. Cine știe ce lucruri rele aș fi făcut dacă ajungeam să obțin statut? Dacă nu mă căiam mai repede și continuam pe acea cale greșită de urmărire, aș fi comis, într-un final, un rău mare și aș fi fost eliminată și pedepsită de Dumnezeu.

Mai apoi, în timpul unei adunări, am văzut acest pasaj din cuvintele lui Dumnezeu: „Ca membru al omenirii create, un om trebuie să își păstreze poziția și să se poarte manierat. Să păzești cu grijă ceea ce-ți încredințează Creatorul. Să nu te abați sau să faci lucruri dincolo de aria capacităților tale sau care sunt neplăcute lui Dumnezeu. Nu căuta să fii o persoană măreață, un supraom sau un individ distins și nu căuta să devii Dumnezeu. Oamenii nu ar trebui să dorească să fie astfel. Să cauți să fii măreț sau un supraom e absurd. Să cauți să devii Dumnezeu este și mai dezonorant; este dezgustător și mârșav. Să devină adevărate ființe create este ceva prețios și scopul pe care ființele create ar trebui să și-l asume mai mult decât orice altceva; acesta este singurul țel pe care toți oamenii ar trebui să îl urmărească” (Cuvântul, Vol. 2: Despre a-L cunoaște pe Dumnezeu, „Dumnezeu Însuși, Unicul I”). Datorită cuvintelor lui Dumnezeu, am realizat că oamenii sunt doar ființe create și că ar trebui să ne păstrăm locul care ni s-a oferit și să ne concentrăm asupra îndatoririlor noastre curente. Datorită ambiției, dorinței și firii satanice a omului, acesta dorește mereu să devină o persoană excepțională, cu statut măreț. A fi numit conducător de biserică nu înseamnă a primi statut, ci mai degrabă a-ți face datoria bine, conform adevărurilor-principii. Indiferent dacă aveam sau nu un statut, tot trebuia să mă port conștiincios și să mă țin de datoria mea. Am hotărât în tăcere ca, indiferent de cine era ales drept conducător, să rămân fermă pe locul meu curent și să-mi îndeplinesc responsabilitatea conștiincios. Indiferent dacă eram aleasă sau obțineam statut înalt, aveam să susțin lucrarea conducătorului și să fac îndatoriri corespunzător, în asentiment cu toți ceilalți. După câteva zile, când conducătorul nou ales a venit să discute cu mine despre lucrarea noastră, am explicat totul cât mai exact posibil, ca să înțeleagă foarte bine lucrarea și să fie capabil să acționeze eficient. În timp ce discutam despre lucrare, mă gândeam la ce mod de a acționa ar fi cel mai benefic pentru lucrarea noastră și aduceam în discuție imediat orice sugestie bună pe care o aveam. Indiferent de cine slujea drept conducător, important era să cooperăm în lucrarea noastră și să rezolvăm orice probleme care se iveau. Odată ce am început să mă concentrez asupra lucrării pe care o aveam de făcut și asupra felului în care să fiu parteneră cu toată lumea ca să ne îndeplinim datoria în cel mai eficient mod, m-am simțit mult mai liniștită.

Două luni mai târziu, conducătorul a fost realocat la o altă datorie, iar la noile alegeri, am fost, în sfârșit, aleasă să slujesc drept conducătoare. O soră mi-a spus: „De fapt, ai o capacitate de lucru excepțională și mereu ai fost responsabilă în datoria ta, doar că înainte nu urmăreai adevărul, așa că nu am îndrăznit să te votăm. Acum am văzut cum, după ce ai trecut prin judecata și expunerea de către cuvintele lui Dumnezeu, ai devenit conștientă de firea ta coruptă, ai făcut unele schimbări, ai devenit mai statornică și calmă în cuvintele și faptele tale și ai vorbit despre mai multe gânduri lăuntrice și practice în părtășia ta, în timpul adunărilor. Imediat după ce ai făcut aceste mici schimbări, toată lumea a putut să vadă diferența, așa că am votat pentru tine.” După ce am auzit cuvintele amabile ale surorii, I-am fost foarte recunoscătoare lui Dumnezeu. Judecata și expunerea din partea cuvintelor lui Dumnezeu au fost cele care m-au ajutat să-mi dau seama de adevărata mea statură, de statutul și identitatea mea. Sunt doar o ființă creată care a fost profund coruptă de Satana și îmi lipsește complet adevărul-realitate. Chiar dacă aveam talent și calibru, nu eram cu nimic mai bună decât ceilalți frați și surori. Treptat, ambiția și dorința mea pentru statut s-au diminuat și am început să mă port mai smerit. Nu am jubilat, mulțumită de mine, după ce am fost aleasă conducătoare, ci am simțit greutatea datoriei mele și am avut un simț al răspunderii. Am putut să fac această mică transformare numai datorită mântuirii de la Dumnezeu. Slavă Ție, Dumnezeule Atotputernic!


55. O trezire din închisoare

de He Li, China

Sunt fost membru veteran al partidului comunist. Familia noastră era formată din țărani săraci, însă guvernul ne-a dat pământ și o casă nouă, așa că am simțit că ar trebui să fiu recunoscător partidului comunist. Fiindcă am fost profund influențat de propaganda partidului comunist, am ajuns să-l venerez și am fost cadru comunal mai bine de 30 de ani. În acea perioadă, am muncit cu sârguință și fără să mă plâng și, când eram ocupat, adesea trebuia să neglijez munca la ferma familiei noastre. Eforturile mele au atras laudele mulțimii și am devenit un „cadru avansat” și un „membru de partid avansat”. După ce am primit aceste onoruri, am devenit și mai loial partidului. După ce am intrat în credință, am crezut că ar trebui să fiu devotat în credința mea, dar și că era necesar să continui să-mi fac toată munca bine în cadrul partidului. Abia după ce am fost arestat și persecutat de două ori de către PCC și, în cele din urmă, am ajuns invalid permanent, eu, fost membru veteran al partidului, mi-am venit în sfârșit în fire.

Eram credincios de numai un an când, în aprilie 2004, am fost arestat de către poliție fiindcă am găzduit o adunare cu frați și surori. Doi ofițeri m-au dus la biroul primăriei din localitate și au început imediat să mă percheziționeze. Unul dintre ei a zis: „Ai face bine să ne dai o relatare sinceră. Atât timp cât ne oferi o relatare clară a credinței tale în Dumnezeu Atotputernic, poți să fii cadru în continuare. Dacă nu, nu ne învinovăți dacă suntem duri cu tine!” M-am gândit în sinea mea: „Nu am făcut decât să țin o adunare și să citesc cuvintele lui Dumnezeu, nu am făcut nimic împotriva legii. În plus, am fost cadru de ani de zile, am făcut tot ce am putut pentru partid și am muncit din greu, chiar dacă nu am obținut întotdeauna merite. Având în vedere toate acestea, sunt sigur că nu-mi vor face nimic.” Așa că am răspuns: „Nu este împotriva legii să crezi în Dumnezeu. Nu-mi pasă dacă voi continua să fiu cadru sau nu.” Unul dintre ofițeri a zis printre dinți cu ferocitate: „Dacă mai ești încăpățânat, o să vezi ce o să-ți facem!” După aceea, nu numai că mi-au percheziționat casa, dar mi-au luat chiar și soția grav bolnavă. Mi-au pus certificatele de „membru avansat de partid” pe jos și au zis: „Cum ai putut să crezi în Dumnezeu când ești un membru distins al Partidului Comunist? Este în opoziție directă cu Partidul Comunist!” În acea după-amiază, polițiștii m-au separat de soția mea și ne-au interogat. În camera de interogatoriu a Brigăzii de Securitate Națională, căpitanul a urlat agresiv: „Cine este conducătorul bisericii tale? Cu cine ții legătura?” N-am apucat să răspund, când m-a apucat de păr și m-a izbit cu capul de scaun. Am căzut pe podea, amețit, și privirea mi s-a întunecat. Știind că PCC autorizase poliția să bată oamenii fără teamă de consecințe, m-am speriat puțin și m-am îngrijorat în legătură cu felul în care aveau să mă chinuiască. L-am strigat pe Dumnezeu, cerându-I să mă ocrotească, pentru ca să pot rămâne ferm în mărturia mea. După rugăciune, mi-am amintit un pasaj din cuvintele lui Dumnezeu: „Eu sunt sprijinul tău și scutul tău și totul este în mâinile Mele. Așadar, de ce te temi?” (Cuvântul, Vol. 1: Arătarea și lucrarea lui Dumnezeu, „Cuvântări ale lui Hristos la început”, Capitolul 9). Într-adevăr, oricât de sălbatici erau polițiștii, toți erau în mâinile lui Dumnezeu. Dumnezeu era scutul meu, așa că nu aveam de ce să mă tem. Atât timp cât mă bazam sincer pe Dumnezeu, puteam să supraviețuiesc oricărei încercări. Cuvintele lui Dumnezeu mi-au dat credință și putere, iar durerea a devenit mai puțin intensă. După ce a găsit numerele de telefon ale fraților și surorilor cu prefixe din alte provincii în timp ce îmi căuta prin telefon, ofițerul a spus: „Riști între opt și zece ani de închisoare doar pe baza acestui lucru.” Mi-am zis în sinea mea: „Nu fac nimic rău crezând în Dumnezeu și nu am încălcat nicio lege. Pe baza cărei legi ar trebui să fiu condamnat la opt până la zece ani? Indiferent de sentința pe care mi-o dați, nu-mi voi vinde niciodată frații și surorile.” Văzând că nu am de gând să spun nimic, ofițerii m-au escortat la centrul de detenție.

După ce am ajuns la centrul de detenție, am fost interogat continuu și presat de ofițeri să-mi trădez frații și surorile, însă nu am cedat. În mai 2004, un ofițer mi-a înmânat o înștiințare de reformă educațională prin muncă și mi-a spus să o semnez. Născociseră o acuzație de „tulburare a păcii societății” și mă condamnaseră la doi ani și jumătate de reformă educațională prin muncă. Am fost furios și l-am presat pe ofițer: „Ce lege am încălcat crezând în Dumnezeu? De ce am fost arestat? Și de ce am primit o sentință atât de dură?” Dar el părea că se bucură de suferința mea și a zis: „Tot nu-ți recunoști vina? Atunci, ai scăpat ușor. Găzduirea unei adunări echivalează cu adăpostirea infractorilor și este în opoziție directă cu PCC. Asta te face infractor politic.” În noaptea aceea, m-am tot întrebat de ce am primit o sentință atât de grea doar pentru credința mea în Dumnezeu. Chiar dacă guvernul le interzice membrilor partidului comunist să practice religia, nu ar trebui să facă o excepție pentru mine, având în vedere că am fost cadru atâția ani și că am avut distincția de a fi un membru avansat? Conștientizând acest lucru, am devenit foarte dezamăgit de PCC și am regretat că i-am slujit cu atâta loialitate în trecut. Cei doi frați care au fost arestați împreună cu mine au primit pedepse și mai grele. Eram furios și pur și simplu nu puteam înțelege de ce PCC îi ura atât de mult pe cei care credeau în Dumnezeu. A fost atât de greu să ne practicăm credința în China, încât nu m-a mirat că Dumnezeu a zis: „Marele balaur roșu Îl persecută pe Dumnezeu și este vrăjmașul lui Dumnezeu și deci, oamenii din acest ținut sunt supuși umilirii și persecutării din cauza credinței lor în Dumnezeu” (Cuvântul, Vol. 1: Arătarea și lucrarea lui Dumnezeu, „Este lucrarea lui Dumnezeu la fel de simplă cum și-o imaginează oamenii?”). Abia când faptele mi-au fost expuse în față am început să dobândesc o oarecare conștientizare. Am văzut că PCC Îl urăște profund pe Dumnezeu și I se împotrivește frenetic. Indiferent cum slujești și cum te sacrifici pentru partid, atât timp cât crezi în Dumnezeu, ei nu te vor lăsa să scapi ușor. Chiar sunt demoni care se împotrivesc lui Dumnezeu! La acea vreme, un frate a avut părtășie cu mine discret, în timp ce ofițerul era plecat, spunând: „Cu permisiunea lui Dumnezeu am fost arestați. Această încercare cumplită poate să ne desăvârșească credința. Trebuie să ne bazăm pe Dumnezeu pentru a rămâne fermi în mărturia noastră.” Am conștientizat atunci că fusesem condamnat la reforma educațională prin muncă cu permisiunea lui Dumnezeu. Dumnezeu folosea această încercare pentru a-mi desăvârși credința. Odată ce am înțeles intenția lui Dumnezeu, am simțit o hotărâre reînnoită și nu m-a mai îngrijorat sentința mea. Dacă trebuie să ispășesc doi ani și jumătate, atunci așa să fie! M-am bazat pe Dumnezeu și am crezut că El îmi va da puterea să rămân ferm.

În lagărul de muncă, am fost puși să muncim ca niște mașinării. Nici nu am ajuns bine, că un ofițer ne-a mustrat, spunând: „Conform regulilor, aveți drepturi ale omului, dar, în realitate, nu aveți deloc. Ascultați ordinele și faceți cum vi se spune! Aici nu este loc de argumente sau de negocieri și nu aveți dreptul la pretenții sau la solicitări! Nu aveți dreptul să spuneți că nu sunteți de acord, că ați primit o sentință aspră sau că n-ar trebui să fiți aici. Și să nu îndrăzniți să spuneți: «Aici nu e pic de libertate», «Viața e grea aici» sau «Munca fizică e obositoare» etc. Niciuna dintre afirmațiile anterioare nu este permisă. Urmați ordinele!” În lagărul de muncă, nu era libertate deloc. După prima mea lună în lagăr, am fost repartizat la fabrica de cărămidă. Temperatura din cuptorul de cărămidă era de aproximativ 50 °C (122 °F). Cărămizile erau extrem de fierbinți la atingere când erau scoase din cuptor prima dată și nu puteai să te apropii de ele fără să te rănești. Ofițerii din lagăr ne-au forțat să muncim și ne-au pus să purtăm haine căptușite cu bumbac și îmbibate cu apă, zdrențuite, ca protecție precară. Fabrica folosea cărbune pentru a arde cărămizile și întreaga fabrică era plină de fum. Drept urmare, eram mereu murdari, împuțiți și plini de funingine din cap până în picioare. Erau deosebit de stricți cu credincioșii în Dumnezeu. În fiecare zi, eram obligați să facem muncă grea și murdară timp de mai bine de zece ore la rând. Dacă încetineam ritmul, ofițerii țipau: „Munciți mai repede, munciți mai repede!” La sfârșitul zilei, eram atât de obosit și mă durea spatele atât de tare, încât nu puteam decât să mă întind pe jos și să nu mai vreau să mă mișc. În plus, nu aveam niciodată suficientă mâncare, așa că am devenit din ce în ce mai slăbit, mă simțeam lipsit de putere și de multe ori eram amețit. Noaptea, mă întindeam pe pat și mă gândeam: „Marele balaur roșu nu ne tratează ca pe oameni, punându-ne să facem acest gen de muncă grea. Am peste cincizeci de ani și, dacă va continua așa, nu sunt sigur că voi reuși să trec peste acești doi ani și jumătate în închisoare!” Gândindu-mă astfel, m-am simțit puțin demoralizat și am strigat către Dumnezeu în tăcere, spunând: „O, Dumnezeule! E prea grea viața aici. Sunt îngrijorat că n-o să pot să rezist vieții de aici. O, Dumnezeule! Te rog, dă-mi putere și credință ca să pot să supraviețuiesc perioadei lungi de aici, din închisoare.” După rugăciune, m-am gândit: cuvintele lui Dumnezeu sunt sângele meu și trebuie să mă bazez pe cuvintele lui Dumnezeu ca să perseverez. Nu aveam la îndemână cuvintele lui Dumnezeu ca să le citesc și mi-am amintit doar câteva imnuri, așa că a trebuit să mă asigur că nu aveam să le uit. Noaptea, îmi puneam pătura peste cap și cântam în minte imnurile lui Dumnezeu, numărându-le pe degete pe cele pe care mi le aminteam. De fiecare dată când cântam imnurile, simțeam un mare sentiment de încurajare. E un imn care zice așa: „Credința este ca un pod dintr-un singur buștean: cei care se agață de viață și se tem de moarte vor avea dificultăți în a-l traversa, dar cei care sunt gata să-și dea viața pot să-l traverseze cu pas sigur și fără griji” (Cuvântul, Vol. 1: Arătarea și lucrarea lui Dumnezeu, „Cuvântări ale lui Hristos la început”, Capitolul 6). Mi-am dat seama că Dumnezeu folosea această încercare pentru a ne desăvârși credința. Am crezut că, avându-L pe Dumnezeu de partea mea, nu exista nicio dificultate pe care să nu o pot depăși. Am mai cântat și acest imn: „Dumnezeu experimentează suferința oamenilor și le este alături în mustrarea lor. El Se gândește la viața oamenilor tot timpul. Numai Dumnezeu îi iubește pe oameni cel mai mult. El îndură în tăcere durerea respingerii și-i însoțește pe oameni prin necazuri” (Urmați Mielul și cântați cântări noi, Cât e de minunat că Dumnezeu Atotputernic a venit). Imnul a fost foarte încurajator și emoționant. În ciuda faptului că eram în închisoare, Dumnezeu era cu mine, așa că am avut credința și puterea de a face față celor doi ani și jumătate de închisoare. Oricât de grea sau de obositoare era viața, trebuia să mă bazez pe Dumnezeu ca să continui. Odată ce-mi voi fi ispășit pedeapsa, știam că ar trebui să merg acasă și să citesc mai multe din cuvintele lui Dumnezeu și să-mi practic corespunzător credința.

În iunie 2004, vremea s-a încălzit extrem de tare. Într-o zi, mă simțeam puțin năucit și amețit, brațele și picioarele îmi erau secătuite de vlagă și, în timp ce coboram de pe o stivă de cărămizi înaltă de peste un metru, mi-am pierdut brusc echilibrul și m-am prăbușit cu tot cu cărămizi, aterizând pe spate pe un morman de cărămizi sfărâmate. În momentul în care am aterizat, m-a săgetat o durere ascuțită prin șezut și prin coapsa stângă. Durerea a fost atât de intensă încât corpul mi-a fost acoperit de o transpirație rece, inima a început să-mi bată foarte repede și m-am făcut covrig, fără să pot să mă ridic. Când un ofițer m-a observat zăcând acolo, nu s-a obosit să vadă dacă era ceva în neregulă cu mine, ci doar a strigat: „Ridică-te și muncește în continuare!” Mă durea atât de tare, încât nu mă puteam mișca și am rămas întins pe pământ preț de încă două minute, până să pot să-mi recapăt răsuflarea. Mi-era teamă că aveam să fiu bătut, așa că m-am luptat cu durerea aproape insuportabilă și m-am ridicat încet de la pământ ca să muncesc în continuare. În acea noapte, am stat încovoiat de durere pe pat și nu am îndrăznit să fac nici cea mai mică mișcare cu piciorul stâng, în care simțeam o durere crâncenă, de parcă aș fi avut o fractură. M-a durut atât de tare, încât nu am putut dormi toată noaptea. La momentul respectiv, nimeni nu s-a arătat îngrijorat pentru mine și am fost copleșit de un sentiment de dezolare. De asemenea, mă îngrijoram: „Este o leziune gravă, dacă sunt cu adevărat paralizat, cum îmi voi întreține familia în viitor?…” Cu cât mă gândeam mai mult la asta, cu atât mă simțeam mai rău, așa că am strigat către Dumnezeu cu lacrimi în ochi: „O, Dumnezeule! Nu sunt sigur dacă mă mai pot ridica în picioare. Ești singurul pe care mă bazez. Te rog, dă-mi credință și putere!” După rugăciune, mi-am amintit aceste cuvinte ale lui Dumnezeu: „Soarta omului este controlată de mâinile lui Dumnezeu. Ești incapabil de a te controla pe tine însuți: chiar dacă omul întotdeauna se agită și își ocupă timpul cu lucruri în beneficiul propriu, el rămâne incapabil de a se controla. Dacă ai putea să-ți cunoști propriile perspective, dacă ai putea să-ți controlezi propria soartă, te-ai mai numi ființă creată?” (Cuvântul, Vol. 1: Arătarea și lucrarea lui Dumnezeu, „Restaurarea vieții normale a omului și conducerea lui către o destinație minunată”). Într-adevăr, toate destinele noastre sunt în mâinile lui Dumnezeu. Era la latitudinea lui Dumnezeu să decidă dacă voi rămâne paralizat sau nu, așa că n-avea sens să-mi fac griji pentru asta, deoarece avea să mă supere și mai tare. Eram gata să mă las în mâinile lui Dumnezeu – indiferent ce s-ar fi întâmplat și indiferent dacă aș fi paralizat, aveam să-L urmez pe Dumnezeu până la capăt! Mai târziu, am solicitat concediu medical la ofițeri, dar ei mi-au respins cererea, așa că nu am avut de ales decât să suport durerea cruntă, apăsându-mi mâna stângă de coapsa stângă și îndreptându-mă șchiopătând spre fabrică. Când unul dintre ofițerii de la fabrică a văzut starea mea, a strigat cu ferocitate: „Te prefaci că ești accidentat ca să scapi de muncă! Să crezi în Dumnezeu este în opoziție cu PCC și te califică drept infractor politic. E o infracțiune mai gravă decât furtul. Meriți să fii chinuit!” Eram furios, mă chinuiau și mă abuzau doar pentru credința mea în Dumnezeu. Chiar erau detestabili. Mi-am amintit următorul pasaj din cuvintele lui Dumnezeu: „Ce libertate religioasă? Ce drepturile și interesele legitime ale cetățenilor? Toate sunt trucuri pentru acoperirea răului! […] De ce să împiedici complet lucrarea lui Dumnezeu? De ce să folosești multe trucuri diferite ca să păcălești poporul lui Dumnezeu? Unde sunt adevărata libertate și drepturile și interesele legitime? Unde este nepărtinirea? Unde este alinarea? Unde este căldura? De ce să folosești scheme amăgitoare ca să-i păcălești pe oamenii lui Dumnezeu? De ce să folosești forța ca să înăbuși venirea lui Dumnezeu?” [Cuvântul, Vol. 1: Arătarea și lucrarea lui Dumnezeu, „Lucrarea și intrarea (8)”]. „Acum este timpul: omul și-a adunat de mult toată puterea și își va dedica tot sângele inimii sale și va plăti orice preț pentru aceasta, pentru a sfâșia chipul hidos al acestui diavol și pentru a permite oamenilor, care au fost orbiți și care au îndurat tot felul de suferințe și greutăți, să se ridice din durerea lor și să se răzvrătească împotriva acestui diavol bătrân și malefic” [Cuvântul, Vol. 1: Arătarea și lucrarea lui Dumnezeu, „Lucrarea și intrarea (8)”]. Prin cuvintele lui Dumnezeu, am ajuns să recunosc esența demonică a animozității PCC-ului față de Dumnezeu. PCC se pretinde a fi măreț, glorios și infailibil, pretinde că susține libertatea religioasă și drepturile și interesele legitime, dar toate acestea sunt cuvinte înșelătoare și diavolești. După ce am experimentat personal arestarea și persecutarea de către PCC, am văzut cum îi înșală și îi atacă pe oameni. Cei din PCC sunt întunecați și răi – sunt demoni în cel mai adevărat sens al cuvântului. Cuvintele lui Dumnezeu au dat în vileag toate acestea atât de precis și de practic! PCC arestează și brutalizează atât de frenetic credincioșii în Dumnezeu fiindcă vor să-i forțeze să-L respingă și să-L trădeze pe Dumnezeu, dar eu nu aveam să cedez niciodată în fața lor. M-am urât pentru că am fost înșelat atât de profund și pentru că veneram orbește PCC-ul ca pe un mare binefăcător și pentru că le eram recunoscător doar pentru că îmi dăduseră un pic de pământ. Toate lucrurile sunt create de Dumnezeu, iar pământul este tot al lui Dumnezeu de dăruit. Cum de am putut atribui din greșeală harul lui Dumnezeu diavolului Satana? Abia atunci mi-am dat seama că cel căruia mă închinasem mereu și căruia îi fusesem recunoscător era un demon care s-a împotrivit lui Dumnezeu și care încerca în mod activ să mă tragă în iad!

Abia după nouă zile, un medic al închisorii a ajuns să mă consulte și m-a diagnosticat cu necroză de cap femural. Când am auzit diagnosticul, m-am gândit imediat: „Atât de grav? Dacă sunt cu adevărat paralizat, nu voi fi complet inutil? Atunci s-a zis cu viața mea!” Doctorul mi-a prescris un medicament pentru câteva zile, dar nu numai că s-a dovedit a fi complet ineficient, dar m-a durut și mai tare. Până atunci, nu mai puteam merge, când trebuia să folosesc baia, trebuia să mă aplec de la mijloc, să mă țin de perete și să mă deplasez cu pași mici. Un drum care, inițial, ar fi durat doar câteva minute necesita acum peste o jumătate de oră. Trebuia să mă bazez pe alți deținuți ca să-mi aducă mâncare și, când uitau, trebuia să rabd de foame sau să beau puțină apă ca să scap de chinurile foamei. Stăteam întins pe patul meu, orele trecând cu viteza melcului, în timp ce mă tăvăleam de durere. M-am gândit: „Medicamentul nu funcționează și nu mă lasă să merg la spital, deși starea mea este atât de gravă. Poate că o să mor aici…” Cu cât gândeam mai mult, cu atât mă simțeam mai rău și lacrimile îmi curgeau șiroaie. Chiar m-am gândit să-mi pun capăt zilelor ca să termin cu asta. Apoi mi-am amintit brusc că totul este în mâinile lui Dumnezeu și că trebuia să mă bazez pe Dumnezeu! L-am strigat încontinuu pe Dumnezeu și apoi mi-am amintit acest imn al cuvintelor lui Dumnezeu, „Declanșarea bolii este dragostea lui Dumnezeu”: „Nu te descuraja în fața bolii, continuă să cauți iar și iar și nu renunța, iar Dumnezeu te va ilumina și lumina. Cum era credința lui Iov? Dumnezeu Atotputernic este un doctor omnipotent! Să trăiești în boală înseamnă să fii bolnav, dar să trăiești în spirit înseamnă să fii bine” (Cuvântul, Vol. 1: Arătarea și lucrarea lui Dumnezeu, „Cuvântări ale lui Hristos la început”, Capitolul 6). Cugetând la cuvintele lui Dumnezeu, inima mi s-a umplut de putere. Da, Dumnezeu este atotputernic și numai dacă aveam credință în El puteam fi martor la faptele Lui. Dar în toiul suferinței mele, tânjeam să-mi pun capăt zilelor, nu aveam credință adevărată în Dumnezeu și am ajuns de râsul Satanei. Aveam cu adevărat o statură mică. În următoarele câteva zile, m-am rugat adesea lui Dumnezeu, am fredonat imnuri și m-am simțit încurajat și mișcat. Încet, durerea îngrozitoare care îmi zguduia trupul a părut să se diminueze. În a douăsprezecea zi, am fost dus în cele din urmă la un spital pentru consultații suplimentare. Din cauza gravității stării mele, m-au procesat pentru eliberare temporară pe cauțiune pentru tratament medical. Ofițerul care mă însoțea a depus o declarație falsă, susținând că aș fi căzut de pe un scaun vechi în timp ce mă uitam la televizor într-o sală de clasă. Când am încercat să clarific că, de fapt, căzusem în timp ce lucram la fabrica de cărămidă, ofițerul s-a încruntat și a spus: „Nu vei primi eliberarea medicală dacă insiști cu povestea asta. Va trebui să suferi în închisoare în continuare!” M-am temut că, dacă amânam mai mult tratamentul, aș fi ajuns paralizat, așa că nu am avut de ales decât să semnez declarația falsă. După ce m-am întors acasă, m-am operat, dar, pentru că tratamentul fusese amânat prea mult timp, am ajuns infirm pe viață.

Când am ajuns acasă de la spital, eram țintuit la pat și imobil și mă bazam pe soția mea să-mi dea cu lingura mâncare și medicamente. La aproximativ două săptămâni după ce m-am întors acasă, secretarul adjunct de partid al primăriei a venit la noi și mi-a întins două hârtii, spunând cu răceală: „Calitatea de membru de partid ți-a fost revocată. Semnează aici!” M-am gândit în sinea mea: „Bine, revocă-mi calitatea de membru! Chiar nu vreau să-mi mai sacrific viața pentru partid!” Astfel, am semnat hotărât actele de revocare. M-am gândit la cei peste treizeci de ani în care am fost cadru comunal. Adusesem osanale partidului, dădusem totul cu loialitate și storsesem averea obținută cu greu a oamenilor prin diferite forme de înșelăciune. Am muncit atât de mult încât nici nu am avut timp să mă ocup de întreprinderea agricolă a propriei mele familii și, ca urmare, soția mea s-a suprasolicitat și s-a îmbolnăvit. Înainte, mă gândisem că, în calitate de membru, ar trebui să fiu loial partidului. Dacă nu aș fi fost arestat, persecutat, exclus din partid și deposedat de funcția mea de cadru, aș fi dat în continuare totul pentru partid. În ciuda faptului că trecusem printr-o suferință și că nu-mi mai puteam folosi piciorul stâng, îmi dădusem seama de esența demonică a PCC-ului, care I se opunea lui Dumnezeu, și nu am mai fost indus în eroare sau păcălit de acesta. Am urât și am abandonat PCC-ul din toată inima și m-am dedicat complet lui Dumnezeu. Toate acestea au fost rezultatul iubirii și mântuirii lui Dumnezeu! În acea noapte, când i-am spus soției mele tot ce conștientizasem și învățasem, iar ea a văzut cum mă schimbasem, a râs și a spus: „Înainte voiai să-L urmezi pe Dumnezeu și să rămâi loial partidului. Acum, că nu mai faci parte din PCC, ne putem dedica toată energia urmăririi adevărului și îndeplinirii îndatoririlor noastre.”

În acea perioadă, soția mea a fost forțată să-și asume povara tuturor treburilor noastre casnice. Avea deja o boală de stomac foarte gravă, iar acum, pe deasupra, trebuia să aibă grijă și de mine și să facă toate treburile casnice. Uneori era atât de obosită încât, când venea să-mi servească mesele, vedeam cum îi tremură mâinile. Mi se frângea inima să-mi văd soția așa și, de multe ori, nu mă puteam abține să nu plâng. După patru luni, încă nu puteam să-mi mișc piciorul deloc și am început să mă întreb dacă voi fi paralizat permanent. „Dacă aș fi cu adevărat paralizat, cum aș trăi în continuare? Viața mea nu s-ar încheia efectiv?” Am fost stâlpul gospodăriei noastre, dar am devenit complet inutil și mă bazam pe soția mea să mă ajute chiar și să merg la baie. Îmi părea atât de rău pentru soția mea și devenisem o povară pentru ea, aceste gânduri m-au făcut să iau în calcul să-mi pun capăt zilelor. Când soția mea venea să mă hrănească, nu voiam să înghit mâncarea, gândindu-mă să rămân flămând până muream de foame. În momentul cel mai greu, am strigat către Dumnezeu în mod repetat, cu lacrimi în ochi, și am spus: „O, Dumnezeule! Sufăr amar în momentul ăsta. Te rog să deschizi o cale pentru mine, te rog să mă salvezi…” După ce m-am rugat, mi-am amintit cuvintele lui Dumnezeu care spun: „În timpul acestor zile de pe urmă, voi trebuie să aduceți mărturie pentru Dumnezeu. Indiferent cât de mare este suferința voastră, ar trebui să mergeți chiar până la capăt și, chiar și la ultima suflare, tot trebuie să fiți loiali lui Dumnezeu și să vă lăsați la mila orchestrării lui Dumnezeu; numai asta înseamnă a-L iubi cu adevărat pe Dumnezeu și doar aceasta e mărturie puternică și răsunătoare” (Cuvântul, Vol. 1: Arătarea și lucrarea lui Dumnezeu, „Doar prin experimentarea încercărilor dureroase poți cunoaște frumusețea lui Dumnezeu”). Cuvintele lui Dumnezeu mi-au dat credință și putere, dar m-au făcut și să mă simt rușinat și stânjenit. Am vrut să-mi pun capăt zilelor după ce am experimentat doar puțină suferință – ce fel de mărturie a fost asta? M-am gândit cum, atunci când Iov s-a confruntat cu încercarea enormă de a-și pierde toți copiii și proprietățile, iar corpul i s-a umplut de furuncule, el a lăudat în continuare numele lui Dumnezeu și a oferit o mărturie glorioasă în ciuda marii sale suferințe. Totuși, eu devenisem negativ după ce am suferit puțin de boală. Nu am căutat intenția lui Dumnezeu; în schimb, am vrut să-mi pun capăt zilelor. Dacă Dumnezeu nu m-ar fi luminat la momentul potrivit, m-aș fi lăsat păcălit de complotul Satanei. Dându-mi seama de asta, dorința mea de a-mi lua viața s-a domolit și m-am hotărât să-L urmez pe Dumnezeu până la ultima mea suflare și să aduc mărturie pentru El! O lună mai târziu, am putut să ridic din nou piciorul stâng. Am fost atât de fericit și de emoționat, încât îmi curgeau lacrimi șiroaie și Îi mulțumeam încontinuu lui Dumnezeu. Ulterior, am recăpătat treptat abilitatea de a merge. Nu mi-am imaginat niciodată că voi putea să mă ridic din nou. Asta chiar s-a întâmplat mulțumită lui Dumnezeu!

În 2008, sub deviza „menținerii stabilității sociale în vederea pregătirii pentru Jocurile Olimpice de la Beijing”, PCC a început să suprime biserica și să-i aresteze pe frații și pe surorile care mai avuseseră cazier. Cu o zi înainte de Jocurile Olimpice, doi ofițeri de la lagărul de muncă au venit la mine acasă și mi-au spus că nu completasem formularele de eliberare din lagăr și că trebuia să merg cu ei pentru a procesa documentele necesare. Mi-au spus că întregul proces nu va dura mai mult de trei zile, așa că i-am crezut și am fost de acord să merg cu ei. Spre surprinderea mea, cele trei zile s-au dovedit a fi o detenție de patru luni. În timpul detenției mele, ofițerii m-au forțat să fac 12 ore de muncă manuală în fiecare zi, într-o fabrică slab luminată. Dacă nu-mi terminam sarcinile la timp, eram pedepsit. Din cauza rănii pe care încă o aveam la piciorul stâng, puteam să stau jos doar vreo 20 de minute până să trebuiască să mă ridic, altfel, mi s-ar fi blocat circulația piciorului. Trebuia să schimb constant pozițiile pentru a reduce durerea. În plus, pentru că trebuia să lucrez perioade lungi în acel mediu slab luminat, vederea a început să mi se deterioreze sever. După patru luni, și numai după ce fiica mea a apelat la toate relațiile ei, am fost eliberat în sfârșit și am fost lăsat să mă întorc acasă. Când m-am întors acasă, un ofițer a venit la noi și a remarcat amenințător: „Te urmărim îndeaproape. Dacă descoperim că ai practicat din nou credința, vei fi arestat și vei primi o sentință grea!” M-am gândit în sinea mea: „Demoni nenorociți! Puteți să-mi controlați trupul, dar nu puteți să-mi controlați inima. Chiar dacă voi fi arestat din nou, voi continua să cred în Dumnezeu!”

M-am gândit cum, deși mă spetisem pentru partid mai mult de jumătate din viața mea, tot mi-au provocat răni permanente și m-au lăsat să-mi doresc să-mi pun capăt zilelor de mai multe ori. Cuvintele lui Dumnezeu mi-au dat credință și putere, m-au adus înapoi din pragul morții încet-încet, mi-au permis să dobândesc discernământ asupra esenței malefice a marelui balaur roșu și m-au făcut să îmi dau seama cu adevărat că Dumnezeu este sursa vieții omului, că doar cuvintele lui Dumnezeu pot servi ca viață a omului și că doar să crezi în Dumnezeu și să-L urmezi este cel mai plin de sens. Cuvintele lui Dumnezeu exprimă bine acest lucru: „Tu ești o ființă creată – ar trebui, desigur, să I te închini lui Dumnezeu și să urmărești o viață plină de sens. Dacă nu I te închini lui Dumnezeu, ci trăiești în trupul tău murdar, atunci nu ești doar o bestie cu chip de om? Deoarece ești o ființă omenească, ar trebui să te consumi pentru Dumnezeu și să înduri toate suferințele! Ar trebui să accepți cu bucurie și cu pace interioară mica suferință la care ești supus astăzi și să trăiești o viață plină de sens, ca Iov și Petru. În această lume, omul poartă hainele diavolului, se hrănește cu mâncare de la diavol, lucrează și slujește la porunca diavolului și este călcat în picioare de acesta până la punctul în care este acoperit de mizerie. Nu a priceput sensul vieții și nu a dobândit adevărata cale – ce sens are să trăiești astfel? Sunteți oameni care urmăresc calea cea dreaptă și caută îmbunătățirea. Vă ridicați în țara marelui balaur roșu și sunteți cei pe care Dumnezeu îi numește drepți. Nu este aceasta viața cea mai plină de sens?” [Cuvântul, Vol. 1: Arătarea și lucrarea lui Dumnezeu, „Practica (2)”].


56. Cuvântul lui Dumnezeu pune capăt tuturor minciunilor

de Ye Qiu, China

În iunie 2022, am fost aleasă diacon de udare și îi udam pe nou-veniți împreună cu sora Cheng Lin. Dat fiind că tocmai acceptaseră lucrarea din zilele de pe urmă a lui Dumnezeu, noii credincioși încă aveau o mulțime de noțiuni religioase. Mă temeam că părtășia mea n-avea să fie clară și că problemele lor n-aveau să fie rezolvate, așa că, înainte de asta, i-am cerut conducătorului să mă ajute să găsesc câteva cuvinte ale lui Dumnezeu despre noțiunile lor. În ziua adunării, având părtășie despre cuvintele lui Dumnezeu, pe care le pregătisem dinainte, referitoare la noțiunile noilor credincioși, noțiunile lor au fost clarificate. Când ne pregăteam să încheiem, Cheng Lin m-a întrebat: „Răspunsurile tale la întrebările nou-veniților au fost foarte detaliate azi. Ai avut părtășie cu conducătorul înainte?” Auzind asta, am avut tot felul de gânduri. De vreme ce eram nouă în datoria aceea, oare ea bănuia că prestația mea din ziua respectivă nu-mi reflecta adevăratul nivel? Dacă i-aș fi spus că preluasem de la conducător cea mai mare parte din părtășia mea, oare mai avea să mă admire? Nu cumva avea să creadă că aveam o capacitate de lucru slabă? M-am gândit că nu-i puteam spune adevărul. Așadar, am zis: „Nu.” Imediat ce am spus asta, am simțit că-mi trădasem conștiința. Era limpede că avusesem deja părtășie cu conducătorul despre asta, însă eu am privit-o în ochi și am zis nu. Oare nu mințeam cu bună știință? Dacă, într-o zi, venea conducătorul și Cheng Lin întreba despre asta, minciuna mea avea să fie descoperită. Ce umilință! Toți aveau să-mi spună că eram foarte înșelătoare. Cu cât mă gândeam mai mult la asta, cu atât mă simțeam mai neliniștită. În noaptea aceea am dormit sporadic. A doua zi, m-am dus s-o caut pe Cheng Lin, pregătită să-mi dezgolesc sufletul și să fiu sinceră cu ea, dar cuvintele îmi ajungeau pe vârful limbii și nu le puteam rosti. Mă temeam că, dacă îi spun, Cheng Lin avea să mă desconsidere și să creadă că aveam o capacitate de lucru slabă, prea axată pe reputație și statut. Ar fi putut spune că eram într-adevăr vicleană de mințeam într-o chestiune atât de măruntă. După ce m-am gândit la asta, n-am spus nimic. Pe drum spre casă, m-am gândit la cuvintele lui Dumnezeu: „S-ar cuveni să știți că lui Dumnezeu Îi plac cei ce sunt onești” (Cuvântul, Vol. 1: Arătarea și lucrarea lui Dumnezeu, „Trei avertismente”). M-am simțit și mai vinovată. Nu puteam spune nici măcar un lucru sincer. Cum puteam fi un om onest, plăcut de Dumnezeu? Simțeam o mare greutate strivindu-mi inima. Mă simțeam îngrozitor. M-am întrebat: știu prea bine că Dumnezeu urăște mincinoșii înșelători, deci de ce e atât de greu să spun adevărul?

Reflectând, mi-am dat seama că nu mințisem despre un singur lucru. Eram adesea la fel și cu alte lucruri. Odată, conducătorul ne-a întrebat câți nou-veniți puteam uda lunar. Abia începusem datoria aceasta și nu-i înțelegeam pe deplin principiile, așa că nu puteam prelua prea mulți. Dar dacă spuneam adevărul, mi-era teamă că poate conducătorul ar spune că aveam lipsuri și nu eram în stare să îndeplinesc sarcina. Așadar, am umflat puțin numărul. Numărul meu era suficient de mare, dar tot nu mă simțeam împăcată. Îmi era teamă că, ulterior, ar fi foarte jenant dacă nu aș putea uda atât de mulți nou-veniți, întârziindu-le intrarea în viață. Dar deja îl spusesem și-mi era rușine să fiu sinceră cu conducătorul. Trebuia să strâng din dinți și să continui. Cu câteva zile înainte, conducătorul m-a întrebat cât durase să rezolv problema unui nou-venit. La început, nu înțelesesem pe deplin noțiunea nou-venitului, așa că avusesem părtășie de multe ori. Când conducătorul a întrebat despre asta, m-am temut că, dacă ziceam adevărul, avea să spună că-mi lipsea calibrul și că aveam o capacitate de lucru slabă, dat fiind că fusese nevoie de mai multe părtășii pentru a rezolva o problemă atât de măruntă. Ca să-mi protejez imaginea, am mințit și am spus că s-a rezolvat într-o singură părtășie. După aceea, n-am avut liniște, de teamă că-ntr-o zi aveam să fiu dezvăluită. Amintindu-mi de purtarea mea, am văzut că mințeam mult încercând să-mi protejez imaginea și să le fac oamenilor o impresie bună. Trăiam în întuneric și durere, atât de departe de standardele lui Dumnezeu cu privire la ce înseamnă să fii un om onest. M-am gândit cum frații și surorile practicau cu toții pentru a deveni oameni onești și a-și înlătura naturile înșelătoare. Unii chiar scriseseră articole cu mărturii bazate pe experiență. Însă, după ani de credință, eu încă mințeam atât de mult, fiind complet lipsită de onestitate. Continuând pe calea asta-n credință, Dumnezeu cu siguranță m-ar fi eliminat. Am spus repede o rugăciune: „Dumnezeule, cred în Tine de mulți ani. Chiar și acum, încă mint și înșel când e vorba de interesele mele. Asta Te dezgustă. Nu vreau să continui așa. Te rog să mă îndrumi ca să-mi rezolv problema mințitului.”

Am citit un pasaj în devoțiunea mea spirituală: „În viețile lor de zi cu zi, oamenii spun adesea lucruri fără noimă, minciuni și lucruri care sunt ignorante, nesăbuite și defensive. Cele mai multe dintre aceste lucruri sunt spuse de dragul vanității și al mândriei, pentru a le satisface orgoliul. Faptul că spun astfel de neadevăruri este o dezvăluire de firi corupte. Dacă rezolvi aceste elemente corupte, inima ta va fi purificată, iar tu vei deveni treptat mai pur și mai onest. De fapt, toți oamenii știu de ce mint. Doar de dragul câștigului personal, pentru vanitate și mândrie și pentru reputație și statut, ei încearcă să concureze cu alții și să se dea drept ceva ce nu sunt. Totuși, minciunile lor sunt, în cele din urmă, dezvăluite și expuse de alții, iar ei ajung să fie umiliți și să-și piardă demnitatea și integritatea. Toate acestea sunt provocate de un număr excesiv de minciuni. Minciunile tale sunt prea numeroase. Fiecare cuvânt pe care îl spui este întinat și fals și niciunul nu poate fi considerat adevărat sau onest. Chiar dacă simți că eviți să te faci de râs când spui minciuni, în adâncul sufletului, te simți rușinat. Conștiința te mustră și în sinea ta, simți dispreț și dezgust față de tine însuți, gândindu-te: «De ce duc o viață atât de jalnică? Oare este atât de dificil să spun adevărul? Oare trebuie să recurg la minciuni de dragul mândriei mele? De ce este viața mea atât de epuizantă?» Nu trebuie să duci o viață atât de epuizantă. Dacă poți practica onestitatea, vei fi capabil să duci o viață relaxată, liberă și degajată. Totuși, ai ales calea de a-ți menține mândria și vanitatea spunând minciuni. Prin urmare, ai o existență epuizantă și nefericită. Îți provoci singur toate aceste stări. Un om își poate menține mândria spunând minciuni, dar ce este acea mândrie? Este doar o iluzie și un lucru complet lipsit de valoare. Să spui minciuni înseamnă să-ți trădezi integritatea și demnitatea. Îi face pe oameni să-și piardă demnitatea și integritatea. Dumnezeu găsește acest lucru dezagreabil și detestabil. Merită? Nu. Este aceasta calea corectă? (Nu, nu este.) Oamenii care mint frecvent trăiesc conform firilor lor satanice; trăiesc sub controlul Satanei. Ei nu trăiesc în lumină și nici în prezența lui Dumnezeu. Te gândești tot timpul cum să minți și, după ce o faci, trebuie să te gândești cum să acoperi acea minciună. Iar când nu acoperi destul de bine minciuna, aceasta va fi expusă, iar tu va trebui să-ți frămânți creierul ca să născocești mai multe minciuni pentru a o repara. Nu este obositor să trăiești în felul acesta? Totul este prea epuizant. Și merită? Nu, chiar nu merită. Ce sens are să îți frămânți creierul ca să spui minciuni și apoi să le acoperi, totul de dragul mândriei, al vanității și al statutului? În final, reflectezi și îți spui: «Care este scopul? E prea epuizant să spun minciuni și să trebuiască să le acopăr. Nu va merge să mă port în felul acesta; ar fi mai ușor să devin pur și simplu o persoană onestă.» Vrei să devii o persoană onestă, dar nu poți renunța la mândria, vanitatea și interesele tale personale. Nu poți decât să recurgi la a spune minciuni, la a folosi neadevăruri pentru a păstra aceste lucruri. […] Dacă tu crezi că minciunile pot menține reputația, statutul, vanitatea și mândria pe care le dorești, te înșeli amarnic. De fapt, spunând minciuni, nu numai că nu reușești să-ți menții vanitatea și mândria, demnitatea și integritatea, dar, mai rău, pierzi ocazia de a practica adevărul și de a fi o persoană onestă. Chiar dacă reușești să-ți menții reputația, statutul, vanitatea și mândria în acel moment, ai lepădat adevărul și L-ai trădat pe Dumnezeu. Asta înseamnă că ai pierdut complet șansa ca El să te mântuiască și să te desăvârșească, lucru care reprezintă cea mai mare pierdere și un regret etern” (Cuvântul, Vol. 3: Discursurile lui Hristos al zilelor de pe urmă, „Doar fiind o persoană onestă poate cineva să trăiască adevărata asemănare umană”). Toate cuvintele lui Dumnezeu îmi descriau starea concretă. Mințeam și înșelam mereu ca să-mi protejez vanitatea și mândria. Mă prefăceam și era un mod epuizant de a trăi, care mă făcea să mă simt deprimată. Când am început să ud noi credincioși, Cheng Lin a văzut că părtășia mea era bună și m-a întrebat dacă avusesem părtășie cu conducătorul înainte. Era o întrebare absolut firească. Aș fi putut răspunde cu un simplu „da”. Însă îmi era teamă că avea să mă desconsidere dacă spuneam adevărul. Cu gândul la reputația mea, am spus o minciună cu bună știință. În plus, când conducătorul ne-a întrebat câți nou-veniți puteam uda, n-am răspuns pe baza staturii mele reale. Mă temeam că, dacă dădeam un număr mic, conducătorul avea să spună că aveam o capacitate de lucru insuficientă, așa că l-am umflat intenționat. Apoi m-am temut că n-aveam să fac față. Să-mi fac datoria în felul acesta era foarte stresant și epuizant. Făceam la fel și când udam noi credincioși. Înțelegând superficial adevărul, am avut nevoie de mai multe părtășii ca să rezolv problema nou-venitului. Însă mă gândeam la ce avea să creadă conducătorul despre mine, așa că am spus că am avut nevoie de o singură părtășie. Mințisem și înșelasem iar și iar ca să-mi protejez vanitatea și mândria, să primesc aprobarea celorlalți. Eram atât de vicleană și de ipocrită! Consideram că, dacă nu spuneam adevărul, ceilalți și conducătorul n-aveau să-mi știe adevăratul nivel de aptitudine și îmi puteam proteja imaginea. Dar Dumnezeu scrutează tot. Pot păcăli alți oameni, dar niciodată pe Dumnezeu. După o vreme, toți aveau să capete discernământ asupra mea. Aveau să vadă că-mi lipsea adevărul-realitate și că mințeam mereu. De fapt, m-am simțit groznic după ce-am mințit. Mă temeam de ziua în care minciuna mea avea să fie expusă, iar eu aveam să fiu văzută așa cum eram. Nu numai că aveam să fiu umilită, dar sigur aveam să pierd și încrederea celorlalți. Pe termen lung, am fost chinuită de griji și neliniște. Era epuizant. Eram în întuneric și durere. Mințind și înșelând continuu, fără să practic adevărul sau să fiu un om onest, nu numai că viața mea a suferit pierderi, dar trăiam și fără caracter și demnitate, lucru de care Dumnezeu este dezgustat și pe care îl urăște. M-am gândit la ce a spus Domnul Isus: „Vorbirea voastră să fie astfel: «Da» să fie «Da» și «Nu» să fie «Nu». Ce trece peste aceste cuvinte vine de la cel rău” (Matei 5:37). „Voi sunteți de la tatăl vostru, diavolul, și vreți să îndepliniți dorințele tatălui vostru! El de la început a fost ucigaș și n-a stat în adevăr, pentru că în el nu este adevăr. Ori de câte ori spune o minciună, el vorbește din ale lui, pentru că este mincinos și tatăl minciunii!” (Ioan 8:44). Lui Dumnezeu îi plac oamenii onești și îi urăște pe cei înșelători. Ar fi trebuit să vorbesc și să acționez conform cuvintelor lui Dumnezeu, spunând lucrurilor pe nume. Da înseamnă da, nu înseamnă nu. Dar eu am mințit în repetate rânduri ca să-mi protejez imaginea. Prin ce sunt diferită de diavolul Satana? Diavolul minte mereu. Nu are niciodată nimic sincer de spus. Și eu mințisem mult până acum. Dacă nu mă pocăiam, cu siguranță Dumnezeu avea să mă elimine. Mi-am stors creierii ca să mint, să port măști, ca să-mi protejez imaginea și să mă bucur de niște câștiguri imediate. Dar, drept urmare, Dumnezeu a fost dezgustat, oamenii m-au respins, iar eu sufeream. Mă comportam prostește.

Am continuat să reflectez asupra mea, iar într-o zi am citit ceva în cuvintele lui Dumnezeu: „Când oamenii se dedau înșelătoriei, care este motivul lor ascuns? Ce scop încearcă ei să atingă? Fără excepție, este pentru a dobândi faimă, câștig și statut; pe scurt, este de dragul intereselor lor. Și ce stă la baza urmăririi intereselor personale? Este faptul că oamenii își văd interesele ca fiind mai importante decât orice altceva. Ei se dedau înșelătoriei pentru a trage foloase, dezvăluindu-și firea înșelătoare. Cum ar trebui rezolvată această problemă? Mai întâi trebuie să discerni și să știi ce sunt interesele personale, ce anume pot să le aducă ele oamenilor și care sunt consecințele urmăririi lor. Dacă nu poți vedea clar acest lucru, atunci să te lepezi de ele va fi mai ușor de zis, decât de făcut. Dacă oamenii nu înțeleg adevărul, atunci la nimic nu le este mai dificil de renunțat decât la propriile interese. Asta pentru că filosofiile lor de viață sunt: «Fiecare pentru sine și diavolul să-l ia pe cel mai din spate» și «Oamenii mor pentru avere cum păsările mor pentru hrană.» În mod clar, ei trăiesc doar pentru propriile lor interese. Oamenii cred că dacă nu ar avea propriile interese sau dacă le-ar pierde, nu ar putea supraviețui, de parcă supraviețuirea lor ar depinde de ele. Așadar, majoritatea oamenilor sunt orbi la orice altceva în afară de propriile lor interese. Ei își văd interesele ca fiind mai presus de orice și trăiesc exclusiv pentru propriile lor interese. Nu vor ridica un deget dacă nu este ceva în beneficiul lor, iar a le cere să renunțe la propriile lor interese este ca și cum le-ai cere să renunțe la propriile lor vieți” (Cuvântul, Vol. 3: Discursurile lui Hristos al zilelor de pe urmă, „Cunoașterea firii este temelia schimbării acesteia”). „Să presupunem că o persoană înșelătoare este conștientă că e vicleană, că îi place să mintă și nu-i place să spună adevărul și că ascunde mereu lucruri atunci când lucrează cu alții, dar se bucură de asta, gândindu-se: «Să trăiești în felul acesta e grozav! Mă joc cu oamenii tot timpul, dar ei nu-mi pot face același lucru. Mereu sunt mulțumit când e vorba de propriile interese, propria mândrie, propria vanitate și propriul statut. Lucrurile merg conform planurilor mele, fără cusur, lin și nimeni nu-și poate da seama de adevăr.» Este acest tip de persoană dispusă să fie onestă? Nu. O asemenea persoană crede că înșelătoria și necinstea sunt inteligență și înțelepciune, lucruri pozitive. Ea prețuiește în mod deosebit aceste lucruri și nu poate suporta să renunțe la ele. «Acesta este felul perfect de a te purta și singurul mod satisfăcător de a trăi», crede ea. «Este singurul mod valoros de a trăi, singura cale de a trăi care-i face pe ceilalți să mă invidieze și să mă admire. Ar fi nesăbuit și prostesc din partea mea să nu trăiesc după filosofiile Satanei. Aș pierde întotdeauna – aș fi hărțuit, discriminat și aș acționa ca slujitor pentru alții. Nu există nicio valoare în a trăi astfel. Nu voi fi niciodată o persoană cinstită!» Oare acest tip de persoană își va trăda firea înșelătoare și va practica faptul de a fi onest? În niciun caz. […] Ei nu iubesc lucrurile pozitive, nu tânjesc după lumină și nu iubesc Cuvântul lui Dumnezeu sau adevărul. Le place să urmeze tendințele lumești, iubesc faima, câștigul și statutul și le place să iasă în evidență. Venerează faima, câștigul și statutul, precum și oamenii faimoși și figurile mărețe, dar, de fapt, ce venerează sunt demonii și satanele. Ceea ce urmăresc în inima lor nu este adevărul sau lucrurile pozitive; în schimb, ei venerează cunoștințele rele. În inima lor, nu îi aprobă pe cei care urmăresc adevărul sau pe cei care aduc mărturie pentru Dumnezeu; în schimb, îi aprobă și îi idolatrizează pe cei care au talente speciale și pe cei cu daruri speciale. Ei nu merg pe calea credinței în Dumnezeu și a urmăririi adevărului; mai degrabă, ei urmăresc faima, câștigul, statutul și puterea; urmăresc să fie persoane de o viclenie profundă, capabile să câștige prin stratageme strălucite; caută să se integreze în eșaloanele superioare ale societății pentru a deveni măreți și renumiți. Caută să fie idolatrizați și primiți cu bucurie la toate ocaziile la care participă; caută să devină idoli. Acesta este genul de persoană care vor ei să fie. Ce fel de cale este aceasta? Este calea demonilor, calea răului. Nu este calea urmată de un credincios în Dumnezeu. Ei folosesc filosofiile Satanei, logica lui, folosesc fiecare stratagemă, fiecare șiretlic al lui, în fiecare cadru, pentru a-i înșela pe oameni, păcălindu-i ca să le câștige încrederea, făcându-i să-i venereze și să-i urmeze. Aceasta nu este calea pe care s-ar cuveni să meargă oamenii care cred în Dumnezeu, ci calea pe care merg satanele și diavolii. Nu numai că acest tip de persoană nu va fi mântuit, dar va primi și pedeapsa lui Dumnezeu – în privința asta nu poate exista nici cea mai mică îndoială” (Cuvântul, Vol. 3: Discursurile lui Hristos al zilelor de pe urmă, „O persoană nu poate fi mântuită prin credință în religie sau prin implicarea în ritualuri religioase”). Cuvintele lui Dumnezeu mi-au arătat de ce eram capabilă să mint și să înșel iar și iar și de ce nu îndrăzneam niciodată să mă destăinui și să fiu un om onest. Motivul este natura mea înșelătoare. Eram scârbită de adevăr și nu iubeam lucrurile pozitive. Nu pusesem pe primul loc încercarea de a câștiga adevărul, de a fi cineva care-L bucură pe Dumnezeu. În schimb, prețuiam filosofii satanice precum: „Fiecare pentru sine și diavolul să-l ia pe cel mai din spate”, „Oamenii au nevoie de mândria lor așa cum un copac are nevoie de scoarța lui” și „Nicio mare realizare nu se face fără a spune minciuni”, precum și imaginea și interesele mele. Când eram mică, aveam o rudă care absolvise doar gimnaziul, dar spunea că era absolvent de facultate. Când era clar că nu se pricepea la ceva, se lăuda, spunând că studiase acel lucru la nu știu ce universitate de prestigiu. Când mințea și se prefăcea în felul acela, nu numai că oamenii nu-l desconsiderau, ci îl priveau cu respect și admirație. Am văzut multe cazuri similare în copilărie și am fost influențată de ele. Fără să-mi dau seama, în inima mea, am aprobat aceste abordări satanice. Consideram că, uneori, o minciună chiar putea rezolva o problemă. Nu numai că poți câștiga admirație, dar s-ar putea să primești ce vrei. Așa că am continuat să trăiesc potrivit acestei perspective după ce am venit în casa lui Dumnezeu. Dacă un lucru îmi implica imaginea sau interesele, nu mă puteam abține și mințeam, înșelam și mă prefăceam. Chiar și când mă simțeam vinovată după ce mințeam, nu îndrăzneam să mă destăinui tuturor, de teamă că, dacă eram sinceră, aveau să mă vadă cum eram și să aibă o părere proastă despre mine. Mai bine muream decât să fiu umilită în felul acela! Am preferat să trăiesc în întuneric și chin decât să spun o vorbă adevărată, devenind tot mai ipocrită și mai înșelătoare. Partidul Comunist Chinez este exact la fel. Oricât de multe lucruri scandaloase și malefice face, nu le aduce niciodată la lumină, ci amăgește lumea cu minciunile lui. Se preface grozav, glorios și corect, ca să inducă în eroare, să amăgească oamenii de rând. Este atât de detestabil și de malefic! Oare eu nu mințeam și înșelam, în fond, la fel ca Partidul Comunist Chinez? Asta mi-a amintit de cuvintele lui Dumnezeu: „Ce fel de cale este aceasta? Este calea demonilor, calea răului. Nu este calea urmată de un credincios în Dumnezeu. Ei folosesc filosofiile Satanei, logica lui, folosesc fiecare stratagemă, fiecare șiretlic al lui, în fiecare cadru, pentru a-i înșela pe oameni, păcălindu-i ca să le câștige încrederea, făcându-i să-i venereze și să-i urmeze. Aceasta nu este calea pe care s-ar cuveni să meargă oamenii care cred în Dumnezeu, ci calea pe care merg satanele și diavolii. Nu numai că acest tip de persoană nu va fi mântuit, dar va primi și pedeapsa lui Dumnezeu – în privința asta nu poate exista nici cea mai mică îndoială” (Cuvântul, Vol. 3: Discursurile lui Hristos al zilelor de pe urmă, „O persoană nu poate fi mântuită prin credință în religie sau prin implicarea în ritualuri religioase”). Dumnezeu e credincios. El ne cere să fim oameni onești ca să-I câștigăm mântuirea, în final. Dar Satana folosește tot felul de filosofii și de sofisme ca să inducă în eroare și să corupă oamenii, făcându-ne să mințim și să înșelăm mereu pentru faima, câștigul și statutul nostru, devenind tot mai ipocriți și mai înșelători. În final, vom coborî în iad și vom fi pedepsiți împreună cu el. Atunci am văzut clar motivele viclene și feroce ale Satanei. L-am urât din tot sufletul și am fost dispusă să urmăresc să fiu un om onest.

Ulterior, am mai citit ceva în cuvintele lui Dumnezeu: „Faptul că Dumnezeu le cere oamenilor să fie cinstiți dovedește că El chiar îi detestă pe oamenii înșelători și Îi displac. Faptul că lui Dumnezeu Îi displac oamenii înșelători înseamnă că Îi displac modul în care aceștia fac lucrurile, firile acestora și, de asemenea, intențiile și mijloacele lor de a înșela; Lui Dumnezeu Îi displac toate aceste lucruri. Dacă oamenii înșelători sunt capabili să accepte adevărul, să-și recunoască firea înșelătoare și dacă sunt dispuși să accepte mântuirea lui Dumnezeu și să practice adevărul ca să devină oameni onești, atunci și ei au o speranță să fie mântuiți, deoarece Dumnezeu nu Se arată părtinitor față de nimeni, și nici adevărul nu o face. Și astfel, dacă vrem să devenim oameni care sunt plăcuți de Dumnezeu, primul lucru pe care trebuie să-l facem este să ne schimbăm principiile de conduită personală, să nu mai trăim după filosofii satanice, să nu ne mai bazăm pe minciuni și înșelăciuni ca să ne trăim viețile și să ne eliberăm de toate minciunile și să încercăm să fim oameni cinstiți. Atunci, opinia lui Dumnezeu despre noi se va schimba. Înainte, oamenii se bazau întotdeauna pe minciuni, înșelăciune și prefăcătorie când trăiau printre alții și se purtau luând filosofiile satanice drept bază pentru existența lor, drept viețile lor și drept fundamentul lor. Era ceva ce Dumnezeu detesta. Printre non-credincioși, dacă încerci să fii o persoană cinstită și să spui adevărul, atunci vei fi defăimat, judecat și respins. Așadar, urmezi tendințe lumești și trăiești după filosofii satanice; devii tot mai iscusit la minciuni și tot mai înșelător. De asemenea, folosești mijloace perfide pentru a-ți atinge țelurile și a te proteja astfel. Devii tot mai prosper în lumea Satanei și, drept rezultat, te afunzi tot mai mult în păcat și nu mai poți ieși. În casa lui Dumnezeu, lucrurile stau exact invers. Cu cât ești mai priceput să minți și să fii înșelător, cu atât mai scârbiți de tine vor fi aleșii lui Dumnezeu și te vor respinge. Dacă refuzi să te căiești și continui să te agăți de filosofiile și logica satanică și, de asemenea, folosești uneltiri și strategii și tactici sofisticate pentru a te deghiza și a-ți pune măști, atunci ai toate șansele să fii dezvăluit și eliminat. Și asta, din cauză că Dumnezeu îi detestă pe oamenii înșelători. Numai oamenii cinstiți pot prospera în casa lui Dumnezeu, iar toți cei înșelători vor fi respinși și eliminați, în cele din urmă. Acest lucru a fost predeterminat de mult timp de Dumnezeu” (Cuvântul, Vol. 3: Discursurile lui Hristos al zilelor de pe urmă, „Practica fundamentală pentru a fi o persoană cinstită”). „Să accepți adevărul și să te cunoști este calea creșterii în viață și a dobândirii mântuirii; este șansa ta de a veni înaintea lui Dumnezeu ca să accepți scrutarea, judecata și mustrarea Lui și să dobândești adevărul și viața. Dacă renunți să urmărești adevărul de dragul urmăririi reputației, statutului și a intereselor tale proprii, acest lucru este echivalent cu renunțarea la ocazia de a accepta judecata și mustrarea lui Dumnezeu și de a dobândi mântuirea. Alegi faima, câștigul și statutul și propriile interese, dar renunți la adevăr și pierzi viața și șansa de a fi mântuit. Care contează mai mult? Dacă alegi interesele tale și renunți la adevăr, nu ești nesăbuit? În termeni simpli, asta înseamnă să suferi o mare pierdere de dragul unui mic avantaj. Faima, câștigul, statutul, banii și interesele personale sunt temporare toate, se risipesc toate ca fumul în vânt, în vreme ce adevărul și viața sunt eterne și neschimbătoare. Dacă oamenii înlătură firile corupte care îi determină să urmărească faima, câștigul și statutul, atunci au speranțe să dobândească mântuirea. Ba mai mult, adevărurile pe care le dobândesc oamenii sunt eterne; Satana nu le poate lua oamenilor aceste adevăruri, nici nimeni altcineva. Renunți la interesele tale, dar ceea ce câștigi sunt adevărul și mântuirea; aceste rezultate sunt ale tale și le câștigi pentru tine. Dacă cineva alege să practice adevărul, atunci, chiar dacă și-a pierdut interesele, el câștigă mântuirea de la Dumnezeu și viața veșnică; astfel de oameni sunt cei mai deștepți. Dacă cineva renunță la adevăr de dragul intereselor sale, atunci pierde viața și mântuirea lui Dumnezeu; astfel de oameni sunt cei mai nesăbuiți” (Cuvântul, Vol. 3: Discursurile lui Hristos al zilelor de pe urmă, „Cunoașterea firii este temelia schimbării acesteia”). Cuvintele lui Dumnezeu mi-au amintit că doar un om onest poate să fie mântuit și să intre în Împărăția Cerurilor. Oamenii înșelători ajung doar să fie dezvăluiți și eliminați de Dumnezeu. Calea pe care o alege cineva și felul de om care este afectează direct finalul și destinația lui. Însă eu eram atât de oarbă. În loc să iubesc adevărul, mă axam numai pe imaginea mea, până în punctul în care am mințit în mod repetat și m-am prefăcut. După asta, n-am avut curajul să mă destăinui și tot nu mă ocupasem nici de cele mai esențiale minciuni. Nu-mi schimbasem deloc viața-fire. Dacă aș fi continuat așa în credința mea, cum aș fi putut fi mântuită de Dumnezeu? Am văzut că protejarea reputației și urmărirea câștigului personal n-aveau nicio valoare. S-ar putea să câștig admirația și sprijinul celorlalți în felul acela, dar nu merită să-L dezgust pe Dumnezeu mințind constant și pierzând șansa la mântuire.

În timp ce căutam calea de a deveni un om onest, am văzut asta în cuvintele lui Dumnezeu: „Indiferent de problemele pe care le întâmpini, trebuie să cauți adevărul pentru a le rezolva, nu trebuie sub nicio formă să te deghizezi sau să prezinți o imagine falsă altora. Fie că este vorba de deficiențele tale, de neajunsurile tale, de defectele tale sau de firile tale corupte, trebuie să vorbești deschis și să ai părtășie despre toate aceste lucruri. Nu le ține ascunse. A învăța cum să vorbești deschis este primul pas spre intrarea în viață și este primul obstacol, cel mai greu de depășit. Odată ce ai depășit acest obstacol, va fi ușor să intri în adevăr. Când vei face acest pas, ce va însemna? Va însemna că îți deschizi inima și dezvălui și vorbești deschis despre fiecare parte din tine – fie bună sau rea, pozitivă sau negativă – și o scoți la lumină pentru ca alți oameni să o vadă și pentru ca Dumnezeu să o vadă, neascunzând sau tăinuind nimic de Dumnezeu, nefolosind nicio deghizare, înșelăciune sau amăgire față de Dumnezeu și fiind, de asemenea, sincer cu alți oameni. În acest fel, vei trăi în lumină; nu numai că Dumnezeu te va scruta, dar și alți oameni vor vedea că există principii și transparență în acțiunile tale. Nu trebuie să folosești nicio metodă pentru a-ți proteja reputația, imaginea și statutul și nici nu trebuie să-ți ascunzi sau să-ți acoperi greșelile. Nu trebuie să te angajezi în aceste eforturi inutile. Dacă poți renunța la aceste lucruri, viața ta va deveni foarte relaxată, liberă de constrângeri și durere, iar tu vei trăi complet în lumină” (Cuvântul, Vol. 3: Discursurile lui Hristos al zilelor de pe urmă, Partea a III-a). Din cuvintele lui Dumnezeu, am învățat că, pentru a fi un om onest și a vorbi sincer, atunci când ceva îmi implică mândria sau interesele, mai întâi ar trebui să mă rog și să accept scrutarea lui Dumnezeu. Orice defecte sau neajunsuri am, orice corupție dezvălui, nu le pot ascunde sau masca. Doar arătându-mă așa cum sunt și căutând adevărul pot rezolva problema mințitului, puțin câte puțin. Orice corupție am dezvăluit și orice defecte și neajunsuri am, de fapt, Dumnezeu ar putea scruta extrem de clar, așa că nu le-aș putea ascunde cu minciuni și prefăcătorie. Chiar dacă alții nu mă cunosc bine la început, cu timpul, toți mă vor vedea clar. Și deși eram responsabilă de lucrarea de udare, eram nouă în datoria aceea și încă aveam multe defecte și neajunsuri. Când nu înțelegeam bine noțiunile sau problemele unui nou-venit sau când aveam o înțelegere superficială a adevărului și nu puteam să am părtășie clară, să caut ajutorul unui conducător era o abordare normală, deloc rușinoasă. Trebuia să-mi înfrunt deschis neajunsurile și să fiu suficient de curajoasă ca să spun adevărul, să practic adevărul și să fiu o persoană onestă. Asta e calea corectă. Când m-am gândit la asta, inima mi s-a luminat. M-am rugat și m-am căit înaintea lui Dumnezeu. Aveam să nu să mai vorbesc și să nu mai acționez pentru reputația și interesele mele, ci, în schimb, să practic conform cuvintelor lui Dumnezeu. Ulterior, m-am întâlnit cu sora Cheng Lin și i-am spus despre problemele mele cu mințitul. M-am simțit foarte relaxată și liberă. Știam că țineam mult la imaginea mea și-mi păsa ce credeau oamenii despre mine. Când se ivea ceva, aveam tendința să-mi protejez reputația și interesele și nu mă puteam abține să nu mint. M-am tot rugat lui Dumnezeu, cerându-I să-mi vegheze inima, ca să-mi pot da seama când eram pe cale să mint și să pot schimba repede direcția, devenind o persoană deschisă și onestă.

Odată, într-o adunare cu un conducător, acesta ne-a cerut părerea despre problema unui nou credincios. Eram foarte agitată. Conducătorul înțelegea principiile mai bine decât mine. Ar fi fost clar într-o clipă dacă puteam să identific problema, dacă aveam dreptate sau greșeam și dacă erau abateri. Dacă nu puteam să văd esența problemei sau s-o rezolv, ce avea să creadă conducătorul despre mine? Deveneam tot mai agitată gândindu-mă la asta și nu puteam să mă calmez și să reflectez la problema noului credincios. Apoi m-am gândit la cuvintele lui Dumnezeu: „Nu trebuie să folosești nicio metodă pentru a-ți proteja reputația, imaginea și statutul și nici nu trebuie să-ți ascunzi sau să-ți acoperi greșelile. Nu trebuie să te angajezi în aceste eforturi inutile. Dacă poți renunța la aceste lucruri, viața ta va deveni foarte relaxată, liberă de constrângeri și durere, iar tu vei trăi complet în lumină” (Cuvântul, Vol. 3: Discursurile lui Hristos al zilelor de pe urmă, Partea a III-a). Reflectând la cuvintele lui Dumnezeu, am înțeles că ar trebui să fiu sinceră și să spun adevărul. Nu contează câte probleme văd sau ce abateri aș putea avea, tot ar trebui să spun adevărul, să nu mă ascund, să mă maschez sau să mă prefac sau să mă gândesc la părerea conducătorului despre mine. Tot ce contează e să practici adevărul și să fii un om onest înaintea lui Dumnezeu. Aceste gânduri mi-au permis să mă calmez. Apoi am putut să-mi spun părerea. După ce a ascultat, conducătorul a avut părtășie în continuare cu privire la lipsurile noastre. Prin acest tip de comunicare, am dobândit o înțelegere mai clară a modului în care ar trebui să rezolv problemele noilor veniți. Prin această experiență, am simțit ce minunat este să spui adevărul, așa cum ne îndeamnă Dumnezeu. E foarte relaxant și eliberator. Nu mai trăiesc în neliniștea și durerea minciunilor. Îi sunt foarte recunoscătoare lui Dumnezeu! Dacă n-aș fi fost dezvăluită în aceste situații sau judecată și dată în vileag de cuvintele lui Dumnezeu, n-aș fi avut niciodată parte de o astfel de înțelegere și schimbare.


57. De ce nu am putut practica adevărul?

de Ye Di, China

Când am fost conducătoare, câțiva frați și surori au raportat că Yang Li, conducătoarea unei biserici de care eram responsabilă, nu făcea lucrare reală. Prin investigație concretă, am aflat că Yang Li își petrecea toată ziua făcând lucrare legată de chestiunile generale și nu făcea deloc lucrarea esențială a unei conducătoare de biserică. Ori de câte ori mergea la o adunare de grup, spunea mereu că era ocupată și, când termina de făcut rânduielile necesare, pleca mereu în grabă. Nu avea aproape niciodată părtășie cu frații și surorile ei la adunări, nici nu înțelegea sau nu rezolva în mod real problemele și dificultățile cu care se confruntau aceștia pe parcursul îndatoririlor. În plus, mai mulți diaconi au raportat că Yang Li se întâlnea cu ei doar o dată la câteva luni. Problemele și dificultățile fraților și surorilor ei nu erau rezolvate în timp util, aceștia deveniseră negativi și pasivi în îndatoririle lor, iar intrarea lor în viață era îngreunată. În plus, unii frați și surori nu aveau niciun simț al poverii și, în mod constant, își îndeplineau superficial îndatoririle. Iar Yang Li nu avea părtășie cu ei, nu îi ajuta sau nu îi demitea la timpul potrivit. O persoană rea perturba și tulbura viața bisericească, însă Yang Li nu a înlăturat-o din biserică într-un interval de timp rezonabil. Pentru că Yang Li nu făcea lucrare reală, viața bisericească fusese tulburată și diverse sarcini nu produceau rezultate, lucrurile ajungând într-o stare de paralizie. Când am avut părtășie cu Yang Li și i-am expus problemele, nu doar că a refuzat să accepte ceea ce spuneam, ci chiar m-a contrazis, încercând să se justifice și să dea vina pe sora ei parteneră pentru lipsa de rezultate a lucrării bisericii. Pe baza comportamentului lui Yang Li și văzând că refuza complet să accepte adevărul sau să se căiască, am considerat-o o conducătoare falsă care nu făcea lucrare reală, una care trebuia demisă imediat. Dar am ezitat. Unii dintre frați și surori nu o discerneau pe Yang Li și simțeau că are un anumit calibru și daruri. Ei spuneau că avea o minte ascuțită și se pricepea la părtășie în cadrul adunărilor. Spuneau că lucra ore multe în fiecare zi pentru a-și face datoria și avea un simț real al poverii. O adorau și o apărau. De vreme ce toată lumea părea să aibă o părere atât de bună despre ea, m-am gândit: „Dacă aș demite-o imediat după sosire, nu ar crede toți că sunt arogantă? Ar crede că i-am refuzat șansa de a se căi? Sau, poate ar crede că sunt doar nerăbdătoare să fac schimbări îndrăznețe, pentru a-mi afirma asupra tuturor autoritatea nou-descoperită și a câștiga prestigiu?” M-am gândit: „Poate că mai întâi ar trebui ca frații și surorile să scrie propriile evaluări despre Yang Li. Apoi, eu pot judeca dacă să o demit sau nu.” Dar frații și surorile nu aveau discernământ în privința ei, iar evaluările lor aveau puțină valoare ca referințe. Persecuția din partea PCC era atât de severă în acel moment, încât adunarea fraților și surorilor pentru a avea părtășie și a o discerne era imposibilă. Dacă așteptam până când puteam avea părtășie cu ei înainte de a o demite, atunci lucrarea bisericii ar fi întârziată pe o perioadă nedefinită. M-am gândit: „Ar fi mai bine ca mai întâi să o demit, iar apoi să am părtășie și să îi discern comportamentul mai târziu, împreună cu frații și surorile.” Dar eram în continuare îngrijorată și mă întrebam: „Dacă fraților și surorilor nu li s-ar fi oferit șansa de a scrie o evaluare înainte de a o demite, oare nu ar fi rămas neconvinși? Mai era o opțiune: puteam scrie o scrisoare conducătorului, pentru a raporta situația lui Yang Li. În cazul în care acesta era de acord, atunci aș demite-o. În acest mod, chiar dacă decizia nu întrunea aprobarea fraților și surorilor, nu trebuia să îmi asum singură responsabilitatea pentru aceasta. Toată lumea ar ști că nu am decis doar eu acest plan de acțiune și, astfel, nu ar mai spune lucruri așa negative despre mine.” Aceste gânduri mi se învârteau încontinuu prin minte și, în final, am hotărât să îi scriu conducătorului a doua zi.

În dimineața următoare, i-am spus surorii cu care eram parteneră despre situația lui Yang Li. Și ea credea că Yang Li era o conducătoare falsă care trebuia demisă cât mai curând posibil. Ea a sugerat să o demit pe Yang Li și să scriu o scrisoare pentru a-l informa pe conducător. M-am gândit că și acesta era un plan de acțiune adecvat; dar, când m-am dus să îl implementez, am ezitat din nou, gândindu-mă: „Toate acestea se bazează doar pe ce am văzut eu în comportamentul lui Yang Li. Fără o evaluare din partea fraților și surorilor, ar fi toată lumea cu adevărat de acord să o demit? Când va veni vremea, vor protesta în numele lui Yang Li? Vor spune că sunt arogantă sau că nu pot trata corect oamenii? Dacă frații și surorile nu sunt convinși de decizia mea și mă raportează din cauza acesteia, atunci chiar îmi voi pierde reputația.” Cu cât mă gândeam mai mult la asta, cu atât mai confuză deveneam. Sora mea mi-a citit nesiguranța pe chip și m-a întrebat: „Ești îngrijorată în privința celorlalți frați și surori? Că, dacă o demiți pe Yang Li fără evaluarea lor, nu vor accepta? Îi demitem pe conducătorii falși conform principiilor, pentru a proteja lucrarea bisericii. De ce te preocupă atât de mult acest lucru?” Auzind ceea ce a spus, am început să reflectez: „Este adevărat. Casa lui Dumnezeu ne impune clar să demitem conducătorii și lucrătorii care scapă de sub control și care nu fac lucrare reală, pentru a evita întârzierea lucrării bisericii. Văzusem deja că Yang Li era o conducătoare falsă, dar îmi doream în continuare aprobarea fraților și surorilor înainte de a o demite. De ce oare?” Mi-am dat seama că această stare nu era bună. Așa că, împreună cu sora mea, am încercat să rezolv această problemă. Și am văzut două fragmente din cuvintele lui Dumnezeu, care spuneau: „Dacă, în calitate de conducători și lucrători, ignorați problemele care apar pe parcursul îndeplinirii îndatoririlor și chiar căutați diverse pretexte și scuze pentru a vă sustrage responsabilității, nu rezolvați unele probleme pe care sunteți capabili să le rezolvați și nu raportați Celui de mai sus problemele pe care nu sunteți capabili să le rezolvați, ca și cum acestea nu ar avea nimic de-a face cu voi, nu este aceasta o neglijare a responsabilității? Să tratezi lucrarea bisericii în acest mod este un lucru inteligent sau un lucru nesăbuit? (Este un lucru nesăbuit.) Nu sunt alunecoși asemenea conducători și lucrători? Nu sunt oare lipsiți de orice simț al responsabilității? Atunci când întâmpină probleme, le ignoră – nu sunt oameni nepăsători? Nu sunt oare vicleni? Oamenii vicleni sunt cei mai nesăbuiți dintre toți. Trebuie să fii o persoană onestă, trebuie să ai simțul responsabilității atunci când te confrunți cu probleme și trebuie să încerci toate mijloacele posibile și să cauți adevărul pentru a le rezolva. Nu trebuie sub nicio formă să fii o persoană vicleană. Dacă singurul lucru care te preocupă este să fugi de responsabilitate și să te dezici de probleme atunci când apar, ai fi condamnat pentru acest comportament chiar și printre non-credincioși, ca să nu mai vorbim de casa lui Dumnezeu! Acest comportament este cu siguranță condamnat și blestemat de Dumnezeu și este detestat și respins de aleșii Săi. Lui Dumnezeu Îi plac oamenii cinstiți și îi detestă pe cei înșelători și alunecoși. Dacă ești o persoană vicleană și acționezi într-un mod alunecos, nu cumva te va detesta Dumnezeu? Te va lăsa oare casa lui Dumnezeu să scapi, pur și simplu, nepedepsit? Mai devreme sau mai târziu, vei fi tras la răspundere. Lui Dumnezeu Îi plac oamenii cinstiți și Îi displac cei vicleni. Toată lumea ar trebui să înțeleagă clar acest lucru, să nu mai fie confuză și să nu mai facă lucruri nesăbuite. Ignoranța temporară este scuzabilă, dar dacă o persoană nu acceptă deloc adevărul, atunci ea este prea încăpățânată. Oamenii cinstiți își pot asuma responsabilitatea. Nu țin cont de propriile câștiguri și pierderi; doar protejează lucrarea și interesele casei lui Dumnezeu. Au inimi bune și oneste, care sunt ca niște boluri cu apă limpede, al căror fund se poate vedea dintr-o privire. Acțiunile lor sunt, de asemenea, transparente. O persoană înșelătoare acționează întotdeauna într-un mod alunecos, este mereu prefăcută, mușamalizează și ascunde lucruri și este incredibil de secretoasă. Nimeni nu poate desluși acest tip de persoană. Oamenii nu îți pot pătrunde gândurile lăuntrice, dar Dumnezeu poate scruta lucrurile din adâncul inimii tale. Când vede că nu ești o persoană cinstită, că ești alunecos, că nu accepți niciodată adevărul, că ești mereu înșelătoare față de El și că nu Îi dăruiești niciodată inima, lui Dumnezeu nu Îi place de tine, te detestă și te abandonează” [Cuvântul, Vol. 5: Responsabilitățile conducătorilor și lucrătorilor, „Responsabilitățile conducătorilor și lucrătorilor (8)”]. „Toți spuneți că sunteți atenți la povara lui Dumnezeu și că veți susține mărturia bisericii, dar cine dintre voi a fost cu adevărat atent la povara lui Dumnezeu? Întreabă-te: ești cineva care arată considerație față de povara lui Dumnezeu? Poți să practici dreptatea pentru Dumnezeu? Poți să te ridici și să vorbești pentru Mine? Poți să pui statornic adevărul în practică? Ești suficient de îndrăzneț să lupți împotriva tuturor faptelor Satanei? Ai fi capabil să îți dai sentimentele la o parte și să-l expui pe Satana, de dragul adevărului Meu? Poți să permiți ca intențiile Mele să fie satisfăcute în tine? Ți-ai oferit inima în momente cruciale? Ești cineva care respectă voia Mea? Pune-ți adesea aceste întrebări și gândește-te adesea la ele” (Cuvântul, Vol. 1: Arătarea și lucrarea lui Dumnezeu, „Cuvântări ale lui Hristos la început”, Capitolul 13). Cuvintele lui Dumnezeu mi-au expus intențiile detestabile, punând punctul pe i. În acel moment, mi-am dat seama că eram o persoană vicleană. Confirmasem clar că Yang Li era o conducătoare falsă care nu făcea lucrare reală și că frații și surorile nu aveau discernământ în privința ei, ba chiar o adorau și o apărau. Dar, în loc să o demit cât mai curând posibil conform principiilor, eram înșelătoare pentru a-mi proteja reputația și statutul. Știam foarte bine că frații și surorile nu o discerneau și că nu exista niciun scop real pentru a le cere să scrie o evaluare, dar tot eram dispusă să pierd timp cu acest proces, de teamă că aveam să fiu numită arogantă după demiterea lui Yang Li și că acest lucru avea să-mi afecteze statutul și imaginea. Mi-am ascuns intențiile detestabile sub pretextul obținerii acordului fraților și surorilor și chiar am vrut să cer părerea conducătorului înainte de a o demite; în acest mod, chiar dacă frații și surorile obiectau la demiterea ei, puteam să spun că și conducătorul fusese de acord, astfel încât să nu fiu nevoită să port singură responsabilitatea. Am încercat în toate felurile să mă protejez, apelând la manipulare și fiind înșelătoare. Eram atât de vicleană! Erau responsabilitatea mea și cerința casei lui Dumnezeu ca eu să demit rapid conducătorii falși, nepotriviți. Dar eram ezitantă și foarte îngrijorată, și m-am eschivat de la responsabilitatea mea – mă gândeam doar la cum să-mi protejez reputația și statutul. Nu m-am gândit cât de mari ar fi obstacolele și pierderea, atât pentru lucrarea bisericii, cât și pentru intrarea în viață a fraților și surorilor, dacă nu o demiteam neîntârziat pe această conducătoare falsă. Am privit cum falsa conducătoare făcea rău bisericii și, în loc să iau atitudine ca să o expun, să o demit și să protejez interesele bisericii, am continuat să pun propriile interese pe primul loc. Găsisem chiar scuze pentru a mă absolvi de vină. Eram atât de egoistă și detestabilă! Cu cât mă gândeam mai mult la asta, cu atât mă simțeam mai nevrednică de această datorie și, cu atât mai mult, de a sta în fața fraților și surorilor mele.

Mai târziu, am reflectat și la acest lucru: credeam în Dumnezeu, mâncam și beam cuvintele lui Dumnezeu în fiecare zi și îmi făceam datoria. Prin urmare, atunci când m-am confruntat cu o problemă, de ce am încetat să practic adevărul? De ce nu am putut proteja interesele bisericii? Care erau mai precis motivele? Mai târziu, am citit un fragment din cuvintele lui Dumnezeu și am înțeles puțin mai bine această problemă. Cuvintele lui Dumnezeu spun: „Este vreunul dintre voi care crede în inima sa doar în Dumnezeul nedeslușit din ceruri, dar are mereu noțiuni despre Dumnezeul întrupat? Dacă într-adevăr există astfel de oameni, atunci ei sunt credincioși în religie. Credincioșii în religie nu Îl recunosc în inimile lor pe Dumnezeul întrupat și, chiar dacă o fac, au întotdeauna noțiuni despre El și nu sunt niciodată capabili să se supună. Nu este așa? Strict vorbind, astfel de oameni nu sunt credincioși în Dumnezeu. Deși ar putea, în mod nominal, să creadă în Dumnezeu, de fapt, aceștia nu sunt cu mult diferiți de credincioșii în religie. În inimile lor, ambele categorii cred doar în Dumnezeul nedeslușit; sunt oameni care respectă noțiunile și reglementările religioase. Așadar, orice persoană care nu urmărește adevărul, care se concentrează doar pe un comportament bun și pe respectarea reglementărilor, care nu practică adevărul și a cărei fire nu se schimbă câtuși de puțin, crede în religie. Ce trăsătură îi distinge pe cei care cred în religie? (Se concentrează doar pe practici și comportamente exterioare care arată bine la suprafață.) Care este baza acțiunilor lor? (Filosofiile Satanei pentru interacțiuni lumești și firile satanice corupte.) Ce manifestări există ale faptului că acționează potrivit filosofiilor Satanei pentru interacțiuni lumești și firilor satanice corupte? Necinste și înșelătorie; își fac singuri legea lege; aroganță și îngâmfare; au ultimul cuvânt în toate; nu caută niciodată adevărul sau nu au părtășie cu frații și surorile; și se gândesc mereu la propriile interese, la propria mândrie și la propriul statut atunci când fac lucruri – aceasta înseamnă în întregime a acționa potrivit firilor satanice. Înseamnă că îl urmează pe Satana. Dacă o persoană crede în Dumnezeu, dar nu ține seama de cuvintele Sale, nu acceptă adevărul sau dacă nu se supune orchestrărilor și rânduielilor Sale; dacă doar manifestă anumite comportamente bune, dar nu e capabilă să se răzvrătească împotriva trupului și să renunțe la nimic din interesele sale sau mândria sa; dacă, deși după aparențe își face datoria, trăiește încă în conformitate cu firile sale satanice și nu a renunțat în niciun fel la filosofiile și felurile de existență ale Satanei și nu și le-a schimbat, cum înseamnă asta să crezi în Dumnezeu? Asta înseamnă să crezi în religie. Astfel de oameni, la exterior, se leapădă de lucruri și se consumă, dar, dacă ne uităm la calea pe care merg, la originea și la motivul pentru tot ceea ce fac, ei nu bazează aceste lucruri pe cuvintele lui Dumnezeu sau pe adevăr; în schimb, ei continuă să acționeze conform propriilor noțiuni și închipuiri, presupuneri subiective, ambiții și dorințe. Filosofiile și firile Satanei continuă să servească drept bază a existenței și acțiunilor lor. În chestiuni în care nu înțeleg adevărul, nu îl caută; în chestiuni în care înțeleg adevărul, nu-l practică, nu Îl onorează pe Dumnezeu ca fiind măreț și nici nu prețuiesc adevărul. Deși verbal și nominal cred în Dumnezeu și Îl recunosc pe Dumnezeu și deși par să fie capabili să facă o datorie și să-L urmeze pe Dumnezeu, ei încă trăiesc după firile lor satanice în tot ceea ce spun și fac. La fel ca non-credincioșii, nu suferă nicio schimbare. Lucrurile pe care le spun și le fac sunt toate dezvăluiri ale firilor corupte. Nu îi veți vedea practicând sau experimentând cuvintele lui Dumnezeu, cu atât mai puțin veți vedea manifestarea faptului că ei caută adevărul și i se supun în toate lucrurile. În acțiunile lor, ei se gândesc la propriile interese înainte de toate și își satisfac mai întâi propriile dorințe și propria intenție. Sunt aceștia oameni care Îl urmează pe Dumnezeu? (Nu.) […] Ei nu acordă niciodată atenție intențiilor sau cerințelor lui Dumnezeu și modului în care oamenii ar trebui să practice pentru a-L mulțumi. Deși uneori se roagă înaintea lui Dumnezeu și au părtășie cu El, ei doar vorbesc cu ei înșiși, nu caută sincer adevărul. Atunci când se roagă lui Dumnezeu și Îi citesc cuvintele, nu raportează aceste lucruri la problemele pe care le întâlnesc în viața reală. Așadar, cum tratează ei suveranitatea, rânduielile și orchestrările lui Dumnezeu, în mediul pregătit de El? Când se confruntă cu lucruri care nu sunt în acord cu voința lor, li se împotrivesc în inimile lor și încearcă să le evite. Când se confruntă cu lucruri care le implică interesele, își frământă mintea și se gândesc la toate modurile posibile de a-și proteja interesele – chiar dacă nu pot obține un avantaj, nu pot permite ca interesele lor să fie lezate. Ei nu caută să satisfacă intențiile lui Dumnezeu, ci doar propriile dorințe. Înseamnă asta să crezi în Dumnezeu? Au astfel de oameni o relație cu Dumnezeu? Nu, nu au. Ei trăiesc într-o manieră josnică, dezgustătoare, intransigentă și urâtă. Nu numai că nu au nicio relație cu Dumnezeu, dar se și opun suveranității și rânduielilor lui Dumnezeu la fiecare pas” (Cuvântul, Vol. 3: Discursurile lui Hristos al zilelor de pe urmă, „O persoană nu poate fi mântuită prin credință în religie sau prin implicarea în ritualuri religioase”). În timp ce reflectam la cuvintele lui Dumnezeu, în inima mea era furtună. Privind înapoi la comportamentul meu, eram una dintre acele persoane expuse de Dumnezeu: o credincioasă în religie. Cu toate că păream capabilă să mă lepăd de mine și să mă consum, nu am căutat adevărurile-principii când am întâmpinat probleme. M-am gândit mereu doar la propriile interese și am trăit după regulile satanice de supraviețuire, precum: „Fiecare pentru sine și diavolul să-l ia pe cel mai din spate” și „Oamenii înțelepți se pricep să se protejeze, căutând doar să nu facă greșeli.” Aceste reguli prinseseră rădăcini adânci în inima mea; simțeam că oamenii trebuie să trăiască pentru ei înșiși și că aceia care nu se gândeau la ei înșiși erau neghiobi. Adoptasem aceste reguli ca principii directoare pentru conduita personală și, prin urmare, devenisem din ce în ce mai egoistă, vicleană, înșelătoare și detestabilă. Chiar dacă citisem atât de multe dintre cuvintele lui Dumnezeu după ce am început să cred în El, tot nu acceptam adevărul. Nu trăiam conform cuvintelor lui Dumnezeu, ci conform filosofiilor Satanei. În ceea ce privește chestiunea demiterii lui Yang Li, știam clar ce acțiuni ar însemna practicarea adevărului și ce ar fi benefic pentru lucrarea bisericii și pentru viețile fraților și surorilor. Dar, pentru a-mi salva reputația și statutul și pentru a evita ca frații și surorile să spună că sunt arogantă, am ales să nu-mi pese și pur și simplu să privesc cum o conducătoare falsă continua să facă rău lucrării bisericii și să o întârzie. Nu o protejam pe această conducătoare falsă, dându-mi tacit consimțământul pentru faptele sale rele? Dacă o persoană care crede cu adevărat în Dumnezeu și are un simț al dreptății ar vedea cum lucrarea bisericii este îngreunată, aceasta ar acționa conform cuvintelor lui Dumnezeu și ar lua atitudine pentru a proteja interesele bisericii. Dar când eu am întâlnit o astfel de situație, nu am practicat adevărul. În schimb, am trăit conform filosofiilor lumești ale Satanei. Cum puteam eu să fiu credincioasă lui Dumnezeu? Considerasem că aveam credință în Dumnezeu, că puteam să mă lepăd de mine și să mă consum, și că puteam să sufăr și să plătesc prețul pentru credința mea. Am crezut că mă pot supune oricărei datorii primite din partea bisericii. Dar acum, mi-am dat seama că acesta era doar un comportament bun superficial. Confruntarea cu această problemă mă dezvăluise. Nu aveam realitatea practicării adevărului și, când îmi făceam datoria, eram înrobită de firea mea coruptă și de filosofiile satanice. Nu credeam în Dumnezeu, ci în religie. Credința mea nu era aprobată de Dumnezeu, ci disprețuită și urâtă de El. Dacă nu mă căiam, finalul meu ar fi să fiu pedepsită și eliminată.

Am mai citit din cuvintele lui Dumnezeu: „În casa lui Dumnezeu, indiferent ce datorie faceți, trebuie să înțelegeți principiile și să fiți capabili să practicați adevărul. Asta înseamnă să ai principii. Dacă nu puteți să vedeți ceva clar și nu sunteți siguri care este modul potrivit de a acționa, trebuie să căutați și să aveți părtășie pentru a ajunge la un consens. Odată ce ați stabilit ce este benefic pentru lucrarea bisericii și pentru frați și surori, faceți acel lucru! Nu fi constrâns de diverse reglementări, nu întârzia, nu aștepta și nu fi un observator pasiv! Dacă ești întotdeauna un observator pasiv și nu ai niciodată opinii proprii, dacă aștepți mereu ca altcineva să ia o decizie înainte de a face ceva și dacă tergiversezi și aștepți când nimeni nu a luat o decizie, care va fi consecința? Fiecare aspect al lucrării se va bloca și nu se va face nimic. Ar trebui să înveți să cauți adevărul și cel puțin să fii capabil să acționezi pe baza conștiinței și a rațiunii. Atât timp cât poți înțelege clar metoda potrivită de a face ceva, iar majoritatea oamenilor consideră, de asemenea, că acea metodă este viabilă, atunci așa ar trebui să practici. Să nu-ți fie teamă să îți asumi responsabilitatea sau să îi ofensezi pe alții ori să suporți consecințele. Dacă cineva nu face nimic real, calculează mereu, se teme să-și asume responsabilitatea și nu îndrăznește să respecte principiile în acțiunile sale, atunci acest lucru arată că este prea alunecos și înșelător și că ascunde destul de multe planuri viclene. Își dorește să se bucure de harul și de binecuvântările lui Dumnezeu și, totuși, nu face nimic real! Acest lucru este atât de lipsit de virtute. Pe nimeni nu detestă Dumnezeu mai mult decât pe acest tip de persoană vicleană și înșelătoare. Indiferent de ceea ce gândești, dacă nu practici conform adevărului, nu ai loialitate, ești întotdeauna întinat de alterări personale și ai tot timpul propriile intenții și idei, Dumnezeu scrutează toate aceste lucruri și știe despre ele. Crezi că Dumnezeu nu știe despre ele? În acest caz, ești foarte prost! Și dacă nu te căiești imediat, nu vei avea parte de lucrarea lui Dumnezeu. De ce nu vei avea lucrarea lui Dumnezeu? Este din cauză că Dumnezeu scrutează adâncurile inimilor oamenilor și vede, cu o claritate absolută, toate planurile tale viclene; inima ta este închisă față de El și nu ești în asentiment cu El. Care sunt principalele lucruri care îți țin inima închisă față de Dumnezeu? Gândurile tale, interesele și mândria ta, statutul tău și planurile tale viclene. În inima ta există un zid care te separă de Dumnezeu și întotdeauna nutrești secrete și ai motive ascunse, iar asta este foarte problematic. Dacă ai un calibru oarecum slab și o experiență cam superficială, dar ești dispus să urmărești adevărul și ești întotdeauna în asentiment cu Dumnezeu și poți să dai totul pentru ce îți încredințează Dumnezeu, fără să recurgi la vreun vicleșug, atunci El va vedea și acest lucru. Dacă inima ta este mereu închisă față de Dumnezeu, dacă nutrești întotdeauna planuri meschine, dacă trăiești tot timpul pentru propriile interese și mândrie, dacă mereu faci calcule de dragul acestor lucruri în inima ta și inima ta este ocupată de ele și, drept urmare, Dumnezeu nu este mulțumit de tine și, de aceea, nu te luminează sau iluminează, nici nu îți dă atenție, iar inima ta devine și mai întunecată, iar atunci, când îți îndeplinești datoria sau faci ceva, vei face un dezastru și nu va ieși nimic bun din asta. Acest lucru este din cauza faptului că ești atât de egoist și josnic, uneltind mereu pentru propriile interese, și nu ești sincer față de Dumnezeu, și îndrăznești să te implici în înșelăciuni față de Dumnezeu și să încerci să-L păcălești și nu numai că nu accepți adevărul, dar ești viclean în îndeplinirea datoriei tale – aceasta nu înseamnă că te consumi sincer pentru Dumnezeu. Nu îți faci datoria cu sinceritate, ești aici doar ca să trudești puțin, folosindu-te de această oportunitate pentru a obține mai multe beneficii și, de asemenea, îți dorești să uneltești pentru a obține faimă, câștig și statut pentru tine însuți și nu accepți, nici nu te supui atunci când ești emondat, așa că mai mult ca sigur că Îi vei ofensa firea lui Dumnezeu. Dumnezeu scrutează adâncurile inimilor oamenilor. Dacă nu te căiești, vei fi în pericol și probabil vei fi eliminat de Dumnezeu, caz în care nu vei mai avea niciodată șansa de a primi aprobarea lui Dumnezeu” (Părtășia lui Dumnezeu). Cuvintele lui Dumnezeu mi-au oferit o cale de practică. Când întâlnești probleme pe care nu le poți vedea clar, poți să cauți părtășia cu frații și surorile care înțeleg adevărul și să ajungi la un consens înainte de a acționa în vederea rezolvării. Dacă vezi clar că planul de acțiune se aliniază la adevărurile-principii și va fi benefic pentru lucrarea bisericii, atunci ar trebui să îl urmezi fără întârziere. Dar dacă ești nehotărât, dacă aștepți mereu aprobarea unui conducător înainte de a lua decizia, atunci, probabil că lucrarea bisericii va fi întârziată. De fapt, la demiterea conducătorilor sau lucrătorilor nepotriviți, ar fi în conformitate cu principiile și să înțelegi evaluările fraților și surorilor, să faci o analiză cuprinzătoare și apoi să decizi. Aceasta poate fi o modalitate bună de a evita să comiți abateri la realocarea conducătorilor și lucrătorilor. Dar principiile nu sunt reglementări. Acestea trebuie folosite flexibil, în funcție de circumstanțe. În cazul demiterii lui Yang Li, eu și sora mea parteneră confirmasem deja că Yang Li era o conducătoare falsă conform principiilor, că lucrarea bisericii ar fi întârziată dacă nu o demiteam imediat. Nu era nevoie să aștept să adun evaluările fraților și surorilor înainte de a o demite. În plus, frații și surorile nu o discerneau pe Yang Li; fuseseră induși în eroare de ea. Chiar dacă le-aș fi cerut să scrie o evaluare, ar fi fost fără rost, o simplă formalitate și o pierdere de timp. Ar fi trebuit să o demit direct și să expun faptul că nu făcea lucrare reală, oferindu-le fraților și surorilor discernământ asupra ei și eliberându-i de inducerea în eroare. Asta înseamnă să îndeplinești responsabilitatea unei conducătoare. Dar, în această chestiune, trăisem conform filosofiei Satanei, folosind înșelătoria pentru a mă proteja. Nu practicasem adevărul și nu îmi asumasem nicio fărâmă de responsabilitate. Dacă aș fi continuat să-mi fac datoria așa, aș fi fost disprețuită și respinsă de Dumnezeu. Știam că Yang Li era o conducătoare falsă, dar nu am îndrăznit să o demit direct, deoarece îmi era teamă că oamenii ar spune că sunt arogantă. Asta demonstra că nu înțelegeam ce era aroganța, și nici lucruri precum a avea simțul dreptății și respectarea principiilor. Prin căutare și contemplare, am înțeles că aroganța unei persoane îi trădează firea satanică. Când oamenii nu caută adevărurile-principii, ci sunt mereu încăpățânați, insistă asupra propriilor idei și puncte de vedere și îi obligă pe toți să li se supună, aceasta este îngâmfare, aroganță și neprihănire de sine. Să ai simțul dreptății înseamnă să sprijini adevărul și să protejezi lucrarea lui Dumnezeu. Prin căutare și rugăciune, o persoană poate confirma care plan de acțiune este conform cu adevărul și cuvântul lui Dumnezeu și poate să sprijine adevărul și să protejeze lucrarea bisericii și să persiste astfel până la final, indiferent de ce gândesc sau spun ceilalți. Aceasta este o manifestare a simțului dreptății. De fapt, concluzia noastră că Yang Li era o conducătoare falsă se baza pe principii. Demiterea ei ar fi fost benefică pentru lucrarea bisericii. Această acțiune ar fi fost conformă cu principiile și ar fi demonstrat un simț al dreptății. Dar îmi fusese teamă că, fără acordul fraților și surorilor, demiterea lui Yang Li i-ar fi făcut pe oameni să spună că eram arogantă și îngâmfată. Nu am putut distinge între aroganță și a avea simțul dreptății; consideram un lucru pozitiv ca fiind negativ. Din această cauză, nu mă puteam elibera și evitam să fac ceea ce era corect. Mi-am dat seama că înțelegerea mea era complet denaturată. Dacă frații și surorile nu puteau discerne o conducătoare falsă, atunci puteam avea părtășie cu ei. Nu puteam să-mi las teama de judecata altora să mă împiedice să respect principiile. Trebuia să accept scrutarea lui Dumnezeu și să protejez interesele bisericii, indiferent ce credeau ei. Astfel, în ziua următoare am demis-o pe Yang Li.

După aceea, eu și sora mea parteneră am avut părtășie cu frații și surorile, pe baza cuvintelor lui Dumnezeu, și am disecat performanța lui Yang Li: cum a eșuat în mod sistematic să facă lucrare reală și cum nu accepta adevărul. După părtășie, frații și surorile au recunoscut că fuseseră înșelați de zelul aparent al lui Yang Li și au înțeles cum să discearnă dacă un conducător era sau nu calificat. Au ajuns să înțeleagă că, pentru a face acest lucru, nu trebuia să te uiți la darurile acestuia, sau la cât de bine vorbește sau la faptul că pare ocupat. Mai degrabă, trebuia să te uiți dacă urmărea sau nu adevărul, dacă făcea lucrare reală, rezolva probleme reale și obținea rezultate reale prin lucrarea sa. M-am bucurat să văd că frații și surorile au dobândit această cunoaștere și am învățat că, făcându-ți datoria conform adevărurilor-principii, poți obține îndrumarea lui Dumnezeu. Înainte, îmi făcusem griji că frații și surorilor nu ar putea să accepte dacă o demiteam direct pe Yang Li; că ar spune că eram arogantă. Dar acum, mi-am dat seama că era doar imaginația mea și, atunci când am acționat conform adevărurilor-principii, frații și surorile nu m-au judecat. În schimb, din această situație au învățat să discearnă. Nu după mult timp, biserica a ales un conducător potrivit, frații și surorile au început să trăiască o viață bisericească normală și lucrarea a putut funcționa normal din nou. Am fost foarte bucuroasă să văd toate acestea și am învățat că singurul mod de a obține aprobarea lui Dumnezeu este acela de a acționa și a-ți face datoria conform adevărurilor-principii. Ulterior, am renunțat în mod conștient la interesele mele personale și am început să fac lucrurile pe baza adevărurilor-principii, o practică ce mi-a adus pace în inimă și m-a eliberat.

Prin această experiență, am văzut că eram egoistă și înșelătoare. Pentru a-mi proteja reputația și statutul, am ignorat interesele bisericii și, dacă nu ar fi fost expunerea cuvintelor lui Dumnezeu, nu m-aș fi cunoscut și nu m-aș fi schimbat. În același timp, acum înțeleg cât este de important să caut adevărurile-principii în tot ceea ce fac și că doar căutând adevărul și acționând conform principiilor pot să îmi fac datoria într-un mod care este conform standardului.


58. Consecințele adverse ale autoconservării

de Xiaowei, China

Sora Guan Xin a fost transferată la noi pentru a prelua lucrarea bisericii noastre în 2019. O cunoscusem cu doi ani înainte și, interacționând cu ea acum, am văzut că nu se schimbase deloc. La adunări, mereu rostea cuvinte și doctrine, nu vreo înțelegere bazată pe experiență a cuvintelor lui Dumnezeu. Când vedea că alții se chinuiau cu lucrarea lor, nu avea părtășie despre adevăr pentru a rezolva situația, ci doar îi mustra și-i admonesta. Asta nu doar îi priva pe frați și pe surori de o cale de practică, ci îi și sufoca. Când unii oameni nu-și puteau schimba rapid stările negative, Guan Xin dădea verdictul asupra lor și îi admonesta, constrângându-i pe frați și pe surori, iar unii și-au pierdut încrederea de a face o datorie. Se lăuda adesea cum renunțase la slujbă și familie, suferise și plătise un preț, și mulți membri noi ai bisericii, fără discernământ, vedeau în ea un model. Pe atunci, lucrarea bisericii nu se desfășura bine și starea fraților și a surorilor nu era bună. Ulterior am aflat că Li Xiao, diaconul de evanghelizare, nu-și asuma o povară în datorie și nu făcea deloc lucrare reală. Nu s-a schimbat după multe părtășii și emondări, ba chiar a devenit negativă și potrivnică. Ținea pe loc lucrarea noastră de evanghelizare și trebuia înlocuită. Am vorbit cu Guan Xin despre aceste probleme. Însă i s-a părut greu să găsească un candidat bun pentru acel post și a insistat să nu o înlocuim. Chiar m-a întrebat cu voce tare: „De când ai descoperit problemele lui Li Xiao, de câte ori ai încercat să o ajuți din dragoste? Ți-ai îndeplinit responsabilitățile? Nu fi așa arogantă și nu trage concluzii despre alții atât de ușor!” Mi-am spus: „Ajutorul afectuos e pentru cei care acceptă adevărul. Cine nu acceptă nicio părtășie sau schimbare ar trebui înlocuit imediat. Acest lucru se aliniază principiilor.” Inițial mi-am menținut punctul de vedere, dar Guan Xin nu a fost de acord, ceea ce m-a neliniștit și am început să ne certăm. Câțiva frați și surori m-au sfătuit să nu caut câștig de cauză și m-am simțit oarecum constrânsă. Nimeni nu avea discernământ în privința spuselor ei, așa că, dacă tot insistam pe demiterea lui Li Xiao, puteau spune că eram arogantă și neprihănită de sine, că tulburam și perturbam lucrarea bisericii. La acest gând, nu am mai rostit o vorbă.

Mai târziu a trebuit să alegem un conducător superior și ni s-au cerut sugestii de candidați potriviți. Unii frați și surori voiau s-o recomande pe Guan Xin. Mă gândeam că tindea să acționeze de capul ei, fără să caute principiile și că rostea doar cuvinte și doctrine și nu putea rezolva problemele concrete ale celorlalți. Nu era o candidată bună. Trebuia să am părtășie, ca să-i ajut pe ceilalți să obțină discernământ. Dar mă certasem cu Guan Xin referitor la demiterea diaconului de evanghelizare și ceilalți credeau că voiam să mă impun. Dacă ziceam acum că nu e o candidată bună Guan Xin, aveau să spună că profitam de ocazie ca să mă răzbun pe ea și să o suprim? Mi-am zis: „Cu cât mai puține probleme, cu atât mai bine. N-au decât să o aleagă pe Guan Xin – e bine și dacă nu votez pentru ea.” Dar când a trebuit să scriem evaluările, mi-am făcut griji. Toți ceilalți aveau păreri laudative despre Guan Xin, așa că, dacă-mi exprimam sincer opinia, conducătoarea avea să știe că eram perfect conștientă că nu era o bună candidată, dar nu aveam părtășie cu ceilalți despre adevăr și sugeram candidații care corespundeau principiilor. Avea să spună conducătoarea că nu susțin lucrarea bisericii? Avea să nu mă mai cultive? Mă simțeam între ciocan și nicovală. Am decis să procedez ca toți ceilalți. Așa că, în evaluarea mea, am redat doar aspectele pozitive ale lui Guan Xin și am spus, cu ipocrizie, că urmărea adevărul, avea umanitate bună, era afectuoasă cu ceilalți, și, când vedea în noi corupția, ne ajuta prin cuvinte relevante ale lui Dumnezeu. După ce am scris evaluarea, chiar m-am simțit deznădăjduită și am avut mustrări de conștiință. Când am citit apoi cuvintele lui Dumnezeu, nu am primit nicio luminare și datoria mi s-a părut extenuantă, dar nu am reflectat asupra mea. Și mă agățam de ideea de noroc. Cu atâția candidați, probabil nu avea să fie aleasă. Dacă nu era aleasă, evaluarea mea falsă nu ar fi trebuit să iasă la iveală. Ulterior, am aflat că Guan Xin chiar a fost aleasă conducătoare superioară. Am fost șocată și m-am simțit destul de neliniștită. A fost lumea indusă în eroare de toate recenziile noastre pozitive? Dar tot nu am avut curajul să-i spun conducătoarei adevărul, așa că m-am consolat singură că, dacă Guan Xin nu era potrivită pentru conducere, Dumnezeu ar dezvălui-o. Asta am crezut, dar tot nu mă simțeam în largul meu.

Peste vreo lună, o conducătoare ne-a cerut într-o scrisoare să o evaluăm din nou pe Guan Xin. Mi-am dat seama că probabil s-au ivit probleme în datoria ei de conducătoare superioară. M-am temut și am văzut că acea conducătoare cita în scrisoarea ei câteva cuvinte ale lui Dumnezeu. Dumnezeu spune: „A urma calea lui Dumnezeu înseamnă a respecta voia lui Dumnezeu. La ce se referă «calea lui Dumnezeu»? Înseamnă a te teme de Dumnezeu și a te feri de rău. Și ce înseamnă a te teme de Dumnezeu și a te feri de rău? Modul în care evaluezi o persoană, de exemplu, implică a te teme de Dumnezeu și a te feri de rău. Cum o evaluezi? (Trebuie să fim cinstiți, imparțiali și corecți, iar cuvintele noastre nu trebuie să se bazeze pe sentimentele noastre.) Spui ce gândești și spui ce ai văzut – asta înseamnă să fii cinstit. În primul rând, practicarea onestității se aliniază cu faptul de a urma calea lui Dumnezeu. Aceasta este ceea ce Dumnezeu îi învață pe oameni; aceasta este calea lui Dumnezeu. Care este calea lui Dumnezeu? Să te temi de Dumnezeu și să te ferești de rău. A fi sincer nu face parte din a te teme de Dumnezeu și a te feri de rău? Nu înseamnă a urma calea lui Dumnezeu? (Ba da.) Dacă nu încerci să fii o persoană cinstită, atunci ceea ce îți iese pe gură nu va fi la fel cu ceea ce ai văzut și ceea ce gândești în inima ta. Să presupunem că cineva te întreabă: «Care este părerea ta despre acea persoană? Este responsabilă când vine vorba de lucrarea bisericii?», iar tu răspunzi: «Este grozavă. Este mai responsabilă decât mine, calibrul său este mai bun decât al meu și umanitatea sa este bună, de asemenea. Este matură și statornică.» Totuși, este asta ceea ce gândești în inima ta? În realitate, poți vedea că, deși are calibru, această persoană nu este de încredere, este mai degrabă înșelătoare și foarte calculată. Asta este ceea ce gândești cu adevărat în inima ta. Dar când vine momentul să vorbești, îți trece prin minte: «Nu pot spune adevărul, nu trebuie să ofensez pe nimeni.» Și, astfel, te reorientezi rapid să spui altceva și alegi lucruri frumoase de spus despre ea; nimic din ce spui nu este ceea ce gândești cu adevărat în inima ta, sunt toate cuvinte false, toate nesincere. Este aceasta o manifestare a faptului că urmezi calea lui Dumnezeu? Nu. Ceea ce urmezi tu este calea Satanei, calea diavolească. Care este calea lui Dumnezeu? Este adevărul, este baza pentru conduita personală a omului și este calea de a te teme de Dumnezeu și a te feri de rău. Deși vorbești cu oamenii, Dumnezeu ascultă și El; El îți privește inima și o scrutează. Oamenii ascultă ce spui, dar Dumnezeu îți scrutează inima. Este cineva capabil să scruteze inima altei persoane? Cel mult, oamenii pot desluși faptul că nu spui adevărul; ei pot vedea ce este la suprafață, dar numai Dumnezeu poate vedea în adâncul inimii tale. Numai Dumnezeu poate vedea ce gândești, ce plănuiești și ce calcule meschine, ce uneltiri viclene și gânduri active ai în inima ta. Când Dumnezeu vede că nu spui adevărul, care este opinia și evaluarea Sa despre tine? Este că nu urmezi calea lui Dumnezeu în această chestiune, pentru că nu spui adevărul. Dacă practici conform cerințelor lui Dumnezeu, ar trebui să spui adevărul: «Această persoană are calibru, dar nu este de încredere.» Indiferent dacă această evaluare este o reflectare întru totul exactă a situației reale a acestei persoane, este ceea ce gândești în inima ta, este veridică și este punctul de vedere și atitudinea pe care ar trebui să le exprimi. Dar tu nu faci asta – așadar, urmezi calea lui Dumnezeu? (Nu.) Nu vorbești cu sinceritate când evaluezi oamenii, spunând mereu doar cuvinte care îi flatează sau emițând judecăți asupra lor, și totuși subliniezi că urmezi calea lui Dumnezeu și Îl mulțumești pe Dumnezeu – este de vreun folos acest lucru? Lui Dumnezeu nu-I pasă cât de tare strigi sloganuri, nici cât de entuziast ești în a crede în El, cu atât mai puțin câtă doctrină poți rosti. Dumnezeu nu ia în considerare aceste lucruri. El ia în considerare doar dacă poți accepta adevărul și dacă poți pune adevărul în practică după ce l-ai înțeles. El ia în considerare doar cum alegi când ți se întâmplă lucruri – dacă poți să cauți adevărul și să-l accepți. Dacă alegi să-ți protejezi relațiile interpersonale și să-ți protejezi propriile interese și mândria – dacă totul este despre autoconservare – și Dumnezeu vede că acesta este punctul de vedere și atitudinea pe care le adopți când ți se întâmplă ceva, atunci El va face o evaluare a ta, spunând că nu ești cineva care urmează calea Sa” (Cuvântul, Vol. 3: Discursurile lui Hristos al zilelor de pe urmă, Partea a III-a). Cuvintele lui Dumnezeu mi-au stârnit niște sentimente. Nu tratasem niciodată scrierea evaluărilor ca pe ceva foarte important și nu căutasem adevărurile pe care ar trebui să le practic pe tema asta. Chiar n-am reflectat dacă aveam motive incorecte sau dacă dezvăluisem corupție când am scris acea evaluare, dacă aveam o inimă cu frică de Dumnezeu, evaluând-o obiectiv. Atunci mi-am dat seama că scrierea evaluărilor are legătură cu faptul dacă o persoană are o inimă cu frică de Dumnezeu, dacă sprijină lucrarea bisericii. Noi alegeam o conducătoare superioară, ceea ce implica lucrarea mai multor biserici și pătrunderea în viață a fraților și a surorilor. Scrierea cuvintelor neadevărate într-o evaluare injustă ar putea induce în eroare lumea și alegerea unei persoane nepotrivite ar perturba lucrarea bisericii, lezând pătrunderea în viață a fraților și a surorilor. Știam că Guan Xin nu era o candidată potrivită pentru conducerea superioară, dar, pentru a-mi păstra imaginea și statutul, temându-mă că se va spune că mă răzbun pe ea și că o suprim, nu am zis nimic. Aș fi putut scrie o evaluare onestă și raporta situația reală a lui Guan Xin, dar m-am temut că acea conducătoare ar fi spus că aveam discernământ, însă nu-l împărtășesc și celorlalți, că nu sprijin lucrarea bisericii, ceea ce ar face-o să aibă o părere rea despre mine. Așa că am recurs la vicleșuguri, scriind în evaluare lucruri care contraziceau faptele. Am descris-o pe Guan Xin ca pe cineva care urmărește adevărul și face lucrare reală. Ce am scris nu a fost deloc sincer. Am fost așa alunecoasă și vicleană! Dumnezeu ne cere să fim onești, să reflectăm prin vorbe faptele și așa cum se cuvine. Dar am mințit în privința importantei alegeri a unui conducător. Nu aveam deloc o inimă cu frică de Dumnezeu. Trăiam o natură satanică, demonică. Așa a început și diavolul, mințind. Mă împotriveam faptelor, mințind, și asta era, de fapt, o natură demonică! Nu țineam cont de lucrarea bisericii, ci am scris o evaluare care nesocotea faptele, inducându-i în eroare pe frați și pe surori, așa că au ales persoana greșită. Asta perturba și tulbura lucrarea bisericii. Această constatare m-a înspăimântat.

Ulterior am citit acest fragment din cuvintele lui Dumnezeu: „Odată ce adevărul a devenit viața ta, dacă vezi pe cineva hulindu-L pe Dumnezeu, netemându-se de Dumnezeu, fiind superficial în timp ce își face datoria sau perturbând și tulburând lucrarea bisericii, vei fi capabil să îl tratezi conform adevărurilor-principii, discernându-i pe cei care trebuie discernuți și expunându-i pe cei care trebuie expuși. Dacă adevărul nu a devenit viața ta și încă trăiești în firile tale satanice, atunci când vei vedea oameni răi și diavoli provocând perturbări și tulburări în lucrarea bisericii, te vei face că nu vezi și că nu auzi și vei ignora acest lucru, fără să simți vreun reproș din partea conștiinței tale. Vei crede chiar că, indiferent cine provoacă tulburări în lucrarea bisericii, nu are nicio legătură cu tine. Indiferent cât de mult sunt vătămate lucrarea bisericii și interesele casei lui Dumnezeu, nu-ți va păsa, nu te vei interesa de asta și nu vei simți niciun reproș din partea conștiinței tale. În acest caz, ești o persoană care nu are conștiință sau rațiune, un neîncrezător, un muncitor. Mănânci ce este al lui Dumnezeu, bei ce este al lui Dumnezeu și te bucuri de tot ce vine de la Dumnezeu, dar simți că orice vătămare adusă intereselor casei lui Dumnezeu nu are nicio legătură cu tine – asta te face un trădător care se aliază cu cei din afară în detrimentul alor săi, genul de om care mușcă mâna care îl hrănește. Dacă nu aperi interesele casei lui Dumnezeu, mai ești om? Ești un demon care s-a infiltrat în biserică. Mimezi credința în Dumnezeu, te prefaci că ești unul dintre aleșii lui Dumnezeu și vrei să mănânci gratis în casa lui Dumnezeu – nu semeni cu o ființă umană și ești în mod clar un neîncrezător” (Cuvântul, Vol. 3: Discursurile lui Hristos al zilelor de pe urmă, Partea a III-a). Expunerea din cuvintele lui Dumnezeu mi s-a părut foarte tulburătoare! Eu eram trădătoarea de care vorbea Dumnezeu, care a mușcat mâna care a hrănit-o. Mâncam și beam cuvintele lui Dumnezeu, bucurându-mă de hrana Lui, dar nu sprijineam lucrarea bisericii. În schimb, acționam doar de dragul propriilor interese, nepracticând adevăruri pe care le știam foarte bine, ceea ce i-a indus în eroare pe alții să aleagă o conducătoare falsă. Asta nu dăuna lucrării bisericii și celorlalți frați și surori? Cu cât mă gândeam mai mult, cu atât mă detestam mai tare pentru că eram atât de vicleană și abjectă. Voiam doar să mă protejez pe mine, nu lucrarea bisericii. Nu eram o credincioasă adevărată de niciun fel. Mă simțeam întunecată și deprimată. Nu m-au luminat cuvintele lui Dumnezeu și nu realizam nimic în datoria mea. Dumnezeu Își ascundea fața de mine. Rămânând o trădătoare ce nu se căiește, aș fi, cu siguranță, disprețuită, respinsă și eliminată de Dumnezeu. Am simțit cu adevărat firea cea dreaptă a lui Dumnezeu care nu acceptă nicio ofensă umană și m-am urât fiindcă nu am practicat adevărul și nu am lăsat în urmă fărădelegile. Așa că m-am rugat lui Dumnezeu, gata să mă căiesc și să practic adevărul, să-mi răscumpăr fărădelegile!

Ulterior am citit acest fragment din cuvintele lui Dumnezeu: „Pentru toți cei care îndeplinesc o datorie, indiferent cât de profundă sau superficială este înțelegerea lor despre adevăr, cea mai simplă practică pentru a intra în adevărul-realitate este să se gândească, la fiecare pas, la interesele casei lui Dumnezeu, renunțând la propriile dorințe egoiste, la intențiile personale, la motive, mândrie și statut, și punând interesele casei lui Dumnezeu pe primul loc – e minimul pe care ar trebui să-l facă. Dacă o persoană care îndeplinește o datorie nu poate face nici măcar atât, atunci cum se poate spune că își face datoria? Asta nu înseamnă a-ți îndeplini datoria. Ar trebui să te gândești mai întâi la interesele casei lui Dumnezeu, să fii atent la intențiile Sale și să iei în considerare lucrarea bisericii. Pune aceste lucruri înainte de toate; abia după aceea poți să te gândești la stabilitatea statutului tău sau la cum te privesc alții. Împărțiți-o în doi pași, făcând un mic compromis – nu simțiți că asta face lucrurile puțin mai ușoare? Dacă practici astfel pentru o vreme, vei ajunge să simți că a-L mulțumi pe Dumnezeu nu este un lucru dificil. Mai mult, dacă poți să-ți îndeplinești responsabilitățile; să-ți îndeplinești bine obligațiile și datoria; să-ți lași deoparte dorințele egoiste, intențiile și motivele; să arăți considerație față de intențiile lui Dumnezeu; și să pui pe primul loc interesele casei lui Dumnezeu, lucrarea bisericii și datoria pe care ar trebui să o faci, atunci, după ce experimentezi astfel pentru o vreme, vei simți că a te purta în acest fel este bine, că oamenii ar trebui să trăiască într-un mod cinstit și deschis și că nu ar trebui să ducă o existență lipsită de coloană vertebrală, sordidă, josnică, ci mai degrabă ar trebui să fie integri și drepți. Vei simți că aceasta este imaginea pe care ar trebui să o trăiască o persoană. Treptat, dorința ta de a-ți satisface propriile interese se va diminua” (Cuvântul, Vol. 3: Discursurile lui Hristos al zilelor de pe urmă, „Libertatea și eliberarea pot fi dobândite doar prin alungarea firilor corupte”). În cuvintele lui Dumnezeu, am găsit o cale de a practica. Trebuie să punem mereu lucrarea bisericii pe primul loc și când interesele personale contravin lucrării bisericii, trebuie să ne răzvrătim împotriva noastră, să renunțăm la interesele proprii și să ne stabilim drept priorități datoria și responsabilitățile. De data aceasta, mi s-a cerut să rescriu evaluarea și eram dispusă să mă căiesc față de Dumnezeu. Nu mai puteam să țin cont de ce avea să creadă ceilalți despre mine sau să continui să mă protejez. Trebuia să scriu adevărul și să fiu onestă. Apoi le-am vorbit deschis fraților și surorilor. Le-am spus despre corupția manifestată, despre reflectarea asupra sinelui și despre ce învățasem. Am avut părtășie și asupra principiilor de alegere a conducătorilor, căci trebuie să alegem oameni care urmăresc adevărul, au umanitate bună și pot face lucrare reală. Făcând comparația cu comportamentul lui Guan Xin, toți au dobândit discernământ și s-au arătat dispuși să scrie evaluări noi. Am scris și eu o evaluare exactă, bazată pe purtarea constantă a lui Guan Xin. Punând asta în practică, m-am simțit ușurată.

Apoi, conducătoarea mi-a trimis o scrisoare prin care îmi spunea că Guan Xin fusese demisă. A mai zis și că pe durata ocupării postului, Guan Xin fusese arogantă, autocrată și necooperantă, ceea ce a împiedicat multe proiecte ale bisericii. S-a și folosit de poziția ei pentru a-i constrânge și a-i suprima pe alții, fapt care i-a determinat să devină negativiști… Aceste lucruri menționate în scrisoare m-au plesnit ca niște palme date una după alta, peste față. Îmi ardea fața și mintea mi se golise de tot. Știam doar că Îl ofensasem cu adevărat pe Dumnezeu și că jucasem un rol în fărădelegile unei conducătoare false. Se purtase așa și înainte și am avut discernământ, dar nu numai că nu am expus-o și raportat-o, ci le-am permis fraților și surorilor să o recomande drept conducătoare superioară. Mi-am dat seama că nu am simțit nicio responsabilitate față de lucrarea bisericii. Ajutam, pe ascuns, o falsă conducătoare să facă rău și să înrăutățească situația. Ba chiar mi-am căutat scuze pentru nepracticarea adevărului. Am simțit că Dumnezeu avea să dezvăluie asta, chiar dacă nu raportam ce știam. Dumnezeu ar dezvălui într-adevăr totul, dar ar trebui să-mi îndeplinesc propriile îndatoriri, expunând falșii conducători și sprijinind lucrarea bisericii. Însă eu am așteptat pasivă pe tușă, neîndeplinindu-mi datoria și responsabilitatea. Asta a dăunat grav lucrării bisericii și pătrunderii în viață a fraților și a surorilor. Cu cât mă gândeam mai mult la asta, cu atât mă simțeam mai rău. Știam că fărădelegea mea nu mai putea fi remediată. În durerea mea, am venit iar înaintea lui Dumnezeu în rugăciune și căință. Voiam totodată să știu de ce mi-am protejat interesele de cum am întâmpinat o problemă. Care era rădăcina problemei? Am citit acest fragment în devoționalele mele: „Înainte ca oamenii să experimenteze lucrarea lui Dumnezeu și să înțeleagă adevărul, natura Satanei este cea care preia controlul în ei și îi domină. Ce presupune acea natură, mai exact? De exemplu, de ce ești egoist? De ce îți protejezi propriul statut? De ce ești atât de influențat de sentimentele tale? De ce îți plac acele lucruri nedrepte și acele lucruri rele? Care este baza faptului că îți plac aceste lucruri? De unde vin aceste lucruri? De ce îți plac și le accepți? Până acum, ați ajuns cu toții să înțelegeți: motivul principal este că otrăvurile Satanei sunt înăuntrul omului. Așadar, ce sunt otrăvurile Satanei? Cum pot fi ele exprimate? De exemplu, dacă întrebi: «Cum ar trebui să trăiască oamenii? Pentru ce ar trebui să trăiască ei?», toți vor răspunde: «Fiecare pentru sine și diavolul să-l ia pe cel mai din spate.» Chiar această singură frază exprimă tocmai rădăcina problemei. Filosofia și logica Satanei au devenit viața oamenilor. Indiferent ce urmăresc oamenii, o fac, de fapt, pentru ei înșiși – și, astfel, trăiesc cu toții pentru ei înșiși. «Fiecare pentru sine și diavolul să-l ia pe cel mai din spate» – aceasta este filosofia de viață a omului și reprezintă, de asemenea, natura umană. Aceste cuvinte au devenit deja natura omenirii corupte și sunt adevărata zugrăvire a naturii satanice pe care o are omenirea coruptă. Această natură satanică a devenit întru totul temelia existenței omenirii corupte. Vreme de câteva mii de ani, omenirea coruptă a trăit după această otravă a Satanei, chiar până în zilele noastre” (Cuvântul, Vol. 3: Discursurile lui Hristos al zilelor de pe urmă, „Cum să mergi pe calea lui Petru”). Cuvintele lui Dumnezeu mi-au arătat că, deși eram credincioasă, nu tratam adevărul cuvintelor lui Dumnezeu ca pe standardul meu pentru conduita personală și pentru acțiuni. Mă purtam și acționam tot după concepțiile Satanei, cum ar fi: „Fiecare pentru sine și diavolul să-l ia pe cel mai din spate”, „Profitul e pe primul loc” și „Oamenii înțelepți se pricep să se protejeze, căutând doar să nu facă greșeli.” Trăiam în virtutea acestor otrăvuri satanice. Simțeam că, în viață, oamenii trebuie să țină cont de propria persoană și să învețe să-și protejeze interesele, ca să nu aibă de suferit. E singura atitudine isteață, ca să nu pățești nimic. Dar această lecție mi-a arătat că traiul în baza acestor otrăvuri satanice e posibil să-mi fi protejat temporar interesele, dar m-a făcut să renunț la reperul meu în felul în care mă port. Am devenit egoistă, vicleană și abjectă, ba chiar mi-am nesocotit conștiința, fiind nesinceră. Am devenit un om fără caracter sau demnitate, nedemn de încredere și, în final, am prejudiciat viețile fraților și surorilor și am tulburat grav lucrarea bisericii, comițând o fărădelege de neremediat. Am detestat cât de adânc m-a corupt Satana, că nu am avut conștiință și nu am fost vrednică să trăiesc înaintea lui Dumnezeu. Și această experiență mi-a arătat că nu L-am înțeles deloc pe Dumnezeu și nu am crezut că El scrutează toate lucrurile. Mi-am făcut griji că, dacă aveam părtășie cu ceilalți despre discernământul meu legat de Guan Xin, vor crede că încercam să mă răzbun, înlăturând-o intenționat. Dar în casa lui Dumnezeu, adevărul domnește și Dumnezeu scrutează tot. Câtă vreme aveam intenții bune și acționam conform adevărurilor-principii, ceilalți aveau să mă susțină când înțelegeau adevărul. Deși unii dintre ei m-au înțeles inițial greșit, Dumnezeu mi-a scrutat inima și conștiința avea să-mi fie curată. Înțelegând asta, m-am simțit mult mai împăcată și am decis ca pe viitor să susțin categoric principiile.

După aceea, m-am gândit la Li Xiao, diaconul de evanghelizare care nu a acceptat niciodată adevărul și nu și-a asumat povara datoriei ei. Trebuia să fi fost demisă, conform principiilor. Le-am împărtășit gândurile mele altor diaconi. Diaconii au spus: „Dacă o demitem acum, nu va exista un înlocuitor potrivit în biserică. Să o ajutăm și să o sprijinim deocamdată.” Mă gândeam că deja o ajutasem și o sprijinisem de mai multe ori, dar nu fusese receptivă. Dacă rămânea diacon de evanghelizare, avea să întârzie și mai mult lucrarea. Dar, într-adevăr, nu existau alți candidați buni pentru postul de diacon de evanghelizare. Și dacă niciunul nu era de acord, iar eu insistam, nu aveau să spună că eram prea arogantă și neprihănită de sine? O vreme nu am știut ce ar trebui să fac, așa că am venit înaintea lui Dumnezeu în rugăciune și căutare. După rugăciune mi-am dat seama că iar începusem să-mi apăr interesele. Trebuia să sprijin adevărurile-principii în datoria mea – nu puteam amesteca binele cu răul. Judecând după principii, Li Xiao a fost dezvăluită drept lucrătoare falsă. Dacă o păstram pe acel post, lucrarea de evanghelizare avea să fie afectată. Nu puteam refuza să gestionez situația de teamă că ceilalți vor spune că sunt arogantă – trebuia să susțin principiile. Așa că am avut părtășie cu partenerii despre adevărurile relevante și au fost de acord cu demiterea diaconului de evanghelizare. După aceea, conducătoarea superioară a numit o soră de la altă biserică să preia lucrarea noastră de evanghelizare. Își asuma povara datoriei și pricepea unele principii. Lucrarea noastră de evanghelizare s-a îmbunătățit treptat. De asemenea, am simțit că puteam, în sfârșit, să pun ceva adevăr în practică și m-am simțit împăcată și ușurată.


59. Decizia de a renunța la studii

de Lin Ran, China

Încă de când eram mică, părinții mi-au spus că, neavând niciun fiu, ci doar două fete, pe mine și pe sora mea mai mare, nu puteau ține fruntea sus în familie, deci trebuia neapărat să studiez temeinic, să-i fac mândri și să arăt familiei că fiicele erau la fel de bune ca fiii. Când părinții mei au spus asta, am fost profund impresionată și m-am hotărât să studiez temeinic, să-i fac mândri și să le aduc onoare. Mereu am învățat pe brânci și am luat note bune. Când cei mai în vârstă întrebau amabil cum mă descurcam, chiar mă bucuram când mama răspundea fericită și aveam senzația că o făceam mândră și îi câștigam respectul celorlalți.

La masterat, părinții mi-au spus: „Trebuie să ai rezultate bune în programul ăsta, apoi să-ți iei doctoratul. După aceea, poți să obții o slujbă confortabilă ca lector universitar, să câștigi mulți bani și să ne faci mândri de tine.” M-a stresat rău să-mi aud părinții spunând asta. După toți anii ăștia de studiu, mă săturasem de mult de examene. M-am gândit la toți cei care-și luaseră viața sărind în gol, din cauza stresului unui doctorat și m-am temut că voi sfârși exact ca ei, așa că nu am mai vrut să studiez. Uitându-mă însă în ochii părinților mei, care erau plini de așteptări pentru mine, pur și simplu n-am putut spune nu. La momentul acela, acceptasem deja lucrarea din zilele de pe urmă a lui Dumnezeu Atotputernic, însă, fiind atât de ocupată, nu puteam merge la adunări. De-abia la masterat, când am fost implicată într-un program de sprijin pentru predare în mediul rural, am putut participa la adunările din biserica locală. La o adunare, sora Zhang Lu mi-a zis că tot mai mulți oameni acceptau lucrarea din zilele de pe urmă a lui Dumnezeu și că era urgentă nevoie de udători. A întrebat dacă aș fi dispusă să ud nou-veniți. Știam că mă bucurasem, ca ființă creată, de mult din harul lui Dumnezeu și hrana adevărului și că se cuvenea să-I răsplătesc iubirea făcând o datorie, deci am acceptat cu bucurie. Udând nou-veniții, sora-parteneră și cu mine ne rugam și ne bizuiam pe Dumnezeu ca să avem părtășie despre cuvântul Lui și să le rezolvăm dificultățile. Văzând că problemele le erau rezolvate, iar ei prindeau rădăcini pe adevărata cale, eram foarte fericite și simțeam că faptul că ne făceam îndatoriile era cu adevărat semnificativ.

Ulterior, pe măsură ce tot mai mulți nou-veniți trebuiau udați, am vrut să renunț la școală și să-mi fac datoria cu normă întreagă, dar m-am gândit cum părinții își puseseră toate speranțele în mine. Dacă mă lăsam de școală, ceilalți săteni ar fi continuat să-mi disprețuiască părinții. Cheltuiseră atât de mult cu mine. Cum puteam să-i dezamăgesc? Am ezitat, neștiind ce să fac. Într-o zi, am citit un pasaj din cuvântul lui Dumnezeu: „Tu ești o ființă creată – ar trebui, desigur, să I te închini lui Dumnezeu și să urmărești o viață plină de sens. Dacă nu I te închini lui Dumnezeu, ci trăiești în trupul tău murdar, atunci nu ești doar o bestie cu chip de om? Deoarece ești o ființă omenească, ar trebui să te consumi pentru Dumnezeu și să înduri toate suferințele! Ar trebui să accepți cu bucurie și cu pace interioară mica suferință la care ești supus astăzi și să trăiești o viață plină de sens, ca Iov și Petru. În această lume, omul poartă hainele diavolului, se hrănește cu mâncare de la diavol, lucrează și slujește la porunca diavolului și este călcat în picioare de acesta până la punctul în care este acoperit de mizerie. Nu a priceput sensul vieții și nu a dobândit adevărata cale – ce sens are să trăiești astfel? Sunteți oameni care urmăresc calea cea dreaptă și caută îmbunătățirea. Vă ridicați în țara marelui balaur roșu și sunteți cei pe care Dumnezeu îi numește drepți. Nu este aceasta viața cea mai plină de sens?” [Cuvântul, Vol. 1: Arătarea și lucrarea lui Dumnezeu, „Practica (2)”]. Din cuvântul lui Dumnezeu am înțeles că sunt o ființă creată, că viața mi-a fost dată de Dumnezeu și că pentru El ar trebui să trăiesc. Să urmăresc adevărul în datoria mea, să mă eliberez de firea mea coruptă și să obțin mântuirea lui Dumnezeu – aceasta-i o viață care merită trăită și plină de sens. Atât de mulți ani, pentru a-mi face părinții fericiți, viața mea a constat doar din studiu și predare. Mereu eram foarte ocupată, dar simțeam un gol în suflet. Nici măcar nu știam ce rost aveau toate. Nici măcar în timpul liber nu știam ce puteam face care să fie semnificativ. Nu știam cum să scap de senzația asta de pustiu. Am încercat atâtea lucruri – să-nvăț să cânt la instrumente, să pictez, să citesc, să ascult muzică, să alerg – dar niciunul nu a schimbat felul în care mă simțeam. Tot simțeam un mare gol în suflet. Viața mi se părea tot fără direcție și fără țel. M-am gândit și la anii mei de trudă în mediul academic. Deși intrasem la masterat, iar lauda și aprobarea celor din jur îmi satisfăceau vanitatea, aceste lucruri nu-mi aduceau împlinire sau consolare spirituală. În fața marilor catastrofe, nici cele mai vaste cunoștințe nu pot salva pe cineva. Doar dacă urmărești adevărul, îndeplinești bine o datorie și te eliberezi de firea ta coruptă, poți să fii mântuit de Dumnezeu și să supraviețuiești. Înțelegând asta, m-am rugat lui Dumnezeu și-am decis să-mi prezint demisia școlii în care predam și să fac cerere de retragere de la masterat.

Într-o zi, după ce m-am întors acasă de la udarea de noi credincioși, am văzut că familia îmi trimisese mesaje repetate încercând să mă contacteze. Inima a-nceput să-mi bată cu putere. Ce aveam să fac dacă se împotriveau categoric să-ndeplinesc o datorie? Am sunat-o pe mama, iar ea a zbierat la mine în telefon: „Ce neobrăzare din partea ta să-ți dai demisia și să te lași de școală fără să ne spui!” Apoi, ai mei au venit de urgență din orașul meu natal, special pentru a-mi spune să mă-ntorc la predat și să termin școala, altfel mă vor aduce direct înapoi în orașul natal. M-am temut că într-adevăr o vor face și, în cazul acela, nu voi mai putea să merg la adunări ori să-ndeplinesc o datorie. Așa că m-am întors la slujba de profesoară. Dar mă simțeam foarte stingherită și vinovată. M-am gândit la rapida răspândire a Evangheliei lui Dumnezeu în zilele de pe urmă, cu toți nou-veniții ce au nevoie de udare și la cum ar trebui să-mi fac datoria. Când mă gândeam, însă, la speranțele părinților pentru mine, simțeam că în mine se dă o luptă. Mi se părea că le eram datoare și mă temeam să nu-i rănesc. La o adunare, ceilalți au aflat de starea mea și mi-au citit din cuvântul lui Dumnezeu. Dumnezeu Atotputernic spune: „Mulți dintre voi ați șovăit între bine și rău, nu-i așa? În toate luptele dintre pozitiv și negativ, dintre alb și negru – dintre familie și Dumnezeu, copii și Dumnezeu, armonie și ruptură, bogăție și sărăcie, statut și condiție de rând, a fi susținuți și a fi respinși și așa mai departe – cu siguranță nu sunteți ignoranți cu privire la alegerile pe care le-ați făcut! Între o familie armonioasă și una destrămată, ați ales-o pe cea dintâi și ați făcut-o fără nicio ezitare; între bogăție și datorie, din nou ați ales-o pe cea dintâi, chiar lipsiți de voința de a vă întoarce la țărm; între lux și sărăcie, l-ați ales pe cel dintâi; când ați ales între fiii, fiicele, soțiile, soții voștri și Mine, i-ați ales pe cei dintâi; și între noțiuni și adevăr, le-ați ales tot pe cele dintâi. Fiind confruntat cu toate tipurile voastre de fapte rele, pur și simplu Mi-am pierdut încrederea în voi, pur și simplu am fost uimit. Inimile voastre sunt neașteptat de incapabile să fie înmuiate. În mod surprinzător, sângele inimii pe care l-am consumat vreme de atâția ani nu Mi-a adus decât renunțarea și resemnarea voastră, dar speranțele Mele pentru voi cresc cu fiecare zi care trece, căci ziua Mea a fost pe deplin dezvăluită în fața tuturor. Cu toate acestea, încă urmăriți lucruri întunecate și rele și refuzați să vă slăbiți strânsoarea asupra lor. Care va fi, atunci, finalul vostru? V-ați gândit vreodată cu atenție la acest lucru? Dacă vi s-ar cere să alegeți din nou, care ar fi poziția voastră? Ar mai fi tot cea dintâi? M-ați mai răsplăti cu dezamăgire și întristare dureroasă?” (Cuvântul, Vol. 1: Arătarea și lucrarea lui Dumnezeu, „Cui anume îi ești loial?”). Am fost foarte emoționată când am citit aceste cuvinte. Dumnezeu S-a întrupat pentru a lucra și a ne mântui, Și-a vărsat sângele inimii în noi ca, în cele din urmă, să putem fi mântuiți și să rămânem. Orice om cu rațiune și conștiință ar trebui să facă bine o datorie pentru a-L mulțumi pe Dumnezeu. Mie, însă, de fiecare dată când alegeam să-ndeplinesc o datorie, mi se părea că-mi dezamăgesc părinții, că investiseră atât de mult în mine și eu nu-i răsplăteam, lăsând să se irosească toată iubirea și devotamentul lor. În plus, mă temeam că, renunțând la școală nu le aduceam onoare părinților și că familia avea să-i disprețuiască din nou. Nu mă puteam gândi decât la cum să-mi mulțumesc părinții și chiar am renunțat la datoria mea ca să nu-i supăr. Ca ființă creată, m-am bucurat de hrana cuvântului lui Dumnezeu, dar nu-mi făceam datoria de ființă creată pentru a-I răsplăti iubirea. Eram atât de lipsită de conștiință și de nerecunoscătoare! Îl dezamăgeam pe Dumnezeu! Deși eram atât de răzvrătită, Dumnezeu tot nu m-a abandonat. A continuat să mă îndrume și să mă susțină prin intermediul fraților și al surorilor. Dar tot ce I-am dat eu în schimb a fost durere și dezamăgire. Nu reușeam să fiu la înălțimea sângelui inimii vărsat de Dumnezeu pentru mine. M-am simțit plină de remușcări și vinovată, așa că m-am rugat lui Dumnezeu: „Dumnezeule, nu Te-am mulțumit. Ți-am datorat atât de mult! Te rog să-mi dai credință și putere și să mă îndrumi să fac alegerea corectă.” După ce m-am rugat, le-am scris alor mei, spunându-le că am hotărât să renunț la școală și să fac o datorie.

Ulterior, părinții mi-au spus: „Dacă-ndrăznești să renunți la școală, vom lua o supradoză și până mâine vom fi morți.” A fost crunt să-mi aud mama și tatăl spunând asta și mă tot rugam lui Dumnezeu: „Dumnezeule, indiferent de ce spun ei, eu nu Te voi trăda! Te rog doar să-mi dai cuvintele potrivite. Statura mea e foarte mică și mă tem că voi spune, fără să vreau, ceva ce Satana va folosi contra mea din cauza ignoranței și nesăbuinței mele. Te rog să mă îndrumi să rămân fermă în mărturia mea.” După rugăciune, m-am simțit puțin mai liniștită și le-am zis părinților mei: „Știți că am ales calea cea dreaptă. Atunci, de ce mă constrângeți așa? Vreau doar să cred în Dumnezeu, să urmăresc adevărul și să-mi îndeplinesc datoria. Nu mă puteți lăsa să-mi aleg propria cale?” Mama a replicat furioasă: „Credința în Dumnezeu e calea cea dreaptă, știu, dar, pentru a face o datorie, ai renunțat până și la studii. Crezi că ne-a fost ușor să-ți plătim școlarizarea, toți anii ăștia? Nu poți fi atât de egoistă!” Auzind-o pe mama, m-am gândit: „Omul e creat de Dumnezeu. Toate lucrurile de care ne bucurăm de El ne-au fost date. E responsabilitatea și obligația noastră să facem o datorie și să ne consumăm pentru El. Dac-ar fi să nu fac o datorie ca să-mi mulțumesc părinții, ar fi un lucru egoist.” Așa că le-am spus: „Eu m-am hotărât. Oricum mă împiedicați, tot voi face o datorie.” Agitată, mama a spus: „Am cheltuit atât de mult cu tine ca să răzbești în viață, să ne faci mândri în fața celorlalți membri ai familiei și să putem duce o viață mai ușoară. De ce nu te gândești deloc la noi? Ești atât de crudă!” Soră-mea m-a sunat și ea să mă certe: „Îți dai seama că, dacă renunți la școală, toți din sat ne vor disprețui și părinții noștri se vor umple de rușine? Dacă îndrăznești să renunți la școală și la serviciu, sun la poliție să vă aresteze pe toți credincioșii!” A fost foarte deprimant să-mi aud familia vorbind așa. Se dovedea că tot ce făcuseră pentru mine a fost o simplă investiție. Când eram la masterat, făcându-i mândri în fața prietenilor lor și a familiei, îmi vorbeau cu blândețe, zicând că eram fiica lor cea mai dragă, dar când urmăream adevărul și îndeplineam o datorie în loc să le aduc onoare, îmi aruncau cuvinte de ocară. Eforturile pe care le-au depus pentru mine nu au fost din iubire, ci pentru că mă foloseau. Mi-am amintit cuvântul lui Dumnezeu: „«Iubirea», cum este ea numită, se referă la o afecțiune care este pură și nepătată, în care îți folosești inima pentru a iubi, a simți și a fi atent. În iubire, nu există niciun fel de condiții, obstacole și distanțe. În iubire, nu există suspiciune, înșelătorie și șiretenie. În iubire, nu există nicio tranzacție și nicio impuritate” (Cuvântul, Vol. 1: Arătarea și lucrarea lui Dumnezeu, „Mulți sunt chemați, puțini sunt aleși”). Aceasta este explicația pe care Dumnezeu o dă iubirii. Numai iubirea Lui de oameni e pură și fără pată. Pentru a-i mântui pe oameni de corupția și răul Satanei, Dumnezeu S-a întrupat de două ori și a rostit milioane de cuvinte de adevăr, plătind în tăcere un preț pentru noi. Dumnezeu nu ne-a cerut nimic niciodată. El doar speră să putem urmări adevărul și obține mântuirea. Numai iubirea Lui pentru noi e altruistă. „Iubirea” familiei față de mine era să mă folosească pentru a câștiga respectul altora. Asta nu era iubire, ci o tranzacție, o relație care are scopul clar de a obține beneficii. Mi-am amintit că Dumnezeu a spus: „Oamenii care trăiesc în trup consideră plăceri diversele relații și afecțiuni familiale ale trupului. Ei cred că oamenii nu pot trăi fără cei dragi. De ce nu te gândești cum ai venit în lumea oamenilor? Ai venit singur pe această lume. Nu ai început cu nicio legătură cu cei dragi. Dumnezeu îi aduce pe oameni pe lume individual. Când ai venit aici, erai, de fapt, singur” (Cuvântul, Vol. 3: Discursurile lui Hristos al zilelor de pe urmă, Partea a III-a). Relația dintre membrii familiei poate fi apropiată în trup, dar nu există legătură spirituală. Fiecare om a fost predestinat de Dumnezeu să vină pe lumea asta. Fiecare are propriul rol de jucat și propria misiune de îndeplinit. Deși, prin sânge, ei sunt mama, tata și sora mea, nu avem nicio legătură spirituală. Ei doar m-au crescut, și-au îndeplinit responsabilitatea și mi-au îmbunătățit viața trupească, dar nu-mi pot decide viitorul sau destinul, cu atât mai puțin să mă mântuiască de corupția și răul Satanei. Numai Dumnezeu îmi poate da adevărul și viața, mă poate curăți și mântui. Părinții nu-mi permiteau să fac o datorie, încercând să mă țină departe de Dumnezeu și să mă facă să pierd mântuirea Lui, lucru care îmi făcea rău și-mi distrugea viața. Nu mă puteam lăsa constrânsă de ei. Înțelegând asta, m-am rugat lui Dumnezeu: „Dumnezeule, Îți mulțumesc că mi-ai dat un oarecare discernământ în privința familiei mele. Te rog, veghează-mi inima, să pot rămâne fermă!” După-masa următoare, am părăsit școala ca să-mi fac datoria.

Ulterior, mi-am spus: „Știu că am ales calea cea dreaptă, prin urmare, când familia mă împiedică și-ncearcă să mă facă să renunț la datoria mea, de ce mereu mă simt constrânsă de sentimente, de parcă le datorez foarte mult? De ce anume se-ntâmplă asta?” În timpul unei devoțiuni spirituale, am citit cuvântul lui Dumnezeu, care spunea: „În trecut, oamenii acționau mereu pe baza conștiinței lor și o foloseau pentru a-i evalua pe toți. Oamenii trebuiau constant să treacă testul conștiinței, simțeau mereu că bârfa era un lucru înfricoșător și se temeau să nu fie batjocoriți și să nu-și piardă reputația sau să nu fie certați ca fiind «lipsiți de conștiință și răi». Așa că, trebuiau să spună și să facă cu reticență unele lucruri pentru a face față circumstanțelor. Cum ar trebui evaluate aceste lucruri acum? (Prin adevărurile-principii.) În trecut, când oamenii erau înrobiți de noțiunile și ideile false ale non-credincioșilor, în ce fel de stări trăiau? De exemplu, de când erai mic, părinții tăi te-au îndoctrinat constant cu astfel de cuvinte: «Când vei crește, trebuie să ne faci mândri; trebuie să aduci onoare familiei noastre!» Ce au fost aceste cuvinte pentru tine? Ceva care te impulsionează sau o constrângere? O influență pozitivă sau un fel de control negativ? Adevărul este că sunt un fel de control. Părinții tăi ți-au stabilit un scop pe baza unei afirmații sau teorii pe care oamenii o consideră corectă și bună, făcându-te să-ți trăiești viața orientat spre acel scop, și ajungi să-ți pierzi libertatea. De ce ajungi să-ți pierzi libertatea și să cazi sub controlul ei? Deoarece oamenii cred că a aduce onoare strămoșilor lor este un lucru bun care ar trebui făcut. Dacă nu împărtășești această hotărâre și nu reușești să aduci onoare strămoșilor tăi, ești văzut ca un prost, un parazit, un ratat și un nenorocit fără valoare, iar oamenii te vor disprețui. Pentru a te ridica deasupra celorlalți, trebuie să studiezi din greu, să dobândești tot mai multe abilități și să câștigi glorie pentru strămoșii tăi. În acest fel, oamenii te vor respecta în viitor și nu te vor trata cu dispreț. Nu sunt toate lucrurile pe care le faci de dragul acestui scop, de fapt, cătușe care te leagă? (Ba da.) Deoarece a urmări să te ridici deasupra celorlalți și să aduci onoare străbunilor tăi este ceea ce cer părinții tăi și deoarece ei acționează în interesul tău și fac acest lucru pentru ca tu să poți trăi o viață bună în viitor și să câștigi glorie pentru familia ta, tu urmărești un astfel de mod de viață ca pe ceva firesc. Dar, efectiv, aceste lucruri sunt necazuri și cătușe, într-un fel. Când nu înțelegi adevărul, crezi că aceste lucruri sunt pozitive și că sunt adevărul și calea cea dreaptă. Prin urmare, le respecți sau le asculți ca pe ceva firesc și te conformezi întru totul acestor cuvinte și cerințe care vin de la părinții tăi. Dacă trăiești după aceste cuvinte, muncind din greu și dedicându-ți tinerețea și întreaga viață lor și, în cele din urmă, ajungi în vârf, trăiești o viață bună și câștigi glorie pentru strămoșii tăi, s-ar putea să fii strălucitor pentru alți oameni, dar în interior, ești din ce în ce mai pustiu. Nu știi care este sensul vieții sau care vor fi destinațiile oamenilor, sau ce fel de cale ar trebui să urmeze oamenii în viață. Nu ai înțeles sau nu ai câștigat absolut nimic în legătură cu acele taine ale vieții, ale căror răspunsuri le dorești cu ardoare, vrei să le știi și vrei să le înțelegi. Nu ai fost efectiv ruinat de bunele intenții ale părinților tăi? Nu ți-au fost ruinate tinerețea și întreaga viață de către părinții tăi care au acționat «în interesul tău»? (Ba da.) Deci, este corect sau incorect ceea ce părinții tăi consideră a fi interesul tău? S-ar putea ca motivul părinților tăi să fie într-adevăr să acționeze în interesul tău, dar sunt ei oameni care înțeleg adevărul? Dețin ei adevărul? (Nu.) Mulți oameni își petrec întreaga viață agățându-se de cuvintele părinților lor: «Trebuie să ne faci mândri, trebuie să aduci onoare străbunilor.» Aceste cuvinte le servesc drept inspirație. Vor fi influențați de-a lungul întregii vieți de cuvintele părinților lor, care acționează ca impulsul din spatele vieților lor, oferindu-le o direcție și un scop spre care să tindă. Drept urmare, indiferent cât de strălucitoare este viața unei astfel de persoane, indiferent cât de demnă și de succes este, viața sa e de fapt ruinată. Nu este așa? (Ba da.) Înseamnă acest lucru că, dacă cineva nu trăiește conform cuvintelor părinților săi, nu va fi ruinat? Nu; și el are un scop propriu. Care este acel scop? Este tot același, anume «să trăiască o viață bună și să câștige glorie pentru părinții lor». Nu este ceva ce i-au spus părinții lui să facă, ci ceva ce a preluat din altă sursă. El încă trăiește după aceste cuvinte și vrea să câștige glorie pentru străbunii săi, să ajungă în vârf și să devină o persoană onorabilă și demnă. Scopul său este același; el încă își dedică întreaga viață și își trăiește întreaga viață încercând să realizeze aceste lucruri. Așadar, când oamenii nu înțeleg adevărul și acceptă multe așa-numite doctrine corecte, afirmații corecte și viziuni corecte care prevalează în societate, ei transformă aceste lucruri – pe care oamenii le cred corecte – în direcția pe care o urmăresc cu vigoare în viață și în fundamentul și imboldul pentru propria lor supraviețuire. În cele din urmă, oamenii trăiesc fără compromisuri și fără rezerve de dragul acestor obiective, zbătându-se toată viața, până la moarte, moment în care, unii tot nu sunt dispuși să renunțe. Ce vieți jalnice duc oamenii! Cu toate acestea, odată ce înțelegi adevărul, nu lași treptat în urmă aceste așa-zise lucruri, învățături și afirmații corecte, precum și așteptările părinților tăi de la tine? Odată ce lași treptat în urmă aceste lucruri așa-zis corecte, iar standardul după care măsori lucrurile nu se mai bazează pe afirmațiile culturii tradiționale, nu-i așa că nu mai ești legat de acele afirmații? Și dacă nu ești legat de aceste lucruri, nu trăiești liber? S-ar putea să nu fii complet liber atunci, dar cel puțin cătușele vor fi fost slăbite” (Cuvântul, Vol. 3: Discursurile lui Hristos al zilelor de pe urmă, „Care este adevărul-realitate?”). Chiar m-a emoționat citirea cuvântului lui Dumnezeu. Din copilărie, mama îmi spusese mereu să studiez temeinic, să răzbesc, s-o fac mândră și să aduc onoare familiei. Ca să aduc onoare familiei, să-mi fac părinții mândri și să câștig lauda celorlalți, m-am dedicat pe deplin studiului și nu am acordat atenție problemelor exterioare, iar studiul a devenit în bună măsură unicul meu țel. Timp de atâția ani, fusesem ca o mașinărie de studiu, lucrând zi și noapte. Nu aveam drept de-a alege și nici simț al împotrivirii. Deși eram lăudată de părinți și de cei din jur, mereu aveam un gol în suflet. Mă întrebam adesea: „De ce trăiesc în felul acesta? Are sens o astfel de viață?” Însă n-am putut găsi un răspuns și deseori eram demoralizată și sufeream. Citind cuvântul lui Dumnezeu, am realizat că toate erau un rău făcut de Satana. Satana folosea otrăvuri ca: „Pietatea filială este o virtute care trebuie pusă mai presus de orice altceva” și „Să te distingi și să aduci onoare străbunilor tăi” pentru a încătușa și controla oamenii. Erau ca un jug pe care Satana îl pusese pe trupul meu. Dacă nu urmăream aceste lucruri, eram condamnată de familie și societate, etichetată ca neambițioasă și inutilă. Influențată de acest mediu, mergeam pasivă pe calea urmăririi faimei și câștigului. În goana după note bune și diplome, mulți studenți ajung depresivi din cauza presiunii academice. Unii chiar s-au sinucis și și-au pierdut viața. Dar de fiecare dată când voiam să renunț la școală ca să-ndeplinesc o datorie, mă simțeam legată și controlată de aceste otrăvuri satanice. Mi se părea că părinții cheltuiseră atât de mult cu mine și că, dacă renunțam la școală, îi dezamăgeam și nu le aduceam onoare. Până la urmă, am văzut că otrăvurile astea-s modurile Satanei de-a ne induce în eroare și corupe. Ele ne distorsionează direcția și țelurile conduitei personale, ne fac să ne abandonăm credința, să nu ne facem datoria de ființe create, ne fac să ne-ndepărtăm încet de Dumnezeu și să-L trădăm. Fără revelația cuvântului lui Dumnezeu, n-aș fi văzut niciodată răul acestor otrăvuri satanice. Aș fi continuat pe drumul acesta fără întoarcere, pierzând mântuirea lui Dumnezeu și fiind distrusă alături de Satana, în cele din urmă. Înțelegând asta, am fost plină de recunoștință față de Dumnezeu. Dumnezeu mă proteja și mă mântuia.

Ulterior, am mai citit din cuvântul lui Dumnezeu: „Întrucât a fi filial față de părinți nu reprezintă adevărul, ci doar o responsabilitate și o obligație umană, atunci ce ar trebui să faci în cazul în care obligația intră în conflict cu datoria ta? (Să acorzi prioritate datoriei tale; s-o pui pe primul loc.) O obligație nu reprezintă neapărat datoria unei persoane. A alege să-ți faci datoria înseamnă a practica adevărul, în timp ce îndeplinirea unei obligații, nu. Dacă îndeplinești această condiție, îți poți îndeplini această responsabilitate sau obligație, dar dacă mediul actual nu ți-o permite, ce ar trebui să faci? Ar trebui să spui: «Trebuie să-mi fac datoria – asta este practicarea adevărului. A fi filial cu părinții mei înseamnă să trăiesc după conștiința mea și nu se ridică la nivelul practicării adevărului.» Prin urmare, ar trebui să acorzi prioritate datoriei tale și să te ții de ea. Dacă nu ai nicio datorie acum, nu lucrezi departe de casă și locuiești aproape de părinții tăi, atunci găsește modalități pentru a avea grijă de ei. Fă tot posibilul pentru a le îmbunătăți puțin viața și scutește-i de o parte din suferință. Dar asta depinde totuși de ce fel de oameni sunt părinții tăi. Dacă părinții tăi au o umanitate rea, dacă te împiedică în mod constant să crezi în Dumnezeu și să-ți faci datoria, și dacă ei chiar te urăsc și te blestemă deoarece crezi în Dumnezeu, ce ar trebui să faci? Care este adevărul pe care ar trebui să-l practici? (Respingerea.) În acest punct, trebuie să-i respingi. Nu mai ai nicio obligație să le arăți respect filial. Dacă ei cred în Dumnezeu, atunci sunt familie, sunt părinții tăi. Dacă nu cred în Dumnezeu și chiar I se împotrivesc, atunci voi mergeți pe căi diferite. Ei cred în Satana și-l venerează pe diavolul-rege și merg pe calea Satanei; sunt pe o cale diferită de a ta. Nu mai sunteți o familie. Ei îi consideră pe credincioșii în Dumnezeu drept adversarii și dușmanii lor, așa că nu mai ai nicio obligație să ai grijă de ei și trebuie să rupi orice legătură cu ei. Care este adevărul: să fii devotat față de părinți sau să-ți faci datoria? Desigur, a-ți face datoria este adevărul. A-ți face datoria în casa lui Dumnezeu nu este ceva atât de simplu precum a-ți îndeplini doar o parte din obligații și a face un pic din ceea ce se cuvine să faci. Este vorba despre a face datoria unei ființe create. Implică însărcinarea dată de Dumnezeu; este obligația și responsabilitatea ta. Aceasta este o adevărată responsabilitate, și anume să-ți îndeplinești responsabilitatea și obligația înaintea Creatorului. Aceasta este cerința Creatorului de la oameni și lucrul de mare importanță al vieții. Însă a le arăta părinților respect filial reprezintă doar responsabilitatea și obligația unui fiu sau ale unei fiice. Cu siguranță, nu este o însărcinare dată de Dumnezeu și cu atât mai puțin este conform cerinței Lui. Prin urmare, între a arăta respect filial părinților și a-ți face datoria, nu există nicio îndoială că a-ți face datoria, și numai asta, înseamnă a practica adevărul. A-ți face datoria de ființă creată reprezintă adevărul și este o datorie de neîncălcat. A arăta respect filial părinților înseamnă a fi devotat față de oameni. Nu înseamnă că o persoană își face datoria și nici că practică adevărul” (Cuvântul, Vol. 3: Discursurile lui Hristos al zilelor de pe urmă, „Care este adevărul-realitate?”). Cuvântul lui Dumnezeu arată principiile modului în care să-i tratezi pe părinți: dacă ei te susțin în credința și datoria ta, poți să-i onorezi pe cât e posibil fără să-ți întârzii datoria. Dar dacă I se opun lui Dumnezeu și te împiedică în credința și datoria ta, nu ar trebui să fii constrâns de ei și-ar trebui să pui pe primul loc îndeplinirea datoriei și mulțumirea lui Dumnezeu. Părinții mei urmăreau banii, faima și câștigul, urmându-l pe Satana. Esența lor este cea a diavolilor și-i aparține Satanei. În credința mea, vreau să urmăresc adevărul și să fac o datorie. Căile noastre sunt complet opuse. Dac-ar fi să-mi ascult părinții și să nu fac o datorie, l-aș urma pe Satana și m-aș împotrivi lui Dumnezeu. Realizând asta, m-am simțit eliberată și am știut cum să-mi tratez familia conform principiilor.

Apoi, am continuat să îndeplinesc o datorie în biserică și, spre surprinderea mea, familia s-a dus, în locul meu, la școală să rezolve problema retragerii mele. Văd că tot mai mulți oameni acceptă Evanghelia Împărăției lui Dumnezeu. Sunt foarte norocoasă să mă alătur celor care predică Evanghelia Lui și să pot să-mi aduc aportul la răspândirea Evangheliei Împărăției lui Dumnezeu. Sunt atât de fericită pentru asta! Acum îmi fac datoria cu frații și surorile mele, avem părtășie și practicăm adevărul. Deși înțeleg foarte puțin din adevăr, simt că firea mea coruptă se schimbă, încetul cu încetul, trăiesc o oarecare asemănare umană, pot predica evanghelia și mărturisi pentru lucrarea lui Dumnezeu. Sunt lucruri pe care nu le-aș fi învățat niciodată, oricât de mulți ani aș fi studiat în școală. Simt cu adevărat că a-mi face datoria și a mă consuma pentru Dumnezeu e cea mai corectă alegere pe care am făcut-o.


60. Oare un bun prieten se face că nu vede?

de Kristina, Statele Unite

Eu și sora Barbara ne cunoșteam de doi ani și aveam multe în comun. De fiecare dată când vorbeam, părea că puteam continua la nesfârșit. Vorbeam despre experiențele noastre și ce câștigasem din ele. Oricând avea o stare proastă, venea să mă caute, să vorbim. Oricând aveam o problemă, voiam și eu s-o împărtășesc cu ea și mereu avea părtășie cu mine, răbdătoare. Prețuiam relația pe care o aveam. Simțeam că era grozav să am alături o soră care mă putea ajuta și sprijini.

Într-o zi, am auzit-o pe Barbara vorbind cu niște surori despre rezultatele grozave pe care le obținuse în predicarea Evangheliei în ultimul timp, despre cât de mulți dintre cei cărora le predica aveau noțiuni religioase și cum, rugându-se și sprijinindu-se pe Dumnezeu, avea părtășie cu ei cu răbdare și le citea cuvintele lui Dumnezeu, astfel încât ei au acceptat rapid lucrarea din zilele de pe urmă a lui Dumnezeu. Surorile o priveau cu admirație, punându-i tot felul de întrebări și căutând căi bune de practică. Am avut niște îndoieli și m-am gândit: „E bine că predicarea ei evanghelică progresează, dar ea a vorbit doar despre rezultatele ei grozave, nu concret despre calea pe care a mers și nici nu a mărturisit cum a îndrumat-o Dumnezeu în acest proces. Vorbind astfel, oare nu se dă mare?” După câteva zile, o soră mi-a zis: „Barbara are un calibru foarte bun; nu predică Evanghelia de prea mult timp și deja are rezultate foarte bune. A spus că un lider i-a cerut să aibă părtășie despre experiențele ei la o întrunire.” Când am auzit asta, inima mi-a tresărit. „De ce spune Barbara aceste lucruri? Nu sunt edificatoare, nici în beneficiul altora.” Barbara se lăuda mereu cu rezultatele pe care le obținuse în îndeplinirea datoriei ei și m-am simțit oarecum tulburată, gândindu-mă: „Dumnezeu a avut părtășie despre cum lauda și preamărirea de sine dezvăluie o fire satanică. Barbara e foarte admirată de alții; va fi periculos să continue așa. Nu pot lăsa lucrurile să continue. Trebuie să găsesc o ocazie de a-i atrage atenția asupra acestui lucru.” Însă, oricând mă gândeam s-o fac direct, ezitam. Mi-am amintit de experiențele mele din anii anteriori. Am văzut că partenera mea, Janie, spunea adesea cuvinte și doctrine, certându-i pe ceilalți dintr-o poziție de autoritate, dar nu s-a disecat și nu s-a cunoscut niciodată. I-am arătat aceste probleme și, nu numai că n-a vrut să accepte, ba chiar m-a dojenit, amintind eșecurile și fărădelegile mele din trecut. După aceea, abia dacă mai vorbea cu mine. Asta m-a pus într-o situație stânjenitoare și dureroasă. Cu altă ocazie, sora Roxana s-a îndepărtat de subiect în părtășia ei, la o adunare, iar eu i-am semnalat asta. Ulterior, mi s-a destăinuit și a spus că s-a simțit foarte stânjenită și potrivnică când i-am semnalat problema și că a simțit că încercam voit să-i îngreunez situația, până în punctul în care nici n-a mai vrut să aibă părtășie în întruniri. Deși ea a continuat să caute adevărul și să reflecteze asupra ei înseși, recunoscându-și problemele, eu tot m-am simțit foarte supărată. După ce s-a întâmplat acest lucru, am devenit foarte precaută în a scoate în evidență problemele altora. Gândindu-mă la acele experiențe, m-am simțit și mai ezitantă în a o confrunta pe Barbara. M-am gândit la cât de grozavă a fost întotdeauna relația noastră și m-am întrebat: dacă i-aș arăta problema ei, s-ar simți stânjenită și pusă în dificultate? Ce aveam să fac dacă nu asculta și începea să dezvolte prejudecăți față de mine, dacă era de părere că îi expuneam neajunsurile și încercam să-i îngreunez situația, iar apoi refuza să-mi mai vorbească? Ne întâlneam zilnic, așa că situația avea să fie stânjenitoare. Nu se lăudase mereu în felul acesta. Poate că, citind cuvântul lui Dumnezeu, avea să reflecteze și să realizeze singură asta. Lasă, n-o să spun nimic.

Într-o zi, Barbara mi-a spus că niște frați și surori îi dăduseră câteva sugestii. Au spus că îi plăcea să se dea mare în părtășia ei, care îi făcea ușor pe alții s-o admire și s-o venereze. Asta a făcut-o să se simtă stânjenită. M-am simțit tulburată când am auzit-o. Adevărul era că și o văzusem cum se dădea mare, dar fiindcă-mi era frică să nu afectez relația noastră, m-am făcut că nu văd și nu i-am spus nimic. Oare nu era asta ocazia perfectă? N-ar fi trebuit să vorbesc despre problemele ei? Dar, apoi, m-am gândit că situația ei era deja destul de dificilă. Dacă vorbeam și eu, oare n-ar putea îndura și ar deveni negativă? Mi-am făcut griji că, dacă îi evidențiam problemele pe care le văzusem, avea să creadă că eram prea aspră și să se îndepărteze de mine, așa că m-am gândit cu atenție la tonul pe care să-l folosesc și cum să mă exprim cu tact, ca să n-o fac de rușine. Am dat exemple despre felul în care m-am preamărit și m-am dat mare în trecut și cum apoi am reflectat la acest lucru și am ajuns să-l înțeleg și numai la sfârșit, i-am menționat în treacăt problema. Mi-era teamă să n-o stânjenesc, așa că am consolat-o: „Fiecare are firi corupte și e perfect normal să dezvăluie asta. Și eu o fac. Chiar dacă am crezut în Dumnezeu de atât de mult timp, am fost mereu foarte arogantă și încrezută și adesea m-am dat mare. Nu lăsa asta să te constrângă. Trebuie să ai atitudinea potrivită față de tine însăți.” Nu mi-a răspuns nimic. Însă atunci s-a întâmplat ceva care m-a tulburat iar.

La o întrunire, având părtășie despre felul în care înțelegea cuvintele lui Dumnezeu ea a vorbit despre o experiență recentă pe care o avusese în predicarea Evangheliei. A spus că îi predicase unui pastor care credea de ani de zile în Domnul. Omul era plin de noțiuni religioase și crezuse multe zvonuri fără temei. Nu voia să accepte Evanghelia nici după ce i-a fost predicată în mod repetat. Însă ea avusese părtășie și discutase cu el și, găsind pasaje relevante din cuvintele lui Dumnezeu, îi infirmase noțiunile și falsitățile una câte una, el renunțând treptat la noțiunile lui și acceptând lucrarea lui Dumnezeu din zilele de pe urmă. Când a terminat de vorbit, toți erau atenți la experiența ei în predicarea Evangheliei, nimeni nu se concentra la cântărirea și părtășia cuvintelor lui Dumnezeu. Atunci mi-am dat seama: nu se abătea de la subiect? Deși avea părtășie despre experiența ei în predicarea Evangheliei, când a terminat, toți au început s-o admire și s-o aprecieze. Oare nu se dădea mare? Am vrut să-i spun asta și s-o fac să încheie subiectul, dar chiar nu am putut spune nimic: „Oare nu ar fi foarte stânjenită dacă o întrerup în fața atâtor oameni? E adevărat că Barbara obținuse câteva rezultate în predicarea Evangheliei, așa că, dacă îi spuneam asta, oare toți aveau să creadă că eram invidioasă și îi îngreunam situația în mod voit? Poate că intențiile ei erau bune și nu încerca să se dea mare.” Așa că n-am spus nimic, dar, agitată fiind, n-am putut medita la cuvintele lui Dumnezeu, iar părtășia mea nu era luminată, spuneam numai lucruri neinspirate, și astfel, întrunirea s-a sfârșit.

În noaptea aceea, m-am zvârcolit în pat, fără să pot dormi. Mă gândeam numai la lucrurile pe care Barbara le spusese ca să se dea mare în adunare și la privirile admirative ale tuturor. Părtășia ei nu le oferise celorlalți o înțelegere mai bună a cuvintelor lui Dumnezeu, ci le atrăsese atenția asupra modului în care predica Evanghelia, astfel încât adunarea nu avusese un rezultat bun. De teamă să n-o stânjenesc, nu spusesem nimic și nu apărasem viața bisericească. Nu cumva eram o persoană care caută să facă pe plac altora? Mi-am amintit un fragment din cuvintele lui Dumnezeu: „Ar trebui să te examinezi cu atenție, pentru a vedea dacă ești o persoană corectă. Sunt țelurile și intențiile tale realizate cu Mine în minte? Sunt toate cuvintele și acțiunile tale făcute și spuse în prezența Mea? Îți examinez toate gândurile și ideile. Nu te simți vinovat? […] Crezi că, data viitoare, vei fi capabil să compensezi mâncatul și băutul pe care Satana le-a luat de data aceasta? Așadar, acum vezi clar; este acest lucru unul pe care-l poți compensa? Poți compensa timpul pierdut? Trebuie să vă examinați cu sârguință ca să vedeți de ce la ultimele câteva întâlniri nu s-a mâncat și nu s-a băut și cine a provocat acest necaz. Trebuie să aveți părtășie punct cu punct, până când lucrurile vor fi clare. Dacă o astfel de persoană nu este constrânsă cu hotărâre, atunci frații și surorile tale nu vor înțelege, iar, apoi, se va întâmpla din nou. Ochii voștri spirituali sunt închiși; prea mulți dintre voi sunteți orbi! În plus, cei care văd sunt neglijenți în această privință. Ei nu se ridică să-și spună cuvântul și sunt, de asemenea, orbi. Cei care văd, dar nu vorbesc, sunt muți. Există mulți cu handicapuri aici” (Cuvântul, Vol. 1: Arătarea și lucrarea lui Dumnezeu, „Cuvântări ale lui Hristos la început”, Capitolul 13). Cuvintele lui Dumnezeu mi-au descris perfect starea. Barbara se abătuse de la subiect în părtășia ei, irosise timpul tuturor și afectase eficiența adunării, dar eu doar privisem în tăcere. Mă tot gândeam: „Știam clar că Barbara s-a abătut de la subiect, de ce nu am apărat viața bisericească? De ce am ales să tac și să fiu o persoană care caută să facă pe plac altora?” În primul rând, nu eram sigură că, prin faptele ei, Barbara se preamărea și se lăuda. Era adevărat că avea câteva experiențe în predicarea Evangheliei și că părtășia acestor lucruri putea să le fie benefică celorlalți, așa că puteam considera că s-a dat mare prin părtășie? În al doilea rând, îmi făceam griji că nu vedeam lucrurile clar, că vorbind, aș fi constrâns-o și că ceilalți ar fi crezut că spuneam acele lucruri din invidie.

La întrunirea de a doua zi, am vorbit despre confuzia mea și am cerut ajutorul câtorva surori. Am citit un pasaj din cuvintele lui Dumnezeu: „Să se preamărească și să mărturisească despre ei înșiși, să se grozăvească, încercând să-i facă pe oameni să aibă o părere bună despre ei și să li se închine – oamenii corupți sunt capabili de aceste lucruri. Acesta este modul în care reacționează oamenii instinctiv atunci când sunt conduși de naturile lor satanice și este comun întregii omeniri corupte. Cum se preamăresc oamenii de obicei și aduc mărturie despre ei înșiși? Cum ating obiectivul de a-i determina pe alții să aibă o părere bună despre ei și să li se închine? Ei aduc mărturie despre cât de multă lucrare au făcut, cât de mult au suferit, cât de mult s-au consumat și ce preț mare au plătit. Ei se înalță vorbind despre capitalul lor, cu scopul de a obține un loc mai înalt, mai ferm, mai sigur în inimile celorlalți și de a determina astfel mai mulți oameni să-i aprecieze, să aibă o părere bună despre ei, să-i invidieze, chiar să-i venereze, să-i admire și să-i urmeze. Pentru a atinge acest țel, oamenii fac multe lucruri care aduc mărturie de fațadă pentru Dumnezeu, dar în esență, se preamăresc și aduc mărturie despre ei înșiși. Au ei rațiune când acționează în acest mod? Ei depășesc sfera raționalității și nu au nicio rușine. Aduc fără rușine mărturie despre ce au făcut pentru Dumnezeu și cât au suferit pentru El. Ba chiar își etalează darurile, talentele, experiența, abilitățile speciale, tehnicile lor inteligente pentru interacțiuni lumești, mijloacele pe care le folosesc pentru a se juca cu oamenii și altele. Una dintre metodele lor de a se preamări și a aduce mărturie despre ei înșiși este de a se da în spectacol și a-i înjosi pe alții. De asemenea, se deghizează și se înfrumusețează, ascunzându-și punctele slabe, neajunsurile și lacunele în fața oamenilor, arătându-le mereu acestora doar strălucirea lor. Nici nu îndrăznesc să le spună altor oameni când se simt negativi și le lipsește curajul să se destăinuie și să aibă părtășie cu ei. Atunci când greșesc cu ceva, fac tot posibilul să ascundă și să țină secret acel lucru. Nu menționează niciodată răul pe care l-au făcut lucrării bisericii în cursul îndeplinirii datoriei lor. Cu toate acestea, atunci când au avut o contribuție minoră sau au obținut un mic succes, se grăbesc să se fălească. Sunt disperați să anunțe întreaga lume cât de capabili sunt, cât de înalt este calibrul lor, cât de excepționali sunt și cât de mult mai buni sunt decât oamenii normali. Nu sunt acestea moduri de a se preamări și a aduce mărturie despre ei înșiși?” (Cuvântul, Vol. 4: Expunerea antihriștilor, „Punctul patru: Ei se preamăresc și mărturisesc despre ei înșiși”). Prin expunerea cuvintelor lui Dumnezeu, am înțeles că unul dintre semnele că antihriștii se preamăresc și aduc mărturie pentru ei înșiși e că-și etalează darurile, calitățile, contribuțiile și realizările în fața celorlalți, ca să-i facă pe oameni să considere că au talent și calibru și să le câștige respectul și admirația. Predicarea Evangheliei și mărturisirea pentru Dumnezeu reprezintă, în esență, un lucru pozitiv. Barbara era pricepută la predicarea Evangheliei și, dacă ar fi putut avea părtășie despre dificultățile întâmpinate, despre cum s-a bazat pe Dumnezeu și I-a experimentat lucrarea, despre ce a câștigat și a învățat din asta și despre căile bune de practică rezumate de ea, acea părtășie ar fi fost edificatoare. Dar Barbara a vorbit numai despre cât de mult suferise când predicase Evanghelia și ce preț mare plătise. Nimeni dintre cei care i-au ascultat experiențele nu a câștigat o mai bună înțelegere a lui Dumnezeu sau claritate privind modul în care să practice sau să abordeze diferite dificultăți. Ei doar au început s-o aprecieze și s-o admire mai mult și au ajuns să simtă că avea experiențe, daruri și calibru în predicarea Evangheliei și că era mai înflăcărată decât ceilalți. Toți o lăudau, o admirau și se simțeau incapabili. Așadar, rezultatele etalării de sine și ale preamăririi și cele ale faptului de a aduce mărturie pentru Dumnezeu nu erau la fel. Prin părtășie, opiniile mele au fost confirmate și am stabilit că multe din spusele Barbarei nu erau mărturie adusă pentru Dumnezeu, ci lucruri zise ca să se înalțe și să se laude. Dezvăluia o fire antihristă, lucru care avea să atragă dezgustul și ura lui Dumnezeu. Surorile mi-au amintit că Barbara s-ar putea să nu fie conștientă de comportamentul ei și că, văzând asta, eu ar fi trebuit să-i atrag atenția asupra acestui lucru cu iubire, pentru a o ajuta. Nu trebuia să fiu o persoană care caută să facă pe plac altora doar ca să-mi protejez relația cu ea. Cuvintele surorilor m-au făcut să-mi fie rușine și am decis să am părtășie cu Barbara cât de curând.

Când s-a terminat adunarea, pur și simplu nu mă puteam liniști. Văzusem problemele Barbarei, dar nu îndrăznisem să i le arăt și chiar și atunci când am zis ceva, am menționat problema în treacăt fără să realizez nimic, făcând-o pe Barbara să nu reflecteze deloc cu adevărat asupra problemei ei și să nu o conștientizeze. La aceste gânduri, mă simțeam neliniștită și vinovată și mă întrebam: „În mod normal, sunt veselă și voioasă în preajma lui Barbara și îi spun totul, deci de ce mi-e atât de greu să-i arăt problema? De ce nu pot spune nimic?” Căutând și reflectând, am citit aceste cuvinte ale lui Dumnezeu: „Voi toți sunteți educați și acordați o mare atenție vorbirii într-o manieră rafinată și discretă. Sunteți, de asemenea, pretențioși în ceea ce privește modul în care vorbiți, folosind un ton plin de tact, încercând să nu răniți mândria sau demnitatea nimănui. Vă lăsați mereu o marjă de manevră când vorbiți și acționați și încercați din răsputeri să-i faceți pe oameni să se simtă mulțumiți. Sunteți, de asemenea, atenți la modul în care rezolvați problemele, încercând să nu deschideți rănile vechi ale altora sau să le expuneți neajunsurile și să nu supărați sau să stânjeniți oamenii. Aceasta este filosofia pentru interacțiuni lumești pe care o urmează toată lumea. Ce părere aveți despre această filosofie? (Înseamnă a fi o persoană care caută să le facă pe plac oamenilor; înșelătoare și alunecoasă.) Este necinstită, alunecoasă, trădătoare și insidioasă. Ascunse în spatele fețelor zâmbitoare ale oamenilor se află o mulțime de lucruri răuvoitoare, insidioase și dubioase” (Cuvântul, Vol. 3: Discursurile lui Hristos al zilelor de pe urmă, „Șase indicatori ai progresului în viață”). „Cei care merg pe calea de mijloc sunt cei mai perfizi oameni dintre toți. Nu jignesc pe nimeni, sunt fini și alunecoși, se pricep să intre în joc în toate situațiile și nimeni nu poate sesiza niciun indiciu care să-i trădeze. Sunt satane vii!” (Cuvântul, Vol. 3: Discursurile lui Hristos al zilelor de pe urmă, „Doar prin practicarea adevărului se pot elibera de cătușele firilor corupte”). „În filosofiile pentru interacțiuni lumești există un principiu care spune: «Păstrarea tăcerii asupra greșelilor prietenilor buni face o prietenie lungă și bună.» Asta înseamnă că, pentru a menține această prietenie bună, o persoană trebuie să păstreze tăcerea în legătură cu problemele prietenului său, chiar dacă le vede clar. Respectă principiile de a nu lovi oamenii în față și de a nu le expune neajunsurile. Se înșală unul pe altul, își ascund lucruri și complotează unul împotriva altuia. Deși fiecare știe limpede ce fel de persoană este celălalt, nu o spune de-a dreptul, ci apelează la metode viclene pentru a-și păstra relația. De ce ar vrea cineva să păstreze o astfel de relație? Are legătură cu faptul că nu vrea să-și facă dușmani în această societate, în cadrul grupului său, ceea ce ar însemna să se expună deseori unor situații periculoase. Știind că o persoană va deveni dușmanul tău și îți va face rău după ce i-ai expus neajunsurile sau l-ai rănit și, nedorind să te pui într-o astfel de situație, folosești teoria filosofiilor pentru interacțiuni lumești care spune așa: «Dacă îi lovești pe alții, nu-i lovi în față; dacă îi expui pe alții, nu le expune neajunsurile.» În lumina acestui fapt, dacă doi oameni se află într-o astfel de relație, sunt ei considerați prieteni adevărați? (Nu.) Ei nu sunt prieteni adevărați, cu atât mai puțin confidenți unul altuia. Așadar, ce fel de relație este aceasta, mai exact? Nu este o relație socială de bază? (Ba da.) Într-o astfel de relație socială, oamenii nu se pot implica în discuții sincere, nici nu pot să aibă legături profunde, nici să vorbească despre orice își doresc. Nu pot să spună cu voce tare ce este în inimile lor, problemele pe care le văd la alți oameni, sau cuvinte care le-ar fi de folos altor oameni. În schimb, aleg să spună lucruri frumoase, pentru a intra în grațiile celorlalți. Nu îndrăznesc să spună adevărul sau să susțină principiile, împiedicându-i astfel pe ceilalți să înceapă să aibă gânduri ostile față de ei. Când nimeni nu reprezintă o amenințare pentru cineva, nu trăiește acea persoană într-o liniște și pace relativă? Nu acesta e scopul oamenilor în promovarea expresiei: «Dacă îi lovești pe alții, nu-i lovi în față; dacă îi expui pe alții, nu le expune neajunsurile»? (Ba da.) În mod clar, acesta este un mod de supraviețuire necinstit și înșelător, cu un element de prudență, al cărui scop este autoconservarea. Trăind în felul acesta, oamenii nu au confidenți, nici prieteni apropiați cărora să le poată spune orice le place. Între oameni, există doar prudență reciprocă, exploatare reciprocă și uneltiri reciproce, fiecare persoană luând ce îi trebuie dintr-o relație. Nu este așa? La rădăcină, scopul expresiei: «Dacă îi lovești pe alții, nu-i lovi în față; dacă îi expui pe alții, nu le expune neajunsurile» este de a evita să-i jignești pe alții și să-ți faci dușmani, să te protejezi prin faptul că nu rănești pe nimeni. Este o tactică și o metodă adoptată de cineva pentru a evita să fie rănit. Cercetând aceste câteva fațete ale esenței sale, este nobilă cerința conduitei morale a oamenilor, și anume: «Dacă îi lovești pe alții, nu-i lovi în față; dacă îi expui pe alții, nu le expune neajunsurile»? Este una pozitivă? (Nu.) Atunci, ce îi învață ea pe oameni? Că nu trebuie să ofensezi sau să rănești pe nimeni, altfel, tu ești cel care va ajunge să fie rănit […]. Îi învață pe oameni că trebuie să fie înțelepți și capabili să-i discearnă pe ceilalți în interacțiunile lor interpersonale, că trebuie să privească oamenii și lucrurile din puncte de vedere corecte și să folosească metode înțelepte pentru a interacționa cu alți oameni? (Nu.) Îi învață pe oameni că, dacă întâlnesc o persoană bună sau o persoană cu umanitate, ar trebui să o trateze cu sinceritate și că, atunci când văd că această persoană are unele neajunsuri și probleme, ar trebui să-i ofere ajutor dacă sunt în stare și, dacă nu pot, ar trebui să fie toleranți și să o trateze corect, să învețe să aibă răbdare cu neajunsurile ei și să învețe din punctele ei forte și din calitățile ei pozitive? Asta îi învață pe oameni? (Nu.) Așadar, ce rezultă în final din ceea ce îi învață această zicală pe oameni? Îi face mai cinstiți sau mai înșelători? Are ca rezultat faptul că oamenii devin mai înșelători; barierele dintre inimile lor devin mai mari, distanța dintre oameni se mărește, iar relațiile dintre ei devin complicate; este echivalent cu faptul că relațiile sociale ale oamenilor devin complicate. Se pierde comunicarea de la inimă la inimă între oameni și ia naștere o mentalitate de precauție reciprocă. Mai pot fi relațiile oamenilor normale în acest fel? Se va îmbunătăți climatul social? (Nu.) Așadar, de aceea zicala: «Dacă îi lovești pe alții, nu-i lovi în față; dacă îi expui pe alții, nu le expune neajunsurile» este evident greșită. Dacă oamenii trăiesc după această zicală, care vor fi consecințele? Vor fi ei capabili să trăiască o umanitate normală? Vor fi capabili să adere la adevărurile-principii? Vor fi capabili să se poarte într-un mod deschis, onest, sincer și integru? Categoric nu pot obține niciun rezultat pozitiv” [Cuvântul, Vol. 6: Despre urmărirea adevărului, „Ce înseamnă să urmărești adevărul (8)”]. Citind cuvintele lui Dumnezeu, am văzut că mă bazam pe filosofii satanice pentru interacțiuni lumești în relația cu Barbara, precum: „Păstrarea tăcerii asupra greșelilor prietenilor buni face o prietenie lungă și bună”, „Dacă îi lovești pe alții, nu-i lovi în față; dacă îi expui pe alții, nu le expune neajunsurile” și „Un prieten în plus înseamnă o potecă în plus; un inamic în plus înseamnă un obstacol în plus.” Până atunci, văzusem aceste filosofii drept principii pentru interacțiunea cu oamenii. Crezusem că, doar purtându-mă așa, puteam să-mi mențin relațiile interpersonale, să nu-i ofensez pe ceilalți și să nu intru în necazuri. Datorită expunerii cuvintelor lui Dumnezeu, am văzut în sfârșit că aceste filosofii sunt moduri de viață viclene, înșelătoare și malițioase, că fac oamenii precauți unii față de ceilalți, creează distanță între ei și împiedică interacțiunile sincere, nepermițând cu atât mai mult iubirea dintre oameni. Deși o astfel de interacțiune nu-i ofensează pe alții și nu ne bagă în necazuri, ne împiedică să ne facem prieteni adevărați și doar ne face să devenim tot mai falși și înșelători. Am ajuns să înțeleg și că trebuie să fii sincer în interacțiunile cu ceilalți, iar când cineva are o problemă, ar trebui să-l ajuți din iubire cât de mult poți. Chiar dacă pe moment nu poate accepta și te înțelege greșit, tot trebuie să aderi la aceste principii și să ai intențiile corecte când îl abordezi. Mi-am amintit de interacțiunile mele cu Barbara. De mai multe ori am văzut clar că se dădea mare în fața celorlalți și că ei o apreciau foarte mult, dar m-am temut să nu-i lezez stima de sine dacă-i arătam problema și că avea să mă desconsidere. Așadar, ca să rămân în relații bune cu ea, am privit fără să spun nimic sau s-o ajut când a dezvăluit corupție, ceea ce a făcut-o să nu reflecteze asupra problemelor ei și să nu le conștientizeze, iar ulterior să se întoarcă la vechile obiceiuri. Trăind după aceste filosofii satanice, am vrut doar să apăr relația cu Barbara, ca ea să spună că eram un om înțelegător și empatic. N-am ținut cont de intrarea ei în viață. Dacă i-aș fi arătat problemele pe care le văzusem mai devreme, poate și-ar fi înțeles întrucâtva firea coruptă și n-ar fi spus lucruri absurde în timpul adunărilor. Devenisem o persoană care caută să facă pe plac altora ca să-mi apăr relația. Era o purtare cu adevărat dăunătoare! Apoi m-am gândit la altă soră cu care interacționasem. Am văzut că era adesea superficială în datoria ei și că atunci când ceilalți îi arătau problemele, îi contrazicea și nu putea să accepte. Voisem să am părtășie cu ea ca s-o ajut să reflecteze asupra ei, dar am considerat că, fiind mai în vârstă decât mine, dacă-i arătam problemele, i-aș fi lezat stima de sine și m-ar fi considerat prea dură. Așa că m-am făcut că nu-i văd problemele și am rămas veselă, vorbăreață și prietenoasă cu ea. Abia după ce a fost demisă din datoria ei, din cauza neglijenței sale, am regretat că n-am ajutat-o mai devreme. Când era pe cale să plece, am avut părtășie despre problemele pe care le văzusem la ea. Deși ajunsese să-și recunoască problemele, mi-a reproșat că nu i-am spus mai devreme și mi-a zis că, dacă s-ar fi putut îndrepta mai curând, poate n-ar fi fost demisă și realocată. La acest gând, am văzut în sfârșit că a trăi după filosofii pentru interacțiuni lumești și a fi o persoană care caută să facă pe plac altora nu e același lucru cu a fi un om bun. Cei care fac asta nu arată deloc sinceritate sau iubire față de ceilalți, ci sunt egoiști și înșelători. O astfel de persoană trăiește o fire satanică și Îl dezgustă pe Dumnezeu. Barbara fusese mereu sinceră cu mine, dar eu m-am bazat pe aceste filosofii în interacțiunile cu ea și n-am practicat adevărul. M-am gândit doar cum să n-o ofensez și cum să mențin imaginea pe care o avea despre mine, iar când am văzut că a dezvăluit o fire coruptă, nu am dat atenție. Acționând astfel, mă mai puteam numi o prietenă bună? Am văzut că „Păstrarea tăcerii asupra greșelilor prietenilor buni face o prietenie lungă și bună” era cu adevărat o zicală diavolească a Satanei. Era foarte dăunătoare și n-am mai vrut să trăiesc astfel.

Căutând și reflectând, am mai găsit un motiv pentru care nu i-am spus lui Barbara despre problema ei: aveam o părere greșită. Crezusem mereu că a arăta cuiva problema pe care o are însemna a-i expune un defect, a-i leza stima de sine, a-l ofensa și că era un gest ingrat. Așa că în cazul ei, m-am temut mereu să n-o ofensez dacă-i spun problema și că asta avea să ne distrugă relația, motiv pentru care mi-a fost foarte greu să practic adevărul. Așa că I-am cerut lui Dumnezeu să mă îndrume ca să rezolv această problemă. Căutând, am citit cuvintele lui Dumnezeu: „Dumnezeu le cere oamenilor să spună adevărul, să spună ceea ce gândesc și nu să-i păcălească, să-i inducă în eroare, să-i ia în râs, să-i batjocorească, să-i ridiculizeze, să râdă de alții sau să-i constrângă, sau să le dea în vileag slăbiciunile, sau să-i rănească. Nu sunt acestea principiile vorbirii? Ce înseamnă a spune că o persoană nu ar trebui să dea în vileag slăbiciunile oamenilor? Înseamnă să nu arunci cu noroi în alți oameni. Nu te lega de greșelile sau neajunsurile lor din trecut pentru a-i judeca sau condamna. Acesta este minimul care ar trebui făcut. Din punct de vedere pozitiv, cum se exprimă vorbirea edificatoare? Se exprimă în principal încurajând, consiliind, îndrumând, îndemnând, înțelegând și consolând. De asemenea, în unele cazuri speciale, este necesar să dăm în vileag direct greșelile altor oameni și să-i emondăm, astfel încât aceștia să dobândească înțelegerea adevărului și o inimă care se căiește. Abia atunci se pot obține rezultate. Această cale de practicare este foarte benefică pentru oameni. Nu-i așa că le este de un real ajutor și că e edificatoare pentru ei? […] Și, în fond, care este principiul din spatele vorbirii? Acesta este: spune ce ai în inima ta și vorbește despre experiențele tale reale și despre ceea ce gândești cu adevărat. Aceste cuvinte sunt cele mai benefice pentru oameni, îi aprovizionează, îi ajută, sunt cele mai pozitive. Refuză să spui acele cuvinte false, acele cuvinte care nu le sunt de folos oamenilor și nu îi edifică; acest lucru va evita rănirea sau poticnirea lor, aruncarea lor în negativitate și obținerea unui efect negativ. Trebuie să spui lucruri pozitive. Trebuie să te străduiești să ajuți oamenii cât de mult poți, să le fii de folos, să-i aprovizionezi, să produci în ei credință adevărată în Dumnezeu; și trebuie să le permiți oamenilor să fie ajutați și să câștige mult din experiențele tale cu privire la cuvintele lui Dumnezeu și la modul în care rezolvi problemele și să poată înțelege calea de a experimenta lucrarea lui Dumnezeu și de a pătrunde în adevărul-realitate, permițându-le să aibă intrare în viață și făcându-le viața să crească – toate acestea fiind efectul faptului că există principii în cuvintele tale și sunt edificatoare pentru oameni” [Cuvântul, Vol. 6: Despre urmărirea adevărului, „Ce înseamnă să urmărești adevărul (3)”]. „Dacă ai o relație bună cu un frate sau o soră și îți cere să îi arăți ce probleme are, cum ar trebui să practici? Acest lucru este legat de abordarea pe care o adopți în acest caz. […] Așadar, dacă descoperi că un frate sau o soră are o problemă, ce mod de a acționa ar fi în concordanță cu adevărul? Câte principii relevante există? În primul rând, cel puțin, nu face persoana să se poticnească. Trebuie mai întâi să iei în considerare slăbiciunile sale și ce mod de a vorbi cu ea nu o va face să se poticnească. Se cuvine să iei în considerare cel puțin acest lucru. În continuare, dacă știi că sunt persoane care cred cu adevărat în Dumnezeu și pot accepta adevărul, atunci, când observi că au o problemă, ar trebui să iei inițiativa de a-i ajuta. Dacă nu faci nimic și râzi de ele, asta înseamnă să le faci rău. Cineva care procedează astfel nu are conștiință sau rațiune și nu are iubire pentru ceilalți. Orice persoană care are puțină conștiință și rațiune nu poate râde de unul dintre frați și surori. Ar trebui să te gândești la orice mod posibil de a ajuta persoana să-și rezolve problema, lăsând-o să înțeleagă unde a fost greșeala sa și ce a cauzat-o. Dacă acea persoană se poate căi este problema sa. Tu îți vei fi îndeplinit responsabilitatea necesară. Chiar dacă nu se căiește acum, s-ar putea să-și vină în fire într-o zi și atunci se va căi și nu se va plânge de tine și nu te va acuza. Cel puțin, modul în care îi tratezi pe frați și surori nu poate fi sub standardul conștiinței și al rațiunii. Nu te îndatora față de ceilalți; ajută-i în măsura în care poți. Asta ar trebui să facă oamenii. Oamenii care îi pot trata pe frați și pe surori cu iubire și în conformitate cu adevărurile-principii sunt cei mai buni oameni. Sunt și cei mai buni la suflet. Desigur, adevărații frați și adevăratele surori sunt acei oameni care pot să accepte și să practice adevărul. Dacă o persoană crede în Dumnezeu doar pentru a mânca pe săturate sau pentru a primi binecuvântări, dar nu acceptă adevărul, atunci nu este un frate sau o soră. Trebuie să-i tratezi pe adevărații frați și adevăratele surori conform adevărurilor-principii. Indiferent ce fărădelegi comite cineva și indiferent cum ar fi putut alege momentan calea greșită din cauza staturii sale mici, ar trebui să-l ajuți în spiritul dragostei. Care sunt rezultatele minime care ar trebui obținute în a-i ajuta? În primul rând, a nu-i face să se poticnească și a nu-i lăsa să devină negativi; în al doilea rând, a-i ajuta efectiv și a-i face să se întoarcă de pe calea greșită; și, în al treilea rând, a-i face să înțeleagă adevărul și să aleagă calea cea bună. Aceste trei rezultate pot fi obținute doar ajutându-i în spiritul dragostei. Dacă nu ai dragoste adevărată, nu poți obține aceste trei rezultate; poți obține cel mult unul sau două. Aceste trei rezultate sunt, de asemenea, cele trei principii pentru a-i ajuta pe alții. Tu cunoști aceste trei principii și le stăpânești, dar cum sunt ele implementate de fapt? Înțelegi cu adevărat dificultățile altora? Nu este aceasta o altă problemă? Trebuie, de asemenea, să te gândești: «Care este originea dificultății lor? Sunt capabil să-i ajut? Dacă statura mea este prea mică și nu le pot rezolva problema și vorbesc neglijent, s-ar putea să-i îndrum pe calea greșită. Dincolo de asta, cum este capacitatea de înțelegere a acestei persoane? Cum este calibrul său? Este încăpățânată? Are înțelegere spirituală? Poate accepta adevărul? Urmărește adevărul? Dacă vede că sunt mai bun decât ea și am părtășie cu ea, va apărea invidie sau negativitate în ea?» Toate aceste întrebări trebuie luate în considerare. Trebuie, de asemenea, să găsești o metodă potrivită, precum și câteva pasaje din cuvintele lui Dumnezeu care abordează situația sa; să ai părtășie clară despre adevărurile-principii cu ea, ajutând-o să înțeleagă adevărul din cuvintele lui Dumnezeu și să descopere calea de a practica. Apoi, problema va fi rezolvată, iar ea va scăpa de dificultate. Este aceasta o chestiune simplă? Aceasta nu este o chestiune simplă. Dacă nu înțelegi adevărul, atunci, oricâte ai spune, nu vor fi de niciun folos. Dacă înțelegi adevărul, poți să o luminezi și să-i fii de folos doar prin câteva fraze” (Cuvântul, Vol. 3: Discursurile lui Hristos al zilelor de pe urmă, „Un om poate să-și rezolve noțiunile și înțelegerile greșite despre Dumnezeu numai urmărind adevărul”). Datorită cuvintelor lui Dumnezeu, am înțeles că dacă expui neajunsurile unui om, profiți de slăbiciunea lui ca să-l judeci și să-l condamni și intenționezi să-l ridiculizezi, batjocorești și acuzi, și asta Îl dezgustă pe Dumnezeu. Dar dacă arăți problemele și neajunsurile unui om cu intenția de a-l ajuta, asta-i edificator și o expresie a iubirii față de ceilalți și a unui simț al răspunderii pentru viețile lor. Dacă persoana urmărește adevărul, atunci, cu ajutorul celorlalți, va putea să reflecteze asupra ei și să caute adevărul ca să-și rezolve problemele și va progresa în intrarea ei în viață. Totuși, unii se împotrivesc emondării și sunt dezgustați de ea și de a li se arăta problemele. Asta dezvăluie că ei nu acceptă adevărul și că firea lor e scârbită de adevăr. Înainte, crezusem că a arăta problemele altora însemna să le expun neajunsurile, iar asta era o sarcină ingrată. Această opinie era complet falsă. Am ajuns să înțeleg și că există principii pentru a-i ajuta pe alții evidențiindu-le problemele. Nu e vorba doar despre evidențierea directă a problemelor lor, cu intenții bune și entuziasm, oricine ar fi ei. Mai degrabă, trebuie să o facem în conformitate cu adevărurile-principii, luând în considerare umanitatea unei persoane și capacitatea ei de înțelegere, dacă este o persoană corectă, dacă poate accepta adevărul, cum să îi arătăm problemele într-un mod care să obțină rezultate, nu să o împiedicăm sau să o facem să devină negativă. Cel mai important este să luăm în considerare adevărurile relevante, să-i ajutăm pe ceilalți să înțeleagă adevărul și intenția lui Dumnezeu evidențiindu-le lucrurile și să le oferim o cale de practică. Doar făcând acest lucru îi ajutăm cu adevărat pe oameni. În acest moment mi-am dat seama în cele din urmă că nu obținusem rezultate bune înainte, când evidențiasem problemele altora, pentru că nu căutasem adevărurile-principii. La fel ca atunci când am văzut-o pe Janie vorbind frecvent cuvinte și doctrine, certându-i pe alții din poziția ei înaltă și fără să vorbească vreodată despre cunoașterea de sine – i-am evidențiat problemele direct, dar, de fapt, ajunsesem să înțeleg prin interacțiunile noastre că nu era o persoană care să accepte adevărul. Știam că felul în care înțelegea ea adevărul era denaturat și că acorda o mare importanță statutului. Din aceste motive, a sublinia direct problemele ei a fost o prostie din partea mea și nu am obținut rezultate bune. Ulterior, s-a dezvăluit că nu a acceptat în repetate rânduri adevărul sau problemele indicate de frați și de surori și ajutorul oferit de aceștia. De multe ori căuta să-i aibă la mână cu ceva pe conducători și lucrători pentru a-i ataca și judeca și, în cele din urmă, a fost îndepărtată când a fost caracterizată drept persoană rea. În ceea ce o privește pe Roxanna, ea își prețuia prea mult mândria, era lentă în a înțelege și a intra în adevăr și nu avea experiență în a fi emondată. Dar nu am ținut cont de statura ei și am vorbit în fața tuturor despre divagarea ei în părtășia cu privire la cuvintele lui Dumnezeu. Ca urmare, ea nu a vrut să accepte și a devenit negativă pentru o vreme. Mai târziu, cu ajutorul și sprijinul altor frați și surori, ea a reușit să îndrepte această stare. După ce am ajuns să înțeleg acest aspect al principiilor, nu mi-a mai fost teamă să evidențiez problema Barbarei. Barbara putea accepta adevărul și era o persoană corectă. Ar trebui să o ajut cu dragoste și în conformitate cu principiile, pentru a o împiedica să meargă pe calea greșită. În inima mea m-am rugat lui Dumnezeu, căutând cum aș putea avea o părtășie eficientă cu Barbara într-un mod care să nu fie constrângător și care să o ajute să înțeleagă adevărul și să se cunoască pe sine cu adevărat.

Ulterior, pentru un timp, căutam și cântăream cuvintele lui Dumnezeu, care i-au expus pe cei care se laudă și se preamăresc. Am căutat un moment să mă destăinui lui Barbara în părtășie și să-i vorbesc despre problemele pe care le observasem, precum și despre natura și consecințele fălirii și despre atitudinea cu care Dumnezeu tratează un astfel de comportament. După ce am avut părtășie cu ea, Barbara și-a dat seama de gravitatea problemei ei, că era controlată de o obsesie pentru statut, că îi plăcea să aibă un loc în inimile oamenilor și ca ei s-o admire și că un astfel de scop Îl dezgustă pe Dumnezeu. La o adunare ulterioară, a avut părtășie și și-a disecat comportamentul de persoană care se fălește și se ridică în slăvi, ceea ce i-a ajutat pe toți să dobândească un oarecare discernământ. Văzând că Barbara putea să reflecteze, să-și recunoască problema, să se urască și să se căiască sincer, am fost fericită. Dar m-am simțit și vinovată. Am regretat că îmi luase atât de mult să am părtășie și să-i arăt asta. Nu mi-a purtat pică fiindcă i-am semnalat și expus problema, iar relația noastră nu s-a destrămat, ci am devenit mai apropiate decât înainte. Am înțeles că, doar trăind după cuvântul lui Dumnezeu și interacționând cu oamenii conform adevărurilor-principii, poți simți o stare de liniște.


61. Sentimentele mele mi-au întunecat judecata

O scrisoare către soția mea

de Zhou Ming, China

Dragă Huijuan,

Am primit scrisoarea ta. În ea spuneai cum copiii noștri au fost îndepărtați din biserică. La început n-am putut accepta asta. Îmi amintesc că acum câțiva ani, când am venit acasă, Xiaotao și Xiaomin încă mergeau la adunări și îndeplineau îndatoriri, deci cum au ajuns să fie îndepărtați? Deși nu urmăreau realmente adevărul, amândoi erau credincioși adevărați. Oare conducătorul le cerea prea mult? Oare îndepărtarea lor a fost o greșeală? Ba chiar mi-am îndreptat plângerile către tine. Copiii noștri urmau tendințele lumești, le păsa doar de bani și nu voiau să facă o datorie sau să mănânce și să bea cuvintele lui Dumnezeu. M-am întrebat de ce nu ai făcut un efort să ai părtășie cu ei. Dac-aș fi fost acasă, i-aș fi putut ajuta și sprijini mai mult și nu i-aș fi lăsat să ajungă să fie îndepărtați. În acele zile, acesta era genul de gânduri care-mi umpleau mintea și stăteam noaptea în pat, fără să pot dormi, bântuit de amintiri fericite în care eram toți împreună, cântând laude lui Dumnezeu și mâncând și bând cuvântul Său. Îmi amintesc că ți-am spus că speram ca familia noastră să poată urmări adevărul cu sârguință, să fie mântuită de Dumnezeu, să trăiască în Împărăția Sa și cât de minunat ar fi acest lucru. Nu mă așteptasem ca, la finele lucrării lui Dumnezeu, copiii noștri să fie dezvăluiți drept neîncrezători și îndepărtați din biserică. Nu însemna asta că își pierduseră șansa la mântuire? Gândul la asta mă mâhnea tot mai mult. Când am văzut dezastrele sporind și pandemia înrăutățindu-se, mi-am făcut multe griji în legătură cu viitorul copiilor noștri. Ba chiar am vrut să-i scriu o scrisoare conducătorului bisericii, să-l întreb dacă ei puteau să rămână să muncească pentru biserică, astfel încât să existe o fărâmă de speranță pentru mântuirea lor. Fiindcă am fost mulți ani plecat să-mi fac datoria, din cauza faptului că am fost urmărit de PCC, am simțit că nu avusesem grijă de ei și că nu îmi îndeplinisem responsabilitățile de tată. Mă simțeam îndatorat față de ei. Huijuan, știai că, în vreme ce trăiam în starea aceea, inima îmi era întunecată și demoralizată și nu mă puteam concentra la datoria mea? Mi-am dat seama că starea mea era greșită, așa că m-am rugat: „Dumnezeule! Mă doare să știu despre copiii mei că au fost îndepărtați din biserică. Deși știu că Tu permiți asta și că ar trebui să mă supun, pur și simplu nu pot renunța la copiii mei. Mă simt foarte îndatorat față de ei. Dumnezeule, Te rog să mă luminezi ca să înțeleg adevărul în această chestiune și să nu fiu constrâns de sentimentele mele.”

După ce m-am rugat, am citit cuvântul lui Dumnezeu: „Au existat detalii în practicile lui Iov? În primul rând, să vorbim despre modul în care și-a tratat copiii. Principiul lui călăuzitor era să se supună rânduielilor și orchestrărilor lui Dumnezeu în toate lucrurile; nu a încercat să forțeze lucrurile pe care Dumnezeu nu le-a făcut, nici nu a avut planuri bazate pe voința umană. A respectat și a așteptat rânduielile și orchestrările lui Dumnezeu în toate lucrurile. Acesta a fost un principiu general. […] Cum și-a tratat Iov copiii? El doar și-a îndeplinit responsabilitatea de tată, predicându-le Evanghelia și având cu ei părtășie despre adevăr. Cu toate acestea, fie că l-au ascultat sau nu și fie că au acceptat ce spunea sau nu, atitudinea lui Iov a fost să nu-i oblige să creadă în Dumnezeu – să nu tragă de ei cu de-a sila și să nu se amestece în viața lor. Gândurile și punctele lor de vedere erau diferite de ale lui, așa că el nu a intervenit în ceea ce făceau ei și în privința tipului de cale pe care o urmau aceștia. Le-a vorbit rar Iov copiilor săi despre credința în Dumnezeu? Cu siguranță, a vorbit destul de mult despre asta, dar ei au refuzat să asculte și nu au acceptat lucrurile pe care le-a spus el. Care a fost atitudinea lui Iov față de acest lucru? «Mi-am îndeplinit responsabilitatea; în ceea ce privește calea pe care o urmează, acest lucru depinde de ceea ce aleg și de orchestrările și rânduielile lui Dumnezeu. Dacă Dumnezeu nu lucrează sau nu îi mișcă, nu voi încerca să-i forțez.» Prin urmare, Iov nu s-a rugat pentru ei înaintea lui Dumnezeu, nici nu a vărsat lacrimi de suferință pentru ei, nici nu a postit pentru ei și nici nu a suferit în vreun fel. El nu a făcut aceste lucruri. De ce nu a făcut Iov niciunul dintre aceste lucruri? Pentru că niciunul nu reprezintă o modalitate de a se supune suveranității și rânduielilor lui Dumnezeu; toate înseamnă a forța inițiativa pe baza voinței umane. […] Practica sa a fost corectă; în fiecare practică a sa și în punctul său de vedere și atitudinea sa față de fiecare lucru – precum și în starea sa – el a fost mereu într-o condiție de a se supune, a aștepta, a căuta și apoi a dobândi cunoaștere. Această atitudine este foarte importantă. Dacă oamenii nu au acest tip de atitudine în orice fac și au idei proprii deosebit de puternice, având intenții personale în tot ceea ce fac și luând mereu în considerare doar propriile interese, au ei supunere autentică? (Nu.) Supunerea autentică nu poate fi găsită în ei, nici nu este ceva ce pot dobândi” (Cuvântul, Vol. 3: Discursurile lui Hristos al zilelor de pe urmă, „Principiile de practică ale supunerii față de Dumnezeu”). Citind acest fragment din cuvântul lui Dumnezeu, m-am simțit umilit și rușinat. Iov nu se baza pe sentimente când se ocupa de copiii lui și putea fi rațional. Deși spera că ei aveau să creadă în Dumnezeu și să se ferească de rău, ca să nu păcătuiască prea mult și să nu meargă pe calea distrugerii, când a văzut că nu-L venerau pe Dumnezeu și se ospătau în fiecare zi, el nu i-a forțat să-și schimbe obiceiurile și nici să meargă pe o anumită cale. El doar s-a supus orchestrărilor și rânduielilor lui Dumnezeu și s-a abținut să păcătuiască împotriva Lui. Ulterior, când copiii lui au fost zdrobiți până la moarte, Iov nu s-a plâns în legătură cu Dumnezeu. Am văzut că, în relația cu copiii lui, Iov se temea de Dumnezeu și I se supunea. Totuși, când am aflat că fiul meu părăsise biserica pentru țeluri lumești și că fiica mea fusese îndepărtată, m-am axat pe afecțiunea trupească față de familia mea. M-am gândit cum ar putea păstra speranța de a fi mântuiți. Indiferent dacă ei credeau sincer sau nu sau dacă urmăreau sau nu adevărul, voiam doar să poată rămâne în cadrul bisericii. Ba chiar voiam să-l fac pe conducător să le mai dea o șansă, lăsându-i să rămână să muncească pentru biserică în orice mod posibil. Când era vorba de copiii mei, voiam să folosesc metode umane ca să salvez situația. Nu mă supuneam suveranității sau rânduielilor lui Dumnezeu. Mai ales când am aflat că ai mei copii au fost caracterizați drept neîncrezători, nu numai că n-am căutat adevărul ca să le discern esențele, dar am și trăit în neînțelegere, îndoindu-mă de faptul că acel conducător s-a ocupat de lucruri în mod corect, și mi-am pierdut impulsul de a-mi face datoria. În inima mea era loc doar pentru copiii mei, nu și pentru Dumnezeu. Mi-am amintit una dintre cerințele clare din decretele administrative ale lui Dumnezeu, care spune: „Rudele care nu sunt credincioase (copiii tăi, soțul sau soția ta, surorile sau părinții tăi și așa mai departe) nu ar trebui să fie forțate în biserică. Casa lui Dumnezeu nu este lipsită de membri și nu este nevoie să își constituie numărul cu oameni care nu au niciun folos. Toți aceia care nu cred cu bucurie nu trebuie să fie conduși în biserică. Acest decret este adresat tuturor oamenilor. Ar trebui să vă controlați, să vă supravegheați și să vă reamintiți unii celorlalți de această chestiune; nimeni nu o poate încălca” (Cuvântul, Vol. 1: Arătarea și lucrarea lui Dumnezeu, „Cele zece decrete administrative care trebuie respectate de aleșii lui Dumnezeu în Epoca Împărăției”). Îmi amintesc că ai spus în scrisoarea ta că frații și surorile îi sprijiniseră mult și că ei înșiși au ales să nu se căiască, nu au citit deloc cuvintele lui Dumnezeu și nu au mers la adunări de mult. Deja erau dezvăluiți drept neîncrezători, totuși, eu am ignorat cuvintele lui Dumnezeu și am vrut să mă bazez pe sentimentele mele ca să-i țin în biserică. Am fost foarte răzvrătit! Nu pot continua să mă bazez pe sentimentele mele. Față de copiii mei, trebuie să fiu ca Iov, să caut adevărul și să mă supun orchestrărilor și rânduielilor lui Dumnezeu. Aceasta e rațiunea pe care ar trebui să o am.

După aceea m-am gândit la toți oamenii care fuseseră dezvăluiți și eliminați în ultimii ani. Nu aveam noțiuni despre asta fiindcă știam că Dumnezeu e drept și că, în casa Lui, adevărul stăpânește și nimeni nu e nedreptățit. Dar când am văzut că sunt îndepărtați copiii noștri, de ce nu m-am supus lui Dumnezeu și nu I-am lăudat dreptatea, ci m-am bazat, în schimb, pe sentimentele mele și m-am îndoit că biserica luase decizia corectă?

Am continuat să citesc cuvântul lui Dumnezeu: „Prin ce se caracterizează sentimentele? Cu siguranță, prin nimic pozitiv. Sunt caracterizate de un accent pe relațiile trupești și de satisfacerea preferințelor trupului. Favoritismul, apărarea fărădelegilor celorlalți, adorația, răsfățul și îngăduința, toate se încadrează în categoria sentimentelor. Unii oameni pun mare preț pe sentimente și, indiferent ce li se întâmplă, acționează pe baza sentimentelor lor; în inimile lor, ei știu foarte bine că acest lucru este greșit și totuși sunt încă incapabili să fie obiectivi, cu atât mai puțin să acționeze conform principiilor. Când oamenii sunt întotdeauna constrânși de sentimente, sunt ei capabili să practice adevărul? Acest lucru este extrem de dificil! Incapacitatea multor oameni de a practica adevărul se reduce la sentimente; ei le consideră ca fiind deosebit de importante și le pun pe primul loc. Sunt oameni care iubesc adevărul? Cu siguranță nu. Care este esența sentimentelor? Este de a pune sentimentele omenești pe primul loc și de a da laoparte adevărurile-principii. Manifestările sentimentelor pot fi descrise folosind mai multe cuvinte și fraze: favoritism, protejarea neprincipială a altora, menținerea relațiilor trupești și lipsa echității. Asta sunt sentimentele. Care sunt consecințele probabile ale faptului că oamenii au sentimente și trăiesc după ele? De ce detestă Dumnezeu cel mai mult sentimentele oamenilor? Unii oameni sunt mereu constrânși de sentimentele lor, nu pot pune adevărul în practică și, deși doresc să se supună lui Dumnezeu, nu pot, așa că se simt chinuiți de sentimentele lor. Există mulți oameni care înțeleg adevărul, dar nu îl pot pune în practică și acest lucru se întâmplă tot pentru că sunt constrânși de sentimente. De exemplu, unii oameni pleacă de acasă pentru a-și face îndatoririle, dar se gândesc mereu la familia lor, zi și noapte, și nu pot nici măcar să-și îndeplinească bine îndatoririle. Nu este aceasta o problemă? Unii oameni au o pasiune secretă, iar acea persoană este singurul lucru din inima lor, ceea ce le afectează îndeplinirea îndatoririlor lor. Nu este aceasta o problemă? Unii oameni admiră și idolatrizează o anumită persoană, ei nu vor asculta de nimeni în afară de acea persoană, până într-acolo încât nu ascultă nici măcar ceea ce spune Dumnezeu. Chiar dacă altcineva are părtășie despre adevăr cu ei, aceștia nu-l vor accepta; ei ascultă doar cuvintele acelei persoane, cuvintele idolului lor. Unii oameni au un idol în inima lor și nu permit altora să-l critice sau să-l sfideze. Dacă cineva vorbește despre problemele idolului lor, ei se înfurie și insistă să-și apere idolul și să răstălmăcească vorbele acelei persoane. Nu vor permite ca idolul lor să sufere «o nedreptate nejustificată» și fac tot ce le stă în putință pentru a proteja reputația idolului lor. Prin cuvintele lor, transformă greșelile idolului lor în fapte drepte și nu-i lasă pe oameni să rostească adevărul sau să îl dea în vileag. Aceasta este o lipsă de echitate; acestea se numesc sentimente” (Cuvântul, Vol. 3: Discursurile lui Hristos al zilelor de pe urmă, „Care este adevărul-realitate?”). Din cuvântul lui Dumnezeu am înțeles că sentimentele provin dintr-o fire satanică coruptă și că, dacă ne bazăm pe ele, nu numai că nu putem vedea corect lucrurile sau oamenii, dar luăm partea unora și manifestăm favoritism și vom încălca principiile ca să ne apărăm relațiile trupești. Ca atunci când am aflat că Xiaotao și Xiaomin fuseseră îndepărtați, iar eu nu am căutat intenția lui Dumnezeu, nici nu am cântărit lecțiile de învățat sau adevărul în care trebuia să pătrund. În schimb, am născocit ideea că liderul a acționat neprincipial. Am vrut să merg mai departe, scriindu-i conducătorului o scrisoare în care să-i cer să fie indulgent cu copiii mei și să-i lase să continue să facă o datorie în biserică. Am văzut că a acționa pe baza sentimentelor cu privire la copiii mei era o formă de favoritism și de a lua partea cuiva și era un lucru neprincipial. După toți acești ani de credință, știam că biserica are principii pentru îndepărtarea oamenilor și că asta se face pe baza comportamentului consecvent al unei persoane, nu a unei manifestări de moment. O persoană va fi tratată conform principiilor numai dacă nu se căiește după ajutor și părtășie ample și este caracterizată, în cele din urmă, drept rea sau neîncrezătoare. O persoană poate fi îndepărtată doar cu aprobarea a cel puțin 80% dintre membrii bisericii. E corect și conform adevărului. M-am gândit la fiul nostru și cum îl întrebasem de ce a venit să facă o datorie. Mi-a spus: „Am venit să fac o datorie fiindcă-mi era dor de tine.” Am văzut că nu avea loc pentru Dumnezeu în inima lui, că nu iubea deloc adevărul și că nu-și făcea datoria ca să urmărească adevărul. Când a văzut cum casa lui Dumnezeu avea părtășie mereu despre adevăr și că asta nu-i satisfăcea dorințele, a vrut să renunțe la datoria lui. Conducătorii au avut foarte des părtășie cu el, dar n-a ascultat niciodată. După ce se întorcea acasă, când avea timp, prefera să se joace în loc să citească din cuvântul lui Dumnezeu. Era un neîncrezător! La fel și fiica noastră. Credea de mai mult de un deceniu, dar rareori mânca sau bea cuvintele lui Dumnezeu, iar părerile ei erau precum cele ale non-credincioșilor. Deși ocazional își făcea datoria, ori de câte ori aceasta nu se alinia la noțiunile ei sau îi afecta interesele, nu voia să o facă. Nu avea credință adevărată în Dumnezeu și era și ea, în esență, o neîncrezătoare.

Mi-am amintit de un fragment din cuvintele lui Dumnezeu: „Atunci când s-a definit cu adevărat în ochii lui Dumnezeu că o persoană s-a retras, în realitate, ideea nu este că doar a părăsit casa Lui, că nu mai este văzută, sau că a fost scoasă din registrele bisericii. Realitatea este că dacă o persoană nu citește niciodată cuvintele lui Dumnezeu, atunci, indiferent de amploarea credinței sale și indiferent dacă se recunoaște a fi credincioasă în Dumnezeu, asta dovedește că ea nu recunoaște în inima sa că Dumnezeu există și nici că toate cuvintele Sale sunt adevărul. Pentru Dumnezeu, acea persoană deja s-a retras și nu mai este considerată un membru al casei Lui. Cei care nu citesc cuvintele lui Dumnezeu sunt un fel de oameni care s-au retras. […] Mai există un fel: cei care refuză să facă îndatoriri. Orice le-ar cere casa lui Dumnezeu, indiferent ce fel de lucrare ar vrea ca ei să facă, indiferent de datoria pe care le-ar da-o de făcut, în ceea ce privește chestiuni importante și neînsemnate deopotrivă, chiar și în ceva atât de simplu cum ar fi să transmită ocazional un mesaj – ei nu vor să o facă. Ei, autoproclamați credincioși în Dumnezeu, nu pot îndeplini nici măcar sarcini în privința cărora un non-credincios ar putea fi căutat să ajute. Acesta este un refuz de a accepta adevărul și un refuz de a face o datorie. Indiferent cum îi îndeamnă frații și surorile, ei refuză acest lucru și nu-l acceptă; când biserica le rânduiește o anumită datorie pe care să o facă, ei o ignoră și oferă scuze din abundență ca s-o refuze. Aceștia sunt oameni care refuză să facă îndatoriri. Pentru Dumnezeu, astfel de oameni s-au retras deja. Retragerea lor nu reprezintă o chestiune care ține de faptul că i-a îndepărtat sau i-a scos din registre casa lui Dumnezeu; mai degrabă, înseamnă că ei înșiși nu au credință adevărată – ei nu se recunosc a fi credincioși în Dumnezeu” (Cuvântul, Vol. 4: Expunerea antihriștilor, „Punctul doisprezece: Vor să se retragă atunci când nu au statut sau nu au speranța de a câștiga binecuvântări”). „Cine sunt satanele, cine sunt demonii și cine sunt dușmanii lui Dumnezeu, dacă nu cei care se împotrivesc și care nu cred în Dumnezeu? Nu sunt ei acei oameni care sunt răzvrătiți împotriva lui Dumnezeu? Nu sunt aceia care pretind că au credință și, totuși, nu dețin adevărul? Nu sunt ei aceia care doar caută să obțină binecuvântări, în timp ce nu sunt în stare să aducă mărturie pentru Dumnezeu? Tu tot te amesteci cu acei demoni astăzi și îi tratezi cu conștiință și iubire, dar nu cumva echivalează asta cu a arăta bunătate față de Satana? Nu ești în cârdășie cu demonii? Dacă oamenii au ajuns până în acest punct și sunt încă incapabili să distingă între bine și rău și continuă orbește să fie iubitori și miloși fără nicio dorință de a căuta inima lui Dumnezeu și fără a fi capabili în vreun fel de a considera inima lui Dumnezeu ca pe a lor, atunci finalurile lor vor fi cu atât mai jalnice” (Cuvântul, Vol. 1: Arătarea și lucrarea lui Dumnezeu, „Dumnezeu și omul vor intra în odihnă împreună”).

Huijuan, după ce-am citit aceste cuvinte ale lui Dumnezeu, am realizat cât de jalnic de prost am fost. Am vrut să folosesc mijloace omenești ca să-i țin pe copiii noștri în biserică, gândind că poate, în final, aveau să supraviețuiască dacă munceau puțin în biserică. Însă, prin prisma cuvântului lui Dumnezeu, văd cât de absurd am fost. De fapt, toți cei ce cred în Dumnezeu, dar nu-I citesc cuvântul sau nu fac o datorie, nu sunt recunoscuți deloc de Dumnezeu drept credincioși, chiar dacă încă nu au fost îndepărtați, fiindcă în ochii lui Dumnezeu s-au retras deja. Am comparat asta cu purtarea copiilor noștri. După toți anii lui de credință, Xiaotao încă urma tendințele lumești, nu citea cuvintele lui Dumnezeu și nu făcea o datorie. Am văzut că nu iubea deloc adevărul și, în esență, era scârbit de el și era neîncrezător. Xiaomin credea de mulți ani, dar nu s-a axat niciodată pe citirea cuvintelor lui Dumnezeu și, doar pentru asta, ar fi putut fi îndepărtată drept o neîncrezătoare. Casa lui Dumnezeu nu are nevoie de astfel de oameni ca să-și îngroașe rândurile, darămite de munca unor astfel de neîncrezători. Chiar dacă biserica nu i-ar fi îndepărtat, Dumnezeu nu i-ar fi recunoscut drept credincioși. Realizând aceste lucruri, am înțeles pe deplin că îndepărtarea lui Xiaotao și a lui Xiaomin era în totalitate conform cuvintelor lui Dumnezeu și adevărurilor-principii. Ar trebui să am discernământ cu privire la ei, să stau alături de Dumnezeu, privind lucrurile în conformitate cu adevărurile-principii, și să mă supun suveranității și rânduielilor lui Dumnezeu. Dar eu m-am bazat pe sentimente în relația cu copiii noștri și, fără să știu faptele, am bănuit că au fost îndepărtați în mod greșit de către conducător și am vrut ca acești neîncrezători să rămână și să îngroașe rândurile membrilor bisericii. Mereu îmi protejam relațiile trupești. Oare nu mă amestecam cu demoni, oferind Satanei bune intenții și iubire, exact cum a expus Dumnezeu? Nu știam ce e bine și ce-i rău, mă asociam cu demoni și, în esență, mă împotriveam lui Dumnezeu.

M-am întrebat și de ce m-am simțit atât de vinovat și mi-am reproșat când am aflat că au fost îndepărtați copiii noștri și de ce am simțit că nu-mi îndeplinisem responsabilitățile de tată, presupunând că, dacă aș fi găsit vreme să mă întorc acasă, să am mai multă părtășie cu ei și să-i ajut mai mult, ei n-ar fi ajuns niciodată în acest punct. Huijuan, ești în aceeași stare ca mine? Ulterior am citit cuvântul lui Dumnezeu care diseca și expunea gândirea tradițională și am văzut că fusesem influențat de noțiunea tradițională: „A hrăni fără a educa este vina părintelui.” Cuvintele lui Dumnezeu spun: „Ce fel de expresie este «A hrăni fără a educa este vina părintelui»? În ce fel este greșită? Această expresie înseamnă că, în cazul în care copiii sunt neascultători sau imaturi, este responsabilitatea tatălui, adică părinții nu i-au educat bine. Însă chiar așa stau lucrurile? (Nu.) Unii părinți se poartă cum se cuvine și, totuși, fiii lor sunt huligani, iar fiicele lor sunt prostituate. Cel care joacă rolul tatălui se înfurie teribil și spune: «A hrăni fără a educa este vina părintelui. I-am răsfățat!» Este sau nu corect să spună asta? (Nu, este greșit.) În ce fel este greșit? Dacă poți înțelege ce este în neregulă cu această expresie, asta dovedește că înțelegi adevărul și că înțelegi ce este în neregulă cu problema din această expresie. Dacă nu înțelegi adevărul din această chestiune, atunci nu o poți explica în mod clar” [Cuvântul, Vol. 4: Expunerea antihriștilor, „Punctul nouă (Partea întâi)”]. „Primul lucru care trebuie clarificat este că e greșit să spui: «Eșecul copiilor de a urma calea cea dreaptă are legătură cu părinții lor.» Oricine ar fi, dacă este un anumit tip de persoană, va merge pe o anumită cale. Nu este acest lucru o certitudine? (Ba da.) Calea pe care o urmează o persoană determină cine este aceasta. Depinde de ea ce cale urmează și ce tip de persoană devine. Acestea sunt lucruri care sunt predeterminate, înnăscute și au legătură cu natura persoanei. Așadar, care este rostul educației părintești? Poate guverna natura unei persoane? (Nu.) Educația părintească nu poate guverna natura umană și nu poate rezolva problema căii pe care o urmează o persoană. Care este singura educație pe care o pot oferi părinții? Câteva comportamente simple în viața de zi cu zi a copiilor, câteva gânduri și reguli de conduită personală destul de superficiale – acestea sunt lucrurile care au legătură cu părinții. Înainte să ajungă la maturitate copiii lor, părinții ar trebui să-și îndeplinească responsabilitatea care le revine, aceea de a-i educa să urmeze calea cea dreaptă, să învețe pe brânci și să se străduiască să fie capabili să se ridice mai presus decât restul după ce cresc, să nu facă lucruri rele și să nu devină oameni răi. De asemenea, părinții ar trebui să reglementeze comportamentul copiilor lor, să-i învețe să fie politicoși și să-și salute bătrânii de câte ori îi văd și să-i învețe alte lucruri legate de comportament – aceasta este responsabilitatea pe care se cuvine să o îndeplinească părinții. Să aibă grijă de viața copilului lor și să-l educe cu niște reguli de bază de conduită personală – asta înseamnă influența părintească. Cât despre personalitatea copilului lor, părinții nu-l pot învăța asta. Unii părinți sunt relaxați și fac totul într-un ritm tihnit, pe când copiii lor sunt foarte nerăbdători și nu pot sta într-un loc nici măcar pentru scurt timp. Pleacă pe cont propriu ca să-și câștige traiul când au 14 sau 15 ani, iau propriile decizii în toate, nu au nevoie de părinții lor și sunt foarte independenți. Au învățat aceste lucruri de la părinții lor? Nu. Prin urmare, personalitatea unui om, firea și chiar esența lui, precum și calea pe care o va alege în viitor nu au nicio legătură cu părinții lui. […] Unii părinți cred în Dumnezeu și își învață copiii să creadă în Dumnezeu, dar, orice spun, copiii lor nu cred, iar părinții nu pot face nimic în privința asta. Unii părinți nu cred în Dumnezeu, pe când copiii lor cred. Odată ce aceștia încep să creadă în Dumnezeu, Îl urmează, se consumă pentru El, sunt capabili să accepte adevărul și câștigă aprobarea lui Dumnezeu și astfel destinul lor se schimbă. Este acesta rezultatul educației părintești? Deloc, are legătură cu predestinarea și selecția de la Dumnezeu. Există o problemă cu această expresie: «A hrăni fără a educa este vina părintelui.» Deși părinții au responsabilitatea de a-și învăța copiii, destinul unui copil nu este determinat de părinții lui, ci de natura lui. Poate rezolva educația problema naturii unui copil? Nu o poate rezolva deloc. Calea pe care o urmează o persoană în viață nu este determinată de părinții ei, ci este predeterminată de Dumnezeu. Se spune că «Soarta omului este determinată de Ceruri», iar această zicală este rezumată de experiența umană. Înainte ca o persoană să ajungă la maturitate, nu-ți poți da seama ce cale va urma. Odată ce devine adult și are gânduri și poate reflecta asupra problemelor, va alege ce să facă în comunitatea mai largă. Unii oameni spun că vor să fie funcționari superiori, alții spun că vor să fie avocați și alții spun că vor să fie scriitori. Fiecare are alegerile și ideile proprii. Nimeni nu spune: «Pur și simplu voi aștepta ca părinții mei să mă educe. Voi deveni orice mă educă părinții mei să devin.» Nimeni nu este atât de nesăbuit. După ce oamenii devin adulți, ideile lor încep să se contureze și se maturizează treptat și astfel calea și obiectivele pe care le au înaintea lor devin tot mai clare. În acel moment, puțin câte puțin, devine evident și vizibil ce fel de persoane sunt și din ce grup fac parte. De acolo înainte, caracterul fiecărei persoane devine treptat clar definit, la fel ca firea ei, precum și calea pe care o urmează, direcția în viață și grupul de care aparține. Pe ce se bazează toate acestea? În cele din urmă, asta a predestinat Dumnezeu – nu are nicio legătură cu părinții. Acum vedeți clar acest lucru?” [Cuvântul, Vol. 4: Expunerea antihriștilor, „Punctul nouă (Partea întâi)”]. Cuvântul lui Dumnezeu a disecat clar noțiunea tradițională: „A hrăni fără a educa este vina părintelui.” Viitorul copiilor noștri și calea pe care merg sunt decise doar de naturile lor. Nu au nicio legătură cu felul în care îi creștem. Felul în care îi creștem poate afecta doar viața de zi cu zi a copiilor sau câteva purtări externe ale lor, fără a le influența deloc naturile. Odată ce gândirea copiilor se maturizează, ei aleg căi diferite, conform naturilor lor înnăscute, ajungând în categoriile de care aparțin. Acest lucru e predeterminat de Dumnezeu și nu poate fi schimbat de nicio persoană. Dar eu n-am putut percepe natura-esență a copiilor noștri când era vorba de calea pe care au mers în credința lor. Ba chiar am vrut să îi ajut în felul meu, ca ei să rămână în credință și în biserică. Am sperat în van că mă puteam baza pe metodele mele ca să le salvez destinele. Mă împotriveam cu încăpățânare lui Dumnezeu. Sunt doar o ființă creată nesemnificativă și n-am control nici măcar asupra sorții mele, deci cum pot spera să controlez viitorul copiilor noștri sau să le schimb soarta? Am fost atât de arogant și ignorant și mi-am supraestimat abilitățile. Apoi m-am întrebat: „De ce gândesc așa?” Mi-am amintit cum, când erau mici, credeam cu toții în Domnul, iar când am acceptat lucrarea lui Dumnezeu din zilele de pe urmă i-am adus la biserică și i-am încurajat să-și asume o datorie. Am crezut că faptul de a fi capabili să creadă în Dumnezeu era direct legat de felul în care îi creșteam. Așa că, atunci când am aflat că fuseseră îndepărtați, m-am gândit că nu-mi îndeplinisem responsabilitățile de tată și că, dacă le-aș fi fost mai mult alături ca să-i ajut și să am părtășie cu ei, poate nu și-ar fi abandonat credința și n-ar fi urmat lumea. Din cuvântul lui Dumnezeu, acum văd cât de absurde îmi erau părerile și cum nu erau deloc conform adevărului. Crezuseră în Dumnezeu mai mult de un deceniu, Îi citiseră cuvântul, ascultaseră predici și știuseră că o viață adevărată trebuia să fie trăită urmărind adevărul și făcând datoria unei ființe create. Dar ei nu erau deloc interesați de adevăr și, când au văzut că nu erau binecuvântați după ani de credință, au început să urmărească lucruri lumești și să-și răsfețe trupul. L-au trădat pe Dumnezeu și au urmat tendințe lumești, deși știau adevărata cale și, chiar dacă ceilalți aveau adesea părtășie cu ei și îi ajutau, ei erau încăpățânați și nu se căiau. Asta arată că sunt scârbiți de adevăr de la natură și că venerează răul. Ei nu sunt printre cei ce vor fi mântuiți de Dumnezeu, ci sunt ai lumii și ai diavolului. Când vor fi distruși în dezastrele care vin, va fi din cauză că L-au trădat pe Dumnezeu și va fi doar vina lor. M-am gândit și la numeroșii oameni din biserică pe care nu i-au convertit părinții lor. Au fost convertiți din întâmplare de colegi, prieteni sau chiar de străini care le-au predicat Evanghelia, iar persecuția părinților lor nu i-a putut împiedica să creadă sau să facă o datorie. Unii părinți se bazează pe sentimente ca să le tot predice copiilor lor, dar aceștia nu cred și chiar le poartă pică și li se împotrivesc părinților lor. Unii părinți sunt excluși fiindcă urmăresc statutul fără să se căiască și fac multe rele, totuși copiii lor nu sunt afectați și chiar pot discerne esența părinților lor conform cuvântului lui Dumnezeu și îi resping. La fel, mulți copii sunt îndepărtați și excluși, iar părinții lor le pot discerne esențele în lumina cuvântului lui Dumnezeu. De aici putem vedea că, dacă un om merge pe calea cea dreaptă sau pe cea greșită, dacă e bun sau rău, dacă iubește sau urăște adevărul și chiar finalul lui, toate acestea sunt determinate de natura-esență a lui și nu sunt rezultatul modului în care a fost crescut. Responsabilitatea pe care o pot îndeplini părinții este de a-și crește copiii până la maturitate și de a-i aduce înaintea lui Dumnezeu. Dar calea pe care merg și soarta lor nu sunt deloc în mâinile părinților lor. Copiii noștri au ales singuri să meargă pe calea greșită și nici măcar îndeplinirea responsabilităților mele de tată nu i-ar aduce înapoi. Asta n-are nicio legătură cu faptul că mi-am îndeplinit sau nu aceste responsabilități. Naturile lor sunt scârbite de adevăr. Chiar dacă rămâneam cu ei și îmi petreceam fiecare zi în părtășie cu ei, ar fi fost în zadar. Când i-am privit pe copiii noștri conform cuvântului lui Dumnezeu, m-am simțit mult mai liber și n-am mai fost tulburat în datoria mea.

Huijuan, asta am câștigat din situație în aceste zile. Știu că sentimentele tale față de copiii noștri sunt puternice și că probabil ți-a fost foarte greu. Nu știu cum ai depășit această situație. Deși îndepărtarea copiilor noștri poate că nu s-a conformat noțiunilor noastre, sigur avem ceva de învățat din situația rânduită de Dumnezeu. Sper că vei putea căuta adevărul în asta și vei putea aborda corect chestiunea. Și tu îmi poți scrie dacă ai câștigat ceva din situația asta. Aștept cu nerăbdare răspunsul tău!

Al tău,

Zhou Ming

20 august 2022


62. Cugetări despre venerarea orbească a oamenilor

de Jiang Ling, China

Când eram conducătoare la o biserică în 2019, am cunoscut două conducătoare superioare. Când aveau părtășie despre adevăr și abordau chestiuni, ajungeau la esența lor, disecând lucrurile de la suprafață, apoi tot mai profund, în mod ordonat. Am simțit că beneficiam ascultându-le. Am crezut că aveau o viziune profundă asupra lucrurilor, că dețineau adevărul-realitate. Cu experiența mea de viață limitată, m-am gândit că, dacă m-ar ghida astfel de oameni, aș progresa rapid și aș învăța mai multe despre adevăr, iar mântuirea mea ar fi garantată. După aceea, orice probleme sau dificultăți am întâmpinat în lucrarea mea, primul lucru pe care îl făceam era să le scriu, cerând ajutor. Intrau în detalii și ofereau îndrumări în răspunsurile lor, oferind soluții la problemele mele. Le-am apreciat și m-am bazat pe ele și mai mult. Cu timpul, le căutam să mă ajute să-mi rezolv fiecare problemă, mică sau mare, chiar și chestiuni generale. De fiecare dată când eram într-o stare negativă, nu mă concentram să citesc cuvintele lui Dumnezeu și să caut adevărul sau să am părtășie cu sora cu care eram parteneră, ci așteptam o adunare cu acele conducătoare ca să o rezolve. Când aveau părtășii la adunări, ascultam cu atenție și îmi luam notițe cu sârguință de frică să nu-mi scape ceva. La adunări, deseori ne subliniau și ne disecau problemele noastre și ne confruntau imediat dacă veneam cu contraargumente și ne justificam când eram emondați. Uneori, când arătam corupție de care nu-mi dădeam seama, ele erau capabile să-mi arate motivele ascunse și să disece natura acțiunilor mele. Asta a amplificat sentimentul că ele înțelegeau adevărul și dețineau realitatea lui, așa că le respectam și le admiram din ce în ce mai mult. Dar după ce le-am cunoscut de ceva timp, am realizat că, atunci când rezolvau probleme, ele doar scoteau în evidență firea coruptă pe care o arătam, dar rareori aveau părtășie despre corupția pe care o dezvăluiau ele sau despre înțelegerile lor concrete bazate pe experiențe. De cele mai multe ori vorbeau despre intrările lor pozitive, ca și când ele n-ar fi fost deloc corupte și ar fi putut să practice adevărul. Am avut senzația vagă că păreau să se concentreze cu totul pe lucrare și le lipsea intrarea în viață, dar apoi m-am gândit că ele erau capabile să vadă problemele altora și să ne ghideze lucrarea, așa că nu era asta o intrare în viață și realitate? Prin urmare, am continuat să le admir și să le adulez, ba chiar le-am imitat stilul de muncă. Când vedeam probleme în îndatoririle fraților și ale surorilor sau că dezvăluiau o fire coruptă, îi expuneam necontenit și-i emondam, asemenea celorlalte conducătoare. Prin urmare, unii s-au afundat în negativitate și au început să se teamă de mine; eu îi constrângeam. Le admiram pe conducătoare prea mult, așa că, atunci când aveam probleme, nu mă bazam pe Dumnezeu și nu căutam adevărul, ci le căutam pe ele ca să rezolve situația. Treptat, am simțit că modul de a gândi îmi devenea tot mai neclar și totul îmi părea încețoșat. Cu stările fraților și surorilor și problemele din lucrare, pur și simplu nu eram capabilă să înțeleg nimic clar. Nu știam ce să fac cu problemele pe care reușisem să le rezolv în trecut. Dar tot nu am reflectat asupra mea.

Într-o zi din aprilie am aflat că cele două conducătoare și-au recunoscut greșeala și au demisionat. Au fost dezvăluite ca fiind conducătoare false, care nu căutau adevărul. Pur și simplu nu-mi venea să cred că era adevărat. Câteva zile m-am tot întrebat cum au putut să recunoască greșeala și să demisioneze. Știau multe adevăruri-principii și aveau capacități de lucru. Au fost dezvăluite ca oameni care nu căutau adevărul și eu nu eram la nivelul lor, așa că puteam să-mi fac datoria bine și să fiu mântuită de Dumnezeu dacă eu continuam să-mi practic credința în acel fel? Am fost foarte supărată în acel moment. M-am gândit chiar să-mi recunosc greșeala și să demisionez. Dar am văzut foarte clar că nu eram în starea potrivită. M-am întrebat dacă credința mea era în Dumnezeu sau în oameni. De ce demisia unor conducătoare superioare a avut un impact atât de mare asupra mea, simțind că nu aveam nicio șansă să fiu mântuită de Dumnezeu? Am realizat că, deși credeam în Dumnezeu, veneram oamenii și nu aveam loc în inimă pentru Dumnezeu. Eram într-o stare periculoasă. Speriată, am spus repede o rugăciune, cerându-I lui Dumnezeu să mă ghideze să-mi cunosc propria corupție.

Ziua următoare am citit asta în cuvintele lui Dumnezeu: „Ar fi cel mai bine ca acei oameni care spun că Îl urmează pe Dumnezeu să deschidă ochii și să se uite cu atenție ca să vadă în cine cred mai exact: Dumnezeu este cel în care crezi cu adevărat, sau Satana? Dacă știi că nu în Dumnezeu crezi, ci în propriii tăi idoli, atunci ar fi mai bine să nu afirmi că ești credincios. Dacă într-adevăr nu știi în cine crezi, atunci, din nou, cel mai bine ar fi să nu susții că ești credincios. Să spui așa ceva ar fi o blasfemie! Nimeni nu te forțează să crezi în Dumnezeu. Nu spuneți că voi credeți în Mine; am auzit destul aceste cuvinte și nu vreau să le aud din nou, pentru că idolii din inimile voastre și tiranii locali din rândul vostru sunt cei în care credeți” (Cuvântul, Vol. 1: Arătarea și lucrarea lui Dumnezeu, „Un avertisment pentru cei care nu practică adevărul”). M-au răscolit cuvintele lui Dumnezeu, mai ales partea: „Ar fi cel mai bine ca acei oameni care spun că Îl urmează pe Dumnezeu să deschidă ochii și să se uite cu atenție ca să vadă în cine cred mai exact.” A fost foarte zguduitor pentru mine – simțeam că Dumnezeu mă lua la rost. Gândindu-mă la toate interacțiunile cu acele conducătoare, văzând că își organizau lucrurile și discursurile în mod clar și sistematic, am simțit că știau adevărul și că aveau adevărul-realitate și dacă aș fi avut mai multă părtășie cu ele aș fi crescut mai repede în viață și mântuirea mea ar fi fost garantată. Așa că indiferent ce probleme sau dificultăți am întâmpinat, în loc să mă bazez pe Dumnezeu și să caut adevărul pentru rezolvare, le căutam mereu și mă bazam pe ele și făceam orice spuneau. În inima mea deveniseră deja idolii mei, stâlpii mei. Acum că și-au recunoscut greșeala și au demisionat, m-am simțit fără direcție, fără o cale de urmat în datoria mea. Apoi, în sfârșit mi-am dat seama că tot timpul m-am bazat pe oameni și m-am uitat doar la ei, nu la Dumnezeu. La exterior aveam credință în Dumnezeu, îmi făceam datoria și mă rugam zilnic, dar pur și simplu nu era niciun loc pentru El în inima mea. Mereu căutam oameni și îi ascultam când întâmpinam situații. Categoric credeam în oameni, dar totuși spuneam că am credință în Dumnezeu. Îl înșelam pe Dumnezeu, Îl blasfemiam! M-am gândit la aceste cuvinte de la Dumnezeu: „Oamenii care cred în Dumnezeu ar trebui să se supună lui Dumnezeu și să se închine Lui. Nu înălța pe nimeni și nu ridica ochii la nimeni; nu-L pune pe Dumnezeu primul, pe oamenii la care ridici ochii pe locul doi și pe tine pe al treilea. Nicio persoană nu ar trebui să aibă un loc în inima ta și nu ar trebui să consideri că oamenii – în special cei pe care îi venerezi – sunt la același nivel cu Dumnezeu sau că sunt egalii Săi. Acest lucru este intolerabil pentru Dumnezeu” (Cuvântul, Vol. 1: Arătarea și lucrarea lui Dumnezeu, „Cele zece decrete administrative care trebuie respectate de aleșii lui Dumnezeu în Epoca Împărăției”). Chiar am simțit că firea dreaptă a lui Dumnezeu nu poate fi ofensată. Dumnezeu este Creatorul, iar omul, în calitate de credincios în Dumnezeu, ar trebui să-L venereze pe Dumnezeu și să Îl onoreze ca fiind măreț. Nu ar trebui să venerăm și să admirăm oamenii. Dar, în credința mea, am venerat oamenii, ceea ce este cu adevărat detestat de Dumnezeu. Dacă aș continua așa, aș jigni firea lui Dumnezeu!

Pentru o vreme m-am rugat mult lui Dumnezeu și am reflectat asupra motivului pentru care le adorasem atât de mult pe cele două conducătoare. Am citit câteva dintre cuvintele lui Dumnezeu care m-au ajutat să înțeleg chestiunea asta. Dumnezeu Atotputernic spune: „Tu nu admiri smerenia lui Hristos, în schimb îi venerezi pe acei păstori falși cu un statut înalt. Nu adori frumusețea sau înțelepciunea lui Hristos, în schimb îți plac acei libertini care se alătură mizeriei lumii. Doar rânjești la durerea lui Hristos că nu are unde să-Și așeze capul, dar admiri acele cadavre care sustrag jertfele și trăiesc în depravare. Nu ești dispus să suferi alături de Hristos, în schimb te arunci de bunăvoie în brațele acelor antihriști nechibzuiți și îndărătnici, deși ei îți furnizează doar trup, cuvinte și control. Chiar și acum inima ta încă se întoarce către ei, către reputația lor, către statutul și către forțele lor. Și, totuși, continui să adopți o atitudine prin care percepi lucrarea lui Hristos ca fiind dificil de acceptat și nu ești dispus să o accepți. Numai din acest motiv spun că ești lipsit de credința de a-L recunoaște pe Hristos. Motivul pentru care L-ai urmat până în ziua de astăzi este doar pentru că nu ai avut altă opțiune. O serie de imagini grandioase se înalță veșnic în inima ta; nu poți uita niciun cuvânt și nicio faptă a lor, nici cuvintele și mâinile lor influente. Ei sunt, în inima voastră, veșnic supremi și veșnic eroi. Dar lucrurile stau altfel pentru Hristos Cel de astăzi. În inima ta, El este veșnic nesemnificativ, este un om veșnic nedemn de teamă. Căci El este prea obișnuit, are mult prea puțină influență și este departe de a fi grandios” (Cuvântul, Vol. 1: Arătarea și lucrarea lui Dumnezeu, „Ești tu cu adevărat credincios în Dumnezeu?”). „Indiferent de nivelul unui conducător sau lucrător, dacă îl venerați pentru că înțelege un pic din adevăr și pentru că are câteva daruri, dacă voi credeți că se află în posesia adevărului-realitate și te poate ajuta, dacă îl admirați și depindeți de acesta în toate lucrurile și încercați să dobândiți mântuirea prin asta, atunci e nesăbuit și ignorant din partea voastră. În final, asta nu va duce la nimic, pentru că punctul vostru de pornire este inerent greșit. Indiferent câte adevăruri înțelege cineva, nu poate sta în locul lui Hristos și, indiferent cât de înzestrat este cineva, asta nu înseamnă că are adevărul – și, astfel, în cele din urmă, oricine îi venerează, îi admiră și îi urmează pe alți oameni va fi eliminat și condamnat. Cei care cred în Dumnezeu, pot să-L admire și să-L urmeze doar pe Dumnezeu. Conducătorii și lucrătorii, oricare le-ar fi rangul, rămân oameni obișnuiți. Dacă îi vezi drept superiorii tăi imediați, dacă simți că îți sunt superiori, că sunt mai competenți decât tine și că ar trebui să te conducă și că sunt, din toate punctele de vedere, cu un pas înaintea tuturor, atunci te înșeli – este o iluzie. Și ce urmări va avea această iluzie asupra ta? Te va face să-ți evaluezi în mod inconștient conducătorii, pe baza unor cerințe care nu sunt conforme cu realitatea și să nu fii capabil să tratezi corect problemele și lacunele pe care le au; în același timp, fără să știi, vei fi de asemenea profund atras de flerul lor, de darurile și talentele lor, astfel încât, înainte să-ți dai seama, te vei închina lor și ei sunt dumnezeul tău. Acea cale, din momentul în care încep să devină modele de urmat pentru tine, obiectele venerației tale și până în momentul în care devii unul dintre adepții lor, este una care te va conduce, în mod inconștient, departe de Dumnezeu. Și chiar și în timp ce te îndepărtezi treptat de Dumnezeu, tot vei crede că Îl urmezi pe Dumnezeu, că te afli în casa Lui, în prezența Lui când, în realitate, vei fi fost luat în captivitate de slujitorii Satanei, de antihriști. Nici măcar nu vei simți. Aceasta este o stare de fapt foarte periculoasă. Pentru a rezolva această problemă este nevoie, în parte, de abilitatea de a discerne natura-esență a antihriștilor, să poți vedea până la chipul hâd al urii antihriștilor față de adevăr și al împotrivirii lor față de Dumnezeu; prin urmare, este totodată nevoie să fii familiarizat cu tehnicile de inducere în eroare și ademenire a oamenilor folosite în mod obișnuit de antihriști, precum și cu maniera în care fac aceștia lucrurile. Cealaltă parte este reprezentată de faptul că trebuie să urmăriți cunoașterea firii și a esenței lui Dumnezeu. Trebuie să vă fie clar că numai Hristos este adevărul, calea și viața, că venerarea oricărei persoane va aduce asupra voastră catastrofe și nenorociri. Trebuie să aveți încredere că numai Hristos poate să mântuiască oamenii și trebuie să-L urmați și să vă supuneți lui Hristos cu credință absolută. Numai aceasta reprezintă calea corectă a vieții umane. Unii ar putea spune: «Ei bine, am motivele mele să mă închin conducătorilor – în inima mea, mă închin firește oricui e talentat, venerez orice conducător care este în conformitate cu noțiunile mele.» De ce insiști să te închini omului, deși crezi în Dumnezeu? Până la urmă, cine te va mântui? Cine te iubește și te protejează cu adevărat – chiar nu poți vedea? Dacă tu crezi în Dumnezeu și Îl urmezi, trebuie să iei aminte la cuvântul Lui și, dacă cineva vorbește și acționează corect și este în conformitate cu adevărurile-principii, supune-te, pur și simplu, adevărului – nu este oare foarte ușor? De ce ești atât de josnic? De ce insiști să găsești pe cineva căruia să i te închini pentru a-l urma? De ce îți place să fii sclavul Satanei? De ce să nu fii în schimb un slujitor al adevărului? În asta se vede dacă o persoană are rațiune și demnitate” (Cuvântul, Vol. 4: Expunerea antihriștilor, „Punctul șase”). Când am citit aceste pasaje, am simțit că eram o sclavă a Satanei, cum a descris Dumnezeu. Îmi plăcea să venerez și să urmez oameni. Îi adoram pe cei cu statut, înzestrați, care aveau darul vorbirii. Văzându-le pe acele conducătoare superioare cum ajungeau la esența lucrurilor când aveau părtășie despre adevăr și rezolvau problemele, văzând că părtășia lor era clară și bine organizată, am fost atrasă de înzestrările și capacitățile lor de lucru. Am simțit că înțelegeau adevărul și aveau adevărul-realitate, așa că le-am adorat orbește și m-am bazat pe ele. M-am gândit că, datorită conducerii lor, aș fi aflat adevărul și mi-aș fi făcut treaba bine, aș fi crescut rapid în viață și aș fi avut speranță să fiu mântuită, iar fără ajutorul și îndrumarea lor, speranța de a fi mântuită ar fi fost minusculă. Am fost atât de confuză, atât de oarbă! Dumnezeu este sursa adevărului. Doar El ne poate oferi adevărul, ne poate rezolva toate problemele și dificultățile și ne poate salva de forțele Satanei. Nu contează cât de înalt este statutul cuiva, ce daruri sau abilități are, tot este corupt de Satana și nu putem să ne bazăm pe el sau să-l venerăm. Deși eram credincioasă, Dumnezeu nu avea loc în inima mea. În fața problemelor, nu m-am bazat niciodată pe Dumnezeu, n-am căutat adevărul, ci am așteptat ca acei oameni să vină să rezolve lucrurile. Nu a fost nechibzuit? Acele conducătoare înțelegeau câteva probleme și puteau să vorbească despre ceea ce pricepeau, dar asta era tot ce învățaseră din cuvintele lui Dumnezeu. De asemenea, oricât de înzestrate și elocvente ar fi fost, erau ființe corupte și nu dețineau adevărul deloc. Trebuiau să accepte judecata și mustrarea lui Dumnezeu și aveau nevoie de mântuirea Lui. Dar eu le-am venerat și admirat. Ba chiar am vrut să mă bazez pe ele pe calea credinței mele spre mântuire. Am fost stupidă. Să văd asta a fost înfricoșător pentru mine. N-am crezut că nu voi mai căuta adevărul, că voi venera orbește oamenii, că voi pune pe cineva pe un piedestal în inima mea mai presus de Dumnezeu. Mă distanțasem deja de Dumnezeu și Îl trădasem. Eram pe o cale împotriva Lui. Acest gând m-a umplut de vină și regret și am vrut să mă căiesc înaintea lui Dumnezeu.

Mai târziu am înțeles motivele pentru care acele conducătoare superioare au demisionat. Una dintre ele urmărea numele și statutul și mereu voia să se laude și să fie admirată în lucrarea ei. Când nu avea rezultate în lucrarea ei, devenea negativă și leneșă. Frații și surorile au încercat să aibă părtășie și să o ajute de multe ori, dar nu s-a schimbat. Până la urmă nu a putut face nicio lucrare practică, așa că a renunțat. Cealaltă a fost blocată de familia ei și s-a plâns de dificultatea de a crede în Dumnezeu, așa că și-a abandonat datoria și s-a întors la familia ei. Am fost șocată să aud asta. În general, rosteau vorbe mari în părtășiile lor la adunări și erau clare în rezolvarea problemelor altora, deci cum de nu erau capabile să rămână ferme când întâmpinau probleme similare? De ce nu puteau să practice adevărul? Înainte credeam că puteau să pună adevărul în practică și că aveau adevărul-realitate, dar, în final, am văzut că nu dețineau deloc adevărul-realitate. Au bombănit și și-au abandonat îndatoririle când ceva le-a compromis interesele. Nu au căutat adevărul deloc. Imaginea măreață pe care o aveam despre ele s-a prăbușit într-o secundă.

Mai târziu am citit câteva dintre cuvintele lui Dumnezeu despre această chestiune. Dumnezeu Atotputernic spune: „Faptul că invoci cuvintele lui Dumnezeu și ești capabil să le explici cu tupeu nu înseamnă că ești în posesia realității; lucrurile nu sunt atât de simple pe cât îți imaginezi. A poseda realitate nu este ceva despre care vorbești, ci ceva ce trăiești. Doar atunci când cuvintele lui Dumnezeu devin viața ta și dezvăluirea ta firească se poate spune că ai realitate și doar atunci se poate considera că ai dobândit înțelegere adevărată și statură reală. A fi capabil să reziști la teste pe perioade lungi de timp și să trăiești asemănarea care îndeplinește cerințele lui Dumnezeu – nu prefăcându-te, ci dezvăluind acest lucru în mod firesc – doar asta înseamnă a poseda cu adevărat realitate și a avea viață. […] Indiferent cât de cumplite ar fi vânturile și valurile, dacă poți rămâne în picioare fără să permiți ca vreo fărâmă de îndoială să-ți pătrundă în minte și dacă poți rămâne ferm și să nu tăgăduiești, chiar și atunci când nu a mai rămas nimeni altcineva, se va considera că ai adevărata înțelegere și că ești, într-adevăr, în posesia realității” (Cuvântul, Vol. 1: Arătarea și lucrarea lui Dumnezeu, „Doar punerea adevărului în practică înseamnă să ai realitatea”). „A instrui un grup pentru a deveni soldații buni ai Împărăției nu înseamnă a-i instrui să devină oameni care pot doar să vorbească despre realitate sau care se pot lăuda; mai degrabă, înseamnă a-i instrui să devină oameni care pot trăi cuvintele lui Dumnezeu în orice moment, pot rămâne neclintiți indiferent ce eșecuri întâmpină și pot trăi în orice moment după cuvintele lui Dumnezeu, fără să se întoarcă în lume. Aceasta este realitatea despre care vorbește Dumnezeu; aceasta este cerința lui Dumnezeu de la oameni. Așadar, să nu vezi realitatea despre care vorbește Dumnezeu ca fiind prea simplă! Simpla iluminare din partea Duhului Sfânt nu este același lucru cu deținerea realității. Aceasta nu este statura oamenilor – este harul lui Dumnezeu, la care omul nu contribuie cu nimic. Fiecare om trebuie să îndure suferințele lui Petru și, chiar mai mult, să aibă gloria lui Petru, pe care să o trăiască după ce a obținut lucrarea lui Dumnezeu. Numai acest lucru poate fi numit realitate” (Cuvântul, Vol. 1: Arătarea și lucrarea lui Dumnezeu, „Doar punerea adevărului în practică înseamnă să ai realitatea”). „Dacă această cunoaștere pe care o proclami este în conformitate cu adevărul depinde într-o mare măsură de faptul dacă ai avut o experiență practică a acesteia. Acolo unde există adevăr în experiența ta, cunoștințele tale vor fi practice și valoroase. Prin experiența ta, poți să dobândești și discernământ și înțelegere, să aprofundezi cunoștințele și să îți sporești înțelepciunea și simțul practic în felul în care ar trebui să te comporți. Cunoștințele exprimate de oameni care nu dețin adevărul sunt doctrine, oricât de mărețe ar fi. O astfel de persoană poate să fie foarte inteligentă atunci când vine vorba de chestiuni trupești, dar nu poate face distincții atunci când vine vorba de probleme spirituale. Acest lucru se întâmplă deoarece astfel de persoane nu au deloc o experiență a problemelor spirituale. Acestea sunt persoane care nu sunt luminate în problemele spirituale și nu au înțelegere spirituală. Orice fel de cunoaștere exprimi, atât timp cât este ființa ta, atunci este experiența ta personală, adevărata ta cunoaștere. Lucrurile despre care discută oamenii care vorbesc numai despre doctrine – aceia fiind oameni care nu dețin nici adevărul, nici realitatea – pot fi numite și ființa lor, deoarece au ajuns la doctrina lor numai prin contemplare profundă și este rezultatul cugetării lor profunde. Totuși este doar o doctrină, nimic mai mult decât imaginație!” (Cuvântul, Vol. 1: Arătarea și lucrarea lui Dumnezeu, „Lucrarea lui Dumnezeu și lucrarea omului”). Să citesc cuvintele lui Dumnezeu a fost o revelație pentru mine. Le-am adorat pe cele două conducătoare atât de mult pentru că nu înțelesesem ce era doctrină și ce era realitate. Văzând cât de pompoase erau părtășiile lor la adunări și că puteau diseca și expune corupția altor oameni, am crezut că dețineau adevărul-realitate. Dar apoi am învățat din aceste pasaje că părtășia despre înțelegerea cuvintelor lui Dumnezeu și disecarea unor chestiuni nu înseamnă să deții adevărul-realitate. Deținerea realității se referă la oamenii care citesc cuvintele lui Dumnezeu și apoi le acceptă și le pun în practică, sunt capabili să se supună lui Dumnezeu orice încercări ar întâmpina și să aibă mărturii prin practicarea adevărului. Cei care chiar au realitate își înțeleg cu adevărat natura coruptă și au experiențe reale cu cuvintele lui Dumnezeu. Își pot folosi experiențele practice ca să-i ghideze pe frați și pe surori să intre în realitatea cuvintelor lui Dumnezeu. Cei care au adevărul-realitate fac lucrurile din principiu și își fac datoria loial. Indiferent de ce situații întâmpină, pot să susțină lucrările bisericii și să-și îndeplinească datoria. Cele două conducătoare erau foarte elocvente în părtășiile lor și păreau capabile să rezolve problemele altor oameni. Dar în fața adevăratelor probleme au renunțat la îndatoririle lor ca să-și protejeze interesele. Am văzut că împărtășeau doar doctrină, că acest lucru nu era practic, și că se prăbușeau la prima doză de realitate. Asta a dovedit că nu au căutat adevărul, că nu dețineau deloc adevărul-realitate. De asemenea, când vorbeau despre problemele altor oameni, le comparau cu ceea ce spun cuvintele lui Dumnezeu ca să ajute la înțelegerea lor, dar nu prea vorbeau despre corupția și deficiențele lor și nici nu disecau propriile motive greșite. Rar le-am auzit vorbind despre înțelegerea lor bazată pe experiență despre cum au căutat și practicat adevărul. De cele mai multe ori se urcau pe piedestal, disecând și condamnându-i pe alții, de parcă ele n-ar fi fost persoane corupte, de parcă n-ar fi avut firi corupte. Câțiva frați și surori au ajuns la lacrimi din cauza criticilor lor și au trăit în negativitate și slăbiciune, temându-se să le vadă și simțindu-se constrânși de ele. Apoi am văzut clar că acele două conducătoare nu puteau deloc să rezolve problemele cu adevărul. Doar foloseau cuvinte și doctrine goale și se bazau pe mintea și experiența lor. Nu puteau să ne rezolve problemele de intrare în viață. Înainte nu aveam discernământ, doar le veneram și apreciam și chiar le imitam stilul de lucru. Am fost atât de oarbă!

Apoi, când am mai întâmpinat dificultăți în lucrarea mea, m-am bazat pe Dumnezeu, am privit la El și am căutat adevărurile-principii. O vreme nu am știut cum să fac unele sarcini și erau câteva chestiuni pe care nu știam cum să le abordez. Așadar, m-am rugat mult, m-am bazat mult pe Dumnezeu și am căutat adevărurile-principii. De asemenea, mi-am căutat frații și surorile și am avut părtășie cu ei. Unele dintre acele chestiuni au fost rezolvate astfel. Am mai acumulat înțelegerea unor adevăruri-principii și am făcut progrese în lucrarea mea. Cu timpul am avut mai multă credință în datoria mea și am progresat cu intrarea în viață. M-am simțit cu adevărat împlinită. În acel moment, mi-am dat seama în mod profund că a mă baza pe Dumnezeu în datoria mea era singura cale de a înainta. Dacă voiam să-mi fac datoria bine și să obțin adevărul, nu puteam să mă abat de la îndrumarea lui Dumnezeu.


63. În sfârșit am auzit glasul lui Dumnezeu

de David, Venezuela

Am fost supervizor la statele de plată pentru un guvern de stat din Venezuela. Trebuia să mă ocup zilnic de probleme legate de statele de plată și de cerințele multor oameni. Mă concentram zilnic pe muncă și, deși eram destul de ocupat, viața mea era mereu foarte liniștită. Când pandemia a lovit pe neașteptate, oamenii n-au putut interacționa cu ceilalți, iar venitul lor nu le acoperea nici jumătate din costul mâncării. Viața mea a alunecat și ea într-o criză. A trebuit să stau la coadă ca să cumpăr mâncare, iar coada la benzină dura 3 zile. Atunci, m-am uitat la cuvintele Domnului ca să găsesc alinare.

Vecinul meu era și el credincios și, de câte ori ne întâlneam întâmplător, vorbeam despre lucruri legate de credința noastră. Amândoi credeam că toate aceste dezastre au fost profețite în Biblie și că răutatea și corupția omenirii erau sursa tuturor acestor catastrofe. Ne aflam în zilele de pe urmă și Biblia a profețit că Domnul Isus Se va întoarce să ne judece în acest moment, așa că trebuia să-L primim pe Domnul ca să câștigăm protecția și mântuirea lui Dumnezeu. M-am rugat zilnic lui Dumnezeu pentru înțelepciune și îndrumare. Voiam să Îl cunosc și trebuia să-L găsesc, căci cuvântul Său era singura cale prin care puteam să găsesc alinare. Așa că am deschis o Biblie și L-am rugat pe Dumnezeu să mă lumineze. Am citit Cartea Psalmilor și Proverbele, precum și Predica de pe Munte a Domnului Isus, dar tot nu am găsit calea pe care trebuia să o apuc. Mă simțeam pierdut și problemele mele financiare deveneau tot mai grave. Viața mea se afunda în criză și nu-mi puteam întreține familia. Când fiica mea a avut anumite nevoi, n-am putut s-o ajut. Am fost tare trist și n-am putut decât s-o alin spunându-i că aceste greutăți erau temporare, dar nici măcar eu nu credeam asta. Tristețea a pus stăpânire pe inima mea. Nu știam ce să fac. Am vrut să emigrez, să părăsesc această țară și să caut o altă soluție, dar n-am putut obține pașaportul și toate documentele necesare din cauza pandemiei. Viața mea devenea un dezastru. Chiar atunci, soția mi-a spus că nu mai voia să stea cu mine. Asta a fost ultima picătură pentru mine. M-am prăbușit și am simțit că viața nu mai avea niciun rost. Am făcut o depresie clinică; sufeream enorm. Am plâns mult și am avut multe nopți nedormite. Aveam parte de puțină liniște doar rugându-mă lui Dumnezeu.

Apoi, într-o zi, am primit un mesaj pe WhatsApp. O soră m-a invitat să mă alătur unui curs creștin, ca să ascult cuvântul lui Dumnezeu, și m-a întrebat dacă voiam să îl studiez. Am confirmat și m-a adăugat unui grup de studiu. Când am ascultat cuvintele lui Dumnezeu Atotputernic, am simțit că acesta era răspunsul lui Dumnezeu la rugăciunile mele. Am fost atras de cuvântările autoritare ale lui Dumnezeu Atotputernic și aceste cuvinte au înlăturat multe îndoieli și noțiuni pe care le aveam. Am aflat că Dumnezeu Se întorsese deja și făcea o lucrare nouă. Asta a avut un impact imens asupra mea. În toiul surprizei, bucuriei și curiozității mele, am aflat de planul de gestionare de 6000 de ani al lui Dumnezeu și despre cele trei etape ale lucrării Sale de mântuire a omenirii, că Își ia un nume diferit în fiecare epocă (Iahve, Isus și Dumnezeu Atotputernic) și despre semnificația lucrării pe care o face în fiecare epocă. Cuvintele lui Dumnezeu Atotputernic m-au atras – am fost atât de fericit! Am vrut să înțeleg mai multe adevăruri și să le împărtășesc cu ceilalți, așa că le-am predicat bucuros Evanghelia vecinilor mei, spunându-le că Domnul Isus S-a întors. Am crezut că orice credincios care aude Evanghelia lui Dumnezeu din zilele de pe urmă se va bucura, va căuta adevărul și o va accepta fericit. Dar a fost exact invers. Ei m-au întrebat: „Nimic din toate astea nu se află în Biblie. De unde le-ai scos?” Le-am spus: „Am aflat asta de la un grup de studiu online. De-abia am început să studiez, am cunoștințe limitate, dar cuvintele lui Dumnezeu Atotputernic chiar m-au atras.” Mi-au spus să fiu atent și că mulți hristoși falși se vor ivi în zilele de pe urmă. Apoi mi-au trimis câteva versete din Biblie: „Dacă vă va spune cineva atunci: «Iată, aici este hristos» sau «Iată, El este acolo», să nu-l credeți. Căci se vor ridica hristoși falși și profeți falși și vor arăta semne și minuni, pentru a-i induce în eroare, dacă ar fi posibil, chiar și pe cei aleși. Voi însă păziți-vă; v-am spus mai dinainte toate lucrurile!” (Marcu 13:21-23). Au spus că cercetam o religie falsă și că în această lume avansată tehnologic a secolului 21, dacă Domnul Isus S-ar întoarce, ar arăta un miracol măreț care ar zgudui tot globul, dar nimic asemănător nu se întâmplase încă. De asemenea, nu văzuserăm cum Domnul Isus îi vindecă pe bolnavi, îi învie pe morți sau alte lucruri asemănătoare, așadar, asta însemna că Domnul nu Se întorsese încă. Când i-am auzit spunând asta, inima mi s-a umplut de îndoieli. Mi-a fost teamă că-L trădez pe Domnul Isus. M-am temut că sunt înșelat și că urmez un hristos fals. Am crezut întotdeauna, încă de la început, că Domnul Isus Se va întoarce pe nori și va sta pe un măreț tron alb, judecând fiecare persoană după ceea ce făcuse, dar cei ce predicau Evanghelia au spus că Dumnezeu Se întrupase și rostea cuvinte ca să ne judece păcatele. Toate acestea mi-au creat un conflict interior și m-au neliniștit și mai tare. Inițial așteptam cu nerăbdare adunarea noastră de seară și voiam să continui să cercetez acest lucru, dar ceea ce au spus vecinii îmi pătrunsese adânc în inimă, așa că eram reticent. Când a început predica, am decis să părăsesc grupul. Am scris un mesaj pe WhatsApp, explicând motivul pentru care părăsesc grupul, mi-am descris și temerile, să nu fiu înșelat de un hristos fals, și am inclus versetele din Biblie de la vecinii mei. Chiar când era să trimit acel mesaj și să părăsesc grupul, am primit brusc o notificare că mobilul meu era descărcat și urma să se închidă. Am fost surprins. Mereu îmi încărcam telefonul de tot înainte de întruniri, așadar, de ce nu mai aveam brusc baterie? Dar eu tot eram hotărât să părăsesc grupul. Mi-am spus: cum de nu existau minuni mărețe dacă Hristos Se întorsese? Mi-am pus din nou telefonul la încărcat și-am decis să rescriu mesajul și să-l trimit când telefonul avea destulă baterie ca să-l pornesc. Când bateria a ajuns la 5%, mi-am pornit telefonul și am văzut câteva versete din Biblie care fuseseră trimise grupului. Le-am citit din curiozitate: „Iată, Eu stau la ușă și bat! Dacă aude cineva glasul Meu și deschide ușa, voi intra la el și voi mânca cu el, și el cu Mine” (Apocalipsa 3:20). „Oile Mele ascultă glasul Meu; Eu le cunosc, iar ele Mă urmează” (Ioan 10:27). Am văzut că frații și surorile trimiteau mesaje, spunând: „Putem vedea din cuvântul lui Dumnezeu că atunci când Domnul Se întoarce, El va bate la ușă și Își va chema oile prin cuvintele Sale. Dacă Îl putem întâmpina sau nu pe Domnul depinde de măsura în care Îi auzim glasul. Trebuie să-I putem auzim glasul ca să deschidem ușa, să-L întâmpinăm și să luăm cina cu El. Așa că dacă auzi pe cineva aducând mărturie că Domnul S-a întors, nu închide ușa sau nu te teme că ești păcălit, ci fii o fecioară înțeleaptă; cheia e să te concentrezi pe ascultarea glasului Domnului.” Apoi am văzut că o soră trimisese grupului un pasaj din cuvintele lui Dumnezeu Atotputernic, care spunea: „Dacă, în prezent, ar fi să apară o persoană capabilă să arate semne și să facă minuni, să alunge demoni, să vindece bolnavii și să săvârșească multe miracole, iar dacă această persoană pretinde că este Isus care a venit, atunci ar fi vorba despre o impostură a unui duh rău, ar fi vorba despre un act al unui duh rău imitându-L pe Isus. Reține! Dumnezeu nu repetă aceeași lucrare. Etapa lucrării lui Isus a fost deja finalizată, iar Dumnezeu nu va mai întreprinde niciodată acea etapă a lucrării. […] În noțiunile omului, Dumnezeu trebuie să facă mereu semne și minuni, trebuie să-i vindece mereu pe bolnavi și să alunge demoni, trebuie să fie mereu ca Isus. Însă, de data aceasta, Dumnezeu nu este deloc așa. Dacă, în timpul zilelor de pe urmă, Dumnezeu ar mai face semne și minuni și ar mai alunga demoni și i-ar vindeca pe bolnavi – dacă ar face exact așa cum a făcut Isus – atunci Dumnezeu ar repeta aceeași lucrare, iar lucrarea lui Isus nu ar avea semnificație sau valoare. Astfel, Dumnezeu realizează o singură etapă a lucrării în fiecare epocă. Odată ce fiecare etapă a lucrării Sale a fost finalizată, duhurile rele încearcă imediat să o imite, iar după ce Satana începe să calce pe urmele Lui, Dumnezeu trece la o metodă diferită. Odată ce Dumnezeu a încheiat o etapă a lucrării Sale, duhurile rele încearcă să o imite. Trebuie să vă fie clar acest lucru” (Cuvântul, Vol. 1: Arătarea și lucrarea lui Dumnezeu, „Cunoașterea lucrării actuale a lui Dumnezeu”). Cuvintele lui Dumnezeu Atotputernic și părtășia celorlalți m-au uimit. Conțineau răspunsurile pe care le dorisem. Mi-am spus: au perfectă dreptate! Dumnezeu e mereu nou, niciodată vechi și face tot timpul lucrare nouă. Nu Și-ar repeta vechea lucrare. Domnul Isus n-a repetat lucrarea Epocii Legii, așadar, de ce-ar face Dumnezeu aceeași lucrare ca în Epoca Harului când Se-ntoarce? Dumnezeu Atotputernic a venit acum și a început o nouă epocă, iar El face noua lucrare a Epocii Împărăției. Această lucrare n-a mai fost făcută până acum. Dumnezeu Atotputernic chiar ne-a avertizat: „Dacă, în prezent, ar fi să apară o persoană capabilă să arate semne și să facă minuni, să alunge demoni, să vindece bolnavii și să săvârșească multe miracole, iar dacă această persoană pretinde că este Isus care a venit, atunci ar fi vorba despre o impostură a unui duh rău, ar fi vorba despre un act al unui duh rău imitându-L pe Isus.” Da, doar spiritele rele imită lucrarea din trecut a lui Dumnezeu și pretind că sunt Dumnezeu, săvârșind miracole ca să inducă în eroare oamenii. A fost foarte edificator pentru mine. Am învățat cum să-L disting pe Hristos cel adevărat de cei falși și adevăratul motiv pentru care Dumnezeu nu arată semne și minuni în Epoca Împărăției. În zilele de pe urmă, Dumnezeu face lucrarea de judecată, de curățire și mântuire a omenirii, exprimând adevăruri, conducându-l pe om în Împărăția Sa. De cum am înțeles asta, am continuat să particip la întruniri.

Ulterior, am citit un alt pasaj din cuvintele lui Dumnezeu Atotputernic: „Nimeni dintre cei care cred în Isus nu este în măsură să blesteme sau să-i condamne pe alții. Ar trebui să fiți toți persoane care au rațiune și acceptă adevărul. Poate că, auzind calea adevărului și citind cuvântul vieții, crezi că numai unul din 10000 dintre aceste cuvinte se aliniază înțelegerii tale și Bibliei și atunci ar trebui să continui să cauți chiar și în acea a 10000-a parte a acestor cuvinte. De asemenea, te sfătuiesc să fii smerit, să nu fii prea încrezător și prea înfumurat. Cu o părticică din inima ta cu frică de Dumnezeu, vei dobândi mai mare lumină. Dacă examinezi cu atenție și contempli în mod repetat aceste cuvinte, vei înțelege dacă ele reprezintă sau nu adevărul, și dacă sunt sau nu sunt viață. Poate că, citind numai câteva propoziții, unii oameni vor condamna orbește aceste cuvinte, spunând: «Asta nu este nimic mai mult decât o luminare din partea Duhului Sfânt» sau: «Este un hristos fals venit să-i inducă în eroare pe oameni.» Cei care spun asemenea lucruri sunt prea ignoranți! Înțelegi prea puține din lucrarea și înțelepciunea lui Dumnezeu, iar Eu te sfătuiesc să începi din nou, de la zero! Nu trebuie să condamnați orbește cuvintele exprimate de Dumnezeu fiindcă hristoșii falși vor apărea în zilele de pe urmă și nu trebuie să fiți cineva care Îl hulește pe Duhul Sfânt pentru că vă temeți să nu fiți induși în eroare. Nu ar fi acesta un mare păcat? Dacă, după repetate examinări, tu totuși crezi că aceste cuvinte nu sunt adevărul, că nu sunt calea și că nu sunt exprimarea lui Dumnezeu, atunci vei fi în cele din urmă pedepsit și vei rămâne fără binecuvântări. Dacă nu poți accepta un asemenea adevăr spus atât de simplu și de clar, nu ești atunci nepotrivit pentru mântuirea de la Dumnezeu? Nu ești tu cineva lipsit de binecuvântarea de a se întoarce în fața Tronului lui Dumnezeu? Gândește-te la asta! Nu te pripi și nu fi impetuos, și nu trata credința în Dumnezeu ca pe un joc. Gândește-te de dragul destinației tale, de dragul perspectivelor tale, de dragul vieții tale și cu tine însuți, nu te juca. Poți accepta aceste cuvinte?” (Cuvântul, Vol. 1: Arătarea și lucrarea lui Dumnezeu, „Când vei vedea trupul spiritual al lui Isus, Dumnezeu va fi înnoit cerul și pământul”). Am înțeles din cuvintele lui Dumnezeu că, în ceea ce privește întoarcerea Lui din zilele de pe urmă, nu trebuie să negăm în pripă apariția lui Hristos. Doar pentru că falșii hristoși vor apărea în zilele de pe urmă nu înseamnă că putem respinge și condamna orbește noua lucrare a lui Dumnezeu și cuvintele pe care le rostește El. Trebuie să fim ca fecioarele înțelepte, să învățăm să ascultăm glasul lui Dumnezeu și să cercetăm lucrarea Lui Dumnezeu cu o atitudine de căutare smerită. E singura cale de a auzi glasul lui Dumnezeu și de a-L întâmpina pe Domnul. Altfel, vom pierde mântuirea lui Dumnezeu. Așa cum spune Dumnezeu Atotputernic: „Nu te pripi și nu fi impetuos, și nu trata credința în Dumnezeu ca pe un joc. Gândește-te de dragul destinației tale, de dragul perspectivelor tale, de dragul vieții tale și cu tine însuți, nu te juca. Poți accepta aceste cuvinte?” Cuvintele lui Dumnezeu Atotputernic mi-au arătat că atunci când opiniile false ale vecinilor mei m-au împiedicat să cercetez lucrarea lui Dumnezeu Atotputernic, am acceptat în pripă. N-am încercat să înțeleg mai în amănunt Biserica lui Dumnezeu Atotputernic sau să caut alte persoane din Biserica lui Dumnezeu Atotputernic pentru a-mi răspunde la întrebări. Doar am decis din impuls să părăsesc grupul și să nu mai cercetez adevărata cale. Impulsivitatea mea aproape m-a costat mântuirea lui Dumnezeu din zilele de pe urmă. Atunci am știut că nu pot să cedez impulsivității când mă confrunt cu confuzia și îndoielile sau să judec în pripă și că trebuie să fiu precaut, să mă rog lui Dumnezeu și să caut adevărul tot timpul. A trebuit să tratez cu respect cuvintele lui Dumnezeu și să cercetez cu smerenie, ca să-I pot recunoaște glasul prin îndrumarea Sa și să întâmpin întoarcerea Domnului. După aceea, mâncând și bând zilnic cuvintele lui Dumnezeu Atotputernic am obținut o înțelegere mai profundă a Bibliei, și am devenit sigur că erau arătarea și lucrarea lui Dumnezeu din zilele de pe urmă și L-am acceptat pe Dumnezeu Atotputernic fără ezitare.

Într-o zi, am citit alte două pasaje din cuvintele lui Dumnezeu Atotputernic: „Nu este dificil să examinăm un astfel de lucru, dar asta cere fiecăruia dintre noi să cunoască mai întâi acest unic adevăr: Cel care este Dumnezeu întrupat posedă esența lui Dumnezeu și Cel care este Dumnezeu întrupat posedă exprimarea lui Dumnezeu. De vreme ce Dumnezeu S-a întrupat, El aduce cu Sine lucrarea pe care intenționează să o facă și, de vreme ce El este Dumnezeu întrupat, exprimă ceea ce este El și poate să aducă adevărul omului, să îi dăruiască viață și să îi indice calea. Trupul care nu are esența lui Dumnezeu categoric nu este Dumnezeu întrupat; în privința aceasta nu există nicio îndoială. Dacă omul intenționează să examineze dacă este trupul întrupat al lui Dumnezeu, atunci el trebuie să stabilească acest lucru după firea pe care o exprimă El și cuvintele pe care le spune. Adică, pentru a determina dacă este sau nu trupul întrupat al lui Dumnezeu și dacă este sau nu adevărata cale, cineva trebuie să discearnă pe baza esenței Lui. Și astfel, cheia pentru a stabili dacă este sau nu trupul lui Dumnezeu întrupat stă în esența Lui (lucrarea Lui, cuvântările Lui, firea Lui și multe alte aspecte), mai degrabă decât în aspectul exterior. Dacă omul examinează doar înfățișarea Lui exterioară și, ca urmare, nu ține seamă de esența Lui, aceasta arată că omul e nesăbuit și ignorant” (Cuvântul, Vol. 1: Arătarea și lucrarea lui Dumnezeu, „Prefață”). „Dumnezeul care S-a întrupat se numește Hristos, iar a-L numi Dumnezeu pe Hristosul care le poate dărui oamenilor adevărul nu este deloc exagerat. Asta pentru că El are esența lui Dumnezeu și are firea lui Dumnezeu, și înțelepciunea lucrării lui Dumnezeu, care sunt inaccesibile omului. Aceia care se numesc hristoși pe ei înșiși, dar totuși nu pot săvârși lucrarea lui Dumnezeu, sunt impostori. Hristos nu este numai manifestarea lui Dumnezeu pe pământ, ci și trupul special asumat de Dumnezeu în timp ce Își săvârșește lucrarea pe pământ și Își încheie lucrarea printre oameni. Acest trup nu poate fi înlocuit de orice om, ci este un trup care poate purta în mod adecvat lucrarea lui Dumnezeu pe pământ, care poate exprima firea lui Dumnezeu, care Îl poate reprezenta adecvat pe Dumnezeu și care Îi poate furniza omului viață. Mai devreme sau mai târziu, cei care se dau drept Hristos vor cădea cu toții, pentru că, deși susțin că sunt hristos, ei nu dețin nimic din esența lui Hristos. Și astfel, spun că autenticitatea lui Hristos nu poate fi determinată de om, ci este răspunsul și decizia lui Dumnezeu Însuși. Astfel, dacă îți dorești cu adevărat să cauți calea vieții, trebuie mai întâi să recunoști că Dumnezeu vine printre oameni să înfăptuiască lucrarea de a dărui omului calea vieții și trebuie să accepți că în timpul zilelor de pe urmă, vine El printre oameni pentru a-i dărui omului calea vieții – nu în trecut, ci astăzi” (Cuvântul, Vol. 1: Arătarea și lucrarea lui Dumnezeu, „Doar Hristos din zilele de pe urmă îi poate oferi omului calea vieții veșnice”). Am învățat din cuvintele lui Dumnezeu că nu putem judeca după aparențe ca să Îl deosebim pe Hristos cel adevărat de cei falși și că trebuie să vedem esența lor, adică văzând dacă pot să facă lucrarea lui Dumnezeu și să exprime cuvintele și firea Lui. Dumnezeu a venit pe pământ întrupat, exprimă adevăruri și-Și face lucrarea. Tot ce revelează El e ce are și ce este Dumnezeu; este în totalitate firea lui Dumnezeu, iar lucrarea făcută de El poate mântui oamenii. Sunt lucruri pe care niciun om nu le are sau nu le poate realiza. De aceea, cea mai precisă cale de-a determina dacă cineva e Hristos e să te uiți dacă poate face lucrarea lui Dumnezeu și exprima cuvintele și firea Lui. În acea perioadă de cercetare a lucrării lui Dumnezeu Atotputernic și de citire a cuvântului Său, pe lângă dragostea Lui pentru om revelată prin cuvintele Sale, am văzut și dreptatea, mânia și măreția lui Dumnezeu. Cuvintele Lui sunt ca o sabie ascuțită, despicând corupția din inimile noastre, expunându-ne natura satanică, potrivnică lui Dumnezeu. Ne putem vedea direct corupția interioară, precum și calea de urmat în credința noastră. Punând cuvintele Lui în practică, putem să ne înlăturăm treptat firile corupte și să trăim o umanitate normală. Cuvintele lui Dumnezeu Atotputernic scot la lumină atâtea taine ale adevărului și ne permit s-aflăm de planul Său de gestionare de 6000 de ani pentru mântuirea omenirii. Aceste lucruri nu pot fi găsite în Biblie sau în nicio religie. Sunt taine ale adevărului pe care Dumnezeu le dezvăluie omenirii în zilele de pe urmă și lucruri pe care oamenii nu le-au mai auzit sau văzut înainte. Nicio celebritate sau personalitate nu poate exprima adevărul și mântui omenirea. Doar Dumnezeu întrupat poate exprima adevărul, poate face lucrarea de judecată și de curățire a omului, și ne poate aduce calea, adevărul și viața. Prin cuvintele lui Dumnezeu Atotputernic, am confirmat că El este Hristos al zilelor de pe urmă, Dumnezeul care a creat cerul, pământul și toate lucrurile, Dumnezeul care a emis legea ca să-ndrume viața omului pe pământ, Dumnezeul care a fost răstignit pentru a răscumpăra întreaga umanitate, ba mai mult, Dumnezeul care S-a întors în zilele de pe urmă să ne mântuiască de păcate. Fără îndoială, Dumnezeu e Începutul și Sfârșitul, iar Dumnezeu Atotputernic e întoarcerea Domnului Isus. Acei hristoși falși sunt impostori care se vor prăbuși mai devreme sau mai târziu, întrucât nu pot exprima adevărul, nu pot să facă noua lucrare a lui Dumnezeu și nu-i pot ajuta pe oameni s-alunge corupția și să fie mântuiți. Nu pot decât să imite lucrarea lui Dumnezeu din trecut pentru a induce în eroare și a corupe oamenii. Acum, Hristos al zilelor de pe urmă, Dumnezeu Atotputernic, exprimă adevărul și face lucrarea de judecată, începând de la casa lui Dumnezeu. El curățește și transformă corupția oamenilor și mântuiește omenirea de păcat. Lucrarea și cuvintele lui Dumnezeu Atotputernic dovedesc pe deplin că El este arătarea adevăratului Dumnezeu. Nu încape îndoială.

Înainte, mă agățam de noțiunile mele. Credeam că Dumnezeu va judeca păcatele omului de pe un măreț tron alb din cer, în zilele de pe urmă, dar apoi, prin întruniri și citirea cuvintelor lui Dumnezeu, această noțiune mi-a fost remediată. Asta pentru că am învățat cum Dumnezeu îi purifică pe oameni prin lucrarea Sa de judecată din zilele de pe urmă. Am văzut ce a spus Domnul Isus: „Mai am să vă spun multe lucruri, dar acum nu le puteți purta. Însă când va veni El, Duhul adevărului, vă va călăuzi în tot adevărul. Căci El nu va vorbi de la Sine, ci va vorbi tot ceea ce va auzi și vă va anunța lucrurile ce urmează să vină” (Ioan 16:12-13). „Sfințește-i prin adevăr! Cuvântul Tău este adevărul” (Ioan 17:17). „Iar dacă aude cineva cuvintele Mele și nu le păzește, nu Eu îl judec. Căci Eu n-am venit să judec lumea, ci să mântuiesc lumea. Pe cel ce Mă respinge și nu acceptă cuvintele Mele are cine să-l judece: cuvântul pe care l-am spus Eu, acela îl va judeca în ziua de pe urmă” (Ioan 12:47-48). Am citit alte două fragmente din cuvintele lui Dumnezeu Atotputernic: „Înainte ca omul să fie răscumpărat, multe dintre otrăvurile Satanei fuseseră deja plantate în interiorul său și, după mii de ani în care a fost corupt de către Satana, are în interiorul lui o natură care I se împotrivește lui Dumnezeu. Prin urmare, atunci când omul a fost răscumpărat, nu a fost nimic mai mult decât un caz de răscumpărare. Adică, omul a fost cumpărat la un preț ridicat, dar natura otrăvitoare din el nu a fost eliminată. Omul, care este atât de spurcat, trebuie să sufere o schimbare înainte de a deveni vrednic să-L slujească pe Dumnezeu. Prin această lucrare de judecată și mustrare, omul va ajunge să cunoască pe deplin esența întinată și coruptă din propriul sine și va putea să se schimbe complet și să fie purificat. Doar în felul acesta poate deveni omul vrednic să se întoarcă înaintea tronului lui Dumnezeu. Întreaga lucrare actuală este realizată astfel încât omul să poată fi purificat și schimbat; astfel încât omul să se poată elibera de corupția sa și să fie purificat prin judecata și mustrarea cuvântului și prin rafinare. Decât să considerăm că această etapă a lucrării este cea a mântuirii, mai degrabă ar fi mai potrivit să spunem că este lucrarea de purificare” [Cuvântul, Vol. 1: Arătarea și lucrarea lui Dumnezeu, „Taina întrupării (4)”]. „Hristos al zilelor de pe urmă folosește o multitudine de adevăruri pentru a-i învăța pe oameni, pentru a expune substanța omului și pentru a-i diseca faptele și cuvintele. Aceste cuvinte cuprind diferite adevăruri, precum datoria omului, cum ar trebui el să I se supună lui Dumnezeu, cum ar trebui să Îi fie loial lui Dumnezeu, cum ar trebui să trăiască umanitatea normală, precum și înțelepciunea și firea lui Dumnezeu. Aceste cuvinte sunt toate îndreptate către substanța omului și firile sale corupte. Mai ales, cele care expun cum Îl respinge omul pe Dumnezeu vizează și mai mult modul în care oamenii sunt o întruchipare a Satanei și o forță inamică față de Dumnezeu. În realizarea lucrării Sale de judecată, Dumnezeu nu explică pe deplin natura umană în doar câteva cuvinte; El o expune și o emondează pe termen lung. Toate aceste diferite metode de expunere și emondare nu pot fi înlocuite prin cuvinte obișnuite; mai degrabă, adevărul pe care oamenii nu îl dețin absolut deloc este folosit pentru a săvârși această lucrare de expunere și emondare. Doar metodele de acest fel pot fi considerate judecată; doar prin acest tip de judecată oamenii pot să fie subjugați și pe deplin convinși cu privire la Dumnezeu și, mai mult decât atât, să câștige adevărata cunoaștere a lui Dumnezeu. Ceea ce aduce cu sine lucrarea de judecată este faptul că omul înțelege adevăratul chip al lui Dumnezeu și adevărul despre răzvrătirea proprie. Lucrarea de judecată i-a permis omului să dobândească multă înțelegere despre intențiile lui Dumnezeu, despre scopul lucrării lui Dumnezeu și tainele de neînțeles pentru el. De asemenea, i-a permis omului să își înțeleagă și să își cunoască esența coruptă și rădăcina corupției sale, precum și să-și descopere fața urâtă. Aceste efecte sunt toate aduse de lucrarea de judecată, deoarece esența acestei lucrări este de fapt lucrarea de dezvăluire a adevărului, căii și vieții lui Dumnezeu în fața tuturor celor care au credință în El. Această lucrare este lucrarea de judecată realizată de Dumnezeu” (Cuvântul, Vol. 1: Arătarea și lucrarea lui Dumnezeu, „Hristos înfăptuiește lucrarea de judecată prin adevăr”). Am învățat că Dumnezeu face lucrarea de judecată a zilelor de pe urmă întrupându-Se și exprimând adevăruri ca să judece și să curățească omenirea. Dumnezeu Atotputernic a vorbit, revelând natura satanică a omului și firile sale corupte care includ lucruri cum ar fi aroganța, viclenia și scârba față de adevăr. El a mai revelat și egoismul și lăcomia omului. Toate acestea le permit oamenilor să vadă adevărul corupției lor prin judecata cuvintelor Sale, urându-se astfel pe ei înșiși, căindu-se față de Dumnezeu și dobândind teamă și supunere față de El. Firile satanice ale oamenilor pot fi înlăturate doar prin judecata lui Dumnezeu Atotputernic din zilele de pe urmă. Niciun om nu poate face asta. Am realizat că dacă Dumnezeu ar judeca fiecare persoană de pe un măreț tron alb din cer, niciun om din întreaga umanitate, care a fost corupt de Satana, nu ar avea nicio șansă de mântuire. Asta pentru că întreaga omenire e profund coruptă de Satana. Deși prin mântuirea crucii Domnului Isus am fost răscumpărați și păcatele ne-au fost iertate, noi tot suntem păcătoși. Parcurgem ciclul păcătuirii și mărturisirii la nesfârșit. Dacă nu experimentăm judecata, corupția noastră nu poate fi curățită și, în final, vom fi condamnați și eliminați de Dumnezeu! Doar fiind judecați și expuși direct de cuvintele lui Dumnezeu, putem să ne cunoaștem cu adevărat, să ne căim sincer și să ne schimbăm, iar corupția noastră poate fi curățită. Așa cum spune Dumnezeu Atotputernic: „Întreaga lucrare actuală este realizată astfel încât omul să poată fi purificat și schimbat; astfel încât omul să se poată elibera de corupția sa și să fie purificat prin judecata și mustrarea cuvântului și prin rafinare” [Cuvântul, Vol. 1: Arătarea și lucrarea lui Dumnezeu, „Taina întrupării (4)”].

Odată, la o adunare, am citit un pasaj din cuvintele lui Dumnezeu Atotputernic care chiar m-a impresionat. Dumnezeu Atotputernic spune: „Cei care nu înțeleg adevărul îi urmează mereu pe ceilalți: dacă oamenii spun că aceasta este lucrarea Duhului Sfânt, atunci și tu spui că este lucrarea Duhului Sfânt; dacă oamenii spun că este lucrarea unui spirit rău, atunci și tu ai îndoieli sau spui că este lucrarea unui spirit rău. Tu repeți mereu cuvintele altora și ești incapabil să discerni orice pe cont propriu, ești incapabil și să gândești pe cont propriu. Acesta este cineva fără poziție, care nu are discernământ – o astfel de persoană nu e bună de nimic! Tu repeți întotdeauna cuvintele altora: astăzi, se spune că aceasta este lucrarea Duhului Sfânt, însă poate că într-o zi, cineva va spune că nu este lucrarea Duhului Sfânt și că, în realitate, nu reprezintă nimic altceva decât faptele omului – cu toate acestea, nu poți discerne acest lucru, iar când vezi că alții spun asta, repeți și tu. De fapt, este lucrarea Duhului Sfânt, dar tu spui că este lucrarea omului; nu ai devenit unul dintre cei care blasfemiază lucrarea Duhului Sfânt? Prin aceasta, nu I te-ai opus lui Dumnezeu, pentru că nu ai discernământ?” (Cuvântul, Vol. 1: Arătarea și lucrarea lui Dumnezeu, „Doar cei care Îl cunosc pe Dumnezeu și lucrarea Sa sunt cei care Îl mulțumesc”). Cuvintele lui Dumnezeu ne-au avertizat să n-ascultăm orbește de îndrumarea altora când cercetăm adevărata cale și să nu evaluăm lucrarea lui Dumnezeu pe baza noțiunilor și închipuirilor omenești. Făcând asta, este foarte probabil să ne împotrivim lui Dumnezeu și să Îi jignim firea, pierzându-ne șansa la mântuire. Această tristă realitate e ceva ce ni s-ar putea întâmpla oricăruia dintre noi. M-am simțit rușinat de cât de nesăbuit și impulsiv am fost. Cum se face că și după ce am auzit glasul lui Dumnezeu și am simțit că aceste cuvinte conțineau autoritate și putere, tot eram influențat de vecinii mei și indus în eroare de ce au spus ei? Nesăbuința și impulsivitatea aproape m-au făcut să părăsesc Biserica lui Dumnezeu Atotputernic, să ratez întoarcerea Domnului Isus și să-mi distrug șansa la mântuire. Orbirea și ignoranța mea ar fi putut avea consecințe atât de îngrozitoare pentru mine! Am înțeles că ar trebui să fiu o fecioară înțeleaptă. Când auzim glasul lui Dumnezeu, trebuie să-l acceptăm fără ezitare, căci toți suntem ființe create și trebuie să urmăm tot timpul cuvintele lui Dumnezeu, așa cum Petru a auzit cuvintele Domnului Isus și apoi L-a urmat pe Domnul. Gândindu-mă retrospectiv la nesăbuința și ignoranța mea, m-am rugat lui Dumnezeu Atotputernic, cerându-I să mă ierte. Eram pregătit să-L accept pe Dumnezeu Atotputernic și judecata și mântuirea lui Dumnezeu.

De atunci, am citit zilnic cuvintele lui Dumnezeu Atotputernic. Când sunt slab, Îi cer lui Dumnezeu credință și putere, ca să nu mă-mpiedic și să cad. Cu îndrumarea și ajutorul Lui, starea mea a devenit acum mult mai bună. Am și o slujbă nouă. Simt că totul se datorează doar minunatelor rânduieli ale lui Dumnezeu. Treptat, viața mea s-a îmbunătățit destul de mult. Mai ales, pot să mănânc și să beau zilnic cuvintele lui Dumnezeu Atotputernic și să am întruniri și părtășie cu ceilalți. Acum am început să propovăduiesc Evanghelia și să fiu martor pentru cuvintele lui Dumnezeu, ajutând mai mulți credincioși adevărați însetați de adevărata cale să-I audă glasul și să-I accepte mântuirea din zilele de pe urmă.


64. Trezirea la realitate a unui conducător fals

de Yang Fan, China

În 2019, am fost aleasă conducătoare de biserică și mi-am jurat că o să-mi fac bine datoria. După ce am preluat noua funcție, eram ocupată în fiecare zi cu adunările, cu rezolvarea problemelor pe care le întâmpinau frații și surorile în îndatoririle lor și cu monitorizarea evoluției lucrării noastre. Toate acestea mă făceau să mă simt foarte împlinită. După o vreme, întrucât trebuia să mă ocup de unele chestiuni generale, volumul meu de muncă a crescut mult. Lucram până târziu în fiecare zi și simțeam că abia pot ține pasul. Mă gândeam: „Fiind responsabilă de ansamblul lucrării, am multe lucruri pentru care trebuie să-mi fac griji, iar asta e mult mai obositor. În fiecare zi, îmi simt mintea încordată precum arcul unui ceasornic. Nu e la fel de ușor ca atunci când ai de îndeplinit o datorie precis delimitată.” Mai târziu, am mers la o adunare de grup supravegheată de sora Zhao Jing. M-am gândit: „Mai demult, când o aveam parteneră pe Zhao Jing, ea era foarte responsabilă în îndatoririle ei și căuta activ adevărul pentru a rezolva orice dificultate cu care se confrunta. Ea este supraveghetoarea lucrării în acest grup, așa că nu-i cazul să-mi fac prea multe griji.” După aceea, m-am dus rar la adunările grupului lor. Într-o seară, câțiva frați și câteva surori mi-au scris pentru a-mi atrage atenția asupra faptului că lucrarea grupului lui Zhao Jing avea unele abateri și probleme și m-au rugat să le rezolv rapid. Am avut intenția să caut în prealabil cuvântul lui Dumnezeu și să găsesc o soluție, dar, văzând că aceste probleme nu puteau fi rezolvate într-un timp scurt, m-am gândit: „E foarte târziu și sunt foarte obosită. Nu pot face asta chiar acum. În plus, i-am scris deja o scrisoare lui Zhao Jing în legătură cu aceste abateri și probleme. Ea este o persoană responsabilă, așa încât sunt sigură că va lua inițiativa de a avea părtășie și de a le rezolva și că nu va mai trebui să-mi bat eu capul cu asta. Oricum, dacă m-aș ocupa de toate eu însămi, cum aș mai scoate-o la capăt? O să am părtășie despre asta cu grupul la adunare și gata.” Ulterior, când am analizat chestiunea, am constatat că Zhao Jing avusese deja părtășie cu grupul și că toată lumea a putut să sugereze căi de practică în legătură cu problemele respective, ceea ce mi-a întărit și mai mult convingerea că nu trebuia să-mi fac nicio grijă atâta vreme cât lucrurile erau în seama lui Zhao Jing. După aceea, nu m-am mai interesat de lucrarea grupului.

A trecut o vreme, după care am mers la o altă adunare cu grupul lui Zhao Jing. Am constatat că ea era prea indirectă când avea părtășie despre starea ei, vorbind timp îndelungat fără să spună vreodată ceva clar. M-am întrebat în sinea mea: „Oare este într-o stare proastă? De ce e așa incoerentă?” Însă apoi mi-am spus: „E posibil să fie doar agitată pentru că sunt eu aici. O să fie bine după ce se mai adună puțin. Eu am alte lucruri de făcut, așa că poate ar trebui să plec și să o las să-și continue adunarea.” Așa că am plecat fără să am părtășie cu ea. Ulterior, am aflat că lucrarea grupului era ineficientă. M-am gândit: „Să aibă oare grupul vreo problemă?” Însă apoi am revenit asupra chestiunii: „Tocmai au avut părtășie despre problemele și abaterile din datoria lor. Sunt sigură că toți își reintră încă în ritm, așa că e firesc ca lucrarea lor să dea mai puține rezultate în momentul de față.” Ajungând la această concluzie, nu m-am mai gândit la asta. Ulterior, sora Wang Xinrui mi-a raportat că Zhao Jing era obsedată de statut, că nu putea coopera armonios cu ceilalți și că nu era potrivită să fie lider de grup. M-am gândit: „Zhao Jing e puțin cam prea preocupată de statut, însă are un simț al poverii față de datoria ei. Dacă nu poate coopera armonios cu ceilalți, este probabil din cauză că se află într-o stare proastă acum, fiind controlată de firile ei corupte. Are nevoie doar de ceva timp să se adune.” Cu asta în minte, i-am spus lui Xinrui: „Zhao Jing e responsabilă în datoria ei și este în continuare la înălțimea sarcinii ei de lider de grup. Dacă dezvăluie corupție, putem încerca s-o ajutăm mai mult și să-i expunem și să-i disecăm problemele. Astăzi sunt ocupată, deci nu am timp, dar voi avea părtășie cu ea mai târziu.” Când m-a auzit spunând asta, Xinrui n-a mai zis nimic. Ulterior, fiind asaltată de alte sarcini, am uitat să am părtășie cu Zhao Jing. Într-o noapte, mi-am amintit dintr-o dată: „O nu, am uitat de starea lui Zhao Jing. Ar trebui oare să mă duc să văd care-i starea ei?” Însă apoi m-am gândit: „Are calibru bun, iar când a trecut printr-o stare proastă în trecut, a fost în stare să caute adevărul și să rezolve problema rapid ea însăși. E de așteptat să-și poată reveni și de data asta. În plus, locuiește foarte departe. Dacă mă duc tocmai până acolo, ceea ce este obositor, și n-o găsesc acasă, nu înseamnă că voi fi făcut atâta drum degeaba? Lasă, o să mă ocup de asta la sfârșitul lunii.” Când, la sfârșitul lunii, m-am dus să le inspectez lucrarea, am rămas perplexă. Erau în lucrarea lui Zhao Jing foarte multe probleme și abateri, iar rezultatele lucrării ei ajunseseră în punctul cel mai de jos. Toți frații și toate surorile pe care îi supraveghea erau într-o stare negativă, iar lucrarea lor avusese foarte mult de suferit. Abia atunci mi-am dat seama cât de gravă era, de fapt, situația. M-am dus repede la Zhao Jing pentru a avea părtășie și a-i semnala problemele, însă ea a refuzat să accepte, ripostând, încercând să se justifice și dovedind o lipsă totală de cunoaștere de sine. După ce am discutat despre ea cu partenera mea, am decis împreună că Zhao Jing nu mai era potrivită să fie lider de grup, iar în cele din urmă am demis-o. După aceea, frații și surorile au raportat și că Zhao Jing era foarte invidioasă, că-și neglija îndatoririle și că se angaja în dispute. Asta o făcuse pe una dintre surori să se simtă constrânsă de ea, să devină reprimată și să vrea să-și părăsească datoria. Wang Xinrui raportase despre situația lui Zhao Jing, însă a fost oprimată și exclusă de către aceasta. Celelalte surori se simțeau și ele constrânse de Zhao Jing, iar îndatoririle lor erau afectate, ceea ce a făcut ca lucrarea să fie zădărnicită timp de mai multe luni. După ce a fost demisă, Zhao Jing nu numai că nu s-a căit, dar chiar s-a răzbunat pe ceilalți. Faptul că fusese expusă nu a făcut-o deloc să-și înțeleagă sau să-și regrete faptele rele. Ulterior, pentru că nu am reușit să fac o lucrare reală, mi-am neglijat datoria și nu am demis-o la timp pe Zhao Jing, cauzând astfel pierderi grave lucrării bisericii, am fost și eu demisă. Asta mi-a provocat o nefericire profundă. Abia atunci am început să mă întreb de ce fusesem atât de oarbă și nu putusem recunoaște invidia cronică și atitudinea conflictuală de care dădea dovadă Zhao Jing, și nici modul grav în care tulbura și perturba lucrarea bisericii. La momentul respectiv, aveam doar o cunoaștere superficială a faptului că nu făceam o lucrare reală și că nu mă axam pe discernerea celorlalți, dar nu mă străduiam niciodată în mod serios să-mi înțeleg sau să-mi disec propriile firi corupte.

La o adunare, am dobândit o oarecare înțelegere asupra mea numai după ce am citit cuvintele lui Dumnezeu care expun comportamentele conducătorilor falși care nu fac o lucrare reală. Cuvintele lui Dumnezeu spun: „Conducătorii falși nu se interesează niciodată despre situațiile de lucru ale diverșilor supraveghetori de echipe și nu le monitorizează. De asemenea, nu se interesează, nu monitorizează și nu pricep intrarea în viață a supraveghetorilor diferitelor echipe și a personalului responsabil cu diverse sarcini importante, precum și atitudinea lor față de lucrarea bisericii, față de îndatoririle lor și față de credința în Dumnezeu, de adevăr și de Dumnezeu Însuși. Ei nu știu dacă aceste persoane au trecut printr-o transformare sau printr-o creștere spirituală și nici nu știu despre diversele probleme care pot exista în lucrarea lor; în special, nu cunosc impactul erorilor și al abaterilor apărute în diverse etape ale lucrării asupra lucrării bisericii și asupra intrării în viață a aleșilor lui Dumnezeu, și nici dacă aceste erori și abateri au fost vreodată corectate. Sunt complet ignoranți cu privire la toate aceste lucruri. Dacă nu știu nimic despre aceste condiții detaliate, devin pasivi ori de câte ori apar probleme. Cu toate acestea, conducătorii falși nu se preocupă deloc de aceste chestiuni detaliate în timp ce își fac treaba. Ei cred că, după ce au rânduit diverși supraveghetori de echipă și au atribuit sarcini, lucrarea lor este terminată – se consideră că și-au făcut treaba bine, iar dacă apar alte probleme, nu este treaba lor. Deoarece conducătorii falși nu reușesc să supravegheze, să călăuzească și să monitorizeze diverși supraveghetori de echipă și nu își îndeplinesc responsabilitățile în aceste domenii, acest lucru duce la un dezastru în lucrarea bisericii. Aceasta înseamnă că acei conducători și lucrători sunt neglijenți în responsabilitățile lor” [Cuvântul, Vol. 5: Responsabilitățile conducătorilor și lucrătorilor, „Responsabilitățile conducătorilor și lucrătorilor (3)”]. „Credeți că sunt proști conducătorii falși? Sunt proști și nesăbuiți. Ce îi face proști? Faptul că se încred cu ușurință într-o persoană, crezând că, pentru că atunci când a fost aleasă, aceasta a făcut un jurământ, a luat o hotărâre și s-a rugat cu lacrimi curgându-i pe față, înseamnă că este de încredere și că nu vor exista niciodată probleme dacă se va ocupa de lucrare. Conducătorii falși nu înțeleg natura oamenilor; nu cunosc adevărata situație a omenirii corupte. Ei spun: «Cum ar putea cineva să se schimbe în rău când a fost ales supraveghetor? Cum ar putea cineva care pare atât de serios și de încredere să se eschiveze de la lucrarea sa? Nu ar face-o, nu-i așa? Are multă integritate.» Deoarece conducătorii falși se încred prea mult în propriile închipuiri și sentimente, în cele din urmă, acest lucru îi face incapabili să rezolve în timp util numeroasele probleme care apar în lucrarea bisericească și îi împiedică să-l demită pe supraveghetorul implicat și să-i ajusteze, fără întârziere, atribuirea datoriei. Sunt conducători falși veritabili. Și care este problema aici? Are vreo legătură cu superficialitatea modul în care conducătorii falși își abordează lucrarea? Pe de-o parte, ei văd cum marele balaur roșu îi arestează cu înverșunare pe aleșii lui Dumnezeu, așa că, pentru a se proteja, rânduiesc la întâmplare ca cineva să fie responsabil cu lucrarea, crezând că acest lucru va rezolva problema și că nu mai este nevoie să îi acorde atenție. Ce gândesc în sinea lor? «Acesta este un mediu foarte ostil, ar trebui să mă ascund pentru o vreme.» Asta înseamnă că râvnesc după confortul trupesc, nu-i așa? Pe de altă parte, conducătorii falși au un defect fatal: au încredere în oameni prea repede, bazându-se pe propriile închipuiri. Iar acest lucru este provocat de faptul că nu înțeleg adevărul, nu-i așa? Cum expune cuvântul lui Dumnezeu esența omenirii corupte? De ce ar trebui să aibă ei încredere în oameni în care nici Dumnezeu nu are? Conducătorii falși sunt prea aroganți și neprihăniți de sine, nu-i așa? Ceea ce își spun este: «Nu se poate să fi judecat greșit această persoană, nu ar trebui să existe nicio problemă cu această persoană pe care am considerat-o potrivită; cu siguranță nu este o persoană care se dedă la mâncare, băutură și distracții sau căreia îi place confortul și urăște munca asiduă. Categoric este de nădejde și demnă de încredere. Nu se va schimba; dacă ar face-o, ar însemna că m-am înșelat în privința ei, nu-i așa?» Ce fel de logică este asta? Ești vreun soi de expert? Ai vedere cu raze X? Ai acea abilitate specială? Ai putea să trăiești cu o persoană un an sau doi, dar ai fi în stare să vezi cine este cu adevărat fără un mediu potrivit care să-i dezvăluie întru totul natura-esență? Dacă nu ar fi dezvăluită de Dumnezeu, ai putea trăi alături de ea trei sau chiar cinci ani și tot te-ai lupta să vezi exact ce fel de natură-esență are. Și cu cât devine acest lucru mai adevărat atunci când o vezi rar și ești rareori cu această persoană? Conducătorii falși se încred cu inima ușoară într-o persoană în funcție de o impresie trecătoare sau bazându-se pe aprecierea pozitivă făcută de altcineva și îndrăznesc să încredințeze lucrarea bisericii unei astfel de persoane. În acest caz, nu sunt extrem de orbi? Nu acționează imprudent? Și oare conducătorii falși nu sunt extrem de iresponsabili când lucrează astfel?” [Cuvântul, Vol. 5: Responsabilitățile conducătorilor și lucrătorilor, „Responsabilitățile conducătorilor și lucrătorilor (3)”].

Dumnezeu expune că falșii conducători sunt leneși, se complac în confort și sunt complet iresponsabili în privința îndatoririlor lor. Odată ce lasă lucrurile în seama cuiva, conducătorii falși se încred cu ușurință în acea persoană pe baza propriilor închipuiri și noțiuni. Ei nu monitorizează și nu supraveghează lucrarea, nefiind dispuși să plătească prețul cerut de verificarea acesteia. Ei apelează la scurtături de câte ori au ocazia, ceea ce cauzează pierderi grave lucrării bisericii. Când am văzut cum expune Dumnezeu diferitele comportamente ale conducătorilor falși, care nu fac o lucrare reală, m-am simțit ca și cum El mă expunea pe mine personal. A fost foarte neplăcut, iar eu m-am simțit vinovată. În calitate de conducătoare, fusesem foarte iresponsabilă față de datoria mea. Pentru a mă cruța pe mine însămi de griji și de suferință trupească, am fost duplicitară și nu am monitorizat lucrarea. M-am bizuit exclusiv pe impresia mea inițială despre Zhao Jing, crezând că era responsabilă în datoria ei și potrivită să fie lider de grup, așa că am adoptat o atitudine de neimplicare și nu i-am supravegheat lucrarea. Când am văzut că lucrarea ei nu obținea rezultate bune și că aș fi avut de suferit și de plătit un preț pentru rezolvarea problemei, nu am făcut o lucrare reală; în schimb, mi-am găsit scuze ca să mă simt eu împăcată, spunând că, deocamdată, erau cu toții în faza de adaptare și că aveau să revină curând pe calea cea bună. Când alții au raportat că Zhao Jing avea probleme și că era nepotrivită pentru funcția de lider de grup, am presupus în continuare, pe baza noțiunilor și închipuirilor mele, că la mijloc era doar o dezvăluire temporară a corupției și că acest lucru nu avea să aibă niciun impact asupra datoriei ei. Am amânat iar și iar rezolvarea problemelor lui Zhao Jing, până când lucrarea grupului a ajuns în cele din urmă să paralizeze, iar intrarea în viață a fraților și surorilor a suferit pierderi grave. Eram atât de îndărătnică, nesăbuită și iresponsabilă! Eram o conducătoare falsă care se complăcea în confort și care nu făcea o lucrare reală! Adevărul este că lucrătorii și conducătorii aleși de biserică, printre care mă număr și eu, nu au fost desăvârșiți; avem multe firi corupte și putem provoca oricând tulburări și perturbări în îndatoririle noastre. Chiar dacă, în aparență, ne comportăm bine, nu înseamnă că suntem calificați să fim folosiți. Noi nu înțelegem adevărul și ne uităm numai la aparențe când vine vorba de oameni, fără să putem desluși esența lor; ca atare, trebuie să monitorizăm și să supraveghem frecvent lucrarea ca să ne dovedim responsabili în privința ei. Eu nu înțelegeam adevărul și nu puteam desluși oamenii, dar mă încredeam orbește în mine însămi, drept urmare, am cauzat pierderi mari lucrării bisericii și am lăsat în urma mea fărădelegi și pângăriri. Când mi-am dat seama de asta, am simțit o remușcare profundă. Dacă n-aș fi fost atât de neprihănită de sine, atât de leneșă și nu m-aș fi complăcut atât de mult în confort atunci când Xinrui mi-a reamintit de Zhao Jing, ci, în loc de asta, chiar aș fi investigat, descoperit și rezolvat problema la timp și aș fi demis-o pe Zhao Jing, n-aș fi cauzat asemenea întârzieri în lucrarea bisericii. Eu nu doar că nu am izbutit să aduc beneficii lucrării bisericii în datoria mea, dar am și acționat ca un slujitor al Satanei și am protejat conducători și lucrători falși. Cu cât mă gândeam mai mult la asta, cu atât mai abătută și mai nefericită mă simțeam. M-am gândit cum, atunci când Dumnezeu întrupat își înfăptuiește lucrarea, El practic suferă și plătește un preț. Ca răspuns la toată corupția și la toate neajunsurile noastre, Dumnezeu nu contenește să aibă părtășie despre adevăr, să ne sprijine și să ne ajute, consumându-Și tot sângele inimii Sale pentru a ne smulge pe deplin de sub controlul Satanei. Însă eu sunt o ființă creată care nu a înțeles adevărul; am fost oarbă și nu am putut vedea lucrurile limpede, nu am vrut să sufăr sau să plătesc cu adevărat un preț în îndatoririle mele. Nu am vrut să rezolv problemele la timp când le-am descoperit și am provocat pierderi mari lucrării. Felul în care îmi făceam îndatoririle era într-adevăr dezgustător și odios în ochii lui Dumnezeu! Când mi-am dat seama de asta, m-am rugat în sinea mea lui Dumnezeu: „Dumnezeule, am greșit. Vreau să reflectez asupra mea și să mă pocăiesc înaintea Ta.”

Am citit alte câteva fragmente în care Dumnezeu îi expune pe conducătorii falși: „Lucrarea bisericii este întârziată pur și simplu pentru că acești conducători falși sunt extrem de neglijenți în responsabilitățile lor, nu fac lucrare reală, nu monitorizează și nu supraveghează lucrarea și nu sunt capabili să aibă părtășie despre adevăr, ca să rezolve probleme. Bineînțeles, acest lucru se întâmplă și pentru că acești conducători falși se complac în beneficiile statutului, nu urmăresc deloc adevărul și nu sunt dispuși să monitorizeze, să supervizeze sau să îndrume lucrarea de răspândire a Evangheliei. Rezultatul este că lucrarea progresează încet și că multe abateri, absurdități și greșeli necugetate făcute de om nu sunt îndreptate sau rezolvate prompt, ceea ce afectează grav eficiența răspândirii Evangheliei. Aceste probleme sunt corectate doar atunci când sunt descoperite de Cel de mai sus, iar conducătorilor și lucrătorilor li se spune să le rezolve. Ca orbii, acești conducători falși nu pot descoperi nicio problemă și modul în care fac lucrurile este lipsit de orice principii. Și totuși, nu au capacitatea de a-și da seama de propriile greșeli și își recunosc erorile doar atunci când sunt emondați de Cel de mai sus. Prin urmare, cine își poate permite să își asume responsabilitatea pentru pierderile provocate de acești conducători falși? Chiar dacă sunt destituiți din funcțiile lor, cum pot fi compensate pierderile pe care le-au cauzat? De aceea, dacă sunt descoperiți conducători falși care nu sunt capabili să facă nicio lucrare reală, aceștia trebuie demiși cu promptitudine. În unele biserici, lucrarea de evanghelizare progresează foarte încet, iar acest lucru este pur și simplu din cauza faptului că acești conducători falși nu fac lucrare reală, precum și a numărului prea mare de cazuri de neglijență și de greșeli făcute de aceștia” [Cuvântul, Vol. 5: Responsabilitățile conducătorilor și lucrătorilor, „Responsabilitățile conducătorilor și lucrătorilor (4)”]. „Toate aspectele diverse ale lucrării făcute de conducătorii falși prezintă numeroase probleme, abateri și defecte pe care aceștia trebuie să le rezolve, să le corecteze și să le remedieze. Însă, întrucât acestor conducători falși le lipsește un simț al poverii, ei complăcându-se doar în beneficiile statutului, fără a face lucrare reală, până la urmă aceștia dau complet peste cap lucrarea. În unele biserici, oamenii nu au aceeași gândire, toți se suspectează, se feresc unii de alții și se subminează, temându-se în același timp că vor fi eliminați de casa lui Dumnezeu. Atunci când se confruntă cu aceste situații, conducătorii falși nu acționează pentru a le rezolva și nu reușesc să facă lucrare reală, specifică” [Cuvântul, Vol. 5: Responsabilitățile conducătorilor și lucrătorilor, „Responsabilitățile conducătorilor și lucrătorilor (4)”]. „Judecând după aparențele exterioare, conducătorii falși nu comit în mod voit o multitudine de rele, nu fac lucrurile în felul lor și nu își întemeiază propriile împărății independente, așa cum fac antihriștii. Dar conducătorii falși nu sunt capabili să rezolve cu promptitudine diferitele probleme care apar în lucrarea bisericii, iar atunci când apar probleme cu supraveghetorii diverselor echipe și când acești supraveghetori nu sunt capabili să își asume lucrarea, conducătorii falși nu sunt capabili să le ajusteze cu promptitudine atribuirile datoriei sau să îi demită, provocând pierderi grave lucrării bisericii. Și toate acestea sunt provocate de neglijarea responsabilității de către conducătorii falși” [Cuvântul, Vol. 5: Responsabilitățile conducătorilor și lucrătorilor, „Responsabilitățile conducătorilor și lucrătorilor (3)”]. Dumnezeu expune neglijența conducătorilor falși: cum ei, de fapt, nu monitorizează și nu verifică lucrarea, cum nu supraveghează și nu inspectează oamenii responsabili de aceasta și cum, drept urmare, multe probleme legate de lucrare nu pot fi rezolvate, ceea ce cauzează pierderi grave lucrării bisericii. Reflectând asupra acțiunilor mele, mi-am dat seama că, deoarece mă complăceam în confort, mi-am neglijat datoria, am fost iresponsabilă și m-am încrezut în Zhao Jing pe baza propriilor mele noțiuni și închipuiri, fără să-i supraveghez sau să-i monitorizez lucrarea. Când alții au raportat problemele ei, nu i-am luat în seamă, neglijând să rezolv chestiunile reale sau să o demit la timp, ceea ce i-a permis să se angajeze multă vreme în invidii și dispute, să perturbe și să tulbure grupul, fără să joace vreun rol pozitiv în datoria ei. Asta a făcut ca lucrarea grupului să fie ineficientă timp de luni de zile și a întârziat serios progresul. Când frații și surorile i-au dat sfaturi, ea i-a oprimat și i-a exclus, împovărându-le inimile vreme îndelungată, ceea ce a făcut ca membrii grupului să se simtă constrânși și lipsiți de motivație în îndatoririle lor. Și totuși, eu n-am știut nimic despre asta, ba chiar mă gândeam mereu că ea se descurcă bine. În calitate de conducătoare, nu numai că am eșuat în a-mi îndeplini responsabilitatea, dar am fost și incapabilă să recunosc și să rezolv în timp util numeroasele probleme legate de lucrarea bisericii, deși acestea erau chiar în fața ochilor mei. Asta a provocat pierderi grave lucrării bisericii și intrării în viață a fraților și surorilor. Îmi neglijam grav responsabilitatea! Deși nu am făcut în mod intenționat, asemenea unui antihrist, fapte rele pentru a perturba și tulbura lucrarea bisericii, faptul că mi-am neglijat responsabilitatea tot i-a cauzat pierderi grave. Mă uram pentru faptul că fusesem atât de oarbă, de nechibzuită și de iresponsabilă, ajungând până în punctul de a comite fărădelegi în prezența lui Dumnezeu. Eram copleșită de tristețe și de vinovăție și mă simțeam datoare atât față de Dumnezeu, cât și față de frații și surorile mele.

Ulterior, am reflectat asupra mea. De ce țineam mereu cont de trup, fiind evazivă și iresponsabilă în datoria mea? Mai târziu, am citit un fragment din cuvântul lui Dumnezeu care mi-a fost de mare ajutor. Cuvintele lui Dumnezeu spun: „Ce sunt otrăvurile Satanei? Cum pot fi ele exprimate? De exemplu, dacă întrebi: «Cum ar trebui să trăiască oamenii? Pentru ce ar trebui să trăiască ei?», toți vor răspunde: «Fiecare pentru sine și diavolul să-l ia pe cel mai din spate.» Chiar această singură frază exprimă tocmai rădăcina problemei. Filosofia și logica Satanei au devenit viața oamenilor. Indiferent ce urmăresc oamenii, o fac, de fapt, pentru ei înșiși – și, astfel, trăiesc cu toții pentru ei înșiși. «Fiecare pentru sine și diavolul să-l ia pe cel mai din spate» – aceasta este filosofia de viață a omului și reprezintă, de asemenea, natura umană. Aceste cuvinte au devenit deja natura omenirii corupte și sunt adevărata zugrăvire a naturii satanice pe care o are omenirea coruptă. Această natură satanică a devenit întru totul temelia existenței omenirii corupte. Vreme de câteva mii de ani, omenirea coruptă a trăit după această otravă a Satanei, chiar până în zilele noastre. Tot ceea ce face Satana este de dragul propriilor dorințe, de dragul propriilor ambiții și scopuri. Vrea să-L depășească pe Dumnezeu, să se elibereze de Dumnezeu și să preia controlul asupra tuturor lucrurilor create de Dumnezeu. Astăzi, oamenii au fost corupți de Satana în această măsură. Toți au o natură satanică, toți au tendința să-L tăgăduiască pe Dumnezeu și să I se împotrivească și vor să-și ia soarta în propriile mâini și încearcă să se opună orchestrărilor și aranjamentelor lui Dumnezeu. Ambițiile și dorințele lor sunt deja exact aceleași ca ale Satanei. Prin urmare, natura omului este natura Satanei” (Cuvântul, Vol. 3: Discursurile lui Hristos al zilelor de pe urmă, „Cum să mergi pe calea lui Petru”). Am meditat la cuvântul lui Dumnezeu și mi-am dat în sfârșit seama că am fost leneșă, iresponsabilă în datoria mea și lipsită de conștiință și de rațiune în primul rând din cauză că regula satanică a existenței: „Fiecare pentru sine și diavolul să-l ia pe cel mai din spate” era atât de profund înrădăcinată în mine, încât a devenit natura mea. Am trăit întotdeauna în conformitate cu aceasta, ținând cont în toate numai de interesele mele trupești, devenind tot mai egoistă și mai detestabilă. Când ceva îmi stârnea îngrijorare, mă făcea să sufăr mai mult sau îmi cerea să plătesc un preț mai mare, mă foloseam de șiretenie și de viclenie pentru a evita situația respectivă, făcând tot ce-mi stătea în putință pentru a suferi cât mai puțin. Când am văzut că faptul de a fi responsabilă de lucrare în ansamblul ei presupunea griji și suferințe în plus, mi-am dorit să mă ocup de o sarcină precis delimitată în loc de asta. Când volumul meu de muncă a crescut, mi-am dorit să am mai puțină bătaie de cap și să plătesc un preț mai mic, ceea ce m-a determinat să adopt o atitudine de neimplicare față de lucrarea lui Zhao Jing. Ulterior, când am văzut că starea ei era proastă, am fost leneșă și nu am vrut să rezolv situația. Deși Xinrui mi-a reamintit că Zhao Jing era nepotrivită pentru a fi folosită, am invocat faptul că eram ocupată cu lucrarea drept scuză pentru a amâna să examinez chestiunea, confirmând problema legată de Zhao Jing abia atunci când situația devenise atât de gravă, încât fusese necesară demiterea ei. Biserica m-a ales să fiu conducătoare și mi-a dat o șansă să practic în speranța că aveam să-mi asum responsabilitatea și să-mi fac datoria așa cum se cuvine. Însă ce am făcut eu? În loc să mă gândesc cum să-mi îndeplinesc bine datoria, n-am făcut altceva decât să mă complac în confort, făcând orice mă scutea cât mai mult posibil de bătaie de cap și de suferință. Credeam în Dumnezeu de mulți ani și beneficiasem foarte mult de udarea și de aprovizionarea oferite de cuvântul Lui, dar când mi se întâmpla ceva, mă complăceam mereu în confort, fără să fac o lucrare reală. Am fost egoistă și detestabilă și L-am dezgustat pe Dumnezeu! Uram lipsa mea de umanitate și de rațiune și faptul că nu am reușit să mă ridic la înălțimea intenției minuțioase a lui Dumnezeu. M-am rugat lui Dumnezeu: „Dumnezeule, am fost preocupată de trup și nu am făcut o lucrare reală, provocând pierderi mari lucrării bisericii. Vreau să mă pocăiesc înaintea Ta. Pe viitor, indiferent care va fi datoria mea, nu mai vreau să țin cont de trup și să mă complac în confort. Vreau să fiu responsabilă și să-mi fac bine datoria într-un mod realist.”

Ulterior, am citit alte două fragmente din cuvântul lui Dumnezeu. Dumnezeu Atotputernic spune: „Oamenii care au inimă sunt în stare să fie atenți la inima lui Dumnezeu; cei lipsiți de inimă sunt cochilii goale, stupizi, nu știu să fie atenți la inima lui Dumnezeu. Mentalitatea lor este următoarea: «Nu mă interesează cât de urgent este acest lucru pentru Dumnezeu, voi face după bunul meu plac – în orice caz, nu sunt trândav sau leneș.» Acest gen de atitudine, acest tip de negativitate, lipsa completă a proactivității – aceasta nu este o persoană atentă la inima lui Dumnezeu și nici nu înțelege cum să fie atentă la inima Lui. În acest caz, are ea credință adevărată? Cu siguranță, nu. Noe a fost atent la inima lui Dumnezeu, a avut credință adevărată și a putut, astfel, să ducă la bun sfârșit însărcinarea dată de Dumnezeu. Așadar, nu este suficient să accepți, pur și simplu, însărcinarea dată de Dumnezeu și să fii dispus să faci un oarecare efort. Trebuie, totodată, să fii atent la intențiile lui Dumnezeu, să dai totul și să fii loial – ceea ce necesită ca tu să ai conștiință și rațiune; este ceea ce oamenii ar trebui să aibă și ceea ce s-a regăsit în Noe. Pentru a construi o arcă atât de mare pe vremea aceea, de câți ani spuneți că ar fi fost nevoie, dacă Noe ar fi tergiversat și nu ar fi avut niciun simț al urgenței, nicio neliniște, nicio eficiență? Ar fi putut să o termine în 100 de ani? (Nu.) Ar fi fost nevoie ca mai multe generații să construiască în mod constant. Pe de o parte, construirea unui obiect solid ca o arcă ar dura ani de zile; mai mult, tot atât ar dura și adunarea și îngrijirea tuturor viețuitoarelor. A fost ușor să adune aceste creaturi? (Nu.) Nu a fost. Și astfel, după ce a auzit poruncile lui Dumnezeu și I-a înțeles intenția grabnică, Noe a simțit că acest lucru nu avea să fie nici ușor, nici lipsit de complicații. Și-a dat seama că trebuia să-l ducă la bun sfârșit conform dorințelor lui Dumnezeu și să isprăvească însărcinarea dată de Dumnezeu, astfel încât El să fie mulțumit și liniștit și ca următoarea etapă a lucrării lui Dumnezeu să se poată desfășura fără impedimente. O astfel de inimă avea Noe. Și ce fel de inimă era aceasta? Era o inimă atentă la intențiile lui Dumnezeu” [Cuvântul, Vol. 4: Expunerea antihriștilor, „Excursul trei: Cum Noe și Avraam au ascultat de cuvintele lui Dumnezeu și I s-au supus (Partea a doua)”]. „Indiferent ce lucrare importantă săvârșește un conducător sau un lucrător și care este natura acestei lucrări, prioritatea sa numărul unu este să înțeleagă și să priceapă modul în care se desfășoară lucrarea. El trebuie să fie personal acolo pentru a urmări lucrurile și pentru a pune întrebări, obținându-și informațiile direct de la sursă. Nu trebuie pur și simplu să se bazeze pe zvonuri sau să asculte rapoartele altor oameni. În schimb, trebuie să observe cu ochii lui situația personalului și cum progresează lucrarea și să înțeleagă ce dificultăți există, dacă vreun aspect este în contradicție cu cerințele Celui de mai sus, dacă există încălcări ale principiilor, dacă există tulburări sau perturbări, dacă există sau nu o lipsă a echipamentului necesar sau a materialelor de instruire conexe privind lucrarea profesională – trebuie să cunoască în detaliu toate aceste lucruri. Indiferent câte rapoarte ascultă sau cât de multe informații adună din zvonuri, niciunul dintre aceste lucruri nu e mai bun decât o vizită personală; este mai precis și mai de încredere să vadă lucrurile cu propriii ochi. Odată ce se familiarizează cu toate aspectele situației, își va face o idee clară despre ceea ce se întâmplă. Trebuie, mai ales, să priceapă clar și precis cine este de calibru bun și demn de a fi cultivat, deoarece numai acest lucru îi permite să-i cultive și să-i folosească pe oameni corect, ceea ce este crucial pentru a-și face bine lucrarea conducătorii și lucrătorii. Conducătorii și lucrătorii ar trebui să aibă o cale și principii prin care să-i cultive și să-i formeze pe oamenii de calibru bun. În plus, ei ar trebui să priceapă și să înțeleagă diferitele tipuri de probleme și dificultăți care există în lucrarea bisericească și să știe cum să le rezolve și, de asemenea, ar trebui să aibă propriile idei și sugestii cu privire la modul în care trebuie să progreseze lucrarea sau la perspectivele sale de viitor. Dacă ei sunt capabili să vorbească limpede despre astfel de lucruri, cu ușurință, fără nicio îndoială sau reținere, atunci lucrarea va fi mult mai ușor de realizat. Și lucrând în acest fel, un conducător își va îndeplini responsabilitățile, nu-i așa? Trebuie să fie foarte conștienți de cum să rezolve problemele din lucrare, menționate mai sus, și trebuie să mediteze adesea la aceste lucruri. Atunci când întâmpină dificultăți, trebuie să aibă părtășie și să discute despre aceste lucruri cu toată lumea, căutând adevărul pentru a rezolva problemele. Dacă fac lucrare adevărată cu picioarele bine înfipte în pământ, nu vor exista dificultăți care să nu poată fi rezolvate” [Cuvântul, Vol. 5: Responsabilitățile conducătorilor și lucrătorilor, „Responsabilitățile conducătorilor și lucrătorilor (4)”]. Cuvântul lui Dumnezeu mi-a arătat calea de a-mi face bine datoria, care constă în a fi atentă la intențiile lui Dumnezeu, în a fi preocupată de grijile Lui, în a-mi îndeplini responsabilitățile care-mi revin și în a nu permite ca lucrarea bisericii să aibă de suferit. Exact așa cum făcea Noe, care era cu adevărat atent la intenția lui Dumnezeu. Când Dumnezeu i-a spus să construiască arca, el nu a ținut cont de propriile câștiguri sau pierderi, gândindu-se numai cum să construiască rapid arca, în conformitate cu cerințele lui Dumnezeu. Deși eu nu mă pot compara cu Noe, am vrut să îl imit, să învăț să fiu atentă la intențiile lui Dumnezeu și să fac tot posibilul pentru a răspunde cerințelor Lui. De asemenea, am înțeles că, pentru a face bine o lucrare reală, noi, conducătorii și lucrătorii, trebuie să fim la curent cu lucrarea, iar când observăm că aceasta se confruntă cu obstacole sau cu perturbări și tulburări, trebuie să avem părtășie și să ne ocupăm de ele la timp, pentru a ne asigura că lucrarea avansează în mod normal.

După o vreme, conducătorul meu m-a însărcinat să mă ocup de lucrarea de evanghelizare și de udare de la mai multe biserici. M-am gândit: „Nu pot lăsa ca lucrurile să se petreacă la fel ca data trecută. Nu pot doar să mă complac în confortul trupesc și să-mi neglijez responsabilitatea pentru datoria mea. Trebuie să rămân realistă și să-mi investesc toate strădaniile în datoria mea.” După aceea, m-am axat pe a mă înzestra în fiecare zi cu adevărul viziunilor. Dacă existau potențiali destinatari ai Evangheliei, le dădeam mărturie în mod activ despre lucrarea din zilele de pe urmă a lui Dumnezeu și căutam cuvântul lui Dumnezeu și mă înzestram cu el în conformitate cu noțiunile lor religioase. Într-o zi, pe când mergeam să verific lucrarea bisericii Cheng Nan, m-am gândit: „Conducătorii și diaconul de evanghelizare de la această biserică cred în Dumnezeu de multă vreme. Ei au calibru bun și capacități de lucru și sunt responsabili în îndatoririle lor. Se pot ocupa cum trebuie de lucrarea lor, așa că nu e nevoie să monitorizez, iar asta m-ar putea scuti de un oarecare efort.” De îndată ce s-au ivit aceste gânduri, mi-am dat seama că eram din nou evazivă și îmi găseam motive să nu supraveghez sau să monitorizez lucrarea. Acum, că eram răspunzătoare de aceste câteva biserici, îndeplinirea și supravegherea lucrării bisericii erau responsabilitatea și datoria mea. Nu mai puteam să invoc scuze pentru a ține cont de trup și a-mi amâna datoria. Cu acest gând în minte, am verificat cu atenție lucrarea bisericii. Am constatat că erau câțiva nou-veniți care nu participau regulat la adunări și că udătorii nu-și făceau bine treaba. În ziua următoare, i-am adunat rapid pe udători pentru a avea părtășie despre adevăr și a le rezolva problemele. După un timp, am auzit că acei nou-veniți începuseră să participe din nou cu regularitate la adunări, ceea ce mi-a dat un sentiment de liniște și de siguranță.

În urma acestei experiențe, mi-am dat seama că îndeplinirea datoriei presupune, de fapt, să plătești un preț, ba chiar mai mult, să monitorizezi și să supraveghezi lucrarea. Aceasta este singura modalitate de a identifica și rezolva problemele la timp și de a-ți face bine datoria. Faptul că mi-am dat seama de asta și că am ajuns la schimbarea de astăzi se datorează cuvântului lui Dumnezeu. Slavă lui Dumnezeu Atotputernic!


65. Motivul pentru care eram atât de ocupat

de Stanley, Coreea de Sud

Sunt lider de echipă în echipa de udare din biserică. Eram de părere că oricine vrea să fie un lider de echipă calificat și competent trebuie să se ocupe de toate el însuși, și aveam aceleași așteptări și de la mine însumi. De îndată ce observam că era ceva de făcut în echipa noastră, indiferent dacă era un lucru mărunt sau unul important, luam inițiativa de a-l face eu însumi, iar asta era valabil și pentru chestiuni generale. Preluam chiar și sarcini pe care le puteau face frații și surorile mele, spunând cu generozitate: „Fac eu asta, nu trebuie să te ocupi tu.” De câte ori se întâmpla asta, aveam un sentiment inexplicabil de mândrie, că eram cu-adevărat un lider de echipă grijuliu și responsabil. Cu timpul, frații și surorile au început să vină la mine oricând aveau o problemă, de orice fel. Și supraveghetorul meu mă lăuda că petrec multe ore îndeplinindu-mi datoria și că sunt capabil să îndur greutăți și să plătesc un preț. Era foarte satisfăcător să aud asta, întrucât mă făcea să mă simt un lider de echipă cu-adevărat competent.

Ulterior, tot mai mulți credincioși noi acceptau lucrarea lui Dumnezeu în zilele de pe urmă și aveam de udat mult mai mulți nou-veniți decât înainte. Pe lângă adunările zilnice cu noii credincioși, eu îi și cultivam, învățându-i să găzduiască adunări, să predice Evanghelia și așa mai departe. Programul meu era deja foarte încărcat, însă, pe deasupra, frații și surorile din echipa mea îmi cereau acordul până și pentru rânduirea de adunări pentru noii credincioși. Cu atâtea de făcut, mă lăsam deseori antrenat în aceste chestiuni mărunte, care îmi perturbau programul și mă țineau prea ocupat până și pentru a participa la devoționale. Deși eram foarte ocupat în fiecare zi și nu stăteam o clipă, nu monitorizam prea atent sarcinile prioritare. Aceasta mă făcea adesea să mă simt neliniștit, dar nu știam ce să fac în privința asta. Odată, sora care mi-era parteneră m-a întrebat: „Spui mereu că ești ocupat, dar ce faci, de fapt, în fiecare zi?” Pus față în față cu întrebarea surorii mele, m-am simțit foarte nedreptățit că ea nu empatiza cu mine. Ulterior, când frații și surorile aveau probleme cu udarea noilor credincioși și veneau să-mi vorbească despre asta, bombăneam în sinea mea: „Acesta este un principiu de bază pe care udătorii trebuie să-l stăpânească. De ce veniți la mine să rezolv probleme atât de simple? Nu puteți învăța să le rezolvați voi înșivă? Oare nu vreți să faceți un efort?” Nu mai voiam să mă ocup de acele chestiuni și eram de părere că frații și surorile ar trebui să le rezolve pe cont propriu. Însă apoi m-am gândit: „Sunt liderul echipei. Dacă nu mă ocup de aceste probleme și îi las în schimb pe frați și surori să le rezolve, nu-mi va submina asta valoarea de lider de echipă? Ar putea spune cineva că nu mi-am îndeplinit responsabilitățile și că mă sustrag de la îndatoririle mele? Dacă află conducătoarea, ar putea spune că nu am capacitate de lucru? Lasă, dacă e ceva ce pot face eu însumi, o s-o fac, pur și simplu.” Așadar, în cea mai mare parte a timpului, continuam să fac eu însumi lucrarea echipei, de la sarcinile esențiale, ca organizarea adunărilor și rezolvarea problemelor noilor credincioși, până la cele banale, precum să-i ajut pe frați și surori să transmită mesaje și să găsesc oameni care să se ocupe de chestiuni generale. Mă grăbeam să fac lucrurile astea, deși nu prea voiam, așa încât nimeni să nu se îndoiască de mine în calitate de lider de echipă. N-am cuvinte să descriu cât de istovit mă simțeam uneori, jonglând cu atâtea lucruri în același timp. Tot ce puteam face era să mă consolez singur, gândind: „Sunt lider de echipă, până la urmă. Conducătorii de echipă trebuie să fie dispuși să lucreze din greu.” Și uite așa, am continuat să iau pe umerii mei toate chestiunile, mici și mari, trăind într-o stare în care eram veșnic ocupat. Deși faptul că alergam fără pic de astâmpăr în fiecare zi mi-a câștigat admirația și aprobarea unora dintre frații și surorile mele, în inima mea nu era niciun strop de pace sau bucurie. Simțeam mereu că făceam un haos din datoria mea și nu aveam deloc timp să mă ocup de multe sarcini esențiale, pentru că eram copleșit de chestiuni mărunte.

Odată, i-am pomenit conducătoarei de dificultățile mele, iar abia după ce ea a avut părtășie cu mine am dobândit câteva principii de practică. M-a întrebat: „Oare nu preiei prea multe lucrări? Dacă nu-i lași pe frați și surori să-și facă lucrarea lor și le duci în schimb pe toate pe umerii tăi, e firesc să fii ocupat. Îi poți lăsa să se ocupe de unele dintre sarcinile mai puțin importante. Chiar dacă nu se achită bine de ele, asta nu va afecta mult lucrarea bisericii. Dacă e într-adevăr o treabă pe care n-o poate face nimeni altcineva, atunci trebuie s-o faci tu însuți. Însă dacă o pot face și alți oameni, iar tu nu-i lași să încerce sau nu le dai o șansă să practice, luând în schimb totul pe umerii tăi, oare nu-i subestimenzi și încerci, pur și simplu, s-o faci pe grozavul? Aceasta este o dezvăluire a corupției.” Părtășia ei a pus punctul pe i cu privire la starea mea. Înainte, credeam că, dacă fac mai multe, arăt că port o povară, dar nu reflectam niciodată dacă acțiunile mele erau bazate pe principii sau erau întinate. Când m-am gândit la asta, motivul ascuns care mă făcea să-mi asum toate sarcinile în datoria mea era dorința de a mă grozăvi, mai curând decât de a purta o povară. În unele situații, problema nu era că alții nu puteau îndeplini o sarcină sau nu aveau timp s-o facă, ci, mai degrabă, convingerea mea potrivit căreia, cu cât făceam mai mult, cu atât mai mult mă vor aproba toți și vor spune că sunt un lider de echipă competent, care este responsabil și poartă o povară în datoria sa. Priveam îndeplinirea datoriei ca pe un mijloc de a câștiga admirație din partea celorlalți. Eram mereu „ocupat” și „purtam o povară” pentru a-mi arăta valoarea drept lider de echipă și a câștiga un loc în inima celorlalți. Deoarece aveam motive greșite în datoria mea și voiam mereu să-mi protejez statutul, mare parte din lucrarea echipei se sprijinea pe umerii mei, iar frații și surorile mele nu aveau nicio ocazie să practice. Și cum ce puteam face avea o limită, unele sarcini esențiale sfârșeau prin a fi întârziate, afectând astfel lucrarea bisericii și viețile fraților și surorilor mele.

Ulterior, după ce am citit cuvintele lui Dumnezeu, am dobândit o oarecare înțelegere a problemelor mele. Dumnezeu Atotputernic spune: „Unii oameni mărturisesc pentru ei înșiși folosindu-se de limbaj și rostind unele cuvinte cu care se fălesc, în timp ce alții folosesc comportamente. Care sunt manifestările unei persoane care se folosește de comportamente pentru a mărturisi pentru sine? Aparent, se angajează în unele comportamente care sunt mai degrabă în conformitate cu noțiunile oamenilor, care le atrag acestora atenția, și care sunt văzute de oameni ca fiind destul de nobile și mai degrabă conforme cu standardele morale. Aceste comportamente îi fac pe oameni să creadă că aceste persoane sunt onorabile, că au integritate, că Îl iubesc pe Dumnezeu cu adevărat, că sunt foarte pioase și chiar au o inimă cu frică de Dumnezeu, și că sunt persoane care urmăresc adevărul. Deseori afișează unele comportamente exterioare bune pentru a-i induce pe oameni în eroare – oare lucrul acesta nu duhnește a preamărire și mărturisire despre sine? De obicei, oamenii se preamăresc și mărturisesc pentru ei înșiși folosind cuvintele, folosind un discurs clar pentru a sublinia cât de diferiți sunt ei de mase și cum au opinii mai înțelepte decât ale altora, pentru a-i face pe oameni să aibă o părere bună despre ei și să îi admire. Totuși, sunt unele metode care nu implică un discurs explicit, prin care oamenii folosesc în schimb practici externe pentru a mărturisi că sunt mai buni decât ceilalți. Acest fel de practici sunt bine gândite, au un motiv și o anumită intenție, și sunt destul de deliberate. Au fost ambalate și procesate în așa fel încât ceea ce văd oamenii sunt anumite comportamente și practici ce sunt în conformitate cu noțiunile umane, care sunt nobile, pioase și conforme cu decența sfântă, ba chiar că sunt iubitoare și cu frică de Dumnezeu și în conformitate cu adevărul. Acest lucru atinge același țel precum preamărirea și mărturisirea despre sine și îi face pe oameni să aibă o părere bună despre ei și să îi venereze. Ați întâlnit sau ați văzut așa ceva? Voi aveți aceste manifestări? Sunt aceste lucruri și acest subiect pe care Îl discut separate de viața reală? De fapt, nu sunt. […] Unii oameni beau cafea seara să-și sporească energia, ca să stea până târziu să-și îndeplinească îndatoririle. Frații și surorile se îngrijorează în privința stării lor de sănătate și le gătesc supă de pui. Când termină de mâncat supa, acești oameni spun: «Mulțumesc lui dumnezeu! M-am desfătat cu harul lui dumnezeu. Nu merit asta. Acum că am terminat supa de pui, trebuie să fiu mai eficient în îndeplinirea îndatoririlor!» În realitate, ei continuă să-și îndeplinească îndatoririle în același mod în care o făceau de obicei, fără să-și sporească deloc eficiența. Nu se prefac? Se prefac, iar acest tip de comportament este, pe ascuns, tot preamărire și mărturisire despre sine; rezultatul obținut este acela de a-i face pe oameni să îi aprobe, să aibă o părere bună despre ei și să le devină adepți inveterați. Dacă oamenii au acest fel de mentalitate, nu L-au uitat pe Dumnezeu? Ei nu Îl mai au pe Dumnezeu în inimile lor, așadar la cine se gândesc zi și noapte? La al lor «bun conducător», la «cel iubit». Unii antihriști par la suprafață foarte iubitori față de majoritatea oamenilor și folosesc tehnici când vorbesc, astfel încât oamenii să vadă că ei sunt iubitori și să fie dispuși să le fie mai apropiați. Zâmbesc larg oricui se apropie de ei și interacționează și discută cu asemenea oameni pe un ton foarte blând. Chiar dacă văd că unii frați și unele surori au fost neprincipiali în acțiunile lor, și astfel au lezat interesele bisericii, ei nu îi emondează deloc, ci doar îi îndeamnă și îi alină, și îi lingușesc când își îndeplinesc îndatoririle – îi tot lingușesc pe oameni până când îi aduc pe toți în fața lor. Oamenii sunt treptat mișcați de către acești antihriști; toți aprobă foarte hotărât inimile lor iubitoare și îi numesc oameni care Îl iubesc pe Dumnezeu. Până la urmă, toată lumea îi venerează și le caută părtășia în fiecare chestiune, împărtășește cu acești antihriști toate gândurile și sentimentele cele mai profunde, până în punctul în care nici măcar nu se mai roagă lui Dumnezeu sau nu mai caută adevărul în cuvintele lui Dumnezeu. Nu au fost acești oameni induși în eroare de către acești antihriști? Aceasta este o altă metodă folosită de antihriști pentru a-i induce pe oameni în eroare. Când vă dedați unor asemenea comportamente și practici sau nutriți asemenea intenții, sunteți conștienți că este o problemă în asta? Și când devii conștient de asta, poți schimba cursul acțiunilor tale? Dacă poți să reflectezi asupra ta și ai cu adevărat remușcări când devii conștient și constați, după ce îți examinezi comportamentul, practicile și intențiile, că sunt problematice, asta arată că ți-ai schimbat cursul” (Cuvântul, Vol. 4: Expunerea antihriștilor, „Punctul patru: Ei se preamăresc și mărturisesc despre ei înșiși”). Din expunerea realizată de cuvintele lui Dumnezeu, am înțeles că oamenii adoptă în exterior diverse comportamente „bune”, conforme noțiunilor omului, pentru a câștiga admirația și aprecierea celorlalți, dar, în esență, aceste comportamente sunt doar un mijloc de a se preamări și a aduce mărturie pentru ei înșiși în ascuns, ceea ce este o mare ipocrizie și îi poate induce ușor în eroare pe oameni. Când m-am gândit la asta, am înțeles că eram o astfel de persoană. În exterior, păream ocupat să-mi îndeplinesc zilnic datoria, să îndur greutăți, să plătesc un preț și să iau totul asupra mea; păream a fi un lider de echipă calificat și competent. Însă, în spatele tuturor acestor lucruri, aveam propriul motiv ascuns și detestabil, și anume de a câștiga admirația oamenilor. M-am gândit cum veneau frații și surorile la mine să mă întrebe despre tot felul de chestiuni, importante și neînsemnate, ivite în decursul îndatoririlor lor, și cum se bizuiau pe mine să rezolv totul. Realitatea era că ar fi putut să discute și să rezolve unele dintre aceste probleme fără implicarea mea. Însă gândul că toți se încredeau în mine și mă admirau mă făcea să las deoparte prioritățile noastre de lucru și să fac totul eu însumi, chiar dacă nu aveam timp, doar ca să-mi protejez mândria și statutul. Uneori, dacă săream o masă ca să găzduiesc o adunare pentru credincioși noi, surorile insistau să mă duc să mănânc. De fapt, în sinea mea, eram încântat de gândul că ele mă vedeau prea ocupat cu îndatoririle ca să apuc măcar să mănânc. Mă gândeam că ele sigur mă admirau și credeau că pot într-adevăr îndura greutăți și plăti un preț, că eram un lider de echipă competent. În plus, fiind „ocupat”, mă bucuram de tot felul de „privilegii” și câștigam compătimirea celorlalți, de care mă foloseam pentru a ascunde unele dintre abaterile și deficiențele mele. De pildă, dacă nu scriam niciun articol despre o mărturie bazată pe o experiență de viață, justificam asta spunându-mi că eram prea ocupat. Când unele sarcini ale echipei de care răspundeam nu erau îndeplinite la timp, mă complăceam în situație și spuneam că era din cauză că eram prea ocupat. Iar când în datoria mea se iveau abateri și erori și nu obțineam rezultate bune în udarea noilor credincioși, le prezentam fraților și surorilor aceeași scuză, ca ei să-mi arate indulgență. Și uite așa, eram ocupat întreaga zi, arătându-le oamenilor că eram un lider de echipă bun, cu un program încărcat. Nu numai că eram apreciat de supraveghetorul meu, ci eram și admirat de unii dintre frați și surori, care se bizuiau pe mine. Și totuși, în același timp, ascundeam abaterile și erorile din lucrarea mea. Motivele mele erau cu-adevărat detestabile! M-am gândit de ce le plăcea fraților și surorilor să vină la mine ori de câte ori întâmpinau probleme și se bizuiau pe mine să fac totul: motivul principal era că încercam să iau totul asupra mea. Frații și surorile mă admirau, aveam un loc în inima lor, iar oricând întâmpinau probleme, nu se rugau și nu se bizuiau pe Dumnezeu și nu căutau adevărurile-principii, ci apelau, pur și simplu, la mine. Rămânând ocupat în felul acela, acționam de fapt după bunul plac, grozăvindu-mă în ascuns, câștigând inimile oamenilor și ținându-i departe de Dumnezeu.

Atunci, m-am gândit la un fragment din cuvintele lui Dumnezeu pe care-l citisem cândva: „Unii oameni par destul de entuziaști în credința lor în Dumnezeu. Le place să se ocupe de treburile bisericii și să se preocupe cu acestea și o iau mereu înainte. Și totuși, în mod neașteptat, îi dezamăgesc pe toți odată ce devin conducători. Nu se axează pe rezolvarea problemelor practice ale aleșilor lui Dumnezeu, făcând, în schimb, tot posibilul pentru a acționa de dragul reputației și statutului lor. Le place să se dea în spectacol pentru a-i face pe ceilalți să-i stimeze și vorbesc mereu despre cum s-au consumat și au suferit pentru Dumnezeu și totuși nu-și investesc eforturile în urmărirea adevărului și în intrarea lor în viață. Nimeni nu se așteaptă la așa ceva de la ei. Deși se ocupă cu lucrarea lor, se dau în spectacol cu fiecare ocazie, predică unele cuvinte și doctrine, câștigă stima și venerația unor oameni, induc în eroare inimile oamenilor și își consolidează statutul, ce se alege de toate acestea în final? Indiferent dacă acești oameni folosesc mici favoruri pentru a-i mitui pe alții, sau își etalează darurile și abilitățile, sau folosesc diverse metode pentru a-i induce în eroare pe oameni și a-i face să aibă o părere bună despre ei, indiferent de metoda pe care o folosesc pentru a câștiga inimile oamenilor și a ocupa o poziție în acestea, ce au pierdut ei? Au pierdut oportunitatea de a dobândi adevărul în timp ce îndeplinesc îndatoririle unui conducător. În același timp, din cauza diverselor manifestări ale lor, au acumulat și fapte rele care le vor aduce finalul ultim. Indiferent dacă folosesc mici favoruri pentru a-i mitui și a-i prinde în capcană pe oameni, sau se etalează, sau folosesc aparențe false pentru a-i induce în eroare pe oameni și indiferent câte beneficii și câtă satisfacție par să obțină la exterior făcând asta, privind acest lucru acum, este această cale una corectă? Este calea urmăririi adevărului? Este calea care poate aduce cuiva mântuirea? În mod clar, nu este. Indiferent cât de inteligente sunt aceste metode și trucuri, ele nu Îl pot înșela pe Dumnezeu și, în cele din urmă, toate sunt condamnate și detestate de Dumnezeu, întrucât în spatele acestor comportamente se ascund ambiția îndrăzneață a omului și o atitudine și o esență de antagonism față de Dumnezeu. În inima Sa, Dumnezeu nu i-ar recunoaște absolut niciodată pe acești oameni ca fiind cei care își fac îndatoririle și, în schimb, i-ar caracteriza drept răufăcători. Ce verdict dă Dumnezeu atunci când are de-a face cu răufăcători? «Plecați de la Mine, voi, cei ce săvârșiți fărădelegea!» Când Dumnezeu spune «Plecați de la Mine», unde vrea El să se ducă astfel de oameni? Îi dă pe mâna Satanei, în locuri ocupate de cete de satane. Care este consecința finală pentru ei? Ei sunt chinuiți până la moarte de duhurile rele, ceea ce înseamnă că sunt devorați de Satana. Dumnezeu nu îi vrea pe acești oameni, ceea ce înseamnă că nu îi va mântui; ei nu sunt oile lui Dumnezeu, cu atât mai puțin cei care-L urmează, așadar, nu se numără printre cei pe care îi va mântui. Așa sunt definiți acești oameni de Dumnezeu. Prin urmare, care este natura încercării de a câștiga inimile celorlalți? Este de a merge pe calea unui antihrist; este comportamentul și esența unui antihrist. Chiar mai gravă este o esență de a lupta împotriva lui Dumnezeu pentru aleșii Săi; astfel de oameni sunt dușmani ai lui Dumnezeu. Acesta este modul în care sunt caracterizați și clasificați antihriștii și este cât se poate de exact” (Cuvântul, Vol. 4: Expunerea antihriștilor, „Punctul unu: Ei încearcă să câștige inimile oamenilor”). Cuvintele lui Dumnezeu mi-au dezvăluit exact problema. De când devenisem lider de echipă, încercasem să iau totul asupra mea. În aparență, eram un lider de echipă înțelegător și atent, care îi ajuta în mod activ pe frați și surori cu orice trebuia făcut, însă aspirația și scopul meu real erau să fac lucruri care slujeau reputației și statutului proprii, să cuceresc inimile oamenilor și să le câștig admirația. Asta era un fel de fraudă și de înșelătorie! Eram exact ca demnitarii supuși marelui balaur roșu, care îi păcălesc pe oamenii de rând înfăptuind puțin din lucrare, doar pentru a face impresie bună prefăcându-se că „slujesc poporul”, ca oamenii să-i cinstească și să le aducă laude. Eram exact la fel: în aparență, eram ocupat să-mi îndeplinesc datoria, însă în ascuns voiam ca oamenii să creadă că muncesc din greu, voiam să mă admire și să mă venereze. Pentru că luam totul asupra mea, nimeni altcineva nu avea prea multe șanse să practice în îndatoririle sale. Și totuși, ei continuau să mă admire, în așa măsură încât, oricând se confruntau cu vreo problemă, nu Îl căutau pe Dumnezeu, ci se bizuiau în schimb pe mine să o rezolv. Ei nu aveau niciun loc pentru Dumnezeu în inima lor. Nu-mi făceam deloc datoria cum trebuie! În mod clar, făceam rău și mergeam pe calea antihristului! M-am rugat lui Dumnezeu să mă călăuzească în căutarea adevărurilor-principii pentru a-mi rezolva problemele și a înceta să acționez pe baza firii mele corupte.

Ulterior, am citit un alt fragment din cuvintele lui Dumnezeu: „În realizarea datoriei tale, nu ți se cere să-ți asumi totul, nici nu ți se cere să lucrezi până-ți dai duhul, sau să fii «singura floare înflorită», sau neconformist; mai degrabă, ți se cere să înveți cum să cooperezi cu ceilalți în armonie și să faci tot ce poți, să-ți îndeplinești responsabilitățile, să depui tot efortul. Asta înseamnă să-ți realizezi datoria. A-ți realiza datoria înseamnă să scoți la iveală partea de putere și lumină pe care o ai și să obții rezultate. Acest lucru e suficient. Nu încerca întotdeauna să te fălești, să spui mereu lucruri care par elevate, să faci lucrurile singur. Ar trebui să înveți cum să cooperezi cu alții și ar trebui să acorzi mai multă atenție ascultării sugestiilor altora și descoperirii punctele lor forte. În acest fel, cooperarea în armonie devine ușoară. Dacă încerci mereu să te dai mare și să ai ultimul cuvânt, nu cooperezi în armonie. Ce faci atunci? Cauzezi o tulburare și îi subminezi pe ceilalți. A cauza o tulburare și a-i submina pe ceilalți înseamnă a juca rolul Satanei; nu este realizarea datoriei. Dacă faci mereu lucruri care provoacă o tulburare și îi subminezi pe ceilalți, atunci, indiferent cât de mult efort vei depune sau câtă grijă vei avea, Dumnezeu nu Își va aminti. S-ar putea să ai puțină putere, dar dacă ești capabil să cooperezi cu alții și să accepți sugestii adecvate și dacă ai motivațiile potrivite și poți proteja lucrarea casei lui Dumnezeu, atunci ești o persoană potrivită. Uneori, cu o singură propoziție, poți rezolva o problemă și poți aduce beneficii tuturor; uneori, după părtășia ta cu privire la o singură declarație a adevărului, toți au o cale de urmat și sunt capabili să coopereze în armonie, și toți se străduiesc împreună, uniți în inimă, și împărtășesc aceleași puncte de vedere și opinii, și astfel lucrarea este deosebit de eficientă. Deși poate nimeni nu-și va aminti că ai jucat acest rol și s-ar putea să nu simți că ai depus prea mult efort, în ochii lui Dumnezeu vei fi o persoană care practică adevărul, care acționează conform principiilor. Dumnezeu Își va aminti ce ai făcut. Acest lucru se numește a-ți îndeplini datoria cu devotament” (Cuvântul, Vol. 3: Discursurile lui Hristos al zilelor de pe urmă, „Îndeplinirea adecvată a datoriei necesită o cooperare armonioasă”). Din cuvintele lui Dumnezeu, mi-am înțeles clar problemele și am găsit unele căi de practică. Dacă voiam să-mi îndeplinesc datoria corespunzător, trebuia să învăț să mă coordonez armonios cu ceilalți și să mă axez pe a le îngădui să-și folosească punctele forte. Există limite la ce poate face o persoană de una singură: nimeni nu este capabil să facă întreaga lucrare el însuși. Putem obține rezultate bune în îndatoririle noastre doar când suntem toți în asentiment și când sunt folosite punctele forte ale fiecăruia în parte. Numai atunci când au motivele corecte, și anume de a apăra lucrarea bisericii, oamenii își îndeplinesc îndatoririle în conformitate cu intențiile lui Dumnezeu. Așa este mult mai eficient decât atunci când o persoană ia asupra sa întreaga lucrare. În trecut, nu numai că m-am epuizat alergând grăbit peste tot și încercând să fiu singura stea care strălucea, ci am și făcut un haos din îndatoririle mele. Punctele forte ale fraților și surorilor nu erau folosite și o mulțime de lucrări importante erau întârziate. Comparând revelația cuvintelor lui Dumnezeu cu propriul meu comportament, am înțeles în cele din urmă de ce spune Dumnezeu că, dacă te grozăvești mereu în datoria ta și nu cooperezi armonios cu alții, perturbi lucrarea bisericii.

După asta, am pus în practică în mod conștient cuvintele lui Dumnezeu. Am împărțit lucrarea într-un fel logic: mi-am asumat în principal răspunderea de a monitoriza sarcinile esențiale și am alocat alte treburi unor frați și surori potrivite, în funcție de domeniile lor de competență. Când ceilalți se confruntau cu probleme pe care nu le puteau rezolva, căutam toți principiile împreună. Odată ce frații și surorile au înțeles principiile, au avut în mod firesc o direcție și o cale pentru îndeplinirea îndatoririlor lor. Acum, că a trecut un timp de când pun cuvintele lui Dumnezeu în practică, descopăr că frații și surorile poartă mai mult decât înainte o povară în îndatoririle lor. Ei sunt capabili să ia inițiativa și să caute principiile pentru a rezolva unele probleme și pot duce la capăt unele sarcini în mod independent, bizuindu-se pe Dumnezeu. Uneori, când mă confrunt cu dificultăți în sarcinile de care sunt răspunzător, caut și eu ajutor din partea fraților și surorilor și câștig mult din asta. Echipa noastră obține rezultate tot mai bune în lucrarea noastră, cooperând în acest fel. Frații și surorile pot să practice în diverse grade și au făcut un oarecare progres. Mă simt mult mai relaxat și liniștit. Treptat, am început să găsesc timp să reflectez la problemele din propria lucrare și am început să scriu din nou în mod obișnuit articole despre mărturii bazate pe experiențe. Nu mai par atât de ocupat ca înainte, însă îmi vine mai ușor să identific abaterile și problemele legate de lucrare și am devenit mai eficient în datoria mea.


66. Nu îl mai disprețuiesc pe partenerul meu

de Steven, Coreea de Sud

Gestionez cărți și obiecte bisericești. De obicei verific dacă diversele articole sunt clasificate și aranjate cu grijă și dacă registrele de intrare și ieșire sunt în regulă. Mi-e teamă că s-ar produce dezordine dacă aș fi neglijent. Fratele Cameron, care lucra cu mine, era cam neglijent și nu se concentra pe ordine. Uneori arunca lucrurile pe jos sau le punea într-o grămadă, așa că mereu îmi făceam griji pentru el și mereu trebuia să-i verific munca. De fiecare dată când îl vedeam pe Cameron rătăcind lucrurile sau când vedeam că registrele de intrare și ieșire pentru piesele scrise de el nu erau clare, deveneam atât de nerăbdător și furios, încât îmi pierdeam cumpătul și n-aveam părtășie să-l ajut. La început, mă gândeam la sentimentele lui și eram atent la ton și exprimare, dar pe măsură ce timpul trecea, nu mi-a mai păsat de acele lucruri și, cu fiecare ocazie, îi spuneam că a făcut lucrurile greșit. Uneori mă enervam și îl dojeneam spunându-i: „De ce pui iar lucrurile în locul greșit? Ai pus un lucru aici și unul acolo. Nu poți pune lucrurile înapoi de unde le-ai luat? Durează o clipă să faci curat după tine, dar tu trebuie să le lași nefăcute și niciodată nu faci ordine după aceea.”

Atitudinea mea față de Cameron s-a înrăutățit. Uneori îi spuneam pe un ton poruncitor să facă ordine. Țin minte că, odată, când treceam în revistă registrele de intrare și ieșire, am observat că a corectat unele atât de mult încât erau ilizibile. Am luat foc imediat și m-am gândit: „Nu pot nici măcar să ghicesc ce a scris aici!” M-am dus direct la Cameron. Ca un profesor care ceartă un elev, am întins registrele și l-am întrebat ce e fiecare. I-am spus: „Știi ce vreau să fac chiar acum? Vreau să duc aceste registre la conducătoare ca să vadă cum îți faci datoria și cât de neglijent poți să fii!” Cameron avea o privire vinovată și a spus că va fi mai atent în viitor. A spus că a fost un accident de data asta și că, în timp ce făcea înregistrarea, cineva l-a chemat să se ocupe de o treabă urgentă, așa că a uitat despre asta. Dar nu l-am lăsat să explice. I-am spus nervos: „Dacă se mai întâmplă așa ceva, voi da fișa de înregistrare conducătoarei și o voi lăsa pe ea să se ocupe de asta!” Nu după mult timp, am văzut că una dintre fișele de înregistrare ale lui Cameron avea o pată neclară din nou. De data asta, m-am enervat și mai tare. M-am dus la Cameron să-l chestionez: „Ți-am spus deja, dacă faci o greșeală, rescrie în alt loc, nu scrie peste. Uită-te la corectură. Cine știe ce ai scris? Dacă nu pot să văd clar, trebuie să vin să te întreb. Nu crezi că e enervant? Chiar dacă nu crezi, este!” Când a văzut că iar sunt nervos, a luat fișa de înregistrare și a zis: „Atunci o voi corecta din nou.” Am strigat nervos: „Nu te deranja! Nu se va rezolva nimic!” Am plecat după ce-am spus asta, lăsându-l singur cu fișa de înregistrare și în impas. În acel moment mi-am dat seama că am mers puțin prea departe. Dar nu m-am gândit prea mult la asta și chestiunea a trecut. După câteva zile, iar m-am enervat pe Cameron pentru o chestiune măruntă. Și el s-a enervat pe mine și ne-am certat.

Conducătoarea a aflat că nu puteam lucra împreună în armonie, așa că a avut părtășie cu mine și mi-a citit un pasaj din cuvântul lui Dumnezeu: „Indiferent ce datorie face un antihrist, indiferent cu cine cooperează, vor exista mereu conflicte și dispute. Unii ar putea spune: «Dacă se ocupă de curățenie și face ordine înăuntru în fiecare zi, ce motiv are să nu coopereze cu alții?» Există o problemă privind firea: indiferent cu cine interacționează sau cu cine face o muncă, îl va disprețui mereu, dorind întruna să-i facă morală, să-l pună să facă lucrurile pe care le spune el. Ați spune că o astfel de persoană poate coopera cu alții? Nu poate coopera cu nimeni; aceasta fiindcă firea ei coruptă este prea gravă. Nu doar că nu poate coopera cu alții, ci le face mereu morală și îi constrânge dintr-o poziție de superioritate – vrea mereu să stea pe umerii oamenilor și să-i forțeze să asculte de ea. Aceasta nu e doar o problemă legată de fire – este și o problemă gravă privind umanitatea sa. Nu are conștiință sau rațiune. […] Există anumite condiții care trebuie îndeplinite pentru ca oamenii să se înțeleagă între ei în mod normal: înainte de a putea coopera unii cu alții, trebuie să aibă cel puțin conștiință și rațiune și să fie răbdători și toleranți. Oamenii trebuie să fie în asentiment pentru a putea coopera în îndeplinirea unei datorii; trebuie să se bazeze pe punctele forte ale celuilalt și să-și compenseze propriile slăbiciuni, să fie răbdători și toleranți și să aibă o limită morală pentru conduita personală. Așa se pot înțelege în mod armonios și, deși pot exista uneori conflicte și dispute, cooperarea poate continua și cel puțin nu va lua naștere nicio dușmănie. Dacă o persoană nu are o astfel de limită morală, dacă nu are conștiință și rațiune și face lucrurile axându-se pe profit, căutând doar profitul, dorind mereu să profite în detrimentul altora, cooperarea va fi imposibilă. Așa se întâmplă între oamenii răi și între regii diavolilor, care se luptă între ei fără încetare. Diferitele spirite rele din tărâmul spiritual nu se înțeleg între ele. Deși diavolii pot uneori să formeze consorții, totul se rezumă la exploatarea reciprocă pentru a-și atinge propriile scopuri. Consorțiile lor sunt temporare și, în scurt timp, se spulberă de la sine. La fel se întâmplă și între oameni. Cei fără umanitate sunt mere stricate care le strică și pe celelalte; doar cu cei care au umanitate normală este ușor de cooperat, fiind răbdători și toleranți cu ceilalți, capabili să țină seama de opiniile altora și să-și lase deoparte statutul în lucrarea pe care o fac, pentru a o realiza discutând cu ceilalți. Și ei au firi corupte și doresc mereu să-i facă pe alții să le dea ascultare – și ei au această intenție – dar, întrucât au conștiință și rațiune, pot căuta adevărul, se cunosc pe ei înșiși și simt că astfel de acțiuni sunt inadecvate, simțind reproșuri din cauza acestora, și sunt capabili să se înfrâneze, modalitățile și mijloacele lor de a face lucrurile se vor schimba puțin câte puțin. Și, astfel, vor fi în stare să coopereze cu alții. Ei dezvăluie o fire coruptă, dar nu sunt oameni răi și nu au esența antihriștilor. Nu vor avea probleme majore în cooperarea cu alții. Dacă ar fi oameni răi sau antihriști, n-ar fi capabili să coopereze cu alții. Așa sunt toți oamenii răi și antihriștii pe care îi îndepărtează casa lui Dumnezeu. Nu pot coopera cu nimeni și, drept urmare, sunt cu toții dezvăluiți și eliminați” [Cuvântul, Vol. 4: Expunerea antihriștilor, „Punctul opt: Ar vrea ca alții să li se supună numai lor, nu adevărului sau lui Dumnezeu (Partea întâi)”]. După ce mi-a citit cuvântul lui Dumnezeu, conducătoarea mi-a reamintit, spunând: „Ca să ne înțelegem cu oamenii, trebuie cel puțin să-i respectăm. Dacă strigi la Cameron așa și îl mustri de fiecare dată, îți lipsește un minim de respect. Nu e extrem de arogant din partea ta? Te uiți de sus la tot ce face și niciodată nu-i treci cu vederea problemele. E cuviincios? Cameron e ocupat cu lucrarea lui și memoria lui nu e bună. Unele probleme nu pot fi evitate. N-ar trebui să-l tratezi cum se cuvine și să-l ajuți mai mult? Mai mult de-atât, el se perfecționează constant. Dar tu ai țipat tot timpul la el. Aceasta e o fire coruptă; e și o problemă cu umanitatea. De ce vezi tu paiul din ochiul fratelui tău și nu observi bârna din ochiul tău?” Apoi, conducătoarea mi-a citit un alt pasaj din cuvântul lui Dumnezeu, care spunea: „Ce spuneți, este greu de cooperat cu alți oameni? De fapt, nu este. Ați putea spune chiar că este ușor. Dar de ce oamenii încă simt că este greu să facă asta? Pentru că au firi corupte. Pentru cei care dețin umanitate, conștiință și rațiune, cooperarea cu ceilalți este relativ ușoară și pot să simtă că este ceva care aduce bucurie. Asta pentru că nu este ușor pentru nimeni să realizeze lucruri pe cont propriu și, indiferent de domeniul în care este implicat sau de ceea ce face, este întotdeauna bine să aibă pe cineva alături care să semnaleze lucrurile și să ofere asistență – mult mai ușor decât să le facă de unul singur. De asemenea, există limite cu privire la capacitățile calibrului oamenilor sau la ceea ce ei înșiși pot experimenta. Nimeni nu poate fi bun la toate. E imposibil ca o persoană să cunoască totul, să fie capabilă de orice, să îndeplinească totul – este imposibil și toată lumea ar trebui să aibă o astfel de rațiune. Astfel, indiferent de ceea ce faci, fie că este important sau nu, vei avea întotdeauna nevoie de cineva care să te ajute, să îți dea indicații, sfaturi sau care să facă lucruri cooperând cu tine. Aceasta e singura metodă prin care să te asiguri că vei face lucrurile mai corect, că vei face mai puține greșeli și că va fi mai puțin probabil să rătăcești – este un lucru bun” [Cuvântul, Vol. 4: Expunerea antihriștilor, „Punctul opt: Ar vrea ca alții să li se supună numai lor, nu adevărului sau lui Dumnezeu (Partea întâi)”]. După ce mi-a citit cuvintele lui Dumnezeu, conducătoarea a mai avut puțină părtășie și m-a întrebat într-un final: „Dacă ar fi să gestionezi singur articolele, ai putea să o faci fără nicio greșeală?” Cu rușine, am spus: „Nu.” Conducătoarea a spus: „Așa e. Nimeni nu știe totul și toată lumea are nevoie de un partener pentru a-și face datoria. Dacă nu poți coopera în armonie, cum poți să-ți faci bine datoria? Trebuie să te gândești la asta și să reflectezi asupra problemelor tale.”

Când m-am întors, m-am simțit cu adevărat îngrozitor. Cum să nu fi fost conștient de ce problemă mare aveam? Obișnuiam să cred că umanitatea mea era bună și că puteam să mă înțeleg cu frații și surorile, dar de când cooperam cu Cameron în datoria mea, eram neprihănit de sine, crezând că ideile și acțiunile mele sunt corecte. Mi-am impus voința asupra lui și l-am pus să facă ce voiam. Nu l-am ajutat având părtășie despre adevăr, doar m-am enervat, l-am acuzat și l-am mustrat. N-am avut nici umanitate, nici rațiune. Mereu am simțit că eram mai bun decât fratele meu, așa că l-am privit cu superioritate. Îl găseam neplăcut și nu puteam să-i abordez punctele forte și slăbiciunile în mod corect. Mă lăudam la tot pasul și îl înjoseam. Inițial, eu și Cameron eram responsabili să gestionăm obiectele bisericești, dar n-am discutat nimic cu el. Mereu eram egocentric și aveam ultimul cuvânt de spus și îi dădeam ordine lui Cameron. Deseori îl mustram și îi țineam morală de parcă era un copil. Firea mea era prea arogantă și Dumnezeu ura asta! Știam că eram arogant și că mereu îi forțam pe alții să mă asculte, dar nu știam cum să rezolv această problemă. M-am rugat lui Dumnezeu și-am căutat fragmente relevante din cuvântul Lui. Am citit aceste cuvinte ale lui Dumnezeu: „Antihriștii au mereu ambiția și dorința de a controla și cuceri oamenii. Această problemă este mai gravă decât cea a incapacității lor de a coopera cu ceilalți. Ce fel de oameni ați spune că sunt cei cărora le place să-i controleze și să-i cucerească pe alții? Ce fel de persoană are ambiția și dorința de a-i controla și cuceri pe alții? Vă voi da un exemplu. Celor care apreciază în mod deosebit statutul le place să-i controleze și să-i cucerească pe alții? Nu sunt ei de teapa antihriștilor? Îi induc în eroare, îi controlează și îi supun pe alți oameni, care li se închină apoi și le dau ascultare. Astfel, câștigă stima și respectul oamenilor și îi determină să li se închine și să-i privească cu admirație. Nu există atunci un loc pentru ei în inimile oamenilor? Dacă oamenii n-ar fi convinși de ei și nu i-ar aproba, li s-ar închina ei? Categoric nu. Așadar, după ce acești indivizi au statut, tot trebuie să-i convingă pe alții, să-i cucerească pe deplin și să-i facă să-i admire. Doar atunci li se vor închina oamenii. Acesta e un fel de persoană. Există și altul – cei care sunt deosebit de aroganți. Ei îi tratează pe oameni în același mod: încep prin a-i subjuga, făcându-i pe toți să li se închine și să-i admire. Doar atunci sunt mulțumiți. Și celor foarte feroce le place să-i controleze pe alții, să aibă oameni care le dau ascultare, care sunt pe orbita lor și fac lucruri pentru ei. Când vine vorba atât de oamenii foarte aroganți, cât și de cei cu firi feroce, odată ce au preluat puterea, devin antihriști. Antihriștii au mereu ambiția și dorința de a-i controla și cuceri pe alții; în interacțiunile lor cu oamenii, vor mereu să determine cum sunt văzuți de alții, dacă există un loc pentru ei în inimile altora și dacă alții îi admiră și li se închină. Dacă întâlnesc pe cineva care se pricepe să lingușească, să flateze și să măgulească, devin foarte fericiți; apoi se vor urca pe un piedestal, ținând morală oamenilor și turuind idei pompoase, inculcându-le reglementări, metode, doctrine și noțiuni. Îi determină pe oameni să accepte aceste lucruri ca fiind adevărul și chiar le fac să pară frumoase: «Dacă poți accepta aceste lucruri, ești o persoană care iubește și urmărește adevărul.» Oamenii fără discernământ vor crede că spusele lor sunt rezonabile și, chiar dacă le sunt neclare și nu știu dacă sunt conforme cu adevărul, simt doar că nu e nimic în neregulă cu spusele lor și că nu încalcă adevărul. Prin urmare, ascultă de antihriști. Dacă cineva este capabil să discearnă un antihrist și poate să-l dea în vileag, antihristul se va enerva, îl va învinovăți fără menajamente, îl va condamna și amenința, făcând o demonstrație de forță. Cei fără discernământ devin pe deplin subjugați de antihrist și îl admiră din adâncul inimii lor, ceea ce dă naștere în sinea lor la venerarea antihristului, la dependență față de el și chiar la groază. Au senzația că sunt înrobiți de antihrist, ca și cum ar fi neliniștiți în sufletul lor dacă ar pierde conducerea, învățăturile și reproșurile antihristului. Fără aceste lucruri, este ca și cum nu ar avea senzația de siguranță și s-ar putea ca Dumnezeu să nu-i mai vrea. Apoi, toată lumea a învățat să privească expresia antihristului atunci când acționează, de teamă ca antihristul să nu fie nefericit. Încearcă cu toții să-i facă pe plac; astfel de oameni sunt absolut hotărâți să-l urmeze pe antihrist. În lucrarea lor, antihriștii predică doctrine și cuvinte. Se pricep să-i învețe pe oameni să respecte anumite reglementări; nu le spun niciodată oamenilor care sunt adevărurile-principii pe care ar trebui să le respecte, de ce trebuie să se comporte în acest fel, care sunt intențiile lui Dumnezeu, ce rânduieli a făcut casa lui Dumnezeu pentru lucrare, care este lucrarea esențială și cea mai importantă sau care este lucrarea principală ce trebuie făcută. Antihriștii nu spun nimic despre aceste lucruri care sunt de cea mai mare importanță. Ei nu au niciodată părtășie despre adevăr atunci când realizează și rânduiesc lucrarea. Nici măcar ei nu înțeleg adevărurile-principii, așa că nu pot decât să-i învețe pe oameni să respecte câteva reglementări și doctrine – iar dacă oamenii se împotrivesc spuselor și reglementărilor lor, vor înfrunta mustrarea și dojenile antihriștilor. Deseori antihriștii lucrează sub stindardul casei lui Dumnezeu, dojenindu-i pe alții și ținându-le morală dintr-o poziție înaltă. Unii oameni chiar devin atât de tulburați de lecțiile lor încât simt că-I sunt îndatorați lui Dumnezeu fiindcă nu acționează potrivit cerințelor antihriștilor. Nu au ajuns asemenea oameni sub controlul antihriștilor? (Ba da.) Ce fel de comportament este acesta din partea antihriștilor? Este un comportament de înrobire” [Cuvântul, Vol. 4: Expunerea antihriștilor, „Punctul opt: Ar vrea ca alții să li se supună numai lor, nu adevărului sau lui Dumnezeu (Partea întâi)”]. Ce a descris Dumnezeu era exact starea mea. Când lucram cu Cameron, îl găseam relaxat. Dacă ceva nu mergea bine la muncă, el accepta când îl criticam și nu încerca să riposteze. Am crezut că era slab și ușor de manevrat, așa că eram autoritar față de el și aveam ultimul cuvânt în toate. De multe ori, când discutam cu el, doar făceam totul de formă. În final, eu decideam ce e de făcut. De asemenea, unele măsuri de precauție pe care le-am luat pentru gestionarea articolelor nu păreau a fi problematice și erau de ajutor pentru gestiune, dar nu le-am formulat bazându-mă pe principii relevante. Mai degrabă le-am creat pentru a aborda problemele lui Cameron. S-ar putea spune că au fost create pentru el. De câte ori nu reușea să urmeze aceste măsuri, aveam o scuză ca să-l acuz și să-l dojenesc și el nu avea cum să protesteze. La fel ca data trecută, când nu făcuse fișa de înregistrare așa cum îl instruisem, l-am mustrat fără ezitare și l-am forțat să facă ce îmi doream. Îmi amintesc ce a spus în acea zi: „De îndată ce te văd făcând ordine, încerc să te evit. Mi-e teamă că mă vei critica din nou dacă nu fac cum trebuie.” Gândul m-a făcut să mă simt mizerabil. Firea satanică pe care am dezvăluit-o a umbrit inima fratelui meu și l-a constrâns. E precum expune cuvântul lui Dumnezeu: „Dacă oamenii se împotrivesc spuselor și reglementărilor lor, vor înfrunta mustrarea și dojenile antihriștilor. Deseori antihriștii lucrează sub stindardul casei lui Dumnezeu, dojenindu-i pe alții și ținându-le morală dintr-o poziție înaltă. Unii oameni chiar devin atât de tulburați de lecțiile lor încât simt că-I sunt îndatorați lui Dumnezeu fiindcă nu acționează potrivit cerințelor antihriștilor. Nu au ajuns asemenea oameni sub controlul antihriștilor?” În sfârșit îmi dădusem seama că problema mea era serioasă. De când m-am asociat cu Cameron, s-a dezvăluit firea mea antihristică. Nu aveam statut în acel moment, dar dacă aș fi avut, n-ar fi fost și mai ușor să constrâng și să controlez oamenii? Nu aș fi fost un antihrist în acel punct? Nu mă prea concentram să caut adevărul sau să reflectez asupra mea. Deseori arătam o fire coruptă fără să fiu conștient de ea. Eram incredibil de amorțit. M-am gândit la cuvintele lui Dumnezeu: „Tu ești un membru al casei lui Dumnezeu și totuși nu cauți niciodată adevărul când faci lucruri, nu practici adevărul chiar dacă îl înțelegi, îți urmezi mereu impulsivitatea, expui mereu ceea ce există în mod natural în tine, îți dezvălui mereu firile corupte și acționezi pe baza metodelor umane și a firilor tale satanice corupte. Consecința finală a acestui lucru va fi că faci rău și te împotrivești lui Dumnezeu. Dacă rămâi constant nepocăit și nu pornești pe calea urmăririi adevărului, vei fi doar dezvăluit și eliminat” (Cuvântul, Vol. 3: Discursurile lui Hristos al zilelor de pe urmă, „Firile corupte pot fi înlăturate doar prin acceptarea adevărului”). Mi-am amintit cum l-am tratat pe Cameron. Ca să-mi descarc nemulțumirea, pentru o alinare temporară, am nesocotit complet sentimentele fratelui meu. Când m-am enervat pentru că registrul lui nu era lizibil, i-am ținut o predică lui Cameron ca unui copil care a făcut o greșeală. El doar a stat acolo fără să spună nimic și, când a recunoscut c-a greșit, l-am respins cu răceală. Acea imagine a înghețat în mintea mea, imposibil de uitat. Când m-am gândit la asta, nu mi-am putut exprima vina și durerea din inimă. M-am întrebat: „Cum am putut să-mi tratez fratele în felul ăsta? Niciodată nu am avut părtășie cu el și nu l-am ajutat, deci cine sunt eu să-l dojenesc? Cum de am obrăznicia să-l numesc fratele meu?” Fiecare întrebare m-a lăsat fără cuvinte. În trecut, mereu am crezut că era vina lui Cameron, că el era cel care făcea prea multe greșeli și îmi cauza atâtea probleme. Acum am realizat că la mine era problema reală. Eu eram cel care nu se schimbase nici după mai multe atenționări și eu eram cel care era prea arogant și nu avea umanitate! Am simțit remușcări intense, așa că m-am rugat lui Dumnezeu în liniște și am spus că vreau să mă căiesc.

Ulterior am căutat cum să îmi tratez frații și surorile în concordanță cu principiile. În cuvântul lui Dumnezeu am citit acest fragment: „Trebuie să existe principii în modul în care interacționează frații și surorile. Nu vă concentrați întotdeauna asupra problemelor celorlalți; în schimb, trebuie să vă examinați frecvent, iar apoi să recunoașteți în mod proactiv în fața lor lucrurile pe care le-ați făcut, tulburându-i sau făcându-le rău și să învățați să vă destăinuiți și să aveți părtășie. Astfel, veți reuși să vă înțelegeți unii pe alții. În plus, indiferent ce vi se întâmplă, ar trebui să priviți lucrurile pe baza cuvintelor lui Dumnezeu. Dacă frații și surorile sunt capabili să înțeleagă adevărurile-principii și să găsească o cale de practică, ei vor ajunge să fie în asentiment, iar relația dintre ei va fi normală. Ei nu vor fi la fel de reci, insensibili și cruzi ca non-credincioșii, vor scăpa de mentalitatea lor de suspiciune reciprocă și de circumspecție și nu vor mai fi constrânși de aceste firi corupte. Frații și surorile vor deveni relativ apropiați; vor putea să se sprijine și să se iubească unii pe alții și vor fi capabili de toleranță și compasiune unii față de alții, în loc să se excludă unii pe alții, să fie invidioși unii pe alții, să se măsoare unii cu alții, să concureze în secret și să nu fie dispuși să cedeze unii în fața altora. Cum îți poți face bine datoria dacă interacționezi cu ceilalți așa cum o fac non-credincioșii? Nu numai că acest lucru îți va afecta dobândirea intrării în viață, dar le va dăuna și altora și îi va afecta. […] Când oamenii trăiesc după firile lor corupte, le este foarte greu să se liniștească înaintea lui Dumnezeu și le este foarte greu să practice adevărul și să trăiască după cuvintele lui Dumnezeu. Pentru a trăi înaintea lui Dumnezeu, trebuie să învățați mai întâi să reflectați asupra voastră și să vă cunoașteți și să vă rugați cu adevărat lui Dumnezeu. Apoi, trebuie să învățați cum să vă înțelegeți bine cu frații și surorile, să învățați să fiți toleranți și binevoitori unul cu celălalt și să fiți capabili să vedeți care sunt calitățile și punctele forte ale celorlalți. Pe lângă toate acestea, trebuie să învățați să acceptați opiniile celorlalți și lucrurile care sunt corecte. Nu te răsfăța, nu avea ambiții și dorințe și nu te crede mereu mai bun decât ceilalți oameni, iar apoi nu te gândi la tine ca fiind o figură măreață, forțându-i pe alții să facă ceea ce spui, să ți se supună, să te admire, să te preamărească – acest lucru este anormal. […] Așadar, cum îi tratează Dumnezeu pe oameni? El nu se uită la înfățișarea oamenilor, la cât de înalți sau scunzi sunt aceștia. În schimb caută să vadă dacă inimile lor sunt bune, dacă iubesc adevărul și dacă-L iubesc pe El și I se supun. Acesta este fundamentul pe care Dumnezeu își bazează tratamentul față de oameni. Dacă și oamenii pot acționa în acest fel, ei vor putea să-i trateze pe alții în mod corect, ceea ce este în concordanță cu adevărurile-principii. Mai întâi de toate, trebuie să înțelegem intențiile lui Dumnezeu și să știm cum îi tratează Dumnezeu pe oameni, iar apoi vom avea principii și căi pentru modul în care să-i tratăm pe oameni” (Cuvântul, Vol. 3: Discursurile lui Hristos al zilelor de pe urmă, Partea a III-a). Da. Când interacționăm unii cu ceilalți în datoriile noastre, ar trebui să trăim măcar în umanitate normală, să ne sprijinim și ajutăm unii pe ceilalți, să fim toleranți și răbdători, să avem grijă unii de alții, să avem părtășie despre adevăr pentru a-i ajuta pe oameni când merg împotriva principiilor și, în cazuri serioase, să-i putem expune și emonda. Este singura cale de a face lucrurile în concordanță cu principiile. Frații și surorile vin din locuri diferite și circumstanțele de trai ale fiecăruia, experiența, vârsta și calibrul sunt diferite. Indiferent de deficiențele și neajunsurile lor, ar trebui să-i tratăm corespunzător, să nu cerem niciodată prea mult de la ei și să fim înțelegători și toleranți cu ei. Cameron era de obicei ocupat cu mentenanța. Totodată, nu era bun în a face registrele de intrări și ieșiri. Ar fi trebuit să fiu mai responsabil și mai înțelegător și nu ar fi trebuit să-l forțez să facă lucrurile după cum îmi doream eu. A fost cu totul lipsit de umanitate. Fratele meu era bun la mentenanță, conștiincios în datoria lui de a repara și nu îi era frică să sufere în datoria lui. În această privință, îmi era net superior. Dar nu m-am uitat la punctele forte ale fratelui meu. M-am concentrat pe lacunele lui, l-am acuzat și l-am mustrat. Am fost atât de arogant și prost!

Mai târziu, mi-am schimbat starea în mod conștient și am practicat în concordanță cu principiile. Când lucrurile s-au întâmplat din nou, am fost mult mai calm și mult mai înțelegător cu Cameron. Odată am ieșit să fac un comision și a fost nevoie să rămân acolo un timp. Cameron a rămas să se ocupe de treabă singur. După câteva zile l-am sunat pe Cameron să-l întreb cum mergea procesul. Calm și precaut, mi-a spus: „Cum crezi? Exact cum crezi tu că merge.” Auzind asta, m-am simțit foarte supărat. De ce ar spune fratele meu una ca asta? Nu pentru că felul în care l-am tratat în trecut s-a revărsat din firea mea coruptă și mereu l-am făcut să se simtă ca un nimic și că nu putea face nimic bine? Cu cât m-am gândit mai mult la asta, cu atât m-a durut mai mult, dar mi-a întărit determinarea de-a practica adevărul și de-a mă schimba. L-am liniștit pe Cameron, spunându-i: „Uită-te în jur la ce nu e la locul său și fă-ți timp să faci ordine. De obicei ești ocupat cu alte lucruri, așa că puțină dezordine e inevitabilă. Dacă chiar n-ai timp să faci curat, putem să facem împreună după ce mă întorc.” După telefon, am crezut că el nu va fi capabil să se descurce singur, așa că i-am rugat pe alții să-l ajute. Când s-au întâmplat în trecut lucruri similare, mereu l-am dojenit și mustrat pentru greșelile lui. Acum, când se întâmplă din nou aceleași lucruri, le pot aborda corect și pot de asemenea să am părtășie și să-l ajut. Asta mă face să fiu împăcat și ușurat. Deși e o schimbare mică, sunt fericit pentru că cred că e un început bun. Cred că dacă practic și pătrund prin cuvintele lui Dumnezeu, voi fi capabil să îmi alung firea coruptă. Slavă lui Dumnezeu Atotputernic!


67. Chin după chin

de Liu Yi, China

Într-o dimineață de aprilie a anului 2009, pe la ora 9, imediat ce am ieșit pe stradă după o adunare, opt bărbați s-au năpustit asupra mea și a surorii Ding Ning. Fără să spună un cuvânt, ne-au tras mâinile la spate și ne-au confiscat gențile, cu peste 40000 de yuani chinezești din fondurile bisericii. M-au luat complet prin surprindere și, până să apuc să reacționez, eram deja escortată în vehiculul lor. La scurt timp am auzit o femeie spunând: „Suspectele se află în custodia noastră.” Abia atunci mi-am dat seama că fuseserăm arestate de poliție. Eram furioasă că furaseră o sumă atât de mare din fondurile bisericii noastre și mi-am spus: „Ofițerii aceștia ne-au arestat după bunul lor plac și ne-au luat banii ziua în amiaza mare; unde mai e legea?” Mă simțeam puțin înspăimântată și inima îmi bătea cu putere, așa că m-am rugat încontinuu lui Dumnezeu, cerându-I să îmi protejeze inima, astfel încât, indiferent cum m-ar fi torturat și interogat ofițerii, să nu Îl trădez ca Iuda și să rămân fermă în mărturia mea pentru El. După ce m-am rugat, am simțit cum m-a cuprins o senzație de liniște.

Ofițerii ne-au dus într-un loc izolat și ne-au despărțit ca să ne interogheze. Camera de interogare părea sumbră și amenințătoare, iar ofițerii din cameră arătau diabolic și sinistru. Unul dintre ei a început interogatoriul și m-a întrebat: „Ești conducătoare de biserică? Ce relație ai cu Ding Ning? Cum v-ați cunoscut? Este conducătoarea ta superioară?” I-am răspuns că nu eram conducătoare de biserică și că nu știam cine era acea Ding Ning despre care vorbea. Asta l-a înfuriat, așa că mi-a tras o palmă peste față și m-a lovit cu piciorul de două ori, apoi a urlat: „Se pare că trebuie să fiu dur cu tine ca să mărturisești.” După aceea, a început să mă lovească în mod repetat cu pumnul în față. Am pierdut șirul loviturilor; îmi curgea sânge din buze, fața îmi era umflată, aproape desfigurată, și eram răvășită de o durere cruntă. Dar el nu s-a oprit și a continuat să mă lovească în cap cu pumnii, provocându-mi o umflătură foarte dureroasă pe frunte. Mi-am spus: „Mă bat fără niciun pic de milă. Ce mă fac dacă o să fac comoție de la bătăile lor crunte? Dacă mă bat până când o să am leziuni cerebrale grave? Cum voi putea să mai am credință în Dumnezeu atunci?” Cu cât mă gândeam mai mult, cu atât eram mai înfricoșată. M-am rugat în tăcere lui Dumnezeu, cerându-I să îmi protejeze inima. După ce m-am rugat, mi-am amintit acest fragment din cuvintele lui Dumnezeu: „Cine din întreaga omenire nu este îngrijit în ochii Celui Atotputernic? Cine nu trăiește în mijlocul predestinării Atotputernicului? Oare viața și moartea omului sunt rezultatul propriei alegeri? Își controlează omul propria lui soartă?” (Cuvântul, Vol. 1: Arătarea și lucrarea lui Dumnezeu, „Cuvintelor lui Dumnezeu către întregul univers”, Capitolul 11). Dumnezeu este Creatorul și El stăpânește peste toate. Viața mea se afla în mâinile Lui, iar Satana nu avea niciun cuvânt de spus privind faptul că urma să fiu schilodită sau bătută până mă alegeam cu leziuni cerebrale. Eram dispusă să îmi pun viața în mâinile lui Dumnezeu. Odată ce am conștientizat acest lucru, m-am simțit puțin mai împăcată și mi-am spus: „Nici să nu se gândească diavolii ăștia că vor obține vreo informație de la mine. Nu o să cedez niciodată în fața lor!”

După aceea, ofițerii m-au dus la un hotel și au continuat interogatoriul. O femeie ofițer m-a întrebat cu o voce stridentă: „Cum te cheamă? Câte familii te-au găzduit? Pe cine cunoști? Unde ține biserica ta fondurile?” Când a văzut că nu îi răspund, a venit întărâtată în fața mea, mi-a dat două palme peste față și m-a pus să mă descalț, apoi m-a călcat pe degete cu bocancii ei de piele. O durere cumplită mi-a săgetat de îndată tot corpul și nu m-am putut abține să nu urlu de durere. M-a călcat pe degete, zicându-mi: „Dacă nu suporți durerea, spune-ne ce vrem să aflăm!” Durerea era cu adevărat insuportabilă, așa că am strigat către Dumnezeu în sinea mea: „O, Dumnezeule! Dacă nu obțin ce vor, nu îmi vor da pace. Îmi fac griji că nu voi putea suporta tortura lor. Te rog, îndrumă-mă!” După ce m-am rugat, mi-am amintit deodată că Dumnezeu era scutul meu și că nu aveam de ce să mă tem, când Dumnezeu îmi arăta calea. Indiferent cât de mult m-ar fi torturat poliția, nu voiam să Îl trădez pe Dumnezeu sau biserica. Văzând că tot nu voiam să vorbesc, un alt ofițer mi-a prins mâinile în cătușe la spate și mi-a tras cu forță mâinile în sus, continuând să îmi pună întrebări. Am simțit imediat o durere în braț, de parcă mi-ar fi fost dislocat, și, nu după mult timp, dosul palmelor a început să mi se umfle foarte rău. Un alt ofițer m-a amenințat: „Dacă nu începi să vorbești, o să te dezbrăcăm complet, o să îți atârnăm un semn de gât și o să te plimbăm așa prin oraș, pe acoperișul unei mașini. Vedem noi atunci dacă îți mai rămâne vreun dram de demnitate!” Auzind asta, m-am îngrijorat foarte tare și m-am gândit: „Diavolii ăștia sunt cu adevărat răi și pare că nu se dau în lături de la nimic. Dacă într-adevăr mă vor dezbrăca și mă vor plimba prin oraș, cum voi mai putea să ies în public și să-mi continui viața după aceea?” Exact când simțeam cea mai mare slăbiciune și tulburare, mi-am amintit imnul cuvintelor lui Dumnezeu „Dumnezeu îndură o agonie extremă pentru mântuirea omului.” Spune următoarele: „Dumnezeu a îndurat multe nopți nedormite de dragul lucrării pentru omenire. De la mari înălțimi până la cele mai mici adâncimi, El a coborât în iadul viu unde locuiește omul, pentru a trăi cu acesta de la un capăt al pământului la altul, nu S-a plâns niciodată de mizeria lumii omenești și nu i-a făcut niciodată omului reproșuri pentru răzvrătirea lui, ci îndură o umilință extremă în timp ce El, personal, Își desfășoară lucrarea. Cum ar putea Dumnezeu să aparțină iadului? Cum ar putea să-Și petreacă viața în iad? Dar, de dragul întregii omeniri, pentru ca întreaga omenire să-și poată găsi, mai curând, odihna, El a suferit umilință și nedreptate venind pe pământ și a intrat personal în «iad» și «Infern», în bârlogul tigrului, pentru a-l mântui pe om” [Cuvântul, Vol. 1: Arătarea și lucrarea lui Dumnezeu, „Lucrarea și intrarea (9)”]. Gândindu-mă la cuvintele lui Dumnezeu, am fost foarte emoționată. Dumnezeu este sfânt; pentru a mântui omenirea, care fusese profund coruptă de Satana, S-a întrupat de două ori. Prima dată a venit pentru a răscumpăra omenirea și a fost răstignit pe cruce, suferind chinuri insuportabile. În zilele de pe urmă, a venit din nou în trup în China, fiind persecutat și vânat de PCC, condamnat, calomniat și respins de lumea religioasă, suferindu-le pe toate ca să mântuiască în întregime omenirea de păcat. Dumnezeu le-a îndurat în tăcere pe toate și continuă să exprime adevăruri și să îndeplinească lucrarea ca să ne mântuiască; iubirea Lui pentru noi este cu adevărat mare. Am fost destul de norocoasă să accept lucrarea lui Dumnezeu din zilele de pe urmă și să mă bucur de hrana cuvintelor lui Dumnezeu, deci știam că ar trebui să răsplătesc dragostea lui Dumnezeu. Conștientizând toate acestea, am știut că durerea și umilința erau pline de sens și de valoare; suportam persecuțiile în numele dreptății. M-am rugat în tăcere lui Dumnezeu: „O, Dumnezeule! Indiferent cât de mult mă vor umili ofițerii, voi rămâne fermă în mărturia mea, ca să Te mulțumesc!” După ce m-am rugat, nu mi-a mai fost chiar atât de teamă. Mai apoi, indiferent cum mă amenințau ofițerii, nu am rostit niciun cuvânt, iar ei nu au avut de ales și au plecat.

După câteva zile, când ofițerii au ajuns la concluzia că nu puteau scoate nicio informație de la mine, m-au trimis la un centru de detenție. Imediat ce am sosit, o femeie ofițer m-a umilit intenționat, ordonându-mi să mă dezbrac complet și să mă învârt în cercuri, să mă las pe vine cu mâinile la ceafă și să sar ca broasca. După 42 de zile, am fost acuzată fals de „folosirea unei organizații de cult pentru a submina aplicarea legii” și am fost condamnată la un an și jumătate de reeducare prin muncă. „O să fie incredibil de greu să petrec un an fără să citesc cuvintele lui Dumnezeu, să particip la adunări, să am părtășie și să-mi fac datoria”, mi-am spus. M-am rugat în tăcere lui Dumnezeu: „O, Dumnezeule! Nu știu ce chin urmează și dacă voi fi în stare să rezist. Te rog, îndrumă-mă să Îți înțeleg intenția, ca să rămân tare în acest mediu.” După rugăciune, mi-am amintit acest fragment din cuvintele lui Dumnezeu: „Nu fi descurajat, nu fi slab, iar Eu îți voi dezvălui lucruri. Drumul spre Împărăție nu este atât de neted – nimic nu se obține atât de ușor! Vrei ca binecuvântările să vină ușor, nu-i așa? Astăzi, toți vor avea încercări amare de înfruntat. Fără astfel de încercări, inima iubitoare pe care o aveți pentru Mine nu se va întări și nu veți avea iubire adevărată față de Mine. Chiar dacă aceste încercări constau numai în circumstanțe minore, fiecare trebuie să treacă prin aceste teste; doar că intensitatea încercărilor va varia. Încercările sunt o binecuvântare de la Mine, și cât de mulți dintre voi îngenunchează adesea înaintea Mea, cerându-Mi binecuvântarea? Copii prostuți! Credeți mereu că niște cuvinte prielnice înseamnă binecuvântarea Mea, totuși, nu credeți niciodată că amărăciunea este binecuvântare din partea Mea. Cei ce-Mi împărtășesc amărăciunea, Îmi vor împărtăși cu siguranță și dulceața. Aceasta este promisiunea și binecuvântarea Mea pentru voi” (Cuvântul, Vol. 1: Arătarea și lucrarea lui Dumnezeu, „Cuvântări ale lui Hristos la început”, Capitolul 41). Cuvintele lui Dumnezeu m-au ajutat să înțeleg că acest mediu va putea contribui la desăvârșirea credinței mele și la întărirea voinței mele să suport suferința. Doar trecând prin suferință aș putea fi capabilă să mă rog, să mă bazez pe Dumnezeu mai mult și să mă apropii de El. În ciuda faptului că nu aveam cum să citesc cuvintele lui Dumnezeu sau să particip la adunări și să am părtășie cu frații și surorile preț de un an și jumătate, Dumnezeu era în continuare cu mine, așa că trebuia să mă bazez pe Dumnezeu și să rămân fermă în mărturia mea, ca să-l fac de rușine pe Satana. După ce am înțeles intenția lui Dumnezeu, am trăit un sentiment înnoit de credință și de putere. În perioada petrecută în lagărul de muncă, m-am rugat deseori lui Dumnezeu și m-am gândit la cuvintele Lui. Mulțumită îndrumării primite prin cuvintele lui Dumnezeu, am putut să suport zilele lungi de detenție.

Odată eliberată, am început să îmi fac din nou datoria, dar, în octombrie 2013, am fost arestată din nou. În ziua aceea, pe la ora 16, mă întorceam de la predicarea Evangheliei și tocmai coboram din autobuz, când un grup de trei persoane s-au năpustit asupra mea și m-au pus la pământ. Una dintre ele a spus: „Au trecut câțiva ani deja. Mă mai recunoști? Ia hai tu cu noi la o plimbărică!” Am intrat imediat în panică, gândindu-mă: „Acum chiar că am încurcat-o. Acum, că am fost reținută de Poliție, sigur n-o să mă lase să scap ușor.” M-au obligat să intru în mașina lor și s-au așezat în stânga și în dreapta mea, ținându-mi mâinile ca să nu mă mișc. După aceea, am fost trimisă la un centru de îndoctrinare și însoțită mereu de doi „paznici”. Acolo, de la 7:30 dimineața și până la 7 seara, ca să mă facă să Îl trădez pe Dumnezeu, am fost obligată să urmăresc filmări care Îl blasfemiau și discreditau biserica, precum și filmări care preamăreau PCC. Paznicii mă supravegheau non-stop și nu aveam voie să mă rog, nici măcar să închid ușa când mergeam la baie. Orele lungi de îndoctrinare și supravegherea continuă m-au făcut să mă simt ținută în frâu; zi de zi mă simțeam neliniștită și ca pe ghimpi, îngrozită că puteam să cad în plasa Satanei, dacă nu eram atentă. M-am rugat continuu lui Dumnezeu și L-am implorat să-mi protejeze inima.

Într-o zi, Chen, cel care supraveghea îndoctrinarea, mi-a adus un exemplar din „Cuvântul Se arată în trup” și a spus: „Asta e cartea bisericii tale; încă mai crezi că e cuvântul lui Dumnezeu? E evident scrisă de o simplă persoană.” Am luat cartea conținând cuvintele lui Dumnezeu și mi-am spus: „Fiecare cuvânt al lui Dumnezeu este adevărul; voi, diavolilor, nu credeți în Dumnezeu, atunci cum ați putea înțelege cuvintele Lui?” Am deschis cartea și am văzut acest fragment: „În această etapă a lucrării, se cer de la noi credință și iubire extreme și s-ar putea să ne împiedicăm din cauza celei mai mici neatenții, căci această etapă a lucrării e diferită de toate cele de dinainte: ceea ce desăvârșește Dumnezeu e credința oamenilor, care este atât invizibilă, cât și intangibilă. Ceea ce face Dumnezeu este să transforme cuvintele în credință, în iubire și în viață” [Cuvântul, Vol. 1: Arătarea și lucrarea lui Dumnezeu, „Calea… (8)”]. Citind aceste cuvinte, am simțit încurajarea și mângâierea lui Dumnezeu. Lucrarea lui Dumnezeu din zilele de pe urmă este o lucrare a cuvintelor. El rânduiește tot felul de situații, ca să le permită oamenilor să aibă experiența cuvintelor Lui și acelor cuvinte să devină parte din oameni, să devină viața lor. Așa mântuiește Dumnezeu omenirea și o desăvârșește. M-am gândit cum cuvintele lui Dumnezeu mi-au dat credință și putere să înving abuzul diavolilor în timpul torturii și chinurilor suferite în timpul primei mele arestări. Acum, în timpul acestei arestări, când mă simțeam chinuită, îndurerată și ținută în frâu din cauza supravegherii continue și a îndoctrinării cu erezii și falsități, Dumnezeu a rânduit ca ofițerul să-mi arate un exemplar din cuvintele Lui, ceea ce mi-a insuflat credință și putere. În ciuda chinurilor periculoase care au venit peste mine în închisoarea din iad, nu m-am simțit singură, știind că Dumnezeu mă proteja mereu și că folosea cuvintele Lui ca să mă îndrume. După aceea, indiferent cât de puternic încercau ofițerii să mă îndoctrineze cu ereziile și falsitățile Satanei, eu îmi linișteam conștient gândurile și veneam în fața lui Dumnezeu să mă rog și să mă bazez pe El, ca să nu cad în plasa Satanei. Un ofițer mi-a arătat poza unei surori și m-a întrebat dacă o recunosc. Pentru că n-am vrut să răspund, a încercat să mă intimideze și să mă păcălească, spunând: „Ceilalți te-au trădat deja. Ne-au spus că ești conducătoare și tu tot încerci să-i protejezi. Deja au mărturisit toți și le-am dat drumul acasă. Tu rămâi în prostia ta și nu vrei să vorbești. Te așteaptă o condamnare foarte lungă la închisoare! Cu cât vorbești mai repede, cu atât te trimitem acasă mai curând.” Am fost șocată să aud asta și mi-am spus: „Am fost trădată? Înseamnă că ofițerii știu totul despre mine acum! Dacă nu vorbesc, chiar s-ar putea să mă aștepte o sentință lungă. Poate că, dacă le dau doar câteva detalii neimportante, dacă într-adevăr ajung la închisoare, cel puțin aș putea primi o sentință redusă și n-aș mai suferi atât.” Dar apoi mi-am spus: „Dacă le dau detalii, n-ar însemna că îi trădez pe Dumnezeu și pe frații și surorile mele? Nu se poate așa, nu pot să le spun nimic!” Chiar atunci mi-am amintit cuvintele lui Dumnezeu: „În viitor, voi aduce răsplată fiecărei persoane, în funcție de ceea ce a făcut. Am spus tot ce este de spus, căci aceasta este întocmai lucrarea pe care o săvârșesc” (Cuvântul, Vol. 1: Arătarea și lucrarea lui Dumnezeu, „Cei răi cu siguranță vor fi pedepsiți”). Cuvintele lui Dumnezeu m-au ajutat să înțeleg cum El îi tratează pe oameni în funcție de faptele lor. Dacă mi-aș trăda frații și surorile, m-aș comporta ca o Iudă infamă și Dumnezeu m-ar blestema și m-ar pedepsi. Dacă ceilalți mă trădaseră, era fapta lor rea. Eu nu puteam să-i trădez pe Dumnezeu și pe frații și surorile mele. Mi-am amintit cum o soră fusese arestată, torturată crunt și condamnată la 9 ani de închisoare, dar nu a cedat niciodată în fața Satanei și a continuat să își facă datoria când a fost eliberată. În ciuda suferințelor pătimite, a rămas fermă în mărturia ei și Dumnezeu a aprobat-o. Și Petru, în Epoca Harului, a fost crucificat cu capul în jos, după ce fusese arestat și adusese mărturie pentru dragostea sa față de Dumnezeu. Amintindu-mi aceste istorisiri, m-am simțit profund încurajată și inima mi s-a umplut de credință și de putere. Am luat o decizie în tăcere: indiferent cât de mult aș fi stat în închisoare, nu îi voi trăda niciodată pe Dumnezeu și pe frații și surorile mele!

După aceea, au continuat să mă interogheze, întrebând: „Cu cine ai legături? Cine e superiorul tău? Unde locuiește?” Pentru că nu am vrut să răspund, m-au pus să stau cu fața la perete și câte doi ofițeri au făcut cu schimbul la fiecare două ore, ca să se asigure că nu adorm timp de 24 de ore. Dacă vedeau că ațipesc, urlau la mine: „Să nu îndrăznești să închizi ochii sau să te rogi Dumnezeului tău!” După ce am stat în picioare o zi întreagă, picioarele mi se umflaseră atât de tare, că pielea devenise întinsă și lucioasă și nu mai puteam să mă încalț, așa că a trebuit să merg desculță. Și spatele mă durea atât de tare, încât credeam că mi-am rupt ceva. M-au torturat astfel timp de șapte zile și șapte nopți întregi. Eram epuizată, și fizic, și psihic, simțeam că trupul meu era pe punctul de a ceda, așa că L-am strigat pe Dumnezeu în sinea mea, rugându-L să-mi dea credință și putere ca să pot rezista în fața sălbăticiei acestor diavoli. După ce m-am rugat, mi-am amintit cuvintele lui Dumnezeu: „În timpul acestor zile de pe urmă, voi trebuie să aduceți mărturie pentru Dumnezeu. Indiferent cât de mare este suferința voastră, ar trebui să mergeți chiar până la capăt și, chiar și la ultima suflare, tot trebuie să fiți loiali lui Dumnezeu și să vă lăsați la mila orchestrării lui Dumnezeu; numai asta înseamnă a-L iubi cu adevărat pe Dumnezeu și doar aceasta e mărturie puternică și răsunătoare” (Cuvântul, Vol. 1: Arătarea și lucrarea lui Dumnezeu, „Doar prin experimentarea încercărilor dureroase poți cunoaște frumusețea lui Dumnezeu”). Cuvintele lui Dumnezeu mi-au umplut inima cu credință. Indiferent cum m-ar fi torturat poliția, nu îmi puteau controla inima. Cât încă mai trăiam și respiram, aveam să rămân fermă în mărturia mea, ca să îl umilesc pe Satana. Mai apoi, unul dintre ofițeri a adus o declarație care Îl blasfemia pe Dumnezeu și mi-a cerut să o semnez. Văzând că nu o semnez, m-a lovit de mai multe ori cu palmele peste față și a urlat cu răutate: „Ești doar o bucată de carne pe tocător, putem să te tranșăm cum vrem. Cu fiecare zi în care nu semnezi și nu ne spui ce vrem să aflăm, mai trece o zi în care te chinuim. Avem la dispoziție 18 metode diferite de tortură pentru o «distracție pe îndelete». Putem să te omorâm și n-o să afle nimeni niciodată!” După ce au spus asta, au început să mă lovească cu picioarele și cu pumnii. M-au bătut mai bine de 10 minute; mă simțeam amețită, fața mi se umflase, capul îmi zvâcnea, urechile îmi țiuiau puternic și îmi curgea sânge din gură. Fața mă durea atât de rău, de parcă cineva ar fi pus sare pe o arsură proaspătă. Îmi făceam griji că, dacă ar fi continuat să mă bată așa, aș fi murit cu siguranță. Chiar atunci mi-am amintit un fragment din cuvintele lui Dumnezeu: „Când oamenii sunt gata să-și sacrifice viețile, totul devine neînsemnat și nimeni nu-i poate învinge. Ce ar putea fi mai important decât viața?” (Cuvântul, Vol. 1: Arătarea și lucrarea lui Dumnezeu, „Dezvăluiri ale tainelor «Cuvintelor lui Dumnezeu către întregul univers»”, Capitolul 36). Cuvintele lui Dumnezeu mi-au dat credință și putere. Viața și moartea mea se aflau în mâinile lui Dumnezeu și Satana nu putea să îmi ia viața fără permisiunea lui Dumnezeu. Chiar dacă aș fi fost torturată până la moarte, ar fi fost cu permisiunea lui Dumnezeu. Eram pregătită să mă supun orchestrărilor și rânduielilor lui Dumnezeu și să rămân fermă în mărturia mea, ca să Îl mulțumesc chiar dacă asta însemna să mor.

După aceea, m-au intimidat și m-au constrâns fără milă să semnez o declarație care Îl blasfemia pe Dumnezeu. Când n-am vrut să semnez, m-au obligat să stau pe vine și m-au lovit cu o tijă metalică peste picioare și peste spate. Altă dată, un ofițer m-a lovit atât de tare în spate, că am simțit ca și cum s-ar fi rupt ceva și am țipat fără să vreau. Apoi și-a aprins o țigară și mi-a suflat fumul în ochi, obligându-mă să-i țin deschiși. Am simțit o senzație ca de arsură dureroasă în ochi, nasul a început să îmi curgă tare și ochii să îmi lăcrimeze puternic. Nu mă puteam opri din tușit din cauza fumului și am încercat să îmi îndepărtez capul, dar ofițerul m-a prins de păr ca să îmi țină capul pe loc și a continuat să îmi sufle fum în față. A râs ca un maniac și a spus: „Ia zi, îți place? Dacă nu suporți, semnează foaia și spune-ne ce știi. Dacă nu vorbești, știi la ce să te aștepți. Mâine îmi cumpăr încă un pachet de țigări și te afum iar.” Până să ardă toată țigara, hainele călduroase pe care le purtam erau complet îmbibate de transpirație. Apoi ofițerul m-a obligat să stau iar pe vine, dar eram epuizată, tremuram din tot corpul și eram atât de slăbită, încât simțeam că aș fi putut să mă prăbușesc în orice moment. Au continuat să mă tortureze astfel încă două ore. Mai târziu, mi-au suflat din nou în față fumul de la două țigări; eram pur și simplu în agonie, simțeam o mare apăsare în piept și în abdomen și degetele îmi deveniseră rigide și încovoiate. M-au prins de mână și au încercat să mă forțeze să semnez documentul, dar m-am rugat în tăcere lui Dumnezeu și nu i-am lăsat să-mi miște mâna nici măcar un centimetru. Până la urmă, nu am semnat documentul blasfemiator, dar ofițerii nu terminaseră cu mine; pentru a mă forța să semnez, unul dintre ei m-a luat de păr și m-a izbit cu capul de perete, provocându-mi o umflătură mare. După aceea, m-a lovit cu putere în față, m-a lovit cu piciorul în stomac și în picioare, lăsându-mă amețită și cu tot corpul amorțit. Când ofițerul a obosit să mă bată, a luat un baston cu electroșocuri și a început să-mi aplice șocuri pe față, pe piept și în alte părți ale corpului. Simțeam de parcă aș fi fost străpunsă de ace în tot corpul. M-am rugat încontinuu lui Dumnezeu, cerându-I să mă umple cu credința și puterea de a rămâne fermă în mărturia mea. Când îmi aplica șocurile, ofițerul mă amenința cu răutate: „O să te torturez până când o să ai leziuni interne. Când o să pleci de aici, o să fii mâncată de boli și o să suferi o moarte lentă!” Cu cât ofițerii vorbeau mai mult, cu atât mai tare îi uram. M-am gândit la cuvintele lui Dumnezeu, care spun: „Cum ar putea acest diavol, înverșunat de furie, să-I permită lui Dumnezeu să aibă controlul asupra curții sale imperiale pe pământ? Cum se poate pleca de bunăvoie în fața puterii Sale superioare? Înfățișarea hidoasă a acestuia a fost dezvăluită pentru ceea ce este ea, astfel că nimeni nu știe dacă să râdă sau să plângă, și este cu adevărat dificil să se vorbească despre aceasta. Oare nu e asta substanța lui? Cu un suflet urât, el crede totuși că e frumos dincolo de crezare. Această bandă de complici întru crimă! Ei coboară în tărâmul muritorilor ca să se răsfețe în plăceri și să facă zarvă, ațâțând lucrurile atât de mult încât lumea devine un loc nestatornic și schimbător, iar inima omului se umple de panică și neliniște, și s-au jucat atât de mult cu omul încât înfățișarea lui a devenit cea a unei bestii inumane de pe câmp, extrem de urâtă și din care ultima fărâmă din omul curat original s-a pierdut. Mai mult, ei chiar doresc să-și însușească puterea suverană pe pământ. Ei împiedică lucrarea lui Dumnezeu atât de mult încât ea de-abia poate să se clintească și îl închid pe om ca în spatele unor ziduri de cupru și oțel. Săvârșind atâtea păcate cumplite și provocând atât de multe dezastre, se mai așteaptă oare la altceva decât la mustrare?” [Cuvântul, Vol. 1: Arătarea și lucrarea lui Dumnezeu, „Lucrarea și intrarea (7)”]. PCC este diavolul care Îl urăște pe Dumnezeu și I se împotrivește. Cu cât mă torturau mai mult, cu atât mai clar vedeam cât de urâți și de respingători erau în realitate. I-am urât cu toată ființa, m-am răzvrătit împotriva lor și m-am simțit și mai motivată să Îl urmez și să Îl mulțumesc pe Dumnezeu. După aceea, ofițerul a încercat din nou să mă intimideze, spunând: „Chiar dacă nu vorbești, tot vei fi condamnată și trimisă la închisoare mai mult de 10 ani!” Am fost revoltată și m-am gândit: „Dacă e să ajung la închisoare, fie. Nu contează câți ani voi fi condamnată, nu voi ceda niciodată în fața voastră, diavolilor!” Până la urmă, nu au reușit să scoată nicio informație de la mine și, în iulie 2014, mi-au trântit o acuzație falsă de „folosire a unei organizații de cult pentru a submina aplicarea legii” și m-au condamnat la patru ani de închisoare.

Gândindu-mă la cele două dăți când am fost arestată și dusă la închisoare, PCC a folosit diferite metode ca să mă oblige să Îl trădez pe Dumnezeu, inclusiv bătăi cu bestialitate, intimidare, îndoctrinare și umilire. Trecând prin fiecare dintre aceste chinuri, dacă nu aș fi avut protecția lui Dumnezeu și dacă n-aș fi purtat în inimă credința și puterea date de cuvintele lui Dumnezeu, aș fi fost de mult torturată până la moarte de acești ofițeri. Prin aceste chinuri, am simțit direct iubirea lui Dumnezeu și am fost eu însămi martoră la autoritatea și la puterea cuvintelor Lui. Cuvintele lui Dumnezeu au fost cele care m-au îndrumat pe parcursul acestor necazuri. Indiferent cum mă persecută PCC, Îl voi urma în continuare pe Dumnezeu și îmi voi face datoria pentru a-I răsplăti dragostea.


68. Durerea provocată de reputație și statut

de Fang Xiang, China

În martie 2020, am fost promovată ca lider de echipă. Răspundeam de lucrarea de udare a mai multor grupuri. Pe atunci, m-am gândit că, fiind selectată lider de echipă, sigur am un calibru mai bun decât frații și surorile mele. Am fost foarte fericită, dar și puțin îngrijorată. Nu mai răspunsesem de nicio lucrare până atunci; dacă n-aș putea rezolva problemele și gestiona bine lucrarea, ce-ar crede despre mine frații și surorile? Ar fi foarte rușinos să fiu demisă dacă nu mă puteam ocupa cum trebuie de lucrare. În ciuda faptului că eram puțin îngrijorată, am știut că aceasta era datoria mea și că trebuia s-o accept din partea lui Dumnezeu și să mă supun. Așadar, am acceptat datoria. Văzând că nu sunt încă obișnuită cu lucrarea, sora parteneră mi-a alocat la început doar două grupuri. Când mă gândeam la adunările cu ceilalți frați și surori, deveneam foarte stresată. În trecut, eram o simplă udătoare, așa că, dacă părtășia mea era puțin superficială sau dacă existau neajunsuri și lipsuri în felul în care îmi făceam datoria, era considerat ceva oarecum normal. Dar acum eram lider de echipă și trebuia să am părtășie despre adevăr pentru a înlătura stările fraților și surorilor, precum și să-i ajut cu orice probleme sau dificultăți s-ar fi confruntat în îndatoririle lor. Doar atunci oamenii m-ar aproba și ar spune că am capacitate de lucru. Dacă n-aș reuși să le rezolv problemele, inevitabil m-ar desconsidera și ar avea o părere mai proastă despre mine. Gândindu-mă la asta, am devenit mai puțin sigură de mine, crezând c-ar fi mai bine să revin la fosta datorie. Cel puțin așa, deficiențele mele n-ar fi atât de profund expuse și-aș putea să-mi păstrez reputația. În următoarele zile, aceste gânduri m-au distras mereu. În timpul adunărilor, n-aveam liniște în suflet. Mă temeam că frații și surorile mă vor desconsidera dacă n-am părtășie bună. Cu cât mai mult mă îngrijoram, cu atât mai stresată eram. Nu puteam să văd rădăcina problemelor fraților și ale surorilor, nu-i ajutam să le rezolve și-mi era teamă și să merg la adunări. Eram incredibil de tulburată, așa că m-am rugat de multe ori lui Dumnezeu, cerându-I să mă îndrume să-mi cunosc mai bine starea.

Atunci, am văzut un fragment din cuvintele Lui: „Oamenii corupți au cu toții un defect comun: când nu au statut, nu-și dau aere și nu adoptă o anumită manieră în timp ce interacționează sau vorbesc cu alții. Vorbirea lor nu are un ton afectat și este obișnuită și normală. Nu afișează o fațadă și nu-și fac griji cu privire la ce gândesc alții despre ei. Nu simt nicio presiune psihologică și sunt capabili să se deschidă și să se angajeze cu alți oameni în părtășie și în discuții sincere. Ceilalți simt că sunt prietenoși și abordabili și cred că sunt destul de buni. De îndată ce dobândesc statut, devin mari și tari, îi ignoră pe oamenii obișnuiți, nimeni nu-i poate aborda; simt că sunt nobili, că ei și oamenii obișnuiți sunt din altă croială. Ei se uită de sus la oamenii de rând, își dau aere când vorbesc și încetează să aibă părtășie cu ceilalți în mod deschis. De ce nu mai au părtășie în mod deschis? Ei simt că acum au statut și sunt lideri. După ei, conducătorii trebuie să aibă o anumită imagine, să fie mai semeți decât oamenii obișnuiți, să aibă o statură mai înaltă și să aibă rezistență; ei cred că, în comparație cu oamenii obișnuiți, liderii trebuie să aibă mai multă răbdare, să fie capabili să sufere și să se sacrifice mai mult și să poată rezista oricărei ispite din partea Satanei. Chiar dacă le mor părinții sau alți membri ai familiei, ei simt că trebuie să aibă stăpânirea de sine de a nu plânge sau că trebuie să plângă în secret, pe ascuns, mai degrabă decât în fața altora. Ei cred că nu pot lăsa pe nimeni să le vadă neajunsurile sau defectele sau oricare dintre slăbiciunile lor și că nu pot lăsa pe nimeni să știe nici măcar dacă au devenit negativi; în schimb, trebuie să ascundă toate aceste lucruri. Ei cred că așa ar trebui să acționeze cineva cu statut. Când se reprimă la acest nivel, n-a devenit statutul dumnezeul lor, domnul lor? Și așa stând lucrurile, mai dețin ei o umanitate normală? Când au aceste idei, se încadrează în acest tipar și pun în scenă acest gen de teatru, n-au devenit ei îndrăgostiți de statut?” (Cuvântul, Vol. 3: Discursurile lui Hristos al zilelor de pe urmă, „Cum să înlături tentațiile și robia statutului”). Cuvintele lui Dumnezeu mi-au dezvăluit că nu puteam trăi liber deoarece eram subjugată și constrânsă de statut și reputație. Înainte să devin lider de echipă, discutam mereu cu fiecare despre lucrare și probleme. Mă gândeam că, fiind frați și surori, toți avem o statură asemănătoare și nu mă îngrijoram de impresia făcută, fiind deschisă și liberă. Dar imediat ce-am devenit lider de echipă, m-am gândit că, având un statut mai înalt decât frații și surorile mele, sarcina mea putea fi făcută bine doar dacă înțelegeam mai mult adevăr decât ei și știam cum să rezolv problemele și greutățile. Încă înainte de a merge la adunare, mă temeam că, dacă nu le voi rezolva problemele, mă vor desconsidera. Ca să nu mă fac de rușine în fața lor, nici n-am mai îndrăznit să merg la adunări. Eram foarte tulburată și mâhnită. M-am urcat pe un piedestal și n-am putut renunța la statutul meu. Meditând la asta, mi-am dat seama că eram prea preocupată de reputație și statut. Încercam mereu să dau bine în fața tuturor și, imediat ce eram în pericolul de a-mi fi expuse slăbiciunile, m-ascundeam și deghizam. Am luat promovarea ca pe un simbol al statutului, nu ca pe o responsabilitate. Am vrut să folosesc statutul pentru a fi remarcată și admirată de frații și de surorile mele. Am fost foarte josnică și nerușinată! M-am rugat lui Dumnezeu, spunându-I că eram dispus să mă împotrivesc acestor intenții și păreri greșite. Apoi, m-am gândit la un fragment din cuvântul lui Dumnezeu: „Când Dumnezeu le cere oamenilor să-și facă bine datoria, El nu le cere să săvârșească un anumit număr de sarcini sau să ducă la capăt vreo realizare măreață și nici să îndeplinească vreo faptă inovatoare. Ceea ce vrea Dumnezeu este ca oamenii să fie în stare să facă tot ce pot într-un mod practic și să trăiască după cuvintele Sale. Dumnezeu nu are nevoie ca tu să fii măreț sau nobil ori să săvârșești vreo minune, și nici nu vrea să vadă surprize plăcute în tine. El nu are nevoie de astfel de lucruri. Tot ce are nevoie Dumnezeu este ca tu să practici conform cuvintelor Sale într-o manieră realistă. După ce ai înțeles cuvintele lui Dumnezeu, acționează după ele și pune-le în aplicare sau, după ce ai auzit cuvintele lui Dumnezeu, amintește-ți-le bine și, când vine timpul să practici, fă acest lucru conform cuvintelor lui Dumnezeu. Lasă-le să devină viața ta, realitățile tale și ceea ce trăiești. Astfel, Dumnezeu va fi mulțumit. […] Îndeplinirea datoriei nu este de fapt dificilă, nici nu este greu să o faci cu devotament și conform standardului. Nu trebuie să-ți sacrifici viața sau să faci vreun lucru deosebit sau dificil, trebuie, pur și simplu, să urmezi cuvintele și instrucțiunile lui Dumnezeu într-o manieră supusă și realistă, fără să ai idei proprii sau să-ți desfășori propria afacere, ci mergând pe calea urmăririi adevărului. Dacă oamenii pot face asta, vor avea, în esență, o asemănare umană. Atunci când au o supunere adevărată față de Dumnezeu și au devenit oameni cinstiți, vor avea asemănarea unei adevărate ființe umane” (Cuvântul, Vol. 3: Discursurile lui Hristos al zilelor de pe urmă, „Îndeplinirea adecvată a datoriei necesită o cooperare armonioasă”). Prin cuvintele lui Dumnezeu, am văzut că El nu ne cere mult – nu ne cere să facem lucrări mărețe sau să obținem rezultate impresionante sau să devenim un fel de supraoameni omnipotenți. Vrea doar să fim ființe create adevărate, îndeplinindu-ne în mod realist îndatoririle, conform cerințelor Lui. Când am fost aleasă să fiu lider de echipă, Dumnezeu n-a vrut să alerg după reputație și statut, El a vrut ca eu să urmăresc cu seriozitate adevărul. Dacă aveam greutăți în datoria mea, trebuia să caut o rezolvare rugându-mă Lui și bazându-mă pe El. La adunările cu frații și surorile, trebuia să am părtășie doar cât înțeleg, iar dacă nu pricepeam ceva, trebuia să fiu sinceră cu ei și să căutăm o soluție împreună. Doar apoi puteam obține îndrumarea lui Dumnezeu. Odată ce I-am înțeles intenția, am avut credința de a-mi accepta datoria. În timpul adunărilor cu frați și surori, m-am rugat în mod conștient lui Dumnezeu, nu mi-am făcut griji pentru reputație și statut și am putut să-mi recunosc corupția în fața lor. În timpul discuțiilor, am simțit îndrumarea Duhului Sfânt și am putut să descopăr unele probleme. Am putut și să ofer sugestii potrivite pe baza unor situații reale. Încă aveam multe defecte și deficiențe, dar găseam căi de urmat discutând cu fiecare și mă simțeam mult mai liberă. Am văzut că dacă am intenția corectă, stau la locul meu și îmi fac datoria cu seriozitate, conform cerințelor lui Dumnezeu, voi avea îndrumarea Lui.

Trei luni mai târziu, mi s-au alocat mai multe grupuri. Doar gândul de a avea părtășie pentru atâția frați și surori la adunări mă stresa foarte tare. Fiecare grup avea o situație diferită, nu-i mai întâlnisem niciodată pe frații și surorile din aceste grupuri și nu cunoșteam situațiile lor. Dacă mergeam și nu le puteam rezolva problemele, aveau să mă desconsidere, spunând că nu pot rezolva probleme reale și că nu sunt potrivită pentru a fi lider de echipă? Pentru a câștiga aprobarea tuturor, am citit ore în șir cuvintele lui Dumnezeu ca să mă echipez cu adevăr, dar când ajungeam la adunare, tot cu nervii la pământ eram. La început, când am mers la o adunare, am fost foarte neliniștită și toți mușchii feței mi s-au crispat. N-am vrut ca frații și surorile să observe, căutând cu un calm prefăcut cuvintele lui Dumnezeu pe calculator, dar în inima mea mă rugam cu ardoare lui Dumnezeu, implorându-L să m-ajute să mă calmez. I-am întrebat pe câțiva despre stările și greutățile lor și, după ce-am avut părtășie, mi-am dat seama că fiecare avea o problemă diferită, necesitând alte fragmente din cuvintele lui Dumnezeu. Asta m-a derutat foarte tare; dacă voi găsi fragmente aplicabile și utile pentru starea fiecăruia, atunci toți vor fi fericiți, iar eu voi da bine, dar dacă nu voi găsi nimic, va fi o adunare plictisitoare. Ce împovărător! Pe cât de tare mă stresam, pe atât de neclar gândeam. A trecut mult timp și eu tot n-am găsit un fragment potrivit din cuvintele lui Dumnezeu. De fapt, am vrut să mă destăinui în părtășie cu frații și cu surorile mele și să căutăm împreună fragmente bune, dar m-am temut că mă voi face de rușine dacă eu, un lider de echipă, nu puteam găsi un fragment potrivit. Gândindu-mă la asta, n-am reușit să fiu deschisă și n-am avut de ales decât să selectez câteva fragmente la întâmplare din cuvintele lui Dumnezeu, care nu erau prea relevante pentru stările lor. Nimeni n-a avut părtășie după citirea cuvintelor lui Dumnezeu și nu m-am simțit deloc iluminată. La final, am avut o părtășie teoretică forțată. Atmosfera a fost apăsătoare. Adunarea a fost un eșec și s-a terminat așa. Când m-am întors de la adunare, sora mea parteneră vorbea entuziasmată de ideea reținută de la adunarea altui grup, dar eu eram încruntată și atât de supărată că abia puteam respira. Gândindu-mă la asta, mă vedeam tot mai nepotrivită ca lider de echipă și voiam doar să renunț. Sfâșiată de durere, m-am rugat necontenit: „Dumnezeule! Sufăr enorm fiind preocupată de statut și reputație! Nu știu cum să-mi îndeplinesc bine această datorie și nici nu vreau să mă zbat mai mult. Te rog să mă îndrumi să mă înțeleg și să mă smulg din această stare negativă.”

În căutarea mea, am găsit un fragment din cuvintele lui Dumnezeu care dezvăluie natura-esență a antihriștilor și am fost profund mișcată. Cuvintele lui Dumnezeu spun: „Pentru antihriști, statutul și reputația sunt viața lor. Indiferent de modul în care trăiesc, indiferent de mediul în care trăiesc, indiferent de munca pe care o fac, indiferent de lucrurile pe care le urmăresc, care sunt obiectivele lor, care este direcția vieții lor, totul se învârte în jurul faptului de a avea o bună reputație și un statut înalt. Și acest scop nu se schimbă; ei nu pot lăsa niciodată deoparte asemenea lucruri. Aceasta e adevărata față a antihriștilor și esența lor. I-ai putea pune într-o pădure străveche, adânc în munți, și tot n-ar renunța la urmărirea reputației și a statutului. I-ai putea pune în orice grup de oameni și tot nu se pot gândi decât la reputație și statut. Cu toate că antihriștii cred în Dumnezeu, ei echivalează urmărirea reputației și a statutului cu credința în Dumnezeu și pun aceste două lucruri pe picior de egalitate. Cu alte cuvinte, în timp ce merg pe calea credinței în Dumnezeu, ei își și urmăresc propria reputație și propriul statut. Se poate spune că, în inimile antihriștilor, urmărirea adevărului în credința lor în Dumnezeu este urmărirea reputației și a statutului, iar urmărirea reputației și a statutului e și urmărirea adevărului – a câștiga reputație și statut înseamnă a câștiga adevărul și viața. Dacă simt că nu au obținut faimă, câștig sau statut, că nimeni nu-i admiră, nu-i privește cu respect sau nu-i urmează, devin abătuți, consideră că nu are rost să creadă în Dumnezeu, că acest lucru nu are nicio valoare și se întreabă, în sinea lor: «Am eșuat crezând în Dumnezeu în acest fel? Nu am nicio speranță?» Ei calculează adesea astfel de lucruri în inimile lor. Calculează cum își pot face un loc în casa lui Dumnezeu, cum pot avea o reputație înaltă în biserică, cum îi pot face pe oameni să-i asculte când vorbesc și să-i ridice în slăvi când acționează, cum îi pot face pe oameni să-i urmeze oriunde se află și cum pot să aibă o voce influentă în biserică și faimă, câștig și statut – chiar se concentrează la astfel de lucruri în inimile lor. Acestea sunt lucrurile pe care le urmăresc asemenea oameni” [Cuvântul, Vol. 4: Expunerea antihriștilor, „Punctul nouă (Partea a treia)”]. Le-am comparat cu starea și purtarea mea și-am văzut cât de obsedată eram de reputație și statut. Am vrut mereu să obțin o funcție și să mă simt apreciată. Făcându-mi datoria, am urmărit doar să câștig admirație și să-mi clădesc o imagine. Dumnezeu n-a avut loc în inima mea. Dezvăluisem firea unui antihrist. De când am fost promovată ca lider de echipă, am început să mă cred cineva cu statut; m-am urcat pe un piedestal și m-am temut că, dacă nu voi putea rezolva probleme reale, voi pierde respectul fraților și surorilor, titlul, precum și statutul și imaginea pe care o aveau despre mine. Ocupându-mă de problemele fraților și ale surorilor, n-am știut să aleg fragmente din cuvintele lui Dumnezeu pentru a le rezolva și n-am fost dispusă să fiu sinceră, să căutăm și s-avem părtășie împreună. Ca să-mi apăr propriul statut, am păstrat aparențele și m-am deghizat, silindu-mă să rostesc cuvinte și doctrine pentru a face lucrurile mai puțin incomode, fără să mă întreb dacă rezolvasem într-adevăr problemele celorlalți frați și celorlalte surori. Astfel, toate adunările au fost ineficiente. N-am reflectat asupra mea când au apărut aceste probleme, ba chiar am devenit negativă și-am vrut să renunț când mi-am pierdut reputația. Îmi lipsea mult umanitatea! Realizând toate astea, am regretat profund, m-am rugat lui Dumnezeu și am fost dispusă să mă pocăiesc și să mă schimb.

Am citit în cuvintele lui Dumnezeu: „În concluzie, indiferent de direcția sau țelul urmăririi tale, dacă nu reflectezi asupra urmăririi statutului și a reputației și dacă ți se pare foarte dificil să o lași deoparte, atunci îți va afecta intrarea în viață. Atâta vreme cât statutul are un loc în inima ta, va fi pe deplin capabil să controleze și să influențeze direcția vieții tale și țelul urmăririi tale, caz în care îți va fi foarte greu să intri în adevărul-realitate, ca să nu mai vorbim despre dobândirea unor schimbări în firea ta; dacă vei fi în cele din urmă capabil să câștigi aprobarea lui Dumnezeu este, desigur, de la sine înțeles. Mai mult, dacă nu ești niciodată în stare să renunți la urmărirea statutului, acest lucru îți va afecta capacitatea de a-ți face datoria într-un fel care este conform standardului, ceea ce va face foarte dificil să devii o ființă creată care corespunde standardului. De ce spun asta? Nimic nu detestă Dumnezeu mai mult decât atunci când oamenii urmăresc statutul, întrucât urmărirea statutului este o fire satanică; este o cale greșită, se naște din corupția Satanei, e ceva condamnat de Dumnezeu și este chiar lucrul pe care Dumnezeu îl va judeca și-l va înlătura. Nimic nu detestă mai mult Dumnezeu decât atunci când oamenii urmăresc statutul și, cu toate astea, tu tot concurezi cu încăpățânare pentru statut, îl prețuiești și-l protejezi în mod constant, încercând mereu să ți-l însușești. Nu există un oarecare caracter de împotrivire față de Dumnezeu în toate acestea? Statutul nu este poruncit de Dumnezeu pentru oameni; Dumnezeu le oferă oamenilor adevărul, calea și viața astfel încât, în cele din urmă, îi face să devină ființe create care corespund standardului, niște ființe create mărunte și insignifiante – nu cineva care are statut și prestigiu și este venerat de mii de oameni. Așadar, indiferent din ce perspectivă este privită, căutarea statutului este o cale care duce la pieire” [Cuvântul, Vol. 4: Expunerea antihriștilor, „Punctul nouă (Partea a treia)”]. Severitatea cuvintelor Lui m-a speriat puțin. Mi-am dat seama că Dumnezeu nu detestă și nu urăște nimic mai mult decât pe cei care urmăresc statutul. Dacă nu ne căim, ajungem în cele din urmă la a ne face rău și a ne ruina. Crezusem în Dumnezeu mulți ani și mă bucurasem de mult har din partea Lui, de aprovizionarea cuvintelor Sale. Ar trebui să port o povară față de datoria mea și să învăț cum să caut adevărurile-principii astfel încât să pot obține mai multă luminare de la Dumnezeu, ca să pot să-nțeleg adevărul și să obțin intrarea în viață. Dar nu m-am gândit niciodată cum să caut adevărul și să-mi fac bine datoria pentru a răsplăti iubirea lui Dumnezeu. M-am gândit doar la faima, câștigul și statutul meu. Îmi lipseau complet conștiința și rațiunea! Pentru a mântui umanitatea profund coruptă, Dumnezeu S-a întrupat și a venit pe această lume, îndurând umilințe de nedescris. Dumnezeu e suprem și măreț, dar nu Se preamărește niciodată. Doar exprimă adevărul în liniște, judecând și curățind firile noastre corupte, ca noi să scăpăm de murdăria noastră și să dobândim mântuirea Lui. Am văzut cât de smerit și de vrednic de-a fi iubit este Dumnezeu. Sunt doar o ființă creată minusculă, plină de murdărie și corupție și, totuși, încercam mereu să-mi clădesc imaginea, să obțin respectul oamenilor și să-i atrag înaintea mea. Eram nesuferit de arogantă și nerușinată! M-am gândit și la Pavel, căruia i-a plăcut să predice și să lucreze pentru admirația și respectul celorlalți. În mulții lui ani de credință, nu a căutat niciodată să-și schimbe firea, zbătându-se mereu doar pentru statut, răsplăți și cunună. Chiar a pretins că pentru el a trăi este Hristos și a încercat, cu vanitate, să-I ia locul lui Dumnezeu în inimile oamenilor. Pavel mergea pe calea unui antihrist, potrivnică lui Dumnezeu, și în cele din urmă a ofensat firea lui Dumnezeu și a fost alungat de El în iad pentru a îndura pedeapsa veșnică. Dacă aș continua să urmăresc numele și statutul, aș avea aceeași soartă ca Pavel. Odată ce am devenit conștientă de aceste consecințe, m-am căit înaintea lui Dumnezeu, cerându-I să mă îndrume să găsesc calea dreaptă a practicării.

Mai târziu, am văzut un video în care se citeau cuvintele lui Dumnezeu. Dumnezeu Atotputernic spune: „A renunța la reputație și statut nu este ușor – oamenii pot obține acest lucru doar urmărind adevărul. Numai înțelegând adevărul, pot ajunge să se cunoască, să vadă clar deșertăciunea din spatele urmăririi faimei, a câștigului și a statutului și să vadă clar adevărul corupției omenirii. Numai atunci când oamenii ajung cu adevărat să se cunoască, pot să renunțe la statut și reputație. Nu este ușor să te eliberezi de firea ta coruptă. Dacă ai recunoscut că nu deții adevărul, că ai prea multe lipsuri și că dezvălui prea multă corupție și totuși nu depui niciun efort în urmărirea adevărului și te deghizezi și te complaci în ipocrizie, făcându-i pe oameni să creadă în mod greșit că tu poți face orice, atunci acest lucru te va pune în pericol – mai devreme sau mai târziu, va veni o vreme când te vei lovi de un zid și vei cădea. Trebuie să recunoști că nu deții adevărul și să fii suficient de curajos pentru a înfrunta realitatea. Ai slăbiciuni, dezvălui corupție și ai tot felul de lipsuri. Acest lucru este normal, pentru că ești o persoană obișnuită, nu ești supraomenesc sau omnipotent și trebuie să recunoști acest lucru. Când alți oameni te disprețuiesc sau te batjocoresc, să nu reacționezi imediat cu antipatie pentru că lucrurile pe care le spun ei sunt neplăcute sau să te împotrivești acestora pentru că te crezi capabil și perfect – nu aceasta ar trebui să fie atitudinea ta față de astfel de cuvinte. Care ar trebui să fie atitudinea ta? Ar trebui să-ți spui: «Am defectele mele, tot ce are legătură cu mine este corupt și imperfect, iar eu sunt pur și simplu o persoană obișnuită. În ciuda faptului că ei mă disprețuiesc și mă batjocoresc, oare există vreun adevăr în asta? Dacă o parte din ceea ce spun este adevărată, atunci trebuie să o accept de la Dumnezeu.» Dacă ai această atitudine, este o dovadă că ești capabil să gestionezi corect statutul, reputația și lucrurile pe care alți oameni le spun despre tine. […] Atunci când ai gândul și dorința constantă de a concura pentru statut, trebuie să îți dai seama la ce consecințe adverse va duce acest tip de stare dacă este lăsată nerezolvată. Așa că nu pierde timpul în căutarea adevărului, depășește-ți dorința de a concura pentru statut cât este în stare incipientă și înlocuiește-o cu practicarea adevărului. Când practici adevărul, dorința și ambiția ta de a concura pentru statut vor fi diminuate și tu nu vei tulbura lucrarea bisericii. În acest fel, Dumnezeu Își va aminti de acțiunile tale și le va aproba” [Cuvântul, Vol. 4: Expunerea antihriștilor, „Punctul nouă (Partea a treia)”]. Citind cuvintele lui Dumnezeu, mi-am dat seama că sunt doar o persoană coruptă de Satana, așa că e normal să am defecte și deficiențe. Dumnezeu nu a pretins niciodată să fiu cea mai bună lucrătoare, să am un calibru bun, o statură excelentă sau să devin o persoană semeață și perfectă. El vrea doar să am o inimă curată și onestă, să urmăresc adevărul cu seriozitate și să merg pe calea temerii de Dumnezeu și a feririi de rău. În casa lui Dumnezeu, au fost instituiți conducători de biserică și lideri de echipă doar fiindcă sunt necesari pentru lucrare, dar toți suntem doar ființe create care își îndeplinesc îndatoririle și nu există nicio diferență reală de statut între noi și frații și surorile noastre. Dumnezeu ne desemnează diferite îndatoriri în funcție de calibrul și de statura noastră. Doar pentru că eram lider de echipă nu însemna neapărat că dețineam adevărul-realitate, dar mereu am pretins de la mine să-i dau de capăt fiecărei probleme și s-o rezolv. Era foarte nepractic și rezulta din aroganța și lipsa mea de cunoaștere de sine. Ar trebui să mă pun pe picior de egalitate cu frații și surorile, să învățăm unii de la alții și să căutăm adevărul împreună pentru a rezolva orice probleme întâlnim în timp ce ne îndeplinim îndatoririle. Dacă nu înțelegeam ceva, n-ar fi trebuit să-mi creez o imagine falsă, ci să-mi destăinui cu curaj deficiențele și să caut cu frații și surorile mele. Doar așa îmi puteam îndeplini și mai bine îndatoririle.

Mai târziu, câțiva frați și câteva surori trăiau în negativitate și a trebuit să mă întâlnesc cu ei și să am părtășie. La început, am fost puțin stresată. Eram îngrijorată de ce ar crede dacă n-aș avea părtășie bună, așa că am vrut să mă pregătesc dinainte, găsind fragmente relevante din cuvintele lui Dumnezeu, crezând că astfel mă voi putea ocupa mai ușor de problemele lor în timpul adunării și le voi câștiga respectul. Apoi mi-am dat seama că aveam intenția greșită în îndeplinirea datoriei mele. Voiam să le rezolv problemele doar ca să le pot câștiga admirația și respectul; încă lucram pentru reputație și statut. Așadar, m-am rugat lui Dumnezeu să m-ajute să mă răzvrătesc împotriva intențiilor mele greșite. Am citit un fragment din cuvintele lui Dumnezeu care spunea: „Pentru ca Duhul Sfânt să lucreze asupra unei persoane și să-i transforme diversele stări negative, acea persoană trebuie să coopereze și să caute în mod activ, uneori suferind, plătind un preț, lepădându-se de lucruri și răzvrătindu-se împotriva trupului, schimbându-și aceste stări pas cu pas. Este nevoie de mult timp pentru ca acest lucru să dea rezultate și pentru ca ea să pornească pe calea cea dreaptă – dar este nevoie doar de câteva secunde pentru ca Dumnezeu să dezvăluie pe cineva. Dacă nu muncești din greu pentru a-ți face datoria, ci mereu încerci să te faci remarcat și să concurezi pentru statut, să ieși în evidență și să strălucești, luptând pentru reputația și interesele tale, atunci, în timp ce trăiești în această stare, nu ești oare doar un muncitor? Poți munci dacă vrei, dar este posibil să fii dezvăluit înainte de a-ți fi încheiat munca. Odată ce oamenii sunt dezvăluiți, vine ziua în care vor fi condamnați și eliminați. Poate fi schimbat acest final? Nu este ușor; poate că Dumnezeu le-a determinat deja finalul, caz în care aceștia sunt în pericol” (Cuvântul, Vol. 3: Discursurile lui Hristos al zilelor de pe urmă, „Libertatea și eliberarea pot fi dobândite doar prin alungarea firilor corupte”). Meditând la cuvintele lui Dumnezeu, mi-am dat seama că, dacă intenția mea era să folosesc adunările și părtășia pentru a mă da mare și-a obține admirație, și nu pentru a rezolva problemele din îndatoririle fraților și surorilor, încă mergeam pe o cale potrivnică lui Dumnezeu. Chiar dacă aș fi participat la o adunare, nu aș fi avut îndrumarea lui Dumnezeu, iar adunarea era ineficientă. Realizând asta, m-am rugat lui Dumnezeu, mi-am corectat intenția și am avut părtășie sinceră cu sora mea parteneră despre corupția și neajunsurile mele. La adunare, am avut părtășie doar despre ce-am înțeles, iar frații și surorile mele au discutat, de asemenea, ce-au înțeles. Împreună, am găsit o cale de practicare prin părtășie și stările lor s-au îmbunătățit. Am putut simți lucrarea și îndrumarea Duhului Sfânt, fiind foarte relaxată și liberă. Am experimentat cum, renunțând la grija pentru statut și reputație și făcându-mi îndatoririle în asentiment cu frații și cu surorile, am putut obține binecuvântările și îndrumarea lui Dumnezeu.

Prin această experiență, am văzut că fusesem mult prea preocupată de reputație și statut și că Dumnezeu ocupa un loc prea mic în inima mea. Nu-L iubeam pe Dumnezeu, nu mă supuneam Lui și mergeam pe calea greșită. Datorită îndrumării lui Dumnezeu, a judecății și a expunerii cuvintelor Lui, am început în sfârșit să mă cunosc, iar intenția și atitudinea mea în îndeplinirea datoriei au suferit unele schimbări. Acum văd limpede că goana după reputație, statut, respectul și admirația celorlalți nu are nicio valoare; ne face doar rău. Doar a ne concentra să practicăm adevărul, a urmări schimbarea firii și a ne face datoria într-un fel care este conform standardului pentru a-L mulțumi pe Dumnezeu sunt preocupări corecte.


69. După ce mama a fost diagnosticată cu cancer

de Yang Chen, China

În iunie 2023, trebuia să plec de acasă pentru a-mi face datoria, din cauza nevoilor lucrării de evanghelizare. Întrucât știam că nu mă voi putea întoarce pentru o vreme, m-am gândit să merg acasă, să-mi anunț părinții și să-mi iau și câteva haine. Când am ajuns, am văzut-o pe mama cu un cateter introdus în braț și arătând destul de palidă. Am întrebat-o ce era în neregulă cu ea și a spus că nu era nimic grav și că se va ameliora cu o mică operație. Însă părea ceva mai grav, așa că am cerut să-i văd dosarul medical. Acolo scria că avea trei tipuri de tumori maligne. Eram în stare de șoc, mama avea cancer! Acestea erau tumori maligne – putea într-adevăr să se facă bine? Dacă tratamentul nu funcționa? Tatăl meu mi-a spus: „Mama ta face chimioterapie acum, iar succesul tratamentului va depinde de cum decurge aceasta.” Știam că toate acestea erau cu permisiunea lui Dumnezeu și nu puteam să mă plâng, așa că m-am rugat Lui să-mi protejeze inima. Apoi, tata a început să-mi spună cum, atunci când mama era bolnavă în spital, fratele meu mai mic fusese acolo să aibă grijă de ea și chiar își luase o a doua slujbă ca să facă bani pentru facturile medicale ale mamei. Am fost destul de supărată după ce am auzit asta. Eram cea mai mare dintre frați și ar fi trebuit să fiu cea care se ocupa de toate acestea, dar, în schimb, nu puteam să ofer niciun ajutor. Oare părinții mei aveau să creadă că-mi lipsea conștiința, că nu eram filială și că mă crescuseră în zadar? Mama m-a liniștit, spunând: „Nu-ți face griji și nu te teme. Doar de Dumnezeu depinde cât trăim. Tu concentrează-te asupra a ce este nevoie să faci și nu te îngrijora pentru mine.” Auzind-o pe mama spunând asta, chiar am vrut să rămân și să am grijă de ea, însă era atât de multă lucrare de făcut în biserică și știam că nu mai puteam sta acasă pentru mult timp. Văzând-o pe mama așa, pur și simplu n-am putut să spun că plănuiam să merg să-mi fac datoria departe de casă, așa că, în final, am plecat în grabă fără să spun nimic.

Pe drum, nu m-am putut gândi la altceva decât la mama bolnavă în spital, fără nimeni care să aibă grijă de ea și la fratele meu mai mic trudind pentru a-i plăti facturile medicale. Cu cât mă gândeam mai mult la asta, cu atât mă simțeam mai prost. Consideram că, fiind fiica ei, ar trebui să fiu acolo să am grijă de ea când era bolnavă, dar nu numai că nu puteam avea grijă de ea, nu eram capabilă să ajut deloc. Ce ar spune alți oameni despre mine dacă ar auzi asta? Oare ar spune că n-am conștiință și că sunt nerecunoscătoare? Oare fratele meu m-ar învinui? Cu cât mă gândeam mai mult, cu atât mă simțeam mai prost și mi-am pierdut complet determinarea de a pleca de acasă și de a-mi face datoria. În inima mea, I-am spus lui Dumnezeu: „O, Dumnezeule, nu pot pleca de acasă să-mi fac datoria. Mama mea are cancer și, dacă plec acum, s-ar putea să nu mai apuc s-o văd vreodată! Îmi voi face, pur și simplu, datoria aici, ca să pot să merg să-mi văd mama când am timp liber.” După aceea, tot mi-am făcut datoria, dar nu puteam să-mi liniștesc mintea. Mă tot gândeam: „Oare cum e mama mea acum?” Voiam să-mi fac timp, pentru a merge acasă să o văd. Știam că starea mea era greșită, așa că am căutat să citesc cuvintele lui Dumnezeu. Am găsit acest pasaj: „În fiecare perioadă și în fiecare etapă, în biserică se întâmplă anumite lucruri care sunt în contradicție cu noțiunile oamenilor. De exemplu, unii oameni se îmbolnăvesc, conducătorii și lucrătorii sunt demiși, unii oameni sunt dezvăluiți și eliminați, unii înfruntă încercarea vieții și a morții, în unele biserici chiar sunt oameni răi și antihriști care provoacă tulburări și așa mai departe. Aceste lucruri se petrec din când în când, dar nu sunt deloc întâmplătoare. Toate aceste lucruri sunt rezultatul suveranității și al rânduielilor lui Dumnezeu. O perioadă foarte liniștită poate fi brusc întreruptă de mai multe incidente sau evenimente neobișnuite, care fie au loc în jurul vostru, fie vi se întâmplă vouă, iar apariția acestor lucruri tulbură ordinea normală și normalitatea vieților oamenilor. Din exterior, acestea nu se conformează noțiunilor și închipuirilor oamenilor; ei nu vor să li se întâmple sau să vadă asemenea lucruri. Așadar, e benefică pentru oameni apariția acestor lucruri? […] Nimic nu se întâmplă din întâmplare; Dumnezeu exercită suveranitate peste toate lucrurile și permite apariția lor. Deși oamenii pot înțelege și accepta acest lucru la nivel doctrinal, atunci când un eveniment specific li se întâmplă, ei nu știu dacă este ceva peste care Dumnezeu exercită suveranitate sau pe care l-a permis și nu știu cum să-l accepte din partea lui Dumnezeu sau cum să se supună suveranității și rânduielilor Sale. Nu este aceasta o problemă practică? Aici se află adevărurile pe care oamenii ar trebui să le caute și adevărurile-principii pe care ar trebui să le înțeleagă. Dacă oamenii recunosc suveranitatea lui Dumnezeu doar în teorie, dar nu au o înțelegere reală a ei, iar noțiunile și închipuirile lor nu au fost înlăturate, atunci indiferent de câți ani cred în Dumnezeu și câte lucruri experimentează, în cele din urmă tot nu vor putea dobândi adevărul” [Cuvântul, Vol. 6: Despre urmărirea adevărului, „Ce înseamnă să urmărești adevărul (11)”]. Prin cuvintele lui Dumnezeu mi-am dat seama că oamenii vor înfrunta circumstanțe dificile în diverse faze ale vieții lor. S-ar putea ca ei să nu vrea să le înfrunte, însă în ele se află intenția lui Dumnezeu. Dacă nu căutăm adevărul, trăim în noțiunile și închipuirile noastre și-L înțelegem greșit pe Dumnezeu și ne plângem de El, va fi greu să tragem învățăminte din aceste situații. Erau învățăminte pe care le puteam învăța din îmbolnăvirea mamei mele. Trebuia să caut adevărul și să reflectez asupra mea. Am reflectat la felul în care, atunci când am auzit că mama a făcut cancer, am fost îngrijorată că tratamentul avea să nu meargă. Îmi făceam griji și că, dacă nu o îngrijeam cât făcea chimioterapie la spital, ea avea să se supere. Oare avea să creadă că m-a crescut degeaba? Din cauza acestei îngrijorări, mi-am pierdut imediat toată determinarea de a pleca de acasă pentru a-mi face datoria. În inima mea, chiar am încercat să mă justific în fața lui Dumnezeu. Simțeam că trebuia să rămân și să am grijă de mama acum că era bolnavă și că nu puteam pleca de acasă ca să-mi fac datoria. Atașamentul meu erau prea profund și trebuia să caut adevărul pentru a-l înlătura.

Ulterior, am căutat să citesc pasaje relevante din cuvintele lui Dumnezeu. Dumnezeu Atotputernic spune: „În lumea non-credincioasă, există o zicală: «Ciorile își hrănesc mamele bătrâne, iar mieii îngenunchează ca să sugă.» Mai există și zicala: «O persoană nefilială este mai prejos decât o fiară.» Ce grandios sună aceste zicale! De fapt, fenomenele menționate în prima zicală – «Ciorile își hrănesc mamele bătrâne, iar mieii îngenunchează ca să sugă» – chiar există, acestea sunt realități. Totuși, sunt doar fenomene găsite în lumea viețuitoarelor. Sunt doar un tip de lege pe care Dumnezeu a stabilit-o pentru diverse viețuitoare. Toate felurile de viețuitoare, inclusiv oamenii, respectă această lege, iar acest lucru confirmă și mai mult că toate viețuitoarele sunt create de Dumnezeu. Niciuna dintre ele nu poate încălca această lege și nu o poate transcende. […] De ce au oamenii astfel de idei? Pentru că, în societate și în grupurile de oameni, există diverse idei și opinii generale care sunt incorecte. După ce oamenii au fost influențați, corodați și degradați de aceste lucruri, în ei ajung să aibă diferite moduri de a interpreta și de a gestiona relația părinte-copil și, în cele din urmă, își tratează părinții ca pe creditorii lor – creditori pe care nu vor fi capabili să-i răsplătească toată viața lor. Chiar există niște oameni care, după moartea părinților, se simt vinovați toată viața pentru că nu au reușit să răsplătească bunătatea părinților lor, din cauză că odată au făcut ceva care nu i-a făcut fericiți pe părinții lor sau nu a mers așa cum au vrut părinții lor. Spune-Mi, nu este un lucru inutil? Oamenii trăiesc sub imperiul sentimentelor lor, așa că nu pot fi perturbați decât de diverse idei care izvorăsc din aceste sentimente. Oamenii trăiesc într-un mediu influențat de ideologia omenirii corupte, așadar sunt perturbați de diverse idei false, lucru care le face viața epuizantă și nu la fel de simplă ca a altor viețuitoare. Cu toate acestea, în prezent, întrucât Dumnezeu lucrează și exprimă adevărul, pentru a le spune oamenilor adevărul din toate aceste fapte și pentru a le permite să înțeleagă adevărul, după ce ajungi să înțelegi adevărul, aceste idei și păreri false nu te vor mai împovăra și nu le vei mai folosi drept ghid pentru felul în care îți gestionezi relația cu părinții. Atunci, te vei simți liniștit în viață. Să te simți liniștit în viață nu înseamnă că nu știi care sunt responsabilitățile și obligațiile tale – încă știi aceste lucruri. Depinde doar de perspectiva și metodele pe care le alegi pentru a-ți aborda responsabilitățile și obligațiile. O cale este de a lua drumul sentimentelor și de a gestiona aceste lucruri pe baza unei abordări emoționale și a metodelor, ideilor și perspectivelor spre care Satana îl îndrumă pe om. Cealaltă cale este de a trata aceste lucruri pe baza cuvintelor prin care Dumnezeu i-a învățat pe oameni. Când ei tratează aceste chestiuni conform ideilor și părerilor false ale Satanei, nu pot decât să trăiască în încurcătura sentimentelor lor și nu sunt niciodată capabili să distingă ce este corect de ce este greșit. În aceste circumstanțe, ei pot trăi doar într-o capcană, mereu încurcați în chestiuni de genul: «Tu ai dreptate, eu greșesc. Tu mi-ai dat mai mult; eu ți-am dat mai puțin. Ești nerecunoscător. Ești deplasat» și așa mai departe – fără să se poată descâlci vreodată. Totuși, după ce oamenii înțeleg adevărul, ei se eliberează de ideile și opiniile lor false și de capcana sentimentelor lor, iar când privesc din nou aceste chestiuni, totul devine mult mai simplu. Dacă respecți un aspect al adevărurilor-principii sau o idee și o părere care este corectă și provine de la Dumnezeu, te vei simți cu adevărat liniștit în viață. Nici opinia publică, nici conștiința ta trează și nici povara sentimentelor tale nu-ți vor mai obstrucționa felul în care gestionezi relația cu părinții tăi; în schimb, aceste adevăruri-principii îți vor permite să înfrunți și să tratezi această relație într-un mod corect și rațional. Dacă acționezi conform adevărurilor-principii pe care Dumnezeu le-a dat omului, chiar dacă oamenii te critică pe la spate, tot te vei simți liniștit și în siguranță și nu vei fi afectat în adâncul sufletului tău. Cel puțin, în adâncul inimii tale, nu te vei mustra aspru, spunându-ți că ești un ingrat nepăsător, nici nu vei mai simți că te acuză conștiința. Asta pentru că vei ști că toate acțiunile tale sunt realizate conform metodelor pe care Dumnezeu ți le-a învățat și că asculți cuvintele lui Dumnezeu și te supui lor și Îi urmezi calea. Să asculte cuvintele lui Dumnezeu și să-I urmeze calea este simțul conștiinței pe care oamenii se cuvine să-l aibă cel mai mult. Vei fi o persoană adevărată numai când vei face aceste lucruri. Dacă nu nu le-ai făcut, atunci ești un ingrat nepăsător. Nu așa stau lucrurile? (Ba da.)” [Cuvântul, Vol. 6: Despre urmărirea adevărului, „Cum să urmărești adevărul (17)”]. Prin cuvintele lui Dumnezeu, mi-am dat seama că motivul pentru care eram atât de nefericită era faptul că părerile false precum: „Pietatea filială este o virtute care trebuie pusă mai presus de orice altceva” și „O persoană nefilială este mai prejos decât o fiară”, pe care mi le insuflase Satana, prinseseră rădăcini adânci în mintea mea. Credeam că, dacă nu puteam să fiu filială cu părinții mei, asta însemna că eram o fiică nerecunoscătoare, care nu era filială. Simțeam că trebuie să fi fost greu să mă crească, mai ales că m-am născut într-o epocă în care băieții și bărbații erau considerați superiori, ceea ce însemna că mama a îndurat multă umilință și batjocură din cauză că eram fată, dar m-a iubit mai mult decât pe fratele meu mai mic. Totodată, mă sprijinea în mod deosebit în credința și datoria mea. Știa că atașamentul meu era profund, deci dacă se întâmpla ceva acasă, ea nu-mi spunea de teamă să nu mă distragă și să-mi afecteze datoria. Fie dintr-o perspectivă emoțională, fie financiară, mama mi-a oferit mult sprijin și m-a încurajat deseori să-mi îndeplinesc cum se cuvine datoria. Gândindu-mă la toate acestea și la faptul că nu-i puteam fi alături să o îngrijesc când era bolnavă, m-am simțit foarte necăjită. Mă gândeam mereu că, în calitate de fiică a lor, dacă nu îi onoram sau nu aveam grijă de ei când erau bolnavi, acesta era un comportament lipsit de recunoștință, care nu era filial. Așa că mă simțeam vinovată și mi-era rușine să dau ochii cu ei. Fusesem profund influențată de otrăvuri satanice! Dacă aș fi continuat să tratez acest lucru prin prisma afecțiunii și a perspectivelor tradiționale, ar fi trebuit să-mi asum acest bagaj ideologic, gândind că nu eram filială pentru că nu aveam grijă de mama mea. Aceasta ar fi o manieră foarte obositoare și nefericită de a trăi. Trebuia să mă lepăd în mod activ de toate acestea și să învăț să privesc oamenii și lucrurile conform adevărului din cuvintele lui Dumnezeu, căci doar atunci aș fi putut scăpa de această suferință.

Ulterior, în timpul devoționalelor, am dat peste acest pasaj din cuvintele lui Dumnezeu. Mi-a oferit mai multă claritate privind modul în care să tratez relația cu părinții mei. Cuvintele lui Dumnezeu spun: „Fiind copil, ar trebui să înțelegi că părinții nu sunt creditorii tăi. Dacă ești atent doar să răsplătești bunătatea părinților tăi, acest lucru va sta în calea multor îndatoriri pe care se cuvine să le faci. Sunt multe lucruri pe care trebuie să le faci în viața asta, iar aceste îndatoriri pe care se cuvine să le faci sunt lucruri pe care o ființă creată ar trebui să le facă și care ți-au fost încredințate de Creator, și nu au nicio legătură cu răsplătirea bunătății părinților tăi. Să le arăți pietate filială, să-i răsplătești, să le întorci bunătatea – aceste lucruri nu au nicio legătură cu misiunea ta în viață. De asemenea, se poate spune că nu este necesar să le arăți pietate filială părinților tăi, să-i răsplătești sau să-ți îndeplinești vreo responsabilitate față de ei. Mai clar, poți să faci puțin din asta și să-ți îndeplinești puțin responsabilitățile când circumstanțele îți permit; când nu-ți permit, nu trebuie să te forțezi să faci asta. Dacă nu-ți poți îndeplini responsabilitatea de a le arăta pietate filială părinților tăi, aceasta nu este o greșeală gravă, doar contravine oarecum conștiinței și dreptății tale morale, și vei fi criticat de unii oameni – nimic mai mult. Dar, cel puțin, nu contravine adevărului. Dacă este de dragul de a-ți face datoria și de a respecta voia lui Dumnezeu, atunci vei fi chiar aprobat de Dumnezeu. Prin urmare, în ceea ce privește devotamentul față de părinți, atât timp cât înțelegi adevărul și cerințele lui Dumnezeu pentru oameni, atunci, chiar dacă condițiile nu-ți permit să fii devotat față de părinții tăi, nu vei avea mustrări de conștiință. Oare inimile voastre nu se simt neclintite, acum că ați înțeles acest aspect al adevărului? (Ba da.) Unii oameni spun: «Deși Dumnezeu nu mă va condamna, faptul că nu pot să-mi arăt pietatea filială față de părinții mei mă face să mă simt vinovat și tulburat în conștiința mea.» În acest caz, statura ta este prea mică, tu încă nu înțelegi adevărul și nu poți desluși esența acestei chestiuni. Nu înțelegi că destinul omului este supus suveranității și rânduielilor lui Dumnezeu și nu ești dispus să accepți suveranitatea și rânduielile Lui. Ai mereu propria ta voință și propriile tale sentimente și vrei mereu să fii alături de părinții tăi pentru a-ți îndeplini îndatoririle filiale. Propria ta voință și sentimentele tale te dirijează și te domină; au devenit viața ta. Dacă alegi să acționezi pe baza propriei tale voințe și a sentimentelor tale, atunci nu practici adevărul și nici nu te supui lui, ci trădezi adevărul. În mod clar, împrejurările și mediul tău nu-ți permit să-ți îndeplinești îndatoririle filiale alături de părinții tăi, dar tot te simți mereu dator față de ei și, în inima ta, nu ești niciodată capabil să renunți la aceste lucruri. Asta dovedește un lucru: tu nu accepți adevărul. La nivel de doctrină, recunoști că sunt corecte cuvintele lui Dumnezeu, dar nu le accepți ca fiind adevărul și nu le folosești ca principii ale acțiunilor tale. Așadar, cel puțin, judecând după cum te porți cu părinții tăi, tu nu ești o persoană care urmărește adevărul. Asta pentru că, în această chestiune, nu practici conform cuvintelor lui Dumnezeu, ci, în schimb, ești hotărât să satisfaci cerințele sentimentelor și conștiinței tale, insistând să-ți arăți pietatea filială față de părinții tăi și să le răsplătești bunătatea. Deși Dumnezeu nu te condamnă pentru această alegere, în cele din urmă, tu ești cel a cărui viață va suferi o pierdere ca urmare a acestui fapt” [Cuvântul, Vol. 6: Despre urmărirea adevărului, „Cum să urmărești adevărul (17)”]. După ce am citit cuvintele lui Dumnezeu, m-am simțit mult mai senină. Am înțeles că felul în care mă crescuseră părinții mei se datora întru totul suveranității și rânduielilor lui Dumnezeu. Bunătatea mamei mele era într-adevăr harul lui Dumnezeu. După ce am intrat în credință, mama m-a sprijinit mult, astfel încât să-mi pot face în pace datoria. Ar fi putut părea din exterior ca un act de bunătate al ei, dar, în realitate, era pentru că Dumnezeu îmi știa statura și a făcut rânduieli în conformitate cu nevoile mele. Era datoria și responsabilitatea mamei mele să mă sprijine în credința mea. Dumnezeu spune că părinții noștri nu sunt creditorii noștri și că a fi filiali față de ei este doar o responsabilitate și o obligație, nu misiunea noastră ca oameni. Dacă situația o permite, putem avea grijă de ei și le putem arăta pietate filială, dar dacă nu e posibil, iar noi nu putem să facem asta, acest lucru nu e o rușine, întrucât există multe lucruri pe care trebuie să le facem în această viață. Avem îndatoriri pe care ar trebui să le facem ca ființe create și nu putem trăi doar pentru a le arăta părinților noștri respect filial. Există, totodată, mulți non-credincioși care petrec mult timp departe de părinții lor din cauza carierei și a familiei și nu pot să aibă grijă de aceștia, dar oamenii înțeleg și nu-i condamnă sau nu-i batjocoresc. Cât despre mine, m-am afundat în recunoștința mea pentru părinți și m-am simțit deseori necăjită și vinovată pentru că n-am putut să fiu cu ei să-i îngrijesc și chiar aș fi ales să nu plec de acasă pentru a-mi face datoria. Sentimentele mele erau, pur și simplu, prea puternice! Ne aflam într-un moment în care Evanghelia se răspândea foarte mult și, în calitate de conducătoare de biserică, ar fi trebuit să fiu mult mai atentă la intenția lui Dumnezeu. Ar trebui să-mi conduc frații și surorile să aducă mărturie pentru Evanghelia din zilele de pe urmă a lui Dumnezeu și să le permit și mai multor oameni să-I audă glasul și să primească mântuirea Sa în zilele de pe urmă. Acest lucru era datoria și responsabilitatea mea. Dar, în schimb, credeam că a-i îngriji și a-i onora pe părinții mei era cel mai important lucru pe care-l puteam face. Fusesem de ani de zile credincioasă și mâncasem și băusem atât de mult din cuvintele lui Dumnezeu, dar când m-am confruntat cu o situație concretă, nu am fost în stare să mă supun orchestrărilor și rânduielilor lui Dumnezeu, să-mi îndeplinesc datoria sau să gestionez situația folosind adevărurile-principii. Am trădat adevărul și nu am reușit să-l accept! Mi-am dat seama că, dacă trăiam în continuare după aceste gânduri și perspective tradiționale și nu mă căiam în fața lui Dumnezeu și nu-mi îndeplineam datoria, aveam să fiu, în cele din urmă, dezvăluită și eliminată. M-am rugat lui Dumnezeu în inima mea: „O, Dumnezeule! Boala mamei mele a dezvăluit pe deplin punctele mele de vedere neîncrezătoare. Văd acum că statura mea este destul de mică și îmi lipsește adevărul-realitate. Înțeleg acum că misiunea mea nu este să le arăt părinților mei pietate filială. Adevărata mea misiune și responsabilitate este îndeplinirea datoriei ca ființă creată. Sunt dispusă să mă lepăd de părerile mele false și să las boala mamei mele în mâinile Tale. Orice s-ar întâmpla, mă voi ține de datoria mea și nu voi deveni obiectul batjocurii Satanei.” După rugăciune, m-am simțit mult mai ușurată și eram dispusă să mă bazez pe Dumnezeu pentru a-mi îndeplini datoria atribuită.

După o vreme, m-am consultat cu un medic chinez cu privire la mama mea și i-am cerut să o trateze. Medicul a spus: „Cancerul a metastazat deja în tot corpul ei și nu poate fi vindecat. Tot ce pot să fac este să-i prescriu ierburi timp de două săptămâni și să vedem cum merge.” Când am văzut concluzia la care ajunsese, mi-a stat inima, pur și simplu. Mi-am amintit cum am văzut-o pe mama tușind când am mai fost pe-acasă și n-am dus-o niciodată la spital, i-am luat doar niște ierburi chinezești și cam atât. Oare dacă aș fi dus-o mai devreme la spital și ar fi luat mai repede tratamentul, s-ar mai fi ajuns în situația aceasta? Cu cât mă gândeam mai mult, cu atât mă simțeam mai necăjită și mai vinovată și am devenit foarte demoralizată. Așadar, m-am rugat lui Dumnezeu cerându-I să mă îndrume să ies din acea stare. Ulterior, am citit acest pasaj din cuvintele lui Dumnezeu: „Faptul că părinții tăi se îmbolnăvesc grav sau se confruntă cu o mare nenorocire este ceea ce ei sunt meniți să experimenteze. În viața unui om, este absolut normal să experimenteze nașterea, îmbătrânirea, boala și moartea și să se confrunte cu diverse chestiuni, mari și mici. Dacă ești un adult, atunci ar trebui să abordezi aceste chestiuni cu calm și corectitudine. Nu te învinovăți excesiv și nu te simți excesiv de îndatorat pentru că nu poți avea grijă de părinții tăi și, cu atât mai mult, nu investi prea multă energie în asta, afectându-ți astfel urmărirea adevărului și îndeplinirea corespunzătoare a datoriei. Unii oameni cred că părinții se îmbolnăvesc pentru că le este dor de copiii lor. Chiar așa stau lucrurile? Copiii unor oameni sunt alături de ei tot anul, dar oare nu se îmbolnăvesc totuși? Când se îmbolnăvesc oamenii și ce boli au în viața lor sunt toate orchestrate de mâna lui Dumnezeu și nu au nicio legătură cu faptul că le sunt alături copiii sau nu. Dacă Dumnezeu nu a rânduit în soarta părinților tăi ca ei să se îmbolnăvească, atunci nu li se va întâmpla nimic, chiar dacă tu nu ești cu ei. Dacă le este destinat să se confrunte cu vreo boală sau o mare nenorocire în viața lor, ce poți schimba tu în legătură cu asta, chiar dacă ești alături de ei? Tot nu vor putea să o evite, nu-i așa? (Corect.) Firește, ca și copil al lor, având această legătură de sânge cu părinții tăi, te vei simți supărat când vei auzi că sunt bolnavi. Acest lucru este foarte normal. Totuși, nu este nevoie să chibzuiești cum să-ți ajuți părinții să scape de durere sau să le rezolvi dificultățile, pentru că se confruntă cu o boală sau o mare nenorocire. Părinții tăi au experimentat astfel de lucruri nu doar o dată sau de două ori. Dacă Dumnezeu rânduiește un mediu pentru a-i scăpa de aceste probleme, atunci, mai devreme sau mai târziu, ele vor dispărea complet. Dacă aceste probleme sunt obstacole de viață pentru ei și sunt lucruri pe care trebuie să le experimenteze, atunci nu le pot evita, iar Dumnezeu hotărăște cât timp trebuie să le experimenteze; oamenii nu pot schimba acest lucru. Dacă vrei să te bazezi pe propria putere pentru a rezolva aceste probleme și vrei să analizezi și să cercetezi cauzele și consecințele lor, acesta este un gând nesăbuit și este inutil. Nu ar trebui să acționezi în acest fel. Nu trebuie să consumi prea multă energie găsind oameni care să-i ajute, sau găsind cei mai buni doctori, sau făcându-le rost de cel mai bun pat de spital – nu este nevoie să-ți storci creierii făcând toate aceste lucruri. Dacă ai într-adevăr puțină energie în plus, atunci ar trebui să faci o treabă bună în datoria pe care trebuie s-o îndeplinești acum. Părinții tăi au propriile sorți. Nimeni nu poate scăpa de vârsta la care trebuie să moară. Părinții tăi nu sunt stăpânii sorții tale și, la fel, tu nu ești stăpânul sorții lor. Dacă le este sortit să li se întâmple ceva, ce poți face tu în privința asta? Ce efect poate obține faptul că ești anxios și cauți soluții? Niciunul; depinde de intențiile lui Dumnezeu. Dacă Dumnezeu vrea să-i ia, făcând astfel încât tu să nu ai de ce să-ți faci griji acasă și să-ți poți îndeplini datoria cu liniște sufletească, poți interveni în asta? Îi poți pune condiții lui Dumnezeu? Ce ar trebui să faci în acest moment? Ar trebui să te supui orchestrărilor și rânduielilor lui Dumnezeu. Dacă cineva își stoarce creierii găsind soluții, cercetează, analizează și se învinovățește, simțindu-se vinovat față de părinții săi, sunt acestea gândurile și acțiunile pe care se cuvine să le aibă un om? (Nu.) Toate acestea sunt manifestări ale unei lipse de supunere față de Dumnezeu și de adevăr; sunt iraționale, nu sunt înțelepte și se împotrivesc lui Dumnezeu. Oamenii nu ar trebui să aibă aceste manifestări. Înțelegi? (Da.)” [Cuvântul, Vol. 6: Despre urmărirea adevărului, „Cum să urmărești adevărul (17)”]. Prin cuvintele lui Dumnezeu mi-am dat seama că El orchestrează ce greutăți vor înfrunta oamenii și cât de multă suferință vor îndura, pe baza nevoilor și staturii lor. Cât despre momentul în care vor înfrunta anumite situații și câtă vreme trebuie să le îndure, toate acestea sunt guvernate și rânduite de Dumnezeu. Nimic din toate acestea nu poate fi decis de omenire, și cu atât mai puțin ar trebui să fie analizate dintr-o simplă perspectivă umană. Oamenii trebuie să învețe să accepte din partea lui Dumnezeu și să se supună suveranității și rânduielilor Sale. De exemplu, boala mamei mele, superficial vorbind, ar fi putut să pară că starea ei s-a agravat din cauză că n-a fost dusă din timp la spital, dar, de fapt, aceasta-i era soarta. Viața și moartea omului sunt întru totul în mâinile lui Dumnezeu. Dacă El n-o permite, nici măcar marile catastrofe nu vor răni oamenii. De exemplu, tata a fost implicat într-un accident de mașină serios și toți ceilalți pasageri au fost grav răniți, dar el a scăpat cu răni ușoare și și-a revenit cel mai repede. În viețile noastre, ne îndeplinim misiunile. Dacă cineva și-a încheiat misiunea în viață, va părăsi această lume în felul care este conform cu planurile lui Dumnezeu. Dacă nu și-a îndeplinit misiunea, atunci indiferent de greutățile pe care le înfruntă, le va depăși în siguranță. Boala mamei mele era destul de avansată, iar medicul a spus că nu se mai putea recupera, dar cât avea ea de trăit nu putea să stabilească o simplă persoană, ci avea să fie guvernat și rânduit de Dumnezeu. Motivul pentru care eram atât de nefericită era că avusesem dorințe și cerințe extravagante de la Dumnezeu și-mi doream mereu ca mama să-și revină. De îndată ce lucrurile n-au mers cum voiam eu, am devenit negativă și nefericită. Toate acestea pentru că nu cunoșteam suveranitatea lui Dumnezeu și nu mă puteam supune Lui. După ce am înțeles intenția lui Dumnezeu, m-am rugat Lui: „O, Dumnezeule! Nu ține de mine să decid cum va decurge recuperarea mamei mele sau cât de mult va trăi ea. Ar trebui să-mi las la o parte cerințele și sunt dispusă să mă supun orice ar fi.” După rugăciune, m-am simțit calmă și liniștită. Atunci am citit acest pasaj din cuvintele Domnului Isus: „Dacă vine cineva la Mine și nu-și urăște tatăl, mama, soția, copiii, frații, surorile, ba chiar însăși viața sa, nu poate fi ucenicul Meu” (Luca 14:26). Dumnezeu Atotputernic spune: „Dacă iubirea pentru părinții tăi este mai mare decât cea pentru Dumnezeu, atunci nu ești vrednic să-L urmezi pe Dumnezeu și nu ești unul dintre cei care-L urmează. Se poate spune și că nu ești un biruitor, iar Dumnezeu nu te vrea” [Cuvântul, Vol. 6: Despre urmărirea adevărului, „Cum să urmărești adevărul (17)”]. Dumnezeu a spus că aceia care-și iubesc părinții mai mult decât pe El nu sunt potriviți să fie adepții Lui. Trebuia să încetez să trăiesc după aceste perspective false pe care Satana le insuflase în mine. Trebuia să încep să trăiesc diferit, să văd oamenii și lucrurile, să mă port și să acționez conform cuvintelor lui Dumnezeu și adevărurilor-principii. Acum am început, treptat, să mă dedic datoriei mele. Uneori, tot îmi mai fac griji pentru mama, dar apoi mă gândesc că, în viața ei, situațiile pe care le întâlnește și suferințele prin care trebuie să treacă sunt toate predeterminate și orchestrate dinainte de Dumnezeu. Numai de Dumnezeu depinde cât va trăi mama mea și cum va pleca și nu este ceva ce pot hotărî eu. Realizând acest lucru, m-am mai liniștit. Recent, am aflat că starea mamei mele este acum stabilă și că a tras câteva învățăminte prin această boală. Auzind aceste vești, m-am simțit profund emoționată și, totodată, mi-a fost rușine de lipsa credinței mele în Dumnezeu. Recent, m-am oferit voluntar să-mi fac îndatoririle departe de casă.

Prin această experiență, am câștigat o înțelegere referitoare la slăbiciunea mea fatală și am dobândit discernământ cu privire la părerile false pe care le-am susținut mereu. Nu voi mai trăi după acestea și voi putea trata cum se cuvine relația mea cu părinții. Toate acestea se datorează îndrumării din partea lui Dumnezeu.


70. De ce mă tem să expun problemele altora

de Roxana, Taiwan

Când eram la școală, am observat că unii colegi erau foarte direcți. Când îi vedeau pe alții greșind, imediat spuneau asta, adesea ofensându-i și ajungând să fie ostracizați. M-am gândit: „Nu sunt oamenii ăștia cam stupizi? Este ca în zicalele: «Păstrarea tăcerii asupra greșelilor prietenilor buni face o prietenie lungă și bună» și «Dacă îi lovești pe alții, nu-i lovi în față; dacă îi expui pe alții, nu le expune neajunsurile.» Vezi tot, dar nu pune în discuție tot; astfel, te poți integra în mulțime. Dacă ești prea direct, chiar dacă n-ai intenții rele, oamenii te vor antipatiza și te vor respinge. Cum îți poți face prieteni așa?” Așa că nu semnalam niciodată direct problemele altora, în interacțiunile cu ei. Tuturor colegilor mei de clasă le plăcea să fie prieteni cu mine, spunând că eram prietenoasă și amabilă, iar eu credeam că am o umanitate destul de bună. Când am căpătat credință în Dumnezeu, am interacționat la fel și cu frații și surorile. Nu am semnalat problemele altora, când le-am observat. Mereu am simțit că, fiind prea directă, i-aș face pe oameni să se simtă stânjeniți, că ar crede că-i iau în vizor și încerc în mod voit să le expun neajunsurile și că asta ne-ar distruge relația. Abia când am fost dezvăluită și am citit cuvântul lui Dumnezeu, am văzut că modul meu de a interacționa cu alții contravenea adevărului și se împotrivea lui Dumnezeu.

În 2015, făceam lucrarea video în parteneriat cu Leslie. Era credincioasă de mai mult timp și era și mai în vârstă decât mine. Eram politicoase una cu cealaltă, ne înțelegeam destul de bine și aproape că nu aveam conflicte. Ulterior, am fost aleasă supraveghetoare. O dată, ceilalți au raportat că Leslie era superficială, prefăcută și alunecoasă în datoria ei și că întârzia lucrarea. Problema ei mi s-a părut destul de gravă, așa că am vorbit cu surorile mele partenere despre necesitatea de a semnala și expune problemele lui Leslie, ca să poată să reflecteze, să se cunoască, să se căiască și să se schimbe. Surorile mele au fost de acord și au întrebat cine ar trebui să aibă părtășie cu Leslie. Am stat acolo, fără să spun nimic, nedorind să-mi pun pielea la bătaie ca să rezolv problema. M-am gândit: „Dacă-i semnalez problemele, oare va crede că o vizez intenționat? Cum ne-am înțelege după aceea?” Spre mirarea mea, toți au sugerat să am eu părtășie cu Leslie. Chiar voiam să fug, dar știam că, dacă nu-i semnalam problemele, lucrarea bisericii va continua să fie afectată. Așadar, în final, pur și simplu trebuia să strâng din dinți și să merg s-o fac. La momentul respectiv, m-am pregătit mental o vreme, făcându-mi curaj să-i semnalez problemele. Repetam în gând ce aveam să-i zic, de la început până la sfârșit. Dar când am văzut-o, am avut foarte mari emoții. Parcă mă sugruma cineva și nu puteam vorbi. Așa că am întrebat-o, pe un ton blând: „Ai avut o stare bună în ultima vreme? Ai avut greutăți? De ce ți-a luat atât de mult să produci videoclipurile?” Leslie a răspuns că fusese îngrijorată pentru că fiul ei nu mergea la școală, așa că lucrarea ei a fost întârziată. M-am gândit: „Spune că are dificultăți. Dacă o expun fiindcă e superficială, prefăcută și alunecoasă în datoria ei, oare va crede că sunt prea dură și că o iau în vizor? Dacă relația noastră se destramă, lucrurile vor fi mult mai stânjenitoare între noi.” La acel gând, nu i-am mai semnalat problemele. Doar am alinat-o prin câteva cuvinte și am discutat succint despre stadiul datoriei ei.

Fiindcă nu se cunoștea deloc, a rămas tot superficială în datorie și videoclipurile ei au fost pline de probleme. Mi-am dat seama că Leslie avea probleme foarte grave și că va trebui demisă, dacă nu schimba ceva. Prin urmare, am mers din nou să am părtășie cu ea. M-am gândit că, de data asta, chiar îi voi semnala problemele. Dar de îndată ce m-am așezat, iar nu am mai putut scoate o vorbă. M-am tot gândit cum să-i spun, astfel încât să nu se simtă stânjenită, dar să fie totuși conștientă de problemele ei, fără să o fac să aibă prejudecăți împotriva mea sau să creadă că o luam în vizor. După ce am chibzuit o vreme, am întrebat-o, cu tact: „De ce ești mereu superficială în datoria ta?” Atunci, Leslie mi-a spus că uneori ceda în fața plăcerii trupești de a citi romane și-și neglija datoria. S-a supărat atât de tare, încât a izbucnit în plâns când a spus asta. M-am gândit: „Îi este foarte greu. Dacă expun faptul că e prefăcută și alunecoasă în datoria ei, oare va putea suporta? Cel mai bine e să nu spun nimic. În orice caz, și-a recunoscut problema și ar trebui să se corecteze puțin pe viitor.” Așa că m-am arătat înțelegătoare față de starea ei și am încurajat-o să facă mai mult efort în datoria ei. După asta, tot nu s-a căit, abordarea ei superficială s-a tot agravat și, în cele din urmă, Leslie a fost demisă. Când s-a întâmplat asta, nu am reflectat asupra lecțiilor pe care ar fi trebuit să le învăț.

Mai târziu, am citit un pasaj din cuvântul lui Dumnezeu care m-a ajutat să-mi înțeleg oarecum starea. Dumnezeu Atotputernic spune: „Conduita personală a oamenilor și modurile de a interacționa cu lumea trebuie să se bazeze pe cuvintele lui Dumnezeu; acesta este principiul fundamental al conduitei personale. Cum pot oamenii să practice adevărul dacă nu înțeleg principiile conduitei personale? Practicarea adevărului nu înseamnă a spune cuvinte goale sau a striga sloganuri. Mai degrabă, înseamnă că, indiferent de ceea ce întâmpină oamenii în viață, atât timp cât sunt implicate principiile conduitei personale, perspectivele asupra lucrurilor sau îndeplinirea îndatoririlor, ei se confruntă cu o alegere și ar trebui să caute adevărul și să găsească o bază, precum și principii de practică și o cale de practică în cuvintele lui Dumnezeu. Cei care pot practica în acest fel sunt oameni care urmăresc adevărul. Dacă, indiferent cât de mari sunt dificultățile pe care le întâmpină cineva, ei urmăresc adevărul în acest fel, atunci ei merg pe calea lui Petru și pe calea urmăririi adevărului. De exemplu: ce principiu ar trebui respectat când e vorba să interacționezi cu alții? Punctul tău de vedere inițial este acesta: «Armonia este o comoară, toleranța este virtute» și că ar trebui să rămâi în grațiile tuturor, să eviți să-i faci pe alții să-și piardă reputația și să nu ofensezi pe nimeni, ca să-ți fie ușor să te înțelegi cu alții în viitor. Constrâns de acest punct de vedere, păstrezi tăcerea când îi vezi pe alții făcând lucruri rele sau încălcând principii, fără să-i expui și fără să-i oprești. Ai prefera ca lucrarea bisericii să fie prejudiciată decât să jignești pe cineva. Indiferent cu cine interacționezi, cauți să rămâi în grațiile lui. Te gândești mereu la relațiile tale cu ceilalți și la salvarea reputației când vorbești și te exprimi mereu în cuvinte care sună frumos, ca să-i mulțumești pe ceilalți. Chiar dacă descoperi că o persoană are probleme, alegi să o tolerezi și vorbești despre ea doar pe la spate, dar în față tot păstrezi pacea și îți menții relația. Ce crezi despre o astfel de conduită personală? Nu înseamnă oare a fi o persoană care caută să facă pe plac altora? Nu e destul de alunecoasă? Încalcă principiile conduitei personale. Nu e josnic să te porți în acest fel? Aceia care se comportă astfel nu sunt oameni buni, iar acesta nu e un fel nobil de a te purta. Indiferent cât de mult ai suferit și indiferent câte prețuri ai plătit, dacă te porți fără principii, atunci ai eșuat în conduita ta, iar tu nu vei fi recunoscut, amintit sau acceptat înaintea lui Dumnezeu” (Cuvântul, Vol. 3: Discursurile lui Hristos al zilelor de pe urmă, „Pentru a-ți îndeplini bine datoria, trebuie măcar să fii înzestrat cu o conștiință și cu rațiune”). Cuvintele lui Dumnezeu m-au lămurit că, indiferent ce se întâmplă în viața mea, atât timp cât presupune principii de conduită personală sau perspective asupra lucrurilor, ar trebui să caut mereu adevărurile-principii. În tot acest timp, nu îndrăznisem să semnalez problemele fraților și surorilor și credeam că nu e nimic în neregulă cu asta. Credeam că, atât timp cât ne înțelegeam bine și nu ne certam, totul era bine. Am citit ce spune Dumnezeu: „Indiferent cât de mult ai suferit și indiferent câte prețuri ai plătit, dacă te porți fără principii, atunci ai eșuat în conduita ta, iar tu nu vei fi recunoscut, amintit sau acceptat înaintea lui Dumnezeu.” Aceste cuvinte chiar m-au emoționat. La prima vedere, poate părea că nu fac nimic rău, dar mereu m-am temut să nu ofensez oamenii și n-am îndrăznit să semnalez sincer problemele altora. Chiar dacă vedeam o problemă, doar mă înfuriam în sinea mea, dar lor tot le zâmbeam, ceea ce a dus la probleme nerezolvate, care ar fi trebuit să fie rezolvate, și în pierderi pentru lucrarea bisericii. Dumnezeu spune că o asemenea persoană este șireată și neprincipială în conduita sa personală. Am reflectat la cum gestionasem incidentul cu Leslie. Știam prea bine că era prefăcută și alunecoasă în datoria ei și că afecta grav progresul, dar m-am temut să n-o supăr, dacă eram prea directă. Putea să creadă că eram prea dură și să înceapă să aibă prejudecăți în privința mea. Mă temeam și că nu va accepta ce spun și se va întrista, ceea ce ar face lucrurile stânjenitoare între noi, pe viitor. Dorind să protejez relația noastră, mi-a fost prea teamă să spun ceva ca s-o expun sau s-o emondez. Am văzut că i s-a agravat problema cu superficialitatea și m-am înfuriat, dar în părtășia cu ea, m-am temut să nu-i atrag dușmănia, așa că n-am îndrăznit să-i semnalez sau să-i expun problema. Am spus doar lucruri inofensive care atingeau superficial subiectul, ba chiar am alinat-o, în ciuda a ce simțeam. Ca supraveghetoare, a nu expune sau a nu rezolva problemele găsite însemna că sunt iresponsabilă și extrem de neglijentă. În tot acest timp, jucasem rolul „fetei drăguțe” în preajma celorlalți, crezând că a fi atentă și înțelegătoare mă făcea un om bun. Abia atunci când a fost dezvăluită realitatea am schimbat complet felul în care mă vedeam. Am observat problema lui Leslie, dar n-am semnalat-o, iar pe ea n-am ajutat-o. Drept urmare, ea nu a putut vedea esența sau consecințele problemei ei, viața ei a suferit, iar lucrarea bisericii a fost întârziată. Fusesem atât de egoistă, detestabilă, alunecoasă și înșelătoare! Cum puteam spune că am o umanitate bună?

La o adunare, am citit disecția pe care cuvântul lui Dumnezeu o face expresiilor: „Dacă îi lovești pe alții, nu-i lovi în față; dacă îi expui pe alții, nu le expune neajunsurile” și „Păstrarea tăcerii asupra greșelilor prietenilor buni face o prietenie lungă și bună.” Atunci, am știut că, sub influența acestor idei, nu fusesem dispusă să semnalez problemele altora. Dumnezeu Atotputernic spune: „În filosofiile pentru interacțiuni lumești există un principiu care spune: «Păstrarea tăcerii asupra greșelilor prietenilor buni face o prietenie lungă și bună.» Asta înseamnă că, pentru a menține această prietenie bună, o persoană trebuie să păstreze tăcerea în legătură cu problemele prietenului său, chiar dacă le vede clar. Respectă principiile de a nu lovi oamenii în față și de a nu le expune neajunsurile. Se înșală unul pe altul, își ascund lucruri și complotează unul împotriva altuia. Deși fiecare știe limpede ce fel de persoană este celălalt, nu o spune de-a dreptul, ci apelează la metode viclene pentru a-și păstra relația. De ce ar vrea cineva să păstreze o astfel de relație? Are legătură cu faptul că nu vrea să-și facă dușmani în această societate, în cadrul grupului său, ceea ce ar însemna să se expună deseori unor situații periculoase. Știind că o persoană va deveni dușmanul tău și îți va face rău după ce i-ai expus neajunsurile sau l-ai rănit și, nedorind să te pui într-o astfel de situație, folosești teoria filosofiilor pentru interacțiuni lumești care spune așa: «Dacă îi lovești pe alții, nu-i lovi în față; dacă îi expui pe alții, nu le expune neajunsurile.» În lumina acestui fapt, dacă doi oameni se află într-o astfel de relație, sunt ei considerați prieteni adevărați? (Nu.) Ei nu sunt prieteni adevărați, cu atât mai puțin confidenți unul altuia. Așadar, ce fel de relație este aceasta, mai exact? Nu este o relație socială de bază? (Ba da.) Într-o astfel de relație socială, oamenii nu se pot implica în discuții sincere, nici nu pot să aibă legături profunde, nici să vorbească despre orice își doresc. Nu pot să spună cu voce tare ce este în inimile lor, problemele pe care le văd la alți oameni, sau cuvinte care le-ar fi de folos altor oameni. În schimb, aleg să spună lucruri frumoase, pentru a intra în grațiile celorlalți. Nu îndrăznesc să spună adevărul sau să susțină principiile, împiedicându-i astfel pe ceilalți să înceapă să aibă gânduri ostile față de ei. Când nimeni nu reprezintă o amenințare pentru cineva, nu trăiește acea persoană într-o liniște și pace relativă? Nu acesta e scopul oamenilor în promovarea expresiei: «Dacă îi lovești pe alții, nu-i lovi în față; dacă îi expui pe alții, nu le expune neajunsurile»? (Ba da.) În mod clar, acesta este un mod de supraviețuire necinstit și înșelător, cu un element de prudență, al cărui scop este autoconservarea. Trăind în felul acesta, oamenii nu au confidenți, nici prieteni apropiați cărora să le poată spune orice le place. Între oameni, există doar prudență reciprocă, exploatare reciprocă și uneltiri reciproce, fiecare persoană luând ce îi trebuie dintr-o relație. Nu este așa? La rădăcină, scopul expresiei: «Dacă îi lovești pe alții, nu-i lovi în față; dacă îi expui pe alții, nu le expune neajunsurile» este de a evita să-i jignești pe alții și să-ți faci dușmani, să te protejezi prin faptul că nu rănești pe nimeni. Este o tactică și o metodă adoptată de cineva pentru a evita să fie rănit. Cercetând aceste câteva fațete ale esenței sale, este nobilă cerința conduitei morale a oamenilor, și anume: «Dacă îi lovești pe alții, nu-i lovi în față; dacă îi expui pe alții, nu le expune neajunsurile»? Este una pozitivă? (Nu.) Atunci, ce îi învață ea pe oameni? Că nu trebuie să ofensezi sau să rănești pe nimeni, altfel, tu ești cel care va ajunge să fie rănit; și, de asemenea, că nu ar trebui să ai încredere în nimeni. Dacă rănești pe oricare dintre prietenii tăi apropiați, prietenia va începe discret să se schimbe: din prietenul tău bun, familiar, va ajunge să fie un străin sau un dușman. Ce probleme poate să rezolve de fapt acest tip de învățătură? Chiar dacă, acționând în acest fel, nu îți faci dușmani, ba chiar pierzi câțiva, îi va face acest lucru pe oameni să te admire, să te aprobe și să te păstreze mereu ca prieten? Este acest lucru pe deplin la înălțimea standardului pentru conduita morală? În cel mai bun caz, acesta nu este mai mult decât o filosofie pentru interacțiuni lumești” [Cuvântul, Vol. 6: Despre urmărirea adevărului, „Ce înseamnă să urmărești adevărul (8)”]. Când Dumnezeu a disecat impactul filosofiilor pentru interacțiuni lumești: „Dacă îi lovești pe alții, nu-i lovi în față; dacă îi expui pe alții, nu le expune neajunsurile” și „Păstrarea tăcerii asupra greșelilor prietenilor buni face o prietenie lungă și bună”, parcă L-am simțit în fața mea, expunându-mă. Trăind după aceste filosofii, cuvintele și acțiunile mele aveau doar rolul de a mă proteja. Indiferent cu cine am fost, am rămas mereu fidelă principiului de a nu enerva și a nu ofensa pe nimeni. Când eram în școală, am văzut că oamenii direcți erau ostracizați, deci am crezut că, pentru a te înțelege cu alții, nu trebuie să spui niciodată ce simți cu adevărat și, chiar dacă le vezi problemele, nu trebuie să le menționezi niciodată și să îi ofensezi. Astfel, oamenii te vor plăcea și te vei integra ușor. Chiar și după ce am început să cred în Dumnezeu, am urmat tot acele filosofii când interacționam cu frații și surorile. Ca să evit să fiu antipatizată sau să rănesc sentimente, când venea vorba de expunerea celorlalți sau de a face ceva ce i-ar fi putut ofensa, dădeam înapoi sau le menționam problema fraților și surorilor cu care eram parteneră, ca să-i las pe aceștia să se ocupe de ea. Uneori, când trebuia să am părtășie, spuneam doar lucruri neimportante, potrivite situației, așa că multe probleme nu au fost rezolvate la timp. Consideram filosofiile pentru interacțiuni lumești precum „Un prieten în plus înseamnă o potecă în plus; un inamic în plus înseamnă un obstacol în plus” și „Păstrarea tăcerii asupra greșelilor prietenilor buni face o prietenie lungă și bună” a fi criteriile de urmat în conduita mea. Nu am spus nimănui niciodată ce gândeam cu adevărat și am devenit tot mai ipocrită și mai înșelătoare. Mă gândeam, în sinea mea, că dacă întrețin relații bune și mă înțeleg cu toți, voi face oamenii să mă placă, iar apoi, voi câștiga ușor aprobarea altora. Dacă, într-o zi, aș încălca principiile prin vorbe sau fapte, oamenii m-ar lăsa să scap basma curată și mi-ar permite să-mi salvez imaginea. Am văzut că eram neprincipială în interacțiunile mele. Voiam doar să fie toți veseli și zâmbitori și să nu expună nimeni neajunsurile nimănui, ca să nu mă fac niciodată de râs și să-mi mențin statutul și imaginea. Nu încercam să câștig oamenii de partea mea și să-i folosesc? Poate păream agreabilă, afabilă și empatică, dar în spatele tuturor acestor lucruri, îmi urmăream propriile scopuri ascunse. Chiar eram ticăloasă! Gândindu-mă la problema cu Leslie, îmi era clar că era prefăcută și alunecoasă în datoria ei, dar, ca să n-o enervez, nu i-am semnalat și nu i-am expus problemele, afectând progresul lucrării. Interacționând în felul acela, nu numai că îi făceam rău ei, dar întârziam și lucrarea bisericii. Dumnezeu a avut mereu părtășie că ar trebui să privim oamenii și lucrurile, să ne purtăm și să acționăm conform cuvintelor Lui, cu adevărul drept criteriu. Dar în viața de zi cu zi, trăiam după filosofii satanice, mereu constrânsă în discursul și acțiunile mele. Eram incapabilă să am părtășie sau să-i ajut pe alții în mod normal și chiar mai puțin capabilă să îndeplinesc responsabilitățile unui conducător. Nu mă gândeam cum să vorbesc într-un mod care să-i edifice pe alții sau cum să protejez lucrarea bisericii. Ba chiar am privit cum lucrarea bisericii era afectată și m-am prefăcut amabilă, în ciuda a ceea ce simțeam. Sacrificam interesele bisericii de dragul alor mele. Eram atât de ipocrită și de lipsită de umanitate! Dacă o țineam tot așa, aveam să fiu urâtă și detestată de Dumnezeu și disprețuită și respinsă de ceilalți. M-am rugat lui Dumnezeu: „O, Dumnezeule, văd că lucrarea bisericii e afectată, dar mereu joc rolul unei persoane amabile. Nu protejez interesele bisericii, iar asta probabil Te dezgustă enorm. O, Dumnezeule, vreau să mă căiesc. Te rog, îndrumă-mă să-mi rezolv această problemă! Vreau să fiu o persoană cu simțul dreptății, care protejează lucrarea bisericii.”

În timpul devoțiunii mele spirituale, am mai citit din cuvântul lui Dumnezeu: „Când ți se întâmplă ceva, trăiești după filosofii pentru interacțiuni lumești; nu practici adevărul și ți-e mereu teamă să nu-i ofensezi pe oameni, dar nu ți-e teamă să-L ofensezi pe Dumnezeu, putând chiar să sacrifici interesele casei lui Dumnezeu pentru a-ți proteja relațiile interpersonale. Care sunt consecințele acestui mod de a acționa? Îți vei fi ocrotit destul de bine relațiile interpersonale, dar Îl vei fi ofensat pe Dumnezeu, iar El te va disprețui și te va respinge și va fi mânios pe tine. Ce este mai grav? Dacă nu poți simți acest lucru, atunci ești complet dezorientat; asta dovedește că nu înțelegi deloc adevărul. Dacă tu continui așa, fără să te trezești niciodată, pericolul este într-adevăr mare. La sfârșit, nu vei putea dobândi adevărul, iar tu vei fi cel care va suferi o pierdere. Când ai văzut pe cineva tulburând lucrarea casei lui Dumnezeu, ai acționat ca o persoană care caută să facă pe plac altora și nu ai reușit să susții principiile și, drept urmare, lucrarea casei lui Dumnezeu a fost întârziată. Cu această ocazie nu ai căutat adevărul și chiar ai acționat ca o persoană care caută să facă pe plac altora, și ai eșuat. Așadar, când acest tip de situație se va întâmpla din nou, vei fi în stare să cauți adevărul și să nu acționezi ca o persoană care caută să facă pe plac altora? Dacă nu ești niciodată în stare să cauți adevărul și continui să trăiești după filosofia Satanei, nu va mai fi o chestiune de a suferi o pierdere – vei fi în cele din urmă eliminat și pedepsit. Dacă ai intenția și perspectiva unei persoane care caută să facă pe plac altora, atunci, în toate situațiile, nu vei practica adevărul și nu vei susține principiile, și astfel vei eșua și te vei poticni mereu. Dacă nu te trezești și nu cauți niciodată adevărul, atunci ești un neîncrezător și nu vei dobândi niciodată adevărul și viața. Atunci, ce ar trebui să faci? Când te confrunți cu chestiuni care implică interesele casei lui Dumnezeu, trebuie să te rogi lui Dumnezeu și să-L strigi, cerându-I să-ți dea credință și putere, ca să poți respecta principiile, să faci ceea ce ar trebui să faci, să gestionezi lucrurile conform principiilor, să-ți menții ferm poziția pe care ar trebui să o menții, să ocrotești interesele casei lui Dumnezeu și să împiedici lucrarea casei lui Dumnezeu să sufere vreo pierdere. Dacă ești capabil să te răzvrătești împotriva intereselor tale, a mândriei tale și a perspectivei tale de persoană care caută să facă pe plac altora și dacă faci ceea ce ar trebui să faci cu o inimă onestă și neîmpărțită, atunci îl vei fi învins pe Satana și vei fi dobândit acest aspect al adevărului. Dacă insiști cu încăpățânare să trăiești după filosofia Satanei, ocrotindu-ți relațiile cu ceilalți, și dacă nu poți niciodată să pui adevărul în practică și nu îndrăznești să susții principiile, atunci vei fi capabil să practici adevărul în alte chestiuni? Tot nu vei avea credință, nici putere. Dacă niciodată nu cauți și nu accepți adevărul, atunci îți va permite o astfel de credință în Dumnezeu să dobândești adevărul? (Nu.) Și dacă nu poți dobândi adevărul, poți fi mântuit? Nu poți. Dacă trăiești mereu după filosofia Satanei, dacă nu ai nici cea mai mică fărâmă de adevăr-realitate și încă trăiești sub controlul Satanei, atunci absolut niciodată nu poți fi mântuit” (Cuvântul, Vol. 3: Discursurile lui Hristos al zilelor de pe urmă, Partea a III-a). Cuvântul lui Dumnezeu m-a lămurit că principiile mele fuseseră mereu să-mi protejez relațiile și să nu-mi fac niciodată dușmani, în loc să practic cuvântul lui Dumnezeu. Când vedeam un lucru ce nu se alinia la adevăr, pur și simplu cedam și-l toleram, dorind să-mi protejez relațiile cu alții, ceea ce mi-a permis să trăiesc într-o stare de siguranță. Am văzut că pășeam pe calea moderației, fiind întru totul neprincipială în acțiunile mele. Dumnezeu ne cere să vorbim și să acționăm conform cuvântului Lui, să fim oameni care iubesc ce iubește El, urăsc ce urăște El și disting binele de rău, să putem discerne tot soiul de oameni și să-i tratăm pe alții conform principiilor. Numai această practică este în acord cu intenția lui Dumnezeu. Totuși, am văzut clar că Leslie întârzia lucrarea în datoria ei, dar n-am criticat-o și n-am expus-o. Am alinat-o când am văzut-o plângând și am jucat rolul unei persoane amabile, în ciuda sentimentelor mele. Astfel, ne protejam relația și, făcându-i ei pe plac, luam partea Satanei. Am fost atât de nesăbuită! Înainte, nu credeam că acest tip de conduită personală și de interacțiuni lumești era o problemă atât de gravă. Abia când a fost dezvăluită realitatea am văzut că a trăi după aceste filosofii pentru interacțiuni lumești chiar nu era calea cea dreaptă. Eram supraveghetoare, dar mă temeam mereu să nu ofensez oamenii și nu aveam simțul dreptății. Nu îndrăzneam să semnalez chestiuni pe care le descopeream sau să am părtășie pentru a le rezolva, prin urmare, au tot apărut probleme. Nu făceam lucrare reală, ci mă împotriveam lui Dumnezeu!

Ulterior, am găsit o cale de practicare în cuvântul lui Dumnezeu. Cuvintele lui Dumnezeu spun: „Dacă dorești să stabilești o relație normală cu Dumnezeu, inima ta trebuie să fie întoarsă spre El; cu acest lucru ca bază, vei avea relații normale și cu alți oameni. Dacă nu ai o relație normală cu Dumnezeu, atunci, indiferent ce faci pentru a-ți păstra relațiile cu ceilalți oameni, indiferent cât lucrezi din greu sau cât efort depui, totul va fi o filosofie umană pentru interacțiuni lumești. Îți vei menține poziția printre oameni și vei dobândi lauda lor prin perspective și filosofii umane, mai degrabă decât să stabilești relații interpersonale normale, conform cuvântului lui Dumnezeu. Dacă nu te concentrezi asupra relațiilor tale cu alți oameni, ci, în schimb, păstrezi o relație normală cu Dumnezeu și ești dispus să-ți dăruiești inima Lui și să înveți să te supui Lui, atunci și relațiile tale cu toți oamenii vor deveni normale în mod natural. Atunci, aceste relații nu se vor baza pe trup, ci pe temelia iubirii lui Dumnezeu. Aproape că nu vei avea interacțiuni trupești cu alți oameni, dar între voi va exista părtășie la nivel spiritual, precum și iubire reciprocă, alinare și aprovizionare. Toate acestea sunt făcute având la bază o dorință de a-L mulțumi pe Dumnezeu – aceste relații nu sunt menținute prin filosofii umane pentru interacțiuni lumești, ci se formează natural, când ai simțul poverii pentru Dumnezeu. Ele nu necesită niciun efort uman din partea ta și ai nevoie doar să practici în conformitate cu principiile cuvintelor lui Dumnezeu” (Cuvântul, Vol. 1: Arătarea și lucrarea lui Dumnezeu, „Este foarte important să stabilim o relație normală cu Dumnezeu”). Cuvântul lui Dumnezeu m-a lămurit că relațiile interpersonale normale nu sunt întreținute prin filosofii pentru interacțiuni lumești. Sunt construite pe baza practicării cuvântului Lui. Când intervine ceva, trebuie să practicăm adevărul, să acționăm conform principiilor, să protejăm lucrarea bisericii și să purtăm o povară pentru viețile fraților și surorilor. Doar așa putem avea relații interpersonale normale. Mi-am amintit mărturiile bazate pe experiență ale unor frați și surori. Când au observat problemele altora, au putut să le semnaleze și să-i ajute potrivit cuvântului lui Dumnezeu. Deși oamenii și-au pierdut uneori prestigiul, dacă au urmărit adevărul, au putut folosi această părtășie și aceste critici ca să-și descopere neajunsurile, să-și cunoască firile corupte, să-și corecteze stările nepotrivite, să facă progrese în viață și să obțină rezultate tot mai bune în îndatoririle lor. Asta înseamnă să fii cu adevărat iubitor și util. Dar pentru cei care nu urmăresc adevărul, să fii criticat și emondat e o dezvăluire. Întrucât sunt scârbiți de adevăr, atunci când sunt emondați, încearcă să găsească scuze și să se împotrivească, fără să accepte. O astfel de persoană nu e un frate sau o soră adevărată și ar trebui respinsă și evitată. Înțelegând asta, am simțit și mai mult că doar cuvântul lui Dumnezeu e criteriul pentru acțiunile și conduita noastră personală, că ar trebui să-i tratăm pe alții potrivit cuvântului lui Dumnezeu. Acesta e cel mai bun mod de a ne comporta și se aliniază la standardele pentru o umanitate normală.

O dată am aflat că o soră era deosebit de arogantă, neprihănită de sine și nu accepta sugestii. Făcea mereu lucrurile în funcție de starea ei de spirit și întârzia lucrarea. Trebuia să am părtășie și să-i semnalez problemele, ca să poată să reflecteze și să se cunoască, dar eram oarecum temătoare. Dacă refuza să accepte? Avea să înceapă să aibă prejudecăți față de mine și să spună că o luam în vizor? Mi-am amintit eșecul anterior și ce citisem recent în cuvântul lui Dumnezeu și m-am simțit răscolită. Dacă ignoram lucrarea bisericii în efortul meu de a ne proteja relația, aveam să-L ofensez pe Dumnezeu. De data asta, Dumnezeu îmi observa atitudinea, ca să vadă dacă mă căisem și mă schimbasem. Nu puteam trata oamenii ca înainte. Mi-am amintit cuvântul lui Dumnezeu: „Când te confrunți cu chestiuni care implică interesele casei lui Dumnezeu, trebuie să te rogi lui Dumnezeu și să-L strigi, cerându-I să-ți dea credință și putere, ca să poți respecta principiile, să faci ceea ce ar trebui să faci, să gestionezi lucrurile conform principiilor, să-ți menții ferm poziția pe care ar trebui să o menții, să ocrotești interesele casei lui Dumnezeu și să împiedici lucrarea casei lui Dumnezeu să sufere vreo pierdere” (Cuvântul, Vol. 3: Discursurile lui Hristos al zilelor de pe urmă, Partea a III-a). Am simțit că Dumnezeu era alături de mine, încurajându-mă să fac acest pas. M-am rugat lui Dumnezeu, cerându-I să-mi dea credință și putere, ca să pot practica adevărul, să pun lucrarea bisericii pe primul loc și să nu-mi mai fie teamă să ofensez oamenii și să nu mai protejez relațiile. După ce m-am rugat, am căutat-o pe acea soră. Pe lângă că i-am expus problema pe baza purtării ei constante, am semnalat și că era arogantă și neprihănită de sine și că nu accepta sugestiile celorlalți, că asta însemna că era scârbită de adevăr și că avea o fire satanică. Am spus că dacă mai împiedica lucrarea bisericii fără să se căiască și să se schimbe, va fi demisă. După ce am spus toate acestea, nu mi-a mai fost, ca înainte, teamă să nu fiu urâtă. În schimb, m-am simțit mai relaxată și împăcată.

Mi-am amintit că mereu am trăit după filosofii satanice pentru interacțiuni lumești, speriată să nu ofensez oamenii și să nu apară dispute și conflicte. În interacțiunile mele, am ținut mereu cont de imaginea altora și am protejat relațiile cu ceilalți, ratând multe șanse de a practica adevărul. Acum, când trebuie să semnalez și să expun problemele oamenilor, încă mi-e puțin teamă, dar pot să mă rog conștient lui Dumnezeu și să-mi corectez propriile intenții și opinii, ca să practic conform principiilor. Această experiență mi-a permis să-mi corectez părerile greșite. Îi mulțumesc sincer lui Dumnezeu!


71. Îndoielile mele despre practicarea adevărului

de Jiang Ping, China

În septembrie 2021, eram responsabilă cu o lucrare a bisericii, iar Zhao Ting era lideră de echipă. Când toată lumea discuta despre lucrare, Zhao Ting insista mereu cu opiniile ei și nu le asculta pe ale altora. Acest lucru ne aducea adesea într-un impas și oprea progresul lucrării. Am vrut să vorbesc cu ea despre asta, însă mi-am înghițit cuvintele când mi-am amintit cum Zhao Ting m-a expus adesea ca fiind arogantă, neprihănită de sine și insistentă cu părerile mele în trecut. Deși știam că e adevărat ce spune, mi-a displăcut din adâncul sufletului. M-am simțit de parcă îmi expunea rănile făcând asta și-mi doream doar să tacă. Dacă i-aș scoate în evidență problema acum, n-ar simți și ea aceeași durere ca și mine? M-am gândit că e mai bine să tac, ca să nu se simtă prost niciuna dintre noi. În plus, nu-mi plăcea să fiu dată în vileag și să-mi evidențieze alții problemele și pentru că nu mă schimbasem, dar le ceream altora să se schimbe, n-ar arăta lucrul ăsta că sunt complet irațională? Dacă ar întoarce situația împotriva mea și ar spune: „Ție nici nu-ți place să primești sfaturi de la alții. Cu ce drept mă critici pe mine?”, atunci n-aș avea ce răspuns să-i dau. În plus, ne înțelegeam foarte bine în mod normal, aveam o relație bună și ne vorbeam politicos. Dacă, atunci când aș vorbi direct despre problemele sale, nu m-ar mai vedea la fel și n-ar mai vrea să coopereze cu mine la lucrare? Având aceste lucruri în vedere, nu i-am evidențiat problemele.

Nu după multă vreme, o soră pe nume Wu Xin a intrat în echipa noastră. După un timp, am aflat că nu progresa deloc. Mereu concura cu alții și, când nu-i ieșea, se îmbufna. Am avut părtășie despre unele dintre cuvintele lui Dumnezeu care aveau legătură cu problemele ei și am recurs la principii care s-o călăuzească și s-o ajute. Însă ea n-a reflectat asupra problemei sale și a zis că nu are rezultate pentru că nu avusesem părtășie clară cu ea despre principii. Văzând-o așa, am vrut să am părtășie și să-i disec esența de a urmări reputație și statut și consecințele continuării în felul acesta. Dar apoi mi-am amintit că a menționat dezvăluirea firilor ei corupte la o întrunire și a zis că nu-i place să evidențieze problemele altor oameni și că nu-i place ca alții să i le evidențieze mereu pe ale ei. M-am gândit: „Reputația și statutul sunt importante și pentru mine și vreau să urmăresc treptat acest aspect și să intru în el pe cont propriu. Nu vreau ca alții să-mi expună și să-mi evidențieze problemele. Dacă îi vorbesc prea sever, o voi face nefericită. Mai bine încep având părtășie cu ea și ajutând-o. Poate că odată ce înțelege principiile și are ceva rezultate, nereușita ei de a-și satisface dorința de vanitate și statut n-o va mai face să fie atât de negativă.” Gândind asta, nu i-am mai evidențiat problemele. Am aflat mai târziu că Wu Xin nu prea avea umanitate. Le vorbea adesea oamenilor într-un mod depreciativ și sarcastic, făcându-i să se simtă constrânși, și uneori îi ataca și îi excludea pe cei cu păreri diferite. Când au ieșit la suprafață probleme la lucrare, n-a reflectat deloc și a încercat să nu-și asume responsabilitatea, neavând rezultate în datoria ei. Conform principiilor, trebuia să fie demisă. M-am gândit că s-ar simți jignită dacă aș face asta, așa că am raportat situația ei unei conducătoare. Însă conducătoarea era prea ocupată să vină, așa că m-a pus pe mine să o demit pe Wu Xin. Când m-am întâlnit cu ea, am vrut să-i disec urmărirea constantă de reputație și statut, atacurile ei și excluderea părerilor diferite și faptul că urma calea unui antihrist, ca să cunoască esența și consecințele problemelor ei, însă mi-am înghițit cuvintele pe care voiam să le rostesc. M-am gândit cum prețuiește ea reputația și statutul și cât de fragilă e. Dacă i-aș expune și i-aș diseca problemele, și dacă n-ar suporta și ar ajunge să aibă prejudecăți față de mine, ce-ar fi atunci? M-am gândit că e mai bine să mă abțin. Așa că doar am menționat că nu are rezultate și apoi am demis-o, i-am oferit câteva cuvinte de alinare și am pus-o să reflecteze asupra ei cum se cuvine. Când a aflat conducătoarea că nu disecasem comportamentul lui Wu Xin, m-a emondat și mi-a zis: „Problemele ei erau grave, însă tu nu le-ai expus și nu le-ai disecat! Prea ești o persoană care caută să facă pe plac altora!” Mi-a fost greu să aud acest lucru. Știam că nu-mi îndeplinisem responsabilitățile, dar n-am reflectat asupra mea la momentul respectiv. Abia la un incident ulterior am început să reflectez până la urmă.

La acel moment, Zhao Ting și grupul său întocmeau niște informații despre oameni pentru a fi excluși, însă mai multe puncte erau neclare. În circumstanțe normale, aceste tipuri de greșeli minore n-ar avea loc. I-am întrebat pe ceilalți ce se petrece și au zis că Zhao Ting insistă cu opiniile ei. Orice ar fi sugerat cineva, ea respingea. Toți se simțeau constrânși și trebuiau să facă ce spunea ea. M-am simțit atât de vinovată când am auzit acest lucru. Știam de mult de această problemă a ei, dar, pentru că mi-a fost teamă să n-o jignesc, n-am expus-o și, drept urmare, lucrarea fusese întârziată. În sfârșit, am început să caut adevărul și să reflectez asupra mea. Am citit un pasaj din cuvântul lui Dumnezeu: „Conștiința și rațiunea ar trebui să fie ambele componente ale umanității unei persoane. Ambele sunt lucruri fundamentale și sunt cele mai importante. Ce fel de persoană este cineva care nu are conștiință și nu are rațiunea umanității normale? În termeni generali, este o persoană care nu are umanitate și o persoană cu o umanitate de-a dreptul groaznică. Mai precis, ce caracteristici se găsesc la astfel de oameni? Ce manifestări specifice ale lipsei de umanitate au ei? (Sunt egoiști și josnici.) Oamenii egoiști și josnici sunt superficiali în acțiunile lor și lasă lucrurile să treacă, dacă ele nu îi afectează personal. Ei nu se gândesc la interesele casei lui Dumnezeu și nici nu arată considerație față de intențiile lui Dumnezeu. Nu au simțul poverii sau al responsabilității atunci când vine vorba de a-și îndeplini îndatoririle sau de a aduce mărturie pentru Dumnezeu. […] Există unii oameni care nu își asumă nicio responsabilitate, indiferent de datoria pe care o fac. Ei nu raportează cu promptitudine superiorilor problemele pe care le descoperă. Când văd oameni care provoacă perturbări și tulburări, închid ochii. Când văd oameni răi făcând rău, nu încearcă să-i oprească. Nu protejează deloc interesele casei lui Dumnezeu și nici nu se gândesc câtuși de puțin la datoria și responsabilitatea lor. Când își îndeplinesc datoria, astfel de oameni nu fac nicio lucrare reală și se complac în confort; sunt persoane care caută să facă pe plac altora, vorbesc și acționează doar pentru vanitatea, imaginea, statutul și interesele proprii și sunt dispuși să investească efort și energie doar pentru lucrurile care le aduc beneficii” (Cuvântul, Vol. 3: Discursurile lui Hristos al zilelor de pe urmă, „Oferindu-ți inima lui Dumnezeu, poți dobândi adevărul”). Cuvântul lui Dumnezeu a expus starea mea exactă. Văzusem că Zhao Ting avea o fire arogantă și îi constrângea pe ceilalți, afectând deja lucrarea. Ca supraveghetoare, ar fi trebuit să-i evidențiez și să-i expun problema, dar m-am temut că n-ar accepta și că ar avea o părere proastă despre mine, așa că, de câte ori am vrut să-i evidențiez problema, parcă aveam un nod în gât și nu puteam rosti cuvintele. M-am folosit de lucrare ca pretext, gândind că, dacă ne-am strica relația, n-ar mai coopera cu lucrarea mea. Deși părea că mă gândesc la lucrare, de fapt, nu voiam să distrug prietenia noastră și relația bună și voiam să las o impresie bună fraților și surorilor. În plus, observasem clar că Wu Xin avea probleme grave, dar mă temeam că, dacă îi expuneam și îi evidențiam problemele, ar avea o părere proastă despre mine, așa că nu i-am expus deloc problemele și, drept urmare, ea nu s-a cunoscut pe sine, iar firea ei coruptă a rămas neschimbată, a perturbat și a tulburat lucrarea bisericii și i-a făcut pe ceilalți să se simtă constrânși. Când mi-am făcut datoria, m-am gândit doar la interesele mele și la poziția mea în inimile celorlalți. I-am văzut pe alții perturbând și tulburând lucrarea bazându-se pe firile lor corupte în îndatoriri și i-am ignorat, fără să mă gândesc la lucrarea bisericii. Am fost foarte egoistă, fără pic de conștiință sau rațiune!

Mai târziu, am mai citit un pasaj din cuvântul lui Dumnezeu: „Înainte ca oamenii să experimenteze lucrarea lui Dumnezeu și să înțeleagă adevărul, natura Satanei este cea care preia controlul în ei și îi domină. Ce presupune acea natură, mai exact? De exemplu, de ce ești egoist? De ce îți protejezi propriul statut? De ce ești atât de influențat de sentimentele tale? De ce îți plac acele lucruri nedrepte și acele lucruri rele? Care este baza faptului că îți plac aceste lucruri? De unde vin aceste lucruri? De ce îți plac și le accepți? Până acum, ați ajuns cu toții să înțelegeți: motivul principal este că otrăvurile Satanei sunt înăuntrul omului. Așadar, ce sunt otrăvurile Satanei? Cum pot fi ele exprimate? De exemplu, dacă întrebi: «Cum ar trebui să trăiască oamenii? Pentru ce ar trebui să trăiască ei?», toți vor răspunde: «Fiecare pentru sine și diavolul să-l ia pe cel mai din spate.» Chiar această singură frază exprimă tocmai rădăcina problemei. Filosofia și logica Satanei au devenit viața oamenilor. Indiferent ce urmăresc oamenii, o fac, de fapt, pentru ei înșiși – și, astfel, trăiesc cu toții pentru ei înșiși. «Fiecare pentru sine și diavolul să-l ia pe cel mai din spate» – aceasta este filosofia de viață a omului și reprezintă, de asemenea, natura umană” (Cuvântul, Vol. 3: Discursurile lui Hristos al zilelor de pe urmă, „Cum să mergi pe calea lui Petru”). Din expunerea cuvântului lui Dumnezeu, am înțeles că motivul principal pentru care mă făceam că nu văd și mă temeam prea tare să evidențiez problemele altora era că m-am bazat pe filozofii satanice cum ar fi: „Fiecare pentru sine și diavolul să-l ia pe cel mai din spate”, „Păstrarea tăcerii asupra greșelilor prietenilor buni face o prietenie lungă și bună” și „Dacă îi lovești pe alții, nu-i lovi în față; dacă îi expui pe alții, nu le expune neajunsurile.” Mereu am considerat că trebuie să fac un lucru doar dacă am ceva de câștigat, iar evidențierea și expunerea problemelor altcuiva doar l-ar jigni și nu mi-ar aduce niciun beneficiu, așa că n-am vrut s-o fac. Am fost prea egoistă, detestabilă, șireată și vicleană. Am văzut cum Zhao Ting era arogantă, insistentă și că nu-i asculta pe ceilalți și că afecta lucrarea, dar am preferat să-mi protejez relația cu ea decât să-i expun și să-i disec problemele. M-am temut mereu că aș jigni-o și am fost mereu supusă ca s-o mulțumesc. Mi-a fost frică să nu ofensez oameni, dar nu pe Dumnezeu, și n-am luat în calcul interesele bisericii. Trăiam o viață abjectă și nevrednică, lipsită de conștiință și rațiune. Un om care are conștiință și rațiune poate să aibă părtășie despre adevăr ca să-i ajute pe ceilalți când vede că sunt într-o stare rea, iar când vede că cineva tulbură și perturbă lucrarea bisericii, poate să ia atitudine ca să-l expună și să-l oprească. Ca supraveghetoare, ar trebui să am o responsabilitate și o povară și mai mare. Nu contează dacă un frate sau o soră are o problemă de stare sau cu lucrarea sa, eu ar trebui să am părtășie și să-i ajut. Dacă o persoană tulbură și perturbă lucrarea bisericii, ar trebui s-o emondez, s-o expun și s-o opresc la timp. Așa ar trebui să-și facă treaba un supraveghetor. Dar, ca să-mi protejez buna impresie pe care o aveau alții despre mine, nu mi-am îndeplinit nici responsabilitățile de bază. Am fost iresponsabilă față de lucrare și n-am luat deloc în considerare pătrunderea în viață a fraților și a surorilor. Am văzut că, vrând să fiu o persoană care caută să facă pe plac altora, eram, de fapt, netrebnică și răuvoitoare. Să-mi fac datoria astfel e detestabil și odios pentru Dumnezeu. În cazul în care continuam astfel, aveam să fiu, în cele din urmă, dezvăluită și eliminată de Dumnezeu. Când am realizat aceste lucruri, m-am supărat foarte tare. Nu voiam să mai trăiesc în felul acesta, așa că m-am rugat lui Dumnezeu: „Dumnezeule, vreau să practic adevărul, însă firea mea coruptă e foarte gravă. Te rog să mă luminezi ca să mă cunosc și să găsesc o cale de practicare.”

Într-o zi, în devoționale, am citit cuvântul lui Dumnezeu care spune: „În Biserică, rămâneți fermi în mărturia voastră față de Mine și susțineți adevărul. Ce e corect e corect și ce e greșit e greșit; nu confundați albul cu negrul. Trebuie să luptați împotriva Satanei și trebuie să-l înfrângeți complet, ca să nu se mai ridice vreodată. Trebuie să dați tot ce aveți ca să-Mi protejați mărturia. Acesta va fi scopul acțiunilor voastre – nu uitați asta” (Cuvântul, Vol. 1: Arătarea și lucrarea lui Dumnezeu, „Cuvântări ale lui Hristos la început”, Capitolul 41). Cuvântul lui Dumnezeu mi-a oferit o cale de practicare. În toate lucrurile, trebuie să susțin adevărurile-principii și să protejez interesele bisericii. Zhao Ting deja tulburase și perturbase lucrarea bisericii, bazându-se pe firea ei coruptă în îndatoririle sale. A trebuit să am părtășie cu ea, s-o expun și s-o disec, ca să-și cunoască problemele. Dacă tot nu reflecta sau nu se căia, trebuia s-o demit și s-o redistribui imediat. Mai târziu, i-am subliniat problemele lui Zhao Ting și i-am citit niște pasaje din cuvântul lui Dumnezeu care expune firi arogante. Citind cuvântul lui Dumnezeu, a ajuns să-și cunoască firea arogantă și apoi a făcut ceva îmbunătățiri și schimbări. Când toți expuneau alte păreri într-o discuție, ea putea să caute și să-i asculte, fără să-și mai impună propriile păreri. Neprotejându-mi relațiile cu ceilalți și făcându-mi datoria după adevărurile-principii, m-am simțit ușurată. Aveam în sfârșit puțină asemănare umană trăind astfel.

Mai apoi, m-am întrebat: „Lăsând la o parte egoismul, răutatea și dorința de a-mi proteja interesele, ce alte lucruri mă constrângeau să fiu mereu o persoană care caută să facă pe plac altora?” Într-o zi, la o întrunire, am citit cuvintele lui Dumnezeu care spun: „Zicala «Nu impune altora ceea ce tu însuți nu-ți dorești» înseamnă că nu ar trebui să le ceri altora să le placă sau să facă ceva ce ție nu-ți place sau nu ești dispus să faci. Examinând cuvintele în sine, acest lucru pare destul de rezonabil și rațional și nimeni nu ar fi în dezacord cu o astfel de zicală. Dar chiar este această zicală în acord cu adevărul? Se ridică ea cu adevărat la nivelul unui adevăr-principiu? Acest lucru ar trebui discernut. Care ar fi consecințele acționării conform acestei filosofii satanice? Nu ar duce la comiterea de greșeli? Nu ar duce la rănirea oamenilor, la inducerea lor în eroare sau chiar la vătămarea lor? Mai întâi, să discutăm dacă în această zicală există vreun principiu. Nu există niciun principiu în ea; înseamnă a da un verdict bazat pe propriile preferințe, nu a privi lucrurile pe baza adevărului. De exemplu, unii părinți nu sunt pasionați de studiu, dar le place să-și pună copiii să studieze mult și încearcă mereu să le aducă argumente, îndemnându-i să studieze din greu. Această situație contravine zicalei: «Nu impune altora ceea ce tu însuți nu-ți dorești.» Conform acestei zicale, acești părinți nu ar trebui să-și îndemne copiii să studieze, deoarece lor înșiși nu le place să studieze. Sunt alți oameni care cred în Dumnezeu, dar nu urmăresc adevărul; totuși, în inimile lor, ei știu că a crede în Dumnezeu reprezintă calea cea dreaptă în viață. Dacă văd că odraslele lor nu cred în Dumnezeu și nu se află pe calea cea bună, le îndeamnă să creadă în Dumnezeu. Chiar dacă ei înșiși nu urmăresc adevărul, totuși vor ca ai lor copii să-l urmărească și să fie binecuvântați. În această situație, dacă ar respecta zicala: «Nu impune altora ceea ce tu însuți nu-ți dorești», atunci acești părinți nu ar trebui să-i facă pe copiii lor să creadă în Dumnezeu. Acest lucru ar fi în concordanță cu această filosofie satanică, dar le-ar distruge totodată propriilor copii șansa la mântuire. Cine este responsabil pentru acest final? Oare zicala tradițională despre conduita morală de a nu impune altora ceea ce tu însuți nu-ți dorești nu le dăunează oamenilor? […] De exemplu, unii oameni nu iubesc adevărul; ei râvnesc la confortul trupesc și găsesc modalități de a lenevi atunci când își îndeplinesc datoria. Nu sunt dispuși să sufere sau să plătească un preț. Ei cred că zicala: «Nu impune altora ceea ce tu însuți nu-ți dorești» este corectă și le spun oamenilor: «Ar trebui să învățați cum să vă bucurați de viață. Nu trebuie să vă îndepliniți corespunzător datoria sau să îndurați greutăți sau să plătiți un preț. Dacă puteți să leneviți, atunci leneviți; dacă puteți să faceți un lucru de mântuială, atunci faceți-l de mântuială. Nu vă complicați atât de mult situația. Uite, nu trăiesc eu destul de bine în acest fel? Viața mea este, pur și simplu, perfectă! Vă epuizați trăind astfel! Ar trebui să învățați de la mine!» Nu îndeplinește acest lucru cerința de a «nu impune altora ceea ce tu însuți nu-ți dorești»? Dacă acționezi în acest mod, ești o persoană cu rațiune și conștiință? (Nu.) Dacă o persoană își pierde conștiința și rațiunea, nu îi lipsește virtutea? Acest lucru se numește lipsă de virtute. De ce îi spunem așa? Întrucât acea persoană se complace în confort, își face de mântuială datoria și îi îndeamnă și îi influențează pe alții să i se alăture în a fi superficiali și în a se complace în confort. Ce este în neregulă cu acest lucru? A fi superficial și iresponsabil în datoria ta reprezintă un act de șiretenie și împotrivire față de Dumnezeu. În cazul în care continui să fii superficial și nu te pocăiești, vei fi dezvăluit și eliminat” [Cuvântul, Vol. 6: Despre urmărirea adevărului, „Ce înseamnă să urmărești adevărul (10)”]. „«Nu impune altora ceea ce tu însuți nu-ți dorești» e o zicală foarte problematică. Lipsurile și defectele pe care le implică sunt flagrant de evidente; nici măcar nu merită să fie disecată și deslușită. Cu doar puțină gândire, erorile și caracterul ei ridicol devin evidente. Cu toate acestea, mulți dintre voi sunt cu ușurință convinși și influențați de această zicală și o acceptă fără discernământ. Când interacționezi cu ceilalți, folosești adesea această zicală pentru a te admonesta și a-i îndemna pe ceilalți. Făcând acest lucru, crezi că ai o integritate deosebit de nobilă și o conduită personală foarte rațională. Dar, în realitate, aceste cuvinte au dezvăluit principiul după care te porți și poziția ta, fără ca tu să-ți dai seama. În același timp, aceste cuvinte i-au făcut pe alții să fie induși în eroare și îndrumați greșit de tine să abordeze oamenii și lucrurile folosind opinia și poziția ta. Ai jucat rolul unui conciliator ca la carte. Nu iei în serios nimic din ce faci și nu-ți complici situația nici ție, nici altora. Crezi că, dacă le complici situația altor oameni, ți-o complici pe a ta, că a fi bun cu alții înseamnă a fi bun cu tine însuți și că, dacă ești dur cu alți oameni, ești dur cu tine însuți. Ceea ce respecți tu este tocmai gândul și perspectiva: «Nu impune altora ceea ce tu însuți nu-ți dorești», fiind și cea mai mare recompensă pe care ți-ai putea-o oferi și cea mai mare îngăduință pe care ți-ai putea-o arăta. Aceasta este, evident, atitudinea de a nu fi meticulos în nimic; nu ai poziția, nici perspectiva corectă în nicio privință, privești totul într-un mod dezorientat și lipsit de meticulozitate și doar te faci că nu vezi. Dacă urmezi gândul și perspectiva: «Nu impune altora ceea ce tu însuți nu-ți dorești» pe parcursul întregii tale vieți de credință în Dumnezeu, care vor fi consecințele? Nu vei practica adevărul, nu vei susține adevărurile-principii și nu vei avea nicio fărâmă din adevărul-realitate. De ce? Pentru că ești influențat de zicala: «Nu impune altora ceea ce tu însuți nu-ți dorești» și aceasta ți-a adus deja mari neplăceri și necazuri, făcând astfel încât, în multe privințe, să nu poți avea o perspectivă sau o poziție clară și să-ți fie imposibil să știi sau să determini exact care sunt standardele cerute de Dumnezeu sau ce rezultate ar trebui să obții. Aceste consecințe sunt cauzate de faptul că tu nu cauți adevărul și, în schimb, respecți în toate lucrurile punctele de vedere ale filosofiilor satanice. Este: «Nu impune altora ceea ce tu însuți nu-ți dorești» atitudinea corectă pe care ar trebui să o aibă oamenii în vorbirea și acțiunile lor? Nu, nu este. Este doar o teorie care pare corectă, nobilă și bună din exterior, dar, de fapt, nu este deloc un lucru pozitiv. În mod clar, cu atât mai puțin este un adevăr-principiu la care oamenii ar trebui să adere” [Cuvântul, Vol. 6: Despre urmărirea adevărului, „Ce înseamnă să urmărești adevărul (10)”]. Cuvintele lui Dumnezeu expun că Satana folosește zicala: „Nu impune altora ceea ce tu însuți nu-ți dorești” ca să ne corupă și să ne inducă în eroare, să ne facă să credem că n-ar trebui să impunem altora lucruri pe care nu le-am face cu plăcere sau pe care nu le-am putea face noi și că acesta este un comportament rațional. Am trăit bazându-mă pe ideea aceasta. Știam clar că aroganța și neprihănirea de sine a lui Zhao Ting aveau impact asupra lucrării și ar fi trebuit să evidențiez și să-i expun problema, însă m-am gândit că și eu am dezvăluit adesea o fire arogantă și că nici mie nu mi-a plăcut niciodată să fiu criticată, așa că m-am gândit că să impun altuia ceva ce mie nu-mi place ar fi irațional și mi-a fost prea frică să evidențiez problema lui Zhao Ting. Am știut clar că Wu Xin lucra doar pentru reputație și statut, iar aroganța ei îi constrângea pe ceilalți și tulbura și perturba lucrarea. Trebuia să fie expusă și emondată, dar m-am gândit cum îmi prețuiam reputația și statutul foarte mult și că nu voiam să mi se evidențieze și să mi se expună problemele de către alții, așa că am trăit după perspectiva „Nu impune altora ceea ce tu însuți nu-ți dorești” și nu am expus-o. Am considerat că e dureros și umilitor să fii expus și criticat și am sperat să nu fiu nici eu emondată și criticată de alții, așa că n-am vrut să le fac altora același lucru. De fapt, eu doar aveam grijă de mine și mă protejam. Îmi protejam vanitatea și statutul și nu acceptam adevărul, și chiar am tolerat și încurajat comportamentul altora. Eram răzvrătită și mă împotriveam lui Dumnezeu și le permiteam și altora să facă la fel. În esență, speram ca nimeni să nu practice adevărul sau să experimenteze judecata și mustrarea lui Dumnezeu, nici să fie emondat. Eram cu adevărat detestabilă și imorală! Am fost corupți de Satana și suntem plini de firi satanice. Naturile noastre sunt arogante, îngâmfate, egoiste, înșelătoare și înclinate să caute reputație și statut. Fără judecata și expunerea cuvântului lui Dumnezeu, fără să fim emondați și fără criticile sau ajutorul altor oameni, nu putem să nu perturbăm lucrarea bisericii. Zhao Ting și Wu Xin dezvăluiau firi corupte și erau pe calea greșită, și, dacă nimeni nu le critica sau nu le expunea, aveau să perturbe lucrarea bisericii. Dacă încălcarea lor era neînsemnată, urmau să fie demise, dar, dacă era mai gravă, urmau să fie excluse. Trăiam după filozofii satanice; identificam probleme, dar nu vorbeam despre ele. Asta înseamnă că le permiți altora în secret să acționeze după firile lor satanice, iar acest lucru urma să mă rănească pe mine și pe alții până la urmă. Văzând că am trăit influențată de otrava satanică „Nu impune altora ceea ce tu însuți nu-ți dorești”, nu doar că nu-mi făceam bine datoria, în plus, jucam și rol de complice al Satanei, perturbând lucrarea bisericii. Mi-a fost greu să accept când am realizat lucrurile acestea și am vrut să mărturisesc și să mă căiesc lui Dumnezeu.

Într-o zi, am citit un pasaj din cuvântul lui Dumnezeu, care zice: „Dumnezeu nu le cere oamenilor să nu impună celorlalți ceea ce ei înșiși nu-și doresc, ci le cere să fie clari cu privire la principiile pe care ar trebui să le respecte atunci când abordează diferite situații. Dacă este un lucru corect și în concordanță cu adevărul din cuvintele lui Dumnezeu, atunci trebuie să te ții de el. Și nu numai că trebuie să te ții de el, ci și să-i admonestezi, să-i îndemni și să ai părtășie cu ceilalți, astfel încât ei să înțeleagă exact care sunt intențiile lui Dumnezeu și care sunt adevărurile-principii. Aceasta este responsabilitatea și obligația ta. Dumnezeu nu-ți cere să respecți filosofiile satanice și să alegi calea de mijloc și, cu atât mai puțin, să arăți cât de mărinimos ești. Ar trebui să aderi la standardele cerute și la adevărurile-principii cu care cuvintele lui Dumnezeu îi atenționează pe oameni. Nu numai că trebuie să le respecți cu strictețe pentru totdeauna și să conduci prin exemplu în practicarea acestor adevăruri-principii, dar trebuie, de asemenea, să-i îndemni, să-i supraveghezi, să-i ajuți și să-i îndrumi pe alții să adere la ele, să le urmeze și să le practice așa cum faci tu. Acesta este un lucru pe care Dumnezeu ți-l cere și aceasta este însărcinarea Lui pentru tine. Dumnezeu îți cere să rămâi ferm pe poziția corectă și să respecți cu strictețe criteriile cuvintelor lui Dumnezeu și adevărurile-principii. Chiar dacă nu poți realiza acest lucru acum, chiar dacă nu ești dispus, nu-ți place, ai noțiuni sau simți împotrivire față de el, trebuie să-l tratezi ca pe responsabilitatea ta, ca pe obligația ta. Trebuie să ai părtășie cu oamenii despre adevărurile-principii și despre lucrurile pozitive care vin de la Dumnezeu, pentru a-i ajuta și a-i îndruma, astfel încât ei să poată beneficia din aceste lucruri și să fie edificați de ele și să pornească pe calea corectă în viață. Aceasta este responsabilitatea ta. Nu trebuie să te agăți cu încăpățânare de zicala: «Nu impune altora ceea ce tu însuți nu-ți dorești», pe care Satana ți-a insuflat-o. În ochii lui Dumnezeu, acea zicală este doar o filosofie pentru interacțiuni lumești, este un gând și o perspectivă care poartă cu sine viclenia Satanei și nu este deloc calea corectă, nici un lucru pozitiv. Dumnezeu îți cere să te porți într-un mod integru, demn, așa că ar trebui să fii lămurit cu privire la ce ar trebui și ce nu ar trebui să faci. El nu-ți cere să fii o persoană care caută să facă pe plac altora sau un conciliator; El nu-ți cere să alegi calea de mijloc. Trebuie să respecți cu strictețe adevărurile-principii și să rămâi ferm pe poziția corectă. Trebuie neapărat să spui ceea ce se cuvine să spui și să înțelegi ceea ce se cuvine să înțelegi. De asemenea, trebuie să-i ajuți pe cei care nu înțeleg; ar trebui să le oferi multă îndrumare și mult ajutor. Trebuie neapărat să-ți îndeplinești responsabilitatea și obligația. Nu trebuie să stai, pur și simplu, pe margine și să privești și, cu atât mai puțin să te agăți de filosofiile pe care Satana le-a sădit în mintea ta, cum ar fi: «Nu impune altora ceea ce tu însuți nu-ți dorești.» Înțelegi? (Da.) Ceea ce este corect și pozitiv este așa chiar dacă nu îți place, chiar dacă nu ești dispus să faci acest lucru, chiar dacă nu ești capabil să-l faci și să-l realizezi, chiar dacă i te împotrivești sau elaborezi noțiuni împotriva lui. Esența cuvintelor lui Dumnezeu și adevărul nu se vor schimba doar pentru că omenirea are firi corupte și anumite emoții, sentimente, dorințe și noțiuni. Esența cuvintelor lui Dumnezeu și adevărul nu se vor schimba în veci. De îndată ce cunoști, înțelegi, experimentezi și dobândești cuvintele lui Dumnezeu și adevărul, este obligația ta să ai părtășie cu ceilalți despre mărturiile tale bazate pe experiențe. Acest lucru va permite și mai multor oameni să înțeleagă intențiile lui Dumnezeu, să înțeleagă și să dobândească adevărul, să cunoască standardele cerute de Dumnezeu și să înțeleagă adevărurile-principii. Făcând acest lucru, acești oameni vor avea o cale de urmat atunci când vor întâmpina diverse probleme în viața lor de zi cu zi și nu vor fi dezorientați sau încătușați de diferitele idei și perspective ale Satanei. Zicala despre conduita morală: «Nu impune altora ceea ce tu însuți nu-ți dorești» este, într-adevăr și cu adevărat, planul viclean al Satanei de a controla gândurile oamenilor. Dacă respecți mereu acest lucru, atunci ești o persoană care trăiește conform filosofiilor Satanei; o persoană care trăiește pe deplin după firi satanice. Dacă nu urmezi calea lui Dumnezeu, atunci nu iubești și nu cauți adevărul. Orice s-ar întâmpla, principiul pe care trebuie să-l urmezi și cel mai important lucru pe care trebuie să-l faci este să ajuți oamenii cât de mult posibil. Nu ar trebui să practici ceea ce spune Satana, și anume să «nu impui altora ceea ce tu însuți nu-ți dorești» și să fii o persoană «deșteaptă», care caută să facă pe plac altora. Ce înseamnă să ajuți oamenii cât poți de mult? Înseamnă să-ți îndeplinești responsabilitățile și obligațiile. Dacă vezi că un lucru face parte din responsabilitățile și obligațiile pe care se cuvine să le îndeplinești, ar trebui să ai părtășie despre cuvintele lui Dumnezeu și despre adevăr, astfel încât oamenii să poată înțelege intențiile și cerințele lui Dumnezeu. Asta înseamnă să-ți îndeplinești responsabilitățile și obligațiile” [Cuvântul, Vol. 6: Despre urmărirea adevărului, „Ce înseamnă să urmărești adevărul (10)”]. Din cuvântul lui Dumnezeu am înțeles că Dumnezeu vrea ca noi să practicăm adevărul, să susținem principii în toate lucrurile, și că, atunci când ne îndeplinim îndatoririle împreună, când vedem pe cineva că încalcă principii sau tulbură lucrarea bisericii, ar trebui să-l criticăm și să-l ajutăm. Doar când toată lumea trăiește după cuvântul lui Dumnezeu putem deveni mai buni în îndatoririle noastre. Când vine vorba de probleme de principiu, nu putem să ne temem că jignim oamenii sau să le luăm în seamă sentimentele. Trebuie să acționăm după adevărurile-principii și să protejăm lucrarea bisericii. Fie că ceilalți acceptă, fie că nu, toți trebuie să practicăm adevărul și să ne îndeplinim responsabilitatea. Ca supraveghetoare, responsabilitatea mea e să am părtășie și să rezolv probleme în timp util, când le identific. Dacă nu rezolv problemele pe care le văd, dacă doar joc rolul persoanei care caută să facă pe plac altora și aleg calea de mijloc, îmi neglijez responsabilitățile și mă împotrivesc lui Dumnezeu. În plus, nu e vorba că nu pot să subliniez problemele altora doar pentru că dezvălui și eu firi corupte. Când dezvălui firi corupte, trebuie să caut adevărul și să reflectez asupra mea, asta e treaba mea. Dar, când văd că alții încalcă principii și afectează lucrarea bisericii, trebuie să am părtășie, să-i expun și să-i opresc. Asta înseamnă să protejez lucrarea bisericii și este responsabilitatea mea. N-ar trebui să încurc cele două lucruri. Îmi prețuiesc mult reputația și statutul și am o fire arogantă, trebuie să reflectez și să urmăresc adevărul ca să rezolv aceste lucruri și să nu mă iau după alții și să le fac voia. Obișnuiam să trăiesc după filozofia satanică „Nu impune altora ceea ce tu însuți nu-ți dorești” și gândeam că n-ar trebui să-i pun pe ceilalți să facă ce mie nu-mi place să fac sau ce eu nu pot să fac. Ca rezultat, am ratat oportunități de a practica adevărul. Am înțeles până la urmă că părerile mele fuseseră ridicole și absurde.

Mai târziu, când i-am văzut pe alții încălcând principii și afectând lucrarea bisericii, i-am expus, i-am disecat și am avut părtășie cu ei despre problemele lor și, deși îmi făceam griji că vor avea o părere proastă despre mine, n-am fost exagerat de prudentă și rezervată, cum fusesem înainte; m-am gândit doar cum aș putea să îi ajut și să protejez lucrarea bisericii. Practicând astfel, am văzut că frații și surorile au progresat în îndatoririle lor și m-am bucurat. Când am rezolvat problemele altora, am putut să reflectez mai mult asupra mea și am descoperit fără să-mi dau seama niște firi corupte de care nu știusem, ceea ce m-a motivat și mai mult să urmăresc adevărul și să-mi rezolv problemele. Practicând astfel, m-am simțit mai aproape de Dumnezeu; când m-am lepădat de trup și am practicat adevărul mai mult, m-am simțit împăcată și ușurată să trăiesc astfel.


72. Învățăminte din raportarea unei false conducătoare

de Christina, Statele Unite

În iunie 2021, doi conducători din biserica noastră au fost demiși fiindcă nu făcuseră nicio lucrare concretă. În timp ce aveam părtășie pentru disecarea comportamentului lor, o soră a pus în discuție o întrebare: „Înainte ca acești falși conducători să fie demiși, noi eram întrucâtva conștienți de problemele lor. De asemenea, în ultimul timp, biserica are părtășie despre adevărul privind discernerea falșilor conducători, așa că toată lumea înțelegea câte ceva despre comportamentul lor. De ce nu a raportat nimeni problemele acestor doi conducători înainte de a fi demiși?” Am fost profund mișcată la auzul cuvintelor sale. Am reflectat asupra mea. Deși auzisem atât de multe adevăruri-principii despre discernerea falșilor conducători, tot nu discernusem în mod conștient falșii conducători din jurul meu în viața reală. Uneori, chiar dacă observam unele probleme la conducători, adoptam o atitudine indiferentă. Mi-am dat seama că această atitudine nu era în conformitate cu intențiile lui Dumnezeu, așa că am vrut să mă schimb. Trebuia să fiu conștientă de discernerea oamenilor, evenimentelor și lucrurilor din jurul meu, să supraveghez lucrarea conducătorilor conform cerințelor lui Dumnezeu și să ofer îndrumare și ajutor dacă observam că lucrarea conducătorilor contravenea principiilor. Dacă identificam un fals conducător sau un antihrist, trebuia să raportez acest lucru conducătorilor superiori pentru a proteja interesele bisericii.

Mai târziu, locuiam cu sora Wendy, o conducătoare de la o altă biserică. Inițial, mi-a părut amabilă, nu avea aere de conducătoare și era mereu ușor să te înțelegi bine cu ea. Totuși, după o vreme, am observat că trăia o umanitate slabă. Părea să se concentreze mult pe mâncare și era foarte leneșă. Când observa că s-a murdărit ceva, nu lua inițiativa de a-l curăța, ci doar menționa verbal acest lucru. Uneori le cerea altora să facă sarcini pe care le-ar fi putut face cu ușurință ea însăși. Toate surorile din jurul ei erau oarecum nemulțumite de comportamentul său. La început, am crezut că Wendy avea dificultăți doar cu trăirea umanității sale, ceea ce nu avea legătură cu principiile, așa că nu am pus la suflet acest lucru. Mai târziu, am observat că participa adesea la părtășii online în camera sa, uneori chiar își aducea laptopul la masă și mânca în timpul părtășiei, iar alteori avea părtășie până noaptea târziu, dar frații și surorile spuneau că rareori le rezolva problemele și dificultățile pe care le aveau în îndatoririle lor. Inițial, am simțit că, în calitate de conducătoare de biserică, trebuia să se ocupe de diferite aspecte ale lucrării, ceea ce nu era ușor. Nu m-am gândit că e așa o problemă dacă există unele neajunsuri în lucrarea ei. Așa că nu am acordat atenție acelor lucruri. Mai târziu însă, am simțit că ceva nu e în regulă. În calitate de conducătoare de biserică, principala sa datorie era să aibă părtășie despre adevăr și să rezolve problemele și dificultățile fraților și surorilor. Organiza adesea adunări online cu frații și surorile, părând să fie foarte ocupată, dar nu rezolva probleme concrete. Oare nu se limita ea la a predica doctrine goale fără să facă o lucrare concretă? Mi-am amintit părtășia lui Dumnezeu, care expunea că unii falși conducători își petrec toată ziua în adunări online, părând ocupați, dar rostind doar cuvinte și doctrine și făcând o lucrare superficială. Cât despre problemele reale din lucrarea legată de adevărurile-principii, aceștia nu pot să le descopere și nici să aibă clar părtășie despre ele, cauzând întârzierea unei părți mari din lucrare. M-am întrebat dacă Wendy ar putea fi una dintre falșii conducători expuși de Dumnezeu. Mai târziu, am auzit o soră spunând că Wendy nu putea să aibă părtășie despre adevărurile-realități și nici să rezolve probleme concrete în cadrul adunărilor. Odată, starea surorii era foarte negativă și îi afecta îndatoririle. Știind asta, Wendy i-a trimis doar câteva pasaje din cuvintele lui Dumnezeu, fără să aibă părtășie. De asemenea, erau mai multe surori care nu cooperau armonios, iar Wendy a fost informată, dar nu a avut părtășie cu ele pentru a rezolva aceste probleme. Ulterior, am aflat că Wendy ducea lipsă de considerație și de principii în rânduirea lucrurilor. Una dintre surori avea ca datorie producția video. Wendy s-a gândit că sora era potrivită și pentru udarea noilor credincioși. Fără să investigheze dinainte situația datoriei surorii sau să discute cu supraveghetoarea pentru a vedea dacă este potrivită, Wendy a însărcinat-o direct cu o parte din norma de udare a noilor credincioși. Toată lumea a considerat că Wendy gândea situația în termeni prea simpli, pentru că datoria de udare necesită înțelegerea la timp și rezolvarea imediată a stărilor și a dificultăților noilor credincioși. Pentru a îndeplini bine această datorie este nevoie de mult timp și de multă energie. Sora era pricepută la producția video și, în lipsa unei bune coordonări, alocarea sarcinii de a uda noii credincioși avea să îi creeze întârzieri în datoria ei principală. Cu toate acestea, Wendy a desemnat-o să ude noii credincioși. Văzând rânduiala lui Wendy privind lucrarea, am fost oarecum neîncrezătoare și m-am gândit: „E foarte neatentă la rânduirea acestor lucruri, nu comunică și nu caută. Atunci cum s-ar ocupa ea de aspectele semnificative ale lucrării bisericii? Are ea calibrul și capacitatea de lucru pentru a fi o conducătoare? Poate ea să facă lucrare concretă?” Îmi tot puneam întrebări în inima mea și simțeam, vag, că Wendy are niște probleme. Mă gândeam să întocmesc un raport către conducătorii superiori, pentru ca ei să îi investigheze și să îi înțeleagă rezultatele concrete. Dar apoi m-am gândit: „Dacă rapoartele mele sunt valide, iar Wendy chiar e o falsă conducătoare, atunci acesta e un act de dreptate care protejează lucrarea bisericii. Dar dacă perspectiva mea e necuprinzătoare, iar ea nu are probleme grave și poate să facă o lucrare concretă, oare frații și surorile vor spune că îmi lipsește înțelegerea adevărului, că fac reclamații orbește și că mă amestec cu nesăbuință? Dacă acest lucru cauzează perturbare și tulburare, vor spune ei că am o umanitate slabă și că nu pot trata corect o conducătoare, judecând-o cu prea mare ușurință? Oare conducătorii superiori mă vor demite pe mine atunci? Dacă Wendy află că îi raportez problemele, îmi va purta pică și se va lega de problemele mele? Eu și Wendy locuim împreună și ne vedem zilnic. Ce stânjenitor ar fi!” Gândindu-mă la aceste lucruri, am ezitat și m-am liniștit, spunându-mi: „Ceea ce am văzut eu nu sunt probleme majore, doar defecte minore privind trăirea umanității și în capacitatea de lucru. Văzând cum participă în fiecare zi la părtășii online, pare să aibă un anume simț al poverii. Lasă, mai bine n-o raportez. Dacă chiar nu face lucrare concretă, vor raporta frații și surorile de la biserica ei. Conducătorii și lucrătorii vor lua măsuri și îi vor supraveghea lucrarea, astfel încât să-i înțeleagă problemele. Mai bine să nu-mi mai fac atâtea griji și să nu mă mai amestec atât de mult.” După ce m-am tot gândit, am decis să nu raportez problemele ei. Dar când am decis să le trec cu vederea, am simțit neliniște în inima mea, iar conștiința mea era frământată. Vedeam clar unele manifestări ale faptului că ea nu făcea lucrare concretă și recunoșteam că e o problemă, dar tot voiam să o evit și să o ocolesc. Asta înseamnă iresponsabilitate! Dacă într-adevăr era o falsă conducătoare, care nu făcea lucrare concretă, acest lucru avea să afecteze direct pătrunderea în viață a fraților și a surorilor și să întârzie lucrarea bisericii. Am reflectat asupra mea: de ce eram reticentă să raportez problemele lui Wendy? Ce mă îngrijora? Ce fire coruptă mă constrângea?

Mai târziu, am citit aceste cuvinte ale lui Dumnezeu: „Cel mai proeminent aspect din filosofiile omului pentru interacțiunile lumești este viclenia. Oamenii cred că, dacă nu sunt vicleni, vor fi predispuși să îi ofenseze pe ceilalți și incapabili să se apere; ei cred că trebuie să fie suficient de vicleni – fără a răni sau a jigni pe nimeni – pentru a putea să-și păstreze siguranța, să-și protejeze mijloacele de trai și să câștige un punct ferm de sprijin printre ceilalți. Toți non-credincioșii trăiesc după filosofiile Satanei. Toți sunt persoane care caută să facă pe plac altora și nu ofensează pe nimeni. Ai venit în casa lui Dumnezeu, ai citit cuvântul lui Dumnezeu și ai ascultat predicile din casa lui Dumnezeu, așadar, de ce ești incapabil să practici adevărul, vorbind din inimă și fiind o persoană cinstită? De ce ești mereu o persoană care caută să facă pe plac altora? Persoanele care caută să facă pe plac altora își protejează doar propriile interese și nu interesele bisericii. Când văd pe cineva făcând rău și dăunând intereselor bisericii, ignoră acest lucru. Le place să fie persoane care caută să facă pe plac altora și să nu ofenseze pe nimeni. Acest lucru este iresponsabil, iar astfel de oameni sunt prea vicleni și de neîncredere. Pentru a-și proteja propria vanitate și mândrie și pentru a-și proteja reputația și statutul, unii oameni sunt bucuroși să-i ajute pe alții și sunt dispuși să încaseze un glonț pentru prietenii lor, plătind orice preț pentru ei. Dar când trebuie să protejeze interesele casei lui Dumnezeu, să susțină adevărul și să susțină dreptatea, bunăvoința lor se evaporă și dispare complet. Când ar trebui să practice adevărul, nu îl practică deloc. Ce se întâmplă? Pentru a-și proteja propria demnitate și mândrie, ei vor plăti orice preț și vor îndura orice suferință. Dar când trebuie să facă o lucrare reală și să se ocupe de treburi concrete, să ocrotească lucrarea bisericii și lucrurile pozitive, și să-i protejeze pe aleșii lui Dumnezeu și să le poarte de grijă, de ce dispare acea putere de a plăti orice preț și de a îndura orice suferință? Este de neconceput. De fapt, ei au o fire care este scârbită de adevăr. De ce spun că sunt scârbiți de adevăr? Pentru că, ori de câte ori ceva implică practicarea adevărului, aducerea mărturiei pentru Dumnezeu, lupta împotriva uneltirilor Satanei sau ocrotirea lucrării bisericii și protejarea aleșilor lui Dumnezeu, ei fug și se feresc de asta, și nu se ocupă de nicio treabă corespunzătoare. Unde sunt eroismul și spiritul lor de a îndura suferința? Unde aplică aceste lucruri? Acesta este un lucru evident. Chiar dacă cineva le reproșează, spunându-le că nu ar trebui să fie egoiști și josnici și să încerce să se protejeze pe ei înșiși, și că s-ar cuveni să protejeze lucrarea bisericii, lor nu le pasă cu adevărat. Ei își spun: «Eu nu fac acele lucruri și nu au nimic de-a face cu mine. Ce folos ar avea asta pentru faptul că urmăresc faima, câștigul și statutul?» Nu sunt oameni care urmăresc adevărul. Le place doar să urmărească faima, câștigul și statutul și nu fac deloc lucrarea pe care Dumnezeu le-a încredințat-o. Așadar, atunci când este nevoie de ei în lucrarea bisericii, aleg pur și simplu să fugă. Asta înseamnă că, în inimile lor, nu iubesc lucrurile pozitive și nu sunt interesați de adevăr. Aceasta este o manifestare clară a faptului că sunt scârbiți de adevăr” (Cuvântul, Vol. 3: Discursurile lui Hristos al zilelor de pe urmă, Partea a III-a). „Majoritatea oamenilor sunt dispuși să urmărească adevărul și vor să practice adevărul, dar de multe ori au doar hotărârea și dorința de a face acest lucru; în interior, însă, adevărul nu a devenit viața lor. Așa că, atunci când te confrunți cu forțe rele care tulbură și sabotează lucrarea bisericii – de exemplu, când te confrunți cu conducători falși care se ocupă de sarcini încălcând principiile și nu fac o lucrare reală sau cu oameni răi și antihriști care fac rău și tulbură lucrarea bisericii și, prin urmare, îi rănesc pe aleșii lui Dumnezeu – tu nu ai curajul să te ridici și să vorbești. De ce nu ai acest curaj? Este pentru că ești timid sau nu te poți exprima sau nu îndrăznești să vorbești pentru că nu poți vedea lucrurile clar? Nu se datorează niciunuia dintre aceste lucruri; este în primul rând consecința faptului că ești constrâns de firile tale corupte. Una dintre firile corupte pe care le dezvălui este o fire vicleană: când se întâmplă ceva, primul lucru pe care îl iei în considerare sunt propriile tale interese, consecințele acțiunilor tale și dacă acestea îți vor fi benefice. Aceasta este o fire vicleană, nu-i așa? O alta este o fire egoistă și josnică. Te gândești: «Ce legătură are cu mine faptul că ei dăunează intereselor casei lui Dumnezeu? Nu sunt un conducător, așa că de ce să mă implic? Nu are nicio legătură cu mine și nu este responsabilitatea mea.» Astfel de gânduri și cuvinte nu sunt ceva la care te gândești intenționat, ci sunt produse de tine inconștient – acestea sunt firile corupte pe care oamenii le dezvăluie atunci când se confruntă cu o problemă” (Cuvântul, Vol. 3: Discursurile lui Hristos al zilelor de pe urmă, Partea a III-a). Cuvintele lui Dumnezeu mi-au expus firea coruptă. Într-adevăr, eram egoistă și înșelătoare. Vedeam că Wendy nu rezolvă probleme concrete și că nu face lucrare concretă în multe aspecte, iar faptele ei dăunau deja intereselor bisericii. Totuși, eu eram îngrijorată că, dacă greșeam raportând-o, frații și surorile aveau să aibă o părere proastă despre mine, că aș putea fi demisă și mai ales mă temeam că aș jigni-o pe Wendy și ne-aș strica relația, fiind apoi greu să ne înțelegem bine în viitor. Așa că eram reticentă să o raportez. Pentru a mă proteja pe mine și interesele mele, păstram tăcerea privind problemele pe care le vedeam. Nu practicam adevărul și nu protejam deloc lucrarea bisericii, ceea ce Dumnezeu consideră cu adevărat detestabil și urât. Gândindu-mă cum Wendy nu avea principii în acțiunile sale, nu distingea prioritățile în lucrarea sa și nu făcea lucrare concretă, deși nu puteam fi complet sigură că era o falsă conducătoare, vedeam că problemele ei afectau deja pătrunderea în viață a fraților și a surorilor și lucrarea bisericii. Trebuia să raportez aceste probleme conducătorilor superiori cât mai curând, pentru ca ei să înțeleagă situația și să investigheze și să verifice. Dacă se confirma că este o falsă conducătoare, ea trebuia demisă și realocată conform principiilor. Dacă avea doar unele abateri în lucrarea sa, conducătorii o puteau ajuta având părtășie despre aceste probleme. Altfel, dacă ea continua să lucreze așa, acest lucru ar întârzia lucrarea bisericii și ar dăuna pătrunderii în viață a fraților și a surorilor. Totuși, eu m-am gândit anterior că problemele lui Wendy nu aveau legătură directă cu mine și că raportarea lor greșită ar putea dăuna propriei mele vanități și viitorului meu. Deoarece nu deslușisem problemele ei, foloseam textul „nu le-am deslușit și mă tem să nu o reclam în mod greșit” ca scuză pentru a nu o raporta către conducătorii superiori. Îmi găseam și scuza că, dacă era într-adevăr o falsă conducătoare, care nu face lucrare concretă, aveau să o raporteze alți frați și surori. Voiam să las „chestiunea jignitoare” în seama altora și să mă ascund ca o lașă. Pentru a-mi păstra relația cu Wendy și a-mi proteja vanitatea, destinul și perspectivele, nu am ținut cont de interesele bisericii și n-am protejat deloc lucrarea bisericii. Am fost extrem de egoistă și de înșelătoare, urmând filosofii ale Satanei precum: „Fiecare pentru sine și diavolul să-l ia pe cel mai din spate”, „Oamenii înțelepți se pricep să se protejeze, căutând doar să nu facă greșeli” și „Lasă lucrurile să treacă dacă nu te afectează direct.” Aceste lucruri se înrădăcinaseră adânc în inima mea, dominându-mi gândurile, făcându-mă să țin întotdeauna cont de beneficiile personale în ceea ce spuneam și făceam și să fiu peste măsură de prudentă și de indecisă. Chiar dacă vedeam probleme la o conducătoare, nu voiam să o raportez, rămânând o spectatoare și asistând la desfășurarea lucrurilor în timp ce interesele bisericii erau lezate. Vedeam că viața conform firilor și filosofiilor satanice mă făcuse cu adevărat detestabilă și sordidă și că îmi lipseau cu desăvârșire integritatea și asemănarea umană. Dacă mergeam înainte în același mod și nu mă pocăiam, aveam să fiu disprețuită, respinsă și eliminată de către Dumnezeu. Aceste gânduri m-au înfricoșat și mi-am dat seama că aveam nevoie să mă descătușez rapid de firea satanică și să nu mai fiu controlată de ea.

În reflecția mea, mi-am dat seama și că aveam un punct de vedere greșit. Mă îngrijoram că s-ar putea să nu văd corect sau cuprinzător lucrurile și că, dacă aș raporta ceva în mod greșit, acest lucru ar cauza perturbări și tulburări. Din acest motiv, nu îndrăzneam să raportez problemele lui Wendy. Mai târziu, mi-am liniștit inima și am cugetat: „Este corect acest punct de vedere? Se aliniază el la adevărurile-principii?” Mi-am amintit aceste cuvinte ale lui Dumnezeu: „Oare oamenii talentați care sunt promovați și cultivați de casa lui Dumnezeu sunt capabili, în mod adecvat, să își asume lucrarea și să își facă bine datoria în timpul perioadei de promovare și de cultivare sau înainte de promovare și de cultivare? Bineînțeles că nu. Astfel, e inevitabil ca, în timpul perioadei de cultivare, acești oameni să experimenteze emondarea, judecata și mustrarea, expunerea și chiar demiterea; acest lucru e normal, asta înseamnă instruire și cultivare. Oamenii nu trebuie să aibă așteptări mari sau cerințe nerealiste de la cei care sunt promovați și cultivați; ar fi irezonabil și nedrept față de ei. Puteți să le supravegheați lucrarea. Dacă descoperiți probleme sau lucruri care încalcă principiile pe parcursul lucrării lor, puteți să ridicați problema și să căutați adevărul pentru a rezolva aceste chestiuni. Nu ar trebui să-i judecați, condamnați, atacați sau excludeți, pentru că sunt doar în perioada de cultivare și nu ar trebui priviți ca oameni care au fost desăvârșiți, cu atât mai puțin ca oameni care sunt fără cusur sau ca oameni care dețin adevărul-realitate. […] Așadar, care este cel mai rezonabil mod de a-i trata? Să îi priviți ca pe niște oameni obișnuiți și, atunci când trebuie să apelați la cineva în legătură cu o problemă, să aveți părtășie cu ei, să învățați din punctele forte ale fiecăruia și să vă completați reciproc. În plus, este responsabilitatea tuturor să-i supravegheze pe conducători și lucrători, ca să vadă dacă fac o lucrare reală, dacă pot să folosească adevărul să rezolve probleme; acestea sunt standardele și principiile prin care se stabilește dacă un conducător sau lucrător corespunde standardului. Dacă un conducător sau un lucrător e capabil să se ocupe de probleme generale și să le rezolve, atunci este competent. Dar, dacă nu poate nici măcar să se ocupe de probleme obișnuite și să le rezolve, nu e potrivit să fie conducător sau lucrător și trebuie înlăturat imediat din funcția sa. Trebuie ales altcineva, iar lucrarea casei lui Dumnezeu nu trebuie să fie întârziată. Întârzierea lucrării casei lui Dumnezeu înseamnă a-ți face rău ție și celorlalți, nu este bine pentru nimeni” [Cuvântul, Vol. 5: Responsabilitățile conducătorilor și lucrătorilor, „Responsabilitățile conducătorilor și lucrătorilor (5)”]. Din cuvintele lui Dumnezeu, am înțeles principiile interacțiunilor cu conducătorii și cu lucrătorii. Conducătorii și lucrătorii sunt în continuare în perioada de instruire; ei încă nu au atins mântuirea sau desăvârșirea și sunt și ei oameni corupți. Trebuie să îi tratăm corect: dacă un conducător dezvăluie corupție sau are abateri în lucrare din cauza unei perioade scurte de practică, dar acestea nu sunt probleme substanțiale, trebuie să îl ajutăm sau să îl emondăm cu dragoste. Dacă, însă, un conducător sau un lucrător este de calibru slab, îi lipsește capacitatea de lucru și nu poate face lucrare concretă sau dacă umanitatea unui conducător are probleme și acesta urmează calea greșită și nu face lucrare concretă, atunci continuarea utilizării unui asemenea conducător va întârzia pătrunderea în viață a fraților și a surorilor și lucrarea bisericii. Când descoperim astfel de falși conducători, trebuie să îi expunem și să îi raportăm. Dumnezeu nu a spus niciodată că, dacă nu putem vedea clar ceva, putem să stăm pur și simplu deoparte și să ignorăm lucrul respectiv sau că nu trebuie să practicăm adevărul. Dimpotrivă, pentru dificultățile și problemele pe care nu le putem percepe clar, trebuie să îi căutăm pe cei care înțeleg adevărul pentru părtășie, să căutăm adevărurile-principii sau să raportăm aceste lucruri conducătorilor superiori. Chiar dacă raportăm în mod greșit ceva, nu contează, cel mai important este ca problema să fie rezolvată. Dacă rămânem neimplicați și nu facem nimic pentru că nu vedem ceva clar sau ne temem că raportăm ceva în mod greșit, iar situația se înrăutățește pe măsură ce evenimentele își urmează cursul, dăunând intereselor bisericii și întârziind lucrarea acesteia, până la urmă va fi prea târziu pentru a spune ceva, iar dauna va deveni ireparabilă. Înainte nu îmi era clar ce constituie perturbare și tulburare, dar mai târziu, prin căutare și părtășie, am înțeles mai multe. Pentru a stabili dacă acțiunile unei persoane pot fi considerate perturbare și tulburare contează, în principal, dacă intențiile sale sunt corecte și dacă problemele pe care le raportează sunt adevărate și implică interesele sau principiile bisericii. Dacă intențiile sale sunt corecte, ceea ce se raportează este adevărat și este de dragul protejării intereselor bisericii, atunci, chiar dacă persoana nu vede clar la momentul respectiv dacă un conducător este fals sau nu, raportarea problemelor pe care le constată pe baza faptelor înseamnă protejarea lucrării bisericii și nu este perturbare și tulburare. Dacă, însă, intențiile sale sunt greșite și persoana are motive ascunse, cum ar fi rivalitatea pentru putere, exploatarea abaterilor din lucrare ale unui conducător pentru a face din țânțar armăsar, pentru a-l da jos și a-i lua locul sau nutrirea de resentimente ca urmare a emondării din partea conducătorului, căutarea de defecte și denaturarea faptelor pentru a-l ataca și a-l judeca pe conducător pentru a-și descărca nemulțumiri personale sau căutarea de nod în papură la conducător potrivit propriei firi arogante, exploatarea dezvăluirilor de corupție, a abaterilor, a problemelor, a deficiențelor sau a neajunsurilor conducătorului în îndatoririle sale și formularea de obiecții la tot pasul și încercarea de a găsi necontenit avantaje, acest lucru constituie tulburare și perturbare. Înțelegând aceasta, am reușit să înțeleg mai bine diferența dintre căutarea și raportarea normală a problemelor și perturbare și tulburare.

După ce am înțeles principiile, m-am gândit din nou la problemele lui Wendy și mi-am dat seama că faptul că ea trăia o umanitate slabă nu era o problemă substanțială și că putea fi abordată prin îndrumare adecvată și ajutor cu ocazia potrivită. Însă rânduielile ei pripite și fără de principii tulburaseră îndatoririle fraților și ale surorilor și lucrarea bisericii. Ea nu era atentă nici la principalele sale responsabilități, îi lipsea simțul autentic al poverii și nu obținea rezultate în lucrarea de care răspundea și nu rezolva stările și problemele fraților și surorilor. Aceste aspecte aveau legătură cu întrebarea dacă ea putea să facă și făcuse lucrare concretă. Deși nu reușeam să văd clar aceste lucruri și nu o puteam caracteriza drept falsă conducătoare, puteam să întocmesc un raport și să caut îndrumare. Deoarece intenția mea nu era să îi îngreunez viața sau să obțin vreun avantaj împotriva ei, practicarea în acest mod era potrivită. Nu puteam folosi ideea că „dacă nu văd ceva clar, raportarea greșită ar cauza tulburare și perturbare” ca scuză pentru a trece cu vederea această problemă. Ar fi fost un lucru iresponsabil pentru lucrarea bisericii și o manifestare a neprotejării intereselor bisericii și a nepracticării adevărului.

Mai târziu, am citit încă un pasaj din cuvintele lui Dumnezeu: „Odată ce adevărul a devenit viața ta, dacă vezi pe cineva hulindu-L pe Dumnezeu, netemându-se de Dumnezeu, fiind superficial în timp ce își face datoria sau perturbând și tulburând lucrarea bisericii, vei fi capabil să îl tratezi conform adevărurilor-principii, discernându-i pe cei care trebuie discernuți și expunându-i pe cei care trebuie expuși. […] Cei care cred cu adevărat în Dumnezeu, chiar dacă nu au dobândit încă adevărul și viața, cel puțin vor fi de partea lui Dumnezeu în vorbirea și acțiunile lor; cel puțin, nu vor sta deoparte când vor vedea că interesele casei lui Dumnezeu sunt vătămate. Dacă încearcă să ignore, vor avea mustrări de conștiință și aceasta va fi neîmpăcată, iar ei își vor spune: «Nu pot să stau și să nu fac nimic. Trebuie să mă ridic și să spun ceva, trebuie să-mi îndeplinesc responsabilitatea. Trebuie să ies în față pentru a expune și a opri această faptă rea, pentru a apăra interesele casei lui Dumnezeu de rău și pentru a mă asigura că viața bisericii nu este tulburată.» Dacă adevărul a devenit viața ta în inima ta, atunci nu numai că vei avea acest curaj și această hotărâre, dar vei fi și capabil să deslușești această problemă. Mai mult, vei fi capabil să-ți îndeplinești partea ta de responsabilitate pentru lucrarea lui Dumnezeu și pentru interesele casei Sale și, în acest fel, datoria ta va fi îndeplinită” (Cuvântul, Vol. 3: Discursurile lui Hristos al zilelor de pe urmă, Partea a III-a). Din cuvintele lui Dumnezeu, am înțeles că cei care au adevărurile-realități au o inimă cu frică de Dumnezeu. Când se confruntă cu situații, aceștia acționează conform adevărurilor-principii. Când văd probleme care dăunează intereselor bisericii sau perturbă și tulbură lucrarea bisericii, nu stau cu mâinile în sân și nu le ignoră, nici nu pun mai presus păstrarea relațiilor cu ceilalți sau protejarea propriilor interese. În schimb, ei se concentrează pe protejarea intereselor și a lucrării bisericii. Aceștia au curajul să expună lucrurile negative și să acționeze conform principiilor și au un simț al poverii și sunt responsabili în îndatoririle lor. Acum, că Dumnezeu rânduise ca eu să văd problemele lui Wendy, aveam responsabilitatea de a lua măsuri și de a le rezolva. Nu puteam să închid ochii. Trebuia să scot la lumină aceste probleme și să cer îndrumare de la conducătorii superiori. Indiferent cum m-ar privi frații și surorile sau dacă m-aș confrunta cu suprimare sau chin, trebuia să acționez conform adevărurilor-principii. Trebuia să am credință în Dumnezeu și să cred în dreptatea Lui. Cu aceste gânduri în minte, mi-am lăsat deoparte îngrijorările. Mai târziu, am abordat o conducătoare superioară pentru a raporta problemele. Conducătoarea a ascultat cu atenție și cu răbdare, încurajându-mă să vorbesc deschis despre orice văzusem. Ea a spus că în casa lui Dumnezeu este oferit în mod deosebit sprijin pentru cei care îi pot expune și raporta cu adevărat pe falșii conducători și pe antihriști și că astfel de oameni sunt o alinare pentru Dumnezeu. Așa că am detaliat toate problemele lui Wendy. Conducătoarea simțea și ea că existau probleme cu Wendy, spunând că, de fiecare dată când verifica lucrarea lui Wendy, Wendy dădea rapoarte pozitive, dar nu exista niciun progres concret. Conducătoarea s-a gândit și ea să verifice rezultatele lui Wendy.

În ziua următoare, conducătoarea le-a cerut fraților și surorilor care o cunoșteau pe Wendy să scrie evaluări. Rezultatele au fost șocante: problemele lui Wendy erau mult mai grave decât îmi imaginasem eu. Din evaluările fraților și surorilor, am văzut că, deși Wendy părea să fie ocupată, participând zilnic la adunări online, fiind, de obicei, punctuală la adunări și petrecând mult timp în adunări, părtășia ei se limita la cuvinte și la doctrine și nu reușea să rezolve probleme concrete. La un moment dat, o soră, care era într-o stare negativă, a căutat-o activ pentru părtășie, lăsându-i mesaje în repetate rânduri, dar Wendy nu a venit deloc să o ajute. Când, în cele din urmă, au stabilit o întâlnire, chiar înainte de a începe părtășia, Wendy a lăsat-o singură pe soră și a plecat să își rezolve chestiuni personale, manifestând o răceală și un egoism aparte. Rareori verifica sau monitoriza îndatoririle fraților și surorilor, iar când, ocazional, făcea acest lucru, acționa pur și simplu mecanic. Nu identifica și nu rezolva proactiv diverse probleme și dificultăți și nu își îndeplinea deloc rolul de conducătoare. Când constata rezultate slabe în îndatoririle fraților și surorilor, doar le atrăgea atenția sau îi îmboldea, de parcă ar fi fost o maistră într-o fabrică. Cât despre problemele reale, cum ar fi identificarea blocajelor sau căutarea de soluții, nu le acorda deloc atenție. În plus, îi lipseau principiile la realocarea personalului. A realocat la sarcini administrative doi lucrători-cheie pentru evanghelizare, ceea ce a afectat în scurt timp lucrarea de evanghelizare, așa că i-a realocat la loc. La fel a procedat și pentru găsirea de udători, fără să ia deloc în considerare situația îndatoririlor fraților și surorilor și alegând pe oricine îi părea potrivit fără a se gândi bine, ceea ce a dus la tulburarea îndatoririlor fraților și surorilor și la perturbarea lucrării bisericii… Din expunerea de către frați și surori a fiecărui comportament al ei, era clar că Wendy nu doar că nu reușea să propășească lucrarea bisericii de care era responsabilă, dar chiar o îngreuna.

Mai târziu, am citit două pasaje din cuvintele lui Dumnezeu, care m-au ajutat să înțeleg mai bine esența comportamentelor lui Wendy. Cuvintele lui Dumnezeu spun: „Cum ar trebui apreciat dacă un conducător își îndeplinește responsabilitățile conducătorilor și lucrătorilor sau dacă este un conducător fals? La un nivel elementar, trebuie să vedem dacă este capabil să facă o lucrare reală, dacă are acest calibru sau nu. Apoi trebuie văzut dacă are povara de a face bine această lucrare. Ignorați cât de frumos sună lucrurile pe care le spune și cât de mult pare să înțeleagă doctrinele și ignorați cât de talentat și înzestrat este atunci când se ocupă de chestiuni externe – aceste lucruri nu sunt importante. Esențial este dacă e capabil să îndeplinească în mod corespunzător elementele fundamentale ale lucrării bisericii, dacă poate rezolva problemele folosind adevărul și dacă poate conduce oamenii în adevărul-realitate. Aceasta este lucrarea fundamentală și esențială. Dacă nu este capabil să facă aceste elemente ale lucrării reale, atunci, indiferent cât de bun îi este calibrul, cât de talentat este sau cât de mult poate îndura greutăți și plăti un preț, el tot este un conducător fals. Unii oameni spun: «Omiteți faptul că nu face nicio lucrare reală acum. Are un calibru bun și este capabil. Dacă se pregătește pentru un timp, va fi capabil să facă lucrare reală. În plus, nu a făcut nimic rău și nu a făcut rele sau nu a provocat perturbări sau tulburări – cum poți spune că este un conducător fals?» Cum putem explica acest lucru? Nu contează cât de talentat ești, ce nivel de calibru și educație ai, câte sloganuri poți striga sau câte cuvinte și doctrine îți sunt la îndemână; indiferent cât de ocupat ești sau cât de epuizat ești într-o zi ori cât de departe ai călătorit, câte biserici vizitezi sau cât de multe riscuri îți asumi și câte suferințe înduri – nimic din toate acestea nu contează. Ceea ce contează este dacă îți faci lucrarea pe baza rânduielilor de lucru, dacă implementezi cu exactitate acele rânduieli; dacă, în timpul conducerii tale, participi la fiecare lucrare specifică de care ești responsabil și câte probleme reale ai rezolvat efectiv; câte persoane au ajuns să înțeleagă adevărurile-principii datorită conducerii și îndrumării tale și cât de mult a avansat și s-a dezvoltat lucrarea bisericii – ceea ce contează este dacă ai obținut aceste rezultate sau nu. Indiferent de lucrarea specifică în care ești implicat, ceea ce contează este dacă urmărești și conduci lucrarea în mod consecvent, mai degrabă decât să te comporți ca și cum ai fi important și să dai ordine. În plus, contează și dacă ai intrare în viață în timp ce îți faci datoria sau nu, dacă poți trata problemele conform principiilor, dacă ai o mărturie despre punerea adevărului în practică și dacă poți trata și rezolva problemele reale cu care se confruntă aleșii lui Dumnezeu. Acestea și alte lucruri similare sunt toate criterii pentru a evalua dacă un conducător sau lucrător și-a îndeplinit responsabilitățile sau nu” [Cuvântul, Vol. 5: Responsabilitățile conducătorilor și lucrătorilor, „Responsabilitățile conducătorilor și lucrătorilor (9)”]. „Conducătorii falși nu sunt capabili să facă o lucrare esențială, critică, a bisericii. Ei se ocupă doar de câteva chestiuni simple, generale; lucrarea lor nu joacă un rol critic sau decisiv în lucrarea bisericii ca întreg și nu produce rezultate reale. Practic, părtășia lor se referă doar la câteva subiecte banale și obișnuite, cuprinde doar cuvinte și doctrine repetate frecvent și este incredibil de goală în interior, generală și lipsită de detalii. Părtășia lor conține doar lucruri pe care oamenii le pot înțelege citind ceva într-un mod literal. Acești conducători falși nu pot rezolva deloc problemele reale pe care aleșii lui Dumnezeu le au cu intrarea lor în viață; în special, sunt și mai puțin capabili să înlăture noțiunile și închipuirile oamenilor și revelarea firilor corupte de către aceștia. Principalul aspect este că falșii conducători pur și simplu nu pot să își asume lucrarea vitală rânduită de casa lui Dumnezeu, cum ar fi lucrarea de evanghelizare, lucrarea producției de filme sau lucrarea bazată pe texte. În special atunci când vine vorba de lucrări care presupun cunoștințe profesionale, deși știu foarte clar că sunt profani în aceste domenii, conducătorii falși nu le studiază, nici nu fac cercetări și cu atât mai puțin sunt capabili să le ofere altora indicații specifice sau să rezolve orice probleme legate de acestea. Cu toate acestea, ei continuă să organizeze adunări cu nerușinare, vorbind la nesfârșit despre teorii goale și rostind cuvinte și doctrine. Conducătorii falși știu foarte bine că nu pot face acest tip de lucrare, însă pretind că sunt experți, se comportă cu îngâmfare și folosesc mereu doctrine grandioase pentru a-i certa pe alții. Ei nu sunt capabili să răspundă la întrebările nimănui, dar găsesc pretexte și scuze pentru a-i certa pe alții, întrebându-i de ce nu învață profesia, de ce nu caută adevărul și de ce nu sunt capabili să-și rezolve propriile probleme. Acești conducători falși, care sunt profani în aceste domenii și nu pot rezolva nicio problemă, tot le țin lecții altora cu superioritate. La suprafață, celorlalți oameni le par foarte ocupați, ca și cum ar fi în stare să facă multe lucrări și ar fi foarte capabili, dar în realitate nu sunt nimic. În mod clar, conducătorii falși nu sunt capabili să facă o lucrare reală, totuși se mențin ocupați cu entuziasm și spun mereu aceleași platitudini la adunări, repetându-se la nesfârșit, fără a fi capabili să rezolve o singură problemă reală. Oamenii chiar se satură de acest lucru și nu sunt capabili să obțină vreo lămurire din asta. Acest tip de lucrare este teribil de ineficientă și nu produce niciun rezultat. Așa lucrează conducătorii falși, iar lucrarea bisericii este întârziată din această cauză. Cu toate acestea, conducătorii falși tot au impresia că fac o lucrare grozavă și că sunt foarte capabili, când adevărul este că nu au făcut bine niciun aspect al lucrării bisericii. Ei nu știu dacă acei conducători și lucrători care intră în sfera lor de responsabilitate sunt conform standardului, nici nu știu dacă supraveghetorii și conducătorii diverselor echipe sunt capabili să își asume lucrarea care le revine, nici nu le pasă și nici nu se interesează dacă au apărut probleme în ceea ce privește îndeplinirea sarcinilor de către frați și surori. Pe scurt, conducătorii falși nu pot rezolva nicio problemă în lucrarea lor, dar rămân energic ocupați. Din perspectiva altor oameni, conducătorii falși sunt capabili să treacă prin greutăți, sunt dispuși să plătească un preț și își petrec fiecare zi alergând încoace și încolo. Când este timpul să mănânce, trebuie să fie chemați la masă și se culcă foarte târziu. Cu toate acestea, rezultatele lucrării lor pur și simplu nu sunt bune. […] Cea mai evidentă consecință a faptului că un conducător fals lucrează de ceva timp este că majoritatea oamenilor nu sunt capabili să înțeleagă adevărul, nu știu cum să discearnă atunci când cineva dezvăluie corupție sau își formează noțiuni și cu siguranță nu înțeleg adevărurile-principii care ar trebui respectate în îndeplinirea îndatoririlor lor. Cei care își îndeplinesc îndatoririle și cei care nu o fac sunt cu toții leneși, neînfrânați, indisciplinați și dezorganizați ca nisipul împrăștiat. Este posibil ca majoritatea să poată rosti câteva cuvinte și doctrine, dar, în timp ce își fac îndatoririle, doar respectă reglementările; nu știu cum să caute adevărul pentru a rezolva problemele. Din moment ce falșii conducători înșiși nu știu cum să caute adevărul pentru a rezolva problemele, cum îi pot conduce pe alții să facă acest lucru? Indiferent ce li se întâmplă altor oameni, conducătorii falși îi pot doar îndemna spunând: «Trebuie să fim atenți la intențiile lui Dumnezeu!», «Trebuie să fim loiali în îndeplinirea îndatoririlor noastre!», «Când ni se întâmplă ceva, trebuie să știm cum să ne rugăm și trebuie să căutăm adevărurile-principii!» Conducătorii falși strigă adesea aceste sloganuri și doctrine, dar nu produc niciun rezultat. După ce oamenii le ascultă, tot nu înțeleg care sunt adevărurile-principii și le lipsește o cale de practică” [Cuvântul, Vol. 5: Responsabilitățile conducătorilor și lucrătorilor, „Responsabilitățile conducătorilor și lucrătorilor (3)”]. Comportamentul lui Wendy era exact cum expuneau cuvintele lui Dumnezeu. Ea se concentra doar pe aparența de a fi ocupată, acționând mecanic, aderând la formalități și punând accent pe rostirea de sloganuri, cuvinte și doctrine în îndeplinirea datoriei. Nu stătea în mijlocul fraților și surorilor și nu analiza stările și dificultățile lor concrete, ca să nu mai vorbim de căutarea adevărului pentru rezolvarea acestor probleme. Era ca un oficial al Partidului Comunist, care dă comenzi de sus fără să înțeleagă cu adevărat stările oamenilor. Era evident că era o falsă conducătoare care nu făcea lucrare concretă. Mai târziu, conducătorii au ținut o adunare pentru a discerne comportamentele lui Wendy potrivit cuvintelor lui Dumnezeu. Toată lumea a dobândit o înțelegere clară a principiilor pentru discernerea falșilor conducători. Toți au înțeles că criteriile pentru a defini dacă un conducător face lucrare concretă nu erau cât de ocupat pare a fi acesta sau cât de tare declamă sloganuri, ci dacă poate să rezolve probleme reale și să obțină rezultate autentice în lucrarea sa. În final, cu toții au fost de acord ca Wendy să fie demisă. Văzând acest rezultat, am fost foarte emoționată, dar am și regretat că nu raportasem mai devreme problemele ei. Dacă le-aș fi raportat mai devreme, pierderile suferite de lucrarea bisericii ar fi putut fi evitate.

Prin această experiență, am învățat să discern mai bine falșii conducători și am dobândit o anumită cunoaștere despre propria mea fire coruptă. Am văzut cât de egoistă și de înșelătoare fusesem, protejându-mă mereu pe mine însămi și chiar sacrificând interesele bisericii pentru a mi le proteja pe ale mele în momente critice. Dacă aceste firi satanice ale mele nu erau înlăturate, cu siguranță aveam să fiu disprețuită, respinsă și eliminată de Dumnezeu. Am corectat și un punct de vedere fals. În trecut, nu îndrăzneam să raportez lucruri pe care nu reușeam să le percep clar, temându-mă că punctul meu de vedere nu ar fi cuprinzător și că aș fi trasă la răspundere dacă raportam ceva în mod greșit, ca și cum ar fi trebuit să fiu complet sigură și infailibilă înainte să pot raporta ceva conducătorilor superiori. Însă practicând astfel, mulți falși conducători, antihriști, oameni răi și neîncrezători nu vor fi identificați și tratați la timp, iar când cauzează pierderi semnificative lucrării bisericii sau comit tot felul de rele și provoacă indignare generalizată, e prea târziu să fie demiși sau îndepărtați, iar răul va fi fost deja făcut. Am văzut că îngrijorarea mea anterioară cum că „dacă nu văd ceva clar, raportarea greșită ar cauza tulburare și perturbare” era ridicolă. Este și o filosofie satanică vicleană pentru interacțiunile lumești și nu este în conformitate cu adevărurile-principii. Prin această experiență, am simțit cu adevărat că în casa lui Dumnezeu domnesc adevărul și dreptatea, că falșii conducători și antihriștii nu pot sta în casa lui Dumnezeu, iar casa lui Dumnezeu sprijină și susține în mod deosebit actele juste de expunere și de raportare a falșilor conducători. Doar practicând adevărul și protejând interesele bisericii poți fi în armonie cu intențiile lui Dumnezeu.


73. Alegerea între școală și datorie

de Lu Yang, China

Din câte-mi amintesc, părinții mei nu s-au înțeles niciodată. Certurile făceau parte din rutina lor și, uneori, tata o lovea pe mama. În loc să divorțeze, mama a suportat totul ani la rând, de dragul meu și al fratelui meu mai mic. Și-a petrecut jumătate de viață crescându-ne, așa că am simțit că ne iubea foarte mult și că trebuia s-o onorez când aveam să cresc. Ulterior, mama a acceptat lucrarea din zilele de pe urmă a lui Dumnezeu și apoi ne-a împărtășit Evanghelia mie și fratelui meu mai mic. Mergeam adesea la adunări, ca să dansăm și să cântăm imnuri spre slava lui Dumnezeu, iar eu eram foarte fericită. Însă mama nu a urmărit prea mult adevărul și a ajuns să meargă la adunări și să citească tot mai puțin cuvintele lui Dumnezeu. Câțiva ani mai târziu, tata și mama tot au divorțat. Faptul că mama, care avea aproape 50 de ani, nu avusese o viață bună mă mâhnea profund. Mi-am promis că voi studia din greu, voi găsi o slujbă bună, îi voi cumpăra mamei o locuință, ca ea să-și trăiască mai fericită restul vieții. Consideram că asta era pietatea filială pe care trebuia să o arăt. Apoi, am mers la adunări și am citit cuvântul lui Dumnezeu mult mai puțin, ca să mă pot concentra asupra studiilor mele. Mi-am dedicat tot timpul și energia activităților educative.

În septembrie 2019, am intrat la un colegiu profesional din altă provincie. Am studiat intens în fiecare zi, sperând să continui cu facultatea și studiile postuniversitare, ca să-i pot oferi mamei o viață mai bună. Dar viața din campus m-a dezamăgit mult. Cei care se pricepeau să-i lingușească pe profesori erau favorizați, la examene, notele lor fiind mereu mai mari, dar cei care erau cu adevărat capabili nu obțineau note la fel de mari dacă nu erau lingușitori. Colegii care păreau să se înțeleagă râdeau, zâmbeau și discutau unii cu alții, înjunghiindu-se pe la spate și fiind complet diferiți când nu erau împreună. Unele chiar deveneau fățiș amantele altor bărbați, fără nicio rușine. O asemenea viață de campus mă deprima cu adevărat, iar eu nu am mai suportat să rămân nici măcar o zi, dar, gândindu-mă că i-am promis mamei că voi studia din greu, ca să schimb ceva în lumea asta și să n-o dezamăgesc, am fost nevoită să îndur.

Când m-am întors acasă în vacanța de iarnă, mătușa a avut părtășie cu mine despre cuvântul lui Dumnezeu și mi-a arătat un film intitulat „Cel care deține suveranitatea peste toate lucrurile”. Acest film m-a cutremurat până în adâncul inimii! M-a făcut să văd atotputernicia și suveranitatea lui Dumnezeu, faptul că El deține suveranitatea asupra destinului omenirii și că El a îndrumat întotdeauna dezvoltarea ei. M-am gândit la intensificarea dezastrelor, la pandemie și la faptul că lucrarea Lui era aproape gata, dar pentru că studiam, urmărind cunoașterea, nu făceam nicio datorie și nu puteam nici măcar să particip la viața bisericească. În final, nu aveam să dobândesc adevărul, aveam să pier în dezastre și să fiu pedepsită. Părtășia mătușii despre cuvântul Lui m-a ajutat, m-a sprijinit și mi-a încălzit inima. Am înțeles că Dumnezeu fusese mereu cu mine și am vrut să particip mai des la adunări și să-mi fac datoria în biserică.

Într-o zi, în timpul devoțiunii mele spirituale, am citit două fragmente din cuvântul lui Dumnezeu. Dumnezeu Atotputernic spune: „Din momentul în care vii plângând pe această lume, începi să îți îndeplinești responsabilitățile. De dragul planului lui Dumnezeu și al predestinării Lui, îți joci rolul și îți începi călătoria vieții. Oricare ar putea fi trecutul tău și oricare ar putea fi drumul care te așteaptă, în orice caz, nimeni nu poate scăpa de orchestrările și rânduielile Cerului și nimeni nu-și poate controla propria soartă, deoarece doar Cel care e suveran peste toate lucrurile este capabil de o asemenea lucrare. De când omul a luat ființă, la început, Dumnezeu Și-a realizat mereu lucrarea în acest mod, gestionând universul și dirijând legile schimbării pentru toate lucrurile și traiectoria mișcării lor. La fel ca toate lucrurile, în tăcere și fără să știe, omul este hrănit de dulceața, de ploaia și roua de la Dumnezeu; la fel ca toate lucrurile, omul trăiește, fără să știe, sub orchestrarea mâinii lui Dumnezeu” (Cuvântul, Vol. 1: Arătarea și lucrarea lui Dumnezeu, „Dumnezeu este sursa vieții omului”). „Nici măcar o singură persoană, pe care Dumnezeu o veghează zi și noapte, nu ia inițiativa de a I se închina. Dumnezeu, așa cum a plănuit, pur și simplu face lucrarea asupra omului, de la care nu are nicio așteptare. El face acest lucru în speranța că, într-o zi, omul se va trezi din visul lui și își va da seama brusc de valoarea și semnificația vieții, de prețul pe care Dumnezeu l-a plătit pentru tot ce i-a dăruit și de ardoarea cu care Dumnezeu tânjește cu disperare ca omul să se reîntoarcă la El” (Cuvântul, Vol. 1: Arătarea și lucrarea lui Dumnezeu, „Dumnezeu este sursa vieții omului”). Gândindu-mă la cuvântul lui Dumnezeu, am fost foarte emoționată. M-am gândit cum, în copilărie, acceptasem împreună cu mama lucrarea din zilele de pe urmă a lui Dumnezeu, dar, din cauza studiilor, nu mai mersesem la adunări și nu-I mai citisem cuvântul, îndepărtându-mă tot mai mult de Dumnezeu. Tocmai când credeam că viața mea va continua așa, din senin, mătușa m-a abordat pentru a-mi citi cuvântul lui Dumnezeu și a-mi arăta un film evanghelic. Mi-a fost clar că acest lucru fusese rânduit de Dumnezeu. Soarta mea a fost mereu în mâinile Lui, iar eu am trăit sub suveranitatea și predestinarea Sa. Deși, în timp, m-am îndepărtat de Dumnezeu, El a rânduit ca oamenii și circumstanțele să-mi trezească spiritul și să mă aducă înapoi în casa Lui. Am văzut iubirea și protecția lui Dumnezeu. I-am auzit din nou cuvintele și n-am putut să mă mai răzvrătesc împotriva Lui sau să-L rănesc. Am vrut să cred cu adevărat în El și să fac datoria unei ființe create.

În perioada aceea, mă întrebam adesea: „Care sunt valoarea și sensul adevărat al vieții? E posibil să fie cu adevărat goana după diplome și titluri?” Gândindu-mă la această întrebare, mi-am amintit de cuvântul lui Dumnezeu: „Odată ce o persoană se împotmolește în faimă și câștig, nu mai caută ceea ce este luminos, ceea ce este just sau acele lucruri care sunt frumoase și bune. Asta deoarece farmecul faimei și al câștigului este prea mare pentru oameni, iar acestea sunt lucruri pe care oamenii le pot urmări la nesfârșit pe tot parcursul vieții și chiar pentru întreaga veșnicie. Nu așa stau de fapt lucrurile? Unii oameni vor spune că însușirea cunoștințelor nu este altceva decât citirea cărților și învățarea unor lucruri pe care încă nu le cunoști, astfel încât să nu fii demodat sau să nu fii lăsat în urmă de lume. Cunoștințele sunt însușite doar pentru ca tu să poți pune mâncare pe masă, pentru propriul tău viitor sau pentru a asigura necesitățile de bază. Există cineva care ar îndura un deceniu de studiu intens doar pentru necesitățile de bază, doar pentru a soluționa problema hranei? Nu, nu există astfel de oameni. Deci, de ce un om suferă aceste greutăți toți acești ani? Pentru faimă și câștig. Faima și câștigul îl așteaptă în zare, îl cheamă, iar el crede că numai prin propria sârguință, prin propriile greutăți și lupte poate să calce pe drumul care duce spre faimă și câștig, câștigând astfel aceste lucruri. O astfel de persoană trebuie să sufere aceste greutăți pentru propria cale viitoare, pentru desfătarea sa viitoare și pentru a câștiga o viață mai bună. Ce este oare această cunoaștere – puteți să-Mi spuneți? Nu reprezintă regulile și filosofiile de viață pe care Satana i le insuflă omului, cum ar fi «Iubește partidul, iubește țara și iubește-ți religia» și «Un om înțelept se supune circumstanțelor»? Nu sunt oare «aspirațiile înalte» ale vieții insuflate omului de către Satana, cum ar fi gândurile marilor personalități, integritatea celor faimoși sau spiritul curajos al figurilor eroice, sau cavalerismul și bunătatea cavalerilor și spadasinilor din romanele de arte marțiale? Aceste idei și afirmații influențează o generație după alta; mulți oameni acceptă aceste idei și urmăresc, se luptă și sunt chiar dispuși să-și sacrifice viețile pentru a îndeplini aceste «aspirații înalte». Acestea sunt mijlocul și metoda prin care Satana folosește cunoașterea pentru a-i corupe pe oameni. Așadar, după ce Satana îi conduce pe oameni pe această cale, sunt ei capabili să I se supună lui Dumnezeu și să I se închine? Și sunt ei capabili să accepte cuvintele lui Dumnezeu și să urmărească adevărul? Categoric nu – pentru că au fost duși pe căi greșite de Satana. Haideți acum să ne gândim la acest lucru: în cadrul cunoașterii, ideilor și perspectivele insuflate oamenilor de către Satana, există adevărurile supunerii față de Dumnezeu și ale închinării față de Dumnezeu? Există adevărurile fricii de Dumnezeu și ale feririi de rău? Există vreunul dintre cuvintele lui Dumnezeu? Există ceva în ele care să fie din adevăr? Deloc – aceste lucruri sunt total absente” (Cuvântul, Vol. 2: Despre a-L cunoaște pe Dumnezeu, „Dumnezeu Însuși, Unicul VI”). Din cuvântul lui Dumnezeu, am înțeles că Satana le insuflă oamenilor ideile sale făcându-i să asimileze constant cunoștințe, făcându-i să vrea să iasă în evidență, să aducă onoare numelui familiei lor. Îi convinge că soarta le stă în propriile mâini, iar cunoștințele îi pot ajuta să o schimbe. Trăindu-și viața după aceste idei, oamenii Îl sfidează pe Dumnezeu, îndepărtându-se tot mai mult de El. Când învățam, profesorii ne spuneau adesea: „Dacă vreți să vă descurcați, aveți nevoie de o diplomă de licență și de studii postuniversitare. Doar ele vor dovedi că sunteți competenți.” Acceptând aceste idei, am căutat să-mi dezvolt abilitățile, participând la concursuri și pregătindu-mă pentru examene de certificare profesională. M-am gândit că astfel îmi pot schimba soarta. Dar în oarba mea urmărire academică, cu unica dorință de a-mi folosi educația și cunoștințele pentru a ieși în evidență, inima mea se îndepărtase treptat de Dumnezeu. Nu-I mai citeam cuvântul și mă rugam rar. Nu eram diferită de un non-credincios. Abia atunci am văzut că a ne încuraja să urmărim cunoașterea este modul Satanei de a ne corupe și a ne induce în eroare și că, tot gonind după cunoaștere, ne împotrivim mai mult lui Dumnezeu și ne tot îndepărtăm de El. Cu gândul la această consecință, am început să reevaluez și să aleg calea pe care o urmam.

Într-o zi, am citit un fragment din cuvântul lui Dumnezeu: „Ca membri ai rasei umane și creștini devotați, este responsabilitatea și obligația noastră, a tuturor, să ne oferim mințile și trupurile pentru a îndeplini însărcinarea dată de Dumnezeu, deoarece întreaga noastră ființă a venit de la Dumnezeu și există grație suveranității Lui. Dacă mințile și trupurile noastre nu sunt dedicate însărcinării date de Dumnezeu și cauzei juste a omenirii, atunci sufletele noastre se vor simți rușinate de cei care au fost martirizați pentru însărcinarea dată de Dumnezeu și mult mai rușinate de Dumnezeu, care ne-a oferit totul” (Cuvântul, Vol. 1: Arătarea și lucrarea lui Dumnezeu, „Anexă 2: Dumnezeu deține suveranitate peste destinul întregii omeniri”). Citind cuvântul lui Dumnezeu, m-a cuprins un puternic simț al răspunderii. Omul a fost creat de El. Să crezi în Dumnezeu, să I te închini și să faci datoria unei ființe create sunt lucruri absolut corecte și firești. Acestea sunt lucruri onorabile. Intenția lui Dumnezeu e ca noi să-I propovăduim Evanghelia și să aducem mai mulți oameni înaintea Lui, ca să-I accepte mântuirea. Am avut norocul de a fi primit înaintea altora lucrarea lui Dumnezeu, așa că ar trebui să țin cont de intenția Lui și să-mi asum această responsabilitate. Să nu-ți faci datoria e o adevărată răzvrătire și te face nedemn de a trăi pe acest pământ. Numai îndeplinindu-ți datoria de ființă creată poți fi numit om. Atunci, am auzit un imn din cuvântul lui Dumnezeu, numit „Ce ar trebui să urmărească tinerii”. Sunt câteva rânduri în el care spun: „Persoanelor tinere nu ar trebui să le lipsească hotărârea de a discerne clar cum sunt lucrurile și de a căuta dreptatea și adevărul. Ar trebui să urmăriți toate lucrurile frumoase și bune și ar trebui să dobândiți realitatea tuturor lucrurilor pozitive. În plus, ar trebui să fiți responsabili pentru propria viață și nu trebuie să o tratați cu ușurință” (Cuvântul, Vol. 1: Arătarea și lucrarea lui Dumnezeu, „Cuvinte pentru cei tineri și cei vârstnici”). Cuvintele lui Dumnezeu mi-au dat o cale de practică. Ca om, ar trebui să urmăresc adevărul, să fac datoria unei ființe create și să-mi trăiesc viața cu rost. Trebuia să fiu responsabilă pentru viața mea. N-am vrut să continui să studiez. Am vrut să-mi fac datoria în biserică.

Apoi, i-am spus mamei ce simțeam. S-a înfuriat. Mi-a spus: „Am cheltuit atât de mult pe educația ta de-a lungul anilor, doar ca să-ți ofer un viitor mai bun, astfel încât, atunci când vei absolvi și vei obține o slujbă bună, asta să mă pună într-o lumină favorabilă. Orice ai spune, nu te voi lăsa să renunți la școală. Mă gândesc doar la ce e mai bine pentru tine.” Auzind-o pe mama spunând asta, m-am înfuriat. Nu mă așteptam să reacționeze așa. Însă, în același timp, aveam sentimente contradictorii, gândindu-mă cât de multe îmi oferise; nu i-a fost ușor. Dacă alegeam să fac o datorie, aveam s-o dezamăgesc și să mă simt îndatorată față de ea, dar dacă rămâneam la școală, îmi petreceam tot timpul și-mi consumam toată energia urmărind faima, câștigul și statutul, m-aș fi simțit vinovată și nici așa nu voiam să trăiesc. După lupte lăuntrice, am insistat totuși să renunț la școală. Văzând că mă hotărâsem, a fost de acord să mă însoțească pentru procedurile de retragere. Dar la școală, consilierul mi-a spus: „Te rog să te gândești bine. Vei absolvi peste un an și după ce vei avea diploma, vei putea face ce vrei. Trebuie să știi că, în privința găsirii unui loc de muncă, lucrurile stau diferit în cazul celor care au o diplomă față de cei care nu au.” Văzând că nu cedez, mama mi-a spus cu sinceritate: „Te rog, rămâi la școală! Am speranțe foarte mari pentru tine. Nu va trebui să-ți faci griji în privința banilor. Întotdeauna îți voi asigura educația. Eu și tatăl tău am divorțat, așa că tu ești ultimul sprijin pe care îl are mama. Ești singura mea speranță.” Mama mi-a spus asta plângând. M-a impresionat s-o văd vărsând aceste lacrimi de suferință. Mi-am zis: „Mai am doar un an până la absolvire. Să-mi termin oare studiile? Dacă îmi încep datoria după absolvire, mama nu se va opune.” Am făcut un compromis și am ales să rămân la școală. Dar, în timp ce studiam, nu prea aveam timp să-mi fac datoria și mă simțeam profund vinovată. Așadar, m-am rugat lui Dumnezeu: „Dumnezeule, sunt atât de slabă și nu știu cum să merg pe calea ce mă așteaptă. Îndrumă-mă, Te rog.”

Într-o zi, am citit un fragment din cuvântul lui Dumnezeu: „Din cauza condiționării culturii tradiționale chineze, în noțiunile tradiționale ale chinezilor, ei cred că oamenii trebuie să respecte pietatea filială față de părinții lor și că oricine nu respectă pietatea filială este un copil răzvrătit. Aceste idei le-au fost insuflate oamenilor încă din copilărie și, practic, sunt predate în fiecare gospodărie, precum și în fiecare școală și în societate, în general. Când mintea unei persoane a fost umplută cu astfel de lucruri, ea se gândește: «Pietatea filială este mai importantă decât orice. Dacă aș fi lipsit de pietate filială, nu aș fi o persoană bună; aș fi un copil răzvrătit, aș fi condamnat de opinia publică. Aș fi cineva fără conștiință.» Este corectă această părere? Oamenii au văzut foarte multe adevăruri exprimate de Dumnezeu – a cerut Dumnezeu ca o persoană să manifeste pietate filială față de părinții săi? Este acesta unul dintre adevărurile pe care credincioșii în Dumnezeu trebuie să le înțeleagă? Nu, nu este. Dumnezeu a avut părtășie doar cu privire la câteva principii. Care sunt principiile după care oamenilor li se cere să se trateze unii pe alții în cuvintele lui Dumnezeu? Să iubească ce iubește Dumnezeu și să urască ce urăște El: acesta este principiul la care ar trebui să adere oamenii. Dumnezeu îi iubește pe cei care urmăresc adevărul și care-I pot respecta voia; aceștia sunt oamenii pe care ar trebui să-i iubim și noi. Cei care nu pot respecta voia lui Dumnezeu, cei care-L urăsc pe Dumnezeu și se răzvrătesc împotriva Lui – acești oameni sunt detestați de Dumnezeu și ar trebui să-i detestăm și noi. Asta le cere Dumnezeu oamenilor. Dacă părinții tăi nu cred în Dumnezeu, dacă știu prea bine că a crede în Dumnezeu este calea cea dreaptă și că aceasta poate conduce la mântuire și nu sunt doar nereceptivi, ci îi și judecă și îi condamnă pe credincioșii în Dumnezeu, atunci sunt, fără îndoială, oameni scârbiți de adevăr și care îl urăsc, sunt, fără îndoială, oameni care I se opun lui Dumnezeu și-L urăsc – iar Dumnezeu, desigur, îi detestă și îi urăște. Ai putea detesta asemenea părinți? Se împotrivesc lui Dumnezeu și Îl ocărăsc – caz în care cu siguranță sunt demoni și satane. Ai putea să-i urăști și să-i blestemi? Acestea sunt toate probleme practice. Dacă părinții tăi te împiedică să crezi în Dumnezeu, cum ar trebui să-i tratezi? Ar trebui să urmezi cerința lui Dumnezeu: să iubești ce iubește Dumnezeu și să urăști ce urăște El. În timpul Epocii Harului, Domnul Isus a spus: «Cine este mama Mea și cine sunt frații Mei?» «Căci oricine respectă voia Tatălui Meu, Care este în ceruri, acela Îmi e frate, soră și mamă.» Aceste cuvinte existau deja în Epoca Harului, iar acum cuvintele lui Dumnezeu sunt și mai clare: «Să iubească ce iubește Dumnezeu și să urască ce urăște El.» Aceste cuvinte pun punctul pe i, însă oamenii sunt adeseori incapabili să le priceapă adevăratul sens. Dacă o persoană este cineva care Îl tăgăduiește pe Dumnezeu și I se împotrivește, care este blestemat de Dumnezeu, dar este un părinte sau o rudă de-a ta și, din câte știi tu, nu pare să fie o persoană rea și te tratează bine, atunci s-ar putea să te trezești incapabil să urăști acea persoană și chiar să păstrezi strâns legătura, relația voastră rămânând neschimbată. Când auzi că Dumnezeu urăște astfel de oameni, te vei simți supărat, vei fi incapabil să stai de partea lui Dumnezeu și vei fi incapabil să-ți împietrești inima pentru a-i respinge. Vei fi mereu constrâns de sentimente și nu vei putea rupe efectiv legătura cu ei. Care este motivul pentru aceasta? Acest lucru se întâmplă deoarece sentimentele tale sunt prea puternice și te împiedică să practici adevărul. Acea persoană este bună cu tine, așa că nu te poți îndura să o urăști. Ai putea să o urăști doar dacă ți-ar face rău. Ar fi acea ură în conformitate cu adevărurile-principii? De asemenea, încă ești constrâns de noțiuni tradiționale, gândindu-te că este părintele sau ruda ta și că, dacă ai urî acea persoană, ai fi disprețuit de societate și denunțat de opinia publică, condamnat ca fiind lipsit de pietate filială, ca neavând conștiință și ca nefiind om. Crezi că ai suferi condamnarea divină și ai fi pedepsit. Chiar dacă vrei să o urăști, conștiința ta nu te lasă. De unde vine acest efect al conștiinței tale? Vine dintr-o idee care a fost sădită în tine de când erai copil, prin moștenirea familiei tale, educația primită de la părinți și condiționarea culturii tradiționale. Această idee este foarte adânc înrădăcinată în inima ta și te face să crezi, în mod greșit, că pietatea filială este absolut firească și justificată și că orice este moștenit de la strămoșii tăi este întotdeauna bun. Ai învățat mai întâi acest mod de gândire și el rămâne dominant, creând un mare obstacol și o mare tulburare în credința ta și în acceptarea adevărului, făcându-te incapabil să pui cuvintele lui Dumnezeu în practică și incapabil să practici a iubi ce iubește Dumnezeu și a urî ce urăște Dumnezeu. […] Spune-Mi, nu este deplorabil omul? Nu are el nevoie de mântuirea de la Dumnezeu? Unii oameni cred în Dumnezeu de mulți ani, dar încă nu pot desluși chestiunea pietății filiale. Indiferent cum s-ar avea părtășie despre adevăr, ei nu îl pot înțelege. Nu pot depăși niciodată această relație lumească; nu au curajul, nici credința, cu atât mai puțin hotărârea, așa că nu Îl pot iubi pe Dumnezeu și nu I se pot supune” (Cuvântul, Vol. 3: Discursurile lui Hristos al zilelor de pe urmă, „Doar prin recunoașterea propriilor păreri greșite se poate obține cu adevărat o transformare”). Din cuvântul Lui, am ajuns să înțeleg că, odată cu influența pătrunzătoare a culturii tradiționale, zicala: „Pietatea filială este o virtute care trebuie pusă mai presus de orice altceva” devenise codul meu de conduită personală. Credeam că pietatea filială e cel mai important lucru și că, dacă nu o respectam, nu eram om. Amintindu-mi de copilăria mea, am văzut că mama a suferit mult și că nu se poate să-i fi fost ușor, așa că mi-am spus că o voi asculta și nu o voi răni. Mama a suferit foarte mult ca să mă crească, iar dacă n-o puteam onora sau asculta, eram nerecunoscătoare și lipsită de conștiință. Așa că am hotărât să învăț din greu și să devin cineva, ca mama să poată avea o viață bună. Am făcut tot ce mi-a spus, ca să nu o rănesc. După ce am acceptat lucrarea din zilele de pe urmă a lui Dumnezeu, am înțeles că a face o datorie și a urmări adevărul au valoare și însemnătate, dar, dat fiind că mama a plâns și m-a implorat să rămân la școală, am făcut un compromis. Ca să-i împlinesc speranțele, am vrut să-mi îndeplinesc datoria ca să-L mulțumesc pe Dumnezeu, dar nu am reușit. Căzusem cu adevărat în capcana ideii: „Pietatea filială este o virtute care trebuie pusă mai presus de orice altceva.” Dumnezeu ne cere să iubim ce iubește El și să urâm ce urăște El. Sunt cerințele Lui față de noi și principii pe care ar trebui să le respect. Dacă părinții mei chiar cred în Dumnezeu, ar trebui să-i iubesc și să-i tratez ca pe niște frați și surori. Dar dacă ei nu cred în Dumnezeu, mă persecută sau mă împiedică să cred, atunci, ei sunt scârbiți de adevăr și îl urăsc, sunt împotriva lui Dumnezeu, iar eu n-ar trebui să accept orbește ceea ce spun ei. Mama credea în Dumnezeu, dar nu a urmărit adevărul și m-a împiedicat să fac o datorie. Pur și simplu era o neîncrezătoare și un dușman al lui Dumnezeu. Înainte, nu aveam discernământ și credeam că, fiind copilul lor, trebuia să-mi onorez părinții și să-i ascult mereu, că asta însemna să am umanitate și conștiință. Abia atunci am văzut că această viziune greșită nu era conformă cu adevărul. Respectarea părinților ar trebui să fie în acord cu principiile și nu doar ascultare oarbă. Acesta este principiul practicării.

Ulterior, am citit cuvântul lui Dumnezeu care spunea: „Ar trebui acum să poți vedea clar pe ce cale a luat-o Petru mai exact. Dacă poți să vezi clar calea lui Petru, atunci vei fi sigur despre lucrarea făcută astăzi, astfel încât să nu te plângi sau să fii negativ ori să tânjești după ceva. Ar trebui să experimentezi starea de spirit a lui Petru de la acea vreme: era lovit de durere, nu mai cerea anumite perspective sau vreo binecuvântare și nu urmărea faima, câștigul, fericirea, averea sau statutul lumesc; el urmărea doar să trăiască viața cea mai plină de sens, ceea ce presupunea să răsplătească iubirea lui Dumnezeu și să-I dedice lui Dumnezeu ceea ce el considera cel mai de preț. Atunci era mulțumit în inima lui. […] În timpul agoniei încercării lui, Isus i-a apărut din nou și a spus: «Petru, doresc să te desăvârșesc, astfel încât să devii rod, unul care să fie cristalizarea desăvârșirii tale de către Mine și de care Mă voi bucura. Poți cu adevărat să aduci mărturie pentru Mine? Ai făcut ce ți-am cerut Eu să faci? Ai trăit cuvintele pe care le-am spus? Tu M-ai iubit odată, dar chiar dacă M-ai iubit, M-ai trăit? Ce ai făcut pentru Mine? Recunoști că ești nevrednic de iubirea Mea, dar ce ai făcut pentru Mine?» Petru a văzut că nu făcuse nimic pentru Isus și și-a adus aminte de jurământul său anterior de a-și da viața pentru Dumnezeu. Și, astfel, nu s-a mai plâns și rugăciunile lui ulterioare au devenit mult mai bune” (Cuvântul, Vol. 1: Arătarea și lucrarea lui Dumnezeu, „Cum a ajuns Petru să-L cunoască pe Isus”). Asta l-a întrebat Domnul Isus pe Petru, dar am simțit că Dumnezeu mă întreba același lucru. M-am întrebat: „Ce am făcut eu pentru Dumnezeu? Petru a fost în stare să renunțe la tot pentru a-L urma pe Domnul. Dar eu? Dumnezeu mi-a dat viața, dar eu ce am făcut pentru El?” Nu făcusem absolut nimic pentru El. Nu mă gândisem niciodată decât la părinții mei și la viitorul meu. Fusesem dispusă până și să-mi petrec tot timpul și să-mi dedic toată energia studiilor și câștigării banilor, ca să le pot răsplăti bunătatea. Dacă nu mă puteam ridica la înălțimea așteptărilor lor, simțeam că îi dezamăgesc și eram copleșită de vinovăție, dar nu-mi făcusem datoria ca ființă creată și totuși nu am simțit că-L dezamăgesc pe Dumnezeu. Chiar nu aveam conștiință! Gândindu-mă la experiența lui Petru, deși părinții lui i-au stat în cale, nu i-a păsat de împotrivirea lor și a renunțat la tot, pentru a-L urma pe Domnul Isus. El avea cu adevărat conștiință și rațiune. Noi suntem creați de Dumnezeu, prin urmare e absolut firesc și justificat să credem în El și să I ne închinăm. Dumnezeu m-a ales și m-a adus înaintea Lui, dându-mi o șansă să fiu mântuită. Iubirea lui Dumnezeu chiar e măreață! Trebuia să-I răsplătesc iubirea și să renunț la tot, pentru a-L urma, la fel ca Petru. Apoi, am mai citit câteva fragmente din cuvântul lui Dumnezeu care m-au inspirat și mai mult. Dumnezeu spune: „Treziți-vă, fraților! Treziți-vă, surorilor! Ziua Mea nu va fi amânată; timpul înseamnă viață, iar a recupera timpul pierdut înseamnă a salva viața! Timpul nu este departe! Dacă nu reușiți să luați examenul de admitere la facultate, puteți să studiați pentru el iar și iar. Totuși, ziua Mea nu va mai fi amânată. Țineți minte! Țineți minte! Acestea sunt cuvintele Mele blânde de îndemn. Sfârșitul lumii s-a desfășurat chiar în fața ochilor voștri, iar marile catastrofe vor sosi în curând. Viața voastră sau somnul vostru, mâncarea, băutura și hainele – care dintre aceste lucruri e mai important? A sosit timpul să cântăriți aceste lucruri!” (Cuvântul, Vol. 1: Arătarea și lucrarea lui Dumnezeu, „Cuvântări ale lui Hristos la început”, Capitolul 30). „Vegheați! Vegheați! Timpul pierdut nu se va întoarce niciodată – să nu uitați acest lucru! În lume nu există niciun medicament care să vindece regretul! Așadar, ce altceva v-aș mai putea spune? Nu este cuvântul Meu demn de cugetarea voastră atentă, de cugetarea voastră repetată?” (Cuvântul, Vol. 1: Arătarea și lucrarea lui Dumnezeu, „Cuvântări ale lui Hristos la început”, Capitolul 30). Fiecare dintre cuvintele lui Dumnezeu mi-a atins inima. Timpul se scurge acum. Dezastrele sunt tot mai mari, iar țările din întreaga lume sunt în dezordine. Zilele se scurg, una câte una, iar urmărirea adevărului este crucială. Dacă nu țineam pasul cu lucrarea lui Dumnezeu și urmăream lucruri trupești, concentrându-mă asupra studiilor, viitorului și a familiei, ar fi fost prea târziu să mai urmăresc adevărul când lucrarea Lui se încheia. Fără adevăr, aș fi pierit în dezastre, aș fi fost pedepsită și ar fi fost prea târziu să regret. Mântuirea lui Dumnezeu venise din nou la mine și trebuia să mă agăț de această oportunitate, să fac tot ce-mi stătea în putință ca să urmăresc adevărul și să fac datoria unei ființe create, pentru a-I răsplăti iubirea lui Dumnezeu.

Când m-am hotărât să renunț la școală, i-am spus mamei: „Mamă, nu mă întorc la școală. Indiferent de ce spun alții, nu mă voi răzgândi. Îmi aleg propria cale și sper să mă poți respecta.” A spus: „Mătușa ta a spus deja că, după ce vei absolvi și îți vei lua diploma, îți va găsi o slujbă. Îți va găsi un partener bun și apoi vei putea duce o viață fericită.” Dar cuvintele mamei nu m-au mai putut convinge, pentru că atunci am înțeles că felul în care mă trata nu era iubire adevărată. Ea avea în vedere doar interesele mele imediate, nu viața sau destinația mea viitoare. Atunci mi-am amintit un fragment din cuvântul lui Dumnezeu: „Spuneți-Mi, de la cine provine tot ce ține de o persoană? Cine poartă cea mai mare povară pentru viața sa? (Dumnezeu.) Numai Dumnezeu îi iubește cel mai mult pe oameni. Părinții și rudele oamenilor îi iubesc cu adevărat? Este iubirea pe care o oferă ei adevărată? Îi poate ea mântui pe oameni de influența Satanei? Nu poate. Oamenii sunt amorțiți și greoi la minte, incapabili să vadă clar aceste lucruri, și spun mereu: «Pur și simplu nu pot simți cum mă iubește Dumnezeu. Oricum, mama și tata mă iubesc cel mai mult. Ei îmi plătesc studiile și mă pun să învăț abilități tehnice, astfel încât să pot realiza ceva când voi crește, să mă ridic deasupra celorlalți și să devin o stea, o celebritate. Părinții mei cheltuiesc atât de mulți bani pentru a mă cultiva și a mă sprijini în educația mea, făcând economii la mâncare. Ce dragoste mare este aceasta! Nu-i pot răsplăti niciodată!» Credeți că aceasta este dragoste? Care sunt consecințele faptului că părinții tăi te împing să te ridici deasupra celorlalți, să devii o celebritate în lume, să ai o slujbă bună și să te integrezi în lume? Ei te fac neîncetat să cauți să te ridici deasupra celorlalți, să aduci onoare familiei tale și să te integrezi în tendințele rele ale lumii. Drept urmare, cazi în vârtejul păcatului, înduri pierzania și pieri, fiind devorat de Satana. Este aceasta dragoste? Asta nu înseamnă să te iubească, ci să-ți facă rău, să te distrugă” (Cuvântul, Vol. 3: Discursurile lui Hristos al zilelor de pe urmă, „Pentru a dobândi adevărul, trebuie să tragi învățăminte de la oamenii, din evenimentele și lucrurile din apropiere”). Deși părea că mama făcea lucruri doar pentru binele meu, mâncând mai puțin, cumpărând mai puține haine și muncind pe brânci pentru educația mea, nu-și dădea seama că în ce învățam erau otrăvuri satanice și sofisme care m-ar fi făcut să mă îndepărtez mai mult de Dumnezeu și să-I neg existența. Ideile ateiste predate în școală, precum: „Nu a existat niciodată un Mântuitor”, „Omul își poate crea o patrie frumoasă cu propriile mâini”, „Trebuie să înduri cele mai mari greutăți pentru a deveni cel mai mare dintre oameni” și „Să te distingi și să aduci onoare străbunilor tăi” ne fac să luptăm pentru idealurile noastre și să încercăm să ne remarcăm, ca să-i întrecem pe ceilalți. Oamenii trăiesc după aceste idei și păreri, încercând să se rupă de suveranitatea lui Dumnezeu și să-și schimbe singuri soarta. Ei ajung să se împotrivească lui Dumnezeu și să-L nege tot mai mult, pierzându-și șansa de a fi mântuiți. Asta e calea malefică a Satanei. Urmărirea acestor lucruri nu ar putea decât să mă îndepărteze tot mai mult de Dumnezeu, ducându-mă spre răul și corupția Satanei. M-ar împinge spre iad! Atunci am văzut clar că iubirea părinților mei nu era adevărată și că doar iubirea lui Dumnezeu e adevărată. Să cauți să te remarci și să aduci onoare numelui familiei tale nu e calea cea dreaptă în viață. Doar urmărirea adevărului și îndeplinirea datoriei unei ființe create sunt calea cea dreaptă în viață și vor avea ca rezultat protecția lui Dumnezeu și îi vor permite omului să supraviețuiască marilor catastrofe. Înțelegând asta, am decis să renunț la școală și să mă dedic unei datorii pentru Dumnezeu. Prin urmare, i-am spus mamei: „Mamă, tu vrei mereu să învăț, să găsesc o slujbă bună, un soț bun și să urmăresc tendințele sociale, dar poți să-mi garantezi că voi fi fericită așa în viitor? Că voi avea o soartă bună? Nimeni nu poate! Mamă, cel mai corect lucru pe care l-ai făcut în viață a fost să ne predici Evanghelia din zilele de pe urmă a lui Dumnezeu Atotputernic și să mă conduci pe calea cea dreaptă.” Mama a tăcut un moment și apoi a spus: „Ai grijă de tine. Ținem legătura.” Apoi, m-am dus și m-am retras de la școală. În clipa în care am ieșit din școală, am fost cu adevărat liberă. Nu mai eram constrânsă de studii sau de familie, putând, în sfârșit, să-mi fac datoria în biserică.

Toate astea s-au întâmplat cu mai mulți ani în urmă, dar oricând îmi amintesc, mă simt foarte norocoasă. Îndrumarea pas cu pas a lui Dumnezeu a fost cea care mi-a permis să aleg corect între datorie și studii și să merg pe calea cea dreaptă în viață. Chiar am simțit iubirea și intenția minuțioasă ale lui Dumnezeu. Acum îmi pot face datoria de ființă creată, iar viața mea nu e în zadar. Sunt cu adevărat fericită!


74. Dacă ești loial față de alții înseamnă că ești un om bun?

de Yu Ming, China

În 2012, când eram conducător de biserică, Zheng Xin a amăgit și a atras de partea sa câțiva frați și câteva surori, astfel încât să poată concura pentru poziția de conducător, judecându-mă drept un conducător fals și cerând îndepărtarea mea, ceea ce a provocat haos în cadrul bisericii. La momentul respectiv, Wang Chen a observat și mi-a raportat imediat ce se întâmpla și, împreună, am avut părtășie cu frații și surorile pentru a discerne și a diseca natura acțiunilor lui Zheng Xin. Frații și surorile l-au văzut pe Zheng Xin așa cum era cu adevărat, iar haosul din biserică s-a domolit în cele din urmă. Din acel moment, i-am fost recunoscător lui Wang Chen. Fără ajutorul său în a pune capăt haosului, aș fi putut fi oprimat și chinuit, aș fi fost înlăturat din rolul meu și mi-aș fi pierdut datoria. În 2019, eu și soția mea am fost urmăriți de poliție și nu am putut interacționa cu frații și surorile, pierzând legătura cu biserica. Abia în 2021 frații și surorile au luat legătura cu mine și m-au transferat la o altă biserică. Conducătorul de biserică însărcinat atunci să ne preia a fost chiar Wang Chen și tot el a rânduit ca noi să participăm la adunări și să începem să ne facem îndatoririle. Recunoștința mea față de el s-a amplificat și mai mult și am simțit că mi-a arătat bunăvoință. Îl priveam ca pe un membru al familiei, spunându-mi în sinea mea: „Nu știu cum să îi mulțumesc pentru asta. Trebuie să-l răsplătesc cum se cuvine când voi avea ocazia.”

Ulterior, am fost ales conducător de biserică și am fost partener cu Wang Chen și Chen Mo. După o vreme, am observat că Wang Chen supraanaliza mereu oamenii și lucrurile și că îi plăcea să stârnească probleme. Avea conflicte cu Chen Mo și niciodată nu reflecta asupra sa ori nu încerca să se cunoască pe sine, ba chiar își expunea prejudecățile și nemulțumirile legate de Chen Mo în timpul adunărilor, făcându-i pe frați și surori să se lase prinși în dispută, să-i ia partea lui Wang Chen și să-l judece pe Chen Mo. În plus, el nu practica niciodată adevărul, interacționând întotdeauna cu ceilalți pe baza filosofiilor pentru interacțiuni lumești. Când frații și surorile se confruntau cu dificultăți în îndatoririle lor, el nu avea părtășie despre adevăr pentru a le rezolva, în schimb ținea mereu cont de cele trupești și le spunea să nu fie prea duri cu ei înșiși, ceea ce i-a făcut să se complacă și să se obișnuiască cu slăbiciunile lor. De asemenea, am observat că Wang Chen rareori se interesa de lucrare sau o verifica și că nu rezolva problemele atunci când le descoperea. Dacă nou-veniții nu puteau participa la adunări, nu le dădea atenție. Nu rânduia lucrătorii evanghelici cum se cuvine și, pentru a se ocupa de conducătorii superiori, recurgea la tertipuri și îi mințea, iar față de cei de pe treptele inferioare ținea lucrurile ascunse. Când frații și surorile i-au atras atenția asupra problemelor lui, el nu le-a acceptat, ci și-a găsit diferite scuze și a încercat să se justifice. Ba chiar a răspândit negativitate printre frați și surori, spunând că el a suferit mult în datoria sa de-a lungul anilor și nu a câștigat nimic și că ar fi mai bine să nu mai creadă în Dumnezeu, ci să se bucure în schimb de plăcerile trupului. La momentul respectiv, unii dintre noii credincioși nu l-au putut vedea așa cum era cu adevărat și au fost induși în eroare, refuzând să își mai facă îndatoririle. În acea perioadă, Wang Chen a tulburat continuu viața bisericii, afectându-i pe toți frații și surorile în îndatoririle lor. Atunci, conducătorii superiori și-au dat seama că Wang Chen era un conducător fals care nu făcea o lucrare adevărată și s-au pregătit să îl demită. Din interacțiunile mele cu Wang Chen, mi-am dat seama că nu era doar un conducător fals, ci și un neîncrezător. Problemele lui erau grave și trebuia să fie rapid destituit și îndepărtat, altfel ar fi continuat să tulbure viața bisericii. M-am gândit să raportez comportamentele sale neîncrezătoare conducătorilor superiori. Dar apoi, mi-au năvălit în minte momentele când Wang Chen m-a ajutat să domolesc haosul din biserică și când mi-a rânduit datoria, făcându-mă să ezit în inima mea și să gândesc: „Dacă raportez problemele pe care le are, oare mă va acuza că nu am conștiință și că sunt nerecunoscător?” Din cauză că am reflectat asupra acestui lucru, inima mea nu și-a putut găsi liniștea multă vreme. Dacă el chiar ar fi fost îndepărtat, ar fi însemnat sfârșitul călătoriei sale în credință și cu siguranță mi-ar fi purtat pică! Chiar aveam sentimente contradictorii și nu reușeam să mă adun ca să scriu raportul. M-am gândit: „Poate că ar trebui să-l ajut din nou? Dacă s-ar putea schimba într-o oarecare măsură și nu ar mai provoca perturbări și tulburări, poate că nu va mai fi nevoie să fie îndepărtat?” Gândind astfel, m-am abținut să raportez problemele lui Wang Chen. Când ne-am întâlnit din nou, am avut părtășie cu el despre cuvântul lui Dumnezeu, îndemnându-l să reflecteze și să încerce să se cunoască mai bine atunci când i se întâmpla ceva. Dar indiferent cum aveam părtășie, nu a luat-o în serios și a continuat să provoace tulburări în biserică, la fel ca înainte, împiedicându-i pe frați și pe surori să aibă o viață normală în biserică și afectându-le intrarea în viață. M-am simțit groaznic și m-am învinovățit, gândindu-mă: „Cum am putut să fiu atât de confuz? De ce nu pot să fiu de partea lui Dumnezeu și să protejez lucrarea bisericii?” Atunci am început să caut adevărul și să reflectez asupra mea.

Într-o zi, am citit un fragment din cuvintele lui Dumnezeu: „Prin ce se caracterizează sentimentele? Cu siguranță, prin nimic pozitiv. Sunt caracterizate de un accent pe relațiile trupești și de satisfacerea preferințelor trupului. Favoritismul, apărarea fărădelegilor celorlalți, adorația, răsfățul și îngăduința, toate se încadrează în categoria sentimentelor. Unii oameni pun mare preț pe sentimente și, indiferent ce li se întâmplă, acționează pe baza sentimentelor lor; în inimile lor, ei știu foarte bine că acest lucru este greșit și totuși sunt încă incapabili să fie obiectivi, cu atât mai puțin să acționeze conform principiilor. Când oamenii sunt întotdeauna constrânși de sentimente, sunt ei capabili să practice adevărul? Acest lucru este extrem de dificil! Incapacitatea multor oameni de a practica adevărul se reduce la sentimente; ei le consideră ca fiind deosebit de importante și le pun pe primul loc. Sunt oameni care iubesc adevărul? Cu siguranță nu. Care este esența sentimentelor? Este de a pune sentimentele omenești pe primul loc și de a da laoparte adevărurile-principii. Manifestările sentimentelor pot fi descrise folosind mai multe cuvinte și fraze: favoritism, protejarea neprincipială a altora, menținerea relațiilor trupești și lipsa echității. Asta sunt sentimentele” (Cuvântul, Vol. 3: Discursurile lui Hristos al zilelor de pe urmă, „Care este adevărul-realitate?”). După ce am citit cuvintele lui Dumnezeu, am avut o revelație. În tot acest timp, m-am afundat în sentimentele mele și am acționat fără principii. M-am lămurit că Wang Chen nu era doar un conducător fals care nu săvârșea nicio lucrare reală, ci era și un neîncrezător. Ar fi trebuit să expun comportamentul său conducătorilor superiori. Cu toate acestea, am continuat să mă gândesc la bunăvoința pe care mi-o arătase și să-mi pese de așa-zisa noastră prietenie și astfel nu am raportat problemele pe care le avea, permițându-i să continue să facă rău în biserică și să tulbure viața bisericii. Am acționat ghidându-mă după sentimente, protejându-l și acoperindu-l. Dorind să păstrez un neîncrezător în biserică, am fost de partea Satanei și am devenit complicele său. Într-adevăr, făceam rău! Marele balaur roșu arestează, persecută și tulbură lucrarea bisericii, iar eu apăram un neîncrezător în interiorul bisericii, făcând ceea ce marele balaur roșu voia să facă, dar nu putea. Nu însemna oare că mă răzvrăteam împotriva lui Dumnezeu și mă împotriveam Lui? Acționam ca scut al Satanei! În lumina faptelor mele, am înțeles în sfârșit că trăiam ghidându-mă după sentimente, incapabil să disting dreptatea de nedreptate sau binele de rău, lipsit de orice simț al dreptății și permițând unui neîncrezător să tulbure viața bisericii. Am fost prea răzvrătit împotriva lui Dumnezeu! Mi-am amintit că Dumnezeu a spus: „Sentimentele sunt dușmanul Său” (Cuvântul, Vol. 1: Arătarea și lucrarea lui Dumnezeu, „Dezvăluiri ale tainelor «Cuvintelor lui Dumnezeu către întregul univers»”, Capitolul 28). Am regretat amarnic și mi-am făcut reproșuri, așa că am decis să raportez problemele lui Wang Chen conducătorilor superiori.

Câteva zile mai târziu, când conducătorii superiori au venit să-l destituie pe Wang Chen, am raportat situația sa. După verificările făcute, au constatat că Wang Chen era într-adevăr un neîncrezător și mi-au cerut să raportez în scris comportamentul său, pentru a contribui la strângerea de materiale legate de îndepărtarea lui. Când m-am gândit că Wang Chen va fi îndepărtat, mi-a fost imposibil să nu-mi amintesc toate momentele din trecut când mă ajutase și am gândit: „Mi-a arătat bunăvoință, iar eu acum sunt pe cale să scriu o evaluare pentru a-l îndepărta. Dacă ajunge la urechile lui, nu mă va acuza că îi răsplătesc bunătatea cu dușmănie și că nu am conștiință? Cum voi da ochii cu el după aceea?” Dar când m-am gândit la cum se manifestase ca neîncrezător, conștiința mi-a dictat să respect principiile și să scriu despre comportamentele sale. Cu toate acestea, nu am putut trece peste această barieră interioară și am simțit că aveam o dilemă. Cu cât mă gândeam mai mult la asta, cu atât devenea mai dureros și sufletul mi se afunda în întuneric și deznădejde. Am tot amânat astfel și după mai mult de 10 zile încă nu scrisesem despre comportamentele lui Wang Chen. În această perioadă, am avut o durere groaznică de dinți și uneori mă durea atât de tare, încât începeam să transpir. Nici nu îndrăzneam să mănânc, nu puteam să dorm. Mi-am dat seama că aceasta ar putea fi disciplinarea de către Dumnezeu și m-am rugat Lui: „Dumnezeule, Wang Chen este neîncrezător, iar eu ar trebui să scriu despre comportamentele lui și să-l îndepărtez conform principiilor. Dar când mă gândesc la bunăvoința pe care mi-a arătat-o, nu vreau să scriu. Inima mea este prea intransigentă, prea răzvrătită! Dumnezeule, vreau să mă întorc la Tine. Te rog, luminează-mă și îndrumă-mă să mă cunosc pe mine, să respect principiile și să protejez interesele bisericii.”

După aceea, am reflectat continuu, gândind: „Ce m-a împiedicat să rămân fidel principiilor și să protejez interesele bisericii?” În timpul unei adunări, am găsit răspunsul în cuvintele lui Dumnezeu. Dumnezeu Atotputernic spune: „În adâncul inimilor oamenilor, există încă multe noțiuni și închipuiri și diverse gânduri, perspective și otrăvuri ale culturii tradiționale. Există încă multe lucruri care Îi sunt ostile lui Dumnezeu ascunse în oameni, încă nedescoperite. Ele sunt rădăcina dezvăluirilor firilor lor corupte și fac parte din natura-esență a omului. De aceea, când Dumnezeu face ceva ce nu se aliniază cu noțiunile tale, te vei împotrivi și vei acționa sfidător. Nu vei înțelege de ce a lucrat Dumnezeu în acest fel și, deși știi că tot ce face Dumnezeu este adevărul și dorești să te supui, te vei trezi incapabil să o faci, indiferent de situație. De ce ești incapabil să te supui? Care este motivul împotrivirii și sfidării tale? Este din cauză că există multe lucruri în gândurile și părerile omului care sunt ostile față de Dumnezeu, față de principiile după care acționează El și față de esența Lui. Oamenilor le este dificil să obțină cunoaștere cu privire la aceste lucruri” (Cuvântul, Vol. 3: Discursurile lui Hristos al zilelor de pe urmă, „Doar prin recunoașterea propriilor păreri greșite se poate obține cu adevărat o transformare”). „Spun toate acestea pentru a-i face pe oameni să-și dea seama că rădăcina și esența naturii răzvrătite a omului provin în principal din gândurile și perspectivele oamenilor, care se formează atunci când aceștia sunt supuși educației din partea familiei și a societății, precum și culturii tradiționale. După ce gândurile și perspectivele culturii tradiționale sunt plantate adânc în inimile oamenilor, puțin câte puțin, prin moștenirea familiei, educația școlară sau influența societății, oamenii încep să trăiască după ele. Ei ajung inconștient să creadă că aceste lucruri din cultura tradițională sunt corecte, ireproșabile și nu pot fi criticate și că doar acționând conform cerințelor culturii tradiționale pot fi ființe umane adevărate. Dacă nu o fac, vor simți că sunt lipsiți de conștiință, contrari umanității și fără nicio umanitate și nu vor putea să se împace cu asta. Nu sunt aceste gânduri și perspective umane departe de adevăr? Lucrurile din gândurile și perspectivele umane și scopurile pe care le urmăresc oamenii sunt îndreptate spre lume, spre Satana și spre întuneric, în timp ce urmărirea adevărului pe care Dumnezeu o cere omului este îndreptată spre Dumnezeu și spre lumină. Gândurile, perspectivele omului și direcția urmăririi sale și cerințele lui Dumnezeu pentru om și calea pe care El i-o indică omului, sunt două direcții diferite, două scopuri diferite. Acționează conform scopurilor pe care Dumnezeu le-a dat omului și cerințelor Sale față de om, iar umanitatea ta va deveni din ce în ce mai normală, vei trăi din ce în ce mai mult asemănare umană, iar inima ta se va apropia din ce în ce mai mult de Dumnezeu. Dacă acționezi conform gândurilor și perspectivelor culturii tradiționale, vei pierde din ce în ce mai mult din conștiința și rațiunea ta, vei deveni chiar mai fals și mai deghizat, vei urma și mai mult tendințele lumii și vei deveni parte a forțelor răului. Atunci vei trăi complet în întuneric, sub controlul Satanei. Acțiunile și comportamentul tău vor fi contrazis în întregime adevărul și Îl vei fi trădat pe Dumnezeu” (Cuvântul, Vol. 3: Discursurile lui Hristos al zilelor de pe urmă, „Doar prin recunoașterea propriilor păreri greșite se poate obține cu adevărat o transformare”). Cuvintele lui Dumnezeu mi-au deschis ochii. Mi-am dat seama că reticența mea în a scrie despre comportamentul lui Wang Chen și ghidarea mea după sentimente din teama că va fi îndepărtat proveneau în principal din faptul că fusesem constrâns și înfrânat de ideile și perspectivele pe care Satana mi le insuflase, cum ar fi „Trebuie să fii loial”, „Nu poți fi insensibil și nerecunoscător”, „O bunătate primită ar trebui răsplătită cu recunoștință” și așa mai departe. Fiind controlat de aceste idei și perspective, am pus întotdeauna bunătatea oamenilor pe primul loc, chiar considerând-o mai importantă decât practicarea adevărului și interesele bisericii. Când m-am gândit să raportez manifestările lui Wang Chen ca neîncrezător, nu m-am putut abține să nu-mi amintesc cum mă ajutase în trecut, crezând că dacă îi raportam comportamentele aș fi fost crud și nerecunoscător și că aș fi fost disprețuit de ceilalți. Constrâns de aceste idei și perspective, nu am fost niciodată capabil să practic adevărul sau să respect principiile. Chiar și atunci când conducătorii mi-au cerut să scriu despre comportamentele lui Wang Chen, am ezitat din cauza bunăvoinței pe care mi-o arătase, permițându-i să continue să facă rău și să tulbure frații și surorile din biserică. Biserica este un loc în care frații și surorile își îndeplinesc îndatoririle și urmăresc adevărul. Numai prin îndepărtarea promptă a neîncrezătorilor din biserică se poate proteja viața în biserică a fraților și surorilor. Dacă scriam despre manifestările lui Wang Chen ca neîncrezător însemna să practic adevărul, era un lucru pozitiv, dar eu l-am priceput ca pe o trădare și o lipsă de conștiință. Chiar nu puteam să disting binele de rău sau să înțeleg ce să iubesc și ce să urăsc și nu aveam deloc principii sau atitudine. Dacă aș fi raportat prompt problemele lui Wang Chen, el ar fi putut fi îndepărtat mai curând din biserică, dar pentru că nu am practicat adevărul și l-am protejat, l-am lăsat de fapt să perturbe și să tulbure în continuare biserica, ceea ce a adus prejudicii intrării fraților și surorilor în viață și totodată a întârziat lucrarea bisericii. În calitate de conducător, nu numai că nu am luat în considerare viețile fraților și surorilor sau nu am protejat interesele bisericii, ci l-am și acoperit pe Wang Chen ghidându-mă după sentimente, dovedind loialitate și conștiință față de un neîncrezător. Am mușcat mâna care m-a hrănit și am oferit ajutor unui străin, jucând rolul de slujitor al Satanei. Înainte, mă ghidasem după ideile și perspectivele pe care Satana mi le insuflase, crezând că purtându-mă în acest fel însemna că sunt nobil și loial. Abia atunci mi-am dat seama că aceste idei și perspective se împotrivesc lui Dumnezeu. Ele mă împiedicaseră să practic adevărul, cu prețul conștiinței și rațiunii mele, răpindu-mi umanitatea. Ghidându-mă după aceste idei și perspective, puteam doar să fac rău, să mă împotrivesc lui Dumnezeu și să-L determin să mă disprețuiască, să mă respingă și să mă elimine. Dacă nu ar fi fost disciplinarea oportună a lui Dumnezeu, arătată prin boala mea, nu m-aș fi gândit să reflectez asupra mea. Nu mai puteam continua să mă răzvrătesc; trebuia să mă întorc degrabă la Dumnezeu.

Am citit un alt fragment din cuvintele lui Dumnezeu care m-a ajutat să-mi schimb oarecum părerile greșite. Dumnezeu Atotputernic spune: „Uneori, Dumnezeu va folosi serviciile Satanei ca să-i ajute pe oameni, dar trebuie să ne asigurăm că Îi mulțumim lui Dumnezeu în astfel de cazuri, nu să răsplătim bunătatea Satanei – aceasta este o chestiune de principiu. Când întâlnești ispita sub forma unei persoane rele care îți arată bunătate, trebuie mai întâi să fii lămurit în inima ta cu privire la care sunt intențiile și motivele sale în a te ajuta și a-ți oferi beneficii și, mai exact, dacă este o persoană bună sau una rea. Deși ideea de a răsplăti bunătatea nu este greșită, ar trebui să ai principii și limite în modul în care o practici. Depinde, de asemenea, de ce fel de persoană este binefăcătorul tău și ce consecințe va aduce răsplătirea bunătății sale. Trebuie să gestionezi astfel de situații într-un mod flexibil. Dacă Dumnezeu vrea să te mântuiască, indiferent de serviciile cui Se folosește pentru a îndeplini acest lucru, mai întâi ar trebui să-I mulțumești lui Dumnezeu și să accepți acest lucru din partea Lui. Nu ar trebui să-ți îndrepți recunoștința doar către oameni, să nu mai vorbim de a-ți oferi viața cuiva în semn de recunoștință. Aceasta este o greșeală gravă. Lucrul crucial este ca inima ta să fie recunoscătoare lui Dumnezeu și să accepți acest lucru din partea Lui” [Cuvântul, Vol. 6: Despre urmărirea adevărului, „Ce înseamnă să urmărești adevărul (7)”]. După ce am citit cuvintele lui Dumnezeu, am înțeles în sfârșit că am considerat dintotdeauna ajutorul lui Wang Chen ca pe un semn de bunătate umană. Nu am acceptat ajutorul lui ca venind din partea lui Dumnezeu, nu I-am recunoscut suveranitatea și nici nu m-am gândit cum să răsplătesc dragostea lui Dumnezeu. Am fost cu adevărat foarte confuz! Când era haos în biserică, Wang Chen m-a ajutat să îl domolesc și ulterior mi-a rânduit o datorie potrivită. Era datoria și responsabilitatea lui să facă acest lucru, nu era un semn de bunătate. În plus, toate acestea au fost orchestrate și aranjate de Dumnezeu. Ar fi trebuit să le accept ca din partea lui Dumnezeu, să-I mulțumesc și să răsplătesc dragostea lui Dumnezeu, dar am crezut că dragostea și protecția Sa pentru om sunt semne ale bunătății omului. Am fost atât de orb! Dându-mi seama de acest lucru, am regretat amarnic și m-am rugat lui Dumnezeu, dorindu-mi să mă pocăiesc și să practic adevărul pentru a-L satisface pe Dumnezeu.

Mai târziu, am găsit principiile de practică în cuvintele lui Dumnezeu și am ajuns să înțeleg prin ce se caracterizează o persoană cu o umanitate cu adevărat bună. Dumnezeu Atotputernic spune: „Trebuie să existe un standard pentru a avea o umanitate bună. Acesta nu presupune a lua calea moderației, a nu respecta principiile, a te strădui să nu jignești pe nimeni, a fi lingușitor oriunde te duci, a fi mieros și șiret cu toți cei pe care îi întâlnești și a face pe toată lumea să te vorbească de bine. Nu acesta este standardul. Deci, care este standardul? Înseamnă a fi capabil să te supui lui Dumnezeu și adevărului; înseamnă a avea principii în modul în care cineva își abordează datoria și tot felul de oameni, evenimente și lucruri și – în îndeplinirea datoriei – a fi responsabil, a nu fi alunecos sau a nu lenevi, a fi capabil să protejezi interesele casei lui Dumnezeu și a nu unelti pentru propriul interes. Astfel de manifestări sunt evidente pentru toți; fiecare este lămurit în inima sa în privința lor. Mai mult, Dumnezeu scrutează inimile oamenilor și le cunoaște situațiile adevărate, pe fiecare în parte: indiferent cine sunt, nimeni nu Îl poate păcăli pe Dumnezeu. Unii oameni se laudă întotdeauna că au o bună umanitate – ei nu vorbesc niciodată de rău pe nimeni, nu prejudiciază niciodată interesele altcuiva și nu râvnesc niciodată la lucrurile altor oameni, preferând chiar să sufere ei pierderi, decât să profite de ceilalți atunci când există o dispută asupra intereselor. Și toți ceilalți cred că ei sunt oameni buni. Totuși, atunci când își îndeplinesc îndatoririle în casa lui Dumnezeu, ei sunt vicleni și alunecoși, uneltind mereu pentru ei înșiși. Nu există absolut nimic în care să țină cont de interesele casei lui Dumnezeu, nici în care să împărtășească urgența lui Dumnezeu sau să chibzuiască la ce Se gândește El, nici în care să-și poată pune deoparte interesele, pentru a-și putea îndeplini bine îndatoririle. Ei nu-și abandonează niciodată propriile interese pentru a le proteja pe cele ale casei lui Dumnezeu. Chiar și când îi văd pe oamenii răi săvârșind răul, nu îi dau în vileag; ei nu au niciun fel de principii. Ce fel de umanitate este aceasta? Nu este o umanitate bună. Nu contează ce spun astfel de oameni; trebuie să observi ceea ce trăiesc ei, ce dezvăluie și ce atitudine au atunci când își îndeplinesc îndatoririle, precum și care este starea lor interioară și ce iubesc. Dacă dragostea lor pentru faimă și câștig depășește loialitatea lor față de Dumnezeu și considerația lor pentru Dumnezeu sau dacă dragostea lor pentru faimă și câștig depășește preocuparea lor pentru interesele casei lui Dumnezeu, atunci au astfel de oameni umanitate? Ei nu sunt oameni cu umanitate. Manifestările lor pot fi văzute de ceilalți și de Dumnezeu. Le este foarte dificil unor astfel de oameni să dobândească adevărul” (Cuvântul, Vol. 3: Discursurile lui Hristos al zilelor de pe urmă, „Oferindu-ți inima lui Dumnezeu, poți dobândi adevărul”). Înainte, am crezut mereu că cei care răsplătesc bunătatea și prețuiesc loialitatea sunt oameni cu o umanitate bună. Numai după ce am citit cuvintele lui Dumnezeu mi-am dat seama că viziunea mea asupra lucrurilor era destul de absurdă. O persoană cu o umanitate cu adevărat bună este o persoană care împărtășește gândurile și preocupările lui Dumnezeu, are o inimă sinceră, este o persoană integră, iubește lucrurile pozitive, are simțul dreptății și poate susține adevărurile-principii și înțelege ce să iubească și ce să urască. Cât despre mine, în încercarea de a-mi păstra o imagine bună în ochii celorlalți, ca o persoană loială, nu am ezitat să prejudiciez interesele bisericii. Am preferat să-l văd pe Wang Chen cum tulbură viața bisericii și împiedică frații și surorile să-și facă datoria, decât să fie îndepărtat. Cum aș putea fi considerat o persoană cu o bună umanitate? Eram doar o persoană fără umanitate, egoistă și josnică. După ce mi-am dat seama de asta, nu am mai crezut că am o umanitate bună. Apoi, am găsit un alt fragment din cuvintele lui Dumnezeu și am aflat câteva căi de a practica. Dumnezeu Atotputernic spune: „Care sunt principiile după care oamenilor li se cere să se trateze unii pe alții în cuvintele lui Dumnezeu? Să iubească ce iubește Dumnezeu și să urască ce urăște El: acesta este principiul la care ar trebui să adere oamenii. Dumnezeu îi iubește pe cei care urmăresc adevărul și care-I pot respecta voia; aceștia sunt oamenii pe care ar trebui să-i iubim și noi. Cei care nu pot respecta voia lui Dumnezeu, cei care-L urăsc pe Dumnezeu și se răzvrătesc împotriva Lui – acești oameni sunt detestați de Dumnezeu și ar trebui să-i detestăm și noi. Asta le cere Dumnezeu oamenilor” (Cuvântul, Vol. 3: Discursurile lui Hristos al zilelor de pe urmă, „Doar prin recunoașterea propriilor păreri greșite se poate obține cu adevărat o transformare”). Citind cuvintele lui Dumnezeu, am dobândit o anumită înțelegere a intenției Sale. Dumnezeu cere ca oamenii să iubească ceea ce El iubește și să urască ceea ce El urăște, ca oamenii să fie de partea Lui atunci când se întâmplă ceva și să susțină adevărurile-principii. Când vine vorba despre frații și surorile care cred sincer în Dumnezeu și urmăresc adevărul, atunci când cineva observă că există probleme în îndatoririle lor, ar trebui să aibă părtășie cu ei despre adevăr și să-i sprijine cu dragoste și să practice emondarea lor atunci când este necesar. Cât despre oamenii răi, neîncrezători și antihriști, ar trebui să practice expunerea și raportarea lor, evitarea și respingerea lor. Numai astfel de practici sunt în conformitate cu intenția lui Dumnezeu. Acum, că Wang Chen fusese dezvăluit ca fiind neîncrezător, unul de teapa Satanei, păstrarea lui în biserică nu ar fi făcut decât să tulbure lucrarea bisericii. Nu mai puteam acționa pe baza sentimentelor; trebuia să scriu despre comportamentele sale neîncrezătoare și să îl îndepărtez cât mai curând posibil din biserică. După aceea, m-am rugat la Dumnezeu: „Dumnezeule, mi-ai arătat atât de multă bunăvoință și mi-ai dat ocazia să fiu conducător. Cu toate astea, nu am protejat interesele bisericii câtuși de puțin. Vreau să mă căiesc față de Tine, să practic adevărul și să protejez lucrarea bisericii.” După ce m-am rugat, am scris despre comportamentele lui Wang Chen. În urma investigației, conducătorii superiori au aflat că Wang Chen era într-adevăr neîncrezător și l-au îndepărtat din biserică. Văzând acest rezultat, inima mea a fost împăcată și fericită, pentru că, în sfârșit, am putut să practic adevărul și să țin cont de intenția lui Dumnezeu.

Ulterior, când conducătorii superiori au analizat motivele pentru care am obținut rezultate slabe în lucrarea noastră, mi-am amintit din nou de toate momentele în care nu protejasem lucrarea bisericii. În calitate de conducător de biserică, faptul că acționasem ghidându-mă după sentimente și că îi permisesem unui neîncrezător să rămână în biserică, provocând o tulburare a vieții bisericești, era o fărădelege înaintea lui Dumnezeu și o pângărire. În calitate de conducător de biserică, nu reușisem să-mi îndeplinesc nici măcar propria datorie și responsabilitate. Meditând la asta, m-am simțit vinovat și mi-am făcut reproșuri, gândindu-mă că nu sunt vrednic să fiu conducător de biserică, așa că le-am spus conducătorilor superiori că intenționez să demisionez. După ce a auzit acest lucru, conducătorul superior a avut părtășie cu mine, spunând: „Dumnezeu îi judecă și îi expune pe oameni pentru a-i curăța de firea satanică din ei care se împotrivește lui Dumnezeu, pentru a-i face să se pocăiască sincer. Aceasta este intenția minuțioasă a lui Dumnezeu; nu-L înțelege greșit.” M-am simțit cu adevărat recunoscător față de Dumnezeu. Când am fost intransigent și răzvrătit, Dumnezeu m-a disciplinat prin boală ca să pot reflecta asupra mea și acum, când mi-am arătat dorința de a mă pocăi, Dumnezeu mi-a arătat milă, dându-mi șansa de a continua să-mi fac datoria. Am fost profund mișcat.

Prin această experiență, am ajuns să văd că multe dintre opiniile mele asupra lucrurilor nu sunt în concordanță cu adevărul și că am mare nevoie ca Dumnezeu să mă judece și să mă purifice. În experiențele mele viitoare, vreau să practic mai mult adevărul, să fiu o persoană care se supune lui Dumnezeu și să-mi fac bine datoria.


75. Ce am învățat din excluderea unei persoane rele

de An Xin, China

În aprilie 2021, m-am întors la biserica mea după o vreme în care fusesem plecată și am cunoscut-o pe Liu Min. Liu Min aproape fusese exclusă mai demult, deoarece, conducătoare de biserică fiind, nu doar că nu reușise să facă o lucrare reală, dar mai și promovase oameni după bunul său plac, împotriva principiilor, și protejase antihriști și oameni răi fără să se ocupe de ei. Acest lucru dusese la ineficacitate în diferite lucrări bisericești. În acea perioadă, unii frați și surori au avut părtășie cu ea, dar ea a refuzat să o accepte. Conducătoarea de la acea vreme, sora Wang Yi, i-a evaluat comportamentul și a bănuit că ar putea fi o persoană rea, dar, neavând suficiente dovezi, a concluzionat că ar putea fi doar o manifestare temporară. După ce a discutat cu alți conducători și lucrători, aceștia au decis să-i mai acorde o șansă să se căiască și să o țină sub observație. Astfel, nu a fost exclusă.

Odată, când vorbeam cu Liu Min, am întrebat-o ce lecții învățase din acea experiență. Am crezut că va avea o înțelegere și o căință autentice după un eșec și o revelație atât de semnificative. Surprinzător, Liu Min a spus: „Aveam tendința să acționez din impetuozitate, atâta tot. În plus, nimeni nu m-a ajutat la momentul respectiv.” Auzind asta, mi-am zis: „Deși nu ai fost exclusă, chiar ai făcut lucruri rele. De ce nu reflectezi asupra ta și nu înveți din asta?” Mai târziu, am constatat că nu numai că nu a reușit să se cunoască, dar a denaturat faptele și a răspândit zvonuri pe oriunde s-a dus, făcându-i pe alții să creadă că fusese nedreptățită și suprimată de Wang Yi. Neștiind adevărul, frații și surorile au crezut-o, considerând că Wang Yi era problema. Mai târziu, am fost aleasă conducătoare a bisericii. Nu după mult timp, am observat că Liu Min își neglija datoria în favoarea chestiunilor personale. I-am atras atenția că era iresponsabilă și am avut părtășie cu ea despre cuvintele lui Dumnezeu cu privire la atitudinea potrivită față de îndatoriri. Dar ea nu a acceptat acest lucru, ba chiar a început să aibă prejudecăți împotriva mea. La adunări, ea le spunea în mod repetat fraților și surorilor că eram prea exigentă cu ea, inducându-i în eroare cu cuvintele ei, astfel încât și ei au ajuns să aibă prejudecăți împotriva mea. Această situație m-a făcut să mă simt foarte constrânsă. N-am îndrăznit să-i subliniez din nou problemele cu la fel de multă ușurință, de frică să nu se ia de mine și să o țină tot așa. Dar Liu Min nu a încetat să comită fapte rele. Ea a profitat de vestea că o soră fusese izolată de către biserică pentru a reflecta, distorsionând faptele ca să răspândească minciuni, spunând că lucrătorii și conducătorii excludeau în mod arbitrar oameni și, prin urmare, le distrugeau viața. Acest lucru a creat anxietate în rândul fraților și surorilor și i-a făcut să se ferească de conducători și de lucrători, cufundând biserica în agitație. Văzând gravitatea situației, mi-am dat seama că există o problemă. M-am gândit la comportamentul lui Liu Min, la modul în care respingea în mod constant adevărul și avea tendința de a critica acțiunile altora și de a le folosi pentru a se răzbuna pe ei. Nu numai că nu-și recunoscuse faptele rele trecute după ce fusese demisă din funcția ei, dar a continuat să profite de această chestiune și nu a lăsat-o baltă, judecând-o pe Wang Yi la fiecare pas și susținând că fusese nedreptățită; iar când îi atrăsesem atenția că fusese iresponsabilă în îndeplinirea datoriei sale, ea începuse să-mi poarte ranchiună și denaturase faptele pentru a mă judeca pe la spate, făcându-i pe frați și pe surori să aibă prejudecăți față de mine. Am mai aflat și că, atunci când era conducătoare, în ciuda apariției unei bande de antihriști în biserică, ea nu numai că nu reușise să se ocupe de ei, dar chiar le ceruse diaconilor să le arate mai multă dragoste, solicitându-le chiar și celor care îi raportau pe antihriști să se înțeleagă mai bine pe ei înșiși și să-și învețe lecțiile. Mai mult, după ce sora ei mai mică fusese demisă pentru că nu făcea o lucrare reală, Liu Min scrisese conducerii superioare de mai multe ori ca să întrebe insistent de ce fusese demisă sora ei, spunând chiar: „Dacă mă demite cineva din funcția mea, o să vadă el.” Aflând asta, m-am gândit: „Comportamentul lui Liu Min nu este doar o dezvăluire momentană a corupției; este o problemă legată de natura-esență!” Am citit două fragmente din cuvintele lui Dumnezeu: „Toți cei care au fost corupți de Satana au firi corupte. Totuși, unii au doar firi corupte, în timp ce alții sunt diferiți: nu numai că au firi corupte satanice, dar natura lor este și extrem de răuvoitoare. Vorbele și acțiunile acestor oameni depășesc simpla dezvăluire a firilor corupte satanice; sunt adevărați diavoli și adevărate satane” (Cuvântul, Vol. 1: Arătarea și lucrarea lui Dumnezeu, „Un avertisment pentru cei care nu practică adevărul”). „Indiferent ce greșeli au comis ori ce lucruri rele au făcut, acei oameni cu firi malițioase nu vor permite nimănui să-i expună ori să-i emondeze. Dacă cineva îi expune și îi ofensează, se vor înfuria, se vor răzbuna și nu vor abandona niciodată această problemă. Nu au deloc răbdare și toleranță față de alți oameni și nu exercită îngăduință față de ei. Pe ce principiu se bazează conduita lor? «Mai degrabă aș trăda, decât să fiu trădat.» Cu alte cuvinte, ei nu tolerează să fie ofensați de nimeni. Nu este aceasta logica oamenilor răi? Aceasta este exact logica oamenilor răi. Nimănui nu îi este permis să-i ofenseze. Pentru ei, este inacceptabil să fie provocați cât de puțin și urăsc pe oricine face acest lucru. Vor continua să hărțuiască acea persoană și nu vor abandona niciodată chestiunea – așa sunt oamenii răi” [Cuvântul, Vol. 5: Responsabilitățile conducătorilor și lucrătorilor, „Responsabilitățile conducătorilor și lucrătorilor (14)”]. În lumina cuvintelor lui Dumnezeu, am văzut că Liu Min avea o natură răuvoitoare și ura adevărul. Nu numai că ea i-a protejat în mod constant pe antihriști și pe oamenii răi, dar a criticat adesea acțiunile altora pentru a provoca necazuri la nesfârșit. Ea își storcea creierii să găsească modalități de a judeca și de a se răzbuna pe cei care îi ofereau sfaturi sau făceau lucruri care îi puneau în pericol interesele. Făcând acest lucru, ea semăna discordie în interiorul bisericii și tulbura viața bisericii. În ciuda numeroaselor încercări de a avea părtășie cu ea și de a o ajuta, tot nu s-a căit. Pe baza comportamentului ei consecvent, am confirmat că era într-adevăr o persoană rea. După ce am discutat cu ceilalți conducători și lucrători, am raportat situația ei conducerii superioare.

Conducerea superioară ne-a instruit să începem prin a o izola pe Liu Min, pentru a preveni alte tulburări ale vieții bisericii, și să-i adunăm materialele. După aceea, urma să avem părtășie și să o discernem cu frații și surorile, apoi să o excludem. Auzind asta, am avut unele îngrijorări, gândindu-mă: „Data trecută, fiindcă n-au fost suficiente dovezi, Liu Min nu a fost exclusă și, când a aflat, ea a provocat nenumărate necazuri și nu a mai lăsat-o în pace pe Wang Yi de atunci. Când i-am subliniat problemele, ea nu numai că nu le-a acceptat, dar a distorsionat cu insistență faptele pentru a mă judeca. Când sora ei mai mică a fost demisă, chiar a zis că, dacă o demite cineva pe ea, o să-i facă viața grea. Umanitatea lui Liu Min e foarte rea; dacă află că a fost exclusă, n-o să facă un mare tam-tam? Cine știe ce lucruri dăunătoare mi-ar putea face? S-ar putea răzbuna pe mine? Știe și unde locuiesc. Dacă vine la mine acasă într-un acces de furie să se certe cu mine și provoacă un scandal din care toți vecinii află de credința mea, punându-mă astfel în pericol?” Cu cât mă gândeam mai mult la asta, cu atât mi se făcea mai frică. Nu știam cum să înfrunt situația iminentă. M-am rugat lui Dumnezeu și I-am cerut să mă îndrume. Mai târziu, am citit un fragment din cuvintele lui Dumnezeu: „Antihriștii au firi extrem de feroce. Dacă încerci să-i emondezi sau să-i expui, te vor urî și-și vor înfige colții în tine ca niște șerpi veninoși. Oricât de mult ai încerca, nu vei reuși să scapi de ei sau să-i îndepărtezi. Când întâlniți asemenea antihriști, vă este teamă? Unii oameni chiar se sperie și spun: «Nu îndrăznesc să-i emondez. Precum șerpii veninoși, sunt foarte feroce și, dacă se încolăcesc în jurul meu, sunt terminat.» Ce fel de oameni sunt aceștia? Au o statură mică, nu sunt buni de nimic, nu sunt soldați buni ai lui Hristos și nu pot aduce mărturie pentru Dumnezeu. Așadar, ce ar trebui să faceți dacă întâlniți asemenea antihriști? Dacă te-ar amenința sau ar încerca să-ți ia viața, ți-ar fi teamă? În astfel de situații, trebuie să te unești rapid cu frații și surorile tale și să luați atitudine, să cercetați, să adunați dovezi și să expuneți acel antihrist până este îndepărtat din biserică. Asta înseamnă să rezolvi complet problema. Când descoperi un antihrist și identifici clar că are trăsăturile unei persoane rele și este capabil să-i chinuiască pe alții și să se răzbune pe ei, nu aștepta să facă rău și strânge dovezi înainte să gestionezi problema. Acesta este un lucru pasiv și a provocat deja câteva pierderi. Când antihriștii arată că au trăsăturile unei persoane rele, dezvăluindu-și firea perfidă și malițioasă, și sunt pe cale să acționeze, cel mai bine este să te ocupi de ei, să-i abordezi, să-i îndepărtezi și să-i excluzi. Aceasta este cea mai rezonabilă abordare. Unii oameni se tem de represalii din partea antihriștilor și nu îndrăznesc să-i dea în vileag. Nu este un lucru nesăbuit? Nu ești capabil să protejezi interesele casei lui Dumnezeu, ceea ce arată, în mod inerent, că nu-I ești loial lui Dumnezeu. Te temi că un antihrist ar putea găsi un mijloc ca să se răzbune pe tine – care este problema? Oare nu ai încredere în dreptatea lui Dumnezeu? Nu știi că adevărul domnește în casa lui Dumnezeu? Chiar dacă un antihrist ar reuși să găsească unele lucruri corupte din tine și să facă zarvă din cauza asta, nu ar trebui să-ți fie frică. În casa lui Dumnezeu, problemele sunt abordate pe baza adevărurilor-principii. Săvârșirea fărădelegilor nu înseamnă că o persoană este rea. Casa lui Dumnezeu nu se ocupă niciodată de cineva din cauza unei dezvăluiri de moment a corupției sau a unei fărădelegi ocazionale. Casa lui Dumnezeu se ocupă de acei antihriști și oameni răi care provoacă perturbări și fac rău în mod constant și care nu acceptă nici măcar o fărâmă de adevăr. Casa lui Dumnezeu nu va nedreptăți niciodată o persoană bună. Tratează pe toată lumea corect. Chiar dacă falșii conducători sau antihriștii acuză pe nedrept o persoană bună, casa lui Dumnezeu o va reabilita. Biserica nu va îndepărta și nici nu se va ocupa niciodată de o persoană bună care poate să-i dea în vileag pe antihriști și are simțul dreptății. Oamenii se tem întotdeauna că antihriștii vor profita de ceva pentru a se răzbuna pe ei. Însă ție nu ți-e teamă să nu-L ofensezi pe Dumnezeu și să suferi disprețul și respingerea Lui? Dacă te temi că un antihrist va găsi un avantaj ca să se răzbune pe tine, de ce nu profiți de dovada faptelor sale rele și nu-l expui? Făcând asta, vei dobândi aprobarea și sprijinul aleșilor lui Dumnezeu și, cel mai important, Dumnezeu Își va aminti de faptele tale bune și de actele tale de dreptate. Așadar, de ce n-ai face asta? Aleșii lui Dumnezeu ar trebui să poarte mereu în gând însărcinarea dată de Dumnezeu. Înlăturarea oamenilor răi și a antihriștilor este lupta crucială în bătălia împotriva Satanei. Dacă această luptă este câștigată, va deveni mărturia biruitorului. Lupta împotriva satanelor și a diavolilor răi este o mărturie bazată pe experiență pe care ar trebui să o aibă aleșii lui Dumnezeu. Este un adevăr-realitate pe care biruitorii trebuie să-l aibă. Dumnezeu le-a oferit foarte mult adevăr oamenilor, te-a condus foarte mult timp și te-a aprovizionat foarte mult, cu scopul ca tu să aduci mărturie și să aperi lucrarea bisericii. Se pare că, atunci când oamenii răi și antihriștii fac fapte rele și tulbură lucrarea bisericii, devii timid și te retragi, alergând cu brațele deasupra capului – nu ești bun de nimic. Nu poți birui satane, nu ai adus mărturie și Dumnezeu te detestă. În acest moment critic, trebuie să te opui și să porți un război împotriva satanelor, să expui faptele rele ale antihriștilor, să-i condamni și să-i blestemi, nelăsându-i să se ascundă și înlăturându-i din biserică. Doar aceasta poate fi considerată o victorie împotriva satanelor și sfârșitul destinului lor. Ești unul dintre aleșii lui Dumnezeu, un adept al lui Dumnezeu. Nu te poți teme de provocări; trebuie să acționezi în conformitate cu adevărurile-principii. Asta înseamnă să fii un biruitor. Dacă te temi de provocări și faci compromisuri pentru că te temi de răzbunarea oamenilor răi sau a antihriștilor, atunci nu ești un discipol al lui Dumnezeu și nu ești unul dintre aleșii Lui. Nu ești bun de nimic, le ești inferior chiar și prestatorilor de servicii. Unii lași ar putea spune: «Antihriștii sunt formidabili; sunt capabili de orice. Dacă se răzbună pe mine?» Acestea sunt cuvinte confuze. Dacă te temi de răzbunarea antihriștilor, unde este credința ta în Dumnezeu? Nu te-a protejat El de-a lungul atâtor ani din viața ta? Nu sunt și antihriștii în mâinile lui Dumnezeu? Dacă El nu permite asta, ce-ți pot face ei? În plus, indiferent cât de răi ar fi antihriștii, de fapt, de ce sunt capabili? Nu este foarte ușor ca aleșii lui Dumnezeu să se unească și să-i expună și să se ocupe de ei? Așadar, de ce să te temi de antihriști? Asemenea oameni sunt niște netrebnici și nu merită să-L urmeze pe Dumnezeu. Mergi înapoi acasă, crește-ți copiii și trăiește-ți viața! În fața antihriștilor care tulbură lucrarea bisericii și îi rănesc pe aleșii lui Dumnezeu, cum ar trebui aceștia din urmă să răspundă la faptele lor rele? Cum ar trebui cei care Îl urmează pe Dumnezeu să rămână fermi în mărturia lor? Cum ar trebui să lupte împotriva forțelor Satanei și ale antihriștilor? Atunci când antihriștii tulbură, fac rău și I se împotrivesc lui Dumnezeu, se va dezvălui pe deplin dacă te supui și Îi ești loial lui Dumnezeu sau stai deoparte și Îl trădezi. Dacă nu ești cineva care I se supune lui Dumnezeu și Îi este loial, atunci ești cineva care Îl trădează. Nu există altă opțiune. Unii indivizi confuzi și cei cărora le lipsește discernământul aleg o poziție de mijloc și devin neutri. În ochii lui Dumnezeu, acestor oameni le lipsește loialitatea față de El și Îl trădează” [Cuvântul, Vol. 4: Expunerea antihriștilor, „Punctul nouă (Partea a opta)”]. Cuvintele lui Dumnezeu spun că expunerea antihriștilor și a oamenilor răi este responsabilitatea și datoria tuturor aleșilor lui Dumnezeu și că e o manifestare concretă de protejare a lucrării bisericii. Cu toate acestea, îmi era foarte frică să expun și să mă ocup de oamenii răi. Întotdeauna am simțit că, odată ce i-aș fi expus, se vor încolăci în jurul meu ca un șarpe veninos și nu voi mai putea să scap de ei. Cuvintele lui Dumnezeu spun: „Au o statură mică, nu sunt buni de nimic, nu sunt soldați buni ai lui Hristos și nu pot aduce mărturie pentru Dumnezeu.” M-am simțit vinovată și supărată când am citit cuvintele „nu sunt buni de nimic”. Fiind conducătoare a bisericii, ar fi trebuit să iau în considerare intenția lui Dumnezeu și să protejez funcționarea normală a lucrării și a vieții bisericii. Dar, când am văzut că Liu Min răspândea peste tot zvonuri și judecăți că lucrătorii și conducătorii excludeau oameni fără să țină cont de principii, făcându-i pe frați și pe surori să aibă prejudecăți și să devină precauți față de conducători și lucrători, ceea ce tulbura grav viața bisericii, nu am avut curajul să mă ocup de Liu Min conform principiilor. M-am temut că va face o fixație asupra mea și se va răzbuna pe mine, chinuindu-mă și făcându-mi probleme. Pentru a-mi proteja interesele, am vrut să mă comport ca o țestoasă, uitându-mă doar la oameni răi cum perturbă biserica, fără să acționez și să protejez lucrarea bisericii la timp. Chiar nu mi-am îndeplinit responsabilitățile. Am fost foarte egoistă și o lașă bună de nimic! Mai ales când am citit cuvintele lui Dumnezeu: „Dacă te temi de răzbunarea antihriștilor, unde este credința ta în Dumnezeu? Nu te-a protejat El de-a lungul atâtor ani din viața ta? Nu sunt și antihriștii în mâinile lui Dumnezeu? Dacă El nu permite asta, ce-ți pot face ei?” M-am simțit și mai rușinată. Dumnezeu este suveran peste toate lucrurile, iar antihriștii și oamenii răi sunt și ei în mâinile lui Dumnezeu. Fără permisiunea lui Dumnezeu, nu pot face nimic. Crezusem în Dumnezeu și mâncasem și băusem atât de multe dintre cuvintele Lui, dar nu aveam credință adevărată în El. Eram cu adevărat jalnică! Gândindu-mă la asta, m-am urât fiindcă sunt așa o dezamăgire și m-am hotărât să iau în considerare intenția lui Dumnezeu și să mă bazez pe El ca să înlătur această persoană rea. Așa că m-am rugat lui Dumnezeu să-mi dea credință și putere ca să mă pot ține de principii și să nu-mi fie frică de această persoană rea.

Mai târziu, am expus și am disecat comportamentul lui Liu Min și am izolat-o. Liu Min nu a acceptat acest lucru, nu a reflectat deloc asupra sa și a spus chiar că făcuse aceste lucruri pentru că frații și surorile nu o ajutaseră. Nici nu-și recunoștea faptele rele, darămite să aibă remușcări. La vremea aceea, frații și surorile nu aveau prea mult discernământ în privința ei. Credeau că Liu Min are anumite daruri, că are părtășie logică și clară și că e capabilă să îndure suferință și să se consume. Aveau o părere bună despre ea. M-am simțit tulburată, gândindu-mă: „Dacă am părtășie cu frații și surorile și o disec pe Liu Min ca persoană rea, iar ei nu acceptă și nu sunt de acord cu excluderea ei, ce ar trebui să fac? Oare vor crede toți că am gestionat lucrurile nedrept și vor dezvolta prejudecăți împotriva mea? Oare biserica se va cufunda în haos? Dacă se întâmplă asta, voi fi considerată responsabilă? Oare voi fi demisă?” În acel moment, mi-am dat seama că iar trăiam într-o stare de lașitate și îngrijorare, așa că m-am rugat lui Dumnezeu, dispusă să mă răzvrătesc împotriva mea și să practic adevărul. Apoi, am căutat cum să am părtășie cu frații și surorile într-un mod care să dea rezultate. Am citit un fragment din cuvintele lui Dumnezeu: „A treia cerință din cea de-a douăsprezecea responsabilitate a conducătorilor și lucrătorilor este ca, atunci când au de-a face cu perturbări și tulburări cauzate de oameni răi, conducătorii și lucrătorii să mănânce și să bea cuvântul lui Dumnezeu împreună cu aleșii Lui, pentru a reflecta asupra lor înșiși, a se cunoaște și a avea o transformare autentică. Ar trebui să fie capabili să-i călăuzească pe aleșii lui Dumnezeu să intre în adevărul-realitate, să se elibereze de firile corupte și să ajungă să-L urmeze pe Dumnezeu, să se supună Lui și să aducă mărturie pentru Dumnezeu. Numai acest tip de lucrare se aliniază intențiilor lui Dumnezeu. Pe de-o parte, conducătorii și lucrătorii care lucrează în acest fel sunt capabili să rezolve probleme și să se echipeze cu adevărul în timp ce lucrează. În plus, având părtășie despre adevăr pentru a rezolva probleme, ei îi ajută pe frați și surori să înțeleagă adevărul, să știe cum să reflecteze asupra lor și să se cunoască pe ei înșiși, să se elibereze de firile corupte, să își facă bine îndatoririle, să știe cum să-i discearnă și să-i trateze pe oameni, să ajungă să-L urmeze pe Dumnezeu și să se supună Lui, să nu fie constrânși de alții și să fie capabili să rămână fermi în mărturia lor. Asta înseamnă îndeplinirea îndatoririlor de către conducători și lucrători; acesta este principiul pe care conducătorii și lucrătorii ar trebui să îl pună în practică pentru rezolvarea problemelor în timpul efectuării lucrării bisericii. Indiferent ce probleme apar în biserică, în primul rând, conducătorii și lucrătorii ar trebui să caute adevărul, să priceapă intențiile lui Dumnezeu și să caute împreună îndrumarea Lui. Apoi ar trebui să caute cuvinte relevante ale lui Dumnezeu pentru a rezolva diferitele probleme existente. În procesul de rezolvare a problemelor, conducătorii și lucrătorii ar trebui să aibă mai multă părtășie cu frații și surorile despre cuvintele relevante ale lui Dumnezeu și să înțeleagă esența problemelor pe baza cuvintelor lui Dumnezeu. Ei ar trebui, de asemenea, să îi facă pe aleșii lui Dumnezeu să aibă părtășie despre propria înțelegere pentru discernerea acestor probleme. Odată ce majoritatea sunt capabili să aibă aceeași înțelegere și să ajungă la un consens, problemele devin mai ușor de rezolvat. În rezolvarea problemelor, evitați să povestiți întotdeauna, în mod repetat, evenimentele, să urmăriți detalii minore ori să învinuiți persoanele implicate în probleme. La început, nu vă concentrați asupra problemelor minore; în schimb, aveți în mod clar părtășie despre adevăr, deoarece acest lucru va dezvălui natura problemelor. Doar această abordare îi ajută pe aleșii lui Dumnezeu să învețe să discearnă problemele pe baza cuvintelor lui Dumnezeu, să obțină discernământ de la oamenii, evenimentele și lucrurile care apar și să învețe lecții practice din acestea. De asemenea, le permite să compare cuvintele și doctrinele pe care le înțeleg de obicei cu viața reală, dându-le puterea să înțeleagă realmente adevărul. Nu asta ar trebui să facă lucrătorii și conducătorii? […] Cum ar trebui conducătorii bisericii să-i călăuzească pe aleșii lui Dumnezeu? Principalul mod este să-i călăuzească pe aceștia spre a identifica și rezolva problemele din viața reală, a practica și a experimenta cuvântul lui Dumnezeu în viața reală, astfel încât aleșii lui Dumnezeu să fie nu numai capabili să practice adevărul, ci și să discearnă lucrurile negative și oamenii negativi – conducători falși, lucrători falși, oameni răi, neîncrezători și antihriști. Scopul discernerii diverșilor oameni este de a rezolva probleme. Numai prin rezolvarea completă a tulburărilor cauzate de oamenii răi și de antihriști, lucrarea bisericii poate progresa fără probleme, iar voia lui Dumnezeu poate fi îndeplinită în biserică. În același timp, abordarea oamenilor răi servește și ca un avertisment pentru a evita să faci greșeli sau să faci rău, permițându-ți să ajungi să te temi de Dumnezeu și să te ferești de rău” [Cuvântul, Vol. 5: Responsabilitățile conducătorilor și lucrătorilor, „Responsabilitățile conducătorilor și lucrătorilor (20)”]. După ce am citit cuvintele lui Dumnezeu, am înțeles că un aspect al responsabilității conducătorului și lucrătorului este că, atunci când oamenii răi și antihriștii perturbă și tulbură lucrarea bisericii, ei ar trebui să se înzestreze pe ei înșiși și pe frați și pe surori cu adevărul și să învețe împreună lecții, îndrumându-i să discearnă antihriștii și oamenii răi și să nu fie induși în eroare și tulburați de ei. În același timp, ei ar trebui să-i îndrume pe frați și pe surori să înțeleagă semnificația lucrării de curățire a bisericii. Numai prin înlăturarea neîncrezătorilor, a antihriștilor și a oamenilor răi pot aleșii lui Dumnezeu să urmărească adevărul și să-și îndeplinească bine îndatoririle într-un mediu stabil. Înțelegând aceste lucruri, m-am gândit: „Frații și surorile nu au discernământ despre Liu Min acum, iar unii chiar o venerează pentru că îi văd darurile aparente și elocvența, dar ei nu îi discern esența pe baza motivelor și a naturii acțiunilor ei și a atitudinii ei față de adevăr. Ar trebui să-i îndrum pe frați și pe surori să discearnă comportamentul și acțiunile lui Liu Min conform cuvintelor lui Dumnezeu, astfel încât să nu mai fie induși în eroare. Asta înseamnă să-ți îndeplinești responsabilitățile de conducător.” Apoi, am căutat adevăruri despre discernerea naturii-esențe a oamenilor și am folosit drept reper comportamentul consecvent al lui Liu Min pentru a avea părtășie cu frații și cu surorile. După ce au ascultat, au fost de acord s-o excludă pe Liu Min. Unii frați și unele surori chiar au spus: „Acum înțeleg ce vrea să zică Dumnezeu când expune că oamenii răi refuză cu încăpățânare să se căiască, Liu Min este un exemplu concret.” Văzând acest rezultat, m-am umplut de recunoștință față de Dumnezeu, știind că era rezultatul cuvintelor lui Dumnezeu. Mai târziu, am avut părtășie împreună și am înțeles că Dumnezeu are o intenție bună atunci când permite ca biserica să aibă antihriști și oameni răi, folosind acest exemplu real al lui Liu Min pentru a ne arăta cum sunt oamenii răi. A fost mult mai practic așa, decât prin teorie goală.

Mai târziu, am reflectat și asupra mea, întrebându-mă de ce devenisem atât de temătoare și ezitam să mă țin de principii atunci când era vorba de excluderea oamenilor răi? Am citit cuvintele lui Dumnezeu, care spun: „Înainte ca oamenii să experimenteze lucrarea lui Dumnezeu și să înțeleagă adevărul, natura Satanei este cea care preia controlul în ei și îi domină. Ce presupune acea natură, mai exact? De exemplu, de ce ești egoist? De ce îți protejezi propriul statut? De ce ești atât de influențat de sentimentele tale? De ce îți plac acele lucruri nedrepte și acele lucruri rele? Care este baza faptului că îți plac aceste lucruri? De unde vin aceste lucruri? De ce îți plac și le accepți? Până acum, ați ajuns cu toții să înțelegeți: motivul principal este că otrăvurile Satanei sunt înăuntrul omului. Așadar, ce sunt otrăvurile Satanei? Cum pot fi ele exprimate? De exemplu, dacă întrebi: «Cum ar trebui să trăiască oamenii? Pentru ce ar trebui să trăiască ei?», toți vor răspunde: «Fiecare pentru sine și diavolul să-l ia pe cel mai din spate.» Chiar această singură frază exprimă tocmai rădăcina problemei. Filosofia și logica Satanei au devenit viața oamenilor. Indiferent ce urmăresc oamenii, o fac, de fapt, pentru ei înșiși – și, astfel, trăiesc cu toții pentru ei înșiși. «Fiecare pentru sine și diavolul să-l ia pe cel mai din spate» – aceasta este filosofia de viață a omului și reprezintă, de asemenea, natura umană. Aceste cuvinte au devenit deja natura omenirii corupte și sunt adevărata zugrăvire a naturii satanice pe care o are omenirea coruptă. Această natură satanică a devenit întru totul temelia existenței omenirii corupte. Vreme de câteva mii de ani, omenirea coruptă a trăit după această otravă a Satanei, chiar până în zilele noastre” (Cuvântul, Vol. 3: Discursurile lui Hristos al zilelor de pe urmă, „Cum să mergi pe calea lui Petru”). Gândindu-mă la cuvintele lui Dumnezeu, mi-am dat seama că am ezitat și m-a îngrijorat atât de mult s-o exclud pe Liu Min fiindcă am fost controlată de otrăvurile Satanei, cum ar fi: „Oamenii înțelepți se pricep să se protejeze, căutând doar să nu facă greșeli”, „Cu cât mai puține probleme, cu atât mai bine” și „Fiecare pentru sine și diavolul să-l ia pe cel mai din spate”, cât și „Pasărea care își scoate capul din cuib e cea care e împușcată.” Când s-au petrecut lucrurile, am început să mă gândesc cum să mă protejez și să mă asigur că interesele nu-mi erau afectate. Fiind conducătoare de biserică, deslușisem clar esența lui Liu Min de persoană rea, dar îmi era frică să nu o jignesc și să nu se răzbune și mi-am făcut griji că lipsa de discernământ a fraților și surorilor îi va determina să dezvolte iar o prejudecată împotriva mea și că, dacă s-ar fi întâmplat acest lucru, biserica s-ar fi cufundat în haos, iar eu aș fi putut să fiu demisă și n-aș fi putut să-mi protejez statutul. Oricum mă gândeam la asta, simțeam că aș avea de pierdut dacă aș da în vileag această persoană rea, așa că m-am retras și nu am exclus-o la timp. Lucrarea de curățire a bisericii este făcută pentru a purifica biserica și pentru a asigura continuarea netulburată a lucrării și vieții bisericii. Totuși, nu am putut susține lucrarea bisericii și m-am uitat cum frații și surorile erau induși în eroare, iar atunci când viața bisericii a fost tulburată, nu am făcut nimic, simțind că atâta timp cât interesele mele nu erau afectate, totul era bine. Am văzut că, trăind potrivit acestor otrăvuri satanice, conștiința mea devenise din ce în ce mai amorțită și nu mă puteam gândi decât la interesele mele. Cu cât mă gândeam mai mult, cu atât simțeam că sunt foarte egoistă și detestabilă, că nu am nicio loialitate față de Dumnezeu și că îmi lipsește cu desăvârșire umanitatea! Abia atunci mi-am dat seama că să-ți bazezi acțiunile pe aceste otrăvuri satanice înseamnă să te împotrivești lui Dumnezeu și să perturbi lucrarea bisericii ca slujitor al Satanei. Dacă nu mă căiam, aveam să fac mai multe rele și, în cele din urmă, aveam să fiu detestată și eliminată de Dumnezeu! O altă îngrijorare pe care o aveam în legătură cu motivul pentru care n-am respectat principiile era că aș fi putut fi demisă dacă biserica ar fi intrat în haos fiindcă nu m-am ocupat cum trebuie de această persoană rea. În căutarea mea, am citit unele dintre cuvintele lui Dumnezeu: „Aceia care pot să îndeplinească o datorie în casa lui Dumnezeu trebuie să fie oameni care au un simț al poverii când vine vorba despre lucrarea bisericii, care își asumă responsabilitatea, care pot să susțină adevărurile-principii, care pot să sufere și plătesc un preț. Dacă oamenii au carențe în aceste domenii, nu sunt potriviți pentru a îndeplini o datorie și nu întrunesc condițiile pentru îndeplinirea ei. Există mulți oameni cărora le este frică să își asume responsabilitatea în îndeplinirea unei datorii. […] Ei își spun: «Dacă îmi revine mie să rezolv acest lucru, dacă ajung să fac o greșeală? Atunci când vor cerceta cine este vinovatul, nu se vor ocupa de mine? Nu va cădea toată responsabilitatea în primul rând pe mine?» Pentru asta își fac ei griji. Dar crezi că Dumnezeu scrutează toate lucrurile? Toată lumea face greșeli. Dacă o persoană cu intenții corecte nu are experiență și nu s-a ocupat înainte de vreo problemă, dar s-a străduit, Dumnezeu vede asta. Trebuie să crezi că Dumnezeu scrutează toate lucrurile și inima omului. Dacă cineva nu crede nici măcar asta, nu este un neîncrezător? Ce însemnătate ar putea avea îndeplinirea unei datorii de către o astfel de persoană?” [Cuvântul, Vol. 4: Expunerea antihriștilor, „Punctul opt: Ar vrea ca alții să li se supună numai lor, nu adevărului sau lui Dumnezeu (Partea întâi)”]. După ce am citit cuvintele lui Dumnezeu, am înțeles că El este drept, că scrutează totul și că biserica se ocupă de oameni conform principiilor, pe baza purtării lor constante și a naturii-esențe. Dacă o persoană are intenția să țină cont de intențiile lui Dumnezeu și să susțină lucrarea bisericii, dar pur și simplu nu înțelege adevărul și nu reușește să deslușească esența unei probleme și, astfel, nu se ocupă bine de ea, și este capabilă să schimbe lucrurile la timp prin părtășie și ajutor, biserica o va trata în mod corect și nu se va ocupa de ea, nici nu o va demite. Cu toate acestea, dacă cineva provoacă în mod deliberat haos cu intenții rele, biserica se va ocupa de această persoană conform principiilor. Nu am înțeles firea dreaptă a lui Dumnezeu, nu am crezut că Dumnezeu scrutează inimile oamenilor, și nici nu am crezut că adevărul domnește în biserică. Trăiam, pur și simplu, înconjurată de propriile mele noțiuni și închipuiri, îngrijorată și preocupată. Era ceva cu-adevărat denaturat! M-am simțit complet eliberată înțelegând aceste lucruri. Am citit și cuvintele lui Dumnezeu care zic: „Îți îndeplinești datoria în casa lui Dumnezeu acum. Care este primul principiu al îndeplinirii unei datorii? Acesta presupune că mai întâi trebuie să îndeplinești acea datorie din toată inima, fără să cruți niciun efort și, astfel, să protejezi interesele casei lui Dumnezeu. Acesta este un adevăr-principiu, unul pe care ar trebui să-l pui în practică” [Cuvântul, Vol. 4: Expunerea antihriștilor, „Punctul opt: Ar vrea ca alții să li se supună numai lor, nu adevărului sau lui Dumnezeu (Partea întâi)”]. Cuvintele lui Dumnezeu mi-au arătat o cale de practică. În viitor, ori de câte ori o să mă confrunt cu ceva, trebuie să fiu atentă la intențiile lui Dumnezeu, să practic conform adevărurilor-principii și să susțin lucrarea bisericii. Asta înseamnă să-mi îndeplinesc datoria.

Mai târziu, m-am dus împreună cu o soră parteneră să dau în vileag faptele rele ale lui Liu Min și să-i anunț excluderea. Deși mă mai îngrijorau unele lucruri, m-am gândit la cuvintele lui Dumnezeu: „Toți spuneți că sunteți atenți la povara lui Dumnezeu și că veți susține mărturia bisericii, dar cine dintre voi a fost cu adevărat atent la povara lui Dumnezeu? Întreabă-te: ești cineva care arată considerație față de povara lui Dumnezeu? Poți să practici dreptatea pentru Dumnezeu? Poți să te ridici și să vorbești pentru Mine? Poți să pui statornic adevărul în practică? Ești suficient de îndrăzneț să lupți împotriva tuturor faptelor Satanei? Ai fi capabil să îți dai sentimentele la o parte și să-l expui pe Satana, de dragul adevărului Meu? Poți să permiți ca intențiile Mele să fie satisfăcute în tine? Ți-ai oferit inima în momente cruciale? Ești cineva care respectă voia Mea? Pune-ți adesea aceste întrebări și gândește-te adesea la ele” (Cuvântul, Vol. 1: Arătarea și lucrarea lui Dumnezeu, „Cuvântări ale lui Hristos la început”, Capitolul 13). Întrebările lui Dumnezeu din cuvintele Sale includ așteptările pe care le are de la oameni. Dumnezeu speră că putem să luăm în considerare intenția Lui, să susținem principiile și să avem curajul să dăm în vileag oamenii răi. Nu-L mai puteam dezamăgi pe Dumnezeu. Trebuia să practic adevărul și să susțin lucrarea bisericii. Așadar, în asentiment cu sora mea parteneră, ne-am rugat împreună. Pe baza cuvintelor lui Dumnezeu, am expus și am disecat problemele lui Liu Min. Deși încă nu se cunoștea, n-a avut nimic de spus. Văzând acest rezultat, nu m-am putut abține să nu-I mulțumesc lui Dumnezeu în inima mea. După această experiență, am dobândit credință în Dumnezeu și o oarecare înțelegere a propriei mele firi corupte. Am experimentat pacea care vine din practicarea adevărului.


76. Mi-am făcut rău prin deghizări și înșelăciune

de Serena, Coreea de Sud

În septembrie 2021, biserica a aranjat să particip la realizarea unui nou proiect video – un proiect care părea să fie destul de dificil. Știam că am lacune în privința principiilor și a abilității profesionale. Așa că am studiat mult, iar când luam parte la adunări și discutam probleme, vorbeam mereu activ, în speranța că ceilalți vor vedea că eram de calibru destul de bun și că eram cineva care merita să fie cultivată. Însă, nu după mult timp, o serie de probleme au început să apară una după alta.

Odată, când discutam despre producția unui video, am semnalat ceva ce mi se părea o problemă. Dar, pe baza unei evaluări principiale, toți ceilalți au hotărât că, până la urmă, nu era o problemă. Asta m-a făcut să mă simt descurajată, de parcă nu eram bună de nimic. Altă dată, când am avut o sugestie pentru un video, m-am gândit mult timp înainte să-mi împărtășesc opinia. Dar tot nu am vorbit bine. Apoi am regretat că am vorbit, gândindu-mă: „Dacă aș fi știut că oamenii vor reacționa așa, nu aș fi spus nimic!” Înainte, când făceam proiecte simple, puteam primi, mai mult sau mai puțin, aprobarea fraților și surorilor mele oricând făceam o sugestie sau exprimam o opinie. Dar acum nici nu puteam vedea problemele clar și mereu făceam greșeli. Oare frații și surorile mele se gândesc că nu sunt de calibru bun? Dacă lucrurile continuau așa, vor începe să se întrebe dacă sunt sau nu potrivită pentru această slujbă? Părea că va trebui să fiu mai atentă când fac o sugestie sau exprim o opinie în viitor – dacă nu eram sigură de ceva, atunci era mai bine să nu spun nimic și să evit cât mai mult să fac greșeli, astfel încât ceilalți să nu vadă adevărul despre cât de inaptă eram. Dar apoi s-a adeverit cea mai mare teamă a mea. Într-o zi, aveam părtășie la o adunare când liderul de echipă m-a întrerupt brusc. A zis că deviasem de la subiect și că părtășia mea trebuia să se învârtă în jurul cuvintelor lui Dumnezeu. Am fost foarte stânjenită – m-am roșit la față și am vrut să dispar într-o gaură din pământ. Până la finalul adunării mi-am ținut capul plecat, arătând ca o floare ofilită. M-am simțit rușinată, umilită și apatică. De la început, abilitățile mele profesionale erau mai slabe decât ale celorlalți, iar opinia mea despre probleme era superficială. Dar acum nici nu puteam formula punctele-cheie când vorbeam. Ce vor crede toți despre mine acum că expusesem atâtea neajunsuri într-o perioadă atât de scurtă de timp? Vor crede că sunt de calibru slab? Din momentul acela, oricând discutam împreună despre lucrare, mă simțeam agitată și aveam fluturi în stomac. Voiam să fac sugestii, dar oricând mă gândeam la una, mă răzgândeam și nu îndrăzneam s-o spun, de teamă că, făcând o greșeală, toți vor vedea că nu mă ridic la nivelul necesar. Am hotărât că e mai bine să nu spun nimic, decât să spun ceva greșit. Așadar, când discutam probleme, n-am mai vorbit deloc. Uneori mă trezeam admirându-i pe ceilalți care spuneau mereu orice idee le trecea prin minte. Dar tot nu reușeam să fac la fel – nu aveam acel tip de curaj. De fapt, știam că era greșit. Mă simțeam neliniștită și tulburată, dar nu știam ce să fac. După o vreme, una dintre conducătoarele bisericii noastre a fost demisă. Când conducătorii superiori i-au dat în vileag prestația, au menționat că mereu încercase să-și ascundă defectele și niciodată nu se deschisese când își făcea datoria. Cuvintele lor mi-au atins o coardă sensibilă și nu m-am putut abține să nu mă gândesc la propriile mele acțiuni. În ultimul timp mă închisesem în mine, ascunzându-mi ideile și punctele de vedere, de teamă că oamenii își vor da seama cum sunt. În acel moment, mi-am dat seama cât de periculoasă era starea mea și am știut că trebuia să caut adevărul și să o îndrept imediat.

În timp ce căutam, am citit un pasaj din cuvintele lui Dumnezeu: „A face greșeli sau a te deghiza: care dintre acestea are legătură cu firile corupte? Deghizarea este o chestiune care ține de firile corupte, implică o fire arogantă, ticăloșie și înșelătorie; este deosebit de detestată de Dumnezeu. […] Dacă, după ce ai făcut o greșeală, o poți trata corect și poți permite tuturor celorlalți să vorbească despre ea, să o comenteze și să o discearnă, și dacă o poți diseca și dezvălui pentru ca alții să o vadă, care va fi părerea tuturor despre tine? Cu siguranță vor spune că ești o persoană cinstită, deoarece inima ta este deschisă lui Dumnezeu, și ei pot vedea inima ta prin acțiunile și comportamentul tău. Dar dacă încerci să te deghizezi și să-i înșeli pe toți, ei vor avea o părere proastă despre tine și vor spune că ești o persoană proastă și neînțeleaptă. Dacă nu încerci să te prefaci sau să te justifici, dacă îți poți admite greșeala, toată lumea va spune că ești cinstit și înțelept. Și ce te face înțelept? Toată lumea face greșeli. Toată lumea are neajunsuri și defecte. Și toată lumea are aceleași firi corupte. Nu te crede mai nobil, mai desăvârșit și mai bun decât alții; a gândi astfel este atât de lipsit de rațiune! Odată ce poți vedea clar firile corupte ale oamenilor și adevărata față a esenței lor corupte, și nu încerci să-ți acoperi propriile greșeli și nu folosești greșelile altora împotriva lor, și ești capabil să le abordezi pe ambele corect, abia atunci vei vedea lucrurile în profunzime și nu vei face lucruri prostești, și vei fi o persoană înțeleaptă. Toți cei care sunt lipsiți de rațiune nu sunt oameni înțelepți, sunt proști. Ori de câte ori fac o greșeală sau fac ceva absurd și sunt emondați, meditează la asta și încearcă mereu să se justifice și să se apere, în timp ce se furișează pe la spate. Este dezgustător să fii martor la asta. De fapt, ceea ce fac ei este imediat evident pentru alți oameni, și totuși ei încă fac un spectacol flagrant. Pentru alții, pare un spectacol de clovni. Nu este aceasta prostie? Chiar este. Oamenii proști nu au nicio înțelepciune. Oricâte predici aud, ei tot nu înțeleg adevărul și nu văd niciun lucru așa cum este de fapt. Ei nu coboară niciodată de pe propriul piedestal, crezând că sunt diferiți de toți ceilalți și mai nobili; aceasta este aroganță și neprihănire de sine, aceasta este prostie. Oamenii proști nu au înțelegere spirituală, nu-i așa? Chestiunile în privința cărora ești prost și neînțelept sunt cele cu privire la care nu ai înțelegere spirituală și nu poți înțelege adevărul ușor. Aceasta este realitatea chestiunii” (Cuvântul, Vol. 3: Discursurile lui Hristos al zilelor de pe urmă, „Principiile care ar trebui să ghideze conduita unei persoane”). După ce am citit cuvintele lui Dumnezeu, am reflectat la starea în care fusesem în ultimul timp. La început, m-am gândit că dacă am fost selectată să particip la noul proiect video însemna că abilitatea și calibrul meu nu erau prea rele și că meritam să fiu cultivată. Așa că mi-am exprimat opiniile în mod activ și m-am implicat în părtășii și discuții, sperând să obțin aprobarea tuturor. Dar, când am văzut că îmi expuneam problemele în mod constant, m-am simțit stânjenită. Oamenii vedeau cum sunt cu adevărat și nu puteam accepta asta. M-am gândit că greșelile mele demonstrau că nu sunt bună de nimic, că nu sunt potrivită pentru această slujbă. Așa că m-am închis în mine și m-am deghizat, sperând că ceilalți nu vor vedea cât de inadecvată eram. Firea mea era foarte arogantă și înșelătoare! În realitate, faptul că primisem această datorie nu arăta că eram bună de la bun început – biserica doar îmi dădea o șansă să practic. De fapt, încă aveam multe neajunsuri și lipsuri și trebuia să învăț și să mă îmbunătățesc pe parcursul îndeplinirii datoriei mele. Dar nu mă ocupam corect de aceste probleme. Nu reflectam asupra cauzelor greșelilor mele și nu căutam adevărurile-principii ca să-mi compensez neajunsurile. În schimb, îmi storceam creierii încercând să găsesc căi de a-mi ascunde problemele, astfel încât ceilalți să nu vadă cum sunt. Cum am putut fi atât de înșelătoare și ignorantă? Mai târziu, am citit mai mult din cuvintele lui Dumnezeu: „Când oamenii își fac datoria sau orice lucrare înaintea lui Dumnezeu, inimile lor trebuie să fie curate, ca un bol cu apă proaspătă – cristalină, fără impurități. Așadar, ce fel de mentalitate este corectă? Una în care, indiferent ce faci, ești în stare să ai părtășie cu toată lumea despre orice gândești și despre orice idei ai. Și dacă cineva spune că modul tău de a gândi nu este viabil și oferă o altă idee, pe care o consideri destul de bună, atunci te negi pe tine însuți și practici conform spuselor sale. Practicând astfel, toată lumea vede că ești cineva care poate accepta sugestiile celorlalți și poate alege calea corectă, și că acțiunile tale sunt principiale, transparente și complet clare și neascunse. Nu există întuneric în inima ta, iar în acțiunile și vorbirea ta te ții de sinceritate și de o atitudine onestă. Spui lucrurilor pe nume – da înseamnă da și nu înseamnă nu. Nu recurgi la șiretlicuri și nu ții nimic ascuns, ești pur și simplu transparent. Nu este aceasta o atitudine onestă? Aceasta este atitudinea pe care ar trebui să o aibă cineva față de oameni, evenimente și lucruri și reprezintă firea unei astfel de persoane” (Cuvântul, Vol. 3: Discursurile lui Hristos al zilelor de pe urmă, Partea a III-a). Lui Dumnezeu îi plac oamenii cinstiți. Ar trebui să-mi fac datoria cu o atitudine onestă. Orice aș face sau aș spune, ar trebui să fiu directă și deschisă, să spun ce gândesc, iar dacă apar probleme, să recunosc, să mă ocup de ele și să le rezolv într-un mod potrivit. Așa că mi-am examinat greșelile de înainte una câte una. Am căutat motivele pentru care lucrurile nu merseseră bine și am căutat să înțeleg principiile conexe. Abia atunci mi-am dat seama că, făcând greșeli, ne putem descoperi propriile slăbiciuni și putem să le compensăm în timp util, ceea ce e un lucru bun. Dar mereu îmi făcusem griji cu privire la imaginea și statutul meu, închizându-mă în mine, fiind falsă, ascunzând ceea ce gândeam și fiindu-mi frică să-mi expun defectele. Făcând asta, nu aș fi putut niciodată să recuperez ce îmi lipsește, iar progresul meu ar fi lent. Nu cumva îmi săpam singură groapa? După ce mi-am dat seama de asta, am început conștient să-mi corectez mentalitatea. Când discutam lucrarea cu ceilalți frați și surori sau ofeream sugestii pentru videouri, îmi spuneam punctul de vedere fără să încerc să ghicesc cum va fi acesta primit. Deși unele idei și opinii ale mele erau încă incorecte, mulțumită corectărilor și îndrumării date de frații și surorile mele, am început să înțeleg unele dintre principiile implicate. Încetul cu încetul, am devenit mai puțin constrânsă și m-am simțit mai confortabil și mi s-a ușurat inima.

După o vreme, a trebuit să lucrăm cu o tehnologie nouă pentru a îmbunătăți calitatea video. Tehnologia era nouă pentru mine, dar discutând și învățând abilitățile necesare împreună cu ceilalți, am început, treptat, s-o înțeleg puțin. Când am văzut cum sora mea parteneră își spunea ideile și oferea sugestii, cum analiza ei era mereu logică și bine fondată și cum supraveghetorul deseori îi cerea părerea cu privire la diferite lucruri, am fost foarte invidioasă. Eu, pe de altă parte, eram tot o necunoscută. Mă întrebam când vor ști toți cine sunt. Uneori, în timpul discuțiilor despre lucrare, mă gândeam cum să-mi folosesc cuvintele, astfel încât ceilalți să aibă o impresie bună despre mine – ca să afle că nu eram total neștiutoare despre situația dată. Într-o zi, discutam cu toții un plan de producție video, când am observat o problemă. Pentru a vorbi concis și la subiect și pentru a arăta că știu câte ceva despre această nouă tehnologie, am vrut să-mi aleg cuvintele cu atenție, înainte de-a vorbi. Dar, cu cât mă frământam mai mult, cu atât mai puțin știam ce să zic. Până la urmă, sora mea parteneră a pus problema în locul meu. Mai târziu, m-am gândit la o soluție. Eu și sora mea parteneră am putea discuta dinainte ce să spunem. Apoi, aș fi avut părtășie prima cu ceilalți despre punctul meu de vedere. Astfel, aș fi putut să mă exprim mai bine și aș fi simțit că mi-am făcut simțită prezența în echipa noastră. Problema a fost că, atunci când participam singură la discuții, tot nu aveam curaj să-mi spun punctul de vedere. În schimb, așteptam ca toți să-și termine de zis opiniile, apoi ziceam doar „bine”, prefăcându-mă că am înțeles ce se spusese. Asta a continuat până la a nu-mi mai asuma nicio povară când discutam problemele. În timp ce îi ascultam vorbind, uneori mă gândeam la altceva sau chiar ațipeam.

Într-o zi, sora mea parteneră a venit la mine și a remarcat că nu-mi făcusem datoria la fel de activ ca înainte. M-a întrebat dacă am vreo stare anume, și i-am povestit despre dezvăluirile mele recente. Și-a folosit experiența pentru a mă ajuta și mi-a trimis unele dintre cuvintele lui Dumnezeu, care spun: „Antihriștii cred că, dacă sunt mereu înclinați să vorbească deschis și să-și exprime opiniile, și să aibă părtășie cu ceilalți, toată lumea îi va desluși; va crede că antihriștii nu au profunzime, că sunt doar oameni obișnuiți și nu îi va respecta. Ce înseamnă pierderea respectului din punctul de vedere al antihriștilor? Înseamnă pierderea statutului lor stimat din inimile celorlalți, înseamnă să arate cât de mediocri, ignoranți și obișnuiți sunt. Iată ce nu speră să vadă antihriștii. De aceea, când îi văd pe alții din biserică dezvăluindu-se mereu și recunoscându-și negativitatea, răzvrătirea împotriva lui Dumnezeu, greșelile pe care le-au făcut ieri sau durerea insuportabilă pe care o simt din cauza faptului că nu sunt cinstiți astăzi, antihriștii îi consideră pe acești oameni proști și naivi; ei nu recunosc niciodată astfel de lucruri, ținându-și ascunse gândurile. Unii oameni vorbesc rar din cauza calibrului slab sau a simplității minții lor, a lipsei de gânduri complexe, dar atunci când antihriștii vorbesc rar, nu este din același motiv; este o problemă a firii. Ei vorbesc rar atunci când se întâlnesc cu alții și nu-și exprimă cu ușurință părerile asupra celor discutate de ceilalți. De ce nu-și exprimă părerile? În primul rând, adevărul le lipsește cu siguranță și nu pot să vadă lucrurile așa cum sunt. Dacă vorbesc, ar putea face greșeli și ar putea fi văzuți drept ceea ce sunt, de fapt; se tem să nu fie priviți cu dispreț, așa că se prefac că tac și simulează că sunt profunzi, ceea ce îngreunează evaluarea din partea celorlalți, ba chiar făcând în așa fel încât ceilalți să creadă că sunt înțelepți și distinși. În acest fel, oamenii nu îndrăznesc să îi subestimeze pe antihriști și văzând calmul și liniștea lor aparentă, chiar îi respectă foarte mult, neîndrăznind sub nicio formă să îi nesocotească. Acesta este aspectul parșiv și ticălos al antihriștilor. Ei nu-și exprimă cu ușurință opiniile, deoarece majoritatea opiniilor lor nu sunt în conformitate cu adevărul, ci sunt noțiuni și închipuiri omenești, total nepotrivite pentru a fi scoase la lumină. Așa că rămân tăcuți. […] Ei nu vor să fie văzuți așa cum sunt; își cunosc propria măsură, dar, în secret, tot au o intenție detestabilă – să facă în așa fel încât ceilalți să-i respecte foarte mult. Nu este acesta cel mai dezgustător lucru?” (Cuvântul, Vol. 4: Expunerea antihriștilor, „Punctul șase”). În trecut, când citeam cuvintele lui Dumnezeu care expuneau firile antihriștilor, aproape niciodată nu mă priveam prin cuvintele Sale. Credeam că nu aveam niciun statut, cu atât mai puțin vreo ambiție și dorință măreață. Dar acum, comparându-mă cu ale lui Dumnezeu cuvinte, am văzut că antihriștii erau deseori reticenți să-și exprime opiniile, pentru a-și acoperi propriile lipsuri, și că deseori nu spuneau nimic ca să pară profunzi. Fac asta pentru ca toți cei din jurul lor să creadă, în mod greșit, că ei înțeleg adevărul și să-i admire. Nu asta făceam și eu? De fapt, nu mă pricepeam la această nouă tehnologie. Dar, pentru a-mi salva imaginea și a avea o bază solidă în grup, n-am vorbit niciodată deschis despre lipsurile și neajunsurile mele. Eram falsă, prefăcându-mă că înțeleg lucruri și neîndrăznind să-mi împărtășesc opiniile în fața tuturor, de teamă că nu voi spune ceea ce trebuie și vor vedea că sunt nepricepută. Ba chiar am ajuns să-mi acopăr neajunsurile grăbindu-mă să sugerez la adunări lucruri pe care le discutasem dinainte cu sora mea parteneră. Asta nu doar că-mi permitea să simt că eram parte integrantă, ci îi și împiedica pe ceilalți să-și dea seama cât de jos era, de fapt, standardul meu. Eram foarte înșelătoare! Gândindu-mă în urmă, mi-am dat seama că mulți oameni menționaseră că nu eram prea vorbăreață. Obișnuiam să cred că asta era doar din cauza personalității mele. Doar prin expunerea cuvintelor lui Dumnezeu, am înțeles că tăceam ca să-i împiedic pe ceilalți să vadă cum sunt cu adevărat. Și înainte mă comportasem așa, când îmi îndeplineam datoria. Uneori, descopeream unele probleme, dar mă abțineam să zic ceva dacă nu îmi erau încă clare. În schimb, așteptam până înțelegeam clar problema, apoi îmi explicam punctul de vedere în mod metodic și logic. Făcând asta, cu timpul, toți credeau că mă pricep să identific probleme, iar uneori îi auzeam cum mă lăudau fiindcă eram deșteaptă și de calibru bun. Asta m-a făcut să fiu foarte mulțumită de mine. Când vedeam cum unele dintre surorile mele erau deschise, spunând ceea ce gândeau și recunoscând dacă nu înțelegeau ceva, le disprețuiam. Mă gândeam că vorbeau fără să gândească, iar ceilalți vor vedea imediat cât de inapte erau. Știam că eu nu mă pot comporta așa. Acum că mi-am dat seama de toate astea, am știut că firea mea de antihrist era gravă. Mă prefăcusem ca să obțin un statut și să-i fac pe ceilalți să aibă o opinie bună despre mine. Am fost prea preocupată de statut și m-am supraestimat. Mereu am vrut să fiu o persoană fără lipsuri și nu am fost dispusă să fiu o persoană obișnuită. Am fost cu adevărat arogantă și irațională. M-am gândit la participarea mea la aceste proiecte video complexe. Nu doar că am avut șansa să-mi îmbunătățesc abilitățile profesionale, dar am putut înțelege mai multe principii în tot acest timp. Acesta era un lucru minunat! Dar, în loc să muncesc din greu ca să învăț abilități și principii noi cu frații și surorile mele, îmi petreceam zilele neglijându-mi datoria. Gândeam în moduri necinstite, îngrijorându-mă despre câștigarea și pierderea laudelor altora și încercând din răsputeri să-mi protejez imaginea. Fusesem foarte nesăbuită! După ce am crezut în Dumnezeu atâția ani, tot nu știam pe ce ar trebui să mă axez în ceea ce urmăresc. Irosisem cu neatenție atât de mult timp prețios, iar la final, nu obținusem nimic din asta. Nu doar că nu-mi făceam bine datoria, dar eram și disprețuită de Dumnezeu și Îi provocam silă. Cu cât mă gândeam mai mult la asta, cu atât mai prost mă simțeam. Îmi era rușine de mine. Așa că m-am rugat lui Dumnezeu, dispusă să mă căiesc.

Apoi, am găsit o cale de practică în cuvintele lui Dumnezeu. Dumnezeu spune: „Care sunt manifestările care pot fi găsite în cuvintele și acțiunile oamenilor normali? O persoană normală poate vorbi din inimă. Va spune orice are în inimă, fără nicio falsitate sau viclenie. Dacă i se întâmplă ceva și poate vedea situația clar, va acționa conform conștiinței și rațiunii sale. Dacă nu poate desluși situația, poate să aibă, de asemenea, concepții greșite, să facă greșeli și să experimenteze eșecul; poate să aibă, de asemenea, noțiuni și închipuiri umane și să fie orbită de iluziile din fața sa. Acestea sunt manifestările umanității normale. Pot aceste manifestări ale umanității normale să fie la înălțimea cerințelor lui Dumnezeu? Nu. Oamenii nu au adevărul, așa că nu pot fi la înălțimea cerințelor lui Dumnezeu. Aceste manifestări ale umanității normale sunt deținute de oamenii corupți obișnuiți încă de la naștere; sunt lucruri pe care le dețin în mod inerent. Trebuie să-ți dai voie să ai aceste manifestări și dezvăluiri și, în timp ce faci acest lucru, trebuie să înțelegi că exact așa sunt capacitățile intrinseci, calibrul și natura înnăscută ale omului. Ce ar trebui să faci odată ce înțelegi acest lucru? Ar trebui să tratezi corect aceste lucruri. Atunci, cum ar trebui să pui în practică tratarea lor corectă? Ar trebui să citești mai mult din cuvintele lui Dumnezeu și să te înzestrezi cu mai mult adevăr; în chestiunile pe care nu le înțelegi, în chestiunile în care ai noțiuni și în chestiunile în care poți emite judecăți greșite, ar trebui să vii mai des înaintea lui Dumnezeu pentru a reflecta asupra ta și a căuta adevărul ca să-ți rezolvi toate problemele. […] Deoarece nu ești un supraom sau vreo mare personalitate, îți este imposibil să deslușești totul sau să înțelegi totul complet. Nici măcar un supraom sau o mare personalitate nu ar putea desluși dintr-o privire întreaga lume, întreaga omenire sau fiecare lucru care se întâmplă în jurul său. Ești doar o persoană obișnuită. Trebuie să experimentezi multe eșecuri, perioade de rătăcire, multe erori de judecată și multe abateri. Doar în acest fel pot fi pe deplin dezvăluite firile tale corupte, împreună cu slăbiciunile, defectele, ignoranța și nesăbuința ta, permițându-ți să te reexaminezi și să ajungi să te cunoști, să ai cunoaștere despre atotputernicia lui Dumnezeu, despre înțelepciunea desăvârșită a lui Dumnezeu și despre firea lui Dumnezeu, și să dobândești unele lucruri pozitive de la El și să ajungi să înțelegi adevărul și să intri în realitate. În cursul experienței tale, multe lucruri nu vor merge așa cum îți dorești, făcându-te să te simți neajutorat. Va trebui să cauți, să aștepți și să primești răspunsuri pentru fiecare chestiune de la Dumnezeu. Va trebui să înțelegi, prin cuvintele lui Dumnezeu, esența care stă la baza fiecărei situații și esența fiecărui fel de persoană. Acestea sunt manifestările unei persoane obișnuite, normale. Încetează să încerci mereu să fii un supraom sau cineva care poate face totul. Ar trebui să înveți să spui: «Nu pot», «Mă depășește», «Nu pot desluși», «Nu am experimentat asta», «Nu știu absolut nimic», «De ce sunt atât de slab? De ce nu sunt bun la nimic?», «Sunt de calibru slab», «Sunt amorțit și greu de cap», «Sunt nesăbuit», «Trebuie să-mi acord câteva zile și să înțeleg pe deplin înainte de a acționa. Trebuie să discut cu alții» – aceasta este ceea ce se conformează cu adevărat faptelor. Trebuie să înveți să practici în acest fel. Aceasta este manifestarea recunoașterii tale că ești o persoană normală și a dorinței tale de a fi o persoană normală” (Cuvântul, Vol. 3: Discursurile lui Hristos al zilelor de pe urmă, „Prețuirea cuvintelor lui Dumnezeu este fundamentul credinței în Dumnezeu”). După ce am cugetat la cuvintele lui Dumnezeu, am înțeles că eram o persoană obișnuită de calibru normal, cu puțină experiență și puțină înțelegere a adevărurilor-principii. Când m-am confruntat cu o tehnologie nouă și probleme noi, uneori nu puteam înțelege lucruri sau făceam greșeli – dar acesta era un lucru normal. A trebuit să recunosc și să-mi accept propriile lipsuri și neajunsuri și să caut adevărurile-principii ca să rezolv problema. Doar făcând asta aș putea să mă îmbunătățesc în mod constant. După ce am realizat toate acestea, mi s-a iluminat mintea. Eram dispusă să practic în concordanță cu cerințele lui Dumnezeu, să nu mă mai prefac și să nu mai fiu înșelătoare, să mă comport și să-mi fac datoria într-o manieră realistă.

Odată, discutam în grup cu supraveghetorul nostru cum să remediem un video. După ce toți își oferiseră sugestiile, eu am găsit o altă problemă, dar nu eram sigură dacă aveam dreptate sau nu și aveam câteva îngrijorări. M-am gândit: „Oare să o menționez sau nu? Dacă aduc în discuție o chestiune care nu reprezintă, de fapt, o problemă, asta mă va da în vileag ca fiind ignorantă și limitată.” Tocmai atunci mi-am dat seama că voiam să mă ascund și să mă deghizez din nou ca să-mi salvez imaginea. Așa că m-am rugat lui Dumnezeu, cerându-I putere să mă răzvrătesc împotriva intenției mele greșite, apoi mi-am destăinuit celorlalți opiniile. Supraveghetorul și celelalte surori și-au oferit, de asemenea, opiniile. Deși problema ridicată de mine s-a dovedit a nu fi o problemă reală, prin discuția noastră am ajuns să înțeleg mai clar principiile. Cu timpul, când comunicam și discutam lucrarea împreună, am devenit mai puțin anxioasă și neliniștită. Uneori puteam observa anumite probleme, dar nu eram sigură cum să le rezolv. Așa că am împărtășit problemele în mod sincer cu ceilalți și i-am lăsat pe toți să găsească împreună o metodă prin care să le rezolvăm. Uneori propuneam o soluție, dar, pe măsură ce discutam, se descoperea că nu era potrivită. În acele momente recunoșteam că am greșit și discutam cu toți cum să o rezolvăm pentru a obține rezultate mai bune… Când am practicat astfel, inima mea a fost mai calmă și mai relaxată și îmi puteam face mica parte din datorie. Prin experiență personală, am învățat că sunt împăcată, liniștită și eliberată dacă mă port și îmi fac datoria în acest mod!


77. Acum îmi este ușor să colaborez armonios

de Jessica, Japonia

În ultimii ani, i-am udat în biserică pe nou-veniții dintr-o altă țară. Deoarece aveam experiență în lucrarea de udare și vorbeam puțin limba lor, frații și surorile îmi cereau adesea ajutorul atunci când aveau probleme legate de udarea nou-veniților și, de obicei, îmi acceptau sugestiile. Uneori, frații și surorile nu știau cum să rezolve unele dintre problemele nou-veniților, dar eu le puteam rezolva cu ușurință. Prin urmare, consideram că am un calibru bun și că am capacități de lucru peste medie. Curând, am fost aleasă supraveghetoare și am fost responsabilă cu rânduielile și deciziile finale cu privire la problemele mici sau mari din lucrarea de udare. Mi-a plăcut foarte mult acest sentiment.

Ulterior, pe măsură ce numărul nou-veniților care aveau nevoie de udare a crescut, biserica a rânduit ca o soră pe nume Emily să coopereze cu mine și să împartă responsabilitatea pentru lucrarea de udare. În timpul primei noastre adunări, Emily și-a prezentat ideile și opiniile cu privire la problemele existente în lucrarea de udare. Frații și surorile au fost cu toții de acord cu ea, dar eu m-am simțit inconfortabil. Nu mă așteptasem la asta. În ciuda faptului că făcea această datorie de puțin timp, Emily era destul de perspicace în ceea ce privește aspectele profesionale. Înainte ca ea să ni se alăture, toată lumea mă asculta în timpul discuțiilor, dar acum că apăruse ea, nu mai eram în centrul atenției. În viitor, după ce va fi petrecut mult timp cu frații și surorile, etalându-și mai multe atuuri și avantaje, cu siguranță toți o vor aprecia foarte mult, ceea ce mi-ar periclita statutul în cadrul grupului. Cu cât mă gândeam mai mult la asta, cu atât eram mai îngrijorată. Într-o zi, conducătorul a revizuit lucrarea împreună cu noi. El a observat că nou-veniții pe care îi uda Emily veneau regulat la adunări și mulți își făceau îndatoririle, în timp ce mulți dintre nou-veniții pe care îi udam eu nu aveau adunări în mod regulat și puțini își făceau datoria. Văzând această situație, conducătorul m-a rugat să îi atribui lui Emily o parte din lucrarea cu care eram responsabilă. Când am auzit asta, am avut un sentiment copleșitor de împotrivire, gândindu-mă: „Deși rezultatele lucrării cu care sunt responsabilă nu sunt prea bune, dacă aș depune mai mult efort, toate aceste probleme s-ar îndrepta și s-ar rezolva mai devreme sau mai târziu. De ce ar trebui să-i încredințez lucrarea mea lui Emily? Dacă frații și surorile află despre asta, ce vor crede despre mine? Cu siguranță vor crede că am capacități de lucru nesatisfăcătoare. Cum aș putea rămâne atunci în grup? În plus, dacă Emily se implică în lucrarea cu care sunt responsabilă și toată lumea începe să o asculte, cine mă va mai asculta pe mine? N-aș rămâne supraveghetoare doar cu numele?” Dar conducătorul rânduise deja acest lucru, iar eu nu-l puteam respinge direct, așa că i-am atribuit lui Emily, cu reticență, câteva sarcini mai puțin importante. De obicei, nu o căutam pentru a discuta despre lucrare, iar uneori, când îmi trimitea mesaje, nu eram dispusă să răspund după ce le citeam.

La scurt timp după aceea, am aflat că un frate pe nume Hunter era într-o stare proastă, așa că m-am pregătit să-l sprijin și să-l ajut, dar, în mod neașteptat, Emily mi-a spus că avusese deja părtășie cu Hunter. M-am supărat puțin, gândindu-mă: „Eu am fost cea care a avut mereu părtășie cu Hunter și acum te-ai dus să ai părtășie cu el fără să-mi spui; nu este clar că încerci să concurezi cu mine?” Mai ales când Hunter a spus în timpul unei adunări că părtășia lui Emily a fost foarte benefică pentru el și l-a ajutat să ajungă la o anumită înțelegere a firii sale corupte, am rămas cu un gust amar. M-am gândit: „Hunter a menționat odată că părtășiile mele conțin o mulțime de doctrine, iar acum o admiră pe Emily pentru că i-a semnalat problemele prin părtășia ei. Dacă lucrurile continuă așa, nu va fi evident care dintre noi este mai bună? Cu siguranță toți vor crede că Emily înțelege adevărul și deține realitatea și o vor admira în viitor. Nu cumva asta îmi va periclita statutul în cadrul grupului?” Din acel moment, am văzut-o pe Emily drept cea mai mare amenințare a mea. Am devenit foarte protectoare față de lucrarea pentru care eram direct responsabilă și nu i-am dat nicio șansă de a participa. Conducătorul ne cerea de obicei să discutăm împreună despre lucrare, dar eu nu eram dispusă să o implic, simțind că ar fi degradant și m-ar face să par incompetentă. Nu mă descurcasem foarte bine fără ea? Așa că am inventat scuze și am refuzat participarea ei, spunându-i conducătorului că rezolvasem deja lucrurile sau că problemele nu erau atât de complicate și că le puteam rezolva singură, că discuțiile cu Emily nu ar face decât să întârzie lucrurile și așa mai departe. Am inventat tot felul de scuze pentru a o exclude din lucrarea mea. Odată, tocmai terminasem de vorbit cu o soră pe nume Joan despre situația lucrării ei, când Emily s-a dus să o întrebe despre același lucru. Joan s-a enervat puțin, spunând că discuțiile repetate despre lucrare i se păreau o pierdere de vreme. Știam foarte bine că acest lucru se datora faptului că nu comunicasem corespunzător cu Emily în prealabil, dar, în loc să reflectez asupra problemei mele, am fost încântată în sinea mea, gândind: „Exact! Implicarea lui Emily este într-adevăr inutilă. Dacă toți o displac, atunci ea nu va mai fi o amenințare pentru statutul meu.” Prin urmare, am fost de acord cu Joan și am spus: „Chiar ține un pic lucrurile pe loc.” În timpul discuțiilor de lucru, când unii frați și surori au sugerat ca Emily să se implice, nu am avut de ales decât să fiu de acord, ca să nu mă fac de rușine. Dar, în sinea mea, eram extrem de reticentă. Mă gândeam: „Emily, Emily! Acum doar de ea vă pasă. Chiar nu e posibil să continuăm lucrarea fără ea? Înainte ca ea să ni se alăture, eu eram cea care lua decizii, iar lucrarea nu era deloc întârziată!” De fiecare dată când îi auzeam pe frați și pe surori menționând numele lui Emily, deveneam deosebit de sensibilă, întrebându-mă dacă toți o admirau. De îndată ce ea era prin preajmă, deveneam imediat precaută, ca un arici cu spinii ridicați, gata să-mi apăr statutul în orice moment. Din cauza eforturilor mele de a o obstrucționa, Emily nu s-a putut integra deloc în lucrare și nu avea nicio idee cum să colaboreze cu mine, ceea ce o supăra foarte tare. Mi-am dat seama că starea ei proastă avea mult de-a face cu mine și am simțit un strop de vinovăție. Totuși, am gândit apoi: „Dacă nu te poți integra, atunci stai departe de lucrarea mea. Ar fi frumos dacă ne-am putea face fiecare treaba, fără să ne intersectăm.” Chiar mi-am dorit ca Dumnezeu să aranjeze circumstanțele astfel încât Emily să fie realocată în altă parte, pentru ca eu să pot avea liniște sufletească. În acea perioadă, am trăit într-o stare de împotrivire și excludere față de Emily, simțindu-mă adesea inexplicabil de iritabilă și obosită. Am devenit din ce în ce mai negativă, iar inima mea s-a întunecat. M-am rugat lui Dumnezeu: „O, Dumnezeule, de când am început să colaborez cu Emily, am vrut mereu să concurez cu ea și m-am îngrijorat că m-ar putea întrece. Știu că această stare nu este corectă, dar nu pot pătrunde în esența problemei mele. Te rog să mă luminezi, astfel încât să mă pot înțelege pe mine însămi.”

Într-o zi, am citit un fragment din cuvintele lui Dumnezeu care îi expunea pe antihriști și am dobândit o oarecare înțelegere asupra mea. Dumnezeu Atotputernic spune: „Una dintre cele mai evidente caracteristici ale esenței unui antihrist este aceea că ei monopolizează puterea și își conduc propria dictatură: nu ascultă de nimeni, nu respectă pe nimeni și, indiferent de punctele forte ale oamenilor sau de punctele de vedere corecte ori opiniile înțelepte pe care le-ar putea exprima sau ce metode potrivite ar putea propune, nu le acordă nicio atenție; este ca și cum nimeni nu ar fi calificat să coopereze cu ei sau să ia parte la orice fac. Acesta este tipul de fire pe care o au antihriștii. Unii oameni spun că asta înseamnă să ai o umanitate rea – dar cum ar putea fi o banală umanitate rea? Este în întregime o fire satanică, iar o astfel de fire este extrem de feroce. De ce spun că firea lor este extrem de feroce? Antihriștii expropriază totul din casa lui Dumnezeu și proprietatea bisericii și tratează aceste lucruri ca fiind proprietăți personale care trebuie să fie gestionate doar de ei și nu permit să intervină în asta. Singurele lucruri la care se gândesc atunci când fac lucrarea bisericii sunt propriile interese, propriul statut și propria mândrie. Ei nu permit nimănui să le prejudicieze interesele, cu atât mai puțin permit cuiva de calibru sau oricui este capabil să vorbească despre mărturia sa bazată pe experiență să le amenințe reputația și statutul. Și, astfel, încearcă să-i suprime și să-i excludă drept concurenți pe aceia care pot să vorbească despre mărturii bazate pe experiențe și pe aceia care pot să aibă părtășie despre adevăr și să-i aprovizioneze pe aleșii lui Dumnezeu, și încearcă disperați să-i izoleze complet pe acei oameni de toți ceilalți, să le târască pe deplin numele prin noroi și să-i distrugă. Doar apoi se vor simți antihriștii împăcați. […] De fapt, acești oameni au o oarecare mărturie bazată pe experiență și dețin întrucâtva adevărul-realitate. Au o umanitate relativ bună, au conștiință și rațiune și sunt capabili să accepte adevărul. Și, deși pot avea unele neajunsuri sau deficiențe și dezvăluie ocazional o fire coruptă, sunt capabili să reflecteze asupra lor și să se căiască. Acești oameni sunt cei pe care îi va mântui Dumnezeu și care au speranța de a fi desăvârșiți de El. În concluzie, acești oameni sunt potriviți să realizeze o datorie. Ei îndeplinesc cerințele și principiile pentru realizarea unei datorii. Însă antihriștii gândesc în sinea lor: «Nici vorbă să suport așa ceva. Vrei să ai un rol în domeniul meu, să concurezi cu mine. Este imposibil; nici să nu te gândești la asta. Ești mai educat decât mine, te exprimi mai clar decât mine, ești mai popular decât mine și urmărești adevărul mai sârguincios decât mine. Dacă aș coopera cu tine și tu mi-ai fura strălucirea, ce aș face eu atunci?» Iau ei în considerare interesele casei lui Dumnezeu? Nu” [Cuvântul, Vol. 4: Expunerea antihriștilor, „Punctul opt: Ar vrea ca alții să li se supună numai lor, nu adevărului sau lui Dumnezeu (Partea întâi)”]. Dumnezeu expune faptul că antihriștii acordă o importanță deosebită statutului și puterii, nepermițând nimănui să le afecteze interesele. Dacă văd că cineva mai bun decât ei le amenință statutul, îl suprimă și exclud. Comparând această descriere cu comportamentul meu, mi-am dat seama că acționam exact ca un antihrist. Văzând că Emily nu numai că avea părtășie despre adevăr și rezolva problemele mai bine decât mine, dar era și destul de perspicace când era vorba despre profesia noastră, m-am temut că, dacă voi colabora cu ea, nu voi mai putea să mă evidențiez. Prin urmare, am exclus-o și am refuzat să o las să se implice în lucrarea mea, totul pentru a-mi proteja statutul și pentru a nu fi nevoită să împart puterea. Conducătorul a aranjat ca Emily și cu mine să împărțim lucrarea și să colaborăm una cu cealaltă, ținând cont de rezultatele lucrării de udare. Cu toate acestea, m-am împotrivit în sinea mea. Chiar dacă am fost de acord cu reticență să o implic, i-am dat doar câteva sarcini mai puțin importante, temându-mă că, dacă toți o ascultă, îmi voi pierde statutul în cadrul grupului. Când Hunter se afla într-o stare proastă, Emily a fost promptă și a avut părtășie cu el pentru a rezolva problema, dar, în loc să fiu mulțumită, am inventat tot felul de scuze ca să o suprim, să îmi protejez statutul și să o împiedic să se implice în lucrarea cu care eram responsabilă. Când Joan a criticat-o pe Emily, m-am bucurat în sinea mea, sperând că toți vor fi împotriva ei, astfel încât ea să nu mai constituie o amenințare la adresa statutului meu. Din cauză că am exclus-o, Emily nu a putut să se implice în lucrarea cu care eram responsabilă, ceea ce i-a afectat starea. Nu am reflectat asupra mea, dorindu-mi în schimb ca ea să plece imediat. Eram despotică și aveam o dorință arzătoare de statut. Ca să îmi mențin statutul și puterea, am exclus-o și am suprimat-o pe Emily în tot ceea ce am făcut, fără să mă gândesc deloc la lucrarea bisericii. Eram cu adevărat foarte egoistă și detestabilă și nu aveam pic de umanitate. Comportamentul meu era manifestarea exactă a firii unui antihrist!

Ulterior, am citit un alt fragment din cuvintele lui Dumnezeu care m-a ajutat să înțeleg consecințele acțiunilor mele. Cuvintele lui Dumnezeu spun: Cuvintele lui Dumnezeu spun: „Când oamenii au firi satanice, se pot răzvrăti împotriva lui Dumnezeu și I se pot opune oricând și oriunde. Oamenii care trăiesc după firile satanice pot să-L nege pe Dumnezeu, să I se opună și să-L trădeze în orice moment. Antihriștii sunt foarte netoți, nu își dau seama de asta și se gândesc: «Am avut destule probleme în a pune mâna pe putere, de ce aș împărți-o cu altcineva? Să o dau altora înseamnă că nu o voi mai avea pentru mine, nu-i așa? Cum îmi pot demonstra talentele și abilitățile fără putere?» Ei nu știu că ceea ce le-a încredințat Dumnezeu oamenilor nu este putere sau statut, ci o datorie. Antihriștii acceptă doar puterea și statutul, își lasă îndatoririle deoparte și nu fac o lucrare reală. În schimb, urmăresc doar faima, câștigul și statutul și vor doar să pună mâna pe putere, să-i controleze pe aleșii lui Dumnezeu și să se răsfețe cu beneficiile statutului. A face lucrurile în acest fel este foarte periculos – înseamnă a te opune lui Dumnezeu! Oricine urmărește faima, câștigul și statutul în loc să-și facă în mod corespunzător datoria se joacă cu focul și cu viața sa. Cei care se joacă cu focul și viețile lor se pot condamna în orice moment. Astăzi, în calitate de conducător sau lucrător, Îl slujești pe Dumnezeu, ceea ce nu este un lucru banal. Nu faci lucruri pentru o persoană oarecare, cu atât mai puțin nu lucrezi ca să plătești facturile și să pui mâncare pe masă; în schimb, îți îndeplinești datoria în biserică. Și având în vedere, în special, că această datorie a venit din însărcinarea dată de Dumnezeu, ce implică îndeplinirea ei? Faptul că ești răspunzător în fața lui Dumnezeu pentru datoria ta, indiferent dacă o faci bine sau nu; în cele din urmă, trebuie să I se dea socoteală lui Dumnezeu, trebuie să existe un final. Ceea ce ai acceptat este însărcinarea dată de Dumnezeu, o responsabilitate sfințită, așa că, indiferent de cât de importantă sau minoră ar fi această responsabilitate, este o chestiune serioasă. Cât de serioasă este? La scară mică, implică posibilitatea ta de a dobândi adevărul în această viață și modul în care te privește Dumnezeu. La scară mai mare, are legătură directă cu perspectivele și destinul tău, cu finalul tău; dacă faci rău și te opui lui Dumnezeu, vei fi condamnat și pedepsit. Tot ceea ce faci atunci când îți îndeplinești datoria este consemnat de Dumnezeu, iar Dumnezeu are propriile principii și standarde pentru modul în care acest lucru este punctat și evaluat; Dumnezeu îți stabilește finalul pe baza a tot ceea ce manifești în timp ce îți îndeplinești datoria” [Cuvântul, Vol. 4: Expunerea antihriștilor, „Punctul opt: Ar vrea ca alții să li se supună numai lor, nu adevărului sau lui Dumnezeu (Partea întâi)”]. Cuvintele lui Dumnezeu explică limpede consecințele urmăririi statutului de către antihriști. Ei nu urmăresc adevărul, ci doar reputația și statutul; consideră puterea și statutul mai presus de orice, se agață de putere și refuză să renunțe la ea, doresc să fie singura autoritate și nu permit nimănui altcuiva să ia parte la lucrarea lor. În cele din urmă, ei sunt dezvăluiți și eliminați pentru că se împotrivesc lui Dumnezeu. Mi-am amintit cum, după ce am fost aleasă supraveghetoare a lucrării de udare, am luat toate deciziile cu privire la lucrurile legate de lucrare, mici sau mari. Toți veneau la mine să mă întrebe despre problemele lor și mă ascultau, iar mie îmi plăcea în mod deosebit sentimentul de a avea putere de decizie. După ce ni s-a alăturat, am observat că Emily se remarca mai mult decât mine în multe domenii. Eram îngrijorată că toți vor începe să meargă la ea cu problemele lor, făcându-mă să-mi pierd vocea și puterea de decizie în rândul lor, așa că am exclus-o în toate modurile posibile. Indiferent dacă îmi cerea conducătorul să împart lucrarea și să colaborez cu ea sau dacă frații și surorile doreau ca ea să participe la discuțiile despre lucrare, eu mă împotriveam în sinea mea. Chiar am găsit scuze pentru a o îndepărta, nepermițându-i să participe la lucrare și dorind să domin grupul, astfel încât frații și surorile să mă asculte doar pe mine când aveau probleme. Biserica îmi atribuise o datorie foarte importantă, dar nu m-am gândit niciodată cum să fac bine lucrarea. Mai degrabă, mi-am petrecut tot timpul gândindu-mă cum să nu fiu eclipsată de Emily și cum să-mi mențin statutul. Dorința mea de reputație și statut era prea puternică. Dumnezeu spune: „Oricine urmărește faima, câștigul și statutul în loc să-și facă în mod corespunzător datoria se joacă cu focul și cu viața sa. Cei care se joacă cu focul și viețile lor se pot condamna în orice moment” [Cuvântul, Vol. 4: Expunerea antihriștilor, „Punctul opt: Ar vrea ca alții să li se supună numai lor, nu adevărului sau lui Dumnezeu (Partea întâi)”]. Citind cuvintele lui Dumnezeu, am început să mă tem foarte mult, realizând că firea lui Dumnezeu este dreaptă și nu tolerează să fie ofensată. De continuam să urmăresc faima, câștigul și statutul fără să mă pocăiesc, excluzând-o și atacând-o pe Emily, nu puteam decât să ajung să ofensez firea lui Dumnezeu și să fiu dezvăluită și eliminată. De asemenea, m-am gândit la acei antihriști care fuseseră excluși din biserică. Când cineva era mai bun decât ei și reprezenta o amenințare la adresa statutului lor, ei vedeau acea persoană ca pe un dușman și foloseau diferite mijloace josnice pentru a o suprima, exclude și chinui și pentru a-și atinge scopul de a deține puterea absolută. În cele din urmă, ei au fost excluși din biserică pentru numeroasele lor fapte rele. În mod similar, Partidul Comunist Chinez, în scopul consolidării regimului său, vrea cu disperare ca toată lumea să se plece în fața sa. Este nemilos față de cei care ar putea reprezenta o amenințare la adresa poziției sale și dorește să îi elimine complet, încercând să își păstreze ferm statutul și puterea pentru totdeauna. Analizându-mă pe mine, cu ce erau diferite acțiunile mele de a-mi consolida statutul prin excluderea lui Emily față de cele ale unui antihrist și ale marelui balaur roșu? Această constatare m-a speriat și m-am rugat lui Dumnezeu în semn de pocăință, cerându-I să mă călăuzească pentru a-mi rezolva problemele.

Câteva zile mai târziu, a fost emisă brusc o avertizare de taifun în regiunea lui Emily. În timpul întâlnirii noastre de dinainte ca taifunul să lovească, ea era profund emoționată, spunând: „Când lovește dezastrul, simt că oportunitatea de a-mi face datoria este atât de prețioasă. Dar nu am profitat de această ocazie și nu am dat tot ce am mai bun pentru a-L mulțumi pe Dumnezeu…” Auzind asta, mi-am făcut multe reproșuri. În tot acest timp, concurasem cu Emily pentru faimă și câștig, excluzând-o în toate modurile posibile pentru a-mi menține statutul, nu am colaborat cu ea cum trebuie și nu mi-am făcut bine datoria. Brusc, mi-a părut rău atât față de Emily, cât și față de Dumnezeu. M-am rugat în tăcere lui Dumnezeu în inima mea: „O, Dumnezeule, dacă nu voi mai avea ocazia să colaborez cu Emily în viitor, nu voi rămâne decât cu regrete. Dacă aș putea să o iau de la capăt, aș profita de ocazia de a colabora cu ea așa cum se cuvine.” În acea după-amiază, am aflat că taifunul trecuse și că regiunea lui Emily nu fusese afectată. I-am mulțumit întruna lui Dumnezeu pentru protecția Sa.

După aceea, m-am rugat lui Dumnezeu, căutând o cale de practică și de intrare. Am citit cuvintele lui Dumnezeu care spun: „Indiferent de direcția sau ținta căutării tale, dacă nu reflectezi asupra urmăririi statutului și a reputației și dacă ți se pare foarte dificil să o lași deoparte, atunci îți va afecta intrarea în viață. Atâta vreme cât statutul are un loc în inima ta, va controla și influența pe deplin direcția din viața ta și țelurile pentru care te străduiești, caz în care îți va fi foarte greu să intri în adevărul-realitate, ca să nu mai vorbim despre dobândirea unor schimbări în firea ta; dacă vei fi în cele din urmă capabil să câștigi aprobarea lui Dumnezeu este, desigur, de la sine înțeles. Mai mult, dacă nu ești niciodată în stare să lași deoparte căutarea statutului, acest lucru îți va afecta capacitatea de a-ți face datoria într-un fel care e conform standardului, ceea ce va face foarte dificil să devii o ființă creată care să fie conform standardului. De ce spun asta? Nimic nu detestă Dumnezeu mai mult decât atunci când oamenii urmăresc statutul, întrucât urmărirea statutului este o fire satanică; este o cale greșită, se naște din corupția Satanei, e ceva condamnat de Dumnezeu și este chiar lucrul pe care Dumnezeu îl judecă și-l purifică. Nimic nu detestă mai mult Dumnezeu decât atunci când oamenii urmăresc statutul și, cu toate astea, tu tot concurezi cu încăpățânare pentru statut, îl prețuiești și-l protejezi în mod constant, încercând mereu să-l iei pentru tine. Și, în natură, nu sunt toate acestea potrivnice lui Dumnezeu? Statutul nu este rânduit pentru oameni de Dumnezeu; Dumnezeu le oferă oamenilor adevărul, calea și viața astfel încât, în cele din urmă, îi face să devină ființe create care sunt conform standardului, niște ființe create mărunte și insignifiante – nu cineva care are statut și prestigiu și este venerat de mii de oameni” [Cuvântul, Vol. 4: Expunerea antihriștilor, „Punctul nouă (Partea a treia)”]. După ce am citit cuvintele lui Dumnezeu, am înțeles că urmărirea reputației și a statutului este complet contrară intențiilor lui Dumnezeu. Cu cât cineva urmărește mai mult statutul, cu atât este mai detestat de Dumnezeu și se îndepărtează de cerințele Sale. În cele din urmă, se va împotrivi tot mai mult lui Dumnezeu, ceea ce Îl va determina să îl pedepsească și să îl elimine. O ființă creată adevărată ar trebui să se supună conștiincios suveranității lui Dumnezeu și să-și facă datoria într-un mod realist pentru a-L mulțumi pe Dumnezeu. Asta ar trebui să urmărească oamenii. Faptul că Dumnezeu mi-a arătat bunăvoință și mi-a dat ocazia să practic în lucrarea de supraveghere a fost menit să mă ajute să-mi fac datoria în mod corespunzător și să-mi valorific atuurile pentru a-mi îndeplini bine lucrarea. Nu a fost pentru a-mi acorda putere, cu atât mai puțin pentru a-mi permite să urmăresc reputația și statutul. Trebuia să renunț la ambițiile și dorințele mele, să colaborez cum se cuvine cu Emily și să-mi fac bine datoria.

Mai târziu, am citit un alt fragment din cuvintele lui Dumnezeu despre cum să cooperez cu alții: „Ce spuneți, este greu de cooperat cu alți oameni? De fapt, nu este. Ați putea spune chiar că este ușor. Dar de ce oamenii încă simt că este greu să facă asta? Pentru că au firi corupte. Pentru cei care dețin umanitate, conștiință și rațiune, cooperarea cu ceilalți este relativ ușoară și pot să simtă că este ceva care aduce bucurie. Asta pentru că nu este ușor pentru nimeni să realizeze lucruri pe cont propriu și, indiferent de domeniul în care este implicat sau de ceea ce face, este întotdeauna bine să aibă pe cineva alături care să scoată în evidență lucrurile și să ofere asistență – mult mai ușor decât să le facă de unul singur. De asemenea, există limite cu privire la capacitățile calibrului oamenilor sau la ceea ce ei înșiși pot experimenta. Nimeni nu poate fi bun la toate. E imposibil ca o persoană să cunoască totul, să fie capabilă de orice, să îndeplinească totul – este imposibil și toată lumea ar trebui să aibă o astfel de rațiune. Astfel, indiferent de ceea ce faci, fie că este important sau nu, vei avea întotdeauna nevoie de cineva care să te ajute, să îți dea indicații, sfaturi sau care să facă lucruri cooperând cu tine. Aceasta e singura metodă prin care să te asiguri că vei face lucrurile mai corect, că vei face mai puține greșeli și că va fi mai puțin probabil să rătăcești – este un lucru bun” [Cuvântul, Vol. 4: Expunerea antihriștilor, „Punctul opt: Ar vrea ca alții să li se supună numai lor, nu adevărului sau lui Dumnezeu (Partea întâi)”]. Dumnezeu vorbește foarte clar despre semnificația și importanța colaborării. Nu contează cât de capabil este cineva, nimeni nu este atotputernic; fiecare are nevoie de ajutorul celorlalți. Colaborarea ne permite să ne compensăm deficiențele unul altuia și să evităm rătăcirea, ceea ce este benefic și pentru lucrarea bisericii. O persoană cu umanitate normală și rațiune ar trebui să coopereze cu ceilalți și să le asculte opiniile. Reflectând asupra mea, deși am fost supraveghetoarea lucrării de udare și credeam că am ceva experiență și calibru, știam puțin limba străină și păream capabilă să lucrez într-o oarecare măsură, de multe ori mi-am făcut datoria folosindu-mi mintea și experiența, rareori căutând adevărurile-principii. Bazându-mă pe puținul pe care îl aveam ca să mă descurc singură, perspectiva mea asupra problemelor nu a fost întotdeauna corectă sau cuprinzătoare, a avut abateri frecvente, iar rezultatele lucrării mele au fost mereu destul de slabe. În comparație cu mine, Emily avea un calibru mai bun și înțelegea mai bine adevărul. Ea căuta adevărurile-principii atunci când se confrunta cu probleme, reflecta asupra ei înseși și se înțelegea atunci când își dezvăluia corupții. Punctele ei forte erau exact ceea ce îmi lipsea mie. Dumnezeu mi-a adus alături pe cineva mai bun decât mine pentru a ne ajuta să ne completăm reciproc și să ne facem bine îndatoririle. Acest lucru nu a fost benefic doar pentru lucrarea bisericii, ci și pentru viața mea. Dumnezeu Își arăta iubirea pentru mine. După ce am înțeles intenția lui Dumnezeu, m-am rugat Lui: „O, Dumnezeule, întotdeauna am fost geloasă pe Emily și am concurat cu ea, chiar suprimând-o și ridiculizând-o. Acum văd în sfârșit că Tu ai rânduit ca Emily să lucreze cu mine pentru a-mi compensa neajunsurile. Îți mulțumesc din adâncul inimii mele. De acum înainte, sunt dispusă să cooperez corect cu Emily și să-mi fac bine datoria și nu voi mai urmări reputația și statutul.” După aceea, am luat inițiativa de a mă destăinui lui Emily despre dezvăluirile corupției mele. După părtășie, m-am simțit mult mai în largul meu și ne-am apropiat puțin mai mult una de cealaltă. După aceea, când mi-am făcut datoria, nu am mai văzut-o ca pe o concurentă, ci ca pe un ajutor. Când existau probleme în cadrul grupului, luam inițiativa să comunic și să discut cu ea. Căutam împreună când nu puteam înțelege ceva și aveam părtășie despre părerile noastre. În acest fel, am putut simți luminarea și călăuzirea lui Dumnezeu și am reușit să rezolvăm unele probleme reale.

Nu după mult timp, un frate a afectat lucrarea pentru că era mereu superficial în datoria sa și a trebuit să avem părtășie cu el și să-l destituim. Eram îngrijorată că nu puteam să am părtășie clară cu el și să îi semnalez problemele. M-am gândit că părtășia lui Emily despre adevăr era mai iluminatoare decât a mea și am vrut să o rog să mi se alăture în părtășie. Cu toate acestea, eram neliniștită, gândindu-mă: „Dacă aș lua inițiativa de a o implica în lucrarea mea, nu cumva asta m-ar face să par incompetentă?” La acest gând, mi-am dat seama că starea mea nu era corectă; încercam din nou să-mi protejez reputația și statutul. Așa că m-am rugat lui Dumnezeu. Am citit cuvintele Sale care spun: „Oamenii obțin rezultate oricare ar fi lucrurile asupra cărora se concentrează, oriunde depun eforturi. Dacă te concentrezi întotdeauna asupra doctrinei, atunci vei obține doar doctrină; dacă te concentrezi asupra obținerii statutului și a puterii, atunci statutul și puterea ta ar putea fi stabile, dar nu vei fi obținut adevărul și vei fi eliminat. Indiferent de datoria pe care o faci, intrarea în viață este cel mai important lucru. Nu te poți relaxa în acest sens, nici nu poți fi neglijent” (Cuvântul, Vol. 3: Discursurile lui Hristos al zilelor de pe urmă, „Șase indicatori ai progresului în viață”). „Numai atunci când cooperează în armonie, oamenii pot fi binecuvântați înaintea lui Dumnezeu și, cu cât experimentează mai mult din asta, cu atât mai multă realitate au, calea lor devine mai luminată când o parcurg, iar ei devin din ce în ce mai liniștiți” (Cuvântul, Vol. 3: Discursurile lui Hristos al zilelor de pe urmă, „Despre cooperarea armonioasă”). Cuvintele lui Dumnezeu mi-au dat o cale clară de a practica; urmărirea reputației și a statutului este o cale de împotrivire față de Dumnezeu și nu poate duce, în final, decât la eliminare. Nu puteam să continui să-mi fac griji dacă statutul meu era asigurat și dacă frații și surorile mă admirau. Trebuia să iau în considerare lucrarea bisericii și să fac ceea ce era benefic pentru ea. Realizând acest lucru, m-am simțit ușurată și am invitat-o pe Emily să mi se alăture în părtășia cu acel frate. După părtășie, el a dobândit o anumită înțelegere cu privire la natura problemelor sale. În sfârșit, am experimentat bucuria de a coopera în mod armonios, precum și pacea și fericirea care vin din practicarea conform adevărului. Slavă Ție, Dumnezeule Atotputernic!


78. Ce m-a împiedicat să vorbesc sincer?

O scrisoare către Zheng Xin

de Chenxi, China

Dragă Zheng Xin,

Sper că ești bine, sănătoasă!

În ultima ta scrisoare, ai menționat că sora cu care ai fost parteneră era lipsită de principii, arogantă, neprihănită de sine și arbitrară. Ai vrut să-i spui asta, dar te-ai temut că nu va accepta, își va face o părere proastă despre tine și că, pe mai departe, nu veți putea lucra împreună. Aveai sentimente contradictorii și nu știai cum să-ți îndrepți starea. Înțeleg cum te simți. Trăim după filosofii satanice, încercând să ne păstrăm relațiile și axându-ne pe felul în care suntem văzuți. Aceste lucruri ne constrâng și ne fac să ne temem să practicăm adevărul și să aderăm la principii. În trecut, am fost și eu în această stare, dar, datorită expunerii cuvântului lui Dumnezeu, am dobândit o oarecare înțelegere asupra gândirii mele greșite și a firii mele corupte. Acum m-am schimbat oarecum și nu mai sunt atât de constrânsă în a arăta problemele altora. Îți voi povesti experiența mea. Sper că te va ajuta puțin!

Obișnuiam să fac lucrarea bisericii cu Zhou Fang și Liu Ying. Zhou Fang domina deseori discuțiile de lucru. Ulterior, pentru că nu obțineam rezultate bune în îndatoririle noastre, conducătorul a rânduit ca sora Zhang Ling să ne îndrume lucrarea. Zhang Ling a putut găsi probleme în lucrarea noastră și ne-a indicat căi de practică. Văzând că îi ascultăm ideile, Zhou Fang a devenit invidioasă. Uneori, în timpul discuțiilor despre lucrare, chiar dacă era evident că părerile lui Zhang Ling erau corecte, Zhou Fang găsea modalități de a le respinge, făcând foarte dificilă continuarea discuțiilor de lucru. Am vrut să vorbesc despre asta cu Zhou Fang, dar, apoi, mi-am zis că o mică divergență la începutul colaborării era inevitabilă, așa că nu am făcut caz de asta. Zhang Ling a continuat să monitorizeze temeinic lucrarea și a avut cu promptitudine părtășie despre soluții atunci când a găsit probleme, îmbunătățindu-ne mult eficiența. Dar Zhou Fang a început să insinueze că Zhang Ling încerca să-și facă o reputație, dorea câștiguri rapide și lucra pentru statut. Insinuările ei erau pline de judecată, denigratoare și de natură să semene discordie, făcând-o pe Liu Ying să înceapă să se opună și ea lui Zhang Ling. Am început să cred că problema lui Zhou Fang era serioasă, când am văzut-o protejându-și statutul și denigrând-o și ostracizând-o pe Zhang Ling. Zhou Fang dezvăluia o fire de antihrist și mergea pe calea unui antihrist. Am vrut să am un moment părtășie cu ea despre natura acestui lucru, dar n-am reușit să rostesc cuvintele. Era ca și cum gura îmi fusese lipită. Starea mea de atunci era la fel ca a ta acum. Eram cuprinsă de teamă. Mă temeam că, dacă disecam problema lui Zhou Fang de a merge pe calea unui antihrist, ea își va face o părere proastă despre mine, va fi distantă sau mă va ostraciza, așa cum a făcut cu Zhang Ling. N-am vrut să-i semnalez problemele și am găsit scuze ca să mă consolez: „Nu e cazul că nu se cunoaște, pentru că înainte era conștientă de obsesia ei pentru renume și statut. Nu-ți poți schimba firea peste noapte; cel mai bine ar fi să-i permiți să-și acorde timp și să reflecteze puțin.”

După asta, de fiecare dată când mă gândeam că nu o ajutam cu adevărat pe Zhou Fang sau nu îi semnalam problemele, mă simțeam foarte vinovată. M-am rugat lui Dumnezeu să mă îndrume să nu mă las constrânsă de firea mea coruptă și să spun adevărul. În zilele următoare, am găsit un videoclip cu o mărturie bazată pe experiență, în care experiența protagonistei era similară cu starea mea. O soră cu care își făcea datoria se lupta mereu pentru statut și câștiguri, afectând activitatea bisericii, așa că a vrut să-i raporteze conducătorului problema. Dar, temându-se că-și va jigni partenera, a amânat să facă raportul. Abia când a fost serios emondată, a început să reflecteze. Apoi, a citit un fragment din cuvântul lui Dumnezeu, care mi s-a părut foarte emoționant. Cuvintele lui Dumnezeu spun: „Cei care merg pe calea de mijloc sunt cei mai perfizi oameni dintre toți. Nu jignesc pe nimeni, sunt fini și alunecoși, se pricep să intre în joc în toate situațiile și nimeni nu poate sesiza niciun indiciu care să-i trădeze. Sunt satane vii!” (Cuvântul, Vol. 3: Discursurile lui Hristos al zilelor de pe urmă, „Doar prin practicarea adevărului se pot elibera de cătușele firilor corupte”). Acest fragment m-a impresionat profund. Dumnezeu a spus că aceia care aleg calea de mijloc sunt cei mai siniștri și mai înșelători, că sunt satane vii. Nu așa era și starea mea? Știam că problema lui Zhou Fang era destul de serioasă, că perturba deja lucrarea bisericii și că trebuia să fie avertizată imediat, dar mă temeam c-o voi jigni, așa că n-am spus nimic și n-am protejat lucrarea bisericii. Mergeam pe calea de mijloc, cum a descris Dumnezeu, eram o persoană pe care El o detesta. Mi-a fost greu să accept asta, și am decis să nu mai fiu o persoană înșelătoare, care caută să le facă altora pe plac. Trebuia să susțin principiile, să protejez lucrarea bisericii, și știam că trebuie să-i semnalez la un moment dat lui Zhou Fang problema. Dar, în aceeași zi, am fost luată prin surprindere când Zhou Fang mi-a semnalat prima problemele mele. Printre altele, a spus că eu căutam renumele și statutul în datoria mea și că mă foloseam de statut ca să-i cert pe oameni. Am văzut că problemele mele erau atât de grave încât n-am avut curajul să le mai semnalez pe ale ei, doar am abordat tangențial ce aveam de zis, fără să spun că ea urmărește renumele și statutul sau că merge pe calea antihristului. Îmi amintesc că ea mi-a cerut apoi să îi spun dacă am văzut că are vreo problemă, ca să o identifice și să se schimbe. I-am spus nesincer că nu exista niciuna. De fapt, aveam multe de spus, dar nu am îndrăznit, de teamă că va crede că încerc să mă răzbun pe ea și că va fi greu să lucrăm împreună dacă mă vede într-o lumină proastă. Ca să nu-i stric reputația, nu am spus nimic. După aceea, m-au cuprins mustrările de conștiință și un sentiment de condamnare. M-am simțit foarte lașă. Nici măcar nu puteam spune câteva cuvinte sincere, darămite să practic adevărul. O vreme, n-am putut mânca sau dormi cum trebuie și nu m-am putut calma la adunări. M-am rugat lui Dumnezeu: „Dumnezeule! Văd clar problemele surorii mele, dar mi-e prea teamă că o jignesc dacă vorbesc! Sunt foarte lașă și egoistă! Nu vreau să continui așa. Te rog, îndrumă-mă să mă răzvrătesc împotriva mea și să fiu o persoană cu simțul dreptății.”

Apoi, am citit din cuvântul lui Dumnezeu: „În filosofiile pentru interacțiuni lumești există un principiu care spune: «Păstrarea tăcerii asupra greșelilor prietenilor buni face o prietenie lungă și bună.» Asta înseamnă că, pentru a menține această prietenie bună, o persoană trebuie să păstreze tăcerea în legătură cu problemele prietenului său, chiar dacă le vede clar. Respectă principiile de a nu lovi oamenii în față și de a nu le expune neajunsurile. Se înșală unul pe altul, își ascund lucruri și complotează unul împotriva altuia. Deși fiecare știe limpede ce fel de persoană este celălalt, nu o spune de-a dreptul, ci apelează la metode viclene pentru a-și păstra relația. De ce ar vrea cineva să păstreze o astfel de relație? Are legătură cu faptul că nu vrea să-și facă dușmani în această societate, în cadrul grupului său, ceea ce ar însemna să se expună deseori unor situații periculoase. Știind că o persoană va deveni dușmanul tău și îți va face rău după ce i-ai expus neajunsurile sau l-ai rănit și, nedorind să te pui într-o astfel de situație, folosești teoria filosofiilor pentru interacțiuni lumești care spune așa: «Dacă îi lovești pe alții, nu-i lovi în față; dacă îi expui pe alții, nu le expune neajunsurile.» În lumina acestui fapt, dacă doi oameni se află într-o astfel de relație, sunt ei considerați prieteni adevărați? (Nu.) Ei nu sunt prieteni adevărați, cu atât mai puțin confidenți unul altuia. Așadar, ce fel de relație este aceasta, mai exact? Nu este o relație socială de bază? (Ba da.) Într-o astfel de relație socială, oamenii nu se pot implica în discuții sincere, nici nu pot să aibă legături profunde, nici să vorbească despre orice își doresc. Nu pot să spună cu voce tare ce este în inimile lor, problemele pe care le văd la alți oameni, sau cuvinte care le-ar fi de folos altor oameni. În schimb, aleg să spună lucruri frumoase, pentru a intra în grațiile celorlalți. Nu îndrăznesc să spună adevărul sau să susțină principiile, împiedicându-i astfel pe ceilalți să înceapă să aibă gânduri ostile față de ei. Când nimeni nu reprezintă o amenințare pentru cineva, nu trăiește acea persoană într-o liniște și pace relativă? Nu acesta e scopul oamenilor în promovarea expresiei: «Dacă îi lovești pe alții, nu-i lovi în față; dacă îi expui pe alții, nu le expune neajunsurile»? (Ba da.) În mod clar, acesta este un mod de supraviețuire necinstit și înșelător, cu un element de prudență, al cărui scop este autoconservarea. Trăind în felul acesta, oamenii nu au confidenți, nici prieteni apropiați cărora să le poată spune orice le place. Între oameni, există doar prudență reciprocă, exploatare reciprocă și uneltiri reciproce, fiecare persoană luând ce îi trebuie dintr-o relație. Nu este așa? La rădăcină, scopul expresiei: «Dacă îi lovești pe alții, nu-i lovi în față; dacă îi expui pe alții, nu le expune neajunsurile» este de a evita să-i jignești pe alții și să-ți faci dușmani, să te protejezi prin faptul că nu rănești pe nimeni. Este o tactică și o metodă adoptată de cineva pentru a evita să fie rănit. Cercetând aceste câteva fațete ale esenței sale, este nobilă cerința conduitei morale a oamenilor, și anume: «Dacă îi lovești pe alții, nu-i lovi în față; dacă îi expui pe alții, nu le expune neajunsurile»? Este una pozitivă? (Nu.) Atunci, ce îi învață ea pe oameni? Că nu trebuie să ofensezi sau să rănești pe nimeni, altfel, tu ești cel care va ajunge să fie rănit; și, de asemenea, că nu ar trebui să ai încredere în nimeni. Dacă rănești pe oricare dintre prietenii tăi apropiați, prietenia va începe discret să se schimbe: din prietenul tău bun, familiar, va ajunge să fie un străin sau un dușman. Ce probleme poate să rezolve de fapt acest tip de învățătură? Chiar dacă, acționând în acest fel, nu îți faci dușmani, ba chiar pierzi câțiva, îi va face acest lucru pe oameni să te admire, să te aprobe și să te păstreze mereu ca prieten? Este acest lucru pe deplin la înălțimea standardului pentru conduita morală? În cel mai bun caz, acesta nu este mai mult decât o filosofie pentru interacțiuni lumești” [Cuvântul, Vol. 6: Despre urmărirea adevărului, „Ce înseamnă să urmărești adevărul (8)”]. Cuvintele lui Dumnezeu au expus că „Dacă îi lovești pe alții, nu-i lovi în față; dacă îi expui pe alții, nu le expune neajunsurile” e o filosofie vicleană pentru interacțiuni lumești insuflată oamenilor de Satana. Când oamenii trăiesc după o asemenea filosofie, se folosesc și se păcălesc reciproc, devenind circumspecți unii față de alții. Ei nu îndrăznesc să fie deschiși sau să spună adevărul nimănui. Ei devin tot mai alunecoși și mai înșelători. În interacțiunile mele, trăiam după filosofia: „Dacă îi lovești pe alții, nu-i lovi în față; dacă îi expui pe alții, nu le expune neajunsurile.” Am văzut clar că Zhou Fang era invidioasă pe Zhang Ling, că, prin cuvintele ei, o denigra și o ostraciza, că natura acestei probleme era gravă, că acest lucru ne perturba lucrarea și că trebuia să-i semnalez asta lui Zhou Fang, dar am simțit că, făcând asta, i-aș fi dezvăluit neajunsurile și aș fi stânjenit-o. M-am temut și că mă va vedea într-o lumină proastă și că, după aceea, nu va mai lucra bine cu mine. Ca să păstrez relația noastră, nu am spus nimic, mulțumindu-mă doar să abordez tangențial subiectul. N-am apelat la cuvântul lui Dumnezeu ca să evidențiez natura și consecințele acțiunilor ei. Când m-a întrebat dacă mai văzusem corupție în ea, știam clar că nu-i semnalasem în detaliu problemele, dar pur și simplu am mințit, spunând că nu mai era nimic. Mințeam cu nerușinare, o păcăleam și o înșelam! Am văzut că Zhou Fang o denigra și o ostraciza pe Zhang Ling, dar pur și simplu m-am comportat ca o persoană care caută să le facă pe plac altora și n-am spus nimic. Nu practicam deloc adevărul și nu protejam lucrarea bisericii. Am fost atât de alunecoasă și de înșelătoare! Dumnezeu ne cere să fim cinstiți, să ne tratăm unii pe alții cu onestitate și, dacă îi vedem pe alții trăind cu o fire coruptă, mergând pe calea greșită sau încălcând principiile, să le oferim, cu iubire, ajutor și părtășie. Dar eu trăiam după filosofii satanice. Când am văzut că cineva mergea pe calea greșită, nu i-am semnalat asta și nu l-am ajutat. N-am avut iubire. N-am expus niciodată problemele altora și m-am temut că, dacă vorbesc sincer, îmi creez probleme. Văzând problemele altora, n-am spus nimic, ca să-mi protejez interesele și să nu-mi fac dușmani. Doar am folosit complimente și lingușeli care sună frumos. Deși păream că mă înțeleg bine cu oamenii, eram circumspectă în interacțiunile cu ei, doar înșelându-i și folosindu-i. Cum sunt acestea relații normale? Cum este aceasta prietenie adevărată? Nu eram deloc sinceră. Înainte credeam că „Dacă îi lovești pe alții, nu-i lovi în față; dacă îi expui pe alții, nu le expune neajunsurile” era o idee inteligentă pe care s-o urmez și după care să mă port, că mă protejam, că nu jigneam pe nimeni și nu-mi făceam dușmani. Dar expunerea cuvântului lui Dumnezeu m-a făcut să văd că păreri precum „Dacă îi lovești pe alții, nu-i lovi în față; dacă îi expui pe alții, nu le expune neajunsurile” sunt moduri satanice de a interacționa cu lumea și că ele corup oamenii. Ele ne încurajează să ne protejăm și ne fac tot mai egoiști și mai înșelători. Ele ne fac să privim, fără să avem părtășie sau să semnalăm problema când alții iau calea greșită, afectând lucrarea. Am fost complet lipsită de iubire și umanitate!

Ulterior, am citit alt fragment din cuvântul lui Dumnezeu: „Indiferent de context, atâta vreme cât ești constrâns, controlat și dominat de firile corupte ale Satanei, toate lucrurile pe care le trăiești, le dezvălui și le manifești – fie că sunt emoțiile tale, gândurile și părerile tale sau căile și mijloacele tale de a face lucrurile – sunt toate ale Satanei, contrare adevărului și ostile cuvintelor lui Dumnezeu și adevărului. Cu cât te distanțezi mai mult de cuvântul lui Dumnezeu și de adevăr și cu cât trădezi mai mult adevărul, cu atât mai mult se dovedește că ești puternic constrâns și controlat de firile tale corupte. […] Pe de o parte, oamenii sunt controlați de firi corupte și trăiesc în plasa Satanei, și folosesc gândurile, părerile și diversele căi și mijloace care le-au fost insuflate de Satana pentru a rezolva toate problemele care apar în jurul lor. Pe de altă parte, oamenii încă vor să primească pace și bucurie de la Dumnezeu. Cu toate acestea, întrucât sunt întotdeauna înrobiți de firea coruptă a Satanei și prinși în plasa lui, incapabili să se răzvrătească împotriva ei și să iasă din ea în mod conștient și, întrucât se îndepărtează de cuvântul lui Dumnezeu și de adevărurile-principii, oamenii nu sunt niciodată capabili să obțină alinarea, bucuria, pacea și fericirea care vin de la Dumnezeu. În ce stare trăiesc oamenii, în final? Ei nu se pot ridica la înălțimea sarcinii de a urmări adevărul, deși le-ar plăcea, și nu se pot ridica la înălțimea cerințelor lui Dumnezeu, deși își doresc să-și îndeplinească îndatoririle cum se cuvine. Sunt blocați chiar acolo unde se află. Acesta este un chin agonizant. Oamenii trăiesc în firea coruptă a Satanei, în ciuda lor. Nu seamănă nici nici cu oamenii, nici cu demonii, trăind adesea în colțuri întunecate, căutând metode rușinoase și rele prin care să rezolve numeroasele dificultăți cu care se confruntă. Realitatea este că, în adâncul sufletelor lor, oamenii sunt dispuși să fie buni și să aspire spre lumină. Ei speră să trăiască drept ființe umane, cu demnitate. Speră, totodată, că pot urmări adevărul și se pot baza pe cuvântul lui Dumnezeu pentru a trăi și fac din cuvântul lui Dumnezeu viața și realitatea lor, dar nu pot pune niciodată adevărul în practică și, în ciuda numeroaselor doctrine pe care le înțeleg, nu își pot rezolva problemele. Oamenii sunt prinși într-o luptă acerbă în cadrul acestei dileme, incapabili să meargă înainte și incapabili să se întoarcă; sunt blocați aici. Acest lucru îi face să simtă o mare durere – agonia este imensă. Oamenii au dorința de a aspira spre lumină și nu sunt dispuși să se îndepărteze de cuvântul lui Dumnezeu și de calea cea dreaptă. Cu toate acestea, ei nu acceptă adevărul, nu pot să practice cuvintele lui Dumnezeu și rămân incapabili să se lepede de robia și de controlul firii lor satanice corupte. În cele din urmă, ei pot doar să trăiască în agonie, fără nicio fericire reală” [Cuvântul, Vol. 6: Despre urmărirea adevărului, „Ce înseamnă să urmărești adevărul (8)”]. Din cuvântul lui Dumnezeu am înțeles că n-am îndrăznit să vorbesc atunci când am observat problemele altora pentru că eu consideram că filosofiile pentru interacțiuni lumești precum „Dacă îi lovești pe alții, nu-i lovi în față; dacă îi expui pe alții, nu le expune neajunsurile” și „Păstrarea tăcerii asupra greșelilor prietenilor buni face o prietenie lungă și bună” sunt lucruri pozitive. Am crezut că asta înseamnă să am iubire și că-mi va permite să mă protejez, să nu fiu rănită. Mi-am amintit că bunica m-a învățat, când eram mică, să nu semnalez problemele altora când încercam să mă înțeleg cu ei, pentru că altfel îmi făceam probleme și nu puteam dobândi o poziție socială. Credeam că ceea ce spusese ea avea sens, așa că am fost reticentă în a semnala greșelile altora și nu le-am expus niciodată problemele. M-am înțeles foarte bine cu prietenii și chiar am crezut că ăsta e secretul interacțiunii sociale. Am considerat că e un mod admirabil de a trăi, că asta mă făcea o persoană amabilă și că, dacă nu respectam aceste valori, nu aș fi fost un om bun. Mă bazam pe aceste filosofii satanice în interacțiunile cu ceilalți membri. I-am văzut pe alții încălcând principiile, luând calea greșită, și știam foarte bine că trebuie să le semnalez asta și să îi ajut, dar eram constrânsă de aceste filosofii satanice și n-am îndrăznit să le semnalez aceste lucruri. Filosofiile Satanei erau ca o plasă care mă lega strâns, împiedicându-mă să mă mișc, controlându-mi complet inima. Nu obțineam rezultate foarte bune în lucrarea noastră, așa că biserica a rânduit ca Zhang Ling să ne îndrume. Asta a avantajat lucrarea bisericii. Dar Zhou Fang nu numai că n-a cooperat armonios cu Zhang Ling, dar a și acuzat-o că urmărește renume, statut și câștiguri rapide, când a văzut că avea un simț al poverii pentru lucrare, asumându-și responsabilitatea, fiind sârguincioasă și eficientă în datorie. A denigrat-o, a ostracizat-o și i-a atacat entuziasmul. A și judecat-o pe Zhang Ling în fața mea și a lui Liu Ying, încercând să ne convingă s-o ostracizăm și noi. Zhou Fang a ostracizat-o și a atacat-o pe Zhang Ling pentru propriul statut. Asta nu este dezvăluirea unei corupții obișnuite. Este firea unui antihrist. Ar fi trebuit să-mi îndeplinesc responsabilitatea de parteneră și să-i semnalez asta, dar n-am acționat deloc ca o parteneră, afectând lucrarea pe care o făceam. M-am simțit foarte vinovată și m-am urât că am fost atât de egoistă și iresponsabilă. Deși nu i-am semnalat problemele lui Zhou Fang – și, drept urmare, n-a avut prejudecăți față de mine, iar relația noastră s-a păstrat – știam că Îl ofensam și Îl scârbeam pe Dumnezeu nepracticând adevărul pe care îl înțelegeam.

Am continuat să caut. De ce nu puteam expune problemele altora când le vedeam? Am citit acest fragment din cuvântul Lui: „Cuvântul «a expune» din zicala: «Dacă îi expui pe alții, nu le expune neajunsurile» este bun sau rău? Are cuvântul «a expune» sensul că oamenii sunt dezvăluiți sau expuși, așa cum se întâmplă în cuvintele lui Dumnezeu? (Nu are.) Din înțelegerea Mea referitoare la cuvântul «a expune», așa cum există în limbajul uman, nu înseamnă acest lucru. Are oarecum natura unei forme răuvoitoare de expunere; înseamnă să expui problemele și neajunsurile oamenilor, sau unele lucruri și comportamente necunoscute altora, sau unele intrigi, idei sau opinii care funcționează în fundal. Acesta este sensul cuvântului «a expune» în zicala: «Dacă îi expui pe alții, nu le expune neajunsurile.» Dacă doi oameni se înțeleg bine și sunt confidenți, fără bariere între ei și fiecare speră să-i fie de folos și de ajutor celuilalt, atunci cel mai bine ar fi ca ei să se așeze împreună și să vorbească clar despre problemele aflate în discuție, cu deschidere și sinceritate. Acest lucru este corect și nu înseamnă a expune neajunsurile celorlalți. Dacă descoperi problemele unei alte persoane, dar vezi că aceasta nu este deocamdată capabilă să accepte faptul că îi atragi atenția asupra lor, atunci pur și simplu nu spune nimic, pentru a evita cearta sau conflictul. Dacă vrei s-o ajuți, poți să-i afli opinia și s-o întrebi mai întâi: «Văd că ai o mică problemă și vreau să îți dau un sfat. Nu știu dacă vei putea să-l accepți. Dacă vei putea, îți voi spune. Dacă nu vei putea, îl voi păstra pentru mine deocamdată și nu voi spune nimic.» Dacă ea spune: «Am încredere în tine. Orice vei spune va fi adecvat; pot să accept», acest lucru înseamnă că ți s-a acordat permisiunea și atunci poți să ai părtășie cu ea despre problemele sale, una câte una. Nu numai că va accepta pe deplin ceea ce spui, dar va și beneficia de pe urma acestui lucru, iar voi doi veți putea să păstrați în continuare o relație normală. Nu asta înseamnă să ne tratăm unul pe celălalt cu sinceritate? (Ba da.) Acesta este modul corect de interacțiune cu ceilalți; nu înseamnă a expune neajunsurile celorlalți. Ce înseamnă să nu «expui neajunsurile celorlalți», așa cum spune zicala în cauză? Înseamnă să nu vorbești despre neajunsurile altora, să nu vorbești despre acele probleme care sunt cele mai tabu pentru ei, să nu expui esența problemelor pe care le au și să nu expui într-un mod atât de direct. Înseamnă să faci doar câteva observații la nivel de suprafață, să spui lucruri pe care toți le spun de obicei, să spui lucruri de care persoana însăși este capabilă să-și dea seama și să nu expui greșelile pe care persoana le-a făcut anterior sau probleme sensibile. Cum beneficiază acea persoană dacă acționezi în acest fel? Poate că nu ai ofensat-o sau nu ți-ai făcut-o dușman, dar ceea ce ai făcut nu o ajută în niciun fel și nu îi aduce beneficii. Prin urmare, expresia: «Nu expune neajunsurile altora» este în sine vicleană și o formă de șiretenie și de a nu fi sincer. S-ar putea spune că a acționa în acest fel înseamnă să nutrești intenții rele; nu reprezintă modul corect de a interacționa cu ceilalți. Non-credincioșii chiar văd expresia: «Dacă îi expui pe alții, nu le expune neajunsurile» ca pe un lucru pe care ar trebui să-l facă o persoană cu o moralitate nobilă. Aceasta reprezintă, în mod clar, o manieră înșelătoare de a interacționa cu ceilalți, pe care oamenii o adoptă pentru a se proteja; nu este deloc un mod adecvat de interacțiune. A nu expune neajunsurile altora, în sine, nu este un lucru sincer, iar în faptul de a expune neajunsurile cuiva poate să existe o intenție ascunsă” [Cuvântul, Vol. 6: Despre urmărirea adevărului, „Ce înseamnă să urmărești adevărul (8)”]. Înainte eram la fel ca tine. Simțeam că semnalând problemele din îndatoririle altora, le dezvăluiam neajunsurile, făcându-le rău. Simțeam că făcând asta, îmi făceam dușmani și ne afectam relațiile. Acum văd că perspectiva asta era greșită și că nu vedeam lucrurile conform cuvântului lui Dumnezeu. Dumnezeu ne cere să fim cinstiți, să ne tratăm unii pe alții cu onestitate și să fim capabili să ne ajutăm reciproc, atunci când ne asociem cu frați și surori. Când îi vedem pe alții încălcând principiile din cauza firii lor corupte sau luând calea greșită, ar trebui să le semnalăm problemele conform adevărurilor-principii, îndrumându-i să se cunoască pe sine. Deși cuvintele rostite în timpul emondării celorlalți ar putea fi neplăcute pentru aceștia, acest lucru se face pentru a-i ajuta să se cunoască pe sine. Acestea sunt iubire și ajutor adevărate. Asta înseamnă protejarea lucrării bisericii. Așa-numita „scoatere în evidență a neajunsurilor lor” nu înseamnă de fapt oferirea unui ajutor sincer; ci e încărcată cu motive și prejudecăți personale, se bazează pe o fire coruptă pentru a expune neajunsuri și rele și lucrează pentru a ataca, judeca și denigra, pentru a-l răni sau stânjeni pe celălalt. Nu oferă nimănui nicio cale. Provoacă doar durere și negativitate. Am văzut că Zhou Fang urmărea renumele și statutul și era pe calea unui antihrist, lucru care a afectat lucrarea bisericii. Dacă îi ofeream părtășie și-i semnalam acest lucru, asta ar fi ajutat-o să reflecteze și să se înțeleagă pe sine însăși. Ar fi protejat lucrarea bisericii și ar fi ajutat-o și pe ea. Dându-mi seama de asta, m-am simțit puțin mai luminată și mai liniștită și n-am mai fost constrânsă de păreri false.

Apoi, am mai citit un fragment din cuvântul lui Dumnezeu, care clarifică principiile modului în care să-i tratăm pe ceilalți frați și surori. Dumnezeu Atotputernic spune: „În casa lui Dumnezeu, care este principiul pentru a-i trata pe oameni? Ar trebui să tratezi pe toată lumea conform adevărurilor-principii și să tratezi fiecare frate și soră în mod corect. Cum ar trebui să-i tratezi în mod corect? Acest lucru trebuie să se bazeze pe cuvintele lui Dumnezeu, pe ce fel de oameni mântuiește Dumnezeu și ce fel de oameni elimină El, pe ce fel de oameni Îi plac și ce fel de oameni urăște El. Acesta este adevărul-principiu. Ar trebui să-i ajuți pe frați și surori cu dragoste și fiecare ar trebui să arate toleranță și răbdare reciprocă. Trebuie să ai discernământ față de oamenii răi și neîncrezători, să trasezi limite clare și să stai departe de ei. Asta înseamnă să-i tratezi pe oameni cu principii. Fiecare frate și soră are puncte forte și neajunsuri, și toți au firi corupte, așa că, atunci când interacționați unii cu alții, toți ar trebui să vă ajutați unii pe alții cu dragoste, să fiți toleranți și răbdători, să evitați să fiți prea aspri și să nu fiți meschini. […] Trebuie să urmărești cum îi tratează Dumnezeu pe oamenii ignoranți și nesăbuiți, cum îi tratează pe cei cu statură imatură, cum îi tratează pe cei care au dezvăluirile normale ale firilor corupte și cum îi tratează pe cei care sunt răuvoitori. Dumnezeu tratează oameni diferiți în feluri diferite și are, de asemenea, diverse moduri de a se ocupa de diferitele stări ale diferiților oameni. Trebuie să înțelegi adevărul. Odată ce ai înțeles aceste adevăruri, vei ști apoi cum să experimentezi lucrurile și să tratezi oamenii conform principiilor” (Cuvântul, Vol. 3: Discursurile lui Hristos al zilelor de pe urmă, „Pentru a dobândi adevărul, trebuie să tragi învățăminte de la oamenii, din evenimentele și lucrurile din apropiere”). Din cuvântul lui Dumnezeu am înțeles principiile ajutării fraților și surorilor. Fiind corupți de Satana, cu toții avem multe firi corupte. Referitor la firile corupte dezvăluite de oameni în îndeplinirea îndatoririlor lor, dacă lucrarea nu e afectată sau statura cuiva e prea imatură, nu putem profita arbitrar de corupțiile sau de neajunsurile sale ca să-l expunem și să disecăm aceste lucruri ca să-i facem rău. Într-o asemenea situație trebuie să ne bazăm pe iubire, ca să avem o părtășie pozitivă și să-l ajutăm. Cât despre cei care merg pe calea antihriștilor sau au firi grav corupte, perturbând și tulburând lucrarea bisericii, dacă părtășia pozitivă nu dă rezultate, ei trebuie să fie emondați, iar comportamentul lor expus și disecat, ca ei să cunoască natura problemei lor și să se căiască sincer. Dacă nu sunt expuși sau disecați, nu vor putea să reflecteze asupra problemei lor sau nu o vor putea înțelege și vor continua să perturbe și să tulbure lucrarea bisericii. Oamenii trebuie să fie ajutați în funcție de esența, statura și trecutul lor unic. N-ar trebui să expunem și să disecăm imediat problemele oamenilor și nici să alegem mereu toleranța și răbdarea. Unele lucruri nu afectează lucrarea și necesită toleranță și răbdare, dar altele cauzează perturbări și tulburări în lucrare, iar în aceste cazuri, oamenii trebuie să fie expuși și emondați, folosind măsuri specifice, adecvate staturii fiecăruia. Ca urmare, frații și surorile își vor cunoaște corupția și vor putea să se căiască, să se schimbe și să acționeze conform principiilor. Acest tip de părtășie îi ajută pe oameni și avantajează lucrarea bisericii. Realizând asta, mi-am simțit inima mai luminată și i-am scris lui Zhou Fang, expunându-i problemele. Ulterior, ea mi-a răspuns la scrisoare, spunând: „Îți mulțumesc că m-ai expus și m-ai emondat. Nu m-am așteptat ca problemele mele să fie atât de grave. Mereu am crezut că am dezvăluit doar puțină corupție și că era în regulă cât timp reflectam și găseam câteva cuvinte ale lui Dumnezeu pe care să le citesc. N-aveam habar că mă aflam pe calea unui antihrist și aveam probleme cu umanitatea mea. Văd prin părtășia și disecția ta că vrei sincer să mă ajuți. Sunt gata să accept asta, să reflectez și să mă înțeleg pe mine însămi.” Citind aceste cuvinte, m-am emoționat. Am simțit că practicarea cuvântului lui Dumnezeu a fost atât în beneficiul meu, cât și în al altora, iar inima îmi era împăcată și calmă.

Prin această experiență, văd că, bazându-mă în trecut pe idei precum „Dacă îi lovești pe alții, nu-i lovi în față; dacă îi expui pe alții, nu le expune neajunsurile”, eram vătămată de Satana și trăiam o viață egoistă, josnică și înșelătoare. Acum văd clar că numai cuvântul lui Dumnezeu e adevărul și că numai privind oamenii și lucrurile și purtându-ne și acționând după cuvântul Lui putem trăi o asemănare umană.

Experiența mea a fost destul de superficială, așa că, dacă ai altă perspectivă, poți să-mi scrii.

Cu sinceritate,

Chenxi

10 septembrie 2022


79. Cine a provocat destrămarea familiei mele?

de Wang Zhiying, China

În tinerețe, pentru că am lucrat ca funcționar public în cadrul guvernului, soțul meu era profesor de liceu, iar fiica noastră era o fetiță drăguță, deșteaptă, care lua note bune, toată lumea ne invidia că avem o familie aparent perfectă și armonioasă. Apoi, spre sfârșitul anului 2005, am avut norocul de a accepta lucrarea din zilele de pe urmă a lui Dumnezeu Atotputernic și am ajuns să știu că Dumnezeu Atotputernic este Domnul Isus reîntors, iar El exprimă adevărul pentru a face lucrarea de judecată pentru a purifica, a mântui și a-l aduce pe om în Împărăția lui Dumnezeu. Am adus această veste minunată soțului și soacrei mele, iar soacra mea a acceptat și ea, în scurt timp, lucrarea din zilele de pe urmă a lui Dumnezeu. Deși soțul meu n-a acceptat-o, nu s-a opus credinței noastre. La acea vreme, citeam zilnic cuvintele lui Dumnezeu, aveam părtășie despre adevăr cu frații și cu surorile mele și îmi făceam datoria; acelea erau zile bogate, pline de satisfacții și fericire. Nu mi-am imaginat niciodată că acele zile se vor sfârși rapid din cauza persecuției PCC.

Într-o după-amiază din 2006, după ce tocmai ajunsesem acasă de la o adunare, soțul meu mi-a spus nervos: „Credeam că să crezi în Dumnezeu e un lucru bun, dar tocmai am văzut pe internet că guvernul ia măsuri aspre împotriva credincioșilor. Biserica lui Dumnezeu Atotputernic este o țintă importantă a represiunii guvernului și, dacă ești arestată, vei fi considerată o infractoare periculoasă și vei fi condamnată la închisoare. Orice funcționar public care are membri ai familiei care cred în Dumnezeu Atotputernic va fi aspru pedepsit, va rămâne fără slujbă, asistența socială îi va fi revocată, iar copiii lui nu vor putea să se înscrie la universitate, să facă serviciul militar sau să candideze pentru funcții de funcționar public. Începând de astăzi, nu mai ai voie să crezi în Dumnezeu Atotputernic!” După ce și-a terminat tirada, a ieșit val-vârtej din casă. Eram destul de nervoasă și m-am gândit în sinea mea: „În credința noastră, nu facem decât să mâncăm și să bem cuvintele lui Dumnezeu, să urmărim adevărul și să mergem pe calea cea dreaptă, nu facem nimic ilegal. Totuși, în ciuda acestui fapt, PCC tot urmărește să ne aresteze și să ne asuprească; ce malefici sunt! Indiferent cum mă persecută, voi continua să-L urmez pe Dumnezeu Atotputernic!”

A doua zi, după ce mi-am terminat datoria și m-am întors acasă, soacra mea m-a întrebat încruntată: „De ce vii acasă atât de târziu? Chiar vei continua să crezi, deși este atât de periculos să faci asta acum? Am citit astăzi pe internet că, dacă crezi în Dumnezeu, poți să fii arestat, condamnat la închisoare, copiii tăi nu se vor putea înscrie la facultate și atât tu, cât și soțul tău veți fi demiși din funcțiile de funcționari publici. Pentru viitorul nepoatei mele, am decis să nu mai cred în Dumnezeu.” Scăpând un zâmbet sinistru, soțul meu a spus: „Vezi? Mama mea cât de cât mai judecă! De îndată ce a auzit că poți fi arestat pentru practicarea credinței, a renunțat imediat; ar trebui să nu mai crezi nici tu! Dacă ești arestată când crezi, întreaga noastră familie va fi atrasă în calvar și totul va fi din cauza ta. Ai face bine să te mai gândești!” Auzind asta, m-am îngrijorat puțin și m-am gândit în sinea mea: „Dacă voi continua să practic credința și să-mi fac datoria și sunt prinsă și arestată, soțul meu va fi concediat și fiica mea va fi influențată negativ. Dacă se întâmplă așa ceva, cu siguranță amândoi mă vor urî pentru asta. Poate că pot evita să merg la adunări o vreme, ca să nu creez probleme familiei.” Dar, când m-am gândit la asta, m-am simțit foarte neliniștită. Mi-am spus: „Dacă nu merg la adunări și nu-mi fac datoria ca să nu fiu arestată de PCC, mă mai pot considera credincioasă? Voi mai putea să ajung la adevăr?” L-am strigat în grabă pe Dumnezeu. Chiar atunci, m-am gândit la cuvintele lui Dumnezeu care spun: „Din toate lucrurile din univers, nu există nimic în care Eu să nu am ultimul cuvânt. Există ceva ce nu se află în mâinile Mele? Orice spun Eu se face, și cine dintre ființele umane Mă poate face să-Mi schimb hotărârea?” (Cuvântul, Vol. 1: Arătarea și lucrarea lui Dumnezeu, „Cuvintelor lui Dumnezeu către întregul univers”, Capitolul 1). Cugetând la cuvintele lui Dumnezeu, am obținut o înțelegere mai clară. Destinele noastre de oameni sunt toate în mâinile lui Dumnezeu. Dumnezeu predeterminase deja dacă eu și soțul meu urma să fim sau nu concediați și care urma să fie viitorul fiicei mele. Acestea nu erau lucruri pe care le-ar putea decide niște simpli oameni. După ce mi-am dat seama de acest lucru, le-am spus: „Dumnezeu are ultimul cuvânt dacă voi fi arestată și dacă viitorul copilului nostru va fi afectat. Omul este creația lui Dumnezeu și este perfect firesc și justificat pentru noi să credem în Dumnezeu și să ne închinăm Lui. Știu că asta ar trebui să fac, așa că nu voi fi de acord cu voi să abandonez adevărata cale.” Soțul meu s-a înfuriat și a început să mă denigreze și să mă atace verbal: „Fii serioasă! Lucrăm în sistemul PCC de atâția ani și încă nu le înțelegi politicile? China nu poate avea libertate religioasă adevărată. În China, poți să-ți pui credința doar în partid. Orice hotărăște partidul, asta este legea și nu poți să te împotrivești. Gândește-te la incidentul din Piața Tiananmen: studenții aceia încercau doar să obțină democrație și libertate, dar au fost suprimați cu brutalitate de PCC și chiar acuzați pe nedrept de incitare la revoltă și la revoluție, fapt pentru care mulți dintre ei au fost arestați și închiși. Au fost chiar și niște studenți care au fost călcați de tancuri. Doar gândindu-mă la asta mă trec fiorii. Gândește-te: dacă au putut acționa atât de brutal față de studenți, chiar crezi că vă vor lăsa pe voi, credincioșii, să scăpați ușor? Trebuie să înțelegi că n-o să iasă bine deloc, ești cetățean chinez, așa că poți să crezi doar în PCC și sub nicio formă nu poți să crezi în Dumnezeu.” Auzind argumentul soțului meu, m-am gândit în sinea mea: „PCC este cu adevărat feroce, teribil și demonic. Dacă insist să cred în Dumnezeu și sunt prinsă, cu siguranță mă vor omorî în bătaie.” N-am putut să nu mă sperii puțin. Chiar atunci, mi-am amintit cuvintele Domnului Isus care spun: „Nu vă temeți de cei ce omoară trupul, dar care nu pot omorî sufletul! Ci temeți-vă mai degrabă de Cel Ce poate să distrugă și sufletul, și trupul, în Gheenă” (Matei 10:28). Cuvintele lui Dumnezeu m-au umplut de credință; toate evenimentele și lucrurile sunt în mâinile lui Dumnezeu și, fără permisiunea lui Dumnezeu, PCC nu putea să mă atingă nici măcar cu un deget. Chiar dacă, în cele din urmă, aveam să fiu arestată și omorâtă în bătaie sau schilodită, ar fi fost cu permisiunea lui Dumnezeu. Dacă aș putea să rămân fermă în mărturia mea și să-l umilesc pe Satana, viața mea nu ar fi fost trăită în zadar. Nu puteam să fiu constrânsă de ceea ce tocmai spusese soțul meu și să trăiesc o viață nedemnă sub controlul Satanei, ca el. Trebuia să mă bazez pe Dumnezeu pentru a rămâne fermă în mărturia mea.

După ce soțul meu a văzut că încă nu-mi abandonasem credința, deseori se lua de defectele mele, mă denigra și mă mustra și chiar mă critica în fața fiicei mele pentru că nu făceam munca pe care ar fi trebuit să o fac. Și soacra mea a început să se uite urât la mine și să mă ocărască, spunând că am prea mult timp liber, că-mi pierd timpul cu lucruri inutile și că neglijez viitorul copilului și al familiei mele în favoarea propriei mele credințe. În afară de fiica mea, nimeni nu vorbea cu mine; parcă nu mai era loc pentru mine în familie. Cu timpul, am început să mă înmoi puțin, așa că am venit înaintea lui Dumnezeu în rugăciune și în căutare și am văzut acest pasaj din cuvintele Lui: „Marele balaur roșu Îl persecută pe Dumnezeu și este vrăjmașul lui Dumnezeu și deci, oamenii din acest ținut sunt supuși umilirii și persecutării din cauza credinței lor în Dumnezeu […]. Este enorm de dificil pentru Dumnezeu să Își îndeplinească lucrarea în țara marelui balaur roșu, dar tocmai prin această dificultate Dumnezeu face o etapă a lucrării Sale, astfel încât să poată dezvălui înțelepciunea și faptele Sale minunate, și Dumnezeu se folosește de această oportunitate pentru a face complet acest grup de oameni” (Cuvântul, Vol. 1: Arătarea și lucrarea lui Dumnezeu, „Este lucrarea lui Dumnezeu la fel de simplă cum și-o imaginează oamenii?”). Din cuvintele lui Dumnezeu, am aflat că regimul PCC este regimul Satanei. PCC Îl urăște profund pe Dumnezeu și adevărul și, prin urmare, cei care cred în Dumnezeu în China sunt inevitabil supuși opresiunii din partea PCC. Înțelepciunea lui Dumnezeu, însă, este exercitată pe baza uneltirilor Satanei, iar Dumnezeu folosește mediile dificile create de arestările și de opresiunea PCC-ului pentru a ne desăvârși credința. Soțul meu era de acord cu PCC și mă persecuta, iar familia mea mă respingea; sufeream și mă simțeam puțin umilită, dar aceasta era suferința prin care treceam urmărind adevărul și mergând pe calea cea dreaptă și merita din plin. Nu ar trebui să mă complac în negativitate și slăbiciune, ceea ce era dureros pentru Dumnezeu. Trebuia să rămân fermă în mărturia mea pentru El! Când mi-am dat seama de acest lucru, nu m-am mai simțit chiar atât de tristă și am dobândit o credință reînnoită.

După aceea, soțul și soacra mea mă supravegheau pe rând și nu mă lăsau să merg la adunare sau să citesc cuvintele lui Dumnezeu. Totuși, nu i-am lăsat să mă constrângă și mă furișam afară atunci când nu erau atenți ca să particip la adunări și citeam cuvintele lui Dumnezeu noaptea, sub pătură, cu o lanternă. Însă, într-o zi, când ieșeam la o adunare, soacra mea m-a prins și, cu lacrimi în ochi, a spus: „Copilă, te rog, nu mai crede în Dumnezeu! Dacă ești prinsă, ce se va întâmpla cu familia noastră? Fiul meu a spus că, dacă o mai ții așa, va divorța de tine. Ești o noră bună, nu vreau să te pierd și nu suport să văd cum se distruge familia noastră.” A fost foarte greu să o văd pe soacra mea așa, cu lacrimi udându-i obrajii. În trecut, ea mă tratase întotdeauna ca pe propria ei fiică și nu suportam să o văd suferind așa. Așadar, am avut părtășie cu ea: „Mamă, ai citit chiar tu cuvintele lui Dumnezeu. Știi că Dumnezeu a creat omenirea, cerurile și pământul și toate lucrurile. Viețile noastre și toate lucrurile de care ne bucurăm vin de la El și este perfect firesc și justificat să credem în Dumnezeu și să ne închinăm Lui. În zilele de pe urmă, Dumnezeu Atotputernic a exprimat multe adevăruri pentru a ne mântui de păcat. Dacă renunțăm la credința noastră pentru că ne este frică să nu fim arestați, ne vom pierde șansa de a fi mântuiți. De asemenea, merg pe calea cea dreaptă a vieții crezând în Dumnezeu, dacă familia noastră se destramă, vina nu este a PCC-ului? PCC-ul este adevăratul răufăcător aici. Ar trebui să rămânem fermi în mărturia noastră pe tot parcursul acestei încercări și să nu-L trădăm pe Dumnezeu.” Soacra mea a răspuns cu mânie: „Știu că este bine să crezi în Dumnezeu, dar cum să am curaj să cred în continuare, acum că PCC face arestări? Dacă insiști să crezi în Dumnezeu, nu voi avea de ales decât să țin partea fiului meu de dragul familiei noastre.” Tot ce puteam face a fost să-i spun: „Dacă vrei să renunți la credință, e alegerea ta, dar, te rog, să nu faci ca PCC-ul, să mă împiedici să cred în Dumnezeu și să mă persecuți fiindcă o fac. Știi că eu cred în Dumnezeul adevărat și că urmez adevărata cale. Chiar dacă voi fi arestată și trimisă la închisoare, voi continua să cred în Dumnezeu până la sfârșit.” Auzind asta, ea a ieșit val-vârtej și s-a întors furioasă în dormitorul ei, trântind ușa la ieșire.

Când soțul meu s-a întors acasă și a auzit că am fost la o adunare, m-a întrebat furios: „Vrei să mori, sau ce? Crezi că ceea ce spun pe internet este o glumă? Era de pe site-ul Biroului Național de Securitate Publică. Știi că mulți credincioși în Dumnezeu Atotputernic au fost deja arestați, iar unii au fost condamnați la închisoare, omorâți în bătaie sau schilodiți? Nu lăsa credința ta să ne tragă familia în jos!” Într-un acces sălbatic de furie, a scotocit prin dormitorul nostru căutând cărțile mele conținând cuvintele lui Dumnezeu și mi-a aruncat pe jos lanterna pe care o foloseam ca să citesc, țipând: „Dacă nu renunți la credința ta și insiști să crezi în continuare în Dumnezeu, n-o să mai faci parte din această familie! Mă simt speriat și la limită în fiecare zi din cauza credinței tale în Dumnezeu. Tu știi că ne-am putea pierde slujbele dacă ești arestată? Soția colegului meu îmi spune mereu că ești credincioasă și a devenit foarte incomod pentru mine la serviciu. M-ai făcut de râs complet! Am nevoie de un răspuns de la tine astăzi: alegi credința ta sau familia noastră? Dacă alegi familia, atunci trăiește o viață normală acasă, așa cum trebuie, fără obligații, și o să-ți dau și bani de mahjong în fiecare lună. O să-ți dau tot ce-ți trebuie. Dacă insiști să continui să crezi în Dumnezeu, o să divorțez de tine, nu vei primi nimic din ce avem și nu ți se va permite s-o vezi pe fiica noastră.” M-a zdrobit să văd cât de lipsit de inimă și de crud devenise soțul meu, ochii mi s-au umplut de lacrimi și m-am simțit profund rănită. Muncisem atât de mult ca să câștig bani pentru familia noastră, tocmai renovasem casa, iar acum soțul meu avea să mă trimită la plimbare după mai bine de zece ani de căsnicie fericită, doar pentru a-și proteja reputația și perspectivele de viitor. În clipa aceea, a devenit clar că mariajul nostru era doar de fațadă. I-am răspuns: „Chiar dacă mă lași fără nimic după divorțul nostru, tot voi alege să-L urmez pe Dumnezeu.” Cu o voce sinistră, dezgustătoare, a răspuns: „Dacă vei alege să-L urmezi pe Dumnezeu, nu-ți va fi ușor cu mine. Te voi trimite la Biroul de Securitate Publică, ei vor ști ce să facă cu tine!” Mi-a arătat o scrisoare pe care o tipărise și care spunea: „Soția mea crede în Dumnezeu Atotputernic și nu mai poate fi salvată. Am încercat tot ce am putut, dar ea pur și simplu nu mă ascultă, așa că nu am de ales decât să cer Biroului de Securitate Publică să mă ajute să mă ocup de soția mea. Dacă este nevoie de asistență, mă voi conforma pe deplin.” Când am văzut acea scrisoare, m-am înfuriat și m-am gândit: „Ce fel de soț este? Nu este altceva decât un demon! Este clar conștient de cât de brutal i-a tratat PCC-ul pe cei ce cred în Dumnezeu, dar tot este dispus să mă trimită la Biroul de Securitate Publică. Nu mă trimite, efectiv, la moarte?” M-a îngrijorat mult să văd că propriul meu soț își pierduse complet umanitatea și că acum era capabil să facă orice. „Dacă într-adevăr mă duce la Biroul de Securitate Publică, ce-o să mă fac? Acolo sunt specializați în rănirea și chiar uciderea credincioșilor.” Cu cât mă gândeam mai mult la asta, cu atât mă înspăimântam, așa că m-am rugat încontinuu lui Dumnezeu, cerându-I să-mi dea credință și putere. După rugăciune, mi-am amintit un pasaj din cuvintele lui Dumnezeu pe care îl citisem în timpul devoționalelor: „Nu ar trebui să îți fie frică de una și de alta; indiferent cu cât de multe dificultăți și pericole ai putea să te confrunți, ar trebui să fii capabil să rămâi neclintit înaintea Mea, fără să te împiedice nimic, pentru ca voia Mea să poată fi nestingherit adusă la îndeplinire. Aceasta este datoria ta […]. Nu te teme; avându-Mă pe Mine ca sprijin al tău, cine ți-ar putea bloca vreodată drumul? Ține minte asta! Ține minte!” (Cuvântul, Vol. 1: Arătarea și lucrarea lui Dumnezeu, „Cuvântări ale lui Hristos la început”, Capitolul 10). Cuvintele lui Dumnezeu m-au umplut de putere și de credință; Dumnezeu este scutul meu și, prin urmare, nu am de ce să mă tem. Cu fermă convingere, i-am spus soțului meu: „Chiar dacă mă predai Biroului de Securitate Publică, voi continua să cred în Dumnezeu. Să știi că PCC-ul poate doar să-mi brutalizeze și să-mi tortureze trupul, dar nu-mi va distruge niciodată voința de a-L urma pe Dumnezeu. Indiferent cum mă persecută, voi continua să cred în Dumnezeu, chiar dacă asta-mi va aduce moartea!” Văzând cât de hotărâtă eram în credința mea, soțul meu a clătinat resemnat din cap și a spus: „Vai, nu! Nu mai poate fi salvată!” Văzând că soțul meu rămăsese fără idei, I-am mulțumit lui Dumnezeu din suflet că mi-a dat credința de a-mi menține poziția.

După cină, m-am așezat pe pat și m-am gândit la tot ce se întâmplase în acea zi și mi-am dat seama că nu mai puteam să locuiesc în acea casă. Gândindu-mă la asta, am început să mă întristez puțin și să nu mai fiu așa dispusă să plec, iar lacrimile au început să-mi curgă pe obraji. Văzându-mă plângând, soțul meu a încercat să mă ispitească din nou, spunând: „Dacă promiți că n-o să crezi în Dumnezeu, n-o să divorțez de tine și n-o să te trimit la Biroul de Securitate Publică. Atunci familia noastră poate să trăiască în continuare în armonie, la fel ca înainte.” Am răspuns: „Dumnezeu Atotputernic a exprimat adevărurile pentru a face lucrarea de judecată și de purificare a omenirii. Ar trebui să acceptăm cu toții adevărul și să venim înaintea lui Dumnezeu în pocăință pentru a fi mântuiți de El. E singura noastră cale de scăpare. În zilele noastre, calamitățile au o amploare tot mai mare; dacă în continuare ai să conlucrezi cu PCC-ul ca să-mi împiedici credința în Dumnezeu și să mă persecuți, vei cădea victimă marilor catastrofe și vei fi pedepsit!” Soțul meu pur și simplu nu a putut accepta ceea ce spuneam și mi-a replicat furios: „Nu mai pomeni credința ta în fața mea! Chiar dacă Dumnezeu Atotputernic ar fi Dumnezeul adevărat, eu tot nu aș crede în El. Dacă tot insiști să crezi în Dumnezeu, mâine la prima oră te duc la Biroul de Securitate Publică!” Văzând că nu-l ascultam, s-a înfuriat cumplit, m-a țintuit pe pat, m-a plesnit peste față și a început să mă sugrume, spunând: „Credința ta nu numai că ne-a distrus familia, dar mă trage și pe mine în jos. Vedem noi dacă mai crezi în Dumnezeu după ce te omor în bătaie!” În timp ce mă străduiam cu disperare să mă eliberez, soacra mea a auzit zarva și a intrat în dormitorul nostru. M-a criticat aspru, spunând: „Credința ta a sfâșiat această familie și îl trage în jos și pe fiul meu acum.” Acest lucru m-a înfuriat și m-am gândit: „Adevăratul motiv pentru care familia noastră și-a pierdut armonia este că amândoi ați crezut zvonurile nefondate ale PCC-ului și ați început să mă persecutați pentru practica mea religioasă. Este complet irezonabil să spuneți că este doar vina mea în loc să urâți PCC-ul. Nu mai pot să trăiesc așa.” Eram atât de furioasă, încât am alergat spre fereastră și m-am pregătit să sar și să-mi pun capăt zilelor. Chiar când eram pe cale să sar, soacra mea a arătat spre mine și a spus: „Haide, sari! Sari pe fereastră! Nimeni n-o să-și sacrifice viața pentru tine!” Când a spus asta, mi-am revenit brusc în fire și mi-am amintit cuvintele lui Dumnezeu, care spun: „În timpul acestor zile de pe urmă, voi trebuie să aduceți mărturie pentru Dumnezeu. Indiferent cât de mare este suferința voastră, ar trebui să mergeți chiar până la capăt și, chiar și la ultima suflare, tot trebuie să fiți loiali lui Dumnezeu și să vă lăsați la mila orchestrării lui Dumnezeu; numai asta înseamnă a-L iubi cu adevărat pe Dumnezeu și doar aceasta e mărturie puternică și răsunătoare” (Cuvântul, Vol. 1: Arătarea și lucrarea lui Dumnezeu, „Doar prin experimentarea încercărilor dureroase poți cunoaște frumusețea lui Dumnezeu”). Cugetând la cuvintele lui Dumnezeu, n-am putut să-mi opresc lacrimile să-mi curgă pe față. Chiar dacă familia mea nu m-a înțeles și chiar m-a persecutat, Dumnezeu a continuat să mă lumineze și să mă îndrume, să-mi arate care este intenția Lui. Într-un astfel de mediu, știam că trebuie să mă bazez pe Dumnezeu, să-mi păstrez credința în El și să rămân fermă în mărturia mea ca să-l umilesc pe Satana. Totuși, nu am căutat intenția lui Dumnezeu și am vrut să scap prin moarte când m-am confruntat cu persecuție. Nu căzusem în urzeala Satanei? Am fost o proastă și n-am reușit să aduc mărturie. Nu puteam continua să mă las păcălită de Satana, trebuia să continui să trăiesc, să cred în Dumnezeu și să-mi fac datoria, indiferent de cum mă persecuta familia.

Când soțul meu și-a dat seama că nu mă poate opri, și-a chemat unchiul. Unchiul mi-a spus: „Am auzit că insiști să crezi în continuare în Dumnezeu. Știi, dacă ești prinsă, întreaga familie va fi afectată, iar nepotul meu va divorța de tine. Dacă promiți în scris în seara asta că n-o să crezi în Dumnezeu, această familie poate rămâne împreună.” Soțul meu mi-a dat apoi un pix și un bloc de hârtie și mi-a spus să scriu promisiunea. Prin minte îmi treceau mai multe gânduri: „Dacă divorțăm cu adevărat, ce avea să se aleagă de copilul nostru? E încă mică și, dacă nu-s eu să am grijă de ea, s-ar putea să o necăjească alții. Dacă soțul meu se recăsătorește, oare mama vitregă o va maltrata? Oare va crește sănătoasă? Dacă sunt de acord să scriu promisiunea doar de fațadă și-mi păstrez credința în secret, familia va rămâne unită și eu pot continua să cred. Nu împac astfel și capra, și varza?” Dar gândul de a face asta m-a neliniștit, așa că m-am rugat lui Dumnezeu, căutând cum ar trebui să acționez pentru a fi în conformitate cu intenția Lui. După rugăciune, mi-a trecut prin minte că, dacă aș scrie promisiunea, L-aș trăda pe Dumnezeu. Mi-am dat seama că, încă o dată, aproape că mă lăsasem păcălită de trucurile Satanei. Dacă aș scrie acel angajament, L-aș trăda pe Dumnezeu și nu aș reuși să aduc mărturie, așa că în niciun caz nu-l puteam scrie. Când tot nu începusem să scriu angajamentul, unchiul soțului meu a scrâșnit din dinți și a spus: „Chiar ai muri dacă n-ai mai crede în Dumnezeu? Dacă soția mea s-ar comporta ca tine, i-aș rupe mâinile și picioarele. Să vedem atunci dacă ar mai putea să practice credința!” Cuvintele lui mi-au provocat greață și m-am întrebat cum de putea un om să rostească asemenea vorbe urâte. Nu vorbea la fel ca diavolul? Am răspuns cu furie: „NU VOI scrie această promisiune!” Imediat ce am spus asta, soțul meu a luat furios actul de divorț pe care îl întocmise și și-a semnat numele fără ezitare. În act scria că el va primi casa și copilul, pe când eu voi rămâne fără nicio proprietate și niciun drept de vizită pentru fiica noastră. Deși mă pregătisem mental pentru divorț, când, în cele din urmă, s-a întâmplat în viața reală, am început să mă simt, totuși, puțin slăbită. Muncisem din greu pentru a ne aduce familia în punctul în care eram, iar acum aveam să rămân fără casă și fără acces la fiica noastră. Nu puteam suporta să părăsesc această familie, să-mi părăsesc fiica, dar soțul meu mă presa și pur și simplu nu mă puteam hotărî. Chiar atunci, mi-am amintit un pasaj din cuvintele lui Dumnezeu. Dumnezeu Atotputernic spune: „Trebuie să suferi greutăți pentru adevăr, trebuie să te sacrifici pentru adevăr, trebuie să înduri umilințe pentru adevăr, și trebuie să înduri mai multă suferință în scopul de a câștiga mai mult din adevăr. Aceasta este ceea ce ar trebui să faci. Trebuie să nu renunți la adevăr de dragul de a te bucura de armonie în familie și nu trebuie să pierzi demnitatea și integritatea de o viață de dragul desfătărilor de moment. Ar trebui să urmărești tot ceea ce este bun și frumos și ar trebui să urmărești o cale în viață care este mai plină de sens. Dacă duci o asemenea viață lumească și pământească și nu ai niciun obiectiv de urmărit, nu înseamnă oare că îți irosești viața? Ce poți câștiga dintr-o asemenea viață? Ar trebui să te lepezi de toate desfătările trupului pentru un singur adevăr și nu ar trebui să renunți la toate adevărurile pentru un pic de desfătare. Oamenii de genul acesta nu au integritate sau demnitate; nu există nicio semnificație în existența lor!” (Cuvântul, Vol. 1: Arătarea și lucrarea lui Dumnezeu, „Experiențele lui Petru: cunoașterea sa despre mustrare și judecată”). După ce am citit cuvintele lui Dumnezeu, mi-am dat seama că este valoros și semnificativ să suferi ca să ajungi la adevăr. Doar o viață petrecută urmărind adevărul în credință are semnificație. Dacă aș ajunge să am un stil de viață ușor pentru că am căutat o viață de familie armonioasă și conforturi trupești, dar aș pierde ocazia de a fi mântuită de Dumnezeu, aș regreta pentru tot restul vieții. Cât despre viitorul fiicei mele și ce suferință ar avea de îndurat, Dumnezeu deja predeterminase toate acestea. Chiar dacă aș rămâne alături de ea, nu m-aș putea asigura că trăiește sănătoasă în fiecare zi și cu atât mai puțin aș putea să-i schimb soarta. Trebuia să-i las soarta în seama lui Dumnezeu și să mă supun orchestrărilor și rânduielilor Sale. Odată ce am înțeles intenția lui Dumnezeu, am simțit că am o cale înainte și n-am mai fost chiar atât de supărată. Mi-am amintit apoi un alt pasaj din cuvintele lui Dumnezeu, care spune: „Cine nu Îl recunoaște pe Dumnezeu este un dușman; adică, oricine nu recunoaște întruparea lui Dumnezeu – indiferent dacă se află în acest curent sau în afara lui – este un antihrist! Cine sunt satanele, cine sunt demonii și cine sunt dușmanii lui Dumnezeu, dacă nu cei care se împotrivesc și care nu cred în Dumnezeu?” „În mod inerent, credincioșii și non-credincioșii nu sunt compatibili; mai degrabă, sunt opuși unii altora” (Cuvântul, Vol. 1: Arătarea și lucrarea lui Dumnezeu, „Dumnezeu și omul vor intra în odihnă împreună”). În timp ce cugetam la cuvintele lui Dumnezeu, m-am gândit cum, atunci când soțul meu a auzit că cei ce cred în Dumnezeu vor fi arestați și asupriți de PCC, a început să mă persecute, nelăsându-mă să citesc cuvintele lui Dumnezeu, interzicându-mi să mă întâlnesc cu frați și surori, folosind orice mijloc necesar ca să mă împiedice să practic credința și chiar mergând până la a mă amenința că mă trimite la Biroul de Securitate Publică unde mă aștepta un pericol iminent. Acum mă forța să promit în scris că n-o să practic credința, jurând că divorțează de mine și că mă dă afară, lăsându-mă fără nimic dacă nu scriam o asemenea promisiune. Am văzut că soțul meu nu era altceva decât un demon care se împotrivește lui Dumnezeu și care urăște adevărul. Având în vedere că mersese pe calea PCC-ului, împotrivindu-I-se lui Dumnezeu, în timp ce eu căutam să-L urmez pe Dumnezeu și să merg pe calea cea dreaptă, în mod clar ne îndreptam în direcții diferite și aveam doar de suferit dacă rămâneam împreună. Dându-mi seama de acest lucru, am putut să înfrunt cu calm situația de față și am hotărât să-mi semnez numele pe actele de divorț.

Trecând prin această persecuție, am ajuns să recunosc natura hidoasă, respingătoare și potrivnică lui Dumnezeu a PCC-ului. Cum spun cuvintele lui Dumnezeu: „Ce libertate religioasă? Ce drepturile și interesele legitime ale cetățenilor? Toate sunt trucuri pentru acoperirea răului! […] De ce să împiedici complet lucrarea lui Dumnezeu? De ce să folosești multe trucuri diferite ca să păcălești poporul lui Dumnezeu? Unde sunt adevărata libertate și drepturile și interesele legitime? Unde este nepărtinirea? Unde este alinarea? Unde este căldura? De ce să folosești scheme amăgitoare ca să-i păcălești pe oamenii lui Dumnezeu? De ce să folosești forța ca să înăbuși venirea lui Dumnezeu? De ce să nu-I permiți lui Dumnezeu să colinde în voie pe pământul pe care El l-a creat? De ce să-L hăituiești pe Dumnezeu până când nu mai are unde să-Și odihnească al Său cap?” [Cuvântul, Vol. 1: Arătarea și lucrarea lui Dumnezeu, „Lucrarea și intrarea (8)”]. Domnia PCC-ului este domnia Satanei însuși. Pentru a consolida stabilitatea guvernării sale autocratice, PCC se împotrivește teribil lui Dumnezeu și face tot ce îi stă în putere pentru a tulbura și a distruge lucrarea lui Dumnezeu de mântuire a omenirii. Ei folosesc mass-media ca să răspândească zvonuri pentru a-L calomnia, a-L defăima, a-L condamna și a-L huli pe Dumnezeu și, de asemenea, adoptă și tot felul de strategii pentru a-i aresta și asupri pe creștini și pentru a induce în eroare și a incita familiile creștinilor să-i asuprească și să-i atace, provocând dizolvarea familiilor lor. Cu toate acestea, ei răstoarnă adevărul și susțin că credincioșii își abandonează familiile – cât de detestabili și de răi sunt! Experimentând această persecuție, am dobândit discernământul adevăratei naturi a urii soțului meu față de adevăr. De asemenea, am ajuns să înțeleg că Dumnezeu este singurul pe care mă pot baza cu adevărat. Când eram cea mai slabă și mai îndurerată, cuvintele lui Dumnezeu m-au luminat și m-au călăuzit din nou și din nou, insuflându-mi credință și putere și permițându-mi să deslușesc uneltirile malefice ale Satanei, astfel încât să fiu în stare să rămân fermă în fața asupririi. De acum înainte, voi continua să urmăresc adevărul și să-mi îndeplinesc bine datoria ca să-L răsplătesc pe Dumnezeu.


80. Reflecții după demitere

de Fang Hui, China

În aprilie 2021, îi udam pe noii credincioși ai bisericii. Când am îndeplinit pentru prima dată această datorie, aveam simțul poverii și eram atentă să lucrez din greu la principii. Ori de câte ori am întâmpinat probleme pe care nu le-am înțeles, m-am rugat și am căutat, având adesea părtășie cu frații și cu surorile mele. Treptat, am înțeles unele dintre principii și lucrarea mea a început să dea rezultate. Câteva luni mai târziu, cum tot mai mulți oameni căutau și cercetau adevărata cale, mulți dintre ei au acceptat lucrarea din zilele de pe urmă a lui Dumnezeu. Pentru a-i uda cât mai repede pe acești credincioși noi, conducătorul m-a numit responsabilă de alte trei grupuri ale acestora. Când am văzut că erau atât de mulți credincioși noi, m-am opus acestei idei și m-am gândit: „Am deja destule griji cu grupurile de credincioși noi pe care îi ud în momentul de față și care au multe noțiuni, probleme și dificultăți care necesită rezolvare. Uneori este nevoie de părtășie repetată pentru a obține rezultate în cazul lor. Acum că numărul credincioșilor a crescut atât de mult, va lua mult timp și va fi nevoie de mult efort pentru a-i uda cum trebuie pe toți, ca să-și stabilească o bază solidă pe adevărata cale. E prea mare deranjul. Cum aș putea face față fizic dacă lucrurile continuă așa? Sunt deja într-o formă proastă! Când o să mă îmbolnăvesc din cauza epuizării, chiar că o să dau de necaz.” Știam că supraveghetoarea udase credincioși noi vreme îndelungată și că pricepea bine principiile acestei sarcini, așa că mi-am spus: „Pe viitor, pentru problemele mai complicate, nu trebuie decât s-o rog pe supraveghetoare să le rezolve. Așa nu voi fi nevoită să depun niciun efort pentru a căuta cuvintele lui Dumnezeu și a avea părtășie despre ele cu noii credincioși. Nu numai că problemele lor ar putea fi rezolvate repede, dar voi avea și eu puțin răgaz, voi câștiga timp și mă voi scuti de efort. N-ar însemna asta că împac și capra, și varza?” Așa că, din acel moment, ori de câte ori udam credincioși noi și dădeam peste dificultăți sau probleme pe care nu le puteam desluși clar, nu căutam adevărurile-principii, ci, în schimb, îi pasam problemele direct supraveghetoarei și o rugam să aibă ea părtășie și să le rezolve.

La o adunare, supraveghetoarea m-a dat în vileag: „Ce se întâmplă cu tine în ultima vreme? Nu ești sârguincioasă în datoria ta. De fiecare dată când un credincios nou dă peste o problemă sau o dificultate, nu cauți adevărul ca s-o rezolvi, doar mă chemi pe mine să am părtășie despre asta. În felul acesta, poate că nu o să suferi fizic, dar o să dobândești adevărul? Dacă îți faci datoria fără niciun simț al poverii și continui să te complaci în confortul trupului, este ușor să pierzi lucrarea Duhului Sfânt și, mai devreme sau mai târziu, vei fi dezvăluită și eliminată. Trebuie să reflectezi asupra ta cu atenție!” La auzul cuvintelor supraveghetoarei, m-am simțit supărată și chinuită de remușcări, dându-mi seama că era, într-adevăr, periculos să continui în același mod. Prin urmare, m-am rugat lui Dumnezeu să mă îndrume să reflectez și să ajung să mă înțeleg mai bine.

Într-o zi, am citit un fragment din cuvintele lui Dumnezeu. Dumnezeu Atotputernic spune: „Indiferent de lucrarea pe care o fac unii oameni sau de datoria pe care o îndeplinesc, nu sunt competenți pentru ea, nu își pot asuma responsabilitatea și nu sunt capabili să îndeplinească niciuna dintre obligațiile sau responsabilitățile pe care s-ar cuveni să le aibă o persoană. Nu sunt ei rebuturi? Mai sunt ei demni de a fi numiți oameni? Cu excepția oamenilor grei de cap, a celor cu handicap mintal și a celor care suferă de dizabilități fizice, există cineva în viață care nu s-ar cuveni să își facă îndatoririle și să își îndeplinească responsabilitățile? Dar o astfel de persoană este întotdeauna alunecoasă, leneșă și nu dorește să își îndeplinească responsabilitățile; implicația este că nu dorește să fie o ființă umană în adevăratul sens al cuvântului. Dumnezeu i-a dat șansa de a fi o ființă umană, i-a dat calibru și daruri, însă ea nu le poate folosi pentru a-și face datoria. Nu face nimic, ci dorește să se bucure de distracții la tot pasul. Este o astfel de persoană potrivită pentru a fi numită ființă umană? Indiferent ce lucrare îi este dată – fie că este importantă sau obișnuită, dificilă sau simplă – întotdeauna este superficială, alunecoasă și leneșă. Atunci când apar probleme, încearcă să arunce responsabilitatea pentru acestea asupra altora, neasumându-și nicio responsabilitate, și dorește să continue să-și trăiască viața parazitară. Nu este oare un rebut inutil? În societate, cine nu trebuie să depindă de sine pentru a-și câștiga existența? Odată ce o persoană devine adultă, trebuie să se întrețină singură. Părinții ei și-au îndeplinit responsabilitatea. Chiar dacă părinții ar fi dispuși să o întrețină, nu s-ar simți împăcată cu asta. Aceasta ar trebui să fie capabilă să realizeze că părinții săi și-au încheiat misiunea de a o crește, că este un adult în putere și ar trebui să poată să trăiască independent. Nu este aceasta rațiunea minimă pe care s-ar cuveni să o aibă un adult? Dacă o persoană ar avea cu adevărat rațiune, nu ar putea continua să trăiască pe spezele părinților; i-ar fi frică să nu râdă ceilalți de ea, să nu se facă de rușine. Așadar, cui îi place să-i fie ușor și urăște munca are rațiune? (Nu.) Întotdeauna vrea ceva fără să depună efort; vrea să nu-și îndeplinească niciodată nicio responsabilitate, dorindu-și ca dulciurile să îi cadă pur și simplu din cer direct în gură; vrea întotdeauna să primească trei mese îndestulătoare pe zi, să aibă pe cineva care să-l servească, să se bucure de mâncare gustoasă și băuturi bune fără să muncească niciun pic. Nu este aceasta mentalitatea unui parazit? Oare oamenii care sunt paraziți au conștiință și rațiune? Au integritate și demnitate? Categoric că nu au. Cu toții sunt niște profitori buni de nimic, niște bestii fără conștiință sau rațiune. Niciunul dintre ei nu este potrivit să rămână în casa lui Dumnezeu” [Cuvântul, Vol. 5: Responsabilitățile conducătorilor și lucrătorilor, „Responsabilitățile conducătorilor și lucrătorilor (8)”]. Reflectând asupra mea prin prisma cuvintelor lui Dumnezeu, am recunoscut că atitudinea mea față de datoria mea era prea disprețuitoare și superficială. Nici măcar nu puteam îndeplini responsabilitățile și obligațiile care îmi reveneau. Nu eram cu nimic mai bună decât un gunoi. De fiecare dată când sarcinile mele se înmulțeau și trebuia să sufăr și să plătesc un preț, primul meu gând era îndreptat către trupul meu. M-am gândit că, de vreme ce erau mai mulți credincioși noi de udat, vor apărea mai multe probleme de gestionat și de rezolvat. Dacă ar fi trebuit să am părtășie cu răbdare și să susțin fiecare credincios nou, aș fi avut prea multe griji și m-aș fi extenuat. Îmi era teamă de suferință și că m-aș fi îmbolnăvit din cauza epuizării, așa că am început să trândăvesc și să fiu superficială. Ori de câte ori dădeam peste o problemă care era câtuși de puțin complicată, i-o pasam imediat supraveghetoarei mele, fără să depun niciun efort ca să caut adevărul și s-o rezolv. Am fost cu adevărat egoistă și vicleană! Nu m-a interesat decât să stau degeaba și să nu mă obosesc fizic. Nu m-am gândit deloc la lucrarea și la dificultățile altor oameni sau dacă purtarea mea îi va întârzia pe alții în îndeplinirea îndatoririlor lor. Chiar dacă, astfel, trupul meu stătea degeaba și nu suferea prea mult, viața mea nu progresa deloc, pentru că nu căutam adevărul, așadar, ce aș fi câștigat, de fapt, până la urmă? Nu îmi făceam rău singură? Dumnezeu spune că oamenii leneși și alunecoși sunt gunoaie lipsite de valoare și nu sunt gunoaiele respinse și disprețuite și eliminate de Dumnezeu? La acest gând, m-am simțit oarecum plină de remușcări și temătoare, așa că m-am rugat lui Dumnezeu, spunând că doream să-mi schimb atitudinea față de îndatoririle mele și să le îndeplinesc cu sârguință.

După aceea, ori de câte ori am întâmpinat dificultăți în timp ce îi udam pe noii credincioși, m-am rugat și m-am bazat conștient pe Dumnezeu, am căutat adevărul și am avut părtășie cu răbdare pentru a le rezolva dificultățile, în loc să le arunc în cârca altora. Dar unii dintre noii credincioși aveau noțiuni religioase puternice, de care, în unele cazuri, se agățau cu atâta fervoare, încât trebuia să am părtășie cu ei de mai multe ori înainte ca ei să renunțe la ele. După o vreme, acest lucru a început să mă îngrijoreze și să-mi consume o mare parte din energie. În acel moment, m-am simțit oarecum agitată și m-am gândit: „Dacă lucrurile continuă așa, cât de mult efort va trebui să depun pentru a reuși să-i ud cum trebuie pe noii credincioși? Este atât de obositor! Aș putea să caut, pur și simplu, câteva fragmente relevante din cuvintele lui Dumnezeu referitoare la noțiunile lor, să le trimit noilor credincioși și să-i las pe ei să le citească, apoi să am părtășie cu ei dacă este ceva ce nu au înțeles. Asta m-ar face să mă îngrijorez mai puțin.” Dar m-am simțit oarecum inconfortabil ori de câte ori am făcut asta. Mi-am spus: „Este destul de dificil să-i conving să renunțe la noțiunile lor chiar și când am părtășie cu ei față în față, în detaliu. Dacă îi las să citească totul singuri, cum ar reuși să înțeleagă? Ei, nu contează. O să las părtășia pe când apar probleme.” Și uite așa, am renunțat la acest lucru, fără să mă gândesc prea mult. După o vreme, câțiva dintre noii credincioși nu au mai vrut să participe la adunare, deoarece noțiunile lor religioase nu fuseseră înlăturate cu promptitudine și unii chiar nu au mai crezut și au renunțat după ce au fost induși în eroare și tulburați de pastori și de prezbiteri. Când am văzut ce se întâmplă, m-am simțit puțin vinovată, dar apoi m-am gândit: „Nu e doar responsabilitatea mea. Le-am trimis fragmente relevante din cuvintele lui Dumnezeu ca să le citească; însă acești credincioși noi sunt prea aroganți și neprihăniți de sine. Aderă cu încăpățânare la noțiunile lor și nu acceptă adevărul, așa că nu am cu ce să-i ajut.” Pentru că fusesem mereu leneșă și superficială în îndeplinirea datoriei mele, am simțit că Dumnezeu Și-a ascuns fața de mine și gândurile mele au devenit tot mai încețoșate. Nu puteam vedea o soluție pentru multe probleme și părtășia mea cu noii credincioși era anostă și plictisitoare. Îndeplinirea datoriei mele a devenit laborioasă și rezultatele erau tot mai slabe. Mai târziu, supraveghetoarea a văzut că starea mea nu se schimbase și că îmi afecta grav datoria, așa că m-a rugat să mă opresc și să practic, în schimb, devoțiunea spirituală, pentru a reflecta asupra mea. Când am auzit asta, m-am prăbușit și lacrimile au început să-mi curgă necontrolat pe față. Știam prea bine că aceasta era consecința faptului că mă gândisem prea mult la trup și că fusesem mereu superficială în îndeplinirea datoriei mele. Credeam că s-a zis cu mine. Fusesem suspendată din datoria mea chiar când lucrarea lui Dumnezeu se apropia de sfârșit. Oare nu eram eliminată? Acele câteva zile au fost un chin și nu am reușit să mănânc sau să dorm bine. În mijlocul angoasei mele, am îngenuncheat și m-am rugat cu sinceritate lui Dumnezeu: „O, Dumnezeule, știu că ceea ce am făcut Te face să mă detești și să mă urăști, dar vreau să mă căiesc. Te rog să mă luminezi și să mă îndrumi, ca să ajung să mă înțeleg mai bine.” După ce m-am rugat, am citit un fragment din cuvintele lui Dumnezeu: „În cursul îndeplinirii îndatoririlor lor, unii oameni nu sunt dispuși să îndure nicio suferință și, când întâmpină o problemă, se plâng că este prea grea și refuză să plătească un preț. Ce fel de atitudine este aceasta? Este una superficială. Dacă îți îndeplinești datoria în mod superficial, abordând-o cu lipsă de respect, care va fi rezultatul? Nu vei face treabă bună nici măcar într-o datorie pe care ești capabil să o faci bine – performanța ta nu va fi conform standardului, iar Dumnezeu va fi foarte nemulțumit de atitudinea pe care o ai cu privire la datoria ta. Dacă te poți ruga lui Dumnezeu, dacă tu cauți adevărul și îți dedici toată inima și mintea, dacă poți coopera astfel, atunci Dumnezeu va pregăti totul pentru tine în avans, astfel încât totul decurge armonios și aduce rezultate bune atunci când te ocupi de lucruri. Nu va fi nevoie să depui o cantitate imensă de energie; atunci când faci tot posibilul pentru a coopera, Dumnezeu rânduiește totul pentru tine. Dacă ești viclean și delăsător, dacă nu îți faci datoria așa cum trebuie și mergi mereu pe o cale greșită, atunci Dumnezeu nu va lucra în tine; vei pierde această oportunitate, iar Dumnezeu va spune: «Nu am cum să te folosesc. Dă-te la o parte! Îți place să fii viclean și delăsător, nu-i așa? Îți place să fii leneș și să te complaci în confort, nu? Ei bine, atunci, complace-te în confort pentru totdeauna!» Dumnezeu va oferi acest har și această oportunitate altcuiva. Ce spuneți: e acest lucru o pierdere sau un câștig? (O pierdere.) Este o pierdere enormă!” (Cuvântul, Vol. 3: Discursurile lui Hristos al zilelor de pe urmă, Partea a III-a). După ce am citit cuvintele lui Dumnezeu, am înțeles că Dumnezeu nu are cerințe exagerate de la oameni; El pur și simplu dorește ca ei să își îndeplinească datoria din toată inima, cât de bine pot. Câtă vreme ei își îndeplinesc îndatoririle cât de bine pot, vor primi aprobarea lui Dumnezeu. Cât despre oamenii care își îndeplinesc tot timpul datoria mecanic, oameni care sunt șireți și oportuniști și care caută să stea degeaba și se complacă în confort, în loc să facă ce ar trebui să facă și ce pot face, asemenea oameni sunt disprețuiți și respinși de Dumnezeu și nu vor fi mântuiți de El. Contemplând cuvintele lui Dumnezeu și rememorând acțiunile mele, oare nu eram genul de persoană disprețuită și respinsă de Dumnezeu? A fost o onoare pentru mine ca biserica să mă însărcineze cu udarea noilor credincioși. Cât de semnificativ era să poți îndeplini o datorie atât de importantă în acest moment critic, când se răspândește Evanghelia Împărăției lui Dumnezeu! Dar eu nu o apreciasem, fusesem superficială în îndatoririle mele și mă complăcusem constant în confort. Cu puțin efort și sacrificiu, aș fi putut face o treabă bună udând noii credincioși, dar nu voisem să îndur nici cea mai mică greutate suplimentară. Deși știam prea bine că noii credincioși vor avea o înțelegere limitată dacă citeau singuri cuvântul lui Dumnezeu, tot nu am vrut să am părtășie cu ei. Drept urmare, unii dintre noii credincioși nu au vrut să participe la adunări deoarece noțiunile lor religioase nu fuseseră înlăturate, iar unii au fost induși în eroare și tulburați de pastori și prezbiteri, ceea ce i-a făcut să se îndepărteze de credință. Doar acum, când faptele au fost dezvăluite, am recunoscut că nu îmi făceam deloc datoria, ci că, mai degrabă, perturbam și tulburam lucrarea bisericii. Pe atunci, nu m-am recunoscut deloc. În schimb, m-am eschivat de la responsabilitate și am dat vina pe noii credincioși pentru probleme. Cât de iresponsabilă am fost! Cum ar fi putut Dumnezeu să nu mă deteste și să nu mă urască din cauza asta? Mi-am dat seama că biserica îmi încredințase o sarcină atât de importantă, sperând ca eu să pot să-mi îndeplinesc responsabilitățile și să-i ud cum trebuie pe noii credincioși, astfel încât ei să-și poată stabili o bază fermă pe adevărata cale cât mai repede cu putință și să accepte mântuirea lui Dumnezeu. Însă eu fusesem leneșă, evazivă și interesată doar să mă ascund, să mă bucur de o viață de plăcere și să fac cât mai puține cu putință. Nu am ținut deloc cont de intenția lui Dumnezeu și nici măcar nu mi-am putut îndeplini datoria. Cum am putut fi atât de lipsită de conștiință și de rațiune? Până și câinii știu cum să-i fie loiali stăpânului și să protejeze casa, în timp ce eu mă bucuram de abundența aprovizionării lui Dumnezeu, dar nici măcar nu puteam să-mi îndeplinesc responsabilitățile. Eram măcar demnă de a fi numită om? Firea lui Dumnezeu este dreaptă și de neofensat. Eu eram singura vinovată pentru că fusesem demisă și oprită din a-mi face datoria. Eu distrusesem oportunitatea de a-mi face datoria și de a obține adevărul.

Mai târziu, am citit un alt fragment din cuvântul lui Dumnezeu Atotputernic care spune: „Pentru a ajunge la o înțelegere a naturii oamenilor, în afară de a dezgropa acele lucruri din natura oamenilor care le sunt dragi acestora, trebuie descoperite și cele câteva aspecte esențiale ale naturii lor. De exemplu, punctele de vedere ale oamenilor privind lucrurile, metodele și obiectivele în viață ale oamenilor, valorile lor în viață și perspectiva asupra vieții, precum și punctele de vedere și opiniile lor asupra tuturor lucrurilor referitoare la adevăr. Acestea sunt toate lucruri din adâncul sufletelor oamenilor și au o relație directă cu transformarea firii. Care este atunci perspectiva omenirii corupte asupra vieții? Se poate spune că este aceasta: «Fiecare pentru sine și diavolul să-l ia pe cel mai din spate.» Toți oamenii trăiesc pentru ei înșiși; vorbind pe șleau, ei trăiesc pentru trup și doar pentru a-și pune mâncare în gură. Cum diferă această existență de cea a fiarelor? Nu există nicio valoare în a trăi astfel, fără a mai vorbi de vreo semnificație. Perspectiva unei persoane asupra vieții are legătură cu lucrurile pe care se bazează pentru a trăi în lume, cu lucrurile pentru care trăiește și cu felul cum trăiește – iar acestea sunt toate lucruri esențiale care există în natura umană. Disecând natura oamenilor, vei vedea că toți oamenii I se împotrivesc lui Dumnezeu. Toți sunt demoni și nu există nicio persoană cu adevărat bună. Doar disecând natura oamenilor, poți să le cunoști cu adevărat corupția și esența și să înțelegi ce sunt oamenii de fapt, ce le lipsește cu adevărat, cu ce ar trebui să fie echipați și cum ar trebui să trăiască o asemănare umană. Adevărata disecare a naturii unei persoane nu este ușoară și nu se poate face fără a experimenta cuvintele lui Dumnezeu sau a avea experiențe adevărate” (Cuvântul, Vol. 3: Discursurile lui Hristos al zilelor de pe urmă, „Ce ar trebui să se știe despre transformarea firii”). Citind cuvintele lui Dumnezeu, mi-am dat seama că filosofiile și legile satanice precum: „Fiecare pentru sine și diavolul să-l ia pe cel mai din spate”, „Bea azi vinul de azi și fă-ți mâine griji pentru ziua de mâine” și „Trăiește-ți viața pe pilot automat” mă otrăviseră prea profund. Faptul că am trăit după aceste reguli mă făcuse extrem de egoistă, detestabilă, trădătoare și înșelătoare. Orice am făcut, nu m-am gândit decât la propriile interese fizice, am râvnit la confort, am disprețuit munca fizică și nu am nutrit niciun simț al poverii sau al responsabilității față de datoria mea. Am trăit de pe o zi pe alta, fără vreun scop sau vreo direcție, fără ca viața mea să aibă nici cea mai mică valoare și cel mai mic sens. Rememorând cum eram înainte să cred în Dumnezeu, acordam o mare importanță trupului și mă complăceam în confort. Indiferent ce făceam, eram întotdeauna superficială, făcând orice pentru a-mi satisface interesele trupești și ducând o viață detestabilă și deplorabilă. Chiar și după ce am început să cred în Dumnezeu, încă trăiam după aceste perspective false. Ori de câte ori eram supraîncărcată cu îndatoriri, pentru care trebuia să sufăr și să plătesc un preț, îmi era teamă de efortul fizic și căutam constant să arunc în cârca altora sarcinile laborioase sau solicitante din punct de vedere psihic. Nu doream să-mi fac griji sau să mă deranjez mai mult decât era nevoie. Pentru că am fost pripită în datoria mea, problemele noilor credincioși nu au fost rezolvate cu promptitudine, ceea ce i-a făcut pe unii dintre ei să nu mai vrea să participe la adunări, iar acest lucru, la rândul său, a tulburat și a împiedicat lucrarea de udare. Mi-am dat seama că trăiam după filosofii și legi satanice, complet lipsită de conștiință sau de rațiune. Eram egoistă, detestabilă și nu îmi păsa decât de mine. Nici măcar nu m-am gândit dacă dificultățile noilor credincioși puteau fi rezolvate sau dacă intrarea lor în viață a suferit pierderi. Trăisem într-o stare de a mă complace în confort, răzvrătindu-mă și împotrivindu-mă lui Dumnezeu chiar fără să știu. Cât de periculos era acest lucru! În acel moment, am citit acest fragment din cuvântul lui Dumnezeu: „Dumnezeu nu le dă oamenilor să poarte o povară prea grea. Acesta este principiul acțiunilor lui Dumnezeu. De exemplu, dacă poți duce 50 de kilograme, Dumnezeu cu siguranță nu îți va da o sarcină mai grea de 50 de kilograme. El nu va pune nicio presiune suplimentară pe tine. Așa este Dumnezeu cu toată lumea. Oamenii ar trebui să înțeleagă intențiile lui Dumnezeu. Nu trebuie să fii constrâns de nicio persoană și nu ar trebui să fii constrâns de niciun gând și de nicio perspectivă. Ești liber” [Cuvântul, Vol. 6: Despre urmărirea adevărului, „Ce înseamnă să urmărești adevărul (15)”]. Sarcinile pe care Dumnezeu le dă oamenilor sunt toate lucruri pe care aceștia le pot îndura și care pot fi îndeplinite doar cu puțin efort. Uneori, poate că trebuie să fie udați mai mulți credincioși noi decât de obicei și, prin urmare, pot apărea mai multe probleme și dificultăți care necesită mai mult timp și mai multă energie pentru a căuta adevărul și a avea părtășie pentru a le rezolva, dar, cu puțin mai mult efort și sacrificiu, pot ține pasul. Nu înseamnă că mă voi prăbuși sau îmbolnăvi din cauza epuizării. În timpul adunărilor, frații și surorile mele au adesea părtășie despre faptul că îndeplinirea îndatoririlor noastre este o ocazie bună ca noi să înțelegem adevărul. Întâmpinăm diverse probleme și dificultăți atunci când ne îndeplinim îndatoririle, însă, căutând adevărul, putem să tragem învățăminte de pe urma acestora și să înțelegem treptat unele adevăruri și să pătrundem în adevărul-realitate. Însă eu simțisem întotdeauna că a-mi face astfel datoria era prea obositor și chiar mă îngrijorasem că mă voi îmbolnăvi din cauza epuizării, doar pentru că mă complăceam în confort atât de mult și că nu voiam să sufăr. Prin urmare, m-am plâns și am bombănit când m-am ocupat de datoria mea, mi-am neglijat lucrarea și nici nu am reușit să-mi îndeplinesc propriile responsabilități. Am recunoscut, în sfârșit, că a trăi după filosofii satanice ar fi doar o irosire a vieții mele și că nu mi-ar face decât rău și m-ar distruge în final. Această conștientizare m-a speriat oarecum, așa că m-am rugat lui Dumnezeu: „O, Dumnezeule, Îți mulțumesc pentru luminarea și îndrumarea Ta, care m-au făcut să mă înțeleg puțin mai bine și să văd clar răul și consecințele trăirii după filosofii satanice. Mi-am dat seama și că firea Ta cea dreaptă nu poate fi ofensată. O, Dumnezeule, vreau să mă căiesc. De acum înainte îmi voi face datoria în mod realist. Nu voi mai fi superficială în datoria mea și nu Te voi mai răni.”

Mai târziu, am citit un alt fragment din cuvintele lui Dumnezeu care m-a mișcat profund. Cuvintele lui Dumnezeu spun: „Fiecare cuvânt și fiecare frază pe care le rostise Dumnezeu erau întipărite în inima lui Noe precum cuvintele cioplite într-o tablă de piatră. Nepăsător la schimbările din lumea exterioară, la batjocura din partea celor din jurul lui, la greutățile implicate sau la dificultățile pe care le-a întâmpinat, el a perseverat, în tot acest timp, în ceea ce i-a fost încredințat de Dumnezeu, fără să se descurajeze sau să se gândească vreodată să renunțe. Cuvintele lui Dumnezeu erau întipărite în inima lui Noe și le îndeplinea în viața lui de zi cu zi. Noe a pregătit fiecare dintre materialele necesare pentru construcția arcei, iar forma și specificațiile cerute de Dumnezeu pentru arcă au început treptat să prindă formă cu fiecare lovitură atentă a lui Noe cu ciocanul și dalta. Prin vânt și ploaie și indiferent cum l-au batjocorit sau calomniat oamenii, viața lui Noe a mers mai departe în felul acesta, an după an. Dumnezeu a urmărit în taină fiecare acțiune a lui Noe, fără să-i spună vreodată vreun alt cuvânt, iar inima Sa a fost atinsă de Noe. Cu toate acestea, Noe nici nu a știut și nici nu a simțit acest lucru; de la început până la sfârșit, el pur și simplu a construit arca și a adunat fiecare fel de viețuitoare, cu o loialitate de neclintit față de cuvintele lui Dumnezeu. În inima lui Noe, cuvintele lui Dumnezeu reprezentau cea mai înaltă instrucțiune pe care trebuia s-o urmeze și s-o ducă la bun sfârșit și ele erau țelul și direcția pe care le-a urmărit toată viața. Așadar, orice i-a zis Dumnezeu, orice i-a cerut să facă, orice i-a ordonat să facă, Noe a acceptat acel lucru pe deplin și l-a pus la inimă; l-a privit ca pe cel mai important lucru din viața lui și l-a tratat pe măsură. Nu numai că nu l-a uitat, nu numai că l-a păstrat în inima sa, ci l-a înfăptuit în viața sa de zi cu zi, acceptând și ducând la bun sfârșit cu viața sa însărcinarea dată de Dumnezeu. Și în felul acesta, scândură cu scândură, arca a fost construită. Fiecare mișcare, fiecare zi a lui Noe erau dedicate cuvintelor și poruncilor lui Dumnezeu. Poate nu părea că Noe îndeplinea o sarcină cutremurătoare, importantă, dar, în ochii lui Dumnezeu, fiecare mișcare a lui Noe, chiar tot ceea ce a încercat să realizeze cu fiecare pas pe care l-a făcut, fiecare lucrare săvârșită de mâna lui – toate au fost prețioase, demne de a fi amintite și ar trebui să fie imitate de această omenire. Noe a respectat ce îi fusese încredințat de Dumnezeu. A fost neclintit în credința sa că fiecare cuvânt rostit de Dumnezeu era adevărat; în privința asta nu avea nicio îndoială. Drept urmare, arca a fost finalizată și fiecare fel de viețuitoare a putut trăi pe ea” [Cuvântul, Vol. 4: Expunerea antihriștilor, „Excursul doi: Cum Noe și Avraam au ascultat de cuvintele lui Dumnezeu și I s-au supus (Partea întâi)”]. Am fost foarte mișcată de atitudinea lui Noe față de însărcinarea dată de Dumnezeu. Dumnezeu i-a spus lui Noe să construiască arca și el a fost întru totul ascultător și supus, dezicându-se de toate plăcerile trupului pentru a îndeplini însărcinarea dată de Dumnezeu. Deși a fost dificil să construiască arca, Noe a avut credință în Dumnezeu și nu s-a temut de suferință. A persistat în fața oricărei greutăți și privări, îndeplinind, până la urmă, însărcinarea dată de Dumnezeu și primind aprobarea Lui. În comparație cu Noe, mi-am dat seama că eram lipsită de umanitate, neloială și neascultătoare față de datoria mea, leneșă și înșelătoare. Nu am făcut decât să mă complac în confortul trupului, în loc să-mi consider datoria o responsabilitate ce-mi revenea și să fac tot ce-mi stătea în putință pentru a o îndeplini bine. Dacă lucrurile continuau așa, trupul meu ar fi fost destins, eliberat de suferință și de oboseală, dar eu nu aș fi obținut adevărul. În lipsa adevărului, nu aș fi fost doar un cadavru viu? Care este rostul unei asemenea vieți? Recunoscând că atitudinea mea față de datoria mea fusese atât de disprețuitoare și că nu mai puteam face nimic pentru a compensa pierderile pe care le provocasem lucrării bisericii, am fost cuprinsă de remușcări și de regrete. M-am hotărât în secret că nu îi mai puteam face pe plac trupului. Trebuia să urmez exemplul lui Noe și să îmi fac datoria din toată inima și să transform consolarea inimii lui Dumnezeu în responsabilitatea mea personală, indiferent de dificultățile peste care dădeam.

După o lună, conducătorul a decis să-mi permită să reiau udarea noilor credincioși. Am fost recunoscătoare și m-am hotărât că, de această dată, îmi voi îndeplini categoric datoria cum se cuvine și că nu voi mai face lucrurile bazându-mă pe firi corupte. Îngrijorată că mi-aș putea relua vechile obiceiuri, m-am rugat adesea lui Dumnezeu, cerându-I să mă îndrume și să mă scruteze, în același timp reamintindu-mi frecvent să îmi tratez datoria cu sârguință. De atunci încolo, de fiecare dată când țineam adunări cu noii credincioși, aveam părtășie cu răbdare cu ei despre problemele și dificultățile lor, ajutându-i să înțeleagă adevărul și să-și înlăture noțiunile religioase. În rarele cazuri când părtășia repetată nu a dat roade, m-am gândit la ce aș putea spune ca să-i fac să înțeleagă. Treptat, lucrarea mea a început să dea rezultate, ceea ce m-a făcut să mă simt în largul meu și împăcată.

Faptul că am fost destituită mi-a permis să-mi înțeleg mai bine propria natură satanică și mi-a schimbat atitudinea față de datoria mea. Am văzut clar că urmările faptului de a fi superficial față de datoria proprie și de a nu urmări adevărul sunt pierzanie și distrugere și, în inima mea, îmi era oarecum frică de El. Toate acestea se datorau luminării și îndrumării lui Dumnezeu. Slavă Ție, Dumnezeule!


81. Nu mai fac mofturi în legătură cu datoria mea

de Liu Huizhen, China

Când am început să cred în Dumnezeu, am observat cum frații și surorile care erau conducători aveau adesea părtășie cu oamenii despre cuvintele lui Dumnezeu pentru a le rezolva problemele, iar frații și surorile erau dispuși să îi caute pentru a discuta despre problemele lor. Îi invidiam foarte mult pentru acest lucru și mă gândeam că îndeplinirea unei astfel de datorii le-ar permite să fie respectați și admirați oriunde ar fi mers. Cât despre datoria de găzduire și cele care țineau de chestiuni administrative, credeam că frații și surorile care făceau acele îndatoriri trudeau doar în culise, că nu se puteau remarca, că nu-i vedeau ceilalți și nu-i admira nimeni. Mă gândeam cât de bine ar fi dacă aș putea face o datorie care să îmi permită să mă fac remarcată și să fiu admirată în viitor. Ulterior, am fost aleasă conducătoare de biserică, iar frații și surorile de la adunările pe care le conduceam mă tratau cu toții cu multă căldură. Mă simțeam minunat să văd cum mă priveau cu invidie și mă simțeam mai presus decât ceilalți. Să fac o datorie de conducere era mai stresant și presupunea mai multă muncă, dar, oricât sufeream sau oricât de obosită eram, niciodată nu renunțam, nici nu mă plângeam. La câtva timp după aceea, din cauza calibrului meu slab și a faptului că nu mă ocupam de treburi conform principiului – acționam adesea pe baza propriilor opinii și nu mă abăteam de la reglementări – precum și a faptului că am cauzat pierderi pentru lucrarea bisericii, am fost demisă. După demiterea mea, conducătorul meu a venit la mine și m-a întrebat dacă aș fi dispusă să îndeplinesc o datorie la chestiunile generale. Am fost puțin potrivnică și m-am gândit: „Chestiunile generale înseamnă pur și simplu să mă ocup de diverse sarcini în biserică, adică doar o lucrare simplă, manuală. Dacă ceilalți frați și surori află că fac o astfel de datorie, ce vor crede despre mine? Vor crede că îndeplinesc o astfel de datorie pentru că nu am adevărul-realitate?” Totuși, știind că alocarea unei datorii era însărcinarea dată de Dumnezeu și că trebuia să o accept și să mă supun acesteia, am fost de acord, fără tragere de inimă.

Ulterior, când mergeam să îmi fac datoria, mă întâlneam adesea cu frați și surori pe care îi cunoscusem în trecut. Când mă întrebau ce datorie fac, îmi era rușine să le spun, temându-mă că mă vor privi de sus dacă vor ști că îmi fac datoria în chestiunile generale. Însă lucrul de care mă temeam cel mai mult chiar s-a întâmplat. La un moment dat, am mers acasă la o soră să împrumut scuterul ei și, stând de vorbă, i-am spus că acum fac o datorie legată de chestiuni generale. A fost surprinsă și m-a întrebat: „De ce ești la chestiunile generale acum? Credeam că făceai o datorie legată de texte!” M-am simțit incredibil de jenată și am schimbat intenționat subiectul, vorbind despre lucruri mărunte cu ea și grăbindu-mă apoi să plec cât am putut de repede. În drum spre casă, tot revedeam în minte expresia șocată a surorii la auzul veștii că mă ocup de chestiunile generale. M-am simțit îngrozitor și m-am întrebat ce avea să creadă sora despre mine. Oare avea să creadă că mi s-a alocat acea datorie pentru că nu aveam adevărul-realitate și pentru că eram de un calibru slab? Avea să mă privească de sus? Acest lucru m-a făcut să fiu și mai potrivnică în privința datoriei mele. Câteodată tărăgănam livrarea unor scrisori urgente și nu le duceam la timp la frații și surorile mele. Uneori eram uitucă, iar frații și surorile mele mă emondau pentru că eram superficială și iresponsabilă și îmi aminteau să fiu mai sârguincioasă în datoria mea și să mă gândesc mai bine la ea. În fața acestei situații, nu numai că nu am reflectat asupra mea, ci am devenit și mai potrivnică datoriei. Mi-am amintit cum, pe vremea când fusesem conducătoare, lucrătorii de la chestiuni generale îmi livrau cărți conținând cuvintele lui Dumnezeu și scrisori, dar acum lucrurile se schimbaseră și eu eram cea însărcinată să fac comisioane și să le livrez lucruri altor frați și surori. Simțeam că statutul meu se prăbușise brusc și am devenit tot mai nefericită și mai apăsată.

Într-o dimineață, când mergeam cu scuterul electric, mi s-a descărcat bateria și a trebuit să împing eu scuterul. În timp ce îl împingeam, am acționat din greșeală accelerația și scuterul a țâșnit în față, făcându-mă să cad peste el înainte să apuc să reacționez. M-am lovit cu gura de marginea din față a scuterului, alegându-mă astfel cu câțiva dinți slăbiți, niște vânătăi la față și o rană la picior. După ce m-am întors acasă, m-am rugat lui Dumnezeu: „O, Dumnezeule! De curând am fost foarte potrivnică față de datoria mea în chestiunile generale și nu știu cum să rezolv această problemă. Te rog, îndrumă-mă să mă cunosc pe mine însămi, ca să mă pot supune!” După rugăciune, am citit două pasaje din cuvintele lui Dumnezeu, în care scria: „În casa lui Dumnezeu, se vorbește constant despre acceptarea însărcinării date de Dumnezeu și îndeplinirea corectă a datoriei. Așadar, cum ia naștere datoria? În general vorbind, aceasta se naște ca rezultat al lucrării de gestionare a lui Dumnezeu prin care aduce omenirii mântuirea. Ca să vorbim în mod specific, pe măsură ce lucrarea de gestionare a lui Dumnezeu este realizată în rândul omenirii, apar diverse tipuri de lucrări și toate necesită ca oamenii să-și facă partea și să le finalizeze. În acest fel, iau ființă responsabilitățile și misiunile oamenilor, iar aceste responsabilități și misiuni sunt îndatoririle pe care Dumnezeu le încredințează oamenilor. În casa lui Dumnezeu, diferitele tipuri de lucrări care necesită ca oamenii să-și facă partea sunt îndatoririle pe care ar trebui să le realizeze. Așadar, există diferențe între îndatoriri în ceea ce privește faptul de a fi mai bune și mai rele, mărețe și modeste, sau mari și mici? Astfel de diferențe nu există; atât timp cât o chestiune are legătură cu lucrarea de gestionare a lui Dumnezeu, este o cerință a lucrării casei Lui și este necesară pentru răspândirea Evangheliei lui Dumnezeu, atunci este datoria unei persoane” (Cuvântul, Vol. 3: Discursurile lui Hristos al zilelor de pe urmă, „Ce înseamnă îndeplinirea datoriei conform standardului?”). „Oricare ar fi datoria ta, nu face discriminare între cele înalte și cele joase. Să presupunem că spui: «Deși această sarcină este o însărcinare din partea lui Dumnezeu și lucrarea casei lui Dumnezeu, dacă o fac, s-ar putea ca oamenii să mă disprețuiască. Alții ajung să facă o lucrare ce le permite să iasă în evidență. Mi s-a dat această sarcină, care nu îmi permite să ies în evidență, ci mă face să mă străduiesc din răsputeri în culise, e nedrept! Nu voi face această datorie. Datoria mea trebuie să fie una care să mă facă să ies în evidență în fața celorlalți și care îmi permite să îmi fac un nume – și, chiar dacă nu îmi fac un nume sau nu ies în evidență, trebuie să beneficiez de pe urma acesteia și să mă simt, fizic, în largul meu.» Este aceasta o atitudine acceptabilă? A fi mofturos înseamnă să nu accepți lucrurile din partea lui Dumnezeu; înseamnă să faci alegeri în funcție de propriile preferințe. Asta înseamnă că nu îți accepți datoria; este un refuz al datoriei tale, o manifestare a răzvrătirii tale împotriva lui Dumnezeu. Un astfel de moft se amestecă cu preferințele și dorințele tale individuale. Când te gândești la orgoliul și la statutul tău, la propriile interese și la alte lucruri asemenea, atitudinea față de datoria ta nu este una de supunere” (Cuvântul, Vol. 3: Discursurile lui Hristos al zilelor de pe urmă, „Ce înseamnă îndeplinirea datoriei conform standardului?”). Cuvintele lui Dumnezeu erau o expunere clară a stării mele din acel moment. Am văzut că atitudinea și perspectiva mea asupra datoriei mele erau greșite. Făceam diferență între datoriile înalte și cele de jos, separându-le pe grade și ranguri. Mă gândeam că cine este conducător sau îndeplinește o datorie legată de texte este mai presus de ceilalți și le poate câștiga admirația și respectul. Indiferent cât sufeream sau cât de obosită mă simțeam într-o astfel de datorie, eram foarte dispusă să o fac. Cât despre îndatoririle care presupuneau muncă manuală și nu îmi permiteam să mă fac remarcată și observată, nu eram dispusă să le fac, gândindu-mă că astfel de îndatoriri sunt în mod clar foarte neînsemnate, iar oamenii aveau să mă desconsidere pentru că le făceam. Sub influența acestor păreri false, când conducătorul meu îmi dădea o datorie ce ținea de chestiuni generale, simțeam că era una inferioară și că îmi va știrbi reputația, deci eram potrivnică, nu eram dispusă să mă supun și acționam superficial și iresponsabil în îndeplinirea datoriei. Cât de ridicole erau părerile mele! La cât eram de coruptă și la cât de slab îmi era calibrul, doar prin înălțarea și harul lui Dumnezeu am putut să fac o datorie în casa lui Dumnezeu, dar eu nu am ținut cont deloc de intențiile lui Dumnezeu, nu am știut să-I răsplătesc iubirea, ci mă gândeam doar la interesele mele, la reputația mea, și acționam cum voiam în datoria mea, folosind-o pentru a-mi servi interesele. Unde îmi era umanitatea? Cu siguranță că Dumnezeu detesta o astfel de purtare!

Într-o zi, am găsit acest pasaj din cuvintele lui Dumnezeu: „Ce atitudine ar trebui să ai față de datoria ta? În primul rând, nu trebuie să analizezi cine anume ți-a atribuit această lucrare; în schimb, ar trebui să o accepți din partea lui Dumnezeu – este însărcinarea dată de El și este datoria ta, iar tu ar trebui să te supui orchestrărilor și rânduielilor lui Dumnezeu și să-ți accepți datoria. În al doilea rând, nu face discriminare între cele înalte și cele joase și nu te preocupa de natura datoriei respective, dacă îți permite sau nu să ieși în evidență, dacă trebuie realizată în văzul lumii sau în culise. Nu lua în considerare aceste lucruri. Mai există un aspect al acestei atitudini: supunere și cooperare activă” (Cuvântul, Vol. 3: Discursurile lui Hristos al zilelor de pe urmă, „Ce înseamnă îndeplinirea datoriei conform standardului?”). Citind cuvintele lui Dumnezeu, am aflat că îndatoririle noastre sunt însărcinarea dată de Dumnezeu, obligația și responsabilitatea noastră. Indiferent dacă datoria ne permite să ne remarcăm și să fim văzuți și dacă ne câștigă respectul și admirația semenilor, ca ființe create, ar trebui să acceptăm astfel de îndatoriri, să ne supunem și să dăm dovadă de cea mai mare loialitate. Aceasta este atitudinea pe care ar trebui să o avem în îndatoririle noastre și rațiunea pe care ar trebui să o avem cu toții. M-am gândit că, deși chestiunile generale s-ar putea să nu fie o datorie plină de strălucire, ele sunt totuși un aspect indispensabil al lucrării casei lui Dumnezeu. Dacă nu am avea oameni care să livreze cărți și scrisori, frații și surorile noastre nu ar putea citi la timp cuvintele lui Dumnezeu, iar anumite proiecte nu s-ar finaliza la timp, ceea ce ar afecta lucrarea bisericii. Dat fiind că mi se încredințase o datorie de chestiuni generale, ar fi trebuit să îmi asum responsabilitatea să duc la bun sfârșit sarcinile care mi-au fost încredințate. După ce am înțeles acest lucru, am fost, în sfârșit, dispusă să accept și să mă supun. Indiferent dacă aveam să câștig sau nu respectul semenilor mei, tot aveam să fac tot posibilul pentru a-mi îndeplini datoria. După aceea mi-am făcut datoria cu toată energia și toată atenția mea. În fiecare zi, când venea momentul să trimit și să primesc scrisori, le verificam conștiincios și lucram din inimă. Când sora care-mi era parteneră trebuia să meargă să se ocupe de altă lucrare, o ajutam în mod activ să transmită informații altora și depuneam eforturi pentru a-mi face bine lucrarea. M-am simțit deosebit de liniștită lucrând în acest mod sârguincios și detaliat. Când alți frați și surori mă întrebau ce datorie făceam, le spuneam direct că lucrez la chestiunile generale și nu mă mai simțeam jenată.

În iunie 2019, conducătorul meu m-a căutat pentru a mă întreba dacă aș fi dispusă să găzduiesc câteva surori. M-am gândit: „Sunt dispusă să accept o datorie, dar dacă frații și surorile mele apropiate află că îmi petrec toată ziua spălând vase și gătind ca gazdă, ce vor crede despre mine? Mă vor privi cu dispreț?” M-am grăbit să o recomand pe sora Wang Yun, spunând că o consider mai potrivită pentru această datorie, dar conducătorul a răspuns că sora Wang Yun fusese bolnavă de curând și nu era potrivită. Mi-am dat seama că această datorie ajunsese la mine prin suveranitatea și rânduielile lui Dumnezeu, așa că nu am mai încercat să o amân. În perioada în care am fost gazdă, am observat că surorile aveau adesea părtășie despre competențele și cunoștințele relevante pentru îndatoririle lor și despre ce câștigau din experiențele lor. Când venea supraveghetoarea lor, avea și ea părtășie cu surorile despre lucrarea lor. Le invidiam că pot îndeplini o astfel de datorie, în timp ce eu eram prinsă cu păstrarea siguranței mediului din casa mea sau cu gătitul în bucătărie. Acel simț al inferiorității m-a făcut să mă simt foarte nefericită. Uneori, mintea îmi era în altă parte în timp ce găteam și se întâmpla să pun prea multă sare sau să uit cu totul să pun sare. Unele dintre surori nu puteau să mănânce mâncare condimentată, așa că una dintre surori m-a rugat frumos să pun separat o parte din mâncare înainte să adaug ardeii iuți. I-am ascultat rugămintea, dar în sinea mea m-am gândit: „Când eram conducătoare, eu eram cea care lua deciziile. Acum că îndeplinesc această datorie de găzduire, nu numai că nu reușesc să câștig respectul celorlalți, dar mai și trebuie să respect ordinele altora.” Asta mi-a dat un sentiment de tristețe și apăsare. Uneori, când surorile erau ocupate cu îndatoririle lor, mă rugau să le ajut să cumpere diverse lucruri necesare de zi cu zi, ceea ce mă făcea să simt că mi se dau ordine și că eu sunt acolo doar ca să fac comisioane. Mai târziu mi-am dat seama că eram într-o stare rea, dar tot rămâneam în starea aceea, împotriva voinței mele. Mă simțeam groaznic și părea că inima mea se îndepărtase de Dumnezeu.

Într-o zi, am citit două pasaje din cuvintele lui Dumnezeu, în care scria: „Omul, care s-a născut pe un pământ atât de murdar, a fost contaminat de societate într-o măsură gravă, a fost condiționat de etici feudale și a primit educația «instituțiilor de învățământ superior». Gândirea înapoiată, moralitatea coruptă, perspectiva degradată asupra vieții, filosofia detestabilă pentru interacțiuni lumești, existența aceasta fără nicio valoare, obiceiurile josnice și viața josnică de zi cu zi – toate aceste lucruri au invadat forțat inima omului și i-au deteriorat și atacat grav conștiința. Drept rezultat, omul se tot îndepărtează de Dumnezeu și I se împotrivește tot mai mult” (Cuvântul, Vol. 1: Arătarea și lucrarea lui Dumnezeu, „A rămâne neschimbat în fire înseamnă a fi în vrăjmășie cu Dumnezeu”). „Satana îi corupe pe oameni prin educație și condiționarea guvernelor naționale, a celor celebri și a celor măreți. Cuvintele lor diavolești au devenit viața și natura omului. «Fiecare pentru sine și diavolul să-l ia pe cel mai din spate» este o bine-cunoscută zicală satanică care a pătruns în toți și a devenit viața lor. Există alte câteva cuvinte ale filosofiilor pentru interacțiuni lumești care sunt ca acestea. Satana folosește cultura tradițională a fiecărei națiuni pentru a educa, a induce în eroare și a corupe oamenii, determinând omenirea să cadă într-un abis nemărginit al distrugerii și, în final, să fie distrusă de Dumnezeu pentru că îl slujește pe Satana și I se împotrivește lui Dumnezeu. […] Există multe alte otrăvuri ale Satanei în viețile oamenilor, în acțiunile și conduita lor personală. De exemplu: toate filosofiile lor pentru interacțiuni lumești, tacticile lor de a face lucrurile și maximele lor sunt pline de otrăvurile marelui balaur roșu și toate acestea vin de la Satana. Așadar, toate lucrurile care pătrund în oasele și sângele oamenilor sunt ale Satanei” (Cuvântul, Vol. 3: Discursurile lui Hristos al zilelor de pe urmă, „Cum să cunoști natura omului”). Citind cuvintele lui Dumnezeu, mi-am dat seama ce era la baza deosebirii pe care o făceam eu între îndatoririle înalte și cele de jos și a împărțirii acestora în grade și ranguri – fusesem profund îndoctrinată și coruptă de otrăvuri satanice precum „Fiecare pentru sine și diavolul să-l ia pe cel mai din spate”, „Cei ce trudesc cu mintea îi guvernează pe alții, iar cei ce trudesc cu mâinile sunt guvernați de ceilalți”, și „Omul se luptă în sus; apa curge în jos”. Trăiam conform acestor otrăvuri satanice, urmărind faimă, câștig, statut și respect. Credeam că doar acel mod de viață era demn și onorabil. De asemenea, mă gândeam la îndatoririle din casa lui Dumnezeu în termenii filosofiei și ai perspectivelor satanice, convinsă că îndatoririle care necesitau competențe și talent, cum este cea de conducător, îndeplinirea de îndatoriri bazate pe texte și producția de videouri erau respectate de către oameni, în timp ce îndatoririle ce implicau muncă fizică, precum găzduirea și rezolvarea chestiunilor generale, erau inferioare. Influențată de aceste concepții false, am devenit superficială în datoria mea, îmi lipsea concentrarea, adesea uitam să trimit mai departe scrisori și întârziam lucrarea, totul pentru că mă gândeam că acea datorie nu era respectată. Mâncarea pe care o găteam era fie fără niciun gust, fie prea sărată și nu mă întrebam dacă surorile o vor putea mânca sau nu, preferând pur și simplu să gătesc așa cum voiam. Când surorile mă rugau să cumpăr lucruri pentru ele, eu mă gândeam că mă tratează ca pe o servitoare și tărăgănam intenționat. Am văzut că otrăvurile satanice prinseseră deja rădăcini adânci în inima mea și deveniseră însăși natura mea, determinându-mă să fiu egoistă, detestabilă și lipsită de umanitate. Îmi tratam datoria ca pe un mod de a obține statut și reputație și voiam să îmi folosesc datoria ca pe o oportunitate de a câștiga respectul și laudele surorilor și ale fraților mei. Nu eram cinstită cu Dumnezeu și mă împotriveam Lui! Mi-am dat seama că eram într-o stare foarte periculoasă, așa că m-am rugat lui Dumnezeu cu pocăință: „O, Doamne, nu mai vreau să urmăresc faima, câștigul și statutul. Sunt gata să mă căiesc în fața Ta. Te rog, călăuzește-mă să găsesc o cale de practică!”

După aceea, am găsit două pasaje din cuvintele lui Dumnezeu: „Toți sunt egali înaintea adevărului și nu există diferențe de vârstă, condiție joasă sau noblețe pentru cei care își fac îndatoririle în casa lui Dumnezeu. Toți sunt egali înaintea îndatoririlor, pur și simplu fac munci diferite. Nu există diferențe între ei pe baza vechimii. Înaintea adevărului, toți ar trebui să aibă o inimă smerită, supusă și receptivă. Oamenii ar trebui să aibă această rațiune și această atitudine” [Cuvântul, Vol. 4: Expunerea antihriștilor, „Punctul nouă (Partea a opta)”]. „Când Dumnezeu le cere oamenilor să-și facă bine datoria, El nu le cere să săvârșească un anumit număr de sarcini sau să ducă la capăt vreo realizare măreață și nici să îndeplinească vreo faptă inovatoare. Ceea ce vrea Dumnezeu este ca oamenii să fie în stare să facă tot ce pot într-un mod practic și să trăiască după cuvintele Sale. Dumnezeu nu are nevoie ca tu să fii măreț sau nobil ori să săvârșești vreo minune, și nici nu vrea să vadă surprize plăcute în tine. El nu are nevoie de astfel de lucruri. Tot ce are nevoie Dumnezeu este ca tu să practici conform cuvintelor Sale într-o manieră realistă. După ce ai înțeles cuvintele lui Dumnezeu, acționează după ele și pune-le în aplicare sau, după ce ai auzit cuvintele lui Dumnezeu, amintește-ți-le bine și, când vine timpul să practici, fă acest lucru conform cuvintelor lui Dumnezeu. Lasă-le să devină viața ta, realitățile tale și ceea ce trăiești. Astfel, Dumnezeu va fi mulțumit. […] Îndeplinirea datoriei nu este de fapt dificilă, nici nu este greu să o faci cu devotament și conform standardului. Nu trebuie să-ți sacrifici viața sau să faci vreun lucru deosebit sau dificil, trebuie, pur și simplu, să urmezi cuvintele și instrucțiunile lui Dumnezeu într-o manieră supusă și realistă, fără să ai idei proprii sau să-ți desfășori propria afacere, ci mergând pe calea urmăririi adevărului. Dacă oamenii pot face asta, vor avea, în esență, o asemănare umană. Atunci când au o supunere adevărată față de Dumnezeu și au devenit oameni cinstiți, vor avea asemănarea unei adevărate ființe umane” (Cuvântul, Vol. 3: Discursurile lui Hristos al zilelor de pe urmă, „Îndeplinirea adecvată a datoriei necesită o cooperare armonioasă”). Într-adevăr, indiferent ce îndatorire îndeplinim în casa lui Dumnezeu, indiferent dacă e o îndatorire de conducere, una legată de texte sau dacă suntem gazde sau lucrăm la chestiunile generale, toate acestea sunt doar munci diferite și niciuna dintre ele nu este mai presus sau mai prejos decât cealaltă. Indiferent ce îndatorire îndeplinim, cu toții acceptăm însărcinarea dată de Dumnezeu și avem rolul nostru ca ființe create. Dumnezeu nu ar aprecia în mod deosebit pe cineva doar pentru că are talent sau competențe sau îndeplinește vreo îndatorire specială. Tot astfel, El nu ar desconsidera pe cineva doar pentru că îndeplinește o îndatorire mai puțin sclipitoare. Pentru Dumnezeu contează dacă oamenii urmăresc adevărul în cursul datoriei lor și dacă se supun și sunt loiali în datoria lor. Biserica mă desemnase să slujesc drept gazdă, așa că asta era o responsabilitate și o datorie pe care o aveam de îndeplinit. Indiferent dacă oamenii aveau să mă aprecieze, trebuia să o accept și să mă supun – aceasta era rațiunea pe care se cuvenea să o am. M-am gândit cum nenumăratele lucruri pe care le-a creat Dumnezeu, mari și mici, există toate în concordanță cu suveranitatea și predeterminarea lui Dumnezeu și îndeplinesc rolul pe care l-au primit de la Dumnezeu. Un firicel de iarbă nu se compară ca înălțime cu un copac impunător, nici nu se întrece în frumusețe cu florile; el pur și simplu își îndeplinește ascultător rolul. Dacă aș putea fi și eu ca acel firicel de iarbă, supunându-mă suveranității și rânduielilor lui Dumnezeu, fiind cu picioarele pe pământ și căutând să îmi îndeplinesc rolul ca ființă creată, nu aș suferi atât de mult pentru că nu am obținut statut. Mai mult, a fi conducător în casa lui Dumnezeu nu înseamnă să faci pe șeful cu oamenii, cum credeam eu, ci să fii servitorul tuturor, având părtășie despre adevăr pentru a-i ajuta pe frați și pe surori, rezolvându-le problemele reale legate de pătrunderea în viață și călăuzindu-i în realitatea cuvintelor lui Dumnezeu. Nici datoria de găzduire nu e o datorie inferioară – ea necesită îndeplinirea datoriei de a întreține mediul de găzduire astfel încât frații și surorile să își poată face datoria în pace. Fiecare dintre noi își îndeplinește propriul rol pentru răspândirea Evangheliei Împărăției. Înțelegând toate acestea, m-am simțit eliberată. Casa lui Dumnezeu repartizează îndatoriri oamenilor pe baza competențelor, a calibrului și a staturii lor. Eu slujisem anterior în îndatoriri de conducere și legate de texte, dar calibrul meu era insuficient, nu eram la înălțimea sarcinilor și eram nepotrivită pentru acele roluri. Totuși, nu mă înțelegeam cu adevărat pe mine însămi, având o părere foarte bună despre propria persoană și căutând respectul celorlalți. Cât de irezonabilă eram! Biserica mă desemnase să îndeplinesc o datorie de găzduire pe baza calibrului meu și a mediului din casa mea – această datorie era foarte potrivită pentru mine. Nu eram foarte respectată pentru rolul meu de gazdă, dar datoria mi-a dezvăluit concepțiile greșite din spatele a ceea ce urmăream și firea mea coruptă și m-a determinat să caut adevărul și să ajung să mă înțeleg într-o oarecare măsură. Acesta era cel mai valoros lucru pe care îl puteam câștiga din această datorie. I-am mulțumit lui Dumnezeu din toată inima pentru că orchestrase acest mediu pentru a mă purifica și a mă transforma și am devenit dispusă să mă supun orchestrărilor și rânduielilor Lui, îndeplinindu-mi datoria de găzduire pentru a-I răsplăti dragostea.

Mai târziu, am început să încerc să pătrund în principii în modul în care găteam pentru surorile mele, gândindu-mă ce fel de mâncăruri le-ar face mai bine la sănătate. Când nu erau ocupate, mă ajutau și ele cu treburile casnice și nu îmi dădeau deloc ordine ca și cum aș fi fost inferioară. Când întâmpinam dificultăți în datoria mea, ele aveau părtășie cu mine cu răbdare și mă sprijineau și toate ne îndeplineam rolul. În felul acesta, am început să am o relație mai armonioasă cu surorile și eram dornică și bucuroasă să îmi fac datoria. Aceste câștiguri și schimbări au fost toate rezultatul judecății și al mustrării cuvintelor lui Dumnezeu.


82. Durerea de a spune minciuni

de Ronald, Myanmar

În octombrie 2019, am acceptat lucrarea din zilele de pe urmă a lui Dumnezeu Atotputernic. La adunări, vedeam că frații și surorile puteau avea părtășie despre înțelegerea lor bazată pe experiență. Puteau vorbi deschis despre toată corupția și toate defectele lor, fără nicio reținere, și eram foarte invidios. Voiam să fiu și eu un om cinstit și să-mi pot deschide sufletul ca ei, dar când a venit momentul, pur și simplu n-am putut vorbi sincer. Odată, frații și surorile mele m-au întrebat: „Ești tânăr, ești încă student?” În realitate, nu mai fusesem de mult student și doar găteam și făceam curățenie la un restaurant, dar m-am temut că ceilalți mă vor disprețui când vor afla asta, așa că le-am zis că încă eram student. După ce am spus asta, nu m-am mai gândit prea mult și am mers mai departe. Într-o zi, am văzut un fragment din cuvântul lui Dumnezeu într-o mărturie video bazată pe experiență, care m-a făcut să reflectez asupra mea. Cuvântul lui Dumnezeu spune: „S-ar cuveni să știți că lui Dumnezeu Îi plac cei ce sunt onești. Dumnezeu are o esență de credincioșie și astfel cuvintele Lui pot fi întotdeauna de încredere; în plus, acțiunile Lui sunt impecabile și incontestabile. Acesta este motivul pentru care lui Dumnezeu Îi plac cei care sunt absolut cinstiți cu El. Onestitatea înseamnă să vă dăruiți inima lui Dumnezeu, să nu fiți falși față de El în niciun lucru, să fiți deschiși cu El în toate lucrurile, să nu ascundeți niciodată faptele, să nu încercați să-i înșelați pe cei care vă sunt superiori și să nu încercați să ascundeți lucruri de cei care vă sunt inferiori și să nu faceți lucruri care sunt doar încercări de a intra în grațiile lui Dumnezeu. Pe scurt, să fiți cinstiți înseamnă să fiți puri în acțiunile și cuvintele voastre și să nu înșelați nici pe Dumnezeu, nici pe om” (Cuvântul, Vol. 1: Arătarea și lucrarea lui Dumnezeu, „Trei avertismente”). Citind cuvintele lui Dumnezeu, am înțeles că lui Dumnezeu îi plac oamenii cinstiți, că aceștia își pot deschide sufletul în fața Lui, sunt expliciți în ceea ce fac și spun și nu încearcă să-L înșele nici pe Dumnezeu, nici pe alții. Cât despre mine, când m-au întrebat alții dacă mai sunt student, nici măcar n-am putut spune adevărul, darămite să fiu o persoană cinstită înaintea lui Dumnezeu. Nu am fost deloc cinstit! Așa că am vrut să-mi deschid sufletul în fața celorlalți, dar m-am temut că vor râde de mine, însă în același timp, ideea de a nu spune adevărul mă tulbura groaznic. Așa că m-am rugat lui Dumnezeu, cerându-I să mă ajute să practic spunerea adevărului și să fiu o persoană cinstită. La o adunare ulterioară, mi-am deschis sufletul cu privire la corupția mea și mi-am expus intenția de a folosi minciuni și de a înșela. Ceilalți nu numai că nu m-au disprețuit, dar mi-au și scris, spunându-mi că experiența mea era bună. Asta mi-a dat mai multă încredere să fiu un om cinstit. Deși practicasem a fi o persoană cinstită și a spune adevărul de data aceasta, încă nu eram conștient de firea mea satanică și, când era vorba de lucruri legate de reputația și interesele mele, tot nu mă puteam abține să nu disimulez.

După un timp, am fost ales predicator și răspundeam de lucrarea a trei biserici. La o adunare între conlucrători, un conducător a vrut să știe detalii despre cum erau udați nou-veniții în fiecare biserică și ne-a întrebat de ce unii dintre ei nu fuseseră susținuți cum se cuvine. Am devenit un pic agitat, fiindcă știam cum merg lucrurile doar într-o singură biserică, nu și în celelalte două. Ce-ar fi trebuit să spun? Dacă spuneam adevărul, ce-ar fi crezut ceilalți despre mine? S-ar fi întrebat dacă puteam fi predicator, dacă nici măcar asta nu puteam clarifica? Sau ar fi spus că nu făceam lucrare reală și că eram incapabil să fac datoria asta? Ar fi fost foarte jenant să fiu demis și realocat! Pur și simplu am vrut să fug, dar dacă aș fi plecat devreme, mă temeam să nu fiu descoperit. Așa că n-am avut de ales și am rămas să ascult cum povesteau alți predicatori despre lucrările de care erau responsabili. Eram extrem de îngrijorat și nu știam ce să fac. Când conducătorul mi-a strigat numele, eram foarte stresat și m-am prefăcut că nu-l auzisem, întrebând: „Ce ați zis?” Conducătorul a spus: „Tocmai vorbeam despre udarea nou-veniților, iar tu ai auzit ce a spus toată lumea adineauri. Ai vrea să ne povestești despre nou-veniții tăi?” Inima mea era tulburată. Nu puteam decât să vorbesc mai întâi despre biserica de care știam, dar nu voiam să vorbesc despre celelalte două. Însă m-am temut că toți vor ști că nu am făcut nicio lucrare de monitorizare, așa că am strâns din dinți și am mințit, spunând: „Mulți dintre nou-veniții din a doua biserică nu sunt susținuți cum se cuvine și, din cauza pandemiei, nu putem ajunge la ei. Nu sunt foarte sigur de situația din a treia biserică, fiindcă am monitorizat în tot acest timp lucrarea celorlalte două biserici.” M-am simțit foarte tulburat că am spus asta și m-am temut să nu-mi ghicească toți minciuna, ceea ce ar fi fost și mai umilitor. Am fost tensionat toată adunarea și am putut respira ușurat doar când s-a terminat. Spre mirarea mea, după aceea, conducătorul m-a întrebat separat: „În legătură cu nou-veniții care nu sunt susținuți cum se cuvine din cauza pandemiei, ai rugat udătorii să-i sune și să verifice ce fac?” M-a blocat întrebarea conducătorului. Nu știam detalii despre situație. Dacă spuneam adevărul, nu ar fi realizat conducătorul că mințisem? Nu puteam spune că nu știam. Așa că am continuat să mint: „Am vorbit cu ei despre asta, dar unii nou-veniți nu au răspuns la telefon.” Conducătorul m-a întrebat apoi: „Care dintre nou-veniți?” M-am gândit: „Oare conducătorul mă tot chestionează fiindcă a aflat că am mințit?” Am răspuns în grabă: „Cred că sunt unii dintre cei care abia au acceptat lucrarea lui Dumnezeu.” Văzând că nu pot explica clar, conducătorul a spus resemnat: „Ei bine, când afli, să-mi spui!” Când am terminat convorbirea, m-am simțit foarte vinovat. Mințisem și înșelasem din nou. Odată ce am spus o minciună, a trebuit să folosesc mai multe minciuni ca s-o acopăr. Este foarte obositor să folosești minciuni ca să acoperi alte minciuni. Mi-am amintit că la adunare, un predicator spusese că dintre cele trei biserici de care răspundea, pe una n-o verificase. El putuse spune adevărul, eu de ce nu puteam rosti niciun cuvânt cinstit? Am mințit, am înșelat și am creat o impresie falsă în felul acesta, dar nu-L puteam înșela pe Dumnezeu, pentru că El scrutează totul. Am fost foarte superficial în datoria mea și, mai devreme sau mai târziu, aveam să fiu dezvăluit. Prin urmare, m-am rugat lui Dumnezeu: „Dumnezeule, azi, la adunare, când a întrebat conducătorul de lucrare, eu n-am spus adevărul. M-am temut că, dacă ar ști adevărul, toți m-ar disprețui și ar spune că n-am făcut lucrare reală. Dumnezeule, Te rog să mă îndrumi să mă cunosc și să mă eliberez de firea mea coruptă.”

Mai târziu, am citit un fragment din cuvântul lui Dumnezeu: „În viețile lor de zi cu zi, oamenii spun adesea lucruri fără noimă, minciuni și lucruri care sunt ignorante, nesăbuite și defensive. Cele mai multe dintre aceste lucruri sunt spuse de dragul vanității și al mândriei, pentru a le satisface orgoliul. Faptul că spun astfel de neadevăruri este o dezvăluire de firi corupte. Dacă rezolvi aceste elemente corupte, inima ta va fi purificată, iar tu vei deveni treptat mai pur și mai onest. De fapt, toți oamenii știu de ce mint. Doar de dragul câștigului personal, pentru vanitate și mândrie și pentru reputație și statut, ei încearcă să concureze cu alții și să se dea drept ceva ce nu sunt. Totuși, minciunile lor sunt, în cele din urmă, dezvăluite și expuse de alții, iar ei ajung să fie umiliți și să-și piardă demnitatea și integritatea. Toate acestea sunt provocate de un număr excesiv de minciuni. Minciunile tale sunt prea numeroase. Fiecare cuvânt pe care îl spui este întinat și fals și niciunul nu poate fi considerat adevărat sau onest. Chiar dacă simți că eviți să te faci de râs când spui minciuni, în adâncul sufletului, te simți rușinat. Conștiința te mustră și în sinea ta, simți dispreț și dezgust față de tine însuți, gândindu-te: «De ce duc o viață atât de jalnică? Oare este atât de dificil să spun adevărul? Oare trebuie să recurg la minciuni de dragul mândriei mele? De ce este viața mea atât de epuizantă?» Nu trebuie să duci o viață atât de epuizantă. Dacă poți practica onestitatea, vei fi capabil să duci o viață relaxată, liberă și degajată. Totuși, ai ales calea de a-ți menține mândria și vanitatea spunând minciuni. Prin urmare, ai o existență epuizantă și nefericită. Îți provoci singur toate aceste stări. Un om își poate menține mândria spunând minciuni, dar ce este acea mândrie? Este doar o iluzie și un lucru complet lipsit de valoare. Să spui minciuni înseamnă să-ți trădezi integritatea și demnitatea. Îi face pe oameni să-și piardă demnitatea și integritatea. Dumnezeu găsește acest lucru dezagreabil și detestabil. Merită? Nu. Este aceasta calea corectă? (Nu, nu este.) Oamenii care mint frecvent trăiesc conform firilor lor satanice; trăiesc sub controlul Satanei. Ei nu trăiesc în lumină și nici în prezența lui Dumnezeu. Te gândești tot timpul cum să minți și, după ce o faci, trebuie să te gândești cum să acoperi acea minciună. Iar când nu acoperi destul de bine minciuna, aceasta va fi expusă, iar tu va trebui să-ți frămânți creierul ca să născocești mai multe minciuni pentru a o repara. Nu este obositor să trăiești în felul acesta? Totul este prea epuizant. Și merită? Nu, chiar nu merită. Ce sens are să îți frămânți creierul ca să spui minciuni și apoi să le acoperi, totul de dragul mândriei, al vanității și al statutului? În final, reflectezi și îți spui: «Care este scopul? E prea epuizant să spun minciuni și să trebuiască să le acopăr. Nu va merge să mă port în felul acesta; ar fi mai ușor să devin pur și simplu o persoană onestă.» Vrei să devii o persoană onestă, dar nu poți renunța la mândria, vanitatea și interesele tale personale. Nu poți decât să recurgi la a spune minciuni, la a folosi neadevăruri pentru a păstra aceste lucruri. […] Dacă tu crezi că minciunile pot menține reputația, statutul, vanitatea și mândria pe care le dorești, te înșeli amarnic. De fapt, spunând minciuni, nu numai că nu reușești să-ți menții vanitatea și mândria, demnitatea și integritatea, dar, mai rău, pierzi ocazia de a practica adevărul și de a fi o persoană onestă. Chiar dacă reușești să-ți menții reputația, statutul, vanitatea și mândria în acel moment, ai lepădat adevărul și L-ai trădat pe Dumnezeu. Asta înseamnă că ai pierdut complet șansa ca El să te mântuiască și să te desăvârșească, lucru care reprezintă cea mai mare pierdere și un regret etern. Cei care sunt înșelători nu vor pătrunde niciodată sensul acestui lucru” (Cuvântul, Vol. 3: Discursurile lui Hristos al zilelor de pe urmă, „Doar fiind o persoană onestă poate cineva să trăiască adevărata asemănare umană”). Cuvintele lui Dumnezeu au expus exact care îmi era starea. Conducătorul voia să afle despre situația udării în fiecare biserică, ceea ce clar era un lucru simplu și ar fi fost bine doar să spun adevărul, dar mie mi-ar fi fost cât se poate de greu. Aveam multe rețineri și mă temeam că, după ce conducătorul și ceilalți predicatori vor afla adevărul, vor spune că nu fac lucrare reală și că nici măcar nu puteam să mă lămuresc cu privire la acest lucru minor. Iar dacă eram demis, ar fi fost umilitor! Ca să-mi protejez reputația, statutul și impresia bună a celorlalți despre mine, am mințit că verificasem două biserici, când înțelegeam doar despre una. Ba chiar am dat detalii cu privire la a doua biserică, spunând că nou-veniții de acolo nu erau susținuți cum se cuvine din cauza pandemiei. Nu era asta doar o minciună sfruntată? Când m-a întrebat conducătorul dacă-i rugasem pe udători să-i sune pe nou-veniți, m-am temut ca acesta să nu afle despre minciuna pe care tocmai o spusesem, așa că am mai născocit o minciună ca s-o ascund pe prima și am găsit o scuză, ca să-l păcălesc. Ca să-mi protejez numele și statutul, am folosit o minciună ca s-o acopăr pe alta. Chiar am fost viclean! M-am gândit la un dialog dintre Dumnezeu și Satana, consemnat în Biblie. Dumnezeu l-a întrebat pe Satana de unde venea, la care acesta a răspuns: „De la cutreierarea și de la plimbarea în sus și în jos pe pământ” (Iov 1:7). Satana e foarte viclean. Nu I-a răspuns direct lui Dumnezeu la întrebare și a vorbit pe ocolite și evaziv. E imposibil să-ți dai seama de unde a venit Satana. Gura lui rostește doar minciuni, niciodată nu vorbește sincer, ci se exprimă doar echivoc și ambiguu. Cu minciunile și înșelăciunile mele, nu eram și eu la fel ca diavolul Satana? Deși i-am dat un răspuns conducătorului, acesta era vag și neclar, plin de minciuni și înșelăciune. Auzindu-mi răspunsul, conducătorul tot n-a înțeles starea exactă a lucrării de udare de care răspundeam și nu a putut judeca dacă o monitorizam cum se cuvine. De fapt, minciunile și înșelăciunile mele mi-au menținut doar temporar reputația și statutul, dar ceea ce am pierdut cu adevărat au fost integritatea și demnitatea mea și încrederea celorlalți în mine. Dacă aș fi continuat așa, mai devreme sau mai târziu, toți ar fi văzut că nu eram nici onest, nici demn de încredere. Nimeni nu m-ar fi crezut și, în plus, Dumnezeu n-ar fi avut încredere în mine. Atunci n-aș fi fost complet lipsit de integritate și de demnitate? N-ar fi fost o prostie din partea mea?

Apoi am citit alt fragment din cuvântul lui Dumnezeu: „Faptul că Dumnezeu le cere oamenilor să fie cinstiți dovedește că El chiar îi detestă pe oamenii înșelători și Îi displac. Faptul că lui Dumnezeu Îi displac oamenii înșelători înseamnă că Îi displac modul în care aceștia fac lucrurile, firile acestora și, de asemenea, intențiile și mijloacele lor de a înșela; Lui Dumnezeu Îi displac toate aceste lucruri. Dacă oamenii înșelători sunt capabili să accepte adevărul, să-și recunoască firea înșelătoare și dacă sunt dispuși să accepte mântuirea lui Dumnezeu și să practice adevărul ca să devină oameni onești, atunci și ei au o speranță să fie mântuiți, deoarece Dumnezeu nu Se arată părtinitor față de nimeni, și nici adevărul nu o face. Și astfel, dacă vrem să devenim oameni care sunt plăcuți de Dumnezeu, primul lucru pe care trebuie să-l facem este să ne schimbăm principiile de conduită personală, să nu mai trăim după filosofii satanice, să nu ne mai bazăm pe minciuni și înșelăciuni ca să ne trăim viețile și să ne eliberăm de toate minciunile și să încercăm să fim oameni cinstiți. Atunci, opinia lui Dumnezeu despre noi se va schimba. Înainte, oamenii se bazau întotdeauna pe minciuni, înșelăciune și prefăcătorie când trăiau printre alții și se purtau luând filosofiile satanice drept bază pentru existența lor, drept viețile lor și drept fundamentul lor. Era ceva ce Dumnezeu detesta. Printre non-credincioși, dacă încerci să fii o persoană cinstită și să spui adevărul, atunci vei fi defăimat, judecat și respins. Așadar, urmezi tendințe lumești și trăiești după filosofii satanice; devii tot mai iscusit la minciuni și tot mai înșelător. De asemenea, folosești mijloace perfide pentru a-ți atinge țelurile și a te proteja astfel. Devii tot mai prosper în lumea Satanei și, drept rezultat, te afunzi tot mai mult în păcat și nu mai poți ieși. În casa lui Dumnezeu, lucrurile stau exact invers. Cu cât ești mai priceput să minți și să fii înșelător, cu atât mai scârbiți de tine vor fi aleșii lui Dumnezeu și te vor respinge. Dacă refuzi să te căiești și continui să te agăți de filosofiile și logica satanică și, de asemenea, folosești uneltiri și strategii și tactici sofisticate pentru a te deghiza și a-ți pune măști, atunci ai toate șansele să fii dezvăluit și eliminat. Și asta, din cauză că Dumnezeu îi detestă pe oamenii înșelători. Numai oamenii cinstiți pot prospera în casa lui Dumnezeu, iar toți cei înșelători vor fi respinși și eliminați, în cele din urmă. Acest lucru a fost predeterminat de mult timp de Dumnezeu. Numai oamenii cinstiți pot primi o parte din Împărăția Cerurilor. Dacă nu încerci să fii o persoană cinstită și dacă nu experimentezi și practici în direcția urmăririi adevărului, dacă nu îți expui hidoșenia și nu te destăinui, atunci nu vei fi niciodată capabil să primești lucrarea Duhului Sfânt și să obții aprobarea lui Dumnezeu” (Cuvântul, Vol. 3: Discursurile lui Hristos al zilelor de pe urmă, „Practica fundamentală pentru a fi o persoană cinstită”). Gândindu-mă la cuvintele lui Dumnezeu, am realizat că Lui nu-I plac oamenii vicleni și nu îi mântuiește. Întrucât ei sunt ai Satanei, oamenii înșelători folosesc viclenia și șiretlicurile în tot ceea ce fac și vorbesc fără sinceritate, doar ca să-și protejeze reputația, statutul și interesele. Intențiile acestor oameni și metodele folosite de ei sunt odioase și dezgustătoare pentru Dumnezeu. Deși credeam în Dumnezeu, nu obținusem niciun adevăr și încă trăiam conform unor filosofii satanice precum: „Fiecare pentru sine și diavolul să-l ia pe cel mai din spate” și „Oamenii au nevoie de mândria lor așa cum un copac are nevoie de scoarța lui.” Aceste filosofii satanice deja mi se înrădăcinaseră în inimă, inducându-mă în eroare și corupându-mă și făcându-mă s-o iau pe calea urmăririi faimei, câștigului și statutului. Crezusem că oamenii ar trebui să trăiască pentru ei înșiși, să se remarce dintre alții și să obțină renume și profit și că doar atunci nu va fi disprețuit un om. Crezusem că dacă un om spunea doar adevărul și nu mințea niciodată, acel om era un neghiob. Din acest motiv, înșelasem mereu și țesusem o rețea de minciuni de dragul propriilor interese, devenind tot mai înșelător, mai fals și mai lipsit de asemănare umană normală. Considerasem reputația și statutul mai importante decât adevărul și eram dispus să mint și să încalc adevărul ca să-mi protejez reputația și statutul. Satana e un mincinos, deci când mint și înșel astfel, nu sunt și eu la fel? În această lume rea, nu e suficient să fii un om cinstit și candid. Dar în casa lui Dumnezeu, e exact opusul. În casa lui Dumnezeu, domnesc dreptatea și adevărul și cu cât un om înșală mai mult, cu atât e mai probabil ca el să cadă și, în cele din urmă, toți oamenii vicleni vor fi dezvăluiți și eliminați de Dumnezeu. Dumnezeu spune: „Dacă oamenii vor să fie mântuiți, atunci trebuie să înceapă prin a fi oameni cinstiți” (Cuvântul, Vol. 3: Discursurile lui Hristos al zilelor de pe urmă, „Șase indicatori ai progresului în viață”). „Numai oamenii cinstiți pot primi o parte din Împărăția Cerurilor” (Cuvântul, Vol. 3: Discursurile lui Hristos al zilelor de pe urmă, „Practica fundamentală pentru a fi o persoană cinstită”). Dumnezeu e sfânt și oamenilor necurați nu li se permite să intre în Împărăția Cerurilor. Când am realizat asta, am simțit că firea sfântă și dreaptă a lui Dumnezeu nu tolerează jignire și am regretat sincer că mi-am mințit frații și surorile. Mă uram sincer și nu mai voiam să mint și să înșel niciodată. Voiam să practic adevărul, să fiu un om cinstit și să vorbesc sincer cu toți. Voiam să-mi smulg minciunile din gură și viclenia din inimă. Numai în felul acesta aș fi vrednic de aprobarea lui Dumnezeu și aș avea o șansă de a dobândi adevărul și a fi mântuit.

În timpul unei devoțiuni, am citit un fragment din cuvântul lui Dumnezeu: „Practica de a fi o persoană onestă cuprinde multe aspecte. Cu alte cuvinte, nu atingi standardul pentru a fi o persoană onestă concentrându-te doar asupra unui singur aspect; trebuie să corespunzi standardului cu privire la multe aspecte înainte de a putea fi onest. Unii oameni cred mereu că nu trebuie decât să reușească să nu mintă pentru a fi onești. Este corect acest punct de vedere? A fi onest implică doar chestiunea de a nu minți? Nu – se referă și la alte câteva aspecte. În primul rând, indiferent cu ce te confrunți, fie că este ceva ce ai văzut cu ochii tăi sau ceva ce ți-a spus altcineva, fie că este vorba de a interacționa cu oamenii sau de a rezolva o problemă, fie că este datoria pe care se cuvine să o faci sau ceva ce Dumnezeu ți-a încredințat în mod direct, tu trebuie mereu să abordezi aceste lucruri cu o inimă onestă. Cum ar trebui să practici abordarea lucrurilor cu o inimă onestă? Spune ce crezi și vorbește onest; nu rosti vorbe goale, clișeistice sau care sună plăcut, nu spune lucruri false, flatante sau ipocrite, ci rostește cuvintele care sunt în inima ta. Asta înseamnă a fi o persoană onestă. A exprima gândurile și părerile adevărate care sunt în inima ta – asta este ceea ce oamenii onești trebuie să facă. Dacă nu spui niciodată ceea ce gândești, iar cuvintele rămân îngropate în inima ta și ceea ce spui este întotdeauna în contradicție cu ceea ce gândești, asta nu este ceea ce face o persoană onestă” (Cuvântul, Vol. 3: Discursurile lui Hristos al zilelor de pe urmă, „Doar fiind o persoană onestă poate cineva să trăiască adevărata asemănare umană”). Cuvântul lui Dumnezeu mi-a dat o cale de practicare. Fie că interacționez cu alții, fie că îmi fac datoria, trebuie să abordez lucrurile cu o inimă plină de sinceritate. Cum nu făcusem nicio lucrare de monitorizare, trebuia doar să spun asta și să fiu sincer. Nu trebuia să mă gândesc dacă-mi va fi stricată reputația. Practica de a fi om cinstit este esențială. La următoarea adunare între conlucrători, am vrut să iau inițiativa și să-mi expun corupția, dar mă îngrijora ce ar fi gândit ceilalți despre mine. Am realizat că iar voiam să-mi protejez reputația și statutul, așa că m-am rugat în tăcere lui Dumnezeu, cerându-I să mă îndrume, să-mi dea putere și curajul de a-mi expune corupția, practicând adevărul și fiind o persoană cinstită. Mi-am amintit un fragment din cuvântul lui Dumnezeu, pe care-l citisem înainte: „Dacă nu practici conform cuvintelor lui Dumnezeu și, de asemenea, nu te deschizi și nu ai niciodată părtășie cu alții despre secretele și dificultățile tale, nici nu ai părtășie, nici nu diseci, nici nu scoți la lumină corupția și slăbiciunile tale vitale cu ei, atunci nu vei putea să alungi firile tale corupte sau să dobândești mântuirea” (Cuvântul, Vol. 3: Discursurile lui Hristos al zilelor de pe urmă, „Practica fundamentală pentru a fi o persoană cinstită”). Am realizat că dacă nu eram un om cinstit, continuam să-mi ascund corupția și neajunsurile, nu-mi deschideam sufletul, nu mă dezvăluiam și nu mă disecam, nu m-aș fi eliberat niciodată de firea mea coruptă și n-aș fi fost mântuit. În inima mea, am mai spus o rugăciune către Dumnezeu: „Dumnezeule! Te rog, dă-mi putere, ca să pot să-mi deschid sufletul și să fiu un om cinstit!” După rugăciune, am luat inițiativa de-a le spune adevărul celorlalți frați și celorlalte surori, zicând că la ultima adunare i-am mințit și i-am înșelat pe toți, atunci când conducătorul a întrebat despre udarea nou-veniților… După ce am spus asta, ceilalți nici nu m-au mustrat, nici nu m-au disprețuit. Din contră, au spus că era bine că am fost în stare să-mi deschid pur și simplu sufletul și să fiu un om cinstit. După ce am practicat astfel, m-am simțit mult mai calm și mai împăcat.

La scurt timp, un conducător superior m-a întrebat: „Acum, ai o imagine clară asupra stărilor conducătorilor de biserică?” M-am simțit cam nesigur de mine la această întrebare, fiindcă știam doar starea unui conducător de biserică, dar nu și stările celorlalți doi. M-am gândit în sinea mea: „Dacă spun adevărul, oare conducătorul va zice că nu am făcut lucrare reală?” Așa că am vrut să spun că înțelegeam. Apoi, am realizat că iar voiam să mint, așa că m-am rugat lui Dumnezeu. Apoi am spus adevărul: „Știu doar de starea unui conducător de biserică, dar nu și de stările celorlalți doi.” Atunci, conducătorul nu m-a criticat, ci în schimb, mi-a dat niște sugestii, spunând că ar trebui să acord atenție mai des stărilor conducătorilor de biserică și să ajut la rezolvarea promptă a greutăților lor, în caz că aveau vreuna, și, de asemenea, a avut părtășie cu mine despre câteva căi de a face lucrarea. Am experimentat că, atunci când spuneam adevărul, eram un om cinstit și îndrăzneam să-mi expun corupția și neajunsurile, nu numai că puteam să fiu ajutat de frații și surorile mele și să obțin câștiguri, dar era, de asemenea, un lucru benefic pentru lucrarea bisericii și pentru creșterea vieții mele. Înainte, am mințit și am folosit înșelăciunea ca să-mi apăr reputația și statutul, dar după ce am spus fiecare minciună, sufletul meu s-a simțit împovărat și conștiința mea, încărcată și, cel mai important, mi-am pierdut integritatea și demnitatea și, de asemenea, am fost detestat și urât de Dumnezeu. Prin această experiență, am ajuns să înțeleg că oamenii onești sunt plăcuți și de Dumnezeu, și de om și, cu cât suntem mai onești, cu atât vor fi mai armonioase relațiile noastre cu ceilalți și cu atât vom fi mai calmi și mai liniștiți. Nu numai că alții nu ne vor disprețui, dar, în schimb, vom fi ajutați de frați și surori. E cu adevărat minunat să fii un om onest!


83. De ce nu împărtășesc totul când îi instruiesc pe alții?

de Aiden, Italia

În iulie 2021, mă ocupam de producția video în cadrul bisericii. Știam că era o datorie foarte importantă, așa că petreceam în fiecare zi mult timp urmărind tutoriale și căutând informații. Ascultam cu atenție de fiecare dată când ceilalți discutau despre o aptitudine tehnică și, ulterior, o analizam și cercetam în detaliu, apoi o aplicam în mod concret. În plus, oricând înfruntam dificultăți, mă rugam și căutam ajutor de la Dumnezeu. După ce am bâjbâit o vreme, aptitudinile mele tehnice s-au îmbunătățit mult. Propuneam unele stiluri de producție noi și lucram mai eficient. Toți mă admirau cu adevărat și veneau să mă întrebe despre probleme tehnice. Chiar mă simțeam împlinit. Simțeam că nu trudisem degeaba, că în sfârșit vedeam roadele.

Văzând cât de bine mă descurcam cu producția video, supraveghetorul mi-a cerut să-mi împărtășesc aptitudinile tehnice și experiența în producție cu frații și surorile. Chiar și unii frați și unele surori au cerut în mod special să mă asculte vorbind. M-am simțit foarte fericit să fiu remarcat. Dar am început să-mi fac griji când m-am gândit că trebuia să împărtășesc secretele succesului meu. M-am gândit: „Dacă dezvălui esența acestor aptitudini și le deprind toți, ei vor deveni treptat mai eficienți în lucrarea lor. Va mai veni atunci cineva să-mi ceară ajutorul? Mă vor privi în continuare cu admirație? N-ar trebui să le spun tot.” Așadar, am explicat câteva lucruri, dar pe altele le-am ținut pentru mine. Știam că nu era corect, dar îmi înghițeam vorbele pentru a-mi servi propriul interes. Ulterior, o soră mi-a spus: „Videoclipurile făcute după instrucțiunile tale sunt mult mai bune decât înainte, dar tot suntem ineficienți. Există ceva ce nu ne-ai învățat încă?” Am răspuns nonșalant: „Așa fac eu lucrurile. Poate aveți nevoie de mai multă practică pentru a deveni mai eficienți.” N-a mai spus nimic. La momentul respectiv, m-am simțit prost și mi-am dat seama că eram înșelător, dar când m-am gândit că eram mai eficient în lucrarea mea decât ceilalți, mi-am înăbușit puțina vină pe care o simțeam.

După o perioadă de timp, am produs cele mai multe videoclipuri și acestea au fost de cea mai bună calitate. Eram foarte mulțumit de mine când vedeam cifrele și mă simțeam fericit că decisesem să nu-i învăț pe ceilalți toate aptitudinile mele. Atunci n-aș fi avut cele mai bune cifre. Tocmai când mă simțeam foarte mulțumit de mine, supraveghetorul a aflat că nu-mi împărtășisem toate aptitudinile cu ceilalți și m-a emondat: „Ești atât de egoist! Nu te gândești la lucrarea bisericii, ci numai la productivitatea ta. Vrei doar să te dai mare. Câte poți realiza de unul singur? Dacă ar avea toți aceste aptitudini, am putea îmbunătăți progresul general al lucrării.” Știam că ar fi fost în beneficiul lucrării bisericii, dar când m-am gândit că toți ceilalți ar putea deveni mai competenți și nu m-ar mai admira, m-am simțit prins într-o dilemă. M-am rugat: „O, Dumnezeule! În ultimul timp, nu m-am putut abține să nu fiu înșelător pentru propriul meu interes. Nu vreau să mai trăiesc în această corupție. Te rog să mă îndrumi ca să-mi înțeleg problema și să mă eliberez de această fire coruptă!”

Apoi, în devoționalele mele, am citit asta în cuvintele lui Dumnezeu: „Non-credincioșii au un tip de fire coruptă. Când îi învață pe alții cunoștințe profesionale dintr-un anumit domeniu sau o aptitudine, se gândesc: «„Odată ce profesorul îl învață pe elev tot ce știe, profesorul își va pierde mijloacele de trai.” Dacă eu îi învăț pe ceilalți tot ce știu, nimeni nu mă va mai privi cu admirație, nu mă va mai respecta și îmi voi pierde statutul de învățător. Nu permit așa ceva. Nu-i pot învăța tot ce știu, trebuie să păstrez câteva dintre cele mai importante lucruri în mânecă, astfel, oamenii mă vor respecta și mă vor stima, iar eu pot arăta că sunt superior altora.» Ce fel de fire este aceasta? Este înșelătorie. Când îi învățați pe alții sau le împărtășiți ceva ce ați învățat, ce atitudine ar trebui să aveți? (Ar trebui să nu precupețim niciun efort și să nu ținem nimic doar pentru noi.) […] Dacă îți pui în joc toate darurile și punctele forte în datoria ta și îți îndeplinești bine datoria, astfel încât toată lumea să beneficieze de pe urma ei, acest lucru este avantajos pentru lucrarea bisericii și Dumnezeu îl va aproba. Dacă ții doar pentru tine darurile și punctele forte, folosind doar puțin din ele și crezând că te descurci destul de bine, acest lucru nu va fi suficient; a-ți face datoria în acest fel nu poate duce la rezultate bune. Trebuie să ai părtășie despre tot ce înțelegi și deslușești, abia atunci toată lumea poate beneficia și se pot obține rezultate mai bune. Să presupunem că vorbești doar în termeni generali și nu explici detaliile, păstrând lucrurile importante ascunse în inima ta, dar totuși te gândești în sinea ta: «În orice caz, ți-am spus. Dacă nu ai priceput este pentru că al tău calibru este slab, nu este vina mea.» O astfel de intenție conține înșelătorie, nu-i așa? Nu este egoistă și detestabilă? De ce nu-i poți învăța pe alții tot ce ai în inima ta și tot ce înțelegi, în loc să ții ceva doar pentru tine? Aceasta este o problemă cu intențiile și cu firea ta. […] Este prea obositor dacă nu urmărești adevărul și trăiești după firile satanice ca non-credincioșii. În lumea non-credincioasă, concurența este deosebit de acerbă în fiecare industrie. Odată ce oamenii învață o anumită abilitate tehnică sau profesională sau stăpânesc o anumită capacitate, sunt extrem de precauți în privința ei și nu o predau nimănui, temându-se că, odată ce o fac, își vor pierde mijloacele de trai. Pentru a-și proteja mijloacele de trai, trebuie, de asemenea, să fie constant vigilenți ca oamenii să nu le fure abilitățile. Chiar dacă învață un ucenic, trebuie să țină ceva doar pentru ei; ei nu transmit cele mai importante tehnici străinilor, ci doar propriilor copii și descendenți. Oamenii consideră tot felul de tehnici și abilități ca fiind mijloacele lor de trai, capitalul lor, însăși rădăcina supraviețuirii lor, care nu trebuie niciodată spuse altora. Dar tu crezi în Dumnezeu – dacă încă gândești în acest fel și acționezi în acest fel în casa lui Dumnezeu, nu există nimic care să te deosebească de un non-credincios” (Cuvântul, Vol. 3: Discursurile lui Hristos al zilelor de pe urmă, Partea a III-a). Când am citit fragmentul, am simțit că Dumnezeu mă judeca și expunea direct. Am văzut că, după ani de credință, viața-fire nu mi se schimbase deloc. Eram întocmai ca un non-credincios, trăind după reguli satanice de supraviețuire precum: „Fiecare pentru sine și diavolul să-l ia pe cel mai din spate” și „Odată ce profesorul îl învață pe elev tot ce știe, profesorul își va pierde mijloacele de trai.” Când am avut câteva aptitudini sau tehnici speciale, am vrut să le țin pentru mine. N-am vrut să accept prea ușor să învăț totul pe altcineva și să-mi risc funcția și mijloacele de trai. În perioada aceea, când aveam mai multe aptitudini tehnice decât ceilalți și eram mai productiv în datoria mea, eram foarte mulțumit de mine și mă desfătam cu admirația celorlalți. Supraveghetorul mi-a cerut să-mi împărtășesc aptitudinile cu ceilalți, dar nu le-am spus totul, ca să-mi pot păstra poziția. Mi-era teamă că ei aveau să mă depășească dacă învățau totul, și atunci nimeni nu avea să mă mai admire. Chiar și atunci când sora a venit să mă întrebe separat anumite lucruri, ascundeam adevărul, refuzând să-i spun tot. Practicam filosofia satanică potrivit căreia: „Odată ce profesorul îl învață pe elev tot ce știe, profesorul își va pierde mijloacele de trai.” Pentru reputație și statut, am fost viclean și m-am folosit de trucuri, de teamă că, dacă alții ar fi stăpânit pe deplin cele mai bune aptitudini ale mele, eu n-aș mai fi avut ocazia să mă dau mare. Nu am ținut cont deloc de lucrarea bisericii, și nici de intențiile lui Dumnezeu. Am tratat aceste aptitudini ca pe uneltele mele personale, pentru a-mi menține reputația și statutul. Am fost atât de egoist, abject și lipsit de umanitate! M-am rugat lui Dumnezeu, gata să pun în practică adevărul și să mă răzvrătesc împotriva trupului. M-am gândit la un lucru pe care l-a spus El: „Când li se prezintă pentru prima dată un anumit aspect al cunoștințelor profesionale, majoritatea oamenilor pot înțelege doar sensul său literal; este nevoie de o perioadă de practică înainte ca punctele importante și esența să poată fi pricepute. Dacă ai stăpânit deja aceste lucruri, ar trebui să le spui direct; nu-i lăsa să o ia pe o cale atât de ocolită și să petreacă atât de mult timp bâjbâind. Aceasta este responsabilitatea ta; este ceea ce ar trebui să faci. Nu vei ține nimic doar pentru tine și nu vei nutri motive egoiste doar dacă le spui ce crezi tu că sunt punctele importante și esența” (Cuvântul, Vol. 3: Discursurile lui Hristos al zilelor de pe urmă, Partea a III-a). Cuvintele lui Dumnezeu mi-au oferit o cale de practică: ar trebui să împărtășesc cu frații și surorile toate elementele-cheie ale tehnicilor și cunoașterii mele legate de lucrarea noastră, astfel încât nimeni să nu mai piardă timpul cu abordări ocolitoare. Pornind de la această bază, ei ar putea să devină mai inspirați și mai buni la datoria lor. Asta ar fi în beneficiul lucrării bisericii. În plus, aveam câteva aptitudini profesionale și eram destul de eficient în datoria mea nu fiindcă eram mai deștept sau mai motivat decât ceilalți, ci datorită harului lui Dumnezeu, care mi-a oferit această inspirație și mi-a permis să fac un oarecare progres. Nu mă puteam gândi doar la interesele mele, ci trebuia să-mi îndeplinesc responsabilitățile și să-mi împărtășesc toată cunoașterea cu ceilalți. Atunci lucrarea noastră s-ar îmbunătăți în ansamblul său. Așadar, i-am învățat pe frați și surori toate aptitudinile profesionale pe care le știam și le spuneam de bunăvoie când descopeream o altă tehnică bună. La scurtă vreme, productivitatea echipei noastre a luat avânt, iar unii dintre noi au venit cu inovații pe baza aptitudinilor pe care le împărtășisem cu ei.

O lună mai târziu, din cauza unor redistribuiri de personal, supraveghetorul l-a pus pe liderul de echipă Colin să preia o nouă echipă, iar eu am preluat rolul lui. Îi eram foarte recunoscător lui Dumnezeu și voiam să fac treabă bună. Întrucât frații și surorile din echipa lui Colin erau toți noi în domeniul editării de videoclipuri și nu aveau experiență, el a hotărât ca unii dintre ei, care aveau calibru bun, să vină să învețe de la noi. Toți prindeau repede, ajungând în scurt timp să stăpânească bine aptitudinile și să devină mai pricepuți în datoria lor. Eram prost dispus și mă gândeam: „Am împărtășit totul cu voi. Dacă lucrurile merg așa în continuare și eficiența echipei voastre se tot îmbunătățește, oare nu va ajunge echipa voastră s-o întreacă pe a noastră?” Așadar, i-am înlăturat din grupul nostru pe cei care veniseră să învețe. În plus, am început să studiez aptitudinile și tehnicile productive ale altor biserici. Raționamentul meu era că, întrucât ei au învățat deja toate aptitudinile pe care le știuserăm noi înainte, dacă noi ne însușeam altele noi și nu le spuneam, ei n-ar fi putut să ne întreacă. Însă, spre surprinderea mea, după ce i-am scos din grup, în loc să crească, productivitatea echipei noastre a scăzut. Din ce în ce mai multe probleme au apărut în cadrul echipei și eu însumi eram confuz. Nu aveam idei ca să fac videoclipuri și nu puteam să rezolv problemele echipei. Am realizat că, dacă nu-mi schimbam starea, asta sigur avea să afecteze randamentul echipei. M-am rugat lui Dumnezeu: „Dumnezeule, recent, în datoria mea, oricât de mult mă străduiesc, nu am nicio direcție. Te rog să mă luminezi și să mă îndrumi ca să mă cunosc și să ies din încurcătura asta!”

Într-o zi, în devoționalele mele, am citit acest fragment din cuvintele lui Dumnezeu: „Când oamenii trăiesc într-o stare greșită și nu se roagă lui Dumnezeu, nici nu caută adevărul, Duhul Sfânt îi va abandona și vor fi fără prezența lui Dumnezeu. Duhul Sfânt lucrează asupra celor care tânjesc după adevăr și îl caută în mod proactiv – cum pot cei care nu caută adevărul să aibă lucrarea Duhului Sfânt? Când Dumnezeu detestă pe cineva, El Își ascunde fața de acea persoană, iar Duhul Sfânt nu lucrează asupra ei. Odată ce Dumnezeu S-a lepădat de tine, nu ești terminat? Ce poți realiza de unul singur? Nu vei realiza nimic. De ce le este atât de greu non-credincioșilor să facă lucruri? Nu este pentru că fiecare își ține cărțile ascunse? În tot ceea ce fac, au propriile intenții egoiste și își iau întotdeauna în considerare mai întâi propriile interese. Sunt invidioși unii pe alții și se luptă între ei și uneltesc pe la spatele celorlalți, complet incapabili să fie în asentiment sau să se ajute unii pe alții. De aceea non-credincioșii nu pot realiza nimic împreună; chiar și cele mai simple sarcini necesită un efort enorm. Așa este să trăiești sub controlul Satanei. Dacă faceți lucrurile așa cum le fac non-credincioșii, atunci cu ce sunteți diferiți de ei? Nu există nicio diferență. Dacă cei care nu au adevărul dețin puterea în biserică, adică, dacă cei care sunt plini de firi satanice dețin puterea, atunci nu este de fapt Satana cel care deține puterea? Dacă acțiunile oamenilor care dețin putere în biserică sunt toate opuse adevărului, atunci Duhul Sfânt încetează să lucreze asupra lor, iar Dumnezeu îi dă pe mâna Satanei. Odată ajunși pe mâna Satanei, tot felul de lucruri urâte – de exemplu, gelozii și dispute – apar între oameni. Ce ilustrează acest fenomen? Că lucrarea Duhului Sfânt a încetat, El a plecat, iar Dumnezeu nu mai lucrează. Fără lucrarea lui Dumnezeu, ce folos mai au cuvintele și doctrinele pe care le înțelege omul? Nu au niciun folos. Când Duhul Sfânt nu mai lucrează asupra unei persoane, aceasta se va simți pustiită pe dinăuntru, nu va mai fi capabilă să simtă nimic, va fi ca moartă și, în acel moment, va deveni năucită. Toată inspirația, înțelepciunea, inteligența, priceperea, iluminarea din oameni provin de la Dumnezeu; totul este lucrarea lui Dumnezeu” (Cuvântul, Vol. 3: Discursurile lui Hristos al zilelor de pe urmă, Partea a III-a). Puteam simți firea dreaptă a lui Dumnezeu din cuvintele Sale. Dumnezeu are atitudini diferite față de oameni, în funcție de comportamentul lor. Dacă cineva își face datoria având un motiv corect, caută adevărul și cooperează cu ceilalți pentru a sprijini lucrarea bisericii, el câștigă lucrarea Duhului Sfânt. Dar dacă nu practică adevărul și trăiește în firile sale satanice, Dumnezeu îl abandonează dezgustat. M-am gândit la frații și surorile din cealaltă echipă, care încercau să învețe de la noi. Când am văzut că învățau repede, mi-a fost teamă că vom rămâne în urma lor, așa că i-am dat afară din grup, nelăsându-i să mai participe la pregătirile noastre. Mă comportam exact ca un non-credincios, uneltind și lăsând o cale de scăpare, totul pentru propriul meu interes. Mereu mă temeam că ceilalți m-ar putea întrece și că asta mi-ar afecta reputația și statutul. Eram incredibil de egoist și detestabil! Am citit următoarele în cuvintele lui Dumnezeu: „Fără lucrarea lui Dumnezeu, ce folos mai au cuvintele și doctrinele pe care le înțelege omul? Nu au niciun folos. Când Duhul Sfânt nu mai lucrează asupra unei persoane, aceasta se va simți pustiită pe dinăuntru, nu va mai fi capabilă să simtă nimic, va fi ca moartă și, în acel moment, va deveni năucită.” Când am început acea lucrare, am vrut să deprind aptitudini și să-mi fac bine datoria. M-am rugat și am căutat ajutor de la Dumnezeu când am întâmpinat probleme, am învățat repede și nu m-am simțit niciodată obosit. Însă de când am început să trăiesc într-o stare de competitivitate, fără să caut adevărul și acționând mereu din corupție, Dumnezeu a fost dezgustat și m-a abandonat. Îmi lipseau direcția și scopul în datoria mea și mă simțeam stângaci în toate. Am văzut că, atunci când Dumnezeu nu lucra asupra mea, puțina mea cunoaștere profesională devenea inutilă. Aceasta era consecința faptului că nu aveam motivele corecte în datoria mea, protejându-mi mereu interesele și nepracticând adevărul.

Apoi m-am gândit la un fragment din cuvintele lui Dumnezeu, în care Dumnezeu expune modul în care antihriștii iau în considerare doar propriile lor interese, fără să se gândească la cele ale casei lui Dumnezeu. Cuvintele lui Dumnezeu spun: „Indiferent de ce lucrare răspund, antihriștii nu se gândesc niciodată la interesele casei lui Dumnezeu. Se gândesc doar dacă propriile interese le sunt afectate și se gândesc doar la puțina lucrare prezentă care e în beneficiul lor. Pentru ei, lucrarea principală a bisericii este doar un lucru făcut în timpul liber. Nu o iau deloc în serios. Se mișcă doar când sunt îndemnați să acționeze, fac numai ceea ce le place și doar lucrarea menită pentru a le păstra puterea și statutul. În ochii lor orice lucrare rânduită de casa lui Dumnezeu, lucrarea de răspândire a Evangheliei și intrarea în viață a aleșilor lui Dumnezeu nu sunt importante. Indiferent ce dificultăți întâmpină alți oameni în munca lor, ce probleme au identificat și le-au raportat, cât de sincere le sunt cuvintele, antihriștii nu acordă atenție, nu se implică, e ca și cum asta nu are nicio legătură cu ei. Indiferent cât de grave sunt problemele care apar în lucrarea bisericii, ei sunt extrem de indiferenți. Chiar și atunci când o problemă le este pusă direct în față, ei o abordează doar superficial. Doar atunci când Cel de mai sus îi emondează direct și le ordonă să rezolve o problemă, ei vor face cu reticență un pic de lucrare reală și se vor preface pentru Cel de mai sus. După aceea, vor continua să se ocupe de propriile afaceri. Când vine vorba de lucrarea bisericii, de chestiuni importante care se leagă de imaginea de ansamblu, ei nu se preocupă de niciunul dintre aceste lucruri și le ignoră, ba chiar nu se ocupă de probleme atunci când le descoperă. Indiferent ce probleme aduc alții în discuție, ei răspund superficial și se bâlbâie, abordând problemele doar cu mare reticență. Nu este aceasta o manifestare a egoismului și a abjecției? Mai mult, indiferent ce datorie fac antihriștii, ei se gândesc mereu dacă pot ieși în evidență; atât timp cât o datorie le poate spori reputația, își vor frământa creierii și vor încerca să găsească toate modalitățile posibile de a învăța cum să o facă și să o ducă la bun sfârșit. Atât timp cât se pot ridica deasupra celorlalți, sunt mulțumiți. Indiferent ce fac sau la ce se gândesc, sunt cu gândul doar la propria faimă, câștig și statut la fiecare pas. Indiferent ce datorie fac, ei concurează doar pentru a vedea cine este superior, cine câștigă și cine are un prestigiu mai mare. Le pasă doar de câți oameni îi idolatrizează și îi admiră, câți oameni îi ascultă și îi urmează. Ei nu au niciodată părtășie despre adevăr și nu rezolvă probleme reale. Nu se gândesc niciodată cum să-și facă datoria în așa fel încât să ajungă să gestioneze lucrurile conform principiilor, nici nu reflectează dacă au devotament, dacă și-au îndeplinit responsabilitățile, dacă există abateri, omisiuni sau probleme în lucrarea lor, cu atât mai puțin să ia în considerare care sunt cerințele lui Dumnezeu și care sunt intențiile lui Dumnezeu. Ei nu acordă nici cea mai mică atenție tuturor acestor lucruri. Ei se îngroapă în lucrarea lor doar de dragul faimei, câștigului și statutului și pentru a-și satisface propriile ambiții și dorințe. Nu este aceasta o manifestare a egoismului și a abjecției? Acest lucru expune complet faptul că inimile lor sunt pline de ambiții, dorințe și cerințe nerezonabile și că fiecare acțiune a lor este guvernată de ambițiile și dorințele lor. Indiferent ce fac, motivația și sursa acțiunilor lor provin din propriile ambiții, dorințe și cerințe nerezonabile. Aceasta este o manifestare arhetipală a egoismului și a abjecției” [Cuvântul, Vol. 4: Expunerea antihriștilor, „Excursul patru: Rezumând caracterul antihriștilor și firea-esență pe care o au (Partea întâi)”]. Cuvintele lui Dumnezeu expun că antihriștii fac lucrurile doar pentru reputația și statutul lor, fără să se gândească deloc la lucrarea bisericii. Rânduielile bisericii și problemele pe care le au ceilalți în datoria lor nu contează deloc pentru ei. Se fac că nu văd chinurile prin care trec frații și surorile lor, sunt foarte egoiști și abjecți și le lipsește complet umanitatea. M-am uitat la comportamentul antihriștilor și am reflectat la felul în care părea că sufăr, plătesc un preț și fac tot posibilul să deprind aptitudini pentru datoria mea, dar nu țineam cont de intențiile lui Dumnezeu. Îmi tratam datoria ca pe un instrument cu care să câștig statut și o reputație bună. Singura mea preocupare era dacă aveam sau nu statut în rândul oamenilor și dacă ceilalți mă admirau și mă prețuiau. Nu m-am gândit niciodată la ceea ce cerea Dumnezeu sau la cum ar trebui să-L satisfac. Când am obținut unele rezultate în datoria mea și toți veneau la mine cu întrebări, dorința mea de reputație și statut a fost pe deplin satisfăcută. Când îmi împărtășeam cunoștințele profesionale cu ceilalți, eram viclean, foloseam trucuri și-mi ascundeam unele dintre aptitudinile importante. Nu mi-am împărtășit complet aptitudinile și am înlăturat din grupul nostru oamenii veniți să învețe, ca să nu poată învăța de la noi, fiindcă îmi era teamă că aveau să devină capabili și să-mi fure lumina reflectoarelor. Știam că facem videoclipuri ca să propovăduim cuvintele lui Dumnezeu, așa că ar fi trebuit să lucrez alături de ceilalți trup și suflet, ca să ne facem bine îndatoririle, astfel încât mai mulți din cei care tânjesc după apariția lui Dumnezeu să poată veni mai curând înaintea Lui, să urmărească adevărul și să fie mântuiți. Dar din dorința de a-mi păstra reputația și statutul, n-am vrut să-mi împărtășesc aptitudinile cu nimeni. Mi-am tratat aptitudinile profesionale și resursele de învățare ca pe proprietatea mea, ca să mă bucur singur de ele. Am vrut doar să mă dau mare și să-mi satisfac ambiția și dorința de a fi admirat. Nu am ținut cont deloc de lucrarea bisericii sau de intențiile lui Dumnezeu. Cum era comportamentul meu diferit de cel al unui antihrist? Părea o stare foarte periculoasă, așa că m-am rugat în sinea mea: „O, Dumnezeule! Nu vreau să-mi mai ignor conștiința și să mă gândesc doar la interesele mele. Sunt gata să mă căiesc, să-i învăț pe toți aptitudinile pe care le am și să-mi fac bine datoria.”

Apoi am citit asta în cuvintele lui Dumnezeu: „Dacă oamenii nu înțeleg adevărul, atunci la nimic nu le este mai dificil de renunțat decât la propriile interese. Asta pentru că filosofiile lor de viață sunt: «Fiecare pentru sine și diavolul să-l ia pe cel mai din spate» și «Oamenii mor pentru avere cum păsările mor pentru hrană.» În mod clar, ei trăiesc doar pentru propriile lor interese. Oamenii cred că dacă nu ar avea propriile interese sau dacă le-ar pierde, nu ar putea supraviețui, de parcă supraviețuirea lor ar depinde de ele. Așadar, majoritatea oamenilor sunt orbi la orice altceva în afară de propriile lor interese. Ei își văd interesele ca fiind mai presus de orice și trăiesc exclusiv pentru propriile lor interese. Nu vor ridica un deget dacă nu este ceva în beneficiul lor, iar a le cere să renunțe la propriile lor interese este ca și cum le-ai cere să renunțe la propriile lor vieți. Așadar, cum pot oamenii să devină capabili să renunțe la interesele lor? Ei trebuie să accepte adevărul. Doar atunci când înțeleg adevărul pot să deslușească esența interesului propriu și să recunoască clar că urmărirea intereselor proprii este contrară urmăririi adevărului și nu le poate permite niciodată să dobândească adevărul și viața, nici să dobândească mântuirea; abia atunci pot învăța să se lepede și să se răzvrătească împotriva interesului propriu și să devină capabili să renunțe la ceea ce iubesc. Și când chiar renunți la ceea ce iubești și te lepezi de propriile tale interese, te vei simți mai ancorat și mai împăcat în inima ta și, făcând astfel, vei fi biruit trupul. Să presupunem că te agăți de interesele tale și refuzi să renunți la ele, nu accepți câtuși de puțin adevărul și în sinea ta spui: «Vreau să profit și să nu sufăr niciodată pierderi – ce este greșit în asta? Dumnezeu nu m-a pedepsit și oamenii ce pot să-mi facă?» Nimeni nu-ți poate face nimic, dar cu această credință în Dumnezeu, în cele din urmă, nu vei reuși să dobândești adevărul și viața. Aceasta va fi o pierdere imensă pentru tine – nu vei fi capabil să dobândești mântuirea. Există vreun regret mai mare? Asta rezultă în cele din urmă din a-ți urmări interesele. Dacă oamenii urmăresc doar faima, câștigul, statutul și propriile lor interese, atunci nu vor dobândi niciodată adevărul și viața și, în cele din urmă, vor fi cei care vor suferi o pierdere. Dumnezeu îi mântuiește pe cei care urmăresc adevărul. Dacă nu accepți adevărul și dacă ești incapabil să reflectezi asupra firilor tale corupte și să ți le cunoști, atunci nu te vei pocăi cu adevărat și nu vei avea intrare în viață. Să accepți adevărul și să te cunoști este calea creșterii în viață și a dobândirii mântuirii; este șansa ta de a veni înaintea lui Dumnezeu ca să accepți scrutarea, judecata și mustrarea Lui și să dobândești adevărul și viața. Dacă renunți să urmărești adevărul de dragul urmăririi reputației, statutului și a intereselor tale proprii, acest lucru este echivalent cu renunțarea la ocazia de a accepta judecata și mustrarea lui Dumnezeu și de a dobândi mântuirea. Alegi faima, câștigul și statutul și propriile interese, dar renunți la adevăr și pierzi viața și șansa de a fi mântuit. Care contează mai mult? Dacă alegi interesele tale și renunți la adevăr, nu ești nesăbuit? În termeni simpli, asta înseamnă să suferi o mare pierdere de dragul unui mic avantaj. Faima, câștigul, statutul, banii și interesele personale sunt temporare toate, se risipesc toate ca fumul în vânt, în vreme ce adevărul și viața sunt eterne și neschimbătoare. Dacă oamenii înlătură firile corupte care îi determină să urmărească faima, câștigul și statutul, atunci au speranțe să dobândească mântuirea” (Cuvântul, Vol. 3: Discursurile lui Hristos al zilelor de pe urmă, „Cunoașterea firii este temelia schimbării acesteia”). Din cuvintele lui Dumnezeu, am văzut că dacă mă agățam mereu de interesele mele și neglijam complet să practic adevărul, eu aș fi avut de pierdut, nu ceilalți. Aveam să-mi pierd șansa de a câștiga adevărul, ceea ce m-ar fi făcut incredibil de nesăbuit. Înainte, trăiam după filosofii satanice. Credeam că „odată ce profesorul îl învață pe elev tot ce știe, profesorul își va pierde mijloacele de trai”, considerând că, dacă îi învățam pe ceilalți ce știam, aveam de pierdut. Dacă învățau bine și ajungeau să realizeze mai multe decât mine, atunci n-aș fi avut niciun statut special printre oameni. Abia atunci am văzut că asta e o aberație satanică și o abordare înșelătoare a lucrurilor. Trăind în felul acela, n-aș fi făcut decât să devin tot mai egoist, înșelător și lipsit de umanitate. Aș fi sfârșit prin a fi dezvăluit și eliminat de Dumnezeu. Trebuia să-mi las la o parte interesele și să-i învăț pe ceilalți ce știam. Doar asta era în conformitate cu intenția lui Dumnezeu și însemna să-mi îndeplinesc responsabilitățile. Asta era calea de a mă simți împăcat în inima mea. În plus, când frații și surorile aveau idei noi care se bazau pe ce îi învățasem eu, asta îmi putea îmbunătăți puțin aptitudinile. Nu era deloc o pierdere. Nu mai voiam să trăiesc într-un mod atât de egoist și, oricând aveam o abordare sau o aptitudine bună, o împărtășeam bucuros cu toată lumea.

Într-o zi, o soră m-a întrebat cum să îmbunătățească eficiența lucrării. M-am gândit că, dacă îi împărtășeam metodele echipei noastre, iar echipa ei se descurca mai bine, noi am fi arătat mai prost. Atunci, ce aveau să creadă oamenii despre mine? Chiar atunci mi-am amintit aceste cuvinte ale lui Dumnezeu: „Dacă poți să-ți îndeplinești responsabilitățile; să-ți îndeplinești bine obligațiile și datoria; să-ți lași deoparte dorințele egoiste, intențiile și motivele; să arăți considerație față de intențiile lui Dumnezeu; și să pui pe primul loc interesele casei lui Dumnezeu, lucrarea bisericii și datoria pe care ar trebui să o faci, atunci, după ce experimentezi astfel pentru o vreme, vei simți că a te purta în acest fel este bine, că oamenii ar trebui să trăiască într-un mod cinstit și deschis și că nu ar trebui să ducă o existență lipsită de coloană vertebrală, sordidă, josnică, ci mai degrabă ar trebui să fie integri și drepți. Vei simți că aceasta este imaginea pe care ar trebui să o trăiască o persoană. Treptat, dorința ta de a-ți satisface propriile interese se va diminua” (Cuvântul, Vol. 3: Discursurile lui Hristos al zilelor de pe urmă, „Libertatea și eliberarea pot fi dobândite doar prin alungarea firilor corupte”). Sora a venit să întrebe cum să-și îmbunătățească eficiența fiindcă se gândea la lucrarea bisericii. Trebuia să nu mă mai gândesc la reputația și statutul meu, să țin cont de interesele bisericii, să renunț la dorințele și motivele mele egoiste și să-i ajut pe ceilalți. Așa că i-am spus surorii tot ce știam. Când am făcut asta, m-am simțit împăcat. Spre surprinderea mea, și ea mi-a dat câteva materiale de studiu bune, care m-au ajutat să-mi îmbunătățesc aptitudinile. Am fost atât de emoționat încât n-am știut ce să spun. Doar I-am mulțumit neîncetat lui Dumnezeu în inima mea. Faptul că am învățat treptat cum să renunț la propriile interese mi-a permis să gust dulceața practicării adevărului. După aceea, le-am trimis celorlalți, ca să le consulte, toate materialele de studiu și aptitudinile și tehnicile folositoare pe care le strânsesem.

Această experiență mi-a arătat cât de profund corupt de Satana eram. Interesele mele personale primau în toate și nu mă gândeam la lucrarea bisericii. Am dezvăluit o fire de antihrist, dar Dumnezeu nu m-a tratat conform fărădelegilor mele. A pregătit situație după situație ca să mă curățească și să mă transforme. Asta a fost iubirea lui Dumnezeu. Am experimentat și firea dreaptă a lui Dumnezeu. Când am trăit în firea mea coruptă, luptând pentru nume și câștig și neprotejând lucrarea bisericii, Dumnezeu Și-a ascuns chipul de mine, iar eu am întâmpinat obstacole în tot ce am făcut. Când am practicat cuvintele lui Dumnezeu, mi-am corectat motivele, am sprijinit lucrarea bisericii și mi-am împărtășit cunoștințele cu ceilalți, toți au început să-și comunice unii altora aptitudini și tehnici, iar lucrarea video a echipei noastre s-a îmbunătățit. Am experimentat cu adevărat pacea aceea care vine din a acționa conform cuvintelor lui Dumnezeu. Uneori tot mai țin cont de propriile interese atunci când întâmpin probleme, dar știu să mă bazez pe Dumnezeu și să mă răzvrătesc împotriva mea. Slavă lui Dumnezeu pentru mântuirea Lui!


84. Poți intra în Împărăția Cerurilor dacă trudești?

de Sheila, Kenya

M-am născut într-o familie catolică. De la o vârstă fragedă, bunica mea m-a învățat cum să mă rog și cum să respect ritualurile catolice. Până la vârsta de 15 ani începusem să studiez doctrina catolică. Preotul nostru spunea mereu că trebuie să urmăm poruncile lui Dumnezeu, să mergem la mesă, să ne iubim semenii și să facem fapte bune. Ne spunea că numai cei care fac aceste lucruri sunt credincioși devotați și că atunci când Domnul va veni, îi va lua în Împărăția Cerurilor. Îmi repetam adesea: „Trebuie să fac mereu ce spune Dumnezeu, să respect regulile bisericii și să fac în mod activ fapte bune astfel încât Domnul să mă iubească; în felul acesta, când Se va întoarce în sfârșit, mă va binecuvânta și mă va lua în Împărăția Cerurilor.”

Când eram la facultate, mi-am întrerupt studiile ca să pot avea mai mult timp să slujesc la biserică. În acest timp am văzut că alți enoriași păreau atât de pioși când erau în biserică, rugându-se și participând la slujbă, dar în afara bisericii, fumau, beau și mergeau la petreceri sălbatice. Eram dezgustată, gândindu-mă: „Domnul ne învață să-L iubim, să-i ajutăm pe cei care au nevoie și să ne păzim de ispitele lumești. Poate părea că acești oameni cred cu devotament în Domnul, dar, de fapt, ei nu fac nimic pentru El. Cu toții caută și tânjesc după plăceri lumești. Nu e asta împotriva învățăturilor Domnului? Nu voi fi ca ei. Voi face mai multe fapte bune pentru Domnul ca să pot intra în Împărăția Cerurilor când va veni vremea.” Însă, în timp, mi-am dat seama că nici eu nu pot respecta poruncile lui Dumnezeu în viața de zi cu zi. De câte ori îi vedeam pe acei membri ai bisericii, căutători de plăceri, care trăiau fericiți și liberi în timp ce eu mă confruntam cu greutăți și necazuri, nu puteam să nu mă plâng de Dumnezeu. Domnul ne învață să ne iubim aproapele ca pe noi înșine, dar eu mereu invidiam și disprețuiam oamenii. Familia mă mustra pentru greșelile mele, dar eu căutam scuze și mă supăram pe ea. Domnul ne învață să fim smeriți și iertători, dar eu nu respectam nimic din toate astea. Mă simțeam foarte vinovată, mi-era teamă că eram o credincioasă numai cu numele. Am început să chibzuiesc: „De ce nu-mi pot birui niciodată păcatele? Chiar dacă mă spovedesc preotului de fiecare dată când păcătuiesc și fac fapte bune ca să compensez pentru asta, tot ajung să comit același păcat. Cum ar putea Dumnezeu să binecuvânteze o credință ca a mea?” Însă preotul nostru ne spunea întotdeauna că, dacă ne spovedim lui după ce păcătuim, atunci vom fi iertați și că atât timp cât lucrăm pentru Domnul și facem mereu fapte bune, El va avea milă, ne va binecuvânta și ne va primi în Împărăția Cerurilor, fiindcă în Biblie scrie: „Am purtat o luptă bună, mi-am terminat alergarea, credința mi-am păstrat-o. De acum înainte, mă așteaptă coroana dreptății” (2 Timotei 4:7-8). Gândul la ce a spus preotul m-a alinat. Credeam că, atât timp cât mergeam mai mult la slujbe, mă spovedeam și continuam să mă consum pentru Domnul, aveam speranță să intru în Împărăția Cerurilor. Prin urmare, m-am ocupat cu faptele bune. Vizitam bolnavi și deținuți și făceam voluntariat la un orfelinat.

Într-o zi în 2017, am intrat pe Facebook să răsfoiesc mesajele ca de obicei și am descoperit un pasaj pe care îl postase o soră pe nume Betty: „Deși mulți oameni cred în Dumnezeu, puțini înțeleg ce înseamnă credința în Dumnezeu și exact cum ar trebui să acționeze ei pentru a fi în conformitate cu intențiile lui Dumnezeu. […] «Credința în Dumnezeu» înseamnă a crede că există un Dumnezeu; acesta este cel mai simplu concept al credinței în Dumnezeu. Mai mult, a crede că există un Dumnezeu nu este același lucru cu a crede cu adevărat în Dumnezeu; mai degrabă este un fel de credință simplă cu puternice conotații religioase. Adevărata credință în Dumnezeu înseamnă următorul lucru: în baza credinței că Dumnezeu deține suveranitatea asupra tuturor lucrurilor, omul experimentează cuvintele și lucrarea Sa și, prin asta, se eliberează de firile sale corupte, satisface intențiile lui Dumnezeu și ajunge să Îl cunoască pe Dumnezeu. Numai o astfel de călătorie poate fi numită «credință în Dumnezeu». Însă, deseori oamenii percep credința în Dumnezeu ca pe o chestiune foarte simplă și frivolă. Când oamenii cred astfel în Dumnezeu, acest lucru își pierde sensul și, cu toate că pot continua să creadă până la capăt, nu vor dobândi niciodată aprobarea lui Dumnezeu, pentru că merg pe calea greșită. Cei care, până în ziua de azi, cred în Dumnezeu doar în cuvinte și în doctrine deșarte, încă nu știu că le lipsește esența credinței în Dumnezeu și că nu pot dobândi aprobarea lui Dumnezeu. Totuși, ei se roagă ca Dumnezeu să-i binecuvânteze cu pace și suficient har. Să ne liniștim inimile și să ne gândim bine: nu cumva a crede în Dumnezeu este cel mai ușor lucru de pe pământ? Oare a crede în Dumnezeu nu înseamnă, de fapt, decât a primi mult har de la Dumnezeu? Sunt oamenii care cred în Dumnezeu fără a-L cunoaște sau care cred în Dumnezeu și, totuși, I se opun, într-adevăr capabili să satisfacă intențiile lui Dumnezeu?” (Cuvântul, Vol. 1: Arătarea și lucrarea lui Dumnezeu, „Prefață”). Aceste cuvinte păreau foarte proaspete și noi. Odată ce le-am auzit, m-au captivat. Nu mă gândisem niciodată mai ales la întrebările de la sfârșitul acestui fragment. M-am gândit: „E fantastic! Ale cui sunt aceste cuvinte? Un pasaj atât de scurt relevă complet sensul credinței în Dumnezeu, precum și ceea ce vrem să obținem prin credința noastră.” M-am gândit la aceste cuvinte și, pentru prima dată în viața mea, m-am gândit serios la credința mea. Am privit în urmă la anii mei de credință. Am participat la multe activități și ceremonii ale bisericii, făceam voluntariat în cadrul bisericii și fapte bune în comunitate. Suferisem și plătisem un oarecare preț pentru asta. Însă făcusem acele lucruri ca eu și familia mea să fim binecuvântați și protejați de Dumnezeu și mai ales ca să pot intra în Împărăția Cerurilor. Crezusem întotdeauna că aveam dreptate să caut asemenea lucruri, că Dumnezeu va accepta credința mea și că voi primi promisiunile și binecuvântările Sale. Dar, citind aceste cuvinte, mi-am dat seama vag de un înțeles mai profund al credinței. Dacă făceam activ fapte bune și mă înfrânam numai ca să primesc în schimb binecuvântările Împărăției Cerurilor, aceasta nu însemna că-L iubesc cu adevărat pe Dumnezeu. Cum ar putea Dumnezeu să aprobe acest fel de credință? Însă, după aceea, m-am gândit la credința mea de peste douăzeci de ani în Domnul, la cum slujisem mereu în biserică. Se poate ca toată suferința și sacrificiile mele să fi fost în van? Cu cât cântăream mai mult acele cuvinte, cu atât tânjeam să văd ce mai era pe pagina de Facebook a surorii Betty ca să mă ajute să-mi lămuresc aceste lucruri. Așa că am contactat-o și am avut o adunare pe internet.

I-am spus ce am simțit când am citit acele cuvinte: „Betty, ceea ce ai postat pe internet a fost grozav. M-a făcut să văd că eu cred în Domnul ca să primesc binecuvântări, iar asta nu e iubire adevărată pentru Domnul. Însă este ceva ce nu înțeleg. Biblia spune: «Am purtat o luptă bună, mi-am terminat alergarea, credința mi-am păstrat-o. De acum înainte, mă așteaptă coroana dreptății» (2 Timotei 4:7-8). Preotul meu ne spunea mereu că atât timp cât facem o lucrare și fapte bune, Domnul ne va binecuvânta și vom putea intra în Împărăția Cerurilor. Pe parcursul anilor mei de credință, exact asta am făcut. Chiar nu-Și va aminti Domnul lucrurile pe care le-am făcut? Chiar nu voi putea intra în Împărăția Cerurilor?” Betty mi-a oferit această părtășie. „Truda, sacrificiile și faptele bune pe care le facem pentru Domnul mereu Îl vor mulțumi, iar când Se va întoarce, vom fi răpiți în Împărăția Cerurilor. De fapt, asta a spus Pavel. Domnul Isus nu a spus nimic de felul acesta; și nici Duhul Sfânt. Aceste cuvinte reprezintă doar părerea lui Pavel, ele nu sunt intenția Domnului. Cuvintele oamenilor nu sunt adevărul. Numai cuvintele lui Dumnezeu sunt adevărul. Când vine vorba despre intrarea în Împărăția Cerurilor, cuvintele lui Dumnezeu trebuie să ne fie temelie. Dacă ne luăm după cuvintele oamenilor, este posibil să ne rătăcim de la calea Domnului. Deci cine poate intra în Împărăția Cerurilor? Domnul Isus ne spune foarte clar: «Nu oricine Îmi spune „Doamne! Doamne!” are să intre în Împărăția Cerurilor, ci acela care face voia Tatălui meu, care se află în Ceruri. Acela va intra în Împărăția Cerurilor» (Matei 7:21). Asta ne arată că Dumnezeu nu Se uită la câte sacrificii am făcut când hotărăște dacă putem intra în Împărăția Cerurilor. În schimb, vede pur și simplu dacă Îi respectăm voia. Asta înseamnă că, pentru a intra în Împărăția Cerurilor, oamenii trebuie să se elibereze de natura lor păcătoasă și să fie curățiți, să urmeze cuvintele lui Dumnezeu, să I se supună, să-L iubească și să I se închine. Dacă trudim și facem multe sacrificii, dar nu putem urma cuvintele lui Dumnezeu, păcătuim și ne împotrivim adesea lui Dumnezeu, atunci nu putem intra în Împărăția Cerurilor. Toți acei farisei evrei care I S-au împotrivit Domnului, Îl slujiseră pe Domnul în templu ani de zile și propovăduiseră Evanghelia peste tot. Au suferit enorm și au plătit un preț mare. Din afară, părea că sunt loiali lui Dumnezeu, dar nu le păsa decât să țină ritualuri religioase. Predicau tradiții și doctrine umane și înlăturaseră legile și poruncile lui Dumnezeu. Slujirea lor era complet împotriva intenției lui Dumnezeu, iar ei rătăciseră calea lui Dumnezeu. Mai ales când Domnul Isus a venit să-Și facă lucrarea, fariseii L-au condamnat cu sălbăticie, L-au ponegrit și au făcut tot ce le-a stat în putință ca să-i împiedice pe oameni să-L urmeze, pentru a-și proteja propriile funcții și mijloace de trai. În cele din urmă, chiar au uneltit cu guvernul roman pentru a-L răstigni pe Domnul Isus, atrăgând pedeapsa lui Dumnezeu. Asta demonstrează că oamenii pot trudi, pot face sacrificii și se pot consuma, dar asta nu înseamnă că respectă voia lui Dumnezeu. Asta fiindcă nu au fost curățiți de păcat și oamenii vor păcătui și I se vor împotrivi lui Dumnezeu în continuare, chiar dacă s-au sacrificat și s-au consumat mult pentru El. Apoi, suntem noi. Deși ajutăm enoriașii, părem să fim buni și truditori, scopul nostru este să fim binecuvântați și să intrăm în Împărăția Cerurilor. De fiecare dată când Dumnezeu ne binecuvântează, Îi mulțumim și Îl slăvim. Când ne îmbolnăvim sau vine un dezastru peste noi, ne plângem de El și Îl înțelegem greșit, ba putem chiar să-L și trădăm. Asta ne arată că nu facem toate aceste lucruri din iubire față de Dumnezeu sau pentru a-L mulțumi, ci mai degrabă pentru a face târguri cu Dumnezeu. Doar Îl folosim pe Dumnezeu pentru a ne satisface propriile ambiții. Atunci cum putem fi noi oameni care respectă voia Tatălui Ceresc? În Biblie se spune: «Veți fi sfinți, fiindcă Eu sunt sfânt!» (1 Petru 1:16). Știm că Dumnezeu e sfânt, deci cum ar putea Dumnezeu să conducă oameni murdari ca noi în Împărăția Cerurilor? Doar lepădându-ne de natura noastră păcătoasă, fiind curățiți și încetând să mai păcătuim și să ne împotrivim lui Dumnezeu putem fi aprobați de Dumnezeu și vrednici să intrăm în Împărăția Cerurilor.” În timp ce o ascultam, mă gândeam: „Credeam că voi putea intra în Împărăția Cerurilor făcând fapte bune, dar acum se pare că mi-am practicat credința în contradicție cu intenția lui Dumnezeu. Oamenii pot intra în Împărăția Cerurilor doar dacă devin sfinți, dar eu nu știu cum să devin sfântă.” I-am spus surorii Betty despre gândurile mele.

Ea mi-a citit câteva pasaje relevante din cuvintele lui Dumnezeu Atotputernic: „Un păcătos ca tine, care tocmai a fost răscumpărat și care nu a fost supus schimbării sau desăvârșirii de către Dumnezeu – poți să fii în acord cu intențiile lui Dumnezeu? Căci tu, care încă ești cum erai odinioară, este adevărat că ai fost mântuit de Isus și că nu îi aparții păcatului mulțumită mântuirii lui Dumnezeu, dar aceasta nu dovedește că ești lipsit de păcat sau necurăție. Cum poți fi sfințit dacă nu ai fost supus schimbării? Înlăuntrul tău, ești plin de impurități și ești egoist și josnic, dar vrei, totuși, să te pogori cu Isus – ai vrea tu să fii așa de norocos! Ai sărit peste o etapă în credința ta în Dumnezeu; doar ai fost răscumpărat, dar nu supus schimbării. Pentru ca tu să fii în acord cu intențiile lui Dumnezeu, El trebuie să facă personal lucrarea de a te schimba și de a te curăți; altfel, ai fost doar răscumpărat și nu vei putea deveni sfințit. În acest caz, nu ești calificat să te bucuri de binecuvântări minunate împreună cu Dumnezeu, pentru că ai rămas în urmă cu o etapă din lucrarea lui Dumnezeu de a gestiona omul, care este etapa-cheie a schimbării și desăvârșirii omului. Astfel, tu, un păcătos care tocmai a fost răscumpărat, ești incapabil să primești direct moștenirea lui Dumnezeu” (Cuvântul, Vol. 1: Arătarea și lucrarea lui Dumnezeu, „Referitor la apelative și identitate”). „Deși Isus a venit printre oameni și a lucrat mult, El a îndeplinit doar lucrarea de răscumpărare a întregii omeniri și a slujit drept jertfă pentru păcat a omului; El nu l-a scăpat pe om de toată firea lui coruptă. Deplina mântuire a omului de influența Satanei nu necesita doar ca Isus să devină jertfa pentru păcat și să poarte păcatele omului, ci necesita și ca Dumnezeu să facă o lucrare și mai mare pentru a-l scăpa pe om cu totul de firea lui coruptă de Satana. Și astfel, după ce omul a fost iertat de păcatele lui, Dumnezeu S-a întors în trup pentru a-l conduce pe om în noua epocă și a început lucrarea de mustrare și judecată. Lucrarea aceasta l-a adus pe om într-un tărâm mai înalt. Toți cei care se supun stăpânirii Lui se vor bucura de un adevăr mai înalt și vor primi binecuvântări mai mari. Ei vor trăi cu adevărat în lumină și vor dobândi adevărul, calea și viața” (Cuvântul, Vol. 1: Arătarea și lucrarea lui Dumnezeu, „Prefață”). Apoi, sora Betty a avut părtășie: „În Epoca Harului, Domnul Isus a făcut doar lucrarea de răscumpărare. După ce Îi acceptăm mântuirea, trebuie doar să mărturisim și să ne căim înaintea Lui, iar păcatele ne vor fi iertate. Apoi ne vom putea bucura de harul și de binecuvântările pe care ni le oferă. Este adevărat că Domnul Isus ne-a iertat păcatele, dar El nu ne absolvă de natura păcătoasă și de firile satanice. După ce Satana ne-a corupt, am devenit dominați de firile noastre corupte precum aroganța, îngâmfarea, necinstea, înșelătoria, ticăloșia și lăcomia, așa că nu ne putem abține și păcătuim și I ne împotrivim lui Dumnezeu. De fapt, natura noastră satanică este cauza păcatelor noastre și împotrivirii față de Dumnezeu; dacă nu ne înlăturăm natura păcătoasă, nu vom înceta niciodată să păcătuim și să ne împotrivim lui Dumnezeu, și nu vom fi niciodată vrednici să intrăm în Împărăția Cerurilor. De aceea Domnul a spus că Se va întoarce în zilele de pe urmă ca să exprime adevărul pentru a face lucrarea de judecată începând din casa lui Dumnezeu și a ne curăți și schimba pe deplin firile satanice. Abia atunci vom putea fi liberi de păcat și complet mântuiți și câștigați de Dumnezeu. Este întocmai cum a profețit Domnul: «Pe acela ce Mă disprețuiește și nu-Mi acceptă cuvintele are cine să-l judece; cuvântul pe care l-am rostit, acela are să-l judece în zilele de pe urmă» (Ioan 12:48). «Mai am multe lucruri să vă spun, însă nu le puteți duce acum. Dar când El, Duhul adevărului, va veni, vă va învăța întregul adevăr. Căci El nu de Sine va vorbi; ci orice lucruri va auzi, El va spune; iar lucrurile care au să vină, vi le va arăta» (Ioan 16:12-13). Numai dacă acceptăm lucrarea de judecată a Domnului care S-a întors în zilele de pe urmă putem fi curățiți de toată corupția noastră. Numai atunci vom fi vrednici să primim promisiunile lui Dumnezeu și să intrăm în Împărăția Sa.” Părtășia surorii Betty chiar m-a făcut să văd lumina. Am păcătuit și apoi am mărturisit preotului și am trudit ca să fac fapte bune toți acei ani și tot nu m-am putut opri din a păcătui. Acum știam că Domnul Isus a făcut doar lucrarea de răscumpărare și că, prin credința în El, doar ne-au fost iertate păcatele, dar natura noastră păcătoasă a rămas încă în noi. De asta trăiam într-un cerc vicios în care păcătuiam și mă mărturiseam. Singura cale de a fi curățit de corupție este să accepți lucrarea de judecată din zilele de pe urmă a Domnului întors. Numai atunci vom fi capabili să I ne supunem cu adevărat lui Dumnezeu și să ne temem de El și vom fi demni de a intra în Împărăția lui Dumnezeu. Gândul acesta m-a făcut foarte fericită. Acum aveam speranța că voi intra în Împărăția Cerurilor!

A doua zi, sora Betty a redat o înregistrare intitulată „Mântuitorul S-a întors deja pe un «nor alb».” Am găsit-o incredibil de emoționantă, am simțit că acele cuvinte erau atât de autoritare! Mai târziu, mi-a spus încântată: „Domnul după Care am tânjit cu toții S-a întors deja și El este Dumnezeu Atotputernic întrupat. Dumnezeu Atotputernic exprimă multe adevăruri și face lucrarea de judecată începând din casa lui Dumnezeu. Ceea ce am citit ieri, precum și citirea pe care am ascultat-o astăzi au fost rostite de Dumnezeu Atotputernic. Dumnezeu Atotputernic a venit și a desfăcut cele șapte sigilii și a desfăcut sulul cel mic. A dezvăluit toate tainele pe care nu le-am înțeles niciodată și ne-a dat toate adevărurile de care avem nevoie pentru a fi complet mântuiți și curățiți. Asta îndeplinește profeția din Apocalipsa: «Cine are urechi, să audă ceea ce spune bisericilor Duhul!» (Apocalipsa 3:6). Faptul că am putut auzi glasul lui Dumnezeu astăzi se datorează îndrumării lui Dumnezeu. Suntem cu toții foarte binecuvântați!” Am fost foarte fericită și încântată să aud vestea că Domnul S-a întors. Citirea pe care o ascultasem și cuvintele pe care le citisem în ziua precedentă erau toate, de fapt, cuvintele lui Dumnezeu. Nu-i de mirare că aveau o asemenea autoritate! Cine altcineva ar putea dezvălui taina felului în care Domnul Se întoarce? Numai Dumnezeu o poate face. Eram pe deplin convinsă că aceste cuvinte au fost rostite de Dumnezeu și că Domnul chiar S-a întors. Am fost foarte încântată atunci! Nu mi-am închipuit niciodată că voi putea întâmpina întoarcerea Domnului. M-am simțit foarte binecuvântată! Totuși, mai aveam o întrebare: „Cum face Dumnezeu lucrarea de judecată pentru a curăți și mântui complet oamenii?”

Sora Betty mi-a citit acest pasaj din cuvintele lui Dumnezeu Atotputernic drept răspuns la întrebarea mea: „Hristos al zilelor de pe urmă folosește o multitudine de adevăruri pentru a-i învăța pe oameni, pentru a expune substanța omului și pentru a-i diseca faptele și cuvintele. Aceste cuvinte cuprind diferite adevăruri, precum datoria omului, cum ar trebui el să I se supună lui Dumnezeu, cum ar trebui să Îi fie loial lui Dumnezeu, cum ar trebui să trăiască umanitatea normală, precum și înțelepciunea și firea lui Dumnezeu. Aceste cuvinte sunt toate îndreptate către substanța omului și firile sale corupte. Mai ales, cele care expun cum Îl respinge omul pe Dumnezeu vizează și mai mult modul în care oamenii sunt o întruchipare a Satanei și o forță inamică față de Dumnezeu. În realizarea lucrării Sale de judecată, Dumnezeu nu explică pe deplin natura umană în doar câteva cuvinte; El o expune și o emondează pe termen lung. Toate aceste diferite metode de expunere și emondare nu pot fi înlocuite prin cuvinte obișnuite; mai degrabă, adevărul pe care oamenii nu îl dețin absolut deloc este folosit pentru a săvârși această lucrare de expunere și emondare. Doar metodele de acest fel pot fi considerate judecată; doar prin acest tip de judecată oamenii pot să fie subjugați și pe deplin convinși cu privire la Dumnezeu și, mai mult decât atât, să câștige adevărata cunoaștere a lui Dumnezeu. Ceea ce aduce cu sine lucrarea de judecată este faptul că omul înțelege adevăratul chip al lui Dumnezeu și adevărul despre răzvrătirea proprie. Lucrarea de judecată i-a permis omului să dobândească multă înțelegere despre intențiile lui Dumnezeu, despre scopul lucrării lui Dumnezeu și tainele de neînțeles pentru el. De asemenea, i-a permis omului să își înțeleagă și să își cunoască esența coruptă și rădăcina corupției sale, precum și să-și descopere fața urâtă. Aceste efecte sunt toate aduse de lucrarea de judecată, deoarece esența acestei lucrări este de fapt lucrarea de dezvăluire a adevărului, căii și vieții lui Dumnezeu în fața tuturor celor care au credință în El. Această lucrare este lucrarea de judecată realizată de Dumnezeu” (Cuvântul, Vol. 1: Arătarea și lucrarea lui Dumnezeu, „Hristos înfăptuiește lucrarea de judecată prin adevăr”). După ce a citit asta, sora Betty a spus: „În zilele de pe urmă, Dumnezeu Atotputernic lucrează pentru a judeca și curăți omenirea prin cuvintele Sale. El judecă răzvrătirea și nedreptatea oamenilor, natura satanică a omului, potrivnică lui Dumnezeu, și firile corupte, și expune dorința de binecuvântări și, de asemenea, credința întinată, părerile false și diversele noțiuni despre Dumnezeu. Ne arată și cum să fim cinstiți, cum să-L slujim conform intențiilor Sale, cum să I ne supunem și să-L iubim cu adevărat, cum să-I respectăm voia și altele. Experimentând judecata și mustrarea cuvintelor Lui, vedem cum Satana ne-a corupt – suntem aroganți, îngâmfați, necinstiți, înșelători, ticăloși și lacomi – și cum toate vin din firile noastre satanice. Așa vedem firea sfântă și dreaptă a lui Dumnezeu care este de neofensat și începem să ne urâm pe noi înșine, să regretăm și să practicăm adevărul. Apoi, viețile-firi pe care le avem încep treptat să se schimbe. Toate acestea sunt realizate prin experimentarea judecății și mustrării cuvintelor lui Dumnezeu.” Sora Betty mi-a povestit propriile experiențe. În credința ei din trecut, crezuse că-L iubea pe Domnul pentru că se consumase și făcuse sacrificii cu entuziasm, așa că adesea se ruga pentru a-I cere Domnului har și binecuvântări. Credea cu neclintire că de vreme ce suferise pentru Domnul, El o va răsplăti negreșit cu intrarea în Împărăția Cerurilor. După ce a acceptat lucrarea lui Dumnezeu din zilele de pe urmă și a fost judecată de cuvintele Lui, a văzut că părerile ei despre credință erau greșite și întinate și atunci și-a dat seama că nu credea din iubire sau supunere față de Dumnezeu sau ca să-și facă datoria de ființă creată, ci ca să-și satisfacă propria dorință de binecuvântări și ca să primească în schimb și binecuvântările Împărăției Cerurilor. Asta înseamnă că Îl folosea pe Dumnezeu și se târguia cu El. Și-a dat seama că este foarte egoistă, lipsită de umanitate și rațiune, a regretat pe deplin și s-a urât pe ea însăși. A început să caute adevărul așa cum cere Dumnezeu și, în timp, părerile ei greșite despre credință au fost corectate. Firea ei satanică a început să se schimbe și ea. A experimentat că singura cale de a se cunoaște pe ea însăși și a fi cu adevărat curățită de corupția ei era să accepte judecata și mustrarea cuvintelor lui Dumnezeu. Din părtășia surorii Betty, am văzut cât de practic este ca Dumnezeu să exprime adevărul și să facă lucrarea de judecată în zilele de pe urmă și cum îi poate schimba și curăți cu adevărat pe oameni. Am văzut cât de multă nevoie avem ca Dumnezeu să-Și facă lucrarea de judecată în zilele de pe urmă și că acum avem o cale de a ne elibera de corupție și de a fi purificați. Eram mai mult decât încântată!

În adunările ulterioare, sora Betty a avut părtășie cu mine despre taina întrupării lui Dumnezeu, despre felul în care Satana găsește căi de a corupe oamenii, despre felul în care Dumnezeu mântuiește oamenii pas cu pas, povestea ascunsă a Bibliei, ce finaluri așteaptă omenirea și altele. Nu mai auzisem niciodată aceste adevăruri în mai mult de douăzeci de ani de credință în Dumnezeu. Pe măsură ce citeam cuvintele lui Dumnezeu Atotputernic, simțeam din ce în ce mai mult că sunt glasul lui Dumnezeu. Numai Dumnezeu întrupat poate exprima asemenea cuvinte autoritare și puternice. În afară de Dumnezeu, cine poate expune adevărul corupției omenirii de către Satana? Cine altcineva ne poate arăta abaterile din credința noastră și ne poate dezvălui adevărata cale în credință? Cine ar putea dezvălui tainele planului de gestionare de 6000 de ani al lui Dumnezeu și ne poate spune ce finaluri și destinații ne așteaptă? Am devenit convinsă pe deplin că Dumnezeu Atotputernic este cu adevărat Domnul Care S-a întors, El este Hristosul care apare în zilele de pe urmă! Atunci am acceptat cu bucurie lucrarea lui Dumnezeu Atotputernic din zilele de pe urmă.


85. Ce am câștigat scriindu-mi mărturia bazată pe experiență

de Joanne, Coreea de Sud

Am observat recent o mulțime de frați și de surori care scriu articole bazate pe experiențe ca să aducă mărturie pentru Dumnezeu și am vrut să practic și eu scrierea unuia. Cred de mulți ani, m-am bucurat de hrana oferită de cuvintele lui Dumnezeu și am avut câteva experiențe. Am vrut să scriu un articol în timpul devoționalelor mele, dar de fiecare dată când scriam introducerea, nu știam cum să continui. M-am gândit că trecusem prin mai multe demiteri, eșecuri și poticneli și că fusesem emondată des. Într-o anumită măsură, avusesem câteva experiențe. De ce mintea mea se golea de îndată ce mă pregăteam să scriu? Astfel, după o lună sau două tot nu scrisesem niciun articol. Am simțit că era prea greu să scriu articole, așa că am început să mă complac. Conducătorul știa că-mi lipsesc calibrul și ideile. N-ar trebui să fiu prea aspră cu mine însămi. Aveam multe pe cap în fiecare zi și nu mă puteam liniști ca să chibzuiesc la cuvintele lui Dumnezeu. În plus, puteau scrie câțiva frați și surori cu un calibru bun și cu experiențe. Era în regulă dacă scriau ei articole, nu era nevoie să scriu eu. Așa că am renunțat complet la ideea de a scrie un articol. Uneori, frații și surorile îmi aminteau că aș putea scrie unul în timpul meu liber, dar eu mă enervam și nu voiam nici măcar să le răspund la mesaje. După o vreme, nu îmi mai desfășuram cu regularitate devoționalele. Citeam cuvintele lui Dumnezeu, dar nu aveam luminarea Duhului Sfânt și nu-L puteam simți pe Dumnezeu. Erau multe probleme în lucrare pe care nu le puteam înțelege sau rezolva; apăreau una după alta. Era multă presiune pe umerii mei și sufeream. M-am rugat lui Dumnezeu, cerându-I să mă lumineze și să mă îndrume, ca să-mi pot înțelege problemele.

Într-o zi, în devoționalele mele, am citit asta în cuvintele lui Dumnezeu: „Urmărirea adevărului este voluntară. Dacă iubești adevărul, atunci Duhul Sfânt va lucra în tine. Dacă iubești adevărul în inima ta, atunci vei fi capabil să te rogi lui Dumnezeu și să te bazezi pe El, indiferent de persecuția sau necazul care se abate asupra ta, și să reflectezi asupra ta și să încerci să te cunoști, indiferent de firea coruptă pe care o dezvălui, și să cauți în mod activ adevărul pentru a rezolva problemele pe care le descoperi și să ajungi să-ți faci datoria într-un mod care este conform standardului. În acest fel, vei fi capabil să rămâi ferm în mărturia ta. Aceste manifestări sunt toate rezultate care pot fi atinse de cei care iubesc adevărul. Acestea nu sunt lucruri pe care oamenii sunt forțați să le facă; toate sunt realizate de oamenii care caută adevărul în mod voluntar, cu bucurie și din proprie inițiativă, fără nicio condiție suplimentară. Dacă oamenii Îl pot urma pe Dumnezeu în acest fel, ei vor câștiga în cele din urmă adevărul și viața, vor pătrunde în adevărul-realitate și vor trăi o asemănare umană. […] Orice scop ai avea să crezi în Dumnezeu, în cele din urmă, Dumnezeu îți va determina finalul pe baza faptului dacă ai dobândit adevărul. Dacă nu ai dobândit încă adevărul, dar totuși ceri ca Dumnezeu să-ți dea un final bun, este acest lucru valabil? Nu este valabil, indiferent câte justificări sau scuze ai oferi. Când determină finalurile oamenilor, Dumnezeu nu se consultă cu ei. Indiferent cum argumentezi sau cum te aperi, nu va fi de niciun folos – Dumnezeu nu-ți va acorda nicio atenție. Chiar dacă te-ai duce în al treilea Cer pentru a face apel, nu ar fi de niciun folos. Eșecul tău de a urmări adevărul este propria ta problemă – Dumnezeu este drept față de toți. Așadar, când ești dezvăluit și eliminat, nu-L înțelege greșit pe Dumnezeu și nu te plânge de El. Indiferent de justificarea sau scuza pe care o găsești pentru a nu urmări adevărul, nu va fi de niciun folos. Dumnezeu a rostit atât de multe cuvinte, dar tu nu asculți niciunul dintre ele. Dumnezeu le cere oamenilor să caute adevărul în toate circumstanțele și în fiecare chestiune pe care o întâlnesc, dar tu pur și simplu nu asculți acest lucru și nu-l practici. În cele din urmă, eșecul tău de a dobândi adevărul și de a atinge mântuirea este autoprovocat. Indiferent de împrejurările pe care Dumnezeu le-a pregătit pentru tine, de oamenii și evenimentele pe care le întâlnești și de mediul în care te afli, ar trebui să te rogi lui Dumnezeu și să cauți adevărul pentru a le înfrunta. Acestea sunt tocmai lecțiile pe care ar trebui să le înveți în urmărirea adevărului. Dacă tu cauți mereu justificări, să scapi, să evadezi, să respingi sau să te împotrivești acestor circumstanțe, atunci Dumnezeu va renunța la tine. Nu are rost să argumentezi sau să fii irezonabil sau să pui piedici – dacă nu accepți adevărul, îți vei pierde șansa la mântuire. Dacă tu cauți adevărul, nu există nicio problemă care să nu poată fi rezolvată. Dumnezeu este drept; El are rânduieli potrivite pentru fiecare și o soluție pentru fiecare problemă. Dumnezeu nu va asculta justificările pe care le folosești în apărarea ta, indiferent dacă par sau nu rezonabile. El doar te va întreba: «Sunt cuvintele lui Dumnezeu adevărul? Le accepți sau nu? De vreme ce ai firi corupte, nu ar trebui să accepți judecata? Dacă vrei să atingi mântuirea, nu ar trebui să urmărești adevărul?» Dumnezeu se va uita doar la atitudinea ta. Dacă ești o persoană care crede cu sinceritate în Dumnezeu, trebuie doar să fii lămurit cu privire la un fapt: Dumnezeu este adevărul, iar tu ești un om corupt, așa că ar trebui să cauți în mod proactiv adevărul pentru a-ți rezolva firile corupte, și doar atunci poți atinge mântuirea; niciuna dintre problemele sau dificultățile tale, niciuna dintre justificările sau scuzele tale nu este valabilă – dacă nu accepți adevărul, vei pieri” [Cuvântul, Vol. 6: Despre urmărirea adevărului, „Ce înseamnă să urmărești adevărul (1)”]. Cuvintele lui Dumnezeu m-au trezit imediat. Urmărirea adevărului e un lucru personal și voluntar. N-ar trebui să caut orice motiv, orice scuză ca să nu scriu un articol sau ca să nu urmăresc adevărul. Lui Dumnezeu nu-I pasă cât de corecte sunt motivele. El vrea să-I ascultăm cuvintele și să ne supunem cerințelor Lui în orice situație, orice s-ar întâmpla. Asta ar trebui să fac. Dumnezeu mai spune: „Datoria credinței tale în Mine este de a aduce mărturie pentru Mine, de a-Mi fi loial Mie și nimănui altcuiva și de a fi supus până la sfârșit” (Cuvântul, Vol. 1: Arătarea și lucrarea lui Dumnezeu, „Ce știi despre credință?”). El cere să aducem mărturie pentru El și este datoria noastră să o facem. Oricât de profund sau de superficial înțeleg adevărul, eu ar trebui să redau în scris ce am câștigat din credința mea, ca să aduc mărturie pentru Dumnezeu. Însă eu nu am căutat adevărul și nu m-am străduit să chibzuiesc la cuvintele lui Dumnezeu. Am găsit tot felul de scuze ca să resping ideea de a scrie un articol și să mă împotrivesc acesteia. Tot spuneam că-mi lipsește calibrul și că n-am timp fiindcă eram prea ocupată cu lucrarea. Credeam că e normal să nu scriu un articol. Uneori, când ceilalți îmi spuneau să-l scriu, mă enervam și îmi găseam scuze. Nici măcar nu voiam să le răspund la mesaje. Dar acum, gândindu-mă în tihnă la asta, deși în calitate de conducătoare trebuia să supraveghez fiecare aspect al lucrării mele, nu toate problemele erau urgente. Îmi puteam face timp pentru multe lucruri. În plus, unele sarcini de rutină nu necesitau prea mult timp. Nu eram atât de ocupată încât să nu am timp să scriu un articol. Acestea erau doar scuze. Consideram că acele sarcini de rutină erau ușoare și nu necesitau prea mult efort mental, dar scrisul nu era punctul meu forte, așa că evitam s-o fac. Ba chiar am folosit motivul că lipsa calibrului și a ideilor mele era cunoscută de către conducător. Chiar puteam să denaturez lucrurile și să născocesc aberații. De fapt, scrierea unui articol despre o mărturie ne poate stimula să depunem efort pentru urmărirea adevărului. Chibzuind la cuvintele lui Dumnezeu și căutând adevărul, putem să ne îndepărtăm corupția, să facem lucrurile pe baza principiilor și să ne îndeplinim datoria mai bine. E datoria noastră să scriem articole ca să aducem mărturie pentru Dumnezeu. N-avem scuze să n-o facem. Dumnezeu spune: „Dumnezeu este adevărul, iar tu ești un om corupt, așa că ar trebui să cauți în mod proactiv adevărul pentru a-ți rezolva firile corupte, și doar atunci poți atinge mântuirea; niciuna dintre problemele sau dificultățile tale, niciuna dintre justificările sau scuzele tale nu este valabilă – dacă nu accepți adevărul, vei pieri” [Cuvântul, Vol. 6: Despre urmărirea adevărului, „Ce înseamnă să urmărești adevărul (1)”]. Apoi mi-am dat seama că faptul de a mă crampona de scuzele mele, de a nu căuta și de a nu accepta adevărul avea să mă distrugă complet și că acesta avea să fie finalul meu. Ce stare înspăimântătoare! Așa că m-am grăbit să mă rog: „Dumnezeule! Tocmai mi-am dat seama că nu accept adevărul. Am citit atât de mult din cuvintele Tale, am ascultat atâtea predici, dar nu dețin deloc adevărul-realitate și nu vreau să practic scrierea unui articol de mărturie. E o mare rușine! Acum mi-am văzut neajunsurile, defectele. Vreau să-mi schimb starea asta greșită și să mă străduiesc să fac ce spui Tu!”

Ulterior, m-am rugat lui Dumnezeu, căutând: care era adevăratul motiv pentru care nu urmăream adevărul și nu voiam să-mi scriu mărturia? Reflectând, am citit ceva în cuvintele lui Dumnezeu. Dumnezeu Atotputernic spune: „În credința lor în Dumnezeu, mulți oameni se concentrează exclusiv să lucreze pentru El, se mulțumesc doar să sufere și să plătească un preț, dar nu urmăresc deloc adevărul. Prin urmare, le lipsește adevărata cunoaștere a lucrării lui Dumnezeu, după ce cred în El zece, douăzeci sau treizeci de ani și nu pot vorbi despre nicio cunoaștere bazată pe experiență a adevărului sau a cuvintelor lui Dumnezeu. În timpul adunărilor, când vor să împărtășească vreo mărturie bazată pe experiență, nu au nimic de spus și, de asemenea, nu pot spune sigur dacă vor fi mântuiți sau nu. Care este problema aici? Așa sunt oamenii care nu urmăresc adevărul. Indiferent de câți ani sunt credincioși, ei sunt incapabili să înțeleagă adevărul, cu atât mai puțin să-l practice. Cum ar putea cineva care nu acceptă deloc adevărul să intre în adevărul-realitate? Sunt unii oameni care nu pot să pătrundă această problemă. Ei cred că, dacă oamenii care rostesc papagalicește cuvinte și doctrine practică adevărul, atunci și ei pot să intre în adevărul-realitate. Este corect? Oamenii care spun pe de rost cuvinte și doctrine, în mod inerent, nu înțeleg adevărul – așadar, cum ar putea să-l practice? Ceea ce practică ei pare să nu încalce adevărul și par să fie lucruri și comportamente bune, dar cum ar putea fi numite adevărul-realitate acele lucruri și comportamente bune? Oamenii care nu înțeleg adevărul nu știu ce este adevărul-realitate; ei consideră că lucrurile și comportamentele bune ale oamenilor reprezintă practicarea adevărului. Este absurd, nu-i așa? Cum diferă acest lucru de concepțiile și opiniile oamenilor religioși? Și cum pot fi rezolvate astfel de probleme de comprehensiune denaturată? Oamenii trebuie mai întâi să înțeleagă intențiile lui Dumnezeu din cuvintele Sale, ar trebui să știe ce înseamnă înțelegerea adevărului și practicarea lui, pentru a putea să-i privească pe alții și să-i vadă cum sunt cu adevărat și pentru a putea să-și dea seama dacă au sau nu adevărul-realitate. Lucrarea lui Dumnezeu și mântuirea omului de către El au scopul de a-i face pe oameni să înțeleagă și să practice adevărul; numai atunci vor putea oamenii să se elibereze de firile lor corupte, să acționeze conform principiilor și să pătrundă în adevărul-realitate. Dacă nu urmărești adevărul și doar te mulțumești să te consumi, să suferi și să plătești un preț pentru Dumnezeu, conform propriilor noțiuni și închipuiri, va reprezenta tot ceea ce faci practicarea adevărului de către tine și supunerea ta față de Dumnezeu? Va dovedi asta că ți-ai schimbat viața-fire? Va reprezenta asta faptul că ai adevărată cunoaștere față de Dumnezeu? Nu. Așadar, ce va reprezenta tot ceea ce faci? Poate doar să-ți reprezinte preferințele, comprehensiunea și dorințele iluzorii personale. Vor fi numai lucruri pe care îți place să le faci, pe care ești dispus să le faci; tot ce faci doar îți satisface propriilor dorințe, idealuri și aspirații. În mod clar, asta nu înseamnă urmărirea adevărului. Niciuna dintre acțiunile sau purtările tale nu are nimic de-a face cu adevărul sau cu cerințele lui Dumnezeu. Toate acțiunile și purtările tale sunt pentru tine; lucrezi, lupți și alergi de colo-colo doar de dragul propriilor aspirații, al reputației și statutului tău – prin asta nu ești cu nimic diferit de Pavel, care a trudit și a muncit toată viața doar pentru a fi răsplătit, încununat și pentru a intra în Împărăția Cerurilor – asta arată limpede că mergi pe calea lui Pavel” [Cuvântul, Vol. 6: Despre urmărirea adevărului, „Ce înseamnă să urmărești adevărul (2)”]. Cuvintele lui Dumnezeu de judecată și expunere nu mi-au mai lăsat niciun loc unde să mă ascund. Credeam de mulți ani, citisem mult cuvântul lui Dumnezeu, avusesem eșecuri și căderi și fusesem emondată, dar nu scrisesem niciun articol despre o mărturie. Nici nu-mi puteam exprima înțelegerea adevărului bazată pe experiență și nici cuvintele lui Dumnezeu, fiindcă nu urmăream adevărul. Mă mulțumeam să par numai că pot să sufăr și să plătesc un preț, că pot să fac lucrarea de care eram responsabilă, fără abateri sau omisiuni. De fapt, unele lucrări de rutină nu erau urgente, dar mă temeam că alții ar spune că nu fac o lucrare concretă sau să rezolv probleme reale. Dacă afla conducătorul și mă demitea? La gândul acela, am renunțat să scriu un articol și să chibzuiesc la cuvintele lui Dumnezeu și, chiar și atunci când uneori mă trezeam și voiam să fac câteva devoționale de dimineață, dar porneam calculatorul și vedeam tot felul de mesaje la care trebuia să răspund, renunțam la devoționale și începeam să scriu răspunsuri, ocupându-mă de toate problemele. Dar, de fapt, nu trebuia să mă ocup de toate imediat. Dacă răspundeam când aveam timp, nimic n-ar fi fost întârziat. Dar întrucât eram ocupată cu acele lucruri, nu mai mâncam și nu mai beam cuvintele lui Dumnezeu și nu mai chibzuiam la ele. Ba chiar credeam că eram responsabilă în datoria mea, că-mi asumam o povară și că puteam face o lucrare reală, dar de fapt voiam să mă folosesc de suferința și de eforturile mele superficiale ca să fiu admirată. Cum însemna asta că-mi făceam datoria? Voiam să mă folosesc de datoria mea ca să-mi protejez numele și statutul, ca să-mi împlinesc ambițiile personale. Eram pe o cale potrivnică lui Dumnezeu. Știam că procesul de scriere a unui articol era procesul de căutare a adevărului, dar nu urmăream adevărul și nu voiam să scriu un articol ca să aduc mărturie pentru Dumnezeu. Eram ocupată în fiecare zi, și chiar și când aveam timp, găseam tot felul de scuze ca să nu scriu. Oare nu doar munceam făcându-mi datoria în acest fel, fără să urmăresc adevărul? M-am gândit la cuvintele lui Dumnezeu: „Niciuna dintre acțiunile sau purtările tale nu are nimic de-a face cu adevărul sau cu cerințele lui Dumnezeu. Toate acțiunile și purtările tale sunt pentru tine; lucrezi, lupți și alergi de colo-colo doar de dragul propriilor aspirații, al reputației și statutului tău – prin asta nu ești cu nimic diferit de Pavel.” Am reflectat asupra faptului că mergeam pe aceeași cale ca Pavel. Eram mereu preocupată să fac ceva, să fac ce-mi plăcea, lucruri ușoare, însă în ceea ce privește lucrarea esențială a bisericii cerută de Dumnezeu, nu numai că nu căutam adevărul, ci eram și scârbită de aceasta și o evitam. Ca urmare, deși credeam în Dumnezeu de mulți ani, încă nu înțelegeam adevărul, și existau unele aspecte-cheie ale lucrării la care nu eram nicidecum calificată să particip, astfel că mă ocupam numai de treburile generale. Lucram doar pentru a-mi satisface dorința de statut. Eram pe o cale potrivnică lui Dumnezeu. Dacă aș fi continuat așa, indiferent cât lucram, aș fi sfârșit prin a fi eliminată de Dumnezeu. Când mi-am dat seama de asta, m-am speriat și am vrut să schimb imediat situația.

Într-o zi, în devoționalele mele, am citit câteva dintre cuvintele lui Dumnezeu: „Cea mai evidentă stare a oamenilor care sunt scârbiți de adevăr e că nu sunt interesați de adevăr și de lucruri pozitive, și chiar sunt dezgustați de ele și le urăsc. Le place în mod special să urmeze tendințele și nu acceptă în inimile lor lucrurile pe care Dumnezeu le iubește și ceea ce Dumnezeu le cere oamenilor să facă. În schimb, sunt nepăsători și indiferenți față de ele, iar unii oameni chiar disprețuiesc deseori standardele și principiile pe care Dumnezeu le solicită de la om. Ei sunt dezgustați de lucrurile pozitive și se simt mereu potrivnici, contrari și disprețuitori față de ele în inimile lor. Aceasta este manifestarea fundamentală a aversiunii față de adevăr. În viața bisericească, a citi cuvintele lui Dumnezeu, a se ruga, a avea părtășie despre adevăr, a realiza îndatoriri și a rezolva probleme cu adevărul sunt toate lucruri pozitive și sunt pe placul lui Dumnezeu. Totuși, unii oameni sunt dezgustați de aceste lucruri pozitive, nu le pasă deloc de ele și le desconsideră. […] Nu este aceasta firea de a fi scârbit de adevăr? Nu este aceasta dezvăluirea unei firi corupte? Sunt mulți oameni cărora, în credința lor în Dumnezeu, pur și simplu le place să facă lucrare pentru El și să alerge cu entuziasm pentru El, să-și pună în valoare darurile și punctele forte, și să-și urmeze preferințele și să se etaleze. Când vine vorba de a se ocupa de chestiuni externe, ei au mereu o energie nemărginită, dar dacă le ceri să practice adevărul și să acționeze conform adevărurilor-principii, acest lucru le taie elanul și își pierd zelul. Dacă nu li se permite să se dea în spectacol, ei devin apatici și demoralizați. De ce oare au energie pentru a se da în spectacol? Și de ce nu au energie pentru a practica adevărul? Care este problema aici? Tuturor oamenilor le place să se distingă; toți sunt vanitoși. Toată lumea are o energie inepuizabilă când vine vorba de a crede în Dumnezeu de dragul de a câștiga binecuvântări și recompense, dar oare de ce devin oamenii apatici și de ce sunt demoralizați când vine vorba de a practica adevărul și a se răzvrăti împotriva trupului? De ce se întâmplă asta? Acest lucru demonstrează că inimile oamenilor sunt impure. Ei cred în Dumnezeu în întregime de dragul de a câștiga binecuvântări – la drept vorbind, ei fac astfel ca să intre în Împărăția cerurilor. Fără binecuvântări sau beneficii de urmărit, oamenii devin apatici și demoralizați și nu au zel. Toate acestea sunt cauzate de o fire coruptă care este scârbită de adevăr” (Cuvântul, Vol. 3: Discursurile lui Hristos al zilelor de pe urmă, Partea a III-a). Cuvintele lui Dumnezeu m-au luminat. Evitam să scriu un articol și nu voiam să muncesc în direcția urmăririi adevărului doar din cauza firii mele satanice, care mă făcea să fiu scârbită de adevăr. Știam prea bine că Dumnezeu ne cere să scriem articole în care să aducem mărturie și că, dacă nu puteam scrie ceva profund, puteam scrie ceva mai simplu. Atât timp cât articolul este practic, cuprinde înțelegere bazată pe experiență și este edificator, lucrurile sunt în regulă. Dumnezeu prețuiește mărturiile oamenilor, iar una bună Îi alină cel mai mult inima. Așadar, Dumnezeu speră că ne vom scrie experiențele și câștigurile în articole care să aducă mărturie pentru El. Însă, în loc să mă străduiesc să fac ceea ce cere Dumnezeu, am găsit motive să evit asta, să refuz. Arătam o fire satanică, scârbită de adevăr. Atunci ce crede Dumnezeu despre firea de a fi scârbit de adevăr? În devoționalele mele, am citit acest fragment din cuvintele lui Dumnezeu: „Ce fel de oameni credeți că sunt cei scârbiți de adevăr? Oare nu sunt aceia care se împotrivesc și se ridică împotriva lui Dumnezeu? Ei s-ar putea să nu se împotrivească fățiș lui Dumnezeu, dar natura-esență a acestora este să-L tăgăduiască pe Dumnezeu și să se împotrivească Lui, ceea ce echivalează cu a-I spune deschis lui Dumnezeu: «Nu-mi place să aud ceea ce spui tu, nu accept acest lucru și, pentru că nu recunosc că sunt adevărul cuvintele tale, nu cred în tine. Cred în oricine îmi servește interesele și îmi aduce beneficii.» Nu este aceasta atitudinea non-credincioșilor? Dacă aceasta este atitudinea ta față de adevăr, nu ești în mod deschis ostil față de Dumnezeu? Și dacă ești în mod deschis ostil față de Dumnezeu, te va mântui Dumnezeu? N-o va face. Acesta este motivul mâniei lui Dumnezeu față de toți cei care Îl tăgăduiesc și I se împotrivesc. […] Când un om este scârbit de adevăr, acest lucru este, fără îndoială, fatal pentru obținerea mântuirii. Nu este vorba dacă acest lucru poate fi sau nu iertat de Dumnezeu – a fi scârbit de adevăr nu este un fel de comportament sau o dezvăluire trecătoare, ci natura-esență a unei persoane. Dumnezeu este cel mai scârbit de astfel de oameni. Dacă, ocazional, dezvălui corupția faptului că ești scârbit de adevăr, trebuie să examinezi, pe baza cuvintelor lui Dumnezeu, dacă aceste dezvăluiri sunt cauzate de antipatia ta față de adevăr sau de o lipsă de înțelegere a adevărului. Acest lucru necesită căutare și necesită luminarea și ajutorul lui Dumnezeu. Dacă ai natura-esență de a fi scârbit de adevăr și nu-l accepți niciodată, fiind deosebit de dezgustat și ostil față de el, atunci ai necazuri. Ești cu siguranță o persoană rea, iar Dumnezeu nu te va mântui” (Cuvântul, Vol. 3: Discursurile lui Hristos al zilelor de pe urmă, „Pentru a-ți îndeplini datoria, înțelegerea adevărului este cea mai importantă”). Cuvintele lui Dumnezeu mi-au străpuns inima. Să fii scârbit de adevăr înseamnă să I te împotrivești fățiș lui Dumnezeu, să fii dușmanul Lui declarat. Pretindeam că aveam credință în Dumnezeu Atotputernic, mă rugam în numele Lui, mâncam și beam adevărurile exprimate de El, aveam părtășie despre cuvintele Lui la fiecare adunare și le predicam fraților și surorilor. Dar felul în care mă purtam, în care trăiam nu era în conformitate cu spusele lui Dumnezeu, iar eu nu urmam cerințele Lui. În schimb, eram scârbită de adevăr. Cum puteam accepta și practica adevărul în felul acela? Singura cale de a fi mântuit în calitate de credincios este să accepți adevărul. Dar eu nu iubeam adevărurile exprimate de Dumnezeu. În inima mea, mă împotriveam lui Dumnezeu. Acea fire satanică de a fi scârbită de adevăr mă putea distruge. Atunci am văzut că o astfel de fire e înspăimântătoare, călcâiul lui Ahile pentru mântuire. Apoi am venit înaintea lui Dumnezeu, ca să mă pocăiesc: „O, Dumnezeule! Sunt scârbită de adevăr, nu mă axez pe scrierea unui articol sau pe urmărirea adevărului, iar acum am văzut că o astfel de fire scârbită de adevăr Te dezgustă. Vreau să mă pocăiesc și să urmăresc așa cum trebuie adevărul! Te rog să mă îndrumi!”

După aceea, am citit iar din cuvintele lui Dumnezeu: „Dacă iubești cu adevărat adevărul în inima ta și doar ești de un calibru oarecum slab și lipsit de perspicacitate, un pic nesăbuit și faci adesea greșeli, dar nu faci rău intenționat și ai făcut doar câteva lucruri prostești; dacă ești dispus să-L auzi pe Dumnezeu având părtășie despre adevăr și ești însetat după adevăr în inima ta; dacă atitudinea ta față de adevăr și față de cuvintele lui Dumnezeu este una de sinceritate și însetare, iar tu poți prețui și îndrăgi cuvintele lui Dumnezeu – acest lucru este suficient. Lui Dumnezeu Îi plac astfel de oameni. Chiar dacă poți face lucruri prostești uneori, lui Dumnezeu tot Îi place de tine. Dumnezeu iubește inima ta care este însetată de adevăr și iubește atitudinea ta sinceră față de adevăr. Nu-I pasă de calibrul tău slab sau de nesăbuința ta, nici de fărădelegile tale. Tocmai pentru că atitudinea ta față de adevăr este una de sinceritate și de însetare și pentru că inima ta este autentică – doar pe baza autenticității inimii tale și a acestei atitudini pe care o ai – El va fi mereu milos față de tine și îți va arăta har, iar Duhul Sfânt va lucra asupra ta și vei avea speranță de mântuire” (Cuvântul, Vol. 3: Discursurile lui Hristos al zilelor de pe urmă, „Pentru a-ți îndeplini datoria, înțelegerea adevărului este cea mai importantă”). Cuvintele lui Dumnezeu m-au trezit și mi-au dat o cale de a practica. Inima mi s-a luminat și m-am simțit ușurată. Pe Dumnezeu nu-L deranjează calibrul slab sau ignoranța oamenilor. Atât timp cât tânjesc după adevăr și îl tratează cu sinceritate, vor avea mila lui Dumnezeu. Am observat că mai erau frați și surori cu un calibru mediocru, care tânjeau după cuvintele lui Dumnezeu, cugetau cu atenție și căutau sincer adevărul pentru a rezolva problemele când se întâmpla ceva. Ei au ajuns să scrie articole bazate pe experiențe, aducând mărturie pentru Dumnezeu. Iar unii, care sunt noi în credință, nu au dat bir cu fugiții indiferent cu ce dificultăți s-au confruntat în datoria lor, ci s-au supus suveranității și rânduielilor lui Dumnezeu și s-au bazat pe El ca să caute adevărul și să depășească necazurile. În cele din urmă, au adus mărturii emoționante. Iar câțiva noi credincioși s-au axat pe căutarea adevărului când au dezvăluit corupție. Ei au citit cuvintele lui Dumnezeu și s-au dedicat introspecției. Înțelegerea pe care au împărtășit-o a fost cu adevărat sinceră și practică. Lui Dumnezeu nu-I pasă de cât timp crede cineva, dacă e ignorant sau are calibru slab, ci numai dacă urmărește și iubește adevărul, dacă e însetat de adevăr și dacă abordează cuvintele lui Dumnezeu cu o inimă sinceră. Calibrul slab nu e fatal. Cheia e dacă avem o inimă care iubește adevărul, dacă putem accepta și pune în practică adevărul. Dumnezeu e loial și drept și nu-I pasă dacă cineva are calibru bun sau slab. Atât timp cât suntem însetați de adevăr și ne străduim în direcția lui, atât timp cât implementăm ceea ce știm, putem dobândi luminarea Duhului Sfânt și vom avea o înțelegere și o pătrundere mai bune. Calibrul meu slab n-ar trebui să mă țină pe loc, iar eu n-ar trebui să găsesc scuze ca să nu scriu un articol. Voiam să mănânc, să beau și să experimentez sincer cuvintele lui Dumnezeu, să-mi povestesc experiențele într-un articol ca să aduc mărturie pentru Dumnezeu.

Ulterior, am citit un fragment din cuvintele lui Dumnezeu care mi-a clarificat intenția Lui în ce mă privește. Dumnezeu Atotputernic spune: „A accepta adevărul și a urmări adevărul este calea cea mai realistă și mai practică pentru a dobândi mântuirea. Dacă nu poți dobândi adevărul, crezi în Dumnezeu în zadar. Cei care spun cuvinte goale și doctrine, care strigă mereu sloganuri, debitează idei pompoase și respectă mereu reglementările, fără a se concentra pe practicarea adevărului, nu câștigă nimic, indiferent câți ani cred. Cine sunt oamenii care câștigă ceva? Cei care își fac datoria cu sinceritate și sunt dispuși să practice adevărul, cei care tratează ceea ce le-a încredințat Dumnezeu ca pe misiunea lor, cei care își petrec de bunăvoie întreaga viață consumându-se pentru Dumnezeu și nu uneltesc pentru propriile interese și cei care se poartă într-un mod realist și se conformează orchestrărilor lui Dumnezeu. Făcându-și datoria, astfel de oameni sunt capabili să priceapă adevărurile-principii, să facă fiecare sarcină bine, cu atenție și să obțină rezultatul de a aduce mărturie pentru Dumnezeu și de a satisface intențiile lui Dumnezeu. Când întâmpină dificultăți în timp ce își fac datoria, se pot ruga lui Dumnezeu și pot încerca să priceapă intențiile lui Dumnezeu, se pot conforma orchestrărilor și rânduielilor lui Dumnezeu și pot căuta adevărul și practica adevărul atunci când fac lucruri. Ei nu strigă sloganuri sau nu debitează idei pompoase, ci se concentrează doar pe a face lucrurile într-un mod realist și pe a gestiona meticulos chestiunile conform principiilor. Ei pun suflet în tot ceea ce fac și experimentează totul cu inima lor. În majoritatea chestiunilor, ei pot pune adevărul în practică, pot dobândi cunoștințe și înțelegere prin experiență și pot trage învățăminte și pot avea câștiguri autentice. Și când au gânduri incorecte sau stări greșite, se pot ruga lui Dumnezeu și pot căuta adevărul pentru a le rezolva. Indiferent ce adevăruri înțeleg, au experiența lor și o perspectivă asupra lor și sunt capabili să-și împărtășească mărturia bazată pe experiență. Astfel de oameni pot dobândi în cele din urmă adevărul. Cei care sunt nechibzuiți nu reflectează niciodată în inimile lor la chestiuni legate de practicarea adevărului. Ei se concentrează doar pe a depune efort și a acționa și pe a se afișa și a se lăuda, în timp ce nu caută niciodată cum să practice adevărul. Acest lucru le îngreunează dobândirea adevărului. Gândiți-vă – exact ce fel de oameni pot intra în adevărul-realitate? (Cei care pun suflet în lucruri, care sunt pragmatici și care își fac datoria într-un mod realist.) Așa este. Doar cei care își fac datoria într-un mod realist și caută cu sârguință adevărul pot înțelege adevărul și pot intra în realitate. În plus, astfel de oameni se concentrează pe ceea ce este practic în toate lucrurile; sunt relativ pragmatici, iubesc lucrurile pozitive, sunt capabili să accepte adevărul și să practice adevărul și, în cele din urmă, pot dobândi adevărul și pot ajunge la supunerea față de Dumnezeu” (Cuvântul, Vol. 3: Discursurile lui Hristos al zilelor de pe urmă, „În credința în Dumnezeu, cel mai important este să practici și să experimentezi cuvintele Lui”). Din cuvintele lui Dumnezeu, am aflat că aceia care urmăresc adevărul se axează pe cuvintele lui Dumnezeu, chibzuiesc adesea la ele și le pun în practică. Ei pot să caute adevărul și să învețe de la oamenii, lucrurile și evenimentele din jurul lor, apoi să culeagă răsplata din experiențele lor. Scrierea unui articol este un mod bun de a ne stimula să venim înaintea lui Dumnezeu, să chibzuim la cuvintele Lui și să căutăm adevărul. Odată ce am înțeles intenția lui Dumnezeu, am simțit o povară și am avut motivația de a scrie un articol. Simțeam că trebuia să fac acea datorie ca să-I alin inima lui Dumnezeu și mi-am dat seama că aș putea căuta mai multe adevăruri și progresa în viață prin scrierea de articole.

După aceea, am început să planific lucrarea pentru fiecare zi și să stabilesc o parte a zilei pentru fiecare problemă, în funcție de cât de urgentă era. Oricând aveam timp, mâncam și beam cuvintele lui Dumnezeu și lucram la un articol. Când am început să scriu, ceea ce scriam despre felul în care înțelegeam cuvintele lui Dumnezeu era destul de superficial. Atunci am vrut să renunț, să mă opresc din scris, și nu mai voiam să chibzuiesc la cuvintele lui Dumnezeu. Așa că m-am rugat lui Dumnezeu: „Dumnezeule! Nu vreau să renunț! Vreau să chibzuiesc la cuvintele Tale, să scriu tot ce știu în acest moment și apoi să continui să scriu, pe măsură ce capăt mai multă experiență. Nu vreau să trăiesc după firea mea coruptă. Vreau să scriu despre luminarea și iluminarea Ta ca să aduc mărturie pentru Tine.” După ce m-am rugat, m-am simțit mult mai calmă. Când m-am liniștit și m-am gândit la starea mea și la cuvintele lui Dumnezeu, am făcut o însemnare cu privire la orice luminare primită. Așadar, m-am gândit la cuvintele lui Dumnezeu și am scris despre înțelegerea mea atunci când am avut timp. Când am terminat și am văzut că unele părți nu erau clare, m-am străduit să le modific. Cu cât scriam mai mult, cu atât dobândeam mai multă claritate și-mi vedeam mai bine propria stare. De asemenea, am câștigat o înțelegere din ce în ce mai reală a adevărului. M-am simțit foarte împlinită cu acest fel de a practica.


86. Cine mi-a distrus familia, de fapt?

de Fang Xia, China

Eram profesoară, iar soțul meu, inginer. Am avut o relație minunată pe tot parcursul căsniciei, iar fiica noastră era deșteaptă și cuminte. Prietenii și colegii ne invidiau toți. În decembrie 2006, eu am acceptat lucrarea din zilele de pe urmă a lui Dumnezeu Atotputernic. Citind cuvintele lui Dumnezeu, am aflat că Mântuitorul nostru, Dumnezeu Atotputernic, a exprimat multe adevăruri pentru a purifica și mântui omenirea. Să avem credință, să citim cuvintele lui Dumnezeu, să dobândim adevărul și să ne lepădăm de păcat și de firile corupte e singura cale de-a fi protejați de El în marile catastrofe și de a supraviețui și de-a intra în Împărăția Lui, în cele din urmă. Am mai învățat că viața fiecăruia a venit de la Dumnezeu și că El ne-a dat tot ce avem. Ca ființe create, se cuvine să ne facem datoria. Ulterior, am început să predic Evanghelia și să ud nou-veniți. Fiecare zi oferea împlinire! Soțul a văzut că, de când am devenit credincioasă, eram mereu zâmbitoare și mi-a zis fericit: „Înainte, veșnic erai sleită după o zi de muncă și mă îngrijorai. După ce ai ajuns să crezi în Dumnezeu, ești la fel de ocupată zilnic, dar starea ta mentală este din ce în ce mai bună. Se pare că-i grozav să ai credință!” Dar lucrurile bune nu au durat. Curând, a început să mă persecute și să stea în calea credinței mele.

Într-o zi din martie 2007, a venit de la lucru și a spus sever, de cum a intrat: „Azi, șeful a convocat o ședință generală a tuturor cadrelor și-a zis că-n ultimii ani sunt tot mai mulți credincioși în Dumnezeu Atotputernic, provocând panică în partid. Au declarat Biserica lui Dumnezeu Atotputernic țintă națională majoră și toți credincioșii în Dumnezeu Atotputernic pot fi arestați de Partidul Comunist. Pentru angajații de la stat e mai rău. Oricine e descoperit credincios ori cu un membru al familiei în Biserică, va fi concediat, fără excepție! Nimeni din școala ta nu știe de credința ta. Renunță până nu-i prea târziu! Vei fi arestată dacă află șeful tău!” Mă gândeam: „Să cred în Dumnezeu e calea cea dreaptă și nu încalcă nicio lege, așadar ce drept are PCC să mă oprească?” Așa că i-am spus: „Când a intrat în Organizația Mondială a Comerțului, nu a declarat China că aici există libertatea credinței? De ce persecuția de acum? Ce problemă are credința mea?” El s-a enervat și a replicat: „Știu că-i bine să crezi în Dumnezeu, dar partidul n-o permite, deci ce putem face? Nu te poți pune cu primăria. Dacă-ți păstrezi credința, poți fi arestată sau închisă oricând. Faptul c-ai fi arestată nu ne-ar distruge familia? Trebuie să renunți la credință de dragul familiei!” M-am indignat auzindu-l spunând asta. Nu mi-am imaginat niciodată că, pentru a împiedica oamenii să creadă în Dumnezeu, partidul s-ar folosi de șefii lor ca să-i preseze, dar asta chiar explica răzgândirea bruscă a soțului meu. M-am întrebat: „Mă va lăsa Partidul să scap dacă va afla de credința mea? De ce-i așa de greu să fii credincios în China?” Mi-am amintit cuvintele lui Dumnezeu pe care mi le-a citit o soră: „Marele balaur roșu Îl persecută pe Dumnezeu și este vrăjmașul lui Dumnezeu și deci, oamenii din acest ținut sunt supuși umilirii și persecutării din cauza credinței lor în Dumnezeu și, ca urmare, aceste cuvinte sunt împlinite în voi, acest grup de oameni. Deoarece Dumnezeu Își desfășoară lucrarea într-un ținut care se împotrivește lui Dumnezeu, toată lucrarea Lui întâmpină piedici enorme, iar multe dintre cuvintele Lui nu pot fi împlinite imediat; așadar, oamenii sunt rafinați ca rezultat al cuvintelor lui Dumnezeu, ceea ce este și o parte a suferinței. Este enorm de dificil pentru Dumnezeu să Își îndeplinească lucrarea în țara marelui balaur roșu, dar tocmai prin această dificultate Dumnezeu face o etapă a lucrării Sale, astfel încât să poată dezvălui înțelepciunea și faptele Sale minunate, și Dumnezeu se folosește de această oportunitate pentru a face complet acest grup de oameni” (Cuvântul, Vol. 1: Arătarea și lucrarea lui Dumnezeu, „Este lucrarea lui Dumnezeu la fel de simplă cum și-o imaginează oamenii?”). Țin minte că ea mi-a și spus, la părtășie: „Partidul Comunist e ateu. Îl urăște pe Dumnezeu și Lui I se împotrivește cel mai mult. Fiind credincioși într-o țară condusă de ei, sigur că vom fi oprimați și umiliți. Domnul Isus a spus odată: «Ferice de cei persecutați din pricina dreptății, căci a lor este Împărăția Cerurilor!» (Matei 5:10). Dumnezeu folosește mediile de persecuție ca să le desăvârșească oamenilor credința. El aprobă că putem rămâne fermi în mărturia noastră într-un mediu atât de opresiv și dureros!” Asta mi-a dat credință. Știam că nu puteam să renunț din cauza opresiunii partidului. Oricum mi-ar fi stat în cale soțul, eram hotărâtă să cred.

De un timp, la el la serviciu țineau aproape zilnic ședințe, subliniindu-se că nu era voie să existe credincioși printre angajați sau rudele lor. Soțul venea acasă și-mi ținea discursuri ideologice aproape zilnic. Într-o seară când m-am întors de la adunare, mi-a zis cu o privire severă: „Iar te-ai dus la adunare? De câte ori ți-am spus că n-ai voie să te duci la adunări? De ce nu vrei s-asculți? Știi foarte bine că partidul interzice religia. Șeful ne-a tot zis că partidul nu va lăsa credincioșii-n Dumnezeu Atotputernic să scape ușor! A-ți păstra credința într-un astfel de moment critic nu înseamnă să cauți necaz?” Am spus: „A avea credință nu încalcă nicio lege. Ce drept are partidul să n-o permită?” A răspuns: „Partidului nu-i pasă dacă încalci sau nu vreo lege. Credincioșii în Dumnezeu Atotputernic sunt considerați infractori politici. Dacă vei fi arestată de partid pentru credința ta nu doar că-ți va ruina reputația, dar îți va fi în pericol viața și-ți va fi implicată și familia.” După ce a terminat de vorbit, i-am zis soțului meu: „Tu știi foarte bine că Partidul I se împotrivește lui Dumnezeu, dar ești tot de partea lor și stai în drumul meu. Nu te temi de pedeapsă?” A spus, disprețuitor: „Nu contează pedeapsa, ci să pricepi încotro bate vântul. Acum Partidul Comunist e la putere. Dacă vrei să supraviețuiești sub conducerea lui, nu trebuie să faci ce-ți zice? Dacă nu asculți de el, poți să ai un trai? Sunt plătit de partid, deci trebuie să vorbesc și să acționez în numele lor. Și tu muncești și iei un salariu sub conducerea lui. Te-ar ierta dacă-L urmezi pe Dumnezeu în locul partidului? Trebuie să fii conștientă care-i miza! Ești cu partidul, sau cu Dumnezeu Atotputernic? Trebuie să alegi astăzi!” Chiar am fost în dubiu atunci: dacă hotăram să-mi păstrez credința, șeful putea afla oricând. Atunci, urma să-mi pierd postul și, probabil, să fiu arestată de poliție. Aveam slujba de peste un deceniu. Muncisem din greu și fusesem promovată profesoară de prim rang. Câștigasem admirația elevilor, respectul părinților, invidia colegilor și recunoașterea și aprobarea șefului meu. Oriunde mergeam, rudele și prietenii mă tratau cu mare entuziasm. Dacă-mi pierdeam slujba, mă confruntam cu respingerea familiei, batjocura vecinilor și disprețul colegilor. Mă temeam că reputația mea ar fi ruinată dacă se întâmpla asta. Atunci, mi-am spus: „Lucrarea de judecată din zilele de pe urmă a lui Dumnezeu Atotputernic e ultima etapă a lucrării Lui pentru a mântui omenirea. Singurul mod de a ne elibera de firea coruptă e să trecem prin judecata și purificarea lui Dumnezeu. Apoi vom putea supraviețui marilor catastrofe sub protecția Lui și vom fi duși spre o destinație frumoasă. Dacă pierd șansa aceea voi regreta tot restul vieții.” M-am gândit la ceva ce spune Dumnezeu: „Dacă ai statut înalt, o reputație excelentă, o sumedenie de cunoștințe, o mulțime de bunuri și sprijinul multor oameni, totuși rămâi netulburat de aceste lucruri și tot vii înaintea lui Dumnezeu, să accepți chemarea Lui și însărcinarea dată de El și să faci ceea ce îți cere Dumnezeu, atunci tot ceea ce vei face va fi cea mai semnificativă cauză de pe pământ și cea mai justă întreprindere a omenirii. Dacă respingi chemarea lui Dumnezeu de dragul statutului sau a propriilor tale obiective, tot ceea ce faci va fi blestemat și, cu atât mai mult, detestat de Dumnezeu” (Cuvântul, Vol. 1: Arătarea și lucrarea lui Dumnezeu, „Anexă 2: Dumnezeu deține suveranitate peste destinul întregii omeniri”). Gândindu-mă la cuvintele lui Dumnezeu, m-am înseninat. Să crezi în Dumnezeu, să urmărești adevărul și să-ți faci datoria de ființă creată sunt singurele lucruri cu valoare și sens. Eu, însă, confruntată cu o alegere între credință și serviciu, am fost constrânsă de faimă, câștig și statut, temându-mă că partidul o să-mi ia slujba din cauza credinței, ruinându-mi reputația. Pentru mine contau tot cariera și renumele meu. Dar cu ce mă puteau ajuta ele? Ele doar îmi satisfăceau temporar vanitatea; nu m-ajutau să câștig adevărul ori să mă eliberez de firile corupte. Și ce sens are să obții invidia și admirația altora? În plus, știam că partidul Îi e dușman lui Dumnezeu. Dacă renunțam la credință și trăiam nedemn sub conducerea partidului pentru a-mi păstra slujba și a mă bucura de faimă, câștig și statut, nu însemna asta să-L trădez pe Dumnezeu? Nu puteam fi o astfel de persoană. Așa că i-am zis foarte calm soțului meu: „Nu renunț niciodată la credința mea!” S-a holbat la mine și a spus, sever: „Dacă-ți păstrezi credința, te denunț la poliție să te aresteze!” Zicând asta, a început să sune. Am fost uluită, atunci. Știa că Partidul Comunist oprimă credincioși. Totuși, intenționa să mă predea lor. Nu însemna să mă arunce în gura lupilor? Pentru interesele lui, nesocotea iubirea noastră ca soț și soție și voia să mă denunțe la poliție, ca să mă forțeze să renunț la credință. Nu puteam să-i cedez. Apoi m-a tot întrebat: „Te-ai hotărât?” Am zis: „Chiar de-s arestată și închisă, îmi păstrez credința!” S-a făcut palid și a aruncat telefonul pe jos, furios.

În ciuda persecuției soțului meu, am persistat în a-mi echilibra munca și în a-mi face datoria. Într-o seară, văzându-mă citind cuvintele lui Dumnezeu, imediat s-a schimbat la față și a zis: „De câte ori ți-am spus? În China pur și simplu nu poți lua calea credinței! De la guvern până la autoritățile locale, de la agențiile guvernamentale la instituții și de la conducere până la fiecare angajat, lucrurile sunt monitorizate și desfășurate la toate nivelurile. Nu scapi de partid dacă mai crezi în Dumnezeu!” Să-l aud întruna pe soțul meu zicând asta, gândindu-mă și la pericolul permanent de a fi arestată, credincioasă fiind în țara partidului, eram îngrozită. Îmi făceam griji dacă puteam rezista torturii, de eram arestată într-o zi. Dacă mă omorau în bătaie sau mă schilodeau? Dacă nu suportam suferința și deveneam o iudă, trădându-L pe Dumnezeu, n-ar fi fost sfârșitul vieții mele? Știam că nu eram în starea corectă. M-am rugat repede lui Dumnezeu în inima mea, cerându-I credință, ca să nu-mi pierd mărturia prin acea persecutare și prin acel necaz. Am citit în cuvintele lui Dumnezeu: „Când oamenii sunt gata să-și sacrifice viețile, totul devine neînsemnat și nimeni nu-i poate învinge. Ce ar putea fi mai important decât viața? Astfel, Satana devine incapabil de a face mai mult în oameni, nu poate face nimic cu omul” (Cuvântul, Vol. 1: Arătarea și lucrarea lui Dumnezeu, „Dezvăluiri ale tainelor «Cuvintelor lui Dumnezeu către întregul univers»”, Capitolul 36). Ce bine-s spuse cuvintele lui Dumnezeu! Când suntem gata să ne riscăm viața, nefiind constrânși de moarte, mâinile Satanei sunt legate. Din lipsă de credință, m-am temut să nu mă omoare în bătaie poliția. Mi-am prețuit viața prea mult. Totul e sub controlul lui Dumnezeu, inclusiv viața și moartea noastră. Ar trebui să mă încredințez Lui și să mă supun orchestrărilor și rânduielilor Sale. Dacă eram omorâtă în bătaie era persecuție pentru dreptate, care are valoare. Cu puterea și credința date de cuvintele lui Dumnezeu, i-am citit câteva soțului: „Cu toții credem că nicio țară sau forță nu poate întârzia ceea ce Dumnezeu intenționează să realizeze și că aceia care încearcă să împiedice lucrarea lui Dumnezeu, care se opun cuvântului lui Dumnezeu și care tulbură și încearcă să submineze planul lui Dumnezeu vor fi, în cele din urmă, pedepsiți de Dumnezeu. Orice persoană care se împotrivește lucrării lui Dumnezeu va fi izgonită de El în iad; orice țară care se împotrivește lucrării lui Dumnezeu va fi distrusă de El; orice națiune care se ridică pentru a se opune lucrării lui Dumnezeu va fi ștearsă de El de pe fața pământului și va înceta să mai existe” (Cuvântul, Vol. 1: Arătarea și lucrarea lui Dumnezeu, „Anexă 2: Dumnezeu deține suveranitate peste destinul întregii omeniri”). I-am dat soțului mărturie despre firea dreaptă a lui Dumnezeu, care nu tolerează jignire. Am spus: „Persecutarea credincioșilor de către partid înseamnă a face rău, e împotrivire față de Dumnezeu și vor fi pedepsite de El în cele din urmă. Ținând cu partidul și oprindu-mă de la credință, comiți fapte rele alături de ei.” După ce a auzit asta, a zis, neajutorat: „Tu crezi că vreau asta? Partidul Comunist provoacă totul! Dacă nu te împiedic să crezi în Dumnezeu, mi-aș putea pierde și eu salariul. De ce la mine nu te poți gândi? Dacă ești arestată și închisă deoarece ești credincioasă, chiar de nu te omoară, vei suferi răni grave. Cum aș putea sta să te privesc suferind? Ce să fac să te determin să renunți la credință?” Am spus: „Dumnezeu Atotputernic e singurul Dumnezeu adevărat și nu renunț la credință!” În mod șocant, când a văzut că nu cedam, a devenit agresiv. Furios, mi-a zis: „Dacă ești arestată pentru credința ta, nu mai ai viitor. Pur și simplu insiști să te dai pe mâinile lor. Să vedem dacă mai poți să crezi după ce mori!” Apoi m-a țintuit pe pat ca un nebun, m-a strâns tare de gât și a zis: „Te sugrum și-apoi vedem cum mai poți crede!” Eram sugrumată atât de tare, încât nu puteam respira și mă luptam din răsputeri, dar în van. Până la urmă, am leșinat. În timp ce-mi reveneam treptat, m-am gândit cum soțul meu, care nu mă lovise sau nu țipase la mine deloc în ani de căsnicie, devenise atât de feroce cu mine ca să-și păstreze statutul și slujba, mai să mă omoare prin sufocare. Eram devastată. În același timp, uram Partidul Comunist și mai mult. Dacă n-ar fi amenințat cu slujbele și viitorul rudelor, soțul meu n-ar fi fost așa de nemilos.

Ulterior, ori de câte ori unitatea soțului punea mai multă presiune la ședințe, acesta mă persecuta și mai mult. Într-o zi, venind de la o ședință, iar mi-a ținut un discurs ideologic, zicând că, sub PCC în China, toată familia suferă dacă unul e credincios, deci nu-mi puteam păstra credința, altfel amândoi ne-am pierde slujbele și ar fi afectate studiile și cariera fiicei noastre. A întrebat cum ar mai ține capul sus fiica noastră dacă eram arestată și închisă pentru credința mea și a zis că ar trebui să mă gândesc la ea, chiar dacă la noi doi nu mă gândeam. Mă gândeam: „Dacă Partidul Comunist îi lua slujba soțului și ruina viitorul fiicei din cauza credinței mele, nu m-ar detesta amândoi pe vecie?” Eram abătută rău. L-am chemat în gând pe Dumnezeu, cerându-I să-mi dea credință și putere. Mi-am amintit asta din cuvintele Lui: „Din toate lucrurile din univers, nu există nimic în care Eu să nu am ultimul cuvânt. Există ceva ce nu se află în mâinile Mele? Orice spun Eu se face, și cine dintre ființele umane Mă poate face să-Mi schimb hotărârea? […] Nu sunt Eu Cel care a orchestrat, personal, totul?” (Cuvântul, Vol. 1: Arătarea și lucrarea lui Dumnezeu, „Cuvintelor lui Dumnezeu către întregul univers”, Capitolul 1). Toate lucrurile și evenimentele sunt în mâinile lui Dumnezeu. Dacă eu și soțul ne pierdeam slujbele, dacă studiile fiicei noastre erau afectate și dacă urma să aibă o slujbă, toate erau orchestrate și rânduite de Dumnezeu. Numai El poate hotărî toate acestea – nu Partidul Comunist. La gândul ăsta, i-am zis soțului: „Soarta oamenilor e în mâinile lui Dumnezeu, sub suveranitatea și rânduielile Sale. Crezi că dacă asculți de Partidul Comunist, slujba ta e garantată? Partidul nu-și stăpânește nici propria soartă, deci cum poate controla soarta altora?” Atunci, înfuriat, a replicat: „Dacă vrei cu orice preț să fii credincioasă, nu o să scapi ușor de Partid. Îi omoară pe credincioșii pe care-i găsesc. Decât așa, mai bine mori de mâna mea!” Înainte să pot reacționa, a fugit în bucătărie ca un apucat, a înșfăcat un cuțit, s-a postat în fața mea și a zis cu duritate, ținând sus cuțitul: „Ai de gând să fii credincioasă, ori să trăiești o viață cum se cuvine? Dacă insiști să fii credincioasă, bucăți te fac!” Înfuriată și speriată, L-am chemat urgent pe Dumnezeu în sufletul meu. Chiar în clipa aia, fiica noastră a dat buzna din camera ei, s-a pus în fața mea și a strigat: „Tati! Dacă vrei s-o omori pe mami, trebuie să mă omori întâi pe mine!” A tresărit speriat când ea a făcut asta și, cu ochii ațintiți asupra ei, mușchii feței i-au încremenit. A coborât încet mâna în care ținea cuțitul. În acel moment, am simțit în inimă o pierdere și o durere de nedescris, în timp ce vărsam lacrimi de mâhnire și revoltă. Nu-mi imaginasem că soțul meu îmi va amenința viața deoarece cred în Dumnezeu. Nu era bărbatul cu care mă măritasem. Era, în mod clar, un demon!

Într-o zi, am citit în cuvintele lui Dumnezeu: „De ce un soț își iubește soția? De ce o soție își iubește soțul? De ce sunt copiii ascultători și respectuoși față de părinții lor? De ce țin mult părinții la copiii lor? Spre ce anume este îndreptată toată intenția oamenilor? Nu este oare toată îndreptată spre împlinirea propriilor planuri și dorințe egoiste? Oare intenționează cu adevărat să acționeze pentru binele planului de gestionare al lui Dumnezeu? Oare chiar acționează de dragul lucrării lui Dumnezeu? Este intenția lor să îndeplinească îndatoririle unei ființe create?” (Cuvântul, Vol. 1: Arătarea și lucrarea lui Dumnezeu, „Dumnezeu și omul vor intra în odihnă împreună”). „Cine nu Îl recunoaște pe Dumnezeu este un dușman; adică, oricine nu recunoaște întruparea lui Dumnezeu – indiferent dacă se află în acest curent sau în afara lui – este un antihrist! Cine sunt satanele, cine sunt demonii și cine sunt dușmanii lui Dumnezeu, dacă nu cei care se împotrivesc și care nu cred în Dumnezeu? Nu sunt ei acei oameni care sunt răzvrătiți împotriva lui Dumnezeu?” (Cuvântul, Vol. 1: Arătarea și lucrarea lui Dumnezeu, „Dumnezeu și omul vor intra în odihnă împreună”). Pe măsură ce cugetam la cuvintele lui Dumnezeu, mi-au trecut prin minte, ca un film, scenă după scenă cu soțul meu asuprindu-mă. De ce el, care niciodată nu strigase la mine și nu mă lovise, făcea tot ce putea să mă persecute de când am devenit credincioasă? De ce s-ar spulbera toți anii de căsnicie în fața intereselor personale? Nu există iubire adevărată între oameni. Toți doar se folosesc unii de alții. Soțul a fost bun cu mine înainte, fiindcă puteam să merg la lucru, să câștig bani și să-i nasc și cresc pruncii. Eram utilă în ochii lui. Dar acum, că alesesem credința, care-i afecta interesele, nu i-a păsat de sentimentele noastre. Ca să mă-mpiedice să cred în Dumnezeu, a încercat să mă denunțe la poliție, m-a sufocat până am leșinat și chiar a amenințat că mă omoară cu cuțitul. Insista că nu voia să cred în Dumnezeu fiindcă se gândea la mine și se temea că voi fi arestată, dar totul era, de fapt, pentru el însuși. Își punea cariera și reputația mai presus de toate. Ca să-și apere mijloacele de trai, era dispus să fie trepădușul partidului, sluga lui, împingându-mă într-o fundătură. A folosit și tot soiul de tactici abjecte, răuvoitoare, să mă oprească să cred în Dumnezeu. În esență, era un demon care-L ura pe Dumnezeu și I se împotrivea. Apoi, am citit alt pasaj din cuvintele lui Dumnezeu: „Ca oameni normali și ca oameni care caută să-L iubească pe Dumnezeu, a intra în Împărăție și a deveni poporul lui Dumnezeu este viitorul vostru adevărat și o viață de cea mai mare valoare și semnificație; nimeni nu este mai binecuvântat decât voi. De ce spun asta? Pentru că cei care nu cred în Dumnezeu trăiesc pentru trup și trăiesc pentru Satana, dar astăzi voi trăiți pentru Dumnezeu și trăiți pentru a respecta voia lui Dumnezeu. De aceea spun că viețile voastre au cea mai mare semnificație. Numai oamenii din acest grup, care au fost selectați de Dumnezeu, pot să trăiască o viață de maximă însemnătate: nimeni altcineva de pe pământ nu poate trăi o viață de o asemenea valoare și semnificație precum a voastră” (Cuvântul, Vol. 1: Arătarea și lucrarea lui Dumnezeu, „Cunoaște cea mai recentă lucrare a lui Dumnezeu și urmează-I urmele pașilor”). Cuvintele lui Dumnezeu mă inspirau mult și m-au ajutat să văd sensul vieții. Să crezi în Dumnezeu, să urmărești adevărul și să-ți îndeplinești datoria de ființă creată e singurul mod de-a trăi o viață cu sens și valoare. Eu muncisem în lume până la epuizare și, chiar dacă îmi făcusem un mic renume, mă simțeam pustiită și nefericită. Mă îmbolnăvisem din cauza epuizării, iar vocea mea devenise atât de răgușită că abia vorbeam. În clipa aceea am simțit că, oricâte certificate de onoare aveam sau oricâtă lume mă invidia sau admira, asta nu-mi înlătura boala sau deșertăciunea. Faima și câștigul pe care le urmărisem și pe care le avusesem în toți anii aceia nu mă puteau ajuta să câștig adevărul și nu mă mântuiau de corupția și răul Satanei. În plus, în anii de predare, le inculcasem elevilor tot felul de aberații care-L neagă pe Dumnezeu. Tot timpul adusesem laude Partidului Comunist. Continuând așa, în niciun caz nu aveam un final bun. Trebuia să nu mai slujesc partidul. M-am rugat lui Dumnezeu în suflet să-mi dea o cale de scăpare, astfel încât să renunț la slujbă și să mă concentrez asupra efectuării datoriei. Apoi, când m-am dus la un control medical, doctorul mi-a zis: „Gâtul vă e într-o stare groaznică. Și-a schimbat tot culoarea și efectiv e îmbibat de sânge. S-a inflamat și s-a mărit mult, afectându-vă deja serios corzile vocale. Dacă nu încetați să-l suprasolicitați, probabil vă veți pierde total capacitatea de-a vorbi în viitor.” Apoi mi-a recomandat un concediu medical de șase luni. I-am mulțumit lui Dumnezeu din inimă. Credeam c-o să am mai mult timp să citesc cuvintele Lui și să-mi fac datoria, dar soțul a început, pe neașteptate, să folosească tactici și mai abjecte de-a-mi sta în cale.

Într-o zi din februarie 2009, a chemat doi colegi de clasă de-ai mei și pe fratele meu mai mic la mine acasă. M-au băgat cu forța într-o mașină și m-au dus la un ospiciu. Dar n-aveam nicio problemă, și ospiciul m-a refuzat. Soțul meu a zis: „Știi clar că, dacă Partidul vă arestează pe voi, credincioșii, vă va trimite la moarte, dar tu stărui să fii credincioasă. Numai cineva bolnav psihic nu se teme de moarte. La ospiciul ăsta pot face puține teste. Ospiciul regional are dotări mai bune și medici mai competenți. O să te duc la un control acolo, să vedem dacă ești bolnavă psihic.” Am răspuns furioasă: „Cred că tu ești ăla cu probleme psihice! Nu-i vorba că nu mă tem de moarte. Eu aleg să cred, chiar de-nseamnă moartea, fiindcă știu că Dumnezeu Atotputernic e venirea Mântuitorului. El a exprimat atât de multe adevăruri și poate mântui omul de păcat și dezastre. Oamenii care nu cred în Dumnezeu sau care n-acceptă judecata și purificarea lui Dumnezeu vor muri în marile catastrofe…” Dar n-a vrut să asculte. A doua zi dis-de-dimineață m-a dus cu forța la ospiciul regional. Am urcat la etajul doi și am văzut o doamnă nebună strânsă ghem pe podeaua holului, corpul fiindu-i legat cu un lanț de fier, foarte greu. Un bărbat de vârstă mijlocie ținea lanțul de un capăt, trăgând tare de el, târând femeia pe podea. Ea își întindea brațele înfricoșată, ținându-se de lanț, luptându-se din răsputeri și țipând tare. Văzându-i părul încâlcit, expresiile înspăimântătoare și auzindu-i țipetele care-ți sfâșiau inima, mi-a înghețat sângele în vine. Am fost copleșită de un sentiment de durere și nedreptate. Mi s-a părut că era o insultă enormă la adresa demnității mele și-am vrut să mă-ntorc imediat, să cobor repede și să ies din acel loc blestemat, dar nu am putut, deoarece soțul mă urmărea îndeaproape, pas cu pas. Atunci mi-am amintit ceva din cuvintele lui Dumnezeu: „Dumnezeu a îndurat multe nopți nedormite de dragul lucrării pentru omenire. De la mari înălțimi până la cele mai mici adâncimi, El a coborât în iadul viu unde locuiește omul, pentru a trăi cu acesta de la un capăt al pământului la altul, nu S-a plâns niciodată de mizeria lumii omenești și nu i-a făcut niciodată omului reproșuri pentru răzvrătirea lui, ci îndură o umilință extremă în timp ce El, personal, Își desfășoară lucrarea. Cum ar putea Dumnezeu să aparțină iadului? Cum ar putea să-Și petreacă viața în iad? Dar, de dragul întregii omeniri, pentru ca întreaga omenire să-și poată găsi, mai curând, odihna, El a suferit umilință și nedreptate venind pe pământ și a intrat personal în «iad» și «Infern», în bârlogul tigrului, pentru a-l mântui pe om. Cum are omul căderea să I se împotrivească lui Dumnezeu? Ce motiv are ca să se plângă de El? Cum poate avea tupeul să dea ochii cu Dumnezeu?” [Cuvântul, Vol. 1: Arătarea și lucrarea lui Dumnezeu, „Lucrarea și intrarea (9)”]. Pentru a mântui omenirea, Dumnezeu S-a întrupat în zilele de pe urmă, a venit în China condusă de ateism, arătându-Se și lucrând în acest loc, cel mai rău, care I se împotrivește cel mai mult lui Dumnezeu, suferind oprimarea și osândirea Partidului Comunist și a lumii religioase și îndurând mari umilințe, însă Dumnezeu îndură tot, fără un cuvânt. El e Creatorul, suprem și onorabil, dar a venit să trăiască printre ființe umane corupte, îndurând umilințe imense, exprimând adevăruri printre oameni și făcând, tăcut, lucrarea de mântuire a umanității. Pe când eu, o persoană coruptă, văzând că urma să fiu comparată pe picior de egalitate cu bolnavii psihic, am simțit că-mi era rănită demnitatea și integritatea și că era umilitor pentru mine, așa că am vrut să scap. Eram atât de rușinată la gândul ăsta, și m-am rugat în sinea mea lui Dumnezeu, jurând că orice urma să înfrunt sau orice umilință sufeream, nu voi ceda niciodată Satanei. Ulterior, doctorul mi-a dat la întâmplare două pungi cu medicamente și m-a trimis acasă. Când soțul a văzut că nu mă putea opri de la credință, pur și simplu nu i-a mai păsat de mine și am preluat iar o datorie.

În octombrie 2012, fiindcă o iudă m-a vândut, poliția a aflat că aș putea fi conducătoare de biserică și a-nceput să mă fileze cu polițiști în civil. A trebuit să plec de-acasă, să-mi fac datoria în altă regiune, ca să nu fiu arestată. Ulterior am aflat că, a doua zi după ce am plecat de-acasă, poliția s-a dus la noi să mă aresteze. În plus, au arestat trei frați și surori ca să-i întrebe unde eram și-au început să mă caute, folosind o poză cu mine. După două luni, Securitatea mi-a percheziționat casa, a confiscat cărți ale cuvintelor lui Dumnezeu și i-a zis soțului că mă vor prinde și dacă fug la capătul pământului. Și Departamentul Educației a venit zilnic la mine acasă, obligându-mi soțul să mă caute. Eram atunci aproape în fruntea listei celor mai căutați de partid.

Ulterior, mi-au folosit până și copilul să mă atragă înapoi acasă. Într-o după-amiază spre sfârșitul lui decembrie 2012, am fost sunată pe neașteptate de fiica mea: „Mami, m-am temut să te sun! Poliția te caută peste tot și ne-au percheziționat casa. Acum te sun ca să-ți spun că șefii de la Departamentul Educației și de la școala ta ne-au cerut tatei și mie să-ți zicem că vor să renunți la credință, să te-ntorci curând acasă și promit că nu te vor trage la răspundere. Au mai zis că, dacă vii acasă, chiar dacă nu te duci deloc la serviciu, tot o să-ți plătească salariul întreg…” M-am revoltat când am auzit asta. Partidul folosea statutul și banii să mă ispitească să renunț la credința mea. Ce josnic! Ce m-a întristat într-adevăr a fost că fiica mea părea să creadă profund în ce ziceau șefii din guvern și de la școală. De-aici am văzut clar că și soțul și fiica mea erau induși în eroare și folosiți de Partidul Comunist. I-am spus fiicei, hotărâtă: „Draga mea, privești prea naiv lucrul ăsta. Știi ce s-ar întâmpla dacă aș veni acasă? Aș fi ca un miel aruncat lupilor. Nu mă voi duce acasă.” Ea a răspuns, neliniștită: „Au zis că dacă nu vii acasă, îți vor anula toți cei peste 20 de ani din pensia ta. Întoarce-te, mami! Dacă nu, îl vor face pe tata să divorțeze de tine și mă vor pune să rup legătura cu tine. Dacă nu vii acasă, atunci nu vei mai fi mama mea.” Am fost stupefiată atunci. Partidul nu-mi lua doar asigurarea de pensie, ci îmi constrângea și soțul să divorțeze și fiica să rupă legătura cu mine. A fost atât de hain și detestabil! Am urât partidul din toată inima. M-am gândit la cuvintele lui Dumnezeu: „Ce libertate religioasă? Ce drepturile și interesele legitime ale cetățenilor? Toate sunt trucuri pentru acoperirea răului! Cine a îmbrățișat lucrarea lui Dumnezeu? Cine a renunțat la viața sa, ori și-a vărsat sângele pentru lucrarea lui Dumnezeu? Oamenii, care au fost înrobiți generații întregi, în linie neîntreruptă, de la părinți la copii, L-au înrobit necuviincios pe Dumnezeu – cum ar putea asta să nu incite la furie? Mii de ani de ură sunt concentrați în inimă, milenii de păcătuire sunt gravate în inimă – cum ar putea asta să nu inspire dezgust? Răzbună-L pe Dumnezeu, nimicește-I complet dușmanul, nu-i mai permite să alerge ca turbatul și nu-i mai permite să conducă precum un tiran! Acum este timpul: omul și-a adunat de mult toată puterea și își va dedica tot sângele inimii sale și va plăti orice preț pentru aceasta, pentru a sfâșia chipul hidos al acestui diavol și pentru a permite oamenilor, care au fost orbiți și care au îndurat tot felul de suferințe și greutăți, să se ridice din durerea lor și să se răzvrătească împotriva acestui diavol bătrân și malefic. De ce să împiedici complet lucrarea lui Dumnezeu? De ce să folosești multe trucuri diferite ca să păcălești poporul lui Dumnezeu? Unde sunt adevărata libertate și drepturile și interesele legitime? Unde este nepărtinirea? Unde este alinarea? Unde este căldura? De ce să folosești scheme amăgitoare ca să-i păcălești pe oamenii lui Dumnezeu? De ce să folosești forța ca să înăbuși venirea lui Dumnezeu?” [Cuvântul, Vol. 1: Arătarea și lucrarea lui Dumnezeu, „Lucrarea și intrarea (8)”]. Partidul Comunist proclamă public libertatea religioasă, dar pe ascuns folosește diverse tactici ticăloase de-a oprima credincioșii. Asta dezvăluie clar esența lui demonică de-a urî adevărul și de-a I se împotrivi lui Dumnezeu. Partidul încerca și cu răsplata, și cu pedeapsa să mă-mpiedice să cred, întâi folosind ca momeală un salariu generos, căutând să mă atragă înapoi acasă cu bani, ca să mă poată aresta. Odată ce n-am căzut în plasă, voia să-mi ia slujba și salariul, să-mi taie tot venitul și chiar să vină după mine să mă aresteze și să mă lase fără o casă în care să mă întorc. Asta mi-a arătat clar că partidul pare moral și drept la suprafață, dar esența sa e brutală și rea. E o bandă perversă de demoni care se opune Cerului și este împotriva lui Dumnezeu la fiecare pas. Am ajuns să-l urăsc și să-l resping din suflet și-am jurat că plec din el chiar cu prețul vieții! După aceea, soțul a fost forțat să divorțeze de mine, iar fiica a rupt și ea legătura cu mine.

Înainte, când lucram în sistemul partidului, nu i-am putut discerne esența rea și chiar îl lăudam întruna. După ce i-am experimentat persecuțiile, i-am văzut, în sfârșit, esența demonică de-a urî adevărul și de-a I se împotrivi lui Dumnezeu și-am ajuns să-l urăsc și să mă răzvrătesc împotriva lui, jurând să nu-l mai urmez niciodată. Am văzut și iubirea lui Dumnezeu. Cuvintele Lui au fost cele care mi-au dat credință și putere, permițându-mi să rămân tare din nou și din nou în timpul persecutării și a necazurilor. Îi sunt foarte recunoscătoare! Oricât de grea e calea ce-mi stă înainte, Îl voi urma pe Dumnezeu Atotputernic până la sfârșit, fără ezitare!


87. Ce am câștigat din faptul că am fost emondată

de Miriam, Japonia

În iunie 2022 am fost aleasă conducătoare de biserică. Gândindu-mă la lucrarea pe care mi-aș asuma-o, la experiența bogată pe care aș câștiga-o și că ar fi bine pentru creșterea mea în viață, am fost încântată. I-am fost de asemenea recunoscătoare lui Dumnezeu pentru această șansă de a practica. Dar nu mai fusesem conducătoare, așa că nu cunoșteam multe principii. În plus, când au apărut probleme, n-am căutat principii, ci doar am lucrat orbește, făcând ce credeam că e mai bine. Drept urmare, în scurt timp au apărut probleme în lucrarea mea. O supraveghetoare pe care o alesesem era mereu superficială în datoria ei și întârzia lucrarea. Când o conducătoare superioară a aflat acest lucru, m-a dojenit: „Numirea personalului e foarte importantă, de ce ignori principiile și decizi singură lucrurile, fără să le discuți cu colegii tăi? Ești foarte arogantă și neprihănită de sine!” M-am simțit groaznic s-o aud spunând asta. Am recunoscut că fusesem arogantă și neprihănită de sine, dar, în același timp, eram foarte îngrijorată. Acum că problema mea fusese expusă, conducătoarea și alți frați și surori aveau să-mi vadă adevăratul nivel. M-ar fi demis conducătoarea dacă aceeași veche problemă ar fi continuat să apară? Spre surprinderea mea, în scurtă vreme, o altă sarcină la care am lucrat a trebuit refăcută, pentru că făcusem lucrurile după capul meu, ceea ce a întârziat lucrarea, eu fiind emondată din nou. Mi s-a spus: „Conducătoare fiind, nu te ocupi de chestiuni personale, ci faci o lucrare care implică întreaga biserică. Conducătorii ar trebui să caute principiile și să discute cu colegii în toate situațiile. De ce faci mereu doar ce vrei? Ești mult prea arogantă și neprihănită de sine!” Ceea ce a spus mi-a străpuns inima ca un cuțit și nu mi-am putut opri lacrimile. Avea dreptate; îmi semnalase deja tocmai această problemă. De ce am făcut aceeași greșeală? Dacă făceam mereu lucrurile după capul meu și dădeam greș în datoria mea, aveam să fiu demisă mai devreme sau mai târziu. În acea perioadă am observat alți oameni în jurul meu care nu căutau adevărurile-principii în îndatoririle lor, făcând lucrurile de capul lor, ceea ce a dus la perturbări în lucrare și la emondarea lor, unii fiind chiar demiși. Văzând asta, am devenit și mai neliniștită și speriată. Am simțit că din acel moment trebuia să fiu foarte atentă și să nu mai fac nicio greșeală. Altfel, eu aș fi fost următoarea demisă. Dacă într-adevăr aș fi fost demisă, aș mai fi avut un final bun și o destinație bună? După aceea am devenit foarte precaută în lucrare. Chiar și în discuțiile obișnuite de lucru, când trebuia să ne exprimăm o opinie, ezitam să deschid gura, temându-mă că voi spune ceva greșit și-mi voi expune problema. Când ofeream sugestii pentru problemele observate în timpul urmăririi atente a lucrării, aveam îndoieli, gândindu-mă: „Oare asta chiar e o problemă? Mă va emonda conducătoarea dacă greșesc? Lasă, mai bine n-o aduc în discuție. Măcar așa nu voi greși și nu voi fi emondată.” Cu acest gând, pur și simplu am ignorat lucrurile de care nu eram sigură. Dar asta m-a făcut să mă simt oarecum vinovată și mi-am dat seama că sunt iresponsabilă față de lucrarea mea. M-am gândit că trebuia să-mi întreb colegii și să mă ocup de probleme după ce văd ce părere au. Astfel, conducătoarea nu ar fi spus că sunt arogantă, neprihănită de sine și că acționez după bunul plac. Odată, biserica trebuia să aleagă un diacon de evanghelizare. Un frate era priceput în predicarea Evangheliei, dar alții au spus că nu are umanitate bună, că îi atacase și se răzbunase pe alții. Nu mi-am putut da seama dacă era un candidat viabil, așa că am discutat cu colegii mei. Toți au spus să încerce. M-am simțit cam neliniștită în acel moment și am vrut să mai discut despre asta, dar apoi m-am gândit că eram singura care simțea că acel frate nu era potrivit. Dacă făceam o sugestie care era greșită, iar conducătoarea spunea că, pe lângă faptul că nu înțelegeam principiile, eram și arogantă și neprihănită de sine și mă emonda? Așa că nu mi-am exprimat îngrijorările și chiar m-am consolat: cerusem deja sugestiile tuturor, așa că, dacă ceva nu mergea bine, nu aveam să fiu singura responsabilă. În scurt timp, conducătoarea superioară ne-a verificat lucrarea și a aflat că acest frate nu avea umanitate bună. Nu accepta sugestiile altora și chiar îi ataca și se răzbuna pe ei. Conducătoarea a spus: „Dacă nu e demis imediat, lucrarea va fi afectată.” M-a supărat rău s-o aud spunând asta, pentru că știam deja de problemă, dar, temându-mă că părerea mea era greșită și că aveam să fiu emondată dacă era vreo problemă, nu spusesem nimic. Din fericire, conducătoarea a observat asta și l-a demis, altfel, lucrarea chiar ar fi avut de suferit. M-am simțit foarte vinovată. Am avut un sentiment clar că era o problemă, așadar de ce n-am avut curajul s-o aduc în discuție? De ce n-am reușit să protejez lucrarea bisericii? De ce mă temeam atât de mult că voi fi emondată? M-am rugat lui Dumnezeu, cerându-I să mă îndrume ca să-mi înțeleg problema.

Apoi, într-o zi, am citit un fragment din cuvintele lui Dumnezeu: „Unii oameni își urmează propria voință atunci când fac lucruri și ajung să încalce principiile. După ce sunt emondați, recunosc doar verbal că sunt aroganți și că au făcut o greșeală numai pentru că nu au adevărul. Însă, în inimile lor, ei se plâng: «Nimeni nu mai riscă, numai eu – și, în cele din urmă, când ceva merge prost, mie îmi pasează toată responsabilitatea. Nu este o prostie din partea mea? Nu mai pot face același lucru data viitoare, riscând astfel. Pasărea care își scoate capul din cuib e cea care e împușcată!» Ce credeți despre această atitudine? Este o atitudine de căință? (Nu.) Ce atitudine este? Nu au devenit ei alunecoși și înșelători? În inimile lor, gândesc: «Sunt norocos că acest lucru nu s-a transformat într-un dezastru. Omul din greșeli învață, ca să spunem așa. Trebuie să fiu atent în viitor.» Ei nu caută adevărul, folosindu-se de tertipuri meschine și de uneltirile lor viclene pentru a se ocupa de chestiune și a o rezolva. Pot câștiga adevărul în felul acesta? Nu pot, căci nu s-au căit. Primul lucru de făcut atunci când te căiești este să recunoști ce ai făcut greșit, să vezi unde era greșeala ta, esența problemei și firea coruptă pe care ai dezvăluit-o; trebuie să reflectezi asupra acestor lucruri și să accepți adevărul, apoi să practici în conformitate cu adevărul. Doar aceasta este o atitudine de căință. Dacă, pe de altă parte, te gândești doar la cum să uneltești, devii mai alunecos decât înainte, tehnicile tale devin mai istețe și mai ascunse și tu devii mai priceput la a trata lucrurile, atunci problema nu se reduce doar la a fi înșelător. Folosești mijloace necinstite și ai secrete pe care nu poți să le divulgi. Este ticăloșie. Nu doar că nu te-ai căit, ci ai devenit mai alunecos și mai înșelător. Dumnezeu vede că ești prea intransigent și, de asemenea, ticălos, că recunoști la suprafață că ai greșit și accepți emondarea, dar, în realitate, nu ai câtuși de puțin atitudinea unuia care se căiește. De ce spun asta? Pentru că, în timp ce acest eveniment se întâmpla sau după ce a avut loc, tu nu ai căutat absolut deloc adevărul, nu ai reflectat asupra ta și nu ai încercat să te cunoști și nu ai mărturisit și nu te-ai căit, iar apoi nu ai practicat conform adevărului. Dimpotrivă, ai folosit filosofiile, logica și metodele Satanei pentru a privi problema și a o rezolva. În realitate, ocolești problema și o acoperi complet, astfel încât nimeni să nu poată vedea nicio urmă a ei sau niciun indiciu, simțind, în tot acest timp, că ești destul de deștept. Dumnezeu vede această chestiune cât se poate de clar. Să nu crezi că El nu știe. Atitudinea ta nu este una de căutare a adevărului sau de practicare a adevărului și nici una de supunere față de suveranitatea și rânduielile lui Dumnezeu, ci una de folosire a mijloacelor și metodelor Satanei pentru a-ți rezolva problema. Le arăți celorlalți o fațadă și te împotrivești dezvăluirii tale de către Dumnezeu și ești agresiv și defensiv în privința circumstanțelor pe care Dumnezeu le-a orchestrat pentru tine. Inima ta este mai închisă decât înainte și mai îndepărtată de Dumnezeu. Prin urmare, poate să rezulte vreun lucru bun din asta? Mai poți trăi în lumină, bucurându-te de pace și veselie? Nu poți. Te ferești de adevăr și te ferești de Dumnezeu – cu siguranță vei cădea în întuneric, vei plânge și vei scrâșni din dinți” (Cuvântul, Vol. 3: Discursurile lui Hristos al zilelor de pe urmă, „Un om poate să-și rezolve noțiunile și înțelegerile greșite despre Dumnezeu numai urmărind adevărul”). Cuvintele lui Dumnezeu mi-au permis să înțeleg că aceia care iubesc și acceptă adevărul pot căuta adevărul în faptul că sunt emondați, pot reflecta asupra lor, pot afla unde au greșit, ce firi corupte au dezvăluit și cum ar trebui acestea să fie rezolvate. Ulterior, ei își pot face datoria conform principiilor. Asta înseamnă să accepți cu adevărat emondarea și să arăți căință adevărată. Dar când cei care nu acceptă adevărul sunt emondați, ei pot recunoaște verbal că au greșit, dar nu caută adevărul, nu reflectează asupra lor pentru a se cunoaște. În schimb, folosesc căi șirete și viclene de a se ascunde, nelăsându-i pe ceilalți să le vadă problemele, ca să se poată proteja. O asemenea persoană nu e doar vicleană, ci și ticăloasă. Am reflectat asupra mea, comparându-mă cu cele expuse în cuvintele lui Dumnezeu. Când am devenit conducătoare, nu cunoșteam multe principii și nu le-am căutat; pur și simplu am făcut lucrurile de capul meu. Asta a perturbat lucrarea. Conducătoarea mi-a semnalat problema, ca să mă ajute. Dar, deși am recunoscut că greșisem, n-am mai reflectat asupra mea după aceea și nici n-am depus efort ca să înțeleg principiile. Am făcut doar presupuneri și am rămas prudentă, gândindu-mă că, de vreme ce conducătoarea îmi văzuse adevăratul nivel, puteam fi demisă dacă mai făceam vreo greșeală și atunci n-aș fi avut un final bun și o destinație bună. M-am deghizat la fiecare pas, ca să mă protejez, să nu-mi arăt problemele sau neajunsurile. Am fost foarte precaută în tot ceea ce spuneam și făceam. Analizam argumentele pro și contra înainte de a menționa o problemă sau de a exprima o opinie, gândindu-mă dacă aș putea fi emondată dacă părerea mea era greșită și ar avea consecințe. Spuneam ceva doar dacă puteam garanta că totul era corect. Dar nu scoteam un cuvânt despre ceva de care nu eram sigură, fără să țin cont că lucrarea ar putea avea de suferit dacă problema era ignorată. Pentru a evita să-mi asum responsabilitatea, când a trebuit să aleg pe cineva, am cerut părerea colegilor mei, dar am făcut-o de văzul lumii. Deși sugestia lor mă neliniștise, nu am discutat mai mult despre asta, ajungând să fie aleasă persoana greșită. Acest lucru a fost dăunător pentru frați și surori, dar și pentru lucrare. Am văzut că, atunci când am fost emondată, n-am arătat căință deloc. Doar am devenit mai alunecoasă și mai vicleană, gândindu-mă mereu cum să evit să greșesc și să fiu emondată, mereu ferindu-mă de Dumnezeu și de conducători. Era dezgustător și odios pentru Dumnezeu să-mi fac datoria astfel. Așa n-aș fi primit niciodată lucrarea și îndrumarea Duhului Sfânt. Dacă nu mă căiam, știam că în cele din urmă aveam să fiu disprețuită și respinsă și eliminată de Dumnezeu.

Odată, în timpul devoționalelor, am citit un fragment din cuvintele lui Dumnezeu în care expune cum reacționează antihriștii la emondare, ceea ce m-a ajutat să-mi înțeleg problema. Dumnezeu Atotputernic spune: „Unii antihriști care lucrează în casa lui Dumnezeu se hotărăsc în tăcere să acționeze scrupulos, să evite să facă erori, să fie emondați, să-i înfurie pe Cei de mai sus sau să fie prinși de conducătorii lor făcând ceva rău și se asigură că au spectatori atunci când fac lucruri bune. Cu toate acestea, oricât de scrupuloși ar fi, din cauza faptului că motivele și calea pe care o apucă sunt incorecte și deoarece vorbesc și acționează doar de dragul faimei, câștigului și statutului și nu caută niciodată adevărul, încalcă adesea principiile, perturbă și tulbură lucrarea bisericii, acționează ca slujitorii Satanei și chiar comit deseori multe fărădelegi. Este un lucru foarte comun și obișnuit ca astfel de oameni să încalce adesea principiile și să comită fărădelegi. Prin urmare, desigur că le este foarte greu să evite să fie emondați. Au văzut că unii antihriști au fost dezvăluiți și eliminați pentru că au fost emondați cu severitate. Au văzut aceste lucruri cu ochii lor. De ce acționează antihriștii cu atâta precauție? Cu siguranță, un motiv e că le este frică să nu fie dezvăluiți și eliminați. Ei se gândesc: «Trebuie să fiu atent – la urma urmei, „Prudența este părintele siguranței” și „Cei buni au o viață liniștită”. Trebuie să urmez aceste principii și să-mi amintesc în fiecare moment să evit să greșesc sau să intru în necazuri și trebuie să-mi suprim corupția și intențiile și să nu permit nimănui să le vadă. Atât timp cât nu greșesc și pot să perseverez până la capăt, voi dobândi binecuvântări, voi scăpa de dezastre și voi reuși în credința mea în dumnezeu!» Ei se îndeamnă, se motivează și se încurajează deseori în acest fel. În adâncul inimii, ei cred că, dacă greșesc, șansele lor de a obține binecuvântări se vor reduce semnificativ. Nu reprezintă acest lucru calculul și credința care le ocupă adâncul inimii? Lăsând deoparte dacă acest calcul sau credință a antihriștilor este corectă sau greșită, pe baza acesteia, ce anume îi va îngrijora cel mai mult când vor fi emondați? (Perspectivele și destinul lor.) Ei asociază faptul că sunt emondați cu perspectivele și destinul lor – acest lucru are de-a face cu natura lor ticăloasă. Se gândesc în sinea lor: «Oare sunt emondat în acest fel fiindcă voi fi eliminat? Să fie oare pentru că nu sunt dorit? Casa lui dumnezeu mă va împiedica să fac această datorie? Oare nu par demn de încredere? Voi fi înlocuit cu cineva mai bun? Dacă sunt eliminat, mai pot fi, totuși, binecuvântat? Mai pot intra în Împărăția Cerurilor? Se pare că randamentul meu n-a fost foarte satisfăcător, deci trebuie să fiu mai atent în viitor și să învăț să fiu ascultător și bine-crescut și să nu creez probleme. Trebuie să învăț să fiu răbdător și să supraviețuiesc ținând capul plecat. În fiecare zi, când fac lucruri, trebuie să-mi imaginez că merg pe coji de ouă. Nu pot să las garda jos. Deși de data asta m-am deconspirat din neglijență și am fost emondat, tonul său nu a părut foarte strict. Se pare că problema nu este foarte gravă, se pare că încă am o șansă – încă pot să scap de dezastre și să fiu binecuvântat, deci ar trebui să accept asta cu smerenie. Nu e ca și cum aș fi demis, cu atât mai puțin eliminat sau exclus, deci pot accepta să fiu emondat în acest fel.» Este asta o atitudine de acceptare a emondării? Înseamnă asta că-ți cunoști cu adevărat firea coruptă? Înseamnă asta că într-adevăr vrei să te căiești și să începi o viață nouă? Înseamnă că ești sincer hotărât să acționezi conform principiilor? Nu, nu înseamnă asta. Atunci de ce se comportă așa? Datorită acelei raze de speranță că pot să scape de dezastre și să fie binecuvântați. Atât timp cât încă există acea rază de speranță, ei nu se pot trăda, nu-și pot dezvălui adevărata față, nu le pot spune celorlalți ce se ascunde în adâncul inimilor lor și nu pot permite ca alții să afle ce resentimente nutresc lăuntric. Ei trebuie să ascundă aceste lucruri, să-și bage coada între picioare și să nu le permită celorlalți să-i vadă așa cum sunt ei, de fapt. Prin urmare, ei nu se schimbă deloc după ce sunt emondați și continuă să facă lucrurile la fel ca înainte. Deci care este principiul din spatele acțiunilor lor? Pur și simplu să-și protejeze propriile interese în toate situațiile. Indiferent ce greșeli fac, ei nu le spun altora; trebuie să-i convingă pe toți cei din jur că sunt persoane perfecte, fără cusururi sau defecte și că nu fac niciodată greșeli. Așa se camuflează ei. După ce rămân multă vreme camuflați, se simt încrezători că e aproape sigur că vor scăpa de dezastre, vor fi binecuvântați și vor intra în Împărăția Cerurilor” [Cuvântul, Vol. 4: Expunerea antihriștilor, „Punctul nouă (Partea a opta)”]. Am înțeles din cuvintele Lui că, atunci când sunt emondați pentru că au încălcat principiile sau au făcut rău, antihriștilor le e cel mai teamă că vor fi eliminați și nu vor mai obține nicio binecuvântare. Așa că devin foarte precauți în ceea ce fac după aceea, ferindu-se de Dumnezeu și de om. Ei cred că, atâta vreme cât nu fac nimic greșit și nu își expun defectele pentru ca alții să le descopere, își pot păstra statutul, iar binecuvântările lor vor fi garantate. Am văzut că antihriștii sunt teribil de egoiști, abjecți, vicleni și ticăloși. Ei cred în Dumnezeu doar de dragul binecuvântărilor. Când sunt emondați, se gândesc doar la viitorul și la interesele lor. Ei pot deveni ascultători și supuși pentru un timp, dar e doar o prefăcătorie, ca să poată rămâne în biserică pentru a evita dezastrele. Am văzut că, în atitudinea mea față de emondare, acționam exact ca antihriștii, legând emondarea de primirea binecuvântărilor. Când eram emondată, făceam presupuneri dacă mă va demite conducătoarea și îmi făceam griji dacă voi avea un viitor bun și o destinație bună. Eram extrem de atentă în datoria mea după aceea. Gândeam și regândeam orice sugestii sau probleme pe care voiam să le aduc în dezbatere, temându-mă foarte tare că voi face o greșeală și-mi voi expune neajunsurile. Atunci, conducătoarea avea să știe ce nivel am și avea să mă demită. Am devenit și mai defensivă față de Dumnezeu când am văzut că alți frați și surori din jurul meu sunt demiși, temându-mă că voi greși și voi fi iar emondată sau demisă. Nu acceptasem cu adevărat emondarea, nu reflectasem asupra mea și nu-mi văzusem greșelile. Pur și simplu mă feream orbește de Dumnezeu și foloseam tactici înșelătoare pentru a mă deghiza. Am crezut că, atât timp cât îmi ascundeam adevărata față și nu mai făceam greșeli sau nu eram emondată, nu aveam să fiu demisă, putând să rămân în biserică și să ajung să am un final bun și o destinație bună. Am fost mereu precaută cu Dumnezeu, frământându-mi creierii să-mi calculez câștigurile sau pierderile personale. Am văzut probleme, dar n-am căutat și nu le-am raportat. Am vrut doar să-mi păzesc pielea și nu m-am gândit deloc la lucrarea bisericii. Am fost foarte egoistă și vicleană. Deghizându-mă astfel, deși o vreme am reușit s-o păcălesc pe conducătoare și să nu fiu demisă imediat, dacă n-aș fi reflectat deloc asupra mea, nu m-aș fi căit sau n-aș fi făcut schimbări, mai devreme sau mai târziu aș fi fost dezvăluită și eliminată de Dumnezeu. Realizând asta, am spus o rugăciune, gata să mă căiesc și să caut adevărul, ca să-mi rezolv problema.

În căutarea mea, am citit câteva cuvinte ale lui Dumnezeu despre cum să faci față emondării. Cuvintele lui Dumnezeu spun: „În realitate, casa lui Dumnezeu emondează oamenii doar pentru că acționează cu încăpățânare și arbitrar când își îndeplinesc îndatoririle, perturbând și tulburând astfel lucrarea casei lui Dumnezeu, și pentru că nu reflectează, nici nu se căiesc – doar atunci îi emondează casa lui Dumnezeu. În această situație, dacă sunt emondați, înseamnă că sunt eliminați? (Nu.) Categoric nu, oamenii ar trebui să accepte asta într-o manieră pozitivă. În acest context, orice emondare, fie că e făcută de Dumnezeu, fie de un om, fie că vine de la conducători și lucrători, fie de la frați și surori, nu este răuvoitoare și este în avantajul lucrării bisericii. Să fii capabil să emondezi o persoană când a acționat cu încăpățânare și arbitrar și a tulburat lucrarea casei lui Dumnezeu, este un lucru just și pozitiv. Este un lucru pe care ar trebui să-l facă oamenii integri și cei care iubesc adevărul” [Cuvântul, Vol. 4: Expunerea antihriștilor, „Punctul nouă (Partea a opta)”]. „Când e vorba să fie emondați, care e minimul pe care oamenii ar trebui să-l înțeleagă? Faptul de a fi emondat este ceva ce oamenii trebuie să experimenteze înainte de a putea să-și facă datoria într-un mod care este conform standardului – este un lucru indispensabil. De asemenea, este ceva ce oamenii trebuie să înfrunte în fiecare zi și să experimenteze des pentru a obține mântuirea în credința lor în Dumnezeu. Nicio persoană nu poate trăi fără a fi emondată. Este emondarea ceva ce implică perspectivele și destinul său? (Nu.) Atunci, pentru ce se face emondarea cuiva? Pentru al condamna? (Nu, se face pentru a-l ajuta să înțeleagă adevărul și să-și facă datoria conform principiilor.) Așa e. Este înțelegerea cea mai adecvată a acestui lucru. Emondarea cuiva este un fel de disciplinare, de certare și este, firește, și o formă de ajutor și de mântuire. A fi emondat îți permite să schimbi la timp tot ceea ce urmărești în mod greșit. Îți permite să recunoști prompt problemele pe care le ai în prezent și firile corupte pe care le dezvălui. În orice situație, a fi emondat te poate ajuta să-ți recunoști greșelile și să-ți faci îndatoririle în conformitate cu principiile. Acest lucru te scutește la timp de a provoca abateri și de a merge pe căi greșite și te împiedică să provoci probleme grave. Nu este acesta cel mai mare ajutor dat oamenilor și cea mai mare mântuire a lor? Cei care au conștiință și rațiune ar trebui să poată trata corect faptul de a fi emondați” [Cuvântul, Vol. 4: Expunerea antihriștilor, „Punctul nouă (Partea a opta)”]. Am învățat din cuvintele Lui că emondarea e o cale de a-i purifica și desăvârși pe oameni. De asemenea, trebuie s-o acceptăm și să trecem prin ea în procesul nostru de creștere în viață. Poate că vorbele de emondare sunt chiar dure și dureroase uneori, dar ne vizează firile corupte. Ne expun și ne disecă pe față corupția și răzvrătirea. Nu conțin nicio răutate față de noi, nu ne condamnă și nu ne elimină – n-au legătură cu viitorul și cu soarta noastră. Dar, în mod denaturat, am crezut că a fi emondat înseamnă a fi condamnat, că voi fi demisă și eliminată. Să-L înțeleg greșit pe Dumnezeu în acest fel a însemnat o negare a dreptății Sale și o blasfemie împotriva Lui! Conducătoarea m-a emondat mai ales pentru că eram arogantă și neprihănită de sine, perturbând intenționat lucrarea bisericii și acționând după bunul plac, ceea ce era cu adevărat exasperant. Conducătoarea a vrut să fac schimbări cât mai curând, pentru a proteja lucrarea bisericii. Adoptarea unui ton sever era un lucru absolut normal, iar ea nu m-a demis. Aceste cuvinte de emondare au ajuns chiar la miezul problemelor, abaterilor și firilor mele corupte și mi-au permis să văd gravitatea problemei. Inima mea era foarte amorțită și intransigentă, iar fără asta aș fi ignorat cu desăvârșire cuvintele blânde de îndemnare și aș fi repetat aceeași greșeală. Astfel n-aș fi progresat niciodată în datorie. Aș fi continuat să fac rău și să perturb lucrarea bisericii. Fiecare emondare mi-a corectat prompt abaterile și greșelile, oprind imediat răul pe care îl făceam. Asta m-a ajutat într-adevăr cel mai mult. Dacă mă gândesc cu atenție, cel mai mult adevăr l-am obținut din momentele în care m-am poticnit și am căzut și am fost emondată. Chiar am simțit că emondarea e cea mai bună și mai eficientă metodă a lui Dumnezeu de a ne judeca și a ne curăți. Să pot experimenta emondarea reprezintă harul lui Dumnezeu și favoarea Lui specială pentru mine. Dar n-am căutat adevărul sau auto-reflecția. Am continuat să trăiesc în neînțelegeri față de Dumnezeu, îngrijorată de viitorul și de soarta mea. Eram foarte irațională și nu știam ce era bine pentru mine.

Am citit acest fragment din cuvintele lui Dumnezeu într-o adunare și chiar m-a mișcat. Dumnezeu Atotputernic spune: „Dacă, în a-și face datoria, cineva face mereu planuri de dragul propriilor interese și perspective și nu ia deloc în considerare lucrarea bisericii sau interesele casei lui Dumnezeu, aceasta nu este realizarea unei datorii. Aceasta este uneltire pentru câștig personal, a face lucruri pentru a-și asigura beneficii și a obține binecuvântări pentru sine. Când realizarea unei datorii este astfel, natura ei se schimbă: devine o încercare de a face târguri cu Dumnezeu, de a folosi realizarea datoriei pentru a-și atinge obiectivele personale. Acest mod de a face lucrurile riscă să tulbure lucrarea casei lui Dumnezeu. Dacă provoacă doar pierderi mici lucrării bisericii, atunci încă există șanse de răscumpărare și încă e posibil să i se dea ocazia să-și îndeplinească datoria, mai degrabă decât să fie îndepărtat; dar dacă provoacă pierderi mari lucrării bisericii și-și atrage mânia lui Dumnezeu, dar și a oamenilor, atunci el va fi dezvăluit și eliminat, fără a mai avea în viitor ocazia de a-și îndeplini datoria. Unii oameni sunt demiși și eliminați în acest fel. De ce sunt eliminați? Ați descoperit cauza primară? Cauza primară este că ei mereu iau în calcul propriile câștiguri și pierderi, țin doar la propriile lor interese, se lasă purtați de propriile interese, nu se pot răzvrăti împotriva trupului și nu au deloc o atitudine ascultătoare față de Dumnezeu, cu atât mai puțin o inimă cu frică de Dumnezeu, deci comit fărădelegi cu nechibzuință, și perturbă și tulbură lucrarea bisericii. Ei cred în Dumnezeu doar pentru a obține profit, har și binecuvântări, și nicidecum ca să obțină adevărul, astfel încât credința lor în Dumnezeu dă greș, iar ei sunt eliminați. Aceasta este rădăcina problemei. Credeți că este injust ca ei să fie dezvăluiți și eliminați? Nu este absolut deloc injust; este în totalitate consecința naturii lor. Orice persoană care nu iubește adevărul sau nu îl urmărește va fi, într-un final, dezvăluită și eliminată” (Cuvântul, Vol. 3: Discursurile lui Hristos al zilelor de pe urmă, „Doar prin căutarea adevărurilor-principii poți să-ți îndeplinești bine datoria”). Dumnezeu expune că, dacă îți cântărești și îți planifici mereu propriile interese și viitorul în datorie, natura a ceea ce faci se schimbă și nu mai faci o datorie. Sigur ajungi să faci rău și să perturbi lucrarea bisericii, apoi să fii demis și eliminat. M-am gândit că nu mai fusesem conducătoare, nu cunoșteam principiile și, în mare parte, am făcut ce-am vrut. Nu doar că nu m-am căit după ce am fost emondată, dar am continuat să mă gândesc la viitorul meu și la soarta mea, temându-mă că voi fi realocată. Evident, am văzut probleme, dar, pentru a mă proteja, în loc să le semnalez, am preferat să întârzii lucrarea. Așa nu făceam o datorie; compromiteam lucrarea bisericii și făceam rău. Unii dintre cei pe care i-am văzut demiși și eliminați și-au protejat mereu propriile interese în datorie. După ce au apărut probleme și au fost emondați, ei nu au depus prea mult efort în adevărurile-principii, ci doar s-au deghizat, ajungând să se ferească de Dumnezeu și de conducători. Ei erau permanent îngrijorați că vor fi demiși și eliminați, trăind mereu în acest cerc vicios. Relația lor cu Dumnezeu nu era normală și n-au avut niciodată rezultate în datorie. Unii chiar au făcut rău și au perturbat lucrarea bisericii, ajungând să fie dezvăluiți și eliminați. Din eșecurile lor am putut vedea că faptul de a avea un motiv și un punct de plecare corecte în credința și în datoria lor, precum și calea pe care o aleg, sunt critice. Acestea afectează direct finalul și destinația lor. Starea mea, comportamentul meu și calea pe care mergeam erau la fel ca ale lor. Temându-mă mereu că voi greși în datoria mea și voi fi emondată, am fost timidă și m-am ferit de Dumnezeu, agățându-mă strict de viitorul și de interesele mele, dar rareori am căutat adevărurile-principii pentru a-mi rezolva problemele pentru care m-a emondat conducătoarea. Dacă acest lucru ar mai fi durat mult, nu doar că n-aș fi reușit să progresez în datorie, ci chiar ar fi afectat lucrarea și aș fi lăsat în urmă o fărădelege. Natura și consecințele acestui lucru sunt grave. Nu Dumnezeu m-ar fi dezvăluit și m-ar fi eliminat, ci eu mi-aș fi distrus viitorul. Atunci am realizat că cel mai important lucru pe care-l aveam de făcut nu era să-mi fac griji dacă voi fi demisă și eliminată, ci să reflectez cu adevărat la problemele semnalate de conducătoare, să fac un efort să caut și să țin cont de adevărurile-principii și să mă străduiesc să urmez principiile în datoria mea. Dacă nu m-am descurcat bine și am fost demisă în ciuda faptului că am dat tot ce am putut, atunci ar trebui oricum să mă supun aranjamentelor lui Dumnezeu.

Apoi am găsit alte cuvinte ale lui Dumnezeu pe care să le practic și să le pătrund. Cuvintele lui Dumnezeu spun: „Destinația și soarta voastră sunt foarte importante pentru voi – poartă o semnificație majoră pentru voi. Credeți că dacă nu faceți lucrurile cu mare grijă, va însemna că nu veți mai avea o destinație, și că v-ați distrus soarta. Dar v-a trecut vreodată prin minte că oamenii care depun eforturi doar de dragul destinației lor, nu fac decât să trudească în zadar? Astfel de eforturi nu sunt autentice – sunt falsitate și înșelătorie. Dacă așa stau lucrurile, atunci aceia care depun eforturi doar de dragul destinației lor se află în pragul ultimei înfrângeri, deoarece eșecul în credința în Dumnezeu e cauzat de înșelăciune. Am spus mai devreme că nu-Mi place să fiu flatat sau lingușit, sau tratat cu entuziasm. Îmi place ca oamenii onești să facă față adevărului Meu și așteptărilor Mele. Mai mult, Îmi place când oamenii pot arăta cea mai mare considerație pentru inima Mea și când sunt în stare să consume totul de dragul Meu. Numai astfel poate fi inima Mea mângâiată” (Cuvântul, Vol. 1: Arătarea și lucrarea lui Dumnezeu, „Despre destinație”). „Oamenii trebuie să-și abordeze îndatoririle și să se apropie de Dumnezeu cu inima cinstită. Cei care se tem de Dumnezeu ar trebui să poată face acest lucru. Ce fel de atitudine au față de Dumnezeu oamenii cu inima cinstită? Ei au cel puțin inimi cu frică de Dumnezeu. Au inimi supuse lui Dumnezeu în toate privințele; adică, ei nu întreabă despre binecuvântări sau calamități, nu impun condiții și se lasă la mila orchestrării lui Dumnezeu. Aceștia sunt oameni cu inima cinstită” (Cuvântul, Vol. 3: Discursurile lui Hristos al zilelor de pe urmă, „Doar prin căutarea adevărurilor-principii poți să-ți îndeplinești bine datoria”). Dumnezeu spune că oamenii care se gândesc mereu la propriul viitor și la destinația lor în datorie și care se gândesc doar la propriile interese nu sunt sinceri față de Dumnezeu, ci încearcă să-L folosească și să-L înșele. Ei Îl dezgustă pe Dumnezeu; El îi urăște. Lui Dumnezeu îi plac oamenii cinstiți, cărora nu le pasă de binecuvântări sau calamități, nu au condiții și sunt sinceri în datoria lor. Doar un asemenea om primește aprobarea lui Dumnezeu. Odată ce am înțeles intenția lui Dumnezeu, am găsit o cale de practică. În datoria mea a trebuit să încerc să fiu o persoană onestă, să-mi deschid inima față de Dumnezeu și să las deoparte câștigurile sau pierderile personale. Când sunt emondată, indiferent de atitudinea conducătoarei față de mine sau dacă sunt demisă sau nu, trebuie să caut principii, ca să-mi fac bine datoria – asta e cheia. În acel moment, conducătoarea m-a emondat mai ales pentru că eram arogantă, neprihănită de sine și făceam lucrurile așa cum voiam eu. Dacă problema asta nu ar fi fost abordată, probabil aș fi continuat să mă comport astfel. Așa că am făcut un rezumat al tuturor problemelor care apăruseră și le-am comparat cu principiile, una câte una. Dacă ceva nu mi-a fost clar, am avut părtășie cu alții. Apoi, când am întâlnit ceva de care nu eram sigură, nu m-am mai grăbit să mă încred în mine și n-am mai făcut lucruri după ideile mele proprii. M-am rugat lui Dumnezeu și am căutat în liniște principii. De asemenea, am discutat lucrurile cu colegii, până când am ajuns la un consens. După ce am făcut asta o perioadă, au apărut mai puține greșeli în datoria mea. Când mă loveam de o provocare pe care chiar n-o puteam rezolva, căutam ajutorul conducătorilor superiori. Odată, când căutam să mă lămuresc, încă simțeam o oarecare nesiguranță după ce un conducător superior și-a încheiat părtășia. Simțeam că încă mai am niște întrebări și am vrut să le aduc în discuție, dar mi-a fost teamă că, dacă nu erau bune, conducătorul ar fi putut spune că aveam un calibru slab și că n-aveam perspectivă. Tocmai când ezitam, am realizat că iar îmi făceam griji pentru propriile câștiguri și pierderi. Am început să mă rog lui Dumnezeu iar și iar, gata să pun în practică adevărul și să fiu o persoană onestă. Chiar dacă vedeam problema corect sau nu, eram dispusă să-mi corectez motivele și să obțin claritate asupra acestui aspect al adevărului. În cele din urmă, mi-am făcut curaj să pun întrebările. După ce m-a ascultat, conducătorul a spus că acelea erau într-adevăr probleme și a avut părtășie: „Dacă mai e vreo neclaritate care nu a fost abordată pe deplin, trebuie să o aduci în discuție imediat. Asta va ajuta lucrarea bisericii.” Auzindu-l pe conducător spunând asta, I-am fost foarte recunoscătoare lui Dumnezeu și am simțit pacea interioară care vine când renunți la interesele personale și ești o persoană onestă.

Prin aceste experiențe am învățat că e într-adevăr benefic pentru noi să fim emondați. Pe moment poate fi dificil să fim emondați, dar acum sunt capabilă să fac față cum se cuvine și pot să mă supun și să caut adevărurile-principii pentru a-mi rezolva problemele. Asta mă face să mă simt mult mai liniștită.


88. Acesta este glasul lui Dumnezeu

de Pierre, Statele Unite

M-am născut într-o familie creștină și, copil fiind, am mers la slujbele bisericii cu părinții mei. Nu știam de ce, dar, pe măsură ce trecea timpul, am început să am un sentiment constant de goliciune în inima mea; nu știam ce să-I spun Domnului atunci când mă rugam și nu mă simțeam luminat când citeam Biblia. Mă simțeam foarte departe de Domnul și eram tare îndurerat. Mai târziu, am căutat deseori predici ale pastorilor pe care să le ascult și m-am uitat, totodată, la multe filme despre cum să întemeiezi credința. De asemenea, am făcut tot ce am putut ca să mă opresc din a face lucruri care nu erau în acord cu cerințele Domnului, dar inima mea se simțea în continuare goală.

Într-o zi, eu și soția mea ne-am uitat la un film creștin pe YouTube, numit „Dorință arzătoare”, care chiar ne-a emoționat. La începutul filmului, protagonistul își scria propriile experiențe și constatări și a spus: „Cu două mii de ani în urmă, Domnul Isus le-a promis adepților Săi: «Iată, Eu vin curând!» (Apocalipsa 22:7).” Acest verset din Biblie ne-a atras imediat. Profețiile din Apocalipsă erau toate taine, iar aici protagonistul vorbea despre această parte a profețiilor Apocalipsei. Ce avea să spună mai departe? Am continuat să ne uităm cu o curiozitate în creștere. Protagonistul filmului este apoi arestat de PCC pentru credința sa în Dumnezeu. În timp ce este în închisoare, îl întâlnește pe fratele Zhao Zhiming, care crede în Dumnezeu Atotputernic. Zhiming găsește o ocazie să-i strecoare o bucată de hârtie. Pe ea scrie: „Nu fi descurajat, nu fi slab, iar Eu îți voi dezvălui lucruri. Drumul spre Împărăție nu este atât de neted – nimic nu se obține atât de ușor! Vrei ca binecuvântările să vină ușor, nu-i așa? Astăzi, toți vor avea încercări amare de înfruntat. Fără astfel de încercări, inima iubitoare pe care o aveți pentru Mine nu se va întări și nu veți avea iubire adevărată față de Mine. Chiar dacă aceste încercări constau numai în circumstanțe minore, fiecare trebuie să treacă prin aceste teste; doar că intensitatea încercărilor va varia. […] Cei ce-Mi împărtășesc amărăciunea, Îmi vor împărtăși cu siguranță și dulceața. Aceasta este promisiunea și binecuvântarea Mea pentru voi” (Cuvântul, Vol. 1: Arătarea și lucrarea lui Dumnezeu, „Cuvântări ale lui Hristos la început”, Capitolul 41). „În timpul acestor zile de pe urmă, voi trebuie să aduceți mărturie pentru Dumnezeu. Indiferent cât de mare este suferința voastră, ar trebui să mergeți chiar până la capăt și, chiar și la ultima suflare, tot trebuie să fiți loiali lui Dumnezeu și să vă lăsați la mila orchestrării lui Dumnezeu; numai asta înseamnă a-L iubi cu adevărat pe Dumnezeu și doar aceasta e mărturie puternică și răsunătoare” (Cuvântul, Vol. 1: Arătarea și lucrarea lui Dumnezeu, „Doar prin experimentarea încercărilor dureroase poți cunoaște frumusețea lui Dumnezeu”). Protagonistul este foarte emoționat după ce citește aceste două pasaje. Se simte foarte consolat și își găsește credința și puterea. Eu și soția mea am fost uluiți și de aceste două pasaje. Cum de erau aceste cuvinte atât de autoritare, de puternice și de emoționante? Era de parcă Dumnezeu ne vorbea direct, spunându-ne ce ar trebui să facem. Deși înțelesesem din aceste cuvinte că a urma calea credinței în Dumnezeu ar presupune să suferi greutăți, am avut un sentiment de dulceață care răsărea adânc în mine și auzul acestor cuvinte mi-a dat credință și putere. M-am gândit: „Oare de unde au venit aceste cuvinte? Se poate să fi venit de la Dumnezeu? E posibil ca Domnul să Se fi întors cu adevărat? Însă când Domnul vine, ar trebui să coboare pe un nor, iar noi n-am văzut încă niciun semn al coborârii Sale pe un nor.” Deși la momentul respectiv m-am simțit puțin confuz, m-am bucurat cu adevărat de aceste cuvinte, m-am întors spre soția mea și i-am spus: „Aceste cuvinte sunt uimitoare! N-am mai auzit niciodată cuvinte cu o asemenea putere.” Apoi am pus filmul pe pauză, am luat un caiet și am copiat aceste cuvinte. Pe măsură ce scriam, le-am citit din nou: „Nu fi descurajat, nu fi slab, iar Eu îți voi dezvălui lucruri. Drumul spre Împărăție nu este atât de neted – nimic nu se obține atât de ușor!” „Drumul spre Împărăție”? M-am gândit: „Numai Dumnezeu Însuși ar putea ști care este drumul spre Împărăție. Aceste cuvinte vorbesc despre drumul spre Împărăție și ele n-ar fi putut fi rostite de o persoană oarecare; aceasta este o chestiune pe care numai Dumnezeu ar putea să o știe!” Am continuat să citesc: „Astăzi, toți vor avea încercări amare de înfruntat. Fără astfel de încercări, inima iubitoare pe care o aveți pentru Mine nu se va întări și nu veți avea iubire adevărată față de Mine. Chiar dacă aceste încercări constau numai în circumstanțe minore, fiecare trebuie să treacă prin aceste teste; doar că intensitatea încercărilor va varia. […] Cei ce-Mi împărtășesc amărăciunea, Îmi vor împărtăși cu siguranță și dulceața. Aceasta este promisiunea și binecuvântarea Mea pentru voi.” Tonul acestor cuvinte mi-a dat impresia că fuseseră rostite de cineva care guvernează toate lucrurile, care ni se confesa direct, cu sinceritate deplină, că a merge pe calea credinței nu este lipsit de obstacole, și că fiecare persoană trebuie să treacă printr-o măsură diferită de durere și greutăți, dar toate acestea sunt pentru a ne desăvârși dragostea și credința. Aceasta este iubirea lui Dumnezeu pentru noi. Deodată, am văzut lumina. Întotdeauna crezusem că a avea credință în Dumnezeu înseamnă că totul trebuie să meargă bine și lin în viață și că aceasta era binecuvântarea lui Dumnezeu. Credeam că, dacă ne confruntăm cu dezastre sau calamități, la fel ca non-credincioșii, acestea sunt lucruri rele, ceea ce însemna că Dumnezeu ne pedepsea. Era ca în 2010, când am pierdut tot ce aveam într-un cutremur. La vremea aceea, simțisem că Dumnezeu nu veghease asupra mea și nu mă protejase, ceea ce m-a tulburat profund, iar eu trăiam într-o stare de neînțelegere față de Dumnezeu. Acum, citind aceste cuvinte, perspectiva mea asupra unor situații atât de dificile s-a schimbat. În același timp, am ajuns și să înțeleg că trebuia să mă supun, să mă rog lui Dumnezeu și să caut să înțeleg faptele Lui atunci când veneau asupra mea greutăți și încercări și că, făcând astfel, nu aș deveni slab și negativ. Am continuat să mă gândesc la cuvintele: „Cei ce-Mi împărtășesc amărăciunea, Îmi vor împărtăși cu siguranță și dulceața. Aceasta este promisiunea și binecuvântarea Mea pentru voi.” Cuvintele „cu siguranță”, „promisiune” și „binecuvântare” au dezvăluit autoritatea și puterea Vorbitorului. El ne cere anumite lucruri, dar tot El ne face și promisiuni, iar mai mult decât atât, are puterea să împlinească aceste promisiuni. Aceste cuvinte mi-au cutremurat inima și mă întrebam cum de tonul acestor cuvinte putea fi atât de asemănător cu tonul folosit de Domnul Isus. Ca atunci când Domnul a spus: „Eu sunt calea, adevărul și viața. Nimeni nu vine la Tatăl decât prin Mine” (Ioan 14:6); și „Eu sunt învierea și viața. Cel ce crede în Mine va trăi chiar dacă moare” (Ioan 11:25); „Adevărat vă spun că, dacă nu vă schimbați și nu deveniți ca și copilașii, nu veți intra niciodată în Împărăția Cerurilor!” (Matei 18:3). Toate aceste cuvinte conțin cerințele lui Dumnezeu față de noi și promisiunile Sale pentru noi, și întruchipează identitatea și statutul lui Dumnezeu. Când le auzim, suntem capabili să simțim autoritatea și puterea cuvintelor lui Dumnezeu. Când am văzut că aceste cuvinte din film erau chiar așa, și eu și soția mea am simțit de parcă veniseră de la Dumnezeu, ca și cum ar fi fost glasul lui Dumnezeu. La momentul respectiv, am fost entuziasmat, dar și confuz: aceste cuvinte nu erau din Biblie, așadar, oare de unde veniseră? Am continuat să vizionăm filmul. În film, Zhiming i-a spus protagonistului, în timp ce lucrau, că Domnul Isus Se întorsese și că devenise trup și coborâse în taină pentru a îndeplini lucrarea de judecată și curățire a omului în zilele de pe urmă. La momentul respectiv, eu și soția mea am fost oarecum confuzi, pentru că întotdeauna crezuserăm că Domnul Isus Se va întoarce într-o zi coborând pe un nor. Dar apoi, în film, Zhiming a spus: „Așteptăm întoarcerea Domnului doar pe baza profețiilor despre coborârea Sa pe un nor, dar am trecut cu vederea alte profeții despre întoarcerea Domnului. Aceasta este o greșeală gravă! Multe părți din Biblie conțin profeții despre întoarcerea Domnului. De exemplu, profețiile Domnului: «Iată, Eu vin ca un hoț» (Apocalipsa 16:15). «La miezul nopții a răsunat un strigăt: „Iată mirele! Ieșiți-i în întâmpinare!”» (Matei 25:6). Mai este și Apocalipsa 3:20: «Iată, Eu stau la ușă și bat! Dacă aude cineva glasul Meu și deschide ușa, voi intra la el și voi mânca cu el, și el cu Mine.» Și Luca 17:24-25: «Căci așa cum iese fulgerul și luminează de la o margine a cerului la cealaltă, tot așa va fi și cu Fiul Omului (în ziua Sa)! Dar mai întâi trebuie să sufere multe și să fie respins de această generație.» Aceste profeții menționează întoarcerea Domnului ca un hoț, și venirea Fiului Omului; ele menționează că El le vorbește oamenilor în timp ce bate la ușă, și așa mai departe. Aceasta arată că, în ceea ce privește întoarcerea Domnului, pe lângă coborârea Sa publică pe un nor, El va veni și într-un mod tainic. Dacă credem că Domnul Se va întoarce doar coborând pe un nor, atunci profețiile despre venirea Sa în taină nu s-ar putea împlini. Există multe profeții în Biblie despre întoarcerea Domnului în zilele de pe urmă. Dacă dăm deoparte celelalte profeții și limităm modul în care Se va întoarce Domnul ca fiind prin coborârea pe un nor alb doar pe baza unei părți sau două din Biblie, este probabil să ratăm șansa de a-I întâmpina întoarcerea și suntem pasibili să fim abandonați de El.” Auzind acest lucru, eu și soția mea ne-am scos imediat Biblia și am verificat aceste versete cuvânt cu cuvânt. Pe măsură ce făceam asta, m-am gândit: „Aceste versete chiar vorbesc despre întoarcerea în taină a Domnului, așa că se pare că venirea Domnului pe nori nu este singura cale prin care El Se întoarce. Acest lucru chiar mi-a deschis ochii.”

Eu și soția mea am continuat vizionarea filmului. Zhiming și-a continuat părtășia, spunând: „Biblia a profeți că «Eu vin ca un hoț» (Apocalipsa 16:15) și «La miezul nopții a răsunat un strigăt: „Iată mirele! Ieșiți-i în întâmpinare!”» (Matei 25:6). «Dar mai întâi trebuie să sufere multe și să fie respins de această generație» (Luca 17:25). Apariția și lucrarea lui Dumnezeu Atotputernic au îndeplinit aceste profeții. Din exterior, El arată exact ca o persoană obișnuită. Vorbește din interiorul umanității normale. Cine și-ar putea imagina că El este apariția Domnului? Aceasta îndeplinește întru totul profeția «Eu vin ca un hoț». Cei care predică Evanghelia propovăduiesc și aduc mărturie cuvintelor lui Dumnezeu Atotputernic tuturor celor care caută apariția lui Dumnezeu și au părtășie cu răbdare despre cuvintele Sale. Acesta este Domnul bătând la ușă! De la apariția și lucrarea lui Dumnezeu Atotputernic, El a fost neîncetat supus vânătorilor brutale și persecuției din partea PCC, și a suferit împotrivirea nebunească, condamnarea și respingerea din partea lumii religioase. Au existat chiar și multe spirite rele și demoni care L-au atacat, condamnat și hulit în mod deschis pe Dumnezeu Atotputernic pe internet. Acest lucru îndeplinește întru totul această profeție rostită de Domnul: «Dar mai întâi trebuie să sufere multe și să fie respins de această generație.» Dacă Domnul ar fi coborât public pe un nor cu mare slavă, așa cum își imaginează oamenii, atunci neghina, caprele, slujitorii răi și antihriștii cu siguranță s-ar fi prosternat cu venerație pentru a-L accepta pe Dumnezeu Atotputernic. Atunci cum ar mai fi dezvăluiți? Dumnezeu Atotputernic a venit și a exprimat toate adevărurile care purifică și mântuiesc omenirea și face lucrarea de judecată din zilele de pe urmă. Oile Sale Îi ascultă glasul, iar fecioarele înțelepte din fiecare confesiune aud cuvintele pe care le-a exprimat Dumnezeu Atotputernic și le recunosc ca fiind adevărul și glasul lui Dumnezeu și toate s-au întors către Dumnezeu Atotputernic. Asta înseamnă a fi răpit. Acești oameni au fost răpiți în fața tronului lui Dumnezeu și acceptă judecata și mustrarea înaintea scaunului lui Hristos. Ei sunt cei dintâi care sunt purificați, făcuți biruitori de către Dumnezeu, și devin primele roade. Aceasta îndeplinește întru totul profeția din Apocalipsa 14:4-5: «Aceștia sunt cei care nu s-au întinat cu femei, căci sunt virgini. Ei Îl urmează pe Miel oriunde merge. Ei au fost răscumpărați dintre oameni ca prime roade pentru Dumnezeu și pentru Miel. Și în gura lor nu s-a găsit minciună; ei sunt fără vină.» După ce Dumnezeu coboară în taină și face acest grup de biruitori, marea Sa lucrare va fi încheiată. După aceea, El va coborî public pe un nor și Se va arăta tuturor neamurilor și tuturor popoarelor. Aceasta va îndeplini Apocalipsa 1:7: «Iată, El va veni pe nori și orice ochi Îl va vedea, chiar și cei care L-au străpuns. Toate neamurile pământului se vor jeli din pricina Lui.» Aceasta va fi scena în care Dumnezeu coboară public pe un nor și toți ochii Îl vor putea vedea. Cei care s-au împotrivit și L-au condamnat pe Dumnezeu Atotputernic Îl vor putea vedea și ei coborând pe un nor, de aceea «toate neamurile pământului se vor jeli din pricina Lui». Dumnezeu lucrează în etape și conform unui plan; profețiile cu privire la întoarcerea Domnului s-au îndeplinit acum în mare măsură, așa că tot ce a mai rămas este ca profețiile despre Dumnezeu care coboară în mod public pe nori să se împlinească după dezastre.” Văzând că părtășia lui Zhiming era rațională și bazată pe fapte, am știut, în inima mea, că Domnul S-a întors cu adevărat, că a devenit trup și a venit printre oameni în secret. Eu și soția mea ne-am dat seama cât de nesăbuiți fuseserăm să ne agățăm mereu de ideea că Domnul coboară pe nori, dar, în același timp, ne-am bucurat că am putut auzi vestea cea mare a sosirii Domnului în taină. Nu m-am putut abține să nu mă gândesc: „Nu este de mirare că aceste cuvinte se simt atât de autoritare și puternice și sună de parcă ar fi glasul lui Dumnezeu. După cum se dovedește, ele sunt într-adevăr cuvinte rostite de Însuși Dumnezeu!” Plini de emoție, am continuat să ne uităm la film. Dumnezeu Atotputernic spune: „Multor oameni poate să nu le pese de ceea ce spun, dar Eu tot vreau să-i spun fiecărui așa-zis sfânt care Îl urmează pe Isus că, atunci când Îl veți vedea cu ochii voștri pe Isus coborând din cer pe un nor alb, acesta va fi momentul arătării publice a Soarelui dreptății. Poate că acela va fi un moment de mare entuziasm pentru tine. Totuși, ar trebui să știi că timpul când vei asista la coborârea lui Isus din cer va fi și timpul când tu vei coborî în iad pentru a fi pedepsit, momentul când sfârșitul planului de gestionare al lui Dumnezeu a fost proclamat și când Dumnezeu îi va răsplăti pe cei buni și îi va pedepsi pe cei răi. Căci judecata lui Dumnezeu va fi încheiată înainte ca omul să vadă semne, atunci când nu există decât exprimarea adevărului. Cei care acceptă adevărul și nu caută semne, și astfel au fost purificați, vor fi fost aduși înaintea tronului lui Dumnezeu și vor fi intrat în îmbrățișarea Creatorului. Numai cei care persistă în credința că «Isus care nu vine pe un nor alb este un hristos fals» vor fi supuși pedepsei eterne, pentru că ei cred doar în Isus care săvârșește semne, dar nu Îl recunosc pe Isus Cel care exprimă judecata aspră și care face cunoscută viața și adevărata cale. Și astfel, Isus va trebui să Se ocupe de ei atunci când Se reîntoarce, în mod deschis, pe un nor alb. Sunt prea încăpățânați, prea încrezători în ei înșiși, prea aroganți. Cum ar putea astfel de scursuri să fie răsplătiți de Isus? Întoarcerea lui Isus este o mare mântuire pentru cei care sunt capabili să accepte adevărul, dar pentru cei care nu pot să accepte adevărul, este un semn al condamnării. Ar trebui să vă alegeți calea proprie și să nu blasfemiați împotriva Duhului Sfânt și să nu respingeți adevărul. Nu ar trebui să fiți persoane ignorante sau arogante, ci cineva care se supune călăuzirii Duhului Sfânt, care e însetat de adevăr și îl caută; numai în acest fel veți beneficia” (Cuvântul, Vol. 1: Arătarea și lucrarea lui Dumnezeu, „Când vei vedea trupul spiritual al lui Isus, Dumnezeu va fi înnoit cerul și pământul”). Auzind aceste cuvinte, m-am întrebat dacă sintagma „așa-zis sfânt” se referea la cei care nu acceptă lucrarea lui Dumnezeu atunci când El sosește în taină și care doar așteaptă ca Domnul Isus să coboare pe un nor. În toți acești ani, aproape întreaga lume religioasă a așteptat ca Domnul să coboare pe nori. Dar aceste cuvinte afirmă clar că, dacă ne agățăm orbește de ideea că Domnul Isus coboară pe nori și refuzăm să acceptăm faptul că Dumnezeu a venit deja în taină printre oameni, atunci vom sfârși prin a fi pedepsiți de Dumnezeu, pentru că, până atunci, lucrarea lui Dumnezeu din zilele de pe urmă de judecată, curățire și mântuire completă a omului se va termina. Tonul acestor cuvinte este aspru, ele poartă firea de neofensat a lui Dumnezeu, sunt pline de autoritate și putere și ne încarcă cu frică și groază. În același timp, aceste cuvinte conțin, de asemenea, o atenționare, cât și o îndemnare pentru noi, cu speranța că vom deveni oameni care caută și acceptă adevărul, și care nu delimitează orbește lucrarea lui Dumnezeu și nu neagă faptul că Domnul S-a întors. Eu și soția mea am fost captivați de acest film și l-am mai urmărit de câteva ori. Cuvintele lui Dumnezeu Atotputernic chiar ne-au șocat puternic. Sentimentul nostru de entuziasm a durat zile întregi.

Într-o zi, mi-am sunat soția în drum spre serviciu și, cu cât vorbeam noi mai mult despre asta, cu atât mai mult simțeam că acestea trebuie să fie cuvintele lui Dumnezeu. Mi-a spus entuziasmată: „Categoric trebuie să punem mâna pe această carte!” Eram atât de nerăbdători să aflăm ce ar trebui să facem în continuare și cum ar trebui să-L întâmpinăm pe Domnul, așa că, atunci când m-am întors de la muncă în ziua aceea, am căutat pe internet „Biserica lui Dumnezeu Atotputernic” și am găsit pagina lor oficială de internet. Odată intrați acolo, am văzut cartea „Cuvântul Se arată în trup”. Mai întâi, am citit în „Prefață” cuvintele lui Dumnezeu Atotputernic, spunând: „«Credința în Dumnezeu» înseamnă a crede că există un Dumnezeu; acesta este cel mai simplu concept al credinței în Dumnezeu. Mai mult, a crede că există un Dumnezeu nu este același lucru cu a crede cu adevărat în Dumnezeu; mai degrabă este un fel de credință simplă cu puternice conotații religioase. Adevărata credință în Dumnezeu înseamnă următorul lucru: în baza credinței că Dumnezeu deține suveranitatea asupra tuturor lucrurilor, omul experimentează cuvintele și lucrarea Sa și, prin asta, se eliberează de firile sale corupte, satisface intențiile lui Dumnezeu și ajunge să Îl cunoască pe Dumnezeu. Numai o astfel de călătorie poate fi numită «credință în Dumnezeu». Însă, deseori oamenii percep credința în Dumnezeu ca pe o chestiune foarte simplă și frivolă. Când oamenii cred astfel în Dumnezeu, acest lucru își pierde sensul și, cu toate că pot continua să creadă până la capăt, nu vor dobândi niciodată aprobarea lui Dumnezeu, pentru că merg pe calea greșită” (Cuvântul, Vol. 1: Arătarea și lucrarea lui Dumnezeu). N-am putut să nu mă gândesc cât de mărețe sunt aceste cuvinte și am știut că ele chiar reprezintă adevărul. Aceste cuvinte mi-au schimbat complet concepțiile anterioare cu privire la credința în Dumnezeu. Înainte, știam doar că trebuie să citim mult din Biblie, să ne rugăm mult și să ascultăm multe predici și credeam în Dumnezeu doar pentru a primi binecuvântare și har. Habar nu aveam că adevărata credință în Dumnezeu înseamnă să experimentezi cuvintele și lucrarea lui Dumnezeu pe baza credinței că Dumnezeu deține suveranitate asupra tuturor lucrurilor. Aceste cuvinte au explicat atât de profund și de meticulos adevăratul sens al credinței în Dumnezeu și au oferit o cale atât de clară de a înainta. Am devenit și mai convins că aceste cuvinte veniseră de la Dumnezeu și că erau glasul Său, întrucât doar El ar putea vorbi atât de clar despre adevăr și despre adevăratul sens al credinței în Dumnezeu.

Am continuat să citim și am văzut că Dumnezeu Atotputernic spune: „Despre Dumnezeu și despre om nu se poate vorbi în aceiași termeni. Esența și lucrarea Lui sunt cele mai de nepătruns și de neînțeles pentru om. Dacă Dumnezeu nu Își face personal lucrarea și nu Își rostește cuvintele în rândul omenirii, atunci, indiferent de situație, omul nu ar putea să înțeleagă intențiile lui Dumnezeu. Și, astfel, nici măcar cei care și-au devotat întreaga viață lui Dumnezeu nu vor reuși să Îi primească aprobarea. Dacă Dumnezeu nu începe să lucreze, atunci, oricât de bine ar face omul ceva, va fi totul degeaba, deoarece gândurile lui Dumnezeu vor fi întotdeauna mai înalte decât gândurile omului, iar înțelepciunea lui Dumnezeu nu poate fi pătrunsă de nicio persoană. Și, astfel, spun că aceia care pretind că Îl «înțeleg pe deplin» pe Dumnezeu și lucrarea Lui, sunt o adunătură de neisprăviți; sunt toți aroganți și ignoranți. Omul nu ar trebui să restrângă lucrarea lui Dumnezeu; mai mult, omul nu poate să restrângă lucrarea lui Dumnezeu. […] De vreme ce noi credem că există un Dumnezeu și de vreme ce ne dorim să-L mulțumim și să-L vedem, ar trebui să căutăm calea adevărului și calea compatibilității cu Dumnezeu. Nu ar trebui să ne împotrivim Lui cu încăpățânare. Ce bine ar putea să rezulte vreodată din astfel de acțiuni?” (Cuvântul, Vol. 1: Arătarea și lucrarea lui Dumnezeu, „Prefață”). După ce am citit acest pasaj, ne-am dat seama că suntem cu toții doar ființe create, veșnic nesemnificative. Dumnezeu, pe de altă parte, va fi pentru totdeauna Dumnezeu. Cuvintele și lucrarea Sa conțin atât de multe taine pe care nu le putem pătrunde. Ar trebui să adoptăm o atitudine umilă și de căutare față de lucrarea Sa, nu putem trage concluzii în mod arbitrar. Apoi, am citit mai mult din cuvintele lui Dumnezeu Atotputernic care spuneau: „Poate ai deschis cartea aceasta cu scopul de a cerceta sau cu intenția de a accepta; oricare ar fi atitudinea ta, sper că o vei citi până la final și că nu o vei lăsa deoparte cu ușurință” (Cuvântul, Vol. 1: Arătarea și lucrarea lui Dumnezeu, „Prefață”). Citind asta, am simțit cât de cordiale erau aceste cuvinte, de parcă Dumnezeu ne vorbea direct, conducându-ne să căutăm cuvintele și lucrarea Sa. Am hotărât să citesc în continuare această carte și să iau legătura cu Biserica lui Dumnezeu Atotputernic.

Am trimis un mesaj folosind funcția chat de pe pagina de internet a Bisericii lui Dumnezeu Atotputernic, iar frații și surorile de la biserică ne-au răspuns repede. După aceea, am citit adesea cuvintele lui Dumnezeu Atotputernic online cu frații și surorile, fiecare dintre noi împărtășindu-ne experiențele și înțelegerea. Pe măsură ce citeam tot mai mult din cuvintele lui Dumnezeu Atotputernic, am ajuns să cunosc multe adevăruri, cum ar fi modul în care Dumnezeu îndeplinește lucrarea de judecată în zilele de pe urmă, diferența dintre a fi mântuit și a obține mântuirea deplină, ce înseamnă a fi răpit, ce fel de persoană poate intra în Împărăția Cerurilor și taina întrupării. Cuvintele lui Dumnezeu Atotputernic spun: „Când Isus a venit în lumea omului, El a inaugurat Epoca Harului și a încheiat Epoca Legii. În zilele de pe urmă, Dumnezeu S-a întrupat încă o dată și, cu această întrupare, a încheiat Epoca Harului și a inaugurat Epoca Împărăției. Toți cei care sunt în stare să accepte cea de-a doua întrupare a lui Dumnezeu vor fi conduși în Epoca Împărăției și, mai mult, vor putea să accepte personal îndrumarea lui Dumnezeu. Deși Isus a venit printre oameni și a lucrat mult, El a îndeplinit doar lucrarea de răscumpărare a întregii omeniri și a slujit drept jertfă pentru păcat a omului; El nu l-a scăpat pe om de toată firea lui coruptă. Deplina mântuire a omului de influența Satanei nu necesita doar ca Isus să devină jertfa pentru păcat și să poarte păcatele omului, ci necesita și ca Dumnezeu să facă o lucrare și mai mare pentru a-l scăpa pe om cu totul de firea lui coruptă de Satana. Și astfel, după ce omul a fost iertat de păcatele lui, Dumnezeu S-a întors în trup pentru a-l conduce pe om în noua epocă și a început lucrarea de mustrare și judecată. Lucrarea aceasta l-a adus pe om într-un tărâm mai înalt. Toți cei care se supun stăpânirii Lui se vor bucura de un adevăr mai înalt și vor primi binecuvântări mai mari. Ei vor trăi cu adevărat în lumină și vor dobândi adevărul, calea și viața” (Cuvântul, Vol. 1: Arătarea și lucrarea lui Dumnezeu, „Prefață”). „De la lucrarea lui Iahve până la cea a lui Isus, și de la lucrarea lui Isus până la cea a etapei actuale, aceste trei etape acoperă într-un fir continuu întregul spectru al gestionării lui Dumnezeu și sunt toate lucrarea unui singur Duh. De la crearea lumii, Dumnezeu a lucrat neîncetat la gestionarea omenirii. El este Începutul și Sfârșitul, El este Primul și Ultimul și El este Cel care începe o epocă și Cel care încheie epoca. Cele trei etape ale lucrării, în diferite epoci și în diferite locații, sunt fără îndoială lucrarea unui singur Duh. Toți aceia care separă aceste trei etape I se împotrivesc lui Dumnezeu” [Cuvântul, Vol. 1: Arătarea și lucrarea lui Dumnezeu, „Viziunea lucrării lui Dumnezeu (3)”]. După ce am citit cuvintele lui Dumnezeu Atotputernic, am ajuns să înțeleg că Domnul Isus a îndeplinit doar lucrarea de răscumpărare a omenirii, și nu lucrarea de judecată, curățire și mântuire deplină a omului în zilele de pe urmă. Deși credința noastră în Domnul înseamnă că păcatele noastre sunt iertate, natura noastră păcătoasă nu este înlăturată și, de aceea, încă mai comitem păcate și nu suntem capabili să ne eliberăm de lanțurile lor. Pe baza lucrării de răscumpărare a Domnului Isus, Dumnezeu Atotputernic exprimă adevărul și îndeplinește lucrarea de judecată în zilele de pe urmă pentru a curăți și mântui omul odată pentru totdeauna. Dumnezeu Atotputernic și Domnul Isus sunt un singur Dumnezeu, care ia diferite nume în epoci diferite. Numai experimentând lucrarea de judecată a lui Dumnezeu Atotputernic din zilele de pe urmă pot fi curățite firile noastre corupte și noi putem fi potriviți să intrăm în Împărăția lui Dumnezeu. Aceste informații sunt cu adevărat esențiale pentru noi! Cuvintele lui Dumnezeu Atotputernic ne-au dezvăluit aceste taine cu privire la lucrarea lui Dumnezeu și am fost realmente șocați. Într-adevăr, acestea sunt cuvintele și glasul lui Dumnezeu! Întrucât numai Dumnezeu poate dezvălui tainele lucrării lui Dumnezeu, doar Dumnezeu poate încheia epoca veche și poate inaugura una nouă. Nicio persoană nu poate face asta.

De asemenea, am văzut că Dumnezeu Atotputernic a exprimat multe adevăruri legate de practică, precum principiile credinței, principiile de a fi o persoană onestă, principiile supunerii față de Dumnezeu și principiile iubirii adevărate față de El. Acestea sunt cu adevărat bogate și îndeplinesc întru totul cuvintele Domnului Isus: „Mai am să vă spun multe lucruri, dar acum nu le puteți purta. Însă când va veni El, Duhul adevărului, vă va călăuzi în tot adevărul. Căci El nu va vorbi de la Sine, ci va vorbi tot ceea ce va auzi și vă va anunța lucrurile ce urmează să vină” (Ioan 16:12-13). Am devenit complet convinși că Dumnezeu Atotputernic este într-adevăr Domnul Isus reîntors, iar cuvintele lui Dumnezeu Atotputernic sunt expresiile lui Dumnezeu și că sunt sulul profețit în Apocalipsă, care a fost desfăcut. Citind cuvintele lui Dumnezeu Atotputernic, am ajuns să înțelegem multe adevăruri pe care nu le înțeleseserăm până atunci și, rugându-ne lui Dumnezeu Atotputernic și citind cuvintele Sale, problemele pe care le-am întâmpinat în viața noastră de zi cu zi au fost toate rezolvate. Am început să trăim cu adevărat față în față cu Dumnezeu, suntem atât de binecuvântați! Am experimentat că este cu adevărat important să auzim glasul lui Dumnezeu atunci când vine vorba de întâmpinarea Domnului!


89. De ce am căutat mereu să ies în evidență în datoria mea

de Wu Yan, China

Spre sfârșitul lui iunie 2021, întrucât Partidul Comunist Chinez aresta nebunește creștini, casa în care eram găzduită era supravegheată. M-am mutat de acolo imediat, dar era foarte probabil ca polițiștii să mă supravegheze și pe mine, așa că a trebuit să mă ascund acasă pentru a lucra. Pe atunci eram responsabilă de lucrarea câtorva grupuri. Volumul meu de lucru creștea și unele lucruri pur și simplu nu puteau fi făcute scriind scrisori, iar asta nu era la fel de eficient cum era comunicarea față-n față. Așadar, conform nevoilor lucrării, conducătorul a desemnat-o pe sora Wang Zhen drept partenera mea.

La început, Wang Zhen nu-i cunoștea foarte bine pe frați și pe surori, așa că, înainte de fiecare adunare, luam legătura cu ea și vorbeam despre problemele care trebuiau rezolvate, ca s-o ajut să fie mai eficientă în părtășia cu frații și surorile. Atunci am aflat că sora Li Fan era mereu superficială în datoria ei. După mai multe sesiuni de părtășie, ea nu se schimbase, iar asta ținea deja pe loc lucrarea. Pe baza principiilor, trebuia să fie demisă imediat. Așadar, am redactat un document explicând situația cu Li Fan și principiile demiterii oamenilor, pe care să-l analizeze Wang Zhen, și i-am spus ce părere aveam despre motivul pentru care Li Fan trebuia demisă, ca Wang Zhen să poată fi foarte temeinică în părtășia ei cu Li Fan și s-o ajute să reflecteze și să învețe despre ea însăși. A doua zi, Wang Zhen a mers să o demită. Mai târziu, în ziua aceea, când s-a întors acasă, Wang Zhen mi-a povestit cum a mers, dar nu m-a menționat nici măcar o dată în tot procesul, printre ceilalți frați și surori, și nici n-a spus că am ajutat-o să obțină discernământ sau să se ocupe de problemă. Am fost puțin dezamăgită. Am simțit că nimeni altcineva nu știa ce făceam eu în culise. Mă întrebam dacă ei ar crede că Wang Zhen a înțeles problemele lui Li Fan imediat ce a preluat datoria, că avea o mai bună înțelegere a adevărului și mai mult discernământ decât mine. Când m-am gândit la câte făcusem fără ca nimeni să știe, lucruri care au pus-o pe Wang Zhen într-o lumină favorabilă, a fost cam supărător pentru mine.

Câteva zile mai târziu, într-o discuție despre lucrare cu Wang Zhen, a venit vorba că un grup se descurca din ce în ce mai rău. Nu puteam vedea cauza problemei, iar ea mi-a spus că s-ar putea să fie o problemă cu liderul de grup. Gândindu-mă la asta și la comportamentul constant al acelei lidere de grup, am văzut că ea doar își apăra statutul și făcea sarcini care să-i îmbunătățească imaginea, dar nu făcea niciodată lucrare reală, iar asta întârzia într-adevăr lucrurile. Pe baza principiilor, trebuia să fie demisă și realocată. Știam că nu puteam rezolva problema personal și că ar trebui să-i împărtășesc lui Wang Zhen înțelegerea mea, ca ea să poată avea mai bine părtășie cu ceilalți, să-i ajute să câștige discernământ și s-o demită imediat pe această conducătoare. Însă, când mi-am amintit de demiterea lui Li Fan, cum căutasem principiile și redactasem documentul și cum avusesem atât de multă părtășie cu Wang Zhen, dar nimeni nici măcar n-a știut, am simțit că, dacă-mi împărtășeam toate gândurile cu ea de data asta, iar ea o demitea pe acea lideră de grup, ceilalți cu siguranță i-ar fi acordat ei toate meritele. Ar fi crezut că, după atât de puțin timp în lucrare, ea a discernut doi oameni care nu erau potriviți și pe care eu nu-i demisesem după ce mă aflasem în acea funcție de răspundere atât de mult timp. Ar fi crezut că ea are un discernământ și o înțelegere a adevărului mai bune. Am vrut să țin pentru mine câteva dintre părerile mele, ca părtășia lui Wang Zhen să nu fie clară și ceilalți să n-o admire. Însă acest gând m-a făcut să mă simt puțin vinovată. Dacă părtășia ei nu era clară și lidera de grup nu-și înțelegea problema, dacă o înțelegea greșit și devenea negativă, atunci asta nu numai că i-ar afecta reflectarea asupra ei înseși, dar i-ar afecta și datoria mai târziu. De asemenea, astfel de jocuri și faptul că țin pentru mine așa ceva L-ar dezgusta cu siguranță pe Dumnezeu. La gândul acela, am împărtășit cu Wang Zhen tot ce știam despre această lidera de grup, dar am început să am resentimente în clipa în care Wang Zhen a plecat să se ocupe de lucruri. De ce nu m-am putut duce eu să mă ocup de lucrarea aceasta? Toți au văzut-o pe Wang Zhen demițând și discernând oameni, dar cine a văzut eforturile mele din spatele tuturor acelor lucruri? N-am fost prea încântată când m-am gândit că tot ceea ce făcusem doar o punea pe Wang Zhen într-o lumină favorabilă și-i îmbunătățea statutul în ochii celorlalți. Ba chiar m-am plâns că Dumnezeu mă pusese într-o situație așa proastă. De ce, dintr-odată, permitea El să fiu pusă sub supraveghere? Atunci, niște frați și surori ne-au scris unul după altul despre problemele lor cu lucrarea, iar unii au cerut anume ca Wang Zhen să se ocupe de ele. Asta m-a făcut și mai nefericită. Consideram că toți îi acordau atenție doar lui Wang Zhen și nu vedeau munca mea din culise. Dacă lucrurile continuau așa, oare n-ar fi spus toți că eram pur și simplu un accesoriu inutil? Deși Wang Zhen alerga de colo colo, nici pentru mine nu era ușor acasă. Nimeni nu putea vedea cât de mult trudesc. Nu eram mulțumită de situația asta și am încercat să mă gândesc la un mod de a schimba lucrurile. Deși nu puteam ieși să-i văd în persoană pe frați și pe surori, puteam scrie scrisori ca să rânduiesc sarcini, pentru a dovedi că lucram din greu și că aveam un rol foarte important. Chiar atunci am primit scrisori de la câteva grupuri despre niște sarcini administrative care trebuiau organizate. Le-am răspuns cu detalii pentru a le stabili și am scris foarte clar despre momentul în care Wang Zhen avea să-i viziteze, ca toată lumea să știe că eu eram cea care rânduia toate astea, că eu luam deciziile în culise.

Într-o zi i-am scris unei surori ca s-o întreb de starea ei. După ce am scris scrisoarea, m-am întrebat dacă ea ar ști că eu eram cea care scrisese scrisoarea. Dacă nu lăsam vreun indiciu, ar fi putut crede că Wang Zhen era cea care-și făcea griji în privința ei. Nu mergea. Trebuia să mă asigur că sora știa că eu am scris scrisoarea. Însă, pentru siguranța mea, nu puteam semna scrisoarea cu numele meu. Apoi mi-am amintit dintr-odată că, de curând, îi recomandasem un imn acelei surori, așa că o puteam întreba dacă îl învățase și, astfel, ar fi putut ști că eram eu. Cu ideea aceea, am terminat repede scrisoarea și am trimis-o. Din răspuns, am văzut că sora a știut că eu eram cea care a scris-o și am fost foarte fericită. Consideram că încă puteam să mă pun într-o lumină favorabilă, chiar și din culise, și să-i fac pe ceilalți să vadă că aveam adevăruri-realități și eram capabilă să rezolv probleme. Așadar, în felul acesta, n-am văzut cu adevărat că mă aflam în starea greșită. Am rămas în starea asta până într-o zi, când o soră mi-a spus tulburată că niște documente de studiu, la care muncise din greu, au fost trimise fraților și surorilor de către partenera ei, așa că ea a simțit că aceasta îi furase meritele pentru munca ei și a fost mai puțin entuziasmată în privința datoriei sale. Când am auzit asta, a fost un adevărat șoc pentru mine. Oare eu nu trăisem exact în aceeași stare în ultimul timp? Nici măcar nu căutam adevărul ca s-o rezolv. Așadar, am căutat cuvintele lui Dumnezeu ca să înlătur starea în care mă aflam. Am citit cuvintele lui Dumnezeu care spuneau: „Antihriștii au întotdeauna anumite intenții atunci când acționează. Cuvintele, acțiunile și comportamentul lor, chiar și formularea specifică pe care o aleg atunci când vorbesc, sunt intenționate; ei nu acționează din cauza dezvăluirii momentane a corupției, a staturii mici, a nesăbuinței sau a ignoranței, debitând prostii oriunde se duc – nu este deloc așa. Examinându-le metodele, modul de a acționa și cuvintele alese, antihriștii par destul de duplicitari și ticăloși. De dragul propriului statut și pentru a-și atinge scopul de a-i controla pe oameni, ei profită de orice ocazie pentru a se da în spectacol, pentru a se folosi de orice mic detaliu, și nu vor rata nicio ocazie. Spuneți-Mi, și-ar dezvălui astfel de oameni aceste trăsături în fața Mea? (Da.) De ce spuneți că ar face-o? (Pentru că natura-esență pe care o au este să se dea mari.) A se da mare este obiectivul final pentru un antihrist? Cu ce scop se dă mare un antihrist? El vrea să câștige statutul, și asta este ceea ce vrea să spună: «Tu nu știi cine sunt? Uită-te la lucrurile pe care le-am făcut, eu am fost cel care a făcut aceste lucruri bune; am adus destul de multe contribuții la casa lui dumnezeu. Acum că știi, nu ar trebui să-mi dai o lucrare mai importantă? Nu ar trebui să mă stimezi mai mult? Nu ar trebui să te bazezi pe mine în tot ceea ce faci?» Nu este acesta un lucru intenționat? Antihriștii vor să controleze pe oricine, indiferent cine este. Care este un alt termen pentru control? A manipula, a se juca cu o persoană – ei vor doar să te conducă. De exemplu, atunci când frații și surorile laudă ceva ca fiind bine făcut, un antihrist spune imediat că el a făcut-o, procedând astfel încât toată lumea să-i mulțumească. Oare o persoană cu adevărat rațională ar acționa astfel? Categoric nu. Atunci când antihriștii fac puțin bine, vor ca toată lumea să o știe, să îi stimeze foarte mult și să îi laude – asta îi satisface” (Cuvântul, Vol. 4: Expunerea antihriștilor, „Punctul cinci: Ei îi induc în eroare, îi atrag de partea lor, îi amenință și îi controlează pe oameni”). Din cuvintele lui Dumnezeu am înțeles că antihriștii se dau în spectacol tot timpul. Tot ceea ce spun și fac este ca să câștige admirația celorlalți și doar o încercare ascunsă de a câștiga statut. Ținând cont de cuvintele lui Dumnezeu și reflectând la firea pe care o dezvăluisem, oare nu eram exact ca un antihrist? M-am simțit nedreptățită când Wang Zhen le-a demis pe acele două surori fără să mă menționeze deloc. Consideram că eu fusesem cea care le discernuse, dar că toate meritele merseseră, în final, la Wang Zhen. Fusese singura care ieșise în evidență, dar, oricât de multe aș fi făcut, nimeni n-ar fi văzut. Nimeni n-avea să știe dacă eu continuam să fac lucrurile în tăcere. Asta ar fi extrem de frustrant! Îmi frământam creierii și făceam eforturi imense ca să mă remarc, astfel încât frații și surorile să mă admire și să am statut în ochii lor. Părea că doar scriam scrisori pentru a rândui lucrarea, dar, de fapt, încercam pe ascuns să le amintesc tuturor de existența mea și că Wang Zhen doar lucra în numele meu, dar că eu eram responsabilă în primul rând. Sub pretextul că o ajutam pe o soră cu starea ei, m-am prefăcut că-mi păsa de ea, ca să-i amintesc de existența mea și să-i câștig admirația, fără s-o las să vadă motivele mele demne de dispreț. Aveam o fire atât de vicleană! Dacă n-aș fi citit cuvintele lui Dumnezeu, n-aș fi știut niciodată că acele două surori nu erau potrivite pentru îndatoririle lor. În plus, lucrarea suferise multe pierderi până când ele au fost demise. Asta era adevărat mai ales pentru acea lideră de grup. Dacă Wang Zhen nu menționa acest lucru, nu l-aș fi discernut și aș fi păstrat-o în funcție. Nu-mi făcusem bine lucrarea și nu doar că-mi lipsea orice sentiment de îndatorare și de vină, dar, în plus, ceream cu nerușinare merite și foloseam moduri demne de dispreț ca să mă remarc și să câștig statut, încercând să-i fac pe toți să mă admire. Am fost incredibil de nerușinată!

Apoi am citit un alt fragment din cuvintele lui Dumnezeu: „Cei care sunt capabili să pună adevărul în practică pot accepta scrutarea lui Dumnezeu în lucrurile pe care le fac. Când accepți scrutarea lui Dumnezeu, inima ta va fi îndreptată. Dacă faci mereu lucrurile doar ca să le vadă ceilalți și vrei să câștigi mereu lauda și admirația celorlalți și nu accepți scrutarea lui Dumnezeu, atunci mai este Dumnezeu în inima ta? Astfel de oameni nu au inimi cu frică de Dumnezeu. Nu face mereu lucrurile de dragul tău și nu lua constant în considerare propriile interese; nu te gândi la mândria, reputația și statutul tău, și nu ține cont de interesele tale personale. Trebuie mai presus de toate să ții cont de interesele casei lui Dumnezeu și să faci din ele prioritatea ta. Ar trebui să fii atent la intențiile lui Dumnezeu și, mai presus de toate, să te gândești dacă au existat sau nu impurități în îndeplinirea datoriei tale, dacă ai fost devotat, ți-ai îndeplinit responsabilitățile și dacă ai dat totul pentru asta, precum și dacă te-ai gândit sau nu din toată inima la datoria ta și la lucrarea bisericii. Trebuie să te gândești la aceste lucruri. Dacă te gândești la ele frecvent și le înțelegi, îți va fi mai ușor să-ți îndeplinești bine datoria” (Cuvântul, Vol. 3: Discursurile lui Hristos al zilelor de pe urmă, „Libertatea și eliberarea pot fi dobândite doar prin alungarea firilor corupte”). Din cuvintele lui Dumnezeu am înțeles că acceptarea scrutării lui Dumnezeu este cheia practicării adevărului și nu ar trebui să ne pese de ce cred oamenii, ci doar de mulțumirea lui Dumnezeu și îndeplinirea datoriei noastre. După aceea, în scrisorile mele și în părtășia cu ceilalți, am făcut un efort să am motivele corecte și să accept scrutarea lui Dumnezeu, în loc să folosesc scrisorile pentru a câștiga admirația celorlalți și un loc în inimile lor. M-am gândit la toate acele scrisori pe care Pavel le-a scris bisericilor. În ele, el nu L-a slăvit deloc pe Domnul Isus, nu a adus mărturie pentru El și nu i-a îndemnat pe credincioși să urmeze cuvintele Domnului Isus. El s-a înălțat pe el însuși și a fost martor pentru sine, vorbind despre cât de mult lucrase, cât de mult suferise. A spus: „Nu le sunt inferior în nici o privință acelor «apostoli deosebiți»”, și a adus oamenii înaintea lui, pe o cale potrivnică lui Dumnezeu. Nici scrisorile pe care le scriam eu fraților și surorilor nu Îl slăveau pe Dumnezeu și nu aduceau mărturie pentru El, ci, în mod indirect, mă dădeam în spectacol. Oare, în esență, nu făceam același lucru ca Pavel? Dacă nu mă căiam, aveam să ajung să fiu eliminată și pedepsită, exact ca el. Realizând asta, I-am spus o rugăciune lui Dumnezeu: „Dumnezeule, sunt prea preocupată de statutul meu. Nu vreau să mă controleze și să fac ceva care să aducă daune lucrării bisericii. Chiar dacă ajung sau nu să mă disting din mulțime, vreau doar să-mi îndeplinesc neabătută datoria.”

În zilele care au urmat mi-am corectat conștient mentalitatea, amintindu-mi adesea că interesele bisericii sunt cele mai importante și că trebuie să-mi fac bine datoria. Apoi, într-o zi, am primit o scrisoare de demisie de la fratele Chen Zhiqiang, în care spunea că voia să demisioneze fiindcă nu se înțelegea bine cu partenerii săi. Știam dinainte câte ceva despre problema lui. În principal, era prea arogant și încăpățânat, așa că nu lucra bine cu ceilalți. Wang Zhen avusese deja părtășie cu el de câteva ori, dar el nu se schimbase. Acum, când a decis brusc să demisioneze, părea că avea să ne fie greu să rezolvăm această problemă. Când am discutat despre problemele lui cu Wang Zhen, mi-am împărtășit propria perspectivă și am găsit câteva pasaje relevante din cuvintele lui Dumnezeu. Wang Zhen a considerat că o astfel de părtășie era potrivită. În acel moment mi-am dat seama că, oricât de folositoare era părtășia mea, Wang Zhen era, de fapt, cea care avea să aibă părtășie cu el. Cine avea să vadă că eu făcusem eforturi și plătisem prețul în culise? Acest gând m-a făcut să nu mai vreau să discut cu Wang Zhen, dar apoi m-am gândit că Dumnezeu îmi scruta toate gândurile și ideile și m-am simțit puțin tulburată. De ce voiam mereu să-mi protejez renumele și statutul? M-am gândit la un fragment din cuvintele lui Dumnezeu care m-a ajutat să înțeleg consecințele urmăririi statutului. Dumnezeu Atotputernic spune: „Dacă cineva spune că iubește adevărul și că îl urmărește, dar în esență țelul urmărit este să iasă în evidență, să se dea mare, să-i facă pe oameni să aibă o părere bună despre el, să-și atingă propriile interese, iar îndeplinirea datoriei sale nu este pentru a se supune lui Dumnezeu sau pentru a-L mulțumi, ci, în schimb, vrea să dobândească faimă, câștig și statut, atunci căutarea lui este nedreaptă. În aceste condiții, când vine vorba de lucrarea bisericii, sunt faptele lui un obstacol sau ajută la progresul acestor lucruri? În mod clar, sunt un obstacol; nu o ajută să progreseze. Unii oameni se laudă că fac lucrarea bisericii, dar totuși urmăresc faima, câștigul și statutul propriu, se implică în propria afacere, își creează micul lor grup, micul lor regat – își face datoria acest fel de om? Toată lucrarea pe care o face perturbă, tulbură și subminează în esență lucrarea bisericii. Care este consecința faptului că urmărește faima, câștigul și statutul? Mai întâi, asta afectează modul în care aleșii lui Dumnezeu mănâncă și beau cuvântul lui Dumnezeu în mod normal și cum înțeleg adevărul, le îngreunează intrarea în viață, îi împiedică să intre pe calea cea dreaptă a credinței în Dumnezeu și îi conduce pe drumul greșit – ceea ce le face rău aleșilor lui Dumnezeu și îi duce la ruină. Și, în cele din urmă, ce efecte are asupra lucrării bisericii? Tulbură, păgubește și scindează. Aceasta este consecința faptului că oamenii caută faima, câștigul și statutul. Când își fac datoria în acest mod, nu putem spune că merg pe calea unui antihrist?” [Cuvântul, Vol. 4: Expunerea antihriștilor, „Punctul nouă (Partea întâi)”]. Obișnuiam mereu să cred că urmărirea renumelui și a statutului afecta doar intrarea în viață a unei persoane și că, atât timp cât nu comitem rele, nu vom perturba lucrarea bisericii. Nu înțelegeam de ce Dumnezeu detestă și urăște atât de mult urmărirea renumelui și a statutului. Citirea cuvintelor lui Dumnezeu mi-a arătat că, dacă urmăresc renumele și statutul în datoria mea și nu apăr interesele bisericii, cu siguranță asta va afecta, în cele din urmă, lucrarea bisericii și intrarea în viață a fraților și a surorilor. Va obstrucționa și perturba lucrarea bisericii, iar acest lucru este condamnat de Dumnezeu. Când am discutat despre problema lui Chen Zhiqiang, nu am vrut să mai am părtășie fiindcă nu puteam fi în lumina reflectoarelor. Nu părea un lucru semnificativ, dar, în esență, chiar era grav. Dacă întârziam părtășia cu Chen Zhiqiang pentru a-l ajuta cu problemele lui, asta nu ar fi afectat doar intrarea lui în viață, ci și lucrarea bisericii. Fiind răspunzătoare, ar fi trebuit să ajut imediat pe cineva care se chinuia în datoria lui, ca să mențin lucrarea bisericii pe calea cea bună. Mai ales acum, că arestările și persecutarea de către Partidul Comunist erau atât de grave, Wang Zhen risca arestarea de fiecare dată când ieșea la adunări. Dacă nu era pregătită adecvat și nu putea să rezolve problemele în adunări, neputând să obțină rezultate bune în pofida riscului pe care și-l asuma, nu ar fi chinuitor pentru ea? Nu mă gândeam cum să rezolv aceste probleme cât mai curând, nici la siguranța surorii. Mă preocupa doar faptul că, din cauza ei, era posibil să nu mai fiu în centrul atenției. Am fost atât de egoistă și lipsită de umanitate! Ca supraveghetoare, nu făceam lucrare concretă. Ba chiar îmi protejam statutul, în detrimentul lucrării bisericii. Eram pe calea unui antihrist! Înainte fusesem singura responsabilă și făceam tot ce puteam, indiferent cât de greu sau obositor era. Însă, din cauza arestărilor Partidului, nu mai puteam ieși – puteam lucra doar din culise. Eram reticentă să-mi fac datoria, vrând mereu să concurez cu Wang Zhen pentru lumina reflectoarelor. Atunci mi-am dat seama că tot entuziasmul din datoria mea dinainte era doar pentru faimă și statut. Acea situație îmi dezvăluia motivele greșite și lucrurile greșite pe care le urmăream, ca să le pot corecta la timp. Aceasta era iubirea lui Dumnezeu pentru mine.

Ulterior am citit cuvintele lui Dumnezeu, care mi-au oferit mai multă claritate privind calea de practică. Cuvintele lui Dumnezeu spun: „Trebuie să atingeți o cooperare armonioasă în scopul lucrării lui Dumnezeu, pentru folosul bisericii și pentru a vă îmboldi frații și surorile. Ar trebui să cooperați unul cu altul, compensându-vă unul altuia neajunsurile și obținând rezultate mai bune în lucrare, astfel încât să arătați considerație față de intențiile lui Dumnezeu. Aceasta este adevărata cooperare și numai cei care se implică în ea au o intrare adevărată” (Cuvântul, Vol. 1: Arătarea și lucrarea lui Dumnezeu, „Slujiți așa cum au slujit israeliții”). „Ce trebuie să facă cineva pentru a-și face bine datoria? Trebuie să caute adevărurile-principii în toate lucrurile, în îndeplinirea datoriei sale, și să ajungă să o îndeplinească cu toată inima și cu toată puterea sa – doar așa va fi de-ajuns. A-ți folosi toată inima și puterea înseamnă a-ți pune toată inima în datoria ta și a nu lăsa alte lucruri să o ocupe, a-ți investi tot efortul în datoria ta și a-ți pune în valoare calibrul, darurile, punctele forte și lucrurile pe care le înțelegi. Dacă ai capacitate de înțelegere și capacitate de pricepere, când ai o idee bună, trebuie să comunici cu alții despre ea, să asculți părerile tuturor, să învățați din punctele forte ale celuilalt pentru a vă compensa slăbiciunile și să cooperați armonios. În acest fel, îndeplinirea datoriei tale va da rezultate și îți vei face datoria conform standardului. Dacă vrei mereu să-ți asumi totul singur, să faci lucruri mărețe singur și să te dai mare pentru a-i face pe alții să te stimeze, și respingi și suprimi oamenii care au puncte forte, nedându-le nicio oportunitate de a le pune în valoare, oare îți faci datoria? Aceasta înseamnă a fi un autocrat; înseamnă a face spectacol. Este un comportament satanic, nu îndeplinirea datoriei. Indiferent ce puncte forte, daruri sau talente speciale are o persoană, ea nu-și poate asuma singură o întreagă lucrare; trebuie să învețe să coopereze în armonie dacă vrea să facă bine lucrarea bisericii. De aceea, cooperarea armonioasă este un principiu de practică în îndeplinirea datoriei. Atâta vreme cât îți dedici toată inima, tot efortul și tot devotamentul și dai tot ce poți, îți realizezi bine datoria” (Cuvântul, Vol. 3: Discursurile lui Hristos al zilelor de pe urmă, „Îndeplinirea adecvată a datoriei necesită o cooperare armonioasă”). Din cuvintele lui Dumnezeu am înțeles că, pentru a ne face bine datoria, trebuie să ținem cont de inima lui Dumnezeu și să cooperăm cu frații și surorile noastre. Trebuie să ne dăm toată silința pentru asta și să ne folosim calitățile ca să compensăm slăbiciunile celorlalți. Așa putem câștiga aprobarea lui Dumnezeu și obține rezultate bune în lucrarea noastră. Am văzut și că nu conta dacă eu sau Wang Zhen ne prezentam în persoană pentru a rezolva problemele. Atât timp cât stările și greutățile celorlalți puteau fi înlăturate, chiar dacă efortul meu din culise era invizibil, să-mi fac datoria și să-L mulțumesc pe Dumnezeu avea să-mi aducă liniște și pace. După aceea, m-am gândit puțin despre ce adevăruri ar trebui să am părtășie pentru a aborda problema lui Chen Zhiqiang și am găsit câteva cuvinte relevante ale lui Dumnezeu, ca Wang Zhen să le analizeze. Și ea a găsit câteva fragmente din cuvintele lui Dumnezeu care erau foarte pătrunzătoare referitor la starea lui și la care eu nu mă gândisem. Puse cap la cap, aceste lucruri erau și mai cuprinzătoare. În acel moment m-am simțit foarte rușinată. Deși nu puteam ieși ca să fac lucrarea, puteam să am clar părtășie cu Wang Zhen despre tot ce vedeam și credeam. Lucrând împreună, aveam o perspectivă mai cuprinzătoare asupra problemelor, așa că le puteam rezolva mai bine. Nu era acest lucru mai benefic pentru lucrarea bisericii? După ce am discutat toate lucrurile, Wang Zhen a plecat să aibă părtășie cu Chen Zhiqiang.

Apoi, într-o zi, am primit o scrisoare de la niște frați și surori. Scrisoarea spunea că, prin părtășia lui Wang Zhen, ei reușiseră să corecteze câteva abateri și se descurcau mai bine în îndatoririle lor. După ce am citit asta am fost puțin dezamăgită. Simțeam că eu descoperisem acele erori și abateri, dar ceilalți nu vedeau decât lucrarea lui Wang Zhen. Nimeni nu vedea ce făceam eu în culise. Apoi mi-am dat seama că iar concuram pentru faimă și câștig, așa că m-am rugat și m-am răzvrătit împotriva mea. Ulterior, într-un eseu, am citit un fragment din cuvintele lui Dumnezeu care m-a emoționat foarte mult. Cuvintele lui Dumnezeu spun: „Dacă încerci mereu să te dai mare și să ai ultimul cuvânt, nu cooperezi în armonie. Ce faci atunci? Cauzezi o tulburare și îi subminezi pe ceilalți. A cauza o tulburare și a-i submina pe ceilalți înseamnă a juca rolul Satanei; nu este realizarea datoriei. […] S-ar putea să ai puțină putere, dar dacă ești capabil să cooperezi cu alții și să accepți sugestii adecvate și dacă ai motivațiile potrivite și poți proteja lucrarea casei lui Dumnezeu, atunci ești o persoană potrivită. Uneori, cu o singură propoziție, poți rezolva o problemă și poți aduce beneficii tuturor; uneori, după părtășia ta cu privire la o singură declarație a adevărului, toți au o cale de urmat și sunt capabili să coopereze în armonie, și toți se străduiesc împreună, uniți în inimă, și împărtășesc aceleași puncte de vedere și opinii, și astfel lucrarea este deosebit de eficientă. Deși poate nimeni nu-și va aminti că ai jucat acest rol și s-ar putea să nu simți că ai depus prea mult efort, în ochii lui Dumnezeu vei fi o persoană care practică adevărul, care acționează conform principiilor. Dumnezeu Își va aminti ce ai făcut. Acest lucru se numește a-ți îndeplini datoria cu devotament” (Cuvântul, Vol. 3: Discursurile lui Hristos al zilelor de pe urmă, „Îndeplinirea adecvată a datoriei necesită o cooperare armonioasă”). E adevărat. Deși nimeni nu putea vedea munca mea din culise, eu îmi făceam datoria pentru a-L mulțumi pe Dumnezeu. Nu conta dacă știau alți oameni. Ceea ce contează este practicarea adevărului și mulțumirea lui Dumnezeu. Ca supraveghetoare, responsabilitatea și datoria mea și ceea ce ar trebui să fac erau să am părtășie cu ceilalți când le observam problemele și abaterile și să-i ajut să le soluționeze. Acesta nu era un lucru pentru care trebuia să-mi asum meritele. Înainte încercasem mereu să mă dau remarc în fața celorlalți, dar acum puteam lucra numai din culise. Acestea erau orchestrarea și rânduiala lui Dumnezeu și lucrul de care aveam nevoie. Trebuia să mă supun, să mă axez pe practicarea adevărului în datoria mea și să mă străduiesc să-mi fac datoria într-un fel care este conform standardului.

După aceea, când observam probleme în lucrarea noastră, luam inițiativa de a o contacta pe sora Wang Zhen. Uneori, când le scriam fraților și surorilor despre probleme, voiam să scot în evidență faptul că eu eram cea care scria, dar, dându-mi seama că mă scoteam în evidență și mă înălțam pe ascuns, mă rugam și renunțam la motivele mele incorecte. Mă calmam și mă gândeam ce puteam scrie pentru a-i ajuta pe ceilalți și cum îmi puteam îndeplini propriile responsabilități și propriile îndatoriri. Acest fel de practică mi-a luminat cu adevărat inima și mi-a dat un sentiment de eliberare. Este un mod grozav de a mă purta.


90. Înfruntând boala din nou

de Yang Yi, China

În 1998 am acceptat lucrarea lui Dumnezeu Atotputernic din zilele de pe urmă și am întâmpinat întoarcerea Domnului. Citind cuvintele lui Dumnezeu, am aflat cum exprimă Dumnezeu adevărul și face lucrarea de judecată în zilele de pe urmă pentru a curăți și mântui omenirea, îndrumând oamenii spre o destinație frumoasă. M-am gândit c-ar trebui să mă consum, să sufăr, să plătesc un preț și să pregătesc fapte bune dacă-I vreau binecuvântările și să ating o destinație bună. Așa că am început să predic Evanghelia și să găzduiesc ocazional frați și surori și mi-am dat silința să fac tot ce pot. Mi-am sacrificat până și economiile pentru a-i ajuta pe frații și surorile care o duceau greu. Odată, când predicam Evanghelia, am fost arestată de poliție, torturată și chiar întemnițată. Chiar și atunci, nu L-am trădat pe Dumnezeu și n-am fost o iudă. M-am gândit că făcusem atât de multe fapte bune și Dumnezeu mă va binecuvânta cu siguranță. Apoi, în 2018, boala de inimă de acum 20 de ani a recidivat subit, aveam hipertensiune și am fost internată de două ori. M-am gândit că, orice s-ar întâmpla, nu mă pot plânge. Ar trebui să mă supun orchestrațiilor și rânduielilor lui Dumnezeu. Surprinzător, după doar două săptămâni, mi-am revenit și am fost externată. Eram profund recunoscătoare lui Dumnezeu. Am crezut că, de vreme ce nu mă plânsesem deși eram atât de bolnavă și chiar continuam să-mi fac datoria după externare, eram realmente loială și supusă lui Dumnezeu. În februarie 2019, boala de inimă și hipertensiunea au recidivat de nicăieri și era mult mai rău ca înainte. Curând după, am fost diagnosticată și cu diabet și aveam o hernie de disc serioasă. Nu mă puteam îngriji. Trebuia să mănânc întinsă și aveam nevoie ca nora mea să mă ducă la toaletă. Stăteam în pat toată ziua și abia puteam să vorbesc sau să deschid ochii.

Într-o noapte, starea mea s-a înrăutățit subit și inima mă durea de îmi era teamă să respir, de parcă o respirație putea fi sfârșitul. Aveam dureri cam de o jumătate de oră și simțeam că aș putea muri în orice clipă. Sufeream atât de mult și mă gândeam: „Mi-e atât de rău că abia am forță să clipesc; este acesta sfârșitul? Dacă mor, cum voi intra în Împărăție? Nu voi împărtăși nicicând binecuvântările Împărăției Cerurilor și nici nu-i voi vedea peisajul superb. S-a terminat totul pentru mine?…” Cu cât mă gândeam mai mult, cu atât mai rău îmi era. M-am rugat, dar n-am putut înțelege intenția lui Dumnezeu. Pe măsură ce trecea timpul, agonia continuă a bolii m-a făcut să-mi pierd dorința de a trăi. Dar știam totodată că intenția lui Dumnezeu nu era ca eu să mor. Nu știam ce să fac și, inconștient, am început să am pretenții de la Dumnezeu: „Când mă voi face bine? Toate surorile de vârsta mea pe care le cunosc sunt mai sănătoase decât mine, dar eu nu m-am consumat sau am contribuit mai puțin ca ele. Dădusem atât de multe pentru Dumnezeu, cheltuind chibzuit ca să pot dona fraților și surorilor la nevoie. Am îndeplinit activ orice datorie am putut. Chiar și când am fost arestată, închisă și sufeream mult, nu L-am negat sau trădat pe Dumnezeu. Nu făcusem suficiente fapte bune? De ce nu mă binecuvântează Dumnezeu, nu mă protejează și nu-mi dă un trup puternic?” Mă plângeam constant și inima-mi era întunecată. Mai târziu, abia când inima a început să mă doară mai tare, am venit înaintea lui Dumnezeu să mă rog și să caut. M-am rugat la Dumnezeu, spunând: „O, Dumnezeule, problemele cu inima s-au agravat brusc. Nu-Ți cuprind intenția și nu știu cum ar trebui să experimentez asta. Dragă Dumnezeule, nu vreau să mă răzvrătesc sau să mă împotrivesc Ție. Te rog, luminează-mă și îndrumă-mă ca să pot învăța din asta.” Apoi, mi-a venit în minte un pasaj din cuvintele lui Dumnezeu: „Cum ar trebui să experimentezi boala atunci când vine? Ar trebui să vii înaintea lui Dumnezeu și să te rogi, să cauți și să pricepi intenția lui Dumnezeu; ar trebui să te examinezi pentru a găsi ce anume ai făcut care a fost împotriva adevărului și ce firi corupte din tine nu au fost rezolvate. Firile tale corupte nu pot fi rezolvate fără a trece prin suferință. Doar fiind căliți prin suferință, oamenii nu pot fi destrăbălați și pot trăi înaintea lui Dumnezeu în orice moment. Când cineva suferă, este mereu în rugăciune. Nu îi stă mintea la mâncare, îmbrăcăminte și alte plăceri; se roagă constant în inima sa, examinându-se pentru a vedea dacă a făcut recent ceva greșit sau a mers împotriva adevărului în vreun fel. În mod normal, când te confrunți cu o boală gravă sau o boală ciudată care îți provoacă o suferință teribilă, acest lucru nu se întâmplă din întâmplare. Intenția lui Dumnezeu este atât în boala ta, cât și în sănătatea ta” (Cuvântul, Vol. 3: Discursurile lui Hristos al zilelor de pe urmă, „În credința în Dumnezeu, dobândirea adevărului este cel mai important lucru”). După ce-am cugetat la cuvintele Lui, I-am înțeles mai bine intenția. Dumnezeu nu folosea această boală ca să-mi ia viața, nici nu mă făcea să sufăr degeaba. Mai degrabă, boala era modul Lui de a-mi dezvălui firea coruptă și de a mă ajuta să trag o învățătură; era felul Său de a mă mântui. N-ar trebui să-L înțeleg greșit sau să mă plâng în legătură cu El, ci să reflectez asupra mea.

Au fost câteva pasaje din cuvântul lui Dumnezeu care m-au ajutat să-mi înțeleg mai bine starea atunci. Cuvintele lui Dumnezeu spun: „Atât de mulți cred în Mine doar ca să-i vindec. Atât de mulți cred în Mine doar ca să Îmi folosesc puterea pentru a alunga spiritele necurate din trupurile lor, și atât de mulți cred în Mine doar pentru a putea primi pace și bucurie de la Mine. Atât de mulți cred în Mine doar pentru a pretinde de la Mine mai multă bogăție materială. Atât de mulți cred în Mine doar pentru a-și petrece această viață în pace și pentru a fi teferi și nevătămați în următoarea viață. Atât de mulți cred în Mine doar pentru a evita suferința iadului și pentru a primi binecuvântările cerești. Atât de mulți cred în Mine doar pentru confort temporar, totuși nu caută să câștige nimic în următoarea viață. Când Îmi revărs furia asupra oamenilor și le iau toată bucuria și pacea pe care o aveau cândva, aceștia devin plin de îndoieli. Când revărs asupra oamenilor suferința iadului și iau înapoi binecuvântările cerești, ei se înfurie. Când Îmi cer să îi vindec, Eu nu le acord atenție și simt aversiune față de ei; aceștia pleacă de lângă Mine ca să caute în schimb calea leacurilor rele și a vrăjitoriei. Când retrag tot ceea ce oamenii Îmi ceruseră, dispar cu toții fără nicio urmă. Din acest motiv, spun că oamenii au credință în Mine deoarece harul meu este prea îmbelșugat și pentru că se obțin prea multe beneficii” (Cuvântul, Vol. 1: Arătarea și lucrarea lui Dumnezeu, „Ce știi despre credință?”). „Relația omului cu Dumnezeu este doar una de pur interes personal. Este relația dintre cel care primește binecuvântarea și cel care o oferă. Pentru a spune lucrurilor pe nume, este relația dintre un angajat și un angajator. Angajatul lucrează din greu numai pentru a primi recompensele acordate de angajator. Nu există nicio afecțiune de înrudire în acest fel de relație bazată pe interese proprii, ci doar o tranzacție. Nu există a iubi sau a fi iubit, numai caritate și milă. Nu există înțelegere, doar o neputincioasă indignare reprimată și înșelătorie. Nu există intimitate, numai o prăpastie de netrecut” (Cuvântul, Vol. 1: Arătarea și lucrarea lui Dumnezeu, „Anexă 3: Omul poate fi mântuit numai în mijlocul gestionării lui Dumnezeu”). „În tot acest timp i-am impus omului un standard strict. Dacă loialitatea ta vine cu intenții și cu condiții, atunci mai degrabă Mă lipsesc de așa-zisa ta loialitate, căci îi urăsc pe oamenii care Mă înșală cu intențiile lor și Mă șantajează cu condiții. Tot ce Îmi doresc este ca omul să Îmi fie absolut loial și să facă toate lucrurile de dragul unui singur cuvânt și pentru a dovedi acest cuvânt: credință” (Cuvântul, Vol. 1: Arătarea și lucrarea lui Dumnezeu, „Ești tu cu adevărat credincios în Dumnezeu?”). Cuvintele lui Dumnezeu de judecată erau ca un cuțit ascuțit în inimă. Îmi era atât de rușine și mi-am venit imediat în fire. Am început să reflectez asupra mea; care-mi fusese țelul de fapt în toți anii de credință? M-am gândit la modul în care, după ce am devenit credincioasă, îmi ajutam frații și surorile oricând vedeam că au greutăți, făceam cât de bine puteam orice îndatoriri în biserică și, chiar și când am fost arestată, închisă și torturată de PCC, nu L-am trădat pe Dumnezeu. Credeam că pregătisem într-adevăr multe fapte bune. Însă prin expunerea cuvintelor lui Dumnezeu și prin dezvăluirea cu ajutorul faptelor, mi-am dat seama că nu mă consumasem și sacrificasem ca să mă supun și să-L mulțumesc pe Dumnezeu, ci ca să-I dobândesc harul și binecuvântările, să mențin un trup sănătos și s-ajung la o destinație bună. Așa că prima oară când m-am îmbolnăvit, m-am gândit că, deoarece mă consumasem atât de mult pentru Dumnezeu, El nu m-ar lăsa să mor, în ciuda bolii mele și nu m-am plâns în legătură cu Dumnezeu. A doua oară, când starea mi s-a agravat și nu puteam avea grijă de mine, în vreme ce mă luptam cu suferința prelungită și amenințarea morții, mi-am dat seama că șansele mele la binecuvântările Împărăției Cerului erau slabe și am regretat că m-am consumat în trecut. Ba chiar m-am folosit de sacrificiile și dățile în care m-am consumat ca să mă cert cu Dumnezeu și să mă opun Lui. Încercam să mă târguiesc cu El, să-L înșel și să mă folosesc de El – departe de a mă consuma realmente pentru El! M-am gândit de ce fusesem atât de irațională. Așa cum au arătat cuvintele lui Dumnezeu, aveam opinia falsă că pentru consumul și sacrificiile mele, Dumnezeu ar trebui să mă binecuvânteze și să-mi dea un trup sănătos și o destinație bună, exact cum, în lumea laică, e considerat corect să răsplătești bazat pe cât de mult lucrează cineva. Mi-am luat suferințele și sacrificiile drept capital de schimb pentru o destinație bună și când n-am obținut-o, inima s-a umplut de plângeri și opoziție. Eram atât de lipsită de umanitate și de rațiune! Dumnezeu e sfânt și drept. Vrea să ne sacrificăm cu sinceritate. Dar eu, cu motivele mele josnice, voiam să fac un târg cu El. Îl înșelam și mă împotriveam Lui. Dacă nu mă pocăiam curând, Dumnezeu avea să devină dezgustat de mine și să mă elimine.

M-am rugat și am căutat să înțeleg sursa problemei prin cuvintele lui Dumnezeu. Mai târziu am citit două pasaje din cuvintele Lui. Dumnezeu Atotputernic spune: „Oamenii corupți trăiesc cu toții pentru ei înșiși. Fiecare pentru sine și diavolul să-l ia pe cel mai din spate – aceasta rezumă natura umană. Oamenii cred cu toții în Dumnezeu de dragul lor; ei se leapădă de lucruri și se consumă de dragul de a fi binecuvântați, iar suferința pe care o îndură și prețul pe care îl plătesc în îndeplinirea datoriei lor sunt, de asemenea, de dragul de a fi răsplătiți. Pe scurt, totul este cu scopul de a fi binecuvântați, de a fi răsplătiți și de a intra în Împărăția Cerurilor. În lume, oamenii lucrează pentru propriul beneficiu, iar în casa lui Dumnezeu, ei fac o datorie pentru a obține binecuvântări. De dragul de a obține binecuvântări, oamenii se leapădă de tot și pot îndura multă suferință. Toate acestea sunt cea mai clară dovadă că oamenii au o natură satanică” (Cuvântul, Vol. 3: Discursurile lui Hristos al zilelor de pe urmă, Partea a III-a). „Ce sunt otrăvurile Satanei? Cum pot fi ele exprimate? De exemplu, dacă întrebi: «Cum ar trebui să trăiască oamenii? Pentru ce ar trebui să trăiască ei?», toți vor răspunde: «Fiecare pentru sine și diavolul să-l ia pe cel mai din spate.» Chiar această singură frază exprimă tocmai rădăcina problemei. Filosofia și logica Satanei au devenit viața oamenilor. Indiferent ce urmăresc oamenii, o fac, de fapt, pentru ei înșiși – și, astfel, trăiesc cu toții pentru ei înșiși. «Fiecare pentru sine și diavolul să-l ia pe cel mai din spate» – aceasta este filosofia de viață a omului și reprezintă, de asemenea, natura umană. Aceste cuvinte au devenit deja natura omenirii corupte și sunt adevărata zugrăvire a naturii satanice pe care o are omenirea coruptă. Această natură satanică a devenit întru totul temelia existenței omenirii corupte. Vreme de câteva mii de ani, omenirea coruptă a trăit după această otravă a Satanei, chiar până în zilele noastre” (Cuvântul, Vol. 3: Discursurile lui Hristos al zilelor de pe urmă, „Cum să mergi pe calea lui Petru”). Cuvintele lui Dumnezeu mi-au expus natura-esență. Motivul pentru care făcusem târguri cu Dumnezeu, Îl înșelasem și-L folosisem era că fusesem profund coruptă de Satana. Toate gândurile și noțiunile mele fuseseră otrăvite de Satana. Am trăit după logica și principiile Satanei, precum: „Fiecare pentru sine și diavolul să-l ia pe cel mai din spate” și „Nu accepta niciodată să fii tratat nedrept”, acționând mereu pentru propriul interes și consumându-mă pentru Dumnezeu doar pentru a face un târg cu El. Urmăream mereu să obțin ceva de la El și să dau micile mele consumări în schimbul binecuvântărilor Sale. Am trăit după otrăvurile Satanei, am fost egoistă, josnică și am căutat doar câștigul personal. Când n-am primit binecuvântări și beneficii, m-am și plâns împotriva Lui. N-aveam pic de umanitate! M-am gândit la cum, pentru a mântui lumea, la prima întrupare, Dumnezeu a fost răstignit pentru a răscumpăra omenirea și la a doua întrupare, a venit în țara marelui balaur roșu și a fost persecutat de PCC, condamnat și respins de lumea religioasă. Dumnezeu a îndurat suferințe și umilințe enorme și tot a exprimat adevărul pentru a ne uda și a ne aproviziona. Dumnezeu nu ne-a cerut niciodată nimic, dar S-a sacrificat mereu în liniște pentru omenire. Cât despre mine, nu m-am gândit să-I răsplătesc iubirea și chiar I-am cerut pace, binecuvântări și o destinație bună. Când n-am obținut ce voiam, m-am plâns împotriva Lui. Unde-mi era conștiința? Abia meritam să mă numesc om, darămite să intru în Împărăția lui Dumnezeu. După ce am realizat toate astea, m-am urât și am fost foarte recunoscătoare lui Dumnezeu. Dacă n-aș fi fost bolnavă, la pat și sub amenințarea morții, n-aș fi reflectat nicicând asupra-mi și aș fi continuat pe calea greșită, abandonată și eliminată de Dumnezeu fără să știu ce se-ntâmplase. Am fost atât de emoționată și m-am rugat Lui: „Dragă Dumnezeule! Văd acum că boala e parte din mântuirea și iubirea Ta pentru mine. Sunt dispusă să mă supun. Doar prin acest fel de judecată, mustrare, încercare și rafinare pot să-mi identific motivele necurate în calitate de credincioasă și să-ncep să-mi schimb firea coruptă. Sunt dispusă să-mi schimb țintele greșite din spatele a ceea ce urmăream și să-mi fac datoria de ființă creată.” Apoi, am citit pasajul acesta din cuvintele lui Dumnezeu: „Nu există o corelare între datoria omului și faptul că primește binecuvântări sau va fi vai de el. Datoria este ceea ce omul se cuvine să îndeplinească; reprezintă vocația sa de la ceruri și ar trebui să o îndeplinească fără să caute recompensă și fără condiții sau scuze. Doar asta se poate numi a-și îndeplini datoria. A primi binecuvântări se referă la binecuvântările de care se bucură când este desăvârșit după ce a experimentat judecata. A fi vai de el se referă la pedeapsa pe care o primește cineva atunci când firea sa nu se schimbă, după ce trece prin mustrare și judecată, adică atunci când nu este desăvârșit. Dar, indiferent dacă primesc binecuvântări sau e vai de ele, ființele create ar trebui să-și facă bine datoria, să facă ceea ce se cuvine să facă și ceea ce sunt capabile să facă; acesta este minimul pe care o persoană, o persoană care-L urmărește pe Dumnezeu, ar trebui să-l facă. Nu ar trebui să-ți îndeplinești datoria de dragul de a primi binecuvântări și nu ar trebui să refuzi să-ți îndeplinești datoria de teamă că va fi vai de tine. Permiteți-Mi să vă spun acest lucru: îndeplinirea datoriei proprii este ceea ce omul se cuvine să facă, iar dacă nu își face datoria, atunci asta este răzvrătirea lui” (Cuvântul, Vol. 1: Arătarea și lucrarea lui Dumnezeu, „Diferența dintre lucrarea de slujire a lui Dumnezeu întrupat și datoria omului”). Am înțeles că sunt o ființă creată. A te sacrifica și a te consuma pentru Dumnezeu e absolut firesc și justificat, și e datoria mea. N-ar trebui să emit cerințe lui Dumnezeu, dar eu, cu motivele mele josnice, voiam ca Dumnezeu să-mi dea binecuvântări și o destinație bună la schimb pe sacrificiile mele. Eram atât de irațională! Indiferent dacă am sau nu un trup sănătos și o destinație bună, tot ar trebui să-L urmez pe Dumnezeu și să mă consum pentru El în îndatoririle mele, așa cum un copil ar trebui să-și respecte mereu părinții indiferent de cum îl tratează părinții și dacă va moșteni sau nu proprietăți. Deoarece acestea sunt responsabilități și obligații. Deși tot nu-mi revenisem și mă simțeam destul de rău, nu-L mai înțelegeam greșit pe Dumnezeu și nu mă mai plângeam împotriva Lui. Indiferent dacă îmi reveneam sau nu, eram dispusă să mă supun orchestrațiilor și rânduielilor lui Dumnezeu.

De fapt, ce se pune ca fapte bune și ce fel de consum și sacrificii vor dobândi aprobarea lui Dumnezeu, în trecut, le judecam în funcție de propriile noțiuni și închipuiri, dar asta nu e conform intenției lui Dumnezeu. Abia mai târziu, după găsirea unui standard de judecată în cuvintele Lui, m-am lămurit ce constituie o faptă bună. Cuvintele lui Dumnezeu spun: „Care este standardul după care sunt judecate acțiunile și comportamentul unei persoane drept bune sau rele? Acesta e dacă acea persoană, în gândurile, dezvăluirile și acțiunile sale, deține sau nu mărturia punerii în practică a adevărului și a trăirii adevărului-realitate. Dacă nu ai această realitate sau nu o trăiești, atunci, fără nicio îndoială, ești un răufăcător. Cum îi privește Dumnezeu pe răufăcători? Pentru Dumnezeu, gândurile tale și acțiunile tale exterioare nu aduc mărturie pentru El, nici nu-l umilesc și nu îl înfrâng pe Satana; în schimb, Îl fac de rușine pe Dumnezeu și sunt pline de semnele dezonorării Sale. Nu aduci mărturie pentru Dumnezeu, nu te consumi pentru El și nici nu-ți îndeplinești responsabilitățile și obligațiile de dragul lui Dumnezeu; în schimb, acționezi în interes propriu. Ce înseamnă «în interes propriu»? Mai precis, înseamnă în interesul Satanei. Prin urmare, în final, Dumnezeu va spune: «Plecați de la Mine, voi, cei ce săvârșiți fărădelegea!» În ochii lui Dumnezeu, acțiunile tale nu vor fi văzute ca fapte bune, vor fi considerate fapte rele. Nu numai că nu vor obține aprobarea lui Dumnezeu – vor fi condamnate. Ce speră să câștige cineva dintr-o astfel de credință în Dumnezeu? Oare, până la urmă, nu-i așa că o astfel de credință nu va da niciun rezultat?” (Cuvântul, Vol. 3: Discursurile lui Hristos al zilelor de pe urmă, „Libertatea și eliberarea pot fi dobândite doar prin alungarea firilor corupte”). „Din moment ce ești sigur că această cale este adevărată, trebuie să o urmezi până la capăt; trebuie să-ți menții loialitatea față de Dumnezeu. Din moment ce ai văzut că Dumnezeu a venit pe pământ pentru a te desăvârși personal, ar trebui să-I dai inima ta în întregime. Dacă, indiferent ce face Dumnezeu – poate dându-ți un final nefavorabil chiar la sfârșit – tu încă poți să-L urmezi, asta înseamnă că ți-ai menținut puritatea înaintea lui Dumnezeu. Ofranda adusă lui Dumnezeu a unui trup spiritual sfânt și a unei fecioare curate despre care s-a vorbit înseamnă a păstra o inimă sinceră înaintea lui Dumnezeu. Sinceritatea omului este puritate, iar cei care pot fi sinceri față de Dumnezeu și-au păstrat puritatea” (Cuvântul, Vol. 1: Arătarea și lucrarea lui Dumnezeu, „Ar trebui să îți păstrezi loialitatea față de Dumnezeu”). După citirea lor, am înțeles că Dumnezeu vrea să fim sinceri, să ne sacrificăm benevol pentru El fără a cere răsplată, să practicăm adevărul și să mărturisim ferm pentru El în îndatoririle lor. La asta se referă de fapt faptele bune. Înainte, aveam o înțelegere parțială a faptelor bune. Credeam că, atât timp cât mă consum, sufăr și plătesc un preț, pregăteam fapte bune și Dumnezeu avea să mă țină minte. Apoi m-am gândit cum, în Epoca Harului, Domnul Isus a aprobat-o pe văduva sărmană care a adus o ofrandă. Pentru majoritatea, părea că oferise doar câteva monede, ceea ce valora foarte puțin, dar lui Dumnezeu nu-I pasă cât de mult oferim, ci de intențiile noastre. Mă consumasem și dădusem de nenumărate ori ce oferise văduva, așa că de ce nu mă aproba Dumnezeu? Dumnezeu nu era dezgustat de cheltuielile mele, ci de motivele mele înșelătoare și de șiretlicurile mele. Nu eram sinceră cu El; consumul meu era tranzacțional și necurat. Oricât aș fi dat în acest fel, n-ar fi considerat nicicând o faptă bună. După ce-am înțeles intenția lui Dumnezeu, m-am rugat Lui spunând că, indiferent dacă-mi voi reveni sau nu ori dacă voi avea o destinație bună, tot mă voi consuma sincer pentru a-I răsplăti iubirea. Ulterior, hernia de disc nu se ameliora și afecțiunea de inimă continua să revină, dar nu mai eram constrânsă de boală sau legată de dorința de binecuvântări; puteam mânca și bea regulat cuvintele lui Dumnezeu, participa la adunări și face datoria în măsura posibilităților.

În viață, am avut ocazia de a accepta lucrarea lui Dumnezeu din zilele de pe urmă și norocul de a-I auzi glasul; Dumnezeu a făcut o excepție pentru a mă înălța. Prin expunerea și judecata cuvintelor lui Dumnezeu, am ajuns să văd că eram atât de coruptă de Satana încât abia mai aveam o asemănare umană. Doar acum am dobândit ceva rațiune și supunere față de Dumnezeu. Acum, după aceste schimbări, chiar de mor, n-am trăit în van. Când am renunțat la dorința pentru binecuvântări și când n-am mai fost constrânsă de boală, m-am simțit mult mai echilibrată. Ulterior, n-am căutat tratament pentru boală, dar tot am început treptat să fiu mai bine. Acum pot sta și scrie la computer și am scris articole ca să aduc mărturie pentru Dumnezeu. Pot, de asemenea, să-mi port de grijă acum. Îi mulțumesc din adâncul inimii că a folosit boala pentru a mă ajuta să trag o învățătură și că mi-a permis să-I văd mântuirea și iubirea pentru mine. M-am gândit la niște cuvinte de la Dumnezeu: „Ceea ce caută oamenii în credința lor în Dumnezeu este să obțină binecuvântări pentru viitor; acesta este țelul pe care îl au în credința lor. Toți oamenii au această intenție și speranță, dar corupția din natura lor trebuie rezolvată prin încercări și rafinare. Oamenii trebuie să fie rafinați în oricare dintre aspectele în care nu sunt purificați și în care tot dezvăluie corupție – aceasta este rânduiala lui Dumnezeu. El îți pregătește medii, obligându-te să treci prin rafinarea din ele, astfel încât să-ți poți cunoaște propria corupție. În cele din urmă, ajungi în punctul în care ai fi dispus să renunți la planurile și dorințele tale și să te supui suveranității și rânduielii lui Dumnezeu, chiar dacă asta ar însemna să mori. Prin urmare, dacă oamenii nu trec prin câțiva ani de rafinare, dacă nu îndură o anumită doză de suferință, nu vor putea să se elibereze din constrângerile corupției trupului în gândurile lor și în inima lor. În oricare dintre aspectele în care oamenii sunt încă supuși constrângerilor naturii lor satanice și în oricare dintre aspectele în care au încă propriile dorințe și cerințe, acestea sunt aspectele în care ar trebui să sufere. Numai prin suferință pot să tragă învățăminte, ceea ce înseamnă că sunt capabili să câștige adevărul și să înțeleagă intențiile lui Dumnezeu” (Cuvântul, Vol. 3: Discursurile lui Hristos al zilelor de pe urmă, Partea a III-a).


91. De-acum înainte nu voi mai fi neimplicată

de Martha, Italia

În iunie 2021, eram responsabilă cu lucrarea video la biserică și pentru că volumul de muncă a crescut, biserica a aranjat ca eu să urmăresc și activitatea altui grup. M-am gândit: „Sunt și așa destul de ocupată cu lucrarea de care răspund acum. Dacă supervizez și mai multe lucrări, nu voi fi oare chiar mai ocupată și mai obosită?” Pe de altă parte, m-am gândit: „Frații și surorile din acest grup sunt familiarizați cu lucrarea. Cu toții au experiență și își fac datoria cu eficacitate, așa că nu ar trebui să-mi fac prea multe probleme în legătură cu supervizarea, nu-mi va lua prea mult timp și efort.” Așadar, am acceptat să mai supervizez un grup. La început, întrebam din când în când dacă lucrarea grupului avansa normal și dacă vreun frate sau vreo soră avea dificultăți în a-și face datoria. Însă, mai târziu, m-am gândit că mai am și alte lucruri de făcut și că ar fi prea obositor psihic și mi-ar lua prea mult timp să încerc să înțeleg detaliile lucrării fiecărui grup. Lucrarea acelui grup avansa normal, deci totul era bine, iar eu nu trebuia să consum timp ca să înțeleg diverse lucruri. Și liderul echipei era acolo, iar frații și surorile erau de încredere și își făceau bine datoria. În ultimii câțiva ani nu existaseră probleme majore, deci practic nu aveam de ce să îmi fac griji. Nu avea cum să fie o problemă dacă reduceam supervizarea, nu-i așa? Prin urmare, nu m-am implicat aproape deloc în lucrarea grupului respectiv.

Într-o bună zi, după mai mult de două luni, un frate mi-a dat feedback și a spus că, în două cazuri recente, filmările realizate de grupul respectiv au avut probleme și că, dacă nu ar fi descoperit alte surori problemele la timp, lucrarea ar fi suferit întârzieri. Am fost puțin surprinsă, întrucât o serie de probleme grave apăruseră în timp ce grupul își făcea îndatoririle. Cum de n-am știut eu? Gândindu-mă, mi-am dat seama că fusesem responsabilă mai multe luni de acea lucrare, dar acordasem foarte puțină atenție lucrării grupului respectiv și nu aveam idee cum își făceau datoria membrii grupului. Mi-am dat seama că nu făceam lucrarea reală, iar tocmai de aceea s-au produs acele probleme. Ulterior, când am înțeles situația, am descoperit că, de câtva timp, nimeni nu supervizase și nu urmărise lucrarea grupului, așa că membrii grupului se bazau pur și simplu pe experiența și rutinele lor existente, fără să simtă nicio povară a datoriei. Așadar, de îndată ce a crescut volumul de muncă, au început să facă lucrurile superficial. Deși erau două persoane care lucrau împreună pentru a verifica materialele video, era doar o formalitate pentru aceste persoane. Lucrau pur și simplu mecanic și nu au reușit să descopere problemele. A fost dureros să mă confrunt cu toate aceste lucruri. Problemele acestea nu erau dificil de descoperit, iar dacă eu aș fi urmărit în mod normal lucrarea acelui grup, nu aș fi fost atât de neștiutoare. Am fost atât de iresponsabilă! A trebuit să reflectez asupra motivului pentru care le-am ignorat lucrarea mai bine de trei luni. Am citit în cuvântul lui Dumnezeu, care spune: „Conducătorii falși nu se interesează niciodată despre situațiile de lucru ale diverșilor supraveghetori de echipe și nu le monitorizează. De asemenea, nu se interesează, nu monitorizează și nu pricep intrarea în viață a supraveghetorilor diferitelor echipe și a personalului responsabil cu diverse sarcini importante, precum și atitudinea lor față de lucrarea bisericii, față de îndatoririle lor și față de credința în Dumnezeu, de adevăr și de Dumnezeu Însuși. Ei nu știu dacă aceste persoane au trecut printr-o transformare sau printr-o creștere spirituală și nici nu știu despre diversele probleme care pot exista în lucrarea lor; în special, nu cunosc impactul erorilor și al abaterilor apărute în diverse etape ale lucrării asupra lucrării bisericii și asupra intrării în viață a aleșilor lui Dumnezeu, și nici dacă aceste erori și abateri au fost vreodată corectate. Sunt complet ignoranți cu privire la toate aceste lucruri. Dacă nu știu nimic despre aceste condiții detaliate, devin pasivi ori de câte ori apar probleme. Cu toate acestea, conducătorii falși nu se preocupă deloc de aceste chestiuni detaliate în timp ce își fac treaba. Ei cred că, după ce au rânduit diverși supraveghetori de echipă și au atribuit sarcini, lucrarea lor este terminată – se consideră că și-au făcut treaba bine, iar dacă apar alte probleme, nu este treaba lor. Deoarece conducătorii falși nu reușesc să supravegheze, să călăuzească și să monitorizeze diverși supraveghetori de echipă și nu își îndeplinesc responsabilitățile în aceste domenii, acest lucru duce la un dezastru în lucrarea bisericii. Aceasta înseamnă că acei conducători și lucrători sunt neglijenți în responsabilitățile lor. Dumnezeu poate scruta profunzimile inimii umane; aceasta este o capacitate care le lipsește oamenilor. Prin urmare, atunci când lucrează, oamenii trebuie să fie mai sârguincioși și mai atenți, mergând în mod regulat la fața locului pentru a monitoriza, supraveghea și călăuzi lucrarea, ca să asigure progresul normal al lucrării bisericii. În mod clar, conducătorii falși sunt complet iresponsabili în lucrarea lor și nu supraveghează, nu monitorizează și nu călăuzesc niciodată diversele sarcini. Ca urmare, unii supraveghetori nu știu cum să rezolve diverse probleme care apar în lucrare și rămân în rolurile lor de supraveghetori, deși nu sunt nici pe departe suficient de competenți pentru a face lucrarea. În cele din urmă, întârzie lucrarea în mod repetat și o transformă într-un dezastru total. Aceasta este consecința faptului că falșii conducători nu se interesează, nu supraveghează și nu monitorizează situațiile supraveghetorilor, un rezultat care este cauzat în întregime de neglijarea responsabilității acestora” [Cuvântul, Vol. 5: Responsabilitățile conducătorilor și lucrătorilor, „Responsabilitățile conducătorilor și lucrătorilor (3)”]. Din cuvântul lui Dumnezeu, am văzut că falșii conducători își neglijează îndatoririle și nu fac lucrare reală. Ei cred că fiecare grup are un supervizor, astfel încât falșii conducători pot să nu se implice, fapt ce cauzează probleme în lucrarea bisericii. La suprafață, poate părea că falșii conducători nu fac nimic care să fie în mod evident rău. Însă le lipsește simțul responsabilității în legătură cu lucrarea bisericii, fapt ce afectează grav evoluția și eficacitatea diferitelor sarcini, iar acest lucru perturbă și tulbură lucrarea bisericii. Dumnezeu le cere conducătorilor și lucrătorilor să urmărească și să supervizeze lucrarea la timp, pentru a se asigura că lucrarea bisericii înregistrează progrese cu regularitate și în mod ordonat. Aceasta este responsabilitatea și datoria lor. Dar eu, după ce am preluat lucrarea grupului respectiv, am simțit că liderul grupului era acolo și că totul se desfășura ordonat, așa că mi s-a părut logic să nu mă implic. Niciodată nu le-am verificat și nu le-am urmărit lucrarea și nici nu am înțeles detaliile abaterilor și ale problemelor care existau în lucrarea tuturor. De asemenea, nu am descoperit când erau delăsători și superficiali în îndeplinirea datoriei lor. Pe baza propriilor mele noțiuni și închipuiri, eu mă gândeam că sunt de încredere și conștiincioși în felul în care își fac datoria și că mă pot baza complet pe ei. Așa că m-am comportat în consecință, iar rezultatul a fost că lucrarea a avut de suferit. În lumina cuvântului lui Dumnezeu, știam că îmi îndeplineam cu neglijență responsabilitățile și că eram într-adevăr o falsă conducătoare. Deși nu făceam rău în mod intenționat, problemele persistau și nu se rezolvau pentru că eu nu lucram concret. Problemele se acumulau în filmele pe care le produceau ei, iar acestea trebuiau refăcute, fapt ce era legat direct de superficialitatea și lipsa mea de responsabilitate în îndeplinirea datoriei mele. Adoptând abordarea superficială și încercând să iau lucrurile ușor, nu le-am monitorizat sau supravegheat lucrarea. Deși am economisit astfel mult timp și energie, asta a întârziat direct progresul lucrării, perturbând-o și tulburând-o pe cea a bisericii. Mă împotriveam lui Dumnezeu! Gândul acela m-a înfricoșat, iar eu reflectam fără întrerupere asupra mea și mă gândeam: „Cum am putut să aleg neimplicarea atât de mult timp fără să-mi dau seama?”

Mai târziu, am citit un pasaj din cuvântul lui Dumnezeu și am înțeles mai bine faptul că nu lucram concret. Dumnezeu Atotputernic spune: „Conducătorii falși nu se interesează niciodată de supraveghetorii care nu fac lucrări concrete sau care nu se ocupă de lucrarea care le este atribuită. Ei cred că trebuie doar să aleagă un supraveghetor și cu asta chestiunea s-a încheiat și că, după aceea, supraveghetorul se poate ocupa singur de toate problemele legate de lucrare. Astfel, conducătorii falși doar organizează adunări din când în când, nu supraveghează lucrarea, nu întreabă cum merge treaba și se comportă ca niște șefi neimplicați direct. […] Nu sunt capabili să facă ei înșiși lucrare reală și nu sunt nici meticuloși în ceea ce privește lucrarea liderilor de echipă și a supraveghetorilor – nu o urmăresc și nu se interesează de ea. Părerea lor despre oameni se bazează doar pe propriile impresii și închipuiri. Când văd că o persoană are performanțe bune o vreme, ei consideră că va fi bună pentru totdeauna, că nu se va schimba; nu cred pe nimeni care spune că există o problemă cu această persoană și când cineva îi avertizează cu privire la acea persoană, îi ignoră avertismentul. Credeți că sunt proști conducătorii falși? Sunt proști și nesăbuiți. Ce îi face proști? Faptul că se încred cu ușurință într-o persoană, crezând că, pentru că atunci când a fost aleasă, aceasta a făcut un jurământ, a luat o hotărâre și s-a rugat cu lacrimi curgându-i pe față, înseamnă că este de încredere și că nu vor exista niciodată probleme dacă se va ocupa de lucrare. Conducătorii falși nu înțeleg natura oamenilor; nu cunosc adevărata situație a omenirii corupte. Ei spun: «Cum ar putea cineva să se schimbe în rău când a fost ales supraveghetor? Cum ar putea cineva care pare atât de serios și de încredere să se eschiveze de la lucrarea sa? Nu ar face-o, nu-i așa? Are multă integritate.» Deoarece conducătorii falși se încred prea mult în propriile închipuiri și sentimente, în cele din urmă, acest lucru îi face incapabili să rezolve în timp util numeroasele probleme care apar în lucrarea bisericească și îi împiedică să-l demită pe supraveghetorul implicat și să-i ajusteze, fără întârziere, atribuirea datoriei. Sunt conducători falși veritabili. Și care este problema aici? Are vreo legătură cu superficialitatea modul în care conducătorii falși își abordează lucrarea? Pe de-o parte, ei văd cum marele balaur roșu îi arestează cu înverșunare pe aleșii lui Dumnezeu, așa că, pentru a se proteja, rânduiesc la întâmplare ca cineva să fie responsabil cu lucrarea, crezând că acest lucru va rezolva problema și că nu mai este nevoie să îi acorde atenție. Ce gândesc în sinea lor? «Acesta este un mediu foarte ostil, ar trebui să mă ascund pentru o vreme.» Asta înseamnă că râvnesc după confortul trupesc, nu-i așa? Pe de altă parte, conducătorii falși au un defect fatal: au încredere în oameni prea repede, bazându-se pe propriile închipuiri. Iar acest lucru este provocat de faptul că nu înțeleg adevărul, nu-i așa? Cum expune cuvântul lui Dumnezeu esența omenirii corupte? De ce ar trebui să aibă ei încredere în oameni în care nici Dumnezeu nu are? Conducătorii falși sunt prea aroganți și neprihăniți de sine, nu-i așa? Ceea ce își spun este: «Nu se poate să fi judecat greșit această persoană, nu ar trebui să existe nicio problemă cu această persoană pe care am considerat-o potrivită; cu siguranță nu este o persoană care se dedă la mâncare, băutură și distracții sau căreia îi place confortul și urăște munca asiduă. Categoric este de nădejde și demnă de încredere. Nu se va schimba; dacă ar face-o, ar însemna că m-am înșelat în privința ei, nu-i așa?» Ce fel de logică este asta? Ești vreun soi de expert? Ai vedere cu raze X? Ai acea abilitate specială? Ai putea să trăiești cu o persoană un an sau doi, dar ai fi în stare să vezi cine este cu adevărat fără un mediu potrivit care să-i dezvăluie întru totul natura-esență? Dacă nu ar fi dezvăluită de Dumnezeu, ai putea trăi alături de ea trei sau chiar cinci ani și tot te-ai lupta să vezi exact ce fel de natură-esență are. Și cu cât devine acest lucru mai adevărat atunci când o vezi rar și ești rareori cu această persoană? Conducătorii falși se încred cu inima ușoară într-o persoană în funcție de o impresie trecătoare sau bazându-se pe aprecierea pozitivă făcută de altcineva și îndrăznesc să încredințeze lucrarea bisericii unei astfel de persoane. În acest caz, nu sunt extrem de orbi? Nu acționează imprudent? Și oare conducătorii falși nu sunt extrem de iresponsabili când lucrează astfel?” [Cuvântul, Vol. 5: Responsabilitățile conducătorilor și lucrătorilor, „Responsabilitățile conducătorilor și lucrătorilor (3)”]. Cuvântul lui Dumnezeu expune faptul că falșii conducători sunt leneși, proști și nechibzuiți. În loc să vadă oamenii și lucrurile prin prisma cuvântului lui Dumnezeu, ei le văd prin prisma propriilor lor noțiuni și idei. Cu toate acestea, ei simt că înțeleg oamenii și lucrurile. Pot cu ușurință să aibă încredere în cineva și să încredințeze altora lucrarea, în timp ce ei înșiși adoptă o atitudine de neimplicare și se complac în beneficiile statutului. Prin ceea ce expune cuvântul lui Dumnezeu, am văzut că eram o astfel de falsă conducătoare leneșă și proastă! Din cauza naturii mele leneșe, simțeam tot timpul că sunt responsabilă pentru un volum foarte mare de muncă, că, dacă aș supraveghea fiecare grup și aș înțelege detaliile, ar fi prea complicat și prea greu. Așa că am supravegheat mai ales lucrarea unui singur grup. Întrucât cealaltă echipă avea un lider, cât timp lucrarea avansa normal, totul avea să fie bine și nu trebuia să mai consum timp cu supravegherea. Cu cât aveam mai puține griji, cu atât era bine – așa îmi abordam datoria. Deși aveam titlul de supervizor, eu adoptasem o abordare de neimplicare, ceea ce a fost foarte iresponsabil! Eram și foarte îngâmfată. Pe baza propriilor mele noțiuni și închipuiri, mă gândeam că pot avea încredere în toți membrii acelui grup să își facă datoria. Așa că nu aveam de ce să mă îngrijorez, iar dacă nu le supravegheam lucrarea, ei vor continua să își facă bine datoria. Nu am întrebat de ei și nu i-am supravegheat timp de mai multe luni, ceea ce a dus la apariția unor probleme în lucrarea lor. Nu înțelegeam adevărul și nici nu vedeam lucrurile clar și aveam multă încredere în mine, gândindu-mă că judecata mea despre oameni nu poate fi greșită. Eram prea arogantă și proastă! Știind toate acestea, m-a cuprins regretul și am înțeles importanța faptului de a trata oamenii și datoria mea potrivit cuvântului lui Dumnezeu. Așa că am căutat în mod conștient fragmentele relevante din cuvântul lui Dumnezeu pentru a găsi o cale de a-mi face datoria.

Într-o zi, am citit un fragment din cuvântul lui Dumnezeu care spune: „Întrucât conducătorii falși nu sunt la curent cu progresul lucrării și pentru că sunt incapabili să identifice prompt – cu atât mai puțin să rezolve – problemele care apar în lucrare, asta duce adesea la întârzieri repetate. În anumite lucrări, întrucât oamenii nu înțeleg principiile și nu există nicio persoană potrivită pentru a fi responsabilă cu lucrarea și care să o dirijeze, aceia care o execută trăiesc adesea într-o stare de negativitate, pasivitate și expectativă, lucru care afectează grav progresul lucrării. Dacă acei conducători și-ar fi îndeplinit responsabilitățile – dacă ar fi dirijat lucrarea, ar fi accelerat lucrarea, ar fi supravegheat-o și ar fi găsit pe cineva care înțelege acel domeniu pentru a îndruma lucrarea, atunci aceasta ar fi progresat mai repede în loc să sufere întârzieri repetate. Atunci, pentru conducători este vital să înțeleagă și să priceapă starea lucrării. Bineînțeles, este imperios ca acești conducători să înțeleagă și să stăpânească felul în care lucrarea progresează, deoarece progresul are legătură cu eficiența lucrării și cu rezultatele pe care această lucrare trebuie să le obțină. În cazul în care conducătorii și lucrătorii nu pricep cum progresează lucrarea bisericii și nu urmăresc sau nu supraveghează lucrurile, atunci sigur progresul lucrării bisericii va fi lent. Asta e din cauză că majoritatea oamenilor care fac îndatoriri sunt extraordinar de mârșavi, nu au un simț al poverii și sunt deseori negativi, pasivi și superficiali. Dacă nu există nimeni cu un simț al poverii și cu capacități de lucru care să-și asume în mod concret responsabilitatea pentru lucrare, informându-se despre progresul ei în timp util și îndrumând, supraveghind, disciplinând și emondând personalul care face îndatoriri, atunci, în mod firesc, nivelul de eficiență a lucrării va fi foarte scăzut și rezultatele acesteia vor fi foarte slabe. Dacă nici măcar nu pot să vadă clar acest lucru, conducătorii și lucrătorii sunt nesăbuiți și orbi. Prin urmare, conducătorii și lucrătorii trebuie să investigheze prompt lucrarea, să o urmărească și să-i priceapă progresul, să analizeze ce probleme trebuie să rezolve în cazul oamenilor care fac îndatoriri și să înțeleagă care dintre acestea ar trebui rezolvate pentru a obține rezultate mai bune. Toate aceste lucruri sunt cruciale, o persoană care acționează în calitate de conducător trebuie să fie lămurită în privința lor. Pentru a-ți face bine datoria, nu trebuie să fii ca un conducător fals, care face puțină lucrare superficială și apoi crede că și-a făcut bine datoria” [Cuvântul, Vol. 5: Responsabilitățile conducătorilor și lucrătorilor, „Responsabilitățile conducătorilor și lucrătorilor (4)”]. Cuvântul lui Dumnezeu le arată oamenilor calea către a-și face datoria într-un mod care este conform standardului. În calitate de conducători sau supraveghetori, oamenii trebuie să își abordeze datoria cu simțul poverii și nu pot să se complacă în confortul trupului. Ei trebuie să urmărească, să analizeze, să supravegheze și să inspecteze la timp lucrarea de care sunt responsabili. Conducătorii și supraveghetorii trebuie, de asemenea, să urmărească și să înțeleagă starea personalului implicat și detaliile despre modul în care își face acesta datoria. Astfel, se pot detecta prompt problemele și se pot corecta abaterile. Pentru că nicio ființă umană nu a fost încă desăvârșită, toată lumea are o fire coruptă. Așadar, dacă starea oamenilor este bună și ei sunt conștiincioși, responsabili și eficace în îndeplinirea datoriei lor pentru o perioadă de timp, asta nu înseamnă că sunt complet de încredere. Când stările lor sunt anormale sau ei trăiesc potrivit firii lor corupte, devin superficiali chiar împotriva voinței lor și fac lucruri care tulbură lucrarea bisericii. Așadar, în timp ce oamenii își îndeplinesc îndatoririle, conducătorii, lucrătorii și supraveghetorii trebuie să le inspecteze și să le urmărească atent lucrarea, iar atunci când se constată probleme, ei trebuie să corecteze prompt abaterile. Asta e responsabilitatea lor. După ce am înțeles cerințele lui Dumnezeu, am început să supraveghez și să aflu mai multe despre lucrarea grupului și i-am convocat cu regularitate la întâlniri de trecere în revistă a lucrării. Când observam abateri și probleme, comunicam prompt cu liderul grupului despre acestea. Prin lucrarea de monitorizare, am descoperit că lucrarea tuturor era cam indisciplinată și lipsită de planificare. Așadar, am discutat despre planul de lucru al echipei și despre progres cu liderul echipei, iar o parte din lucrarea întârziată s-a finalizat conform planului. În plus, am eficientizat efectivul personalului în funcție de volumul de muncă și ne-am ocupat de trimiterea unor membri ai personalului acolo unde era mai mare nevoie de ei. După ce am realizat această practică, m-am simțit mai liniștită. În același timp, am urmărit mai îndeaproape decât înainte lucrarea din sfera mea de responsabilitate.

După o vreme, am preluat o lucrare care necesita mult timp. M-am gândit: „O perioadă am supravegheat în detaliu lucrarea fiecărui grup, așa că situația e stabilă acum. Dacă și acum trebuie să îmi fac griji și să mă implic în detaliile fiecărui grup, asta îmi va lua prea mult timp și efort. Programul meu va fi prea încărcat și prea presant.” M-am întrebat activitatea cărui grup o pot delega altcuiva, ca să am mai puține griji. M-am gândit la un grup cu doi lideri care erau mai proactivi în îndeplinirea datoriei lor și puteau plăti un preț. Voiam să le transfer lor lucrarea grupului, ca să o poată urmări în detaliu. În felul acesta, eu trebuia doar să văd direcția în care merg lucrurile și să particip periodic la întâlniri ca să trecem în revistă lucrarea. Puteam lăsa tot restul în seama liderilor grupului. Însă, făcând asta, reveneam la vechile mele obiceiuri, concentrându-mă doar asupra noii lucrări pe care o preluasem și neimplicându-mă în detaliile lucrării acestui grup. M-am gândit că, din moment ce liderii grupului erau acolo, avea să fie bine. Dacă apăreau probleme, puteam pur și simplu să aștept ca ei să ia inițiativa de a mă informa, iar apoi să mă ocup de probleme. Într-o zi, unul din liderii grupului mi-a atras atenția că nu supervizez suficient și că nu mă implic în detaliile lucrării lor. Unii frați și unele surori din grup amânau și erau leneși în îndeplinirea datoriei lor, dar nimeni nu superviza și nici nu lua vreo hotărâre, ceea ce afecta progresul lucrării. Când am auzit asta, am devenit puțin defensivă și m-am gândit: „Dar n-ați putea face asta voi doi, liderii grupului? De ceva timp mi-am mai luat și altceva de lucru. Ar dura foarte mult timp să supraveghez în detaliu fiecare sarcină. Cum aș putea face toate acestea? Îmi cereți prea mult!” Dar argumentele mele m-au făcut din nou să mă simt puțin stânjenită. Privind înapoi la acea perioadă, rareori le supravegheam lucrarea și nu înțelegeam în ce stare se aflau frații și surorile, dacă aplicau principiile în felul în care își făceau datoria sau rezultatele lucrării lor. Mă gândeam atunci că, în trecut, comisesem o fărădelege față de datoria mea neimplicându-mă, deci cum se putea să fiu iar în aceeași stare?

Mai târziu, am citit cuvântul lui Dumnezeu: „Mulți oameni, pe la spatele Meu, se complac în beneficiile statutului, se îndoapă cu mâncare, le place somnul și acordă toată atenția trupului, mereu temători că nu există scăpare pentru trup. Nu-și îndeplinesc funcția cuvenită în biserică, ci profită de pe urma bisericii sau își mustră frații și surorile cu cuvintele Mele, constrângându-i pe alții de sus. Acești oameni continuă să spună că respectă voia lui Dumnezeu și spun mereu că sunt apropiații lui Dumnezeu – nu este absurd? Dacă motivația ta e corectă, dar nu poți să slujești în conformitate cu intențiile lui Dumnezeu, atunci te comporți prostește; dar dacă motivația ta nu e cea corectă și tot spui că-L slujești pe Dumnezeu, atunci te opui lui Dumnezeu și ar trebui să fii pedepsit de El! Nu am niciun fel de milă pentru astfel de oameni! În casa lui Dumnezeu mănâncă pe gratis, se complac mereu în confortul trupesc și nu se gândesc la interesele lui Dumnezeu. Caută întotdeauna ce e bine pentru ei și nu dau nicio atenție intențiilor lui Dumnezeu. Nu pot accepta scrutarea Duhului lui Dumnezeu în nimic din ceea ce fac. Mereu sunt necinstiți și vicleni și își înșală frații și surorile, având două fețe, ca vulpea într-o vie, care mereu fură struguri și calcă via în picioare. Ar putea asemenea oameni să fie apropiații lui Dumnezeu? Ești potrivit să primești binecuvântările lui Dumnezeu? Nu îți asumi nicio povară față de viața ta și față de Biserică, ești potrivit să primești însărcinarea dată de Dumnezeu? Cine ar îndrăzni să aibă încredere în unul asemenea ție? Când slujești în felul acesta, ar putea Dumnezeu să îți încredințeze o sarcină mai importantă? Oare acest lucru nu ar întârzia lucrarea?” (Cuvântul, Vol. 1: Arătarea și lucrarea lui Dumnezeu, „Cum să slujim în concordanță cu intențiile lui Dumnezeu”). „Nu contează cât de talentat ești, ce nivel de calibru și educație ai, câte sloganuri poți striga sau câte cuvinte și doctrine îți sunt la îndemână; indiferent cât de ocupat ești sau cât de epuizat ești într-o zi ori cât de departe ai călătorit, câte biserici vizitezi sau cât de multe riscuri îți asumi și câte suferințe înduri – nimic din toate acestea nu contează. Ceea ce contează este dacă îți faci lucrarea pe baza rânduielilor de lucru, dacă implementezi cu exactitate acele rânduieli; dacă, în timpul conducerii tale, participi la fiecare lucrare specifică de care ești responsabil și câte probleme reale ai rezolvat efectiv; câte persoane au ajuns să înțeleagă adevărurile-principii datorită conducerii și îndrumării tale și cât de mult a avansat și s-a dezvoltat lucrarea bisericii – ceea ce contează este dacă ai obținut aceste rezultate sau nu. Indiferent de lucrarea specifică în care ești implicat, ceea ce contează este dacă urmărești și conduci lucrarea în mod consecvent, mai degrabă decât să te comporți ca și cum ai fi important și să dai ordine. În plus, contează și dacă ai intrare în viață în timp ce îți faci datoria sau nu, dacă poți trata problemele conform principiilor, dacă ai o mărturie despre punerea adevărului în practică și dacă poți trata și rezolva problemele reale cu care se confruntă aleșii lui Dumnezeu. Acestea și alte lucruri similare sunt toate criterii pentru a evalua dacă un conducător sau lucrător și-a îndeplinit responsabilitățile sau nu” [Cuvântul, Vol. 5: Responsabilitățile conducătorilor și lucrătorilor, „Responsabilitățile conducătorilor și lucrătorilor (9)”]. Din cuvântul lui Dumnezeu, am văzut că El îi detestă la culme pe oamenii care mereu se complac în beneficiile statutului, sunt vicleni și apelează la șiretlicuri și iau în considerare propriile interese trupești în îndeplinirea îndatoririlor. O astfel de persoană nu poate juca niciun rol pozitiv în promovarea lucrării bisericii și nici nu poate să descopere și să rectifice prompt abaterile și scăpările din datoria sa. Mai mult, iresponsabilitatea sa poate cauza pierderi datoriei sale și poate perturba și tulbura lucrarea bisericii. Oamenii ca aceștia sunt complet lipsiți de sinceritate în datoria lor și sunt nedemni să primească însărcinarea dată de Dumnezeu. Dacă nu se căiesc, în cele din urmă, Dumnezeu îi va detesta și îi va elimina! În plus, standardul după care evaluează Dumnezeu conducătorii și lucrătorii nu ține de câtă muncă fac și nici de câte drumuri bat, ci dacă fac lucrare reală și produc rezultate concrete prin îndeplinirea datoriei lor. Expunerea cuvântului lui Dumnezeu m-a făcut să mă rușinez. Numindu-mă responsabilă de producerea videoclipurilor, biserica îmi dăduse o lucrare atât de importantă, îmi ceruse să duc o povară mai mare și mă promovase și mă cultivase. Eu însă nu îmi asumam responsabilitatea și nu eram dispusă să sufăr în îndeplinirea datoriei mele. Când volumul de muncă a crescut puțin, eu m-am gândit doar cum aș putea să sufăr mai puțin și să îmi fac mai puține griji. Mă temeam că un număr mai mare de griji m-ar extenua. Când frații și surorile mi-au atras atenția că, îndeplinindu-mi datoria, nu făceam nicio lucrare reală, am căutat mereu tot felul de scuze ca să mă dezvinovățesc. Iată cum a descris Dumnezeu pe cineva ca mine: „În casa lui Dumnezeu mănâncă pe gratis, se complac mereu în confortul trupesc și nu se gândesc la interesele lui Dumnezeu. Caută întotdeauna ce e bine pentru ei.” Ca supraveghetoare, ar fi trebuit să urmăresc îndeaproape și să monitorizez la timp întreaga lucrare din sfera mea de responsabilitate și să rezolv prompt abaterile și scăpările pe care le constat, pentru a asigura evoluția normală a lucrării bisericii. Asta era datoria mea. Însă eu am fost șireată, vicleană și am evitat responsabilitatea. Aveam funcția de supraveghetoare, dar nu făceam nicio lucrare reală și nu supravegheam detaliile lucrării. Drept urmare, nici nu am identificat, nici nu am rezolvat prompt problemele existente ale grupului. Așadar, lucrarea nu era foarte eficace, fapt ce a afectat negativ evoluția normală a lucrării bisericii. Cum s-ar putea considera că îmi făcusem datoria? Evident, asta însemna să am o funcție fără să fac vreo lucrare reală, adică să înșel pe față. Eram atât de nedemnă de încredere! Biserica a stabilit ca eu să fac o anumită lucrare și mi-a cerut să îmi asum o anumită responsabilitate, dar eu am ales neimplicarea. Chiar nu meritam să fac o lucrare atât de importantă. Dacă aveam să fiu mereu atât de iresponsabilă față de datoria mea și să nu fac nicio lucrare reală, Dumnezeu avea să mă deteste și să mă elimine în cele din urmă! Gândul acela m-a înfricoșat. Așa că m-am rugat lui Dumnezeu să mă îndrume, ca să pot schimba această stare. Voiam să fiu conștiincioasă și atentă în lucrarea mea și să îmi îndeplinesc responsabilitățile și datoria.

Mai târziu, am găsit o cale de practică în cuvântul lui Dumnezeu: „Oamenii care cred cu adevărat în Dumnezeu își îndeplinesc îndatoririle de bunăvoie, fără a-și calcula propriile pierderi și câștiguri. Indiferent dacă ești sau nu cineva care urmărește adevărul, trebuie să te bazezi pe conștiința și pe rațiunea ta și să depui într-adevăr efort atunci când îți îndeplinești datoria. Ce înseamnă să depui cu adevărat efort? Dacă ești mulțumit doar să depui un efort de formă și să înduri puțină suferință fizică, dar nu ești deloc conștiincios și nu cauți adevărurile-principii în îndeplinirea datoriei tale, atunci aceasta nu este nimic mai mult decât a fi superficial – nu înseamnă să depui cu adevărat efort. Cheia pentru a depune cu adevărat efort este să pui suflet, să te temi de Dumnezeu în inima ta, să iei în considerare intențiile lui Dumnezeu, să-ți fie foarte teamă să nu te răzvrătești împotriva lui Dumnezeu și să nu-I frângi inima lui Dumnezeu și să fii gata să înduri orice greutate pentru a-ți face bine datoria și a-L mulțumi pe Dumnezeu. Dacă ai această inimă iubitoare de Dumnezeu, vei fi în stare să-ți faci bine datoria. Dacă nu există teamă de Dumnezeu în inima ta, nu vei avea niciun simț al poverii sau al responsabilității în îndeplinirea datoriei tale și vei fi inevitabil superficial și vei face lucrurile mecanic, fără a obține rezultate reale – ceea ce nu înseamnă a îndeplini o datorie. Dacă ai cu adevărat un simț al poverii și crezi că a-ți face datoria înseamnă a-ți îndeplini responsabilitatea personală, că ai fi o fiară și nu ai merita să trăiești dacă nu ți-ai face datoria și că poți avea conștiința curată și poți fi vrednic de a fi numit ființă umană doar dacă îți faci bine datoria – dacă ai acest simț al poverii când îți faci datoria – atunci vei fi în stare să faci totul cu conștiinciozitate, să cauți adevărul și să faci lucrurile conform principiilor, și să-ți faci bine datoria și să-L mulțumești pe Dumnezeu. Vei fi vrednic de misiunea pe care Dumnezeu ți-a dat-o și de tot ceea ce Dumnezeu a sacrificat pentru tine și de așteptările Sale de la tine. Asta înseamnă că depui într-adevăr efort” (Cuvântul, Vol. 3: Discursurile lui Hristos al zilelor de pe urmă, „Pentru a-ți îndeplini bine datoria, trebuie măcar să fii înzestrat cu o conștiință și cu rațiune”). După ce am citit cuvântul lui Dumnezeu, m-a cuprins o rușine imensă. Ani întregi am crezut în Dumnezeu și am mâncat și băut atât de mult din cuvântul Lui. Dar, când datoria mea a necesitat puțin mai mult efort și mai multă concentrare din partea mea, m-am gândit că e prea complicat și obositor, așa că am ales neimplicarea. Eram prea egoistă și leneșă, complet nesinceră față de Dumnezeu, și nu purtam nicio povară reală în îndeplinirea datoriei mele. Eram supraveghetoare, dar nu făceam lucrarea pe care trebuia să o facă un supraveghetor. Îmi neglijam cu adevărat responsabilitatea! Chiar și câinele unei familii poate să supravegheze casa și să fie loial și devotat stăpânului său. Eu sunt o ființă creată, dar nu mi-am îndeplinit datoria de ființă creată. Meritam să fiu numită om? M-am gândit la numeroșii frați și surori din biserică, responsabili de mai multe lucrări decât mine. Ei își făceau cu sinceritate datoria și puteau să sufere și să plătească un preț. Petreceau mai mult timp făcându-și datoria, dar nu l-am văzut pe niciunul dintre ei să se prăbușească de extenuare. Dimpotrivă, cu cât țineau cont mai mult de intenția lui Dumnezeu, cu atât culegeau mai mult și cu atât continuau să progreseze în viață. Privind înapoi, volumul meu de muncă era rezonabil și cu siguranță realizabil. Cât timp eram dispusă să mă răzvrătesc împotriva trupului, să sufăr puțin mai mult și să plătesc un preț mai mare, era absolut posibil să supraveghez lucrarea fiecărui grup. După aceea mi-am reorganizat întregul program de lucru, am monitorizat tot ce ținea de responsabilitatea mea pe baza noului program și nu au existat întârzieri în domeniul pe care-l supravegheam. Într-o zi, citeam mesajele de grup și am descoperit niște abateri în lucrarea unui grup. Am analizat și am sintetizat rapid situația cu liderul grupului și, împreună, am găsit modalități de a rezolva problemele. La momentul respectiv m-am lamentat că a lucra concret nu înseamnă să te uiți toată ziua la oamenii din grup fără să faci nimic altceva. Trebuie doar să pui mai mult suflet în asta. După aceea, am programat întâlniri cu fiecare membru al grupului pentru a afla despre lucrarea sa și iarăși am descoperit niște abateri. Așa că, împreună cu liderul grupului, am avut părtășie cu ei despre principii. Abaterile au fost corectate rapid, iar eficacitatea lucrării s-a îmbunătățit după aceea. Deși am fost puțin mai ocupată în acele câteva zile, genul acesta de practică m-a făcut să mă simt împăcată și liniștită.

Prin aceste experiențe, am ajuns să îmi înțeleg mai bine egoismul și lenea. De asemenea, am văzut că iresponsabilitatea și complacerea în confort nu doar că încetinesc progresul lucrării, dar, când sunt grave, pot și să perturbe și să tulbure lucrarea bisericii. Așa că nu mai pot să rămân neimplicată. Trebuie să supraveghez și să monitorizez frecvent lucrarea și să identific și să rezolv efectiv problemele. Doar făcându-mi datoria în acel fel pot să obțin rezultate bune și să satisfac intenția lui Dumnezeu.


92. La ce se ajunge când aperi un conducător fals

de Li Yang, China

Spre sfârșitul lui octombrie 2020, am fost demisă din funcția de conducătoare, nefăcând lucrare reală și m-am întors la biserica mea locală. Din cauza arestării făcute de PCC existau riscuri la mine acasă și, o vreme, n-am putut merge la adunări. Mă simțeam foarte negativă și slabă. O soră pe nume Li Yan, din satul meu, era conducătoare în altă biserică. Deși nu eram membră a bisericii pe care o supraveghea, oricând ne vedeam, întreba de starea mea și citea cuvintele lui Dumnezeu ca să mă ajute. I-am fost foarte recunoscătoare că nu mă disprețuia pentru că am fost demisă pe motiv că eram o conducătoare falsă și chiar m-a ajutat. Mi-am spus: „Dacă va avea vreo problemă în viitor, o s-o ajut cât pot de bine.”

După câteva luni, am preluat lucrarea de curățire din biserică și-am lucrat mult cu Li Yan. Am observat că întârzia des la adunări din motive personale, lucra mecanic și rar avea părtășie despre cuvintele lui Dumnezeu. Când ceilalți nu puteau discerne neîncrezătorii, antihriști sau oamenii răi, ea nu avea părtășie cu ei despre adevărurile-principii. Am și auzit de la un diacon al bisericii că deseori se certa cu sora parteneră a ei din cauza unor nimicuri, iar adunările nu puteau continua normal. Auzind asta, m-am cam enervat. Credeam că, în calitate de conducătoare, Li Yan nu doar că eșuase să facă lucrare reală, dar și tulbura viața bisericească, și că asta avea să întârzie intrarea în viață a celorlalți și lucrarea bisericii. Am căutat-o pentru părtășie și ca să-i semnalez că nu făcea lucrare reală. Am și avertizat-o că, dacă va continua așa, va deveni o conducătoare falsă. Dar părea să nu-i pese deloc și a zis: „Foarte bine, sunt o conducătoare falsă. Dacă eu nu am părtășie cu ei despre adevăr, de ce nu ai tu?” După aceea, am observat cum câțiva membri răspândeau negativitate și tulburau mult viața bisericească. I-am cerut lui Li Yan să afle ce părere au ceilalți despre ei, să vedem dacă erau neîncrezători și ar trebui îndepărtați. Dar ea s-a scuzat spunând că e ocupată și a tot amânat asta, permițându-le să tulbure mai departe viața bisericii. Văzând că tratează lucrarea bisericii cu lejeritate, i-am semnalat iar problemele ei, însă a continuat să riposteze și să se apere. Am realizat că Li Yan a eșuat încontinuu să facă lucrare reală, nu accepta părtășie și sfaturi și întârziase deja lucrarea bisericii. Judecând după principii, m-am gândit că era foarte probabil să fie o conducătoare falsă, deci am vrut să raportez situația ei conducătorilor superiori. Apoi, însă, mi-am spus: „Ea m-a ajutat înainte, când mă simțeam negativă, și s-a purtat foarte frumos. Dacă află că am raportat-o conducătorilor superiori, oare nu va avea prejudecăți față de mine? Dacă asta duce la demiterea ei, nu va zice că n-am conștiință? Poate dacă n-o raportez acum și am mai multă părtășie, se va schimba.” Așa că am avut părtășie cu ea despre importanța lucrării de curățire a bisericii și cum să-și abordeze datoria. După o vreme, însă, Li Yan tot nu făcea lucrare reală și tot nu obținuse evaluări despre acei membri ai bisericii. Am auzit și că Li Yan era iresponsabilă în lucrarea ei și nu supraveghease gestionarea resurselor din biserică, ducând la avarierea multor articole și provocând bisericii pierderi financiare grave. După aceea, n-a reflectat asupra ei și chiar a dat vina pe alții, zicând că aceștia nu păstraseră bine articolele. Am văzut că nu făcea nicio lucrare reală. Trata cu lejeritate toată lucrarea bisericii și nu accepta criticile. Când a fost împiedicată lucrarea bisericii și bunurile ei au fost avariate, ea nu s-a simțit deloc vinovată. Nu indica asta o falsă conducătoare? Eu, însă, n-am raportat la timp problemele ei. Când am înțeles, m-am simțit foarte vinovată. Am văzut un pasaj din cuvintele lui Dumnezeu: „Toți spuneți că sunteți atenți la povara lui Dumnezeu și că veți susține mărturia bisericii, dar cine dintre voi a fost cu adevărat atent la povara lui Dumnezeu? Întreabă-te: ești cineva care arată considerație față de povara lui Dumnezeu? Poți să practici dreptatea pentru Dumnezeu? Poți să te ridici și să vorbești pentru Mine? Poți să pui statornic adevărul în practică? Ești suficient de îndrăzneț să lupți împotriva tuturor faptelor Satanei? Ai fi capabil să îți dai sentimentele la o parte și să-l expui pe Satana, de dragul adevărului Meu? Poți să permiți ca intențiile Mele să fie satisfăcute în tine? Ți-ai oferit inima în momente cruciale? Ești cineva care respectă voia Mea? Pune-ți adesea aceste întrebări și gândește-te adesea la ele” (Cuvântul, Vol. 1: Arătarea și lucrarea lui Dumnezeu, „Cuvântări ale lui Hristos la început”, Capitolul 13). Mi s-a părut că mă trăgeau la răspundere cuvintele lui Dumnezeu. Mai ales când am văzut această parte care spunea: „Ești cineva care arată considerație față de povara lui Dumnezeu? Poți să practici dreptatea pentru Dumnezeu?” „Ești suficient de îndrăzneț să lupți împotriva tuturor faptelor Satanei?” M-am simțit extrem de rușinată și vinovată. Dumnezeu speră că Îi putem lua în considerare intenția și acționa repede să-i demascăm și oprim pe oamenii care perturbă și tulbură lucrarea bisericii, pentru a-i apăra interesele. Eu o cunoscusem pe Li Yan demult, văzusem cum nu făcea lucrare reală și nu accepta critici și știam foarte bine că, dacă nu era demisă, lucrarea bisericii și intrarea în viață a fraților și surorilor vor suferi pierderi. Dar m-am gândit cum mă ajutase ea înainte și mi-am făcut griji că mă va urî aflând că am raportat-o și va zice că nu am conștiință. Ca să protejez relația noastră, n-am vrut să raportez problemele ei, nici când am văzut clar că eșua să facă lucrare reală, făcând ca mai mulți neîncrezători să nu fie îndepărtați prompt și să tot tulbure viața bisericii. Cât de egoistă și josnică am fost! Încălcând adevărurile-principii, încurajând și apărând o conducătoare falsă și lăsând-o să tulbure viața bisericii, nu devenisem, oare, paravan pentru aceasta și părtașă la fărădelegile ei? Realizând asta, m-am detestat că n-am raportat-o pe Li Yan la timp și-am hotărât să-i denunț imediat problemele conducătorilor.

După ce am făcut asta, conducătorii superiori mi-au cerut să adun evaluările fraților și surorilor despre Li Yan și apoi se puteau decide, pe baza prestației ei constante, dacă trebuia demisă. Conducătorii au mai spus că dacă se determina că era o conducătoare falsă, trebuia să fiu de acord cu ei și s-o demit pe Li Yan. Am ezitat puțin când conducătorii superiori au spus asta, gândindu-mă: „Li Yan m-a ajutat mult când am fost demisă. Dacă o expun și-i ajut pe alții s-o discearnă, va zice că n-am conștiință.” M-am simțit sfâșiată și n-am vrut s-o expun. Mi-am dat seama că starea mea era greșită, deci m-am rugat lui Dumnezeu, căutând să-mi alung temerile. Am găsit acest pasaj din cuvintele Lui: „Cine sunt satanele, cine sunt demonii și cine sunt dușmanii lui Dumnezeu, dacă nu cei care se împotrivesc și care nu cred în Dumnezeu? Nu sunt ei acei oameni care sunt răzvrătiți împotriva lui Dumnezeu? Nu sunt aceia care pretind că au credință și, totuși, nu dețin adevărul? Nu sunt ei aceia care doar caută să obțină binecuvântări, în timp ce nu sunt în stare să aducă mărturie pentru Dumnezeu? Tu tot te amesteci cu acei demoni astăzi și îi tratezi cu conștiință și iubire, dar nu cumva echivalează asta cu a arăta bunătate față de Satana? Nu ești în cârdășie cu demonii? Dacă oamenii au ajuns până în acest punct și sunt încă incapabili să distingă între bine și rău și continuă orbește să fie iubitori și miloși fără nicio dorință de a căuta inima lui Dumnezeu și fără a fi capabili în vreun fel de a considera inima lui Dumnezeu ca pe a lor, atunci finalurile lor vor fi cu atât mai jalnice. Cine nu crede în Dumnezeul întrupat este un dușman al lui Dumnezeu. Dacă poți să tratezi dușmanii lui Dumnezeu cu conștiință și iubire, nu cumva îți lipsește simțul dreptății? Dacă tu ești compatibil cu aceia pe care Eu îi detest și cărora Mă opun, și continui să îi tratezi cu iubire sau să le arăți sentimente personale, atunci nu ești răzvrătit? Nu te împotrivești intenționat lui Dumnezeu? Chiar deține o astfel de persoană adevărul? Dacă oamenii îi tratează pe dușmanii lui Dumnezeu cu conștiință, pe demoni cu iubire și pe Satana cu milă, atunci nu perturbă ei în mod intenționat lucrarea lui Dumnezeu?” (Cuvântul, Vol. 1: Arătarea și lucrarea lui Dumnezeu, „Dumnezeu și omul vor intra în odihnă împreună”). Cuvintele lui Dumnezeu m-au descris perfect. Pasajul afirma clar că oamenii care urmăresc adevărul și susțin lucrarea bisericii ar trebui tratați cu iubire, pe când cei care sunt scârbiți de adevăr și perturbă și tulbură lucrarea ar trebui urâți profund și respinși. Însă eu, deși am văzut clar că Li Yan nu făcea lucrare reală practic și perturba și tulbura lucrarea bisericii, totuși, am fost bună cu ea și n-am raportat-o imediat. Apoi, când a fost timpul s-o expun și să-i ajut pe ceilalți să capete discernământ și să învețe lecții, am fost copleșită de griji că ea mă va urî și va spune că sunt o trădătoare ingrată. Așa că mi-am trădat conștiința, apărând-o și tăinuind-o. N-am avut umanitate. Unde-mi era loialitatea față de Dumnezeu? Nu devenisem unul din complicii Satanei? Deși mă bucuram de atât de mult ajutor de la Dumnezeu, totuși, mușcam mâna care mă hrănește. Nu m-a deranjat să las să sufere lucrarea bisericii și intrarea în viață a celorlalți, cât timp interesele mele erau protejate. N-am avut conștiință, nici umanitate! Dacă mai continuam să nu mă căiesc și să nu practic adevărul, până la urmă, Dumnezeu avea să mă disprețuiască și să mă respingă, și să mă elimine.

Apoi, am citit încă două pasaje din cuvintele Lui: „Dacă Dumnezeu vrea să te mântuiască, indiferent de serviciile cui Se folosește pentru a îndeplini acest lucru, mai întâi ar trebui să-I mulțumești lui Dumnezeu și să accepți acest lucru din partea Lui. Nu ar trebui să-ți îndrepți recunoștința doar către oameni, să nu mai vorbim de a-ți oferi viața cuiva în semn de recunoștință. Aceasta este o greșeală gravă. Lucrul crucial este ca inima ta să fie recunoscătoare lui Dumnezeu și să accepți acest lucru din partea Lui” [Cuvântul, Vol. 6: Despre urmărirea adevărului, „Ce înseamnă să urmărești adevărul (7)”]. „Este un fenomen foarte normal să oferi ajutor cuiva care se întâmplă să aibă nevoie de el, la momentul și în locul potrivit. Este, de asemenea, responsabilitatea fiecărui membru al rasei umane. E pur și simplu un fel de responsabilitate și obligație. Când i-a creat, Dumnezeu le-a dat oamenilor aceste instincte. […] A-i ajuta pe oameni și a arăta bunătate față de ei este un lucru aproape lipsit de efort pentru oameni, se încadrează în sfera instinctului uman și e unul pe care oamenii sunt complet capabili să-l realizeze. Nu este nevoie să-l ridicăm la nivel de bunătate. Cu toate acestea, mulți oameni tratează ajutorul din partea altora ca pe o mare favoare, vorbesc mereu despre acesta și-l răsplătesc în mod constant, crezând că, dacă nu o fac, nu au conștiință. Se privesc cu dispreț pe ei înșiși și se detestă, chiar îngrijorându-se că vor fi admonestați de opinia publică. Este necesar să-ți faci griji pentru aceste lucruri? (Nu.) Există mulți oameni care nu pot vedea acest lucru așa cum este de fapt și care sunt, în mod constant, constrânși de această problemă. Asta înseamnă să nu înțelegi adevărurile-principii” [Cuvântul, Vol. 6: Despre urmărirea adevărului, „Ce înseamnă să urmărești adevărul (7)”]. Da. Dumnezeu e Creatorul; El are suveranitate peste toate lucrurile și le orchestrează. Când am fost cât se poate de slabă și negativă, poate a părut că Li Yan mă trata bine cu ajutorul și părtășia ei, dar, de fapt, toate astea erau suveranitatea și rânduielile lui Dumnezeu, nu grija ei pentru mine. Trebuia să accept asta din partea Lui și să-I mulțumesc Lui, nu să i le atribui ei. În plus, Li Yan era conducătoare de biserică, deci era datoria ei, de fapt, să sprijine frații și surorile și să rezolve orice probleme din intrarea lor în viață. Când Li Yan m-a sprijinit și a avut părtășie cu mine despre cuvintele lui Dumnezeu, ea doar își îndeplinea responsabilitatea și era datoria ei. Să-i tratăm cu iubire pe ceilalți, să ne ajutăm și să ne sprijinim unii pe alții e ceea ce Dumnezeu le cere aleșilor Lui. Trebuia să accept ajutorul lui Li Yan de la Dumnezeu și să-I fiu Lui recunoscătoare. Dar eu l-am interpretat fals ca fiind grija ei față de mine, așa că, în inima mea, am continuat să îmi amintesc de bunătatea ei. Am apărat-o în mod repetat în virtutea sentimentelor personale. Știam clar că era o falsă conducătoare, însă n-am luat atitudine s-o raportez și s-o expun. Am fost atât de confuză! Ar fi trebuit să iau în considerare intenția lui Dumnezeu, să respect adevărurile-principii și să o expun pentru a proteja lucrarea bisericii. Asta ar trebui să facă o persoană care are conștiință și umanitate. Dacă Li Yan era cineva care acceptă adevărul, când a fost emondată și expusă, reflecta și ajungea să se cunoască, își vedea corupția și carențele în mod clar, se căia și transforma. Asta i-ar face bine și ei. Dacă ea nu era cineva care acceptă adevărul și, când era emondată, nu se căia, asta revela faptul că nu urmărea adevărul și trebuia demisă la timp. Ar fi util pentru lucrarea bisericii și pentru intrarea în viață a celorlalți. Eu am avut o viziune absurdă asupra lucrurilor: mereu am crezut că emondarea și expunerea oamenilor îi umilea și-i rănea. Consideram ca negativ ceva foarte pozitiv. Drept rezultat, am tot fost constrânsă de ideea asta falsă și n-am îndrăznit să expun problemele lui Li Yan. Chiar nu înțelegeam adevărul și eram cu adevărat jalnică! Realizând asta, m-am simțit ușurată și n-am mai fugit de responsabilitate.

Câteva zile mai târziu, după investigarea prestației constante a lui Li Yan, biserica a stabilit că era o conducătoare falsă și a fost demisă. După demitere, ea n-a reflectat asupra ei, n-a ajuns să se cunoască și s-a plâns c-a fost nedreptățită. A susținut că a fost conducătoare ani de zile, că renunțase la șansa de-a face bani în lume și îndurase nenumărate greutăți, deci considera că biserica o trata injust. Apoi, a devenit obsedată de avere, și-a luat o slujbă să facă bani și n-a mai venit regulat la adunări. După demiterea ei, biserica a selectat prin alegeri o nouă conducătoare, neîncrezătorii au fost îndepărtați, viața bisericii n-a mai fost tulburată și diversele elemente ale lucrării bisericii s-au putut derula fără piedici. Văzând toate astea, am fost mult mai liniștită. M-am bucurat mult că am putut, în situația asta, să caut adevărul, să-mi identific la timp problemele și să-mi fac datoria.

Mai târziu, când m-am întâlnit cu Li Yan, m-a luat la zor, spunând: „Să nu te văd în fața ochilor! Toți spun acum că sunt o conducătoare falsă și tu le-ai zis asta! Te urăsc!” M-a supărat destul de mult s-o aud zicând asta, dar știam că tot ce raportasem conducătorilor superiori era real. Era o conducătoare falsă și trebuia expusă și raportată. Era în total acord cu intenția lui Dumnezeu. Dar de ce m-a durut așa s-o aud spunând că mă ura? Ulterior, am citit un pasaj din cuvintele lui Dumnezeu, care m-a făcut să înțeleg rădăcina problemei. Cuvintele lui Dumnezeu spun: „Deși oamenii pot adesea să mănânce și să bea cuvintele lui Dumnezeu, să le citească rugându-se și să chibzuiască la ele, perspectivele și principiile de bază cu care privesc oamenii și lucrurile, și se poartă și acționează, sunt încă sub controlul culturii tradiționale și rareori se bazează pe adevăr. Prin urmare, în inimile oamenilor, cultura tradițională încă ocupă poziția principală, iar gândurile și opiniile oamenilor sunt încă influențate, constrânse și controlate de cultura tradițională, fără să se fi schimbat prea multe. Pentru ei, cultura tradițională este ceva de care nu se pot descotorosi, la fel de inevitabilă precum propria umbră a oamenilor. De ce se întâmplă acest lucru? Deoarece oamenii nu pot descoperi, diseca sau expune, din adâncul inimilor lor, diferitele idei și opinii pe care cultura tradițională și Satana le-au insuflat în ei; nu pot recunoaște aceste lucruri, nu le pot vedea cum sunt de fapt, nu se pot răzvrăti împotriva lor și nu le pot abandona; ei nu pot să privească oamenii și lucrurile, să se poarte și să acționeze în modul în care le spune Dumnezeu sau în modul în care El îi învață și-i instruiește. În ce fel de situație neplăcută continuă să trăiască majoritatea oamenilor din această cauză? Într-una în care au adânc în inimile lor o dorință de a privi oamenii și lucrurile, de a se purta și a acționa pe baza cuvintelor lui Dumnezeu, de a nu se opune intențiilor lui Dumnezeu sau adevărului, însă, incapabili să se împotrivească și involuntar, continuă să interacționeze cu oamenii, să se poarte și să gestioneze lucrurile conform metodelor insuflate de Satana. Cu inima, oamenii tânjesc după adevăr și doresc să aibă o dorință extraordinară pentru Dumnezeu, vor să privească oamenii și lucrurile, să se poarte și să acționeze conform cuvintelor lui Dumnezeu și să nu încalce adevărurile-principii, însă lucrurile ajung întotdeauna să fie contrare dorințelor lor. Chiar și după ce și-au dublat eforturile, rezultatul pe care îl obțin tot nu este ceea ce își doresc. Indiferent cum se luptă oamenii, cât de mult efort depun, cât de hotărâți sunt și cât își doresc să dobândească iubire pentru lucrurile pozitive, în cele din urmă, adevărul pe care sunt capabili să-l practice și adevărurile-criterii pe care sunt capabili să le respecte în viața reală sunt puține și la intervale mari de timp. Asta e ceea ce îi tulbură cel mai mult pe oameni în adâncul inimii. Care este cauza acestui lucru? Motivul principal este că diversele gânduri și opinii pe care cultura tradițională le insuflă oamenilor încă le ocupă inimile și le controlează cuvintele, faptele, gândurile, precum și metodele și modurile în care se poartă și acționează. Astfel, oamenii trebuie să treacă printr-un proces pentru a diseca și a expune cultura tradițională, pentru a o discerne și a o desluși și, în cele din urmă, pentru a o abandona pentru totdeauna, iar oamenii trebuie să caute constant adevărul pentru a rezolva pe deplin această problemă. Aceasta este o chestiune foarte importantă și este, de asemenea, o problemă care nu poate fi ignorată sub nicio formă. Acest lucru se întâmplă deoarece cultura tradițională a ocupat deja inimile oamenilor și a devenit ceva care îi guvernează – până în ziua de azi, controlează și influențează gândurile și opiniile, cuvintele și acțiunile oamenilor, precum și conduita și modul lor de a gestiona lucrurile și îi face să încalce involuntar adevărul, să se răzvrătească împotriva lui Dumnezeu și să I se împotrivească” (Cuvântul, Vol. 6: Despre urmărirea adevărului, „De ce trebuie omul să urmărească adevărul?”). Meditând asupra cuvintelor lui Dumnezeu, am realizat că trăiam după valori ale culturii tradiționale și filosofii satanice precum: „Bunătatea unei picături de apă ar trebui răsplătită cu un izvor care țâșnește” și „O bunătate primită ar trebui răsplătită cu recunoștință.” Luam ideile astea ca principiile mele de conduită personală. Credeam că trebuie să fac tot ce-mi stă în putință să-i protejez și să-i răsplătesc pe cei care au fost amabili și-au făcut ceva pentru mine, indiferent dacă erau oameni buni sau răi, ori dacă se purtau sau nu după adevărurile-principii. Chiar dacă făceau rău și perturbau și tulburau lucrarea bisericii, eu trebuia să-i acopăr, altfel nu aveam conștiință și umanitate. Din cauză că eram constrânsă de aceste filosofii și falsități satanice, deși vedeam clar că Li Yan nu făcea lucrare reală și era o conducătoare falsă, am amânat s-o expun și s-o raportez fiindcă mă ajutase înainte. Mereu am vrut să-i mai dau o șansă și să fiu îngăduitoare, să fiu amabilă și iubitoare cu ea. N-am ținut cont dacă lucrarea bisericii și intrarea în viață a fraților și surorilor au fost sau nu afectate. Toleram răul făcut de o conducătoare falsă și eram de partea Satanei, răzvrătindu-mă împotriva lui Dumnezeu și împotrivindu-mă Lui. Am văzut că, în esență, aceste valori tradiționale erau toate falsități și cuvinte diavolești cu care Satana îi induce în eroare și îi corupe pe oameni. Nu sunt principii după care ar trebui să ne purtăm. Să trăiesc după astfel de idei doar m-ar face tot mai ridicolă și absurdă. Gândurile mele ar deveni tot mai confuze, n-aș deosebi binele de rău și doar aș încălca adevărul și m-aș împotrivi lui Dumnezeu.

Într-o zi, am mai citit un pasaj din cuvintele lui Dumnezeu: „Uneori, efectele conștiinței omului sunt constrânse și influențate de sentimentele sale și, drept rezultat, deciziile lui intră în conflict cu adevărurile-principii. Ca atare, putem vedea clar un lucru: efectul conștiinței omului este inferior standardului adevărului și, uneori, oamenii încalcă adevărul în timp ce acționează pe baza conștiinței lor. Dacă tu crezi în Dumnezeu, dar nu trăiești după adevăr și, în schimb, acționezi pe baza propriei conștiințe, poți să faci rău și să te împotrivești lui Dumnezeu? Vei fi cu adevărat capabil să faci unele lucruri rele – în niciun caz nu se poate spune că nu e niciodată greșit ca omul să acționeze pe baza conștiinței sale. Acest lucru arată că, dacă cineva își dorește să-L mulțumească pe Dumnezeu și să se conformeze intențiilor Sale, doar a acționa pe baza conștiinței omului va fi extrem de insuficient. Omul trebuie să acționeze pe baza adevărului pentru a îndeplini cerințele lui Dumnezeu” [Cuvântul, Vol. 6: Despre urmărirea adevărului, „Ce înseamnă să urmărești adevărul (2)”]. Da. Toți ar trebui să avem o conștiință, dar ea nu e adevărul și nu-l poate înlocui. Dacă acționăm și ne purtăm doar după conștiința noastră, în loc să urmăm adevărul, probabil ne vom opune adevărului și ne vom împotrivi lui Dumnezeu. El ne cere să iubim ce iubește El și să urâm ce urăște El. Acesta e principiul de aplicat pentru a-i aborda pe ceilalți. Dacă un frate sau o soră e urmăritor de adevăr, indiferent dacă a fost sau nu amabil cu mine, când întâmpină probleme, se cuvine să-l ajut cu iubire. Dacă săvârșește fapte rele, ori dacă-i conducător fals, persoană rea sau antihrist, atunci, chiar dacă a fost binevoitor cu mine, ar trebui să-l tratez conform adevărurilor-principii, să-l expun și să-l raportez. Deci, când Li Yan a perturbat și a tulburat lucrarea bisericii și n-a acceptat deloc adevărul, nereușind să se căiască și transforme, în ciuda părtășiei și ajutorului nostru, eu nu trebuia s-o apăr potrivit cu așa-zisa mea „conștiință”, ci s-o expun și s-o raportez conform adevărurilor-principii. Nefăcând asta, doar le făceam rău fraților și surorilor și cauzam și mai mari pierderi lucrării bisericii. Înțelegând asta, m-am luminat și-am simțit că am o cale de practică și principii pentru tratarea altora. Ulterior, Li Yan era așa de sfidătoare și nemulțumită din cauza demiterii, încât nu doar c-a urmărit averea și a lipsit de la adunări, ci chiar a răspândit negativitate printre ceilalți, a continuat să tulbure viața bisericii și a refuzat s-accepte părtășia și emondarea. Conform principiului, trebuia îndepărtată. De data aceea n-am mai încercat s-o apăr. În schimb, am ajutat conducătorii să adune evaluări despre ea de la ceilalți. Cu aprobarea a peste 80% dintre frați și surori, Li Yan a fost îndepărtată din biserică.

Abia experimentând toate astea, am înțeles că a trăi după filosofiile Satanei doar împiedică practicarea adevărului și poate chiar să perturbe și tulbure lucrarea bisericii. Numai cei care privesc oamenii și lucrurile și acționează și se comportă după cuvintele lui Dumnezeu au cu adevărat umanitate și pot să protejeze lucrarea bisericii și să se alinieze la intenția lui Dumnezeu. Cuvintele Lui mi-au corectat convingerile false și m-au ajutat să înțeleg principiile pentru tratarea altora.


93. Cum am renunțat la o slujbă sigură

de Terry, Japonia

M-am născut la sat, într-o familie săracă și înapoiată. Chiar de când eram mic, tata mi-a cerut să învăț pe brânci, ca să pot intra la o facultate bună, să am perspective și astfel să mă bucur de o viață prosperă. Dar lucrurile nu au mers așa cum am plănuit. Am picat examenul de admitere la liceu trei ani la rând. Din cauza asta, eram nesigur cu privire la viitoarea mea cale în viață și mi-am pierdut încrederea. Pe atunci, eram foarte stresat mental și îndurerat. Asta până în al patrulea an, când am fost în sfârșit admis la liceul tehnic feroviar; după ce-am absolvit, am primit o slujbă sigură la Compania de Căi Ferate.

În martie 1999, eu și soția mea am acceptat lucrarea din zilele de pe urmă a lui Dumnezeu Atotputernic. Mi-am făcut sârguincios datoria și am participat la viața bisericească și, șase luni mai târziu, am fost ales să conduc biserica. Dar după ce am devenit conducător, întrucât petreceam mai mult timp la adunări și făcându-mi datoria, au început să apară conflicte în ceea ce privește lucrarea. Ca să nu ratez adunările, trebuia să-mi iau concediu de mai multe ori pe lună. Pe lângă reținerile din salariu, am pierdut și prima de la sfârșitul lunii. Șeful mi-a spus supărat: „Abia te-ai angajat, deci trebuie să faci treabă bună. Dacă ceri tot timpul concediu, îți vei pierde mare parte din salariu și prima; nu-i o prostie? Am avut grijă de tine, dar dacă tu ceri mereu concediu, va fi greu să te promovez.” Ulterior, când am cerut iar concediu, m-am simțit foarte stânjenit. M-am gândit: „Șeful de aici e bun cu mine. Dacă-mi iau mereu liber și îi fac o impresie proastă, va fi greu să fiu promovat. Nu mai pot cere concediu de data asta sau șeful nu va fi mulțumit de mine.” Dar apoi m-am gândit că, în calitate de conducător de biserică, dacă nu mergeam la adunări, n-aveam să știu multe despre lucrarea bisericii sau despre stările fraților și surorilor mele, deci cum aveam să pot face bine lucrarea bisericii? În sufletul meu se dădea o mare luptă. Nu aveam cum să depășesc situația, așa că, de multe ori am ales să rămân la serviciu. Din acest motiv, lucrarea bisericii a fost întârziată, iar eu m-am simțit foarte vinovat de acest lucru.

Odată, conducătorul meu superior mi-a spus despre o ședință a conlucrătorilor, iar eu am simțit din nou lupta în sufletul meu, așa că m-am rugat lui Dumnezeu ca să-I caut intenția. Atunci am citit un fragment din cuvântul lui Dumnezeu: „Fiecare etapă a lucrării pe care o face Dumnezeu asupra oamenilor pare, la exterior, să fie o interacțiune între oameni, ca și cum s-ar fi născut din aranjamente sau tulburări provocate de oameni. Dar, în spatele fiecărei etape a lucrării și al tuturor lucrurilor care se întâmplă este un pariu făcut de Satana în fața lui Dumnezeu și acestea le cer oamenilor să rămână fermi în mărturia lor pentru Dumnezeu. Luați-l pe Iov ca exemplu: când a fost încercat, în spatele scenei, Satana făcea un pariu cu Dumnezeu și ceea ce i s-a întâmplat lui Iov au fost faptele și tulburarea provocată de oameni. În spatele fiecărei etape a lucrării pe care Dumnezeu o face asupra voastră este pariul Satanei cu Dumnezeu – în spatele său este o luptă. […] Tot ceea ce fac oamenii cere o anumită parte din sângele inimii lor. Fără suferință reală, nu Îl pot mulțumi pe Dumnezeu; nici măcar nu sunt aproape de a-L mulțumi pe Dumnezeu și spun doar sloganuri goale! Pot aceste sloganuri goale să-L mulțumească pe Dumnezeu? Când Dumnezeu și Satana se luptă în tărâmul spiritual, cum ar trebui să-L mulțumești pe Dumnezeu și cum ar trebui să rămâi ferm în mărturia ta pentru El? Ar trebui să știi că tot ceea ce ți se întâmplă este o mare încercare și timpul când Dumnezeu are nevoie de tine pentru a aduce mărturie. Cu toate că ar putea să pară nesemnificative din afară, când aceste lucruri se întâmplă, arată dacă Îl iubești sau nu pe Dumnezeu. Dacă Îl iubești, vei fi capabil să rămâi ferm în mărturia ta pentru El și, dacă nu ai practicat să-L iubești pe Dumnezeu, acest lucru arată că nu ești cineva care pune adevărul în practică, că nu ai adevăr și viață, că ești pleavă!” (Cuvântul, Vol. 1: Arătarea și lucrarea lui Dumnezeu, „Numai iubirea față de Dumnezeu este credința adevărată în Dumnezeu”). Din cuvântul lui Dumnezeu, am văzut că la suprafață, oamenii, evenimentele și lucrurile pe care le întâlnim în fiecare zi par a fi interacțiuni umane. În spatele lor, însă, se află pariul Satanei cu Dumnezeu, iar noi trebuie să rămânem fermi în mărturia noastră pentru Dumnezeu. Când au venit încercările lui Iov, el și-a pierdut toată averea peste noapte. În aparență, tâlharii îi furaseră bunurile, dar în spatele acestui lucru se afla ispita și atacul Satanei. Când Iov a rămas ferm în mărturia sa pentru Dumnezeu, Satana s-a retras rușinat. Fusesem pus în fața alegerii dintre a merge la serviciu și a participa la o adunare și simțisem constrângerile lucrurilor pe care mi le spusese șeful meu. În aparență, șeful meu spusese că, din preocupare și grijă pentru mine, dorea să mă promoveze. Dar de fapt, în spatele acestui lucru se afla tulburarea din partea Satanei. Satana folosea faima și câștigul ca să mă ademenească să mă axez doar pe serviciu și pe câștigul banilor. Prin asta voia să-mi distrugă relația normală cu Dumnezeu și să mă țină departe de El, ca să nu am timp să merg la adunări sau să-mi fac datoria. În spatele acestui lucru era intenția rea a Satanei. Gândindu-mă la asta, m-am rugat lui Dumnezeu ca planurile Satanei să nu reușească niciodată. Ulterior, am găsit curajul de a-i cere concediu șefului meu și am participat la ședința conlucrătorilor.

Pe măsură ce lucrarea bisericii s-a tot aglomerat, multe lucruri trebuiau rânduite și implementate imediat. Dacă voiam să-mi fac bine datoria, trebuia să-mi iau mai multe libere. În perioada aceea, eram foarte chinuit și de multe ori nu puteam depăși starea aceea, lucru care a afectat lucrarea bisericii. Uneori mă gândeam să-mi dau demisia, ca să nu întârzii lucrarea bisericii, dar mă temeam că, dacă o făceam, n-aveam cum să am o viață prosperă. Era o slujbă atât de bună, încât ezitam să renunț la ea, iar în inima mea parcă se dădea o luptă permanentă. Când am ajuns acasă, i-am zis soției că voiam să-mi dau demisia și i-am spus ce gândeam. Am zis: „Nu mă lasă inima să renunț la slujba asta. Am învățat pe brânci mulți ani pentru această slujbă sigură, iar salariul e mare. Dacă-mi dau demisia, ce vor crede despre mine rudele, prietenii și colegii de clasă? Părinții mei cu siguranță vor fi furioși când vor afla. În plus, dacă demisionez, probabil că o să fim săraci tot restul vieții. Dar acum, am citit foarte multe dintre cuvintele lui Dumnezeu Atotputernic și înțeleg intențiile lui Dumnezeu. Frații și surorile m-au ales să fiu conducător de biserică. Dacă întârzii lucrarea bisericii din cauza serviciului meu, oare nu-mi abandonez datoria?” După ce m-a ascultat, soția mi-a cerut să mă rog mai mult lui Dumnezeu și să aleg singur. În noaptea aceea, m-am zvârcolit și n-am putut adormi, așa că m-am rugat lui Dumnezeu și I-am cerut să mă îndrume. Într-o zi, am citit în cuvântul lui Dumnezeu Atotputernic: „Cine este cu adevărat capabil să se consume în totalitate pentru Mine și să-și ofere totul de dragul Meu? Sunteți cu toții cu inima împărțită, gândurile vă umblă de colo-colo, vă gândiți la familie, la lumea de afară, la mâncare și îmbrăcăminte. În ciuda faptului că te afli aici, înaintea Mea, făcând lucruri pentru Mine, în inima ta, încă te mai gândești la soția ta, la copiii tăi și la părinții tăi de acasă. Sunt ei proprietatea ta? De ce nu îi încredințezi mâinilor Mele? Nu ai încredere în Mine? Sau te temi cumva că voi face rânduieli nepotrivite pentru tine? De ce te preocupă mereu familia trupului tău și cei dragi ție? Ocup Eu un anumit loc în inima ta? Cu toate acestea, susții că Îmi vei îngădui să am stăpânire în interiorul tău și să-ți ocup întreaga ființă – toate acestea sunt minciuni înșelătoare! Câți dintre voi sunt dedicați bisericii cu toată inima? Și câți dintre voi nu se gândesc la ei înșiși, ci acționează de dragul Împărăției de astăzi? Luați în considerare cu mare atenție acest lucru” (Cuvântul, Vol. 1: Arătarea și lucrarea lui Dumnezeu, „Cuvântări ale lui Hristos la început”, Capitolul 59). Cuvântul lui Dumnezeu expune că oamenii n-au credință adevărată în Dumnezeu și nu îndrăznesc să-și pună viitorul și destinul în mâinile lui Dumnezeu. Își fac griji mereu și plănuiesc pentru propriul trup, de teamă că Dumnezeu nu va rândui lucrurile cum trebuie. Asemenea oameni nu au un loc pentru Dumnezeu în inimile lor. Nu cumva nici eu nu aveam deloc credință în Dumnezeu? Îmi făceam mereu griji că, dacă demisionam, n-aveam cum să trăiesc din cauza constrângerilor financiare. Aveam prea puțină credință în Dumnezeu. Nu aveam nici cea mai mică înțelegere reală a suveranității lui Dumnezeu asupra tuturor lucrurilor. M-am gândit la ce a spus Domnul Isus: „Uitați-vă la păsările cerului: ele nici nu seamănă, nici nu seceră și nici nu adună în hambare. Și totuși Tatăl vostru cel ceresc le hrănește. Oare nu sunteți voi cu mult mai valoroși decât ele?” (Matei 6:26). „Căutați mai întâi Împărăția (lui Dumnezeu) și dreptatea Lui, și toate aceste lucruri vi se vor da pe deasupra” (Matei 6:33). Eram capabil să recit aceste versete și le foloseam adesea ca să-i îndemn pe ceilalți, dar când chiar mi s-a întâmplat mie ceva, n-am avut deloc credință adevărată în Dumnezeu. În vreme ce contemplam cuvintele lui Dumnezeu, am realizat că viitorul și destinul fiecăruia e în mâinile lui Dumnezeu, iar El va face mereu rânduieli potrivite. Dumnezeu a promis că nu-i va trata greșit pe cei care se consumă sincer pentru El. De ce nu aveam acea încredere în Dumnezeu? Atunci am vrut să demisionez imediat și să-mi fac datoria cum se cuvine. Dar când am ajuns la birou, colegii mei vorbeau despre măririle și despre primele lor, iar eu am început să ezit, nefiind dispus să renunț la slujba mea. Știam că trebuia să plătesc un preț ca să practic adevărul, așa că m-am rugat lui Dumnezeu, cerându-I să mă îndrume ca să pot birui trupul, să pot demisiona și să-mi pot face datoria cum se cuvine.

Curând, am experimentat un lucru îngrozitor, care m-a făcut să reflectez asupra căii mele viitoare în viață. Într-o seară, lucram cu mecanicul de locomotivă, cu șeful de manevră și cu alții ca să conectăm vagoanele. Stăteam pe scara unui tren în mișcare, folosind stația ca să-l îndrum pe șofer în conectarea vagonului. Trenul se deplasa cu viteză. Urmând protocolul de lucru, am dat ordin să fie redusă viteza, când eram la distanță de zece vagoane față de vagonul la care trebuiau alipite acestea. Dar mecanicul n-a încetinit, iar eu am privit neajutorat cum trenul era pe cale să lovească vagonul parcat pe șine. Se deplasa atât de repede, încât nu puteam sări din vagon. N-am putut decât să mă întorc repede de pe scară în interiorul vagonului în care eram. Am închis ochii, m-am agățat de laterala vagonului ca să nu fiu aruncat și, în inima mea, L-am chemat necontenit pe Dumnezeu Atotputernic. Cu un zăngănit puternic, trenul a intrat în coliziune cu vagonul. Al doilea mecanic și-a rupt brațul și a fost dus de urgență la spital pentru îngrijiri peste noapte. Eram mai mult speriat decât rănit. Scăpasem fără nicio zgârietură. După aceea, cu cât mă gândeam mai mult la asta, cu atât mai înspăimântător părea ceea ce se întâmplase! Mulți oameni din industria feroviară au avut accidente. Unora le-au fost sfărâmate brațele, altora picioarele. În fața pericolului, o slujbă sigură nu putea ține oamenii în siguranță, nici nu le putea proteja viața. Urmărirea banilor nu poate aduce decât bucurii temporare ale trupului. Dacă pierdeam grija și protecția lui Dumnezeu de dragul de a câștiga bani, în vreme ce-mi riscam viața, care era scopul acestei slujbe sigure? Nu-mi mai puteam lăsa slujba sigură să mă împiedice să-mi fac datoria. Am decis să trăiesc după cuvântul lui Dumnezeu, să-I încredințez Lui tot ce aveam, să privesc spre El și să mă supun suveranității și rânduielilor Sale. M-am gândit la cuvintele lui Dumnezeu: „Ca oameni normali și ca oameni care caută să-L iubească pe Dumnezeu, a intra în Împărăție și a deveni poporul lui Dumnezeu este viitorul vostru adevărat și o viață de cea mai mare valoare și semnificație; nimeni nu este mai binecuvântat decât voi. De ce spun asta? Pentru că cei care nu cred în Dumnezeu trăiesc pentru trup și trăiesc pentru Satana, dar astăzi voi trăiți pentru Dumnezeu și trăiți pentru a respecta voia lui Dumnezeu. De aceea spun că viețile voastre au cea mai mare semnificație. Numai oamenii din acest grup, care au fost selectați de Dumnezeu, pot să trăiască o viață de maximă însemnătate: nimeni altcineva de pe pământ nu poate trăi o viață de o asemenea valoare și semnificație precum a voastră” (Cuvântul, Vol. 1: Arătarea și lucrarea lui Dumnezeu, „Cunoaște cea mai recentă lucrare a lui Dumnezeu și urmează-I urmele pașilor”). Cuvintele lui Dumnezeu erau foarte emoționante. E adevărat. Cei care-L iubesc cu adevărat pe Dumnezeu nu trăiesc pentru faimă, câștig sau bucuria trupului, trăiesc pentru Dumnezeu. Doar o viață dedicată lui Dumnezeu e merituoasă și însemnată. Faptul că am avut norocul de a auzi glasul Creatorului, de a înțelege puțin din adevăr și de a avea șansa de a îndeplini o datorie era un lucru minunat! Mi-am dat seama că ar trebui să nu mai trăiesc în lumea mea mică, urmărind banii și bucuriile materiale. Ar trebui să mă supun orchestrărilor și rânduielilor lui Dumnezeu și să-mi îndeplinesc cum se cuvine datoria de ființă creată.

După aceea, am citit alt fragment din cuvântul lui Dumnezeu: „Cum vei spune ce-ai văzut și ce-ai experimentat acelor credincioși religioși demni de milă, săraci și pioși, care sunt înfometați și însetați după dreptate și care te așteaptă să îi păstorești? Ce fel de oameni te așteaptă să îi păstorești? Îți poți imagina? Ești conștient de povara de pe umerii tăi, de însărcinarea și de responsabilitatea ta? Unde-ți este simțul misiunii istorice? Cum vei sluji, în mod corespunzător, ca un stăpân al epocii următoare? Ai un puternic simț al faptului de a fi stăpân? Cum ar trebui explicat stăpânul tuturor lucrurilor? Este cu adevărat stăpânul tuturor ființelor vii și al tuturor lucrurilor fizice din lume? Ce planuri ai pentru progresul următoarei etape a lucrării? Câți oameni așteaptă să îi păstorești? E sarcina ta una grea? Ei sunt săraci, vrednici de milă, orbi și năuciți, tânguindu-se în întuneric – unde este calea? Cât de mult tânjesc ei ca lumina, precum o stea căzătoare, să coboare deodată și să împrăștie forțele întunericului care i-au asuprit pe oameni de atât de mulți ani. Ei speră cu nerăbdare și tânjesc la asta zi și noapte – cine poate ști complet acest lucru? Acești oameni care suferă profund rămân închiși într-o temniță a întunericului, fără speranță de eliberare, chiar și în ziua în care străfulgeră lumina; când vor înceta să mai plângă? Cumplită e nenorocirea acestor spirite fragile cărora nu le-a fost niciodată hărăzit să se odihnească, și au fost ținute vreme îndelungată în această stare prin legături nemiloase și o istorie încremenită. Și cine a auzit sunetul tânguirii lor? Cine a văzut starea lor nefericită? Te-ai gândit vreodată cât de îndurerată și de îngrijorată este inima lui Dumnezeu? Cum poate El suporta să vadă omenirea nevinovată, pe care a creat-o cu mâinile Sale, suferind astfel de chinuri? La urma urmei, ființele umane sunt victimele care au fost otrăvite. Și, cu toate că omul a supraviețuit până în ziua de azi, cine ar fi știut că de multă vreme e otrăvit de cel rău? Ai uitat că ești una dintre victime? Din dragostea ta pentru Dumnezeu, nu ești dornic să te străduiești să-i salvezi pe toți acești supraviețuitori? Nu ești dispus să-ți dedici toată puterea ca să-L răsplătești pe Dumnezeu, care iubește omenirea ca pe trupul și sângele Său? Cum anume înțelegi faptul de a fi folosit de Dumnezeu ca să-ți trăiești viața extraordinară? Ai cu adevărat hotărârea și credința de a trăi viața plină de sens a unei persoane pioase, care Îl slujește pe Dumnezeu?” (Cuvântul, Vol. 1: Arătarea și lucrarea lui Dumnezeu, „Cum ar trebui să te îngrijești de viitoarea ta misiune?”). Din cuvântul lui Dumnezeu, I-am simțit iubirea și grija Lui pentru omenire, precum și intenția Sa arzătoare de a mântui oamenii. Acum ne aflăm în timpul zilelor de pe urmă, iar dezastrele devin tot mai mari. Dumnezeu exprimă adevărul și face lucrarea de judecată și mustrare, ca să mântuiască oamenii de sub controlul Satanei. Astăzi, am avut norocul de a auzi glasul lui Dumnezeu și de a-I accepta mântuirea, care este harul lui Dumnezeu. Însă mulți care tânjesc după apariția lui Dumnezeu nu L-au întâmpinat pe Domnul, încă sunt induși în eroare și controlați de pastorii și prezbiterii antihriști din lumea religioasă și nu au cum să audă glasul lui Dumnezeu. Dacă toți ar fi la fel de egoiști ca mine, dacă doar s-ar complace în confortul trupului și nu ar predica Evanghelia și nu ar aduce mărturie pentru Dumnezeu, atunci când vor ajunge să-L întâmpine pe Domnul cei care tânjesc după apariția lui Dumnezeu și o așteaptă? După ce am contemplat intenția lui Dumnezeu, am înțeles ce ar trebui să aleg și să urmăresc. Așadar, m-am hotărât să renunț la slujba mea și să-mi fac cum se cuvine datoria de a predica Evanghelia. Totuși, tocmai când voiam să demisionez, directorul adjunct a venit să-mi vorbească, să-mi arate cum să ofer daruri și cine m-ar putea ajuta să fiu promovat. Mi-a arătat multă preocupare și grijă. Știam că nu toți aveau șansa de a fi promovați și că salariul meu ar fi crescut mult. După ce am discutat o vreme, iar am început să ezit să-mi dau demisia.

Curând după aceea, am trecut printr-o altă situație înspăimântătoare, care mi-a schimbat complet gândirea. Într-o zi, când eram de tură, după ce un tren de marfă a intrat în gară, a trebuit să fie decuplat și dirijat. După ce se făcea asta, eu eram responsabil să pun saboții de frână sub roți. După pauza de masă, înainte ca trenul să se pună-n mișcare, am uitat să-i scot. Mecanicul a pornit trenul, iar saboții au fost târâți de roți de-a lungul șinei. A observat că era ceva în neregulă și a oprit trenul la timp, tocmai când urma să treacă peste macaz, evitând o deraiere sau chiar o răsturnare. În ziua aceea, fără protecția lui Dumnezeu, dacă trenul ar fi deraiat sau s-ar fi răsturnat, consecințele ar fi fost de neînchipuit. Eram înspăimântat și nu m-am putut abține să nu reflectez asupra mea și să nu mă întreb de ce s-a întâmplat asta. Mi-am dat seama că, în calitate de conducător de biserică, știam că slujba mă împiedica să-mi fac datoria, lucru care a afectat grav lucrarea bisericii. Cu toate acestea, eram lacom de bani și de plăceri ale trupului, niciodată dispus să renunț la ele și adesea Îl înșelam pe Dumnezeu, luând hotărâri înaintea Lui și apoi încălcându-le. M-am gândit la cuvintele lui Dumnezeu: „Ați primit har nesfârșit de la Mine și ați văzut nenumărate taine ale cerului; v-am arătat chiar și flăcările cerului, dar nu M-a lăsat inima să vă ard. Cu toate acestea, cât Mi-ați dat în schimb? Cât de mult sunteți dispuși să-Mi dați?” (Cuvântul, Vol. 1: Arătarea și lucrarea lui Dumnezeu, „Caracterul vostru, al tuturor, este atât de josnic!”). La exterior, ce s-a întâmplat nu era un lucru bun, dar am înțeles clar că asta era iubirea lui Dumnezeu, precum și un îndemn pentru mine. Dumnezeu a exprimat atât de mult adevăr și a explicat limpede finalurile și destinațiile oamenilor. Vrea doar să-I înțelegem intenția arzătoare, să urmărim cum se cuvine adevărul, să ne îndeplinim îndatoririle de ființe create și să-I câștigăm mântuirea. Dar eu eram încăpățânat. Am crezut mereu că puteam supraviețui și duce o viață bună bazându-mă pe slujba mea sigură, așa că nu eram dispus să renunț la ea, să-L urmez pe Dumnezeu și să-mi fac datoria. Aceste două incidente terifiante m-au trezit complet! În fața dezastrului, nicio sumă de bani nu mi-ar putea salva viața. Mi-am amintit ce a spus Domnul Isus: „Oricine dintre voi care nu renunță la toate bunurile lui, nu poate fi ucenicul Meu” (Luca 14:33). Abia atunci am înțeles cu adevărat sensul cuvintelor Domnului Isus. Când prețuim banii și bucuriile materiale, aceste lucruri ne ocupă inimile și ne este imposibil să-L iubim cu adevărat și să-L urmăm pe Dumnezeu, să ne consumăm pentru El și să ne facem îndatoririle de ființe create. Asemenea oameni tot tânjesc după trup și lume și nu sunt vrednici să fie adepții lui Dumnezeu. Nu mai voiam să mă răzvrătesc împotriva lui Dumnezeu și să-L dezamăgesc. Trebuia să-mi schimb perspectiva asupra lucrurilor, să-L urmez cu toată inima pe Dumnezeu, să mă consum pentru El și să-I răsplătesc iubirea. Așadar, i-am spus șefului meu că vreau să demisionez și am urmat procedurile de desfacere a contractului de muncă. În clipa aceea, eram foarte relaxat. Mă simțeam ca o pasăre care scăpase din colivie. Nu mai trebuia să-mi fac griji cu privire la faptul că solicitam concediu și nu trebuia să sufăr că lucrarea bisericii era întârziată din cauza slujbei mele. Am fost foarte fericit când am făcut alegerea asta.

Când a auzit că am demisionat, tata s-a înfuriat. A venit la mine și-a spus: „Am trudit ca să te cresc. Am împrumutat bani ca să te trimit la școală. În sfârșit ai obținut o slujbă sigură și acum n-o vrei? Ce-i în mintea ta? O slujbă la Căile Ferate e grozavă! Crede în Dumnezeu dacă vrei, dar cum poți să-ți dai demisia? Fără o slujbă, cum vei supraviețui în viitor?” M-a întristat expresia furioasă a tatălui meu. Mi-am amintit cum părinții mei au strâns cureaua ca să învăț eu, sperând că voi găsi un loc de muncă bun, voi scăpa de sărăcie și voi duce un trai remarcabil. Voiam și să-mi aduc părinții de la sat la oraș, să trăiască într-o clădire înaltă și să se bucure de o viață prosperă. Dar alesesem calea credinței în Dumnezeu și nu mai urmăream banii și bucuriile materiale; nu le puteam oferi o astfel de viață și mă simțeam îndatorat față de ei. Când am auzit ce mi-a spus tata, n-am știut ce să răspund. Ochii mi s-au umplut de lacrimi și n-am îndrăznit să mă uit la el. Dar în inima mea știam că făcusem alegerea corectă, fiindcă știam că Mântuitorul S-a arătat și-Și face lucrarea din zilele de pe urmă. Exprimă adevărul ca să ne mântuiască de această lume întunecată și rea, iar asta e singura cale de a fi mântuiți și a intra în Împărăția Cerurilor. E o șansă unică-n viață. Cum puteam renunța la asta fiindcă mă complăceam în confortul trupului? Cum puteam lăsa încurcăturile de la muncă să mă împiedice să urmăresc adevărul și să-mi fac datoria de ființă creată? Îndurerat, m-am rugat în tăcere lui Dumnezeu și I-am cerut să-mi ocrotească inima ca să nu fie tulburată. M-am gândit la cuvintele lui Dumnezeu: „Dumnezeu a creat această lume și a adus în ea omul, o ființă vie căreia El i-a dăruit viață. La rândul său, omul a ajuns să aibă părinți și rude și nu a mai fost singur. Încă de când omul a văzut prima oară această lume materială, a fost menit să existe sub rânduirea lui Dumnezeu. Suflarea vieții de la Dumnezeu este cea care susține fiecare ființă vie în parte pe parcursul creșterii sale până la maturitate. În acest proces, nimeni nu simte că omul există și crește sub grija lui Dumnezeu; mai degrabă, consideră că omul crește sub ocrotirea părinților săi și că propriul instinct al vieții este cel care îi determină creșterea. Acest lucru e cauzat de faptul că omul nu știe cine i-a dăruit viața sau de unde a venit aceasta, cu atât mai puțin felul în care instinctul vieții creează miracole. El știe doar că hrana este baza pe care viața sa continuă, că perseverența este sursa existenței vieții sale și că acele credințe din mintea lui sunt capitalul de care depinde supraviețuirea lui. Omul nu e deloc conștient de harul și de aprovizionarea lui Dumnezeu, iar acesta este modul în care își irosește el viața pe care i-a oferit-o Dumnezeu… Nici măcar o singură persoană, pe care Dumnezeu o veghează zi și noapte, nu ia inițiativa de a I se închina. Dumnezeu, așa cum a plănuit, pur și simplu face lucrarea asupra omului, de la care nu are nicio așteptare. El face acest lucru în speranța că, într-o zi, omul se va trezi din visul lui și își va da seama brusc de valoarea și semnificația vieții, de prețul pe care Dumnezeu l-a plătit pentru tot ce i-a dăruit și de ardoarea cu care Dumnezeu tânjește cu disperare ca omul să se reîntoarcă la El” (Cuvântul, Vol. 1: Arătarea și lucrarea lui Dumnezeu, „Dumnezeu este sursa vieții omului”). „Trebuie să suferi greutăți pentru adevăr, trebuie să te sacrifici pentru adevăr, trebuie să înduri umilințe pentru adevăr, și trebuie să înduri mai multă suferință în scopul de a câștiga mai mult din adevăr. Aceasta este ceea ce ar trebui să faci. Trebuie să nu renunți la adevăr de dragul de a te bucura de armonie în familie și nu trebuie să pierzi demnitatea și integritatea de o viață de dragul desfătărilor de moment. Ar trebui să urmărești tot ceea ce este bun și frumos și ar trebui să urmărești o cale în viață care este mai plină de sens. Dacă duci o asemenea viață lumească și pământească și nu ai niciun obiectiv de urmărit, nu înseamnă oare că îți irosești viața? Ce poți câștiga dintr-o asemenea viață? Ar trebui să te lepezi de toate desfătările trupului pentru un singur adevăr și nu ar trebui să renunți la toate adevărurile pentru un pic de desfătare. Oamenii de genul acesta nu au integritate sau demnitate; nu există nicio semnificație în existența lor!” (Cuvântul, Vol. 1: Arătarea și lucrarea lui Dumnezeu, „Experiențele lui Petru: cunoașterea sa despre mustrare și judecată”). Cuvintele lui Dumnezeu m-au luminat. Consideram că părinții m-au crescut, că au strâns cureaua ca să-mi pot termina studiile, așa că, dacă nu-i ascultam și renunțam la slujba mea ca să-mi fac datoria, aveam să fiu nevrednic de ei. Dar această părere era ridicolă. Dumnezeu e sursa vieții umane și toate viețile noastre vin de la El. Tot ce avem este aprovizionarea spirituală și binecuvântarea lui Dumnezeu. Fără Dumnezeu, n-am avea nimic din toate astea. Faptul că părinții m-au crescut până la maturitate era suveranitatea și rânduiala lui Dumnezeu. Ar trebui să-I fiu recunoscător și să-I răsplătesc iubirea. Părinților mei ar trebui să le arăt respect filial și grijă normale. În același timp, ar trebui să le împărtășesc Evanghelia și să le arăt semnificația credinței în Dumnezeu. Dacă ei nu ar crede, nu aș putea renunța la datoria mea sub constrângerile lor. Sunt o ființă creată, iar a-mi face datoria este absolut firesc și justificat. Dacă nu-mi puteam îndeplini datoria, chiar dacă aveam o slujbă stabilă și mă bucuram de o viață materială bună împreună cu familia mea, asta n-ar fi avut valoare sau însemnătate. Aceste plăceri temporare nu-mi puteau permite să înțeleg adevărul și să câștig viața. Mai mult, pentru Dumnezeu, ar fi însemnat că mă răzvrătesc împotriva Lui. Nu I-aș fi câștigat aprobarea. Ca să câștig adevărul, trebuia să sufăr și să mă lepăd, cu durere, de lucrurile pe care le adoram. Doar în felul acesta puteam trăi cu integritate și demnitate și abia atunci puteam câștiga aprobarea lui Dumnezeu. Cu cât mă gândeam mai mult la asta, cu atât mai puternic mă simțeam. Așadar, i-am adus iar tatălui meu mărturie despre apariția și lucrarea lui Dumnezeu și i-am spus că, fără credință în Dumnezeu, orice urmărire e deșartă și nu are nicio valoare sau însemnătate. Acum, Mântuitorul a venit să exprime adevărul ca să mântuiască oamenii, iar aceștia, doar dacă cred în Dumnezeu, urmăresc adevărul, se leapădă de păcat și se căiesc cu adevărat în fața lui Dumnezeu, pot să supraviețuiască dezastrelor și să intre în Împărăția Lui. Toți cei care urmăresc lumea, oricât de bogată ar fi viața lor materială, în cele din urmă se vor prăbuși în dezastre și vor fi pedepsiți. Însă, orice i-am spus, tata tot nu era de acord cu demisia mea și voia să mă facă să mă întorc la serviciu. În cele din urmă, văzând că eram neclintit, a plecat furios.

Mai târziu, tatăl meu le-a cerut rudelor mele să vină să mă convingă. Cu toții au spus că un post în Biroul Căilor Ferate era un loc de muncă sigur și că pentru mulți oameni nu era ușor să obțină un astfel de loc de muncă pe ușa din dos, cu cadouri și bani. Mi-au spus că demisionând nu știam ce este bine pentru mine, că eram un prost deoarece credeam în Dumnezeu și că părinții mei mă crescuseră în zadar. Când am auzit acuzațiile rudelor mele, am știut că Satana se folosea de ele ca să mă atace și să mă împiedice să mă lepăd și să mă consum pentru Dumnezeu. M-am gândit la cuvintele lui Dumnezeu Atotputernic: „Trebuie să ai curajul Meu în tine și trebuie să ai principii când vine vorba de a te confrunta cu rude non-credincioase. Dar, de dragul Meu, nici tu nu trebuie să cedezi în fața niciunei forțe a întunericului. Trebuie să te bizui pe înțelepciunea Mea pentru a merge pe calea perfectă și să nu permiți niciuneia dintre uneltirile Satanei să izbutească. Fă tot ce poți pentru a-ți pune inima înaintea Mea, iar Eu te voi alina și voi aduce pace și bucurie în inima ta” (Cuvântul, Vol. 1: Arătarea și lucrarea lui Dumnezeu, „Cuvântări ale lui Hristos la început”, Capitolul 10). După ce am contemplat cuvintele lui Dumnezeu, m-am simțit încrezător și am găsit curajul de a le spune rudelor mele: „În ziua de azi, oamenii venerează în mod deosebit banii, faima, câștigul și statutul. Pentru aceste lucruri, oamenii se încaieră, uneltesc și se luptă între ei, iar soții și soțiile se înșală și se trădează unii pe alții. Toți trăiesc în felul acesta, deci chiar dacă găsesc slujbe bune și sigure și nu duc lipsă de nimic în viață, chiar e posibil să fie fericiți? Dumnezeu Atotputernic spune: «Tot felul de dezastre se vor abate unul după altul; toate țările și toate locurile vor trăi dezastre: molima, foametea, potopul, seceta și cutremurele sunt peste tot. Aceste dezastre nu se petrec doar într-un loc sau două, nici nu se vor termina într-o zi sau două, mai degrabă, se vor extinde pe o arie din ce în ce mai mare și vor deveni din ce în ce mai grave. În acest timp, tot felul de invazii de insecte vor apărea unele după altele, iar fenomenul canibalismului se va ivi pretutindeni. Aceasta este judecata Mea asupra multitudinii de țări și popoare» (Cuvântul, Vol. 1: Arătarea și lucrarea lui Dumnezeu, „Cuvântări ale lui Hristos la început”, Capitolul 65). În prezent, dezastrele devin tot mai mari. Doar dacă Îl urmăm pe Dumnezeu Atotputernic, ne va proteja de ele. Credința mea în Dumnezeu și predicarea Evangheliei sunt mai importante decât slujba mea. Să fac această alegere nu este o credință nesăbuită, așa cum credeți voi. Când Noe a predicat Evanghelia, oamenii au spus că e nebun, dar când a venit potopul, din toată rasa umană, doar cei opt membri ai familiei lui Noe au supraviețuit. Noe nu a fost nebun sau prost. El a fost înțelept și binecuvântat de Dumnezeu. În zilele de pe urmă, răutatea și corupția omenirii și împotrivirea ei față de Dumnezeu au ajuns la un asemenea nivel încât El va distruge această rasă umană, care este extrem de coruptă. Putem primi protecția lui Dumnezeu și putem supraviețui doar crezând în El și închinându-ne Lui. Vă spun această veste minunată azi, sperând că și voi veți primi mântuirea lui Dumnezeu Atotputernic în zilele de pe urmă. Nu încercați să mă convingeți, fiindcă am decis deja. Îl voi urma pe Dumnezeu Atotputernic pentru tot restul vieții!” Când am terminat, mătușa mea, care crede în Domnul, a spus: „Slavă lui Dumnezeu! Ai o credință puternică în Dumnezeu, iar faptul că ai ales să predici Evanghelia e pe placul Său.” Le-a spus celorlalți: „Calea pe care a ales-o azi e cea dreaptă. Bogăția nu contează. Viața e cea care contează. Ar trebui să-i respectăm alegerea.” După asta, ceilalți n-au mai spus nimic. În momentul acela, am fost foarte fericit. Când am rămas ferm și am ales să-L satisfac pe Dumnezeu, rudele mele nu au putut decât să se retragă în rușine. De atunci, nu am mai fost constrâns de oamenii, evenimentele și lucrurile din jurul meu și-mi pot face datoria cu normă-ntreagă.

Ulterior, văzând atât de mulți oameni acceptând lucrarea din zilele de pe urmă a lui Dumnezeu Atotputernic, am simțit o bucurie de nedescris în inima mea. A-i aduce înapoi în casa lui Dumnezeu pe cei care tânjesc sincer după El este cel mai însemnat lucru și Îi aduce cea mai mare alinare lui Dumnezeu. Să aleg să renunț la slujba mea sigură și să iau calea credinței în Dumnezeu este cea mai înțeleaptă alegere pe care am făcut-o vreodată. Să pot să mă consum și să-mi dedic viața predicării Evangheliei și faptului de a aduce mărturie pentru Dumnezeu e un lucru mai valoros și mai însemnat decât orice altceva aș putea face!


94. Este mai ferice să dai decât să primești

de Harry, Spania

Acum câțiva ani, conducătorii bisericii au stabilit ca eu să realizez materiale video. Au spus și că, la acea vreme, nu erau suficiente persoane care să realizeze astfel de materiale, așa că eu urma să fiu principalul responsabil de această lucrare. Când am auzit asta, am fost nespus de bucuros și m-am gândit: „Conducătorii par să aibă o părere foarte bună despre mine. Dacă fac o treabă bună cu materialele video, cu siguranță și frații, și surorile mă vor aprecia.” Prin urmare, am fost imediat de acord. După o vreme, pentru că am realizat destul de multe materiale video, frații și surorile m-au admirat cu toții. Eram adesea foarte fericit că puteam să îndeplinesc această datorie și mă simțeam ca și cum aș fi fost o persoană talentată rară în rândurile bisericii. Cu toate că eram foarte ocupat, că trebuia să stau până noaptea târziu în fiecare zi și că datoria în sine era destul de plictisitoare, mă simțeam fericit și nu eram obosit deloc.

Puțin mai târziu, conducătorii au aranjat ca fratele Zachary să vină să învețe de la mine tehnicile de realizare a materialelor video. Am văzut că el era ager la minte și că învăța repede și l-am și auzit pe fratele Jonathan, care ne-a însoțit la adunare, spunând că Zachary avea calibru bun, ceea ce m-a făcut să mă simt oarecum inconfortabil și să mă gândesc: „Zachary învață așa de repede! Dacă mă depășește, nu mă va eclipsa? Dacă ajunge mai priceput decât mine și toată lumea îl laudă, cu mine cum rămâne? Va trebui să țin pentru mine o parte din ceea ce mă pricep să fac, nu-l pot învăța tot ce știu, altfel, «învățăcelul» va lua hrana de la gura «învățătorului».” Ca să-l împiedic pe Zachary să învețe prea repede, am început prin a-i arăta cum realizam eu materialele video, dar nu i-am vorbit și despre detaliile și aspectele esențiale ale procesului. Câteva zile mai târziu, l-am pus să se uite la câteva tutoriale relevante și apoi l-am lăsat să se chinuie să exerseze de unul singur. I-am spus că așa învățasem și eu și că va putea realiza materiale video doar dacă exersa cum trebuie. Mi-a urmat instrucțiunile și și-a petrecut zilele chinuindu-se să exerseze de unul singur. De fapt, nu intenționasem niciodată să-l învăț cum să realizeze materiale video. Chiar m-am gândit: „N-o să te învăț nicio tehnică, n-ai decât să urmărești singur niște tutoriale. Dacă n-o să poți învăța nimic și n-o să fii capabil să faci nimic, până la urmă, conducătorii te vor trimite de aici, cu siguranță.”

A mai trecut ceva timp și Zachary tot nu reușea să realizeze materiale video de unul singur pentru că progresa atât de lent și a început să se simtă foarte negativ. Când am văzut asta, m-am bucurat pe ascuns și m-am gândit: „Ce bine că nu ești în stare să înveți nimic! Când conducătorii o să vadă asta, o să aranjeze să te ocupi de altă datorie, iar eu nu voi mai trebui să-mi fac griji că cineva va ajunge mai bun decât mine.” Dar apoi m-am gândit: „Sunt câteva zile de când Zachary se simte negativ. Dacă nu-l ajut, va spune că nu am o umanitate bună și că nu dau dovadă de compasiune?” Ca să-l împiedic să creadă că-l trăgeam înapoi intenționat și că dinadins nu-l învățam nicio tehnică, am venit la el și m-am prefăcut că-l consolez, spunând: „Frate, nu-ți face griji, ai răbdare. Durează o vreme până înveți tehnicile astea. Când am început, și eu a trebuit să mă uit la o grămadă de tutoriale. Mai sunt multe materiale video de realizat. Dacă exersezi mai mult, sigur o să reușești să realizezi singur materiale video.” Din exterior părea că îmi pasă de Zachary, dar, pe la spatele lui, îi vorbeam lui Jonathan despre toate micile lui defecte, făcându-l pe Jonathan să dezvolte antipatie față de el și să mi se alăture pentru a-l exclude și a-l izola. Am crezut că, atât timp cât Zachary era ignorat de toată lumea, nu va fi în stare să continue și că va cere el însuși să plece și că, astfel, nu va trebui să împart vreo datorie cu el. Dar Zachary nu a spus niciodată că voia să plece și atitudinea mea față de el a devenit din ce în ce mai răuvoitoare. De cele mai multe ori, nici nu voiam să-i adresez vreun cuvânt. Mai târziu, Jonathan a văzut că problemele mele erau foarte grave, așa că a avut părtășie cu mine și m-a rugat să cooperez armonios cu Zachary. Am simțit și eu că exagerasem într-o oarecare măsură și m-am simțit oarecum vinovat. Am simțit că nu ar trebui să-l tratez pe Zachary așa cum o făceam, dar încă îmi era teamă că ar fi devenit mai bun decât mine dacă ar fi dobândit niște competențe, așa că în continuare n-am fost dispus să-l învăț. Mai târziu, pentru că Zachary tot nu reușea să realizeze materiale video de unul singur, conducătorii au aranjat ca el să plece și să facă o altă datorie. Odată ce Zachary a plecat, nu m-am simțit chiar atât de fericit pe cât mă așteptam. În schimb, m-am simțit inconfortabil într-un mod pe care nu prea îl puteam descrie. Nu puteam simți prezența lui Dumnezeu, inima îmi era plină de întuneric și mă simțeam de parcă aș fi trăit în confuzie. Nu aveam nicio idee bună când realizam materiale video și m-am trezit blocat până și de problemele simple, ceea ce a însemnat că materialele mele video trebuiau adesea refăcute. Mă simțeam sufocat și îndurerat și nu mai eram chiar atât de motivat să-mi fac datoria precum fusesem. Mai târziu, mi-am căutat frații și surorile și le-am povestit despre starea mea. Mi-au spus că am acordat prea multă importanță reputației și statutului, că aveam o fire arogantă și că nu aveam o umanitate bună. A fost foarte deranjant să aud asta, dar, în sfârșit, am început să reflectez asupra mea. Chiar că depășisem măsura cu felul în care îl tratasem pe Zachary și asta nu era ceva ce ar fi făcut o persoană care credea în Dumnezeu. Am fost de-a dreptul lipsit de umanitate!

În acel moment, am început să citesc cuvântul lui Dumnezeu care expune acest aspect al stărilor oamenilor. Într-o zi, am citit cuvântul lui Dumnezeu care spunea: „Unii oameni se tem întotdeauna că alții sunt mai buni decât ei sau deasupra lor, că alți oameni vor fi recunoscuți, în timp ce ei sunt trecuți cu vederea, iar asta îi determină să-i atace și să-i excludă pe ceilalți. Nu este un caz de invidie față de persoanele talentate? Nu este un lucru egoist și detestabil? Ce tip de fire este aceasta? Este o fire feroce. Cei care se gândesc doar la propriile interese, care își satisfac doar propriile dorințe egoiste, fără să se gândească la alții sau să țină cont de interesele casei lui Dumnezeu au o fire rea, iar Dumnezeu nu îi place” (Cuvântul, Vol. 3: Discursurile lui Hristos al zilelor de pe urmă, „Libertatea și eliberarea pot fi dobândite doar prin alungarea firilor corupte”). „Fiecare dintre voi s-a ridicat până la culmile mulțimilor; v-ați înălțat pentru a fi strămoșii mulțimilor. Sunteți extrem de arbitrari și faceți prăpăd printre toți viermii, căutând un loc tihnit și vă închipuiți, în mod nerealist, că îi veți devora pe viermii mai mici decât voi. Sunteți răuvoitori și perfizi în inimile voastre, depășind până și fantomele care s-au scufundat pe fundul mării. Locuiți pe fundul bălegarului, tulburând viermii de sus până jos, până când nu mai au pace, luptându-vă unii cu alții o vreme și apoi calmându-vă. Nu vă cunoașteți locul, dar tot vă mai luptați unul cu celălalt în bălegar. Ce puteți câștiga din această luptă? Dacă ați avea cu adevărat inimi cu frică de Mine, cum ați putea să concurați unul cu altul pe la spatele Meu? Oricât de înalt este statutul tău, nu ești oare tot un mic vierme împuțit din balegă? Vor putea să-ți crească aripi și să devii un porumbel în cer?” (Cuvântul, Vol. 1: Arătarea și lucrarea lui Dumnezeu, „Când frunzele care cad se vor reîntoarce la rădăcinile lor, vei regreta tot răul pe care l-ai făcut”). Fiecare dintre cuvintele de judecată ale lui Dumnezeu mi-a străpuns inima, mai ales când am citit cuvântul lui Dumnezeu care spunea: „a fi invidioși pe persoanele talentate”, „arbitrari” și „răuvoitori și perfizi în inimile voastre”, am simțit că Dumnezeu era cu adevărat în fața mea, dându-mă în vileag. Văzusem că Zachary era ager la minte și că învăța repede și mă îngrijorasem că va ajunge mai bun decât mine și că apoi îmi va lua locul, după ce dobândea toate competențele acelea. Ca să-mi protejez statutul, nu numai că am refuzat să-l învăț, dar l-am și tras înapoi intenționat, l-am împiedicat să învețe și am încercat să-l conving și pe Jonathan să-l excludă și să-l izoleze, ca să i se pară că datoria era prea grea și să vrea să plece. Îl tratasem pe fratele meu ca pe un dușman ca să-mi protejez reputația și statutul. Văzând cum faptul că l-am exclus l-a făcut pe fratele meu să devină negativ, până în punctul în care nu a mai vrut să învețe, nu doar că nu am reflectat asupra mea, dar, în schimb, am fost fericit. Chiar am sperat să plece în curând. Jonathan mi-a arătat care era problema mea, dar pentru că eram atât de intransigent și acordam atât de multă importanță propriului meu statut, nu am reflectat niciodată cu adevărat asupra mea. Drept urmare, Zachary nu a reușit să realizeze materiale video de unul singur și a fost realocat la o altă datorie. Am fost de-a dreptul egoist, detestabil și răuvoitor!

Mai târziu, am citit cuvântul lui Dumnezeu care spune: „Antihriștii își însușesc totul din casa lui Dumnezeu și proprietatea bisericii, și tratează aceste lucruri ca fiind proprietăți personale care trebuie să fie plasate sub controlul lor și nu permit nimănui altcuiva să intervină în asta. Singurele lucruri la care se gândesc atunci când fac lucrarea bisericii sunt propriile interese, propriul statut și propria mândrie. Ei nu permit nimănui să le prejudicieze interesele, cu atât mai puțin permit cuiva de calibru sau oricui este capabil să vorbească despre mărturia sa bazată pe experiență să le amenințe reputația și statutul. […] Când cineva iese în față și face un pic de lucrare sau când cineva este capabil să vorbească despre o mărturie adevărată bazată pe experiență și aleșii lui Dumnezeu au parte de beneficii, edificare și sprijin, iar aceasta câștigă multe laude din partea tuturor, invidia și ura cresc în inimile antihriștilor, iar ei exclud și suprimă acea persoană. Nu permit, în niciun caz, unor asemenea oameni să-și asume vreo lucrare, pentru a-i împiedica să le amenințe statutul. […] Antihriștii gândesc în sinea lor: «Nici vorbă să suport așa ceva. Vrei să ai un rol în domeniul meu, să concurezi cu mine. Este imposibil; nici să nu te gândești la asta. Ești mai educat decât mine, te exprimi mai clar decât mine, ești mai popular decât mine și urmărești adevărul mai sârguincios decât mine. Dacă aș coopera cu tine și tu mi-ai fura strălucirea, ce aș face eu atunci?» Iau ei în considerare interesele casei lui Dumnezeu? Nu” [Cuvântul, Vol. 4: Expunerea antihriștilor, „Punctul opt: Ar vrea ca alții să li se supună numai lor, nu adevărului sau lui Dumnezeu (Partea întâi)”]. Cuvântul lui Dumnezeu dă în vileag faptul că, pentru a obține un statut și a-i face pe ceilalți să-i respecte, antihriștii se folosesc de orice mijloace au la dispoziție ca să suprime și să excludă pe oricine în stare să le amenințe statutul și că nu au niciun fel de considerație față de lucrarea bisericii. Am văzut că acțiunile mele erau acțiunile unui antihrist și că îmi făceam datoria doar ca să câștig admirația celorlalți. Mi-era teamă că Zachary mă va depăși și că-mi va lua locul odată ce dobândea niște competențe, așa că nu l-am învățat, iar, pe la spate, l-am judecat și l-am izolat. Am considerat lucrarea bisericii propria mea afacere. Voiam să fac ce-mi plăcea, să acționez fără rețineri și să mă folosesc de toate mijloacele disponibile ca să atac și să exclud pe oricine ar fi putut reprezenta o amenințare pentru statutul meu. Nu luam deloc în considerare interesele bisericii. Dorința mea de a avea un statut mi s-a urcat la cap și mi-am pierdut complet uzul rațiunii! Acum este un moment crucial pentru a răspândi Evanghelia Împărăției. Avem nevoie să realizăm mai multe materiale video ca să aducem mărturie pentru apariția și lucrarea lui Dumnezeu. Dacă l-aș fi învățat pe Zachary tot ce știam, talentele lui s-ar fi făcut remarcate și, dacă am fi putut lucra împreună în armonie, viteza cu care realizam materiale video ar fi crescut și am fi putut contribui prin eforturile noastre smerite la răspândirea Evangheliei Împărăției, îndeplinindu-ne astfel responsabilitățile și datoriile. Însă eu nu mă gândisem decât că un partener ar fi reprezentat o amenințare pentru statutul meu. Nu mi-a păsat decât de propria reputație și de propriul statut și nu am luat în considerare intenția lui Dumnezeu sau cum va fi afectată lucrarea bisericii și nici sentimentele fratelui meu. Am preferat să amân datoriile decât să permit ca statutul să-mi fie afectat. Am fost de-a dreptul egoist și lipsit de umanitate! Eram dispus să fac orice pentru a-mi proteja reputația și statutul, chiar și cu prețul sacrificării intereselor bisericii. Urmam calea unui antihrist!

Într-o zi, în timpul devoțiunii mele spirituale, am citit mai mult din cuvântul lui Dumnezeu: „Nimic nu detestă Dumnezeu mai mult decât atunci când oamenii urmăresc statutul, întrucât urmărirea statutului este o fire satanică; este o cale greșită, se naște din corupția Satanei, e ceva condamnat de Dumnezeu și este chiar lucrul pe care Dumnezeu îl va judeca și-l va înlătura. Nimic nu detestă mai mult Dumnezeu decât atunci când oamenii urmăresc statutul și, cu toate astea, tu tot concurezi cu încăpățânare pentru statut, îl prețuiești și-l protejezi în mod constant, încercând mereu să ți-l însușești. Nu există un oarecare caracter de împotrivire față de Dumnezeu în toate acestea? Statutul nu este poruncit de Dumnezeu pentru oameni; Dumnezeu le oferă oamenilor adevărul, calea și viața astfel încât, în cele din urmă, îi face să devină ființe create care corespund standardului, niște ființe create mărunte și insignifiante – nu cineva care are statut și prestigiu și este venerat de mii de oameni. Așadar, indiferent din ce perspectivă este privită, căutarea statutului este o cale care duce la pieire. Indiferent cât de rezonabilă este scuza ta pentru a urmări statutul, această cale este totuși cea greșită și nu este aprobată de Dumnezeu. Indiferent cât de mult încerci sau cât de mare este prețul pe care îl plătești, dacă îți dorești statut, Dumnezeu nu ți-l va da; dacă Dumnezeu nu ți-l dă, vei eșua în lupta de a-l obține, iar dacă lupți în continuare, va exista un singur final: vei fi dezvăluit și eliminat – vei fi pe o cale care duce la pieire” [Cuvântul, Vol. 4: Expunerea antihriștilor, „Punctul nouă (Partea a treia)”]. Citind cuvintele aspre ale lui Dumnezeu, mi-am dat seama că firea dreaptă a lui Dumnezeu nu acceptă nicio ofensă și, când m-am gândit la ceea ce făcusem, m-a cuprins teama. Faptul că eu urmăream statutul era urât și detestat de Dumnezeu și era calea care ducea către o moarte sigură! Dacă biserica nu mi-ar fi oferit șansa de a exersa realizarea de materiale video și dacă Dumnezeu nu m-ar fi călăuzit, cum aș fi putut dobândi toate aceste competențe? Biserica aranjase ca eu să-l învăț pe Zachary și ar fi trebuit să-l învăț tot ce știam și să cooperez cu el ca să-mi îndeplinesc datoria bine. Doar asta ar fi fost în acord cu intenția lui Dumnezeu. Dumnezeu sperase că eu voi fi capabil să urmăresc adevărul în vreme ce-mi făceam datoria, că voi fi în stare să mă eliberez de firile mele corupte și că voi fi capabil să îndeplinesc datoria ce-mi fusese încredințată pentru a-L mulțumi pe Dumnezeu. Asta era singura cale corectă și ce ar fi trebuit să urmăresc în credința mea în Dumnezeu. Dar eu nu urmărisem adevărul în credința mea. În schimb, mă ghidasem după otrăvuri satanice precum „Poate exista un singur mascul alfa” și „Odată ce profesorul îl învață pe elev tot ce știe, profesorul își va pierde mijloacele de trai” pentru a-mi trăi viața. Mi-am considerat competențele o proprietate privată și nu am fost dispus să le împărtășesc cu alți frați și surori, de teamă să nu ajungă mai buni decât mine și să nu-mi pierd apoi statutul și admirația celorlalți. I-am exclus și i-am tras înapoi pe ceilalți pentru a-mi stabiliza statutul. Am fost de-a dreptul lipsit de conștiință și de rațiune! M-am gândit la toți antihriștii care fuseseră excluși din biserică. Cu toții au vrut să aibă putere exclusivă în rândurile bisericii și, ca să-și protejeze statutul, erau dispuși să atace și să excludă pe oricine considerau o amenințare pentru statutul lor. Indiferent cât de mult rău le făceau celorlalți sau cât de mult tulburau și distrugeau lucrarea bisericii, nu le-a păsat câtuși de puțin. Într-un final, din cauza tuturor relelor pe care le comiseseră, au fost eliminați de Dumnezeu. Am văzut că firea pe care o dezvăluiau acțiunile mele nu era diferită de cea a unui antihrist; era egoistă și răuvoitoare și urâtă și detestată de Dumnezeu. Gândul acesta m-a înspăimântat de-a binelea și m-a umplut de vinovăție și de remușcări. Am căzut înaintea lui Dumnezeu și m-am rugat: „O, Dumnezeule, am greșit; am fost orbit de statut, mi-am pierdut uzul rațiunii și i-am făcut rău fratelui meu. Dumnezeule, nu ar fi trebuit să fac asta și sunt dispus să mă căiesc. Dacă mai fac așa ceva, Te rog să mă disciplinezi!”

Mai târziu, conducătorii au aranjat ca alți doi frați să vină și să coopereze cu mine. M-au rugat să-i învăț și au spus că realizarea de materiale video ar fi mers mai repede așa și că mi-ar fi de ajutor să preia alții o parte din sarcinile mele. Auzind asta, m-am gândit: „Așadar aranjează ca doi oameni să vină și să învețe în același timp; dacă-i învăț tot ce știu, nu vor ajunge curând mai buni decât mine?” Am fost oarecum îngrijorat și reticent, dar, ca să nu mă fac de rușine, n-am avut încotro decât să fiu de acord să-i învăț pe cei doi frați. Însă în timp ce-i învățam, tot nu eram dispus să le împărtășesc aspectele-cheie, esențiale, pe care reușisem să le stăpânesc. Tot voiam să ascund lucruri și să-i învăț doar tehnicile de bază. Dar când m-am gândit la ce voiam să fac, m-am simțit nelalocul meu și că ceea ce făceam era egoist, detestabil și lipsit de umanitate. Mai târziu, am citit cuvântul lui Dumnezeu: „Non-credincioșii au un tip de fire coruptă. Când îi învață pe alții cunoștințe profesionale dintr-un anumit domeniu sau o aptitudine, se gândesc: «„Odată ce profesorul îl învață pe elev tot ce știe, profesorul își va pierde mijloacele de trai.” Dacă eu îi învăț pe ceilalți tot ce știu, nimeni nu mă va mai privi cu admirație, nu mă va mai respecta și îmi voi pierde statutul de învățător. Nu permit așa ceva. Nu-i pot învăța tot ce știu, trebuie să păstrez câteva dintre cele mai importante lucruri în mânecă, astfel, oamenii mă vor respecta și mă vor stima, iar eu pot arăta că sunt superior altora.» Ce fel de fire este aceasta? Este înșelătorie. Când îi învățați pe alții sau le împărtășiți ceva ce ați învățat, ce atitudine ar trebui să aveți? (Ar trebui să nu precupețim niciun efort și să nu ținem nimic doar pentru noi.) Cum nu țineți nimic doar pentru voi? Dacă spui: «Nu țin doar pentru mine nimic din ce am învățat și nu am nicio problemă să vă spun tuturor ce am învățat. Oricum am un calibru mai bun decât voi și pot înțelege lucruri mai avansate» – și acest lucru înseamnă tot că ții ceva doar pentru tine și că totul este foarte calculat. Sau dacă spui: «Vă voi învăța toate lucrurile de bază pe care le-am învățat și eu, nu e mare lucru. Mai am și alte lucruri mai avansate în repertoriul meu și, chiar dacă învățați toate astea, tot nu veți fi la fel de avansați ca mine» – și asta înseamnă să ții ceva doar pentru tine. Dacă o persoană este prea egoistă, va fi lipsită de binecuvântarea lui Dumnezeu. Oamenii ar trebui să învețe să țină cont de intențiile lui Dumnezeu. Tu trebuie să contribui în casa lui Dumnezeu cu lucrurile esențiale și cele mai importante pe care le-ai înțeles, astfel ca aleșii lui Dumnezeu să poată să le învețe și să le stăpânească – acest lucru este binecuvântat de Dumnezeu și El îți va dărui apoi și mai multe lucruri. Aceasta este semnificația zicalei: «Este mai ferice să dai decât să primești.» Dacă îți pui în joc toate darurile și punctele forte în datoria ta și îți îndeplinești bine datoria, astfel încât toată lumea să beneficieze de pe urma ei, acest lucru este avantajos pentru lucrarea bisericii și Dumnezeu îl va aproba. Dacă ții doar pentru tine darurile și punctele forte, folosind doar puțin din ele și crezând că te descurci destul de bine, acest lucru nu va fi suficient; a-ți face datoria în acest fel nu poate duce la rezultate bune. Trebuie să ai părtășie despre tot ce înțelegi și deslușești, abia atunci toată lumea poate beneficia și se pot obține rezultate mai bune. Să presupunem că vorbești doar în termeni generali și nu explici detaliile, păstrând lucrurile importante ascunse în inima ta, dar totuși te gândești în sinea ta: «În orice caz, ți-am spus. Dacă nu ai priceput este pentru că al tău calibru este slab, nu este vina mea.» O astfel de intenție conține înșelătorie, nu-i așa? Nu este egoistă și detestabilă? De ce nu-i poți învăța pe alții tot ce ai în inima ta și tot ce înțelegi, în loc să ții ceva doar pentru tine? Aceasta este o problemă cu intențiile și cu firea ta. Când li se prezintă pentru prima dată un anumit aspect al cunoștințelor profesionale, majoritatea oamenilor pot înțelege doar sensul său literal; este nevoie de o perioadă de practică înainte ca punctele importante și esența să poată fi pricepute. Dacă ai stăpânit deja aceste lucruri, ar trebui să le spui direct; nu-i lăsa să o ia pe o cale atât de ocolită și să petreacă atât de mult timp bâjbâind. Aceasta este responsabilitatea ta; este ceea ce ar trebui să faci. Nu vei ține nimic doar pentru tine și nu vei nutri motive egoiste doar dacă le spui ce crezi tu că sunt punctele importante și esența. Când îi învățați pe alții abilități, comunicați cu ei despre o anumită profesie sau aveți părtășie cu ei despre dobândirea intrării în viață, dacă nu puteți rezolva firile corupte ale egoismului și josniciei, nu veți putea să vă îndepliniți bine îndatoririle, caz în care nu sunteți oameni care posedă umanitate, sau conștiință și rațiune, sau care practică adevărul. Trebuie să cauți adevărul ca să îți rezolvi firile corupte și să ajungi să fii lipsit de motive egoiste și să ții cont doar de intențiile lui Dumnezeu. Astfel, vei deține adevărul-realitate. Este prea obositor dacă nu urmărești adevărul și trăiești după firile satanice ca non-credincioșii. În lumea non-credincioasă, concurența este deosebit de acerbă în fiecare industrie. Odată ce oamenii învață o anumită abilitate tehnică sau profesională sau stăpânesc o anumită capacitate, sunt extrem de precauți în privința ei și nu o predau nimănui, temându-se că, odată ce o fac, își vor pierde mijloacele de trai. Pentru a-și proteja mijloacele de trai, trebuie, de asemenea, să fie constant vigilenți ca oamenii să nu le fure abilitățile. Chiar dacă învață un ucenic, trebuie să țină ceva doar pentru ei; ei nu transmit cele mai importante tehnici străinilor, ci doar propriilor copii și descendenți. Oamenii consideră tot felul de tehnici și abilități ca fiind mijloacele lor de trai, capitalul lor, însăși rădăcina supraviețuirii lor, care nu trebuie niciodată spuse altora. Dar tu crezi în Dumnezeu – dacă încă gândești în acest fel și acționezi în acest fel în casa lui Dumnezeu, nu există nimic care să te deosebească de un non-credincios. Dacă nu accepți deloc adevărul și continui să trăiești conform filosofiilor Satanei, atunci nu ești cineva care crede cu adevărat în Dumnezeu. Dacă ai mereu motive egoiste și uneltești în timp ce îți faci datoria, nu vei primi binecuvântarea lui Dumnezeu” (Cuvântul, Vol. 3: Discursurile lui Hristos al zilelor de pe urmă, Partea a III-a). După ce am citit cuvântul lui Dumnezeu, mi-am dat seama că filosofia satanică transmisă de zicala „Odată ce profesorul îl învață pe elev tot ce știe, profesorul își va pierde mijloacele de trai” este o regulă după care trăiesc non-credincioșii și că este un mod egoist și detestabil de a acționa. Când frații și surorile îndeplinesc o datorie împreună, se bazează pe punctele forte ale fiecăruia pentru a compensa propriile slăbiciuni și cooperează pentru a îndeplini bine datoria. Ca o persoană care crede în Dumnezeu, ar trebui să mă comport și să acționez în concordanță cu cuvântul lui Dumnezeu. Nu mă puteam baza pe firea mea coruptă ca să fac după cum doream. Trebuia să le permit fraților și surorilor să studieze adecvat, să-i învăț aspectele-cheie, esențiale, ale realizării de materiale video și să nu ascund nicio informație. Trebuia să-i împiedic să o ia pe ocolite când învățau, ca să se poată apuca mai repede să realizeze materiale video. Acestea erau responsabilitățile și datoriile pe care trebuia să le îndeplinesc. Asta era intenția lui Dumnezeu. Dându-mi seama de aceste lucruri, când a venit momentul să-i învăț din nou pe frați, i-am învățat toate aspectele-cheie și esențiale pe care ajunsesem să le stăpânesc. După o vreme, au început să înregistreze unele progrese cu realizarea de materiale video. Pentru că acum mai erau doi oameni care să ajute, eficiența datoriei noastre a crescut. În plus, în timp ce-i învățam pe frați, și eu mi-am consolidat și perfecționat competențele. Am experimentat că doar renunțând la propria intenție egoistă și detestabilă, practicând adevărul, gândindu-mă cum să-mi fac datoria bine, cum să practic într-un mod care să aducă beneficii lucrării bisericii și cum să mă comport într-un mod care să-i ajute pe frații și pe surorile mele, simțeam ușurare și pace.

Privind înapoi, îmi dau seama că trăiam după otrăvuri satanice și că eram egoist și răuvoitor. Acțiunile și comportamentul meu nu erau benefice pentru frații și surorile mele sau pentru lucrarea bisericii, din contră, creau tulburări și erau distructive și răneau cu adevărat inima lui Dumnezeu. Cuvântul lui Dumnezeu mi-a permis să înțeleg oarecum cât de răuvoitor și de egoist eram și ce însemna umanitatea normală, ce ar trebui să urmărească oamenii care cred în Dumnezeu, cum ar trebui să se comporte și, în același timp, mi-a permis să înțeleg cu adevărat, într-o oarecare măsură, firea dreaptă a lui Dumnezeu. Cât timp am fost intransigent, răzvrătit și am trăit în firea mea coruptă, Dumnezeu Și-a ascuns chipul de mine, dar când m-am căit și am mărturisit în fața lui Dumnezeu și am practicat în concordanță cu cuvântul Său, El a început să lucreze din nou asupra mea și Și-a folosit cuvântul pentru a mă lumina și ilumina ca să mă cunosc pe mine însumi. Mi-am dat seama cât de reală și de practică este mântuirea lui Dumnezeu!


95. Nu-L voi mai limita pe Dumnezeu

de Tara, Taiwan

De mică, am practicat alături de mama credința în Domnul Isus și m-am bucurat de harul Lui îmbelșugat și de binecuvântările Sale. Asta m-a făcut să simt adânc mila și iubirea profunde ale Domnului Isus pentru omenire. Crescând în harul Domnului, obișnuiam să mă rog Lui pentru har. Oricând aveam probleme, mă rugam Domnului, iar când păcătuiam, veneam înaintea Lui să mă spovedesc. Eram încredințată că, întrucât Domnul este milostiv și iubitor, El avea să-mi ierte mereu păcatele.

Într-o zi din mai 2019, le-am cunoscut pe Facebook pe surorile Diana și Vanessa. Am participat împreună la un studiu biblic și am văzut că părtășia Vanessei despre Biblie era foarte pătrunzătoare. Odată, în timpul unei adunări, Vanessa a spus: „Domnul a spus că Se va întoarce în zilele de pe urmă, deci cum Îl putem întâmpina? Domnul Isus a spus: «Oile Mele ascultă glasul Meu» (Ioan 10:27). «Iată, Eu stau la ușă și bat! Dacă aude cineva glasul Meu și deschide ușa, voi intra la el și voi mânca cu el, și el cu Mine» (Apocalipsa 3:20). Și: «Cel ce are urechi, să audă ce zice bisericilor Duhul!» (Apocalipsa 2:7). Din aceste fragmente, putem vedea că, atunci când Domnul va veni în zilele de pe urmă, El Își va exprima cuvintele. Ca să-L întâmpinăm pe Domnul în zilele de pe urmă, trebuie să ascultăm cu luare-aminte glasul lui Dumnezeu, iar aceia care Îl pot întâmpina pe Domnul auzindu-I glasul sunt fecioarele înțelepte.” Părtășia Vanessei m-a surprins foarte tare. Nu mai auzisem niciodată asemenea cuvinte pătrunzătoare. Găsise cheia întâmpinării Domnului. Nu-mi dădusem seama de asta până atunci. După aceea, Vanessa ne-a arătat un videoclip dinamic cu imnuri. Am văzut că la sfârșitul videoclipului scria: „Biserica lui Dumnezeu Atotputernic”, iar asta m-a făcut curioasă. Când s-a terminat adunarea, m-am dus să caut pe internet. Am văzut multe informații negative, așa că m-am grăbit să iau legătura cu Diana ca să aflu mai multe. Diana a spus că întâmpinarea Domnului e foarte importantă și m-a îndemnat să nu mă las influențată de zvonuri. Mi-a sugerat ca mai întâi să las grijile deoparte și să caut cu smerenie să văd dacă asta e adevărata cale. Câteva zile mai târziu, Diana m-a invitat la o adunare. Aveam o dilemă: să mă duc sau nu? Părtășia Vanessei despre Biblie era pătrunzătoare, iar eu voiam să aflu mai multe, dar în același timp îmi făceam griji că ceea ce predica ea nu era adevărata cale. Ezitând, m-am rugat Domnului, cerându-I îndrumarea. După aceea, am participat la adunare.

În timpul adunării, Vanessa mi-a spus încântată: „Domnul Isus S-a întors deja, El este Dumnezeu Atotputernic întrupat. Dumnezeu Atotputernic a încheiat Epoca Harului și a instaurat Epoca Împărăției, a exprimat milioane de cuvinte și, pe baza lucrării de răscumpărare a Domnului Isus, El face lucrarea de judecată începând din casa lui Dumnezeu, ca să purifice și să mântuiască pe deplin omenirea. Cuvintele exprimate de Dumnezeu Atotputernic sunt toate adevărul și dezvăluie taina întrupării lui Dumnezeu, cele trei etape ale lucrării Lui și povestea ascunsă a Bibliei. Cuvintele Lui ne vorbesc și despre sursa păcătoșeniei omenirii, despre felul în care Satana corupe omenirea, despre cum mântuiește Dumnezeu omenirea în etape progresive și despre sensul lucrării de judecată a lui Dumnezeu în zilele de pe urmă. Dumnezeu Atotputernic ne-a arătat și căile prin care credincioșii pot dobândi mântuirea. De pildă, El ne explică amănunțit cum să experimentăm judecata cuvintelor Sale ca să ne eliberăm de firea noastră coruptă, cum să practicăm adevărul și să fim oameni onești, cum să ne temem de El și să ne ferim de rău, cum să devenim oameni care respectă voia Lui și așa mai departe.” De asemenea, ea a spus că lucrarea și cuvintele lui Dumnezeu Atotputernic au împlinit profeția Domnului Isus: „Mai am să vă spun multe lucruri, dar acum nu le puteți purta. Însă când va veni El, Duhul adevărului, vă va călăuzi în tot adevărul. Căci El nu va vorbi de la Sine, ci va vorbi tot ceea ce va auzi și vă va anunța lucrurile ce urmează să vină” (Ioan 16:12-13). „Pe cel ce Mă respinge și nu acceptă cuvintele Mele are cine să-l judece: cuvântul pe care l-am spus Eu, acela îl va judeca în ziua de pe urmă” (Ioan 12:48). „Căci este timpul să înceapă judecata chiar de la Casa lui Dumnezeu” (1 Petru 4:17). Simțeam că lucrurile spuse de Vanessa erau edificatoare, dar tot aveam multe îndoieli în inima mea. Prin urmare, m-am rugat în tăcere lui Dumnezeu și m-am gândit cum Dumnezeu a spus: „Ferice de cei săraci în duh, căci a lor este Împărăția Cerurilor!” (Matei 5:3). M-am gândit: „Întoarcerea lui Dumnezeu e importantă, nu pot trage concluzii orbește. Ar trebui să caut smerită și să mai ascult.”

După aceea, Vanessa mi-a dat să citesc un fragment din cuvintele lui Dumnezeu Atotputernic: „Hristos al zilelor de pe urmă aduce viață și aduce calea trainică și veșnică a adevărului. Acest adevăr este drumul prin care omul câștigă viața și este singurul drum prin care omul Îl va cunoaște pe Dumnezeu și va fi aprobat de Dumnezeu. Dacă nu cauți calea vieții oferită de Hristos al zilelor de pe urmă, atunci nu vei obține niciodată aprobarea lui Isus și nu te vei califica niciodată să intri pe poarta Împărăției Cerurilor, deoarece tu ești atât o marionetă, cât și un prizonier al istoriei. Cei care sunt controlați de reglementări, de cuvinte și de lanțurile istoriei, nu vor fi niciodată capabili să câștige viața, nici să câștige calea veșnică a vieții. Asta deoarece tot ceea ce dobândesc ei este o apă tulbure de care se agață de mii de ani, în locul apei vieții care se revarsă din tron. Cei care nu sunt aprovizionați cu apa vieții vor rămâne pentru eternitate cadavre, jucării ale Satanei și fii ai iadului. Atunci, cum pot ei să-L vadă pe Dumnezeu? Doar cauți să te agăți de trecut, să stai nemișcat și să menții lucrurile așa cum sunt și nu cauți să schimbi starea de fapt și să renunți la istorie; prin urmare, nu vei fi mereu potrivnic față de Dumnezeu? Pașii lucrării lui Dumnezeu sunt copleșitori și puternici, precum valurile năvalnice și tunetele asurzitoare – totuși, tu stai și aștepți pasiv pieirea, agățându-te de ceea ce este vechi și așteptând să-ți cadă lucrurile în poală. În felul acesta, cum poți fi considerat cineva care urmează urmele pașilor Mielului? Cum poate acest lucru demonstra că Dumnezeul de care te agăți este Dumnezeul care e mereu nou și niciodată vechi? Și cum pot cuvintele din cărțile tale îngălbenite să te poarte către o nouă epocă? Cum te pot ele conduce să cauți pașii lucrării lui Dumnezeu? Și cum te pot duce ele sus la cer? Ceea ce ții în mâinile tale sunt doar niște cuvinte care nu pot oferi decât o consolare temporară, nu adevăruri care sunt capabile să îți dea viață. Cuvintele Scripturilor pe care le citești pot doar să îți îmbogățească limbajul; nu sunt cuvinte pline de înțelepciune care te pot ajuta să cunoști viața umană, cu atât mai puțin calea care te poate conduce către desăvârșire. Oare aceste discrepanțe nu îți dau un motiv să reflectezi? Nu te fac să înțelegi tainele pe care le cuprind? Oare ești capabil să te trimiți singur în cer pentru a-L întâlni pe Dumnezeu? Fără venirea lui Dumnezeu, te poți duce singur în cer să te bucuri de fericirea familiei împreună cu Dumnezeu? Încă visezi acum? Atunci, te îndemn să te oprești din visare și să te uiți la cine lucrează acum – uită-te să vezi cine săvârșește acum lucrarea de mântuire a omului în zilele de pe urmă. Dacă nu faci asta, nu vei dobândi niciodată adevărul și nu vei câștiga niciodată viața” (Cuvântul, Vol. 1: Arătarea și lucrarea lui Dumnezeu, „Doar Hristos din zilele de pe urmă îi poate oferi omului calea vieții veșnice”). Citindu-l, am început să simt că aceste cuvinte aveau ceva aparte și nu m-am putut opri să nu încerc o anumită teamă față de ele: aceste cuvinte erau atât de severe și de pătrunzătoare, din fiecare cuvânt și din fiecare frază se revărsau autoritate și putere. Nu păreau cuvinte pe care le-ar fi putut rosti un simplu muritor. Numai Dumnezeu putea vorbi astfel. Apoi, mi-am mai zis: „Nu este corect. Dumnezeu e milostiv și iubitor. Cuvintele Lui sunt mângâietoare și pline de blândețe. Dar aceste cuvinte sunt atât de aspre, ca un blestem sau o condamnare a omenirii. Oare chiar sunt acestea cuvintele lui Dumnezeu? Având în vedere cât sunt de autoritare, trebuie să fie ale Lui, nu? Dar dacă Dumnezeu Atotputernic chiar este Domnul Isus reîntors, ar trebui să vorbească la fel ca El. El ar trebui să se arate milostiv și iubitor față de omenire, iar cuvintele Lui ar trebui să fie blânde și grijulii. Dar discursul lui Dumnezeu Atotputernic este foarte aspru. Să fie El cu adevărat Domnul Isus reîntors?” Eram foarte derutată, așa că i-am spus Vanessei despre îndoielile mele.

Răbdătoare, Vanessa a avut părtășie cu mine, spunând: „Am crezut mereu că Dumnezeu e milostiv și iubitor, că ne vorbește cu blândețe și grijă și că, prin urmare, dacă vorbele Lui sunt aspre, înseamnă că nu vin de la Dumnezeu. Ne-am gândit însă vreodată dacă această idee este conformă cu faptele și adevărul? De fapt, în fiecare epocă, Dumnezeu nu a rostit doar cuvinte atente și încurajatoare, ci și cuvinte aspre care îi dojenesc, îi judecă și îi blestemă pe oameni. Numai că noi n-am fost atenți. Să ne uităm cum este consemnat acest lucru în Biblie. Iahve Dumnezeu a spus: «Străjerii lui Israel sunt orbi, sunt toți fără cunoaștere. Toți sunt niște câini de pază muți, care nu pot să latre, care stau tolăniți și visează și cărora le place să doarmă. Sunt niște câini foarte lacomi, niciodată sătui. Sunt niște păstori fără pricepere, fiecare urmându-și propriul drum, fiecare, fără excepție, umblând după propriul câștig» (Isaia 56:10-11). Iar Domnul Isus a spus: «Șerpilor! Pui de vipere! Cum veți scăpa de condamnarea la Gheenă?!» (Matei 23:33). «Să nu le dați câinilor lucrurile sfinte și să nu vă aruncați mărgăritarele înaintea porcilor, ca nu cumva porcii să le calce în picioare, și apoi câinii să se întoarcă să vă sfâșie» (Matei 7:6). Mai sunt multe astfel de versete. Din aceste versete, putem vedea că, în Epoca Legii și în Epoca Harului, Dumnezeu i-a certat, i-a condamnat și i-a blestemat pe oameni. Deși cuvintele Lui sunau aspru și tăiau în carne vie, toate erau adevărate și expuneau esența potrivnică și răzvrătită a oamenilor față de Dumnezeu. De fapt, fie că sunt blânde sau aspre, cuvintele lui Dumnezeu sunt toate exprimări ale firii Sale. Totuși, dacă nu înțelegem firea lui Dumnezeu, vom fi înclinați să-L limităm ca fiind milostiv și iubitor; ne vom forma anumite noțiuni când El vorbește cu asprime, crezând că Dumnezeu vorbește doar cu blândețe, că n-ar trebui să vorbească pe un ton atât de sever, altfel, asemenea cuvinte nu ar putea fi ale lui Dumnezeu. E greșit să decidem bazându-ne pe blândețea sau asprimea lor și e o consecință a propriilor noastre noțiuni și închipuiri. De exemplu, dacă ne-am recunoaște părinții drept părinți numai când ne vorbesc blând, dar nu i-am recunoaște când vorbesc aspru sau ne ceartă pentru că am greșit, n-ar fi asta o prostie?” După ce am auzit părtășia surorii, m-am simțit mult mai lămurită asupra acestei chestiuni. M-am gândit: „Așa e, indiferent dacă părinții ne vorbesc cu blândețe sau cu asprime, nu rămân ei tot părinții noștri? Iahve Dumnezeu și Domnul Isus au vorbit aspru în trecut. Cum de n-am observat asta până acum? Chiar e greșit să decidem dacă astea sunt cuvintele lui Dumnezeu pe baza blândeții sau asprimii lor.” După ce-am realizat asta, n-am mai fost potrivnică. Însă oricând citeam cuvinte ale lui Dumnezeu Atotputernic care expuneau și judecau omenirea, le resimțeam tăioase, de parcă fusesem condamnată. Mă tot gândeam și răzgândeam: Domnul Isus e milostiv și iubitor, de ce e Dumnezeu Atotputernic atât de neînduplecat?

La o adunare, am pus această întrebare surorii Susie: „Pur și simplu, nu-I pot considera pe Dumnezeu Atotputernic și pe Domnul Isus ca fiind același Dumnezeu. Firile lor sunt prea diferite. Când mi-L închipui pe Domnul Isus, mă gândesc cum Dumnezeu e milostiv și iubitor, dar Dumnezeu Atotputernic pare foarte aspru și multe dintre lucrurile pe care le spune expun și disecă oamenii. De ce sunt Dumnezeu Atotputernic și Domnul Isus atât de diferiți?” Sora a spus în părtășie: „Oamenii sunt adesea confuzi în privința asta, și este din cauză că ei nu înțeleg firea lui Dumnezeu. Să ne uităm la lucrarea lui Dumnezeu din trecut. Odată ce dobândim o oarecare înțelegere asupra firii drepte a lui Dumnezeu, această problemă se va rezolva de la sine. Cu toții știm că, atunci când Dumnezeu a observat faptele rele ale oamenilor din Sodoma și Ninive, firea Lui s-a mâniat și El a decis să distrugă aceste două cetăți. Înainte să le distrugă, a trimis doi îngeri în Sodoma, iar Lot a fost singurul care i-a găzduit. Ceilalți locuitori nu numai că nu i-au întâmpinat bine pe îngeri, ci au vrut să-i omoare. Dumnezeu a văzut că fac rău și S-a mâniat. După ce îngerii i-au salvat pe Lot și ai lui, Dumnezeu a pogorât foc din ceruri, distrugând toți oamenii și toate animalele și plantele din cetate. Acum să ne uităm la Ninive. Dumnezeu a plănuit să distrugă și această cetate, așa că l-a trimis pe Iona să transmită mesajul Său: «Încă patruzeci de zile și Ninive va fi distrusă!» (Iona 3:4). Când regele din Ninive a auzit vestea, și-a pus supușii să poarte haine din pânză de sac, să se acopere cu cenușă, să țină post și să se roage, să se lepede de rău și să se căiască înaintea lui Dumnezeu. Când a văzut Dumnezeu asta, Și-a retras mânia și, milos, i-a cruțat de la distrugere. Din atitudinile diferite ale lui Dumnezeu față de Ninive și Sodoma, putem vedea că firea Lui e adevărată și vie. El nu e doar iubitor și milostiv, ci și măreț și mânios. Când oamenii păcătuiesc, Dumnezeu le dă o șansă să se căiască, arătându-le firea Sa iubitoare și milostivă. Când oamenii sunt încăpățânați și nu vor să se căiască, când se împotrivesc îndărătnici lui Dumnezeu și strigă împotriva Lui, Dumnezeu Își dezlănțuie furia asupra lor, arătându-Și firea dreaptă și măreață. Asta ne permite să vedem că firea dreaptă a lui Dumnezeu nu e doar iubitoare și milostivă, ci și măreață și mânioasă. Ambele aspecte sunt cuprinse în firea inerentă a lui Dumnezeu. Acum să ne gândim la Epoca Harului, în care Și-a săvârșit lucrarea Domnul Isus. Când oamenii păcătuiau și veneau înaintea Domnului ca să mărturisească și să se căiască, El îi ierta de păcate și le oferea harul Lui îmbelșugat. Prin urmare, mulți oameni cred că firea Domnului e doar iubitoare și milostivă, nu mânioasă și blestemătoare. De fapt, astea sunt doar noțiunile și închipuirile oamenilor. Față de fariseii care L-au condamnat pe Domnul și I s-au împotrivit, ba chiar au protestat public împotriva Lui, Domnul Isus a fost plin de mânie. I-a condamnat, i-a blestemat și a proclamat asupra lor cele șapte vaiuri. Nu le-a arătat pic de milă. Din vremea Creației până-n prezent, Dumnezeu Și-a exprimat mereu firea dreaptă față de omenire. Dumnezeu e iubitor și milostiv, dar și măreț, mânios, blestemător și pedepsitor. Așa cum spune Dumnezeu Atotputernic: «Mila și îngăduința lui Dumnezeu există într-adevăr, dar sfințenia și dreptatea Lui când Își dezlănțuie furia îi arată, de asemenea, omului, latura lui Dumnezeu care nu tolerează nicio ofensă. Când omul este pe deplin capabil să asculte poruncile lui Dumnezeu și se comportă conform cerințelor Lui, mila Sa față de om este din belșug; totuși, când omul este plin de corupție, de ostilitate și dușmănie față de El, Dumnezeu este profund furios. În ce măsură este furios? Furia Sa va dura până când Dumnezeu nu va mai vedea împotrivirea și faptele rele ale omului, până când acestea nu vor mai fi înaintea ochilor Săi. Doar atunci va dispărea furia lui Dumnezeu. […] El este îngăduitor și milos față de lucrurile care sunt generoase, frumoase și bune; față de lucrurile care sunt rele, păcătoase și ticăloase, El este profund furios, în așa fel încât furia Sa este fără sfârșit. Acestea sunt două aspecte esențiale ale firii lui Dumnezeu, care sunt cele mai importante și cele mai proeminente și, cu atât mai mult, acestea au fost dezvăluite de El de la început până la sfârșit: milă îmbelșugată și furie profundă» (Cuvântul, Vol. 2: Despre a-L cunoaște pe Dumnezeu, „Lucrarea lui Dumnezeu, firea lui Dumnezeu și Dumnezeu Însuși II”). Prin cuvintele lui Dumnezeu, putem vedea că mila îmbelșugată și mânia profundă sunt cele două aspecte ale firii lui Dumnezeu pe care El le arată încontinuu omenirii. Aceste două aspecte ale firii Lui nu sunt contradictorii. Ele sunt ambele parte din firea Lui inerentă. Nu trebuie să-L limităm pe Dumnezeu ca fiind capabil doar să ofere milă îmbelșugată, și nu și să manifeste mânie profundă, pe baza faptului că, în trecut, ne-am bucurat de harul Său. O astfel de înțelegere e unilaterală.” Când am auzit asta, am realizat că Dumnezeu nu e doar iubitor și milostiv, ci și măreț, mânios și blestemător. Toate acestea sunt aspecte ale firii inerente a lui Dumnezeu. Întrucât înțelegeam prea puțin firea lui Dumnezeu, îmbrățișam convingerea unilaterală că Dumnezeu e doar milostiv și iubitor. Astea chiar erau noțiunile și închipuirile mele și nu erau în conformitate cu realitatea. Mi-am dat seama că am nevoie de mai multă părtășie ca să-mi aprofundez înțelegerea.

Susie a mai spus și că firea pe care Dumnezeu o manifestă în fiecare epocă se bazează pe cerințele lucrării de mântuire a lui Dumnezeu, precum și pe nevoile omenirii corupte. Apoi, am citit două fragmente din cuvintele lui Dumnezeu Atotputernic, care m-au ajutat să obțin o înțelegere mai clară a adevărului în această privință. Dumnezeu Atotputernic spune: „Lucrarea pe care a făcut-o Isus a fost pe potriva nevoilor omului din acele vremuri. Sarcina Lui a fost aceea de a răscumpăra omenirea, de a-i ierta păcatele, astfel că firea Lui a fost întru totul una de umilință, răbdare, iubire, evlavie, îngăduință, milă și bunătate iubitoare. El le-a adus oamenilor har și binecuvântări din abundență și le-a oferit acestora toate lucrurile de care puteau să se bucure spre desfătarea lor. Oamenii se bucurau doar de pace și fericire, de toleranța și iubirea Lui, de mila și bunătatea Lui iubitoare. Abundența de lucruri de care să se bucure oamenii, la care aceștia aveau acces la momentul respectiv – sentimentul de pace și siguranță din inimile lor, sentimentul de liniște din duhul lor și bizuirea pe Isus Mântuitorul – toate acestea se datorau epocii în care trăiau” (Cuvântul, Vol. 1: Arătarea și lucrarea lui Dumnezeu, „Adevărata poveste a lucrării din Epoca Răscumpărării”). „În lucrarea Sa finală de încheiere a epocii, firea lui Dumnezeu este una de mustrare și judecată, în care El dezvăluie tot ceea ce este nedrept, judecă în mod public nenumăratele popoare și îi desăvârșește pe cei care Îl iubesc sincer. Doar o fire ca aceasta poate încheia o epocă. Zilele de pe urmă deja au sosit. Toate lucrurile sunt sortate după felul lor și împărțite în diferite categorii, pe baza calităților lor diferite. Acesta este momentul exact când Dumnezeu dezvăluie finalurile și destinațiile oamenilor. Dacă oamenii nu au experiența mustrării și a judecății, atunci răzvrătirea și nedreptatea lor nu pot fi expuse. Doar prin mustrare și judecată pot fi dezvăluite finalurile tuturor lucrurilor. Oamenii arată ceea ce sunt cu adevărat doar când sunt mustrați și judecați. Răul va fi pus cu răul, binele cu binele, și toți oamenii vor fi sortați după felul lor. Prin mustrare și judecată vor fi dezvăluite finalurile tuturor lucrurilor, astfel încât răul să poată fi pedepsit și binele, răsplătit, iar nenumărații oameni să se predea stăpânirii lui Dumnezeu. Toată această lucrare trebuie realizată prin mustrare și judecată dreaptă. Deoarece corupția oamenilor a atins apogeul și răzvrătirea lor este extrem de gravă, doar firea dreaptă a lui Dumnezeu, care este în principal compusă din mustrare și judecată și care este dezvăluită în timpul zilelor de pe urmă, poate transforma pe deplin oamenii și îi poate face compleți, poate dezvălui răul, și toți cei nedrepți vor fi astfel aspru pedepsiți. De aceea, o fire precum aceasta este impregnată cu semnificația epocii. Firea lui Dumnezeu este revelată și dezvăluită de dragul lucrării fiecărei noi epoci. Dumnezeu nu Își dezvăluie firea în mod arbitrar și fără semnificație. Să presupunem că, în zilele de pe urmă ale dezvăluirii finalurilor oamenilor, Dumnezeu încă ar iubi oamenii cu infinită milă și bunătate și ar continua să fie iubitor față de ei, nu i-ar supune judecății drepte, ci le-ar arăta mai degrabă clemență, răbdare și iertare, și i-ar ierta indiferent cât de grave le-ar fi fost păcatele, fără nicio urmă de dreaptă judecată. Atunci, când ar putea fi încheiată întreaga gestionare a lui Dumnezeu? Când ar putea o fire ca aceasta să fie în stare să-i conducă pe oameni către destinația corespunzătoare omenirii? Acest lucru poate fi asemănat cu un judecător care este întotdeauna iubitor față de oameni, un judecător iubitor, cu o față binevoitoare și o inimă blândă, care îi iubește pe oameni indiferent ce infracțiuni au comis și le arată iubire și îngăduință, indiferent cine sunt aceștia – când ar putea un asemenea judecător să ajungă la un verdict just? În timpul zilelor de pe urmă, doar judecata dreaptă îi poate sorta pe oameni după felul lor și îi poate aduce pe un nou tărâm. În acest mod, întreaga epocă este încheiată prin firea dreaptă a lui Dumnezeu de judecată și mustrare” [Cuvântul, Vol. 1: Arătarea și lucrarea lui Dumnezeu, „Viziunea lucrării lui Dumnezeu (3)”].

După ce am citit cuvintele lui Dumnezeu, Susie a avut părtășie și a spus: „În Epoca Legii, Iahve Dumnezeu S-a exprimat prin firi în care predominau blestemele, arderea și mânia. În acea vreme, oamenilor le lipsea profund înțelegerea. Nu știau ce era păcatul, cum ar trebui să trăiască sau cum să I se închine lui Dumnezeu, așa că, pe baza nevoilor lor de pe atunci, Dumnezeu a dat legi și porunci ca să-i îndrume pe oameni în viața lor. Cei care s-au supus legilor lui Dumnezeu au primit mila Lui, dar cei care au încălcat legea au fost pedepsiți, fiind chiar arși de focul ceresc al lui Dumnezeu sau omorâți cu pietre. Totuși, spre sfârșitul Epocii Legii, oamenii au devenit tot mai corupți și adesea păcătuiau și încălcau legea fără voia lor, iar ei ar fi fost cu toții osândiți la moarte conform legii, dacă acțiunile lor ar fi fost judecate după legea de pe-atunci. Așadar, în Epoca Harului, Însuși Dumnezeu S-a întrupat ca să răscumpere omenirea conform nevoilor ei, arătându-Și în principal firea milostivă și iubitoare și oferindu-le oamenilor har din belșug. I-a tratat cu milă și iubire fără margini, le-a tolerat și iertat păcatele și, în final, a fost răstignit drept jertfă pentru păcat, ca să răscumpere păcatele tuturor oamenilor. I-a iertat de toate osândele prevăzute de lege și le-a îngăduit să trăiască în continuare. În Epoca Harului, dacă Dumnezeu ar fi continuat să-Și exprime firea în principal sub formă de blesteme, ardere și mânie, păcatele oamenilor n-ar fi fost iertate niciodată, oamenii supuși legii n-ar fi fost răscumpărați, iar omenirea ar fi fost distrusă și n-ar fi fost unde este azi. Așadar, Dumnezeu Și-a exprimat în principal firea milostivă și iubitoare în Epoca Harului. Câtă vreme oamenii veneau înaintea Lui și Îi acceptau răscumpărarea, spovedindu-se și căindu-se, El îi ierta de păcate. În zilele de pe urmă, oamenii au devenit tot mai corupți. Deși am primit răscumpărarea Domnului Isus și iertarea păcatelor, natura noastră păcătoasă, marcată de aroganță, înșelătorie, răutate, intransigență și ferocitate, este încă adânc înrădăcinată în noi. Firea noastră satanică tot nu a fost eradicată complet, așa că adesea mințim, păcătuim, ne răzvrătim împotriva lui Dumnezeu și ne împotrivim Lui. Tot nu suntem vrednici să intrăm în Împărăția lui Dumnezeu. Ca să mântuiască omenirea și să ne scape complet de păcat, Dumnezeu S-a întrupat iar, face lucrarea de judecată și purificare prin cuvintele Sale pe baza lucrării Domnului Isus, ca să ne stârpească pe deplin firile satanice, să ne purifice de păcat și să ne îngăduie să ne supunem lui Dumnezeu și să ne temem cu adevărat de El și, în final, să ne conducă în Împărăția Lui. Datorită necesităților lucrării Lui, Dumnezeu nu-Și mai exprimă firea milostivă și iubitoare, ci alege să-Și manifeste firea dreaptă, măreață și mânioasă, ca să judece și să expună firile corupte ale oamenilor. Doar astfel poate transforma și purifica omenirea. Deși firea manifestată în principal de Dumnezeu în fiecare epocă e diferită, esența Lui nu se schimbă niciodată. Dumnezeu Își face lucrarea și Își exprimă firea conform nevoilor lucrării Sale și ale omenirii corupte, îngăduindu-le oamenilor să-L înțeleagă și să-L cunoască mai bine, ca să nu-L limiteze și să nu-I limiteze firea. N-ar trebui să credem că Dumnezeu Atotputernic și Domnul Isus nu sunt același Dumnezeu doar fiindcă exprimă firi diferite.” Abia după ce am auzit părtășia surorii Susie mi-am dat seama că Dumnezeu decide ce fel de fire să dezvăluie în fiecare epocă pe baza cerințelor lucrării Lui de mântuire și a nevoilor omenirii corupte. În lucrarea Lui de judecată în zilele de pe urmă, Dumnezeu Atotputernic Își manifestă firea dreaptă și măreață ca să purifice și să mântuiască omenirea. Deși firea pe care o exprimă este diferită de cea a Domnului Isus, ea este manifestată tot ca să răspundă nevoilor omenirii corupte. Dumnezeu Atotputernic și Domnul Isus sunt unul și același Dumnezeu. Părtășia surorii Susie a fost foarte clară și mi-a risipit complet confuzia.

La următoarea adunare, Vanessa mi-a citit alt fragment din cuvintele lui Dumnezeu Atotputernic: „Prin ce mijloace este împlinită desăvârșirea omului de către Dumnezeu? Este îndeplinită prin intermediul firii drepte a lui Dumnezeu. Firea Lui constă în primul rând în dreptate, mânie, măreție, judecată și blestem, iar El îl desăvârșește pe om în primul rând prin intermediul judecății Sale. Unii oameni nu înțeleg și întreabă de ce Dumnezeu este capabil să desăvârșească omul doar prin judecată și blestem. Ei spun: «Dacă Dumnezeu l-ar blestema pe om, oare omul nu ar muri? Dacă Dumnezeu l-ar judeca pe om, oare nu ar fi omul condamnat? Atunci cum mai poate el să fie desăvârșit?» Astfel sunt cuvintele oamenilor care nu cunosc lucrarea lui Dumnezeu. Ceea ce blestemă Dumnezeu este răzvrătirea omului, iar ceea ce El judecă sunt păcatele omului. Deși vorbește cu asprime și fără a cruța deloc sentimentele omului și expune tot ce este în om, expunând prin aceste cuvinte severe ceea ce e esențial în om, printr-o astfel de judecată, El dă omului o cunoaștere profundă a substanței trupului și, astfel, omul se supune înaintea lui Dumnezeu. Trupul omului este al păcatului și al Satanei, este răzvrătit și este obiectul mustrării lui Dumnezeu. Astfel, pentru a-i permite omului să se cunoască pe sine, cuvintele judecății lui Dumnezeu trebuie să ajungă la el și trebuie folosite tot felul de rafinări; doar atunci lucrarea lui Dumnezeu poate fi eficientă” (Cuvântul, Vol. 1: Arătarea și lucrarea lui Dumnezeu, „Doar prin experimentarea încercărilor dureroase poți cunoaște frumusețea lui Dumnezeu”). După ce a citit cuvintele lui Dumnezeu, Vanessa a avut părtășie și a spus: „În zilele de pe urmă, lucrarea de judecată și purificare înfăptuită de Dumnezeu e ultima etapă din lucrarea Sa de mântuire a omenirii și ultima parte a planului Său de gestionare de 6000 de ani. Exprimându-și firea dreaptă și măreață, El încheie întreaga epocă și îi sortează pe toți după felul lor, cei buni cu cei buni și cei răi cu cei răi. Dacă Dumnezeu Și-ar exprima doar firea milostivă și iubitoare, fiind mereu tolerant, îngăduitor și iertător oricât de multe păcate am comite, n-am scăpa niciodată de păcătoșenia noastră și am rămâne mereu sub controlul Satanei și al distrugerilor lui. În plus, lucrarea de mântuire înfăptuită de Dumnezeu nu ar fi dusă la bun sfârșit, iar binele și răul n-ar fi niciodată distinse cum se cuvine. Așadar, în zilele de pe urmă, Dumnezeu Își exprimă firea dreaptă, măreață și mânioasă în lucrarea Lui și expune naturile satanice ale oamenilor cu vorbele Lui aspre. Cei care iubesc adevărul ajung să se cunoască pe ei și acceptă judecata și mustrarea din cuvintele lui Dumnezeu, Îi înțeleg firea dreaptă care nu tolerează ofensă și, astfel, ajung să aibă o inimă cu frică de Dumnezeu și să se ferească de rău, dobândind în final schimbarea firii. Cât despre cei care sunt scârbiți de adevăr și resping judecata și mustrarea lui Dumnezeu, ei sunt dezvăluiți și eliminați de Dumnezeu. Astfel, toți sunt sortați după felul lor.” Mi-am dat seama că, dacă Dumnezeu Atotputernic Și-ar înfăptui lucrarea de judecată în zilele de pe urmă în același fel în care Domnul Isus Și-a făcut lucrarea de răscumpărare, arătând numai milă și iubire și fără să-i judece cu asprime pe oameni, El n-ar putea să-i sorteze după felul lor, natura noastră păcătoasă și potrivnică lui Dumnezeu n-ar fi îndepărtată, iar noi n-am fi mântuiți și n-am intra în Împărăția lui Dumnezeu. Așadar, faptul că Dumnezeu exprimă o fire caracterizată de dreptate, măreție, judecată și mustrare în zilele de pe urmă are o mare însemnătate!

Ulterior, am citit două fragmente din cuvintele lui Dumnezeu Atotputernic, care m-au făcut să-I înțeleg mai bine lucrarea și firea pe care o exprimă în zilele de pe urmă. Dumnezeu Atotputernic spune: „Astăzi, Dumnezeu vă judecă, vă mustră și vă condamnă, dar ar trebui să știi că scopul condamnării tale este ca tu să te cunoști pe tine. El condamnă, blestemă, judecă și mustră pentru ca tu să poți să te cunoști pe tine însuți, astfel încât firea ta să se poată schimba și, chiar mai mult decât atât, pentru ca tu să îți poți cunoaște valoarea și să vezi că toate acțiunile lui Dumnezeu sunt drepte, în conformitate cu firea Sa și cu necesitățile lucrării Sale, că El lucrează potrivit planului Său pentru mântuirea omului și că este Dumnezeul drept care îl iubește și îl mântuiește pe om și care, de asemenea, îl judecă și îl mustră pe om. […] Dumnezeu nu a venit să-i lovească sau să-i distrugă pe oameni, ci să-i judece, să-i blesteme, să-i mustre și să-i mântuiască” (Cuvântul, Vol. 1: Arătarea și lucrarea lui Dumnezeu, „Ar trebui să lăsați deoparte binecuvântările statutului și să înțelegeți intenția lui Dumnezeu de a aduce mântuirea omului”). „Deși cuvintele Mele sunt severe, toate sunt mântuire pentru om, deoarece Eu doar spun cuvinte, și nu pedepsesc trupul omului. Aceste cuvinte îl determină pe om să trăiască în lumină, să știe că lumina există, să știe că lumina este prețioasă și, chiar mai mult, să știe cât de benefice sunt aceste cuvinte pentru el, cât și faptul că Dumnezeu este mântuire. Deși am rostit multe cuvinte de mustrare și judecată, în fapt, nu s-a abătut nimic asupra voastră. Am venit tocmai ca să-Mi fac lucrarea și să-Mi rostesc cuvintele și, deși cuvintele Mele sunt severe, sunt rostite drept judecată a corupției și răzvrătirii voastre. Scopul acestor acțiuni ale Mele rămâne acela de a-l mântui pe om de sub controlul Satanei. Scopul este de a-Mi folosi cuvintele pentru a-l mântui pe om; nu este de a-i face rău omului prin cuvintele Mele. Cuvintele Mele sunt severe pentru a obține rezultate în lucrarea Mea. Doar printr-o astfel de lucrare poate omul să se cunoască pe sine însuși și să se desprindă de firea sa răzvrătită” (Cuvântul, Vol. 1: Arătarea și lucrarea lui Dumnezeu, „Ar trebui să lăsați deoparte binecuvântările statutului și să înțelegeți intenția lui Dumnezeu de a aduce mântuirea omului”). Vanessa a avut părtășie și a spus: „Prin cuvintele lui Dumnezeu, putem vedea că, în zilele de pe urmă, Dumnezeu Își folosește cuvintele ca să-i judece și să-i purifice pe oameni. Oricât de aspre și de tăioase ar fi cuvintele Lui, toate au drept scop să ne ajute să recunoaștem adevărul corupției noastre, să ne eliberăm de influența întunecată a Satanei și să primim mântuirea lui Dumnezeu. Toți știm că firea lui Dumnezeu e dreaptă și sfântă, pe când noi, oamenii, care am fost atât de profund corupți de Satana, urmărim tendințe lumești, ne luptăm între noi și uneltim unii împotriva altora, urmărind banii și profitul personal, fără nici cea mai mică asemănare cu o persoană reală. Nici măcar cei care cred în Domnul nu pot practica ceea ce cere El și adesea cer har și binecuvântări de la El. Orice contribuție a lor e doar ca să intre în Cer și să câștige viața veșnică, nu ca să-L iubească pe Domnul și să-L mulțumească. Fac totul doar ca să-L folosească pe Domnul pentru a-și atinge țelurile detestabile. Din afară, unii lideri religioși par slujitori smeriți, răbdători și entuziaști ai lui Dumnezeu, dar, în predicile lor, adesea se înalță și mărturisesc pentru ei înșiși, ca să câștige admirația și respectul celorlalți. Când Dumnezeu S-a reîntors în trup și S-a arătat ca să-Și îndeplinească lucrarea, nimeni nu L-a întâmpinat, iar lumea religioasă s-a raliat guvernului ateu ca să condamne întoarcerea Sa și să I se împotrivească, născocind în mod iresponsabil zvonuri ca să discrediteze Biserica lui Dumnezeu Atotputernic și să-i împiedice pe oameni să cerceteze adevărata cale. Cu alte cuvinte, întreaga omenire L-a condamnat pe Dumnezeu și I s-a împotrivit, respingându-I venirea. Întocmai cum spune Biblia: «Lumea întreagă zace în cel rău» (1 Ioan 5:19). Omenirea coruptă I se opune lui Dumnezeu în toate felurile. Ei sunt la fel ca Satana și șerpii veninoși. Când Dumnezeu Își exprimă cuvintele aspre ca să expună realitatea corupției omenirii, doar cei care iubesc adevărul își pot recunoaște cu adevărat natura satanică, potrivnică și trădătoare față de Dumnezeu și realizează că nu caută să-L cunoască pe Dumnezeu în credința lor și că au doar intenții josnice: să câștige binecuvântări și să facă târguri cu Dumnezeu. Ei văd clar adevărul hâd al coruperii lor profunde de către Satana, se căiesc sincer, decid să se poarte conform cerințelor lui Dumnezeu și, în final, dobândesc o anumită asemănare umană. De aici, putem vedea că, oricât de aspre și tăioase sunt cuvintele lui Dumnezeu, ele expun toate realitatea corupției noastre și au scopul de a ne ajuta să ne revigorăm duhurile amorțite, să ne recunoaștem esențele corupte, să ne eliberăm cu totul de păcat și să fim purificați. Cuvintele aspre de expunere și judecată rostite de Dumnezeu ne ajută mult să ajungem să ne cunoaștem și să fim mântuiți!” După ce am auzit părtășia Vanessei, am realizat în final că Dumnezeu a exprimat atât de multe cuvinte aspre în zilele de pe urmă ca să ne dezvăluie sinele nostru real. Prin aceasta, El ne mântuiește, nu ne condamnă. M-am gândit cum am crezut în Dumnezeu numai ca să obțin binecuvântări și har, ba chiar L-am limitat ca fiind milostiv și iubitor și nu am vrut să-L recunosc când a vorbit aspru. Am fost atât de irațională! De atunci, am putut să accept cuvintele aspre și de judecată ale lui Dumnezeu și mi-am dorit și mai mult să citesc cuvintele lui Dumnezeu Atotputernic. M-am convins că Dumnezeu Atotputernic era Domnul Isus reîntors.

După confirmarea că lucrarea lui Dumnezeu Atotputernic din zilele de pe urmă e adevărată, am participat activ la adunări și am citit cuvintele lui Dumnezeu Atotputernic în fiecare zi. Într-o zi, am văzut un fragment din cuvintele lui Dumnezeu: „Dacă oamenii rămân blocați în Epoca Harului, atunci nu vor fi niciodată eliberați de firea lor coruptă și cu atât mai puțin vor cunoaște firea inerentă a lui Dumnezeu. Dacă oamenii trăiesc mereu în mijlocul unei abundențe de har, dar nu au calea vieții care le permite să Îl cunoască pe Dumnezeu sau să-L mulțumească, atunci ei nu Îl vor câștiga niciodată cu adevărat în credința lor în El. Acest tip de credință e de-a dreptul deplorabil. După ce vei fi terminat de citit această carte, după ce vei fi trăit fiecare etapă a lucrării lui Dumnezeu întrupat în Epoca Împărăției, vei simți că dorințele pe care le-ai avut ani la rând s-au realizat în sfârșit. Vei simți că doar acum L-ai văzut pe Dumnezeu față în față; doar acum I-ai zărit înfățișarea, I-ai auzit cuvântările personale, ai apreciat înțelepciunea lucrării Lui și ai simțit cu adevărat cât de practic și atotputernic este El. Vei simți că ai câștigat multe lucruri pe care oamenii din vremurile trecute nici nu le-au văzut, nici nu le-au avut vreodată. În clipa aceea, vei ști clar ce înseamnă să crezi în Dumnezeu și ce înseamnă să te aliniezi intențiilor lui Dumnezeu. Bineînțeles, dacă te agăți de părerile din trecut și respingi și nu accepți faptul celei de-a doua întrupări a lui Dumnezeu, atunci vei rămâne cu mâna goală, fără a obține nimic și, în cele din urmă, vei fi declarat vinovat de a I te împotrivi lui Dumnezeu. Cei care sunt capabili să se supună adevărului și lucrării lui Dumnezeu vor fi revendicați sub numele celui de-al doilea Dumnezeu întrupat – Atotputernicul. Ei vor putea accepta îndrumarea personală a lui Dumnezeu, dobândind adevăruri tot mai multe și mai înalte, precum și viață adevărată. Vor vedea viziunea ce nu a fost văzută vreodată de oamenii din trecut: «M-am întors să văd ce glas vorbea cu mine; și când m-am întors, am văzut șapte sfeșnice de aur, iar printre sfeșnice, pe „Cineva Care era ca un fiu al omului”. Era îmbrăcat într-o mantie care-I ajungea până la picioare și era încins la piept cu un brâu de aur. Capul și părul Îi erau albe ca lâna albă sau ca zăpada, ochii Îi erau ca flacăra focului, picioarele Îi erau ca bronzul încins, ars în cuptor, iar glasul Îi era asemenea vuietului unor ape mari. În mâna dreaptă avea șapte stele, și din gură Îi ieșea o sabie ascuțită, cu două tăișuri. Fața Lui era ca soarele atunci când strălucește în toată puterea lui» (Apocalipsa 1:12-16). Viziunea aceasta este expresia întregii firi a lui Dumnezeu, iar expresia întregii Sale firi este și expresia lucrării lui Dumnezeu în întruparea Sa prezentă. În torenții mustrărilor și ai judecăților, Fiul Omului Își exprimă firea inerentă prin intermediul cuvântărilor, permițându-le tuturor celor care Îi acceptă mustrarea și judecata să vadă adevăratul chip al Fiului Omului, care este o descriere fidelă a chipului Fiului Omului văzut de Ioan. (Bineînțeles, toate acestea vor fi invizibile pentru cei care nu acceptă lucrarea lui Dumnezeu în Epoca Împărăției.) Adevăratul chip al lui Dumnezeu nu poate fi pe deplin descris folosind limbajul omenesc, așa că Dumnezeu folosește metoda de a-Și exprima firea inerentă pentru a-i arăta omului adevăratul Său chip” (Cuvântul, Vol. 1: Arătarea și lucrarea lui Dumnezeu, „Prefață”). Prin cuvintele lui Dumnezeu, am realizat că viziunea lui Ioan din Apocalipsa este exprimarea întregii firi a lui Dumnezeu și a prevestit cum cuvintele de judecată ale lui Dumnezeu Atotputernic din zilele de pe urmă sunt ca o flacără sau o sabie ascuțită și sunt pline de firea dreaptă a lui Dumnezeu. Doar cei care acceptă lucrarea lui Dumnezeu Atotputernic în zilele de pe urmă pot înțelege cu adevărat firea dreaptă a lui Dumnezeu și Îi pot aprecia intenția minuțioasă de a-Și folosi cuvintele ca să judece și să mântuiască omenirea. Nu m-am putut abține să nu simt recunoștință și laudă din inimă pentru Dumnezeu și I-am oferit o rugăciune sinceră: „Dumnezeule Atotputernic! Prin expunerea și judecata din cuvintele Tale, am ajuns să văd că nu ești numai iubitor și milostiv, ci și măreț și mânios. Toate acestea sunt aspecte ale firii Tale drepte și inerente. Dumnezeule Atotputernic! Cuvintele Tale chiar sunt prețioase. Trebuie cu orice preț să accept judecata și mustrarea din cuvintele Tale ca să mă cunosc! De acum înainte, Îți voi mânca și Îți voi bea cu sârguință cuvintele, voi accepta judecata și mustrarea din cuvintele Tale și voi merge pe calea urmăririi adevărului!”


96. Cât de irațional este să te fălești

de Junior, Zimbabwe

În iunie 2020, am acceptat lucrarea din zilele de pe urmă a lui Dumnezeu Atotputernic. Tânjind la mai multe adevăruri, m-am cufundat în bucuria de a citi cuvintele lui Dumnezeu și de a viziona filme evanghelice. Treptat, am ajuns să înțeleg multe taine ale adevărului, precum povestea ascunsă a Bibliei, realitatea coruperii omenirii de către Satana, tainele întrupării și numelui lui Dumnezeu, lucrarea judecății din zilele de pe urmă a lui Dumnezeu și altele. De asemenea, am aflat că lucrarea de mântuire din zilele de pe urmă a lui Dumnezeu se va încheia curând, că marile catastrofe deja începuseră și că acceptarea lucrării de judecată din zilele de pe urmă a lui Dumnezeu era singura cale de a fi mântuit și de a intra în Împărăția Cerurilor. Așadar, atunci, am predicat Evanghelia și am adus mărturie în mod activ pentru Dumnezeu ca să-I răsplătesc iubirea. Ulterior, am scris un articol de mărturie bazată pe experiență despre cum am acceptat lucrarea din zilele de pe urmă a lui Dumnezeu Atotputernic. O soră l-a citit și a spus cu bucurie: „Frate, ai o mare capacitate de înțelegere și ești foarte perspicace!” După ce am auzit asta, m-am simțit puțin mulțumit de mine însumi, gândindu-mă că am un calibru foarte bun.

Câteva luni mai târziu, am devenit conducător de grup și eram responsabil cu udarea unui grup de frați și surori. La fiecare adunare, după ce terminam părtășia, frații și surorile spuneau că am o bună înțelegere, că părtășia mea era foarte edificatoare și că, după ce o ascultau, înțelegeau unele probleme care le erau neclare înainte. M-am gândit: „Am acceptat de curând lucrarea lui Dumnezeu și deja pot uda alți nou-veniți, ba chiar am primit laude din partea fraților și surorilor. Se pare că sunt mai bun decât ceilalți.” După aceea, pentru a fi respectat și recunoscut de mai mulți frați și de mai multe surori, am muncit și mai mult decât înainte. Mă pregăteam din timp pentru fiecare adunare, căutând cuvinte ale lui Dumnezeu și filme relevante pentru tema adunării. De fiecare dată când găseam lumină într-o părtășie dintr-un film, o notam și aveam părtășie despre ea la adunări. Mă gândeam: „Dacă frații și surorile câștigă mai mult din părtășiile mele, cu siguranță mă vor admira și mă vor respecta și mai mult.” Curând, frații și surorile m-au ales conducător de biserică. M-am gândit: „Chiar sunt mai bun decât ceilalți; altfel, de ce m-ar fi ales toți pe mine?” Chiar mă admiram. Ulterior, am auzit de la unii frați și de la unele surori că deveniseră negativi pentru că erau invidioși pe mine. Nu doar că nu m-am întristat când am auzit asta, dar chiar m-am bucurat, pentru că arăta că înțelegerea mea era, într-adevăr, foarte bună. Când nou-veniții pe care îi udasem cândva mă întrebau ce datorie făceam, le spuneam cu mândrie: „Sunt conducător de biserică acum.” Voiam să știe că nu mai eram doar un conducător obișnuit de grup și că nu ar trebui să mă trateze ca pe un frate de rând. Cât am fost conducător de biserică, am fost mai ocupat decât înainte. În fiecare zi, citeam mult din cuvintele lui Dumnezeu și vizionam filme evanghelice pentru a mă înarma cu adevărul. Din cauza adunărilor și a răspunsurilor la întrebările nou-veniților, adesea nu puteam să mănânc sau să mă odihnesc la timp. M-am plâns puțin în sinea mea, dar, știind că era datoria mea, am continuat să o fac. În adunări, aveam adesea părtășie cu frații și cu surorile despre cum suferisem, cum mă echipasem cu adevărul și cum m-am consumat pentru Dumnezeu. Menționam că eram ocupat cu datoria mea în fiecare zi, că deseori nu puteam mânca la timp și așa mai departe. Totuși, nu vorbeam niciodată despre nemulțumirile mele. După ce auzeau toate acestea, frații și surorile mă admirau cu adevărat. Mă lăudau pentru că-mi asumam o povară în datoria mea și pentru că realizasem lucruri pe care ei nu le făcuseră, exprimându-și dorința de a învăța de la mine. Auzind asta, am fost foarte fericit. După aceea, mereu am avut astfel de părtășii la adunări, nevrând ca frații și surorile să creadă că nu pot să îndur suferința. Dacă ar fi gândit așa, nimeni nu m-ar mai fi privit cu respect. Treptat, frații și surorile au început să depindă de mine și, indiferent de dificultățile sau problemele pe care le întâmpinau în îndatoririle lor, rareori se bazau pe Dumnezeu sau căutau adevărurile-principii, preferând, în schimb, să-mi ceară mie ajutorul.

Odată, pentru că mă uitasem prea mult timp la monitor și la telefon, ochii mi s-au înroșit, mă mâncau și mă dureau, vederea mi se deteriora rapid și nu mai vedeam clar. Cineva mi-a spus că aceste simptome erau destul de grave și că, dacă nu mă tratam la timp, aș fi putut orbi. În acel moment, eram foarte speriat. Eram oarecum negativ și mă plângeam, gândindu-mă: „Muncesc atât de mult la datoria mea; de ce tot am ajuns să am această boală?” Datoria mea a fost, de asemenea, afectată din cauza problemei cu ochii. Ulterior, cineva mi-a spus despre un remediu naturist, iar vederea mea s-a îmbunătățit în cele din urmă. Totuși, la adunări, vorbeam doar despre latura mea bună, subliniind că, oricât de aglomerată era datoria mea și oricâtă suferință îmi provocase problema cu ochii, nu renunțasem la datorie. Am spus chiar că aceasta era o încercare din partea lui Dumnezeu și că trebuia să rămân ferm în mărturia mea. Dar când venea vorba despre slăbiciunile, îngrijorările și temerile mele, despre neînțelegerile și nemulțumirile mele față de Dumnezeu, nu spuneam niciun cuvânt, nevrând ca frații și surorile să știe că și eu aveam slăbiciuni. După ce auzeau părtășia mea, toți frații și toate surorile mă admirau și mă priveau cu respect, spunând că experiența mea era minunată. Unii frați și unele surori au spus, de asemenea: „Acest frate are cu adevărat statură. S-a confruntat cu o boală atât de gravă, dar nu a devenit negativ și a fost capabil să continue să-și facă datoria. Dacă aș fi fost eu în locul lui, probabil că nu aș fi putut face la fel.” După ce am auzit aceste cuvinte, am fost extrem de fericit și nu m-am putut abține să nu mă gândesc: „Deși sunt tânăr și încă un nou-venit, calibrul meu este mai bun decât al altor frați și surori, iar eu urmăresc adevărul mai sârguincios decât ei.” Dar, după ce s-a încheiat acea adunare, am avut un sentiment ciudat și inexplicabil de panică. Era exact ca atunci când făceam ceva greșit în copilărie și știam că voi fi disciplinat de părinți. Nici măcar nu am putut mânca și mă simțeam foarte neliniștit. Nu m-am putut abține să nu reflectez asupra mea, gândindu-mă: „Oare a fost nepotrivită părtășia pe care am avut-o la adunare?” Gândindu-mă cum nu avusesem părtășie despre adevăratul meu sine la adunare și cum îmi ascunsesem slăbiciunile, am realizat că intenția mea nu era corectă și m-am simțit foarte vinovat.

Ulterior, am citit un pasaj din cuvintele lui Dumnezeu: „Să se preamărească și să mărturisească despre ei înșiși, să se grozăvească, încercând să-i facă pe oameni să aibă o părere bună despre ei și să li se închine – oamenii corupți sunt capabili de aceste lucruri. Acesta este modul în care reacționează oamenii instinctiv atunci când sunt conduși de naturile lor satanice și este comun întregii omeniri corupte. Cum se preamăresc oamenii de obicei și aduc mărturie despre ei înșiși? Cum ating obiectivul de a-i determina pe alții să aibă o părere bună despre ei și să li se închine? Ei aduc mărturie despre cât de multă lucrare au făcut, cât de mult au suferit, cât de mult s-au consumat și ce preț mare au plătit. Ei se înalță vorbind despre capitalul lor, cu scopul de a obține un loc mai înalt, mai ferm, mai sigur în inimile celorlalți și de a determina astfel mai mulți oameni să-i aprecieze, să aibă o părere bună despre ei, să-i invidieze, chiar să-i venereze, să-i admire și să-i urmeze. Pentru a atinge acest țel, oamenii fac multe lucruri care aduc mărturie de fațadă pentru Dumnezeu, dar în esență, se preamăresc și aduc mărturie despre ei înșiși. Au ei rațiune când acționează în acest mod? Ei depășesc sfera raționalității și nu au nicio rușine. Aduc fără rușine mărturie despre ce au făcut pentru Dumnezeu și cât au suferit pentru El. Ba chiar își etalează darurile, talentele, experiența, abilitățile speciale, tehnicile lor inteligente pentru interacțiuni lumești, mijloacele pe care le folosesc pentru a se juca cu oamenii și altele. Una dintre metodele lor de a se preamări și a aduce mărturie despre ei înșiși este de a se da în spectacol și a-i înjosi pe alții. De asemenea, se deghizează și se înfrumusețează, ascunzându-și punctele slabe, neajunsurile și lacunele în fața oamenilor, arătându-le mereu acestora doar strălucirea lor. Nici nu îndrăznesc să le spună altor oameni când se simt negativi și le lipsește curajul să se destăinuie și să aibă părtășie cu ei. Atunci când greșesc cu ceva, fac tot posibilul să ascundă și să țină secret acel lucru. Nu menționează niciodată răul pe care l-au făcut lucrării bisericii în cursul îndeplinirii datoriei lor. Cu toate acestea, atunci când au avut o contribuție minoră sau au obținut un mic succes, se grăbesc să se fălească. Sunt disperați să anunțe întreaga lume cât de capabili sunt, cât de înalt este calibrul lor, cât de excepționali sunt și cât de mult mai buni sunt decât oamenii normali. Nu sunt acestea moduri de a se preamări și a aduce mărturie despre ei înșiși?” (Cuvântul, Vol. 4: Expunerea antihriștilor, „Punctul patru: Ei se preamăresc și mărturisesc despre ei înșiși”). După ce am citit cuvintele lui Dumnezeu, am simțit sfințenia și dreptatea Sa; Dumnezeu scrutează totul și expune tot ce era ascuns în mine. Dumnezeu expune faptul că oamenii au firi corupte. Atunci când își îndeplinesc îndatoririle sau fac orice altceva, ei se preamăresc și se fălesc involuntar, cu scopul de a-și consolida statutul și imaginea în inimile celorlalți și de a fi admirați sau venerați de alții. Toate acestea au fost făcute sub controlul naturii lor satanice corupte. Am realizat că mereu le vorbeam fraților și surorilor despre cât de multă suferință îndurasem în datoria mea, cu scopul de a le arăta tuturor că puteam să sufăr și să plătesc un preț și că Îi eram loial lui Dumnezeu, folosind asta pentru a dobândi laudele și respectul tuturor. La adunări, vorbeam doar despre latura mea bună, împărtășind cum mă bazasem pe Dumnezeu și rămăsesem ferm în mărturia mea în timp ce eram bolnav, și dorind să mă laud în fața tuturor că statura mea este mai mare decât a altora. Însă, când venea vorba despre corupțiile și slăbiciunile pe care le dezvăluisem în timpul bolii mele, am păstrat tăcerea, de teamă că, dacă frații și surorile mi-ar fi cunoscut adevărata statură, nu m-ar mai fi admirat sau venerat. Pentru că mereu mă preamăream și mă făleam, frații și surorile veneau adesea la mine cu problemele și dificultățile lor, în loc să se gândească să se roage și să se bazeze pe Dumnezeu. Oare credeam cu adevărat în Dumnezeu și îmi îndeplineam datoria? Nu cumva îi induceam în eroare și îi prindeam în capcană pe oameni? Frații și surorile m-au ales să fiu conducător, dar nu L-am preamărit pe Dumnezeu, nu am mărturisit pentru El și nici nu i-am adus înaintea Lui. În schimb, i-am făcut să mă venereze și să se bazeze pe mine. Eram cu adevărat detestabil și josnic; probabil că Dumnezeu mă detestă cu adevărat!

În acel moment, mi-am amintit de aceste cuvinte ale lui Dumnezeu pe care le citisem înainte. Dumnezeu Atotputernic spune: „Unii oameni îl idolatrizează în special pe Pavel. Le place să iasă și să țină discursuri și să facă lucrare, le place să țină adunări și să predice și le place ca oamenii să-i asculte, să-i idolatrizeze și să se învârtă în jurul lor. Le place să ocupe un loc în inimile altora și le place ca alții să acorde atenție imaginii pe care o prezintă. Haideți să le disecăm natura din aceste manifestări. Care este natura lor? Dacă ei manifestă cu adevărat aceste manifestări, atunci este suficient pentru a demonstra că sunt aroganți și îngâmfați, că nu se închină deloc lui Dumnezeu și că urmăresc un statut înalt și vor să aibă autoritate asupra altora, să-i posede și să ocupe o poziție în inimile lor. Aceasta este imaginea clasică a Satanei. Aspectele naturii lor care ies în mod deosebit în evidență sunt faptul că sunt aroganți și îngâmfați, că nu I se închină lui Dumnezeu și că încearcă să-i facă pe ceilalți să îi venereze. Astfel de manifestări vă pot oferi o imagine foarte clară despre natura lor” (Cuvântul, Vol. 3: Discursurile lui Hristos al zilelor de pe urmă, „Cum să cunoști natura omului”). „Dacă în inima ta chiar înțelegi adevărul, atunci vei ști cum să practici adevărul și să I te supui lui Dumnezeu și vei porni în mod firesc pe calea urmăririi adevărului. Dacă este corectă calea pe care mergi și în conformitate cu intențiile lui Dumnezeu, atunci lucrarea Duhului Sfânt nu te va părăsi – caz în care vor fi din ce în ce mai puține șanse să-L trădezi pe Dumnezeu. Fără adevăr, e ușor să faci rău și o vei face în ciuda ta. De exemplu, dacă ai avea o fire arogantă și îngâmfată, atunci faptul că ți s-ar spune să nu te opui lui Dumnezeu nu ar schimba nimic, deoarece nu ai fi în stare să te controlezi – ar fi ceva involuntar pentru tine. Nu ai face-o intenționat; ai face-o sub stăpânirea naturii tale arogante și îngâmfate. Aroganța și îngâmfarea ta te-ar face să-L disprețuiești pe Dumnezeu și să-L neglijezi; te-ar face să ai tendința de a te înălța pe tine însuți și te-ar determina să te pui în evidență la fiecare pas; te-ar face să-i privești de sus pe ceilalți și să nu lași pe nimeni în inima ta în afară de tine însuți; ți-ar fura locul lui Dumnezeu din inima ta și, în cele din urmă, te-ar determina să stai în locul lui Dumnezeu și să ceri ca oamenii să ți se supună, făcându-te să-ți venerezi propriile idei, gânduri și noțiuni ca fiind adevărul. Atât de mult rău este făcut de oameni sub dominația naturii lor arogante și îngâmfate!” (Cuvântul, Vol. 3: Discursurile lui Hristos al zilelor de pe urmă, „Doar urmărind adevărul poate cineva să obțină o schimbare a firii”). Datorită cuvintelor lui Dumnezeu, am realizat că mă preamăream constant și mă lăudam mai ales fiindcă natura mea era prea arogantă. Din cauza naturii mele arogante și îngâmfate, în inima mea, nu mai era loc pentru Dumnezeu, iar eu îi priveam pe alții de sus. Îmi plăcea să mă fălesc și să mă mândresc în fața oamenilor, căutându-le admirația și laudele. Condus de natura mea arogantă, nu eram dispus să lucrez în umbră și să fac lucrurile într-un mod realist; voiam mereu să ies în evidență. Oare nu urmam exact aceeași cale de împotrivire față de Dumnezeu pe care a urmat-o Pavel? Când predica și lucra pentru Domnul, Pavel a scris multe epistole bisericilor din acea vreme, adesea preamărindu-se pe sine și mărturisind despre felul în care a suferit și s-a consumat pentru Domnul, lucru care i-a determinat pe mulți oameni să-l respecte și să-l venereze. Deși Pavel a suferit mult în timp ce a predicat și a lucrat, el nu a mărturisit niciodată pentru cuvintele Domnului și nu i-a adus pe credincioși înaintea Lui. În schimb, i-a adus înaintea propriei persoane. Nu a reflectat niciodată asupra ambițiilor și motivelor proprii, ba chiar a crezut că se lepădase de multe, că se consumase mult pentru Dumnezeu și că îl aștepta o cunună a dreptății. În cele din urmă, a mărturisit că, pentru el, „a trăi este Hristos”, făcându-i pe ceilalți să-i urmeze exemplul. Natura lui Pavel era extrem de arogantă și, în cele din urmă, el a fost pedepsit de Dumnezeu pentru că I-a ofensat grav firea. Comparând comportamentul meu cu acest lucru, am văzut că și eu mă preamăream și mă făleam constant în datoria mea, arătându-le fraților și surorilor că eram mai bun decât ei în toate, pentru a-i face să mă admire și să mă venereze. Când toți frații și surorile mă admirau și mă lăudau pentru calibrul meu bun, pentru capacitatea mea de a suferi și de a plăti un preț în datoria mea, nu numai că nu m-am temut și nu am reflectat asupra mea, ci m-am bucurat și am fost mulțumit de mine însumi. Eram cu adevărat foarte arogant și îngâmfat prin natura mea, fără nicio inimă cu frică de Dumnezeu. În tot ce făcusem, fie că era vorba de a mă echipa cu cuvintele lui Dumnezeu pentru a răspunde la întrebările fraților și surorilor, fie de a avea părtășie despre experiențele mele în cadrul adunărilor intenția și motivul meu nu fuseseră de a căuta o înțelegere a adevărului, de a-mi face bine datoria sau de a-i ajuta sincer pe ceilalți. În schimb, totul era pentru a-mi consolida o imagine impunătoare în inimile oamenilor și pentru a le câștiga admirația. Mă răzvrăteam împotriva lui Dumnezeu și mă opuneam Lui! În calitate de conducător de biserică, ar trebui să-L preamăresc pe Dumnezeu, să mărturisesc pentru El și să-i ajut pe frați și surori să înțeleagă adevărul și intențiile lui Dumnezeu, ca să poată să vină înaintea lui Dumnezeu, să se bazeze pe El și să-L slăvească. Cu toate acestea, mă făleam și mă mândream constant, luându-I astfel locul lui Dumnezeu în inimile fraților și surorilor. Ei se bazau pe mine și mă venerau în tot ceea ce făceau. Eram cu adevărat atât de arogant încât îmi pierdusem toată rațiunea! Deși, aparent, îmi făceam datoria, în realitate, nu făceam decât să-i rănesc pe frați și pe surori, îndepărtându-i de Dumnezeu și făcându-i să venereze o persoană. Natura faptelor mele era aceea de a ofensa firea lui Dumnezeu; urmam calea împotrivirii față de Dumnezeu. Dacă nu mă pocăiam, cu siguranță aș fi fost pedepsit și blestemat de Dumnezeu, exact așa cum a fost Pavel. Gândindu-mă la asta, m-am speriat. Am realizat că, dacă tot nu mă pocăiam, aș fi pierdut lucrarea Duhului Sfânt, aș fi căzut în întuneric și aș fi fost disprețuit, respins și eliminat de Dumnezeu. M-am rugat lui Dumnezeu: „Dumnezeule, natura mea este prea arogantă și îmi lipsește o inimă care să se teamă de Tine. Mă fălesc mereu în fața celorlalți, ceea ce Te face să mă detești foarte mult. Nu vreau să continui așa. Te rog, ajută-mă; sunt dispus să practic după cerințele Tale.”

După aceea, am citit cuvintele lui Dumnezeu care spun: „Să nu crezi că înțelegi totul. Îți spun că tot ceea ce ai văzut și experimentat este insuficient pentru ca tu să înțelegi chiar și a mia parte a planului Meu de gestionare. Deci, de ce acționezi așa de arogant? Puținul tău talent și cunoștințele minime pe care le ai sunt insuficiente pentru ca Isus să le folosească măcar o singură secundă în lucrarea Sa! Câtă experiență ai, de fapt? Ceea ce ai văzut și tot ceea ce ai auzit în viața ta și ceea ce ți-ai imaginat sunt mai puțin decât lucrarea pe care Eu o fac într-o singură clipă! Ai face bine să nu cauți nod în papură. Indiferent cât de arogant ești, nu ești decât o ființă creată care nu este nici măcar egalul unei furnici! Tot ceea ce ai în tine e mai puțin decât ceea ce are o furnică în ea! Să nu crezi că, doar fiindcă ai experimentat multe lucruri și ai vechime, asta îți dă dreptul să gesticulezi cu frenezie și să te fălești. Oare nu ai această experiență și această vechime datorită cuvintelor pe care Eu le-am rostit? Crezi că le-ai câștigat prin propria muncă și sudoare?” (Cuvântul, Vol. 1: Arătarea și lucrarea lui Dumnezeu, „Cele două întrupări întregesc semnificația întrupării”). Reflectând asupra cuvintelor lui Dumnezeu, m-am simțit rușinat. Nu trecuse mult timp de când acceptasem lucrarea din zilele de pe urmă a lui Dumnezeu și eram un pic entuziast în datoria mea, înțelegeam câteva cuvinte și doctrine și obținusem unele rezultate în lucrarea mea și astfel am considerat aceste lucruri ca fiind statura mea, gândindu-mă că eram mai bun decât alții și că înțelegeam adevărul mai bine decât ei. Ba chiar am folosit frecvent acest lucru drept capital pentru a mă făli și pentru a-i face pe ceilalți să mă admire. Eram cu adevărat foarte arogant și nu aveam conștiință de sine. Faptul că puteam să am părtășie la adunări despre o oarecare înțelegere, să răspund la unele întrebări ale fraților și surorilor și să obțin unele rezultate în lucrarea mea se datora cuvintelor exprimate de Dumnezeu, care m-au făcut să înțeleg anumite adevăruri. Dacă nu ar fi fost lucrarea din zilele de pe urmă a lui Dumnezeu, adevărurile exprimate de Dumnezeu și luminarea și iluminarea Duhului Sfânt, nu aș fi putut niciodată să înțeleg adevărul. Fie că era vorba despre lucrarea lui Dumnezeu, fie despre propria mea fire coruptă, nu eram capabil să înțeleg nimic din toate acestea. Nu aveam niciun motiv să mă mândresc. Totuși, nu fusesem recunoscător pentru udarea și hrănirea primite de la Dumnezeu, ci mi-am atribuit tot meritul, am făcut din asta un motiv de fală pentru a-i face pe alții să mă admire. Eram cu adevărat arogant, ignorant și lipsit de rușine și de rațiune! Îi eram foarte recunoscător lui Dumnezeu, pentru că m-a ajutat să-mi recunosc propria corupție, și voiam să mă schimb. Așadar, am continuat să caut adevărul, gândindu-mă: „Cum ar trebui să-mi înlătur firea coruptă, să nu mă mai preamăresc și să nu mă mai fălesc? Cum ar trebui să practic pentru a-L preamări pe Dumnezeu și a mărturisi pentru El?”

Ulterior, am citit câteva cuvinte ale lui Dumnezeu: „Când aduceți mărturie pentru Dumnezeu, ar trebui să vorbiți în principal despre cum vă judecă și vă mustră Dumnezeu și ce încercări folosește El pentru a vă rafina și a vă schimba firile. Ar trebui să vorbiți și despre câtă corupție ați dezvăluit, ce noțiuni ați ajuns să aveți despre Dumnezeu și ce lucruri ați făcut pentru a vă împotrivi lui Dumnezeu de-a lungul experiențelor voastre, precum și despre modul în care ați fost în cele din urmă cuceriți de Dumnezeu, ce cunoaștere reală ați dobândit despre lucrarea lui Dumnezeu și cum ar trebui să aduceți mărturie pentru Dumnezeu, ca să-L răsplătiți pentru dragostea Sa. Ar trebui să puneți substanță în aceste cuvinte, în timp ce vorbiți în termeni simpli. Nu vorbiți despre teorii goale. Spuneți ceva real, ceva din inimă. Doar aducând mărturie pentru Dumnezeu în acest fel este corect. Nu pregătiți teorii goale, cu aspect profund, în efortul de a vă etala; a face acest lucru vă face să păreți destul de aroganți și lipsiți de rațiune. Ar trebui să vorbiți mai mult despre lucruri reale din experiența voastră concretă și să vorbiți mai mult din inimă; acest lucru este cel mai benefic pentru alții și, de asemenea, ceea ce ei consideră ca fiind cel mai potrivit” (Cuvântul, Vol. 3: Discursurile lui Hristos al zilelor de pe urmă, „Doar urmărind adevărul poate cineva să obțină o schimbare a firii”). „Pentru a se diseca și a se dezvălui cu adevărat, o persoană trebuie să aibă o inimă cinstită și o atitudine sinceră, nu trebuie să încerce să se explice sau să se justifice, trebuie să fie capabilă să se cunoască din punctul de vedere al esenței sale și trebuie să vorbească despre ceea ce poate înțelege din problemele din firea sa. Acesta este un aspect. Un alt aspect este că, dacă cineva simte că o fire a sa este foarte gravă, trebuie să spună tuturor: «Dacă mai dezvălui o astfel de fire coruptă, simțiți-vă liberi să mă avertizați în legătură cu asta și să mă emondați. Dacă nu pot accepta, nu renunțați la mine. Acest aspect al firii mele corupte este grav și am nevoie să aveți mai multă părtășie despre adevăr pentru a mă expune. Accept de bunăvoie să fiu emondat de toată lumea și sper că toată lumea mă va supraveghea, mă va ajuta și mă va împiedica să mă rătăcesc.» Ce ziceți de o astfel de atitudine? Aceasta este atitudinea de acceptare a adevărului” (Cuvântul, Vol. 3: Discursurile lui Hristos al zilelor de pe urmă, „Despre cooperarea armonioasă”). După ce am citit cuvintele lui Dumnezeu, am înțeles că a mărturisi pentru Dumnezeu înseamnă, în principal, să mărturisesc despre felul în care Dumnezeu îi judecă pe oameni și îi pune la încercare, despre ce firi corupte dezvăluie cineva în experiențele sale, ce slăbiciuni și neajunsuri observă în sine, ce înțelegere adevărată are cineva despre lucrarea și cuvintele lui Dumnezeu și ce înțelegere și experiență directă are despre firea dreaptă a lui Dumnezeu. Părtășia despre toate acestea înseamnă să mărturisești cu adevărat pentru Dumnezeu. În ceea ce mă privește, intenția mea în timpul părtășiilor de la adunări era să îi fac pe ceilalți să mă admire și să mă venereze. Vorbeam doar despre laturile mele bune și întreprinzătoare, rar menționând slăbiciunile mele și corupțiile pe care le dezvăluiam. Mă preamăream și mă făleam, lucru detestat și urât de Dumnezeu. Trebuie să fiu o persoană onestă, să-mi deschid inima despre corupțiile mele și să vorbesc despre gândurile mele adevărate, lăsându-i pe ceilalți să vadă cine sunt cu adevărat, acceptând în același timp supravegherea și ajutorul fraților și surorilor. Așa trebuia să practic. După aceea, în timpul adunărilor, m-am destăinuit fraților și surorilor despre felul în care mă făleam și mărturiseam pentru mine însumi, despre intenția detestabilă pe care o aveam în inimă și despre corupțiile pe care le dezvăluiam. De asemenea, le-am spus că și eu aveam slăbiciuni și negativitate și că nu ar trebui să mă mai admire, nici să mă mai venereze. După ce am avut părtășie în felul acesta, m-am simțit foarte relaxat și în largul meu. După ce au auzit despre experiențele mele, unii frați și surori au spus că și ei au căpătat o oarecare înțelegere a propriilor corupții. Ulterior, frații și surorile nu m-au mai venerat și nu s-au mai bazat pe mine la fel de mult ca înainte. Chiar dacă unii oameni încă mă mai lăudau ocazional pentru părtășiile mele, nu mai eram afectat de cuvintele lor.

De atunci, m-am rugat lui Dumnezeu înainte de aproape fiecare adunare: „Dumnezeule Atotputernic, Tu ești Cel care trebuie să fie lăudat. Eu sunt doar o persoană coruptă. Trebuie să mă destăinui și să vorbesc despre adevăratele mele gânduri. Te rog să-mi scrutezi inima, ca să nu mă fălesc prin vorbele și faptele mele, ci să mărturisesc pentru Tine.” Astfel, la fiecare adunare, m-am concentrat să chibzuiesc la cuvintele lui Dumnezeu și să am părtășie despre felul în care le înțelegeam și le pricepeam, destăinuindu-mă, de asemenea, frecvent și expunându-mi firile corupte. Mai mult, le-am spus fraților și surorilor să mă supravegheze și, dacă vedeau că mă prefac, să mă expună și să mă emondeze, ajutându-mă să-mi înțeleg corupțiile și să mă eliberez de controlul acestor firi corupte. În trecut, credeam că alții nu au părtășie bine și nu ascultam cu atenție părtășiile lor, dar acum sunt foarte atent când frații și surorile discută despre experiențele și înțelegerile lor. Când există luminare din partea Duhului Sfânt, o notez și pot învăța multe din experiențele fraților și surorilor. Faptul că pot practica aceste lucruri acum se datorează judecății, expunerii, luminării și iluminării cuvintelor lui Dumnezeu. Slavă lui Dumnezeu pentru călăuzirea Lui!


97. Ce am ales când am fost în pericol

de Qin Mo, China

Acum mai mulți ani, într-o iarnă, o conducătoare superioară mi-a zis că liderii și lucrătorii dintr-o biserică vecină fuseseră arestați de polițiști. În biserică, rămăseseră niște lucrări ulterioare care trebuiau făcute, iar frații și surorile nu aveau pe nimeni să îi sprijine. Unii erau timorați, negativi și slabi și nu puteau participa la viața bisericii. A întrebat dacă aș fi dispusă să mă ocup de lucrarea acelei biserici. Când m-a întrebat, am fost într-o dilemă: „Câțiva frați și surori tocmai fuseseră arestați la acea biserică. Dacă preiau lucrarea de acolo, ce se va întâmpla dacă mă vor aresta și pe mine? Întrucât sunt în vârstă, cum ar putea trupul meu să suporte tortura și bătăile de la marele balaur roșu? Dacă nu pot suporta tortura și devin o iudă, trădându-L pe Dumnezeu, oare toți anii mei de credință nu vor fi fost în van?” Dar apoi m-am gândit că, dată fiind vitregia circumstanțelor curente, lucrarea bisericii avea nevoie de cineva care să iasă în față în acel moment crucial, așa că am spus da, fără tragere de inimă.

Când am ajuns la biserică, sora Wang Xinjing m-a informat că liderii, lucrătorii și câțiva frați și surori fuseseră arestați și că ea nu putuse contacta decât câțiva frați și surori din întreaga biserică. N-a putut contacta majoritatea membrilor bisericii, așa că nu s-au putut întruni. Auzind asta, mi-am spus: „Ce situație îngrozitoare! Acum, marele balaur roșu se folosește de vecinii noștri ca să ne supravegheze. Dacă, atunci când mă duc să-i sprijin pe acești frați și surori, vecinii observă și mă denunță la poliție? În plus, atât de mulți frați și surori au fost arestați. Dacă oricare dintre ei nu poate suporta tortura și îi vinde pe alți frați și pe alte surori, poliția îi va supraveghea. Prin urmare, dacă mă duc să-i văd pe acești frați și surori, nu aș merge direct în capcana lor? Dacă sunt arestată, dacă nu pot suporta tortura și devin o iudă, oare viața mea de credincioasă nu se va sfârși? Atunci sigur nu voi obține mântuirea.” Cu cât mă gândeam mai mult la asta, cu atât mă temeam mai tare și credeam că pur și simplu e prea periculos să-mi fac datoria acolo. Simțeam că merg pe teren minat – un pas greșit și totul se sfârșea. Pe atunci, chiar regretam că am venit să gestionez lucrarea acolo și nu puteam găsi motivația să-mi fac datoria. Apoi m-am gândit că Wang Xinjing era membră a bisericii și cunoștea mai bine situația globală de acolo, așa că ar fi fost mai convenabil ca ea să-i viziteze pe frați și pe surori. Eu abia ajunsesem și încă nu eram la curent cu toate. Pot să o pun pe Wang Xinjing să-i viziteze pe frați și pe surori. Astfel, nu ar mai trebui să risc eu însămi. Dar apoi m-am gândit: „Wang Xinjing nu înțelege bine multe principii și nu are experiență. Date fiind toate acestea, oare chiar ar putea face bine lucrarea de monitorizare? Va fi capabilă să rezolve problemele fraților și surorilor? Pe de altă parte, dacă mă duc personal, oare nu mă îndrept spre dezastru?” După ce am întors chestiunea pe toate părțile, am decis s-o pun pe Wang Xinjing să îndeplinească lucrarea. Însă, după câteva zile, ea tot nu făcuse niciun progres. Văzând asta, am știut că trebuia să merg să-i sprijin eu însămi pe frați și pe surori. Altfel, problemele lor n-ar fi rezolvate, iar intrarea lor în viață ar suferi pierderi. Însă, din cauza circumstanțelor curente primejdioase, aș fi în pericol să fiu arestată oricând aș lua legătura cu frații și surorile. Așa că pur și simplu n-am îndrăznit să fac eu însămi lucrarea. Drept urmare, a trecut mai mult de o lună, iar noi nu făcuserăm prea multe progrese în lucrarea bisericii. Wang Xinjing trăia într-o stare de negativitate. Însă eu trăiam în timorare și frică, așa că n-am îndrăznit să colaborez cu ea în lucrare.

Într-o zi, m-am îmbolnăvit din senin, iar cauza bolii nu a putut fi determinată. Atunci mi-am dat seama că probabil Dumnezeu mă disciplina, așa că m-am rugat Lui, cerându-I să mă lumineze ca să-I aflu intenția. Ulterior, am citit acest fragment din cuvintele lui Dumnezeu: „Tristețea Lui se datorează omenirii, pentru care El nutrește speranțe, dar care a căzut în întuneric și asta pentru că lucrarea Lui asupra omului nu este la înălțimea intențiilor Sale, fiindcă nu toată omenirea pe care El o iubește poate trăi în lumină. El simte tristețe pentru omenirea inocentă, pentru omul onest, dar ignorant și pentru cel care este bun, dar căruia îi lipsesc opiniile proprii. Tristețea Lui este un simbol al bunătății și milei Lui, un simbol al frumuseții și al bunăvoinței” (Cuvântul, Vol. 1: Arătarea și lucrarea lui Dumnezeu, „Este extrem de important să înțelegeți firea lui Dumnezeu”). Cuvintele lui Dumnezeu m-au mișcat profund. Mai ales când le-am citit pe acestea: „Tristețea Lui se datorează omenirii, pentru care El nutrește speranțe, dar care a căzut în întuneric”, M-am simțit profund vinovată. Din cauza arestărilor făcute de marele balaur roșu, frații și surorile nu puteau trăi o viață bisericească normală, așa că au căzut în deznădejde și întuneric, iar viețile lor au suferit pierderi. Văzând asta, Dumnezeu S-a simțit neliniștit și tulburat și a sperat cu ardoare că cineva va ține cont de intenția Lui și va veni repede să-i ajute și să-i sprijine pe frați și pe surori, ca ei să poată trăi o viață a bisericii normală. Cât despre mine, i-am pasat lucrarea surorii mele, ca să fiu în siguranță și m-am retras în carapace ca să duc o viață rușinoasă. Îmi era clar că frații și surorile nu puteau trăi o viață bisericească normală și că viețile lor suferiseră pierderi, dar nu am luat atitudine ca să rezolv problema. Eram atât de egoistă și detestabilă! M-am gândit că, în mod normal, când nu eram într-o situație periculoasă, credeam că sunt loial, capabil să mă lepăd de mine și să mă consum. Adesea chiar aveam părtășie cu ceilalți despre cum ar trebui să-L iubim și să-L satisfacem pe Dumnezeu. Dar când am înfruntat această situație, nu m-am putut gândi decât la siguranța mea. Nu m-am gândit deloc la intenția lui Dumnezeu sau dacă viețile fraților și ale surorilor au suferit pierderi. Am văzut că vorbisem doar despre cuvinte și doctrine – Îl înșelam atât pe Dumnezeu, cât și pe oameni. Realizând asta, am avut remușcări profunde și m-am rugat lui Dumnezeu: „Dragă Dumnezeule, mereu îmi apăr interesele și nu am reușit să țin cont de intenția Ta. Chiar îmi lipsesc conștiința și rațiunea! Dumnezeule, sunt gata să mă țin cont de intenția Ta și să fac tot ce pot ca să-mi sprijin frații și surorile.” După aceea, am mers să-i ajut și să-i sprijin, încercând să le rezolv problemele și dificultățile.

Într-o zi, am auzit-o pe o soră spunând: „Acum doi ani, mai mult de zece frați și surori din biserica asta au fost arestați. Chiar și acum, unii dintre ei tot n-au fost eliberați. Polițiștii chiar au amenințat că ne vor distruge biserica din temelii.” Când am auzit asta, m-am înfuriat cumplit. Acești demoni erau atât de despotici! Însă, inconștient, m-am și temut, gândindu-mă: „După numai doi ani, veniseră și arestaseră atât de mulți alți membri. Și chiar au amenințat că vor distruge biserica din temelii. Dacă polițiștii află că sunt conducătoarea bisericii, oare nu voi deveni ținta lor principală?” Gândul la torturarea fraților și surorilor după arestare m-a făcut să mă cutremur de frică: „Dacă mă arestează, oare voi putea suporta tortura? Dacă mă omoară în bătaie sau devin o iudă, oare acela n-ar fi sfârșitul meu?” Atunci am auzit că și mai mulți frați și surori fuseseră arestați și mi s-a părut pur și simplu prea periculos să-mi fac datoria într-un astfel de mediu. Credeam că puteam fi arestată de polițiști în orice clipă, lucru care mă făcea să mă simt incredibil de timorată și speriată. M-am rugat lui Dumnezeu și I-am citit cuvintele: „Chiar dacă Satana este «extrem de puternic», oricât de insolent și ambițios este, oricât de mare îi este abilitatea de a provoca pagube, oricât de cuprinzătoare sunt abilitățile lui de corupere și ademenire a omului, oricât de istețe sunt păcălelile și uneltirile cu care îl intimidează pe om și oricât de variate sunt formele sale de existență, nu a fost niciodată capabil să creeze o singură ființă vie, nu a fost niciodată capabil să stabilească legi sau reguli pentru existența tuturor lucrurilor sau să stăpânească vreun obiect și să dețină suveranitate asupra lui, fie el însuflețit sau neînsuflețit. În cosmos și pe bolta cerească, nu există o singură persoană sau lucru care să fie creat de el sau să existe datorită lui; nu există o singură persoană sau lucru care să fie sub suveranitatea lui ori guvernat de el. Dimpotrivă, nu doar că trebuie să existe sub stăpânirea lui Dumnezeu, dar trebuie și să asculte de toate poruncile și ordinele lui Dumnezeu. Fără permisiunea lui Dumnezeu, Satana nu poate să atingă cu ușurință nici măcar un strop de apă sau un grăunte de nisip de pe pământ; fără permisiunea lui Dumnezeu, Satana nu poate nici măcar să se pună cu furnicile de pe pământ, ca să nu mai vorbim de omenire, care a fost creată de Dumnezeu. În ochii lui Dumnezeu, Satana este inferior crinilor de pe munte, păsărilor ce zboară în aer, peștilor din mare și viermilor de pe pământ. Rolul acestuia între toate lucrurile este să slujească tuturor lucrurilor, să slujească omenirii și să slujească lucrării lui Dumnezeu și planului Său de gestionare” (Cuvântul, Vol. 2: Despre a-L cunoaște pe Dumnezeu, „Dumnezeu Însuși, Unicul I”). Datorită cuvintelor lui Dumnezeu, am realizat că toate lucrurile sunt sub suveranitatea lui Dumnezeu. Oricât de sălbatic ar fi Satana, tot este în mâinile lui Dumnezeu. Fără permisiunea lui Dumnezeu, Satana n-ar îndrăzni să facă ce vrea. Mi-am amintit cum, atunci când Iov a fost încercat, fără permisiunea lui Dumnezeu, Satana n-a putut decât să-i rănească trupul, dar nu a îndrăznit să-i ia viața lui Iov. În situația în care mă aflu, oare arestarea mea nu depinde doar de Dumnezeu? Oricât de sălbatic sau feroce este Satana, fără permisiunea lui Dumnezeu, n-ar putea face ce vrea, chiar dacă marele balaur roșu încearcă să mă prindă. Dacă Dumnezeu și-ar da consimțământul, atunci n-aș fi capabil să-i scap, chiar dacă aș încerca. Viața mea este în mâinile lui Dumnezeu, iar Satana nu are nicio putere asupra ei. Chibzuind la cuvintele lui Dumnezeu, am început să-I cunosc autoritatea și suveranitatea și m-am simțit mai puțin timorată și mult mai liberă. Am vrut să aranjez ca frații și surorile să înceapă cât mai curând posibil să-și trăiască iar viața bisericească. În perioada aceea, eu și Wang Xinjing ne-am rugat și ne-am bazat pe Dumnezeu. Ne-am gândit la moduri de a-i contacta pe frați și pe surori și le-am oferit sprijin. Drept urmare, au început treptat să participe la adunări, să-și trăiască viața bisericească și să-și facă îndatoririle cât de bine puteau.

Ulterior, o soră care fusese arestată și apoi eliberată m-a informat că fusesem vândută. Polițiștii știau deja că eram conducătoare și satul în care trăiam și chiar au zis că vor pune Biroul de Securitate să emită un mandat pe numele meu. Când am aflat, am simțit un nod în gât; am fost foarte neliniștită și speriată. Dat fiind că poliția avea deja atât de multe informații despre mine, puteam fi arestată în orice clipă și în orice loc. Și dacă m-ar aresta, sigur m-ar tortura. Cu cât mă gândeam mai mult, cu atât mă temeam mai tare și, pentru moment, m-am simțit slabă. Părea că a crede în Dumnezeu în țara marelui balaur roșu era ca mersul pe gheață subțire, pericole mortale mă așteptau la fiecare pas. Atunci m-am gândit: „Mă pot duce să mă ascund un timp la rude. Odată ce lucrurile se liniștesc aici, îmi pot continua datoria.” Dar apoi mi-am amintit că unii frați și surori se simțeau timorați, negativi și slabi și aveau mare nevoie de udare și sprijin. Dacă-mi părăseam slujba în acel moment crucial, oare nu m-aș fi răzvrătit împotriva lui Dumnezeu și I-aș fi rănit inima? Agonizam și mă chinuiam, nu știam ce să fac, așa că m-am rugat lui Dumnezeu, cerându-I să-mi dea putere și credință ca să continui să-mi fac datoria. Ulterior, am văzut acest fragment din cuvintele lui Dumnezeu: „În China continentală, marele balaur roșu i-a suprimat, arestat și persecutat constant și brutal pe credincioșii în Dumnezeu, punându-i adesea în medii periculoase. De exemplu, guvernul folosește diverse pretexte pentru a prinde credincioși. Oricând zona în care locuiește un antihrist este descoperită, care este primul lucru la care se gândește antihristul? Nu este vorba de rânduitul corect al lucrării bisericii, ci să scape din această situație periculoasă. Când biserica înfruntă suprimarea și arestările, antihriștii nu se implică în lucrarea ulterioară. Ei nu fac rânduieli pentru resursele sau personalul esențial al bisericii. În schimb, găsesc scuze și motive ca să-și asigure un adăpost și gata. […] În adâncul inimii antihriștilor, siguranța personală este mereu pe primul loc. Este o problemă în inimile lor care e o grijă permanentă pentru ei. Se gândesc în sinea lor: «Nu trebuie să intru în necazuri. Oricine ar putea fi prins, nu-mi permit să fiu eu – trebuie să rămân în viață. Încă aștept să am parte de gloria lui dumnezeu atunci când se va încheia lucrarea lui. Dacă sunt prins, mă voi comporta ca o iudă și totul se va sfârși pentru mine. Nu va exista un final bun pentru mine. Voi fi pedepsit.» […] După ce se stabilesc și simt că sunt în afara pericolului, că acesta a trecut, antihriștii încep să facă puțină lucrare superficială. Antihriștii sunt destul de meticuloși în rânduielile lor, dar depinde cu cine au de-a face. Se gândesc foarte atent la chestiunile care au legătură cu propriile interese, dar, când vine vorba de lucrarea bisericii sau de îndatoririle lor, își arată egoismul și josnicia și nu dau deloc dovadă de responsabilitate, lipsindu-le orice urmă de conștiință sau rațiune. Tocmai din cauza acestor comportamente sunt caracterizați drept antihriști” [Cuvântul, Vol. 4: Expunerea antihriștilor, „Punctul nouă (Partea a doua)”]. Dumnezeu a expus cum antihriștii sunt deosebit de egoiști, detestabili și lipsiți de umanitate. Lor le pasă numai de propriile interese și de siguranța personală și nu se gândesc deloc la lucrarea bisericii. În perioade de pace, ei le dau oamenilor falsa impresie că sunt pasionați de îndatoririle lor, dar la cel mai mic semn de pericol sau în orice situație riscantă pentru siguranța lor, se retrag în carapace și se ascund. Oricâte pierderi ar provoca acest lucru lucrării bisericii și vieților fraților și surorilor, acestor antihriști nu le pasă deloc. Mi-am dat seama că propriile acțiuni nu erau diferite de cele ale unui antihrist. Când nu era niciun pericol, părea că puteam să sufăr și să mă consum în datoria mea, dar când lucrurile deveneau cu adevărat periculoase, mă eschivam, gândindu-mă numai să mă protejez și pasându-i datoria riscantă unei alte surori. Priveam pasiv cum lucrarea bisericii nu reușea să progreseze și cum frații și surorile erau lipsiți de viață bisericească. N-am făcut față situației, n-am făcut lucrarea bisericii și mi-am revenit abia când am fost disciplinată. Odată ce am auzit că fusesem vândută și polițiștii mă căutau, am vrut să-mi părăsesc slujba și nu am ținut cont deloc de lucrarea bisericii. Pur și simplu eram extrem de egoistă și detestabilă! Realitatea acelei situații a dezvăluit că eram la fel de egoistă ca un antihrist. Oricând mă simțeam în pericol, voiam să-mi abandonez datoria și să găsesc o cale de a fi în siguranță. Nu Îi eram deloc loială lui Dumnezeu, iar acesta era un lucru dezgustător pentru El. Realizând asta despre mine însămi, am avut remușcări și m-am simțit vinovată. Am citit un fragment din cuvintele lui Dumnezeu: „Este enorm de dificil pentru Dumnezeu să Își îndeplinească lucrarea în țara marelui balaur roșu, dar tocmai prin această dificultate Dumnezeu face o etapă a lucrării Sale, astfel încât să poată dezvălui înțelepciunea și faptele Sale minunate, și Dumnezeu se folosește de această oportunitate pentru a face complet acest grup de oameni. Tocmai prin suferința oamenilor, prin calibrul lor și prin toate firile satanice ale oamenilor din acest ținut murdar, Dumnezeu Își face lucrarea de purificare și cucerire, astfel încât, din asta, El să poată obține slavă și să îi poată câștiga pe cei care aduc mărturie despre faptele Lui. Aceasta este însemnătatea completă a întregului preț pe care l-a plătit Dumnezeu pentru grupul acesta de oameni” (Cuvântul, Vol. 1: Arătarea și lucrarea lui Dumnezeu, „Este lucrarea lui Dumnezeu la fel de simplă cum și-o imaginează oamenii?”). Chibzuind la cuvintele lui Dumnezeu, am înțeles că era inevitabil și, de asemenea, predeterminat de Dumnezeu ca noi, credincioșii care trăim sub stăpânirea PCC, să fim persecutați și să trecem prin necazuri. Dumnezeu folosea persecuția din partea marelui balaur roșu ca o cale de a ne desăvârși credința și iubirea. Însă când am înfruntat o situație periculoasă, nu am căutat intenția lui Dumnezeu și m-am simțit timorată și speriată, preocupată doar de siguranța mea și chiar n-am vrut să-mi fac datoria. Am văzut că aveam o credință cu adevărat slabă și că, în loc să Îi aduc mărturie lui Dumnezeu, devenisem obiectul batjocurii Satanei. Realizând asta, am avut multe remușcări, m-am simțit foarte îndatorată și n-am mai vrut să-mi abandonez slujba și să duc o viață rușinoasă. Eram gata să mă supun și să mă las în mâinile lui Dumnezeu. Eram bucuroasă să-L las pe El să orchestreze dacă eram sau nu arestată, dacă trăiam sau muream. Dacă aș fi arestată de marele balaur roșu, ar fi cu permisiunea lui Dumnezeu și chiar dacă ar însemna să mor, aș rămâne fermă în mărturia mea pentru El. Dacă nu eram arestată, asta s-ar fi datorat milei și protecției lui Dumnezeu și aș fi și mai motivată să-mi fac datoria cum se cuvine. Realizând asta, m-am simțit mai împăcată, iar anxietatea și frica mea anterioară s-au risipit.

După aceea, am reflectat asupra motivelor pentru care, atunci când înfruntam pericole, în loc să țin cont de intenția lui Dumnezeu, mă gândeam doar la propriile interese. Într-o zi, am găsit un fragment din cuvintele lui Dumnezeu: „Oamenii corupți trăiesc cu toții pentru ei înșiși. Fiecare pentru sine și diavolul să-l ia pe cel mai din spate – aceasta rezumă natura umană. Oamenii cred cu toții în Dumnezeu de dragul lor; ei se leapădă de lucruri și se consumă de dragul de a fi binecuvântați, iar suferința pe care o îndură și prețul pe care îl plătesc în îndeplinirea datoriei lor sunt, de asemenea, de dragul de a fi răsplătiți. Pe scurt, totul este cu scopul de a fi binecuvântați, de a fi răsplătiți și de a intra în Împărăția Cerurilor. În lume, oamenii lucrează pentru propriul beneficiu, iar în casa lui Dumnezeu, ei fac o datorie pentru a obține binecuvântări. De dragul de a obține binecuvântări, oamenii se leapădă de tot și pot îndura multă suferință. Toate acestea sunt cea mai clară dovadă că oamenii au o natură satanică. Oamenii ale căror firi s-au schimbat sunt diferiți. Ei cred că este plin de sens doar ca oamenii să trăiască după adevăr, că ar trebui să se supună lui Dumnezeu, să se teamă de Dumnezeu și să se ferească de rău, și că aceasta este temelia ființei umane. Ei cred că a accepta însărcinarea dată de Dumnezeu este o responsabilitate absolut firească și justificată, că doar cei care își fac datoria de ființe create sunt vrednici de a fi numiți oameni și că, dacă nu sunt în stare să-L iubească pe Dumnezeu și să-I răsplătească dragostea, nu sunt vrednici de a fi numiți oameni. Ei cred că a trăi pentru sine este cu adevărat pustiu și fără sens, că oamenii ar trebui să trăiască pentru a-L mulțumi pe Dumnezeu și pentru a-și face bine îndatoririle, și să trăiască vieți pline de sens, astfel încât, chiar dacă ar fi să moară, să se simtă mulțumiți și să simtă că nu au nici cel mai mic regret și nu au trăit în zadar” (Cuvântul, Vol. 3: Discursurile lui Hristos al zilelor de pe urmă, Partea a III-a). Datorită cuvintelor lui Dumnezeu, am văzut că motivul pentru care mă protejam continuu în situații periculoase, vrând să-mi abandonez datoria și să duc o existență rușinoasă, era că gândirea mea era dominată de filosofii satanice precum: „Fiecare pentru sine și diavolul să-l ia pe cel mai din spate”, „Lasă lucrurile să treacă dacă nu te afectează direct”, „Să nu ridici un deget fără o recompensă” și tot așa. Aceste filosofii au devenit parte din natura mea și mereu, indiferent de situație, acționam pentru interesele mele. Oricând era vorba despre interesele mele, Îl trădam pe Dumnezeu. M-am gândit cum, de când venisem la această biserică și fusesem pusă într-o situație periculoasă, nu am luat în considerare decât propria siguranță. Deși știam că trebuia să-i sprijin rapid pe acești frați și surori, ca ei să poată să-și trăiască viața bisericească, tot m-am ascuns fiindcă mi-a fost teamă de arestare și de tortură și i-am pasat lucrarea surorii mele, fără să țin cont deloc de lucrarea bisericii sau de siguranța surorii mele. Chiar dacă am văzut că era prea mult pentru soră să lucreze singură și că frații și surorile nu-și puteau trăi viața bisericească, tot n-am luat atitudine și nu mi-am făcut datoria. Trăiam conform filosofiilor Satanei. Am acționat egoist și detestabil, nu am avut deloc umanitate, conștiință sau rațiune. Dumnezeu îi mântuiește pe cei care Îi sunt loiali și supuși, pe cei care-și abandonează interesele personale și apără lucrarea bisericii în momente cruciale; doar astfel de oameni obțin aprobarea lui Dumnezeu. Dar în momente cruciale, am abandonat corabia și nu am fost sinceră cu Dumnezeu. Având în vedere cât de egoistă și detestabilă am fost, deși am putut evita poliția și am dus o viață rușinoasă, de ce ar alege atunci Dumnezeu să mă mântuiască? M-am gândit cum, pentru a mântui omenirea, Dumnezeu S-a întrupat în China și a îndurat umilințe și suferințe incredibile, a înfruntat pericole enorme ca să-Și exprime cuvintele și să-Și facă lucrarea, fiind supus mereu urmăririi și persecuției din partea marelui balaur roșu, precum și respingerii și calomnierii din partea lumii religioase, dar Dumnezeu nu a renunțat niciodată la mântuirea noastră. Dumnezeu a făcut tot ce a putut în încercarea Lui neabătută de a mântui omenirea. Esența lui Dumnezeu e atât de altruistă, de bună și de frumoasă! Cât despre mine, nu eram sinceră cu Dumnezeu și tot trăiam după filosofia Satanei și eram egoistă, detestabilă, trădătoare și înșelătoare. N-am ținut cont decât de siguranța mea când mi-am făcut datoria și nu am apărat deloc lucrarea bisericii. Dacă nu m-aș pocăi, Dumnezeu m-ar detesta și m-ar elimina.

În timpul devoțiunii mele spirituale, am găsit acest fragment din cuvintele lui Dumnezeu: „Aceia care Îl slujesc pe Dumnezeu ar trebui să fie apropiații lui Dumnezeu, să fie plăcuți Lui și să fie capabili de o loialitate fără de margini față de Dumnezeu. Indiferent dacă acționezi în privat sau în public, ești capabil să obții bucuria lui Dumnezeu înaintea lui Dumnezeu, ești capabil să rămâi ferm înaintea lui Dumnezeu și, indiferent cum te tratează ceilalți, mergi întotdeauna pe calea pe care ar trebui să mergi și ții cont de povara lui Dumnezeu. Numai oamenii ca aceștia sunt apropiații lui Dumnezeu. Faptul că apropiații lui Dumnezeu sunt în măsură să-L slujească în mod direct se datorează faptului că lor le-a fost dată marea însărcinare și povară a lui Dumnezeu, pot să ia inima și povara lui Dumnezeu ca și cum ar fi ale lor și nu acordă atenție obținerii sau pierderii propriilor perspective – chiar și atunci când perspectivele lor sunt că nu vor avea nimic și nu vor câștiga nimic, ei vor crede întotdeauna în El cu o inimă iubitoare de Dumnezeu. Și astfel, acest tip de persoană este un apropiat al lui Dumnezeu. Apropiații lui Dumnezeu sunt, de asemenea, și confidenții Lui; numai confidenții lui Dumnezeu ar putea împărtăși neliniștea și gândurile Lui și, deși trupul lor este suferind și slab, ei sunt capabili să îndure durerea și să se lepede de ceea ce iubesc pentru a-L mulțumi pe Dumnezeu. Dumnezeu dă mai multe poveri unor asemenea oameni și ceea ce Își dorește să facă Dumnezeu se dovedește prin mărturia unor astfel de persoane. Astfel, acești oameni sunt plăcuți lui Dumnezeu, sunt slujitorii lui Dumnezeu, care se conformează intențiilor Lui, și numai astfel de oameni pot domni împreună cu Dumnezeu. Când ai devenit cu adevărat apropiatul lui Dumnezeu, tocmai atunci vei domni împreună cu Dumnezeu” (Cuvântul, Vol. 1: Arătarea și lucrarea lui Dumnezeu, „Cum să slujim în concordanță cu intențiile lui Dumnezeu”). Datorită cuvintelor lui Dumnezeu, am realizat că El îi iubește pe cei care țin cont de intențiile Lui și-I poartă poverile. Orice situație ar apărea, oricât de mare ar fi suferința pe care ar îndura-o și chiar dacă drumul înainte pare sumbru, ei pot să renunțe la ce iubesc pentru a-L satisface pe Dumnezeu și nu se gândesc la propriile interese. Doar astfel de oameni sunt cei pe care Dumnezeu îi va câștiga, la final. În acel moment crucial, când frații și surorile erau arestați, știam că ar trebui să țin cont de intenția lui Dumnezeu, să-I împărtășesc neliniștea și gândurile, să apăr lucrarea bisericii și să-mi îndeplinesc responsabilitățile și îndatoririle. Realizând asta, am hotărât: orice pericol ar apărea, îmi voi face bine datoria ca să alin inima lui Dumnezeu.

Într-o zi, am auzit că un conducător de la biserica vecină fusese arestat. Mi-am dat seama că trebuiau mutate urgent cărțile de la acea biserică, altfel aveau să ajungă în mâinile marelui balaur roșu. Așadar, am contactat-o imediat pe sora Zhang Yi ca să mă ajute să le mutăm împreună. Când am ajuns la locul de întâlnire, a venit repede la mine, cu o expresie îngrijorată, și mi-a spus că fusese urmărită. Îi fusese dificil să-și piardă coada în cele din urmă și mi-a spus să mut cărțile cât de repede posibil. Auzind asta, am simțit un nod în gât. Eram neliniștită și speriată. M-am gândit: „Polițiștii se ascund în taină, în vreme ce noi suntem complet expuse. Dacă polițiștii mă găsesc și mă arestează, sigur mă vor omorî în bătaie!” Cu cât mă gândeam mai mult la asta, cu atât mai frică îmi era și voiam să pun pe altcineva să transfere cărțile. Dar apoi mi-am amintit că Zhang Yi deja stabilise o întâlnire cu frații și surorile care au avut grijă de cărți și că nu mai era timp să găsesc un înlocuitor. În plus, cu cât erau mai multe întârzieri în transfer, cu atât riscul era mai mare. În vreme ce mă tot gândeam și răzgândeam, mi-am dat seama că eram timorată, așa că L-am tot chemat pe Dumnezeu în inima mea, ca să-mi dea credință și putere. Tocmai atunci m-am gândit la un fragment din cuvintele lui Dumnezeu: „Când aceia care sunt loiali lui Dumnezeu știu clar că un mediu este periculos, ei tot înfruntă riscul de a face lucrarea de gestionare a consecințelor și reduc la minimum pierderile casei lui Dumnezeu, înainte de a se retrage ei înșiși. Ei nu dau prioritate propriei siguranțe. Spune-Mi, în această țară ticăloasă a marelui balaur roșu, cine s-ar putea asigura că nu există niciun pericol în a crede în Dumnezeu și a face o datorie? Indiferent de datoria pe care și-o asumă o persoană, aceasta implică un oarecare risc – totuși, îndeplinirea datoriei reprezintă însărcinarea dată de Dumnezeu și, în timp ce Îl urmează pe Dumnezeu, o persoană trebuie să-și asume riscul de a-și face datoria. Ar trebui să dea dovadă de înțelepciune și este nevoie să ia măsuri pentru a-și asigura securitatea, dar nu ar trebui să pună siguranța personală pe primul loc. Ar trebui să țină cont de intențiile lui Dumnezeu, punând pe primul loc lucrarea casei Sale și răspândirea Evangheliei. Ceea ce contează cel mai mult este să îndeplinească însărcinarea dată de Dumnezeu, iar acesta este primul lucru pe care ar trebui să-l facă” [Cuvântul, Vol. 4: Expunerea antihriștilor, „Punctul nouă (Partea a doua)”]. Cei care-I sunt loiali lui Dumnezeu pot ține cont de intențiile Lui. Oricât de periculoase sunt circumstanțele, ei pot risca totul ca să termine lucrarea de monitorizare necesară și să-și îndeplinească responsabilitățile. M-am gândit cum, în anii mei de credință, mă bucurasem de atât de multă udare și aprovizionare din cuvintele lui Dumnezeu, așadar, acum că era timpul să-mi fac datoria, nu puteam să-mi trădez conștiința și să stau deoparte în vreme ce interesele bisericii erau compromise. Oricât de periculoase erau circumstanțele, trebuia să găsesc o cale să transfer cărțile. Nu le puteam lăsa să ajungă în mâinile marelui balaur roșu. M-am gândit la cuvintele Domnului Isus care spun: „Oricine vrea să-și salveze viața o va pierde, dar cel ce-și pierde viața pentru Mine, acela o va salva” (Luca 9:24). Chiar dacă eram arestată și omorâtă în bătaie în timp ce-mi îndeplineam datoria, ar fi fost un lucru însemnat și aprobat de Dumnezeu. M-am gândit cum Petru a fost răstignit cu capul în jos pentru Dumnezeu și nu a ținut cont de propria viață, fiind mărturie puternică și răsunătoare pentru Dumnezeu. Știam că trebuia să-l imit, să-I fiu loială lui Dumnezeu în orice situație și să-mi fac bine datoria ca să alin inima lui Dumnezeu. Cuvântul lui Dumnezeu mi-a dat credința și puterea de a nu mai trăi în frică. M-am alăturat celorlalți frați și surori, folosindu-ne înțelepciunea ca să evităm poliția, și, cu grija și protecția lui Dumnezeu, am mutat cu succes cărțile. Slavă Ție, Dumnezeule!


98. Ce lecții am învățat după ce i-am suprimat pe alții din răzbunare

de Owen, Spania

În 2021, sora Sofia și cu mine eram responsabili de lucrarea video a bisericii. Ea avea mai multe abilități tehnice și mai multă experiență decât mine, așa că apelam la ea pentru a avea părtășie ori de câte ori mă confruntam cu probleme sau cu dificultăți. Odată, pe când lucram la un material video, am făcut o greșeală destul de elementară, iar ea a venit să mă ajute să o remediez când a aflat. În timp ce se ocupa de problemă, m-a întrebat: „Îndeplinești datoria asta de ceva vreme, cum de-ai putut face o greșeală atât de banală?” Am simțit o oarecare împotrivire lăuntrică atunci când m-a chestionat în felul acela fără ocolișuri, de parcă eram complet nepriceput. Oare mă privea cu dispreț și mă lua în vizor în mod deliberat? Am reușit să rezolv problema mai târziu, dar m-am simțit sfidător făcând acest lucru. Câteva zile mai târziu, câțiva frați și surori au avut probleme asemănătoare. Când a recapitulat aspectele problematice ale lucrării în timpul unei adunări, Sofia a folosit greșeala mea ca exemplu pentru analiză. În acel moment, m-am simțit și mai potrivnic față de ea, gândind: „La urma urmei, eu sunt unul dintre supraveghetori, ce va crede toată lumea despre mine când tu vorbești despre greșeala mea în fața tuturor? Îmi vor mai purta respect? Se pare că vrei să mă faci de râs intenționat.” După aceea nu am mai vrut să vorbesc cu ea și nici să o întreb despre problemele pe care mă chinuiam să le rezolv. Când discutam despre lucrare, plecam imediat după încheierea discuției, nedorind să mai schimb vreo vorbă cu ea. Când mă căuta ca să discutăm despre stările noastre, mă forțam să spun câteva lucruri ca să mă ocup superficial de ea și de-abia așteptam să termine ce avea de spus.

Mai târziu, am fost demis din funcția mea pentru că urmăream faima și statutul în loc să fac o lucrare reală. După o vreme, Sofia m-a întrebat despre starea mea și eu am avut părtășie deschis despre reflecția și înțelegerea mea după ce fusesem demis. Am crezut că mă va alina și încuraja, dar, spre surprinderea mea, a spus: „Ai fost mai proactiv în datoria ta în ultima vreme, dar înțelegerea ta este superficială. Nu ai reflectat cu adevărat și nu ai înțeles rădăcina eșecurilor tale. Am vorbit despre acest lucru cu o altă soră și ea a fost de acord.” A fost stânjenitor să o aud cum îmi expune atât de direct problemele. M-am gândit: „Nu iei deloc în considerare sentimentele mele. Când spui acest lucru în fața fraților și a surorilor, nu încerci în mod voit să-mi distrugi reputația?” Eram plin de împotrivire și nu am mai ascultat nimic din ce a spus mai apoi. I-am dat un răspuns scurt, dar aveam multă furie în mine. M-am gândit că, de vreme ce mă tratase în felul acela, aveam să-i plătesc cu aceeași monedă cu prima ocazie care s-ar fi ivit. Din acel moment, în afara lucrurilor despre care discutam în legătură cu lucrarea, am făcut tot ce-mi stătea în putință ca să nu mai vorbesc cu ea. Nici măcar n-am mai vrut să-i aud glasul vreodată.

Într-o după-amiază, o soră a trimis un mesaj în conversația noastră de grup, spunând că avea nevoie să vorbească urgent cu mine. Lucram la un material video și nu am văzut mesajul la timp, ceea ce a întârziat lucrarea. Sofia a aflat despre acest lucru și m-a sunat să mă întrebe de ce nu răspunsesem prompt, după care a spus: „Văd că tot nu ai scăpat de vechea problemă. Nu răspunzi rapid la mesaje și uneori nu te putem găsi. Proiectul ăsta de care ești responsabil este foarte important; nu-l mai întârzia…” Însă eu m-am simțit foarte refractar, gândind: „Mai demult, am fost iresponsabil în datoria mea, concentrându-mă doar asupra lucrării mele, dar, după ce am fost demis, m-am străduit să îndrept lucrurile. Dacă îmi spui așa ceva, nu îmi negi oare toată munca grea din ultima vreme? Mă privești cu dispreț și consideri că nu urmăresc adevărul?” Prejudecățile pe care le aveam în privința ei s-au intensificat. Uneori, când vedeam că îmi trimisese mesaje despre lucrare, nici nu am vrut să răspund. Nu după mult timp, conducătorul ne-a cerut să scriem o evaluare a Sofiei. Am simțit că asta era șansa mea. Ea mă expunea mereu, dar, de data asta, puteam să-i expun și eu problemele și să-i arăt cum te simți când ți se știrbește reputația. Așa că am enumerat în detaliu neajunsurile ei și m-am concentrat asupra faptului că îmi ignora sentimentele prin cuvintele și acțiunile ei, dar și a modurilor în care nu făcea o lucrare reală. După ce ne-a citit evaluările, conducătorul i-a explicat Sofiei care erau problemele ei, iar Sofia a depus în mod conștient eforturi ca să se schimbe. Dar eu tot nu puteam renunța să fiu am prejudecăți în privința ei ei. Așa că, odată, în timpul unei adunări, m-am folosit de ocazia de a avea părtășie despre cuvintele lui Dumnezeu pentru a-mi exprima prejudecățile și opiniile negative pe care le aveam despre ea. În timpul acelei adunări, avusesem părtășie despre comportamentele legate de constrângerea altora, iar eu m-am gândit cum Sofia nu luase niciodată în considerare sentimentele mele în tot ceea ce spusese, așa că am vrut să-i expun carențele, să le arăt tuturor că și ea avea multe neajunsuri și că nu era cu nimic mai bună decât mine. Am expus-o într-un mod subtil, spunând: „Cineva poate fi supraveghetor și avea abilități tehnice, dar tot poate fi lipsit de respect în felul în care vorbește și semnalează problemele altora. Uneori poate chiar adopta un ton foarte acuzator, spunând că cineva are cutare sau cutare defect, iar acest lucru poate face ca acea persoană să se simtă constrânsă în datoria ei. Asta înseamnă și să constrângi oamenii, și să tulburi, în mod indirect, viața bisericii. Avem nevoie să discernem și tipul acesta de persoană.” Am simțit că mi se oferise ocazia să mă descarc, dar a urmat o tăcere de câteva minute; nimeni nu a mai avut nicio altă părtășie. M-am simțit oarecum nelalocul meu; eram îngrijorat că părtășia mea ar fi putut fi inadecvată. Dar apoi m-am gândit că tot ceea ce spusesem era adevărat, așa că nu putea să fie nimic inadecvat legat de aceasta. Nu m-am mai gândit la acest lucru.

În mod surprinzător, după câteva zile, conducătorul m-a chemat și a avut părtășie despre faptul că o judecasem pe Sofia într-un mod indirect în timpul acelei adunări și că, astfel, o atacam și o condamnam. Acest lucru ar fi putut-o răni și i-ar fi putut face pe unii frați și pe unele surori să-mi țină partea, începând să aibă prejudecăți în privința Sofiei și să fie incapabili să coopereze cu ea pentru lucrare. Era un fapt care submina și perturba. Când am auzit cum diseca lucrurile conducătorul, m-am simțit foarte neliniștit și temător. Știam că vorbele lui Dumnezeu spun că a diseca și a condamna cu nonșalanță pe cineva în timpul unei adunări perturbă și tulbură viața bisericii și că asta înseamnă a săvârși fărădelegi. Știam că natura acestei probleme era gravă. Când conversația noastră s-a încheiat, am găsit imediat câteva cuvinte relevante ale lui Dumnezeu. Cuvintele lui Dumnezeu spun: „Fenomenul ca o persoană să fie condamnată, etichetată și chinuită în mod arbitrar apare adesea în fiecare biserică. De exemplu, unii oameni nutresc prejudecăți împotriva unui anumit conducător sau lucrător și, pentru a se răzbuna, comentează despre acesta pe la spatele său, dându-l în vileag și disecându-l sub pretextul părtășiei despre adevăr. Intenția și scopurile de la baza unor astfel de acțiuni sunt greșite. Dacă o persoană chiar are părtășie despre adevăr pentru a aduce mărturie pentru Dumnezeu și pentru a aduce beneficii altora, ar trebui să aibă părtășie despre propriile experiențe adevărate și să le aducă beneficii altora disecându-se și cunoscându-se pe sine. O astfel de practică dă rezultate mai bune și aleșii lui Dumnezeu vor fi de acord cu ea. Dacă părtășia cuiva dă în vileag, atacă și înjosește o altă persoană în încercarea de a o lovi sau de a se răzbuna pe ea, atunci intenția părtășiei este greșită, este nejustificată, detestată de Dumnezeu și nu este edificatoare pentru frați și surori. Dacă intenția cuiva este să-i condamne pe ceilalți sau să-i chinuie, atunci este o persoană rea și face rău. Toți aleșii lui Dumnezeu ar trebui să aibă discernământ când vine vorba de oameni răi. Dacă o persoană îi lovește pe oameni, îi dă în vileag sau îi înjosește în mod voit, atunci aceasta ar trebui ajutată cu iubire, ar trebui să aibă cineva părtășie cu ea și ar trebui disecată sau emondată. Dacă este incapabilă să accepte adevărul și refuză cu încăpățânare să-și îndrepte comportamentul, atunci aceasta este o chestiune complet diferită. Când vine vorba de oameni răi care-i condamnă, îi etichetează și îi chinuie adesea în mod arbitrar pe ceilalți, aceștia ar trebui să fie dați întru totul în vileag, pentru ca toată lumea să învețe să-i discearnă, și apoi ar trebui să fie restricționați sau excluși din biserică. Acest lucru este esențial, întrucât astfel de oameni tulbură viața bisericească și lucrarea bisericii și este foarte probabil să-i inducă în eroare pe oameni și să provoace haos în biserică” [Cuvântul, Vol. 5: Responsabilitățile conducătorilor și lucrătorilor, „Responsabilitățile conducătorilor și lucrătorilor (15)”]. „Atacul și revanșa sunt un tip de acțiune și de dezvăluire care provin dintr-o natură satanică răuvoitoare. Acestea sunt, de asemenea, manifestări ale unei firi feroce. Oamenii gândesc astfel: «Dacă ești rău cu mine, îți voi face și eu rău. Dacă nu-mi permiți să-mi salvez imaginea, eu de ce ți-aș permite ție?» Ce fel de gândire este aceasta? Nu este un mod de gândire răzbunător? În ochii unei persoane obișnuite, nu sunt acestea un gând și o perspectivă valide? Nu stau în picioare? «Nu voi ataca decât dacă sunt atacat; dacă sunt atacat, cu siguranță voi contraataca» și «Plătiți-le celorlalți cu aceeași monedă» – non-credincioșii spun deseori astfel de lucruri; acestea sunt toate filosofii care stau în picioare printre non-credincioși și se conformează complet noțiunilor umane. Totuși, cum ar trebui cei care cred în Dumnezeu și urmăresc adevărul să privească aceste cuvinte? Sunt corecte aceste gânduri și puncte de vedere? (Nu.) De ce nu sunt corecte? Cum ar trebui ele să fie discernute? De unde provin aceste gânduri și puncte de vedere? (De la Satana.) Ele provin de la Satana, cu privire la acest lucru nu există nicio îndoială. Din care dintre firile Satanei provin? Ele provin din natura răuvoitoare a Satanei; ele conțin esența răuvoitoare și urâtă și adevărata față a Satanei. Care este natura gândurilor, punctelor de vedere, afirmațiilor și chiar a acțiunilor care conțin natura-esență a Satanei? Fără nicio îndoială, este firea coruptă a omului – este firea Satanei. Sunt aceste lucruri satanice în conformitate cu ale lui Dumnezeu cuvinte? Sunt ele în concordanță cu adevărul? Au vreun fundament în cuvintele lui Dumnezeu? (Nu.) Sunt acestea gândurile și punctele de vedere pe care ar trebui să le aibă cei care Îl urmează pe Dumnezeu și acțiunile în care ar trebui să se implice aceștia? Sunt aceste gânduri și acțiuni în conformitate cu adevărul? (Nu.) Având în vedere că aceste lucruri nu sunt în conformitate cu adevărul, oare sunt ele în conformitate cu rațiunea și conștiința umanității normale? (Nu.)” (Cuvântul, Vol. 3: Discursurile lui Hristos al zilelor de pe urmă, „Numai înlăturarea firilor corupte poate produce o transformare adevărată”). Când am comparat modul în care mă comportasem cu ceea ce expuneau cuvintele lui Dumnezeu, mi s-a făcut foarte frică. În timpul interacțiunilor mele cu Sofia, când ea folosise greșeala din lucrarea mea ca exemplu și o analizase în fața tuturor, mă simțisem umilit, o urâsem și nu mai voisem să vorbesc cu ea. În timpul discuțiilor despre lucrare, o ignorasem. Când ea îmi văzuse problemele și îmi indicase atât de direct neajunsurile și chiar discutase despre problemele mele cu o altă supraveghetoare, fusesem foarte furios. Am simțit că parcă distrusese într-o clipă buna reputație pe care mă străduisem atât de mult să mi-o construiesc și am fost cuprins de atât de multă împotrivire încât nici măcar n-am mai vrut să-i aud glasul. Când a menționat că nu răspunsesem la timp la mesaje și m-a avertizat să nu mai întârzii lucrarea, ca înainte, am simțit că parcă mă limita, nega faptul că mă schimbasem și îmi îngreuna în mod voit situația. Așa că eu îmi descărcam frustrarea prin datoria mea, nerăspunzându-i intenționat. Prejudecățile mele față de Sofia au devenit tot mai accentuate; eram plin de resentimente față de ea. Când conducătorul ne ceruse să scriem o evaluare a ei, abuzasem de ocazie pentru a exprima o nedreptate personală, scoțându-i în evidență greșelile ca să fie emondată sau chiar demisă de conducător, și îmi descărcasem frustrarea. Din dorința de a mă răzbuna pe ea, profitasem de ocazia din timpul părtășiei despre cuvintele lui Dumnezeu ca s-o judec, spunând că are o umanitate slabă, îndemnându-i pe ceilalți să o discearnă și să o izoleze pentru ca eu să pot da frâu liber mâniei. Am văzut că dezvăluisem o fire feroce. Știam că, atunci când Sofia semnalase problemele pe care le aveam, era responsabilă de lucrarea bisericii și mă ajuta să mă cunosc, dar eu nu acceptasem nici pe departe asta și nu mă supusesem. Făcusem o scenă și mă folosisem de datoria mea pentru a-mi vărsa frustrarea, ba chiar și de părtășia mea despre cuvintele lui Dumnezeu pentru a o ataca și suprima. Făcând acest lucru, încercam să formez o clică, perturbând și tulburând viața bisericii. Doar pentru că unele dintre cuvintele Sofiei îmi răniseră mândria, mă răzbunasem atacând-o, căutând s-o chinuiesc. Eram atât de îngrozitor! Cuvintele lui Dumnezeu spun: „În cazul în care credincioșii sunt la fel de neglijenți și de nestăpâniți în vorbire și în conduită ca non-credincioșii, atunci sunt chiar mai ticăloși decât non-credincioșii; sunt demoni răi arhetipali” (Cuvântul, Vol. 1: Arătarea și lucrarea lui Dumnezeu, „Un avertisment pentru cei care nu practică adevărul”). Mâncasem și băusem atât de mult din cuvântul lui Dumnezeu, dar nu puteam nici măcar să accept câteva sugestii corecte. Oare eram cu adevărat un credincios? Urmasem întotdeauna aceste filozofii satanice: „Dacă ești nepoliticos, nu voi fi corect” și „Nu voi ataca decât dacă sunt atacat; dacă sunt atacat, cu siguranță voi contraataca.” Nu făceam decât să îmi exprim nemulțumirea, fără să am deloc o inimă cu frică de Dumnezeu. Trăiam o fire coruptă, satanică, fără nicio urmă de asemănare umană. Mă simțeam cu adevărat vinovat și supărat, așa că m-am rugat lui Dumnezeu, dorind să mă căiesc și să renunț la prejudecățile mele în privința Sofiei. Timp de câteva zile, când am avut timp, m-am gândit cum de ne înțeleseserăm bine la început, dar acum devenisem atât de irascibil cu ea. Știam că spunea adevărul când mă emonda; poate că tonul ei fusese dur, dar nu era mare lucru. De ce nu puteam accepta asta și am fost în stare chiar să o atac pentru a mă răzbuna?

Am văzut un fragment din cuvintele lui Dumnezeu în căutarea mea: „Când se confruntă cu emondarea, antihriștii manifestă deseori o mare împotrivire, iar apoi încep să facă tot ce le stă în putință ca să se justifice și folosesc sofisme și elocvență pentru a-i induce în eroare pe oameni. Este un lucru destul de des întâlnit. Manifestarea antihriștilor care refuză să accepte adevărul le expune pe deplin natura satanică de a urî adevărul și a fi scârbiți de el. Ei sunt întru totul de teapa Satanei. Indiferent ce fac antihriștii, firea și esența lor sunt expuse. Mai ales în casa lui Dumnezeu, tot ce fac ei este împotriva adevărului, este condamnat de Dumnezeu și este o faptă rea potrivnică lui Dumnezeu, și toate aceste lucruri pe care le fac confirmă pe deplin faptul că antihriștii sunt satane și demoni răi. Prin urmare, când se ajunge la a fi emondați, cu siguranță nu acceptă acest lucru într-un mod supus și de bunăvoie; în schimb, pe lângă împotrivire și opunere, ei urăsc și emondarea, îi urăsc pe cei care îi emondează și pe cei care le expun natura-esență și faptele rele. Antihriștii cred că oricine îi expune le dă de furcă, pur și simplu, așa că ei concurează și se luptă cu oricine îi expune. Din cauza acestui fel de natură a antihriștilor, nu vor fi niciodată amabili cu nimeni care îi emondează, nici nu vor tolera sau suporta pe nimeni care face asta, și cu atât mai puțin vor simți recunoștință sau vor lăuda pe cineva care procedează astfel. Dimpotrivă, dacă cineva îi emondează și îi face să-și piardă demnitatea și imaginea, vor nutri ură față de această persoană în inimile lor și vor vrea să găsească o oportunitate ca să se răzbune pe ea. Ce ură au pentru ceilalți! Asta este ceea ce gândesc și vor spune deschis, în fața celorlalți: «Azi, m-ai emondat. Ei bine, vrajba noastră este bătută în cuie. Fiecare merge pe drumul lui, dar jur că mă voi răzbuna! Dacă îți recunoști greșeala în fața mea, dacă-ți pleci capul înaintea mea sau îngenunchezi și mă implori, te voi ierta, altfel nu-ți voi trece niciodată asta cu vederea!» Orice spun sau fac antihriștii, ei nu consideră niciodată emondarea lor amabilă de către cineva sau ajutorul sincer al cuiva drept sosirea iubirii și a mântuirii lui Dumnezeu. În schimb, le văd ca pe un semn de umilință și ca pe momentul când au fost cel mai rușinați. Asta arată că antihriștii nu acceptă adevărul deloc, că firea lor este aceea de a fi scârbiți de adevăr și a-l urî” [Cuvântul, Vol. 4: Expunerea antihriștilor, „Punctul nouă (Partea a opta)”]. Din cuvintele lui Dumnezeu, am văzut că atitudinea antihriștilor față de emondare este să o respingă fățiș, să aducă argumente împotriva acesteia, să fie sfidători și chiar să considere persoana care îi emondează un dușman; prin urmare, caută oportunități să atace și să se răzbune. Sunt scârbiți de adevăr și îl urăsc inerent; nu-l vor accepta niciodată. Ce spusese Sofia despre problemele mele și despre abaterile din lucrarea mea era complet adevărat, prin urmare, indiferent ce ton adopta sau ce metodă folosea, o făcea pentru a mă ajuta să mă cunosc, nu pentru a mă viza în mod intenționat. În mod evident, nu eram conștiincios sau practic în datoria mea și nici nu îmi asumam responsabilitatea pentru monitorizarea lucrării, ceea ce generase unele probleme cu materialele noastre video. Sofia analiza și diseca aceste probleme ca să nu facem din nou aceleași greșeli și să nu întârziem progresul întregii lucrări. A observat și că înțelegerea mea de sine după demiterea mea fusese destul de superficială și îmi semnalase acest lucru din amabilitate. O făcuse pentru a mă ajuta să mă cunosc mai bine și să mă pocăiesc cu adevărat. Dar, deși ea îmi semnalase ce probleme aveam și mă ajutase iar și iar, eu nu numai că fusesem nerecunoscător, dar considerasem și că mă făcea de rușine intenționat și că îmi rănea demnitatea. Avusesem cu adevărat resentimente față de ea și începusem să o tratez ca pe un dușman, făcând tot posibilul să găsesc ocazii de a mă răzbuna, ba chiar îi îndemnasem și pe alții să o izoleze și să o respingă. Faptele mele erau cele ale unui antihrist. Antihriștii savurează orice lingușeală și adoră pe oricine le ridică osanale. Dar cu cât o persoană este mai onestă, cu atât o suprimă și o chinuiesc mai mult. Oricine îi ofensează sau le afectează interesele va suporta consecințele și nu vor avea odihnă până când respectiva persoană nu cerșește iertare. Acest lucru provoacă tulburări și daune lucrării bisericii și intrării în viață a altora. Ei sfârșesc prin a fi eliminați de-a pururi de Dumnezeu pentru toate faptele rele comise și pentru ofensarea firii lui Dumnezeu. Ce a spus Sofia îmi rănise simțul reputației și al statutului, așa că am vrut să mă răzbun. Părea că singura modalitate de a mă potoli era să o chinuiesc până când își recunoștea greșeala și înceta să mă „provoace”. Am fost de-a dreptul răuvoitor! Eram scârbit de adevăr și urmam calea unui antihrist. Dacă nu-mi schimbam firea de antihrist, când aș fi obținut o poziție, știam că aș fi făcut și mai multe rele, chinuind și suprimând și mai mulți oameni, și că aș fi sfârșit blestemat și pedepsit de Dumnezeu. Am văzut că urmările erau cu adevărat înspăimântătoare. Așa că m-am rugat lui Dumnezeu, căutând o cale de practică și de intrare.

Mai târziu, am citit acest lucru în cuvintele lui Dumnezeu: „Dacă ești o persoană care se teme de Dumnezeu și se ferește de rău, vei simți că ai nevoie de supravegherea aleșilor lui Dumnezeu și, mai mult decât atât, că ai nevoie de ajutorul lor. Dacă ești o persoană rea și ai conștiința încărcată, te vei teme să fii supravegheat și vei încerca să o eviți; acest lucru este inevitabil. Prin urmare, nu există nicio îndoială că toți cei care sunt scârbiți de supravegherea din partea aleșilor lui Dumnezeu și se împotrivesc acesteia au ceva de ascuns și sigur nu sunt oameni onești; nimeni nu se teme de supraveghere mai mult decât oamenii înșelători. Prin urmare, ce atitudine ar trebui să adopte conducătorii și lucrătorii față de supravegherea din partea aleșilor lui Dumnezeu? Oare ar trebui să fie negativitate, prudență, împotrivire și ranchiună sau supunere față de orchestrările și rânduielile lui Dumnezeu și acceptare umilă? (Acceptare umilă.) La ce se referă acceptarea umilă? Înseamnă să accepți totul din partea lui Dumnezeu, să cauți adevărul, să adopți atitudinea corectă și să nu fii impetuos. Dacă cineva descoperă într-adevăr o problemă în ceea ce te privește și ți-o semnalează, ajutându-te să o discerni și să o înțelegi, ajutându-te să rezolvi această problemă, atunci este responsabil față de tine și față de lucrarea casei lui Dumnezeu și intrarea în viață a aleșilor lui Dumnezeu; acesta este lucrul corect de făcut și este absolut firesc și justificat. Dacă există oameni care consideră că supravegherea bisericii provine de la Satana și din intenții răuvoitoare, atunci ei sunt diavoli și satane. Cu o astfel de natură diavolească, sigur nu ar accepta scrutarea din partea lui Dumnezeu. Dacă cineva iubește cu adevărat adevărul, va avea o înțelegere corectă cu privire la supravegherea din partea aleșilor lui Dumnezeu, o va putea considera ca fiind făcută din iubire, ca venind de la Dumnezeu, și o va putea accepta din partea lui Dumnezeu. În mod sigur, nu va fi impetuos sau nu va acționa din impuls și cu atât mai puțin vor apărea în inima sa împotrivirea, prudența sau suspiciunea. Cea mai potrivită atitudine cu care să abordezi supravegherea din partea aleșilor lui Dumnezeu este următoarea: orice cuvinte, acțiuni, supraveghere, observare sau corecție – chiar și emondarea – care îți sunt utile ar trebui să le accepți din partea lui Dumnezeu; nu fi impetuos. A fi impetuos vine de la cel rău, de la Satana, nu vine de la Dumnezeu și nu reprezintă atitudinea pe care ar trebui să o aibă oamenii față de adevăr” [Cuvântul, Vol. 5: Responsabilitățile conducătorilor și lucrătorilor, „Responsabilitățile conducătorilor și lucrătorilor (7)”]. Din cuvintele lui Dumnezeu, am învățat că, dacă frații și surorile semnalează care sunt problemele și abaterile mele, nu înseamnă că sunt răuvoitori. Nu își bat joc de mine, ci își asumă responsabilitatea pentru lucrarea bisericii și pentru intrarea mea în viață. Indiferent cât de mult sau de puțin înțeleg eu din problemele pe care le expun ei, ar trebui să accept acest lucru ca fiind de la Dumnezeu, mai întâi acceptând și supunându-mă, nu rumegând lucrurile iar și iar sau fiind temperamental și răzbunător. Chiar dacă nu pot înțelege pe deplin lucrurile pe care le spun, ar trebui să mă rog lui Dumnezeu și să continui să reflectez sau să găsesc frați și surori cu experiență pentru părtășie. Aceasta este atitudinea de acceptare a adevărului. Mi-am adus aminte cum o expusesem indirect pe Sofia în timpul unei adunări – unii frați și unele surori care nu cunoșteau realitatea ar fi putut apoi să aibă prejudecăți în privința ei, ceea ce le-ar fi afectat cooperarea cu ea în îndatoririle lor. Prin urmare, în timpul unei adunări, m-am dezvăluit complet și mi-am disecat acțiunile pe baza cuvintelor lui Dumnezeu, pentru ca alții să aibă discernământ asupra a ceea ce făcusem. Mai târziu, Sofia m-a căutat ca să discutăm despre lucrare și m-am deschis în fața ei, vorbindu-i despre prejudecățile mele, despre firea mea, care era scârbită de adevăr, precum și despre motivele mele răuvoitoare. Am văzut că nu părea să mă învinovățească sau să mă urască deloc. M-am simțit așa de rușinat! După aceea, Sofia și cu mine ne-am înțeles din nou mult mai bine. Când a pomenit despre problemele mele, nu mi-a mai păsat chiar atât de mult de tonul vocii ei – știam că, dacă era ceva benefic pentru datoria mea, trebuia mai întâi de toate să accept. Câteodată, mi-a lipsit cunoașterea pe moment, dar m-am rugat lui Dumnezeu și am renunțat la mine, fără să-mi pese de reputație sau să-mi susțin cauza și, treptat, am ajuns să înțeleg lucrurile. În timp, lucrând cu ea în acest mod, m-am simțit mult mai relaxat.

Mai târziu, am lucrat în grabă la un material video, ca să respect termenul-limită, fără să caut principiile, ceea ce a însemnat că au existat probleme care au impus ca lucrarea să fie refăcută. O supraveghetoare, sora Nora, mi-a trimis un mesaj privat, rugându-mă să remediez problemele, însă, mai apoi, am crezut că lucrurile vor trece de la sine. Însă am fost surprins să văd că, în timpul unei recapitulări a lucrării, greșelile mele au fost din nou pomenite și supuse analizei. M-am gândit că faptul că vorbea despre greșelile mele în fața tuturor era stânjenitor! Am început să am prejudecăți în privința Norei, ca și cum făcea din țânțar armăsar și nu lua în considerare și demnitatea mea. Am vrut să găsesc un motiv ca să mă apăr, să nu mă fac de râs în fața tuturor. Dar apoi mi-am dat seama că starea mea era incorectă și m-am rugat imediat lui Dumnezeu să mă răzvrătesc împotriva mea. După rugăciune, m-am mai calmat. M-am gândit că lucrarea a trebuit să fie refăcută deoarece eu fusesem delăsător. Nora avea părtășie despre acest lucru pentru a-mi aduce aminte, pentru ca eu să pot reflecta asupra atitudinii mele față de datoria mea. În același timp, și frații și surorile ar fi putut folosi situația ca pe un avertisment pentru a nu face aceeași greșeală. Ea proteja interesele bisericii. Dacă mi-aș fi găsit scuze și m-aș fi justificat ca să nu mă fac de rușine și aș fi început să am prejudecăți în privința Norei, nu ar fi însemnat oare că sunt scârbit de adevăr și că refuz să-l accept? Știam că nu puteam continua să acționez pe baza unei firi corupte. Prin urmare, m-am deschis în fața tuturor, având părtășie despre detaliile greșelilor pe care le făcusem. Când am terminat, ei mi-au împărtășit câteva modalități utile de abordare a acelui gen de probleme și, în producția mea ulterioară de materiale video, le-am urmat sugestiile și am evitat să fac aceleași greșeli. Am experimentat cu adevărat că acceptarea sugestiilor fraților și surorilor poate împiedica unele erori inutile și îmbunătăți eficiența lucrării. De asemenea, mă poate ajuta să mă cunosc și poate fi benefică pentru intrarea mea în viață.

Prin aceasta am experimentat cu adevărat că este important să manifești o atitudine de supunere atunci când ești emondat. Dacă ceea ce spun ceilalți este corect și în conformitate cu adevărul, ar trebui să-mi las mândria deoparte și să accept acest lucru și să mă supun necondiționat. Însă dacă eu doar resping cu încăpățânare și sunt potrivnic emondării și încep să am prejudecăți sau chiar îi atac pe alții din răzbunare, aceasta este purtarea unei persoane rele și a unui antihrist și voi fi condamnat și eliminat de Dumnezeu dacă nu mă pocăiesc. Înainte, aproape nimeni nu îmi semnalase atât de direct ce probleme aveam, așa că nu mă cunoșteam. Credeam că aveam o umanitate bună și că puteam accepta adevărul. Acum văd că sunt scârbit de adevăr și că nu am o umanitate bună. Ce am câștigat și am învățat astăzi se datorează în întregime judecății și expunerii din cuvintele lui Dumnezeu. Slavă lui Dumnezeu!


99. Obstacolele din credința mea

de Pinbo, China

M-am convertit la catolicism în 1988. Câțiva ani mai târziu, am fost numit diacon. Indiferent cât de ocupat eram, participam activ la slujbe și țineam Ziua Domnului și zilele sfinte. Treptat, însă, biserica a ajuns să stagneze. Credința enoriașilor s-a diminuat, iar ei nu mai țineau Ziua Domnului. Oamenii chiar sforăiau în timp ce recitam Rozariul la slujbe și mulți credincioși plecau să lucreze și să câștige bani. Nici eu nu mai puteam simți prezența Duhului Sfânt, dar mă forțam să particip la slujbe.

Apoi, în toamna anului 2002, un vecin mi-a adus mărturie despre lucrarea din zilele de pe urmă a lui Dumnezeu Atotputernic. Mâncând și bând cuvintele lui Dumnezeu Atotputernic, am aflat despre cele trei etape ale lucrării lui Dumnezeu, taine ale adevărului despre întrupările Lui și că biserica devenise pustie pentru că lucrarea Duhului Sfânt mersese mai departe, iar Dumnezeu făcea o nouă lucrare. Trebuia să călcăm pe urmele pașilor lui Dumnezeu și să-I acceptăm lucrarea de judecată și de mustrare din zilele de pe urmă, pentru a ne elibera de constrângerile păcatului și a avea șansa de a intra în Împărăția Cerurilor. Citind cuvintele lui Dumnezeu Atotputernic, eu și soția mea ne-am convins că El este Domnul întors și am acceptat fericiți lucrarea Lui din zilele de pe urmă. Spre surprinderea mea, o lună mai târziu, diaconii și preotul au început să ne hărțuiască și să ne pună piedici.

Într-o zi, câțiva diaconi au venit acasă la noi, împreună cu tatăl meu. Văzându-le înfățișarea agresivă, m-am neliniștit puțin. Eram sigur că știau că acceptasem noua lucrare a lui Dumnezeu și că veniseră să încerce să mă oprească. Unii dintre ei fuseseră la școala de teologie, iar alții erau profesori. Nu eram la fel de informat ca ei în privința cunoștințelor biblice. Abia acceptasem lucrarea din zilele de pe urmă a lui Dumnezeu și nu înțelesesem prea mult din adevăr, așa că, dacă ei chiar ar fi făcut presiuni asupra mea, n-aș fi știut cum să gestionez situația. M-am rugat în tăcere lui Dumnezeu: „O, Dumnezeule, nu știu cum să-i înfrunt! Te rog, îndrumă-mă, dă-mi credință și protejează-mă, ca să pot rămâne puternic!” După ce m-am rugat, m-am mai calmat. Apoi, un diacon mai în vârstă mi-a spus: „Ești catolic de mai bine de 10 ani și ești diacon. Nu mi-am închipuit niciodată că vei accepta Fulgerul de la Răsărit! Sunt foarte dezamăgit! Oamenii ăia de la Fulgerul de la Răsărit spun că Domnul S-a întors – L-ai văzut tu? Dacă S-ar fi întors cu adevărat, cum să nu fi aflat preoții? Ei cunosc Biblia foarte bine – și-au petrecut întreaga viață predicând și lucrând pentru Domnul și au suferit foarte mult. Dacă Domnul S-ar fi întors, firește că le-ar fi dezvăluit acest lucru!” În acel moment, mi-am amintit că o soră de la Biserica lui Dumnezeu Atotputernic avusese părtășie cu mine despre această chestiune. Ea a spus: „Mulți oameni cred că, atunci când Se va întoarce, Domnul Isus le va dezvălui asta mai întâi preoților, însă este corectă această viziune? Există vreo bază pentru asta în cuvintele lui Dumnezeu? A spus vreodată Domnul Isus așa ceva? De fapt, Domnul Isus nu a spus niciodată că le va dezvălui mai întâi preoților când Se va întoarce, nici nu ne-a spus să așteptăm vreo revelație. Și ne-a spus: «Oile Mele îmi vor auzi glasul: iar Eu le cunosc, și ele Mă urmează» (Ioan 10:27). «Iată, stau la poartă și bat. Dacă vreun om va auzi glasul Meu și-Mi va deschide ușa, Eu voi intra la el și voi cina cu el, și el cu Mine» (Apocalipsa 3:20). Cuvintele Domnului sunt foarte clare. Dacă vrem să-L întâmpinăm pe Domnul, cheia este să fim atenți să ascultăm glasul lui Dumnezeu și să căutăm exprimări ale adevărului. Exact ca în Epoca Harului, discipolii nu L-au urmat pe Domnul Isus pentru că au primit o revelație, ci pentru că au auzit adevărurile pe care le-a exprimat El și și-au dat seama că El era Mesia care urma să vină și au dobândit mântuirea lui Dumnezeu. Însă conducătorii evrei au refuzat să accepte adevărurile exprimate de Domnul Isus. Ei I-au condamnat, calomniat și judecat lucrarea și, în final, au pus să fie răstignit. Acest lucru a ofensat firea lui Dumnezeu, iar ei au fost blestemați de Domnul Isus. Acum, Domnul Isus S-a întors drept Dumnezeu Atotputernic, Hristos al zilelor de pe urmă, exprimând foarte multe adevăruri, care sunt cuvintele Duhului Sfânt. Asta împlinește profeția: «Cine are urechi, să audă ceea ce spune bisericilor Duhul» (Apocalipsa 3:6). Mulți frați și surori care sunt credincioși adevărați au citit cuvintele lui Dumnezeu Atotputernic și au recunoscut aceste cuvinte ca fiind adevărul, glasul lui Dumnezeu, și L-au întâmpinat pe Domnul. Totuși, câți preoți au avut inițiativa de a cerceta lucrarea și cuvintele lui Dumnezeu? Nu numai că nu au căutat și cercetat, dar au și condamnat și judecat lucrarea din zilele de pe urmă a lui Dumnezeu și i-au împiedicat pe credincioși să accepte adevărata cale. Nu au vrut deloc să caute adevărul. Nu au ascultat glasul lui Dumnezeu și nu L-au întâmpinat pe Domnul pe baza cuvintelor Lui, ci au spus că El le va dezvălui mai întâi lor întoarcerea Sa. Cum se poate așa ceva?” Apoi, am împărtășit această înțelegere spirituală cu diaconii, dar nici n-am deschis bine gura, că unul dintre ei a țâșnit în picioare, m-a arătat cu degetul și a spus: „E posibil să știi destul de multe acum! Dar nu uita ce spune în Evanghelia lui Matei, capitolul 24, versetele 23-24: «Atunci, dacă vă va spune cineva: uitați, aici este Hristos, sau acolo, să nu-L credeți. Căci vor apărea falși hristoși și falși profeți și vor face mari semne și minuni, în așa fel încât să-i înșele (dacă e posibil) chiar și pe cei aleși.» Preotul a spus că toate afirmațiile cum că Domnul a venit sunt false și că toate afirmațiile cum că S-a întrupat sunt false. Ai fost profund indus în eroare – mai bine te-ai mărturisi și te-ai căi de-ndată! Dacă nu te întorci, riști să fii exclus și atunci va fi prea târziu pentru regrete!”

Am fost dezgustat de ce a spus. M-am gândit: „Acești diaconi petrec toată ziua interpretând Scriptura pentru alții, dar nu vor să caute sau să cerceteze un lucru atât de important ca venirea Domnului și chiar condamnă, judecă orbește și încearcă să mă împiedice să cercetez adevărata cale. Nu fac același lucru ca fariseii?” Prin urmare, i-am spus: „E adevărat că Biblia spune că, în zilele de pe urmă, vor apărea hristoși falși, dar Domnul a profețit de mult că Se va întoarce cu siguranță – acesta este un fapt. Conform spuselor tale, toate afirmațiile despre venirea Domnului sunt false, așadar, nu este asta pur și simplu o condamnare categorică a întoarcerii Domnului? Atunci, cum să-L întâmpinăm? De fapt, Domnul Isus ne spunea principiile pentru discernerea hristoșilor falși. Hristoșii falși sunt spirite rele deghizate, care nu au esența lui Dumnezeu, așa că nu pot exprima adevărul și nu pot face lucrarea de mântuire a omenirii. Nu pot decât să imite lucrarea anterioară a Domnului Isus, arătând câteva semne și minuni pentru a-i induce în eroare pe oameni.” M-am gândit la câteva dintre cuvintele lui Dumnezeu Atotputernic, pe care mi le citiseră înainte frații și surorile: „Dacă, în prezent, ar fi să apară o persoană capabilă să arate semne și să facă minuni, să alunge demoni, să vindece bolnavii și să săvârșească multe miracole, iar dacă această persoană pretinde că este Isus care a venit, atunci ar fi vorba despre o impostură a unui duh rău, ar fi vorba despre un act al unui duh rău imitându-L pe Isus. Reține! Dumnezeu nu repetă aceeași lucrare. Etapa lucrării lui Isus a fost deja finalizată, iar Dumnezeu nu va mai întreprinde niciodată acea etapă a lucrării” (Cuvântul, Vol. 1: Arătarea și lucrarea lui Dumnezeu, „Cunoașterea lucrării actuale a lui Dumnezeu”). „Dumnezeul care S-a întrupat se numește Hristos, iar a-L numi Dumnezeu pe Hristosul care le poate dărui oamenilor adevărul nu este deloc exagerat. Asta pentru că El are esența lui Dumnezeu și are firea lui Dumnezeu, și înțelepciunea lucrării lui Dumnezeu, care sunt inaccesibile omului. Aceia care se numesc hristoși pe ei înșiși, dar totuși nu pot săvârși lucrarea lui Dumnezeu, sunt impostori. Hristos nu este numai manifestarea lui Dumnezeu pe pământ, ci și trupul special asumat de Dumnezeu în timp ce Își săvârșește lucrarea pe pământ și Își încheie lucrarea printre oameni. Acest trup nu poate fi înlocuit de orice om, ci este un trup care poate purta în mod adecvat lucrarea lui Dumnezeu pe pământ, care poate exprima firea lui Dumnezeu, care Îl poate reprezenta adecvat pe Dumnezeu și care Îi poate furniza omului viață. Mai devreme sau mai târziu, cei care se dau drept Hristos vor cădea cu toții, pentru că, deși susțin că sunt hristos, ei nu dețin nimic din esența lui Hristos. Și astfel, spun că autenticitatea lui Hristos nu poate fi determinată de om, ci este răspunsul și decizia lui Dumnezeu Însuși” (Cuvântul, Vol. 1: Arătarea și lucrarea lui Dumnezeu, „Doar Hristos din zilele de pe urmă îi poate oferi omului calea vieții veșnice”). Cuvintele lui Dumnezeu clarifică felul în care să-i distingem pe hristoșii falși de adevăratul Hristos. Așadar, le-am spus: „Hristos este Duhul lui Dumnezeu înveșmântat în trup. La prima vedere, Hristos arată exact ca o persoană obișnuită, dar în El rezidă Duhul lui Dumnezeu – El este întruchiparea Duhului lui Dumnezeu, așa că are esență divină și poate să exprime adevărul oriunde, oricând, arătând firea lui Dumnezeu și ceea ce are El și ceea ce este. Poate face lucrarea de răscumpărare și de mântuire a omenirii. În afară de Hristos, nimeni nu poate să exprime adevărul, cu atât mai puțin să mântuiască omenirea. Nu există nicio îndoială în privința asta. Și, astfel, cheia deosebirii adevăratului Hristos de cei falși este de a vedea dacă pot exprima adevărul și dacă pot îndeplini lucrarea de mântuire. Aceasta este cheia, principiul fundamental. E exact la fel ca atunci când Domnul Isus a venit să lucreze în Epoca Harului. A exprimat adevăruri și le-a arătat oamenilor calea pocăinței, a săvârșit multe semne și minuni și lucrarea de răscumpărare a întregii omeniri. Acceptând lucrarea Domnului Isus, mărturisindu-ne și căindu-ne Lui, păcatele ne-au fost iertate, iar noi am dobândit un sentiment de pace și de bucurie în inimile noastre. Lucrarea și cuvintele Domnului Isus erau pline de putere și de autoritate. El a dezvăluit firea lui Dumnezeu și ceea ce are El și ceea ce este. Știm cu toții, din inimile noastre, că El a fost Hristos întrupat, că a fost arătarea lui Dumnezeu. Acum, Dumnezeu Atotputernic, Hristos al zilelor de pe urmă, a venit, făcând lucrarea de judecată și exprimând toate adevărurile care curățesc și mântuiesc omenirea. Nu numai că a dezvăluit foarte multe taine ale adevărului, precum cele trei etape ale lucrării lui Dumnezeu și întrupările Lui, dar a și expus rădăcina corupției omenirii de către Satana. Prin judecata și expunerea din cuvintele lui Dumnezeu Atotputernic, putem să înțelegem rădăcina păcatelor noastre și să ne vedem clar naturile satanice, să ne urâm din inimă și să ne căim lui Dumnezeu, și, în final, să ne eliberăm de păcat, să fim pe deplin mântuiți și să intrăm în Împărăția lui Dumnezeu. În afară de Însuși Dumnezeu, cine ar putea face lucrarea de judecată în zilele de pe urmă? Cine ar putea exprima toate adevărurile care curățesc și mântuiesc omenirea? Niciun om nu ar putea face asta. Aceste fapte dovedesc că Dumnezeu Atotputernic este Domnul Isus întors, arătarea lui Hristos al zilelor de pe urmă. Toți credeți că am fost indus în eroare, dar de ce nu vă uitați dacă acele cuvinte ale lui Dumnezeu Atotputernic sunt adevărul? De ce nu cercetați lucrarea lui Dumnezeu Atotputernic de a mântui omenirea?”

În clipa aceea, un alt diacon a spus: „Preotul a subliniat de nenumărate ori să nu citiți cartea Fulgerului de la Răsărit, pentru că învățăturile sale sunt foarte elevate și multe oi bune și oi de frunte din toate confesiunile s-au convertit la Fulgerul de la Răsărit după ce au citit cartea aceea. De asta nu putem să citim cartea Fulgerului de la Răsărit și nici să le ascultăm predicile, ca să nu ne rătăcim.” Așadar, le-am spus următoarele: „Înainte, eram de aceeași părere cu voi toți. De teamă să nu fiu indus în eroare, nu ascultam, nu citeam, nici nu aveam contact cu nimic legat de venirea Domnului, dar apoi cineva mi-a predicat Evanghelia. Am citit cuvintele lui Dumnezeu Atotputernic și am văzut că asta era abordarea greșită. Dumnezeu Atotputernic spune: «Întoarcerea lui Isus este o mare mântuire pentru cei care sunt capabili să accepte adevărul, dar pentru cei care nu pot să accepte adevărul, este un semn al condamnării. Ar trebui să vă alegeți calea proprie și să nu blasfemiați împotriva Duhului Sfânt și să nu respingeți adevărul. Nu ar trebui să fiți persoane ignorante sau arogante, ci cineva care se supune călăuzirii Duhului Sfânt, care e însetat de adevăr și îl caută; numai în acest fel veți beneficia. Vă sfătuiesc să umblați cu grijă pe calea credinței în Dumnezeu. Nu trageți concluzii pripite în mod arbitrar; mai mult, nu fiți neserioși sau neglijenți în credința voastră în Dumnezeu. Ar trebui să știți, cel puțin, că aceia care cred în Dumnezeu ar trebui să fie smeriți și să aibă inimi cu frică de Dumnezeu. Cei care au auzit adevărul și totuși strâmbă din nas, sunt nesăbuiți și ignoranți. Cei care au auzit adevărul și totuși trag concluzii pripite fără grijă sau îl condamnă, sunt oameni aroganți. Nimeni dintre cei care cred în Isus nu este în măsură să blesteme sau să-i condamne pe alții. Ar trebui să fiți toți persoane care au rațiune și acceptă adevărul. […] Poate că, citind numai câteva propoziții, unii oameni vor condamna orbește aceste cuvinte, spunând: „Asta nu este nimic mai mult decât o luminare din partea Duhului Sfânt” sau: „Este un hristos fals venit să-i inducă în eroare pe oameni.” Cei care spun asemenea lucruri sunt prea ignoranți! Înțelegi prea puține din lucrarea și înțelepciunea lui Dumnezeu, iar Eu te sfătuiesc să începi din nou, de la zero! Nu trebuie să condamnați orbește cuvintele exprimate de Dumnezeu fiindcă hristoșii falși vor apărea în zilele de pe urmă și nu trebuie să fiți cineva care Îl hulește pe Duhul Sfânt pentru că vă temeți să nu fiți induși în eroare. Nu ar fi acesta un mare păcat?» (Cuvântul, Vol. 1: Arătarea și lucrarea lui Dumnezeu, „Când vei vedea trupul spiritual al lui Isus, Dumnezeu va fi înnoit cerul și pământul”). Din cuvintele lui Dumnezeu, am aflat că nu putem face presupuneri orbești despre ceva atât de important precum întoarcerea Domnului. Înainte, când Domnul Isus a venit să lucreze, a exprimat foarte multe adevăruri și a săvârșit multe semne și minuni, dar fariseii nu au căutat și nu au cercetat asta, nici nu au ascultat predicile Sale. I s-au împotrivit și L-au condamnat frenetic. Drept urmare, au ofensat firea lui Dumnezeu și au ajuns să fie blestemați și pedepsiți de El. În zilele de pe urmă, dacă nu avem o inimă iscoditoare față de întâmpinarea Domnului, ci doar judecăm și condamnăm orbește, e posibil să ajungem pe calea fariseilor, împotriva lui Dumnezeu. Dumnezeu ne spune să fim oameni raționali, care tânjesc să caute adevărul. Dacă nu căutăm deloc, ci doar îi ascultăm pe preoți, fără să gândim, și nu-L întâmpinăm pe Domnul pe baza cuvintelor Lui, este posibil să ajungem să ne împotrivim lui Dumnezeu și să fim pedepsiți.” Un diacon a răspuns, mânios: „Catolicismul este singura cale adevărată. Biblia este singurul lucru de care avem nevoie pentru credința noastră în Domnul!” Tatăl meu a intervenit cu o privire aspră: „Toată lumea și-a făcut griji că ai fost indus în eroare. În plus, suntem o familie de catolici de generații întregi. Cum ar putea fi greșit? De ce ești atât de neascultător?” I-am spus: „Nu-i nimic în neregulă cu credința în Domnul, dar acum El face lucrare nouă. Vom fi dați deoparte dacă nu ținem pasul cu ea. A ține pasul cu noua lucrare a lui Dumnezeu este singura noastră șansă de a intra în Împărăția Cerurilor.” Însă, indiferent ce am spus, au rămas surzi la toate. Mi-am dat seama că, deși aveau statut și cunoștințe biblice, nu înțelegeau deloc glasul lui Dumnezeu și nu-și doreau deloc să caute. Nu m-am mai obosit să spun nimic. Văzând cât de hotărât eram în credința mea în Dumnezeu Atotputernic, pur și simplu au ieșit val-vârtej din casă.

Credeam că nu mă vor mai deranja, dar, spre surprinderea mea, un diacon superior din satul nostru a pus paie pe foc, spunându-le părinților mei că eu și soția mea mergeam pe calea greșită și zicându-le să se gândească la o modalitate de a ne aduce înapoi în rândurile lor. Mama l-a ascultat și apoi m-a sfătuit: „Numai tu și soția ta credeți în Dumnezeu Atotputernic în satul acesta. Preoții cunosc Biblia mai bine decât voi doi, așa că de ce nu s-au convertit? Renunță la credința aceea!” A continuat la nesfârșit, apoi a început să plângă. Indiferent cum am avut părtășie, mama pur și simplu n-a vrut să asculte. După aceea, a tot venit la noi plângând, o dată la câteva zile. Odată, pe la miezul nopții, am fost trezit brusc de o bătaie în ușă. Deschizând, am văzut-o pe mama, plângând și strigând: „De când ați început să credeți în Dumnezeu Atotputernic, pur și simplu nu am mai putut să dorm! Te-am crescut atâția ani – de ce nu mă asculți? Ascultă-mă și întoarce-te la credința în Domnul!” I-am spus: „În Biserica Catolică, credeam în Domnul Isus, iar acum credem în întoarcerea Domnului Isus. Este același Dumnezeu. Lucrarea de răscumpărare a Domnului Isus doar ne-a iertat păcatele, nu ne-a scăpat de natura noastră păcătoasă. Lucrarea Lui nu ne-a mântuit pe deplin de păcat. Domnul Isus S-a întors în zilele de pe urmă ca Dumnezeu Atotputernic. El exprimă adevăruri și face lucrarea de judecată, pe baza lucrării de răscumpărare a Domnului, pentru a-l curăți și mântui complet pe om. Să acceptăm lucrarea lui Dumnezeu din zilele de pe urmă este singura noastră șansă de a fi purificați, pe deplin mântuiți, și de a intra în Împărăția Cerurilor. Am mers pe urmele pașilor Mielului, L-am ajuns din urmă și am găsit calea spre Împărăția Cerurilor. Nu mă întorc la biserică.” Însă mama pur și simplu nu voia să asculte. Realizând că, indiferent ce ar fi spus, eram ferm în credința mea în Dumnezeu Atotputernic, a început să plângă în hohote. Văzând-o cât de mult suferea, m-am simțit îngrozitor! Fusesem mereu foarte apropiat de părinții mei, dar acum pur și simplu nu puteau să mă înțeleagă, iar diaconii mă oprimau și mă hărțuiau. De ce este această cale a credinței atât de dificilă? Cum să merg pe ea? Apoi, mi-am amintit ceva ce a spus Dumnezeu Atotputernic: „Nu fi descurajat, nu fi slab, iar Eu îți voi dezvălui lucruri. Drumul spre Împărăție nu este atât de neted – nimic nu se obține atât de ușor! Vrei ca binecuvântările să vină ușor, nu-i așa? Astăzi, toți vor avea încercări amare de înfruntat. Fără astfel de încercări, inima iubitoare pe care o aveți pentru Mine nu se va întări și nu veți avea iubire adevărată față de Mine. Chiar dacă aceste încercări constau numai în circumstanțe minore, fiecare trebuie să treacă prin aceste teste; doar că intensitatea încercărilor va varia. […] Cei ce-Mi împărtășesc amărăciunea, Îmi vor împărtăși cu siguranță și dulceața. Aceasta este promisiunea și binecuvântarea Mea pentru voi” (Cuvântul, Vol. 1: Arătarea și lucrarea lui Dumnezeu, „Cuvântări ale lui Hristos la început”, Capitolul 41). Cuvintele lui Dumnezeu m-au făcut să-mi fie rușine. Sperasem că va fi lină credința în Dumnezeu, că puteam fi mântuit fără să sufăr deloc, dar nu asta este realitatea. Calea spre Împărăția Cerurilor nu este lină, vom experimenta tot felul de persecuții, încercări, necazuri și suferințe. Însă Dumnezeu va folosi aceste situații dificile pentru a ne desăvârși credința și iubirea pentru El. Aceasta este binecuvântarea lui Dumnezeu pentru noi. M-am gândit la discipolii care Îl urmaseră pe Domnul Isus, cu mult timp în urmă. Ei nu auziseră atât de multe adevăruri, dar, când s-au confruntat cu persecuții și cu necazuri, au fost capabili să-și păstreze credința în Domnul. Aveam norocul de a întâmpina întoarcerea Domnului, de a citi adevărurile exprimate de Dumnezeu în zilele de pe urmă și de a găsi calea spre mântuirea deplină. Nu puteam să renunț la adevărata cale și să-mi pierd șansa de a dobândi adevărul și viața, doar din cauza piedicilor din partea mamei mele.

După aceea, mama plângea tot timpul în fața mea și spunea că va rupe orice legătură cu mine dacă îmi păstram credința în Dumnezeu Atotputernic și că vom merge fiecare pe drumul lui. Era foarte dureros pentru mine să o văd în halul acela. Nu-i fusese ușor să mă crească. Fusese foarte afectuoasă cu mine, având mereu grijă de mine și fiind foarte îngrijorată în privința mea. Avea deja 66 de ani și o sănătate precară. Nu numai că nu eram filial față de ea, dar îi și provocam foarte multă suferință tot timpul. Dacă s-ar fi îmbolnăvit, conștiința mea nu ar fi putut suporta acest lucru. Gândindu-mă la asta, m-am simțit cam slab și foarte îndatorat față de ea. M-am destăinuit fraților și surorilor cu privire la starea mea, iar ei mi-au citit un fragment din cuvintele lui Dumnezeu Atotputernic: „Trebuie să suferi greutăți pentru adevăr, trebuie să te sacrifici pentru adevăr, trebuie să înduri umilințe pentru adevăr, și trebuie să înduri mai multă suferință în scopul de a câștiga mai mult din adevăr. Aceasta este ceea ce ar trebui să faci. Trebuie să nu renunți la adevăr de dragul de a te bucura de armonie în familie și nu trebuie să pierzi demnitatea și integritatea de o viață de dragul desfătărilor de moment. Ar trebui să urmărești tot ceea ce este bun și frumos și ar trebui să urmărești o cale în viață care este mai plină de sens” (Cuvântul, Vol. 1: Arătarea și lucrarea lui Dumnezeu, „Experiențele lui Petru: cunoașterea sa despre mustrare și judecată”). Așa e. Știam foarte clar că cuvintele lui Dumnezeu sunt adevărul și că ar trebui să renunț la tot pentru urmărirea mea, dar, văzând lacrimile și durerea mamei, m-am abținut. M-am gândit că, în calitate de fiu al ei, să o las să fie atât de tristă însemna că nu-i eram filial. Însă, de fapt, deși mama m-a crescut până la maturitate, m-a iubit și a avut grijă de mine, iar eu ar trebui să îi fiu devotat și să am grijă de ea în viața de zi cu zi, însăși viața mea mi-a fost dată de Dumnezeu și numai El mă putea mântui. Acum, am avut norocul de a auzi glasul lui Dumnezeu, de a primi harul Lui în zilele de pe urmă și de a avea această șansă la mântuire. Ar trebui să-L urmez pe Dumnezeu și să-I răsplătesc iubirea. Domnul Isus a spus: „Dacă vine cineva la Mine și nu-și urăște tatăl, mama, soția, copiii, frații, surorile și chiar și propria viață, nu poate fi ucenicul Meu” (Luca 14:26). Nu puteam să renunț la adevărata cale și să-L trădez pe Dumnezeu ca să mă bucur temporar de o viață de familie tihnită. Realizând asta, nu am mai fost atât de supărat.

Ulterior, am citit un alt fragment din cuvintele lui Dumnezeu Atotputernic: „Fiecare etapă a lucrării pe care o face Dumnezeu asupra oamenilor pare, la exterior, să fie o interacțiune între oameni, ca și cum s-ar fi născut din aranjamente sau tulburări provocate de oameni. Dar, în spatele fiecărei etape a lucrării și al tuturor lucrurilor care se întâmplă este un pariu făcut de Satana în fața lui Dumnezeu și acestea le cer oamenilor să rămână fermi în mărturia lor pentru Dumnezeu. Luați-l pe Iov ca exemplu: când a fost încercat, în spatele scenei, Satana făcea un pariu cu Dumnezeu și ceea ce i s-a întâmplat lui Iov au fost faptele și tulburarea provocată de oameni. În spatele fiecărei etape a lucrării pe care Dumnezeu o face asupra voastră este pariul Satanei cu Dumnezeu – în spatele său este o luptă” (Cuvântul, Vol. 1: Arătarea și lucrarea lui Dumnezeu, „Numai iubirea față de Dumnezeu este credința adevărată în Dumnezeu”). După ce am citit acest fragment, mi-am dat seama că, la prima vedere, părea că mama îmi punea piedici, dar, în spatele acestui lucru, erau tulburările și manipulările Satanei. Satana mă ataca prin intermediul pietății mele filiale față de mama, ca să mă facă să-L trădez pe Dumnezeu și să-mi pierd șansa la mântuire. Avusesem părtășie cu ea de nenumărate ori despre lucrarea din zilele de pe urmă a lui Dumnezeu Atotputernic, dar ea nu a căutat-o, nici nu a cercetat-o niciodată. Doar adora statutul și puterea și îi asculta pe preoți și pe diaconi. Acum, era atât de nefericită pentru că îi lipsea discernământul și credea orbește ce spuneau alții. Nu era din cauza credinței mele. Această constatare a fost foarte eliberatoare, iar eu am văzut clar cât de rău și de abject este Satana. Lucrarea lui Dumnezeu îi mântuiește pe oameni, dar Satana încearcă tot ce-i stă în putință pentru a-i ademeni să stea departe de Dumnezeu, să-L trădeze. Nu puteam să mă las păcălit de el, ci trebuia să rămân ferm în mărturia mea.

Ulterior, am mers acasă la un prieten din biserică pentru a predica Evanghelia, dar, surprinzător, preotul era acolo. Văzându-mă, m-a apucat de ambele brațe și mi-a spus, sumbru: „Încă predici Fulgerul de la Răsărit. Dacă nu te căiești, te duc la poliție!” Tot nu m-am lăsat. Apoi a zis, mieros: „Plănuisem să te cultiv pentru o funcție importantă. Voiam să te ocupi de toate bisericile din regiunea nordică. Nu m-am gândit niciodată că vei trece la Fulgerul de la Răsărit. Ce dezamăgire! Dacă te întorci acum, tot mă voi gândi să te numesc diacon principal. Dacă nu-ți vii în fire, te voi da afară din biserică imediat și le voi spune celorlalți enoriași să rupă legăturile cu tine! Toate eforturile tale din trecut, tot ce-ai făcut va fi în zadar.” Când a spus asta, m-am gândit că nu mai vorbise niciodată despre cultivarea mea, așa că de ce ar face-o acum, că acceptasem lucrarea din zilele de pe urmă a lui Dumnezeu? Preotul voia să mă mituiască, promițându-mi statut, ca să-L trădez pe Dumnezeu. Acesta era șiretlicul Satanei! Dacă renunțam la adevărata cale și-L trădam pe Dumnezeu pentru o funcție, îmi pierdeam șansa de a fi mântuit și de a intra în Împărăția Cerurilor. În acest caz, chiar dacă aș fi dobândit statut, ce însemnătate ar fi avut? În cele din urmă, aș fi fost eliminat și pedepsit! I-am spus toate acestea preotului, lucru care l-a înfuriat foarte tare. Incapabil să dezmintă ce spusesem, a început să mă alunge: „Pleacă de aici! Să nu mai predici pe aici sau te voi denunța la poliție!” Spunând asta, m-a împins pe ușă afară. Pe drum spre casă, m-am gândit: „Ca preot, nu caută sau nu cercetează un lucru atât de important precum întoarcerea Domnului și e primul care condamnă, se împotrivește și îi împiedică pe credincioși să cerceteze, amenințându-mă chiar cu arestarea, nu este un credincios adevărat.” Ulterior, când a văzut cât de fermi eram în credința noastră, mama nu a mai încercat să ne stea în cale și ne-a spus că, în tot acest timp, ne pusese piedici pentru că un diacon superior îi spusese să facă asta. M-am înfuriat! Mi-am amintit cum i-a condamnat Domnul pe farisei: „Vai de voi, cărturari și farisei ipocriți; pentru că închideți Împărăția cerurilor în fața oamenilor, căci voi înșivă nu intrați și nici pe cei care vor să pătrundă nu-i lăsați. […] Vai de voi, cărturari și farisei ipocriți, căci străbateți mările și pământul ca să faceți un prozelit, iar după asta, de două ori mai mult decât voi îl sortiți să ajungă-n iad” (Matei 23:13, 15). Mai este și un fragment din cuvintele lui Dumnezeu Atotputernic, care spune: „Există cei care citesc Biblia în bisericile grandioase și recită pasaje cât e ziua de lungă și, totuși, niciunul dintre ei nu înțelege scopul lucrării lui Dumnezeu și nici nu există printre ei vreunul care poate să-L cunoască pe Dumnezeu – cu atât mai puțin vreunul care poate să fie în acord cu intențiile lui Dumnezeu. Ei sunt cu toții oameni fără valoare, abjecți, care-I țin prelegeri de sus «lui Dumnezeu». Sunt oameni care acționează în numele lui Dumnezeu, dar I se împotrivesc în mod deliberat, care poartă eticheta credinței în Dumnezeu în timp ce mănâncă trupul și beau sângele omului. Toți acești oameni sunt diavoli răi care devorează sufletele omenești, demoni conducători care îi tulbură în mod deliberat pe oameni să nu pornească pe calea cea dreaptă și pietre de poticnire care îi obstrucționează pe oameni în căutarea lui Dumnezeu. Ei pot părea «robuști fizic», dar de unde să știe cei care îi urmează că sunt antihriști care îi conduc pe oameni să se împotrivească lui Dumnezeu? De unde să știe cei care îi urmează că sunt diavoli vii dedicați devorării sufletelor omenești?” (Cuvântul, Vol. 1: Arătarea și lucrarea lui Dumnezeu, „Toți oamenii care nu-L cunosc pe Dumnezeu sunt oameni care I se împotrivesc lui Dumnezeu”). Din expunerea cuvintelor lui Dumnezeu, am văzut că actualii conducători din lumea religioasă sunt exact la fel ca fariseii. În esență, sunt antihriști care urăsc adevărul și-L fac pe Dumnezeu dușmanul lor. Înainte, fariseii au născocit frenetic tot felul de zvonuri, i s-au împotrivit Domnului Isus și L-au condamnat și i-au indus în eroare pe credincioși, împiedicându-i să-L urmeze. Au făcut asta ca să-și poată păstra statutul și sursa de venit. Acum, conducătorii din lumea religioasă văd că tot ce exprimă Dumnezeu Atotputernic este adevărul și că, de îndată ce-l citesc, adevărații credincioși recunosc glasul lui Dumnezeu. Se tem că toată lumea Îl va urma pe Dumnezeu și nu-i va mai adora și sprijini. Așadar, nu vor ezita să răstălmăcească Scriptura doar pentru a-și proteja statutul și traiul și răspândesc aberații, spunând că toate afirmațiile cum că Domnul a venit sunt false, că orice predicare despre întruparea lui Dumnezeu este falsă, astfel încât credincioșii să nu-i asculte, să nu-i creadă și să nu intre în contact cu aceia care predică venirea Domnului. De îndată ce o persoană acceptă noua lucrare a lui Dumnezeu, ei fac tot ce le stă în putință să o oprească, ajungând chiar să-i dea pe mâna regimului satanic pe aceia care predică Evanghelia. Acești conducători religioși nu numai că nu-L întâmpină pe Domnul ei înșiși, dar îi mențin și pe credincioși în strânsoarea și sub controlul lor ferm, astfel încât toți să-i urmeze ca să I se împotrivească lui Dumnezeu, prăbușindu-se în dezastre și fiind pedepsiți. Sunt atât de siniștri și de răuvoitori! Ei sunt antihriștii dezvăluiți de către Dumnezeu în zilele de pe urmă și merită osândirea din partea Lui! După aceea, indiferent cum m-au hărțuit sau cum mi-au pus piedici, am rămas puternic în credința mea și am continuat să predic Evanghelia.

În perioada în care mi s-au pus piedici în credința mea, am putut simți iubirea lui Dumnezeu. Cuvintele Lui m-au îndrumat să depășesc ispitele și tulburările Satanei de fiecare dată. De asemenea, am văzut clar cum acești preoți și diaconi sunt antihriști potrivnici lui Dumnezeu, cum sunt obstacole care îi împiedică pe oameni să intre în Împărăția Cerurilor. I-am respins din inimă și am rămas ferm în credința mea de a-L urma pe Dumnezeu Atotputernic.


100. Ce am câștigat când am vorbit sincer

de Clara, Statele Unite

Acum ceva vreme am citit un fragment din cuvintele lui Dumnezeu, care spunea: „Lingușirea, măgulirea și cuvintele plăcute auzului – la suprafață, toți ar trebui să știe ce înseamnă acești termeni, iar indivizii care îi întruchipează sunt întâlniți adesea. Utilizarea lingușirii, măgulirii și a cuvintelor plăcute auzului reprezintă cel mai adesea moduri de a vorbi adoptate pentru a obține favoruri, laude sau un soi de beneficiu de la alții. Acesta este cel mai comun mod de a vorbi pentru cei care folosesc lingușirea și măgulirea. Se poate spune că, într-o anumită măsură, toți oamenii corupți au această manifestare, care reprezintă o manieră de a vorbi aparținând filosofiei satanice” [Cuvântul, Vol. 4: Expunerea antihriștilor, „Punctul zece (Partea a doua)”]. Pe atunci, când citeam cuvintele lui Dumnezeu care expuneau astfel de oameni, nu le aplicam asupra mea. Astfel de oameni mă dezgustau, nu-mi erau pe plac și nu voiam să petrec timp cu ei, așa că mă consideram superioară lor. Pe neașteptate, când faptele m-au dezvăluit, am văzut că, pentru propriile interese, făceam la fel, încercând să mulțumesc oamenii, să-i ridic în slăvi și să spun lucruri plăcute, purtându-mă de asemenea într-un mod viclean și înșelător.

Acum câteva zile am participat la o adunare de grup. După adunare, conducătorul meu a trimis un mesaj, întrebându-mă cum a fost părtășia fratelui Caleb. Privind mesajul, m-am neliniștit puțin: „De ce îmi pune brusc conducătorul această întrebare? Cum ar trebui să răspund? Dacă răspund greșit, ce va crede despre mine? Oare va crede că nici măcar nu pot discerne cât de bună e părtășia celorlalți, că am calibru slab și n-am deloc experiență reală? Dacă e așa, oare va mai avea vreodată încredere în mine și mă va folosi în roluri importante pe viitor? În curând s-ar putea chiar să-mi pierd funcția de lideră de grup.” Ca să-mi mențin imaginea și statutul în fața conducătorului și să-l fac să creadă că pot discerne lucrurile, am început să presupun ce voia să spună cu asta. De vreme ce a întrebat, probabil credea că era o problemă cu părtășia lui Caleb, deci ce puteam spune pentru a-i obține aprobarea? De fapt, credeam că, deși unele părți din părtășia lui Caleb erau cuvinte și doctrine, pe alocuri, aceasta era practică. Însă m-am îngrijorat că nu vedeam lucrurile corect, așa că nu i-am spus conducătorului adevăratele mele gânduri. În schimb, am zis: „Caleb a avut părtășie despre multe doctrine.” Conducătorul meu a răspuns: „Multe din spusele lui au fost, într-adevăr, cuvinte și doctrine. Asigură-te că-i vei aminti și-l vei ajuta mai mult în viitor.” După ce am citit răspunsul conducătorului, m-am gândit: „Din fericire, nu mi-am exprimat adevăratele gânduri. Altfel nu mi-aș fi făcut o imagine proastă? Atunci conducătorul meu mi-ar fi văzut adevărata față!”

Imediat după aceea, am participat la o altă adunare de grup. După adunare, conducătorul a trimis din nou un mesaj în care mă întreba: „Ce crezi despre părtășia surorii Jemma?” Când am văzut mesajul, am rămas înmărmurită. Nu fusesem atentă la adunare, așa că nu ascultasem deloc cu atenție părtășia ei. Cum trebuia să răspund? Dacă eram sinceră, ce-ar fi crezut conducătorul despre mine? Mi-am amintit că, înainte, l-am auzit pe conducător spunând că Jemma vorbea deseori despre cuvinte și doctrine, deci îmi cerea să confirm această problemă? Ultima dată m-a întrebat deoarece credea că fratele Caleb vorbea mult despre doctrine. M-am gândit că s-ar putea să fie același motiv și de data asta. Așadar, am răspuns: „Din părtășia Jemmei, nu am auzit ce cunoaștere de sine are sau care dintre perspectivele ei s-au schimbat.” După ce mi-a citit răspunsul, conducătorul nu a mai spus nimic. Atunci nu m-am putut liniști și am început să presupun: „Oare conducătorul e nemulțumit de răspunsul meu? Am răspuns greșit? Dacă da, atunci va crede că am calibru slab?” În zilele acelea, acest lucru îmi tulbura gândurile din când în când.

Câteva zile mai târziu, în timpul unei adunări, am citit un fragment din cuvintele lui Dumnezeu care m-a făcut să-mi simt inima străpunsă. Cuvintele lui Dumnezeu spun: „Acei oameni înșelători care acționează într-un fel doar în fața altora și în alt fel pe la spatele lor, nu sunt dispuși să fie desăvârșiți. Ei sunt toți fii ai pierzaniei și fii ai distrugerii; sunt ai Satanei și nu sunt aleși de Dumnezeu. Dumnezeu nu alege astfel de oameni!” (Cuvântul, Vol. 1: Arătarea și lucrarea lui Dumnezeu, „Cei care se supun lui Dumnezeu cu o inimă sinceră vor fi negreșit câștigați de Dumnezeu”). Nu mă puteam abține să mă gândesc la ce se întâmplase deunăzi. Când conducătorul m-a întrebat ce credeam despre părtășia fratelui și a surorii, n-am îndrăznit să-mi expun părerea reală fiindcă-mi făceam griji că un răspuns greșit mi-ar fi afectat imaginea și statutul în inima conducătorului, așa că am răspuns într-un mod înșelător. Am ghicit ceea ce credea conducătorul meu și apoi am încercat să răspund într-un mod potrivit gândurilor lui. Am crezut că, făcând asta, aș fi mai puțin înclinată către erori, că nu mi-ar vedea adevărata față și că funcția mi-ar fi asigurată. Credeam că am fost isteață păcălindu-mi conducătorul și ascunzându-mi gândurile, dar Dumnezeu e drept și scrutează tot. Dumnezeu mi-a văzut limpede intențiile înșelătoare și trucurile și le-a condamnat. Cu cât contemplam mai mult cuvintele lui Dumnezeu, cu atât mai frică îmi era. Mă întrebam cum puteam să am asemenea gânduri ticăloase, detestabile și rușinoase. Mi-am amintit și cum Dumnezeu a expus manifestările antihriștilor despre utilizarea lingușirii, măgulirii și a cuvintelor plăcute auzului, așa că am căutat niște cuvinte ale lui Dumnezeu.

Dumnezeu Atotputernic spune: „Antihriștii sunt orbi față de Dumnezeu, El nu are loc în inima lor. Când Îl întâlnesc pe Hristos, ei nu-L tratează diferit de o persoană obișnuită, luându-și constant indiciile din expresia și tonul Său, schimbându-și textul în funcție de situație, nespunând vreodată ce se întâmplă de fapt sau vreun lucru sincer, rostind doar cuvinte goale și doctrine, încercând să-L înșele și să-L păcălească pe Dumnezeul practic care le stă în fața ochilor. Ei nu au deloc o inimă cu frică de Dumnezeu. Nu sunt nici măcar capabili să-I vorbească lui Dumnezeu din inimă, să spună ceva real. Vorbesc precum un șarpe care se târăște, într-un mod întortocheat și indirect. Maniera și direcția cuvintelor lor sunt ca un vrej de pepene galben care se cațără pe un stâlp. De exemplu, când spui că o persoană are un calibru bun și ar putea fi promovată, vorbesc imediat despre cât de bună este și despre ceea ce se manifestă și se dezvăluie în aceasta; iar dacă spui că o persoană este rea, se reped să spună cât de rea și ticăloasă este, cum provoacă tulburări și perturbări în biserică. Când te interesezi despre unele situații reale, nu au nimic de spus; se eschivează, așteptând să ajungi la o concluzie, străduindu-se să înțeleagă sensul cuvintelor tale, astfel încât să-și alinieze cuvintele cu gândurile tale. Tot ceea ce spun ei reprezintă cuvinte plăcute auzului, măgulire și servilism; niciun cuvânt sincer nu iese din gura lor” [Cuvântul, Vol. 4: Expunerea antihriștilor, „Punctul zece (Partea a doua)”].

„Lui Dumnezeu Îi plac oamenii cinstiți și îi detestă pe cei înșelători și alunecoși. Dacă ești o persoană vicleană și acționezi într-un mod alunecos, nu cumva te va detesta Dumnezeu? Te va lăsa oare casa lui Dumnezeu să scapi, pur și simplu, nepedepsit? Mai devreme sau mai târziu, vei fi tras la răspundere. Lui Dumnezeu Îi plac oamenii cinstiți și Îi displac cei vicleni. Toată lumea ar trebui să înțeleagă clar acest lucru, să nu mai fie confuză și să nu mai facă lucruri nesăbuite. Ignoranța temporară este scuzabilă, dar dacă o persoană nu acceptă deloc adevărul, atunci ea este prea încăpățânată. Oamenii cinstiți își pot asuma responsabilitatea. Nu țin cont de propriile câștiguri și pierderi; doar protejează lucrarea și interesele casei lui Dumnezeu. Au inimi bune și oneste, care sunt ca niște boluri cu apă limpede, al căror fund se poate vedea dintr-o privire. Acțiunile lor sunt, de asemenea, transparente. O persoană înșelătoare acționează întotdeauna într-un mod alunecos, este mereu prefăcută, mușamalizează și ascunde lucruri și este incredibil de secretoasă. Nimeni nu poate desluși acest tip de persoană. Oamenii nu îți pot pătrunde gândurile lăuntrice, dar Dumnezeu poate scruta lucrurile din adâncul inimii tale. Când vede că nu ești o persoană cinstită, că ești alunecos, că nu accepți niciodată adevărul, că ești mereu înșelătoare față de El și că nu Îi dăruiești niciodată inima, lui Dumnezeu nu Îi place de tine, te detestă și te abandonează. Ce fel de oameni sunt toți cei care prosperă printre non-credincioși și cei care sunt volubili și ageri la minte? Vă este clar? Care este esența lor? Se poate spune că sunt extraordinar de impenetrabili, toți sunt extrem de înșelători și vicleni, sunt diavoli și satane autentice. Ar putea Dumnezeu să mântuiască asemenea oameni? Dumnezeu îi detestă pe diavoli mai mult decât orice – oameni care sunt înșelători și vicleni – și, cu siguranță, nu îi va mântui pe astfel de oameni. În niciun caz nu trebuie să fiți acest tip de persoană. Cei care sunt întotdeauna atenți și vigilenți atunci când vorbesc, care sunt fini și alunecoși și joacă un rol potrivit ocaziei atunci când se ocupă de chestiuni – îți spun Eu, Dumnezeu îi detestă cel mai mult pe astfel de oameni, asemenea oameni nu pot fi mântuiți. În ceea ce-i privește pe toți cei care fac parte din categoria oamenilor înșelători și vicleni, oricât de bine ar suna cuvintele lor, sunt toate înșelătoare, cuvinte diavolești. Cu cât sună mai frumos cuvintele lor, cu atât mai mult acești oameni sunt diavoli și satane. Aceștia sunt exact genul de oameni pe care Dumnezeu îi detestă cel mai mult. Acest lucru este întru totul corect. Ce spuneți? Pot oare oamenii înșelători, oamenii care mint adesea, cei volubili, să obțină lucrarea Duhului Sfânt? Pot obține luminarea și iluminarea Duhului Sfânt? Categoric, nu. Care este atitudinea lui Dumnezeu față de oamenii care sunt înșelători și vicleni? El îi disprețuiește și îi respinge, îi dă laoparte și nu le acordă nicio atenție, îi consideră ca fiind din aceeași tagmă cu animalele. În ochii lui Dumnezeu, asemenea oameni au doar piele de om și, în esență, sunt diavoli și satane, sunt cadavre ambulante, iar Dumnezeu nu îi va mântui sub nicio formă” [Cuvântul, Vol. 5: Responsabilitățile conducătorilor și lucrătorilor, „Responsabilitățile conducătorilor și lucrătorilor (8)”].

Din cuvintele lui Dumnezeu am înțeles că antihriștii au o fire deosebit de rea. Pentru a-și atinge țelurile, Îl flatează pe Hristos și urmăresc de unde bate vântul, crezând că Hristos nu le va descoperi trucurile, că Îl vor putea înșela. Prin urmare, îndrăznesc să-L înșele cu obrăznicie pe Dumnezeu și să-L trateze ca pe o ființă umană. Dumnezeu găsește această atitudine față de El extrem de dezgustătoare și detestabilă. Deși nu eram în contact direct cu Hristos, firea pe care o dezvăluiam era aceeași ca a antihristului. Întrebarea conducătorului despre ceea ce credeam referitor la părtășia fratelui și a surorii mele era una foarte normală și puteam spune pur și simplu orice gândeam cu adevărat, dar eu aveam gânduri complicate, iar mintea mea mergea pe căi alambicate. Chiar am presupus că îmi testa abilitatea de a discerne și m-am temut că, dacă greșeam, el m-ar fi desconsiderat și nu m-ar mai fi prețuit și cultivat. Ca să-mi păstrez imaginea și poziția din inima lui, mi-am ascuns adevăratele gânduri și am încercat voit să îi spun ce voia să audă. Comportamentul meu era exact cum expun cuvintele lui Dumnezeu, ca un șarpe alunecos și o viță de pepene agățătoare, care se curbează și se răsucește. Tratându-i pe oameni și înțelegându-mă cu ei în această manieră, îi înșelam și mă jucam cu ei. Am fost foarte șireată și vicleană. Și când am spus aceste cuvinte, nu le-am spus din neștiință. Am vorbit după ce m-am gândit și am calculat. Am făcut-o cu bună știință. Ba chiar am crezut că Dumnezeu nu știa despre trucurile mele, așa că am îndrăznit să mint și să înșel cu obrăznicie. Nu aveam deloc o inimă cu frică de Dumnezeu. Am îndrăznit să-i mint și să-i înșel pe ceilalți când interacționam cu ei, așa că, dacă m-aș fi întâlnit vreodată cu Hristos, cu siguranță L-aș fi înșelat ostentativ și I-aș fi ofensat firea. În special când am citit cuvintele lui Dumnezeu „În ochii lui Dumnezeu, asemenea oameni au doar piele de om și, în esență, sunt diavoli și satane, sunt cadavre ambulante, iar Dumnezeu nu îi va mântui sub nicio formă”, am simțit că înțepenesc pe loc. Dumnezeu îmi expunea natura și-mi caracteriza acțiunile. Mi-am amintit că, atunci când interacționam cu ceilalți, de obicei aveam propriile motive și le observam cuvintele și expresiile. Mai ales în cazul conducătorilor și lucrătorilor, încercam mereu să le ghicesc gândurile și chiar mai mult să mă conformez acestora, spunând lucruri plăcute auzului. Credeam că acesta era un mod isteț de a trăi, fiindcă nimeni nu putea să mă vadă așa cum eram. Dar Dumnezeu o făcuse deja. În acel moment am înțeles, în sfârșit, de ce Dumnezeu spune că Îi plac oamenii cinstiți și îi detestă pe cei vicleni. E pentru că inimile oamenilor onești sunt simple, pure ca apa limpede, ei îi tratează cinstit pe oameni și pe Dumnezeu și nu-și tăinuesc niciodată intenționat neajunsurile și nu se ascund. Astfel de oameni nu trăiesc vieți epuizante, celorlalți le place să fie în preajma lor și sunt pe placul lui Dumnezeu. Dar mințile oamenilor înșelători sunt complexe, ei uneltesc și au propriile motive pentru orice, iar chestiuni și cuvinte foarte simple devin foarte complicate pentru ei. Cuvintele și acțiunile oamenilor înșelători sunt toate ca să-i inducă în eroare și să-i înșele pe ceilalți pentru a-și atinge propriile țeluri. Ei dezvăluie o asemănare demonică, iar Dumnezeu nu mântuiește niciodată astfel de oameni. M-am speriat puțin la gândul acesta. Am văzut că natura mea era la fel de înșelătoare și rea ca a Satanei și că, dacă tot nu mă căiam, aș fi fost eliminată și pedepsită de Dumnezeu. Dumnezeu e sfânt și drept, iar toți cei care vor trăi în Împărăția lui Dumnezeu sunt oameni onești, care sunt dornici să practice adevărul. Un om înșelător nu va intra niciodată în Împărăția lui Dumnezeu. Gândindu-mă la aceste lucruri, am avut remușcări profunde și nu am mai vrut să trăiesc după firile mele înșelătoare și rele. M-am rugat lui Dumnezeu, spunându-I că voiam să practic să fiu un om onest, destăinuindu-mă și vorbind sincer cu fiecare, oricine ar fi fost. După aceea, la o adunare, m-am destăinuit cu privire la intențiile mele detestabile și la corupția pe care o dezvăluisem în aceste două chestiuni. După ce am făcut asta, m-am simțit mult mai ușurată și liniștită.

După aceea m-am întrebat și de ce-mi păsa mereu ce gândea conducătorul despre mine și de ce puteam minți și înșela pentru a-i crea o impresie bună despre mine. Într-o zi am citit în cuvintele lui Dumnezeu: „Indiferent de nivelul unui conducător sau lucrător, dacă îl venerați pentru că înțelege un pic din adevăr și pentru că are câteva daruri, dacă voi credeți că se află în posesia adevărului-realitate și te poate ajuta, dacă îl admirați și depindeți de acesta în toate lucrurile și încercați să dobândiți mântuirea prin asta, atunci e nesăbuit și ignorant din partea voastră. În final, asta nu va duce la nimic, pentru că punctul vostru de pornire este inerent greșit. Indiferent câte adevăruri înțelege cineva, nu poate sta în locul lui Hristos și, indiferent cât de înzestrat este cineva, asta nu înseamnă că are adevărul – și, astfel, în cele din urmă, oricine îi venerează, îi admiră și îi urmează pe alți oameni va fi eliminat și condamnat. Cei care cred în Dumnezeu, pot să-L admire și să-L urmeze doar pe Dumnezeu. Conducătorii și lucrătorii, oricare le-ar fi rangul, rămân oameni obișnuiți. Dacă îi vezi drept superiorii tăi imediați, dacă simți că îți sunt superiori, că sunt mai competenți decât tine și că ar trebui să te conducă și că sunt, din toate punctele de vedere, cu un pas înaintea tuturor, atunci te înșeli – este o iluzie. […] Dacă tu crezi în Dumnezeu și Îl urmezi, trebuie să iei aminte la cuvântul Lui și, dacă cineva vorbește și acționează corect și este în conformitate cu adevărurile-principii, supune-te, pur și simplu, adevărului – nu este oare foarte ușor? De ce ești atât de josnic? De ce insiști să găsești pe cineva căruia să i te închini pentru a-l urma? De ce îți place să fii sclavul Satanei? De ce să nu fii în schimb un slujitor al adevărului? În asta se vede dacă o persoană are rațiune și demnitate. Ar trebui să începi cu tine însuți: echipează-te cu adevăruri de toate felurile, fii capabil să identifici variatele moduri în care se manifestă diferite chestiuni și persoane, află care este natura comportamentului diverșilor oameni și ce firi dezvăluie, învață să distingi esențele diferitelor tipuri de oameni, clarifică-ți ce tipuri de oameni te înconjoară, ce tip de om ești tu și ce tip de om este conducătorul tău. Odată ce vei vedea clar toate acestea, vei fi capabil să tratezi oamenii în modul potrivit, conform adevărurilor-principii: dacă sunt frați și surori, îi vei trata cu dragoste, dacă nu sunt frați și surori, ci oameni răi, antihriști sau neîncrezători, vei păstra distanța și-i vei abandona. Și dacă sunt oameni care au adevărul-realitate, deși i-ai putea admira, nu îi vei venera. Nimeni nu-I poate lua locul lui Hristos, doar Hristos este Dumnezeul practic. Numai Hristos îi poate mântui pe oameni și doar urmându-L pe Hristos poți dobândi adevărul și viața. Dacă poți vedea aceste lucruri în mod clar, atunci ai statură și e puțin probabil să fii indus în eroare de antihriști și nici nu trebuie să îți fie teamă că vei fi indus în eroare de antihriști” (Cuvântul, Vol. 4: Expunerea antihriștilor, „Punctul șase”). Cuvintele lui Dumnezeu au expus starea mea. Deși credeam de mulți ani în Dumnezeu, nu aveam un loc pentru El în inima mea. Lucrurile pe care mă axam erau puterea și statutul oamenilor, iar ceea ce susțineam era filosofia Satanei: „Oficialii locali au mai mult control decât cei statali.” Am simțit mereu că suveranitatea lui Dumnezeu era departe de mine; în ochii mei, conducătorul era cel care decidea totul pentru mine și de cuvintele lui depindea dacă puteam fi prețuită, cultivată și-mi puteam face datoria în vreun fel. Nu este aceasta perspectiva neîncrezătorilor și a non-credincioșilor? Pentru a câștiga aprecierea conducătorilor lor și a-și păstra funcțiile și slujbele, non-credincioșii îi mulțumesc în toate pe conducătorii lor și-i flatează peste tot, fără caracter sau demnitate, ca niște căței de salon. Care era diferența dintre ei și mine? Pentru a obține aprecierea conducătorului meu și a-mi menține statutul, voiam mereu să-l mulțumesc, speculam și îi satisfăceam preferințele. Eram foarte rea și mă pricepeam să-mi ajustez velele după direcția vântului. Pentru propriile interese, mi-am pierdut complet demnitatea umană și mi-a lipsit orice asemănare umană. De fapt, casa lui Dumnezeu are principii pentru selectarea și cultivarea oamenilor, spre deosebire de lumea non-credincioasă. Non-credincioșii practică: „Omul nu realizează nimic fără lingușire și flatare.” Atât timp cât pot linge cizmele superiorului lor, chiar și fără talent și cunoaștere reale, pot fi favorizați și promovați și se pot îmbogăți. Dar adevărul conduce în casa lui Dumnezeu. Oamenii sunt selectați și cultivați pe baza adevărurilor-principii. Dacă avem umanitate bună, putem accepta adevărul, inima ne e întoarsă către casa lui Dumnezeu și putem apăra lucrarea casei lui Dumnezeu, atunci nu contează dacă avem un calibru cam sărac. Biserica tot va rândui o datorie potrivită pentru noi. Dacă avem un caracter rău, nu urmărim adevărul, ne folosim de trucuri și complotăm, chiar dacă îl flatăm și îl ridicăm în slăvi pe conducător, nu vom avea niciodată un rol important. Odată ce frații și surorile noastre ne discern și ne văd așa cum suntem, vom fi disprețuiți și respinși. Chiar dacă unii conducători falși și antihriști încalcă principiile și îi promovează pe cei care îi lingușesc și le ling cizmele, mai devreme sau mai târziu, ei vor fi dezvăluiți, deci nu vor mai putea să-și păstreze locul în casa lui Dumnezeu. Odată ce am înțeles asta, nu m-am mai îngrijorat cu privire la părerea conducătorului despre mine. Nu contează ce cred oamenii despre mine. Dacă pot continua în datoria mea depinde de măsura în care urmăresc adevărul și-mi fac bine datoria. Lucrul pe care ar trebui să mă axez acum e să-mi fac bine datoria și să caut adevărul în datoria mea, pentru a-mi rezolva problemele și dificultățile. Asta înseamnă să mă ocup de lucrarea mea corespunzătoare.

După aceea, am căutat o cale de practică în cuvintele lui Dumnezeu și am găsit aceste două fragmente: „A fi o persoană cinstită reprezintă o cerință pe care Dumnezeu o are de la om. Este un adevăr pe care omul trebuie să-l practice. În acest caz, care sunt principiile pe care ar trebui să le respecte omul în legăturile sale cu Dumnezeu? Fiți sinceri: acesta este principiul care ar trebui urmărit când interacționați cu Dumnezeu. Nu vă implicați în practica non-credincioșilor de a linguși sau de a măguli; Dumnezeu nu are nevoie de lingușeala și măgulirea din partea omului. Este suficient să fiți sinceri. Și ce înseamnă să fiți sinceri? Cum ar trebui pus în practică acest lucru? (Pur și simplu să vă deschideți în fața lui Dumnezeu, fără a vă pune o mască, a ascunde ceva sau a păstra secrete, să interacționați cu Dumnezeu cu o inimă cinstită și să fiți direcți, fără intenții rele sau vicleșuguri.) Așa este. Pentru a fi sincer, trebuie să-ți lași mai întâi deoparte dorințele personale. În loc să te concentrezi asupra modului în care Dumnezeu te tratează, ar trebui să te destăinui în fața Lui și să spui orice e în inima ta. Nu cumpăni ori lua în considerare care vor fi consecințele cuvintelor tale; spune orice crezi, lasă-ți deoparte motivațiile și nu spune lucruri doar pentru a atinge un oarecare obiectiv. Ai prea multe intenții personale și denaturări; ești întotdeauna calculat în modul în care vorbești, gândind: «Ar trebui să vorbesc despre asta și nu despre aia, trebuie să fiu atent la ce spun. O s-o formulez într-un mod care-mi este benefic, care-mi acoperă neajunsurile și care îi va lăsa o impresie bună lui dumnezeu.» Nu înseamnă acest lucru a nutri motive ascunse? Înainte să deschizi gura, mintea îți este plină de gânduri viclene, corectezi ceea ce vrei să spui de mai multe ori, astfel încât, atunci când cuvintele îți ies din gură, nu mai sunt atât de pure, nu sunt deloc autentice și conțin propriile tale motive și uneltirile Satanei. Nu asta înseamnă să fii sincer; asta înseamnă a avea motive sinistre și intenții rele. Mai mult decât atât, când vorbești, întotdeauna îți iei indiciile din expresiile faciale ale oamenilor și din expresia din ochii lor; dacă au o expresie pozitivă pe chip, continui să vorbești; dacă nu, te abții și nu spui nimic; dacă expresia din ochii lor este rea și dacă pare că nu le place ceea ce aud, chibzuiești și-ți spui: «Ei bine, o să spun ceva ce te interesează, care te face fericit, care-ți place și care te face să ai o dispoziție bună față de mine.» Asta înseamnă să fii sincer? Nu” [Cuvântul, Vol. 4: Expunerea antihriștilor, „Punctul zece (Partea a doua)”]. „Lui Dumnezeu nu-I plac oamenii care lingușesc, măgulesc sau rostesc lucruri plăcute auzului. Prin urmare, ce fel de persoană Îi place lui Dumnezeu? Cum Îi place lui Dumnezeu să interacționeze și să aibă părtășie oamenii cu El? Lui Dumnezeu Îi plac oamenii cinstiți, Îi place ca oamenii să fie sinceri cu El. Nu trebuie să iei în considerare tonul vocii și expresia Lui sau să încerci să-I intri în grații; trebuie doar să fii sincer, să ai o inimă sinceră, fără ascunzișuri, paravane sau deghizări și să lași ca aspectul tău exterior să se potrivească cu inima ta” [Cuvântul, Vol. 4: Expunerea antihriștilor, „Punctul zece (Partea a doua)”]. Cuvintele lui Dumnezeu fac foarte clară calea de practică. Atât în interacțiunile cu Dumnezeu, cât și cu oamenii, trebuie să fii franc și onest, nu trebuie să ai motive personale și trebuie să accepți scrutarea lui Dumnezeu și să fii un om cinstit. Cuvintele lui Dumnezeu mi-au amintit de întrebarea pusă de Domnul Isus lui Petru: „Simon Barjona, M-ai iubit tu vreodată?” Petru a răspuns sincer: „Doamne! Odată L-am iubit pe Tatăl din cer, dar recunosc că nu Te-am iubit niciodată pe Tine.” Petru a fost pur și onest. Nu s-a gândit cum să-L lingușească pe Domnul Isus, a spus pur și simplu exact ce gândea. Inima lui Petru era pură și sinceră, și a putut fi onest cu Domnul Isus, așa că a câștigat aprobarea lui Dumnezeu. Odată ce am înțeles aceste lucruri, am văzut mai clar calea de practică și am început să practic în mod conștient cum să fiu un om onest în viața mea.

Într-o zi, după o adunare, liderul ne-a cerut mie și altor doi lideri de grup s-o evaluăm pe o soră. M-am neliniștit puțin când am auzit asta și am început să speculez din nou: „Conducătorul meu vrea o evaluare a surorii, deci crede oare că sora aceasta are o problemă? Ne cere nouă să o facem fiindcă vrea să ne testeze abilitatea de a discerne? Liderul a spus ultima dată că acești doi lideri de grup aveau calibru bun și că voia să-i cultive, așadar, dacă nu văd oamenii și lucrurile la fel de bine ca ei, oare voi mai fi prețuită și cultivată în viitor?” Atunci am realizat că urma să mă dedau înșelătoriei și să speculez din nou cu privire la gândurile lui. M-am gândit la cuvintele lui Dumnezeu: „Lui Dumnezeu nu-I plac oamenii care lingușesc, măgulesc sau rostesc lucruri plăcute auzului. Prin urmare, ce fel de persoană Îi place lui Dumnezeu? Cum Îi place lui Dumnezeu să interacționeze și să aibă părtășie oamenii cu El? Lui Dumnezeu Îi plac oamenii cinstiți, Îi place ca oamenii să fie sinceri cu El. Nu trebuie să iei în considerare tonul vocii și expresia Lui sau să încerci să-I intri în grații; trebuie doar să fii sincer, să ai o inimă sinceră, fără ascunzișuri, paravane sau deghizări și să lași ca aspectul tău exterior să se potrivească cu inima ta” [Cuvântul, Vol. 4: Expunerea antihriștilor, „Punctul zece (Partea a doua)”]. Dumnezeu observă ce gândesc și ce intenționez să fac. Dumnezeu speră să fiu onestă și să spun ce gândesc de fapt fără nicio prefăcătorie, ascundere sau incompatibilitate cu gândurile mele lăuntrice. Trebuia să practic conform cuvintelor lui Dumnezeu și să fiu onestă cu ceilalți. Așadar, i-am spus conducătorului ce gândeam. Când am terminat, m-am simțit foarte relaxată și am simțit că practicarea onestității m-a liniștit și m-a făcut să mă simt de asemenea foarte calmă și în siguranță. Era un lucru pe care nu-l mai experimentasem niciodată. Așa ar trebui să se poarte oamenii. Slavă lui Dumnezeu!

